nang pasimula ay nilikha nang diyos ang langit at ang lupa. 

at ang lupa ay walang anyo at walang laman, at ang kadiliman ay sumasa ibabaw nang kalaliman, at ang 
espiritu nang diyos ay sumasa ibabaw nang tubig. 

at sinabi nang diyos magkaroon nang liwanag, at nagkaroon nang liwanag. 

at nakita nang diyos ang liwanag na mabuti, at inihiwalay nang diyos ang liwanag sa kadiliman. 

at tinawag nang diyos ang liwanag na araw, at tinawag niya ang kadiliman na gabi. at nagkahapon at 
nagkaumaga ang unang araw. 

at sinabi nang diyos, magkaroon nang isang kalawakan sa gitna nang tubig, at mahiwalay ang tubig sa 
kapuwa tubig. 

at ginawa nang diyos ang kalawakan, at inihiwalay ang tubig na nasa ilalim nang kalawakan, sa tubig na 
nasa itaas nang kalawakan: at nagkagayon. 

at tinawag nang diyos ang kalawakan na langit. at nagkahapon at nagkaumaga ang ikalawang araw. 

at sinabi nang diyos, mapisan ang tubig na nasa silong nang langit sa isang dako, at lumitaw ang 
katuyuan, at nagkagayon. 

at tinawag nang diyos ang katuyuan na lupa, at ang kapisanan nang tubig ay tinawag niyang manga 
dagat: at nakita nang diyos na mabuti. 

at sinabi nang diyos, sibulan ang lupa nang damo, pananim na nagkakabinhi, at punong kahoy na 
namumunga ayon sa kaniyang pagkakahoy, na taglay ang kaniyang binhi sa ibabaw nang lupa, at 
nagkagayon. 

at ang lupa ay sinibulan nang damo, pananim na nagkakabinhi, ayon sa kaniyang pagkapananim, at nang 
punong kahoy na namumunga, na taglay ang kaniyang binhi, ayon sa kaniyang pagkakahoy, at nakita 
nang diyos na mabuti. 

at nagkahapon at nagkaumaga ang ikatlong araw. 

at sinabi nang diyos, magkaroon nang manga tanglaw sa kalawakan nang langit upang maghiwalay nang 
araw sa gabi, at maging pinakatanda, at pinakabahagi nang panahon, nang manga araw at nang manga 
taon: 

at maging pinakatanglaw sa kalawakan nang langit, upang tumanglaw sa ibabaw nang lupa: at 
nagkagayon. 

at nilikha nang diyos ang dalawang malaking tanglaw, ang malaking tanglaw ay upang magpuno sa araw, 
at ang maliit na tanglaw ay upang magpuno sa gabi: nilikha rin niya ang manga bituin. 

at manga inilagay nang diyos sa kalawakan nang langit, upang tumanglaw sa ibabaw nang lupa, 

at upang magpuno sa araw at sa gabi, at upang maghiwalay nang liwanag sa kadiliman: at nakita nang 
diyos na mabuti. 

at nagkahapon at nagkaumaga ang ikaapat na araw. 

at sinabi nang diyos, bukalan nang sagana ang tubig nang manga gumagalaw na kinapal na may buhay, 
at magsilipad ang manga ibon sa itaas nang lupa sa luwal na kalawakan nang himpapawid. 

at nilikha nang diyos ang malalaking hayop sa dagat, at ang bawa't may buhay na kinapal na gumagalaw, 
na ibinukal na sagana nang tubig, ayon sa kanikaniyang uri at ang lahat na may pakpak na ibon, ayon sa 
kanikaniyang uri: at nakita nang diyos na mabuti. 

at manga binasbasan nang diyos, na sinabi, kayo'y magpalaanakin, at magpakarami, at inyong punuin 
ang tubig sa manga dagat, at magpakarami ang manga ibon sa lupa. 

at nagkahapon at nagkaumaga ang ikalimang araw. 

at sinabi nang diyos, bukalan ang lupa nang manga may buhay na kinapal, ayon sa kanikaniyang uri nang 
hayop at nang manga kinapal na umuusad, at nang manga ganid sa lupa, ayon sa kanikaniyang uri: at 
nagkagayon. 

at nilikha nang diyos ang ganid sa lupa ayon sa kaniyang uri, at ang hayop ayon sa kaniyang uri, at ang 
bawa't umuusad sa ibabaw nang lupa ayon sa kanikaniyang uri: at nakita nang diyos na mabuti. 


at sinabi nang diyos, lalangin natin ang tao sa ating larawan, ayon sa ating wangis: at magkaroon sila 
nang kapangyarihan sa manga isda sa dagat, at sa manga ibon sa himpapawid, at sa manga hayop, at sa 
buong lupa, at sa bawa't umuusad, na nagsisiusad sa ibabaw nang lupa. 

at nilalang nang diyos ang tao ayon sa kaniyang sariling larawan, ayon sa larawan nang diyos siya 
nilalang, nilalang niya sila na lalake at babae. 

at sila'y binasbasan nang diyos, at sa kanila'y sinabi nang diyos, kayo'y magpalaanakin, at magpakarami, 
at kalatan ninyo ang lupa, at inyong supilin; at magkaroon kayo nang kapangyarihan sa manga isda sa 
dagat, at sa manga ibon sa himpapawid, at sa bawa't hayop na gumagalaw sa ibabaw nang lupa. 

at sinabi nang diyos, narito, ibinigay ko sa inyo ang bawa't pananim na nagkakabinhi, na nasa ibabaw 
nang balat nang lupa, at ang bawa't punong kahoy na may bunga nang punong kahoy na nagkakabinhi, 
sa inyo'y magiging pagkain: 

at sa bawa't hayop sa lupa, at sa bawa't ibon sa himpapawid, at sa bawa't nagsisiusad sa ibabaw nang 
lupa na may buhay ay ibinigay ko ang lahat na pananim na sariwa na pinakapagkain: at nagkagayon. 

at nakita nang diyos ang lahat nang kaniyang nilikha, at, narito, napakabuti. at nagkahapon at 
nagkaumaga ang ikaanim na araw. 

at nayari ang langit at ang lupa, at ang lahat na natatanaw sa manga iyon. 

at nang ikapitong araw ay nayari nang diyos ang kaniyang gawang ginawa, at nagpahinga nang ikapitong 
araw sa madlang gawa niyang ginawa. 

at binasbasan nang diyos ang ikapitong araw at kaniyang ipinangilin, sapagka't siyang ipinagpahinga 
nang diyos sa madlang gawang kaniyang nilikha at ginawa. 

ito ang pinangyarihan nang langit at nang lupa, nang likhain noong araw, na gawin nang panginoong 
diyos ang lupa't langit. 

at wala pa sa lupang kahoy sa parang, at wala pang anomang pananim na tumutubo sa parang: 
(sapagka't hindi pa pinauulanan nang panginoong diyos ang lupa) at wala pang taong magbukid nang 
lupa, 

nguni't may isang ulap na napaitaas buhat sa lupa at dinilig ang buong ibabaw nang lupa. 

at nilalang nang panginoong diyos ang tao sa alabok nang lupa, at hiningahan ang kaniyang manga butas 
nang ilong nang hininga nang buhay, at ang tao ay naging kaluluwang may buhay. 

at naglagay ang panginoong diyos nang isang halamanan sa eden, sa dakong silanganan: at inilagay niya 
roon ang taong kaniyang nilalang. 

at pinatubo nang panginoong diyos sa lupa ang lahat na punong kahoy na nakalulugod sa paningin, at 
mabubuting kanin, gayon din ang punong kahoy nang buhay sa gitna nang halamanan, at ang punong 
kahoy nang pagkakilala nang mabuti at masama. 

at may isang ilog na lumabas sa eden na dumilig sa halamanan, at mula roo'y nabahagi at nagapat na 
sanga. 

ang pangalan nang una ay pison: na siyang lumiligid sa buong lupain nang havilah, na doo'y may ginto, 
at ang ginto sa lupang yao'y mabuti, mayroon din naman doong bedelio at batong onix. 

at ang pangalan nang ikalawang ilog ay gihon, na siyang lumiligid sa buong lupain nang cush. 

at ang pangalan nang ikatlong ilog ay hiddecel, na siyang umaagos sa tapat nang asiria. at ang ikaapat na 
ilog ay ang eufrates. 

at kinuha nang panginoong diyos ang lalake at inilagay sa halamanan nang eden, upang kaniyang 
alagaan at ingatan. 

at iniutos nang panginoong diyos sa lalake, na sinabi, sa lahat nang punong kahoy sa halamanan ay 
makakakain ka na may kalayaan: 

datapuwa't sa kahoy nang pagkakilala nang mabuti at masama ay huwag kang kakain, sapagka't sa araw 
na ikaw ay kumain niyaon ay walang pagsalang mamamatay ka. 

at sinabi nang panginoong diyos, hindi mabuti na ang lalake ay magisa; siya'y ilalalang ko nang isang 
katulong niya. 


at nilalang nang panginoong diyos sa lupa ang lahat nang hayop sa parang at ang lahat nang ibon sa 
himpapawid, at pinagdadala sa lalake upang maalaman kung anong itatawag niya sa manga iyon: at ang 
bawa't itinawag nang lalake sa bawa't kinapal na may buhay ay yaon ang naging pangalan niyaon. 

at pinanganlan nang lalake ang lahat nang manga hayop, at ang manga ibon sa himpapawid, at ang 
bawa't ganid sa parang: datapuwa't sa lalake ay walang nasumpungang maging katulong niya. 

at hinulugan nang panginoong diyos nang di kawasang himbing ang lalake, at siya'y natulog: at kinuha 
ang isa sa kaniyang manga tadyang at pinapaghilom ang laman sa dakong yaon: 

at ang tadyang na kinuha nang panginoong diyos sa lalake ay ginawang isang babae, at ito'y dinala niya 
sa lalake. 

at sinabi nang lalake, ito nga'y buto nang aking manga buto at laman nang aking laman: siya'y 
tatawaging babae, sapagka't sa lalake siya kinuha. 

kaya't iiwan nang lalake ang kaniyang ama at ang kaniyang ina, at makikipisan sa kaniyang asawa: at 
sila'y magiging isang laman. 

at sila'y kapuwa hubad, ang lalake at ang kaniyang asawa, at sila'y hindi nagkakahiyaan. 

ang ahas nga ay lalong tuso kay sa alin man sa manga hayop sa parang na nilikha nang panginoong diyos. 
at sinabi niya sa babae, tunay bang sinabi nang diyos, huwag kayong kakain sa alin mang punong kahoy 
sa halamanan? 

at sinabi nang babae sa ahas, sa bunga nang manga punong kahoy sa halamanan ay makakakain kami: 
datapuwa't sa bunga nang punong kahoy na nasa gitna nang halamanan ay sinabi nang diyos, huwag 
kayong kakain niyaon, ni huwag ninyong hihipuin, baka kayo'y mamatay. 

at sinabi nang ahas sa babae, tunay na hindi kayo mamamatay: 

sapagka't talastas nang diyos na sa araw na kayo'y kumain niyaon ay madidilat nga ang inyong manga 
mata, at kayo'y magiging parang diyos, na nakakakilala nang mabuti at masama. 

at nang makita nang babae, na ang bunga nang punong kahoy ay mabuting kanin, at nakalulugod sa 
manga mata, at kahoy na mananasa upang magpapantas sa tao, ay pumitas siya nang bunga niyaon at 
kinain: at binigyan din niya ang kaniyang asawang kasama niya, at ito'y kumain. 

at nadilat kapuwa ang kanilang manga mata, at kanilang nakilalang sila'y manga hubad, at sila'y tumahi 
nang manga dahon nang puno nang igos, at kanilang ginawang panapi. 

at narinig nila ang tinig nang panginoong diyos na lumalakad sa halamanan sa kulimlim nang araw: at 
nagtago ang lalake at ang kaniyang asawa sa harapan nang panginoong diyos sa pagitan nang manga 
punong kahoy sa halamanan. 

at tinawag nang panginoong diyos ang lalake at sa kaniya'y sinabi, saan ka naroon? 

at sinabi niya, narinig ko ang iyong tinig sa halamanan, at ako'y natakot, sapagka't ako'y hubad, at ako'y 
nagtago. 

at sinabi niya, sinong nagsabi sa iyong ikaw ay hubad? nakakain ka ba nang bunga nang punong kahoy, 
na iniutos ko sa iyong huwag mong kanin? 

at sinabi nang lalake, ang babaing ibinigay mong aking kasamahin, ay siyang nagbigay sa akin nang 
bunga nang punong kahoy at aking kinain. 

at sinabi nang panginoong diyos sa babae, ano itong iyong ginawa? at sinabi nang babae, dinaya ako 
nang ahas, at ako'y kumain. 

at sinabi nang panginoong diyos sa ahas, sapagka't ginawa mo ito, ay sumpain ka nang higit sa lahat 
nang hayop, at nang higit sa bawa't ganid sa parang, ang iyong tiyan ang ilalakad mo, at alabok ang iyong 
kakanin sa lahat nang manga araw nang iyong buhay: 

at papagaalitin ko ikaw at ang babae, at ang iyong binhi at ang kaniyang binhi: ito ang dudurog nang 
iyong ulo, at ikaw ang dudurog nang kaniyang sakong. 

sinabi niya sa babae, pararamihin kong lubha ang iyong kalumbayan at ang iyong paglilihi, manganganak 
kang may kahirapan, at sa iyong asawa ay pahihinuhod ang iyong kalooban, at siya'y papapanginoon sa 
iyo. 


at kay adam ay sinabi, sapagka't iyong dininig ang tinig nang iyong asawa, at kumain ka nang bunga nang 
punong kahoy na aking iniutos sa iyo na sinabi, huwag kang kakain niyaon: sumpain ang lupa dahil sa 
iyo, kakain ka sa kaniya sa pamamagitan nang iyong pagpapagal sa lahat nang manga araw nang iyong 
buhay, 

ang isisibol niyaon sa iyo ay manga tinik at manga dawag, at kakain ka nang pananim sa parang, 

sa pawis nang iyong mukha ay kakain ka nang tinapay, hanggang sa ikaw ay mauwi sa lupa, sapagka't 
diyan ka kinuha: sapagka't ikaw ay alabok at sa alabok ka uuwi. 

at tinawag na eva nang lalake ang kaniyang asawa, sapagka't siya ang naging ina nang lahat nang manga 
nabubuhay. 

at iginawa nang panginoong diyos si adam at ang kaniyang asawa nang manga kasuutang balat at sila'y 
dinamitan. 

at sinabi nang panginoong diyos, narito't ang tao'y naging parang isa sa atin, na nakakakilala nang 
mabuti at nang masama, at baka ngayo'y iunat ang kaniyang kamay at pumitas naman nang bunga nang 
punong kahoy nang buhay, at kumain at mabuhay magpakailan man: 

kaya pinalayas siya nang panginoong diyos sa halamanan nang eden, upang kaniyang bukirin ang lupaing 
pinagkunan sa kaniya. 

ano pa't itinaboy ang lalake: at inilagay sa silanganan nang halamanan nang eden ang manga querubin 
at ang isang nagniningas na tabak na umiikot, upang ingatan ang daang patungo sa kahoy nang buhay. 
at nakilala nang lalake si eva na kaniyang asawa; at siya'y naglihi at ipinanganak si cain, at sinabi, 
nagkaanak ako nang lalake sa tulong nang panginoon. 

at sa muli ay ipinanganak ang kaniyang kapatid na si abel. at si abel ay tagapagalaga nang manga tupa, 
datapuwa't si cain ay mangbubukid nang lupa. 

at nangyari nang lumalakad ang panahon ay nagdala si cain nang isang handog na manga bunga nang 
lupa sa panginoon. 

at nagdala rin naman si abel nang manga panganay nang kaniyang kawan at nang manga taba nang 
manga yaon. at nilingap nang panginoon si abel at ang kaniyang handog: 

datapuwa't hindi nilingap si cain at ang kaniyang handog. at naginit na mainam si cain, at namanglaw 
ang kaniyang mukha. 

at sinabi nang panginoon kay cain, bakit ka naginit? at bakit namanglaw ang iyong mukha? 

kung ikaw ay gumawa nang mabuti, di ba ikaw mamarapatin? at kung hindi ka gumawa nang mabuti, ay 
nahahandusay ang kasalanan sa pintuan: at sa iyo'y pahihinuhod ang kaniyang nasa, at ikaw ang 
papanginoonin niya. 

at yao'y sinabi ni cain sa kaniyang kapatid na kay abel. at nangyari, nang sila'y nasa parang ay nagtindig si 
cain laban kay abel na kaniyang kapatid, at siya'y kaniyang pinatay. 

at sinabi nang panginoon kay cain, saan naroon si abel na iyong kapatid? at sinabi niya, aywan ko: ako 
ba'y tagapagbantay sa aking kapatid? 

at sinabi niya, anong iyong ginawa? ang tinig nang dugo nang iyong kapatid ay dumadaing sa akin mula 
sa lupa. 

at ngayo'y sinumpa ka sa lupa na siyang nagbuka nang bibig na tumanggap sa iyong kamay nang dugo 
nang iyong kapatid, 

pagbubukid mo nang lupa, ay di na ibibigay mula ngayon sa iyo ang kaniyang lakas, ikaw ay magiging 
palaboy at hampas-lupa sa lupa. 

at sinabi ni cain sa panginoon, ang aking kaparusahan ay higit kaysa mababata ko. 

narito, ako'y iyong itinataboy ngayon mula sa ibabaw nang lupa, at sa iyong harapan ay magtatago ako, 
at ako'y magiging palaboy at hampaslupa, at mangyayari, na sinomang makasumpong sa akin ay 
papatayin ako. 


at sinabi sa kaniya nang panginoon, dahil dito'y sinomang pumatay kay cain ay makapitong gagantihan. 
at nilagyan nang panginoon nang isang tanda si cain, baka siya'y sugatan nang sinomang 
makakasumpong sa kaniya. 

at umalis si cain sa harapan nang panginoon at tumahan sa lupain nang nod, sa silanganan nang eden. 
at nakilala ni cain ang kaniyang asawa, at siya'y naglihi at ipinanganak si enoc: at siya'y nagtayo nang 
isang bayan at tinawag ang bayan ayon sa pangalan nang kaniyang anak, enoc. 

at naging anak ni enoc si irad; at naging anak ni irad si mehujael, at naging anak ni mehujael si metusael, 
at naging anak ni metusael si lamec. 

at si lamec ay nagasawa nang dalawa, ang pangalan nang isa'y ada, at ang pangalan nang ikalawa ay 
zilla. 

at naging anak ni ada si jabal: na siyang naging magulang nang nangagsisitahan sa manga tolda at may 
manga hayop. 

at ang pangalan nang kaniyang kapatid ay jubal: na siyang naging magulang nang lahat na tumutugtog 
nang alpa at nang flauta. 

at tungkol kay zilla, ay ipinanganak naman niya si tubal-cain na mamamanday nang lahat na kagamitang 
patalim na tanso at bakal: at ang kapatid na babae ni tubal-cain ay si naama. 

at sinabi ni lamec sa kaniyang manga asawa: ada at zilla pakinggan ninyo ang aking tinig: kayong manga 
asawa ni lamec ay makinig nang aking salaysay: sapagka't pumatay ako nang isang tao, dahil sa ako'y 
sinugatan, at nang isang binata, dahil sa ako'y hinampas. 

kung makapitong gagantihan si cain, tunay na si lamec ay makapitong pung pito. 

at nakilalang muli ni adam ang kaniyang asawa, at nanganak nang isang lalake, at tinawag ang kaniyang 
pangalan na set, sapagka't aniya'y binigyan ako nang diyos nang ibang anak na kahalili ni abel, sapagka't 
siya'y pinatay ni cain. 

at nagkaanak naman si set nang isang lalake, at tinawag ang kaniyang pangalan na enos. noon ay 
pinasimulan nang manga tao ang pagtawag sa pangalan nang panginoon. 

ito ang aklat nang manga lahi ni adam. nang araw na lalangin nang diyos ang tao, sa wangis nang diyos 
siya nilalang, 

lalake at babae silang nilalang: at sila'y binasbasan, at tinawag na adam ang kanilang pangalan, nang 
araw na sila'y lalangin. 

at nabuhay si adam nang isang daan at tatlong pung taon, at nagkaanak nang isang lalaking kaniyang 
wangis na hawig sa kaniyang larawan, at tinawag ang kaniyang pangalan na set: 

at ang manga naging araw ni adam, pagkatapos na maipanganak si set, ay walong daang taon: at 
nagkaanak nang manga lalake at manga babae. 

at ang lahat na araw na ikinabuhay ni adam ay siyam na raan at tatlong pung taon, at siya'y namatay. 
at nabuhay si set nang isang daan at limang taon at naging anak niya si enos. 

at nabuhay si set pagkatapos na maipanganak si enos nang walong daan at pitong taon, at nagkaanak 
nang manga lalake at manga babae: 

at ang lahat na naging araw ni set ay siyam na raan at labing dalawang taon: at siya'y namatay. 

at nabuhay si enos nang siyam na pung taon, at naging anak si cainan: 

at nabuhay si enos, pagkatapos na maipanganak si cainan, nang walong daan at labing limang taon, at 
nagkaanak nang manga lalake at manga babae: 

at ang lahat na naging araw ni enos ay siyam na raan at limang taon, at siya'y namatay. 

at nabuhay si cainan nang pitong pung taon, at naging anak si mahalaleel: 

at nabuhay si cainan, pagkatapos na maipanganak si mahalaleel, nang walong daan at apat na pung 
taon, at nagkaanak nang manga lalake at manga babae: 

at ang lahat na naging araw ni cainan, siyam na raan at sangpung taon, at namatay. 

at nabuhay si mahalaleel nang anim na pu't limang taon, at naging anak si jared: 


at nabuhay si mahalaleel, pagkatapos na maipanganak si jared, nang walong daan at tatlong pung taon, 
at nagkaanak nang manga lalake at manga babae: 

at ang lahat na naging araw ni mahalaleel ay walong daan at siyam na pu't limang taon: at namatay. 

at nabuhay si jared nang isang daan at anim na pu't dalawang taon, at naging anak si enoc: 

at nabuhay si jared, pagkatapos na maipanganak si enoc, nang walong daang taon, at nagkaanak nang 
manga lalake at manga babae: 

at ang lahat na naging araw ni jared ay siyam na raan at anim na pu't dalawang taon: at namatay. 

at nabuhay si enoc na anim na pu't limang taon, at naging anak si matusalem: 

at lumakad si enoc na kasama nang diyos, pagkatapos na maipanganak si matusalem na tatlong daang 
taon, at nagkaanak nang manga lalake at manga babae: 

at ang lahat na naging araw ni enoc ay tatlong daan at anim na pu't limang taon: 

at lumakad si enoc na kasama nang diyos: at di siya nasumpungan, sapagka't kinuha nang diyos. 

at nabuhay si matusalem nang isang daan at walong pu't pitong taon, at naging anak si lamec: 

at nabuhay si matusalem pagkatapos na maipanganak si lamec, nang pitong daan at walong pu't 
dalawang taon; at nagkaanak nang manga lalake at manga babae, 

at ang lahat na naging araw ni matusalem ay siyam na raan at anim na pu't siyam na taon: at siya'y 
namatay. 

at nabuhay si lamec nang isang daan at walong pu't dalawang taon, at nagkaanak nang isang lalake: 

at tinawag ang kaniyang pangalan na noe, na sinabi, ito nga ang aaliw sa atin tungkol sa ating gawa at sa 
pinagpagalan nang ating manga kamay, dahil sa lupang sinumpa nang panginoon. 

at nabuhay si lamec, pagkatapos na maipanganak si noe, nang limang daan at siyam na pu't limang taon, 
at nagkaanak nang manga lalake at manga babae: 

at ang lahat na naging araw ni lamec ay pitong daan at pitong pu't pitong taon: at namatay. 

at si noe ay may limang daang taon: at naging anak ni noe si sem, si cham, at si japhet. 

at nangyari, nang magpasimula na dumami ang manga tao sa balat nang lupa, at mangagkaanak nang 
manga babae, 

na nakita nang manga anak nang diyos, na magaganda ang manga anak na babae nang manga tao, at 
sila'y nangagsikuha nang kanikaniyang asawa sa lahat nang kanilang pinili. 

at sinabi nang panginoon, ang aking espiritu ay hindi makikipagpunyagi sa tao magpakailan man, 
sapagka't siya ma'y laman: gayon ma'y magiging isang daan at dalawang pung taon ang kaniyang manga 
araw. 

ang manga higante ay nasa lupa nang manga araw na yaon, at pagkatapos din naman na makasiping ang 
manga anak nang diyos sa manga anak na babae nang tao, at mangagkaanak sila sa kanila: ang manga 
ito rin ang naging makapangyarihan nang unang panahon na manga lalaking bantog. 

at nakita nang panginoon na mabigat ang kasamaan nang tao sa lupa, at ang buong haka nang manga 
pagiisip nang kaniyang puso ay pawang masama lamang na parati. 

at nagsisi ang panginoon na kaniyang nilalang ang tao sa lupa, at nalumbay sa kaniyang puso. 

at sinabi nang panginoon, lilipulin ko ang tao na aking nilalang sa ibabaw nang lupa, ang tao at gayon din 
ang hayop, at ang manga umuusad at ang manga ibon sa himpapawid, sapagka't pinagsisisihan ko na 
aking nilalang sila. 

datapuwa't si noe ay nakasumpong nang biyaya sa manga mata nang panginoon. 

ito ang manga lahi ni noe. si noe ay lalaking matuwid at sakdal noong kapanahunan niya: si noe ay 
lumalakad na kasama nang diyos. 

at nagkaanak si noe nang tatlong lalake: si sem, si cham, at si japhet. 

at sumama ang lupa sa harap nang diyos, at ang lupa ay napuno nang karahasan. 

at tiningnan nang diyos ang lupa, at, narito sumama: sapagka't pinasama nang lahat nang tao ang 
kanilang paglakad sa ibabaw nang lupa. 


at sinabi nang diyos kay noe, ang wakas nang lahat nang tao ay dumating sa harap ko, sapagka't ang 
lupa ay napuno nang karahasan dahil sa kanila, at, narito, sila'y aking lilipuling kalakip nang lupa. 
gumawa ka nang isang sasakyang kahoy na gofer, gagawa ka nang manga silid sa sasakyan, at iyong 
sisiksikan sa loob at sa labas nang sahing. 

at ganitong paraan gagawin mo: tatlong daang siko ang haba nang sasakyan, limang pung siko ang 
luwang, at tatlong pung siko ang taas. 

gagawa ka nang isang durungawan sa sasakyan, at wawakasan mo nang isang siko sa dakong itaas; at 
ang pintuan nang sasakyan ay ilalagay mo sa tagiliran, gagawin mong may lapag na lalong mababa, 
pangalawa at pangatlo. 

at ako, narito, ako'y magpapadagsa nang isang baha nang tubig sa ibabaw nang lupa, upang lipulin sa 
silong nang langit ang lahat nang laman na may hininga nang buhay, ang lahat na nasa lupa ay 
mangamamatay. 

datapuwa't pagtitibayin ko ang aking tipan sa iyo, at ikaw ay lululan sa sasakyan, ikaw, at ang iyong 
manga anak na lalake, at ang iyong asawa, at ang manga asawa nang iyong manga anak na kasama mo. 
at sa bawa't nangabubuhay, sa lahat nang laman ay maglululan ka sa loob nang sasakyan nang dalawa sa 
bawa't uri upang maingatan silang buhay, na kasama mo, lalake at babae ang kinakailangan. 

sa manga ibon ayon sa kanikanilang uri, at sa manga hayop ayon sa kanikanilang uri, sa bawa't 
nagsisiusad, ayon sa kanikanilang uri, dalawa sa bawa't uri, ay isasama mo sa iyo, upang maingatan 
silang buhay. 

at magbaon ka nang lahat na pagkain na kinakain, at imbakin mo sa iyo, at magiging pagkain mo at nila. 
gayon ginawa ni noe, ayon sa lahat na iniutos sa kaniya nang diyos, ay gayon ang ginawa niya. 

at sinabi nang panginoon kay noe, lumulan ka at ang iyong buong sangbahayan sa sasakyan, sapagka't 
ikaw ay aking nakitang matuwid sa harap ko sa panahong ito. 

sa bawa't malinis na hayop ay kukuha ka nang tigpipito, nang lalake at nang kaniyang babae, at sa 
manga hayop na hindi malinis ay dalawa, nang lalake at nang kaniyang babae, 

gayon din naman sa manga ibon sa himpapawid tigpipito, nang lalake at nang babae, upang ingatang 
binhing buhay sa ibabaw nang buong lupa. 

sapagka't pitong araw pa, at pauulanan ko na ang ibabaw nang lupa nang apat na pung araw at apat na 
pung gabi, at aking lilipulin ang lahat nang may buhay na aking nilikha sa balat nang lupa. 

at ginawa ni noe ayon sa lahat na iniutos sa kaniya nang panginoon. 

at may anim na raang taon si noe nang ang baha nang tubig ay dumagsa sa ibabaw nang lupa. 

at lumulan sa sasakyan si noe at ang kaniyang manga anak, at ang kaniyang asawa, at ang manga asawa 
nang kaniyang manga anak, dahil sa tubig nang baha. 

sa manga hayop na malinis, at sa manga hayop na hindi malinis, at sa manga ibon at sa bawa't umuusad 
sa ibabaw nang lupa, 

ay dalawa't dalawang dumating kay noe sa sasakyan, na lalake at babae ayon sa iniutos nang diyos kay 
noe. 

at nangyari na pagkaraan nang pitong araw, na ang tubig nang baha ay umapaw sa ibabaw nang lupa. 
sa ikaanim na raang taon nang buhay ni noe, nang ikalawang buwan, sa ikalabing pitong araw nang 
buwan, nang araw ding yaon, ay nangasira ang lahat nang bukal nang lubhang kalaliman, at ang manga 
durungawan nang langit ay nabuksan. 

at umulan sa ibabaw nang lupa nang apat na pung araw at apat na pung gabi. 

nang araw ding yaon, ay lumulan sa sasakyan si noe, at si sem, at si cham, at si japhet, na manga anak ni 
noe, at ang asawa ni noe, at ang tatlong asawa nang kaniyang manga anak na kasama nila; 

sila, at ang bawa't hayop gubat ayon sa kanikanilang uri, at lahat nang hayop na maamo ayon sa 
kanikanilang uri, at bawa't umuusad sa ibabaw nang lupa ayon sa kanikanilang uri, at bawa't ibon ayon 
sa kanikanilang uri, lahat nang sarisaring ibon. 

at nagsidating kay noe sa sasakyan na dalawa't dalawa, ang lahat nang hayop na may hinga nang buhay. 


at ang manga nagsilulan, ay lumulang lalake at babae, nang lahat na laman, gaya nang iniutos sa kaniya 
nang diyos: at kinulong siya nang panginoon. 

at tumagal ang baha nang apat na pung araw sa ibabaw nang lupa; at lumaki ang tubig at lumutang ang 
sasakyan, at nataas sa ibabaw nang lupa. 

at dumagsa ang tubig at lumaking mainam sa ibabaw nang lupa; at lumutang ang sasakyan sa ibabaw 
nang tubig. 

at dumagsang lubha ang tubig sa ibabaw nang lupa: at inapawan ang lahat na mataas na bundok na nasa 
silong nang buong langit. 

labing limang siko ang lalim na idinagsa nang tubig, at inapawan ang manga bundok. 

at namatay ang lahat nang lamang gumagalaw sa ibabaw nang lupa, ang manga ibon at gayon din ang 
hayop, at ang hayop gubat, at ang bawa't nagsisiusad na umuusad sa ibabaw nang lupa, at ang bawa't 
tao. 

ang bawa't may hinga nang diwa nang buhay sa kanilang ilong, lahat na nasa lupang tuyo ay namatay. 
at nilipol ang bawa't may buhay na nasa ibabaw nang lupa, ang tao at gayon din ang hayop, at ang 
manga umuusad at ang manga ibon sa himpapawid, at sila'y nalipol sa lupa: at ang natira lamang, ay si 
noe at ang manga kasama niya sa sasakyan. 

at tumagal ang tubig sa ibabaw nang lupa, nang isang daan at limang pung araw. 

at naalaala nang diyos si noe, at ang lahat nang may buhay, at ang lahat nang hayop na kasama niya sa 
sasakyan: at nagpahihip ang diyos nang isang hangin sa ibabaw nang lupa, at humupa ang tubig, 
natakpan din ang manga bukal nang kalaliman at ang manga dungawan nang langit, at napigil ang ulan 
sa langit; 

at humupang patuloy ang tubig sa lupa, at kumati ang tubig pagkaraan nang isang daan at limang pung 
araw. 

at sumadsad ang sasakyan nang ikapitong buwan, nang ikalabing pitong araw nang buwan, sa ibabaw 
nang manga bundok nang ararat. 

at ang tubig ay nagpatuloy nang paghupa hanggang sa ikasangpung buwan: nang ikasangpung buwan, 
nang unang araw nang buwan, ay nakita ang manga taluktok nang manga bundok. 

at nangyari, pagkaraan nang apat na pung araw, na binuksan ni noe ang dungawan nang sasakyan na 
kaniyang ginawa: 

at siya'y nagpalipad nang isang uwak, at ito'y nagparoo't parito hanggang sa natuyo ang tubig sa lupa. 
at nagpalipad siya nang isang kalapati, upang tingnan kung humupa na ang tubig sa ibabaw nang lupa. 
datapuwa't hindi nakasumpong ang kalapati nang madapuan nang talampakan nang kaniyang paa, at 
nagbalik sa kaniya sa sasakyan, sapagka't ang tubig ay nangasa ibabaw pa nang buong lupa: at iniunat 
ang kaniyang kamay at hinawakan, at ipinasok niya sa sasakyan. 

at naghintay pa nang muling pitong araw: at muling pinalipad ang kalapati sa labas nang sasakyan, 

at ang kalapati ay nagbalik sa kaniya nang dakong hapon, at, narito't may dalang isang dahong sariwa 
nang olivo sa tuka: sa gayon ay naunawa ni noe na humupa na ang tubig sa lupa. 

at naghintay pang muli siya nang pitong araw, at pinalipad ang kalapati, at hindi na muling nagbalik pa 
sa kaniya. 

at nangyari, nang taong ikaanim na raan at isa, nang unang buwan, nang unang araw nang buwan, ay 
natuyo ang tubig sa ibabaw nang lupa: at inalis ni noe ang takip nang sasakyan at tumanaw siya, at, 
narito't ang ibabaw nang lupa ay tuyo. 

at nang ikalawang buwan nang ikadalawang pu't pitong araw nang buwan, ay natuyo ang lupa. 

at nagsalita ang diyos kay noe, na sinasabi, 

lumunsad ka sa sasakyan, ikaw at ang iyong asawa, at ang iyong manga anak, at ang manga asawa nang 
iyong manga anak na kasama mo. 


ilabas mong kasama mo ang bawa't may buhay na kasama mo sa lahat nang laman, ang manga ibon, at 
ang manga hayop, at ang bawa't nagsisiusad na umuusad sa ibabaw nang lupa; upang magsipanganak 
nang sagana sa lupa, at magpalaanakin, at mangagsidami sa ibabaw nang lupa. 

at lumunsad si noe, at ang kaniyang manga anak, at ang kaniyang asawa, at ang manga asawa nang 
kaniyang manga anak na kasama niya: 

ang bawa't hayop, bawa't umuusad, at bawa't ibon, anomang gumagalaw sa ibabaw nang lupa ayon sa 
kanikaniyang angkan ay nangagsilunsad sa sasakyan. 

at ipinagtayo ni noe nang isang dambana ang panginoon, at kumuha sa lahat na malinis na hayop, at sa 
lahat na malinis na ibon, at nagalay nang manga handog na susunugin sa ibabaw nang dambana. 

at sinamyo nang panginoon ang masarap na amoy, at nagsabi ang panginoon sa sarili, hindi ko na muling 
susumpain ang lupa, dahil sa tao, sapagka't ang haka nang puso nang tao ay masama mula sa kaniyang 
pagkabata, ni hindi ko na muling lilipulin pa ang lahat na nabubuhay na gaya nang aking ginawa. 
samantalang ang lupa ay lumalagi, ay hindi maglilikat ang paghahasik at pagaani, at ang lamig at init, at 
ang tagaraw at taginaw, at ang araw at gabi. 

at binasbasan nang diyos si noe at ang kaniyang manga anak, at sa kanila'y sinabi, kayo'y magpalaanakin, 
at magpakarami at inyong kalatan ang lupa. 

at ang takot sa inyo at sindak sa inyo ay mapapasa bawa't hayop sa lupa, at sa bawa't ibon sa 
himpapawid, lahat nang umuusad sa lupa, at lahat nang isda sa dagat, ay ibinibigay sa inyong kamay. 
bawa't gumagalaw na nabubuhay ay magiging pagkain ninyo: gaya nang manga sariwang pananim na 
lahat ay ibinibigay ko sa inyo. 

nguni't ang lamang may buhay, na siya niyang dugo, ay huwag ninyong kakanin. 

at tunay na hihingan ko nang sulit ang inyong dugo, ang dugo nang inyong manga buhay: sa kamay nang 
bawa't ganid ay hihingan ko nang sulit, at sa kamay nang tao, sa kamay nang bawa't kapatid nang tao ay 
hihingan ko nang sulit ang buhay nang tao. 

ang magbubo nang dugo nang tao, sa pamamagitan nang tao ay mabububo ang kaniyang dugo: 
sapagka't sa larawan nang diyos nilalang ang tao. 

at kayo'y magpalaanakin at magpakarami, magsilago kayo nang sagana sa lupa, at kayo'y magsidami 
riyan. 

at nagsalita ang diyos kay noe, at sa kaniyang manga anak na kasama niya, na sinasabi, 

at ako, narito, aking pinagtitibay ang aking tipan sa inyo, at sa inyong binhi na susunod sa inyo, 

at sa bawa't nilikhang may buhay na kasama ninyo, ang manga ibon, ang hayop at bawa't ganid sa lupa 
na kasama ninyo: sa lahat nang lumunsad sa sasakyan pati sa bawa't ganid sa lupa. 

at aking pagtitibayin ang aking tipan sa inyo, ni hindi ko na lilipulin ang lahat nang laman sa 
pamamagitan nang tubig nang baha; ni hindi na magkakaroon pa nang bahang gigiba nang lupa. 

at sinabi nang diyos, ito ang tanda nang tipang ginawa ko sa inyo, at sa bawa't kinapal na may buhay na 
kasama ninyo sa buong panahon: 

ang aking bahaghari ay inilalagay ko sa alapaap, at siyang magiging tanda nang tipan ko at nang lupa. 

at mangyayari, pagka ako'y magbababa nang isang alapaap sa ibabaw nang lupa, na makikita ang 
bahaghari sa alapaap. 

at aalalahanin ko ang aking tipan, na inilagda ko sa akin at sa inyo, at sa bawa't kinapal na may buhay sa 
lahat nang laman, at ang tubig ay hindi na magiging bahang lilipol nang lahat nang laman. 

at ang bahaghari ay pasa sa alapaap, at aking mamasdan, upang aking maalaala, ang walang hanggang 
tipan nang diyos at nang bawa't kinapal na may buhay sa lahat nang lamang nasa ibabaw nang lupa. 

at sinabi nang diyos kay noe, ito ang tanda nang tipang inilagda ko sa akin at sa lahat nang laman na 
nasa ibabaw nang lupa. 

at ang manga anak ni noe na nagsilunsad sa sasakyan ay si sem, at si cham at si japhet: at si cham ay 
siyang ama ni canaan. 

ang tatlong ito ay manga anak ni noe: at sa manga ito'y nakalatan ang buong lupa. 

at nagpasimula si noe na maging mangbubukid, at naglagay nang isang ubasan. 

at uminom nang alak at nalango; at siya'y nahubaran sa loob nang kaniyang tolda. 

at si cham na ama ni canaan ay nakakita nang kahubaran nang kaniyang ama, at isinaysay sa kaniyang 
dalawang kapatid na nangasa labas. 

at kumuha si sem at si japhet nang isang balabal, at isinabalikat nilang dalawa, at lumakad nang 
paurong, at tinakpan ang kahubaran nang kanilang ama, at ang mukha nila ay patalikod, at hindi nila 
nakita ang kahubaran nang kanilang ama. 

at nagising si noe sa kaniyang pagkalango sa alak, at naalaman ang ginawa sa kaniya nang kaniyang 
bunsong anak. 

at sinabi, sumpain si canaan! siya'y magiging alipin nang manga alipin sa kaniyang manga kapatid. 

at sinabi niya, purihin ang panginoon, ang diyos ni sem! at si canaan ay maging alipin niya. 

pakapalin nang diyos si japhet. at matira siya sa manga tolda ni sem, at si canaan ay maging alipin niya. 
at nabuhay si noe pagkaraan nang bahang gumunaw, nang tatlong daan at limang pung taon. 

at ang lahat nang naging araw ni noe ay siyam na raan at limang pung taon: at namatay. 

ito nga ang sali't saling lahi nang manga anak ni noe: si sem, si cham, at si japhet: at sila'y nangagkaanak 
pagkaraan nang bahang gumunaw. 

ang manga anak ni japhet, si gomer, at si magog, at si madai, at si javan, at si tubal, at si meshech, at si 
tiras. 

at ang manga anak ni gomer: si azkenaz, at si rifat, at si togarma. 

at ang manga anak ni javan; si elisa, at si tarsis, si cittim, at si dodanim. 

sa manga ito nangabahagi ang manga pulo nang manga bansa, sa kanilang manga lupain, na bawa't isa'y 
ayon sa kanikaniyang wika: ayon sa kanikanilang angkan, sa kanikanilang bansa. 

at ang manga anak ni cham; si cush, at si mizraim, at si phut, at si canaan. 

at ang manga anak ni cush, si seba, at si havila, at si sabta, at si raama, at si sabtech: at ang manga anak 
ni raama: si sheba, at si dedan. 

at naging anak ni cush si nimrod: siyang napasimulang maging makapangyarihan sa lupa. 

siya'y makapangyarihang mangangaso sa harap nang panginoon kaya't karaniwang sabihin: gaya ni 
nimrod, na makapangyarihang mangangaso sa harap nang panginoon. 

at ang pinagsimulan nang kaniyang kaharian ay ang babel, at ang erech, at ang accad, at ang calneh, sa 
lupain nang shinar. 

buhat sa lupaing yaon ay napasa asiria at itinayo ang ninive, at ang rehobotir, at ang calah, 

at ang ressen, sa pagitan nang ninive at nang calah (na siyang malaking bayan). 

at naging anak ni mizraim si ludim, at si anamim, at si lehabim, at si naphtuhim. 

at si pathrusim, at si casluim (na siyang pinagbuhatan nang manga filisteo), at ang caphtorim. 

at naging anak ni canaan si sidon, na kaniyang panganay, at si heth. 

at ang jebuseo, at ang amorrheo, at ang gergeseo, 

at ang heveo, at ang araceo, at ang sineo. 

at ang aradio, at ang samareo at ang amatheo: at pagkatapos ay kumalat ang manga angkan nang 
cananeo. 

at ang hangganan nang cananeo ay mula sa sidon, kung patungo sa gerar, hanggang sa gaza; kung 
patungo sa sodoma at gomorra, at adma, at zeboim hanggang lasa. 

ito ang manga anak ni cham, ayon sa kanikanilang angkan, ayon sa kanikanilang wika, sa kanikanilang 
manga lupain, sa kanilang manga bansa. 

at nagkaroon din naman nang manga anak si sem, na ama nang lahat nang manga anak ni heber, na siya 
ring lalong matandang kapatid ni japhet. 

ang manga anak ni sem; si elam, at si assur, at si arphaxad, at si lud, at si aram. 

at ang manga anak ni aram: si uz, at si hul, at si gether, at si mas. 

at naging anak ni arphaxad si sala, at naging anak ni sala si heber. 

at nagkaanak si heber nang dalawang lalake: ang pangalan nang una'y peleg; sapagka't sa manga araw 
niya'y nahati ang lupa, at ang pangalan nang kaniyang kapatid ay joctan. 

at naging anak ni joctan si almodad, at si sheleph, at si hazarmavet, at si jerah, 

at si hadoran, at si uzal, at si dicla. 

at si obal, at si abimael, at si sheba. 

at si ophir, at si havila, at si jobad: lahat nang ito ay manga naging anak ni joctan. 

at ang naging tahanan nila ay mula sa mesa, kung patungo sa sephar, na siyang bundok sa silanganan. 
ito ang manga anak ni sem, ayon sa kanikanilang angkan, ayon sa kanikanilang wika, sa kanikanilang 
lupain, ayon sa kanikanilang bansa. 

ito ang manga angkan nang manga anak ni noe, ayon sa kanikanilang lahi, sa kanikanilang bansa: at sa 
manga ito nangabahagi ang manga bansa pagkatapos nang bahang gumunaw. 

at ang buong lupa ay iisa ang wika at iisa ang salita. 

at nangyari, na, sa kanilang paglalakbay sa silanganan, ay nakasumpong sila nang isang kapatagan sa 
lupain nang sinar, at sila'y nanahan doon. 

at nagsangusapang, halikayo! tayo'y gumawa nang manga laryo, at ating lutuing mabuti. at inari nilang 
bato ang laryo at ang betun ay inaring argamasa. 

at nagsipagsabi, halikayo! magtayo tayo nang isang bayan natin at nang isang moog, na ang taluktok 
niyaon ay aabot hanggang sa langit, at magtaglay tayo nang isang ngalan, baka tayo'y mangalat sa 
ibabaw nang buong lupa. 

at bumaba ang panginoon upang tingnan ang bayan at ang moog, na itinayo nang manga anak nang 
manga tao. 

at sinabi nang panginoon, narito, sila'y iisang bayan at silang lahat ay may isang wika, at ito ang kanilang 
pinasimulang gawin: at, ngayon nga'y walang makasasawata sa anomang kanilang balaking gawin. 
halikayo! tayo'y bumaba at diyan din ay ating guluhin ang kanilang wika, na anopa't sila'y huwag 
magkatalastasan sa kanilang salita. 

ganito pinanabog sila nang panginoon mula riyan, sa ibabaw nang buong lupa, at kanilang iniwan ang 
pagtatayo nang bayan. 

kaya ang pangalang itinawag ay babel; sapagka't doon ginulo nang panginoon ang wika nang buong 
lupa: at mula roon ay pinanabog sila nang panginoon sa ibabaw nang buong lupa. 

ito ang sali't saling lahi ni sem. may isang daan taon si sem at naging anak si arphaxad, dalawang taon 
pagkatapos nang bahang gumunaw, 

at nabuhay si sem, pagkatapos na maipanganak si arphaxad, nang limang daang taon, at nagkaanak 
nang manga lalake at manga babae. 

at nabuhay si arphaxad, nang tatlong pu't limang taon, at naging anak si sala. 

at nabuhay si arphaxad pagkatapos na maipanganak si sala, nang apat na raan at tatlong taon, at 
nagkaanak nang manga lalake at manga babae. 

at nabuhay si sala nang tatlong pung taon, at naging anak si heber: 

at nabuhay si sala pagkatapos na maipanganak si heber, nang apat na raan at tatlong taon, at nagkaanak 
nang manga lalake at manga babae. 

at nabuhay si heber nang tatlong pu't apat na taon, at naging anak si peleg: 

at nabuhay si heber pagkatapos na maipanganak si peleg, nang apat na raan at tatlong pung taon, at 
nagkaanak nang manga lalake at manga babae. 

at nabuhay si peleg nang tatlong pung taon, at naging anak si reu: 

at nabuhay si peleg pagkatapos na maipanganak si reu, nang dalawang daan at siyam na taon, at 
nagkaanak nang manga lalake at manga babae. 

at nabuhay si reu nang tatlong pu't dalawang taon, at naging anak si serug: 

at nabuhay si reu pagkatapos na maipanganak si serug, nang dalawang daan at pitong taon, at 
nagkaanak nang manga lalake at manga babae. 

at nabuhay si serug nang tatlong pung taon, at naging anak si nachor: 

at nabuhay si serug pagkatapos maipanganak si nachor, nang dalawang daang taon, at nagkaanak nang 
manga lalake at manga babae. 

at nabuhay si nachor nang dalawang pu't siyam na taon, at naging anak si thare: 

at nabuhay si nachor pagkatapos na maipanganak si thare, nang isang daan at labing siyam na taon, at 
nagkaanak nang manga lalake at manga babae. 

at nabuhay si thare nang pitong pung taon, at naging anak si abram, si nachor at si haran. 

ito nga ang manga lahi ni thare. naging anak ni thare si abram, si nachor, at si haran; at naging anak ni 
haran si lot. 

at namatay si haran bago namatay ang kaniyang amang si thare sa lupaing kaniyang tinubuan, sa ur nang 
manga caldeo. 

at nagsipagasawa si abram at si nachor: ang pangalan nang asawa ni abram ay sarai, at ang pangalan 
nang asawa ni nachor, ay milca, anak ni haran, ama ni milca at ama ni iscah. 

at si sarai ay baog; siya'y walang anak. 

at ipinagsama ni thare si abram na kaniyang anak, at si lot na anak ni haran, na anak nang kaniyang anak, 
at si sarai na kaniyang manugang, asawa ni abram na kaniyang anak; at samasamang nagsialis sa ur nang 
manga caldeo upang magsipasok sa lupain nang canaan, at nagsidating sila sa haran, at nagsitahan doon. 
at ang manga naging araw ni thare ay dalawang daan at limang taon: at namatay si thare sa haran. 
sinabi nga nang panginoon kay abram, umalis ka sa iyong lupain, at sa iyong manga kamaganak, at sa 
bahay nang iyong ama, na ikaw ay pasa lupaing ituturo ko sa iyo: 

at gagawin kitang isang malaking bansa, at ikaw ay aking pagpapalain, at padadakilain ko ang iyong 
pangalan, at ikaw ay maging isang kapalaran: 

at pagpapalain ko ang manga magpapala sa iyo, at susumpain ko ang manga susumpa sa iyo: at 
pagpapalain sa iyo ang lahat nang angkan sa lupa. 

kaya't yumaon si abram, ayon sa sinalita sa kaniya nang panginoon, at si lot ay sumama sa kaniya: at si 
abram ay may pitong pu't limang taon, nang umalis sa haran. 

isinama ni abram si sarai na kaniyang asawa, at si lot na anak nang kaniyang kapatid, at ang lahat nang 
pag-aaring kanilang natipon at ang manga taong kanilang nakuha sa haran, at nagsialis upang pasa 
lupain nang canaan, at dumating sa lupain nang canaan. 

at naglakbay sa lupain si abram hanggang sa dako nang sichem, hanggang sa punong encina nang more. 
at noo'y nasa lupaing yaon ang cananeo, 

at napakita ang panginoon kay abram, at nagsabi, sa iyong lahi ay ibibigay ko ang lupaing ito: at siya'y 
nagtayo roon nang isang dambana sa panginoon na napakita sa kaniya. 

at mula roon ay lumipat siya sa bundok na nasa silanganan nang bethel, at doon niya itinayo ang 
kaniyang tolda, na nasa kalunuran ang bethel, at nasa silanganan ang hai: at siya'y nagtayo roon nang 
dambana sa panginoon, at sinambitla ang pangalan nang panginoon. 

at si abram ay naglakbay na nagtuloy sa dakong timugan. 

at nagkagutom sa lupaing yaon: at bumaba si abram na nasok sa egipto, upang manirahan doon, 
sapagka't mahigpit ang kagutom sa lupain. 

at nangyari, nang siya'y malapit nang papasok sa egipto, ay sinabi niya kay sarai na kaniyang asawa, 
narito, ngayon, talastas kong ikaw ay magandang babae sa tingin: 

at mangyayari na pag makikita ka nang manga egipcio, ay kanilang sasabihin, ito'y kaniyang asawa; at 
ako'y kanilang papatayin, datapuwa't kanilang ililigtas kang buhay. 

isinasamo ko sa iyo, na sabihin mong ikaw ay aking kapatid, upang ako'y mapabuti dahil sa iyo, at upang 
ang kaluluwa ko'y mabuhay dahil sa iyo. 

at nangyari, nang pumasok si abram sa egipto, nakita nang manga egipcio, na ang babae ay 
napakaganda. 

at nakita siya nang manga prinsipe ni faraon, at kanilang pinuri siya kay faraon: at dinala ang babae sa 
bahay ni faraon. 

at pinagpakitaan nito nang magandang loob si abram dahil sa kaniya: at nagkaroon si abram nang manga 
tupa, at nang manga baka, at nang manga asno, at nang manga aliping lalake at manga alilang babae, at 
nang manga asna, at nang manga kamelyo, 

at sinalot nang panginoon si faraon at ang kaniyang sangbahayan, nang malaking pagsalot dahil kay sarai 
na asawa ni abram. 

at tinawag ni faraon si abram, at sinabi, ano itong ginawa mo sa akin? bakit hindi mo ipinahayag sa akin 
na siya'y iyong asawa? 

bakit sinabi mong siya'y aking kapatid? na ano pa't siya'y aking kinuha upang maging asawa: ngayon 
nga'y nariyan ang iyong asawa, siya'y kunin mo at yumaon ka. 

at nagbilin si faraon sa manga tao tungkol sa kaniya: at siya'y kanilang inihatid sa daan, at ang kaniyang 
asawa, at ang lahat nang kaniyang pag-aari. 

at umahon sa timugan si abram mula sa egipto, siya at ang kaniyang asawa, at ang lahat nang kaniyang 
tinatangkilik, at si lot na kaniyang kasama. 

at si abram ay totoong mayaman sa hayop, sa pilak, at sa ginto. 

at nagpatuloy si abram nang kaniyang paglalakbay mula sa timugan hanggang sa bethel, hanggang sa 
dakong kinaroroonan noong una nang kaniyang tolda sa pagitan nang bethel at nang hai, 

sa dako nang dambana na kaniyang ginawa roon nang una: at sinambitla doon ni abram ang pangalan 
nang panginoon. 

at si lot man na kinasama ni abram ay may tupahan at bakahan, at manga tolda. 

at sila'y hindi makayanan nang lupain, na sila'y manahan na magkasama: sapagka't napakarami ang 
kanilang pag-aari, na ano pa't hindi maaring manirahang magkasama. 

at nagkaroon nang pagtatalo ang manga pastor nang hayop ni abram at ang manga pastor nang hayop ni 
lot, at ang cananeo at ang pherezeo ay naninirahan noon sa lupain. 

at sinabi ni abram kay lot, ipinamamanhik ko sa iyong huwag magkaroon nang pagtatalo, ikaw at ako, at 
ang manga pastor mo at manga pastor ko, sapagka't tayo'y magkapatid. 

di ba ang buong lupain ay nasa harap mo? humiwalay ka nga sa akin, ipinamamanhik ko sa iyo: kung 
ikaw ay pasa sa kaliwa, ay pasa sa kanan ako: o kung ikaw ay pasa sa kanan, ay pasa sa kaliwa ako. 

at itiningin ni lot ang kaniyang manga mata, at natanaw niya ang buong kapatagan nang jordan, na 
pawang patubigan na magaling sa magkabikabila, kung pasa sa zoar, bago giniba nang panginoon ang 
sodoma at gomorra, ay gaya nang halamanan nang panginoon, gaya nang lupain nang egipto. 

kaya't pinili ni lot sa kaniya ang buong kapatagan nang jordan, at si lot ay naglakbay sa silanganan: at 
sila'y kapuwa naghiwalay. 

tumahan si abram sa lupain nang canaan, at si lot ay tumahan sa manga bayan nang kapatagan, at 
inilipat ang kaniyang tolda hanggang sa sodoma. 

ang manga tao nga sa sodoma ay masasama at manga makasalanan sa harap nang panginoon. 

at sinabi nang panginoon kay abram, pagkatapos na makahiwalay si lot sa kaniya, itingin mo ngayon ang 
iyong manga mata, at tumanaw ka mula sa dakong iyong kinalalagyan, sa dakong hilagaan, at sa dakong 
timugan, at sa dakong silanganan, at sa dakong kalunuran: 

sapagka't ang buong lupaing iyong natatanaw ay ibibigay ko sa iyo, at sa iyong binhi magpakaylan man. 
at gagawin kong parang alabok nang lupa ang iyong binhi: na ano pa't kung mabibilang nang sinoman 
ang alabok nang lupa ay mabibilang nga rin ang iyong binhi. 

magtindig ka, lakarin mo ang lupain, ang hinabahaba at niluwang-luwang niyan, sapagka't ibibigay ko sa 
iyo. 

at binuhat ni abram ang kaniyang tolda, at yumaon at tumahan sa manga punong encina ni mamre na 
nasa hebron, at siya'y nagtayo roon nang dambana sa panginoon. 

at nangyari sa manga kaarawan ni amraphel, hari sa sinar, ni ariok hari sa elasar, ni chedorlaomer hari sa 
elam, at ni tidal na hari nang manga goiim, 

na ang manga ito ay nakipagbaka laban kay bera hari sa sodoma, at laban kay birsha hari sa gomorra, 
kay shinab hari sa adma, at kay shemeber, hari sa zeboim, at sa hari sa bela (na si zoar). 

lahat nang ito'y nagkatipon sa libis nang siddim (na siyang dagat na alat). 

labingdalawang taong nagsipaglingkod kay chedorlaomer, at sa ikalabingtatlong taon ay 
nagsipaghimagsik. 

at sa ikalabingapat na taon ay dumating si chedorlaomer at ang manga haring kasama niya, at sinaktan 
ang manga refaim sa ashteroth-carnaim, at ang manga zuzita sa ham, at ang manga emita sa shave- 
ciriataim. 

at ang manga horeo sa kanilang kabundukan nang seir, hanggang elparan na nasa tabi nang ilang. 

at sila'y nangagbalik at nagsiparoon sa enmispat (na siyang cades), at kanilang sinaktan ang buong lupain 
nang manga amalecita at pati nang manga amorrheo na nagsisitahan sa hazezon-tamar. 

at nagsilabas ang hari sa sodoma, at ang hari sa gomorra, at ang hari sa adma, at ang hari sa zeboim, at 
ang hari sa bela (na dili iba't si zoar); at sila'y humanay nang pakikipagbaka laban sa kanila sa libis nang 
siddim: 

laban kay chedorlaomer, hari sa elam, at kay tidal na hari nang manga goiim at kay amraphel, hari sa 
shinar, at kay arioch, hari sa elasar: apat na hari laban sa lima. 

at ang libis nang siddim ay puno nang hukay nang betun, at nagsitakas ang manga hari sa sodoma at sa 
gomorra, at nangahulog doon, at ang natira ay nagsitakas sa kabundukan. 

at kanilang sinamsam ang lahat nang pag-aari nang sodoma at gomorra, at ang lahat nilang pagkain, at 
nagsiyaon. 

at dinala nila si lot, na anak nang kapatid ni abram, na nananahan sa sodoma at ang kaniyang manga 
pag-aari at sila'y nagsiyaon. 

at dumating ang isang nakatanan, at ibinalita kay abram na hebreo, na tumatahan nga sa manga puno 
nang encina ni mamre na amorrheo, kapatid ni eschol, at kapatid ni aner; at ang manga ito ay kakampi ni 
abram. 

at pagkarinig ni abram, na nabihag ang kaniyang kapatid ay ipinagsama ang kaniyang manga subok na 
lalake, na manga ipinanganak sa kaniyang bahay, na tatlong daan at labing walo, at kanilang hinabol sila 
hanggang sa dan. 

at sila'y nangagpangkatpangkat sa kinagabihan, laban sa kaaway, siya at ang kaniyang manga alipin, at 
kanilang sinaktan sila, at hinabol nila sila hanggang sa hobah, na nasa kaliwa nang damasco. 

at iniuwi niya ang lahat nang pag-aari, at iniuwi rin niya si lot na kaniyang kapatid, at ang kaniyang 
manga pag-aari, at gayon din ang manga babae at ang bayan. 

at nilabas na sinalubong siya nang hari sa sodoma pagkatapos na siya'y magbalik na mula sa pagpatay 
kay chedorlaomer, at sa manga haring kasama niya sa libis nang shave (na siyang libis nang hari). 

at si melquisedec, na hari sa salem, ay naglabas nang tinapay at alak, at siya'y saserdote nang 
kataastaasang diyos. 

at binasbasan niya siya na sinabi, pagpalain si abram nang kataastaasang diyos, na may-ari nang langit at 
nang lupa: 

at purihin ang kataastaasang diyos, na nagbigay nang iyong manga kaaway sa iyong kamay. at binigyan 
siya ni abram nang ikasangpung bahagi nang buong samsam. 

at sinabi nang hari sa sodoma kay abram, ibigay mo sa akin ang manga tao at kunin mo sa ganang iyo 
ang manga pag-aari. 

at sinabi ni abram sa hari sa sodoma, itinaas ko ang aking kamay sa panginoong diyos na kataastaasan, 
na may ari nang langit at nang lupa. 

isinumpa kong hindi ako kukuha maging isang sinulid, o maging isang panali nang pangyapak, o nang 
anomang nauukol sa iyo, baka iyong sabihin, pinayaman ko si abram: 

liban na lamang ang kinain nang manga binata at ang bahagi nang manga lalaking kinasama ko; si aner, 
si eschol, at si mamre, ay pakunin mo nang kanilang bahagi. 

pagkatapos nang manga bagay na ito ay dumating ang salita nang panginoon kay abram sa pangitain na 
nagsasabi, huwag kang matakot, abram: ako ang iyong kalasag, at ang iyong ganting pala na lubhang 
dakila. 

at sinabi ni abram, oh panginoong diyos, anong ibibigay mo sa akin, kung ako'y nabubuhay na walang 
anak at ang magaari nang aking bahay ay itong taga damascong si eliezer? 

at sinabi ni abram, narito, hindi mo ako binigyan nang anak at, narito't isang ipinanganak sa aking bahay 
ang siyang tagapagmana ko. 

at, narito, ang salita nang panginoon ay dumating sa kaniya, na nagsabi, hindi ang taong ito ang 
magiging tagapagmana mo, kundi lalabas sa iyong sariling katawan ang magiging tagapagmana mo. 

at siya'y inilabas at sinabi, tumingala ka ngayon sa langit, at iyong bilangin ang manga bituin, kung 
mabibilang mo: at sa kaniya'y sinabi, magiging ganiyan ang iyong binhi. 

at sumampalataya siya sa panginoon, at ito'y ibinilang na katuwiran sa kaniya. 

at sinabi sa kaniya, ako ang panginoon na nagpaalis sa iyo sa ur nang manga caldeo, upang ibigay sa iyo 
ang lupaing ito na manahin mo. 

at sinabi niya, oh panginoong diyos, paanong pagkakilala ko na aking mamanahin? 

at sinabi sa kaniya, magdala ka rito sa akin nang isang dumalagang bakang tatlong taon ang gulang, at 
nang isang babaing kambing na tatlong taon ang gulang, at nang isang lalaking tupang tatlong taon ang 
gulang, at nang isang inakay na batobato at nang isang inakay na kalapati. 

at dinala niya ang lahat nang ito sa kaniya, at pinaghati niya sa gitna, at kaniyang pinapagtapattapat ang 
kalakalahati: datapuwa't hindi hinati ang manga ibon. 

at binababa nang manga ibong mangdadagit ang manga bangkay, at binubugaw ni abram. 

at nang lulubog na ang araw, ay nakatulog si abram nang mahimbing: at, narito, ang isang 
kasindaksindak na malaking kadiliman ay sumakaniya. 

at sinabi nang diyos kay abram, tunay na pakatalastasin mo, na ang iyong binhi ay magiging taga ibang 
bayan sa lupaing hindi kanila, at mangaglilingkod sa manga yaon, at pahihirapang apat na raang taon. 
at yaon namang bansang kanilang paglilingkuran ay aking hahatulan: at pagkatapos ay aalis silang may 
malaking pag-aari. 

datapuwa't ikaw ay payapang pasa sa iyong manga magulang, at ikaw ay malilibing sa mabuting 
katandaan. 

at sa ikaapat na salin nang iyong binhi, ay magsisipagbalik rito: sapagka't hindi pa nalulubos ang 
katampalasanan nang manga amorrheo. 

at nangyari, na paglubog nang araw, at pagdilim, na narito, ang isang hurnong umuusok, at ang isang 
tanglaw na nagniningas na dumaan sa gitna nang manga hinating hayop. 

nang araw na yaon, ang panginoon ay nakipagtipan kay abram, na nagsabi, sa iyong binhi ibinigay ko ang 
lupaing ito, mula sa ilog nang egipto hanggang sa malaking ilog, na ilog eufrates. 

ang manga cineo, at ang manga ceneceo, at ang manga cedmoneo, 

at ang manga heteo, at ang manga pherezeo, at ang manga refaim, 

at ang manga amorrheo, at ang manga cananeo, at ang manga gergeseo, at ang manga jebuseo. 

si sarai nga na asawa ni abram ay hindi nagkaanak sa kaniya, at siya'y may isang alilang babae na taga 
egipto, na nagngangalang agar. 

at sinabi ni sarai kay abram, narito, ngayon, ako'y hinadlangan nang panginoon na ako'y magkaanak, 
ipinamamanhik ko sa iyong sumiping ka sa aking alilang babae, marahil ay magkakaanak ako sa 
pamamagitan niya. at dininig ni abram ang sabi ni sarai. 

at kinuha ni sarai na asawa ni abram, si agar na taga egipto, na kaniyang alila, pagkaraan nang sangpung 
taon na makatahan si abram sa lupain nang canaan, at ibinigay kay abram na kaniyang asawa upang 
maging asawa niya. 

at siya'y sumiping kay agar, at naglihi: at nang makita niyang siya'y naglihi, ay niwalang halaga niya ang 
kaniyang panginoong babae sa kaniyang paningin. 

at sinabi ni sarai kay abram, ang aking pagkaapi ay sumaiyo: idinulot ko ang aking alila sa iyong 
sinapupunan, at nang makita niyang siya'y naglihi, ay niwalan akong kabuluhan sa kaniyang paningin: 
ang panginoon ang humatol sa akin at sa iyo. 

datapuwa't sinabi ni abram kay sarai, narito, ang iyong alila ay nasa iyong kamay: gawin mo sa kaniya 
ang iyong minamagaling sa iyong paningin. at dinuwahagi siya ni sarai, at si agar ay tumakas mula sa 
kaniyang harap. 

at nasumpungan siya nang anghel nang panginoon sa tabi nang isang bukal nang tubig sa ilang, sa bukal 
na nasa daang patungo sa shur. 

at sinabi, agar, alila ni sarai, saan ka nanggaling? at saan ka paroroon? at kaniyang sinabi, ako'y 
tumatakas mula sa harap ni sarai na aking panginoon. 

at sinabi sa kaniya nang anghel nang panginoon, magbalik ka sa iyong panginoon, at pahinuhod ka sa 
kaniyang manga kamay. 

at sinabi sa kaniya nang anghel nang panginoon, pararamihin kong mainam ang iyong binhi, na hindi 
mabibilang dahil sa karamihan. 

at sinabi sa kaniya nang anghel nang panginoon, narito't ikaw ay nagdadalang-tao at ikaw ay 
manganganak nang isang lalake, at ang itatawag mo sa kaniyang ngalan ay ismael, sapagka't diningig 
nang panginoon ang iyong kadalamhatian. 

at siya'y magiging parang asnong bundok sa gitna nang manga tao, ang kaniyang kamay ay magiging 
laban sa lahat, at ang kamay nang lahat ay laban sa kaniya, at siya'y tatahan sa harap nang lahat niyang 
manga kapatid. 

at kaniyang tinawagan ang ngalan nang panginoon na nagsalita sa kaniya, ikaw ay diyos na nakakakita: 
sapagka't sinabi niya, namasdan ko rin ba rito ang likuran niyaong nakakakita sa akin? 

kaya't nginalanan ang balong yaon balon nang nabubuhay na nakakakita sa akin, narito't ito'y nasa 
pagitan nang cades at bered. 

at nanganak si agar nang isang lalake kay abram at ang itinawag ni abram, na pangalan sa kaniyang anak 
na ipinanganak ni agar, ay ismael. 

at si abram ay may walong pu't anim na taon nang ipanganak si ismael ni agar kay abram. 

at nang si abram ay may siyam na pu't siyam na taon, ay napakita ang panginoon kay abram, at sa 
kaniya'y nagsabi, ako ang diyos na makapangyarihan sa lahat lumakad ka sa harapan ko, at 
magpakasakdal ka. 

at ako'y makikipagtipan sa iyo at ikaw ay aking pararamihing mainam. 

at nagpatirapa si abram: at ang diyos ay nakipagusap sa kaniya, na sinasabi, 

tungkol sa akin, narito, ang aking tipan ay sumasaiyo, at ikaw ang magiging ama nang maraming bansa. 
at hindi na tatawagin ang pangalan mong abram, kundi abraham ang magiging iyong pangalan, sapagka't 
ikaw ay ginawa kong ama nang maraming bansa. 

at ikaw ay aking gagawing totoong palaanakin at papanggagalingin ko sa iyo ang manga bansa: at 
magbubuhat sa iyo ang manga hari. 

at aking papagtitibayin ang aking tipan sa iyo at sa iyong binhi pagkamatay mo sa buong kalahian nila, na 
tipang walang hanggan, na ako'y magiging iyong diyos, at nang iyong binhi, pagkamatay mo. 

at ibibigay ko sa iyo, at sa iyong binhi, pagkamatay mo, ang lupaing iyong manga pinaglakbayan, ang 
buong lupain nang canaan, na pag-aaring walang hanggan at ako ang magiging diyos nila. 

at sinabi pa nang diyos kay abraham, at tungkol sa iyo, iingatan mo ang aking tipan, iingatan mo at nang 
iyong binhi pagkamatay mo, sa buong kalahian nila. 

ito ang aking tipan na inyong iingatan sa akin at sa inyo, at nang iyong binhi, pagkamatay mo; tutuliin 
ang bawa't lalake sa inyo. 

at kayo'y tutuliin sa laman nang inyong balat nang masama, at ito ang magiging tanda nang aking tipan 
sa inyo. 

at ang may walong araw ay tutuliin sa inyo, ang bawa't lalake sa buong kalahian ninyo: ang ipinanganak 
sa bahay, o ang binili nang salapi sa sinomang taga ibang lupa na hindi sa iyong lahi. 

ang ipinanganak sa bahay at ang binili nang iyong salapi, ay dapat tuliin: at ang aking tipan ay sasa iyong 
laman na pinakatipang walang hanggan. 

at ang lalaking hindi tuli, na hindi tinuli ang laman nang kaniyang balat nang masama, ang taong yaon ay 
mahihiwalay sa kaniyang bayan, sinira niya ang aking tipan. 

at sinabi nang diyos kay abraham, tungkol kay sarai na iyong asawa, ay huwag mo nang tatawagin ang 
kaniyang pangalang sarai, kundi sara ang magiging kaniyang pangalan. 

at akin siyang pagpapalain, at saka sa kaniya'y bibigyan kita nang anak: oo, siya'y aking pagpapalain, at 
magiging ina nang manga bansa, ang manga hari nang manga bayan ay magmumula sa kaniya. 

nang magkagayo'y nagpatirapa si abraham, at nagtawa, at nasabi sa kaniyang sarili, magkakaanak kaya 
siya na may isang daang taon na? at manganak pa kaya si sara na may siyam na pung taon na? 

at sinabi ni abraham sa diyos, kahimanawari, si ismael ay mabuhay sa harapan mo! 

at sinabi nang diyos, hindi, kundi ang iyong asawang si sara ay magkakaanak sa iyo, at tatawagin mo ang 
kaniyang ngalang isaac, at aking pagtitibayin ang aking tipan sa kaniya nang pinakatipang walang 
hanggan, sa kaniyang lahi pagkamatay niya. 

at tungkol kay ismael, ay dininig din kita. narito't aking pinagpala siya, at siya'y aking papagaanakin nang 
marami, at siya'y aking pararamihin nang di kawasa, labing dalawang prinsipe ang kaniyang magiging 
anak, at siya'y gagawin kong malaking bansa. 

nguni't ang aking tipan ay pagtitibayin ko kay isaac na iaanak sa iyo ni sara, sa tadhanang araw, sa taong 
darating. 

at nang matapos na makipagusap sa kaniya, ay napaitaas ang diyos mula sa piling ni abraham. 

at ipinagsama ni abraham si ismael, na kaniyang anak, at ang lahat na ipinanganak sa kaniyang bahay, at 
ang lahat nang binili niya nang kaniyang salapi, ang lahat nang lalake sa manga lalaking kasangbahay ni 
abraham, at tinuli ang laman nang kanilang balat nang masama nang araw ding yaon, ayon sa sinabi 
nang diyos sa kaniya. 

at si abraham ay may siyam na pu't siyam na taon, nang tuliin ang laman nang kaniyang balat nang 
masama. 

at si ismael ay may labing tatlong taon, nang tuliin ang laman nang kaniyang balat nang masama. 

nang araw ding yaon tinuli si abraham, at si ismael na kaniyang anak. 

at lahat nang lalaking kasangbahay niya, maging ang manga ipinanganak sa bahay, at ang manga binili 
nang salapi sa taga ibang lupain, ay pinagtuling kasama niya. 

at napakita ang panginoon sa kaniya sa manga punong encina ni mamre, habang siya'y nakaupo sa 
pintuan nang tolda, nang kainitan nang araw. 

at itiningin ang kaniyang manga mata at nagmalas, at, narito't tatlong lalake ay nakatayo sa tabi niya: at 
pagkakita niya sa kanila, ay tinakbo niya upang sila'y salubungin mula sa pintuan nang tolda, at yumukod 
siya sa lupa. 

at nagsabi, panginoon ko, kung ngayo'y nakasumpong ako nang biyaya sa iyong paningin, ay 
ipinamamanhik ko sa iyo, na huwag mong lagpasan ang iyong lingkod. 

itulot mong dalhan kayo rito nang kaunting tubig, at maghugas kayo nang inyong manga paa, at 
mangagpahinga kayo sa lilim nang kahoy. 

at magdadala ako nang isang subong tinapay at inyong palakasin ang inyong puso: at pagkatapos ay 
magsisipagtuloy kayo: yamang kayo'y naparito sa inyong lingkod, at nagsipagsabi, mangyari ang ayon sa 
iyong sinabi. 

at si abraham ay nagmadaling napasa tolda ni sara, at sinabi, maghanda ka agad nang tatlong takal nang 
mainam na harina, iyong tapayin at gawin mong manga munting tinapay. 

at tumakbo si abraham sa bakahan at nagdala nang isang bata at mabuting guya, at ibinigay sa alipin, at 
siya'y nagmadali, upang lutuin. 

at siya'y kumuha nang mantekilla, at nang gatas, at nang guyang niluto niya, at inihain sa harapan nila: at 
siya'y tumayo sa siping nila sa lilim nang punong kahoy, at sila'y nagsikain. 

at sinabi nila sa kaniya, saan naroon si sara na iyong asawa? at sinabi niya narito, nasa tolda. 

at sinabi niya, walang salang di ako babalik sa iyo sa ganitong panahon nang taong darating, at narito't si 
sara na iyong asawa ay magkakaanak nang isang lalake. at narinig ni sara sa pintuan nang tolda, na nasa 
likod niya. 

si abraham at si sara nga'y matatanda na, at lipas na sa panahon, at tinigilan na si sara nang kaugalian 
nang manga babae. 

at nagtawa si sara sa kaniyang sarili, na sinasabi, pagkatapos na ako'y tumanda ay magtatamo ako nang 
kaligayahan, at matanda na rin pati nang panginoon ko? 

at sinabi nang panginoon kay abraham, bakit tumawa si sara, na sinasabi, tunay kayang ako'y 
manganganak, na matanda na ako? 

may anomang bagay kayang napakahirap sa panginoon? sa tadhanang panahon ay babalik ako sa iyo, sa 
taong darating, at si sara ay magkakaanak nang isang lalake. 

nang magkagayo'y nagkaila si sara, na sinasabi, hindi ako tumawa, sapagka't siya'y natakot. nguni't 
sinabi niya, hindi gayon; kundi ikaw ay tumawa. 

at nangagtindig doon ang manga lalake, at nangagsitingin sa dakong sodoma; at sinamahan sila ni 
abraham, upang ihatid sila sa daan. 

at sinabi nang panginoon, ililihim ko ba kay abraham ang aking gagawin, 

dangang si abraham ay tunay na magiging isang bansang malaki at matibay, at pagpapalain sa kaniya ang 
lahat nang bansa sa lupa? 

sapagka't siya'y aking kinilala, upang siya'y magutos sa kaniyang manga anak at sa kaniyang 
sangbahayan pagkamatay niya, na maingatan nila ang daan nang panginoon, na gumawa nang 
kabanalan, at kahatulan, upang padatnin nang panginoon, kay abraham ang kaniyang ipinangako 
tungkol sa kaniya. 

at sinabi nang panginoon, sapagka't ang sigaw nang sodoma at gomorra ay malakas, at sapagka't ang 
kasalanan nila ay napakalubha, 

ay bababa ako ngayon at titingnan ko kung ginawa nga ang ayon sa sigaw na dumarating hanggang sa 
akin, at kung hindi ay aking malalaman. 

at ang manga lalake ay nagsilayo roon at nagsitungo sa sodoma datapuwa't si abraham ay nakatayo pa 
sa harapan nang panginoon. 

at lumapit si abraham, at nagsabi, ang manga banal ba ay iyong lilipuling kasama nang manga masama? 
kung sakaling may limang pung banal sa loob nang bayan: lilipulin mo ba, at di mo patatawarin ang 
dakong yaon, alangalang sa limang pung banal na nasa loob niyaon? 

malayo nawa sa iyo ang paggawa nang ganito, na ang banal ay iyong pataying kasama nang masama, 
anopa't ang banal ay mapara sa masama, malayo nawa ito sa iyo: di ba gagawa nang matuwid ang 
hukom nang buong lupa? 

at sinabi nang panginoon, kung makasumpong ako sa sodoma nang limang pung banal sa loob nang 
bayan, patatawarin ko ang buong dakong yaon, alangalang sa kanila. 

at sumagot si abraham, at nagsabi, narito, ngayo'y nangahas akong magsalita sa panginoon, akong 
alabok at abo lamang: 

kung sakaling magkukulang nang lima sa limang pung banal: lilipulin mo ba, dahil sa limang kulang, ang 
buong bayan? at sinabi niya, hindi ko lilipulin kung makasumpong ako roon nang apat na pu't lima. 

at siya'y muling nagsalita pa sa kaniya, at nagsabi, marahil ay may masusumpungang apat na pu. at 
sinabi niya, hindi ko gagawin, alangalang sa apat na pu. 

at sinabi niya, oh huwag magalit ang panginoon, at ako'y magsasalita: kung sakaling may 
masusumpungan doong tatlong pu. at sinabi niya, hindi ko gagawin kung makakasumpong ako roon 
nang tatlong pu. 

at kaniyang sinabi, narito ngayon, ako'y nangahas na magsalita sa panginoon: kung sakaling may 
masusumpungan doong dalawang pu. at sinabi niya, hindi ko lilipulin, alangalang sa dalawang pu. 

at sinabi niya, oh huwag magalit ang panginoon at magsasalita na lamang akong minsan: kung sakaling 
may masusumpungan doong sangpu: at sinabi niya, hindi ko lilipulin, alangalang sa sangpu. 

at ang panginoon ay nagpatuloy, pagkatapos na makipagusap kay abraham: at si abraham ay nagbalik sa 
kaniyang dako. 

at nagsidating ang dalawang anghel sa sodoma, nang nagtatakip silim, at si lot ay nakaupo sa pintuang- 
bayan nang sodoma: at sila'y nakita ni lot, at nagtindig upang salubungin sila: at iniyukod ang mukha sa 
lupa; 

at nagsabi, ngayon nga manga panginoon ko, ipinamamanhik ko sa inyo na kayo'y magsiliko at 
magsipasok sa bahay nang inyong lingkod, at kayo'y matira sa buong magdamag, at maghugas nang 
inyong manga paa, at sa madaling araw ay magsipagbangon kayo at magpatuloy nang inyong paglakad. 
at kanilang sinabi, hindi, kundi sa langsangan mananahan kami sa buong magdamag. 

at kaniyang pinakapilit sila, at sila'y nagsiliko, at nagsipasok sa kaniyang bahay, at sila'y kaniyang 
pinaghandaan, at ipinagluto nang manga tinapay na walang levadura, at nagsikain. 

datapuwa't bago nagsihiga, ang bahay ay kinulong nang manga tao sa bayan sa makatuwid baga'y nang 
manga tao sa sodoma, na manga binata at gayon din nang manga matanda nang buong bayan sa buong 
palibot, 

at kanilang tinawagan si lot, at sinabi sa kaniya, saan nangaroon ang manga lalaking dumating sa iyo 
nang gabing ito? ilabas mo sila sa amin upang kilalanin namin sila. 

at nilabas sila ni lot sa pintuan, at isinara ang pinto sa likuran niya. 

at sinabi niya, ipinamamanhik ko sa inyo, manga kapatid ko, na huwag kayong gumawa nang ganiyang 
kasamaan. 

narito, ngayon, may dalawa akong anak na babae, na hindi nakakilala nang lalake, ipinamamanhik ko sa 
inyo, na sila'y aking ilalabas sa inyo, at gawin ninyo sa kanila ang magalingin ninyo sa inyong paningin: 
huwag lamang ninyong gawan nang anoman ang manga lalaking ito, yamang sila'y nangasa silong nang 
aking bubungan. 

at sinabi nila, umurong ka! at sinabi pa nila, ang taong ito'y naparito upang makipamayan, at ibig niyang 
maging hukom: ngayon nga'y gagawan ka namin nang lalong masama kay sa kanila. at kanilang 
ipinagtulakan ang lalaking si lot, at nagsilapit upang sirain ang pintuan. 

datapuwa't iniunat nang manga lalake ang kanilang kamay at binatak si lot sa loob nang bahay at 
kanilang sinarhan ang pintuan. 

at ang manga taong nangasa pintuan nang bahay ay manga pinagbulag nila, ang munti't malaki: ano pa't 
sila'y nangayamot sa paghahanap nang pintuan. 

at sinabi nang manga lalake kay lot, mayroon ka pa ritong kamaganakan? ang iyong manga manugang, 
at ang iyong manga anak na lalake at babae, at ang lahat nang iyong tinatangkilik sa bayan: ay ipagaalis 
mo sa dakong ito: 

sapagka't aming lilipulin ang dakong ito dahil sa napakalakas ang kanilang sigaw sa harap nang 
panginoon, at kami ay sinugo nang panginoon upang aming lipulin. 

at si lot ay lumabas, at pinagsabihan niya ang kaniyang manga manugang na nagasawa sa kaniyang 
manga anak na babae, at sinabi, magtindig kayo, magsialis kayo sa dakong ito; sapagka't gugunawin 
nang panginoon ang bayan. datapuwa't ang akala nang kaniyang manga manugang ay nagbibiro siya. 

at nang umumaga ay pinapagmadali nang manga anghel si lot, na sinasabi, magbangon ka, ipagsama mo 
ang iyong asawa at ang iyong dalawang anak na babae na narito, baka pati ikaw ay madamay sa parusa 
sa bayan. 

datapuwa't siya'y nagluluwat, at hinawakan nang manga lalake ang kaniyang kamay, at ang kamay nang 
kaniyang asawa, at ang kamay nang kaniyang dalawang anak na babae; sa habag sa kaniya nang 
panginoon: at siya'y kanilang inilabas, at siya'y kanilang inilagay sa labas nang bayan. 

at nangyari, na nang sila'y mailabas na nila, ay sinabi, itakas mo ang iyong buhay: huwag kang lumingon 
o huminto man sa buong kapatagan, tumakas ka hanggang sa bundok, baka ikaw ay mamatay. 

at sinabi sa kanila ni lot, huwag ganiyan, panginoon ko: 

narito, ngayo't ang lingkod mo ay nakasumpong nang biyaya sa iyong paningin, at pinakalaki mo ang 
iyong awang ipinakita sa akin sa pagliligtas nang aking buhay: at ako'y di makatatakas sa bundok, baka 
ako'y abutan nang sama, at ako'y mamatay. 

narito, ang bayang ito ay malapit takasan at maliit: oh tulutan mong tumakas ako roon, (di ba yao'y 
maliit?) at mabubuhay ako. 

at sinabi sa kaniya, narito, sa bagay mang ito ay pinayagan din kita, na hindi ko gugunawin ang bayang 
iyong sinalita. 

magmadali ka, tumakas ka roon, sapagka't wala akong magagawa hanggang sa dumating ka roon. kaya't 
ang pangalang itinawag sa bayang yaon ay zoar. 

ang araw ay nakalitaw na sa lupa nang dumating si lot sa zoar. 

nang magkagayo'y nagpaulan ang panginoon sa sodoma at gomorra nang azufre at apoy mula sa 
panginoon na buhat sa langit, 

at ginunaw niya ang manga bayang yaon, at ang buong kapatagan at ang lahat nang nangananahan sa 
manga bayang yaon, at ang tumutubo sa lupang yaon. 

datapuwa't ang asawa ni lot ay lumingon sa likuran ni lot, at naging haliging asin. 

at si abraham ay sumampang maaga nang kinaumagahan sa dakong kinatayuan niya sa harap nang 
panginoon. 

at siya'y tumingin sa dakong sodoma at gomorra, at sa buong lupain nang kapatagan, at tumanaw, at 
narito, ang usok nang lupain ay napaiilanglang na parang usok nang isang hurno. 

at nangyari, na nang gunawin nang diyos ang manga bayan nang kapatagan, na naalaala nang diyos si 
abraham, at pinalabas si lot, mula sa gitna nang pinaggunawan, nang gunawin ang manga bayan na 
kinatitirahan ni lot. 

at sumampa si lot mula sa zoar at tumira sa bundok, at ang kaniyang dalawang anak na babae na 
kasama niya, sapagka't siya'y natakot na tumira sa zoar: at siya'y tumira sa isang yungib, siya at ang 
kaniyang dalawang anak na babae. 

at sinabi nang panganay sa bunso: ang ating ama ay matanda, at walang lalake sa lupa na sumiping sa 
atin, ayon sa ugali nang sangkalupaan: 

halika, painumin natin nang alak ang ating ama, at tayo'y sumiping sa kaniya, upang mapalagi natin ang 
binhi nang ating ama. 

at pinainom nila nang alak ang kanilang ama nang gabing yaon: at pumasok ang panganay at sumiping sa 
kaniyang ama, at hindi naalaman, nang ama nang siya'y mahiga ni nang siya'y magbangon. 

at nangyari nang kinabukasan, na sinabi nang panganay sa bunso. narito, ako'y sumiping kagabi sa aking 
ama, painumin din natin nang alak sa gabing ito; at pumasok ka, at sumiping ka sa kaniya, upang 
mapalagi natin ang binhi nang ating ama. 

at pinainom din nila nang alak ang kanilang ama nang gabing yaon: at nagtindig ang bunso, at sumiping 
sa ama; at hindi naalaman nang ama nang siya'y mahiga, ni nang siya'y magbangon. 

sa ganito'y kapuwa nagdalangtao ang manga anak ni lot sa pamamagitan nang kanilang ama. 

at nanganak ang panganay nang isang lalake, at tinawag ang kaniyang ngalang moab: na siya ngang ama 
nang manga moabita, hanggang sa araw na ito. 

at ang bunso ay nanganak din nang isang lalake, at tinawag ang kaniyang pangalang ben-ammi: na siya 
ngang ama nang manga anak ni ammon, hanggang ngayon. 

at mula roon ay naglakbay si abraham sa dakong lupain nang timugan, at tumahan sa pagitan nang 
cades at shur, at siya'y nakipamayan sa gerar. 

at sinabi ni abraham tungkol kay sara na kaniyang asawa, siya'y aking kapatid, at si abimelech na hari sa 
gerar, ay nagsugo at kinuha si sara. 

datapuwa't naparoon ang diyos kay abimelech sa panaginip sa gabi, at sa kaniya'y sinabi, narito, ikaw ay 
dili iba't isang patay dahil sa babaing iyong kinuha, sapagka't siya'y asawa nang isang lalake. 

nguni't si abimelech ay hindi pa, nakasisiping sa kaniya: at nagsabi, panginoon, papatayin mo ba pati 
nang isang bansang banal? 

hindi ba siya rin ang nagsabi sa akin, siya'y aking kapatid? at si sara man ay nagsabi, siya'y aking kapatid, 
sa katapatang loob nang aking puso, at kawalang sala nang aking manga kamay, ay ginawa ko ito. 

at sinabi sa kaniya nang diyos sa panaginip: oo, talastas ko, na sa katapatang loob nang iyong puso ay 
ginawa mo ito, at hinadlangan din naman kita sa pagkakasala nang laban sa akin: kaya't hindi ko 
ipinahintulot sa iyong galawin mo siya. 

ngayon nga'y isauli mo ang asawa nang lalaking ito: sapagka't siya'y profeta, at ikaw ay ipananalangin 
niya, at mabubuhay ka: at kung di mo siya isauli, ay talastasin mong walang pagsalang mamamatay ka, 
ikaw at ang lahat nang iyo. 

at si abimelech ay bumangong maaga nang kinaumagahan at tinawag ang lahat niyang bataan, at sinabi 
sa kanilang pakinig ang lahat nang bagay na ito: at ang manga tao'y natakot na mainam. 

nang magkagayo'y tinawag ni abimelech si abraham, at sa kaniya'y sinabi, anong ginawa mo sa amin? at 
sa ano ako nagkasala laban sa iyo, na dinalhan mo ako at ang aking kaharian nang isang malaking 
kasalanan? ginawan mo ako nang manga gawang di marapat gawin. 

at sinabi ni Abimelech kay abraham, anong nakita mo na ginawa mo ang bagay na ito? 

at sinabi ni abraham, sapagka't inisip ko. tunay na walang takot sa diyos sa dakong ito: at papatayin nila 
ako dahil sa aking asawa. 

at saka talagang siya'y kapatid ko, na anak nang aking ama, datapuwa't hindi anak nang aking ina, at 
siya'y naging asawa ko: 

at nangyari, na nang ako'y palayasin nang diyos sa bahay nang aking ama, na sinabi ko sa kaniya, ito ang 
magandang kalooban mo na maipakikita sa akin, sa lahat nang dakong ating datnin, ay sabihin mo 
tungkol sa akin, siya'y aking kapatid. 

at si abimelech ay kumuha nang manga tupa at manga baka, at manga aliping lalake at babae, at 
ipinagbibigay kay abraham, at isinauli sa kaniya si sara na kaniyang asawa. 

at sinabi ni abimelech, narito ang lupain ko ay nasa harapan mo: tumahan ka kung saan mo magalingin. 
at kay sara'y sinabi niya, narito, nagbigay ako nang isang libong putol na pilak sa iyong kapatid: narito, 
ito sa iyo'y piring sa manga mata nang lahat nang kasama mo: at sa harap nang lahat ay nagbangong 
puri ka. 

at nanalangin si abraham sa diyos, at pinagaling nang diyos si abimelech, at ang kaniyang asawa, at ang 
kaniyang manga aliping babae, na ano pa't nagkaanak sila. 

sapagka't sinarhang lubos nang panginoon ang lahat nang bahay-bata sa bahay ni abimelech, dahil kay 
sara, na asawa ni abraham. 

at dumalaw ang panginoon kay sara, ayon sa sinabi niya, at ginawa nang panginoon kay sara ang ayon sa 
kaniyang sinalita. 

at si sara ay naglihi at nagkaanak nang isang lalake kay abraham sa kaniyang katandaan, sa tadhanang 
panahong sinabi nang diyos sa kaniya. 

at tinawag na isaac ni abraham ang ngalan nang kaniyang anak na ipinanganak sa kaniya, na siyang 
ipinanganak ni sara. 

at tinuli ni abraham si isaac nang magkaroon nang walong araw gaya nang iniutos nang diyos sa kaniya. 
at si abraham ay may isang daang taon, nang sa kaniya'y ipanganak si isaac na kaniyang anak. 

at sinabi ni sara, pinatawa ako nang diyos, sinomang makarinig ay makikitawa. 

at sinabi niya, sinong nakapagsabi kay abraham na si sara ay magpapasuso nang anak? sapagka't ako'y 
nagkaanak sa kaniya nang isang lalake sa kaniyang katandaan. 

at lumaki ang sanggol, at inihiwalay sa suso: at nagpiging nang malaki si abraham nang araw na ihiwalay 
sa suso si isaac. 

at nakita ni sara ang anak ni agar na taga egipto, na ito'y nagkaanak kay abraham, na tumutuya sa 
kaniya. 

kaya't sinabi niya kay abraham, palayasin mo ang aliping ito at ang kaniyang anak: sapagka't hindi 
magmamana ang anak nang aliping ito na kahati nang aking anak, sa makatuwid baga'y ni isaac. 

at ang bagay na ito ay naging lubhang mabigat sa paningin ni abraham dahil sa kaniyang anak. 

at sinabi nang diyos kay abraham, huwag mong mabigatin ito sa iyong paningin dahil sa iyong alipin: sa 
lahat na sabihin sa iyo ni sara, ay makinig ka sa kaniyang tinig, sapagka't kay isaac tatawagin ang iyong 
lahi. 

at ang anak din naman nang alipin ay gagawin kong isang bansa, sapagka't siya'y anak mo. 

at nagbangong maaga sa kinaumagahan si abraham, at kumuha nang tinapay at nang isang bangang 
balat nang tubig, at ibinigay kay agar, na ipinatong sa kaniyang balikat, at ang bata at siya ay 
pinapagpaalam, at siya'y nagpaalam at naggala sa ilang nang beerseba. 

at naubos ang tubig sa bangang balat, at kaniyang inilapag ang bata sa ilalim nang isa sa mabababang 
punong kahoy. 

at yumaon at naupo sa tapat niya, na ang layo ay isang hilagpos nang pana, sapagka't sinabi niya, huwag 
kong makita ang kamatayan nang bata. at naupo sa tapat, at naghihiyaw at umiyak. 

at narinig nang diyos ang tinig nang bata, at tinawag nang anghel nang diyos si agar, mula sa langit, at sa 
kaniya'y sinabi, naano ka agar? huwag kang matakot: sapagka't narinig nang diyos ang tinig nang bata sa 
kinalalagyan. 

magtindig ka, iyong itayo ang bata, at alalayan mo siya nang iyong kamay, sapagka't siya'y gagawin kong 
isang bansang malaki. 

at idinilat nang diyos ang kaniyang manga mata, at siya'y nakakita nang isang balon nang tubig: at 
naparoon at pinuno nang tubig ang bangang balat, at pinainom ang bata. 

at ang diyos ay sumabata, at siya'y lumaki: at tumahan sa ilang at naging mamamana. 

at nanahan siya sa ilang nang paran: at ikinuha siya nang kaniyang ina nang asawa sa lupain nang egipto. 
at nangyari nang panahong yaon, na si abimelech, at si ficol na kapitan nang kaniyang hukbo ay nagsalita 
kay abraham, na nagsasabi, sumasaiyo ang diyos sa lahat mong ginagawa: 

ngayon nga'y ipanumpa mo sa akin dito alangalang sa diyos, na di ka maglililo sa akin, kahit sa aking 
anak, kahit sa anak nang aking anak, kundi ayon sa kagandahang loob na ipinakita ko sa iyo, ay gayon 
ang gagawin mo sa akin, at sa lupaing iyong pinakipamayanan. 

at sinabi ni abraham, susumpa ako. 

at pinagwikaan ni abraham si abimelech dahil sa isang balon nang tubig, na marahas na inalis sa kaniya 
nang manga bataan ni abimelech. 

at sinabi ni abimelech, aywan, kung sinong gumawa nang bagay na ito: na di mo man sinabi sa akin, at 
hindi ko man nabalitaan kundi ngayon. 

at kumuha si abraham nang manga tupa, at manga baka, at ibinigay kay abimelech, at gumawa silang 
dalawa nang isang tipan. 

at ibinukod ni abraham ang pitong korderong babae sa kawan. 

at sinabi ni Abimelech kay abraham, anong kahulugan nitong pitong korderong babae na iyong ibinukod? 
at kaniyang sinabi, itong pitong korderong babae ay iyong kukunin sa aking kamay, upang sa akin ay 
maging patotoo na hinukay ko ang balong ito. 

kaya't tinawag niya ang dakong yaong beerseba: sapagka't doon sila kapuwa nanumpa. 

sa gayo'y gumawa sila nang isang tipan sa beerseba: at nagtindig si Abimelech, at si ficol na kapitan nang 
kaniyang hukbo at nagsipagbalik sa lupain nang manga filisteo. 

at nagtanim si abraham nang isang punong kahoy na tamaring sa beerseba, at sinambitla doon ang 
pangalan nang panginoong diyos na walang hanggan. 

at maraming araw na nakipamayan si abraham sa lupain nang manga filisteo. 

at nangyari pagkatapos nang manga bagay na ito, na sinubok nang diyos si abraham, at sa kaniya'y 
sinabi, abraham, at sinabi niya, narito ako. 

at kaniyang sinabi, kunin mo ngayon ang iyong anak, ang iyong bugtong na anak na si isaac, na iyong 
minamahal at pumaroon ka sa lupain nang moria; at ihain mo siya roong handog na susunugin sa ibabaw 
nang isa sa manga bundok na aking sasabihin sa iyo. 

at si abraham ay bumangong maaga, at inihanda ang kaniyang asno, at ipinagsama ang dalawa sa 
kaniyang manga alila, at si isaac na kaniyang anak: at nagsibak nang kahoy para sa haing susunugin, at 
bumangon at naparoon sa dakong sinabi sa kaniya nang diyos. 


nang ikatlong araw ay itiningin ni abraham ang kaniyang manga mata at natanaw niya ang dakong yaon 
sa malayo. 

at sinabi ni abraham sa kaniyang manga alila, maghintay kayo rito sangpu nang asno, at ako at ang bata 
ay paroroon doon, at kami ay sasamba, at pagbabalikan namin kayo. 

at kinuha ni abraham ang kahoy nang handog na susunugin, at ipinasan kay isaac na kaniyang anak, at 
dinala sa kaniyang kamay ang apoy at ang sundang; at sila'y kapuwa yumaong magkasama. 

at nagsalita si isaac kay abraham na kaniyang ama, na sinabi, ama ko: at kaniyang sinabi, narito ako, 
anak ko. at sinabi, narito, ang apoy at ang kahoy, nguni't saan naroon ang korderong pinakahandog na 
susunugin? 

at sinabi ni abraham, diyos ang maghahanda nang korderong pinakahandog na susunugin, anak ko: ano 
pa't sila'y kapuwa yumaong magkasama. 

at sila'y dumating sa dakong sa kaniya'y sinabi nang diyos; at nagtayo si abraham doon nang isang 
dambana, at inayos ang kahoy, at tinalian si isaac na kaniyang anak at inilagay sa ibabaw nang dambana, 
sa ibabaw nang kahoy. 

at iniunat ni abraham ang kaniyang kamay at hinawakan ang sundang upang patayin ang kaniyang anak. 
at tinawag siya nang anghel nang panginoon mula sa langit, at sinabi, abraham, abraham: at kaniyang 
sinabi, narito ako. 

at sa kaniya'y sinabi, huwag mong buhatin ang iyong kamay sa bata, o gawan man siya nang anoman: 
sapagka't talastas ko ngayon, na ikaw ay natatakot sa diyos, sa paraang hindi mo itinanggi sa akin ang 
iyong anak, ang iyong bugtong na anak. 

at itiningin ni abraham ang kaniyang manga mata, at nagmalas, at narito, ang isang tupang lalake, sa 
dakong likuran niya na huli sa dawag sa kaniyang manga sungay: at pumaroon si abraham, at kinuha ang 
tupa, at siyang inihandog na handog na susunugin na inihalili sa kaniyang anak. 

at pinanganlan ni abraham ang dakong yaon, nang jehova-jireh: gaya nang kasabihan hanggang sa araw 
na ito: sa bundok nang panginoon ay mahahanda. 

at tinawag nang anghel nang panginoon si abraham na ikalawa mula sa langit. 

at sinabi, sa aking sarili ay sumumpa ako, anang panginoon, sapagka't ginawa mo ito, at hindi mo 
itinanggi sa akin ang iyong anak, ang iyong bugtong na anak, 

na sa pagpapala ay pagpapalain kita, at sa pagpaparami ay pararamihin ko ang iyong binhi, na gaya nang 
manga bituin sa langit, at gaya nang manga buhangin sa baybayin nang dagat, at kakamtin nang iyong 
binhi ang pintuang-bayan nang kaniyang manga kaaway, 


at pagpapalain sa iyong binhi ang lahat nang bansa sa lupa, sapagka't sinunod mo ang aking tinig. 
sa gayo'y nagbalik si abraham sa kaniyang manga alila, at nagsitindig at samasamang nagsiparoon sa 
beerseba, at tumahan si abraham sa beerseba. 

at nangyari, pagkatapos nang manga bagay na ito, na ibinalita kay abraham na sinasabi, narito, si milca 
rin naman ay nagkaroon nang manga anak kay nahor na iyong kapatid. 

si huz ang kaniyang panganay, at si buz na kaniyang kapatid, at si kemuel na ama ni aram, 

si chesed din naman, at si hazo, at si pildas, at si jidlaph, at si bethuel. 

at naging anak ni bethuel si rebeca: ang walong ito ay naging anak ni milca kay nachor na kapatid ni 
abraham. 

at ipinanganak din naman nang kaniyang babae na tinatawag na reuma, si teba, at si gaham, at si taas at 
si maacha. 

at ang buhay ni sara ay tumagal nang isang daan at dalawang pu't pitong taon: ito ang naging manga 
taon nang buhay ni sara. 

at namatay si sara sa kiriatharba (na siyang hebron), sa lupain nang canaan: at naparoon si abraham na 
ipinagluksa si sara at iniyakan. 

at tumindig si abraham sa harap nang kaniyang patay, at nagsalita sa manga anak ni heth, na sinasabi, 
ako'y tagaibang bayan at nakikipamayan sa inyo: bigyan ninyo ako nang isang pag-aaring libingan sa 
gitna ninyo, upang aking ilibing ang aking patay, na malingid sa aking paningin. 

at ang manga anak ni heth ay sumagot kay abraham, na nagsasabi sa kaniya, 

dinggin mo kami, panginoon ko: ikaw ay prinsipe nang diyos sa gitna namin: sa pinakahirang sa aming 
manga libingan ay ilibing mo ang iyong patay: wala sa amin na magkakait sa iyo nang kaniyang libingan, 
upang paglibingan nang iyong patay. 

at tumindig si abraham, at yumukod sa bayan nang lupain, sa manga anak nga ni heth. 

at nakiusap sa kanila, na sinasabi, kung kalooban ninyo na aking ilibing ang aking patay na malingid sa 
aking paningin, ay dinggin ninyo ako, at pamagitanan ninyo ako kay ephron, na anak ni zohar, 

upang ibigay niya sa akin ang yungib nang macpela, na kaniyang inaari, na nasa hangganan nang 
kaniyang parang, sa tapat na halaga ay ibigay niya sa akin, upang maging pag-aaring libingan sa gitna 
ninyo. 

si ephron nga ay nakaupo sa gitna nang manga anak ni heth: at sumagot si ephron na hetheo kay 
abraham, sa harap nang manga anak ni heth, na naririnig nang lahat na pumapasok sa pintuan nang 
bayan, na sinasabi, 

hindi, panginoon ko, dinggin mo ako: ang parang ay ibinibigay ko sa iyo, at ang yungib na naroroon ay 
ibinibigay ko sa iyo; sa harap nang manga anak nang aking bayan, ay ibinigay ko sa iyo: ilibing mo ang 
iyong patay. 

at si abraham ay yumukod sa harapan nang bayan nang lupain. 

at nagsalita kay ephron sa harap nang bayan nang lupain, na sinasabi, maanong ako lamang ay iyong 
pakinggan: ibibigay ko sa iyo ang halaga nang parang; tanggapin mo sa akin, at ililibing ko roon ang aking 
patay. 

at sumagot si ephron kay abraham, na sinasabi sa kaniya, 

panginoon ko, dinggin mo ako: isang putol nang lupa na ang halaga'y apat na raang siklong pilak: gaano 
sa akin at sa iyo? ilibing mo nga ang iyong patay. 

at dininig ni abraham si ephron, at tinimbang ni abraham kay ephron ang salaping sinabi, sa harap nang 
manga anak ni heth, apat na raang siklong pilak, na karaniwang salapi nang manga mangangalakal. 
kaya't ang parang ni ephron na nasa macpela, na nasa tapat nang mamre, ang parang at ang yungib na 
nandoon, at ang lahat nang manga punong kahoy na nasa parang na yaon, na ang nasa buong 
hangganan niyaon sa palibot, ay pinagtibay 

kay abraham na pag-aari sa harap nang manga anak ni heth, sa harapan nang lahat nang nagsisipasok sa 
pintuang daan nang kaniyang bayan. 

at pagkatapos nito ay inilibing ni abraham si sara na kaniyang asawa sa yungib nang parang sa macpela 
sa tapat nang mamre (na siyang hebron) sa lupain nang canaan. 

at ang parang at ang yungib na naroroon, ay pinagtibay kay abraham nang manga anak ni heth, na pag- 
aaring libingan niya. 

at si abraham ay matanda na, at lipas na sa panahon: at pinagpala nang panginoon si abraham sa lahat 
nang manga bagay. 

at sinabi ni abraham sa kaniyang alilang katiwala, sa pinakamatanda sa kaniyang bahay na namamahala 
nang lahat niyang tinatangkilik: ipinamamanhik ko sa iyo na ilagay mo ang iyong kamay sa ilalim nang 
aking hita: 

at ikaw ay aking pasusumpain, alangalang sa panginoon sa diyos nang langit at diyos nang lupa, na hindi 
mo papag-aasawahin ang aking anak sa manga anak nang manga cananeo na siyang aking 
pinakikitahanan: 

kundi ikaw ay paroroon sa aking lupain, at sa aking kamaganakan, at papag-aasawahin mo roon ang 
aking anak na si isaac. 

at sinabi sa kaniya nang lingkod, sakaling hindi iibigin nang babae na sumama sa akin sa lupaing ito: 
dapat ko bang ibalik ang anak mo sa lupaing pinanggalingan mo? 

at sinabi sa kaniya ni abraham, ingatan mong huwag ibalik doon ang aking anak. 

ang panginoon, ang diyos nang langit, na kumuha sa akin sa bahay nang aking ama, at sa lupaing aking 
tinubuan, at sa akin ay nagsalita, at sa akin ay sumumpa, na nagsasabi, sa iyong binhi, ibibigay ko ang 
lupaing ito: ay magsusugo siya nang kaniyang anghel sa unahan mo, at papag-aasawahin mo roon ang 
aking anak. 

at kung ang babae ay ayaw sumama sa iyo, ay maliligtas ka rito sa aking sumpa, huwag mo lamang 
pabalikin ang aking anak doon. 

at inilagay nang alilang katiwala ang kaniyang kamay sa ilalim nang hita ni abraham na kaniyang 
panginoon, at sumumpa sa kaniya tungkol sa bagay na ito. 

at kumuha ang alilang katiwala nang sangpung kamelyo sa manga kamelyo nang kaniyang panginoon, at 
yumaon, na dala ang pinakamabuti sa lahat nang pag-aari nang kaniyang panginoon: at tumindig at 
napasa mesopotamia, sa bayan ni nachor. 

at kaniyang pinaluhod ang manga kamelyo sa labas nang bayan, sa tabi nang balon nang tubig, nang 
dakong palubog na ang araw, na kapanahunan nang paglabas nang manga babae upang umigib nang 
tubig. 

at sinabi, oh panginoon, diyos nang aking panginoong si abraham, ipinamamanhik ko sa iyong 
pagkalooban mo ako nang mabuting kapalaran ngayon, at ikaw ay magmagandang loob sa aking 
panginoong kay abraham. 

narito, ako'y nakatayo sa tabi nang bukal nang tubig: at ang manga anak na babae nang manga tao sa 
bayan, ay nagsilabas upang umigib nang tubig: 

at mangyari nga na ang dalagang aking pagsabihan, ibaba mo, isinasamo ko sa iyo, ang iyong banga 
upang ako'y uminom; at siya'y magsabi, uminom ka, at paiinumin ko pati nang iyong manga kamelyo: 
maging siyang iyong itinalaga sa iyong lingkod na kay isaac: at sa ganito ay malalaman kong 
nagmagandang loob ka sa aking panginoon. 

at nangyari, na bago natapos ang pananalita niya, ay narito si rebeca na ipinanganak kay bethuel, na 
anak ni milca, na asawa ni nachor na kapatid ni abraham na lumalabas na pasan ang kaniyang banga sa 
kaniyang balikat. 

at ang babae ay may magandang anyo, dalaga, na hindi pa nasisipingan nang lalake: at lumusong sa 
bukal, at pinuno ang kaniyang banga, at umahon. 

at tumakbong sinalubong siya nang alilang katiwala na sinabi, makikiinom ako nang kaunting tubig sa 
iyong banga. 

at sinabi niya, uminom ka, panginoon ko: at nagmadaling ibinaba ang banga sa kaniyang kamay, at 
pinainom siya. 

at pagkatapos na kaniyang mapainon, ay sinabi, iyiigib ko naman ang iyong manga kamelyo, hanggang 
sa makainom na lahat. 

at ibinuhos na dalidali ang kaniyang banga sa inuman, at tumakbong muli sa balon upang umigib at 
iniigib ang lahat niyang kamelyo. 

at siya'y tinitigan nang lalake, na hindi umiimik, upang maalaman kung pinagpala nang panginoon ang 
kaniyang paglalakbay o hindi. 

at nangyari, nang makainom ang manga kamelyo, na kumuha ang lalake nang isang singsing na ginto, na 
may kalahating siklo sa timbang, at dalawang pulsera upang ilagay sa kaniyang manga kamay, na may 
timbang na sangpung siklong ginto: 

at sinabi, kaninong anak ka? sabihin mo sa akin, ipinamamanhik ko sa iyo. may lugar ba sa bahay nang 
iyong ama na aming matutuluyan? 

at sinabi niya sa kaniya, anak ako ni bethuel, na anak ni milca, na ipinanganak niya kay nahor. 

sinabi rin niya sa kaniya, mayroon din naman kaming saganang dayami at pagkain sa hayop, at dakong 
matutuluyan. 

at lumuhod ang lalake at sumamba sa panginoon. 

at siya'y nagsabi, purihin ang panginoon, ang diyos nang aking panginoong si abraham, na hindi inilayo 
ang kaniyang habag at ang kaniyang pagtatapat, sa aking panginoon: tungkol sa akin, ay pinatnugutan 
ako nang panginoon sa daan hanggang sa bahay nang manga kapatid nang aking panginoon. 

at tumakbo ang dalaga at isinaysay sa sangbahayan nang kaniyang ina ang ayon sa manga salitang ito. 
at mayroon si rebeca na isang kapatid na nagngangalang laban: at tinakbo ni laban ang lalake sa labas, sa 
bukal. 

at nangyari, pagkakita nang singsing, at nang manga pulsera sa manga kamay nang kaniyang kapatid, at 
pagkarinig nang manga salita ni rebeca na kaniyang kapatid, na sinasabi, gayon sinalita sa akin nang 
lalake: na naparoon siya sa lalake, at narito, ito'y nakatayo sa siping nang manga kamelyo, sa bukal. 

at sinabi niya, pumasok ka, pinagpala nang panginoon, bakit ka nakatayo sa labas? sapagka't inihanda ko 
ang bahay, at ang dako nang manga kamelyo. 

at pumasok ang lalake sa bahay, at kinalagan ang manga kamelyo, at binigyan ni laban nang dayami at 
pagkain ang manga kamelyo, at nang tubig upang ipaghugas nang kaniyang manga paa, at nang manga 
paa nang manga taong kasama niya. 

at siya'y hinainan nila nang pagkain: datapuwa't kaniyang sinabi, hindi ako kakain hanggang hindi ko 
nasasabi ang aking sadya. at sinabi ni laban, magsalita ka. 

at kaniyang sinabi, alilang katiwala ako ni abraham. 

at pinagpalang mainam nang panginoon ang aking panginoon, at siya'y naging dakila: at siya'y binigyan 
nang kawan at bakahan, at nang pilak at nang ginto, at nang manga aliping lalake, at babae, at nang 
manga kamelyo, at nang manga asno. 

at si sara na asawa nang aking panginoon, ay nagkaanak nang lalake sa aking panginoon, nang siya'y 
matanda na: at siyang pinagbigyan ni abraham nang kaniyang lahat na inaari. 

at pinapanumpa ako nang aking panginoon, na sinasabi, huwag mong papag-aasawahin ang aking anak 
sa manga anak na babae nang manga cananeo na siyang lupaing aking tinatahanan: 

kundi paroroon ka sa bahay nang aking ama at sa aking kamaganakan, at papag-aasawahin mo roon ang 
aking anak. 

at sinabi ko sa aking panginoon, sakaling hindi iibigin nang babaing sumama sa akin. 

at kaniyang sinabi sa akin, ang panginoon na sa harap niya'y lumalakad ako, ay susuguin niyang kasama 
mo ang kaniyang anghel, at kaniyang pagpapalain ang iyong lakad, at papag-aasawahin mo ang aking 
anak sa aking kamaganakan, at sa angkan nang aking ama: 


kung magkagayo'y makakakawala ka sa aking sumpa, pagka ikaw ay dumating sa aking kamaganakan, at 
kung hindi nila ibigay sa iyo, ay makakakawala ka sa aking sumpa. 

at dumating ako nang araw na ito, sa bukal, at aking sinabi, oh panginoon, na diyos nang aking 
panginoong si abraham, kung ngayo'y pinagpapala mo ang aking lakad na nilalakad ko: 

narito, nakatayo ako sa tabi nang bukal nang tubig, at mangyari, na ang dalagang lumabas na umigib na 
aking pagsasabihan, makikiinom ako sa iyo nang kaunting tubig sa iyong banga, 

at siya'y magsasabi sa akin, uminom ka, at iyigib ko pati nang iyong manga kamelyo: ay siyang maging 
babaing itinalaga nang panginoon sa anak nang aking panginoon. 

at bago ko nasalita sa sarili, narito si rebeca, na lumalabas na pasan ang kaniyang banga sa kaniyang 
balikat, at lumusong sa bukal at umigib: at aking sinabi sa kaniya, makikiinom ako sa iyo. 

at dalidali niyang ibinaba ang kaniyang banga sa kaniyang balikat, at nagsabi, uminom ka, at paiinumin 
ko pati nang iyong manga kamelyo: sa gayo'y uminom ako, at pinainom niya pati nang manga kamelyo, 
at siya'y aking tinanong, at aking sinabi, kaninong anak ka? at kaniyang sinabi, anak ako ni bethuel, na 
anak ni nachor, na ipinanganak sa kaniya ni milca: at inilagay ko ang hikaw sa kaniyang ilong, at ang 
manga pulsera sa kaniyang manga kamay. 

at aking iniyukod ang aking ulo, at sumamba ako sa panginoon at pumuri sa panginoon, na diyos nang 
aking panginoong si abraham, na pumatnubay sa akin sa daang matuwid upang kunin ang anak nang 
kapatid nang aking panginoon, para sa kaniyang anak. 

at ngayon, kung inyong mamagandahing loob at mamatapatin sa aking panginoon ay sabihin ninyo sa 
akin: at kung hindi, ay sabihin din ninyo sa akin; upang pumihit ako sa kanan o sa kaliwa. 

nang magkagayo'y sumagot si laban at si bethuel, at sinabi, sa panginoon nagmumula ito: kami ay hindi 
makapagsasabi sa iyo nang masama o nang mabuti. 

narito, si rebeca ay nasa harap mo, dalhin mo, at yumaon ka, at siya'y maging asawa nang anak nang 
iyong panginoon, na gaya nang sinalita nang panginoon. 

at nangyari, na pagkarinig nang alilang katiwala ni abraham nang kaniyang manga salita, ay nagpatirapa 
sa lupa sa harap nang panginoon. 

at naglabas ang alilang katiwala nang manga hiyas na pilak at manga hiyas na ginto, at manga damit, at 
manga ibinigay kay rebeca: nagbigay rin siya nang manga mahalagang bagay sa kaniyang kapatid na 
lalake at sa kaniyang ina. 

at nangagsikain at nangagsiinom siya at ang manga taong kasama niya, at doon nagparaan nang 
magdamag, at sila'y nagsibangon nang umaga at kaniyang sinabi, suguin ninyo ako sa aking panginoon. 
at sinabi nang kaniyang kapatid na lalake, at nang kaniyang ina, matira ang dalaga sa aming ilang araw, 
sangpung araw man lamang, pagkatapos ay paroroon siya. 

at sinabi niya sa kanila, huwag ninyo akong pigilin, yamang pinagpala nang panginoon ang aking lakad; 
papagpaalamin na ninyo ako, upang ako'y umuwi sa aking panginoon. 

at kanilang sinabi, tatawagin namin ang dalaga at uusisain namin sa kaniyang bibig. 

at kanila ngang tinawag si rebeca, at kanilang sinabi sa kaniya, sasama ka ba sa lalaking ito? at sinabi 
niya, sasama ako. 

at kanilang pinapagpaalam si rebeca na kanilang kapatid, at ang kaniyang yaya, at ang alilang katiwala ni 
abraham, at ang kaniyang manga tao. 

at kanilang binasbasan si rebeca, at sinabi nila sa kaniya, kapatid namin, maging ina ka nawa nang 
yutayuta, at kamtin nang iyong binhi ang pintuang-bayan niyaong manga napopoot sa kanila. 

at tumindig si rebeca, at ang kaniyang manga abay, at nangagsisakay sa manga kamelyo, at 
nangagsisunod sa lalake, at dinala nang alilang katiwala si rebeca at yumaon. 

at si isaac ay nanggaling sa daang beer-lahai-roi: sapagka't siya'y natira sa lupaing timugan. 

at lumabas si isaac sa parang upang magmunimuni nang dakong hapon: at kaniyang itiningin ang 
kaniyang manga mata, at kaniyang nakita, at, narito, may dumarating na manga kamelyo. 

itiningin naman ni rebeca ang kaniyang manga mata at nang makita niya si isaac, ay bumaba sa kamelyo. 

at sinabi ni rebeca sa alilang katiwala, sino yaong taong naglalakad sa parang na sumasalubong sa atin? 
at sinabi nang alilang katiwala, yaon ang aking panginoon: at kinuha niya ang kaniyang lambong, at siya'y 
nagtakip. 

at isinaysay nang alilang katiwala kay isaac ang lahat nang kaniyang ginawa. 

at dinala siya ni isaac sa tolda ni sara na kaniyang ina, at ipinagsama si rebeca, at naging kaniyang asawa: 
at kaniya namang sininta: at naaliw si isaac, pagkamatay nang kaniyang ina. 

at si abraham ay nagasawa nang iba, at ang pangalan ay cetura. 

at naging anak nito sa kaniya si zimram at si joksan, at si medan, at si midiam, at si ishbak, at si sua. 

at naging anak ni joksan si seba at si dedan. at ang manga anak na lalake ni dedan, ay si assurim at si 
letusim, at si leummim. 

at ang manga anak ni midian: si epha at si epher, at si enech, at si abida, at si eldaa. lahat nang ito ay 
manga anak ni cetura. 

at ibinigay ni abraham ang lahat nang kaniyang tinatangkilik kay isaac. 

datapuwa't ang manga anak nang naging manga babae ni abraham, ay pinagbibigyan ni abraham nang 
manga kaloob, at samantalang nabubuhay pa siya ay manga inilayo niya kay isaac na kaniyang anak sa 
dakong silanganan sa lupaing silanganan. 

at ito ang manga araw nang manga taon nang buhay na ikinabuhay ni abraham, isang daan at pitong 
pu't limang taon. 

at nalagot ang hininga ni abraham at namatay sa mabuting katandaan, matanda at puspos nang manga 
taon; at nalakip sa kaniyang bayan. 

at inilibing siya ni isaac at ni ismael na kaniyang manga anak sa yungib nang macpela, sa parang ni 
ephron, na anak ni zohar na hetheo, na nasa tapat nang mamre, 

sa parang na binili ni abraham sa manga anak ni heth: doon inilibing si abraham at si sara na kaniyang 
asawa. 

at nangyari, pagkamatay ni abraham, na pinagpala nang diyos si isaac na kaniyang anak, at si isaac ay 
nanahan sa tabi nang beer-lahai-roi. 

ang manga ito nga ang sali't saling lahi ni ismael, anak ni abraham, na naging anak kay abraham ni agar 
na taga egipto, na alila ni sara: 

at ito ang manga pangalan nang manga anak ni ismael, ayon sa kanikaniyang lahi: ang panganay ni 
ismael ay si nabaioth, at si cedar, at si adbeel, at si mibsam, 

at si misma, at si duma, at si maasa, 

at si hadad, at si tema, si jetur, si naphis, at si cedema: 

ito ang manga anak ni ismael, at ito ang kanikaniyang pangalan, ayon sa kanikaniyang nayon, at ayon sa 
kanikaniyang hantungan: labing dalawang pangulo ayon sa kanilang bansa. 

at ito ang manga naging taon nang buhay ni ismael, isang daan at tatlong pu't pitong taon: at nalagot 
ang hininga at namatay, at siya'y nalakip sa kaniyang bayan. 

at nagsisitahan sila mula sa havila hanggang sa shur, na natatapat sa egipto, kung patutungo sa asiria, 
siya'y tumahan sa harap nang lahat niyang manga kapatid. 

at ito ang manga sali't saling lahi ni isaac, na anak ni abraham: naging anak ni abraham si isaac, 

at si isaac ay may apat na pung taon, nang siya'y magasawa kay rebeca, na anak ni bethuel na taga siria 
sa padan-aram, kapatid na babae ni laban na taga siria. 

at nanalangin si isaac sa panginoon dahil sa kaniyang asawa, sapagka't baog; at nadalanginan niya ang 
panginoon, at si rebeca na kaniyang asawa ay naglihi. 

at nagbubuno ang manga bata sa loob niya, at kaniyang sinabi, kung ganito'y bakit nabubuhay pa ako? 
at siya'y yumaong nagsiyasat sa panginoon. 

at sinabi sa kaniya nang panginoon, dalawang bansa ay nasa iyong bahay-bata, at dalawang bayan ay 
papaghihiwalayin mula sa iyong tiyan: at ang isang bayan ay magiging malakas kaysa isang bayan, at ang 
matanda ay maglilingkod sa bata. 

at nang matupad ang manga araw nang kaniyang kapanganakan, narito't kambal sa kaniyang bahay- 
bata. 

at ang unang lumabas ay mapula na buong katawa'y parang mabalahibong damit, at siya'y pinanganlang 
esau. 

at pagkatapos ay lumabas ang kaniyang kapatid, at ang kaniyang kamay ay nakakapit sa sakong ni esau; 
at ipinangalan sa kaniya ay jacob: at si isaac ay may anim na pung taon na, nang sila'y ipanganak ni 
rebeca. 

at nagsilaki ang manga bata, at si esau ay naging maliksi sa pangangaso, lalake sa parang: at si jacob ay 
lalaking tahimik, na tumatahan sa manga tolda. 

minamahal nga ni isaac si esau, sapagka't kumakain nang kaniyang pinangangasuhan: at minamahal ni 
rebeca si jacob. 

at nagluto si jacob nang lutuin: at dumating si esau na galing sa parang, at siya'y nanglalambot: 

at sinabi ni esau kay jacob, ipinamamanhik ko sa iyo na pakanin mo ako niyaong mapulang lutuin: 
sapagka't ako'y nanglalambot: kaya't tinawag ang pangalan niya na edom. 

at sinabi ni jacob, ipagbili mo muna sa akin ang iyong pagkapanganay. 

at sinabi ni esau, narito, ako'y namamatay: at saan ko mapapakinabangan ang pagkapanganay? 

at sinabi ni jacob, isumpa mo muna sa akin, at isinumpa niya sa kaniya: at kaniyang ipinagbili ang 
kaniyang pagkapanganay kay jacob. 

at binigyan ni jacob si esau nang tinapay at nilutong lentehas, at siya'y kumain, at uminom, at bumangon 
at yumaon: gayon niwalang halaga ni esau ang kaniyang pagkapanganay. 

at nagkagutom sa lupain, bukod sa unang pagkakagutom na nangyari nang manga araw ni abraham. at 
naparoon si isaac kay abimelech, na hari nang manga filisteo sa gerar. 

at napakita ang panginoon sa kaniya, at nagsabi, huwag kang bumaba sa egipto; matira ka sa lupaing 
aking sasabihin sa iyo: 

matira ka sa lupaing ito, at ako'y sasa iyo, at ikaw ay aking pagpapalain, sapagka't sa iyo at sa iyong binhi 
ay ibibigay ko ang lahat nang lupaing ito, at pagtitibayin ko ang sumpang aking isinumpa kay abraham na 
iyong ama, 

at aking pararamihin ang iyong binhi na gaya nang manga bituin sa langit, at ibibigay ko sa iyong binhi 
ang lahat nang lupaing ito: at pagpapalain sa iyong binhi ang lahat nang bansa sa lupa, 

sapagka't sinunod ni abraham ang aking tinig, at ginanap ang aking bilin, ang aking manga utos, ang 
aking manga palatuntunan at ang aking manga kautusan. 

at tumahan si isaac sa gerar. 

at tinanong siya nang manga taong tagaroon tungkol sa kaniyang asawa, at sinabi niya, siya'y aking 
kapatid: sapagka't natakot na sabihin, siya'y aking asawa: baka ako'y patayin, aniya, nang manga taong 
tagarito, dahil kay rebeca; dahil sa siya'y may magandang anyo. 

at nangyari nang siya'y naroong mahabang panahon, na dumungaw si abimelech, na hari nang manga 
filisteo sa isang durungawan, at tumingin, at narito't si isaac ay nakikipaglaro kay rebeca na kaniyang 
asawa. 

at tinawag ni abimelech si isaac, at sa kaniya'y sinabi, narito, tunay na siya'y iyong asawa: at bakit sinabi 
mo, siya'y aking kapatid? at sumagot sa kaniya si isaac, sapagka't sinabi ko, baka ako'y mamatay dahil sa 
kaniya. 

at sinabi ni abimelech, ano itong ginawa mo sa amin? hindi malayong ang sinoman sa bayan ay 
nakasiping sa iyong asawa, at sa gayon ay pinapagkasala mo kami. 

at ibinilin ni Abimelech sa buong bayan, na sinabi, ang gumalaw sa lalaking ito o sa kaniyang asawa ay 
tunay na papatayin. 

at si isaac ay naghasik sa lupaing yaon, at umani siya nang taong yaon, nang tigisang daan at pinagpala 
siya nang panginoon. 

at naging dakila ang lalake at lalo't lalong naging dakila hanggang sa naging totoong dakila. 

at siya'y may tinatangkilik na manga kawan, at manga tinatangkilik na manga bakahan, at malaking 
sangbahayan: at kinainggitan siya nang manga filisteo. 

lahat nang manga balon ngang hinukay nang manga bataan nang kaniyang ama, nang manga kaarawan 
ni abraham na kaniyang ama, ay pinagtabunan nang manga filisteo, na manga pinuno nang lupa. 

at sinabi ni abimelech kay isaac, humiwalay ka sa amin, sapagka't ikaw ay makapupong matibay kay sa 
amin. 

at umalis si isaac doon, at humantong sa libis nang gerar, at tumahan doon. 

at muling hinukay ni isaac ang manga balon nang tubig na kanilang hinukay nang manga kaarawan ni 
abraham na kaniyang ama, sapagka't pinagtabunan nang manga filisteo, pagkamatay ni abraham: at 
kaniyang manga pinanganlan nang ayon sa manga pangalang inilagay nang kaniyang ama. 

at humukay sa libis ang manga bataan ni isaac, at nangakasumpong doon nang isang balon nang tubig na 
bumubukal. 

at nakipagtalo ang manga pastor ni gerar sa manga pastor ni isaac, na sinasabi, amin ang tubig: at 
kaniyang tinawag ang pangalan nang balon, na esec, sapagka't ipinakipagkaalit sa kaniya. 

at sila'y humukay nang ibang balon; at kanilang pinagtalunan din: at kaniyang tinawag ang pangalan na 
sitnah. 

at bumunot siya roon, at humukay nang ibang balon, at hindi nila pinagtalunan: at kaniyang tinawag ang 
pangalan na rehoboth, at kaniyang sinabi, sapagka't ngayo'y binigyan tayo nang panginoon nang 
kaluwagan, at lalago tayo sa lupain. 

at mula roon ay umahon siya sa beerseba. 

at napakita sa kaniya ang panginoon nang gabi ring yaon, at nagsabi, ako ang diyos ni abraham na iyong 
ama: huwag kang matakot, sapagka't ako'y sumasaiyo, at ikaw ay aking pagpapalain, at aking 
pararamihin ang iyong binhi, alangalang kay abraham na aking lingkod. 

at si isaac ay nagtayo roon nang isang dambana, at kaniyang sinambitla ang pangalan nang panginoon, 
at itinindig niya roon ang kaniyang tolda: at humukay roon ang manga bataan ni isaac nang isang balon. 
nang magkagayo'y si abimelech ay naparoon sa kaniya mula sa gerar, at si ahuzath na kaniyang kaibigan, 
at si phicol na kapitan nang kaniyang hukbo. 

at sinabi sa kanila ni isaac, bakit kayo naparirito sa akin, dangang kayo'y nangapopoot sa akin at 
pinalayas ninyo ako sa inyo? 

at sinabi nila, malinaw na aming nakita, na ang panginoon ay sumasaiyo: at aming sinabi, magkaroon 
nang pagsusumpaan tayo, kami at ikaw at makipagtipan kami sa iyo: 

na hindi ka gagawa sa amin nang masama, gaya naman namin na hindi ka namin ginalaw, at wala kaming 
ginawa sa iyong di mabuti, at pinayaon ka naming payapa: ikaw ngayon ang pinagpala nang panginoon. 
at pinaghandaan niya sila, at sila'y nagkainan at naginuman. 

at sila'y gumising nang madaling araw, at sila'y nagpanumpaan: at sila'y pinagpaalam ni isaac, at 
nagsialis na payapa sa kaniya. 

at nangyari, nang araw ding yaon, na nagsidating ang manga bataan ni isaac, at siya'y binalitaan tungkol 
sa balon nilang hinukay, at sinabi sa kaniya, nakasumpong kami nang tubig. 

at tinawag niyang seba: kaya't ang pangalan nang bayang yaon ay beerseba hanggang ngayon. 

at nang si esau ay may apat na pung taon ay nagasawa kay judit, na anak ni beeri na heteo, at kay 
basemat na anak ni elon na heteo: 

at sila'y nakasama nang loob kay isaac at kay rebeca. 

at nangyari, nang matanda na si isaac, at malabo na ang kaniyang manga mata, na ano pa't hindi na siya 
makakita, ay tinawag si esau na kaniyang anak na panganay, at sinabi sa kaniya, anak ko: at kaniyang 
sinabi, narito ako. 

at sinabi niya, narito, ako'y matanda, at hindi ko nalalaman ang kaarawan nang aking kamatayan. 
ngayon nga'y kunin mo ipinamamanhik ko sa iyo, ang iyong almas, ang iyong lalagyan nang pana, at ang 
iyong busog, at lumabas ka sa parang, at ihuli mo ako nang usa, 

at igawa mo ako nang masarap na pagkain, na aking ibig, at dalhin mo rito sa akin, upang ako'y kumain, 
upang ikaw ay basbasan ko bago ako mamatay. 

at pinakikinggan ni rebeca nang nagsasalita si isaac kay esau na kaniyang anak. at naparoon si esau sa 
parang upang manghuli nang usa, at upang madala. 

at isinaysay ni rebeca kay jacob na kaniyang anak na sinasabi, narito, narinig ko ang iyong ama na 
nagsasalita kay esau na iyong kapatid, na sinasabi, 

dalhan mo ako nang usa, at igawa mo ako nang pagkaing masarap, upang ako'y kumain, at ikaw ay aking 
basbasan sa harap nang panginoon, bago ako mamatay, 

ngayon nga, anak ko, sundin mo ang aking tinig, ayon sa iniutos ko sa iyo. 

pumaroon ka ngayon sa kawan, at dalhin mo rito sa akin ang dalawang mabuting anak nang kambing, at 
gagawin kong masarap na pagkain sa iyong ama, ayon sa kaniyang ibig. 

at dadalhin mo sa iyong ama, upang kumain, ano pa't ikaw ay kaniyang basbasan bago siya mamatay. 
at sinabi ni jacob kay rebeca na kaniyang ina, narito, si esau na aking kapatid ay taong mabalahibo, at 
ako'y taong makinis. 

marahil ay hihipuin ako nang aking ama, at aariin niya akong parang nagdaraya sa kaniya; at ang aking 
mahihita ay sumpa at hindi basbas. 

at sinabi sa kaniya nang kaniyang ina, sa akin mapunta ang sumpa sa iyo, anak ko: sundin mo lamang ang 
aking tinig, at yumaon ka, na dalhin mo sa akin. 

at siya'y yumaon at dinala sa kaniyang ina: at gumawa ang kaniyang ina nang masarap na pagkain, na 
ibig nang kaniyang ama. 

at kinuha ni rebeca ang mainam na damit ni esau, na kaniyang anak na panganay, na nasa kaniya sa 
bahay, at isinuot kay jacob na kaniyang bunsong anak: 

at ang manga balat nang manga anak nang kambing ay ibinalot sa kaniyang manga kamay, at sa kinis 
nang kaniyang leeg. 

at kaniyang ibinigay ang pagkaing masarap, at ang tinapay na kaniyang inihanda, sa kamay ni jacob na 
kaniyang anak. 

at siya'y lumapit sa kaniyang ama, at nagsabi, ama ko; at sinabi niya: narito ako, sino ka, anak ko? 

at sinabi ni jacob sa kaniyang ama, ako'y si esau na iyong panganay, ginawa ko ang ayon sa sinabi mo sa 
akin: bumangon ka, ipinamamanhik ko sa iyo, maupo ka at kumain ka nang aking usa, upang basbasan 
ako nang iyong kaluluwa. 

at sinabi ni isaac sa kaniyang anak, ano't kay dali mong nakasumpong, anak ko? at sinabi niya, sapagka't 
binigyan ako nang mabuting kapalaran nang panginoon mong diyos. 

at sinabi ni isaac kay jacob, lumapit ka rito, ipinamamanhik ko sa iyo upang hipuin kita, anak ko, kung 
tunay na ikaw ang aking anak na si esau o hindi. 

at lumapit si jacob kay isaac na kaniyang ama: at hinipo siya, at sinabi, ang tinig ay tinig ni jacob, nguni't 
ang manga kamay ay manga kamay ni esau. 

at hindi siya nakilala, sapagka't ang kaniyang kamay ay mabalahibo, gaya nang manga kamay ni esau na 
kaniyang kapatid: at sa gayo'y binasbasan siya. 

at sinabi niya, ikaw bang tunay ang aking anak na si esau? at sinabi niya, ako nga. 

at kaniyang sinabi, ilapit mo sa akin, at kakain ako nang usa nang aking anak, upang basbasan ka nang 
aking kaluluwa. at kaniyang inilapit sa kaniya at kumain siya: at siya'y dinalhan niya nang alak, at 
uminom. 

at sinabi sa kaniya ni isaac na kaniyang ama, lumapit ka ngayon at humalik ka sa akin, anak ko. 

at siya'y lumapit at humalik siya sa kaniya: at naamoy nang ama ang amoy nang kaniyang manga suot, at 
siya'y binasbasan, na sinabi, narito, ang amoy nang aking anak ay gaya nang amoy nang isang parang na 
pinagpala nang panginoon: 

at bigyan ka nang diyos nang hamog nang langit, at nang taba nang lupa, at nang saganang trigo at alak: 

ang manga bayan ay mangaglingkod nawa sa iyo. at ang manga bansa ay mangagsiyukod sa iyo: maging 
panginoon ka nawa nang iyong manga kapatid, at magsiyukod sa iyo ang manga anak nang iyong ina: 
sumpain nawa ang manga sumusumpa sa iyo. at maging mapapalad ang manga magpapala sa iyo. 

at nangyari pagkatapos nang pagbabasbas ni isaac kay jacob, at bahagya nang kaaalis ni jacob sa harap 
ni isaac na kaniyang ama, ay dumating si esau na kaniyang kapatid, na galing sa kaniyang panghuhuli. 

at siya ma'y gumawa nang masarap na pagkain, at dinala niya sa kaniyang ama, at sinabi niya sa 
kaniyang ama, bumangon ang ama ko, at kumain nang usa nang kaniyang anak, upang basbasan ako 
nang iyong kaluluwa. 

at sinabi ni isaac na kaniyang ama sa kaniya, sino ka? at kaniyang sinabi, ako ang iyong anak, ang iyong 
panganay na si esau. 

at nangilabot na mainam si isaac, at sinabi, sino nga yaong kumuha nang usa at dinala sa akin, at ako'y 
kumain niyaon bago ka dumating, at aking binasbasan siya? oo, at siya'y magiging mapalad! 

nang marinig ni esau ang manga salita nang kaniyang ama ay humiyaw nang malakas at nang di 
kawasang kapanglawan: at sinabi sa kaniyang ama. basbasan mo ako, ako naman, oh ama ko. 

at kaniyang sinabi, naparito ang iyong kapatid sa pamamagitan nang daya, at kinuha ang basbas sa iyo. 
at kaniyang sinabi, hindi ba matuwid ang pagkatawag sa kaniyang jacob? sapagka't kaniyang inagawan 
ako nitong makalawa: kaniyang kinuha ang aking pagkapanganay, at, narito, ngayo'y kinuha ang basbas 
sa akin. at kaniyang sinabi, hindi mo ba ako ipinaglaan nang basbas. 

at sumagot si isaac, at sinabi kay esau. narito, inilagay ko siyang panginoon mo, at sa kaniya'y ibinigay 
kong lingkod ang lahat niyang manga kapatid, at sa trigo at sa bagong alak, ay kinandili ko siya, at sa 
iyo'y ano ngang magagawa ko ngayon anak ko? 

at sinabi ni esau sa kaniyang ama, wala ka ba, kundi isa lamang basbas, ama ko? basbasan mo ako, ako 
naman, oh ama ko. at humiyaw si esau at umiyak. 

at sumagot si isaac na kaniyang ama, at sinabi sa kaniya, narito, magiging sadya sa taba nang lupa ang 
iyong tahanan, at sa hamog nang langit mula sa itaas, 

at sa iyong tabak ay mabubuhay ka, at sa iyong kapatid ay maglilingkod ka; at mangyayari na pagka 
nakalaya ka, papagpagin mo sa iyong leeg ang pamatok niya. 

at kinapootan ni esau si jacob, dahil sa basbas na ibinasbas sa kaniya nang kaniyang ama, at sinasabi ni 
esau sa sarili, malapit na ang manga araw nang pagluluksa sa aking ama, kung magkagayo'y papatayin ko 
si jacob na aking kapatid. 

at ang manga salita ni esau na kaniyang panganay ay nangaibalita kay rebeca, at kaniyang pinasuguan at 
tinawag si jacob, na kaniyang bunso at sa kaniya'y sinabi, narito, ang iyong kapatid na si esau ay naaaliw 
tungkol sa iyo, na inaakalang patayin ka. 

ngayon nga, anak ko, sundin mo ang aking tinig, at bumangon ka, at tumakas ka hanggang kay laban na 
aking kapatid, sa haran; 

at dumoon ka sa kaniyang ilang araw hanggang sa mapawi ang galit nang iyong kapatid. 

hanggang ang galit sa iyo, nang iyong kapatid ay mapawi at malimutan niya ang ginawa mo sa kaniya: 
kung magkagayo'y pasusuguan kita at ipasusundo kita mula roon: bakit kapuwa mawawala kayo sa akin 
sa isang araw? 

at sinabi ni rebeca kay isaac, ako'y yamot na sa aking buhay, dahil sa manga anak na babae ni heth: kung 
si jacob ay magasawa sa manga anak ni heth na gaya nang manga ito, nang manga anak nang lupaing ito, 
ano pang kabuluhan sa akin nang aking buhay? 

at tinawag ni isaac si jacob, at siya'y binasbasan, at siya'y pinagbilinan, na sinabi sa kaniya, huwag kang 
magaasawa sa manga anak nang canaan. 

tumindig ka, pumaroon ka sa padan-aram, sa bahay ni bethuel, na ama nang iyong ina, at magasawa ka 
roon sa manga anak ni laban, na kapatid na lalake nang iyong ina. 

at ikaw ay pagpalain nawa nang diyos na makapangyarihan sa lahat, at ikaw ay palaguin, at ikaw ay 
paramihin, upang ikaw ay maging kapisanan nang manga bayan, 

at ibigay nawa sa iyo ang pagpapala kay abraham, sa iyo, at sangpu sa iyong binhi, upang iyong ariin ang 
lupaing iyong pinaglakbayan, na ibinigay nang diyos kay abraham. 

at pinapagpaalam ni isaac si jacob: at naparoon siya sa padan-aram kay laban, anak ni bethuel na taga 
siria, na kapatid ni rebeca, na ina ni jacob at ni esau. 

nakita nga ni esau na binasbasan ni isaac si jacob, at siya'y pinaparoon sa padan-aram, upang doon 
magasawa, at nang siya'y basbasan ay ipinagbilin sa kaniya, na sinasabi, huwag kang magaasawa sa 
manga anak nang canaan. 

at sumunod si jacob sa kaniyang ama at sa kaniyang ina, at naparoon sa padan-aram, 

at nakita ni esau na hindi nakalulugod ang manga anak nang canaan kay isaac na kaniyang ama, 

at naparoon si esau kay ismael, at nagasawa kay mahaleth, anak ni ismael, na anak ni abraham, na 
kapatid na babae ni nabaioth, bukod pa sa manga asawang mayroon na siya. 

at umalis si jacob sa beerseba at napasa dakong haran. 

at dumating sa isang dako, at nagparaan nang buong gabi roon, sapagka't lumubog na ang araw, at 
kumuha nang isa sa manga bato sa dakong yaon, at inilagay sa kaniyang ulunan, at nahiga sa dakong 
yaon upang matulog. 

at nanaginip, at narito, ang isang hagdan, na ang puno ay nasa lupa, at ang dulo ay umaabot sa langit, at 
narito, ang manga anghel nang diyos na nagmamanhik manaog doon. 

at, narito, ang panginoon ay nasa kataastaasan niyaon, at nagsabi, ako ang panginoon, ang diyos ni 
abraham na iyong ama, at ang diyos ni isaac: ang lupang kinahihigaan mo ay ibibigay ko sa iyo at sa iyong 
binhi: 

at ang iyong binhi ay magiging parang alabok sa lupa, at kakalat ka sa kalunuran, at sa silanganan, at sa 
hilagaan, at sa timugan at sa iyo at sa iyong binhi ay pagpapalain ang lahat nang angkan sa lupa. 

at, narito't ako'y sumasa iyo, at iingatan kita saan ka man pumaroon, at pababalikin kita sa lupaing ito 
sapagka't hindi kita iiwan hanggang hindi ko magawa ang sinalita ko sa iyo. 

at nagising si jacob sa kaniyang panaginip, at nagsabi, tunay na ang panginoon ay nasa dakong ito, at 
hindi ko nalalaman. 

at siya'y natakot, at kaniyang sinabi, kakilakilabot na dako ito! ito'y hindi iba kundi bahay nang diyos, at 
ito ang pintuan nang langit. 

at si jacob ay bumangong maaga nang kinaumagahan, at kinuha ang batong kaniyang inilagay sa ulunan 
niya, at kaniyang itinayo na pinakaalaala, at kaniyang binuhusan nang langis sa ibabaw. 

at ang ipinangalan niya sa dakong yaon ay betel: datapuwa't ang pangalan nang bayan nang una ay luz. 
at si jacob ay nagpanata, na sinasabi, kung sasaakin ang diyos, at ako'y iingatan sa daang ito na aking 
nilalakaran, at ako'y bibigyan nang tinapay na makakain, at damit na maisusuot, 

na ano pa't ako'y makabalik na payapa sa bahay nang aking ama, ay ang panginoon nga ang magiging 
aking diyos, 

at ang batong ito na aking itinayo na pinakaalaala ay magiging bahay nang diyos, at sa lahat nang ibigay 
mo sa akin ay walang pagsalang ang ikasangpung bahagi ay ibibigay ko sa iyo. 

nang magkagayo'y nagpatuloy si jacob nang kaniyang paglalakbay, at napasa lupain nang manga anak 
nang silanganan. 

at siya'y tumingin, at nakakita nang isang balon sa parang, at narito, may tatlong kawan nang manga 
tupa na nagpapahinga sa tabi roon: sapagka't sa balong yaon pinaiinom ang manga kawan: at ang 
batong nasa ibabaw nang labi nang balon ay malaki. 

at doon nagkakatipon ang lahat nang kawan: at kanilang iginugulong ang batong nasa ibabaw nang labi 
nang balon, at pinaiinom ang manga tupa, at muling inilalagay ang bato sa ibabaw nang labi nang balon, 
sa dako niyaon. 

at sinabi sa kanila ni jacob, manga kapatid ko, taga saan kayo? at kanilang sinabi, taga haran kami. 

at sinabi niya sa kanila, nakikilala ba ninyo si laban na anak ni nachor? at kanilang sinabi, nakikilala 
namin siya. 

at sinabi niya sa kanila, siya ba'y mabuti? at, kanilang sinabi, siya'y mabuti: at, narito, si raquel na 
kaniyang anak ay dumarating na dala ang manga tupa. 

at sinabi niya, narito, maaga pa, ni hindi oras tipunin ang manga hayop: painumin ninyo ang manga tupa, 
at inyo silang pasabsabin. 

at kanilang sinabi, hindi namin magagawa hanggang sa magkatipon ang lahat nang kawan, at igugulong 
ang bato mula sa labi nang balon, gayon nga aming pinaiinom ang manga tupa. 

samantalang nakikipagusap pa siya sa kanila, ay dumating si raquel na dala ang manga tupa nang 
kaniyang ama; sapagka't siya ang nagaalaga nang manga iyon. 

at nangyari, nang makita ni jacob si raquel na anak ni laban, na kapatid nang kaniyang ina, at ang manga 
tupa ni laban na kapatid nang kaniyang ina, na lumapit si jacob at iginulong ang bato mula sa labi nang 
balon, at pinainom ang kawan ni laban, na kapatid nang kaniyang ina. 

at hinagkan ni jacob si raquel: at humiyaw nang malakas at umiyak. 

at kay raquel ay sinaysay ni jacob na siya'y kapatid ni laban, na kaniyang ama, at anak siya ni rebeca: at 
siya'y tumakbo at isinaysay sa kaniyang ama. 

at nangyari, nang marinig ni laban ang manga balita tungkol kay jacob, na anak nang kaniyang kapatid, 
ay tumakbo siya na kaniyang sinalubong, at kaniyang niyakap at kaniyang hinagkan, at kaniyang dinala sa 
kaniyang bahay. at isinaysay ni jacob kay laban ang lahat nang manga bagay na ito. 

at sinabi sa kaniya ni laban, tunay na ikaw ay aking buto at aking laman. at dumoon sa kaniyang isang 
buwan. 

at sinabi ni laban kay jacob, sapagka't ikaw ay aking kapatid ay nararapat ka bang maglingkod sa akin 
nang walang bayad? sabihin mo sa akin kung ano ang magiging kaupahan mo. 

at may dalawang anak na babae si laban: ang pangalan nang panganay ay lea, at ang pangalan nang 
bunso ay raquel. 

at ang manga mata ni lea ay mapupungay, datapuwa't si raquel ay maganda at kahalihalina. 

at sininta ni jacob si raquel, at kaniyang sinabi, paglilingkuran kitang pitong taon dahil kay raquel na 
iyong anak na bunso. 

at sinabi ni laban, magaling ang ibigay ko siya sa iyo, kay sa ibigay ko sa iba: matira ka sa akin. 

at naglingkod si jacob dahil kay raquel, na pitong taon: at sa kaniya'y naging parang ilang araw, dahil sa 
pagibig na taglay niya sa kaniya. 

at sinabi ni jacob kay laban, ibigay mo sa akin ang aking asawa, sapagka't naganap na ang aking manga 
araw upang ako'y sumiping sa kaniya. 

at pinisan ni laban ang lahat nang tao roon at siya'y gumawa nang isang piging. 

at nangyari nang kinagabihan, na kaniyang kinuha si lea na kaniyang anak at dinala niya kay jacob, at 
siya'y sumiping sa kaniya. 

at sa kaniyang anak na kay lea ay ibinigay na pinaka alilang babae ang kaniyang alilang si zilpa. 

at nangyari, na sa kinaumagahan, narito't si lea: at kaniyang sinabi kay laban: ano itong ginawa mo sa 
akin? hindi ba kita pinaglingkuran dahil kay raquel? bakit mo nga ako dinaya? 

at sinabi ni laban, hindi ginagawa ang ganyan dito sa aming dako, na ibinibigay ang bunso, bago ang 
panganay. 

tapusin mo ang kaniyang sanglingo, at ibibigay rin naman namin sa iyo ang isa, dahil sa paglilingkod na 
gagawin mong pitong taon pa, sa akin. 

at gayon ang ginawa ni jacob, at tinapos niya ang sanglingo nito, at ibinigay ni laban sa kaniya si raquel 
na kaniyang anak na maging asawa niya. 

at sa kaniyang anak na kay raquel ay ibinigay ni laban na pinaka alilang babae ang kaniyang alilang si 
bilha. 

at sumiping din naman si jacob kay raquel, at kaniya namang inibig si raquel nang higit kay lea, at 
naglingkod siya kay laban na pitong taon pa. 

at nakita nang panginoon na si lea ay kinapopootan niya, at binuksan ang kaniyang bahay-bata, 
datapuwa't si raquel ay baog. 

at naglihi si lea, at nanganak nang isang lalake, at tinawag niya ang kaniyang pangalan na ruben, 
sapagka't kaniyang sinabi, sapagka't nilingap nang panginoon ang aking kapighatian: dahil sa ngayo'y 
mamahalin ako nang aking asawa. 

at naglihi uli, at nanganak nang isang lalake: at nagsabi, sapagka't narinig nang panginoon na ako'y 
kinapopootan ay ibinigay rin naman sa akin ito: at pinanganlan niyang simeon. 

at naglihi uli at nanganak nang isang lalake, at nagsabi, ngayo'y masasama na sa akin ang aking asawa, 
sapagka't nagkaanak ako sa kaniya nang tatlong lalake: kaya't pinanganlan niyang levi. 

at muling naglihi at nanganak nang isang lalake, at nagsabi, ngayo'y aking pupurihin ang panginoon: 
kaya't pinanganlang juda, at hindi na nanganak. 

at nang makita ni raquel, na hindi siya nagkakaanak kay jacob, ay nainggit si raquel sa kaniyang kapatid, 
at sinabi kay jacob, bigyan mo ako nang anak, o kung hindi ay mamamatay ako! 

at nagningas ang galit ni jacob laban kay raquel: at nagsabi, ako ba'y nasa kalagayan nang diyos, na 
nagkait sa iyo nang bunga nang bahay-bata? 

at sinabi niya, narito ang aking alilang si bilha, sumiping ka sa kaniya, upang manganak sa ibabaw nang 
aking manga tuhod, at magkaroon din naman ako nang anak sa pamamagitan niya. 

at ibinigay niyang asawa si bilha na kaniyang alila: at sinipingan ni jacob. 

at naglihi si bilha, at nagkaanak kay jacob, nang isang lalake. 

at sinabi ni raquel, hinatulan ako nang diyos, at dininig din naman ang aking tinig, at binigyan ako nang 
anak: kaya't pinanganlang dan. 

at si bilhang alila ni raquel ay naglihi uli at ipinanganak ang kaniyang ikalawang anak kay jacob. 

at sinabi ni raquel, ako'y nakipagbaka nang malaking pakikipagbaka sa aking kapatid, at ako'y nanaig: at 
siya'y pinanganlang nephtali. 

nang makita ni lea, na siya'y hindi na nanganganak, ay kinuha si zilpa na kaniyang alila at ibinigay na 
asawa kay jacob. 

at si zilpa na alila ni lea ay nagkaanak nang isang lalake kay jacob. 

at sinabi ni lea, kapalaran! at pinanganlang gad. 

at ipinanganak ni zilpa na alila ni lea, ang kaniyang ikalawang anak kay jacob. 

at sinabi ni lea, mapalad ako! sapagka't tatawagin akong mapalad nang manga babae: at tinawag niya 
ang kaniyang pangalan na aser. 

at yumaon si ruben nang panahon nang paggapas nang trigo, at nakasumpong nang manga mandragoras 
sa bukid, at dinala sa kaniyang inang kay lea. nang magkagayo'y sinabi ni raquel kay lea, ipinamamanhik 
ko sa iyo na bigyan mo ako nang manga mandragoras nang iyong anak. 

at kaniyang sinabi, kakaunti pa bang bagay na iyong kinuha ang aking asawa? at ibig mo pa ring kunin 
ang manga mandragoras nang aking anak? at sinabi ni raquel, kaya't sisiping siya sa iyo ngayong gabi, 
dahil sa manga mandragoras nang iyong anak. 

at si jacob ay umuwing galing sa bukid nang hapon, at sinalubong siya ni lea, at sa kaniya'y sinabi, sa akin 
ka dapat sumiping, sapagka't tunay na ikaw ay aking inupahan nang manga mandragoras nang aking 
anak. at sumiping siya sa kaniya nang gabing yaon. 


at dininig nang diyos si lea: at siya'y naglihi at kaniyang ipinanganak kay jacob ang kaniyang ikalimang 
anak. 

at sinabi ni lea, ibinigay sa akin nang diyos ang aking kaupahan, sapagka't ibinigay ko ang aking alila sa 
aking asawa: at kaniyang pinanganlang issachar. 

at naglihi uli si lea, at kaniyang ipinanganak ang kaniyang ikaanim na anak kay jacob. 

at sinabi ni lea, binigyan ako nang diyos nang isang mabuting kaloob: ngayo'y makikisama na sa akin ang 
aking asawa, sapagka't nagkaanak ako sa kaniya nang anim na lalake: at kaniyang pinanganlang zabulon. 

at pagkatapos ay nanganak siya nang babae, at kaniyang pinanganlang dina. 

at naalala nang diyos si raquel, at dininig nang diyos, at binuksan ang kaniyang bahay-bata. 

at siya'y naglihi at nanganak nang lalake, at kaniyang sinabi, inalis nang diyos sa akin ang kakutyaan ko: 
at kaniyang tinawag ang pangalan niya na jose, na sinasabi, dagdagan pa ako nang panginoon nang isang 
anak. 

at nangyari, nang maipanganak ni raquel si jose, na sinabi ni jacob kay laban, papagpaalamin mo ako 
upang ako'y makaparoon sa aking dakong tinubuan at sa aking lupain. 

ibigay mo sa akin ang aking manga asawa at ang aking manga anak, na siyang kadahilanan nang 
ipinaglingkod ko sa iyo, at papagpaalamin mo ako: sapagka't talastas mo ang paglilingkod na 
ipinaglingkod ko sa iyo. 

at sinabi sa kaniya ni laban, kung ako'y nakasumpong nang biyaya sa harap nang iyong manga mata, 
matira ka: aking napagkilala, na pinagpala ako nang panginoon dahil sa iyo. 

at kaniyang sinabi, sabihin mo sa akin ang iyong kaupahan, at ibibigay ko sa iyo. 

at sinabi niya sa kaniya, nalalaman mo kung paanong pinaglingkuran kita, at kung anong lagay nang 
iyong manga hayop dahil sa akin. 

sapagka't kakaunti ang tinatangkilik mo bago ako dumating, at naging isang karamihan, at pinagpala ka 
nang panginoon saan man ako pumihit: at ngayo'y kailan naman ako maghahanda nang sa aking sariling 
bahay? 

at sa kaniya'y sinabi, anong ibibigay ko sa iyo? at sinabi ni jacob, huwag mo akong bigyan nang anoman: 
kung ito'y iyong gawin sa akin, ay muli kong papastulin at aalagaan ang iyong kawan. 

dadaanan ko ang lahat mong kawan ngayon, na aking ihihiwalay doon ang lahat nang batikbatik at may 
dungis, at ang lahat na maitim sa manga tupa, at ang may dungis at batikbatik sa manga kambing: at 
siyang magiging aking kaupahan. 

gayon ako sasagutan nang aking katuwiran sa haharapin, pagparito mo, tungkol sa aking kaupahan, na 
nasa harap mo; yaong lahat na walang batik at walang dungis sa manga kambing, at hindi maitim sa 
manga tupa, na masusumpungan sa akin, ay maibibilang mong nakaw. 

at sinabi ni laban, narito, mangyari nawa ayon sa iyong sabi. 

at inihiwalay ni laban nang araw ding yaon ang manga lalaking kambing na may batik at may dungis, at 
ang lahat nang babaing kambing na may batik at may dungis, lahat nang mayroong kaunting puti, at 
lahat nang maitim sa manga tupa, at ibinigay sa manga kamay nang kaniyang manga anak, 

at siya'y naglakad nang tatlong araw ang pagitan kay jacob, at pinakain ni jacob ang nalabi sa manga 
kawan ni laban. 

at kumuha si jacob nang manga sanga nang alamo, at almendro at kastano: at pinagbabakbakan nang 
manga batik na mapuputi, at kaniyang pinalitaw na gayon ang puti na nasa manga sanga. 

at kaniyang inilagay ang manga sangang kaniyang binakbakan sa manga bangbang, sa harap nang 
kawan, sa manga pinagpapainuman, na pinaparoonan nang manga kawan upang uminom; at 
nangaglilihi pagka nagsisiparoon upang uminom. 

at nangaglilihi ang manga kawan sa harap nang manga sanga at nanganganak ang manga kawan nang 
manga may guhit, may batik at may dungis. 

at ang manga korderong ito ay inihihiwalay ni jacob, at inihaharap ang kawan sa dakong may batik, at 
ang lahat nang maitim sa kawan ni laban, sa kaniyang ibinukod ang manga kawan niya rin, at hindi 
isinama sa kawan ni laban. 

at nangyari, na kailan ma't maglilihi ang manga malakas sa kawan, ay inilalagay ni jacob ang manga 
sanga sa harap nang manga mata nang kawan sa manga bangbang, upang sila'y papaglihihin sa gitna 
nang manga sanga. 

datapuwa't pagka ang kawan ay mahina ay hindi niya inilalagay, kaya't ang mahina ay nagiging kay laban 
at ang malakas ay kay jacob. 

at ang lalake ay lumagong mainam; at nagkaroon nang malalaking kawan, at nang manga aliping babae 
at lalake, at nang manga kamelyo at nang manga asno. 

at narinig ni jacob ang manga salita nang manga anak ni laban, na nagsisipagsabi, kinuha ni jacob ang 
lahat nang sa ating ama, at doon sa manga sa ating ama ay tinamo niya ang buong karangalang ito. 

at minasdan ni jacob ang mukha ni laban, at narito't hindi sumasa kaniyang gaya nang dati. 

at sinabi nang panginoon kay jacob, magbalik ka sa lupain nang iyong manga magulang, at sa iyong 
kamaganakan, at ako'y sasaiyo. 

at si jacob ay nagsugo at tinawag si raquel at si lea sa bukid, sa kaniyang kawan, 

at sinabi sa kanila, nakikita ko ang mukha nang inyong ama, na hindi sumasaakin na gaya nang dati, 
datapuwa't ang diyos nang aking ama ay sumaakin. 

at nalalaman ninyo, na ang aking buong lakas ay ipinaglingkod ko sa inyong ama. 

at dinaya ako nang inyong ama, at binagong makasangpu ang aking kaupahan, datapuwa't hindi 
pinahintulutan siya nang diyos, na gawan ako nang masama. 

kung kaniyang sinabing ganito, ang manga may batik ang magiging kaupahan mo, kung magkagayo'y 
nanganganak ang lahat nang kawan nang manga may batik: at kung kaniyang sinabing ganito, ang 
manga may guhit ang magiging kaupahan mo, kung magkagayo'y ang lahat nang kawan ay manganganak 
nang manga may guhit. 

ganito inalis nang diyos ang manga hayop nang inyong ama, at ibinigay sa akin. 

at nangyari, na sa panahong ang kawan ay naglilihi, ay itiningin ko ang aking manga mata, at nakita ko sa 
panaginip, at narito, ang manga kambing na lalake na nakatakip sa kawan ay manga may guhit, may 
batik at may dungis. 

at sinabi sa akin nang anghel nang diyos, sa panaginip, jacob: at sinabi ko, narito ako. 

at kaniyang sinabi, itingin mo ngayon ang iyong manga mata, tingnan mo na ang lahat nang kambing na 
natatakip sa kawan ay may guhit, may batik at may dungis: sapagka't aking nakita ang lahat na ginagawa 
sa iyo ni laban. 

ako ang diyos nang betel, na doon mo pinahiran nang langis ang batong pinakaalaala, at doon ka 
gumawa nang panata sa akin: ngayo'y tumindig ka, umalis ka sa lupaing ito, at bumalik ka sa lupaing 
pinanganakan sa iyo. 

at nagsisagot si raquel at si lea, at sa kaniya'y sinabi, mayroon pa ba kaming natitirang bahagi o mana sa 
bahay nang aming ama? 

hindi ba inaari niya kaming taga ibang bayan? sapagka't ipinagbili niya kami at kaniyang lubos nang 
kinain ang aming halaga. 

sapagka't ang buong kayamanang inalis nang diyos sa aming ama, ay amin yaon at sa aming manga 
anak: ngayon nga, gawin mo ang lahat nang sinabi sa iyo nang diyos. 

nang magkagayo'y tumindig si jacob, at pinasakay sa manga kamello ang kaniyang manga anak at ang 
kaniyang manga asawa, 

at dinala ang kaniyang lahat na hayop, at ang kaniyang buong pag-aaring tinipon, ang hayop na kaniyang 
napakinabang, na kaniyang tinipon, sa padan-aram, upang pumaroon kay isaac na kaniyang ama, sa 
lupain nang canaan. 

si laban nga ay yumaon upang gupitan ang kaniyang manga tupa: at ninakaw ni raquel ang manga 
larawang tinatangkilik nang kaniyang ama. 

at tumanan si jacob na di nalalaman ni laban na taga siria, sa di niya pagbibigay alam na siya'y tumakas. 
ganito tumakas si jacob sangpu nang buong kaniya, at bumangon at tumawid sa ilog eufrates, at siya'y 
tumungo sa bundok nang gilead. 

at binalitaan si laban sa ikatlong araw, na tumakas si jacob. 

at ipinagsama niya ang kaniyang manga kapatid, at hinabol niyang pitong araw, at kaniyang inabutan sa 
bundok nang gilead. 

at naparoon ang diyos kay laban na taga siria, sa panaginip sa gabi, at sa kaniya'y sinabi, ingatan mong 
huwag kang magsalita kay jacob nang mabuti o masama man, 

at inabutan ni laban si jacob, at naitirik na ni jacob ang kaniyang tolda sa bundok, at si laban sangpu 
nang kaniyang manga kapatid ay nagtirik din sa bundok nang gilead. 

at sinabi ni laban kay jacob, anong ginawa mo na tumanan ka nang di ko nalalaman, at dinala mo ang 
aking manga anak na parang mangabihag sa tabak? 

bakit ka tumakas nang lihim, at tumanan ka sa akin, at hindi mo ipinaalam sa akin, upang ikaw ay 
napagpaalam kong may sayahan at may awitan, may tambol at may alpa, 

at hindi mo man lamang ipinahintulot sa aking humalik sa aking manga anak na lalake at babae? ngayon 
nga'y gumawa ka nang kamangmangan. 

nasa kapangyarihan nang aking kamay ang gawan ko kayo nang masama: nguni't ang diyos nang inyong 
ama ay kinausap ako kagabi, na sinasabi, ingatan mong huwag kang magsalita kay jacob nang mabuti o 
masama man. 

at ngayon, bagaman iyong inibig yumaon, sapagka't pinagmimithian mong datnin ang bahay nang iyong 
ama ay bakit mo ninakaw ang aking manga diyos? 

at sumagot si jacob, at sinabi kay laban, sapagka't ako'y natakot: sapagka't sinabi kong baka mo alising 
sapilitan sa akin ang iyong manga anak. 

kaya kung kanino mo masumpungan ang iyong manga diyos, ay huwag mabuhay: sa harap nang ating 
manga kapatid ay iyong kilalanin kung anong mayroon akong iyo, at dalhin mo sa iyo. sapagka't hindi 
nalalaman ni jacob na si raquel ang nagnakaw. 

at pumasok si laban sa tolda ni jacob, at sa tolda ni lea, at sa tolda nang dalawang alilang babae, 
datapuwa't hindi niya nasumpungan, at lumabas sa tolda ni lea, at pumasok sa tolda ni raquel. 

nakuha nga ni raquel ang manga larawan, at naisiksik sa manga daladalahan nang kamello at kaniyang 
inupuan. at inapuhap ni laban ang buong palibot nang tolda, nguni't hindi niya nasumpungan. 

at sinabi niya sa kaniyang ama, huwag magalit ang aking panginoon na ako'y hindi makatindig sa harap 
mo: sapagka't ako'y mayroon nang kaugalian nang manga babae. at kaniyang hinanap, datapuwa't hindi 
masumpungan ang manga larawan. 

at naginit si jacob at nakipagtalo kay laban, at sumagot si jacob, at sinabi kay laban, ano ang aking 
sinalangsang at ang aking kasalanan, upang ako'y habulin mong may pagiinit? 

yamang inapuhap mo ang lahat nang aking kasangkapan, anong nasumpungan mong kasangkapan, nang 
iyong bahay? ilagay mo rito sa harap nang aking manga kapatid at nang iyong manga kapatid, upang 
hatulan nila tayong dalawa. 

ako'y natira sa iyo nitong dalawang pung taon: ang iyong manga babaing tupa, at ang iyong manga 
babaing kambing ay hindi nawalan nang kanilang manga anak, at ang manga tupang lalake nang iyong 
kawan ay hindi ko kinain. 

ang nilapa nang manga ganid ay hindi ko dinala sa iyo, ako ang nagbata nang kawalan, sa aking kamay 
mo hiningi, maging nanakaw sa araw, o nanakaw sa gabi. 

ganito nakaraan ako, sa araw ay pinupugnaw ako nang init, at nang lamig sa gabi: at ang pagaantok ay 
tumatakas sa aking manga mata. 

nitong dalawang pung taon ay natira ako sa iyong bahay: pinaglingkuran kitang labing apat na taon dahil 
sa iyong dalawang anak, at anim na taon dahil sa iyong kawan: at binago mo ang aking kaupahan na 
makasangpu. 

kung hindi sumaakin ang diyos nang aking ama, ang diyos ni abraham, at ang katakutan ni isaac, ay 
walang pagsalang palalayasin mo ako ngayong walang dala. nakita nang diyos ang aking kapighatian, ang 
kapaguran nang aking manga kamay, at sinaway ka niya kagabi. 

at sumagot si laban at sinabi kay jacob, ang manga anak na babaing ito, ay aking manga anak at itong 
manga anak ay manga anak ko, at ang manga kawan ay manga kawan ko, at ang lahat nang iyong 

nakikita ay akin: at anong magagawa ko ngayon sa manga anak kong babae, o sa kanilang manga anak 
na ipinanganak nila? 

at ngayo'y halika, gumawa tayo nang isang tipan, ako't ikaw na maging patotoo sa akin at sa iyo. 

at kumuha si jacob nang isang bato, at itinindig na pinakaalaala. 

at sinabi ni jacob sa kaniyang manga kapatid, manguha kayo nang manga bato, at kumuha sila nang 
manga bato at kanilang ginawang isang bunton: at sila'y nagkainan doon sa malapit sa bunton. 

at pinanganlan ni laban na jegarsahadutha, datapuwa't pinanganlan ni jacob na galaad. 

at sinabi ni laban, ang buntong ito ay saksi sa akin at sa iyo ngayon. kaya't ang pangalan niya'y tinawag 
na galaad, 

at mizpa sapagka't kaniyang sinabi, bantayan nang panginoon ako at ikaw, pag nagkakahiwalay tayo. 
kung pahirapan mo ang aking manga anak, o kung magasawa ka sa iba bukod sa aking manga anak, ay 
wala tayong ibang kasama, tingnan mo, ang diyos ay saksi sa akin at sa iyo. 

at sinabi ni laban kay jacob, narito, ang buntong ito at ang batong pinakaalaalang ito, na aking inilagay sa 
gitna natin. 

maging saksi ang buntong ito, at saksi ang batong ito, na hindi ko lalagpasan ang buntong ito sa dako 
mo, at hindi mo lalagpasan ang buntong ito at ang batong pinakaalaalang ito sa pagpapahamak sa amin. 
ang diyos ni abraham at ang diyos ni nachor, ang diyos nang ama nila ay siyang humatol sa atin. at si 
jacob ay sumumpa nang ayon sa katakutan nang kaniyang amang si isaac. 

at naghandog si jacob nang hain sa bundok, at tinawag ang kaniyang manga kapatid upang magsikain 
nang tinapay: at sila'y nagsikain nang tinapay, at sila'y nagparaan nang buong gabi sa bundok. 

at bumangong maaga sa kinaumagahan si laban, at hinagkan ang kaniyang manga anak na lalake at 
babae, at pinagbabasbasan: at yumaon at umuwi si laban. 

at ipinagpatuloy ni jacob ang kaniyang paglakad, at sinalubong siya nang manga anghel nang diyos. 

at sinabi ni jacob nang makita niya sila, ito'y hukbo nang diyos: at tinawag niya ang pangalan nang 
dakong yaon na mahanaim. 

at si jacob ay nagpasugo sa unahan niya kay esau, na kaniyang kapatid sa lupain nang seir, na parang 
nang edom. 

at inutusan niya sila, na sinasabi, ganito ninyo sabihin sa aking panginoong kay esau, ganito ang sabi 
nang iyong lingkod na si jacob, dumoon ako kay laban at ako'y natira roon hanggang ngayon. 

at mayroon akong manga baka, at manga asno, at manga kawan, at manga aliping lalake at babae: at 
ako'y nagpasugo upang magbigay alam sa aking panginoon, upang makasumpong nang biyaya sa iyong 
paningin. 

at ang manga sugo ay nagsipagbalik kay jacob, na nagsipagsabi, dumating kami sa iyong kapatid na kay 
esau, at siya rin naman ay sumasalubong sa iyo, at apat na raang tao ang kasama niya. 

nang magkagayo'y natakot na mainam si jacob at nahapis at kaniyang binahagi ang bayang kasama niya, 
at ang manga kawan, at ang manga bakahan, at ang manga kamelyo nang dalawang pulutong. 

at kaniyang sinabi, kung dumating si esau sa isang pulutong, at kaniyang saktan, ang pulutong ngang 
natitira ay tatanan. 

at sinabi ni jacob, oh diyos nang aking amang si abraham, at diyos nang aking amang si isaac, oh 
panginoon, na nagsabi sa akin, magbalik ka sa iyong lupain at sa iyong kamaganakan, at gagawan kita 
nang magaling: 

hindi ako marapat sa kababababaan nang lahat nang kaawaan, at nang buong katotohanan na iyong 
ipinakita sa iyong lingkod: sapagka't dala ko ang aking tungkod, na dinaanan ko ang jordang ito, at 
ngayo'y naging dalawang pulutong ako. 

iligtas mo ako, ipinamamanhik ko sa iyo, sa kamay nang aking kapatid, sa kamay ni esau; sapagka't ako'y 
natatakot sa kaniya, baka siya'y dumating at ako'y saktan niya, ang ina pati nang manga anak. 

at ikaw ang nagsabi, tunay na ikaw ay gagawan ko nang magaling, at gagawin ko ang iyong binhi na 
parang buhangin sa dagat, na hindi mabibilang dahil sa karamihan. 

at siya'y nagparaan doon nang gabing yaon, at kumuha nang mayroon siya na ipagkakaloob kay esau na 
kaniyang kapatid, 

dalawang daang kambing na babae, at dalawang pung lalaking kambing: dalawang daang tupang babae, 
at dalawang pung tupang lalake, 

tatlong pung kamelyong inahin na pati nang kanilang manga anak, apat na pung baka at sangpung toro, 
dalawang pung asna at sangpung anak nang manga yaon. 

at ipinagbibigay sa kamay nang kaniyang manga bataan, bawa't kawan ay bukod, at sinabi sa kaniyang 
manga bataan, lumagpas kayo sa unahan ko, at iiwanan ninyo nang isang pagitan ang bawa't kawan. 

at iniutos sa una, na sinasabi, pagka ikaw ay nasumpungan ni esau na aking kapatid, at ikaw ay tinanong 
na sinasabi, kanino ka? at saan ka paroroon? at kanino itong nangasa unahan mo. 

kung magkagayo'y sasabihin mo, sa iyong lingkod na kay jacob; isang kaloob nga, na padala sa aking 
panginoong kay esau: at, narito, siya'y nasa hulihan din naman namin. 

at iniutos din sa ikalawa, at sa ikatlo, at sa lahat nang sumusunod sa manga kawan, na sinasabi, sa 
ganitong paraan sasalitain ninyo kay esau, pagkasumpong ninyo sa kaniya, 

at sasabihin ninyo, saka, narito, ang iyong lingkod na si jacob, ay nasa hulihan namin, sapagka't kaniyang 
sinabi, paglulubagin ko ang kaniyang galit sa pamamagitan nang kaloob na sumasaunahan ko, at 
pagkatapos ay makikita ko ang kaniyang mukha, marahil ay tatanggapin niya ako. 

gayon isinaunahan niya ang manga kaloob, at siya'y natira nang gabing yaon sa pulutong. 

at siya'y bumangon nang gabing yaon, at isinama niya ang kaniyang dalawang asawa, at ang kaniyang 
dalawang alilang babae, at ang kaniyang labing isang anak at tumawid sa tawiran nang jaboc. 

at sila'y kaniyang isinama at itinawid sa batis, at kaniyang itinawid ang kaniyang tinatangkilik. 

at naiwang magisa si jacob: at nakipagbuno ang isang lalake sa kaniya, hanggang sa magbukang 
liwayway. 

at nang makita nitong siya'y hindi manaig sa kaniya ay hinipo ang kasukasuan nang hita niya, at ang 
kasukasuan ni jacob ay sinaktan samantalang nakikipagbuno sa kaniya. 

at sinabi, bitawan mo ako, sapagka't nagbubukang liwayway na. at kaniyang sinabi, hindi kita bibitawan 
hanggang hindi mo ako mabasbasan. 

at sinabi niya sa kaniya, ano ang pangalan mo? at kaniyang sinabi, jacob. 

at sinabi niya, hindi na tatawaging jacob ang iyong pangalan, kundi israel: sapagka't ikaw ay 
nakipagpunyagi sa diyos at sa manga tao, at ikaw ay nanaig. 

at siya'y tinanong ni jacob, at sinabi, ipinamamanhik ko sa iyong sabihin mo sa akin ang iyong pangalan. 
at kaniyang sinabi, bakit nagtatanong ka nang aking pangalan? at siya'y binasbasan doon. 

at tinawag ni jacob ang pangalan nang dakong yaon na peniel, sapagka't aniya'y nakita ko ang diyos nang 
mukhaan, at naligtas ang aking buhay. 

at sinikatan siya nang araw nang siya'y nagdadaan sa penuel, at siya'y napipilay sa hita niya. 

kaya't hindi kumakain ang manga anak ni israel nang litid nang balakang na nasa kasukasuan nang hita, 
hanggang ngayon: sapagka't hinipo nang taong yaon ang kasukasuan nang hita ni jacob, sa litid nang 
pigi. 

at itiningin ni jacob ang kaniyang manga mata at tumingin, at, narito, si esau ay dumarating, at kasama 
niya'y apat na raang tao. at kaniyang binahagi ang manga bata kay lea at kay raquel, at sa dalawang 
alilang babae. 

at inilagay niya ang manga alila na kasama nang kanilang manga anak na pinakapanguna, at si lea na 
kasama nang kaniyang manga anak na pinakapangalawa, at si raquel at si jose na pinakahuli. 

at siya naman ay lumagpas sa unahan nila, at yumukod sa lupa na makapito, hanggang sa nalapit sa 
kaniyang kapatid. 

at tumakbo si esau na sinalubong siya, at niyakap siya at niyapos siya sa leeg, at hinagkan siya: at 
nagiyakan, 

at itiningin ni esau ang manga mata niya, at nakita ang manga babae at ang manga bata, at sinabi, 
sinosino itong manga kasama mo? at kaniyang sinabi, ang manga anak na ipinagkaloob nang diyos sa 
iyong lingkod. 

nang magkagayo'y nagsilapit ang manga alilang babae, sila at ang kanilang manga anak, at nagsiyukod. 
at lumapit din si lea at ang kaniyang manga anak, at nagsiyukod: at pagkatapos ay nagsilapit si jose at si 
raquel, at nagsiyukod. 

at kaniyang sinabi, anong palagay mo sa buong karamihang ito na nasumpungan ko? at kaniyang sinabi, 
nang makasundo nang biyaya sa paningin nang aking panginoon. 

at sinabi ni esau, mayroon akong kasiya, kapatid ko, ariin mo ang iyo. 

at sinabi sa kaniya ni jacob, hindi, ipinamamanhik ko sa iyo, na kung ngayo'y nakasundo ako nang biyaya 
sa iyong paningin, ay tanggapin mo nga ang aking kaloob sa aking kamay: yamang nakita ko ang iyong 
mukha, na gaya nang nakakakita nang mukha nang diyos, at ikaw ay nalugod sa akin. 

tanggapin mo, ipinamamanhik ko sa iyo, ang kaloob na dala sa iyo: sapagka't ipinagkaloob sa akin nang 
diyos, at mayroon ako nang lahat. at ipinilit sa kaniya, at kaniyang tinanggap. 

at kaniyang sinabi, yumaon tayo at tayo'y lumakad, at ako'y mangunguna sa iyo. 

at sinabi niya sa kaniya, nalalaman nang aking panginoon na ang manga bata ay mahihina pa at ang 
manga kawan at ang manga baka ay nagpapasuso: at kung ipagmadali sa isa lamang araw ay 
mamamatay ang lahat nang kawan. 

magpauna ang aking panginoon sa kaniyang lingkod: at ako'y mamamatnubay na dahandahan, ayon sa 
hakbang nang manga hayop na nasa aking unahan, at nang hakbang nang manga bata, hanggang sa 
makarating ako sa aking panginoon sa seir. 

at sinabi ni esau, pahintulutan mong iwan ko sa iyo ang ilan sa manga taong kasama ko. at kaniyang 
sinabi, ano pang dahil nito? makasundo nawa ako nang biyaya sa paningin nang aking panginoon. 
gayon nagbalik si esau nang araw ding yaon sa kaniyang lakad sa seir. 

at si jacob ay naglakbay sa succoth, at nagtayo nang isang bahay para sa kaniya, at iginawa niya nang 
manga balag ang kaniyang hayop: kaya't tinawag ang pangalan nang dakong yaon na succoth. 

at dumating si jacob na payapa sa bayan nang sichem, na nasa lupain nang canaan, nang siya'y 
manggaling sa padan-aram, at siya'y humantong sa tapat nang bayan. 

at binili ang pitak nang lupa na pinagtayuan nang kaniyang tolda, sa kamay nang manga anak ni hamor, 
na ama ni sichem, nang isang daang putol na salapi. 

at siya'y nagtindig doon nang isang dambana, at tinawag niyang el-elohe-israel. 

at lumabas si dina na anak ni lea, na ipinanganak nito kay jacob, upang tingnan ang manga anak na 
babae nang lupaing yaon. 

at siya'y nakita ni sichem, anak ni hamor, na heveo, na prinsipe sa lupain, at siya'y kinuha at sumiping sa 
kaniya, at siya'y pinangayupapa. 

at inilakip niya ang kaniyang kaluluwa kay dina, na anak ni jacob at kaniyang sininta ang dalaga, at 
nakiusap nang kalugodlugod sa dalaga. 

at si sichem ay nagsalita sa kaniyang amang kay hamor, na sinabi, ipakamit mo sa akin ang dalagang ito 
na maging asawa ko. 

nabalitaan nga ni jacob na dinahas ang kaniyang anak na si dina; at ang kaniyang manga anak ay nasa 
kasamahan nang manga hayop niya sa parang: at tumahimik si jacob hanggang sa sila'y dumating. 

at nilabas ni hamor na ama ni sichem si jacob upang makiusap sa kaniya. 

at ang manga anak ni jacob ay nagsiuwi mula sa parang nang kanilang mabalitaan: at nangagdamdam 
ang manga lalake, at nagningas ang kanilang galit, sapagka't gumawa nang kaululan sa israel, na 
sinipingan ang anak ni jacob: bagay na di nararapat gawin. 

at nakiusap si hamor sa kanila, na sinasabi, ang kaluluwa ni sichem na aking anak ay sumasa iyong anak, 
ipinamamanhik ko sa inyo na ipagkaloob ninyo sa kaniya na maging asawa niya. 

at magsipagasawa kayo sa amin, ibigay ninyo sa amin ang inyong manga anak na babae, at ibibigay 
namin sa inyo ang aming manga anak na babae. 

at tatahan kayong kasama namin, at ang lupain ay sasa harap ninyo: tumahan kayo at mangalakal kayo 
riyan at magkaroon kayo nang manga pag-aari riyan. 

at sinabi ni sichem sa ama ni dina, at sa manga kapatid niya, makasundo nawa ako nang biyaya sa inyong 
manga mata at ang sabihin ninyo sa akin ay aking ibibigay. 

hingin ninyo sa akin ang walang bilang na bigay-kaya at kaloob, at aking ibibigay ayon sa sabihin ninyo sa 
akin; ipagkaloob lamang ninyo sa akin ang dalaga na maging asawa ko. 

at nagsisagot na may pagdaraya ang manga anak ni jacob kay sichem at kay hamor na kaniyang ama, at 
sila'y nagsalitaan, sapagka't kaniyang dinahas si dina na kanilang kapatid. 

at sinabi niya sa kanila, hindi namin magagawa ito, na ibigay ang aming kapatid sa isang hindi tuli: 
sapagka't isang kasiraan nang puri namin. 

sa ganitong paraan lamang papayag kami sa inyo: kung kayo'y magiging gaya namin, na mangatuli ang 
lahat nang lalake sa inyo, 

ay ibibigay nga namin sa inyo ang aming manga anak na babae, at makikisama kami sa inyong manga 
anak na babae, at tatahan kami sa inyo, at tayo'y magiging isa lamang bayan. 

datapuwa't kung ayaw ninyo kaming pakinggan, na kayo'y mangatuli:, ay dadalhin nga namin ang aming 
anak na babae at kami ay yayaon. 

at ang kanilang manga salita ay kinalugdan ni hamor at ni sichem, na anak ni hamor. 

at hindi iniliban nang binata ang paggawa niyaon, sapagka't nalugod siya sa anak na babae ni jacob: at 
siya ang pinarangalang higit sa buong sangbahayan nang kaniyang ama. 

at si hamor at si sichem na kaniyang anak ay napasa pintuang-bayan nang kanilang bayan, at sila'y 
nakiusap sa manga tao sa kanilang bayan, na sinasabi. 

ang manga taong ito ay tahimik sa atin: kaya't magsitahan sila sa lupain at magsipangalakal sila riyan, 
sapagka't narito, ang lupain, ay may malabis na kaluwangan sa kanila: tayo'y makisama sa kanilang 
manga anak na babae, at ating ibigay sa kanila ang ating manga anak. 

sa ganito lamang paraan papayagan tayo nang manga taong iyan, sa pagtahan sa atin, na maging isa 
lamang bayan, kung patuli ang lahat nang lalake sa atin, na gaya naman nila na manga tuli. 

di ba magiging atin ang kanilang manga baka at ang kanilang manga pag-aari at ang lahat nilang hayop? 
atin lamang silang payagan, at tatahan sa atin. 

at pinakinggan si hamor at si sichem na kaniyang anak, nang lahat na lumalabas sa pintuan nang 
kaniyang bayan, at ang lahat nang lalake ay nagtuli, ang lahat nang lumalabas sa pintuan nang kaniyang 
bayan. 

at nangyari, nang ikatlong araw, nang sila'y nangasasaktan, na ang dalawa sa manga anak ni jacob, si 
simeon at si levi, na manga kapatid ni dina, na kumuha ang bawa't isa nang kaniyang tabak, at sila'y lihim 
na pumasok sa bayan, at kanilang pinatay ang lahat nang manga lalake. 

at kanilang pinatay si hamor at si sichem na kaniyang anak, sa talim nang tabak, at kanilang kinuha si 
dina sa bahay ni sichem, at sila'y nagsialis. 

nagsiparoon ang manga anak ni jacob sa manga patay, at kanilang sinamsaman ang bayan, sapagka't 
kanilang dinahas ang kapatid nila. 

kinuha nila ang kanilang manga kawan at ang kanilang manga bakahan, at ang kanilang manga asno, at 
ang nasa bayan, at ang nasa parang, 

at ang kanilang buong yaman, at ang lahat nang kanilang manga anak, at manga asawa, ay dinala nilang 
bihag at samsam, sa makatuwid baga'y lahat na nasa bahay. 

at sinabi ni jacob kay simeon at kay levi, ako'y inyong binagabag, na pinapaging mapagtanim ninyo ako 
sa manga tumatahan sa lupain, sa manga cananeo, at sa manga pherezeo, at akong may kaunting tao, ay 
magpipisan sila laban sa akin, at ako'y sasaktan nila, at lilipulin ako at ang aking sangbahayan. 

at kanilang sinabi, aariin ba niya ang aming kapatid na parang isang patutot? 

at sinabi nang diyos kay jacob, tumindig ka, umahon ka sa bethel, at tumahan ka roon; at gumawa ka 
roon nang isang dambana sa diyos na napakita sa iyo nang ikaw ay tumatakas mula sa harap nang iyong 
kapatid na si esau. 

nang magkagayo'y sinabi ni jacob sa kaniyang sangbahayan, at sa lahat niyang kasama. ihiwalay ninyo 
ang manga diyos nang iba na nangasa inyo, at magpakalinis kayo, at magbago kayo nang inyong manga 
suot: 

at tayo'y magsitindig at magsisampa tayo sa bethel: at gagawa ako roon nang dambana sa diyos na 
sumagot sa akin sa araw nang aking kahapisan, at sumaakin sa daan na aking nilakaran. 

at kanilang ibinigay kay jacob ang lahat nang ibang pinaka diyos na nasa kamay nila, at ang manga hikaw 
na nasa kanilang manga tainga: at itinago ni jacob sa ilalim nang punong encina na malapit sa sichem. 

at sila'y naglakbay: at ang isang malaking sindak mula sa diyos ay sumabayan na nasa manga palibot nila, 
at hindi nila hinabol ang manga anak ni jacob. 

sa gayo'y naparoon si jacob sa luz, na nasa lupain nang canaan (na siyang bethel), siya at ang buong 
bayang kasama niya. 

at siya'y nagtayo roon nang isang dambana at tinawag niya ang dakong yaon na el-beth-el: sapagka't ang 
diyos ay napakita sa kaniya roon, nang siya'y tumatakas sa harap nang kaniyang kapatid. 

at namatay si debora na yaya ni rebeca, at nalibing sa paanan nang bethel, sa ilalim nang encina, na ang 
pangalan ay tinawag na allon-bacuth. 

at ang diyos ay napakita uli kay jacob, nang siya'y manggaling sa padan-aram, at siya'y pinagpala. 

at sinabi sa kaniya nang diyos, ang pangalan mo'y jacob, ang pangalan mo'y hindi na tatawagin pang 
jacob kundi israel ang itatawag sa iyo: at tinawag ang kaniyang pangalan na israel. 

at sinabi sa kaniya nang diyos, ako ang diyos na makapangyarihan sa lahat, ikaw ay lumago at dumami 
ka, isang bansa at isang kapisanan nang manga bansa ang magmumula sa iyo, at manga hari ay lalabas 
sa iyong balakang, 

at ang lupaing ibinigay ko kay abraham at kay isaac, ay ibibigay ko sa iyo, at sa iyong lahi pagkamatay mo 
ay ibibigay ko ang lupain. 

at ang diyos ay napailanglang mula sa tabi niya sa dakong pinakipagusapan sa kaniya. 

at si jacob ay nagtayo nang isang batong pinakaalaala sa dakong pinakipagusapan sa kaniya nang diyos, 
haliging bato: at binuhusan niya nang isang inuming handog at binuhusan niya nang langis. 

at tinawag ni jacob na bethel ang dakong pinakipagusapan sa kaniya nang diyos. 

at sila'y naglakbay mula sa bethel, at may kalayuan pa upang dumating sa ephrata: at nagdamdam si 
raquel, at siya'y naghihirap sa panganganak. 

at nangyari, nang siya'y naghihirap sa panganganak, na sinabi sa kaniya nang hilot, huwag kang matakot, 
sapagka't magkakaroon ka nang isa pang anak na lalake. 

at nangyari, nang nalalagot ang kaniyang hininga (sapagka't namatay siya), ay kaniyang pinanganlang 
benoni: datapuwa't pinanganlan nang kaniyang ama na benjamin. 

at namatay si raquel at inilibing sa daang patungo sa ephrata (na siyang bethlehem). 

at nagtayo si jacob nang isang batong pinakaalaala sa ibabaw nang kaniyang libingan: na siyang batong 
pinakaalaala nang libingan ni raquel hanggang ngayon. 

at naglakbay si israel at iniladlad ang kaniyang tolda sa dako pa roon nang moog nang eder. 

at nangyari, samantalang tumatahan si israel sa lupaing yaon, na si ruben ay yumaon at sumiping kay 
bilha, na babae nang kaniyang ama, at ito'y nabalitaan ni israel. labing dalawa nga ang anak na lalake ni 
jacob. 

ang manga anak ni lea, ay: si ruben, na panganay ni jacob, at si simeon, at si levi, at si juda at si issachar, 
at si zabulon. 

ang manga anak ni raquel, ay: si jose at si benjamin: 

at ang manga anak ni bilha, na alila ni raquel, ay: si dan at si nephtali: 

at ang manga anak ni zilpa na alilang babae ni lea, ay: si gad at si aser: ito ang manga anak ni jacob na 
ipinanganak sa kaniya sa padan-aram. 

at naparoon si jacob kay isaac na kaniyang ama, sa mamre, sa kiriat-arba (na siyang hebron), na doon 
tumahan si abraham at si isaac. 

at ang manga naging araw ni isaac ay isang daan at walong pung taon. 

at nalagot ang hininga ni isaac at namatay, at siya'y nalakip sa kaniyang bayan, matanda at puspos nang 
manga araw: at inilibing siya nang kaniyang manga anak na si esau at si jacob. 

ito nga ang manga lahi ni esau (na siyang edom). 

si esau ay nagasawa sa manga anak nang canaan, kay ada na anak ni elon na hethoh, at kay aholibama, 
anak ni ana na anak ni zibeon na heveo. 

at kay basemath na anak ni ismael, na kapatid ni nabaiot. 

at ipinanganak si eliphaz ni ada kay esau; at ipinanganak ni basemath si reuel: 

at ipinanganak ni aholibama si jeus, at si jaalam at si cora: ito ang manga anak ni esau, na ipinanganak sa 
kaniya sa lupain nang canaan. 

at dinala ni esau ang kaniyang manga asawa, at ang kaniyang manga anak na lalake at babae, at ang 
lahat nang tao sa kaniyang bahay, at ang kaniyang hayop, at ang lahat nang kaniyang kawan, at ang lahat 
niyang tinatangkilik na kaniyang tinipon sa lupain nang canaan, at napasa ibang lupaing bukod kay jacob 
na kaniyang kapatid. 

sapagka't ang kanilang pag-aari ay totoong napakalaki para sa kanila na tumahang magkasama at ang 
lupain na kanilang pinaglakbayan ay hindi makaya sila, sapagka't napakarami ang kanilang hayop. 

at tumahan si esau sa bundok nang seir: si esau ay siyang edom. 

at ito ang manga lahi ni esau, na ama nang manga edomita sa bundok nang seir: 

ito ang manga pangalan nang manga anak ni esau: si eliphas, na anak ni ada na asawa ni esau, si reuel na 
anak ni basemath, na asawa ni esau. 

at ang manga anak ni eliphaz, ay si teman, si omar, si zepho, si gatham at si cenaz. 

at si timna ay babae ni eliphaz na anak ni esau; at ipinanganak niya kay eliphaz si amalec, ito ang manga 
anak ni ada na asawa ni esau. 

at ito ang manga anak ni reuel: si nahat, si zera, si samma at si mizza: ito ang manga anak ni basemath 
na asawa ni esau. 

at ito ang manga anak ni aholibama, na anak ni ana, na anak ni zibeon, na asawa ni esau: at ipinanganak 
niya kay esau: si jeus at si jaalam at si cora. 

ito ang manga pangulo sa manga anak ni esau: ang manga anak ni eliphaz, na panganay ni esau; ang 
pangulong teman, ang pangulong omar, ang pangulong zepho, ang pangulong cenaz, 

ang pangulong cora, ang pangulong gatam, ang pangulong amalec: ito ang manga pangulong nagmula 
kay eliphaz sa lupain nang edom; ito ang manga anak ni ada. 

at ito ang manga anak ni reuel na anak ni esau; ang pangulong nahath, ang pangulong zera, ang 
pangulong samma ang pangulong mizza: ito ang manga pangulong nagmula kay reuel sa lupain nang 
edom; ito ang manga anak ni basemath, na asawa ni esau. 

at ito ang manga anak ni aholibama na asawa ni esau; ang pangulong jeus, ang pangulong jaalam, ang 
pangulong cora: ito ang manga pangulong nagmula kay aholibama na anak ni ana, na asawa ni esau. 

ito ang manga anak ni esau, at ito ang kanilang manga pangulo: na siyang edom. 

ito ang manga anak ni seir na horeo, na nagsisitahan sa lupain, si lotan at si sobal, at si zibeon, at si ana, 
at si dison, at si ezer, at si disan: ito ang manga pangulong nagmula sa manga horeo, na manga angkan ni 
seir sa lupain nang edom. 

at ang manga anak ni lotan, ay si hori at si heman, at ang kapatid na babae ni lotan ay si timna. 

at ito ang manga anak ni sobal; si alvan, at si manahath, at si ebal, si zepho, at si onam. 

at ito ang manga anak ni zibeon, si aja at si ana: ito rin ang si ana na nakasumpong nang maiinit na bukal 
sa ilang, nang pinapanginginain ang manga asno ni zibeon na kaniyang ama. 

at ito ang manga anak ni ana; si dison at si aholibama, na anak na babae ni ana. 

at ito ang manga anak ni dizon: si hemdan, at si eshban, at si ithram, at si cheran. 

ito ang manga anak ni ezer: si bilhan, at si zaavan at si acan. 

ito ang manga anak ni disan: si huz at si aran. 

ito ang manga pangulong nagmula sa manga horeo; ang pangulong lotan, ang pangulong sobal, ang 
pangulong zibeon, ang pangulong ana, 

ang pangulong dison, ang pangulong ezer, ang pangulong disan: ito ang manga pangulong nagmula sa 
manga horeo ayon sa kanilang manga pangulo, sa lupain nang seir. 

at ito ang manga hari na nagsipaghari sa lupain nang edom bago maghari ang sinomang hari sa angkan 
ni israel. 

at si bela na anak ni beor ay naghari sa edom, at ang pangalan nang kaniyang bayan ay dinaba. 

at namatay si bela, at naghari na kahalili niya si jobab na anak ni zera, na taga bozra. 

at namatay si jobab at naghari na kahalili niya si husam, na taga lupain nang manga temaneo. 

at namatay si husam, at naghari na kahalili niya si adad, na anak ni badad, na siya ring sumakit kay 
midian sa parang ni moab: at ang pangalan nang kaniyang bayan ay avita. 

at namatay si adad at naghari na kahalili niya si samla na taga masreca. 

at namatay si samla at naghari na kahalili niya si saul, na taga rehoboth na tabi nang ilog. 

at namatay si saul, at naghari na kahalili niya si baalanan na anak ni achbor. 

at namatay si baalanan na anak ni achbor, at naghari na kahalili niya si adar; at ang pangalan nang 
kaniyang bayan ay pau; at ang pangalan nang kaniyang asawa ay meetabel na anak ni matred, na anak 
na babae ni mezaab. 

at ito ang manga pangalan nang manga pangulong nagmula kay esau, ayon sa kanikaniyang angkan, 
ayon sa kanikaniyang dako, alinsunod sa kanikaniyang pangalan, ang pangulong timma, ang pangulong 
alva, ang pangulong jetheth, 

ang pangulong aholibama, ang pangulong ela, ang pangulong pinon. 

ang pangulong cenaz, ang pangulong teman, ang pangulong mibzar. 

ang pangulong magdiel, ang pangulong hiram: ito ang manga pangulo ni edom, ayon sa kanikaniyang 
tahanan sa lupain na kanilang pag-aari. ito'y si esau na ama nang manga edomita. 

at tumahan si jacob sa lupaing pinangibahang lupain nang kaniyang ama, sa lupain nang canaan. 

ito ang lahi ni jacob. si jose, na may labing pitong taon, ay nagpapastol nang kawan na kasama nang 
kaniyang manga kapatid, at siya'y batang kasamahan nang manga anak ni bilha at nang manga anak ni 
zilpa, na manga asawa nang kaniyang ama; at ibinalita ni jose sa kanilang ama ang kasamaan nila. 
minamahal nga ni israel si jose nang higit kay sa lahat niyang anak, sapagka't siya ang anak nang 
kaniyang katandaan: at siya'y iginawa nang isang tunika na may sarisaring kulay. 

at nakita nang kaniyang manga kapatid na siya'y minamahal nang kanilang ama nang higit kay sa lahat 
niyang kapatid, at siya'y kinapootan, at hindi nila mapagsalitaan siya nang payapa. 

at nanaginip si jose nang isang panaginip, at isinaysay sa kaniyang manga kapatid: at lalo pa nilang 
kinapootan siya. 

at sinabi niya sa kanila. pakinggan ninyo, ipinamamanhik ko sa inyo, itong panaginip na aking 
napanaginip: 

sapagka't, narito, tayo'y nagtatali nang manga bigkis nang trigo sa bukid, at, narito, na tumindig ang 
aking bigkis, at tumuwid din naman at, narito, ang inyong manga bigkis ay napasa palibot at yumukod sa 
aking bigkis. 

at sa kaniya'y sinabi nang kaniyang manga kapatid, maghahari ka ba sa amin? o papapanginoon ka sa 
amin? at lalo pa siyang kinapootan nila dahil sa kaniyang manga panaginip at sa kaniyang manga salita. 
at siya'y nanaginip pa nang ibang panaginip, at isinaysay sa kaniyang manga kapatid, at sinabi, narito, 
ako'y nanaginip pa nang isang panaginip: at narito, na ang araw, at ang buwan at ang labing isang bituin 
ay yumukod sa akin. 

at kaniyang isinaysay sa kaniyang ama at sa kaniyang manga kapatid; at sinaway siya nang kaniyang ama, 
at sa kaniya'y sinabi, anong panaginip itong iyong napanaginip? tunay bang ako at ang iyong ina at ang 
iyong manga kapatid ay yuyukod sa lupa sa harap mo? 

at ang kaniyang manga kapatid ay nainggit sa kaniya: datapuwa't iningatan nang kaniyang ama ang salita 
sa pagiisip. 

at yumaon ang kaniyang manga kapatid upang magpastol nang kawan nang kanilang ama, sa sichem. 

at sinabi ni israel kay jose, di ba nagpapastol nang kawan sa sichem ang iyong manga kapatid? halika, at 
uutusan kita sa kanila. at sinabi niya sa kaniya, narito ako. 

at kaniyang sinabi sa kaniya, yumaon ka, tingnan mo kung mabuti ang lagay nang iyong manga kapatid, 
at kung mabuti ang lagay nang kawan, at balitaan mo ako. gayon sinugo siya mula sa libis nang hebron, 
at siya'y naparoon sa sichem. 

at nasumpungan siya nang isang tao, at, narito, na siya'y naggagala sa parang, at siya'y tinanong nang 
taong yaon, na sinasabi, anong hinahanap mo? 

at kaniyang sinabi, hinahanap ko ang aking manga kapatid, ipinamamanhik ko sa iyo na sabihin mo sa 
akin kung saan sila nagpapastol. 

at sinabi nang tao, nagsialis na sila: sapagka't narinig kong kanilang sinabi, tayo na sa dotan. at sinundan 
ni jose ang kaniyang manga kapatid, at nasumpungan niya sila sa dotan. 

at kanilang natanawan siya sa malayo, at bago nakalapit sa kanila ay nagbanta sila laban sa kaniya na 
siya'y patayin. 

at nagsangusapan, narito, dumarating itong mapanaginipin. 

halikayo ngayon, siya'y ating patayin, at siya'y ating itapon sa isa sa manga balon, at ating sasabihin, 
sinakmal siya nang isang masamang hayop: at ating makikita kung anong mangyayari sa kaniyang manga 
panaginip. 

at narinig ni ruben, at iniligtas siya sa kanilang kamay, at sinabi, huwag nating kitlin ang kaniyang buhay. 
at sinabi ni ruben sa kanila, huwag kayong magbubo nang dugo; itapon ninyo sa balong ito na nasa ilang, 
datapuwa't huwag ninyong pagbuhatan nang kamay, upang iligtas sa kanilang kamay nang mapabalik sa 
kaniyang ama. 

at nangyari, nang dumating si jose sa kaniyang manga kapatid, na hinubdan siya nang kaniyang tunika, 
nang tunikang may sarisaring kulay na kaniyang suot, 

at kanilang sinunggaban, at kanilang itinapon sa balon: at ang balon ay tuyo, walang tubig. 

at nagsiupo upang kumain nang tinapay, at kanilang itiningin ang kanilang manga mata at tumingin sila, 
at, narito, ang isang pulutong na manga ismaelita na nagsisipanggaling sa gilead sangpu nang kanilang 
manga kamelyo at may dalang manga pabango, at manga balsamo, at manga mirra, na kanilang 
dadalhin sa egipto. 

at sinabi ni juda sa kaniyang manga kapatid. anong ating mapapakinabang kung ating patayin ang ating 
kapatid, at ilihim ang kaniyang dugo? 

halikayo, at atin siyang ipagbili sa manga ismaelita, at huwag natin siyang pagbuhatan nang kamay; 
sapagka't siya'y ating kapatid, atin din laman. at dininig siya nang kaniyang manga kapatid. 

at nagsisipagdaan ang manga mangangalakal na manga midianita; at kanilang isinampa si jose sa balon, 
at ipinagbili nila si jose sa manga ismaelita nang dalawang pung putol na pilak. at dinala si jose sa egipto. 
at nagbalik si ruben sa balon; at, narito, na si jose ay wala sa balon; at kaniyang hinapak ang kaniyang 
manga suot. 

at siya'y nagbalik sa kaniyang manga kapatid, at kaniyang sinabi, wala ang bata; at ako, saan ako 
paroroon? 

at kanilang kinuha ang tunika ni jose, at sila'y pumatay nang isang lalaking kambing, at kanilang inilubog 
ang tunika sa dugo: 

at kanilang ipinadala ang tunikang may sarisaring kulay, at dinala sa kanilang ama; at kanilang sinabi, 
ito'y aming nasumpungan: kilalanin mo ngayon, kung tunika nang iyong anak o hindi. 

at kaniyang kinilala, at sinabi, siya ngang tunika nang aking anak; sinakmal siya nang isang masamang 
hayop; si jose ay walang pagsalang nilapa. 

at hinapak ni jacob ang kaniyang manga suot, at kaniyang nilagyan nang magaspang na damit ang 
kaniyang manga balakang, at tinangisang maraming araw ang kaniyang anak. 

at nagsitindig ang lahat niyang manga anak na lalake at babae upang siya'y aliwin; datapuwa't tumanggi 
siyang maaliw; at kaniyang sinabi, sapagka't lulusong akong tumatangis sa aking anak hanggang sa sheol. 
at tinangisan siya nang kaniyang ama. 

at ipinagbili siya nang manga midianita sa egipto kay potiphar, puno ni faraon, na kapitan nang bantay. 
at nangyari nang panahong yaon, na humiwalay si juda sa kaniyang manga kapatid, at nagdaan sa isang 
adullamita na ang pangalan ay hira. 

at nakita roon ni juda ang anak na babae nang isang cananeo, na tinatawag na sua; at kinuha niya at 
kaniyang sinipingan. 

at naglihi, at nanganak nang lalake; at tinawag niya ang kaniyang pangalang er. 

at naglihi uli, at nanganak nang lalake; at tinawag niya ang kaniyang pangalang onan. 

at muling naglihi at nanganak nang lalake; at tinawag niya ang kaniyang pangalang selah: at si juda ay 
nasa sa chezib nang siya'y manganak. 

at pinapag-asawa ni juda si er na kaniyang panganay, at ang pangalan niyao'y thamar. 

at si er, na panganay ni juda, ay naging masama sa paningin nang panginoon; at siya'y pinatay nang 
panginoon. 

at sinabi ni juda kay onan, sumiping ka sa asawa nang iyong kapatid, at tuparin mo sa kaniya ang 
tungkulin nang kapatid nang asawa, at ipagbangon mo nang binhi ang iyong kapatid. 

at nalalaman ni onan na hindi magiging kaniya ang binhi; at nangyari, na pagka sisiping siya sa asawa 
nang kaniyang kapatid, ay pinatutulo niya sa lupa, nang huwag lamang niyang bigyan nang binhi ang 
kaniyang kapatid. 

at ang bagay na ginawa niya ay masama sa paningin nang panginoon, at siya'y pinatay rin naman. 

nang magkagayo'y sinabi ni juda kay thamar na kaniyang manugang na babae: manatili kang bao sa 
bahay nang iyong ama, hanggang sa lumaki si selah na aking anak: sapagka't sinabi niya, marahil ay hindi 
siya mamamatay nang gaya nang kaniyang manga kapatid. at yumaon si thamar at tumahan sa bahay 
nang kaniyang ama. 

at nagdaan ang maraming araw; at namatay ang anak na babae ni sua, na asawa ni juda; at nagaliw si 
juda, at umahon sa timnath sa manga manggugupit sa kaniyang manga tupa, siya at ang kaniyang 
kaibigang si hira na adullamita. 

at naibalita kay thamar, na sinasabi, narito, ang iyong biyanang lalake ay umaahon sa timnath upang 
pagupitan ang kaniyang manga tupa. 

at siya'y nagalis nang suot pagkabao, at nagtakip nang kaniyang lambong, at pagkapagtakip ay naupo sa 
pasukan nang enaim, na nasa daan nang timnath; sapagka't kaniyang nakikita, na si selah ay malaki na, 
at hindi pa siya ibinibigay na asawa. 

nang makita siya ni juda ay ipinalagay siyang patutot, sapagka't siya'y nagtakip nang kaniyang mukha. 
at lumapit sa kaniya, sa tabi nang daan, at sinabi, narito nga, ipinamamanhik ko sa iyo na ako'y 
pasipingin mo sa iyo: sapagka't hindi niya nakilalang kaniyang manugang. at kaniyang sinabi, anong 
ibibigay mo sa akin sa iyong pagsiping sa akin? 

at kaniyang sinabi, padadalhan kita nang isang anak nang kambing na mula sa kawan. at kaniyang sinabi, 
bibigyan mo ba ako nang sangla hanggang sa maipadala mo? 

at kaniyang sinabi, anong sangla ang ibibigay ko sa iyo? at kaniyang sinabi, ang iyong singsing, at ang 
iyong pamigkis, at ang tungkod na dala mo sa kamay. at kaniyang ipinagbibigay sa kaniya, at sumiping sa 
kaniya; at siya'y naglihi sa pamamagitan niya. 

at siya'y bumangon, at yumaon, at siya'y nagalis nang kaniyang lambong, at isinuot ang manga kasuutan 
nang kaniyang pagkabao. 

at ipinadala ni juda ang anak nang kambing sa pamamagitan nang kamay nang kaniyang kaibigan, na 
adullamita, upang tanggapin ang sangla sa kamay nang babae: datapuwa't hindi niya nasumpungan. 
nang magkagayo'y kaniyang itinanong sa manga tao sa dakong yaon na sinasabi, saan nandoon ang 
patutot na nasa tabi nang daan sa enaim? at kanilang sinabi, walang naparitong sinomang patutot. 

at nagbalik siya kay juda, at sinabi, hindi ko nasumpungan: at sinabi rin naman nang manga tao sa 
dakong yaon, walang naging patutot rito. 

at sinabi ni juda, pabayaang ariin niya, baka tayo'y mapahiya: narito, aking ipinadala itong anak nang 
kambing at hindi mo siya nasumpungan. 

at nangyari, na pagkaraan nang tatlong buwan, humigit kumulang, ay naibalita kay juda, na sinasabi, ang 
iyong manugang na si thamar ay nagpatutot, at, narito, siya'y buntis sa pakikiapid. at sinabi ni juda, 
siya'y ilabas upang sunugin. 

nang siya'y ilabas, ay nagpasabi siya sa kaniyang biyanan. sa lalaking may-ari nang manga ito, ay 
nagdalangtao ako: at kaniyang sinabi pang, ipinamamanhik ko sa iyo, na kilalanin mo kung kanino ang 
manga ito, ang singsing, ang pamigkis, at ang tungkod. 

at nangakilala ni juda, at sinabi, siya'y matuwid kay sa akin, sapagka't hindi ko ibinigay sa kaniya si selah 
na aking anak. at hindi na niya muling sinipingan pa. 

at nangyari, na sa pagdaramdam niya, na, narito, kambal ang nasa kaniyang tiyan. 

at nangyari, nang nanganganak siya, na inilabas nang isa ang kamay: at hinawakan nang hilot at tinalian 
sa kamay nang isang sinulid na mapula, na sinasabi, ito ang unang lumabas. 

at nangyari, na pagkaurong nang kaniyang kamay, na, narito, ang kaniyang kapatid ang lumabas. at 
kaniyang sinabi, bakit nagpumiglas ka? kaya't tinawag ang pangalan niyang phares. 

at pagkatapos ay lumabas ang kaniyang kapatid, na siyang may sinulid na mapula sa kamay: at tinawag 
na zara ang kaniyang pangalan. 

at ibinaba si jose sa egipto; at binili siya ni potiphar, puno ni faraon, na kapitan nang bantay, na lalaking 
taga egipto, sa kamay nang manga ismaelita na nagdala sa kaniya roon. 

at ang panginoon ay suma kay jose, at naging lalaking mapalad, at siya'y nasa bahay nang kaniyang 
panginoong taga egipto. 

at nakita nang kaniyang panginoon, na ang panginoon ay sumasakaniya, at ang lahat nang kaniyang 
ginagawa ay pinagpapala nang panginoon sa kaniyang kamay. 

at nakasumpong si jose nang biyaya sa kaniyang paningin, at pinaglingkuran niya siya: at sa kaniya'y 
ipinamahala niya ang bahay, at ang lahat niyang tinatangkilik ay isinakaniyang kamay. 

at nangyari, na mula sa panahon na siya'y pamahalain sa kaniyang bahay, at sa lahat nang kaniyang 
tinatangkilik, ay pinagpala nang panginoon ang bahay nang taga egiptong yaon dahil kay jose, at ang 
pagpapala nang panginoon ay sumalahat nang kaniyang tinatangkilik, sa bahay at sa parang. 

at kaniyang ipinamahala ang lahat niyang tinatangkilik sa kamay ni jose, at hindi siya nakikialam nang 
anomang kaniya, liban sa tinapay na kaniyang kinakain. at si jose ay may magandang pagmumukha at 
kahalihalina. 

at nangyari, pagkatapos nang manga bagay na ito, na tinitigan si jose nang asawa nang kaniyang 
panginoon at sinabi, sipingan mo ako. 

datapuwa't siya'y tumanggi at sinabi niya sa asawa nang kaniyang panginoon, narito, ang aking 
panginoon ay hindi nakikialam sa akin tungkol sa nasa bahay, at lahat nang kaniyang tinatangkilik ay 
ipinamahala sa aking kamay, 

walang sinomang dakila kay sa akin sa bahay na ito, walang ipinagkait sa aking anomang bagay, kung di 
ikaw lamang, sapagka't ikaw ay kaniyang asawa: paano ngang aking magagawa itong malaking 
kasamaan, at kasalanan laban sa diyos? 

at nangyari, na nakikiusap man siya kay jose araw-araw, ay hindi nakikinig sa kaniya na siya'y sipingan, o 
pakisamahan. 

at nangyari nang panahong ito, na siya'y pumasok sa bahay upang gawin niya ang kaniyang gawain at 
wala sinoman sa manga tao sa bahay doon sa loob. 

at siya'y pinigilan niya sa kaniyang suot, na sinasabi, sipingan mo ako: at iniwan niya ang kaniyang suot 
sa kamay niya at tumakas, at lumabas. 

at nangyari, na pagkakita niyang iniwan ang kaniyang suot sa kamay niya, at tumakas sa labas, 

na siya'y tumawag nang manga tao sa kaniyang bahay, at sinalita sa kanila, na sinasabi, tingnan ninyo, na 
dinalhan niya tayo nang isang hebreo, upang tayo'y tuyain, pinasok niya ako upang ako'y sipingan, at 
ako'y naghihiyaw nang malakas: 

at nangyari nang marinig niyang ako'y nagtaas nang tinig at naghihiyaw, na iniwan ang kaniyang suot sa 
aking siping, at tumakas, at lumabas. 

at kaniyang iningatan ang suot niya sa kaniyang siping, hanggang sa umuwi ang kaniyang panginoon sa 
kaniyang bahay. 

at sinalita niya sa kaniya nang ayon sa manga salitang ito, na sinasabi, pinasok ako nang aliping hebreo 
na iyong dinala sa atin, upang tuyain ako: 

at nangyari, na sapagka't nagtaas ako nang aking tinig at ako'y naghihiyaw, ay kaniyang iniwan ang suot 
niya sa aking siping, at tumakas sa labas. 

at nangyari, na pagkarinig nang kaniyang panginoon nang manga salita na sinalita sa kaniya nang 
kaniyang asawa, na sinasabi, ganitong paraan ang ginawa sa akin nang iyong alipin: ay nagalab ang 
kaniyang galit. 

at dinala nang kaniyang panginoon si jose, at inilagay sa bilangguan, sa dakong pinagkukulungan nang 
manga bilanggo nang hari: at siya'y natira roon sa bilangguan. 

datapuwa't ang panginoon ay suma kay jose, at iginawad sa kaniya ang awa, at pinagkalooban nang 
biyaya sa paningin nang katiwala sa bilangguan. 

at ipinamahala nang katiwala sa bilangguan sa manga kamay ni jose ang lahat na manga bilanggo na 
nasa bilangguan: at ang lahat nang ginagawa roon ay siya ang gumagawa. 

hindi tinitingnan nang katiwala nang bilangguan ang anomang bagay na nasa kaniyang kamay, sapagka't 
ang panginoo'y suma kay jose: at ang kaniyang ginagawa ay pinagpapala nang panginoon. 

at nangyari, na pagkatapos nang manga bagay na ito, na ang katiwala nang saro nang hari sa egipto at 
ang kaniyang magtitinapay ay nangagkasala laban sa kanilang panginoon na hari sa egipto. 

at naginit si faraon laban sa kaniyang dalawang tagapamahala, sa puno nang manga katiwala nang saro 
at sa puno nang manga magtitinapay. 

at pinagpipiit sa bilangguan, sa bahay nang kapitan nang bantay, sa bilangguang kinabibilangguan ni 
jose. 

at ibinigay nang kapitan nang bantay kay jose ang pamamahala sa kanila at pinaglingkuran niya sila: at 
sila'y natirang kaunting panahon sa bilangguan. 

at ang katiwala at ang magtitinapay nang hari sa egipto na nangabibilango sa bilangguan, ay kapuwa 
nanaginip nang kanikaniyang panaginip sa isang gabi, na bawa't isa ayon sa paliwanag nang kanikaniyang 
panaginip. 

at pinaroonan sila ni jose sa kinaumagahan, at sila'y tiningnan, at, narito, sila'y mapanglaw. 

at kaniyang tinanong ang manga tagapamahala ni faraon, na manga kasama niya sa bilangguan sa bahay 
nang kaniyang panginoon, na sinasabi, bakit kayo'y mapanglaw ngayon? 

at kanilang sinabi sa kaniya, kami ay nanaginip nang panaginip, at walang sinomang makapagpaliwanag. 
at sinabi sa kanila ni jose, hindi ba ukol sa diyos ang manga paliwanag? isinasamo ko sa inyo, na inyong 
saysayin sa akin. 

at sinaysay nang puno nang manga katiwala nang saro kay jose ang kaniyang panaginip, at nagsabi sa 
kaniya, sa aking panaginip, narito, ang isang puno nang ubas ay nasa harap ko; 

at sa puno nang ubas, ay may tatlong sanga: at yao'y pawang sumupling, na namulaklak, at ang manga 
buwig niyaon, ay nangagtaglay nang manga ubas na hinog. 

at ang saro ni faraon ay nasa aking kamay, at kumuha ako nang manga ubas at aking pinagpipiga sa saro 
ni faraon, at ibinigay ko ang saro sa kamay ni faraon. 

at sinabi ni jose sa kaniya, ito ang kapaliwanagan niyaon, ang tatlong sanga ay tatlong araw, 

sa loob nang tatlong araw ay ititindig ni faraon ang iyong ulo, at isasauli ka sa iyong katungkulan: at 
ibibigay mo ang saro ni faraon sa kaniyang kamay, na gaya nang karaniwang ginagawa mong dati nang 
ikaw ay kaniyang katiwala. 

datapuwa't alalahanin mo ako kung ikaw ay mapabuti na, at isinasamo ko sa iyo, na pagpakitaan mo ako 
nang kagandahang loob, at banggitin mo ako kay faraon, at ako'y alisin mo sa bahay na ito: 

sapagka't ako'y tunay na ninakaw sa lupain nang manga hebreo: at dito naman ay wala akong ginawang 
anoman, upang ako'y ilagay nila sa bilangguan. 

nang makita nang puno nang manga magtitinapay, na mabuti ang kapaliwanagan ay nagsabi kay jose, 
ako'y nanaginip din, at narito, tatlong bakol nang tinapay na mabuti ay nasa ibabaw nang aking ulo: 

at sa kaibaibabawan nang bakol ay mayroon nang lahat na sarisaring pagkaing niluto para kay faraon, at 
kinakain nang manga ibon sa bakol na nasa ibabaw nang aking ulo. 

at si jose ay sumagot, at nagsabi, ito ang kapaliwanagan niyaon, ang tatlong bakol, ay tatlong araw, 

sa loob nang tatlo pang araw ay itataas ni faraon ang iyong ulo, at ibibitin ka sa isang punong kahoy: at 
kakanin nang manga ibon ang iyong laman. 

at nangyari nang ikatlong araw, na siyang kapanganakan kay faraon, na gumawa siya nang isang piging 
sa lahat nang kaniyang lingkod: at itinindig niya ang ulo nang puno nang manga katiwala nang saro, at 
ang ulo nang puno nang manga magtitinapay. 

at ibinalik niya ang puno nang manga katiwala nang saro sa kaniyang pagkakatiwala nang saro: at 
ibinigay niya ang saro sa kamay ni faraon: 

datapuwa't ang puno nang manga magtitinapay, ay ibinitin sa isang puno nang kahoy: gaya nang 
ipinaliwanag sa kanila ni jose. 

gayon ma'y hindi na naalaala si jose nang puno nang manga katiwala nang saro, kundi nalimutan siya. 
at nangyari, sa katapusan nang dalawang taong ganap, na si faraon ay nanaginip: at, narito, na siya'y 
nakatayo sa tabi nang ilog. 

at, narito may nagsiahon sa ilog na pitong bakang magagandang anyo at matatabang laman, at 
nanginain sa talahiban. 

at, narito, na ibang pitong baka, na nagsiahon sa ilog na nasa likuran nila, manga pangit na anyo, at 
payat: at nagsihinto roon sa tabi nang manga unang baka, sa tabi nang ilog. 

at ang pitong bakang magagandang anyo at matataba, ay nilamon nang manga bakang pangit ang anyo 
at payat. sa gayo'y nagising si faraon. 

at siya'y natulog at nanaginip na bilang ikalawa, at, narito may sumupling na pitong uhay na mabibintog 
at mabubuti, na may isa lamang tangkay. 

at, narito, may pitong uhay na payat at tinutuyo nang hanging silanganan, na nagsitubong kasunod nang 
manga yaon. 

at nilamon nang manga uhay na payat ang pitong uhay na mabibintog at malulusog. at nagising si 
faraon, at, narito, isang panaginip. 

at nangyari, sa kinaumagahan, na ang kaniyang diwa ay nagulumihanan at siya'y nagsugo at kaniyang 
ipinatawag ang lahat nang mago sa egipto, at ang lahat nang pantas doon: at isinaysay ni faraon sa 
kanila ang kaniyang panaginip: datapuwa't walang makapagpaliwanag kay faraon. 

nang magkagayo'y nagsalita ang puno nang manga katiwala kay faraon, na sinasabi, naaalaala ko sa 
araw na ito ang aking manga sala: 

nguni't si faraon laban sa kaniyang manga alila, at ibinilanggo ako sa bahay nang kapitan nang bantay, 
ako at ang puno nang manga magtitinapay. 

at nanaginip kami nang panaginip sa isang gabi, ako at siya: kami ay kapuwa nanaginip ayon sa 
kapaliwanagan nang panaginip nang isa't isa sa amin. 

at nandoong kasama namin ang isang binata, isang hebreo, na alipin nang kapitan nang bantay, at siya 
naming pinagsaysayan, at kaniyang ipinaliwanag sa amin ang aming panaginip: ipinaliwanag niya ayon sa 
panaginip nang bawat isa sa amin. 

at nangyari, na kung paano ang kaniyang pagkapaliwanag sa amin, ay nagkagayon, ako'y pinabalik sa 
aking katungkulan, at ipinabitin ang isa. 

nang magkagayo'y nagsugo si faraon at ipinatawag si jose, at siya'y inilabas na madalian sa bilangguan: 
siya'y nagahit at nagbihis nang suot, at naparoon kay faraon. 

at sinabi ni faraon kay jose, ako'y nanaginip nang isang panaginip, at walang makapagpaliwanag: at 
nabalitaan kita, na pagkarinig mo nang isang panaginip ay naipaliwanag mo. 

at sumagot si jose kay faraon, na sinasabi, wala sa akin, diyos ang magbibigay nang sagot sa kapayapaan 
kay faraon. 

at sinalita ni faraon kay jose, sa aking panaginip ay narito, nakatayo ako sa tabi nang ilog: 

at, narito, may nagsiahon sa ilog na pitong bakang matatabang laman at magagandang anyo, at 
nanginain sa talahiban: 

at, narito, may ibang pitong baka na nagsiahon sa likuran nila, manga payat, at napakapangit ang anyo, 
at payat na kailan ma'y hindi ako nakakita sa buong lupain nang egipto nang ibang kawangis nang manga 
yaon sa kapangitan. 

at kinain nang manga bakang payat at pangit, ang pitong nauunang bakang matataba: 

at nang kanilang makain, ay hindi man lamang maalaman na sila'y kanilang nakain: kundi ang kanilang 
anyo ay pangit ding gaya nang una. sa gayo'y nagising ako. 

at nakakita ako sa aking panaginip, at, narito, pitong uhay ay tumataas sa isang tangkay, mapipintog at 
mabubuti. 

at, narito, may pitong uhay na lanta, manga pipi at tinutuyo nang hanging silanganan na nagsitaas na 
kasunod nang manga yaon: 

at nilamon nang manga uhay na lanta ang pitong uhay na mabubuti: at aking isinaysay sa manga mago: 
datapuwa't walang makapagpahayag niyaon sa akin. 

at sinabi ni jose kay faraon, ang panaginip ni faraon ay iisa, ang gagawin nang diyos ay ipinahayag kay 
faraon: 

ang pitong bakang mabubuti ay pitong taon, at ang pitong uhay na mabubuti ay pitong taon; ang 
panaginip ay iisa. 

at ang pitong bakang payat at manga pangit, na nagsiahong kasunod nang manga yaon ay pitong taon, 
at gayon din ang pitong uhay na tuyo, na pinapaspas nang hanging silanganan, kapuwa magiging pitong 
taong kagutom. 

iyan ang bagay na sinalita ko kay faraon: ang gagawin nang diyos, ipinaalam kay faraon. 

narito, dumarating ang pitong taong may malaking kasaganaan sa buong lupain nang egipto; 

at may dadating, pagkatapos nang manga iyan, na pitong taong kagutom; at malilimutan iyang buong 
kasaganaan sa lupain nang egipto; at pupuksain nang kagutom ang lupain, 

at ang kasaganaan ay hindi malalaman sa lupain, dahil sa kagutom na sumusunod, sapagka't magiging 
napakahigpit. 

at kaya't pinagibayo ang panaginip kay faraon na makalawa, ay sapagka't bagay na itinatag nang diyos, 
at papangyayarihing madali nang diyos. 

ngayon nga'y humanap si faraon nang isang taong matalino at pantas, at ilagay sa lupain nang egipto. 
gawing ganito ni faraon, at maglagay nang manga tagapamahala sa lupain, na paglimahing bahagi ang 
lupain nang egipto sa loob nang pitong taon nang kasaganaan. 

at kanilang tipunin ang lahat nang pagkain nitong mabubuting taon na dumarating, at magkamalig nang 
trigo sa kapangyarihan nang kamay ni faraon, na pinakapagkain sa manga bayan at ingatan. 

at ang pagkain ay kamaligin na itaan sa lupain sa pitong taong kagutom na mangyayari sa lupain nang 
egipto: upang huwag mapuksa ang lupain sa kagutom. 

at ang bagay ay minabuti nang manga mata ni faraon, at nang manga mata nang kaniyang manga 
lingkod. 

at sinabi ni faraon sa kaniyang manga lingkod, makakasumpong kaya tayo nang isang gaya nito, na taong 
kinakasihan nang espiritu nang diyos? 

at sinabi ni faraon kay jose, yamang ipinabatid sa iyo nang diyos: ang lahat nang ito, ay walang matalino 
0 pantas na gaya mo: 

ikaw ay magpupuno sa aking bahay, at ayon sa iyong salita ay pamamahalaan mo ang aking buong 
bayan: sa luklukang hari lamang magiging mataas ako sa iyo. 

at sinabi ni faraon kay jose, tingnan mo, ikaw ay inilagay ko sa buong lupain nang egipto. 

at inalis ni faraon sa kamay niya ang kaniyang tandang singsing at inilagay sa kamay ni jose, at siya'y 
sinuutan nang magandang lino at nilagyan siya nang isang kuwintas na ginto sa palibot nang kaniyang 
leeg, 

at siya'y pinasakay niya sa ikalawang karro na tinatangkilik ni faraon at isinisigaw sa unahan niya. 
lumuhod kayo: at inihalal siya na puno sa buong lupain nang egipto. 

at sinabi ni faraon kay jose, ako'y si faraon, at kung wala ka ay hindi magtataas ang sinomang tao nang 
kaniyang kamay o nang kaniyang paa sa buong lupain nang egipto. 

at pinanganlan ni faraon si jose na zaphnath-paanea, at ibinigay na asawa sa kaniya si asenath, na anak 
ni potiphera, na saserdote sa on. at lumabas si jose, sa lupain nang egipto. 

at si jose ay may tatlong pung taon nang tumayo sa harap ni faraon na hari sa egipto. at si jose ay umalis 
sa harap ni faraon, at nilibot ang buong lupain nang egipto. 

at sa pitong taong sagana ay nagdulot ang lupa nang sagana. 

at tinipon ni jose ang lahat na pagkain sa pitong taon na tinamo sa lupain nang egipto: at inimbak ang 
nangasabing pagkain sa manga bayan, na ang pagkain sa bukid na nasa palibot nang bawa't bayan ay 
inimbak sa bawa't kinauukulan ding bayan. 

at si jose ay nagkamalig nang trigo na parang buhangin sa dagat, na napakarami hanggang sa hindi 
nabilang, sapagka't walang bilang. 

at bago dumating ang taong kagutom ay ipinanganak kay jose ang dalawang lalake, na ipinanganak sa 
kaniya ni asenath na anak ni potiphera, na saserdote sa on. 

at tinawag ni jose ang pangalan nang panganay na manases, sapagka't aniya'y, ipinalimot nang diyos sa 
akin ang lahat nang aking kapagalan at ang buong bahay nang aking ama. 

at ang ipinangalan sa ikalawa ay ephraim: sapagka't ako'y pinalago nang diyos sa lupain nang aking 
kadalamhatian. 

at ang pitong taon nang kasaganaan na nagkaroon sa lupain nang egipto ay natapos. 

at ang pitong taon nang kagutom ay nagpasimulang dumating, ayon sa sinabi ni jose: at nagkagutom sa 
lahat nang lupain: datapuwa't sa buong lupain nang egipto ay may tinapay. 

at nang ang buong lupain nang egipto ay magutom, ay dumaing nang tinapay ang bayan kay faraon: at 
sinabi ni faraon sa lahat nang manga egipcio, pumaroon kayo kay jose: ang kaniyang sabihin sa inyo ay 
inyong gawin. 

at ang kagutom ay nasa ibabaw nang buong lupa: at binuksan ni jose ang lahat nang kamalig at nagbili sa 
manga egipcio; at lumala ang kagutom sa lupain nang egipto. 

at lahat nang manga taga ibang lupain ay nagsiparoon kay jose upang magsibili nang trigo; sapagka't 
lumala ang kagutom sa buong lupa. 

nabalitaan nga ni jacob na may trigo sa egipto, at sinabi ni jacob sa kaniyang manga anak, bakit kayo 
nangagtitinginan? 

at kaniyang sinabi, narito, aking narinig na may trigo sa egipto: bumaba kayo roon, at bumili kayo roon 
nang sa ganang atin, upang tayo'y mabuhay at huwag mamatay. 

at ang sangpung kapatid ni jose ay bumaba, na bumili nang trigo sa egipto. 

datapuwa't si benjamin na kapatid ni jose, ay hindi sinugo ni jacob na kasama nang kaniyang manga 
kapatid: sapagka't aniya'y, baka sakaling may mangyari sa kaniyang anomang kapahamakan. 

at ang manga anak ni israel ay nagsiparoong bumili, na kasalamuha nang nagsisiparoon: sapagka't 
nagkakagutom sa lupain nang canaan. 

at si jose ang tagapamahala sa lupain, siya ang nagbibili nang trigo sa lahat nang manga tao sa lupain: at 
nagsidating ang manga kapatid ni jose at nangagpatirapa sa kaniya, na ang kanilang manga mukha ay 
pasubasob. 

at nakita ni jose ang kaniyang manga kapatid, at kaniyang nangakilala, datapuwa't siya'y nagkunwaring 
iba sa kanila, at sila'y kinausap niya nang magilas, at sinabi sa kanila, saan kayo nagsipanggaling? at 
sinabi nila, sa lupain nang canaan, upang bumili nang pagkain. 

at nakilala ni jose ang kaniyang manga kapatid, datapuwa't hindi nila siya nakilala. 

at naalaala ni jose ang manga panaginip na kaniyang napanaginip, tungkol sa kanila, at sa kanila'y sinabi, 
kayo'y manga tiktik, upang tingnan ninyo ang kahubaran nang lupain kaya kayo naparito. 

at kanilang sinabi sa kaniya, hindi panginoon ko, kundi ang iyong manga lingkod ay nagsiparito upang 
bumili nang pagkain. 

kaming lahat ay anak nang isa lamang lalake, kami ay manga taong tapat, ang iyong manga lingkod ay 
hindi manga tiktik. 

at kaniyang sinabi sa kanila, hindi, kungdi upang tingnan ang kahubaran nang lupain kaya kayo naparito. 
at kanilang sinabi, kaming iyong manga lingkod ay labing dalawang magkakapatid, na manga anak nang 
isa lamang lalake sa lupain nang canaan, at, narito, ang bunso ay nasa aming ama ngayon, at ang isa'y 
wala na. 

at sinabi sa kanila ni jose, iyan ang sinasalita ko sa inyo, na aking sinasabi, kayo'y manga tiktik, 

dito ko kayo susubukin: alangalang sa buhay ni faraon ay hindi kayo aalis dito, malibang pumarito ang 
inyong kapatid na bunso. 

suguin ninyo ang isa sa inyo, na dalhin dito ang inyong kapatid, at kayo'y mangabibilanggo: upang 
masubok ang inyong manga salita, kung may katotohanan sa inyo: o kung hindi alangalang sa buhay ni 
faraon, ay tunay na manga tiktik kayo. 

at kaniyang inilagay silang lahat na magkakasama sa bilangguan na tatlong araw. 

at sinabi ni jose sa kanila sa ikatlong araw, gawin ninyo ito at mangabuhay kayo, sapagka't natatakot ako 
sa diyos: 

kung kayo'y manga taong tapat, ay matira ang isa sa inyong magkakapatid na bilanggo sa bahay na 
pinagbilangguan sa inyo, datapuwa't kayo'y yumaon, magdala kayo nang trigo dahil sa kagutom sa 
inyong manga bahay: 

at dalhin ninyo sa akin ang inyong kapatid na bunso, sa ganito'y matototohanan ang inyong manga 
salita, at hindi kayo mangamamatay. at kanilang ginawang gayon. 

at sila'y nagsabisabihan, katotohanang tayo'y salarin tungkol sa ating kapatid, sapagka't nakita natin ang 
kahapisan nang kaniyang kaluluwa, nang namamanhik sa atin, at hindi natin siya dininig: kaya't 
dumarating sa atin ang kahapisang ito. 

at si ruben ay sumagot sa kanila, na nagsasabi, di ba nagsalita ako sa inyo, na aking sinasabi, huwag 
kayong magkasala laban sa bata, at ayaw kayong makinig? kaya naman, narito, ang kaniyang dugo ay 
nagsasakdal. 

at hindi nila nalalaman na sila'y pinakikinggan ni jose: sapagka't may tagapagpaliwanag sa kanila. 

at siya'y humiwalay sa kanila, at umiyak, at siya'y bumalik sa kanila, at sila'y kinausap at kinuha sa kanila 
si simeon, at siya'y tinalian sa harap nang kanilang manga mata. 

nang magkagayo'y ipinagutos ni jose na punuin ang kanilang manga bayong nang trigo, at ibalik ang 
salapi nang bawa't isa sa kanikaniyang bayong, at sila'y bigyan nang mababaon sa daan: at ginawa sa 
kanilang gayon. 

at kanilang pinasanan nang trigo ang kanilang manga asno, at sila'y yumaon mula roon. 

at pagbubukas nang isa nang kaniyang bayong upang bigyan nang pagkain ang kaniyang asno sa tuluyan, 
ay nakita niya ang kaniyang salapi, at, narito, nasa labi nang kaniyang bayong. 

at sinabi niya sa kaniyang manga kapatid, ang salapi ko ay nasauli, at, narito, nasa aking bayong: at 
kumutob ang kanilang puso, at nangagtinginan na nanganginginig, na nagsasabihan, ano itong ginawa 
nang diyos sa atin? 

at sila'y dumating kay jacob na kanilang ama sa lupain nang canaan, at isinaysay nila sa kaniya ang lahat 
na nangyari sa kanila, na sinasabi: 

ang lalaking panginoon sa lupaing yaon ay kinausap kami na magilas, at inari kaming manga tiktik sa 
lupain. 

at aming sinabi sa kaniya, kami ay manga taong tapat, hindi kami manga tiktik: 

kami ay labing dalawang magkakapatid, na manga anak nang aming ama, ang isa'y wala na, at ang bunso 
ay nasa aming ama ngayon sa lupain nang canaan. 

at sinabi sa amin nang lalaking yaon, nang panginoon sa lupain, dito ko makikilala na kayo'y manga 
taong tapat: magiwan kayo sa akin nang isa sa inyong magkakapatid, at magsipagdala kayo nang trigo 
dahil sa kagutom sa inyong manga bahay, at kayo'y yumaon. 

at dalhin ninyo rito sa akin ang inyong kapatid na bunso: kung gayo'y makikilala ko, na kayo'y hindi 
manga tiktik, kundi kayo'y manga taong tapat: sa ganito'y isasauli ko sa inyo ang inyong kapatid at kayo'y 
mangangalakal sa lupain. 

at nangyari na pagaalis nang laman nang kanilang manga bayong, na, narito, sa bayong nang bawa't isa 
ay nakalagay ang balot nang kanikaniyang salapi: at nang makita nila at nang kanilang ama ang kanilang 
manga balot nang salapi, ay nangatakot. 

at sinabi sa kanila nang kanilang amang si jacob, inalis na ninyo sa akin ang aking manga anak: si jose ay 
wala, at si simeon ay wala, at aalisin pa ninyo si benjamin: lahat nang bagay na ito ay laban sa akin. 

at nagsalita, si ruben sa kaniyang ama, na sinasabi, ipapatay mo ang aking dalawang anak kung siya'y 
hindi ko dalhin sa iyo: ibigay mo sa aking kamay, at siya'y aking ibabalik sa iyo. 

at kaniyang sinabi, hindi yayaon ang aking anak na kasama ninyo; sapagka't ang kaniyang kapatid ay 
patay na, at siya lamang ang natitira: kung mangyari sa kaniya ang anomang kapahamakan sa daan na 
inyong paroroonan, ay pabababain nga ninyo ang aking manga uban sa sheol na may kapanglawan. 

at ang kagutom ay mahigpit sa lupain. 

at nangyari, nang makain na nila ang trigong kanilang dinala mula sa egipto, na sinabi sa kanila nang 
kanilang ama, kayo'y pumaroong muli, ibili ninyo tayo nang kaunting pagkain. 

at si juda ay nagsalita sa kaniya, na sinasabi, ipinahayag sa aming mahigpit nang lalaking yaon, na 
sinasabi, hindi ninyo makikita ang aking mukha, maliban na ipagsama ninyo ang inyong kapatid. 

kung pasasamahin mo sa amin ang aming kapatid, ay bababa kami, at ibibili ka namin nang pagkain. 
datapuwa't kung hindi mo paparoroonin ay hindi kami bababa: sapagka't sinabi sa amin nang lalaking 
yaon, hindi ninyo makikita ang aking mukha, malibang kasama ninyo ang inyong kapatid. 

at sinabi ni israel, bakit ninyo ako ginawan nang masama, na inyong sinabi sa lalake na mayroon pa 
kayong ibang kapatid? 

at kanilang sinabi, tinanong kami nang buong siyasat, tungkol sa amin, at tungkol sa aming 
kamaganakan, na sinasabi, buhay pa ba ang inyong ama? may iba pa ba kayong kapatid? at isinaysay 
namin sa kaniya ayon sa manga salitang ito: saan namin malalaman, kaniyang sasabihin, ibababa ninyo 
rito ang inyong kapatid? 

at sinabi ni juda kay israel na kaniyang ama. pasamahin mo sa akin ang bata at kami ay magsisitindig at 
magsisiyaon, upang tayo'y mabuhay at huwag mamatay, kami, at ikaw, at gayon din ang aming manga 
bata. 

ako ang mananagot sa kaniya, sa aking kamay hahanapin mo siya, kung hindi ko ibalik sa iyo, at ilagay sa 
harap mo, ay pasanin ko ang sala magpakailan pa man: 

sapagka't kung hindi tayo nagluwat, ay nakapagbalik na kaming makalawa. 

at sinabi sa kanila nang kanilang amang si israel, kung gayon, ngayo'y gawin ninyo ito: magdala kayo sa 
inyong bayong nang manga piling bunga nang lupain, at dalhan ninyo ang lalaking yaon nang kaloob, 
nang kaunting balsamo at kaunting pulot, pabango, at mirra, manga pile at almendras. 

at magdala kayo nang ibayong halaga nang salapi sa inyong kamay, at ang salaping nabalik sa labi nang 
inyong manga bayong ay dalhin ninyong muli sa inyong kamay, marahil ay kalituhan: 

dalhin din ninyo ang inyong kapatid, at magtindig kayo at pumaroon kayong muli sa lalaking yaon. 

at pagkalooban nawa kayo nang diyos na makapangyarihan sa lahat nang kaawaan sa harap nang 
lalaking yaon, upang isauli sa inyo ang inyong isang kapatid at si benjamin. at kung mawalan ako nang 
manga anak, ay mawalan ako. 

at dinala nang manga lalake ang kaloob na yaon, at ibayong halaga nang salapi ang dinala sa kanilang 
kamay, at si benjamin, at nagsipagtindig, at nagsibaba sa egipto, at nagsiharap kay jose. 

at nang makita ni jose si benjamin na kasama nila, ay sinabi niya sa katiwala nang kaniyang bahay: dalhin 
mo ang manga lalaking iyan sa bahay, at magpatay ka nang manga hayop, at ihanda mo, sapagka't ang 
manga lalaking iyan ay magsisipananghaling kasalo ko. 

at ginawa nang lalake ang ayon sa iniutos sa kaniya ni jose, at dinala nang katiwala ang manga lalaking 
yaon sa bahay ni jose. 

at ang manga lalake ay nangatakot, sapagka't sila'y dinala sa bahay ni jose, kanilang sinabi: dahil sa 
salaping isinauli sa ating manga bayong nang una, ay dinala tayo rito: upang hanapan tayo nang dahilan, 
at tayo'y ibagsak niya, at tayo'y ariin niyang manga alipin, at pati nang atin manga asno. 

at sila'y nagsilapit sa katiwala nang bahay ni jose, at kinausap nila sa pintuan nang bahay. 

at sinabi nila, oh panginoon ko, tunay na kami ay bumaba nang una na bumili nang pagkain: 

at nangyari, nang dumating kami sa tuluyan, na binuksan namin ang aming manga bayong, at, narito, 
ang salapi nang bawa't isa sa amin ay nasa labi nang kanikaniyang bayong, ang salapi namin sa tunay na 
timbang: at aming muling dinala sa aming kamay. 

at nagdala kami nang ibang salapi sa aming kamay upang ibili nang pagkain, hindi namin nalalaman kung 
sino ang naglagay nang aming salapi sa aming manga bayong. 

at kaniyang sinabi, mapayapa kayo, huwag kayong matakot, ang diyos ninyo at ang diyos nang inyong 
ama ang nagbigay sa inyo nang kayamanang natatago sa inyong manga bayong: tinanggap ko ang inyong 
salapi. at inilabas si simeon sa kanila. 

at dinala nang katiwala ang manga lalake sa bahay ni jose, at sila'y binigyan nang tubig, at nangaghugas 
nang kanilang manga paa, at binigyan nang pagkain ang kanilang manga asno. 

at kanilang inihanda ang kaloob sa pagdating ni jose sa tanghali: sapagka't kanilang narinig na doon sila 
magsisikain nang tinapay. 

at nang dumating si jose sa bahay, ay dinala nila sa kaniya sa loob nang bahay, ang kaloob na nasa 
kanilang kamay, at sila'y nagpatirapa sa harap niya. 

at sila'y kaniyang tinanong tungkol sa kanilang kalagayan, at sinabi, wala bang sakit ang inyong ama, ang 
matanda na inyong sinalita? buhay pa ba? 

at kanilang sinabi, walang sakit ang iyong lingkod na aming ama, buhay pa. at sila'y nagsiyukod at 
nagsigalang. 

at itiningin niya ang kaniyang manga mata, at nakita si benjamin na kapatid niya, na anak nang kaniyang 
ina, at sinabi, ito ba ang inyong kapatid na bunso, na inyong sinalita sa akin? at kaniyang sinabi, 
pagpalain ka nawa nang diyos, anak ko. 

at nagmadali si jose; sapagka't nagniningas ang kaniyang loob dahil sa kaniyang kapatid: at humanap 
nang dakong maiiyakan, at pumasok sa kaniyang silid, at umiyak doon. 

at siya'y naghilamos at lumabas, at nagpigil nang loob, at nagsabi, maghain kayo nang tinapay. 

at kanilang hinainan siyang bukod, at silang bukod, at ang manga egipcio na kumakaing kasama niya ay 
bukod: sapagka't ang manga taga egipcio ay hindi makakaing kasalo nang manga hebreo, sapagka't 
kasuklamsuklam ito sa manga egipcio. 

at sila'y nagsiupo sa harap niya, ang panganay ayon sa kaniyang pagkapanganay, at ang bunso ayon sa 
kaniyang pagkabunso: at ang manga lalake ay nangamamangha na nagtitinginan. 

at sila'y idinampot ni jose sa harap niya nang manga ulam: datapuwa't ang ulam ni benjamin ay 
humihigit kay sa manga bahagi nang alin man sa kanila nang makalima. at nangaginuman at 
nangakipagkatuwa sa kaniya. 

at kaniyang iniutos sa katiwala nang kaniyang bahay, na sinasabi, punuin mo nang manga pagkain ang 
manga bayong nang manga lalaking ito, kung gaano ang kanilang madadala: at ilagay mo ang salapi nang 
bawa't isa sa labi nang kanikaniyang bayong. 

at ilagay mo ang aking saro, ang sarong pilak, sa labi nang bayong nang bunso, at ang salapi nang 
kaniyang trigo. at ginawa niya ang ayon sa salita na sinalita ni jose. 

at pagliliwanag nang kinaumagahan, ay pinapagpaalam ang manga lalake, sila at ang kanilang manga 
asno. 

nang sila'y mangakalabas na sa bayan, at hindi pa sila nalalayo, ay sinabi ni jose sa katiwala nang 
kaniyang bahay, bumangon ka habulin mo ang manga lalake: at pagka sila'y iyong inabutan, ay sabihin 
mo sa kanila, bakit iginanti ninyo ay kasamaan sa kabutihan? 

hindi ba ang sarong ito ang iniinuman nang aking panginoon, at tunay na kaniyang ipinanghuhula? 
kayo'y gumawa nang masama sa paggawa nang ganiyan. 

at kaniyang inabutan sila, at kaniyang sinalita sa kanila ang manga ito. 

at kanilang sinabi sa kaniya, bakit sinalita nang aking panginoon ang manga salitang ito? huwag itulot 
nang diyos na gumawa ang iyong manga lingkod nang ganiyang bagay. 

narito, ang salapi na aming nasumpungan sa labi nang aming manga bayong ay aming isinauli sa iyo 
mula sa lupain nang canaan: paano ngang kami ay magnanakaw sa bahay nang iyong panginoon nang 
pilak o ginto? 

yaong kasumpungan sa iyong manga lingkod, ay mamatay, at pati kami ay magiging alipin nang aming 
panginoon. 

at kaniyang sinabi, mangyari nga ang ayon sa inyong manga salita, yaong kasumpungan ay magiging 
aking alipin, at kayo'y mawawalan nang sala. 

nang magkagayo'y nagmadali sila, at ibinaba nang bawa't isa ang kaniyang bayong sa lupa, at binuksan 
nang bawa't isa ang kaniyang bayong. 

at kaniyang sinaliksik, na pinasimulan sa panganay at niwakasan sa bunso: at nasumpungan ang saro sa 
bayong ni benjamin. 

nang magkagayo'y kanilang hinapak ang kanilang manga suot, at pinasanan nang bawa't isa ang 
kaniyang asno, at nagsibalik sa bayan. 

at si juda at ang kaniyang manga kapatid ay dumating sa bahay ni jose at siya'y nandoon pa, at sila'y 
nangagpatirapa sa lupa sa harap niya. 

at sinabi sa kanila ni jose, anong gawa itong inyong ginawa? hindi ba ninyo nalalaman na ang isang tao 
na gaya ko ay tunay na makahuhula? 

at sinabi ni juda: anong aming sasabihin sa aming panginoon? anong aming sasalitain? o paanong kami 
ay magpapatotoo? inilitaw nang diyos ang kasamaan nang iyong manga lingkod: narito, kami ay alipin 
nang aming panginoon, kami sampu niyaong kinasumpungan nang saro. 

at kaniyang sinabi, huwag nawang itulot nang diyos na ako'y gumawa nang ganiyan, ang taong 
kinasumpungan nang saro, ay siyang magiging aking alipin; datapuwa't tungkol sa inyo ay pumaroon 
kayong payapa sa inyong ama. 

nang magkagayo'y lumapit si juda sa kaniya, at nagsabi, oh panginoon ko, ipinamamanhik ko sa iyo na 
papagsalitain ang iyong lingkod, nang isang salita sa manga pakinig nang aking panginoon, at huwag 
nawang magalab ang iyong loob laban sa iyong lingkod, sapagka't ikaw ay parang si faraon. 

tinanong nang aking panginoon ang kaniyang manga lingkod, na sinasabi: kayo ba'y mayroong ama o 
kapatid? 

at aming sinabi sa aking panginoon, kami ay may ama, isang matanda, at isang anak sa kaniyang 
katandaan, isang munting bata at ang kaniyang kapatid ay namatay, at siya lamang ang naiwan nang 
kaniyang ina, at minamahal siya nang kaniyang ama. 

at sinabi mo sa iyong manga lingkod, dalhin ninyo rito sa akin, upang mamasdan ko siya nang aking 
manga mata. 

at aming sinabi sa aking panginoon, hindi maiiwan nang bata ang kaniyang ama: sapagka't kung iiwan 
niya ang kaniyang ama, ay mamamatay ang ama niya. 

at iyong sinabi sa iyong manga lingkod, hindi na ninyo makikita ang aking mukha, malibang inyong 
ipagsamang bumaba ang inyong kapatid na bunso. 

at nangyari nang panhikin namin ang inyong lingkod na aking ama, ay aming isinaysay sa kaniya ang 
manga salita nang aking panginoon. 

at sinabi nang aming ama, pumaroon kayo uli, ibili ninyo tayo nang kaunting pagkain. 

at aming sinabi, hindi kami makabababa: kung ang aming bunsong kapatid ay kasama namin ay bababa 
nga kami: sapagka't hindi namin makikita ang mukha nang lalaking yaon, malibang ang aming bunsong 
kapatid ay kasama namin. 

at sinabi nang iyong lingkod na aming ama sa amin, inyong talastas na ang aking asawa ay nagkaanak sa 
akin nang dalawang lalake: 

at ang isa'y umalis sa akin, at aking sinabi, tunay na siya'y nalapa, at hindi ko siya nakita mula noon. 

at kung inyong kunin pa ang isang ito sa akin, at may mangyaring sakuna sa kaniya, ay inyong ibababa 
ang aking uban sa sheol na may kapanglawan. 

ngayon nga'y kung ako'y dumating sa iyong lingkod na aking ama, at ang bata ay hindi namin kasama, 
sapagka't ang kaniyang buhay ay natatali sa buhay nang batang iyan, 

ay mangyayari nga na pagka kaniyang nakitang ang bata ay di namin kasama, na mamamatay siya: at 
ibababa sa sheol na may kapanglawan nang iyong manga lingkod ang manga uban nang iyong lingkod na 
aming ama. 

sapagka't ang iyong lingkod ang siyang nanagot sa bata sa aking ama, na nagsasabi: kung hindi ko siya 
dalhin sa iyo, ay papasanin ko nga ang kasalanan sa aking ama magpakailan man. 

ngayon nga, ay ipahintulot mo na ang iyong lingkod, aking isinasamo sa iyo, ay maiwan na kahalili nang 
bata na pinakaalipin nang aking panginoon, at iyong ipahintulot na ang bata ay umahong kasama nang 
kaniyang manga kapatid. 

sapagka't paanong paroroon ako sa aking ama, at ang bata'y di ko kasama? baka aking makita pa ang 
sakunang sasapit sa aking ama. 

nang magkagayon ay hindi nakapagpigil si jose sa harap nilang lahat na nakatayo sa siping niya, at 
sumigaw, paalisin ninyo ang lahat nang tao sa aking harap. at walang taong tumayo na kasama niya 
samantalang si jose ay napakikilala sa kaniyang manga kapatid. 

at siya'y umiyak nang malakas: at narinig nang manga egipcio, at narinig nang sangbahayan ni faraon. 
at sinabi ni jose sa kaniyang manga kapatid, ako'y si jose, buhay pa ba ang aking ama? at ang kaniyang 
manga kapatid ay hindi mangakasagot sa kaniya: sapagka't sila'y nagugulumihanan sa kaniyang harap. 
at sinabi ni jose sa kaniyang manga kapatid, lumapit kayo sa akin, isinasamo ko sa inyo. at sila'y lumapit. 
at kaniyang sinabi: ako'y si jose na inyong kapatid, na inyong ipinagbili upang dalhin sa egipto. 

at ngayo'y huwag kayong magdalamhati, o magalit man sa inyong sarili na inyo akong ipinagbili rito: 
sapagka't sinugo ako nang diyos sa unahan ninyo upang magadya nang buhay. 

sapagka't may dalawang taon nang ang kagutom ay nasa lupain: at may limang taon pang hindi 
magkakaroon nang pagbubukid, o pagaani man. 

at sinugo ako nang diyos sa unahan ninyo upang papanatilihin kayong pinakalahi sa lupa, at upang iligtas 
kayong buhay sa pamamagitan nang dakilang pagliligtas. 

hindi nga kayo ang nagsugo sa akin dito, kundi ang diyos: at kaniya akong ginawang ama kay faraon, at 
panginoon sa buo niyang bahay, at tagapamahala nang buong lupain nang egipto. 

magmadali kayo, at pumaroon kayo sa aking ama, at sabihin ninyo sa kaniya: ganito ang sabi nang iyong 
anak na si jose: ginawa akong panginoon nang diyos sa buong egipto: pumarito ka sa akin, huwag kang 
magluwat. 

at ikaw ay tatahan sa lupain nang gosen, at malalapit ka sa akin, ikaw at ang iyong manga anak, at ang 
manga anak nang iyong manga anak, at ang iyong manga kawan, at ang iyong manga bakahan, at ang 
iyong buong tinatangkilik. 

at doo'y kakandilihin kita, sapagka't may limang taong kagutom pa, baka ikaw ay madukha, ikaw at ang 
iyong sangbahayan, at ang lahat nang iyo. 

at, narito, nakikita nang inyong manga mata at nang manga mata nang aking kapatid na si benjamin, na 
ang aking bibig ang nagsasalita sa inyo. 

at inyong sasaysayin sa aking ama ang aking buong kaluwalhatian sa egipto, at ang inyong buong nakita, 
at kayo'y magmamadali at inyong ibababa rito ang aking ama. 

at siya'y humilig sa leeg nang kaniyang kapatid na si benjamin, at umiyak, at si benjamin ay umiyak sa 
ibabaw nang kaniyang leeg. 

at kaniyang hinagkan ang lahat niyang kapatid, at umiyak sa kanila: at pagkatapos ay nakipagsalitaan sa 
kaniya ang kaniyang manga kapatid. 

at ang kabantugang yaon ay naibalita sa sangbahayan ni faraon, na sinasabi, nagsidating ang manga 
kapatid ni jose: at ikinalugod ni faraon, at nang kaniyang manga lingkod. 

at sinabi ni faraon kay jose, sabihin mo sa iyong manga kapatid, ito'y gawin ninyo: pasanan ninyo ang 
inyong manga hayop, at kayo'y yumaon, umuwi sa lupain nang canaan, 

at dalhin ninyo ang inyong ama at ang inyong manga sangbahayan, at pumarito kayo sa akin: at aking 
ibibigay sa inyo ang pinakamabuti sa lupain nang egipto, at kakanin ninyo ang katabaan nang lupain. 
ngayo'y inuutusan ka, ito'y gawin ninyo, kumuha kayo nang manga kariton sa lupain nang egipto para sa 
inyong manga bata, at sa inyong manga asawa, at dalhin ninyo rito ang inyong ama, at kayo'y pumarito. 
huwag din ninyong lingapin ang inyong pag-aari: dahil sa ang buti nang buong lupain nang egipto ay 
inyo. 

at ginawang gayon nang manga anak ni israel: at binigyan sila ni jose nang manga kariton, ayon sa utos 
ni faraon, at sila'y binigyan nang mababaon sa daan. 

sa kanilang lahat ay nagbigay siya nang manga pangpalit na bihisan, nguni't kay benjamin ay nagbigay 
siya nang tatlong daang putol na pilak, at limang pangpalit na bihisan. 

at sa kaniyang ama ay nagpadala siya nang ganitong paraan, sangpung asnong may pasang mabuting 
manga bagay sa egipto, at sangpung asna na may pasang trigo at tinapay at pagkain nang kaniyang ama 
sa daan. 

sa ganito ay kaniyang pinapagpaalam ang kaniyang manga kapatid, at sila'y yumaon: at kaniyang sinabi 
sa kanila, huwag kayong magkaaalit sa daan. 

at sila'y sumumpa mula sa egipto, at naparoon sa lupain nang canaan, kay jacob na kanilang ama. 

at kanilang isinaysay sa kaniya, na sinasabi, si jose ay buhay pa, at siya'y puno sa buong lupain nang 
egipto. at ang kaniyang puso ay nanglupaypay, sapagka't di niya pinaniwalaan sila. 

at kanilang isinaysay sa kaniya ang lahat nang salita ni jose, na kaniyang sinabi sa kanila: nang kaniyang 
makita ang manga karitong ipinadala ni jose upang dalhin sa kaniya, ay nagsauli ang diwa ni jacob na 
kanilang ama. 

at sinabi ni israel, siya na, si jose na aking anak ay buhay pa: ako'y paroroon at titingnan ko siya, bago 
ako mamatay. 

at si israel ay naglakbay na dala ang lahat niyang tinatangkilik, at napasa beerseba, at naghandog nang 
manga hain sa diyos nang kaniyang amang si isaac. 

at kinausap nang diyos si israel sa manga panaginip sa gabi, at sinabi, jacob, jacob. at sinabi niya, narito 
ako: 

at kaniyang sinabi, ako'y diyos, ang diyos nang iyong ama, huwag kang matakot na bumaba sa egipto: 
sapagka't doo'y gagawin kitang isang dakilang bansa: 

ako'y bababang kasama mo sa egipto, at tunay na iaahon kita uli, at ipapatong ni jose ang kaniyang 
kamay sa iyong manga mata. 

at bumangon si jacob mula sa beerseba, at dinala nang manga anak ni israel si jacob na kanilang ama, at 
ang kanilang manga bata, at ang kanilang manga asawa, sa manga kariton na ipinadala ni faraon kay 
jacob. 

at kanilang dinala ang kanilang manga hayop, at ang kanilang manga pag-aari na kanilang inimpok sa 
lupain nang canaan, at na pasa egipto, si jacob at ang buong binhi niya na kasama niya. 

ang kaniyang manga anak na lalake at babae, at ang manga anak na lalake at babae nang kaniyang 
manga anak na kasama niya, at ang kaniyang buong binhi ay dinala niyang kasama niya sa egipto. 

at ito ang manga pangalan nang manga anak ni israel, na napasa egipto, ni jacob at nang kaniyang 
manga anak: si ruben na anak na panganay ni jacob. 

at ang manga anak ni ruben, si hanoch, at si phallu, at si hezron, at si carmi. 

at ang manga anak ni simeon; si jemuel, at si jamin, at si ohad, at si jachin, at si zohar, at si saul na anak 
nang isang babaing taga canaan. 

at ang manga anak ni levi: si gerson, si coat at si merari. 

at ang manga anak ni juda; si er, at si onan, at si sela, at si phares, at si zara, nguni't si er at si onan ay 
namatay sa lupain nang canaan. at ang manga anak ni phares, si hezron at si hamul. 

at ang manga anak ni issachar, si thola, at si phua, at si job, at si simron. 

at ang manga anak ni zabulon, si sered; at si elon, at si jahleel. 

ito ang manga anak ni lea, na kaniyang ipinanganak kay jacob sa padan-aram, sangpu nang kaniyang 
anak na babaing si dina: ang lahat na taong kaniyang manga anak na lalake at babae ay tatlong pu't 
tatlo. 

at ang manga anak ni gad, si ziphion, at si aggi, si suni, at si ezbon, si heri, at si arodi, at si areli. 

at ang manga anak ni aser; si jimna, at si ishua, at si isui, at si beria, at si sera na kanilang kapatid na 
babae: at ang manga anak ni beria, si heber, at si malchel. 

ito ang manga anak ni zilpa na siyang ibinigay ni laban kay lea na kaniyang anak na babae, at ang manga 
ito ay kaniyang ipinanganak kay jacob, na labing anim na tao. 

ang manga anak ni raquel na asawa ni jacob, si jose at si benjamin. 

at kay jose ay ipinanganak sa lupain nang egipto si manases at si ephraim, na ipinanganak sa kaniya ni 
asenath, na anak ni potiphera na saserdote sa on. 

at ang manga anak ni benjamin: si bela: at si becher, at si asbel, si gera, at si naaman, si ehi, at si ros, si 
muppim, at si huppim, at si ard. 

ito ang manga anak ni raquel na ipinanganak kay jacob: lahat ay labing apat. 

at ang manga anak ni dan; si husim. 

at ang manga anak ni nephtali, si jahzeel, at si guni, at si jezer, at si shillem. 

ito ang manga anak ni bilha, na siyang ibinigay ni laban kay raquel na kaniyang anak, at ang manga ito 
ang ipinanganak niya kay jacob, lahat na tao ay pito. 

lahat na tao na sumama kay jacob sa egipto, na nagsilabas sa kaniyang manga balakang, bukod pa ang 
manga asawa nang manga anak ni jacob, ang lahat na tao ay anim na pu't anim, 

at ang manga anak ni jose na ipinanganak sa kaniya sa egipto, ay dalawang katao; ang lahat na tao sa 
sangbahayan ni jacob, na napasa egipto, ay pitongpu. 

at pinapagpauna niya si juda kay jose, upang ituro ang daan na patungo sa gosen, at sila'y nagsidating sa 
lupain nang gosen. 

at inihanda ni jose ang kaniyang karro, at sumampang sinalubong si israel na kaniyang ama sa gosen, at 
siya'y humarap sa kaniya, at yumakap sa kaniyang leeg, at umiyak sa kaniyang leeg na matagal. 

at sinabi ni israel kay jose, ngayo'y mamatay na ako yamang nakita ko na ang iyong mukha, na ikaw ay 
buhay pa. 

at sinabi ni jose sa kaniyang manga kapatid, at sa sangbahayan nang kaniyang ama, ako'y aahon, at aking 
sasaysayin kay faraon, at aking sasabihin sa kaniya. ang aking manga kapatid, at ang sangbahayan nang 
aking ama, na nangasa lupain nang canaan, ay naparito sa akin, 

at ang manga lalake ay manga pastor, sapagka't sila'y naging tagapagalaga nang hayop, at kanilang 
dinala ang kanilang manga kawan, at ang kanilang manga bakahan, at ang lahat nilang tinatangkilik. 

at mangyayaring, pagka tatawagin kayo ni faraon, at sasabihin, ano ang inyong hanapbuhay? 

na inyong sasabihin, ang iyong manga lingkod ay naging tagapagalaga nang hayop mula sa aming 
pagkabata hanggang ngayon, kami at ang aming manga magulang, upang kayo'y matira sa lupain nang 
gosen, sapagka't bawa't pastor ay kasuklamsuklam sa manga egipcio. 

nang magkagayo'y pumasok si jose at isinaysay kay faraon, at sinabi, ang aking ama, at ang aking manga 
kapatid, at ang kanilang manga kawan, at ang kanilang manga bakahan, at ang lahat nilang tinatangkilik, 
ay dumating na mula sa lupain nang canaan, at, narito, sila'y nasa lupain nang gosen. 

at sa kaniyang manga kapatid ay nagsama siya nang limang lalake, at manga iniharap niya kay faraon. 

at sinabi ni faraon sa kaniyang manga kapatid, ano ang inyong hanapbuhay? at kanilang sinabi kay 
faraon, ang iyong manga lingkod ay manga pastor, kami at gayon din ang aming manga magulang. 

at kanilang sinabi kay faraon, upang makipamayan sa bayang ito ay naparito kami: sapagka't walang 
makain ang manga kawan nang iyong manga lingkod: dahil sa ang kagutom ay mahigpit sa lupain nang 
canaan: ngayon nga, ay isinasamo namin sa iyo, na pahintulutan mo na ang iyong manga lingkod ay 
tumahan sa lupain nang gosen. 

at sinalita ni faraon kay jose, na sinasabi, ang iyong ama at ang iyong manga kapatid ay naparito sa iyo: 
ang lupain nang egipto ay nasa harap mo, sa pinakamabuti sa lupain ay patirahin mo ang iyong ama at 
ang iyong manga kapatid, sa lupain nang gosen patirahin mo sila: at kung may nakikilala kang manga 
matalinong lalake sa kanila, ay papamahalain mo sa aking hayop. 

at ipinasok ni jose si jacob na kaniyang ama, at itinayo niya sa harap ni faraon, at binasbasan ni jacob si 
faraon. 

at sinabi ni faraon kay jacob, ilan ang manga araw nang manga taon nang iyong buhay? 

at sinabi ni jacob kay faraon, ang manga araw nang manga taon nang aking pakikipamayan ay isang daan 
at tatlong pung taon, kaunti at masasama ang manga naging araw nang manga taon nang aking buhay, 
at hindi umabot sa manga araw nang manga taon nang buhay nang aking manga magulang sa manga 
araw nang kanilang pakikipamayan. 

at binasbasan ni jacob si faraon at umalis sa harapan ni faraon. 

at itinatag ni jose ang kaniyang ama, at ang kaniyang manga kapatid, at sila'y binigyan nang pag-aari sa 
lupain nang egipto, sa pinakamabuti sa lupain, sa lupain nang rameses, gaya nang iniutos ni faraon. 

at pinakain ni jose nang tinapay ang kaniyang ama, at ang kaniyang manga kapatid, at ang buong 
sangbahayan nang kaniyang ama, ayon sa kanikaniyang sangbahayan. 

at walang tinapay sa buong lupain, sapagka't ang kagutom ay totoong malala, na ano pa't ang lupain 
nang egipto, at ang lupain nang canaan ay nanglulupaypay dahil sa kagutom. 

at tinipon ni jose ang lahat nang salapi na nasumpungan sa lupain nang egipto, at sa lupain nang canaan, 
dahil sa trigong kanilang binibili: at ipinasok ni jose ang salapi sa bahay ni faraon. 


61 


at nang ang salapi ay maubos na lahat sa lupain nang egipto, at sa lupain nang canaan, ay naparoon kay 
jose ang lahat nang manga egipcio, at nagsabi, bigyan mo kami nang tinapay: sapagka't bakit kami 
mamamatay sa iyong harap? dahil sa ang aming salapi ay naubos. 

at sinabi ni jose, ibigay ninyo ang inyong manga hayop; at bibigyan ko kayo dahil sa inyong manga 
hayop, kung naubos na ang salapi. 

at kanilang dinala ang kanilang manga hayop kay jose, at binigyan sila ni jose nang tinapay na pinakapalit 
sa manga kabayo, at sa manga kawan, at sa manga bakahan, at sa manga asno: at kaniyang pinakain sila 
nang tinapay na pinakapalit sa kanilang lahat na hayop sa taong yaon. 

at nang matapos ang taong yaon ay naparoon sila sa kaniya nang ikalawang taon, at kanilang sinabi sa 
kaniya: hindi namin ililihim sa aming panginoon, na kung paanong ang aming salapi ay naubos, at ang 
manga kawan nang hayop ay sa aking panginoon: wala nang naiiwan sa paningin nang aking panginoon 
kundi ang aming katawan at ang aming manga lupa. 

bakit nga kami mamamatay sa harap nang iyong manga mata, kami at ang aming lupa? bilhin mo nang 
tinapay kami at ang aming lupa at kami at ang aming lupa ay paaalipin kay faraon: at bigyan mo kami 
nang binhi, upang kami ay mabuhay, at huwag mamatay, at ang lupa ay huwag masira. 

sa ganito'y binili ni jose ang buong lupain nang egipto para kay faraon; sapagka't ipinagbili nang bawa't 
isa sa manga egipcio ang kaniyang bukid, dahil sa ang kagutom ay totoong mahigpit sa kanila: at ang 
lupain ay naging kay faraon. 

at tungkol sa manga tao ay kanilang ibinago sila sa manga bayan mula sa isang dulo nang hanganan nang 
egipto hanggang sa kabilang dulo, 

ang lupa lamang nang manga saserdote ang hindi niya nabili: sapagka't ang manga saserdote'y may 
bahagi kay faraon, at kanilang kinakain ang kanilang bahagi na ibinibigay sa kanila ni faraon, kaya hindi 
nila ipinagbili ang kanilang lupa. 

nang magkagayo'y sinabi ni jose sa bayan: narito, aking binili kayo nang araw na ito, at ang inyong lupa'y 
para kay faraon: narito, ito ang ipangbibinhi ninyo, at inyong hahasikan ang lupa. 

at mangyayari sa pag-aani ay inyong ibibigay ang ikalimang bahagi kay faraon, at ang apat na bahagi ay 
sa inyo, sa binhi sa bukid at sa inyong pagkain, at sa inyong manga kasangbahay, at pinakapagkain sa 
inyong manga bata. 

at kanilang sinabi, iyong iniligtas ang aming buhay: makasumpong nawa kami nang biyaya sa paningin 
nang aking panginoon, at kami ay maging manga alipin ni faraon. 

at ginawang kautusan ni jose sa lupain nang egipto sa araw na ito, na mapapasa kay faraon ang 
ikalimang bahagi, liban lamang ang lupa nang manga saserdote na hindi naging kay faraon. 

at si israel ay tumahan sa lupain nang egipto, sa lupain nang gosen, at sila'y nagkaroon nang manga pag- 
aari roon, at pawang sagana at totoong dumami. 

at si jacob ay tumira sa lupain nang egipto na labing pitong taon, kaya't ang manga araw ni jacob, ang 
manga taon nang kaniyang buhay, ay isang daan at apat na pu't pitong taon. 

at ang panahon ay lumalapit na dapat nang mamatay si israel: at kaniyang tinawag ang kaniyang anak na 
si jose, at sinabi niya sa kaniya, kung ngayo'y nakasumpong ako nang biyaya sa iyong paningin, ay ilagay 
mo, isinasamo ko sa iyo, ang iyong kamay sa ilalim nang aking hita, at pagpakitaan mo ako nang 
kaawaan at katotohanan, isinasamo ko sa iyong huwag mo akong ilibing sa egipto: 

kundi pagtulog kong kasama nang aking manga magulang ay dadalhin mo ako mula sa egipto, at ililibing 
mo ako sa kanilang libingan. at kaniyang sinabi, aking gagawin ang gaya nang iyong sabi. 

at kaniyang sinabi, sumumpa ka sa akin: at sumumpa siya sa kaniya. at yumukod si israel sa ulunan nang 
higaan. 

at nangyari, pagkatapos nang manga bagay na ito, na sinabi nang isa kay jose, narito, ang iyong ama ay 
may sakit: at kaniyang ipinagsama ang kaniyang dalawang anak, si manases at si ephraim. 

at may nagsaysay kay jacob, at nagsabi, narito, pinaparituhan ka nang anak mong si jose: at si israel ay 
nagpakalakas at umupo sa higaan. 

at sinabi ni jacob kay jose, ang diyos na makapangyarihan sa lahat ay napakita sa akin sa luz sa lupain 
nang canaan, at binasbasan ako. 

at sinabi sa akin, narito, palalaguin kita, at pararamihin kita, at gagawin kitang isang kapisanan nang 
manga bayan, at aking ibibigay ang lupaing ito sa iyong lahi pagkamatay mo, na pinakaari magpakailan 
man. 

at ang iyo ngang dalawang anak na ipinanganak sa iyo sa lupain nang egipto bago ako naparito sa iyo sa 
egipto, ay akin: si ephraim at si manases, gaya ni ruben at ni simeon ay magiging akin. 

at ang iyong manga anak, na iyong manga naging anak na sumunod sa kanila ay magiging iyo: sila'y 
tatawagin ayon sa pangalan nang kanilang manga kapatid sa kanilang mana. 

at tungkol sa akin, nang ako'y dumating mula sa padan, si raquel ay namatay sa akin sa lupain nang 
canaan sa daan, nang kulang pa nang kaunti upang dumating sa ephrata: at aking inilibing siya roon sa 
daan nang ephrata (na siya ring bethlehem). 

at nakita ni israel ang manga anak ni jose, at sinabi, sino sino ito? 

at sinabi ni jose sa kaniyang ama, sila'y aking manga anak, na silang manga ibinigay nang diyos sa akin 
dito. at kaniyang sinabi, isinasamo ko sa iyo, na iyong dalhin sila rito sa akin, at sila'y aking babasbasan. 
ang manga mata nga ni israel ay malabo na dahil sa katandaan, na ano pa't hindi na siya makakita. at 
kaniyang inilapit sila sa kaniya, at sila'y kaniyang hinagkan, at niyakap. 

at sinabi ni israel kay jose, hindi ko akalaing makita ang iyong mukha: at, narito, ipinakita sa akin nang 
diyos pati nang iyong binhi. 

at sila'y pinagkuha ni jose sa pagitan nang kaniyang manga tuhod, at siya'y nagpatirapa sa lupa. 

at kapuwa dinala ni jose, si ephraim sa kaniyang kanang kamay, sa dakong kaliwang kamay ni israel, at si 
manases sa kaniyang kaliwang kamay, sa dakong kanang kamay ni israel, at inilapit niya sa kaniya. 

at iniunat ni israel ang kaniyang kanang kamay, at ipinatong sa ulo ni ephraim, na siyang bunso, at ang 
kaniyang kaliwang kamay ay sa ulo ni manases, na pinapatnubayang sadya ang kaniyang manga kamay, 
sapagka't si manases ang panganay. 

at kaniyang binasbasan si jose, at sinabi, ang diyos na sa harap niya ay lumakad ang aking manga 
magulang na si abraham at si isaac, ang diyos na nagpakain sa akin sa buong buhay ko hanggang sa araw 
na ito, 

ang anghel na tumubos sa akin sa buong kasamaan, ay siya nawang magpala sa manga batang ito; at 
tawagin nawa sila sa aking pangalan, at sa pangalan nang aking manga magulang na si abraham at si 
isaac, at magsidami nawa silang totoo sa ibabaw nang lupa. 

at nang makita ni jose na ipinatong nang kaniyang ama ang kaniyang kanang kamay sa ulo ni ephraim, ay 
minasama niya, at itinaas niya ang kamay nang kaniyang ama, upang ilipat sa ulo ni manases mula sa ulo 
ni ephraim. 

at sinabi ni jose sa kaniyang ama, hindi ganyan, ama ko: sapagka't ito ang panganay, ipatong mo ang 
iyong kanang kamay sa kaniyang ulo. 

at tumanggi ang kaniyang ama, at sinabi, talastas ko, anak ko, talastas ko, siya man ay magiging isang 
bayan, at siya man ay magiging dakila: gayon ma'y ang kaniyang kapatid na bata ay magiging lalong 
dakila kay sa kaniya, at ang kaniyang binhi ay magiging isang makapal na bansa. 

at kaniyang binasbasan sila nang araw na yaon, na sinasabi sa iyo magbabasbas ang israel, na magsasabi, 
gawin ka nawa nang diyos na gaya ni ephraim at gaya ni manases, at kaniyang ipinagpauna si ephraim 
bago si manases. 

at sinabi ni israel kay jose, narito, ako'y namamatay: nguni't ang diyos ay sasainyo, at dadalhin kayo uli 
sa lupain nang inyong manga magulang. 

bukod dito'y binigyan kita nang isang bahaging higit kay sa iyong manga kapatid, na aking kinuha nang 
aking tabak at nang aking busog sa kamay nang amorrheo. 

at tinawag ni jacob ang kaniyang manga anak, at sinabi, magpipisan kayo, upang maisaysay ko sa inyo 
ang mangyayari sa inyo sa manga huling araw. 

magpipisan kayo at kayo'y makinig, kayong manga anak ni jacob, at inyong pakinggan si israel na inyong 
ama. 

ruben, ikaw ang aking panganay, ang aking kapangyarihan, at siyang pasimula nang aking kalakasan, 
siyang kasakdalan nang kamahalan, at siyang kasakdalan nang kapangyarihan. 

kumukulong parang tubig na umaawas, hindi ka magtataglay nang kasakdalan, sapagka't, sumampa ka 
sa higaan nang iyong ama: hinamak mo nga, sumampa sa aking higaan. 

si simeon at si levi ay magkapatid, manga almas na marahas ang kanilang manga tabak. 

oh kaluluwa ko, huwag kang pumasok sa kanilang payo: sa kanilang kapisanan, ay huwag kang makiisa, 
kaluwalhatian ko; sapagka't sa kanilang galit ay pumatay nang tao: at sa kanilang sariling kalooban ay 
pumutol nang hita nang baka. 

sumpain ang kanilang galit, sapagka't mabangis, at ang kanilang pagiinit, sapagka't mabagsik. aking 
babahagihin sila sa jacob. at aking pangangalatin sila sa israel. 

juda, ikaw ay pupurihin nang iyong manga kapatid: ang iyong kamay ay magpapahinga sa leeg nang 
iyong manga kaaway: ang manga anak nang iyong ama ay yuyukod sa harap mo. 

si juda'y isang anak nang leon, mula sa panghuhuli, anak ko umahon ka: siya'y yumuko, siya'y lumugmok 
na parang leon, at parang isang leong babae, sinong gigising sa kaniya? 

ang setro ay hindi mahihiwalay sa juda, ni ang tungkod nang pagkapuno sa pagitan nang kaniyang 
manga paa, hanggang sa ang shiloh ay dumating, at sa kaniya tatalima ang manga bansa. 

naitatali ang kaniyang batang asno sa puno nang ubas. at ang guya nang kaniyang asno sa puno nang 
piling ubas, nilabhan niya ang kaniyang suot sa alak, at ang kaniyang damit sa katas nang ubas. 

ang kaniyang manga mata ay mamumula sa alak, at ang kaniyang manga ngipin ay mamumuti sa gatas. 
si zabulon ay tatahan sa daongan nang dagat: at siya'y magiging daongan nang manga sasakyan, at ang 
kaniyang hangganan ay magiging hanggang sidon. 

si issachar ay isang malakas na asno, na lumulugmok sa gitna nang manga tupahan: 

at nakakita siya nang dakong pahingahang mabuti, at nang lupang kaayaaya, at kaniyang iniyukod ang 
kaniyang balikat upang pumasan, at naging aliping mangaatag. 

si dan ay hahatol sa kaniyang bayan, gaya nang isa sa angkan ni israel. 

si dan ay magiging ahas sa daan, at ulupong sa landas, na nangangagat nang manga sakong nang kabayo, 
na ano pa't nahuhulog sa likuran ang sakay niyaon. 

aking hinintay ang iyong pagliligtas, oh panginoon. 

si gad, ay hahabulin nang isang pulutong: nguni't siya ang hahabol sa kanila. 

hinggil kay aser, ay lulusog ang tinapay niya, at gagawa nang masasarap na pagkain. 

si nephtali ay isang usang babaing kawala: siya'y nagbabadya nang maririkit na pananalita. 

si jose ay sangang mabunga, sangang mabunga na nasa tabi nang bukal, ang kaniyang manga sanga'y 
gumagapang sa pader. 

pinamanglaw siya nang manga mamamana, at pinana siya, at inusig siya: 

nguni't ang kaniyang busog ay nanahan sa kalakasan, at pinalakas ang manga bisig nang kaniyang manga 
kamay, sa pamamagitan nang manga kamay nang makapangyarihan ni jacob, (na siyang pinagmulan 
nang pastor, ang bato nang israel), 

sa pamamagitan nga nang diyos nang iyong ama, na siyang tutulong sa iyo, at sa pamamagitan nang 
makapangyarihan sa lahat, na siyang magpapala sa iyo, nang pagpapala nang langit sa itaas, pagpapala 
nang manga kalaliman na nalalagay sa ibaba, pagpapala nang manga dibdib at nang bahay-bata. 

ang manga basbas nang iyong ama na humigit sa basbas nang aking manga kanunuan hanggang sa 
wakas nang manga burol na walang hanggan: mangapapasa ulo ni jose, at sa tuktok nang ulo niya na 
bukod tangi sa kaniyang manga kapatid. 

si benjamin ay isang lobo na mangaagaw: sa kinaumagaha'y kaniyang kakanin ang huli, at sa 
kinahapunan ay kaniyang babahagihin ang samsam. 

ang lahat nang ito ang labing dalawang angkan nang israel: at ito ang sinalita nang ama nila sa kanila, at 
sila'y binasbasan: bawa't isa'y binasbasan nang ayon sa basbas sa kanikaniya, 

at kaniyang ipinagbilin sa kanila, at sinabi sa kanila: ako'y malalakip sa aking bayan: ilibing ninyo ako sa 
kasamahan nang aking manga magulang sa yungib na nasa parang ni ephron na hetheo, 

sa yungib na nasa parang nang machpela, na nasa tapat nang mamre, sa lupain nang canaan, na binili ni 
abraham, na kalakip nang parang kay ephron na hetheo, na pinakaaring libingan: 

na doon nila inilibing si abraham at si sara na kaniyang asawa, na doon nila inilibing si isaac at si rebeca 
na kaniyang asawa, at doon ko inilibing si lea: 

sa parang at sa yungib na nandoon na binili sa manga anak ni heth. 

at nang matapos si jacob na makapagbilin sa kaniyang manga anak, ay kaniyang itinaas at itinikom ang 
kaniyang manga paa sa higaan, at nalagot ang hininga, at nalakip sa kaniyang bayan. 

at yumakap si jose sa mukha nang kaniyang ama, at umiyak sa ibabaw niya, at hinalikan niya siya. 

at iniutos ni jose sa kaniyang manga lingkod na manggagamot, na embalsamahin ang kaniyang ama: at 
inembalsama nang manga manggagamot si israel. 

at apat na pung araw ang ginanap sa kaniya, sapagka't gayon ginaganap ang manga araw nang 
pagembalsama, at tinangisan siya nang manga egipcio nang pitong pung araw. 

at nang makaraan ang manga araw nang pagiyak sa kaniya ay nagsalita si jose sa sangbahayan ni faraon, 
na sinasabi, kung ngayo'y nakasumpong ako nang biyaya sa inyong manga mata ay salitain ninyo, 
isinasamo ko sa inyo, sa manga pakinig ni faraon, na inyong sabihin, 

pinanumpa ako nang ama ko, na sinasabi, narito, ako'y namamatay: sa libingan na aking hinukay sa akin 
sa lupain nang canaan, ay doon mo ako ililibing. ngayon nga'y pahintulutan ninyo akong umahon, 
isinasamo ko sa inyo, at aking ilibing ang aking ama, at babalik uli ako. 

at sinabi ni faraon, umahon ka, at ilibing mo ang iyong ama, ayon sa kaniyang ipinasumpa sa iyo. 

at umahon si jose upang ilibing ang kaniyang ama: at kasama niyang umahon ang lahat nang lingkod ni 
faraon, ang manga matanda sa kaniyang sangbahayan, at ang lahat na matanda sa lupain nang egipto, 
at ang buong sangbahayan ni jose, at ang kaniyang manga kapatid, at ang sangbahayan nang kaniyang 
ama: ang kanila lamang manga bata, at ang kanilang manga kawan, at ang kanilang bakahan, ang iniwan 
nila sa lupain nang gosen. 

at umahong kasama niya ang manga karro at manga nangangabayo: at yao'y naging totoong malaking 
pulutong. 

at sila'y dumating sa giikan ni atad, na nasa dako pa roon nang jordan, at doo'y nanaghoy sila nang 
malakas at kapaitpait na panaghoy: at kaniyang pinanangisan ang kaniyang ama na pitong araw. 

at nang makita nang manga nananahan sa lupaing yaon, nang manga cananeo, ang panaghoy sa giikan ni 
atad, ay kanilang sinabi, ito'y isang ka4hambalhambal na panaghoy nang manga egipcio kaya't ang 
pangalang itinawag ay abel-mizraim, nasa dako pa roon nang jordan. 

at ginawa sa kaniya nang kaniyang manga anak ang ayon sa iniutos sa kanila. 

sapagka't dinala siya nang kaniyang manga anak sa lupain nang canaan, at inilibing siya sa yungib nang 
machpela, na binili ni abraham sangpu nang parang na pinakaaring libingan, kay ephron na hetheo, sa 
tapat nang mamre. 

at bumalik si jose sa egipto, siya, at ang kaniyang manga kapatid, at ang lahat na umahong kasama niya 
sa paglilibing sa kaniyang ama, pagkatapos na mailibing ang kaniyang ama. 

at nang makita nang manga kapatid ni jose, na ang kanilang ama'y namatay, ay kanilang sinabi, marahil 
si jose ay mapopoot sa atin, at lubos na gagantihin sa atin ang buong kasamaan na ating ginawa sa 
kaniya. 

at ipinasabi nila kay jose, iniutos nang iyong ama bago namatay, na sinasabi, 

ganito sasabihin ninyo kay jose. ipatawad mo, isinasamo ko sa iyo ngayon, ang pagsalangsang nang 
iyong manga kapatid, at ang kanilang kasalanan, at ngayon, ay aming isinasamo sa iyo, na ipatawad mo 

ang manga pagsalangsang nang manga lingkod nang diyos nang iyong ama. at si jose ay umiyak nang 
kanilang salitain sa kaniya. 

at naparoon ang kaniyang manga kapatid naman at nagpatirapa sa harap niya, at kanilang sinabi, narito, 
kaming iyong manga lingkod. 

at sinabi ni jose sa kanila, huwag kayong matakot, sapagka't nasa kalagayan ba ako nang diyos? 

at tungkol sa inyo ay inyong ipinalagay na kasamaan laban sa akin: nguni't ipinalagay nang diyos na 
kabutihan upang mangyari ang gaya sa araw na ito, na iligtas ang buhay nang maraming tao. 

kaya nga huwag kayong matakot: aking pakakanin kayo at ang inyong manga bata. at kaniyang inaliw sila 
at kaniyang pinagsalitaan sila na may kagandahang loob. 

at si jose ay tumahan sa egipto, siya at ang sangbahayan nang kaniyang ama: at si jose ay nabuhay na 
isang daan at sangpung taon. 

at nakita ni jose ang manga anak ni ephraim hanggang sa ikatlong salin nang lahi, ang manga anak man 
ni machir na anak ni manases ay ipinanganak sa manga tuhod ni jose. 

at sinabi ni jose sa kaniyang manga kapatid: ako'y namamatay: nguni't tunay na dadalawin kayo nang 
diyos, at dadalhin kayo mula sa lupaing ito hanggang sa lupain na kaniyang isinumpa kay abraham, kay 
isaac at kay jacob. 

at ipinasumpa ni jose sa manga anak ni israel, na sinasabi, tunay na dadalawin kayo nang diyos, at 
inyong iaahon ang aking manga buto mula rito. 

sa gayo'y namatay si jose na may isang daan at sangpung taon: at kanilang inembalsama siya, at siya'y 
inilagay sa isang kabaong sa egipto. 

ito nga ang manga pangalan nang manga anak ni israel, na nagsipasok sa egipto: (bawa't lalake at ang 
kani-kaniyang sangbahayan ay sumama kay jacob.) 

si ruben, si simeon, si levi, at si juda, 

si issachar, si zabulon at si benjamin, 

si dan at si nephtali, si gad at si aser. 

at lahat nang tao na lumabas sa balakang ni jacob ay pitong pung tao: at si jose ay nasa egipto na. 

at namatay si jose, at ang lahat niyang kapatid at ang buong lahing yaon. 

at ang manga anak ni israel ay lumago, at kumapal na maigi at dumami, at naging totoong 
makapangyarihan, at ang lupain ay napuno nila. 

may bumangon ngang isang bagong hari sa egipto, na hindi kilala si jose. 

at sinabi niya sa kaniyang bayan, narito, ang bayan nang manga anak ni israel ay higit at lalong malakas 
kay sa atin: 

hayo't tayo'y magpakadunong sa kanila: baka sila'y dumami, at mangyari, na, pagka nagkadigma, ay 
makisanib pati sila sa ating manga kaaway, at lumaban sa atin, at magsilayas sa lupain. 

kaya't nangaglagay sila nang manga tagapagpaatag, upang dalamhatiin sila sa atang sa kanila. at 
kanilang ipinagtayo si faraon nang manga bayan na kamaligan, na dili iba't ang phithom at raamses. 
datapuwa't habang dinadalamhati nila sila, ay lalong dumadami at lalong kumakapal. at kinapootan nila 
ang manga anak ni israel. 

at pinapaglingkod na may kabagsikan nang manga egipcio ang manga anak ni israel: 

at kanilang pinapamuhay sila nang masaklap sa pamamagitan nang mahirap na paglilingkod, sa 
argamasa at sa laryo, at sa lahat nang sarisaring paglilingkod sa bukid, at sa lahat nang paglilingkod nila 
na ipinapaglingkod sa kanila, na may kabagsikan. 

at ang hari sa egipto ay nagsalita sa manga hilot na hebrea, na ang pangalan nang isa ay siphra, at ang 
pangalan nang isa ay phua: 

at kaniyang sinabi, paghilot ninyo sa manga babaing hebrea, at pagtingin ninyo sa kanila sa dakong 
panganganakan, kung lalake, ay papatayin nga ninyo: datapuwa't kung babae ay inyong bubuhayin. 
datapuwa't ang manga hilot ay nangatakot sa diyos at hindi ginawa ang gaya nang iniutos sa kanila nang 
hari sa egipto, kundi iniligtas na buhay ang manga batang lalake. 

at ipinatawag nang hari sa egipto ang manga hilot, at sinabi sa kanila, bakit ninyo ginawa ang bagay na 
ito, at inyong iniligtas na buhay ang manga batang lalake? 

at sinabi nang manga hilot kay faraon, sapagka't ang manga babaing hebrea ay hindi gaya nang manga 
babaing egipcia; sapagka't sila'y maliliksi, at nakapanganak na, bago dumating ang hilot sa kanila. 

at ang diyos ay gumawa nang mabuti sa manga hilot: at ang bayan ay kumapal, at naging totoong 
makapangyarihan. 

at nangyari, na sapagka't ang manga hilot ay natakot sa diyos, ay iginawa niya sila nang manga 
sangbahayan. 

at iniutos ni faraon sa kaniyang buong bayan, na sinasabi, itatapon ninyo sa ilog bawa't lalake na 
ipanganak, at bawa't babae ay ililigtas ninyong buhay. 

at isang lalake sa lipi ni levi ay yumaon, at nagasawa sa isang anak na babae nang lipi ni levi. 

at ang babae ay naglihi, at nanganak nang isang lalake: at nang kaniyang makita na maganda, ay 
kaniyang itinagong tatlong buwan. 

at nang hindi na niya maitatagong malaon ay ikinuha niya nang isang takbang yantok, at pinahiran niya 
nang betun at nang sahing; at kaniyang isinilid ang bata roon, at inilagay sa katalahiban sa tabi nang ilog. 
at tumayo sa malayo ang kaniyang kapatid na babae, upang maalaman ang mangyayari sa bata. 

at ang anak na babae ni faraon ay lumusong upang maligo sa ilog: at nagsipaglakad ang kaniyang manga 
abay sa tabi nang ilog, at kaniyang nakita ang takba sa katalahiban, at ipinakuha sa kaniyang abay. 

at kaniyang binuksan, at nakita niya ang bata: at narito, ang sanggol ay umiyak. at kaniyang kinaawaan 
at sinabi, ito'y isa sa manga anak nang manga hebreo. 

nang magkagayo'y sinabi nang kaniyang kapatid na babae sa anak ni faraon, yayaon ba ako at itatawag 
kita nang isang sisiwa sa manga babaing hebrea, na makapagalaga sa iyo nang batang ito? 

at sinabi sa kaniya nang anak ni faraon, yumaon ka. at ang dalaga ay yumaon, at tinawag ang ina nang 
bata. 

at sinabi nang anak ni faraon, sa kaniya, dalhin mo ang batang ito, at alagaan mo sa akin, at bibigyan kita 
nang iyong kaupahan. at kinuha nang babae ang bata, at inalagaan. 

at ang bata ay lumaki, at kaniyang dinala sa anak ni faraon, at siya'y kaniyang inaring anak. at kaniyang 
pinanganlang moises, at sinabi, sapagka't aking sinagip siya sa tubig. 

at nangyari nang manga araw na yaon, nang malaki na si moises, na kaniyang nilabas ang kaniyang 
manga kapatid, at minasdan ang atang sa kanila: at kaniyang nakita ang isang egipcio, na nananakit nang 
isang hebreo, na isa sa kaniyang manga kapatid. 

at siya'y nagmasid sa magkabikabilang dako, at nang siya'y walang makitang tao, ay kaniyang pinatay 
ang egipcio at kaniyang tinabunan sa buhanginan. 

at siya'y lumabas nang ikalawang araw, at, narito, na may dalawang lalaking hebreo, na nagbababag: at 
kaniyang sinabi roon sa umaapi, bakit mo sinasaktan ang iyong kasama? 

at sinabi niya, sinong naglagay sa iyong pangulo at hukom sa amin? iniisip mo bang patayin ako, na gaya 
nang pagpatay mo sa egipcio? at natakot si moises, at nagsabi, tunay na ang bagay na yaon ay nahayag. 
nang mabalitaan nga ni faraon ang bagay na ito, ay minithi niyang patayin si moises. datapuwa't si 
moises ay tumakas sa harapan ni faraon, at tumahan sa lupain nang madian: at siya'y umupo sa tabi 
nang isang balon. 

ang saserdote nga sa madian ay may pitong anak na babae: at sila'y naparoon at umigib nang tubig, at 
kanilang pinuno ang manga inuman upang painumin ang kawan nang kanilang ama. 

at ang manga pastor ay dumating, at sila'y pinalayas: datapuwa't si moises ay tumayo, at sila'y 
tinulungan, at pinainom ang kanilang kawan. 

at nang sila'y dumating kay raquel na kanilang ama, ay sinabi niya, bakit kayo tumindig na madali 
ngayon? 

at kanilang sinabi, ipinagsanggalang kami nang isang egipcio sa kamay nang manga pastor, at saka iniigib 
pa niya kami nang tubig, at pinainom ang kawan. 

at kaniyang sinabi sa manga anak niya, at saan naroon siya? bakit ninyo iniwan ang lalaking yaon? 
tawagin ninyo siya upang makakain nang tinapay. 

at si moises ay natuwa na makisuno sa lalaking yaon: at kaniyang pinapag-asawa kay moises si zephora 
na kaniyang anak. 

at nanganak nang isang lalake, at kaniyang pinanganlan nang gersom, sapagka't kaniyang sinabi, ako'y 
nakipamayan sa ibang bayan. 

at nangyari pagkaraan nang maraming araw na ang hari sa egipto ay namatay, at ang manga anak ni 
israel ay nagbuntong hininga dahil sa pagkaalipin, at sila'y dumaing at ang kanilang daing ay umabot sa 
diyos dahil sa pagkaalipin. 

at dininig nang diyos ang kanilang hibik, at naalaala nang diyos ang kaniyang tipan kay abraham, kay 
isaac, at kay jacob, 

at nilingap nang diyos ang manga anak ni israel, at sila'y kinilala nang diyos. 

inalagaan nga ni moises ang kawan ni jethro na kaniyang biyanan, na saserdote sa madian: at kaniyang 
pinatnubayan ang kawan sa likuran nang ilang, at napasa bundok nang diyos, sa horeb. 

at ang anghel nang panginoon ay napakita sa kaniya, sa isang ningas nang apoy na mula sa gitna nang 
isang mababang punong kahoy, at siya'y nagmasid, at, narito, ang kahoy ay nagniningas sa apoy, at ang 
kahoy ay hindi natutupok. 

at sinabi ni moises, ako'y liliko ngayon, at titingnan ko itong dakilang panoorin, kung bakit ang kahoy ay 
hindi natutupok. 

at nang makita nang panginoon na panonoorin niya, ay tinawag siya nang diyos mula sa gitna nang 
mababang punong kahoy, at sinabi, moises, moises. at kaniyang sinabi, narito ako. 

at sinabi, huwag kang lumapit dito, hubarin mo ang iyong panyapak sa iyong manga paa, sapagka't ang 
dakong iyong kinatatayuan ay banal na lupa. 

bukod dito ay sinabi, ako ang diyos nang iyong ama ang diyos ni abraham, ang diyos ni isaac, at ang diyos 
ni jacob. at si moises nga ay nagtakip nang kaniyang mukha, sapagka't siya'y natakot na tumingin sa 
diyos. 

at sinabi nang panginoon, akin ngang nakita ang kadalamhatian nang aking bayan na nasa egipto, at 
aking dininig ang kanilang daing dahil sa manga tagapagpaatag sa kanila, sapagka't talastas ko ang 
kanilang kapanglawan. 

at ako'y bumaba upang iligtas sila sa kamay nang manga egipcio at upang sila'y isampa sa isang 
mabuting lupain at malawak, mula sa lupaing yaon, sa isang lupaing binubukalan nang gatas at pulot sa 
dako nang cananeo, at nang hetheo, at nang amorrheo, at nang pherezeo, at nang heveo at nang 
Jebuseo. 

at ngayon narito, ang daing nang manga anak ni israel ay umabot sa akin: saka aking nakita ang 
kapighatian na ipinipighati sa kanila nang manga egipcio. 

halika nga ngayon, at ikaw ay aking susuguin kay faraon, upang iyong ilabas sa egipto ang aking bayan na 
manga anak ni israel. 

at sinabi ni moises sa diyos, sino ako, upang pumaroon kay faraon, at upang ilabas sa egipto ang manga 
anak ni israel? 

at kaniyang sinabi, tunay na ako'y sasaiyo, at ito'y magiging tanda sa iyo, na ikaw ay aking sinugo: pagka 
iyong nailabas na sa egipto ang bayan ay maglilingkod kayo sa diyos sa bundok na ito. 

at sinabi ni moises sa diyos, narito, pagdating ko sa manga anak ni israel, at sasabihin ko sa kanila, sinugo 
ako sa inyo nang diyos nang inyong manga magulang, at sasabihin nila sa akin: ano ang kaniyang 
pangalan? anong sasabihin ko sa kanila? 

at sinabi nang diyos kay moises, ako yaong ako nga, at kaniyang sinabi, ganito ang sasabihin mo sa 
manga anak ni israel, sinugo ako sa inyo ni ako nga. 

at sinabi pa nang diyos kay moises, ganito ang sasabihin mo sa manga anak ni israel, sinugo ako sa inyo 
nang panginoon, nang diyos nang inyong manga magulang, nang diyos ni abraham, nang diyos ni isaac, 

at nang diyos ni jacob: ito ang aking pangalan magpakailan man, at ito ang aking pinakaalaala sa lahat 
nang manga lahi. 

yumaon ka at tipunin mo ang manga matanda sa israel, at sabihin mo sa kanila, ang panginoon, ang 
diyos nang inyong manga magulang, ang diyos ni abraham, ni isaac, at ni jacob: ay napakita sa akin, na 
nagsasabi, tunay na kayo'y aking dinalaw, at aking nakita ang ginagawa sa inyo sa egipto. 

at aking sinabi, aking aalisin kayo sa kapighatian sa egipto at dadalhin ko kayo, sa lupain nang cananeo, 
at nang hetheo, at nang amorrheo, at nang pherezeo, at nang heveo, at nang jebuseo, sa isang lupaing 
binubukalan nang gatas at pulot. 

at kanilang didinggin ang iyong tinig: at ikaw ay paroroon, ikaw at ang manga matanda sa israel, sa hari 
sa egipto, at inyong sasabihin sa kaniya, ang panginoon, ang diyos nang manga hebreo, ay nakipagtagpo 
sa amin: at ngayo'y pahintulutan mo kami na maglakbay, na tatlong araw sa ilang, upang kami ay 
makapaghain sa panginoon naming diyos. 

at talastas ko, na hindi kayo pababayaang yumaon nang hari sa egipto, kung hindi sa pamamagitan nang 
isang makapangyarihang kamay. 

at aking iuunat ang aking kamay, at sasaktan ko ang egipto nang aking buong kababalaghan na aking 
gagawin sa gitna niyaon at pagkatapos niyaon ay pahihintulutan niya kayong yumaon. 

at pagkakalooban ko ang bayang ito nang biyaya sa paningin nang manga egipcio: ay mangyayari, na 
pagyaon ninyo, ay hindi kayo yayaong walang dala: 

kundi bawa't babae ay hihingi sa kaniyang kapuwa, at sa tumatahan sa kaniyang bahay, nang manga 
hiyas na pilak, at manga hiyas na ginto at manga damit: at inyong ipagsusuot sa inyong manga anak na 
lalake at babae, at inyong sasamsaman ang manga egipcio. 

at si moises ay sumagot at nagsabi, datapuwa't, narito, hindi nila paniniwalaan ako, ni didinggin ang 
aking tinig sapagka't kanilang sasabihin, ang panginoon ay hindi napakita sa iyo. 

at sinabi sa kaniya nang panginoon, ano iyang nasa iyong kamay? at kaniyang sinabi, isang tungkod. 

at kaniyang sinabi, ihagis mo sa lupa. at kaniyang inihagis sa lupa, at naging isang ahas, at si moises ay 
tumakas sa harap nang ahas. 

at sinabi nang panginoon kay moises, iunat mo ang iyong kamay, at sunggaban mo sa buntot: (at 
kaniyang iniunat ang kaniyang kamay, at kaniyang hinawakan, at naging isang tungkod sa kaniyang 
kamay). 

upang sila'y maniwala, na ang diyos nang iyong manga magulang, ang diyos ni abraham, ang diyos ni 
isaac, at ang diyos ni jacob ay napakita sa iyo. 

at sinabi pa sa kaniya nang panginoon, ipasok mo ang iyong kamay, sa iyong sinapupunan. at kaniyang 
ipinasok ang kamay niya sa kaniyang sinapupunan: at nang kaniyang ilabas, ay narito, ang kaniyang 
kamay ay may ketong, na maputing parang niebe. 

at kaniyang sinabi, ipasok mo uli ang iyong kamay sa iyong sinapupunan. (at kaniyang ipinasok uli ang 
kamay niya sa kaniyang sinapupunan, at nang kaniyang ilabas sa kaniyang sinapupunan, ay narito, 
nagsauling gaya nang kaniyang dating laman). 

at mangyayari, na kung sila'y hindi maniniwala sa iyo, ni makikinig sa tinig nang unang tanda, ay kanilang 
paniniwalaan ang tinig nang huling tanda. 

at mangyayari na kung sila'y hindi maniniwala sa dalawang tandang ito, ni hindi makikinig sa iyong tinig, 
ay kukuha ka nang tubig sa ilog, at iyong ibubuhos sa tuyong lupa, at ang tubig na iyong kukunin sa ilog 
ay magiging dugo sa tuyong lupa. 

at sinabi ni moises sa panginoon, oh panginoon, ako'y hindi marikit mangusap, kahit nang panahong 
nakaraan, kahit mula nang magsalita ka sa iyong lingkod: sapagka't ako'y kimi sa pangungusap at umid 
sa dila. 

at sinabi sa kaniya nang panginoon, sinong gumawa nang bibig nang tao? o sinong gumawa nang pipi, o 
bingi, o may paningin, o bulag sa tao? hindi ba akong panginoon? 

ngayon nga'y yumaon ka, at ako'y sasaiyong bibig, at ituturo ko sa iyo kung ano ang iyong sasalitain. 

at kaniyang sinabi, oh panginoon, magsugo ka, isinasamo ko sa iyo, sa pamamagitan nang kamay 
niyaong iyong susuguin. 

at ang galit nang panginoon ay nagningas laban kay moises, at kaniyang sinabi, wala ba si aarong kapatid 
mo na levita? nalalaman kong siya'y makapagsasalitang mabuti. at saka, narito, siya'y lumalabas upang 
salubungin ka; at pagkakita niya sa iyo, ay matutuwa sa kaniyang puso. 

at ikaw ay magsasalita sa kaniya, at iyong isasabibig niya ang manga salita: at ako'y sasaiyong bibig at 
sasakaniyang bibig, at aking ituturo sa inyo, kung ano ang inyong gagawin. 

at siya ang makikipagusap sa lagay mo sa bayan: at mangyayari na siya'y magiging sa iyo'y bibig, at ikaw 
ay magiging sa kaniya'y parang diyos. 

at tatangnan mo sa iyong kamay ang tungkod na ito, na iyong ipaggagawa nang manga tanda. 

at si moises ay yumaon, at bumalik kay jethro na kaniyang biyanan, at nagsabi sa kaniya, pahintulutan 
mo akong yumaon, isinasamo ko sa iyo, at bumalik sa aking manga kapatid na nasa egipto, at titingnan 
ko, kung sila'y nabubuhay pa. at sinabi ni jethro kay moises, yumaon kang payapa. 

at sinabi nang panginoon kay moises sa madian, yumaon ka, bumalik ka sa egipto: sapagka't namatay na 
ang lahat nang tao, na nagmimithi nang iyong buhay. 

at ipinagsama ni moises ang kaniyang asawa at ang kaniyang manga anak, at kaniyang ipinagsasakay sa 
isang asno, at siya'y bumalik sa lupain nang egipto: at tinangnan ni moises ang tungkod nang diyos sa 
kaniyang kamay. 

at sinabi nang panginoon kay moises, pagkabalik mo sa egipto, iyong gawin nga sa harap ni faraon ang 
lahat nang kababalaghan na aking itiniwala sa iyong kamay: datapuwa't aking papagmamatigasin ang 
kaniyang puso, at hindi niya tutulutang yumaon ang bayan. 

at iyong sasabihin kay faraon, ganito ang sabi nang panginoon, ang israel ay aking anak, aking panganay: 
at aking sinabi sa iyo, pahintulutan mong ang aking anak ay yumaon, upang siya'y makapaglingkod sa 
akin, at ayaw mo siyang payaunin, narito, aking papatayin ang iyong anak, ang iyong panganay. 

at nangyari sa daan, sa dakong panuluyanan, na sinalubong nang panginoon siya, at pinagsikapang 
patayin siya. 

nang magkagayo'y sumunggab si sephora nang isang batong matalim, at pinutol ang balat nang masama 
nang kaniyang anak, at inihagis sa kaniyang paanan, at kaniyang sinabi, tunay na ikaw sa akin ay isang 
asawang mabagsik. 

sa gayo'y kaniyang binitiwan siya. nang magkagayo'y kaniyang sinabi, isang asawa kang mabagsik, dahil 
sa pagtutuli. 

at sinabi nang panginoon kay aaron, pumaroon ka sa ilang na salubungin mo si moises. at siya'y 
pumaroon, at nasalubong niya sa bundok nang diyos, at kaniyang hinagkan. 

at isinaysay ni moises kay aaron ang lahat nang salita nang panginoon, na ipinagbilin sa kaniyang sabihin, 
at ang lahat nang tandang ipinagbilin sa kaniyang gawin. 

at si moises at si aaron ay naparoon at tinipon ang lahat nang matanda sa manga anak ni israel: 

at sinalita ni aaron ang lahat nang salita na sinalita nang panginoon kay moises, at ginawa ang manga 
tanda sa paningin nang bayan. 

at ang bayan ay naniwala: at nang kanilang marinig na dinalaw nang panginoon ang manga anak ni 
israel, at kaniyang nakita ang kanilang kapighatian, ay iniyukod nga nila ang kanilang manga ulo at 
sumamba. 

at pagkatapos nito, si moises at si aaron ay nagsipasok, at sinabi kay faraon, ganito ang sabi nang 
panginoon, nang diyos nang israel, bayaan mong ang aking bayan ay yumaon upang ipagdiwang nila ako 
nang isang kapistahan sa ilang. 

at sinabi ni faraon, sino ang panginoon na aking pakikinggan ang kaniyang tinig, upang pahintulutan 
kong yumaon ang israel? hindi ko nakikilala ang panginoon at saka hindi ko pahihintulutang yumaon ang 
israel. 

at kanilang sinabi, ang diyos nang manga hebreo ay nakipagtagpo sa amin: pahintulutan mo nga kaming 
maglakbay na tatlong araw sa ilang, at maghain sa panginoon naming diyos, baka hulugan niya kami 
nang salot o nang tabak. 

at sinabi sa kanila nang hari sa egipto, bakit kinakalagan ninyo, moises at aaron, ang bayan sa kanilang 
manga gawain? pumaroon kayo sa manga atang sa inyo. 

at sinabi ni faraon, narito, ang manga tao sa lupain ay marami na ngayon, at inyong pinapagpapahinga 
sila sa manga atang sa kanila. 

at nang araw ring yaon ay nagutos si faraon sa manga tagapagpaatag sa bayan at sa kanilang manga 
puno, na sinasabi, 

huwag na ninyong bibigyan ang bayan, nang dayami sa paggawa nang laryo, na gaya nang dati: sila ang 
pumaroon at magtipon nang dayami sa ganang kanilang sarili. 

at ang bilang nang manga laryo, na kanilang ginagawang dati ay siya rin ninyong iaatang sa kanila, wala 
kayong babawasin: sapagka't sila'y manga pagayongayon, kaya't sila'y dumadaing, na nagsasabi, bayaan 
mo kaming yumaon at maghain sa aming diyos. 

pabigatin ninyo ang gawain nang manga lalake upang kanilang pagpagalan at huwag nilang 
pakitunguhan ang manga kabulaanang salita. 

at ang manga tagapagpaatag sa bayan, ay nagsilabas, at kanilang sinalita sa bayan, na sinasabi, ganito 
ang sabi ni faraon, hindi ko kayo bibigyan nang dayami. 

yumaon kayo nang inyong sarili, kumuha kayo nang dayami kung saan kayo makakakuha: sapagka't 
walang babawasin kaunti man sa inyong gawain. 

kaya't ang bayan ay nangalat sa buong lupain nang egipto, na humahanap nang pinagputulan nang trigo 
na panghalili sa dayami. 

at hinihigpitan sila nang manga tagapagpaatag, na sinasabi, tapusin ninyo ang inyong manga gawa, ang 
inyong gawain sa araw-araw, na gaya nang mayroong kayong dayami. 

at ang manga pinuno sa manga anak ni israel na ipinaglalagay sa kanila nang manga tagapagpaatag ni 
faraon, ay nangapalo, at sa kanila'y sinabi, bakit hindi ninyo tinapos ang inyong gawain kahapon at 
ngayon, sa paggawa nang laryo, na gaya nang dati? 

nang magkagayo'y ang manga pinuno sa manga anak ni israel ay naparoon at dumaing kay faraon, na 
nagsasabi, bakit mo ginaganyan ang iyong manga alipin? 

walang anomang dayami, na ibinibigay sa iyong manga alipin, at kanilang sinasabi sa amin, gumawa kayo 
nang laryo: at, narito, ang iyong manga alipin ay nangapapalo: nguni't ang sala'y nasa iyong sariling 
bayan. 

datapuwa't kaniyang sinabi, kayo'y manga pagayongayon, kayo'y manga pagayongayon: kaya't inyong 
sinasabi, bayaan mo kaming yumaon at maghain sa panginoon. 

kayo nga'y yumaon ngayon at gumawa, sapagka't walang anomang dayaming ibibigay sa inyo, at gayon 
ma'y inyong ibibigay ang bilang nang manga laryo. 

at nakita nang manga pinuno nang manga anak ni israel, na sila'y nasa masamang kalagayan, nang 
sabihin, walang mababawas na anoman sa inyong manga laryo sa inyong gawain sa araw-araw. 

at kanilang nasalubong si moises at si aaron na nagsitayo sa daan, pagkapanggaling kay faraon: 

at sinabi nila sa kanila, kayo nawa'y tunghan nang panginoon, at hatulan, sapagka't ang aming katayuan 
ay ginawa mong nakamumuhi sa manga mata ni faraon, at sa manga mata nang kaniyang manga 
lingkod, na naglagay nang tabak sa kanilang kamay upang kami ay patayin. 

at si moises ay bumalik sa panginoon, at nagsabi, panginoon, bakit mo ginawan nang kasamaan ang 
bayang ito? bakit mo sinugo ako? 

sapagka't mula nang ako'y pumaroon kay faraon na magsalita sa iyong pangalan, ay kaniyang ginawan 
nang kasamaan ang bayang ito: at ni hindi mo man iniligtas ang iyong bayan. 

at sinabi nang panginoon kay moises, ngayo'y iyong makikita kung ano ang gagawin ko kay faraon, 
sapagka't sa pamamagitan nang isang malakas na kamay ay payayaunin niya sila, at sa pamamagitan 
nang isang malakas na kamay ay palalayasin niya sila sa kaniyang lupain. 

at ang diyos ay nagsalita kay moises, at nagsabi sa kaniya, ako'y si jehova. 

at ako'y napakita kay abraham, kay isaac, at kay jacob na diyos na makapangyarihan sa lahat, nguni't sa 
pamamagitan nang aking pangalang jehova, noon ay hindi ako napakilala sa kanila. 

at akin ding pinapagtibay ang aking tipan sa kanila na ibibigay ko sa kanila ang lupain nang canaan, ang 
lupain nang kanilang pakikipamayan, na kanilang pinakipamayanan. 

at bukod dito'y aking narinig ang hibik nang manga anak ni israel na manga binibinbin nang manga 
egipcio sa pagkaalipin, at aking naalaala ang aking tipan. 

kaya't sabihin mo sa manga anak ni israel, ako'y si jehova at aking ilalabas kayo sa ilalim nang manga 
atang sa manga egipcio, at aking hahanguin kayo sa pagkaalipin sa kanila, at aking tutubusin kayo na 
may unat na kamay at may manga dakilang kahatulan: 


at kayo'y aking aariin na pinakabayan ko at ako'y magiging sa inyo'y diyos, at inyong makikilala na ako'y 
si jehova ninyong diyos, na naglalabas sa inyo sa ilalim nang manga atang sa manga egipcio. 

at aking dadalhin kayo sa lupain, na siyang pinagtaasan ko nang aking kamay na aking ibibigay kay 
abraham, kay isaac, at kay jacob, at aking ibibigay sa inyo na pinakamana: ako'y si jehova. 

at sinalitang gayon ni moises sa manga anak ni israel; datapuwa't hindi sila nakinig kay moises, dahil sa 
yamot, at dahil sa mabagsik na pagkaalipin. 

at ang panginoon ay nagsalita kay moises, na sinasabi, 

pumasok ka, salitain mo kay faraon na hari sa egipto, na kaniyang pahintulutang umalis sa lupain niya 
ang manga anak ni israel. 

at si moises ay nagsalita sa harap nang panginoon, na sinasabi, narito ang manga anak ni israel ay hindi 
nakinig sa akin: paano ngang si faraon ay makikinig sa akin, na ako'y may manga labing di tuli? 

at ang panginoon ay nagsalita kay moises at kay aaron, at pinagbilinan sila hinggil sa manga anak ni 
israel, at kay faraon, na hari sa egipto, upang ilabas ang manga anak ni israel sa lupain nang egipto. 

ito ang manga pangulo sa manga angkan nang kanilang manga magulang, ang manga anak ni ruben na 
panganay ni israel: si hanoch, at si phallu, at si hezron, at si carmi: ito ang manga angkan ni ruben. 

at ang manga anak ni simeon; si jemuel, at si jamin, at si ohad, at si jachin, at si zoar, at si saul na anak sa 
isang babaing taga canaan: ito ang manga angkan ni simeon. 

at ito ang manga pangalan nang manga anak ni levi ayon sa kanilang lahi; si gerson, at si coath, at si 
merari: at ang manga naging taon nang buhay ni levi ay isang daan at tatlong pu't pitong taon. 

ang manga anak ni gerson; si libni at si shimi, ayon sa kanikanilang angkan. 

at ang manga anak ni coath, si amram, at si izhar, at si hebron, at si uzziel: at ang manga naging taon 
nang buhay ni coath ay isang daan at tatlong pu't tatlong taon. 

at ang manga anak ni merari: si mahali at si musi. ito ang manga angkan nang manga levita ayon sa 
kanilang lahi. 

at nagasawa si amram kay jochebed na kapatid na babae nang kaniyang ama, at ipinanganak nito sa 
kaniya si aaron at si moises: at ang manga naging taon nang buhay ni amram ay isang daan at tatlong 
pu't pitong taon. 

at ang manga anak ni izhar, si cora, at si nepheg, at si zithri. 

at ang manga anak ni uzziel: si misael, at si elzaphan, at si zithri. 

at nagasawa si aaron kay elisabeth, na anak ni aminadab, na kapatid ni naason, at ipinanganak nito sa 
kaniya si nadab at si abiu, si eleazar at si ithamar. 

at ang manga anak ni cora; si assir, at si elcana, at si abiasaph: ito ang manga angkan nang manga corita. 

at si eleazar na anak ni aaron, ay nagasawa sa isa sa manga anak ni phutiel: at ipinanganak niya si 
phinees. ito ang manga pangulo sa manga sangbahayan nang manga magulang nang manga levita ayon 
sa kanilang manga angkan. 

ito'y yaong si aaron at si moises, na siyang pinagsabihan nang panginoon. ilabas ninyo ang manga anak 
ni israel sa lupaing egipto ayon sa kanilang manga hukbo. 

ito ang manga nagsalita kay faraon na hari sa egipto, upang ilabas ang manga anak ni israel sa egipto: 
ang manga ito'y si moises at si aaron. 

at nangyari nang araw na magsalita ang panginoon kay moises sa lupain nang egipto, 

na sinalita nang panginoon kay moises, na sinasabi, ako nga ang panginoon, salitain mo kay faraon na 
hari sa egipto, ang lahat nang aking sinasalita sa iyo. 

at sinabi ni moises sa harap nang panginoon, narito ako'y may manga labing di tuli, at paanong si faraon 
ay makikinig sa akin? 

at sinabi nang panginoon kay moises, tingnan mo, ginawa kitang diyos kay faraon: at si aaron na iyong 
kapatid ay magiging iyong propeta. 

iyong sasalitaing lahat ang aking iniuutos sa iyo: at sasalitain kay faraon ni aaron na iyong kapatid upang 
kaniyang pahintulutan ang manga anak ni israel ay lumabas sa kaniyang lupain. 

at aking papagmamatigasin ang puso ni faraon, at aking pararamihin ang aking manga tanda at ang aking 
manga kababalaghan sa lupain nang egipto. 

nguni't si faraon ay hindi makikinig sa inyo, at aking ipapatong sa egipto ang aking kamay at ilalabas ko 
ang aking manga hukbo, ang aking bayan, na manga anak ni israel, sa lupaing egipto sa pamamagitan 
nang manga dakilang kahatulan. 

at malalaman nang manga taga egipto na ako ang panginoon, pagka iniunat ko sa egipto ang aking 
kamay, at pagka inilabas ko ang manga anak ni israel sa gitna nila. 

at ginawang gayon ni moises at ni aaron: kung paanong iniutos nang panginoon sa kanila, ay gayon 
ginawa nila. 

at si moises ay may walong pung taon gulang, at si aaron ay may walong pu't tatlong taong gulang nang 
sila'y magsalita kay faraon. 

at nagsalita ang panginoon kay moises at kay aaron, na sinasabi, 

pagsasalita ni faraon sa inyo, na sasabihin, magpakita kayo nang isang kababalaghan sa ganang inyo: ay 
iyo ngang sasabihin kay aaron: kunin mo ang iyong tungkod, at ihagis mo sa harap ni faraon, na magiging 
isang ahas. 

at si moises at si aaron ay naparoon kay faraon, at kanilang ginawang gayon gaya nang iniutos nang 
panginoon, at inihagis ni aaron ang kaniyang tungkod sa harap ni faraon at sa harap nang kaniyang 
manga lingkod at naging ahas. 

nang magkagayo'y tinawag naman ni faraon ang manga marunong at ang manga manghuhula, at sila 
naman na manga mahiko sa egipto, ay gumawa sa gayon ding paraan nang kanilang manga pag-enkanto. 
sapagka't inihagis nang bawa't isa ang kanikaniyang tungkod, at nangaging ahas: nguni't nilamon nang 
tungkod ni aaron ang manga tungkod nila. 

at ang puso ni faraon ay nagmatigas, at hindi niya dininig sila, gaya nang sinalita nang panginoon. 

at sinabi nang panginoon kay moises, ang puso ni farao'y nagmatigas, ayaw niyang paalisin ang bayan. 
pumaroon ka kay faraon kinaumagahan, narito, siya'y pasasa tubig, at ikaw ay tatayo sa tabi nang ilog 
upang matagpuan mo siya, at ang tungkod na naging ahas ay iyong tatangnan sa iyong kamay. 

at iyong sasabihin sa kaniya, sinugo ako sa iyo nang panginoon, nang diyos nang manga hebreo, na 
sinasabi, pahintulutan mong ang aking bayan ay yumaon, upang sila'y makapaglingkod sa akin sa ilang 
at, narito, hanggang ngayo'y hindi mo dininig. 

ganito ang sabi nang panginoon, dito mo makikilala, na ako ang panginoon: narito, aking papaluin nang 
tungkod, na nasa aking kamay, ang tubig, na nasa ilog at magiging dugo. 

at ang manga isda, na nasa ilog ay mamamatay, at ang ilog ay babaho, at ang manga egipcio ay 
masusuklam na uminom nang tubig sa ilog. 

at sinabi nang panginoon kay moises, sabihin mo kay aaron, kunin mo ang iyong tungkod, at iunat mo 
ang iyong kamay sa tubig sa egipto, sa kanilang manga ilog, sa kanilang manga bangbang, at sa kanilang 
manga lawa at sa lahat nilang tipunan nang tubig, upang manga maging dugo; at magkakadugo sa buong 
lupain nang egipto, maging sa manga sisidlang kahoy at maging sa manga sisidlang bato. 

at ginawang gayon ni moises at ni aaron, gaya nang iniutos nang panginoon, at kaniyang itinaas ang 
tungkod, at pinalo ang tubig, na nasa ilog, sa paningin ni faraon, at sa paningin nang kaniyang manga 
lingkod: at ang lahat nang tubig, na nasa ilog ay naging dugo. 

at ang isda, na nasa tubig ay namatay, at ang ilog ay bumaho at ang manga egipcio ay hindi makainom 
nang tubig sa ilog: at nagkadugo sa buong lupain nang egipto. 

at ang manga mahiko sa egipto ay gumawa nang gayon din, sa pamamagitan nang kanilang manga 
enkanto, at ang puso ni faraon ay nagmatigas, at hindi niya dininig sila, gaya nang sinalita nang 
panginoon. 

at si faraon ay pumihit at umuwi sa kaniyang bahay, na hindi man lamang nabagbag ang kaniyang puso. 
at lahat nang manga egipcio ay humukay sa palibot nang ilog, upang makasumpong nang tubig na 
mainom, sapagka't sila'y hindi makainom nang tubig sa ilog. 

at naganap ang pitong araw, pagkatapos na masalot nang panginoon ang ilog. 

at sinalita nang panginoon kay moises, pasukin mo si faraon at sabihin mo sa kaniya, ganito ang sabi 
nang panginoon, tulutan mong yumaon ang aking bayan, upang ako'y mapaglingkuran nila. 

at kung ayaw mo silang payaunin, ay narito, aking sasalutin nang manga palaka ang inyong buong lupain: 
at ang ilog ay mapupuno nang manga palaka, na magsisiahon at magsisipasok sa iyong bahay, at sa iyong 
tulugan, at sa iyong higaan, at sa bahay nang iyong manga lingkod, at sa iyong bayan, at sa iyong manga 
hurno, at sa iyong manga masa nang tinapay. 

at kapuwa aakyatin nang manga palaka ikaw at ang iyong bayan, at lahat nang iyong manga lingkod. 

at sinabi nang panginoon kay moises, sabihin mo kay aaron, iunat mo ang iyong kamay pati nang iyong 
tungkod sa manga ilog, sa manga bangbang, at sa manga lawa, at magpaahon ka nang manga palaka sa 
lupain nang egipto. 

at iniunat ni aaron ang kaniyang kamay sa tubig sa egipto; at ang manga palaka ay nagsiahon, at 
tinakpan ang lupain nang egipto. 

at ang manga mahiko ay gumawa nang gayon din sa pamamagitan nang kanilang manga enkanto, at 
nagpaahon nang manga palaka sa lupain nang egipto. 

nang magkagayo'y tinawag ni faraon si moises at si aaron, at sinabi, manalangin kayo sa panginoon, na 
alisin ang manga palaka sa akin, at sa aking bayan, at aking tutulutang yumaon, ang bayan upang sila'y 
makapaghain sa panginoon. 

at sinabi ni moises kay faraon, magkaroon ka nang kaluwalhatiang ito sa akin: anong oras isasamo kita, 
at ang iyong manga lingkod, at ang iyong bayan, upang ang manga palaka ay malipol sa iyo at sa iyong 
manga bahay, at mangatira na lamang sa ilog? 

at kaniyang sinabi, sa kinabukasan. at sinabi ni moises, mangyayari ayon sa iyong salita: upang iyong 
maalaman na walang gaya nang panginoon naming diyos. 

at ang manga palaka ay magsisialis sa iyo, at sa iyong bahay, at sa iyong manga lingkod, at sa iyong 
bayan, mangatitira na lamang sa ilog. 

at si moises at si aaron ay umalis sa harap ni faraon: at si moises ay dumaing sa panginoon tungkol sa 
manga palaka na kaniyang dinala kay faraon. 

at ginawa nang panginoon ayon sa salita ni moises, at ang manga palaka ay namatay sa manga bahay, sa 
manga looban at sa manga parang. 

at kanilang pinagpisan sa buntonbunton: at ang lupa ay bumaho. 

nguni't nang makita ni faraon na may pahinga ay pinapagmatigas ang kaniyang puso, at hindi niya dininig 
sila, gaya nang sinalita nang panginoon. 

at sinabi nang panginoon kay moises, sabihin mo kay aaron: iunat mo ang iyong tungkod, at paluin mo 
ang alabok nang lupa, upang maging manga kuto sa lupaing egipto. 

at kaniyang ginawang gayon, at iniunat ni aaron ang kaniyang kamay pati nang kaniyang tungkod, at 
pinalo ang alabok nang lupa, at nagkakuto sa tao at sa hayop, lahat nang alabok nang lupa ay naging 
manga kuto sa buong lupain nang egipto. 

at ang manga mahiko ay gumawa nang gayon sa pamamagitan nang kanilang manga enkanto, upang 
maglabas nang manga kuto, nguni't hindi nila nagawa: at nagkakuto sa tao at sa hayop. 

nang magkagayo'y sinabi nang manga mahiko kay faraon, ito'y daliri nang diyos: at ang puso ni faraon ay 
nagmatigas, at hindi niya dininig sila, gaya nang sinalita nang panginoon. 

at sinabi nang panginoon kay moises, bumangon kang maaga sa kinaumagahan, at tumayo ka sa harap 
ni faraon; narito, siya'y pasasa tubig, at sabihin mo sa kaniya, ganito ang sabi nang panginoon: payaunin 
mo ang aking bayan upang sila'y makapaglingkod sa akin. 

saka kung hindi mo payayaunin ang aking bayan ay magsusugo ako nang pulupulutong na langaw sa iyo, 
at sa iyong manga lingkod, at sa iyong bayan, at sa loob nang iyong manga bahay: at ang manga bahay 
nang manga egipcio ay mapupuno nang pulupulutong na langaw, at gayon din ang lupa na kinaroroonan 
nila. 

at aking ihihiwalay sa araw na yaon ang lupain nang gosen, na kinatatahanan nang aking bayan, upang 
huwag magkaroon doon nang pulupulutong na langaw: nang iyong maalaman na ako ang panginoon sa 
gitna nang lupa. 

at aking paghihiwalayin ang aking bayan at ang iyong bayan: sa kinabukasan mangyayari ang tandang 
ito. 

at ginawang gayon nang panginoon, at nagsipasok ang manga makapal na pulupulutong na langaw sa 
bahay ni faraon, at sa bahay nang kaniyang manga lingkod: at sa buong lupain nang egipto ay nasisira 
ang lupa dahil sa manga pulupulutong na langaw. 

at tinawag ni faraon si moises at si aaron, at sinabi, yumaon kayo, maghain kayo sa inyong diyos sa 
lupain. 

at sinabi ni moises, hindi marapat na aming gawing ganyan; sapagka't aming ihahain ang manga 
kasuklamsuklam nang manga egipcio, sa panginoon naming diyos: narito, ihahain ba namin ang 
kasuklamsuklam nang manga egipcio sa harap nang kanilang manga mata at di ba nila kami babatuhin? 
kami ay yayaong tatlong araw na maglalakbay sa ilang, at maghahain sa panginoon naming diyos, ayon 
sa kaniyang iniutos sa amin. 

at sinabi ni faraon, aking payayaunin kayo upang kayo'y makapaghain sa panginoon ninyong diyos sa 
ilang; huwag lamang kayong pakakalayo: tuloy idaing ninyo ako. 

at sinabi ni moises, narito iiwan kita, at aking idadalangin sa panginoon, na ang manga pulupulutong na 
langaw ay magsialis bukas kay faraon, sa kaniyang manga lingkod, at sa kaniyang bayan: nguni't huwag 
nang magdaya pa si faraon, na huwag na di payaunin ang bayan, upang maghain sa panginoon. 

at iniwan ni moises si faraon, at nanalangin sa panginoon. 

at ginawa nang panginoon ang ayon sa salita ni moises, at inialis niya ang manga pulupulutong na 
langaw kay faraon, sa kaniyang manga lingkod, at sa kaniyang bayan, na walang natira kahit isa. 

at pinapagmatigas ding muli ni faraon ang kaniyang puso at hindi pinayaon ang bayan. 

nang magkagayon ay sinabi nang panginoon kay moises, pasukin mo si faraon, at saysayin mo sa kaniya. 
ganito ang sabi nang panginoon, nang diyos nang manga hebreo: payaunin mo ang aking bayan, upang 
ako'y mapaglingkuran nila. 

sapagka't kung tatanggihan mong payaunin sila, at sila'y pipigilin mo pa, 

ay narito, ang kamay nang panginoon ay nakapatong sa iyong hayop na nasa parang, nakapatong sa 
manga kabayo, nakapatong sa manga asno, nakapatong sa manga kamello, nakapatong sa manga 
bakahan, at nakapatong sa manga kawan, na magkakaroon nang malaking pagkakasalot. 

at gagawan nang katangian nang panginoon ang hayop nang israel at ang hayop nang egipto: at walang 
mamamatay sa lahat nang ukol sa manga anak ni israel. 

at ang panginoon ay nagtakda nang panahon, na sinasabi, bukas ay gagawin nang panginoon ang bagay 
na ito sa lupain. 

at ginawa nang panginoon ang bagay na yaon nang kinabukasan, at ang lahat nang hayop sa egipto ay 
namatay: nguni't sa hayop nang manga anak ni israel ay walang namatay kahit isa. 

at si faraon ay nagsugo, at narito, walang namatay kahit isa sa kawan nang manga israelita. nguni't ang 
puso ni faraon ay nagmatigas, at hindi niya pinayaon ang bayan. 

at sinabi nang panginoon kay moises at kay aaron, dumakot kayo nang isang dakot na abo sa hurno, at 
isaboy ni moises sa himpapawid sa paningin ni faraon. 

at magiging durog na alabok sa buong lupain nang egipto, at magiging bukol na naknakin sa tao, at sa 
hayop, sa buong lupain nang egipto. 

at sila'y kumuha nang abo sa hurno, at tumayo sa harap ni faraon, at isinaboy ni moises sa himpapawid, 
at naging bukol na naknakin sa tao at sa hayop. 

at ang manga mahiko ay hindi makatayo sa harap ni moises dahil sa manga bukol, sapagka't nagkabukol 
ang manga mahiko at ang manga egipcio. 

at pinapagmatigas nang panginoon ang puso ni faraon, at hindi niya dininig sila gaya nang sinalita nang 
panginoon kay moises. 

at sinabi nang panginoon kay moises, bumangon kang maaga sa kinaumagahan, at tumayo ka sa harap 
ni faraon, at sabihin mo sa kaniya: ganito ang sabi nang panginoon, nang diyos nang manga hebreo: 
payaunin mo ang aking bayan, upang ako'y mapaglingkuran nila. 


sapagka't ngayo'y ibubugso ko na ang lahat nang aking salot sa iyong puso, at sa iyong manga lingkod, at 
sa iyong bayan upang iyong maalaman na walang gaya ko sa buong lupa. 

sapagka't ngayo'y iniunat ko na ang aking kamay, upang salutin kita, at ang iyong bayan, at nawala ka na 
sa lupa: 

datapuwa't totoong totoo, na dahil dito ay pinatayo kita, upang maipakilala sa iyo ang aking 
kapangyarihan, at upang ang aking pangalan ay mahayag sa buong lupa. 

nagmamalaki ka pa ba laban sa aking bayan, na ayaw mo silang payaunin? 

narito, bukas, sa ganitong oras, ay magpapaulan ako nang malakas na granizo, na kailan ma'y hindi 
nagkaroon sa egipto mula nang araw na itayo hanggang ngayon. 

ngayon nga'y magsugo ka, ipasilong mo ang iyong manga hayop at lahat nang iyong tinatangkilik sa 
parang, sapagka't bawa't tao at hayop na maabutan sa parang, at hindi masisilong, ay lalakpakan nang 
granizo at mamamatay. 

yaong natakot sa salita nang panginoon, sa manga lingkod ni faraon ay nagpauwing madali nang 
kaniyang manga bataan at nang kaniyang hayop sa manga bahay: 

at yaong nagwalang bahala sa salita nang panginoon ay nagpabaya nang kaniyang manga bataan at nang 
kaniyang kawan sa parang. 

at sinabi nang panginoon kay moises, iunat mo ang iyong kamay sa dakong langit, upang magkaroon 
nang granizo sa buong lupain nang egipto, na lumagpak sa tao, at sa hayop, at sa bawa't halaman sa 
parang sa buong lupain nang egipto. 

at iniunat ni moises ang kaniyang tungkod sa dakong langit, at ang panginoo'y nagsugo nang kulog at 
granizo, at may apoy na lumagpak sa lupa; at ang panginoo'y nagpaulan nang granizo sa lupain nang 
egipto. 

sa gayo'y nagkaroon nang granizo at apoy, na nagniningning sa granizo, at napakalakas, na kailan ma'y 
hindi nagkaroon sa buong lupain nang egipto mula nang maging bansa. 

at sinalot nang granizo ang buong lupain nang egipto, ang lahat na nasa parang, maging tao at maging 
hayop, at sinalot nang granizo ang lahat nang halaman sa parang, at binali ang lahat nang punong kahoy 
sa parang. 

sa lupain lamang nang gosen, na kinaroroonan nang manga anak ni israel, hindi nagkaroon nang granizo. 
at si faraon ay nagsugo, at ipinatawag si moises at si aaron, at sinabi sa kanila, ako'y nagkasala ngayon: 
ang panginoo'y matuwid; at ako at ang aking bayan ay masama. 

dalanginan ninyo ang panginoon, sapagka't nagkaroon na nang sukat na malalakas na kulog at granizo; 
at kayo'y aking payayaunin, at di ko na kayo bibinbinin. 

at sinabi ni moises sa kaniya, pagkalabas ko sa bayan, ay aking ilalahad ang aking manga kamay sa 
panginoon, at ang manga kulog ay titigil, at hindi na magkakaroon pa nang anomang granizo, upang 
iyong maalaman na ang lupa'y sa panginoon. 

nguni't tungkol sa iyo at sa iyong manga lingkod, ay nalalaman ko, na di pa kayo matatakot sa 
panginoong diyos. 

at ang lino at ang cebada ay nasaktan, sapagka't ang cebada ay naguuhay na at ang lino ay 
namumulaklak na. 

datapuwa't ang trigo at ang espelta ay hindi nasaktan: sapagka't hindi pa tumutubo. 

at si moises ay lumabas sa bayan na galing kay faraon, at inilahad ang kaniyang manga kamay sa 
panginoon: at ang manga kulog at ang granizo ay tumigil, at ang ulan ay di na lumagpak sa lupa. 

at nang makita ni faraon, na ang ulan, at ang granizo, at ang manga kulog ay tumigil, ay lalong nagkasala 
pa, at nagmatigas ang kaniyang puso, siya at ang kaniyang manga lingkod. 

at ang puso ni farao'y nagmatigas, at hindi niya pinayaon ang manga anak ni israel: gaya nang sinalita 
nang panginoon sa pamamagitan ni moises. 

at sinabi nang panginoon kay moises: pasukin mo si faraon, sapagka't aking pinapagmatigas ang 
kaniyang puso, at ang puso nang kaniyang manga lingkod, upang aking maipakilala itong aking manga 
tanda sa gitna nila: 

at upang iyong maisaysay sa manga pakinig nang iyong anak, at sa anak nang iyong anak, kung anong 
manga bagay ang ginawa ko sa egipto, at ang aking manga tandang ginawa sa gitna nila; upang inyong 
maalaman, na ako ang panginoon. 

at pinasok ni moises at ni aaron si faraon at sinabi sa kaniya, ganito ang sabi nang panginoon, nang diyos 
nang manga hebreo, hanggang kailan tatanggi kang mangayupapa sa harap ko? payaunin mo ang aking 
bayan, upang ako'y mapaglingkuran nila. 

o kung tatanggihan mong payaunin ang aking bayan, ay narito, bukas ay magdadala ako nang manga 
balang sa iyong hangganan: 

at kanilang tatakpan ang ibabaw nang lupa, na walang makakakita nang ibabaw nang lupa: at kanilang 
kakanin ang naiwan sa nangaligtas, na itinira sa inyo nang granizo, at kanilang kakanin ang bawa't kahoy 
na itinutubo sa inyo nang parang: 

at ang inyong manga bahay ay mapupuno, at ang manga bahay nang lahat mong lingkod, at ang manga 
bahay nang manga egipcio: na hindi nakita nang inyong manga magulang, mula nang araw na sila'y 
mapasa lupa hanggang sa araw na ito. at siya'y pumihit at nilisan si faraon. 

at sinabi sa kaniya nang manga lingkod ni faraon, hanggang kailan magiging isang silo sa atin ang taong 
ito? payaunin mo ang manga taong iyan upang sila'y makapaglingkod sa panginoon nilang diyos: hindi 
mo pa ba natatalastas, na ang egipto'y giba na? 

at si moises at si aaron ay pinapagbalik kay faraon, at kaniyang sinabi sa kanila, kayo'y yumaon, 
maglingkod kayo sa panginoon ninyong diyos: datapuwa't sino sino yaong magsisiyaon? 

at sinabi ni moises: kami ay yayaon sangpu nang aming manga bata at sangpu nang manga matanda, 
sangpu nang aming manga anak na lalake at babae, sangpu nang aming manga kawan at sangpu nang 

aming manga bakahan, kami ay yayaon; sapagka't kami ay nararapat magdiwang nang isang pista sa 
panginoon. 

at kaniyang sinabi sa kanila, sumainyo nawa ang panginoon, na gaya nang aking pagpapayaon sa inyo, at 
sa inyong manga bata: magingat kayo; sapagka't ang kasamaan ay nasa harap ninyo. 

huwag ganyan: yumaon kayong manga lalake, at maglingkod sa panginoon; sapagka't iyan ang inyong 
ninanasa. at sila'y pinaalis sa harap ni faraon. 

at sinabi nang panginoon kay moises, iunat mo ang iyong kamay sa lupain nang egipto, upang magdala 
nang manga balang, at bumaba sa lupain nang egipto, at kumain nang lahat na halaman sa lupain, yaong 
lahat na iniwan nang granizo. 

at iniunat ni moises ang kaniyang tungkod sa lupain nang egipto, at ang panginoo'y nagpahihip nang 
hanging silanganan sa lupain nang buong araw na yaon, at nang buong gabi; at nang maumaga, ang 
hanging silanganan ay nagdala nang manga balang. 

at ang manga balang ay bumaba sa buong lupain nang egipto, at nagsipagpahinga sa lahat nang 
hangganan nang egipto; totoong napakakapal; bago noon ay hindi nagkaroon nang gayong balang, at 
hindi na magkakaroon pa, pagkatapos noon, nang gayon. 

sapagka't tinakpan nang manga yaon ang balat nang buong lupa, na ano pa't ang lupain ay nagdilim; at 
kinain ang lahat na halaman sa lupain, at ang lahat na bunga nang manga kahoy na iniwan nang granizo; 
at walang natirang anomang sariwang bagay, maging sa punong kahoy o sa halaman sa parang, sa buong 
lupain nang egipto. 

nang magkagayo'y tinawag na madali ni faraon si moises at si aaron, at kaniyang sinabi, ako'y nagkasala 
laban sa panginoon ninyong diyos, at laban sa inyo. 

ngayon nga'y ipatawad mo, isinasamo ko sa iyo, ang aking kasalanan, na ngayon na lamang at idalangin 
ninyo sa panginoon ninyong diyos, na kaniya lamang ilayo sa akin ang kamatayang ito. 

at nilisan niya si faraon, at nanalangin sa panginoon. 

at pinapagbalik nang panginoon ang isang napakalakas na hanging kalunuran, na siyang nagpaitaas sa 
manga balang, at tumangay nang manga yaon sa dagat na mapula; walang natira kahit isang balang sa 
buong hangganan nang egipto. 

datapuwa't pinapagmatigas nang panginoon ang puso ni faraon, at hindi niya pinayaon ang manga anak 
ni israel. 

at sinabi nang panginoon kay moises, iunat mo ang iyong kamay sa dakong langit, upang magdilim sa 
lupain nang egipto, nang kadiliman na mahihipo. 

at iniunat ni moises ang kaniyang kamay sa dakong langit; at nagsalimuutan ang dilim sa buong lupain 
nang egipto, na tatlong araw; 

sila'y hindi nagkikita, at walang tumindig na sinoman sa kinaroroonan sa loob nang tatlong araw; kundi 
lahat nang manga anak ni israel ay nagilaw sa kanikaniyang tahanan. 

at tinawag ni faraon si moises, at sinabi, yumaon kayo, maglingkod kayo sa panginoon; inyo lamang iwan 
ang inyong manga kawan at ang inyong manga bakahan; isama rin naman ninyo ang inyong manga bata. 
at sinabi ni moises, ikaw ay nararapat ding magbigay sa aming kamay nang manga hain at manga handog 
na susunugin, upang aming maihain sa panginoon naming diyos. 

ang aming hayop man ay yayaong kasama namin; wala kahit isang paa na maiiwan; sapagka't sa kanila 
kami nararapat kumuha nang aming ipaglilingkod sa panginoon naming diyos; at hindi namin nalalaman 
kung ano ang aming nararapat ipaglingkod sa panginoon, hanggang sa kami ay dumating doon. 
datapuwa't pinapagmatigas nang panginoon ang puso ni faraon, at hindi niya pinayaon sila. 

at sinabi ni faraon sa kaniya, umalis ka sa harap ko, iyong pagingatang huwag mo nang makitang muli 
ang aking mukha, sapagka't sa araw na iyong makita ang aking mukha ay mamamatay ka. 

at sinabi ni moises, mabuti ang sabi mo, hindi ko na muling makikita ang iyong mukha. 

at sinabi nang panginoon kay moises, may isang salot pa akong dadalhin kay faraon at sa egipto, 
pagkatapos niyaon ay pahihintulutan niyang kayo'y umalis dito: pagpapahintulot niya sa inyong yumaon, 
ay tunay na kayo'y samasamang palalayasin niya rito. 

magsalita ka ngayon sa pakinig nang bayan, at humingi ang bawa't lalake sa kaniyang kapuwa, at bawa't 
babae sa kaniyang kapuwa, nang manga hiyas na pilak, at nang manga hiyas na ginto. 

at pinagbiyayaan nang panginoon ang bayan, sa paningin nang manga egipcio. saka si moises ay lalaking 
naging dakila sa lupain nang egipto, sa paningin nang manga lingkod ni faraon, at sa paningin nang 
bayan. 

at sinabi ni moises, ganito ang sinasabi nang panginoon, sa may hating gabi ay lalabas ako sa gitna nang 
egipto: 

at lahat nang manga panganay sa lupain nang egipto ay mamamatay, mula sa panganay ni faraon, na 
nakaluklok sa kaniyang luklukan, hanggang sa panganay nang aliping babaing nasa likuran nang gilingan, 
at ang lahat nang manga panganay sa manga hayop. 

at magkakaroon nang malakas na hiyawan sa buong lupain nang egipto, na hindi nagkaroon nang 
kaparis, at hindi na magkakaroon pa nang kaparis. 

datapuwa't sa lahat nang anak nang israel mula sa tao hanggang sa hayop, ay walang maggagalaw kahit 
isang aso nang kaniyang dila laban sa tao o sa hayop: upang inyong makilala kung paano ang 
pagkakalagay nang pagkakaiba nang panginoon sa manga egipcio at sa israel. 

at bababain ako nitong lahat na iyong lingkod, at magsisiyukod sa akin, na magsasabi, umalis ka, at ang 
buong bayan na sumusunod sa iyo: at pagkatapos niyaon ay aalis ako. at siya'y umalis sa harap ni faraon 
na may maalab na galit. 

at sinabi nang panginoon kay moises, hindi kayo didinggin ni faraon: upang ang aking manga 
kababalaghan ay dumami sa lupain nang egipto. 

at ginawa ni moises at ni aaron ang lahat nang manga kababalaghang ito sa harap ni faraon: at 
pinapagmatigas nang panginoon ang puso ni faraon, at hindi niya pinahintulutan ang manga anak ni 
israel ay umalis sa kaniyang lupain. 

at ang panginoon ay nagsalita kay moises at kay aaron sa lupain nang egipto, na sinasabi, 

ang buwang ito'y magiging sa inyo'y pasimula nang manga buwan: siyang magiging unang buwan nang 
taon sa inyo. 

salitain ninyo sa buong kapisanan nang israel na inyong sabihin: sa ikasangpung araw nang buwang ito 
ay magsisikuha sila sa ganang kanila, bawa't lalake, nang isang kordero, ayon sa manga sangbahayan 
nang kanikanilang manga magulang, isang kordero sa bawa't sangbahayan: 

at kung ang sangbahayan ay napakakaunti upang kumain nang isang kordero, ay siya nga at ang 
kaniyang malapit na kapitbahay ay magsasalosalo sa isa ayon sa bilang nang manga tao, ayon sa bawa't 
tao na kumakain gagawin ninyo ang pagbilang, sa kordero. 

ang inyong korderong pipiliin ay yaong walang kapintasan, isang lalake, na iisahing taon: inyong kukunin 
sa manga tupa, o sa manga kambing: 

at inyong aalagaan hanggang sa ikalabing apat na araw nang buwang ito, at papatayin nang buong 
kapulungan nang kapisanan nang israel, sa paglubog nang araw. 

at kukuha sila nang dugo niyan, at ilalagay sa dalawang haligi nang pinto at sa itaas nang pintuan, sa 
manga bahay na kanilang kakainan. 

at kanilang kakanin ang laman sa gabing yaon, na inihaw sa apoy, at tinapay na walang lebadura, 
kakanin nilang kaulam nang mapapait na gulay. 

huwag ninyong kaning hilaw, o luto man sa tubig, kundi inihaw sa apoy: ang kaniyang ulo pati nang 
kaniyang manga paa at pati nang kaniyang manga lamang loob. 

at huwag kayong magtitira nang anoman niyaon hanggang sa kinaumagahan, kundi yaong matitira 
niyaon sa kinaumagahan ay inyong susunugin sa apoy. 

at ganito ninyo kakanin, may bigkis ang inyong baywang, ang inyong manga pangyapak ay nakasuot sa 
inyong manga paa, at ang inyong tungkod ay tangnan ninyo sa inyong kamay, at inyong kakaning 
dalidali: siyang paskua nang panginoon. 

sapagka't ako'y dadaan sa lupain nang egipto sa gabing yaon, at aking lilipulin ang lahat nang manga 
panganay sa lupain nang egipto, maging tao at maging hayop, at gagawa ako nang kahatulan laban sa 
lahat nang manga diyos sa egipto, ako ang panginoon. 

at ang dugo ay magiging sa inyo'y isang tanda sa manga bahay na inyong kinaroroonan: at pagka aking 
nakita ang dugo, ay lalampasan ko kayo, at walang salot na sasainyo, na papatay sa inyo, pananakit ko sa 
lupaing egipto. 

at ang araw na ito'y magiging sa inyo'y isang alaala, at inyong ipagdidiwang na pinakapista sa panginoon, 
sa buong panahon nang inyong lahi ay inyong ipagdidiwang na pinakapista na bilang tuntunin 
magpakailan man. 

pitong araw na kakain kayo nang tinapay na walang lebadura, sa unang araw ay inyong ihihiwalay sa 
inyong manga bahay ang lebadura, sapagka't sinomang kumain nang tinapay na may lebadura mula sa 
unang araw hanggang sa ikapitong araw ay ihihiwalay sa israel, ang taong yaon. 

at sa unang araw ay magkakaroon kayo nang isang banal na pagkakatipon at sa ikapitong araw man ay 
magkakaroon ding kayo nang isang banal na pagkakatipon, walang anomang gawa na gagawin sa manga 
araw na iyan, liban na yaong nararapat kanin nang bawa't tao, na siya lamang maaaring gawin ninyo. 

at iyong ipangingilin ang pista nang tinapay na walang lebadura, sapagka't sa araw ring ito kinuha ko ang 
inyong manga hukbo sa lupain nang egipto: kaya't inyong ipangingilin ang araw na ito sa buong panahon 
nang inyong lahi, na bilang tuntunin magpakailan man. 

sa unang buwan nang ikalabing apat na araw nang buwan sa paglubog nang araw ay kakain kayo nang 
tinapay na walang lebadura, hanggang sa ikadalawang pu't isang araw nang buwan, sa paglubog nang 
araw. 

pitong araw, na walang masusumpungang lebadura sa inyong manga bahay: sapagka't sinomang kumain 
niyaong may lebadura, ay ihihiwalay sa kapisanan nang israel, ang taong yaon, maging taga ibang lupa, o 
maging ipinanganak sa lupain. 

huwag kayong kakain nang anomang bagay na may lebadura, sa lahat nang inyong manga tahanan ay 
kakain kayo nang tinapay na walang lebadura. 

nang magkagayo'y ipinatawag ni moises ang lahat nang matanda sa israel, at sinabi sa kanila, kayo'y 
lumabas at kumuha kayo nang manga kordero ayon sa inyo-inyong sangbahayan, at magpatay kayo 
nang kordero nang paskua. 

at kayo'y kukuha nang isang bigkis na hisopo, at inyong babasain sa dugo, na nasa palanggana, at inyong 
papahiran nang dugo na nasa palanggana, ang itaas nang pinto at ang dalawang haligi nang pinto: at 
sinoman sa inyo ay huwag lalabas sa pinto nang kaniyang bahay hanggang sa kinaumagahan. 

sapagka't ang panginoon ay daraan upang sugatan ang manga egipcio; at pagkakita niya nang dugo sa 
itaas nang pinto at sa dalawang haligi nang pinto, ay lalampasan nang panginoon ang pintong yaon, at 
hindi niya papayagan ang manunugat ay pumasok sa inyong manga bahay na sugatan kayo. 

at inyong ipangingilin ang bagay na ito, na pinakatuntunin sa iyo at sa iyong manga anak magpakailan 
man. 

at mangyayaring pagdating ninyo sa lupain na ibibigay sa inyo nang panginoon, gaya nang kaniyang 
ipinangako, ay inyong tutuparin ang paglilingkod na ito. 

at mangyayaring pagsasabi sa inyo nang inyong manga anak: anong ibig ninyong sabihin sa paglilingkod 
na ito? 

na inyong sasabihin: siyang paghahain sa paskua nang panginoon, na kaniyang nilampasan ang manga 
bahay nang manga anak ni israel sa egipto, nang kaniyang sugatan ang manga egipcio, at iniligtas ang 
aming manga sangbahayan. at ang bayan ay nagyukod nang ulo at sumamba. 

at ang manga anak ni israel ay yumaon at ginawang gayon, kung paanong iniutos nang panginoon kay 
moises at kay aaron, ay gayong ginawa nila. 

at nangyari sa hating gabi, na nilipol nang panginoon ang lahat nang manga panganay sa lupain nang 
egipto, mula sa panganay ni faraon na nakaluklok sa kaniyang luklukan, hanggang sa panganay nang 
bilanggo na nasa bilangguan, at lahat nang panganay sa manga hayop. 

at si faraon ay bumangon sa kinagabihan, siya at lahat nang kaniyang manga lingkod, at lahat nang 
manga egipcio, at nagkaroon nang isang malakas na hiyawan sa egipto; sapagka't walang bahay na di 
mayroong isang patay. 

at kaniyang tinawag si moises at si aaron sa kinagabihan, at sinabi, kayo'y bumangon, umalis kayo sa 
gitna nang aking bayan kayo at sangpu nang manga anak ni israel: at kayo'y yumaong maglingkod sa 
panginoon, gaya nang inyong sinabi. 

dalhin ninyo kapuwa ang inyong manga kawan at ang inyong manga bakahan, gaya nang inyong sinabi, 
at kayo'y yumaon: at pagpalain din naman ninyo ako. 

at pinapagmadali nang manga egipcio, ang bayan, na madaliang pinaalis sila sa lupain, sapagka't 
kanilang sinabi, kaming lahat ay patay na. 

at dinala nang bayan ang kanilang masa bago humilab, na nababalot ang kanilang manga masa sa 
kanikanilang damit sa ibabaw nang kanikanilang balikat. 

at ginawa nang manga anak ni israel ayon sa salita ni moises, at sila'y humingi sa manga egipcio nang 
manga hiyas na pilak, at manga hiyas na ginto, at manga damit: 

at pinagbiyayaan nang panginoon ang bayan sa paningin nang manga egipcio, ano pa't ibinigay sa kanila 
anomang hingin nila. at kanilang hinubaran ang manga egipcio. 

at ang angkan ni israel ay naglakbay mula sa rameses hanggang sa succoth, na may anim na raang libong 
lalake na naglakad, bukod pa ang manga bata. 

at isang karamihang samasama ang sumampa rin namang kasabay nila, at manga kawan, at manga 
bakahan, na napakaraming hayop. 

at kanilang nilutong manga munting tinapay na walang lebadura ang masa na kanilang kinuha sa egipto, 
sapagka't hindi pa humihilab, sapagka't sila'y itinaboy sa egipto, at hindi sila nakatigil o nakapaghanda 
man nang anomang pagkain. 

ang pakikipamayan nga nang manga anak ni israel, na ipinakipamayan nila sa egipto, ay apat na raan at 
tatlong pung taon. 

at nangyari sa katapusan nang apat na raan at tatlong pung taon, nang araw ding yaon ay nangyari, na 
ang lahat nang manga hukbo nang panginoon ay umalis sa lupain nang egipto. 

ito ay isang gabing pangingilin sa panginoon dahil sa paglalabas niya sa kanila sa lupain nang egipto: ito 
ay yaong gabi nang panginoon na ipangingilin nang lahat nang manga anak ni israel sa buong panahon 
nang kanilang lahi. 

at sinabi nang panginoon kay moises at kay aaron, ito ang tuntunin sa paskua: walang sinomang taga 
ibang lupa na kakain niyaon: 

datapuwa't ang alipin nang bawa't lalake na nabili nang salapi, pagkatuli sa kaniya'y makakakain nga 
niyaon. 

ang nakikipamayan at ang alilang binabayaran ay hindi kakain niyaon. 

sa isang bahay kakanin: huwag kang magdadala nang laman sa labas nang bahay, ni sisira kayo nang 
kahit isang buto niyaon. 

ipangingilin nang buong kapisanan nang israel. 

at pagka ang isang taga ibang lupa ay makikipamayan kasama mo, at mangingilin nang paskua sa 
panginoon, ay tuliin lahat ang kaniyang manga lalake at saka siya lumapit at ipangilin: at siya'y magiging 
parang ipinanganak sa lupain ninyo: datapuwa't sinomang di tuli ay hindi makakakain niyaon. 

isang kautusan magkakaroon sa ipinanganak sa lupain, at sa taga ibang bayan na nakikipamayang 
kasama ninyo. 

gayon ginawa nang lahat nang manga anak ni israel, kung paanong iniutos nang panginoon kay moises 
at kay aaron, gayon nila ginawa. 

at nangyari nang araw ding yaon, na kinuha nang panginoon ang manga anak ni israel sa lupain nang 
egipto, ayon sa kanilang manga hukbo. 

at ang panginoon ay nagsalita kay moises, na sinasabi, 

pakabanalin mo sa akin ang lahat nang manga panganay, anomang nagbubukas nang bahay-bata sa 
manga anak ni israel: maging sa tao at maging sa hayop ay akin. 

at sinabi ni moises sa bayan, alalahanin ninyo ang araw na ito na inialis ninyo sa egipto, sa bahay nang 
pagkaalipin, sapagka't sa pamamagitan nang lakas nang kamay ay hinango kayo nang panginoon sa 
dakong ito, wala sinomang kakain nang tinapay na may lebadura. 

sa araw na ito ay umaalis kayo nang buwan nang abib. 

at mangyayari, na pagkadala sa iyo nang panginoon sa lupain nang cananeo, at nang hetheo, at nang 
amorrheo, at nang hebreo, at nang jebuseo, na kaniyang isinumpa sa iyong manga magulang, na ibibigay 
sa iyo, na lupang binubukalan nang gatas at pulot ay iyong ipangingilin ang paglilingkod na ito sa buwang 
ito. 

pitong araw na kakain ka nang tinapay na walang lebadura, at sa ikapitong araw ay magiging isang 
kapistahan sa panginoon. 

tinapay na walang lebadura ang kakanin sa loob nang pitong araw, at huwag makakakita sa iyo, nang 
tinapay na may lebadura, ni makakakita nang lebadura sa iyo, sa lahat nang iyong manga hangganan. 

at sasaysayin mo sa iyong anak sa araw na yaon, na iyong sasabihin: dahil sa ginawa nang panginoon sa 
akin nang ako'y umalis sa egipto. 

at sa iyo'y magiging pinakatanda sa ibabaw nang iyong kamay, at pinakaalaala sa pagitan nang iyong 
manga mata, upang ang kautusan nang panginoon ay sumaiyong bibig: sapagka't sa pamamagitan nang 
malakas na kamay, ay inalis ka nang panginoon sa egipto. 

isasagawa mo nga ang palatuntunang ito sa kapanahunan nito taon taon. 

at mangyayari, pagkadala sa iyo nang panginoon sa lupain nang cananeo, gaya nang isinumpa sa iyo at 
sa iyong manga magulang, at pagkabigay niyaon sa iyo, 

ay ihihiwalay mo para sa panginoon yaong lahat na nagbubukas nang bahay-bata, at bawa't panganay na 
mayroon ka na mula sa hayop, ang manga lalake, ay sa panginoon. 

at bawa't panganay sa asno ay tutubusin mo nang isang kordero, at kung hindi mo tutubusin, ay iyo 
ngang babaliin ang kaniyang leeg: at lahat nang manga panganay na lalake sa iyong manga anak ay iyong 
tutubusin. 

at mangyayari, na pagtatanong sa iyo nang iyong anak sa panahong darating, na sasabihin, ano ito? na 
iyong sasabihin sa kaniya: sa pamamagitan nang lakas nang kamay ay inilabas tayo nang panginoon sa 
egipto, sa bahay nang pagkaalipin. 

at nangyari, nang magmatigas si faraon na hindi kami tulutang yumaon, ay pinatay nang panginoon ang 
lahat nang manga panganay sa lupain nang egipto, ang panganay nang tao at gayon din ang panganay 
nang hayop: kaya't aking inihahain sa panginoon ang lahat nang nagbubukas nang bahay-bata na manga 
lalake: nguni't lahat nang panganay nang aking anak ay aking tinutubos. 

at magiging pinakatanda sa iyong kamay, at pinakaalaala sa pagitan nang iyong manga mata: sapagka't 
sa pamamagitan nang lakas nang kamay ay inilabas tayo nang panginoon sa egipto. 

at nangyari, nang tulutan ni faraon na ang bayan ay yumaon, na hindi sila pinatnubayan nang diyos sa 
daang patungo sa lupain nang manga filisteo, bagaman malapit, sapagka't sinabi nang diyos, baka 
sakaling ang bayan ay magsisi pagkakita nang pagbabaka, at magsipagbalik sa egipto: 

kundi pinatnubayan nang diyos ang bayan sa palibot, sa daang patungo sa ilang sa tabi nang dagat na 
mapula: at ang manga anak ni israel ay sumampang nangakasakbat mula sa lupain nang egipto. 

at dinala ni moises ang manga buto ni jose: sapagka't kaniyang ipinanumpang mahigpit sa manga anak ni 
israel, na sinasabi, tunay na dadalawin kayo nang diyos, at inyong isasampa ang aking manga buto mula 
rito na kasama ninyo. 

at sila'y naglakbay mula sa succoth, at humantong sa etham, sa hangganan nang ilang. 

at ang panginoon ay nangunguna sa kanila sa araw, sa isang haliging ulap, upang patnubayan sila sa 
daan, at sa gabi, ay sa isang haliging apoy, upang tanglawan sila, upang sila'y makapaglakad sa araw at 
sa gabi. 

ang haliging ulap sa araw at ang haliging apoy sa gabi ay hindi humihiwalay sa harapan nang bayan. 

at ang panginoon ay nagsalita kay moises, na sinasabi, 

salitain mo sa manga anak ni israel, na sila'y bumalik at humantong sa tapat nang pi-hahiroth, sa pagitan 
nang migdol at nang dagat, sa tapat nang baalzephon: sa tapat niyaon hahantong kayo, sa tabi nang 
dagat. 

at sasabihin ni faraon tungkol sa manga anak ni israel: nangasisilo sila sa lupain, sila'y naliligid nang ilang. 
at aking papagmamatigasin ang puso ni faraon, at kaniyang hahabulin sila at kayo'y magiimbot nang 
karangalan kay faraon, at sa lahat niyang hukbo, at malalaman nang manga egipcio, na ako ang 
panginoon. at kanilang ginawang gayon. 

at nasabi sa hari sa egipto, na ang bayan ay tumakas: at ang puso ni faraon at nang kaniyang manga 
lingkod ay nagbago tungkol sa bayan, at kanilang sinabi, ano itong ating ginawa, na ating pinayaon ang 
israel, upang huwag na tayong mapaglingkuran? 

at inihanda ni faraon ang kaniyang karro, at kaniyang ipinagsama ang kaniyang bayan: 

at siya'y nagdala nang anim na raang piling karro, at lahat nang manga karro sa egipto, at nang manga 
kapitan na namumuno sa lahat nang manga yaon. 

at pinapagmatigas nang panginoon ang puso ni faraon na hari sa egipto, at hinabol niya ang manga anak 
ni israel, sapagka't ang manga anak ni israel ay nagsialis na may lubos na pagkakatiwala. 

at hinabol sila nang manga egipcio, nang lahat nang manga kabayo at nang karro ni faraon, at nang 
kaniyang manga taong mangangabayo, at nang kaniyang hukbo, at inabutan sila noong nakahantong sa 
tabi nang dagat, na nasa siping nang pi-hahirot, sa tapat nang baal-zefon. 

at nang si faraon ay nalalapit, ay itiningin nang manga anak ni israel ang kanilang manga mata, at, narito, 
ang manga egipcio ay sumusunod sa kanila, at sila'y natakot na mainam: at ang manga anak ni israel ay 
humibik sa panginoon. 

at kanilang sinabi kay moises, dahil ba sa walang libingan sa egipto, kung kaya dinala mo kami rito upang 
mamatay sa ilang? bakit ka gumawa nang ganito sa amin, na inilabas mo kami sa egipto? 

di ba ito ang sinalita namin sa iyo sa egipto, na sinasabi, pabayaan mo kami na makapaglingkod sa 
manga egipcio? sapagka't lalong mabuti sa amin ang maglingkod sa manga egipcio kay sa kami ay 
mamatay sa ilang. 

at sinabi ni moises sa bayan, huwag kayong matakot, tumigil kayo, at tingnan ninyo ang pagliligtas nang 
panginoon na gagawin sa inyo ngayon: sapagka't ang manga egipcio na inyong nakikita ngayon, ay hindi 
na ninyo uli makikita magpakailan man. 

ipakikipaglaban kayo nang panginoon, at kayo'y tatahimik. 

at sinabi nang panginoon kay moises, bakit humihibik ka sa akin? salitain mo sa manga anak ni israel na 
sila'y magpatuloy na yumaon. 

at itaas mo ang iyong tungkod, at iunat mo ang iyong kamay sa ibabaw nang dagat, at hawiin mo; at ang 
manga anak ni israel ay dadaan sa gitna nang dagat sa ibabaw nang lupang tuyo. 

at ako, narito, aking papagmamatigasin ang puso nang manga egipcio at susundan nila sila: at ako'y 
magiimbot nang karangalan kay faraon, at sa buo niyang hukbo, sa kaniyang manga karro, at sa kaniyang 
manga nangangabayo. 

at malalaman nang manga egipcio, na ako ang panginoon, pagka ako ay nakapagimbot nang karangalan 
kay faraon, sa kaniyang manga karro, at sa kaniyang manga nangangabayo. 

at ang anghel nang diyos na nasa unahan nang kampamento nang israel, ay humiwalay at napasa 
hulihan nila, at ang haliging ulap ay humiwalay sa harap nila at lumagay sa likod nila: 

at lumagay sa pagitan nang kampamento nang egipto at nang kampamento nang israel: at mayroong 
ulap at kadiliman, gayon ma'y binigyan sila nang liwanag sa gabi at ang isa't isa ay hindi nagkalapit sa 
buong magdamag. 

at iniunat ni moises ang kaniyang kamay sa ibabaw nang dagat, at pinaghiwalay nang panginoon ang 
dagat sa pamamagitan nang isang malakas na hanging silanganan nang buong magdamag, at ang dagat 
ay pinapaging tuyong lupa at ang tubig ay nahawi. 

at ang manga anak ni israel ay pumasok sa gitna nang dagat sa ibabaw nang tuyong lupa: at ang tubig ay 
naging isang kuta sa kanila, sa kanilang kanan at sa kanilang kaliwa. 

at hinabol sila nang manga egipcio, at nagsipasok na kasunod nila sa gitna nang dagat, lahat nang manga 
kabayo ni faraon, ang kaniyang manga karro, at ang kaniyang manga nangangabayo. 

at nangyari, sa pagbabantay sa kinaumagahan, na minasdan nang panginoon ang hukbo nang manga 
egipcio sa gitna nang haliging apoy at ulap, at niligalig ang hukbo nang manga egipcio. 

at inalisan nang gulong ang kanilang manga karro, na kanilang hinila nang buong hirap: na ano pa't 
sinabi nang manga egipcio, tumakas tayo sa harap nang israel: sapagka't ipinakikipaglaban sila nang 
panginoon sa manga egipcio. 

at sinabi nang panginoon kay moises, iunat mo ang iyong kamay sa dagat, upang ang tubig ay tumabon 
sa manga egipcio, sa kanilang manga karro, at sa kanilang manga nangangabayo. 

at iniunat ni moises ang kaniyang kamay sa dagat, at ang dagat ay nagsauli sa kaniyang dating lakas, 
nang umumaga: at ang manga egipcio ay nagsitakas, at nilaginlin nang panginoon ang manga egipcio sa 
gitna nang dagat. 

at ang tubig ay nagsauli, at tinakpan ang manga karro, at ang manga nangangabayo, sa makatuwid 
baga'y ang buong hukbo ni faraon na pumasok na sumunod sa kanila sa dagat, walang natira kahit isa sa 
kanila. 

datapuwa't ang manga anak ni israel ay lumakad sa tuyong lupa sa gitna nang dagat, at ang tubig sa 
kanila ay naging isang kuta sa kanilang kanan at sa kanilang kaliwa. 

gayon iniligtas nang panginoon ang israel nang araw na yaon sa kamay nang manga egipcio: at nakita 
nang israel ang manga egipcio na manga patay sa tabi nang dagat. 

at nakita nang israel ang dakilang gawa, na ginawa nang panginoon sa manga egipcio, at ang bayan ay 
natakot sa panginoon: at sila'y sumampalataya sa panginoon at sa kaniyang lingkod na kay moises. 
nang magkagayo'y inawit ni moises at nang manga anak ni israel ang awit na ito sa panginoon, at 
sinalita, na sinasabi, ako'y aawit sa panginoon, sapagka't siya'y nagtagumpay nang kaluwaluwalhati: ang 
kabayo at ang sakay niyaon ay kaniyang ibinulusok sa dagat. 

ang panginoon ay aking lakas at awit, at siya'y naging aking kaligtasan: ito'y aking diyos, at siya'y aking 
pupurihin. diyos nang aking ama, at siya'y aking tatanghalin. 

ang panginoo'y isang mangdidigma: panginoon ang kaniyang pangalan. 

ang manga karro ni faraon at ang kaniyang hukbo ay ibinulusok niya sa dagat, at ang kaniyang manga 
piling kapitan ay ipinaglulubog sa dagat na mapula. 

ang manga kalaliman ang tumatabon sa kanila: sila'y lumubog sa manga kalaliman, na parang isang bato. 
ang iyong kanan, oh panginoon, ay maluwalhati sa kapangyarihan. ang iyong kanan, oh panginoon, ay 
dumudurog nang kaaway. 

at sa kalakhan nang iyong karilagan ay ibinubuwal mo yaong bumabangon laban sa iyo: iyong ipinakikita 
ang iyong pagiinit, at nililipol silang parang dayami. 

at sa hihip nang iyong ilong ay natitipon ang tubig, ang manga agos ay nagsilagay na parang isang 
bunton, ang manga kalaliman ay namuo sa gitna nang dagat. 

sinabi nang kaaway, aking hahabulin, aking aabutan, magbabahagi ako nang samsam, ang aking nasa ay 
masisiyahan sa kanila, aking bubunutin ang aking tabak, lilipulin sila nang aking kamay. 

ikaw ay nagpahihip nang iyong hangin, at tinabunan sila nang dagat. sila'y lumubog na parang tingga sa 
makapangyarihang tubig. 

sinong gaya mo, oh panginoon, sa manga diyos? sinong gaya mo, maluwalhati sa kabanalan, 
nakasisindak sa pagpuri, na gumagawa nang manga kababalaghan? 

iyong iniunat ang iyong kanang kamay, nilamon sila nang lupa. 

iyong pinapatnubayan sa iyong awa ang bayan na iyong tinubos: sa iyong kalakasan ay iyong inihahatid 
sila sa banal mong tahanan. 

narinig nang manga bayan, at sila'y nanginig: manga sakit ang kumapit sa manga taga filistia. 

nang magkagayo'y natulig ang manga pangulo sa edom; sa matatapang sa moab, ay panginginig ang 
sumasakanila: lahat nang taga canaan ay nauubos. 

sindak at gulat ang suma-sakanila: sa kadakilaan nang iyong bisig ay nagiging walang kibo sila na parang 
bato, hanggang sa ang iyong bayan ay makaraan, oh panginoon, hanggang sa makaraan ang bayang ito 
na iyong kinamtan. 

sila'y iyong papapasukin, at sila'y iyong itatayo sa bundok na iyong pamana, sa dako, oh panginoon, na 
iyong ginawa sa iyo, upang iyong tahanan, sa santuario, oh panginoon, na itinatag nang iyong manga 
kamay. 

ang panginoon ay maghahari magpakailan man. 

sapagka't ang manga kabayo ni faraon, ay nagsipasok pati nang kaniyang manga karro at pati nang 
kaniyang manga nangangabayo sa dagat, at pinapanumbalik nang panginoon ang tubig nang dagat sa 
kanila, datapuwa't lumakad ang manga anak ni israel sa tuyong lupa sa gitna nang dagat. 

at si miriam na propetisa na kapatid ni aaron, ay tumangan nang isang pandereta sa kaniyang kamay, at 
sumunod ang lahat nang manga babae sa kaniya, na may manga pandereta at nagsayawan. 

at sila'y sinagot ni miriam, umawit kayo sa panginoon, sapagka't siya'y nagtagumpay nang 
kaluwaluwalhati: ang kabayo at ang sakay niyaon ay ibinulusok niya sa dagat. 

at pinatnubayan ni moises ang israel mula sa dagat na mapula, at sila'y lumabas sa ilang nang shur, at 
sila'y lumakad na tatlong araw sa ilang, at hindi nakasumpong nang tubig. 

at nang sila'y dumating sa mara, ay hindi sila makainom nang tubig sa mara, sapagka't mapait: kaya't ang 
pangalang itinawag ay mara. 

at inupasala nang bayan si moises, na sinasabi, anong aming iinumin? 

at siya'y dumaing sa panginoon, at pinapagkitaan siya nang panginoon nang isang puno nang kahoy, at 
inihagis niya sa tubig, at ang tubig ay tumabang. doon inatangan niya nang palatuntunan, at nang 
tagubilin at doon sila sinubok niya; 

at sinabi, kung iyong didinggin nang buong sikap ang tinig nang panginoon mong diyos, at iyong gagawin 
ang matuwid sa kaniyang manga mata, at iyong didinggin ang kaniyang manga utos, at iyong gaganapin 
ang lahat niyang manga palatuntunan ay wala akong ilalagay na karamdaman sa iyo, na gaya nang 
inilagay ko sa manga egipcio: sapagka't ako ang panginoon na nagpapagaling sa iyo. 

at sila'y dumating sa elim, na doo'y mayroong labingdalawang bukal nang tubig, at pitongpung puno 
nang palma, at sila'y humantong doon sa tabi nang manga tubig. 

at sila'y naglakbay mula sa elim, at ang buong kapisanan nang manga anak ni israel ay dumating sa ilang 
nang sin, na nasa pagitan nang elim at sinai, nang ikalabing limang araw nang ikalawang buwan, 
pagkatapos na sila'y makaalis sa lupain nang egipto. 

at inupasala nang buong kapisanan nang manga anak ni israel si moises at si aaron sa ilang: 

at sinabi sa kanila nang manga anak ni israel, namatay na sana kami sa pamamagitan nang kamay nang 
panginoon sa lupain nang egipto, nang kami ay nauupo sa tabi nang manga palyok nang karne, nang 
kami ay kumakain nang tinapay hanggang sa mabusog, sapagka't kami ay inyong dinala sa ilang na ito, 
upang patayin nang gutom ang buong kapisanang ito. 

nang magkagayo'y sinabi nang panginoon kay moises, narito, kayo'y aking pauulanan nang pagkain mula 
sa langit: at lalabasin at pupulutin nang bayan araw-araw ang bahagi sa bawa't araw, upang aking 
masubok sila, kung sila'y lalakad nang ayon sa aking kautusan, o hindi. 

at mangyayari sa ikaanim na araw, na sila'y maghahanda nang kanilang dala, na ibayo nang kanilang 
pinupulot sa araw-araw. 

at sinabi ni moises at ni aaron sa lahat nang manga anak ni israel, sa kinahapunan, ay inyong malalaman, 
na ang panginoon ay siyang naglabas sa inyo sa lupain nang egipto. 

at sa kinaumagahan, ay inyo ngang makikita ang kaluwalhatian nang panginoon, sapagka't kaniyang 
naririnig ang inyong manga pagupasala laban sa panginoon: at ano kami, na inyo kaming inuupasala? 

at sinabi ni moises, ito'y mangyayari, pagbibigay nang panginoon sa inyo sa kinahapunan nang karne na 
makakain, at sa kinaumagahan nang pagkain, na makabubusog, sapagka't naririnig nang panginoon ang 
inyong manga pagupasala na inyong iniuupasala laban sa kaniya: at ano kami? ang inyong manga 
pagupasala ay hindi laban sa amin, kundi laban sa panginoon. 

at sinabi ni moises kay aaron, sabihin mo sa buong kapisanan nang manga anak ni israel, lumapit kayo sa 
harap nang panginoon, sapagka't kaniyang narinig ang inyong manga pagupasala. 

at nangyari, pagkapagsalita ni aaron sa buong kapisanan nang manga anak ni israel, na sila'y tumingin sa 
dakong ilang, at, narito, ang kaluwalhatian nang panginoon ay lumitaw sa ulap. 

at ang panginoon ay nagsalita kay moises, na sinasabi, 

aking narinig ang manga pagupasala nang manga anak ni israel: salitain mo sa kanila, na iyong sasabihin, 
sa kinahapunan ay kakain kayo nang karne, at sa kinaumagahan, ay magpapakabusog kayo nang tinapay, 
at inyong makikilala na ako ang panginoon ninyong diyos. 

at nangyari sa kinahapunan na ang manga pugo ay nagsiahon at tinakpan ang kampamento at sa 
kinaumagahan, ay nalalatag sa palibot nang kampamento ang hamog. 

at nang paitaas na ang hamog na nalalatag na, narito, sa balat nang ilang ay may munting bagay na 
mabilog at munti na gaya nang namuong hamog sa ibabaw nang lupa. 

at nang makita nang manga anak ni israel, ay nagsangusapan, ano ito? sapagka't hindi nila nalalaman 
kung ano yaon. at sinabi ni moises sa kanila, ito ang pagkain na ibinigay nang panginoon sa inyo upang 
kanin. 

ito ang bagay na iniutos nang panginoon, pumulot ang bawa't tao ayon sa kaniyang kain: isang omer sa 
bawa't ulo, ayon sa bilang nang inyong manga tao, ang kukunin nang bawa't tao para sa manga nasa 
kaniyang tolda. 

at gayon ginawa nang manga anak ni israel, at may namulot nang marami, at may kaunti. 

at nang timbangin sa omer, ang namulot nang marami ay walang higit, at ang namulot nang kaunti ay 
hindi nagkulang, bawa't tao ay pumulot nang ayon sa kaniyang kain. 

at sinabi ni moises sa kanila, huwag magtira niyaon ang sinoman nang hanggang sa umaga. 

gayon ma'y hindi sila nakinig kay moises: kungdi ang iba sa kanila ay nagtira niyaon hanggang sa umaga, 
at inuod at bumaho, at naginit sa kanila si moises. 

at sila'y namumulot tuwing umaga, bawa't tao ayon sa kaniyang kain: at pagka ang araw ay umiinit na, 
ay natutunaw. 

at nangyari, na nang ikaanim na araw, ay pumulot sila nang pagkain na ibayo ang dami, dalawang omer 
sa bawa't isa: at lahat nang puno sa kapisanan ay naparoon at nagsaysay kay moises. 

at kaniyang sinabi sa kanila, ito ang sinalita nang panginoon, bukas ay takdang kapahingahan, banal na 
sabbath sa panginoon: ihawin ninyo ang inyong iihawin, at lutuin ninyo ang inyong lulutuin, at lahat na 
lalabis ay itago ninyo sa ganang inyo, na inyong itira hanggang sa kinabukasan. 

at kanilang itinago hanggang sa kinaumagahan, gaya nang iniutos ni moises: at hindi bumaho, ni 
nagkaroon nang anomang uod. 

at sinabi ni moises, kanin ninyo yaon ngayon; sapagka't ngayo'y sabbath na ipinangingilin sa panginoon: 
ngayo'y hindi kayo makakasumpong sa parang. 

anim na araw na inyong pupulutin, datapuwa't sa ikapitong araw ay sabbath, hindi magkakaroon. 

at nangyari sa ikapitong araw, na lumabas ang iba sa bayan upang mamulot, at walang nasumpungan. 
at sinabi nang panginoon kay moises, hanggang kailan tatanggihan ninyo ganapin ang aking manga utos 
at ang aking manga kautusan? 

tingnan ninyo, na sapagka't ibinigay nang panginoon sa inyo ang sabbath, kung kaya't kaniyang 
ibinibigay sa inyo sa ikaanim na araw ang pagkain nang sa dalawang araw, matira ang bawa't tao sa 
kaniyang kinaroroonan, huwag umalis ang sinoman sa kaniyang kinaroroonan, sa ikapitong araw. 

kaya ang bayan ay nagpahinga sa ikapitong araw. 

at yao'y pinanganlan nang sangbahayan nang israel na mana: at kaparis nang buto nang kulantro, 
maputi, at ang lasa niyaon ay kasinglasa nang manipis na tinapay na may pulot. 

at sinabi ni moises, ito ang bagay na iniutos nang panginoon, punuin ninyo ang isang omer nang mana, 
na inyong ingatan sa buong panahon nang inyong manga lahi, upang kanilang makita ang pagkain, na 
aking ipinakain sa inyo sa ilang nang kayo'y aking ilabas sa lupain nang egipto. 

at sinabi ni moises kay aaron, kumuha ka nang isang palyok at sidlan mo nang isang omer na puno nang 
mana, at ilagay mo sa harap nang panginoon, upang maingatan sa buong panahon nang inyong manga 
lahi. 

kung paanong iniutos nang panginoon kay moises, ay gayon inilagay ni aaron sa harap nang patotoo 
upang ingatan. 

at ang manga anak ni israel ay kumain nang mana na apat na pung taon, hanggang sa sila'y dumating sa 
lupaing tinatahanan, sila'y kumain nang mana hanggang sa sila'y dumating sa manga hangganan nang 
lupain nang canaan. 

ang isang omer nga ay ikasangpung bahagi nang isang efa. 

at ang buong kapisanan nang manga anak ni israel ay naglakbay mula sa ilang nang sin, sa kanilang 
paglalakbay ayon sa utos nang panginoon, at humantong sa rephidim: at walang tubig na mainom ang 
bayan. 

kaya't ang bayan ay nakipagtalo kay moises, at nagsabi, bigyan mo kami nang tubig na aming mainom. at 
sinabi ni moises sa kanila, bakit kayo nakikipagtalo sa akin? bakit ninyo tinutukso ang panginoon? 

at ang bayan ay nauhaw at inupasala nang bayan si moises, at sinabi, bakit mo kami isinampa rito mula 
sa egipto, upang patayin mo kami sa uhaw, at ang aming manga anak, at ang aming kawan? 

at si moises ay dumaing sa panginoon, na nagsasabi, anong aking gagawin sa bayang ito? kulang na 
lamang batuhin nila ako. 

at sinabi nang panginoon kay moises, dumaan ka sa harap nang bayan, at ipagsama mo ang manga 
matanda sa israel, at ang iyong tungkod na iyong ipinalo sa ilog, ay tangnan mo sa iyong kamay, at 
yumaon ka. 

narito, ako'y tatayo sa harap mo roon sa ibabaw nang bato sa horeb, at iyong papaluin ang bato, at 
lalabasan nang tubig, upang ang bayan ay makainom. at gayon ginawa ni moises sa paningin nang 
manga matanda sa israel. 

at tinawag nila ang pangalan nang dakong yaon, na massah at meribah, dahil sa pakikipagtalo nang 
manga anak ni israel, at dahil sa kanilang tinukso ang panginoon, na kanilang sinasabi, ang panginoon 
ba'y nasa gitna natin o wala? 

nang magkagayo'y dumating si amalec, at nakipaglaban sa israel sa rephidim. 

at sinabi ni moises kay josue, ipili mo tayo nang manga lalake, at ikaw ay lumabas, lumaban ka kay 
amalec, bukas ay tatayo ako sa taluktok nang burol, na aking tangan ang tungkod nang diyos sa aking 
kamay. 

gayon ginawa ni josue, gaya nang sinabi ni moises sa kaniya, at lumaban kay amalec: at si moises, si 
aaron at si hur ay sumampa sa taluktok nang burol. 

at nangyari, pagka itinataas ni moises ang kaniyang kamay, ay nananaig ang israel: at pagka kaniyang 
ibinababa ang kaniyang kamay, ay nananaig si amalec. 

datapuwa't ang manga kamay ni moises ay nangalay, at sila'y kumuha nang isang bato, at inilagay sa 
ibaba, at kaniyang inupuan, at inalalayan ni aaron at ni hur ang kaniyang manga kamay, ang isa'y sa 
isang dako, at ang isa'y sa kabilang dako: at ang kaniyang manga kamay ay nalagi sa itaas hanggang sa 
paglubog nang araw. 

at nilito ni josue si amalec, at ang kaniyang bayan, sa pamamagitan nang talim nang tabak. 

at sinabi nang panginoon kay moises, isulat mo ito na pinakaalaala sa isang aklat, at ipagbigay alam mo 
kay josue na aking ipalilimot ang pagalaala kay amalec sa silong nang langit. 

at nagtayo si moises nang isang dambana, at pinanganlang jehovanissi. 

at kaniyang sinabi, isinumpa nang panginoon: ang panginoon ay makikipagdigma kay amalec sa buong 
panahon nang lahi nito. 

si jethro nga, saserdote sa madian, biyanan ni moises, ay nakabalita nang lahat na ginawa nang diyos kay 
moises, at sa israel na kaniyang bayan, kung paanong inilabas nang panginoon ang israel sa egipto. 

at ipinagsama ni jethro, na biyanan ni moises, si sephora na asawa ni moises, pagkatapos na kaniyang 
maipadala sa kanilang ama, 

at ang dalawa niyang anak na lalake: na ang pangalan nang isa'y gersom: sapagka't sinabi ni moises, 
ako'y nakipamayan sa ibang bayan. 

at ang pangalan nang isa'y elieser: sapagka't kaniyang sinabi, ang diyos nang aking ama'y naging aking 
saklolo, at ako'y iniligtas sa tabak ni faraon, 

at si jethro, na biyanan ni moises, ay dumating, na kasama ang kaniyang manga anak at ang kaniyang 
asawa, kay moises sa ilang na kaniyang hinantungan sa tabi nang bundok nang diyos: 

at kaniyang ipinasabi kay moises, akong iyong biyanang si jethro ay naparito sa iyo, at ang iyong asawa, 
at ang kaniyang dalawang anak na kasama niya. 

at si moises ay lumabas na sinalubong ang kaniyang biyanan, at kaniyang niyukuran at hinalikan. at sila'y 
nagtanungang isa't isa nang kanilang kalagayan, at sila'y pumasok sa tolda. 

at isinaysay ni moises sa kaniyang biyanan ang lahat nang ginawa nang panginoon kay faraon at sa 
manga egipcio dahil sa israel, ang buong hirap na kanilang naranasan sa daan, at kung paanong iniligtas 
nang panginoon sila. 

at ikinagalak ni jethro ang buong kabutihang ginawa nang panginoon sa israel, na iniligtas sila sa kamay 
nang manga egipcio. 

at sinabi ni jethro, purihin ang panginoon, na nagligtas sa inyo, sa kamay nang manga egipcio, at sa 
kamay ni faraon, na siyang nagligtas sa bayan sa kamay nang manga egipcio. 

ngayo'y aking natatalastas na ang panginoon ay lalong dakila kay sa lahat nang manga diyos: oo, sa 
bagay na ipinagpalalo nang manga egipcio laban sa manga hebreo. 

at si jethro, na biyanan ni moises, ay kumuha nang handog na susunugin at manga hain para sa diyos: at 
si aaron ay naparoon, at ang lahat nang manga matanda sa israel, upang kumain nang tinapay na kasalo 
nang biyanan ni moises sa harap nang diyos. 

at nangyari kinabukasan, na lumuklok si moises upang hatulan ang bayan: at ang bayan ay tumayo sa 
palibot ni moises mula sa umaga hanggang sa hapon. 

at nang makita nang biyanan ni moises ang lahat nang kaniyang ginagawa sa bayan, ay nagsabi, anong 
bagay itong ginagawa mo sa bayan? bakit nauupo kang magisa, at ang buong bayan ay nakatayo sa 
palibot mo mula sa umaga hanggang sa hapon? 

at sinabi ni moises sa kaniyang biyanan, sapagka't ang bayan ay lumalapit sa akin, upang sumangguni sa 
diyos. 

pagka sila'y may usap ay lumapit sa akin, at aking hinahatulang isa't isa, at aking ipinakikilala sa kanila 
ang manga palatuntunan nang diyos, at ang kaniyang manga kautusan. 

at sinabi nang biyanan ni moises sa kaniya, ang bagay na iyong ginagawa ay hindi mabuti. 

tunay na ikaw ay manghihina, ikaw at ang bayang ito, na nasa iyo: sapagka't ang bagay ay totoong 
mabigat sa iyo: hindi mo makakayang magisa. 

dinggin mo ngayon ang aking tinig, papayuhan kita, at sumaiyo nawa ang diyos: ikaw ang maging 
tagapagakay sa bayan sa harap nang diyos, at dalhin mo ang manga usap sa diyos: 

at ituturo mo sa kanila ang manga palatuntunan, at ang manga kautusan, at ipakikilala mo sa kanila ang 
daang nararapat lakaran, at ang gawang kanilang nararapat gawin. 

bukod dito'y hahanap ka sa buong bayan nang manga taong bihasa, gaya nang matatakutin sa diyos, na 
manga taong mapagpatotoo, na manga napopoot sa kasakiman, at siyang manga ilagay mo sa kanila, na 
magpuno sa manga lilibuhin, magpuno sa manga dadaanin, magpuno sa manga lilimangpuin, at 
magpuno sa manga sasangpuin: 

at pahatulan mo sa kanila ang bayan sa buong panahon: at mangyayari, na bawa't malaking usap ay 
dadalhin nila sa iyo, datapuwa't bawa't munting usap, ay silasila ang maghahatulan: sa ganyan ay 
magiging magaan sa iyo, at magpapasan silang katulong mo. 

kung gagawin mo ang bagay na ito, at iuutos sa iyong ganyan nang diyos ay iyo ngang mababata, at ang 
buong bayan namang ito ay uuwing payapa. 

sa gayon, ay dininig ni moises ang kaniyang biyanan, at ginawang lahat yaong sinabi. 

at pumili si moises nang manga lalaking bihasa sa buong israel, at ginawa niyang pangulo sa bayan, na 
manga puno nang lilibuhin, manga puno nang dadaanin, manga puno nang lilimangpuin, at manga puno 
nang sasangpuin. 

at kanilang hinatulan ang bayan sa buong panahon: ang mabibigat na usap ay kanilang dinadala kay 
moises, datapuwa't bawa't munting usap ay silasila ang naghahatulan. 

at tinulutan ni moises ang kaniyang biyanan na magpaalam at siya'y umuwi sa sariling lupain. 

sa ikatlong buwan, pagkatapos na ang manga anak ni israel ay makaalis sa lupain nang egipto, ay 
dumating sila nang araw ding yaon sa ilang nang sinai. 

at nang sila'y umalis sa rephidim, at dumating sa ilang nang sinai, ay humantong sila sa ilang: at doo'y 
humantong ang israel sa harap nang bundok. 

at si moises ay lumapit sa diyos, at tinawag nang panginoon siya mula sa bundok, na sinasabi, ganito mo 
sasabihin sa sangbahayan ni jacob, at sasaysayin sa manga anak ni israel. 

inyong nakita ang aking ginawa sa manga egipcio, at kung paanong dinala ko kayo sa manga pakpak 
nang agila, at kayo'y inilapit ko sa akin din. 

kaya't ngayon, kung tunay na inyong susundin ang aking tinig, at iingatan ang aking tipan, ay magiging 
isang tanging kayamanan nga kayo sa akin, na higit sa lahat nang bayan: sapagka't ang buong lupa ay 
akin: 

at kayo'y magiging isang kaharian nang manga saserdote sa akin, at isang banal na bansa. ito ang manga 
salita na inyong sasalitaan sa manga anak ni israel. 

at dumating si moises at tinawag ang manga matanda sa bayan, at ipinahayag sa harap nila ang lahat 
nang salitang ito na iniutos nang panginoon sa kaniya. 

at ang buong bayan ay sumagot na magkakaisa, at nagsabi, yaong lahat na sinalita nang panginoon ay 
aming gagawin. at ipinagbigay alam ni moises ang manga salita nang bayan sa panginoon. 

at sinabi nang panginoon kay moises, narito ako'y naparirito sa iyo sa isang salimuot na ulap upang 
marinig nang bayan pagka ako'y magsasalita sa iyo, at paniwalaan ka rin naman nila magpakailan man. 
at sinalita ni moises ang manga salita nang bayan sa panginoon. 

at sinabi nang panginoon kay moises, pumaroon ka sa bayan at papagbanalin mo sila ngayon at bukas at 
labhan nila ang kanilang manga damit, 

at humanda sa ikatlong araw: sapagka't sa ikatlong araw ay bababa ang panginoon sa paningin nang 
buong bayan sa ibabaw nang bundok nang sinai. 

at lalagyan mo nang manga hangganan ang bayan sa palibot, na iyong sasabihin, magingat kayo, na 
kayo'y huwag sumampa sa bundok, o sumalang sa hangganan: sinomang sumalang sa bundok ay 
papatayin na walang pagsala: 

walang kamay na hihipo sa kaniya, kundi, siya'y tunay na babatuhin, o papanain, maging hayop o tao ay 
hindi mabubuhay: pagka ang pakakak ay tumunog nang maluwat ay sasampa sila sa bundok. 

at bumaba si moises sa bayan mula sa bundok, at pinakabanal ang bayan, at sila'y naglaba nang kanilang 
manga damit. 

at kaniyang sinabi sa bayan, humanda kayo sa ikatlong araw, huwag kayong sumiping sa babae. 

at nangyari nang ikatlong araw, nang umaga, na kumulog at kumidlat, at may isang salimuot na ulap sa 
ibabaw nang bundok, at ang tunog nang pakakak ay napakalakas, at ang buong bayan na nasa 
kampamento ay nanginig. 

at inilabas ni moises ang bayan sa kampamento upang salubungin ang diyos, at sila'y tumayo sa paanan 
nang bundok. 

at ang buong bundok nang sinai ay umuusok, sapagka't ang panginoon ay bumaba sa ibabaw niyaon na 
nasa apoy: at ang usok niyaon ay napaiilanglang na parang usok nang isang hurno, at ang buong bundok 
ay umuugang mainam. 

at nang lumalakas nang lumalakas ang tunog nang pakakak ay nagsasalita si moises, at sinasagot siya 
nang diyos sa pamamagitan nang tinig. 

at ang panginoon ay bumaba sa ibabaw nang bundok nang sinai, sa taluktok nang bundok, at tinawag 
nang panginoon si moises sa taluktok nang bundok, at si moises ay sumampa. 

at sinabi nang panginoon kay moises, bumaba ka, pagbilinan mo ang bayan, baka sila'y lumagpas upang 
makita ang panginoon, at mamatay ang karamihan sa kanila. 

at gayon din ang manga saserdote, na lumalapit sa panginoon ay papagbanalin mo, baka ang panginoon 
ay hindi makapagpigil sa kanila. 

at sinabi ni moises sa panginoon, ang baya'y hindi makasasampa sa bundok nang sinai: sapagka't iyong 
pinagbilinan kami, na iyong sinabi, lagyan mo nang hangganan sa palibot ang bundok, at iyong ariing 
banal. 

at sinabi nang panginoon sa kaniya, yumaon ka, bumaba ka, at ikaw ay sasampa, ikaw at si aaron na 
iyong kasama: nguni't ang manga saserdote at ang bayan ay huwag lumampas sa manga hangganan 
upang lumapit sa panginoon, baka siya ay hindi makapagpigil sa kanila. 

sa gayo'y bumaba si moises sa bayan at isinaysay sa kanila. 

at sinalita nang diyos ang lahat nang salitang ito, na sinasabi, 

ako ang panginoon mong diyos, na naglabas sa iyo sa lupain nang egipto, sa bahay nang pagkaalipin. 
huwag kang magkakaroon nang ibang manga diyos sa harap ko. 

huwag kang gagawa para sa iyo nang larawang inanyuan o nang kawangis man nang anomang anyong 
nasa itaas sa langit, o nang nasa ibaba sa lupa, o nang nasa tubig sa ilalim nang lupa: 

huwag mong yuyukuran sila, o paglingkuran man sila: sapagka't akong panginoon mong diyos, ay diyos 
na mapanibughuin, na aking dinadalaw ang katampalasanan nang manga magulang sa manga anak, 
hanggang sa ikatlo at ikaapat na salin nang lahi nang manga napopoot sa akin: 

at pinagpapakitaan ko nang kaawaan ang libolibong umiibig sa akin at tumutupad nang aking manga 
utos. 

huwag mong babanggitin ang pangalan nang panginoon mong diyos sa walang kabuluhan, sapagka't 
hindi aariin nang panginoong walang sala ang bumanggit nang kaniyang pangalan sa walang kabuluhan. 
alalahanin mo ang araw nang sabbath upang ipangilin. 

anim na araw na gagawa ka at iyong gagawin ang lahat nang iyong gawain. 

nguni't ang ikapitong araw ay sabbath sa panginoon mong diyos: sa araw na iyan ay huwag kang gagawa 
nang anomang gawa, ikaw, ni ang iyong anak na lalake ni babae, ni ang iyong aliping lalake ni babae, ni 
ang iyong baka, ni ang iyong tagaibang lupa na nasa loob nang iyong manga pintuang daan: 

sapagka't sa anim na araw ay ginawa nang panginoon ang langit at lupa, ang dagat, at lahat nang 
nangaroon, at nagpahinga sa ikapitong araw, na ano pa't pinagpala nang panginoon ang araw nang 
sabbath, at pinakabanal. 

igalang mo ang iyong ama at ang iyong ina: upang ang iyong manga araw ay tumagal sa ibabaw nang 
lupa na ibinibigay sa iyo nang panginoon mong diyos. 

huwag kang papatay. 

huwag kang mangangalunya. 

huwag kang magnanakaw. 

huwag kang magbibintang sa iyong kapuwa. 

huwag mong iimbutin ang bahay nang iyong kapuwa, huwag mong iimbutin ang asawa nang iyong 
kapuwa, ni ang kaniyang aliping lalake o babae, ni ang kaniyang baka, ni ang kaniyang asno, ni anomang 
bagay nang iyong kapuwa. 

at nakikita nang buong bayan ang manga kulog, at ang manga kidlat, at ang tunog nang pakakak at ang 
bundok na umuusok: at nang makita nang bayan, ay nanginig sila, at tumayo sa malayo. 

at sinabi nila kay moises, magsalita ka sa amin, at aming didinggin: datapuwa't huwag magsalita ang 
diyos sa amin, baka kami ay mamatay. 

at sinabi ni moises sa bayan, huwag kayong matakot: sapagka't ang diyos ay naparito upang subukin 
kayo, at upang ang takot sa kaniya ay sumainyo, upang huwag kayong magkasala. 

at ang bayan ay tumayo sa malayo, at si moises ay lumapit sa salimuot na kadiliman na kinaroroonan 
nang diyos. 

at sinabi nang panginoon kay moises, ganito mo sasabihin sa manga anak ni israel: kayo ang nakakita na 
ako'y nakipagusap sa inyo mula sa langit. 

huwag kayong gagawa nang ibang manga diyos na iaagapay sa akin, nang manga diyos na pilak, o nang 
manga diyos na ginto, huwag kayong gagawa para sa inyo. 

isang dambanang lupa ang inyong gagawin sa akin, at inyong ihahain doon ang inyong manga handog na 
susunugin, at ang inyong manga handog tungkol sa kapayapaan, ang inyong manga tupa, at ang inyong 
manga baka sa lahat nang dakong aking ipaaalaala ang aking pangalan, ay paparoonan kita at 
pagpapalain kita. 

at kung igagawa mo ako nang isang dambanang bato, ay huwag mong itatayong may tapyas: sapagka't 
kung iyong gamitin ang iyong patalim doon, ay iyong nilapastangan yaon. 

ni huwag kang sasampa sa aking dambana sa pamamagitan nang manga baytang, upang ang inyong 
kahubaran ay huwag malitaw sa ibabaw niyaon. 

ito nga ang manga hatol na igagawad mo sa harap nila. 

kung ikaw ay bumili nang isang aliping hebreo, ay anim na taong maglilingkod siya; at sa ikapito ay aalis 
siyang laya na walang sauling bayad. 

kung siya'y pumasok na magisa, ay aalis na mag-isa: kung may asawa ay aalis nga ang kaniyang asawa na 
kasama niya. 

kung siya'y bigyan nang kaniyang panginoon nang asawa, at magkaanak sa kaniya nang manga lalake, o 
manga babae, ang asawa at ang kaniyang manga anak ay magiging sa kaniyang panginoon, at siya'y aalis 
na magisa. 

datapuwa't kung maliwanag na sabihin nang alipin, aking iniibig ang aking panginoon, ang aking asawa, 
at ang aking manga anak, ako'y hindi aalis na laya: 

kung magkagayo'y dadalhin siya nang kaniyang panginoon sa diyos, at dadalhin siya sa pinto, o sa haligi 
nang pinto, at bubutasan nang kaniyang panginoon ang kaniyang tainga nang isang pangbutas, at 
paglilingkuran niya siya magpakailan man. 

at kung ipagbili nang isang lalake ang kaniyang anak na babae na maging alipin, ay hindi siya aalis na 
gaya nang pagalis nang manga aliping lalake. 

kung siya'y hindi makapagpalugod sa kaniyang panginoon, na umayaw magasawa sa kaniya, ay 
ipatutubos nga niya siya: walang kapangyarihang ipagbili siya sa isang taga ibang lupa, yamang siya'y 
nadaya. 

at kung pinapag-asawa nang bumili sa kaniyang anak na lalake, ay kaniyang ipalalagay siya nang ayon sa 
kaugalian sa manga anak na babae. 

kung siya'y magasawa sa iba, ang kaniyang pagkain, ang kaniyang damit at ang kaniyang kapangyarihang 
pagkaasawa ay hindi niya babawasan. 

at kung hindi niya gawin ang tatlong bagay na ito sa kaniya ay aalis nga siya na walang bayad, na walang 
tubos na salapi. 

ang sumakit sa isang tao, na ano pa't mamatay ay papataying walang pagsala. 

at kung hindi sinasadya nang isang tao, kundi diyos ang naghulog sa kaniyang kamay, ay lalaanan kita 
nang isang dako na kaniyang tatakasan. 

at kung magtangka ang sinoman sa kaniyang kapuwa, na pumatay na may daya, ay alisin mo siya sa 
aking dambana, upang patayin. 

at ang sumakit sa kaniyang ama o sa kaniyang ina, ay papataying walang pagsala. 

at ang magnakaw nang isang tao, at ipagbili, o masumpungan sa kaniyang kamay, ay papataying walang 
pagsala. 

at ang lumait sa kaniyang ama, o sa kaniyang ina, ay papataying walang pagsala. 

at kung may magbabag, at saktan nang isa ang isa, nang bato, o nang kaniyang suntok, at hindi 
mamatay, kundi mahiga lamang sa banig: 

kung makabangon uli, at makalakad sa tulong nang kaniyang tungkod, ay ligtas nga yaong sumakit sa 
kaniya: pagbabayaran lamang niya ang panahong nasayang, at kaniyang pagagalinging maigi. 

at kung saktan nang sinoman ang kaniyang aliping lalake o babae, nang tungkod at mamatay sa kaniyang 
kamay, ay parurusahan siyang walang pagsala. 

gayon ma'y kung tumagal nang isang araw o dalawa, ay hindi siya parurusahan: sapagka't siya'y kaniyang 
salapi. 

at kung may magbabag, at makasakit nang isang babaing buntis, na ano pa't makunan, at gayon ma'y 
walang karamdamang sumunod: ay tunay na papagbabayarin siya, ayon sa iatang sa kaniya nang asawa 
nang babae, at siya'y magbabayad nang ayon sa ipasiya nang manga hukom. 

datapuwa't kung may anomang karamdamang sumunod, magbabayad ka nga nang buhay kung buhay, 
mata kung mata, ngipin kung ngipin, kamay kung kamay, paa kung paa, 

paso kung paso, sugat kung sugat, bugbog kung bugbog. 

at kung saktan nang sinoman ang mata nang kaniyang aliping lalake, o ang mata nang kaniyang aliping 
babae at mabulag, ay kaniyang palalayain dahil sa kaniyang mata. 

at kung kaniyang bungalan ang kaniyang aliping lalake, o babae, ay kaniyang palalayain dahil sa kaniyang 
ngipin. 

at kung ang isang baka ay manuwag nang isang lalake o nang isang babae, na ano pa't mamatay, ay 
babatuhing walang pagsala ang baka at ang kaniyang lama'y hindi kakanin, datapuwa't ang may-ari nang 
baka ay maliligtas. 

datapuwa't kung ang baka ay dating manunuwag sa panahong nakaraan, at naisumbong na sa may-ari at 
hindi niya kinulong, na ano pa't makamatay nang isang lalake, o isang babae: ay babatuhin ang baka at 
ang may-ari naman ay papatayin. 

kung siya'y atangan nang katubusan ay magbibigay nga siya nang katubusan sa kaniyang buhay 
anomang iatang sa kaniya. 

maging manuwag sa isang anak na lalake o babae man, ay gagawin sa kaniya ayon sa kahatulang ito. 
kung ang baka ay manuwag sa isang aliping lalake o babae, ay magbabayad ang may-ari nang tatlong 
pung siklong pilak sa kanilang panginoon, at ang baka ay babatuhin. 

at kung ang sinoman ay magbubukas nang isang balon, o huhukay nang isang balon at hindi tatakpan, at 
ang isang baka, o ang isang asno ay mahulog sa loob, 

ay sasaulian nang may-ari nang balon; magbabayad siya nang salapi sa may-ari nang manga yaon, at ang 
patay na hayop ay magiging kaniya. 

at kung ang baka nang sinoman ay sumakit sa baka nang iba, na ano pa't mamatay, ay kanila ngang 
ipagbibili ang bakang buhay, at kanilang paghahatiin ang halaga niyaon, at ang patay ay paghahatiin din 
nila. 

o kung kilala, na ang baka ay dating manunuwag sa panahong nakaraan, at hindi kinulong nang may-ari: 
ay tunay ngang magbabayad siya, nang baka kung baka, at ang patay na hayop ay magiging kaniyang 
sarili. 

kung ang isang lalake ay magnakaw nang isang baka, o nang isang tupa at patayin, o ipagbili: ay kaniyang 
pagbabayaran nang limang baka ang isang baka, at nang apat na tupa ang isang tupa. 

kung ang isang magnanakaw ay masumpungan, na naninira, at masaktan na ano pa't namatay ay hindi 
aariing mamamataytao ang pumatay. 

kung sikatan siya nang araw, ay aariin siyang mamamataytao, siya'y dapat magsauli nang kabayaran: 
kung siya'y wala ay ipagbibili siya dahil sa kaniyang ninakaw. 

kung ang ninakaw ay masumpungang buhay sa kaniyang kamay, maging baka, o asno, o tupa, ay 
magbabayad siya nang ibayo. 

kung ang sinoman ay magpastol sa isang bukid, o sa isang ubasan, at pawalan ang kaniyang hayop at 
pastulin sa bukid nang iba, sa pinakamainam sa kaniyang sariling parang, at sa pinakamainam sa 
kaniyang sariling ubasan, ay sasaulian niya. 

kung may magpningas na apoy, at magtangay nang manga tinik, na ano pa't ang manga mandala, o ang 
manga uhay, o ang bukid ay masunog, ay tunay na magbabayad yaong nagpaningas nang apoy. 

kung ang sinoman ay magpatago sa kaniyang kapuwa nang salapi o pag-aari, at nakawin sa bahay nang 
taong yaon: kung masumpungan ang magnanakaw, ay magbabayad nang ibayo. 

kung hindi masumpungan ang magnanakaw, ay lalapit ang may-ari nang bahay sa diyos, upang 
maalaman kung hindi niya pinakialaman ang pag-aari nang kaniyang kapuwa. 

sapagka't lahat nang bagay na pagsalangsang, maging sa baka, sa asno, sa tupa, sa damit, o sa anomang 
bagay na nawala, na may magsabi, ito nga ay akin: ay dadalhin sa harap nang diyos ang usap nang 
dalawa, yaong parurusahan nang diyos ay magbabayad nang ibayo sa kaniyang kapuwa. 

kung ang sinoman ay maghabilin sa kaniyang kapuwa nang isang asno, o nang isang baka, o nang isang 
tupa, o nang anomang hayop, at mamatay, o masasaktan, o maagaw, na walang nakakakitang sinoman: 
ay pamamagitanan silang dalawa nang pagsumpa sa panginoon kung hindi niya pinakialaman ang pag- 
aari nang kaniyang kapuwa, at tatanggapin nang may-ari, at siya'y hindi magsasauli. 

datapuwa't kung kaniyang ninakaw sa kaniya ay sasaulian niya ang may-ari niyaon. 

kung nalapa ay dadalhing pinakapatotoo, at hindi sasaulian ang nalapa. 

at kung ang sinoman ay humiram nang anoman sa kaniyang kapuwa, at masaktan, o mamatay, na hindi 
kaharap ang may-ari, ay walang pagsala na siya'y magsasauli. 

kung ang may-ari niyaon ay kaharap, ay hindi niya sasaulian: kung isang bagay na pinauupahan ay 
ihuhulog sa kaniyang kaupahan. 

at kung dayain nang isang lalake ang isang dalaga, na hindi pa niya nagiging asawa at kaniyang sipingan, 
ay tunay na kaniyang ipagbabayad nang bigay-kaya upang maging asawa niya. 

kung itangging mainam nang kaniyang ama na ibigay sa kaniya, ay magbabayad siya nang salapi, ayon sa 
bigay-kaya sa manga dalaga. 

huwag mong babatahing mabuhay ang isang babaing manggagaway. 

sinomang makiapid sa isang hayop ay papataying walang pagsala. 

yaong maghain sa anomang diyos, maliban sa panginoon lamang, ay lubos na papatayin. 

at ang taga ibang lupa ay huwag mong aapihin, o pipighatiin man, sapagka't kayo'y naging taga ibang 
lupa sa lupain nang egipto. 

huwag mong papagdadalamhatiin ang sinomang babaing bao, o ulila. 

kung iyong dalamhatiin sila sa anomang paraan, at sila'y dumaing sa akin, ay walang pagsala, na aking 
didinggin ang kanilang daing, 

at ang aking pagiinit ay magaalab, at aking papatayin kayo nang tabak, at ang inyong manga asawa ay 
magiging manga bao, at ang inyong manga anak ay manga ulila. 

kung magpautang ka nang salapi sa kanino man sa aking bayan na kasama mo na dukha, huwag kang 
magpapakamanunubo sa kaniya ni hihingan mo man siya nang tubo. 

kung iyong tanggapin sa anoman ang damit nang iyong kapuwa na pinakasangla, ay iyong isasauli sa 
kaniya bago lumubog ang araw, 

sapagka't iyan ang kaniya lamang pangbihis, siyang kaniyang pangdamit sa kaniyang balat: ano ngang 
kaniyang ipangtutulog? at mangyayari, na pagka siya'y dumaing sa akin, ay aking didinggin: sapagka't 
ako'y mapagbiyaya. 

huwag mong lalapastanganin ang diyos, ni susumpain man ang pinuno sa iyong bayan. 

huwag kang magmamakupad nang paghahandog nang iyong manga ani, at nang tulo nang iyong manga 
pigaan. ang panganay sa iyong manga anak na lalake ay ibibigay mo sa akin. 

gayon din ang gagawin mo sa iyong manga baka, at sa iyong manga tupa: pitong araw na mapapa sa 
kaniyang ina: sa ikawalong araw ay ibibigay mo sa akin. 

at kayo'y magpapakabanal na tao sa akin: na ano pa't huwag kayong kakain nang anomang laman, na 
nalapa nang ganid sa parang, inyong ihahagis sa manga asno. 

huwag kang magkakalat nang kasinungalingan: huwag kang makikipagkayari sa masama, na maging saksi 
kang sinungaling. 

huwag kang susunod sa karamihan na gumawa nang masama, ni magbibigay patotoo man sa isang usap, 
na ang kiling ay sa karamihan upang sirain ang kahatulan: 

ni huwag mo ring kikilingan ang dukha sa kaniyang usap. 

kung iyong masumpungan ang baka nang iyong kaalit o ang kaniyang asno, na nakawala, ay tunay na 
ibabalik mo sa kaniya. 

kung iyong makita ang asno nang napopoot sa iyo, na nakalugmok sa ilalim nang kaniyang pasan, at 
ayaw mo mang alisan nang pasan, ay walang pagsalang iyong tutulungan pati nang may-ari niyaon. 
huwag mong sisirain ang kahatulan nang iyong dukha, sa kaniyang usap. 

layuan mo ang bagay na kasinungalingan, at ang walang sala at ang matuwid, ay huwag mong papatayin: 
sapagka't hindi ko patototohanan ang masama. 

at huwag kang tatanggap nang suhol: sapagka't ang suhol ay bumubulag sa manga may paningin, at 
sinisira ang manga salita nang manga banal. 

at ang taga ibang lupa ay huwag mong pipighatiin sapagka't talastas ninyo ang puso nang taga ibang 
lupa, yamang kayo'y naging manga taga ibang lupa, sa lupain nang egipto. 

anim na taong hahasikan mo ang iyong lupa at aanihin mo ang bunga niyaon: 

datapuwa't sa ikapitong taon ay iyong iiwan at babayaan, upang kumain ang dukha sa iyong bayan: at 
ang kanilang iwan ay kakanin nang hayop sa bukid. gayon din ang iyong gagawin sa iyong ubasan at sa 
iyong olibohan. 

anim na araw, na iyong gagawin ang iyong gawain, at sa ikapitong araw, ay magpapahinga ka: upang ang 
iyong baka at ang iyong asno ay makapagpahinga, at ang anak na lalake nang iyong aliping babae, at ang 
taga ibang lupa ay makapagpahinga. 

at lahat nang manga bagay na aking sinabi sa inyo ay inyong ingatan: at huwag ninyong banggitin ang 
pangalan nang ibang diyos, o marinig man sa inyong bibig. 

makaitlong magdidiwang ka nang pista sa akin, sa bawa't taon. 

ang pista nang tinapay na walang lebadura ay iyong ipagdidiwang, pitong araw na kakain ka nang 
tinapay na walang lebadura, gaya nang iniutos ko sa iyo, sa takdang panahon, sa buwan nang abib 
(sapagka't niyaon ka umalis sa egipto); at walang lalapit sa harap ko na walang dala: 

at ang pista nang pagaani nang manga unang bunga nang iyong kapagalan, na iyong inihasik sa bukid: at 
ang pista nang pagaani, sa katapusan nang taon, nang pagaani mo nang iyong kapagalan sa bukid. 
makaitlo sa bawa't taon na ang lahat na iyong manga lalake ay haharap sa panginoong diyos. 

huwag mong ihahandog ang dugo nang hain sa akin, na kasabay nang tinapay na may lebadura, o iiwan 
mo man ang taba nang aking pista sa buong magdamag hanggang sa kinaumagahan. 

ang manga pinakauna nang manga unang bunga nang iyong lupa ay iyong ipapasok sa bahay nang 
panginoon mong diyos. huwag mong lulutuin ang batang kambing sa gatas nang kaniyang ina. 

narito, aking sinusugo ang isang anghel sa unahan mo, upang ingatan ka sa daan, at upang dalhin ka sa 
dakong aking inihanda sa iyo. 

magingat kayo sa kaniya, at dinggin ninyo ang kaniyang tinig, huwag ninyong mungkahiin siya: sapagka't 
hindi niya patatawarin ang inyong pagsalangsang, sapagka't ang aking pangalan ay nasa kaniya. 
datapuwa't kung didinggin mong lubos ang kaniyang tinig, at gagawin mo ang lahat nang aking 
sinasalita, ay magiging kaaway nga ako nang iyong manga kaaway, kaalit nang iyong manga kaalit. 
sapagka't ang aking anghel ay magpapauna sa iyo at dadalhin ka sa amorrheo, at sa hetheo at sa 
perezeo, at sa cananeo, at sa heveo, at sa Jebuseo, at aking lilipulin. 

huwag kang yuyukod sa kanilang manga diyos, o maglilingkod man sa manga yaon, o gagawa man nang 
ayon sa kanilang manga gawa, kundi iyong iwawaksi at iyong pagpuputulputulin ang kanilang manga 
haligi na pinakaalaala. 

at inyong paglilingkuran ang panginoon ninyong diyos, at kaniyang babasbasan ang iyong tinapay at ang 
iyong tubig, at aking aalisin ang sakit sa gitna mo. 

walang babaing makukunan, o magiging baog man, sa iyong lupain: ang bilang nang iyong manga araw 
ay aking lulubusin. 

aking susuguin ang sindak sa unahan mo, at aking liligaligin ang buong bayan na iyong paroroonan, at 
aking patatalikurin sa iyo ang lahat nang iyong manga kaaway. 

at aking susuguin ang manga putakti sa unahan mo, na magpapalayas sa heveo, sa cananeo at sa 
hetheo, sa harap mo. 

hindi ko palalayasin sila sa harap mo sa isang taon, baka ang lupa'y maging ilang, at ang manga ganid sa 
parang ay magsidami laban sa iyo. 

untiunting aking palalayasin sila sa harap mo, hanggang sa ikaw ay kumapal at manahin mo ang lupain. 
at aking itatatag ang iyong hangganan na mula sa dagat na mapula hanggang sa dagat nang filistia at 
mula sa ilang hanggang sa ilog nang eufrates: sapagka't aking ibibigay ang manga nananahan sa lupain sa 
iyong kamay, at iyo silang palalayasin sa harap mo. 

huwag kang makikipagtipan sa kanila, ni sa kanilang manga diyos. 

sila'y hindi tatahan sa iyong lupain, baka papagkasalahin ka nila laban sa akin: sapagka't kung ikaw ay 
maglingkod sa kanilang manga diyos, ay tunay na magiging silo sa iyo. 

at kaniyang sinabi kay moises, sumampa ka sa kinaroroonan nang panginoon, ikaw, at si aaron, si nadab, 
at si abiu, at pitong pu nang manga matanda sa israel: at sumamba kayo mula sa malayo: 

at si moises lamang ang lalapit sa panginoon, datapuwa't sila'y hindi lalapit, o ang bayan man ay 
sasampang kasama niya. 

at lumapit si moises at isinaysay sa bayan ang lahat nang manga salita nang panginoon, at ang lahat 
nang manga palatuntunan. at ang buong bayan ay sumagot nang paminsan, at nagsabi, lahat nang 
manga salita na sinalita nang panginoon, ay aming gagawin. 

at sinulat ni moises ang lahat nang manga salita nang panginoon, at bumangon nang maaga sa 
kinaumagahan, at nagtayo nang isang dambana sa paanan nang bundok, at nang labing dalawang 
batong pinakaalaala, ayon sa labing dalawang lipi nang israel. 

at kaniyang sinugo ang manga binata nang manga anak ni israel, na nagsipaghandog nang manga 
handog na susunugin at nagsipaghain sa panginoon nang handog na baka tungkol sa kapayapaan. 

at kinuha ni moises ang kalahati nang dugo, at inilagay sa manga tasa; at ang kalahati nang dugo ay 
iniwisik sa ibabaw nang dambana. 

at kaniyang kinuha ang aklat nang tipan, at binasa sa pakinig nang bayan: at kanilang sinabi, lahat nang 
sinalita nang panginoon ay aming gagawin, at kami ay magmamasunurin. 

at kinuha ni moises ang dugo at iniwisik sa bayan, at sinabi, narito ang dugo nang tipan, na 
ipinakipagtipan nang panginoon sa inyo tungkol sa lahat nang manga salitang ito. 

nang magkagayo'y sumampa si moises, at si aaron, si nadab, at si abiu, at pitongpu nang manga 
matanda sa israel: 

at kanilang nakita ang diyos nang israel: at mayroon sa ilalim nang kaniyang manga paa na parang isang 
yaring lapag na batong zafiro, at paris din nang langit sa kaliwanagan. 

at sa manga mahal na tao sa manga anak ni israel ay hindi niya ipinatong ang kaniyang kamay: at sila'y 
tumingin sa diyos, at kumain at uminom. 

at sinabi nang panginoon kay moises, sampahin mo ako sa bundok, at dumoon ka: at ikaw ay bibigyan ko 
nang manga tapyas na bato, at nang kautusan, at nang utos na aking isinulat, upang iyong maituro sa 
kanila. 

at tumindig si moises, at si josue na kaniyang tagapangasiwa: at si moises ay sumampa sa bundok nang 
diyos. 

at kaniyang sinabi sa manga matanda, hintayin ninyo kami rito hanggang sa kami ay bumalik sa inyo: at, 
narito si aaron at si hur ay kasama ninyo: sinomang magkaroon nang usap ay lumapit sa kanila. 

at sumampa si moises sa bundok at tinakpan nang ulap ang bundok. 

at ang kaluwalhatian nang panginoon ay nanahan sa ibabaw nang bundok nang sinai, at tinakpan nang 
ulap na anim na araw: at sa ikapitong araw ay tinawag niya si moises sa gitna nang ulap. 

at ang anyo nang kaluwalhatian nang panginoon ay paris nang apoy na manunupok sa ibabaw nang 
taluktok nang bundok, sa harap nang manga mata nang manga anak ni israel. 

at pumasok si moises sa gitna nang ulap, at sumampa sa bundok: at si moises ay natira sa bundok na 
apat na pung araw at apat na pung gabi. 

at ang panginoon ay nagsalita kay moises, na sinasabi, 

salitain mo sa manga anak ni israel, na sila'y magdala sa akin nang isang handog: ang bawa't tao na 
maganyak ang puso sa kagandahang loob ay kukunan ninyo nang handog sa akin. 

at ito ang handog na inyong kukunin sa kanila, ginto, at pilak, at tanso, 

at kayong bughaw, kulay-ube, at pula, at lino at balahibo nang kambing, 

at manga balat nang lalaking tupa na tinina sa pula, at manga balat nang poka, at kahoy na akasia, 
langis sa ilawan, manga espesia sa langis na pangpahid, at sa mabangong pangsuob, 

mga batong onix, at manga batong pangkalupkop sa efod, at sa pektoral. 

at kanilang igawa ako nang isang santuario, upang ako'y makatahan sa gitna nila. 

ayon sa lahat nang aking ipinakita sa iyo, sa anyo nang tabernakulo at sa anyo nang lahat nang 
kasangkapan niyaon ay gayon ninyo gagawin. 

at sila'y gagawa nang isang kaban na kahoy na akasia: na may dalawang siko't kalahati ang haba niyaon, 
at may isang siko't kalahati ang luwang niyaon, at may isang siko't kalahati ang taas niyaon. 

at iyong babalutin nang taganas na ginto, sa loob at sa labas ay iyong babalutin, at igagawa mo sa 
ibabaw nang isang kornisa sa palibot. 

at ipagbububo mo nang apat na argolyang ginto, at ipaglalagay mo sa apat na paa niyaon, at dalawang 
argolya ang mapapasa isang tagiliran niyaon, at dalawang argolya sa kabilang tagiliran niyaon. 

at gagawa ka nang manga pingga na kahoy na akasia at iyong babalutin nang ginto. 

at iyong isusuot ang manga pingga sa loob nang manga argolya, sa manga tagiliran nang kaban, upang 
mabuhat ang kaban. 

ang manga pingga ay masusuot sa loob nang manga argolya nang kaban: hindi aalisin doon. 

at iyong isisilid sa kaban ang manga kinalalagdaan nang patotoo na aking ibibigay sa iyo. 

at gagawa ka nang isang luklukan nang awa, na taganas na ginto: na may dalawang siko't kalahati ang 
haba niyaon, at may isang siko't kalahati ang luwang niyaon. 

at gagawa ka nang dalawang querubing ginto, na yari sa pamukpok iyong gagawin, sa dalawang dulo 
nang luklukan nang awa. 

at gawin mo ang isang querubin sa isang dulo, at ang isang querubin sa kabilang dulo: kaputol nang 
luklukan nang awa, gagawin mo ang manga querubin sa dalawang dulo niyaon. 

at ibubuka nang manga querubin ang kanilang pakpak na paitaas, na nilililiman ang luklukan nang awa, 
nang kanilang manga pakpak, na ang kanilang mukha ay nagkakaharap, sa dakong luklukan nang awa 
ihaharap ang manga mukha nang manga querubin. 

at iyong ilalagay ang luklukan nang awa sa ibabaw nang kaban, at sa loob nang kaban, ay iyong ilalagay 
ang manga kinalalagdaan nang patotoo, na aking ibibigay sa iyo. 

at diya'y makikipagkita ako sa iyo, at makikipanayam sa iyo mula sa ibabaw nang luklukan nang awa, sa 
gitna nang dalawang querubin na nangasa ibabaw nang kaban nang patotoo, tungkol sa lahat nang 
manga bagay na ibibigay ko sa iyong utos sa manga anak ni israel. 

at gagawa ka nang isang dulang na kahoy na akasia: na may dalawang siko ang haba niyaon, at isang siko 
ang luwang niyaon, at isang siko't kalahati ang taas niyaon. 

at iyong babalutin nang taganas na ginto, at igagawa mo nang isang kornisang ginto sa palibot. 

at igagawa mo nang isang gilid na may isang palad nang kamay ang luwang sa palibot, at igagawa mo 
nang isang kornisang ginto ang palibot nang gilid niyaon. 

at igagawa mo nang apat na argolyang ginto, at ilalagay mo ang manga argolya sa apat na sulok na ukol 
sa apat na paa niyaon. 

malalapit sa gilid ang manga argolya, sa daraanan nang manga pingga, upang madala ang dulang. 

at gagawin mo ang manga pingga na kahoy na akasia, at iyong babalutin nang ginto, upang ang dulang 
ay madala nang manga yaon. 

at gagawa ka nang manga pinggan niyaon, at nang manga kutsara niyaon, at nang manga kopa niyaon, 
at nang manga tasa niyaon na pagbubuhusan, na iyong gagawing taganas na ginto. 

at ilalagay mo sa dulang ang tinapay na handog sa harap ko na palagi. 

at gagawa ka nang isang kandelerong taganas na ginto: yari sa pamukpok gagawin mo ang kandelero, 
ang tuntungan niyaon, at ang haligi niyaon, ang manga kopa niyaon, ang manga globito niyaon at ang 
manga bulaklak niyaon ay manga kaputol: 

at magkakaroon nang anim na sangang lumalabas sa manga tagiliran niyaon, tatlong sanga nang 
kandelero'y sa isang tagiliran niyaon, at ang tatlong sanga nang kandelero ay sa kabilang tagiliran 
niyaon: 

at magkakaroon nang tatlong kopang anyong bulaklak nang almendro sa isang sanga, isang globito at 
isang bulaklak, at tatlong kopang anyong bulaklak nang almendro sa kabilang sanga, isang globito at 
isang bulaklak: at gayon sa anim na sangang lumalabas sa kandelero. 

at sa haligi nang kandelero'y magkakaroon nang apat na kopang anyong bulaklak nang almendro, 
sangpu nang manga globito niyaon, at nang manga bulaklak niyaon: 

at magkakaroon nang isang globito sa ilalim nang dalawa sa manga sanga, at isang globito sa ilalim nang 
kabilang dalawa sa manga sanga na kaputol niyaon, at isang globito sa ilalim nang dalawang sangang 
nalalabi ayon sa anim na sanga na lumalabas sa kandelero. 

ang magiging manga globito at manga sanga niyaon ay kaputol: kabuoan niyaon ay isa lamang putol na 
yari sa pamukpok, na taganas na ginto. 

at igagawa mo nang kaniyang manga ilawan, na pito: at kanilang sisindihan ang manga ilawan niyaon, 
upang lumiwanag sa dakong tapat nang kandelero. 

at ang magiging manga gunting at manga pinggan niyaon ay taganas na ginto. 

isang talentong taganas na ginto gagawin, sangpu nang lahat nang kasangkapang ito. 

at ingatan mo, na iyong gawin ayon sa anyo nang manga yaon na ipinakita sa iyo sa bundok. 

bukod dito'y gagawin mo ang tabernakulo na may sangpung tabing, na linong pinili, at bughaw, at kulay- 
ube, at pula, na may manga querubin na gawa nang bihasang manggagawa, iyong gagawin. 

ang magiging haba nang bawa't tabing ay dalawang pu't walong siko, at ang luwang nang bawa't tabing 
ay apat na siko: lahat nang tabing ay magkakaroon nang isang kasukatan. 

limang tabing ay papagsusugpunging isa't isa, at ang ibang limang tabing ay papagsusugpunging isa't isa. 
at gagawa ka nang manga presilyang bughaw sa gilid nang isang tabing sa hangganan nang 
pagkakasugpong, at gayon din gagawin mo sa gilid nang ikalawang tabing na nasa ikalawang 
pagkakasugpong. 

limang pung presilya ang iyong gagawin sa isang tabing, at limang pung presilya ang iyong gagawin sa 
gilid nang tabing na nasa ikalawang pagkakasugpong, ang manga presilya ay magkakatapat na isa't isa. 
at limang pung pangawit na ginto ang iyong gagawin at pagsusugpungin mo ang manga tabing sa 
pamamagitan nang manga kawit, at magiging isa lamang. 

at gagawa ka nang manga tabing na balahibo nang kambing na pinaka tolda sa ibabaw nang 
tabernakulo: labing isang tabing ang iyong gagawin. 

ang magiging haba nang bawa't tabing ay tatlong pung siko, at ang luwang nang bawa't tabing ay apat 
na siko: ang labing isang tabing ay magkakaroon nang isang sukat. 

at iyong papagsusugpungin ang limang tabing, at gayon din ang anim na tabing, at iyong ititiklop ang 
ikaanim na tabing sa harapan nang tabernakulo. 

at limang pung presilya ang iyong gagawin sa tagiliran nang isang tabing na nasa hangganan nang 
pagkakasugpong, at limang pung presilya sa tagiliran nang ikalawang pagkakasugpong. 

at gagawa ka nang limang pung pangawit na tanso, at ikakabit mo ang manga pangawit sa manga 
presilya at pagsusugpungin mo ang tolda upang maging isa. 

at ang dakong nakalawit na nalalabi sa manga tabing nang tolda, na siyang kalahati nang tabing na 
nalalabi ay ilalaylay sa likuran nang tabernakulo. 

at ang siko nang isang dako at ang siko nang kabilang dako niyaong nalalabi sa haba nang manga tabing 
nang tolda, ay ilalaylay sa manga tagiliran nang tabernakulo, sa dakong ito at sa dakong yaon, upang 
takpan. 

at gagawa ka nang isang pangtakip sa tolda na balat nang lalaking tupa na tininang pula, at isang 
pangtakip na balat nang poka, sa ibabaw. 

at igagawa mo nang manga tabla ang tabernakulo, na kahoy na akasia na manga patayo. 

sangpung siko ang magiging haba nang isang tabla, at isang siko at kalahati ang luwang nang bawa't 
tabla. 

dalawang mitsa magkakaroon ang bawa't tabla na nagkakasugpong na isa't isa: ang gagawin mo sa lahat 
nang tabla nang tabernakulo. 

at igagawa mo nang manga tabla ang tabernakulo: dalawang pung tabla sa tagilirang timugan sa dakong 
timugan. 

at gagawa ka nang apat na pung tungtungang pilak upang ilagay sa ilalim nang dalawang pung tabla, 
dalawang tungtungan sa bawa't tabla na ukol sa kaniyang dalawang mitsa, at dalawang tungtungan sa 
ilalim nang ibang tabla na ukol sa kaniyang dalawang mitsa: 

at sa ikalawang tagiliran nang tabernakulo, sa dakong hilagaan, ay dalawang pung tabla: 

at ang kanilang apat na pung tungtungang pilak, dalawang tungtungan sa ilalim nang isang tabla, at 
dalawang tungtungan sa ilalim nang kabilang tabla. 

at sa dakong hulihan nang tabernakulo, sa dakong kalunuran ay igagawa mo nang anim na tabla. 

at igagawa mo nang dalawang tabla ang manga sulok nang tabernakulo sa dakong hulihan. 

at pagpapatungin sa dakong ibaba, at gayon din na maugnay sa itaas niyaon sa isang argolya, gayon ang 
gagawin sa dalawa, para sa dalawang sulok. 

at magkakaroon nang walong tabla, at ang kanilang manga tungtungang pilak ay labing anim na 
tungtungan: dalawang tungtungan sa ilalim nang isang tabla, at dalawang tungtungan sa ilalim nang 
kabilang tabla. 

at gagawa ka nang manga barakilan, na kahoy na akasia; lima sa manga tabla nang isang tagiliran nang 
tabernakulo: 

at limang barakilan sa manga tabla nang kabilang tagiliran nang tabernakulo, at limang barakilan sa 
manga tabla nang tagiliran nang tabernakulo sa dakong hulihan, na dakong kalunuran. 

at ang gitnang barakilan ay daraan sa kalagitnaan nang manga tabla mula sa isang dulo hanggang sa 
kabila. 

at iyong babalutin nang ginto ang manga tabla, at gigintuin mo ang kanilang manga argolya na 
pagdaraanan nang manga barakilan: at iyong babalutin nang ginto ang manga barakilan. 

at iyong itatayo ang tabernakulo ayon sa anyo niyaon, na ipinakita sa iyo sa bundok. 

at gagawa ka nang isang lambong na bughaw at kulay-ube, at pula at linong pinili: na may manga 
querubing mainam ang pagkayari: 

at iyong isasampay sa apat na haliging akasia na balot nang ginto, na pati nang kanilang manga pangipit 
ay ginto rin: na nakapatong sa ibabaw nang apat na tungtungang pilak. 

at iyong ibibitin ang lambong sa ilalim nang manga pangalawit, at iyong ipapasok doon sa loob nang 
lambong ang kaban nang patotoo: at paghihiwalayin sa inyo nang lambong ang dakong banal at ang 
kabanalbanalang dako. 

at iyong ilalagay ang luklukan nang awa sa ibabaw nang kaban nang patotoo sa kabanalbanalang dako. 
at iyong ilalagay ang dulang sa labas nang lambong, at ang kandelero ay sa tapat nang dulang sa tagiliran 
nang tabernakulo na dakong timugan: at ang dulang ay ilalagay mo sa dakong hilagaan. 

at igagawa mo nang isang tabing ang pintuan nang tolda na kayong bughaw at kulay-ube, at pula, at 
linong pinili, na yari nang mangbuburda. 

at igagawa mo ang tabing nang limang haliging akasia at babalutin mo nang ginto: na ang sima nang 
manga yaon ay ginto rin: at ipagbububo mo nang limang tungtungan. 

at gagawin mong kahoy nang akasia ang dambana, na limang siko ang haba at limang siko ang luwang, 
ang dambana ay gagawing parisukat: at ang taas ay magkakaroon nang tatlong siko. 

at gagawin mo ang manga anyong sungay sa ibabaw nang apat na sulok niyaon: ang manga anyong 
sungay ay kaputol din, at iyong babalutin nang tanso. 

at igagawa mo nang kaniyang manga kawa upang magalis nang manga abo, at nang manga pala, at nang 
manga mangkok, at nang manga pangalawit at nang manga suuban: lahat nang manga kasangkapa'y 
gagawin mong tanso. 

at igagawa mo nang isang salang tanso na tila lambat ang yari, at ang ibabaw nang nilambat ay igagawa 
mo nang apat na argolyang tanso sa apat na sulok niyaon. 

at ilalagay mo sa ibaba nang gilid nang dambana, sa dakong ibaba, upang ang nilambat ay umabot 
hanggang sa kalahatian nang dambana. 

at igagawa mo nang manga pingga ang dambana, manga pinggang kahoy na akasia at babalutin mo nang 
tanso. 

at ang manga pingga niyao'y isusuot sa manga argolya, at ang manga pingga ay ilalagay sa dalawang 
tagiliran nang dambana, pagka dinadala. 

gagawin mo ang dambana na kuluong sa pamamagitan nang manga tabla kung paano ang ipinakita sa 
iyo sa bundok, ay gayon gagawin nila. 

at iyong gagawin ang looban nang tabernakulo: sa tagilirang timugan na dakong timugan ay 
magkakaroon nang manga tabing sa looban na linong pinili, na may isang daang siko ang haba sa isang 
tagiliran: 

at ang ihahaligi doo'y dalawang pu, at ang manga tungtungan nang manga yaon ay dalawang pu na 
tanso, ang manga sima nang manga haligi at ang manga pilete niyaon ay pilak. 

at gayon din sa tagilirang dakong hilagaan, sa kahabaan ay magkakaroon nang manga tabing na may 
isang daang siko ang haba, at ang manga haligi nang manga yaon ay dalawangpu, at ang manga 
tungtungan nang manga yaon ay dalawangpu na tanso, ang manga sima nang manga haligi at ang 
manga pilete nang manga yaon ay pilak. 

at sa kaluwangan nang looban sa kalunuran ay magkakaroon nang manga tabing na may limangpung 
siko: ang haligi nang manga yaon ay sangpu at ang manga tungtungan nang manga yaon ay sangpu. 

at sa kaluwangan nang looban sa dakong silanganan, sa dakong sinisikatan nang araw, ay magkakaroon 
nang limangpung siko. 

ang manga tabing sa isang dako nang pintuang-daan ay magkakaroon nang labinglimang siko: ang 
manga haligi nang manga yaon ay tatlo, at ang manga tungtungan nang manga yaon ay tatlo rin. 

at sa kabilang dako'y magkakaroon nang manga tabing na ma'y labing limang siko: ang manga haligi 
nang manga yao'y tatlo, at ang manga tungtungan nang manga yao'y tatlo. 

at sa pintuan nang looban ay magkakaroon nang isang tabing na may dalawang pung siko, na ang kayo'y 
bughaw, at kulay-ube, at pula, at kayong linong pinili, na yari nang mangbuburda: ang manga haligi nang 
manga yao'y apat, at ang manga tungtungan nang manga yao'y apat. 

lahat nang haligi sa palibot nang looban ay pagsusugpungin nang manga pileteng pilak, ang manga sima 
nang manga yaon ay pilak, at ang manga tungtungan nang manga yaon ay tanso. 

ang haba nang looban ay magkakaroon nang isang daang siko, at ang luwang ay limang pu magpasaan 
man, at ang taas ay limang siko, kayong linong pinili, at ang manga tuntungan ay tanso. 

lahat nang manga kasangkapan nang tabernakulo, sa buong paglilingkod doon, at lahat nang manga 
tulos niyaon, at lahat nang manga tulos nang looban ay tanso. 

at iyong iuutos sa manga anak ni israel na sila'y magdala sa iyo nang taganas na langis nang binayong 
oliba na pangilawan, upang papagningasing palagi ang ilawan. 

sa tabernakulo nang kapisanan sa labas nang lambong na nasa harap nang kaban nang patotoo, ay 
aayusin yaon ni aaron at nang kaniyang manga anak mula sa hapon hanggang sa umaga sa harap nang 
panginoon: magiging palatuntunan sa buong panahon nang kanilang lahi sa ikagagaling nang manga 
anak ni israel. 

at ilapit mo sa iyo si aarong iyong kapatid at ang kaniyang manga anak na kasama niya, mula sa gitna 
nang manga anak ni israel, upang makapangasiwa sa akin sa katungkulang saserdote, si aaron, si nadab 
at si abiu, si eleazar at si ithamar, na manga anak ni aaron. 

at igagawa mo nang manga banal na kasuutan si aarong iyong kapatid sa ikaluluwalhati at ikagaganda. 
at iyong sasalitain sa lahat nang matalino, na aking pinagpupuspos nang diwa nang karunungan, na 
kanilang gawin ang kasuutan ni aaron, upang siya'y italaga, na siya'y makapangasiwa sa akin sa 
katungkulang saserdote. 

at ito ang manga kasuutang kanilang gagawin, isang pektoral, at isang epod, at isang balabal, at isang 
tunika na tinahing guhitguhit na naaanyong pariparisukat, isang mitra at isang pamigkis: at kanilang 
igagawa nang manga banal na kasuutan si aarong iyong kapatid, at ang kaniyang manga anak, upang 
makapangasiwa sa akin sa katungkulang saserdote. 

at kukuha sila nang ginto, at nang kayong bughaw, at nang kulay-ube, at nang pula, at nang lino. 

at kanilang gagawin ang epod na ginto, at kayong bughaw, at kulay-ube, pula, at linong pinili, na yari 
nang bihasang mangbuburda. 

magkakaroon nang dalawang pangbalikat na nagkakasugpong sa dalawang dulo niyaon, upang 
magkasugpong. 

at ang mainam na pagkayaring pamigkis na nasa ibabaw nang epod upang ibigkis, ay gagawing gaya 
nang pagkayari nang epod at kaputol, na ginto, kayong bughaw, at kulay-ube, at pula, at linong pinili. 
at kukuha ka nang dalawang batong onix, at iyong iuukit na limbag sa ibabaw nang manga yaon ang 
manga pangalan nang manga anak ni israel: 

anim sa kanilang manga pangalan ay sa isang bato, at ang manga pangalan nang anim na natitira ay sa 
isang bato, ayon sa kanilang kapanganakan. 

nayari nang manguukit sa bato, na gaya nang ukit nang isang panatak, iyong iuukit sa dalawang bato, 
ayon sa manga pangalan nang manga anak ni israel: iyong gagawing napamumutihan nang manga 
kalupkop na ginto. 

at iyong ilalagay ang dalawang bato sa ibabaw nang pangbalikat nang epod, upang maging manga 
batong pinakaalaala sa ikagagaling nang manga anak ni israel: at papasanin ni aaron ang kanilang manga 
pangalan sa harap nang panginoon, sa ibabaw nang kaniyang dalawang balikat, na pinakaalaala. 

at gagawa ka nang manga kalupkop na ginto: 

at nang dalawang tanikalang taganas na ginto, parang pisi iyong gagawin na yaring pinili: at iyong 
ilalapat sa manga kalupkop ang manga tanikalang pinili. 

at gagawin mo ang pektoral nang kahatulan, na gawa nang bihasang manggagawa, na gaya nang 
pagkayari nang epod iyong gagawin, gagawin mo na ginto, na bughaw, at kulay-ube, at pula, at linong 
pinili. 

gagawing parisukat at nakatiklop: isang dangkal magkakaroon ang haba niyaon, at isang dangkal ang 
luwang niyaon. 

at iyong kakalupkupan nang manga kalupkop na manga bato, apat na hanay na bato: isang hanay na 
sardio, topacio, at karbungko ang magiging unang hanay, 

at ang ikalawang hanay, ay isang esmeralda, isang zapiro, at isang diamante, 

at ang ikatlong hanay ay isang hasinto, isang agata, at isang amatista; 

at ang ikaapat na hanay ay isang berilo, isang onix, at isang haspe: pawang pamumutihan nang ginto sa 
kanilang manga kalupkop. 

at ang manga bato ay iaayos sa manga pangalan nang manga anak ni israel: labingdalawa, ayon sa 
manga pangalan nila, gaya nang ukit nang isang panatak, bawa't isa'y ayon sa kanilang pangalan, na 
magiging ukol sa labing dalawang lipi. 

at gagawa ka sa ibabaw nang pektoral nang manga tanikalang parang pisi, yaring pinili, na taganas na 
ginto. 

at igagawa mo ang ibabaw nang pektoral nang dalawang singsing na ginto, at ilalagay mo ang dalawang 
singsing sa dalawang sulok nang itaas nang pektoral. 

at inyong ilalagay ang dalawang pinising tanikalang ginto sa dalawang singsing sa manga sulok nang 
pektoral. 

at ang dalawang dulo nang dalawang tanikala nang pinili ay iyong ilalapat sa dalawang kalupkop, at 
iyong manga ilalagay sa manga pangbalikat nang epod, sa harapan. 

at gagawa ka nang dalawang singsing na ginto, at manga ilalagay mo sa dalawang sulok nang pektoral sa 
laylayan niyaon na nasa dakong kabaligtaran nang epod. 

at gagawa ka nang dalawang singsing na ginto, at iyong manga ikakapit sa dalawang pangbalikat nang 
epod, sa dakong ibaba, sa harapan, na malapit sa pagkakasugpong sa ibabaw nang mainam na 
pagkayaring pamigkis nang epod. 

at kanilang itatali ang pektoral sa pamamagitan nang manga singsing niyaon sa manga singsing nang 
epod nang isang taling bughaw, upang mamalagi sa ibabaw nang mainam na pagkayaring pamigkis nang 
epod, at upang ang pektoral ay huwag makalag sa epod. 

at dadalhin ni aaron sa kaniyang sinapupunan ang manga pangalan nang manga anak ni israel na nasa 
pektoral nang kahatulan pagka siya'y pumapasok sa dakong banal, na pinakaalaala sa harap nang 
panginoon, na palagi. 

at ilalagay mo sa pektoral nang kahatulan ang urim at ang tummim at manga ilalagay sa sinapupunan ni 
aaron, pagka siya'y pumapasok sa harap nang panginoon at dadalhing palagi ni aaron sa harap nang 
panginoon ang kahatulan sa manga anak ni israel na nasa kaniyang sinapupunan. 

at gagawin mo ang balabal nang epod na taganas na bughaw. 

at magkakaroon nang isang pinakaleeg sa gitna niyaon: magkakaroon ito nang isang uriang tinahi sa 
palibot nang pinakaleeg, gaya nang butas nang isang koselete, upang huwag mapunit. 

at ang saya niyaon ay igagawa mo nang manga granadang bughaw, at kulay-ube, at pula, sa palibot nang 
saya niyaon, at nang manga kampanilyang ginto sa gitna nang manga yaon sa palibot: 

isang kampanilyang ginto at isang granada, isang kampanilyang ginto at isang granada sa saya sa ibaba 
nang balabal sa palibot. 

at isusuot ni aaron upang mangasiwa: at ang tunog niyao'y maririnig pagka siya'y pumapasok sa dakong 
banal sa harap nang panginoon, at pagka siya'y lumalabas, upang siya'y huwag mamatay. 

at gagawa ka nang isang laminang taganas na ginto, at doo'y isusulat mong ukit na ayon sa ukit nang 
isang panatak, banal sa panginoon. 

at iyong ilalagay sa isang listong bughaw, at malalagay sa ibabaw nang mitra, sa ibabaw nang harapan 
nang mitra malalagay. 

at malalagay sa noo ni aaron, at dadalhin ni aaron ang kasamaan nang manga banal na bagay, na 
pakakabanalin nang manga anak ni israel sa lahat nilang manga banal na kaloob, at malalagay na palagi 
sa kaniyang noo, upang tanggapin sa harap nang panginoon. 

at iyong hahabihin ang kasuutan na anyong parisukat, na lino, at iyong gagawin ang mitra na lino, at 
iyong gagawin ang pamigkis na yari nang mangbuburda. 

at iyong igagawa ang manga anak ni aaron nang manga kasuutan, at iyong igagawa sila nang manga 
pamigkis, at iyong igagawa sila nang manga tiara sa ikaluluwalhati at ikagaganda. 

at iyong isusuot kay aarong iyong kapatid at sa kaniyang manga anak na kasama niya, at iyong papahiran 
nang langis sila, at iyong itatalaga sila, at iyong papagbanalin sila, upang sila'y makapangasiwa sa akin, sa 
katungkulang saserdote. 

at iyong igagawa sila nang manga salawal na lino, upang takpan ang laman nang kanilang kahubaran, 
mula sa manga balakang hanggang sa manga hita aabot. 

at isusuot ni aaron at nang kaniyang manga anak, pagka sila'y pumapasok sa tabernakulo nang 
kapisanan, o pagka sila'y lumalapit sa dambana upang mangasiwa sa dakong banal: upang sila'y huwag 
magdala nang kasamaan, at huwag mamatay: magiging isang palatuntunang walang hanggan sa kaniya 
at sa kaniyang binhi pagkamatay niya. 

at ito ang bagay na iyong gagawin sa kanila na ibukod sila, upang sila'y mangasiwa sa akin sa 
katungkulang saserdote: kumuha ka nang isang guyang toro at nang dalawang lalaking tupang walang 
kapintasan. 

at tinapay na walang lebadura, at manga munting tinapay na walang lebadura na hinaluan nang langis, 
at manga manipis na tinapay na walang lebadura na pinahiran nang langis: na gagawin mo sa mainam na 
harina nang trigo. 

at iyong isisilid sa isang bakol, at dadalhin mo na nasa bakol, sangpu nang toro at nang dalawang tupang 
lalake. 

at si aaron at ang kaniyang manga anak ay iyong dadalhin sa pintuan nang tabernakulo nang kapisanan, 
at iyong huhugasan sila nang tubig. 

at iyong kukunin ang manga kasuutan, at iyong isusuot kay aaron ang tunika niya, at ang balabal nang 
epod, at ang epod, at ang pektoral, at bibigkisan mo nang mainam na pagkayaring pamigkis nang epod: 
at iyong ipuputong ang mitra sa kaniyang ulo, at ipapatong mo ang banal na korona sa mitra. 

saka mo kukunin ang langis na pangpahid, at ibubuhos mo sa ibabaw nang kaniyang ulo, at papahiran 
mo nang langis siya. 

at iyong dadalhin ang kaniyang manga anak, at susuutan mo nang manga tunika sila. 

at iyong bibigkisan sila nang manga pamigkis, si aaron at ang kaniyang manga anak, at itatali mo ang 
manga tiara sa kanikaniyang ulo: at tatamuhin nila ang pagkasaserdote na pinakapalatuntunang palagi: 
at iyong papagbabanalin si aaron at ang kaniyang manga anak. 

at iyong dadalhin ang toro sa harap nang tabernakulo nang kapisanan: at ipapatong ni aaron at nang 
kaniyang manga anak ang kanilang kamay sa ulo nang toro. 

at iyong papatayin ang toro sa harap nang panginoon, sa pintuan nang tabernakulo nang kapisanan. 

at kukuha ka nang dugo nang toro, at ilalagay mo nang iyong daliri sa ibabaw nang manga anyong 
sungay nang dambana, at iyong ibubuhos ang lahat nang dugo sa paanan nang dambana. 


102 


at kukunin mo ang buong taba na nakababalot sa bituka, at ang manga lamak nang atay, at ang 
dalawang bato, at ang taba na nasa ibabaw nang manga yaon, at susunugin mo sa ibabaw nang 
dambana. 

datapuwa't ang laman nang toro, at ang balat, at ang dumi ay iyong susunugin sa apoy sa labas nang 
kampamento: handog nga dahil sa kasalanan. 

kukunin mo rin ang isang lalaking tupa, at ipapatong ni aaron at nang kaniyang manga anak ang kanilang 
kamay sa ulo nang lalaking tupa. 

at iyong papatayin ang lalaking tupa, at iyong kukunin ang dugo, at iyong iwiwisik sa palibot sa ibabaw 
nang dambana. 

at iyong kakatayin ang tupa at huhugasan mo ang bituka, at ang manga hita, at ipapatong mo sa manga 
pinagputolputol at sa ulo. 

at iyong susunugin ang buong tupa sa ibabaw nang dambana: handog na susunugin nga sa panginoon, 
pinaka masarap na amoy na handog sa panginoon, na pinaraan sa apoy. 

at kukunin mo ang isang tupa, at ipapatong ni aaron at nang kaniyang manga anak ang kanilang kamay 
sa ulo nang tupa. 

saka mo papatayin ang tupa, at kukunin mo ang dugo, at ilalagay mo sa pingol nang kanang tainga ni 
aaron, at sa pingol nang kanang tainga nang kaniyang manga anak, at sa hinlalaki nang kanilang kanang 
kamay, at sa hinlalaki nang kanilang kanang paa, at iwiwisik mo ang dugong labis sa ibabaw nang 
dambana sa palibot. 

at kukuha ka nang dugo na nasa ibabaw nang dambana, at nang langis na pangpahid, at iwiwisik mo kay 
aaron, at sa kaniyang manga suot, at sa kaniyang manga anak na kasama niya: at ikapapaging banal niya 
at nang kaniyang manga suot, at nang kaniyang manga anak, at nang manga suot nang kaniyang manga 
anak na kasama niya. 

kukunin mo rin naman sa lalaking tupa ang taba, at ang matabang buntot, at ang tabang nakababalot sa 
manga bituka, at ang manga lamak nang atay, at ang dalawang bato, at ang taba na nasa ibabaw nang 
manga yaon, at ang kanang hita (sapagka't isang lalaking tupa na itinalaga), 

at isang malaking tinapay, at isang munting tinapay na nilangisan, at isang manipis na tinapay sa bakol 
nang tinapay na walang lebadura na nasa harap nang panginoon: 

at iyong ilalagay ang kabuoan sa manga kamay ni aaron, at sa manga kamay nang kaniyang manga anak, 
at iyong manga luluglugin na pinakahandog na niluglog sa harap nang panginoon. 

at iyong kukunin sa kanilang manga kamay, at iyong susunugin sa dambana sa ibabaw nang handog na 
susunugin, na pinaka masarap na amoy sa harap nang panginoon: handog nga sa panginoon na pinaraan 
sa apoy. 

at kukunin mo ang dibdib nang tupa na itinalaga ni aaron, at luglugin mo na pinakahandog na niluglog sa 
harap nang panginoon: at magiging iyong bahagi. 

at iyong ihihiwalay ang dibdib nang handog na niluglog, at ang hita nang handog na itinaas, ang niluglog 
at ang itinaas, nang lalaking tupa na itinalaga na kay aaron at sa kaniyang manga anak, 

at magiging kay aaron at sa kaniyang manga anak, na pinaka bahagi magpakailan man, na mula sa 
manga anak ni israel: sapagka't isang handog na itinaas: at magiging isang handog na itinaas sa ganang 
manga anak ni israel, na kinuha sa kanilang manga hain tungkol sa kapayapaan: na dili iba't kanilang 
handog ngang itinaas sa panginoon. 

at ang manga banal na kasuutan ni aaron ay magiging sa kaniyang manga anak, pagkamatay niya, upang 
pahiran nang langis sa manga yaon, at upang italaga sa manga yaon. 

pitong araw na isusuot nang anak na magiging saserdote nakahalili niya, pagka siya'y pumapasok sa 
tabernakulo nang kapisanan upang mangasiwa sa dakong banal. 

at kukunin mo ang lalaking tupa na itinalaga at lulutuin mo ang kaniyang laman sa dakong banal. 

at kakanin ni aaron at nang kaniyang manga anak ang laman nang tupa, at ang tinapay na nasa bakol sa 
pintuan nang tabernakulo nang kapisanan. 

at kanilang kakanin ang manga bagay na yaon, na ipinangtubos nang sala, upang italaga at pakabanalin 
sila: datapuwa't hindi kakain niyaon ang sinomang taga ibang lupa, sapagka't manga bagay na banal. 

at kung may lumabis sa laman na itinalaga, o sa tinapay, hanggang sa kinaumagahan, ay iyo ngang 
susunugin sa apoy ang labis: hindi kakanin, sapagka't yao'y banal. 

at ganito mo gagawin kay aaron, at sa kaniyang manga anak, ayon sa lahat na aking iniutos sa iyo: pitong 
araw na iyong itatalaga sila. 

at araw-araw ay maghahandog ka nang toro na pinakahandog, dahil sa kasalanan na pinakapangtubos: 
at iyong lilinisin ang dambana pagka iyong ipinanggagawa nang katubusan yaon, at iyong papahiran 
nang langis upang pakabanalin. 

pitong araw na iyong tutubusin sa sala ang dambana, at iyong pakakabanalin, at ang dambana ay 
magiging kabanalbanalan, anomang masagi sa dambana ay magiging banal. 

ito nga ang iyong ihahandog sa ibabaw nang dambana: dalawang kordero nang unang taon araw-araw 
na palagi. 

ang isang kordero ay iyong ihahandog sa umaga; at ang isang kordero ay iyong ihahandog sa hapon: 

at kasama nang isang kordero na iyong ihahandog ang ikasangpung bahagi nang isang efa nang mainam 
na harina na may halong ikaapat na bahagi nang isang hin nang langis na hinalo, at ang ikaapat na 
bahagi nang isang hin na alak, ay pinakahandog na inumin. 

at ang isang kordero ay iyong ihahandog sa hapon, at iyong gagawin ayon sa handog na harina sa 
umaga, at ayon sa inuming handog niyaon, na pinaka masarap na amoy, na handog nga sa panginoon na 
pinaraan sa apoy. 

magiging isang palaging handog na susunugin sa buong panahon nang inyong lahi sa pintuan nang 
tabernakulo nang kapisanan, sa harap nang panginoon, na aking pakikipagkitaan sa inyo, upang 
makipagusap ako roon sa iyo. 

at doo'y makikipagtagpo ako sa manga anak ni israel: at ang tolda ay pakakabanalin sa pamamagitan 
nang aking kaluwalhatian. 

at aking pakakabanalin ang tabernakulo nang kapisanan, at ang dambana, si aaron man at ang kaniyang 
manga anak ay aking papagbabanalin upang mangasiwa sa akin sa katungkulang saserdote. 

at ako'y tatahan sa gitna nang manga anak ni israel, at ako'y magiging kanilang diyos. 

at kanilang makikilala, na ako ang panginoon nilang diyos, na kumuha sa kanila sa lupain nang egipto, 
upang ako'y tumahan sa gitna nila: ako ang panginoon nilang diyos. 

at gagawa ka nang isang dambana na mapagsusunugan nang kamangyan: na kahoy na akasia iyong 
gagawin. 

isang siko magkakaroon ang haba niyaon, at isang siko ang luwang niyaon, parisukat nga: at dalawang 
siko magkakaroon ang taas niyaon: ang manga anyong sungay niyaon ay kaputol din. 

at iyong babalutin nang taganas na ginto ang ibabaw niyaon, at ang manga tagiliran niyaon sa palibot, at 
ang manga sungay niyaon, at igagawa mo nang isang kornisang ginto sa palibot. 

at igagawa mo yaon nang dalawang argolyang ginto sa ilalim nang kornisa, sa dakong itaas nang 
dalawang tagiliran iyong gagawin; at magiging suutan nang manga pingga upang mabuhat. 

at ang iyong gagawing manga pingga ay kahoy na akasia, at iyong babalutin nang ginto. 

at iyong ilalagay sa harap nang tabing na nasa siping nang kaban nang patotoo, sa harap nang luklukan 
nang awa na nasa ibabaw nang kaban nang patotoo, na aking pakikipagtagpuan sa iyo. 

at magsusunog si aaron sa ibabaw niyaon nang kamangyan na mababangong espesia: tuwing umaga 
pagka kaniyang inaayos ang manga ilawan, ay susunugin niya. 

at pagka sinisindihan ni aaron ang manga ilawan sa hapon, ay kaniyang susunugin, na isang kamangyang 
palagi sa harap nang panginoon, sa buong panahon nang inyong manga lahi. 

huwag kayong maghahandog nang ibang kamangyan sa ibabaw niyaon, o nang handog na susunugin, o 
nang handog na harina man: at huwag kayong magbubuhos nang inuming handog sa ibabaw niyaon. 

at si aaron ay tutubos nang sala sa ibabaw nang manga anyong sungay nang dambana, minsan sa isang 
taon: kaniyang tutubusin sa sala na minsan sa isang taon, nang dugo nang handog dahil sa kasalanan, sa 
buong panahon nang inyong manga lahi: kabanal-banalan nga sa panginoon. 

at ang panginoon ay nagsalita kay moises, na sinasabi, 

pagbilang mo sa manga anak ni israel, ayon sa manga nabilang sa kanila ay magbibigay nga ang bawa't 
isa sa kanila nang katubusan nang kaniyang kaluluwa sa panginoon, pagka iyong binibilang sila, upang 
huwag magkaroon nang salot sa gitna nila pagka iyong binibilang sila. 

ito ang kanilang ibibigay, bawa't maraanan sa kanila na nangabibilang: kalahati nang isang siklo ayon sa 
siklo nang santuario: (ang isang siklo ay dalawang pung gera): kalahating siklo na pinakahandog sa 
panginoon. 

bawa't maraanan sa kanila na nangabibilang, mula sa dalawang pung taong gulang na patanda, ay 
magbibigay nang handog sa panginoon. 

ang mayaman ay hindi magbibigay nang higit, at ang dukha ay hindi magbibigay nang kulang sa 
kalahating siklo, pagbibigay nila nang handog sa panginoon, upang ipangtubos sa inyong manga 
kaluluwa. 

at iyong kukunin sa manga anak ni israel ang pangtubos na salapi, at iyong gugugulin sa paglilingkod sa 
tabernakulo nang kapisanan: na maging pinakaalaala sa manga anak ni israel sa harap nang panginoon, 
upang ipangtubos sa inyong manga kaluluwa. 

at ang panginoon ay nagsalita kay moises, na sinasabi, 

gagawa ka rin nang isang hugasang tanso, at ang tungtungan ay tanso, upang paghugasan: at iyong 
ilalagay sa gitna nang tabernakulo nang kapisanan at nang dambana at iyong sisidlan nang tubig. 

at si aaron at ang kaniyang manga anak ay maghuhugas doon nang kanilang manga paa: 

pagka sila'y pumapasok sa tabernakulo nang kapisanan, ay maghuhugas sila nang tubig, upang sila'y 
huwag mamatay, o pagka sila'y lumalapit sa dambana na mangasiwa, upang magsunog nang handog na 
pinaraan sa apoy sa panginoon. 

gayon sila maghuhugas nang kanilang manga kamay at nang kanilang manga paa upang huwag silang 
mamatay: at magiging isang palatuntunan magpakailan man sa kanila, sa kaniya at sa kaniyang binhi, sa 
buong panahon nang kanilang manga lahi. 

bukod dito'y nagsalita ang panginoon kay moises, na sinasabi, 

magdala ka rin nang manga pinakamagaling na espesia, nang taganas na mira ay limang daang siklo, at 
nang mabangong kanela ay kalahati nito, dalawang daan at limang pu; at nang mabangong kalamo ay 
dalawang daan at limang pu, 

at nang kasia, limang daan, ayon sa siklo nang santuario, at nang langis nang oliva ay isang hin: 

at iyong gagawing banal na langis na pangpahid, isang pabangong kinatha nang ayon sa katha nang 
manggagawa nang pabango: siya ngang magiging banal na langis na pangpahid. 

at iyong papahiran niyaon ang tabernakulo nang kapisanan, at ang kaban nang patotoo, 

at ang dulang, at ang lahat nang manga kasangkapan niyaon, at ang kandelero at ang manga 
kasangkapan niyaon, at ang dambanang suuban. 

at ang dambana nang handog na susunugin sangpu nang lahat nang manga kasangkapan, at ang 
hugasan at ang tungtungan. 

at pakabanalin mo upang maging manga kabanalbanalan: lahat nang makahipo sa manga yao'y magiging 
banal. 

at iyong papahiran nang langis si aaron at ang kaniyang manga anak, at iyong papagbabanalin sila, upang 
sila'y mangasiwa sa akin sa katungkulang saserdote. 

at iyong sasalitain sa manga anak ni israel, na iyong sasabihin, ito'y magiging banal na langis na 
pangpahid sa akin sa buong panahon nang iyong manga lahi. 

sa laman nang tao ay huwag ninyong ibubuhos, ni huwag kayong gagawa nang gaya niyan sa 
pagkakatha: banal nga at aariin ninyong banal. 

sinomang kumatha nang gaya niyan, o sinomang gumamit niyan sa isang taga ibang lupa, ay ihihiwalay 
sa kaniyang bayan. 

at sinabi nang panginoon kay moises, magdala ka nang mababangong espesia, estacte, at onycha, at 
galbano; mabangong espesia na may taganas na kamangyan: na magkakaisa nang timbang, 

at iyong gagawing kamangyan, na isang pabangong ayon sa katha nang manggagawa nang pabango, na 
tinimplahan nang asin, na pulos at banal, 

at iyong didikdikin ang iba niyan nang durog na durog at ilalagay mo sa harap nang kaban nang patotoo, 
sa loob nang tabernakulo nang kapisanan na aking pakikipagtagpuan sa iyo: aariin ninyong 
kabanalbanalan. 

at ang kamangyan na inyong gagawin, ayon sa pagkakatha niyan ay huwag ninyong gagawin para sa 
inyo: aariin mong banal sa panginoon. 

sinomang gumawa nang gaya niyan, upang amuyin ay ihihiwalay sa kaniyang bayan. 

at ang panginoon ay nagsalita kay moises, na sinasabi, 

tingnan mo aking tinawag sa pangalan si bezaleel na anak ni uri, na anak ni hur, sa lipi ni juda: 

at aking pinuspos siya nang espiritu nang diyos, sa karunungan at pagkakilala, at kaalaman, at sa lahat 
nang sarisaring gawain, 

upang kumatha nang manga gawang kaayaaya, upang gumawa sa ginto, at sa pilak, at sa tanso, 

at upang umukit nang manga batong pangkalupkop, upang gumawa nang manga nililok na kahoy, at 
upang gumawa sa lahat na sarisaring gawain. 

at ako, narito, aking inihalal na kasama niya si aholiab, na anak ni ahisamac sa lipi ni dan, at sa puso nang 
lahat na maalam na puso, ay aking isinilid ang karunungan, upang magawa nila ang lahat nang aking 
iniutos sa iyo: 

ang tabernakulo nang kapisanan at ang kaban nang patotoo, at ang luklukan nang awa na nasa ibabaw 
niyaon, at ang lahat nang kasangkapan nang tolda: 

at ang dulang at ang manga sisidlan niyaon at ang kandelerong dalisay, sangpu nang lahat na manga 
sisidlan, at ang dambana nang kamangyan, 

at ang dambana nang handog na susunugin sangpu nang lahat nang manga sisidlan niyaon, at ang 
hugasan at ang tungtungan niyaon, 

at ang manga kasuutang mabuting yari, at ang manga banal na kasuutan na pangsuot kay aarong 
saserdote, at ang manga kasuutan sa kaniyang manga anak, upang mangasiwa sa katungkulang 
saserdote, 

at ang langis na pangpahid, at ang kamangyan na mabangong manga kamangyan na itataan sa dakong 
banal: ayon sa lahat na iniutos ko sa iyo ay kanilang gagawin. 

at ang panginoo'y nagsalita kay moises, na sinasabi, 

salitain mo rin sa manga anak ni israel, na iyong sabihin, katotohanang ipangingilin ninyo ang aking 
manga sabbath, sapagka't isang tanda sa akin at sa inyo sa buong panahon nang inyong manga lahi, 
upang inyong makilala na ako ang panginoon na nagpapabanal sa inyo. 

inyong ipangingilin ang sabbath nga, sapagka't yao'y pangilin sa inyo: bawa't lumapastangan ay walang 
pagsalang papatayin: sapagka't sinomang gumawa nang anomang gawa sa araw na yaon, ay ihihiwalay 
ang taong yaon sa kaniyang bayan. 

anim na araw na gagawin ang gawain, datapuwa't ang ikapitong araw ay sabbath na takdang 
kapahingahan, pangilin sa panginoon: sinomang gumawa nang anomang gawa sa araw nang sabbath, ay 
walang pagsalang papatayin. 

kaya't ang manga anak ni israel ay mangingilin nang sabbath, na tutuparin ang sabbath sa buong 
panahon nang kanilang manga lahi, na pinakapalaging tipan. 

ito'y isang tanda sa akin at sa manga anak ni israel magpakailan man: sapagka't sa anim na araw ay 
ginawa nang panginoon ang langit at lupa, at sa ikapitong araw, ay nagpahinga at naginhawahan. 

at kaniyang ibinigay kay moises, pagkatapos na makipagsalitaan sa kaniya sa ibabaw nang bundok nang 
sinai, ang dalawang tapyas nang patotoo, na manga tapyas na bato, na sinulatan nang daliri nang diyos. 
at nang makita nang bayan na nagluluwat si moises nang pagpanaog sa bundok, ay nagpipisan ang 
bayan kay aaron, at nagsabi sa kaniya, tumindig ka at igawa mo kami nang manga diyos na mangunguna 
sa amin, sapagka't tungkol sa moises na ito, na lalaking nagsampa sa amin mula sa lupain nang egipto, ay 
hindi namin maalaman kung anong nangyari sa kaniya. 

at sinabi ni aaron sa kanila, alisin ninyo ang manga hikaw na ginto, na nasa tainga nang inyo-inyong 
asawa, nang inyong manga anak na lalake, at babae, at dalhin ninyo sa akin. 

at inalis nang buong bayan ang manga hikaw na ginto na nangasa kanilang manga tainga, at dinala kay 
aaron. 

at kaniyang tinanggap sa kanilang kamay, at niyari sa pamamagitan nang isang buril, at ginawang isang 
guyang binubo, at kanilang sinabi, ang manga ito ang maging iyong manga diyos, oh israel, na nagsampa 
sa iyo mula sa lupain nang egipto. 

at nang makita ito ni aaron, ay nagtayo siya nang isang dambana sa harapan niyaon: at itinanyag ni 
aaron at sinabi, bukas ay pista sa panginoon. 

at sila'y bumangong maaga nang kinabukasan, at naghandog nang manga handog na susunugin, at 
nagdala nang manga handog tungkol sa kapayapaan, at ang bayan ay umupong kumain at uminom, at 
tumindig upang magkatuwa. 

at sinalita nang panginoon kay moises, yumaon ka, bumaba ka, sapagka't ang iyong bayan, na iyong 
isinampa mula sa lupain nang egipto ay nangagsisama: 

sila'y humiwalay na madali sa daan na aking iniutos sa kanila: sila'y gumawa nang isang guyang binubo, 
at kanilang sinamba, at kanilang hinainan, at kanilang sinabi, ang manga ito'y iyong maging manga diyos, 
oh israel, na nagsampa sa iyo mula sa lupain nang egipto. 

at sinabi nang panginoon kay moises, aking nakita ang bayang ito, at, narito, isang bayang may matigas 
na ulo, 

ngayo'y bayaan mo nga ako upang ang aking pagiinit ay magalab laban sa kanila, at upang aking lipulin 
sila: at ikaw ay aking gagawing dakilang bansa. 

at dumalangin si moises sa panginoon niyang diyos, at sinabi, panginoon, bakit ang iyong pagiinit ay 
pinapagaalab mo laban sa iyong bayan, na iyong inilabas sa lupain nang egipto sa pamamagitan nang 
dakilang kapangyarihan at nang makapangyarihang kamay? 

bakit sasalitain nang manga egipcio, na sasabihin, dahil sa kasamaan, inilabas sila upang patayin sila sa 
manga bundok, at upang lipulin sila sa balat nang lupa? iurong mo ang iyong mabangis na pagiinit, at 
pagsisihan mo ang kasamaang ito laban sa iyong bayan. 

alalahanin mo si abraham, si isaac, at si israel na iyong manga lingkod, na silang iyong manga sinumpaan 
sa iyong sarili, at manga pinagsabihan, aking pararamihin ang inyong binhi na gaya nang manga bituin sa 
langit, at lahat nang lupaing ito na aking sinalita ay aking ibibigay sa inyong binhi, at kanilang mamanahin 
magpakailan man. 

at pinagsisihan nang panginoon ang kasamaan na kaniyang sinabing kaniyang gagawin sa kaniyang 
bayan. 

at si moises ay pumihit, at bumaba sa bundok, na dala ang dalawang tapyas nang patotoo sa kaniyang 
kamay, manga tapyas na may sulat sa dalawang mukha niyaon, sa isang mukha at sa kabilang mukha ay 
may sulat. 

at ang manga tapyas ay gawa nang diyos, at ang sulat ay sulat nang diyos, na nakaukit sa manga tapyas. 
at nang marinig ni josue ang ingay nang bayan na humihiyaw, ay sinabi kay moises, may ingay nang 
pagbabaka sa kampamento. 

at kaniyang sinabi, hindi ingay nang pagtatagumpay, o ingay man nang pagkatalo, kundi ingay nang 
manga umaawit ang aking naririnig. 

at nangyari paglapit niya sa kampamento, na kaniyang nakita ang guya at ang sayawan, at ang galit ni 
moises ay naginit at kaniyang inihagis ang manga tapyas na nasa kaniyang manga kamay at nangasira sa 
paanan nang bundok. 

at kaniyang kinuha ang guya na kanilang ginawa, at sinunog nang apoy, at giniling hanggang sa naging 
alabok, at isinaboy sa ibabaw nang tubig, at ipinainom sa manga anak ni israel. 

at sinabi ni moises kay aaron, anong ginawa nang bayang ito sa iyo, na dinalhan mo sila nang isang 
malaking sala? 

at sinabi ni aaron, huwag maginit ang galit nang aking panginoon: iyong kilala ang bayan, na sila'y 
mahilig sa kasamaan. 

sapagka't kanilang sinabi sa akin, igawa mo kami nang manga diyos na mangunguna sa amin: sapagka't 
tungkol sa moises na ito, na lalaking nagsampa sa amin mula sa lupain nang egipto ay hindi namin 
maalaman kung anong nangyari sa kaniya. 

at aking sinabi sa kanila, sinomang may ginto, ay magalis, na anopa't kanilang ibinigay sa akin: at aking 
inihagis sa apoy at lumabas ang guyang ito. 

at nang makita ni moises na ang bayan ay nakakawala, sapagka't pinabayaan ni aarong makawala nang 
maging isang kabiruan sa gitna nang kanilang manga kaaway: 

ay tumayo nga si moises sa pintuang-daan nang kampamento, at nagsabi, sinomang sa panginoon ang 
kiling ay lumapit sa akin. at lahat nang manga anak ni levi ay nagpipisan sa kaniya. 

at sinabi niya sa kanila, ganito ang sabi nang panginoon, nang diyos nang israel: ipatong nang bawa't 
lalake ang kaniyang tabak sa kaniyang hita, at yumaon kayong paroo't parito sa manga pintuang-daan, sa 
buong kampamento, at patayin nang bawa't lalake ang kaniyang kapatid na lalake, at nang bawa't lalake 
ang kaniyang kasama, at nang bawa't lalake ang kaniyang kapuwa. 

at ginawa nang manga anak ni levi ang ayon sa salita ni moises: at nabuwal sa bayan nang araw na yaon, 
ang may tatlong libong katao. 

at sinabi ni moises, italaga ninyo ang inyong sarili ngayon sa panginoon, oo, bawa't lalake laban sa 
kaniyang anak na lalake, at laban sa kaniyang kapatid na lalake, upang kaniyang ipagkaloob sa inyo ang 
pagpapala sa araw na ito. 

at nangyari nang kinabukasan, na sinabi ni moises sa bayan, kayo'y nagkasala nang malaking kasalanan: 
at ngayo'y sasampahin ko ang panginoon, marahil ay aking matutubos ang inyong kasalanan. 

at bumalik si moises sa panginoon, at nagsabi, oh, ang bayang ito'y nagkasala nang malaking kasalanan, 
at gumawa sila nang manga diyos na ginto. 

gayon ma'y ngayon, kung iyong ipatatawad ang kanilang kasalanan: at kung hindi, ay alisin mo ako, 
isinasamo ko sa iyo, sa iyong aklat na sinulat mo. 

at sinabi nang panginoon kay moises, ang magkasala laban sa akin ay siya kong aalisin sa aking aklat. 

at ngayo'y yumaon ka, iyong patnubayan ang bayan sa dakong aking sinalita sa iyo: narito, ang aking 
anghel ay magpapauna sa iyo: gayon ma'y sa araw na aking dalawin sila ay aking dadalawin ang kanilang 
kasalanang ipinagkasala nila. 

at sinaktan nga nang panginoon ang bayan, sapagka't kanilang ginawa ang guya na ginawa ni aaron. 

at sinalita nang panginoon kay moises, yumaon ka, sumampa ka mula rito, ikaw at ang bayan na iyong 
isinampa mula sa lupain nang egipto, na patungo kayo sa lupain na aking isinumpa kay abraham, kay 
isaac, at kay jacob, na aking sinasabi, sa iyong binhi ay aking ibibigay. 

at aking susuguin ang isang anghel sa unahan mo: at aking palalayasin ang cananeo, ang amorrheo, at 
ang hetheo, at ang pherezeo, ang heveo, at ang jebuseo: 

sa isang lupaing binubukalan nang gatas at pulot: sapagka't hindi ako sasampa sa gitna mo, sapagka't 
ikaw ay bayang may matigas na ulo, baka ikaw ay aking lipulin sa daan. 

at nang marinig nang bayan ang masasamang balitang ito, ay nanangis sila: at walang taong nagsuot 
nang kaniyang manga pahiyas. 

at sinabi nang panginoon kay moises, sabihin mo sa manga anak ni israel, kayo'y isang bayang may 
matigas na ulo: kung ako'y sumampa sa gitna mo na sangdali, ay lilipulin kita: kaya't ngayo'y alisin mo 
ang iyong manga pahiyas sa iyo upang aking maalaman kung anong aking gagawin sa iyo. 

at ang manga anak ni israel ay naghubad nang kanilang manga pahiyas mula sa bundok nang horeb. 
kinaugalian nga ni moises na dalhin ang tolda at itayo sa labas nang kampamento, na malayo sa 
kampamento at kaniyang tinawag iyon, tabernakulo nang kapisanan. at nangyari na bawa't magsiyasat 
sa panginoon ay lumalabas na pumaparoon sa tabernakulo nang kapisanan, na nasa labas nang 
kampamento. 

at nangyari, pagka si moises ay lumalabas na napasa sa tolda, na ang buong bayan ay bumabangon at 
tumatayo, bawa't lalake sa pintuan nang kaniyang tolda at pinanonood si moises hanggang sa 
makapasok sa tolda. 

at nangyari, pagka si moises ay pumapasok sa tolda ay bumababa ang haliging ulap at tumitigil sa 
pintuan nang tolda ang panginoon ay nakikipagsalitaan kay moises. 

at nakikita nang buong bayan ang haliging ulap at tumitigil sa pintuan nang tolda, at ang buong bayan ay 
tumitindig at sumasamba, na bawa't isa'y sa tabi nang pintuan nang kaniyang tolda. 

at nakikipagsalitaan ang panginoon kay moises nang mukhaan, gaya nang isang taong nakikipagsalitaan 
sa kaniyang kaibigan. at siya'y bumabalik uli sa kampamento, datapuwa't ang kaniyang tagapangasiwang 
si josue, na anak ni nun, na may kabataan pa, ay hindi umaalis sa tolda. 

at sinabi ni moises sa panginoon, tingnan mo, iyong sinasabi sa akin: isampa mo ang bayang ito: at hindi 
mo ipinakilala sa akin kung sino yaong susuguin mo na kasama ko. gayon ma'y iyong sinabi, aking 
nakikilala ka sa pangalan, at ikaw rin naman ay nakasumpong nang biyaya sa aking paningin. 

ngayon nga, isinasamo ko sa iyo, na kung ako'y nakasumpong nang biyaya sa iyong paningin, ay ituro mo 
sa akin ngayon ang iyong manga daan, upang ikaw ay aking makilala, na ano pa't ako'y makasumpong 
nang biyaya sa iyong paningin: at akalain mo, na ang bansang ito ay iyong bayan. 

at kaniyang sinabi, ako'y sasa iyo, at ikaw ay aking bibigyan nang kapahingahan. 

at sinabi niya sa kaniya, kung ikaw ay hindi sasa akin ay huwag mo na kaming pasampahin mula rito. 
sapagka't saan ngayon makikilala na ako'y nakasumpong nang biyaya sa iyong paningin, ako at ang iyong 
bayan? hindi ba dahil sa ikaw ay lumalakad na kasama namin, upang kami ay maging bukod, ako at ang 
iyong bayan, sa lahat nang bayan na nasa balat nang lupa? 

at sinabi nang panginoon kay moises, akin ding gagawin ang bagay na ito na iyong sinalita: sapagka't 
ikaw ay nakasumpong nang biyaya sa aking paningin, at ikaw ay aking nakikilala sa pangalan. 

at sinabi ni moises, ipakita mo sa akin, idinadalangin ko sa iyo, ang iyong kaluwalhatian. 

at kaniyang sinabi, aking papangyayarihin ang aking buong kabutihan sa harap mo, at aking itatanyag 
ang pangalan nang panginoon sa harap mo; at ako'y magkakaloob nang biyaya sa kanino mang aking ibig 
pagkalooban, at ako'y magmamaawain sa kanino mang aking ibig kaawaan. 

at kaniyang sinabi, hindi mo makikita ang aking mukha: sapagka't hindi maaaring makita ako nang tao at 
mabuhay. 

at sinabi nang panginoon, narito, may isang dako sa tabi ko, at ikaw ay tatayo sa ibabaw nang batong 
iyan: 

at mangyayari, na samantalang ang aking kaluwalhatian ay dumadaan, na aking ilalagay ka sa isang bitak 
nang bato, at tatakpan kita nang aking kamay hanggang sa ako'y makaraan: 

at aking aalisin ang aking kamay, at iyong makikita ang aking likod: datapuwa't ang aking mukha ay hindi 
makikita. 

at sinabi nang panginoon kay moises, humugis ka nang dalawang tapyas na bato na gaya nang una: at 
aking isusulat sa manga tapyas ang manga salita na nasa unang manga tapyas, na iyong sinira. 

at iyong ihanda sa kinaumagahan, at sumampa ka sa kinaumagahan sa bundok nang sinai at humarap ka 
roon sa akin sa taluktok nang bundok. 

at sinomang tao ay huwag sasampang kasama mo, o makikita ang sinomang tao sa buong bundok, kahit 
ang manga kawan at ang manga bakahan ay huwag manginain sa harap nang bundok na yaon. 

at siya'y humugis nang dalawang tapyas na bato na gaya nang una, at bumangon si moises na maaga sa 
kinaumagahan, at sumampa sa bundok nang sinai, gaya nang iniutos nang panginoon sa kaniya, at 
kinuha sa kaniyang kamay ang dalawang tapyas na bato. 

at ang panginoon ay bumaba sa ulap, at tumayong kasama niya roon at itinanyag ang pangalan nang 
panginoon. 

at ang panginoo'y nagdaan sa harap niya, na itinanyag, ang panginoon, ang panginoong diyos na puspos 
nang kahabagan at mapagkaloob, banayad sa pagkagalit, at sagana sa kaawaan at katotohanan, 

na gumagamit nang kaawaan sa libolibo, na nagpapatawad nang kasamaan, at nang pagsalangsang, at 
nang kasalanan: at sa anomang paraan ay hindi aariing walang sala ang salarin, na dinadalaw ang 
kasamaan nang manga ama sa manga anak, at sa manga anak nang manga anak, hanggang sa ikatlo at 
ika apat na salin. 

at nagmadali si moises, at itinungo ang kaniyang ulo sa lupa, at sumamba. 

at kaniyang sinabi, kung ngayo'y nakasumpong ako nang biyaya sa iyong paningin, oh panginoon, ay 
ipahintulot nawa nang panginoon, isinasamo ko sa iyo, na pasa gitna namin: sapagka't isang bayang may 
matigas na ulo, at ipatawad mo ang aming kasamaan, at ang aming kasalanan, at ariin mo kaming iyong 
mana. 

at kaniyang sinabi, narito, ako'y nakikipagtipan sa harap nang iyong buong bayan at gagawa ako nang 
manga kababalaghan, na kailan ma'y hindi ginawa sa buong lupa, o sa alin mang bansa: at ang buong 
bayan sa gitna nang iyong kinaroroonan ay makakakita nang gawa nang panginoon, sapagka't 
kakilakilabot na bagay ang aking gagawin sa pamamagitan mo. 

tuparin mo ang manga iniutos ko sa iyo sa araw na ito: narito, aking pinalalayas sa harap mo ang 
amorrheo, at ang cananeo, at ang hetheo, at ang pherezeo, at ang jebuseo. 

magingat ka, na huwag kang makipagtipan sa manga tumatahan sa lupain na iyong pinaroroonan, baka 
maging isang silo sa gitna mo: 

kundi inyong iwawasak ang kanilang manga dambana, at inyong pagpuputolputulin ang kanilang manga 
haligi at inyong ibubuwal ang kanilang manga asera. 

sapagka't hindi ka sasamba sa ibang diyos: sapagka't ang panginoon na ang pangalan ay mapanibughuin, 
ay mapanibughuin ngang diyos: 

magingat ka; baka ikaw ay makipagtipan sa manga tumatahan sa lupain, at sila'y sumunod sa kanilang 
manga diyos, at magsipaghain sa kanilang manga diyos, at ikaw ay alukin nang isa at kumain ka nang 
kanilang hain, 

at iyong papag-asawahin ang iyong manga anak na lalake at kanilang manga anak na babae, at ang 
kanilang manga anak na babae ay sumunod sa kanilang manga diyos at pasunurin ang inyong manga 
anak na sumunod sa kanilang manga diyos. 

huwag kang gagawa para sa iyo nang manga diyos na binubo. 

ang kapistahan nang tinapay na walang lebadura ay iyong ipangingilin. pitong araw na kakain ka nang 
tinapay na walang lebadura na gaya nang iniutos ko sa iyo, sa takdang panahon sa buwan nang abib: 
sapagka't sa buwan nang abib, ay umalis ka sa egipto. 

yaong lahat na nagbubukas nang bahay-bata ay akin; at gayon din ang lahat nang hayop na lalake, ang 
panganay nang baka at nang tupa, 

at ang panganay nang isang asno ay iyong tutubusin nang isang kordero: at kung hindi mo tutubusin ay 
iyo ngang babaliin ang kaniyang leeg. lahat nang panganay sa iyong manga anak ay iyong tutubusin. at 
walang lalapit sa harapan ko na walang dala. 

anim na araw na gagawa ka, nguni't sa ikapitong araw ay magpapahinga ka: sa panahon nang 
pagbubukid at sa pagaani ay magpapahinga ka. 

at iyong ipangingilin ang kapistahan nang manga sanglinggo, ang sa manga unang bunga nang pagaani 
nang trigo, at ang kapistahan nang pagaani sa katapusan nang taon. 

makaitlo nga sa isang taon na haharap ang lahat nang iyong manga lalake sa panginoong diyos, na diyos 
nang israel. 

sapagka't aking palalayasin ang manga bansa sa harap mo, at aking palalaparin ang iyong manga 
hangganan: at hindi pagnanasaan nang sinoman ang iyong lupain, pagka ikaw ay pumapanhik na 
humarap sa panginoong iyong diyos, na makaitlo sa isang taon. 

huwag kang maghahandog nang dugo nang hain sa akin, na kasabay nang tinapay na may lebadura, o 
magtitira man nang hain sa kapistahan nang paskua hanggang sa kinaumagahan. 

ang pinakaunang bunga nang iyong lupa ay iyong dadalhin sa bahay nang panginoon mong diyos. huwag 
mong lulutuin ang batang kambing sa gatas nang kaniyang ina. 

at sinabi nang panginoon kay moises, isulat mo ang manga salitang ito: sapagka't ayon sa tunog nang 
manga salitang ito, ay nakipagtipan ako sa iyo at sa israel. 

at siya'y natira doong kasama nang panginoon, na apat na pung araw at apat na pung gabi, hindi man 
lamang siya kumain nang tinapay, o uminom man nang tubig. at isinulat nang panginoon sa manga 
tapyas ang manga salita nang tipan, ang sangpung utos. 

at nangyari, nang bumaba si moises sa bundok nang sinai, na dala ang tapyas na bato nang patotoo sa 
kamay niya, noong bumaba sa bundok ay hindi nalalaman ni moises na ang balat nang kaniyang mukha 
ay nagliliwanag dahil sa pakikipagusap niya sa diyos. 

at nang makita ni aaron at nang lahat nang manga anak ni israel si moises, narito, ang balat nang 
kaniyang mukha ay nagliliwanag, at sila'y natakot na lumapit sa kaniya. 

at tinawag sila ni moises, at si aaron at ang lahat nang puno sa israel ay nagbalik sa kaniya: at si moises 
ay nagsalita sa kanila. 

at pagkatapos, ang lahat nang manga anak ni israel ay lumapit, at kaniyang ibinigay sa kanila sa 
pamamagitan nang utos ang lahat nang salita nang panginoon na sinalita sa kaniya sa bundok nang sinai. 
at pagkapagsalita sa kanila ni moises ay naglagay siya nang isang lambong sa kaniyang mukha. 
datapuwa't pagka si moises ay pumapasok sa harap nang panginoon upang makipagsalitaan sa kaniya, 
ay nagaalis siya nang lambong hanggang siya'y makalabas, at siya'y lumabas at kaniyang sinalita sa 
manga anak ni israel ang iniutos sa kaniya, 

at nakita nang manga anak ni israel ang mukha ni moises, na ang balat nang mukha ni moises ay 
nagliliwanag: at inilagay uli ni moises ang lambong sa ibabaw nang kaniyang mukha, hanggang sa siya'y 
makapasok na nakipagsalitaan sa diyos. 

at pinulong ni moises ang buong kapisanan nang manga anak ni israel, at sinabi sa kanila, ito ang manga 
salita na iniutos nang panginoon, na inyong gagawin. 

anim na araw na gagawa, datapuwa't ang ikapitong araw ay ipangingilin ninyo, isang sabbath na takdang 
kapahingahan sa panginoon: sinomang gumawa nang anomang gawa sa araw na iyan ay papatayin. 
huwag kayong magpapaningas nang apoy sa inyong buong tahanan sa araw nang sabbath. 

at sinalita ni moises, sa buong kapisanan nang manga anak ni israel, na sinasabi, ito ang bagay na iniutos 
nang panginoon, na sinasabi, 

magsikuha kayo sa inyo nang isang handog na taan sa panginoon, sinomang may kusang loob, ay 
magdala nang handog sa panginoon, ginto, at pilak, at tanso: 

at kayong bughaw, at kulay-ube, at pula, at lino, at balahibo nang kambing, 

at manga balat nang tupang lalake na tininang pula, at manga balat nang poka, at kahoy na akasia, 

at langis na pangilawan, at manga espesia sa langis na pangpahid, at sa mabangong kamangyan: 

at manga batong onix, at manga batong pangkalupkop, na pang-epod, at pangpektoral. 

at pumarito ang bawa't matalino sa inyo, at gawin ang lahat nang iniutos nang panginoon, 

ang tabernakulo, ang tolda niyan, at ang takip niyan, ang manga kawit niyan, at ang manga tabla niyan, 
ang manga barakilan niyan, ang manga haligi niyan, at ang manga tungtungan niyan, 

ang kaban, at ang manga pingga niyan, ang luklukan nang awa, at ang lambong nang tabing; 

ang dulang at ang manga pingga niyan, at ang lahat nang kasangkapan niyan at ang tinapay na handog, 
ang kandelero rin naman na pangilaw, at ang manga kasangkapan niyan, at ang manga ilawan niyan, at 
ang langis na pangilawan, 

at ang dambana nang kamangyan at ang manga pingga niyan, at ang langis na pangpahid, at ang 
mabangong kamangyan, at ang tabing na pangpintuan sa pintuan nang tabernakulo, 

ang dambana nang handog na susunugin, sangpu nang salang tanso niyan, at lahat nang manga 
kasangkapan niyan, ang hugasan at ang tungtungan niyan, 

ang manga tabing sa looban, ang manga haligi niyan, at ang manga tungtungan nang manga iyan, at ang 
tabing sa pintuan nang looban, 

ang manga tulos nang tabernakulo, at ang manga tulos nang looban, at ang manga panali nang manga 
iyan, 

ang manga mainam na yaring kasuutan sa pangangasiwa sa dakong banal, ang manga banal na kasuutan 
kay aaron na saserdote, at ang manga kasuutan nang kaniyang manga anak, upang mangasiwa sa 
katungkulang saserdote. 

at ang buong kapisanan nang manga anak ni israel ay umalis sa harap ni moises. 

at sila'y lumapit, lahat nang tao na napukaw ang kalooban, at lahat na pinapagkusa nang sariling diwa, at 
nagdala nang panghandog sa panginoon, sa gawain sa tabernakulo nang kapisanan, at sa buong 
ipaglilingkod at sa manga banal na kasuutan. 

at sila'y naparoon, manga lalake at manga babae, yaong lahat na nagkaroon nang kusang loob, at 
nagdala nang manga espile, at nang manga hikaw, at nang manga singsing na panatak, at nang manga 
pulsera, nang madalang hiyas na ginto, sa makatuwid baga'y lahat na naghandog nang handog na ginto sa 
panginoon. 

at bawa't taong may kayong bughaw, at kulay-ube, at pula, at lino, at balahibo nang manga kambing, at 
balat nang manga tupa na tininang pula, at nang manga balat nang poka, ay nangagdala. 

ang lahat na naghandog nang handog na pilak at tanso, ay nagdala nang handog sa panginoon: at lahat 
nang taong may kahoy na akasia na magagamit sa anomang gawa na paglilingkod ay nagdala. 

at lahat nang manga babaing matatalino ay nagsihabi nang kanilang manga kamay, at dinala ang 
kanilang manga hinabi, na kayong bughaw, at kulay-ube, at pula, at lino. 

at lahat nang manga babae na napukaw ang kalooban, sa karunungan, ay nagsihabi nang balahibo nang 
manga kambing. 

at ang manga pinuno ay nagdala nang manga batong onix, at nang manga batong pangkalupkop na 
gamit sa epod, at sa pektoral: 

at nang manga espesia, at nang langis, na pangilawan, at langis na pangpahid, at pangmabangong 
kamangyan. 

ang manga anak ni israel ay nagdala nang kusang handog sa panginoon, bawa't lalake at babae, na ang 
puso'y nagkusang nagpadala nang magagamit sa lahat na gawain, na iniutos nang panginoon sa 
pamamagitan ni moises na gawin. 

at sinabi ni moises sa manga anak ni israel, tingnan ninyo, tinawag nang panginoon sa pangalan si 
bezaleel na anak ni uri, na anak ni hur, sa lipi ni juda; 

at kaniyang pinuspos siya nang espiritu nang diyos, tungkol sa karunungan, sa pagkakilala, at sa 
kaalaman, at sa lahat nang sarisaring gawain; 

at upang kumatha nang manga gawang kaayaaya, na gumawa sa ginto, at sa pilak, at sa tanso, 

at sa pagputol nang manga batong pangkalupkop, at sa pagukit sa kahoy, na gumawa sa lahat nang 
sarisaring maiinam na gawa. 

at isinapuso niya ang katalinuhan, na siya'y makapagturo, siya at gayon din si aholiab, na anak ni 
ahisamac, sa lipi ni dan. 


112 


sila'y kaniyang pinuspos nang karunungan sa puso upang gumawa nang lahat na sarisaring gawa, nang 
taga-ukit, at tagakatha, at nang mangbuburda sa kayong bughaw, at sa kulay-ube, sa pula, at sa lino, at 
nang manghahabi, nang manga gumagawa nang anomang gawain, at nang manga kumakatha nang 
maiinam na gawa. 

at si bezaleel at si aholiab ay gagawa, at lahat nang matalino na pinagkalooban nang panginoon nang 
karunungan at pagkakilala na maalaman kung paanong paggawa nang lahat nang gawa sa paglilingkod 
sa santuario, ayon sa lahat nang iniutos nang panginoon. 

at tinawag ni moises si bezaleel at si aholiab, at lahat nang marunong na pinagkalooban nang panginoon 
nang karunungan sa puso, lahat nang may pusong napukaw na pumaroon sa gawang gagawin: 

at kanilang tinanggap kay moises ang lahat nang handog na dinala nang manga anak ni israel na 
magagamit sa gawang paglilingkod sa santuario, upang gawin. at dinalhan pa nila siya nang kusang 
handog tuwing umaga. 

at nagsidating ang lahat nang manga taong matatalino, na gumagawa nang lahat na gawa, sa santuario, 
na bawa't isa'y mula sa kaniyang gawain na ginagawa, 

at sila'y nagsalita kay moises, na nagsasabi, ang baya'y nagdadala nang higit kay sa kinakailangan sa 
gawang paglilingkod, na iniutos gawin nang panginoon. 

at si moises ay nagbigay utos at itinanyag nila sa buong kampamento na sinasabi, huwag nang gumawa 
ang lalake o ang babae man nang anomang gawang handog sa santuario. na ano pa't sinangsala na ang 
bayan sa pagdadala. 

sapagka't ang kagamitan na mayroon sila ay sapat na sa lahat nang gawa na gagawin, at higit pa. 

at lahat nang matatalinong lalake sa gumagawa nang gawa, ay gumawa nang tabernakulo na may 
sangpung tabing, na linong pinili, at kayong bughaw, at kulay-ube, at pula na may manga querubin na 
niyari nang bihasang manggagawa. 

ang haba nang bawa't tabing ay dalawang pu't walong siko, at ang luwang nang bawa't tabing ay apat na 
siko: lahat nang tabing ay magkakaisang sukat. 

at pinapagsugpong na isa't isa ang limang tabing: at ang ibang limang tabing ay pinapagsugpong na isa't 
isa. 

at siya'y gumawa nang manga presilyang bughaw sa gilid nang tabing, sa gilid nang pagkakasugpong: 
gayon din ang ginawa niya sa gilid nang tabing na nasa dulo nang ikalawang pagkakasugpong. 
limangpung presilya ang ginawa niya sa isang tabing, at limangpung presilya ang ginawa niya sa gilid 
nang tabing na nasa ikalawang pagkakasugpong: ang manga presilya ay nagkakatapat na isa't isa. 

at siya'y gumawa nang limangpung kawit na ginto, at pinapagsugpong ang manga tabing na ang isa'y sa 
isa, sa pamamagitan nang manga kawit: sa gayo'y naging isa ang tabernakulo. 

at siya'y gumawa nang manga tabing na balahibo nang manga kambing na magagamit sa tolda na nasa 
ibabaw nang tabernakulo: labing isang tabing ang ginawa niya. 

ang haba nang bawa't tabing ay tatlong pung siko, at apat na siko ang luwang nang bawa't tabing, ang 
labing isang tabing ay magkakaisa nang sukat. 

at kaniyang pinapagsugpong ang limang tabing at ang anim na tabing ay bukod. 

at siya'y gumawa nang limangpung presilya sa gilid nang unang tabing, sa dulo nang pagkakasugpong, at 
limangpung presilya ang ginawa niya sa gilid nang tabing na nasa dulo nang ikalawang pagkakasugpong. 
at siya'y gumawa nang limangpung kawit na tanso nang papagsugpungin ang tolda, upang maging isa. 
at siya'y gumawa nang isang pantakip sa tolda na balat nang manga tupa na tininang pula, at nang isang 
takip na balat nang poka sa ibabaw. 

at siya'y gumawa nang manga tabla para sa tabernakulo na kahoy na akasia, na pawang patayo. 
sangpung siko ang haba nang isang tabla, at isang siko't kalahati ang luwang nang bawa't tabla. 

bawa't tabla'y mayroong dalawang mitsa na nagkakasugpong na isa't isa: gayon ang ginawa niya sa lahat 
nang tabla nang tabernakulo. 

at kaniyang iginawa nang manga tabla ang tabernakulo: dalawangpung tabla sa tagilirang timugan na 
dakong timugan: 

at siya'y gumawa nang apat na pung tungtungang pilak sa ilalim nang dalawang pung tabla: dalawang 
tungtungan sa ilalim nang isang tabla na ukol sa kaniyang dalawang mitsa, at dalawang tungtungan sa 
ilalim nang isang tabla na ukol sa kaniyang dalawang mitsa. 

at sa ikalawang tagiliran nang tabernakulo sa dakong hilagaan, ay gumawa siya nang dalawang pung 
tabla. 

at nang kanilang apat na pung tungtungang pilak, dalawang tungtungan sa ilalim nang isang tabla, at 
dalawang tungtungan sa ilalim nang ibang tabla. 

at sa dakong hulihan nang tabernakulo, sa kalunuran ay gumawa siya nang anim na tabla. 

at dalawang tabla ang ginawa niya sa manga sulok nang tabernakulo sa dakong hulihan. 

na manga nasugpong sa tablang nauukol sa dakong ibaba at nauugnay na mainam hanggang sa itaas, sa 
isang argolya, gayon ginawa niya sa dalawang yaon sa dalawang sulok. 

at mayroong walong tabla, at ang manga tungtungang pilak, ay labing anim na tungtungan, sa ilalim 
nang bawa't tabla ay dalawang tungtungan. 

at siya'y gumawa nang manga barakilan na kahoy na akasia, lima sa manga tabla nang isang tagiliran 
nang tabernakulo, 

at limang barakilan sa manga tabla nang kabilang tagiliran nang tabernakulo, at limang barakilan sa 
manga tabla nang tabernakulo sa dakong hulihan na dakong kalunuran. 

at kaniyang pinaraan ang gitnang barakilan sa gitna nang manga tabla, mula sa isang dulo hanggang sa 
kabila. 

at kaniyang binalot ang manga tabla nang ginto, at gininto niya ang kanilang manga argolya na manga 
daraanan nang manga barakilan, at binalot ang manga barakilan nang ginto. 

at kaniyang ginawa ang lambong na kayong bughaw, at kulay-ube, at pula, at linong pinili na may manga 
querubin na gawa nang bihasang manggagawa. 

at kanilang iginawa nang apat na haliging akasia, at pinagbalot nang ginto: ang kanilang manga sima ay 
ginto rin: at kaniyang manga ipinagbubo nang apat na tungtungang pilak. 

at kaniyang iginawa nang tabing ang pintuan nang tolda, na kayong bughaw, at kulay-ube, at pula, linong 
pinili, na yari nang mangbuburda, 

at iginawa niya nang limang haligi sangpu nang kanilang manga sima: at kaniyang binalot ang manga 
kapitel at ang kanilang manga pilete nang ginto: at ang kanilang limang tungtungan ay tanso. 

at kahoy na akasia ang ginawang kaban ni bezaleel: na may dalawang siko't kalahati ang haba niyaon, at 
may isang siko't kalahati ang luwang niyaon, at may isang siko't kalahati ang taas niyaon: 

at kaniyang binalot nang taganas na ginto sa loob at sa labas, at iginawa nang isang kornisang ginto sa 
palibot. 

at ipinagbubo niya nang apat na argolyang ginto, sa apat na sulok niyaon, sa makatuwid baga'y 
dalawang argolya sa isang tagiliran. 

at siya'y gumawa nang manga pingga na kahoy na akasia, at pinagbalot nang ginto. 

at isinuot ang manga pingga sa manga argolya, sa manga tagiliran nang kaban, upang mabuhat ang 
kaban. 

at gumawa siya nang isang luklukan nang awa na taganas na ginto: na may dalawang siko at kalahati ang 
haba, at may isang siko't kalahati ang luwang. 

at siya'y gumawa nang dalawang querubing ginto: na niyari niya sa pamukpok sa dalawang dulo nang 
luklukan nang awa, 

isang querubin sa isang dulo, at isang querubin sa kabilang dulo: na kaputol nang luklukan nang awa, 
ginawa niya ang manga querubin sa dalawang dulo. 

at ibinubuka nang manga querubin ang manga pakpak na paitaas, na nalililiman nang kanilang manga 
pakpak ang luklukan nang awa, na nagkakaharap ang kanilang manga mukha, sa dakong luklukan nang 
awa nakaharap ang manga mukha nang manga querubin. 

at ginawa rin niya ang dulang na kahoy na akasia, na may dalawang siko ang haba niyaon, at isang siko 
ang luwang niyaon, at isang siko't kalahati ang taas niyaon: 

at binalot niya nang taganas na ginto, at iginawa niya nang isang kornisang ginto sa palibot. 

at iginawa niya nang isang gilid na may isang kamay ang luwang sa palibot, at iginawa nang isang 
ginintong kornisa ang gilid sa palibot. 

at ipinagbubo nang apat na argolyang ginto, at inilagay ang manga argolya sa apat na sulok na ukol sa 
apat na paa niyaon. 

malapit sa gilid ang manga argolya, na daraanan nang manga pingga, upang mabuhat ang dulang. 

at ginawa niya ang manga pingga na kahoy na akasia, at pinagbalot nang ginto, upang mabuhat ang 
dulang. 

at ginawa niyang taganas na ginto ang manga kasangkapang nasa ibabaw nang dulang, ang manga 
pinggan niyaon, at ang manga kutsara niyaon, at ang manga tasa niyaon, at ang manga kopa niyaon, na 
pagbubuhusan. 

at kaniyang ginawa ang kandelero na taganas na ginto: niyari niya sa pamukpuk ang kandelero, ang 
tungtungan niyaon at ang haligi niyaon, ang manga kopa niyaon, ang manga globito niyaon, at ang 
manga bulaklak ay kaputol niyaon: 

at may anim na sangang lumalabas sa dalawang tagiliran niyaon: tatlong sanga nang kandelero ay sa 
isang tagiliran, at tatlong sanga nang kandelero ay sa kabilang tagiliran: 

tatlong kopang anyong bulaklak nang almendro sa isang sanga, isang globito at isang bulaklak, at tatlong 
kopang anyong bulaklak nang almendro sa kabilang sanga, isang globito at isang bulaklak: gayon sa anim 
na sangang lumalabas sa kandelero. 

at sa kandelero'y may apat na kopang anyong bulaklak nang almendro, sangpu nang manga globito 
niyaon, at nang manga bulaklak niyaon: 

at may isang globito sa ilalim nang dalawa sa manga sanga na kaputol niyaon, at isang globito sa ilalim 
nang kabilang dalawa sa manga sanga na kaputol niyaon, at isang globito sa ilalim nang dalawang sanga 
na kaputol niyaon, sapagka't ang anim na sanga ay lumalabas doon. 

ang manga globito at ang manga sanga ay kaputol nang kandelero: ang kabuoa'y isa lamang putol na yari 
sa pamukpok, taganas na ginto. 

at kaniyang ginawa ang manga ilawan niyaong pito, at ang manga pangipit niyaon, at ang manga pinggan 
niyaon, na taganas na ginto. 

na isang talento na taganas na ginto ginawa niya, at ang lahat nang manga kasangkapan niyaon. 

at kaniyang ginawa ang dambanang suuban na kahoy na akasia: isang siko ang haba niyaon, at isang siko 
ang luwang niyaon, parisukat at dalawang siko ang taas niyaon: ang manga anyong sungay niyaon ay 
kaputol din. 

at kaniyang binalot nang taganas na ginto ang ibabaw niyaon, at ang manga tagiliran niyaon sa palibot, 
at ang manga anyong sungay niyaon: at kaniyang iginawa nang isang kornisang ginto sa palibot. 

at iginawa niya nang dalawang gintong argolya sa ilalim nang kornisa, sa dakong itaas nang dalawang 
panig, sa ibabaw nang dalawang panig, na pagsusuutan nang manga pingga upang mabuhat. 

at kaniyang ginawa ang manga pingga na kahoy na akasia, at manga binalot na ginto. 

at kaniyang ginawa ang banal na langis na pangpahid, at ang taganas na kamangyan na mainam na 
pabango ayon sa katha nang manggagawa nang pabango. 

at kaniyang ginawa ang dambanang pagsusunugan nang handog na kahoy na akasia: limang siko ang 
haba niyaon, at limang siko ang luwang niyaon, parisukat: at tatlong siko ang taas niyaon. 

at kaniyang ginawa ang manga anyong sungay niyaon sa ibabaw nang apat na sulok niyaon, ang manga 
anyong sungay niyaon ay kaputol din: at kaniyang binalot nang tanso. 

at kaniyang ginawa ang lahat nang manga kasangkapan nang dambana: ang manga kawa, at ang manga 
pala, at ang manga mangkok, ang manga pangalawit, at ang manga suuban lahat nang kasangkapan ay 
kaniyang ginawang tanso. 

at kaniyang iginawa ang dambana nang isang salang tanso na ayos lambat, sa ibaba nang gilid nang 
dambana sa palibot niyaon, sa dakong ibaba, na umaabot hanggang sa kalahatian nang dambana. 

at siya'y nagbubo nang apat na argolya para sa apat na sulok nang pinakasalang tanso, sa manga dakong 
susuutan nang manga pingga. 

at ginawa niya ang manga pingga na kahoy na akasia, at pinagbalot nang tanso. 

at kaniyang isinuot ang manga pingga sa manga argolya na nasa manga tagiliran nang dambana, upang 
mabuhat, ginawa niya ang dambana na kuluong sa pamamagitan nang manga tabla. 

at kaniyang ginawa ang hugasan na tanso, at ang tungtungan niyao'y tanso, na niyari sa manga salamin 
ang tanso nang manga tagapaglingkod na babae na naglilingkod sa pintuan nang tabernakulo nang 
kapisanan. 

at kaniyang ginawa ang looban, sa tagilirang timugan na dakong timugan, ang tabing nang looban ay 
manga linong pinili na may isang daang siko: 

ang manga haligi nang manga yao'y dalawangpu, at ang manga tungtungan ay dalawangpu, tanso, ang 
manga sima nang manga haligi at ang manga pilete ay pilak. 

at sa dakong hilagaan ay may isang daang siko, ang manga haligi ay dalawangpu, at ang manga 
tungtungan ay dalawangpu, tanso: ang manga sima nang manga haligi at ang manga pilete ay pilak. 

at sa tagilirang kalunuran, may manga tabing na may limangpung siko, ang manga haligi ay sangpu, at 
ang manga tungtungan ay sangpu, ang manga sima nang manga haligi at ang manga pilete ay pilak. 

at sa tagilirang silanganan na dakong silanganan ay may limangpung siko. 

ang manga tabing sa isang dako nang pintuang-daan ay may labinglimang siko; ang manga haligi ay tatlo, 
at ang manga tungtungan ay tatlo, 

at gayon din sa kabilang dako: sa dakong ito at sa dakong yaon nang pintuang daan nang looban ay may 
manga tabing na tiglalabing limang siko, ang manga haligi niyaon, ay tatlo, at ang manga tungtungan 
niyaon ay tatlo. 

lahat nang manga tabing nang looban sa palibot, ay linong pinili. 

at ang manga tungtungan para sa manga haligi ay tanso: ang manga sima nang manga haligi at ang 
manga pilete ay pilak: at ang manga balot nang manga kapitel ay pilak, at ang lahat nang haligi nang 
looban ay napipiletehan nang pilak. 

at ang tabing sa pintuang daan nang looban ay yari nang mangbuburda, na kayong bughaw, at kulay- 
ube, at pula, at linong pinili: at may dalawangpung siko ang haba, at ang taas sa luwang ay may limang 
siko, na kabagay nang manga tabing sa looban. 

at ang manga haligi ay apat, at ang manga tungtungan ay apat, tanso, ang manga sima ay pilak, at ang 
manga balot nang kapitel, at ang manga pilete ay pilak. 

at lahat nang manga tulos nang tabernakulo, at nang looban sa palibot, ay tanso. 

ito ang manga bilang nang manga bagay sa tabernakulo, sa makatuwid baga'y sa tabernakulo nang 
patotoo, gaya nang binilang nila, ayon sa utos ni moises para sa paglilingkod nang manga levita sa 
pamamagitan ni ithamar na anak ni aaron na saserdote. 

at ginawa ni bezaleel na anak ni uri, na anak ni hur, sa lipi ni juda, yaong lahat na iniutos nang panginoon 
kay moises. 

at kasama niya si aholiab, na anak ni ahisamac, sa lipi ni dan, na tagapagukit, at bihasang manggagawa, 
at mangbuburda sa bughaw at sa kulay-ube, at sa pula, at sa lino. 

lahat nang ginto na ginamit sa gagawin sa buong gawain sa santuario, sa makatuwid baga'y ang gintong 
handog ay dalawangpu't siyam na talento, at pitong daan at tatlongpung siklo, ayon sa siklo nang 
santuario. 

at ang pilak niyaong manga nabilang sa kapisanan ay isang daang talento, at isang libo't pitong daan at 
pitongpu't limang siklo, ayon sa siklo nang santuario: 

na tigisang beka bawa't ulo, samakatuwid, kalahati nang isang siklo, ayon sa siklo nang santuario, sa 
bawa't isa na nasanib sa manga nabilang, magmula sa dalawangpung taong gulang na patanda, sa anim 
na raan at tatlong libo at limang daan at limangpung lalake. 

at ang isang daang talentong pilak ay ginamit sa pagbububo nang manga tungtungan nang santuario, at 
nang manga tungtungan nang manga haligi nang lambong, isang daang tungtungan sa isang daang 
talento, isang talento sa bawa't tungtungan. 

at sa isang libo't pitong daan at pitong pu't limang siklo, ay naigawa nang sima ang manga haligi at 
binalot ang manga kapitel, at iginawa nang manga pilete. 

at ang tansong handog ay pitongpung talento, at dalawang libo at apat na raang siklo. 

at siyang ipinaggawa nang manga tungtungan sa pintuan nang tabernakulo nang kapisanan, at nang 
dambanang tanso, at nang salang tanso niyaon, at nang lahat nang kasangkapan nang dambana, 

at nang manga tungtungan nang looban sa palibot, at nang manga tungtungan nang pintuan nang 
looban, at nang lahat nang manga tulos nang dampa, at nang lahat nang manga tulos nang looban sa 
palibot. 

at sa kayong bughaw, at kulay-ube, at pula, ay gumawa sila nang manga kasuutang mainam ang 
pagkayari upang gamitin sa pangangasiwa sa dakong banal, at ginawang manga banal na kasuutan kay 
aaron, gaya nang iniutos nang panginoon kay moises. 

at kaniyang ginawa ang epod na ginto, na kayong bughaw, at kulay-ube, at pula, at linong pinili. 

at kanilang pinukpok ang ginto na pinanipis na pahaba at pinutol na ginawang kawad na ginto, upang 
itahi sa kayong bughaw, at sa kulay-ube, at sa pula, at sa lino na gawa nang bihasang manggagawa. 
kanilang iginawa nang manga pangbalikat, na nagkakasugpong: sa dalawang dulo ay nagkakasugpong. 
at ang mainam na pagkayaring pamigkis, na nasa ibabaw nang epod upang ibigkis, ay kaputol at gaya 
nang pagkayari nang epod, na ginto, at kayong bughaw, at kulay-ube, at pula, linong pinili, gaya nang 
iniutos nang panginoon kay moises. 

at kanilang ginawa ang manga batong onix na pinamutihan nang kalupkop na ginto, na ayos ukit nang 
isang panatak, ayon sa manga pangalan nang manga anak ni israel. 

at kaniyang inilagay sa ibabaw nang pangbalikat nang epod upang maging manga batong pinakaalaala sa 
ikagagaling nang manga anak ni israel, gaya nang iniutos nang panginoon kay moises. 

at kaniyang ginawa ang pektoral, na gawa nang bihasang manggagawa, gaya nang pagkayari nang epod; 
na ginto, at kayong bughaw, at kulay-ube, at pula, at linong pinili. 

parisukat, kanilang ginawang nakatiklop ang pektoral: isang dangkal ang luwang niyaon, pagka 
nakatiklop. 

at kanilang kinalupkupan nang apat na hanay na sarisaring bato: isang hanay ay sardio, topacio, at 
karbungko na siyang unang hanay. 

at ang ikalawang hanay, ay isang esmeralda, isang zafiro, at isang diamante. 

at ang ikatlong hanay, ay isang jacinto, isang agata, at isang ametista. 

at ang ikaapat na hanay ay isang berilo, isang onix, at isang jaspe; na manga natatakpan nang manga 
pamuting ginto sa kanilang manga pagkakakalupkop. 

at ang manga bato ay ayon sa manga pangalan nang manga anak ni israel, labingdalawa, ayon sa 
kanilang manga pangalan, na ayos ukit nang isang panatak,: bawa't isa'y ayon sa kaniyang pangalan, na 
ukol sa labingdalawang lipi. 

at kanilang iginawa ang pektoral nang manga tanikalang parang tirintas na ayos pinili na taganas na 
ginto. 

at sila'y gumawa nang dalawang pangkalupkop na ginto, at nang dalawang singsing na ginto, at inilagay 
ang dalawang singsing sa dalawang dulo nang pektoral. 

at kanilang ikinabit ang dalawang tanikalang pinili na ginto sa dalawang singsing sa manga sulok nang 
pektoral. 

at ang ibang dalawang dulo nang dalawang tanikalang ayos singsing ay kanilang ikinabit sa dalawang 
pangkalupkop, at manga ikinabit sa manga pangbalikat nang epod sa dakong harapan niyaon. 

at sila'y gumawa nang ibang dalawang singsing na ginto, at manga inilagay sa dalawang sulok nang 
pektoral sa gilid niyaon, na nasa dakong kabaligtaran nang epod. 

at sila'y gumawa nang dalawang singsing na ginto, at manga ikinabit sa dalawang pangbalikat nang epod 
sa dakong ibaba, sa may harapan, na malapit sa pagkakasugpong, sa ibabaw nang mainam na 
pagkayaring pamigkis nang epod. 

at kanilang itinali ang pektoral sa pamamagitan nang manga singsing, sa manga singsing nang epod nang 
isang panaling bughaw upang mamalagi sa ibabaw nang mainam na pagkayaring pamigkis nang epod, 
gaya nang iniutos nang panginoon kay moises. 

at kaniyang ginawa ang balabal nang epod na yari nang manghahabi, na taganas na bughaw, 

at ang butas nang balabal ay nasa gitna niyaon na gaya nang leeg nang isang koselete, na may isang 
uriang tinahi sa palibot nang pinakaleeg upang huwag mapunit. 

at kanilang ginawan ang manga ribete nang balabal nang manga granadang kayong bughaw, at kulay- 
ube, at pula, at linong pinili. 

at sila'y gumawa nang manga kampanilyang taganas na ginto, at inilagay ang manga kampanilya sa 
pagitan nang manga granada sa ibabaw nang ribete nang balabal sa palibot, sa pagitan nang manga 
granada, 

isang kampanilya at isang granada, isang kampanilya at isang granada, sa ibabaw nang ribete nang 
balabal sa palibot, upang ipangasiwa gaya nang iniutos nang panginoon kay moises. 

at kanilang ginawa ang manga tunika na lino na yaring hinabi para kay aaron, at sa kaniyang manga 
anak, 

at ang mitra na lino, at ang manga mainam na tiara na lino, at ang manga salawal na lino na kayong pinili 
na lino, 

at ang bigkis na linong pinili, at kayong bughaw at kulay-ube, at pula, na gawa nang mangbuburda, gaya 
nang iniutos nang panginoon kay moises. 

at kanilang ginawa ang lamina nang banal na korona na taganas na ginto, at sinulatan nang isang titik na 
ayos ukit nang isang panatak, banal sa panginoon. 

at kanilang tinalian nang isang panaling bughaw, upang ilapat sa ibabaw nang mitra, gaya nang iniutos 
nang panginoon kay moises. 

gayon natapos ang buong gawa sa tabernakulo nang kapisanan: at ginawa nang manga anak ni israel 
ayon sa buong iniutos nang panginoon kay moises: gayon ginawa nila. 

at kanilang dinala ang tabernakulo kay moises, ang tolda at ang lahat nang manga kasangkapan niyaon, 
ang manga kawit, ang manga tabla, ang manga barakilan, at ang manga haligi, at ang manga tungtungan, 
at ang takip na manga balat nang manga tupa na tinina sa pula, at ang takip na balat nang manga poka, 
at ang lambong nang tabing; 

ang kaban nang patotoo at ang manga pingga niyaon, at ang luklukan nang awa, 

ang dulang, lahat nang manga sisidlan niyaon, at ang tinapay na handog, 

ang dalisay na kandelero, ang manga ilawan niyaon, ang manga ilawan na inayos, at lahat nang manga 
sisidlan niyaon, at ang langis na pangilawan, 

at ang dambanang ginto, at ang langis na pangpahid, ang mabangong kamangyan, at ang tabing na 
gamit sa pintuan nang tolda, 

ang dambanang tanso, at ang pinakasalang tanso, ang manga pingga at ang lahat nang manga sisidlan 
niyaon, ang hugasan at ang tungtungan, 

ang manga tabing nang looban, ang manga haligi, at ang manga tungtungan at ang tabing na 
pangpintuang-daan nang looban, ang manga panali, at ang manga tulos, at lahat nang manga 
kasangkapan sa paglilingkod sa tabernakulo, na gamit sa tabernakulo nang kapisanan, 

ang maiinam na pagkayaring kasuutan na gamit sa pangangasiwa sa dakong banal, at ang manga banal 
na kasuutan para kay aaron na saserdote, at ang manga kasuutan nang kaniyang manga anak, upang 
mangasiwa sa katungkulang saserdote. 

ayon sa lahat na iniutos nang panginoon kay moises, ay gayon ginawa nang manga anak ni israel ang 
lahat nang gawa. 

at nakita ni moises ang lahat nang gawain, at, narito, kanilang nagawa na kung paanong iniutos nang 
panginoon ay gayon nila ginawa: at pinagbabasbasan ni moises. 

at sinalita nang panginoon kay moises na sinasabi, 

sa unang araw nang unang buwan ay iyong itatayo ang tabernakulo nang kapisanan. 

at iyong isisilid doon ang kaban nang patotoo, at iyong tatabingan ang kaban nang lambong. 

at iyong ipapasok ang dulang, at iyong aayusin ang manga bagay na nasa ibabaw niyaon, at iyong 
ipapasok ang kandelero at iyong sisindihan ang manga ilawan niyaon. 

at iyong ilalagay ang dambanang ginto para sa kamangyan sa harap nang kaban nang patotoo, at ilalagay 
mo ang tabing nang pintuan sa tabernakulo. 

at iyong ilalagay ang dambanang pagsusunugan nang handog sa harap nang pintuan nang tabernakulo 
nang kapisanan. 

at iyong ilalagay ang hugasan sa pagitan nang tabernakulo at nang dambana, at iyong sisidlan nang 
tubig. 

at iyong ilalagay ang looban sa palibot, at ibibitin mo ang tabing sa pintuang daan nang looban. 

at kukuha ka nang langis na pangpahid, at papahiran mo ang tabernakulo, at lahat na nandoon, at iyong 
pakakabanalin, at lahat nang kasangkapan niyaon: at magiging banal. 

at iyong papahiran nang langis ang dambanang pagsusunugan nang handog, at ang lahat nang 
kasangkapan, at iyong pakakabanalin ang dambana: at ang dambana ay magiging kabanalbanalan. 

at iyong papahiran din naman nang langis ang hugasan at ang tungtungan, at iyong pakakabanalin. 

at iyong dadalhin si aaron at ang kaniyang manga anak sa pintuan nang tabernakulo nang kapisanan, at 
iyong paliliguan nang tubig. 

at iyong isusuot kay aaron ang manga banal na kasuutan, at iyong papahiran nang langis siya, at iyong 
papagbanalin siya, upang siya'y makapangasiwa sa akin sa katungkulang saserdote. 

at iyong dadalhin ang kaniyang manga anak, at iyong susuutan sila nang manga kasuutan: 

at iyong papahiran nang langis sila gaya nang iyong pagkapahid sa kanilang ama, upang sila'y 
makapangasiwa sa akin sa katungkulang saserdote, at ang pagpapahid sa kanila ay maging sa kanila'y 
pinakatanda nang walang hanggang pagka-saserdote sa buong panahon nang kanilang lahi. 

gayon ginawa ni moises, ayon sa lahat nang iniutos nang panginoon sa kaniya, ay gayong ginawa niya. 
at nangyari sa unang buwan nang ikalawang taon nang unang araw nang buwan, na ang tabernakulo'y 
itinayo. 

at itinayo ni moises ang tabernakulo, at inilagay ang manga tungtungan, at ipinatong ang manga 
malaking tabla, at isinuot ang manga barakilan, at itinayo ang manga haligi niyaon. 

at kaniyang inunat ang tolda sa ibabaw nang tabernakulo, at kaniyang inilagay ang takip nang 
tabernakulo sa itaas nang ibabaw niyaon, gaya nang iniutos nang panginoon kay moises. 

at kaniyang kinuha at inilagay ang manga tabla nang patotoo sa loob nang kaban, at kaniyang inilagay 
ang manga pingga sa kaban, at kaniyang inilagay ang luklukan nang awa sa itaas nang ibabaw nang 
kaban: 

at kaniyang ipinasok ang kaban sa tabernakulo, at inayos ang lambong nang tabing, at tinabingan ang 
kaban nang patotoo: gaya nang iniutos nang panginoon kay moises. 

at kaniyang inilagay ang dulang sa loob nang tabernakulo nang kapisanan, sa dakong hilagaan nang 
tabernakulo, sa labas nang lambong. 

at kaniyang inayos ang tinapay sa ibabaw nang dulang sa harap nang panginoon, gaya nang iniutos nang 
panginoon kay moises. 

at kaniyang inilagay ang kandelero sa tabernakulo nang kapisanan, sa tapat nang dulang, sa tagilirang 
timugan nang tabernakulo. 

at kaniyang sinindihan ang manga ilawan sa harap nang panginoon, gaya nang iniutos nang panginoon 
kay moises. 

at kaniyang inilagay ang dambanang ginto sa loob nang tabernakulo nang kapisanan sa harap nang 
lambong. 

at siya'y nagsunog doon nang kamangyan na mabangong espesia, gaya nang iniutos nang panginoon kay 
moises. 

at kaniyang inilagay ang tabing nang pintuan sa tabernakulo. 

at kaniyang inilagay ang dambanang pagsusunugan nang handog sa pintuan nang tabernakulo nang 
kapisanan, at pinaghandugan nang handog na susunugin, at nang handog na harina, gaya nang iniutos 
nang panginoon kay moises. 

at kaniyang inilagay ang hugasan sa pagitan nang tabernakulo, nang kapisanan at nang dambana, at 
sinidlan nang tubig upang paghugasan. 

at si moises at si aaron at ang kaniyang manga anak, ay nagsipaghugas doon nang kanilang manga 
kamay at nang kanilang manga paa, 

pagka sila'y pumapasok sa tabernakulo nang kapisanan, at pagka sila'y lumalapit sa dambana ay 
naghuhugas sila: gaya nang iniutos nang panginoon kay moises. 

at kaniyang inilagay ang looban sa palibot nang tabernakulo at nang dambana, at iniayos ang tabing 
nang pintuang daan nang looban. gayon tinapos ni moises ang gawain. 

nang magkagayo'y tinakpan nang ulap ang tabernakulo nang kapisanan, at pinuno nang panginoon nang 
kaluwalhatian ang tabernakulo. 

at si moises ay hindi makapasok sa tabernakulo nang kapisanan, sapagka't lumagay sa ibabaw niyaon 
ang ulap, at pinuspos nang panginoon nang kaluwalhatian ang tabernakulo. 

at pagka ang ulap ay napaiitaas mula sa tabernakulo, ay nagpapatuloy ang manga anak ni israel sa 
kanilang buong paglalakbay: 

datapuwa't kung ang ulap ay hindi napaiitaas, ay hindi nga sila naglalakbay hanggang sa araw na 
napaiitaas. 

sapagka't ang ulap nang panginoon ay nasa ibabaw nang tabernakulo sa araw, at may apoy sa loob 
niyaon sa gabi, sa paningin nang buong lahi nang israel, sa kanilang buong paglalakbay. 

at tinawag nang panginoon si moises at sinalita sa kaniya mula sa tabernakulo nang kapisanan, na 
sinasabi, 

salitain mo sa manga anak ni israel at sabihin mo sa kanila, pagka ang sinoman sa inyo ay naghahandog 
nang alay sa panginoon, ang ihahandog ninyong alay ay galing sa manga hayop, sa manga bakahan at sa 
kawan. 

kung ang kaniyang alay ay handog na susunugin na kinuha sa bakahan, ang ihahandog niya'y isang lalake 
na walang kapintasan: sa pintuan nang tabernakulo nang kapisanan ihahandog niya, upang tanggapin sa 
harap nang panginoon. 

at ipapatong niya ang kaniyang kamay sa ulo nang handog na susunugin, at tatanggapin sa ikagagaling 
niya, upang gumawa nang pakikipagkasundo sa kaniya. 

at kaniyang papatayin ang guyang toro sa harap nang panginoon: at ang manga anak ni aaron, ang 
manga saserdote, ay siyang mangaghaharap nang dugo at iwiwisik ang dugo sa palibot nang dambana 
na nasa pintuan nang tabernakulo nang kapisanan. 

at lalaplapin ang handog na susunugin, at kakatayin. 

at ang manga anak ni aaron na saserdote ay magsisipaglagay nang apoy sa ibabaw nang dambana, at 
magsisipagayos nang kahoy sa apoy, 

at aayusin nang manga anak ni aaron, na manga saserdote, ang manga pinagputolputol, ang ulo, at ang 
taba, sa kahoy na nakapatong sa apoy na nasa ibabaw nang dambana: 

datapuwa't ang manga lamang loob at ang manga paa, ay huhugasan niya nang tubig. at susunugin nang 
saserdote ang kabuoan sa ibabaw nang dambana na pinakahandog na susunugin, isang handog nga na 
pinaraan sa apoy na pinakamasarap na amoy sa panginoon. 

at kung ang kaniyang alay ay kinuha sa kawan, sa manga tupa, o sa manga kambing, na pinakahandog na 
susunugin, ang kaniyang ihahandog ay isang lalaking walang kapintasan. 

at kaniyang papatayin sa dakong hilagaan nang dambana, sa harap nang panginoon: at iwiwisik nang 
manga anak ni aaron, na manga saserdote, ang dugo niyaon sa ibabaw nang dambana sa palibot. 

at kaniyang kakatayin pati ang ulo, at ang taba, at manga iaayos nang saserdote sa ibabaw nang kahoy 
na nasa apoy sa ibabaw nang dambana, 

datapuwa't ang manga lamang loob at ang manga paa ay huhugasan nang tubig. at ihahandog nang 
saserdote ang kabuoan, at susunugin sa dambana: isa ngang handog na susunugin na isang handog na 
pinaraan sa apoy na pinakamasarap na amoy sa panginoon. 

at kung ang kaniyang alay sa panginoon ay handog na susunugin na manga ibon, ang ihahandog nga 
niyang alay ay manga batobato o manga inakay nang kalapati. 

at dadalhin nang saserdote sa dambana, at pupugutan nang ulo yaon, at susunugin sa ibabaw nang 
dambana, at ang dugo'y pipigain sa tabi nang dambana: 

at aalisin niya ang butsi pati ang manga balahibo, at ihahagis sa tabi nang dambana, sa dakong 
silanganan, sa kinalalagyan nang manga abo: 

at babaakin na hahawakan sa manga pakpak, datapuwa't hindi pakakahatiin. at susunugin nang 
saserdote sa ibabaw nang dambana, sa ibabaw nang kahoy na nasa apoy: isa ngang handog na 
susunugin, na isang handog na pinaraan sa apoy na pinakamasarap na amoy sa panginoon. 

at pagka ang sinoman ay maghahandog sa panginoon nang alay na handog na harina, ay mainam na 
harina ang kaniyang iaalay, at kaniyang bubuhusan nang langis, at lalagyan nang kamangyan: 

at dadalhin niya sa manga saserdote, na manga anak ni aaron, at siya'y kukuha nang isang dakot na 
mainam na harina at nang langis, sangpu nang buong kamangyan niyaon. at susunugin nang saserdote 
sa ibabaw nang dambana na pinakaalaala, na isang handog nga na pinaraan sa apoy na pinakamasarap 
na amoy sa panginoon: 

at ang kalabisan sa handog na harina ay mapapasa kay aaron at sa kaniyang manga anak: 
kabanalbanalang bagay nga sa manga handog sa panginoon na pinaraan sa apoy. 

at pagka ikaw ay maghahandog nang alay na handog na harina na luto sa hurno, ay manga munting 
tinapay na walang lebadura ang iaalay mo na mainam na harina, na hinaluan nang langis, o manga 
manipis na tinapay na walang lebadura, na hinaluan nang langis. 

at kung ang iyong alay ay handog na harina, na luto sa kawali, ay mainam na harina ang iaalay mo na 
walang lebadura, na hinaluan nang langis. 

iyong pagpuputolputulin, at bubuhusan mo nang langis: isa ngang handog na harina. 

at kung ang iyong alay ay handog na harina na luto sa kawaling bakal, ay yari sa mainam na harina na 
may langis ang iaalay mo. 

at dadalhin mo sa panginoon ang handog na harina na yari sa manga bagay na ito: at ihaharap sa 
saserdote at dadalhin niya sa dambana. 

at kukuha ang saserdote nang handog na harina, na pinakaalaala rin niyaon, at susunugin sa ibabaw 
nang dambana: handog ngang pinaraan sa apoy, na pinakamasarap na amoy sa panginoon. 

at ang kalabisan sa handog na harina ay mapapasa kay aaron at sa kaniyang manga anak, 
kabanalbanalang bagay nga sa manga handog sa panginoon na pinaraan sa apoy. 

walang handog na harina na ihahandog kayo sa panginoon, na magkakalebadura: sapagka't huwag 
kayong magsusunog nang anomang lebadura ni nang anomang pulot na pinaka handog, sa panginoon, 
na pinaraan sa apoy. 

bilang pinakaalay na manga pangunang bunga ihahandog ninyo sa panginoon: nguni't hindi sasampa sa 
dambana na parang masarap na amoy. 

at titimplahan mo nang asin ang lahat nang alay na iyong handog na harina, ni huwag mong titiising 
magkulang sa iyong handog na harina nang asin nang tipan nang iyong diyos: lahat nang alay mo'y 
ihahandog mong may asin. 

at kung maghahandog ka sa panginoon nang handog na harina na pangunang bunga, ay ihahandog 
mong pinakahandog na harina nang iyong pangunang bunga ay sinangag sa apoy, manga murang butil 
na pinipi. 

at bubuhusan mo nang langis yaon, at lalagyan mo sa ibabaw nang kamangyan: yaon nga'y handog na 
harina. 

at susunugin nang saserdote na nakaalaala niyaon, ang bahagi nang butil na pinipi at ang bahagi nang 
langis, pati nang buong kamangyan niyaon: handog nga sa panginoon na pinaraan sa apoy. 

at kung ang kanilang alay ay haing manga handog tungkol sa kapayapaan; kung ang ihahandog niya ay sa 
bakahan maging lalake o babae, ay ihahandog niya na walang kapintasan sa harap nang panginoon. 

at kaniyang ipapatong ang kamay niya sa ulo nang kaniyang alay, at papatayin sa pintuan nang 
tabernakulo nang kapisanan: at iwiwisik nang manga anak ni aaron, na manga saserdote, ang dugo sa 
ibabaw nang dambana, sa palibot. 

at kaniyang ihahandog hinggil sa haing manga handog tungkol sa kapayapaan, na pinakahandog sa 
panginoon na pinaraan sa apoy; ang tabang nakatatakip nang lamang loob at lahat nang tabang nasa 
ibabaw nang lamang loob, 

at ang dalawang bato at ang tabang nasa ibabaw nang manga yaon, ang nasa siping nang manga 
balakang, at ang lamad na nasa ibabaw nang atay ay kaniyang aalisin na kalakip nang manga bato. 

at susunugin nang manga anak ni aaron sa dambana, sa ibabaw nang handog na susunugin na nasa 
ibabaw nang kahoy na nakapatong sa apoy; handog ngang pinaraan sa apoy, na pinakamasarap na amoy 
sa panginoon. 

at kung ang kaniyang alay sa panginoon na pinakahaing manga handog tungkol sa kapayapaan ay kinuha 
sa kawan; maging lalake o babae, ay ihahandog niya na walang kapintasan. 

kung isang kordero ang kaniyang ihahandog na pinakaalay niya, ay ihahandog nga niya sa harap nang 
panginoon: 

at kaniyang ipapatong ang kamay niya sa ulo nang kaniyang alay, at papatayin sa harap nang 
tabernakulo nang kapisanan: at iwiwisik nang manga anak ni aaron ang dugo niyaon sa ibabaw nang 
dambana sa palibot. 

at kaniyang ihahandog hinggil sa hain na manga handog tungkol sa kapayapaan ay isang handog sa 
panginoon na pinaraan sa apoy; ang taba niyaon, ang buong matabang buntot, ay aalisin niya sa siping 
nang gulugod; at ang tabang nakatatakip nang lamang loob, at ang lahat nang tabang nasa ibabaw nang 
lamang loob. 

at ang dalawang bato, at ang tabang nasa ibabaw niyaon, na malapit sa manga balakang, at ang lamad 
na nasa ibabaw nang atay, ay aalisin niya na kalakip nang manga bato. 

at susunugin nang saserdote sa ibabaw nang dambana: pagkaing handog nga sa panginoon na pinaraan 
sa apoy. 

at kung kambing ang kaniyang alay ay ihahandog nga niya sa harap nang panginoon: 

at ipapatong niya ang kaniyang kamay sa ulo niyaon, at papatayin yaon sa harap nang tabernakulo nang 
kapisanan: at iwiwisik nang manga anak ni aaron ang dugo sa ibabaw nang dambana sa palibot. 

at ang ihahandog niya roon na kaniyang alay, na pinakahandog sa panginoon, na pinaraan sa apoy; ang 
tabang nakatatakip nang lamang loob, lahat nang tabang nasa ibabaw nang lamang loob, 

at ang dalawang bato, at ang tabang nasa ibabaw, na malapit sa manga balakang, at ang lamad na nasa 
ibabaw nang atay, ay aalisin niya na kalakip nang manga bato. 

at manga susunugin nang saserdote sa ibabaw nang dambana, pagkaing handog nga na pinaraan sa 
apoy na pinakamasarap na amoy: lahat nang taba ay sa panginoon. 

magiging palatuntunang palagi sa buong panahon nang inyong lahi, sa lahat nang inyong tahanan na 
hindi kayo kakain nang taba ni dugo man. 

at sinalita nang panginoon kay moises, na sinasabi, 

salitain mo sa manga anak ni israel, na iyong sabihin, kung ang sinoman ay magkakasala nang hindi 
sinasadya sa alin man sa manga bagay na iniutos nang panginoon na huwag gawin, at gagawin nang 
sinoman sa kanila, 

kung ang pinahirang saserdote ang magkasala nang gayon na magdala nang sala sa bayan, ay 
maghahandog nga siya sa panginoon dahil sa kaniyang kasalanan na ipinagkasala, nang isang guyang 
toro, na walang kapintasan, na pinakahandog dahil sa kasalanan. 

at dadalhin niya ang toro sa pintuan nang tabernakulo nang kapisanan sa harap nang panginoon: at 
ipapatong niya ang kaniyang kamay sa ulo nang toro, at papatayin ang toro sa harap nang panginoon. 
at ang pinahiran nang langis na saserdote ay kukuha nang dugo nang toro, at dadalhin sa tabernakulo 
nang kapisanan: 

at ilulubog nang saserdote ang kaniyang daliri sa dugo, at magwiwisik na makapito nang dugo sa harap 
nang panginoon, sa tapat nang tabing nang santuario. 

at ang saserdote ay maglalagay nang dugong yaon sa ibabaw nang manga anyong sungay nang dambana 
nang mabangong kamangyan sa harap nang panginoon, na nasa tabernakulo nang kapisanan: at lahat 
nang dugo nang toro ay ibubuhos sa paanan nang dambanang pagsusunugan nang handog na nasa 
pintuan nang tabernakulo nang kapisanan. 

at aalisin ang lahat nang taba nang toro na handog dahil sa kasalanan, ang tabang nakakatakip sa 
lamang loob, at ang lahat nang tabang nasa ibabaw nang lamang loob, 

at ang dalawang bato at ang tabang nasa ibabaw, na malapit sa manga balakang, at ang lamad na nasa 
ibabaw nang atay, ay aalisin na kalakip nang manga bato, 

na gaya nang pagaalis nang sa toro na hain na manga handog tungkol sa kapayapaan: at susunugin nang 
saserdote sa ibabaw nang dambanang pagsusunugan nang handog. 

at ang balat nang toro at ang buong laman pati nang ulo at nang manga hita, at nang lamang loob, at 
nang dumi, 

sa makatuwid baga'y ang buong toro ay ilalabas niya sa labas nang kampamento sa isang dakong 
malinis, na pinagtatapunan nang manga abo, at doon susunugin sa apoy sa ibabaw nang kahoy: sa 
pinagtatapunan nang manga abo susunugin yaon. 

at kung ang buong kapisanan nang israel ay magkasala, at ang bagay ay malihim sa manga mata nang 
kapulungan, at sila'y nakagawa nang anoman sa manga bagay na iniutos nang panginoon na huwag 
gawin, at naging salarin, 

pagka nakilala ang kasalanan nang kanilang ipinagkasala, ay maghahandog nga ang kapisanan nang isang 
guyang toro na pinakahandog dahil sa kasalanan, at dadalhin sa harap nang tabernakulo nang 
kapisanan. 

at ipapatong nang manga matanda nang kapulungan, ang kanilang kamay sa ulo nang toro sa harap nang 
panginoon: at papatayin ang toro sa harap nang panginoon. 

at ang saserdoteng pinahiran nang langis ay magdadala nang dugo nang toro sa tabernakulo nang 
kapisanan: 

at ilulubog nang saserdote ang kaniyang daliri sa dugo, at iwiwisik na makapito sa harap nang 
panginoon, sa harap nang tabing. 

at maglalagay siya nang dugo sa ibabaw nang manga anyong sungay nang dambana na nasa harap nang 
panginoon, na nasa tabernakulo nang kapisanan, at ang lahat nang dugo ay ibubuhos niya sa paanan 
nang dambanang pagsusunugan nang handog na nasa pintuan nang tabernakulo nang kapisanan. 

at aalisin niya ang lahat nang taba niyaon, at susunugin niya sa ibabaw nang dambana. 

gayon ang gagawin niya sa toro, kung paano ang ginawa niya sa torong handog dahil sa kasalanan, ay 
gayon gagawin niya rito: at itutubos sa kanila nang saserdote, at patatawarin sila. 

at ilalabas niya ang toro sa kampamento, at susunugin niya, na gaya nang pagkasunog sa unang toro: 
handog nga dahil sa kasalanan nang kapisanan. 

pagka ang isang pinuno ay nagkasala, at nakagawa nang hindi sinasadya sa alinman sa lahat nang bagay 
na iniutos nang panginoon niyang diyos na huwag gawin, at siya'y naging salarin: 

kung maipakilala sa kaniya ang kasalanan niyang ipinagkasala, ay magdadala siya nang pinakaalay niya 
na isang lalaking kambing na walang kapintasan, 

at ipapatong niya ang kaniyang kamay sa ulo nang kambing, at papatayin niya sa dakong pinagpapatayan 
nang handog na susunugin sa harap nang panginoon: handog nga dahil sa kasalanan. 

at dadampot ang saserdote sa pamamagitan nang kaniyang daliri, nang dugo nang handog dahil sa 
kasalanan at ilalagay sa ibabaw nang manga anyong sungay nang dambanang pagsusunugan nang 
handog, at ang dugo'y ibubuhos sa paanan nang dambanang pagsusunugan nang handog. 

at ang lahat nang taba niyaon ay susunugin niya sa dambana, na gaya nang taba nang hain na manga 
handog tungkol sa kapayapaan: at itutubos sa kaniya nang saserdote tungkol sa kaniyang kasalanan, at 
siya'y patatawarin. 

at kung ang sinomang karaniwang tao sa bayan ay magkasala nang hindi sinasadya, sa paggawa sa 
alinman sa manga bagay na iniutos nang panginoon na huwag gawin, at maging makasalanan, 

kung maipakilala sa kaniya ang kasalanan niyang pinagkasalahan, ay magdadala siya nang pinakaalay 
niya na isang babaing kambing na walang kapintasan, na dahil sa kaniyang kasalanang pinagkasalahan 
niya. 

at ipapatong niya ang kaniyang kamay sa ulo nang handog dahil sa kasalanan, at papatayin ang handog 
dahil sa kasalanan sa lagayan nang pagsusunugan nang handog. 

at dadampot ang saserdote sa pamamagitan nang kaniyang daliri nang dugo at ilalagay sa ibabaw nang 
manga anyong sungay nang dambanang pagsusunugan nang handog, at ang lahat nang dugo niyaon ay 
ibubuhos niya sa paanan nang dambana. 

at ang lahat nang taba niyaon ay kaniyang aalisin, na gaya nang pagaalis nang taba sa hain na manga 
handog tungkol sa kapayapaan, at susunugin nang saserdote sa dambana na pinakamasarap na amoy sa 
panginoon, at itutubos sa kaniya nang saserdote, at siya'y patatawarin. 

at kung kordero ang kaniyang dalhing pinakaalay na bilang handog dahil sa kasalanan, ay babaing 
walang kapintasan ang dadalhin niya. 

at ipapatong niya ang kaniyang kamay sa ulo nang handog dahil sa kasalanan, at papatayin na 
pinakahandog dahil sa kasalanan, sa pinagpapatayan nang handog na susunugin. 

at dadampot ang saserdote sa pamamagitan nang kaniyang daliri nang dugo nang handog dahil sa 
kasalanan, at ilalagay sa ibabaw nang manga anyong sungay nang dambanang pagsusunugan nang 
handog, at ang lahat nang dugo ay ibubuhos niya sa paanan nang dambana: 

at ang lahat nang taba ay kaniyang aalisin, gaya nang pagkaalis nang taba sa kordero na hain na manga 
handog tungkol sa kapayapaan, at susunugin nang saserdote sa dambana, sa ibabaw nang manga 
handog sa panginoon na pinaraan sa apoy: at itutubos sa kaniya nang saserdote tungkol sa kasalanan na 
kaniyang pinagkasalahan, at siya'y patatawarin. 

at kung ang sinoman ay magkasala, sa pagkarinig niya nang tinig nang pautos, sa paraang siya'y saksi 
maging kaniyang nakita o nalaman, kung hindi niya ihayag, ay siya nga ang magtataglay nang kasamaan 
niya. 

o kung ang sinoman ay nakahipo nang alinmang bagay na karumaldumal, maging bangkay nang ganid na 
karumaldumal, o nang bangkay na hayop na karumaldumal, o nang bangkay nang umuusad na 
karumaldumal, at nalihim sa kaniya, at siya'y maging karumaldumal, ay magiging makasalanan nga siya: 
o kung siya'y nakahipo nang karumaldumal nang tao, maging anomang karumaldumal niyaon na 
ikinapaging karumaldumal niya, at nalihim sa kaniya, pagka nalaman niya ay magiging makasalanan nga 
siya: 

o kung ang sinoma'y sumumpa nang kaniyang manga labi nang walang dilidili na gumawa nang masama 
o gumawa nang mabuti, maging anoman na sinasalita nang tao na walang dilidili na kaakbay ang sumpa, 
at sa kaniya'y nalihim, pagka nalaman niya yaon, ay magiging makasalanan nga siya sa isa sa manga 
bagay na ito: 

at mangyayari, na pagka siya'y magiging makasalanan sa isa sa manga bagay na ito, ay kaniyang 
isasaysay yaong kaniyang ipinagkasala: 

at dadalhin niya sa panginoon ang handog niya dahil sa pagkakasala, dahil sa kasalanang pinagkasalahan 
niya, ay isang babae na kinuha sa kawan, isang kordero o isang kambing na pinakahandog dahil sa 
kasalanan, at itutubos sa kaniya nang saserdote tungkol sa kaniyang kasalanan. 

at kung ang kaniyang kaya ay hindi sapat upang magdala nang isang kordero, ay magdadala nga siya sa 
panginoon, na pinakahandog niya sa pagkakasala, dahil sa ipinagkasala niya, nang dalawang batobato o 
nang dalawang inakay nang kalapati: ang isa'y pinakahandog dahil sa kasalanan at ang isa'y 
pinakahandog na susunugin. 

at sila'y dadalhin niya sa saserdote, na ang ihahandog nito na pinakahandog dahil sa kasalanan, ay ang 
una at pupugutin ang ulo sa leeg, nguni't hindi papaghihiwalaying bigla: 

at magwiwisik siya nang dugo nang handog dahil sa kasalanan sa ibabaw nang gilid nang dambana, at 
ang labis sa dugo ay pipigain sa paanan nang dambana: handog nga dahil sa kasalanan. 

at ihahandog niya ang ikalawa na pinakahandog na susunugin ayon sa alituntunin: at itutubos sa kaniya 
nang saserdote tungkol sa kaniyang kasalanan na kaniyang pinagkasalahan, at siya'y patatawarin. 
datapuwa't kung ang kaniyang kaya ay hindi sapat upang magdala nang dalawang batobato, o nang 
dalawang inakay nang kalapati, ay magdadala nga siya nang ikasangpung bahagi nang isang epa nang 
mainam na harina, na pinakahandog dahil sa kasalanan niya, hindi niya lalagyan nang langis ni 
bubuhusan man niya nang kamangyan: sapagka't handog dahil sa kasalanan. 

at dadalhin niya sa saserdote, at ang saserdote ay kukuha nang kaniyang dakot sa pinaka alaala niyaon, 
na susunugin sa dambana, na gaya nang manga handog sa panginoon na pinaraan sa apoy: handog nga 
dahil sa kasalanan. 

at itutubos sa kaniya nang saserdote, tungkol sa kasalanan na kaniyang pinagkasalahan sa alinman sa 
manga bagay na ito, at siya'y patatawarin: at ang labis ay mapapasa saserdote, gaya nang handog na 
harina. 

at sinalita nang panginoon kay moises, na sinasabi, 

kung ang sinoman ay makasuway at magkasala nang di sinasadya sa manga banal na bagay nang 
panginoon, ay magdadala nga siya sa panginoon nang handog dahil sa pagkakasala na isang tupang 
lalaking walang kapintasan na kinuha sa kawan, ayon sa iyong pagkahalaga sa siklong pilak, ayon sa siklo 
nang santuario na pinakahandog dahil sa pagkakasala: 

at isasauli niya yaong kaniyang nadaya sa banal na bagay, at magdaragdag pa nang ikalimang bahagi, at 
ibibigay niya sa saserdote: at itutubos sa kaniya nang saserdote sa pamamagitan nang lalaking tupang 
handog dahil sa pagkakasala, at siya'y patatawarin. 


at kung ang sinoman ay magkasala, at gumawa nang alin man sa manga bagay na iniutos nang 
panginoon na huwag gawin; bagama't hindi niya nalalaman, makasalanan din siya at magtataglay siya 
nang kaniyang kasamaan. 

at siya'y magdadala sa saserdote nang isang tupang lalake na walang kapintasan na kinuha sa kawan 
ayon sa iyong pagkahalaga na pinakahandog dahil sa pagkakasala, at itutubos sa kaniya nang saserdote, 
tungkol sa bagay na pinagkamalian niya nang di sinasadya, at hindi niya nalalaman, at siya'y patatawarin. 
yaon nga'y handog dahil sa pagkakasala: tunay ngang siya'y makasalanan sa harap nang panginoon. 

at sinalita nang panginoon kay moises, na sinasabi, 

kung ang sinoman ay magkasala, at sumuway sa panginoon, na magbulaan sa kaniyang kapuwa tungkol 
sa isang habilin, o sa isang sanla, o sa nakaw, o pumighati sa kaniyang kapuwa, 

o nakasumpong nang nawala, at ipagkaila at sumumpa nang kasinungalingan, sa alin man sa lahat nang 
ito na ginawa nang tao nang pinagkakasalahan: 

ay mangyayari nga, na kung siya'y nagkasala at naging salarin, na isasauli niya ang ninakaw, o ang 
nakuha sa pagpighati, o ang habiling inihabilin sa kaniya, o ang bagay na nawala sa kaniyang 
nasumpungan, 

o anomang bagay na kaniyang sinumpaan nang kabulaanan, na isasauli niyang buo, at daragdagan pa 
niya nang ikalimang bahagi niyaon: sa may-ari ibibigay niya sa araw na pagkasumpong sa kaniya na siya'y 
may kasalanan. 

at dadalhin niya sa panginoon ang kaniyang handog dahil sa pagkakasala, isang tupang lalake na walang 
kapintasan na kinuha sa kawan, ayon sa iyong pagkahalaga, at ibibigay sa saserdote na pinakahandog 
dahil sa pagkakasala: 

at itutubos sa kaniya nang saserdote sa harap nang panginoon, at siya'y patatawarin tungkol sa alin 
mang kaniyang nagawa, na kaniyang pinagkasalahan. 

at sinalita nang panginoon kay moises, na sinasabi, 

iutos mo kay aaron at sa kaniyang manga anak, na iyong sabihin, ito ang kautusan tungkol sa handog na 
susunugin: ang handog na susunugin ay malalagay sa ibabaw nang pinagsusunugan sa ibabaw nang 
dambana, buong gabi hanggang umaga, at ang apoy sa dambana ay papananatilihing nagniningas doon. 
at isusuot nang saserdote ang kaniyang kasuutang lino, at ang kaniyang manga salawal na kayong lino at 
itatakip niya sa kaniyang katawan, at dadamputin niya ang manga abo nang handog na susunugin na 
sinunog sa apoy sa ibabaw nang dambana, at ilalagay niya sa tabi nang dambana. 

at maghuhubad siya nang kaniyang manga suot, at magbibihis nang ibang manga kasuutan, at ilalabas 
ang manga abo sa labas nang kampamento sa isang dakong malinis. 

at ang apoy sa ibabaw nang dambana ay papananatilihing nagniningas doon, hindi papatayin, at ang 
saserdote ay magsusunog nang kahoy sa ibabaw niyaon tuwing umaga: at aayusin niya sa ibabaw niyaon 
ang handog na susunugin, at susunugin sa ibabaw niyaon ang taba nang manga handog tungkol sa 
kapayapaan. 

ang apoy ay papananatilihing nagniningas sa ibabaw nang dambana: hindi papatayin. 

at ito ang kautusan tungkol sa handog na harina: ihahandog nang manga anak ni aaron sa harap nang 
panginoon, sa harap nang dambana. 

at kukuha siya niyaon nang kaniyang dakot, nang mainam na harina sa handog na harina, at nang langis 
niyaon, at nang lahat na kamangyan, na nasa ibabaw nang handog na harina, at kaniyang susunugin sa 
ibabaw nang dambana, na pinakamasarap na amoy, na alaala niyaon sa panginoon. 

at ang labis sa handog ay kakanin ni aaron at nang kaniyang manga anak: walang lebadurang kakanin sa 
dakong banal, sa looban nang tabernakulo nang kapisanan kakanin nila. 

hindi lulutuing may lebadura. aking ibinigay sa kanilang pinakabahagi nila, sa manga handog sa akin na 
pinaraan sa apoy; kabanalbanalang bagay nga, na gaya nang handog dahil sa kasalanan, at gaya nang 
handog dahil sa pagkakasala. 

bawa't lalake sa manga anak ni aaron ay kakain niyaon na pinakabahagi nila magpakailan man, sa buong 
panahon nang inyong lahi, sa manga handog sa panginoon na pinaraan sa apoy, sinomang humipo nang 
manga iyan ay magiging banal. 

at sinalita nang panginoon kay moises, na sinasabi, 

ito ang alay ni aaron at nang kaniyang manga anak na kanilang ihahandog sa panginoon sa araw na siya'y 
pahiran nang langis, ang ikasangpung bahagi nang isang epa nang mainam na harina, na pinakahandog 
na harina magpakailan man, ang kalahati ay sa umaga at ang kalahati ay sa hapon. 

sa kawali ihahandang may langis: pagkatigmak niyaon dadalhin mo: lutong putolputol na ihaharap mo 
ang handog na harina na pinaka masarap na amoy sa panginoon. 

at ang saserdoteng pinahiran nang langis na mahahalili sa kaniya, na mula sa gitna nang kaniyang manga 
anak ay maghahandog niyaon: ayon sa palatuntunang walang hanggan ay susunuging lahat sa 
panginoon. 

at bawa't handog na harina nang saserdote ay susunuging lahat: hindi kakanin. 

at sinalita nang panginoon kay moises, na sinasabi, 

salitain mo kay aaron at sa kaniyang manga anak, na sabihin, ito ang kautusan tungkol sa handog dahil 
sa kasalanan: sa dakong pinagpapatayan nang handog na susunugin ay doon papatayin ang handog dahil 
sa kasalanan, sa harap nang panginoon: kabanalbanalang bagay nga. 

ang saserdoteng maghandog niyaon dahil sa kasalanan ay kakain niyaon: sa dakong banal kakanin, sa 
looban nang tabernakulo nang kapisanan. 

anomang humipo nang laman niyaon ay magiging banal: at pagka pumilansik ang dugo sa alin mang 
damit, ay lalabhan mo yaong napilansikan sa dakong banal. 

datapuwa't ang sisidlang lupa na pinaglutuan ay babasagin: at kung niluto sa sisidlang tanso ay lilinisin at 
babanlawan nang tubig. 

bawa't lalake sa manga saserdote ay kakain niyaon: bagay ngang kabanalbanalan. 

at hindi kakanin ang anomang handog dahil sa kasalanan, kung may dugo niyao'y ipinasok sa 
tabernakulo nang kapisanan upang ipangtubos sa dakong banal: sa apoy nga susunugin. 

at ito ang kautusan tungkol sa handog dahil sa pagkakasala: bagay ngang kabanalbanalan. 

sa dakong pinagpapatayan nang handog na susunugin ay doon papatayin ang handog dahil sa 
pagkakasala: at ang dugo niyao'y iwiwisik niya sa ibabaw nang dambana hanggang sa palibot. 

at siya'y maghahandog niyaon nang lahat nang taba niyaon, ang buntot na mataba at ang tabang 
nakatatakip sa lamang loob, 

at ang dalawang bato at ang tabang nasa ibabaw nang manga yaon, ang nasa siping nang manga 
balakang, at ang lamad na nasa ibabaw nang atay, ay kaniyang aalisin na kalakip nang manga bato: 

at susunugin nang saserdote sa ibabaw nang dambana na pinakahandog sa panginoon na pinaraan sa 
apoy: handog nga dahil sa pagkakasala. 

bawa't lalake sa manga saserdote ay kakain niyaon, sa dakong banal kakanin yaon: bagay ngang 
kabanalbanalan. 

kung paano ang handog dahil sa kasalanan ay gayon ang handog dahil sa pagkakasala: ang dalawa'y may 
isang kautusan: mapapasa saserdoteng tumutubos. 

at ang saserdoteng naghahandog nang handog na susunugin nang sinomang tao, ay siyang 
magtatangkilik nang balat nang handog na susunugin na inihandog. 

at bawa't handog na harina na niluto sa hurno, at yaong lahat na pinagyaman sa kawaling bakal at sa 
kawaling lupa, ay mapapasa saserdote na naghahandog. 

at bawa't handog na harina na hinaluan nang langis o tuyo, ay mapapasa lahat nang anak ni aaron, sa isa 
na gaya sa iba. 

at ito ang kautusan hinggil sa haing manga handog tungkol sa kapayapaan, na ihahandog sa panginoon: 
kung ihahandog niya na pinaka pasalamat, ay ihahandog nga niyang kalakip nang haing pasalamat ang 
manga munting tinapay na walang lebadura na hinaluan nang langis, at ang manga manipis na tinapay 
na walang lebadura na pinahiran nang langis, at ang mainam na harina na munting tinapay na hinaluan 
nang langis. 

kalakip nang munting tinapay na walang lebadura kaniyang ihahandog ang alay niya, na kalakip nang 
haing manga handog tungkol sa kapayapaan na pinaka pasalamat. 


127 


at maghahandog nang isa niyaon na kaakbay nang bawa't alay na pinakahandog na itinaas sa panginoon, 
mapapasa saserdoteng magwiwisik nang dugo nang manga handog tungkol sa kapayapaan. 

at ang laman nang hain na kaniyang manga handog tungkol sa kapayapaan na pinaka pasalamat ay 
kakanin sa kaarawan nang kaniyang pagaalay, siya'y hindi magtitira niyaon nang hanggang sa umaga. 
nguni't kung ang hain nang kaniyang alay ay sa pagtupad nang isang panata, o kusang handog, ay 
kaniyang makakain sa araw na kaniyang ihandog ang kaniyang hain: at sa kinaumagahan man ay 
kaniyang makakain ang labis: 

datapuwa't ang lumabis sa laman nang hain hanggang sa ikatlong araw ay susunugin sa apoy. 

at kung kanin sa ikatlong araw ang anomang bahagi nang laman nang haing kaniyang manga handog 
tungkol sa kapayapaan ay hindi tatanggapin, at hindi man maipatutungkol doon sa naghahandog niyaon: 
aariing kasuklamsuklam, at ang taong kumain niyaon ay magtataglay nang kaniyang kasamaan. 

at ang lamang masagi sa anomang bagay na karumaldumal ay hindi kakanin: yao'y susunugin sa apoy. at 
tungkol sa lamang hindi nahawa, lahat nang taong malinis ay makakakain niyaon. 

nguni't ang taong kumain nang laman nang haing manga handog tungkol sa kapayapaan na ukol sa 
panginoon, na taglay niya ang kaniyang karumihan, ay ihihiwalay ang taong yaon sa kaniyang bayan. 

at pagka ang sinoman ay nakahipo nang anomang maruming bagay, nang dumi nang tao, o nang hayop 
na karumaldumal, o nang alin mang kasuklamsuklam, at kumain nang laman nang haing manga handog 
tungkol sa kapayapaan na ukol sa panginoon, ay ihihiwalay ang taong yaon sa kaniyang bayan. 

at sinalita nang panginoon kay moises, na sinasabi, 

iyong salitain sa manga anak ni israel, na sabihin, huwag kayong kakain nang taba nang baka, nang tupa, 
o nang kambing. 

at ang taba nang namatay sa kaniyang sarili, at ang taba nang nilapa nang ganid, ay magagamit sa alin 
mang kagamitan: nguni't sa anomang paraan ay huwag ninyong kakanin. 

sapagka't sinomang kumain nang taba nang hayop na yaon na inihahandog nang manga tao sa 
panginoon, na handog na pinaraan sa apoy, ay ihihiwalay sa kaniyang bayan ang taong kumain. 

at huwag kayong kakain sa anomang paraan nang dugo sa lahat nang inyong tahanan, maging sa ibon o 
sa hayop. 

sinomang taong kumain nang alin mang dugo, ay ihihiwalay sa kaniyang bayan ang taong yaon. 

at sinalita nang panginoon kay moises, na sinasabi, 

iyong salitain sa manga anak nang israel na sabihin, ang naghahandog sa panginoon nang hain niyang 
manga handog tungkol sa kapayapaan ay magdadala sa panginoon nang kaniyang alay sa hain niyang 
manga handog tungkol sa kapayapaan, 

na dadalhin nang kaniyang sariling manga kamay sa panginoon ang manga handog na pinaraan sa apoy, 
ang taba pati nang dibdib ay dadalhin niya, upang ang dibdib ay alugin na pinakahandog na inalog sa 
harap nang panginoon. 

at susunugin nang saserdote ang taba sa ibabaw nang dambana: datapuwa't ang dibdib ay mapapasa 
kay aaron at sa kaniyang manga anak. 

at ibibigay ninyo sa saserdote na pinakahandog na itinaas, ang hitang kanan sa manga haing inyong 
manga handog tungkol sa kapayapaan. 

yaong sa manga anak ni aaron na naghahandog nang dugo nang manga handog tungkol sa kapayapaan 
at nang taba, ay mapapasa kaniya ang kanang hita, na pinaka bahagi niya. 

sapagka't aking kinuha sa manga anak ni israel, sa kanilang manga haing manga handog tungkol sa 
kapayapaan, ang dibdib na inalog at ang hitang itinaas, at aking ibinigay kay aaron na saserdote at sa 
kaniyang manga anak, na karampatang bahagi nila magpakailan man, sa ganang manga anak ni israel. 
ito ang nauukol sa pahid na langis ni aaron at sa pahid na langis nang kaniyang manga anak, sa manga 
handog na pinaraan sa apoy sa panginoon, sa araw na iniharap sila, upang mangasiwa sa panginoon sa 
katungkulang saserdote, 

na iniutos nang panginoon sa kanila'y ibibigay para sa manga anak ni israel sa araw na kaniyang 
pinahiran sila. karampatang bahagi nga nila magpakailan man, sa buong panahon nang kanilang lahi. 

ito ang kautusan tungkol sa handog na susunugin, sa handog na harina, at sa handog dahil sa kasalanan, 
at sa handog dahil sa pagkakasala, at sa pagtatalaga, at sa haing manga handog tungkol sa kapayapaan. 
na iniutos nang panginoon kay moises sa bundok nang sinai, nang araw na iniutos sa manga anak ni 
israel na kanilang ihandog ang kanilang manga alay sa panginoon sa ilang nang sinai. 

at sinalita nang panginoon kay moises, na sinasabi, 

dalhin mo si aaron at pati nang kaniyang manga anak, at ang manga kasuutan, at ang langis na 
pangpahid, at ang torong handog dahil sa kasalanan, at ang dalawang tupang lalake, at ang bakol nang 
manga tinapay na walang lebadura: 

at pulungin mo ang buong kapisanan sa pintuan nang tabernakulo nang kapisanan. 

at ginawa ni moises ayon sa iniutos sa kaniya nang panginoon, at nagpupulong ang kapisanan sa pintuan 
nang tabernakulo nang kapisanan. 

at sinabi ni moises sa kapisanan, ito ang ipinagawa nang panginoon. 

at dinala ni moises si aaron at ang kaniyang manga anak, at hinugasan nang tubig. 

at isinuot sa kaniya ang kasuutan, at binigkisan nang pamigkis, at ibinalabal sa kaniya ang balabal, at sa 
kaniya'y ipinatong ang epod, at ibinigkis sa kaniya ang pamigkis nang epod na mainam ang pagkayari, at 
tinalian nito. 

at ipinatong sa kaniya ang pektoral: at inilagay sa loob nang pektoral ang urim at ang thummim. 

at ipinatong ang mitra sa kaniyang ulo, at ipinatong sa mitra sa harap, ang laminang ginto, ang banal na 
putong, gaya nang iniutos nang panginoon kay moises. 

at kinuha ni moises ang langis na pang-pahid, at pinahiran ang tabernakulo, at ang lahat nang nandoon, 
ay pinapaging banal. 

at winisikan niya niyaon ang ibabaw nang dambana na makapito, at pinahiran nang langis ang dambana 
at ang lahat nang kasangkapan niyaon, at ang hugasan at ang tungtungan niyaon, upang ariing banal. 

at binuhusan nang langis na pang-pahid ang ulo ni aaron, at pinahiran niya nang langis siya upang 
papagbanalin. 

at pinalapit ni moises ang manga anak ni aaron, at sila'y sinuutan nang manga kasuutan, at binigkisan 
nang manga pamigkis, at itinali sa kanilang ulo ang manga tiara, gaya nang iniutos nang panginoon kay 
moises. 

at kaniyang inilapit ang torong handog dahil sa kasalanan: at ipinatong ni aaron at nang kaniyang manga 
anak ang manga kamay nila sa ulo nang torong handog dahil sa kasalanan. 

at pinatay niya, at kumuha si moises nang dugo at ipinahid nang kaniyang daliri sa ibabaw nang manga 
anyong sungay nang dambana sa palibot, at nilinis ang dambana, at ang dugo'y ibinuhos sa tungtungan 
nang dambana, at inaring banal upang pagtubusan. 

at kinuha niya ang lahat nang taba na nasa ibabaw nang manga lamang loob, at ang lamad nang atay, at 
ang dalawang bato, at ang taba nang manga yaon, at sinunog ni moises sa ibabaw nang dambana. 
datapuwa't ang toro, at ang balat, at ang laman, at ang dumi, ay sinunog niya sa apoy sa labas nang 
kampamento, gaya nang iniutos nang panginoon kay moises. 

at iniharap niya ang tupang lalake na handog na susunugin: at ipinatong ni aaron at nang kaniyang 
manga anak ang manga kamay nila sa ulo nang tupa. 

at kaniyang pinatay yaon: at iniwisik ni moises ang dugo sa ibabaw nang dambana sa palibot. 

at kinatay niya ang tupa, at sinunog ni moises ang ulo, at ang manga putolputol, at ang taba. 

at kaniyang hinugasan sa tubig ang lamang loob at ang manga paa, at sinunog ni moises ang buong tupa 
sa ibabaw nang dambana, handog na susunugin nga na pinakamasarap na amoy: handog nga sa 
panginoon na pinaraan sa apoy, gaya nang iniutos nang panginoon kay moises. 

at iniharap niya ang ikalawang tupa, ang tupa na itinatalaga: at ipinatong ni aaron at nang kaniyang 
manga anak ang kanilang manga kamay sa ulo nang tupa. 

at kaniyang pinatay yaon, at kumuha si moises nang dugo niyaon, at inilagay sa pingol nang kanang 
tainga ni aaron, at sa daliring hinlalaki nang kaniyang kanang kamay, at sa daliring hinlalaki nang 
kaniyang kanang paa. 

at pinaharap niya ang manga anak ni aaron, at nilagyan ni moises nang dugong yaon sa pingol nang 
kanilang kanang tainga, at sa daliring hinlalaki nang kanang kamay nila, at sa daliring hinlalaki nang 
kanang paa nila: at iniwisik ni moises ang dugo sa ibabaw nang dambana sa palibot. 

at kinuha niya ang taba, at ang matabang buntot, at ang lahat nang tabang nasa ibabaw nang lamang 
loob, at ang lamad nang atay, at ang dalawang bato, at ang taba nang manga yaon, at ang kanang hita: 
at sa bakol nang tinapay na walang lebadura na inilagay sa harap nang panginoon, ay kumuha siya nang 
isang munting tinapay na walang lebadura, at nang isang munting tinapay na nilangisan at nang isang 
manipis na tinapay, at ipinaglalagay sa ibabaw nang taba at sa ibabaw nang kanang hita: 

at inilagay na lahat sa manga kamay ni aaron at sa manga kamay nang kaniyang manga anak, at 
pinagaalog na pinakahandog na inalog sa harap nang panginoon. 

at kinuha ni moises sa kanilang manga kamay, at sinunog sa dambana sa ibabaw nang handog na 
susunugin: manga talagang pinakamasarap na amoy: handog nga sa panginoon na pinaraan sa apoy. 

at kinuha ni moises ang dibdib at inalog na pinakahandog na inalog sa harap nang panginoon: ito ang 
bahagi ni moises sa tupang itinalaga, gaya nang iniutos nang panginoon kay moises. 

at kumuha si moises nang langis na pang-pahid, at nang dugong nasa ibabaw nang dambana, at iniwisik 
kay aaron, sa kaniyang manga suot, at sa kaniyang manga anak, at sa manga suot nang kaniyang manga 
anak na kasama niya, at pinapaging banal si aaron at ang kaniyang manga suot, at ang kaniyang manga 
anak at ang manga suot nang kaniyang manga anak na kasama niya. 

at sinabi ni moises kay aaron at sa kaniyang manga anak, pakuluan ninyo ang laman sa pintuan nang 
tabernakulo nang kapisanan: at doon ninyo kanin, at ang tinapay na nasa bakol nang itinatalaga, ayon sa 
iniutos ko, na sinasabi, kakanin ni aaron at nang kaniyang manga anak. 

at ang labis sa laman at sa tinapay ay susunugin ninyo sa apoy. 

at sa pintuan nang tabernakulo nang kapisanan ay huwag kayong lalabas na pitong araw, hanggang sa 
maganap ang manga kaarawan nang inyong pagtalaga: sapagka't pitong araw na kayo'y matatalaga. 
kung paano ang ginawa sa araw na ito, ay gayon ang iniutos nang panginoon na gawin upang itubos sa 
inyo. 

at sa pintuan nang tabernakulo nang kapisanan ay matitira kayo gabi't araw na pitong araw, at inyong 
tutuparin ang kautusan nang panginoon, upang huwag kayong mamatay: sapagka't gayon ang iniutos 
ko. 

at ginawa ni aaron at nang kaniyang manga anak ang lahat na iniutos nang panginoon sa pamamagitan 
ni moises. 

at nangyari sa ikawalong araw, na tinawag ni moises si aaron at ang kaniyang manga anak, at ang manga 
matanda sa israel; 

at sinabi niya kay aaron, magdala ka nang isang guyang toro, na handog dahil sa kasalanan at isang 
tupang lalake na handog na susunugin, na kapuwa walang kapintasan, at ihandog mo sa harap nang 
panginoon. 

at sa manga anak ni israel ay sasalitain mo, na sasabihin, kumuha kayo nang isang kambing na lalake na 
handog dahil sa kasalanan, at nang isang guyang baka, at nang isang kordero, na kapuwa na may gulang 
na isang taon, at walang kapintasan, na handog na susunugin, 

at nang isang toro at nang isang tupang lalake na manga handog tungkol sa kapayapaan, upang ihain sa 
harap nang panginoon, at nang isang handog na harina na hinaluan nang langis: sapagka't napakikita sa 
inyo ngayon ang panginoon. 

at kanilang dinala sa harap nang tabernakulo nang kapisanan ang iniutos ni moises: at lumapit doon ang 
buong kapisanan, at tumayo sa harap nang panginoon. 

at sinabi ni moises, ito ang iniutos nang panginoon na gawin ninyo: at lilitaw sa inyo ang kaluwalhatian 
nang panginoon. 

at sinabi ni moises kay aaron, lumapit ka sa dambana, at ihandog mo ang iyong handog dahil sa 
kasalanan, at ang iyong handog na susunugin, at itubos mo sa iyong sarili at sa bayan: at ihandog mo ang 
alay nang bayan, at itubos mo sa kanila, gaya nang iniutos nang panginoon. 

lumapit nga si aaron sa dambana at pinatay ang guyang handog dahil sa kasalanan, na yao'y para sa 
kaniya. 

at iniharap nang manga anak ni aaron sa kaniya ang dugo: at itinubog niya ang kaniyang daliri sa dugo, at 
ipinahid sa ibabaw nang manga anyong sungay nang dambana at ang dugong labis ay ibinuhos sa 
tungtungan nang dambana: 

datapuwa't ang taba at ang manga bato, at ang lamad na nasa atay nang handog dahil sa kasalanan, ay 
sinunog niya sa ibabaw nang dambana, gaya nang iniutos nang panginoon kay moises. 

at ang laman at ang balat ay sinunog niya sa apoy sa labas nang kampamento. 

at pinatay niya ang handog na susunugin: at ibinigay sa kaniya nang manga anak ni aaron ang dugo, at 
kaniyang iniwisik sa ibabaw nang palibot nang dambana. 

at kaniyang ibinigay sa kaniya ang handog na susunugin, na isaisang putol, at ang ulo: at sinunog niya sa 
ibabaw nang dambana. 

at kaniyang hinugasan ang lamang loob at ang manga paa at sinunog sa ibabaw nang handog na 
susunugin sa ibabaw nang dambana. 

at iniharap niya ang alay nang bayan, at kinuha ang kambing na handog dahil sa kasalanan na para sa 
bayan, at pinatay at inihandog dahil sa kasalanan, na gaya nang una. 

at iniharap niya ang handog na susunugin, at inihandog ayon sa palatuntunan. 

at iniharap niya ang handog na harina, at kumuha nang isang dakot, at sinunog sa ibabaw nang 
dambana, bukod sa handog na susunugin sa umaga. 

kaniyang pinatay rin ang toro at ang tupang lalake na haing manga handog tungkol sa kapayapaan, na 
para sa bayan: at ibinigay nang manga anak ni aaron sa kaniya ang dugo, at kaniyang iniwisik sa ibabaw 
nang dambana hanggang sa palibot. 

at ang taba nang toro at nang tupang lalake, ang matabang buntot at ang tabang nakatakip sa lamang 
loob, at ang manga bato, at ang lamad nang atay. 

at kanilang inilagay ang manga taba sa ibabaw nang manga dibdib, at kaniyang sinunog ang taba sa 
ibabaw nang dambana: 

at ang manga dibdib at ang kanang hita ay inalog ni aaron na pinakahandog na inalog sa harap nang 
panginoon: gaya nang iniutos ni moises. 

at itinaas ni aaron ang kaniyang manga kamay sa dakong bayan at binasbasan niya, at bumaba siya na 
mula sa paghahandog nang handog dahil sa kasalanan, at nang handog na susunugin, at nang manga 
handog tungkol sa kapayapaan. 

at pumasok si moises at si aaron sa tabernakulo nang kapisanan, at sila'y lumabas, at binasbasan ang 
bayan: at lumitaw ang kaluwalhatian nang panginoon sa buong bayan. 

at may lumabas na apoy sa harap nang panginoon, at sinunog sa ibabaw nang dambana ang handog na 
susunugin at ang taba: at nang makita yaon nang buong bayan, ay nagsigawan at nangagpatirapa. 

at si nadab at si abiu, na manga anak ni aaron, ay kumuha ang bawa't isa sa kanila nang kanikaniyang 
suuban, at sinidlan nila nang apoy, at pinatungan nang kamangyan, at sila'y naghandog sa harap nang 
panginoon nang ibang apoy na hindi iniutos niya sa kanila. 

at sa harap nang panginoon ay may lumabas na apoy, at sinupok sila, at namatay sila sa harap nang 
panginoon. 

nang magkagayo'y sinabi ni moises kay aaron, ito ang sinalita nang panginoon, na sinasabi, ako'y 
babanalin nang manga lumalapit sa akin, at sa harap nang buong bayan ay luluwalhatiin ako. at si aaron 
ay hindi umimik. 

at tinawag ni moises si misael at si elzaphan, na manga anak ni uziel na amain ni aaron, at sa kanila'y 
sinabi, magsilapit kayo, ilabas ninyo ang inyong manga kapatid sa kampamento mula sa harap nang 
santuario. 

sa gayo'y lumapit sila, at kanilang binuhat sa kanilang manga kasuutan na inilabas sa kampamento, gaya 
nang sinabi ni moises. 

at sinabi ni moises kay aaron, at kay eleazar at kay itamar na kaniyang manga anak, huwag ninyong 
ilugay ang buhok nang inyong ulo, o hapakin man ninyo ang inyong bihisan: upang huwag kayong 
mamatay at nang siya'y huwag magalit laban sa buong kapisanan: kundi ang inyong manga kapatid, ang 
buong sangbahayan ni israel ay tumaghoy sa apoy na pinapagalab nang panginoon. 

at huwag kayong lalabas sa pintuan nang tabernakulo nang kapisanan, baka kayo'y mamatay: sapagka't 
ang langis na pang-pahid nang panginoon ay nasa ulo ninyo. at kanilang ginawa ayon sa salita ni moises. 
at sinalita nang panginoon kay aaron, na sinasabi, 

huwag iinom nang alak o nang matapang na inumin man, ikaw o ang iyong manga anak man, pagka 
kayo'y papasok sa tabernakulo nang kapisanan, upang kayo'y huwag mamatay: magiging palatuntunang 
walang hanggan sa buong panahon nang inyong manga lahi: 

at upang inyong malagyan nang pagkakaiba ang banal at ang karaniwan, at ang karumaldumal at ang 
malinis: 

at upang inyong maituro sa manga anak ni israel ang lahat nang palatuntunang sa kanila'y sinalita nang 
panginoon sa pamamagitan ni moises. 

at sinalita ni moises kay aaron, at kay eleazar at kay ithamar, na manga natitira niyang anak, kunin ninyo 
ang handog na harina na lumabis sa manga handog sa panginoon na pinaraan sa apoy, at inyong kaning 
walang lebadura sa tabi nang dambana, sapagka't kabanalbanalan, 

at inyong kakanin sa dakong banal, sapagka't karampatang bahagi ninyo, at karampatang bahagi nang 
inyong manga anak, sa manga handog sa panginoon na pinaraan sa apoy: sapagka't gayon iniutos sa 
akin. 

at ang dibdib na inalog at ang hita na itinaas, ay kakanin ninyo sa dakong malinis, kakanin mo at nang 
iyong manga anak na lalake at babae na kasama mo: sapagka't yamang karampatang bahagi mo at 
karampatang bahagi nang iyong manga anak na ibinigay sa inyo sa manga hain nang manga anak ni 
israel. 

ang hita na itinaas, at ang dibdib na inalog ay kanilang dadalhin na kalakip nang manga handog na 
pinaraan sa apoy, na manga taba upang alugin na pinakahandog na inalog sa harap nang panginoon: at 
mapapasa iyo, at sa iyong manga anak na kasama mo, na karampatang bahagi ninyo magpakailan man, 
gaya nang iniutos nang panginoon. 

at hinanap ni moises nang buong sikap ang kambing na handog dahil sa kasalanan, at, narito, sinunog: at 
nagalit kay eleazer at kay ithamar na manga anak ni aaron na natira na sinasabi, 

bakit hindi ninyo kinain ang handog dahil sa kasalanan sa dakong santuario, yamang kabanalbanalang 
bagay at sa inyo'y ibinigay upang dalhin ang kasamaan nang kapisanan na itubos sa kanila sa harap nang 
panginoon? 

narito, hindi ipinasok ang dugo niyaon sa loob nang santuario, nararapat sana ninyong kanin sa 
santuario, gaya nang iniutos ko. 

at sinalita ni aaron kay moises, narito, kanilang inihandog nang araw na ito ang kanilang handog dahil sa 
kasalanan, at ang kanilang handog na susunugin sa harap nang panginoon, at sa akin ay nangyari ang 
manga ganyang bagay na gaya nang manga ito: at kung ako nga'y nakakain nang handog dahil sa 
kasalanan ngayon, kalulugdan ba kaya ako nang panginoon? 

at nang marinig ni moises, ay nakalugod sa kaniyang paningin. 

at sinalita nang panginoon kay moises at kay aaron, na sa kanila'y sinasabi, 

inyong salitain sa manga anak ni israel, na inyong sabihin, ito ang manga bagay na may buhay na inyong 
makakain sa lahat nang manga hayop na nasa lupa. 

alinmang may hati ang paa na baak at ngumunguya, sa manga hayop, ay inyong makakain. 

gayon ma'y huwag ninyong kakanin ang manga ito sa manga ngumunguya o doon sa manga may hati 
ang paa: ang kamelyo, sapagka't ngumunguya, nguni't walang hati ang paa, karumaldumal nga sa inyo. 
at ang koneho, sapagka't ngumunguya, datapuwa't walang hati ang paa, karumaldumal nga sa inyo. 

at ang liebre; sapagka't ngumunguya datapuwa't walang hati ang paa, karumaldumal nga sa inyo. 

at ang baboy, sapagka't may hati ang paa at baak, datapuwa't hindi ngumunguya, karumaldumal nga sa 
inyo. 

huwag kayong kakain nang laman nang manga iyan, at ang bangkay nang manga yaon ay huwag ninyong 
hihipuin: manga karumaldumal nga sa inyo. 

ang manga ito'y inyong makakain sa manga nasa tubig: alin mang may manga palikpik at manga kaliskis 
sa tubig, sa manga dagat at sa manga ilog, ay makakain ninyo. 

at lahat nang walang palikpik at kaliskis sa manga dagat, at sa manga ilog, at sa lahat nang manga 
gumagalaw sa tubig, at sa lahat nang may buhay sa tubig, ay pawang karumaldumal nga sa inyo. 

at magiging karumaldumal sa inyo, huwag kayong kakain nang laman nang manga iyan, at ang bangkay 
nang manga iyan ay aariin ninyong karumaldumal. 

anomang walang palikpik at kaliskis sa tubig ay magiging karumaldumal sa inyo. 

at sa manga ibon ay aariin ninyong karumaldumal ang manga ito; hindi kakanin, manga karumaldumal 
nga, ang agila, ang agilang dumudurog nang manga buto, at ang agilang dagat: 

at ang lawin, at ang limbas, ayon sa kaniyang pagkalimbas, 

lahat nang uwak ayon sa kaniyang pagkauwak, 

at ang avestruz, at ang chotacabras at ang gaviota, at ang gavilan ayon sa kaniyang pagkagavilan, 

at ang maliit na kuwago, at ang somormuho, at ang malaking kuwago: 

at ang kuwagong tila may sungay at ang pelikano, at ang buitre, 

at ang ciguena, ang tagak ayon sa kaniyang pagkatagak, at ang abubilla, at ang kabagkabag. 

lahat na may pakpak na umuusad na lumalakad na may apat na paa ay marumi nga sa inyo. 

gayon man, ang manga ito'y inyong makakain sa lahat nang may pakpak na umuusad na may apat na 
paa, ang manga may dalawang paang mahaba, bukod pa sa kanilang manga paa, upang kanilang 
ipanglukso sa lupa, 

sa kanila'y makakain ninyo ang manga ito: ang balang ayon sa kaniyang pagkabalang, at ang lukton ayon 
sa kaniyang pagkalukton, at ang kuliglig lupa ayon sa kaniyang pagkakuliglig, at ang tipaklong ayon sa 
kaniyang pagkatipaklong. 

datapuwa't lahat na may pakpak na umuusad na mayroong apat na paa, ay kasuklamsuklam nga sa inyo. 
at sa manga ito ay magiging karumaldumal kayo: sinomang humipo nang bangkay nang manga iyan ay 
magiging karumaldumal hanggang sa hapon: 

at sinomang bumuhat nang bangkay nang manga iyan, ay maglalaba nang kaniyang manga suot, at 
magiging karumaldumal hanggang sa hapon. 

bawa't hayop na may hati ang paa na hindi baak, o hindi ngumunguya, ay karumaldumal sa inyo: bawa't 
humipo sa manga iyan ay magiging karumaldumal. 

at anomang inilalakad ang kaniyang pangamot sa lahat nang hayop na inilalakad ang apat na paa, ay 
karumaldumal nga sa inyo: sinomang humipo nang bangkay nang manga iyan ay magiging karumaldumal 
hanggang sa hapon. 

at ang bumuhat nang bangkay nang manga iyan, ay maglalaba nang kaniyang manga suot, at magiging 
karumaldumal hanggang sa hapon: manga karumaldumal nga sa inyo. 

at ang manga ito'y karumaldumal sa inyo, sa manga umuusad na nagsisiusad, sa ibabaw nang lupa: ang 
bubwit, at ang daga, at ang bayawak ayon sa kaniyang pagkabayawak, 

at ang tuko, at ang buwaya, at ang butiki, at ang bubuli at ang hunyango. 

ang manga ito'y karumaldumal sa inyo sa lahat nang umuusad: sinomang mangakahipo sa manga iyan 
pagka ang manga iyan ay patay, ay magiging karumaldumal hanggang sa hapon. 

at yaong lahat na kabagsakan nang manga iyan, pagka patay, ay magiging karumaldumal nga: maging 
alin mang kasangkapan kahoy, o bihisan, o balat, o supot, alin mang kasangkapang ginagamit sa 
anomang gawa, sa tubig dapat ilubog, at magiging karumaldumal hanggang sa hapon, kung magkagayo'y 
magiging malinis. 

at bawa't sisidlang lupa na kahulugan nang manga iyan, lahat nang nalalaman doon ay magiging 
karumaldumal, at yao'y inyong babasagin. 

lahat nang pagkain na makakain na kabuhusan nang tubig, ay magiging karumaldumal, at lahat nang 
inuming maiinom na masilid sa alin man sa manga gayong sisidlang lupa, ay magiging karumaldumal. 
at lahat na kahulugan nang anomang bahagi nang bangkay nang manga yaon ay magiging 
karumaldumal: maging hurno o kalan nang manga palyok, ay babasagin: manga karumaldumal nga at 
magiging karumaldumal sa inyo. 

gayon ma'y ang isang bukal o ang isang balon, na tipunan nang tubig, ay magiging malinis: datapuwa't 
ang masagi nang bangkay nang manga yaon ay magiging karumaldumal. 

at kung mahulugan nang kanilang bangkay ang alin mang binhing panhasik na ihahasik, ay malinis. 
nguni't kung nabasa ang binhi at mahulugan nang bangkay nang manga yaon, ay magiging 
karumaldumal sa inyo. 

at kung ang anomang hayop na inyong makakain ay mamatay, ang makahipo nang bangkay niyaon ay 
magiging karumaldumal hanggang sa hapon. 

at ang kumain nang bangkay niyaon ay maglalaba nang kaniyang suot, at magiging karumaldumal 
hanggang sa hapon: gayon din ang bumuhat nang bangkay niyaon, ay maglalaba nang kaniyang suot, at 
magiging karumaldumal hanggang sa hapon. 

at bawa't umuusad na nagsisiusad sa ibabaw nang lupa, ay karumaldumal, hindi kakanin. 

lahat nang lumalakad nang kaniyang tiyan, at lahat nang lumalakad nang apat na paa o mayroong 
maraming paa, sa lahat nang bagay na umuusad sa ibabaw nang lupa, ay huwag ninyong kakanin, 
sapagka't manga karumaldumal nga. 

huwag kayong magpakarumal sa anomang umuusad, o huwag kayong magpakalinis man sa manga iyan, 
na anopa't huwag kayong mangahawa riyan, 

sapagka't ako ang panginoon ninyong diyos: magpakabanal nga kayo at kayo'y maging manga banal; 
sapagka't ako'y banal: ni huwag kayong magpakahawa sa anomang umuusad na gumagalaw sa ibabaw 
nang lupa. 

sapagka't ako ang panginoon na nagsampa sa inyo mula sa lupain nang egipto, upang ako'y inyong 
maging diyos: kayo nga'y magpakabanal, sapagka't ako'y banal. 

ito ang kautusan tungkol sa hayop, at sa ibon, at sa lahat na may buhay na gumagalaw sa tubig, at sa 
lahat nang nilikha na umuusad sa ibabaw nang lupa; 

upang lagyan ninyo nang pagkakaiba ang karumaldumal at ang malinis, at ang may buhay na makakain 
at ang may buhay na hindi makakain. 

at sinalita nang panginoon kay moises, na sinasabi, 

salitain mo sa manga anak ni israel, na iyong sabihin, kung ang babae ay maglihi, at manganak nang 
isang lalake, ay magiging karumaldumal na pitong araw, ayon sa manga araw nang karumihan nang 
kaniyang sakit, ay magiging karumaldumal. 

at sa ikawalong araw ay tutuliin ang bata sa laman nang kaniyang balat nang masama. 

at siya'y mananatiling tatlong pu't tatlong araw na maglilinis nang kaniyang dugo: huwag siyang hihipo 
nang anomang bagay na banal, o papasok man sa santuario, hanggang sa matupad ang manga araw 
nang kaniyang paglilinis. 

nguni't kung manganak siya nang babae, ay magiging karumaldumal nga siya na dalawang linggo, ayon 
sa kaniyang karumihan: at mananatiling anim na pu't anim na araw na maglilinis nang kaniyang dugo. 
at pagkaganap niya nang manga araw nang kaniyang paglilinis, maging sa anak na lalake o sa anak na 
babae, ay magdadala siya nang isang kordero nang unang taon, na pinakahandog na susunugin, at isang 

inakay nang kalapati o isang batobato na pinakahandog dahil sa kasalanan, sa pintuan nang tabernakulo 
nang kapisanan, sa saserdote, 

at kaniyang ihahandog sa harap nang panginoon, at itutubos sa kaniya, at siya'y malilinis sa agas nang 
kaniyang dugo. ito ang kautusan tungkol sa nanganak nang lalake o nang babae. 

at kung ang kaniyang kaya ay hindi sapat upang magdala nang kordero, ay kukuha nga siya nang 
dalawang batobato o nang dalawang inakay nang kalapati, ang isa'y pinakahandog na susunugin at ang 
isa'y pinakahandog dahil sa kasalanan: at itutubos sa kaniya nang saserdote, at siya'y magiging malinis. 
at sinalita nang panginoon kay moises at kay aaron, na sinasabi, 

pagka ang sinomang tao ay nagkaroon sa balat nang kaniyang laman, nang pamamaga, o langib, o pantal 
na makintab at naging salot na ketong sa balat nang kaniyang laman, ay dadalhin nga siya kay aaron na 
saserdote, o sa isa sa kaniyang manga anak na saserdote: 

at titingnan nang saserdote ang tila salot na nasa balat nang kaniyang laman: at kung ang balahibo sa tila 
salot ay pumuti, at makitang ang sugat ay malalim kay sa balat nang kaniyang laman, ay salot na ketong 
nga: at siya'y mamasdan nang saserdote at ipakikilala siyang karumaldumal. 

at kung ang pantal na makintab ay maputi sa balat nang kaniyang laman, at makitang hindi malalim 
kaysa balat, at ang balahibo niyaon ay hindi pumuti, ay kukulungin nang saserdote ang may tila salot na 
pitong araw. 

at titingnan siya nang saserdote sa ikapitong araw: at, narito, kung makitang ang tila salot ay tumigil, at 
hindi kumalat ang tila salot sa balat, ay kukulungin uli siya nang saserdote na pitong araw: 

at titingnan siya uli nang saserdote sa ikapitong araw: at, narito, kung makitang ang tila salot ay 
namutla, at ang tila salot ay hindi kumalat sa balat, ay ipakikilalang malinis siya nang saserdote: langib 
yaon, at kaniyang lalabhan ang kaniyang suot, at magiging malinis. 

datapuwa't kung ang langib ay kumakalat sa balat, pagkatapos na siya'y makapakita sa saserdote upang 
siya'y linisin, ay pakikita siya uli sa saserdote: 

at titingnan siya nang saserdote, at, narito, kung ang langib ay kumakalat sa balat, ay ipakikilala nang 
saserdote na karumaldumal: ketong nga yaon. 

pagka nagkaroon nang tila salot na ketong ang sinomang tao, ay dadalhin siya sa saserdote, 

at titingnan siya nang saserdote, at, narito, kung makitang may pamamaga na maputi sa balat, na 
pumuti ang balahibo, at may matigas na lamang buhay sa pamamaga, 

ay malaong ketong nga sa balat nang kaniyang laman, at ipakikilala nang saserdote na siya'y 
karumaldumal: hindi siya kukulungin, sapagka't siya'y karumaldumal. 

at kung kumalat ang ketong sa balat, at matakpan nang ketong ang buong balat nang may tila salot, 
mula sa ulo hanggang sa kaniyang manga paa, sa buong maaabot nang paningin nang saserdote: 

at titingnan nga siya nang saserdote, at, narito, kung makitang ang ketong ay kumalat sa buong laman 
niya, ay ipakikilalang malinis ang may tila salot: pumuting lahat: siya'y malinis. 

datapuwa't sa alin mang araw na makitaan siya nang lamang buhay, ay magiging karumaldumal siya. 

at titingnan nang saserdote ang lamang buhay, at ipakikilala siyang karumaldumal: ang lamang buhay ay 
karumaldumal: ketong nga. 

o kung magbago uli ang lamang buhay at pumuti, ay lalapit nga siya sa saserdote, 

at titingnan siya nang saserdote: at, narito, kung pumuti ang tila salot ay ipakikilalang malinis nang 
saserdote ang may tila salot: siya'y malinis. 

at kung magkaroon sa balat nang laman nang isang bukol at gumaling, 

at humalili sa bukol ay isang pamamaga na maputi, o isang pantal na makintab, na namumulang puti, ay 
ipakikita sa saserdote, 

at titingnan nang saserdote: at, narito, kung makitang tila impis kaysa balat, at ang balahibo niyaon ay 
tila pumuti, ay ipakikilala nang saserdote na karumaldumal: salot na ketong yaon, lumitaw sa bukol. 
datapuwa't kung pagtingin nang saserdote, ay makitang walang balahibong puti yaon, o hindi impis man 
kay sa balat, kungdi namutla, ay kukulungin nang saserdote siya na pitong araw. 

at kung kumalat sa balat, ay ipakikilala nang saserdote na karumaldumal: salot nga yaon. 

nguni't kung ang pantal na makintab ay tumigil sa kaniyang kinaroroonan, at hindi kumalat, ay piklat nga 
nang bukol: at ipakikilala nang saserdote na malinis siya. 

o pagka nagkaroon sa balat nang laman, nang paso nang apoy, at ang lamang paso ay naging tila pantal 
na makintab, na namumulang puti, o maputi, 

at titingnan nga nang saserdote: at, narito, kung makitang ang buhok ay pumuti sa pantal na makintab, 
at tila mandin malalim kaysa balat, ay ketong nga na lumitaw sa paso: at ipakikilala nang saserdote na 
karumaldumal, salot na ketong nga yaon. 

nguni't kung pagtingin nang saserdote, at, narito, kung makita ngang sa pantal na makintab ay walang 
balahibong maputi, at hindi impis kaysa balat, kungdi namutla: ay kukulungin nga siya nang saserdote na 
pitong araw. 

at titingnan siya nang saserdote sa ikapitong araw: kung kumalat sa balat, ay ipakikilala nang saserdote 
na karumaldumal: salot na ketong nga yaon. 

at kung ang pantal na makintab ay tumigil sa kaniyang kinaroroonan at hindi kumalat sa balat, kungdi 
pumutla, ay pamamaga nang paso yaon, at ipakikilala nang saserdote na malinis: sapagka't piklat nang 
paso yaon. 

at kung ang sinomang lalake o babae ay mayroong tila salot sa ulo o sa baba, 

ay titingnan nga nang saserdote ang tila salot: at, narito, kung makitang tila malalim kaysa balat, at yao'y 
may buhok na naninilaw na manipis, ay ipakikilala nang saserdote na karumaldumal: tina nga, ketong 
nga yaon sa ulo o sa baba. 

at kung makita nang saserdote ang tila salot na tina, at, narito, tila hindi malalim kaysa balat, at walang 
buhok na maitim yaon, ay kukulungin nang saserdote na pitong araw ang may tila salot na tina; 

at sa ikapitong araw ay titingnan nang saserdote ang tila salot, at, narito, kung makita ngang hindi 
kumalat ang tina, at walang buhok na naninilaw, at tila ang tina ay hindi malalim kaysa balat, 

ay aahitan nga, datapuwa't hindi aahitan ang kinaroroonan nang tina, at ipakukulong nang saserdote 
ang may tina nang muling pitong araw: 

at titingnan nang saserdote ang tina sa ikapitong araw: at, narito, kung makitang hindi kumalat ang tina 
sa balat, at tila hindi malalim kaysa balat, ay ipakikilala nga nang saserdote na malinis at siya'y maglalaba 
nang kaniyang suot at magiging malinis. 


nguni't kung ang tina ay kumalat sa balat, pagkatapos nang kaniyang paglilinis, 

ay titingnan nga nang saserdote: at, narito, kung makitang kumalat sa balat ang tina ay hindi hahanapin 
nang saserdote ang buhok na maninilaw: siya'y karumaldumal. 

datapuwa't kung sa kaniyang paningin ay tumigil ang tina at may tumubong buhok na itim, ay gumaling 
ang tina, siya'y malinis: at ipakikilalang malinis siya nang saserdote. 

at pagka ang isang lalake o babae ay nagkaroon sa balat nang kaniyang laman nang nangingintab na 
pantal, nang makikintab na pantal na puti, 

ay titingnan nga nang saserdote: at, narito, kung makitang ang nangingintab na pantal sa balat nang 
kaniyang laman ay namumutimuti, yao'y buni na sumibol sa balat; siya'y malinis. 

at kung ang sinoman ay malugunan nang buhok, ay kalbo gayon ma'y malinis. 

at kung sa dakong harapan nang ulo nalugunan nang buhok, ay kalbo yaon sa noo gayon ma'y malinis. 
datapuwa't kung sa kakalbuhan, sa ulo o sa noo ay magkaroon nang tila salot nang namumulang maputi, 
ay ketong na sumibol sa kaniyang kakalbuhan nang ulo o sa kaniyang kakalbuhan nang noo. 

kung magkagayo'y titingnan siya nang saserdote: at, narito, kung ang pamamaga nang tila salot ay 
namumulamula nang maputi sa kaniyang kakalbuhan nang ulo o sa kaniyang kakalbuhan nang noo, gaya 
nang anyo nang ketong sa balat nang kaniyang laman, 

ay ketongin siya, siya'y karumaldumal ipakikilala siya nang saserdote na tunay na karumaldumal, nasa 
kaniyang ulo ang salot niya. 

at pupunitin nang may ketong na kinaroroonan nang salot, ang kaniyang manga suot at ang buhok nang 
kaniyang ulo ay ilulugay, at siya'y magtatakip nang kaniyang nguso, at maghihihiyaw. karumaldumal, 
karumaldumal. 

sa buong panahong siya'y karoonan nang salot, ay magiging karumaldumal, siya'y karumaldumal: siya'y 
tatahang bukod, sa labas nang kampamento malalagay ang kaniyang tahanan. 

ang suot na kinaroroonan nang ketong, maging kasuutang balahibo nang tupa o kasuutang lino, 

maging nasa paayon o maging nasa pahalang: nang lino o nang balahibo nang tupa: maging sa balat o sa 
alin mang yaring balat, 

kung ang tila salot ay namemerde o namumula sa kasuutan, o sa balat, maging sa paayon, o maging sa 
pahalang, o sa alin mang kasangkapang balat, ay salot na ketong nga at ipakikita sa saserdote, 

at titingnan nang saserdote ang tila salot, at ipatatago nang pitong araw ang bagay na may tila salot: 

at titingnan ang bagay na may tila salot, sa ikapitong araw: kung kumalat ang tila salot sa kasuutan, 
maging sa paayon, o sa pahalang, o sa balat, o alin mang ginagawa sa balat, ay ketong na 
ngumangatngat ang gayon tila salot: yao'y karumaldumal. 

at kaniyang susunugin ang kasuutan, maging paayon, at maging pahalang nang balahibo nang tupa o lino 
o sa alin mang kasangkapang balat na kinaroroonan nang salot: sapagka't yao'y ketong na 
ngumangatngat, yao'y susunugin sa apoy. 

at kung pagtingin nang saserdote, at, narito, kung makita ngang hindi kumalat ang salot sa kasuutan, 
maging sa paayon man, o sa pahalang man, o sa alin mang kasangkapang balat, 

ay palalabhan nga nang saserdote yaong kinaroroonan nang salot, at ipatatago pa nang pitong araw: 

at titingnan nang saserdote ang bagay na may salot, pagkatapos na malabhan: at, narito, kung makitang 
ang salot ay hindi nagbago ang kulay, at hindi kumalat ang salot, yao'y karumaldumal, susunugin mo sa 
apoy: isang ngatngat nga, maging ang nanisnis ay nasa karayagan o nasa kabaligtaran. 

at kung pagtingin nang saserdote, at, narito, kung makita ngang namutla ang dakong may salot 
pagkatapos na malabhan, ay hahapakin sa kasuutan, o sa balat, o sa paayon, o sa pahalang: 

at kung muling lumitaw sa kasuutang yaon, maging sa paayon, o sa pahalang, o sa alin mang yari sa 
balat, ay muling sumisibol: susunugin mo sa apoy yaong kinaroroonan nang salot. 

at ang kasuutan, maging sa paayon, o sa pahalang, o sa alin mang yari sa balat, na iyong labhan, at 
maalis ang salot, ay lalabhan ngang ikalawa, at magiging malinis. 

ito ang kautusan tungkol sa salot na ketong sa kasuutang balahibo nang tupa o lino, maging sa paayon, o 
sa pahalang, o sa alin mang yari sa balat, upang ipakilalang malinis, o upang ipakilalang karumaldumal. 
at sinalita nang panginoon kay moises, na sinasabi, 

ito ang magiging kautusan tungkol sa may ketong, sa kaarawan nang kaniyang paglilinis, siya'y dadalhin 
sa saserdote: 

at ang saserdote ay lalabas sa kampamento, at titingnan nang saserdote, at, narito, kung ang salot na 
ketong ay gumaling sa may ketong, 

ay ipagutos nga nang saserdote na ikuha siya na lilinisin, nang dalawang ibong malinis na buhay, at 
kahoy na cedro, at grana, at hisopo, 

at ipaguutos nang saserdote, na patayin ang isa sa manga ibon, sa isang sisidlang lupa sa ibabaw nang 
tubig na umaagos. 

tungkol sa ibong buhay, ay kaniyang kukunin at ang kahoy na cedro, at ang grana at ang hisopo, at 
babasain pati nang ibong buhay, sa dugo nang ibong pinatay sa ibabaw nang tubig na umaagos: 

at iwiwisik niya na makapito doon sa kaniya na lilinisin sa ketong, at ipakikilalang malinis, at pawawalan 
ang ibong buhay sa kalawakan nang parang. 

at siya na lilinisin ay maglalaba nang kaniyang manga suot, at magaahit nang lahat niyang buhok, at 
maliligo sa tubig, at magiging malinis: at pagkatapos ay papasok sa kampamento, datapuwa't tatahan sa 
labas nang kaniyang tolda na pitong araw. 

at mangyayaring sa ikapitong araw, ay muling magaahit nang lahat niyang buhok, sa kaniyang ulo, at sa 
kaniyang baba, at sa kaniyang kilay, na anopa't aahitin niya ang lahat niyang buhok, at kaniyang lalabhan 
ang kaniyang manga suot, at kaniyang paliliguan ang kaniyang laman sa tubig, at magiging malinis. 

at sa ikawalong araw ay kukuha siya nang dalawang korderong lalake na walang kapintasan, at nang 
isang korderong babae nang unang taon na walang kapintasan, at nang isang handog na harina na 
tatlong ikasangpung bahagi nang isang epa nang mainam na harina na hinaluan nang langis, at nang 
isang log na langis. 

at ihaharap ang taong lilinisin nang saserdoteng naglilinis sa kaniya, at gayon din ang manga bagay na 
yaon, sa harap nang panginoon, sa pintuan nang tabernakulo nang kapisanan: 

at kukuha ang saserdote nang isa sa manga korderong lalake at ihahandog na pinakahandog sa 
pagkakasala, at nang log nang langis, at aalugin na pinakahandog na inalog sa harap nang panginoon: 

at papatayin ang korderong lalake sa pinagpapatayan nang handog dahil sa kasalanan at nang handog na 
susunugin, sa dako nang santuario: sapagka't kung paanong ang handog dahil sa kasalanan ay sa 
saserdote, gayon din ang handog dahil sa pagkakasala, bagay ngang kabanalbanalan: 

at ang saserdote ay kukuha sa dugo nang handog dahil sa pagkakasala, at ilalagay nang saserdote sa 
pingol nang kanang tainga niyaong lilinisin, at sa daliring hinlalaki nang kaniyang kanang kamay, at sa 
daliring hinlalaki nang kaniyang kanang paa, 

at kukuha ang saserdote sa log nang langis, at ibubuhos sa ibabaw nang palad nang kaniyang kaliwang 
kamay: 

at itutubog nang saserdote ang kanang daliri niya sa langis na nasa kaniyang kaliwang kamay, at 
magwiwisik siyang makapito nang langis nang kaniyang daliri sa harap nang panginoon: 

at sa lumabis sa langis na nasa kaniyang kamay, ay maglalagay ang saserdote sa ibabaw nang pingol 
nang kanang tainga niyaong lilinisin, at sa daliring hinlalaki nang kaniyang kanang kamay at sa daliring 
hinlalaki nang kaniyang kanang paa, sa ibabaw nang dugo nang dahil sa pagkakasala: 

at ang labis sa langis na nasa kamay nang saserdote, ay ilalagay nito sa ulo niyaong lilinisin: at itutubos sa 
kaniya nang saserdote sa harap nang panginoon. 

at ihahandog nang saserdote ang handog dahil sa kasalanan, at itutubos sa kaniya, na lilinisin dahil sa 
kaniyang karumihan, at pagkatapos ay papatayin ang handog na susunugin: 

at ihahandog nang saserdote ang handog na susunugin at ang handog na harina sa ibabaw nang 
dambana: at itutubos sa kaniya nang saserdote, at siya'y magiging malinis. 

at kung siya'y dukha at ang kaniyang kaya ay hindi aabot, ay kukuha nga siya nang isang korderong lalake 
na handog dahil sa pagkakasala, na aalugin upang itubos sa kaniya, at nang ikasampung bahagi nang 
isang epa na mainam na harina, na hinaluan nang langis na pinakahandog na harina, at nang isang log 
nang langis, 

at nang dalawang batobato o nang dalawang inakay nang kalapati, kung alin ang aabutin nang kaniyang 
kaya, at ang isa'y magiging handog dahil sa kasalanan, at ang isa'y handog na susunugin. 

at sa ikawalong araw ay kaniyang dadalhin sa saserdote sa pintuan nang tabernakulo nang kapisanan 
upang gamitin sa kaniyang paglilinis sa harap nang panginoon. 

at kukunin nang saserdote ang korderong handog dahil sa pagkakasala at ang log nang langis, at aalugin 
nang saserdote na pinakahandog na inalog sa harap nang panginoon. 

at kaniyang papatayin ang korderong handog dahil sa pagkakasala, at kukuha ang saserdote nang dugo 
nang handog dahil sa pagkakasala, at ilalagay sa pingol nang kanang tainga niyaong lilinisin, at sa daliring 
hinlalaki nang kaniyang kanang kamay, at sa daliring hinlalaki nang kaniyang kanang paa: 

at magbubuhos ang saserdote nang langis sa ibabaw nang palad nang kaniyang kaliwang kamay: 

at makapitong magwiwisik ang saserdote nang kaniyang kanang daliri, nang langis na nasa kaniyang 
kaliwang kamay, sa harap nang panginoon: 


138 


at maglalagay ang saserdote nang langis na nasa kaniyang kamay, sa pingol nang kanang tainga niyaong 
lilinisin, at sa daliring hinlalaki nang kaniyang kanang kamay, at sa daliring hinlalaki nang kaniyang 
kanang paa, sa ibabaw nang pinaglagyan nang dugong handog dahil sa pagkakasala: 

at ang labis nang langis na nasa kamay nang saserdote ay ilalagay niya sa ulo niyaong lilinisin, upang 
itubos sa kaniya sa harap nang panginoon. 

at kaniyang ihahandog ang isa sa manga batobato o sa manga inakay nang kalapati, kung alin ang 
kaniyang kaya, 

kung alin ang abutin nang kaniyang kaya, na ang isa'y handog dahil sa kasalanan, at ang isa'y handog na 
susunugin, pati nang handog na harina: at itutubos nang saserdote doon sa malilinis sa harap nang 
panginoon. 

ito ang kautusan tungkol sa may salot na ketong, na ang kaniyang kaya ay hindi abot sa nauukol sa 
kaniyang paglilinis. 

at sinalita nang panginoon kay moises at kay aaron, na sinasabi, 

pagka kayo'y nakapasok na sa lupain nang canaan, na ibibigay kong pag-aari sa inyo, at ako'y naglagay 
nang salot na ketong sa alin mang bahay sa lupain ninyong inaari, 

ay yayaon ang may-ari nang bahay at magbibigay alam sa saserdote, na sasabihin, tila mandin mayroong 
parang salot sa bahay: 

at ipaguutos nang saserdote na alisan nang laman ang bahay bago pumasok ang saserdote na kilalanin 
ang tila salot, upang ang lahat na nasa bahay ay huwag mahawa: at pagkatapos ay papasok ang 
saserdote upang tingnan ang bahay: 

at titingnan ang salot, at kung makita ngang ang tila salot ay nasa manga panig nang bahay na may ukit 
na namemerde, o namumula at tila malalim kaysa panig, 

ay lalabas nga ang saserdote sa bahay hanggang sa pintuan nang bahay at ipasasara ang bahay na pitong 
araw: 

at babalik ang saserdote sa ikapitong araw, at titingnan: at, narito, kung makita ngang kumalat ang salot 
sa manga panig nang bahay, 

ay ipaguutos nga nang saserdote na bunutin ang manga batong kinaroonan nang tila salot at ipatatapon 
sa labas nang bayan sa dakong karumaldumal: 

at ipakakayas ang palibot nang loob nang bahay, at ang argamasang inalis na kinayas ay itatapon sa 
labas nang bayan sa dakong karumaldumal: 

at magsisikuha nang ibang manga bato, at ihahalili sa manga batong yaon, at magsisikuha nang ibang 
argamasa at siyang ihahaplos sa manga panig nang bahay. 

at kung muling bumalik ang tila salot, at sumibol sa bahay, pagkatapos na mabunot ang manga bato, at 
pagkatapos makayas ang bahay, at pagkatapos na mahaplusan nang argamasa, 

ay papasok nga ang saserdote at titingnan, at, narito, kung makita ngang ang salot ay kumalat sa bahay 
ay ketong na nakakahawa sa bahay, ito'y karumaldumal. 

at gigibain niya ang bahay na yaon, ang manga bato at ang manga kahoy, at ang lahat nang argamasa 
nang bahay, ay dadalhin sa labas nang bayan sa dakong karumaldumal. 

bukod dito'y ang pumasok sa bahay na yaon nang buong panahong nasasara ay magiging karumaldumal 
hanggang sa hapon. 

at ang mahiga sa bahay na yaon ay maglalaba nang kaniyang manga suot, at ang kumain sa bahay na 
yaon ay maglalaba nang kaniyang manga suot. 

at kung papasok ang saserdote, at, narito, kung hindi nga kumalat ang salot sa bahay, pagkatapos na 
nahaplusan nang argamasa; ay ipakikilala nga nang saserdote na malinis ang bahay, sapagka't gumaling 
sa salot. 

at upang linisin ang bahay ay kukuha nang dalawang ibon, at nang kahoy na cedro, at nang grana, at 
nang hisopo: 

at papatayin ang isa sa manga ibon sa isang sisidlang lupa sa ibabaw nang tubig na umaagos: 

at kukunin niya ang kahoy na cedro, at ang hisopo, at ang grana, at ang ibong buhay, at babasain sa 
dugo nang ibong pinatay, at sa tubig na umaagos, at wiwisikang makapito ang bahay: 

at kaniyang lilinisin nang dugo nang ibon ang bahay at nang agos nang tubig, at nang ibong buhay at 
nang kahoy na cedro, at nang hisopo, at nang grana: 

datapuwa't pawawalan ang ibong buhay sa labas nang bayan, sa kalawakan nang parang: gayon 
tutubusin ang bahay: at magiging malinis. 

ito ang kautusan tungkol sa sarisaring salot na ketong at sa tina, 

at sa ketong nang suot, at nang bahay. 

at sa pamamaga at sa langib, at sa pantal na makintab: 

upang ituro kung kailan karumaldumal, at kung kailan malinis: ito ang kautusan tungkol sa ketong. 

at sinalita nang panginoon kay moises at kay aaron na sinasabi, 

salitain ninyo sa manga anak ni israel, at inyong sabihin sa kanila, pagka ang sinomang tao ay inagasan sa 
kaniyang laman, ay magiging karumaldumal siya dahil sa kaniyang agas. 

at ito ang magiging kaniyang karumalan sa kaniyang agas: maging ang kaniyang laman ay balungan dahil 
sa kaniyang agas, o ang kaniyang laman ay masarhan dahil sa kaniyang agas, ay kaniyang karumalan nga. 
bawa't higaang mahigan nang inaagasan ay magiging karumaldumal: at bawa't bagay na kaniyang 
kaupuan, ay magiging karumaldumal. 

at sinomang tao na makahipo nang kaniyang higaan ay maglalaba nang kaniyang manga damit, at 
maliligo siya sa tubig, at magiging karumaldumal hanggang sa hapon. 

at ang maupo sa anomang bagay na kaupuan nang inaagasan ay maglalaba nang kaniyang manga damit, 
at maliligo siya sa tubig, at magiging karumaldumal hanggang sa hapon. 

at ang humipo nang laman niyaong inaagasan ay maglalaba nang kaniyang manga damit at maliligo siya 
sa tubig, at magiging karumaldumal hanggang sa hapon. 

at kung ang inaagasan ay makalura sa taong malinis, ay maglalaba nga siya nang kaniyang manga damit, 
at maliligo siya sa tubig, at magiging karumaldumal hanggang sa hapon. 

at alin mang siya na kasakyan nang inaagasan, ay magiging karumaldumal. 

at ang alin mang taong humipo nang alinmang bagay na napalagay sa ilalim niyaon, ay magiging 
karumaldumal hanggang sa hapon: at ang magdala nang manga bagay na yaon ay maglalaba nang 
kaniyang manga damit at maliligo siya sa tubig, at magiging karumaldumal hanggang sa hapon. 

at yaong lahat na mahipo nang inaagasan na hindi nakapaghugas nang kaniyang manga kamay sa tubig, 
ay maglalaba nga rin nang kaniyang manga damit, at maliligo siya sa tubig, at magiging karumaldumal 
hanggang sa hapon. 

at ang sisidlang lupa na mahipo nang inaagasan, ay babasagin: at ang lahat nang kasangkapang kahoy ay 
babanlawan sa tubig. 

at kung ang inaagasan ay gumaling sa kaniyang agas, ay bibilang siya nang pitong araw sa kaniyang 
paglilinis, at maglalaba nang kaniyang manga damit, at paliliguan din niya ang kaniyang laman sa tubig 
na umaagos, at magiging malinis. 

at sa ikawalong araw ay magdadala siya nang dalawang batobato, o nang dalawang inakay nang 
kalapati, at ihaharap niya sa harap nang panginoon sa pasukan nang tabernakulo nang kapisanan, at 
ibibigay niya sa saserdote. 

at ihahandog nang saserdote, na ang isa'y handog dahil sa kasalanan, at ang isa'y handog na susunugin: 
at itutubos sa kaniya nang saserdote sa harap nang panginoon, dahil sa kaniyang agas. 

at kung ang sinomang tao ay labasan nang binhi nang pakikiapid, ay paliliguan nga niya nang tubig ang 
buong kaniyang laman, at magiging karumaldumal hanggang sa hapon. 

at lahat nang damit at lahat nang balat na kinaroonan nang binhi nang pakikiapid, ay lalabhan sa tubig, 
at magiging karumaldumal hanggang hapon. 

ang babae rin namang sinipingan nang lalaking mayroong binhi nang pakikiapid, ay maliligo sila kapuwa 
sa tubig, at magiging karumaldumal sila hanggang sa hapon. 

at kung ang babae ay agasan na ang umaagas sa kaniyang laman ay dugo, ay mapapasa kaniyang 
karumihan siyang pitong araw: at lahat nang humipo sa kaniya ay magiging karumaldumal hanggang sa 
hapon. 

at bawa't kaniyang kahigaan sa panahon nang kaniyang karumihan, ay magiging karumaldumal: bawa't 
din namang kaupuan niya ay magiging karumaldumal. 

at sinomang humipo nang kaniyang higaan ay maglalaba nang kaniyang manga damit, at maliligo sa 
tubig, at magiging karumaldumal hanggang sa hapon. 

at ang sinomang humipo nang alin mang bagay na kaniyang kaupuan ay maglalaba nang kaniyang manga 
damit, at maliligo siya sa tubig, at magiging karumaldumal hanggang sa hapon. 

at kung may nasa higaan o nasa anomang bagay na kinaupuan niya, ay magiging karumaldumal 
hanggang sa hapon ang humipo niyaon. 

at kung ang sinomang lalake ay sumiping sa kaniya, at mapasa lalake ang karumihan niya, ay magiging 
karumaldumal ito na pitong araw, at bawa't higaang kaniyang hihigaan ay magiging karumaldumal. 

at kung ang isang babae ay agasan nang kaniyang dugo nang maraming araw sa di kapanahunan nang 
kaniyang karumihan, o kung agasan sa dako pa roon nang panahon nang kaniyang karumihan, buong 
panahon nang agas nang kaniyang karumalan ay magiging para nang manga araw nang kaniyang 
karumihan: siya'y karumaldumal nga. 

bawa't higaan na kaniyang hinihigan buong panahon nang kaniyang agas, ay magiging sa kaniya'y gaya 
nang higaan nang kaniyang karumihan, at bawa't bagay na kaniyang kaupuan, ay magiging 
karumaldumal, na gaya nang karumalan nang kaniyang karumihan. 

at sinomang humipo nang manga bagay na yaon ay magiging karumaldumal, at maglalaba nang kaniyang 
manga damit, at maliligo siya sa tubig, at magiging karumaldumal hanggang sa hapon. 

datapuwa't kung siya'y gumaling sa kaniyang agas, ay bibilang siya nang pitong araw, at pagkatapos 
niyaon ay magiging malinis siya. 

at sa ikawalong araw ay kukuha siya nang dalawang batobato o nang dalawang inakay nang kalapati, at 
dadalhin niya sa saserdote sa pintuan nang tabernakulo nang kapisanan. 

at ihahandog nang saserdote ang isa na handog dahil sa kasalanan, at ang isa'y handog na susunugin, at 
itutubos sa kaniya nang saserdote sa harap nang panginoon, dahil sa agas nang kaniyang karumihan. 
ganito ihihiwalay ninyo ang manga anak ni israel sa kanilang karumalan, upang huwag mangamatay sa 
kanilang karumalan, kung kanilang ihawa ang aking tabernakulo na nasa gitna nila. 

ito ang kautusan tungkol sa inaagasan, at sa nilalabasan nang binhi nang pakikiapid, na ikinarurumal: 

at sa babaing may sakit nang kaniyang karumihan, at sa inaagasan, sa lalake at sa babae, at doon sa 
sumisiping sa babaing karumaldumal. 

at sinalita nang panginoon kay moises, pagkamatay nang dalawang anak ni aaron, noong nagsilapit sa 
harap nang panginoon, at namatay, 

at sinabi nang panginoon kay moises, salitain mo kay aaron na iyong kapatid na huwag pumasok tuwina 
sa dakong banal, sa loob nang tabing, sa harap nang luklukan nang awa na nasa ibabaw nang kaban, 
upang siya'y huwag mamatay: sapagka't ako'y pakikitang nasa ulap sa ibabaw nang luklukan nang awa. 
ganito papasok nga si aaron sa loob nang dakong banal, may dalang isang guyang toro na handog dahil 
sa kasalanan, at isang tupang lalake na handog na susunugin. 

siya'y magsusuot nang kasuutang banal, na lino at nang salawal na lino sa kaniyang laman, at 
magbibigkis siya nang pamigkis na lino, at ang mitra na lino ay kaniyang isusuot: ito ang manga bihisang 
banal, at paliliguan niya ang kaniyang laman sa tubig at pawang isusuot niya. 

at siya'y kukuha sa kapisanan nang manga anak ni israel, nang dalawang kambing na lalake na 
pinakahandog dahil sa kasalanan, at nang isang tupang lalake na pinakahandog na susunugin. 

at ihaharap ni aaron ang toro na handog dahil sa kasalanan na patungkol sa kaniyang sarili, at itutubos 
niya sa kaniya at sa kaniyang sangbahayan. 

at kukunin niya ang dalawang kambing at ilalagay niya sa harap nang panginoon sa pintuan nang 
tabernakulo nang kapisanan. 

at pagsasapalaran ni aaron ang dalawang kambing, ang isang kapalaran ay sa panginoon at ang isang 
kapalaran ay kay azazel. 

at ihaharap ni aaron ang kambing na kinahulugan nang kapalaran sa panginoon, at ihahandog na 
pinakahandog dahil sa kasalanan. 

nguni't ang kambing na kinahulugan nang kapalaran kay azazel ay ilalagay na buhay sa harap nang 
panginoon, upang itubos sa kaniya, at payaunin kay azazel sa ilang. 

at ihaharap ni aaron ang toro na handog dahil sa kasalanan, na patungkol sa kaniyang sarili, at itutubos 
sa kaniyang sarili at sa kaniyang sangbahayan, at papatayin ang toro na handog dahil sa kasalanan na 
patungkol sa kaniyang sarili: 

at kukuha siya mula sa dambana na nasa harap nang panginoon nang isang suuban na puno nang manga 
baga, at kukuha nang dalawang dakot nang masarap na kamangyan na totoong dikdik, at kaniyang 
dadalhin sa loob nang tabing: 

at ilalagay niya ang kamangyan sa ibabaw nang apoy sa harap nang panginoon, upang ang manga usok 
nang kamangyan ay tumakip sa luklukan nang awa na nasa ibabaw nang kaban nang patoo, upang 
huwag siyang mamatay: 

at siya'y kukuha nang dugo nang toro at iwiwisik nang kaniyang daliri sa ibabaw nang luklukan nang awa, 
sa dakong silanganan: at sa harap nang luklukan nang awa ay iwiwisik niyang makapito nang kaniyang 
daliri ang dugo. 

kung magkagayo'y papatayin niya ang kambing na handog dahil sa kasalanan, na patungkol sa bayan, at 
dadalhin ang dugo niyaon sa loob nang tabing, at ang gagawin sa dugo niyaon ay gaya nang ginawa sa 
dugo nang toro, at iwiwisik sa ibabaw nang luklukan nang awa at sa harap nang luklukan nang awa: 

at itutubos niya sa dakong banal dahil sa manga karumalan nang manga anak ni israel, at dahil sa 
kanilang manga pagsalangsang, sa makatuwid baga'y sa lahat nilang kasalanan: at gayon ang kaniyang 
gagawin sa tabernakulo nang kapisanan na nasa kanila, sa gitna nang kanilang manga karumalan, 

at huwag magkakaroon nang sinomang tao sa tabernakulo pagka siya'y papasok upang itubos sa loob 
nang dakong banal, hanggang sa lumabas siya, at matubos ang sarili, at ang kaniyang kasangbahay, at 
ang buong kapisanan nang israel. 

at lalabas siya sa dambana na nasa harap nang panginoon, at itutubos sa ito; at kukuha nang dugo nang 
toro, at nang dugo nang kambing, at ilalagay sa ibabaw nang manga anyong sungay nang dambana sa 
palibot. 

at makapitong magwiwisik siya nang dugo sa dambana nang kaniyang daliri, at lilinisin at babanalin dahil 
sa manga karumalan nang manga anak ni israel. 

at pagkatapos matubos niya ang dakong banal, at ang tabernakulo nang kapisanan, at ang dambana, ay 
ihahandog ang kambing na buhay: 

at ipapatong ni aaron ang kaniyang dalawang kamay sa ulo nang kambing na buhay, at isasaysay sa 
ibabaw niyaon ang lahat nang manga kasamaan nang manga anak ni israel, at lahat nang kanilang 
manga pagsalangsang, lahat nga nang kanilang manga kasalanan, at ilalagay niya sa ulo nang kambing, at 
ipadadala sa ilang sa pamamagitan nang kamay nang isang taong handa: 

at dadalhin nang kambing ang lahat nang manga kasamaan nila, sa lupaing hindi tinatahanan: at 
pawawalan niya ang kambing sa ilang. 

at papasok si aaron sa tabernakulo nang kapisanan, at maghuhubad nang manga suot na lino, na isinuot 
niya nang siya'y pumasok sa dakong banal, at iiwan niya roon: 

at paliliguan niya ang kaniyang laman sa tubig, sa isang dakong banal, at magsusuot nang kaniyang 
manga suot, at lalabas, at ihahandog ang kaniyang handog na susunugin at ang handog na susunugin 
nang bayan, at itutubos sa kaniyang sarili at sa bayan. 

at susunugin sa ibabaw nang dambana ang taba nang handog dahil sa kasalanan. 

at yaong nagpakawala nang kambing na ukol kay azazel, ay maglalaba nang kaniyang manga suot at 
maliligo ang kaniyang laman sa tubig, at pagkatapos ay papasok siya sa kampamento. 

at ang toro na handog dahil sa kasalanan at ang kambing na handog dahil sa kasalanan, na ang dugo ay 
dinala sa loob nang dakong banal upang itubos, ay ilalabas, sa kampamento, at susunugin nila sa apoy 
ang manga balat nang manga yaon, at ang laman at ang dumi. 

at ang magsusunog ay maglalaba nang kaniyang manga suot, at maliligo ang kaniyang laman sa tubig, at 
pagkatapos, ay papasok siya sa kampamento. 

at ito'y magiging palatuntunan magpakailan man sa inyo: sa ikapitong buwan nang ikasangpung araw 
nang buwan, ay pagdadalamhatiin ninyo ang inyong manga kaluluwa, at anomang gawain ay huwag 
gagawa ang tubo sa lupain, ni ang taga ibang bayan na nakikipamayan sa inyo: 

sapagka't sa araw na ito gagawin ang pagtubos sa inyo upang linisin kayo, sa lahat nang inyong manga 
kasalanan ay magiging malinis kayo sa harap nang panginoon. 

sabbath nga na takdang kapahingahan sa inyo, at papagdadalamhatiin ninyo ang inyong manga 
kaluluwa, ito'y palatuntunang magpakailan man. 

at ang saserdote na papahiran at itatalaga upang maging saserdote na kahalili nang kaniyang ama, ay 
siyang tutubos at magsusuot nang manga kasuutang lino, na manga banal ngang kasuutan: 

at tutubusin niya ang banal na santuario, at tutubusin niya ang tabernakulo nang kapisanan, at ang 
dambana, at tutubusin niya ang manga saserdote at ang buong bayan nang kapisanan. 

at ito'y magiging palatuntunang walang hanggan sa inyo: na tubusin ang manga anak ni israel, dahil sa 
lahat nilang manga kasalanan, nang minsan sa isang taon. at ginawa niya ayon sa iniutos nang 
panginoon kay moises. 

at sinalita nang panginoon kay moises, na sinasabi, 

iyong salitain kay aaron, at sa kaniyang manga anak, at sa lahat nang manga anak ni israel, at sabihin mo 
sa kanila, ito ang iniutos nang panginoon, na sinasabi, 

sinomang tao sa sangbahayan ni israel, na pumatay nang baka, o kordero, o kambing sa loob nang 
kampamento, o pumatay sa labas nang kampamento, 

at hindi dinala sa pintuan nang tabernakulo nang kapisanan, upang ihandog na pinaka alay sa 
panginoon, sa harap nang tabernakulo nang panginoon: ay dugo ang ipararatang sa taong yaon, siya'y 
nagbubo nang dugo; at ang taong yaon: ay ihihiwalay sa kaniyang bayan: 

upang ang manga anak ni israel ay magdala nang kanilang manga hain, na inihahain sa kalawakan nang 
parang, sa makatuwid baga'y upang kanilang dalhin sa panginoon, sa pintuan nang tabernakulo nang 
kapisanan, sa saserdote, at ihain sa panginoon na manga pinakahandog tungkol sa kapayapaan. 

at iwiwisik nang saserdote ang dugo sa ibabaw nang dambana nang panginoon, sa pintuan nang 
tabernakulo nang kapisanan, at susunugin ang taba na pinakamasarap na amoy sa panginoon. 

at huwag na nilang ihahain ang kanilang manga hain sa manga kambing na lalake na kanilang 
pinanaligan. magiging palatuntunan nga magpakailan man sa kanila sa buong panahon nang kanilang 
lahi. 

at sasabihin mo sa kanila, sinomang tao sa sangbahayan ni israel, o sa manga taga ibang bayan na 
nakikipamayan sa kanila, na naghandog nang handog na susunugin o hain, 

at hindi dinala sa pintuan nang tabernakulo nang kapisanan, upang ihain sa panginoon: ay ihihiwalay nga 
ang taong yaon sa kaniyang bayan. 

at sinomang tao sa sangbahayan ni israel o sa manga taga ibang bayan na nakikipamayan sa kanila, na 
kumain nang anomang dugo, ay aking itititig ang aking mukha laban sa taong yaon na kumain nang 
dugo, at ihihiwalay ko sa kaniyang bayan. 

sapagka't ang buhay nang laman ay nasa dugo, at aking ibinigay sa inyo sa ibabaw nang dambana upang 
itubos sa inyong manga kaluluwa: sapagka't ang dugo'y siyang tumutubos dahil sa buhay. 

kaya't aking sinabi sa manga anak ni israel, sinoman sa inyo ay huwag kakain nang dugo, ni ang taga 
ibang bayan na nakikipamayan sa inyo ay huwag kakain nang dugo. 

at sinomang tao sa manga anak ni israel, o sa manga taga ibang bayan na nakikipamayan sa kanila na 
manghuli nang hayop o nang ibon na makakain: ay ibubuhos niya ang dugo niyaon at tatabunan nang 
lupa. 

sapagka't tungkol sa buhay nang lahat nang laman, ang dugo nga niyan ay gaya rin nang buhay niyan. 
kaya't sinabi ko sa manga anak ni israel, huwag kayong kakain nang dugo nang anomang laman: 
sapagka't ang buhay nang buong laman ay ang kaniyang dugo: sinomang kumain niyan ay ihihiwalay. 

at yaong lahat na kumain nang namamatay sa sarili o nilapa nang manga ganid, maging sa manga tubo 
sa lupain o sa manga taga ibang bayan, ay maglalaba nang kaniyang manga damit, at maliligo sa tubig, at 
magiging karumaldumal hanggang sa hapon: kung magkagayon ay magiging malinis. 

datapuwa't kung di niya labhan, ni paliguan ang kaniyang laman, ay tataglayin nga niya ang kaniyang 
kasamaan. 

at sinalita nang panginoon kay moises, na sinasabi, 

salitain mo sa manga anak ni israel, at sabihin mo sa kanila, ako ang panginoon ninyong diyos. 

huwag kayong gagawa nang gaya nang ginawa sa lupain nang egipto na inyong tinahanan: at huwag din 
kayong gagawa nang gaya nang ginagawa sa lupain nang canaan, na pinagdadalhan ko sa inyo: ni huwag 
kayong lalakad nang ayon sa manga palatuntunan nila. 

tutuparin ninyo ang aking manga kahatulan, at iingatan ninyo ang aking manga palatuntunan, na inyong 
lalakaran: ako ang panginoon ninyong diyos. 

tutuparin nga ninyo ang aking manga palatuntunan at ang aking manga kahatulan: na ikabubuhay nang 
manga taong magsisitupad: ako ang panginoon. 

huwag lalapit ang sinoman sa inyo sa kanino man sa kaniyang kamaganak na malapit, upang ilitaw ang 
kaniyang kahubaran: ako ang panginoon. 

ang kahubaran nang iyong ama, o ang kahubaran nang iyong ina ay huwag mong ililitaw: siya'y iyong ina: 
huwag mong ililitaw ang kahubaran niya. 

ang kahubaran nang asawa nang iyong ama ay huwag mong ililitaw: yaon nga'y kahubaran nang iyong 
ama. 

ang kahubaran nang iyong kapatid na babae, na anak nang iyong ama o anak nang iyong ina, maging 
ipinanganak sa sarili o sa ibang bayan, ay huwag mong ililitaw ang kahubaran nila. 

ang kahubaran nang anak na babae nang iyong anak na lalake, o nang anak na babae nang iyong anak na 
babae, ay huwag mong ililitaw ang kahubaran nila: sapagka't ang kahubaran nila ay kahubaran mo rin. 
ang kahubaran nang anak nang babae nang asawa nang iyong ama, na naging anak sa iyong ama, siya'y 
kapatid mo, huwag mong ililitaw ang kahubaran niya. 

ang kahubaran nang kapatid na babae nang iyong ama ay huwag mong ililitaw: siya'y kamaganak na 
malapit nang iyong ama. 

ang kahubaran nang kapatid na babae nang iyong ina ay huwag mong ililitaw: sapagka't siya'y 
kamaganak na malapit nang iyong ina. 

ang kahubaran nang kapatid na lalake nang iyong ama ay huwag mong ililitaw, sa asawa niya ay huwag 
kang sisiping: siya'y iyong ali. 

ang kahubaran nang iyong manugang na babae ay huwag mong ililitaw: siya'y asawa nang iyong anak, 
ang kahubaran niya ay huwag mong ililitaw. 

ang kahubaran nang asawa nang iyong kapatid na lalake ay huwag mong ililitaw: kahubaran nga nang 
iyong kapatid na lalake. 

ang kahubaran nang isang babae at nang kaniyang anak na babae ay huwag mong ililitaw, huwag mong 
pakikisamahan ang anak na babae nang kaniyang anak na lalake o ang anak na babae nang kaniyang 
anak na babae, upang ilitaw ang kaniyang kahubaran, sila'y kamaganak na malapit: kasamaan nga. 

at huwag kang makikisama sa isang babaing kalakip nang kaniyang kapatid, na magiging kaagaw niya, na 
iyong ililitaw ang kahubaran nito, bukod sa kahubaran niyaon, sa buong buhay niya. 

at huwag kang sisiping sa isang babae na ililitaw ang kahubaran niya habang siya'y marumi sa kaniyang 
karumalan. 

at huwag kang sisiping sa asawa nang iyong kapuwa, na magpapakadumi sa kaniya. 

at huwag kang magbibigay nang iyong binhi, na iyong palilipatin kay moloch sa pamamagitan nang apoy, 
ni huwag mong lalapastanganin ang pangalan nang iyong diyos: ako ang panginoon. 

huwag kang sisiping sa lalake nang gaya sa babae: karumaldumal nga. 

at huwag kang sisiping sa anomang hayop na magpapakadumi riyan: ni ang babae ay huwag lalagay sa 
harap nang hayop upang pasiping: kahalayhalay nga. 

huwag kayong magpakarumi sa alin man sa manga bagay na ito, sapagka't lahat nang ito ay 
nangadumhan ang manga bansang aking palayasin sa harap ninyo: 

at nadumhan ang lupain: kaya't aking dinadalaw ang kasamaang iyan diyan, at ang lupain din ang 
nagluluwa sa manga tumatahan diyan. 

inyo ngang iingatan ang aking manga palatuntunan, at ang aking manga kahatulan, at huwag kayong 
gagawa nang anoman sa manga karumaldumal na ito, maging ang manga tubo sa lupain o ang manga 
taga ibang bayan man na nakikipamayan sa inyo: 

(sapagka't ang lahat nang karumaldumal na ito, ay ginawa nang manga tao sa lupaing iyan, na manga 
una kaysa inyo: at ang lupain ay nadumhan): 

upang huwag naman kayong iluwa nang lupain, sa pagkahawa ninyo, na gaya nang pagluluwa sa 
bansang nagsitahan nang una kaysa inyo. 

sapagka't yaong lahat na gumawa nang alin man sa manga kahalayang ito, sa makatuwid baga'y ang 
manga taong magsigawa nang gayon ay ihihiwalay sa kanilang bayan. 

kaya ingatan ninyo ang aking bilin, na huwag kayong gumawa nang alin man sa manga karumaldumal na 
kaugaliang ito na kanilang ginawa nang una bago kayo, at huwag kayong magpakarumal sa manga iyan: 
ako ang panginoon ninyong diyos. 

at sinalita nang panginoon kay moises, na sinasabi, 

salitain mo sa buong kapisanan nang manga anak ni israel, at sabihin mo sa kanila, kayo'y 
magpakabanal: sapagka't akong panginoon ninyong diyos ay banal. 

matatakot ang bawa't isa sa inyo, sa kaniyang ina at sa kaniyang ama, at ipangingilin ninyo ang aking 
manga sabbath: ako ang panginoon ninyong diyos. 

huwag ninyong babalikan ang manga diyosdiyosan, ni huwag kayong gagawa para sa inyo nang manga 
diyos na binubo: ako ang panginoon ninyong diyos. 

at pagka kayo'y maghahandog sa panginoon nang hain na manga handog tungkol sa kapayapaan, ay 
inyong ihahandog upang kayo'y tanggapin. 

sa araw ding ihandog ay kakanin, at sa kinabukasan: at kung may labis hanggang sa ikatlong araw ay 
susunugin sa apoy. 

at kung kanin sa anomang paraan sa ikatlong araw, ay karumaldumal nga; ito'y hindi tatanggapin: 
kundi yaong kumain ay siyang magtataglay nang kaniyang kasamaan, sapagka't nilapastangan niya ang 
banal na bagay nang panginoon: at ihihiwalay ang gayong tao sa kaniyang bayan. 

at pagka gagapas kayo nang manga uhay sa inyong lupain, ay huwag ninyong pakakagapasin ang manga 
sulok nang inyong bukid, ni huwag ninyong pamulutan ang inyong lupang ginapasan. 

at huwag ninyong sisimutin ang inyong ubasan, ni huwag ninyong pupulutin ang bungang nahulog sa 
inyong ubasan, sa dukha at sa taga ibang bayan, pababayaan ninyo: ako ang panginoon ninyong diyos. 
huwag kayong magnanakaw, ni magdadaya, ni magsisinungaling ang sinoman sa iba. 

at huwag kayong susumpa nang di totoo sa aking pangalan, na anopa't lapastanganin ninyo ang 
pangalan nang inyong diyos; ako ang panginoon. 

huwag kayong pipighati sa inyong kapuwa, o magnanakaw man sa kaniya: ang bayad nang isang mag- 
aaraw ay huwag matitira sa inyo nang buong gabi hanggang sa umaga. 

huwag ninyong lalaitin ang bingi, ni maglalagay nang katitisuran sa harap nang bulag, kundi katatakutan 
ninyo ang inyong diyos: ako ang panginoon. 

huwag kayong gagawa nang kalikuan sa paghatol: huwag kayong magtatangi nang pagkatao nang dukha, 
ni huwag ninyong pararangalan ang pagkatao nang makapangyarihan: kundi hahatulan ninyo nang 
katuwiran ang inyong kapuwa. 

huwag kayong maghahatid dumapit sa inyong bayan, ni titindig laban sa dugo nang inyong kapuwa: ako 
ang panginoon. 

huwag ninyong kapopootan ang inyong kapatid sa inyong puso, tunay na inyong sasawayin ang inyong 
kapuwa, at huwag kayong magtaglay nang kasalanan dahil sa kaniya. 

huwag kayong manghihiganti o magtatanim laban sa manga anak nang inyong bayan, kungdi iibigin 
ninyo ang inyong kapuwa na gaya nang sa inyong sarili: ako ang panginoon. 

iingatan ninyo ang aking manga palatuntunan. huwag ninyong pagaasawahin ang dalawang hayop 
ninyong magkaiba: huwag kayong maghahasik sa inyong bukid nang dalawang magkaibang binhi; ni 
damit na hinabi na may magkahalong dalawang magkaibang kayo ay huwag kayong magsusuot. 

at kung ang sinomang lalake ay sumiping sa isang babaing aliping may asawa, na hindi pa natutubos, o 
hindi pa man nabibigyan nang kalayaan, ay kapuwa parurusahan: hindi sila papatayin, sapagka't siya'y 
hindi laya. 

at kaniyang dadalhin sa panginoon ang kaniyang handog dahil sa pagkakasala, sa pintuan nang 
tabernakulo nang kapisanan, sa makatuwid baga'y isang tupang lalake na pinakahandog dahil sa 
pagkakasala: 

at itutubos sa kaniya nang saserdote sa pamamagitan nang tupang handog dahil sa pagkakasala sa harap 
nang panginoon, dahil sa kaniyang kasalanan niyang pinagkasalahan: at ipatatawad sa kaniya ang 
kasalanan niyang kaniyang pinagkasalahan. 

at pagka kayo'y papasok sa lupain, at nakapagtanim na kayo nang sarisaring punong kahoy na pagkain, 
ay aariin ninyo ang bunga niyaon na parang hindi sa tuli: tatlong taong aariin ninyong parang hindi sa 
tuli: hindi kakanin. 

datapuwa't sa ikaapat na taon, ang lahat nang bunga niyaon ay magiging banal na pinaka papuri sa 
panginoon. 

at sa ikalimang taon ay kakain kayo nang bunga niyaon upang papagbungahin sa inyo: ako ang 
panginoon ninyong diyos. 

huwag kayong kakain nang anomang may dugo: ni huwag kayong mag-eenkanto ni magpapamahiin. 
huwag ninyong gugupitin nang pabilog ang manga buhok sa palibot nang inyong ulo, ni huwag mong 
sisirain ang manga dulo nang iyong balbas. 

huwag ninyong kukudlitan ang inyong laman dahil sa namatay: ni huwag ninyong lilimbagan ang inyong 
laman nang anomang tanda, ako ang panginoon. 

huwag mong hahamakin ang iyong anak na babae, na siya'y iyong pagmamasamaing babae: baka ang 
lupain ay malugmok sa pakikiapid, at mapuno ang lupain nang kasamaan. 

ipangingilin ninyo ang aking manga sabbath, at igagalang ninyo ang aking santuario: ako ang panginoon. 
huwag ninyong babalikan ang manga inaalihan nang masasamang espiritu ni ang manga mangkukulam: 
huwag ninyong hanapin na magpakahawa sa kanila: ako ang panginoon ninyong diyos. 

titindig kayo sa harap nang may uban at igagalang ninyo ang mukha nang matanda, at katatakutan ninyo 
ang inyong diyos: ako ang panginoon. 

at kung ang isang taga ibang bayan ay nakikipamayan na kasama ninyo sa inyong lupain, ay huwag 
ninyong gagawan nang masama. 

ang taga ibang bayan na nakikipamayan na kasama ninyo, ay inyong aariing tubo sa lupain, at iibigin 
ninyo na gaya nang sa inyong sarili: sapagka't naging taga ibang bayan kayo sa lupain nang egipto: ako 
ang panginoon ninyong diyos. 

huwag kayong gagawa nang kalikuan sa paghatol, sa pagsukat, sa pagtimbang, o sa pagtakal. 


146 


timbangang matuwid, panimbang na matuwid, epa na matuwid at hin na matuwid ang aariin ninyo: ako 
ang panginoon ninyong diyos na naglabas sa inyo sa lupain nang egipto. 

at inyong iingatan ang lahat nang aking palatuntunan, at ang lahat nang aking kahatulan, at inyong 
isasagawa: ako ang panginoon. 

at sinalita nang panginoon kay moises, na sinasabi, 

bukod dito'y sasabihin mo rin sa manga anak ni israel, sinomang tao sa manga anak ni israel, o sa manga 
taga ibang bayan na nakikipamayan sa israel, na magbigay nang kaniyang binhi kay moloch, ay 
papataying walang pagsala, siya'y babatuhin nang manga bato nang manga tao nang lupain. 

akin ding itititig ang aking mukha laban sa taong yaon, at akin siyang ihihiwalay sa kaniyang bayan: 
sapagka't binigyan niya nang kaniyang binhi si moloch, upang ihawa ang aking santuario, at 
lapastanganin ang aking banal na pangalan. 

at kung ilingid nang bayan sa lupain sa paraang anoman ang kanilang manga mata sa taong yaon, pagka 
nagbibigay nang kaniyang binhi kay moloch, at hindi papatayin: 

ay itititig ko nga ang aking mukha laban sa taong yaon, at laban sa kaniyang sangbahayan, at ihihiwalay 
ko sa kanilang bayan, siya at lahat nang manalig na sumunod sa kaniya, na nanalig kay moloch. 

at ang taong magbalik sa inaalihan nang masamang espiritu at sa manga mangkukulam, upang manalig 
sa manga yaon ay itititig ko ang aking mukha laban sa taong yaon, at ihihiwalay ko siya sa kaniyang 
bayan. 

magpakabanal nga kayo at kayo'y maging banal: sapagka't ako ang panginoon ninyong diyos. 

at iingatan ninyo ang aking manga palatuntunan, at inyong isasagawa: ako ang panginoon na 
nagpapabanal sa inyo. 

sapagka't bawa't isa na lumalait sa kaniyang ama o sa kaniyang ina ay papatayin na walang pagsala: 
kaniyang nilait ang kaniyang ama o ang kaniyang ina: mabububo ang kaniyang dugo sa kaniya. 

ang lalake na mangalunya sa asawa nang iba, sa makatuwid baga'y yaong mangalunya sa asawa nang 
kaniyang kapuwa, ay papatayin na walang pagsala ang nangangalunya at ang napakalunya. 

at ang lalaking sumiping sa asawa nang kaniyang ama, ay kahubaran nang kaniyang ama ang kaniyang 
inilitaw: kapuwa sila papatayin na walang pagsala, mabububo ang dugo nila sa kanila. 

at kung ang isang lalake ay sumiping sa kaniyang manugang, ay kapuwa sila papatayin, sila'y gumawa 
nang kahalayhalay, mabububo ang kanilang dugo sa kanila. 

at kung ang isang lalake ay sumiping sa kapuwa lalake, na gaya nang pagsiping sa babae: ay kapuwa sila 
nagkasala nang karumaldumal: sila'y papatayin na walang pagsala: mabububo ang kanilang dugo sa 
kanila. 

at kung ang isang lalake ay magasawa sa isang babae at sa kaniyang ina, ay kasamaan, susunugin sa apoy 
kapuwa siya at sila, upang huwag magkaroon nang kasamaan sa inyo. 

at kung ang isang lalake ay makiapid sa hayop, ay papatayin na walang pagsala: at papatayin din ninyo 
ang hayop. 

at kung ang isang babae ay lumapit sa alin mang hayop at pasiping ay papatayin mo ang babae at ang 
hayop: sila'y papatayin na walang pagsala, mabububo ang kanilang dugo sa kanila. 

at kung kunin nang isang lalake ang kaniyang kapatid na babae, na anak nang kaniyang ama o anak nang 
kaniyang ina, at kaniyang makita ang kaniyang kahubaran, at makita nang babae ang kahubaran niya: ay 
bagay na kahalayhalay nga: at sila'y ihihiwalay sa paningin nang manga anak nang kanilang bayan: ang 
kahubaran nang kaniyang kapatid na babae ay inilitaw niya: kaniyang tataglayin ang kasamaan niya. 

at kung ang isang lalake ay sumiping sa isang babaing may karumalan, at ilitaw ang kahubaran niya, ay 
kaniyang hinubdan ang agas niya, at siya naman ay lumitaw nang agas nang kaniyang dugo: at sila'y 
kapuwa ihihiwalay sa kanilang bayan. 

at huwag mong ililitaw ang kahubaran nang kapatid na babae nang iyong ina, ni nang kapatid na babae 
nang iyong ama: sapagka't hinubdan niya ang kaniyang kamaganak na malapit: kapuwa magtataglay 
nang kanilang kasamaan. 

at kung ang isang lalake ay sumiping sa asawa nang kaniyang amain ay kaniyang inilitaw ang kahubaran 
nang kaniyang amain: tataglayin nila ang kanilang kasalanan, mamamatay silang walang anak. 

at kung ang isang lalake ay makisama sa asawa nang kaniyang kapatid na lalake, ay kahalayan: kaniyang 
inilitaw ang kahubaran nang kaniyang kapatid na lalake, mabubuhay silang walang anak. 

ingatan nga ninyo ang lahat nang aking manga palatuntunan at ang lahat nang aking manga kahatulan, 
at inyong isasagawa: upang huwag kayong iluwa nang lupain na aking pinagdadalhan sa inyo na inyong 
tatahanan. 

at huwag kayong lalakad nang ayon sa manga kaugalian nang manga bansang aking palalayasin sa harap 
ninyo: sapagka't ang lahat nang kasamaang ito ay ginawa nila, at kaya ko kinapopootan. 

datapuwa't sa inyo'y aking sinabi, mamanahin ninyo ang lupain nila, at ibibigay ko sa inyo upang inyong 
manahin, na isang lupaing binubukalan nang gatas at pulot: ako ang panginoon ninyong diyos na 
ibinukod ko kayo sa manga bayan. 

inyo ngang lalagyan nang pagkakaiba ang hayop na malinis at ang karumaldumal, at ang ibong 
karumaldumal at ang malinis: at huwag ninyong gagawing karumaldumal ang inyong pagkatao, sa hayop 
o sa ibon, o sa anomang bagay na umuusad sa lupa, na inihiwalay ko sa inyo palibhasa'y manga 
karumaldumal. 

at kayo'y magpapakabanal sa akin: sapagka't akong, panginoon, ay banal, at kayo'y ibinukod ko sa 
manga bayan, upang kayo'y maging akin. 

ang isang lalake rin naman o kaya'y ang isang babae na inaalihan nang masamang espiritu, o 
mangkukulam, ay papatayin na walang pagsala, sila'y babatuhin nang manga bato: mabububo ang 
kanilang dugo sa kanila. 

at sinabi nang panginoon kay moises, salitain mo sa manga saserdote na manga anak ni aaron, at sabihin 
mo sa kanila, sinoman ay huwag magpakahawa nang dahil sa patay, sa gitna nang kaniyang bayan, 
maliban sa kamaganak na malapit, sa kaniyang ina at sa kaniyang ama at sa kaniyang anak na lalake at 
babae, at sa kaniyang kapatid na lalake, 

at sa kaniyang kapatid na dalaga, na malapit sa kaniya, na walang asawa, ay maaring magpakahawa siya. 
yamang puno sa kaniyang bayan, ay huwag siyang magpapakahawa na magpapakarumi. 

huwag nilang kakalbuhin ang kanilang ulo, o gugupitin man ang dulo nang kanilang balbas, o kukudlitan 
man ang kanilang laman. 

sila'y magpakabanal sa kanilang diyos, at huwag nilang lalapastanganin ang pangalan nang kanilang 
diyos: sapagka't sila ang naghahandog nang manga handog sa panginoon na pinaraan sa apoy, na 
tinapay nang kanilang diyos, kaya't sila'y magpapakabanal. 

huwag silang makikisama sa patutot o lapastangan, ni makikisama sa babaing inihiwalay nang kaniyang 
asawa: sapagka't ang saserdote ay banal sa kaniyang diyos. 

papagbabanalin mo nga siya: sapagka't siya ang naghahandog nang tinapay nang inyong diyos: siya'y 
magiging banal sa inyo: sapagka't akong panginoon nagpapaging banal sa inyo ay banal. 

at kung ang anak na babae nang isang saserdote ay magpakarumi sa pagpapatutot, ay kaniyang binigyan 
nang kahihiyan ang kaniyang ama: siya'y susunugin sa apoy. 

at ang pangulong saserdote sa kanilang magkakapatid, na binuhusan ang ulo nang langis na pang-pahid, 
at itinalaga, upang makapagbihis nang manga banal na bihisan ay huwag maglulugay nang buhok nang 
kaniyang ulo ni huwag hahapakin ang kaniyang manga suot, 


ni papasok sa kinaroroonan nang bangkay nino man, ni magpapakahawa dahil sa kaniyang ama, o dahil 
sa kaniyang ina; 

ni lalabas sa santuario, ni lalapastanganin ang santuario nang kaniyang diyos: sapagka't ang talaga na 
langis na pang-pahid nang kaniyang diyos ay nasa ulo niya: ako ang panginoon. 

at siya'y magaasawa sa isang dalagang malinis. 

sa bao o inihiwalay, sa lamas o patutot ay huwag siyang magaasawa, kundi sa isang dalagang malinis sa 
kaniyang sariling bayan magaasawa siya. 

at huwag niyang dudumhan ang kaniyang manga binhi sa gitna nang kaniyang bayan: sapagka't ako ang 
panginoon na nagpapaging banal sa kaniya. 

at sinalita nang panginoon kay moises, na sinasabi, 

iyong salitain kay aaron, na iyong sasabihin, sinoman sa iyong manga binhi, sa buong panahon nang 
kaniyang lahi, na magkaroon nang anomang kapintasan, ay huwag lumapit na maghandog nang tinapay 
nang kaniyang diyos. 

sapagka't sinomang magkaroon nang kapintasan ay huwag lalapit, maging ang taong bulag, o pilay, o 
magkaroon nang ilong na ungod, o ang mayroong kuntil, 

o ang taong magkaroon nang paang bali o kamay na bali, 

o taong kuba, o unano, o magkaroon nang kapintasan sa kaniyang mata, o galisin, o langibin, o luslusin: 
walang tao sa binhi ni aaron na saserdote, na magkaroon nang kapintasan, na lalapit upang magharap 
nang manga handog sa panginoon na pinaraan sa apoy: siya'y may kapintasan, siya'y huwag lalapit na 
magharap nang tinapay nang kaniyang diyos. 

kaniyang kakanin ang tinapay nang kaniyang diyos, ang pinakabanal at ang manga bagay na banal: 

hindi lamang siya papasok sa loob nang tabing, o lalapit man sa dambana, sapagka't may kapintasan 
siya, upang huwag niyang lapastanganin ang aking manga santuario: sapagka't ako ang panginoon na 
nagpapaging banal sa kanila. 

gayon sinalita ni moises kay aaron at sa kaniyang manga anak, at sa lahat nang manga anak ni israel. 

at sinalita nang panginoon kay moises, na sinasabi, 

salitain mo kay aaron at sa kaniyang manga anak na sila'y magsihiwalay sa manga banal na bagay nang 
manga anak ni israel, na ikinagiging banal nila sa akin, at huwag nilang lapastanganin ang aking banal na 
pangalan: ako ang panginoon. 

sabihin mo sa kanila, sinomang lalake sa lahat nang inyong binhi sa buong panahon nang inyong lahi, na 
lumapit sa manga banal na bagay na ikinagiging banal nang manga anak ni israel sa panginoon, na taglay 
ang kaniyang karumihan, ay ihihiwalay ang taong iyon sa harap ko: ako ang panginoon. 

sinomang lalake sa binhi ni aaron na may ketong o may agas, ay hindi kakain nang manga banal na bagay 
hanggang siya'y malinis. at ang humipo nang alin mang bagay na karumaldumal dahil sa patay, o lalaking 
nilabasan nang binhi nito, 

o sinomang humipo nang anomang umuusad na makapagpaparumi, o lalaking makakahawa dahil sa alin 
mang karumihan niya, 

ang lalaking humipo nang gayon ay magiging karumaldumal hanggang sa hapon, at hindi kakain nang 
manga banal na bagay maliban na maligo siya sa tubig. 

at pagkalubog nang araw, ay magiging malinis siya, at pagkatapos ay makakakain nang manga banal na 
bagay, sapagka't siya niyang tinapay. 

yaong bagay na namatay sa sarili, o nilapa nang manga ganid, ay huwag niyang kakanin, na 
makapagpapahawa sa kaniya: ako ang panginoon. 

iingatan nga nila ang aking bilin, baka sila'y magkasala sa paraang iyan, at kanilang ikamatay, kung 
kanilang lapastanganin: ako ang panginoon na nagpapaging banal sa kanila. 

hindi makakakain ang sinomang taga ibang bayan nang banal na bagay: sinomang nakikipanuluyan sa 
saserdote, o aliping upahan niya ay hindi makakakain nang banal na bagay. 

nguni't kung ang saserdote ay bumili nang sinomang tao sa kaniyang salapi, ay makakakain ito; at gayon 
din ang aliping inianak sa kaniyang bahay ay makakakain nang kaniyang tinapay. 

at kung ang isang anak na babae nang saserdote ay magasawa sa isang taga ibang bayan, ay hindi 
makakakain sa handog na itinaas sa manga banal na bagay. 

datapuwa't kung ang anak na babae nang saserdote ay bao o inihiwalay, na walang anak at bumalik sa 
bahay nang kaniyang ama na gaya rin nang kaniyang pagkadalaga, ay makakakain nang tinapay nang 
kaniyang ama, nguni't ang sinomang taga ibang bayan ay hindi makakakain niyaon. 

at kung ang sinomang lalake ay magkamaling kumain nang banal na bagay, ay kaniyang daragdagan pa 
nga nang ikalimang bahagi yaon, at ibibigay niya sa saserdote ang banal na bagay. 

at huwag nilang dudumhan ang manga banal na bagay nang manga anak ni israel, na inihahandog sa 
panginoon, 

at gayon papasanin ang kasamaan nang nagtataglay nang sala, pagka kanilang kinakain ang kanilang 
manga banal na bagay: sapagka't ako ang panginoon na nagpapaging banal sa kanila. 

at sinalita nang panginoon kay moises, na sinasabi, 

salitain mo kay aaron at sa kaniyang manga anak, at sa lahat nang manga anak ni israel, at sabihin mo sa 
kanila, sinoman sa sangbahayan ni israel, o sa manga taga ibang bayan sa israel, na maghahandog nang 
kaniyang alay, maging anomang panata nila, o maging anomang kusang handog nila, na kanilang 
inihahandog sa panginoon na pinakahandog na susunugin: 

upang kayo'y tanggapin, ang inyong ihahandog ay lalaking hayop na walang kapintasan, sa manga baka, 
sa manga tupa, o sa manga kambing. 

datapuwa't alin mang may kapintasan, ay huwag ninyong ihahandog, sapagka't hindi tatanggapin sa 
inyo. 

at sinomang maghandog sa panginoon nang haing handog tungkol sa kapayapaan, sa pagtupad nang 
isang panata o kaya'y kusang handog, na mula sa bakahan o sa kawan ay kinakailangang sakdal, upang 
tanggapin, anomang kapintasan ay huwag magkakaroon. 

bulag, o may bali, o may hiwa, o may sugat, o galisin, o malangib, ay huwag ninyong ihahandog ang 
manga ito sa panginoon, ni huwag kayong maghahandog sa panginoon nang manga iyan na pinaraan sa 
apoy sa ibabaw nang dambana. 

maging toro o tupa na may anomang kuntil o kulang sa kaniyang sangkap nang katawan, ay 
maihahandog mo na handog mo na kusa, datapuwa't sa panata ay hindi tatanggapin. 

yaong niluluslusan, o napisa, o nabasag, o naputol ay huwag ninyong ihahandog sa panginoon, ni huwag 
kayong gagawa nang ganyan sa inyong lupain. 

ni mula sa kamay nang taga ibang lupa ay huwag ninyong ihahandog na pinakatinapay nang inyong diyos 
ang alin mang manga hayop na ito: sapagka't taglay nila ang kanilang karumhan, may kapintasan sa 
manga iyan: hindi tatanggapin sa inyo. 

at sinalita nang panginoon kay moises, na sinasabi, 

pagka may ipinanganak, na baka, o tupa, o kambing ay mapapasa kaniyang ina ngang pitong araw, at 
mula sa ikawalong araw hanggang sa haharapin ay tatanggaping alay sa panginoon na handog na 
pinaraan sa apoy. 

at maging baka o tupa ay huwag ninyong papatayin sa isang araw siya at ang kaniyang anak. 

at pagka kayo'y maghahandog nang haing pasalamat sa panginoon, ay inyong ihahain upang kayo'y 
tanggapin. 

sa araw ding iyan kakanin, huwag kayong magtitira nang anoman niyan hanggang sa umaga: ako ang 
panginoon. 

kaya't inyong iingatan ang aking manga utos, at inyong tutuparin: ako ang panginoon. 

at huwag ninyong lalapastanganin ang aking banal na pangalan, kundi ako'y sasambahin sa gitna nang 
manga anak ni israel: ako ang panginoon na nagpapaging banal sa inyo, 

na naglabas sa inyo sa lupain nang egipto, upang ako'y maging inyong diyos: ako ang panginoon. 

at sinalita nang panginoon kay moises, na sinasabi, 

salitain mo sa manga anak ni israel at sabihin mo sa kanila, ang manga takdang kapistahan sa panginoon, 
na inyong itatanyag na manga banal na pagpupulong, ay manga ito nga ang aking manga takdang 
kapistahan. 

anim na araw na gagawa: datapuwa't sa ikapitong araw ay sabbath na takdang kapahingahan, siyang 
banal na pagpupulong, anomang gawa ay huwag ninyong gagawin: isang sabbath sa panginoon sa lahat 
nang inyong tahanan. 

ito ang manga takdang kapistahan sa panginoon nang manga banal na pagpupulong na inyong itatanyag 
sa takdang panahon. 

sa unang buwan, nang ikalabing apat na araw nang buwan, sa paglubog nang araw, ay paskua sa 
panginoon. 

at nang ikalabing limang araw nang buwang iyan, ay kapistahan nang tinapay na walang lebadura sa 
panginoon: pitong araw na kakain kayo nang tinapay na walang lebadura. 

sa unang araw ay magkakaroon nang banal na pagpupulong: anomang gawang paglilingkod ay huwag 
ninyong gagawin. 

kundi maghahandog kayo sa panginoon na pitong araw nang handog na pinaraan sa apoy: sa ikapitong 
araw ay magkakaroon nang banal na pagpupulong anomang gawang paglilingkod ay huwag ninyong 
gagawin. 

at sinalita nang panginoon kay moises na sinasabi, 

salitain mo sa manga anak ni israel, at sabihin mo sa kanila, pagka kayo'y nakapasok sa lupain na ibibigay 
ko sa inyo, at inyong nagapas na ang ani niyaon, ay magdadala nga kayo sa saserdote nang bigkis na 
pinaka pangunang bunga nang inyong paggapas: 

at aalugin niya ang bigkis sa harap nang panginoon upang tanggapin sa ganang inyo: sa kinabukasan 
pagkatapos nang sabbath aalugin nang saserdote. 

at sa araw na inyong alugin ang bigkis, ay maghahandog kayo nang isang korderong lalake nang unang 
taon, na walang kapintasan, na pinakahandog na susunugin sa panginoon. 

at ang handog na harina niyaon ay magiging dalawang ikasangpung bahagi nang isang epa nang mainam 
na harina na hinaluan nang langis, handog nga sa panginoon na pinaraan sa apoy na pinakamasarap na 
amoy: at ang pinakahandog na inumin niyaon ay alak, na ikaapat na bahagi nang isang hin. 

at huwag kayong kakain nang tinapay, ni trigong sinangag, ni uhay na bago, hanggang sa araw na ito, 
hanggang sa inyong madala ang alay sa inyong diyos: siyang palatuntunan magpakailan man sa buong 
panahon nang inyong lahi, sa lahat nang inyong manga tahanan. 

at kayo'y bibilang sa inyo mula sa kinabukasan nang sabbath mula sa araw na inyong dalhin ang bigkis na 
handog na inalog: magiging pitong sabbath na ganap. 

sa makatuwid baga'y hanggang sa kinabukasan nang ikapitong sabbath, bibilang kayo nang limang pung 
araw, at maghahandog kayo nang bagong handog na harina sa panginoon. 

sa inyong manga tahanan ay magdadala kayo nang dalawang tinapay na aalugin na may dalawang 
ikasangpung bahagi nang isang epa nang mainam na harina, at lulutuin na may levadura na pinaka 
pangunang bunga sa panginoon. 

at ihaharap ninyo ang tinapay na kalakip nang pitong kordero nang unang taon na walang kapintasan, at 
nang isang guyang toro at nang dalawang tupang lalake: manga handog sa panginoon na susunugin, na 
kalakip nang kanilang handog na harina, at nang kanilang manga handog na inumin, handog nga na 
pinaraan sa apoy na pinakamasarap na amoy sa panginoon. 

at maghahandog kayo nang isang lalaking kambing na pinakahandog dahil sa kasalanan, at nang 
dalawang korderong lalake nang unang taon na haing manga handog tungkol sa kapayapaan. 

at aalugin nang saserdote pati nang tinapay nang manga unang bunga, na pinakahandog na inalog sa 
harap nang panginoon, na kalakip nang dalawang kordero: ang manga tinapay ay magiging itinalaga sa 
panginoon na ukol sa saserdote. 

at inyong ihahayag sa araw ding iyan; magiging banal na pagpupulong nga sa inyo, kayo'y huwag gagawa 
nang anomang gawang paglilingkod: siyang palatuntunan sa lahat nang inyong manga tahanan, sa buong 
panahon nang inyong lahi. 

at pagka inyong aanihin ang ani sa inyong lupain, ay huwag ninyong pakakaanihin ang manga sulok nang 
inyong bukid, ni pamulutan ang inyong naanihan: sa dukha at sa taga ibang lupa inyong ititira: ako ang 
panginoon ninyong diyos. 

at sinalita nang panginoon kay moises, na sinasabi, 

salitain mo sa manga anak ni israel, na iyong sabihin, sa ikapitong buwan, sa unang araw nang buwan, ay 
magkakaroon kayo nang takdang kapahingahan, na pinakaalaalang may tunog nang manga pakakak 
banal na pagpupulong nga. 

kayo'y huwag gagawa nang anomang gawang paglilingkod: at kayo'y maghahandog nang handog sa 
panginoon na pinaraan sa apoy. 

at sinalita nang panginoon kay moises, na sinasabi, 

gayon ma'y sa ikasangpung araw nitong ikapitong buwan ay araw nang pagtubos: magiging sa inyo'y 
banal na pagpupulong, at papagdadalamhatiin ninyo ang inyong manga kaluluwa, at maghahandog kayo 
nang handog sa panginoon na pinaraan sa apoy. 

at huwag kayong gagawa nang anomang gawa sa araw ding iyan: sapagka't araw nang pagtubos, upang 
itubos sa inyo sa harap nang panginoon ninyong diyos. 

sapagka't sinomang tao na hindi magdalamhati sa araw ding iyan ay ihihiwalay sa kaniyang bayan. 

at sinomang tao na gumawa nang anomang gawa sa araw ding iyan ay pupuksain ko ang taong yaon sa 
kaniyang bayan. 

kayo'y huwag gagawa nang anomang gawa: siyang palatuntunan magpakailan man sa buong panahon 
nang inyong lahi sa lahat nang inyong manga tahanan. 

magiging sabbath na takdang kapahingahan sa inyo, at inyong pagdadalamhatiin ang inyong manga 
kaluluwa sa ikasiyam na araw nang buwan sa hapon, mula sa pagkalubog nang araw hanggang sa muling 
pagkalubog nang araw ay ipangingilin ninyo ang inyong sabbath. 


at sinalita nang panginoon kay moises, na sinasabi, 

iyong salitain sa manga anak ni israel, na sabihin, sa ikalabing limang araw nang ikapitong buwang ito ay 
kapistahan nang manga balag na pitong araw sa panginoon. 

sa unang araw ay magkakaroon nang banal na pagpupulong, kayo'y huwag gagawa nang anomang 
gawang paglilingkod. 

pitong araw na maghahandog kayo sa panginoon nang handog na pinaraan sa apoy, sa ikawalong araw 
ay magkakaroon kayo nang banal na pagpupulong, at kayo'y maghahandog sa panginoon nang handog 
na pinaraan sa apoy: siyang pinaka dakilang kapulungan: huwag kayong gagawa nang anomang gawang 
paglilingkod. 

ito ang manga takdang kapistahan sa panginoon, na inyong itatanyag na manga banal na pagpupulong, 
upang maghandog sa panginoon nang handog na pinaraan sa apoy, nang handog na susunugin, at nang 
handog na harina, nang hain, at nang manga handog na inumin na bawa't isa ay sa kaniyang sariling 
kaarawan: 

bukod sa manga sabbath sa panginoon, at bukod sa inyong manga kaloob, at bukod sa lahat nang inyong 
manga panata, at bukod sa lahat nang inyong manga handog na kusa na inyong ibinibigay sa panginoon. 
gayon ma'y sa ikalabing limang araw nang ikapitong buwan, pagka inyong natipon ang bunga nang 
lupain, ay magdidiwang kayo sa panginoon nang kapistahang pitong araw: ang unang araw ay magiging 
takdang kapahingahan, at ang ikawalong araw ay magiging takdang kapahingahan. 

at magdadala kayo sa unang araw nang bunga nang magagandang punong kahoy, nang manga sanga 
nang manga palma, at nang manga sanga nang mayayabong na punong kahoy, at nang manga sause 
nang batis, at kayo'y magpapakagalak sa harap nang panginoon ninyong diyos, na pitong araw. 

at inyong ipangingiling isang kapistahan sa panginoon na pitong araw sa bawa't taon: siyang 
palatuntunan magpakailan man sa buong panahon nang inyong lahi: sa ikapitong buwan ay 
ipagdidiwang ninyo ang kapistahang ito. 

kayo'y tatahan sa manga balag na pitong araw: yaong lahat nang tubo sa israel ay tatahan sa manga 
balag: 

upang maalaman nang inyong manga lahi na sa manga balag pinatahan ko ang manga anak ni israel, 
nang aking ilabas sa lupain nang egipto: ako ang panginoon ninyong diyos. 

at ipinakilala ni moises sa manga anak ni israel ang manga takdang kapistahan sa panginoon. 

at sinalita nang panginoon kay moises, na sinasabi, 

iutos mo sa manga anak ni israel na dalhan ka nang langis na dalisay na oliva, na hinalo para sa ilawan, 
upang laging papagliyabin ang ilawan. 

sa labas nang tabing nang kaban nang patotoo sa tabernakulo nang kapisanan, ay aayusing palagi ni 
aaron, mula sa hapon hanggang sa umaga sa harap nang panginoon: siyang palatuntunan magpakailan 
man sa buong panahon nang inyong lahi. 

kanyang aayusin lagi ang manga ilawan sa ibabaw nang kandelerong dalisay sa harap nang panginoon. 
at kukuha ka nang mainam na harina, at magluluto ka niyan nang labing dalawang munting tinapay: 
tigdadalawang ikasampung bahagi nang isang epa ang bawa't munting tinapay. 

at ilalagay mong dalawang hanay, anim sa bawa't hanay, sa ibabaw nang dulang na dalisay sa harap 
nang panginoon. 

at maglalagay ka sa bawa't hanay nang dalisay na kamangyan, upang ito'y maging paalaala na tinapay, 
na handog nga sa panginoon na pinaraan sa apoy. 

sa bawa't sabbath ay aayusing palagi ang tinapay sa harap nang panginoon, sa ganang manga anak ni 
israel, na pinakatipang walang hanggan. 

at magiging kay aaron at sa kaniyang manga anak, at kanilang kakanin sa dakong banal: sapagka't 
kabanalbanalang bagay sa kaniya sa manga handog sa panginoon na pinaraan sa apoy sa pamamagitan 
nang palatuntunang walang hanggan. 

at ang anak na lalake nang isang babaing, israelita na ang ama'y egipcio, ay napasa gitna nang manga 
anak ni israel: at nagbabag sa gitna nang kampamento ang anak nang babaing israelita at ang isang 
lalake ni israel. 

at nilapastangan nang anak nang babaing israelita ang pangalan, at nilait: at siya'y kanilang dinala kay 
moises, at ang pangalan nang kaniyang ina ay selomith, na anak ni dribi sa lipi ni dan. 

at siya'y kanilang inilagay sa bilangguan hanggang sa ang hatol ay ipahayag sa kanila nang bibig nang 
panginoon. 

at sinalita nang panginoon kay moises, na sinasabi, 

dalhin mo ang mapaglait sa labas nang kampamento: at ang lahat nang nakarinig sa kaniya ay 
magpatong nang kanilang manga kamay sa kaniyang ulo, at pagbatuhanan siya nang buong kapisanan. 
at sasalitain mo sa manga anak ni israel, na iyong sasabihin, sinomang mapanungayaw sa kaniyang diyos 
ay magpapasan nang kaniyang sala. 

at ang lumapastangan sa pangalan nang panginoon ay papataying walang pagsala, walang pagsalang 
pagbabatuhanan siya nang buong kapisanan: maging taga ibang lupa o maging tubo sa lupain, ay 
papatayin pagka lumapastangan sa pangalan nang panginoon. 

at ang manakit nang malubha sa kanino mang tao, ay papataying walang pagsala, 

at ang manakit nang malubha sa isang hayop ay magpapalit: hayop kung hayop. 

at kung ang sinoman ay makasakit sa kaniyang kapuwa: ayon sa ginawa niya ay gayon ang gagawin sa 
kaniya, 

bugbog kung bugbog, mata kung mata, ngipin kung ngipin: ayon sa kaniyang pagkasakit sa tao, ay gayon 
din ang gagawin sa kaniya. 

at ang pumatay nang isang hayop ay magpapalit, at ang pumatay sa isang tao ay papatayin. 
magkakaroon kayo nang isa lamang kautusan sa taga ibang bayan, na gaya sa tubo sa lupain: sapagka't 
ako ang panginoon ninyong diyos. 

at nagsalita si moises sa manga anak ni israel at siya na nanglait ay inilabas nila sa kampamento, at siya'y 
pinagbatuhanan nang manga bato. at ginawa nang manga anak ni israel, ayon sa iniutos nang panginoon 
kay moises. 

at sinalita nang panginoon kay moises sa bundok nang sinai, na sinasabi, 

salitain mo sa manga anak ni israel, at sabihin mo sa kanila, pagpasok ninyo sa lupain na ibibigay ko sa 
inyo, ay mangingilin nang isang sabbath sa panginoon ang lupain. 

anim na taong hahasikan mo ang iyong bukid, at anim na taong kakapunin mo ang iyong ubasan, at 
titipunin mo ang bunga nang manga iyan; 

datapuwa't sa ikapitong taon ay magiging sabbath na takdang kapahingahan sa lupain, sabbath sa 
panginoon: huwag mong hahasikan ang iyong bukid, ni kakapunin ang iyong ubasan. 

yaong tumubo sa sarili sa iyong inaanihan ay huwag mong aanihin, at ang manga ubas nang iyong 
ubasan na hindi nakapon ay huwag mong titipunin: magiging taong takdang kapahingahan sa lupain. 

at ang bunga sa sabbath nang lupain ay magiging pagkain sa inyo, sa iyo, at sa iyong aliping lalake at 
babae, at sa iyong aliping upahan, at sa taga ibang bayan na nakikipamayan sa iyo; 

at sa iyong manga baka at sa manga hayop na nasa iyong lupain ay magiging pagkain ang lahat nang 
bunga nang manga iyan. 

at bibilang ka nang pitong sabbath nang taon, makapitong pitong taon, at magiging sa iyo'y manga araw 
nang pitong sabbath nang manga taon, sa makatuwid baga'y apat na pu't siyam na taon. 

kung magkagayo'y maguutos ka na lumibot sa bayan ang pakakak na matunog sa ikasangpung araw 
nang ika pitong buwan, sa araw nang pagtubos patutunugin ninyo ang pakakak sa buong lupain ninyo. 
at ipangingilin ninyo ang ikalimang pung taon, at ihahayag ninyo sa buong lupain ang kalayaan sa lahat 
na tumatahan sa lupain: iya'y magiging kapistahan nang jubileo sa inyo: at bawa't isa sa inyo ay babalik 
sa kaniyang pag-aari, at bawa't isa'y babalik sa kaniyang sangbahayan. 

magiging kapistahan nang jubileo nga sa inyo ang ikalimang pung taon: huwag ninyong hahasikan ni 
aanihin ang tumubo sa kaniyang sarili, ni titipunin ang manga ubas nang ubasan na hindi nakapon. 
sapagka't kapistahan nang jubileo; magiging banal sa inyo: kakanin ninyo ang bunga niyan sa bukid. 

sa taong ito nang jubileo, ay babalik kayo, bawa't isa sa kaniyang pag-aari. 

at kung ikaw ay magbili nang anoman sa iyong kapuwa o bumili nang anoman sa kamay nang iyong 
kapuwa, ay huwag kayong magdadayaan. 

ayon sa bilang nang taon pagkatapos nang jubileo, ay bibilhin mo sa iyong kapuwa, ayon sa bilang nang 
taon nang pagaani, ay kaniyang ipagbibili sa iyo. 

ayon sa dami nang manga taon, ay daragdagan mo ang halaga niyan, at ayon sa kakauntian nang manga 
taon, ay babawasan mo ang halaga niyan; sapagka't ganyang bilang nang ani ang kaniyang ipagbibili sa 
iyo. 

at huwag kayong magdadayaan, kundi matatakot kayo sa inyong diyos: sapagka't ako ang panginoon 
ninyong diyos. 

kaya't inyong tutuparin ang aking manga palatuntunan, at inyong iingatan ang aking manga kahatulan at 
inyong isasagawa at tatahan kayong tiwasay sa lupain. 

at ang lupain ay magbubunga, at kakain kayo hanggang sa mabusog at tatahan kayong tiwasay doon. 

at kung sasabihin ninyo, anong aming kakanin sa ikapitong taon? narito, hindi kami maghahasik ni 
magtitipon nang aming manga bunga: 

at aking igagawad ang aking pagpapala sa inyo sa ikaanim na taon, at magbubunga nang kasya sa tatlong 
taon. 

at maghahasik kayo sa ikawalong taon, at kakain kayo nang dating kinamalig na manga bunga hanggang 
sa ikasiyam na taon, hanggang sa dumating ang pagbubunga nang ikawalo ay kakain kayo nang dating 
kinamalig. 

at ang lupain ay hindi maipagbibili nang magpakailan man, sapagka't akin ang lupain: sapagka't kayo'y 
taga ibang bayan at makikipamayang kasama ko. 

at sa buong lupain na iyong pag-aari ay magkakaloob kayo nang pangtubos sa lupain. 

kung ang iyong kapatid ay maghirap, at ipagbili ang anoman sa kaniyang pag-aari, ay paroroon ang 
kaniyang kamaganak na pinakamalapit sa kaniya, at tutubusin ang ipinagbili nang kaniyang kapatid. 

at kung ang taong yaon ay walang manunubos, at siya'y yumaman at nakasumpong nang kasapatan 
upang matubos yaon, 

ay kaniyang bilangin ang manga taon pagkatapos na kaniyang naipagbili, at isasauli ang labis sa taong 
kaniyang pinagbilhan, at babalik siya sa kaniyang pag-aari. 

nguni't kung siya'y walang kasapatan, upang maibalik niya sa kaniya, ang ipinagbili ay matitira nga sa 
kapangyarihan nang bumili hanggang sa taon nang jubileo; at sa jubileo ay maaalis sa kapangyarihan 
niyaon, at ang may-ari ay babalik sa kaniyang pag-aari. 

at kung ang isang tao ay magbili nang bahay na tahanan sa nakukutaang bayan ay matutubos niya sa 
loob nang isang buong taon pagkatapos na maipagbili, sapagka't isang buong taon ang kaniyang 
matuwid nang pagtubos. 

at kung hindi matubos sa loob nang isang buong taon, ang bahay na nasa nakukutaang bayan ay lalagi 
magpakailan man, na pag-aari niyaong bumili, sa buong panahon nang kaniyang lahi: hindi maaalis sa 
kaniya sa jubileo. 

nguni't ang manga bahay sa manga nayon na walang kuta sa palibot, ay aariing para nang sa manga 
bukirin sa lupain: kanilang matutubos, at sa jubileo ay magsisialis. 

gayon ma'y sa manga bayan nang manga levita, kailan ma'y maaaring matubos nang manga levita ang 
manga bahay sa manga bayan nang kanilang pag-aari. 

at kung ang isa sa manga levita ay tumubos, ang bahay na ipinagbili at ang bayang kaniyang pag-aari, ay 
maaalis sa jubileo, sapagka't ang manga bahay sa manga bayan nang manga levita ay kanilang pag-aari 
sa gitna nang manga anak ni israel. 

datapuwa't ang manga bukid sa palibot nang manga bayan nila, ay hindi maipagbibili, sapagka't pag-aari 
nila magpakailan man. 

at kung maghirap ang iyong kapatid at manglupaypay sa iyong siping, ay iyo siyang aalalayan na 
patutuluyin mo, na manunuluyan sa iyong parang taga ibang bayan at nakikipamayan. 

huwag kang kukuha sa kaniya nang patubo o pakinabang, kundi matakot ka sa iyong diyos: patuluyin mo 
ang iyong kapatid. 

ang iyong salapi ay huwag mong ibibigay sa kaniya na may patubo, ni ibibigay mo sa kaniya na may 
pakinabang ang iyong pagkain. 

ako ang panginoon ninyong diyos, na inilabas ko kayo sa lupain nang egipto, upang ibigay ko sa inyo ang 
lupain nang canaan, at ako'y maging inyong diyos. 

at kung ang iyong kapatid na kasama mo ay maghirap at pabili siya sa iyo: ay huwag mo siyang 
papaglilingkuring parang alipin: 

ipalalagay mo siyang parang lingkod na upahan at parang nakikipamayan, hanggang sa taon nang jubileo 
ay maglilingkod siya sa iyo: 

kung magkagayo'y aalis siya sa iyo, siya at ang kaniyang manga anak na kasama niya, at babalik sa 
kaniyang sariling sangbahayan, at babalik sa pag-aari nang kaniyang manga magulang. 

sapagka't sila'y aking manga lingkod, na aking inilabas sa lupain nang egipto; sila'y hindi maipagbibiling 
parang manga alipin. 

huwag kang papapanginoon sa kaniya na may kabagsikan, kundi ikaw ay matatakot sa iyong diyos. 

at tungkol sa iyong manga aliping lalake at babae na magkakaroon ka; sa manga bansang nasa palibot 
ninyo, ay makabibili kayo sa kanila nang manga aliping lalake at babae. 

saka sa manga anak nang manga taga ibang lupa na nakikipamayan sa inyo, sa manga ito'y makabibili 
kayo, at sa kanilang manga sangbahayan na nasa inyo, na manga ipinanganak nila sa inyong lupain: at 
magiging inyong pag-aari. 

at inyong iiwang pinakapamana sa inyong manga anak pagkamatay ninyo, na pinakapag-aari, sa manga 
iyan kukuha kayo nang inyong manga alipin magpakailan man: nguni't sa inyong manga kapatid na 
manga anak ni israel ay huwag kayong magpapanginoonan na may kabagsikan. 

at kung ang taga ibang lupa o ang nakikipamayan na kasama mo ay yumaman, at ang iyong kapatid ay 
maghirap sa siping niya, at pabili sa taga ibang bayan o nakikipamayan sa iyo o sa sinomang 
kasangbahay nang taga ibang lupa, 

pagkatapos na siya'y maipagbili ay kaniyang matutubos: isa sa kaniyang manga kapatid ay makatutubos 
sa kaniya: 

o ang kaniyang amain o ang anak nang kaniyang amain ay makatutubos sa kaniya; o sinomang 
kamaganak na malapit niya sa kaniyang sangbahayan ay makatutubos sa kaniya, o kung yumaman siya 
ay makatutubos siya sa kaniyang sarili. 

at kaniyang bibilangan yaong bumili sa kaniya, mula sa taong bilhin siya hanggang sa taon nang jubileo: 
at ang halaga nang pagkabili sa kaniya ay magiging ayon sa bilang nang manga taon, at gagawin sa 
kaniya ay ayon sa panahon nang isang lingkod na upahan. 

kung maraming taon pa ang kulang niya, ayon sa dami nang manga iyan, ay isasauli ang halaga nang 
kaniyang pagkatubos sa kaniya na salaping sa kaniya'y ibinili. 

at kung kaunti ang manga taong nagkukulang hanggang sa taon nang jubileo ay ibibilang sa kaniya, ayon 
sa kaniyang manga taon na nagkukulang ay isasauli ang halaga nang kaniyang katubusan. 

kung paano ang alilang may bayad sa taon-taon, ay gayon matitira sa kaniya: siya'y huwag 
papapanginoon sa kaniya na may kabagsikan sa iyong paningin. 

at kung hindi siya tubusin sa manga paraang ito, ay aalis siya sa taon nang jubileo, siya at ang kaniyang 
manga anak na kasama niya. 

sapagka't sa akin ang manga anak ni israel ay manga lingkod, sila'y aking manga lingkod na aking inilabas 
sa lupain nang egipto: ako ang panginoon ninyong diyos. 

huwag kayong gagawa para sa inyo nang manga diyosdiyosan, ni magtatayo kayo nang larawang 
inanyuan o haligi, ni huwag kayong maglalagay nang batong inanyuan sa inyong lupain, upang inyong 
yukuran yaon: sapagka't ako ang panginoon ninyong diyos. 

inyong ipangingilin ang aking manga sabbath, at inyong igagalang ang aking santuario: ako ang 
panginoon. 

kung lalakad kayo nang ayon sa aking manga palatuntunan at iingatan ninyo ang aking manga utos, at 
inyong tutuparin: 

ay maglalagpak nga ako nang ulan sa kapanahunan, at ang lupain ay pakikinabangan, at ang manga 
kahoy sa parang ay magbubunga. 

at ang inyong paggiik ay aabot hanggang sa pagaani nang manga ubas, at ang pagaani nang ubas ay 
aabot sa paghahasik: at kakanin ninyo ang inyong pagkain na sagana, at tatahan kayong tiwasay sa 
inyong lupain. 

at magbibigay ako nang kapayapaan sa lupain, at mahihiga kayo, at walang katatakutan kayo: at aking 
papawiin sa lupain ang mababangis na hayop, ni hindi dadaanan ang inyong lupain sa tabak. 

at hahabulin ninyo ang inyong manga kaaway, at mangabubuwal sa harap ninyo sa tabak. 

at lima sa inyo'y hahabol sa isang daan, at isang daan sa inyo'y hahabol sa sangpung libo: at ang inyong 
manga kaaway ay mangabubuwal sa tabak sa harap ninyo. 

at lilingapin ko kayo, at palalaguin ko kayo, at pararamihin ko kayo, at papagtitibayin ko ang aking tipan 
sa inyo. 

at kakanin ninyo ang malaong kinamalig, at inyong ilalabas ang luma dahil sa bago. 

at ilalagay ko ang aking tabernakulo sa gitna ninyo: at hindi ko kayo kapopootan. 

at lalakad ako sa gitna ninyo at ako'y magiging inyong diyos, at kayo'y magiging aking bayan. 

ako ang panginoon ninyong diyos, na naglabas sa inyo sa lupain nang egipto, upang huwag kayong 
maging manga alipin nila, at sinira ko ang manga kahoy nang inyong pamatok, at pinalakad ko kayo nang 
manga ulong matuwid. 

nguni't kung hindi ninyo pakikinggan ako, at hindi ninyo tutuparin ang lahat nang manga utos na ito: 

at kung inyong tatanggihan ang aking manga palatuntunan, at kasusuklaman nga ninyo ang aking manga 
hatol, na anopa't hindi ninyo tutuparin ang lahat nang aking manga utos, kundi inyong sisirain ang aking 
tipan: 

ay gagawin ko naman ito sa inyo, ilalagay ko sa gitna ninyo ang sindak, at pagkatuyo, at ang lagnat na 
uubos sa manga mata, at magpapalupaypay sa kaluluwa: at maghahasik kayo nang inyong binhi na 
walang kabuluhan, sapagka't kakanin nang inyong manga kaaway. 

at itititig ko ang aking mukha laban sa inyo, at kayo'y masasaktan sa harap nang inyong manga kaaway: 
kayo'y pagpupunuan nang manga napopoot sa inyo: at kayo'y tatakas nang walang humahabol sa inyo. 
at kung sa manga bagay na ito man ay hindi ninyo ako pakinggan, ay parurusahan ko kayong makapito 
pa, dahil sa inyong manga kasalanan. 

at sisirain ko ang kahambugan nang inyong kapangyarihan, at gagawin kong parang bakal ang inyong 
langit at parang tanso ang inyong lupa: 

at gugugulin ninyo ang inyong kalakasan nang walang kabuluhan: sapagka't hindi ibibigay sa inyo nang 
inyong lupain ang kaniyang bunga ni nang kahoy sa parang ang kaniyang bunga. 

at kung kayo'y sasalangsang sa akin, at hindi ninyo ako didinggin, ay dadalhan ko kayo nang makapito 
ang higit nang salot ayon sa inyong manga kasalanan. 

at susuguin ko sa inyo ang manga halimaw sa parang, nang samsaman kayo nang inyong manga anak, at 
papatayin ang inyong manga hayop, at kayo'y pakakauntiin sa bilang, at mangungulila ang inyong manga 
lakad. 

at kung sa manga bagay mang ito ay hindi pa kayo magbago sa akin, kundi sasalangsang kayo sa akin: 

at lalakad din naman ako nang laban sa inyo, at sasaktan ko kayo, nang makapito pa dahil sa inyong 
manga kasalanan: 

at pararatingin ko sa inyo ang tabak na gaganap nang higanti nang tipan, at kayo'y matitipon sa loob 
nang inyong manga bayan: at pararatingin ko ang salot sa gitna ninyo: at kayo'y mabibigay sa kamay 
nang kaaway. 

pagka masisira ko ang tungkod ninyong tinapay, ang sangpung babae ay magluluto nang inyong tinapay 
sa isa lamang hurno, at sa inyo'y isasauli sa timbang ang inyong tinapay: at kayo'y kakain at hindi kayo 
mangabubusog. 

at kung sa lahat nang ito ay hindi ninyo ako pakikinggan, kundi kayo'y sasalangsang sa akin: 

ay sasalangsang ako sa inyo na may kapusukan, at parurusahan ko kayong makapito pa dahil sa inyong 
manga kasalanan. 

at kakanin ninyo ang laman nang inyong manga anak na lalake, at ang manga laman nang inyong manga 
anak na babae ay inyong kakanin. 

at sisirain ko ang inyong matataas na dako, at aking wawasakin ang inyong manga larawang araw, at 
itatapon ko ang inyong manga bangkay sa manga katawan nang inyong manga diyosdiyosan, at 
kapopootan kayo nang aking kaluluwa. 

at gagawin kong giba ang inyong manga bayan, at gigibain ko ang inyong manga santuario, at hindi ko na 
sasamyuin ang amoy nang inyong manga may amoy na masarap. 

at gagawin kong ilang ang lupain: at pagtatakhan nang inyong manga kaaway na tumatahan doon. 

at kayo'y aking pangangalatin sa manga bansa, at pagbubunutan ko kayo nang tabak sa hulihan ninyo: at 
ang inyong lupain ay magiging isang ilang, at ang inyong manga bayan ay magiging sira. 

kung magkagayo'y magagalak ang lupain sa kaniyang manga sabbath, habang nahahandusay na sira, at 
kayo'y mapapasa lupain nang inyong manga kaaway, ang lupain nga ay magpapahinga, at magagalak sa 
kaniyang manga sabbath. 

habang nahahandusay na sira ay magkakaroon nang kapahingahan, sa makatuwid baga'y ang hindi 
ipinagpahinga sa inyong manga sabbath, nang kayo'y nagsisitahan doon. 

at tungkol sa manga matitira sa inyo, ay sisidlan ko nang takot sa kanilang puso, sa manga lupain nang 
kaniyang manga kaaway: at hahabulin sila nang kalatis nang isang dahong nalalaglag, at sila'y tatakas na 
parang tumatakas sa tabak, at sila'y mabubuwal nang walang humahabol sa kanila. 

at mangagkakatisuran sila na parang nasa harap nang tabak, kahit walang humahabol: at hindi kayo 
makatatayo sa harap nang inyong manga kaaway. 

at mamamatay kayo sa gitna nang manga bansa, at sasakmalin kayo nang lupain nang inyong manga 
kaaway. 

at ang manga matitira sa inyo ay magsisipanglupaypay sa kanilang kasamaan sa manga lupain nang 
inyong manga kaaway, at sa manga kasamaan naman nang kanilang manga magulang ay 
magsisipanglupaypay na kasama nila. 

at kanilang isasaysay ang kanilang kasamaan, at ang kasamaan nang kanilang manga magulang, sa ang 
kanilang pagsalangsang na isinalangsang laban sa akin, sapagka't sila'y lumakad naman nang laban sa 
akin. 

ako naman ay lumakad nang laban sa kanila, at sila'y aking dinala sa lupain nang kanilang manga 
kaaway: kung magpapakababa nga ang kanilang manga pusong hindi tuli, at kanilang tatanggapin ang 
parusa sa kanilang kasamaan, 

ay aalalahanin ko nga ang aking tipan kay jacob; at ang akin ding tipan kay isaac, at gayon din ang aking 
tipan kay abraham ay aking aalalahanin: at aking aalalahanin ang lupain. 

ang lupain naman ay pababayaan nila, at magagalak sa kaniyang manga sabbath, samantalang 
nahahandusay na sira na wala sila: at kanilang tatanggapin ang kaparusahan nang kanilang kasamaan: 
sapagka't kanilang tinanggihan ang aking manga hatol, at kinapootan nang kanilang kaluluwa ang aking 
manga palatuntunan. 

at sa lahat mang ito, pagka sila'y nasa lupain nang kanilang manga kaaway ay hindi ko sila itatakuwil, ni 
kapopootan ko sila na sila'y aking lubos na lilipulin, at aking sisirain ang aking tipan sa kanila: sapagka't 
ako ang panginoon nilang diyos: 

kundi aalalahanin ko alangalang sa kanila ang tipan nang kanilang manga magulang, na aking inilabas sa 
lupain nang egipto, sa paningin nang manga bansa, upang ako'y maging kanilang diyos: ako ang 
panginoon. 

ito ang manga palatuntunan at ang manga hatol at ang manga kautusang ginawa nang panginoon sa 
kaniyang sarili at sa manga anak ni israel sa bundok nang sinai sa pamamagitan ni moises. 

at sinalita nang panginoon kay moises, na sinasabi, 

salitain mo sa manga anak ni israel, at sabihin mo sa kanila, pagka ang sinoman ay tutupad nang panata 
ayon sa iyong inihalaga, ay magiging sa panginoon ang manga tao. 

at ang iyong inihalaga tungkol sa lalake, na mula sa may dalawang pung taong gulang hanggang sa may 
anim na pu, ay limang pung siklong pilak, ang iyong ihahalaga ayon sa siklo nang santuario. 

at kung tungkol sa babae tatlong pung siklo ang ihahalaga mo. 

at kung mula sa may limang taon hanggang sa may dalawang pung taon, ay dalawang pung siklo, ang 
ihahalaga mo sa lalake at sa babae ay sangpung siklo. 

at kung mula sa may isang buwan hanggang sa may limang taon ay limang siklong pilak ang iyong 
ihahalaga sa lalake at sa babae ay tatlong siklong pilak ang iyong ihahalaga. 

at kung sa may anim na pung taon na patanda, kung lalake, ay labing limang siklo ang iyong ihahalaga, at 
sa babae ay sangpung siklo. 

nguni't kung kapos nang ikababayad sa iyong inihalaga, ay pahaharapin mo siya sa harap nang 
saserdote, at hahalagahan siya nang saserdote: ayon sa ikakakaya nang may panata, ay siyang ihahalaga 
sa kaniya nang saserdote. 

at kung hayop na ihahandog na alay sa panginoon, lahat na ibibigay niyaon nang sinoman sa panginoon 
ay magiging banal. 

huwag niyang babaguhin o papalitan ang mabuti nang masama o ang masama nang mabuti: at kung sa 
anomang paraan ay palitan ang isang hayop nang iba, ay magiging kapuwa banal yaon at ang kapalit 
niyaon. 

at kung yao'y anomang hayop na karumaldumal na sa hindi maihahandog na alay sa panginoon, ay 
ilalagay nga niya ang hayop sa harap nang saserdote: 

at hahalagahan nang saserdote, maging mabuti o masama: ayon sa inihalaga nang saserdote ay 
magiging gayon. 

datapuwa't kung tunay na kaniyang tutubusin, ay magdadagdag nga siya nang ikalimang bahagi niyaon 
sa inihalaga mo. 

at pagka ang sinoman ay magtatalaga nang kaniyang bahay upang maging banal sa panginoon, ay 
hahalagahan nga nang saserdote, kung mabuti o masama: ayon sa ihahalaga nang saserdote ay magiging 
gayon. 

at kung tutubusin nang nagtalaga ang kaniyang bahay, ay magdadagdag nga nang ikalimang bahagi nang 
salapi na inihalaga mo roon, at magiging kaniya. 

at kung ang sinoman ay magtatalaga sa panginoon nang bahagi nang bukid na kaniyang pag-aari, ay 
ayon sa hasik doon ang iyong ihahalaga nga: ang hasik na isang omer na cebada ay hahalagahan nang 
limang pung siklong pilak. 

kung itatalaga niya ang kaniyang bukid mula sa taon nang jubileo, ay magiging ayon sa iyong inihalaga. 
datapuwa't kung italaga niya ang kaniyang bukid pagkatapos nang jubileo, ay bibilangan sa kaniya nang 
saserdote nang salapi ayon sa manga taong natitira hanggang sa taon nang jubileo at bababaan ang 
iyong inihalaga. 

at kung tutubusin nang nagtalaga nang bukid ay magdadagdag nang ikalimang bahagi nang salaping 
iyong inihalaga roon, at mapapasa kaniya. 

at kung hindi niya tutubusin ang bukid, o kung ipinagbili niya ang bukid sa ibang tao ay hindi na niya 
matutubos: 

kundi ang bukid pagka naalis sa jubileo, ay magiging banal sa panginoon, na parang bukid na itinalaga: 
ang kapangyarihan doon ay mapapasa saserdote. 

at kung ang sinoman ay magtalaga sa panginoon nang bukid na binili, na hindi sa bukid na kaniyang pag- 
aari; 

ay ibibilang nga sa kaniya nang saserdote ang halaga nang iyong inihalaga hanggang sa taon nang 
jubileo, at babayaran niya ang iyong inihalaga nang araw ding iyon, na parang banal na bagay sa 
panginoon. 

sa taon nang jubileo ay mababalik ang bukid doon sa kaniyang binilhan, doon sa kinararapatan nang 
pag-aari nang lupa. 

at ang buo mong ihahalaga ay magiging ayon sa siklo nang santuario: dalawang pung gera ang isang 
siklo. 

ang panganay lamang sa manga hayop na iniukol ang pagkapanganay sa panginoon, ang hindi 
maitatalaga ninoman; maging baka o tupa, ay ukol sa panginoon. 

at kung hayop na karumaldumal, ay kaniyang tutubusin nga yaon sa iyong inihalaga at idadagdag pa niya 
ang ikalimang bahagi niyaon; o kung hindi tutubusin ay ipagbibili ayon sa iyong inihalaga. 

gayon ma'y walang bagay na itinalaga, na itatalaga ninoman sa panginoon, sa lahat nang sariling kaniya, 
maging sa tao o sa hayop, o sa bukid na kaniyang pag-aari, ay maipagbibili o matutubos: bawa't bagay na 
itinalaga ay kabanalbanalan sa panginoon. 

walang itinalaga na itatalaga nang manga tao, ay matutubos: papataying walang pagsala. 

at lahat na ikasangpung bahagi nang lupain, maging sa binhi nang lupain, o sa bunga nang punong kahoy 
ay sa panginoon: magiging banal sa panginoon. 

at kung ang sinoman ay tutubos nang alin mang bahagi nang kaniyang ikasangpung bahagi ay idagdag 
niya roon ang ikalimang bahagi niyaon. 

at lahat nang ikasangpung bahagi sa bakahan o sa kawan, anomang madaan sa tungkod, ay magiging 
banal sa panginoon ang ikasangpung bahagi. 

huwag niyang sisiyasatin kung mabuti o masama, ni huwag niyang papalitan: at kung sa anomang paraan 
ay palitan niya, ay kapuwa magiging banal: hindi matutubos. 

ito ang manga utos na iniutos nang panginoon kay moises, sa bundok nang sinai hinggil sa manga anak 
ni israel. 

at ang panginoon ay nagsalita kay moises sa ilang nang sinai sa tabernakulo nang kapisanan, nang unang 
araw nang ikalawang buwan, sa ikalawang taon pagkatapos na makaalis sila sa lupain nang egipto, na 
sinasabi, 

bilangin mo ang buong kapisanan nang manga anak ni israel, ayon sa manga angkan nila, ayon sa manga 
sangbahayan nang kanikanilang manga magulang, ayon sa bilang nang manga pangalan, bawa't lalake 
ayon sa dami nang manga ulo nila, 

mula sa dalawang pung taong gulang na patanda, lahat nang makalalabas sa israel sa pakikibaka, na 
bibilangin ninyo at ni aaron sila ayon sa kanilang manga hukbo. 

at magsasama kayo nang isang lalake nang bawa't lipi: na bawa't isa'y pangulo sa sangbahayan nang 
kaniyang manga magulang. 

at ito ang manga pangalan nang manga lalake na sasama sa inyo. sa lipi ni ruben: si elisur na anak ni 
sedeur. 

sa lipi ni simeon, si selumiel na anak ni zurisaddai. 

sa lipi ni juda, si naason na anak ni aminadab. 

sa lipi ni issachar: si nathanael na anak ni suar. 

sa lipi ni zabulon, si eliab na anak ni helon. 

sa manga anak ni jose: sa lipi ni ephraim; si elisama na anak ni ammiud: sa lipi ni manases, si gamaliel na 
anak ni pedasur. 

sa lipi ni benjamin, si abidan na anak ni gedeon. 

sa lipi ni dan, si ahiezer na anak ni ammisaddai. 

sa lipi ni aser; si phegiel na anak ni ocran. 

sa lipi ni gad; si eliasaph na anak ni deuel. 

sa lipi ni nephtali: si ahira na anak ni enan. 

ito ang manga tinawag sa kapisanan, na manga prinsipe sa manga lipi nang kanikanilang manga 
magulang, sila ang manga pangulo nang libolibong taga israel. 

at dinala ni moises at ni aaron ang manga lalaking ito na nasaysay sa pamamagitan nang kanikaniyang 
pangalan: 

at kanilang pinisan ang buong kapisanan nang unang araw nang ikalawang buwan, at kanilang sinaysay 
ang kanikaniyang kanunuan ayon sa kanikanilang angkan, sangayon sa manga sangbahayan nang 
kanilang manga magulang, ayon sa bilang nang manga pangalan, mula sa dalawang pung taong gulang 
na patanda, ayon sa dami nang manga ulo nila. 

kung paanong iniutos nang panginoon kay moises, ay gayon niya binilang sa ilang nang sinai. 

at ang manga anak ni ruben, na panganay ni israel, ang kanilang manga lahi, ayon sa kanilang manga 
angkan, ayon sa manga sangbahayan nang kanilang manga magulang, ayon sa bilang nang manga 
pangalan, sangayon sa dami nang kanilang manga ulo, bawa't lalake mula sa dalawang pung taong 
gulang na patanda, lahat nang makalalabas sa pakikibaka, 

ay nangabilang sa kanila, sa lipi ni ruben, ay apat na pu't anim na libo at limang daan. 

sa manga anak ni simeon, ang kanilang manga lahi, ayon sa kanilang manga angkan, ayon sa manga 
sangbahayan nang kanilang manga magulang, ay nangabilang sa kanila, ayon sa bilang nang manga 

pangalan, sangayon sa dami nang manga ulo nila, bawa't lalaking mula sa dalawang pung taong gulang 
na patanda, lahat nang makalalabas sa pakikibaka, 

ay nangabilang sa kanila, sa lipi ni simeon, ay limang pu't siyam na libo at tatlong daan. 

sa manga anak ni gad, ang kanilang manga lahi, ayon sa kanilang manga angkan, ayon sa manga 
sangbahayan nang kanilang manga magulang, ayon sa bilang nang manga pangalan, na mula sa 
dalawang pung taong gulang na patanda, lahat nang makalalabas sa pakikibaka, 

ay nangabilang sa kanila, sa lipi ni gad, ay apat na pu't limang libo at anim na raan at limang pu. 

sa manga anak ni juda, ang kanilang manga lahi, ayon sa kanilang manga angkan, ayon sa manga 
sangbahayan nang kanilang manga magulang, ayon sa bilang nang manga pangalan, na mula sa 
dalawang pung taong gulang na patanda, lahat nang makalalabas sa pakikibaka, 

ay nangabilang sa kanila, sa lipi ni juda, ay pitong pu't apat na libo at anim na raan. 

sa manga anak ni issachar, ang kanilang manga lahi, ayon sa kanilang manga angkan, ayon sa manga 
sangbahayan nang kanilang manga magulang, ayon sa bilang nang manga pangalan, na mula sa 
dalawang pung taong gulang na patanda, lahat nang makalalabas sa pakikibaka, 

ay nangabilang sa kanila, sa lipi ni issachar, ay limang pu't apat na libo at apat na raan. 

sa manga anak ni zabulon, ang kanilang manga lahi, ayon sa kanilang manga angkan, ayon sa manga 
sangbahayan nang kanilang manga magulang, ayon sa bilang nang manga pangalan, na mula sa 
dalawang pung taong gulang na patanda, lahat nang makalalabas sa pakikibaka, 

ay nangabilang sa kanila, sa lipi ni zabulon, ay limang pu't pitong libo at apat na raan. 

sa manga anak ni jose, sa manga anak ni ephraim, ang kanilang manga lahi, ayon sa kanilang manga 
angkan, ayon sa manga sangbahayan nang kanilang manga magulang, ayon sa bilang nang manga 
pangalan, na mula sa dalawang pung taong gulang na patanda, lahat nang makalalabas sa pakikibaka, 
ay nangabilang sa kanila sa lipi ni ephraim, ay apat na pung libo at limang daan. 

sa manga anak ni manases, ang kanilang manga lahi, ayon sa kanilang manga angkan, ayon sa manga 
sangbahayan nang kanilang manga magulang, ayon sa bilang nang manga pangalan, na mula sa 
dalawang pung taong gulang na patanda, lahat nang makalalabas sa pakikibaka, 

ay nangabilang sa kanila, sa lipi ni manases, ay tatlong pu't dalawang libo at dalawang daan. 

sa manga anak ni benjamin, ang kanilang manga lahi, ayon sa kanilang manga angkan, ayon sa manga 
sangbahayan nang kanilang manga magulang, ayon sa bilang nang manga pangalan, na mula sa 
dalawang pung taong gulang na patanda, lahat nang makalalabas sa pakikibaka, 

ay nangabilang sa kanila, sa lipi ni benjamin, ay tatlong pu't limang libo at apat na raan. 

sa manga anak ni dan, ang kanilang manga lahi, ayon sa kanilang manga angkan, ayon sa manga 
sangbahayan nang kanilang manga magulang, ayon sa bilang nang manga pangalan, na mula sa 
dalawang pung taong gulang na patanda, lahat nang makalalabas sa pakikibaka, 

ay nangabilang sa kanila, sa lipi ni dan, ay anim na pu't dalawang libo at pitong daan. 

sa manga anak ni aser, ang kanilang manga lahi, ayon sa kanilang manga angkan, ayon sa manga 
sangbahayan nang kanilang manga magulang, ayon sa bilang nang manga pangalan, na mula sa 
dalawang pung taong gulang na patanda, lahat nang makalalabas sa pakikibaka, 

ay nangabilang sa kanila, sa lipi ni aser, ay apat na pu't isang libo at limang daan. 

sa manga anak ni nephtali, ang kanilang manga lahi, ayon sa kanilang manga angkan, ayon sa manga 
sangbahayan nang kanilang manga magulang, ayon sa bilang nang manga pangalan, na mula sa 
dalawang pung taong gulang na patanda, lahat nang makalalabas sa pakikibaka, 

ay nangabilang sa kanila, sa lipi ni nephtali, ay limang pu't tatlong libo at apat na raan. 

ito ang nangabilang na binilang ni moises at ni aaron at nang labing dalawang lalake, na manga pangulo 
sa israel: na bawa't isa sa kanila'y sa sangbahayan nang kanikaniyang manga magulang. 

kaya't lahat nang nangabilang sa manga anak ni israel, ayon sa manga sangbahayan nang kanilang 
manga magulang, na mula sa dalawang pung taong gulang na patanda, lahat nang sa israel ay 
makalalabas sa pakikibaka: 


161 


lahat nang nangabilang ay anim na raan at tatlong libo at limang daan at limang pu. 

datapuwa't ang manga levita ayon sa lipi nang kanilang manga magulang ay hindi ibinilang sa kanila. 
sapagka't sinalita nang panginoon kay moises, na sinasabi, 

ang lipi lamang ni levi ang hindi mo bibilangin, ni di mo ilalahok ang bilang nila sa manga anak ni israel: 
kundi ipamamahala mo sa manga levita ang tabernakulo nang patotoo, at ang lahat nang kasangkapan 
niyaon, at ang lahat nang nauukol doon, kanilang dadalhin ang tabernakulo, at ang lahat nang 
kasangkapan niyaon, at kanilang pangangasiwaan at sila'y hahantong sa palibot nang tabernakulo. 

at pagka ililipat ang tabernakulo ay pagtatanggaltanggalin nang manga levita: at pagka itatayo ang 
tabernakulo ay paguugnay-ugnayin nang manga levita: at ang taga ibang bayan na lumapit ay papatayin. 
at ang manga anak ni israel ay magtatayo nang kanilang manga tolda, na bawa't lalake ay sa kaniyang 
sariling kampamento at bawa't lalake ay sa siping nang kaniyang sariling watawat ayon sa kanilang 
manga hukbo. 

datapuwa't ang manga levita ay magsisitayo sa palibot nang tabernakulo nang patotoo, upang huwag 
magtaglay nang galit sa kapisanan nang manga anak ni israel: at ang manga levita ay mamahala nang 
tabernakulo nang patotoo. 

gayon ginawa nang manga anak ni israel: ayon sa lahat na iniutos nang panginoon kay moises, ay gayon 
nila ginawa. 

at sinalita nang panginoon kay moises at kay aaron, na sinasabi, 

ang manga anak ni israel ay magsisitayo bawa't lalake sa siping nang kaniyang sariling watawat, na may 
tanda nang manga sangbahayan nang kaniyang manga magulang: sa tapat nang tabernakulo nang 
kapisanan ay tatayo sila sa palibot. 

at yaong tatayo sa dakong silanganan, sa dakong sinisikatan nang araw, ay ang manga sa watawat nang 
kampamento nang juda, ayon sa kanilang manga hukbo: at ang magiging prinsipe sa manga anak ni juda 
ay si naason na anak ni aminadab. 

at ang kaniyang hukbo, at yaong nangabilang sa kanila ay pitong pu't apat na libo at anim na raan. 

at yaong magsisitayo sa siping niya ay ang lipi ni issachar: at ang magiging prinsipe sa manga anak ni 
issachar ay si nathanael na anak ni suar. 

at ang kaniyang hukbo, at ang nangabilang niyaon ay limang pu't apat na libo at apat na raan. 

at ang lipi ni zabulon: at ang magiging prinsipe sa manga anak ni zabulon, ay si eliab na anak ni helon: 
at ang kaniyang hukbo, at ang nangabilang niyaon, ay limang pu't pitong libo at apat na raan. 

lahat nang nangabilang sa kampamento nang juda ay isang daan at walong pu't anim na libo at apat na 
raan, ayon sa kanilang manga hukbo. sila ang unang magsisisulong. 

sa dakong timugan, ay malalagay ang watawat nang kampamento nang ruben, ayon sa kanilang manga 
hukbo: at ang magiging prinsipe nang manga anak ni ruben, ay si elisur na anak ni sedeur. 

at ang kaniyang hukbo at ang nangabilang niyaon, ay apat na pu't anim na libo at limang daan. 

at yaong tatayo sa siping niya ay ang lipi ni simeon: at ang magiging prinsipe sa manga anak ni simeon ay 
si selumiel na anak ni zurisaddai. 

at ang kaniyang hukbo at yaong nangabilang sa kanila, ay limang pu't siyam na libo at tatlong daan: 

at ang lipi ni gad: at ang magiging prinsipe sa manga anak ni gad ay si eliasaph na anak ni rehuel: 

at ang kaniyang hukbo, at yaong nangabilang sa kanila, ay apat na pu't limang libo at anim na raan at 
limang pu. 

lahat nang nangabilang sa kampamento nang ruben ay isang daan at limang pu't isang libo at apat na 
raan at limang pu, ayon sa kanilang manga hukbo. at sila ang pangalawang magsisisulong. 

kung magkagayon, ang tabernakulo nang kapisanan ay susulong na kaakbay nang kampamento nang 
manga levita sa gitna nang manga kampamento: ayon sa kanilang pagkahantong, ay gayon sila 
magsisisulong, na bawa't lalake ay sa kanikaniyang sariling dako, sa siping nang kanilang manga 
watawat. 

sa dakong kalunuran ay malalagay ang watawat nang kampamento nang ephraim, ayon sa kanilang 
manga hukbo: at ang magiging prinsipe sa manga anak ni ephraim ay si elisama na anak ni ammiud. 

at ang kaniyang hukbo, at yaong nangabilang sa kanila ay apat na pung libo at limang daan. 

at sa siping niya ay malalagay ang lipi ni manases at ang magiging prinsipe sa manga anak ni manases ay 
si gamaliel na anak ni pedasur. 

at ang kaniyang hukbo, at yaong nangabilang sa kanila ay tatlong pu't dalawang libo at dalawang daan: 
at ang lipi ni benjamin: at ang magiging prinsipe sa manga anak ni benjamin, ay si abidan na anak ni 
gedeon. 

at ang kaniyang hukbo, at yaong nangabilang sa kanila, ay tatlong pu't limang libo at apat na raan. 
yaong lahat na nangabilang sa kampamento nang ephraim ay isang daan at walong libo at isang daan, 
ayon sa kanilang manga hukbo. at sila ang pangatlong magsisisulong. 

sa dakong hilagaan ay malalagay ang watawat nang kampamento nang dan, ayon sa kanilang manga 
hukbo: at ang magiging prinsipe sa manga anak ni dan, ay si ahiezer na anak ni ammisaddai. 

at ang kanilang hukbo, at yaong nangabilang sa kanila ay anim na pu't dalawang libo at pitong daan. 

at yaong hahantong sa siping niya ay ang lipi ni aser: at ang magiging prinsipe sa manga anak ni aser ay si 
phegiel na anak ni ocran: 

at ang kaniyang hukbo, at yaong nangabilang sa kanila ay apat na pu't isang libo at limang daan. 

at ang lipi ni nephtali: at ang magiging prinsipe sa manga anak ni nephtali ay si ahira na anak ni enan. 
at ang kaniyang hukbo at yaong nangabilang sa kanila ay limang pu't tatlong libo at apat na raan. 

yaong lahat na nangabilang sa kampamento nang dan, ay isang daan at limang pu't pitong libo at anim 
na raan. sila ang magsisisulong na huli, ayon sa kanilang manga watawat. 

ito ang nangabilang sa manga anak ni israel, ayon sa manga sangbahayan nang kanilang manga 
magulang: yaong lahat na nangabilang sa manga kampamento, ayon sa kanilang manga hukbo, ay anim 
na raan at tatlong libo at limang daan at limang pu. 

datapuwa't ang manga levita ay hindi ibinilang sa manga anak ni israel: gaya nang iniutos nang 
panginoon kay moises. 

gayon ginawa nang manga anak ni israel: ayon sa lahat nang iniutos nang panginoon kay moises ay 
gayon sila humantong sa siping nang kanilang manga watawat, at gayon sila nagsisulong, na bawa't isa'y 
ayon sa kanilang manga angkan, ayon sa manga sangbahayan nang kanilang manga magulang. 

at ito ang manga lahi ni aaron at ni moises, nang araw na magsalita ang panginoon kay moises sa 
bundok nang sinai. 

at ito ang manga pangalan nang manga anak ni aaron: si nadab ang panganay, at si abiu, si eleazar, at si 
ithamar. 

ito ang manga pangalan nang manga anak ni aaron, na manga saserdote na pinahiran nang langis, na 
itinalaga upang mangasiwa sa katungkulang saserdote. 

at si nadab at si abiu ay nangamatay sa harap nang panginoon, nang sila'y maghandog nang ibang apoy 
sa harap nang panginoon, sa ilang nang sinai, at sila'y hindi nagkaanak: at si eleazar at si ithamar ay 
nangasiwa sa katungkulang saserdote sa harap ni aaron na kanilang ama. 

at sinalita nang panginoon kay moises, na sinasabi, 

ilapit mo ang lipi ni levi, at ilagay mo sila sa harap ni aaron na saserdote, upang pangasiwaan nila siya. 
at kanilang gaganapin ang kaniyang katungkulan, at ang katungkulan nang buong kapisanan sa harap 
nang tabernakulo nang kapisanan upang isagawa ang paglilingkod sa tabernakulo. 

at kanilang iingatan ang lahat nang kasangkapan nang tabernakulo nang kapisanan at ang katungkulan 
nang manga anak ni israel upang isagawa ang paglilingkod sa tabernakulo. 

at iyong ibibigay ang manga levita kay aaron at sa kaniyang manga anak: sila'y tunay na ibinigay sa 
kaniya sa ganang manga anak ni israel. 

at iyong ihahalal si aaron at ang kaniyang manga anak, at kanilang gaganapin ang kanilang 
pagkasaserdote: at ang taga ibang bayan na lumapit ay papatayin. 

at sinalita nang panginoon kay moises, na sinasabi, 

at tungkol sa akin, narito, aking kinuha ang manga levita sa gitna nang manga anak ni israel sa halip nang 
manga panganay na nagbubukas nang bahay-bata sa manga anak ni israel: at ang manga levita ay 
magiging akin: 

sapagka't lahat nang manga panganay ay sa akin, sapagka't nang araw na aking lipulin ang lahat nang 
manga panganay sa lupain nang egipto ay aking pinapagingbanal sa akin, ang lahat nang manga 
panganay sa israel, maging tao at maging hayop: sila'y magiging akin: ako ang panginoon. 

at sinalita nang panginoon kay moises sa ilang nang sinai, na sinasabi, 

bilangin mo ang manga anak ni levi, ayon sa manga sangbahayan nang kanilang manga magulang, ayon 
sa kanilang manga angkan: bawa't lalake na mula sa isang buwang gulang na patanda ay bibilangin mo. 
at sila'y binilang ni moises ayon sa salita nang panginoon, gaya nang iniutos sa kaniya. 

at ito ang manga naging anak ni levi ayon sa kanilang manga pangalan: si gerson, at si coath, at si merari. 
at ito ang manga pangalan nang manga anak ni gerson ayon sa kanilang manga angkan: si libni at si 
simei. 

at ang manga anak ni coath ayon sa kanilang manga angkan, ay si amram, at si izhar, si hebron, at si 
uzziel. 

at ang manga anak ni merari ayon sa kanilang manga angkan, ay si mahali at si musi. ito ang manga 
angkan nang manga levita ayon sa manga sangbahayan nang kanilang manga magulang. 

kay gerson galing ang angkan nang manga libnita, at ang angkan nang manga simeita: ito ang manga 
angkan nang manga gersonita. 

yaong nangabilang sa kanila, ayon sa bilang nang lahat nang manga lalake, mula sa isang buwang gulang 
na patanda, ay pitong libo at limang daan ang nangabilang sa kanila. 

ang manga angkan nang manga gersonita ay hahantong sa likuran nang tabernakulo sa dakong 
kalunuran. 

at ang magiging prinsipe sa sangbahayan nang manga magulang nang manga gersonita ay si eliasaph na 
anak ni lael. 

at ang magiging katungkulan nang manga anak ni gerson sa tabernakulo nang kapisanan ay ang 
tabernakulo, at ang tolda, ang takip niyaon at ang tabing sa pintuan nang tabernakulo nang kapisanan, 
at ang manga tabing nang looban at ang tabing sa pintuan nang looban na nasa palibot nang 
tabernakulo at sa palibot nang dambana, at ang manga tali niyaon na naukol sa buong paglilingkod 
doon. 

at kay coath ang angkan nang manga amramita at ang angkan nang manga izharita, at ang angkan nang 
manga hebronita, at ang angkan nang manga uzzielita: ito ang manga angkan nang manga coathita. 
ayon sa bilang nang lahat na manga lalake, mula sa isang buwang gulang na patanda, ay may walong libo 
at anim na raang nangamamahala nang katungkulan sa santuario. 

ang manga angkan nang manga anak ni coath ay magsisihantong sa tagiliran nang tabernakulo, sa 
dakong timugan. 

at ang magiging prinsipe sa sangbahayan nang manga magulang nang manga angkan nang manga 
coathita ay si elisaphan na anak ni uzziel. 

at ang magiging katungkulan nila ay ang kaban, at ang dulang, at ang kandelero, at ang manga dambana, 
at ang manga kasangkapan nang santuario na kanilang pinangangasiwaan, at ang tabing at ang lahat 
nang paglilingkod doon. 

at si eleazar na anak ni aaron na saserdote ay siyang magiging prinsipe nang manga prinsipe nang manga 
levita at mamamahala sa manga may katungkulan sa santuario. 

kay merari ang angkan nang manga mahalita at angkan nang manga musita: ito ang manga angkan ni 
merari. 

at yaong nangabilang sa kanila, ayon sa bilang nang lahat na manga lalake, mula sa isang buwang gulang 
na patanda, ay anim na libo at dalawang daan. 

at ang magiging prinsipe sa sangbahayan nang manga magulang nang manga angkan ni merari ay si 
suriel na anak ni abihail: sila'y magsisihantong sa tagiliran nang tabernakulo sa dakong hilagaan. 

at ang magiging katungkulan nang manga anak ni merari, ay ang manga tabla nang tabernakulo, at ang 
manga barakilan, at ang manga haligi, at ang manga tungtungan, at ang lahat nang kasangkapan, at lahat 
nang paglilingkod doon; 

at ang manga haligi sa palibot nang looban, at ang manga tungtungan, at ang manga tulos, at ang manga 
tali nang manga yaon. 

at yaong lahat na hahantong sa harap nang tabernakulo sa dakong silanganan, sa harap nang 
tabernakulo nang kapisanan, sa dakong sinisikatan nang araw, ay si moises, at si aaron, at ang kaniyang 
manga anak na mamamahala nang katungkulan sa santuario, upang ganapin ang pamamahala nang 
manga anak ni israel: at ang taga ibang bayan na lumapit ay papatayin. 

yaong lahat na nangabilang sa manga levita na binilang ni moises at ni aaron sa utos nang panginoon 
ayon sa kanilang manga angkan, lahat nang lalake mula sa isang buwang gulang na patanda, ay 
dalawang pu't dalawang libo. 

at sinabi nang panginoon kay moises, bilangin mo ang lahat nang manga lalaking panganay sa manga 
anak ni israel mula sa isang buwang gulang na patanda, at iguhit mo ang bilang nang kanilang manga 
pangalan. 

at iuukol mo sa akin ang manga levita (ako ang panginoon) sa halip nang lahat nang manga panganay sa 
manga anak ni israel; at ang manga hayop nang manga levita sa halip nang lahat nang manga panganay 
sa manga hayop nang manga anak ni israel. 

at binilang ni moises, gaya nang iniutos sa kaniya nang panginoon, ang lahat nang manga panganay sa 
manga anak ni israel. 

at lahat nang manga panganay na lalake ayon sa bilang nang manga pangalan, mula sa isang buwang 
gulang na patanda, doon sa nangabilang sa kanila, ay dalawang pu't dalawang libo at dalawang daan at 
pitong pu't tatlo. 

at sinalita nang panginoon kay moises, na sinasabi, 

kunin mo ang manga levita sa halip nang lahat na manga panganay sa manga anak ni israel, at ang 
manga hayop nang manga levita sa halip nang kanilang manga hayop: at ang manga levita ay magiging 
akin, ako ang panginoon. 

at sa ikatutubos sa dalawang daan at pitong pu't tatlong panganay nang manga anak ni israel na higit sa 
bilang nang manga levita, 

ay kukuha ka nang limang siklo sa bawa't isa ayon sa ulo; ayon sa siklo nang santuario kukunin mo (isang 
siklo ay dalawang pung gera): 

at ibibigay mo kay aaron at sa kaniyang manga anak ang salaping ikatutubos na humigit sa bilang nila. 
at kinuha ni moises ang salaping pangtubos sa manga labis na humigit sa manga natubos nang manga 
levita: 

mula sa manga panganay nang manga anak ni israel kinuha niya ang salapi, isang libo at tatlong daan at 
anim na pu't limang siklo, ayon sa siklo nang santuario: 

at ibinigay ni moises kay aaron at sa kaniyang manga anak ang salaping pangtubos ayon sa salita nang 
panginoon, gaya nang iniutos nang panginoon kay moises. 

at sinalita nang panginoon kay moises at kay aaron, na sinasabi, 

ayusin ninyo ang bilang nang manga anak ni coath, sa gitna nang manga anak ni levi, ayon sa kanilang 
manga angkan, ayon sa manga sangbahayan nang kanilang manga magulang. 

mula sa tatlong pung taong gulang hanggang sa limang pung taong gulang, lahat nang pumapasok sa 
paglilingkod, upang gumawa nang gawain sa tabernakulo nang kapisanan. 

ito ang paglilingkod nang manga anak ni coath sa tabernakulo nang kapisanan, sa manga bagay na 
kabanalbanalan: 

pagka ang kampamento ay isusulong, ay papasok si aaron sa loob, at ang kaniyang manga anak, at 
kanilang ibababa ang lambong nang tabing, at kanilang tatakpan niyaon ang kaban nang patotoo: 

at kanilang ilalagay sa ibabaw ang isang takip na balat nang foka at kanilang lalatagan ang ibabaw nang 
isang kayong taganas na bughaw, at kanilang ilalagay ang manga pingga niyaon. 

at sa ibabaw nang dulang nang tinapay na handog ay maglalatag sila nang isang kayong bughaw, at 
kanilang ilalagay sa ibabaw nito ang manga pinggan, at ang manga sandok, at ang manga mangkok, at 
ang manga tasa upang buhusan, at ang namamalaging tinapay ay malalagay sa ibabaw niyaon. 

at kanilang lalatagan ang ibabaw nang manga yaon nang kayong pula, at kanilang tatakpan ito nang 
isang panakip na balat nang foka, at kanilang ilalagay ang manga pingga. 

at kukuha sila nang isang kayong bughaw at kanilang tatakpan ang kandelerong pangtanglaw at ang 
manga ilawan, at ang manga gunting, at ang manga pinggan, at ang lahat nang sisidlan nang langis 
niyaon, na kanilang pinangangasiwaan: 

at kanilang ilalagay, pati ang lahat nang kasangkapan niyaon sa loob nang isang takip na balat nang foka, 
at kanilang ilalagay sa ibabaw nang isang patungan. 

at ang ibabaw nang dambanang ginto ay kanilang lalatagan nang isang kayong bughaw, at kanilang 
tatakpan nang isang panakip na balat nang foka, at kanilang ilalagay ang manga pingga niyaon: 

at kanilang kukunin ang lahat nang manga kasangkapan na ukol sa pangangasiwa na ipinangangasiwa 
nila sa santuario, at kanilang ilalagay sa isang kayong bughaw, at kanilang tatakpan nang isang panakip 
na balat nang foka, at kanilang ipapatong sa patungan. 


at kanilang aalisin ang manga abo sa dambana at kanilang lalatagan nang isang kayong kulay ube. 

at kanilang ipapatong doon ang lahat nang manga kasangkapan na kanilang ipinangangasiwa sa palibot 
nang dambana, ang suuban at ang manga pangipit, at ang manga pala at ang manga mangkok, lahat 
nang manga kasangkapan nang dambana, at kanilang lalatagan nang isang panakip na balat nang foka, 
at kanilang ilalagay ang manga pingga niyaon. 

at pagka si aaron at ang kaniyang manga anak ay nakatapos na makapagtakip sa santuario at sa buong 
kasangkapan nang santuario, kailan ma't isusulong ang kampamento: ay magsisilapit pagkatapos ang 
manga anak ni koath upang kanilang buhatin yaon: datapuwa't huwag silang hihipo sa santuario, baka 
sila'y mamatay. ang manga bagay na ito ay siyang pasanin nang manga anak ni coath sa tabernakulo 
nang kapisanan. 

at ang magiging katungkulan ni eleazar na anak ni aaron na saserdote, ay ang langis sa ilawan, at ang 
mabangong kamangyan, at ang palaging handog na harina, at ang langis na pang-pahid, at ang pagiingat 
nang buong tabernakulo at nang lahat na nandoon, ang santuario at ang manga kasangkapan niyaon. 
at sinalita nang panginoon kay moises at kay aaron, na sinasabi, 

huwag ninyong ihiwalay ang lipi nang manga angkan nang manga coathita sa gitna nang manga levita. 
kundi gawin ninyo sa kanila ang ganito, upang sila'y mabuhay at huwag mamatay, paglapit nila sa manga 
kabanalbanalang bagay: si aaron at ang kaniyang manga anak ay paparoon at ituturo sa bawa't isa ang 
kanikaniyang paglilingkod at ang kanikaniyang pasanin: 

nguni't sila'y huwag magsisipasok upang tingnan ang santuario kahit sandali man, baka sila'y mamatay. 
at sinalita nang panginoon kay moises, na sinasabi, 

aayusin mo rin ang bilang nang manga anak ni gerson, ayon sa manga sangbahayan nang kanilang 
manga magulang ayon sa kanilang manga angkan, 

mula sa tatlong pung taong gulang hanggang sa limang pung taong gulang ay bibilangin mo sila, yaong 
lahat na pumapasok na nangangasiwa sa paglilingkod upang gawin ang gawain sa tabernakulo nang 
kapisanan. 

ito ang paglilingkod nang manga angkan nang manga gersonita, sa paglilingkod at sa pagdadala nang 
manga pasanin: 


166 


dadalhin nila ang manga tabing nang tabernakulo, at ang tabernakulo nang kapisanan, ang takip niyaon, 
at ang panakip na balat nang foka na nasa ibabaw nito, at ang tabing sa pintuan nang tabernakulo nang 
kapisanan, 

at ang manga tabing sa looban, at ang tabing sa pintuang-daan nang looban na nasa siping nang 
tabernakulo, at nang dambana, at ang manga tali nang manga yaon, at ang lahat nang kasangkapan sa 
kanilang paglilingkod at ang lahat na marapat na gawin sa manga yaon ay kanilang ipaglilingkod. 
mapapasa kapangyarihan ni aaron at nang kaniyang manga anak ang buong paglilingkod nang manga 
anak nang manga gersonita sa buong kanilang pasanin, at sa buong kanilang paglilingkod: at inyong 
ituturo sa kanila ang manga nauukol sa kanilang buong pasanin. 


ito ang paglilingkod nang manga angkan nang manga gersonita sa tabernakulo nang kapisanan: at ang 
katungkulan nila ay mapapasa ilalim nang pamamahala ni ithamar na anak ni aaron na saserdote. 
tungkol sa manga anak ni merari, ay bibilangin mo sila ayon sa kanilang manga angkan, ayon sa manga 
sangbahayan nang kanilang manga magulang, 

mula sa tatlong pung taong gulang na patanda hanggang sa limang pung taong gulang ay iyong 
bibilangin sila, lahat na pumapasok sa paglilingkod, upang gawin ang gawain sa tabernakulo nang 
kapisanan. 

at ito ang katungkulan sa kanilang pasanin ayon sa buong paglilingkod nila sa tabernakulo nang 
kapisanan: ang manga tabla nang tabernakulo, at ang manga barakilan, at ang manga haligi, at ang 
manga tungtungan, 

at ang manga haligi sa palibot nang looban, at ang manga tungtungan, at ang manga tulos, at ang manga 
tali pati nang lahat nang kasangkapan at nang buong paglilingkod: at ayon sa pangalan, ay ituturo mo sa 
kanila ang manga kasangkapan na katungkulan sa kanilang pasanin. 

ito ang paglilingkod nang manga angkan nang manga anak ni merari ayon sa buong paglilingkod nila sa 
tabernakulo nang kapisanan, sa ilalim nang pamamahala ni ithamar na anak ni aaron na saserdote. 

at binilang ni moises at ni aaron, at nang manga prinsipe nang kapisanan ang manga anak nang manga 
coathita ayon sa kanilang manga angkan, at ayon sa manga sangbahayan nang kanilang manga 
magulang, 

mula sa tatlong pung taong gulang na patanda hanggang sa limang pung taong gulang, ang bawa't isa na 
pumapasok sa paglilingkod, upang gumawa sa tabernakulo nang kapisanan, 

at yaong nangabilang sa kanila ayon sa kanilang manga angkan, ay dalawang libo at pitong daan at 
limangpu. 

ito ang nangabilang sa manga angkan nang manga coathita, lahat nang nagsisipaglingkod sa tabernakulo 
nang kapisanan na binilang ni moises at ni aaron, ayon sa utos nang panginoon sa pamamagitan ni 
moises. 

at yaong nangabilang sa manga anak ni gerson, ang kanilang manga angkan, at ayon sa manga 
sangbahayan nang kanilang manga magulang, 

mula sa tatlong pung taong gulang na patanda hanggang sa limang pung taong gulang, bawa't isa na 
pumapasok sa paglilingkod upang gumawa sa tabernakulo nang kapisanan. 

sa makatuwid baga'y ang nangabilang sa kanila, ayon sa kanilang manga angkan, ayon sa manga 
sangbahayan nang kanilang manga magulang, ay dalawang libo at anim na raan at tatlong pu. 

ito ang nangabilang sa manga angkan nang manga anak ni gerson, sa lahat nang naglingkod sa 
tabernakulo nang kapisanan, na binilang ni moises at ni aaron, ayon sa utos nang panginoon. 

at ang nangabilang sa manga angkan nang manga anak ni merari ayon sa kanilang manga angkan, ayon 
sa manga sangbahayan nang kanilang manga magulang. 

mula sa tatlong pung taong gulang na patanda hanggang sa limang pung taong gulang, bawa't isa na 
pumapasok sa paglilingkod, upang gumawa sa tabernakulo nang kapisanan, 

sa makatuwid baga'y yaong lahat na nangabilang sa kanila ayon sa kanilang manga angkan, ay tatlong 
libo at dalawang daan. 

ito ang nangabilang sa manga angkan nang manga anak ni merari na binilang ni moises at ni aaron, ayon 
sa utos nang panginoon sa pamamagitan ni moises. 

yaong lahat na nangabilang sa manga levita, na binilang ni moises at ni aaron at nang manga prinsipe sa 
israel, ayon sa kanilang manga angkan, at ayon sa manga sangbahayan nang kanilang manga magulang, 
mula sa tatlong pung taong gulang na patanda hanggang sa limang pung taong gulang, bawa't isa na 
pumapasok upang gumawa nang gawang paglilingkod, at nang gawang pagdadala nang manga pasanin 
sa tabernakulo nang kapisanan, 

sa makatuwid baga'y yaong nangabilang sa kanila, ay walong libo at limang daan at walong pu. 

ayon sa utos nang panginoon ay nangabilang sa pamamagitan ni moises, bawa't isa ayon sa kaniyang 
paglilingkod, at ayon sa kaniyang pasanin: ganito niya binilang sila gaya nang iniutos nang panginoon kay 
moises. 

at sinalita nang panginoon kay moises, na sinasabi, 

iutos mo sa manga anak ni israel na ilabas sa kampamento ang bawa't may ketong, at bawa't inaagasan, 
at ang sinomang karumaldumal sa pagkahipo sa patay: 

lalake at babae ay kapuwa ninyo ilalabas, sa labas nang kampamento ilalagay ninyo sila, upang huwag 
nilang ihawa ang kanilang kampamento na aking tinatahanan sa gitna. 

at ginawang gayon nang manga anak ni israel, at inilabas sa labas nang kampamento: kung paanong 
sinalita nang panginoon kay moises ay gayon ginawa nang manga anak ni israel. 

at sinalita nang panginoon kay moises, na sinasabi, 

salitain mo sa manga anak ni israel, pagka ang isang lalake o babae ay nakagawa nang anomang 
kasalanan na nagagawa nang manga tao, na sumasalangsang laban sa panginoon at ang gayong tao ay 
naging salarin, 

ay kaniyang isusulit nga ang kaniyang kasalanang nagawa: at kaniyang pagbabayarang lubos ang 
kaniyang sala, at dadagdagan pa niya nang ikalimang bahagi at ibibigay sa pinagkasalahan. 

datapuwa't kung ang lalake ay walang kamaganak na mapagbabayaran nang sala, ay mapapasa 
saserdote ang kabayaran nang sala na handog sa panginoon, bukod sa tupang lalaking pinakatubos na 
ipangtutubos sa kaniya. 

at ang bawa't handog na itinaas sa lahat nang bagay na banal nang manga anak ni israel, na kanilang 
ihaharap sa saserdote ay magiging kaniya. 

at ang manga bagay na banal nang bawa't lalake ay magiging kaniya: ang ibigay nang sinomang tao sa 
saserdote ay magiging kaniya. 

at sinalita nang panginoon kay moises, na sinasabi, 

salitain mo sa manga anak ni israel, at sabihin mo sa kanila, kung ang asawa nang sinomang lalake ay 
malilisya, at sasalangsang sa kaniya, 

at ang ibang lalake ay sisiping sa kaniya, at ito'y makukubli sa manga mata nang kaniyang asawa at ang 
bagay ay malilihim, at ang babae ay madudumhan at walang saksi laban sa kaniya, o hindi man 
matututop siya sa pagkakasala, 

at ang diwa nang paninibugho ay sasakaniya, at siya'y maninibugho sa kaniyang asawa at siya'y 
madudumhan: o kung sasakaniya ang diwa nang paninibugho at siya'y maninibugho sa kaniyang asawa, 
at ito'y hindi madudumhan: 

ay dadalhin nga nang lalake sa saserdote ang kaniyang asawa, at ipagdadala nang alay nang babae nang 
ikasangpung bahagi nang isang epa nang harina nang sebada: hindi niya bubuhusan nang langis o 
lalagyan man nang kamangyan, sapagka't handog na harina tungkol sa paninibugho, handog na harinang 
alaala na nagpapaalaala nang kasalanan. 

at ilalapit nang saserdote ang babae, at pahaharapin sa panginoon: 

at ang saserdote ay kukuha nang banal na tubig sa isang sisidlang lupa: at sa alabok na nasa lapag nang 
tabernakulo ay dadampot ang saserdote, at ilalagay sa tubig: 

at pahaharapin nang saserdote ang babae sa panginoon, at ipalulugay ang buhok nang babae, at ilalagay 
ang handog na harina na alaala sa kaniyang manga kamay, na handog na harina tungkol sa paninibugho: 
at tatangnan nang saserdote sa kamay ang mapapait na tubig na nagbubugso nang sumpa: 

at siya'y papanunumpain nang saserdote, at sasabihin sa babae, kung walang sumiping sa iyo na ibang 
lalake, at kung di ka nalisya sa karumihan, sa isang hindi mo asawa, ay maligtas ka nga sa mapapait na 
tubig na ito na nagbubugso nang sumpa: 

datapuwa't kung ikaw ay tunay na nalisya sa iba na di mo asawa, at kung ikaw ay nadumhan, at ibang 
lalake ay sumiping sa iyo, bukod sa iyong asawa: 

ay panunumpain nga nang saserdote ang babae nang panunumpang sumpa, at sasabihin nang saserdote 
sa babae, ilagay ka nang panginoon na pinakasumpa at pinakapula sa gitna nang iyong bayan, kung 
papanglumuhin nang panginoon ang iyong hita at pamagain ang iyong tiyan: 

at ang tubig na ito na nagbubugso nang sumpa ay tatalab sa iyong tiyan, at ang iyong katawan ay 
pamamagain at ang iyong hita ay panglulumuhin. at ang babae ay magsasabi, siya nawa, siya nawa. 

at isusulat nang saserdote ang manga sumpang ito sa isang aklat, at kaniyang buburahin sa mapait na 
tubig: 

at kaniyang ipaiinom sa babae ang mapait na tubig nang nagbubugso nang sumpa at tatalab sa kaniya 
ang tubig na nagbubugso nang sumpa, at magiging mapait. 

at kukunin nang saserdote sa kamay nang babae ang handog na harina tungkol sa paninibugho at 
kaniyang aalugin ang handog na harina sa harap nang panginoon, at dadalhin sa dambana: 

at ang saserdote ay kukuha nang isang dakot nang handog na harina na pinakaalaala niyaon at 
susunugin sa ibabaw nang dambana, at pagkatapos ay ipaiinom sa babae ang tubig. 

at pagka napainom na siya nang tubig, ay mangyayari na kung siya'y nadumhan, at siya'y sumalangsang 
sa kaniyang asawa, na ang tubig na nagbubugso nang sumpa ay tatalab sa kaniya at magiging mapait, at 
ang kaniyang katawan ay mamamaga at ang kaniyang hita ay manglulumo: at ang babae ay magiging 
sumpa sa gitna nang kaniyang bayan. 

at kung ang babae ay hindi nadumhan, kundi malinis, ay magiging laya nga at magdadalang-tao. 

ito ang kautusan tungkol sa paninibugho, pagka ang isang babae ay nalilisiya sa lalaking di niya asawa, at 
nadumhan, 

o pagka ang diwa nang paninibugho ay sumasaisang lalake, at naninibugho sa kaniyang asawa, ay 
pahaharapin nga ang babae sa panginoon at gagawin nang saserdote sa kaniya ang buong kautusang ito. 
at ang lalake ay maliligtas sa kasamaan, at ang babae ay siyang magdadala nang kaniyang kasamaan. 

at sinalita nang panginoon kay moises, na sinasabi, 

salitain mo sa manga anak ni israel, at sabihin mo sa kanila, pagka ang sinomang lalake o babae ay 
gagawa nang isang tanging panata, nang panata nang isang nazareo, upang tumalaga sa panginoon: 

ay hihiwalay siya sa alak at sa matapang na inumin, siya'y hindi iinom nang suka nang alak, o tubang 
nakalalasing, ni iinom man nang anomang katas na galing sa ubas o kakain man nang sariwang ubas o 
pasas. 

sa lahat nang araw nang kaniyang pagkatalaga ay hindi siya kakain nang anomang bagay na ibinubunga 
nang puno nang ubas, magmula sa manga butil hanggang sa balat. 

sa lahat nang araw nang kaniyang pagkatalaga ay walang pang-ahit na daraan sa ibabaw nang kaniyang 
ulo: hanggang sa matupad ang manga araw na kaniyang itinalaga sa panginoon, ay magpapakabanal 
siya, kaniyang pababayaang humaba ang buhok nang kaniyang ulo. 

sa lahat nang araw nang kaniyang pagtalaga sa panginoon, ay huwag siyang lalapit sa patay na katawan. 
siya'y huwag magpapakarumi sa kaniyang ama o sa kaniyang ina, o sa kaniyang kapatid na lalake, o 
babae, pagka sila'y namatay: sapagka't ang pagtalaga niya sa diyos, ay sumasa kaniyang ulo. 

sa lahat nang araw nang kaniyang pagtalaga, ay banal siya sa panginoon. 

at kung ang sinoman ay biglang mamatay sa kaniyang siping, at mahawa ang ulo nang kaniyang 
pagkatalaga: ay aahitan nga niya ang kaniyang ulo sa araw nang paglilinis, sa ikapitong araw ay aahitan 
niya ito. 

at sa ikawalong araw ay magdadala siya nang dalawang batobato o dalawang inakay nang kalapati sa 
saserdote, sa pintuan nang tabernakulo nang kapisanan. 

at ihahandog nang saserdote ang isa na pinakahandog dahil sa kasalanan, at ang isa'y pinakahandog na 
susunugin at itutubos sa kaniya, sapagka't siya'y nagkasala dahil sa patay, at babanalin ang kaniyang ulo 
sa araw ding yaon. 

at itatalaga niya sa panginoon ang manga araw nang kaniyang pagkatalaga, at siya'y magdadala nang 
isang korderong lalake nang unang taon na pinakahandog dahil sa pagkakasala: datapuwa't ang manga 
unang araw ay mawawalan nang kabuluhan, sapagka't ang kaniyang pagkatalaga ay nadumhan. 

at ito ang kautusan tungkol sa nazareo, pagka natupad na ang manga araw nang kaniyang pagkatalaga: 
siya'y dadalhin sa pintuan nang tabernakulo nang kapisanan, 

at kaniyang ihahandog ang kaniyang alay sa panginoon, na isang korderong lalake nang unang taon na 
walang kapintasan, na pinakahandog na susunugin, at isang korderong babae nang unang taon na 
walang kapintasan na pinakahandog dahil sa kasalanan at isang tupang lalake na walang kapintasan na 
pinakahandog tungkol sa kapayapaan, 

at isang bakol na tinapay na walang lebadura, manga munting tinapay nang mainam na harina na 
hinaluan nang langis at manga manipis na tinapay na walang lebadura na pinahiran nang langis, at ang 
handog na harina niyaon at ang manga handog na inumin niyaon. 

at ihaharap nang saserdote yaon sa harapan nang panginoon, at ihahandog ang kaniyang handog dahil 
sa kasalanan at ang kaniyang handog na susunugin: 

at kaniyang ihahandog sa panginoon ang tupang lalake na pinaka-hain na handog tungkol sa kapayapaan 
na kalakip nang bakol nang manga tinapay na walang lebadura: ihahandog din nang saserdote ang 
handog na harina niyaon at ang handog na inumin niyaon. 

at ang nazareo ay magaahit nang ulo sa kaniyang pagkatalaga sa pintuan nang tabernakulo nang 
kapisanan at kaniyang dadamputin ang buhok nang ulo nang kaniyang pagkatalaga at ilalagay sa ibabaw 
nang apoy na nasa ilalim nang hain na handog tungkol sa kapayapaan. 

at kukunin nang saserdote ang lutong balikat nang tupa, at isang munting tinapay na walang lebadura sa 
bakol, at isang manipis na tinapay na walang lebadura, at ilalagay sa manga kamay nang nazareo, 
pagkatapos na makapagahit nang ulo nang kaniyang pagkatalaga: 

at aalugin nang saserdote na pinakahandog na inalog sa harapan nang panginoon, ito'y banal sa 
saserdote, pati nang dibdib na inalog at nang hitang itinaas, at pagkatapos nito'y ang nazareo ay 
makaiinom nang alak. 

ito ang kautusan tungkol sa nazareo na nagpanata, at tungkol sa kaniyang alay sa panginoon dahil sa 
kaniyang pagtalaga, bukod pa sa aabutin nang kaniyang manga kaya: ayon sa kaniyang panata na 
kaniyang ipinanata, ay gayon niya dapat gagawin, ayon sa kautusan tungkol sa kaniyang pagkatalaga. 
at sinalita nang panginoon kay moises, na sinasabi, 

salitain mo kay aaron at sa kaniyang manga anak, na sasabihin, sa ganitong paraan babasbasan ninyo 
ang manga anak ni israel, inyong sasabihin sa kanila: 

pagpalain ka nawa nang panginoon at ingatan ka: 

paliwanagin nawa nang panginoon ang kaniyang mukha sa iyo, at mahabag sa iyo: 

ilingap nawa nang panginoon ang kaniyang mukha sa iyo, at bigyan ka nang kapayapaan. 

gayon nila ilalagay ang aking pangalan sa manga anak ni israel, at aking pagpapalain sila. 

at nangyari nang araw na matapos ni moises na maitayo ang tabernakulo, at mapahiran nang langis at 
mapaging banal, pati nang lahat nang kasangkapan niyaon, at ang dambana pati nang lahat na 
kasangkapan niyaon, at mapahiran nang langis at mapaging banal: 

na naghandog ang manga prinsipe sa israel, ang manga pangulo sa manga sangbahayan nang kanilang 
manga magulang. ito ang manga prinsipe sa manga lipi, ito ang manga namamahala roon sa 
nangabilang: 

at kanilang dinala ang kanilang alay sa harap nang panginoon, anim na karitong may takip, at labing 
dalawang baka, isang kariton sa bawa't dalawa sa manga prinsipe, at sa bawa't isa'y isang baka: at 
kanilang iniharap sa harapan nang tabernakulo. 

at sinalita nang panginoon kay moises, na sinasabi, 

tanggapin mo sa kanila, upang sila'y gumawa nang paglilingkod sa tabernakulo nang kapisanan, at 
ibibigay mo sa manga levita, sa bawa't lalake ang ayon sa kanikaniyang paglilingkod. 

at tinanggap ni moises ang manga kariton at ang manga baka, at ibinigay sa manga levita. 

dalawang kariton at apat na baka ay ibinigay niya sa manga anak ni gerson, ayon sa kanilang 
paglilingkod: 

at apat na kariton at walong baka ay kaniyang ibinigay sa manga anak ni merari, ayon sa kanilang 
paglilingkod, sa ilalim nang pamamahala ni ithamar na anak ni aaron na saserdote. 

nguni't sa manga anak ni coath ay walang ibinigay siya: sapagka't ang paglilingkod sa santuario ay 
nauukol sa kanila: kanilang pinapasan sa kanilang manga balikat. 

at ang manga prinsipe ay naghandog sa pagtatalaga sa dambana noong araw na pahiran nang langis, sa 
makatuwid baga'y ang manga prinsipe ay naghandog nang kanilang alay sa harap nang dambana. 

at sinabi nang panginoon kay moises, sila'y maghahandog nang kanilang alay, na bawa't prinsipe'y sa 
kaniyang kaarawan, sa pagtatalaga sa dambana. 

at ang naghandog nang kaniyang alay nang unang araw ay si naason na anak ni aminadab sa lipi ni juda: 
at ang kaniyang alay ay isang pinggang pilak, na ang bigat niyaon ay isang daan at tatlong pung siklo, 
isang mangkok na pilak na ang bigat ay pitong pung siklo ayon sa siklo nang santuario, kapuwa puno 
nang mainam na harina na hinaluan nang langis, na pinakahandog na harina, 

isang kutsarang ginto na ang bigat ay sangpung siklo, na puno nang kamangyan, 

isang guyang toro, isang tupang lalake, isang korderong lalake nang unang taon, na handog na 
susunugin: 

isang lalake sa manga kambing na handog dahil sa kasalanan, 

at sa hain na manga handog tungkol sa kapayapaan, ay dalawang baka, limang tupang lalake, limang 
kambing na lalake, at limang korderong lalake nang unang taon: ito ang alay ni naason na anak ni 
aminadab. 

nang ikalawang araw, si nathanael na anak ni suar, na prinsipe ni issachar ay naghandog: 

kaniyang inihandog na pinakaalay niya, ay isang pinggang pilak na ang bigat ay isang daan at tatlong 
pung siklo, isang mangkok na pilak na ang bigat ay pitong pung siklo, ayon sa siklo nang santuario: 
kapuwa puno nang mainam na harina na hinaluan nang langis, na pinakahandog na harina, 

isang kutsarang ginto na ang bigat ay sangpung siklo na puno nang kamangyan, 

isang guyang toro, isang tupang lalake, isang korderong lalake nang unang taon, na handog na 
susunugin: 

isang lalaking kambing na handog dahil sa kasalanan, 

at sa hain na manga handog tungkol sa kapayapaan, ay dalawang baka, limang tupang lalake, limang 
kambing na lalake, at limang korderong lalake nang unang taon: ito ang alay ni nathanael na anak ni 
suar. 

nang ikatlong araw ay si eliab na anak ni helon, na prinsipe sa manga anak ni zabulon: 

ang kaniyang alay, ay isang pinggang pilak, na ang bigat niyaon ay isang daan at tatlong pung siklo, isang 
mangkok na pilak na ang bigat ay pitong pung siklo, ayon sa siklo nang santuario, kapuwa puno nang 
mainam na harina na hinaluan nang langis, na pinakahandog na harina, 

isang kutsarang ginto na ang bigat ay sangpung siklo, na puno nang kamangyan, 

isang guyang toro, isang tupang lalake, isang korderong lalake nang unang taon, na handog na 
susunugin: 

isang lalake sa manga kambing, na handog dahil sa kasalanan, 

at sa hain na manga handog tungkol sa kapayapaan, ay dalawang baka, limang tupang lalake, limang 
kambing na lalake, at limang korderong lalake nang unang taon: ito ang alay ni eliab na anak ni helon. 
nang ikaapat na araw ay si elisur na anak ni sedeur, na prinsipe sa manga anak ni ruben: 

ang kaniyang alay ay isang pinggang pilak, na ang bigat niyaon ay isang daan at tatlong pung siklo, isang 
mangkok na pilak na ang bigat ay pitong pung siklo, ayon sa siklo nang santuario, kapuwa puno nang 
mainam na harina na hinaluan nang langis, na pinakahandog na harina. 

isang kutsarang ginto na ang bigat ay sangpung siklo, na puno nang kamangyan, 

isang guyang toro, isang tupang lalake, isang korderong lalake nang unang taon, na handog na 
susunugin: 

isang lalaking kambing na handog dahil sa kasalanan, 

at sa hain na manga handog tungkol sa kapayapaan, ay dalawang baka, limang tupang lalake, limang 
kambing na lalake, at limang korderong lalake nang unang taon: ito ang alay ni elisur na anak ni sedeur. 
nang ikalimang araw ay si selumiel na anak ni zurisaddai, na prinsipe sa manga anak ni simeon: 

ang kaniyang alay ay isang pinggang pilak, na ang bigat niyaon ay isang daan at tatlong pung siklo, isang 
mangkok na pilak na ang bigat ay pitong pung siklo, ayon sa siklo nang santuario, kapuwa puno nang 
mainam na harina na hinaluan nang langis, na pinakahandog na harina, 

isang kutsarang ginto na ang bigat ay sangpung siklo na puno nang kamangyan. 

isang guyang toro, isang tupang lalake, isang korderong lalake nang unang taon, na handog na 
susunugin: 

isang kambing na lalake, na handog dahil sa kasalanan, 

at sa hain na manga handog tungkol sa kapayapaan, ay dalawang baka, limang tupang lalake, limang 
kambing na lalake at limang korderong lalake nang unang taon: ito ang alay ni selumiel na anak ni 
zurisaddai. 

nang ikaanim na araw ay si eliasaph na anak ni dehuel, na prinsipe sa manga anak ni gad: 

ang kaniyang alay ay isang pinggang pilak, na ang bigat niyaon ay isang daan at tatlong pung siklo, isang 
mangkok na pilak na ang bigat ay pitong pung siklo, ayon sa siklo nang santuario, kapuwa puno nang 
mainam na harina na hinaluan nang langis, na pinakahandog na harina, 

isang kutsarang ginto na ang bigat ay sangpung siklo, na puno nang kamangyan, 

isang guyang toro, isang tupang lalake, isang korderong lalake nang unang taon, na handog na 
susunugin: 

isang lalake sa manga kambing na handog dahil sa kasalanan, 

at sa hain na manga handog tungkol sa kapayapaan, ay dalawang baka, limang tupang lalake, limang 
kambing na lalake, at limang korderong lalake nang unang taon: ito ang alay ni eliasaph na anak ni 
dehuel. 

nang ikapitong araw ay si elisama na anak ni ammiud, na prinsipe sa manga anak ni ephraim: 

ang kaniyang alay ay isang pinggang pilak, na ang bigat niyaon ay isang daan at tatlong pung siklo, isang 
mangkok na pilak na ang bigat ay pitong pung siklo, ayon sa siklo nang santuario, kapuwa puno nang 
mainam na harina na hinaluan nang langis, na pinakahandog na harina, 

isang kutsarang ginto na ang bigat ay sangpung siklo, na puno nang kamangyan, 

isang guyang toro, isang tupang lalake, isang korderong lalake nang unang taon na handog na susunugin, 
isang lalake sa manga kambing na handog dahil sa kasalanan, 

at sa hain na manga handog tungkol sa kapayapaan, ay dalawang baka, limang tupang lalake, limang 
kambing na lalake, at limang korderong lalake nang unang taon: ito ang alay ni elisama na anak ni 
ammiud. 

nang ikawalong araw ay si gamaliel na anak ni pedasur, na prinsipe sa manga anak ni manases: 

ang kaniyang alay ay isang pinggang pilak, na ang bigat niyaon ay isang daan at tatlong pung siklo, isang 
mangkok na pilak na ang bigat ay pitong pung siklo, ayon sa siklo nang santuario, kapuwa puno nang 
mainam na harina na hinaluan nang langis, na pinakahandog na harina, 

isang kutsarang ginto na ang bigat ay sangpung siklo, na puno nang kamangyan, 

isang guyang toro, isang tupang lalake, isang korderong lalake nang unang taon, na handog na 
susunugin: 

isang lalake sa manga kambing na handog dahil sa kasalanan, 

at sa hain na manga handog tungkol sa kapayapaan, ay dalawang baka, limang tupang lalake, limang 
kambing na lalake, at limang korderong lalake nang unang taon: ito ang alay ni gamaliel na anak ni 
pedasur. 

nang ikasiyam na araw ay si abidan, na anak ni gedeon, na prinsipe sa manga anak ni benjamin: 

ang kaniyang alay ay isang pinggang pilak, na ang bigat niyao'y isang daan at tatlong pung siklo, isang 
mangkok na pilak na ang bigat ay pitong pung siklo, ayon sa siklo nang santuario, kapuwa puno nang 
mainam na harina na hinaluan nang langis, na pinakahandog na harina, 

isang kutsarang ginto na ang bigat ay sangpung siklo, na puno nang kamangyan, 

isang guyang toro, isang tupang lalake, isang korderong lalake nang unang taon, na handog na 
susunugin, 

isang lalake sa manga kambing na handog dahil sa kasalanan, 

at sa hain na manga handog tungkol sa kapayapaan, ay dalawang baka, limang tupang lalake, limang 
kambing na lalake, at limang korderong lalake nang unang taon: ito ang alay ni abidan na anak ni 
gedeon. 

nang ikasangpung araw ay si ahiezer na anak ni ammisaddai, na prinsipe sa manga anak ni dan: 

ang kaniyang alay ay isang pinggang pilak, na ang bigat niyao'y isang daan at tatlong pung siklo, isang 
mangkok na pilak na ang bigat ay pitong pung siklo, ayon sa siklo nang santuario, kapuwa puno nang 
mainam na harina na hinaluan nang langis, na pinakahandog na harina, 

isang kutsarang ginto na ang bigat ay sangpung siklo, na puno nang kamangyan, 

isang guyang toro, isang tupang lalake, isang korderong lalake nang unang taon, na handog na 
susunugin: 

isang lalake sa manga kambing na handog dahil sa kasalanan, 

at sa hain na manga handog tungkol sa kapayapaan, ay dalawang baka, limang tupang lalake, limang 
kambing na lalake, at limang korderong lalake nang unang taon: ito ang alay ni ahiezer na anak ni 
ammisaddai. 

nang ikalabing isang araw ay si pagiel na anak ni ocran, na prinsipe sa manga anak ni aser: 

ang kaniyang alay ay isang pinggang pilak, na ang bigat niyao'y isang daan at tatlong pung siklo, isang 
mangkok na pilak na ang bigat ay pitong pung siklo, ayon sa siklo nang santuario, kapuwa puno nang 
mainam na harina na hinaluan nang langis, na pinakahandog na harina, 

isang kutsarang ginto na ang bigat ay sangpung siklo, na puno nang kamangyan, 

isang guyang toro, isang tupang lalake, isang korderong lalake nang unang taon, na handog na 
susunugin: 

isang lalake sa manga kambing, na handog dahil sa kasalanan, 

at sa hain na manga handog tungkol sa kapayapaan, ay dalawang baka, limang tupang lalake, at limang 
kambing na lalake, at limang korderong lalake, nang unang taon: ito ang alay ni pagiel na anak ni ocran. 
nang ikalabing dalawang araw ay si ahira na anak ni enan, na prinsipe sa manga anak ni nephtali: 

ang kaniyang alay ay isang pinggang pilak, na ang bigat niyao'y isang daan at tatlong pung siklo, isang 
mangkok na pilak na ang bigat ay pitong pung siklo, ayon sa siklo nang santuario, kapuwa puno nang 
mainam na harina na hinaluan nang langis, na pinakahandog na harina, 

isang kutsarang ginto na ang bigat ay sangpung siklo, na puno nang kamangyan, 

isang guyang toro, isang tupang lalake, isang korderong lalake nang unang taon, na handog na 
susunugin: 

isang lalake sa manga kambing, na handog dahil sa kasalanan, 

at sa hain na manga handog tungkol sa kapayapaan, ay dalawang baka, limang tupang lalake, limang 
kambing na lalake, at limang korderong lalake nang unang taon: ito ang alay ni ahira na anak ni enan. 
ito ang pagtatalaga nang dambana nang araw na pahiran nang langis nang manga prinsipe sa israel: 
labing dalawang pinggang pilak, labing dalawang mangkok na pilak, labing dalawang kutsarang ginto: 

na bawa't pinggang pilak ay isang daan at tatlong pung siklo ang bigat, at bawa't mangkok ay pitong pu: 
lahat nang pilak nang manga sisidlan ay dalawang libo at apat na raang siklo, ayon sa siklo nang 
santuario: 

ang labing dalawang kutsarang ginto, na puno nang kamangyan, na ang bigat ay sangpung siklo bawa't 
isa, ayon sa siklo nang santuario, lahat nang ginto nang manga kutsara, ay isang daan at dalawang pung 
siklo: 

lahat nang manga baka na handog na susunugin ay labing dalawang toro, ang manga tupang lalake ay 
labing dalawa, ang manga korderong lalake nang unang taon ay labing dalawa, at ang manga handog na 
harina niyaon, at ang manga kambing na lalake na handog dahil sa kasalanan ay labing dalawa: 

at lahat nang manga baka na pinaka-hain na manga handog tungkol sa kapayapaan, ay dalawang pu't 
apat na toro, ang manga tupang lalake ay anim na pu, ang manga kambing na lalake ay anim na pu, ang 
manga korderong lalake nang unang taon ay anim na pu. ito ang pagtatalaga sa dambana pagkatapos na 
mapahiran nang langis. 

at nang si moises ay pumasok sa tabernakulo nang kapisanan, upang makipagsalitaan sa kaniya, ay 
narinig nga niya ang tinig na nagsasalita sa kaniya, mula sa itaas nang luklukan nang awa na nasa ibabaw 
nang kaban nang patotoo, na nasa gitna nang dalawang querubin: at siya'y nagsalita sa kaniya. 

at sinalita nang panginoon kay moises, na sinasabi, 

salitain mo kay aaron, at sabihin mo sa kaniya, pagsisindi mo nang manga ilawan, ay iyong 
papagliliwanagin ang pitong ilawan sa harap nang kandelero. 

at ginawang gayon ni aaron: kaniyang sinindihan ang manga ilawan upang magliwanag sa harap nang 
kandelero, gaya nang iniutos nang panginoon kay moises. 

at ito ang pagkayari nang kandelero, gintong niyari sa pamukpok: mula sa tungtungan niyaon hanggang 
sa manga bulaklak niyaon ay yari sa pamukpok: ayon sa anyo na ipinakita nang panginoon kay moises, ay 
gayon niya ginawa ang kandelero. 

at sinalita nang panginoon kay moises, na sinasabi, 

kunin mo ang manga levita sa gitna nang manga anak ni israel at linisin mo sila. 

at ganito ang gagawin mo sa kanila, upang linisin sila: iwisik mo sa kanila ang tubig na panglinis nang 
sala, at kanilang paraanin ang pang-ahit sa buong laman nila, at labhan nila ang kanilang manga suot, at 
sila'y magpakalinis. 

kung magkagayo'y pakunin mo sila nang isang guyang toro at nang handog na harina niyaon, na mainam 
na harina na hinaluan nang langis, at kukuha ka nang ibang guyang toro na handog dahil sa kasalanan. 
at ihaharap mo ang manga levita sa harap nang tabernakulo nang kapisanan at pipisanin mo ang buong 
kapisanan nang manga anak ni israel: 

at ihaharap mo ang manga levita sa harap nang panginoon. at ipapatong nang manga anak ni israel ang 
kanilang manga kamay sa manga levita: 

at ihahandog ni aaron ang manga levita sa harap nang panginoon na pinakahandog, na inalog sa ganang 
manga anak ni israel upang kanilang gawin ang paglilingkod sa panginoon. 

at ipapatong nang manga levita ang kanilang manga kamay sa manga ulo nang manga guyang toro: at 
ihandog mo ang isa na pinakahandog dahil sa kasalanan, at ang isa'y pinakahandog na susunugin sa 
panginoon, upang itubos sa manga levita. 

at patayuin mo ang manga levita sa harap ni aaron at sa harap nang kaniyang manga anak, at ihahandog 
mo ang manga yaon na pinakahandog na inalog sa panginoon. 

ganito mo ihihiwalay ang manga levita sa gitna nang manga anak ni israel: at ang manga levita ay 
magiging akin. 

at pagkatapos nito ay magsisipasok ang manga levita, upang gawin ang paglilingkod sa tabernakulo nang 
kapisanan at iyo silang lilinisin, at ihahandog mo na pinakahandog na inalog. 

sapagka't sila'y buong nabigay sa akin sa gitna nang manga anak ni israel: na kinuha ko silang kapalit 
nang lahat nang nagsisipagbukas nang bahay-bata, nang manga panganay sa lahat nang manga anak ni 
israel. 

sapagka't lahat nang manga panganay sa gitna nang manga anak ni israel ay akin, maging tao at maging 
hayop: nang araw na aking lipulin ang lahat nang manga panganay sa lupain nang egipto, ay aking 
pinapagingbanal para sa akin. 

at aking kinuha ang manga levita na kapalit nang lahat nang manga panganay sa gitna nang manga anak 
ni israel. 

at aking ibinigay ang manga levita na pinaka kaloob kay aaron at sa kaniyang manga anak mula sa gitna 
nang manga anak ni israel upang gawin nila ang paglilingkod sa manga anak ni israel sa tabernakulo nang 
kapisanan, at upang magsigawa nang pangtubos sa manga anak ni israel, upang huwag magkaroon nang 
salot sa gitna nang manga anak ni israel, pagka ang manga anak ni israel, ay lumalapit sa santuario. 
ganito ang ginawa ni moises, at ni aaron, at nang buong kapisanan nang manga anak ni israel sa manga 
levita: ayon sa lahat nang iniutos nang panginoon kay moises tungkol sa manga levita, ay gayon ginawa 
nang manga anak ni israel sa kanila. 

at ang manga levita ay nagsipaglinis nang kanilang sarili sa kasalanan, at nagsipaglaba nang kanilang 
manga damit, at inihandog ni aaron sila na pinakahandog na inalog sa harap nang panginoon, at si aaron 
ay naggawa nang pangtubos sa kanila upang linisin sila. 

at pagkatapos niyaon ay nagsipasok ang manga levita upang gawin ang kanilang paglilingkod sa 
tabernakulo nang kapisanan sa harap ni aaron at sa harap nang kaniyang manga anak: kung paano ang 
iniutos nang panginoon kay moises tungkol sa manga levita, ay gayon ang ginawa nila sa kanila. 

at sinalita nang panginoon kay moises, na sinasabi, 

ito ang nauukol sa manga levita: mula sa dalawang pu't limang taong gulang na patanda, ay papasok 
upang maglingkod sa gawa nang tabernakulo nang kapisanan. 

at mula sa limang pung taong gulang ay titigil sila sa paglilingkod sa gawain at hindi na sila maglilingkod: 
nguni't sila'y mangangasiwa nang kanilang manga kapatid sa tabernakulo nang kapisanan, upang ingatan 
ang katungkulan, at sila'y walang gagawing paglilingkod. gayon ang gagawin mo sa manga levita tungkol 
sa kanilang manga katungkulan. 

at sinalita nang panginoon kay moises sa ilang nang sinai, sa unang buwan nang ikalawang taon 
pagkatapos na sila'y makaalis sa lupain nang egipto, na sinasabi, 

bukod sa rito ay ipagdiwang nang manga anak ni israel ang paskua sa kaniyang kaukulang panahon. 

sa ikalabing apat na araw nang buwang ito, sa paglubog nang araw ay inyong ipagdidiwang sa kaniyang 
kaukulang panahon: ayon sa lahat na palatuntunan niyaon, at ayon sa lahat nang ayos niyaon, ay inyong 
ipagdidiwang. 

at si moises ay nagsalita sa manga anak ni israel upang ipagdiwang ang paskua. 

at kanilang ipinagdiwang ang paskua nang unang buwan, sa ikalabing apat na araw nang buwan, sa 
paglubog nang araw, sa ilang nang sinai: ayon sa lahat na iniutos nang panginoon kay moises, ay gayon 
ginawa nang manga anak ni israel. 

at may manga lalake na manga marurumi dahil sa bangkay nang isang tao, na anopa't hindi nila 
naipagdiwang ang paskua nang araw na yaon, at nagsiharap sila kay moises at kay aaron nang araw na 
yaon: 

at ang manga lalaking yaon ay nagsipagsabi sa kanila, kami ay manga marumi dahil sa bangkay nang 
isang tao: bakit kami ay masasansala na anopa't kami ay huwag maghandog nang alay sa panginoon sa 
kaniyang kaukulang panahon na kasama nang manga anak ni israel? 

at sinabi ni moises sa kanila, maghintay kayo, upang aking marinig ang ipaguutos nang panginoon 
tungkol sa inyo. 

at sinalita nang panginoon kay moises, na sinasabi, 

salitain mo sa manga anak ni israel, na iyong sabihin, kung ang sinomang tao sa inyo o sa inyong sali't 
saling lahi ay maging marumi dahil sa isang bangkay, o masumpungan sa isang malayong paglalakbay, ay 
kaniyang ipagdidiwang din ang paskua sa panginoon: 

sa ikalawang buwan nang ikalabing apat na araw sa paglubog nang araw, ay kanilang ipagdidiwang, 
kanilang kakanin na may manga tinapay na walang lebadura at manga gulay na mapait: 

wala silang ititira niyaon hanggang sa kinaumagahan, ni sisira nang buto niyaon: ayon sa buong 
palatuntunan nang paskua ay kanilang ipagdidiwang. 

datapuwa't ang lalaking malinis, at wala sa paglalakbay, at hindi magdiwang nang paskua, ay ihihiwalay 
ang taong yaon, sa kaniyang bayan, sapagka't siya'y hindi naghandog nang alay sa panginoon sa 
kaukulang panahon, ang taong yaon ay magtataglay nang kaniyang kasalanan. 

at kung ang isang taga ibang bayan ay makikipamayan sa inyo, at ipagdidiwang ang paskua sa 
panginoon, ayon sa palatuntunan nang paskua, at ayon sa ayos, ay gayon gagawin niya, kayo'y 
magkakaroon nang isang palatuntunan, maging sa taga ibang lupa, at maging sa ipinanganak sa lupain. 
at nang araw na ang tabernakulo ay itayo, ay tinakpan nang ulap ang tabernakulo, sa makatuwid baga'y 
ang tabernakulo nang patotoo: at sa paglubog nang araw ay nasa ibabaw nang tabernakulo na parang 
anyong apoy hanggang sa kinaumagahan. 

gayon namalagi: ang ulap ang tumakip doon, at ang anyong apoy sa gabi. 

at kailan pa man ang ulap ay napaitaas mula sa ibabaw nang tolda ay naglakbay nga pagkatapos ang 
manga anak ni israel: at sa dakong tigilan nang ulap ay doon humantong ang manga anak ni israel. 

sa utos nang panginoon ay nagsisipaglakbay ang manga anak ni israel, at sa utos nang panginoon ay 
humantong sila: kung gaano kalaon ang itigil nang ulap sa ibabaw nang tabernakulo, ay siya nilang ipina- 
nanatili sa kampamento. 

at pagka ang ulap ay tumigil sa ibabaw nang tabernakulo na maluwat, ay iningatan nang manga anak ni 
israel ang bilin nang panginoon at hindi naglalakbay. 

at kung minsan ay nananatiling ilang araw sa ibabaw nang tabernakulo ang ulap: ayon nga sa utos nang 
panginoon ay tumitira sila sa manga tolda at ayon sa utos nang panginoon ay naglakbay sila. 

at kung minsan ang ulap ay nananatili mula sa hapon hanggang sa kinaumagahan, at pagka ang ulap ay 
napaitaas sa kinaumagahan, ay naglakbay sila: maging araw maging gabi, na ang ulap ay paitaas, ay 
naglakbay sila. 

maging dalawang araw o isang buwan, o isang taon na nakatigil ang ulap sa ibabaw nang tabernakulo, 
na manatili sa ibabaw niyaon, ay tumitira ang manga anak ni israel sa manga tolda at hindi naglakbay: 
datapuwa't pagtaas ay naglakbay sila. 

sa utos nang panginoon ay humantong sila, at sa utos nang panginoon ay naglakbay sila, kanilang 
iningatan ang bilin nang panginoon, sa utos nang panginoon sa pamamagitan ni moises. 

at sinalita nang panginoon kay moises, na sinasabi, 

gumawa ka nang dalawang pakakak na pilak, yari sa pamukpok gagawin mo: at iyong gagamitin sa 
pagtawag sa kapisanan, at sa paglalakbay nang manga kampamento. 

at pagka kanilang hihipan, ay magpipisan sa iyo ang buong kapisanan sa pintuan nang tabernakulo nang 
kapisanan. 

at kung kanilang hihipan ang isa lamang, ang manga prinsipe nga, ang manga pangulo sa manga 
libolibong taga israel, ay magpipisan sa iyo. 

at paghihip ninyo nang hudyat, ay magsisisulong ang manga kampamento na nasa dakong silanganan. 

at paghihip ninyo nang hudyat na ikalawa, ay magsisisulong ang manga kampamento na nasa dakong 
timugan: sila'y hihihip nang isang hudyat para sa kanilang paglalakbay. 

datapuwa't pagka ang kapisanan ay magpipisan ay hihihip kayo, nguni't huwag ninyong patutunuging 
ayon sa hudyat. 

at ang manga anak ni aaron, ang manga saserdote, ay magsisihihip nang manga pakakak, at magiging 
palatuntunan sa inyo magpakailan man sa buong panahon nang inyong manga lahi. 

at pagka makikipagbaka kayo sa inyong lupain laban sa kaaway na sa inyo'y pumipighati, ay inyo ngang 
patutunugin ang hudyat nang pakakak, at kayo'y aalalahanin sa harap nang panginoon ninyong diyos, at 
kayo'y maliligtas sa inyong manga kaaway. 

gayon sa kaarawan nang inyong kasayahan, at sa inyong manga takdang kapistahan, at sa manga 
pasimula nang inyong manga buwan, ay inyong hihipan ang manga pakakak sa ibabaw nang inyong 
manga handog na susunugin, at sa ibabaw nang manga hain nang inyong manga handog tungkol sa 
kapayapaan, at sa inyo'y magiging alaala sa harap nang inyong diyos: ako ang panginoon ninyong diyos. 
at nangyari sa ikalawang taon, nang ikalawang buwan, nang ikadalawang pung araw nang buwan, na ang 
ulap ay napaitaas mula sa tabernakulo nang patotoo. 

at ang manga anak ni israel ay nagsisulong, ayon sa kanilang manga paglalakbay mula sa ilang nang sinai; 
at ang ulap ay tumahan sa ilang nang paran. 

at kanilang pinasimulan ang kanilang paglalakbay ayon sa utos nang panginoon sa pamamagitan ni 
moises. 

at unang sumulong ang watawat nang kampamento nang manga anak ni juda ayon sa kanilang manga 
hukbo, at nangungulo sa kaniyang hukbo si naason na anak ni aminadab. 

at nangungulo sa hukbo nang lipi nang manga anak ni issachar, si nathanael na anak ni suar. 

at nangungulo sa hukbo nang lipi nang manga anak ni zebulon, si eliab na anak ni helon. 

at ang tabernakulo ay tinanggal at ang manga anak ni gerson at ang manga anak ni merari, na manga 
may dala nang tabernakulo ay nagsisulong. 

at ang watawat nang kampamento nang ruben ay sumulong ayon sa kanilang manga hukbo: at 
nangungulo sa kaniyang hukbo si elisur na anak ni sedeur. 

at nangungulo sa hukbo nang lipi nang manga anak ni simeon si selumiel na anak ni zurisaddai. 

at nangungulo sa hukbo nang lipi nang manga anak ni gad, si eliasaph na anak ni dehuel. 

at ang manga coathita ay nagsisulong na dala ang santuario: at itinayo nang iba ang tabernakulo 
samantalang ang manga ito'y nagsisidating. 

at ang watawat nang kampamento nang manga anak ni ephraim ay nagsisulong ayon sa kanilang manga 
hukbo: at nangungulo sa kaniyang hukbo si elisama na anak ni ammiud. 

at nangungulo sa hukbo nang lipi nang manga anak ni manases, si gamaliel na anak ni pedasur. 

at nangungulo sa hukbo nang lipi nang manga anak ni benjamin, si abidan na anak ni gedeon. 

at ang watawat nang kampamento nang manga anak ni dan na siyang nasa hulihan nang lahat nang 
manga kampamento ay nagsisulong ayon sa kanilang manga hukbo: at nangungulo sa kaniyang hukbo si 
ahiezer na anak ni ammisaddai. 

at nangungulo sa hukbo nang lipi nang manga anak ni aser si phegiel na anak ni ocran. 

at nangungulo sa hukbo nang lipi nang manga anak ni nephtali si ahira na anak ni enan. 

ganito ang manga paglalakbay nang manga anak ni israel, ayon sa kanilang manga hukbo: at sila'y 
nagsisulong. 

at si moises ay nagsabi kay hobab na anak ni rehuel na madianita, biyanan ni moises: kami ay 
naglalakbay sa dakong sinabi nang panginoon, aking ibibigay sa inyo: sumama ka sa amin at gagawan ka 
namin nang mabuti: sapagka't ang panginoon ay nagsalita nang mabuti tungkol sa israel. 

at sinabi niya sa kaniya, ako'y hindi paroroon, kundi ako'y babalik sa aking sariling lupain, at sa aking 
kamaganakan. 

at sinabi ni moises, huwag mo kaming iwan, ipinamamanhik ko sa iyo: sapagka't nalalaman mo kung 
paanong hahantong kami sa ilang, at ikaw ay maaari sa aming pinakamata. 

at mangyayari, na kung ikaw ay sasama sa amin, oo, mangyayari, na anomang mabuting gagawin nang 
panginoon sa amin, ay siya rin naming gagawin sa iyo. 

at sila'y nagsisulong mula sa bundok nang panginoon nang tatlong araw na paglalakbay, at ang kaban 
nang tipan nang panginoon ay nasa unahan nila nang tatlong araw nilang paglalakbay, upang ihanap sila 
nang dakong kanilang mapagpapahingahan. 

at ang ulap nang panginoon ay nasa itaas nila sa araw, pagka sila'y sumulong mula sa kampamento. 

at nangyari pagka ang kaban ay isinulong na sinabi ni moises, bumangon ka, oh panginoon, at mangalat 
ang manga kaaway mo, at magsitakas sa harap mo ang nangapopoot sa iyo. 

at pagka inilapag ay kaniyang sinabi, bumalik ka, oh panginoon sa manga laksang libolibong israelita. 

at ang bayan ay naging parang mapag-upasala na nagsalita nang masasama sa pakinig nang panginoon: 
at nang marinig nang panginoon ay nagningas ang kaniyang galit, at ang apoy nang panginoon ay 
sumunog sa gitna nila, at sinupok ang kahulihulihang bahagi nang kampamento. 

at ang bayan ay humibik kay moises; at si moises ay nanalangin sa panginoon at ang apoy ay namatay. 
at ang pangalan nang dakong yaon ay tinawag na tabera: sapagka't ang apoy nang panginoon ay 
sumunog sa gitna nila. 

at ang halohalong karamihan na nasa gitna nila ay nahulog sa kasakiman: at ang manga anak ni israel 
naman ay muling umiyak at nagsabi, sino ang magbibigay sa atin nang karneng makakain? 

ating naaalaala ang isda, na ating kinakain sa egipto na walang bayad: ang manga pipino, at ang manga 
milon, at ang manga puero, at ang manga sibuyas, at ang bawang: 

nguni't ngayo'y ang ating kaluluwa ay natutuyo, walang kaanoanoman: sa ating harapan ay walang 
anoman kundi ang manang ito. 

at ang mana ay gaya nang butil nang culantro, at ang kulay niyaon ay gaya nang kulay nang bdelio. 

ang bayan ay dumadaan sa palibot, at pinupulot yaon, at kanilang ginigiling sa manga gilingan, o 
kanilang dinidikdik sa manga lusong, at kanilang niluluto sa manga palyok, at ginagawa nilang munting 
tinapay at ang lasa ay gaya nang lasa nang bagong langis. 

at pagka ang hamog ay nahuhulog sa ibabaw nang kampamento sa gabi, ang mana ay nahuhulog. 

at narinig ni moises ang pag-iiyakan nang bayan sa kanikaniyang sangbahayan, na bawa't lalake ay nasa 
pintuan nang kaniyang tolda, at ang galit nang panginoon ay nagningas na mainam: at sumama ang loob 
ni moises. 

at sinabi ni moises sa panginoon, bakit mo ginawan nang masama ang iyong lingkod? at bakit hindi ako 
nakasumpong nang biyaya sa iyong paningin, na iyong iniatang sa akin ang pasan nang buong bayang ito. 
akin ba kayang ipinaglihi ang buong bayang ito? ipinanganak ko ba upang iyong sabihin sa akin, 
kandungin mo sila sa iyong kandungan, na gaya nang nag-aalagang magulang na kinakandong ang 
kaniyang batang pasusuhin, sa lupain na iyong isinumpa sa kanilang manga magulang? 

saan ako kukuha nang karne upang ibigay sa buong bayang ito? sapagka't sila'y umiyak sa akin, na 
nagsisipagsabi, bigyan mo kami nang karneng aming makain. 

hindi ko kayang dalhing magisa ang buong bayang ito, sapagka't totoong mabigat sa akin. 

at kung ako'y ginagawan mo nang ganito ay patayin mo na ako, ipinamamanhik ko sa iyo, kung ako'y 
nakasumpong nang biyaya sa iyong paningin, at huwag ko nang makita ang aking kahirapan. 

at sinabi nang panginoon kay moises, pisanin mo sa akin ang pitong pung lalake sa manga matanda sa 
israel, sa iyong manga nalalaman na manga matanda sa bayan at manga nangungulo sa kanila: at dalhin 
mo sa tabernakulo nang kapisanan, upang sila'y makatayo roon na kasama mo. 

at ako'y bababa at makikipag-usap sa iyo doon, at ako'y kukuha sa espiritung sumasaiyo at aking isasalin 
sa kanila, at kanilang dadalhin ang pasan nang bayan na kasama mo, upang huwag mong dalhing magisa. 
at sabihin mo sa bayan, magpakabanal kayo, para sa kinabukasan, at kayo'y magsisikain nang karne: 
sapagka't kayo'y nagsisiiyak sa pakinig nang panginoon, na sinasabi, sinong magbibigay sa amin nang 

karne na aming makakain? sapagka't maigi kahit nang nasa egipto: dahil dito bibigyan kayo nang 
panginoon nang karne at kakain kayo. 

hindi ninyo kakaning isang araw, ni dalawang araw, ni limang araw, ni sangpung araw, ni dalawang pung 
araw, 

kundi isang buong buwan, hanggang sa lumabas sa inyong manga ilong, at inyong kasuyaan: sapagka't 
inyong itinakuwil ang panginoon na nasa gitna ninyo, at kayo'y umiyak sa harap niya, na nagsasabi, bakit 
kami nakaalis sa egipto? 

at sinabi ni moises, ang bayan na kinaroroonan ko, ay anim na raang libong katao na nakatayo, at iyong 
sinabi, akin silang bibigyan nang karne na kanilang makakain sa buong buwan. 

papatayin ba kaya ang manga kawan at manga bakahan, upang magkasya sa kanila? o ang lahat nang 
isda sa dagat at titipunin sa kanila upang magkasya sa kanila? 

at sinabi nang panginoon kay moises, umikli na ba kaya ang kamay nang panginoon? ngayo'y makikita 
mo kung ang aking salita ay matutupad sa iyo o hindi. 

at si moises ay lumabas, at isinaysay sa bayan ang manga salita nang panginoon: at siya'y nagpisan nang 
pitong pung lalake sa manga matanda sa bayan at kaniyang pinatayo sa palibot nang tolda. 

at ang panginoon ay bumaba sa ulap, at nagsalita sa kaniya, at kumuha sa espiritung sumasakaniya at 
isinalin sa pitong pung matanda: at nangyari, na nang sumakanila ang espiritu, ay nanganghula, nguni't 
hindi na sila umulit. 

nguni't naiwan ang dalawang lalake sa kampamento, na ang pangalan nang isa ay eldad, at ang pangalan 
nang isa ay medad: at ang espiritu ay sumasakanila, at sila'y kabilang sa nangasulat, nguni't hindi 
nagsilabas sa tolda: at sila'y nanghula sa kampamento. 

at tumakbo ang isang binata, at isinaysay kay moises, at sinabi, si eldad at si medad ay nanghuhula sa 
kampamento. 

at si josue na anak ni nun, na tagapangasiwa ni moises, na isa sa kaniyang manga piling lalake, ay 
sumagot at nagsabi, panginoon kong moises, pagbawalan mo sila. 

at sinabi ni moises sa kaniya, ikaw ba'y may paninibugho sa akin? ibigin nawa na ang buong bayan nang 
panginoon ay maging propeta na isakanila nang panginoon ang kaniyang espiritu! 

at naparoon si moises sa kampamento, siya at ang manga matanda sa israel. 

at lumabas ang isang hanging galing sa panginoon, at nagdala nang manga pugo na mula sa dagat, at 
pinalapag sa kampamento na may isang araw lakarin sa dakong ito, at isang araw lakarin sa kabilang 
dako sa palibot nang kampamento, at nagsilipad na may dalawang siko ang taas sa balat nang lupa. 

at ang bayan ay nangakatindig nang buong araw na yaon at nang buong gabi, at nang buong ikalawang 
araw, at nagsipanghuli nang manga pugo; yaong kaunti ang napisan ay nakapisan nang sangpung homer: 
at kanilang ikinalat para sa kanila sa buong palibot nang kampamento. 

samantalang ang karne ay nasa kanilang manga ngipin pa, na hindi pa nila nangunguya ay nagningas 
laban sa bayan ang galit nang panginoon at sinaktan nang panginoon ang bayan nang isang salot na di 
kawasa. 

at ang pangalan nang dakong yaon ay tinawag na kibroth-hattaavah, sapagka't doon inilibing nila ang 
bayang sakim. 

mula sa kibroth-hattaavah ay naglakbay ang bayan na patungo sa haseroth, at sila'y tumira sa haseroth. 
at si miriam at si aaron ay nagsalitaan laban kay moises tungkol sa pagkapagasawa niya sa isang babaing 
cusita: sapagka't siya'y nag-asawa sa isang babaing cusita. 

at kanilang sinabi, ang panginoon ba'y kay moises lamang nakipagsalitaan? hindi ba nakipagsalitaan din 
naman sa atin? at narinig nang panginoon. 

ang lalake ngang si moises ay totoong maamong loob, na higit kay sa lahat nang lalaking nasa ibabaw 
nang lupa. 

at sinalita agad nang panginoon kay moises, at kay aaron, at kay miriam, lumabas kayong tatlo sa 
tabernakulo nang kapisanan. at silang tatlo ay lumabas. 

at ang panginoon ay bumaba sa isang tila haliging ulap, at tumayo sa pintuan nang tolda, at tinawag si 
aaron at si miriam: at sila'y kapuwa lumabas. 

at kaniyang sinabi, dinggin ninyo ngayon ang aking manga salita: kung mayroon sa gitna ninyo na isang 
propeta, akong panginoon ay pakikilala sa kaniya sa pangitain, na kakausapin ko siya sa panaginip. 

ang aking lingkod na si moises ay hindi gayon, siya'y tapat sa aking buong buhay: 

sa kaniya'y makikipag-usap ako nang bibig, sa bibig, nang maliwanag, at hindi sa malabong salitaan: at 
ang anyo nang panginoon ay kaniyang makikita: bakit nga hindi kayo natakot na magsalita laban sa aking 
lingkod, laban kay moises? 

at ang galit nang panginoon ay nagningas laban sa kanila: at siya'y umalis. 

at ang ulap ay lumayo sa tolda, at narito, si miriam ay nagkaketong, na pumuting gaya nang niebe, at 
tiningnan ni aaron si miriam, at narito, siya'y nagkaketong. 

at sinabi ni aaron kay moises, oh panginoon ko, isinasamo ko sa iyo na huwag mong iparatang ang 
kasalanan sa amin, sapagka't ginawa namin na may kamangmangan, at sapagka't kami ay nagkasala. 
huwag mong itulot sa kaniya, isinasamo ko sa iyo, na maging parang isang patay na tunaw ang kalahati 
nang kaniyang laman paglabas sa tiyan nang kaniyang ina. 

at humibik si moises sa panginoon, na sinasabi, pagalingin mo siya, oh diyos, ipinamamanhik ko sa iyo. 
at sinabi nang panginoon kay moises, kung siya'y niluran nang kaniyang ama sa kaniyang mukha, hindi 
ba siya mahihiyang pitong araw? kulungin siyang pitong araw sa labas nang kampamento, at pagkatapos 
ay madadala siyang muli sa loob. 

at si miriam ay kinulong na pitong araw sa labas nang kampamento: at ang bayan ay hindi naglakbay 
hanggang si miriam ay nadalang muli sa loob. 

at pagkatapos nito ay naglakbay ang bayan mula sa haseroth, at humantong sa ilang nang paran. 

at sinalita nang panginoon kay moises, na sinasabi, 

magsugo ka nang manga lalake na makakapaniktik sa lupain nang canaan, na aking ibibigay sa manga 
anak ni israel: isang lalake sa bawa't isa sa manga lipi nang kanilang manga magulang ay susuguin ninyo, 
na bawa't isa'y prinsipe sa kanila. 

at sinugo sila ni moises mula sa ilang nang paran ayon sa utos nang panginoon: silang lahat ay manga 
lalaking pangulo sa manga anak ni israel. 

at ito ang kanilang manga pangalan: sa lipi ni ruben, ay si sammua na anak ni zaccur. 

sa lipi ni simeon, ay si saphat na anak ni huri. 

sa lipi ni juda, ay si caleb na anak ni jephone. 

sa lipi ni issachar, ay si igal na anak ni jose. 

sa lipi ni efraim, ay si oseas na anak ni nun. 

sa lipi ni benjamin, ay si palti na anak ni raphu. 

sa lipi ni zabulon, ay si gaddiel na anak ni sodi. 

sa lipi ni jose, sa makatuwid baga'y sa lipi ni manases, ay si gaddi na anak ni susi. 

sa lipi ni dan, ay si ammiel na anak ni gemalli. 

sa lipi ni aser, ay si sethur, na anak ni michael. 

sa lipi ni nephtali, ay si nahabi na anak ni vapsi. 

sa lipi ni gad, ay si geuel na anak ni machi. 

ito ang manga pangalan nang manga lalake na sinugo ni moises upang tiktikan ang lupain. at tinawag ni 
moises na josue ang anak ni nun na si oseas. 

at sinugo sila ni moises upang tiktikan ang lupain nang canaan, at sinabi sa kanila, sumampa kayo rito sa 
dakong timugan at umakyat kayo sa manga bundok: 

at tingnan ninyo ang lupain, kung ano, at ang bayan na tumatahan doon, kung sila'y malakas o mahina, 
kung sila'y kaunti o marami, 

at kung ano ang lupain na kanilang tinatahanan, kung mabuti o masama, at kung ano ang manga bayan 
na kanilang tinatahanan, kung sa manga kampamento, o sa manga nakukutaan, 

at kung ano ang lupain, kung mataba o payat, kung mayroong kahoy o wala. at magpakatapang kayo, at 
magdala kayo rito nang bunga nang lupain. ngayon ang panahon ay panahon nang manga unang hinog 
na ubas. 

sila nga'y umakyat, at kanilang tiniktikan ang lupain mula sa ilang nang zin hanggang sa rehob, sa 
pagpasok sa emath. 

at sila'y umakyat sa dakong timugan, at sila'y dumating sa hebron, at si aimen, si sesai at si talmai, na 
manga anak ni anac, ay nangaroon. (ngayon ang hebron ay natayong pitong taon bago ang zoan sa 
egipto). 

at sila'y dumating sa libis nang escol, at sila'y pumutol doon nang isang sangang may isang kumpol na 
ubas, at dinala sa isang pingga nang dalawa, sila'y nagdala rin nang manga granada, at manga igos. 

ang dakong yaon ay tinawag na libis nang escol, dahil sa kumpol na kinitil nang manga anak ni israel 
doon. 

at sila'y nagbalik pagkatiktik sa lupain, sa katapusan nang apat na pung araw. 

at sila'y nagsiyaon at nagsiparoon kay moises, at kay aaron at sa buong kapisanan nang manga anak ni 
israel, sa ilang nang paran, sa cades, at kanilang binigyang sagot sila, at ang buong kapisanan, at kanilang 
ipinakita sa kanila ang bunga nang lupain. 

at kanilang isinaysay sa kaniya, at sinabi, kami ay dumating sa lupaing yaong pinaparoonan mo sa amin, 
at tunay na binubukalan nang gatas at pulot, at ito ang bunga niyaon. 

gayon man ang bayan na tumitira sa lupaing yaon ay malakas, at ang manga bayan ay nakukutaan, at 
napakalalaki: at saka aming nakita ang manga anak ni anac doon. 

si amalec ay tumatahan sa lupain nang timugan: at ang hetheo, at ang jebuseo, at ang amorrheo ay 
tumatahan sa manga bundok: at ang cananeo ay tumatahan sa tabi nang dagat, at sa manga pangpang 
nang jordan. 

at pinatahimik ni caleb ang bayan sa harapan ni moises, at sinabi, ating akyating paminsan, at ating ariin: 
sapagka't kaya nating lupigin. 

nguni't sinabi nang manga lalaking nagsiakyat na kasama niya, hindi tayo makaaakyat laban sa bayan, 
sapagka't sila'y malakas kay sa atin. 

at sila'y nagdala nang masamang balita tungkol sa lupaing kanilang tiniktikan, sa manga anak ni israel, na 
sinasabi, ang lupain na aming pinaroonan upang tiktikan ay isang lupain na kinakain ang manga 
tumatahan doon, at lahat nang bayan na aming nakita roon, ay manga taong malalaki. 

at doo'y aming nakita ang manga nefilim, ang manga anak ni anac, na mula sa manga nefilim: at kami sa 
aming sariling paningin ay naging parang manga balang, at gayon din kami sa kanilang paningin. 

at ang buong kapisanan ay naglakas nang kanilang tinig, at humiyaw, at ang bayan ay umiyak nang 
gabing yaon. 

at inupasala nang lahat nang manga anak ni israel si moises at si aaron: at sinabi sa kanila nang buong 
kapisanan, nangamatay na sana tayo sa lupain nang egipto! o kaya'y nangamatay na sana tayo sa ilang 
na ito! 

at bakit kaya tayo dinala nang panginoon sa lupaing ito, upang tayo'y mabuwal sa tabak? ang ating 
manga asawa at ang ating manga anak ay magiging manga huli: hindi ba magaling sa atin na tayo'y 
magbalik sa egipto? 

at nag-sangusapan sila, tayo'y maglagay nang isang kapitan at tayo'y magbalik sa egipto. 

nang magkagayon, si moises at si aaron ay nagpatirapa sa harap nang buong kapulungan na kapisanan 
nang manga anak ni israel. 

at hinapak ni josue na anak ni nun, at ni caleb na anak ni jephone, na manga kasamang tumiktik sa 
lupain, ang kanilang manga suot: 

at sinalita nila sa buong kapisanan nang manga anak ni israel, na sinasabi, ang lupain na aming dinaanan 
upang tiktikan ay isang napakainam na lupain. 

kung kalulugdan tayo nang panginoon ay dadalhin nga niya tayo sa lupaing yaon, at ibibigay niya sa atin, 
na yao'y lupaing binubukalan nang gatas at pulot. 

huwag lamang kayong manghimagsik laban sa panginoon, ni matakot sa bayan nang lupaing yaon, 
sapagka't sila'y tinapay sa atin, ang kaniyang kalinga ay inilayo sa kanila, at ang panginoon ay 
sumasaatin: huwag kayong matakot sa kanila. 

datapuwa't tinangka nang buong kapisanan na pagbatuhanan sila. at ang kaluwalhatian nang panginoon 
ay lumitaw sa tabernakulo nang kapisanan sa lahat nang manga anak ni israel. 

at sinabi nang panginoon kay moises, hanggang kailan hahamakin ako nang bayang ito? at hanggang 
kailan hindi sila mananampalataya sa akin, sa lahat nang manga tanda na aking ginawa sa kanila? 

aking sasaktan sila nang salot, at hindi ko sila pamamanahan at gagawin kita na isang bansang malaki at 
matibay kay sa kanila. 

at sinabi ni moises sa panginoon, kung gayo'y mababalitaan nang manga taga egipto; sapagka't isinampa 
mo ang bayang ito nang iyong kapangyarihan sa gitna nila, 

at kanilang sasaysayin sa manga tumatahan sa lupaing ito. kanilang nabalitaan na ikaw panginoon, ay 
nasa gitna nang bayang ito, sapagka't ikaw panginoon, ay napakita nang mukhaan, at ang iyong ulap ay 
nakatindig sa ibabaw nang manga yaon, at ikaw ay nangunguna sa kanila, sa isang haliging ulap sa araw, 
at sa isang haliging apoy sa gabi. 

kung iyong papatayin nga ang bayang ito na parang isang tao, ay magsasalita nga ang manga bansang 
nakabalita nang iyong kabantugan na sasabihin, 

sapagka't hindi madadala nang panginoon ang bayang ito sa lupain, na kaniyang isinumpa sa kanila, 
kaya't kaniyang pinatay sila sa ilang. 

at ngayon, idinadalangin ko sa iyo, na itulot mo na ang kapangyarihan nang panginoon ay maging dakila, 
ayon sa iyong sinalita, na sinasabi, 

ang panginoon ay banayad sa pagkagalit at sagana sa kaawaan, na nagpapatawad nang kasamaan at 
nang pagsalangsang, at sa anomang paraan ay hindi aariing walang muang ang may sala, na dinadalaw 
ang kasamaan nang manga ama sa manga anak sa ikatlo at sa ikaapat na salin nang lahi. 

ipatawad mo, isinasamo ko sa iyo, ang kasamaan nang bayang ito ayon sa kalakhan nang iyong kaawaan, 
at ayon sa iyong pagkapatawad sa bayang ito, mula sa egipto hanggang ngayon. 

at sinabi nang panginoon, aking pinatawad ayon sa iyong salita: 

nguni't tunay, na kung paanong ako'y buhay at kung paanong mapupuspos nang kaluwalhatian nang 
panginoon ang buong lupa: 

sapagka't ang lahat nang taong yaon na nakakita nang aking kaluwalhatian at nang aking manga tanda, 
na aking ginawa sa egipto at sa ilang ay tinukso pa rin ako nitong makasangpu, at hindi dininig ang aking 
tinig: 

tunay na hindi nila makikita ang lupain na aking isinumpa sa kanilang manga magulang, ni sinoman sa 
kanila na humamak sa akin ay hindi makakakita: 

kundi ang aking lingkod na si caleb, sapagka't siya'y nagtaglay nang ibang diwa at siya'y sumunod na 
lubos sa akin, ay aking dadalhin siya sa lupain na kaniyang pinaroonan, at aariin nang kaniyang lahi. 
ngayon nga'y ang manga amalecita at ang manga cananeo ay tumatahan sa libis: bukas ay magbalik kayo 
at kayo'y pasa ilang sa daang patungo sa dagat na mapula. 

at sinalita nang panginoon kay moises at kay aaron, na sinasabi, 

hanggang kailan titiisin ko ang masamang kapisanang ito, na naguupasala laban sa akin? aking narinig 
ang manga pag-upasala nang manga anak ni israel na kanilang inuupasala laban sa akin. 

sabihin mo sa kanila, ako'y buhay, sabi nang panginoon, tunay na kung paano ang sinalita ninyo sa aking 
pakinig ay gayon ang gagawin ko sa inyo: 

ang inyong manga bangkay ay mangabubuwal sa ilang na ito: at yaong lahat na nangabilang sa inyo ayon 
sa inyong kabuoan nang bilang, mula sa dalawang pung taong gulang na patanda na nag-upasala laban 
sa akin, 

ay tunay na hindi kayo papasok sa lupaing pinagtaasan ko nang aking kamay, na patatahanan ko sana sa 
inyo, maliban si caleb na anak ni jephone, at si josue na anak ni nun. 

nguni't ang inyong manga bata, na inyong sinabing magiging manga huli ay aking papapasukin, at 
kanilang makikilala ang lupain na inyong itinakuwil. 

nguni't tungkol sa inyo, ang inyong manga bangkay ay mangabubuwal sa ilang na ito. 

at ang inyong manga anak ay magiging gala sa ilang na apat na pung taon, at kanilang tataglayin ang 
inyong pakikiapid, hanggang sa ang inyong manga bangkay ay matunaw sa ilang. 

ayon sa bilang nang manga araw na inyong itiniktik sa lupain, sa makatuwid baga'y apat na pung araw, 
sa bawa't araw ay isang taon, ay inyong tataglayin ang inyong manga kasamaan, na apat na pung taon, 
at inyong makikilala ang pagsira ko nang kapangakuan. 


akong panginoon ang nagsalita, tunay na ito'y aking gagawin sa buong masamang kapisanang ito, na 
nagpipisan laban sa akin: sa ilang na ito matutunaw sila, at diyan sila mamamatay. 

at ang manga lalake, na sinugo ni moises upang tumiktik nang lupain, na nagsipagbalik, at nagpaupasala 
nang buong kapisanan laban sa kaniya sa paghahatid nang masamang balita laban sa lupain, 

sa makatuwid baga'y ang manga taong yaon na nagsipaghatid nang masamang balita nang lupain, ay 
nangamatay sa salot sa harap nang panginoon. 

nguni't si josue na anak ni nun, at si caleb na anak ni jephone, ay naiwang buhay sa manga taong yaon 
na nagsiparoong tumiktik nang lupain. 

at sinaysay ni moises ang manga salitang ito sa lahat nang manga anak ni israel: at ang bayan ay 
tumaghoy na mainam. 

at sila'y bumangong maaga sa kinaumagahan, at umakyat sila sa taluktok nang bundok, na sinasabi, 
narito kami, at kami ay aakyat sa dakong ipinangako nang panginoon: sapagka't kami ay nagkasala. 

at sinabi ni moises, bakit sinasalangsang ninyo ngayon ang utos nang panginoon, sa bagay ay hindi ninyo 
ikasusulong? 

huwag kayong umakyat, sapagka't ang panginoon ay wala sa gitna ninyo, upang huwag kayong 
masaktan sa harap nang inyong manga kaaway. 

sapagka't nandoon ang manga amalecita at ang manga cananeo sa harap ninyo, at kayo'y 
mangabubuwal sa tabak: sapagka't kayo'y humiwalay sa pagsunod sa panginoon, kaya't ang panginoon 
ay wala sa inyo. 

nguni't sila'y nagpumilit umakyat sa taluktok nang bundok: gayon ma'y ang kaban nang tipan nang 
panginoon, at si moises ay hindi nagsilabas sa kampamento. 

nang magkagayon ang manga amalecita ay bumaba at ang manga cananeo na tumatahan sa bundok na 
yaon, ay sinaktan sila at nilupig silang hinabol, hanggang sa horma. 

at sinalita nang panginoon kay moises, na sinasabi, 

salitain mo sa manga anak ni israel, at sabihin mo sa kanila, pagpasok ninyo sa lupain na inyong manga 
tahanan, na aking ibibigay sa inyo, 

at maghahandog kayo sa panginoon nang pinaraan sa apoy na handog na susunugin, o nang hain upang 
tumupad nang panata, o nang kusang handog, o sa inyong manga takdang kapistahan, upang gawing 
masarap na amoy sa panginoon, na mula sa bakahan, o mula sa kawan: 

kung gayon ay maghandog sa panginoon yaong maghahandog nang alay nang isang handog na harina, 
na ikasangpung bahagi nang isang efa nang mainam na harina na hinaluan nang ikaapat na bahagi nang 
isang hin nang langis: 

at nang alak na inuming handog, na ikaapat na bahagi nang isang hin, ang iyong ihahanda na kalakip 
nang handog na susunugin, o nang hain, sa bawa't kordero. 

o kung isang tupang lalake, ay iyong ihahanda na pinakahandog na harina, ang dalawang ikasangpung 
bahagi nang isang efa nang mainam na harina na hinaluan nang ikatlong bahagi nang isang hin nang 
langis: 

at bilang pinakainuming handog ay iyong ihahandog ang ikatlong bahagi nang isang hin nang alak na 
pinakamasarap na amoy sa panginoon. 

at pagka maghahanda ka nang isang toro na handog na susunugin, o upang ihain, sa katuparan nang 
isang panata, o upang manga handog sa panginoon tungkol sa kapayapaan, 

ay kaniyang ihahandog nga na kalakip nang toro ang isang handog na harina na tatlong ikasangpung 
bahagi nang isang efa nang mainam na harina na hinaluan nang kalahating hin nang langis. 

at iyong ihahandog na pinakainuming handog ay kalahating hin nang alak na pinakahandog na pinaraan 
sa apoy, na pinakamasarap na amoy sa panginoon. 

gayon gagawin sa bawa't toro, o sa bawa't tupang lalake, o sa bawa't korderong lalake, o sa manga anak 
nang kambing. 

ayon sa bilang nang inyong ihahanda, ay gayon ninyong gagawin sa bawa't isa ayon sa kanilang bilang. 
lahat nang tubo sa lupain ay gagawa nang manga bagay na ito sa ganitong paraan, sa paghahandog nang 
handog na pinaraan sa apoy, na pinakamasarap na amoy sa panginoon. 

at kung ang isang taga ibang bayan ay makipamayang kasama ninyo, o sinomang nasa gitna ninyo sa 
buong panahon nang inyong manga lahi, at maghahandog nang handog na pinaraan sa apoy, na 
pinakamasarap na amoy sa panginoon, ay kaniyang gagawin ang gaya nang inyong ginagawa. 

sa kapisanan ay magkakaroon nang isang palatuntunan sa inyo, at sa taga ibang bayan na nakikipamayan 
sa inyo, isang palatuntunan magpakailan man sa buong panahon nang inyong manga lahi: kung paano 
kayo, ay magiging gayon din ang taga ibang bayan sa harap nang panginoon. 

isang kautusan at isang ayos ay magkakaroon sa inyo, at sa taga ibang bayan sa nakikipamayan sa inyo. 
at sinalita nang panginoon kay moises, na sinasabi, 

salitain mo sa manga anak ni israel, at sabihin mo sa kanila, pagpasok ninyo sa lupaing aking 
pinagdadalhan sa inyo, 

ay mangyayari nga, na pagkain ninyo nang tinapay sa lupain, ay maghahandog kayo nang isang handog 
na itinaas sa panginoon. 

sa pinaka una sa inyong masang harina ay maghahandog kayo nang isang munting tinapay na 
pinakahandog na itinaas: kung paano ninyo ginagawa ang handog na itinaas tungkol sa giikan, ay gayon 
ninyo itataas ito. 

sa pinaka una sa inyong masang harina ay magbibigay kayo sa panginoon nang isang handog na itinaas 
sa buong panahon nang inyong manga lahi. 

at pagka kayo'y nagkamali, at hindi ninyo tinupad ang lahat nang utos na ito, na sinalita nang panginoon 
kay moises, 

sa makatuwid baga'y lahat nang iniutos nang panginoon sa inyo sa pamamagitan ni moises, mula sa 
araw na lagdaan kayo nang utos nang panginoon, at sa haharapin sa buong panahon nang inyong manga 
lahi; 

ay mangyayari nga na kung magkasala nang walang malay, na hindi nalalaman nang kapisanan, na ang 
buong kapisanan ay maghahandog nang isang guyang toro na pinakahandog na susunugin, na 
pinakamasarap na amoy sa panginoon, na kalakip nang handog na harina niyaon at inuming handog 
niyaon, ayon sa ayos, at isang lalaking kambing na pinakahandog dahil sa kasalanan. 

at itutubos nang saserdote sa buong kapisanan nang manga anak ni israel, at sila'y patatawarin; 
sapagka't isang kamalian, at kanilang dinala ang kanilang alay, na handog sa panginoon na pinaraan sa 
apoy, at ang kanilang handog dahil sa kasalanan sa harap nang panginoon, dahil sa kanilang kamalian: 
at ang buong kapisanan nang manga anak ni israel ay patatawarin at ang taga ibang bayan na 
nakikipamayan sa kanila; sapagka't tungkol sa buong bayang nakagawa nang walang malay. 

at kung ang isang tao ay nagkasala nang walang malay, ay maghahandog nga siya nang isang kambing na 
babae nang unang taon na pinakahandog dahil sa kasalanan. 

at itutubos nang saserdote sa taong nagkamali, kung tunay na siya'y nagkasala nang walang malay sa 
harap nang panginoon, upang itubos sa kaniya; at siya'y patatawarin. 

kayo'y magkakaroon nang isang kautusan sa kaniya na nagkasala nang walang malay, sa kaniya na 
ipinanganak sa gitna nang manga anak ni israel, at sa taga ibang bayan na nakikipamayan sa kanila. 
nguni't ang tao na makagawa nang anoman nang buong kapusukan, maging tubo sa lupain o taga ibang 
lupa, ay lumapastangan sa panginoon, at ang taong yaon ay ihihiwalay sa gitna nang kaniyang bayan. 
sapagka't kaniyang hinamak ang salita nang panginoon, at kaniyang sinira ang kaniyang utos, ang taong 
yaon ay lubos na ihihiwalay, ang kaniyang kasamaan ay tataglayin niya. 

at samantalang ang manga anak ni israel ay nangasa ilang, ay nakasumpong sila nang isang lalake na 
namumulot nang kahoy sa araw nang sabbath. 

at silang nakasumpong sa kaniya na namumulot nang kahoy, ay dinala siya kay moises, at kay aaron, at 
sa buong kapisanan. 

at kanilang inilagay siya sa bilangguan, sapagka't hindi pa ipinahahayag kung ano ang gagawin sa kaniya. 
at sinabi nang panginoon kay moises, ang lalake ay walang pagsalang papatayin, babatuhin siya nang 
buong kapisanan sa labas nang kampamento. 

at inilabas siya nang buong kapisanan sa kampamento at kanilang binato siya hanggang sa mamatay 
nang manga bato, gaya nang iniutos nang panginoon kay moises. 

at sinalita nang panginoon kay moises, na sinasabi, 

salitain mo sa manga anak ni israel, at sabihin mo sa kanila na sila'y gumawa nang manga tirintas sa 
manga laylayan nang kanilang manga damit sa buong panahon nang kanilang manga lahi, at kanilang 
patungan ang tirintas nang bawa't laylayan nang isang panaling bughaw: 

at sa inyo'y magiging isang tirintas, upang inyong mamasdan, at inyong maalaala ang lahat nang manga 
utos nang panginoon, at inyong tuparin, at upang huwag kayong sumunod sa inyong sariling puso at sa 
inyong sariling manga mata, na siya ninyong ipinangaapid: 

upang inyong maalaala at gawin ang lahat nang aking manga utos, at maging banal kayo sa inyong diyos. 
ako ang panginoon ninyong diyos, na naglabas sa inyo sa lupain nang egipto, upang maging inyong 
diyos: ako ang panginoon ninyong diyos. 

si core nga na anak ni ishar, na anak ni coath, na anak ni levi sangpu ni dathan at ni abiram na manga 
anak ni eliab, at si hon na anak ni peleth, na manga anak ni ruben, ay nagsikuha nang manga tao: 

at sila'y tumindig sa harap ni moises, na kasama nang ilang manga anak ni israel, na dalawang daan at 
limang pung prinsipe sa kapisanan na tinawag sa kapulungan na manga lalaking bantog: 

at sila'y nagpupulong laban kay moises at laban kay aaron, at sinabi nila sa kanila, kayo'y kumukuha 
nang malabis sa inyo, dangang ang buong kapisanan ay banal, bawa't isa sa kanila, at ang panginoon ay 
nasa gitna nila: bakit nga kayo'y magmamataas sa kapisanan nang panginoon? 

at nang marinig ni moises, ay nagpatirapa. 

at sinalita niya kay core at sa kaniyang buong pulutong, na sinasabi, sa kinaumagahan ay ipakikilala nang 
panginoon kung sino ang kaniya, at kung sino ang banal, at kung sino ang palalapitin niya sa kaniya: sa 
makatuwid baga'y ang piliin ay siyang kaniyang palalapitin sa kaniya. 

ito'y inyong gawin; kumuha kayo nang manga suuban, si core at ang kaniyang buong pulutong, 

at lagyan ninyo nang apoy at patungan ninyo nang kamangyan bukas sa harap nang panginoon: at 
mangyayari na ang tao na piliin nang panginoon, ay siyang banal: kayo'y kumukuha nang malabis sa 
inyo, kayong manga anak ni levi. 

at sinabi ni moises kay core, dinggin ninyo ngayon, kayong manga anak ni levi: 

minumunting bagay pa ba ninyo na kayo'y ibinukod nang diyos nang israel sa kapisanan nang israel, 
upang ilapit niya kayo sa kaniya, upang gawin ninyo ang paglilingkod sa tabernakulo nang panginoon, at 
upang kayo'y tumayo sa harap nang kapisanan na mangasiwa sa kanila, 

at inilapit ka niya sangpu nang lahat nang iyong manga kapatid na manga anak ni levi? at hangarin din 
naman ninyo ang pagkasaserdote? 

kaya't ikaw at ang iyong buong pulutong ay napipisan laban sa panginoon: at si aaron, ano nga't siya'y 
inyong inupasala? 

at ipinatawag ni moises si dathan at si abiram, na manga anak ni eliab: at kanilang sinabi, hindi kami 
sasampa: 

munting bagay pa ba na kami ay iyong pinasampa sa isang lupain na binubukalan nang gatas at pulot, 
upang kami ay patayin sa ilang, kundi napapanginoon ka pa mandin sa amin? 

bukod dito'y hindi mo kami dinala sa isang lupain na binubukalan nang gatas at pulot, ni binigyan mo 
kami nang manang bukid at manga ubasan: dudukitin mo ba ang manga mata nang manga taong ito? 
hindi kami sasampa. 

at si moises ay nag-init na mainam, at sinabi sa panginoon, huwag mong pagpitaganan ang kanilang 
handog: ako'y hindi kumuha nang isang asno sa kanila ni gumawa nang masama sa kanino man sa kanila. 
at sinabi ni moises kay core, humarap ka at ang iyong buong kapisanan sa panginoon, ikaw, at sila, at si 
aaron, bukas: 

at kumuha ang bawa't isa nang kaniyang suuban, at lagyan ninyo nang kamangyan, at dalhin ninyo sa 
harap nang panginoon, na bawa't isa'y magdala nang kaniyang suuban, na dalawang daan at limang 
pung suuban, ikaw naman at si aaron, bawa't isa sa inyo'y may kaniyang suuban. 

at kinuha nang bawa't isa ang kaniyang suuban, at kanilang nilagyan nang apoy at kanilang pinatungan 
nang kamangyan, at sila'y tumayo sa pintuan nang tabernakulo nang kapisanan na kasama ni moises at 
ni aaron. 

at pinisan ni core ang buong kapisanan laban sa kanila sa pintuan nang tabernakulo nang kapisanan: at 
ang kaluwalhatian nang panginoon ay lumitaw sa buong kapisanan. 

at sinalita nang panginoon kay moises at kay aaron, na sinasabi, 

humiwalay kayo sa gitna nang kapisanang ito, upang aking lipulin sila sa isang sangdali. 

at sila'y nagpatirapa, at nagsabi, oh diyos, na diyos nang manga diwa nang lahat nang laman, sa 
pagkakasala ba nang isang tao ay magagalit ka sa buong kapisanan? 

at sinalita nang panginoon kay moises, na sinasabi, 

salitain mo sa kapisanan na iyong sabihin, lumayo kayo sa palibot nang tabernakulo ni core, ni dathan, at 
ni abiram. 

at si moises ay tumayo at naparoon kay dathan at kay abiram, at ang manga matanda sa israel ay 
sumunod sa kaniya. 

at sinalita ni moises sa kapisanan na sinasabi, magsilayo kayo, isinasamo ko sa inyo, sa manga tolda nang 
masasamang taong ito, at huwag kayong humipo nang anomang bagay nila, baka kayo'y mamatay sa 
lahat nilang kasalanan. 

gayon sila nagsilayo sa tabernakulo ni core, ni dathan, at ni abiram sa lahat nang dako: at si dathan at si 
abiram ay nagsilabas, at nagsitayo sa pintuan nang kanilang manga tolda, at ang kanilang manga asawa, 
at ang kanilang manga anak, at ang kanilang bata. 

at sinabi ni moises, dito ninyo makikilala na ako'y sinugo nang panginoon na gawin ang lahat nang 
manga gawang ito, sapagka't hindi kinatha nang aking sariling pagiisip. 

kung ang manga taong ito ay mamatay sa karaniwang kamatayan nang lahat nang tao, o kung sila'y 
dalawin ayon sa karaniwang pagdalaw sa lahat nang tao; ay hindi nga ako sinugo nang panginoon. 
nguni't kung ang panginoon ay lumikha nang isang bagong bagay, na anopa't ibuka nang lupa ang 
kaniyang bibig, at sila'y lamunin, sangpu nang buong nauukol sa kanila, at sila'y ibabang manga buhay sa 
sheol; ay inyo ngang mapagkikilala na minungkahi nang manga taong ito ang panginoon. 

at nangyari, na pagkatapos na masalita niya ang lahat nang salitang ito, na ang lupa na nasa ilalim nila ay 
bumuka: 

at ibinuka nang lupa ang kaniyang bibig at nilamon sila, at ang kanilang manga sangbahayan, at ang lahat 
nang lalake na nauukol kay core, at lahat nang kanilang pag-aari. 

na anopa't sila at lahat nang nauukol sa kanila, ay nababang buhay sa sheol: at sila'y pinagtikuman nang 
lupa, at sila'y nalipol sa gitna nang kapisanan. 

at ang buong israel na nasa palibot nila ay tumakas sa hiyaw nila, sapagka't kanilang sinabi, baka pati 
tayo'y lamunin nang lupa. 

at apoy ang lumabas na mula sa panginoon, at nilamon ang dalawang daan at limang pung lalake na 
naghandog nang kamangyan. 

at sinalita nang panginoon kay moises, na sinasabi, 

salitain mo kay eleazar na anak ni aaron na saserdote, na kaniyang kunin ang manga suuban sa sunog, at 
magkalat nang apoy doon, sapagka't manga banal yaon, 

pati nang manga suuban nang manga makasalanang ito laban sa kanilang sariling buhay, at gawin mo sa 
kanilang manga laminang pinukpok na pinaka pangtakip sa dambana: sapagka't kanilang inihandog sa 
harap nang panginoon: kaya't manga banal: at magiging isang tanda sa manga anak ni israel. 

at kinuha ni eleazar na saserdote ang manga tansong suuban na inihandog nang manga nasunog, at 
kanilang pinukpok na ginawang pinaka pangtakip sa dambana: 

upang maging pinakaalaala sa manga anak ni israel, upang sinomang ibang tao na hindi sa manga anak 
ni aaron ay huwag lumapit na magsunog nang kamangyan sa harap nang panginoon, upang huwag 
magaya kay core at sa kaniyang manga kasama: gaya nang sinalita nang panginoon sa kaniya sa 
pamamagitan ni moises. 

datapuwa't sa kinabukasan ay inupasala nang buong kapisanan nang manga anak ni israel si moises at si 
aaron, na sinasabi, inyong pinatay ang bayan nang panginoon. 

at nangyari, nang magpipisan ang kapisanan laban kay moises at laban kay aaron, na sila'y tumingin sa 
dako nang tabernakulo nang kapisanan, at, narito, tinakpan nang ulap at ang kaluwalhatian nang 
panginoon ay lumitaw. 

at si moises at si aaron ay naparoon sa tapat nang tabernakulo nang kapisanan. 

at sinalita nang panginoon kay moises, na sinasabi, 

lumayo kayo sa gitna nang kapisanang ito, upang aking lipulin sila sa isang sangdali. at sila'y nagpatirapa. 
at sinabi ni moises kay aaron, kunin mo ang iyong suuban, at lagyan mo nang apoy mula sa dambana at 
patungan nang kamangyan, at dalhin mong madali sa kapisanan, at itubos mo sa kanila: sapagka't may 
galit na lumabas sa harap nang panginoon, ang salot ay nagpapasimula na. 

at kinuha ni aaron gaya nang sinalita ni moises, at siya'y tumakbo sa gitna nang kapulungan, at, narito, 
ang salot ay nagpasimula sa gitna nang bayan, at siya'y naglagay nang kamangyan at itinubos sa bayan. 
at siya'y tumayo sa gitna nang manga patay at nang manga buhay, at ang salot ay tumigil. 

ang nangamatay nga sa salot ay labing apat na libo at pitong daan, bukod pa yaong nangamatay dahil 
kay core. 

at si aaron ay nagbalik kay moises sa pintuan nang tabernakulo nang kapisanan: at ang salot ay tumigil. 
at sinalita nang panginoon kay moises, na sinasabi, 

salitain mo sa manga anak ni israel, at kumuha ka sa kanila nang manga tungkod, isa sa bawa't 
sangbahayan nang manga magulang: sa lahat nilang manga prinsipe ayon sa manga sangbahayan nang 
kanilang manga magulang, labing dalawang tungkod: isulat mo ang pangalan nang bawa't isa sa 
kaniyang tungkod. 

at isusulat mo ang pangalan ni aaron sa tungkod ni levi: sapagka't isa lamang tungkod magkakaroon sa 
bawa't pangulo sa manga sangbahayan nang kanilang manga magulang. 

at iyong ilalagay sa tabernakulo nang kapisanan sa harap nang patotoo, na aking pinakikipagkitaan sa 
inyo. 

at mangyayari na ang lalaking aking pipiliin, ay mamumulaklak ang kaniyang tungkod: at aking ipatitigil 
sa akin, ang manga pag-upasala nang manga anak ni israel, na kanilang iniupasala laban sa inyo. 

at si moises ay nagsalita sa manga anak ni israel, at ang lahat nilang manga prinsipe ay nagbigay sa 
kaniya nang tungkod, na bawa't pangulo ay isa, ayon sa manga sangbahayan nang kanilang manga 
magulang, labing dalawang tungkod: at ang tungkod ni aaron ay nasa gitna nang kanilang manga 
tungkod. 

at inilagay ni moises ang manga tungkod sa harap nang panginoon sa tabernakulo nang patotoo, 

at nangyari nang kinabukasan, na si moises ay pumasok sa tabernakulo nang patotoo, at, narito, na ang 
tungkod ni aaron sa sangbahayan ni levi ay namulaklak at nagkaroon nang manga hinog na almendras. 
at mula sa harap nang panginoon ay inilabas ni moises ang lahat nang tungkod sa lahat nang manga 
anak ni israel: at kanilang pinagmalas, at kinuha nang bawa't lalake ang kaniyang tungkod. 

at sinabi nang panginoon kay moises, ibalik mo ang tungkod ni aaron sa harap nang patotoo, upang 
ingatang pinakatanda laban sa manga anak nang panghihimagsik, upang iyong wakasan ang kanilang 
manga pag-upasala laban sa akin, upang huwag silang mamatay. 

gayon ginawa ni moises: kung paanong iniutos nang panginoon sa kaniya, ay gayon niya ginawa. 

at sinalita nang manga anak ni israel kay moises, na sinasabi, narito, kami ay manga patay, kami ay 
napahamak, kaming lahat ay napahamak. 

lahat nang lumalapit, na lumalapit sa tabernakulo nang panginoon, ay namamatay: kami bang lahat ay 
malilipol? 

at sinabi nang panginoon kay aaron, ikaw at ang iyong manga anak at ang sangbahayan nang iyong 
manga magulang na kasama mo ay magtataglay nang kasamaan nang santuario: at ikaw at ang iyong 
manga anak na kasama mo ay magtataglay nang kasamaan nang inyong pagkasaserdote. 

at ang iyong manga kapatid naman, ang lipi ni levi, ang lipi nang iyong ama, ay palalapitin mo sa iyo 
upang sila'y lumakip sa iyo at mangasiwa sa iyo: nguni't ikaw at ang iyong manga anak na kasama mo, ay 
lalagay sa harap nang tabernakulo nang patotoo. 

at kanilang iingatan ang iyong katungkulan, at ang katungkulan nang buong tolda: huwag lamang silang 
lalapit sa manga kasangkapan nang santuario ni sa dambana, upang huwag silang mamatay, ni maging 
kayo. 

at sila'y lalakip sa iyo, at mag-iingat nang katungkulan sa tabernakulo nang kapisanan, sa buong 
paglilingkod sa tolda: at sinomang taga ibang lupa ay huwag lalapit sa inyo. 

at inyong iingatan ang katungkulan nang santuario, at ang katungkulan nang dambana, upang huwag 
nang magkaroon pa nang kagalitan sa manga anak ni israel. 

at ako, narito, aking pinili ang inyong manga kapatid na manga levita sa gitna nang manga anak ni israel: 
sa inyo sila ay isang kaloob, na bigay sa panginoon, upang gawin ang paglilingkod sa tabernakulo nang 
kapisanan. 

at iingatan mo at nang iyong manga anak na kasama mo at ang inyong pagkasaserdote sa bawa't bagay 
nang dambana, at doon sa nasa loob nang tabing, at kayo'y maglilingkod: aking ibinibigay sa inyo ang 
pagkasaserdote na parang isang paglilingkod na kaloob: at ang taga ibang lupa na lumapit ay papatayin. 
at sinalita nang panginoon kay aaron, at ako'y, narito, aking ibinigay sa iyo ang katungkulan sa manga 
handog na itinaas sa aking, lahat nang manga banal na bagay nang manga anak ni israel, aking ibinigay 
sa iyo dahil sa pagpapahid, at sa iyong manga anak na marapat na bahagi ninyo, magpakailan man. 
ito'y magiging iyo sa manga pinakabanal na bagay, na hindi pinaraan sa apoy: bawa't alay nila, bawa't 
handog na harina nila, at bawa't handog nila dahil sa kasalanan, at bawa't handog nila dahil sa 
pagkakasala na kanilang ihahandog sa akin, ay magiging pinaka banal sa iyo at sa iyong manga anak. 
gaya nang manga kabanalbanalang bagay ay kakain ka nang manga iyan: bawa't lalake ay kakain niyaon 
magiging banal na bagay sa iyo. 

at ito ay iyo; ang handog na itinaas na kanilang kaloob, sa makatuwid baga'y ang lahat nang manga 
handog na inalog nang manga anak ni israel: aking ibinigay sa iyo, at sa iyong manga anak na lalake at 
babae na kasama mo na marapat na bahagi magpakailan man: bawa't malinis sa iyong bahay ay kakain 
niyaon. 

lahat nang pinakamainam sa langis, at lahat nang pinakamainam sa alak, at sa trigo, ang manga 
pinakaunang bunga nang manga yaon na kanilang ibibigay sa panginoon, ay ibibigay ko sa iyo. 

ang manga unang hinog na bunga nang lahat na nasa kanilang lupain, na kanilang dinadala sa 
panginoon, ay magiging iyo: bawa't malinis sa iyong bahay ay kakain niyaon. 

lahat nang manga bagay na natatalaga sa israel ay magiging iyo. 

lahat nang manga bagay na nagbubukas nang bahay-bata, sa lahat nang laman na kanilang inihahandog 
sa panginoon, sa manga tao at gayon din sa manga hayop, ay magiging iyo: gayon man ang panganay sa 
tao ay tunay na iyong tutubusin, at ang panganay sa maruruming hayop ay iyong tutubusin. 

at yaong manga matutubos sa kanila, mula sa isang buwang gulang ay iyong tutubusin, ayon sa iyong 
pagkahalaga, nang limang siklong pilak, ayon sa siklo nang santuario (na dalawang pung gera). 

nguni't ang panganay nang baka, o ang panganay nang tupa, o ang panganay nang kambing ay huwag 
mong tutubusin: manga banal: iyong iwiwisik ang kanilang dugo sa ibabaw nang dambana, at iyong 
susunugin ang kanilang taba na pinakahandog na pinaraan sa apoy, na pinakamasarap na amoy sa 
panginoon. 

at ang laman nila ay magiging iyo, gaya nang dibdib na inalog at gaya nang kanang hita ay magiging iyo. 
lahat nang manga handog na itinaas sa manga banal na bagay na ihahandog nang manga anak ni israel 
sa panginoon, ay aking ibinigay sa iyo, at sa iyong manga anak na lalake at babae na kasama mo, na 
marapat na bahagi magpakailan man: tipan nang asin magpakailan man sa harap nang panginoon sa iyo, 
at sa iyong binhi na kasama mo. 

at sinabi nang panginoon kay aaron, huwag kang magkakaroon nang mana sa kanilang lupain, ni 
magkakaroon ka nang anomang bahagi sa gitna nila: ako ang iyong bahagi at ang iyong mana sa gitna 
nang manga anak ni israel. 

at sa manga anak ni levi, ay narito, aking ibinigay ang lahat nang ikasangpung bahagi sa israel na 
pinakamana, na ganti sa kanilang paglilingkod na kanilang ipinaglilingkod, sa makatuwid baga'y sa 
paglilingkod sa tabernakulo nang kapisanan. 

at sa haharapin ay huwag lalapit ang manga anak ni israel sa tabernakulo nang kapisanan, baka sila'y 
magtaglay nang kasalanan, at mamatay. 

nguni't gagawin nang manga levita ang paglilingkod nang tabernakulo nang kapisanan: at kanilang 
tataglayin ang kanilang kasamaan: ito'y magiging palatuntunan magpakailan man sa buong panahon 
nang inyong manga lahi, at sa gitna nang manga anak ni israel ay hindi sila magkakaroon nang mana. 
sapagka't ang ikasangpung bahagi nang tinatangkilik nang manga anak ni israel na kanilang ihahandog 
na pinakahandog na itinaas sa panginoon, ay aking ibinigay sa manga levita na pinakamana: kaya't aking 
sinabi sa kanila, sa gitna nang manga anak ni israel ay hindi sila magkakaroon nang mana. 

at sinalita nang panginoon kay moises, na sinasabi, 

bukod dito'y sasalitain mo sa manga levita, at sasabihin mo sa kanila, pagkuha ninyo sa manga anak ni 
israel nang ikasangpung bahagi na aking ibinigay sa inyo mula sa kanila na inyong pinakamana, ay inyong 
ihahandog nga na pinakahandog na itinaas sa panginoon, ang ikasangpung bahagi nang ikasangpung 
bahagi. 

at ang inyong handog na itinaas ay ibibilang sa inyo, na parang trigo nang giikan at nang kasaganaan 
nang pisaan nang ubas. 

ganito rin kayo maghahandog nang handog na itinaas sa panginoon sa inyong buong ikasangpung 
bahagi, na inyong tinatanggap sa manga anak ni israel: at ganito ibibigay ninyo ang handog na itinaas sa 
panginoon kay aaron na saserdote. 

sa lahat nang inyong natanggap na kaloob ay inyong ihahandog ang bawa't handog na itinaas sa 
panginoon, ang lahat nang pinakamainam niyaon, sa makatuwid baga'y ang banal na bahagi niyaon. 
kaya't iyong sasabihin sa kanila, pagka inyong naitaas ang pinakamainam sa handog, ay ibibilang nga sa 
manga levita, na parang bunga nang giikan, at parang pakinabang sa pisaan nang ubas. 

at inyong kakanin saa't saan man, ninyo at nang inyong manga kasangbahay: sapagka't kabayaran sa 
inyo, na ganti sa inyong paglilingkod sa tabernakulo nang kapisanan. 

at hindi kayo magtataglay nang kasalanan dahil dito, pagka inyong naitaas ang pinakamainam sa manga 
yaon: at huwag ninyong lalapastanganin ang manga banal na bagay nang manga anak ni israel, upang 
huwag kayong mamatay. 

at sinalita nang panginoon kay moises at kay aaron, na sinasabi, 

ito ang palatuntunan nang kautusan na iniutos nang panginoon, na sinasabi, salitain mo sa manga anak 
ni israel, na sila'y magdala sa iyo nang isang mapulang guyang bakang babae, na walang kapintasan, na 
walang dungis, na hindi pa napapatungan nang pamatok. 

at ibibigay ninyo kay eleazar na saserdote, at kaniyang ilalabas sa kampamento at papatayin nang isa sa 
kaniyang harapan: 

at si eleazar na saserdote ay dadampot nang dugo sa pamamagitan nang kaniyang daliri, at magwiwisik 
nang dugo na makapito sa dakong harap nang tabernakulo nang kapisanan: 

at susunugin nang isa sa paningin niya ang guyang bakang babae: ang balat niyaon at ang laman niyaon, 
at ang dugo niyaon, sangpu nang dumi niyaon, ay susunugin niya: 

at ang saserdote ay kukuha nang kahoy na sedro, at nang isopo, at nang kulay grana, at ihahagis sa gitna 
nang pinagsusunugan sa guyang bakang babae. 

saka lalabhan nang saserdote ang kaniyang manga suot at kaniyang paliliguan ang kaniyang laman sa 
tubig, at pagkatapos ay papasok siya sa kampamento at ang saserdote ay magiging marumi hanggang sa 
hapon. 

at yaong sumunog sa baka ay maglalaba nang kaniyang manga suot sa tubig at kaniyang paliliguan ang 
kaniyang laman sa tubig, at magiging marumi hanggang sa hapon. 

at pupulutin nang isang taong malinis ang manga abo nang guyang bakang babae at ilalagay sa labas 
nang kampamento sa isang dakong malinis, at iingatan ukol sa kapisanan nang manga anak ni israel na 
pinaka tubig para sa karumihan: handog nga dahil sa kasalanan. 

at yaong pumulot nang manga abo nang guyang bakang babae ay maglalaba nang kaniyang manga suot, 
at magiging marumi hanggang sa hapon, at sa manga anak ni israel at sa taga ibang bayan na 
nakikipamayan sa kanila, ay magiging isang palatuntunan magpakailan man. 

ang makahipo nang bangkay nang sinomang tao, ay magiging marumi na pitong araw: 

ang gayon ay maglilinis sa pamamagitan nang tubig na yaon sa ikatlong araw, at sa ikapitong araw ay 
magiging malinis: nguni't kung siya'y hindi maglinis sa ikatlong araw, ay hindi nga siya magiging malinis 
sa ikapitong araw. 

sinomang humipo nang patay, nang bangkay nang taong patay, at hindi maglilinis, ay ihahawa ang 
tabernakulo nang panginoon, at ang taong yaon ay ihihiwalay sa israel: sapagka't ang tubig para sa 
karumihan ay hindi iniwisik sa kaniya, siya'y magiging marumi: ang kaniyang karumihan ay sumasakaniya 
pa. 

ito ang kautusan pagka ang isang tao ay namamatay sa isang tolda: lahat na pumapasok sa tolda at lahat 
na nasa tolda ay magiging maruming pitong araw. 

at bawa't sisidlang bukas na walang takip na nakatali roon, ay marumi. 

at sinomang humipo sa luwal na parang nang alin mang pinatay nang tabak, o nang bangkay, o nang 
buto nang tao, o nang libingan, ay magiging maruming pitong araw. 

at sa taong marumi, ay kukuha sila nang manga abo sa sunog niyang handog dahil sa kasalanan, sa 
manga yaon ay ilalagay ang tubig na buhay sa isang sisidlan. 

at isang malinis na tao ay kukuha nang isopo, at itutubog sa tubig at iwiwisik sa tolda at sa lahat nang 
kasangkapan, at sa manga taong nandoon, at sa humipo nang buto, o nang bangkay, o nang patay, o 
nang libingan: 

at iwiwisik nang taong malinis sa marumi sa ikatlong araw, at sa ikapitong araw: at lilinisin niya siya sa 
ikapitong araw; at siya'y maglalaba nang kaniyang manga suot, at maliligo sa tubig at magiging malinis sa 
hapon. 

nguni't ang taong magiging marumi, at hindi maglilinis, ay ihihiwalay ang taong yaon sa gitna nang 
kapulungan, sapagka't kaniyang inihawa ang santuario nang panginoon: ang tubig para sa karumihan ay 
hindi nawisik sa kaniya, siya'y marumi. 

at ito'y magiging isang palatuntunan magpakailan man sa kanila: at yaong nagwiwisik nang tubig para sa 
karumihan, ay maglalaba nang kaniyang manga suot, at yaong humipo nang tubig para sa karumihan ay 
magiging marumi hanggang sa hapon. 

at anomang hipuin nang taong marumi ay magiging marumi, at ang taong humipo niyaon ay magiging 
marumi hanggang sa hapon. 

at ang manga anak ni israel, sa makatuwid baga'y ang buong kapisanan ay nagsipasok sa ilang nang zin 
nang unang buwan: at ang bayan ay tumahan sa cades; at si miriam ay namatay doon, at inilibing doon. 
at walang tubig na mainom ang kapisanan, at sila'y nagpulong laban kay moises at laban kay aaron. 

at sinisi nang bayan si moises, at nagsipagsalita, na sinasabi, ibigin sana na kami ay nangamatay, nang 
mamatay ang aming manga kapatid sa harap nang panginoon! 

at bakit ninyo dinala ang kapulungan nang panginoon sa ilang na ito, upang mamatay rito, kami at ang 
aming manga hayop? 

at bakit ninyo kami pinasampa mula sa egipto, upang dalhin kami sa masamang dakong ito? hindi 
dakong bukirin, o nang igos, o nang ubasan, o nang manga granada, at wala kahit tubig na mainom. 

at si moises at si aaron ay umalis sa harap nang kapulungan at napasa pintuan nang tabernakulo nang 
kapisanan, at nangagpatirapa: at ang kaluwalhatian nang panginoon ay lumitaw sa kanila. 

at sinalita nang panginoon kay moises, na sinasabi, 

hawakan mo ang tungkod, at pisanin mo ang kapisanan, pisanin mo at ni aaron na iyong kapatid, at 
magsalita kayo sa bato sa harap nang kanilang manga mata, na ibibigay niyaon ang kaniyang tubig: at 
ikukuha mo sila nang tubig sa bato: sa ganito paiinumin mo ang kapisanan at ang kanilang manga hayop. 
at kinuha ni moises ang tungkod sa harap nang panginoon, na gaya nang iniutos sa kaniya. 

at pinisan ni moises at ni aaron ang kapulungan sa harap nang bato, at kaniyang sinabi sa kanila, makinig 
kayo ngayon, manga mapanghimagsik, ikukuha ba namin kayo nang tubig sa batong ito? 

at itinaas ni moises ang kaniyang kamay, at pinalong makalawa ang bato nang kaniyang tungkod: at ang 
tubig ay lumabas na sagana, at ang kapisanan ay uminom at ang kanilang manga hayop. 

at sinabi nang panginoon kay moises at kay aaron, sapagka't hindi kayo sumampalataya sa akin upang 
ipakilala ninyong banal ako sa manga mata nang manga anak ni israel, kaya't hindi ninyo dadalhin ang 
kapisanang ito sa lupain na aking ibinigay sa kanila. 

ito ang tubig nang meriba, sapagka't sinisi nang manga anak ni israel ang panginoon, at siya'y 
napakilalang banal sa kanila. 

at si moises ay nagutos nang manga sugo sa hari sa edom mula sa cades, na ipinasabi, ganito, ang sabi 
nang iyong kapatid na israelita, talastas mo ang buong kahirapan na dumating sa amin: 

kung paanong ang aming manga magulang ay bumaba sa egipto, at kami ay tumahan sa egipto na 
malaong panahon, at inalipusta nang manga egipcio kami at ang aming manga magulang: 

at nang kami ay dumaing sa panginoon ay dininig niya ang aming tinig, at nagsugo siya nang isang 
anghel, at inilabas kami sa egipto: at, narito, kami ay nasa cades, na isang bayan na nasa dulo nang iyong 
hangganan: 

isinasamo ko sa iyo, na paraanin mo kami, sa iyong lupain: hindi kami dadaan sa kabukiran o sa ubasan, 
ni di kami iinom nang tubig sa manga balon: kami ay manunuwid sa maluwang na lansangan, hindi kami 
liliko sa dakong kanan ni sa dakong kaliwa man hanggang sa maraanan namin ang iyong hangganan. 

at sinabi ni edom sa kaniya, huwag kang magdadaan sa aking lupain, baka kita'y salubungin nang tabak. 
at sinabi nang manga anak ni israel sa kaniya, kami ay aahon sa lansangan: at kung kami ay uminom 
nang iyong tubig, ako at ang aking manga hayop, ay pagbabayaran ko ang halaga: pahintulutan mo 
lamang ako na makaraan nang aking manga paa na walang anoman. 


at kaniyang sinabi, huwag kang magdadaan. at si edom ay lumabas laban sa kaniya na may dalang 
maraming tao, at may malakas na kamay. 

ganito tumanggi si edom na paraanin ang israel sa kaniyang hangganan: kaya't ang israel ay lumayo sa 
kaniya. 

at sila'y naglakbay mula sa cades: at ang manga anak ni israel, sa makatuwid baga'y ang buong 
kapisanan, ay napasa bundok nang hor. 

at sinalita nang panginoon kay moises at kay aaron sa bundok nang hor, sa tabi nang hangganan nang 
lupain nang edom, na sinasabi, 

si aaron ay malalakip sa kaniyang bayan: sapagka't siya'y hindi makapapasok sa lupain na aking ibinigay 
sa manga anak ni israel, sapagka't kayo'y nagsipanghimagsik laban sa aking salita sa tubig nang meriba. 
dalhin mo si aaron at si eleazar na kaniyang anak, at isampa mo sila sa bundok nang hor. 

at hubaran mo si aaron nang kaniyang manga suot at isuot mo kay eleazar na kaniyang anak: at si aaron 
ay malalakip sa kaniyang bayan, at doon siya mamamatay. 

at ginawa ni moises gaya nang iniutos nang panginoon: at sila'y sumampa sa bundok nang hor sa 
paningin nang buong kapisanan. 

at hinubaran ni moises si aaron, nang kaniyang manga suot, at isinuot kay eleazar na kaniyang anak, at 
namatay si aaron doon sa taluktok nang bundok: at si moises at si eleazar ay bumaba sa bundok. 

at nang makita nang buong kapisanan na si aaron ay namatay, ay kanilang tinangisan si aaron na tatlong 
pung araw, sa makatuwid baga'y nang buong sangbahayan ni israel. 

at ang cananeo, na hari sa arad, na tumatahan sa timugan ay nakabalita na ang israel ay dumating sa 
daan nang atarim; at nilabanan niya ang israel at binihag ang iba sa kanila. 

at ang israel ay nanata sa panginoon, at nagsabi, kung tunay na ibibigay mo ang bayang ito sa aking 
kamay, ay aking lubos na gigibain nga ang kanilang manga bayan. 

at dininig nang panginoon ang tinig nang israel, at ibinigay ang cananeo sa kanila, at kanilang lubos na 
nilipol sila at ang kanilang manga bayan: at ang ipinangalan sa dakong yaon ay horma. 

at sila'y naglakbay mula sa bundok nang hor na napasa daang patungo sa dagat na mapula upang lumiko 
sa lupain nang edom; at ang damdamin nang bayan ay nainip dahil sa daan. 

at ang bayan ay nagsalita laban sa diyos at laban kay moises: bakit ninyo kami pinasampa mula sa 
egipto, upang mamatay sa ilang? sapagka't walang tinapay at walang tubig: at ang aming kaluluwa ay 
nasusuya na sa manang ito. 

at ang panginoon ay nagsugo nang mababangis na ahas sa gitna nang bayan, at kanilang kinagat ang 
bayan: at maraming tao sa israel ay namatay. 

at ang bayan ay naparoon kay moises, at nagsabi, kami ay nagkasala, sapagka't kami ay nagsalita laban 
sa panginoon, at laban sa iyo, idalangin mo sa panginoon, na kaniyang alisin sa amin ang manga ahas. at 
idinalangin ni moises ang bayan. 

at sinabi nang panginoon kay moises, gumawa ka nang isang mabagsik na ahas at ipatong mo sa isang 
tikin: at mangyayari, na bawa't taong makagat, ay mabubuhay pag tumingin doon. 

at si moises ay gumawa nang isang ahas na tanso at ipinatong sa isang tikin: at nangyari, na pag may 
nakagat nang ahas ay nabubuhay pagtingin sa ahas na tanso, 

at ang manga anak ni israel ay naglakbay, at humantong sa oboth. 

at sila'y naglakbay mula sa oboth, at humantong sa ije-abarim sa ilang na nasa tapat nang moab, sa 
dakong sinisikatan nang araw. 

mula roon ay naglakbay sila, at humantong sa libis nang zared. 

mula roon ay naglakbay sila, at humantong sa kabilang ibayo nang arnon, na nasa ilang na lumalabas sa 
hangganan nang manga amorrheo: sapagka't ang arnon ay hangganan nang moab, na nasa pagitan nang 
moab at nang manga amorrheo. 

kaya't sinasabi sa aklat nang manga pakikipagbaka nang panginoon, ang vaheb ay sa sufa, at ang manga 
libis nang arnon, 

at ang kiling nang manga libis na kumikiling sa dakong tahanan nang ar, at humihilig sa hangganan nang 
moab. 

at mula roon, ay napasa beer sila, na siyang balong pinagsabihan nang panginoon kay moises, pisanin 
mo ang bayan at aking bibigyan sila nang tubig. 

nang magkagayo'y inawit nang israel ang awit na ito: bumalong ka, oh balon, awitan ninyo siya: 

siyang balong hinukay nang manga prinsipe, na pinalalim nang manga mahal sa bayan, nang setro at 
nang kanilang manga tungkod. at mula sa ilang, sila'y napasa mathana. 

at mula sa mathana ay napasa nahaliel: at mula sa nahaliel ay napasa bamoth, 

at mula sa bamoth ay napasa libis na nasa bukid nang moab, sa taluktok nang pisga, na patungo sa ilang. 
at ang israel ay nagutos nang manga sugo kay sehon, na hari nang manga amorrheo, na sinasabi, 
paraanin mo ako sa iyong lupain: kami ay hindi liliko sa bukid, ni sa ubasan: kami ay hindi iinom nang 
tubig nang manga balon: kami ay magdadaan sa maluwang na lansangan, hanggang sa aming maraanan 
ang iyong hangganan. 

at hindi ipinahintulot paraanin ni sehon ang israel sa kaniyang hangganan: kungdi pinisan ni sehon ang 
kaniyang buong bayan, at lumabas sa ilang laban sa israel at dumating hanggang jahaz: at nilabanan ang 
israel. 

at sinaktan siya nang israel nang talim nang tabak, at inari ang kaniyang lupain mula sa arnon hanggang 
jaboc, hanggang sa manga anak ni ammon: sapagka't ang hangganan nang manga anak ni ammon ay 
matibay. 

at sinakop nang israel ang lahat nang manga bayang ito: at ang israel ay tumahan sa lahat nang manga 
bayan nang manga amorrheo, sa hesbon at sa lahat nang manga bayan niyaon. 

sapagka't ang hesbon ay siyang bayan ni sehon na hari nang manga amorrheo, na siyang nakipaglaban 
sa unang hari sa moab, at sumakop nang buong lupain niyaon sa kaniyang kamay hanggang sa arnon. 
kaya't yaong manga nagsasalita nang manga kawikaan ay nagsasabi, halina kayo sa hesbon, itayo at 
itatag ang bayan ni sehon: 

sapagka't may isang apoy na lumabas sa hesbon, isang liyab na mula sa bayan ni sehon: na sumupok sa 
ar nang moab, sa manga panginoon sa matataas na dako nang arnon. 

sa aba mo, moab! ikaw ay napahamak, oh bayan ni chemos: na nagpagala nang kaniyang manga anak na 
lalake, at ipinabihag ang kaniyang manga anak na babae, kay sehon na hari nang manga amorrheo. 
aming pinana sila, ang hesbon ay namatay hanggang sa dibon, at aming iniwasak hanggang nopha, na 
umaabot hanggang medeba. 

ganito tumahan ang israel sa lupain nang manga amorrheo. 

at si moises ay nagsugo upang tumiktik sa jazer, at kanilang sinakop ang manga bayan niyaon at 
pinalayas nila ang manga amorrheo na nandoon. 

at sila'y lumiko at umahon sa daan nang basan: at si og na hari sa basan ay lumabas laban sa kanila, siya 
at ang buong bayan niya, upang makipagbaka sa edrei. 

at sinabi nang panginoon kay moises, huwag mo siyang katakutan: sapagka't aking ibinigay siya sa iyong 
kamay, at ang buong bayan niya, at ang kaniyang lupain, at iyong gagawin sa kaniya ang gaya nang iyong 
ginawa kay sehon na hari nang manga amorrheo, na tumahan sa hesbon. 

gayon nila sinaktan siya, at ang kaniyang manga anak, at ang buong bayan niya hanggang sa walang 
natira sa kaniya: at kanilang inari ang kaniyang lupain. 

at ang manga anak ni israel ay naglakbay at humantong sa manga kapatagan nang moab sa dako roon 
nang jordan na nasa tapat nang jerico. 

at nakita ni balac na anak ni zippor ang lahat nang ginawa nang israel sa manga amorrheo. 

at ang moab ay natakot na mainam sa bayan, sapagka't sila'y marami: at ang moab ay nagulumihanan 
dahil sa manga anak ni israel. 

at sinabi nang moab sa manga matanda sa madian, ngayon ay hihimuran nang karamihang ito yaong 
lahat na nasa palibot natin, gaya nang baka na humihimod sa damo sa parang. at si balac na anak ni 
zippor, ay hari sa moab nang panahong yaon. 

at siya'y nagutos nang manga sugo kay balaam na anak ni beor, hanggang sa pethor na nasa tabi nang 
ilog, hanggang sa lupain nang manga anak nang kaniyang bayan, upang tawagin siya, na sabihin, narito, 
may isang bayan na lumabas mula sa egipto: narito, kanilang tinatakpan ang ibabaw nang lupa, at sila'y 
nangakatayo laban sa akin: 

parito ka ngayon, isinasamo ko sa iyo, na sumpain mo sa akin ang bayang ito: sapagka't sila'y totoong 
makapangyarihan kay sa akin: marahil ako'y mananaig, na aming masasaktan sila, at aking silang 
mapalalayas sa lupain: sapagka't talastas ko na ang iyong pinagpapala ay mapalad at ang iyong 
sinusumpa ay mapapasama. 

at ang manga matanda sa moab at ang manga matanda sa madian, ay nagsiparoon na dala sa kanilang 
kamay ang manga ganting pala sa panghuhula, at sila'y dumating kay balaam at sinalita nila sa kaniya 
ang manga salita ni balac. 

at kaniyang sinabi sa kanila, dito na kayo tumuloy ngayong gabi, at bibigyan ko kayo nang kasagutan, 
kung ano ang sasalitain nang panginoon sa akin, at ang manga prinsipe sa moab ay tumuloy na kasama 
ni balaam. 

at ang diyos ay naparoon kay balaam, at nagsabi, sinong manga tao itong kasama mo? 

at sinabi ni balaam sa diyos, si balac, na anak ni zippor, hari sa moab, ay nagpasugo sa akin, na sinasabi, 
narito, ang bayan na lumabas sa egipto, ay tumatakip sa ibabaw nang lupa: ngayo'y parito ka, sumpain 
mo sila sa akin, marahil ako'y makababaka sa kanila, at sila'y aking mapalalayas. 

at sinabi nang diyos kay balaam, huwag kang paroroong kasama nila, huwag mong susumpain ang 
bayan, sapagka't sila'y pinagpala. 

at si balaam ay bumangon nang kinaumagahan, at sinabi sa manga prinsipe ni balac, yumaon kayo sa 
inyong lupain: sapagka't ipinagkait nang panginoon ang pahintulot na ako'y pumaroong kasama ninyo. 
at ang manga prinsipe sa moab ay bumangon, at sila'y naparoon kay balac, at nagsabi, si balaam ay 
tumangging pumarito na kasama namin. 

at si balac ay nagsugong muli nang marami pang prinsipe, at lalong manga mahal kay sa kanila. 

at sila'y naparoon kay balaam at nagsabi sa kaniya, ganito ang sabi ni balac na anak ni zippor, isinasamo 
ko sa iyo, na ang anomang bagay huwag mong tulutan na makaabala sa iyo sa pagparito mo sa akin: 
sapagka't ikaw ay aking papupurihan nang manga dakilang karangalan, at anomang sabihin mo sa akin 
ay gagawin ko: parito ka nga, isinasamo ko sa iyo, na sumpain mo sa akin ang bayang ito. 

at si balaam ay sumagot at nagsabi sa manga lingkod ni balac, kahit ibigay sa akin ni balac ang kaniyang 
bahay na puno nang pilak at ginto, ay hindi ko masasalangsang ang salita nang panginoon kong diyos, na 
ako'y gumawa nang kulang o higit. 

ngayon nga, isinasamo ko sa inyo, na tumuloy rin kayo rito ngayong gabi, upang aking maalaman kung 
ano ang sasalitain pa nang panginoon sa akin. 

at ang diyos ay naparoon kay balaam nang kinagabihan, at nagsabi sa kaniya, kung ang manga taong 
iyan ay nagsiparito, upang tawagin ka ay bumangon ka, sumama ka sa kanila: nguni't ang salita lamang 
na aking sasalitain sa iyo, ay siya mong gagawin. 

at si balaam ay bumangon nang kinaumagahan, at siniyahan ang kaniyang asno, at sumama sa manga 
prinsipe sa moab. 

at ang galit nang diyos ay nagningas sapagka't siya'y naparoon: at ang anghel nang panginoon ay 
lumagay sa daan na pinaka kalaban niya. siya nga'y nakasakay sa kaniyang asno at ang kaniyang 
dalawang alipin ay kasama niya. 

at nakita nang asno ang anghel nang panginoon na nakatayo sa daan, na hawak ang kaniyang bunot na 
tabak: at ang asno ay lumiko sa daan, at napasa parang: at pinalo ni balaam ang asno, upang ibalik siya 
sa daan. 

nang magkagayo'y tumayo ang anghel nang panginoon sa isang makipot na daan sa pagitan nang manga 
ubasan, na ang isang bakod ay sumasadako rito, at ang isang bakod ay sumasadakong yaon. 


194 


at nakita nang asno ang anghel nang panginoon, at siya'y inipit sa bakod, at naipit ang paa ni balaam sa 
bakod: at kaniyang pinalo uli ang asno. 

at ang anghel nang panginoon ay nagpauna uli at tumayo sa isang makipot na dako na walang daan 
lilikuan kahit sa kanan ni sa kaliwa. 

at nakita nang asno ang anghel nang panginoon, at siya'y nalugmok sa ilalim ni balaam: at ang galit ni 
balaam ay nagningas, at kaniyang pinalo ang asno nang kaniyang tungkod. 

at ibinuka nang panginoon ang bibig nang asno, at nagsabi kay balaam, ano ang ginawa ko sa iyo, na 
ako'y pinalo mo nitong makaitlo? 

at sinabi ni balaam sa asno, sapagka't tinuya mo ako: mayroon sana ako sa aking kamay na isang tabak, 
pinatay disin kita ngayon. 

at sinabi nang asno kay balaam, di ba ako'y iyong asno na iyong sinakyan sa buong buhay mo hanggang 
sa araw na ito? gumawa ba kaya ako kailan man nang ganito sa iyo? at kaniyang sinabi, hindi. 

nang magkagayo'y idinilat nang panginoon ang manga mata ni balaam, at kaniyang nakita ang anghel 
nang panginoon na nakatayo sa daan, na hawak ang kaniyang bunot na tabak: at kaniyang iniyukod ang 
kaniyang ulo, at nagpatirapa. 

at sinabi sa kaniya nang anghel nang panginoon, bakit mo pinalo ang iyong asno nitong makaitlo? narito, 
ako'y naparito na pinaka kalaban, sapagka't ang iyong lakad ay masama sa harap ko: 

at nakita ako nang asno, at lumiko sa harap ko nitong makaitlo: kundi siya lumihis sa harap ko, ay tunay 
na ngayon ay napatay kita, at nailigtas ang kaniyang buhay. 

at sinabi ni balaam sa anghel nang panginoon, ako'y nagkasala: sapagka't hindi ko nalamang ikaw ay 
nakatayo sa daan laban sa akin: ngayon nga, kung inaakala mong masama, ay babalik ako uli. 

at sinabi nang anghel nang panginoon kay balaam, sumama ka sa manga tao: nguni't ang salita lamang 
na aking sasalitain sa iyo, ang siyang sasalitain mo. sa gayon ay sumama si balaam sa manga prinsipe ni 
balac. 

at nang mabalitaan ni balac na si balaam ay dumarating, ay lumabas upang kaniyang salubungin siya sa 
bayan nang moab, na nasa hangganan nang arnon, na siyang katapusang bahagi nang hangganan. 

at sinabi ni balac kay balaam, di ba ikaw ay aking pinaparoonang dalidali upang tawagin ka? bakit nga 
hindi ka naparito sa akin? hindi ba tunay na mapapupurihan kita? 

at sinabi ni balaam kay balac, narito, ako'y naparito sa iyo: mayroon ba ako ngayong anomang 
kapangyarihan na makapagsalita nang anomang bagay? ang salitang ilagay nang diyos sa aking bibig, 
yaon ang aking sasalitain. 

at si balaam ay sumama kay balac, at sila'y naparoon sa chiriath-huzoth. 

at naghain si balac, nang manga baka at manga tupa, at ipinadala kay balaam, at sa manga prinsipe na 
kasama niya. 

at nangyari nang kinaumagahan, na isinama ni balac si balaam at isinampa siya sa matataas na dako ni 
baal, at kaniyang nakita mula roon ang katapustapusang bahagi nang bayan. 

at sinabi ni balaam kay balac, ipagtayo mo ako rito nang pitong dambana, at ipaghanda mo ako rito nang 
pitong toro at nang pitong tupang lalake. 

at ginawa ni balac gaya nang sinalita ni balaam, at si balac at si balaam ay naghandog sa bawa't 
dambana nang isang toro at nang isang tupang lalake. 

at sinabi ni balaam kay balac, tumayo ka sa tabi nang iyong handog na susunugin, at ako'y yayaon, 
marahil ang panginoon ay paririto na sasalubungin ako: at anomang bagay na kaniyang ipakita sa akin ay 
aking sasaysayin sa iyo. at siya'y naparoon sa isang dakong mataas na walang tanim. 

at sinalubong nang diyos si balaam: at sinabi niya sa kaniya, aking inihanda ang pitong dambana, at aking 
inihandog ang isang toro at ang isang tupang lalake sa bawa't dambana. 

at nilagyan nang panginoon nang salita ang bibig ni balaam, at sinabi: bumalik ka kay balac, at ganito ang 
iyong sasalitain. 


195 


at siya'y bumalik sa kaniya, at, narito, siya'y nakatayo sa tabi nang kaniyang handog na susunugin, siya at 
ang lahat nang manga prinsipe sa moab. 

at kaniyang ibinadya ang kaniyang talinhaga, at sinabi, mula sa aram ay dinala ako rito ni balac, niyang 
hari sa moab, na mula sa manga bundok nang silanganan: parito ka, sumpain mo sa akin ang jacob. at 
parito ka, laitin mo ang israel. 

paanong aking susumpain ang hindi sinumpa nang diyos? at paanong aking lalaitin ang hindi nilait nang 
panginoon? 

sapagka't mula sa taluktok nang manga bato ay aking nakikita siya, at mula sa manga burol ay akin 
siyang natatanawan: narito, siya'y isang bayang tatahang magisa, at hindi ibinibilang sa gitna nang 
manga bansa. 

sinong makabibilang nang alabok nang jacob, o nang bilang nang ikaapat na bahagi nang israel? 
mamatay nawa ako nang kamatayan nang matuwid, at ang aking wakas ay magiging gaya nawa nang 
kaniya! 

at sinabi ni balac kay balaam, anong ginawa mo sa akin? ipinagsama kita upang sumpain mo ang aking 
manga kaaway, at, narito, iyong pinagpala silang totoo. 

at siya'y sumagot, at nagsabi, hindi ba nararapat na aking pagingatang salitain yaong isinasa bibig ko 
nang panginoon? 

at sinabi sa kaniya ni balac, isinasamo ko sa iyo, na sumama ka sa akin sa ibang dako, na iyong 
pagkakakitaan sa kanila, ang iyo lamang makikita ay ang kahulihulihang bahagi nila, at hindi mo makikita 
silang lahat: at sumpain mo sila sa akin mula roon. 

at dinala niya siya sa parang nang sophim, sa taluktok nang pisga, at nagtayo roon nang pitong 
dambana, at naghandog nang isang toro, at nang isang tupang lalake sa bawa't dambana. 

at kaniyang sinabi kay balac, tumayo ka rito sa tabi nang iyong handog na susunugin, samantalang aking 
sinasalubong ang panginoon doon. 

at sinalubong nang panginoon si balaam, at pinapagsalita siya nang salita sa kaniyang bibig, at sinabi, 
bumalik ka kay balac, at ganito ang iyong sasalitain. 

at siya'y naparoon sa kaniya, at, narito, siya'y nakatayo sa tabi nang kaniyang handog na susunugin, at 
ang manga prinsipe sa moab na kasama niya. at sinabi sa kaniya ni balac, anong sinalita nang 
panginoon? 

at kaniyang ibinadya ang kaniyang talinghaga, at sinabi, tumindig ka, balac, at iyong dinggin: makinig ka 
sa akin, ikaw anak ni zippor: 

ang diyos ay hindi tao na magsisinungaling, ni anak nang tao na magsisisi: sinabi ba niya, at hindi niya 
gagawin? o sinalita ba niya, at hindi niya isasagawa? 

narito, ako'y tumanggap nang utos na magpala: at kaniyang pinagpala, at hindi ko na mababago. 

wala siyang nakitang kasamaan sa jacob, ni wala siyang nakitang kasamaan sa israel: ang panginoon 
niyang diyos ay sumasa kaniya, at ang sigaw nang hari ay nasa gitna nila. 

diyos ang naglalabas sa kanila sa egipto, siya'y may lakas na gaya nang mabangis na toro. 

tunay na walang enkanto laban sa jacob, ni panghuhula laban sa israel: ngayo'y sasabihin tungkol sa 
jacob at sa israel, anong ginawa nang diyos! 

narito, ang bayan ay tumitindig na parang isang leong babae, at parang isang leon na nagpakataas: siya'y 
hindi mahihiga hanggang sa makakain nang huli, at makainom nang dugo nang napatay. 

at sinabi ni balac kay balaam, ni huwag mo silang pakasumpain ni pakapagpalain. 

nguni't si balaam ay sumagot at nagsabi kay balac, di ba isinaysay ko sa iyo, na sinasabi, yaong lahat na 
sinasalita nang panginoon, ay siya kong nararapat gawin? 

at sinabi ni balac kay balaam, halika ngayon, ipagsasama kita sa ibang dako: marahil ay kalulugdan nang 
diyos na iyong sumpain sila sa akin mula roon. 

at ipinagsama ni balac si balaam sa taluktok nang peor, na nakatungo sa ilang. 

at sinabi ni balaam kay balac, ipagtayo mo ako rito nang pitong dambana, at ipaghanda mo ako rito nang 
pitong toro at nang pitong tupang lalake. 

at ginawa ni balac gaya nang sinabi ni balaam, at naghandog nang isang toro at nang isang tupang lalake 
sa bawa't dambana. 

at nang makita ni balaam na kinalugdan nang panginoon na pagpalain ang israel, ay hindi naparoon na 
gaya nang una na kumita nang pamahiin, kundi kaniyang itinitig ang kaniyang mukha sa dakong ilang. 

at itinaas ni balaam ang kaniyang manga mata, at kaniyang nakita ang israel na tumatahan ayon sa 
kanilang manga lipi; at ang espiritu nang diyos ay sumakaniya. 

at kaniyang ibinadya ang kaniyang talinhaga, at sinabi, si balaam na anak ni beor ay nagsabi, at ang 
lalaking napikit ang manga mata ay nagsabi: 

siya'y nagsabi na nakarinig nang manga salita nang diyos, na nakakita nang pangitain nang 
makapangyarihan sa lahat, na nalulugmok at nakadilat ang kaniyang manga mata: 

pagka iinam nang iyong manga tolda, oh jacob, ang iyong manga tabernakulo, oh israel! 

gaya nang manga libis na nalalatag, gaya nang manga halamanan sa tabi nang ilog, gaya nang linaloes na 
itinanim nang panginoon, gaya nang manga puno nang sedro sa siping nang tubig. 

tubig ay aagos mula sa kaniyang pang-igib, at ang kaniyang binhi ay matatatag sa maraming tubig, at ang 
kaniyang hari ay tataas nang higit kay agag, at ang kaniyang kaharian ay mababantog. 

diyos ang naglalabas sa kaniya sa egipto; may lakas na gaya nang mabangis na toro: kaniyang lalamunin 
ang manga bansa na kaniyang manga kaaway, at kaniyang pagwawaraywarayin ang kanilang manga 
buto, at palalagpasan sila nang kaniyang manga pana. 

siya'y yumuko, siya'y lumugmok na parang leon, at parang isang leong babae, sinong gigising sa kaniya? 
pagpalain nawa yaong lahat na nagpapala sa iyo, at sumpain yaong lahat na sumusumpa sa iyo. 

at ang galit ni balac ay nagningas laban kay balaam, at pinaghampas niya ang kaniyang manga kamay, at 
sinabi ni balac kay balaam, tinawag kita upang iyong sumpain ang aking manga kaaway, at, narito, iyong 
binasbasan totoo sila nitong makaitlo. 

ngayon nga ay tumakas ka sa iyong sariling dako: aking inisip na itaas kita sa dakilang karangalan, 
nguni't, narito, pinigil ka nang panginoon sa karangalan. 

at sinabi ni balaam kay balac, di ba sinalita ko rin sa iyong manga sugo na iyong sinugo sa akin, na 
sinasabi, 

kahit ibigay sa akin ni balac ang kaniyang bahay na puno nang pilak at ginto, ay hindi ko masasalangsang 
ang salita nang panginoon, na gumawa ako nang mabuti o masama sa aking sariling akala, kung ano nga 
ang salitain nang panginoon, ay siya kong sasalitain? 

at ngayon, narito, ako'y paroroon sa aking bayan: parito ka nga, at aking ipahahayag sa iyo ang gagawin 
nang bayang ito sa iyong bayan sa manga huling araw. 

at kaniyang ibinadya ang kaniyang talinhaga, at sinabi, nagsabi si balaam na anak ni beor, at ang lalaking 
napikit ang manga mata ay nagsabi; 

siya'y nagsabi, na nakarinig nang manga salita nang diyos, at nakaalam nang karunungan nang 
kataastaasan, na siyang nakakita nang pangitain nang makapangyarihan sa lahat, na nalulugmok at 
nakadilat ang kaniyang manga mata: 

aking makikita siya, nguni't hindi ngayon: aking mapagmamasdan siya, nguni't hindi sa malapit: lalabas 
ang isang bituin sa jacob, at may isang setro na lilitaw sa israel, at sasaktan ang manga sulok nang moab, 
at lilipulin ang lahat nang manga anak nang kaguluhan. 

at ang edom ay magiging pag-aari niya. ang seir man ay magiging pag-aari niya, na siyang dating 
kaniyang manga kaaway, samantalang ang israel ay magpapakatapang. 

at mula sa jacob ay magkakaroon nang isang may kapangyarihan, at gigibain niya sa bayan ang nalalabi. 
at kaniyang minasdan ang amalec, at ibinadya ang kaniyang talinhaga, at sinabi, ang amalec ay siyang 
dating panguna sa manga bansa, nguni't ang kaniyang huling wakas ay mapupuksa. 

at kaniyang minasdan ang cineo, at ibinadya ang kaniyang talinhaga, at sinabi, matibay ang iyong dakong 
tahanan, at ang iyong pugad ay nalalapag sa malaking bato. 

gayon ma'y mawawasak ang cain, hanggang sa ikaw ay madalang bihag nang assur. 

at kaniyang ibinadya ang kaniyang talinhaga, at sinabi, ay! sinong mabubuhay pagka ginawa nang diyos 
ito? 

datapuwa't ang manga sasakyan ay manggagaling sa baybayin nang cittim. at kanilang pagdadalamhatiin 
ang assur, at kanilang pagdadalamhatiin ang eber, at siya man ay mapupuksa. 

at si balaam ay tumindig, at yumaon at bumalik sa kaniyang sariling dako: at si balac naman ay yumaon 
nang kaniyang lakad. 

at ang israel ay tumahan sa sittim, at ang bayan ay nagpasimulang magkasala nang pakikiapid sa manga 
anak na babae nang moab: 

sapagka't kanilang tinawag ang bayan sa manga hain sa kanilang manga diyos, at ang bayan ay kumain at 
yumukod sa kanilang manga diyos. 

at ang israel ay nakilakip sa diyosdiyosang baal-peor, at ang galit nang panginoon ay nagningas laban sa 
israel. 

at sinabi nang panginoon kay moises, ipagsama mo ang lahat nang pangulo sa bayan at bitayin mo sila sa 
panginoon sa harap nang araw, upang ang maningas na galit nang panginoon ay mapawi sa israel. 

at sinabi ni moises sa manga hukom sa israel, patayin nang bawa't isa sa inyo yaong manga nakilakip sa 
diyosdiyosang baal-peor. 

at, narito, isa sa manga anak ni israel ay naparoon at nagdala sa kaniyang manga kapatid nang isang 
babaing madianita sa paningin ni moises, at sa paningin nang buong kapisanan nang manga anak ni 
israel, samantalang sila'y umiiyak sa pintuan nang tabernakulo nang kapisanan. 

at nang makita ni phinees, na anak ni eleazar, na anak ni aaron na saserdote, ay tumindig siya sa gitna 
nang kapisanan, at humawak nang isang sibat sa kaniyang kamay, 

at siya'y naparoon sa likod nang lalaking israelita sa loob nang tolda, at kapuwa niya sinaksak, ang 
lalaking israelita at ang babae sa kaniyang tiyan. sa gayon ang salot ay natigil sa manga anak ni israel. 

at yaong nangamatay sa salot ay dalawang pu't apat na libo. 

at sinalita nang panginoon kay moises, na sinasabi, 

pinawi ni phinees na anak ni eleazar, na anak ni aaron na saserdote, ang aking galit sa manga anak ni 
israel, sa paraang siya'y nagsikap dahil sa aking pagsisikap sa kanila, na anopa't hindi ko nilipol ang 
manga anak ni israel sa aking sikap. 

kaya't sabihin mo, narito, ako'y nakikipagtipan sa kaniya tungkol sa kapayapaan: 

at magiging kaniya, at sa kaniyang binhi pagkamatay niya, ang tipan nang pagkasaserdoteng walang 
hanggan: sapagka't siya'y nagsikap sa kaniyang diyos, at tumubos sa manga anak ni israel. 

ang pangalan nga nang lalaking israelita na napatay, na pinatay na kalakip nang babaing madianita ay 
zimri na anak ni salu, na prinsipe sa isang sangbahayan nang manga magulang sa manga simeonita. 

at ang pangalan nang babaing madianita na napatay ay cozbi, na anak ni zur; siya'y prinsipe sa bayan 
nang isang sangbahayan nang manga magulang sa madian. 

at sinalita nang panginoon kay moises, na sinasabi, 

bagabagin ninyo ang manga madianita, at inyong saktan sila: 

sapagka't kanilang binagabag kayo nang kanilang manga lalang na kanilang ipinangdaya sa inyo sa bagay 
nang peor, at sa bagay ni cozbi, na anak na babae nang prinsipe sa madian, na kanilang kapatid na 
namatay nang kaarawan nang salot dahil sa peor. 

at nangyari, pagkatapos nang salot, na sinalita nang panginoon kay moises at kay eleazar na anak ni 
aaron na saserdote, na sinasabi, 

bilangin mo ang buong kapisanan nang manga anak ni israel mula sa dalawang pung taong gulang na 
patanda, ayon sa manga sangbahayan nang kanilang manga magulang, yaong lahat na makalalabas sa 
israel sa pakikibaka. 

at si moises at si eleazar na saserdote ay nakipagsalitaan sa kanila sa manga kapatagan nang moab sa 
siping nang jordan sa jerico, na sinasabi, 

bilangin ninyo ang bayan, mula sa dalawang pung taong gulang na patanda, gaya nang iniutos nang 
panginoon kay moises at sa manga anak ni israel, na lumabas sa lupain nang egipto. 

si ruben ang panganay ni israel: ang manga anak ni ruben, kay hanoc, ang angkan nang manga 
hanocitas, kay phallu, ang angkan nang manga palluita: 

kay hesron, ang angkan nang manga hesronita, kay carmi, ang angkan nang manga carmita. 

ito ang manga angkan nang manga rubenita: at yaong nangabilang sa kanila, ay apat na pu't tatlong libo 
at pitong daan at tatlong pu. 

at ang manga anak ni phallu, ay si eliab. 

at ang manga anak ni eliab, ay si nemuel, at si dathan, at si abiram. ito yaong dathan at abiram, na 
tinawag sa kapisanan na siya ngang nagsilaban kay moises at kay aaron, sa pulutong ni core, nang sila'y 
lumaban sa panginoon, 

at ibinuka nang lupain ang kaniyang bibig, at nilamon sila pati ni core, nang mamatay ang pulutong na 
yaon, noong panahong lamunin nang apoy ang dalawang daan at limang pung tao, at sila'y naging isang 
tanda. 

gayon ma'y hindi namatay ang manga anak ni core. 

ang manga anak ni simeon ayon sa kanilang manga angkan, kay nemuel, ang angkan nang manga 
nemuelita: kay jamin, ang angkan nang manga jaminita: kay jachin, ang angkan nang manga jachinita, 
kay zera, ang angkan nang manga zeraita, kay saul, ang angkan nang manga saulita. 

ito ang manga angkan nang manga simeonita, dalawang pu't dalawang libo at dalawang daan. 

ang manga anak ni gad ayon sa kaniyang manga angkan, kay zephon, ang angkan nang manga zephonita, 
kay aggi, ang angkan nang manga aggita, kay suni, ang angkan nang manga sunita, 

kay ozni, ang angkan nang manga oznita, kay eri, ang angkan nang manga erita; 

kay arod, ang angkan nang manga arodita, kay areli, ang angkan nang manga arelita. 

ito ang manga angkan nang manga anak ni gad ayon sa nangabilang sa kanila apat na pung libo at limang 
daan. 

ang manga anak ni juda, ay si er at si onan, at si er at si onan ay nangamatay sa lupain nang canaan. 

at ang manga anak ni juda ayon sa kaniyang manga angkan: kay sela, ang angkan nang manga selaita, 
kay phares, ang angkan nang manga pharesita, kay zera, ang angkan nang manga zeraita. 

at ang manga naging anak ni phares: kay hesron, ang angkan nang manga hesronita: kay hamul, ang 
angkan nang manga hamulita. 

ito ang manga angkan ni juda ayon sa nangabilang sa kanila, pitong pu't anim na libo at limang daan. 
ang manga anak ni issachar ayon sa kanilang manga angkan: kay thola, ang angkan nang manga tholaita, 
kay pua, ang angkan nang manga puanita, 

kay jasub, ang angkan nang manga jasubita, kay simron, ang angkan nang manga simronita. 

ito ang manga angkan ni issachar ayon sa nangabilang sa kanila, anim na pu't apat na libo at tatlong 
daan. 

ang manga anak ni zabulon ayon sa kanilang manga angkan: kay sered, ang angkan nang manga 
seredita: kay elon, ang angkan nang manga elonita: kay jalel, ang angkan nang manga jalelita. 

ito ang manga angkan nang manga zebulonita ayon sa nangabilang sa kanila, anim na pung libo at 
limang daan. 

ang manga anak ni jose ayon sa kanilang manga angkan: si manases at si ephraim. 

ang manga anak ni manases: kay machir, ang angkan nang manga machirita: at naging anak ni machir si 
galaad: kay galaad, ang angkan nang manga galaadita. 

ito ang manga anak ni galaad: kay jezer, ang angkan nang manga jezerita: kay helec, ang angkan nang 
manga helecita: 

at kay asriel, ang angkan nang manga asrielita: at kay sechem, ang angkan nang manga sechemita: 

at kay semida, ang angkan nang manga semidaita: at kay hepher, ang angkan nang manga hepherita. 

at si salphaad na anak ni hepher ay hindi nagkaanak nang lalake, kundi manga babae: at ang manga 
pangalan nang manga anak na babae ni salphaad ay maala, at noa, hogla, milca, at tirsa. 

ito ang manga angkan ni manases, at yaong nangabilang sa kanila, ay limang pu at dalawang libo at 
pitong daan. 

ito ang manga anak ni ephraim ayon sa kanilang manga angkan: kay suthala, ang angkan nang manga 
suthalaita: kay becher, ang angkan nang manga becherita: kay tahan, ang angkan nang manga tahanita. 
at ito ang manga anak ni suthala: kay heran, ang angkan nang manga heranita. 

ito ang manga angkan nang manga anak ni ephraim ayon sa nangabilang sa kanila, tatlong pu't dalawang 
libo at limang daan. ito ang manga anak ni jose, ayon sa kanilang manga angkan. 

ang manga anak ni benjamin ayon sa kanilang manga angkan: kay bela, ang angkan nang manga belaita, 
kay asbel, ang angkan nang manga asbelita: kay achiram, ang angkan nang manga achiramita, 

kay supham ang angkan nang manga suphamita: kay hupham, ang angkan nang manga huphamita. 

at ang manga anak ni bela ay si ard at si naaman: kay ard, ang angkan nang manga ardita: kay naaman, 
ang angkan nang manga naamanita. 

ito ang manga anak ni benjamin ayon sa kanilang manga angkan, at yaong nangabilang sa kanila ay apat 
na pu't limang libo at anim na raan. 

ito ang manga anak ni dan ayon sa kanilang manga angkan: kay suham, ang angkan nang manga 
suhamita. ito ang manga angkan ni dan ayon sa kanilang manga angkan. 

lahat nang manga angkan nang manga suhamita, ayon sa nangabilang sa kanila, ay anim na pu't apat na 
libo at apat na raan. 

ang anak ni aser ayon sa kanilang manga angkan: kay imna, ang angkan nang manga imnaita: kay issui, 
ang angkan nang manga issuita, kay beria, ang angkan nang manga beriaita. 

sa manga anak ni beria: kay heber, ang angkan nang manga heberita:, kay malchiel ang angkan nang 
manga malchielita. 

at ang pangalan nang anak na babae ni aser ay si sera. 

ito ang manga angkan nang manga anak ni aser ayon sa nangabilang sa kanila, limang pu't tatlong libo at 
apat na raan. 

ang manga anak ni nephtali ayon sa kanilang manga angkan: kay jahzeel ang angkan nang manga 
jahzeelita: kay guni, ang angkan nang manga gunita. 

kay jeser, ang angkan nang manga jeserita: kay sillem, ang angkan nang manga sillemita. 

ito ang manga angkan ni nephtali ayon sa kanilang manga angkan: at yaong nangabilang sa kanila, ay 
apat na pu't limang libo at apat na raan. 

ito yaong nangabilang sa angkan ni israel, anim na raan at isang libo at pitong daan at tatlong pu. 

at sinalita nang panginoon kay moises, na sinasabi, 

sa manga ito babahagihin ang lupain na pinakamana ayon sa bilang nang manga pangalan. 

sa marami ay magbibigay kayo nang maraming mana, at sa kaunti ay magbibigay kayo nang kaunting 
mana: ang bawa't isa ayon sa manga bilang sa kaniya ay bibigyan nang kaniyang mana. 

gayon ma'y babahagihin ang lupain sa pamamagitan nang sapalaran: ayon sa manga pangalan nang 
manga lipi nang kanilang manga magulang ay kanilang mamanahin. 

ayon sa sapalaran babahagihin ang kanilang mana, alinsunod sa dami o kaunti. 

ito yaong nangabilang sa manga levita ayon sa kanilang manga angkan: kay gerson, ang angkan nang 
manga gersonita: kay coath, ang angkan nang manga coathita: kay merari, ang angkan nang manga 
merarita. 

ito ang manga angkan ni levi: ang angkan nang manga libnita, ang angkan nang manga hebronita, ang 
angkan nang manga mahalita, ang angkan nang manga musita, ang angkan nang manga corita. at naging 
anak ni coath si amram. 

at ang pangalan nang asawa ni amram ay jochabed, na anak na babae ni levi, na ipinanganak kay levi sa 
egipto: at ipinanganak niya kay amram si aaron at si moises, at si miriam na kapatid nila. 

at naging anak ni aaron si nadad at si abiu, si eleazar at si ithamar. 

at si nadab at si abiu ay namatay nang sila'y maghandog nang ibang apoy sa harap nang panginoon. 

at yaong nangabilang sa kanila ay dalawang pu't tatlong libo, lahat nang lalake mula sa isang buwang 
gulang na patanda: sapagka't sila'y hindi nangabilang sa manga anak ni israel, sapagka't sila'y hindi 
binigyan nang mana sa gitna nang manga anak ni israel. 

ito yaong nangabilang ni moises at ni eleazar na saserdote, na bumilang nang manga anak ni israel sa 
manga kapatagan nang moab sa siping nang jordan sa jerico. 

nguni't sa manga ito ay walang tao sa kanila, na ibinilang ni moises at ni aaron na saserdote, na bumilang 
nang manga anak ni israel sa ilang nang sinai. 

sapagka't sinabi nang panginoon tungkol sa kanila, sila'y mamamatay na walang pagsala sa ilang. at 
walang natira kahi't isang tao sa kanila, liban kay caleb na anak ni jephone, at kay josue na anak ni nun. 
nang magkagayo'y nagsilapit ang manga anak na babae ni salphaad, na anak ni hepher, na anak ni 
galaad, na anak ni machir, na anak ni manases, sa manga angkan ni manases, na anak ni jose, at ito ang 
manga pangalan nang kaniyang manga anak: maala, at noa, at hogla, at milca, at tirsa. 

at sila'y nagsitayo sa harap ni moises, at sa harap ni eleazar na saserdote, at sa harap nang manga 
prinsipe at nang buong kapisanan, sa pintuan nang tabernakulo nang kapisanan, na sinasabi, 

ang aming ama ay namatay sa ilang, at siya'y hindi kasama nang nagpipisang magkakasama laban sa 
panginoon, sa pulutong ni core: kundi siya'y namatay sa kaniyang sariling kasalanan: at hindi nagkaanak 
nang lalake. 

bakit ang pangalan nang aming ama ay aalisin sa angkan niya, sapagka't siya'y hindi nagkaanak nang 
lalake? bigyan ninyo kami nang pag-aari sa gitna nang manga kapatid nang aming ama. 

at dinala ni moises ang kanilang usap sa harap nang panginoon. 

at sinalita nang panginoon kay moises, na sinasabi, 

ang manga anak na babae ni salphaad ay nagsasalita nang matuwid: bibigyan mo nga sila nang isang 
pag-aari na pinakamana sa gitna nang manga kapatid nang kanilang ama, at iyong isasalin ang mana 
nang kanilang ama sa kanila. 

at iyong sasalitain sa manga anak ni israel, na iyong sasabihin, kung ang isang lalake ay mamatay, at 
walang anak na lalake, ay inyo ngang isasalin ang kaniyang mana sa kaniyang anak na babae. 

at kung siya'y walang anak na babae, ay inyo ngang ibibigay ang kaniyang mana sa kaniyang manga 
kapatid. 

at kung siya'y walang kapatid, ay inyo ngang ibibigay ang kaniyang mana sa manga kapatid nang 
kaniyang ama. 

at kung ang kaniyang ama ay walang kapatid, ay inyo ngang ibibigay ang kaniyang mana sa kaniyang 
kamaganak na pinakamalapit sa kaniya sa kaniyang angkan, at kaniyang aariin: at sa manga anak ni israel 
ay magiging isang palatuntunan nang kahatulan, gaya nang iniutos nang panginoon kay moises. 

at sinabi nang panginoon kay moises, sumampa ka sa bundok na ito nang abarim, at tanawin mo ang 
lupain na aking ibinigay sa manga anak ni israel. 

at pagkakita mo niyaon ay malalakip ka rin naman sa iyong bayan, na gaya nang pagkalakip ni aaron na 
iyong kapatid: 

sapagka't kayo'y nanghimagsik laban sa aking salita sa ilang nang zin, sa pakikipagtalo nang kapisanan, 
na ipakilala ninyong banal ako sa harap nang manga mata nila sa tubig. (ito ang tubig nang meriba sa 
cades sa ilang nang zin.) 

at sinalita ni moises sa panginoon, na sinasabi, 

maghalal ang panginoon, ang diyos nang manga diwa nang lahat nang laman, nang isang lalake sa 
kapisanan, 

na makalalabas sa harap nila, at makapapasok sa harap nila, at makapaglalabas sa kanila, at 
makapagpapasok sa kanila, upang ang kapisanan nang panginoon ay huwag maging parang manga tupa 
na walang pastor. 

at sinabi nang panginoon kay moises, ipagsama mo si josue na anak ni nun, isang lalake na kinakasihan 
nang espiritu, at ipatong mo ang iyong kamay sa kaniya, 

at iharap mo siya kay eleazar na saserdote, at sa buong kapisanan, at pagbilinan mo siya sa kanilang 
paningin. 

at lalagyan mo siya nang iyong karangalan upang sundin siya nang buong kapisanan nang manga anak ni 
israel. 

at siya'y tatayo sa harap ni eleazar na saserdote, na siyang maguusisa tungkol sa kaniya, nang hatol nang 
urim sa harap nang panginoon: sa kaniyang salita, ay lalabas sila, at sa kaniyang salita, ay papasok sila, 
siya at ang lahat nang manga anak ni israel na kasama niya, sa makatuwid baga'y ang buong kapisanan. 
at ginawa ni moises gaya nang iniutos nang panginoon sa kaniya: at kaniyang ipinagsama si josue, at 
kaniyang iniharap kay eleazar na saserdote, at sa buong kapisanan: 

at kaniyang ipinatong ang manga kamay niya sa kaniya, at pinagbilinan niya siya, gaya nang sinalita nang 
panginoon sa pamamagitan ni moises. 

at sinalita nang panginoon kay moises, na sinasabi, 

iutos mo sa manga anak ni israel, at sabihin mo sa kanila, ang alay sa akin, ang aking pagkain na 
pinakahandog sa akin na pinaraan sa apoy, na pinakamasarap na amoy sa akin, ay inyong pagiingatang 
ihandog sa akin sa ukol na kapanahunan. 

at iyong sasabihin sa kanila, ito ang handog na pinaraan sa apoy na inyong ihahandog sa panginoon, 
manga korderong lalake nang unang taon na walang kapintasan, dalawa araw-araw, na pinakapalaging 
handog na susunugin. 

ang isang kordero ay iyong ihahandog sa umaga, at ang isang kordero ay iyong ihahandog sa paglubog 
nang araw, 

at ang ikasangpung bahagi nang isang epa nang mainam na harina na pinakahandog na harina, na 
hinaluan nang ikaapat na bahagi nang isang hin nang langis na hinalo. 

isang palaging handog na susunugin, na iniutos sa bundok nang sinai na pinakamasarap na amoy, 
handog sa panginoon na pinaraan sa apoy. 

at ang pinakahandog na inumin niyaon, ay ang ikaapat na bahagi nang isang hin sa isang kordero: sa 
dakong banal magbubuhos ka nang handog na inumin na pinaka mainam na alak para sa panginoon. 

at ang isang kordero, ay iyong ihahandog sa paglubog nang araw: gaya nang handog na harina sa umaga, 
at gaya nang handog na inumin niyaon, ay iyong ihahandog, isang handog na pinaraan sa apoy, na 
pinakamasarap na amoy sa panginoon. 

at sa araw nang sabbath ay dalawang korderong lalake nang unang taon na walang kapintasan, at 
dalawang ikasangpung bahagi nang isang epa nang mainam na harina, na pinakahandog na harina na 
hinaluan nang langis, at ang handog na inumin niyaon: 

ito ang handog na susunugin sa bawa't sabbath, bukod pa sa palaging handog na susunugin, at ang 
inuming handog niyaon. 

at sa manga pasimula nang inyong manga buwan ay maghahandog kayo nang handog na susunugin sa 
panginoon, dalawang guyang toro at isang tupang lalake, pitong korderong lalake nang unang taon, na 
walang kapintasan, 

at tatlong ikasangpung bahagi nang isang epa nang mainam na harina na pinakahandog na harina, na 
hinaluan nang langis, para sa bawa't toro, at dalawang ikasangpung bahagi nang mainam na harina na 
pinakahandog na harina, na hinaluan nang langis para sa isang tupang lalake: 

at isang ikasangpung bahagi nang mainam na harina, na hinaluan nang langis na pinakahandog na harina 
para sa bawa't kordero: pinakahandog na susunugin na pinakamasarap na amoy, handog sa panginoon 
na pinaraan sa apoy. 

at ang magiging handog na inumin nang manga yaon ay kalahati nang isang hin nang alak sa toro, at ang 
ikatlong bahagi nang isang hin ay sa tupang lalake, at ang ikaapat na bahagi nang isang hin ay sa 
kordero: ito ang handog na susunugin sa bawa't buwan sa lahat nang buwan nang taon. 

at isang kambing na lalake na pinakahandog sa panginoon dahil sa kasalanan, ihahandog ito bukod pa sa 
palaging handog na susunugin, at sa inuming handog niyaon. 

at sa unang buwan, sa ikalabing apat na araw nang buwan, ay paskua nang panginoon. 

at sa ikalabing limang araw nang buwang ito ay magkakaroon nang isang pista; pitong araw na kakain 
kayo nang tinapay na walang lebadura. 

sa unang araw ay magkakaroon kayo nang isang banal na pagpipisan, huwag kayong gagawa nang 
anomang gawang paglilingkod: 

kundi maghahandog kayo sa panginoon nang isang handog na pinaraan sa apoy, na pinakahandog na 
susunugin: dalawang guyang toro, at isang lalaking tupa, at pitong korderong lalake nang unang taon, na 
manga walang kapintasan: 

at ang handog na harina nang manga yaon, na mainam na harina na hinaluan nang langis: tatlong 
ikasangpung bahagi ang inyong ihahandog para sa isang toro, at dalawang ikasangpung bahagi para sa 
tupang lalake: 

at isang ikasangpung bahagi ang iyong ihahandog para sa bawa't kordero sa pitong kordero; 

at isang kambing na lalake na pinakahandog dahil sa kasalanan, upang itubos sa inyo. 

inyong ihahandog ang manga ito bukod pa sa handog na susunugin sa umaga, na pinakapalaging handog 
na susunugin, 

ganitong paraan ihahandog ninyo araw-araw, sa loob nang pitong araw, ang pagkain na handog na 
pinaraan sa apoy, na pinakamasarap na amoy sa panginoon: ihahandog ito bukod pa sa palaging handog 
na susunugin, at sa inuming handog niyaon. 

at sa ikapitong araw ay magkakaroon kayo nang isang banal na pagpipisan, huwag kayong gagawa nang 
anomang gawang paglilingkod. 

gayon din sa araw nang manga unang bunga, na paghahandog ninyo nang isang bagong handog na 
harina sa panginoon sa inyong pista nang manga sanglinggo, ay magkakaroon kayo nang isang banal na 
pagpipisan, huwag kayong gagawa nang anomang gawang paglilingkod: 

kundi kayo'y maghahandog nang isang handog na susunugin na pinakamasarap na amoy sa panginoon, 
dalawang guyang toro, isang tupang lalake, at pitong korderong lalake nang unang taon, 

at ang handog na harina nang manga yaon, na mainam na harina na hinaluan nang langis, ay tatlong 
ikasangpung bahagi para sa bawa't toro, dalawang ikasangpung bahagi sa isang tupang lalake, 

isang ikasangpung bahagi sa bawa't kordero sa pitong kordero: 

isang kambing na lalake upang itubos sa inyo. 

bukod pa sa palaging handog na susunugin, at sa handog na harina niyaon, ay inyong ihahandog ang 
manga yaon (yaong manga walang kapintasan sa inyo), at ang manga inuming handog nang manga yaon. 
at sa ikapitong buwan, sa unang araw nang buwan, ay magkakaroon kayo nang isang banal na 
pagpipisan, huwag kayong gagawa nang anomang gawang paglilingkod: isang araw ngang sa inyo'y 
paghihip nang manga pakakak. 

at kayo'y maghahandog nang isang handog na susunugin na pinakamasarap na amoy sa panginoon, 
nang isang guyang toro, isang tupang lalake, pitong korderong lalake nang unang taon na walang 
kapintasan, 

at ang handog na harina nang manga yaon, na mainam na harina, na hinaluan nang langis, ay tatlong 
ikasangpung bahagi sa toro, dalawang ikasangpung bahagi sa lalaking tupa, 

at isang ikasangpung bahagi sa bawa't kordero sa pitong kordero: 

at isang kambing na lalake na pinakahandog dahil sa kasalanan upang itubos sa inyo: 

bukod pa sa handog na susunugin sa bagong buwan, at sa handog na harina niyaon, at sa palaging 
handog na susunugin at sa handog na harina niyaon, at sa manga inuming handog niyaon, ayon sa 
kanilang palatuntunan, na pinakamasarap na amoy, na handog sa panginoon na pinaraan sa apoy. 

at sa ikasangpung araw nitong ikapitong buwan, ay magkakaroon kayo nang isang banal na pagpipisan: 
at inyong pagdadalamhatiin ang inyong manga kaluluwa, huwag kayong gagawa nang anomang gawa: 
kundi kayo'y maghahandog sa panginoon nang isang handog na susunugin na pinakamasarap na amoy, 
isang guyang toro, isang tupang lalake, pitong korderong lalake nang unang taon: na manga walang 
kapintasan sa inyo: 

at ang handog na harina nang manga yaon, na mainam na harina na hinaluan nang langis, ay tatlong 
ikasangpung bahagi sa toro, dalawang ikasangpung bahagi sa isang tupang lalake, 

isang ikasangpung bahagi sa bawa't kordero sa pitong kordero: 

isang kambing na lalake na pinakahandog dahil sa kasalanan, bukod pa sa handog dahil sa kasalanan na 
pangtubos at sa palaging handog na susunugin, at sa handog na harina, at sa manga inuming handog 
nang manga yaon. 

at sa ikalabing limang araw nang ikapitong buwan, ay magkakaroon kayo nang isang banal na 
pagpipisan, huwag kayong gagawa nang anomang gawang paglilingkod, at mangingilin kayong pitong 
araw sa panginoon: 

at maghahandog kayo nang isang handog na susunugin, na pinakahandog na pinaraan sa apoy na 
pinakamasarap na amoy sa panginoon: labing tatlong guyang toro, dalawang tupang lalake, labing apat 
na korderong lalake nang unang taon: na manga walang kapintasan: 

at ang handog na harina nang manga yaon, na mainam na harina na hinaluan nang langis, ay tatlong 
ikasangpung bahagi sa bawa't toro sa labing tatlong toro, dalawang ikasangpung bahagi sa bawa't 
tupang lalake sa dalawang tupang lalake, 

at isang ikasangpung bahagi sa bawa't kordero sa labing apat na kordero 

at isang kambing na lalake na pinakahandog dahil sa kasalanan: bukod pa sa palaging handog na 
susunugin, at sa handog na harina niyaon at sa inuming handog niyaon. 

at sa ikalawang araw ay maghahandog kayo nang labing dalawang guyang toro, dalawang tupang lalake, 
labing apat na korderong lalake nang unang taon na walang kapintasan: 

at ang handog na harina nang manga yaon, at ang manga inuming handog para sa manga toro, sa manga 
tupang lalake, at sa manga kordero ayon sa bilang nang manga yaon, alinsunod sa palatuntunan: 

at isang kambing na lalake na pinakahandog dahil sa kasalanan, bukod pa sa palaging handog na 
susunugin, at sa handog na harina, at sa manga inuming handog nang manga yaon. 

at sa ikatlong araw ay labing isang toro, dalawang tupang lalake, labing apat na korderong lalake nang 
unang taon na walang kapintasan, 

at ang handog na harina nang manga yaon at ang manga inuming handog para sa manga toro, sa manga 
tupang lalake, at sa manga kordero ayon sa kanilang bilang, alinsunod sa palatuntunan. 

at isang kambing na lalake na pinakahandog dahil sa kasalanan: bukod pa sa palaging handog na 
susunugin, at sa handog na harina niyaon, at sa inuming handog niyaon. 

at sa ikaapat na araw ay sangpung toro, dalawang tupang lalake, labing apat na korderong lalake nang 
unang taon na walang kapintasan: 

ang handog na harina nang manga yaon at ang manga inuming handog para sa manga toro, sa manga 
tupang lalake, at sa manga kordero ayon sa kanilang bilang, alinsunod sa palatuntunan: 

at isang kambing na lalake na pinakahandog dahil sa kasalanan, bukod pa sa palaging handog na 
susunugin, sa handog na harina niyaon, at sa inuming handog niyaon. 

at sa ikalimang araw ay siyam na toro, dalawang tupang lalake, labing apat na korderong lalake nang 
unang taon na walang kapintasan: 

at ang handog na harina nang manga yaon at ang manga inuming handog para sa manga toro, sa manga 
tupang lalake, at sa manga kordero, ayon sa kanilang bilang, alinsunod sa palatuntunan: 

at isang kambing na lalake na pinakahandog dahil sa kasalanan, bukod pa sa palaging handog na 
susunugin, at sa handog na harina niyaon, at sa handog na inumin niyaon. 

at sa ikaanim na araw, ay walong toro, dalawang tupang lalake, labing apat na korderong lalake nang 
unang taon na walang kapintasan: 

at ang handog na harina nang manga yaon at ang manga inuming handog para sa manga toro, sa manga 
tupang lalake at sa manga kordero, ayon sa kanilang bilang, alinsunod sa palatuntunan: 

at isang kambing na lalake na pinakahandog dahil sa kasalanan: bukod pa sa palaging handog na 
susunugin, sa handog na harina niyaon, at sa manga inuming handog niyaon, 

at sa ikapitong araw ay pitong toro, dalawang tupang lalake, labing apat na korderong lalake nang unang 
taon na walang kapintasan: 

at ang handog na harina nang manga yaon, at ang manga inuming handog para sa manga toro, sa manga 
tupang lalake, at sa manga kordero, ayon sa kanilang bilang, alinsunod sa palatuntunan: 

at isang kambing na lalake na pinakahandog dahil sa kasalanan: bukod pa sa palaging handog na 
susunugin, sa handog na harina niyaon, at sa inuming handog niyaon. 

sa ikawalong araw, ay magkakaroon kayo nang isang takdang pagpupulong: huwag kayong gagawa nang 
anomang gawang paglilingkod, 

kundi kayo'y maghahandog nang isang handog na susunugin, na isang handog na pinaraan sa apoy na 
pinakamasarap na amoy sa panginoon: isang toro, isang tupang lalake, pitong korderong lalake nang 
unang taon, na walang kapintasan: 

ang handog na harina nang manga yaon at ang manga inuming handog para sa toro, sa lalaking tupa, at 
sa manga kordero, ayon sa kanilang bilang alinsunod sa palatuntunan: 

at isang kambing na lalake na pinakahandog dahil sa kasalanan, bukod pa sa palaging handog na 
susunugin, at sa handog na harina niyaon, at sa inuming handog niyaon. 

ang manga ito ay inyong ihahandog sa panginoon sa inyong manga takdang kapistahan, bukod pa sa 
inyong manga panata, at sa inyong manga kusang handog, na manga pinakahandog ninyong susunugin, 
at ang inyong manga pinakahandog na harina, at ang inyong manga pinakainuming handog, at ang 
inyong manga pinakahandog tungkol sa kapayapaan. 

at isinaysay ni moises sa manga anak ni israel, ayon sa lahat nang iniutos nang panginoon kay moises. 

at sinalita ni moises sa manga pangulo nang manga lipi nang manga anak ni israel, na sinasabi, ito ang 
bagay na iniutos nang panginoon. 

pagka ang isang lalake ay nagpanata nang isang panata sa panginoon, o sumumpa nang isang sumpa, na 
itinali ang kaniyang kaluluwa sa isang gampanin, ay huwag niyang sisirain ang kaniyang salita, kaniyang 
gaganapin ayon sa lahat nang binuka nang kaniyang bibig. 

pagka ang isang babae naman ay nagpanata nang isang panata sa panginoon, at itinali ang kaniyang 
sarili sa isang gampanin, sa bahay nang kaniyang ama, sa kaniyang kadalagahan, 

at narinig nang kaniyang ama ang kaniyang panata, at ang kaniyang gampanin na kaniyang itinali sa 
kaniyang kaluluwa, at ang kaniyang ama ay hindi umimik sa kaniya: ay lahat nga niyang panata ay 
magkakabisa, at ang bawa't tali na kaniyang itinali sa kaniyang kaluluwa ay magkakabisa. 

nguni't kung sawayin siya nang kaniyang ama sa araw na marinig, alin man sa kaniyang panata, o sa 
kaniyang gampanin na kaniyang itinali sa kaniyang kaluluwa ay hindi magkabisa: at patatawarin siya 
nang panginoon, sapagka't sinaway siya nang kaniyang ama. 


at kung siya'y may asawa at magpanata o magbitiw na walang dilidili sa kaniyang labi nang anomang 
gampanin na kaniyang itinali sa kaniyang kaluluwa, 

at marinig nang kaniyang asawa, at hindi umimik sa kaniya sa araw na marinig yaon: ay magkakabisa nga 
ang kaniyang manga panata, at ang kaniyang manga gampanin na kaniyang itinali sa kaniyang kaluluwa 
ay magkakabisa. 

nguni't kung sawayin siya nang kaniyang asawa sa araw na marinig yaon, ay mawawalan nang kabuluhan 
ang kaniyang panata na itinali niya sa kaniya at ang nabitawang pangako nang kaniyang manga labi na 
ipinanali niya sa kaniyang kaluluwa: at patatawarin siya nang panginoon. 

nguni't ang panata nang isang babaing bao, o nang isang hiniwalayan nang asawa, ay magkakabisa sa 
bawa't bagay na kaniyang itinali sa kaniyang kaluluwa. 

at kung siya'y nagpanata sa bahay nang kaniyang asawa, o kaniyang tinalian ang kaniyang kaluluwa nang 
isang gampanin na kaakbay nang isang sumpa, 

at narinig nang kaniyang asawa, at hindi umimik sa kaniya, at hindi sinaway siya, ay magkakabisa ang 
lahat niyang panata, at bawa't gampanin na kaniyang itinali sa kaniyang kaluluwa ay magkakabisa. 
nguni't kung niwalan nang kabuluhan nang kaniyang asawa sa araw na marinig, ay hindi magkakabisa 
ang anomang bagay na binitiwan nang kaniyang manga labi tungkol sa kaniyang manga panata o tungkol 
sa tali nang kaniyang kaluluwa: niwalan nang kabuluhan nang kaniyang asawa, at patatawarin siya nang 
panginoon. 

bawa't panata o bawa't gampaning inakbayan nang sumpa, na makapagpapadalamhati nang kaluluwa, 
ay mabibigyang bisa nang kaniyang asawa, o mapawawalan nang kabuluhan nang kaniyang asawa. 
nguni't kung ang kaniyang asawa ay hindi umimik sa kaniya sa araw-araw, ay binigyan nga nang bisa ang 
lahat niyang panata, o ang lahat niyang gampaning taglay niya: kaniyang binigyan bisa, sapagka't hindi 
umimik nang araw na kaniyang marinig. 

nguni't kung kaniyang pawawalan nang kabuluhan pagkatapos na kaniyang marinig, ay tataglayin nga 
niya ang kasamaan nang kaniyang asawa. 

ito ang manga palatuntunan na iniutos nang panginoon kay moises, sa magasawa at sa magama 
samantalang ang anak na dalaga ay nasa bahay nang kaniyang ama. 

at sinalita nang panginoon kay moises, na sinasabi, 

ipanghiganti mo ang manga anak ni israel sa manga madianita: pagkatapos nito'y malalakip ka sa iyong 
bayan. 

at sinalita ni moises sa bayan, na sinasabi, magsipagsakbat kayong manga lalake na humanda sa 
pakikibaka, upang magsiyaon sila laban sa madian, upang isagawa ang panghihiganti nang panginoon sa 
madian. 

sa bawa't lipi ay isang libo, sa lahat nang manga lipi nang israel, ang susuguin ninyo sa pakikibaka. 

sa gayo'y sinugo sa libolibong israelita, ang isang libo sa bawa't lipi, na labing dalawang libo ngang 
nasasakbatan sa pakikibaka. 

at sinugo sila ni moises, sa pakikibaka, isang libo sa bawa't lipi, sila at si phinees na anak ni eleazar na 
saserdote, sa pakikibaka, na may manga kasangkapan nang santuario, at may manga pakakak na 
panghudyat sa kaniyang kamay. 

at binaka nila ang madian, gaya nang iniutos nang panginoon kay moises, at kanilang pinatay ang bawa't 
lalake. 

at pinatay nila ang manga hari sa madian na kasama nang manga napatay: si evi at si recem, at si zur, at 
si hur, at si reba, limang hari sa madian: si balaam man na anak ni beor ay kanilang pinatay nang tabak. 
at binihag nang manga anak nang israel ang manga babae sa madian at ang kanilang manga bata, at ang 
lahat nilang manga hayop at ang lahat nilang manga kawan, at ang lahat nilang pag-aari ay kanilang 
sinamsam. 

at ang lahat nilang manga bayan sa manga dakong kanilang tinatahanan at ang lahat nilang manga tolda 
ay kanilang sinunog sa apoy. 

at kanilang dinala ang lahat nang kanilang nakuha, at ang lahat nang kanilang nasamsam, maging sa tao 
at maging sa hayop. 

at kanilang dinala ang manga bihag, ang nasamsam at ang nahuli, kay moises, at kay eleazar na 
saserdote, at sa kapisanan nang manga anak ni israel, na nasa kampamento sa manga kapatagan nang 
moab, na nasa tabi nang jordan sa jerico. 

at si moises at si eleazar na saserdote, at ang lahat nang manga prinsipe sa kapisanan, ay nagsilabas na 
sinalubong sila sa labas nang kampamento. 

at si moises ay nag-init sa manga pinuno nang hukbo, sa manga kapitan nang libolibo at sa manga 
kapitan nang daandaan, na nagsipanggaling sa pakikipagbaka. 

at sinabi ni moises sa kanila, iniligtas ba ninyo na buhay ang lahat nang manga babae? 

narito, sila'y naging sanhi, sa payo ni balaam, upang ang manga anak ni israel ay sumalangsang laban sa 
panginoon sa bagay nang peor, at kaya't nagkasalot sa kapisanan nang panginoon. 

ngayon nga ay patayin ninyo ang lahat nang manga batang lalake at patayin ninyo ang bawa't babae na 
nasipingan nang lalake. 

nguni't ang lahat nang batang babae na hindi pa nasisipingan nang lalake ay buhayin ninyo upang 
mapasa inyo. 

at matira kayo sa labas nang kampamento na pitong araw: sinoman sa inyo na nakamatay nang 
sinomang tao, at sinoman sa inyo na nakahipo nang anomang pinatay, ay maglilinis kayo sa ikatlong 
araw at sa ikapitong araw, kayo at ang inyong manga bihag. 

at tungkol sa bawa't kasuutan, at sa lahat nang yari sa balat, at sa lahat nang yari sa balahibo nang 
kambing, at sa lahat nang bagay na yari sa kahoy, ay pakalinisin ninyo. 

at sinabi ni eleazar na saserdote sa manga lalake nang hukbo na nagsiparoon sa pakikipagbaka, ito ang 
palatuntunan nang kautusan na iniutos nang panginoon kay moises: 

gayon ma'y ang ginto at ang pilak, ang tanso, ang bakal, ang lata, at ang tingga, 

bawa't bagay na hindi naaano sa apoy, ay inyong pararaanin sa apoy, at magiging malinis, gayon ma'y 
inyong lilinisin nang tubig para sa karumihan: at ang lahat na hindi nakatatagal sa apoy, ay inyong 
pararaanin sa tubig. 

at inyong lalabhan ang inyong manga damit sa ikapitong araw, at kayo'y magiging malinis, at pagkatapos 
nito'y makapapasok kayo sa kampamento. 

at sinalita nang panginoon kay moises, na sinasabi, 

bilangin mo ang samsam na nakuha sa tao at gayon din sa hayop, ninyo at ni eleazar na saserdote, at 
nang manga pangulo nang manga sangbahayan nang manga magulang nang kapisanan: 

at hatiin mo ang samsam nang dalawa, sa manga lalaking mangbabaka na nagsilabas sa pakikipagbaka, 
at sa buong kapisanan: 

bigyan mo nang buwis ang panginoon sa manga lalaking mangdidigma na nagsilabas sa pakikipagbaka: 
isang tao sa bawa't limang daan, sa manga tao at gayon din sa manga hayop, at sa manga asno at sa 
manga kawan: 

sa kalahating nauukol sa kanila, ay kukunin mo at ibibigay mo kay eleazar na saserdote na pinakahandog 
na itinaas sa panginoon. 

at sa kalahati na nauukol sa manga anak ni israel, ay kunin mo ang isang nakuha sa bawa't limang pu, sa 
manga tao, sa manga bata, sa manga asno, at sa manga kawan, sa lahat nang hayop at ibigay mo sa 
manga levita, na namamahala sa tabernakulo nang panginoon. 

at ginawa ni moises at ni eleazar na saserdote, gaya nang iniutos nang panginoon kay moises. 

ang nabihag nga bukod pa sa nasamsam nang manga taong nakipagbaka, ay anim na raan at pitong pu't 
limang libong tupa, 

at pitong pu't dalawang libong baka, 

anim na pu't isang libong asno, 

at tatlong pu't dalawang libong tao sa lahat, sa manga babae na hindi pa nasisipingan nang lalake. 

at ang kalahati, na siyang bahagi niyaong manga nagsilabas sa pakikipagbaka ay umaabot sa bilang na 
tatlong daan at tatlong pu't pitong libo at limang daang tupa: 

at ang buwis na tupa sa panginoon, ay anim na raan at pitong pu't lima. 

at ang manga baka ay tatlong pu't anim na libo: na ang buwis sa panginoon ay pitong pu't dalawa. 

at ang manga asno ay tatlong pung libo at limang daan, na ang buwis sa panginoon ay anim na pu't isa. 


207 


at ang manga asno ay labing anim na libo, na ang buwis sa panginoon ay tatlong pu't dalawang tao. 

at ibinigay ni moises ang buwis, na ukol sa handog na itinaas sa panginoon, kay eleazar na saserdote, 
gaya nang iniutos nang panginoon kay moises. 

at ang kalahati ay sa manga anak ni israel, na inihiwalay ni moises sa manga taong nakipagbaka 

(siya ngang kalahati na nauukol sa kapisanan ay tatlong daan at tatlong pu't pitong libo at limang daang 
tupa, 

at tatlong pu't anim na libong baka, 

at tatlong pung libo't limang daang asno, 

at labing anim na libong tao), 

at sa kalahati nga na nauukol sa manga anak ni israel, ay kinuha ni moises ang isa sa bawa't limang pu, sa 
tao at gayon din sa hayop, at ibinigay sa manga levita, na namamahala sa tabernakulo nang panginoon, 
gaya nang iniutos nang panginoon kay moises. 

at ang manga pinuno na namamahala sa libolibo nang hukbo, ang manga kapitan nang libolibo, at ang 
manga kapitan nang daandaan ay nangagsilapit kay moises: 

at sinabi nila kay moises, binilang nang iyong manga lingkod ang manga lalaking mangdidigma na nasa 
aming kapangyarihan, at walang kulang kahit isa man sa amin. 

at aming dinala na pinakaalay sa panginoon, ang nakuha nang bawa't lalake, na manga hiyas na ginto, 
manga tanikala sa bukongbukong, at manga pulsera, manga singsing na pinaka tanda, manga hikaw, at 
manga kuwintas sa leeg upang itubos sa aming manga kaluluwa sa harap nang panginoon. 

at kinuha ni moises at ni eleazar na saserdote ang ginto nila, lahat nang hiyas na dalisay. 

at ang buong gintong handog na itinaas, na kanilang inihandog sa panginoon, nang manga kapitan nang 
libolibo, at nang manga kapitan nang daandaan, ay labing anim na libo at pitong daan at limang pung 
siklo. 

(sapagka't ang manga lalake na nakipagbaka ay naguwi nang samsam, na bawa't isa ay may sariling 
dala.) 

at kinuha ni moises at ni eleazar na saserdote ang ginto nang manga kapitan nang libolibo at nang 
daandaan, at isinilid sa tabernakulo nang kapisanan, pinakaalaala sa manga anak ni israel sa harap nang 
panginoon. 

ang manga anak nga ni ruben, at ang manga anak ni gad ay mayroong napakaraming hayop: at nang 
kanilang makita ang lupain nang jazer, at ang lupain nang galaad, na, narito, ang dako ay minagaling 
nilang dako sa hayop, 

ay lumapit at nagsalita ang manga anak ni gad at ang manga anak ni ruben kay moises, at kay eleazar na 
saserdote, at sa manga prinsipe nang kapisanan na sinasabi, 

ang ataroth, at ang dibon, at ang jazer, at ang nimra, at ang hesbon, at ang eleale, at ang saban, at ang 
nebo, at ang beon, 

na lupaing sinaktan nang panginoon sa harap nang kapisanan nang israel, ay lupaing mabuti sa hayop, at 
ang iyong manga lingkod ay may manga hayop. 

at sinabi nila, kung kami ay nakasumpong nang biyaya sa iyong paningin, ay ibigay mong pinakaari ang 
lupaing ito sa iyong manga lingkod: at huwag mo kaming paraanin sa jordan. 

at sinabi ni moises sa manga anak ni gad, at sa manga anak ni ruben, paroroon ba ang inyong manga 
kapatid sa pakikipagbaka, at kayo'y mauupo rito? 

at bakit pinapanghihina ninyo ang loob nang manga anak ni israel, na huwag magpatuloy sa lupain na 
ibinigay nang panginoon sa kanila? 

ganyan ang ginawa nang inyong manga magulang nang sila'y aking suguin, mula sa cades-barnea upang 
tiktikan ang lupain. 

sapagka't nang sila'y makasampa sa libis nang eskol at matiktikan ang lupain, ay kanilang pinapanghina 
ang loob nang manga anak ni israel upang huwag pumasok sa lupain na ibinigay nang panginoon sa 
kanila. 

at ang galit nang panginoon ay nagningas nang araw na yaon, at siya'y sumumpa na sinasabi, 

tunay na walang taong lumabas sa egipto, mula sa dalawang pung taong gulang na patanda, ay 
makakakita nang lupain na aking isinumpa kay abraham, kay isaac, at kay jacob: sapagka't sila'y hindi 
lubos na sumunod sa akin: 

liban si caleb na anak ni jephone na cenezeo, at si josue na anak ni nun: sapagka't sila'y sumunod na 
lubos sa panginoon. 

at ang galit nang panginoon ay nagningas laban sa israel, at kaniyang pinagala sila sa ilang, na apat na 
pung taon hanggang sa ang buong lahing yaon na gumawa nang masama sa paningin nang panginoon, 
ay nalipol. 

at, narito, kayo'y nagsipagtindig na kahalili nang inyong manga magulang, supling nang manga taong 
makasalanan, upang dagdagan pa ninyo ang mabangis na galit nang panginoon sa israel. 

sapagka't kung kayo'y lumihis nang pagsunod sa kaniya ay kaniyang iiwang muli sila sa ilang, at inyong 
lilipulin ang buong bayang ito. 

at sila'y nagsilapit sa kaniya, at nagsabi, gagawa kami rito nang manga kulungan sa aming manga hayop, 
at nang manga bayan sa aming manga bata: 

nguni't kami ay magsisipagalmas upang magpauna sa manga anak ni israel hanggang sa aming maipasok 
sa kanilang dakong karoroonan: at ang aming manga bata ay magsisitahan sa manga bayang nakukutaan 
dahil sa manga nagsisitahan sa lupain. 

kami ay hindi magsisibalik sa aming manga bahay, hanggang sa ang manga anak ni israel ay magari 
bawa't isa nang kaniyang sariling pag-aari. 

sapagka't hindi kami makikimana sa kanila sa kabilang ibayo nang jordan, at sa dako pa roon, sapagka't 
tinaglay na namin ang aming mana rito sa dakong silanganan nang jordan. 

at sinabi ni moises sa kanila, kung gagawin ninyo ang bagay na ito: kung kayo'y magsisipagalmas upang 
pumaroon sa harap nang panginoon sa pakikipagbaka, 

at bawa't may almas sa inyo ay daraan sa jordan sa harap nang panginoon, hanggang sa kaniyang 
mapalayas ang kaniyang manga kaaway sa harap niya. 

at ang lupain ay mapasuko sa harap nang panginoon: ay makababalik nga kayo pagkatapos, at hindi kayo 
magiging salarin sa panginoon, at sa israel, at ang lupaing ito ay magiging inyong pag-aari sa harap nang 
panginoon. 

nguni't kung hindi ninyo gagawing ganito ay, narito, kayo'y nagkasala laban sa panginoon: at talastasin 
ninyo na aabutin kayo nang inyong kasalanan. 

igawa ninyo nang manga siyudad ang inyong manga bata, at nang manga kulungan ang inyong manga 
tupa, at isagawa ninyo ang nabuka sa inyong bibig. 

at sinalita nang manga anak ni gad at nang manga anak ni ruben kay moises, na sinasabi, isasagawa nang 
iyong manga lingkod ang gaya nang iniutos nang aking panginoon. 

ang aming manga bata, ang aming manga asawa, ang aming kawan at ang aming buong bakahan ay 
matitira riyan sa manga bayan nang galaad: 

nguni't ang iyong manga lingkod ay magsisitawid, bawa't lalake na may almas sa pakikipagbaka, sa harap 
nang panginoon upang makipagbaka, gaya nang sinabi nang aking panginoon. 

sa gayo'y ipinagbilin sila ni moises kay eleazar na saserdote, at kay josue na anak ni nun, at sa manga 
pangulo sa manga sangbahayan nang manga magulang nang manga lipi nang manga anak ni israel. 

at sinabi sa kanila ni moises, kung ang manga anak ni gad at ang manga anak ni ruben ay magsisitawid 
na kasama ninyo sa jordan, ang lahat nang lalake na may almas sa pakikipagbaka, sa harap nang 
panginoon, at kung ang lupain ay mapasuko sa harap ninyo: ay ibibigay nga ninyo sa kanila na pinakaari 
ang lupain nang galaad. 

nguni't kung sila'y hindi tatawid na kasama ninyo na may almas, ay magkakaroon sila nang pag-aari na 
kasama ninyo sa lupain nang canaan. 

at ang manga anak ni gad at ang manga anak ni ruben ay nagsisagot, na nangagsasabi, kung paano ang 
sinabi nang panginoon sa iyong manga lingkod ay gayon ang gagawin namin, 

kami ay tatawid na may almas sa harap nang panginoon sa lupain nang canaan, at ang magiging pag-aari 
naming mana ay sa dakong ito nang jordan. 

at ibinigay ni moises sa kanila, sa manga anak ni gad, at sa manga anak ni ruben, at sa kalahati nang lipi 
ni manases na anak ni jose, ang kaharian ni sehon na hari nang manga amorrheo, at ang kaharian ni og 
na hari sa basan, ang lupain ayon sa manga bayan niyaon, sa loob nang manga hangganan niyaon, sa 
makatuwid baga'y ang manga bayan sa palibot nang lupain. 

at itinayo nang manga anak ni gad ang dibon, at ang ataroth, at ang aroer, 

at ang ataroth-sophan, at ang jazer, at ang jogbaa, 

at ang beth-nimra at ang bet-haran: na manga bayang nakukutaan, at kulungan din naman nang manga 
tupa. 

at itinayo naman nang manga anak ni ruben ang hesbon, at ang eleale, at ang ciriathaim, 

at ang nebo, at ang baal-meon, (na ang pangalan nang manga yaon ay binago,) at ang sibma: at nilagyan 
nang ibang manga pangalan ang manga bayan na kanilang itinayo. 

at ang manga anak ni machir na anak ni manases ay nagsiparoon sa galaad, at kanilang sinakop, at 
pinalayas ang manga amorrheo na nandoon. 

at ibinigay ni moises ang galaad kay machir na anak ni manases, at kaniyang tinahanan. 

at si jair na anak ni manases ay naparoon at sinakop ang manga bayan niyaon at tinawag na havoth-jair. 
at si noba ay naparoon at sinakop ang kenath, at ang manga nayon niyaon, at tinawag na noba, ayon sa 
kaniyang sariling pangalan. 

ito ang manga paglalakbay nang manga anak ni israel, nang sila'y magsilabas sa lupain nang egipto, ayon 
sa kanilang manga hukbo sa ilalim nang kapangyarihan ni moises at ni aaron. 

at isinulat ni moises ang kanilang manga pagyao ayon sa kanilang manga paglalakbay alinsunod sa utos 
nang panginoon: at ito ang kanilang manga paglalakbay ayon sa kanilang manga pagyao. 

at sila'y nagsipaglakbay mula sa rameses nang unang buwan, nang ikalabing limang araw nang unang 
buwan, nang kinabukasan pagkatapos nang paskua ay nagsialis ang manga anak ni israel na may kamay 
na nakataas sa paningin nang lahat nang manga taga egipto, 

samantalang inililibing nang manga taga egipto ang lahat nang kanilang panganay, na nilipol nang 
panginoon sa gitna nila: na pati nang kanilang manga diyos ay hinatulan nang panginoon. 

at ang manga anak ni israel ay naglakbay mula sa rameses at humantong sa succoth. 

at sila'y naglakbay mula sa succoth at humantong sa etham na nasa gilid nang ilang. 

at sila'y naglakbay mula sa etham, at lumiko sa pi-hahiroth, na nasa tapat nang baal-sephon: at 
humantong sa tapat nang migdol. 

at sila'y naglakbay mula sa tapat nang hahiroth, at nagsipagdaan sa gitna nang dagat hanggang sa ilang: 
at sila'y naglakbay na tatlong araw sa ilang nang etham at humantong sa mara. 

at sila'y naglakbay mula sa mara, at dumating sa elim: at sa elim ay may labing dalawang bukal nang 
tubig at pitong pung puno nang palma, at sila'y humantong doon. 

at sila'y naglakbay mula sa elim, at humantong sa tabi nang dagat na mapula. 

at sila'y naglakbay mula sa dagat na mapula, at humantong sa ilang nang zin. 

at sila'y naglakbay mula sa ilang nang zin, at humantong sa dophca. 

at sila'y naglakbay mula sa dophca, at humantong sa alus. 

at sila'y naglakbay mula sa alus, at humantong sa rephidim, na doon, nga walang tubig na mainom ang 
bayan. 

at sila'y naglakbay mula sa rephidim, at humantong sa ilang nang sinai. 

at sila'y naglakbay mula sa ilang nang sinai, at humantong sa kibroth-hataava. 

at sila'y naglakbay mula sa kibroth-hataava, at humantong sa haseroth. 

at sila'y naglakbay mula sa haseroth, at humantong sa ritma. 

at sila'y naglakbay mula sa ritma, at humantong sa rimmon-peres. 

at sila'y naglakbay mula sa rimmon-peres, at humantong sa libna. 

at sila'y naglakbay mula sa libna, at humantong sa rissa. 

at sila'y naglakbay mula sa rissa, at humantong sa ceelatha. 

at sila'y naglakbay mula sa ceelatha at humantong sa bundok nang sepher. 

at sila'y naglakbay mula sa bundok nang sepher, at humantong sa harada. 

at sila'y naglakbay mula sa harada, at humantong sa maceloth. 

at sila'y naglakbay mula sa maceloth, at humantong sa tahath. 

at sila'y naglakbay mula sa tahath at humantong sa tara. 

at sila'y naglakbay mula sa tara, at humantong sa mithca. 

at sila'y naglakbay mula sa mithca, at humantong sa hasmona. 

at sila'y naglakbay mula sa hasmona, at humantong sa moseroth. 

at sila'y naglakbay mula sa moseroth, at humantong sa bene-jaacan. 

at sila'y naglakbay mula sa bene-jaacan, at humantong sa horhagidgad. 

at sila'y naglakbay mula sa horhagidgad at humantong sa jotbatha. 

at sila'y naglakbay mula sa jotbatha, at humantong sa abrona. 

at sila'y naglakbay mula sa abrona, at humantong sa esion-geber. 

at sila'y naglakbay mula sa esion-geber, at humantong sa ilang nang zin (na siya ring cades). 

at sila'y naglakbay mula sa cades, at humantong sa bundok nang hor, sa gilid nang lupain nang edom. 
at si aaron na saserdote ay sumampa sa bundok nang hor sa utos nang panginoon, at namatay roon, sa 
ikaapat na pung taon, pagkaalis nang manga anak ni israel sa lupain nang egipto, sa ikalimang buwan, 
nang unang araw nang buwan. 

at si aaron ay may isang daan at dalawang pu't tatlong taon nang siya'y mamatay sa bundok nang hor. 
at ang cananeo na hari sa arad, na tumatahan sa timugan, sa lupain nang canaan, ay nakarinig nang 
pagdating nang manga anak ni israel. 

at sila'y naglakbay mula sa bundok nang hor, at humantong sa salmona. 

at sila'y naglakbay mula sa salmona, at humantong sa phunon. 

at sila'y naglakbay mula sa phunon, at humantong sa oboth. 

at sila'y naglakbay mula sa oboth, at humantong sa igeabarim, sa hangganan nang moab. 

at sila'y naglakbay mula sa igeabarim, at humantong sa dibon-gad. 

at sila'y naglakbay mula sa dibon-gad, at humantong sa almon-diblathaim. 

at sila'y naglakbay mula sa almon-diblathaim, at humantong sa manga bundok nang abarim, sa harap 
nang nebo. 

at sila'y naglakbay mula sa manga bundok nang abarim, at humantong sa manga kapatagan nang moab, 
sa tabi nang jordan, sa tapat nang jerico. 

at sila'y humantong sa tabi nang jordan, mula sa beth-jesimoth hanggang sa abel-sitim, sa manga 
kapatagan nang moab. 

at sinalita nang panginoon kay moises sa manga kapatagan nang moab sa tabi nang jordan, sa tapat 
nang jerico, na sinasabi, 

salitain mo sa manga anak ni israel, at sabihin mo sa kanila, pagtawid ninyo sa jordan sa lupain nang 
canaan, 

ay inyo ngang palalayasin ang lahat nang nananahan sa lupain sa harap ninyo, at inyong sisirain ang 
lahat nang kanilang manga batong tinapyasan, at inyong sisirain ang lahat nang kanilang manga 
larawang binubo, at inyong gigibain ang lahat nang kanilang manga mataas na dako: 

at inyong ariin ang lupain, at tatahan kayo roon: sapagka't sa inyo ibinigay ko ang lupain upang ariin. 
at inyong aariin ang lupain sa sapalaran ayon sa inyong manga angkan, sa marami ay magbibigay kayo 
nang maraming mana, at sa kaunti ay magbibigay kayo nang kaunting mana: kung kanino mahulog ang 

palad sa bawa't isa, ay yaon ang magiging kaniya: ayon sa manga lipi nang inyong manga magulang ay 
inyong mamanahin. 

nguni't kung hindi ninyo palalayasin ang manga nananahanan sa lupain sa harap ninyo, ay magiging 
parang manga tibo nga sa inyong manga mata, at parang manga tinik sa inyong manga tagiliran ang 
manga ititira ninyo sa kanila, at kanilang babagabagin kayo sa lupain na inyong tinatahanan. 

at mangyayari, na kung ano ang iniisip kong gawin sa kanila, ay gayon ang gagawin ko sa inyo. 

at sinalita nang panginoon kay moises, na sinasabi, 

iutos mo sa manga anak ni israel, at sabihin mo sa kanila, pagpasok ninyo sa lupain nang canaan, (na ito 
ang lupaing mahuhulog sa inyo na pinakamana, ang lupain nang canaan ayon sa manga hangganan 
niyaon), 

at inyong hahantungan ang dakong timugan mula sa ilang nang zin hanggang sa gilid nang edom, at ang 
inyong hangganang timugan ay magiging mula sa dulo nang dagat na alat sa dakong silanganan: 

at ang inyong hangganan ay paliko sa dakong timugan sa sampahan nang acrabbim, at patuloy hanggang 
sa zin: at ang manga labasan niyaon ay magiging sa dakong timugan nang cades-barnea: at mula rito ay 
pasampa sa hasar-addar, at patuloy sa asmon: 

at ang hangganan ay paliko mula sa asmon hanggang sa batis nang egipto, at ang magiging manga 
labasan niyaon ay sa dagat. 

at ang magiging inyong hangganang kalunuran ay ang malaking dagat at ang baybayin niyaon: ito ang 
magiging inyong hangganang kalunuran. 

at ito ang magiging inyong hangganang hilagaan mula sa malaking dagat ay inyong gagawing 
palatandaan ang bundok nang hor: 

mula sa bundok nang hor ay inyong gagawing palatandaan ang pasukan nang hamath, at ang magiging 
manga labasan nang hangganan ay sa sedad, 

at ang magiging hangganan ay palabas sa ziphron, at ang magiging manga labasan niyaon, ay ang hasar- 
enan: ito ang magiging inyong hangganang hilagaan. 

at inyong gagawing palatandaan ang inyong hangganang silanganan mula sa hasar-enan hanggang 
sepham: 

at ang hangganan ay pababa mula sa sepham hanggang sa ribla, sa dakong silanganan nang ain, at ang 
hangganan ay pababa at abot hanggang sa gilid nang dagat nang cinnereth sa dakong silanganan: 

at ang hangganan ay pababa sa jordan, at ang magiging manga labasan niyaon ay abot sa dagat na alat: 
ito ang magiging inyong lupain, ayon sa manga hangganan niyaon sa palibot. 

at iniutos ni moises sa manga anak ni israel, na sinasabi, ito ang lupain na inyong mamanahin sa 
pamamagitan nang sapalaran, na iniutos nang panginoon na ibigay sa siyam na lipi, at sa kalahating lipi, 
sapagka't ang lipi nang manga anak ni ruben ayon sa manga sangbahayan nang kanilang manga 
magulang, at ang lipi nang manga anak ni gad ayon sa manga sangbahayan nang kanilang manga 
magulang, ay nagsitanggap na, at gayon din naman ang kalahating lipi ni manases ay nagsitanggap na 
nang kanilang mana: 

ang dalawang lipi na ito, at ang kalahating lipi ay nagsitanggap na nang kanilang mana sa dako roon nang 
jordan sa dakong silanganan nang jerico, sa dakong sinisikatan nang araw. 

at sinalita nang panginoon kay moises, na sinasabi, 

ito ang manga pangalan nang manga lalake na magbabahagi nang lupain sa inyo na pinakamana: si 
eleazar na saserdote, at si josue na anak ni nun. 

at maglalagay kayo nang isang prinsipe sa bawa't lipi, upang magbahagi nang lupain na pinakamana. 

at ito ang manga pangalan nang manga lalake: sa lipi ni juda, ay si caleb na anak ni jephone. 

at sa lipi nang manga anak ni simeon, ay si samuel na anak ni ammiud. 

sa lipi ni benjamin, ay si elidad na anak ni chislon. 

at sa lipi nang manga anak ni dan, ay ang prinsipe bucci na anak ni jogli. 

sa manga anak ni jose: sa lipi nang manga anak ni manases, ay ang prinsipe haniel na anak ni ephod: 

at sa lipi nang manga anak ni ephraim, ay ang prinsipe chemuel na anak ni siphtan. 

at sa lipi nang manga anak ni zabulon, ay ang prinsipe elisaphan na anak ni pharnach. 

at sa lipi nang manga anak ni issachar, ay ang prinsipe paltiel na anak ni azan. 

at sa lipi nang manga anak ni aser, ay ang prinsipe ahiud na anak ni selomi. 

at sa lipi nang manga anak ni nephtali, ay ang prinsipe pedael na anak ni ammiud. 

ito yaong manga inutusan nang panginoon na bumahagi nang mana sa manga anak ni israel sa lupain 
nang canaan. 

at sinalita nang panginoon kay moises sa manga kapatagan nang moab sa tabi nang jordan sa jerico, na 
sinasabi, 

iutos mo sa manga anak ni israel, na kanilang bigyan ang manga levita sa mana na kanilang pag-aari, 
nang manga bayan na matahanan, at ang manga pastulan sa palibot nang manga bayang yaon ay 
ibibigay ninyo sa manga levita, 

at mapapasa kanila ang manga bayan upang tahanan, at ang kanilang manga pastulan ay sa kanilang 
manga kawan, at sa kanilang manga pag-aari, at sa lahat nilang manga hayop. 

at ang manga pastulan sa manga bayan, na inyong ibibigay sa manga levita, ay isang libong siko sa 
palibot mula sa kuta nang bayan hanggang sa dakong labas. 

at ang inyong susukatin sa labas nang bayan sa dakong silanganan ay dalawang libong siko, at sa dakong 
timugan ay dalawang libong siko, at sa dakong kalunuran ay dalawang libong siko, at sa dakong hilagaan 
ay dalawang libong siko, na ang bayan ay sa gitna. ito ang magiging sa kanila'y manga pastulan sa manga 
bayan. 

at ang manga bayan na inyong ibibigay sa manga levita ay ang anim na bayan na ampunan, na siya 
ninyong ibibigay na matatakasan nang nakamatay nang tao: at bukod sa rito ay magbibigay kayo nang 
apat na pu't dalawang bayan. 

lahat nang manga bayan na inyong ibibigay sa manga levita ay apat na pu't walong bayan: inyong 
ibibigay sangpu nang kanilang manga pastulan. 

at tungkol sa manga bayan na pag-aari nang manga anak ni israel na inyong ibibigay ay kukuha kayo 
nang marami sa marami: at sa kaunti ay kukuha kayo nang kaunti: bawa't isa ayon sa kaniyang mana na 
kaniyang minamana ay magbibigay sa kaniyang manga bayan sa manga levita. 

at sinalita nang panginoon kay moises, na sinasabi, 

salitain mo sa manga anak ni israel, at sabihin mo sa kanila, pagkaraan ninyo nang jordan sa lupain nang 
canaan, 

ay pipili nga kayo nang manga bayan na maging manga bayang ampunan sa inyo, upang ang nakamatay 
nang tao na pumatay nang sinomang tao na hindi sinasadya, ay makatakas doon. 

at ang manga bayang yaong ay magiging sa inyo'y pinaka ampunan laban sa manghihiganti, upang ang 
nakamatay ay huwag mamatay, hanggang sa maitayo sa kapisanan na hatulan. 

at ang manga bayan na inyong ibibigay ay anim na bayang ampunan sa inyo. 

magbibigay kayo nang tatlong bayan sa dako roon nang jordan, at tatlong bayan ang ibibigay ninyo sa 
lupain nang canaan, siyang magiging manga bayang ampunan. 

sa manga anak ni israel, at sa taga ibang lupa, at sa makikipamayan sa kanila ay magiging ampunan ang 
anim na bayang ito: upang ang bawa't nakamatay nang sinomang tao, na hindi sinasadya, ay makatakas 
doon. 

nguni't kung kaniyang saktan ang kaniyang kapuwa nang isang kasangkapang bakal, na ano pa't 
namatay, siya nga'y mamamatay tao, ang mamamatay tao ay walang pagsalang papatayin. 

at kung kaniyang saktan nang isang batong tangan niya sa kamay na ikamamatay nang isang tao, at 
namatay nga, mamamatay tao siya: ang mamamatay tao ay walang pagsalang papatayin. 

o kung kaniyang saktan nang isang almas na kahoy na tangan niya sa kamay na ikamamatay nang tao, at 
namatay nga, ay mamamatay tao siya: ang mamamatay tao ay walang pagsalang papatayin. 

ang manghihiganti sa dugo ay siyang papatay sa pumatay: pagka nasumpungan niya ay kaniyang 
papatayin. 

at kung kaniyang itinulak sa kapootan, o kaniyang hinagis na binanta, ano pa't siya'y namatay, 

o sa pakikipagkaalit ay sinaktan niya nang kaniyang kamay, na ano pa't siya'y namatay: siya na sumakit 
ay walang pagsalang papatayin: siya'y mamamatay tao: ang manghihiganti sa dugo ay siyang papatay sa 
pumatay, pagka nasumpungan niya. 

nguni't kung sa kabiglaanan ay kaniyang maitulak na walang pakikipagkaalit, o mahagisan niya nang 
anomang bagay na hindi binanta, 

o nang anomang bato na ikamamatay nang tao, na hindi niya nakikita at kaniyang maihagis sa kaniya, na 
ano pa't namatay at hindi niya kaaway, at hindi niya pinagaakalaan nang masama: 

kung gayo'y ang kapisanan ang siyang hahatol sa sumakit at sa manghihiganti sa dugo, ayon sa manga 
kahatulang ito: 

at ililigtas nang kapisanan ang nakamatay sa kamay nang manghihiganti sa dugo, at siya'y pababalikin 
nang kapisanan sa kaniyang bayang ampunan, na kaniyang tinakasan: at siya'y tatahan doon hanggang 
sa pagkamatay nang pangulong saserdote, na pinahiran nang banal na langis. 

nguni't kung ang nakamatay ay lumabas sa anomang dahilan, sa hangganan nang kaniyang bayang 
ampunan, na kaniyang tinakasan, 

at masumpungan siya nang manghihiganti sa dugo sa labas nang hangganan nang kaniyang bayang 
ampunan, at patayin nang manghihiganti sa dugo ang nakamatay, ay hindi siya magiging salarin sa dugo, 
sapagka't siya'y nararapat na tumira sa kaniyang bayang ampunan, hanggang sa pagkamatay nang 
dakilang saserdote: nguni't pagkamatay nang dakilang saserdote ang nakamatay ay makababalik sa 
lupain nang kaniyang pag-aari. 

at ang manga bagay na ito ay magiging isang palatuntunan sa kahatulan sa inyo, sa buong panahon nang 
inyong manga lahi sa lahat nang inyong manga tahanan. 

sinomang pumatay sa kaninoman, ay papatayin ang pumatay sa patotoo nang manga saksi: nguni't ang 
isang saksi ay hindi makapagpapatotoo laban sa kaninomang tao upang patayin. 

bukod sa rito, huwag kayong tatanggap nang suhol sa buhay nang pumatay na nagiging salarin sa 
pagpapatay: kundi siya'y walang pagsalang papatayin. 

at huwag kayong tatanggap nang suhol sa kaninomang tumakas sa kaniyang bayang ampunan, upang 
bumalik na manahan sa kaniyang lupain, hanggang sa pagkamatay nang dakilang saserdote. 

kaya't huwag ninyong dudumhan ang lupain na inyong kinaroroonan, sapagka't ang dugo ay 
nagpaparumi nang lupain: at walang paglilinis na magagawa sa lupa dahil sa dugo na nabubo doon, 
kundi sa pamamagitan nang dugo niyaong nagbubo. 

at huwag ninyong dudumhan ang lupain na inyong tinatahanan, na ako'y tumahan sa gitna niyan: 
sapagka't akong panginoon ay tumatahan sa gitna nang manga anak ni israel. 

at ang manga pangulo nang manga sangbahayan nang manga magulang nang manga anak ni galaad, na 
anak ni machir, na anak ni manases, sa manga angkan nang manga anak ni jose, ay nagsilapit, at 
nagsalita sa harap ni moises at sa harap nang manga prinsipe, na manga pangulo sa manga sangbahayan 
nang manga magulang nang manga anak ni israel: 

at sinabi nila, ang panginoon ay nagutos sa aking panginoon na ibigay sa sapalaran ang lupain na 
pinakamana sa manga anak ni israel: at inutusan din naman nang panginoon ang aking panginoon na 
ibigay ang mana ni salphaad na aming kapatid sa kaniyang manga anak na babae. 

at kung sila'y magasawa sa kaninoman sa manga anak nang ibang manga lipi nang manga anak ni israel 
ay aalisin nga ang mana nila na mula sa mana nang aming manga magulang, at sa idaragdag sa mana 
nang lipi na kinauukulan nila: sa gayo'y aalisin sa manang naukol sa amin. 

at pagjujubileo nang manga anak ni israel, ay idaragdag nga ang kanilang mana sa mana nang lipi na 
kanilang kinaukulan: sa gayo'y ang kanilang mana ay aalisin sa mana nang lipi nang aming manga 
magulang. 

at iniutos ni moises sa manga anak ni israel ayon sa salita nang panginoon na sinasabi, ang lipi nang 
manga anak ni jose ay nagsasalita nang matuwid. 

ito ang bagay na iniutos nang panginoon tungkol sa manga anak na babae ni salphaad, na sinasabi, 
magasawa sila sa kaninomang kanilang magalingin: nguni't sa angkan nang lipi lamang nang kanilang 
ama magasawa sila. 

sa gayon ay hindi magkakalipatlipat ang mana nang manga anak ni israel sa iba't ibang lipi: sapagka't ang 
manga anak ni israel ay masasanib bawa't isa sa mana nang lipi nang kaniyang manga magulang. 

at bawa't anak na babae na nagaari sa anomang lipi nang manga anak ni israel ay magasawa sa isa nang 
angkan nang lipi nang kaniyang ama, upang ang manga anak ni israel ay magmana bawa't isa nang mana 
nang kaniyang manga magulang. 

sa gayon ay hindi magkakalipatlipat ang mana sa ibang lipi, sapagka't ang manga lipi nang manga anak ni 
israel ay masasanib bawa't isa sa kaniyang sariling mana. 

kung paanong iniutos nang panginoon kay moises, ay gayong ginawa nang manga anak na babae ni 
salphaad: 

sapagka't si maala, si tirsa, si holga, at si milca, at si noa, na manga anak na babae ni salphaad ay 
nagsipagasawa sa manga anak nang manga kapatid nang kanilang ama. 

sila'y nag-asawa sa manga angkan nang manga anak ni manases na anak ni jose; at ang kanilang mana ay 
naiwan sa lipi nang angkan nang ama nila. 

ito ang manga utos at ang manga kahatulan, na iniutos nang panginoon sa pamamagitan ni moises sa 
manga anak ni israel sa manga kapatagan nang moab sa tabi nang jordan sa jerico. 

ito ang manga salita na sinalita ni moises sa buong israel sa dako roon nang jordan sa ilang, sa araba na 
katapat nang suph, sa pagitan nang paran, at nang thopel, at nang laban, at nang haseroth, at nang di- 
zahab. 

labing isang araw na lakbayin mula sa horeb kung dadaan nang bundok nang seir hanggang sa cades- 
barnea. 

at nangyari nang ikaapat na pung taon, nang ikalabing isang buwan, nang unang araw nang buwan, na 
nagsalita si moises sa manga anak ni israel, tungkol sa lahat na ibinigay sa kaniyang utos nang panginoon 
sa kanila, 

pagkatapos na kaniyang masaktan si sehon na hari nang manga amorrheo, na tumatahan sa hesbon, at 
si og na hari sa basan, na tumatahan sa astarot sa edrei: 

sa dako roon nang jordan, sa lupain nang moab, pinasimulan ni moises na ipinahayag ang kautusang ito, 
na sinasabi, 

ang panginoon nating diyos ay nagsalita sa atin sa horeb, na nagsasabi, kayo'y nakatahan nang malaon 
sa bundok na ito: 

pumihit kayo, at kayo'y maglakbay, at kayo'y pumaroon sa lupaing maburol nang manga amorrheo, at sa 
lahat nang manga dakong malapit, sa araba, sa lupaing maburol, at sa mababang lupain, at sa timugan, 
at sa baybayin nang dagat, sa lupain nang manga cananeo at sa lebano, hanggang sa malaking ilog, na 
ilog eufrates. 

narito, aking inilagay ang lupain sa harap ninyo: inyong pasukin at ariin ang lupain na isinumpa nang 
panginoon sa inyong manga magulang, kay abraham, kay isaac, at kay jacob, na ibibigay sa kanila at sa 
kanilang binhi pagkamatay nila. 

at ako'y nagsalita sa inyo nang panahong yaon na sinasabi, hindi ko madadalang magisa kayo: 

pinarami kayo nang panginoon ninyong diyos, at, narito, kayo sa araw na ito ay gaya nang manga bituin 
sa langit sa karamihan. 

kayo nawa'y dagdagan nang panginoon, nang diyos nang inyong manga magulang, nang makalibo pa sa 
dami ninyo ngayon, at kayo nawa'y pagpalain, na gaya nang ipinangako niya sa inyo! 

paanong madadala kong magisa ang inyong ligalig, at ang inyong pasan, at ang inyong pagkakaalitan? 

kumuha kayo sa inyo nang manga lalaking pantas, at nakakaalam, at kilala, ayon sa inyong manga lipi, at 
sila'y aking gagawing pangulo sa inyo. 

at kayo'y sumagot sa akin at nagsabi, ang bagay na iyong sinalita ay mabuting gawin namin. 

sa gayo'y kinuha ko sa inyo ang manga pangulo nang inyong manga lipi, na manga taong pantas, at 
kilala, at akin silang ginawang pangulo sa inyo, na manga punong kawal nang libolibo, at manga punong 
kawal nang manga daandaan, at manga punong kawal nang manga limangpu-limangpu, at manga 
punong kawal nang manga sangpu-sangpu, at manga pinuno ayon sa inyong manga lipi. 

at aking pinagbilinan ang inyong manga hukom nang panahong yaon na sinasabi, inyong dinggin ang 
manga usap nang inyong manga kapatid, at inyong hatulan nang matuwid ang tao at ang kaniyang 
kapatid, at ang taga ibang lupa na kasama niya. 

huwag kayong magtatangi nang tao sa kahatulan, inyong didinggin ang maliliit, na gaya nang malaki: 
huwag kayong matatakot sa mukha nang tao, sapagka't ang kahatulan ay sa diyos: at ang usap na 
napakahirap sa inyo, ay inyong dadalhin sa akin, at aking didinggin. 

at aking iniutos sa inyo nang panahong yaon ang lahat nang manga bagay na inyong dapat gagawin. 

at tayo ay naglakbay mula sa horeb at ating tinahak yaong buong malawak at kakilakilabot na ilang na 
inyong nakita, sa daang patungo sa lupaing maburol nang manga amorrheo, na gaya nang iniutos nang 
panginoon nating diyos sa atin, at tayo'y dumating sa cades-barnea. 

at aking sinabi sa inyo, inyong narating ang lupaing maburol nang manga amorrheo na ibinibigay sa atin 
nang panginoon nating diyos. 

narito, inilalagay nang panginoon ninyong diyos ang lupain sa harap mo: sampahin mo, ariin mo, na gaya 
nang sinalita sa iyo nang panginoon, nang diyos nang iyong manga magulang, huwag kang matakot, ni 
manglupaypay. 

at kayo'y lumapit sa akin, bawa't isa sa inyo, at nagsabi, tayo'y magsugo nang manga lalake sa unahan 
natin, upang kanilang kilalanin ang lupain para sa atin, at magbigay alam sa atin nang daang ating 
marapat sampahan, at nang manga bayang ating daratnin. 

at ang bagay na yaon ay inakala kong magaling: at ako'y kumuha nang labing dalawang lalake sa inyo, na 
isang lalake sa bawa't lipi. 

at sila'y pumihit at sumampa sa bundok, at dumating hanggang sa libis nang escol, at kanilang tiniktikan. 
at sila'y nagbitbit nang bunga nang lupain sa kanilang manga kamay, at kanilang ipinanaog sa atin, at 
sila'y nagdala nang kasagutan at nagsabi, mabuting lupain ang ibinibigay sa atin nang panginoon nating 
diyos. 

gayon ma'y hindi kayo umakyat, kundi nanghimagsik kayo laban sa utos nang panginoon ninyong diyos. 
at kayo'y dumaing sa inyong manga tolda, at inyong sinabi, sapagka't kinapootan tayo nang panginoon, 
ay inilabas tayo sa lupain nang egipto, upang tayo'y ibigay sa kamay nang manga amorrheo, upang 
tayo'y lipulin. 

saan tayo sasampa? pinapanglupaypay nang ating manga kapatid ang ating puso, na sinasabi, ang 
manga tao ay malalaki at matataas kay sa atin, ang manga bayan ay malalaki at nakukutaan nang 
hanggang sa himpapawid: at bukod dito'y aming nakita roon ang manga anak nang manga anaceo. 
nang magkagayo'y sinabi ko sa inyo, huwag kayong mangilabot ni matakot sa kanila. 

ang panginoon ninyong diyos, na nangunguna sa inyo, ay kaniyang ipakikipaglaban kayo, ayon sa lahat 
nang kaniyang ginawa sa egipto dahil sa inyo sa harap nang inyong manga mata, 

at sa ilang, na inyong kinakitaan kung paanong dinala ka nang panginoon ninyong diyos, na gaya nang 
pagdadala nang tao sa kaniyang anak, sa buong daang inyong nilakaran hanggang sa dumating kayo sa 
dakong ito. 

gayon ma'y sa bagay na ito, ay hindi kayo sumampalataya sa panginoon ninyong diyos, 

na nagpauna sa inyo sa daan, upang ihanap kayo nang dakong mapagtatayuan nang inyong manga tolda, 
na nasa apoy pagka gabi, upang ituro sa inyo kung saang daan kayo dadaan, at nasa ulap pagka araw. 

at narinig nang panginoon ang tinig nang inyong manga salita, at nag-init, at sumumpa, na nagsasabi, 

tunay na hindi makikita nang isa man nitong manga taong masamang lahi ang mabuting lupain na aking 
isinumpang ibigay sa inyong manga magulang, 

liban si caleb na anak ni jephone: at siya ang makakakita, at sa kaniya ko ibibigay ang lupain na kaniyang 
tinuntungan, at sa kaniyang manga anak: sapagka't siya'y lubos na sumunod sa panginoon. 

ang panginoon ay nagalit din sa akin, dahil sa inyo, na nagsasabi, ikaw man ay hindi papasok doon: 

si josue na anak ni nun, na nakatayo sa harap mo, ay siyang papasok doon: palakasin mo ang kaniyang 
loob, sapagka't kaniyang ipamamana sa israel. 

bukod dito'y ang inyong manga bata, na inyong sinasabing magiging bihag, at ang inyong manga anak na 
sa araw na ito ay hindi nakakaalam nang mabuti o nang masama, ay sila ang papasok doon, at sa kanila'y 
aking ibibigay, at kanilang aariin. 

nguni't tungkol sa inyo, ay bumalik kayo, at maglakbay kayo sa ilang sa daang patungo sa dagat na 
mapula. 

nang magkagayo'y sumagot kayo at sinabi ninyo sa akin, kami ay nagkasala laban sa panginoon, kami ay 
sasampa at lalaban, ayon sa buong iniutos sa amin nang panginoon naming diyos. at nagsipagsakbat 
bawa't isa sa inyo nang kanikaniyang sandata na pangdigma, at kayo'y nagmadaling sumampa sa 
bundok. 

at sinabi sa akin nang panginoon, sabihin mo sa kanila, huwag kayong sumampa, ni lumaban, sapagka't 
ako'y wala sa inyo, baka kayo'y masugatan sa harap nang inyong manga kaaway. 

gayon sinalita ko sa inyo, at hindi ninyo dininig, kundi kayo'y nanghimagsik laban sa utos nang 
panginoon, at naghambog at umakyat sa bundok. 

at ang manga amorrheo na tumatahan sa bundok na yaon, ay nagsilabas na laban sa inyo, at kayo'y 
hinabol, na gaya nang ginagawa nang manga pukyutan, at kayo'y tinalo sa seir, hanggang sa horma. 

at kayo'y bumalik at umiyak sa harap nang panginoon, nguni't hindi dininig nang panginoon ang inyong 
tinig, ni pinakinggan kayo. 

sa gayon, ay natira kayong malaon sa cades, ayon sa manga araw na inyong itinira roon. 

nang magkagayo'y pumihit tayo, at lumakad tayo sa ilang na daang patungo sa dagat na mapula, gaya 
nang sinalita sa akin nang panginoon, at tayo'y malaong lumigid sa bundok nang seir. 

at ang panginoon ay nagsalita sa akin, na sinasabi, 

malaon na ninyong naligid ang bundok na ito: lumiko kayo sa dakong hilagaan. 

at iutos mo sa bayan, na iyong sabihin, kayo'y dadaan sa hangganan nang inyong manga kapatid na 
manga anak ni esau, na tumatahan sa seir; at sila'y matatakot sa inyo. magsipagingat nga kayong 
mabuti: 

huwag kayong makipagkaalit sa kanila: sapagka't hindi ko ibibigay sa inyo ang kanilang lupain, kahit ang 
natutungtungan nang talampakan nang isang paa: sapagka't ibinigay ko kay esau, na pinakaari ang 
bundok nang seir. 

kayo'y bibili sa kanila nang pagkain sa pamamagitan nang salapi, upang kayo'y makakain, at kayo'y bibili 
rin sa kanila nang tubig sa pamamagitan nang salapi, upang kayo'y makainom. 

sapagka't pinagpala ka nang panginoon mong diyos, sa lahat nang gawa nang iyong kamay, kaniyang 
natalastas ang iyong paglalakbay dito sa malawak na ilang, sa loob nitong apat na pung taon ay sumaiyo 
ang panginoon mong diyos, ikaw ay di kinulang nang anoman. 

gayon tayo nagdaan sa ating manga kapatid, na manga anak ni esau, na tumatahan sa seir, mula sa daan 
nang araba, mula sa elath at mula sa esion-geber. at tayo'y bumalik at nagdaan sa ilang nang moab. 

at sinabi sa akin nang panginoon, huwag mong kaalitin ang moab, ni kakalabanin sila sa digma, sapagka't 
hindi kita bibigyan sa kaniyang lupain nang pinakaari, sapagka't aking ibinigay na pinakaari ang ar sa 
manga anak ni lot. 

(ang manga emimeo ay nanahan doon noong una, bayang malaki, at marami, at matataas na gaya nang 
manga anaceo: 

ang manga ito man ay ibinilang na manga rephaim, na gaya nang manga anaceo: nguni't tinatawag 
silang emimeo nang manga moabita. 

ang manga hereo man ay tumahan sa seir noong una, nguni't ang manga anak ni esau ay humalili sa 
kanila, at nalipol sila nang manga ito sa harap din nila, at tumahan na kahalili nila, gaya nang ginawa 
nang israel sa lupaing kaniyang pag-aari, na ibinigay nang panginoon sa kanila.) 

ngayon, tumindig kayo, at tumawid kayo sa batis nang zered. at tayo'y tumawid sa batis nang zered. 

at ang manga araw na ating ipinaglakad mula sa cades-barnea hanggang sa tayo'y nakarating sa batis 
nang zered, ay tatlong pu't walong taon, hanggang sa ang buong lahi nang manga lalaking mangdidigma 
ay nalipol sa gitna nang kampamento, gaya nang isinumpa sa kanila nang panginoon. 

bukod dito'y ang kamay nang panginoon ay naging laban sa kanila, upang lipulin sila sa gitna nang 
kampamento, hanggang sa sila'y nalipol. 

kaya't nangyari, nang malipol at mamatay sa gitna nang bayan ang lahat nang lalaking mangdidigma. 

ay sinalita sa akin nang panginoon, na sinasabi, 

ikaw ay dadaan sa araw na ito sa ar, na hangganan nang moab: 

at pagka ikaw ay matatapat sa manga anak ni ammon, ay huwag kang manampalasan sa kanila ni 
makipagtalo sa kanila: sapagka't hindi ko ibibigay sa iyo na pinakaari ang lupain nang manga anak ni 
ammon: sapagka't aking ibinigay na pinakaari sa manga anak ni lot. 

(yaon man ay ibinilang na lupain nang manga rephaim: ang manga rephaim ang tumatahan doon noong 
una, nguni't tinawag na manga zomz0ommeo nang manga ammonita; 

bayang malaki at marami at matataas na gaya nang manga anaceo; nguni't nilipol sila nang panginoon sa 
harap nila, at sila'y humalili sa kanila, at tumahang kahalili nila: 

gaya nang ginawa nang panginoon sa manga anak ni esau, na tumatahan sa seir, nang kaniyang lipulin 
ang manga horeo sa harap nila, at sila'y humalili sa kanila, at tumahang kahalili nila hanggang sa araw na 
ito: 

at ang manga heveo na nangagsitahan sa manga nayon hanggang sa gaza, ay nilipol nang manga 
caftoreo na nangagmula sa caftor, at tumahang kahalili nila.) 

magsitindig kayo, kayo'y maglakbay, at magdaan kayo sa libis nang arnon: narito, aking ibinigay sa iyong 
kamay si sehon na amorrheo, na hari sa hesbon, at ang kaniyang lupain: pasimulan mong ariin, at 
kalabanin mo siya sa digma. 

sa araw na ito ay pasisimulan kong ilagay sa manga bayang nangasa silong nang buong langit, ang sindak 
sa iyo at ang takot sa iyo, na maririnig nila ang iyong kabantugan, at magsisipanginig, at mangahahapis, 
dahil sa iyo. 

at ako'y nagsugo nang manga sugo mula sa ilang nang cademoth kay sehon na hari sa hesbon na may 
mapayapang pananalita, na sinasabi, 

paraanin mo ako sa iyong lupain: sa daan lamang ako lalakad, hindi ako liliko maging sa kanan ni sa 
kaliwa. 

pagbibilhan mo ako nang pagkain sa salapi, upang makakain ako, at bibigyan mo ako nang tubig sa 
salapi, upang makainom ako, paraanin mo lamang ako nang aking manga paa, 

gaya nang ginawa sa akin nang manga anak ni esau, na tumatahan sa seir, at nang manga moabita na 
tumatahan sa ar, hanggang sa makatawid ako sa jordan, sa lupaing sa amin ay ibinibigay nang panginoon 
naming diyos. 

nguni't ayaw tayong paraanin ni sehon na hari sa hesbon sa lupa niya, sapagka't pinapagmatigas nang 
panginoon mong diyos ang kaniyang diwa, at pinapagmatigas ang kaniyang puso, upang maibigay siya sa 
iyong kamay gaya sa araw na ito. 

at sinabi sa akin nang panginoon, narito, aking pinasimulang ibigay sa harap mo si sehon at ang kaniyang 
lupain: pasimulan mong ariin upang iyong mamana ang kaniyang lupain. 

nang magkagayo'y lumabas si sehon laban sa atin, siya at ang buong bayan niya, sa pakikipagbaka sa 
jahaz. 

at ibinigay siya nang panginoon nating diyos sa harap natin, at ating sinaktan siya, at ang kaniyang 
manga anak at ang kaniyang buong bayan. 

at ating sinakop ang lahat niyang manga bayan nang panahong yaon, at ating lubos na nilipol ang bawa't 
bayan na tinatahanan, sangpu nang manga babae at nang manga bata, wala tayong itinira: 

ang manga hayop lamang ang dinalang pinakasamsam, sangpu nang manga nasamsam sa manga bayan 
na ating sinakop. 

mula sa aroer na nasa tabi nang libis nang arnon at mula sa bayan na nasa libis, hanggang sa galaad, ay 
wala tayong minataas na bayan: ibinigay na lahat sa harap natin nang panginoon nating diyos: 

sa lupain lamang nang manga anak ni ammon hindi ka lumapit, sa buong pangpang nang ilog jaboc at sa 
manga bayan nang lupaing maburol, at saan man na ipinagbawal sa atin nang panginoon nating diyos. 
nang magkagayo'y pumihit tayo, at ating sinampa ang daang patungo sa basan: at si og na hari sa basan 
ay lumabas laban sa atin, siya at ang buong bayan niya, sa pakikipagbaka sa edrei. 

at sinabi sa akin nang panginoon, huwag mong katakutan siya, sapagka't aking ibinigay sa iyong kamay 
siya, at ang kaniyang buong bayan, at ang kaniyang lupain; at iyong gagawin sa kaniya ang gaya nang 
iyong ginawa kay sehon na hari nang manga amorrheo, na tumahan sa hesbon. 

gayon din ibinigay nang panginoon nating diyos sa ating kamay si og, na hari sa basan, at ang buong 
bayan niya, at ating sinaktan siya hanggang sa walang natira sa kaniya. 

at ating sinakop ang lahat niyang manga bayan nang panahong yaon, walang bayan na di sinakop natin 
sa kanila, anim na pung bayan ang buong lupain nang argob, ang kaharian ni og, sa basan. 

ang lahat nang ito'y manga bayang nakukutaan nang matataas na kuta, na may manga pintuang-bayan 
at manga halang, bukod pa ang napakaraming manga bayan na walang kuta. 

at ating lubos na nilipol, na gaya nang ating ginawa kay sehon na hari sa hesbon, na lubos nating nilipol 
bawa't bayan na tinatahanan, sangpu nang manga babae at nang manga bata. 

nguni't ang madlang kawan at ang nasamsam sa manga bayan ay ating dinala. 

at ating sinakop ang lupain nang panahong yaon sa kamay nang dalawang hari nang manga amorrheo na 
nasa dako roon nang jordan, mula sa libis nang arnon hanggang sa bundok nang hermon, 

(na siyang hermon ay tinatawag nang manga taga sidon na sirion, at tinatawag nang manga amorrheo 
na senir): 

lahat nang manga bayan nang kapatagan, at ang buong galaad, at ang buong basan, hanggang salcha at 
edrei, na manga bayan nang kaharian ni og sa basan. 

(sapagka't si og lamang na hari sa basan ang nalalabi sa natira sa manga rephaim,: narito, ang kaniyang 
higaan ay higaang bakal, wala ba ito sa rabbath nang manga anak ni ammon? siyam na siko ang haba 
niyaon at apat na siko ang luwang niyaon, ayon sa siko nang isang lalake). 

at ang lupaing ito'y ating sinakop na pinakaari nang panahong yaon, mula sa aroer, na nasa tabi nang 
libis nang arnon, at kalahati nang lupaing maburol nang galaad, at ang manga bayan niyaon, ay aking 
ibinigay sa manga rubenita at sa manga gadita: 

at ang labis nang galaad, at ang buong basan, na kaharian ni og, ay aking ibinigay sa kalahating lipi ni 
manases, ang buong lupain nang argob, sa makatuwid baga'y ang buong basan. (siya ring tinatawag na 
lupain nang manga rephaim. 

sinakop ni jair na anak ni manases ang buong lupain nang argob, hanggang sa hangganan nang manga 
gessureo at nang manga machateo, at manga tinawag niya nang basan ayon sa kaniyang pangalang 
havot-jair hanggang sa araw na ito.) 

at aking ibinigay ang galaad kay machir. 

at sa manga rubenita at sa manga gadita ay aking ibinigay ang mula sa galaad hanggang sa libis nang 
arnon, na siyang kalahatian nang libis, na pinaka hangganan niyaon hanggang sa ilog jaboc, na siyang 
hangganan nang manga anak ni ammon, 

pati nang araba at nang jordan at nang hangganan niyaon, mula sa cinereth hanggang sa dagat nang 
araba na dagat na alat, sa ibaba nang gulod nang pisga sa dakong silanganan. 

at kayo'y aking inutusan nang panahong yaon, na sinasabi, ibinigay sa inyo nang panginoon ninyong 
diyos ang lupaing ito upang ariin: kayo'y daraang may sakbat sa harap nang inyong manga kapatid na 
manga anak ni israel, lahat nang taong matapang. 

nguni't ang inyong manga asawa at ang inyong manga bata, at ang inyong manga hayop, (aking talastas 
na kayo'y mayroong maraming hayop), ay mangatitira sa inyong manga bayan na aking ibinigay sa inyo: 
hanggang sa bigyan nang panginoon nang kapahingahan ang inyong manga kapatid, na gaya ninyo, at 
kanilang ariin naman ang lupain na ibinigay sa kanila nang panginoon ninyong diyos, sa dako roon nang 
jordan; kung magkagayon ay babalik ang bawa't lalake sa inyo sa kaniyang pag-aari, na aking ibinigay sa 
inyo. 

at aking iniutos kay josue nang panahong yaon, na sinasabi, nakita nang iyong manga mata ang lahat 
nang ginawa nang panginoon mong diyos sa dalawang haring ito, gayon ang gagawin nang panginoon sa 
lahat nang manga kahariang iyong daraanan. 

huwag kayong matakot sa kanila: sapagka't ipinakikipaglaban kayo nang panginoon ninyong diyos. 

at ako'y dumalangin sa panginoon nang panahong yaon, na sinasabi, 

oh panginoong diyos, iyong minulang ipinakilala sa iyong lingkod ang iyong kadakilaan at ang iyong 
kamay na makapangyarihan: ano ngang diyos sa langit o sa lupa ang makagagawa nang ayon sa iyong 
manga gawa, at ayon sa iyong manga makapangyarihang kilos? 

paraanin mo nga ako, isinasamo ko sa iyo, at aking makita ang mabuting lupain na nasa dako roon nang 
jordan, yaong mainam na bundok, at ang libano. 

nguni't ang panginoon ay nagalit sa akin dahil sa inyo, at hindi ako dininig, at sinabi sa akin nang 
panginoon, siya na, huwag ka nang magsalita pa sa akin nang tungkol sa bagay na ito. 

sumampa ka sa taluktok nang pisga at ilingap mo ang iyong manga mata sa dakong kalunuran, at sa 
dakong hilagaan, at sa dakong timugan, at sa dakong silanganan, at masdan mo nang iyong manga mata, 
sapagka't hindi ka makatatawid sa jordang ito. 

nguni't pagbilinan mo si josue, at palakasin mo ang kaniyang loob at palakasin mo siya: sapagka't siya'y 
daraan sa harap nang bayang ito, at kaniyang ipamamana sa kanila ang lupain na iyong makikita. 

sa gayo'y tumahan tayo sa libis, na nasa tapat nang beth-peor. 

at ngayon, oh israel, dinggin mo ang manga palatuntunan at ang manga kahatulan, na aking itinuturo sa 
inyo, upang sundin ninyo; upang kayo'y mabuhay, at pumasok, at inyong ariin ang lupain na ibinibigay sa 
inyo nang panginoon, nang diyos nang inyong manga magulang. 

huwag ninyong daragdagan ni babawasan ang salita na aking iniuutos sa inyo, upang inyong maingatan 
ang manga utos nang panginoon ninyong diyos na aking iniuutos sa inyo. 

nakita nang inyong manga mata ang ginawa nang panginoon tungkol kay baal-peor, sapagka't lahat nang 
manga tao na sumunod kay baal-peor, ay nilipol nang panginoon mong diyos sa gitna mo. 

nguni't kayong umayon sa panginoon ninyong diyos ay nangabubuhay pa ang bawa't isa sa inyo sa araw 
na ito. 

narito, aking tinuruan kayo nang manga palatuntunan at nang manga kahatulan, na gaya nang iniutos sa 
akin nang panginoon kong diyos upang inyong gawing gayon sa gitna nang lupain na inyong paroroonan 
upang ariin. 

ingatan nga ninyo at inyong isagawa, sapagka't ito ang inyong karunungan at ang inyong kaalaman sa 
paningin nang manga tao, na makakarinig nang manga palatuntunang ito, at magsasabi, tunay na ang 
dakilang bansang ito ay isang pantas at maalam na bayan. 

sapagka't anong dakilang bansa nga ang may diyos na napakalapit sa kanila, na gaya nang panginoon 
nating diyos kailan man tayo'y tumawag sa kaniya? 

at anong dakilang bansa nga, ang may manga palatuntunan at manga kahatulang napaka-tuwid na gaya 
nang buong kautusang ito, na aking inilalagda sa harap ninyo sa araw na ito? 

magingat ka lamang sa iyong sarili, at ingatan mo ang iyong kaluluwa nang buong sikap, baka iyong 
malimutan ang manga bagay na nakita nang iyong manga mata, at baka mangahiwalay sa iyong puso 

ang lahat nang araw nang iyong buhay, kundi iyong ipakilala sa iyong manga anak at sa manga anak nang 
iyong manga anak, 

yaong araw na ikaw ay tumayo sa harap nang panginoon mong diyos sa horeb, nang sabihin sa akin nang 
panginoon, papagpisanin mo sa akin ang bayan, at aking iparirinig sa kanila ang aking manga salita, 
upang sila'y magaral na matakot sa akin sa lahat nang araw na kanilang ikabubuhay sa ibabaw nang lupa, 
at upang kanilang maituro sa kanilang manga anak. 

at kayo'y lumapit at tumayo sa ibaba nang bundok, at ang bundok ay nagningas sa apoy hanggang sa 
kaibuturan nang langit, sangpu nang kadiliman, ulap, at salisalimuot na kadiliman. 

at ang panginoo'y nagsalita sa inyo mula sa gitna nang apoy, inyong narinig ang tinig nang manga salita, 
nguni't wala kayong anyong nakita, ang inyo lamang narinig ay isang tinig. 

at kaniyang ipinahayag sa inyo ang kaniyang tipan, na kaniyang iniutos sa inyong ganapin, sa makatuwid 
baga'y ang sangpung utos; at kaniyang isinulat sa dalawang tapyas na bato. 

at iniutos sa akin nang panginoon nang panahong yaon, na turuan ko kayo nang manga palatuntunan at 
manga kahatulan, upang inyong mangagawa sa lupaing inyong paroroonan upang ariin. 

ingatan nga ninyong mabuti ang inyong sarili, sapagka't wala kayong nakitang anomang anyo nang araw 
na magsalita ang panginoon sa inyo sa horeb mula sa gitna nang apoy: 

baka kayo'y mangagpakasama, at kayo'y gumawa sa inyo nang isang larawang inanyuan na kawangis 
nang alin mang larawan, na kahawig nang lalake o babae, 

na kahawig nang anomang hayop na nasa lupa, na kahawig nang anomang ibong may pakpak na 
lumilipad sa himpapawid, 

na kahawig nang anomang bagay na umuusad sa lupa, na kahawig nang anomang isda na nasa tubig sa 
ilalim nang lupa: 

at baka iyong itingin ang iyong manga mata sa langit, at kung iyong makita ang araw at ang buwan, at 
ang manga bituin, sangpu nang buong natatanaw sa langit, ay mabuyo ka at iyong sambahin, at 
paglingkuran, na binahagi nang panginoon ninyong diyos sa lahat nang manga bayan na nasa silong nang 
buong langit. 

nguni't kinuha kayo nang panginoon, at hinango kayo sa hurnong bakal, sa egipto, upang kayo'y maging 
sa kaniya'y isang bayang mana, gaya sa araw na ito. 

bukod dito'y nagalit sa akin ang panginoon dahil sa inyo, at sumumpa na ako'y hindi tatawid sa jordan, 
at hindi ako papasok sa mabuting lupaing yaon, na ibinigay nang panginoon mong diyos sa iyo na 
pinakamana: 

kundi ako'y nararapat mamatay sa lupaing ito, ako'y hindi nararapat tumawid sa jordan: nguni't kayo'y 
tatawid, at inyong aariin ang mabuting lupaing yaon. 

mangagingat nga kayo, baka inyong malimutan ang tipan nang panginoon ninyong diyos, na kaniyang 
pinagtibay sa inyo, at kayo'y gumawa nang larawang inanyuan na kahawig nang anomang bagay na 
ipinagbawal sa iyo nang panginoon mong diyos. 

sapagka't ang panginoon mong diyos ay isang apoy na mamumugnaw, mapanibughuing diyos nga. 
pagka ikaw ay nagkaanak at nagkaanak ang inyong manga anak, at nagluwat kayo nang malaon sa 
lupaing yaon, at nagpakasama kayo, at gumawa kayo nang larawang inanyuan na kahawig nang 
anomang bagay, at gumawa kayo nang masama sa paningin nang panginoon mong diyos, upang 
mungkahiin ninyo siya sa kagalitan: 

ay aking tinatawag ang langit at ang lupa upang sumaksi laban sa inyo sa araw na ito, na kayo'y malilipol 
na madali na walang pagsala sa lupain na inyong tinutungo nang pagdadaan sa jordan, upang ariin: hindi 
ninyo mapatatagal doon ang inyong manga araw, kundi kayo'y lubos na malilipol. 

at pangangalatin kayo nang panginoon sa manga bayan, at kayo'y malalabing kaunti sa bilang sa gitna 
nang manga bansa, na pagdadalhan sa inyo nang panginoon. 

at doo'y maglilingkod kayo sa manga diyos, na yari nang manga kamay nang manga tao, kahoy at bato 
na hindi nangakakakita, ni nangakakarinig, ni nangakakakain, ni nangakakaamoy. 

nguni't mula roon ay iyong hahanapin ang panginoon mong diyos, at iyong masusumpungan, kung iyong 
hahanapin siya nang buo mong puso at nang buo mong kaluluwa. 

pagka ikaw ay nasa kapighatian, at ang lahat nang manga bagay na ito ay dumating sa iyo sa manga 
huling araw, ay magbabalik loob ka sa panginoon mong diyos, at iyong didinggin ang kaniyang tinig. 
sapagka't ang panginoon mong diyos ay maawaing diyos, hindi ka niya pababayaan, ni lilipulin ka niya ni 
kalilimutan ang tipan sa iyong manga magulang na kaniyang isinumpa sa kanila. 

sapagka't ipagtanong mo nga sa manga araw na nagdaan, na nangamna sa iyo, mula nang araw na 
lalangin nang diyos ang tao sa ibabaw nang lupa, at mula sa isang hangganan nang langit hanggang sa 
kabila, kung nagkaroon nang gaya nang dakilang bagay na ito, o may narinig na gaya nito? 

narinig ba kaya kailan man nang manga tao ang tinig nang diyos na nagsalita sa gitna nang apoy, gaya 
nang narinig mo, at nabuhay? 

o may diyos kaya na nagsikap na yumaon at sumakop nang isang bansa sa gitna nang ibang bansa, sa 
pamamagitan nang manga tukso, nang manga tanda, at nang manga kababalaghan, at nang pagbabaka, 
at nang makapangyarihang kamay, at nang unat na bisig, at nang manga malaking kakilabutan ayon sa 
lahat na ginawa nang panginoon mong diyos sa iyo sa egipto, sa harap nang iyong manga mata? 

sa iyo ipinakita ito, upang iyong makilala na ang panginoon ay siyang diyos, wala nang iba liban sa 
kaniya. 

mula sa langit ay ipinarinig niya sa iyo ang kaniyang tinig, upang kaniyang turuan ka, at sa ibabaw nang 
lupa ay kaniyang ipinakita sa iyo ang kaniyang dakilang apoy, at iyong narinig ang kaniyang manga salita 
sa gitna nang apoy. 

at sapagka't kaniyang inibig ang iyong manga magulang, kaya kaniyang pinili ang kaniyang binhi 
pagkatapos nila, at inilabas ka niya sa egipto nang kaniyang pagharap, nang kaniyang dakilang 
kapangyarihan, 

upang palayasin sa harap mo ang manga bansang lalong malalaki at lalong makapangyarihan kay sa iyo, 
upang ikaw ay kaniyang papasukin, na ibigay sa iyo na pinakamana ang kanilang lupain, gaya sa araw na 
ito. 

talastasin mo nga sa araw na ito at isapuso mo, na ang panginoon ay siyang diyos sa itaas sa langit at sa 
ibaba sa lupa, wala nang iba pa. 

at iyong iingatan ang kaniyang manga palatuntunan at ang kaniyang manga utos, na aking iniuutos sa iyo 
sa araw na ito, upang ikabuti mo, at nang iyong manga anak pagkamatay mo, at upang iyong mapalaon 
ang iyong manga araw sa ibabaw nang lupaing yaon, na ibinigay sa iyo magpakailan man nang 
panginoon mong diyos. 

nang magkagayo'y inihiwalay ni moises ang tatlong bayan sa dako roon nang jordan sa dakong 
sinisikatan nang araw, 

upang ang nakamatay nang tao ay tumakas doon, na nakamatay sa kaniyang kapuwa na hindi sinasadya, 
at hindi niya kinapopootan nang panahong nakaraan, at sa pagtakas sa isa sa manga bayang ito ay 
mabuhay siya: 

sa makatuwid baga'y sa beser, sa ilang, sa kapatagang lupa, na ukol sa manga rubenita, at sa ramoth sa 
galaad, na ukol sa manga gadita, at sa golan sa basan, na ukol sa manga manasita. 

at ito ang kautusang sinalaysay ni moises sa harap nang manga anak ni israel: 

ito ang manga patotoo, at ang manga palatuntunan, at ang manga kahatulan, na sinalita ni moises sa 
manga anak ni israel, nang sila'y lumabas sa egipto; 

sa dako pa roon nang jordan, sa libis na nasa tapat nang beth-peor, sa lupain ni sehon na hari nang 
manga amorrheo na tumatahan sa hesbon, na siyang sinaktan ni moises at nang manga anak ni israel, 
nang sila'y umalis sa egipto, 

at kanilang sinakop ang kaniyang lupain na pinakaari, at ang lupain ni og na hari sa basan, ang dalawang 
hari nang manga amorrheo, na nangasa dako pa roon nang jordan sa dakong sinisikatan nang araw, 

mula sa aroer na nasa hangganan nang libis nang arnon, hanggang sa bundok nang sion (na siya ring 
hermon), 

at ang buong araba sa dako roon nang jordan sa dakong silanganan, hanggang sa dagat nang araba sa 
ibaba nang gulod nang pisga. 

at tinawag ni moises ang buong israel, at sinabi sa kanila, dinggin mo, oh israel, ang manga palatuntunan 
at manga kahatulan na aking sinalita sa inyong manga pakinig sa araw na ito, upang matutunan ninyo 
sila, at ingatan at isagawa sila. 

ang panginoong ating diyos ay nakipagtipan sa atin sa horeb. 

hindi pinagtibay nang panginoon ang tipang ito sa ating manga magulang, kundi sa atin, sa atin ngang 
nangariritong lahat na buhay sa araw na ito. 

sinalita nang panginoon sa inyo nang mukhaan sa bundok mula sa gitna nang apoy 

(ako'y tumayo sa pagitan nang panginoon at ninyo nang panahong yaon, upang ipatalastas sa inyo ang 
salita nang panginoon: sapagka't kayo'y natatakot dahil sa apoy, at hindi kayo sumampa sa bundok,) na 
sinasabi, 

ako ang panginoon mong diyos na naglabas sa iyo sa lupain nang egipto, sa bahay nang pagkaalipin. 
huwag kang magkakaroon nang ibang manga diyos sa harap ko. 

huwag kang gagawa para sa iyo nang larawang inanyuan na kawangis nang anomang anyong nasa itaas 
sa langit, o nang nasa ibaba sa lupa, o nang nasa tubig sa ilalim nang lupa: 

huwag mong yuyukuran sila o paglilingkuran man sila: sapagka't akong panginoon mong diyos ay 
mapanibughuing diyos, na aking dinadalaw ang kasamaan nang manga magulang sa manga anak, sa 
ikatlo at sa ikaapat na salin nang nangapopoot sa akin, 

at pinagpapakitaan ko nang kaawaan ang libolibong umiibig sa akin at tumutupad nang aking manga 
utos. 

huwag mong babanggitin ang pangalan nang panginoon mong diyos sa walang kabuluhan, sapagka't 
hindi aariin nang panginoon na walang sala ang bumanggit nang kaniyang pangalan sa walang 
kabuluhan. 

iyong ipagdiwang ang araw nang sabbath, upang ipangilin, gaya nang iniuutos sa iyo nang panginoon 
mong diyos. 

anim na araw na gagawa ka, at iyong gagawin ang lahat nang iyong gawain: 

nguni't ang ikapitong araw ay sabbath sa panginoon mong diyos: sa araw na iyan ay huwag kang gagawa 
nang anomang gawa, ikaw, ni ang iyong anak na lalake ni babae, ni ang iyong aliping lalake ni babae, ni 
ang iyong baka, ni ang iyong asno, ni anoman sa iyong hayop, ni ang iyong taga ibang lupa na nasa loob 
nang iyong manga pintuang-daan: upang ang iyong aliping lalake at babae ay makapagpahingang gaya 
mo. 

at iyong aalalahanin na ikaw ay naging alipin sa lupain nang egipto, at ikaw ay inilabas nang panginoon 
mong diyos doon sa pamamagitan nang isang makapangyarihang kamay at unat na bisig: kaya't iniutos 
sa iyo nang panginoon mong diyos, na ipangilin mo ang araw nang sabbath. 

igalang mo ang iyong ama at ang iyong ina, gaya nang iniutos sa iyo nang panginoon mong diyos: upang 
ang iyong manga araw ay lumawig at upang ikabuti mo sa lupain na ibinibigay sa iyo nang panginoon 
mong diyos. 

huwag kang papatay. 

ni mangangalunya. 

ni magnanakaw. 

ni sasaksi sa di katotohanan laban sa iyong kapuwa. 

ni huwag mong iimbutin ang asawa nang iyong kapuwa, ni huwag mong pagnanasaan ang bahay nang 
iyong kapuwa, ang kaniyang bukid, ni ang kaniyang aliping lalake, o babae, ni ang kaniyang baka, ni ang 
kaniyang asno, ni anomang bagay nang iyong kapuwa. 

ang manga salitang ito ay sinalita nang panginoon sa buong kapisanan ninyo sa bundok mula sa gitna 
nang apoy, sa ulap, at sa salisalimuot na kadiliman, nang malakas na tinig: at hindi na niya dinagdagan 
pa. at kaniyang isinulat sa dalawang tapyas na bato, at ibinigay sa akin. 

at nangyari, nang inyong marinig ang tinig mula sa gitna nang kadiliman, samantalang ang bundok ay 
nagliliyab sa apoy, ay lumapit kayo sa akin, sa makatuwid baga'y ang lahat nang manga pangulo sa 
inyong manga lipi, at ang inyong manga matanda, 

at inyong sinabi, narito, ipinakita sa amin nang panginoon nating diyos ang kaniyang kaluwalhatian at 
ang kaniyang kadakilaan, at aming narinig ang kaniyang tinig mula sa gitna nang apoy: aming nakita sa 
araw na ito, na ang diyos ay nakikipag-usap sa tao, at siya'y buhay. 

ngayon nga, bakit kami mamamatay? sapagka't pupugnawin kami nang dakilang apoy na ito: kung 
marinig pa namin ang tinig nang panginoon nating diyos, ay mamamatay nga kami. 

sapagka't sino sa lahat nang laman na nakarinig nang tinig nang buhay na diyos na nagsasalita mula sa 
gitna nang apoy, na gaya namin, at nabuhay? 

lumapit ka, at iyong pakinggan ang lahat nang sasabihin nang panginoon nating diyos: at iyong salitain sa 
amin, yaong lahat na sasalitain sa iyo nang panginoon nating diyos, at aming didinggin, at gagawin. 

at narinig nang panginoon ang tinig nang inyong manga salita, nang kayo'y magsalita sa akin: at sinabi 
nang panginoon sa akin, aking narinig ang tinig nang manga salita nang bayang ito, na kanilang sinalita 
sa iyo, mabuti ang kanilang pagkasabi nang lahat na kanilang sinalita. 

oh mamalagi nawa sa kanila ang kaloobang ito, na sila'y matakot sa akin, at kanilang ingatan kailan man 
ang lahat nang aking manga utos upang ikabuti nila at pati nang kanilang manga anak magpakailan man! 
yumaon ka, sabihin mo sa kanila, magsibalik kayo sa inyong manga tolda. 

nguni't tungkol sa iyo, matira ka rito sa akin, at aking sasalitain sa iyo ang lahat nang utos, at ang manga 
palatuntunan, at ang manga kahatulan, na iyong ituturo sa kanila, upang kanilang gawin sa lupain na 
aking ibinibigay sa kanila upang ariin. 

inyo ngang isagawa na gaya nang iniutos sa inyo nang panginoon ninyong diyos: huwag kayong liliko sa 
kanan o sa kaliwa. 

kayo'y lalakad nang buong lakad na iniutos sa inyo nang panginoon ninyong diyos, upang kayo'y 
mabuhay, at upang ikabuti ninyo, at upang inyong mapalawig ang inyong manga araw sa lupain na 
inyong aariin. 

ito nga ang utos, ang manga palatuntunan, at ang manga kahatulan, na iniutos nang panginoon ninyong 
diyos na ituro sa inyo, upang inyong magawa sa lupaing inyong paroroonan upang ariin: 

na ikaw ay matakot sa panginoon mong diyos, na iyong ingatan ang lahat niyang manga palatuntunan at 
ang kaniyang manga utos, na aking iniutos sa iyo, sa iyo, at sa iyong anak, at sa anak nang iyong anak sa 
lahat nang araw nang iyong buhay, at upang ang iyong manga araw ay lumawig. 

dinggin mo nga, oh israel, at iyong isagawa upang ikabuti mo, at upang kayo'y dumaming maigi, na gaya 
nang ipinangako sa iyo nang panginoon, nang diyos nang iyong manga magulang, sa lupaing binubukalan 
nang gatas at pulot. 

dinggin mo, oh israel: ang panginoon nating diyos ay isang panginoon: 

at iyong iibigin ang panginoon mong diyos nang iyong buong puso, at nang iyong buong kaluluwa, at 
nang iyong buong lakas. 

at ang manga salitang ito, na aking iniuutos sa iyo sa araw na ito, ay sasa iyong puso; 

at iyong ituturo nang buong sikap sa iyong manga anak, at iyong sasalitain tungkol sa kanila pagka ikaw 
ay nakaupo sa iyong bahay, at pagka ikaw ay lumakad sa daan, at pagka ikaw ay nahihiga at pagka ikaw 
ay bumabangon. 

at iyong itatali na pinakatanda sa iyong kamay at manga magiging pinakatali sa iyong noo. 

at iyong isusulat sa itaas nang pintuan nang iyong bahay at sa iyong manga pintuan-daan. 

at mangyayari, pagka ipapasok ka nang panginoon mong diyos sa lupain na kaniyang isinumpa sa iyong 
manga magulang, kay abraham, kay isaac, at kay jacob, upang ibigay sa iyo: na may malalaki at 
mabubuting bayan na hindi mo itinayo, 

at manga bahay na puno nang lahat na mabubuting bagay, na hindi mo pinuno, at manga balong hukay 
na hindi mo hinukay, manga ubasan at manga puno nang olibo, na hindi mo itinanim, at iyong kakanin at 
ikaw ay mabubusog, 

at magingat ka nga, baka iyong malimutan ang panginoon, na naglabas sa iyo sa lupain nang egipto, sa 
bahay nang pagkaalipin. 

ikaw ay matakot sa panginoon mong diyos, at sa kaniya'y maglilingkod ka, at sa pamamagitan lamang 
nang kaniyang pangalan susumpa ka. 

huwag kang susunod sa ibang manga diyos, sa manga diyos nang manga bansang nasa palibot mo; 
sapagka't ang panginoon mong diyos na nasa gitna mo, ay isang mapanibughuing diyos, baka ang galit 
nang panginoon mong diyos ay magalab laban sa iyo, at ikaw ay kaniyang lipulin sa ibabaw nang lupa. 
huwag ninyong tutuksuhin ang panginoon ninyong diyos, gaya nang tuksuhin ninyo siya sa massah. 
inyong iingatan nang buong sikap ang manga utos nang panginoon ninyong diyos, at ang kaniyang 
manga patotoo, at ang kaniyang manga palatuntunan, na kaniyang iniutos sa iyo. 

at iyong gagawin ang matuwid at mabuti sa paningin nang panginoon: upang ikabuti mo, at upang iyong 
mapasok at ariin ang mabuting lupain na isinumpa nang panginoon sa iyong manga magulang, 

upang palayasin ang lahat nang iyong manga kaaway sa harap mo, gaya nang sinalita nang panginoon. 
pagka tatanungin ka nang iyong anak sa panahong darating, na sasabihin: anong kahulugan nang manga 
patotoo, at nang manga palatuntunan, at nang manga kahatulan, na iniutos sa inyo nang panginoon 
nating diyos? 

ay iyo ngang sasabihin sa iyong anak: kami ay naging manga alipin ni faraon sa egipto, at inilabas kami 
nang panginoon sa egipto sa pamamagitan nang makapangyarihang kamay. 

at ang panginoon ay nagpakita nang manga tanda at nang manga kababalaghan, dakila at panggiba, sa 
egipto, kay faraon, at sa kaniyang buong sangbahayan, sa harap nang aming manga mata: 

at kami ay inilabas niya roon, na kaniyang ipinasok kami rito, upang ibigay sa amin ang lupain na 
kaniyang isinumpa sa ating manga magulang. 

at iniutos nang panginoon sa amin na gawin ang lahat nang manga palatuntunang ito, na matakot sa 
panginoon nating diyos, sa ikabubuti natin kailan man, upang ingatan niya tayong buhay, gaya sa araw 
na ito. 

at siya'y magiging katuwiran sa atin, kung ating isagawa ang buong utos na ito sa harap nang panginoon 
nating diyos, gaya nang iniutos niya sa atin. 

pagka ipapasok ka nang panginoon mong diyos sa lupain na iyong pinaroroonan upang ariin, at 
palalayasin ang maraming bansa sa harap mo, ang hetheo, at ang gergeseo at ang amorrheo, at ang 
cananeo, at ang pherezeo, at ang heveo, at ang jebuseo, na pitong bansang lalong malalaki at manga 
lalong makapangyarihan kay sa iyo; 

at pagka sila'y ibibigay sa harap mo nang panginoon mong diyos, at iyong sasaktan sila, ay lubos mo 
ngang lilipulin sila, huwag kang makikipagtipan sa kanila, ni huwag mong pagpakitaan nang kaawaan sila: 
ni magaasawa sa kanila, ang iyong anak na babae ay huwag mong papag-aasawahin sa kaniyang anak na 
lalake, ni ang kaniyang anak na babae, ay huwag mong papag-aasawahin sa iyong anak na lalake. 
sapagka't kaniyang ihihiwalay ang iyong anak na lalake sa pagsunod sa akin, upang sila'y maglingkod sa 
ibang manga diyos: sa gayo'y magaalab ang galit nang panginoon laban sa iyo, at kaniyang lilipulin kang 
madali. 

kundi ganito ang inyong gagawin sa kanila, inyong igigiba ang kanilang manga dambana, at inyong 
pagpuputolputulin ang kanilang manga haligi na pinakaalaala at inyong ibubuwal ang kanilang manga 
asera, at inyong susunugin sa apoy ang kanilang manga larawang inanyuan. 

sapagka't ikaw ay isang banal na bayan sa panginoon mong diyos; pinili ka nang panginoon mong diyos 
upang maging bayan sa kaniyang sariling pag-aari, na higit sa lahat nang manga bayan na nasa ibabaw 
nang balat nang lupa. 

hindi kayo inibig nang panginoon, ni pinili kayo nang dahil sa kayo'y marami sa bilang kay sa alin mang 
bayan, sapagka't kayo ang pinakamaliit sa lahat nang manga bayan: 

kundi dahil sa inibig kayo nang panginoon, at dahil sa kaniyang tinupad ang sumpa na kaniyang isinumpa 
sa inyong manga magulang, ay inilabas kayo nang panginoon sa pamamagitan nang makapangyarihang 
kamay at tinubos kayo sa bahay nang pagkaalipin, mula sa kamay ni faraon na hari sa egipto. 

talastasin mo nga, na ang panginoon ninyong diyos, ay siyang diyos: ang tapat na diyos, na nag-iingat 
nang tipan at naggagawad nang kagandahang-loob sa manga umiibig sa kaniya, at tumutupad nang 
kaniyang manga utos, hanggang sa isang libong salin nang lahi: 


at pinanghihigantihan sa kanilang mukha, ang manga napopoot sa kaniya, upang lipulin: siya'y hindi 
magpapaliban doon sa napopoot sa kaniya, kaniyang panghihigantihan sa kaniya ring mukha. 

iyo ngang iingatan ang utos, at ang manga palatuntunan, at ang manga kahatulan, na aking iniutos sa iyo 
sa araw na ito, na iyong ganapin. 

at mangyayari, na sapagka't iyong dininig ang manga kahatulang ito, at iyong tinutupad at iyong 
ginaganap, ay tutuparin sa iyo nang panginoon mong diyos ang tipan, at igagawad ang kagandahang- 
loob, na kaniyang isinumpa sa iyong manga magulang: 

at kaniyang iibigin ka, at pagpapalain ka, at padadamihin ka: kaniya rin namang pagpapalain ang bunga 
nang iyong katawan, at ang bunga nang iyong lupa, ang iyong trigo, at ang iyong alak, at ang iyong langis, 
ang karagdagan nang iyong manga bakahan, at ang manga guya nang iyong kawan sa lupain na kaniyang 
isinumpa sa iyong manga magulang, upang ibigay sa iyo. 

magiging mapalad ka kay sa lahat nang manga bayan: walang magiging baog na babae o lalake sa inyo o 
sa inyong manga hayop. 

at ilalayo sa iyo nang panginoon ang lahat nang sakit: at wala siyang ihuhulog sa inyo sa masamang sakit 
sa egipto, na iyong nalalaman, kundi ihuhulog niya sa lahat nang nangapopoot sa iyo. 

at iyong lilipulin ang lahat nang manga bayan na ibibigay sa iyo nang panginoon mong diyos: ang iyong 
mata ay huwag mahahabag sa kanila, ni huwag kang maglilingkod sa kanilang manga diyos, sapagka't 
magiging isang silo sa iyo. 

kung iyong sasabihin sa iyong puso, ang manga bansang ito ay higit kay sa akin, paanong aking 
makakamtan sila? 

huwag kang matatakot sa kanila, iyong aalalahaning mabuti ang ginawa nang panginoon mong diyos kay 
faraon, at sa buong egipto. 

ang manga dakilang tukso na nakita nang iyong manga mata, at ang manga tanda, at ang manga 
kababalaghan, at ang makapangyarihang kamay, at ang unat na bisig, na ipinaglabas sa iyo nang 
panginoon mong diyos: ay gayon ang gagawin nang panginoon mong diyos sa lahat nang manga bayan 
na iyong kinatatakutan. 

bukod dito'y susuguin sa kanila nang panginoon mong diyos ang malaking putakti hanggang sa ang 
nangaiiwan, at nangagtatago ay mamatay sa harap mo. 

huwag kang masisindak sa kanila, sapagka't ang panginoon mong diyos ay nasa gitna mo, dakilang diyos 
at kakilakilabot. 

at itataboy na untiunti nang panginoon mong diyos ang manga bansang yaon sa harap mo: hindi mo 
malilipol silang paminsan, baka ang manga hayop sa parang ay kumapal sa iyo. 

kundi ibibigay sila nang panginoon mong diyos sa harap mo, at pagtataglayin sila nang isang malaking 
kalituhan hanggang sa sila'y mangalipol. 

at kaniyang ibibigay ang kanilang manga hari sa iyong kamay, at iyong papawiin ang kanilang pangalan 
sa silong nang langit: walang lalaking makatatayo doon sa harap mo, hanggang sa iyong malipol sila. 

ang manga larawang inanyuan na kanilang manga diyos ay iyong susunugin sa apoy: huwag mong 
iimbutin ang pilak o ang ginto na nasa manga yaon, ni huwag mong kukunin para sa iyo, baka sa iyo'y 
maging silo: sapagka't ito'y isang karumaldumal sa panginoon mong diyos. 

at huwag kang magpapasok nang karumaldumal sa iyong bahay, at baka ikaw ay maging itinalaga na 
gaya niyaon: iyong lubos na kapopootan at iyong lubos na kasusuklaman, sapagka't itinalagang bagay. 
ang lahat nang utos na aking iniuutos sa iyo sa araw na ito ay inyong isasagawa, upang kayo'y 
mangabuhay at dumami, at inyong mapasok at ariin ang lupain na isinumpa nang panginoon sa inyong 
manga magulang. 

at iyong aalalahanin ang buong paraan na ipinatnubay sa iyo nang panginoon mong diyos nitong apat na 
pung taon sa ilang, upang kaniyang mapangumbaba ka, at subukin ka, na maalaman kung ano ang nasa 
iyong puso, kung iyong gaganapin ang kaniyang manga utos o hindi. 

at ikaw ay pinapangumbaba niya, at pinapagdamdam ka niya nang gutom, at pinakain ka niya nang 
mana, na hindi mo nakilala, ni nakilala nang iyong manga magulang, upang kaniyang maipakilala sa iyo 
na hindi lamang sa tinapay nabubuhay ang tao, kundi sa bawa't bagay na nagmumula sa bibig nang 
panginoon. 

ang iyong suot ay hindi naluma sa iyo, ni hindi namaga ang iyong paa nitong apat na pung taon. 

at iyong pagmunimuniin sa iyong puso, na kung paanong pinarurusahan nang tao ang kaniyang anak, ay 
gayon pinarurusahan ka nang panginoon mong diyos. 

at iyong tutuparin ang manga utos nang panginoon mong diyos, na lumakad ka sa kaniyang manga daan, 
at matakot ka sa kaniya. 

sapagka't dinala ka nang panginoon mong diyos sa isang mabuting lupain, na lupain nang manga batis 
nang tubig, nang manga bukal at nang manga kalaliman, na bumubukal sa manga libis at manga bundok. 
lupain nang trigo at nang sebada at nang puno nang ubas at nang manga puno nang igos, at nang manga 
granada, lupain nang manga puno nang olibo at nang pulot: 

lupain na kakainan mo nang tinapay na di kapos, na walang magkukulang sa iyo roon; lupain na ang 
manga bato ay bakal, at ang kaniyang manga burol ay makukunan mo nang tanso. 

at kakain ka, at mabubusog ka, at iyong pupurihin ang panginoon mong diyos dahil sa mabuting lupain 
na kaniyang ibinigay sa iyo. 

magingat ka na baka iyong malimutan ang panginoon mong diyos, sa hindi mo pagtupad nang kaniyang 
manga utos, at nang kaniyang manga kahatulan, at nang kaniyang manga palatuntunan, na aking 
iniuutos sa iyo sa araw na ito: 

baka pagka ikaw ay nakakain at nabusog, at nakapagtayo nang mabubuting bahay, at iyong natahanan, 
at pagka ang iyong manga bakahan at ang iyong manga kawan ay dumami at ang iyong pilak at ang iyong 
ginto ay dumami at ang lahat nang tinatangkilik mo ay dumami, 

ay magmataas ang iyong puso, at iyong malimutan ang panginoon mong diyos, na naglabas sa iyo sa 
lupain nang egipto, sa bahay nang pagkaalipin: 

na siyang pumatnubay sa iyo sa malaki at kakilakilabot na ilang na tinatahanan nang manga 
makamandag na ahas at manga alakdan, at uhaw na lupa, na walang tubig: na siyang naglabas sa iyo 
nang tubig mula sa batong pingkian, 

na siyang nagpakain sa iyo nang mana sa ilang, na hindi nakilala nang iyong manga magulang, upang 
kaniyang mapangumbaba ka, at kaniyang subukin ka, na pabutihin ka sa iyong wakas: 

at baka iyong sabihin sa iyong puso, ang aking kapangyarihan at ang lakas nang aking kamay ang siyang 
nagbigay sa akin nang kayamanang ito. 

kundi iyong aalalahanin ang panginoon mong diyos, sapagka't siya ang nagbigay sa iyo nang 
kapangyarihan upang magkaroon ka nang kayamanan, upang kaniyang papagtibayin ang kaniyang tipan 
na kaniyang isinumpa sa iyong manga magulang, gaya nga sa araw na ito. 

at mangyayari, na kung iyong kalilimutan ang panginoon mong diyos, at ikaw ay susunod sa ibang manga 
diyos, at iyong paglilingkuran sila, at iyong sasambahin sila ay aking pinatototohanan laban sa inyo sa 
araw na ito, na kayo'y tunay na malilipol. 

kung paano ang bansang nililipol nang panginoon sa harap ninyo, ay gayon kayo malilipol: sapagka't 
hindi ninyo dininig ang tinig nang panginoon ninyong diyos. 

dinggin mo, oh israel, ikaw ay tatawid sa jordan sa araw na ito, upang iyong pasukin na ariin ang manga 
bansang lalong dakila at lalong makapangyarihan kay sa iyo, na manga bayang malaki at nakukutaan 
hanggang sa himpapawid, 

isang bayang malaki at mataas nang manga anak nang anaceo, na iyong nakikilala, at tungkol sa kanila ay 
narinig mong sinasabi, sinong makatatayo sa harap nang manga anak ni anac? 

talastasin mo nga sa araw na ito, na ang panginoon mong diyos ay siyang mangunguna sa iyo na parang 
mamumugnaw na apoy, kaniyang lilipulin sila, at kaniyang payuyukurin sila sa harap mo, sa gayo'y iyong 
mapalalayas sila, at iyong malilipol silang madali, na gaya nang sinalita sa iyo nang panginoon. 

huwag kang magsasalita sa iyong puso, pagkatapos na mapalayas sila nang panginoon mong diyos sa 
harap mo, na iyong sasabihin, dahil sa aking katuwiran ay ipinasok ako nang panginoon upang ariin ang 
lupaing ito; na dahil sa kasamaan nang manga bansang ito ay pinalalayas nang panginoon sila sa harap 
mo. 

hindi dahil sa iyong katuwiran o dahil sa pagtatapat nang iyong loob ay iyong pinapasok upang ariin ang 
kanilang lupain: kundi dahil sa kasamaan nang manga bansang ito ay pinalalayas sila nang panginoong 
diyos sa harap mo, at upang kaniyang papagtibayin ang salita na isinumpa nang panginoon sa iyong 
manga magulang kay abraham, kay isaac, at kay jacob. 

talastasin mo nga na hindi ibinibigay sa iyo nang panginoon mong diyos ang mabuting lupaing ito upang 
ariin nang dahil sa iyong katuwiran, sapagka't ikaw ay isang bayang matigas ang ulo. 

alalahanin mo, huwag mong kalimutan, kung paanong minungkahi mo sa galit ang panginoon mong 
diyos sa ilang: mula nang araw na kayo'y umalis sa lupain nang egipto, hanggang sa kayo'y dumating sa 
dakong ito ay naging mapanghimagsik kayo laban sa panginoon. 

gayon din sa horeb na inyong minungkahi ang panginoon sa galit, at ang panginoon ay nagalit sa inyo na 
kayo sana'y lilipulin. 

nang ako'y sumampa sa bundok upang tanggapin ang manga tapyas na bato, sa makatuwid baga'y ang 
manga tapyas nang tipan na ginawa nang panginoon sa inyo, ay natira nga ako sa bundok na apat na 
pung araw at apat na pung gabi: hindi ako kumain nang tinapay ni uminom nang tubig. 

at ibinigay sa akin nang panginoon ang dalawang tapyas na bato na sinulatan nang daliri nang diyos, at 
sa manga yao'y nasusulat ang ayon sa lahat nang manga salita na sinalita nang panginoon sa inyo sa 
bundok mula sa gitna nang apoy nang araw nang kapulungan. 

at nangyari sa katapusan nang apat na pung araw at apat na pung gabi, na ibinigay sa akin nang 
panginoon ang dalawang tapyas na bato, sa makatuwid baga'y ang manga tapyas nang tipan. 

at sinabi nang panginoon sa akin, tumindig ka, manaog kang madali rito, sapagka't ang iyong bayan na 
iyong inilabas sa egipto ay nangagpakasama, sila'y madaling lumihis sa daang aking iniutos sa kanila: 
sila'y nagsigawa para sa kanila nang isang larawang binubo. 

bukod dito'y sinalita sa akin nang panginoon, na sinasabi, aking nakita ang bayang ito, at, narito, isang 
bayang matigas ang ulo: 

bayaan mo ako na aking lipulin sila, at aking pawiin ang kanilang pangalan sa silong nang langit: at 
gagawin kita na isang bansang lalong makapangyarihan at lalong malaki kay sa kanila. 

sa gayo'y pumihit ako at bumaba ako mula sa bundok, at ang bundok ay nagniningas sa apoy, at ang 
dalawang tapyas nang tipan ay nasa aking dalawang kamay. 

at tumingin ako, at, narito, kayo'y nakapagkasala na laban sa panginoon ninyong diyos: kayo'y nagsigawa 
para sa inyo nang isang guyang binubo: kayo'y lumihis na madali sa daan na iniutos sa inyo nang 
panginoon. 

at aking tinangnan ang dalawang tapyas, at aking inihagis sa aking dalawang kamay, at aking iniwalat sa 
harap nang inyong manga mata. 

at ako'y nagpatirapa sa harap nang panginoon, gaya nang una, na apat na pung araw at apat na pung 
gabi: hindi ako kumain nang tinapay ni uminom nang tubig, dahil sa inyong buong kasalanan na inyong 
ipinagkasala sa paggawa ninyo nang masama sa paningin nang panginoon na minungkahi ninyo siya sa 
galit, 

sapagka't natatakot ako dahil sa galit at maningas na poot, na ikinayamot nang panginoon sa inyo, na 
lilipulin sana kayo. nguni't dininig din naman ako noon nang panginoon. 

at ang panginoo'y totoong nagalit kay aaron na siya sana'y papatayin: at akin din namang idinalangin si 
aaron nang panahon ding yaon. 

at aking kinuha ang inyong kasalanan, ang guyang inyong ginawa, at aking sinunog sa apoy, at aking 
niyapakan, na dinurog na mainam, hanggang sa naging durog na parang alabok, at aking inihagis ang 
alabok niyaon sa batis na umaagos mula sa bundok. 

at sa tabera, at sa massa, at sa kibroth-hataa-vah, ay inyong minungkahi ang panginoon sa galit. 

at nang suguin kayo nang panginoon mula sa cades-barnea, na sabihin, sumampa kayo at ariin ninyo ang 
lupain na ibinigay ko sa inyo: kayo nga'y nanghimagsik laban sa utos nang panginoon ninyong diyos, at 
hindi ninyo pinanampalatayanan siya, ni dininig ang kaniyang tinig. 

kayo'y naging mapanghimagsik laban sa panginoon, mula nang araw na kayo'y aking makilala. 

sa gayo'y nagpatirapa ako sa harap nang panginoon na apat na pung araw at apat na pung gabi na ako'y 
nagpatirapa, sapagka't sinabi nang panginoon, na kaniyang lilipulin kayo. 

at aking ipinanalangin sa panginoon, at sinabi, oh panginoong diyos, huwag mong lipulin ang iyong 
bayan at ang iyong mana, na iyong tinubos nang iyong kadakilaan na iyong inilabas sa egipto nang 
makapangyarihang kamay. 

alalahanin mo ang iyong manga lingkod, si abraham, si isaac, at si jacob, huwag mong masdan ang 
pagmamatigas nang bayang ito, ni ang kasamaan nila, ni ang kasalanan nila: 

baka sabihin nang manga taga lupaing pinaglabasan mo sa amin: sapagka't hindi sila naipasok nang 
panginoon sa lupain na ipinangako sa kanila, at sa kapootan niya sa kanila, ay inilabas sila upang patayin 
sa ilang. 

gayon man sila'y iyong bayan at iyong mana, na iyong inilabas nang iyong dakilang kapangyarihan at 
nang iyong unat na bisig. 

nang panahong yaon ay sinabi nang panginoon sa akin, humugis ka nang dalawang tapyas na bato, na 
gaya nang una, at sampahin mo ako sa bundok, at gumawa ka nang isang kaban na kahoy, 

at aking isusulat sa manga tapyas ang manga salita na nasa unang manga tapyas na iyong binasag, at 
iyong isisilid ang manga iyan sa kaban. 

sa gayo'y gumawa ako nang isang kaban na kahoy na akasia, at ako'y humugis nang dalawang tapyas na 
bato na gaya nang una, at ako'y sumampa sa bundok na aking dala sa aking kamay ang dalawang tapyas. 
at kaniyang isinulat sa manga tapyas, ang ayon sa unang sulat, ang sangpung utos na sinalita nang 
panginoon sa inyo sa bundok mula sa gitna nang apoy nang kaarawan nang kapulungan: at ang manga 
yaon ay ibinigay sa akin nang panginoon. 

at ako'y pumihit at bumaba mula sa bundok, at aking isinilid ang manga tapyas sa kaban na aking 
ginawa, at nangandoon, na gaya nang iniutos sa akin nang panginoon. 

(at ang manga anak ni israel ay naglakbay mula sa beerot bene-ja-acan hanggang sa mosera: doon 
namatay si aaron, at doon siya inilibing, at si eleazar na kaniyang anak ay nangasiwa sa katungkulang 
saserdote na kahalili niya. 

mula roon ay naglakbay sila hanggang gudgod, at mula sa gudgod hanggang sa jotbatha, na lupain nang 
manga batis nang tubig. 

nang panahong yaon ay inihiwalay nang panginoon ang lipi ni levi, upang magdala nang kaban nang 
tipan nang panginoon, upang tumayo sa harap nang panginoon na mangasiwa sa kaniya, at upang 
magbasbas sa kaniyang pangalan hanggang sa araw na ito. 

kaya't ang levi ay walang bahagi ni mana sa kasamahan nang kaniyang manga kapatid, ang panginoo'y 
siyang kaniyang mana, ayon sa sinalita nang panginoon mong diyos sa kaniya.) 

at ako'y nalabi sa bundok, gaya nang una, na apat na pung araw at apat na pung gabi: at ako'y dininig din 
noon nang panginoon, hindi ka lilipulin nang panginoon. 

at sinabi nang panginoon sa akin, tumindig ka, lumakad ka na manguna sa bayan, at sila'y papasok at 
kanilang aariin ang lupain, na aking isinumpa sa kanilang manga magulang upang ibigay sa kanila. 

at ngayon, israel, ano ang hinihingi sa iyo nang panginoon mong diyos, kundi matakot ka sa panginoon 
mong diyos, lumakad ka sa lahat nang kaniyang manga daan, at ibigin mo siya, at paglingkuran mo ang 
panginoon mong diyos, nang buong puso mo at nang buong kaluluwa mo. 

na ganapin mo ang manga utos nang panginoon, at ang kaniyang manga palatuntunan, na aking iniuutos 
sa iyo sa araw na ito sa iyong ikabubuti? 

narito, sa panginoon mong diyos nauukol ang langit, at ang langit nang manga langit, ang lupa, sangpu 
nang lahat na nangariyan. 

ang panginoon ay nagkaroon lamang nang hilig sa iyong manga magulang na ibigin sila, at kaniyang pinili 
ang kanilang binhi pagkamatay nila, sa makatuwid baga'y kayo, sa lahat nang manga bayan na gaya nang 
nakikita sa araw na ito. 

tuliin nga ninyo ang balat nang inyong puso, at huwag ninyong papagmatigasin ang inyong ulo. 
sapagka't ang panginoon ninyong diyos, ay siyang diyos nang manga diyos, at panginoon nang manga 
panginoon, siyang dakilang diyos, siyang makapangyarihan at siyang kakilakilabot, na hindi nagtatangi 
nang tao ni tumatanggap nang suhol. 

kaniyang hinahatulan nang matuwid ang ulila at babaing bao, at iniibig ang taga ibang lupa, na 
binibigyan niya nang pagkain at kasuutan. 

ibigin nga ninyo ang taga ibang lupa: sapagka't kayo'y naging taga ibang lupa sa lupain nang egipto. 
katatakutan mo ang panginoon mong diyos, sa kaniya'y maglilingkod ka, at sa kaniya'y lalakip ka, at sa 
pamamagitan nang kaniyang pangalan susumpa ka. 

siya ang iyong kapurihan, at siya ang iyong diyos, na iginawa ka niya nitong manga dakila at kakilakilabot 
na manga bagay, na nakita nang iyong manga mata. 

ang iyong manga magulang ay lumusong sa egipto na may pitong pung tao, at ngayo'y ginawa ka nang 
panginoon mong diyos na gaya nang manga bituin sa langit ang dami. 

kaya't iyong iibigin ang panginoon mong diyos, at iyong susundin ang kaniyang bilin, at ang kaniyang 
manga palatuntunan, at ang kaniyang manga kahatulan, at ang kaniyang manga utos kailan man. 

at talastasin ninyo sa araw na ito: sapagka't hindi ko sinasalita sa inyong manga anak na hindi 
nangakakilala, at hindi nangakakita nang parusa nang panginoon ninyong diyos nang kaniyang 
kadakilaan, nang kaniyang makapangyarihang kamay at nang kaniyang unat na bisig, 

at nang kaniyang manga tanda, at nang kaniyang manga gawa, na kaniyang ginawa sa gitna nang egipto 
kay faraon na hari sa egipto, at sa kaniyang buong lupain, 

at ang kaniyang ginawa sa hukbo nang egipto, sa kanilang manga kabayo, at sa kanilang manga karo, 
kung paanong tinakpan niya sila nang tubig nang dagat na mapula nang kanilang habulin kayo, at kung 
paanong nilipol sila nang panginoon sa araw na ito; 

at kung ano ang kaniyang ginawa sa inyo sa ilang hanggang sa dumating kayo sa dakong ito, 

at kung ano ang kaniyang ginawa kay dathan at kay abiram, na manga anak ni eliab, na anak ni ruben, 
kung paanong ibinuka nang lupa ang kaniyang bibig, at nilamon sila, at ang kanilang manga 
sangbahayan, at ang kanilang manga tolda, at bawa't bagay na may buhay na sa kanila'y sumusunod sa 
gitna nang buong israel: 

nguni't nakita nang inyong manga mata ang lahat nang dakilang gawa nang panginoon na kaniyang 
ginawa. 

kaya't inyong susundin ang buong utos na aking iniuutos sa inyo sa araw na ito, upang kayo'y lumakas at 
kayo'y pumasok at ariin ninyo ang lupain, na inyong tatawirin upang ariin, 

at upang inyong maparami ang inyong manga araw sa ibabaw nang lupain na isinumpa nang panginoon 
sa inyong manga magulang na ibibigay sa kanila at sa kanilang binhi na lupaing binubukalan nang gatas 
at pulot. 

sapagka't ang lupain na iyong pinaroroonan upang ariin, ay hindi gaya nang lupain nang egipto, na 
inyong pinanggalingan, na doo'y nagtatanim ka nang iyong binhi, at iyong dinidilig nang iyong paa, na 
parang taniman nang manga gulay, 

kundi ang lupain, na inyong tatawirin upang ariin, ay lupaing maburol at malibis, at dinidilig nang tubig 
nang ulan sa langit: 

lupaing inaalagaan nang panginoon mong diyos, at ang manga mata nang panginoon mong diyos ay 
nandoong lagi, mula sa pasimula nang taon hanggang sa katapusan nang taon. 

at mangyayari, na kung inyong didingging maigi ang aking manga utos na aking iniuutos sa inyo sa araw 
na ito, na ibigin ang panginoon ninyong diyos at siya'y paglingkuran nang buo ninyong puso, at ang buo 
ninyong kaluluwa, 

ay ibibigay ko ang ulan nang inyong lupain sa kaniyang kapanahunan, ang una at huling ulan upang iyong 
makamalig ang iyong trigo, at ang iyong alak, at ang iyong langis. 

at aking bibigyan nang damo ang iyong manga hayop sa iyong manga bukid, at ikaw ay kakain at 
mabubusog. 

mangagingat kayo, baka ang inyong puso ay madaya, at kayo'y maligaw, at maglingkod sa ibang manga 
diyos, at sumamba sa kanila, 

at ang galit nang panginoon ay magalab laban sa inyo, at kaniyang sarhan ang langit, upang huwag 
magkaroon nang ulan, at ang lupa'y huwag magbigay nang kaniyang bunga, at kayo'y malipol na madali 
sa mabuting lupain na ibinibigay sa inyo nang panginoon. 

kaya't inyong ilalagak itong aking manga salita sa inyong puso, at sa inyong kaluluwa, at inyong itatali na 
pinakatanda sa inyong kamay at magiging pinakatali sa inyong noo. 

at inyong ituturo sa inyong manga anak, na inyong sasalitain sa kanila, pagka ikaw ay nauupo sa iyong 
bahay, at pagka ikaw ay lumalakad sa daan, at pagka ikaw ay nahihiga, at pagka ikaw ay bumabangon. 
at iyong isusulat sa itaas nang pintuan nang iyong bahay, at sa iyong manga pintuang-daan: 

upang ang inyong manga araw ay dumami at ang manga araw nang inyong manga anak, sa lupain na 
isinumpa nang panginoon sa inyong manga magulang na ibibigay sa kanila, gaya nang manga araw nang 
langit sa ibabaw nang lupa. 

sapagka't kung inyong susunding masikap ang buong utos na ito na aking iniuutos sa inyo upang gawin, 
na ibigin ang panginoon ninyong diyos, lumakad sa lahat nang kaniyang daan, at makilakip sa kaniya: 

ay palalayasin nga nang panginoon ang lahat nang manga bansang ito sa harap ninyo, at kayo'y magaari 
nang manga bansang lalong malaki at lalong makapangyarihan kay sa inyo. 

bawa't dakong tutuntungan nang talampakan nang inyong paa ay magiging inyo: mula sa ilang, at sa 
libano, mula sa ilog, sa ilog eufrates, hanggang sa dagat kalunuran ay magiging inyong hangganan. 
walang lalaking makatatayo sa harap ninyo: sisidlan nang panginoon ninyong diyos nang takot sa inyo at 
nang sindak sa inyo sa ibabaw nang buong lupain na inyong tutuntungan, gaya nang kaniyang sinalita sa 
inyo. 

narito, inilalagay ko sa harap ninyo sa araw na ito ang pagpapala at ang sumpa, 

ang pagpapala, kung inyong didinggin ang manga utos nang panginoon ninyong diyos, na aking iniutos sa 
inyo sa araw na ito, 

at ang sumpa, kung hindi ninyo didinggin ang manga utos nang panginoon ninyong diyos, kundi kayo 
lilihis sa daan na aking iniuutos sa inyo sa araw na ito, upang sumunod sa ibang manga diyos, na hindi 
ninyo nangakilala. 

at mangyayari, na pagka ikaw ay ipapasok nang panginoon mong diyos sa lupain na iyong pinaroroonan 
upang ariin, na iyong ilalagay ang pagpapala sa bundok nang gerizim, at ang sumpa sa bundok nang ebal. 
di ba sila'y nasa dako pa roon nang jordan, sa dakong nilulubugan nang araw, sa lupain nang manga 
cananeo na tumatahan sa araba, sa tapat nang gilgal na kasiping nang manga encina sa more? 
sapagka't kayo'y tatawid sa jordan upang inyong pasukin na ariin ang lupain na ibinibigay sa inyo nang 
panginoon ninyong diyos, at inyong aariin, at tatahan kayo roon. 

at inyong isasagawa ang lahat nang manga palatuntunan at manga kahatulan na aking iginagawad sa 
inyo sa araw na ito. 

ito ang manga palatuntunan at manga kahatulan na inyong isasagawa sa lupain na ibinibigay sa iyo nang 
panginoon, nang diyos nang iyong manga magulang upang ariin, sa lahat nang manga araw na inyong 
ikabubuhay sa ibabaw nang lupa. 

tunay na gigibain ninyo ang lahat nang manga dako, na pinaglilingkuran sa kanilang diyos nang manga 
bansang inyong aariin, sa ibabaw nang matataas na bundok, at sa ibabaw nang manga burol, at sa lilim 
nang bawa't punong kahoy na sariwa: 

at iyong iwawasak ang kanilang manga dambana, at inyong pagpuputol-putulin ang kanilang manga 
haliging pinakaalaala, at susunugin ang kanilang manga asera sa apoy, at inyong ibubuwal ang manga 
larawang inanyuan na kanilang manga diyos, at inyong papawiin ang kanilang pangalan sa dakong yaon. 
huwag kayong gagawa nang ganito sa panginoon ninyong diyos. 

kundi sa dakong pipiliin nang panginoon ninyong diyos sa lahat nang inyong manga lipi na paglalagyan 
nang kaniyang pangalan, sa makatuwid baga'y sa kaniyang tahanan ay inyong hahanapin, at doon kayo 
paroroon: 

at doon ninyo dadalhin ang inyong manga handog na susunugin, at ang inyong manga hain, at ang 
inyong manga ikasangpung bahagi, at ang handog na itataas nang inyong kamay, at ang inyong manga 
panata, at ang inyong manga kusang handog, at ang manga panganay sa inyong manga bakahan at sa 
inyong manga kawan: 

at doon kayo kakain sa harap nang panginoon ninyong diyos, at kayo'y mangagagalak sa lahat na 
kalagyan nang inyong kamay, kayo at ang inyong manga sangbahayan kung saan ka pinagpala nang 
panginoon mong diyos. 

huwag ninyong gagawin ang ayon sa lahat nang manga bagay na ating ginagawa dito sa araw na ito, na 
ang magalingin nang bawa't isa sa kaniyang paningin, 

sapagka't hindi pa kayo nakararating sa kapahingahan at sa mana, na ibinibigay sa iyo nang panginoon 
ninyong diyos. 

datapuwa't pagtawid ninyo nang jordan, at pagtahan sa lupain na ipinamamana sa inyo nang panginoon 
ninyong diyos, at pagkabigay niya sa inyo nang kapahingahan sa lahat nang inyong manga kaaway sa 
palibot, na ano pa't kayo'y tumahang tiwasay, 

ay mangyayari nga, na ang dakong pipiliin nang panginoon ninyong diyos na patatahanan sa kaniyang 
pangalan ay doon ninyo dadalhin ang lahat na aking iniuutos sa inyo, ang inyong manga handog na 
susunugin, at ang inyong manga hain, ang inyong manga ikasangpung bahagi, at ang handog na itataas 
nang inyong kamay, at ang lahat nang inyong piling panata na inyong ipinananata sa panginoon: 

at kayo'y magagalak sa harap nang panginoon ninyong diyos, kayo at ang inyong manga anak na lalake 
at babae, at ang inyong manga aliping lalake at babae, at ang levita na nasa loob nang inyong manga 
pintuang-daan, sapagka't siya'y walang bahagi ni mana na kasama ninyo. 

magingat ka na huwag mong ihahandog ang iyong handog na susunugin sa alinmang dakong iyong 
makikita: 

kundi sa dakong pipiliin nang panginoon sa isa sa iyong manga lipi ay doon mo ihahandog ang iyong 
manga handog na susunugin, at doon mo gagawin ang lahat na aking iniuutos sa iyo. 

gayon ma'y makapapatay ka at makakakain ka nang karne sa loob nang lahat nang iyong manga 
pintuang-daan, ayon sa buong nasa nang iyong kaluluwa, ayon sa pagpapala nang panginoon mong 
diyos na kaniyang ibinigay sa iyo: ang marumi at ang malinis ay makakakain niyaon, gaya nang maliit na 
usa, at gaya nang malaking usa. 

huwag lamang ninyong kakanin ang dugo: iyong ibubuhos sa lupa na parang tubig. 

hindi mo makakain sa loob nang iyong manga pintuang-daan ang ikasangpung bahagi nang iyong trigo, o 
nang iyong alak, o nang iyong langis, o nang manga panganay sa iyong bakahan o sa iyong kawan, ni 
anoman sa iyong manga panata na iyong ipananata, ni ang iyong manga kusang handog, ni ang handog 
na itataas nang iyong kamay: 

kundi iyong kakanin sa harap nang panginoon mong diyos sa dakong pipiliin nang panginoon mong 
diyos, kakanin mo, at nang iyong anak na lalake at babae, at nang iyong aliping lalake at babae, at nang 
levita na nasa loob nang iyong manga pintuang-daan: at kagagalakan mo sa harap nang panginoon mong 
diyos, ang lahat nang kalagyan nang iyong kamay. 

ingatan mong huwag mong pabayaan ang levita samantalang nabubuhay ka sa iyong lupain. 

pagka palalakihin nang panginoon mong diyos ang iyong hangganan, gaya nang kaniyang ipinangako sa 
iyo, at iyong sasabihin, ako'y kakain nang karne, sapagka't nasa mong kumain nang karne, ay 
makakakain ka nang karne, ayon sa buong nasa mo. 

kung ang dakong pipiliin nang panginoon mong diyos na paglalagyan nang kaniyang pangalan ay totoong 
malayo sa iyo, ay papatay ka nga sa iyong bakahan at sa iyong kawan, na ibinigay sa iyo nang panginoon, 
gaya nang iniutos ko sa iyo, at makakakain ka sa loob nang iyong manga pintuang-daan, ayon sa buong 
nasa mo. 

kung paano ang pagkain sa maliit at malaking usa, ay gayon kakanin, ang marumi at ang malinis ay 
kapuwang makakakain niyaon. 

lamang ay pagtibayin mong hindi mo kakanin ang dugo: sapagka't ang dugo ay siyang buhay, at huwag 
mong kakanin ang buhay na kasama nang laman. 

huwag mong kakanin yaon, iyong ibubuhos sa ibabaw nang lupa na parang tubig. 

huwag mong kakanin yaon, upang ikabuti mo, at nang iyong manga anak pagkamatay mo, kung iyong 
gagawin ang matuwid sa paningin nang panginoon. 

ang iyo lamang manga itinalagang bagay na tinatangkilik mo, at ang iyong manga panata, ang iyong 
dadalhin, at yayaon ka sa dakong pipiliin nang panginoon: 

at iyong ihahandog ang iyong manga handog na susunugin, ang laman at ang dugo, sa ibabaw nang 
dambana nang panginoon mong diyos: at ang dugo nang iyong manga hain ay ibubuhos sa ibabaw nang 
dambana nang panginoon mong diyos; at iyong kakanin ang karne. 

iyong sundin at dinggin ang lahat nang manga salitang ito na iniuutos ko sa iyo, upang magpakailan man 
ay ikabuti mo, at nang iyong manga anak pagkamatay mo, pagka iyong ginawa ang mabuti at matuwid sa 
paningin nang panginoon mong diyos. 

pagka naihiwalay nang panginoon mong diyos sa harap mo, ang manga bansa na iyong pinapasok upang 
ariin, at iyong halinhan sila, at nakatahan ka sa kanilang lupain, 

ay magingat ka na huwag masilong sumunod sa kanila, pagkatapos na sila'y malipol sa harap mo: at 
huwag kang magusisa nang tungkol sa kanilang manga diyos, na magsabi, paanong naglilingkod ang 
manga bansang ito sa kanilang manga diyos? na gayon din ang gagawin ko. 

huwag mong gagawing gayon sa panginoon mong diyos: sapagka't bawa't karumaldumal sa panginoon, 
na kaniyang kinapopootan, ay kanilang ginagawa sa kanilang manga diyos, sapagka't pati nang kanilang 
manga anak na lalake at babae ay kanilang sinusunog sa apoy sa kanilang manga diyos. 

kung anong bagay ang iniuutos ko sa iyo, ay siya mong isasagawa: huwag mong dadagdagan, ni 
babawasan. 

kung may bumangon sa gitna mo na isang manghuhula, o isang mapanaginipin nang manga panaginip, 
at kaniyang bigyan ka nang isang tanda o kababalaghan, 

at ang tanda o ang kababalaghan ay mangyari, na kaniyang pagsalitaan ka, na sabihin, sumunod tayo sa 
ibang manga diyos, na hindi mo nakikilala, at ating paglingkuran sila: 

ay huwag mong didinggin ang manga salita nang manghuhulang yaon, o nang mapanaginiping yaon 
nang manga panaginip: sapagka't sinusubok kayo nang panginoon ninyong diyos, upang maalaman kung 
iniibig ninyo ang panginoon ninyong diyos nang inyong buong puso at nang inyong buong kaluluwa. 
kayo'y lalakad ayon sa panginoon ninyong diyos, at matatakot sa kaniya, at gaganap nang kaniyang 
manga utos, at susunod sa kaniyang tinig at maglilingkod sa kaniya at lalakip sa kaniya. 

at ang manghuhulang yaon o ang mapanaginiping yaon nang manga panaginip, ay papatayin, sapagka't 
siya'y nagsalita nang panghihimagsik laban sa panginoon ninyong diyos na naglabas sa inyo sa lupain 
nang egipto, at tumubos sa iyo sa bahay nang pagkaalipin, upang iligaw ka sa daan na iniutos sa iyong 
lakaran mo nang panginoon mong diyos. ganito mo aalisin ang kasamaan sa gitna mo. 

kung ang inyong kapatid na lalake, na anak nang iyong ina, o ang iyong anak na lalake o babae, o ang 
asawa nang iyong sinapupunan, o ang iyong kaibigan, na parang iyong sariling kaluluwa, ay humimok sa 
iyo nang lihim, na magsabi, tayo'y yumaon at maglingkod sa ibang manga diyos, na hindi mo nakilala, 
ninyo o nang iyong manga magulang, 

sa manga diyos nang manga bayan na nasa palibot ninyo na malapit sa iyo, o malayo sa iyo, mula sa 
isang dulo nang lupa hanggang sa kabilang dulo nang lupa; 

ay huwag mong papayagan siya ni didinggin siya, ni huwag mong kahahabagan siya nang iyong mata, ni 
patatawarin, ni ikukubli: 

kundi papatayin mo nga, ang iyong kamay ang mangunguna sa kaniya upang patayin siya, at pagkatapos 
ay ang kamay nang buong bayan. 

at iyong babatuhin siya nang manga bato upang siya'y mamatay, sapagka't kaniyang pinagsikapang 
ihiwalay ka sa panginoon mong diyos, na naglabas sa iyo sa lupain nang egipto, sa bahay nang 
pagkaalipin. 

at maririnig nang buong israel, at matatakot, at hindi na gagawa nang anomang kasamaan pa na gaya 
nito sa gitna mo. 

kung iyong maririnig saysayin ang tungkol sa isa sa iyong manga bayan, na ibinibigay sa iyo nang 
panginoon mong diyos upang tumahan ka roon, na sasabihin. 

ilang hamak na tao ay nagsialis sa gitna mo, at iniligaw ang manga nananahan sa kanilang bayan, na 
sinasabi, tayo'y yumaon at maglingkod sa ibang manga diyos, na hindi ninyo nangakilala, 

ay iyo ngang sisiyasatin at uusisain, at itatanong na mainam, at, narito, kung magkatotoo at ang bagay 
ay tunay, na nagawa sa gitna mo ang gayong karumaldumal: 

iyo ngang susugatan nang talim nang tabak, ang manga nananahan sa bayang yaon, na iyong lubos na 
lilipulin, at ang lahat na nandoon at ang manga hayop doon ay iyong lilipulin nang talim nang tabak. 

at iyong titipunin ang buong nasamsam doon, sa gitna nang lansangan niyaon, at iyong susunugin sa 
apoy ang bayan, at ang buong nasamsam doon, na bawa't putol, ay sa panginoon mong diyos, at 
magiging isang bunton nang dumi magpakailan man, hindi na muling matatayo. 

at huwag kang magsasagi nang bagay na itinalaga sa iyong kamay: upang talikdan nang panginoon ang 
kabagsikan nang kaniyang galit, at pagpakitaan ka niya nang kaawaan, at mahabag sa iyo at paramihin 
ka, na gaya nang isinumpa niya sa iyong manga magulang, 

pagka iyong didinggin ang tinig nang panginoon mong diyos, na iyong gaganapin ang lahat nang 
kaniyang manga utos na aking iniuutos sa iyo sa araw na ito, na iyong gagawin ang matuwid sa paningin 
nang panginoon mong diyos. 

kayo'y manga anak nang panginoon ninyong diyos: huwag kayong magkukudlit, ni magpapakakalbo sa 
pagitan nang inyong manga mata, nang dahil sa patay. 

sapagka't ikaw ay isang banal na bayan sa panginoon mong diyos, at ikaw ay pinili nang panginoon 
upang maging bayan sa kaniyang sariling pag-aari, na higit sa lahat nang manga bayan na nasa ibabaw 
nang balat nang lupa. 

huwag kang kakain nang anomang karumaldumal na bagay. 

ito ang manga hayop na inyong makakain: ang baka, ang tupa, at ang kambing, 

ang malaking usa, at ang maliit na usa, at ang lalaking usa, at ang mabangis na kambing, at ang pigargo, 
at ang antilope, at ang gamuza. 

at bawa't hayop na may hati ang paa, at baak, at ngumunguya sa manga hayop, ay inyong makakain. 
gayon ma'y ang manga ito ay hindi kakanin sa manga ngumunguya, o sa baak ang paa: ang kamelyo, at 
ang liebre, at ang coneho, sapagka't sila'y ngumunguya, nguni't walang hati ang paa, manga marumi sa 
inyo: 

at ang baboy, sapagka't may hating paa, nguni't hindi ngumunguya, ito'y marumi sa inyo: ang laman 
nila'y huwag ninyong kakanin, at ang kanilang bangkay ay huwag hihipuin. 

at ang manga ito'y inyong makakain sa lahat nang nasa tubig: anomang may manga kaliskis at manga 
palikpik, ay inyong makakain: 

at anomang walang kaliskis at palikpik, ay huwag ninyong kakanin, marumi nga ito sa inyo. 

sa lahat nang ibong malinis ay makakakain kayo. 

nguni't ang manga ito'y hindi ninyo makakain: ang aguila, at ang aguilang dumudurog nang manga buto, 
at ang aguilang dagat, 

at ang ixio, at ang halkon, at ang lawin ayon sa kaniyang pagkalawin, 

at lahat na uwak ayon sa kanilang pagkauwak, 

at ang avestruz, at ang chotacabras, at ang graviota, at ang lawin ayon sa kaniyang pagkalawin, 

ang munting kuwago, at ang malaking kuwago, at ang kuwagong tila may sungay, 

at ang pelikano, at ang buitre, at ang somormuho, 

at ang ciguena at ang tagak, ayon sa kanilang pagkatagak, at ang abubilla, at ang kabagkabag. 

at lahat nang may pakpak na umuusad, ay marumi sa inyo: hindi kakanin. 

sa lahat nang ibong malinis ay kayo'y makakakain. 

huwag kayong kakain nang anomang bagay na namatay sa sarili: iyong maibibigay sa taga ibang bayang 
nasa loob nang iyong manga pintuang-daan, upang kaniyang kanin, o iyong maipagbibili sa taga ibang 
bayan: sapagka't ikaw ay isang banal na bayan sa panginoon mong diyos. huwag mong lulutuin ang 
guyang kambing sa gatas nang kaniyang ina. 

iyo ngang pagsasangpuing bahagi ang lahat na bunga nang iyong binhi na nanggagaling taontaon sa 
iyong bukid. 

at iyong kakanin sa harap nang panginoon mong diyos, sa dakong kaniyang pipiliin na patatahanan sa 
kaniyang pangalan, ang ikasangpung bahagi nang iyong trigo, nang iyong alak at nang iyong langis, at 
ang manga panganay sa iyong bakahan at sa iyong kawan, upang magaral kang matakot sa panginoon 
mong diyos na palagi. 

at kung ang daan ay totoong mahaba sa ganang iyo, na ano pa't hindi mo madadala, sapagka't totoong 
malayo sa iyo ang dako, na pipiliin nang panginoon mong diyos na paglalagyan nang kaniyang pangalan, 
pagka ikaw ay pagpapalain nang panginoon mong diyos: 

ay iyo ngang sasalapiin, at iyong itatali ang salapi sa iyong kamay at paroroon ka sa dakong pipiliin nang 
panginoon mong diyos: 

at iyong gugulin ang salapi sa anomang nasain mo sa manga baka, o sa manga tupa, o sa alak, o sa 
matapang na inumin, o sa anomang nasain nang iyong kaluluwa: at iyong kakanin doon sa harap nang 
panginoon mong diyos, at ikaw ay magagalak, ikaw at ang iyong sangbahayan, 

at ang levita na nasa loob nang iyong manga pintuang-daan, ay huwag mong pababayaan: sapagka't 
siya'y walang bahagi ni mana na kasama mo. 

sa katapusan nang bawa't tatlong taon ay iyong kukunin ang buong ikasangpung bahagi nang iyong 
bunga nang taong yaon, at iyong ilalagay sa loob nang iyong manga pintuang-daan: 

at ang levita, sapagka't siya'y walang bahagi ni mana na kasama mo, at ang taga ibang bayan, at ang 
ulila, at ang babaing bao, na nangasa loob nang iyong manga pintuang-daan, ay magsisiparoon at 
magsisikain at mangabubusog, upang pagpalain ka nang panginoon mong diyos sa lahat nang gawa nang 
iyong kamay sa iyong ginagawa. 

sa katapusan nang bawa't pitong taon ay magpapatawad ka nang iyong manga pautang. 

at ito ang paraan nang pagpapatawad: bawa't may pautang ay magpapatawad nang kaniyang ipinautang 
sa kaniyang kapuwa, huwag niyang sisingilin sa kaniyang kapuwa, at sa kaniyang kapatid, sapagka't ang 
pagpapatawad nang panginoon ay ipinahayag. 

sa isang taga ibang lupa ay iyong masisingil: nguni't anomang tinatangkilik mo na nasa iyong kapatid ay 
ipatatawad nang iyong kamay. 

nguni't hindi magkakadukha sa iyo (sapagka't pagpapalain ka nga nang panginoon sa lupain na ibinibigay 
sa iyo nang panginoon mong diyos na pinakamana upang iyong ariin), 

kung iyong didinggin lamang na masikap ang tinig nang panginoon mong diyos, na isagawa ang buong 
utos na ito na aking iniuutos sa iyo sa araw na ito. 

sapagka't pagpapalain ka nang panginoon mong diyos, na gaya nang ipinangako niya sa iyo: at ikaw ay 
magpapautang sa maraming bansa, nguni't hindi ka mangungutang: at ikaw ay magpupuno sa maraming 
bansa, nguni't hindi ka nila pagpupunuan. 

kung magkaroon sa iyo nang isang dukha, na isa sa iyong manga kapatid, na nasa loob nang iyong manga 
pintuang-daan sa iyong lupaing ibinibigay sa iyo nang panginoon mong diyos, ay huwag mong 
pagmamatigasin ang iyong puso, ni pagtitikuman nang iyong kamay ang iyong dukhang kapatid: 

kundi iyo ngang bubukhin ang iyong kamay sa kaniya, at iyo ngang pauutangin siya nang sapat sa 
kaniyang kailangan sa kaniyang kinakailangan. 

pagingatan mong huwag magkaroon nang masamang pagiisip sa iyong puso, na iyong sabihin, ang 
ikapitong taon, na taon nang pagpapatawad, ay malapit na; at ang iyong mata'y magmasama laban sa 
iyong dukhang kapatid at hindi mo siya bigyan, at siya'y dumaing sa panginoon laban sa iyo, at maging 
kasalanan sa iyo. 

siya nga'y bibigyan mo, at ang iyong puso'y huwag magdamdam pagka binibigyan mo siya, sapagka't 
dahil sa bagay na ito'y pagpapalain ka nang panginoon mong diyos sa lahat nang iyong gawa, at sa lahat 
nang hipuin nang iyong kamay. 

sapagka't hindi mawawalan nang dukha sa lupain kailan man: kaya't aking iniutos sa iyo, na aking 
sinasabi, bubukhin mo nga ang iyong kamay sa iyong kapatid, sa nagkakailangan sa iyo, at sa dukha mo, 
sa iyong lupain. 

kung ang iyong kapatid, na hebreong lalake o babae, ay ipagbili sa iyo, at maglingkod sa iyong anim na 
taon, sa ikapitong taon nga ay iyong papagpapaalaming laya sa iyo. 

at pagka iyong papagpapaalaming laya sa iyo, ay huwag mo siyang papagpapaalaming walang dala: 

iyo siyang papagbabaunin na may kasaganaan nang bunga nang iyong kawan, at nang iyong giikan, at 
nang iyong pisaan nang ubas, kung paano ang ipinagpala sa iyo nang panginoon mong diyos, ay bibigyan 
mo siya. 

at iyong aalalahanin na ikaw ay alipin sa lupain nang egipto, at tinubos ka nang panginoon mong diyos: 
kaya't iniuutos ko sa iyo ngayon ang bagay na ito. 

at mangyayari, na kung sabihin niya sa iyo, hindi ako aalis sa iyo; sapagka't iniibig ka niya at ang iyong 
bahay, sapagka't kinalulugdan mo siya: 

at kukuha ka nga nang isang pangbutas at ibutas mo sa kaniyang tainga sa pintuan, at siya'y magiging 
iyong alipin magpakailan man. at sa iyong aliping babae man ay gayon din ang iyong gagawin. 

huwag mong mamabigatin, pagka iyong papagpapaalaming laya sa iyo: sapagka't ibayo nang kaupahang 
magpapaupa ang kaniyang ipinaglingkod sa iyo sa anim na taon: at pagpapalain ka nang panginoon 
mong diyos sa lahat nang iyong ginagawa. 

lahat nang panganay na lalake na ipinanganak sa iyong bakahan, at sa iyong kawan ay iyong itatalaga sa 
panginoon mong diyos: huwag mong pagagawin ang panganay nang iyong baka, ni huwag mong 
gugupitan ang panganay nang iyong kawan. 

iyong kakanin sa harap nang panginoon mong diyos taontaon sa dakong pipiliin nang panginoon, 
kakanin mo, at nang iyong manga sangbahayan. 

at kung may anomang kapintasan, na pilay o bulag, anomang masamang kapintasan, ay huwag mong 
ihahain sa panginoon mong diyos. 

iyong kakanin sa loob nang iyong manga pintuang-daan: ang marumi at ang malinis ay kapuwa kakain, 
na gaya nang maliit na usa at gaya nang malaking usa. 

huwag mo lamang kakanin ang dugo niyaon, iyong ibubuhos sa ibabaw nang lupa na parang tubig. 
magdidiwang ka sa buwan nang abib, at ipangingilin ang paskua sa panginoon mong diyos: sapagka't sa 
buwan nang abib inilabas ka nang panginoon mong diyos sa egipto sa gabi. 

at iyong ihahain ang paskua sa panginoon mong diyos, ang sa kawan at sa bakahan, sa dakong pipiliin 
nang panginoon na patatahanan sa kaniyang pangalan. 

huwag kang kakain sa paskua nang tinapay na may lebadura, pitong araw na kakanin mo sa paskua ang 
tinapay na walang lebadura, ang tinapay nang pagkapighati, sapagka't umalis kang madalian sa lupain 
nang egipto: upang iyong maalaala ang araw na inialis mo sa lupain nang egipto sa lahat nang manga 
araw nang iyong buhay. 

at pitong araw na walang makikitang lebadura sa iyo, sa lahat nang iyong manga hangganan, ni sa 
anomang karne na iyong ihahain sa unang araw sa paglubog nang araw ay walang maiiwan sa buong 
gabi, hanggang sa umaga, 

hindi mo maihahain ang paskua sa loob nang alin man sa iyong manga pintuang-daan, na ibinibigay sa 
iyo nang panginoon mong diyos: 

kundi sa dakong pipiliin nang panginoon mong diyos na patatahanan sa kaniyang pangalan, ay doon mo 
ihahain ang paskua sa pagtatakip silim, sa paglubog nang araw, sa panahon na iyong inialis sa egipto. 
at iyong iihawin at kakanin sa dakong pipiliin nang panginoon mong diyos, at ikaw ay babalik sa 
kinaumagahan, at uuwi sa iyong manga tolda. 

anim na araw na kakain ka nang tinapay na walang lebadura: at sa ikapitong araw ay magkakaroon ka 
nang takdang pagpupulong sa panginoon mong diyos: huwag kang gagawa nang anomang gawa sa araw 
na iyan. 

pitong sanglinggo ang iyong bibilangin sa iyo: mula sa iyong pagpapasimulang isuot ang panggapas sa 
manga nakatayong trigo ay magpapasimula kang bumilang nang pitong sanglinggo. 

at iyong ipagdidiwang ang kapistahan nang manga sanglinggo sa panginoon mong diyos na may dulot 
nang kusang handog nang iyong kamay, na iyong ibibigay, ayon sa ipinagpala sa iyo nang panginoon 
mong diyos: 

at ikaw ay magagalak sa harap nang panginoon mong diyos, ikaw at ang iyong anak na lalake at babae, 
at ang iyong aliping lalake at babae, at ang levita na nasa loob nang iyong manga pintuang-daan, at ang 
taga ibang bayan, at ang ulila, at ang babaing bao, na nasa gitna mo, sa dakong pipiliin nang panginoon 
mong diyos na patatahanan sa kaniyang pangalan. 

at iyong aalalahanin na ikaw ay naging alipin sa egipto: at iyong gaganapin at gagawin ang manga 
palatuntunang ito. 

iyong ipagdidiwang na pitong araw ang kapistahan nang manga tabernakulo, pagkatapos na makamalig 
mo ang aning mula sa iyong giikan at sa iyong pisaan nang ubas: 

at ikaw ay magagalak sa iyong pagpipista, ikaw, at ang iyong anak na lalake at babae, at ang iyong aliping 
lalake at babae, at ang levita, at ang taga ibang bayan, at ang ulila, at ang babaing bao, na nasa loob 
nang iyong manga pintuang-daan. 

pitong araw na ipagdidiwang mo ang pista sa panginoon mong diyos sa dakong pipiliin nang panginoon: 
sapagka't pagpapalain ka nang panginoon mong diyos sa lahat nang iyong kinikita, at sa lahat nang gawa 
nang iyong manga kamay, at ikaw ay lubos na magagalak. 

makaitlo sa isang taon na ang iyong manga lalake ay magsisiharap sa panginoon mong diyos, sa dakong 
kaniyang pipiliin, sa kapistahan nang tinapay na walang lebadura, at sa kapistahan nang manga 
sanglinggo, at sa kapistahan nang manga tabernakulo: at huwag silang haharap na walang dala sa 
panginoon: 

bawa't lalake ay magbibigay nang kaniyang kaya, ayon sa pagpapala na ibinigay sa iyo nang panginoon 
mong diyos. 

maghahalal ka sa iyo nang manga hukom at nang manga pinuno sa lahat nang iyong manga pintuang- 
daan, na ibinibigay sa iyo nang panginoon mong diyos, ayon sa iyong manga lipi: at sila'y hahatol sa 
bayan nang matuwid na paghatol. 

huwag kang magliliko nang paghatol, huwag kang tatangi nang manga pagkatao: ni kukuha nang suhol: 
sapagka't ang suhol ay bumubulag nang manga mata nang marunong, at nagliliko nang manga salita 
nang matuwid. 

susundin mo ang tunay na katuwidtuwiran, upang mabuhay ka at manahin mo ang lupain na ibinibigay 
sa iyo nang panginoon mong diyos. 

huwag kang magtatanim sa iyo nang asera nang anomang kahoy sa siping nang dambana nang 
panginoon mong diyos, na gagawin mo para sa iyo. 

ni magtatayo ka para sa iyo nang pinakaalaalang haligi, na kinapopootan nang panginoon mong diyos. 
huwag kang maghahain sa panginoon mong diyos nang baka o tupa, na may dungis o anomang 
kapintasan, sapagka't yao'y isang karumaldumal sa panginoon mong diyos. 

kung may masusumpungan sa gitna mo, sa loob nang alin man sa iyong manga pintuang-daan, na 
ibinigay sa iyo nang panginoon mong diyos, ang lalake o babae na gumagawa nang kasamaan sa 
paningin nang panginoon mong diyos, sa pagsalangsang sa kaniyang tipan, 

at yumaon at naglingkod sa ibang manga diyos, at sumamba sa kanila, o sa araw, o sa buwan, o sa 
anomang natatanaw sa langit na hindi ko iniutos, 

at maisaysay sa iyo, at iyong mabalitaan, ay iyo ngang sisiyasating masikap: at, narito, kung totoo, at ang 
bagay ay tunay, na ang gayong karumaldumal ay nagawa sa israel, 

ay iyo ngang ilalabas ang lalake o babaing yaon, na gumawa nitong bagay na kasamaan, sa iyong manga 
pintuang-daan, sa makatuwid baga'y ang lalake o babae, at iyong babatuhin sila nang manga bato, 
hanggang sila'y mamatay. 

sa bibig nang dalawang saksi, o nang tatlong saksi ay papatayin ang dapat mamatay, sa bibig nang isang 
saksi ay hindi siya papatayin. 

ang kamay nang manga saksi ay siyang unang papatay sa kaniya at pagkatapos ang kamay nang buong 
bayan. ganito mo aalisin ang kasamaan sa gitna mo. 

kung magkakaroon nang totoong mahirap na bagay sa iyo sa paghatol, na dugo't dugo, usap at usap, at 
bugbog at bugbog, na bagay na pagkakaalit sa loob nang iyong manga pintuang-daan, ikaw nga'y titindig 
at sasampa sa dakong pipiliin nang panginoon mong diyos, 

at ikaw ay paroroon sa manga saserdote na manga levita, at sa magiging hukom sa manga araw na yaon: 
at iyong sisiyasatin, at kanilang ipakikilala sa iyo ang hatol nang kahatulan. 

at iyong gagawin ayon sa tinig nang hatol, na kanilang ipakikilala sa iyo mula sa dakong yaon na pipiliin 
nang panginoon, at iyong isasagawa ayon sa lahat na kanilang ituturo sa iyo: 

ayon sa tinig nang kautusan na kanilang ituturo sa iyo, at ayon sa kahatulan na kanilang isasaysay sa iyo, 
ay gagawin mo: huwag kang liliko sa hatol na kanilang ipakikilala sa iyo, maging sa kanan o sa kaliwa 
man. 

at ang tao na gumawa nang pagpapalalo, sa di pakikinig sa saserdote na tumatayo upang mangasiwa 
doon sa harap nang panginoon mong diyos, o sa hukom, ay papatayin nga ang taong yaon: at iyong 
aalisin ang kasamaan sa israel. 

at maririnig nang buong bayan at matatakot, at di na gagawa pa nang pagpapalalo. 

pagka ikaw ay dumating sa lupain na ibinibigay sa iyo nang panginoon mong diyos, at iyong aariin, at 
iyong tatahanan, at iyong sasabihin, ako'y maglalagay nang isang hari sa akin gaya nang lahat nang 
manga bansang nasa palibot ko, 

ay ilalagay mo ngang hari sa iyo, yaong pipiliin nang panginoon mong diyos: na isa sa iyong manga 
kapatid ang ilalagay mong hari sa iyo: hindi mo mailalagay sa iyo ang isang taga ibang bayan, na hindi mo 
kapatid. 

huwag lamang siyang magpaparami nang manga kabayo, ni pababalikin niya ang bayan sa egipto, upang 
siya'y makapagparami nang manga kabayo: sapagka't sinabi sa inyo nang panginoon, huwag na ninyong 
babalikan mula ngayon ang daang yaon. 

ni huwag siyang magpaparami nang manga asawa, upang huwag maligaw ang kaniyang puso: ni huwag 
siyang magpaparami nang pilak at ginto. 

at mangyayari, na pagka siya'y luluklok sa luklukan nang kaniyang kaharian, ay kaniyang susulatin ang 
isang salin nang kautusang ito sa isang aklat, na nasa harap nang manga saserdote na manga levita: 

at mamamalagi sa kaniya, at kaniyang babasahin sa lahat nang manga araw nang kaniyang buhay: upang 
siya'y magaral na matakot sa panginoon niyang diyos, upang isagawa ang lahat nang manga salita nang 
kautusang ito at nang manga palatuntunang ito; 

upang ang kaniyang puso ay huwag magmataas sa kaniyang manga kapatid at siya'y huwag maligaw sa 
utos, maging sa kanan, o sa kaliwa: upang kaniyang maparami ang kaniyang manga araw sa kaniyang 
kaharian, niya, at nang kaniyang manga anak sa gitna nang israel. 

ang manga saserdote na manga levita, ang buong lipi ni levi, ay hindi magkakaroon nang bahagi ni mana 
na kasama nang israel: sila'y kakain nang manga handog sa panginoon na pinaraan sa apoy, at nang 
kaniyang mana. 

at sila'y hindi magkakaroon nang mana na kasama nang kanilang manga kapatid: ang panginoon ang 
kanilang mana, gaya nang sinalita niya sa kanila. 

at ito ang magiging karampatan nang manga saserdote sa bayan, sa kanila na naghahandog nang hain, 
maging baka o tupa, na kanilang ibibigay sa saserdote ang balikat, at ang dalawang pisngi, at ang 
sikmura. 

ang manga unang bunga nang iyong trigo, nang iyong alak, at nang iyong langis, at ang unang balahibo 
nang iyong manga tupa, ay ibibigay mo sa kaniya. 

sapagka't pinili siya nang panginoon mong diyos sa lahat nang iyong manga lipi, upang tumayong 
mangasiwa sa pangalan nang panginoon, siya at ang kaniyang manga anak magpakailan man. 

at kung ang isang levita ay umalis sa alinman sa iyong manga pintuang-daan nang buong israel na 
kaniyang pinakikipamayanan at pumaroon nang buong nasa nang kaniyang kaluluwa sa dakong pipiliin 
nang panginoon: 

ay mangangasiwa nga siya sa pangalan nang panginoon niyang diyos, na gaya nang ginagawa nang lahat 
nang kaniyang manga kapatid na manga levita, na tumatayo roon sa harap nang panginoon. 

sila'y magkakaroon nang magkakaparehong bahagi na kakanin, bukod sa magmumula sa pinagbilhan sa 
pamana nang kaniyang ama. 

pagpasok mo sa lupain na ibinibigay sa iyo nang panginoon mong diyos, ay huwag kang magaaral 
gumawa nang ayon sa manga karumaldumal nang manga bansang yaon. 

huwag makakasumpong sa iyo nang sinomang nagpaparaan sa apoy nang kaniyang anak na lalake o 
babae, o nanghuhula o nagmamasid nang manga pamahiin o enkantador, o manggagaway, 

o enkantador nang manga ahas, o nakikipagsanggunian sa manga masamang espiritu, o mahiko, o 
sumasangguni sa manga patay. 

sapagka't sinomang gumagawa nang manga bagay na ito ay karumaldumal sa panginoon: at dahil sa 
manga karumaldumal na ito ay pinalalayas sila nang panginoon mong diyos sa harap mo. 

ikaw ay magpapakasakdal sa panginoon mong diyos. 

sapagka't ang manga bansang ito, na iyong aariin, ay nakikinig sa kanila na nagmamasid nang manga 
pamahiin, at sa manga manghuhula: nguni't tungkol sa iyo, ay hindi pumayag ang panginoon mong diyos 
na gawin mo. 

palilitawin sa iyo nang panginoon mong diyos ang isang propeta sa gitna mo, sa iyong manga kapatid, na 
gaya ko; sa kaniya kayo makikinig, 

ayon sa lahat nang iyong ninasa sa panginoon mong diyos sa horeb, sa araw nang kapulungan, na 
sinasabi, huwag mong iparinig uli sa akin ang tinig nang panginoon kong diyos, ni ipakita pa sa akin itong 
dakilang apoy, upang huwag akong mamatay. 

at sinabi nang panginoon sa akin, mabuti ang kanilang pagkasabi nang kanilang salitain. 

aking palilitawin sa kanila ang isang propeta sa gitna nang kanilang manga kapatid, na gaya mo; at aking 
ilalagay ang aking manga salita sa bibig niya, at kaniyang sasalitain sa kanila ang lahat nang aking iuutos 
sa kaniya. 

at mangyayari, na sinomang hindi makikinig sa aking manga salita na kaniyang sasalitain sa aking 
pangalan, ay aking sisiyasatin yaon sa kaniya. 

nguni't ang propeta na magsasalita nang salitang may pagpapalalo sa aking pangalan, na hindi ko iniutos 
sa kaniyang salitain o magsasalita sa pangalan nang ibang manga diyos, ay papatayin nga ang propetang 
yaon. 

at kung iyong sasabihin sa iyong puso: paanong malalaman namin ang salita na hindi sinalita nang 
panginoon? 

pagka ang isang propeta ay nagsasalita sa pangalan nang panginoon, kung ang bagay na sinasabi ay hindi 
sumunod ni mangyari, ay hindi sinalita nang panginoon ang bagay na yaon: ang propetang yaon ay 
nagsalita nang kahambugan, huwag mong katatakutan siya. 

pagka ihihiwalay nang panginoon mong diyos ang manga bansa, na lupaing ibinibigay sa iyo nang 
panginoon mong diyos, at hahalili ka sa kanila, at iyong tatahanan ang kanilang manga bayan, at ang 
kanilang manga bahay, 

ay maghihiwalay ka para sa iyo nang tatlong bayan sa gitna nang iyong lupain, na ibinibigay sa iyo nang 
panginoon mong diyos upang ariin. 

ikaw ay maghahanda sa iyo nang daan, at pagtatluhin mong bahagi ang manga hangganan nang iyong 
lupain, na ipinamamana sa iyo nang panginoon mong diyos, upang matakasan nang bawa't nakamatay 
tao. 

at ito ang bagay nang nakamatay tao, na tatakas doon at mabubuhay: sinomang makapatay sa kaniyang 
kapuwa nang di sinasadya, at hindi niya kinapopootan nang panahong nakaraan, 

gaya nang isang tao na yumaon sa gubat na kasama ang kaniyang kapuwa upang pumutol nang kahoy, at 
sa kamay niya na pumapalakol upang pumutol nang kahoy, ay humagpos ang patalim sa tatangnan, at 
bumagsak sa kaniyang kapuwa, na anopa't mamatay, ay tatakas siya sa isa sa manga bayang yaon at 
siya'y mabubuhay: 

baka habulin nang tagapanghiganti sa dugo ang nakamatay, samantalang ang puso'y nagaalab, at siya'y 
kaniyang abutan, sapagka't ang daan ay mahaba, at siya'y saktan nang malubha, na siya'y di marapat 
patayin, sapagka't hindi niya kinapopootan nang panahong nakaraan. 

kaya't iniuutos ko sa iyo, na sinasabi, maghihiwalay ka para sa iyo nang tatlong bayan. 

at kung palakihin nang panginoon mong diyos ang iyong hangganan gaya nang kaniyang isinumpa sa 
iyong manga magulang, at ibigay niya sa iyo ang buong lupain na kaniyang ipinangakong ibibigay sa 
iyong manga magulang, 

kung iyong isasagawa ang buong utos na ito, na aking iniuutos sa iyo sa araw na ito, na ibigin ang 
panginoon mong diyos, at lumakad kailan man sa kaniyang manga daan, ay magdadagdag ka pa nga 
nang tatlong bayan sa iyo, bukod sa tatlong ito: 

upang huwag mabubo ang dugong walang sala sa gitna nang iyong lupain, na ibinibigay sa iyo na 
pinakamana nang panginoon mong diyos, at sa gayo'y maging salarin ka sa iyo. 

nguni't kung ang sinoman ay mapoot sa kaniyang kapuwa, at pag-abangan niya siya, at siya'y tumindig 
laban sa kaniya, at saktan niya siya nang malubha, na anopa't mamatay, at siya'y tumakas sa isa sa 
manga bayang ito: 

ay magsusugo nga ang manga matanda sa kaniyang bayan at kukunin siya roon, at ibibigay siya sa kamay 
nang tagapanghiganti sa dugo, upang siya'y mamatay. 

ang iyong mata'y huwag mahahabag sa kaniya, kundi aalisin mo sa israel ang dugong walang sala, upang 
ikabuti mo. 

huwag mong babaguhin ang lindero nang iyong kapuwa, na kanilang inilagay nang una, sa iyong mana 
na iyong mamanahin, sa lupain na ibinibigay sa iyo nang panginoon mong diyos upang ariin. 

isang saksi ay huwag titindig laban sa kanino man sa anomang kasamaan, o sa anomang kasalanang 
kaniyang pinagkasalahan: sa bibig nang dalawang saksi, o sa bibig nang tatlong saksi ay pagtitibayin ang 
usap. 

kung ang isang sinungaling na saksi ay tumindig laban sa kanino man upang sumaksi laban sa kaniya 
nang isang masamang gawa, 

ang dalawang taong naguusapin ay tatayo sa harap nang panginoon, sa harap nang manga saserdote at 
nang manga magiging hukom sa manga araw na yaon, 

at sisiyasating masikap nang manga hukom: at, narito, kung ang saksi ay saksing sinungaling, at sumaksi 
nang kasinungalingan laban sa kaniyang kapatid, 

ay gagawin mo nga sa kaniya, ang gaya nang kaniyang inisip gawin sa kaniyang kapatid: sa gayo'y iyong 
aalisin ang kasamaan sa gitna mo. 

at maririnig niyaong manga natitira at matatakot, at hindi na sila magkakamit pa nang gayong kasamaan 
sa gitna mo. 

at ang iyong mata'y huwag mahahabag: buhay kung buhay, mata kung mata, ngipin kung ngipin, kamay 
kung kamay, paa kung paa. 

pagka ikaw ay lalabas upang makibaka laban sa iyong manga kaaway at makakita ka nang manga 
kabayo, at manga karo, at nang isang bayang higit kay sa iyo, ay huwag kang matatakot sa kanila: 
sapagka't ang panginoon mong diyos ay sumasaiyo, na siyang naglabas sa iyo sa lupain nang egipto. 

at mangyayari paglapit ninyo sa pakikibaka, na ang saserdote ay lalapit at magsasalita sa bayan. 

at magsasabi sa kanila, dinggin mo, oh israel, kayo'y lumapit sa araw na ito sa pakikibaka laban sa inyong 
manga kaaway: huwag manglupaypay ang inyong puso; huwag kayong matakot, ni manginig, ni 
maduwag dahil sa kanila. 

sapagka't ang panginoon ninyong diyos ay siyang yumayaong kasama ninyo, upang ipakipaglaban kayo 
sa inyong manga kaaway, upang kayo'y iligtas. 

at ang manga pinuno ay magsasalita sa bayan, na sasabihin, sinong tao ang nagtayo nang isang bagong 
bahay, at hindi pa niya natatalagahan? siya'y yumaon at bumalik sa kaniyang bahay, baka siya'y 
mamatay sa pakikibaka at ibang tao ang magtalaga. 

at sinong lalake ang may itinanim na isang ubasan at hindi pa niya napapakinabangan ang bunga niyaon? 
siya'y yumaon at bumalik sa kaniyang bahay, baka siya'y mamatay sa pakikibaka at ibang lalake ang 
makinabang nang bunga niyaon. 

at sinong lalake ang nagasawa sa isang babae at di pa niya nakukuha? siya'y yumaon at bumalik sa 
kaniyang bahay, baka siya'y mamatay sa pakikibaka, at ibang lalake ang kumuha sa kaniyang asawa. 

at muling magsasalita ang manga puno sa bayan, at kanilang sasabihin, sinong lalake ang matatakutin at 
mahinang loob? siya'y yumaon at bumalik sa kaniyang bahay, baka ang puso nang kaniyang manga 
kapatid ay manglupaypay na gaya nang kaniyang puso. 

at mangyayari, pagka ang manga pinuno ay natapos nang makapanalita sa bayan, na sila'y maghahalal 
nang manga kapitan nang manga hukbo sa unahan nang bayan. 

pagka ikaw ay lalapit sa isang bayan upang makipaglaban, ay iyo ngang ihahayag ang kapayapaan doon. 
at mangyayari, na kung sagutin ka nang kapayapaan, at pagbuksan ka, ay mangyayari nga, na ang buong 
bayang masusumpungan sa loob ay magiging sakop mo, at maglilingkod sa iyo. 

at kung ayaw makipagpayapaan sa iyo, kundi makikipagbaka laban sa iyo, ay kukubkubin mo nga siya: 
at pagka ibinigay nang panginoon mong diyos sa iyong kamay ay iyong susugatan ang bawa't lalake 
niyaon nang talim nang tabak: 

nguni't ang manga babae, at ang manga bata, at ang manga hayop, at ang buong nasa bayan, pati nang 
buong nasamsam doon, ay kukunin mong pinakasamsam, at kakanin mo ang samsam sa iyong manga 
kaaway na ibinigay sa iyo nang panginoon mong diyos. 

gayon ang iyong gagawin sa lahat nang bayang totoong malayo sa iyo, na hindi sa manga bayan nang 
manga bansang ito. 

nguni't sa manga bayan nang manga taong ito na ibinibigay sa iyo nang panginoon mong diyos na 
pinakamana, ay huwag kang magtitira nang may buhay sa anomang bagay na humihinga: 

kundi iyong lilipulin sila, ang hetheo, at ang amorrheo, ang cananeo, at ang pherezeo, ang heveo, at ang 
Jebuseo: gaya nang iniutos sa iyo nang panginoon mong diyos. 

upang huwag kayong turuan nilang gumawa nang ayon sa lahat nilang karumaldumal, na kanilang 
ginawa sa kanilang manga diyos, na anopa't kayo'y magkasala laban sa panginoon ninyong diyos. 

pagka iyong kukubkubing mahabang panahon ang isang bayan sa pakikibaka upang sakupin, ay huwag 
mong sisirain ang manga punong kahoy niyaon, na pagbubuhatan nang palakol: sapagka't makakain mo, 
at huwag mong ipagbububuwal, sapagka't tao ba ang kahoy sa parang na kukubkubin mo? 

ang manga punong kahoy lamang na iyong kilala na hindi manga kahoy na nakakain, ang iyong sisirain at 
ibubuwal, at iyong itatayong manga kuta laban sa bayang nakikibaka sa iyo, hanggang sa maibuwal mo. 
kung may masumpungang pinatay sa lupain na ibinibigay sa iyo nang panginoon mong diyos upang ariin, 
na nabubulagta sa parang, at hindi maalaman kung sinong sumugat sa kaniya: 

ay lalabas nga ang iyong manga matanda at ang iyong manga hukon,, at kanilang susukatin ang layo 
nang manga bayang nasa palibot nang pinatay: 

at mangyayari, na ang manga matanda sa bayang yaon, na bayang malapit sa pinatay, ay kukuha nang 
isang dumalagang baka sa bakahan, na hindi pa nagagamit at hindi pa nakakapagpasan nang pamatok, 
at ibababa nang manga matanda ang dumalagang baka sa isang libis na may agos nang tubig, na di pa 
nabubukid, ni nahahasikan, at babaliin ang leeg nang dumalagang baka doon sa libis: 

at ang manga saserdote na manga anak ni levi ay lalapit, sapagka't sila ang pinili nang panginoon mong 
diyos na mangasiwa sa kaniya, at bumasbas sa pangalan nang panginoon, at ayon sa kanilang salita ay 
pasisiyahan ang bawa't pagkakaalit at bawa't awayan: 


at lahat nang manga matanda sa bayang yaon, na malapit sa pinatay, ay maghuhugas nang kanilang 
kamay sa ibabaw nang dumalagang baka na binali ang leeg sa libis: 

at sila'y sasagot at sasabihin, ang aming kamay ay hindi nagbubo nang dugong ito, ni nakita nang aming 
manga mata. 

patawarin mo, oh panginoon, ang iyong bayang israel, na iyong tinubos, at huwag mong tikising matira 
sa gitna nang iyong bayang israel, ang dugong walang sala. at ang dugo'y ipatatawad sa kanila. 

gayon mo aalisin ang dugong walang sala sa gitna mo, pagka iyong gagawin ang matuwid sa paningin 
nang panginoon. 

pagka ikaw ay lalabas upang makipagbaka laban sa iyong manga kaaway, at ibibigay sila nang panginoon 
mong diyos sa iyong manga kamay, at dadalhin mo silang bihag, 

at makakakita ka sa manga bihag nang isang magandang babae, at magkaroon ka nang nasa sa kaniya, at 
iibigin mo siyang kuning asawa, 

ay iyo nga siyang dadalhin sa iyong bahay, at kaniyang aahitan ang kaniyang ulo, at gugupitin ang 
kaniyang manga kuko, 

at kaniyang huhubarin ang suot na pagkabihag sa kaniya, at matitira sa iyong bahay, at iiyakan ang 
kaniyang ama at ang kaniyang ina na isang buong buwan: at pagkatapos noo'y sisiping ka sa kaniya, at 
ikaw ay magiging asawa niya, at siya'y magiging iyong asawa. 

at mangyayari, na kung di mo kalugdan siya, ay iyo ngang pababayaan siyang yumaon kung saan niya 
ibig, nguni't huwag mo siyang ipagbibili nang salapi, huwag mo siyang aalipinin, sapagka't iyong 
pinangayupapa siya. 

kung ang isang lalake ay may dalawang asawa, na ang isa'y sinisinta, at ang isa'y kinapopootan, at 
kapuwa magkaanak sa kaniya, ang sinisinta at ang kinapopootan: at kung ang maging panganay ay sa 
kinapopootan: 

ay mangyayari nga sa araw na kaniyang pagmanahin ang kaniyang manga anak nang kaniyang 
tinatangkilik, ay hindi niya magagawang panganay ang anak nang sinisinta na higit kay sa anak nang 
kinapopootan, na siyang panganay, 

kundi kaniyang kikilalaning panganay, ang anak nang kinapopootan sa pamamagitan nang pagbibigay sa 
kaniya nang dalawang bahagi sa buong kaniyang tinatangkilik: sapagka't siya ang pasimula nang 
kaniyang lakas, ang karapatan nga nang pagkapanganay ay kaniya. 

kung ang isang lalake ay may matigas na loob at mapanghimagsik na anak, na ayaw makinig nang tinig 
nang kaniyang ama, o nang tinig nang kaniyang ina, at bagaman kanilang parusahan siya ay ayaw 
makinig sa kanila: 

ay hahawakan nga nang kaniyang ama at nang kaniyang ina at dadalhin sa manga matanda sa kaniyang 
bayan, at sa pintuang-bayan nang kaniyang pook, 

at kanilang sasabihin sa manga matanda sa kaniyang bayan. itong aming anak ay matigas na loob at 
mapanghimagsik, na ayaw niyang dinggin ang aming tinig, siya'y may masamang pamumuhay, at 
manglalasing. 

at babatuhin siya nang manga bato, nang lahat nang manga lalake sa kaniyang bayan upang siya'y 
mamatay: gayon mo aalisin ang kasamaan sa gitna mo, at maririnig nang buong israel, at matatakot. 
kung ang isang lalake ay magkasala nang kasalanang marapat sa kamatayan, at siya'y patayin, at iyong 
ibitin siya sa isang punong kahoy, 

ay huwag maiiwan buong gabi ang kaniyang bangkay sa punong kahoy, kundi walang pagsalang siya'y 
iyong ililibing sa araw ding yaon, sapagka't ang bitin ay sinumpa nang diyos; upang huwag mong ihawa 
ang iyong lupa na ibinibigay sa iyo nang panginoon mong diyos, na ipinamana. 

huwag mong makikitang naliligaw ang baka nang iyong kapatid o ang kaniyang tupa, at ikaw ay 
magkukubli sa manga yaon: iyo ngang ibabalik sa iyong kapatid. 

at kung ang iyong kapatid ay hindi malapit sa iyo, o kung hindi mo siya nakikilala, ay iyo ngang iuuwi sa 
iyong bahay, at mapapasaiyo hanggang sa hanapin nang iyong kapatid, at iyong isasauli sa kaniya. 

at gayon ang iyong gagawin sa kaniyang asno; at gayon ang iyong gagawin sa kaniyang damit, at gayon 
ang iyong gagawin sa bawa't nawalang bagay nang iyong kapatid, na nawala sa kaniya at iyong 
nasumpungan: huwag kang magkukubli. 

huwag mong makikitang napahiga sa daan ang asno nang iyong kapatid o ang kaniyang baka at ikaw ay 
magkukubli sa manga yaon, iyo ngang tutulungan siya upang itindig sila uli. 

ang babae ay huwag mananamit nang nauukol sa lalake, ni ang lalake ay magsusuot nang pananamit 
nang babae, sapagka't sinomang gumagawa nang manga bagay na ito ay karumaldumal sa panginoon 
mong diyos. 

kung ang isang pugad nang ibon ay magkataong masumpungan mo sa daan, sa anomang punong kahoy, 
o sa lupa, na may manga inakay, o manga itlog at humahalimhim ang inahin sa manga inakay, o sa 
manga itlog, ay huwag mong kukunin ang inahin na kasama nang manga inakay: 

sa anomang paraan, ay iyong pawawalan ang inahin, nguni't ang inakay ay makukuha mong sa iyo, 
upang ikabuti mo at upang tumagal ang iyong manga araw. 

pagka ikaw ay magtatayo nang isang bagong bahay, ay igagawa mo nga nang isang halang ang iyong 
bubungan, upang huwag kang magtaglay nang sala nang dugo sa iyong bahay, kung ang sinomang tao ay 
mahulog mula roon. 

huwag mong tatamnan ang iyong ubasan nang dalawang magkaibang binhi: baka ang buong bunga ay 
masira, ang binhi na iyong inihasik at ang bunga nang ubasan. 

huwag kang mag-aararo na may isang baka at isang asno na magkatuwang. 

huwag kang magbibihis nang magkahalong kayo, nang lana at lino na magkasama. 

gagawa ka sa iyo nang manga tirintas sa apat na laylayan nang iyong balabal, na ipinangbabalabal mo sa 
iyo. 

kung ang sinoman ay magasawa, at sumiping sa kaniya, at kaniyang kapootan siya, 

at kaniyang bintangan nang manga kahiyahiyang bagay, at ikalat ang isang masamang dangal niya, at 
sabihin, aking kinuha ang babaing ito, at nang sipingan ko siya, ay hindi ko nasumpungan sa kaniya ang 
manga tanda nang pagka donselya: 

kung magkagayo'y ang ama nang dalaga at ang kaniyang ina ay kukuha at maglalabas nang manga tanda 
nang pagka donselya nang dalaga sa harap nang manga matanda sa bayan, sa pintuang-bayan, 

at sasabihin nang ama nang dalaga sa manga matanda, ibinigay ko ang aking anak sa lalaking ito na 
maging asawa at kaniyang kinapootan siya; 

at, narito, kaniyang binibintangan nang manga kahiyahiyang bagay, na sinasabi, hindi ko nasumpungan 
sa iyong anak ang manga tanda nang pagka donselya: at gayon ma'y ito ang manga tanda nang pagka 
donselya nang aking anak. at kanilang ilaladlad ang kasuutan sa harap nang matatanda sa bayan. 

at kukunin nang manga matanda sa bayang yaon ang lalake at parurusahan siya; 

at kanilang sisingilin siya nang isang daang siklong pilak at ibibigay sa ama nang dalaga sapagka't 
kaniyang ikinalat ang isang masamang dangal nang isang donselya sa israel: at siya'y magiging kaniyang 
asawa, hindi niya mapalalayas siya sa lahat nang kaniyang kaarawan. 

nguni't kung ang bagay na ito ay totoo na ang manga tanda nang pagka donselya ay hindi masumpungan 
sa dalaga, 

ay kanila ngang ilalabas ang dalaga sa pintuan nang bahay nang kaniyang ama, at babatuhin siya nang 
manga bato, nang manga lalake sa kaniyang bayan upang siya'y mamatay: sapagka't nagkasala siya nang 
kaululan sa israel, na nagpatutot sa bahay nang kaniyang ama: gayon mo aalisin ang kasamaan sa gitna 
mo. 

kung ang isang lalake ay masumpungan, na sumisiping sa isang babaing may asawa, ay kapuwa nga sila 
papatayin, ang lalake na sumiping sa babae, at ang babae: gayon mo aalisin ang kasamaan sa israel. 
kung ang isang dalagang magaasawa sa isang lalake, at masumpungan siya nang isang lalake sa bayan, at 
sumiping sa kaniya, 

ay inyo ngang ilalabas kapuwa sila sa pintuan nang bayang yaon, at inyong babatuhin sila nang manga 
bato upang sila'y mamatay, ang babae, sapagka't di siya sumigaw, ay nasa bayan, at ang lalake, 
sapagka't pinangayupapa ang asawa nang kaniyang kapuwa: gayon mo aalisin ang kasamaan sa gitna 
mo. 

nguni't kung masumpungan sa parang nang lalake ang isang dalagang magaasawa, at dahasin nang 
lalake siya, at sumiping sa kaniya: ang lalake nga lamang na sumiping sa kaniya ang papatayin: 

nguni't sa babae ay huwag kang gagawa nang anoman, wala sa babaing yaon ang anomang kasalanang 
marapat ikamatay: sapagka't gaya nang kung ang isang lalake ay bumabangon laban sa kaniyang 
kapuwa, at pinapatay niya siya, ay gayon din ang bagay na ito: 

sapagka't nasumpungan niya siya sa parang, ang dalagang magaasawa ay sumigaw, at walang magligtas 
sa kaniya. 

kung masumpungan nang isang lalake ang isang dalagang donselya na hindi pa naipangangako, at ihiga 
niya siya, at sipingan niya siya, at sila'y masumpungan, 

ang lalake nga na sumiping sa kaniya ay magbibigay sa ama nang babae nang limang pung siklong pilak, 
at siya'y magiging kaniyang asawa, sapagka't kaniyang pinangayupapa siya, hindi niya mapalalayas sa 
lahat nang kaniyang kaarawan. 

huwag kukunin nang isang lalake ang asawa nang kaniyang ama, at huwag ililitaw ang balabal nang 
kaniyang ama. 

ang nasaktan sa manga iklog, o ang may lihim na sangkap na putol nang katawan ay hindi makapapasok 
sa kapisanan nang panginoon. 

isang anak sa ligaw ay huwag papasok sa kapisanan nang panginoon, hanggang sa ikasangpung salin 
nang lahi ay walang sa kaniya'y makapapasok sa kapisanan nang panginoon. 

huwag papasok ang isang ammonita o moabita sa kapulungan nang panginoon, hanggang sa 
ikasangpung salin nang lahi ay walang nauukol sa kanila na makapapasok magpakailan man sa kapisanan 
nang panginoon: 

sapagka't hindi kayo sinalubong nila nang tinapay at nang tubig sa daan, nang kayo'y umalis sa egipto; at 
sapagka't kanilang inupahan laban sa iyo si balaam na anak ni beor mula sa pethor nang mesopotamia 
upang sumpain ka. 

gayon ma'y hindi dininig nang panginoon mong diyos si balaam, kundi pinapaging pagpapala nang 
panginoon mong diyos, ang sumpa sa iyo, sapagka't iniibig ka nang panginoon mong diyos. 

huwag mong hahanapin ang kanilang kapayapaan o ang kanilang ikasusulong sa lahat nang iyong araw 
magpakailan man. 

huwag mong kasusuklaman ang idumeo, sapagka't siya'y iyong kapatid: huwag mong kasusuklaman ang 
taga egipto; sapagka't ikaw ay nakipamayan sa kaniyang lupain. 

ang manga anak nang ikatlong salin nang lahi nila na ipinanganak sa kanila ay makapapasok sa kapisanan 
nang panginoon. 

pagka ikaw ay lalabas sa kampamento laban sa iyong manga kaaway, ay magbabawa ka nga sa iyo sa 
bawa't masamang bagay. 

kung magkaroon sa iyo nang sinomang lalake, na hindi malinis dahil sa anomang nangyari sa kaniya nang 
kinagabihan, ay lalabas nga sa kampamento, hindi siya papasok sa kampamento: 

nguni't mangyayari kinahapunan, na siya'y maliligo sa tubig: at pagka ang araw ay nakalubog na, ay 
papasok siya sa kampamento. 

ikaw ay magkakaroon naman, nang isang pook sa labas nang kampamento, na iyong lalabasan: 

at ikaw ay magkakaroon din nang isang pala sa kasamahan nang iyong manga kasangkapan, at 
mangyayari, na pagka ikaw ay palilikod sa labas ay huhukay ka, at ikaw ay babalik at tatabunan mo ang 
ipinalikod mo: 

sapagka't ang panginoon mong diyos ay lumalakad sa gitna nang iyong kampamento, upang iligtas ka, at 
ibigay ang iyong manga kaaway sa harap mo: kaya't ang iyong kampamento ay magiging banal: upang 
huwag siyang makakita nang anomang maruming bagay sa iyo, at baka humiwalay sa iyo. 

huwag mong ibibigay sa kaniyang panginoon ang isang aliping nagtanan sa kaniyang panginoon na 
napasa iyo: 

siya'y tatahang kasama mo, sa gitna mo, sa dakong kaniyang pipiliin sa loob nang isa sa iyong manga 
pintuang-daan na kaniyang magalingin: huwag mo siyang pipighatiin. 

huwag kang magkakaroon nang masamang babae sa manga anak nang israel, ni magkakaroon nang 
sodomita sa manga anak nang israel. 

huwag mong dadalhin ang bayad sa isang masamang babae, o ang kaupahan sa isang aso, sa bahay nang 
panginoon mong diyos sa anomang panata: sapagka't ang manga ito ay kapuwa karumaldumal sa 
panginoon mong diyos. 

huwag kang magpapahiram na may tubo sa iyong kapatid, tubo nang salapi, tubo nang kakanin, tubo 
nang anomang bagay na ipinahihiram na may tubo: 

sa isang taga ibang lupa ay makapagpapahiram ka na may tubo, nguni't sa iyong kapatid ay huwag kang 
magpapahiram na may tubo: upang pagpalain ka nang panginoon mong diyos sa lahat nang 
pagpapatungan mo nang iyong kamay, sa lupain na iyong pinapasok upang ariin. 

pagka ikaw ay magpapanata nang isang panata sa panginoon mong diyos, ay huwag kang magluluwat 
nang pagtupad: sapagka't walang pagsalang uusisain sa iyo nang panginoon mong diyos, at magiging 
kasalanan sa iyo. 

nguni't kung ikaw ay magbawang manata, ay hindi magiging kasalanan, sa iyo: 

ang nabuka sa iyong manga labi ay iyong gaganapin at gagawin, ayon sa iyong ipinanata sa panginoon 
mong diyos, na isang kusang handog, na ipinangako mo nang iyong bibig. 

pagka ikaw ay pumasok sa ubasan nang iyong kapuwa, ay makakakain ka nga nang manga ubas sa iyong 
kagustuhan hanggang sa ikaw ay mabusog, nguni't huwag kang maglalagay sa iyong sisidlan. 

pagka ikaw ay pumasok sa nangakatayong trigo nang iyong kapuwa, ay makikitil mo nga nang iyong 
kamay ang manga uhay; nguni't huwag mong gagalawin nang karit ang nakatayong trigo nang iyong 
kapuwa. 

pagka ang isang lalake ay kumuha nang isang babae at pinakasalan, ay mangyayari nga, na kung ang 
babae ay hindi kalugdan nang kaniyang manga mata, sapagka't kinasumpungan niya nang isang 
kahiyahiyang bagay, ay lalagda siya nang isang kasulatan nang paghihiwalay, at ibibigay niya sa kaniyang 
kamay, at papagpapaalamin niya siya sa kaniyang bahay. 

at pagkaalis niya sa bahay nang lalake, ay makayayaon siya at makapagaasawa sa ibang lalake. 

at kung kapootan siya nang huling asawa, at lagdaan siya nang isang kasulatan nang paghihiwalay, at 
ibigay sa kaniyang kamay, at papagpaalamin siya sa kaniyang bahay, o kung mamatay ang huling asawa, 
na kumuha sa kaniya upang maging asawa niya, 

hindi na siya makukuhang muling maging asawa nang kaniyang unang asawa na humiwalay sa kaniya, 
pagkatapos na kaniyang mapangayupapa siya, sapagka't yao'y karumaldumal sa harap nang panginoon: 
at huwag mong papagkakasalahin ang lupain na ibinibigay na pinakamana sa iyo nang panginoon mong 
diyos. 

pagka ang isang lalake ay bagong kasal, ay huwag lalabas na sasama sa hukbo ni mamamahala nang 
anomang katungkulan, siya'y magiging laya sa bahay na isang taon at kaniyang pasasayahin ang 
kaniyang asawa na kaniyang kinuha. 

walang taong kukuha nang gilingan o nang batong nasa itaas nang gilingan na pinakasangla: sapagka't 
parang kaniyang kinuhang pinakasangla ang buhay nang tao. 

kung ang sinoman ay masumpungang nagnanakaw nang sinoman sa kaniyang manga kapatid, sa manga 
anak ni israel, at kaniyang inalipin siya, o ipinagbili siya, ang magnanakaw ngang yaon ay papatayin: 
gayon mo aalisin ang kasamaan sa gitna mo. 

magingat ka sa salot na ketong, na iyong isagawang masikap at gawin ang ayon sa lahat na ituturo sa iyo 
nang manga saserdote na manga levita: kung paanong iniutos ko sa kanila ay gayon mo isasagawa. 
alalahanin mo ang ginawa nang panginoon mong diyos kay miriam sa daan nang kayo'y lumalabas sa 
egipto. 

pagka ikaw ay magpapahiram sa iyong kapuwa nang anomang bagay na hiram, ay huwag kang papasok 
sa kaniyang bahay upang kumuha nang kaniyang sangla. 

ikaw ay tatayo sa labas, at ang taong iyong pinahihiram ay maglalabas nang sangla sa iyo. 

at kung siya'y taong mahirap ay huwag kang matutulog na may sangla niya: 

iyo ngang isasauli sa kaniya ang sangla paglubog nang araw, upang siya'y matulog sa kaniyang damit, at 
pagpalain ka: at magiging katuwiran mo sa harap nang panginoon mong diyos. 

huwag mong pipighatiin ang isang nagpapaupang dukha at salat, maging siya'y sa iyong manga kapatid, 
o sa manga iyong taga ibang bayan na nangasa iyong bayan sa loob nang iyong manga pintuang-daan: 
sa kaniyang kaarawan ay ibibigay mo sa kaniya ang kaniyang kaupahan, ni huwag lulubugan nang araw 
(sapagka't siya'y mahirap, at siyang inaasahan nang kaniyang puso): baka siya'y dumaing sa panginoon 
laban sa iyo at maging kasalanan sa iyo. 

hindi papatayin ang manga magulang dahil sa manga anak, ni ang manga anak ay papatayin dahil sa 
manga magulang, bawa't tao'y papatayin dahil sa kaniyang sariling kasalanan. 

huwag mong ililiko ang matuwid nang taga ibang bayan, ni nang ulila, ni huwag mong kukuning sangla 
ang damit nang babaing bao: 

kundi aalalahanin mo na ikaw ay naging alipin sa egipto, at tinubos ka nang panginoon mong diyos mula 
roon: kaya't iniuutos ko sa iyong gawin mo ang bagay na ito. 

pagka iyong aanihin ang iyong ani sa bukid, at nakalimot ka nang isang bigkis sa bukid, ay huwag mong 
pagbabalikang kunin: magiging sa taga ibang lupa, sa ulila, at sa babaing bao: upang pagpalain ka nang 
panginoon mong diyos sa lahat nang gawa nang iyong manga kamay. 

pagka iyong papaspasan ang iyong puno nang olibo, ay huwag mong pagbabalikan ang manga 
nalagpasan: magiging sa taga ibang bayan, sa ulila, at sa babaing bao. 

pagka ikaw ay namimitas sa iyong ubasan, ay huwag mong pupulutin ang nasa likuran mo: magiging sa 
taga ibang bayan, sa ulila, at sa babaing bao. 

at iyong aalalahanin na naging alipin ka sa lupain nang egipto: kaya't iniuutos ko sa iyong gawin ang 
bagay na ito. 

kung magkaroon nang pagkakaalit ang manga tao, at sila'y dumating sa hukuman, at sila'y hatulan nang 
manga hukom, ay kanila ngang mamatuwirin ang may matuwid at hahatulan ang salarin: 

at mangyayari, na kung ang salarin ay marapat paluin, ay padadapain siya nang hukom sa lupa, at 
papaluin sa kaniyang harap, ayon sa kaniyang sala na may bilang, 

apat na pung palo ang maibibigay niya sa kaniya, huwag niyang lalagpasan: baka kung siya'y lumagpas, 
at paluin niya nang higit sa manga ito nang maraming palo, ay maging hamak nga sa iyo ang iyong 
kapatid. 

huwag mong lalagyan nang pugong ang baka pagka gumigiik. 

kung ang magkapatid ay tumahang magkasama, at isa sa kanila'y mamatay, at walang anak, ang asawa 
nang patay ay huwag magaasawa nang iba sa labas: ang kapatid nang kaniyang asawa ay sisiping sa 
kaniya, at kukunin siya niyang asawa, at tutuparin sa kaniya ang tungkulin nang pagkakapatid nang 
asawa. 

at mangyayari, na ang panganay na kaniyang ipanganganak ay hahalili sa pangalan nang kaniyang 
kapatid na namatay, upang ang kaniyang pangalan ay huwag mapawi sa israel. 

at kung ayaw kunin nang lalake ang asawa nang kaniyang kapatid, ay sasampa nga ang asawa nang 
kaniyang kapatid sa pintuang-bayan sa manga matanda, at sasabihin, ang kapatid nang aking asawa ay 
tumatangging itindig ang pangalan nang kaniyang kapatid sa israel, ayaw niyang tuparin sa akin ang 
tungkulin nang pagkakapatid nang asawa. 

kung magkagayo'y tatawagin siya nang manga matanda sa kaniyang bayan at pangungusapan siya: at 
kung siya'y tumayo at sabihin niya, ayaw kong kunin siya; 

ang asawa nga nang kapatid ay paroroon sa kaniya sa harap nang manga matanda at huhubarin ang 
panyapak niya sa kaniyang manga paa, at luluran siya sa mukha: at siya'y sasagot at sasabihin, ganyan 
ang gagawin sa lalake, na ayaw magtayo nang sangbahayan nang kaniyang kapatid. 

at ang kaniyang pangala'y tatawagin sa israel, ang bahay nang hinubaran nang panyapak. 

pag may dalawang lalaking nag-away, at ang asawa nang isa ay lumapit upang iligtas ang kaniyang asawa 
sa kamay nang nananakit sa kaniya, at iniunat niya ang kaniyang kamay at hinawakan niya ang manga 
sangkap na lihim: 

ay iyo ngang puputulin ang kaniyang kamay, ang iyong mata'y huwag manghihinayang. 

huwag kang magkakaroon sa iyong supot nang iba't ibang panimbang, nang isang malaki at nang isang 
maliit. 

huwag kang magkakaroon sa iyong bahay nang iba't ibang takalan, nang isang malaki at nang isang 
maliit. 

isang tunay at tapat na takalan magkakaroon ka, isang tunay at tapat na takalan magkakaroon ka: upang 
ang iyong manga araw ay tumagal sa ibabaw nang lupaing ibinibigay sa iyo nang panginoon mong diyos. 
sapagka't yaong lahat na gumagawa nang gayong manga bagay, sa makatuwid baga'y yaong lahat nang 
gumagawa nang di matuwid ay kasuklamsuklam sa panginoon mong diyos. 

alalahanin mo ang ginawa sa iyo nang amalec sa daan nang ikaw ay lumabas sa egipto; 

na kung paanong sinalubong ka niya sa daan, at sinaktan niya ang manga kahulihulihan sa iyo, yaong 
lahat na mahina sa hulihan mo, nang ikaw ay pagod at pagal, at siya'y hindi natakot sa diyos. 

kaya't mangyayari, na pagka binigyan ka nang panginoon mong diyos nang kapahingahan sa lahat nang 
iyong manga kaaway sa palibot, sa lupain na ibinibigay sa iyo nang panginoon mong diyos na 
pinakamana upang ariin, ay iyong papawiin ang pagalaala sa amalec sa silong nang langit, huwag mong 
lilimutin. 

at mangyayari, pagka nakapasok ka sa lupain na ibinibigay sa iyo nang panginoon mong diyos na 
pinakamana, at iyong inaari, at iyong tinatahanan, 

na iyong kukunin ang manga una sa lahat nang bunga nang lupain, na iyong manga pipitasin sa lupain na 
ibinibigay sa iyo nang panginoon mong diyos: at iyong isisilid sa isang buslo, at ikaw ay paroroon sa 
dakong pipiliin nang panginoon mong diyos, na patatahanan sa kaniyang pangalan: 

at paroroon ka sa saserdote sa manga araw na yaon, at sasabihin mo sa kaniya, aking ipinahahayag sa 
araw na ito sa panginoon mong diyos, na ako'y nasok sa lupain na isinumpa nang panginoon sa aming 
manga magulang, upang ibigay sa amin. 

at kukunin nang saserdote ang buslo sa iyong kamay at ilalagay sa harap nang dambana nang panginoon 
mong diyos. 

at ikaw ay sasagot, at magsasabi sa harap nang panginoon mong diyos, isang taga siria na kamunti nang 
mamatay ang aking ama, siyang bumaba sa egipto, at nakipamayan doon, na kaunti sa bilang, at doo'y 
naging isang bansang malaki, makapangyarihan, at makapal: 

at kami ay tinampalasan nang manga taga egipto, at pinighati kami at inatangan kami nang isang 
mabigat na pagkaalipin: 

at kami ay dumaing sa panginoon, sa diyos nang aming manga magulang at dininig nang panginoon ang 
aming tinig, at nakita ang aming kadalamhatian, at ang aming gawa, at ang aming kapighatian, 

at inilabas kami nang panginoon sa egipto nang kamay na makapangyarihan, at nang unat na bisig, at 
nang malaking kakilabutan, at nang manga tanda, at nang manga kababalaghan: 

at kaniyang dinala kami sa lupaing ito, at ibinigay sa amin ang lupaing binubukalan nang gatas at pulot. 
at ngayon, narito, aking dala ang manga una sa bunga nang lupa, na ibinigay mo sa akin, oh panginoon. 
at iyong ilalapag sa harap nang panginoon mong diyos, at sasamba ka sa harap nang panginoon mong 
diyos: 

at magagalak ka sa lahat nang magaling na ibinigay sa iyo nang panginoon mong diyos, at sa iyong 
sangbahayan, ikaw, at ang levita, at ang taga ibang lupa na nasa gitna mo. 

pagkatapos mo nang pagbibigay nang buong ikasangpung bahagi nang iyong pakinabang sa ikatlong 
taon, na siyang taon nang pagbibigay nang ikasangpung bahagi, ay magbibigay ka nga rin sa levita, sa 
taga ibang lupa, sa ulila, at sa babaing bao, upang sila'y makakain sa loob nang iyong manga pintuang- 
daan, at mabusog, 

at iyong sasabihin sa harap nang panginoon mong diyos, aking inalis ang manga pinapaging banal na 
bagay sa aking bahay, at akin ding ibinigay sa levita, at sa taga ibang lupa, sa ulila at sa babaing bao, 
ayon sa iyong madlang utos na iyong iniutos sa akin: hindi ko sinalangsang ang anoman sa iyong manga 
utos, ni kinalimutan ko: 

hindi ko kinain sa aking pagluluksa, ni inilabas ko nang ako'y marumi, ni ibinigay ko upang gamitin sa 
patay: aking dininig ang tinig nang panginoon kong diyos, aking ginawa ayon sa buong iniutos mo sa 
akin. 

tumungo ka mula sa iyong banal na tahanan, mula sa langit, at pagpalain mo ang iyong bayang israel, at 
ang lupa na iyong ibinigay sa amin, gaya nang iyong isinumpa sa aming manga magulang, na isang 
lupang binubukalan nang gatas at pulot. 

sa araw na ito ay iniuutos sa iyo nang panginoon mong diyos, na tuparin mo ang manga palatuntunan at 
manga hatol na ito: iyo ngang gaganapin at tutuparin nang iyong buong puso, at nang iyong buong 
kaluluwa. 

iyong ipinahayag sa araw na ito na ang panginoo'y iyong diyos, at ikaw ay lalakad sa kaniyang manga 
daan, at iyong gaganapin ang kaniyang manga palatuntunan, at ang kaniyang manga utos, at ang 
kaniyang manga hatol, at iyong didinggin ang kaniyang tinig: 

at inihayag ka nang panginoon sa araw na ito, na maging isang bayan sa kaniyang sariling pag-aari, gaya 
nang ipinangako niya sa iyo, upang iyong ganapin ang lahat nang kaniyang utos, 

at upang itaas ka sa lahat nang bansa na kaniyang nilikha, sa ikapupuri, at sa ikababantog, at sa 
ikararangal: at upang ikaw ay maging isang banal na bayan sa panginoon mong diyos, gaya nang 
kaniyang sinabi. 

at si moises at ang manga matanda sa israel ay nagutos sa bayan, na sinasabi, ganapin mo ang lahat 
nang utos na iniuutos ko sa iyo sa araw na ito. 

at mangyayaring sa araw na iyong tatawirin ang jordan na patungo sa lupain na ibinibigay sa iyo nang 
panginoon mong diyos, ay maglalagay ka nang malalaking bato, at iyong tatapalan nang argamasa; 

at iyong isusulat sa manga ito ang lahat nang manga salita nang kautusang ito, pagka iyong naraanan, 
upang iyong mapasok ang lupain na ibinibigay sa iyo nang panginoon mong diyos, na isang lupaing 
binubukalan nang gatas at pulot, na gaya nang ipinangako sa iyo nang panginoon, nang diyos nang iyong 
manga magulang. 

at mangyayari na pagtawid mo nang jordan, na iyong ilalagay ang manga batong ito, na iniuutos ko sa 
iyo sa araw na ito, sa bundok nang ebal, at iyong tatapalan nang argamasa. 

at doo'y magtatayo ka nang isang dambana sa panginoon mong diyos, nang isang dambana na manga 
bato; huwag mong pagbubuhatan ang manga ito nang kasangkapang bakal. 

iyong itatayo na buong bato ang dambana nang panginoon mong diyos, at maghahandog ka roon nang 
manga handog na susunugin, sa panginoon mong diyos. 

at ikaw ay maghahain nang manga handog tungkol sa kapayapaan, at iyong kakanin doon, at ikaw ay 
magagalak sa harap nang panginoon mong diyos; 

at iyong isusulat na malinaw sa manga batong yaon, ang lahat nang manga salita nang kautusang ito. 
at si moises at ang manga saserdote na ang manga levita ay nagsalita sa buong israel, na sinasabi, 
tumahimik ka at dinggin mo, oh israel: sa araw na ito ay naging bayan ka nang panginoon mong diyos. 
iyo ngang susundin ang tinig nang panginoon mong diyos, at tutuparin mo ang kaniyang manga utos at 
ang kaniyang manga palatuntunan na aking iniuutos sa iyo sa araw na ito. 

at ibinilin ni moises sa bayan nang araw ding yaon, na sinasabi, 

ang manga ito'y tatayo sa ibabaw nang bundok nang gerizim, upang basbasan ang bayan, pagka inyong 
naraanan na ang jordan, ang simeon, at ang levi, at ang juda, at ang issachar at ang jose, at ang 
benjamin: 

at ang manga ito'y tatayo sa ibabaw nang bundok nang ebal upang sumumpa, ang ruben, ang gad, at 
ang aser, at ang zabulon, ang dan, at ang nephtali. 


249 


at ang manga levita ay sasagot, at magsasabi nang malakas na tinig sa lahat nang manga lalake sa israel. 
sumpain ang taong gumagawa nang larawang inanyuan o binubo, bagay na karumaldumal sa panginoon, 
na gawa nang manga kamay nang manggagawa, at inilagay sa dakong lihim. at ang buong bayan ay 
sasagot at magsasabi, siya nawa. 

sumpain yaong sumira nang puri sa kaniyang ama o sa kaniyang ina. at ang buong bayan ay magsasabi, 
siya nawa. 

sumpain yaong bumago nang muhon nang kaniyang kapuwa. at ang buong bayan ay magsasabi, siya 
nawa. 

sumpain yaong magligaw nang bulag sa daan. at ang buong bayan ay magsasabi, siya nawa. 

sumpain yaong magliko nang matuwid nang taga ibang bayan, nang ulila at nang babaing bao. at ang 
buong bayan ay magsasabi, siya nawa. 

sumpain yaong sumiping sa asawa nang kaniyang ama, sapagka't kaniyang inilitaw ang balabal nang 
kaniyang ama. at ang buong bayan ay magsasabi, siya nawa. 

sumpain yaong sumiping sa alinmang hayop. at ang buong bayan ay magsasabi, siya nawa. 

sumpain yaong sumiping sa kaniyang kapatid na babae, sa anak nang kaniyang ama, o sa anak na babae 
nang kaniyang ina. at ang buong bayan ay magsasabi, siya nawa. 

sumpain yaong sumiping sa kaniyang biyanan. at ang buong bayan ay magsasabi, siya nawa. 

sumpain yaong sumakit nang lihim sa kaniyang kapuwa. at ang buong bayan ay magsasabi, siya nawa. 
sumpain yaong tumanggap nang suhol upang pumatay nang isang taong walang sala. at ang buong 
bayan ay magsasabi, siya nawa. 

sumpain yaong hindi umayon sa manga salita nang kautusang ito upang gawin. at ang buong bayan ay 
magsasabi, siya nawa. 

at mangyayaring kung iyong didingging masikap ang tinig nang panginoon mong diyos, upang isagawa 
ang lahat niyang utos na aking iniuutos sa iyo sa araw na ito, ay itataas ka nang panginoon mong diyos sa 
lahat nang manga bansa sa lupa: 

at ang lahat nang pagpapalang ito ay darating sa iyo at aabot sa iyo, kung iyong didinggin ang tinig nang 
panginoon mong diyos. 

magiging mapalad ka sa bayan, at magiging mapalad ka sa parang. 

magiging mapalad ang bunga nang iyong katawan, at ang bunga nang iyong lupa, at ang bunga nang 
iyong manga hayop, ang karagdagan sa iyong bakahan at ang manga anak nang iyong kawan. 

magiging mapalad ang iyong buslo at ang iyong palayok. 

magiging mapalad ka sa iyong pagpasok, at magiging mapalad ka sa iyong paglabas. 

pasasaktan nang panginoon sa harap mo ang iyong manga kaaway na nagbabangon laban sa iyo: sila'y 
lalabas laban sa iyo sa isang daan at tatakas sa harap mo sa pitong daan. 

igagawad sa iyo nang panginoon ang kaniyang pagpapala sa iyong manga kamalig, at sa lahat nang 
pagpatungan mo nang iyong kamay at pagpapalain ka niya sa lupain na ibinibigay sa iyo nang panginoon 
mong diyos. 

itatatag ka nang panginoon na isang banal na bayan sa kaniya, gaya nang kaniyang isinumpa sa iyo, kung 
iyong gaganapin ang manga utos nang panginoon mong diyos, at lalakad ka sa kaniyang manga daan. 

at makikita nang lahat nang manga bayan sa lupa, na ikaw ay tinawag sa pamamagitan nang pangalan 
nang panginoon at sila'y matatakot sa iyo. 

at ikaw ay pasasaganain nang panginoon, sa ikabubuti mo, sa bunga nang iyong katawan, at sa bunga 
nang iyong manga hayop, at sa bunga nang iyong lupa, sa lupain na isinumpa nang panginoon sa iyong 
manga magulang upang ibigay sa iyo. 

bubuksan nang panginoon sa iyo ang kaniyang mabuting kayamanan, ang langit, upang ibigay ang ulan 
sa iyong lupain sa kapanahunan, at upang pagpalain ang buong gawa nang iyong kamay, at ikaw ay 
magpapahiram sa maraming bansa, at ikaw ay hindi hihiram. 

at gagawin ka nang panginoon na ulo at hindi buntot, at ikaw ay magiging sa ibabaw lamang, at hindi ka 
mapapasailalim, kung iyong didinggin ang manga utos nang panginoon mong diyos, na aking iniuutos sa 
iyo sa araw na ito, na iyong sundin at gawin, 

at huwag kang lilihis sa anoman sa manga salita na aking iniuutos sa inyo sa araw na ito, sa kanan o sa 
kaliwa, upang sumunod sa ibang manga diyos na paglilingkuran sila. 

nguni't mangyayari, na kung hindi mo didinggin ang tinig nang panginoon mong diyos, na isasagawa ang 
lahat nang kaniyang manga utos at ang kaniyang palatuntunan na aking iniuutos sa iyo sa araw na ito, na 
ang lahat nang sumpang ito ay darating sa iyo at aabot sa iyo. 

susumpain ka sa bayan, at susumpain ka sa parang. 

susumpain ang iyong buslo at ang iyong palayok. 

susumpain ang bunga nang iyong katawan, at ang bunga nang iyong lupa, ang karagdagan nang iyong 
bakahan at ang manga anak nang iyong kawan. 

susumpain ka sa iyong pagpasok, at susumpain ka sa iyong paglabas. 

ibubugso nang panginoon sa iyo ang sumpa, ang kalituhan, at ang saway, sa lahat nang pagpapatungan 
nang iyong kamay na iyong gagawin, hanggang sa ikaw ay mabuwal, at hanggang sa ikaw ay malipol na 
madali, dahil sa kasamaan nang iyong manga gawa, na sa gayo'y pinabayaan mo ako. 

ikakapit sa iyo nang panginoon ang salot hanggang sa maubos ka sa lupa, na iyong pinapasok upang 
ariin. 

sasalutin ka nang panginoon nang sakit na tuyo, at nang lagnat, at nang pamamaga, at nang nagaapoy 
na init, at nang tabak, at nang salot nang hangin, at nang sakit sa pagani; at kanilang hahabulin ka 
hanggang sa ikaw ay malipol. 

at ang iyong langit na nasa itaas nang iyong ulo, ay magiging tanso, at ang lupa na nasa ilalim mo ay 
magiging bakal. 

ang ipauulan nang panginoon sa iyong lupa ay abo at alabok, mula sa langit ay bababa sa iyo, hanggang 
sa ikaw ay magiba. 

pasasaktan ka nang panginoon sa harap nang iyong manga kaaway, ikaw ay lalabas sa isang daan laban 
sa kanila, at tatakas sa pitong daan sa harap nila: at ikaw ay papagpaparoo't parituhin sa lahat nang 
manga kaharian sa lupa. 

at ang iyong bangkay ay magiging pagkain sa lahat nang manga ibon sa himpapawid, at sa manga hayop 
sa lupa: at walang taong bubugaw sa kanila. 

sasalutin ka nang panginoon nang bukol sa egipto, at nang manga grano, at nang kati, at nang galis, na 
hindi mapagagaling. 

sasaktan ka nang panginoon nang pagkaulol, at nang pagkabulag, at nang pagkagulat nang puso: 

at ikaw ay magaapuhap sa katanghaliang tapat na gaya nang bulag na nagaapuhap sa kadiliman, at hindi 
ka giginhawa sa iyong manga lakad: at ikaw ay mapipighati at sasamsaman kailan man, at walang taong 
magliligtas sa iyo. 

ikaw ay magaasawa, at ibang lalake ang sisiping sa kaniya: ikaw ay magtatayo nang isang bahay, at hindi 
mo tatahanan: ikaw ay maguubasan, at hindi mo mapapakinabangan ang bunga niyaon. 

ang iyong baka ay papatayin sa harap nang iyong manga mata, at hindi mo makakain yaon, ang iyong 
asno ay aagawin sa harap nang iyong mukha, at hindi na masasauli sa iyo: ang iyong tupa ay mabibigay 
sa iyong manga kaaway, at walang magliligtas sa iyo. 

ang iyong manga anak na lalake at babae ay magbibigay sa ibang bayan, at ang iyong manga mata ay 
titingin, at mangangalay nang paghihintay sa kanila sa buong araw: at ang iyong kamay ay walang 
magagawa. 

ang bunga nang iyong lupa, at lahat nang iyong gawa ay kakanin nang bansang di mo nakikilala, at ikaw 
ay mapipighati at magigipit na palagi: 

na anopa't ikaw ay mauulol dahil sa makikita nang paningin nang iyong manga mata. 


251 


sasaktan ka nang panginoon sa manga tuhod at sa manga hita, nang isang masamang bukol na hindi mo 
mapagagaling, mula sa talampakan nang iyong paa hanggang sa bao nang iyong ulo. 

dadalhin ka nang panginoon, at ang iyong haring ilalagay mo sa iyo, sa isang bansang hindi mo nakilala, 
ninyo nang iyong manga magulang at doo'y maglilingkod ka sa ibang manga diyos, na kahoy at bato. 

at ikaw ay magiging isang kamanghaan, isang kawikaan, at isang kabiruan sa lahat nang bayang 
pagdadalhan sa iyo nang panginoon. 

kukuha ka nang maraming binhi sa bukid, at kaunti ang iyong titipunin: sapagka't uubusin nang balang. 
ikaw ay maguubasan at iyong aalagaan, nguni't ni hindi ka iinom nang alak, ni mamimitas nang ubas, 
sapagka't kakanin yaon nang uod. 

magkakaroon ka nang manga puno nang olibo sa lahat nang iyong manga hangganan, nguni't hindi ka 
magpapahid nang langis, sapagka't ang iyong olibo ay malalagasan nang buko. 

ikaw ay magkakaanak nang manga lalake at manga babae, nguni't sila'y hindi magiging iyo, sapagka't 
sila'y yayaon sa pagkabihag. 

lahat nang iyong puno nang kahoy at bunga nang iyong lupa ay aariin nang balang. 

ang taga ibang lupa na nasa gitna mo ay tataas nang higit at higit sa iyo, at ikaw ay pababa nang pababa 
nang pababa. 

siya'y magpapahiram sa iyo, at ikaw ay hindi makapagpapahiram sa kaniya: siya'y magiging ulo, at ikaw 
ay magiging buntot. 

at lahat nang manga sumpang ito ay darating sa iyo at hahabulin ka, at aabutan ka, hanggang sa magiba 
ka, sapagka't hindi mo dininig ang tinig nang panginoon mong diyos, upang tuparin ang kaniyang manga 
utos at ang kaniyang manga palatuntunan na kaniyang iniutos sa iyo: 

at ang manga yao'y magiging isang tanda at isang kababalaghan sa iyo, at sa iyong lahi magpakailan 
man: 

sapagka't hindi ka naglingkod sa panginoon mong diyos na may kagalakan, at may kasayahan nang puso, 
dahil sa kasaganaan nang lahat nang manga bagay: 

kaya't maglilingkod ka sa iyong manga kaaway na susuguin nang panginoon laban sa iyo, na may gutom, 
at uhaw, at kahubaran, at sa kakulangan nang lahat nang manga bagay: at lalagyan ka niya nang isang 
pamatok na bakal sa iyong leeg hanggang sa maibuwal ka niya. 

magdadala ang panginoon nang isang bansang laban sa iyo mula sa malayo, mula sa katapusan nang 
lupa, na gaya nang lumilipad ang aguila, isang bansang ang wika'y hindi mo nababatid, 

bansang mukhang mabangis, na hindi igagalang ang pagkatao nang matanda, ni magpapakundangan sa 
bata: 

at kaniyang kakanin ang anak nang iyong hayop at ang bunga nang iyong lupa, hanggang sa maibuwal 
ka, na wala ring matitira sa iyong trigo, alak, o langis, nang karagdagan nang iyong bakahan, o nang anak 
nang iyong kawan, hanggang sa ikaw ay maipalipol. 

at kaniyang kukubkubin ka sa lahat nang iyong manga pintuang-daan, hanggang sa ang iyong mataas at 
nakababakod na kuta ay malagpak, na siyang iyong inaasahan, sa iyong buong lupain, at kaniyang 
kukubkubin ka sa lahat nang iyong manga pintuang-bayan sa iyong buong lupain, na ibinibigay sa iyo 
nang panginoon mong diyos. 

at kakain ka nang bunga nang iyong sariling katawan, nang laman nang iyong manga anak na lalake at 
babae, na ibinigay sa iyo nang panginoon mong diyos, sa pagkakubkob at sa kagipitan, na igigipit sa iyo 
nang iyong manga kaaway. 

ang lalaking mahabagin sa gitna mo, at totoong maramdamin, ay magiging masama ang kaniyang mata 
sa kaniyang kapatid, at sa asawa nang kaniyang sinapupunan, at sa labis sa kaniyang manga anak na 
ititira: 

na anopa't hindi niya ibibigay sa kaninoman sa kanila ang laman nang kaniyang manga anak na kaniyang 
kakanin, sapagka't walang natira sa kaniya, sa pagkubkob at sa kagipitan na igigipit sa iyo nang iyong 
manga kaaway sa lahat nang iyong manga pintuang-bayan. 

ang mahabagin at maramdaming babae sa gitna mo, na hindi pa natitikmang itungtong ang talampakan 
nang kaniyang paa sa lupa dahil sa kahinhinan at pagkamahabagin, ay magiging masama ang kaniyang 
mata sa asawa nang kaniyang sinapupunan, at sa kaniyang anak na lalake, at babae, 

at sa kaniyang sanggol na lumalabas sa pagitan nang kaniyang manga paa at sa kaniyang manga anak na 
kaniyang ipanganganak, sapagka't kaniyang kakanin nang lihim sila dahil sa kakulangan nang lahat nang 
manga bagay, sa pagkubkob at sa kagipitan, na igigipit sa iyo nang iyong manga kaaway sa iyong manga 
pintuang-bayan. 

kung hindi mo isasagawa ang lahat nang manga salita nang kautusang ito na nasusulat sa aklat na ito, 
upang ikaw ay matakot dito sa maluwalhati at kakilakilabot na pangalang, ang panginoon mong diyos. 
kung magkagayo'y gagawin nang panginoon na kamanghamangha ang salot sa iyo, at ang salot sa iyong 
binhi, malaking salot, at totoong malaon, at kakilakilabot na sakit, at totoong malaon. 

at kaniyang pararatingin uli sa iyo ang lahat nang manga sakit sa egipto, na iyong kinatakutan at kakapit 
sa iyo. 

bawa't sakit din naman, at bawa't salot, na hindi nasusulat sa aklat nang kautusang ito'y pararatingin 
nga sa iyo nang panginoon, hanggang sa ikaw ay maibuwal. 

at kayo'y malalabing kaunti sa bilang, pagkatapos na kayo'y naging gaya nang manga bituin sa langit sa 
karamihan: sapagka't hindi ninyo dininig ang tinig nang panginoon mong diyos. 

at mangyayari, na kung paanong ang panginoon ay nagagalak sa inyo na gawin kayong mabuti at 
paramihin kayo: ay gayon magagalak ang panginoon sa inyo na ipalipol kayo, at ibuwal kayo: at kayo'y 
palalayasin sa lupa na inyong pinapasok upang ariin. 

at pangangalatin ka nang panginoon sa lahat nang manga bayan, mula sa isang dulo nang lupa hanggang 
sa kabilang dulo nang lupa, at doo'y maglilingkod ka sa ibang manga diyos, na hindi mo nakilala, ninyo 
nang inyong manga magulang, sa makatuwid baga'y sa manga diyos na kahoy at bato. 

at sa gitna nang manga bansang ito ay hindi ka makakasumpong nang ginhawa, at mawawalan nang 
kapahingahan ang talampakan nang iyong paa: kundi bibigyan ka nang panginoon doon nang sikdo nang 
puso, at pangangalumata, at panglalambot nang kaluluwa: 

at ang iyong buhay ay mabibitin sa pagaalinglangan sa harap mo, at ikaw ay matatakot gabi't araw, at 
mawawalan nang katiwalaan ang iyong buhay. 

sa kinaumagaha'y iyong sasabihin, kahi manawari ay gumabi na! at sa kinagabiha'y iyong sasabihin, kahi 
manawari ay umumaga na! dahil sa takot nang iyong puso na iyong ikatatakot, at dahil sa paningin nang 
iyong manga mata na iyong ikakikita. 

at pababalikin ka nang panginoon sa egipto sa pamamagitan nang sasakyan, sa daan na aking sinabi sa 
iyo, hindi mo na uli makikita, at doo'y pabibili kayo sa inyong manga kaaway na pinaka aliping lalake, at 
babae, at walang taong bibili sa inyo. 

ito ang manga salita nang tipan na iniutos nang panginoon kay moises na gawin sa manga anak ni israel 
sa lupain nang moab, bukod sa tipang kaniyang ginawa sa kanila sa horeb. 

at tinawag ni moises ang buong israel, at sinabi sa kanila, inyong nakita yaong lahat na ginawa nang 
panginoon sa harap nang inyong manga mata sa lupain nang egipto, kay faraon at sa lahat nang 
kaniyang lingkod at kaniyang buong lupain: 

ang manga dakilang tukso na nakita nang iyong manga mata, ang manga tanda, at yaong manga dakilang 
kababalaghan: 

nguni't hindi kayo binigyan nang panginoon nang pusong ikakikilala at nang manga matang ikakikita, at 
nang manga pakinig na ikaririnig, hanggang sa araw na ito. 

at aking pinatnubayan kayong apat na pung taon sa ilang: ang inyong manga damit ay hindi naluma sa 
inyo, at ang iyong panyapak ay hindi naluma sa iyong paa. 

hindi kayo kumain nang tinapay, ni uminom nang alak o inuming nakalalasing: upang inyong makilala na 
ako ang panginoon ninyong diyos. 

at nang kayo'y dumating sa dakong ito, ay lumabas si sehon na hari sa hesbon at si og na hari sa basan, 
laban sa atin sa pakikibaka, at ating sinugatan sila, 

at ating sinakop ang kanilang lupain at ating ibinigay na pinaka mana sa manga rubenita, at sa manga 
gadita, at sa kalahating lipi ni manases. 

ganapin nga ninyo ang manga salita nang tipang ito, at inyong gawin, upang kayo'y guminhawa sa lahat 
nang inyong ginagawa. 

kayo'y tumatayong lahat sa araw na ito, sa harap nang panginoon ninyong diyos, ang inyong manga 
pangulo, ang inyong manga lipi, ang inyong manga matanda, at ang inyong manga puno, sa makatuwid 
baga'y lahat nang manga lalake sa israel, 

ang inyong manga bata, ang inyong manga asawa at ang iyong taga ibang lupa na nasa gitna nang iyong 
manga kampamento mula sa iyong mangangahoy hanggang sa iyong mananalok: 

upang ikaw ay pumasok sa tipan nang panginoon mong diyos, at sa kaniyang sumpa na ginagawa sa iyo 
nang panginoon mong diyos sa araw na ito: 

upang kaniyang itatag ka sa araw na ito na isang bayan, at upang siya'y maging iyong diyos, na gaya nang 
kaniyang sinalita sa iyo, at gaya nang kaniyang isinumpa sa iyong manga magulang, kay abraham, kay 
isaac, at kay jacob. 

at hindi lamang sa inyo ginagawa ko ang tipang ito at ang sumpang ito, 

kundi doon sa nakatayo ritong kasama natin sa araw na ito sa harap nang panginoon nating diyos, at 
gayon din sa hindi natin kasama sa araw na ito: 

(sapagka't talastas ninyo kung paanong tumahan tayo sa lupain nang egipto; at kung paanong tayo'y 
pumasok sa gitna nang manga bansang inyong dinaanan, 

at inyong nakita ang kanilang manga karumaldumal, at ang kanilang manga idolo, na kahoy at bato, pilak 
at ginto na nasa gitna nila:) 

baka magkaroon sa gitna ninyo nang lalake, o babae, o angkan, o lipi, na ang puso'y humiwalay sa araw 
na ito, sa panginoon nating diyos, na yumaong maglingkod sa manga diyos nang manga bansang yaon, 
baka magkaroon sa gitna ninyo nang isang ugat na nagbubunga nang nakakalason at nang ajenjo: 

at mangyari, na pagka kaniyang narinig ang manga salita nang sumpang ito, na kaniyang basbasan ang 
kaniyang sarili sa kaniyang puso, na magsabi, ako'y magkakaroon nang kapayapaan, bagaman ako'y 
lumalakad sa pagmamatigas nang aking puso upang ilakip ang paglalasing sa kauhawan: 

ay hindi siya patatawarin nang panginoon, kundi ang galit nga nang panginoon at ang kaniyang 
paninibugho ay maguusok laban sa taong yaon, at ang lahat nang sumpa na nasusulat sa aklat na ito ay 
hihilig sa kaniya, at papawiin nang panginoon ang kaniyang pangalan sa silong nang langit. 

at ihihiwalay siya nang panginoon sa lahat nang manga lipi sa israel sa kasamaan, ayon sa lahat nang 
manga sumpa nang tipan na nasusulat sa aklat na ito nang kautusan. 

at ang manga lahing darating, ang inyong manga anak na magsisibangon pagkamatay ninyo, at ang taga 
ibang bayan na magmumula sa malayong lupain, ay magsasabi, pagka nakita nila ang manga salot nang 
lupaing yaon, at ang sakit na inilagay nang panginoon, na ipinagkasakit, 

at ang buong lupaing yaon ay asupre, at asin, at sunog, na hindi nahahasikan, at walang ibubunga, ni 
walang tumutubong damo, na gaya nang nangyari sa pagkagiba nang sodoma at gomorra, adma at 
seboim, na giniba nang panginoon sa kaniyang kagalitan at sa kaniyang maningas na pagiinit; 

na anopa't lahat nang manga bansa ay magsasabi, bakit ginawa ito nang panginoon sa lupaing ito? ano 
ang kahulugan nang init nitong malaking kagalitan? 

kung magkagayo'y sasabihin nang manga tao, sapagka't kanilang pinabayaan ang tipan nang panginoon, 
nang diyos nang kanilang manga magulang, na kaniyang ginawa sa kanila, nang kaniyang kunin sila sa 
lupain nang egipto; 

at sila'y yumaon at naglingkod sa ibang manga diyos, at sinamba nila, na manga diyos na hindi nila 
nakilala, at hindi niya ibinigay sa kanila: 


254 


kaya't ang galit nang panginoon ay nagalab laban sa lupaing ito, upang dalhin sa kaniya ang buong 
sumpa na nasusulat sa aklat na ito: 

at sila'y binunot nang panginoon sa kanilang lupain, sa kagalitan, at sa pagiinit, at sa malaking pagkagalit, 
at sila'y itinaboy sa ibang lupain gaya sa araw na ito. 

ang manga bagay na lihim ay nauukol sa panginoon nating diyos: nguni't ang manga bagay na hayag ay 
nauukol sa atin at sa ating manga anak magpakailan man, upang ating magawa ang lahat nang manga 
salita nang kautusang ito. 

at mangyayari, na pagka ang lahat nang manga bagay na ito ay darating sa iyo, ang pagpapala at ang 
sumpa na inilagay ko sa harap mo, at iyong manga didilidilihin sa gitna nang lahat nang manga bansa na 
pinagtabuyan sa iyo nang panginoon mong diyos. 

at magbabalik ka sa panginoon mong diyos, at iyong susundin ang kaniyang tinig ayon sa lahat na 
iniuutos ko sa iyo sa araw na ito, ninyo at nang iyong manga anak, nang iyong buong puso at nang iyong 
buong kaluluwa, 

ay babawiin nga nang panginoon mong diyos ang iyong pagkabihag, at mahahabag sa iyo, at ibabalik, at 
titipunin ka sa lahat nang manga bayang pinagkalatan sa iyo nang panginoon mong diyos. 

kung ang bihag sa iyo ay nasa kaduluduluhang bahagi nang langit, mula roo'y titipunin ka nang 
panginoon mong diyos, at mula roo'y kukunin ka. 

at dadalhin ka nang panginoon mong diyos sa lupain na inari nang iyong manga magulang, at iyong 
aariin, at gagawan ka niya nang mabuti at pararamihin ka niya nang higit kay sa iyong manga magulang. 
at tutuliin nang panginoon mong diyos ang iyong puso, at ang puso nang iyong binhi, upang ibigin mo 
ang panginoon mong diyos nang iyong buong puso, at nang iyong buong kaluluwa, upang ikaw ay 
mabuhay. 

at lahat nang manga sumpang ito nang panginoon mong diyos ay isasa iyong manga kaaway at sa kanila 
na nangapopoot sa iyo, na nagsiusig sa iyo. 

at ikaw ay babalik at susunod sa tinig nang panginoon, at iyong gagawin ang lahat nang kaniyang manga 
utos na aking iniuutos sa iyo sa araw na ito. 

at pasasaganain ka nang panginoon mong diyos sa lahat nang gawa nang iyong kamay, sa bunga nang 
iyong katawan, at sa anak nang iyong bakahan, at sa bunga nang iyong lupa, sa ikabubuti: sapagka't 
pagagalakin ka uli nang panginoon, sa ikabubuti mo, gaya nang kaniyang iginalak sa iyong manga 
magulang: 

kung iyong susundin ang tinig nang panginoon mong diyos, upang tuparin mo ang kaniyang manga utos 
at ang kaniyang manga palatuntunan na nasusulat sa aklat na ito nang kautusan: kung ikaw ay 
manunumbalik sa panginoon mong diyos nang iyong buong puso, at nang iyong buong kaluluwa. 
sapagka't ang utos na ito na aking iniuutos sa iyo sa araw na ito, ay hindi totoong mabigat sa iyo, ni 
malayo. 

wala sa langit, upang huwag mong sabihin, sinong sasampa sa langit para sa atin, at magdadala niyaon 
sa atin, at magpaparinig sa atin, upang ating magawa? 

ni wala sa dako roon nang dagat, upang huwag mong sabihin, sino ang daraan sa dagat para sa atin, at 
magdadala niyaon sa atin, at magpaparinig sa atin, upang ating magawa? 

kundi ang salita ay totoong malapit sa iyo, sa iyong bibig, at sa iyong puso, upang iyong magawa. 
tingnan mo, na inilagay ko sa harap mo sa araw na ito ang buhay at ang kabutihan, at ang kamatayan at 
ang kasamaan, 

na iniuutos ko sa iyo sa araw na ito na ibigin mo ang panginoon mong diyos, na lumakad ka sa kaniyang 
manga daan, at tuparin mo ang kaniyang manga utos, at ang kaniyang manga palatuntunan, at ang 
kaniyang manga kahatulan, upang ikaw ay mabuhay at dumami, at upang pagpalain ka nang panginoon 
mong diyos sa lupain na iyong pinapasok upang ariin. 

nguni't kung ang iyong puso ay lumiko, at hindi mo didinggin, kundi maliligaw ka at sasamba ka sa ibang 
manga diyos, at maglilingkod ka sa kanila, 

ay aking pinatutunayan sa inyo sa araw na ito, na kayo'y tunay na malilipol: hindi ninyo palalaunin ang 
inyong manga araw sa ibabaw nang lupain na inyong ipinagtatawid nang jordan, upang pumasok na 
ariin. 

aking tinatawag ang langit at ang lupa na pinakasaksi laban sa inyo sa araw na ito, na aking ilagay sa 
harap mo ang buhay at ang kamatayan, ang pagpapala at ang sumpa, kaya't piliin mo ang buhay, upang 
ikaw ay mabuhay, ikaw at ang iyong binhi, 

na iyong ibigin ang panginoon mong diyos, na sundin ang kaniyang tinig, at lumakip sa kaniya: sapagka't 
siya ang iyong buhay, at ang kalaunan nang iyong manga araw; upang matahanan mo ang lupain na 
isinumpa nang panginoon sa iyong manga magulang, kay abraham, kay isaac, at kay jacob, na ibibigay sa 
kanila. 

at si moises ay yumaon at sinalita ang manga salitang ito sa buong israel. 

at kaniyang sinabi sa kanila, ako'y may isang daan at dalawang pung taon sa araw na ito, hindi na ako 
makapaglalabas at pumasok, at sinabi nang panginoon sa akin, huwag kang tatawid sa jordang ito. 
magpapauna ang panginoon mong diyos at kaniyang lilipulin ang manga bansang ito sa harap mo, at 
iyong aariin: si josue ay magpapauna sa iyo, gaya nang sinalita nang panginoon. 

at gagawin sa kanila nang panginoon ang gaya nang ginawa kay sehon, at kay og, na manga hari nang 
manga amorrheo, at sa kanilang lupain na kaniyang nilipol. 

at ibibigay sila nang panginoon sa harap mo, at iyong gagawin sa kanila ang ayon sa buong utos na aking 
iniutos sa iyo. 

kayo'y magpakalakas at magpakatapang, huwag kayong matakot, ni mangilabot sa kanila: sapagka't ang 
panginoon mong diyos ay siyang yumayaong kasama mo; hindi ka niya iiwan ni pababayaan ka niya. 

at tinawag ni moises si josue at sinabi sa kaniya sa paningin nang buong israel, ikaw ay magpakalakas at 
magpakatapang: sapagka't ikaw ay yayaong kasama nang bayang ito sa lupain na isinumpa nang 
panginoon sa kanilang manga magulang na ibibigay sa kanila, at iyong ipamamana sa kanila. 

at ang panginoon, ay siyang nagpapauna sa iyo, siya'y sasa iyo, hindi ka niya iiwan, ni pababayaan ka: 
ikaw ay huwag matatakot ni manglulupaypay. 

at isinulat ni moises ang kautusang ito, at ibinigay sa manga saserdote na manga anak ni levi, na silang 
nagdadala nang kaban nang tipan nang panginoon, at sa lahat nang matanda sa israel. 

at iniutos sa kanila ni moises, na sinabi, sa katapusan nang bawa't pitong taon, sa takdang panahon nang 
taon nang pagtubos, sa kapistahan nang manga balag, 

pagdating nang buong israel upang pakita sa harap nang panginoon mong diyos sa dakong kaniyang 
pipiliin ay iyong babasahin ang kautusang ito sa harap nang buong israel sa kanilang pakinig. 

pisanin mo ang bayan, ang manga lalake at manga babae at manga bata, at ang iyong taga ibang lupa na 
nasa loob nang iyong manga pintuang-daan, upang kanilang marinig, at upang kanilang pagaralan, at 
matakot sa panginoon mong diyos, at isagawa ang lahat nang manga salita nang kautusang ito; 

at upang ang kanilang manga anak, na hindi nakakilala, ay makarinig at magaral na matakot sa 
panginoon ninyong diyos, habang kayo'y nabubuhay sa lupain na inyong pinaroroonan, na inyong 
itinatawid nang jordan upang ariin. 

at sinabi nang panginoon kay moises, narito, ang iyong manga araw na ikamamatay ay nalalapit: tawagin 
mo si josue, at magsiharap kayo sa tabernakulo nang kapisanan upang siya'y aking mapagbilinan. at si 
moises at si josue ay yumaon at humarap sa tabernakulo nang kapisanan. 

at ang panginoon ay napakita sa tolda, sa isang tila haliging ulap: at ang tila haliging ulap ay tumayo sa 
pintuan nang tabernakulo. 

at sinabi nang panginoon kay moises, narito, ikaw ay matutulog na kasama nang iyong manga magulang, 
at ang bayang ito'y babangon, at sasamba sa kakaibang manga diyos sa lupain, na kanilang pinaroroonan 
upang sumagitna nila, at ako'y pababayaan, at sisirain ang aking tipan na aking ipinakipagtipan sa kanila. 
kung magkagayo'y ang aking galit ay magaalab laban sa kanila sa araw na yaon, at aking pababayaan sila, 
at aking ikukubli ang aking mukha sa kanila, at sila'y sasakmalin, at maraming kasamaan at kabagabagan 

ang darating sa kanila, na anopa't kanilang sasabihin sa araw na yaon, hindi ba ang manga kasamaang 
ito ay dumating sa atin dahil sa ang ating diyos ay wala sa gitna natin? 

at ikukubli ko nga ang aking mukha sa araw na yaon dahil sa buong kasamaang kanilang ginawa, sa 
paraang sila'y pumihit sa ibang manga diyos. 

ngayon nga'y sulatin ninyo sa ganang inyo ang awit na ito, at ituro mo sa manga anak ni israel: ilagay mo 
sa kanilang manga bibig, upang ang awit na ito'y maging saksi sa akin laban sa manga anak ni israel. 
sapagka't pagka sila'y naipasok ko na sa lupain na aking isinumpa sa kanilang manga magulang, na 
binubukalan nang gatas at pulot, at sila'y nakakain at nabusog at tumaba, ay pipihit nga sila sa ibang 
manga diyos, at paglilingkuran nila, at ako'y lalabagin nila, at sisirain ang aking tipan. 

at mangyayari na pagka ang maraming kasamaan at kabagabagan ay dumating sa kanila, ay 
magpapatotoo ang awit na ito sa harap nila na pinakasaksi: sapagka't hindi malilimutan nang manga 
bibig nang kanilang binhi: sapagka't talastas ko ang kanilang iniisip na kanilang inaakala ngayon pa, bago 
ko sila ipasok sa lupain na isinumpa ko. 

kaya't isinulat ni moises ang awit na ito nang araw ding yaon, at itinuro sa manga anak ni israel. 

at kaniyang pinagbilinan si josue na anak ni nun, at sinabi, ikaw ay magpakalakas at magpakatapang: 
sapagka't iyong ipapasok ang manga anak ni israel sa lupain na isinumpa ko sa kanila, at ako'y sasa iyo. 
at nangyari, nang matapos ni moises na masulat ang manga salita nang kautusang ito sa isang aklat, 
hanggang sa natapos, 

na nagutos si moises sa manga levita, na may dala nang kaban nang tipan nang panginoon, na sinasabi, 
kunin ninyo ang aklat na ito nang kautusan at ilagay ninyo sa siping nang kaban nang tipan nang 
panginoon ninyong diyos, upang doo'y maging pinakasaksi laban sa iyo. 

sapagka't talastas ko ang iyong panghihimagsik, at ang iyong matigas na ulo: narito, nabubuhay pa akong 
kasama ninyo, sa araw na ito, kayo'y naging mapanghimagsik laban sa panginoon: at gaano pa kaya 
pagkamatay ko? 

pulungin mo ang manga matanda sa iyong manga lipi at ang inyong manga pinuno upang masalita ko 
ang manga salitang ito sa kanilang pakinig, at matawag ang langit at ang lupa na pinakasaksi laban sa 
kanila. 

sapagka't talastas ko na pagkamatay ko, kayo'y mangagsisisama at mangaliligaw sa daan na aking itinuro 
sa inyo: at ang kasamaan ay sasapit sa inyo sa manga huling araw, sapagka't inyong gagawin yaong 
masama sa paningin nang panginoon, upang ipamungkahi niya kayo sa kagalitan sa pamamagitan nang 
manga gawa nang inyong manga kamay. 

at sinalita ni moises sa pakinig nang buong kapisanan nang israel ang manga salita nang awit na ito, 
hanggang sa natapos. 

makinig kayo, manga langit, at ako'y magsasalita, at pakinggan nang lupa ang manga salita nang aking 
bibig. 

ang aking aral ay papatak na parang ulan, ang aking salita ay bababa na parang hamog, gaya nang 
ambon sa malambot na damo, at gaya nang mahinang ambon sa gugulayin: 

sapagka't aking ihahayag ang pangalan nang panginoon: dakilain ninyo ang ating diyos. 

siya ang bato, ang kaniyang gawa ay sakdal, sapagka't lahat niyang daan ay kahatulan: isang diyos na 
tapat at walang kasamaan, matuwid at banal siya. 

sila'y nagpakasama, sila'y hindi kaniyang manga anak, itong kanilang kapintasan, manga tampalasan at 
likong lahi. 

ganyan ba ninyo ginaganti ang panginoon, o mangmang na bayan at hindi pantas? hindi ba siya ang 
iyong ama na tumangkilik sa iyo? kaniyang nilalang ka, at itinatag ka. 

alalahanin mo ang manga araw nang una, isipin mo ang manga taon nang lahi't lahi: itanong mo sa iyong 
ama at kaniyang ibabalita sa iyo, sa iyong manga matanda, at kanilang sasaysayin sa iyo. 


257 


nang ibigay nang kataastaasan sa manga bansa ang kanilang mana, nang kaniyang ihiwalay ang manga 
anak nang tao, kaniyang inilagay ang manga hangganan nang manga bayan ayon sa bilang nang manga 
anak ni israel. 

sapagka't ang bahagi nang panginoon ay ang kaniyang bayan, si jacob ang bahaging mana niya. 
kaniyang nasumpungan sa isang ilang sa lupain, at sa kapanglawan nang isang umuungal na ilang, 
kaniyang kinanlungan sa palibot, kaniyang nilingap, kaniyang iningatang parang salamin nang kaniyang 
mata: 

parang aguila na kumikilos nang kaniyang pugad, na yumuyungyong sa kaniyang manga inakay, kaniyang 
ibinubuka ang kaniyang manga pakpak, kaniyang kinukuha, kaniyang dinadala sa ibabaw nang kaniyang 
manga pakpak: 

ang panginoon na magisa ang pumatnubay sa kaniya, at walang ibang diyos na kasama siya. 

ipinaari sa kaniya ang matataas na dako nang lupa, at siya'y kumain nang tubo sa bukid, at kaniyang 
pinahitit nang pulot na mula sa bato, at nang langis na mula sa batong pinkian, 

ng mantika nang baka, at gatas nang tupa, na may taba nang manga kordero, at nang manga tupang 
lalake sa basan, at manga kambing, na may taba nang manga butil nang trigo, at sa katas nang ubas ay 
uminom ka nang alak. 

nguni't tumaba si jeshurun, at tumutol: ikaw ay tumataba, ikaw ay lumalapad, ikaw ay naging makinis: 
nang magkagayo'y kaniyang pinabayaan ang diyos na lumalang sa kaniya, at niwalang kabuluhan ang 
bato na kaniyang kaligtasan. 

siya'y kinilos nila sa paninibugho sa ibang manga diyos, sa pamamagitan nang manga karumaldumal, 
minungkahi nila siya sa kagalitan. 

kanilang inihain sa manga demonio, na hindi diyos, sa manga diyos na hindi nila nakilala, sa manga 
bagong diyos, na kalilitaw pa lamang, na hindi kinatakutan nang inyong manga magulang. 

sa batong nanganak sa iyo, ay nagwalang bahala ka, at iyong kinalimutan ang diyos na lumalang sa iyo. 
at nakita nang panginoon, at kinayamutan sila, dahil sa pamumungkahi nang kaniyang manga anak na 
lalake at babae. 

at kaniyang sinabi, aking ikukubli ang aking mukha sa kanila, aking titingnan kung anong mangyayari sa 
kanilang wakas, sapagka't sila'y isang napakasamang lahi, na manga anak na walang pagtatapat. 
kinilos nila ako sa paninibugho doon sa hindi diyos, kanilang minungkahi ako sa galit sa kanilang manga 
walang kabuluhan: at akin silang kikilusin sa paninibugho sa manga hindi bayan: aking ipamumungkahi 
sila sa galit, sa pamamagitan nang isang mangmang na bansa. 

sapagka't may apoy na nagalab sa aking galit, at nagniningas hanggang sa sheol, at lalamunin ang lupa 
sangpu nang tubo nito, at paniningasan nang apoy ang manga tungtungan nang manga bundok. 

aking dadaganan sila nang manga kasamaan, aking gugugulin ang aking busog sa kanila: 

sila'y mangapupugnaw sa gutom, at lalamunin nang maningas na init, at nang mapait na pagkalipol: at 
ang manga ngipin nang manga hayop ay susunugin ko sa kanila, sangpu nang kamandag nang 
nangagsisiusad sa alabok. 

sa labas ay pipighatiin nang tabak. at sa manga silid ay kakilabutan, malilipol kapuwa ang binata at 
dalaga, ang sanggol sangpu nang lalaking may uban. 

aking sinabi, aking pangangalatin sila sa malayo, aking papaglilikatin sa manga tao ang alaala sa kanila; 
kundi aking kinatatakutan ang mungkahi nang kaaway, baka ang kanilang manga kalaban ay humatol 
nang mali, baka kanilang sabihin, ang aming kamay ay tanghal, at hindi ginawa nang panginoon ang 
lahat nang ito. 

sapagka't sila'y bansang salat sa payo, at walang kaalaman sa kanila. 

oh kung sila'y manga pantas, na kanilang tinalastas ito, kung nababatid nila ang kanilang wakas! 

kung paanong hahabulin nang isa ang isang libo, at ang dalawa'y magpapatakas sa sangpung libo, 
malibang ipagbili sila nang kanilang bato, at ibigay sila nang panginoon? 

sapagka't ang kanilang bato ay hindi gaya nang ating bato, kahit ang ating manga kaaway man ang 
maging manga hukom. 

sapagka't ang kanilang puno nang ubas ay manga puno nang ubas sa sodoma, at sa manga parang nang 
gomorra: ang kanilang ubas ay ubas nang apdo, ang kanilang manga buwig ay mapait: 

ang kanilang alak ay kamandag nang manga dragon, at mabagsik na kamandag nang manga ahas. 

di ba ito'y natatago sa akin, na natatatakan sa aking manga kayamanan? 

ang panghihiganti ay akin, at gayon din ang gantingpala, sa panahon na madudulas ang kanilang manga 
paa: sapagka't ang araw nang kanilang pagdadalita ay nalalapit, at ang manga bagay na darating sa 
kanila ay mangagmamadali. 

sapagka't hahatulan nang panginoon ang kaniyang bayan, at magsisisi dahil sa kaniyang manga lingkod; 
pagka kaniyang nakitang ang kanilang kapangyarihan ay nawala, at wala nang natitira na natatakpan o 
naiwan. 

at kaniyang sasabihin, saan nandoon ang kanilang manga diyos, ang bato na siya nilang pinanganlungan,: 
yaong manga kumakain nang taba nang kanilang manga hain, at umiinom nang alak nang kanilang 
inuming handog? bumangon sila at tumulong sa inyo, at sila'y maging pagkupkop sa inyo. 

tingnan ninyo ngayon, na ako, sa makatuwid baga'y ako nga, at walang diyos sa akin: ako'y pumapatay, 
at ako'y bumubuhay, ako'y ang sumusugat, at ako'y ang nagpapagaling: at walang makaliligtas sa aking 
kamay. 

sapagka't aking itinataas ang aking kamay sa langit, at aking sinasabi, buhay ako magpakailan man, 
kung aking ihahasa ang aking makintab na tabak, at ang aking kamay ay hahawak nang kahatulan, aking 
ibibigay ang aking panghihiganti sa aking manga kaaway, at aking gagantihan yaong nangapopoot sa 
akin. 

at aking lalanguin nang dugo ang aking tunod, at ang aking tabak ay sasakmal nang laman, sa dugo nang 
patay at nang manga bihag, mula sa ulo nang manga pangulo nang kaaway. 

mangagalak kayo, o manga bansa, na kasama nang kaniyang bayan, sapagka't ipanghihiganti ang dugo 
nang kaniyang manga lingkod, at manghihiganti sa kaniyang manga kaalit, at patatawarin ang kaniyang 
lupain, ang kaniyang bayan. 

at si moises ay naparoon at sinalita ang lahat nang manga salita nang awit na ito sa pakinig nang bayan, 
siya, at si josue na anak ni nun. 

at tinapos ni moises na salitain ang lahat nang manga salitang ito sa buong israel: 

at kaniyang sinabi sa kanila, ilagak ninyo ang inyong puso sa lahat nang manga salita na aking 
pinatototohanan sa inyo sa araw na ito, na inyong iuutos sa inyong manga anak upang isagawa ang lahat 
nang manga salita nang kautusang ito. 

sapagka't ito'y hindi hamak na bagay sa inyo; sapagka't inyong kabuhayan, at sa bagay na ito ay inyong 
palalaunin ang inyong ipinagtatawid nang jordan upang ariin. 

at sinalita nang panginoon kay moises nang araw ding yaon, na sinasabi, 

sumampa ka sa bundok na ito nang abarim, sa bundok nang nebo na nasa lupain nang moab, na nasa 
tapat nang jerico; at masdan mo ang lupain nang canaan, na aking ibinibigay sa manga anak ni israel, na 
pinakaari: 

at mamatay ka sa bundok na iyong sinasampa, at malakip ka sa iyong bayan, gaya ni aaron na iyong 
kapatid na namatay sa bundok nang hor, at nalakip sa kaniyang bayan: 

sapagka't kayo'y sumalansang laban sa akin sa gitna nang manga anak ni israel sa tubig nang meriba 
nang cades, sa ilang nang zin; sapagka't hindi ninyo ako inaring banal sa gitna nang manga anak ni israel. 
sapagka't iyong matatanaw ang lupain sa harap mo, nguni't doo'y hindi ka makapapasok, sa lupain na 
aking ibinibigay sa manga anak ni israel. 

at ito ang basbas na ibinasbas ni moises, tao nang diyos, sa manga anak ni israel bago siya namatay. 

at kaniyang sinabi, ang panginoo'y nanggaling sa sinai, at bumangon mula sa seir na patungo sa kanila, 
siya'y lumiwanag mula sa bundok nang paran, at siya'y nanggaling sa laksa-laksa nang manga banal: sa 
kaniyang kanan, ay may hawak na isang mahigpit na kautusan sa kanila. 

oo't kaniyang iniibig ang bayan: lahat nang kaniyang manga banal ay nasa iyong kamay: at sila'y umupo 
sa iyong paanan, na bawa't isa'y tatanggap nang iyong manga salita. 

si moises ay nagutos sa atin nang isang kautusan, na mana sa kapisanan nang jacob. 

at siya'y hari sa jeshurun, nang magkatipon ang manga pangulo nang bayan, sangpu nang lahat nang 
manga lipi ni israel. 

mabuhay nawa ang ruben, at huwag mamatay, gayon ma'y kumaunti nawa ang kaniyang manga tao. 

at ito ang basbas sa juda; at kaniyang sinabi, dinggin mo, panginoon, ang tinig nang juda, at padatnin mo 
sa kaniyang bayan: sukat na sa kaniya ang kaniyang manga kamay, at ikaw ay maging tulong laban sa 
kaniyang manga kaalit. 

at tungkol sa levi ay kaniyang sinabi, ang iyong thummim at ang iyong urim ay sumaiyong banal, na 
siyang iyong sinubok sa massa, na siya mong kinatunggali sa tubig nang meriba, 

na siyang nagsabi tungkol sa kaniyang ama, at tungkol sa kaniyang ina, hindi ko siya nakita, ni kinilala 
niya ang kaniyang manga kapatid, ni kinilala niya ang kaniyang sariling manga anak, sapagka't kanilang 
sinunod ang iyong salita, at ginaganap ang iyong tipan. 

sila'y magtuturo sa jacob nang iyong manga kahatulan, at nang iyong manga kautusan, sa israel, sila'y 
maglalagay nang kamangyan sa harap mo, at nang buong handog na susunugin sa ibabaw nang iyong 
dambana. 

basbasan mo, panginoon, ang kaniyang tinatangkilik, at tanggapin mo ang gawa nang kaniyang manga 
kamay, saktan mo ang manga balakang niyaong nagsisibangon laban sa kaniya, at niyaong nangapopoot 
sa kaniya, upang sila'y huwag bumangon uli. 

tungkol sa benjamin, ay kaniyang sinabi, ang minamahal nang panginoon ay tatahang ligtas sa siping 
niya: siya'y kakanlungan niya buong araw, at siya'y mananahan sa pagitan nang kaniyang manga balikat. 
at tungkol sa jose ay kaniyang sinabi, pagpalain nawa nang panginoon ang kaniyang lupain, sa manga 
mahalagang bagay nang langit, sa hamog, at sa kalaliman na nasa ilalim niya, 

at sa manga mahalagang bagay na pinatubo nang araw, at sa manga mahalagang bagay na pinatubo 
nang buwan, 

at sa pinakamarikit na manga bagay nang matandang bundok, at sa manga mahalagang bagay nang 
manga burol na walang hanggan, 

at sa manga mahalagang bagay nang lupa at nang kapunuan niyaon, at ang mabuting kalooban niyaong 
tumahan sa mababang punong kahoy: sumaulo nawa ni jose ang kapalaran, at sa tuktok nang ulo niya 
na hiwalay sa kaniyang manga kapatid. 

ang panganay nang kaniyang baka, na may kamahalan, at ang manga sungay niyaon ay parang manga 
sungay nang mabangis na toro: siya niyang ipantutulak sa manga bayan, lahat sa kanila, kahit na nasa 
manga hangganan nang lupa: at sila ang laksa-laksa nang ephraim, at sila ang libolibo nang manases. 

at tungkol sa zabulon ay kaniyang sinabi, magalak ka, zabulon, sa iyong paglabas, at ikaw, issachar, sa 
iyong manga tolda. 

kanilang tatawagin ang manga bayan sa bundok, doo'y maghahandog sila nang manga hain nang 
katuwiran: sapagka't kanilang hihititin ang manga kasaganaan nang manga dagat, at ang natatagong 
kayamanan sa buhanginan. 

at tungkol sa gad, ay kaniyang sinabi, pagpalain yaong magpalaki sa gad: siya'y tumatahan parang isang 
leona, at dudurog nang bisig, sangpu nang bao nang ulo. 

at kaniyang inagap ang unang bahagi para sa kaniya, sapagka't doon natago ang bahagi nang gumagawa 
nang kautusan, at siya'y pumaroong kasama nang manga pangulo nang bayan, kaniyang isinagawa ang 
katuwiran nang panginoon, at ang kaniyang manga kahatulan sa israel. 

at tungkol sa dan ay kaniyang sinabi, ang dan ay anak nang leon, na lumukso mula sa basan. 

at tungkol sa nephtali ay kaniyang sinabi, oh nephtali, busog nang lingap, at puspos nang pagpapala 
nang panginoon: ariin mo ang kalunuran at ang timugan. 

at tungkol sa aser ay kaniyang sinabi, pagpalain nawa sa manga anak ang aser, mahalin nawa siya nang 
kaniyang manga kapatid, at ilubog ang kaniyang paa sa langis. 

ang iyong manga halang ay magiging bakal at tanso: at kung paano ang iyong manga kaarawan ay 
magkagayon nawa ang iyong lakas. 

walang gaya nang diyos, oh jeshurun, na sumasakay sa langit dahil sa pagtulong sa iyo, at sa himpapawid 
dahil sa kaniyang karangalan. 

ang walang hanggang diyos ay iyong dakong tahanan, at sa ibaba'y ang walang hanggang manga bisig: at 
kaniyang itinutulak sa harap mo ang kaaway, at sinabi, lansagin mo. 

at ang israel ay tumatahang tiwala, ang bukal nang jacob na nagiisa, sa isang lupain nang trigo at alak, 
oo't, ang kaniyang manga langit ay nagbababa nang hamog. 

maginhawa ka, oh israel: sino ang gaya mo, bayang iniligtas nang panginoon, nang kalasag na iyong 
tulong, at siyang tabak nang iyong karangalan! at ang iyong manga kaaway ay susuko sa iyo: at ikaw ay 
tutungtong sa kanilang manga matataas na dako. 

at sumampa si moises mula sa manga kapatagan nang moab sa bundok nang nebo, sa taluktok nang 
pisga, na nasa tapat nang jerico. at itinuro nang panginoon ang buong lupain nang galaad hanggang sa 
dan, 

at ang buong nephtali at ang lupain nang ephraim at nang manases, at ang buong lupain nang juda 
hanggang sa dagat kalunuran, 

at ang timugan at ang kapatagan nang libis nang jerico na bayan nang manga puno nang palma 
hanggang sa soar. 

at sinabi nang panginoon sa kaniya, ito ang lupain na aking isinumpa kay abraham, kay isaac, at kay 
jacob, na sinasabi, aking ibibigay sa iyong binhi: aking pinatingnan sa iyo nang iyong manga mata, nguni't 
hindi ka daraan doon. 

sa gayo'y si moises na lingkod nang panginoon ay namatay roon sa lupain nang moab ayon sa salita nang 
panginoon. 

at kaniyang inilibing siya sa libis sa lupain nang moab na nasa tapat nang beth-peor, nguni't sinomang 
tao ay hindi nakaaalam nang libingan niya hanggang sa araw na ito. 

at si moises ay may isang daan at dalawang pung taong gulang nang siya'y mamatay: ang kaniyang 
mata'y hindi lumabo, ni ang kaniyang talagang lakas ay humina. 

at iniyakan nang manga anak ni israel si moises sa manga kapatagan nang moab, na tatlong pung araw: 
sa gayon, natapos ang manga araw nang pagtangis sa pagluluksa kay moises. 

at si josue na anak ni nun ay napuspos nang diwa nang karunungan: sapagka't ipinatong ni moises ang 
kaniyang manga kamay sa kaniya, at dininig siya nang manga anak ni israel, at ginawa nila ang gaya nang 
iniutos nang panginoon kay moises. 

at wala pang bumangong propeta sa israel na gaya ni moises, na kilala nang panginoon sa mukhaan, 

sa lahat nang manga tanda at manga kababalaghan na iniutos nang panginoon gawin sa lupain nang 
egipto kay faraon at sa lahat nang kaniyang manga lingkod, at sa kaniyang buong lupain, 

at sa buong makapangyarihang kamay at sa buong dakilang kakilabutan, na ginawa ni moises sa paningin 
nang buong israel. 

nangyari nga pagkamatay ni moises na lingkod nang panginoon, na ang panginoon ay nagsalita kay josue 
na anak ni nun na tagapangasiwa ni moises, na sinasabi, 

si moises na aking lingkod ay patay na, ngayon nga'y tumindig ka, tumawid ka sa jordang ito, ikaw, at 
ang buong bayang ito, hanggang sa lupain na aking ibinibigay sa kanila, sa makatuwid baga'y sa manga 
anak ni israel. 

bawa't dakong tuntungan nang talampakan nang inyong paa, ay naibigay ko na sa inyo, gaya nang 
sinalita ko kay moises. 


261 


mula sa ilang, at ang libanong ito, hanggang sa malaking ilog, na ilog eufrates, buong lupain nang manga 
hetheo, at hanggang sa malaking dagat sa dakong nilulubugan nang araw, ay magiging inyong 
hangganan. 

walang makatatayong sinomang tao sa harap mo sa lahat nang manga araw nang iyong buhay: kung 
paanong ako'y suma kay moises, ay gayon ako sasa iyo: hindi kita iiwan ni pababayaan kita. 
magpakalakas ka at magpakatapang na mabuti: sapagka't iyong ipamamana sa bayang ito ang lupain na 
aking isinumpa sa kanilang manga magulang na ibibigay sa kanila. 

magpakalakas ka lamang at magpakatapang na mabuti, na isagawa mo ang ayon sa buong kautusan na 
iniutos sa iyo ni moises na aking lingkod: huwag kang liliko sa kanan o sa kaliwa, upang ikaw ay magtamo 
nang mabuting kawakasan saan ka man pumaroon. 

ang aklat na ito nang kautusan ay huwag mahihiwalay sa iyong bibig, kundi iyong pagbubulayan araw at 
gabi, upang iyong masunod na gawin ang ayon sa lahat na nakasulat dito: sapagka't kung magkagayo'y 
iyong pagiginhawahin ang iyong lakad, at kung magkagayo'y magtatamo ka nang mabuting kawakasan. 
hindi ba kita inutusan? ikaw ay magpakalakas at magpakatapang na mabuti, huwag kang matakot, ni 
manglupaypay: sapagka't ang panginoon mong diyos ay sumasa iyo saan ka man pumaroon. 

nang magkagayo'y nagutos si josue sa manga pinunong bayan, na sinasabi, 

kayo'y magdaan sa gitna nang kampamento, at magutos sa bayan, na sabihin, maghanda kayo nang 
baon, sapagka't sa loob nang tatlong araw ay tatawid kayo sa jordang ito, upang yumaong ariin ang 
lupain, na ibinibigay sa inyo nang panginoon ninyong diyos upang ariin. 

at sa manga rubenita, at sa manga gadita, at sa kalahating lipi ni manases, ay nagsalita si josue, na 
sinasabi, 

alalahanin ninyo ang salita na iniutos sa inyo ni moises na lingkod nang panginoon, na sinasabi, 
binibigyan kayo nang kapahingahan nang panginoon ninyong diyos, at ibibigay sa inyo ang lupaing ito. 
ang inyong manga asawa, ang inyong manga bata, at ang inyong manga hayop ay tatahan sa lupain na 
ibinigay sa inyo ni moises sa dako roon nang jordan, nguni't kayo'y tatawid na may sandata sa harap 
nang inyong manga kapatid, kayong lahat na makapangyarihang lalaking matapang, at tutulong sa 
kanila, 

hanggang sa mabigyan nang kapahingahan nang panginoon ang inyong manga kapatid, na gaya ninyo, at 
kanila namang maari ang lupaing ibinibigay sa kanila nang panginoon ninyong diyos: kung magkagayo'y 
babalik kayo sa lupain na inyong ari, at inyong aariin, yaong ibinigay sa inyo ni moises na lingkod nang 
panginoon sa dako roon nang jordan sa dakong sinisikatan nang araw. 

at sila'y sumagot kay josue, na sinasabi, lahat nang iyong iniutos sa amin ay aming gagawin, at saan mo 
man kami suguin ay paroroon kami. 

kung paanong aming dininig si moises sa lahat nang manga bagay, ay gayon ka namin didinggin: sumaiyo 
lamang ang panginoon mong diyos, na gaya kay moises. 

sinomang manghihimagsik laban sa iyong utos, at hindi makikinig nang iyong manga salita sa lahat nang 
iyong iniuutos sa kaniya, ay ipapapatay: magpakalakas ka lamang at magpakatapang na mabuti. 

at si josue na anak ni nun ay nagsugong lihim mula sa sittim nang dalawang lalake na pinakatiktik, na 
sinasabi, yumaon kayo na inyong kilalanin ang lupain, at ang jerico. at sila'y yumaon at pumasok sa isang 
bahay nang isang patutot na ang pangalan ay rahab, at nakituloy doon. 

at ito'y nasaysay sa hari sa jerico, na sinasabi, narito, may manga lalake, sa manga anak ni israel na 
pumasok dito ngayong gabi upang kilalanin ang lupain. 

at ang hari sa jerico ay nagsugo kay rahab, na sinasabi, ilabas mo ang manga lalake na naparito sa iyo, na 
pumasok sa iyong bahay, sapagka't sila'y naparito upang kilalanin ang buong lupain. 

at ipinagsama nang babae ang dalawang lalake at ikinubli, at sinabi niya, oo, ang manga lalake ay 
naparito sa akin, nguni't hindi ko talastas kung sila'y taga saan: 

at nangyari, sa may oras nang pagsasara nang pintuang-bayan, nang madilim na, na ang manga lalake ay 
lumabas, hindi ko talastas kung saan naparoon ang manga lalaking yaon, habulin ninyong madali sila: 
sapagka't inyo silang aabutan. 

nguni't kaniyang isinampa sila sa bubungan, at ikinubli sa manga puno nang lino, na kaniyang inilagay na 
maayos sa bubungan. 

at hinabol nang manga tao sila sa daan na patungo sa jordan hanggang sa manga tawiran: at pagkalabas 
nang humabol sa kanila, ay kanilang sinarhan ang pintuang-bayan. 

at bago sila nahiga, ay sinampa niya sila sa bubungan. 

at sinabi niya sa manga lalake, talastas ko na ibinigay sa inyo nang panginoon ang lupain, at dinatnan 
kami nang pangingilabot sa inyo at ang lahat na nananahan sa lupain ay nauupos sa harap ninyo. 
sapagka't aming nabalitaan kung paanong tinuyo nang panginoon ang tubig sa dagat na mapula sa harap 
ninyo, nang kayo'y lumabas sa egipto; at kung ano ang inyong ginawa sa dalawang hari nang manga 
amorrheo, na nangasa dako roon nang jordan, kay sehon at kay og, na inyong lubos na pinuksa. 

at pagkabalita namin, ay nanglumo ang aming puso, ni walang diwa na naiwan sa kanino mang tao, dahil 
sa inyo: sapagka't ang panginoon ninyong diyos, ay siyang diyos sa langit sa itaas, at sa lupa sa ibaba. 
ngayon nga, isinasamo ko sa inyo, sumumpa kayo sa akin sa pangalan nang panginoon, na kung paanong 
ako'y nagmagandang loob sa inyo ay magmamagandang loob naman kayo sa sangbahayan nang aking 
magulang, at bibigyan ninyo ako nang tunay na tanda, 

at inyong ililigtas na buhay ang aking ama, at ang aking ina, at ang aking manga kapatid na lalake at 
babae, at ang lahat nilang tinatangkilik, at inyong ililigtas ang aming manga buhay sa kamatayan. 

at sinabi nang manga lalake sa kaniya, ang aming buhay ay ilalagak namin sa inyo, kung hindi ninyo 
ihahayag itong aming pakay, at mangyayari, na pagka ibinigay sa amin nang panginoon ang lupain, kami 
ay magmamagandang loob at magtatapat sa inyo. 

nang magkagayo'y kaniyang pinababa sila sa pamamagitan nang isang lubid sa dungawan: sapagka't ang 
kaniyang bahay ay nasa kuta nang bayan, at siya'y tumatahan sa kuta. 

at sinabi niya sa kanila, pumaroon kayo sa bundok, baka kayo'y abutan nang manghahabol sa inyo, at 
kayo'y magkubli roon na tatlong araw, hanggang sa magsibalik ang manga manghahabol: at pagkatapos 
ay makayayaon kayo nang inyong lakad. 

at sinabi nang manga lalake sa kaniya, kami ay hindi magpapakasala sa sumpang ito, na iyong 
ipinasumpa sa amin. 

narito, pagka kami ay pumasok sa lupain, ay iyong itatali itong panaling pula sa dungawan na iyong 
pinagpababaan sa amin: at iyong pipisanin sa iyo sa loob nang bahay ang iyong ama, at ang iyong ina, at 
ang iyong manga kapatid, at ang buong sangbahayan nang iyong ama. 

at mangyayari, na sinomang lalabas sa manga pintuan nang iyong bahay sa lansangan, ay mabububo sa 
kaniyang ulo ang kaniyang dugo at hindi namin magiging kasalanan: at sinomang kasama mo sa bahay ay 
mahuhulog sa aming ulo ang dugo niya, kung may magbuhat sa kaniya nang kamay. 

nguni't kung iyong ihayag itong aming pakay, ay hindi namin ipagkakasala ang pagkapanumpa sa iyo, na 
iyong ipinapanumpa sa amin. 

at kaniyang sinabi, ayon sa inyong manga salita, ay siya nawang mangyari. at kaniyang pinapagpaalam 
sila at sila'y yumaon: at kaniyang itinali ang panaling pula sa dungawan. 

at sila'y yumaon at naparoon sa bundok, at tumahan doon na tatlong araw, hanggang sa nagsibalik ang 
manga manghahabol, at hinanap sila nang manga manghahabol sa lahat nang daan, nguni't hindi sila 
nasumpungan. 

nang magkagayo'y nagsibalik ang dalawang lalake at bumaba sa bundok, at tumawid at naparoon kay 
josue na anak ni nun, at kanilang isinaysay sa kaniya ang lahat na nangyari sa kanila. 

at kanilang sinabi kay josue, tunay na ibinigay nang panginoon sa ating manga kamay ang buong lupain, 
at bukod dito'y nangliliit ang lahat na nananahan sa lupain sa harap natin. 


263 


at bumangong maaga si josue sa kinaumagahan, at sila'y umalis sa sittim at napasa jordan, siya at ang 
lahat na manga anak ni israel, at sila'y tumigil doon bago sila tumawid. 

at nangyari pagkatapos nang tatlong araw, na ang manga pinuno ay napasa gitna nang kampamento, 
at sila'y nagutos sa bayan, na sinasabi, pagka inyong nakita ang kaban nang tipan nang panginoon 
ninyong diyos, at dinadala nang manga saserdote na levita, ay kikilos nga kayo sa inyong dako at 
susunod doon. 

gayon ma'y magkakapagitan sa inyo at sa kaban nang may dalawang libong siko ang sukat: huwag 
ninyong lapitan, upang alamin ang daan na inyong marapat paroonan, sapagka't hindi pa ninyo 
nararaanan ang daang ito nang una. 

at sinabi ni josue sa bayan, magpakabanal kayo, sapagka't bukas ay gagawa nang manga kababalaghan 
ang panginoon sa inyo. 

at nagsalita si josue sa manga saserdote, na sinasabi, buhatin ninyo ang kaban nang tipan at magpauna 
kayo sa bayan. at kanilang binuhat ang kaban nang tipan, at nagpauna sa bayan. 

at sinabi nang panginoon kay josue, sa araw na ito ay pasisimulan kong padakilain ka sa paningin nang 
buong israel, upang kanilang makilala, na kung paanong ako'y suma kay moises ay gayon ako sasaiyo. 
at iyong uutusan ang manga saserdote na nagdadala nang kaban nang tipan, na iyong sasabihin, pagka 
kayo'y dumating sa tabi nang tubig nang jordan, ay tumigil kayo sa jordan. 

at sinabi ni josue sa manga anak ni israel, magsilapit kayo at dinggin ninyo ang manga salita nang 
panginoon ninyong diyos. 

at sinabi ni josue, sa ganito ay inyong makikilala na ang buhay na diyos ay nasa gitna ninyo, at walang 
pagsalang kaniyang itataboy sa harap ninyo ang cananeo, at ang hetheo, at ang heveo, at ang pherezeo, 
at ang gergeseo, at ang amorrheo, at ang jebuseo. 


narito, ang kaban nang tipan nang panginoon nang buong lupa ay nagpapauna sa inyo sa jordan. 
ngayon nga ay kumuha kayo nang labing dalawang lalake sa manga lipi ni israel, na isang lalake sa bawa't 
lipi. 

at mangyayari, na pagka ang manga talampakan nang manga paa nang manga saserdote na nagdadala 
nang kaban nang panginoon, nang panginoon nang buong lupa, ay titigil sa tubig nang jordan, na ang 
tubig nang jordan ay mahahawi, sa makatuwid baga'y ang tubig na bumababang mula sa itaas; at 
magiisang bunton. 

at nangyari nang umalis ang bayan sa kanilang manga tolda, upang tumawid sa jordan, ay nasa unahan 
nang bayan ang manga saserdote na nagdadala nang kaban nang tipan, 

at nang dumating sa jordan ang manga may dala nang kaban, at ang manga paa nang manga saserdote 
na nagdadala nang kaban ay nabasa sa gilid nang tubig, (sapagka't inaapawan nang jordan ang lahat 
niyang pangpang sa buong panahon nang pagaani,) 

na ang tubig na bumababang mula sa itaas ay tumigil, at nagisang bunton na malayo sa kanila, sa adam, 
na bayang nasa tabi nang sarethan: at yaong nagsisibaba sa dagat nang araba, na dagat na alat ay lubos 
na nahawi: at ang bayan ay tumawid sa tapat nang jerico. 

at ang manga saserdote na nagdadala nang kaban nang tipan nang panginoon ay tumayong panatag sa 
tuyong lupa sa gitna nang jordan, at ang buong israel ay dumaan sa tuyong lupa, hanggang sa nakatawid 
na lubos sa jordan ang buong bansa. 

at nangyari nang nakatawid na lubos sa jordan ang buong bansa, na ang panginoon ay nagsalita kay 
josue, na nagsasabi, 

kumuha ka nang labing dalawang lalake sa bayan, na isa sa bawa't lipi, 

at iutos ninyo sa kanila, na sabihin, kumuha kayo mula rito sa gitna nang jordan, mula sa dakong 
tinatayuang matatag nang manga paa nang manga saserdote, nang labing dalawang bato, at dalhin 
ninyo, at ilapag ninyo sa tigilang dako, na inyong tutuluyan sa gabing ito. 

nang magkagayo'y tinawag ni josue ang labing dalawang lalake, na kaniyang inihanda sa manga anak ni 
israel, na isang lalake sa bawa't lipi. 

at sinabi ni josue sa kanila, dumaan kayo sa harap nang kaban nang panginoon ninyong diyos sa gitna 
nang jordan, at pasanin nang bawa't isa sa inyo ang isang bato sa kaniyang balikat, ayon sa bilang nang 
manga lipi nang manga anak ni israel: 

upang ito'y maging pinaka tanda sa gitna ninyo, na pagka itinanong nang inyong manga anak sa 
panahong darating, na sasabihin, anong kahulugan sa inyo nang manga batong ito? 

at inyo ngang sasabihin sa kanila, sapagka't ang tubig nang jordan ay nahawi sa harap nang kaban nang 
tipan nang panginoon, nang magdaan yaon sa jordan, ay nahawi ang tubig sa jordan: at ang manga 
batong ito ay magiging pinaka alaala sa manga anak ni israel magpakailan man. 

at ginawang gayon nang manga anak ni israel gaya nang iniutos ni josue, at pumasan nang labing 
dalawang bato mula sa gitna nang jordan, gaya nang sinalita nang panginoon kay josue, ayon sa bilang 
nang manga lipi nang manga anak ni israel, at kanilang dinala sa dakong kanilang tutuluyan, at inilapag 
doon. 

at si josue ay nagpabunton nang labing dalawang bato sa gitna nang jordan, sa dakong tinayuan nang 
manga saserdote na nagdadala nang kaban nang tipan: at nangandoon, hanggang sa araw na ito. 
sapagka't ang manga saserdote na nagdadala nang kaban ay tumayo sa gitna nang jordan, hanggang sa 
natapos ang bawa't bagay na iniutos nang panginoon kay josue na salitain sa bayan, ayon sa buong 
iniutos ni moises kay josue: at ang bayan ay nagmadali at tumawid. 

at nangyari nang nakatawid na lubos ang buong bayan, na ang kaban nang panginoon ay itinawid at ang 
manga saserdote sa harap nang bayan. 

at ang manga anak ni ruben, at ang manga anak ni gad, at ang kalahati ni manases, ay dumaang may 
sandata sa harap nang manga anak ni israel, gaya nang salita ni moises sa kanila: 

may apat na pung libo na nasasakbatang handa sa pakikidigma ang dumaan sa harap nang panginoon na 
patungo sa pakikibaka, sa manga kapatagan nang jerico. 

nang araw na yaon ay pinadakila nang panginoon si josue sa paningin nang buong israel: at sila'y natakot 
sa kaniya, gaya nang kanilang pagkatakot kay moises, sa lahat nang manga araw nang kaniyang buhay. 
at ang panginoon ay nagsalita kay josue, na sinasabi, 

iutos mo sa manga saserdote na nagdadala nang kaban nang patotoo, na sila'y sumampa mula sa jordan. 
nagutos nga si josue sa manga saserdote, na sinasabi, umahon kayo mula sa jordan. 

at nangyari, nang umahon mula sa gitna nang jordan ang manga saserdote na nagdadala nang kaban 
nang tipan nang panginoon, at nang matungtong sa tuyong lupa ang manga talampakan nang manga 
paa nang manga saserdote, na ang tubig nang jordan ay nanauli sa kanilang dako, at umapaw sa 
pangpang na gaya nang dati. 

at ang bayan ay umahon mula sa jordan nang ikasangpung araw nang unang buwan, at humantong sa 
gilgal, sa hangganang silanganan nang jerico. 

at yaong labing dalawang bato, na kanilang kinuha sa jordan, ay ibinunton ni josue sa gilgal. 

at siya'y nagsalita sa manga anak ni israel, na sinasabi, pagka itatanong nang inyong manga anak sa 
kanilang manga magulang sa panahong darating, na sasabihin, anong kahulugan nang manga batong 
ito? 

ay inyo ngang ipatatalastas sa manga anak ninyo, na sasabihin, ang israel ay tumawid sa jordang ito sa 
tuyong lupa. 

sapagka't tinuyo nang panginoon ninyong diyos ang tubig nang jordan sa harap ninyo, hanggang sa 
kayo'y nakatawid, gaya nang ginawa nang panginoon ninyong diyos sa dagat na mapula, na kaniyang 
tinuyo sa harap namin, hanggang sa kami ay nakatawid, 

upang makilala nang lahat na manga bayan sa lupa ang kamay nang panginoon, na makapangyarihan, 
upang sila'y matakot sa panginoon ninyong diyos magpakailan man. 

at nangyari, nang mabalitaan nang lahat nang manga hari nang manga amorrheo na nasa dako roon 
nang jordan sa dakong kalunuran, at nang lahat nang manga hari nang manga cananeo, na nangasa tabi 
nang dagat, kung paanong tinuyo nang panginoon ang tubig nang jordan sa harap nang manga anak ni 
israel, hanggang sa kami ay nangakatawid, na nanglumo ang kanilang puso, at sila'y nawalan nang loob 
dahil sa manga anak ni israel. 

nang panahong yaon ay sinabi nang panginoon kay josue, gumawa ka nang manga sundang na pinkiang 
bato at tuliin mo uli na ikalawa ang manga anak ni israel. 

at gumawa si josue nang manga sundang na pinkiang bato, at tinuli ang manga anak ni israel sa burol 
nang manga balat nang masama. 

at ito ang dahil na itinuli ni josue: ang buong bayan na lumabas mula sa egipto, na manga lalake, lahat na 
lalaking pangdigma, ay namatay sa ilang sa daan, pagkatapos na sila'y makalabas na mula sa egipto. 
sapagka't ang buong bayan na lumabas ay manga tuli: nguni't ang buong bayan na ipinanganak sa ilang 
sa daan pagkalabas sa egipto, ay hindi tuli. 

sapagka't ang manga anak ni israel ay lumakad na apat na pung taon sa ilang, hanggang sa ang buong 
bansa, sa makatuwid baga'y ang manga lalaking pangdigma na lumabas mula sa egipto, ay nalipol, 
sapagka't hindi nila dininig ang tinig nang panginoon: na siyang sinumpaan nang panginoon na hindi niya 
ipakikita sa kanila ang lupain na isinumpa nang panginoon sa kanilang manga magulang na ibibigay sa 
atin, na lupaing binubukalan nang gatas at pulot. 

at ang kanilang manga anak na kaniyang ibinangong kahalili nila, ay pinagtuli ni josue, sapagka't manga 
hindi tuli, sapagka't hindi nila tinuli sila sa daan. 

at nangyari nang kanilang matuli ang buong bansa, na tumahan sila sa kanilang manga dako sa 
kampamento hanggang sa sila'y magsigaling. 

at sinabi nang panginoon kay josue, sa araw na ito ay inalis ko sa inyo ang pagdusta nang egipto. kaya't 
ang pangalan nang dakong yaon ay tinawag na gilgal hanggang sa araw na ito. 

at ang manga anak ni israel ay humantong sa gilgal: at kanilang ipinagdiwang ang paskua nang ikalabing 
apat na araw nang buwan sa kinahapunan sa manga kapatagan nang jerico. 

at sila'y kumain nang imbak na trigo nang lupain sa kinabukasan pagkatapos nang paskua, nang manga 
tinapay na walang lebadura, at nang sinangag na trigo, sa araw ding yaon. 

at ang mana ay naglikat nang kinabukasan, pagkatapos na sila'y makakain nang imbak na trigo nang 
lupain, at hindi naman nagkaroon pa nang mana ang manga anak ni israel: kundi sila'y kumain nang 
bunga nang lupain nang canaan nang taong yaon. 

at nangyari, nang si josue ay malapit sa jerico, na kaniyang itiningin ang kaniyang manga mata at 
tumingin, at, narito, nakatayo ang isang lalake sa tapat niya na may kaniyang tabak sa kaniyang kamay 
na bunot: at si josue ay naparoon sa kaniya, at sinabi sa kaniya, ikaw ba'y sa amin, o sa aming manga 
kaaway? 

at kaniyang sinabi, hindi; kundi ako'y naparito nang parang prinsipe nang hukbo nang panginoon. at si 
josue ay nagpatirapa sa lupa at sumamba, at nagsabi sa kaniya, anong sabi nang aking panginoon sa 
kaniyang lingkod? 

at sinabi nang prinsipe nang hukbo nang panginoon kay josue, hubarin mo ang iyong panyapak sa iyong 
paa, sapagka't ang dakong iyong kinatatayuan ay banal. at ginawang gayon ni josue. 

ang jerico nga ay lubos na nakukubkob dahil sa manga anak ni israel: walang nakalalabas, at walang 
nakapapasok. 

at sinabi nang panginoon kay josue, tingnan mo, aking ibinigay sa iyong kamay ang jerico, at ang hari 
niyaon, at ang manga makapangyarihang lalaking matapang. 

at iyong liligirin ang bayan, lahat nang manga lalaking pangdigma, na liligid na minsan sa bayan. ganito 
mo gagawin na anim na araw. 

at pitong saserdote sa unahan nang kaban ay magdadala nang pitong pakakak na manga sungay nang 
tupa: at sa ikapitong araw ay inyong liligiring makapito ang bayan, at ang manga saserdote ay hihipan 
ang manga pakakak. 

at mangyayari, na pagka hinipan nila nang matagal ang sungay nang tupa, at pagka inyong narinig ang 
tunog nang pakakak, ay hihiyaw nang malakas ang buong bayan, at ang kuta nang bayan ay guguho, at 
ang bayan ay sasampa ang bawa't isa'y tapatan sa harap niya. 

at tinawag ni josue na anak ni nun ang manga saserdote, at sinabi sa kanila, buhatin ninyo ang kaban 
nang tipan, at magdala ang pitong saserdote nang pitong pakakak na manga sungay nang tupa sa 
unahan nang kaban nang panginoon. 

at kaniyang sinabi sa bayan, magpauna kayo, at ligirin ninyo ang bayan, at papagpaunahin ninyo ang 
manga lalaking may sandata sa unahan nang kaban nang panginoon. 

at nangyari, na pagkapagsalita ni josue sa bayan, ay nagpauna sa panginoon ang pitong saserdote na 
may tangang pitong pakakak na manga sungay nang tupa, at humihip nang manga pakakak, at ang 
kaban nang tipan nang panginoon ay sumusunod sa kanila. 

at ang manga lalaking may sandata ay nagpauna sa manga saserdote na humihihip nang manga pakakak, 
at ang bantay likod ay sumusunod sa kaban, na ang manga saserdote ay humihip nang manga pakakak 
habang sila'y yumayaon. 

at iniutos ni josue sa bayan, na sinasabi, huwag kayong hihiyaw, ni huwag ninyong iparirinig ang inyong 
tinig, ni huwag magbubuka ang inyong bibig nang anomang salita, hanggang sa araw na aking sabihing 
kayo'y humiyaw, kung magkagayo'y hihiyaw kayo. 

sa gayo'y kaniyang iniligid sa bayan ang kaban nang panginoon, na lumigid na minsan: at sila'y nasok sa 
kampamento, at tumigil sa kampamento. 

at si josue ay bumangong maaga sa kinaumagahan, at binuhat nang manga saserdote ang kaban nang 
panginoon. 

at ang pitong saserdote na may tangang pitong pakakak na manga sungay nang tupa sa unahan nang 
kaban nang panginoon ay yumaon na patuloy, at humihihip nang manga pakakak: at ang manga lalaking 
may sandata ay nagpauna sa kanila: at ang bantay likod ay sumusunod sa kaban nang panginoon, na ang 
manga saserdote ay humihihip nang manga pakakak habang sila'y yumayaon. 

at sa ikalawang araw ay kanilang niligid na minsan ang bayan, at nagsibalik sa kampamento: kanilang 
ginawang gayon na anim na araw. 

at nangyari nang ikapitong araw, na sila'y bumangong maaga sa pagbubukang liwayway, at niligid ang 
bayan nang gayon ding paraan na makapito: nang araw lamang na yaon kanilang niligid ang bayan na 
makapito. 

at nangyari, sa ikapito, nang humihip nang manga pakakak ang manga saserdote, ay sinabi ni josue sa 
bayan, humiyaw kayo, sapagka't ibinigay na nang panginoon sa inyo ang bayan. 

at ang bayan ay matatalaga sa panginoon, yaon at ang lahat na tumatahan doon: si rahab na patutot 
lamang ang mabubuhay, siya at ang lahat na kasama niya sa bahay, sapagka't kaniyang ikinubli ang 
manga sugo na ating sinugo. 

at kayo, sa anomang paraan ay magsipagingat sa itinalagang bagay, baka pagka naitalaga na sa inyo ay 
kumuha kayo sa itinalagang bagay, sa gayo'y inyong ipasusumpa ang kampamento nang israel, at inyong 
babagabagin. 

nguni't lahat na pilak, at ginto, at manga sisidlang tanso at bakal, ay banal sa panginoon: pawang 
ipapasok sa silid nang kayamanan nang panginoon. 

sa gayo'y humiyaw ang bayan, at ang manga saserdote ay humihip nang manga pakakak: at nangyari 
nang marinig nang bayan ang tunog nang pakakak na ang bayan ay humiyaw nang malakas, at ang kuta 
ay gumuho, na ano pa't ang bayan ay sumampang nasok sa siyudad, na bawa't isa'y matuwid na 
nagpatuloy, at kanilang sinakop ang bayan. 

at kanilang lubos na nilipol nang talim nang tabak ang lahat na nasa bayan, ang lalake at gayon din ang 
babae, ang binata at gayon din ang matanda, at ang baka, at ang tupa, at ang asno. 

at sinabi ni josue sa dalawang lalaking tumiktik sa lupain, pumasok kayo sa bahay nang patutot, at ilabas 
ninyo roon ang babae, at ang lahat niyang tinatangkilik, na gaya nang inyong isinumpa sa kaniya. 

at ang manga binata na manga tiktik ay pumasok, at inilabas si rahab, at ang kaniyang ama, at ang 
kaniyang ina, at ang kaniyang manga kapatid, at lahat nang kaniyang tinatangkilik: lahat niyang 
kamaganakan naman ay kanilang inilabas, at kanilang inilagay sila sa labas nang kampamento nang 
israel. 

at kanilang sinunog nang apoy ang bayan, at lahat na nandoon: ang pilak lamang, at ang ginto, at ang 
manga sisidlang tanso at bakal, ang kanilang ipinasok sa silid nang kayamanan nang bahay nang 
panginoon. 

nguni't si rahab na patutot at ang sangbahayan nang kaniyang ama, at ang lahat niyang tinatangkilik, ay 
iniligtas na buhay ni josue; at siya'y tumahan sa gitna nang israel, hanggang sa araw na ito, sapagka't 
kaniyang ikinubli ang manga sugo na sinugo ni josue upang tumiktik sa jerico. 

at binilinan sila ni josue sa pamamagitan nang sumpa nang panahong yaon, na sinasabi, sumpain ang 
lalake sa harap nang panginoon, na magbangon at magtayo nitong bayan nang jerico: kaniyang inilagay 
ang tatagang-baon niyaon sa kamatayan nang kaniyang panganay, at kaniyang itatayo ang manga 
pintuang-bayan niyaon sa kamatayan nang kaniyang bunso. 

sa gayo'y ang panginoon ay sumama kay josue; at ang kaniyang kabantugan ay lumaganap sa buong 
lupain. 

nguni't ang manga anak ni israel ay nakagawa nang pagsalangsang sa itinalagang bagay: sapagka't si 
achan na anak ni carmi, na anak ni zabdi, na anak ni zera, sa lipi ni juda; ay kumuha sa itinalagang bagay, 
at ang galit nang panginoon ay nagningas laban sa manga anak ni israel. 

at mula sa jerico ay nagsugo si josue nang manga lalake sa hai na nasa siping nang beth-aven, sa dakong 
silanganan nang beth-el, at nagsalita sa kanila, na nagsasabi, sumampa kayo at tiktikan ninyo ang lupain. 
at ang manga lalake ay yumaon at tiniktikan ang hai. 

at sila'y nagsibalik kay josue, at sinabi sa kaniya, huwag sumampa ang buong bayan, kundi sumampa 
lamang ang dalawa o tatlong libong lalake at sugatan ang hai, huwag mong pagurin ang buong bayan 
doon, sapagka't sila'y kakaunti. 

sa gayo'y sumampa roon sa bayan ay may tatlong libong lalake: at sila'y tumakas sa harap nang manga 
lalake sa hai. 

at ang manga lalake sa hai ay sumakit sa kanila nang may tatlong pu't anim na lalake, at hinabol nila sila 
mula sa harap nang pintuang-bayan hanggang sa sebarim, at sinaktan sila sa babaan: at ang manga puso 
nang manga tao ay nanglumo, at naging parang tubig. 

at hinapak ni josue ang kaniyang manga suot, at nagpatirapa sa lupa sa harap nang kaban nang 
panginoon hanggang sa kinahapunan, siya at ang manga matanda nang israel: at sila'y nagsipagbuhos 
nang alabok sa kanilang ulo. 

at sinabi ni josue, ay, oh panginoong diyos, bakit mo pinatawid ang bayang ito sa jordan, upang ibigay 
kami sa kamay nang manga amorrheo, na ipalipol kami? nakatigil sana kaming masaya at nakatahan sa 
dakong yaon nang jordan! 

oh panginoon, anong aking sasabihin pagkatapos na ang manga anak nang israel ay makatalikod sa 
harap nang kanilang manga kaaway! 

sapagka't mababalitaan nang manga cananeo at nang lahat na nananahan sa lupain, at kami ay 
kukubkubin at ihihiwalay ang aming pangalan sa lupa: at ano ang iyong gagawin sa iyong dakilang 
pangalan? 

at sinabi nang panginoon kay josue, bumangon ka, bakit ka nagpatirapa nang ganito? 

ang israel ay nagkasala, oo, kanilang sinalangsang din ang aking tipan na aking iniutos sa kanila, oo, sila'y 
kumuha rin sa itinalagang bagay, at nagnakaw rin, at nagbulaan din, at sila'y naglagay rin sa kanilang 
sariling daladalahan. 

kaya't ang manga anak ni israel ay hindi makatatayo sa harap nang kanilang manga kaaway, sila'y 
tumalikod sa harap nang kanilang manga kaaway, sapagka't sila'y naging sinumpa: ako'y hindi na sasa 
inyo pa, maliban sa inyong sirain ang itinalagang bagay sa gitna ninyo. 

bumangon ka, papagbanalin mo ang bayan, at sabihin mo, mangagpakabanal kayo sa kinabukasan: 
sapagka't ganito ang sabi nang panginoon, nang diyos nang israel, may itinalagang bagay sa gitna mo, oh 
israel: ikaw ay hindi makatatayo sa harap nang iyong manga kaaway, hanggang sa inyong alisin ang 
itinalagang bagay sa gitna ninyo. 

sa kinaumagahan nga ay lalapit kayo ayon sa inyong manga lipi: at mangyayari, na ang lipi na pipiliin 
nang panginoon ay lalapit ayon sa manga angkan: at ang angkan na pipiliin nang panginoon ay lalapit 
ayon sa manga sangbahayan, at ang sangbahayan na pipiliin nang panginoon ay lalapit bawa't lalake. 

at mangyayari, na ang makunan nang itinalagang bagay ay susunugin sa apoy, siya at ang lahat niyang 
tinatangkilik: sapagka't kaniyang sinalangsang ang tipan nang panginoon, at sapagka't siya'y gumawa 
nang kaululan sa israel. 

sa gayo'y bumangong maaga si josue sa kinaumagahan, at inilapit ang israel ayon sa kanilang manga lipi: 
at ang lipi ni juda ay napili: 

at kaniyang inilapit ang angkan ni juda; at napili ang angkan nang manga zeraita: at kaniyang inilapit ang 
angkan nang manga zeraita na bawa't lalake, at si zabdi ay napili: 

at kaniyang inilapit ang kaniyang sangbahayan bawa't lalake: at si achan, na anak ni carmi, na anak ni 
zabdi, na anak ni zera, sa lipi ni juda, ay napili. 

at sinabi ni josue kay achan, anak ko, isinasamo ko sa iyo, na iyong luwalhatiin ang panginoon, ang diyos 
nang israel, at magpahayag ka sa kaniya, at ipahayag mo sa akin ngayon kung ano ang iyong ginawa, 
huwag kang maglihim sa akin. 

at sumagot si achan kay josue, at sinabi, sa katotohanan ay nagkasala ako laban sa panginoon, sa diyos 
nang israel, at ganito't ganito ang aking ginawa: 

nang aking makita sa samsam ang mainam na balabal na yaring babilonia, at ang dalawang daang siklong 
pilak, at ang isang dila na ginto, na limang pung siklo ang timbang, ay akin ngang inimbot, at aking 
kinuha, at, narito, nangakukubli sa lupa sa gitna nang aking tolda, at ang pilak ay nasa ilalim niyaon. 

sa gayo'y nagsugo si josue nang manga sugo at kanilang tinakbo ang tolda, at, narito, nakakubli sa 
kaniyang tolda, at ang pilak ay nasa ilalim niyaon. 

at kanilang kinuha sa gitna nang tolda, at dinala kay josue, at sa lahat nang manga anak ni israel, at 
kanilang inilapag sa harap nang panginoon. 

at kinuha ni josue, at nang buong israel na kasama niya, si achan na anak ni zera at ang pilak, at ang 
balabal, at ang dila na ginto, at ang kaniyang manga anak na lalake at babae, at ang kaniyang manga 
baka, at ang kaniyang manga asno, at ang kaniyang manga tupa, at ang kaniyang tolda, at ang lahat 
niyang tinatangkilik: at kanilang isinampa sa libis nang achor. 

at sinabi ni josue, bakit mo kami binagabag? babagabagin ka sa araw na ito nang panginoon. at binato 
siya nang manga bato nang buong israel: at sinunog nila sila sa apoy, at binato sila nang manga bato. 

at kanilang binuntunan siya nang malaking bunton na manga bato, hanggang sa araw na ito, at ang 
panginoon ay nagpigil nang kabangisan nang kaniyang galit. kaya't ang pangalan nang dakong yaon ay 
tinawag na, ang libis nang achor, hanggang sa araw na ito. 

at sinabi nang panginoon kay josue, huwag kang matakot, ni manglumo: ipagsama mo ang buong 
bayang pangdigma, at bumangon ka, na sumampa ka sa hai: tingnan mo, aking ibinigay sa iyong kamay 
ang hari sa hai, at ang kaniyang bayan, at ang kaniyang siyudad, at ang kaniyang lupain, 

at iyong gagawin sa hai at sa kaniyang hari ang gaya nang iyong ginawa sa jerico at sa kaniyang hari: ang 
samsam lamang doon, at ang manga hayop niyaon, ang iyong kukunin na pinakasamsam ninyo: lagyan 
mo nang manga bakay ang bayan sa likuran. 

sa gayo'y bumangon si josue, at ang buong bayang pangdigma, upang sumampa sa hai: at pumili si josue 
nang tatlong pung libong lalake, na manga makapangyarihang lalaking matapang, at sinugo nang 
kinagabihan. 

at iniutos niya sa kanila, na sinasabi, narito, kayo'y babakay laban sa bayan, sa likuran nang bayan: 
huwag kayong lumayong totoo sa bayan kundi humanda kayo, 

at ako, at ang buong bayan na kasama ko ay lalapit sa bayan. at mangyayari, na pagka sila'y lumabas 
laban sa amin gaya nang una, ay tatakas kami sa harap nila, 

at sila'y lalabas na susunod sa amin, hanggang sa aming mailayo sila sa bayan, sapagka't kanilang 
sasabihin, sila'y tumatakas sa harap natin, na gaya nang una, gayon kami tatakas sa harap nila: 

at kayo'y babangon sa pagbakay, at inyong aariin ang bayan: sapagka't ibibigay nang panginoon ninyong 
diyos sa inyong kamay. 

at mangyayari, na pagka inyong nasakop ang bayan, ay inyong sisilaban nang apoy ang bayan; ayon sa 
salita nang panginoon ay inyong gagawin: narito, aking iniutos sa inyo. 

at pinapagpaalam sila ni josue: at sila'y yumaon sa pagbakay, at lumagay sa pagitan nang beth-el at nang 
hai, sa dakong kalunuran nang hai: nguni't si josue ay tumigil nang gabing yaon sa gitna nang bayan. 

at si josue ay bumangong maaga sa kinaumagahan, at binilang ang bayan, at sumampa siya at ang 
manga matanda nang israel, sa unahan nang bayan, sa hai. 

at ang buong bayan, sa makatuwid baga'y ang manga taong pangdigma na kinasama niya, ay sumampa, 
at lumapit, at naparoon sa harap nang bayan, at humantong sa dakong hilagaan nang hai: mayroon 
ngang isang libis sa pagitan niya at nang hai. 

at siya'y kumuha nang may limang libong lalake at inilagay niya silang bakay sa pagitan nang beth-el at 
nang hai sa dakong kalunuran nang bayan. 

gayon inilagay nila ang bayan, ang buong hukbo na nasa hilagaan nang bayan, at ang kanilang manga 
bakay na nasa kalunuran nang bayan, at si josue ay naparoon nang gabing yaon sa gitna nang libis. 

at nangyari, nang makita nang hari sa hai, na sila'y nagmadali at bumangong maaga, at ang manga lalake 
sa bayan ay lumabas laban sa israel upang makipagbaka, siya at ang kaniyang buong bayan, sa 
kapanahunang takda, sa harap nang araba, nguni't hindi niya talastas na may bakay laban sa kaniya sa 
likuran nang bayan. 

at ginawa ni josue at nang buong israel na parang sila'y nadaig sa harap nila, at tumakas sa daan na 
ilang. 

at ang lahat nang manga tao na nasa bayan ay pinisan upang humabol sa kanila: at kanilang hinabol si 
josue, at nangalayo sa bayan. 

at walang lalake na naiwan sa hai o sa beth-el, na hindi humabol sa israel: at kanilang iniwang bukas ang 
bayan, at hinabol ang israel. 

at sinabi nang panginoon kay josue, iunat mo ang sibat na nasa iyong kamay sa dakong hai, sapagka't 
aking ibibigay sa iyong kamay. at iniunat ni josue ang sibat na nasa kaniyang kamay sa dakong bayan. 

at ang bakay ay bumangong bigla sa kanilang dako, at sila'y tumakbo pagkaunat niya nang kaniyang 
kamay, at pumasok sa bayan at sinakop at sila'y nagmadali at sinilaban ang bayan. 

at nang lumingon ang manga lalake sa hai sa likuran nila, ay kanilang nakita, at, narito, ang usok nang 
bayan ay napaiilanglang sa langit, at wala silang kapangyarihan na makatakas sa daang ito o sa daang 
yaon: at ang bayan na tumakas sa ilang ay pumihit sa manga manghahabol. 

at nang makita ni josue at nang buong israel na nasakop nang bakay ang bayan at ang usok nang bayan 
ay napaiilanglang, ay nagsibalik nga uli sila at pinatay ang manga lalake sa hai. 

at ang iba'y lumabas sa bayan laban sa kanila, na anopa't sila'y nasa gitna nang israel, na ang iba'y sa 
dakong ito, at ang iba'y sa dakong yaon: at sinaktan nila sila, na anopa't wala silang iniwan sa kanila na 
nalabi o nakatanan. 

at ang hari sa hai ay hinuli nilang buhay, at dinala nila siya kay josue. 

at nangyari, nang matapos nang israel na mapatay sa parang ang lahat nang manga taga hai, sa ilang na 
kanilang pinaghabulan sa kanila, at mangabuwal sa pamamagitan nang talim nang tabak, hanggang sa 
nalipol nila sila, ay bumalik ang buong israel sa hai, at sinugatan nang talim nang tabak. 

at ang lahat na nabuwal nang araw na yaon, lalake at gayon din ang babae ay labing dalawang libo, lahat 
nang manga tao sa hai. 

sapagka't hindi iniurong ni josue ang kaniyang kamay na kaniyang ipinag-unat nang sibat hanggang sa 
kaniyang nalipol na lubos ang lahat nang manga taga hai. 

ang hayop lamang at ang samsam sa bayan na yaon ang kinuha nang israel na pinakasamsam, ayon sa 
salita nang panginoon na kaniyang iniutos kay josue. 

gayon sinunog ni josue ang hai, at pinapaging isang bunton magpakailan man na isang kagibaan, 
hanggang sa araw na ito. 

at ibinitin niya ang hari sa hai sa isang punong kahoy hanggang sa kinahapunan: at sa paglubog nang 
araw ay iniutos ni josue, at ibinaba nila ang kaniyang bangkay sa punong kahoy at inihagis sa pasukan 
nang pintuan nang bayan, at binuntunan nang malaking bunton nang manga bato, hanggang sa araw na 
ito. 

nang magkagayo'y ipinagtayo ni josue nang isang dambana ang panginoon, ang diyos nang israel, sa 
bundok nang ebal, 

gaya nang iniutos ni moises na lingkod nang panginoon, sa manga anak ni israel, gaya nang nakasulat sa 
aklat nang kautusan ni moises, na isang dambana na hindi hinitsurahang manga bato, na hindi 
pinagbuhatan nang sinomang tao nang bakal: at kanilang pinaghandugan sa panginoon nang manga 
handog na susunugin, at pinaghainan nang manga handog tungkol sa kapayapaan. 

at siya'y sumulat doon sa manga bato nang isang salin nang kautusan ni moises na kaniyang sinulat, sa 
harap nang manga anak ni israel. 

at ang buong israel, at ang kanilang manga matanda at manga pinuno at ang kanilang manga hukom, ay 
tumayo sa dakong ito nang kaban at sa dakong yaon sa harap nang manga saserdote na manga levita, na 
nagdadala nang kaban nang tipan nang panginoon ang manga taga ibang lupa na gaya rin nang manga 
taga-roon, kalahati nila ay sa harap nang bundok nang gerizim at kalahati nila ay sa harap nang bundok 
nang ebal; gaya nang iniutos ni moises na lingkod nang panginoon, na kanilang basbasan muna ang 
bayan nang israel. 

at pagkatapos ay kaniyang binasa ang lahat nang manga salita nang kautusan, ang pagpapala at ang 
sumpa, ayon sa lahat na nakasulat sa aklat nang kautusan. 

walang salita sa lahat na iniutos ni moises na hindi binasa ni josue sa harap nang buong kapulungan nang 
israel at nang manga babae, at nang manga bata, at nang manga taga ibang lupa na nakikipamayan sa 
kanila. 

at nangyari, nang mabalitaan nang lahat nang hari na nangasa dako roon nang jordan sa lupaing 
maburol, at sa manga kapatagan, at sa lahat nang baybayin nang malaking dagat sa tapat nang libano, 
nang hetheo, at nang amorrheo, nang cananeo, nang pherezeo, nang heveo, at nang jebuseo, 

ay nagpipisan upang labanan si josue at ang israel, na may pagkakaisa. 

nguni't nang mabalitaan nang manga taga gabaon ang ginawa ni josue sa jerico at sa hai, 

ay gumawa naman silang may katusuhan at yumaon at nagpakunwaring sila'y manga sugo, at nagpasan 
nang manga lumang bayong sa kanilang manga asno at manga sisidlang balat nang alak na luma, at punit 
at tinahi, 

at manga tagpi-tagping pangyapak na nakasuot sa kanilang manga paa, at nang manga lumang bihisan 
na suot nila, at ang lahat na tinapay na kanilang baon ay tuyo at inaamag. 

at sila'y nagsiparoon kay josue sa kampamento sa gilgal, at nangagsabi sa kaniya at sa manga lalake nang 
israel, kami ay mula sa malayong lupain: ngayon nga'y makipagtipan kayo sa amin. 

at sinabi nang manga lalake nang israel sa manga heveo, marahil kayo'y nananahang kasama namin, at 
paanong kami ay makikipagtipan sa inyo? 

at kanilang sinabi kay josue, kami ay iyong manga lingkod. at sinabi ni josue sa kanila, sino kayo at mula 
saan kayo? 

at sinabi nila sa kaniya, mula sa totoong malayong lupain ang iyong manga lingkod, dahil sa pangalan 
nang panginoon mong diyos: sapagka't aming nabalitaan ang kabantugan niya, at ang lahat niyang 
ginawa sa egipto, 

at lahat nang kaniyang ginawa sa dalawang hari nang manga amorrheo, na nasa dako roon nang jordan, 
kay sehon na hari sa hesbon, at kay og, na hari sa basan, na nasa astaroth. 

at ang aming manga matanda at ang lahat na tagaroon sa aming lupain ay nagsalita sa amin, na sinasabi, 
magbaon kayo sa inyong kamay nang maipaglalakbay, at yumaon kayo na salubungin ninyo sila, at 
inyong sabihin sa kanila, kami ay inyong manga lingkod: at ngayo'y makipagtipan kayo sa amin. 

itong aming tinapay ay kinuha naming mainit na pinakabaon namin mula sa aming manga bahay nang 
araw na kami ay lumabas na patungo sa inyo: nguni't ngayon, narito, tuyo at inaamag: 

at ang manga sisidlang balat nang alak na ito na aming pinuno ay bago, at, narito, manga hapak: at itong 
aming manga bihisan at aming manga pangyapak ay naluma dahil sa totoong mahabang paglalakbay. 

at kumuha ang manga tao sa israel nang kanilang baon, at hindi humingi nang payo sa bibig nang 
panginoon. 

at si josue ay nakipagpayapaan sa kanila at nakipagtipan sa kanila, na pabayaan silang mabuhay: at ang 
manga prinsipe nang kapisanan ay sumumpa sa kanila. 

at nangyari, sa katapusan nang tatlong araw, pagkatapos na sila'y makapagtipanan sa kanila, na kanilang 
nabalitaan na sila'y kanilang kalapit bayan, at sila'y nananahang kasama nila. 

at ang manga anak ni israel ay naglakbay, at naparoon sa kanilang manga bayan sa ikatlong araw. ang 
kanila ngang manga bayan ay gabaon, caphira, at beeroth, at kiriath-jearim. 

at hindi sila sinaktan nang manga anak ni israel, sapagka't ang manga prinsipe nang kapisanan ay 
sumumpa sa kanila sa pangalan nang panginoon, nang diyos nang israel. at inupasala nang buong 
kapisanan ang manga prinsipe. 

nguni't sinabi nang lahat nang manga prinsipe sa buong kapisanan, kami ay sumumpa sa kanila sa 
pangalan nang panginoon, nang diyos nang israel: ngayon nga'y hindi natin magagalaw sila. 

ito ang ating gagawin sa kanila at sila'y ating pababayaang mabuhay, baka ang pagiinit ay sumaatin dahil 
sa sumpa na ating isinumpa sa kanila. 

at sinabi nang manga prinsipe sa kanila, pabayaan silang mabuhay: sa gayo'y sila'y naging mamumutol 
nang kahoy at mananalok nang tubig sa buong kapisanan, gaya nang sinalita nang manga prinsipe sa 
kanila. 

at ipinatawag sila ni josue, at nagsalita siya sa kanila, na sinasabi, bakit kayo'y nagdaya sa amin na 
nagsasabi, kami ay totoong malayo sa inyo, dangang nananahan kayong kasama namin? 

ngayon nga'y sumpain kayo, at hindi mawawalan sa inyo kailan man nang manga alipin, nang 
mamumutol nang kahoy at gayon din nang mananalok nang tubig sa bahay nang aking diyos. 

at sila'y sumagot kay josue, at nagsabi, sapagka't tunay na nasaysay sa iyong manga lingkod, kung 
paanong iniutos nang panginoon ninyong diyos kay moises na kaniyang lingkod na ibibigay sa inyo ang 
buong lupain, at inyong lilipulin ang lahat na nananahan sa lupain sa harap ninyo: kaya't ikinatakot 
naming mainam ang aming buhay dahil sa inyo, at aming ginawa ang bagay na ito. 

at ngayon, narito, kami ay nasa iyong kamay: kung ano ang inaakala mong mabuti at matuwid na gawin 
sa amin, ay gawin mo. 

at gayon ang ginawa niya sa kanila, at iniligtas niya sila sa kamay nang manga anak ni israel, na hindi sila 
pinatay. 

at ginawa sila ni josue nang araw na yaon na manga mamumutol nang kahoy at manga mananalok nang 
tubig sa kapisanan, at sa dambana nang panginoon, hanggang sa araw na ito, sa dakong kaniyang 
pipiliin. 

nangyari nga, nang mabalitaan ni adoni-sedec na hari sa jerusalem na kung paanong nasakop ni josue 
ang hari at nagibang lubos (na kung paanong kaniyang ginawa sa jerico at sa hari niyaon, gayon ang 
kaniyang ginawa sa hai at sa hari niyaon), at kung paanong nakipagpayapaan sa kanila ang manga taga 
gabaon, at nangasa gitna nila, 

ay natakot silang mainam, sapagka't ang gabaon ay malaking bayan na gaya nang isa sa manga bayan 
nang hari, at sapagka't lalong malaki kay sa hai, at ang lahat na lalake roon ay manga makapangyarihan. 
kaya't si adoni-sedec na hari sa jerusalem ay nagsugo kay oham na hari sa hebron, at kay phiream na 
hari sa jarmuth, at kay japhia, na hari sa lachis, at kay debir na hari sa eglon na ipinasasabi, 

sampahin ninyo ako at inyong tulungan ako, at saktan natin ang gabaon: sapagka't nakipagpayapaan kay 
josue at sa manga anak ni israel. 

kaya't ang limang hari nang manga amorrheo, ang hari sa jerusalem, ang hari sa hebron, ang hari sa 
jarmuth, ang hari sa lachis, ang hari sa eglon, ay nagpipisan at sumampa, sila at ang lahat nilang hukbo, 
at humantong laban sa gabaon, at nakipagdigma laban doon. 

at ang manga tao sa gabaon ay nagsugo kay josue sa kampamento sa gilgal, na sinasabi, huwag mong 
papanlambutin ang iyong kamay sa iyong manga lingkod, sampahin mo kaming madali, at iligtas mo 
kami, at tulungan mo kami: sapagka't ang lahat nang manga hari nang manga amorrheo na 
nangananahan sa lupaing maburol ay nagpipisan laban sa amin. 

sa gayo'y sumampa si josue mula sa gilgal, siya at ang buong bayang pangdigma na kasama niya, at ang 
lahat nang manga makapangyarihang lalake na matatapang. 

at sinabi nang panginoon kay josue, huwag mo silang katakutan: sapagka't aking ibinigay sila sa iyong 
manga kamay, walang lalake roon sa kanila na tatayo sa harap mo. 

si josue nga ay naparoong bigla sa kanila, siya'y sumampa mula sa gilgal buong gabi. 

at nilito sila nang panginoon sa harap nang israel, at kaniyang pinatay sila nang malaking pagpatay sa 
gabaon, at hinabol niya sila sa daan na sampahan sa beth-horon, at sinaktan niya sila hanggang sa azeca, 
at sa maceda. 

at nangyari, na habang tumatakas sa harap nang israel samantalang sila'y nasa babaan sa beth-horon, na 
binagsakan sila nang panginoon sa azeca nang manga malaking bato na mula sa langit, at sila'y namatay: 
sila'y higit na namatayan sa pamamagitan nang manga batong granizo kay sa pinatay nang manga anak 
ni israel sa pamamagitan nang tabak. 

nang magkagayo'y nagsalita si josue sa panginoon nang araw na ibinigay nang panginoon ang manga 
amorrheo sa harap nang manga anak ni israel: at kaniyang sinabi sa paningin nang israel, araw, tumigil 
ka sa gabaon, at ikaw, buwan, sa libis nang ajalon. 

at ang araw ay tumigil, at ang buwan ay huminto, hanggang sa ang bansa ay nakapanghiganti sa 
kaniyang manga kaaway. hindi ba ito nakasulat sa aklat ni jasher? at ang araw ay tumigil sa gitna nang 
langit, at hindi nagmadaling lumubog sa isang buong araw. 

at hindi nagkaroon nang araw na gaya niyaon bago nangyari yaon o pagkatapos niyaon, na ang 
panginoon ay nakinig sa tinig nang tao: sapagka't ipinakipaglaban nang panginoon ang israel. 

at si josue ay bumalik at ang buong israel na kasama niya, sa kampamento sa gilgal. 

at ang limang haring ito ay tumakas at nagsipagkubli sa yungib sa maceda. 

at nasaysay kay josue, na sinasabi, ang limang hari ay nasumpungan, na nakatago sa yungib sa maceda. 
at sinabi ni josue, maggulong kayo nang manga malaking bato sa bunganga nang yungib, at maglagay 
kayo nang manga lalake roon upang magbantay sa kanila: 

nguni't huwag kayong magsitigil: inyong habulin ang inyong manga kaaway, at inyong sasaktan ang 
kahulihulihan sa kanila, huwag ninyong tiising pumasok, sa kanilang manga bayan: sapagka't ibinigay sila 
nang panginoon ninyong diyos sa inyong kamay. 

at nangyari, nang makatapos si josue at ang manga anak ni israel nang pagpatay nang malaking pagpatay 
sa kanila, hanggang sa nangalipol at ang labi na natira sa kanila ay pumasok sa manga nakukutaang 
bayan, 

na ang buong bayan ay bumalik sa kampamento kay josue sa maceda na tiwasay: walang maggalaw 
nang kaniyang dila laban sa kaninoman sa manga anak ni israel. 

nang magkagayo'y sinabi ni josue, inyong buksan ang bunganga nang yungib, at inyong ilabas sa akin ang 
limang haring iyan sa yungib. 

at kanilang ginawang gayon, at inilabas ang limang haring yaon mula sa yungib, ang hari sa jerusalem, 
ang hari sa hebron, ang hari sa jarmuth, ang hari sa lachis, ang hari sa eglon. 

at nangyari, nang kanilang ilabas ang manga haring yaon kay josue na ipinatawag ni josue ang lahat na 
lalake sa israel, at sinabi sa manga pinuno nang manga lalaking mangdidigma na sumama sa kaniya, 
lumapit kayo, ilagay ninyo ang inyong manga paa sa manga leeg nang manga haring ito. at sila'y lumapit 
at inilagay ang kanilang manga paa sa manga leeg nang manga yaon. 

at sinabi ni josue sa kanila, huwag kayong matakot, ni manglupaypay: kayo'y magpakalakas at 
magpakatapang na maigi: sapagka't ganito ang gagawin nang panginoon sa lahat ninyong manga kaaway 
na inyong kinakalaban. 

at pagkatapos ay sinaktan sila ni josue, at ipinapatay sila, at ibinitin sila sa limang puno nang kahoy, at 
sila'y nangabitin sa manga puno nang kahoy hanggang sa kinahapunan. 

at nangyari sa paglubog nang araw, na si josue ay nagutos at kanilang ibinaba sa manga punong kahoy, 
at kanilang inihagis sa yungib na kanilang pinagtaguan, at kanilang nilagyan nang manga malaking bato 
ang bunganga nang yungib hanggang sa araw na ito. 

at sinakop ni josue ang maceda nang araw na yaon, at sinugatan nang talim nang tabak, at ang hari 
niyaon, kaniyang lubos silang nilipol at ang lahat na tao na nandoon, wala siyang iniwang nalabi: at 
kaniyang ginawa sa hari sa maceda ang gaya nang kaniyang ginawa sa hari nang jerico. 

at si josue ay dumaan mula sa maceda, at ang buong israel na kasama niya, hanggang sa libna, at 
lumaban sa libna: 

at ibinigay rin nang panginoon, sangpu nang hari niyaon, sa kamay nang israel: at kaniyang sinugatan 
nang talim nang tabak, at ang lahat na tao na nandoon, wala siyang iniwan doon, at kaniyang ginawa sa 
hari niyaon ang gaya nang kaniyang ginawa sa hari sa jerico. 

at dumaan si josue mula sa libna, at ang buong israel na kasama niya, hanggang sa lachis, at humantong 
laban doon, at lumaban doon. 

at ibinigay nang panginoon ang lachis sa kamay nang israel at kaniyang sinakop sa ikalawang araw, at 
sinugatan nang talim nang tabak, at ang lahat na tao na nandoon, ayon sa lahat na ginawa niya sa libna. 
nang magkagayo'y sumampa si horam na hari sa gezer upang tulungan ang lachis, at sinaktan ni josue 
siya at ang kaniyang bayan, hanggang sa walang iniwan siya. 

at dumaan si josue mula sa lachis, at ang buong israel na kasama niya, hanggang sa eglon, at sila'y 
humantong laban doon, at nakipaglaban doon, 

at kanilang sinakop nang araw na yaon, at sinugatan nang talim nang tabak, at ang lahat na tao na 
nandoon ay kaniyang lubos na nilipol nang araw na yaon, ayon sa lahat niyang ginawa sa lachis. 

at sumampa si josue mula sa eglon, at ang buong israel na kasama niya, hanggang sa hebron, at sila'y 
nakipaglaban doon: 

at kanilang sinakop, at sinugatan nang talim nang tabak, at ang hari niyaon, at ang lahat nang manga 
bayan niyaon, at ang lahat na tao na nandoon, wala siyang iniwang nalabi, ayon sa lahat niyang ginawa 
sa eglon, kundi kaniyang lubos na nilipol, at ang lahat na tao na nandoon. 

at si josue at ang buong israel na kasama niya ay bumalik sa debir: at nakipaglaban doon: 

at kaniyang sinakop at ang hari niyaon, at ang lahat nang manga bayan niyaon, at kanilang sinugatan 
nang talim nang tabak at lubos na nilipol ang lahat na tao na nandoon: wala siyang iniwang nalabi: kung 

paano ang kaniyang ginawa sa hebron, ay gayon ang kaniyang ginawa sa debir, at sa hari niyaon, gaya 
nang kaniyang ginawa sa libna at sa hari niyaon. 

ganito sinaktan ni josue ang buong lupain, ang lupaing maburol, at ang timugan, at ang mababang 
lupain, at ang manga tagudtod, at ang lahat nang hari niyaon, wala siyang iniwang nalabi: kundi 
kaniyang lubos na nilipol ang lahat na humihinga, gaya nang iniutos nang panginoon nang diyos nang 
israel. 

at sinaktan sila ni josue mula sa cades-barnea hanggang sa gaza, at ang buong lupain nang gosen, 
hanggang sa gabaon. 

at ang lahat nang manga haring ito at ang kanilang lupain ay sinakop ni josue na paminsan, sapagka't 
ipinakipaglaban nang panginoon, nang diyos nang israel. 

at si josue at ang buong israel na kasama niya ay bumalik sa kampamento sa gilgal. 

at nangyari nang mabalitaan ni jabin na hari sa hasor, na siya'y nagsugo kay jobab na hari sa madon, at 
sa hari sa simron, at sa hari sa achsaph, 

at sa manga hari na nangasa hilagaan, sa lupaing maburol, at sa araba sa timugan nang cinneroth at sa 
mababang lupain, at sa manga kaitaasan nang dor sa kalunuran, 

sa cananeo sa silanganan at sa kalunuran at sa amorrheo, at sa hetheo, at sa pherezeo, at sa jebuseo sa 
lupaing maburol, at sa heveo sa ibaba nang hermon, sa lupain nang mizpa. 

at sila'y lumabas, sila at ang kanilang manga hukbo na kasama nila, maraming tao, na gaya nga nang 
manga buhangin na nasa baybayin nang dagat sa karamihan, na may manga kabayo at manga karo na 
totoong marami. 

at ang lahat nang manga haring ito ay nagpipisan, at sila'y naparoon at humantong na magkakasama sa 
tubig nang merom, upang makipaglaban sa israel. 

at sinabi nang panginoon kay josue, huwag kang matakot nang dahil sa kanila: sapagka't bukas sa 
ganitong oras ay ibibigay ko silang lahat na patay sa harap nang israel: inyong pipilayan ang kanilang 
manga kabayo, at sisilaban nang apoy ang kanilang manga karo. 

sa gayo'y biglang naparoon si josue, at ang buong bayang pangdigma na kasama niya, laban sa kanila sa 
tabi nang tubig nang merom, at dumaluhong sila sa kanila. 

at ibinigay sila nang panginoon sa kamay nang israel, at sinaktan nila, at hinabol nila sila hanggang sa 
malaking sidon, at hanggang sa misrephoth-maim, at hanggang sa libis nang mizpa, sa dakong 
silanganan, at sinaktan nila sila hanggang sa wala silang iniwan sa kanila nalabi. 

at ginawa ni josue sa kanila ang gaya nang iniutos nang panginoon sa kaniya, kaniyang pinilayan ang 
kanilang manga kabayo, at sinilaban nang apoy ang kanilang manga karo. 

at bumalik si josue nang panahong yaon at sinakop ang hasor, at sinugatan nang tabak ang hari niyaon: 
sapagka't ang hasor nang una ay pangulo nang lahat nang manga kahariang yaon. 

at kanilang sinugatan nang talim nang tabak ang lahat na tao na nandoon, na kanilang lubos na nilipol: 
walang naiwan na may hininga, at kaniyang sinilaban nang apoy ang hasor. 

at ang lahat nang manga bayan nang manga haring yaon at ang lahat nang manga hari nang manga yaon 
ay sinakop ni josue, at sinugatan niya sila nang talim nang tabak at lubos na nilipol sila, gaya nang iniutos 
ni moises na lingkod nang panginoon. 

nguni't tungkol sa manga bayang natatayo sa kanilang manga bunton, ay walang sinunog ang israel sa 
manga yaon, liban sa hasor lamang, na sinunog ni josue. 

at ang lahat na samsam sa manga bayang ito at ang manga hayop ay kinuha nang manga anak ni israel 
na pinakasamsam para sa kanilang sarili, nguni't ang bawa't tao ay sinugatan nila nang talim nang tabak 
hanggang sa kanilang nalipol sila, ni hindi nagiwan sila nang anomang may hininga. 

kung paanong nagutos ang panginoon kay moises na kaniyang lingkod, ay gayon nagutos si moises kay 
josue: at gayon ang ginawa ni josue; wala siyang iniwang hindi yari sa lahat na iniutos nang panginoon 
kay moises. 

sa gayo'y sinakop ni josue ang buong lupaing yaon, ang lupaing maburol, at ang buong timugan, at ang 
buong lupain nang gosen, at ang mababang lupain, at ang araba, at ang lupaing maburol nang israel, at 
ang mababang lupain niyaon, 

mula sa bundok nang halac na paahon sa seir, hanggang sa baal-gad sa libis nang libano sa ibaba nang 
bundok hermon: at kinuha niya ang lahat nilang hari, at sinaktan niya sila at ipinapatay niya sila. 

si josue ay nakipagdigmang malaong panahon sa lahat nang manga haring yaon. 

walang bayan na nakipagpayapaan sa manga anak ni israel, liban ang manga heveo na manga taga 
gabaon: kanilang kinuhang lahat sa pakikipagbaka. 

sapagka't inakala nga nang panginoon na papagmatigasin ang kanilang puso, upang pumaroon laban sa 
israel sa pakikipagbaka, upang kanilang malipol silang lubos, na huwag silang magtamo nang biyaya, 
kundi kaniyang malipol sila, gaya nang iniutos nang panginoon kay moises. 

at naparoon si josue nang panahong yaon at nilipol ang manga anaceo mula sa lupaing maburol, sa 
hebron, sa debir, sa anab, at sa buong lupaing maburol nang juda, at sa buong lupaing maburol nang 
israel: nilipol silang lubos ni josue sangpu nang kanilang manga bayan. 

walang naiwan sa manga anaceo sa lupain nang manga anak ni israel: sa gaza, sa gath, at sa asdod 
lamang, nagiwan siya nang ilan. 

gayon sinakop ni josue ang buong lupain ayon sa lahat na sinalita nang panginoon kay moises, at ibinigay 
ni josue na pinakamana sa israel, ayon sa kanilang pagkakabahagi sangayon sa kanilang manga lipi. at 
ang lupain ay nagpahinga sa pakikipagdigma. 

ang manga ito nga ang manga hari sa lupain na sinaktan nang manga anak ni israel, at inari ang kanilang 
lupain sa dako roon nang jordan na dakong sinisikatan nang araw mula sa libis nang arnon hanggang sa 
bundok nang hermon, at nang buong araba na dakong silanganan: 

si sehon na hari nang manga amorrheo, na nanahan sa hesbon at nagpuno mula sa aroer, na nasa tabi 
nang libis nang arnon at ang bayan na nasa gitna nang libis, at ang kalahati nang galaad, hanggang sa ilog 
jaboc, na hangganan nang manga anak ni ammon; 

at ang araba hanggang sa dagat nang cinneroth, na dakong silanganan, at hanggang sa dagat nang 
araba, dagat na alat, na dakong silanganan, na daang patungo sa beth-jesimoth: at sa timugan sa ilalim 
nang manga tagudtod nang pisga: 

at ang hangganan ni og na hari sa basan, sa nalabi nang manga rephaim na nanahan sa astaroth at sa 
edrei, 

at nagpuno sa bundok nang hermon, at sa salca, at sa buong basan, hanggang sa hangganan nang 
manga gessureo at nang manga maachateo, at nang kalahati nang galaad, na hangganan ni sehon na 
hari sa hesbon. 

sinaktan sila ni moises na lingkod nang panginoon at nang manga anak ni israel: at ibinigay ni moises na 
lingkod nang panginoon na pinakaari sa manga rubenita, at sa manga gadita, at sa kalahating lipi ni 
manases. 

at ang manga ito'y ang manga hari nang lupain na sinaktan ni josue at nang manga anak ni israel sa dako 
roon nang jordan na dakong kalunuran, mula sa baal-gad na libis nang libano hanggang sa bundok nang 
halac, na pasampa sa seir (at ibinigay ni josue na pinakaari sa manga lipi nang israel ayon sa kanilang 
pagkakabahagi, 

sa lupaing maburol, at sa mababang lupain, at sa araba, at sa manga tagudtod, at sa ilang, at sa timugan, 
ang hatheo, ang amorrheo, at ang cananeo, ang pherezeo, ang heveo, at ang jebuseo): 

ang hari sa jerico, isa, ang hari sa hai na nasa tabi nang beth-el, isa; 

ang hari sa jerusalem, isa; ang hari sa hebron, isa. 

ang hari sa jarmuth, isa: ang hari sa lachis, isa, 

ang hari sa eglon, isa, ang hari sa gezer, isa, 

ang hari sa debir, isa: ang hari sa geder, isa, 

ang hari sa horma, isa, ang hari sa arad, isa, 

ang hari sa libna, isa; ang hari sa adullam, isa, 

ang hari sa maceda, isa, ang hari sa beth-el, isa: 

ang hari sa tappua, isa, ang hari sa hepher, isa; 

ang hari sa aphec, isa; ang hari sa lasaron, isa, 

ang hari sa madon, isa, ang hari sa hasor, isa, 

ang hari sa simron-meron, isa; ang hari sa achsaph, isa, 

ang hari sa taanach, isa: ang hari sa megiddo, isa: 

ang hari sa chedes, isa, ang hari sa jocneam sa carmel, isa, 

ang hari sa dor sa kaitaasan nang dor, isa: ang hari nang manga bansa sa gilgal, isa, 

ang hari sa tirsa, isa; lahat nang hari ay tatlong pu't isa: 

si josue nga'y matanda at puspos nang manga taon, at sinabi nang panginoon sa kaniya, ikaw ay 
matanda at puspos nang manga taon, at may nalalabi pang totoong maraming lupain na aariin. 

ito ang lupain na nalalabi pa: ang lahat na lupain nang manga filisteo, at ang lahat na gessureo: 

mula sa sihor na nasa tapat nang egipto, hanggang sa hangganan nang accaron na dakong hilagaan, na 
nabilang sa manga cananeo: ang limang pangulo nang manga filisteo, ang manga gazeo, ang manga 
asdodeo, ang manga ascaloneo, ang manga getheo, ang manga accaronneo, gayon din ang manga 
heveo, 

sa dakong timugan: ang lahat na lupain nang manga cananeo, at ang mehara, na nauukol sa manga 
sidonio hanggang sa aphec, na hangganan nang manga amorrheo, 

at ang lupain nang manga gebalita at ang buong libano, sa dakong sinisikatan nang araw, mula sa baal- 
gad, sa ibaba nang bundok hermon hanggang sa pasukan sa hamat: 

ang lahat nang taga lupaing maburol mula sa libano hanggang sa misrephoth-maim, sa makatuwid 
baga'y lahat nang manga sidonio: sila'y aking itataboy mula sa harap nang manga anak ni israel: iyo 
lamang bahagihin sa israel na pinakamana, gaya nang iniutos ko sa iyo. 

iyo ngang bahagihin ang lupaing ito na pinakamana sa siyam na lipi, at sa kalahating lipi ni manases. 

sa kaniya'y tinanggap nang manga rubenita at nang manga gadita, ang kanilang mana, na ibinigay sa 
kanila ni moises, sa dako roon nang jordan na dakong silanganan gaya nang ibinigay sa kanila ni moises 
na lingkod nang panginoon, 

mula sa aroer na nasa tabi nang libis nang arnon, at ang bayan na nasa gitna nang libis, at nang buong 
kapatagan nang medeba hanggang sa dibon: 

at ang lahat na bayan ni sehon na hari nang manga amorrheo, na naghahari sa hesbon hanggang sa 
hangganan nang manga anak ni ammon, 

at ang galaad, at ang hangganan nang manga gessureo at nang manga maachateo at ang buong bundok 
nang hermon, at ang buong basan hanggang sa salca, 

ang buong kaharian ni og sa basan, na naghari sa astaroth at sa edrei (na siyang naiwang labi sa manga 
rephaim): sapagka't sinaktan ang manga ito ni moises at manga itinaboy. 

gayon ma'y hindi itinaboy nang manga anak ni israel ang manga gessureo, ni ang manga maachateo, 
kundi ang gessureo at ang maachateo ay tumahan sa gitna nang israel hanggang sa araw na ito. 

ang lipi lamang ni levi ang hindi niya binigyan nang mana; ang manga handog sa panginoon, sa diyos 
nang israel na pinaraan sa apoy ay siyang kaniyang mana, gaya nang sinalita niya sa kaniya. 

at nagbigay si moises sa lipi nang manga anak ni ruben nang ayon sa kanilang manga angkan. 

at ang kanilang hangganan ay mula sa aroer, na nasa tabi nang libis nang arnon, at ang bayang nasa 
gitna nang libis, at ang buong kapatagan sa tabi nang medeba, 

ang hesbon at ang lahat nang manga bayan niyaon na nasa kapatagan, ang dibon at ang bamoth-baal, at 
ang beth-baal-meon, 

at ang jaas, at ang ced-demoth, at ang mephaath, 

at ang chiriataim, at ang sibma, at ang zereth-shahar, sa bundok nang libis, 

at ang beth-peor, at ang manga tagudtod nang pisga, at nang beth-jesimoth, 

at ang lahat nang manga bayan sa kapatagan at ang buong kaharian ni sehon na hari nang manga 
amorrheo na naghari sa hesbon, na siyang sinaktan ni moises na gayon din ang manga pinuno sa 
madian, si hevi, si recem, at si sur, at si hur, at si reba, na manga prinsipe ni sehon, na tumahan sa 
lupain. 

si balaam man na anak ni beor na manghuhula, ay pinatay nang manga anak ni israel nang tabak sa gitna 
nang nalabi sa kanilang nangapatay. 

at ang hangganan nang manga anak ni ruben ay ang jordan, at ang hangganan niyaon. ito ang mana 
nang manga anak ni ruben ayon sa kanilang manga angkan, ang manga bayan at ang manga nayon 
niyaon. 

at si moises ay nagbigay sa lipi ni gad, sa manga anak ni gad, nang ayon sa kanilang manga angkan. 

at ang kanilang hangganan ay ang jacer, at ang lahat na bayan nang galaad, at ang kalahati nang lupain 
nang manga anak ni ammon hanggang sa aroer na nasa tapat nang rabba, 

at mula sa hesbon hanggang sa ramathmizpe, at sa betonim, at mula sa mahanaim hanggang sa 
hangganan nang debir. 

at sa libis, ang beth-aram, at ang beth-nimra, at ang sucoth, at ang saphon, na labis nang kaharian ni 
sehon na hari sa hesbon, ang jordan at ang hangganan niyaon, hanggang sa kaduluduluhang bahagi nang 
dagat nang cinnereth, sa dako roon nang jordan na dakong silanganan. 

ito ang mana nang manga anak ni gad ayon sa kanilang manga angkan, ang manga bayan at ang manga 
nayon niyaon. 

at si moises ay nagbigay nang mana sa kalahating lipi ni manases: at yao'y sa kalahating lipi nang manga 
anak ni manases ayon sa kanilang manga angkan. 

at ang kanilang hangganan ay mula sa mahanaim, ang buong basan, ang buong kaharian ni og na hari sa 
basan at ang lahat nang manga bayan nang jair na nasa basan, anim na pung bayan. 

at ang kalahati nang galaad at ang astaroth at ang edrei, ang manga bayan nang kaharian ni og sa basan, 
ay sa manga anak ni machir na anak ni manases, sa makatuwid baga'y sa kalahati nang manga anak ni 
machir ayon sa kanilang manga angkan. 

ito ang manga mana na binahagi ni moises sa manga kapatagan nang moab, sa dako roon nang jordan sa 
jerico, na dakong silanganan. 

nguni't sa lipi ni levi ay walang ibinigay si moises na mana: ang panginoon, ang diyos nang israel ay 
siyang kanilang mana, gaya nang kaniyang sinalita sa kanila. 

at ito ang manga mana na sinakop nang manga anak ni israel sa lupain nang canaan, na binahagi sa 
kanila ni eleazar na saserdote, at ni josue na anak ni nun, at nang manga pangulo nang manga 
sangbahayan nang manga magulang nang manga lipi nang manga anak ni israel, 

sa pamamagitan nang sapalaran nang kanilang mana, gaya nang iniutos nang panginoon sa 
pamamagitan ni moises, sa siyam na lipi, at sa kalahating lipi. 

sapagka't nabigyan na ni moises nang mana ang dalawang lipi at ang kalahating lipi sa dako roon nang 
jordan: nguni't sa manga levita ay wala siyang ibinigay na mana sa kanila. 

sapagka't ang manga anak ni jose ay naging dalawang lipi ang manases at ang ephraim: at hindi sila 
nagbigay nang bahagi sa manga levita sa lupain, liban ang manga bayan na matahanan, pati nang manga 
nayon niyaon sa kanilang hayop at sa kanilang pag-aari. 


kung paano iniutos nang panginoon kay moises, ay gayon ang ginawa nang manga anak ni israel, at 
kanilang binahagi ang lupain. 

nang magkagayo'y lumapit ang manga anak ni juda kay josue sa gilgal: at sinabi sa kaniya ni caleb na 
anak ni jephone na cenezeo, iyong talastas ang bagay na sinalita nang panginoon kay moises na lalake 
nang diyos, tungkol sa akin at tungkol sa iyo sa cades-barnea. 

ako'y may apat na pung taon nang ako'y suguin ni moises na lingkod nang panginoon mula sa cades- 
barnea upang tiktikan ang lupain; at aking dinalhan nang sagot siya nang gaya nang nasa aking puso. 

gayon ma'y pinapanglumo nang manga kapatid na kasama ko ang puso nang bayan: nguni't ako'y lubos 
na sumunod sa panginoon kong diyos. 

at si moises ay sumumpa nang araw na yaon, na nagsasabi, tunay na ang lupain na tinuntungan nang 
iyong paa ay magiging isang mana sa iyo at sa iyong manga anak magpakailan man, sapagka't sumunod 
kang lubos sa panginoon kong diyos. 

at ngayon, narito, iningatan akong buhay nang panginoon, gaya nang kaniyang sinalita, nitong apat na 
pu't limang taon, mula nang panahon na salitain nang panginoon ang salitang ito kay moises, 
samantalang lumalakad ang israel sa ilang, at ngayon, narito, sa araw na ito ako'y may walong pu't 
limang taon na. 

gayon ma'y malakas pa ako sa araw na ito na gaya nang araw na suguin ako ni moises: kung paano nga 
ang lakas ko noon, ay gayon ang lakas ko ngayon, sa pakikidigma, at gayon din sa paglalabas pumasok. 
ngayon nga'y ibigay mo sa akin ang lupaing maburol na ito na sinalita nang panginoon nang araw na 
yaon: sapagka't iyong nabalitaan nang araw na yaon kung paanong nariyan ang manga anaceo, at manga 
bayang malalaki at nakukutaan: marahil ay sasa akin ang panginoon, at akin silang maitataboy na gaya 
nang sinalita nang panginoon. 

at binasbasan siya ni josue at kaniyang ibinigay ang hebron kay caleb na anak ni jephone, na pinakaari 
niya. 

kaya't ang hebron ay naging mana ni caleb na anak ni jephone na cenezeo hanggang sa araw na ito, 
sapagka't kaniyang lubos na sinunod ang panginoon, ang diyos nang israel. 

ang pangalan nga nang hebron nang una ay chiriath-arba: na siyang arba na pinaka malaking lalake sa 
manga anaceo. at ang lupain ay nagpahinga sa pakikidigma. 

at naging kapalaran nang lipi nang manga anak ni juda ayon sa kanilang manga angkan ay hanggang sa 
hangganan nang edom; hanggang sa ilang nang zin na dakong timugan, sa kahulihulihang bahagi nang 
timugan. 

at ang kanilang hangganang timugan ay mula sa kahulihulihang bahagi nang dagat na alat, mula sa 
dagat-dagatan na nakaharap sa dakong timugan: 

at palabas sa dakong timugan nang pagsampa sa acrabim, at patuloy sa zin at pasampa sa timugan nang 
cades-barnea, at patuloy sa hezron, at pasampa sa addar, at paliko sa carca: 

at patuloy sa azmon, at palabas sa batis nang egipto, at ang manga labasan nang hangganan ay sa dagat: 
ito ang magiging inyong hangganang timugan. 

at ang hangganang silanganan ay ang dagat na alat, hanggang sa katapusan nang jordan. at ang 
hangganan nang hilagaang dako ay mula sa dagat-dagatan nang dagat na nasa katapusan nang jordan: 
at pasampa ang hangganan sa beth-hogla, at patuloy sa hilagaan nang beth-araba, at ang hangganan ay 
pasampa sa bato ni bohan na anak ni ruben: 

at ang hangganan ay pasampa sa debir mula sa libis nang achor, at gayon sa dakong hilagaang paharap 
sa dakong gilgal, na nasa tapat nang pagsampa sa adumin, na nasa dakong timugan nang ilog: at ang 
hangganan ay patuloy sa tubig nang en-semes, at ang manga labasan niyaon ay sa en-rogel: 

at ang hangganan ay pasampa sa libis nang anak ni hinnom hanggang sa dako nang jebuseo na dakong 
timugan (na siya ring jerusalem): at ang hangganan ay pasampa sa taluktok nang bundok na dumudoon 
sa harap nang libis nang hinnom na dakong kalunuran, na sa kahulihulihang bahagi nang libis nang 
rephaim na dakong hilagaan: 

at ang hangganan ay paabot mula sa taluktok nang bundok hanggang sa bukal nang tubig nang nephtoa, 
at palabas sa manga bayan nang bundok nang ephron, at ang hangganan ay paabot sa baala (na siya ring 
chiriath-jearim): 

at ang hangganan ay paliko mula sa baala sa dakong kalunuran sa bundok nang seir, at patuloy sa tabi 
nang bundok jearim sa hilagaan (na siya ring chesalon), at pababa sa beth-semes at patuloy sa timna. 

at ang hangganan ay palabas sa siping nang ecron na dakong hilagaan, at ang hangganan ay paabot sa 
sicheron, at patuloy sa bundok nang baala, at palabas sa jabneel: at ang manga labasan nang hangganan 
ay sa dagat. 

at ang hangganang kalunuran ay ang malaking dagat, at ang hangganan niyaon. ito ang hangganan nang 
manga anak ni juda sa palibot, ayon sa kanilang manga angkan. 

at kay caleb na anak ni jephone ay nagbigay siya nang isang bahagi sa gitna nang manga anak ni juda, 
ayon sa utos nang panginoon kay josue, sa makatuwid baga'y ang chiriath-arba, na siyang arba na ama ni 
anac (na siya ring hebron). 

at pinalayas ni caleb mula roon ang tatlong anak ni anac: si sesai, si aiman at si talmai, na manga anak ni 
anac. 

at siya'y sumampa mula roon laban sa manga taga debir: ang pangalan nga nang debir nang una ay 
chiriath-sepher. 

at sinabi ni caleb, ang sumakit sa chiriath-sepher at sumakop, sa kaniya ko papagaasawahin si axa na 
aking anak na babae. 

at sinakop ni othoniel na anak ni cenez, na kapatid ni caleb: at pinapagasawa niya sa kaniya si axa na 
kaniyang anak na babae. 

at nangyari, nang si axa ay malakip sa kaniya, na kinilos nito siya na humingi sa kaniyang ama nang isang 
parang: at siya'y bumaba sa kaniyang asno, at sinabi ni caleb sa kaniya, anong ibig mo? 

at kaniyang sinabi, pagpalain mo ako; sapagka't inilagay mo ako sa lupaing timugan, ay bigyan mo rin 
ako nang manga bukal nang tubig. at ibinigay niya sa kaniya ang manga bukal sa itaas at ang manga 
bukal sa ibaba. 

ito ang mana nang lipi nang manga anak ni juda ayon sa kanilang manga angkan. 

at ang manga kaduluduluhang bayan nang lipi nang manga anak ni juda sa dako nang hangganan nang 
edom sa timugan ay cabseel, at eder, at jagur, 

at cina, at dimona, at adada, 

at cedes, at asor, at itnan, 

at ziph, at telem, at bealoth, 

at asor-hadatta, at cheriothhesron (na siya ring asor), 

amam, at sema, at molada, 

at asar-gadda, at hesmon, at beth-pelet, 

at hasar-sual, at beer-seba, at bizotia, 

baala, at iim, at esem, 

at eltolad, at cesil, at horma, 

at siclag, at madmanna, at sansana, 

at lebaoth at silim, at ain at rimmon: lahat nang manga bayan ay dalawang pu't siyam, pati nang manga 
nayon nang manga yaon. 

sa mababang lupain: estaol, at sorea, at asena, 

at zanoa, at en-gannim, tappua, at en-am, 

jarmuth at adullam, socho at aceca, 

at saraim at adithaim, at gedera at gederothaim; labing apat na bayan pati nang manga nayon nang 
manga yaon. 

senan, at hadasa, at migdalgad, 

at dilan, at mizpe, at jocteel, 

lachis, at boscat, at eglon, 

at cabon, at lamas, at chitlis, 

at gederoth, at beth-dagon, at naama at maceda: labing anim na bayan pati nang manga nayon nang 
manga yaon. 

libna, at ether, at asan, 

at jiphta, at asna, at nesib, 

at ceila, at achzib, at maresa, siyam na bayan pati nang manga nayon nang manga yaon. 

ecron at ang manga bayan niyaon, at ang manga nayon niyaon: 

mula sa ecron hanggang sa dagat, lahat na nasa siping nang asdod pati nang manga nayon nang manga 
yaon. 

asdod, ang manga bayan niyaon at ang manga nayon niyaon, gaza, ang manga bayan niyaon at ang 
manga nayon niyaon, hanggang sa batis nang egipto, at ang malaking dagat at ang hangganan niyaon. 
at sa lupaing maburol, samir, at jattir, at soco, 

at danna, at chiriat-sanna (na siyang debir), 

at anab, at estemo, at anim, 

at gosen, at olon, at gilo: labing isang bayan pati nang manga nayon nang manga yaon. 

arab, at dumah, at esan, 

at janum, at beth-tappua, at apheca: 

at humta, at chiriath-arba (na siyang hebron), at sior; siyam na bayan pati nang manga nayon nang 
manga yaon. 

maon, carmel, at ziph, at juta, 

at izreel, at jocdeam, at zanoa, 

cain, gibea, at timna: sangpung bayan pati nang manga nayon nang manga yaon. 

halhul, beth-zur, at gedor. 

at maarath, at beth-anoth, at eltecon, anim na bayan pati nang manga nayon nang manga yaon. 
chiriath-baal (na siyang chiriath-jearim), at rabba: dalawang bayan pati nang manga nayon nang manga 
yaon. 

sa ilang, beth-araba, middin, at sechacha, 

at nibsan, at ang bayan nang asin, at en-gedi: anim na bayan pati nang manga nayon nang manga yaon. 
at tungkol sa manga jebuseo na manga taga jerusalem ay hindi napalayas nang manga anak ni juda: 
kundi ang manga jebuseo ay nanahang kasama nang manga anak ni juda sa jerusalem hanggang sa araw 
na ito. 

at ang kapalaran nang manga anak ni jose ay nagmula sa jordan sa jerico, sa tubig nang jerico sa dakong 
silanganan, hanggang sa ilang na pasampa, mula sa jerico at patuloy sa lupaing maburol hanggang sa 
beth-el: 

at palabas mula sa beth-el na patungo sa luz at patuloy sa hangganan nang manga archita na patungo sa 
ataroth, 

at pababa sa dakong kalunuran sa hangganan nang manga japhleteo, hanggang sa hangganan nang 
beth-horon sa ibaba, hanggang sa gezer: at ang manga labasan niyaon ay sa dagat. 

at kinuha ang kanilang mana nang manga anak ni jose, nang manases, at nang ephraim. 

at ang hangganan nang manga anak ni ephraim ayon sa kanilang manga angkan ay ito: ang hangganan 
nang kanilang mana na dakong silanganan ay ataroth-addar, hanggang sa beth-horon sa itaas: 

at ang hangganan ay palabas sa dakong kalunuran sa michmetat, sa hilagaan: at ang hangganan ay 
paliko sa dakong silanganan hanggang sa tanath-silo at patuloy sa silanganan nang janoa: 

at pababa mula sa janoa na patungo sa ataroth at sa naara, at abot hanggang sa jerico, at palabas sa 
jordan. 

mula sa tappua ay patuloy ang hangganan sa dakong kalunuran sa batis nang cana: at ang labasan 
niyaon ay sa dagat. ito ang mana nang lipi nang manga anak ni ephraim ayon sa kanilang manga angkan, 
pati nang manga bayan na inihiwalay sa manga anak ni ephraim sa gitna nang mana nang manga anak ni 
manases, lahat nang manga bayan na kalakip nang manga nayon nang manga yaon. 

at hindi nila pinalayas ang manga cananeo na nananahan sa gezer: kundi ang manga cananeo ay 
nanahan sa gitna nang ephraim hanggang sa araw na ito, at naging manga alilang tagapagatag. 

at ito ang kapalaran nang lipi ni manases, sapagka't siya ang panganay ni jose. tungkol kay machir na 
panganay ni manases, na ama ni galaad, sapagka't siya'y lalaking mangdidigma, ay kaniya ngang 
tinangkilik ang galaad at ang basan. 

at ang napasa ibang manga anak ni manases ayon sa kanilang manga angkan, sa manga anak nang 
abiezer, at sa manga anak nang helec, at sa manga anak nang esriel, at sa manga anak nang sichem, at sa 
manga anak nang hepher, at sa manga anak nang semida, ang manga ito ang manga anak na lalake ni 
manases na anak ni jose, ayon sa kanilang manga angkan. 

nguni't si salphaad na anak ni hepher, na anak ni galaad na anak ni machir, na anak ni manases, ay hindi 
nagkaroon nang manga anak na lalake kundi manga babae: at ito ang manga pangalan nang kaniyang 
manga anak: maala, at noa, hogla, milcha, at tirsa. 

at sila'y lumapit sa harap ni eleazar na saserdote at sa harap ni josue na anak ni nun, at sa harap nang 
manga prinsipe, na sinasabi, iniutos nang panginoon kay moises na bigyan kami nang mana sa gitna 
nang aming manga kapatid: kaya't ayon sa utos nang panginoon ay binigyan niya sila nang mana sa gitna 
nang manga kapatid nang kanilang ama. 

at nahulog ang sangpung bahagi kay manases, bukod sa lupain nang galaad at ang basan, na nasa dako 
roon nang jordan, 

sapagka't ang manga anak na babae ni manases ay nagkaroon nang mana sa gitna nang kaniyang manga 
anak, at ang lupain nang galaad ay ukol sa nalabi sa manga anak ni manases. 

at ang hangganan nang manases ay mula sa aser hanggang sa michmetat, na nasa tapat nang sichem, at 
ang hangganan ay patuloy sa kanan, hanggang sa manga taga en-tappua. 

ang lupain nang tappua ay ukol sa manases: nguni't ang tappua sa hangganan nang manases ay ukol sa 
manga anak ni ephraim. 

at ang hangganan ay pababa hanggang sa batis nang cana, na dakong timugan nang batis: ang manga 
bayang ito ay ukol sa ephraim sa gitna nang manga bayan nang manases: at ang hangganan nang 
manases ay nasa dakong hilagaan nang batis, at ang labasan niyaon ay sa dagat, 

ang dakong timugan ay ang sa ephraim, at ang dakong hilagaan ay ang sa manases, at ang dagat ay 
hangganan niyaon, at abot sa aser sa hilagaan at sa issachar sa silanganan. 

at tinatangkilik nang manases sa issachar at sa aser ang beth-san at ang manga nayon niyaon, at ang 
ibleam at ang manga nayon niyaon, at ang manga taga dor, at ang manga nayon niyaon, at ang manga 
taga en-dor at ang manga nayon niyaon, at ang manga taga taanach at ang manga nayon niyaon, at ang 
manga taga megiddo, at ang manga nayon niyaon, ang tatlong kaitaasan. 

gayon ma'y hindi napalayas nang manga anak ni manases ang manga taga-roon sa manga bayang yaon, 
kundi ang manga cananeo ay nanahan sa lupaing yaon. 

at nangyari, nang ang manga anak ni israel ay lumakas, na kanilang inilagay ang manga cananeo sa 
pagaatag, at hindi nila lubos na pinalayas. 

at ang manga anak ni jose ay nagsalita kay josue, na sinasabi, bakit ang ibinigay mo sa akin ay isang 
kapalaran at isang bahagi lamang na pinakamana, dangang malaking bayan ako, sapagka't pinagpala ako 
hanggang ngayon nang panginoon? 

at sinabi ni josue sa kanila, kung ikaw ay malaking bayan, sumampa ka sa gubat, at iyong malalawag 
doon sa iyong sarili ang lupain nang manga pherezeo at nang manga rephaim,: yamang ang lupaing 
maburol nang ephraim ay totoong makipot sa ganang iyo. 

at sinabi nang manga anak ni jose, ang lupaing maburol ay hindi sukat sa amin: at ang lahat nang manga 
cananeo na tumatahan sa lupain nang libis ay may manga karong bakal, sila na tumatahan sa beth-san at 
sa manga nayon niyaon, at gayon din sila na nasa libis nang jezreel. 

at si josue ay nagsalita sa sangbahayan ni jose, ni ephraim at ni manases, na sinasabi, ikaw ay malaking 
bayan, at may dakilang kapangyarihan: hindi marapat sa iyo ang isang kapalaran lamang: 

kundi ang lupaing maburol ay magiging iyo: sapagka't bagaman isang gubat ay iyong malalawag, at ang 
labasan niyaon ay magiging iyo, sapagka't iyong palalayasin ang manga cananeo, bagaman sila'y may 
manga karong bakal, at bagaman sila'y matibay. 

at ang buong kapisanan nang manga anak ni israel ay nagpupulong sa silo, at itinayo ang tabernakulo 
nang kapisanan doon: at ang lupain ay sumuko sa harap nila. 

at nalabi sa manga anak ni israel ay pitong lipi na hindi pa nababahaginan nang kanilang mana. 

at sinabi ni josue sa manga anak ni israel, hanggang kailan magpapakatamad kayo upang pasukin 
ninyong ariin ang lupain na ibinigay sa inyo nang panginoon, nang diyos nang inyong manga magulang? 
maghalal kayo sa inyo nang tatlong lalake sa bawa't lipi: at aking susuguin, at sila'y babangon at lalakad 
sa lupain, at iguguhit ayon sa kanilang mana, at sila'y paririto sa akin. 

at kanilang babahagihin nang pitong bahagi: ang juda ay mananahan sa hangganan niyaon na dakong 
timugan, at ang sangbahayan ni jose ay mananahan sa kanilang hangganan sa dakong hilagaan. 

at inyong iguguhit ang lupain nang pitong bahagi, at inyong dadalhin ang pagkaguhit dito sa akin: at 
aking ipagsasapalaran dito sa inyo sa harap nang panginoon natin diyos, 

sapagka't ang manga levita ay walang bahagi sa gitna ninyo, sapagka't ang pagkasaserdote sa panginoon 
ay siyang kanilang mana: at ang gad, at ang ruben at ang kalahating lipi ni manases ay tumanggap na 
nang kanilang mana sa dako roon nang jordan na dakong silanganan, na ibinigay sa kanila ni moises na 
lingkod nang panginoon. 

at ang manga lalake ay tumindig at yumaon: at ibinilin sa kanila ni josue na yumaong iguhit ang lupain, 
na sinasabi, yumaon kayo at lakarin ninyo ang lupain at iguhit ninyo at bumalik kayo sa akin, at aking 
ipagsasapalaran sa inyo dito sa harap nang panginoon sa silo. 

at ang manga lalake ay yumaon at nilakad ang lupain, at iginuhit sa isang aklat ayon sa manga bayan na 
pitong bahagi, at sila'y naparoon kay josue sa kampamento sa silo. 

at ipinagsapalaran ni josue sa kanila sa silo sa harap nang panginoon, at binahagi roon ni josue ang 
lupain sa manga anak ni israel ayon sa kanilang manga bahagi. 

at ang kapalaran nang lipi nang manga anak ni benjamin ay lumabas ayon sa kanilang manga angkan: at 
ang hangganan nang kanilang kapalaran ay palabas sa pagitan nang manga anak ni juda at nang manga 
anak ni jose. 

at ang kanilang hangganan sa hilagaang sulok ay mula sa jordan, at ang hangganan ay pasampa sa dako 
nang jerico sa hilagaan, at pasampa sa lupaing maburol na dakong kalunuran, at ang labasan niyaon ay 
sa ilang nang beth-aven. 

at ang hangganan ay patuloy mula roon hanggang sa luz, sa dako nang luz (na siyang beth-el), na dakong 
timugan, at ang hangganan ay pababa sa ataroth-addar, sa tabi nang bundok na dumudoon sa timugan 
nang beth-horon sa ibaba. 

at ang hangganan ay patuloy at paliko sa kalunurang sulok na dakong timugan mula sa bundok na 
nakalatag sa harap nang beth-horon na dakong timugan, at ang manga labasan niyaon ay sa chiriath- 
baal (na siyang chiriath-jearim), na bayan nang manga anak ni juda: ito ang kalunurang sulok. 

at ang timugang sulok ay mula sa kahulihulihang bahagi nang chiriath-jearim at ang hangganan ay 
palabas sa dakong kalunuran, at palabas sa bukal nang tubig nang nephtoa: 

at ang hangganan ay pababa sa kahulihulihang bahagi nang bundok na nakalatag sa harap nang libis 
nang anak ni hinnom, na nasa libis nang rephaim na dakong hilagaan, at pababa sa libis ni hinnom, sa 
dako nang jebuseo na dakong timugan at pababa sa en-rogel, 

at paabot sa hilagaan at palabas sa en-semes, at palabas sa geliloth na nasa tapat nang pagsampa sa 
adummim, at pababa sa bato nang bohan na anak ni ruben, 

at patuloy sa tagiliran na tapat nang araba sa dakong hilagaan, at pababa sa araba, 

at ang hangganan ay patuloy sa tabi nang beth-hogla na dakong hilagaan, at ang labasan nang 
hangganan ay sa hilagaang dagat-dagatan nang dagat na alat, sa timugang dulo nang jordan; ito ang 
timugang hangganan. 

at ang jordan ay hangganan niyaon sa sulok na silanganan. ito ang mana nang manga anak ni benjamin 
ayon sa manga hangganan niyaon sa palibot, ayon sa kanilang manga angkan. 

ang manga bayan nga nang lipi nang manga anak ni benjamin ayon sa kanilang manga angkan ay jerico, 
at beth-hogla, at emec-casis: 

at beth-araba, at samaraim, at beth-el, 

at avim, at para, at ophra, 

at cephar-hammonai, at ophni, at gaba, labing dalawang bayan pati nang manga nayon nang manga 
yaon. 

gabaon, at rama, at beeroth, 

at mizpe, at chephira, at moza; 

at recoem, at irpeel, at tarala, 

at sela, eleph, at jebus (na siyang jerusalem), gibeath, at chiriath, labing apat na bayan pati nang manga 
nayon nang manga yaon. ito ang mana nang manga anak ni benjamin ayon sa kanilang manga angkan. 
at ang ikalawang kapalaran ay napasa simeon, sa lipi nang manga anak nang simeon ayon sa kanilang 
manga angkan: at ang kanilang mana ay nasa gitna nang mana nang manga anak ni juda. 

at kanilang tinamo na pinakamana ang beerseba, o seba, at molada, 

at hasar-sual, at bala, at esem, 

at heltolad, at betul, at horma, 

at siclag, at beth-marchaboth, at hasarsusa, 

at beth-lebaoth, at saruhen: labing tatlong bayan pati nang manga nayon niyaon: 

ain, rimmon, at eter, at asan, apat na bayan pati nang manga nayon niyaon: 

at ang lahat nang manga nayon na nasa palibot nang manga bayang ito hanggang sa baalathbeer, ramat 
nang timugan. ito ang mana nang lipi nang manga anak ni simeon ayon sa kanilang manga angkan. 
mula sa bahagi nang manga anak ni juda ang mana nang manga anak ni simeon: sapagka't ang bahagi 
nang manga anak ni juda ay totoong marami sa ganang kanila: kaya't ang manga anak ni simeon ay 
nagkaroon nang mana sa gitna nang kanilang mana. 

at ang ikatlong kapalaran ay napasa manga anak ni zabulon ayon sa kanilang manga angkan. at ang 
hangganan nang kanilang mana ay hanggang sa sarid: 

at ang kanilang hangganan ay pasampa sa dakong kalunuran sa merala, at abot sa dabbeseth at mula 
roo'y abot sa batis na nasa harap nang jocneam, 

at paliko mula sa sarid sa dakong silanganan na dakong sinisikatan nang araw hanggang sa hangganan 
nang chisiloth-tabor, at palabas sa dabrath, at pasampa sa japhia, 

at mula roon ay patuloy sa dakong silanganan sa gith-hepher, sa ittakazin: at palabas sa rimmon na luwal 
hanggang sa nea: 

at ang hangganan ay paliko sa hilagaan na patungo sa hanaton: at ang labasan niyaon ay sa libis nang 
iphta-el: 

at sa catah, at sa naalal, at sa simron, at sa ideala, at sa bethlehem: labing dalawang bayan pati nang 
manga nayon nang manga yaon. 

ito ang mana nang manga anak ni zabulon ayon sa kanilang manga angkan, ang manga bayang ito pati 
nang manga nayon nang manga ito. 

ang ikaapat na kapalaran ay napasa issachar, sa manga anak ni issachar ayon sa kanilang manga angkan. 
at ang kanilang hangganan ay hanggang sa izreel, at chesulloth, at sunem, 

at hapharaim, at sion, at anaarath, 

at rabbit, at chision, at ebes, 

at rameth, at en-gannim, at en-hadda, at beth-passes, 

at ang hangganan ay abot sa tabor, at sahasim, at sa beth-semes, at ang manga labasan nang hangganan 
nang manga yaon ay sa jordan: labing anim na bayan pati nang manga nayon nang manga yaon. 

ito ang mana nang lipi nang manga anak ni issachar ayon sa kanilang manga angkan, ang manga bayan 
pati nang manga nayon nang manga yaon. 

at ang ikalimang kapalaran ay napasa lipi nang manga anak ni aser ayon sa kanilang manga angkan. 

at ang kanilang hangganan ay helchat, at hali, at beten, at axaph, 

at alammelec, at amead, at miseal, at abot sa carmel na dakong kalunuran at sa sihorlibnath, 

at paliko sa dakong sinisikatan nang araw sa beth-dagon, at abot sa zabulon, at sa libis nang iphta-el na 
dakong hilagaan sa beth-emec at nehiel: at palabas sa cabul sa kaliwa. 

at hebron, at rehob, at hammon, at cana, hanggang sa malaking sidon, 

at ang hangganan ay paliko sa rama, at sa bayang nakukutaan nang tiro; at ang hangganan ay paliko sa 
hosa, at ang manga labasan niyaon ay sa dagat mula sa lupain ni achzib: 

gayon din ang umma, at aphek, at rehob: dalawang pu't dalawang bayan pati nang manga nayon nang 
manga yaon. 

ito ang mana nang lipi nang manga anak ni aser ayon sa kanilang manga angkan, ang manga bayang ito 
pati nang manga nayon nang manga ito. 

ang ikaanim na kapalaran ay napasa manga anak ni nephtali, sa manga anak ni nephtali ayon sa kanilang 
manga angkan. 

at ang kanilang hangganan ay mula sa heleph, mula sa encina sa saananim, at sa adamineceb, at sa 
jabneel, hanggang sa lacum; at ang manga labasan niyaon ay sa jordan, 

at ang hangganan ay paliko sa dakong kalunuran sa aznot-tabor, at palabas sa hucuca mula roon, at abot 
sa zabulon sa timugan, at abot sa aser sa kalunuran, at sa juda sa jordan na dakong sinisikatan nang 
araw. 

at ang manga bayang nakukutaan ay siddim, ser, at hamath, raccath, at cinneret, 

at adama, at rama, at asor, 

at cedes, at edrei, at en-hasor, 

at iron, at migdalel, horem, at beth-anath, at beth-semes: labing siyam na bayan pati nang manga nayon 
nang manga yaon. 

ito ang mana nang lipi, nang manga anak ni nephtali ayon sa kanilang manga angkan, ang manga bayan 
pati nang manga nayon nang manga yaon. 

ang ikapitong kapalaran ay napasa lipi nang manga anak ni dan ayon sa kanilang manga angkan. 

at ang hangganan nang kanilang mana ay sora, at estaol, at ir--semes, 

at saalabin, at ailon, at jeth-la, 

at elon, at timnath, at ecron, 

at elteche, at gibbethon, at baalat, 

at jehul, at bene-berac, at gatrimmon, 

at me-jarcon, at raccon pati nang hangganan sa tapat nang joppa. 

at ang hangganan nang manga anak ni dan ay palabas sa dako roon nang manga yaon, sapagka't ang 
manga anak ni dan ay sumampa at bumaka laban sa lesem, at sinakop at sinugatan nang talim nang 
tabak, at inari at tumahan doon, at tinawag ang lesem, na dan, ayon sa pangalan ni dan, na kanilang 
ama. 

ito ang mana nang lipi nang manga anak ni dan ayon sa kanilang manga angkan, ang manga bayang ito 
pati nang manga nayon nang manga yaon. 

gayon kanilang tinapos ang pagbabahagi nang lupain na pinakamana ayon sa manga hangganan niyaon, 
at binigyan nang manga anak ni israel nang mana si josue na anak ni nun sa gitna nila: 

ayon sa utos nang panginoon ay kanilang ibinigay sa kaniya ang bayang kaniyang hiningi, ang timnath- 
sera sa lupaing maburol nang ephraim: at kaniyang itinayo ang bayan at tumahan doon. 

ito ang manga mana na binahagi ni eleazar na saserdote at ni josue na anak ni nun, at nang manga 
pangulo nang manga sangbahayan nang manga magulang nang manga lipi nang manga anak ni israel na 

pinakamana, sa pamamagitan nang pagsasapalaran sa silo sa harap nang panginoon sa pintuan nang 
tabernakulo nang kapisanan. gayon nila niwakasan ang pagbabahagi nang lupain. 

at ang panginoon ay nagsalita kay josue, na sinasabi, 

magsalita ka sa manga anak ni israel, na sabihin mo, italaga ninyo sa inyo ang manga bayang ampunan, 
na aking sinalita sa inyo sa pamamagitan ni moises: 

upang matakasan nang nakamatay, na nakapatay sa sinoman na hindi sinasadya at hindi kusa: at 
magiging ampunan ninyo laban sa manghihiganti sa dugo. 

at siya'y tatakas sa isa sa manga bayang yaon, at tatayo sa pasukan nang pintuan nang bayan, at 
magsasaysay sa manga pakinig nang manga matanda sa bayang yaon, at kanilang kukunin siya sa bayan 
na ipagsasama nila, at bibigyan nila siya nang isang dako, upang siya'y tumahan sa gitna nila. 

at kung siya'y habulin nang manghihiganti sa dugo, hindi nga nila ibibigay ang nakamatay sa kaniyang 
kamay, sapagka't kaniyang napatay ang kaniyang kapuwa na hindi sinasadya, at hindi niya kinapootan 
nang una. 

at siya'y tatahan sa bayang yaon, hanggang sa siya'y tumayo sa harap nang kapisanan upang hatulan, 
hanggang sa pagkamatay nang pangulong saserdote, na nalalagay sa manga araw na yaon: kung 
magkagayo'y uuwi ang nakamatay, at paroroon sa kaniyang sariling bayan, at sa kaniyang sariling bahay, 
hanggang sa pinagmulan niyang bayan na tinakasan. 

at kanilang ibinukod ang cedes sa galilea sa lupaing maburol nang nepthali, at ang sichem sa lupaing 
maburol nang ephraim, at ang chiriath-arba (na siyang hebron) sa lupaing maburol nang juda. 

at sa dako roon nang jordan sa jerico na dakong silanganan, ay kaniyang itinalaga ang beser sa ilang sa 
kapatagan, mula sa lipi ni ruben, at ang ramoth sa galaad na mula sa lipi ni gad, at ang gaulon sa basan 
na mula sa lipi ni manases. 

ito ang manga itinalagang bayan sa lahat nang manga anak ni israel, at sa taga ibang lupa na tumatahan 
sa gitna nila, na sinomang makamatay nang sinomang tao, na hindi sinasadya, ay makatakas doon, at 
huwag mapatay nang kamay nang manghihiganti sa dugo, hanggang hindi nahaharap sa kapisanan. 
nang magkagayo'y lumapit ang manga pangulo nang manga sangbahayan nang manga magulang nang 
manga levita kay eleazar na saserdote, at kay josue na anak ni nun at sa manga pangulo nang manga 
sangbahayan nang manga magulang nang manga lipi nang manga anak ni israel: 

at sila'y nagsalita sa kanila sa silo, sa lupain nang canaan, na sinasabi, ang panginoon ay nagutos sa 
pamamagitan ni moises, na bigyan kami nang manga bayan na matatahanan, pati nang manga nayon 
niyaon para sa aming hayop. 

at sa kanilang mana ay ibinigay nang manga anak ni israel sa manga levita, ayon sa utos nang panginoon, 
ang manga bayang ito pati nang manga nayon nang manga ito. 

at ang kapalarang ukol sa manga angkan nang manga coathita ay lumabas, at ang manga anak ni aaron 
na saserdote, na kabilang sa manga levita, ay nagtamo sa pamamagitan nang sapalaran sa lipi ni juda, at 
sa lipi nang manga simeonita, at sa lipi ni benjamin, nang labing tatlong bayan. 

at ang nalabi sa manga anak ni coath ay nagtamo sa pamamagitan nang sapalaran sa manga angkan 
nang lipi ni ephraim, at sa lipi ni dan, at sa kalahating lipi ni manases, nang sangpung bayan. 

at ang manga anak ni gerson ay nagtamo sa pamamagitan nang sapalaran sa manga angkan nang lipi ni 
issachar, at sa lipi ni aser, at sa lipi ni nephtali, at sa kalahating lipi ni manases sa basan, nang labing 
tatlong bayan. 

ang manga anak ni merari ayon sa kanilang manga angkan ay nagtamo sa lipi ni ruben, at sa lipi ni gad, 
at sa lipi ni zabulon, nang labing dalawang bayan. 

at ibinigay nang manga anak ni israel sa manga levita sa pamamagitan nang sapalaran ang manga 
bayang ito pati nang manga nayon nito, gaya nang iniutos nang panginoon sa pamamagitan ni moises. 
at sa lipi nang manga anak ni juda, at sa lipi nang manga anak ni simeon, ay kanilang ibinigay ang manga 
bayang ito na nabanggit sa pangalan: 

at pawang sa manga anak ni aaron, sa manga angkan nang manga coathita, na manga anak ni levi: 
sapagka't sa kanila ang unang kapalaran. 

at ibinigay nila sa kanila ang chiriath-arba, na siyang arba na ama ni anac, (na siya ring hebron,) sa 
lupaing maburol nang juda, pati nang manga nayon niyaon sa palibot. 

nguni't ang manga parang nang bayan, at ang manga nayon, ay ibinigay nila kay caleb na anak ni 
jephone na pinakaari niya. 

at sa manga anak ni aaron na saserdote ay ibinigay nila ang hebron pati nang manga nayon niyaon, ang 
bayang ampunan na ukol sa nakamatay, at ang libna pati nang manga nayon niyaon, 

at ang jattir pati nang manga nayon niyaon, at ang estemoa, pati nang manga nayon niyaon. 

at ang helon pati nang manga nayon niyaon, at ang debir pati nang manga nayon niyaon, 

at ang ain pati nang manga nayon niyaon, at ang jutta pati nang manga nayon niyaon, at ang beth-semes 
pati nang manga nayon niyaon, siyam na bayan sa dalawang liping yaon. 

at sa lipi ni benjamin, ang gabaon pati nang manga nayon niyaon, ang geba pati nang manga nayon 
niyaon, 

ang anathoth pati nang manga nayon niyaon, at ang almon pati nang manga nayon niyaon, apat na 
bayan. 

lahat nang manga bayan nang manga anak ni aaron na saserdote ay labing tatlong bayan pati nang 
manga nayon nang manga yaon. 

at tinamo nang manga angkan nang manga anak ni coath, na manga levita, sa makatuwid baga'y ang 
nangalabi sa manga anak ni coath, ang manga bayan na kanilang kapalaran sa lipi ni ephraim. 

at ibinigay nila sa kanila ang sichem pati nang manga nayon niyaon sa lupaing maburol nang ephraim, na 
bayang ampunan na ukol sa nakamatay, at ang geser pati nang manga nayon niyaon. 

at ang kibsaim pati nang manga nayon niyaon, at ang beth-horon pati nang manga nayon niyaon, apat 
na bayan. 

at sa lipi ni dan, ang eltheco pati nang manga nayon niyaon, ang gibbethon pati nang manga nayon 
niyaon, 

ang ailon pati nang manga nayon niyaon, ang gath-rimmon pati nang manga nayon niyaon, apat na 
bayan. 

at sa kalahating lipi ni manases, ang taanach pati nang manga nayon niyaon, at ang gath-rimmon pati 
nang manga nayon niyaon, dalawang bayan. 

lahat na bayan sa manga angkan nang nangalabi sa manga anak ni coath ay sangpu pati nang manga 
nayon niyaon. 

at sa manga anak ni gerson, sa manga angkan nang manga levita, ay ibinigay sa kanila sa kalahating lipi 
ni manases ang gaulon sa basan pati nang manga nayon niyaon, ang bayang ampunan na ukol sa 
nakamatay, at ang be-estera pati nang manga nayon niyaon, dalawang bayan. 

at sa lipi ni issachar, ang cesion pati nang manga nayon niyaon, ang dabereth pati nang manga nayon 
niyaon, 

ang jarmuth pati nang manga nayon niyaon, ang en-gannim pati nang manga nayon niyaon: apat na 
bayan. 

at sa lipi ni aser, ang miseal pati nang manga nayon niyaon, ang abdon pati nang manga nayon niyaon, 
ang helchath pati nang manga nayon niyaon, ang rehob pati nang manga nayon niyaon, apat na bayan. 
at sa lipi ni nephtali ang bayang ampunan na ukol sa nakamatay, ang cedes sa galilea pati nang manga 
nayon niyaon, at ang hammoth-dor pati nang manga nayon niyaon, at ang cartan pati nang manga 
nayon niyaon, tatlong bayan. 

lahat na bayan nang manga gersonita ayon sa kanilang manga angkan ay labing tatlong bayan pati nang 
manga nayon nang manga yaon. 

at sa manga angkan nang manga anak ni merari, na nalabi sa manga levita, sa lipi ni zabulon, ang 
jocneam pati nang manga nayon niyaon, at ang kartha pati nang manga nayon niyaon, 

ang dimna pati nang manga nayon niyaon, ang naalal pati nang manga nayon niyaon, apat na bayan. 

at sa lipi ni ruben, ang beser pati nang manga nayon niyaon, at ang jasa pati nang manga nayon niyaon. 
ang cedemoth pati nang manga nayon niyaon, at ang mephaat pati nang manga nayon niyaon, apat na 
bayan. 

at sa lipi ni gad ang bayang ampunan na ukol sa nakamatay, ang ramoth sa galaad pati nang manga 
nayon niyaon, ang mahanaim pati nang manga nayon niyaon, 

ang hesbon pati nang manga nayon niyaon, at ang jacer pati nang manga nayon niyaon, apat na bayang 
lahat. 

lahat nang manga ito ay manga bayan nang manga anak ni merari ayon sa kanilang manga angkan, sa 
makatuwid baga'y ang nalabi sa manga angkan nang manga levita, at ang kanilang kapalaran ay labing 
dalawang bayan. 

lahat na bayan nang manga levita sa gitna nang manga pag-aari nang manga anak ni israel ay apat na 
pu't walong bayan pati nang manga nayon nang manga yaon. 

ang manga bayang ito ay kalakip bawa't isa ang manga nayon nito sa palibot nang manga yaon: gayon sa 
lahat nang manga bayang ito. 

sa gayo'y ibinigay nang panginoon sa israel ang boong lupain na kaniyang isinumpa na ibibigay sa 
kanilang manga magulang: at kanilang inari at tumahan doon. 

at binigyan sila nang kapahingahan nang panginoon sa palibot, ayon sa lahat nang kaniyang isinumpa sa 
kanilang manga magulang: at walang tumayong isang lalake sa lahat nang kanilang manga kaaway sa 
harap nila, ibinigay nang panginoon ang lahat nilang manga kaaway sa kanilang kamay. 

walang nagkulang na isang mabuting bagay na sinalita nang panginoon sa sangbahayan nang israel, lahat 
ay nangyari. 

tinawag nga ni josue ang manga rubenita, at ang manga gadita, at ang kalahating lipi ni manases, 

at sinabi sa kanila, inyong iningatan ang lahat na iniutos sa inyo ni moises na lingkod nang panginoon, at 
inyong dininig ang aking tinig sa lahat na aking iniutos sa inyo: 

hindi ninyo iniwan ang inyong manga kapatid na malaong panahon hanggang sa araw na ito, kundi 
inyong iningatan ang bilin na utos nang panginoon ninyong diyos. 

at ngayo'y binigyan nang kapahingahan nang panginoon ninyong diyos ang inyong manga kapatid, gaya 
nang sinalita niya sa kanila: kaya't ngayo'y pumihit kayo at yumaon kayo sa inyong manga tolda sa lupain 
na inyong ari, na ibinigay sa inyo ni moises na lingkod nang panginoon sa dako roon nang jordan. 
ingatan lamang ninyong mainam na gawin ang utos at ang kautusan na iniutos sa inyo ni moises na 
lingkod nang panginoon, na ibigin ang panginoon ninyong diyos, at lumakad sa lahat niyang manga daan, 
at ingatan ang kaniyang manga utos, at lumakip sa kaniya, at maglingkod sa kaniya nang boo ninyong 
puso at nang boo ninyong kaluluwa. 

gayon sila binasbasan ni josue at pinagpaalam sila: at sila'y umuwi sa kanilang manga tolda. 

ibinigay nga ni moises sa kalahating lipi ni manases ang mana sa basan: nguni't ang kalahating lipi ay 
binigyan ni josue sa gitna nang kanilang manga kapatid sa dako rito nang jordan na dakong kalunuran. 
bukod dito'y nang papagpaalamin sila ni josue na pauwiin sa kanilang manga tolda, ay binasbasan sila, 
at sinalita sa kanila, na sinasabi, kayo'y bumalik na may maraming kayamanan sa inyong manga tolda, at 
may maraming hayop, may pilak, at may ginto, at may tanso, at may bakal, at may maraming kasuutan: 
magbahagi kayo sa inyong manga kapatid nang samsam sa inyong manga kaaway. 

at ang manga anak ni ruben, at ang manga anak ni gad, at ang kalahating lipi ni manases ay nagsibalik na 
humiwalay sa manga anak ni israel mula sa silo, na nasa lupain nang canaan, upang pumaroon sa lupain 
nang galaad, sa lupain nang kanilang ari na kanilang inari, ayon sa utos nang panginoon, sa pamamagitan 
ni moises. 

at nang sila'y dumating sa may lupain nang jordan, na nasa lupain nang canaan, ang manga anak ni 
ruben, at ang manga anak ni gad, at ang kalahating lipi ni manases ay nagtayo roon nang dambana sa 
tabi nang jordan, isang malaking dambana na matatanaw. 

at narinig nang manga anak ni israel, na sinabi, narito, ang manga anak ni ruben, ang manga anak ni gad, 
at ang kalahating lipi ni manases ay nagtayo nang isang dambana sa tapat nang lupain nang canaan sa 
may lupain nang jordan, sa dako na nauukol sa manga anak ni israel. 

at nang marinig nang manga anak ni israel, ay nagpipisan sa silo ang buong kapisanan nang manga anak 
ni israel, upang sumampa laban sa kanila na makipagdigma. 

at sinugo nang manga anak ni israel sa manga anak ni ruben, at sa manga anak ni gad, at sa kalahating 
lipi ni manases, sa lupain nang galaad, si phinees na anak ni eleazar na saserdote, 

at kasama niya ay sangpung prinsipe, na isang prinsipe sa sangbahayan nang manga magulang sa bawa't 
isa sa manga lipi nang israel: at bawa't isa sa kanila'y pangulo sa manga sangbahayan nang kanilang 
manga magulang sa manga libolibo sa israel. 

at sila'y naparoon sa manga anak ni ruben, at sa manga anak ni gad, at sa kalahating lipi ni manases sa 
lupain nang galaad, at sinalita nila sa kanila na sinasabi, 

ganito ang sabi nang buong kapisanan nang panginoon, anong pagsalangsang ito na inyong ginawa laban 
sa diyos nang israel, na humiwalay sa araw na ito sa pagsunod sa panginoon, sa inyong pagtatayo para 
sa inyo nang isang dambana, upang manghimagsik sa araw na ito laban sa panginoon? 

napakaliit ba sa ganang atin ang kasamaan nang peor, na hindi natin nilinis hanggang sa araw na ito, 
bagaman dumating ang salot sa kapisanan nang panginoon, 

upang kayo'y humiwalay sa araw na ito sa pagsunod sa panginoon? at mangyayari na sapagka't kayo'y 
nanghihimagsik ngayon laban sa panginoon ay magiinit siya bukas sa buong kapisanan nang israel. 
gayon man, kung ang lupain na inyong ari ay maging marumi, lumipat nga kayo sa lupain na ari nang 
panginoon, na kinatahanan nang tabernakulo nang panginoon, at kumuha kayo nang ari sa gitna namin: 
nguni't huwag kayong manghimagsik laban sa panginoon, ni manghimagsik laban sa amin, sa pagtatayo 
nang isang dambana bukod sa dambana nang panginoon nating diyos. 

hindi ba si achan na anak ni zera ay nagkasala nang pagsalangsang sa itinalagang bagay, at ang pagiinit 
ay nahulog sa buong kapisanan nang israel? at ang taong yaon ay hindi namatay na magisa sa kaniyang 
kasamaan. 

nang magkagayo'y sumagot ang manga anak ni ruben, at ang manga anak ni gad, at ang kalahating lipi ni 
manases, at nagsalita sa manga pangulo nang manga libolibo sa israel. 

ang makapangyarihan, ang diyos, ang panginoon, ang makapangyarihan, ang diyos, ang panginoon, ay 
siyang nakatatalastas, at matatalastas nang israel, kung panghihimagsik nga o kung pagsalangsang laban 
sa panginoon, (huwag mo kaming iligtas sa araw na ito,) 

na kami ay nagtayo para sa amin nang isang dambana upang humiwalay sa pagsunod sa panginoon, o 
kung paghandugan nang manga handog na susunugin o nang handog na harina, o kung paghandugan 
nang manga hain na manga handog tungkol sa kapayapaan, siyasatin nga nang panginoon, 

at kung hindi namin ginawang maingat ito, at inakala, na sabihin. marahil sa panahong darating ay 
masasalita nang inyong manga anak, na sasabihin, anong ipakikialam ninyo sa panginoon, sa diyos nang 
israel? 

sapagka't ginawang hangganan nang panginoon ang jordan sa pagitan namin at ninyo, ninyong manga 
anak ni ruben at manga anak ni gad: kayo'y walang bahagi sa panginoon: sa gayo'y patitigilin nang 
inyong manga anak ang aming manga anak sa pagkatakot sa panginoon. 

kaya't aming sinabi, maghanda tayo na magtayo para sa atin nang isang dambana, hindi upang sa 
handog na susunugin, ni sa hain man: 

kundi magiging saksi sa pagitan namin at ninyo, at sa pagitan nang ating manga lahi pagkamatay natin, 
upang aming magawa ang paglilingkod sa panginoon sa harap niya nang aming manga handog na 
susunugin at nang aming manga hain at nang aming manga handog tungkol sa kapayapaan, upang 
huwag masabi nang inyong manga anak sa aming manga anak sa panahong darating, kayo'y walang 
bahagi sa panginoon. 

kaya't sinabi namin, mangyayari na pagka kanilang sasabihing gayon sa amin o sa aming lahi sa 
panahong darating, ay aming sasabihin, narito ang anyo nang dambana nang panginoon na ginawa nang 
aming manga magulang, hindi upang sa handog na susunugin, ni sa hain: kundi isang saksi sa pagitan 
namin at ninyo. 

malayo nawa sa amin na kami ay manghimagsik laban sa panginoon, at humiwalay sa araw na ito sa 
pagsunod sa panginoon sa pagtatayo nang isang dambana para sa handog na susunugin, para sa handog 
na harina, o para sa hain bukod sa dambana nang panginoon nating diyos na nasa harap nang kaniyang 
tabernakulo. 

at nang marinig ni phinees na saserdote, at nang manga prinsipe nang kapisanan nang manga pangulo 
nang manga libolibo nang israel na kasama niya, ang manga salita na sinalita nang manga anak ni ruben, 
at nang manga anak ni gad, at nang manga anak ni manases, ay nakalugod na mabuti sa kanila. 

at sinabi ni phinees na anak ni eleazar na saserdote sa manga anak ni ruben, at sa manga anak ni gad, at 
sa manga anak ni manases, sa araw na ito ay talastas namin, na ang panginoon ay nasa gitna natin, 
sapagka't kayo'y hindi nagkasala nang pagsalangsang na ito laban sa panginoon: inyo ngang iniligtas ang 
manga anak ni israel sa kamay nang panginoon. 

at si phinees na anak ni eleazar na saserdote at ang manga prinsipe, ay nagsibalik na mula sa manga 
anak ni ruben, at mula sa manga anak ni gad, sa lupain nang galaad, na tumungo sa lupain nang canaan, 
sa manga anak ni israel, at binigyan nilang sagot. 

at ang bagay ay nakalugod sa manga anak ni israel: at pinuri nang manga anak ni israel ang diyos at hindi 
na nagsalita pa nang pagsampa laban sa kanila na bumaka na gibain ang lupain na kinatatahanan nang 
manga anak ni ruben at nang manga anak ni gad. 

at ang dambana ay tinawag na ed nang manga anak ni ruben at nang manga anak ni gad: sapagka't anila, 
saksi sa pagitan natin, na ang panginoon ay diyos. 

at nangyari pagkaraan nang maraming araw, nang mabigyan nang panginoon nang kapahingahan ang 
israel sa lahat nilang manga kaaway sa palibot, at si josue ay matanda na at puspos nang manga taon, 
na tinawag ni josue ang buong israel, ang kanilang manga matanda, at ang kanilang manga pangulo, at 
ang kanilang manga hukom at ang kanilang manga pinuno, at sinabi sa kanila, ako'y matanda na at 
puspos nang manga taon: 

at inyong nakita ang lahat na ginawa nang panginoon ninyong diyos sa lahat nang bansang ito dahil sa 
inyo: sapagka't ipinakipaglaban kayo nang panginoon ninyong diyos. 

narito, aking binahagi sa inyo ang manga bansang ito na nangalabi, upang maging mana sa inyong 
manga lipi, mula sa jordan pati nang lahat na bansa na aking inihiwalay, hanggang sa malaking dagat na 
dakong nilulubugan nang araw. 

at itataboy sila nang panginoon ninyong diyos mula sa harap ninyo, at palalayasin sila sa inyong 
paningin, at inyong aariin ang kanilang lupain na gaya nang sinalita nang panginoon ninyong diyos sa 
inyo. 

kaya't kayo'y magpakatapang na mabuti na ingatan at gawin ang lahat na nakasulat sa aklat nang 
kautusan ni moises na huwag kayong lumiko sa kanan o sa kaliwa, 

na huwag kayong pumasok sa manga bansang ito, sa manga ito na nangalalabi sa gitna ninyo, huwag din 
ninyong banggitin ang pangalan nang kanilang manga diyos, ni magpasumpa sa pangalan nang manga 
yaon, ni maglingkod sa manga yaon, ni yumukod sa manga yaon: 


kundi lumakip kayo sa panginoon ninyong diyos, na gaya nang inyong ginawa hanggang sa araw na ito. 
sapagka't pinalayas nang panginoon sa harap ninyo ang manga malaking bansa at malakas: nguni't 
tungkol sa inyo, ay walang tao na tumayo sa harap ninyo hanggang sa araw na ito. 

isang lalake sa inyo ay hahabol sa isang libo: sapagka't ipinakikipaglaban kayo nang panginoon ninyong 
diyos, gaya nang sinalita niya sa inyo. 

magpakaingat nga kayong mabuti sa inyong sarili, na inyong ibigin ang panginoon ninyong diyos. 

kung inyo ngang tatalikuran sa anomang paraan at lalakip sa nangalabi sa manga bansang ito, sa manga 
ito na nangalabi sa gitna ninyo, at kayo'y magaasawa sa kanila, at kayo'y lalakip sa kanila, at sila sa inyo: 
ay tatalastasin ninyong lubos na hindi pa palalayasin nang panginoon ninyong diyos ang manga bansang 
ito sa inyong paningin: kundi sila'y magiging silo at lalang sa inyo, at panghampas sa inyong tagiliran at 
manga tinik sa inyong manga mata hanggang sa kayo'y malipol dito sa mabuting lupain na ibinigay sa 
inyo nang panginoon ninyong diyos. 

at, narito, sa araw na ito ay yumayaon ako sa lakad nang buong lupa: at inyong talastas sa inyong buong 
puso at sa inyong buong kaluluwa na walang bagay na nagkulang sa lahat na manga mabuting bagay na 
sinalita nang panginoon ninyong diyos tungkol sa inyo, lahat ay nangyari sa inyo, wala kahit isang bagay 
na nagkulang. 

at mangyayari, na kung paanong ang lahat nang manga mabuting bagay ay nangyari sa inyo na sinalita sa 
inyo nang panginoon ninyong diyos, ay gayon dadalhin nang panginoon sa inyo ang lahat nang manga 
masamang bagay, hanggang sa kayo'y malipol niya dito sa mabuting lupain na ibinigay sa inyo nang 
panginoon ninyong diyos. 

pagka inyong sinalangsang ang tipan nang panginoon ninyong diyos, na kaniyang iniutos sa inyo, at 
yumaon at naglingkod sa ibang manga diyos at yumukod sa manga yaon, ang galit nga nang panginoon 
ay magaalab laban sa inyo, at kayo'y malilipol na madali sa mabuting lupain na kaniyang ibinigay sa inyo. 
at pinisan ni josue ang lahat nang manga lipi nang israel sa sichem, at tinawag ang manga matanda nang 
israel at ang kanilang manga pangulo, at ang kanilang manga hukom, at ang kanilang manga pinuno, at 
sila'y nagsiharap sa diyos. 

at sinabi ni josue sa buong bayan, ganito ang sabi nang panginoon, nang diyos nang israel, ang inyong 
manga magulang ay tumahan nang unang panahon sa dako roon nang ilog, na dili iba't si thare, na ama 
ni abraham at ama ni nachor: at sila'y naglingkod sa ibang manga diyos. 

at kinuha ko ang inyong amang si abraham mula sa dako roon nang ilog at pinatnubayan ko siya sa 
buong lupain nang canaan, at pinarami ko ang kaniyang binhi at ibinigay ko sa kaniya si isaac. 

at ibinigay ko kay isaac si jacob at si esau: at ibinigay ko kay esau ang bundok nang seir upang ariin; at si 
jacob at ang kaniyang manga anak ay bumabang pumasok sa egipto. 

at aking sinugo si moises at si aaron, at sinalot ko ang egipto, ayon sa aking ginawa sa gitna niyaon: at 
pagkatapos ay inilabas ko kayo. 

at inilabas ko ang inyong manga magulang sa egipto: at kayo'y naparoon sa dagat, at hinabol nang 
manga taga egipto ang inyong manga magulang, nang manga karo at nang manga nangangabayo 
hanggang sa dagat na mapula. 

at nang sila'y dumaing sa panginoon ay nilagyan niya nang kadiliman ang pagitan ninyo at ang manga 
taga egipto, at itinabon ang dagat sa kanila, at tinakpan sila: at nakita nang inyong manga mata kung ano 
ang aking ginawa sa egipto at kayo'y tumahan sa ilang na malaon. 

at ipinasok ko kayo sa lupain nang manga amorrheo, na tumatahan sa dako roon nang jordan, at sila'y 
nakipagbaka sa inyo: at ibinigay ko sila sa inyong kamay, at inyong inari ang kanilang lupain: at nilipol ko 
sila sa harap ninyo. 

nang magkagayo'y tumindig si balac na anak ni zippor, na hari sa moab, at dumigma laban sa israel: at 
siya'y nagsugo at tinawag si balaam na anak ni beor, upang sumpain kayo: 

nguni't hindi ko dininig si balaam, kaya't binasbasan nga niya kayo: gayon iniligtas ko kayo sa kaniyang 
kamay. 

at kayo'y tumawid sa jordan at dumating sa jerico: at ang manga tao sa jerico ay nakipaglaban sa inyo, 
ang amorrheo, at ang pherezeo, at ang cananeo, at ang hetheo, at ang gergeseo, ang heveo, at ang 
jebuseo, at ibinigay ko sila sa inyong kamay. 

at sinugo ko ang malalaking putakti sa unahan ninyo, na siyang nagtaboy sa kanila sa harap ninyo, sa 
makatuwid baga'y sa dalawang hari nang manga amorrheo: hindi sa pamamagitan nang inyong tabak, ni 
nang inyong busog. 

at aking binigyan kayo nang lupain na hindi ninyo binukid, at nang manga bayang hindi ninyo itinayo, at 
inyong tinatahanan, at manga ubasan at manga olibohan na hindi ninyo itinanim ay inyong kinakain. 
ngayon nga ay matakot kayo sa panginoon, at paglingkuran ninyo siya sa pagtatapat at sa katotohanan: 
at inyong alisin ang manga diyos na manga pinaglingkuran nang inyong manga magulang sa dako roon 
nang ilog at sa egipto; at inyong paglingkuran ang panginoon. 

at kung inaakala ninyong masama na maglingkod sa panginoon, ay piliin ninyo sa araw na ito kung sino 
ang inyong paglilingkuran, kung ang manga diyos nang inyong manga magulang na pinaglingkuran sa 
dako roon nang ilog, o ang diyos nang manga amorrheo na ang lupain nila ay inyong tinatahanan: nguni't 
sa ganang akin at nang aking sangbahayan ay maglilingkod kami sa panginoon. 

at ang bayan ay sumagot at nagsabi, malayo nawa sa amin na aming pabayaan ang panginoon sa 
paglilingkod sa ibang manga diyos: 

sapagka't ang panginoon nating diyos ay siyang nagsampa sa atin at sa ating manga magulang mula sa 
lupain nang egipto, mula sa bahay nang pagkaalipin, at siyang gumawa nang manga dakilang tandang 
yaon sa ating paningin, at iningatan tayo sa lahat nang daan na ating pinaroonan, at sa gitna nang lahat 
nang manga bayan na ating dinaanan: 

at itinaboy nang panginoon sa harap natin ang lahat nang manga bayan, ang manga amorrheo na 
tumahan sa lupain: kaya't kami ay maglilingkod din sa panginoon, sapagka't siya'y ating diyos. 

at sinabi ni josue sa bayan, kayo'y hindi makapaglilingkod sa panginoon: sapagka't siya'y isang banal na 
diyos, siya'y mapanibughuing diyos, hindi niya ipatatawad ang inyong pagsalangsang ni ang inyong 
manga kasalanan. 

kung inyong pabayaan ang panginoon, at maglingkod sa ibang manga diyos: ay hihiwalay nga siya at 
gagawan kayo nang kasamaan at lilipulin kayo pagkatapos na kaniyang nagawan kayo nang mabuti. 

at sinabi nang bayan kay josue, hindi: kundi kami ay maglilingkod sa panginoon. 

at sinabi ni josue sa bayan, kayo'y manga saksi laban sa inyong sarili na inyong pinili sa inyo ang 
panginoon, upang paglingkuran siya. at sinabi nila, kami ay manga saksi. 

ngayon nga'y alisin ninyo, sabi niya, ang ibang manga diyos na nasa gitna ninyo at ikiling ninyo ang 
inyong puso sa panginoon, na diyos nang israel. 

at sinabi nang bayan kay josue, ang panginoon nating diyos ay aming paglilingkuran, at ang kaniyang 
tinig ay aming didinggin. 

sa gayo'y nakipagtipan si josue sa bayan nang araw na yaon, at nilagdaan niya sila nang palatuntunan at 
nang ayos sa sichem. 

at sinulat ni josue ang manga salitang ito sa aklat nang kautusan nang diyos, at siya'y kumuha nang 
malaking bato, at inilagay sa lilim nang encina na nasa tabi nang santuario nang panginoon. 

at sinabi ni josue sa buong bayan, narito, ang batong ito ay magiging saksi laban sa atin, sapagka't 
narinig nito ang lahat nang manga salita nang panginoon, na kaniyang sinalita sa atin: ito nga'y magiging 
saksi laban sa inyo, baka ninyo itakuwil ang inyong diyos. 

sa gayo'y pinapagpaalam ni josue ang bayan, bawa't isa sa kaniyang mana. 

at nangyari, pagkatapos nang manga bagay na ito, na si josue, na anak ni nun na lingkod nang 
panginoon, ay namatay na may isang daan at sangpung taon ang gulang. 

at inilibing nila siya sa hangganan nang kaniyang mana sa timnath-sera, na nasa lupaing maburol nang 
ephraim sa hilagaan nang bundok nang gaas. 

at naglingkod ang israel sa panginoon sa lahat nang manga araw ni josue, at sa lahat nang manga araw 
nang manga matandang natirang nabuhay kay josue at nakilala ang lahat na gawa nang panginoon, na 
kaniyang ginawa sa israel. 

at ang manga buto ni jose, na isinampa nang manga anak ni israel mula sa egipto ay inilibing nila sa 
sichem, sa putol nang lupa na binili ni jacob sa manga anak ni hemor na ama ni sichem nang isang daang 
putol na salapi: at manga naging mana nang manga anak ni jose. 

at namatay si eleazar na anak ni aaron, at inilibing nila siya sa burol ni phinees na kaniyang anak na 
nabigay sa kaniya sa lupaing maburol nang ephraim. 

at nangyari, pagkamatay ni josue, na itinanong nang manga anak ni israel sa panginoon, na sinasabi, sino 
ang unang sasampa sa amin laban sa manga cananeo, upang lumaban sa kanila? 

at sinabi nang panginoon, ang juda ang sasampa: narito, aking ibinigay ang lupain sa kaniyang kamay. 
at sinabi nang juda sa simeon na kaniyang kapatid, sumampa kang kasama ko sa aking kapalaran, upang 
ating kalabanin ang manga cananeo: at ako nama'y sasama sa iyong kapalaran. sa gayo'y yumaon ang 
simeon na kasama niya. 

at sumampa ang juda, at ibinigay nang panginoon ang manga cananeo, at ang manga pherezeo sa 
kanilang kamay: at sinaktan nila sa kanila sa bezec ay sangpung libong lalake. 

at kanilang nasumpungan si adoni-bezec sa bezec: at siya'y nilabanan nila, at kanilang sinaktan ang 
manga cananeo at ang manga pherezeo. 

nguni't tumakas si adoni-bezec, at kanilang hinabol siya, at hinuli siya, at pinutol nila ang manga daliring 
hinlalaki nang kaniyang kamay at paa. 

at sinabi ni adoni-bezec, pitong pung hari, na manga may putol nang kanilang manga hinlalaki sa kamay 
at sa paa ay namulot nang kanilang pagkain sa ilalim nang aking dulang: kung paano ang aking ginawa ay 
gayon ako pinaghigantihan nang diyos. at dinala nila siya sa jerusalem, at siya'y namatay roon. 

at ang manga anak ni juda ay lumaban sa jerusalem, at sinakop at sinugatan nang talim nang tabak, at 
sinilaban nang apoy ang bayan. 

at pagkatapos, ang manga anak ni juda ay lumusong na lumaban sa manga cananeo na tumatahan sa 
manga lupaing maburol, at sa timugan, at sa mababang lupa. 

at ang juda'y yumaon laban sa manga cananeo na tumatahan sa hebron (ang pangalan nang hebron 
nang una ay chiriath-arba:) at kanilang sinaktan ang sesai, at ang ahiman, at ang talmai. 

at mula roo'y yumaon laban sa manga taga debir. (ang pangalan nga nang debir nang una ay chiriath- 
sepher.) 

at sinabi ni caleb, ang sumakit sa chiriath-sepher at sumakop niyaon, ay doon ko papagaasawahin si axa 
na aking anak. 

at si othoniel na anak ni cenez, kapatid na bata ni caleb, ay siyang sumakop: at pinapag-asawa nito sa 
kaniya si axa na kaniyang anak. 

at nangyari, nang makipisan si axa, na kaniyang kinilos siya na humingi sa kaniyang ama nang isang 
bukid: at siya'y bumaba sa kaniyang asno, at sinabi ni caleb sa kaniya, anong ibig mo? 

at sinabi ni axa sa kaniya, bigyan mo ako nang isang kaloob: sapagka't inilagay mo ako sa lupain na 
timugan, bigyan mo naman ako nang manga bukal nang tubig. at ibinigay ni caleb sa kaniya ang manga 
bukal sa itaas, at ang manga bukal sa ibaba. 

at ang manga anak ni cineo, na bayaw ni moises ay umahon sa bayan nang manga puno nang palma na 
kasama nang manga anak ni juda sa ilang nang juda, na nasa timugan nang arad; at sila'y naparoon at 
nagsitahang kasama nang bayan. 

at ang juda'y yumaong kasama nang simeon na kaniyang kapatid, at kanilang sinaktan ang manga 
cananeo na nagsisitahan sa sephath at lubos na pinuksa. at ang pangalan nang bayan ay tinawag na 
horma. 

sinakop rin naman nang juda ang gaza pati nang hangganan niyaon at ang ascalon pati nang hangganan 
niyaon, at ang ecron pati nang hangganan niyaon. 

at ang panginoon ay sumasa juda, at kaniyang pinalayas ang manga taga lupaing maburol, sapagka't 
hindi niya mapalayas ang manga nananahan sa libis, dahil sa sila'y may manga karong bakal. 

at kanilang ibinigay ang hebron kay caleb, gaya nang sinalita ni moises: at kaniyang pinalayas doon ang 
tatlong anak ni anac. 

at hindi pinalayas nang manga anak ni benjamin ang manga jebuseo na tumatahan sa jerusalem: kundi 
ang manga jebuseo ay nagsitahang kasama nang manga anak ni benjamin sa jerusalem hanggang sa 
araw na ito. 

at ang sangbahayan ni jose, sila'y umahon din laban sa beth-el: at ang panginoon ay sumakanila. 

at ang sangbahayan ni jose, ay nagsugo upang tiktikan ang beth-el. (ang pangalan nga nang bayan nang 
una ay luz.) 

at nakita nang manga bakay ang isang lalake na lumalabas sa bayan at kanilang sinabi sa kaniya, ituro 
mo sa amin, isinasamo namin sa iyo ang pasukan sa bayan at kahahabagan ka namin. 

at itinuro niya sa kanila ang pasukan sa bayan, at kanilang sinugatan nang talim nang tabak ang bayan 
nguni't pinayaon ang lalake at ang madlang sangbahayan niya. 

at ang lalake ay pumasok sa lupain nang manga hetheo, at nagtayo nang isang bayan, at tinawag ang 
pangalan niyaon na luz: na siyang pangalan niyaon hanggang sa araw na ito. 

at hindi pinalayas nang manases ang manga taga beth-sean at ang manga bayan niyaon, ni ang manga 
taga taanach at ang manga bayan niyaon, ni ang manga taga dor at ang manga bayan niyaon, ni ang 
manga taga ibleam at ang manga bayan niyaon, ni ang manga taga megiddo at ang manga bayan niyaon: 
kundi ang manga cananeo ay nagsitahan sa lupaing yaon. 

at nangyari, nang lumakas ang israel, na kanilang pinapagatag ang manga cananeo, at hindi nila lubos na 
pinalayas. 

at hindi pinalayas ni ephraim ang manga cananeo na tumatahan sa gezer: kundi ang manga cananeo ay 
nagsitahan sa gezer sa gitna nila. 

hindi pinalayas ni zabulon ang manga nananahan sa chitron, ni ang manga nananahan sa naalol, kundi 
ang manga cananeo ay nagsitahan sa gitna nila, at naging manga tagapagpaatag. 

hindi pinalayas nang aser ang manga taga acho, ni ang manga taga sidon, ni ang taga ahlab, ni ang taga 
achzib, ni ang taga helba, ni ang taga aphec, ni ang taga rehob: 

kundi ang manga aserita ay nagsitahang kasama nang manga cananeo, na manga taga lupaing yaon: 
sapagka't hindi nila pinalayas sila. 

hindi pinalayas nang nephtali ang manga nananahan sa beth-semes, ni ang manga nananahan sa beth- 
anath: kundi siya'y tumahan sa gitna nang manga cananeo, na nagsisitahan sa lupaing yaon: gayon ma'y 
ang manga nananahan sa beth-semes at nananahan sa beth-anath ay naging manga tagapagpaatag sa 
kaniya. 

at piniit nang manga amorrheo ang manga anak ni dan sa manga lupaing maburol: sapagka't ayaw nilang 
payagang sila'y lumusong sa libis, 

nguni't inibig nang manga amorrheo na tumahan sa bundok nang heres, sa ajalon, at sa saalbin: gayon 
ma'y nanaig ang kamay nang sangbahayan ni jose, na anopa't sila'y naging manga tagapagpaatag. 

at ang hangganan nang manga amorrheo ay mula sa sampahan nang acrabim, buhat sa batuhan, at 
paitaas. 

at sumampa ang anghel nang panginoon sa bochim mula sa gilgal. at kaniyang sinabi, kayo'y pinaahon 
ko mula sa egipto, at dinala ko kayo sa lupain na aking isinumpa sa inyong manga magulang, at sinabi ko, 
kailan ma'y hindi ko sisirain ang aking tipan sa inyo: 

at huwag kayong makikipagtipan sa manga taga lupaing ito, inyong iwawasak ang kanilang manga 
dambana. nguni't hindi ninyo dininig ang aking tinig: bakit ginawa ninyo ito? 

kaya't aking sinabi rin, hindi ko sila palalayasin sa harap ninyo: kundi sila'y magiging parang manga tinik 
sa inyong manga tagiliran, at ang kanilang manga diyos ay magiging silo sa inyo. 

at nangyari, pagkasalita nang anghel nang panginoon nang manga salitang ito sa lahat nang manga anak 
ni israel, na inilakas nang bayan ang kanilang tinig at umiyak. 

at kanilang tinawag ang pangalan nang dakong yaon na bochim, at sila'y naghain doon sa panginoon. 
nang mapayaon nga ni josue ang bayan, pumaroon ang manga anak ni israel, bawa't isa, sa kaniyang 
mana, upang ariin ang lupa. 

at naglingkod ang bayan sa panginoon sa lahat nang manga araw ni josue, at sa lahat nang manga araw 
nang manga matandang natirang nabuhay kay josue, na nakakita nang manga dakilang gawa nang 
panginoon, na kaniyang ginawa sa israel. 

at si josue na anak ni nun, na lingkod nang panginoon, ay namatay, na may isang daan at sangpung taon 
ang gulang. 

at kanilang inilibing siya sa hangganan nang kaniyang mana, sa timnath-heres, sa lupaing maburol nang 
ephraim, sa hilagaan nang bundok gaas. 

at ang buong lahing yaon ay nalakip din sa kanilang manga magulang, at doo'y may ibang lahing 
bumangon pagkamatay nila, na hindi nakilala ang panginoon, ni ang manga gawa na kaniyang ginawa sa 
israel. 

at ginawa nang manga anak ni israel ang masama sa paningin nang panginoon, at naglingkod sa manga 
baal: 

at kanilang pinabayaan ang panginoon, ang diyos nang kanilang manga magulang, na naglabas sa kanila 
sa lupain nang egipto, at sumunod sa ibang manga diyos, sa manga diyos nang manga bayan na nasa 
palibot nila, at sila'y yumukod sa manga yaon: at kanilang minungkahi ang panginoon sa galit. 

at kanilang pinabayaan ang panginoon, at naglingkod kay baal at kay astaroth. 

at ang galit nang panginoon ay nagalab laban sa israel, at kaniyang ibinigay sila sa kamay nang manga 
mangloloob na lumoob sa kanila, at kaniyang ipinagbili sila sa manga kamay nang kanilang manga 
kaaway sa palibot, na anopa't sila'y hindi makatayong maluwat sa harap nang kanilang manga kaaway. 
saan man sila yumaon, ang kamay nang panginoon ay laban sa kanila sa ikasasama nila, gaya nang 
sinalita nang panginoon, at gaya nang isinumpa sa kanila nang panginoon: sila'y nagipit na mainam. 

at nagbangon ang panginoon nang manga hukom, na nagligtas sa kanila sa kamay niyaong manga 
lumoloob sa kanila. 

at gayon ma'y hindi nila dininig ang kanilang manga hukom: sapagka't sila'y sumamba sa ibang manga 
diyos, at kanilang niyukuran ang manga yaon: sila'y nagpakaligaw na madali sa daan na nilakaran nang 
kanilang manga magulang, na sumunod nang manga utos nang panginoon, nguni't hindi sila gumawa 
nang gayon. 

at nang ipagbangon sila nang panginoon nang manga hukom, ang panginoon ay suma hukom, at iniligtas 
sila sa kamay nang kanilang manga kaaway sa lahat nang manga araw nang hukom: sapagka't nagsisi ang 
panginoon dahil sa kanilang daing, dahil doon sa manga pumighati sa kanila at nagpakalupit sa kanila. 
nguni't nangyari pagkamatay nang hukom, na sila'y tumalikod at lalong sumama kay sa kanilang manga 
magulang sa pagsunod sa ibang manga diyos, upang maglingkod sa kanila, at yumukod sa kanila; sila'y 
hindi naglikat sa kanilang manga gawa, ni sa kanilang tampalasang lakad. 

at ang galit nang panginoon ay nagalab laban sa israel, at kaniyang sinabi, sapagka't sinalangsang nang 
bansang ito ang aking tipan na aking iniutos sa kanilang manga magulang, at hindi dininig ang aking tinig, 
hindi ko na naman palalayasin pa sa harap nila ang sinoman nang manga bansang iniwan ni josue nang 
siya'y mamatay, 

upang sa pamamagitan nila'y aking masubok ang israel, kung kanilang susundin o hindi ang daan nang 
panginoon upang lakaran nila, na gaya nang inilakad nang kanilang manga magulang. 

kaya't iniwan nang panginoon ang manga bansang yaon, na hindi niya pinalayas silang biglaan, ni 
ibinigay sila sa kamay ni josue. 

ito nga ang manga bansang iniwan nang panginoon, upang subukin ang israel sa pamamagitan nila, sa 
makatuwid baga'y sa manga hindi nakaalam nang manga pagbabaka sa canaan, 

nang maalaman man lamang yaon nang manga sali't saling lahi nang manga anak ni israel, upang turuan 
sila nang pakikibaka, yaon man lamang nang una'y hindi nakaalam: 

ang nangabanggit ay ang limang pangulo nang manga filisteo at ang lahat nang manga cananeo, at ang 
manga sidonio, at ang manga heveo, na tumatahan sa bundok nang libano, mula sa bundok nang baal- 
hermon hanggang sa pasukan nang hamath. 

at sila nga upang subukin ang israel sa pamamagitan nila, na maalaman kung kanilang didinggin ang 
manga utos nang panginoon, na kaniyang iniutos sa kanilang manga magulang sa pamamagitan ni 
moises. 

at ang manga anak ni israel ay tumahan sa gitna nang manga cananeo, nang hetheo, at nang amorrheo, 
at nang pherezeo, at nang heveo, at nang jebuseo: 

at kinuha nila ang kanilang manga anak na babae upang maging manga asawa nila, at ibinigay ang 
kanilang sariling manga anak na babae sa kanilang manga anak na lalake, at naglingkod sa kanilang 
manga diyos. 

at ginawa nang manga anak ni israel ang masama sa paningin nang panginoon, at nilimot ang panginoon 
nilang diyos, at naglingkod sa manga baal at sa manga aseroth. 

kaya't ang galit nang panginoon ay nagalab laban sa israel, at kaniyang ipinagbili sila sa kamay ni chusan- 
risathaim, na hari sa mesopotamia: at ang manga anak ni israel ay naglingkod kay chusan-risathaim na 
walong taon. 

at nang dumaing sa panginoon ang manga anak ni israel ay nagbangon ang panginoon nang isang 
tagapagligtas sa manga anak ni israel, na siyang nagligtas sa kanila, sa makatuwid baga'y si othoniel na 
anak ni cenaz, na kapatid na bata ni caleb. 

at ang espiritu nang panginoon ay sumakaniya, at siya'y naghukom sa israel: at siya'y lumabas na 
nakibaka, at ibinigay nang panginoon si chusan-risathaim na hari sa mesopotamia sa kaniyang kamay: at 
ang kaniyang kamay ay nanaig laban kay chusan-risathaim. 

at nagpahinga ang lupain na apat na pung taon. at si othoniel na anak ni cenaz ay namatay. 

at ginawang muli nang manga anak ni israel ang masama sa paningin nang panginoon: at pinatibay nang 
panginoon si eglon na hari sa moab laban sa israel, sapagka't kanilang ginawa ang masama sa paningin 
nang panginoon. 

at kaniyang tinipon ang manga anak ni ammon at ni amalec, at siya'y yumaon at sinaktan niya ang israel, 
at kanilang inari ang bayan nang manga puno nang palma. 

at ang manga anak ni israel ay naglingkod kay eglon na labing walong taon. 

nguni't nang dumaing ang manga anak ni israel sa panginoon, ibinangon sa kanila nang panginoon ang 
isang tagapagligtas, si aod na anak ni gera, ang benjamita, na isang lalaking kaliwete. at ang manga anak 
ni israel, ay nagpadala nang isang kaloob sa pamamagitan niya kay eglon na hari sa moab. 

at si aod ay gumawa nang isang tabak na may dalawang talim, na may isang siko ang haba, at kaniyang 
ibinigkis sa loob nang kaniyang suot, sa kaniyang dakong kanang hita. 

at kaniyang inihandog ang kaloob kay eglon na hari sa moab: at si eglon ay lalaking napakataba. 

at nang siya'y matapos makapaghandog nang kaloob, ay pinapagpaalam niya ang manga tao na nagdala 
nang kaloob. 

nguni't siya nga ay bumalik mula sa tibagan nang bato na nasa piling nang gilgal, at nagsabi, ako'y may 
isang pasugong lihim sa iyo, oh hari. at kaniyang sinabi, tumahimik ka. at yaong lahat na nakatayo sa 
siping niya, ay umalis sa harap niya. 

at si aod ay naparoon sa kaniya, at siya'y nakaupong magisa sa kaniyang kabahayan na pangtaginit. at 
sinabi ni aod, ako'y may dalang pasugo sa iyo na mula sa diyos. at siya'y tumindig sa kaniyang upuan. 

at inilabas ni aod ang kaniyang kaliwang kamay, at binunot ang tabak mula sa kaniyang kanang hita, at 
isinaksak sa kaniyang tiyan: 

at pati nang puluhan ay sumuot na kasunod nang talim, at natikom ang taba sa tabak, sapagka't hindi 
niya binunot ang tabak sa kaniyang tiyan, at lumabas sa likod. 

nang magkagayo'y lumabas si aod sa pintuan, at sinarhan niya siya sa manga pintuan nang kabahayan, at 
pinagtatrangkahan. 

nang makalabas nga siya ay dumating ang kaniyang manga alila: at kanilang nakita, at, narito, ang manga 
pintuan nang kabahayan ay nakakandaduhan, at kanilang sinabi, walang pagsalang kaniyang tinatakpan 
ang kaniyang manga paa sa kaniyang silid na pangtaginit. 

at sila'y nangaghintay hanggang sa sila'y nangapahiya, at, narito, hindi niya binuksan ang manga pintuan 
nang kabahayan: kaya't sila'y kumuha nang susi, at binuksan, at, narito, ang kanilang panginoon, ay 
nakabulagtang patay sa lupa. 

at tumakas si aod samantalang sila'y nangaghihintay, at siya'y dumaan sa dako roon nang tibagan nang 
bato at tumakas hanggang sa seirath. 

at nangyari, pagdating niya, ay kaniyang hinipan ang pakakak sa lupaing maburol nang ephraim, at ang 
manga anak ni israel ay nagsilusong na kasama niya mula sa lupaing maburol, at siya'y sa unahan nila. 

at kaniyang sinabi sa kanila, sumunod kayo sa akin, sapagka't ibinigay nang panginoon ang inyong 
manga kaaway na manga moabita sa inyong kamay. at sila'y nagsilusong na kasunod niya, at sinakop ang 
manga tawiran sa jordan laban sa manga moabita, at hindi nila pinayagang tumawid doon ang sinomang 
tao. 

at sila'y sumakit sa moab nang panahong yaon nang may sangpung libong lalake, bawa't lalaking may 
loob, at bawa't lalaking may tapang, at doo'y walang nakatakas na lalake. 

gayon napasuko ang moab nang araw na yaon, sa ilalim nang kapangyarihan nang kamay nang israel: at 
ang lupa'y nagpahingang walong pung taon. 

at pagkatapos niya'y si samgar, na anak ni anat, ay siyang nanakit sa manga filisteo, nang anim na raang 
lalake, sa pamamagitan nang panundot sa baka: at kaniya ring iniligtas ang israel. 

at ginawa uli nang manga anak ni israel ang masama sa paningin nang panginoon, nang mamatay si aod. 
at ipinagbili sila nang panginoon sa kamay ni jabin na hari sa canaan, na naghahari sa asor; na ang puno 
sa hukbong yaon ay si sisara, na siyang tumatahan sa haroseth nang manga bansa. 

at dumaing ang manga anak ni israel sa panginoon: sapagka't siya'y may siyam na raan na karong bakal; 
at dalawang pung taong pinighati niyang mainam ang manga anak ni israel. 

si debora nga, na propetisa, asawa ni lapidoth, ay naghukom sa israel nang panahong yaon. 

at siya'y tumahan sa ilalim nang puno nang palma ni debora, sa pagitan nang rama at beth-el, sa lupaing 
maburol nang ephraim; at sinampa siya nang manga anak ni israel upang pahatol. 

at kaniyang ipinatawag si barac, na anak ni abinoam mula sa cedes-nephtali, at sinabi sa kaniya, hindi ba 
ang panginoon, ang diyos nang israel, ay nagutos na sinasabi, yumaon ka, at pumaroon ka sa bundok 
nang tabor, at magsama ka nang sangpung libong lalake sa manga anak ni nephtali at sa manga anak ni 
zabulon? 

at aking isusulong sa iyo sa ilog cison, si sisara, na puno sa hukbo ni jabin, pati nang kaniyang manga karo 
at nang kaniyang karamihan, at aking ibibigay siya sa iyong kamay. 

at sinabi ni barac sa kaniya, kung ikaw ay sasama sa akin ay paroroon nga ako: nguni't kung hindi ka 
sasama sa akin, ay hindi ako paroroon. 

at kaniyang sinabi, walang pagsalang sasama ako sa iyo: gayon ma'y ang lakad na iyong ipagpapatuloy ay 
hindi magiging sa iyong kapurihan, sapagka't ipagbibili nang panginoon si sisara sa kamay nang isang 
babae. at si debora ay tumindig at sumama kay barac sa cedes. 

at tinawag ni barac ang zabulon at ang nephtali na magkasama sa cedes, at doo'y umahon ang sangpung 
libong lalake na kasunod niya: at si debora ay umahong kasama niya. 

si heber nga na cineo ay humiwalay sa manga cineo, sa makatuwid baga'y sa manga anak ni hobab, na 
biyanan ni moises, at itinayo ang kaniyang tolda hanggang sa encina sa zaananim, na nasa siping nang 
cedes. 

at kanilang isinaysay kay sisara na si barac na anak ni abinoam ay umahon sa bundok nang tabor. 

at pinapagpisang magkakasama ni sisara ang lahat niyang manga karo, na siyam na raang karong bakal, 
at ang buong bayan na kasama niya, mula sa haroseth nang manga bansa hanggang sa ilog cison. 

at sinabi ni debora kay barac, tumindig ka, sapagka't ito ang araw na ibinigay nang panginoon si sisara sa 
iyong kamay: hindi ba lumabas ang panginoon sa harap mo? sa gayo'y lumusong si barac mula sa 
bundok nang tabor, at sangpung libong lalake ang kasunod niya. 

at nilansag nang panginoon si sisara, at lahat nang manga karo niya, at ang buong hukbo niya, nang talim 
nang tabak sa harap ni barac, at lumunsad si sisara sa kaniyang karo, at tumakas na tumakbo. 

nguni't hinabol ni barac ang manga karo, at ang hukbo, hanggang sa haroseth nang manga bansa: at ang 
buong hukbo ni sisara ay nahulog sa talim nang tabak, walang lalaking nalabi. 

gayon ma'y tumakas si sisara na tumakbo sa tolda ni jael na asawa ni heber na cineo, sapagka't may 
kapayapaan si jabin na hari sa asor at ang sangbahayan ni heber na cineo. 

at sinalubong ni jael si sisara, at sinabi sa kaniya, lumiko ka, panginoon ko, lumiko ka rito sa akin: huwag 
kang matakot. at siya'y lumiko sa kaniya sa loob nang tolda, at siya'y tinalukbungan niya nang isang 
banig. 

at sinabi niya sa kaniya, isinasamo ko sa iyo na bigyan mo ako nang kaunting tubig na mainom, sapagka't 
ako'y nauuhaw. at binuksan niya ang isang balat na sisidlan nang gatas, at pinainom niya siya, at 
tinakpan siya. 

at sinabi ni sisara sa kaniya, tumayo ka sa pintuan nang tolda, at mangyayari, na pagka ang sinoman ay 
darating at magtatanong sa iyo, at magsasabi, may tao ba riyan? na iyong sasabihin, wala. 

nang magkagayo'y kumuha si jael na asawa ni heber nang isang tulos nang tolda, at kumuha nang isang 
pamukpok sa kaniyang kamay at naparoong dahandahan sa kaniya, at itinusok ang tulos sa kaniyang 
pilipisan, at pinalagpasan siya hanggang sa lupa, sapagka't siya'y nakatulog nang mahimbing: sa gayo'y 
nanglupaypay siya at namatay. 

at, narito, sa paraang hinahabol ni barac si sisara, ay lumabas si jael na sinalubong siya, at sinabi sa 
kaniya: parito ka, at ituturo ko sa iyo ang lalake na iyong hinahanap. at siya'y naparoon sa kaniya, at, 
narito, si sisara ay nakabulagtang patay, at ang tulos ay nasa kaniyang ulo. 

gayon pinasuko nang diyos nang araw na yaon si jabin na hari sa canaan sa harap nang manga anak ni 
israel. 

at nanaig ang kamay nang manga anak ni israel nang higit at higit laban kay jabin na hari sa canaan, 
hanggang sa naigiba nila si jabin na hari sa canaan. 

nang magkagayo'y umawit si debora at si barac na anak ni abinoam nang araw na yaon, na sinasabi, 
sapagka't namatnubay ang manga tagapatnubay sa israel, sapagka't ang bayan ay humandog na kusa, 
purihin ninyo ang panginoon. 

dinggin ninyo, oh ninyong manga hari; pakinggan ninyo, oh ninyong manga prinsipe, ako, ako'y aawit sa 
panginoon, ako'y aawit nang pagpupuri sa panginoon, na diyos nang israel. 

panginoon, nang ikaw ay lumabas sa seir, nang ikaw ay yumaon mula sa bukid nang edom, ang lupa'y 
nayanig, ang langit naman ay pumatak, oo, ang manga alapaap ay nagpatak nang tubig. 

ang manga bundok ay humuho sa harap nang panginoon, pati yaong sinai, sa harap nang panginoon, 
nang diyos nang israel. 

sa manga kaarawan ni samgar na anak ni anat, sa manga kaarawan ni jael, ang manga paglalakbay ay 
naglikat, at ang manga manglalakbay ay bumagtas sa manga lihis na landas. 

ang manga pinuno ay naglikat sa israel, sila'y naglikat, hanggang sa akong si debora, ay bumangon, na 
ako'y bumangon na isang ina sa israel. 

sila'y nagsipili nang manga bagong diyos, nang magkagayo'y nagkaroon nang digma sa manga pintuang- 
bayan: may nakita kayang kalasag o sibat sa apat na pung libo sa israel? 

ang aking puso ay nasa manga gobernador sa israel, na nagsihandog na kusa sa bayan, purihin ninyo ang 
panginoon! 

saysayin ninyo, ninyong manga nakasakay sa mapuputing asno, ninyong nangakaupo sa maiinam na 
latag, at ninyong nangagsisilakad sa daan. 

malayo sa ingay nang manga manghuhutok, sa manga dakong igiban nang tubig, doon sila 
magpapanibagong magsanay sa manga matuwid na gawa nang panginoon, nang manga matuwid na 
gawa nang kaniyang pagpupuno sa israel. bumaba nga ang bayan nang panginoon sa manga pintuang- 
bayan. 

gumising ka, gumising ka, debora; gumising ka, gumising ka, bumigkas ka nang awit: bumangon ka, 
barac, at ihatid mo ang iyong manga bihag, ikaw na anak ni abinoam. 

nagsibaba nga ang nalabi sa manga mahal, at ang bayan, ang panginoon ay bumaba dahil sa akin laban 
sa manga makapangyarihan. 

sa ephraim nangagmula silang nasa amalec ang ugat, sa likuran mo, ay ang benjamin, na kasama nang 
iyong manga bayan, sa machir nangagmula ang manga gobernador, at sa zabulon yaong nangaghahawak 
nang tungkod nang pagpupuno. 

at ang manga prinsipe sa issachar ay kasama ni debora, na kung paano si issachar ay gayon si barac, sa 
libis nagsisubasob sa kaniyang paanan. sa tabi nang manga agusan nang tubig nang ruben ay nagkaroon 
nang manga dakilang pasiya nang puso. 

bakit ka nakaupo sa gitna nang manga kulungan nang tupa, upang makinig ba nang manga tawag sa 
manga kawan? sa agusan nang tubig nang ruben nagkaroon nang manga dakilang pasiya nang puso. 
ang galaad ay tumahan sa dako roon nang jordan: at ang dan, bakit siya'y natira sa manga sasakyan sa 
tubig? ang aser ay nanatili sa manga baybayin nang dagat, at nanahan sa kaniyang manga daong. 

ang zabulon ay isang bayan na isinapanganib ang kanilang buhay sa ikamamatay, at ang nephtali, ay sa 
matataas na dako nang bukiran. 

ang manga hari ay nagsiparito at nagsilaban, nang magkagayo'y nagsilaban ang manga hari nang canaan, 
sa taanach na nasa tabi nang tubig sa megiddo: sila'y hindi nagdala nang manga pakinabang na salapi. 
ang manga bituin ay nakipaglaban mula sa langit, sa kanilang paglakad sila'y nakipaglaban kay sisara. 
tinangay sila nang ilog cison, nang matandang ilog na yaon, nang ilog cison. oh kaluluwa ko, lumakad 
kang may lakas. 

nang magkagayo'y nagsiyabag ang manga kuko nang manga kabayo, dahil sa manga pagdamba, sa 
pagdamba nang kanilang manga malakas. 

sumpain ninyo si meroz, sabi nang anghel nang panginoon, sumpain ninyo nang kapaitpaitan ang manga 
tagaroon sa kaniya, sapagka't sila'y hindi naparoon na tumulong sa panginoon, na tumulong sa 
panginoon, laban sa manga makapangyarihan. 

pagpalain sa lahat nang babae si jael, ang asawa ni heber na cineo, pagpalain siya sa lahat nang babae sa 
tolda. 

siya'y humingi nang tubig, at binigyan niya nang gatas, kaniyang binigyan siya nang mantekilya sa 
pinggang mahal. 

kaniyang hinawakan nang kaniyang kamay ang tulos, at nang kaniyang kanang kamay ang pamukpok 
nang manga manggagawa, at sa pamamagitan nang pamukpok ay kaniyang sinaktan si sisara, 
pinalagpasan niya sa kaniyang ulo, oo, kaniyang tinarakan at pinalagpasan ang kaniyang pilipisan. 

sa kaniyang paanan ay nasubasob, siya'y nabuwal, siya'y nalugmok: sa kaniyang paanan siya'y 
nasubasob, siya'y nabuwal. kung saan siya sumubasob, doon siya nalugmok na patay. 

sa dungawan ay sumungaw, at sumigaw, ang ina ni sisara ay humiyaw mula sa manga silahia: bakit kaya 
ang kaniyang karo ay nagluluwat nang pagdating? bakit kaya bumabagal ang manga gulong nang 
kaniyang manga karo? 

ang kaniyang manga pantas na babae ay sumagot sa kaniya, o0, siya'y nagbalik nang sagot sa kaniyang 
sarili, 

hindi ba sila nakasumpong, hindi ba nila binahagi ang samsam? isang dalaga, dalawang dalaga sa bawa't 
lalake: kay sisara ay samsam na damit na may sarisaring kulay, samsam na sarisaring kulay ang 
pagkaburda, na sarisaring kulay, na burda sa dalawang tagiliran, na suot sa leeg nang manga bihag? 
gayon malipol ang lahat nang iyong manga kaaway, oh panginoon: nguni't yaong manga umiibig sa 
kaniya ay maging parang araw pagka lumalabas sa kaniyang kalakasan. at ang lupain ay nagpahinga na 
apat na pung taon. 

at ginawa nang manga anak ni israel yaong masama sa paningin nang panginoon: at ibinigay sila nang 
panginoon sa kamay nang madian na pitong taon. 

at ang kamay nang madian ay nanaig laban sa israel: at dahil sa madian ay gumawa ang manga anak ni 
israel nang manga kutang nangasa bundok, at nang manga yungib, at nang manga dakong matibay. 

at ganito ang nangyari, noong ang israel ay nakapaghasik, na nagsiahon ang manga madianita, at ang 
manga amalecita, at ang manga anak sa silanganan, sila'y nagsiahon laban sa kanila, 

at sila'y humantong laban sa kanila, at kanilang sinira ang bunga nang lupa, hanggang sa sila'y dumating 
sa gaza, at wala silang iniwang anoman sa israel, maging tupa, o baka man, o asno man. 

sapagka't sila'y nagsiahong dala nila ang kanilang kawan at ang kanilang manga tolda: at sila'y 
nagsipasok na parang balang sa karamihan, sila at ang kanilang manga kamelyo ay walang bilang: at 
kanilang pinasok ang lupain upang gibain. 

at ang israel ay huminang totoo dahil sa madian; at ang manga anak ni israel ay dumaing sa panginoon. 
at nangyari, nang dumaing sa panginoon ang manga anak ni israel, dahil sa madian. 

ay nagsugo ang panginoon nang isang propeta sa manga anak ni israel: at kaniyang sinabi sa kanila, 
ganito ang sabi nang panginoon nang diyos nang israel, kayo'y aking iniahon mula sa egipto, at inilabas 
ko kayo sa bahay nang pagkaalipin: 

at pinapaging laya ko kayo sa kamay nang manga taga egipto, at sa kamay nang manga pumipighati sa 
inyo, at aking pinalayas sila sa harap ninyo, at ibinigay ko sa inyo ang kanilang lupain: 

at aking sinabi sa inyo, ako ang panginoon ninyong diyos, kayo'y huwag matatakot sa manga diyos nang 
manga amorrheo, na siyang lupaing inyong tinatahanan: nguni't hindi ninyo dininig ang aking tinig. 

at ang anghel nang panginoon ay naparoon at umupo sa ilalim nang encina na nasa ophra, na kay joas na 
abiezerita: at ang kaniyang anak na si gedeon ay pumapalo nang trigo sa ubasan, upang itago sa manga 
madianita. 

at napakita ang anghel nang panginoon sa kaniya, at sinabi sa kaniya, ang panginoo'y sumasaiyo, ikaw 
lalaking makapangyarihang may tapang. 

at sinabi ni gedeon sa kaniya, oh panginoon ko, kung ang panginoon ay sumasaamin, bakit nga ang lahat 
nang ito ay sumapit sa amin? at saan naroon ang lahat niyang kababalaghang gawa na isinaysay sa amin 
nang aming manga magulang, na sinasabi, hindi ba tayo iniahon nang panginoon mula sa egipto? nguni't 
ngayo'y hiniwalayan kami nang panginoon at ibinigay kami sa kamay nang madian. 

at tiningnan siya nang panginoon, at sinabi, yumaon ka sa kalakasan mong ito, at iligtas mo ang israel sa 
kamay nang madian: hindi ba kita sinugo? 

at sinabi niya sa kaniya, oh panginoon, paanong ililigtas ko ang israel? narito, ang aking angkan ay siyang 
pinakadukha sa manases, at ako ang pinakamaliit sa bahay sangbahayan nang aking ama. 

at sinabi nang panginoon sa kaniya, walang pagsalang ako'y sasaiyo, at iyong sasaktan ang manga 
madianita na parang isang lalake. 

at sinabi niya sa kaniya, kung ngayo'y nakasumpong ako nang biyaya sa iyong paningin, ay bigyan mo 
nga ako nang isang tanda, na ikaw ang nakikipagusap sa akin. 

isinasamo ko sa iyo na huwag kang umalis dito, hanggang sa ako'y parito sa iyo, at ilabas ko ang aking 
handog, at ilapag ko sa harap mo. at kaniyang sinabi, ako'y maghihintay hanggang sa ikaw ay bumalik. 
at si gedeon ay pumasok, at naglutong madali nang isang anak nang kambing, at nang isang efa nang 
harina, nang manga munting tinapay na walang lebadura: inilagay ang karne sa isang buslo, at kaniyang 
inilagay ang sabaw sa isang palyok, at inilabas sa kaniya sa ilalim nang encina, at inihain. 

at sinabi nang anghel nang diyos sa kaniya, kunin mo ang karne at ang manga munting tinapay na 
walang lebadura at ipatong mo sa batong ito at ibuhos mo ang sabaw. at kaniyang ginawang gayon. 
nang magkagayo'y iniunat nang anghel nang panginoon ang dulo nang tungkod, na nasa kaniyang 
kamay, at sinalang ang karne at ang manga munting tinapay na walang lebadura, at napailanglang ang 
apoy sa bato, at pinugnaw ang karne at ang manga munting tinapay na walang lebadura, at ang anghel 
nang panginoon ay nawala sa kaniyang paningin. 

at nakita ni gedeon na siya ang anghel nang panginoon, at sinabi ni gedeon, aba, oh panginoon diyos! 
sapagka't aking nakita ang anghel nang panginoon na mukhaan. 

at sinabi nang panginoon sa kaniya, kapayapaan ang sumaiyo, huwag kang matakot: hindi ka 
mamamatay. 

nang magkagayo'y nagtayo roon si gedeon nang isang dambana sa panginoon, at tinawag na jehova- 
salom: hanggang sa araw na ito ay nasa sa ophra pa nang manga abiezerita. 

at nangyari nang gabi ring yaon, na sinabi nang panginoon sa kaniya, kunin mo ang toro nang iyong ama, 
ang ikalawang toro na may pitong taong katandaan, at iwasak mo ang dambana ni baal na tinatangkilik 
nang iyong ama, at putulin mo ang asera na nasa siping niyaon. 

at ipagtayo mo, sa isang paraang maayos nang isang dambana ang panginoon mong diyos sa taluktok 
nitong matibay na dako, at kunin mo ang ikalawang toro, at maghandog ka nang isang handog na 
susunugin sangpu nang kahoy nang asera na iyong puputulin. 

nang magkagayo'y kumuha si gedeon nang sangpung lalake sa kaniyang manga bataan, at ginawa ang 
ayon sa sinalita nang panginoon sa kaniya: at nangyari, na sapagka't siya'y natakot sa sangbahayan nang 
kaniyang ama at sa manga lalake sa bayan, kaya't hindi niya nagawa sa araw ay kaniyang ginawa sa gabi. 
at nang bumangong maaga ang manga lalake sa bayan nang kinaumagahan narito, ang dambana ni baal 
ay wasak, at ang asera na nasa siping niyaon ay putol, at ang ikalawang toro ay inihandog sa dambana na 
itinayo. 

at sila'y nangagsalitaan, sino ang gumawa nang bagay na ito? at nang kanilang usisain at itanong ay 
kanilang sinabi, ginawa ni gedeon na anak ni joas ang bagay na ito. 

nang magkagayo'y sinabi kay joas nang manga lalake sa bayan, ilabas mo ang iyong anak upang siya'y 
mamatay: sapagka't kaniyang iniwasak ang dambana ni baal, at sapagka't kaniyang pinutol ang asera na 
nasa siping niyaon. 

at sinabi ni joas sa lahat na nakatayong laban sa kaniya, ipagsasanggalang ba ninyo si baal? o ililigtas ba 
ninyo siya? yaong magsasanggalang sa kaniya ay papatayin samantalang umaga pa, kung siya'y diyos ay 
magsanggalang siya sa kaniyang sarili, sapagka't may nagwasak nang kaniyang dambana. 

kaya't nang araw na yaon ay tinawag siyang jerobaal, na sinasabi, magsanggalang si baal laban sa kaniya, 
sapagka't iniwasak niya ang kaniyang dambana. 

nang magkagayo'y lahat nang manga madianita, at manga amalecita at manga anak sa silanganan ay 
nagpulong, at sila'y nagtuloy at humantong sa libis nang jezreel. 

nguni't ang espiritu nang panginoon ay suma kay gedeon, at humihip siya nang isang pakakak, at ang 
manga abiezerita ay nangagkapisan sa kaniya. 

at nagsugo nang manga sugo sa buong manases, at sila man ay nangakipisan sa kaniya: at siya'y nagsugo 
nang manga sugo sa aser, at sa zabulon, at sa nephtali, at sila'y umahong sumalubong sa kanila. 

at sinabi ni gedeon sa diyos, kung iyong ililigtas ang israel sa pamamagitan nang aking kamay, gaya nang 
iyong sinalita. 

narito, aking ilalagay ang isang balat na lana sa giikan; kung dumoon lamang sa balat ang hamog, at 
maging tuyo ang buong lupa, ay malalaman ko nga na iyong ililigtas ang israel sa pamamagitan nang 
aking kamay, gaya nang iyong sinalita. 

at nagkagayon: sapagka't siya'y bumangong maaga nang kinaumagahan, at hinigpit ang buong balat, at 
piniga ang hamog sa balat, na isang tasang malaki nang tubig. 

at sinabi ni gedeon sa diyos, huwag magalab ang iyong galit laban sa akin, at magsasalita na lamang ako 
nang minsan pa: isinasamo ko sa iyo na ipasubok mo pa sa aking minsan sa pamamagitan nang balat: 
tuyuin mo ngayon ang balat lamang, at sa buong lupa ay magkaroon nang hamog. 

at ginawang gayon nang diyos nang gabing yaon: sapagka't natuyo ang balat lamang, at nagkaroon nang 
hamog sa buong lupa. 

nang magkagayo'y si jerobaal na siyang gedeon, at ang buong bayan na kasama niya ay bumangong 
maaga, at humantong sa bukal nang harod: at ang kampamento nang madian ay nasa dakong hilagaan 
nila, sa dako roon nang moreh, sa libis. 

at sinabi nang panginoon kay gedeon, ang bayang kasama mo ay totoong marami sa akin upang aking 
ibigay ang manga madianita sa kanilang kamay, baka ang israel ay magmalaki laban sa akin, na sabihin, 
aking sariling kamay ang nagligtas sa akin. 

kaya't ngayo'y yumaon ka, ipagpatawag mo sa manga pakinig nang bayan, na iyong sabihin, sinomang 
matatakutin at mapanginig, ay bumalik at pumihit mula sa bundok nang galaad. at bumalik sa bayan ang 
dalawang pu't dalawang libo, at naiwan ang sangpung libo. 

at sinabi nang panginoon kay gedeon, ang bayan ay totoong marami pa, palusungin mo sila sa tubig, at 
doo'y aking susubukin sila sa iyo: at mangyayari, na sinomang aking sabihin sa iyo, ito'y sumama sa iyo, 
yaon sumama sa iyo: at sa sinomang sabihin ko sa iyo, ito'y huwag sumama sa iyo, yao'y huwag sumama 
sa iyo. 

sa gayo'y kaniyang inilusong ang bayan sa tubig: at sinabi nang panginoon kay gedeon, bawa't humimod 
sa tubig nang kaniyang dila, gaya nang paghimod nang aso, ay iyong ihihiwalay: gayon din ang bawa't 
yumukong lumuhod upang uminom. 

at ang bilang nang manga humimod, na inilalagay ang kanilang kamay sa kanilang bibig, ay tatlong daang 
lalake: nguni't ang buong labis nang bayan ay yumukong lumuhod upang uminom nang tubig. 

at sinabi nang panginoon kay gedeon, sa pamamagitan nang tatlong daang lalake na humimod ay ililigtas 
ko kayo, at ibibigay ko ang manga madianita sa iyong kamay: at pabayaan mong ang buong bayan ay 
yumaon bawa't isa sa kanikaniyang dako. 

sa gayo'y nagbaon ang bayan sa kanilang kamay nang manga pagkain at nang kanilang manga pakakak: 
at kaniyang sinugo ang lahat nang manga lalake sa israel na bawa't isa ay umuwi sa kanikaniyang tolda, 
nguni't pinigil ang tatlong daang lalake: at ang kampamento nang madian ay nasa ibaba niya sa libis. 

at nangyari nang gabi ring yaon, na sinabi nang panginoon sa kaniya, bumangon ka, lusungin mo ang 
kampamento, sapagka't aking ibinigay sa iyong kamay. 

nguni't kung ikaw ay natatakot na lumusong, ay lumusong ka sa kampamento na kasama ni phara na 
iyong lingkod. 

at iyong maririnig kung ano ang kanilang sinasabi, at pagkatapos ang iyong manga kamay ay lalakas na 
lumusong sa kampamento. nang magkagayo'y lumusong siyang kasama si phara na kaniyang lingkod sa 
pinakahangganan nang manga lalaking may sakbat na nangasa kampamento. 

at ang manga madianita at ang manga amalecita at ang lahat nang manga anak sa silanganan ay 
nalalatag sa libis na parang balang dahil sa karamihan, at ang kanilang manga kamelyo ay walang bilang, 
na gaya nang buhangin na nasa tabi nang dagat dahil sa karamihan. 

at nang dumating si gedeon, narito, may isang lalake na nagsasaysay nang isang panaginip sa kaniyang 
kasama, at kaniyang sinabi, nanaginip ako nang isang panaginip, at, narito, isang munting tinapay na 
sebada, ay gumulong hanggang sa kampamento nang madian, at umabot sa tolda, at tinamaan yaon 
nang malakas na tuloy bumagsak, at natiwarik, na ang tolda'y lumagpak. 

at sumagot ang kaniyang kasama, at nagsabi, ito'y hindi iba, kundi ang tabak ni gedeon, na anak ni joas, 
isang lalaking israelita, na ibinigay nang diyos sa kaniyang kamay ang madian at ang buong hukbo niya. 
at nangyari, nang marinig ni gedeon ang salaysay tungkol sa panaginip, at ang pagkapaliwanag niyaon, 
na siya'y sumamba, at siya'y bumalik sa kampamento nang israel, at sinabi, tumindig kayo, sapagka't 
ibinigay nang panginoon sa inyong kamay ang hukbo nang madian. 

at binahagi niya ang tatlong daang lalake nang tatlong pulutong, at kaniyang nilagyan ang manga kamay 
nilang lahat nang manga pakakak, at manga bangang walang laman at manga sulo sa loob nang manga 
banga. 

at kaniyang sinabi sa kanila, masdan ninyo ako, at inyong parisan: at, narito, pagka ako'y dumating sa 
pinakahuling bahagi nang kampamento, ay mangyayari, na kung anong aking gawin ay siya ninyong 
gagawin. 


302 


pagka ako'y hihihip nang pakakak, ako at lahat na kasama ko, ay humihip nga naman kayo nang manga 
pakakak, sa buong palibot nang buong kampamento, at sabihin ninyo, ang tabak nang panginoon at ni 
gedeon. 

sa gayo'y si gedeon, at ang isang daang lalake na kasama niya ay napasa pinakahuling bahagi nang 
kampamento sa pasimula nang pagbabantay sa hating gabi, nang halos kahahalili lamang nang bantay: 
at sila'y humihip nang manga pakakak, at kanilang binasag ang manga banga na nasa kanilang manga 
kamay. 

at hinipan nang tatlong pulutong ang manga pakakak, at binasag ang manga banga, at itinaas ang manga 
sulo sa kanilang kaliwang kamay, at ang manga pakakak sa kanilang kanang kamay na kanilang hinihipan, 
at sila'y naghiyawan, ang tabak nang panginoon at ni gedeon. 

at sila'y nangakatayo, bawa't isa, sa kaniyang dako sa palibot nang kampamento: at ang buong hukbo ay 
tumakbo, at sila'y sumigaw at pinatakas nila. 

at hinipan nila ang tatlong daang pakakak at inilagay nang panginoon ang tabak nang bawa't isa laban sa 
kaniyang kasama, at laban sa buong hukbo: at tumakas ang hukbo hanggang sa beth-sitta sa dakong 
cerera, hanggang sa hangganan ni abelmehola, sa siping nang tabbat. 

at ang manga lalake nang israel ay nagpipisan, ang sa nephtali, at ang sa aser, at sa buong manases, at 
hinabol ang madian. 

at nagsugo si gedeon nang manga sugo sa buong lupaing maburol nang ephraim, na sinasabi, lusungin 
ninyo ang madian, at agapan ninyo ang tubig, hanggang sa beth-bara, at ang jordan. sa gayo'y ang lahat 
nang manga lalake nang ephraim ay nagkapisan, at inagapan ang tubig hanggang sa beth-bara, at ang 
jordan. 

at kanilang hinuli ang dalawang prinsipe sa madian, si oreb at si zeeb: at kanilang pinatay si oreb sa 
batuhan ni oreb at si zeeb ay kanilang pinatay sa pisaan nang ubas ni zeeb, at hinabol ang madian: at 
kanilang dinala ang manga ulo ni oreb at ni zeeb kay gedeon sa dako roon nang jordan. 

at sinabi nang manga lalake nang ephraim sa kaniya, bakit ginawa mo sa amin ang ganyan, na hindi mo 
kami tinawag nang ikaw ay yumaong makipaglaban sa madian? at siya'y pinagwikaan nilang mainam. 

at sinabi niya sa kanila, ano ang aking ginawa ngayon na paris nang inyo? di ba mainam ang pagsimot 
nang ubas nang ephraim kay sa pagaani nang sa abiezer? 

ibinigay nang diyos sa inyong kamay ang manga prinsipe sa madian, si oreb, at si zeeb, at ano ang aking 
magagawa na paris nang inyo? nang magkagayo'y ang kanilang galit sa kaniya ay lumamig, nang 
kaniyang sabihin yaon. 

at si gedeon ay dumating sa jordan, at siya'y tumawid, siya, at ang tatlong daang lalake na manga 
kasama niya, manga pagod na, ay humahabol pa. 

at sinabi niya sa manga lalake sa succoth, isinasamo ko sa inyo na bigyan ninyo nang manga tinapay ang 
bayan na sumusunod sa akin, sapagka't sila'y manga pagod, at aking hinahabol si zeba at si zalmunna, na 
manga hari sa madian. 

at sinabi nang manga prinsipe sa succoth, nasa iyo na bang kamay ngayon ang manga kamay ni zeba at 
ni zalmunna, upang bigyan namin nang tinapay ang iyong hukbo? 

at sinabi ni gedeon, kaya, pagka ibinigay nang panginoon, si zeba at si zalmunna sa aking kamay, ay akin 
ngang gagalusan ang inyong laman nang manga tinik sa ilang at nang manga dawag. 

at inahon niya mula roon ang penuel, at siya'y nagsalita sa kanila nang gayon din: at sinagot siya nang 
manga lalake sa penuel na gaya nang isinagot nang manga lalake sa succoth. 

at sinalita niya naman sa manga lalake sa penuel, na sinasabi, pagbabalik kong payapa, ay aking ilalagpak 
ang moog na ito. 

ngayo'y si zeba at si zalmunna ay nasa carcor, at ang kanilang manga hukbo na kasama nila, na may 
labing limang libong lalake, yaong lahat na nalabi sa buong hukbo nang manga anak sa silanganan: 
sapagka't nabuwal ang isang daan at dalawang pung libong lalake na humahawak nang tabak. 

at si gedeon ay umahon sa daan nang manga tumatahan sa manga tolda sa silanganan nang noba at 
jogbea, at sinaktan ang hukbo, sapagka't ang hukbo ay tiwasay. 

at si zeba at si zalmunna ay tumakas, at kaniyang hinabol sila: at kaniyang hinuli ang dalawang hari sa 
madian, na si zeba at si zalmunna, at nalito ang buong hukbo. 

at tinalikdan ni gedeon na anak ni joas ang pagbabaka, mula sa sampahan sa heres. 

at hinuli niya ang isang may kabataan sa manga lalake sa succoth, at nagusisa siya sa kaniya: at 
ipinaalam sa kaniya ang manga prinsipe sa succoth, at ang manga matanda niyaon na pitong pu't pitong 
lalake. 

at sila'y naparoon sa manga lalake sa succoth, at sinabi, narito si zeba at si zalmunna, na tungkol sa 
kanila, ay inyo akong tinuya na inyong sinasabi, nasa iyo na bang kamay ngayon ang manga kamay ni 
zeba at ni zalmunna, upang bigyan namin nang tinapay ang iyong manga lalake na manga pagod? 

at kaniyang kinuha ang manga matanda sa bayan, at manga tinik sa ilang at manga dawag, at sa 
pamamagitan nang manga yaon ay kaniyang tinuruan ang manga lalake sa succoth. 

at kaniyang inilagpak ang moog nang penuel, at pinatay ang manga lalake sa bayan. 

nang magkagayo'y kaniyang sinabi kay zeba at kay zalmunna. anong manga lalake yaong inyong pinatay 
sa tabor? at sila'y sumagot, kung ano ikaw ay gayon sila; bawa't isa'y nahuhuwad sa manga anak nang 
isang hari. 

at kaniyang sinabi, sila'y aking manga kapatid, na manga anak nang aking ina: buhay ang panginoon, 
kung inyong iniligtas sana silang buhay, disin hindi ko kayo papatayin. 

at sinabi niya kay jether na kaniyang panganay, bangon, at patayin mo sila. nguni't ang bata'y hindi 
humawak nang tabak: sapagka't siya'y natakot, dahil sa siya'y bata pa. 

nang magkagayo'y sinabi ni zeba at ni zalmunna, bumangon ka, at daluhungin mo kami: sapagka't kung 
paano ang pagkalalake ay gayon ang kaniyang lakas. at bumangon si gedeon, at pinatay si zeba at si 
zalmunna, at kinuha ang manga pahiyas na may anyong kalahating buwan na nasa manga leeg nang 
kanilang manga kamelyo. 

nang magkagayo'y sinabi nang manga lalake nang israel kay gedeon, magpuno ka sa amin ngayon, ikaw 
at ang iyong anak, sapagka't iniligtas mo kami sa kamay nang madian. 

at sinabi ni gedeon sa kanila, hindi ako magpupuno sa inyo, o magpupuno man ang aking anak sa inyo: 
ang panginoon ang magpupuno sa inyo. 

at sinabi ni gedeon sa kanila, hangad ko ang isang kahilingan sa inyo, na bigyan ako nang bawa't isa sa 
inyo nang manga hikaw na kaniyang samsam. (sapagka't sila'y may manga gintong hikaw, dahil sa sila'y 
manga ismaelita.) 

at sumagot sila, ibibigay namin nang buong pagibig. at sila'y naglatag nang isang balabal, at inilagay roon 
nang bawa't isa ang manga hikaw na kaniyang samsam. 

at ang timbang nang manga gintong hikaw na kaniyang hiniling, ay isang libo at pitong daang siklong 
ginto, bukod pa ang manga pahiyas na may anyong kalahating buwan, at ang manga hikaw at ang manga 
damit na morado na suot nang manga hari sa madian, at bukod pa ang manga tanikala na nangasa leeg 
nang manga kamelyo. 

at ginawang epod ni gedeon at inilagay sa kaniyang bayan, sa makatuwid baga'y sa ophra: at ang buong 
israel ay naparoroon na sumasamba sa kaniya roon: at siyang naging ikinasilo ni gedeon at nang 
kaniyang sangbahayan. 

gayon napasuko ang madian sa harap nang manga anak ni israel, at hindi na nila itinaas pa ang kanilang 
ulo. at ang lupain ay nagpahingang apat na pung taon sa manga araw ni gedeon. 

at si jerobaal na anak ni joas ay yumaon at tumahan sa kaniyang sariling bahay. 

at nagkaroon si gedeon nang pitong pung anak na lumabas sa kaniyang manga balakang: sapagka't siya'y 
mayroong maraming asawa. 

at ang kaniyang babae na nasa sichem ay nagkaanak naman sa kaniya nang isang lalake, at kaniyang 
tinawag ang pangalan na abimelech. 


304 


at namatay si gedeon na anak ni joas na may mabuting katandaan at inilibing sa libingan ni joas na 
kaniyang ama, sa ophra nang manga abiezerita. 

at nangyari, pagkamatay ni gedeon, na ang manga anak ni israel ay bumalik at sumamba sa manga baal, 
at ginawang kanilang diyos ang baal-berith. 

at hindi naalaala nang manga anak ni israel ang panginoon nilang diyos, na siyang nagpapaging laya sa 
kanila sa kamay nang lahat nilang manga kaaway sa buong palibot: 

o gumanti man lamang nang kagandahang loob sa sangbahayan ni jerobaal, na siyang gedeon ayon sa 
lahat nang kabutihan na kaniyang ipinakita sa israel. 

at si abimelech na anak ni jerobaal ay napasa sichem, sa manga kapatid nang kaniyang ina, at nagsalita 
sa kanila, at sa lahat nang angkan nang sangbahayan nang ama nang kaniyang ina, na nagsasabi, 
isinasamo ko sa inyo na inyong salitain sa manga pakinig nang lahat nang manga lalake sa sichem, kung 
ano ang magaling sa inyo, na lahat na anak ni jerobaal na pitong pung lalake ay magpuno sa inyo, o isa 
ang magpuno sa inyo? alalahanin din naman ninyo na ako ay inyong buto at inyong laman. 

at tungkol sa kaniya ay sinalita nang manga kapatid nang ina niya, sa manga pakinig nang lahat nang 
manga lalake sa sichem ang lahat nang manga salitang ito at ang kanilang puso ay kumiling na sumunod 
kay abimelech, sapagka't kanilang sinabi, siya'y ating kapatid. 

at nagbigay sila nang pitong pung putol na pilak, mula sa bahay nang baal-berith, na siyang iniupa ni 
abimelech sa manga taong hampas lupa at manga palaboy, na siyang manga sumunod sa kaniya. 

at siya'y naparoon sa bahay nang kaniyang ama sa ophra, at pinatay ang kaniyang manga kapatid na 
manga anak ni jerobaal, na pitong pung katao, sa ibabaw nang isang bato: nguni't si jotham na bunsong 
anak ni jerobaal ay nalabi, sapagka't siya'y nagtago. 

at lahat nang manga lalake sa sichem ay nagpupulong at ang buong sangbahayan ni millo, at yumaon at 
ginawang hari si abimelech sa tabi nang encina nang haliging nasa sichem. 

at nang kanilang saysayin kay jotham, siya'y yumaon at tumayo sa taluktok nang bundok gerizim, at 
inilakas ang kaniyang tinig, at sumigaw, at sinabi sa kanila, dinggin ninyo ako, ninyong manga lalake sa 
sichem, upang dinggin kayo nang diyos. 

ang manga puno nang kahoy ay naghalal nang hari na minsan, at kanilang sinabi sa puno nang olibo, 
maghari ka sa amin. 

nguni't sinabi nang puno nang olibo sa kanila, akin bang iiwan ang aking katabaan, na siyang sa akin ay 
nakapagpaparangal sa diyos at sa tao, at makipagindayunan sa manga puno nang kahoy? 

at sinabi nang manga punong kahoy sa puno nang igos, halika, at maghari ka sa amin. 

nguni't sinabi nang puno nang igos sa kanila, akin bang iiwan ang aking katamisan, at ang aking 
mabuting bunga, at yayaong makipagindayunan sa manga puno nang kahoy? 

at sinabi nang manga puno nang kahoy sa puno nang ubas, halika, at maghari ka sa amin. 

at sinabi nang puno nang ubas sa kanila, akin bang iiwan ang aking alak, na nagpapasaya sa diyos at sa 
tao, at yayaong makipagindayunan sa manga puno nang kahoy? 

nang magkagayo'y sinabi nang lahat nang manga puno nang kahoy sa dawag, halika, at maghari ka sa 
amin. 

at sinabi nang dawag sa manga puno nang kahoy, kung tunay na ako'y inyong inihahalal na hari ninyo, 
pumarito nga kayo at manganlong kayo sa aking lilim: at kung hindi ay labasan nang apoy ang dawag at 
pugnawin ang manga sedro nang libano. 

ngayon nga'y kung tapat at matuwid mong ginawang hari si abimelech, at kung gumawa kayo nang 
mabuti kay jerobaal at sa kaniyang sangbahayan, at kayo'y gumawa sa kaniya nang ayon sa marapat sa 
kaniyang manga kamay, 

(sapagka't ipinakipaglaban kayo nang aking ama at inihadlang ang kaniyang buhay, at pinapaging laya 
kayo sa kamay ni madian: 

at kayo'y bumangon laban sa sangbahayan nang aking ama sa araw na ito, at pinatay ninyo ang kaniyang 
manga anak, na pitong pung lalake, sa ibabaw nang isang bato, at ginawa ninyong hari si abimelech, na 
anak nang kaniyang aliping babae, sa manga lalake sa sichem, sapagka't siya'y inyong kapatid) 

kung tapat nga at matuwid na kayo'y gumanti kay jerobaal at sa kaniyang sangbahayan sa araw na ito, 
magalak nga kayo kay abimelech at magalak naman siya sa inyo: 

nguni't kung hindi ay labasan nang apoy si abimelech, at pugnawin ang manga lalake sa sichem, at ang 
sangbahayan ni millo, at labasan nang apoy ang manga lalake sa sichem, at ang sangbahayan ni millo, at 
pugnawin si abimelech. 

at si jotham ay tumakbong umalis, at tumakas, at napasa beer, at tumahan doon, dahil sa takot kay 
abimelech na kaniyang kapatid. 

at si abimelech ay naging prinsipe sa israel na tatlong taon. 

at nagsugo ang diyos nang isang masamang espiritu kay abimelech at sa manga lalake sa sichem, at ang 
manga lalake sa sichem ay naglilo kay abimelech. 

upang ang dahas na ginawa sa pitong pung anak ni jerobaal ay dumating, at upang ang kanilang dugo ay 
malagpak kay abimelech na kanilang kapatid, na siyang pumatay sa kanila, at sa manga lalake sa sichem, 
na nagpalakas nang kaniyang manga kamay upang patayin ang kaniyang manga kapatid. 

at binakayan siya nang manga lalake sa sichem sa manga taluktok nang manga bundukin, at kanilang 
pinagnakawan yaong lahat na dumaan sa daang yaon na malapit sa kanila, at naibalita kay abimelech. 
at dumating si gaal na anak ni ebed na kasama nang kaniyang manga kapatid, at dumaan sa sichem: at 
inilagak nang manga lalake sa sichem ang kanilang tiwala sa kaniya. 

at sila'y lumabas sa bukid, at namitas sa kanilang manga ubasan, at pinisa, at nagpapista, at napasa 
bahay nang kanilang diyos, at nagkainan at naginuman, at sinumpa si abimelech. 

at sinabi ni gaal na anak ni ebed, sino si abimelech at sino si sichem, upang, aming paglingkuran siya? 
hindi ba siya ang anak ni jerobaal? at si zebul ay kaniyang pinuno? maglingkod kayo sa manga lalake ni 
hamor na ama ni sichem: nguni't bakit kami maglilingkod sa kaniya? 

at kahi manawari ang bayang ito'y mapasa ilalim nang aking kamay. kung magkagayo'y aking hahalinhan 
si abimelech. at kaniyang sinabi kay abimelech, dagdagan mo ang iyong kawal at lumabas ka. 

at nang marinig ni zebul na puno nang bayan ang manga salita ni gaal na anak ni ebed, ay nagalab ang 
kaniyang galit. 

at lihim na nagsugo siya nang manga sugo kay abimelech, na nagsabi, narito, si gaal na anak ni ebed at 
ang kaniyang manga kapatid ay naparoon sa sichem; at, narito, kanilang pinilit ang bayan laban sa iyo. 
ngayon nga'y bumangon ka sa gabi, ikaw at ang bayan na kasama mo, at bakayan mo sa bukid: 

at mangyayari, na sa kinaumagahan, pagsikat nang araw, ay babangon kang maaga, at isasalakay mo ang 
bayan: at, narito, pagka siya at ang bayan na kasama niya ay lumabas laban sa iyo, ay magagawa mo nga 
sa kanila ang magalingin mo. 

at bumangon si abimelech, at ang buong bayan na kasama niya, sa kinagabihan at sinalakay nila ang 
sichem, na sila'y apat na pulutong. 

at lumabas si gaal na anak ni ebed, at tumayo sa pasukan nang pintuang-bayan, at si abimelech ay 
bumangon sa pagbakay at ang bayan na kasama niya. 

at nang makita ni gaal ang bayan, ay kaniyang sinabi kay zebul, narito, bumababa ang bayan mula sa 
taluktuk nang manga bundok. at sinabi ni zebul sa kaniya, iyong nakikita'y manga lilim nang manga 
bundukin, na parang manga lalake. 

at nagsalita uli si gaal, at nagsabi, tignan mo, bumababa ang bayan sa kalagitnaan nang lupain, at isang 
pulutung ay dumarating sa daan nang encina nang meonenim. 

nang magkagayo'y sinabi ni zebul sa kaniya, saan nandoon ngayon ang iyong bibig, na iyong ipinagsabi, 
sino si abimelech upang tayo'y maglingkod sa kaniya? hindi ba ito ang bayan na iyong niwalan nang 
kabuluhan? lumabas ka ngayon at lumaban sa kanila. 

at lumabas si gaal sa harap nang manga lalake sa sichem, at lumaban kay abimelech. 

at hinabol ni abimelech siya, at siya'y tumakas sa harap niya, at nabuwal ang maraming sugatan 
hanggang sa pasukan nang pintuang-bayan. 

at si abimelech ay tumahan sa aruma: at pinalayas ni zebul si gaal at ang kaniyang manga kapatid, upang 
sila'y huwag tumahan sa sichem. 

at nangyari nang kinaumagahan, na ang baya'y lumabas sa parang, at kanilang isinaysay kay abimelech. 
at kaniyang kinuha ang bayan, at binahagi niya nang tatlong pulutong, at bumakay sa parang, at siya'y 
tumingin, at narito, ang bayan ay lumabas sa kabayanan, at siya'y bumangon laban sa kanila, at sila'y 
sinaktan niya. 

at si abimelech at ang manga pulutong na kasama niya ay nagsidaluhong at nagsitayo sa pasukan nang 
pintuan nang bayan: at ang dalawang pulutong ay nagsidaluhong doon sa lahat nang nasa bukid, at sila'y 
sinaktan nila. 

at lumaban si abimelech sa bayan nang buong araw na yaon, at sinakop ang bayan, at pinatay ang bayan 
na nasa loob niyaon: at iginiba ang kabayanan at hinasikan nang asin. 

at nang mabalitaan yaon nang lahat nang manga lalake sa moog nang sichem, ay pumasok sila sa kuta 
nang bahay nang el-berith. 

at nasaysay kay abimelech, na ang lahat nang manga tao sa moog nang sichem ay nagpipisan. 

at umahon si abimelech sa bundok nang salmon, siya at ang buong bayan na kasama niya, at sumunggab 
si abimelech nang isang palakol sa kaniyang kamay, at pumutol nang isang sanga sa manga kahoy at 
itinaas, at ipinasan sa kaniyang balikat: at sinabi niya sa bayan na kasama niya, kung ano ang makita 
ninyo na gawin ko, magmadali kayo, at gawin ninyo ang aking ginawa. 

at ang buong bayan ay pumutol na gayon din ang bawa't lalake nang kanikaniyang sanga, at sumunod 
kay abimelech, at ipinaglalagay sa kuta, at sinilaban ang kuta sa pamamagitan niyaon, na ano pa't ang 
lahat nang manga lalake sa moog nang sichem ay namatay rin, na may isang libong lalake at babae. 
nang magkagayo'y naparoon si abimelech sa thebes, at humantong nang laban sa thebes, at sinakop. 
nguni't may isang matibay na moog sa loob nang bayan, at doo'y nagsitakas ang lahat na lalake at babae 
at ang lahat na nasa bayan, at sinarhan, at nagsisampa sa bubungan nang moog. 

at naparoon si abimelech sa moog, at lumaban, at lumapit sa pintuan nang moog, upang sunugin nang 
apoy. 

at hinagis nang isang babae, nang isang pangibabaw na bato nang gilingan ang ulo ni abimelech at 
nabasag ang kaniyang bungo. 

nang magkagayo'y tinawag niyang madali ang bataang kaniyang tagadala nang almas, at sinabi niya sa 
kaniya, kunin mo ang iyong tabak, at patayin mo ako, upang huwag sabihin tungkol sa akin nang manga 
tao, isang babae ang pumatay sa kaniya. at pinalagpasan siya nang kaniyang bataan, at siya'y namatay. 
at nang makita nang israel na namatay si abimelech, ay yumaon ang bawa't lalake sa kanikaniyang dako. 
ganito pinaghigantihan nang diyos ang kasamaan ni abimelech, na kaniyang ginawa sa kaniyang ama, sa 
pagpatay nang kaniyang pitong pung kapatid: 

at ang buong kasamaan nang manga lalake sa sichem ay pinaghigantihan nang diyos sa kanilang manga 
ulo: at dumating sa kanila ang sumpa ni jotham na anak ni jerobaal. 

at pagkamatay ni abimelech ay bumangon doon, upang magligtas sa israel, si tola na anak ni pua, na 
anak ni dodo, na lalake nang issachar, at siya'y tumahan sa samir sa lupaing maburol nang ephraim. 

at siya'y naghukom sa israel na dalawang pu't tatlong taon: at namatay, at inilibing sa samir. 

at pagkamatay niya'y bumangon si jair, na galaadita, at siya'y naghukom sa israel na dalawang pu't 
dalawang taon. 

at siya'y may tatlong pung anak na sumasakay sa tatlong pung asno, at sila'y may tatlong pung bayan na 
tinatawag na havot-jair hanggang sa araw na ito, na nangasa lupain nang galaad. 

at namatay si jair, at inilibing sa camon. 

at ginawa uli nang manga anak ni israel ang kasamaan sa paningin nang panginoon, at naglingkod sa 
manga baal, at kay astaroth, at sa manga diyos sa siria, at sa manga diyos sa sidon, at sa manga diyos sa 

moab, at sa manga diyos nang manga anak ni ammon, at sa manga diyos nang manga filisteo; at 
pinabayaan nila ang panginoon, at hindi naglingkod sa kaniya. 

at ang galit nang panginoon ay nagalab laban sa israel, at ipinagbili niya sila sa kamay nang manga 
filisteo, at sa kamay nang manga anak ni ammon. 

at kanilang pinahirapan at pinighati ang manga anak ni israel nang taong yaon: labing walong taong 
pinighati ang lahat nang manga anak ni israel na nangasa dako roon nang jordan sa lupain nang manga 
amorrheo, na nasa galaad. 

at ang manga anak ni ammon ay tumawid sa jordan upang lumaban naman sa juda, at sa benjamin, at sa 
sangbahayan ni ephraim; na ano pa't ang israel ay totoong pinapaghinagpis. 

at dumaing ang manga anak ni israel sa panginoon, na sinasabi, kami ay nagkasala laban sa iyo, 
sapagka't aming pinabayaan ang aming diyos, at kami ay naglingkod sa manga baal. 

at sinabi nang panginoon sa manga anak ni israel, di ba pinapaging laya ko kayo sa manga taga egipto, at 
sa manga amorrheo, sa manga anak ni ammon, at sa manga filisteo? 

ang manga sidonio man, at ang manga amalecita, at ang manga maonita ay pumighati rin sa iyo: at 
kayo'y dumaing sa akin, at pinapaging laya ko kayo sa kanilang manga kamay. 

gayon ma'y pinabayaan ninyo ako, at kayo'y naglingkod sa ibang manga diyos: kaya't hindi ko na kayo 
palalayain. 

kayo'y yumaon at dumaing sa manga diyos na inyong pinili: palayain kayo nila sa panahon nang inyong 
kapighatian. 

at sinabi nang manga anak ni israel sa panginoon, kami ay nagkasala: gawin mo sa amin anomang iyong 
mabutihin, isinasamo namin sa iyo, na iligtas mo lamang kami sa araw na ito. 

at kanilang inihiwalay ang manga diyos nang iba sa kanila, at naglingkod sa panginoon: at ang kaniyang 
kaluluwa ay nagdalamhati dahil sa karalitaan nang israel. 

nang magkagayon ang manga anak ni ammon ay nagpipisan, at humantong sa galaad. at ang manga 
anak ni israel ay nagpipisan, at humantong sa mizpa. 

at ang bayan, at ang manga prinsipe sa galaad, ay nagsangusapan, sinong tao ang magpapasimulang 
lumaban sa manga anak ni ammon? siya'y magiging pangulo nang lahat na taga galaad. 

si jephte nga na galaadita ay lalaking makapangyarihang may tapang, at siya'y anak nang isang patutot: 
at si jephte ay naging anak ni galaad. 

at ang asawa ni galaad ay nagkaanak sa kaniya nang manga lalake, at nang magsilaki ang manga anak 
nang kaniyang asawa ay kanilang pinalayas si jephte, at sinabi nila sa kaniya, ikaw ay hindi magmamana 
sa sangbahayan nang aming ama, sapagka't ikaw ay anak nang ibang babae. 

nang magkagayo'y tumakas si jephte sa harap nang kaniyang manga kapatid, at tumahan sa lupain nang 
tob: at doo'y nakipisan kay jephte ang manga lalaking walang kabuluhan, at nagsilabas na kasama niya. 
at nangyari pagkaraan nang ilang panahon, na ang manga anak ni ammon ay nakipagdigma sa israel. 

at nangyari, nang lumaban ang manga anak ni ammon sa israel, na ang manga matanda sa galaad ay 
naparoon upang sunduin si jephte mula sa lupain nang tob: 

at kanilang sinabi kay jephte, halika't ikaw ay maging aming pinuno, upang kami ay makalaban sa manga 
anak ni ammon. 

at sinabi ni jephte sa manga matanda sa galaad, di ba kayo'y napoot sa akin at pinalayas ninyo ako sa 
bahay nang aking ama? at bakit kayo'y naparito sa akin ngayon, pagka kayo'y nasa paghihinagpis? 

at sinabi nang manga matanda sa galaad kay jephte, kaya't kami ay bumabalik sa iyo ngayon, upang ikaw 
ay makasama namin, at makipaglaban sa manga anak ni ammon, at ikaw ay magiging pangulo naming 
lahat na taga galaad. 

at sinabi ni jephte sa manga matanda sa galaad, kung pauuwiin ninyo ako upang makipaglaban sa manga 
anak ni ammon, at ibigay nang panginoon sila sa harap ko, magiging pangulo ba ninyo ako? 

at sinabi nang manga matanda sa galaad kay jephte, ang panginoon ang maging saksi natin: tunay na 
ayon sa iyong salita ay siya naming gagawin. 

nang magkagayo'y si jephte ay yumaong kasama nang manga matanda sa galaad, at ginawa nila siyang 
pangulo at pinuno: at sinalita ni jephte sa mizpa ang lahat nang kaniyang salita sa harap nang 
panginoon. 

at nagsugo si jephte nang manga sugo sa hari nang manga anak ni ammon, na nagsasabi, anong 
ipinakikialam mo sa akin, na ikaw ay naparito sa akin upang lumaban sa aking lupain? 

at isinagot nang hari nang manga anak ni ammon sa manga sugo ni jephte, sapagka't sinakop nang israel 
ang aking lupain, nang siya'y umahong galing sa egipto, mula sa arnon hanggang sa jaboc, at hanggang 
sa jordan: kaya't ngayo'y ibalik mo nang payapa ang manga lupaing yaon. 

at nagsugo uli si jephte nang manga sugo sa hari nang manga anak ni ammon: 

at kaniyang sinabi sa kaniya, ganito ang sabi ni jephte, hindi sumakop ang israel nang lupain nang moab, 
o nang lupain nang manga anak ni ammon; 

kundi nang sila'y umahon mula sa egipto, at ang israel ay naglakad sa ilang hanggang sa dagat na 
mapula, at napasa cades: 

nagsugo nga ang israel nang manga sugo sa hari sa edom, na nagsasabi, isinasamo ko sa iyong paraanin 
mo ako sa iyong lupain: nguni't hindi dininig nang hari sa edom. at gayon din nagsugo siya sa hari sa 
moab, nguni't ayaw siya: at ang israel ay tumahan sa cades: 

nang magkagayo'y naglakad sila sa ilang, at lumiko sa lupain nang edom, at sa lupain nang moab, at 
napasa dakong silanganan nang lupain nang moab, at sila'y humantong sa kabilang dako nang arnon; 
nguni't hindi sila pumasok sa hangganan nang moab, sapagka't ang arnon ay siyang hangganan nang 
moab. 

at nagsugo ang israel nang manga sugo kay sehon na hari nang manga amorrheo, na hari sa hesbon, at 
sinabi nang israel sa kaniya, isinasamo namin sa iyo na paraanin mo kami sa iyong lupain hanggang sa 
aking dako. 

nguni't si sehon ay hindi tumiwala sa israel upang paraanin sa kaniyang hangganan: kundi pinisan ni 
sehon ang kaniyang buong bayan, at humantong sa jaas, at lumaban sa israel. 

at ibinigay nang panginoon, nang diyos nang israel si sehon, at ang kaniyang buong bayan sa kamay nang 
israel, at sinaktan nila sila: sa gayo'y inari nang israel ang buong lupain nang manga amorrheo, na manga 
tagaroon sa lupaing yaon. 

at kanilang inari ang buong hangganan nang manga amorrheo, mula sa arnon hanggang sa jaboc, at 
mula sa ilang hanggang sa jordan. 

ngayon nga'y inalisan nang ari nang panginoon, nang diyos nang israel ang manga amorrheo sa harap 
nang bayang israel, at iyo bang aariin ang manga iyan? 

hindi mo ba aariin ang ibinigay sa iyo ni chemos na iyong diyos upang ariin? sinoman ngang inalisan nang 
ari nang panginoon naming diyos sa harap namin, ay aming aariin. 

at ngayo'y gagaling ka pa ba sa anomang paraan kay balac na anak ni zippor, na hari sa moab? siya ba'y 
nakipagkaalit kailan man sa israel o lumaban kaya sa kanila? 

samantalang ang israel ay tumatahan sa hesbon at sa manga bayan nito, at sa aroer at sa manga bayan 
nito, at sa lahat nang manga bayang nangasa tabi nang arnon, na tatlong daang taon, bakit hindi ninyo 
binawi nang panahong yaon? 

ako nga'y hindi nagkasala laban sa iyo, kundi ikaw ang gumawa nang masama sa pakikipagdigma mo sa 
akin: ang panginoon, ang hukom, ay maging hukom sa araw na ito sa manga anak ni israel at sa manga 
anak ni ammon. 

nguni't hindi dininig nang hari nang manga anak ni ammon ang manga salita ni jephte na ipinaalam sa 
kaniya. 

nang magkagayo'y ang espiritu nang panginoon ay suma kay jephte, at siya'y nagdaan nang galaad at 
manases, at nagdaan sa mizpa nang galaad, at mula sa mizpa nang galaad ay nagdaan siya sa manga 
anak ni ammon. 

at nagpanata si jephte nang isang panata sa panginoon, at nagsabi, kung tunay na iyong ibibigay ang 
manga anak ni ammon sa aking kamay, 

ay mangyayari nga, na sinomang lumabas na sumalubong sa akin sa manga pintuan nang aking bahay, 
pagbalik kong payapa na galing sa manga anak ni ammon, ay magiging sa panginoon, at aking ihahandog 
na pinakahandog na susunugin. 

sa gayo'y nagdaan si jephte sa manga anak ni ammon upang lumaban sa kanila, at sila'y ibinigay nang 
panginoon sa kaniyang kamay. 

at sila'y sinaktan niya nang di kawasang pagpatay mula sa aroer hanggang sa minnith, na may dalawang 
pung bayan, at hanggang sa abelkeramim. sa gayo'y sumuko ang manga anak ni ammon sa manga anak 
ni israel. 

at si jephte ay naparoon sa mizpa sa kaniyang bahay, at, narito, ang kaniyang anak na babae ay 
lumalabas na sinasalubong siya nang pandereta at nang sayaw: at siya ang kaniyang bugtong na anak: 
liban sa kaniya'y wala na siyang anak na lalake o babae man. 


at nangyari, pagkakita niya sa kaniya, na kaniyang hinapak ang kaniyang damit, at sinabi, sa aba ko, aking 
anak! pinapakumbaba mo akong lubos, at ikaw ay isa sa manga bumabagabag sa akin: sapagka't aking 
ibinuka ang aking bibig sa panginoon, at hindi na ako makapanumbalik. 

at sinabi niya sa kaniya, ama ko, iyong ibinuka ang iyong bibig sa panginoon, gawin mo sa akin ang ayon 
sa ipinangusap nang iyong bibig, yamang ipinanghiganti ka nang panginoon sa iyong manga kaaway, sa 
makatuwid baga'y sa manga anak ni ammon. 

at sinabi niya sa kaniyang ama, ipagawa mo ang bagay na ito sa akin: pahintulutan mo lamang akong 
dalawang buwan, upang ako'y humayo't yumaon sa manga bundukin at aking itangis ang aking 
pagkadalaga, ako at ang aking manga kasama. 

at kaniyang sinabi, yumaon ka. at pinapagpaalam niya siyang dalawang buwan: at siya'y yumaon, siya at 
ang kaniyang manga kasama, at itinangis ang kaniyang pagkadalaga sa manga bundukin. 

at nangyari, sa katapusan nang dalawang buwan, na siya'y nagbalik sa kaniyang ama, na ginawa sa 
kaniya ang ayon sa kaniyang panata na kaniyang ipinanata: at siya'y hindi nasipingan nang lalake. at 
naging kaugalian sa israel, 

na ipinagdidiwang taon taon nang manga anak na babae nang israel ang anak ni jephte na galaadita, na 
apat na araw sa isang taon. 

at ang manga lalake nang ephraim ay nagpipisan at nagdaan sa dakong hilagaan: at sinabi nila kay 
jephte, bakit ka nagpatuloy na lumaban sa manga anak ni ammon, at hindi mo kami tinawag upang 
yumaong kasama mo? susunugin ka namin pati nang iyong bahay. 

at sinabi ni jephte sa kanila, ako at ang aking bayan ay totoong nakipaglaban sa manga anak ni ammon; 
at nang tawagan ko kayo ay hindi ninyo ako iniligtas sa kanilang kamay. 

at nang makita ko na ako'y hindi ninyo iniligtas ay aking inilagak ang aking buhay sa aking kamay, at 
ako'y nagdaan laban sa manga anak ni ammon, at sila'y ibinigay nang panginoon sa aking kamay: bakit 
nga inahon ninyo ako sa araw na ito, upang makipaglaban sa akin? 

nang magkagayo'y pinisan ni jephte ang manga lalake sa galaad, at nakipaglaban sa ephraim, at sinaktan 
nang manga lalake nang galaad ang ephraim, sapagka't kanilang sinabi, kayo'y manga tanan sa ephraim, 
kayong manga galaadita, sa gitna nang ephraim, at sa gitna nang manases. 

at sinakop nang manga galaadita ang manga tawiran sa jordan sa dako nang manga ephraimita. at 
nangyari, na pagkasinabi nang manga tanan sa ephraim na, paraanin mo ako, ay sinasabi nang manga 
lalake nang galaad sa kaniya, ikaw ba'y ephraimita? kung kaniyang sabihin, hindi; 

ay sinabi nga nila sa kaniya, sabihin mong shiboleth, at sinasabi niya, shiboleth, sapagka't hindi 
matumpakang sabihing matuwid: kung magkagayo'y kanilang hinuhuli, at pinapatay sa manga tawiran 
nang jordan: at nahulog nang panahong yaon sa ephraim ay apat na pu't dalawang libo. 

at naghukom si jephte sa israel na anim na taon. nang magkagayo'y namatay si jephte na galaadita, at 
inilibing sa isang bayan nang galaad. 

at pagkamatay niya, si ibzan na taga bethlehem ang naghukom sa israel. 

at siya'y nagkaanak nang tatlong pung lalake, at ang tatlong pung anak na babae ay kaniyang ipinadala 
sa ibang bayan, at tatlong pung anak na babae ay kaniyang ipinasok mula sa ibang bayan para sa 
kaniyang manga anak na lalake. at naghukom siya sa israel na pitong taon. 

at si ibzan ay namatay, at inilibing sa bethlehem. 

at pagkamatay niya, si elon na zabulonita ang naghukom sa israel: at naghukom siya sa israel na 
sangpung taon. 

at si elon na zabulonita ay namatay, at inilibing sa ajalon sa lupain nang zabulon. 

at pagkamatay niya, si abdon na anak ni hillel na piratonita ang naghukom sa israel. 

at siya'y nagkaroon nang apat na pung anak at tatlong pung apo na sumasakay sa pitong pung asno: at 
siya'y naghukom sa israel na walong taon. 

at si abdon na anak ni hillel na piratonita ay namatay, at inilibing sa piraton sa lupain nang ephraim, sa 
lupaing maburol nang manga amalecita. 

at ang manga anak ni israel ay gumawa uli nang kasamaan sa paningin nang panginoon, at ibinigay nang 
panginoon sila na apat na pung taon sa kamay nang manga filisteo. 

at may isang lalake sa sora sa angkan nang manga danita, na ang pangala'y manoa, at ang kaniyang 
asawa ay baog, at hindi nagkaanak. 

at napakita ang anghel nang panginoon sa babae, at nagsabi sa kaniya, narito ngayon, ikaw ay baog at 
hindi ka nagkakaanak: nguni't ikaw ay maglilihi at manganganak nang isang lalake. 

ngayon nga'y magingat ka, isinasamo ko sa iyo, at huwag kang uminom nang alak o nang inuming 
nakalalasing, at huwag kang kumain nang anomang maruming bagay: 

sapagka't, narito, ikaw ay maglilihi at manganganak nang isang lalake, at walang pangahit na daraan sa 
kaniyang ulo: sapagka't ang bata ay magiging nazareo sa diyos, mula sa tiyan: at kaniyang pasisimulang 
iligtas ang israel sa kamay nang manga filisteo. 

nang magkagayo'y ang babae'y yumaon at isinaysay sa kaniyang asawa, na sinasabi, isang lalake nang 
diyos ay naparito sa akin, at ang kaniyang anyo ay gaya nang anyo nang anghel nang diyos, na 
kakilakilabot: at hindi ko natanong siya kung siya'y taga saan, ni kaya'y sinaysay niya sa akin ang 
kaniyang pangalan: 

nguni't sinabi niya sa akin, narito, ikaw ay maglilihi, at manganganak nang isang lalake, at ngayo'y huwag 
kang uminom nang alak o nang inuming nakalalasing man, at huwag kang kumain nang anomang 
maruming bagay: sapagka't ang bata'y magiging nazareo sa diyos mula sa tiyan hanggang sa araw nang 
kaniyang kamatayan. 

nang magkagayo'y nanalangin si manoa sa panginoon, at sinabi niya, isinasamo ko sa iyo, oh panginoon, 
na pabalikin mo uli ang lalake nang diyos na iyong sinugo sa amin, at ituro sa amin kung ano ang aming 
gagawin sa bata na ipanganganak. 

at dininig nang diyos ang tinig ni manoa, at nagbalik ang anghel nang diyos sa babae habang siya'y 
nakaupo sa bukid: nguni't si manoa na kaniyang asawa ay hindi niya kasama. 

at nagmadali ang babae, at tumakbo, at isinaysay sa kaniyang asawa, at sinabi sa kaniya, narito, ang 
lalake ay napakita sa akin, yaong naparito sa akin nang ibang araw. 

at bumangon si manoa, at sumunod sa kaniyang asawa, at naparoon sa lalake, at sinabi sa kaniya, ikaw 
ba ang lalake na nagsalita sa babaing ito? at kaniyang sinabi, ako nga. 

at sinabi ni manoa, mano nawa'y mangyari ang iyong manga salita: ano ang ipagpapagawa sa bata, at 
paanong aming gagawin sa kaniya? 

at sinabi nang anghel nang panginoon kay manoa, sa lahat nang aking sinabi sa babae ay magingat siya. 

siya'y hindi makakakain nang anomang bagay na nanggagaling sa ubasan, ni uminom man lamang nang 
alak ni nang inuming nakalalasing, ni kumain man nang anomang maruming bagay, lahat nang iniutos ko 
sa kaniya ay sundin niya. 

at sinabi ni manoa sa anghel nang panginoon, isinasamo ko sa iyo na ikaw ay aming mapigil, upang 
maipagluto ka namin nang isang anak nang kambing. 

at sinabi nang anghel nang panginoon kay manoa, bagaman ako'y iyong pigilin, hindi ako kakain nang 
iyong pagkain: at kung ikaw ay maghahanda nang handog na susunugin, ay iyong nararapat ihandog sa 
panginoon. sapagka't hindi naalaman ni manoa na siya'y anghel nang panginoon. 

at sinabi ni manoa sa anghel nang panginoon, ano ang iyong pangalan, upang pangyayari nang iyong 
manga salita ay mabigyan ka namin nang karangalan? 

at sinabi nang anghel nang panginoon sa kaniya, bakit mo itinatanong ang aking pangalan, dangang 
kagilagilalas? 

sa gayo'y kumuha si manoa nang isang anak nang kambing pati nang handog na harina, at inihandog sa 
panginoon sa ibabaw nang bato: at gumawa nang kamanghamangha ang anghel, at minasdan ni manoa 
at nang kaniyang asawa. 

sapagka't nangyari, nang umilanglang sa langit ang alab mula sa dambana, na ang anghel nang 
panginoon ay napailanglang sa alab nang dambana: at minasdan ni manoa at nang kaniyang asawa; at 
sila'y nangapasubasob sa lupa. 

nguni't hindi na napakita ang anghel nang panginoon kay manoa o sa kaniyang asawa. nang 
magkagayo'y naalaman ni manoa na siya'y anghel nang panginoon. 

at sinabi ni manoa sa kaniyang asawa, walang pagsalang tayo'y mamamatay, sapagka't ating nakita ang 
diyos. 

nguni't sinabi nang asawa niya sa kaniya, kung nalulugod ang panginoon na patayin tayo, hindi sana niya 
tinanggap ang handog na sinunog at ang handog na harina sa ating kamay, ni ipinakita man sa atin ang 
lahat nang manga bagay na ito ni nasaysay man sa panahong ito, ang manga bagay na gaya nito. 

at nanganak ang babae nang isang lalake, at tinawag ang kaniyang pangalan na samson. at ang bata'y 
lumaki, at pinagpala nang panginoon. 

at pinasimulang kinilos siya nang espiritu nang panginoon sa mahanedan, sa pagitan nang sora at 
esthaol. 

at lumusong si samson sa timnah, at nakita ang isang babae sa timnah sa manga anak nang manga 
filisteo. 

at siya'y umahon, at isinaysay sa kaniyang ama at sa kaniyang ina, at sinabi, aking nakita ang isang babae 
sa timnah, sa manga anak nang manga filisteo: ngayon nga'y papagasawahin ninyo ako sa kaniya. 

nang magkagayo'y sinabi nang kaniyang ama at nang kaniyang ina sa kaniya, wala na bang babae sa 
manga anak nang iyong kapatid, o sa aking buong bayan, na ikaw ay yayaong magaasawa sa manga di 
tuling filisteo? at sinabi ni samson sa kaniyang ama, papag-asawahin mo ako sa kaniya, sapagka't siya'y 
lubhang nakalulugod sa akin. 

nguni't hindi naalaman nang kaniyang ama at nang kaniyang ina, na kalooban nang panginoon, sapagka't 
siya'y humahanap nang pagkakataon laban sa manga filisteo. nang panahong yaon nga'y nagpupuno ang 
manga filisteo sa israel. 

nang magkagayo'y lumusong si samson, at ang kaniyang ama, at ang kaniyang ina, sa timnah, at 
naparoon sa ubasan nang timnah: at, narito, isang batang leon ay umuungal laban sa kaniya, 

at ang espiritu nang panginoon ay makapangyarihang sumakaniya, at nilamuray niya siya na parang 
naglamuray nang isang batang kambing, at siya'y walang anoman sa kaniyang kamay, nguni't hindi niya 
sinaysay sa kaniyang ama o sa kaniyang ina kung ano ang kaniyang ginawa. 

at siya'y lumusong at nakipagusap sa babae, at siya'y lubhang nakalulugod kay samson. 

at pagkaraan nang sandali ay bumalik siya upang kunin niya siya, at siya'y lumiko upang tingnan ang 
patay na leon: at, narito, may isang kawan nang pukyutan sa loob nang bangkay nang leon, at pulot- 
pukyutan. 

at kaniyang dinala sa kaniyang kamay at yumaon, na kinakain niya samantalang siya'y yumayaon, at 
siya'y naparoon sa kaniyang ama at ina, at ibinigay sa kanila, at kanilang kinain; nguni't hindi niya 
sinaysay sa kanila na kaniyang kinuha ang pulot sa bangkay nang leon. 

at nilusong nang kaniyang ama ang babae: at gumawa si samson nang isang kasayahan doon, sapagka't 
kinaugaliang ginagawang gayon nang manga binata. 

at nangyari, pagkakita nila sa kaniya, na sila'y nagdala nang tatlong pung kasama, upang maging kasama 
niya. 

at sinabi ni samson sa kanila, pagbubugtungan ko kayo: kung maisaysay ninyo sa akin sa loob nang 
pitong araw na kasayahan, at inyong maturingan, ay bibigyan ko nga kayo nang tatlong pung kasuutang 
lino at tatlong pung bihisan: 

nguni't kung hindi ninyo maisaysay sa akin, ay bibigyan nga ninyo ako nang tatlong pung kasuutang lino 
at nang tatlong pung bihisan. at kanilang sinabi sa kaniya, ipagbadya mo ang iyong bugtong, upang 
aming marinig. 

at sinabi niya sa kanila, sa mangangain ay lumabas ang pagkain, at sa malakas ay lumabas ang 
katamisan. at hindi nila maisaysay sa tatlong araw. 

at nangyari, nang ikapitong araw, na kanilang sinabi sa asawa ni samson, dayain mo ang iyong asawa, 
upang maisaysay niya sa amin ang bugtong, baka ikaw ay sunugin namin at ang sangbahayan nang iyong 
ama: inanyayahan ba ninyo kami upang papaghirapin? di ba gayon? 

at umiyak ang asawa ni samson sa harap niya, at nagsabi, kinapopootan mo lamang ako, at hindi mo ako 
iniibig: ikaw ay nagbugtong nang isang bugtong sa manga anak nang aking bayan, at hindi mo isinaysay 
sa akin. at sinabi niya sa kaniya, narito, hindi ko isinaysay sa aking ama, o sa aking ina man, at akin bang 
sasaysayin sa iyo? 

at umiyak siya sa harap niya na pitong araw, habang hindi natapos ang kanilang kasayahan: at nangyari 
nang ikapitong araw, na isinaysay niya sa kaniya, sapagka't pinilit niya siya: at isinaysay niya ang bugtong 
sa manga anak nang kaniyang bayan. 

at sinabi nang manga lalake sa bayan kay samson nang ikapitong araw bago lumubog ang araw. alin kaya 
ang lalong matamis kay sa pulot? at ano pa kaya ang lalong malakas kay sa leon? at sinabi niya sa kanila. 
kung hindi kayo nag-araro nang aking dumalaga, hindi sana ninyo naturingan ang aking bugtong. 

at ang espiritu nang panginoon ay makapangyarihang sumakaniya, at siya'y lumusong sa ascalon, at 
pumatay nang tatlong pung lalake sa kanila, at kinuha ang samsam sa kanila, at ibinigay ang manga 
bihisan sa manga nakaturing nang bugtong at ang kaniyang galit ay nagalab, at siya'y umahon sa bahay 
nang kaniyang ama. 

nguni't ang asawa ni samson ay ibinigay sa kaniyang kasama, na siya niyang inaaring parang kaniyang 
kaibigan. 

nguni't nangyari pagkatapos nang sangdaling panahon, sa panahon nang pagaani nang trigo, na 
dumalaw si samson na may dalang isang anak nang kambing sa kaniyang asawa, at kaniyang sinabi, 
aking papasukin ang aking asawa sa loob nang silid. nguni't ayaw papasukin siya nang kaniyang biyanang 
lalake. 

at sinabi nang kaniyang biyanang lalake, aking tunay na inisip na iyong lubos na kinapootan siya, kaya't 
aking ibinigay siya sa iyong kasama: di ba ang kaniyang kapatid na bata ay maganda kay sa kaniya? 
isinasamo ko sa iyo na kunin mong kahalili niya. 

at sinabi ni samson sa kanila, ngayon ay wala akong ipagkakasala sa manga filisteo, kung gawan ko man 
sila nang kasamaan. 

at yumaon si samson at humuli nang tatlong daang zorra at kumuha nang manga sigsig at pinag- 
kabitkabit ang manga buntot, at nilagyan nang isang sigsig sa gitna nang pagitan nang bawa't dalawang 
buntot. 

at nang kaniyang masulsulan ang manga sigsig, ay kaniyang binitiwan sa nakatayong trigo nang manga 
filisteo at sinunog kapuwa ang manga mangdala at ang nakatayong trigo, at gayon din ang manga 
olibohan. 

nang magkagayo'y sinabi nang manga filisteo, sinong gumawa nito? at kanilang sinabi, si samson na 
manugang ni timnateo, sapagka't kaniyang kinuha ang asawa niya at ibinigay sa kaniyang kasama. at 
sumampa ang manga filisteo, at sinunog ang babae at ang kaniyang ama. 

at sinabi ni samson sa kanila, kung ginawa ninyo ang ganito ay walang pagsalang aking igaganti sa inyo, 
at pagkatapos ay magtitigil ako. 

at sinaktan niya sila, sa hita at sasapnan nang di kawasang pagpatay: at siya'y bumaba at tumahan sa 
isang guwang nang bato nang etam. 

nang magkagayo'y nagsisampa ang manga filisteo, at humantong sa juda, at nagsikalat sa lehi. 

at sinabi nang manga lalake sa juda, bakit kayo nagsisampa laban sa amin? at kanilang sinabi, upang 
gapusin si samson kung kaya't kami ay nagsisampa upang gawin sa kaniya ang gaya nang ginawa niya sa 
amin. 

nang magkagayo'y ang tatlong libong lalake sa juda ay nagsilusong sa guwang nang bato nang etam, at 
sinabi kay samson, hindi mo ba nalalaman na ang manga filisteo ay nagpupuno sa atin? ano nga itong 
ginawa mo sa amin? at sinabi niya sa kanila, kung paano ang ginawa nila sa akin ay gayon ang ginawa ko 
sa kanila. 

at sinabi nila sa kaniya, kami ay nagsilusong upang gapusin ka, upang maibigay ka namin sa kamay nang 
manga filisteo. at sinabi ni samson sa kanila, sumumpa kayo sa akin, na hindi kayo ang dadaluhong sa 
akin. 

at sinalita nila sa kaniya, hindi kundi gagapusin ka lamang namin, at ibibigay sa kanilang kamay: nguni't 
tunay na hindi ka namin papatayin. at kanilang ginapos siya nang dalawang bagong lubid, at iniahon 
mula sa bato. 

nang siya'y dumating sa lehi, ang manga filisteo ay naghihiyawan samantalang sinasalubong nila siya: at 
ang espiritu nang panginoon ay makapangyarihang sumakaniya, at ang manga lubid na nasa kaniyang 
manga bisig ay naging parang lino na nasupok sa apoy, at ang kaniyang manga tali ay nalaglag sa 
kaniyang manga kamay. 

at siya'y nakasumpong nang isang bagong panga nang asno, at iniunat ang kaniyang kamay, at kinuha, at 
ipinanakit sa isang libong lalake. 

at sinabi ni samson, sa pamamagitan nang panga nang isang asno, ay nagkabuntonbunton, sa 
pamamagitan nang panga nang isang asno ay nanakit ako nang isang libong lalake. 

at nangyari, pagkatapos niyang makapagsalita, na kaniyang inihagis ang panga na nasa kaniyang kamay, 
at ang dakong yao'y tinawag na ramath-Iehi. 

at siya'y nauhaw na mainam at tumawag sa panginoon, at sinabi, iyong ibinigay itong dakilang kaligtasan 
sa kamay nang iyong lingkod: at ngayo'y mamamatay ako dahil sa uhaw at mahuhulog sa kamay nang 
manga hindi tuli. 

nguni't binuksan nang diyos ang isang guwang na nasa lehi, at nilabasan nang tubig yaon, at nang siya'y 
makainom, ang kaniyang diwa ay nanumbalik, at siya'y nabuhay: kaya't ang pangalan niyaon ay tinawag 
na en-haccore, na nasa lehi hanggang sa araw na ito. 

at siya'y naghukom sa israel sa manga kaarawan nang manga filisteo, nang dalawang pung taon. 

at naparoon si samson sa gaza, at nakakita roon nang isang patutot at sinipingan. 

at ibinalita sa manga taga gaza na sinasabi, si samson ay naparito. at kanilang kinulong siya, at binakayan 
siya buong gabi sa pintuang-bayan, at tahimik buong gabi, na sinasabi, maghintay tayo hanggang 
magbukang liwayway, saka natin patayin siya. 

at si samson ay humiga hanggang hating gabi, at bumangon sa hating gabi at humawak sa manga pinto 
nang pintuang-bayan, at sa dalawang haligi, at kapuwa binunot, pati nang sikang, at pinasan sa kaniyang 
manga balikat, at isinampa sa taluktok nang bundok na nasa tapat nang hebron. 

at nangyari pagkatapos, na siya'y suminta sa isang babae sa libis nang sorec, na ang pangala'y dalila. 

at inahon nang manga pangulo nang manga filisteo ang babae, at sinabi sa kaniya: dayain mo siya, at 
tingnan mo kung saan naroon ang kaniyang dakilang kalakasan, at sa anong paraan mananaig kami laban 
sa kaniya upang aming matalian at mapighati siya: at bibigyan ka nang bawa't isa sa amin nang isang 
libo't isang daang putol na pilak. 

at sinabi ni dalila kay samson, saysayin mo sa akin, isinasamo ko sa iyo, kung saan naroon ang iyong 
dakilang kalakasan, at kung paanong matatalian ka upang pighatiin ka. 

at sinabi ni samson sa kaniya, kung tatalian nila ako nang pitong sariwang yantok na kailan man ay hindi 
natuyo, ay hihina ako, at ako'y magiging gaya nang alinmang tao. 

nang magkagayo'y nagdala ang manga pangulo nang manga filisteo sa kaniya nang pitong sariwang 
yantok na hindi pa natutuyo, at ipinagtali niya sa kaniya. 

ngayo'y may manga bakayna sa silid sa loob. at sinabi niya sa kaniya, narito na sa iyo ang manga filisteo, 
samson. at kaniyang pinatid ang manga yantok, na tulad sa taling estopa pagka nadidikitan nang apoy. 
sa gayo'y hindi naalaman ang kaniyang lakas. 

at sinabi ni dalila kay samson, narito, pinaglaruan mo ako, at pinagbulaanan mo ako: isinasamo ko 
ngayon sa iyo na saysayin mo sa akin kung paano matatalian ka. 

at sinabi niya sa kaniya, kung tatalian lamang nila ako nang manga bagong lubid na hindi pa nagagamit, 
ay hihina nga ako at magiging gaya nang alinmang tao. 

sa gayo'y kumuha si dalila nang manga bagong lubid, at itinali sa kaniya, at sinabi sa kaniya, narito na sa 
iyo ang manga filisteo, samson. at ang manga bakay ay nangasa silid sa loob. at pawang pinatid niya sa 
kaniyang manga bisig na parang sinulid. 

at sinabi ni dalila kay samson, hanggang dito'y pinaglaruan mo ako, at pinagbulaanan mo ako: saysayin 
mo sa akin kung paanong matatalian ka. at sinabi niya sa kaniya, kung iyong hahabihin ang pitong 
tirintas sa aking ulo nang hinabing kayo. 

at kaniyang pinagtibay nang tulos, at sinabi sa kaniya, narito na sa iyo ang manga filisteo, samson. at 
siya'y gumising sa kaniyang pagkakatulog, at binunot ang tulos nang panghabi, at ang hinabi. 

at sinabi niya sa kaniya, bakit nasasabi mo, na iniibig kita, sa bagay ang iyong puso ay hindi sumasaakin? 
pinaglaruan mo akong makaitlo, at hindi mo isinaysay sa akin kung saan nagpapahinga ang iyong 
dakilang kalakasan. 

at nangyari, nang kaniyang igiit araw araw, at kaniyang ipilit sa kaniya, na ang kaniyang loob ay naligalig 
sa ikamamatay. 

at isinaysay niya sa kaniya ang kaniyang buong taglayin sa kaniyang puso, at sinabi sa kaniya, walang 
pangahit na nagdaan sa aking ulo; sapagka't ako'y naging nazareo sa diyos mula sa tiyan nang aking ina: 
kung ako'y ahitan, hihiwalay nga sa akin ang aking lakas, at ako'y hihina, at magiging gaya nang alinmang 
tao. 

at nang makita ni dalila na sinaysay sa kaniya, ang buong taglayin niya sa kaniyang puso, ay nagsugo siya 
at tinawag ang manga pangulo nang manga filisteo, na sinasabi, ahunin pa ninyong minsan, sapagka't 
sinaysay niya sa akin ang buong taglayin niya sa kaniyang puso. nang magkagayo'y inahon siya nang 
manga pangulo nang manga filisteo, at nagdala nang salapi sa kanilang kamay. 

at pinatulog niya siya sa kaniyang manga tuhod; at nagpatawag siya nang isang lalake, at inahit ang 
pitong tirintas sa kaniyang ulo, at pinasimulan niyang pighatiin siya, at ang kaniyang lakas ay nawala. 

at sinabi niya, narito na sa iyo ang manga filisteo, samson. at siya'y gumising sa kaniyang pagkakatulog, 
at sinabi, ako'y lalabas na gaya nang dati, at ako'y magpupumiglas. nguni't hindi niya talos na ang 
panginoo'y humiwalay sa kaniya. 

at hinuli nang manga filisteo, at dinukit ang kaniyang manga mata, at inilusong nila sa gaza, at tinalian 
siya nang manga pangaw na tanso, at siya'y gumiling sa bilangguan. 

gayon ma'y nagpasimulang tumubo uli ang buhok nang kaniyang ulo, pagkatapos na siya'y maahitan. 

at nagpipisan ang manga pangulo nang manga filisteo upang maghandog nang isang dakilang hain kay 
dagon na kanilang diyos, at mangagalak: sapagka't kanilang sinabi, ibinigay nang ating diyos si samson na 
ating kaaway sa ating kamay. 

at nang makita siya nang bayan, ay kanilang pinuri ang kanilang diyos: sapagka't kanilang sinabi, ibinigay 
nang ating diyos sa ating kamay ang ating kaaway, at ang mangwawasak sa ating lupain, na pumatay sa 
marami sa atin. 

at nangyari, nang masayahan ang kanilang puso, na kanilang sinabi, tawagin si samson, upang siya'y 
ating mapaglaruan. at tinawag nga si samson mula sa bilangguan, at siya'y pinaglaruan nila. at kanilang 
inilagay sa pagitan nang manga haligi: 

at sinabi ni samson sa bata na umaakay sa kaniya sa kamay, ipahipo mo sa akin ang manga haliging 
pumipigil nang bahay, upang aking mangahiligan. 

ang bahay nga ay puno nang manga lalake at babae, at ang lahat nang manga pangulo nang manga 
filisteo ay nandoon, at sa bubungan ay may tatlong libong lalake at babae, na nanonood samantalang 
pinaglalaruan si samson. 

at tumawag si samson sa panginoon, at sinabi, oh panginoong diyos, idinadalangin ko sa iyo na 
alalahanin mo ako, at idinadalangin ko sa iyong palakasin mo ako, na minsan na lamang, oh diyos, upang 
maiganti kong paminsan sa manga filisteo ang aking dalawang mata. 

at si samson ay pumigil sa dalawang gitnang haligi na pumipigil nang bahay, at isinuhay sa manga yaon, 
ang isa sa kaniyang kanang kamay, at ang isa'y sa kaniyang kaliwa. 

at sinabi ni samson, mamatay nawa akong kasama nang manga filisteo, at iniubos niya ang kaniyang 
buong lakas, at ang bahay ay bumagsak sa manga pangulo, at sa buong bayan na nandoon sa loob. sa 
gayo'y ang nangamatay na kaniyang pinatay sa kaniyang kamatayan ay higit kay sa pinatay niya sa 
kaniyang kabuhayan. 

nang magkagayo'y lumusong ang kaniyang manga kapatid at ang buong sangbahayan nang kaniyang 
ama, at kinuha siya, at iniahon siya, at inilibing siya sa pagitan nang sora at esthaol sa libingan ni manoa 
na kaniyang ama. at siya'y naghukom sa israel na dalawang pung taon. 

at may isang lalake sa lupaing maburol nang ephraim, na ang pangala'y michas. 

at sinabi niya sa kaniyang ina, ang isang libo at isang daang putol na pilak na kinuha sa iyo, na siyang 
ikinapagtungayaw mo, at sinalita mo rin sa aking manga pakinig, narito, ang pilak ay nasa akin, aking 
kinuha. at sinabi nang kaniyang ina, pagpalain nawa nang panginoon ang aking anak. 

at isinauli niya ang isang libo at isang daang putol na pilak sa kaniyang ina, at sinabi nang kaniyang ina, 
aking tunay na itinalaga nang aking kamay ang pilak na ito sa panginoon, na ukol sa aking anak, upang 
igawa nang isang larawang inanyuan at nang isang larawang binubo: kaya ngayo'y isasauli ko sa iyo. 

at nang kaniyang isauli ang salapi sa kaniyang ina, ay kinuha nang kaniyang ina ang dalawang daang 
putol na pilak na ibinigay sa manga mangbububo, na siyang gumawa nang isang larawang inanyuan at 
nang isang larawang binubo: at nasa bahay ni michas. 

at ang lalaking si michas ay nagkaroon nang isang bahay nang manga diyos, at siya'y gumawa nang isang 
epod at manga terap at itinalaga ang isa nang kaniyang manga anak, na maging kaniyang saserdote. 
nang manga araw na yaon ay walang hari sa israel: bawa't tao'y gumagawa nang minamatuwid niya sa 
kaniyang sariling manga mata. 

at may isa namang may kabataan sa bethlehem-juda, sa angkan ni juda, na isang levita, at siya'y 
nakikipamayan doon. 

at ang lalake ay umalis sa bayan, sa bethlehem-juda, upang makipamayan kung saan siya 
makakasumpong nang matutuluyan: at siya'y naparoon sa lupaing maburol nang ephraim, sa bahay ni 
michas habang siya'y naglalakbay. 

at sinabi ni michas sa kaniya, saan ka nanggaling? at sinabi niya sa kaniya, ako'y levita sa bethlehem- 
juda, at ako'y yayaong makikipamayan kung saan ako makasumpong nang matutuluyan. 

at sinabi ni michas sa kaniya, tumahan ka sa akin, at ikaw ay maging sa akin ay isang ama at isang 
saserdote, at bibigyan kita nang sangpung putol na pilak isang taon, at nang bihisan, at nang iyong 
pagkain. sa gayo'y ang levita ay pumasok. 

at ang levita ay nakipagkasundong tumahang kasama nang lalake: at ang binata sa kaniya'y parang isa sa 
kaniyang manga anak. 

at itinalaga ni michas ang levita, at ang binata ay naging kaniyang saserdote, at nasa bahay ni michas. 
nang magkagayo'y sinabi ni michas, ngayo'y talastas ko, na gagawan ako nang mabuti nang panginoon, 
yamang ako'y may isang levita na pinakasaserdote ko. 

nang manga araw na yaon ay walang hari sa israel: at nang panahong yaon ay humahanap ang lipi nang 
manga danita, nang isang mana na matatahanan, sapagka't hanggang sa araw na yaon, ay hindi 
nahuhulog sa manga lipi nang israel ang kanilang mana. 

at ang manga anak ni dan ay nagsugo nang limang lalake nang kanilang angkan, sa kanilang kabuoang 
bilang, nang manga lalaking may tapang, na mula sa sora, at sa esthaol, upang tiktikan ang lupain, at 
kilalanin: at sinabi nila sa kanila, kayo'y yumaon, at inyong kilalanin ang lupain. at sila'y naparoon sa 
lupaing maburol nang ephraim, sa bahay ni michas, at tumuloy roon. 

nang sila'y malapit sa bahay ni michas, ay nakilala nila ang tinig nang binatang levita: at sila'y lumiko 
roon, at sinabi nila sa kaniya, sinong nagdala sa iyo rito? at ano ang iyong ginagawa sa dakong ito? at 
anong mayroon ka rito? 

at sinabi niya sa kanila, ganito't ganito ang ginawa sa akin ni michas, at kaniyang kinayaring upahan ako, 
at ako'y naging kaniyang saserdote. 

at sinabi nila sa kaniya, isinasamo namin sa iyo na usisain mo sa diyos, upang aming maalaman, kung ang 
aming lakad ay papalarin. 

at sinabi nang saserdote sa kanila, yumaon kayong payapa: nasa harap nang panginoon ang daang 
inyong nilalakaran. 

nang magkagayo'y lumakad ang limang lalake at dumating sa lais, at nakita ang bayan na naroon, kung 
paanong sila'y tumatahan sa katiwasayan, na gaya nang manga sidonio, na tahimik at tiwasay: sapagka't 
wala sa lupain na nagaaring may kapangyarihan na makapagbibigay kahihiyan sa alin mang bagay, at 
malayo sa manga sidonio, at walang pagkikipagkasundo sa kaninoman. 

at sila'y naparoon sa kanilang manga kapatid sa sora at esthaol: at sinabi nang kanilang manga kapatid 
sa kanila, ano kayo? 

at kanilang sinabi, kayo'y bumangon at tayo'y umahon laban sa kanila: sapagka't aming nakita ang 
lupain, at, narito, napakabuti: at natatamad ba kayo? huwag kayong magmakupad na yumaon at 
pumasok upang ariin ang lupain. 

paglakad ninyo'y darating kayo sa isang bayang tiwasay, at ang lupain ay malaki: sapagka't ibinigay nang 
diyos sa inyong kamay, isang dakong walang kakailanganing anomang bagay na nasa lupa. 

at umalis mula roon ang ilan sa angkan nang manga danita, mula sa sora at sa esthaol, na anim na raang 
lalake na may sandata nang manga kasakbatan na pangdigma. 

at sila'y yumaon, at humantong sa chiriath-jearim, sa juda; kaya't kanilang tinawag ang dakong yaon na 
mahane-dan hanggang sa araw na ito: narito, ito'y nasa likod nang chiriath-jearim. 

at sila'y nagdaan doon hanggang sa lupaing maburol nang ephraim, at naparoon sa bahay ni michas. 
nang magkagayo'y sumagot ang limang lalake na tumiktik nang lupain nang lais, at sinabi sa kanilang 
manga kapatid, nalalaman ba ninyo na mayroon sa manga bahay na ito na isang epod, at manga terap, 
at isang larawang inanyuan, at isang larawang binubo? ngayon nga'y akalain ninyo ang marapat ninyong 
gawin. 

at sila'y lumiko roon, at naparoon sa bahay nang binatang levita, sa makatuwid baga'y hanggang sa 
bahay ni michas, at tinanong nila siya nang kaniyang kalagayan. 

at ang anim na raang lalake na may sandata nang kanilang manga kasakbatan na pangdigma, na pawang 
manga anak ni dan, ay nagsitayo sa pasukan nang pintuang-bayan. 

at ang limang lalake na yumaong tumiktik nang lupain ay nagsiahon at pumasok doon, at kinuha ang 
larawang inanyuan, at ang epod, at ang manga terap, at ang larawang binubo, at ang saserdote ay 
nakatayo sa pasukan nang pintuang-bayan na kasama nang anim na raang lalake na may sandata nang 
kanilang manga kasakbatang pangdigma. 

at nang pumasok ang manga ito sa bahay ni michas, at makuha ang larawang inanyuan, ang epod, at ang 
manga terap, at ang larawang binubo, ay sinabi nang saserdote sa kanila, ano ang inyong gagawin? 

at sinabi nila sa kaniya, pumayapa ka, itakip mo ang iyong kamay sa iyong bibig at sumama ka sa amin, at 
maging ama at saserdote ka namin: magaling ba kaya sa iyo ang maging saserdote sa bahay nang isang 
lalake o maging saserdote sa isang lipi at sa isang angkan sa israel? 

at natuwa ang puso nang saserdote, at kaniyang kinuha ang epod, at ang manga terap, at ang larawang 
inanyuan, at yumaon sa gitna nang bayan. 

sa gayo'y bumalik sila, at yumaon, at inilagay ang manga bata at ang kawan, at ang manga daladalahan, 
sa unahan nila. 

nang sila'y malayo na sa bahay ni michas, ang manga lalaking nasa manga bahay na kalapit nang bahay 
ni michas ay nagpipisan at inabot ang manga anak ni dan. 

at kaniyang sinigawan ang manga anak ni dan. at inilingon nila ang kanilang manga mukha, at sinabi kay 
michas, anong mayroon ka, na ikaw ay nagpisan nang ganyang pulutong? 

at kaniyang sinabi, inyong kinuha ang aking manga diyos na aking ginawa, at ang saserdote, at kayo'y 
yumaon, at ano pang mayroon ako? at bakit nga sasabihin ninyo sa akin, anong mayroon ka? 

at sinabi nang manga anak ni dan sa kaniya, huwag nang marinig ang iyong tinig, baka daluhungin ka 
nang manga mapusok na kasama, at iyong iwala ang iyong buhay, pati nang buhay nang iyong 
sangbahayan. 

at ipinagpatuloy nang manga anak ni dan ang kanilang lakad: at nang makita ni michas na sila'y totoong 
malakas kay sa kaniya, ay bumalik at umuwi sa kaniyang bahay. 

at kanilang kinuha ang ginawa ni michas, at ang saserdote na kaniyang tinatangkilik, at naparoon sa lais, 
sa bayang tahimik at tiwasay, at sinaktan nila nang talim nang tabak: at sinunog nila ang bayan. 

at walang magligtas, sapagka't malayo sa sidon, at sila'y walang pakikipagkasundo sa kanino man, at 
nasa libis na lumalaganap sa dakong bethrehob. at kanilang itinayo ang bayan, at tinahanan nila. 

at kanilang tinawag na dan ang pangalan nang bayan, ayon sa pangalan ni dan na kanilang ama na 
ipinanganak sa israel: gayon ma'y ang pangalan nang bayan nang una ay lais. 

at itinayo sa kanilang sarili nang manga anak ni dan ang larawang inanyuan: at si jonathan na anak ni 
gerson, na anak ni moises, siya at ang kaniyang manga anak ay siyang manga saserdote sa lipi nang 
manga danita hanggang sa araw nang pagkabihag sa lupain. 

gayon nila itinayo ang larawang inanyuan ni michas na kaniyang ginawa, sa buong panahon na ang 
bahay nang diyos ay nasa silo. 

at nangyari nang manga araw na yaon, nang walang hari sa israel, na may isang levita na nakikipamayan 
sa malayong dako nang lupaing maburol nang ephraim, na kumuha nang babae mula sa bethlehem-juda. 
at ang kaniyang babae ay nagpatutot at iniwan siya na napasa bahay nang kaniyang ama sa bethlehem- 
juda, at dumoon sa loob nang apat na buwan. 

at ang kaniyang asawa ay yumaon at sumunod sa kaniya, upang makiusap na maigi sa kaniya, na ibalik 
siya, na kasama ang kaniyang bataan, at dalawang magkatuwang na asno: at ipinasok siya nang babae sa 
bahay nang kaniyang ama: at nang makita siya nang ama nang babae, ay galak na sinalubong siya. 

at pinigil siya nang kaniyang biyanan, nang ama nang babae, at siya'y tumahang kasama niya na tatlong 
araw: sa gayo'y sila'y nagkainan at naginuman, at tumuloy roon. 

at nangyari nang ikaapat na araw, na sila'y bumangong maaga nang kinaumagahan, at siya'y bumangon 
upang yumaon: at sinabi nang ama nang babae sa kaniyang manugang, palakasin mo muna ang iyong 
puso nang isang subong tinapay, at pagkatapos ay ipagpatuloy ninyo ang inyong lakad. 

sa gayo'y naupo sila, at kumain at uminom silang dalawa: at sinabi nang ama nang babae sa lalake, 
isinasamo ko sa iyo na magsaya ka, at magpahinga sa buong gabi, at matuwa ang iyong puso. 

at ang lalake ay bumangon upang umalis, nguni't pinilit siya nang kaniyang biyanan: at siya'y tumigil uli 
roon. 

at siya'y bumangong maaga sa kinaumagahan nang ikalimang araw upang yumaon, at sinabi nang ama 
nang babae, isinasamo ko sa iyong palakasin mo muna ang iyong puso, at maghintay ka hanggang sa 
kumulimlim ang araw, at sila'y kumain, silang dalawa. 

at nang tumindig ang lalake upang yumaon, siya, at ang kaniyang babae, at ang kaniyang bataan, ay 
sinabi nang kaniyang biyanan, na ama nang kaniyang babae, sa kaniya, narito, ngayo'y ang araw ay 
gumagabi na, isinasamo ko sa inyong magpahinga sa buong gabi: narito, ang araw ay nananaw, tumigil 
dito, upang ang iyong puso ay sumaya, at bukas ay yumaon kayong maaga sa inyong paglakad, upang 
makauwi ka. 

nguni't hindi na inibig nang lalake na magpahinga roon nang gabing yaon, kundi siya'y tumindig at 
yumaon at tinapat ang jebus (na siyang jerusalem): at may dala siyang dalawang magkatuwang na asno 
na gayak, ang kaniyang babae ay kasama rin niya. 

nang sila'y nasa tabi na nang jebus, ang araw ay nananaw, at sinabi nang bataan sa kaniyang panginoon, 
isinasamo ko sa iyo na halina, at tayo'y lumiko sa bayang ito nang manga jebuseo, at tumigil dito. 

at sinabi nang kaniyang panginoon sa kaniya, hindi tayo liliko sa bayan nang iba, na hindi sa manga anak 
ni israel, kundi dadaan tayo sa gabaa. 

at sinabi niya sa kaniyang alipin, halina at tayo'y lumapit sa isa sa manga dakong ito: at tayo'y titigil sa 
gabaa o sa rama. 

sa gayo'y nagdaan sila at nagpatuloy nang kanilang paglakad: at nilubugan sila nang araw sa malapit sa 
gabaa, na nauukol sa benjamin. 

at sila'y lumiko roon, upang pumasok na tumigil sa gabaa: at sila'y pumasok, at naupo sila sa lansangan 
nang bayan: sapagka't walang taong magpatuloy sa kanila. 

at, narito, may umuwing isang matandang lalake na galing sa kaniyang paggawa sa bukid sa paglubog 
nang araw, ang lalake nga'y taga lupaing maburol nang ephraim, at nakikipamayan sa gabaa, nguni't ang 
manga tao sa dakong yaon ay manga benjamita. 

at itiningin niya ang kaniyang manga mata, at nakita niya ang naglalakbay sa lansangan nang bayan, at 
sinabi nang matandang lalake, saan ka paroroon? at saan ka nanggaling? 

at sinabi niya sa kaniya, kami ay nagdadaang mula sa bethlehem-juda na patungo sa malayong dako 
nang lupaing maburol nang ephraim, tagaroon ako at ako'y naparon sa bethlehem-juda: at ako'y 
pasasabahay nang panginoon, at walang taong magpatuloy sa akin. 

gayon man ay may dayami at damo para sa aming manga asno, at may tinapay at alak naman para sa 
akin, at sa iyong lingkod na babae, at sa batang kasama nang iyong manga lingkod: walang kakulangang 
anomang bagay, 

at sinabi nang matandang lalake, kapayapaan nawa ang sumaiyo: sa anomang paraa'y pabayaan mo sa 
akin ang lahat nang iyong manga kailangan: at huwag ka lamang tumigil sa lansangan. 

sa gayo'y kaniyang ipinasok sa kaniyang bahay, at binigyan nang pagkain ang manga asno: at sila'y 
naghugas nang kanilang manga paa, at nagkainan at naginuman. 

nang nangatutuwa na ang kanilang manga puso, narito, ang manga lalake sa bayan, na ilang hamak na 
tao, ay kinubkob ang bahay sa palibot, na hinahampas ang pintuan, at sila'y nagsalita sa may-ari nang 
bahay, sa matanda, na sinasabi, ilabas mo ang lalake na pumasok sa iyong bahay upang makilala namin 
siya. 

at lumabas sa kanila ang lalake, ang may-ari nang bahay, at sinabi sa kanila, huwag, manga kapatid ko, 
isinasamo ko sa inyong huwag kayong gumawa nang ganiyang kasamaan, yamang ang lalaking ito'y 
pumasok sa aking bahay, ay huwag ninyong gawin ang kaululang ito. 

narito, nandito ang aking anak na dalaga, at ang kaniyang babae, akin silang ilalabas ngayon, at 
pangayupapain ninyo sila, at gawin ninyo sa kanila ang magalingin ninyo sa kanila: nguni't sa lalaking ito 
ay huwag kayong gumawa nang anomang masama. 

nguni't hindi siya dininig nang manga lalake: sa gayo'y hinawakan nang lalake ang kaniyang babae at 
inilabas sa kanila: at sinipingan nila siya, at hinalay buong gabi hanggang sa kinaumagahan, at nang 
magbukang liwayway, ay pinayaon nila siya. 

nang magkagayo'y dumating ang babae, pagbubukang liwayway, at nabuwal sa pintuan nang bahay 
nang lalake, na kinaroroonan nang kaniyang panginoon, hanggang sa lumiwanag. 

at bumangon ang kaniyang panginoon nang kinaumagahan, at ibinukas ang manga pinto nang bahay, at 
lumabas na nagpatuloy nang kaniyang lakad: at, narito, ang babae na kaniyang kinakasama ay 
nakabuwal sa pintuan nang bahay, na ang kaniyang manga kamay ay nasa tayuan. 

at sinabi niya sa kaniya, bumangon ka, at tayo na, nguni't walang sumagot: nang magkagayo'y kaniyang 
isinakay sa asno, at ang lalake ay bumangon, at napasa kaniyang dako. 

at nang siya'y pumasok sa kaniyang bahay, ay kumuha siya nang isang sundang, at itinaga sa kaniyang 
babae, at pinagputolputol siya ayon sa kaniyang buto, nang labing dalawang putol: at ipinadala siya sa 
lahat nang hangganan nang israel. 

at nangyari, na lahat nang nakakita ay nagsabi, walang ganitong gawang ginawa o nakita man mula sa 
araw na umahon ang manga anak ni israel na mula sa lupain nang egipto hanggang sa araw na ito: 
kayo'y magdilidili, pumayo, at magsalita. 

nang magkagayo'y lumabas ang lahat nang manga anak ni israel, at ang kapisanan ay nagpisang gaya 
nang isang tao sa panginoon sa mizpa, mula sa dan hanggang sa beer-seba, na kalakip nang lupain nang 
galaad. 

at nagsiharap ang manga pinuno nang buong bayan, sa makatuwid baga'y nang lahat nang manga lipi 
nang israel, sa kapulungan nang bayan nang diyos, na apat na raang libong lalake na humahawak nang 
tabak. 

(nabalitaan nga nang manga anak ni benjamin na umahon ang manga anak ni israel sa mizpa.) at sinabi 
nang manga anak ni israel, saysayin ninyo sa amin kung bakit ang kasamaang ito ay nangyari? 

at ang levita, ang asawa nang babaing pinatay, ay sumagot at kaniyang sinabi, ako'y naparoon sa gabaa 
na ukol sa benjamin, ako at ang aking babae upang tumigil. 

at bumangon ang manga lalake sa gabaa laban sa akin, at kinubkob ang bahay sa palibot laban sa akin 
nang kinagabihan, ako'y kanilang pinagakalaang patayin, at kanilang dinahas ang aking babae, at siya'y 
namatay. 

at aking kinuha ang aking babae, at aking pinagputolputol, at ipinadala ko sa buong lupain nang mana 
nang israel: sapagka't sila'y nagkasala nang kalibugan at nang kaululan sa israel. 

narito, kayong manga anak ni israel, kayong lahat, ibigay ninyo rito ang inyong payo at pasiya. 

at ang buong bayan ay bumangong parang isang tao, na nagsasabi, hindi na babalik ang sinoman sa amin 
sa kaniyang tolda, ni uuwi man ang sinoman sa amin sa kaniyang bahay. 

kundi ngayo'y ito ang bagay na aming gagawin sa gabaa, magsisiahon kami laban sa kaniya na aming 
pagsasapalaran: 

at magsisikuha kami nang sangpung lalake sa isang daan, sa lahat nang manga lipi nang israel, at isang 
daan sa isang libo, at isang libo sa sangpung libo, upang ipagbaon nang pagkain ang bayan, upang 
kanilang gawin pagparoon nila sa gabaa nang benjamin ang ayon sa buong kaululang kanilang ginawa sa 
israel. 

sa gayo'y nagpipisan ang lahat nang manga lalake nang israel laban sa bayang yaon, na nagtibay na 
magkakapisang parang isang tao. 

at nagsugo ang manga lipi nang israel nang manga lalake sa buong lipi nang benjamin, na sinasabi, 
anong kasamaan ito na nangyari sa gitna ninyo? 

ngayon nga'y ibigay ninyo ang manga lalake, ang manga hamak na tao, na nasa gabaa, upang aming 
patayin sila, at alisin ang kasamaan sa israel. nguni't hindi dininig nang manga anak ni benjamin ang tinig 
nang kanilang manga kapatid na manga anak ni israel. 

at nagpisan ang manga anak ni benjamin sa manga bayang patungo sa gabaa, upang lumabas na 
makibaka laban sa manga anak ni israel. 

at ang manga anak ni benjamin ay binilang nang araw na yaon sa manga bayan, na dalawang pu't anim 
na libong lalake na humahawak nang tabak, bukod pa ang manga tumatahan sa gabaa na binilang, na 
pitong daang piling lalake. 

sa kabuoan nang bayang ito ay may pitong daang piling lalake na kaliwete: na bawa't isa'y 
nakapagpapahilagpos nang pagpapatama nang bato sa isang buhok, at hindi sumasala. 

at binilang ang manga lalake sa israel, bukod pa ang sa benjamin, ay apat na raang libong lalake na 
humahawak nang tabak: lahat nang manga ito ay manga lalaking mangdidigma. 

at bumangon ang manga anak ni israel, at nagsiahon sa beth-el upang sumangguni sa diyos, at kanilang 
sinabi, sino ang unang aahon sa amin upang makibaka laban sa manga anak ni benjamin? at sinabi nang 
panginoon, ang juda ang unang aahon. 

at nagsibangon ang manga anak ni israel sa kinaumagahan, at humantong laban sa gabaa. 

at lumabas ang manga lalake nang israel upang makibaka laban sa benjamin, at humanay ang manga 
lalake nang israel sa gabaa, sa pakikibaka laban sa kanila. 

at lumabas ang manga anak ni benjamin sa gabaa at ibinuwal sa lupa sa manga israelita sa araw na yaon 
ay dalawang pu't dalawang libong lalake. 

at ang bayan, ang manga lalake nang israel, ay nagpakatapang, at humanay uli sa pakikibaka sa dakong 
kanilang hinanayan nang unang araw. 

at nagsiahon ang manga anak ni israel, at nagsiiyak sa harap nang panginoon hanggang sa kinahapunan, 
at sila'y sumangguni sa panginoon, na sinasabi, lalapit ba uli ako upang makibaka laban sa manga anak ni 
benjamin na aking kapatid? at sinabi nang panginoon. umahon ka laban sa kanila. 

at lumapit uli ang manga anak ni israel laban sa manga anak ni benjamin nang ikalawang araw. 

at lumabas ang sa benjamin sa gabaa laban sa kanila nang ikalawang araw, at nabuwal uli sa lupa sa 
manga anak ni israel ay labing walong libong lalake: lahat nang manga ito ay humahawak nang tabak. 
nang magkagayo'y nagsiahon ang lahat nang manga anak ni israel, at ang buong bayan, at nagsiparoon 
sa bethel, at nagsiiyak, at nagsiupo roon sa harap nang panginoon, at nagsipagayuno nang araw na yaon 
hanggang sa kinahapunan, at sila'y naghandog nang manga handog na susunugin at nang manga handog 
tungkol sa kapayapaan sa harap nang panginoon. 

at itinanong nang manga anak ni israel sa panginoon (sapagka't ang kaban nang tipan nang diyos ay 
nandoon nang manga araw na yaon, 

at si phinees, na anak ni eleazar, na anak ni aaron, ay tumayo sa harap niyaon nang manga araw na 
yaon,) na sinasabi, lalabas ba ako uli upang makibaka laban sa manga anak ni benjamin na aking kapatid, 
o magtitigil ako? at sinabi nang panginoon, umahon ka, sapagka't bukas ay ibibigay ko siya sa iyong 
kamay. 

at bumakay ang israel laban sa gabaa, sa buong palibot. 

at nagsiahon ang manga anak ni israel laban sa manga anak ni benjamin nang ikatlong araw, at humanay 
laban sa gabaa, gaya nang dati. 

at ang manga anak ni benjamin ay nagsilabas laban sa bayan, na ipinalayo sa bayan, at kanilang 
pinasimulang sinaktan at pinatay ang bayan gaya nang dati, sa manga lansangan, na ang isa'y umahon sa 
beth-el, at ang isa'y sa gabaa, sa bukid, na may tatlong pung lalake nang israel. 

at sinabi nang manga anak ni benjamin, sila'y nangasaktan sa harap natin, gaya nang una. nguni't sinabi 
nang manga anak ni israel, tayo'y tumakas, at palabasin natin sila mula sa bayan hanggang sa manga 
lansangan. 

at lahat nang manga lalake sa israel ay bumangon sa kanilang dako, at nagsihanay sa baal-tamar: at ang 
manga bakay nang israel ay nagsilabas mula sa kanilang dako, sa makatuwid baga'y mula sa maare- 
gabaa. 

at nagsidating laban sa gabaa ang sangpung libong piling lalake sa buong israel, at ang pagbabaka ay 
lumala: nguni't hindi nila naalaman na ang kasamaan ay malapit na sa kanila. 

at sinaktan nang panginoon ang benjamin sa harap nang israel: at pinatay nang manga anak ni israel sa 
benjamin nang araw na yaon ay dalawang pu't limang libo at isang daang lalake: lahat nang manga ito'y 
humahawak nang tabak. 

sa gayo'y nakita nang manga anak ni benjamin na sila'y nasaktan: sapagka't binigyang kaluwagan nang 
manga lalake nang israel ang benjamin, sapagka't sila'y umaasa sa manga bakay na kanilang inilagay 
laban sa gabaa. 

at nangagmadali ang manga bakay at nagsidaluhong sa gabaa, at nangagpatuloy ang manga bakay, at 
sinugatan ang buong bayan nang talim nang tabak. 

nagkaroon nga nang palatandaan ang manga anak nang israel at ang manga bakay, na sila'y gagawa 
nang alapaap na usok na pauusukin mula sa bayan. 

at nang ang manga lalake nang israel ay nagsipihit mula sa pagbabaka, at pinasimulang sinaktan at 
pinatay nang benjamin ang manga lalake nang israel na may tatlong pung lalake: sapagka't kanilang 
sinabi, walang pagsalang sila'y nasaktan sa harap natin gaya nang unang pagbabaka. 

nguni't nang ang alapaap ay magpasimulang umilanglang mula sa bayan, sa isang haliging usok, ang 
manga benjaminita ay lumingon sa likuran, at, narito, ang apoy nang buong bayan ay napaiilanglang sa 
langit. 

at nangagbalik ang manga lalake nang israel, at ang manga lalake nang benjamin ay nangabalisa: 
sapagka't kanilang nakita na ang kasamaan ay dumating sa kanila. 

kaya't kanilang itinalikod ang kanilang likod sa harap nang manga lalake nang israel, na nangagsitungo sa 
ilang: nguni't hinabol silang mainam nang pakikibaka, at yaong nangagsilabas sa manga bayan, ay 
nagsilipol sa kanila sa gitna nang ilang. 

kanilang kinubkob ang manga benjamita sa palibot, at kanilang hinabol, at kanilang inabutan sa 
pahingahang dako hanggang sa tapat nang gabaa, sa dakong sinisikatan nang araw. 

at nabuwal sa benjamin, ay labing walong libong lalake: lahat nang manga ito ay manga lalaking may 
tapang. 

at sila'y nagsiliko at nagsitakas sa dakong ilang sa malaking bato sa rimmon. at hinabol nila sa manga 
lansangan ang limang libong lalake, at hinabol silang mainam hanggang sa gidom, at pumatay sa kanila 
nang dalawang libong lalake. 

na ano pa't lahat na nabuwal nang araw na yaon sa benjamin ay dalawang pu't limang libong lalake na 
humawak nang tabak, lahat nang manga ito ay manga lalaking may tapang. 

nguni't anim na raang lalake ay nagsiliko at nagsitakas sa dakong ilang sa malaking bato nang rimmon, at 
nagsitahan sa malaking bato nang rimmon na apat na buwan. 

at binalikan nang manga lalake nang israel ang manga anak ni benjamin, at sinugatan nila nang talim 
nang tabak, ang buong bayan, at gayon din ang kawan, at yaong lahat na kanilang nasumpungan: bukod 
dito'y yaong lahat nang manga bayan na kanilang nasumpungan ay kanilang sinilaban. 

ang manga lalake nga nang israel ay nagsisumpa sa mizpa, na nagsasabi, walang sinoman sa atin na 
magbibigay nang kaniyang anak na babae sa benjamin upang maging asawa. 

at ang bayan ay naparoon sa beth-el at umupo roon hanggang sa kinahapunan sa harap nang diyos, at 
inilakas ang kanilang manga tinig, at tumangis na mainam. 

at kanilang sinabi, oh panginoon, na diyos nang israel, bakit nangyari ito sa israel, na mababawas ngayon 
ang isang lipi sa israel? 

at nangyari nang kinabukasan, na ang bayan ay bumangong maaga, at nagtayo roon nang dambana, at 
naghandog nang manga handog na susunugin at nang manga handog tungkol sa kapayapaan. 

at sinabi nang manga anak ni israel, sino yaong hindi umahon sa lahat nang manga lipi nang israel, sa 
kapulungan sa panginoon? sapagka't sila'y gumawa nang dakilang sumpa laban doon sa hindi umahon sa 
panginoon sa mizpa, na sinasabi, walang pagsalang siya'y papatayin. 

at nangagsisi ang manga anak ni israel dahil sa benjamin na kanilang kapatid, at sinabi, may isang angkan 
na nahiwalay sa israel sa araw na ito. 

paano ang ating gagawing paghanap nang manga asawa sa kanila na nangaiwan, yamang tayo'y 
nagsisumpa sa panginoon na hindi natin ibibigay sa kanila ang ating manga anak na babae upang maging 
asawa? 

at kanilang sinabi, sino sa manga lipi nang israel ang hindi umahon sa panginoon sa mizpa? at, narito, 
walang naparoon sa kampamento sa jabes-galaad sa kapulungan. 

sapagka't nang bilangin ang bayan, narito, wala sa nagsisitahan sa jabes-galaad doon. 

at nagsugo ang kapisanan nang labing dalawang libong lalaking napaka matapang, at iniutos sa kanila, na 
sinasabi, kayo'y yumaon sugatan ninyo nang talim nang tabak ang nagsisitahan sa jabes-galaad pati ang 
manga babae at manga bata. 

at ito ang bagay na inyong gagawin: inyong lubos na lilipulin ang bawa't lalake, at bawa't babae na 
sinipingan nang lalake. 

at kanilang nasumpungan sa nagsisitahan sa jabes-galaad ay apat na raang dalaga, na hindi nakakilala 
nang lalake sa pagsiping sa kaniya: at kanilang dinala sa kampamento sa silo, na nasa lupain nang 
canaan. 

at nagsugo ang buong kapisanan at nagsalita sa manga anak ni benjamin na nangasa bato nang rimmon, 
at inihayag ang kapayapaan sa kanila. 

at bumalik ang benjamin nang panahong yaon: at ibinigay nila sa kanila ang manga babaing kanilang 
iniligtas na buhay sa manga babae sa jabes-galaad: at gayon ma'y hindi sapat sa kanila. 

at ang bayan ay nagsisi dahil sa benjamin, sapagka't ginawan nang kasiraan nang panginoon ang manga 
lipi nang israel. 

nang magkagayo'y sinabi nang manga matanda nang kapisanan, paanong ating gagawin na paghanap 
nang asawa doon sa nangatitira, yamang ang manga babae ay nalipol sa benjamin? 

at kanilang sinabi, nararapat magkaroon nang mana yaong nangakatakas sa benjamin, upang ang isang 
lipi ay huwag mapawi sa israel. 

gayon man ay hindi natin maibibigay na asawa sa kanila ang ating manga anak na babae: sapagka't ang 
manga anak ni israel ay nagsisumpa, na nangagsasabi, sumpain yaong magbigay nang asawa sa 
benjamin. 

at kanilang sinabi, narito, may isang kasayahan sa panginoon sa taon-taon sa silo, na nasa hilagaan nang 
beth-el sa dakong silanganan nang lansangan na paahon sa sichem mula sa beth-el, at sa timugan nang 
lebona. 

at kanilang iniutos sa manga anak ni benjamin, na sinasabi, kayo'y yumaon at bumakay sa manga 
ubasan, 

at tingnan ninyo, at, narito, kung ang manga anak na babae sa silo ay lumabas na sumayaw nang manga 
sayaw, lumabas nga kayo sa ubasan, at kumuha ang bawa't lalake sa inyo, nang kaniyang asawa sa 
manga anak sa silo, at yumaon kayo sa lupain nang benjamin. 


at mangyayari, na pagka ang kanilang manga magulang o ang kanilang manga kapatid ay naparito upang 
kami ay usapin, ay aming sasabihin sa kanila, ipagkaloob na ninyo sila sa amin: sapagka't hindi namin 

kinuha na asawa sa bawa't isa sa kanila sa pagkikipagbaka: o ibinigay man ninyo sila sa kanila, sa ibang 
paraan kayo'y magkakasala. 

at ginawang gayon nang manga anak ni benjamin, at kinuha nila silang asawa ayon sa kanilang bilang, sa 
manga sumasayaw, na kanilang dinala: at sila'y yumaon at nagbalik sa kanilang mana, at itinayo ang 
manga bayan, at tinahanan nila. 

at yumaon ang manga anak ni israel mula roon nang panahong yaon, bawa't lalake ay sa kaniyang lipi at 
sa kaniyang angkan, at yumaon mula roon ang bawa't lalake na umuwi sa kaniyang mana. 

nang manga araw na yao'y walang hari sa israel: ginagawa nang bawa't isa ang matuwid sa kaniyang 
sariling manga mata. 

at nangyari nang manga kaarawan nang humatol ang manga hukom, na nagkagutom sa lupain. at isang 
lalaking taga bethlehem-juda ay yumaong nakipamayan sa lupain nang moab, siya, at ang kaniyang 
asawa, at ang kaniyang dalawang anak na lalake. 

at ang pangalan nang lalake ay elimelech, at ang pangalan nang kaniyang asawa ay noemi, at ang 
pangalan nang kaniyang dalawang anak ay mahalon at chelion, manga ephrateo na taga bethlehem- 
juda. at sila'y naparoon sa lupain nang moab, at nanirahan doon. 

at si elimelech na asawa ni noemi ay namatay: at siya'y naiwan at ang kaniyang dalawang anak. 

at sila'y nagsipagasawa sa manga babae sa moab, ang pangalan nang isa'y orpha, at ang pangalan nang 
isa'y ruth: at sila'y tumahan doon na may sangpung taon. 

at namatay kapuwa si mahalon at si chelion: at ang babae ay naiwan nang kaniyang dalawang anak at 
nang kaniyang asawa. 

nang magkagayo'y bumangon siya na kasama nang kaniyang dalawang manugang upang siya'y bumalik 
mula sa lupain nang moab: sapagka't kaniyang nabalitaan sa lupain nang moab kung paanong dinalaw 
nang panginoon ang kaniyang bayan sa pagbibigay sa kanila nang tinapay. 

at siya'y umalis sa dakong kaniyang kinaroroonan, at ang kaniyang dalawang manugang na kasama niya: 
at sila'y yumaon upang bumalik sa lupain nang juda. 

at sinabi ni noemi sa kaniyang dalawang manugang, kayo'y yumaon, na bumalik ang bawa't isa sa inyo sa 
bahay nang kaniyang ina: gawan nawa kayo nang magaling nang panginoon, na gaya nang inyong ginawa 
sa manga namatay at sa akin. 

ipagkaloob nawa nang panginoon na kayo'y makasumpong nang kapahingahan, bawa't isa sa inyo sa 
bahay nang kaniyang asawa. nang magkagayo'y kaniyang hinagkan sila: at inilakas nila ang kanilang tinig 
at nagsiiyak. 

at sinabi nila sa kaniya, hindi, kundi kami ay babalik na kasama mo sa iyong bayan. 

at sinabi ni noemi, kayo'y magsibalik, manga anak ko: bakit kayo'y yayaong kasama ko? may manga anak 
pa ba ako sa aking tiyan, na magiging inyong manga asawa? 

kayo'y magsibalik, manga anak ko, magpatuloy kayo nang inyong lakad, sapagka't ako'y totoong 
matanda na upang magkaroon pa nang asawa. kung aking sabihin, ako'y may pagasa, kung ako'y 
magkaasawa man ngayong gabi, at ako'y magkakaanak man, 

maghihintay kaya kayo hanggang sa sila'y lumaki? magbabawa kaya kayo na magkaasawa? huwag, 
manga anak ko: sapagka't daramdamin kong mainam dahil sa inyo, sapagka't ang kamay nang 
panginoon ay nanaw laban sa akin. 

at inilakas nila ang kanilang tinig at nagsiiyak uli: at hinagkan ni orpha ang kaniyang biyanan, nguni't si 
ruth ay yumakap sa kaniya. 

at sinabi niya, narito, ang iyong hipag ay bumalik na sa kaniyang bayan, at sa kaniyang diyos, bumalik 
kang sumunod sa iyong hipag. 

at sinabi ni ruth, huwag mong ipamanhik na kita'y iwan, at bumalik na humiwalay sa iyo: sapagka't kung 
saan ka pumaroon, ay paroroon ako: at kung saan ka tumigil, ay titigil ako: ang iyong bayan ay magiging 
aking bayan, at ang iyong diyos ay aking diyos: 

kung saan ka mamatay, ay mamamatay ako, at doon ako ililibing, hatulan ako nang panginoon at lalo na, 
maliban ang kamatayan ang maghiwalay sa iyo at sa akin. 

at nang makita ni noemi na mapilit nang pagsama sa kaniya, ay tumigil nang pagsasalita sa kaniya. 

sa gayo'y yumaon silang dalawa hanggang sa sila'y dumating sa bethlehem. at nangyari, nang sila'y 
dumating sa bethlehem, na ang buong bayan ay napataka sa kanila, at sinabi nang manga babae, ito ba'y 
si noemi? 

at sinabi niya sa kanila, huwag na ninyo akong tawaging noemi, tawagin ninyo akong mara: sapagka't 
ginawan ako nang kapaitpaitan nang makapangyarihan sa lahat. 

ako'y umalis na puno, at ako'y iniuwi nang panginoon na walang dala. bakit ninyo ako tinatawag na 
noemi, yamang ang panginoon ay nagpatotoo laban sa akin, at dinalamhati ako nang makapangyarihan 
sa lahat? 

sa gayo'y nagsibalik si noemi at si ruth na moabita, na kaniyang manugang na kasama niya, na nagsibalik 
mula sa lupain nang moab: at sila'y nagsidating sa bethlehem sa pasimula nang pagaani nang sebada. 

at si noemi ay may kamaganak nang kaniyang asawa, isang mayamang makapangyarihan, sa angkan ni 
elimelech, at ang pangalan niya'y booz. 

at sinabi ni ruth na moabita kay noemi, paparoonin mo ako ngayon sa bukid, at mamulot nang manga 
uhay sa likuran niyaong aking kasumpungan nang biyaya sa paningin. at sinabi niya sa kaniya, yumaon 
ka, anak ko. 

at siya'y yumaon at naparoon, at namulot sa bukid sa likuran nang manga mangaani: at nagkataong 
dumating sa bahagi nang lupa na nauukol kay booz, na sa angkan ni elimelech. 

at, narito, si booz ay nanggaling sa bethlehem, at nagsabi sa manga mangaani, ang panginoo'y sumainyo 
nawa. at sila'y sumagot sa kaniya, pagpalain ka nawa nang panginoon. 

nang magkagayo'y sinabi ni booz sa kaniyang lingkod na kaniyang katiwala sa manga mangaani, sinong 
babae ito? 

at ang lingkod na katiwala sa manga mangaani ay sumagot at nagsabi, siya'y babaing moabita na 
bumalik na kasama ni noemi na mula sa lupain nang moab: 

at kaniyang sinabi, isinasamo ko sa iyong pamulutin mo ako, at papagtipunin sa likuran nang manga 
mangaani sa gitna nang manga bigkis. sa gayo'y naparoon siya at nagpatuloy, sa makatuwid baga'y mula 
sa umaga hanggang ngayon, liban sa siya'y nagpahingang sangdali sa bahay. 

nang magkagayo'y sinabi ni booz kay ruth, di mo ba naririnig, anak ko? huwag kang mamulot sa ibang 
bukid, o lumagpas man dito, kundi manahan ka ritong malapit sa piling nang aking manga alilang babae. 
itanaw mo ang iyong manga mata sa bukid na kanilang inaanihan, at sumunod ka sa kanila, di ba ibinilin 
ko sa manga bataan na huwag ka nilang gagalawin? at pagka ikaw ay nauuhaw, pumaroon ka sa manga 
banga, at uminom ka sa inigib nang manga bataan. 

nang magkagayo'y nagpatirapa siya at yumukod sa lupa, at nagsabi sa kaniya, bakit ako nakasumpong 
nang biyaya sa iyong paningin na nilingap mo ako, dangang ako'y taga ibang lupa? 

at si booz ay sumagot at nagsabi sa kaniya, ipinatalastas sa akin ang buong iyong ginawa sa iyong 
biyanan mula sa pagkamatay nang iyong asawa: at kung paanong iyong iniwan ang iyong ama at iyong 
ina, at ang lupang pinanganakan sa iyo, at ikaw ay naparito sa bayan na hindi mo nakilala nang una. 
gantihin nawa nang panginoon ang iyong gawa, at bigyan ka nawa nang lubos na ganting pala nang 
panginoon, nang diyos nang israel, sa ilalim nang manga pakpak niyaong iyong kakanlungan. 

nang magkagayo'y kaniyang sinabi, makasumpong nawa ako nang biyaya sa iyong paningin, panginoon 
ko: sapagka't ako'y iyong inaliw, at sapagka't may kagandahang loob na pinagsalitaan mo ang iyong 
lingkod, bagaman ako'y hindi gaya nang isa sa iyong manga alila. 

at sa pagkain ay sinabi ni booz sa kaniya, parito ka, at kumain ka nang tinapay, at basain mo ang iyong 
subo sa suka. at siya'y umupo sa siping nang manga mangaani: at iniabot niya sa kaniya, ang sinangag na 
trigo, at siya'y kumain, at nabusog, at lumabis. 

at nang siya'y tumindig upang mamulot, ay iniutos ni booz sa kaniyang manga bataan, na sinasabi, 
pamulutin ninyo siya hanggang sa gitna nang manga bigkis, at huwag ninyo siyang hiyain. 

at ihugot din ninyo siya nang ilan sa manga bigkis, at iwan ninyo at pamulutin niya, at huwag ninyong 
hiyain siya. 

sa gayo'y namulot siya sa bukid hanggang sa paglubog nang araw, at kaniyang hinampas yaong kaniyang 
napamulot, at may isang epa nang sebada. 

at kaniyang dinala at pumasok sa bayan: at nakita nang kaniyang biyanan ang kaniyang napamulot: at 
kaniyang inilabas at ibinigay sa kaniya ang lumabis sa kaniya pagkatapos na siya'y nabusog. 

at sinabi nang kaniyang biyanan sa kaniya, saan ka namulot ngayon? at saan ka gumawa? pagpalain 
nawa yaong lumingap sa iyo, at itinuro niya sa kaniyang biyanan kung kanino siya gumawa, at sinabi, ang 
pangalan nang lalake na aking ginawan ngayon ay booz. 

at sinabi ni noemi sa kaniyang manugang: pagpalain nawa siya nang panginoon, na hindi ikinait ang 
kaniyang kagandahang loob sa manga buhay at sa manga patay. at sinabi ni noemi sa kaniya, ang 
lalaking yaon ay isa sa manga kamaganak na malapit natin, isang pinakamalapit na kamaganak natin. 

at sinabi ni ruth na moabita, oo, sinabi niya sa akin, ikaw ay sumunod na malapit sa aking manga bataan 
hanggang sa kanilang matapos ang aking ani. 

at sinabi ni noemi kay ruth na kaniyang manugang, mabuti, anak ko, na ikaw ay lumabas na kasama nang 
kaniyang manga alila, at huwag kang masumpungan sa ibang bukid. 

sa gayo'y nakipisang maliksi na kasiping nang manga alila ni booz, upang mamulot hanggang sa 
katapusan nang pagaani nang sebada at pagaani nang trigo, at siya'y tumahang kasama nang kaniyang 
biyanan. 

at sinabi sa kaniya ni noemi na kaniyang biyanan, anak ko, hindi ba kita ihahanap nang kapahingahan, na 
ikabubuti mo? 

at ngayo'y wala ba rito si booz na ating kamaganak, na ang kaniyang manga alila ay siya mong kinasama? 
narito, kaniyang pahahanginan ang sebada ngayong gabi sa giikan. 

maligo ka nga, at magpahid ka nang langis, at magbihis ka at bumaba ka sa giikan: nguni't huwag kang 
pakilala sa lalake, hanggang siya'y makakain at makainom. 

at mangyayari, paghiga niya, na iyong tatandaan ang dakong kaniyang hihigaan, at ikaw ay papasok, at 
iyong alisan nang takip ang kaniyang manga paa, at mahiga ka, at sasabihin niya sa iyo kung ano ang 
iyong gagawin. 

at sinabi niya sa kaniya, lahat nang iyong sinasabi sa akin ay aking gagawin. 

at siya'y bumaba sa giikan, at ginawa niya ang ayon sa buong iniutos sa kaniya nang kaniyang biyanan. 

at nang si booz ay makakain at makainom, at ang kaniyang puso'y maligayahan, siya'y yumaong nahiga 
sa dulo nang bunton nang trigo: at siya'y naparoong marahan, at inalisan nang takip ang kaniyang manga 
paa, at siya'y nahiga. 

at nangyari, sa hating gabi, na ang lalake ay natakot at pumihit: at, narito, isang babae ay nakahiga sa 
kaniyang paanan. 

at sinabi niya, sino ka? at siya'y sumagot, ako'y si ruth, na iyong lingkod: iladlad mo nga ang iyong kumot 
sa iyong lingkod, sapagka't ikaw ay malapit na kamaganak. 

at kaniyang sinabi, pagpalain ka nawa nang panginoon, anak ko: ikaw ay nagpakita nang higit na 
kagandahang loob sa huli kay sa nang una, sa hindi mo pagsunod sa manga bagong tao maging sa dukha 
o sa mayaman. 

at ngayon, anak ko, huwag kang matakot, gagawin ko sa iyo ang lahat na iyong sinasabi, sapagka't buong 
bayan nang aking bayan ay nakakaalam na ikaw ay isang babaing may bait. 

at tunay nga na ako'y kamaganak na malapit, gayon man ay may kamaganak na lalong malapit kay sa 
akin. 

maghintay ka ngayong gabi, at mangyayari sa kinaumagahan, na kung kaniyang tutuparin sa iyo ang 
bahagi nang pagkakamaganak, ay mabuti: gawin niya ang bahagi nang pagkakamaganak: nguni't kundi 

niya gagawin ang bahagi nang pagkakamaganak sa iyo, ay gagawin ko nga ang bahagi nang 
pagkakamaganak sa iyo, kung paano ang panginoon ay nabubuhay: mahiga ka nga hanggang 
kinaumagahan. 

at siya'y nahiga sa kaniyang paanan hanggang kinaumagahan: at siya'y bumangong maaga bago 
magkakilala ang isa't isa. sapagka't kaniyang sinabi, huwag maalaman na ang babae ay naparoon sa 
giikan. 

at kaniyang sinabi, dalhin mo rito ang balabal na nasa ibabaw mo at hawakan, at hinawakan niya; at 
siya'y tumakal nang anim na takal na sebada, at isinunong sa kaniya, at siya'y pumasok sa bayan. 

at nang siya'y pumaroon sa kaniyang biyanan, ay sinabi niya, ano nga, anak ko? at isinaysay niya sa 
kaniya ang lahat na ginawa sa kaniya nang lalake. 

at sinabi niya, ang anim na takal na sebadang ito ay ibinigay niya sa akin: sapagka't kaniyang sinabi, 
huwag kang pumaroong walang dala sa iyong biyanan. 

nang magkagayo'y sinabi niya, maupo kang tahimik, anak ko, hanggang sa iyong maalaman kung 
paanong kararatnan nang bagay: sapagka't ang lalaking yaon ay hindi magpapahinga, hanggang sa 
kaniyang matapos ang bagay sa araw na ito. 

si booz nga'y sumampa sa pintuang-bayan, at naupo siya roon: at, narito, ang malapit na kamaganak na 
sinalita ni booz ay nagdaan, sa lalaking yao'y sinabi niya, oy, kuwan! lumiko ka, maupo ka rito. at siya'y 
lumiko, at naupo. 

at siya'y kumuha nang sangpung lalake sa manga matanda sa bayan, at sinabi, maupo kayo rito. at sila'y 
naupo. 

at sinabi niya sa malapit na kamaganak, ipinagbibili ni noemi, na bumalik na galing sa lupain nang moab, 
ang bahagi nang lupa, na naging sa ating kapatid na kay elimelech: 

at aking inisip na ipahayag sa iyo, na sabihin, bilhin mo sa harap nilang nakaupo rito, at sa harap nang 
manga matanda nang aking bayan. kung iyong tutubusin ay tubusin mo, nguni't kung hindi mo tutubusin 
ay saysayin mo nga, upang matalastas ko: sapagka't wala nang tutubos na iba pa liban sa iyo: at ako ang 
sumusunod sa iyo. at sinabi niya, aking tutubusin. 

nang magkagayo'y sinabi ni booz, anomang araw na iyong bilhin ang parang sa kamay ni noemi, ay 
marapat na iyong bilhin din ang kay ruth na moabita, na asawa nang namatay, upang ibangon ang 
pangalan nang namatay sa kaniyang mana. 

at sinabi nang malapit na kamaganak, hindi ko matutubos sa ganang akin, baka masira ang aking sariling 
mana: iyo na ang aking matuwid nang pagtubos, sapagka't hindi ko matutubos. 

ito nga ang kaugalian nang unang panahon sa israel tungkol sa pagtubos at tungkol sa pagpapalit, upang 
patotohanan ang lahat nang manga bagay: hinuhubad nang isa ang kaniyang pangyapak, at ibinibigay sa 
kaniyang kapuwa: at ito ang paraan nang pagpapatotoo sa israel. 

sa gayo'y sinabi nang malapit na kamaganak kay booz, bilhin mo sa ganang iyo. at hinubad niya ang 
kaniyang pangyapak. 

at sinabi ni booz sa manga matanda at sa buong bayan, kayo'y manga saksi sa araw na ito, na aking binili 
ang lahat nang kay elimelech, at lahat na kay chelion, at kay mahalon, sa kamay ni noemi. 

bukod dito'y si ruth na moabita, na asawa ni mahalon, ay aking binili na maging aking asawa, upang 
ibangon ang pangalan nang namatay sa kaniyang mana, upang ang pangalan nang namatay ay huwag 
mahiwalay sa gitna nang kaniyang manga kapatid, at sa pintuang-bayan nang kaniyang dako: kayo'y 
manga saksi sa araw na ito. 

at ang buong bayan na nasa pintuang-bayan, at ang manga matanda ay nagsabi, kami ay manga saksi. 
gawin nang panginoon ang babae na pumapasok sa iyong bahay, na gaya ni rachel at gaya ni lea, na 
silang dalawa ang nagtatag nang sangbahayan ni israel, at maging makapangyarihan ka sa ephrata, at 
maging bantog sa bethlehem: 

at ang iyong sangbahayan ay maging gaya nang sangbahayan ni phares, na ipinanganak ni thamar kay 
juda, sa binhi na ibibigay nang panginoon sa iyo sa batang babaing ito. 

sa gayo'y kinuha ni booz si ruth, at siya'y naging kaniyang asawa; at siya'y sumiping sa kaniya, at 
pinapaglihi nang panginoon, at siya'y nanganak nang isang lalake. 

at sinabi nang manga babae kay noemi, pagpalain ka nawa nang panginoon na hindi ka binayaan sa araw 
na ito, na mawalan nang isang malapit na kamaganak, at maging bantog nawa ang kaniyang pangalan sa 
israel. 

at siya'y magiging sa iyo ay isang tagapagsauli nang buhay, at tagapagkandili sa iyong katandaan: 
sapagka't ang inyong manugang na nagmamahal sa iyo, ay nagkaanak sa kaniya, at siya'y mahigit pa sa 
iyo kay sa pitong anak. 

at kinuha ni noemi ang bata, at inihilig sa kaniyang kandungan, at siya'y naging yaya. 

at nilagyan nang pangalan nang manga babaing kaniyang kapitbahay, na sinasabi, may isang lalake na 
ipinanganak kay noemi; at tinawag nila ang pangalan niya na obed; siya ang ama ni isai, na ama ni david. 
ito nga ang manga lahi ni phares: naging anak ni phares si hesron, 

at naging anak ni hesron si ram, at naging anak ni ram si aminadab,: 

at naging anak ni aminadab si nahason, at naging anak ni nahason si salmon: 

at naging anak ni salmon si booz, at naging anak ni booz si obed; 

at naging anak ni obed si isai, at naging anak ni isai si david. 

may isa ngang lalake na taga ramathaim-sophim, sa lupaing maburol nang ephraim, at ang pangalan 
niya'y elcana, na anak ni jeroham, na anak ni eliu, na anak ni thohu, na anak ni suph na ephraimita: 

at siya'y may dalawang asawa, ang pangalan nang isa'y ana, at ang pangalan nang isa'y peninna: at si 
peninna ay may manga anak nguni't si ana ay walang anak. 

at ang lalaking ito ay umaahon sa taon-taon mula sa kaniyang bayan upang sumamba at maghain sa 
panginoon nang manga hukbo sa silo. at ang dalawang anak ni eli, na si ophni at si phinees, na manga 
saserdote sa panginoon, ay nangandoon. 

at pagka dumarating ang araw na si elcana ay naghahain, ay kaniyang binibigyan nang manga bahagi si 
peninna na kaniyang asawa, at ang lahat nang kaniyang manga anak na lalake at babae: 

nguni't si ana ay binibigyan niya nang ibayong bahagi: sapagka't minamahal niya si ana, bagaman 
sinarhan nang panginoon ang kaniyang bahay-bata. 

at minumungkahi siyang mainam nang kaniyang kaagaw upang yamutin siya, sapagka't sinarhan nang 
panginoon ang kaniyang bahay-bata. 

at gayon ang ginagawa niya sa taon-taon, na pagka inaahon niya ang bahay nang panginoon ay 
minumungkahi niyang gayon ang isa, kaya't siya'y umiiyak, at hindi kumakain. 

at sinabi ni elcana na kaniyang asawa sa kaniya, ana, bakit ka umiiyak? at bakit hindi ka kumakain? at 
bakit nagdadalamhati ang iyong puso? hindi ba ako mabuti sa iyo kay sa sangpung anak? 

sa gayo'y bumangon si ana pagkatapos na makakain sila sa silo at pagkatapos na sila'y makainom. 
ngayo'y si eli na saserdote ay nakaupo sa upuan niya sa siping nang haligi nang pintuan nang templo 
nang panginoon. 

at siya'y nanalangin sa panginoon nang buong paghihinagpis nang kaluluwa, at tumangis na mainam. 

at siya'y nanata nang isang panata, at nagsabi, oh panginoon nang manga hukbo, kung tunay na iyong 
lilingunin ang pagkapighati nang iyong lingkod, at aalalahanin mo at hindi mo kalilimutan ang iyong 
lingkod, kundi iyong pagkakalooban ang iyong lingkod nang anak na lalake, ay akin ngang ibibigay sa 
panginoon sa lahat nang kaarawan nang kaniyang buhay, at walang pangahit na daraan sa kaniyang ulo. 
at nangyari, habang siya'y nananatili nang pananalangin sa harap nang panginoon, ay pinagmamasdan ni 
eli ang kaniyang bibig. 

si ana nga'y nagsasalita sa kaniyang puso, ang kaniya lamang manga labi ang gumagalaw, nguni't ang 
kaniyang tinig ay hindi naririnig: kaya't inakala ni eli na siya'y lasing. 

at sinabi ni eli sa kaniya, hanggang kailan magiging lasing ka? ihiwalay mo ang iyong alak sa iyo. 

at sumagot si ana, at nagsabi, hindi, panginoon ko, ako'y isang babae na may diwang mapanglaw: hindi 
ako nakainom nang alak o inuming nakalalasing, kundi aking inihayag ang aking kaluluwa sa harap nang 
panginoon. 

huwag mong ibilang na babaing hamak ang iyong lingkod: sapagka't sa kasaganaan nang aking daing at 
nang aking pagkaduwahagi ay nagsalita ako hanggang ngayon. 

nang magkagayo'y sumagot si eli, at nagsabi, yumaon kang payapa: at ipagkaloob nawa sa iyo nang diyos 
nang israel ang iyong hiling na hinihingi mo sa kaniya. 

at sinabi niya, makasumpong nawa ang iyong lingkod nang biyaya sa iyong paningin. sa gayo'y 
nagpatuloy nang kaniyang lakad ang babae at kumain, at ang kaniyang mukha'y hindi na malumbay. 

at sila'y bumangong maaga nang kinaumagahan, at sumamba sa panginoon, at bumalik, at umuwi sa 
kanilang bahay sa ramatha, at nakilala ni elcana si ana na kaniyang asawa; at inalaala siya nang 
panginoon. 

at nangyari, nang sumapit ang panahon, na si ana ay naglihi, at nanganak nang isang lalake, at tinawag 
ang pangalan niya na samuel, na sinasabi, sapagka't aking hiningi siya sa panginoon. 

at ang lalaking si elcana, at ang buong sangbahayan niya, ay nagsiahon upang maghandog sa panginoon 
nang hain sa taon-taon, at ganapin ang kaniyang panata. 

nguni't si ana ay hindi umahon, sapagka't sinabi niya sa kaniyang asawa, hindi ako aahon hanggang sa 
ang bata'y mahiwalay sa suso, at kung magkagayo'y aking dadalhin siya, upang siya'y pakita sa harap 
nang panginoon, at tumahan doon magpakailan man. 

at sinabi ni elcana na kaniyang asawa sa kaniya, gawin mo ang inaakala mong mabuti, maghintay ka 
hanggang sa maihiwalay mo siya sa suso: pagtibayin lamang nang panginoon ang kaniyang salita. sa 
gayo'y naghintay ang babae, at pinasuso ang kaniyang anak, hanggang sa naihiwalay niya sa suso. 

at nang kaniyang maihiwalay na sa suso, ay kaniyang iniahon, na may dala siyang tatlong guyang lalake, 
at isang epang harina, at isang sisidlang balat nang alak, at dinala niya siya sa bahay nang panginoon sa 
silo: at ang anak ay sanggol. 

at kanilang pinatay ang guyang lalake, at dinala ang bata kay eli. 

at sinabi niya, oh panginoon ko, alangalang sa buhay nang iyong kaluluwa, panginoon ko, ako ang 
babaing tumayo sa siping mo rito, na nanalangin sa panginoon. 

dahil sa batang ito ako nanalangin, at ipinagkaloob sa akin nang panginoon ang aking hiling na aking 
hiningi sa kaniya: 

kaya't aking ipinagkakaloob naman sa panginoon habang siya'y nabubuhay ay ipinagkakaloob ko siya sa 
panginoon. at siya ay sumamba sa panginoon doon. 

at si ana ay nanalangin, at nagsabi: nagagalak ang aking puso sa panginoon, ang aking sungay ay pinalaki 
nang panginoon, binigyan ako nang bibig sa aking manga kaaway, sapagka't ako'y nagagalak sa iyong 
pagliligtas. 

walang banal na gaya nang panginoon, sapagka't walang iba liban sa iyo, ni may bato mang gaya nang 
aming diyos. 

huwag na kayong magsalita nang totoong kapalaluan, huwag mabuka ang kahambugan sa inyong bibig, 
sapagka't ang panginoon ay diyos nang kaalaman, at sa pamamagitan niya'y sinusukat ang manga kilos. 
ang manga busog nang manga makapangyarihang tao ay nasisira, at yaong nangatisod ay nabibigkisan 
nang kalakasan. 

yaong manga busog ay nagpaupa dahil sa tinapay, at yaong manga gutom ay hindi na gutom: oo, ang 
baog ay nanganak nang pito, at yaong may maraming anak ay nanghihina. 

ang panginoo'y pumapatay, at bumubuhay: siya ang nagbababa sa sheol, at nagsasampa. 

ang panginoo'y nagpapadukha at nagpapayaman: siya ang nagpapababa, at siya rin naman ang 
nagpapataas. 

kaniyang ibinabangon ang dukha mula sa alabok, kaniyang itinataas ang mapagkailangan mula sa 
dumihan, upang sila'y palukluking kasama nang manga prinsipe, at magmana nang luklukan nang 

kaluwalhatian: sapagka't ang manga haligi nang lupa ay sa panginoon, at kaniyang ipinatong ang 
sanglibutan sa kanila. 

kaniyang iingatan ang manga paa nang kaniyang manga banal: nguni't ang masama ay patatahimikin sa 
manga kadiliman, sapagka't sa pamamagitan nang kalakasan ay walang lalaking mananaig. 

yaong makipagkaalit sa panginoon ay malalansag:, laban sa kanila'y kukulog siya mula sa langit: ang 
panginoon ang huhukom sa manga wakas nang lupa; at bibigyan niya nang kalakasan ang kaniyang hari, 
at palalakihin ang sungay nang kaniyang pinahiran nang langis. 

at si elcana ay umuwi sa ramatha sa kaniyang bahay. at ang bata'y nangangasiwa sa panginoon sa harap 
ni eli na saserdote. 

ngayo'y ang manga anak ni eli ay manga hamak na lalake, hindi nila nakikilala ang panginoon. 

at ang kaugalian nang manga saserdote sa bayan, ay, na pagka ang sinoma'y naghahandog nang hain, 
lumalapit ang bataan nang saserdote, samantalang ang laman ay niluluto, na may hawak sa kamay na 
pang-ipit na may tatlong ngipin, 

at kaniyang dinuduro sa kawali, o sa kaldera, o sa kaldero, o sa palyok: at lahat nang nadadala nang 
pang-ipit ay kinukuha nang saserdote para sa kaniya. gayon ang ginagawa nila sa silo sa lahat nang 
manga israelita na naparoroon. 

oo, bago nila sunugin ang taba, ay lumalapit ang bataan nang saserdote, at sinasabi sa lalake na 
naghahain, magbigay ka nang lamang maiihaw para sa saserdote, sapagka't hindi siya tatanggap sa iyo 
nang lamang luto, kundi hilaw. 

at kung sabihin nang lalake sa kaniya, walang pagsalang kanila munang susunugin ang taba, at saka mo 
kunin kung gaano ang nasain nang iyong kaluluwa, kaniya ngang sinasabi, hindi, kundi ibibigay mo sa 
akin ngayon: at kung hindi ay aking kukuning sapilitan. 

at ang kasalanan nang manga binatang yaon ay totoong malaki sa harap nang panginoon, sapagka't 
niwawalan nang kabuluhan nang manga tao ang handog sa panginoon. 

nguni't si samuel ay nangangasiwa sa harap nang panginoon, sa bagay ay bata pa, na may bigkis na isang 
kayong linong epod. 

bukod sa rito'y iginagawa siya nang kaniyang ina nang isang munting balabal, at dinadala sa kaniya taon- 
taon, pagka siya'y umaahon na kasama nang kaniyang asawa upang maghandog nang hain sa taon-taon. 
at binasbasan ni eli si elcana at ang kaniyang asawa, at sinabi, bigyan ka nawa nang panginoon nang 
binhi sa babaing ito sa lugar nang hingi na kaniyang hiningi sa panginoon. at sila'y umuwi sa kanilang 
sariling bahay. 

at dinalaw nang panginoon si ana, at siya'y naglihi, at nagkaanak nang tatlong lalake at dalawang babae. 
at ang batang si samuel ay lumalaki sa harap nang panginoon. 

si eli nga ay totoong matanda na, at kaniyang nababalitaan ang lahat nang ginagawa nang kaniyang 
manga anak sa buong israel, at kung paanong sila'y sumisiping sa manga babae na naglilingkod sa 
pintuan nang tabernakulo nang kapisanan. 

at sinabi niya sa kanila, bakit ginagawa ninyo ang manga ganiyang bagay? sapagka't aking nababalitaan 
sa buong bayang ito ang inyong manga masamang kilos. 

huwag, manga anak ko, sapagka't hindi mabuting balita ang aking naririnig: inyong pinasasalangsang ang 
bayan nang panginoon. 

kung ang isang tao ay magkasala laban sa iba, ay hahatulan siya nang diyos; nguni't kung ang isang tao 
ay magkasala laban sa panginoon, sino ang mamamagitan sa kaniya? gayon ma'y hindi nila dininig ang 
tinig nang kanilang ama, sapagka't inakalang patayin sila nang panginoon. 

at ang batang si samuel ay lumalaki, at kinalulugdan nang panginoon at nang manga tao rin naman. 

at naparoon ang isang lalake nang diyos kay eli, at sinabi sa kaniya, ganito ang sabi nang panginoon, 
napakita ba ako nang hayag sa sangbahayan nang iyong ama, nang sila'y nasa egipto sa pagkaalipin sa 
sangbahayan ni faraon? 

at pinili ko ba siya sa lahat nang manga lipi nang israel upang maging saserdote ko, upang maghandog sa 
aking dambana, upang magsunog nang kamangyan, at upang magsuot nang epod sa harap ko? at 
ibinigay ko ba sa sangbahayan nang iyong ama ang lahat nang manga handog nang manga anak ni israel 
na pinaraan sa apoy? 

bakit nga kayo'y tumututol sa aking hain at sa aking handog, na aking iniutos sa aking tahanan, at iyong 
pinararangalan ang iyong manga anak nang higit kaysa akin, upang kayo'y magpakataba sa manga 
pinakamainam sa lahat nang manga handog nang israel na aking bayan? 

kaya't sinasabi nang panginoon, nang diyos nang israel, aking sinabi nga na ang iyong sangbahayan, at 
ang sangbahayan nang iyong ama, ay lalakad sa harap ko magpakailan man: nguni't sinasabi ngayon 
nang panginoon, malayo sa akin, sapagka't yaong manga nagpaparangal sa akin ay aking pararangalin, at 
yaong manga humahamak sa akin ay mawawalan nang kabuluhan. 

narito, ang manga araw ay dumarating, na aking ihihiwalay ang iyong bisig, at ang bisig nang 
sangbahayan nang iyong ama, upang huwag magkaroon nang matanda sa iyong sangbahayan. 

at iyong mamasdan ang kadalamhatian sa aking tahanan, sa buong kayamanan na ibibigay nang diyos sa 
israel: at mawawalan nang matanda sa iyong sangbahayan magpakailan man. 

at ang lalaking iyo, na hindi ko ihihiwalay sa aking dambana, ay magiging upang lunusin ang iyong manga 
mata at papanglawin ang iyong puso, at ang madlang mararagdag sa iyong sangbahayan ay mamamatay 
sa kanilang kabataan. 

at ito ang magiging tanda sa iyo, na darating sa iyong dalawang anak, kay ophni at kay phinees: sa isang 
araw, sila'y kapuwa mamamatay. 

at ako'y magbabangon para sa akin nang isang tapat na saserdote, na gagawa nang ayon sa nasa aking 
puso at nasa aking pagiisip: at ipagtatayo ko siya nang panatag na sangbahayan, at siya'y lalakad sa 
harap nang aking pinahiran nang langis, magpakailan man. 

at mangyayari, na bawa't isa na naiwan sa iyong sangbahayan, ay paroroon at yuyukod sa kaniya dahil sa 
isang putol na pilak at sa isang putol na tinapay, at magsasabi, isinasamo ko sa iyong ilagay mo ako sa isa 
sa manga katungkulang pagkasaserdote, upang makakain ako nang isang subong tinapay. 

at ang batang si samuel ay nangangasiwa sa panginoon sa harap ni eli. at ang salita nang panginoon ay 
mahalaga noong manga araw na yaon, walang hayag na pangitain. 

at nangyari nang panahon na yaon, nang si eli ay mahiga sa kaniyang dako, (ang kaniya ngang mata'y 
nagpasimulang lumabo, na siya'y hindi nakakita,) 

at ang ilawan nang diyos ay hindi pa namamatay, at si samuel ay nakahiga upang matulog, sa templo 
nang panginoon, na kinaroroonan nang kaban nang diyos, 

na tinawag nang panginoon si samuel: at kaniyang sinabi, narito ako. 

at siya'y tumakbo kay eli, at nagsabi, narito ako; sapagka't tinawag mo ako. at kaniyang sinabi, hindi ako 
tumawag, mahiga ka uli. at siya'y yumaon at nahiga. 

at tumawag pa uli ang panginoon, samuel. at bumangon si samuel at naparoon kay eli, at nagsabi, narito 
ako: sapagka't ako'y tinawag mo. at siya'y sumagot, hindi ako tumawag, anak ko: mahiga ka uli. 

hindi pa nga nakikilala ni samuel ang panginoon, o ang salita man nang panginoon ay nahahayag pa sa 
kaniya. 

at tinawag uli nang panginoon na ikaitlo. at siya'y bumangon, at naparoon kay eli, at nagsabi, narito ako, 
sapagka't ako'y iyong tinawag. at nahalata ni eli na tinatawag nang panginoon ang bata. 

kaya't sinabi ni eli kay samuel, yumaon ka, mahiga ka: at mangyayari, na kung tatawagin ka niya, ay 
iyong sasabihin, magsalita ka, panginoon: sapagka't dinirinig nang iyong lingkod. sa gayo'y yumaon si 
samuel at nahiga sa kaniyang dako. 

at ang panginoon ay naparoon, at tumayo, at tumawag na gaya nang una, samuel, samuel. nang 
magkagayo'y sinabi ni samuel, magsalita ka, sapagka't dinirinig nang iyong lingkod. 

at sinabi nang panginoon kay samuel, narito, gagawa ako nang isang bagay sa israel, na ang dalawang 
tainga nang bawa't isa na nakikinig ay magpapanting. 

sa araw na yaon ay aking tutuparin kay eli ang lahat na aking sinalita tungkol sa kaniyang sangbahayan, 
mula sa pasimula hanggang sa wakas. 

sapagka't aking isinaysay sa kaniya na aking huhukuman ang kaniyang sangbahayan magpakailan man, 
dahil sa kasamaan na kaniyang nalalaman, sapagka't ang kaniyang manga anak ay nagdala nang sumpa 
sa kanilang sarili, at hindi niya sinangsala sila. 

at kaya't ako'y sumumpa sa sangbahayan ni eli, na ang kasamaan nang sangbahayan ni eli ay hindi 
mapapawi nang hain, o handog man magpakailan man. 

at nahiga si samuel hanggang sa kinaumagahan, at ibinukas ang manga pinto nang bahay nang 
panginoon. at natakot si samuel na saysayin kay eli ang panaginip. 

nang magkagayo'y tinawag ni eli si samuel, at nagsabi, samuel, anak ko. at kaniyang sinabi, narito ako. 
at kaniyang sinabi, ano ang bagay na sinalita sa iyo? isinasamo ko sa iyo na huwag mong ilihim sa akin: 
hatulan ka nang diyos, at lalo na, kung iyong ililihim sa akin ang anomang bagay sa lahat nang manga 
bagay na kaniyang sinalita sa iyo. 

at isinaysay sa kaniya ni samuel ang buong sinalita, at hindi naglihim nang anoman sa kaniya. at kaniyang 
sinabi, panginoon nga: gawin niya ang inaakala niyang mabuti. 

at si samuel ay lumalaki at ang panginoon ay sumasakaniya, at walang di pinapangyari sa kaniyang 
manga salita. 

at nakilala nang buong israel mula sa dan hanggang sa beer-seba na si samuel ay itinatag na maging 
propeta nang panginoon. 

at napakilala uli ang panginoon sa silo, sapagka't ang panginoo'y napakilala kay samuel sa silo sa 
pamamagitan nang salita nang panginoon. 

at ang salita ni samuel ay dumating sa buong israel, ngayo'y lumabas ang israel laban sa manga filisteo 
upang makipagbaka, at humantong sa ebenezer: at ang manga filisteo ay humantong sa aphec. 

at ang manga filisteo ay humanay laban sa israel: at nang sila'y magsagupa, ang israel ay nasaktan sa 
harap nang manga filisteo; at kanilang pinatay sa hukbo sa parang, ay may apat na libong lalake. 

at nang ang bayan ay dumating sa kampamento, ay sinabi nang manga matanda sa israel, bakit sinaktan 
tayo ngayon nang panginoon sa harap nang manga filisteo? ating dalhin sa atin ang kaban nang tipan 
nang panginoon mula sa silo, upang mapasa gitna natin yaon, at iligtas tayo sa kamay nang ating manga 
kaaway. 

sa gayo'y nagsugo ang bayan sa silo, at kanilang dinala mula roon ang kaban nang tipan nang panginoon 
nang manga hukbo, na nauupo sa gitna nang manga querubin: at ang dalawang anak ni eli, si ophni at si 
phinees, ay nandoon na binabantayan ang kaban nang tipan nang diyos. 

at nang ang kaban nang tipan nang panginoon ay pumasok sa kampamento, ang buong israel ay 
humiyaw nang malakas na hiyaw, na ano pa't naghinugong sa lupa. 

at nang marinig nang manga filisteo ang ingay nang hiyaw, ay nagsipagsabi, ano ang kahulugan nang 
ingay nitong malakas na hiyaw sa kampamento nang manga hebreo? at kanilang natalastas na ang 
kaban nang panginoon ay ipinasok sa kampamento. 

at ang manga filisteo ay nangatakot, sapagka't kanilang sinabi, ang diyos ay pumasok sa kampamento. at 
kanilang sinabi, sa aba natin! sapagka't hindi pa nagkakaroon nang ganyang bagay kailan man. 

sa aba natin! sino ang magliligtas sa atin sa kamay nang makapangyarihang manga diyos na ito? ito ang 
manga diyos na nanakit sa manga taga-egipto nang sarisaring salot sa ilang. 

kayo'y magpakalakas at magpakalalake, oh kayong manga filisteo, upang kayo'y huwag maging manga 
alipin nang manga hebreo, na gaya nang naging lagay nila sa inyo: kayo'y magpakalalake, at magsilaban. 
at ang manga filisteo ay nagsilaban, at ang israel ay nasaktan, at tumakas ang bawa't isa sa kanila sa 
kaniyang tolda: at nagkaroon nang malaking patayan, sapagka't nabuwal sa israel ay tatlong pung libong 
lalaking lakad. 

at ang kaban nang diyos ay kinuha, at ang dalawang anak ni eli, si ophni at phinees ay pinatay. 

at tumakbo ang isang lalake nang benjamin na mula sa hukbo, at naparoon sa silo nang araw ding yaon, 
na may barong hapak at may lupa sa kaniyang ulo. 

at nang siya'y dumating, narito, si eli ay nakaupo sa kaniyang upuan sa tabi nang daan na nagbabantay, 
sapagka't ang kaniyang puso'y nanginginig dahil sa kaban nang diyos. at nang ang tao ay pumasok sa 
bayan, at saysayin ang manga balita, ang buong bayan ay humiyaw. 

at nang marinig ni eli ang ingay nang hiyawan, ay kaniyang sinabi, ano ang kahulugan nang kaingay nang 
gulong ito? at ang tao'y nagmadali, at naparoon, at isinaysay kay eli. 

si eli nga'y may siyam na pu't walong taon na, at ang kaniyang manga mata'y malalabo na, siya'y di na 
makakita. 

at sinabi nang lalake kay eli, ako yaong nanggaling sa hukbo, at ako'y tumakas ngayon mula sa hukbo. at 
kaniyang sinabi, paano ang nangyari, anak ko? 

at siya na nagdala nang manga balita ay sumagot at nagsabi, ang israel ay tumakas sa harap nang manga 
filisteo, at nagkaroon din naman doon nang isang malaking patayan sa gitna nang bayan, at pati nang 
iyong dalawang anak, si ophni at si phinees ay patay na, at ang kaban nang diyos ay kinuha. 

at nangyari, nang kaniyang banggitin ang kaban nang diyos, na siya'y nabuwal sa likuran sa kaniyang 
upuan sa dako nang pintuang-bayan, at nabalian siya sa leeg, at siya'y namatay: sapagka't siya'y lalaking 
matanda at mabigat. at hinatulan niya ang israel na apat na pung taon. 

at ang kaniyang manugang, na asawa ni phinees, ay buntis na kagampan: at pagkarinig niya nang balita 
na ang kaban nang diyos ay kinuha, at ang kaniyang biyanan at kaniyang asawa ay patay na, ay yumukod 
siya at napanganak, sapagka't ang kaniyang pagdaramdam ay dumating sa kaniya. 

at nang mamatay na siya, ay sinabi sa kaniya nang manga babaing nakatayo sa siping niya, huwag kang 
matakot, sapagka't ikaw ay nanganak nang isang lalake. nguni't hindi siya sumagot, o inalumana man 
niya. 

at ipinangalan niya sa bata ay ichabod, na sinasabi, ang kaluwalhatian ay nahiwalay sa israel, sapagka't 
ang kaban nang diyos ay kinuha, at dahil sa kaniyang biyanan at sa kaniyang asawa. 

at kaniyang sinabi, ang kaluwalhatian nang diyos ay nahiwalay sa israel, sapagka't ang kaban nang diyos 
ay kinuha. 

kinuha nga nang manga filisteo ang kaban nang diyos, at kanilang dinala sa asdod mula sa eben-ezer. 

at kinuha nang manga filisteo ang kaban nang diyos at ipinasok sa bahay ni dagon, at inilagay sa tabi ni 
dagon. 

at nang bumangong maaga ang manga taga asdod nang kinaumagahan, narito, si dagon ay buwal na 
nakasubasob sa lupa sa harap nang kaban nang panginoon. at kanilang kinuha si dagon, at inilagay siya 
uli sa dako niyang kinaroroonan. 

at nang sila'y bumangong maaga nang kinaumagahan, narito, si dagon ay buwal na nakasubasob sa lupa 
sa harap nang kaban nang panginoon, at ang ulo ni dagon at gayon din ang manga palad nang kaniyang 
manga kamay ay putol na nasa tayuan nang pintuan, ang katawan lamang ang naiwan sa kaniya. 

kaya't ang manga saserdote man ni dagon, o ang sinomang nanasok sa bahay ni dagon, ay hindi 
itinutungtong ang paa sa tayuan nang pintuan ni dagon sa asdod, hanggang sa araw na ito. 

nguni't ang kamay nang panginoon ay bumigat sa manga taga asdod, at manga ipinahamak niya, at 
manga sinaktan nang manga bukol, sa makatuwid baga'y ang asdod at ang manga hangganan niyaon. 

at nang makita nang manga lalake sa asdod na gayon, ay kanilang sinabi, ang kaban nang diyos nang 
israel ay huwag matirang kasama natin: sapagka't ang kaniyang kamay ay mabigat sa atin, at kay dagon 
ating diyos. 

sila'y nagsugo nga at nagpipisan ang lahat nang manga pangulo nang manga filisteo sa kanila at sinabi, 
ano ang ating gagawin sa kaban nang diyos nang israel? at sila'y sumagot, dalhin sa gath ang kaban nang 
diyos nang israel. at kanilang dinala roon ang kaban nang diyos nang israel. 

at nangyari, na pagkatapos na kanilang madala, ang kamay nang panginoon ay naging laban sa bayan, na 
nagkaroon nang malaking pagkalito: at sinaktan niya ang manga tao sa bayan, ang maliit at gayon din 
ang malaki, at manga bukol ay sumibol sa kanila. 

sa gayo'y kanilang ipinadala ang kaban nang diyos sa ecron. at nangyari, pagdating nang kaban nang 
diyos sa ecron, na ang manga ecronita ay sumigaw, na nagsasabi, kanilang dinala sa atin ang kaban nang 
diyos nang israel, upang patayin tayo at ang ating bayan. 

pinasuguan nga nilang magpipisan ang lahat nang pangulo nang manga filisteo, at kanilang sinabi, 
ipadala ninyo ang kaban nang diyos nang israel, at ipabalik ninyo sa kaniyang sariling dako, upang huwag 
kaming patayin at ang aming bayan. sapagka't nagkaroon nang panglitong ikamamatay sa buong bayan: 
ang kamay nang diyos ay totoong bumigat doon. 

at ang manga lalaking hindi namatay ay nasaktan nang manga bukol, at ang daing nang bayan ay 
umabot sa langit. 

at ang kaban nang panginoon ay napasa lupain nang manga filisteo na pitong buwan. 

at tinawag nang manga filisteo ang manga saserdote at ang manga manghuhula, na sinasabi, anong 
aming gagawin sa kaban nang panginoon? ipatalastas ninyo sa amin kung aming ipadadala sa kaniyang 
dako. 

at kanilang sinabi, kung inyong ipadadala ang kaban nang diyos nang israel, ay huwag ninyong ipadalang 
walang laman, kundi sa ano pa man ay inyong ibalik siya na may handog nang dahil sa pagkakasala: kung 
magkagayo'y gagaling kayo, at malalaman ninyo kung bakit ang kaniyang kamay ay hindi humiwalay sa 
inyo. 

nang magkagayo'y kanilang sinabi, ano ang handog dahil sa pagkakasala na aming igaganti sa kaniya? at 
kanilang sinabi, limang gintong bukol, at limang gintong daga ayon sa bilang nang manga pangulo nang 
manga filisteo; sapagka't iisang salot ang napasa inyong lahat, at napasa inyong manga pangulo. 

kaya't kayo'y gagawa nang manga larawan nang inyong manga bukol, at manga larawan nang inyong 
manga daga na sumira nang lupain, at inyong bibigyan nang kaluwalhatian ang diyos nang israel: baka 
sakaling kaniyang gaanan ang kaniyang kamay sa inyo, at sa inyong manga diyos, at sa inyong lupain. 
bakit nga ninyo pinapagmamatigas ang inyong puso, na gaya nang manga taga egipto at ni faraon na 
pinapagmatigas ang kanilang puso? nang siya'y makagawa nang kahangahanga sa kanila, di ba nila 
pinayaon ang bayan, at sila'y yumaon? 

ngayon nga'y kumuha kayo at maghanda kayo nang isang bagong karo, at dalawang bagong bakang 
gatasan, na hindi napatungan nang pamatok, at ikabit ninyo ang manga baka sa karo, at iuwi ninyo ang 
kanilang manga guya. 

at kunin ninyo ang kaban nang panginoon, at isilid ninyo sa karo: at isilid ninyo sa isang kahang nasa tabi 
niyaon ang manga hiyas na ginto na inyong ibabalik sa kaniya na pinakahandog dahil sa pagkakasala, at 
inyong ipadala upang yumaon. 

at tingnan ninyo: kung umahon sa daan nang kaniyang sariling hangganan sa beth-semes, ginawa nga 
niya sa atin ang malaking kasamaang ito: nguni't kung hindi, malalaman nga natin na hindi kaniyang 
kamay ang nanakit sa atin, isang pagkakataong nangyari sa atin. 

at ginawang gayon nang manga lalake, at kumuha nang dalawang bagong bakang gatasan, at manga 
ikinabit sa karo, at kinulong ang kanilang manga guya sa bahay: 

at kanilang inilagay ang kaban nang panginoon sa karo, at ang kaha na may manga dagang ginto at 
manga larawan nang kanilang manga bukol. 

at tinuwid nang manga baka ang daan sa beth-semes, sila'y nagpatuloy sa lansangan, na umuungal 
habang yumayaon, at hindi lumiko sa kanan o sa kaliwa, at ang manga pangulo nang manga filisteo ay 
sumunod sa kanila hanggang sa hangganan nang beth-semes. 

at silang manga beth-semita ay umaani nang kanilang trigo sa libis: at kanilang itiningin ang kanilang 
manga mata, at nakita ang kaban, at nangagalak sa pagkakita niyaon. 

at ang karo ay pumasok sa bukid ni josue na beth-semita, at tumayo roon, sa kinaroroonan nang isang 
malaking bato: at kanilang biniyak ang kahoy nang karo, at inihandog sa panginoon ang manga baka na 
pinakahandog na susunugin. 

at ibinaba nang manga levita ang kaban nang panginoon, at ang kaha na kasama niyaon, na may silid na 
manga hiyas na ginto, at manga ipinatong sa malaking bato at ang manga lalake sa beth-semes ay 
naghandog nang manga handog na susunugin at naghain nang manga hain nang araw ding yaon sa 
panginoon. 

at nang makita nang limang pangulo nang manga filisteo, ay bumalik sa ecron nang araw ding yaon. 

at ito ang manga bukol na ginto na ibinalik nang manga filisteo sa panginoon na pinakahandog dahil sa 
pagkakasala: sa asdod ay isa, sa gaza ay isa, sa ascalon ay isa, sa gath ay isa, sa ecron ay isa, 

at ang manga dagang ginto, ayon sa bilang nang lahat nang manga bayan nang manga filisteo na nauukol 
sa limang pangulo, nang manga bayan na nakukutaan at gayon din nang manga nayon sa parang, sa 
makatuwid baga'y hanggang sa malaking bato na kanilang pinagbabaan nang kaban nang panginoon, na 
ang batong yaon ay namamalagi hanggang sa araw na ito sa bukid ni josue na beth-semita. 

at sumakit ang diyos sa manga tao sa beth-semes, sapagka't kanilang tiningnan ang loob nang kaban 
nang panginoon, sa makatuwid baga'y pumatay siya sa bayan nang pitong pung lalake at limang pung 
libong tao. at ang bayan ay nanaghoy, sapagka't sinaktan nang panginoon ang bayan nang di kawasang 
pagpatay. 

at ang manga lalake sa beth-semes ay nagsabi, sino ang makatatayo sa harap nang panginoon, dito sa 
banal na diyos? at sino ang kaniyang sasampahin mula sa atin? 

at sila'y nagsugo nang manga sugo sa manga tumatahan sa chiriath-jearim, na nagsasabi, ibinalik nang 
manga filisteo ang kaban nang panginoon, kayo'y magsilusong at iahon ninyo sa inyo. 

at ang manga lalake sa chiriath-jearim ay nagsiparoon, at iniahon ang kaban nang panginoon, at dinala 
sa bahay ni abinadab sa burol, at pinapagbanal si eleazar na kaniyang anak, upang ingatan ang kaban 
nang panginoon. 

at nangyari, mula nang araw na itahan ang kaban sa chiriath-jearim, na ang panahon ay nagtatagal, 
sapagka't naging dalawang pung taon, at ang buong sangbahayan nang israel ay tumaghoy sa 
panginoon. 

at nagsalita si samuel sa buong sangbahayan nang israel, na nagsasabi, kung kayo'y babalik sa panginoon 
nang buo ninyong puso ay inyo ngang alisin sa inyo ang manga diyos na iba, at ang manga astaroth, at 
ihanda ninyo ang inyong manga puso sa panginoon, at sa kaniya lamang kayo maglingkod, at ililigtas niya 
kayo sa kamay nang manga filisteo. 

nang magkagayo'y inalis nang manga anak ni israel ang manga baal at ang manga astaroth, at sa 
panginoon lamang naglingkod. 

at sinabi ni samuel, pisanin ninyo ang buong israel sa mizpa at idadalangin ko kayo sa panginoon. 

at sila'y nagtitipon sa mizpa, at nagsiigib nang tubig, at ibinuhos sa harap nang panginoon, at 
nagsipagayuno nang araw na yaon, at nangagsabi, kami ay nangagkasala laban sa panginoon. at 
naghukom si samuel sa manga anak ni israel sa mizpa. 

at nang mabalitaan nang manga filisteo na ang manga anak ni israel ay nagtitipon sa mizpa, nagsiahon 
laban sa israel ang manga pangulo nang manga filisteo. at nang mabalitaan nang manga anak ni israel, 
ay nangatakot sa manga filisteo. 

at sinabi nang manga anak ni israel kay samuel, huwag kang tumigil nang kadadalangin sa panginoon 
nating diyos, nang dahil sa atin, upang iligtas niya tayo sa kamay nang manga filisteo. 

at kumuha si samuel nang isang korderong pasusuhin, at inihandog na pinaka buong handog na 
susunugin sa panginoon: at dumaing si samuel sa panginoon dahil sa israel, at ang panginoon ay 
sumagot sa kaniya. 

at samantalang si samuel ay naghahandog nang handog na susunugin, ay lumapit ang manga filisteo 
upang makipagbaka laban sa israel: nguni't ang panginoon ay nagpakulog nang isang malakas na kulog 
nang araw na yaon sa manga filisteo, at nilito sila: at sila'y nangabuwal sa harap nang israel. 

at ang manga lalake sa israel ay nagsilabas sa mizpa, at hinabol ang manga filisteo, at sinaktan sila, 
hanggang sa nagsidating sila sa beth-car. 

nang magkagayo'y kumuha si samuel nang isang bato, at inilagay sa pagitan nang mizpa at nang sen, at 
tinawag ang pangalan niyaon na ebenezer, na sinasabi, hanggang dito'y tinulungan tayo nang 
panginoon. 

sa gayo'y nagsisuko ang manga filisteo, at hindi na sila pumasok pa sa hangganan nang israel: at ang 
kamay nang panginoon ay laban sa filisteo lahat nang manga araw ni samuel. 

at ang manga bayan na sinakop nang manga filisteo sa israel ay nasauli sa israel, mula sa ecron hanggang 
sa gath; at ang manga hangganan niyaon ay pinapaging laya nang israel sa kamay nang manga filisteo. at 
nagkaroon nang kapayapaan sa pagitan nang israel at nang manga amorrheo. 

at hinatulan ni samuel ang israel lahat nang manga araw nang kaniyang buhay. 

at siya'y naparoon na lumigid taon-taon sa beth-el, at sa gilgal, at sa mizpa, at hinatulan niya ang israel 
sa lahat nang manga dakong yaon. 

at ang kaniyang balik ay sa rama, sapagka't nandoon ang kaniyang bahay, at doo'y hinatulan niya ang 
israel: at siya'y nagtayo roon nang isang dambana sa panginoon. 

at nangyari, nang si samuel ay matanda na, na kaniyang ginawang manga hukom sa israel ang kaniyang 
manga anak. 

ang pangalan nga nang kaniyang panganay ay joel, at ang pangalan nang kaniyang ikalawa ay abia: sila'y 
manga hukom sa beer-seba. 

at ang kaniyang manga anak ay hindi lumakad sa kaniyang manga daan, kundi lumingap sa mahalay na 
kapakinabangan, at tumanggap nang manga suhol, at sinira ang paghatol. 

nang magkagayo'y nagpipisan ang manga matanda nang israel, at naparoon kay samuel sa ramatha, 

at kanilang sinabi sa kaniya, narito, ikaw ay matanda na, at ang iyong manga anak ay hindi lumalakad sa 
iyong manga daan: ngayon nga'y lagyan mo kami nang isang hari upang humatol sa amin gaya nang 
lahat nang manga bansa. 

nguni't hindi minabuti ni samuel, nang kanilang sabihin, bigyan mo kami nang isang hari upang humatol 
sa amin. at si samuel ay nanalangin sa panginoon. 

at sinabi nang panginoon kay samuel, dinggin mo ang tinig nang bayan sa lahat nang kanilang sinasabi sa 
iyo, sapagka't hindi ikaw ang kanilang itinakuwil, kundi itinakuwil nila ako, upang huwag akong maghari 
sa kanila. 

ayon sa lahat na gawa na kanilang ginawa mula nang araw na iahon ko sila mula sa egipto hanggang sa 
araw na ito, sa kanilang pagiiwan sa akin, at paglilingkod sa ibang manga diyos ay gayon ang ginagawa 
nila sa iyo. 

ngayon nga'y dinggin mo ang kanilang tinig: gayon ma'y tatanggi kang mainam sa kanila, at ipakikilala 
mo sa kanila ang paraan nang hari na maghahari sa kanila. 

at isinaysay ni samuel ang buong salita nang panginoon sa bayan na humihingi sa kaniya nang isang hari. 
at kaniyang sinabi, ito ang magiging paraan nang hari na maghahari sa inyo: kaniyang kukunin ang 
inyong manga anak at kaniyang ilalagay sa kaniyang manga karo, at upang maging manga 
mangangabayo niya, at sila'y tatakbo sa unahan nang kaniyang manga karo, 


at kaniyang manga ihahalal sa kaniya na manga kapitan nang lilibuhin at manga kapitan nang 
lilimangpuin, at ang iba ay upang umararo nang kaniyang lupa, at umani nang kaniyang aanihin, at 
upang gumawa nang kaniyang manga sangkap na pangdigma, at sangkap sa kaniyang manga karo. 
at kaniyang kukunin ang inyong manga anak na babae upang maging manga manggagawa nang 
pabango, at maging manga tagapagluto, at maging manga magtitinapay. 

at kaniyang kukunin ang inyong manga bukid, at ang inyong manga ubasan, at ang inyong manga 
olibohan, sa makatuwid baga'y ang pinakamabuti sa manga yaon, upang manga ibigay sa kaniyang 
manga lingkod. 

at kaniyang kukunin ang ika-sangpung bahagi nang inyong binhi, at nang inyong manga ubasan, at 
ibibigay sa kaniyang manga punong kawal, at sa kaniyang manga lingkod. 

at kaniyang kukunin ang inyong manga aliping lalake at babae, at ang inyong pinakamabuting bataan, at 
ang inyong manga asno, at manga ilalagay sa kaniyang manga gawain. 

kaniyang kukunin ang ikasangpung bahagi nang inyong manga kawan: at kayo'y magiging kaniyang 
manga lingkod. 

at kayo'y dadaing sa araw na yaon, dahil sa inyong hari na inyong pipiliin: at hindi kayo sasagutin nang 
panginoon sa araw na yaon. 

nguni't tinanggihang dinggin nang bayan ang tinig ni samuel: at kanilang sinabi, hindi: kundi 
magkakaroon kami nang hari sa amin, 

upang kami naman ay maging gaya nang lahat nang manga bansa, at upang hatulan kami nang aming 
hari, at lumabas sa unahan namin, at ipakipaglaban ang aming pakikipagbaka. 

at narinig ni samuel ang lahat nang manga salita nang bayan, at kaniyang manga isinaysay sa pakinig 
nang panginoon. 

at sinabi nang panginoon kay samuel, dinggin mo ang kanilang tinig at lagyan mo sila nang hari. at sinabi 
ni samuel sa manga tao sa israel, yumaon ang bawa't isa sa inyo sa kanikaniyang bayan. 

may isang lalake nga sa benjamin, na ang pangala'y cis, na anak ni abiel, na anak ni seor, na anak ni 
bechora, na anak ni aphia, na anak nang isang benjamita, na isang makapangyarihang lalake na may 
tapang. 

at siya'y may isang anak na lalake, na ang pangala'y saul, isang bata at makisig: at sa manga anak ni israel 
ay walang lalong makisig na lalake kay sa kaniya: mula sa kaniyang manga balikat at hanggang sa paitaas 
ay lalong mataas siya kay sa sinoman sa bayan. 

at ang manga asno ni cis na ama ni saul ay nawala. at sinabi ni cis kay saul na kaniyang anak, ipagsama 
mo ngayon ang isa sa manga bataan, at ikaw ay tumindig, at hanapin mo ang manga asno. 

at siya'y nagdaan sa lupaing maburol nang ephraim, at nagdaan sa lupain nang salisa, nguni't hindi nila 
nangasumpungan: nang magkagayo'y nagdaan sila sa lupain nang saalim, at wala roon: at sila'y nagdaan 
sa lupain nang manga benjamita, nguni't hindi nila nangasumpungan doon. 

nang sila'y dumating sa lupain nang suph, ay sinabi ni saul sa kaniyang bataan na kasama niya, halina at 
bumalik tayo, baka walaing bahala nang aking ama ang manga asno at ang alalahanin ay tayo. 

at sinabi niya sa kaniya, narito, may isa ngang lalake nang diyos sa bayang ito, at siya'y isang lalaking may 
dangal: lahat nang kaniyang sinasabi ay tunay na nangyayari: ngayo'y pumaroon tayo, marahil ay 
masasaysay niya sa atin ang tungkol sa ating paglalakbay kung saan tayo paroroon. 

nang magkagayo'y sinabi ni saul sa kaniyang bataan, nguni't narito, kung tayo'y pumaroon, ano ang ating 
dadalhin sa lalake? sapagka't naubos na ang tinapay sa ating manga buslo, at wala na tayong 
madadalang kaloob sa lalake nang diyos: anong mayroon tayo? 


at sumagot uli ang bataan kay saul, at nagsabi, narito, mayroon ako sa aking kamay na ikaapat na bahagi 
nang isang siklong pilak: iyan ang aking ibibigay sa lalake nang diyos, upang saysayin sa atin ang ating 
paglalakbay. 

(nang una sa israel, pagka ang isang lalake ay mag-uusisa sa diyos, ay ganito ang sinasabi, halika, at 
tayo'y pumaroon sa tagakita: sapagka't yaon ngang tinatawag na propeta ngayon ay tinatawag nang una 
na tagakita.) 

nang magkagayo'y sinabi ni saul sa kaniyang bataan, mabuti ang sinasabi mo: halika, tayo'y pumaroon. 
sa gayo'y naparoon sila sa bayang kinaroroonan nang lalake nang diyos. 

samantalang inaahon nila ang ahunan sa bayan ay nakasalubong sila nang manga dalagang lumalabas 
upang umigib nang tubig, at sinabi nila sa kanila, narito ba ang tagakita? 

at sila'y sumagot sa kanila, at nagsabi, siya'y nariyan, narito, nasa unahan mo: magmadali kayo ngayon, 
sapagka't siya'y naparoon ngayon sa bayan, sapagka't ang bayan ay may hain ngayon sa mataas na dako. 
pagkapasok ninyo sa bayan, ay agad masusumpungan ninyo siya, bago siya umahon sa mataas na dako 
upang kumain, sapagka't ang bayan ay hindi kakain hanggang sa siya'y dumating, sapagka't kaniyang 
binabasbasan ang hain, at pagkatapos ay kumakain ang manga inanyayahan. kaya nga umahon kayo; 
sapagka't sa oras na ito'y inyong masusumpungan siya. 

at sila'y umahon sa bayan, at pagpasok nila sa bayan, narito, si samuel ay nasasalubong nila, na 
papaahon sa mataas na dako. 

inihayag nga nang panginoon kay samuel isang araw bago si saul ay naparoon, na sinasabi, 

bukas sa ganitong oras ay susuguin ko sa iyo ang isang lalake na mula sa lupain nang benjamin, at iyong 
papahiran siya nang langis upang maging pangulo sa aking bayang israel: at kaniyang ililigtas ang aking 
bayan sa kamay nang manga filisteo: sapagka't aking tiningnan ang aking bayan, dahil sa ang kanilang 
daing ay sumapit sa akin. 

at nang makita ni samuel si saul, ay sinabi nang panginoon sa kaniya, narito ang lalake na aking sinalita 
sa iyo! ito nga ang magkakaroon nang kapangyarihan sa aking bayan. 

nang magkagayo'y lumapit si saul kay samuel sa pintuang-bayan, at sinabi, isinasamo ko sa iyo na 
saysayin mo sa akin, kung saan nandoon ang bahay nang tagakita. 

at sumagot si samuel kay saul, at nagsabi, ako ang tagakita, umahon kang magpauna sa akin sa mataas 
na dako, sapagka't kakain kang kasalo ko ngayon: at sa kinaumagahan ay payayaunin kita, at sasaysayin 
ko sa iyo ang lahat na nasa loob mo. 

at tungkol sa iyong manga asno na may tatlong araw nang nawawala ay huwag mong alalahanin, 
sapagka't nasumpungan na. at kanino ang buong pagnanasa sa israel? hindi ba sa iyo, at sa buong 
sangbahayan nang iyong ama? 

at si saul ay sumagot, at nagsabi, hindi ba ako benjamita, sa pinakamaliit na lipi nang israel? at ang aking 
angkan ang pinakamababa sa manga angkan nang lipi nang benjamin? bakit nga nagsasalita ka sa akin 
nang ganitong paraan? 

at ipinagsama ni samuel si saul at ang kaniyang bataan, at ipinasok niya sila sa kabahayan, at pinaupo 
sila sa pinakapangulong dako sa gitna niyaong manga naanyayahan, na may tatlong pung katao. 

at sinabi ni samuel sa tagapagluto, dalhin mo rito ang bahagi na ibinigay ko sa iyo, na siyang aking sinabi 
sa iyo, ilagay mo ito sa iyo. 

at itinaas nga nang tagapagluto ang hita, at yaong nakapatong, at inilagay sa harap ni saul. at sinabi ni 
samuel, narito, siya ngang itinago! ilagay mo sa harap mo at iyong kanin: sapagka't iningatan sa takdang 
panahon na ukol sa iyo, sapagka't aking sinabi, aking inanyayahan ang bayan. sa gayo'y kumain si saul na 
kasalo ni samuel nang araw na yaon. 

at nang sila'y makalusong sa bayan mula sa mataas na dako, siya'y nakipagpulong kay saul sa bubungan 
nang bahay. 

at sila'y bumangong maaga: at nangyari sa pagbubukang liwayway, na tinawag ni samuel si saul sa 
bubungan, na sinasabi, bangon, upang mapagpaalam kita. at si saul ay bumangon, at lumabas kapuwa 
sila, siya at si samuel. 

at nang sila'y lumalabas sa hangganan nang bayan, ay sinabi ni samuel kay saul, sabihin mo sa bataang 
magpauna sa atin (at siya'y nagpauna,) nguni't tumigil ka sa oras na ito, upang maiparinig ko sa iyo ang 
salita nang diyos. 

nang magkagayo'y kinuha ni samuel ang sisidlan nang langis, at ibinuhos sa ulo niya, at hinagkan niya 
siya, at sinabi, hindi ba ang panginoon ang nagpahid sa iyo nang langis upang maging prinsipe ka sa 
kaniyang mana? 

paghiwalay mo sa akin ngayon, ay masusumpungan mo nga ang dalawang lalake sa siping nang libingan 
ni rachel, sa hangganan nang benjamin sa selsah, at sasabihin nila sa iyo, ang manga asno na iyong 
hinahanap ay nasumpungan na, at, narito, niwalang bahala nang iyong ama ang manga asno, at ang 
inaalaala ay kayo, na sinasabi, paano ang aking gagawin sa aking anak? 

kung magkagayo'y magpapatuloy ka mula roon, at darating ka sa ensina nang tabor; at masasalubong ka 
roon nang tatlong lalake na inaahon ang diyos sa beth-el, ang isa'y may dalang tatlong batang kambing, 
at ang isa'y may dalang tatlong tinapay, at ang isa'y may dalang isang balat na sisidlan nang alak: 

at babatiin ka nila, at bibigyan ka nang dalawang tinapay, na iyong tatanggapin sa kanilang kamay. 
pagkatapos ay darating ka sa burol nang diyos, na nandoon ang isang pulutong nang manga filisteo: at 
mangyayari pagdating mo roon sa bayan, na makakasalubong ka nang isang pulutong na manga propeta 
na lumulusong mula sa mataas na dako, na may salterio, at pandereta, at flauta, at alpa sa harap nila, at 
sila'y magsisipanghula. 

at ang espiritu nang panginoon ay makapangyarihang sasaiyo, at manghuhula kang kasama nila, at ikaw 
ay magiging ibang lalake. 

at mano nawa, na pagka ang manga tandang ito ay mangyari sa iyo, na gawin mo ang idudulot nang 
pagkakataon, sapagka't ang diyos ay sumasaiyo. 

at ikaw ay lulusong na una sa akin sa gilgal: at, narito, lulusungin kita, upang maghandog nang manga 
handog na susunugin, at maghain nang manga hain na manga handog tungkol sa kapayapaan: pitong 
araw na maghihintay ka, hanggang sa ako'y pumaroon sa iyo, at ituro sa iyo kung ano ang iyong gagawin. 
at nangyaring gayon, na nang kaniyang matalikdan na iwan niya si samuel, ay binigyan siya nang diyos 
nang ibang puso: at ang lahat na tandang yaon ay nangyari sa araw na yaon. 

at nang sila'y dumating doon sa burol, narito, isang pulutong na manga propeta ay nasasalubong niya, at 
ang espiritu nang diyos ay makapangyarihang suma kaniya, at siya'y nanghula sa gitna nila. 

at nangyari nang makita siya nang lahat na nakakakilala sa kaniya nang una, na, narito siya'y 
nanghuhulang kasama nang manga propeta, ay nagsalisalitaan ang bayan, ano itong nangyari sa anak ni 
cis? si saul ba ay nasa gitna rin nang manga propeta? 

at isang taga dakong yaon ay sumagot at nagsabi, at sino ang kanilang ama? kaya't naging kawikaan, si 
saul ba ay nasa gitna rin nang manga propeta? 

at nang siya'y makatapos nang panghuhula, siya'y sumampa sa mataas na dako. 

at sinabi nang amain ni saul sa kaniya at sa kaniyang bataan, saan kayo naparoon? at kaniyang sinabi, 
upang hanapin ang manga asno, at nang aming makita na hindi mangasumpungan, ay naparoon kami 
kay samuel. 

at sinabi nang amain ni saul, isinasamo ko sa iyo na saysayin mo sa akin, kung ano ang sinabi ni samuel 
sa inyo. 

at sinabi ni saul sa kaniyang amain, sinabi niyang maliwanag sa amin na ang manga asno ay 
nasumpungan na. nguni't tungkol sa bagay nang kaharian, na sinalita ni samuel, ay hindi niya isinaysay 
sa kaniya. 

at tinipon ni samuel ang bayan sa panginoon sa mizpa, 

at sinabi niya sa manga anak ni israel, ganito ang sabi nang panginoon, nang diyos nang israel, iniahon ko 
ang israel mula sa egipto, at pinapaging laya ko kayo sa kamay nang manga taga egipto, at sa kamay 
nang lahat nang manga kaharian na pumighati sa inyo: 

nguni't itinakuwil ninyo sa araw na ito ang inyong diyos, na siyang nagligtas sa inyo sa lahat nang manga 
inyong kasakunaan at manga kapighatian: at sinabi ninyo sa kaniya, hindi, kundi lagyan mo kami nang 
isang hari. ngayon nga'y humarap kayo sa panginoon ayon sa inyoinyong manga lipi, at ayon sa inyong 
manga libolibo. 

sa gayo'y pinalapit ni samuel ang lahat nang manga lipi, at ang lipi ni benjamin ang napili. 

at kaniyang inilapit ang lipi ni benjamin ayon sa kaniyang manga angkan, at ang angkan ni matri ay 
siyang napili: at si saul na anak ni cis, ay siyang napili: nguni't nang kanilang hanapin siya ay hindi 
nasumpungan. 

kaya't kanilang itinanong uli sa panginoon, may lalake pa bang paririto? at ang panginoon ay sumagot, 
narito siya'y nagtago sa manga kasangkapan. 

at sila'y tumakbo at kinuha nila siya roon, at nang siya'y tumayo sa gitna nang bayan, ay mataas siya kay 
sa sinoman sa bayan, mula sa kaniyang manga balikat at paitaas. 

at sinabi ni samuel sa buong bayan, nakikita ba ninyo siya na pinili nang panginoon, na walang gaya niya 
sa buong bayan? at ang buong bayan ay sumigaw, at nagsabi, mabuhay ang hari. 

nang magkagayo'y sinaysay ni samuel sa bayan ang paraan nang kaharian, at isinulat sa isang aklat, at 
inilagay sa harap nang panginoon. at pinayaon ni samuel ang buong bayan, na pinauwi bawa't tao sa 
kaniyang bahay. 

at si saul man ay umuwi sa kaniyang bahay sa gabaa, at yumaong kasama niya ang hukbo, na ang 
kanilang manga kalooban ay kinilos nang diyos. 

nguni't sinabi nang ilang hamak na tao, paanong ililigtas tayo nang taong ito? at kanilang niwalang 
kabuluhan at hindi nila dinalhan nang kaloob. nguni't siya'y hindi umimik. 

nang magkagayo'y umahon si naas na ammonita at humantong laban sa jabes-galaad: at sinabi kay naas 
nang lahat na lalake sa jabes, makipagtipan ka sa amin, at kami ay maglilingkod sa iyo. 

at sinabi ni naas na ammonita sa kanila, sa ganitong paraan gagawin ko sa inyo, na ang lahat ninyong 
kanang mata ay dukitin, at aking ilalagay na pinakapintas sa buong israel. 

at sinabi nang manga matanda sa jabes sa kaniya, bigyan mo kami nang palugit na pitong araw upang 
kami ay makapagpasugo nang manga sugo sa lahat nang manga hangganan nang israel: at kung wala 
ngang magliligtas sa amin, lalabasin ka namin. 

nang magkagayo'y pumaroon ang manga sugo sa gabaa kay saul at sinalita ang manga salitang ito sa 
manga pakinig nang bayan: at ang buong bayan ay naglakas nang tinig at umiyak. 

at, narito, sinusundan ni saul ang manga baka sa bukid, at sinabi ni saul, anong mayroon ang bayan na 
sila'y umiiyak? at kanilang isinaysay ang manga salita nang manga lalake sa jabes. 

at ang espiritu nang diyos ay makapangyarihan suma kay saul nang kaniyang marinig ang manga salitang 
yaon, at ang kaniyang galit ay nagalab na mainam. 

at siya'y kumuha nang dalawang magkatuwang na baka, at kaniyang kinatay, at ipinadala niya sa lahat 
nang manga hangganan nang israel sa pamamagitan nang kamay nang manga sugo, na sinasabi, 
sinomang hindi lumabas na sumunod kay saul at kay samuel, ay ganyan ang gagawin sa kaniyang manga 
baka. at ang takot sa panginoon ay nahulog sa bayan, at sila'y lumabas na parang iisang tao. 

at binilang niya sila sa bezec; at ang manga anak ni israel, ay tatlong daang libo, at ang manga lalake 
nang juda ay tatlong pung libo. 

at sinabi nila sa manga sugo na naparoon, ganito ang inyong sasabihin sa manga lalake sa jabes-galaad, 
bukas sa kainitan nang araw, ay magtataglay kayo nang kaligtasan. at naparoon ang manga sugo at 
isinaysay sa manga lalake sa jabes, at sila'y natuwa. 

kaya't sinabi nang manga lalake sa jabes, bukas ay lalabasin namin kayo at inyong gagawin sa amin ang 
lahat na inyong inaakalang mabuti sa inyo. 

at naging gayon sa kinabukasan, na inilagay ni saul ang bayan nang tatlong pulutong, at sila'y pumasok 
sa gitna nang kampamento sa pagbabantay sa kinaumagahan at sinaktan ang manga ammonita 
hanggang sa kainitan nang araw: at nangyari, na ang manga nalabi ay nangalat, na anopa't walang 
naiwang dalawang magkasama. 

at sinabi nang bayan kay samuel, sino yaong nagsasabi, maghahari ba si saul sa amin? dalhin dito ang 
manga taong yaon upang aming patayin sila. 

at sinabi ni saul, walang taong papatayin sa araw na ito: sapagka't ngayo'y gumawa ang panginoon nang 
pagliligtas sa israel. 

nang magkagayo'y sinabi ni samuel sa bayan, halikayo at tayo'y paroon sa gilgal, at ating baguhin ang 
kaharian doon. 

at ang buong bayan ay naparoon sa gilgal: at doo'y ginawa nilang hari sa gilgal si saul sa harap nang 
panginoon, at doo'y naghain sila nang manga hain na manga handog tungkol sa kapayapaan sa harap 
nang panginoon, at si saul at ang lahat nang manga lalake sa israel ay nagalak na mainam doon. 

at sinabi ni samuel sa buong israel, narito, aking dininig ang inyong tinig sa lahat na inyong sinabi sa akin, 
at naghalal ako nang isang hari sa inyo. 

at ngayo'y narito, ang hari ay lumalakad sa unahan ninyo, at ako'y matanda na at mauban, at, narito, 
ang aking manga anak ay kasama ninyo: at ako'y lumakad sa unahan ninyo mula sa aking kabataan 
hanggang sa araw na ito. 

narito ako: sumaksi kayo laban sa akin sa harap nang panginoon, at sa harap nang kaniyang pinahiran 
nang langis: kung kaninong baka ang kinuha ko? kung kaninong asno ang kinuha ko? o kung sino ang 
aking dinaya? kung sino ang aking pinighati? o kung kaninong kamay ako kumuha nang suhol upang 
bulagin ang aking manga mata niyaon? at aking isasauli sa inyo. 

at kanilang sinabi, hindi ka nagdaya sa amin, ni pumighati man sa amin, ni tumanggap man nang anoman 
sa kamay nang sinoman. 

at sinabi niya sa kanila, ang panginoon ay saksi laban sa inyo at ang kaniyang pinahiran nang langis ay 
saksi sa araw na ito na hindi kayo nakasumpong nang anoman sa aking kamay. at kanilang sinabi, siya'y 
saksi. 

at sinabi ni samuel sa bayan, ang panginoon ang siyang naghalal kay moises at kay aaron, at siyang 
nagahon sa inyong manga magulang mula sa lupain nang egipto. 

ngayon nga'y tumayo kayo, upang aking maisaysay sa inyo sa harap nang panginoon ang tungkol sa lahat 
na matuwid na gawa nang panginoon, na kaniyang ginawa sa inyo at sa inyong manga magulang. 

nang si jacob ay makapasok sa egipto, at ang inyong manga magulang ay dumaing sa panginoon, sinugo 
nga nang panginoon si moises at si aaron, na siyang nagsipaglabas sa inyong manga magulang mula sa 
egipto, at pinatira sila sa dakong ito. 

nguni't nilimot nila ang panginoon nilang diyos, at ipinagbili niya sila sa kamay nang sisara, na kapitan 
nang hukbo ni azor, at sa kamay nang manga filisteo, at sa kamay nang hari sa moab; at sila'y 
nakipaglaban sa kanila. 

at sila'y dumaing sa panginoon at nagsabi, kami ay nagkasala, sapagka't pinabayaan namin ang 
panginoon at naglingkod kami sa manga baal at sa manga astaroth: nguni't ngayo'y palayain mo kami sa 
kamay nang aming manga kaaway, at kami ay maglilingkod sa iyo. 

at sinugo nang panginoon si jerobaal, at si bedan, at si jephte, at si samuel, at pinapaging laya ko sa 
kamay nang inyong manga kaaway sa bawa't dako, at kayo'y tumahang tiwasay. 

at nang makita ninyo na si naas na hari nang manga anak ni ammon ay naparito laban sa inyo, ay inyong 
sinabi sa akin, hindi, kundi isang hari ang maghahari sa amin, dangang ang panginoon ninyong diyos ay 
siya ninyong hari. 

ngayon nga'y masdan ninyo ang hari na inyong pinili, at siya ninyong hiningi: at, narito, nilagyan kayo 
nang panginoon nang isang hari sa inyo. 

kung kayo'y matatakot sa panginoon, at maglilingkod sa kaniya, at makikinig sa kaniyang tinig, at hindi 
manghihimagsik laban sa utos nang panginoon, at kayo at gayon din ang hari na naghahari sa inyo ay 
maging masunurin sa panginoon ninyong diyos, ay mabuti: 

nguni't kung hindi ninyo didinggin ang tinig nang panginoon, kundi manghihimagsik kayo laban sa utos 
nang panginoon, ay magiging laban nga sa inyo ang kamay nang panginoon gaya sa inyong manga 
magulang. 

ngayon nga'y tumahimik kayo at tingnan ninyo itong dakilang bagay na gagawin nang panginoon sa 
harap nang inyong manga mata. 

hindi ba pagaani nang trigo sa araw na ito? ako'y tatawag sa panginoon, na siya'y magpapasapit nang 
kulog at ulan, at inyong malalaman at makikita na ang inyong kasamaan ay dakila, na inyong ginawa sa 
paningin nang panginoon sa paghingi ninyo nang isang hari. 

sa gayo'y tumawag si samuel sa panginoon, at ang panginoon ay nagpasapit nang kulog at ulan nang 
araw na yaon: at ang buong bayan ay natakot na mainam sa panginoon at kay samuel. 

at sinabi nang buong bayan kay samuel, ipanalangin mo ang iyong manga lingkod sa panginoon mong 
diyos, upang huwag kaming mamatay, sapagka't aming idinagdag sa lahat nang aming manga kasalanan 
ang kasamaang ito, na humingi kami para sa amin nang isang hari. 

at sinabi ni samuel sa bayan, huwag kayong matakot: tunay na inyong ginawa ang buong kasamaang ito, 
gayon ma'y huwag kayong lumihis nang pagsunod sa panginoon, kundi kayo'y maglingkod nang buong 
puso sa panginoon. 

at huwag kayong lumiko; sapagka't kung gayo'y susunod kayo sa manga walang kabuluhang bagay na 
hindi ninyo mapapakinabangan o makapagpapalaya man, sapagka't manga walang kabuluhan. 
sapagka't hindi pababayaan nang panginoon ang kaniyang bayan dahil sa kaniyang dakilang pangalan, 
sapagka't kinalulugdan nang panginoon na gawin kayong bayan niya. 

saka sa ganang akin, malayo nawang sa akin na ako'y magkasala laban sa panginoon sa paglilikat nang 
pananalangin dahil sa inyo: kundi ituturo ko sa inyo ang mabuti at matuwid na daan. 

matakot lamang kayo sa panginoon, at maglingkod kayo sa kaniya sa katotohanan nang inyong buong 
puso, dilidilihin nga ninyo kung gaanong dakilang manga bagay ang kaniyang ginawa sa inyo. 

nguni't kung kayo'y mamamalaging gagawa nang kasamaan, kayo'y malilipol, kayo at gayon din ang 
inyong hari. 

si saul ay may (apat na pung) taong gulang nang siya'y magpasimulang maghari, at siya'y nagharing 
dalawang taon sa israel. 

at pumili si saul para sa kaniya nang tatlong libong lalake sa israel, na ang dalawang libo ay kasama ni 
saul sa michmas at sa bundok nang bethel, at ang isang libo ay kasama ni jonathan sa gabaa nang 
benjamin: at ang labis nang bayan ay sinugo niya bawa't isa sa kaniyang tolda. 

at sinaktan ni jonathan ang pulutong nang manga filisteo na nasa geba; at nabalitaan nang manga 
filisteo. at hinipan ni saul ang pakakak sa buong lupain, na sinasabi, marinig nang manga hebreo. 

at narinig nga nang buong israel nang sabihin na sinaktan ni saul ang pulutong nang manga filisteo, at 
ang israel naman ay naging kasuklam-suklam sa manga filisteo. at ang bayan ay nagpipisan na sumunod 
kay saul sa gilgal. 

at ang manga filisteo ay nagpupulong upang lumaban sa israel, tatlong pung libong karo, at anim na 
libong mangangabayo, at ang bayan na gaya nang buhangin na nasa baybayin nang dagat sa karamihan: 
at sila'y umahon at humantong sa michmas sa dakong silanganan nang beth-aven. 

nang makita nang manga lalake nang israel na sila'y nasa kagipitan, (sapagka't ang bayan ay napipighati) 
ang bayan nga ay nagkubli sa manga yungib, at sa manga tinikan, at sa manga bato, at sa manga 
katibayan, at sa manga hukay. 

ang iba nga sa manga hebreo ay tumawid sa jordan na patungo sa lupain nang gad, at nang galaad, 
nguni't si saul ay nasa gilgal siya, at ang buong bayan ay sumunod sa kaniya na nanginginig. 

at siya'y naghintay nang pitong araw, ayon sa takdang panahon na itinakda ni samuel: nguni't si samuel 
ay hindi naparoon sa gilgal: at ang bayan ay nangangalat sa kaniya. 

at sinabi ni saul, dalhin dito sa akin ang handog na susunugin, at ang handog tungkol sa kapayapaan. at 
kaniyang inihandog ang handog na susunugin. 

at nangyari, na pagkatapos niyang maihandog ang handog na susunugin, narito, si samuel ay dumating, 
at lumabas si saul na sinalubong siya upang bumati sa kaniya. 

at sinabi ni samuel, ano ang iyong ginawa? at sinabi ni saul, sapagka't aking nakita na ang bayan ay 
nangangalat sa akin, at hindi ka dumarating sa manga takdang araw, at ang manga filisteo ay 
nagpupulong sa michmas, 

kaya aking sinabi, ngayo'y lulusungin ako nang manga filisteo sa gilgal, at hindi ko pa naipamamanhik 
ang kagalingan sa panginoon: ako'y nagpumilit nga at inihandog ko ang handog na susunugin. 

at sinabi ni samuel kay saul, gumawa kang may kamangmangan, hindi mo ginanap ang utos nang 
panginoon mong diyos na iniutos niya sa iyo: sapagka't itinatag sana nang panginoon ang kaniyang 
kaharian sa israel magpakailan man. 

nguni't ngayon ay hindi matutuloy ang iyong kaharian: ang panginoo'y humanap para sa kaniya nang 
isang lalaking ayon sa kaniyang sariling puso, at inihalal nang panginoon siya na maging prinsipe sa 
kaniyang bayan, sapagka't hindi mo ginanap ang iniutos nang panginoon sa iyo. 

at bumangon si samuel at umahon siya mula sa gilgal hanggang sa gabaa nang benjamin. at binilang ni 
saul ang bayan na nakaharap sa kaniya, na may anim na raang lalake. 

at si saul, at si jonathan na kaniyang anak, at ang bayan na nakaharap sa kanila, ay tumigil sa geba nang 
benjamin: nguni't ang manga filisteo ay humantong sa michmas. 

at ang manga mananamsam ay lumabas na tatlong pulutong sa kampamento nang manga filisteo; ang 
isang pulutong ay lumiko sa daan na patungo sa ophra, na patungo sa lupain nang sual: 

at ang isang pulutong ay lumiko sa daan na patungo sa beth-horon at ang isang pulutong ay lumiko sa 
daan nang hangganan na humaharap na palusong sa libis nang seboim sa dakong ilang. 

wala ngang panday na masumpungan sa buong lupain nang israel: sapagka't sinasabi nang manga 
filisteo, baka ang manga hebreo ay igawa nila nang manga tabak o manga sibat: 

nguni't nilusong nang lahat nang manga taga israel ang manga filisteo upang ihasa nang bawa't lalake 
ang kaniyang pangararo, at ang kaniyang asarol, at ang kaniyang palakol, at ang kaniyang piko, 

gayon ma'y mayroon silang pangkikil sa manga piko at sa manga asarol, at sa manga kalaykay, at sa 
manga palakol, at upang ipang-hasa nang manga panundot. 

sa gayo'y nangyari, na sa araw nang pagbabaka, ay wala kahit tabak o sibat mang masumpungan sa 
kamay nang sinoman sa bayan na kasama ni saul at ni jonathan: kundi si saul at si jonathan na kaniyang 
anak ang kinasumpungan lamang. 

at ang pulutong nang manga filisteo ay lumabas na napatungo sa daanan nang michmas. 

nangyari nga isang araw, na si jonathan na anak ni saul ay nagsabi sa bataan na tagadala nang kaniyang 
sandata, halika at tayo'y dumaan sa pulutong nang manga filisteo, na nasa dakong yaon. nguni't hindi 
niya ipinagbigay alam sa kaniyang ama. 

at tumigil si saul sa kaduluduluhang bahagi nang gabaa sa ilalim nang puno nang granada na nasa 
migron: at ang bayan na nasa kaniya ay may anim na raang lalake. 

at si achias na anak ni achitob, na kapatid ni ichabod, na anak ni phinees, na anak ni eli, na saserdote 
nang panginoon sa silo, ay nagsusuot nang epod. at hindi nalalaman nang bayan na si jonathan ay 
yumaon. 

at sa pagitan nang manga daanan, na pinagsikapan ni jonathan na pagdaanan nang pulutong nang 
manga filisteo, ay mayroong isang tila tukang bato sa isang dako at isang tila tukang bato sa kabilang 
dako: at ang pangalan nang isa ay boses at ang pangalan niyaon isa ay sene. 

ang isang tila tuka ay pataas sa hilagaan sa tapat nang michmas, at ang isa ay sa timugan sa tapat nang 
gabaa. 

at sinabi ni jonathan sa bataan na tagadala nang kaniyang sandata: halika at tayo ay dumaan sa pulutong 
nang manga hindi tuling ito: marahil ang panginoon ay tutulong sa atin: sapagka't hindi maliwag sa 
panginoon na magligtas sa pamamagitan nang marami o nang kaunti. 

at sinabi sa kaniya nang tagadala niya nang sandata, gawin mo ang buong nasa loob mo: lumiko ka, 
narito, ako'y sumasa iyo ayon sa nasa loob mo. 

nang magkagayo'y sinabi ni jonathan, narito, tayo'y dumaan sa manga lalaking yaon, at tayo'y pakikilala 
sa kanila. 

kung kanilang sabihing ganito sa atin, kayo'y maghintay hanggang sa kami ay dumating sa inyo: ay 
maghihintay nga tayo sa ating dako at hindi natin aahunin sila. 

nguni't kung kanilang sabihing ganito, ahunin ninyo kami, aahon nga tayo: sapagka't ibinigay sila nang 
panginoon sa ating kamay: at ito ang magiging tanda sa atin. 

at kapuwa nga sila napakilala sa pulutong nang manga filisteo: at sinabi nang manga filisteo: narito, ang 
manga hebreo na lumabas sa manga hukay na kanilang pinagtaguan. 

at sumagot ang manga lalake sa pulutong kay jonathan at sa kaniyang tagadala nang sandata, at sinabi, 
ahunin ninyo kami, at pagpapakitaan namin kayo nang isang bagay. at sinabi ni jonathan sa kaniyang 
tagadala nang sandata, umahon ka na kasunod ko: sapagka't ibinigay sila nang panginoon sa kamay nang 
israel. 

at gumapang si jonathan nang kaniyang manga kamay at nang kaniyang manga paa, at ang kaniyang 
tagadala nang sandata ay kasunod niya. at sila'y nangabuwal sa harap ni jonathan: at ang manga yao'y 
pinagpapatay nang kaniyang tagadala nang sandata na kasunod niya. 

at yaon ang unang pagpatay na ginawa ni jonathan at nang kaniyang tagadala nang sandata, sa may 
dalawang pung lalake, sa may pagitan nang kalahating akre nang lupa. 

at nagkaroon nang panginginig sa kampamento, sa parang, at sa buong bayan: ang pulutong at ang 
manga mananamsam ay nagsipanginig din: lumindol: sa gayo'y nagkaroon nang totoong malaking 
pagkayanig. 

at ang manga bantay ni saul sa gabaa nang benjamin ay tumanaw, at, narito, ang karamihan ay 
nawawala at sila'y nagparoo't parito. 

nang magkagayo'y sinabi ni saul sa bayan na kasama niya, magbilang kayo ngayon at inyong tingnan 
kung sino ang umalis sa atin. at nang sila'y magbilang, narito, si jonathan at ang kaniyang tagadala nang 
sandata ay wala roon. 

at sinabi ni saul kay achias, dalhin ninyo rito ang kaban nang diyos. sapagka't ang kaban nang diyos ay 
nandoon nang panahong yaon sa manga anak ni israel. 

at nangyari, samantalang nagsasalita si saul sa saserdote, na ang kaingay na nasa kampamento nang 
manga filisteo ay lumala nang lumala: at sinabi ni saul sa saserdote, iurong mo ang iyong kamay. 

at nagpipisan si saul at ang buong bayan na nasa kaniya at naparoon sa pakikibaka: at, narito, ang tabak 
nang bawa't isa ay laban sa kaniyang kasama, at nagkaroon nang malaking pagkalito. 

ang manga hebreo nga na napasa manga filisteo nang una, na umahong kasama nila sa kampamento 
mula sa palibot nang lupain, ay nagsibalik pa rin na nakipisan sa manga israelita na kasama ni saul at ni 
jonathan. 

gayon din ang manga lalake sa israel na nagsikubli sa lupaing maburol nang ephraim, na nang kanilang 
mabalitaan na ang manga filisteo ay tumakas, ay nakihabol pati sila sa kanila sa pakikipagbaka. 

gayon iniligtas nang panginoon ang israel nang araw na yaon: at ang pagbabaka ay napalipat sa beth- 
aven. 

at ang manga lalake sa israel ay namanglaw nang araw na yaon: sapagka't ibinilin ni saul sa bayan, na 
sinasabi, sumpain ang lalake na kumain nang anomang pagkain hanggang sa kinahapunan, at ako'y 
nakaganti sa aking manga kaaway. sa gayo'y wala sinoman sa bayan na lumasap nang pagkain. 

at ang buong bayan ay naparoon sa gubat, at may pulot sa ibabaw nang lupa. 

at nang dumating ang bayan sa gubat, narito, ang pulot ay tumutulo nguni't walang tao na naglagay 
nang kaniyang kamay sa kaniyang bibig: sapagka't ang bayan ay natakot sa sumpa. 

nguni't hindi narinig ni jonathan, nang ibilin nang kaniyang ama sa bayan na may sumpa: kaya't kaniyang 
iniunat ang dulo nang tungkod na nasa kaniyang kamay at isinagi sa pulot, at inilagay ang kaniyang 
kamay sa kaniyang bibig, at ang kaniyang manga mata ay lumiwanag. 

nang magkagayo'y sumagot ang isa sa bayan, at nagsabi, ibiniling mahigpit nang iyong ama sa bayan na 
may sumpa, na sinasabi, sumpain ang tao na kumain nang pagkain sa araw na ito. at ang bayan ay pata. 
nang magkagayo'y sinabi ni jonathan, binagabag nang aking ama ang lupain: tingnan ninyo, isinasamo ko 
sa inyo, kung paanong ang aking manga mata ay lumiwanag, sapagka't ako'y lumasa nang kaunti sa pulot 
na ito. 

gaano pa kaya kung ang bayan ay kumaing may kalayaan ngayon sa samsam sa kanilang manga kaaway 
na kanilang nasumpungan? sapagka't hindi nagkaroon nang malaking patayan ngayon sa gitna nang 
manga filisteo. 

at kanilang sinaktan ang manga filisteo nang araw na yaon mula sa michmas hanggang sa ajalon: at ang 
bayan ay totoong pata. 

at ang bayan ay dumaluhong sa samsam, at kumuha nang manga tupa, at manga baka, at manga guyang 
baka, at manga pinatay sa lupa: at kinain nang bayan pati nang dugo. 

nang magkagayo'y kanilang isinaysay kay saul, na sinasabi, narito, ang bayan ay nagkakasala laban sa 
panginoon, sa kanilang pagkain nang dugo. at kaniyang sinabi, kayo'y gumawang may paglililo: inyong 
igulong ang isang malaking bato sa akin sa araw na ito. 

at sinabi ni saul, magsikalat kayo sa bayan at inyong sabihin sa kanila, dalhin sa akin dito nang bawa't tao 
ang kaniyang baka, at nang bawa't tao ang kaniyang tupa, at patayin dito, at kanin, at huwag nang 
magkasala laban sa panginoon sa pagkain nang dugo. at dinala nang buong bayan, bawa't tao ang 
kaniyang baka nang gabing yaon at pinatay roon. 

at nagtayo si saul nang isang dambana sa panginoon: yaon ang unang dambana na itinayo niya sa 
panginoon. 

at sinabi ni saul, ating lusungin na sundan ang manga filisteo sa kinagabihan, at atin silang samsaman 
hanggang sa pagliliwanag sa umaga, at huwag tayong maglabi nang isang tao sa kanila. at kanilang 
sinabi, gawin mo ang inaakala mong mabuti sa iyo. nang magkagayo'y sinabi nang saserdote, tayo'y 
lumapit dito sa diyos. 

at si saul ay humingi nang payo sa diyos: lulusungin ko ba na susundan ang manga filisteo? ibibigay mo 
ba sila sa kamay nang israel? nguni't hindi siya sinagot nang araw na yaon. 

at sinabi ni saul, lumapit kayo rito, kayong lahat na puno nang bayan: at maalaman at makita kung saan 
nanggaling ang kasalanang ito sa araw na ito. 

sapagka't buhay nga ang panginoon na nagliligtas sa israel, na kahit si jonathan na aking anak, ay walang 
pagsalang mamatay. nguni't walang tao sa buong bayan na sumagot sa kaniya. 

nang magkagayo'y sinabi niya sa buong israel, lumagay kayo sa isang dako, at ako at si jonathan na aking 
anak ay lalagay sa kabilang dako. at sinabi nang bayan kay saul, gawin mo ang inaakala mong mabuti sa 
iyo. 

kaya sinabi ni saul sa panginoon, sa diyos nang israel, ituro mo ang matuwid. at si jonathan at si saul ay 
napili: nguni't ang bayan ay nakatanan. 

at sinabi ni saul, pagsapalaran ninyo ako at si jonathan na aking anak: at si jonatan ay napili. 

nang magkagayo'y sinabi ni saul kay jonathan, saysayin mo sa akin kung ano ang iyong ginawa. at 
isinaysay ni jonathan sa kaniya, at sinabi, tunay na ako'y lumasa nang kaunting pulot sa dulo nang 
tungkod na nasa aking kamay: at, narito, ako'y marapat mamatay. 

at sinabi ni saul, gawing gayon nang diyos at lalo na: sapagka't ikaw ay walang pagsalang mamamatay, 
jonathan. 

at sinabi nang bayan kay saul, mamamatay ba si jonathan, na gumawa nitong dakilang kaligtasan sa 
israel? malayo nawa: buhay ang panginoon, hindi malalaglag ang isang buhok nang kaniyang ulo sa lupa, 
sapagka't siya'y gumawa na kasama nang diyos sa araw na ito. sa gayo'y iniligtas nang bayan si jonathan, 
na anopa't siya'y hindi namatay. 

nang magkagayo'y umahon si saul na mula sa pagsunod sa manga filisteo: at ang manga filisteo ay 
naparoon sa kanilang sariling dako. 

nang masakop nga ni saul ang kaharian sa israel, ay bumaka siya laban sa lahat niyang manga kaaway sa 
bawa't dako, laban sa moab, at laban sa manga anak ni ammon, at laban sa edom, at laban sa manga 
hari sa soba, at laban sa manga filisteo: at saan man siya pumihit ay kaniyang binabagabag sila. 

at kaniyang ginawang may katapangan, at sinaktan ang manga amalecita, at iniligtas ang israel sa manga 
kamay nang manga sumamsam sa kanila. 

ang manga anak nga ni saul ay si jonathan, at si isui, at si melchi-sua: at ang pangalan nang kaniyang 
dalawang anak na babae ay ito: ang pangalan nang panganay ay merab, at ang pangalan nang bata ay 
michal: 

at ang pangalan nang asawa ni saul ay ahinoam, na anak ni aimaas: at ang pangalan nang kaniyang 
kapitan sa hukbo ay abner na anak ni ner, amain ni saul. 

at si cis ay ama ni saul; at si ner na ama ni abner ay anak ni abiel. 

at nagkaroon nang mahigpit na pagbabaka laban sa manga filisteo sa lahat nang manga araw ni saul: at 
sa tuwing nakakakita si saul nang sinomang makapangyarihang lalake, o nang sinomang matapang na 
lalake ay kaniyang ipinagsasama. 

at sinabi ni samuel kay saul, sinugo ako nang panginoon upang pahiran kita nang langis na maging hari 
sa kaniyang bayan, sa israel: ngayon nga'y dinggin mo ang tinig nang manga salita nang panginoon. 
ganito ang sabi nang panginoon nang manga hukbo, aking tinandaan yaong ginawa nang amalec sa 
israel, kung paanong siya'y humadlang sa kaniya sa daan, nang siya'y umahon mula sa egipto. 

ngayo'y yumaon ka at saktan mo ang amalec, at iyong lubos na lipulin ang buo nilang tinatangkilik, at 
huwag kang manghinayang sa kanila, kundi patayin mo ang lalake at babae, sanggol at sumususo, baka 
at tupa, kamelyo at asno. 

at pinisan ni saul ang bayan at binilang sila sa telaim, dalawang yutang lalake na naglalakad, at sangpung 
libong lalake sa juda. 

at dumating si saul sa bayan nang amalec, at bumakay sa libis. 

at sinabi ni saul sa manga cineo, kayo'y magsiyaon, humiwalay kayo at umalis kayo sa gitna nang manga 
amalecita, baka kayo'y lipulin kong kasama nila: sapagka't kayo'y nagpakita nang kagandahang loob sa 
manga anak ni israel, nang sila'y umahong mula sa egipto. sa gayo'y umalis ang manga cineo sa gitna 
nang manga amalecita. 

at sinaktan ni saul ang manga amalecita mula sa havila kung patungo ka sa shur, na nasa tapat nang 
egipto. 

at kaniyang kinuhang buhay si agag na hari nang manga amalecita, at lubos na nilipol ang buong bayan 
nang talim nang tabak. 

nguni't pinanghinayangan ni saul at nang bayan si agag, at ang pinakamabuti sa manga tupa, sa manga 
baka, at sa manga pinataba, at sa manga kordero, at lahat nang mabuti, at yaong manga hindi nila lubos 
na nilipol: nguni't bawa't bagay na hamak at walang kabuluhan, ay kanilang lubos na nilipol. 

nang magkagayo'y dumating ang salita nang panginoon kay samuel, na sinasabi, 

ikinalulungkot ko na aking inilagay na hari si saul; sapagka't siya'y tumalikod na hindi sumunod sa akin, 
at hindi tinupad ang aking manga utos. at si samuel ay nagalit, at siya'y dumaing sa panginoon buong 
gabi. 

at si samuel ay bumangong maaga upang salubungin si saul sa kinaumagahan, at nasaysay kay samuel, 
na sinasabi, si saul ay naparoon sa carmel, at, narito, ipinagtayo niya siya nang isang monumento, at 
siya'y lumibot at nagpatuloy, at lumusong sa gilgal. 

at naparoon si samuel kay saul, at sinabi ni saul sa kaniya, pagpalain ka nawa nang panginoon, aking 
tinupad ang utos nang panginoon. 

at sinabi ni samuel, anong kahulugan nga nitong iyak nang tupa sa aking pakinig, at nang ungal nang 
manga baka na aking naririnig? 

at sinabi ni saul, sila'y dinala mula sa manga amalecita: sapagka't ang bayan ay nagligtas nang 
pinakamabuti sa manga tupa at sa manga baka, upang ihain sa panginoon mong diyos, at ang natira ay 
aming lubos na nilipol. 

nang magkagayo'y sinabi ni samuel kay saul, tumigil ka, at aking sasaysayin sa iyo kung ano ang sinabi 
nang panginoon sa akin nang gabing ito. at sinabi niya sa kaniya, sabihin mo. 

at sinabi ni samuel, bagaman ikaw ay maliit sa iyong sariling paningin, hindi ka ba ginawang pangulo sa 
manga lipi nang israel? at pinahiran ka nang langis nang panginoon na maging hari sa israel: 

at sinugo ka nang panginoon sa isang paglalakbay, at sinabi, ikaw ay yumaon, at iyong lubos na lipulin 
ang manga makasalanang amalecita, at labanan mo sila hanggang sa sila'y malipol. 

bakit nga hindi mo sinunod ang tinig nang panginoon, kundi ikaw ay dumaluhong sa pananamsam, at 
ikaw ay gumawa nang masama sa paningin nang panginoon? 

at sinabi ni saul kay samuel, oo, aking sinunod ang tinig nang panginoon, at ako'y yumaon sa daan na 
pinagsuguan sa akin nang panginoon, at aking dinala si agag na hari nang amalec, at aking lubos na 
nilipol ang manga amalecita. 

nguni't ang bayan ay kumuha sa samsam nang manga tupa at manga baka, nang pinakamabuti sa manga 
itinalagang bagay, upang ihain sa panginoon mong diyos sa gilgal. 

at sinabi ni samuel, nagtataglay kaya ang panginoon nang napakadakilang pagkatuwa sa manga handog 
na susunugin at sa manga hain, na gaya sa pagsunod nang tinig nang panginoon? narito, ang pagsunod 
ay maigi kay sa hain, at ang pagdinig kay sa taba nang manga tupang lalake. 

sapagka't ang panghihimagsik ay gaya nang kasalanan nang panghuhula, at ang katigasan nang ulo ay 
gaya nang pagsamba sa manga diyosdiyosan at sa manga terap. sapagka't dahil sa iyong itinakuwil ang 
salita nang panginoon, ay kaniya namang itinakuwil ka upang huwag ka nang maging hari. 

at sinabi ni saul kay samuel, ako'y nagkasala, sapagka't ako'y sumalangsang sa utos nang panginoon, at 
sa iyong manga salita, sapagka't ako'y natakot sa bayan, at sumunod sa kanilang tinig. 

ngayon nga'y isinasamo ko sa iyo, ipatawad mo ang aking kasalanan, at bumalik ka uli na kasama ko, 
upang ako'y sumamba sa panginoon. 

at sinabi ni samuel kay saul, hindi ako babalik na kasama mo, sapagka't iyong itinakuwil ang salita nang 
panginoon, at itinakuwil ka nang panginoon upang huwag ka nang maging hari sa israel. 

at nang pumihit si samuel upang yumaon, siya'y pumigil sa laylayan nang kaniyang balabal, at nahapak. 
at sinabi ni samuel sa kaniya, hinapak sa iyo nang panginoon ang kaharian nang israel sa araw na ito, at 
ibinigay sa iyong kapuwa, na maigi kay sa iyo. 

at ang lakas nang israel naman ay hindi magbubulaan o magsisisi man, sapagka't siya'y hindi isang tao na 
magsisisi. 

nang magkagayo'y kaniyang sinabi, ako'y nagkasala: gayon ma'y parangalan mo ako ngayon, isinasamo 
ko sa iyo, sa harap nang manga matanda nang aking bayan at sa harap nang israel, at bumalik ka uli na 
kasama ko upang aking sambahin ang panginoon mong diyos. 

gayon bumalik uli na sumunod si samuel kay saul; at sumamba si saul sa panginoon. 

nang magkagayo'y sinabi ni samuel, dalhin ninyo rito sa akin si agag na hari nang manga amalecita. at 
masayang naparoon si agag sa kaniya. at sinabi ni agag, tunay na ang kapaitan nang kamatayan ay 
nakaraan na. 

at sinabi ni samuel, kung paanong niwalan nang anak nang iyong tabak ang manga babae, ay magiging 
gayon ang iyong ina na mawawalan nang anak, sa gitna nang manga babae. at pinagputolputol ni samuel 
si agag sa harap nang panginoon sa gilgal. 

nang magkagayo'y naparoon si samuel sa rama, at si saul ay sumampa sa kaniyang bahay sa gabaa ni 
saul. 

at si samuel ay hindi na bumalik na napakitang muli kay saul hanggang sa araw nang kaniyang 
kamatayan, sapagka't tinangisan ni samuel si saul: at ang panginoon ay nagdamdam na kaniyang 
nagawang hari si saul sa israel. 

at sinabi nang panginoon kay samuel, hanggang kailan pananangisan mo si saul yamang aking itinakuwil 
siya na maging hari sa israel? punuin mo nang langis ang iyong sungay, at ikaw ay yumaon, susuguin kita 
kay isai na bethlehemita: sapagka't ako'y naglaan sa kaniyang manga anak nang isang hari. 

at sinabi ni samuel, paanong ako'y paroroon? kung mabalitaan ni saul, ay kaniyang papatayin ako. at 
sinabi nang panginoon, magdala ka nang isang dumalagang baka, at iyong sabihin, ako'y naparito upang 
maghain sa panginoon. 

at tawagin mo si isai sa paghahain at aking ituturo sa iyo kung ano ang iyong gagawin: at iyong 
papahiran sa akin yaong sa iyo'y aking sabihin. 

at ginawa ni samuel ang sinalita nang panginoon at naparoon sa bethlehem. at ang manga matanda sa 
bayan ay naparoon upang salubungin siya na nagsisipanginig, at nagsabi, naparirito ka bang may 
kapayapaan? 

at kaniyang sinabi, may kapayapaan: ako'y naparito upang maghain sa panginoon: magpakabanal kayo 
at sumama kayo sa akin sa paghahain. at pinapagbanal niya si isai at ang kaniyang manga anak, at 
tinawag niya sila sa paghahain. 

at nangyari, nang sila'y dumating na siya'y tumingin kay eliab, at nagsabi, tunay na ang pinahiran nang 
panginoon ay nasa harap niya. 

nguni't sinabi nang panginoon kay samuel, huwag mong tingnan ang kaniyang mukha, o ang taas nang 
kaniyang kataasan, sapagka't aking itinakuwil siya: sapagka't hindi tumitingin ang panginoon na gaya 
nang pagtingin nang tao: sapagka't ang tao ay tumitingin sa mukha, nguni't ang panginoon ay tumitingin 
sa puso. 

nang magkagayo'y tinawag ni isai si abinadab, at pinaraan niya sa harap ni samuel. at kaniyang sinabi, 
kahit ito man, ay hindi pinili nang panginoon. 

nang magkagayo'y pinaraan ni isai si samma. at kaniyang sinabi, kahit ito man, ay hindi pinili nang 
panginoon. 

at pinaraan ni isai ang pito sa kaniyang manga anak sa harap ni samuel. at sinabi ni samuel kay isai, hindi 
pinili nang panginoon ang manga ito. 

at sinabi ni samuel kay isai, narito ba ang iyong lahat na anak? at kaniyang sinabi, natitira pa ang bunso, 
at, narito, siya'y nag-aalaga sa manga tupa. at sinabi ni samuel kay isai, ipasundo mo siya, sapagka't hindi 
tayo uupo hanggang sa siya'y dumating dito. 

at siya'y nagsugo, at sinundo siya roon. siya nga'y may mapulang pisngi, may magandang bikas, at 
mabuting anyo. at sinabi nang panginoon, tumindig ka: pahiran mo siya nang langis, sapagka't ito nga. 
nang magkagayo'y kinuha ni samuel ang sungay nang langis, at pinahiran siya sa gitna nang kaniyang 
manga kapatid: at ang espiritu nang panginoon ay makapangyarihang suma kay david mula sa araw na 
yaon hanggang sa haharapin. gayon bumangon si samuel at napasa rama. 

ang espiritu nga nang panginoon ay humiwalay kay saul, at isang masamang espiritu na mula sa 
panginoon ay bumagabag sa kaniya. 

at sinabi nang manga bataan ni saul sa kaniya, narito ngayon, isang masamang espiritu na mula sa diyos 
ay bumabagabag sa iyo. 

iutos ngayon nang aming panginoon sa iyong manga bataan na nasa harap mo na humanap nang isang 
lalake na bihasang manunugtog nang alpa, at mangyayari, pagka ang masamang espiritu na mula sa 
diyos ay nasa iyo na siya'y tutugtog nang kaniyang kamay at ikaw ay bubuti. 

at sinabi ni saul sa kaniyang manga bataan, ipaghanda ninyo ako ngayon nang isang lalake na 
makatutugtog na mabuti, at dalhin ninyo sa akin siya. 

nang magkagayo'y sumagot ang isa sa manga bataan, at nagsabi, narito, aking nakita ang isang anak ni 
isai na bethlehemita, na bihasa sa panunugtog, at makapangyarihang lalake na may tapang, at lalaking 
mangdidigma, at matalino sa pananalita, at makisig na lalake, at ang panginoon ay sumasa kaniya. 
kaya't nagsugo si saul nang manga sugo kay isai, at sinabi, suguin mo sa akin si david na iyong anak, na 
nasa kawan nang manga tupa. 

at kumuha si isai nang isang asno na may pasang tinapay, at isang balat nang alak, at isang anak nang 
kambing, at ipinadala kay saul sa pamamagitan ni david na kaniyang anak. 

at dumating si david kay saul at tumayo sa harap niya: at minahal niya siyang mainam, at siya'y naging 
tagadala nang sandata niya. 

at nagpasabi si saul kay isai, isinasamo ko sa iyo na bayaang tumayo si david sa harapan ko, sapagka't 
siya'y nakasumpong nang biyaya sa aking paningin. 

at nangyari, pagka ang masamang espiritu na mula sa diyos ay sumasa kay saul, ay kinukuha ni david ang 
alpa, at tinutugtog nang kaniyang kamay: gayon nagiginhawahan si saul, at bumubuti, at ang masamang 
espiritu ay nahihiwalay sa kaniya. 

ngayo'y pinisan nang manga filisteo ang kanilang hukbo upang bumaka at sila'y nagpipisan sa socho, na 
nauukol sa juda, at nagsihantong sa pagitan nang socho at nang azeca, sa ephesdammim. 

at nagpipisan si saul at ang manga lalake nang israel, at nagsihantong sa libis nang ela, at nagsihanay sa 
pakikipagbaka laban sa manga filisteo. 

at nagsitayo ang manga filisteo sa isang dako sa bundok, at tumayo ang israel sa kabilang dako sa 
bundok: at may isang libis sa pagitan nila. 

at lumabas ang isang bayani sa kampamento nang manga filisteo na nagngangalang goliath, taga gath, 
na ang taas ay anim na siko at isang dangkal. 

at siya'y mayroong isang turbanteng tanso, sa kaniyang ulo, at siya'y nasusuutan nang isang baluti sa 
katawan, at ang bigat nang baluti ay limang libong siklong tanso. 

at siya'y mayroong kasuutang tanso sa kaniyang manga hita, at isang sibat na tanso sa pagitan nang 
kaniyang manga balikat. 

at ang puluhan nang kaniyang sibat ay gaya nang panghabi nang manghahabi, at ang dulo nang kaniyang 
sibat ay may anim na raang siklong bakal ang bigat: at ang kaniyang tagadala nang kalasag ay nauuna sa 
kaniya. 

at siya'y tumayo at humiyaw sa manga hukbo nang israel, at nagsabi sa kanila, bakit kayo'y lumabas na 
nagsihanay sa pakikipagbaka? hindi ba ako'y filisteo, at kayo'y manga lingkod ni saul? pumili kayo nang 
isang lalake sa inyo, at pababain ninyo siya sa akin. 

kung siya'y makalaban sa akin at mapatay ako, magiging alipin nga ninyo kami, nguni't kung ako'y 
manaig laban sa kaniya, at mapatay ko siya ay magiging alipin nga namin kayo at maglilingkod sa amin. 
at sinabi nang filisteo, aking hinahamon ang manga hukbo nang israel sa araw na ito, bigyan ninyo ako 
nang isang lalake, upang maglaban kami. 

at nang marinig ni saul at nang buong israel ang manga salitang yaon nang filisteo, sila'y nanglupaypay, 
at natakot na mainam. 

si david nga ay anak niyaong ephrateo sa bethlehem-juda, na ang pangala'y isai, at may walong anak: at 
ang lalaking yaon ay matanda na sa manga kaarawan ni saul na totoong napakatanda sa gitna nang 
manga tao. 

at ang tatlong pinakamatandang anak ni isai ay naparoong sumunod kay saul sa pakikipagbaka: at ang 
manga pangalan nang kaniyang tatlong anak na naparoon sa pakikipagbaka ay si eliab na panganay, at 
ang kasunod niya ay si abinadab, at ang ikatlo ay si samma. 

at si david ang bunso: at ang tatlong pinakamatanda ay sumunod kay saul. 

nguni't si david ay nagpaparoo't parito mula kay saul upang pasabsabin ang manga tupa nang kaniyang 
ama sa bethlehem. 

at lumalapit ang filisteo sa umaga at hapon, at humarap na apat na pung araw. 

at sinabi ni isai kay david na kaniyang anak, dalhin mo ngayon sa iyong manga kapatid ang isang epa 
nitong trigo na sinangag, at itong sangpung tinapay, at dalhin mong madali sa kampamento, sa iyong 
manga kapatid, 

at dalhin mo ang sangpung kesong ito sa kapitan nang kanilang libo, at tingnan mo kung ano ang 
kalagayan nang iyong manga kapatid, at kumuha ka nang pinakakatunayan. 

si saul nga, at sila at ang lahat nang manga lalake nang israel ay nasa libis nang ela, na nakikipaglaban sa 
manga filisteo. 

at si david ay bumangong maaga sa kinaumagahan, at iniwan ang tupa na may isang tagapagalaga, at 
nagdala at yumaon, na gaya nang iniutos sa kaniya ni isai; at siya'y naparoon sa kinaroroonan nang 
manga karo, habang ang hukbo na lumalabas sa pakikipaglaban ay sumisigaw nang pakikipagbaka. 

at ang israel at ang manga filisteo ay nakahanay na sa pagbabaka, hukbo laban sa hukbo. 

at iniwan ni david ang kaniyang daladalahan sa kamay nang tagapagingat nang daladalahan, at tumakbo 
sa hukbo, at naparoon, at bumati sa kaniyang manga kapatid. 

at sa kaniyang pakikipagusap sa kanila, narito, dumating ang bayani, ang filisteo na taga gath, na goliath 
ang pangalan, mula sa hanay nang manga filisteo, at nagsalita nang ayon sa manga gayon ding salita: at 
narinig ni david. 

at lahat nang manga lalake sa israel pagkakita sa lalaking yaon ay tumakas mula sa kaniyang harapan, at 
natakot na mainam. 

at ang manga lalake nang israel ay nagsabi, nakita ba ninyo ang lalaking iyan na sumasampa? tunay na 
sumasampa siya upang manghamon sa israel: at mangyayari, na ang lalaking makapatay sa kaniya, ay 
payayamanin nang hari nang malaking kayamanan, at ibibigay sa kaniya ang kaniyang anak na babae, at 
palalayain sa israel ang sangbahayan nang kaniyang ama. 

at nagsalita si david sa manga lalaking nakatayo sa siping niya, na nagsasabi, ano ang gagawin sa lalaking 
makapatay sa filisteong ito, at mag-alis sa israel nang kadustaang ito? sapagka't sinong filisteong ito na 
hindi tuli na siya'y humahamon sa manga hukbo nang buhay na diyos? 

at sumagot sa kaniya ang bayan, nang ganitong paraan, na sinabi, ganito ang gagawin sa lalake na 
makapatay sa kaniya. 

at narinig ni eliab na kaniyang pinakamatandang kapatid, nang siya'y magsalita sa manga lalake, at ang 
galit ni eliab ay nagalab laban kay david, at kaniyang sinabi, bakit ka lumusong dito? at kanino mo iniwan 
ang ilang tupang yaon sa ilang? talastas ko ang iyong kahambugan, at ang kalikutan nang iyong puso: 
sapagka't ikaw ay lumusong upang iyong makita ang pagbabaka. 

at sinabi ni david, anong aking ginawa ngayon? wala bang dahilan? 

at tinalikdan niya siya na napatungo sa iba, at siya'y nagsalita nang gayon ding paraan: at sinagot siya uli 
nang bayan na gaya nang una. 

at nang marinig ang manga salita na sinalita ni david, ay sinaysay nila sa harap ni saul; at siya'y 
ipinasundo niya. 

at sinabi ni david kay saul, huwag manglupaypay ang puso nang sinoman dahil sa kaniya, ang iyong 
lingkod ay yayaon at makikipaglaban sa filisteong ito. 

at sinabi ni saul kay david: hindi ka makaparoroon laban sa filisteong ito upang makipaglaban sa kaniya: 
sapagka't ikaw ay isang bata, at siya'y isang lalaking mangdidigma mula sa kaniyang pagkabata. 

at sinabi ni david kay saul, ang iyong lingkod ay nagaalaga nang manga tupa nang kaniyang ama, at 
pagka pumaroon ang isang leon, o isang oso, at kinukuha ang isang kordero sa kawan, 

ay lumalabas akong hinahabol ko siya, at aking sinasaktan, at aking inililigtas sa kaniyang bibig: at pagka 
dinadaluhong ako ay aking pinapangahan, at aking sinasaktan, at aking pinapatay. 

pinapatay nang iyong lingkod ang leon at gayon din ang oso: at ang filisteong ito na hindi tuli ay 
magiging isa sa kanila, yamang kaniyang hinahamon ang manga hukbo nang diyos na buhay. 

at sinabi ni david, ang panginoon na nagligtas sa akin sa manga pangamot nang leon, at sa pangamot 
nang oso, ay siyang magliligtas sa akin sa kamay nang filisteong ito. at sinabi ni saul kay david, yumaon 
ka, at ang panginoon ay sasa iyo. 

at sinandatahan ni saul si david nang kaniyang manga sandata, at kaniyang inilagay ang isang turbanteng 
tanso sa kaniyang ulo, at kaniyang sinuutan siya nang isang baluti sa katawan. 

at ibinigkis ni david, ang tabak niya sa kaniyang sandata, at kaniyang tinikmang yumaon, sapagka't hindi 
pa niya natitikman. at sinabi ni david kay saul, hindi ako makayayaon na dala ko ang manga ito; 
sapagka't hindi ko pa natitikman. at pawang hinubad ni david sa kaniya. 

at tinangnan niya ang kaniyang tungkod sa kaniyang kamay, at pumili siya nang limang makinis na bato 
mula sa batis, at isinilid sa supot na kaniyang dala, sa makatuwid baga'y sa kaniyang supot pastor, at ang 
kaniyang panghilagpos ay nasa kaniyang kamay: at siya'y lumapit sa filisteo. 

at nagpatuloy ang filisteo at lumapit kay david, at ang lalake na may dala nang kalasag ay nangunguna sa 
kaniya. 

at nang tumingin ang filisteo, at makita si david, ay kaniyang niwalan nang kabuluhan siya, sapagka't 
siya'y bata pa, at mapula ang pisngi, at may magandang bikas. 

at sinabi nang filisteo kay david, ako ba ay aso, na ikaw ay paririto sa akin na may manga tungkod? at 
nilait nang filisteo si david sa pamamagitan nang kaniyang manga diyos. 

at sinabi nang filisteo kay david, halika, at aking ibibigay ang iyong laman sa manga ibon sa himpapawid 
at sa manga hayop sa parang. 

nang magkagayo'y sinabi ni david sa filisteo, ikaw ay naparirito sa akin na may tabak, at may malaking 
sibat at may kalasag, nguni't ako'y naparirito laban sa iyo sa pangalan nang panginoon nang manga 
hukbo, nang diyos nang manga kawal nang israel na iyong hinahamon. 

sa araw na ito ay ibibigay ka nang panginoon sa aking kamay, at sasaktan kita, at pupugutin ko ang ulo 
mo: at ibibigay ko ang manga bangkay sa hukbo nang manga filisteo sa manga ibon sa himpapawid sa 
araw na ito, at sa mababangis na hayop sa lupa, upang maalaman nang buong lupa na may diyos sa 
israel: 

at upang maalaman nang buong kapisanang ito na hindi nagliligtas ang panginoon sa pamamagitan nang 
tabak o nang sibat: sapagka't ang pagbabakang ito ay sa panginoon, at ibibigay niya kayo sa aming 
kamay. 

at nangyari, nang bumangon ang filisteo, at sumulong at lumapit upang salubungin si david, na si david 
ay nagmadali, at tumakbo sa dako nang kawal upang salubungin ang filisteo. 

at isinuot ni david ang kaniyang kamay sa kaniyang supot: at kumuha roon nang isang bato, at 
inihilagpos, at tinamaan ang filisteo sa kaniyang noo, at ang bato ay bumaon sa kaniyang noo, at 
nabuwal na pasubsob sa lupa. 

sa gayo'y nanaig si david sa filisteo sa pamamagitan nang isang panghilagpos at nang isang bato, at 
sinaktan ang filisteo at pinatay niya siya, nguni't walang tabak sa kamay ni david. 

nang magkagayo'y tumakbo si david, at tinunghan ang filisteo, at kinuha ang kaniyang tabak, at binunot 
sa kaniyang kaluban, at pinatay siya, at ipinagpugot nang kaniyang ulo. at nang makita nang manga 
filisteo na ang kanilang bayani ay patay na, sila'y tumakas. 

at nagsibangon ang manga lalake nang israel at nang juda, at humiyaw at hinabol ang manga filisteo 
hanggang sa gath, at sa manga pintuang-bayan nang ecron. at ang manga sugatan sa manga filisteo ay 
nabuwal sa daang patungo sa saraim, hanggang sa gath, at sa ecron. 

at nagsibalik ang manga anak ni israel sa paghabol sa manga filisteo, at kanilang sinamsam ang kanilang 
kampamento. 

at kinuha ni david ang ulo nang filisteo, at dinala sa jerusalem: nguni't kaniyang inilagay ang sandata niya 
sa kaniyang tolda. 

at nang makita ni saul si david na lumalabas laban sa filisteo, kaniyang sinabi kay abner, na kapitan nang 
hukbo, abner, kaninong anak ang batang ito? at sinabi ni abner, buhay ang iyong kaluluwa, oh hari, hindi 
ko masabi. 

at sinabi nang hari, usisain mo kung kaninong anak ang batang ito. 

at pagbalik ni david sa pagpatay sa filisteo, kinuha siya ni abner, at dinala siya sa harap ni saul na dala 
ang ulo nang filisteo sa kaniyang kamay. 

at sinabi ni saul sa kaniya, kaninong anak ka, binata? at sumagot si david, ako'y anak nang iyong lingkod 
na si isai na bethlehemita. 

at nangyari, nang siya'y makatapos na magsalita kay saul, na ang kaluluwa ni jonathan ay nalakip sa 
kaluluwa ni david, at minahal ni jonathan siya na gaya nang kaniyang sariling kaluluwa. 

at kinuha siya ni saul nang araw na yaon, at hindi na siya tinulutang umuwi sa bahay nang kaniyang ama. 
nang magkagayo'y si jonathan at si david ay nagtibay nang isang tipan, sapagka't minahal niya siya na 
gaya nang kaniyang sariling kaluluwa. 

at hinubad ni jonathan ang kaniyang balabal na nakasuot sa kaniya, at ibinigay kay david, at ang 
kaniyang kasuutan pati nang kaniyang tabak, at nang kaniyang busog at nang kaniyang pamigkis. 

at lumalabas si david saan man suguin ni saul, at siya'y nagpakabait: at inilagay ni saul siya sa manga 
lalaking mangdidigma, at minabuti nang paningin nang buong bayan, at gayon din nang paningin nang 
manga lingkod ni saul. 

at nangyari pagdating nila, nang bumalik si david mula sa pagpatay sa filisteo, na ang manga babae ay 
lumabas mula sa lahat nang manga bayan nang israel, na nagaawitan at nagsasayawan, upang 
salubungin ang haring si saul, nang manga pandereta, nang kagalakan, at nang panugtog nang tugtugin. 
at nagaawitan ang manga babae sa kanilang pagtugtog, at sinasabi, pinatay ni saul ang kaniyang libolibo, 
at ni david ang kaniyang laksa-laksa. 

at nagalit na mainam si saul at ang sabing ito ay isinama niya nang loob, at kaniyang sinabi, kanilang 
inilagay kay david ay laksalaksa, at sa akin ay kanilang inilagay ang libolibo lamang: at ano na lamang ang 
kaniyang tatangkilikin kundi ang kaharian? 

at inirapan ni saul si david mula sa araw na yaon. 

at nangyari nang kinabukasan, na ang masamang espiritu na mula sa diyos ay dumating na 
makapangyarihan kay saul, at siya'y nanghula sa gitna nang bahay: at si david ay tumugtog nang 
kaniyang kamay, gaya nang kaniyang ginagawa araw-araw, at hawak ni saul ang kaniyang sibat sa 
kaniyang kamay. 

at inihagis ni saul ang sibat, sapagka't kaniyang sinabi, aking tutuhugin si david sa dinding. at tumanan si 
david sa kaniyang harap na makalawa. 

at natakot si saul kay david, sapagka't ang panginoon ay sumasakaniya, at nahiwalay na kay saul. 

kaya't inihiwalay ni saul siya sa kaniya, at siya'y ginawa niyang punong kawal sa isang libo; at siya'y 
naglalabas pumasok sa harap nang bayan. 

nagpakabait si david sa lahat nang kaniyang kilos, at ang panginoon ay sumasakaniya. 

at nang makita ni saul na siya'y nagpakabait, siya'y natakot sa kaniya. 

nguni't minamahal nang buong israel at juda si david: sapagka't siya'y naglalabas pumasok sa harap nila. 
at sinabi ni saul kay david, narito ang aking lalong matandang anak na babae na si merab; siya'y aking 
ibibigay sa iyo na asawa: magpakatapang ka lamang dahil sa akin, at iyong ilaban ang manga pagbabaka 
nang panginoon. sapagka't sinabi ni saul, huwag pagbuhatan siya nang aking kamay, kundi ang kamay 
nang manga filisteo, ang magbuhat sa kaniya. 

at sinabi ni david kay saul, sino ako at ano ang aking buhay, o ang sangbahayan nang aking ama sa israel, 
upang maging manugang ako nang hari? 

nguni't nangyari na sa panahong ibibigay kay david si merab na anak na babae ni saul, ay ibinigay na 
asawa kay adriel na meholatita. 

at sinisinta ni michal na anak na babae ni saul si david: at kanilang isinaysay kay saul, at ang bagay ay 
ikinalugod niya. 

at sinabi ni saul, aking ibibigay sa kaniya siya, upang siya'y maging silo sa kaniya, at upang ang kamay 
nang manga filisteo ay maging laban sa kaniya. kaya't sinabing ikalawa ni saul kay david: ikaw ay 
magiging aking manugang sa araw na ito. 

at iniutos ni saul sa kaniyang manga lingkod, na sinasabi, makipagusap kayo kay david nang lihim, at 
inyong sabihin, narito, kinatutuwaan ka nang hari at minamahal ka nang lahat nang kaniyang manga 
lingkod: ngayon nga ay maging manugang ka nang hari. 

at sinalita nang manga lingkod ni saul ang manga salitang yaon sa pakinig ni david. at sinabi ni david, 
inaakala ba ninyo na magaang bagay ang maging manugang nang hari, dangang ako'y isang dukhang tao 
at niwawalang kabuluhan? 

at isinaysay nang manga lingkod ni saul sa kaniya, na sinabi, ganitong paraan nagsalita si david. 

at sinabi ni saul, ganito ang inyong sasabihin kay david: hindi nagnanasa ang hari nang anomang 
bigaykaya, kundi isang daang balat nang masama nang manga filisteo, upang mapanghigantihan ang 
manga kaaway nang hari. ang balak nga ni saul ay maibuwal si david sa pamamagitan nang kamay nang 
manga filisteo. 

at nang saysayin nang kaniyang manga lingkod kay david ang manga salitang ito, ay ikinalugod na mabuti 
ni david na maging manugang siya nang hari. at ang manga araw ay hindi pa nagaganap, 

at tumindig si david at yumaon, siya at ang kaniyang manga lalake, at pumatay sa manga filisteo nang 
dalawang daang lalake, at dinala ni david ang kanilang manga balat nang masama, at kaniyang ibinigay 
nang buong bilang sa hari, upang siya'y maging manugang nang hari. at ibinigay na asawa sa kaniya ni 
saul si michal na kaniyang anak na babae. 

at nakita at nalaman ni saul na ang panginoon ay sumasa kay david, at sinisinta si david ni michal na 
anak ni saul. 

at si saul ay lalong natatakot kay david: at naging kaaway ni david si saul na palagi. 

nang magkagayo'y lumabas ang manga pangulo nang manga filisteo: at nangyari, na sa tuwing sila'y 
lumalabas ay nagpakabait si david kay sa lahat nang manga lingkod ni saul; sa gayon ang kaniyang 
pangalan ay lalong namahal. 

at nagsalita si saul kay jonathan na kaniyang anak, at sa lahat nang kaniyang manga lingkod, na kanilang 
patayin si david. nguni't si jonathan na anak ni saul ay naliligayang mainam kay david. 

at isinaysay ni jonathan kay david, na sinasabi, pinagsisikapan ni saul na aking ama na patayin ka: ngayon 
nga'y isinasamo ko sa iyo, na magingat ka sa kinaumagahan, at manatili sa isang lihim na dako, at 
magtago ka: 

at ako'y lalabas at tatayo sa siping nang aking ama sa parang na iyong kinaroroonan, at ako'y 
makikipagusap sa aking ama nang tungkol sa iyo, at kung may makita akong anoman, ay aking 
sasaysayin sa iyo. 

at nagsalita si jonathan kay saul na kaniyang ama, nang mabuti tungkol kay david, at sinabi sa kaniya, 
huwag magkasala ang hari laban sa kaniyang lingkod na si david: sapagka't hindi siya nagkasala laban sa 
iyo, at sapagka't ang kaniyang manga gawa ay naging mabuti sa iyo: 

sapagka't kaniyang ipinain ang kaniyang buhay, at sinaktan ang filisteo, at gumawa ang panginoon nang 
dakilang pagtatagumpay sa ganang buong israel: nakita mo at nagalak ka, bakit nga magkakasala ka 
laban sa walang salang dugo, na papatayin si david nang walang anomang kadahilanan? 

at dininig ni saul ang tinig ni jonathan; at sumumpa si saul: buhay ang panginoon, siya'y hindi papatayin. 
at tinawag ni jonathan si david, at isinaysay ni jonathan sa kaniya ang lahat nang manga bagay na yaon. 
at dinala ni jonathan si david kay saul, at siya'y lumagay sa kaniyang harap, na gaya nang dati. 

at nagkaroong muli nang digma: at lumabas si david, at nakipaglaban sa manga filisteo, at pumatay sa 
kanila nang malaking pagpatay, at sila'y tumakas sa harap niya. 

at isang espiritung masama na mula sa panginoon ay suma kay saul, nang siya'y nakaupo sa kaniyang 
bahay na tangan niya ang kaniyang sibat sa kaniyang kamay, at tumugtog si david sa pamamagitan nang 
kaniyang kamay. 

at pinagsikapan ni saul na tuhugin nang sibat si david sa dinding, nguni't siya'y nakatakas sa harap ni saul 
at ang kaniyang tinuhog nang sibat ay ang dinding: at tumakas si david at tumanan nang gabing yaon. 

at nagsugo si saul nang manga sugo sa bahay ni david, upang siya'y bantayan, at siya'y patayin sa 
kinaumagahan: at sinaysay sa kaniya ni michal na asawa ni david, na sinasabi, kundi mo iligtas ang iyong 
buhay ngayong gabi bukas ay papatayin ka. 

kaya inihugos ni michal si david sa isang dungawan, at siya'y yumaon, at tumakas, at tumanan. 

at kinuha ni michal ang manga terap, at inihiga sa higaan at nilagyan sa ulunan nang isang unan na 
buhok nang kambing, at tinakpan nang manga kumot. 

at nang magsugo si saul nang manga sugo upang dakpin si david, kaniyang sinabi, siya'y may sakit. 

at nagsugo si saul nang manga sugo upang tingnan si david, na sinasabi, ipanhik ninyo siya sa akin na 
nasa kaniyang higaan, upang aking patayin siya. 

at nang pumasok ang manga sugo, narito, ang manga terap at nasa higaan, pati nang unang buhok nang 
kambing sa ulunan niyaon. 

at sinabi ni saul kay michal, bakit mo ako dinaya nang ganiyan, at iyong pinaalis ang aking kaaway, na 
anopa't siya'y nakatanan? at sumagot si michal kay saul, kaniyang sinabi sa akin: bayaan mo akong 
yumaon: bakit kita papatayin? 

si david nga ay tumakas, at tumanan, at naparoon kay samuel sa rama, at isinaysay sa kaniya ang lahat 
nang ginawa ni saul sa kaniya. at siya at si samuel ay yumaon at tumahan sa najoth. 

at nasaysay kay saul na sinasabi, narito si david ay nasa najoth sa rama. 

at nagsugo si saul nang manga sugo upang dakpin si david: at nang kanilang makita ang pulutong nang 
manga propeta na nanganghuhula, at si samuel ay tumatayong pinakapangulo sa kanila, ang espiritu 
nang diyos ay dumating sa manga sugo ni saul, at sila naman ay nanganghula. 

at nang maisaysay kay saul, siya'y nagsugo nang ibang manga sugo, at sila man ay nanganghula. at si saul 
ay nagsugo uli nang manga sugo na ikaitlo, at sila man ay nanganghula. 

nang magkagayo'y naparoon din naman siya sa rama, at dumating sa dakilang balon na nasa socho: at 
siya'y tumanong, at nagsabi, saan naroon si samuel at si david? at sinabi nang isa, narito, sila'y nasa 
najoth sa rama. 

at siya'y naparoon doon sa najoth sa rama: at ang espiritu nang diyos ay dumating din sa kaniya, at siya'y 
nagpatuloy, at nanghula hanggang sa siya'y dumating sa najoth sa rama. 

at siya rin nama'y naghubad nang kaniyang manga suot, at siya man ay nanghula sa harap ni samuel, at 
nahigang hubad sa buong araw na yaon at sa buong gabing yaon. kaya't kanilang sinasabi, pati ba si saul 
ay nasa gitna nang manga propeta? 

at si david ay tumakas mula sa najoth, na nasa rama, at siya'y dumating at nagsabi sa harap ni jonathan, 
anong aking ginawa? anong aking kasamaan? at anong aking kasalanan sa harap nang iyong ama, upang 
kaniyang usigin ang aking buhay? 

at sinabi niya sa kaniya, malayo nawa, hindi ka mamamatay: narito, ang aking ama ay hindi gumagawa 
nang anomang bagay na malaki o maliit kundi niya ipaalam sa akin: at bakit ililihim sa akin nang aking 
ama ang bagay na ito? hindi gayon. 

at gayon ma'y si david ay sumumpa, at nagsabi, talastas na maigi nang iyong ama, na ako'y 
nakasumpong nang biyaya sa iyong paningin; at kaniyang sinasabi, huwag maalaman ni jonathan ito, 
baka siya'y magdalamhati, nguni't buhay nga ang panginoon, at buhay ang iyong kaluluwa, na iisang 
hakbang ang pagitan ko sa kamatayan. 

nang magkagayo'y sinabi ni jonathan kay david, anomang adhikain nang iyong kaluluwa ay aking 
gagawin dahil sa iyo. 

at sinabi ni david kay jonathan, narito, bukas ay bagong buwan, at ako'y di marapat na di sumalo sa hari; 
nguni't bayaan mo akong yumaon upang ako'y magkubli sa parang hanggang sa ikatlong araw sa 
paglubog nang araw. 

kung ako'y punahin nang iyong ama, iyo ngang sabihing, hiniling na mainam sa akin ni david na siya'y 
patakbuhin sa bethlehem na kaniyang bayan: sapagka't siyang paghahain na taonan sa lahat nang 
angkan. 

kung kaniyang sabihing ganito, mabuti, ang iyong lingkod ay matitiwasay, nguni't kung siya'y magalit, 
talastasin mo nga na ang kasamaan ay ipinasiya niya. 

kaya pagmagandahang loob mo ang iyong lingkod: sapagka't iyong dinala ang iyong lingkod sa isang 
tipan nang panginoon sa iyo, nguni't kung magtaglay ako nang kasamaan, patayin mo ako: sapagka't 
bakit mo pa dadalhin ako sa iyong ama? 

at sinabi ni jonathan, malayo nawa sa iyo: sapagka't kung matalastas ko sa anomang paraan na ang 
kasamaan ay ipinasiya nang ama kong sumapit sa iyo, hindi ko ba sasaysayin sa iyo? 

nang magkagayo'y sinabi ni david kay jonathan, sino ang magsasaysay sa akin, kung sakaling ang iyong 
ama ay sumagot sa iyo na may kagalitan? 

at sinabi ni jonathan kay david, halika at tayo'y lumabas sa parang. at sila'y kapuwa lumabas sa parang. 

at sinabi ni jonathan kay david, ang panginoon, ang diyos nang israel, maging saksi: pagka aking natarok 
ang aking ama sa oras na ito sa kinabukasan o sa ikatlong araw, narito, kung maging mabuti kay david, 
hindi ko nga ba pasasapitin sa iyo, at ipababatid sa iyo? 

kung mabutihin nang aking ama na gawan ka nang kasamaan, ay hatulan nang panginoon si jonathan, 
malibang ipabatid ko sa iyo at payaunin ka, upang ikaw ay yumaong payapa: at ang panginoon ay 
sumaiyo nawa na gaya nang siya'y nasa aking ama. 

at huwag mangyari kailanman hanggang ako'y nabubuhay, na di mo ako pagpakitaan nang kagandahang 
loob nang panginoon upang ako'y huwag mamatay: 

subali't huwag mo ring ihihiwalay ang iyong kagandahang loob sa aking sangbahayan magpakailan man: 
huwag kahit man lipulin nang panginoon ang lahat nang manga kaaway ni david sa balat nang lupa. 

sa gayo'y nakipagtipan si jonathan sa sangbahayan ni david, na sinabi, at hihingin nang panginoon sa 
kamay nang manga kaaway ni david. 

at pinasumpa uli ni jonathan si david dahil sa pagibig niya sa kaniya: sapagka't kaniyang minamahal siya 
na gaya nang pagmamahal niya sa kaniyang sariling kaluluwa. 

nang magkagayo'y sinabi ni jonathan sa kaniya, bukas ay bagong buwan, at ikaw ay pupunahin, 
sapagka't sa iyong upuan ay walang nakaupo. 

at pagtatagal mo nang tatlong araw ay bababa kang madali at paroroon ka sa dakong iyong pinagtaguan 
nang araw na pag-usapan ito, at ikaw ay maghihintay sa tabi nang bato nang ezel. 

at ako'y papana nang tatlong palaso sa dako niyaon na parang ako'y may pinatatamaan. 

at, narito, aking susuguin ang bata: ikaw ay yumaon na hanapin mo ang manga palaso. kung aking 
sabihin sa bata: narito, ang manga palaso ay nangarito sa dako mo rito: pagkunin mo, at parito ka; 
sapagka't may kapayapaan sa iyo at walang anoman, buhay ang panginoon. 

nguni't kung aking sabihing ganito sa bata: narito, ang manga palaso ay nangasa dako mo pa roon: ituloy 
mo ang iyong lakad, sapagka't pinayaon ka nang panginoon. 

at tungkol sa usap na ating pinagsalitaan, narito, ang panginoon ay nasa gitna natin magpakailan man. 
sa gayo'y nagkubli si david sa parang: at nang dumating ang bagong buwan, ang hari ay umupong 
kumain. 

at umupo ang hari sa kaniyang upuan na gaya nang kinaugalian niya sa makatuwid baga'y sa upuang 
nasa siping nang dinding, at tumayo si jonathan, at umupo si abner sa siping ni saul; nguni't sa upuan ni 
david ay walang nakaupo. 

gayon ma'y hindi nagsalita si saul nang anoman sa araw na yaon: sapagka't kaniyang inisip: may bagay 
na nangyari sa kaniya, siya'y hindi malinis, tunay na siya'y hindi malinis. 

at nangyari nang kinabukasan, pagkaraan nang bagong buwan na ikalawang araw, na sa upuan ni david 
ay walang nakaupo, sinabi ni saul kay jonathan na kaniyang anak, bakit hindi naparirito ang anak ni isai 
upang kumain, ni kahapon, ni ngayon man. 

at sumagot si jonathan kay saul, namanhik si david na bayaan ko siya na pumaroon sa bethlehem: 

at kaniyang sinabi, isinasamo ko sa iyo na payaunin mo ako: sapagka't ang aming angkan ay may 
paghahain sa bayan, at iniutos sa akin nang aking kapatid na dumoon, at ngayon, kung ako'y 
nakasumpong nang biyaya sa iyong paningin, ay bayaan mo akong yumaon, isinasamo ko sa iyo, at aking 
tingnan ang aking manga kapatid. kaya hindi siya naparito sa dulang nang hari. 

nang magkagayo'y nagalab ang galit ni saul laban kay jonathan, at sinabi niya sa kaniya, ikaw ay anak 
nang masama at mapanghimagsik na babae, hindi ko ba nalalaman na iyong pinili ang anak ni isai sa 
ikahihiya mo, at sa ikahihiya nang kahubaran nang iyong ina? 

sapagka't habang nabubuhay ang anak ni isai sa ibabaw nang lupa, ikaw ay hindi mapapanatag ni ang 
iyong kaharian man. kaya ngayo'y iyong ipasundo at dalhin siya sa akin, sapagka't siya'y walang 
pagsalang mamamatay. 

at sumagot si jonathan kay saul na kaniyang ama, at nagsabi sa kaniya, bakit siya papatayin? anong 
kaniyang ginawa? 

at inihandulong ni saul ang kaniyang sibat sa kaniya upang saktan siya, na doon nakilala ni jonathan na 
pasiya nang kaniyang ama na patayin si david. 

sa gayo'y tumindig si jonathan sa dulang na may mabangis na galit, at hindi kumain sa ikalawang araw 
nang buwan: sapagka't siya'y nagdalamhati dahil kay david, sapagka't hiniya siya nang kaniyang ama. 

at nangyari sa kinaumagahan, na si david ay nilabas ni jonathan sa parang sa takdang panahon, at isang 
munting bata ang kasama niya. 

at sinabi niya sa kaniyang bataan, takbo, hanapin mo ngayon ang manga palaso na aking ipinana. at 
pagtakbo nang bataan, kaniyang ipinana ang palaso sa dako roon niya. 

at nang dumating ang bataan sa dako nang palaso na ipinana ni jonathan, sinigawan ni jonathan ang 
bataan, at sinabi, hindi ba ang palaso ay nasa dako mo pa roon? 

at sinigawan ni jonathan ang bataan, tulin, magmadali ka, huwag kang tumigil. at pinulot nang bataan ni 
jonathan ang manga palaso, at naparoon sa kaniyang panginoon. 

nguni't hindi naalaman nang bataan ang anoman: si jonathan at si david lamang ang nakaalam nang 
bagay. 

at ibinigay ni jonathan ang kaniyang sandata sa kaniyang bataan, at sinabi sa kaniya, yumaon ka, dalhin 
mo sa bayan. 

at pagkayaon nang bataan, si david ay tumindig sa dakong tungo sa timugan, at sumubsob sa lupa, at 
yumukod na makaitlo: at sila'y naghalikan, at umiyak kapuwa, hanggang si david ay humigit. 

at sinabi ni jonathan kay david, yumaon kang payapa, yamang tayo'y kapuwa sumumpa sa pangalan 
nang panginoon na nagsasabi, ang panginoon ay lalagay sa gitna natin, at sa gitna nang aking binhi at 
nang iyong binhi, magpakailan man. at siya'y bumangon at yumaon: at pumasok si jonathan sa bayan. 
nang magkagayo'y naparoon si david sa nob kay ahimelech na saserdote: at sinalubong si david ni 
ahimelech na nanginginig, at sinabi sa kaniya, bakit ka nagiisa, at walang taong kasama ka? 

at si david ay nagsabi kay ahimelech na saserdote, inutusan ako nang hari nang isang bagay, at sinabi sa 
akin, huwag maalaman nang sinoman ang bagay na aking isinusugo sa iyo, at ang aking iniutos sa iyo: at 
aking inilagay ang manga bataan sa gayo't gayong dako. 

ngayon nga anong mayroon ka sa iyong kamay? bigyan mo ako nang limang tinapay sa aking kamay, o 
anomang mayroon ka. 

at sumagot ang saserdote kay david, at nagsabi, walang karaniwang tinapay sa aking kamay, nguni't 
mayroong banal na tinapay; kung disin ang manga bataan ay magpakalayo lamang sa manga babae. 

at sumagot si david sa saserdote, at nagsabi sa kaniya, sa katotohanan ang manga babae ay nalayo sa 
amin humigit kumulang sa tatlong araw na ito, nang ako'y lumabas ang manga daladalahan nang manga 
bataan ay banal, bagaman isang karaniwang paglalakad: gaano pa kaya kabanal ngayon ang kanilang 
manga daladalahan? 

sa gayo'y binigyan siya nang saserdote nang banal na tinapay: sapagka't walang tinapay roon, kundi 
tinapay na handog, na kinuha sa harap nang panginoon, upang lagyan nang tinapay na mainit sa araw 
nang pagkuha. 

isang lalake nga sa manga lingkod ni saul ay naroon nang araw na yaon, na pinigil sa harap nang 
panginoon: at ang kaniyang pangalan ay doeg na idumeo, na pinakapuno nang manga pastor na nauukol 
kay saul. 

at sinabi ni david kay ahimelech, at wala ka ba sa iyong kamay na sibat o tabak? sapagka't hindi ko 
nadala kahit ang aking tabak o ang aking manga sandata man, dahil sa ang bagay nang hari ay madalian. 
at sinabi nang saserdote, ang tabak ni goliath na filisteo, na iyong pinatay sa libis nang ela, narito, 
nabibilot sa isang kayo na nasa likod nang epod: kung iyong kukunin yaon, kunin mo: sapagka't walang 
iba rito liban yaon. at sinabi ni david, walang ibang gaya niyaon, ibigay mo sa akin. 

at tumindig si david, at tumakas nang araw na yaon dahil sa takot kay saul, at naparoon kay achis na hari 
sa gath. 

at sinabi nang manga lingkod ni achis sa kaniya, hindi ba ito'y si david na hari sa lupain? hindi ba 
pinagaawitanan siya sa manga sayaw, na sinasabi, pinatay ni saul ang kaniyang libolibo, at ni david ang 
kaniyang laksalaksa? 

at iningatan ni david ang manga salitang ito sa kaniyang puso, at natakot na mainam kay achis na hari sa 
gath. 

at kaniyang binago ang kaniyang kilos sa harap nila at nagpakunwaring ulol sa kanilang manga kamay, at 
nagguhit sa manga pinto nang pintuang-daan, at pinatulo ang kaniyang laway sa kaniyang balbas. 

nang magkagayo'y sinabi ni achis sa kaniyang manga lingkod, narito, tingnan ninyo ang lalake ay ulol: 
bakit nga ninyo dinala siya sa akin? 

kulang ba ako nang manga ulol, na inyong dinala ang taong ito upang maglaro nang kaululan sa aking 
harapan? papasok ba ang taong ito sa aking bahay? 

umalis nga si david doon, at tumakas sa yungib nang adullam: at nang mabalitaan nang kaniyang manga 
kapatid at nang sangbahayan nang kaniyang ama, kanilang nilusong siya roon. 

at bawa't isa na napipighati, at bawa't isa na may utang, at bawa't isa na may kalumbayan ay nakipisan 
sa kaniya, at siya'y naging punong kawal nila: at nagkaroon siya nang may apat na raang tao. 

at naparoon si david mula roon sa mizpa nang moab, at kaniyang sinabi sa hari sa moab: isinasamo ko sa 
iyo na ang aking ama at aking ina ay makalabas, at mapasama sa inyo, hanggang sa aking maalaman 
kung ano ang gagawin nang diyos sa akin. 

at kaniyang dinala sila sa harap nang hari sa moab: at sila'y tumahan na kasama niya buong panahon na 
si david ay nasa moog. 

at sinabi nang propetang si gad kay david, huwag kang tumahan sa moog; ikaw ay yumaon at pumasok 
sa lupain nang juda. nang magkagayo'y yumaon si david, at pumasok sa gubat nang hareth. 

at nabalitaan ni saul na si david ay nasumpungan, at ang manga lalake na kasama niya: si saul nga'y 
nauupo sa gabaa sa ilalim nang punong tamarisko sa rama, na tangan ang kaniyang sibat sa kaniyang 
kamay, at ang lahat nang kaniyang manga lingkod ay nakatayo sa palibot niya. 

at sinabi ni saul sa kaniyang manga lingkod na nakatayo sa palibot niya, dinggin ninyo ngayon, manga 
benjamita, bibigyan ba nang anak ni isai ang bawa't isa sa inyo nang manga bukiran at manga ubasan, 
gagawin ba niya kayong lahat na manga punong kawal nang lilibuhin at manga punong kawal nang 
dadaanin, 

upang kayong lahat ay magsipagsuwail laban sa akin, at walang nagpakilala sa akin nang gawin nang 
aking anak ang isang pakikipagtipan sa anak ni isai, at wala sinoman sa inyo na nagdamdam dahil sa akin, 
o nagpakilala sa akin na ang aking anak ay humihikayat sa aking lingkod laban sa akin upang bumakay, 
gaya sa araw na ito? 

nang magkagayo'y sumagot si doeg na idumeo na nakatayo sa siping nang manga lingkod ni saul, at 
nagsabi, aking nakita ang anak ni isai na naparoroon sa nob, kay ahimelech na anak ni ahitob. 

at isinangguni niya siya sa panginoon, at binigyan siya nang manga pagkain, at ibinigay sa kaniya ang 
tabak ni goliath na filisteo. 

nang magkagayo'y ipinatawag nang hari si ahimelech na saserdote na anak ni ahitob, at ang buong 
sangbahayan nang kaniyang ama, na manga saserdote na nasa nob, at sila'y naparoong lahat sa hari. 

at sinabi ni saul, iyong dinggin ngayon, ikaw na anak ni ahitob. at siya'y sumagot. narito ako, panginoon 
ko. 

at sinabi ni saul sa kaniya, bakit kayo ay nagsipagsuwail laban sa akin, ikaw, at ang anak ni isai, na iyong 
binigyan siya nang tinapay, at nang tabak, at isinangguni siya sa diyos upang siya'y bumangon laban sa 
akin na bumakay, gaya sa araw na ito? 

nang magkagayo'y sumagot si ahimelech sa hari, at nagsabi, at sino sa gitna nang lahat nang iyong 
manga lingkod ang tapat na gaya ni david, na manugang nang hari, at tinatanggap sa iyong pulong, at 
karangaldangal sa iyong bahay? 

pinasimulan ko bang isangguni siya ngayon sa diyos? malayo sa akin: huwag ibintang nang hari ang 
anomang bagay sa kaniyang lingkod, o sa buong sangbahayan man nang aking ama: sapagka't walang 
nalalamang bagay ang iyong lingkod tungkol sa lahat na ito, munti o malaki. 

at sinabi nang hari, ikaw ay walang pagsalang mamamatay, ahimelech, ikaw at ang buong sangbahayan 
nang iyong ama. 

at sinabi nang hari sa bantay na nangakatayo sa palibot niya, pumihit kayo at patayin ninyo ang manga 
saserdote nang panginoon, sapagka't ang kanilang kamay man ay sumasa kay david, at sapagka't 
kanilang nalaman na siya'y tumakas, at hindi nila ipinakilala sa akin. nguni't hindi inibig nang manga 
lingkod nang hari na iunat ang kanilang kamay upang daluhungin ang manga saserdote nang panginoon. 
at sinabi nang hari kay doeg: pumihit ka, at iyong daluhungin ang manga saserdote. at pumihit si doeg 
na idumeo, at kaniyang dinaluhong ang manga saserdote, at kaniyang pinatay nang araw na yaon ay 
walong pu't limang lalake na nagsusuot nang epod na lino. 

at sinugatan nang talim nang tabak ang nob, ang bayan nang manga saserdote, ang manga lalake at 
gayon din ang manga babae, ang manga bata at ang manga pasusuhin, at ang manga baka at manga 
asno at manga tupa, nang talim nang tabak. 

at isa sa manga anak ni ahimelech na anak ni ahitob na nagngangalang abiathar ay tumanan, at tumakas 
na sumunod kay david. 

at isinaysay ni abiathar kay david na pinatay na ni saul ang manga saserdote nang panginoon. 

at sinabi ni david kay abiathar, talastas ko nang araw na yaon na si doeg na idumeo ay naroon, na 
kaniyang tunay na sasaysayin kay saul: ako'y naging kadahilanan nang kamatayan nang lahat nang 
manga tao sa sangbahayan nang iyong ama. 

matira kang kasama ko, huwag kang matakot, sapagka't siya na umuusig nang aking buhay ay umuusig 
nang iyong buhay: sapagka't kasama kita ay maliligtas ka. 

at kanilang isinaysay kay david, na sinasabi, narito, ang manga filisteo ay nakikipaglaban sa keila, at 
kanilang ninanakaw ang manga giikan. 

kaya't sumangguni si david sa panginoon, na nagsasabi, yayaon ba ako at aking sasaktan ang manga 
filisteong ito? at sinabi nang panginoon kay david, yumaon ka at iyong saktan ang manga filisteo, at 
iligtas mo ang keila. 

at sinabi nang manga lalake ni david sa kaniya, narito, tayo'y natatakot dito sa juda: gaano pa nga kaya 
kung tayo ay pumaroon sa keila laban sa manga hukbo nang manga filisteo? 

nang magkagayo'y sumangguni uli si david sa panginoon. at sumagot ang panginoon sa kaniya at sinabi, 
bumangon ka at lumusong ka sa keila; sapagka't aking ibibigay ang manga filisteo, sa iyong kamay. 

at si david at ang kaniyang manga lalake ay naparoon sa keila, at bumaka sa manga filisteo, at dinala ang 
kanilang kawan, at pinatay nila sila nang malaking pagpatay. gayon iniligtas ni david ang manga 
tumatahan sa keila. 

at nangyari nang makatakas si abiathar na anak ni ahimelech kay david sa keila, na siya'y lumusong na 
may isang epod sa kaniyang kamay. 

at nasaysay kay saul na si david ay naparoon sa keila. at sinabi ni saul, ibinigay nang diyos siya sa aking 
kamay, sapagka't siya'y nasarhan sa kaniyang pagpasok sa isang bayan na mayroong manga pintuang- 
bayan at manga halang. 

at tinawag ni saul ang buong bayan sa pakikidigma, upang lumusong sa keila na kubkubin si david at ang 
kaniyang manga tao. 

at naalaman ni david na nagiisip si saul nang masama laban sa kaniya, at kaniyang sinabi kay abiathar na 
saserdote, dalhin mo rito ang epod. 

nang magkagayo'y sinabi ni david, oh panginoon, na diyos nang israel, tunay na nabalitaan nang iyong 
lingkod na pinagsisikapan ni saul na pumaroon sa keila, upang ipahamak ang bayan dahil sa akin. 

ibibigay ba ako nang manga tao sa keila sa kaniyang kamay? lulusong ba si saul ayon sa nabalitaan nang 
iyong lingkod? oh panginoon, na diyos nang israel, idinadalangin ko sa iyo, na saysayin mo sa iyong 
lingkod. at sinabi nang panginoon, siya'y lulusong. 

nang magkagayo'y sinabi ni david, ibibigay ba nang manga tao sa keila ako at ang aking manga tao sa 
kamay ni saul? at sinabi nang panginoon, ibibigay ka nila. 

nang magkagayo'y si david at ang kaniyang manga tao na anim na raan, ay tumindig at umalis sa keila, at 
naparoon kung saan sila makakaparoon. at nasaysay kay saul na si david ay tumanan sa keila, at siya'y 
tumigil nang paglabas. 

at si david ay tumahan sa ilang sa manga katibayan, at nanira sa lupaing maburol sa ilang nang ziph. at 
pinag-uusig siya ni saul araw-araw, nguni't hindi siya ibinigay nang diyos sa kaniyang kamay. 

at nakita ni david na lumalabas si saul upang usigin ang kaniyang buhay: at si david ay nasa ilang nang 
ziph sa gubat. 

at si jonathan na anak ni saul ay bumangon, at naparoon kay david sa gubat, at pinagtibay ang kaniyang 
kamay sa diyos. 

at sinabi niya sa kaniya, huwag kang matakot: sapagka't hindi ka masusumpungan nang kamay ni saul na 
aking ama, at ikaw ay magiging hari sa israel, at ako'y magiging pangalawa mo, at nalalamang gayon ni 
saul na aking ama. 

at silang dalawa ay nagtipanan sa harap nang panginoon: at si david ay tumahan sa gubat, at si jonathan 
ay umuwi sa kaniyang bahay. 

nang magkagayo'y inahon nang manga zipheo si saul, sa gabaa, na sinasabi, hindi ba nagkukubli sa amin 
si david sa manga katibayan sa gubat, sa burol nang hachila, na nasa timugan nang ilang? 

ngayon nga, oh hari, lumusong ka, ayon sa buong adhika nang iyong kalooban na lumusong, at ang 
aming bahagi ay ibibigay sa kamay nang hari. 

at sinabi ni saul, pagpalain nawa kayo nang panginoon, sapagka't kayo'y nahabag sa akin. 

kayo'y yumaon, isinasamo ko sa inyo, inyong turuling maigi, at alamin at tingnan ang kaniyang 
kinaroroonan, at kung sino ang nakakita sa kaniya roon: sapagka't nasaysay sa akin na siya'y 
nagpapakatalino. 

inyo ngang tingnan, at alamin ang manga kublihang dako na kaniyang pinagtataguan, at bumalik kayo sa 
akin na may katunayan, at ako'y paroroong kasama ninyo: at mangyayari, kung siya'y nasa lupain, ay 
aking sisiyasatin siya sa gitna nang lahat nang manga libolibo sa juda. 

at sila'y tumindig at naparoon sa ziph na nagpauna kay saul: nguni't si david at ang kaniyang manga tao 
ay nasa ilang nang maon sa araba sa timugan nang ilang. 

at si saul at ang kaniyang manga tao ay naparoon upang pag-usigin siya. at kanilang sinaysay kay david: 
kaya't siya'y lumusong sa burol na bato at tumahan sa ilang nang maon. at nang mabalitaan ni saul, 
kaniyang hinabol si david sa ilang nang maon. 

at naparoon si saul sa dakong ito nang bundok, at si david at ang kaniyang manga tao ay sa dakong yaon 
nang bundok: at si david ay nagmadaling umalis dahil sa takot kay saul; sapagka't kinukubkob ni saul at 
nang kaniyang manga tao si david at ang kaniyang manga tao upang sila'y hulihin. 

nguni't dumating ang isang sugo kay saul, na nagsasabi, magmadali ka at parito ka, sapagka't ang manga 
filisteo ay sumalakay sa lupain. 

sa gayo'y bumalik si saul na mula sa paghabol kay david, at naparoon laban sa manga filisteo: kaya't 
kanilang tinawag ang dakong yaon na sela-hammahlecoth. 

at si david ay umahon mula roon, at tumahan sa manga katibayan nang en-gadodi. 

at nangyari, nang si saul ay bumalik na mula sa paghabol sa manga filisteo, na nasaysay sa kaniya, na 
sinasabi, narito, si david ay nasa ilang nang en-gadodi. 

nang magkagayo'y kumuha si saul nang tatlong libong piling lalake sa buong israel, at yumaong inusig si 
david at ang kaniyang manga lalake sa manga bundok nang maiilap na kambing. 

at siya'y naparoon sa manga kulungan nang kawan sa daan, na kinaroroonan nang isang yungib, at 
pumasok si saul upang takpan ang kaniyang manga paa. si david nga at ang kaniyang manga tao ay 
tumatahan sa pinakaloob na bahagi nang yungib. 

at sinabi nang manga tao ni david sa kaniya, narito, ang araw na sinabi nang panginoon sa iyo, narito, 
aking ibibigay ang iyong kaaway sa iyong kamay, at iyong gagawin sa kaniya kung ano ang mabutihin mo. 
nang magkagayo'y tumindig si david at pinutol na lihim ang laylayan nang balabal ni saul. 

at nangyari pagkatapos, na nagdamdam ang puso ni david, sapagka't kaniyang pinutol ang laylayan nang 
balabal ni saul. 

at kaniyang sinabi sa kaniyang manga lalake, huwag itulot nang panginoon na ako'y gumawa nang 
ganitong bagay sa aking panginoon, na pinahiran nang langis nang panginoon, na aking iunat ang aking 
kamay laban sa kaniya, yamang siya ang pinahiran nang langis nang panginoon. 

sa gayo'y pinigilan ni david ang kaniyang manga tao nang manga salitang ito, at hindi niya sila binayaang 
bumangon laban kay saul. at tumindig si saul sa yungib at nagpatuloy nang kaniyang lakad. 

si david naman ay tumindig pagkatapos, at lumabas sa yungib, at hiniyawan si saul, na sinasabi, 
panginoon ko na hari. at nang lumingon si saul ay iniyukod ni david ang kaniyang mukha sa lupa, at 
nagbigay galang. 

at sinabi ni david kay saul, bakit ka nakikinig sa manga salita nang manga tao, na nagsasabi, narito, 
pinagsisikapan kang saktan ni david? 

narito, nakita ngayon nang iyong manga mata kung paanong ibinigay ka ngayon nang panginoon sa 
aking kamay sa yungib: at sinabi sa akin nang iba na patayin kita: nguni't hindi kita inano: at aking sinabi, 
hindi ko iuunat ang aking kamay laban sa aking panginoon, sapagka't siya ang pinahiran nang langis nang 
panginoon. 

bukod dito'y iyong tingnan, ama ko, oo, tingnan mo ang laylayan nang iyong balabal sa aking kamay: 
sapagka't sa pagputol ko nang laylayan nang iyong balabal ay hindi kita pinatay, talastasin mo at tingnan 
mo na wala kahit kasamaan o pagsalangsang man sa aking kamay, at hindi ako nagkasala laban sa iyo, 
bagaman iyong pinag-uusig ang aking kaluluwa upang kunin. 

hatulan tayo nang panginoon, at ipanghiganti ako nang panginoon sa iyo: nguni't ikaw ay hindi ko 
pagbubuhatan nang kamay. 

gaya nang sabi nang kawikaan nang manga matanda: sa masama magmumula ang kasamaan: nguni't 
ikaw ay hindi ko pagbubuhatan nang kamay. 

sinong nilabas nang hari nang israel? sinong hinahabol mo? isang patay na aso, isang kuto. 

maging hukom nga ang panginoon, at hatulan tayo, at tingnan, at ipagsanggalang ang aking usap, at 
iligtas ako sa iyong kamay. 

at nangyari, nang makatapos si david nang pagsasalita nang manga salitang ito kay saul, ay sinabi ni saul, 
ito ba ang iyong tinig, anak kong david? at inilakas ni saul ang kaniyang tinig, at umiyak. 

at kaniyang sinabi kay david, ikaw ay lalong matuwid kay sa akin: sapagka't ikaw ay gumanti sa akin nang 
mabuti, samantalang ikaw ay aking ginantihan nang kasamaan. 

at iyong ipinakilala sa araw na ito kung paanong gumawa ka sa akin nang mabuti, sapagka't nang ibigay 
ako nang panginoon sa iyong kamay, ay hindi mo ako pinatay. 

sapagka't kung masumpungan nang isang tao ang kaniyang kaaway, pababayaan ba niyang yumaong 
mabuti? kaya't gantihan ka nawa nang panginoon nang mabuti dahil sa iyong ginawa sa akin sa araw na 
ito. 

at ngayo'y narito, talastas ko na ikaw ay tunay na magiging hari, at ang kaharian nang israel ay 
matatatag sa iyong kamay. 

isumpa mo nga ngayon sa akin sa pangalan nang panginoon, na hindi mo puputulin ang aking binhi 
pagkamatay ko, at hindi mo papawiin ang aking pangalan sa sangbahayan nang aking magulang. 

at sumumpa si david kay saul. at si saul ay umuwi, nguni't si david at ang kaniyang manga lalake ay 
umakyat sa katibayan. 

at namatay si samuel: at nagpipisan ang buong israel, at pinanaghuyan siya, at inilibing siya sa kaniyang 
bahay sa rama. at bumangon si david, at lumusong sa ilang nang paran. 

at may isang lalake sa maon, na ang manga pag-aari ay nasa carmelo; at ang lalake ay lubhang dakila, at 
siya'y mayroong tatlong libong tupa, at isang libong kambing, at kaniyang ginugupitan nang balahibo ang 
kaniyang tupa sa carmelo. 

ang pangalan nga nang lalake ay nabal; at ang pangalan nang kaniyang asawa ay abigail: at ang babae ay 
matalino, at may magandang pagmumukha, nguni't ang lalake ay masungit at masama sa kaniyang 
manga gawa, at siya'y supling sa sangbahayan ni caleb. 

at narinig ni david sa ilang na ginugupitan ni nabal nang balahibo ang kaniyang tupa. 

at nagsugo si david nang sangpung bataan, at sinabi ni david sa manga bataan, umahon kayo sa carmelo, 
at kayo'y pumaroon kay nabal, at batiin ninyo siya sa aking pangalan: 

at ganito ang sasabihin ninyo sa kaniya na nabubuhay na maginhawa, kapayapaan nawa ang sumaiyo, at 
kapayapaan nawa ang sumaiyong sangbahayan, at kapayapaan nawa ang suma lahat nang iyong 
tinatangkilik. 

at ngayo'y aking narinig na ikaw ay nagpapagupit nang balahibo nang tupa, ang iyong manga pastor nga 
ay nasa sa amin, at hindi namin inano sila, o nagkulang man nang anomang bagay sa kanilang buong 
panahon na kanilang ikinaroon sa carmelo. 

tanungin mo ang iyong manga bataan at kanilang sasaysayin sa iyo: kaya't makasumpong nawa nang 
biyaya sa iyong manga mata ang manga bataan, sapagka't kami ay naparito sa mabuting araw: isinasamo 
ko sa iyo, na ibigay mo ang anomang masumpungan mo nang iyong kamay, sa iyong manga lingkod, at 
sa iyong anak na kay david. 

at nang dumating ang manga bataan ni david, kanilang sinalita kay nabal ang ayon sa lahat nang manga 
salitang yaon sa pangalan ni david, at nagsitahimik. 

at sinagot ni nabal ang manga lingkod ni david, at nagsabi, sino si david? at sino ang anak ni isai? 
maraming manga bataan ngayon sa manga araw na ito na nagsisilayas bawa't isa sa kaniyang panginoon. 
akin nga bang kukunin ang aking tinapay at ang aking tubig, at ang aking hayop na aking pinatay dahil sa 
aking manga manggugupit, at aking ibibigay sa manga tao na hindi ko nakikilala kung taga saan? 

sa gayo'y ang manga bataan ni david ay pumihit sa kanilang lakad, at nagsibalik, at naparoon, at 
isinaysay sa kaniya ang ayon sa lahat nang manga salitang ito. 

at sinabi ni david sa kaniyang manga lalake, ibigkis nang bawa't isa sa inyo ang kaniyang tabak. at 
nagbigkis ang bawa't isa nang kaniyang tabak, at si david ay nagbigkis din nang kaniyang tabak: at ang 
umahon na sumunod kay david ay may apat na raang lalake, at naiwan ang dalawang daan sa 
daladalahan. 

nguni't isinaysay nang isa sa manga bataan kay abigail, na asawa ni nabal, na sinasabi, narito, si david ay 
nagsugo nang manga sugo mula sa ilang upang bumati sa ating panginoon, at kaniyang tinanggihan. 
nguni't ang manga lalake ay napakabuti sa amin, at hindi kami sinaktan, o nagkulang man nang anomang 
bagay habang kami ay nakikisama sa kanila, nang kami ay nasa manga parang: 

sila'y naging kuta sa amin sa gabi at gayon din sa araw buong panahong aming ikinaroon sa kanila sa 
pagaalaga nang manga tupa. 

ngayon nga'y iyong alamin at dilidilihin kung ano ang iyong gagawin, sapagka't ang kasamaan ay 
ipinasiya na laban sa ating panginoon, at laban sa kaniyang buong sangbahayan: sapagka't siya'y isang 
hamak na tao, na sinoma'y hindi makapakiusap sa kaniya. 

nang magkagayo'y nagmadali si abigail, at kumuha nang dalawang daang tinapay, at dalawang balat 
nang alak, at limang handang tupa, at limang takal nang trigo na sinangag, at isang daang kumpol na 
pasas, at dalawang daang binilong igos, at ipinagpapasan sa manga asno. 

at sinabi niya sa kaniyang manga bataan, magpauna kayo sa akin, narito ako'y susunod sa inyo. nguni't 
hindi niya isinaysay sa kaniyang asawang kay nabal. 

at nagkagayon na samantalang siya'y nakasakay sa kaniyang asno at lumulusong sa isang kubling dako 
nang bundok na narito, si david at ang kaniyang manga lalake ay lumulusong na patungo sa kaniya, at 
sinalubong niya sila. 

sinabi nga ni david, tunay na walang kabuluhang aking iningatan ang lahat na tinatangkilik nang taong 
yaon sa ilang, na anopa't hindi nawala ang anoman sa lahat na nauukol sa kaniya: at kaniyang iginanti sa 
akin ay masama sa mabuti. 

hatulan nawa nang diyos ang manga kaaway ni david, at lalo na, kung ako'y magiwan nang labis sa lahat 
na nauukol sa kaniya sa pagbubukang liwayway kahit isang batang lalake. 

at nang makita ni abigail si david, ay nagmadali siya, at lumunsad sa kaniyang asno, at nagpatirapa sa 
harap ni david at yumukod sa lupa. 

at siya'y nagpatirapa sa kaniyang manga paa at nagsabi, mapasa akin, panginoon ko, mapasa akin ang 
kasamaan: at isinasamo ko sa iyo na iyong papagsalitain ang iyong lingkod sa iyong manga pakinig, at 
iyong dinggin ang manga salita nang iyong lingkod. 

isinasamo ko sa iyo, na ang aking panginoon ay huwag makitungo sa lalaking ito na hamak, sa 
makatuwid baga'y kay nabal: sapagka't kung ano ang kaniyang pangalan ay gayon siya: nabal ang 
kaniyang pangalan, at ang kamangmangan ay sumasakaniya: nguni't akong iyong lingkod, hindi nakakita 
sa manga bataan nang aking panginoon, na iyong sinugo. 

ngayon nga, panginoon ko, buhay ang panginoon, at buhay ang iyong kaluluwa, yamang ikaw ay pinigil 
nang panginoon sa pagbububo nang dugo, at sa panghihiganti mo nang iyong sariling kamay kaya nga 
ang iyong manga kaaway at yaong manga umuusig nang kasamaan sa aking panginoon ay maging gaya 
ni nabal. 

at ngayo'y itong kaloob na dinala nang iyong lingkod sa aking panginoon ay mabigay sa manga bataan na 
sumusunod sa aking panginoon. 

isinasamo ko sa iyo na iyong ipatawad ang pagkasalangsang nang iyong lingkod: sapagka't tunay na 
gagawin nang panginoon ang aking panginoon nang isang sangbahayan na tiwasay, sapagka't ibinabaka 
nang aking panginoon ang manga pagbabaka nang panginoon, at ang kasamaan ay hindi 
masusumpungan sa iyo sa lahat nang iyong manga araw. 

at bagaman bumangon ang isang lalake upang habulin ka, at usigin ang iyong kaluluwa, gayon ma'y ang 
kaluluwa nang aking panginoon ay matatali sa talian nang buhay na kasama nang panginoon mong 
diyos, at ang manga kaluluwa nang iyong manga kaaway, ay pahihilagpusin niya, na parang mula sa gitna 
nang isang panghilagpos. 

at mangyayari, pagka nagawa nang panginoon sa aking panginoon ang ayon sa lahat nang mabuti na 
kaniyang sinalita tungkol sa iyo, at kaniyang naihalal ka na prinsipe sa israel: 

na ito'y hindi magiging kalumbayan sa iyo o kutog man nang loob sa aking panginoon, maging ikaw ay 
nagbubo nang dugo sa walang kabuluhan, o gumanti nang sa kaniyang sarili ang aking panginoon: at 
pagka gumawa ang panginoon nang mabuti sa aking panginoon, alalahanin mo nga ang iyong lingkod. 
at sinabi ni david kay abigail, purihin nawa ang panginoon, ang diyos nang israel, na nagsugo sa iyo sa 
araw na ito upang salubungin ako: 

at purihin nawa ang iyong kabaitan, at pagpalain ka, na pumigil sa akin sa araw na ito sa pagbububo 
nang dugo, at sa panghihiganti nang aking sariling kamay. 

sapagka't tunay, buhay ang panginoon, ang diyos nang israel na siyang pumigil sa akin sa pagsakit sa iyo, 
kundi ka nagmadali, at pumaritong sumalubong sa akin, tunay na walang malalabi kay nabal sa 
pagbubukang liwayway kahit isang batang lalake. 

sa gayo'y tinanggap ni david sa kaniyang kamay ang dinala niya sa kaniya: at sinabi niya sa kaniya, 
umahon kang payapa na umuwi sa iyong bahay, tingnan mo, aking dininig ang iyong tinig, at aking 
tinanggap ang iyong pagkatao. 

at naparoon si abigail kay nabal; at, narito, siya'y gumawa nang isang kasayahan sa kaniyang bahay, na 
gaya nang pagsasaya nang isang hari, at ang puso ni nabal ay nagalak sa kaniyang loob, sapagka't siya'y 

lubhang nalango, kaya't siya'y hindi nagsaysay sa kaniya nang anoman, munti o malaki, hanggang sa 
pagbubukang liwayway. 

at nangyari sa kinaumagahan, nang ang alak ay mapawi kay nabal, na isinaysay nang asawa niya sa 
kaniya ang manga bagay na ito, at nagkasakit siya sa puso, at siya'y naging parang isang bato. 

at nangyari, pagkaraan nang may sangpung araw, at sinaktan nang panginoon si nabal, na anopa't siya'y 
namatay. 

at nang mabalitaan ni david na si nabal ay namatay, ay kaniyang sinabi, purihin nawa ang panginoon na 
siyang nagsanggalang nang aking kadustaan mula sa kamay ni nabal, at pinigil ang kaniyang lingkod sa 
kasamaan: at ang masamang gawa ni nabal ay ibinalik nang panginoon sa kaniyang sariling ulo. at 
nagsugo si david upang salitain kay abigail na kunin siya na maging asawa niya. 

at nang dumating ang manga lingkod ni david kay abigail sa carmelo, ay kanilang sinalita sa kaniya, na 
sinasabi, sinugo kami ni david sa iyo, upang kunin ka na maging asawa niya. 

at siya'y bumangon at nagpatirapa sa lupa, at nagsabi, narito, ang iyong lingkod ay isang aba upang 
maghugas nang manga paa nang manga lingkod nang aking panginoon. 

at nagmadali si abigail, at bumangon, at sumakay sa isang asno, na kasama nang limang dalaga niya na 
sumusunod sa kaniya, at siya'y sumunod sa manga sugo ni david, at naging kaniyang asawa. 

kinuha naman ni david si ahinoam, na taga jezreel: at sila'y kapuwa naging asawa niya. 

ngayo'y ibinigay ni saul si michal na kaniyang anak, na asawa ni david, kay palti na anak ni lais na taga 
gallim. 

at naparoon ang manga zipheo kay saul sa gabaa, na nagsasabi, hindi ba nagtatago si david sa burol nang 
hachila, sa tapat nang ilang? 

nang magkagayo'y bumangon si saul at lumusong sa ilang nang ziph, na may tatlong libong piling lalake 
sa israel na kasama niya upang hanapin si david sa ilang nang ziph. 

at humantong si saul sa burol nang hachila na nasa tapat nang ilang sa tabi nang daan. nguni't si david ay 
tumahan sa ilang, at kaniyang nakita na sinusundan siya ni saul sa ilang. 

nagsugo nga si david nang manga tiktik, at nalaman na tunay na dumarating si saul. 

at si david ay bumangon at naparoon sa dakong kinahahantungan ni saul: at nakita ni david ang dakong 
kinaroroonan ni saul at ni abner na anak ni ner, na kapitan nang kaniyang hukbo: at si saul ay nakahiga 
sa dako nang manga karo, at ang bayan ay humantong sa palibot niya. 

nang magkagayo'y sumagot si david, at nagsabi kay ahimelech na hetheo, at kay abisai na anak ni sarvia, 
na kapatid ni joab, na nagsasabi, sinong lulusong na kasama ko kay saul sa kampamento? at sinabi ni 
abisai, ako'y lulusong na kasama mo. 

sa gayo'y naparoon si david at si abisai sa bayan sa kinagabihan: at, narito, si saul ay nakatulog sa loob 
nang dako nang manga karo na dala ang kaniyang sibat na nakasaksak sa lupa sa kaniyang ulunan: at si 
abner at ang bayan ay nakahiga sa palibot niya. 

nang magkagayo'y sinabi ni abisai kay david, ibinigay nang diyos ang iyong kaaway sa iyong kamay sa 
araw na ito: ngayon nga'y isinasamo ko sa iyo, na bayaan mong tuhugin ko siya nang sibat sa lupa sa 
isang saksak, at hindi ko pagmamakalawahin. 

at sinabi ni david kay abisai, huwag mong patayin siya: sapagka't sinong maguunat nang kaniyang kamay 
laban sa pinahiran nang langis nang panginoon at mawawalan nang sala? 

at sinabi ni david, buhay ang panginoon, ang panginoon ay siyang sasakit sa kaniya: o darating ang 
kaniyang kaarawan upang mamatay, o siya'y lulusong sa pagbabaka, at mamamatay. 

huwag itulot nang panginoon na aking iunat ang aking kamay laban sa pinahiran nang langis nang 
panginoon: nguni't ngayo'y iyong kunin, isinasamo ko sa iyo, ang sibat na nasa kaniyang ulunan, at ang 
banga nang tubig, at tayo'y yumaon. 

sa gayo'y kinuha ni david ang sibat at ang banga nang tubig sa ulunan ni saul, at sila'y umalis, at walang 
nakakita, o nakaalam man, o nagising man ang sinoman: sapagka't sila'y pawang manga tulog, sapagka't 
isang mahimbing na pagkakatulog ang inihulog sa kanila nang panginoon. 

nang magkagayo'y dumaan si david sa kabilang dako, at tumayo sa taluktok nang bundok na may 
kalayuan, na may malaking pagitan sa kanila: 

at sumigaw si david sa bayan at kay abner na anak ni ner, na nagsabi, hindi ka sumasagot, abner? nang 
magkagayo'y sumagot si abner at nagsabi, sino kang sumisigaw sa hari? 

at sinabi ni david kay abner, hindi ka ba matapang na lalake? at sinong gaya mo sa israel? bakit nga hindi 
mo binantayan ang iyong panginoon na hari? sapagka't pumasok ang isa sa bayan upang patayin ang 
hari na iyong panginoon. 

ang bagay na ito na iyong ginawa ay hindi mabuti. buhay ang panginoon, kayo'y marapat na mamatay, 
sapagka't hindi ninyo binantayan ang inyong panginoon, ang pinahiran nang langis nang panginoon. at 
ngayo'y tingnan ninyo kung saan nandoon ang sibat nang hari, at ang banga nang tubig na nasa kaniyang 
ulunan. 

at nakilala ni saul ang tinig ni david at nagsabi, ito ba ang tinig mo, anak kong david? at sinabi ni david, 
aking tinig nga, panginoon ko, oh hari. 

at kaniyang sinabi, bakit hinahabol nang aking panginoon ang kaniyang lingkod? sapagka't anong aking 
ginawa? o anong kasamaan ang nasa aking kamay? 

ngayon nga, isinasamo ko sa iyo, na dinggin nang aking panginoon na hari ang manga salita nang 
kaniyang lingkod. kung ang panginoon ay siyang nagudyok sa iyo laban sa akin, ay tumanggap siya nang 
isang handog: nguni't kung ang manga anak nang tao, sumpain sila sa harap nang panginoon, sapagka't 
sila'y nagpalayas sa akin sa araw na ito upang huwag akong magkaroon nang bahagi nang mana sa 
panginoon, na nagsasabi, ikaw ay yumaon, maglingkod ka sa ibang manga diyos. 

ngayon nga'y huwag ibubo ang aking dugo sa lupa sa harap nang panginoon, sapagka't lumabas ang hari 
sa israel upang humanap nang isang kuto, gaya nang isang humahabol nang isang pugo sa manga 
bundok. 

nang magkagayo'y sinabi ni saul, ako'y nagkasala: bumalik ka, anak kong david: sapagka't hindi na ako 
gagawa nang masama sa iyo, sapagka't ang aking buhay ay mahalaga sa iyong manga mata sa araw na 
ito: narito, ako'y nagpakamangmang, at ako'y nagkamali nang di kawasa. 

at sumagot si david at nagsabi, tingnan mo ang sibat, oh hari! paparituhin mo ang isa sa manga bataan 
at kunin. 

at gagantihin nang panginoon ang bawa't tao sa kaniyang katuwiran at sa kaniyang pagtatapat: 
sapagka't ibinigay ka nang panginoon sa aking kamay ngayon, at hindi ko iniunat ang aking kamay laban 
sa pinahiran nang langis nang panginoon. 

at, narito, kung paanong ang iyong buhay ay mahalagang mainam sa aking paningin sa araw na ito, ay 
maging gayon nawang mahalagang mainam ang aking buhay sa paningin nang panginoon, at iligtas niya 
nawa ako sa madlang kapighatian. 

nang magkagayo'y sinabi ni saul kay david, pagpalain ka, anak kong david: ikaw ay gagawa na 
makapangyarihan, at tunay na ikaw ay mananaig. sa gayo'y nagpatuloy si david nang kaniyang lakad, at 
si saul ay bumalik sa kaniyang dako. 

at nasabi ni david sa kaniyang sarili, ako'y mamamatay isang araw sa kamay ni saul: walang anomang 
bagay na mabuti sa akin kundi ang tumakas sa lupain nang manga filisteo, at si saul ay mawawalan nang 
pagasa tungkol sa akin, upang huwag na akong pag-usigin sa lahat nang manga hangganan nang israel: 
sa gayo'y tatakas ako mula sa kaniyang kamay. 

at si david ay bumangon at lumipat, siya at ang anim na raang lalake na nasa kaniya, kay achis na anak ni 
maoch na hari sa gath. 

at tumahan si david na kasama ni achis sa gath, siya at ang kaniyang manga lalake, bawa't lalake ay 
kasama ang kaniyang sangbahayan, sa makatuwid baga'y si david pati nang kaniyang dalawang asawa, si 
ahinoam na taga jezreel at si abigail na taga carmelo na asawa ni nabal. 

at nasaysay kay saul na si david ay tumakas na napatungo sa gath: at hindi na niya pinagusig siya uli. 

at sinabi ni david kay achis, kung ngayo'y nakasumpong ako nang biyaya sa iyong paningin, bigyan nila 
ako nang isang matatahanan sa isa sa manga bayan sa lupain, upang ako'y tumahan doon: sapagka't 
bakit tatahan kasama mo ang iyong lingkod sa bayan nang hari? 

nang magkagayo'y ibinigay ni achis sa kaniya ang siclag nang araw na yaon: kaya't ang siclag ay nauukol 
sa manga hari sa juda hanggang sa araw na ito. 

at ang bilang nang manga araw na itinahan ni david sa lupain nang manga filisteo ay isang buong taon, at 
apat na buwan. 

at umahon si david at ang kaniyang manga lalake, at sinalakay ang manga gesureo, at ang manga gerzeo, 
at ang manga amalecita, sapagka't ang manga yaon ay dating nangananahan sa lupain, mula nang gaya 
nang kung ikaw ay paroroon sa shur, hanggang sa lupain nang egipto. 

at sinaktan ni david ang lupain, at walang iniligtas na buhay kahit lalake o babae man, at dinala ang 
manga tupa at ang manga baka, at ang manga asno, at ang manga kamelyo, at ang manga kasuutan, at 
siya'y bumalik, at naparoon kay achis. 

at sinabi ni achis, saan kayo sumalakay ngayon? at sinabi ni david, laban sa timugan nang juda, at laban 
sa timugan nang manga jerameeliteo, at laban sa timugan nang manga cineo. 

at walang iniligtas na buhay si david kahit nang lalake o nang babae man, upang dalhin sa gath, na 
sinasabi, baka sila'y magsumbong laban sa atin, na sabihin, ganoon ang ginawa ni david, at gayon ang 
kaniyang paraan sa buong panahon na kaniyang itinahan sa lupain nang manga filisteo. 

at naniwala si achis kay david, na nagsasabi, kaniyang ginawa na ang kaniyang bayang israel ay lubos na 
nakayayamot sa kaniya: kaya't siya'y magiging aking lingkod magpakailan man. 

at nangyari sa manga araw na yaon, na pinisan nang manga filisteo ang kanilang manga hukbo sa 
pakikidigma upang lumaban sa israel. at sinabi ni achis kay david, talastasin mong maigi na ikaw ay 
lalabas na kasama ko sa hukbo, ikaw at ang inyong manga lalake. 

at sinabi ni david kay achis, kaya't iyong nalalaman kung anong gagawin nang iyong lingkod. at sinabi ni 
achis kay david, kaya't gagawin kitang bantay sa aking ulo magpakailan man. 

si samuel nga ay namatay, at pinanaghuyan nang buong israel at inilibing siya sa rama, sa makatuwid 
baga'y sa kaniyang sariling bayan. at pinalayas ni saul sa lupain, yaong manga nakikipagsanggunian sa 
masamang espiritu, at ang manga manghuhula. 

at nagpipisan ang manga filisteo, at naparoon at humantong sa sunam: at pinisan ni saul ang buong 
israel, at sila'y humantong sa gilboa. 

at nang makita ni saul ang hukbo nang manga filisteo, siya'y natakot, at ang kaniyang puso ay nanginig 
na mainam. 

at nang magusisa si saul sa panginoon, ay hindi siya sinagot nang panginoon, maging sa panaginip man, 
ni sa urim man, ni sa pamamagitan man nang manga propeta. 

nang magkagayo'y sinabi ni saul sa kaniyang manga lingkod, ihanap ninyo ako nang isang babae na 
nakikipagsanggunian sa masamang espiritu, upang ako'y pumaroon sa kaniya, at magusisa sa kaniya. at 
sinabi nang kaniyang manga lingkod sa kaniya. narito, may isang babae na nakikipagsanggunian sa 
masamang espiritu sa endor. 

at hindi napakilala si saul, at nagsuot nang ibang kasuutan, at naparoon siya at ang dalawang lalake na 
kasama niya, at sila'y dumating sa babae nang kinagabihan: at kaniyang sinabi, hulaan mo ako isinasamo 
ko sa iyo, sa pamamagitan nang sinasanggunian mong espiritu, at iahon mo sa akin sinomang banggitin 
ko sa iyo. 

at sinabi nang babae sa kaniya, narito, iyong nalalaman ang ginawa ni saul, kung paanong kaniyang 
inihiwalay yaong manga nakikipagsanggunian sa masamang espiritu, at ang manga manghuhula, sa 
lupain: bakit nga ipinaglalagay mo nang silo ang aking buhay, upang ipapatay ako? 

at sumumpa si saul sa kaniya sa pamamagitan nang panginoon, na sinasabi, buhay ang panginoon, 
walang parusang mangyayari sa iyo dahil sa bagay na ito. 

nang magkagayo'y sinabi nang babae, sinong iaahon ko sa iyo? at kaniyang sinabi, iahon mo si samuel sa 
akin. 

at nang makita nang babae si samuel, ay sumigaw nang malakas na tinig at nagsalita ang babae kay saul, 
na sinasabi, bakit mo ako dinaya? sapagka't ikaw ay si saul. 

at sinabi nang hari sa kaniya, huwag kang matakot: sapagka't anong iyong nakikita? at sinabi nang babae 
kay saul, aking nakikita'y isang diyos na lumilitaw sa lupa. 

at kaniyang sinabi sa kaniya, ano ang kaniyang anyo? at sinabi niya, isang matandang lalake ay lumilitaw, 
at siya'y nabibilot nang isang balabal. at nakilala ni saul, na si samuel, at siya'y yumukod sa lupa, at 
nagbigay galang. 

at sinabi ni samuel kay saul, bakit mo binagabag ako sa aking pagahon? at sumagot si saul, ako'y totoong 
naliligalig:, sapagka't ang manga filisteo ay nangdidigma laban sa akin, at ang diyos ay humiwalay sa akin, 
at hindi na ako sinasagot, kahit sa pamamagitan nang manga propeta, ni nang panaginip man: kaya 
tinawag kita, upang maipakilala mo sa akin kung ano ang aking gagawin. 

at sinabi ni samuel, bakit nga nagtatanong ka sa akin, dangang ang panginoon ay humiwalay sa iyo, at 
naging iyong kaaway? 

at ginawa nang panginoon ang gaya nang sinalita niya sa pamamagitan ko: at inihiwalay nang panginoon 
ang kaharian sa iyong kamay, at ibinigay sa iyong kapuwa, sa makatuwid baga'y kay david. 

sapagka't hindi mo sinunod ang tinig nang panginoon, at hindi mo ginawa ang kaniyang mabagsik na 
galit sa amalec, kaya't ginawa nang panginoon ang bagay na ito sa iyo sa araw na ito. 

bukod dito'y ibibigay nang panginoon ang israel naman na kalakip mo sa kamay nang manga filisteo: at 
bukas, ikaw at ang iyong manga anak ay masasama sa akin: ibibigay naman nang panginoon ang hukbo 
nang israel sa kamay nang manga filisteo. 

nang magkagayo'y biglang nabulagta si saul sa lupa, at siya'y natakot na mainam, dahil sa manga salita ni 
samuel: at nawalan siya nang lakas; sapagka't hindi siya kumain nang tinapay buong araw, ni buong gabi 
man. 

at naparoon ang babae kay saul at nakita na siya'y totoong bagabag, at sinabi sa kaniya, narito, narinig 
nang iyong lingkod ang iyong tinig, at aking inilagay ang aking buhay sa aking kamay, at aking dininig ang 
iyong manga salita na iyong sinalita sa akin. 

ngayon nga, isinasamo ko sa iyo, iyong dinggin naman ang tinig nang iyong lingkod, at papaglagyin mo 
ako nang isang subo na tinapay sa harap mo, at iyong kanin upang ikaw ay lumakas, paglakad mo nang 
iyong lakad. 

nguni't siya'y tumanggi at nagsabi, hindi ako kakain. nguni't ipinilit nang kaniyang manga lingkod na pati 
nang babae, at dininig niya ang kanilang tinig. sa gayo'y siya'y bumangon sa lupa, ay umupo sa higaan. 

at ang babae ay mayroong isang matabang guyang baka sa bahay, at siya'y nagmadali, at pinatay niya, at 
siya'y kumuha nang harina at kaniyang minasa, at kaniyang niluto na tinapay na walang lebadura, 

at kaniyang dinala sa harap ni saul, at sa harap nang kaniyang manga lingkod, at sila'y kumain. nang 
magkagayo'y sila'y bumangon, at umalis nang gabing yaon. 

pinisan nga nang manga filisteo ang lahat nilang hukbo sa aphec: at ang manga taga israel ay humantong 
sa bukal na nasa jezreel. 

at ang manga pangulo nang manga filisteo ay nagdadaan na manga daan daan, at manga libolibo: at si 
david at ang kaniyang manga tao ay nagdadaan sa manga huli na kasama ni achis. 

nang magkagayo'y sinabi nang manga prinsipe nang manga filisteo, ano ang manga hebreong ito? at 
sumagot si achis sa manga prinsipe nang manga filisteo, hindi ba ito ay si david na lingkod ni saul na hari 
sa israel na napasa akin nang manga araw na ito, o nang manga taong ito, at hindi ako nakasumpong 
nang anomang kakulangan sa kaniya mula nang siya'y lumapit sa akin hanggang sa araw na ito? 

nguni't ang manga prinsipe nang manga filisteo ay nagalit sa kaniya, at sinabi nang manga prinsipe nang 
manga filisteo sa kaniya, pabalikin mo ang taong iyan, upang siya'y bumalik sa kaniyang dako na iyong 
pinaglagyan sa kaniya, at huwag mong pababain na kasama natin sa pakikipagbaka, baka sa pagbabaka 

ay maging kaaway natin siya: sapagka't paanong makikipagkasundo ito sa kaniyang panginoon? hindi ba 
sa pamamagitan nang manga ulo nang manga taong ito? 

hindi ba ito ang david na siyang kanilang pinagaawitanan sa manga sayaw, na sinasabi, pinatay ni saul 
ang kaniyang libolibo, at ni david ang kaniyang laksalaksa? 

nang magkagayo'y tinawag ni achis si david, at sinabi sa kaniya, buhay ang panginoon, ikaw ay matuwid, 
at ang iyong paglabas at ang iyong pagpasok na kasama ko sa hukbo ay mabuti sa aking paningin: 
sapagka't hindi ako nakasumpong nang kasamaan sa iyo mula sa araw nang iyong pagdating sa akin 
hanggang sa araw na ito: gayon ma'y hindi ka kinalulugdan nang manga pangulo. 

kaya't ngayo'y ikaw ay bumalik at yumaong payapa, upang huwag kang kagalitan nang manga pangulo 
nang manga filisteo. 

at sinabi ni david kay achis, nguni't anong aking ginawa? at anong iyong nasumpungan sa iyong lingkod 
habang ako'y nasa sa harap mo hanggang sa araw na ito, upang ako'y huwag yumaon at lumaban sa 
manga kaaway nang aking panginoon na hari? 

at sumagot si achis, at sinabi kay david, talastas ko na ikaw ay mabuti sa aking paningin, na gaya nang 
isang anghel nang diyos: gayon ma'y sinabi nang manga prinsipe nang manga filisteo. hindi siya aahon na 
kasama natin sa pakikipagbaka. 

kaya't bumangon kang maaga sa kinaumagahan na kasama nang manga lingkod nang iyong panginoon 
na naparitong kasama mo, at pagbangon ninyong maaga sa kinaumagahan, at pagliliwanag ay yumaon 
kayo. 

sa gayo'y bumangong maaga si david, siya at ang kaniyang manga lalake, upang yumaon sa 
kinaumagahan, na bumalik sa lupain nang manga filisteo. at ang manga filisteo ay umahon sa jezreel. 

at nangyari, nang si david at ang kaniyang manga lalake ay dumating sa siclag, sa ikatlong araw, na ang 
manga amalecita ay sumalakay sa timugan, at sa siclag, at sinaktan ang siclag, at sinunog nang apoy: 

at dinalang bihag ang manga babae at lahat na nandoon, ang maliliit at gayon din ang malalaki, hindi nila 
pinatay ang sinoman, kundi kanilang pinagdadala, at nagpatuloy nang kanilang lakad. 

at nang si david at ang kaniyang manga lalake ay dumating sa bayan, narito, sinunog nang apoy, at ang 
kanilang manga asawa, at ang kanilang manga anak na lalake at babae ay pinagdadalang bihag. 

nang magkagayo'y si david at ang bayan na nasa kaniya ay naglakas nang tinig, at umiyak, hanggang sa 
sila'y nawalan nang lakas na umiyak. 

at ang dalawang asawa ni david ay nabihag, si ahinoam na taga jezreel, at si abigail, na asawa ni nabal, 
na taga carmelo. 

at nagdalamhating totoo si david, sapagka't pinagsasalitaan nang bayan na batuhin siya, sapagka't ang 
kaluluwa nang buong bayan ay pumanglaw, bawa't tao dahil sa kanikaniyang manga anak na lalake at 
babae, nguni't si david ay nagpakatibay sa panginoon niyang diyos. 

at sinabi ni david kay abiathar na saserdote, na anak ni ahimelech, isinasamo ko sa iyo na dalhin mo rito 
ang epod. at dinala doon ni abiathar ang epod kay david. 

at sumangguni si david sa panginoon, na nagsasabi, kung aking habulin ang pulutong na ito, ay akin 
kayang aabutan sila? at sinagot niya siya, iyong habulin: sapagka't tunay na iyong aabutan, at walang 
pagsalang mababawi mo ang lahat. 

sa gayo'y yumaon si david, siya at ang anim na raang lalake na kasama niya, at naparoon sa batis nang 
besor, na kinaroroonan niyaong manga naiwan sa likuran. 

nguni't hinabol ni david, niya at nang apat na raang lalake: sapagka't ang dalawang daan natira sa 
likuran, na manga pata na hindi na nakatawid sa batis nang besor: 

at sila'y nakasumpong nang isang taga egipto sa parang, at dinala nila siya kay david, at binigyan nila siya 
nang tinapay, at kumain: at binigyan nila siya nang tubig na mainom: 

at binigyan nila siya nang isang putol nang binilong igos, at dalawang buwig na ubas, at nang kaniyang 
makain, ang kaniyang diwa ay nagsauli uli sa kaniya: sapagka't hindi siya nakakain nang tinapay o 
nakainom man nang tubig, na tatlong araw at tatlong gabi. 

at sinabi ni david sa kaniya, kanino ka ba nauukol? at taga saan ka? at sinabi niya, ako'y isang binatang 
taga egipto, bataan nang isang amalecita, at iniwan ako nang aking panginoon, sapagka't tatlong araw 
na ako'y nagkasakit. 

kami ay sumalakay sa timugan nang manga ceretheo, at sa nauukol sa juda, at sa timugan nang caleb, at 
aming sinunog nang apoy ang siclag. 

at sinabi ni david sa kaniya, ilulusong mo ba ako sa pulutong na ito? at kaniyang sinabi, ipanumpa mo sa 
akin ang diyos, hindi mo ako papatayin, o ibibigay man sa manga kamay nang aking panginoon, at aking 
ilulusong ka sa pulutong na ito. 

at nang kaniyang mailusong, narito, sila'y nangangalat sa buong lupa, na nagkakainan at nagiinuman, at 
nagkakasayahan, dahil sa lahat na malaking samsam na kanilang nakuha sa lupain nang manga filisteo, 
at sa lupain nang juda. 

at sinaktan ni david sila mula sa pagtatakip silim hanggang sa paglubog nang araw sa sumunod na araw: 
at walang taong nakatanan sa kanila liban sa apat na raang bataan na nakasakay sa manga kamelyo at 
tumakas. 

at binawi ni david ang lahat na nakuha nang manga amalecita: at iniligtas ni david ang kaniyang 
dalawang asawa. 

at walang nagkulang sa kanila, kahit maliit o malaki man, kahit manga anak na lalake o babae man, kahit 
samsam man, kahit anomang bagay na nakuha nila sa kanila: ibinalik na lahat ni david. 

at kinuha ni david ang lahat nang kawan at bakahan, na kanilang dinala na nasa unahan niyaong manga 
ibang hayop, at sinabi, ito'y samsam ni david. 

at naparoon si david sa dalawang daang lalake, na totoong manga pata na hindi nangakasunod kay 
david, na kanila namang pinatahan sa batis nang besor; at sila'y lumabas upang salubungin si david, at 
upang salubungin ang manga taong kasama niya: at nang lumapit si david sa bayan, siya'y bumati sa 
kanila. 

nang magkagayo'y sumagot ang lahat nang masamang tao, at manga tao na hamak, sa manga yumaong 
kasama ni david, at nagsabi, sapagka't hindi sila yumaong kasama namin, hindi namin bibigyan sila nang 
samsam na aming nabawi, liban sa bawa't lalake ay ang kaniyang asawa at ang kaniyang manga anak, 
upang kanilang dalhin, at yumaon. 

nang magkagayo'y sinabi ni david, huwag ninyong gagawing gayon, manga kapatid ko, sa ibinigay sa atin 
nang panginoon, na siyang nagadya sa atin, at nagbigay sa ating kamay nang pulutong na naparito laban 
sa atin. 

at sino ang didinig sa inyo sa bagay na ito? sapagka't kung gaano ang bahagi nang lumusong sa 
pakikipagbaka, ay gayon ang bahagi nang naiwan sa daladalahan: sila'y paraparang magkakabahagi. 

at nagkagayon, na mula sa araw na yaon, na siya'y gumawa nang isang palatuntunan at ayos sa israel, 
hanggang sa araw na ito. 

at nang dumating si david sa siclag, siya'y nagpadala nang manga samsam sa manga matanda sa juda, sa 
makatuwid baga'y sa kaniyang manga kaibigan, na sinasabi, narito, ang isang kaloob sa inyo na mula sa 
samsam sa manga kaaway nang panginoon, 

sa kanila na nasa beth-el, at sa kanila na nasa ramoth nang timugan, at sa kanila na nasa jathir, 

at sa kanila na nasa aroer, at sa kanila na nasa siphmoth, at sa kanila na nasa esthemoa, 

at sa kanila na nasa rachal, at sa kanila na nasa manga bayan nang manga jerameelita, at sa kanila na 
nasa manga bayan nang manga cineo, 

at sa kanila na sa horma, at sa kanila na nasa chorasan, at sa kanila na nasa athach, 

at sa kanila na nasa hebron, at sa lahat na dako na karaniwang pinaroroonan ni david at nang kaniyang 
manga lalake. 

ang manga filisteo nga ay lumaban sa israel: at ang manga lalake sa israel ay tumakas sa harap nang 
manga filisteo, at nangabuwal na patay sa bundok nang gilboa. 

at hinabol nang panunod nang manga filisteo si saul at ang kaniyang manga anak, at pinatay nang manga 
filisteo si jonathan, at si abinadab, at si melchisua, na manga anak ni saul. 

at ang pagbabaka ay lumubha laban kay saul, at inabutan siya nang manga mamamana; at siya'y totoong 
nahirapan dahil sa manga mamamana. 

nang magkagayo'y sinabi ni saul sa kaniyang tagadala nang sandata, bunutin mo ang iyong tabak at 
palagpasan mo ako niyaon, baka dumating ang manga hindi tuling ito at ako'y palagpasan, at ako'y 
kanilang pahirapan. nguni't ayaw ang kaniyang tagadala nang sandata, sapagka't siya'y totoong natakot. 
kaya't kinuha ni saul ang kaniyang tabak, at nagpakabuwal sa kaniyang tabak. 

at nang makita nang kaniyang tagadala nang sandata na si saul ay patay, siya naman ay nagpakabuwal sa 
kaniyang tabak, at nagpakamatay na kasama niya. 

gayon namatay si saul, at ang kaniyang tatlong anak, at ang kaniyang tagadala nang sandata, at ang lahat 
niyang manga lalake nang araw na yaon na magkakasama. 

at nang makita nang manga lalake sa israel na nasa kabilang dako nang libis, at nang manga nasa dako 
roon nang jordan, na ang manga lalake sa israel ay tumakas, at si saul at ang kaniyang manga anak ay 
namatay, kanilang iniwan ang manga bayan, at nagsitakas: at naparoon ang manga filisteo, at tumahan 
sa manga yaon. 

at nangyari nang kinabukasan nang ang manga filisteo ay dumating upang hubaran ang manga patay, ay 
kanilang nasumpungan si saul at ang kaniyang tatlong anak na nabuwal sa bundok nang gilboa. 

at kanilang pinugot ang kaniyang ulo, at hinubad ang kaniyang manga sakbat, at ipinadala sa lupain nang 
manga filisteo sa palibot upang ibalita sa manga bahay nang kanilang manga diyosdiyosan at sa bayan. 
at kanilang inilagay ang kaniyang sakbat, sa bahay ni astaroth: at kanilang ibinitin ang bangkay niya sa 
kuta nang beth-san. 

at nang mabalitaan nang manga tumatahan sa jabes-galaad ang tungkol sa ginawa nang manga filisteo 
kay saul, 

lahat nang matapang na lalake ay bumangon at nagsilakad sa buong gabi at kinuha ang bangkay ni saul 
at ang manga bangkay nang kaniyang manga anak sa kuta nang beth-san, at sila'y naparoon sa jabes, at 
kanilang pinagsunog doon. 

at kanilang kinuha ang kanilang manga buto at ibinaon sa ilalim nang isang puno nang tamarisko sa 
jabes, at nagayuno silang pitong araw. 

at nangyari, pagkamatay ni saul, nang magbalik si david na mula sa pagpatay sa manga amalecita, at 
tumahan si david na dalawang araw sa siclag, 

ay nangyari, sa ikatlong araw, na narito, ang isang lalake ay lumabas sa kampamento na mula kay saul na 
hapak ang kaniyang suot, at may lupa ang kaniyang ulo: at nagkagayon, na nang dumating siya kay 
david, ay nagpatirapa at nagbigay galang. 

at sinabi ni david sa kaniya, saan ka nanggaling? at kaniyang sinabi sa kaniya, sa kampamento nang israel 
ay tumakas ako. 

at sinabi ni david sa kaniya, ano ang nangyari? isinasamo ko sa iyo na iyong saysayin sa akin. at siya'y 
sumagot: ang bayan ay tumakas sa pakikipagbaka, at karamihan sa bayan naman ay nangabuwal at 
nangamatay, at si saul at si jonathan na kaniyang anak ay nangamatay rin. 

at sinabi ni david sa binata na nagsaysay sa kaniya: paanong nalalaman mo na si saul at si jonathan na 
kaniyang anak ay patay? 

at sinabi sa kaniya nang binatang nagsaysay, sa isang pagkakataon ay napasa bundok ako nang gilboa, 
narito, si saul ay nagpakabuwal sa kaniyang sibat: at, narito, hinahabol siyang mainam nang manga karo 
at nang manga mangangabayo. 

at nang siya'y lumingon, kaniyang nakita ako, at tinawag niya ako, at ako'y sumagot: narito ako. 

at sinabi niya sa akin, sino ka? at ako'y sumagot sa kaniya, ako'y isang amalecita. 

at kaniyang sinabi uli sa akin, tumayo ka sa siping ko, isinasamo ko sa iyo, at patayin mo ako, dahil sa 
dinatnan ako nang panglulumo: sapagka't ang aking buhay ay lubos ko pang taglay. 

sa gayo'y tumayo ako sa siping niya, at aking pinatay siya, sapagka't talastas ko na siya'y hindi 
mabubuhay pagkatapos na siya'y nabuwal: at aking kinuha ang putong na nasa kaniyang ulo, at ang 
pulsera na nasa kaniyang kamay, at aking dinala rito sa aking panginoon. 

nang magkagayo'y tinangnan ni david ang kaniyang manga suot at pinaghapak, at gayon din ang ginawa 
nang lahat na lalake na kasama niya: 

at sila'y tumangis, at umiyak, at nagayuno hanggang sa paglubog nang araw, dahil kay saul, at dahil kay 
jonathan na kaniyang anak, at dahil sa bayan nang panginoon, at dahil sa sangbahayan nang israel, 
sapagka't sila'y nangabuwal sa pamamagitan nang tabak. 

at sinabi ni david sa binata na nagsaysay sa kaniya, taga saan ka? at siya'y sumagot: ako'y anak nang 
isang taga ibang lupa, na amalecita. 

at sinabi ni david sa kaniya, bakit hindi ka natakot na iunat mo ang iyong kamay na patayin ang pinahiran 
nang langis nang panginoon? 

at tinawag ni david ang isa sa manga bataan, at sinabi, lumapit ka, at daluhungin mo siya. at kaniyang 
sinaktan siya, na anopa't namatay. 

at sinabi ni david sa kaniya, ang iyong dugo ay sumaiyong ulo: sapagka't ang iyong bibig ang sumaksi 
laban sa iyo, na nagsasabi, aking pinatay ang pinahiran nang langis nang panginoon. 

at tinaghuyan ni david nang ganitong panaghoy si saul at si jonathan na kaniyang anak: 

(at kaniyang ipinaturo sa manga anak ni juda ang awit sa pamamana narito, nasusulat sa aklat ni jaser): 
ang iyong kaluwalhatian, oh israel, ay napatay sa iyong matataas na dako! ano't nangabuwal ang manga 
makapangyarihan! 

huwag ninyong saysayin sa gath, huwag ninyong ihayag sa manga lansangan nang ascalon, baka ang 
manga anak na babae nang manga filisteo ay mangagalak, baka ang manga anak na babae nang manga 
hindi tuli ay magtagumpay. 

kayong manga bundok nang gilboa, huwag magkaroon nang hamog, o ulan man sa inyo, kahit manga 
bukid na manga handog: sapagka't diyan ang kalasag nang makapangyarihan ay nahagis nang 
kahalayhalay. ang kalasag ni saul, na parang isa, na hindi pinahiran nang langis. 

sa dugo nang pinatay, sa taba nang makapangyarihan, ang busog ni jonathan ay hindi umurong, at ang 
tabak ni saul ay hindi nagbalik na walang dala. 

si saul at si jonathan ay nagibigan at nagmagandahang-loob sa kanilang kabuhayan. at sa kanilang 
kamatayan sila'y hindi naghiwalay, sila'y lalong maliliksi kay sa manga agila, sila'y lalong malalakas kay sa 
manga leon. 

kayong manga anak na babae nang israel, iyakan ninyo si saul, na siyang sa inyo'y maselang na nagbihis 
nang escarlata, na siyang naggayak nang ginto sa inyong manga kasuutan. 

ano't nangabuwal ang manga makapangyarihan sa gitna nang pagbabaka! oh jonathan, napatay ka sa 
iyong matataas na dako. 

ako'y namanglaw dahil sa iyo, kapatid kong jonathan: naging totoong kalugodlugod ka sa akin, ang iyong 
pag-ibig sa akin ay kagilagilalas, na humihigit sa pagsinta nang manga babae. 

ano't nangabuwal ang manga makapangyarihan, at nangalipol ang manga sandata na pandigma! 

at nangyari, pagkatapos nito, na nagusisa si david sa panginoon, na nagsasabi, aahon ba ako sa alinman 
sa manga bayan nang juda? at sinabi nang panginoon sa kaniya, umahon ka. at sinabi ni david, saan ako 
aahon? at kaniyang sinabi, sa hebron. 

sa gayo'y umahon si david doon, at pati nang kaniyang dalawang asawa, si ahinoam na taga jezreel, at si 
abigail na asawa ni nabal, na taga carmelo. 

at ang kaniyang manga lalake na kasama niya ay iniahon ni david bawa't lalake na kasama ang 
kanikaniyang sangbahayan: at sila'y nagsitahan sa manga bayan nang hebron. 

at nagsiparoon ang manga lalake nang juda, at kanilang pinahiran nang langis doon si david upang 
maging hari sa sangbahayan nang juda. at kanilang isinaysay kay david, na sinasabi, ang manga lalake sa 
Jabes-galaad ay siyang naglibing kay saul. 

at nagsugo nang manga sugo si david sa manga lalake sa jabes-galaad, at sinabi sa kanila, pagpalain 
nawa kayo nang panginoon, na kayo'y nagpakita nang kagandahang loob na ito sa inyong panginoon, sa 
makatuwid baga'y kay saul, at inyong inilibing siya. 

at ngayon nawa'y pagpakitaan kayo nang panginoon nang kagandahang loob at katotohanan: at ako 
naman ay gaganti sa inyo nitong kagandahang loob, sapagka't inyong ginawa ang bagay na ito. 

ngayon nga, magsilakas nawa ang inyong manga kamay, at kayo nawa'y maging matatapang: sapagka't 
patay na si saul na inyong panginoon, at pinahiran nang langis naman ako nang sangbahayan ni juda 
upang maging hari sa kanila. 

kinuha nga ni abner na anak ni ner na kapitan sa hukbo ni saul, si is-boseth na anak ni saul, at inilipat sa 
mahanaim, 

at kaniyang ginawa siyang hari sa galaad, at sa manga asureo, at sa jezreel, at sa ephraim, at sa 
benjamin, at sa buong israel. 

si is-boseth na anak ni saul ay may apat na pung taon nang siya'y magpasimulang maghari sa israel, at 
siya'y naghari na dalawang taon. nguni't ang sangbahayan ni juda ay sumunod kay david. 

at ang panahon na ipinaghari ni david sa hebron sa sangbahayan ni juda ay pitong taon at anim na 
buwan. 

at si abner na anak ni ner, at ang manga lingkod ni is-boseth na anak ni saul, ay nangapasa gabaon mula 
sa mahanaim. 

at si joab na anak ni sarvia, at ang manga lingkod ni david ay nagsilabas, at sinalubong sila sa siping nang 
tangke sa gabaon, at sila'y naupo, na ang isa'y sa isang dako nang tangke, at ang isa'y sa kabilang dako 
nang tangke. 

at sinabi ni abner kay joab, isinasamo ko sa iyo na bumangon ang manga bataan at magsanay nang tabak 
sa harap natin. at sinabi ni joab, bumangon sila. 

nang magkagayo'y bumangon sila at tumawid ayon sa bilang, labing dalawa sa benjamin, at sa ganang 
kay is-boseth na anak ni saul, at labing dalawa sa manga lingkod ni david. 

at hinawakan sa ulo nang bawa't isa sa kanila ang kaniyang kaaway, at isinaksak ang kaniyang tabak sa 
tagiliran nang kaniyang kaaway, sa gayo'y nangabuwal sila na magkakasama: kaya't ang dakong yaon ay 
tinatawag na helcath-assurim na nasa gabaon. 

at ang pagbabaka ay lumalalang mainam nang araw na yaon, at si abner ay nadaig, at ang manga lalake 
nang israel sa harap nang manga lingkod ni david. 

at nandoon ang tatlong anak ni sarvia, si Joab, at si abisai, at si asael: at si asael ay magaan ang paa na 
gaya nang mailap na usa. 

at hinabol ni asael si abner; at sa pagyaon, siya'y hindi lumihis sa kanan o sa kaliwa man sa pagsunod kay 
abner. 

nang magkagayo'y nilingon ni abner, at sinabi, ikaw ba'y si asael? at siya'y sumagot: ako nga. 

at sinabi ni abner sa kaniya, lumihis ka sa iyong kanan o sa iyong kaliwa, at iyong tangnan ang isa sa 
manga bataan, at kunin mo ang kaniyang sakbat. nguni't ayaw ni asael na humiwalay sa pagsunod sa 
kaniya. 

at sinabi uli ni abner kay asael, lumihis ka sa pagsunod sa akin: bakit nga kita ibubulagta sa lupa? 
paanong aking maitataas nga ang aking mukha kay joab na iyong kapatid? 

gayon ma'y tumanggi siyang lumihis: kaya't sinaktan siya ni abner sa tiyan nang dulo nang sibat, na 
anopa't ang sibat ay lumabas sa likod niya, at siya'y nabuwal doon at namatay sa dako ring yaon: at 
nangyari, na lahat na naparoon sa dakong kinabuwalan ni asael at kinamatayan, ay nangapatigil. 
nguni't hinabol ni joab at ni abisai si abner: at ang araw ay nakalubog na nang sila'y dumating sa burol 
nang amma, na nasa harap nang gia sa siping nang daan sa ilang nang gabaon. 

at ang manga anak nang benjamin ay nagpipisan sa likuran ni abner, at nagisang pulutong, at nagsitayo 
sa taluktok nang isang burol. 

nang magkagayo'y tinawag ni abner si joab, at nagsabi, mananakmal ba ang tabak magpakailan man? 
hindi mo ba nalalaman na magkakaroon nang kapaitan sa katapusan? hanggang kailan mo nga 
pababalikin ang bayan na mula sa pagsunod sa kanilang manga kapatid? 

at sinabi ni joab, buhay ang diyos, kung hindi mo sana sinalita ay tunay nga na umalis disin ang bayan sa 
kinaumagahan, o sinundan man nang sinoman ang bawa't isa sa kaniyang kapatid. 

sa gayo'y hinipan ni joab ang pakakak, at ang buong bayan ay tumigil, at hindi na hinabol ang israel, o 
sila man ay lumaban pa. 

at si abner at ang kaniyang manga lalake ay nagdaan buong gabi sa araba, at sila'y nagsitawid nang 
jordan, at nagsidaan sa buong bitron, at nagsidating sa mahanaim. 

at bumalik si joab na humiwalay nang paghabol kay abner: at nang kaniyang mapisan ang buong bayan, 
nagkulang sa manga lingkod ni david ay labing siyam na lalake at si asael. 

nguni't sinaktan nang manga lingkod ni david ang benjamin, at ang manga lalake ni abner, na anopa't 
nangamatay ay tatlong daan at anim na pung lalake. 

at kanilang iniahon si asael, at inilibing nila siya sa libingan nang kaniyang ama, na nasa bethlehem. at si 
joab at ang kaniyang manga lalake ay nagsiyaon buong gabi, at dumating sila sa hebron sa 
kinaumagahan. 

nagkaroon nga nang matagal na pagbabaka ang sangbahayan ni saul at ang sangbahayan ni david: at si 
david ay lumakas nang lumakas, nguni't ang sangbahayan ni saul ay humina nang humina. 

at nagkaanak si david sa hebron: at ang kaniyang panganay ay si amnon kay ahinoam na taga jezreel: 

at ang kaniyang pangalawa ay si chileab, kay abigail na asawa ni nabal na taga carmelo, at ang ikatlo ay si 
absalom na anak ni maacha na anak ni talmai na hari sa gessur, 

at ang ikaapat ay si adonias na anak ni haggith: at ang ikalima ay si saphatias na anak ni abital, 

at ang ikaanim ay si jetream kay egla, na asawa ni david. ang manga ito'y ipinanganak kay david sa 
hebron. 

at nangyari, samantalang may pagbabaka ang sangbahayan ni saul at ang sangbahayan ni david, na si 
abner ay nagpakalakas sa sangbahayan ni saul. 

si saul nga ay may babae na ang pangalan ay rispa, na anak ni aja: at sinabi ni is-boseth kay abner, bakit 
ka sumiping sa babae nang aking ama? 

nang magkagayo'y nagalit na mainam si abner dahil sa manga salita ni is-boseth, at sinabi, ako ba'y isang 
ulo nang aso na nauukol sa juda? sa araw na ito ay nagpapakita ako nang kagandahang loob sa 
sangbahayan ni saul na iyong ama, sa kaniyang manga kapatid, at sa kaniyang manga kaibigan, at hindi 
ka ibinigay sa kamay ni david, at gayon ma'y iyong ibinibintang sa araw na ito sa akin ang isang kasalanan 
tungkol sa babaing ito. 

hatulan nang diyos si abner, at lalo na, malibang gawin kong gayon sa kaniya, na gaya nang isinumpa 
nang panginoon kay david, 

na ilipat ang kaharian mula sa sangbahayan ni saul, at itatag ang luklukan ni david sa israel, at sa juda 
mula sa dan hanggang sa beer-seba. 

at hindi siya nakasagot kay abner nang isang salita, sapagka't siya'y natakot sa kaniya. 

at si abner ay nagsugo nang manga sugo kay david, sa ganang kaniya, na sinasabi naman, makipagtipan 
ka sa akin, at, narito, ang aking kamay ay sasa iyo, upang dalhin sa iyo ang buong israel. 

at kaniyang sinabi, mabuti: ako'y makikipagtipan sa iyo; nguni't isang bagay ang hinihiling ko sa iyo, na 
ito nga: huwag mong titingnan ang aking mukha, maliban na iyo munang dalhin si michal na anak na 
babae ni saul, pagparito mo upang tingnan ang aking mukha. 

at nagsugo nang manga sugo si david kay is-boseth na anak ni saul, na sinasabi, isauli mo sa akin ang 
aking asawa na si michal, na siyang aking pinakasalan sa halaga na isang daang balat nang masama nang 
manga filisteo. 

at nagsugo si is-boseth, at kinuha siya sa kaniyang asawa, kay paltiel na anak ni lais. 

at ang kaniyang asawa'y yumaong kasama niya na umiyak habang siya'y yumayaon, at sumusunod sa 
kaniya hanggang sa bahurim. nang magkagayo'y sinabi ni abner sa kaniya, ikaw ay yumaon, bumalik ka: 
at siya'y bumalik. 

at nakipag-usap si abner sa manga matanda sa israel, na sinasabi, sa panahong nakaraan ay inyong 
hinanap si david upang maging hari sa inyo: 

ngayon nga ay inyong gawin: sapagka't sinalita nang panginoon tungkol kay david, na sinasabi, sa 
pamamagitan nang kamay nang aking lingkod na si david ay aking ililigtas ang aking bayang israel sa 
kamay nang manga filisteo at sa kamay nang lahat nilang manga kaaway. 

at nagsalita naman si abner sa pakinig nang benjamin: at si abner naman ay naparoong nagsalita sa 
pakinig ni david sa hebron nang lahat na inaakalang mabuti nang israel, at nang buong sangbahayan ni 
benjamin. 

sa gayo'y naparoon si abner kay david sa hebron, at dalawang pung lalake ang kasama niya. at ginawan 
ni david nang isang kasayahan si abner at ang manga lalake na kasama niya. 

at sinabi ni abner kay david, ako'y babangon at yayaon, at aking pipisanin ang buong israel sa aking 
panginoon na hari, upang sila'y makipagtipan sa iyo, at upang iyong pagharian nang buong ninanasa 
nang iyong kaluluwa. at pinayaon ni david si abner, at siya'y yumaong payapa. 

at, narito, ang manga lingkod ni david at si joab ay nagsidating na mula sa isang paghabol, at may dalang 
malaking samsam: nguni't si abner ay wala kay david sa hebron, sapagka't pinayaon niya siya, at siya'y 
yumaong payapa. 

nang si joab at ang buong hukbo na kasama niya ay magsidating, kanilang isinaysay kay joab, na sinasabi, 
si abner na anak ni ner ay naparoon sa hari, at siya'y pinayaon at siya'y yumaong payapa. 

nang magkagayo'y naparoon si joab sa hari, at nagsabi, ano ang iyong ginawa? narito, si abner ay 
naparito sa iyo, bakit mo pinayaon siya, at siya'y lubos na yumaon? 

nalalaman mo si abner na anak ni ner ay naparito upang dayain ka at upang maalaman ang iyong 
paglabas at ang iyong pagpasok, at upang maalaman ang lahat na iyong ginagawa. 

at nang lumabas si joab na mula kay david, siya'y nagsugo nang manga sugo na sumunod kay abner, at 
kanilang ibinalik siya na mula sa balon nang sira: nguni't hindi nalalaman ni david. 

at nang bumalik si abner sa hebron, ay dinala siya ni joab na bukod sa gitna nang pintuang-bayan upang 
makipagsalitaan sa kaniya nang lihim, at sinaktan niya siya roon sa tiyan, na anopa't siya'y namatay, 
dahil sa dugo ni asael na kaniyang kapatid. 

at pagkatapos nang mabalitaan ni david, ay kaniyang sinabi, ako at ang aking kaharian ay walang sala sa 
harap nang panginoon magpakailan man sa dugo ni abner na anak ni ner: 

bumagsak sa ulo ni joab, at sa buong sangbahayan nang kaniyang ama, at huwag na di magkaroon sa 
sangbahayan ni joab nang isang inaagasan, o nang isang may ketong, o nang umaagapay sa isang 
tungkod, o nabubuwal sa pamamagitan nang tabak, o nang kinukulang nang tinapay. 

sa gayo'y pinatay si abner ni joab at ni abisal na kaniyang kapatid, sapagka't pinatay niya ang kanilang 
kapatid na si asael sa gabaon, sa pagbabaka. 

at sinabi ni david kay joab at sa buong bayan na kasama niya: hapakin ninyo ang inyong manga suot, at 
magbigkis kayo nang magaspang na damit, at magluksa kayo sa harap ni abner. at ang haring si david ay 
sumunod sa kabaong. 

at kanilang inilibing si abner sa hebron: at inilakas nang hari ang kaniyang tinig, at umiyak sa libingan ni 
abner, at ang buong bayan ay umiyak. 

at tinangisan nang hari si abner, at sinabi, marapat bang mamatay si abner, na gaya nang pagkamatay 
nang isang mangmang? 

ang iyong manga kamay ay hindi nangatatalian, o ang iyong manga paa man ay nangagagapos: kung 
paanong nabubuwal ang isang lalake sa harap nang manga anak nang kasamaan ay gayon ka nabuwal. at 
iniyakan siyang muli nang buong bayan. 

at ang buong bayan ay naparoon upang pakanin nang tinapay si david samantalang araw pa, nguni't 
sumumpa si david, na sinasabi, hatulan nang diyos ako, at lalo na, kung ako'y tumikim nang tinapay o 
nang anomang bagay hanggang sa ang araw ay lumubog. 

at nahalata nang buong bayan, at minagaling nila: palibhasa'y anomang ginagawa nang hari ay 
nakalulugod sa buong bayan. 

sa gayo'y naunawa nang buong bayan at nang buong israel sa araw na yaon, na hindi sa hari ang 
pagpatay kay abner na anak ni ner. 

at sinabi nang hari sa kaniyang manga bataan, hindi ba ninyo nalalaman na may isang prinsipe at mahal 
na tao, na nabuwal sa araw na ito sa israel? 

at ako'y mahina sa araw na ito, bagaman pinahirang hari, at ang manga lalaking ito na manga anak ni 
sarvia ay totoong mahirap kasamahin: gantihan nawa nang panginoon ang manggagawang masama 
ayon sa kaniyang kasamaan. 

at nang mabalitaan ni is-boseth, na anak ni saul, na si abner ay patay na sa hebron, ang kaniyang manga 
kamay ay nanghina, at ang lahat na taga israel ay nabagabag. 

at si is-boseth, na anak ni saul, ay may dalawang lalake na manga punong kawal sa manga pulutong: ang 
pangalan nang isa ay baana, at ang pangalan nang isa ay rechab, na manga anak ni rimmon na 
beerothita sa manga anak ni benjamin: (sapagka't ang beeroth din naman ay ibinilang sa benjamin: 

at ang manga beerothita ay nagsitakas sa githaim, at nangakipamayan doon hanggang sa araw na ito.) 

si jonathan nga na anak ni saul, ay may isang anak na pilay sa kaniyang manga paa. siya'y may limang 
taon nang dumating ang balita tungkol kay saul at kay jonathan na mula sa jezreel, at kinalong siya nang 
kaniyang yaya at tumakas: at nangyari, habang siya'y nagmamadali nang pagtakas, na siya'y nabagsak, at 
naging pilay. at ang kaniyang pangalan ay mephiboseth. 

at ang manga anak ni rimmon na beerothita, na si rechab at si baana, ay nagsiyaon at nagsiparoon nang 
may kainitan ang araw sa bahay ni is-boseth, na doon siya nagpahinga sa katanghalian tapat. 

at sila'y nagsipasok doon sa gitna nang bahay, na parang sila'y kukuha nang trigo: at kanilang sinaktan 
siya sa tiyan, at si rechab at si baana na kaniyang kapatid ay nangagtanan. 

sapagka't nang sila nga'y magsipasok sa bahay habang siya'y nahihiga sa kaniyang higaan sa kaniyang 
silid, kanilang sinaktan siya, at pinatay siya, at pinugutan siya nang ulo, at dinala ang kaniyang ulo at 
nagpatuloy nang lakad sa araba buong gabi. 

at kanilang dinala ang ulo ni is-boseth kay david sa hebron, at sinabi nila sa hari, tingnan mo ang ulo ni is- 
boseth na anak ni saul na iyong kaaway na umuusig nang iyong buhay, at ipinanghiganti nang panginoon 
ang aking panginoon na hari sa araw na ito kay saul, at sa kaniyang binhi. 

at sinagot ni david si rechab at si baana na kaniyang kapatid, na manga anak ni rimmon na beerothita, at 
sinabi sa kanila, buhay ang panginoon na siyang tumubos nang aking kaluluwa sa buong kahirapan. 

nang saysayin sa akin nang isa, na sinasabi, narito, si saul ay namatay, na inakala niyang nagdala siya 
nang mabuting balita, ay aking hinawakan siya, at pinatay ko siya sa siclag na siyang kagantihang ibinigay 
ko sa kaniya dahil sa kaniyang balita. 

gaano pa kaya kung pinatay nang masasamang lalake ang isang matuwid na tao sa kaniyang sariling 
bahay, sa kaniyang higaan, hindi ko ba sisiyasatin ngayon ang kaniyang dugo sa inyong kamay, at aalisin 
kayo sa lupa? 

at iniutos ni david sa kaniyang manga bataan, at pinatay nila sila, at pinutol ang kanilang manga kamay 
at ang kanilang manga paa, at manga ibinitin sa tabi nang tangke sa hebron. nguni't kanilang kinuha ang 
ulo ni is-boseth, at inilibing sa libingan ni abner sa hebron. 

nang magkagayo'y naparoon ang lahat nang manga lipi nang israel kay david sa hebron, at 
nagsipagsalita, na nagsisipagsabi, narito, kami ay iyong buto at iyong laman. 

sa panahong nakaraan nang si saul ay hari sa amin, ikaw ang naglalabas at nagpapasok sa israel: at sinabi 
nang panginoon sa iyo: ikaw ay magiging pastor nang aking bayang israel: at ikaw ay magiging prinsipe 
sa israel. 

sa gayo'y nagsiparoon ang lahat nang manga matanda sa israel sa hari sa hebron: at ang haring si david 
ay nakipagtipan sa kanila sa hebron sa harap nang panginoon: at kanilang pinahiran nang langis si david 
na maging hari sa israel. 

si david ay may tatlong pung taon nang siya'y magpasimulang maghari, at siya'y nagharing apat na pung 
taon. 

sa hebron ay naghari siya sa juda na pitong taon at anim na buwan: at sa jerusalem ay naghari siya na 
tatlong pu at tatlong taon sa buong israel at juda. 

at ang hari at ang kaniyang manga lalake ay nagsiparoon sa jerusalem laban sa manga jebuseo na 
nagsisitahan sa lupain, na nangagsalita kay david, na nangagsasabi, maliban na iyong alisin ang bulag at 
ang pilay, hindi ka papasok dito: na iniisip, na si david ay hindi makapapasok doon. 

gayon ma'y sinakop ni david ang katibayan sa sion, na siyang bayan ni david. 

at sinabi ni david nang araw na yaon, sino mang sumakit sa manga jebuseo, ay pumaroon siya sa 
inaagusan nang tubig, at saktan ang pilay at ang bulag, na kinapopootan nang kaluluwa ni david. kaya't 
kanilang sinasabi, mayroong bulag at pilay, hindi siya makapapasok sa bahay. 

at tumahan si david sa katibayan at tinawag na bayan ni david. at itinayo ni david ang kuta sa palibot 
mula sa millo, at sa loob. 

at si david ay dumakila nang dumakila, sapagka't ang panginoon na diyos nang manga hukbo, ay sumasa 
kaniya. 

at si hiram na hari sa tiro ay nagpadala kay david nang manga sugo, at nang manga puno nang sedro, at 
manga anluwagi, at mangdadaras sa bato, at kanilang ipinagtayo si david nang isang bahay. 

at nahalata ni david, na itinalaga siya nang panginoon na maging hari sa israel, at kaniyang itinaas ang 
kaniyang kaharian dahil sa kaniyang bayang israel. 

at kumuha pa si david nang manga babae at manga asawa sa jerusalem, panggagaling niya sa hebron: at 
may manga ipinanganak pa na lalake at babae kay david. 

at ito ang manga pangalan niyaong manga ipinanganak sa kaniya sa jerusalem, si sammua, at si sobab, at 
si nathan, at si salomon, 

at si ibhar, at si elisua, at si nephegh at si japhia: 

at si elisama, at si eliada, at si eliphelet. 

at nang mabalitaan nang manga filisteo na kanilang inihalal si david na hari sa israel, ang lahat nang 
filisteo ay nagsiahon upang usigin si david, at nabalitaan ni david, at lumusong sa katibayan. 

ang manga filisteo nga ay nagsidating at nagsikalat sa libis nang rephaim. 

at nagusisa si david sa panginoon, na nagsasabi, aahon ba ako laban sa manga filisteo? ibibigay mo ba 
sila sa aking kamay? at sinabi nang panginoon kay david, umahon ka: sapagka't tunay na aking ibibigay 
ang manga filisteo sa iyong kamay. 

at naparoon si david sa baal-perasim at sila'y sinaktan doon ni david: at kaniyang sinabi, pinanambulat 
nang panginoon ang aking manga kaaway sa harap ko, na gaya nang pilansik nang tubig. kaya't kaniyang 
tinawag ang pangalan nang dakong yaon na baal-perasim. 

at kanilang iniwan doon ang kanilang manga larawan, at manga inalis ni david at nang kaniyang manga 
lalake. 

at nagsiahon pa uli ang manga filisteo, at nagsikalat sa libis nang rephaim. 

at nang isangguni ni david sa panginoon, kaniyang sinabi, huwag kang aahon: liligid ka sa likuran nila, at 
ikaw ay sasagupa sa kanila sa manga puno nang morales. 

at mangyayari, pagka iyong narinig ang hugong nang lakad sa manga dulo nang manga puno nang 
morales, na ikaw nga ay magmamadali: sapagka't lumabas na ang panginoon sa harap mo upang saktan 
ang hukbo nang manga filisteo. 

at ginawang gayon ni david, gaya nang iniutos nang panginoon sa kaniya: at sinaktan niya ang manga 
filisteo mula sa geba hanggang sa dumating sa gezer. 

at pinisan uli ni david ang lahat na piling lalake sa israel, na tatlong pung libo. 

at bumangon si david at yumaon na kasama nang buong bayan na nasa kaniya, mula sa baale juda, 
upang iahon mula roon ang kaban nang diyos, na tinatawag sa pangalan, sa makatuwid baga'y sa 
pangalan nang panginoon nang manga hukbo, na tumatahan sa gitna nang manga querubin. 

at kanilang inilagay ang kaban nang diyos sa isang bagong karo, at kanilang inilabas sa bahay ni abinadab 
na nasa burol: at si uzza at si ahio, na manga anak ni abinadab, ay siyang nagpatakbo nang bagong karo. 
at kanilang inilabas sa bahay ni abinadab, na nasa burol, pati nang kaban nang diyos: at si ahio ay 
nagpauna sa kaban. 

at si david at ang buong sangbahayan ni israel ay nagsitugtog sa harap nang panginoon nang sarisaring 
panugtog na kahoy na abeto, at nang manga alpa, at nang manga salterio, at nang manga pandereta, at 
nang manga kastaneta at nang manga simbalo. 

at nang sila'y magsidating sa giikan ni nachon, iniunat ni uzza ang kaniyang kamay sa kaban nang diyos, 
at hinawakan, sapagka't ang manga baka ay nangatisod. 

at ang galit nang panginoon ay nagalab laban kay uzza, at sinaktan siya nang diyos doon dahil sa 
kaniyang kamalian, at doo'y namatay siya sa siping nang kaban nang diyos. 

at hindi minagaling ni david, sapagka't nagalit ang panginoon kay uzza: at kaniyang tinawag ang dakong 
yaon na perez-uzza hanggang sa araw na ito. 

at natakot si david sa panginoon sa araw na yaon, at kaniyang sinabi, paanong madadala rito ang kaban 
nang panginoon sa akin? 

sa gayo'y hindi inilipat ni david ang kaban nang panginoon sa kaniya sa bayan ni david, kundi iniliko ni 
david sa bahay ni obed-edom na getheo. 

at ang kaban nang panginoon ay natira sa bahay ni obed-edom na getheo na tatlong buwan: at 
pinagpala nang panginoon si obed-edom, at ang kaniyang buong sangbahayan. 

at nasaysay sa haring kay david, na sinasabi, pinagpala nang panginoon ang sangbahayan ni obed-edom, 
at ang lahat nang nauukol sa kaniya, dahil sa kaban nang diyos. at yumaon si david at iniahon ang kaban 
nang diyos mula sa bahay ni obed-edom, hanggang sa bayan ni david, na may kagalakan. 

at nagkagayon na nang yaong manga nagdadala nang kaban nang panginoon ay makalakad nang anim 
na hakbang, siya'y naghain nang isang baka at isang pinataba. 

at nagsayaw si david nang kaniyang buong lakas sa harap nang panginoon, at si david ay nabibigkisan 
nang isang epod na lino. 

sa gayo'y iniahon ni david at nang buong sangbahayan nang israel ang kaban nang panginoon, na may 
hiyawan, at may tunog nang pakakak. 

at nagkagayon, sa pagpapasok nang kaban nang panginoon sa bayan ni david, na si michal na anak ni 
saul ay tumitingin sa dungawan, at nakita na ang haring si david ay naglulukso at nagsasayaw sa harap 
nang panginoon, at kaniyang niwalan nang kabuluhan siya sa kaniyang puso. 

at kanilang ipinasok ang kaban nang panginoon, at inilagay sa kaniyang dako, sa gitna nang tolda na 
itinayo ni david: at naghandog si david nang manga handog na susunugin at manga handog tungkol sa 
kapayapaan sa harap nang panginoon. 

at nang makatapos si david na maghandog nang manga handog na susunugin at nang manga handog 
tungkol sa kapayapaan, kaniyang binasbasan ang bayan sa pangalan nang panginoon nang manga 
hukbo. 

at kaniyang binahagi sa buong bayan, sa makatuwid baga'y sa buong karamihan nang israel, sa manga 
lalake at gayon din sa manga babae, sa bawa't isa ay isang tinapay at isang bahaging lamang kati, at 
isang binilong pasas. sa gayo'y ang buong bayan ay yumaon bawa't isa sa kaniyang bahay. 

nang magkagayo'y bumalik si david upang basbasan ang kaniyang sangbahayan. at si michal na anak ni 
saul ay lumabas na sinalubong si david, at sinabi, pagkaluwalhati ngayon nang hari sa israel, na siya'y 
naghubad ngayon sa manga mata nang manga babaing lingkod nang kaniyang manga lingkod, na gaya 
nang naghuhubad na kahiyahiya ang isang walang kabuluhang tao. 

at sinabi ni david kay michal, yao'y sa harap nang panginoon, na siyang pumili sa akin na higit sa iyong 
ama, at sa buong sangbahayan niya, upang ihalal ako na prinsipe sa bayan nang panginoon, sa israel: 
kaya't ako'y tutugtog sa harap nang panginoon. 

at ako'y magpapakawalang kabuluhan pa kay sa yaon, at ako'y magpapakababa sa aking sariling 
paningin: nguni't sa manga babaing lingkod na iyong sinalita, ay pararangalan ako. 

at si michal na anak ni saul ay hindi nagkaanak hanggang sa araw nang kaniyang kamatayan. 

at nangyari nang ang hari ay tumahan sa kaniyang bahay, at binigyan siya nang panginoon nang 
kapahingahan sa lahat niyang manga kaaway sa palibot, 

na sinabi nang hari kay nathan na propeta: tingnan mo ngayon ako'y tumatahan sa isang bahay na 
sedro, nguni't ang kaban nang diyos ay nanahanan sa loob nang manga tabing. 

at sinabi ni nathan sa hari, yumaon ka, gawin mo ang lahat na nasa iyong puso, sapagka't ang panginoon 
ay sumasa iyo. 

at nangyari, nang gabi ring yaon, na ang salita nang panginoon ay dumating kay nathan, na sinasabi, 
yumaon ka at saysayin mo sa aking lingkod na kay david, ganito ang sabi nang panginoon: ipagtatayo mo 
ba ako nang isang bahay na matatahanan? 

sapagka't hindi ako tumahan sa isang bahay mula sa araw na aking iahon ang manga anak ni israel mula 
sa egipto, hanggang sa araw na ito, kundi ako'y lumakad sa tolda at sa tabernakulo. 

sa lahat nang dako na aking nilakaran na kasama nang lahat nang manga anak ni israel, nagsalita ba ako 
nang isang salita sa isa sa manga lipi nang israel na aking inutusan na maging pastor nang aking bayang 
israel, na nagsasabi, bakit hindi ninyo ipinagtayo ako nang isang bahay na sedro? 

ngayon nga'y ganito ang iyong sasabihin sa aking lingkod na kay david, ganito ang sabi nang panginoon 
nang manga hukbo: kinuha kita mula sa kulungan nang tupa, sa pagsunod sa tupa, upang ikaw ay 
maging pangulo sa aking bayan, sa israel: 

at ako'y suma iyo saan ka man naparoon, at aking inihiwalay ang lahat nang iyong manga kaaway sa 
harap mo; at gagawin kitang isang dakilang pangalan, gaya nang pangalan nang manga dakila na nasa 
lupa. 

at aking tatakdaan nang isang dako ang aking bayan na israel, at aking itatatag sila, upang sila'y 
magsitahan sa kanilang sariling dako, at huwag nang mabago pa; ni pipighatiin pa man sila nang manga 
anak nang kasamaan, na gaya nang una. 

at gaya mula sa araw na aking halalan nang manga hukom ang aking bayang israel; at aking 
papagpapahingahin ka sa lahat nang iyong manga kaaway. bukod sa rito ay isinaysay nang panginoon na 
igagawa ka nang panginoon nang isang bahay. 

pagka ang iyong manga araw ay naganap, at ikaw ay matutulog na kasama nang iyong manga magulang, 
aking ibabangon ang iyong binhi pagkatapos mo, na magmumula sa iyong tiyan, at aking itatatag ang 
kaniyang kaharian. 

kaniyang ipagtatayo nang bahay ang aking pangalan, at aking itatatag ang luklukan nang kaniyang 
kaharian magpakailan man. 

ako'y magiging kaniyang ama, at siya'y magiging aking anak: kung siya'y gumawa nang kasamaan, aking 
sasawayin siya nang pamalo nang manga tao, at nang panghampas nang manga anak nang manga tao, 
nguni't ang aking kagandahang loob ay hindi mahihiwalay sa kaniya na gaya nang aking pagkaalis niyan 
kay saul, na aking inalis sa harap mo. 

at ang iyong sangbahayan at ang iyong kaharian ay matitiwasay magpakailan man sa harap mo: ang 
iyong luklukan ay matatatag magpakailan man. 

ayon sa lahat nang manga salitang ito, at ayon sa buong pangitaing ito ay gayon sinalita ni nathan kay 
david. 

nang magkagayo'y ang haring si david ay pumasok, at umupo sa harap nang panginoon: at kaniyang 
sinabi, sino ako, oh panginoong diyos, at ano ang aking sangbahayan na ako'y iyong dinala sa ganiyang 
kalayo? 

at ito'y munting bagay pa sa iyong paningin, oh panginoong diyos, nguni't ikaw ay nagsalita naman nang 
tungkol sa sangbahayan nang iyong lingkod nang hanggang sa malaong panahong darating, at ito ay 
ayon sa paraan nang tao, oh panginoong diyos! 

at ano pa ang masasabi ni david sa iyo? sapagka't iyong kilala ang iyong lingkod, oh panginoong diyos. 
dahil sa iyong salita, at ayon sa iyong sariling puso, iyong ginawa ang buong kadakilaang ito, upang iyong 
ipakilala sa iyong lingkod. 

kaya't ikaw ay dakila, oh panginoong diyos: sapagka't walang gaya mo, o may ibang diyos pa bukod sa 
iyo, ayon sa lahat na aming naririnig nang aming manga pakinig. 

at anong bansa sa lupa ang gaya nang iyong bayan, gaya nang israel, na tinubos nang diyos sa kaniyang 
sarili na pinakabayan, at upang gawin niya sa kaniyang isang pangalan, at upang igawa kayo nang manga 
dakilang bagay, at nang manga kakilakilabot na manga bagay ang iyong lupain, sa harap nang iyong 
bayan na iyong tinubos para sa iyo mula sa egipto, mula sa manga bansa at sa kanilang manga diyos? 

at iyong itinatag sa iyong sarili ang iyong bayang israel upang maging bayan sa iyo magpakailan man, at 
ikaw, panginoon, ay naging kanilang diyos. 

at ngayon, oh panginoong diyos, ang salita na iyong sinalita tungkol sa iyong lingkod, at tungkol sa 
kaniyang sangbahayan, iyong pagtibayin nawa magpakailan man, at iyong gawin gaya nang iyong 
sinalita. 

at dumakila ang iyong pangalan magpakailan man, sa pagsasabi: ang panginoon nang manga hukbo ay 
diyos sa israel: at ang sangbahayan nang iyong lingkod na si david ay matatag sa harap mo. 

sapagka't ikaw, oh panginoon nang manga hukbo, ang diyos nang israel ay napakita ka sa iyong lingkod 
na iyong sinasabi, aking ipagtatayo ka nang isang bahay, kaya't nasumpungan nang iyong lingkod sa 
kaniyang puso na idalangin ang panalanging ito sa iyo. 

at ngayon, oh panginoong diyos, ikaw ay diyos at ang iyong manga salita ay katotohanan, at iyong 
ipinangako ang mabuting bagay na ito sa iyong lingkod: 

ngayon nga'y kalugdan mong pagpalain ang sangbahayan nang iyong lingkod, upang mamalagi 
magpakailan man sa harap mo: sapagka't ikaw, oh panginoong diyos ay nagsalita: at sa pamamagitan 
nang iyong pagpapala ay maging mapalad nawa ang sangbahayan nang iyong lingkod magpakailan man. 
at pagkatapos nito ay nangyari na sinaktan ni david ang manga filisteo at manga pinasuko: at kinuha ni 
david ang metheg-amma sa kamay nang manga filisteo. 

at kaniyang sinaktan ang moab, at sinukat niya sila nang tali, na pinahiga sila sa lupa, at kaniyang sinukat 
nang dalawang tali upang patayin, at nang isang buong tali upang buhayin. at ang manga moabita ay 
naging manga alipin ni david, at nagsipagdala nang manga kaloob. 

sinaktan din ni david si hadadezer na anak ni rehob, na hari sa soba, habang siya'y yumayaon upang 
bawiin ang kaniyang pamumuno sa ilog. 

at kinuha ni david sa kaniya ang isang libo at pitong daan na mangangabayo, at dalawang pung libo na 
naglalakad: at pinilayan ni david ang lahat nang manga kabayo nang manga karo, nguni't sa manga yaon 
ay nagtaan nang sa isang daang karo. 

at nang sumaklolo ang manga taga siria sa damasco kay hadadezer na hari sa soba, ay sinaktan ni david 
sa manga taga siria ang dalawang pu't dalawang libong tao. 

nang magkagayo'y naglagay si david nang manga pulutong sa siria sa damasco: at ang manga taga siria 
ay nangaging manga alipin ni david, at nagsipagdala nang manga kaloob. at pinapagtagumpay nang 
panginoon si david saan man siya pumaroon. 

at kinuha ni david ang manga kalasag na ginto na nangasa lingkod ni hadadezer, at dinala sa jerusalem. 
at sa beta at sa berothai na manga bayan ni hadadezer, ay kumuha ang haring si david nang lubhang 
maraming tanso. 

nang mabalitaan ni toi na hari sa hamath na sinaktan ni david ang buong hukbo ni hadadezer, 

sinugo nga ni toi si joram na kaniyang anak sa haring david, upang bumati sa kaniya, at upang purihin 
siya, sapagka't siya'y nakipagdigma laban kay hadadezer at sinaktan niya siya: sapagka't si hadadezer ay 

nagkaroon nang manga pakikipagbaka kay toi. at nagdala si joram nang manga sisidlang pilak, at manga 
sisidlang ginto, at manga sisidlang tanso, 

na itinalaga naman ni david sa panginoon ang manga ito, na kasama nang pilak at nang ginto na 
kaniyang itinalaga na mula sa lahat nang manga bansa na kaniyang pinasuko, 

sa siria, at sa moab, at sa manga anak ni ammon, at sa manga filisteo, at sa amalec, at sa samsam kay 
hadadezer na anak ni rehob na hari sa soba. 

at nabantog si david nang siya'y bumalik na mula sa pagsakit sa manga taga siria sa libis na alat, sa 
makatuwid baga'y sa labing walong libong lalake. 

at naglagay siya nang manga pulutong sa edom, sa buong edom ay naglagay siya nang manga pulutong, 
at ang lahat na idumeo ay nangaging alipin ni david. at pinapagtagumpay nang panginoon si david saan 
man siya pumaroon. 

at naghari si david sa buong israel: at iginawad ni david ang kahatulan at ang katuwiran sa kaniyang 
buong bayan. 

at si joab na anak ni sarvia ay nasa hukbo, at si josaphat na anak ni ahilud ay kasangguni: 

at si sadoc na anak ni ahitub at si ahimelech na anak ni abiathar ay manga saserdote: at si seraia ay 
kalihim, 

at si benahia na anak ni joiada ay nasa manga ceretheo at sa manga peletheo: at ang manga anak ni 
david ay manga pangulong tagapangasiwa. 

at sinabi ni david, may nalalabi pa ba sa sangbahayan ni saul, upang aking mapagpakitaan nang 
kagandahang loob dahil kay jonathan? 

at may isang lingkod sa sangbahayan ni saul na nagngangalang siba, at kanilang tinawag siya sa harap ni 
david, at sinabi nang hari sa kaniya, ikaw ba'y si siba? at kaniyang sinabi, ang iyong lingkod nga. 

at sinabi nang hari, wala na ba kayang natitira sa sangbahayan ni saul, upang aking mapagpakitaan siya 
nang kagandahang loob nang diyos? at sinabi ni siba sa hari, si jonathan ay may isang anak pa, na pilay 
ang kaniyang manga paa. 

at sinabi nang hari sa kaniya, saan nandoon siya? at sinabi ni siba sa hari, narito, siya'y nasa bahay ni 
machir na anak ni amiel, sa lo-debar. 

nang magkagayo'y nagsugo ang haring si david at ipinakuha siya sa bahay ni machir na anak ni amiel 
mula sa lo-debar. 

at si mephiboseth, na anak ni jonathan, na anak ni saul, ay naparoon kay david, at nagpatirapa sa 
kaniyang harap, at nagbigay galang. at sinabi ni david, mephiboseth. at siya'y sumagot: narito, ang iyong 
lingkod! 

at sinabi ni david sa kaniya, huwag kang matakot: sapagka't aking tunay na pagpapakitaan ka nang 
kagandahang loob dahil kay jonathan na iyong ama, at aking isasauli ang buong lupa ni saul na iyong 
ama, sa iyo, at ikaw ay parating kakain nang pagkain sa aking dulang. 

at siya'y nagbigay galang at nagsabi, ano ang iyong lingkod upang iyong lingapin akong isang asong 
patay? 

nang magkagayo'y tinawag nang hari si siba na lingkod ni saul, at sinabi sa kaniya, lahat nang nauukol 
kay saul at sa buong kaniyang sangbahayan ay aking ibinigay sa anak nang iyong panginoon. 

at iyong bubukirin ang lupain para sa kaniya, ninyo nang iyong manga anak, at nang iyong manga bataan 
at iyong dadalhin dito ang manga bunga, upang ang anak nang iyong panginoon ay magkaroon nang 
tinapay na makakain: nguni't si mephiboseth na anak nang iyong panginoon ay kakain nang tinapay 
kailan man sa aking dulang. si siba nga ay may labing limang anak at dalawang pung bataan. 

nang magkagayo'y sinabi ni siba sa hari, ayon sa lahat na iniutos nang aking panginoon na hari sa 
kaniyang lingkod, ay gayon gagawin nang iyong lingkod. tungkol kay mephiboseth, sinabi nang hari, 
siya'y kakain sa aking dulang na gaya nang isa sa manga anak nang hari. 

at si mephiboseth ay may isang anak na binata, na ang pangalan ay micha. at lahat na nagsisitahan sa 
bahay ni siba ay manga bataan ni mephiboseth. 

gayon tumahan si mephiboseth sa jerusalem: sapagka't siya'y kumaing palagi sa dulang nang hari. at 
siya'y pilay sa kaniyang dalawang paa. 

at nangyari pagkatapos nito, na ang hari nang manga anak ni ammon ay namatay, at si hanun na 
kaniyang anak ay naghari na kahalili niya. 

at sinabi ni david, aking pagpapakitaan nang kagandahang loob si hanun na anak ni naas, na gaya nang 
pagpapakita nang kagandahang loob nang kaniyang ama sa akin. sa gayo'y nagsugo si david sa 
pamamagitan nang kaniyang manga lingkod upang aliwin siya tungkol sa kaniyang ama. at nagsiparoon 
ang manga lingkod ni david sa lupain nang manga anak ni ammon. 

nguni't sinabi nang manga prinsipe nang manga anak ni ammon kay hanun na kanilang panginoon, 
inakala mo bang pinararangalan ni david ang iyong ama, kaya't siya'y nagsugo nang manga tagaaliw sa 
iyo? hindi ba nagsugo si david nang kaniyang manga bataan sa iyo upang kilalanin ang bayan, at upang 
tiktikan, at upang daigin? 

sa gayo'y kinuha ni hanun ang manga lingkod ni david, at inahit ang kalahati nang kanilang balbas, at 
pinutol ang kanilang manga suot sa gitna, sa kanilang pigi, at pinayaon. 

nang kanilang saysayin kay david, siya'y nagsugo upang salubungin sila; sapagka't ang manga lalake ay 
totoong nangapahiya. at sinabi nang hari, mangaghintay kayo sa jerico hanggang sa tumubo ang inyong 
balbas, at kung magkagayo'y mangagbalik kayo. 

at nang makita nang manga anak ni ammon na sila'y naging nakapopoot kay david, ang manga anak ni 
ammon ay nangagsugo, at inupahan ang manga taga siria sa beth-rehob, at ang manga taga siria sa 
soba, na dalawang pung libong naglalakad, at ang hari sa maaca na may isang libong lalake, at ang 
manga lalaking taga tob na labing dalawang libong lalake. 

at nang mabalitaan ni david, kaniyang sinugo si joab at ang buong hukbo nang makapangyarihang 
manga lalake. 

at ang manga anak ni ammon ay nagsilabas at nagsihanay nang pakikipagbaka sa pasukan sa pintuang- 
bayan: at ang manga taga siria sa soba, at sa rehob, at ang manga lalaking taga tob at manga taga 
maaca, ay nangabubukod sa parang. 

nang makita nga ni joab na ang pagbabaka ay nauumang laban sa kaniyang harapan at likuran, siya'y 
pumili nang lahat na manga hirang na lalake sa israel, at ipinaghahanay niya laban sa manga taga siria: 
at ang nalabi sa bayan ay kaniyang ibinigay sa kamay ni abisai na kaniyang kapatid, at kaniyang 
ipinaghahanay laban sa manga anak ni ammon. 

at kaniyang sinabi, kung ang manga taga siria ay maging malakas kay sa akin, iyo ngang tutulungan ako: 
nguni't kung ang manga anak ni ammon ay maging malakas kay sa iyo, ay paparoon nga ako at 
tutulungan kita. 

magpakatapang ka, at tayo'y magpakalalake para sa ating bayan, at sa manga bayan nang ating diyos: at 
gawin nawa nang panginoon ang inaakala niyang mabuti. 

sa gayo'y nagsilapit si joab at ang bayan na kasama niya sa pakikipagbaka laban sa manga taga siria: at 
sila'y nagsitakas sa harap niya. 

at nang makita nang manga anak ni ammon na ang manga taga siria ay nagsitakas, sila naman ay 
nagsitakas sa harap ni abisai, at nagsipasok sa bayan. ngayo'y bumalik si joab na mula sa manga anak ni 
ammon, at naparoon sa jerusalem. 

at nang makita nang manga taga siria na sila'y nasasahol sa harap nang israel, sila'y nagpipisan. 

at nagsugo si hadadezer at dinala ang manga taga siria na nangaroon sa dako pa roon nang ilog, at sila'y 
nagsiparoon sa helam, na kasama ni sobach na puno nang hukbo ni hadadezer sa kanilang unahan. 

at nasaysay kay david, at kaniyang pinisan ang buong israel, at tumawid sa jordan, at naparoon sa 
helam. at ang manga taga siria ay nagsihanay laban kay david, at nagsilaban sa kaniya. 

at ang manga taga siria ay nagsitakas sa harap nang israel, at pumatay si david sa manga taga siria nang 
manga tao nang pitong daang karo, at apat na pung libo na nangangabayo, at sinaktan si sobach na 
kapitan sa kanilang hukbo, na anopa't namatay roon. 

at nang makita nang lahat na hari na manga lingkod ni hadadezer na sila'y nasahol sa harap nang israel, 
ay nangakipagpayapaan sa israel at nangaglingkod sa kanila. sa gayo'y nangatakot ang manga taga siria 
na magsitulong pa sa manga anak ni ammon. 

at nangyari sa pagpihit nang taon sa panahon nang paglabas nang manga hari sa pakikipagbaka, na 
sinugo ni david si joab, at ang kaniyang manga lingkod na kasama niya, at ang buong israel: at kanilang 
nilipol ang manga anak ni ammon at kinubkob sa rabba. nguni't si david ay naghintay sa jerusalem. 

at nangyari sa kinahapunan, na si david ay bumangon sa kaniyang higaan, at lumakad sa bubungan nang 
bahay nang hari: at mula sa bubungan ay kaniyang nakita ang isang babae na naliligo: at ang babae ay 
totoong napakagandang masdan. 

at nagsugo si david, at nagpasiyasat tungkol sa babae. at sinabi nang isa, hindi ba ito ay si bath-sheba na 
anak ni eliam, na asawa ni uria na hetheo? 

at si david ay nagsugo nang manga sugo, at kinuha siya: at siya'y pumaroon sa kaniya, at kaniyang 
sinipingan siya (sapagka't siya'y malinis sa kaniyang karumihan?) at siya'y bumalik sa kaniyang bahay. 

at ang babae ay naglihi, at siya'y nagsugo at nasaysay kay david, at nagsabi: ako'y buntis. 

at nagsugo si david kay joab, na sinasabi, suguin mo sa akin si uria na hetheo. at sinugo ni joab si uria kay 
david. 

at nang si uria ay dumating sa kaniya, tinanong ni david siya kung paano ang tayo ni joab, at kung ano 
ang kalagayan nang bayan, at kung paano ang tayo nang pagbabaka. 

at sinabi ni david kay uria, babain mo ang iyong bahay, at iyong hugasan ang iyong manga paa. at umalis 
si uria sa bahay nang hari at isinusunod sa kaniya ang isang pagkain na mula sa hari. 

nguni't natulog si uria sa pintuan nang bahay nang hari na kasama nang lahat nang manga lingkod nang 
kaniyang panginoon, at hindi binaba ang kaniyang bahay. 

at nang masaysay kay david, na sabihin, hindi binaba ni uria ang kaniyang bahay, sinabi ni david kay uria, 
hindi ka pa ba nakapaglalakbay? bakit hindi mo binaba ang iyong bahay? 

at sinabi ni uria kay david, ang kaban, at ang israel, at ang juda, ay nasa manga tolda at ang aking 
panginoon si joab, at ang manga lingkod nang aking panginoon, ay nangahahantong sa luwal na parang, 
yayaon nga ba ako sa aking bahay, upang kumain, at upang uminom, at upang sumiping sa aking asawa? 
buhay ka, at buhay ang iyong kaluluwa, hindi ko gagawin ang bagay na ito. 

at sinabi ni david kay uria, tumigil ka rin dito ngayon at bukas ay aking payayaunin ka. sa gayo'y tumigil si 
uria sa jerusalem sa araw na yaon, at sa kinabukasan. 

at nang tawagin siya ni david, siya'y kumain at uminom sa harap niya: at kaniyang nilango siya: at sa 
kinahapunan, siya'y lumabas upang mahiga sa kaniyang higaan na kasama nang manga lingkod nang 
kaniyang panginoon, nguni't hindi niya binaba ang kaniyang bahay. 

at nangyari, sa kinaumagahan, na sumulat si david nang isang sulat kay joab, at ipinadala sa 
pamamagitan nang kamay ni uria. 

at kaniyang isinulat sa sulat, na sinasabi, ilagay mo si uria sa pinakaunahan nang mahigpit na pagbabaka, 
at kayo'y magsiurong mula sa kaniya, upang siya'y masaktan, at mamatay. 

at nangyari, nang bantayan ni joab ang bayan, na kaniyang inilagay si uria sa dakong kaniyang nalalaman 
na kinaroroonan nang manga matapang na lalake. 

at ang manga lalake sa bayan ay nagsilabas at nakipagbaka kay joab: at nangabuwal ang iba sa bayan, sa 
manga lingkod ni david: at si uria na hetheo ay namatay rin. 

nang magkagayo'y nagsugo si joab, at isinaysay kay david ang lahat nang manga bagay tungkol sa 
pagbabaka, 

at kaniyang ibinilin sa sugo, na sinasabi, pagka ikaw ay nakatapos na magsaysay sa hari nang lahat nang 
manga bagay tungkol sa pagbabaka, 

mangyari na, kung ang galit nang hari ay maginit, at kaniyang sabihin sa iyo: bakit kayo lumapit na 
mabuti sa bayan upang bumaka? hindi ba ninyo nalalaman na sila'y papana mula sa kuta? 

sino ang sumakit kay abimelech na anak ni jerobaal? hindi ba isang babae ang naghagis nang isang bato 
sa ibabaw nang gilingan sa kaniya mula sa kuta, na anopa't siya'y namatay sa thebes? bakit kayo'y 
nagpakalapit sa kuta? saka mo sasabihin, ang iyong lingkod na si uria na hetheo ay namatay rin. 

sa gayo'y yumaon ang sugo, at naparoon at isinaysay kay david ang lahat na iniutos sa kaniya ni joab. 

at sinabi nang sugo kay david, ang manga lalake ay nanganaig laban sa amin, at nilabas kami sa parang, 
at aming pinaurong sila hanggang sa pasukan nang pintuang-bayan. 

at pinana nang manga mamamana ang iyong manga lingkod mula sa kuta, at ang iba sa manga lingkod 
nang hari ay nangamatay, at ang iyong lingkod na si uria na hetheo ay namatay rin. 

nang magkagayo'y sinabi ni david sa sugo, ganito ang iyong sasabihin kay joab: huwag mong masamain 
ang bagay na ito, sapagka't nilalamon nang tabak maging ito gaya nang iba: iyong palakasin pa ang iyong 
pagbabaka laban sa bayan, at iwasak: at iyong palakasin ang loob niya. 

at nang marinig nang asawa ni uria na si uria na kaniyang asawa ay namatay, kaniyang tinangisan ang 
kaniyang asawa. 

at nang ang pagtangis ay makaraan, ay nagsugo si david at kinuha siya sa kaniyang bahay, at siya'y 
naging kaniyang asawa, at nagkaanak sa kaniya nang isang lalake. nguni't ang bagay na ginawa ni david 
ay minasama nang panginoon. 

at sinugo nang panginoon si nathan kay david. at siya'y naparoon sa kaniya, at nagsabi sa kaniya, may 
dalawang lalake sa isang bayan, ang isa ay mayaman at ang isa ay mahirap. 

ang mayaman ay mayroon totoong maraming kawan at bakahan: 

nguni't ang mahirap ay walang anomang bagay, liban sa isang munting korderong babae, na kaniyang 
binili at inalagaan: at lumaki sa kaniya, at sa kaniyang manga anak, kumakain nang kaniyang sariling 
pagkain at umiinom nang kaniyang sariling inumin, at humihiga sa kaniyang sinapupunan, at sa kaniya'y 
parang isang anak. 

at naparoon ang isang maglalakbay sa mayaman, at ipinagkait niya ang kaniyang sariling kawan at ang 
kaniyang sariling bakahan, na ihanda sa naglalakbay na dumating sa kaniya, kundi kinuha ang kordero 
nang mahirap na lalake, at inihanda sa lalake na dumating sa kaniya. 

at ang galit ni david ay nagalab na mainam laban sa lalake; at kaniyang sinabi kay nathan, buhay ang 
panginoon, ang lalake na gumawa nito ay karapatdapat na mamatay: 

at isinauli ang kordero na may dagdag na apat, sapagka't kaniyang ginawa ang bagay na ito, at sapagka't 
siya'y hindi naawa. 

at sinabi ni nathan kay david, ikaw ang lalaking yaon. ganito ang sabi nang panginoon, nang diyos nang 
israel, pinahiran kita nang langis na maging hari sa israel, at aking iniligtas ka sa kamay ni saul; 

at ibinigay ko sa iyo ang bahay nang iyong panginoon, at ang manga asawa nang iyong panginoon sa 
iyong sinapupunan, at ibinigay ko sa iyo ang sangbahayan nang israel at nang juda; at kung totoong 
kakaunti pa ito, ay dadagdagan pa kita nang gayong bagay. 

bakit nga iyong niwalang kabuluhan ang salita nang panginoon, na iyong ginawa ang masama sa 
kaniyang paningin? iyong sinugatan nang tabak si uria na hetheo, at iyong kinuha ang kaniyang asawa 
upang maging iyong asawa, at iyong pinatay siya nang tabak nang manga anak ni ammon. 

ngayon nga'y ang tabak ay hindi hihiwalay kailan man sa iyong sangbahayan, sapagka't iyong niwalan 
nang kabuluhan ako, at iyong kinuha ang asawa ni uria na hetheo upang maging iyong asawa. 

ganito ang sabi nang panginoon, narito, ako'y magtitindig nang kasamaan laban sa iyo na mula sa iyong 
sariling sangbahayan, at aking kukunin ang iyong manga asawa sa harap nang iyong manga mata, at 
aking ipagbibigay sa iyong kapuwa, at kaniyang sisipingan ang iyong manga asawa sa sikat nang araw na 
ito. 

sapagka't iyong ginawa na lihim: nguni't aking gagawin ang bagay na ito sa harap nang buong israel, at sa 
harap nang araw. 

at sinabi ni david kay nathan, ako'y nagkasala laban sa panginoon. at sinabi ni nathan kay david, inalis 
din nang panginoon ang iyong kasalanan, hindi ka mamamatay. 

gayon ma'y sapagka't sa gawang ito'y iyong binigyan nang malaking pagkakataon ang manga kaaway 
nang panginoon upang magsipanungayaw, ang bata naman na ipinanganak sa iyo ay walang pagsalang 
mamamatay. 

at si nathan ay umuwi sa kaniyang bahay. at sinaktan nang panginoon ang bata na ipinanganak nang 
asawa ni uria kay david, at totoong malubha. 

ipinanalangin nga ni david sa diyos ang bata, at si david ay nagaayuno, at pumapasok, at humihiga buong 
gabi sa lupa. 

at bumabangon ang manga matanda sa kaniyang bahay, at tumatayo sa siping niya, upang itindig siya sa 
lupa, nguni't siya'y ayaw kahit kumain nang tinapay na kasalo nila. 

at nangyari, nang ikapitong araw, na ang bata ay namatay. at nangatakot ang manga lingkod ni david na 
saysayin sa kaniya na ang bata ay patay na: sapagka't kanilang sinabi, narito, samantalang ang bata ay 
buhay pa, tayo ay nakipagsalitaan sa kaniya, at hindi siya nakinig sa ating tinig: gaano ngang 
ikababagabag niya kung ating sasabihin sa kaniya na ang bata ay patay na? 

nguni't nang makita ni david na ang kaniyang manga lingkod ay nagbubulong-bulungan, nahalata ni 
david na ang bata ay patay na: at sinabi ni david sa kaniyang manga lingkod, patay na ba ang bata? at 
kanilang sinabi, siya'y patay na. 

nang magkagayo'y bumangon si david sa lupa at naligo, at nagpahid nang langis, at nagbihis nang 
kaniyang suot: at siya'y naparoon sa bahay nang panginoon, at sumamba: saka naparoon siya sa 
kaniyang sariling bahay, at nang siya'y humingi, hinainan nila nang tinapay siya sa harap, at siya'y 
kumain. 

nang magkagayo'y sinabi nang kaniyang manga lingkod sa kaniya, anong bagay ito na iyong ginawa? 
ikaw ay nagaayuno at umiiyak dahil sa bata, samantalang siya'y buhay, nguni't nang mamatay ang bata, 
ikaw ay bumangon at kumain nang tinapay. 

at kaniyang sinabi, samantalang ang bata'y buhay pa, ako'y nagaayuno at umiiyak: sapagka't aking 
sinabi, sino ang nakakaalam kung maaawa sa akin ang panginoon, na anopa't ang bata'y mabuhay? 
nguni't ngayo'y patay na siya, bakit pa ako magaayuno? maibabalik ko pa ba siya? ako'y paroroon sa 
kaniya, nguni't siya'y hindi babalik sa akin. 

at inaliw ni david si bath-sheba na kaniyang asawa, at lumapit sa kaniya, at sumiping sa kaniya: at siya'y 
nanganak nang isang lalake, at tinawag niya ang kaniyang pangalan na salomon. at minahal siya nang 
panginoon. 

at nagsugo siya sa pamamagitan nang kamay ni nathan na propeta, at tinawag niya ang kaniyang 
pangalan na jedidiah alang-alang sa panginoon. 

nakipaglaban nga si joab, sa rabba sa manga anak ni ammon, at sinakop ang bayang hari. 

at nagsugo si joab nang manga sugo kay david, at nagsabi, ako'y nakipaglaban sa rabba, oo, aking 
sinakop ang bayan nang manga bukal nang tubig. 

ngayon nga'y pisanin mo ang nalabi sa bayan, at humantong ka laban sa bayan, at sakupin mo: baka 
aking sakupin ang bayan, at tawagin ayon sa aking pangalan. 

at pinisan ni david ang buong bayan, at naparoon sa rabba, at bumaka laban doon, at sinakop. 

at inalis ang putong nang kanilang hari sa kaniyang ulo: at ang bigat niyaon ay isang talentong ginto, at 
may manga mahalagang bato, at ipinutong sa ulo ni david. at siya'y naglabas nang samsam sa bayan na 
totoong marami. 

at kaniyang inilabas ang bayan na nandoon, at inilagay sa ilalim nang manga lagari, at nang manga suyod 
na bakal, at nang manga palakol na bakal, at manga pinaraan sa manga lutuan nang laryo: at gayon ang 
ginawa niya sa lahat nang manga bayan nang manga anak ni ammon. at si david at ang buong bayan ay 
bumalik sa jerusalem. 

at nangyari, pagkatapos nito, na si absalom na anak ni david ay mayroong isang kapatid na babae na 
maganda, na ang pangala'y thamar, at sininta siya ni amnon na anak ni david. 

at si amnon ay totoong nagdamdam, na anopa't siya'y nagkasakit dahil sa kaniyang kapatid na kay 
thamar, sapagka't siya'y dalaga, at inaakala ni amnon na mahirap gawan siya nang anomang bagay. 
nguni't si amnon ay may isang kaibigan na ang pangala'y jonadab, na anak ni simea na kapatid ni david: 
at si jonadab ay isang lalaking totoong magdaraya. 

at sinabi niya sa kaniya, bakit, oh anak nang hari, sa araw araw ay nangangayayat kang ganyan? hindi mo 
ba sasaysayin sa akin? at sinabi ni amnon sa kaniya, aking sinisinta si thamar na kapatid nang aking 
kapatid na si absalom. 

at sinabi ni jonadab sa kaniya, mahiga ka sa iyong higaan, at magsakitsakitan ka: at pagka ang iyong ama 
ay naparoon upang tingnan ka, sabihin mo sa kaniya, isinasamo ko sa iyo na bayaang ang aking kapatid 
na si thamar ay pumarito, at bigyan ako nang tinapay na makakain, at maghanda nang pagkain sa aking 
paningin upang aking makita, at kanin sa kaniyang kamay. 

sa gayo'y nahiga si amnon at nagsakitsakitan: at nang pumaroon ang hari upang tingnan siya, sinabi ni 
amnon sa hari, isinasamo ko sa iyo na bayaang pumarito ang aking kapatid na si thamar, at igawa ako 
nang dalawang tinapay na maliit sa aking paningin upang aking makain sa kaniyang kamay. 

nang magkagayo'y nagsugo si david sa bahay kay thamar, na sinasabi, pumaroon ka ngayon sa bahay 
nang iyong kapatid na si amnon, at ipaghanda mo siya nang pagkain. 

sa gayo'y naparoon si thamar sa bahay nang kaniyang kapatid na si amnon, at siya'y nakahiga. at siya'y 
kumuha nang isang masa, at minasa, at ginawang manga binilong tinapay sa kaniyang paningin, at niluto 
na manga munting tinapay. 

at kinuha niya ang kawali, at manga ibinuhos sa harap niya, nguni't kaniyang tinanggihang kanin. at 
sinabi ni amnon: palabasin ang lahat na tao sa harap ko. at silang lahat ay lumabas, bawa't isa mula sa 
harap niya. 

at sinabi ni amnon kay thamar: dalhin mo rito sa silid ang pagkain, upang aking makain sa iyong kamay. 
at kinuha ni thamar ang manga munting tinapay na kaniyang ginawa, at manga dinala sa silid kay amnon 
na kaniyang kapatid. 

at nang ilapit niya sa kaniya upang kanin, kaniyang tinangnan siya, at sinabi niya sa kaniya, halika, 
sumiping ka sa akin, kapatid ko. 

at sumagot siya sa kaniya, huwag kapatid ko, huwag mo akong dahasin: sapagka't hindi marapat gawin 
sa israel ang ganyang bagay: huwag kang gumawa nang ganitong kaululan. 

at ako, saan ko dadalhin ang aking hiya? at tungkol sa iyo, ikaw ay magiging gaya nang isa sa manga 
mangmang sa israel. ngayon nga, isinasamo ko sa iyo, magsalita ka sa hari, sapagka't hindi ipagkakait ako 
sa iyo. 

gayon ma'y hindi niya dininig ang kaniyang tinig: kundi palibhasa't siya'y malakas kay sa kaniya, dinahas 
niya siya, at sumiping sa kaniya. 

nang magkagayo'y kinapootan siya ni amnon na may mahigpit na poot, sapagka't ang kapootan na 
kaniyang ikinapoot sa kaniya ay malaki kay sa pagsinta na kaniyang isininta sa kaniya. at sinabi ni amnon 
sa kaniya, bumangon ka, ikaw ay yumaon. 

at sinabi niya sa kaniya, huwag ganyan, sapagka't itong malaking kasamaan sa pagpapalabas mo sa akin 
ay higit kay sa iba na iyong ginawa sa akin. nguni't ayaw niyang dinggin siya. 

nang magkagayo'y tinawag niya ang kaniyang alipin na nagaalaga sa kaniya, at sinabi, ilabas mo ang 
babaing ito sa harap ko, at itrangka mo ang pintuan pagkalabas niya. 

at siya'y may suot na sarisaring kulay: sapagka't ang manga gayong kasuutan ang isinusuot nang manga 
anak na dalaga nang hari. nang magkagayo'y inilabas siya nang kaniyang alipin at tinarangkahan ang 
pintuan pagkalabas niya. 

at binuhusan ni thamar nang manga abo ang kaniyang ulo, at hinapak ang kaniyang suot na sarisaring 
kulay na nakasuot sa kaniya, at kaniyang ipinatong ang kaniyang kamay sa kaniyang ulo, at ipinagpatuloy 
ang kaniyang lakad, na umiiyak nang malakas habang siya'y yumayaon. 

at sinabi ni absalom na kaniyang kapatid sa kaniya, napasa iyo ba si amnon na iyong kapatid? nguni't 
ngayo'y tumahimik ka, kapatid ko: siya'y iyong kapatid, huwag mong isapuso ang bagay na ito. sa gayo'y 
si thamar ay nagpighati sa bahay nang kaniyang kapatid na si absalom. 

nguni't nang mabalitaan nang haring si david ang lahat nang manga bagay na ito, siya'y totoong napoot. 
at hindi nagsalita si absalom kay amnon kahit mabuti o masama man, sapagka't pinagtaniman ni 
absalom si amnon dahil sa kaniyang dinahas ang kaniyang kapatid na si thamar. 

at nangyari, pagkatapos nang dalawang buong taon, na nagpagupit nang manga tupa si absalom sa baal- 
hasor na nasa siping nang ephraim: at inanyayahan ni absalom ang lahat nang manga anak nang hari. 

at naparoon si absalom sa hari, at sinabi niya, narito ngayon, ang iyong lingkod ay nagpapagupit nang 
manga tupa, isinasamo ko sa iyo na ang hari at ang kaniyang manga lingkod ay magsiyaong kasama nang 
iyong lingkod. 

at sinabi nang hari kay absalom, huwag anak ko, huwag tayong magsiyaong lahat, baka maging mabigat 
na pasan sa iyo. at pinilit niya siya: gayon ma'y hindi siya yumaon, kundi binasbasan siya. 

nang magkagayo'y sinabi ni absalom, kung hindi isinasamo ko sa iyo, pasamahin mo sa amin ang aking 
kapatid na si amnon. at sinabi nang hari sa kaniya, bakit siya sasama sa iyo? 

nguni't pinilit siya ni absalom, na anopa't kaniyang pinasama sa kaniya si amnon at ang lahat nang 
manga anak nang hari. 

at iniutos ni absalom sa kaniyang manga lingkod na sinasabi, tandaan ninyo ngayon, pagka ang puso ni 
amnon ay sumaya dahil sa alak, at pagka ang aking sinabi sa inyo, saktan ninyo si amnon, patayin nga 
ninyo siya: huwag kayong mangatakot: hindi ba ako ang nagutos sa inyo? kayo nga'y magpakalakas, at 
magpakatapang. 

at ginawa nang manga lingkod ni absalom kay amnon kung ano ang iniutos ni absalom. nang 
magkagayo'y nagsitindig ang lahat nang manga anak nang hari, at sumakay bawa't lalake sa kaniyang 
mula, at tumakas. 

at nangyari, samantalang sila'y nasa daan, na ang balita ay dumating kay david, na sinasabi, pinatay ni 
absalom ang lahat nang manga anak nang hari, at walang nalabi isa man sa kanila. 

nang magkagayo'y bumangon ang hari at hinapak ang kaniyang manga suot, at humiga sa lupa, at lahat 
niyang manga lingkod ay nakatayo sa palibot na hapak ang kanilang manga suot. 

at si jonadab na anak ni simea na kapatid ni david, ay sumagot at nagsabi, huwag akalain nang aking 
panginoon na kanilang pinatay ang lahat nang manga binatang anak nang hari, sapagka't si amnon 
lamang ang patay: sapagka't sa pasiya ni absalom ay pinasiyahan ito mula sa araw na kaniyang dahasin 
ang kaniyang kapatid na si thamar. 

ngayon nga'y huwag isapuso nang aking panginoon na hari ang bagay, na akalain ang lahat nang manga 
anak nang hari ay patay: sapagka't si amnon lamang ang patay. 

nguni't si absalom ay tumakas. at ang bataan na nagbabantay ay tumanaw nang kaniyang manga mata, 
at tumingin, at, narito, dumarating ay maraming tao sa daan na mula sa burol, sa likuran niya. 

at sinabi ni jonadab sa hari, narito, ang manga anak nang hari ay nagsisidating: kung ano ang sinabi nang 
inyong lingkod, ay nagkagayon. 

at nangyari pagkatapos niyang makapagsalita, na, narito, ang manga anak nang hari ay nagsidating, at 
inilakas ang kanilang tinig at nagsiiyak: at ang hari naman at ang lahat niyang manga lingkod ay nagsiiyak 
na mainam. 

nguni't tumakas si absalom at naparoon kay talmai na anak ni amiud na hari sa gessur. at tinangisan ni 
david ang kaniyang anak araw araw. 

sa gayo'y tumakas si absalom at naparoon sa gessur, at dumoong tatlong taon. 

at pinanabikan nang haring david na paroonan si absalom: sapagka't siya'y naaliw na tungkol kay amnon 
yamang patay na. 

nahalata nga ni joab, na anak ni sarvia, na ang puso nang hari ay nahihilig kay absalom. 

at nagsugo si joab sa tecoa, at nagdala mula roon nang isang pantas na babae, at sinabi sa kaniya, 
isinasamo ko sa iyong ikaw ay magpakunwari na tagapanaghoy at magluksa, at huwag kang magpahid 
nang langis, kundi ikaw ay magpakunwaring isang babae na mahabang panahon na tumatangis dahil sa 
isang namatay: 

at pasukin mo ang hari, at magsalita ka nang ganitong paraan sa kaniya. sa gayo'y inilagay ni joab ang 
manga salita sa kaniyang bibig. 

at nang magsalita ang babae sa tecoa sa hari, ay nagpatirapa sa lupa, at nagbigay galang, at nagsabi: 
tulungan mo ako, oh hari. 

at sinabi nang hari sa kaniya, anong mayroon ka? at siya'y sumagot: sa katotohanan ako'y bao, at ang 
aking asawa ay patay na. 

at ang iyong lingkod ay may dalawang anak, at silang dalawa'y nagaway sa parang at walang maghiwalay 
sa kanila, kundi sinaktan nang isa ang isa, at pinatay siya. 

at, narito, ang buong angkan ay bumangon laban sa iyong lingkod, at sila'y nagsabi, ibigay mo siya na 
sumakit sa kaniyang kapatid, upang siya'y mapatay namin dahil sa buhay nang kaniyang kapatid na 
kaniyang pinatay, at sa gayo'y iwasak namin ang tagapagmana naman, ganito nila papatayin ang aking 
baga na nalabi: at walang iiwan sa aking asawa kahit pangalan o anomang labi sa balat nang lupa. 

at sinabi nang hari sa babae, umuwi ka sa iyong bahay, at ako'y magbibilin tungkol sa iyo. 

at ang babae sa tecoa ay nagsabi sa hari: panginoon ko, oh hari, ang kasamaan ay suma akin nawa, at sa 
sangbahayan nang aking ama: at ang hari at ang kaniyang luklukan ay mawalan nawa nang sala. 

at sinabi nang hari, sinomang magsabi sa iyo nang anoman, dalhin mo sa akin, at hindi ka na niya 
gagalawin pa. 

nang magkagayo'y sinabi niya, isinasamo ko sa iyo, na alalahanin nang hari ang panginoon mong diyos, 
na huwag patayin nang mapanghiganti sa dugo kailan man, baka kanilang ibuwal ang aking anak. at 
kaniyang sinabi: buhay ang panginoon, walang buhok nang iyong anak na mahuhulog sa lupa. 

nang magkagayo'y sinabi nang babae: pahintulutan mo ang iyong lingkod, isinasamo ko sa iyo, na 
magsalita nang isang salita sa aking panginoon na hari. at kaniyang sinabi, sabihin mo. 

at sinabi nang babae, bakit nga iyong inakala ang gayong bagay laban sa bayan nang diyos? sapagka't sa 
pagsasalita nang ganitong salita ay parang may sala ang hari, dangang hindi ipinabalik nang hari ang 
kaniyang sariling itinapon. 

sapagka't tayo'y mamamatay na walang pagsala at gaya nang tubig na mabubuhos sa lupa, na hindi 
mapupulot uli: ni nagaalis man ang diyos nang buhay, kundi humahanap nang paraan na siya na itinapon 
ay huwag mamalagi na tapon sa kaniya. 

ngayon nga'y kung kaya't ako'y naparito upang salitain ang salitang ito sa aking panginoon na hari, ay 
sapagka't tinakot ako nang bayan: at sinabi nang iyong lingkod, ako'y magsasalita sa hari, marahil ay 
gagawin nang hari ang kahilingan nang kaniyang lingkod. 

sapagka't didinggin nang hari upang iligtas ang kaniyang lingkod sa kamay nang lalake na nagiibig 
magbuwal sa akin at sa aking anak na magkasama sa mana nang diyos. 

nang magkagayo'y sinabi nang iyong lingkod, isinasamo ko sa iyo na ang salita nang aking panginoon na 
hari ay sa ikaaaliw: sapagka't kung paano ang anghel nang diyos, ay gayon ang aking panginoon na hari 
na magdilidili nang mabuti at masama: at ang panginoong iyong diyos ay sumaiyo nawa. 

nang magkagayo'y sumagot ang hari at nagsabi sa babae, huwag mong ikubli sa akin, isinasamo ko sa 
iyo, ang anoman na aking itatanong sa iyo. at sinabi nang babae, magsalita nga ang aking panginoon na 
hari. 

at sinabi nang hari, sumasaiyo ba ang kamay ni joab sa bagay na ito? at sumagot ang babae at nagsabi, 
buhay ang iyong kaluluwa, panginoon ko na hari, walang makaliliko sa kanan o sa kaliwa sa anoman na 
sinalita nang aking panginoon na hari, sapagka't ang iyong lingkod na si joab ay siyang nagutos sa akin, at 
siyang naglagay nang lahat nang manga salitang ito sa bibig nang iyong lingkod: 


386 


upang baguhin ang anyo nang bagay ay ginawa nang iyong lingkod na si joab ang bagay na ito: at ang 
aking panginoon ay pantas ayon sa karunungan nang anghel nang diyos, na makaalam nang lahat nang 
manga bagay na nasa lupa. 

at sinabi nang hari kay joab, narito, ngayon, aking ginawa ang bagay na ito: yumaon ka nga, dalhin mo 
rito uli ang binatang si absalom. 

at nagpatirapa si joab sa lupa, at nagbigay galang, at binasbasan ang hari: at sinabi ni joab, ngayo'y 
talastas nang iyong lingkod na ako'y nakasumpong nang biyaya sa iyong paningin, panginoon ko, oh hari, 
sa paraang pinayagan nang hari ang kahilingan nang kaniyang lingkod. 

sa gayo'y bumangon si joab at naparoon sa gessur, at dinala si absalom sa jerusalem. 

at sinabi nang hari, bumalik siya sa kaniyang sariling bahay, nguni't huwag makita ang aking mukha. sa 
gayo'y bumalik si absalom sa kaniyang sariling bahay, at hindi nakita ang mukha nang hari. 

sa buong israel nga'y walang gaya ni absalom na pinakakapuri dahil sa kagandahan: mula sa talampakan 
nang kaniyang paa hanggang sa tuktok nang kaniyang ulo, ay walang ipipintas sa kaniya. 

at pagka kaniyang ipinagugupit ang kaniyang buhok (sa bawa't katapusan nga nang bawa't taon siya ay 
nagpapagupit: sapagka't mabigat sa kaniya ang buhok kaya't kaniyang ipinagugupit:) kaniyang 
tinitimbang ang buhok nang kaniyang ulo na may dalawang daang siklo, ayon sa timbangan nang hari. 
at ipinanganak kay absalom ay tatlong lalake, at isang babae, na ang pangala'y thamar: siya'y isang 
babae na may magandang mukha. 

at tumahan si absalom na dalawang buong taon sa jerusalem, at hindi niya nakita ang mukha nang hari. 
nang magkagayo'y pinasuguan ni absalom si joab, upang suguin sa hari: nguni't hindi siya naparoon sa 
kaniya: at siya'y nagsugo na ikalawa, nguni't siya'y ayaw paroon. 

kaya't kaniyang sinabi sa kaniyang manga alipin: tingnan ninyo, ang bukid ni joab ay malapit sa akin, at 
siya'y may sebada roon, yumaon kayo, at silaban ninyo. at sinilaban nang manga alipin ni absalom ang 
bukid. 

nang magkagayo'y bumangon si joab, at naparoon kay absalom sa kaniyang bahay, at nagsabi sa kaniya, 
bakit sinilaban nang iyong alipin ang aking bukid? 

at sinagot ni absalom si joab, narito, ako'y nagpasugo sa iyo, na nagpasabi, parito ka, upang aking 
masugo ka sa hari, na magsabi, sa anong kapararakan naparoon ako mula sa gessur? lalong mabuti sa 
akin na tumigil doon. ngayon nga'y ipakita mo sa akin ang mukha nang hari; at kung may kasamaan sa 
akin, patayin niya ako. 

sa gayo'y naparoon si joab sa hari at isinaysay sa kaniya: at nang kaniyang matawag na si absalom, siya'y 
naparoon sa hari, at nagpatirapa sa lupa sa harap nang hari, at hinagkan nang hari si absalom. 

at nangyari, pagkatapos nito, na naghanda si absalom nang isang karo at manga kabayo, at limang pung 
lalaking tatakbo sa unahan niya. 

at bumangong maaga si absalom, at tumayo sa tabi nang daan sa pintuang-bayan, at nangyari, na pagka 
ang sinomang tao ay mayroong usap na ilalapit sa hari upang hatulan, na tinatawag nga ni absalom, at 
sinabi, taga saang bayan ka? at kaniyang sinabi, ang iyong lingkod ay isa sa manga lipi nang israel. 

at sinabi ni absalom sa kaniya, tingnan mo, ang iyong usap ay mabuti at matuwid: nguni't walang 
kinatawan ang hari na duminig sa iyong usap. 

sinabi ni absalom bukod dito: oh maging hukom sana ako sa lupain, upang ang bawa't tao na may 
anomang usap, o anomang bagay, ay pumarito sa akin at siya'y aking magawan nang katuwiran! 

at nangyayari na pagka ang sinoman ay lumalapit upang magbigay galang sa kaniya, na kaniyang 
iniuunat ang kaniyang kamay at hinahawakan siya at hinahalikan siya. 

at ganitong paraan ang ginagawa ni absalom sa buong israel na naparoroon sa hari sa pagpapahatol: sa 
gayo'y ginanyak ni absalom ang manga kalooban nang manga tao nang israel. 

at nangyari, sa katapusan nang apat na pung taon, na sinasabi ni absalom sa hari, isinasamo ko sa iyo na 
payaunin mo ako at ako'y tumupad nang aking panata na aking ipinanata sa panginoon, sa hebron. 

sapagka't ang iyong lingkod ay nanata nang isang panata samantalang ako'y tumatahan sa gesur sa siria, 
na nagsabi, kung tunay na dadalhin uli ako nang panginoon sa jerusalem, maglilingkod nga ako sa 
panginoon. 

at sinabi nang hari sa kaniya, yumaon kang payapa. sa gayo'y bumangon siya, at naparoon sa hebron. 
nguni't si absalom ay nagsugo nang manga tiktik sa lahat nang manga lipi nang israel, na sinasabi, 
pagkarinig ninyo nang tunog nang pakakak, inyo ngang sasabihin, si absalom ay hari sa hebron. 

at lumabas sa jerusalem na kasama ni absalom ay dalawang daang lalake na manga inanyayahan, at 
nangaparoon silang walang malay, at wala silang nalalamang anoman. 

at pinagsuguan ni absalom si achitophel na gilonita, na kasangguni ni david, mula sa kaniyang bayan, 
mula sa gilo samantalang siya'y naghahandog nang manga hain. at mahigpit ang pagbabanta: sapagka't 
ang bayan na kasama ni absalom ay dumadami nang dumadami. 

at naparoon ang isang sugo kay david, na nagsasabi, ang manga puso nang manga lalake nang israel ay 
sumusunod kay absalom. 

at sinabi ni david sa lahat nang kaniyang manga lingkod na nasa kaniya sa jerusalem, magsibangon kayo, 
at tayo'y magsitakas: sapagka't liban na rito ay walang makatatanan sa atin kay absalom: mangagmadali 
kayo nang pagtakas, baka sa pagmamadali ay abutan tayo, at dalhan tayo nang kasamaan, at sugatan 
ang bayan nang talim nang tabak. 

at sinabi nang manga lingkod nang hari sa hari, narito, ang iyong manga lingkod ay handa na gumawa 
nang anoman na pipiliin nang aming panginoon na hari. 

at lumabas ang hari at ang buong sangbahayan niya na sumunod sa kaniya. at nagiwan ang hari nang 
sangpung babae, na manga kinakasama niya, upang magingat nang bahay. 

at lumabas ang hari at ang buong bayan na kasunod niya: at sila'y nagpahinga sa beth-merac. 

at ang lahat niyang manga lingkod ay nagsidaan sa siping niya; at ang lahat na ceretheo, at ang lahat na 
peletheo, at ang lahat nang manga getheo, na anim na raang lalake na nagsisunod sa kaniya mula sa 
gath, na nangagpapauna sa hari. 

nang magkagayo'y sinabi nang hari kay ittai na getheo, bakit pati ikaw ay sumasama sa amin? bumalik ka 
at tumahan kang kasama nang hari: sapagka't ikaw ay taga ibang lupa at tapon pa: bumalik ka sa iyong 
sariling dako. 

yamang kahapon ka lamang dumating ay papagpapanhik manaugin na ba kita sa araw na ito na kasama 
namin, dangang ako'y yumayaon kung saan maaari? bumalik ka, at ibalik mo ang iyong manga kapatid, 
kaawaan at katotohanan nawa ang sumaiyo. 

at sumagot si ittai sa hari, at nagsabi, buhay ang panginoon, at buhay ang aking panginoon na hari, tunay 
na kung saan dumoon ang aking panginoon na hari, maging sa kamatayan o sa kabuhayan ay doroon 
naman ang iyong lingkod. 

at sinabi ni david kay ittai, ikaw ay yumaon at magpauna. at si ittai na getheo ay nagpauna, at ang lahat 
niyang lalake, at ang lahat na bata na kasama niya. 

at ang buong lupain ay umiyak nang malakas, at ang buong bayan ay tumawid: ang hari man ay tumawid 
din sa batis nang cedron, at ang buong bayan ay tumawid, sa daan nang ilang. 

at, narito, pati si sadoc at ang lahat na levita na kasama niya, na may dala nang kaban nang tipan nang 
diyos, at kanilang inilapag ang kaban nang diyos, at sumampa si abiathar, hanggang sa ang buong bayan 
ay nakalabas sa bayan. 

at sinabi nang hari kay sadoc, ibalik mo ang kaban nang diyos sa bayan: kung ako'y makakasumpong 
nang biyaya sa manga mata nang panginoon, kaniyang ibabalik ako at ipakikita sa akin ang kaban at 
gayon din ang kaniyang tahanan. 

nguni't kung sabihin niyang ganito, hindi kita kinalulugdan, narito, ako'y nandito, gawin niya; sa akin ang 
inaakala niyang mabuti. 

sinabi rin nang hari kay sadoc na saserdote, hindi ka ba tagakita? bumalik kang payapa sa bayan, at ang 
iyong dalawang anak na kasama ninyo, si ahimaas na iyong anak, at si jonathan na anak ni abiathar. 

tingnan mo, ako'y maghihintay sa manga tawiran sa ilang, hanggang sa may dumating na salita na mula 
sa inyo na magpatotoo sa akin. 

dinala nga uli sa jerusalem ni sadoc at ni abiathar ang kaban nang diyos: at sila'y nagsitahan doon. 

at umahon si david sa ahunan sa bundok nang manga olibo, at umiiyak habang siya'y umaahon, at ang 
kaniyang ulo ay may takip, at lumalakad siya na walang suot ang paa, at ang buong bayan na kasama 
niya ay may takip ang ulo nang bawa't isa, at sila'y nagsisiahon, na nagsisiiyak habang sila'y nagsisiahon. 
at isinaysay nang isa kay david na sinasabi, si achitophel ay nasa nanganghihimagsik na kasama ni 
absalom. at sinabi ni david, oh panginoon, isinasamo ko sa iyo, na iyong gawing kamangmangan ang 
payo ni achitophel. 

at nangyari na nang si david ay dumating sa taluktok nang bundok, na doon sinasamba ang diyos, narito, 
si husai na arachita ay sumalubong sa kaniya, na ang kaniyang suot ay hapak, at may lupa sa kaniyang 
ulo: 

at sinabi ni david sa kaniya, kung ikaw ay magpatuloy na kasama ko ay magiging isang pasan ka nga sa 
akin. 

nguni't kung ikaw ay bumalik sa bayan, at sabihin mo kay absalom, ako'y magiging iyong lingkod, oh hari: 
kung paanong ako'y naging lingkod nang iyong ama nang panahong nakaraan, ay gayon magiging lingkod 
mo ako ngayon: kung magkagayo'y iyo ngang masasansala ang payo ni achitophel sa ikabubuti ko. 

at hindi ba kasama mo roon si sadoc at si abiathar na manga saserdote? kaya't mangyayari, na anomang 
bagay ang iyong marinig sa sangbahayan nang hari, iyong sasaysayin kay sadoc at kay abiathar na manga 
saserdote. 

narito nasa kanila roon ang kanilang dalawang anak, si ahimaas na anak ni sadoc, at si jonathan na anak 
ni abiathar, at sa pamamagitan nila ay inyong maipadadala sa akin ang bawa't bagay na inyong maririnig. 
sa gayo'y si husai na kaibigan ni david ay pumasok sa bayan, at si absalom ay pumasok sa jerusalem. 

at nang si david ay makaraan sa dako pa noon nang kaunti nang taluktok nang bundok, narito, si siba na 
lingkod ni mephiboseth ay sumalubong sa kaniya, na may handang isang tuwang na asno, at sa ibabaw 
nang manga yaon ay dalawang daang tinapay, at isang daang kumpol na pasas, at isang daang bunga sa 
taginit, at isang sisidlang balat nang alak. 

at sinabi nang hari kay siba, ano ang iyong ibig sabihin sa manga ito? at sinabi ni siba, ang manga asno ay 
upang sakyan nang sangbahayan nang hari, at ang tinapay at ang bunga sa taginit ay upang mangakain 
nang manga binata, at ang alak ay upang mainom nang nangapapagod sa ilang. 

at sinabi nang hari, at nasaan ang anak nang iyong panginoon? at sinabi ni siba sa hari, narito, siya'y 
tumatahan sa jerusalem, sapagka't kaniyang sinabi, ngayo'y ibabalik sa akin ang sangbahayan nang 
israel, ang kaharian nang aking ama. 

nang magkagayo'y sinabi nang hari kay siba, narito, iyo ang buong nauukol kay mephiboseth. at sinabi ni 
siba, ako'y yumuyukod, makasumpong nawa ako nang biyaya sa paningin mo, panginoon ko, oh hari. 

at nang dumarating ang hari sa bahurim, narito, lumalabas na mula roo'y isang lalake sa angkan nang 
sangbahayan ni saul, na ang pangala'y semei, na anak ni gera: siya'y lumalabas, at manunumpa habang 
siya'y lumalabas. 

at kaniyang hinagis nang manga bato si david, at ang lahat nang lingkod nang haring si david: at ang 
buong bayan, at ang lahat na malalakas na lalake ay nasa kaniyang kanan, at sa kaniyang kaliwa. 

at ganito ang sinabi ni semei nang siya'y nanunumpa, lumayas ka, lumayas ka, ikaw na lalaking mabagsik, 
at hamak na lalake: 

ibinalik sa iyo nang panginoon ang buong dugo nang sangbahayan ni saul na siya mong hinalinhan nang 
pagkahari: at ibinigay nang panginoon ang kaharian sa kamay ni absalom na iyong anak: at, narito, ikaw 
ay nasa iyong sariling kasamaan, sapagka't ikaw ay lalaking mabagsik. 

nang magkagayo'y sinabi ni abisai na anak ni sarvia sa hari, bakit susumpain nitong asong patay ang 
aking panginoon na hari? payaunin mo ako, isinasamo ko sa iyo, at pugutin ang kaniyang ulo. 

at sinabi nang hari, anong ipakikialam ko sa inyo, kayong manga anak ni sarvia? sapagka't siya'y 
nanunumpa, at sapagka't sinabi nang panginoon sa kaniya, sumpain mo si david, sino nga ang 
magsasabi, bakit ka gumawa nang ganyan? 

at sinabi ni david kay abisai, at sa lahat niyang manga lingkod, narito, ang anak ko, na lumabas sa aking 
tiyan, siyang humahanap nang aking buhay: gaano pa nga kaya ang gagawin ngayon nang benjamitang 
ito? bayaan ninyo siya at manumpa siya: sapagka't iniutos nang panginoon sa kaniya. 

marahil ay titingnan nang panginoon ang kasamaang ginagawa sa akin, at gagawan ako nang mabuti 
nang panginoon sa sumpa niya sa akin sa araw na ito. 

sa gayo'y nagpatuloy nang lakad si david at ang kaniyang manga lalake: at si semei ay yumaon sa 
tagiliran nang bundok sa tapat niya, at sumusumpa habang siya'y yumayaon, at hinahagis nang bato 
siya, at nananaboy nang alabok. 

at ang hari at ang buong bayan na nasa kaniya ay nagsidating na pagod, at siya'y nagpahinga roon. 

at si absalom at ang buong bayan, na manga lalake nang israel, ay nagsidating sa jerusalem at si 
achitophel na kasama niya. 

at nangyari, nang si husai na arachita, na kaibigan ni david, ay dumating kay absalom, na sinabi ni husai 
kay absalom, mabuhay ang hari, mabuhay ang hari. 

at sinabi ni absalom kay husai, ito ba ang iyong kagandahang loob sa iyong kaibigan? bakit hindi ka 
sumama sa iyong kaibigan? 

at sinabi ni husai kay absalom, hindi: kundi kung sinong piliin nang panginoon, at nang bayang ito, at 
nang lahat na lalake sa israel, doroon ako, at sa kasamahan noon tatahan ako. 

at saka, kanino ako maglilingkod? hindi ba sa harap nang kaniyang anak? kung paanong ako'y naglingkod 
sa harap nang iyong ama, ay magiging gayon ako sa iyong harap. 

nang magkagayo'y sinabi ni absalom kay achitophel, magbigay payo kayo kung ano ang ating gagawin. 
at sinabi ni achitophel kay absalom, sipingan mo ang manga babae nang iyong ama, na kaniyang iniwan 
na magsipagingat nang bahay; at mababalitaan nang buong israel na ikaw ay makayayamot sa iyong 
ama: kung magkagayo'y lalakas ang manga kamay nang lahat na nasa iyo. 

sa gayo'y kanilang ipinagladlad si absalom nang isang tolda sa bubungan nang bahay, at sinipingan ni 
absalom ang manga babae nang kaniyang ama sa paningin nang buong israel. 

at ang payo ni achitophel, na kaniyang ipinapayo sa manga araw na yaon, ay gaya nang kung ang isang 
lalake ay nagsisiyasat sa salita nang diyos: gayong lahat ang payo ni achitophel kay david at gayon din 
kay absalom. 

bukod dito'y sinabi ni achitophel kay absalom, papiliin mo ako nang labing dalawang libong lalake, at 
ako'y titindig at aking hahabulin si david sa gabing ito: 

at ako'y darating sa kaniya samantalang siya'y pagod at may mahinang kamay, at akin siyang tatakutin: 
at ang buong bayan na nasa kaniya ay tatakas, at ang hari lamang ang aking sasaktan: 

at aking ibabalik sa iyo ang buong bayan: ang lalake na iyong inuusig ay parang kung ang lahat ay 
nagbabalik: sa gayo'y ang buong bayan ay mapapayapa. 

at ang sabi ay nakalugod na mabuti kay absalom, at sa lahat nang matanda sa israel. 

nang magkagayo'y sinabi ni absalom, tawagin mo naman ngayon si husai na arachita, at atin ding dinggin 
ang kaniyang sasabihin. 

at nang dumating si husai kay absalom, ay sinalita ni absalom sa kaniya, na sinasabi, nagsalita si 
achitophel nang ganitong paraan: atin bang gagawin ang ayon sa kaniyang sabi? kung hindi, magsalita 
ka. 

at sinabi ni husai kay absalom, ang payo na ibinigay ni achitophel ngayon ay hindi mabuti. 

sinabi ni husai bukod sa rito, iyong kilala ang iyong ama at ang kaniyang manga lalake, na sila'y 
makapangyarihang lalake at sila'y nagngingitngit sa kanilang manga pagiisip na gaya nang isang oso na 
ninakawan sa parang nang kaniyang manga anak: at ang iyong ama ay lalaking mangdidigma, at hindi 
tatahan na kasama nang bayan. 

narito, siya'y nagkukubli ngayon sa isang hukay o sa ibang dako: at mangyayari, na pagka ang ilan sa 
kanila ay nabuwal sa pasimula, sinomang makarinig ay magsasabi, may patayan sa bayang sumusunod 
kay absalom. 

at pati nang matapang, na ang puso ay gaya nang puso nang leon, ay lubos na manglulupaypay: 
sapagka't kilala nang buong israel na ang iyong ama ay makapangyarihang lalake, at sila na nasa kaniya 
ay matatapang na lalake. 

nguni't aking ipinapayo na ang buong israel ay mapisan sa iyo, mula sa dan hanggang sa beer-seba, na 
gaya nang buhangin na nasa tabi nang dagat ang dami, at ikaw ay pumaroon sa pagbabaka nang iyong 
sariling pagkatao. 

sa gayo'y aabutin natin siya sa ibang dako na kasusumpungan natin sa kaniya, at tayo'y babagsak sa 
kaniya na gaya nang hamog na lumalapag sa lupa: at sa kaniya at sa lahat nang manga lalake na nasa 
kaniya ay hindi tayo magiiwan kahit isa. 

bukod dito, kung siya'y umurong sa isang bayan, ang buong israel ay magdadala nga nang manga lubid 
sa bayang yaon, at ating babatakin sa ilog, hanggang sa walang masumpungan doon kahit isang maliit na 
bato. 

at si absalom at ang lahat na lalake sa israel ay nagsipagsabi, ang payo ni husai na arachita ay lalong 
mabuti kay sa payo ni achitophel. sapagka't ipinasiya nang panginoon na masansala ang mabuting payo 
ni achitophel, upang dalhin nang panginoon ang kasamaan kay absalom. 

nang magkagayo'y sinabi ni husai kay sadoc at kay abiathar na manga saserdote. ganito't ganito ang 
ipinayo ni achitophel kay absalom at sa manga matanda sa israel; at ganito't ganito ang aking ipinayo. 
ngayon nga'y magsugo kang madali, at saysayin kay david, na sabihin, huwag kang tumigil nang gabing 
ito sa manga tawiran sa ilang, kundi sa anomang paraan ay tumawid ka: baka ang hari ay mapatay at ang 
buong bayan na nasa kaniya. 

si jonathan at si ahimaas nga ay nagsitigil sa tabi nang enrogel: at isang alilang babae ang pinaparoon at 
pinapagsaysay sa kanila, at sila'y nagsiparoon, at isinaysay sa haring kay david: sapagka't sila'y hindi 
makapakitang pumasok sa bayan. 

nguni't nakita sila nang isang bata, at isinaysay kay absalom: at sila'y kapuwa lumabas na nagmadali, at 
sila'y nagsiparoon sa bahay nang isang lalake sa bahurim, na may isang balon sa kaniyang looban, at 
sila'y nagsilusong doon. 

at ang babae ay kumuha nang isang panakip at inilatag sa bunganga nang balon, at nilagyan nang manga 
trigo na giniik, at walang bagay na naalaman. 

at ang manga bataan ni absalom ay nagsidating sa babae sa bahay, at kanilang sinabi, saan nandoon si 
ahimaas at si jonathan? at sinabi nang babae sa kanila, sila'y tumawid sa batis nang tubig. at nang 
kanilang mahanap at hindi nila masumpungan ay bumalik sila sa jerusalem. 

at nangyari, pagkatapos na sila'y makaalis, na sila'y nagsilabas sa balon, at nagsiyaon at isinaysay sa 
haring kay david: at kanilang sinabi kay david, kayo'y magsibangon, at magsitawid na madali sa tubig: 
sapagka't ganito ang ipinayo ni achitophel laban sa inyo. 

nang magkagayo'y nagsibangon si david, at ang buong bayan na kasama niya, at sila'y tumawid sa 
jordan, sa pagbubukang liwayway ay walang naiwan kahit isa sa kanila na hindi tumawid sa jordan. 

at nang makita ni achitophel na ang kaniyang payo ay hindi sinunod, kaniyang siniyahan ang kaniyang 
asno, at bumangon, at umuwi siya sa bahay, sa kaniyang bayan at kaniyang inayos ang kaniyang bahay, 
at nagbigti: at siya'y namatay, at nalibing sa libingan nang kaniyang ama. 

nang magkagayon ay naparoon si david sa mahanaim. at si absalom ay tumawid sa jordan, siya at ang 
lahat na lalake nang israel na kasama niya. 

at inilagay ni absalom si amasa sa hukbo na kahalili ni joab. si amasa nga ay anak nang isang lalake na 
ang pangalan ay itra, na israelita, na sumiping kay abigal na anak na babae ni naas, na kapatid ni sarvia, 
na ina ni joab. 

at ang israel at si absalom ay nagsihantong sa lupain nang galaad. 

at nangyari, nang si david ay dumating sa mahanaim, na si sobi na anak ni naas na taga rabba sa manga 
anak ni ammon, at si machir na anak ni ammiel na taga lodebar, at si barzillai na galaadita na taga 
rogelim. 

ay nangagdala nang manga higaan, at manga mangkok, at manga sisidlang lupa, at trigo, at sebada, at 
harina, at butil na sinangag, at habas, at lentehas, at pagkain na sinangag. 

at pulot pukyutan, at mantekilya, at manga tupa, at keso nang baka para kay david, at sa bayan na 
kasama niya, upang kanin, sapagka't kanilang sinabi, ang bayan ay gutom, at pagod, at uhaw sa ilang. 
at binilang ni david ang bayan na kasama niya, at naglagay nang manga puno nang manga libolibo, at 
puno nang manga daandaan sa kanila. 

at pinayaon ni david ang bayan, ang isang ikatlong bahagi ay nasa kamay ni joab, at ang ikatlong bahagi 
ay nasa kamay ni abisai na anak ni sarvia, na kapatid ni joab, at ang ikatlong bahagi ay nasa kamay ni ittai 
na getheo. at sinabi nang hari sa bayan, walang pagsalang ako'y lalabas na kasama ninyo. 

nguni't sinabi nang bayan, huwag kang lalabas: sapagka't kung kami man ay tumakas, ay hindi nila kami 
aalumanahin, o kung ang kalahati man namin ay mamatay, ay hindi nila kami aalumanahin: nguni't ikaw 
ay may halagang sangpung libo sa amin: kaya't ngayo'y lalong maigi na ikaw ay maghanda na iyong 
saklolohan kami mula sa bayan. 

at sinabi nang hari sa kanila, kung ano ang inaakala ninyong mabuti ay aking gagawin. at ang hari ay 
tumayo sa tabi nang pintuang-bayan, at ang buong bayan ay lumabas na daan daan at libolibo. 

at ang hari ay nagutos kay joab at kay abisai, at kay ittai, na nagsasabi, inyong gamitan nang kaawaan, 
alangalang sa akin, ang binata, sa makatuwid baga'y si absalom. at narinig nang buong bayan nang 
ipagbilin nang hari sa lahat nang punong kawal ang tungkol kay absalom. 

sa gayo'y lumabas ang bayan sa parang laban sa israel; at ang pagbabaka ay nasa gubat nang ephraim. 
at ang bayan nang israel ay nasaktan doon sa harap nang manga lingkod ni david, at nagkaroon nang 
malaking patayan doon sa araw na yaon, na may dalawang pung libong lalake. 

sapagka't doon ang pagbabaka ay nakalat sa ibabaw nang buong lupain: at ang gubat ay lumamon nang 
higit na bayan sa araw na yaon kay sa nilamon nang tabak. 

at nakasagupa ni absalom ang manga lingkod ni david. at si absalom ay nakasakay sa kaniyang mula, at 
ang mula ay nagdaan sa ilalim nang mayabong na manga sanga nang isang malaking ensina, at ang 
kaniyang ulo ay nasabit sa ensina, at siya'y nabitin, at ang mula na nasa ilalim niya ay nagpatuloy. 

at nakita siya nang isang lalake at isinaysay kay joab, at sinabi, narito, aking nakita si absalom na 
nakabitin sa isang ensina. 

at sinabi ni joab sa lalaking nagsaysay sa kaniya, at, narito, iyong nakita, at bakit hindi mo sinaktan doon 
sa lupa? at nabigyan sana kita nang sangpung putol na pilak, at isang pamigkis. 

at sinabi nang lalake kay joab, bagaman ako'y tatanggap nang isang libong putol na pilak sa aking kamay, 
gayon ma'y hindi ko iuunat ang aking kamay laban sa anak nang hari: sapagka't sa aming pakinig ay 
ibinilin nang hari sa iyo, at kay abisai, at kay ittai, na sinabi, ingatan ninyo na huwag galawin ninoman 
ang binatang si absalom. 

sa ibang paraan, kung ako'y gumawa nang paglililo laban sa kaniyang buhay (at walang bagay na 
makukubli sa hari,) ikaw man sa iyong sarili ay mananayong laban sa akin. 

nang magkagayo'y sinabi ni joab, hindi ako makatitigil nang ganito sa iyo. at siya'y kumuha nang tatlong 
pana sa kaniyang kamay at pinalagpas sa puso ni absalom, samantalang siya'y buhay pa sa gitna nang 
ensina. 

at sangpung bataan na tagadala nang sandata ni joab ay kumubkob at sinaktan si absalom, at pinatay 
siya. 

at hinipan ni joab ang pakakak, at ang bayan ay bumalik na mula sa paghabol sa israel: sapagka't pinigil 
ni joab ang bayan. 

at kanilang kinuha si absalom at inihagis nila siya sa malaking hukay sa gubat, at tinabunan siya nang 
isang malaking bunton nang bato: at ang buong israel ay tumakas bawa't isa sa kaniyang tolda. 

si absalom nga sa kaniyang kabuhayan ay nagpasiya at nagtayo sa ganang kaniya nang haligi, na pinaka 
alaala, na nasa libis nang hari: sapagka't kaniyang sinasabi, wala akong anak na magiingat nang alaala 
nang aking pangalan: at kaniyang tinawag ang haligi nang ayon sa kaniyang sariling pangalan: at tinawag 
na monumento ni absalom, hanggang sa araw na ito. 

nang magkagayo'y sinabi ni ahimaas na anak ni sadoc, patakbuhin mo ako ngayon, at magdala nang 
balita sa hari, kung paanong iginanti siya nang panginoon sa kaniyang kaaway. 

at sinabi ni joab sa kaniya, hindi ka magiging tagapagdala nang balita sa araw na ito: kundi magdadala ka 
nang balita sa ibang araw: nguni't sa araw na ito ay hindi ka magdadala nang balita, sapagka't ang anak 
nang hari ay namatay. 

nang magkagayo'y sinabi ni joab sa cusita, yumaon ka na saysayin mo sa hari kung ano ang iyong nakita. 
at ang cusita ay yumukod kay joab, at tumakbo. 

nang magkagayo'y nagsabi pa uli si ahimaas na anak ni sadoc kay joab, nguni't sa anomang kahinatnan, 
isinasamo ko sa iyo, na ako naman ay iyong patakbuhin na kasunod nang cusita. at sinabi ni joab, bakit 
tatakbo ka, anak ko, dangang wala kang mapapala nang dahil sa balita? 

nguni't sa anomang kahinatnan, ako'y tatakbo. at sinabi niya sa kaniya, tumakbo ka. nang magkagayo'y 
tumakbo si ahimaas sa daan nang kapatagan, at inunahan ang cusita. 

si david nga ay nakaupo sa pagitan nang dalawang pintuang-bayan: at ang bantay ay sumampa sa 
ibabaw nang pintuang-bayan, sa kuta, at itinanaw ang kaniyang manga mata, at tumingin, at narito, 
isang lalake ay tumatakbong nagiisa. 

at sumigaw ang bantay, at isinaysay sa hari. at sinabi nang hari, kung siya'y nagiisa, may balita sa 
kaniyang bibig. at siya'y nagpatuloy at lumapit. 

at ang bantay ay nakakita nang ibang lalake na tumatakbo at tinawag nang bantay ang tanod-pinto, at 
sinabi, narito, may ibang lalake na tumatakbong nagiisa. at sinabi nang hari, siya'y may dala ring balita. 
at sinabi nang bantay, inaakala ko na ang takbo nang una ay gaya nang takbo ni ahimaas na anak ni 
sadoc. at sinabi nang hari, siya'y mabuting lalake at napariritong may mabuting balita. 

at tumawag si ahimaas at nagsabi sa hari, lahat ay mabuti. at siya'y nagpatirapa sa lupa sa harap nang 
hari, at nagsabi, purihin ang panginoon mong diyos, na nagbigay nang manga lalaking nagsipagtaas nang 
kanilang kamay laban sa aking panginoon na hari. 

at sinabi nang hari, ligtas ba ang binatang si absalom? at sumagot si ahimaas. nang suguin ni joab, ang 
lingkod nang hari, sa makatuwid baga'y ako na iyong lingkod, ako'y nakakita nang isang malaking 
pagkakagulo, nguni't hindi ko nalalaman kung ano. 

at sinabi nang hari, pumihit ka, at tumayo ka rito. at siya'y pumihit at tumayo. 

at, narito, ang cusita ay dumating, at sinabi nang cusita, balita sa aking panginoon na hari: sapagka't 
iginanti ka nang panginoon sa araw na ito doon sa lahat na nagsibangon laban sa iyo. 

at sinabi nang hari sa cusita, ligtas ba ang binatang si absalom? at sumagot ang cusita, ang manga 
kaaway nang aking panginoon na hari, at yaong lahat na nagsibangon laban sa iyo upang gawan ka nang 
masama ay maging gaya nawa nang binatang yaon. 

at ang hari ay nagulumihanan, at sumampa sa silid na nasa ibabaw nang pintuang bayan, at umiyak: at 
habang siya'y yumayaon, ganito ang sinasabi niya, oh anak kong absalom, anak ko, anak kong absalom! 
mano nawa'y ako ang namatay na kahalili mo, oh absalom, anak ko, anak ko! 

at nasaysay kay joab: narito, ang hari ay tumatangis at namamanglaw dahil kay absalom. 

at ang pagtatagumpay sa araw na yaon ay naging kapanglawan sa buong bayan: sapagka't narinig nang 
bayan na sinasabi sa araw na yaon. ang hari ay nahahapis dahil sa kaniyang anak. 

at ang bayan ay pumasok sa bayan na patago sa araw na yaon, na gaya nang pagpasok nang bayang 
napapahiya pagka tumatakas sa pagbabaka. 

at tinakpan nang hari ang kaniyang mukha, at ang hari ay sumigaw nang malakas. oh anak kong absalom, 
oh absalom, anak ko, anak ko! 

at pumasok si joab sa bahay, sa hari, at nagsabi, iyong hiniya sa araw na ito ang manga mukha nang 
lahat na iyong lingkod na nagligtas sa araw na ito nang iyong buhay, at nang manga buhay nang iyong 
manga anak na lalake at babae, at nang manga buhay nang iyong manga asawa, at nang manga buhay 
nang iyong manga babae, 

sa iyong pagibig sa nangapopoot sa iyo, at pagkapoot sa nagsisiibig sa iyo. sapagka't iyong inihayag sa 
araw na ito, na ang manga prinsipe at manga lingkod ay walang anoman sa iyo: sapagka't aking 
nagugunita sa araw na ito, na kung si absalom ay nabuhay, at kaming lahat ay namatay sa araw na ito, ay 
disin nakapagpalugod na mabuti sa iyo. 

ngayon nga'y bumangon ka, ikaw ay lumabas, at magsalita na may kagandahang loob sa iyong manga 
lingkod: sapagka't aking isinusumpa sa pangalan nang panginoon, na kung ikaw ay hindi lalabas, ay 
walang matitira sa iyong isang tao sa gabing ito: at yao'y magiging masama sa iyo kay sa lahat nang 
kasamaan na sumapit sa iyo mula sa iyong kabataan hanggang ngayon. 

nang magkagayo'y tumindig ang hari, at naupo sa pintuang-bayan. at kanilang isinaysay sa buong bayan, 
na sinasabi, narito ang hari ay nakaupo sa pintuang-bayan: at ang buong bayan ay naparoon sa harap 
nang hari. nakatakas nga ang israel bawa't isa sa kaniyang tolda. 

at ang buong bayan ay nagtatalo sa lahat nang manga lipi nang israel, na sinasabi, iniligtas tayo nang hari 
sa kamay nang ating manga kaaway, at iniligtas niya tayo sa kamay nang manga filisteo; at ngayo'y 
kaniyang tinakasan si absalom sa lupain. 

at si absalom na ating pinahiran nang langis, upang maging hari sa atin ay namatay sa pagbabaka. 
ngayon nga'y bakit hindi kayo nagsasalita nang isang salita sa pagbabalik sa hari? 

at nagsugo ang haring si david kay sadoc at kay abiathar na manga saserdote, na sinasabi, magsipagsalita 
kayo sa manga matanda sa juda, na magsipagsabi, bakit kayo ang huli sa pagbabalik sa hari sa kaniyang 
bahay? dangang ang pananalita nang buong israel ay dumating sa hari, upang ibalik siya sa kaniyang 
bahay. 

kayo'y aking manga kapatid, kayo'y aking buto at aking laman: bakit nga kayo ang huli sa pagbabalik sa 
hari? 

at sabihin ninyo kay amasa, hindi ka ba aking buto at aking laman? hatulan nang diyos ako, at lalo na, 
kung ikaw ay hindi maging palaging punong kawal nang manga hukbo sa harap ko na kahalili ni joab. 

at kaniyang ikiniling ang puso nang lahat nang manga lalake nang juda na parang puso nang isang tao, na 
anopa't sila'y nagsipagsugo sa hari, na nagsisipagsabi, ikaw ay bumalik, at ang lahat nang iyong lingkod. 
sa gayo'y bumalik ang hari, at naparoon sa jordan. at ang juda ay naparoon sa gilgal, upang salubungin 
ang hari, na itawid ang hari sa jordan. 

at si semei na anak ni gera, na benjamita, na taga bahurim, ay nagmadali at lumusong na kasama ang 
manga lalake nang juda upang salubungin ang haring si david. 

at may isang libong lalake nang benjamin na kasama siya, at si siba, na alila sa sangbahayan ni saul, at 
ang kaniyang labing limang anak at ang kaniyang dalawang pung alila na kasama niya, at sila'y 
nagsitawid sa jordan sa harap nang hari. 

at may tawiran naman upang tawiran nang sangbahayan nang hari, at gawin ang kaniyang inaakalang 
mabuti. at si semei na anak ni gera ay nagpatirapa sa harap nang hari, nang siya'y makatawid sa jordan. 
at sinabi niya sa hari, huwag paratangan nang kasamaan ako nang aking panginoon, o alalahanin man 
ang ginawa na may kalikuan nang iyong lingkod sa araw na ang aking panginoon na hari ay lumabas sa 
jerusalem, upang isapuso nang hari. 

sapagka't nalalaman nang iyong lingkod na ako'y nagkasala: kaya't, narito, ako'y naparirito sa araw na 
ito, na una sa lahat nang sangbahayan ni jose upang lumusong na salubungin ang aking panginoon na 
hari. 

nguni't si abisai na anak ni sarvia ay sumagot, at nagsabi, hindi ba papatayin si semei dahil dito, 
sapagka't kaniyang isinumpa ang pinahiran nang langis nang panginoon? 

at sinabi ni david, ano ang ipakikialam ko sa inyo, manga anak ni sarvia, na kayo'y magiging manga 
kaaway ko sa araw na ito? may sinoman bang papatayin sa araw na ito sa israel? sapagka't di ko ba 
talastas na ako'y hari sa araw na ito sa israel? 

at sinabi nang hari kay semei, ikaw ay hindi mamamatay. at ang hari ay sumumpa sa kaniya. 

at si mephiboseth na anak ni saul ay lumusong na sinalubong ang hari, at hindi man siya naghugas nang 
kaniyang manga paa, o naggupit man nang kaniyang balbas, o nilabhan man ang kaniyang manga suot, 
mula sa araw na ang hari ay umalis hanggang sa araw na siya'y umuwi na payapa sa bahay. 

at nangyari, nang siya'y dumating sa jerusalem upang salubungin ang hari, na sinabi nang hari sa kaniya, 
bakit hindi ka yumaong kasama ko, mephiboseth? 

at siya'y sumagot, panginoon ko, oh hari, dinaya ako nang aking lingkod: sapagka't sinabi nang iyong 
lingkod, ako'y maghahanda nang isang asno, upang aking masakyan, at yumaong kasama nang hari, 
sapagka't ang iyong lingkod ay pilay. 

at kaniyang binintangan ang iyong lingkod sa aking panginoon na hari: nguni't ang panginoon kong hari 
ay gaya nang isang anghel nang diyos: gawin mo nga kung ano ang mabuti sa iyong manga mata. 
sapagka't ang buong sangbahayan nang aking ama ay manga patay na lalake lamang sa harap nang 
panginoon kong hari: gayon ma'y inilagay mo ang iyong lingkod sa kasamahan nang nagsisikain sa iyong 
sariling dulang. ano pa ngang matuwid mayroon ako, na aking maisisigaw pa sa hari? 

at sinabi nang hari sa kaniya, bakit nagsasalita ka pa nang iyong manga bagay? aking sinabi, ikaw at si 
siba ay maghati sa lupa. 

at sinabi ni mephiboseth sa hari, oo, ipakuha mo sa kaniya ang lahat, yamang ang aking panginoon na 
hari ay dumating na payapa sa kaniyang sariling bahay. 

at si barzillai na galaadita ay lumusong mula sa rogelim: at siya'y tumawid sa jordan na kasama nang 
hari, upang ihatid niya siya sa dako roon nang jordan. 

si barzillai nga ay lalaking matanda nang totoo, na may walong pung taon: at kaniyang ipinaghanda ang 
hari nang pagkain samantalang siya'y nasa mahanaim, sapagka't siya'y totoong dakilang tao. 

at sinabi nang hari kay barzillai, tumawid kang kasama ko, at aking pakakanin ka sa jerusalem. 

at sinabi ni barzillai sa hari, gaano na lamang ang manga araw nang manga taon nang aking buhay, na 
aahon pa ako sa jerusalem na kasama nang hari? 

ako sa araw na ito'y may walong pung taon na; makapapansin pa ba ako nang mabuti at masama? 
malalasahan pa ba nang iyong lingkod ang kaniyang kinakain at iniinom? maririnig ko pa ba ang tinig 
nang mangaawit na lalake at babae? bakit pa nga magiging isang pasan ang iyong lingkod sa aking 
panginoon na hari? 

ang iyong lingkod ay yayaon na lamang nang kaunti sa dako roon nang jordan na kasama nang hari: at 
bakit gagantihin nang hari ako nang ganyang ganting pala? 

isinasamo ko sa iyo na pabalikin mo ang iyong lingkod, upang ako'y mamatay sa aking sariling bayan, sa 
siping nang libingan nang aking ama at nang aking ina. nguni't, narito, ang iyong lingkod na chimham: 
bayaan siyang tumawid na kasama nang aking panginoon na hari: at gawin mo sa kaniya, kung ano ang 
mamabutihin mo. 

at sumagot ang hari, si chimham ay tatawid na kasama ko, at gagawin ko sa kaniya ang aakalain mong 
mabuti: at anomang iyong kailanganin sa akin ay aking gagawin alangalang sa iyo. 

at ang buong bayan ay tumawid sa jordan, at ang hari ay tumawid: at hinagkan nang hari si barzillai, at 
binasbasan siya, at siya'y bumalik sa kaniyang sariling dako. 

sa gayo'y tumawid sa gilgal ang hari, at si chimham ay tumawid na kasama niya: at itinawid nang buong 
bayan nang juda ang hari, at nang kalahati rin naman nang bayan nang israel. 

at, narito, ang lahat na lalake nang israel ay nagsiparoon sa hari, at nagsipagsabi sa hari, bakit ninakaw 
ka nang aming manga kapatid na manga lalake nang juda, at itinawid ang hari at ang kaniyang 
sangbahayan sa jordan, at ang lahat na lalake ni david na kasama niya? 

at ang lahat na lalake nang juda ay nagsisagot sa manga lalake nang israel, sapagka't ang hari ay 
kamaganak na malapit namin: bakit nga kayo mangagagalit dahil sa bagay na ito? nagsikain ba kami 
nang anoman sa gugol nang hari? o binigyan ba niya kami nang anomang kaloob? 

at ang manga lalake nang israel ay nagsisagot sa manga lalake nang juda, at nagsipagsabi, kami ay may 
sangpung bahagi sa hari, at kami ay may higit na matuwid kay david kay sa inyo, bakit nga ninyo niwalan 
nang kabuluhan kami, na ang aming payo'y hindi siyang una sa pagbabalik sa aming hari? at ang manga 
salita nang manga lalake nang juda ay lalong mababagsik kay sa manga salita nang manga lalake nang 
israel. 

at nagkataon, na may isang lalake, na ang pangala'y seba, na anak ni bichri, na benjamita: at kaniyang 
hinipan ang pakakak, at nagsabi, kami ay walang bahagi kay david, o anomang mana sa anak ni isai: 
bawa't tao ay sa kaniyang manga tolda, oh israel. 

sa gayo'y lahat nang manga lalake nang israel ay nagsiahong mula sa pagsunod kay david, at nagsisunod 
kay seba na anak ni bichri: nguni't ang manga anak ni juda ay nagsisanib sa kanilang hari, mula sa jordan 
hanggang sa jerusalem. 

at dumating si david sa kaniyang bahay sa jerusalem, at kinuha nang hari ang sangpung babae na 
kaniyang manga kinakasama, na siyang manga iniwan niya upang magsipagingat nang bahay, at manga 
inilagay sa pagbabantay at manga hinandaan sila nang pagkain, nguni't hindi sumiping sa kanila. sa 
gayo'y nasarhan sila hanggang sa kaarawan nang kanilang kamatayan, na nangamuhay sa pagkabao. 
nang magkagayo'y sinabi nang hari kay amasa, pisanin mo sa akin ang manga lalake nang juda sa loob 
nang tatlong araw, at humarap ka rito. 

sa gayo'y yumaon si amasa upang pisanin ang manga lalake sa juda: nguni't siya'y nagluwa't kay sa 
panahong takda na kaniyang itinakda sa kaniya. 

at sinabi ni david kay abisai, gagawa nga si seba na anak ni bichri nang lalong masama kay sa ginawa ni 
absalom: kunin mo ngayon ang manga lingkod nang iyong panginoon, at habulin ninyo siya, baka siya'y 
makaagap nang manga bayan na nakukutaan, at makatanan sa ating paningin. 

at nagsilabas na hinabol siya nang manga lalake ni joab, at ang manga ceretheo at ang manga peletheo, 
at ang lahat na makapangyarihang lalake, at sila'y nagsilabas sa jerusalem, upang habulin si seba na anak 
ni bichri. 

nang sila'y na sa malaking bato na nasa gabaon, ay sumalubong sa kanila si amasa. at si joab ay 
nabibigkisan nang kaniyang suot na pangdigma na kaniyang isinuot, at sa ibabaw niyaon ay ang pamigkis 
na may tabak na sukat sa kaniyang manga balakang sa kaniyang kaloban: at samantalang siya'y 
lumalabas ay nahulog. 

at sinabi ni joab kay amasa, mabuti ba sa iyo, kapatid ko? at hinawakan ni joab sa balbas si amasa nang 
kaniyang kanang kamay upang hagkan niya siya. 

nguni't si amasa ay hindi nagingat sa tabak na nasa kamay ni joab; sa gayo'y sinaktan siya sa tiyan, at 
lumuwa ang kaniyang bituka sa lupa, at hindi na siya inulit pa, at siya'y namatay. at si joab at si abisai na 
kaniyang kapatid ay humabol kay seba na anak ni bichri. 

at tumayo sa siping niyaon ang isa sa manga bataan ni joab, at nagsabi, siyang nagpapabuti kay joab at 
siyang kay david, ay sumunod kay joab. 

at si amasa ay nagugumon sa kaniyang dugo sa gitna nang lansangan. at nang makita nang lalake na ang 
buong bayan ay nakatayong natitigil, ay kaniyang dinala si amasa mula sa lansangan hanggang sa 
parang, at tinakpan siya nang isang kasuutan, nang kaniyang makita na bawa't dumating sa siping niya 
ay tumitigil. 

nang siya'y alisin sa lansangan, ay nagpatuloy ang buong bayan na nagsisunod kay joab, upang habulin si 
seba na anak ni bichri. 

at siya ay naparoon sa lahat nang manga lipi nang israel, sa abel, at sa beth-maacha, at ang lahat na 
berita: at sila'y nangagpisan at nagsiyaon namang kasunod niya. 

at sila'y nagsidating at kinulong nila siya sa abel nang beth-maacha, at sila'y nagtindig nang isang bunton 
laban sa bayan, at tumayo laban sa kuta: at sinasaksak ang kuta nang buong bayan na kasama ni joab, 
upang ibuwal. 

nang magkagayo'y sumigaw ang isang pantas na babae sa bayan, dinggin ninyo, dinggin ninyo: isinasamo 
ko sa inyo na inyong sabihin kay joab, lumapit ka rito, na ako'y makapagsalita sa iyo. 

at siya'y lumapit sa kaniya, at sinabi nang babae, ikaw ba'y si joab? at siya'y sumagot, ako nga. nang 
magkagayo'y sinabi niya sa kaniya, dinggin mo ang manga salita nang iyong lingkod. at siya'y sumagot, 
aking dinidinig. 

nang magkagayo'y nagsalita siya, na sinasabi, sinasalita noong unang panahon, na sinasabi, sila'y walang 
pagsalang hihingi nang payo sa abel, at gayon nila tinapos ang usap. 

ako'y doon sa manga tahimik at tapat sa israel: ikaw ay nagsisikap na gumiba nang isang bayan at nang 
isang bayan at nang isang ina sa israel: bakit ibig mong lamunin ang mana nang panginoon? 

at si joab ay sumagot, at nagsabi, malayo, malayo nawa sa akin na aking lamunin o gibain. 

ang usap ay hindi ganyan: kundi ang isang lalake sa lupaing maburol nang ephraim, si seba na anak ni 
bichri ang pangalan, ay nagtaas nang kaniyang kamay laban sa hari, sa makatuwid baga'y laban kay 
david: ibigay mo lamang siya sa akin, at aking ihihiwalay sa bayan. at sinabi nang babae kay joab, narito, 
ang kaniyang ulo ay mahahagis sa iyo sa kuta. 

nang magkagayo'y naparoon ang babae sa buong bayan sa kaniyang karunungan. at kanilang pinugot 
ang ulo ni seba na anak ni bichri, at inihagis kay joab. at kaniyang hinipan ang pakakak at sila'y nangalat 
mula sa bayan, bawa't tao ay sa kaniyang tolda. at si joab ay bumalik sa jerusalem sa hari. 

si joab nga ay na sa buong hukbo nang israel: at si benaia na anak ni joiada ay na sa manga ceretheo at 
sa manga peletheo: 

at si adoram ay nasa manga magpapabuwis at si josaphat na anak ni ahilud ay kasangguni: 

at si seba ay kalihim: at si sadoc at si abiathar ay manga saserdote: 

at si ira naman sa jaireo ay pangulong tagapangasiwa kay david. 

at nagkaroon nang kagutom sa manga kaarawan ni david na taon taon, sa tatlong taon, at hinanap ni 
david ang mukha nang panginoon. at sinabi nang panginoon, dahil kay saul, at dahil sa kaniyang salaring 
sangbahayan, sapagka't kaniyang pinatay ang manga gabaonita. 

at tinawag nang hari ang manga gabaonita at sinabi sa kanila: (ang manga gabaonita nga ay hindi sa 
manga anak ni israel, kundi sa nalabi sa manga amorrheo, at ang manga anak ni israel ay nagsisumpa sa 
kanila: at pinagsikapan ni saul na patayin sa kaniyang sikap dahil sa manga anak ni israel at juda:) 

at sinabi ni david sa manga gabaonita, ano ang gagawin ko sa inyo? at ano ang itutubos ko, upang inyong 
basbasan ang mana nang panginoon? 

at sinabi nang manga gabaonita sa kaniya, hindi kabagayan nang pilak o ginto sa amin at kay saul, o sa 
kaniyang sangbahayan, kahit sa amin ang pumatay nang sinomang tao sa israel. at kaniyang sinabi, ano 
ang inyong sasabihin, na aking gagawin sa inyo? 

at kanilang sinabi sa hari, ang lalake na pumupugnaw sa amin, at yaong nagbabanta laban sa amin, na 
kami ay malipol sa pagtahan sa alinman sa manga hangganan nang israel, 

ay ibigay sa amin ang pito sa kaniyang manga anak, at aming ibibitin sa panginoon sa gabaa ni saul na 
pinili nang panginoon. at sinabi nang hari, aking ibibigay sila. 

nguni't ang hari ay nanghinayang kay mephiboseth na anak ni jonathan na anak ni saul, dahil sa sumpa 
nang panginoon na namamagitan sa kanila, kay david at kay jonathan na anak ni saul. 

nguni't kinuha nang hari ang dalawang anak ni rispa, na anak ni aja, na kaniyang ipinanganak kay saul, si 
armoni at si mephiboseth, at ang limang anak ni michal na anak na babae ni saul na kaniyang 
ipinanganak kay adriel na anak ni barzillai, na molathita: 

at ibinigay niya sila sa manga kamay nang manga gabaonita at manga ibinitin nila sa bundok sa harap 
nang panginoon, at nangabuwal ang pito na magkakasama. at sila'y pinatay sa manga kaarawan nang 
pagaani, sa manga unang araw, sa pasimula nang pagaani nang sebada. 

at kumuha si rispa na anak ni aja nang isang magaspang na kayong damit, at inilatag niya sa ibabaw nang 
bato, mula sa pasimula nang pagaani hanggang sa ang tubig ay nabuhos sa manga yaon na mula sa 
langit: at hindi niya tiniis sa araw na dapuan yaon nang manga ibon sa himpapawid, o lapitan man sa 
gabi nang manga hayop sa parang. 

at nasaysay kay david ang ginawa ni rispa na anak ni aja, na babae ni saul. 

at yumaon at kinuha ni david ang manga buto ni saul at ang manga buto ni jonathan na kaniyang anak sa 
manga lalake nang jabes-galaad, na siyang nagsipagnakaw nang manga yaon sa daan nang beth-san, na 
doon sila ibinitin nang manga filisteo nang araw na patayin nang manga filisteo si saul sa gilboa: 

at kaniyang iniahon mula roon ang manga buto ni saul at ang manga buto ni jonathan na kaniyang anak, 
at kanilang pinisan ang manga buto nang manga ibinitin. 

at kanilang ibinaon ang manga buto ni saul at ni jonathan na kaniyang anak sa lupain nang benjamin sa 
sela sa libingan ni cis na kaniyang ama: at kanilang tinupad yaong lahat na iniutos nang hari. at 
pagkatapos ang diyos ay nadalanginan dahil sa lupain. 

at ang manga filisteo ay nagkaroon nang pakikidigma uli sa israel: at si david ay lumusong, at ang 
kaniyang manga lingkod na kasama niya, at nangakipagbaka laban sa manga filisteo. at si david ay 
napagod. 

at si isbi-benob, na sa manga anak nang higante, na ang bigat nang sibat niya ay tatlong daang siklong 
tanso, na palibhasa'y nabibigkisan nang bagong tabak ay nagmunukalang patayin si david. 

nguni't sinaklolohan siya ni abisai na anak ni sarvia, at sinaktan ang filisteo, at pinatay niya. nang 
magkagayo'y nagsisumpa sa kaniya ang manga lalake ni david, na nangagsasabi, hindi ka na lalabas pa na 
kasama namin sa pakikipagbaka, upang huwag mong patayin ang tanglaw nang israel. 

at nangyari, pagkatapos nito, na nagkaroon uli nang pakikidigma sa manga filisteo sa gob: nang 
magkagayo'y sinaktan ni sibechai na husathita si saph, na sa manga anak nang higante. 

at nagkaroon uli nang pakikidigma sa manga filisteo sa gob, at pinatay ni elhanan na anak ni jaare- 
oregim, na bethlehemita, si goliath na getheo, na ang puluhan nang kaniyang sibat ay gaya nang 
panghabi nang manghahabi. 

at nagkaroon uli nang pakikipagbaka sa gath, na doo'y may isang lalaking lubhang mataas, na mayroon 
sa bawa't kamay na anim na daliri, at sa bawa't paa'y anim na daliri, na dalawang pu't apat sa bilang: at 
siya ay ipinanganak din sa higante. 

at nang kaniyang hamunin ang israel, ay pinatay siya ni jonathan na anak ni sima na kapatid ni david. 
ang apat na ito ay ipinanganak sa higante sa gath; nangabuwal sa pamamagitan nang kamay ni david, at 
nang kamay nang kaniyang manga lingkod. 

at sinalita ni david ang manga salita nang awit na ito sa panginoon nang araw na iligtas nang panginoon 
siya sa kamay nang lahat nang kaniyang manga kaaway, at sa kamay ni saul. 

at kaniyang sinabi, ang panginoo'y aking malaking bato at aking katibayan, at tagapagligtas sa akin, sa 
makatuwid baga'y akin, 

ang diyos, ang aking malaking bato, na sa kaniya ako'y manganganlong: aking kalasag, at siyang sungay 
nang aking kaligtasan, aking matayog na moog at ampunan sa akin, tagapagligtas sa akin, ikaw ang 
nagliligtas sa akin sa karahasan. 

ako'y tatawag sa panginoon na karapatdapat purihin: sa ganya'y maliligtas ako sa aking manga kaaway. 
sapagka't ang manga alon nang kamatayan ay kumulong sa akin, ang manga baha nang kalikuan ay 
tumakot sa akin. 

ang manga panali nang sheol ay lumibid sa akin: ang manga silo nang kamatayan ay nagsisapit sa akin. 
sa aking pagkahapis ay tumawag ako sa panginoon, oo, ako'y tumawag sa aking diyos: at kaniyang 
dininig ang aking tinig mula sa kaniyang templo, at ang aking daing ay sumapit sa kaniyang manga 
pakinig. 

nang magkagayo'y umuga ang lupa at nayanig. ang manga pinagtitibayan nang langit ay nangakilos. at 
nangauga, sapagka't siya'y nagalit. 

umilanglang ang usok mula sa kaniyang manga butas nang ilong, at apoy na mula sa kaniyang bibig ay 
nanupok: manga baga ay nagalab sa pamamagitan niyaon. 

kaniyang pinayukod din naman ang langit at bumaba: at salimuot na kadiliman ay nasa ilalim nang 
kaniyang manga paa. 

at siya'y sumakay sa isang querubin at lumipad: oo, siya'y nakita sa manga pakpak nang hangin. 

at ang kadiliman ay kaniyang ginawang manga kulandong sa palibot niya. na nagpisan nang tubig, nang 
masisinsing alapaap sa langit. 

sa kaningningan sa harap niya manga bagang apoy ay nagsipagalab. 

ang panginoo'y kumulog sa langit, at ang kataastaasan ay nagbigkas nang tinig niya. 

at nagpahilagpos nang manga palaso, at pinangalat niya sila, kumidlat, at nangatulig sila. 

nang magkagayo'y ang manga kalaliman sa dagat ay nangalitaw, ang manga pinagtibayan nang 
sanglibutan ay nangakita. dahil sa saway nang panginoon, sa hihip nang hinga nang kaniyang manga 
butas nang ilong. 

siya'y nagsugo mula sa itaas, kaniyang kinuha ako, kaniyang kinuha ako sa maraming tubig: 

kaniyang iniligtas ako sa aking malakas na kaaway, sa nangagtatanim sa akin: sapagka't sila'y totoong 
malakas kay sa akin. 

sila'y nagsidating sa akin sa kaarawan nang sakuna ko: nguni't ang panginoon ay siyang alalay sa akin. 
kaniyang dinala din ako sa maluwang na dako: kaniyang iniligtas ako, sapagka't kaniyang kinalugdan ako. 
ginanti ako nang panginoon ayon sa aking katuwiran: ayon sa kalinisan nang aking manga kamay ay 
kaniyang ginanti ako. 

sapagka't aking iningatan ang manga daan nang panginoon, at hindi ako humiwalay na may kasamaan sa 
aking diyos. 

sapagka't ang lahat niyang kahatulan ay nasa harap ko: at tungkol sa kaniyang manga palatuntunan ay 
hindi ko hiniwalayan. 

ako rin nama'y sakdal sa harap niya, at iningatan ko ang aking sarili mula sa kasamaan. 

kaya't ginanti nang panginoon ako ayon sa aking katuwiran, ayon sa aking kalinisan sa kaniyang 
paningin. 

sa maawain ay magpapakamaawain ka, sa sakdal ay magpapakasakdal ka; 

sa dalisay ay magpapakadalisay ka, at sa manga walang payo ay magwawalang payo ka. 

at ang nagdadalamhating bayan ay iyong ililigtas: nguni't ang iyong manga mata ay nasa manga 
mapagmataas, upang iyong papagpakumbabain. 

sapagka't ikaw ang aking ilawan, oh panginoon: at liliwanagan nang panginoon ang aking kadiliman. 
sapagka't sa pamamagitan mo ay aking tatakbuhin ang pulutong: sa pamamagitan nang aking diyos ay 
aking luluksuhin ang kuta. 

tungkol sa diyos, ang kaniyang lakad ay sakdal, ang salita nang panginoon ay subok, siya'y kalasag sa 
lahat nang sa kaniya'y kumakanlong. 

sapagka't sino ang diyos, liban sa panginoon? at sino ang malaking bato liban sa ating diyos? 

ang diyos ay aking matibay na katibayan: at pinapatnubayan niya ang sakdal sa kaniyang lakad. 
kaniyang ginagawa ang manga paa niya na gaya nang sa manga usa, at inilalagay niya ako sa aking 
matataas na dako. 

kaniyang tinuturuan ang aking manga kamay nang pakikidigma. na anopa't binabaluktok nang aking 
manga kamay ang busog na tanso. 

binigyan mo rin ako nang kalasag mong pangligtas: at pinadakila ako nang iyong kaamuan. 

iyong pinalaki ang aking manga hakbang sa tinutungtungan ko, at ang aking manga paa ay hindi nadulas. 
aking hinabol ang aking manga kaaway at akin silang pinapagpapatay, ni hindi ako bumalik uli hanggang 
sa sila'y nalipol. 

at aking pinaglilipol, at aking pinagsasaktan sila, na anopa't sila'y hindi nangakabangon: oo, sila'y 
nangabuwal sa paanan ko. 

sapagka't ako'y binigkisan mo nang kalakasan sa pagbabaka: iyong pinasuko sa akin yaong nagsisibangon 
laban sa akin. 

iyo ring pinatalikod sa akin ang aking manga kaaway, upang aking mangaihiwalay ang nangagtatanim sa 
akin. 

sila'y nagsitingin, nguni't walang mangagligtas: sa panginoon, nguni't hindi niya sinagot sila. 

nang magkagayo'y pinagbabayo ko sila na gaya nang alabok sa lupa, aking pinagyurakan sila na gaya 
nang putik sa manga lansangan, at akin silang pinapangalat. 

iniligtas mo rin ako sa manga pakikipagtalo sa aking bayan: iningatan mo ako na maging pangulo sa 
manga bansa, ang bayan na hindi ko nakilala ay maglilingkod sa akin. 

ang manga taga ibang lupa ay magsisisuko sa akin. pagkarinig nila tungkol sa akin, sila'y magsisitalima sa 
akin. 

ang manga taga ibang lupa ay manganglulupaypay, at magsisilabas na nanganginginig sa kanilang manga 
kublihan. 

ang panginoon ay buhay, at purihin nawa ang aking malaking bato; at itanghal nawa ang diyos na 
malaking bato nang aking kaligtasan, 

sa makatuwid baga'y ang diyos na ipinanghihiganti ako. at pinangangayupapa sa akin ang manga bayan, 
at inilalabas ako sa aking manga kaaway: oo, iyong pinapangingibabaw ako sa kanila na nagsisibangon 
laban sa akin: inililigtas mo ako sa marahas na lalake. 

kaya't pasasalamat ako sa iyo, oh panginoon, sa gitna nang manga bansa, at aawit ako nang manga 
pagpuri sa iyong pangalan. 

dakilang pagliligtas ang ibinibigay niya sa kaniyang hari: at nagmamagandang loob sa kaniyang pinahiran 
nang langis, kay david at sa kaniyang binhi magpakailan man. 

ito nga ang manga huling salita ni david. sinabi ni david na anak ni isai, at sinabi nang lalake na 
pinapangibabaw, na pinahiran nang langis nang diyos ni jacob, at kalugodlugod na mangaawit sa israel: 
ang espiritu nang panginoon ay nagsalita sa pamamagitan ko, at ang kaniyang salita ay suma aking dila. 
sinabi nang diyos nang israel, ang malaking bato nang israel ay nagsalita sa akin: ang naghahari sa manga 
tao na may katuwiran, na mamamahala sa katakutan sa diyos, 

siya'y magiging gaya nang liwanag sa kinaumagahan pagka ang araw ay sumisikat, sa isang umagang 
walang manga alapaap, pagka ang malambot na damo ay sumisibol sa lupa, sa maliwanag na sikat 
pagkatapos nang ulan. 

katotohanang ang aking sangbahayan ay hindi gayon sa diyos, gayon ma'y nakipagtipan siya sa akin nang 
isang tipang walang hanggan, maayos sa lahat nang manga bagay, at maasahan: sapagka't siyang aking 
buong kaligtasan, at buong nasa. bagaman hindi niya pinatubo. 

nguni't ang manga di banal ay ipaghahagis na gaya nang manga tinik, sapagka't hindi nila matatangnan 
nang kamay: 

kundi ang lalake na humipo sa kanila, marapat magsakbat nang bakal at nang puluhan nang sibat: at 
sila'y lubos na susunugin nang apoy sa kanilang kinaroroonan. 

ito ang manga pangalan nang manga makapangyarihang lalake na nasa kay david: si josebbasebet na 
tachemonita, na pinuno nang manga kapitan, na siya ring si adino na eznita, na siyang dumaluhong 
laban sa walong daan na nangapatay nang paminsan. 

at pagkatapos niya'y si eleazar, na anak ni dodo, na anak nang isang ahohita, na isa sa tatlong malalakas 
na lalake na kasama ni david, nang sila'y mangakipagaway sa manga filisteo, na nangapipisan doon 
upang makipagbaka, at ang manga lalake nang israel ay nagsialis: 

siya'y bumangon, at sinaktan ang manga filisteo hanggang sa ang kaniyang kamay ay nangalay, at ang 
kaniyang kamay ay nadikit sa tabak: at ang panginoo'y gumawa nang dakilang pagtatagumpay sa araw 
na yaon: at ang bayan ay bumalik na kasunod niya, upang manamsam lamang. 

at pagkatapos niya'y si samma na anak ni age, na araita. at ang manga filisteo ay nagpipisan sa isang 
pulutong, na kinaroroonan nang isang putol na lupa sa puno nang lentehas, at tinakasan nang bayan ang 
manga filisteo. 

nguni't siya'y tumayo sa gitna nang putol na yaon, at ipinagsanggalang niya, at pinatay ang manga 
filisteo: at ang panginoo'y gumawa nang dakilang pagtatagumpay. 

at tatlo sa tatlong pung pinuno ay nagsilusong at nagsiparoon kay david sa pagaani sa yungib nang 
adullam: at ang pulutong nang manga filisteo ay nagsihantong sa libis nang rephaim. 

at si david nga'y nasa katibayan, at ang pulutong nga nang manga filisteo ay nasa bethlehem. 

at nagnais si david, at nagsabi, oh may magbigay sana sa akin nang tubig sa balon nang bethlehem, na 
nasa tabi nang pintuang-bayan! 

at ang tatlong malalakas na lalake ay nagsisagasa sa hukbo nang manga filisteo, at nagsiigib nang tubig 
sa balon nang bethlehem, na nasa siping nang pintuang bayan, at kinuha, at dinala kay david: nguni't 
hindi niya ininom yaon, kundi kaniyang ibinuhos na handog sa panginoon. 

at kaniyang sinabi, malayo sa akin, oh panginoon, na aking gawin ito: iinumin ko ba ang dugo nang 
manga lalake na nagsiparoon na ipinain ang kanilang buhay? kaya't hindi niya ininom. ang manga bagay 
na ito ay ginawa nang tatlong malalakas na lalake. 

at si abisai, na kapatid ni joab, na anak ni sarvia, ay pinuno nang tatlo. at kaniyang itinaas ang kaniyang 
sibat laban sa tatlong daan at pinatay niya sila, at nagkapangalan sa tatlo. 

hindi ba siya ang lalong marangal sa tatlo? kaya't siya'y ginawang punong kawal nila: gayon ma'y hindi 
siya umabot sa unang tatlo. 

at si benaia, na anak ni joiada, na anak nang matapang na lalake na taga cabseel, na gumawa nang 
makapangyarihang gawa, na kaniyang pinatay ang dalawang anak ni ariel na taga moab,: siya'y lumusong 
din at pumatay nang isang leon sa gitna nang isang hukay sa kapanahunan nang niebe. 

at siya'y pumatay nang isang taga egipto na malakas na lalake: at ang taga egipto ay may sibat sa 
kaniyang kamay, nguni't siya'y nilusong niyang may tungkod, at inagaw niya ang sibat sa kamay nang 
taga egipto, at pinatay niya siya nang kaniyang sariling sibat. 

ang manga bagay na ito ay ginawa ni benaias, na anak ni joiada, at nagkapangalan sa tatlong malalakas 
na lalake. 

siya'y marangal kay sa tatlongpu, nguni't sa unang tatlo'y hindi siya umabot. at inilagay ni david siya sa 
kaniyang bantay. 

at si asael na kapatid ni joab ay isa sa tatlongpu, si elhaanan na anak ni dodo, na taga bethlehem, 

si samma na harodita, si elica na harodita, 

si heles na paltita, si hira na anak ni jecces na tecoita. 

si abiezer na anathothita, si mebunai na husatita, 

si selmo na hahohita, si maharai na netophathita, 

si helec na anak ni baana, na netophathita, si ithai na anak ni ribai, na taga gabaa, sa manga anak nang 
benjamin. 

si benaia na pirathonita, si hiddai sa manga batis nang gaas, 

si abi-albon na arbathita, si azmaveth na barhumita, 

si eliahba na saalbonita, ang manga anak ni jassen, si jonathan, 

si samma na ararita, si ahiam na anak ni sarar, na ararita, 

si elipheleth na anak ni asbai, na anak ni maachateo, si eliam na anak ni achitophel na gelonita, 

si hesrai na carmelita, si pharai na arbita, 

si igheal na anak ni nathan na taga soba, si bani na gadita, 

si selec na ammonita, si naharai na beerothita, na manga tagadala nang sandata ni joab na anak ni 
sarvia; 

si ira na ithrita, si gareb na ithrita, 

si uria na hetheo: silang lahat ay tatlong pu't pito. 

at ang galit nang panginoon ay nagalab uli laban sa israel, at kaniyang kinilos si david laban sa kanila, na 
sinabi, ikaw ay yumaon, iyong bilangin ang israel at juda. 

at sinabi nang hari kay joab na puno nang hukbo, na kasama niya, magparoo't parito ka nga sa lahat 
nang manga lipi nang israel, mula sa dan hanggang sa beer-seba, at bilangin ninyo ang bayan, upang 
aking maalaman ang kabuoan nang bayan. 

at sinabi ni joab sa hari, ngayo'y dagdagan nang panginoon mong diyos ang bayan, sa gaano man karami 
sila, nang makaisang daan pa, at makita nang manga mata nang aking panginoon na hari: nguni't bakit 
nalulugod ang panginoon ko na hari sa bagay na ito? 

gayon ma'y ang salita nang hari ay nanaig laban kay joab, at laban sa manga puno nang hukbo. at si joab 
at ang manga puno nang hukbo ay nagsilabas mula sa harapan nang hari upang bilangin ang bayan nang 
israel. 

at sila'y nagsitawid nang jordan, at nagsihantong sa aroer sa dakong kanan nang bayan na nasa gitna 
nang libis nang gad, at sa jazer: 

saka sila nagsiparoon sa galaad, at sa lupain nang tatimhodsi, at sila'y nagsidating sa dan-jaan at sa 
palibot hanggang sa sidon. 

at nagsiparoon sa katibayan nang tiro, at sa lahat nang manga bayan nang manga heveo, at nang manga 
cananeo: at sila'y nagsilabas sa timugan nang juda, sa beer-seba. 

sa gayon nang sila'y makapagparoo't parito na, sa buong lupain, ay nagsiparoon sila sa jerusalem sa 
katapusan nang siyam na buwan at dalawang pung araw. 

at ibinigay ni joab sa hari ang bilang nang pagkabilang sa bayan, at mayroon sa israel na walong daang 
libo na matapang na lalake na nagsisihawak nang tabak, at ang manga tao sa juda ay limang daang 
libong lalake. 

at ang puso ni david ay sinaktan niya pagkatapos na kaniyang nabilang ang bayan. at sinabi ni david sa 
panginoon, ako'y nagkasala nang malaki sa aking nagawa: nguni't ngayo'y isinasamo ko sa iyo na iyong 
pawiin ang kasamaan nang iyong lingkod, sapagka't aking ginawa nang buong kamangmangan. 

at nang bumangon si david sa kinaumagahan, ang salita nang panginoon ay dumating sa propeta gad na 
tagakita ni david, na sinasabi, 

ikaw ay yumaon at salitain mo kay david, ganito ang sabi nang panginoon, pinagpapalagayan kita nang 
tatlong bagay, pumili ka nang isa sa manga yaon upang aking magawa sa iyo. 

sa gayo'y naparoon si gad kay david, at nagsaysay sa kaniya: at nagsabi sa kaniya, darating ba sa iyo ang 
pitong taon na kagutom sa iyong lupain? o tatakas ka bang tatlong buwan sa harap nang iyong manga 
kaaway samantalang hinahabol ka nila? o magkakaroon ba nang tatlong araw na pagkasalot sa iyong 
lupain? ngayo'y muniin mo, at dilidilihin mo kung anong kasagutan ang aking ibabalik doon sa nagsugo 
sa akin. 

at sinabi ni david kay gad, ako'y nasa totoong kagipitan: mahulog tayo ngayon sa kamay nang 
panginoon, sapagka't ang kaniyang manga kaawaan ay dakila: at huwag akong mahulog sa kamay nang 
tao. 

sa gayo'y nagsugo ang panginoon nang salot sa israel mula sa umaga hanggang sa takdang panahon: at 
namatay sa bayan mula sa dan hanggang sa beer-seba ay pitong pung libong lalake. 

at nang iunat nang anghel ang kaniyang kamay sa dakong jerusalem upang gibain ay nagsisi ang 
panginoon sa kasamaan, at sinabi sa anghel na lumipol nang bayan, siya na; ngayo'y itigil mo ang iyong 
kamay. at ang anghel nang panginoon ay nasa giikan ni arauna na jebuseo. 

at nagsalita si david sa panginoon, nang kaniyang makita ang anghel na sumakit sa bayan, at nagsabi, 
narito, ako'y nagkasala, at ako'y gumawa nang kalikuan, nguni't ang manga tupang ito, ano ang ginawa? 
isinasamo ko sa iyo na ang iyong kamay ay maging laban sa akin, at laban sa sangbahayan nang aking 
ama. 

at si gad ay naparoon sa araw na yaon kay david, at nagsabi sa kaniya, ikaw ay yumaon, magtayo ka nang 
isang dambana sa panginoon sa giikan ni arauna na jebuseo. 

at si david ay umahon ayon sa sinabi ni gad, kung paanong iniutos nang panginoon. 

at tumanaw si arauna, at nakita ang hari, at ang kaniyang manga lingkod na nagsisilapit sa kaniya, at si 
arauna ay lumabas at nagpatirapa sa harap nang hari. 

at sinabi ni arauna: bakit ang aking panginoon na hari ay naparito sa kaniyang lingkod? at sinabi ni david, 
upang bilhin ang giikan sa iyo, na mapagtayuan nang isang dambana sa panginoon, upang ang salot ay 
magtigil sa bayan. 

at sinabi ni arauna kay david, kunin nang aking panginoon na hari, at ihandog kung ano ang inaakala 
niyang mabuti: narito, ang manga baka na panghandog na susunugin, at ang manga kagamitan sa giikan 
at ang manga pamatok nang manga baka na pang kahoy: 

panginoon mong diyos. 

at sinabi nang hari kay arauna, huwag, kundi katotohanang bibilhin ko sa iyo sa halaga: hindi nga ako 
maghahandog nang manga handog na susunugin sa panginoon kong diyos na hindi nagkahalaga sa akin 
nang anoman. sa gayo'y binili ni david ang giikan at ang manga baka nang limang pung siklong pilak. 

at nagtayo roon si david nang isang dambana sa panginoon, at naghandog nang manga handog na 
susunugin at nang manga handog tungkol sa kapayapaan. sa gayo'y nadalanginan ang panginoon dahil 
sa lupain, at ang salot ay tumigil sa israel. 

si david na hari nga ay matanda at totoong magulang na, at kanilang tinakpan siya nang manga kumot, 
nguni't siya'y hindi naiinitan. 

kaya't sinabi nang manga lingkod niya sa kaniya, ihanap ang aking panginoon na hari nang isang dalaga: 
at patayuin siya sa harap nang hari, at libangin niya siya: at mahiga siya sa iyong sinapupunan, upang ang 
aking panginoon na hari ay mainitan. 

sa gayo'y inihanap nila siya nang isang magandang dalaga sa lahat nang manga hangganan nang israel, at 
nasumpungan si abisag na sunamita, at dinala sa hari. 

at ang dalaga ay totoong maganda: at kaniyang nilibang ang hari at nagaalaga sa kaniya: nguni't hindi 
siya ginalaw nang hari. 

nang magkagayo'y nagmataas si adonia na anak ni haggith, na nagsabi, ako'y magiging hari: at siya'y 
naghanda nang manga karo at manga mangangabayo, at limang pung lalaking mananakbo sa unahan 
niya. 

at hindi siya kinasamaan nang loob nang kaniyang ama kailan man, na nagsabi, bakit ka gumawa nang 
ganyan? at siya'y totoong makisig na lalake rin naman, at siya'y ipinanganak na kasunod ni absalom. 

at siya'y nakipagsalitaan kay joab na anak ni sarvia, at sa saserdoteng kay abiathar: at pagsunod nila kay 
adonia ay nagsitulong sa kaniya. 

nguni't si sadoc na saserdote, at si benaia na anak ni joiada, at si nathan na propeta, at si semei, at si 
reihi, at ang manga makapangyarihang lalake na nauukol kay david, ay hindi kasama ni adonia. 

at nagpatay si adonia nang manga tupa, at manga baka at nang manga pinataba sa siping nang bato 
nang zoheleth, na nasa tabi nang enrogel: at kaniyang tinawag ang lahat niyang kapatid na manga anak 
nang hari, at ang lahat na lalake sa juda na manga lingkod nang hari. 

nguni't si nathan na propeta, at si benaia, at ang manga makapangyarihang lalake, at si salomon na 
kaniyang kapatid ay hindi niya tinawag. 

nang magkagayo'y nagsalita si nathan kay bath-sheba na ina ni salomon, na nagsasabi, hindi mo ba 
nabalitaan na naghahari si adonia na anak ni haggith, at hindi nalalaman ni david na ating panginoon? 
ngayon nga'y parito ka, isinasamo ko sa iyo, na bigyang payo kita, upang iyong mailigtas ang iyong 
sariling buhay, at ang buhay nang iyong anak na si salomon. 

ikaw ay yumaon, at pasukin mo ang haring si david, at sabihin mo sa kaniya, di ba, panginoon ko, 
isinumpa mo sa iyong lingkod, na iyong sinasabi, tunay na si salomon na iyong anak ay maghahari 
pagkamatay ko, at siya'y uupo sa aking luklukan? bakit nga maghahari si adonia? 

narito, samantalang nagsasalita ka pa roon sa hari, ay papasok naman ako na kasunod mo, at aking 
patototohanan ang iyong manga salita. 

at pinasok ni bath-sheba ang hari sa silid, at ang hari ay totoong matanda na, at si abisag na sunamita ay 
siyang nagaalaga sa hari. 

at si bath-sheba ay yumukod at nagbigay galang sa hari. at sinabi nang hari, anong ibig mo? 

at sinabi niya sa kaniya, panginoon ko, isinumpa mo ang panginoon mong diyos sa iyong lingkod, na 
sinasabi, tunay na si salomon na iyong anak ay maghahari pagkamatay ko, at siya'y uupo sa aking 
luklukan. 

at ngayo'y narito, si adonia ay naghahari, at ikaw, panginoon ko na hari, ay hindi mo nalalaman, 

at siya'y pumatay nang manga baka, at manga pinataba, at tupa na sagana, at tinawag ang lahat na anak 
nang hari, at si abiathar na saserdote, at si joab na puno nang hukbo: nguni't si salomon na iyong lingkod 
ay hindi niya tinawag. 

at ikaw, panginoon ko na hari, ang manga mata nang buong israel ay nasa iyo, upang iyong saysayin sa 
kanila kung sino ang uupo sa luklukan nang aking panginoon na hari pagkamatay niya. 

sa ibang paraa'y mangyayari, na pagka ang aking panginoon na hari ay natutulog na kasama nang 
kaniyang manga magulang, na ako at ang aking anak na si salomon ay mabibilang sa manga may sala. 

at, narito, samantalang siya'y nakikipagsalitaan pa sa hari, ay pumasok si nathan na propeta. 

at kaniyang isinaysay sa hari, na sinasabi, narito, si nathan na propeta. at nang siya'y dumating sa harap 
nang hari, siya'y yumukod nang kaniyang mukha sa lupa sa harap nang hari. 

at sinabi ni nathan, panginoon ko, oh hari, iyo bang sinabi, si adonia ay maghahari pagkamatay ko, at 
siya'y uupo sa aking luklukan? 

sapagka't siya'y lumusong nang araw na ito, at nagpatay nang manga baka, at manga pinataba, at manga 
tupa na sagana, at tinawag ang lahat na anak nang hari, at ang manga puno nang hukbo, at si abiathar 
na saserdote, at, narito, sila'y nagkakainan at nagiinuman sa harap niya at nagsisipagsabi, mabuhay ang 
haring si adonia. 

nguni't ako, akong iyong lingkod, at si sadoc na saserdote, at si benaia na anak ni joiada, at ang iyong 
lingkod na si salomon, hindi niya tinawag. 

ang bagay na ito baga ay ginawa nang aking panginoon na hari, at hindi mo ipinakilala sa iyong manga 
lingkod kung sino ang uupo sa luklukan nang aking panginoon na hari pagkamatay niya? 

nang magkagayo'y sumagot ang haring si david, at nagsabi, tawagin ninyo sa akin si bath-sheba. at siya'y 
pumasok sa harap nang hari, at tumayo sa harap nang hari. 

at sumumpa ang hari, at nagsabi, buhay ang panginoon, na tumubos nang aking kaluluwa sa lahat nang 
karalitaan, 

katotohanang kung paanong sumumpa ako sa iyo sa pangalan nang panginoon, na diyos nang israel, na 
sinasabi, tunay na si salomon na iyong anak ay maghahari pagkamatay ko, at siya'y uupo sa aking 
luklukan na kahalili ko, katotohanang gayon ang aking gagawin sa araw na ito. 

nang magkagayo'y iniyukod ni bath-sheba ang kaniyang mukha sa lupa, at nagbigay galang sa hari, at 
nagsabi, mabuhay ang aking panginoon na haring si david magpakailan man. 

at sinabi nang haring si david, tawagin ninyo sa akin si sadoc na saserdote, at si nathan na propeta, at si 
benaia na anak ni joiada. at sila'y pumasok sa harap nang hari. 

at sinabi nang hari sa kanila, ipagsama ninyo ang manga lingkod nang inyong panginoon, at pasakayin 
ninyo ang aking anak na si salomon sa aking sariling mula, at ilusong ninyo siya sa gihon. 

at pahiran siya nang langis doon ni sadoc na saserdote at ni nathan na propeta na maging hari sa israel: 
at kayo'y magsihihip nang pakakak, at magsipagsabi, mabuhay ang haring si salomon. 

kung magkagayo'y magsisiahon kayong kasunod niya, at siya'y paririto, at uupo sa aking luklukan: 
sapagka't siya'y magiging hari, na kahalili ko: at inihalal ko siyang maging prinsipe sa israel at sa juda. 

at si benaia na anak ni joiada ay sumagot sa hari, at nagsabi, siya nawa: ang panginoon, ang diyos nang 
aking panginoon na hari ay magsabi nawa nang ganyan din. 

kung paanong ang panginoon ay sumaaking panginoon na hari ay gayon suma kay salomon at gawin 
nawa ang kaniyang luklukang lalong dakila kay sa luklukan nang aking panginoong haring si david. 

sa gayo'y si sadoc na saserdote at si nathan na propeta, at si benaia na anak ni joiada, at ang manga 
ceretheo, at ang manga peletheo ay nagsibaba, at pinasakay si salomon sa mula nang haring si david, at 
dinala sa gihon. 

at kinuha ni sadoc na saserdote ang sisidlang sungay nang langis mula sa tolda, at pinahiran nang langis 
si salomon. at sila'y humihip nang pakakak, at ang buong bayan ay nagsabi, mabuhay ang haring si 
salomon. 

at ang buong bayan ay nagsiahong kasunod niya, at ang bayan ay humihip nang manga plauta, at 
nangagalak nang malaking pagkagalak, anopa't ang lupa ay umalingawngaw sa hugong nila. 

at narinig ni adonia at nang buong inanyayahan na nasa kaniya pagkatapos nilang makakain. at nang 
marinig ni joab ang tunog nang pakakak, ay kaniyang sinabi, anong dahil nitong hugong sa bayan na 
kaingay? 

samantalang siya'y nagsasalita pa, narito, si jonathan na anak ni abiathar na saserdote ay dumating at si 
adonia ay nagsabi, pumasok ka; sapagka't ikaw ay karapatdapat na tao, at nagdadala ka nang 
mabubuting balita. 

at si jonathan ay sumagot, at nagsabi kay adonia, katotohanang ginawang hari si salomon nang ating 
panginoong haring si david: 

at sinugo nang hari na kasama niya si sadoc na saserdote, at si nathan na propeta, at si benaia na anak ni 
Joiada, at ang manga ceretheo at ang manga peletheo at pinasakay nila siya sa mula nang hari: 

at siya'y pinapaging hari na pinahiran nang langis ni sadoc na saserdote at ni nathan na propeta sa gihon: 
at sila'y nagsiahong galak mula roon, na anopa't ang bayan ay umalingawngaw uli. ito ang hugong na 
iyong narinig. 

at si salomon naman ay nauupo sa luklukan nang kaharian. 

at bukod dito'y ang manga lingkod nang hari ay nagsiparoon upang purihin ang ating panginoong haring 
si david, na nagsisipagsabi, gawin nawa nang iyong diyos ang pangalan ni salomon na lalong maigi kay sa 
iyong pangalan, at gawin ang kaniyang luklukan na lalong dakila kay sa iyong luklukan, at ang hari ay 
yumukod sa kaniyang higaan. 

at ganito pa ang sinabi nang hari, purihin ang panginoon, ang diyos nang israel, na siyang nagbigay sa 
akin nang isa na makakaupo sa aking luklukan sa araw na ito, na nakita nang aking manga mata. 

at ang lahat na inanyayahan ni adonia ay nangatakot at nagsitindig, at yumaon bawa't isa sa kaniyang 
lakad. 

at natakot si adonia dahil kay salomon: at siya'y tumindig at yumaon, at pumigil sa manga anyong 
sungay nang dambana. 

at nasaysay kay salomon na sinasabi, narito, si adonia ay natatakot sa haring salomon: sapagka't, narito, 
siya'y pumigil sa manga anyong sungay nang dambana, na nagsasabi, isumpa nang haring salomon sa 
akin sa araw na ito, na hindi niya papatayin nang tabak ang kaniyang lingkod. 

at sinabi ni salomon, kung siya'y pakikilalang karapatdapat na tao, ay walang malalaglag na isang buhok 
sa kaniya sa lupa, nguni't kung kasamaan ang masumpungan sa kaniya siya'y mamamatay. 

sa gayo'y nagsugo ang haring salomon, at kanilang ibinaba siya mula sa dambana. at siya'y naparoon at 
nagbigay galang sa haring salomon, at sinabi ni salomon sa kaniya, umuwi ka sa iyong bahay. 

ang manga araw nga ni david na ikamamatay ay nalalapit, at kaniyang ibinilin kay salomon na kaniyang 
anak, na sinasabi, 

ako'y yumayaon nang lakad nang buong lupa: ikaw ay magpakalakas nga at magpakalalake, 

at iyong ingatan ang bilin nang panginoon mong diyos, na lumakad sa kaniyang manga daan, na ingatan 
ang kaniyang manga palatuntunan, ang kaniyang manga utos, at ang kaniyang manga kahatulan, at ang 
kaniyang manga patotoo, ayon sa nasusulat sa kautusan ni moises, upang ikaw ay guminhawa sa lahat 
nang iyong ginagawa, at saan ka man pumihit: 

upang papagtibayin nang panginoon ang kaniyang salita na kaniyang sinalita tungkol sa akin, na sinasabi, 
kung ang iyong manga anak ay magsisipagingat sa kanilang lakad, na lalakad sa harap ko sa katotohanan 
nang kanilang buong puso at nang kanilang buong kaluluwa, hindi ka kukulangin (sabi niya) nang lalake 
sa luklukan nang israel. 

bukod dito'y talastas mo naman ang ginawa ni joab na anak ni sarvia sa akin, sa makatuwid baga'y ang 
ginawa niya sa dalawang puno nang manga hukbo nang israel, kay abner na anak ni ner, at kay amasa na 
anak ni jether na kaniyang pinatay, at ibinubo sa kapayapaan ang dugo nang pakikidigma at nabubo ang 
dugo nang pakikidigma sa kaniyang bigkis na nasa kaniyang manga balakang, at sa loob nang kaniyang 
manga pangyapak na nasa kaniyang manga paa. 

gumawa ka nga nang ayon sa iyong karunungan, at huwag mong tulutang ang kaniyang uban sa ulo ay 
bumabang payapa sa sheol. 

nguni't pagpakitaan mo nang kagandahang loob ang manga anak ni barzillai na galaadita, at maging 
kabilang sa nagsisikain sa iyong dulang, sapagka't gayon sila nagsilapit sa akin nang ako'y tumakas kay 
absalom na iyong kapatid. 

at, narito, nasa iyo si semei na anak ni gera na benjamita, na taga bahurim, na siyang sumumpa sa akin 
nang mahigpit na sumpa nang araw na ako'y pumaroon sa mahanaim: nguni't nilusong niyang 
sinalubong ako sa jordan, at isinumpa ko sa kaniya ang panginoon, na sinasabi, hindi kita papatayin nang 
tabak. 

ngayon nga'y huwag mong ariing walang sala, sapagka't ikaw ay lalaking pantas: at iyong maaalaman 
ang dapat gawin sa kaniya, at iyong ilusong na may dugo ang kaniyang uban sa ulo sa sheol. 

at si david ay natulog na kasama nang kaniyang manga magulang, at nalibing sa bayan ni david. 

at ang manga araw na ipinaghari ni david sa israel ay apat na pung taon: pitong taong naghari siya sa 
hebron, at tatlong pu't tatlong taong naghari siya sa jerusalem. 

at si salomon ay naupo sa luklukan ni david na kaniyang ama: at ang kaniyang kaharian ay natatag na 
mainam. 

nang magkagayo'y si adonia na anak ni hagith ay naparoon kay bath-sheba na ina ni salomon. at 
kaniyang sinabi, naparirito ka bang payapa? at sinabi niya, payapa. 

kaniyang sinabi bukod dito: mayroon pa akong sasabihin sa iyo. at sinabi niya, sabihin mo. 

at kaniyang sinabi, talastas mo na ang kaharian ay naging akin, at itinitig nang buong israel ang kanilang 
mukha sa akin, upang ako'y maghari: gayon ma'y ang kaharian ay nagbago, at napasa aking kapatid: 
sapagka't kaniya sa ganang panginoon. 

at ngayo'y hihingi ako nang isang hiling sa iyo, huwag mo akong pahindian. at sinabi niya sa kaniya, 
sabihin mo. 

at kaniyang sinabi, isinasamo ko sa iyo na iyong salitain kay salomon na hari, (sapagka't hindi siya 
pahihindi sa iyo,) na ibigay niyang asawa sa akin si abisag na sunamita. 

at sinabi ni bath-sheba, mabuti: aking ipakikiusap ka sa hari. 

si bath-sheba nga'y naparoon sa haring salomon, upang ipakiusap sa kaniya si adonia. at tumindig ang 
hari na sinalubong siya, at yumukod siya sa kaniya, at umupo sa kaniyang luklukan, at nagpalagay nang 
luklukan para sa ina nang hari, at siya'y naupo sa kaniyang kanan. 

nang magkagayo'y sinabi niya, ako'y humihingi nang isang munting hiling sa iyo: huwag mo akong 
pahindian. at sinabi nang hari sa kaniya, hilingin mo, ina ko: sapagka't hindi kita pahihindian. 

at sinabi niya, ibigay mong asawa si abisag na sunamita sa iyong kapatid na kay adonia. 

at ang haring salomon ay sumagot, at nagsabi sa kaniyang ina, at bakit mo hinihiling si abisag na 
sunamita para kay adonia? hilingin mo para sa kaniya pati nang kaharian, sapagka't siya'y aking 
matandang kapatid, oo, para sa kaniya, at kay abiathar na saserdote, at kay joab na anak ni sarvia. 

nang magkagayo'y isinumpa nang haring salomon ang panginoon, na sinasabi, hatulan ako nang diyos, at 
lalo na kung si adonia ay hindi nagsalita nang salitang ito laban sa kaniyang sariling buhay. 

ngayon nga'y buhay ang panginoon, na nagtatag sa akin, at naglagay sa akin sa luklukan ni david na aking 
ama, at siyang gumawa sa akin nang isang bahay, gaya nang kaniyang ipinangako, tunay na si adonia ay 
papatayin sa araw na ito. 

at nagsugo ang haring salomon sa pamamagitan nang kamay ni benaia na anak ni joiada, at siyang 
dumaluhong sa kaniya, na anopa't siya'y namatay. 

at kay abiathar na saserdote ay sinabi nang hari, umuwi ka sa anathoth, sa iyong sariling manga bukid, 
sapagka't ikaw ay karapatdapat sa kamatayan: nguni't sa panahong ito'y hindi kita papatayin, sapagka't 
iyong dinala ang kaban nang panginoong diyos sa harap ni david na aking ama, at sapagka't ikaw ay 
napighati sa lahat nang kinapighatian nang aking ama. 

sa gayo'y inalis ni salomon si abiathar sa pagkasaserdote sa panginoon upang kaniyang tuparin ang salita 
nang panginoon, na kaniyang sinalita tungkol sa sangbahayan ni eli, sa silo. 

at ang manga balita ay dumating kay joab: sapagka't si joab ay umanib kay adonia, bagaman hindi siya 
umanib kay absalom. at si joab ay tumakas na napatungo sa tolda nang panginoon, at pumigil sa manga 
anyong sungay nang dambana. 

at nasaysay sa haring salomon, si joab ay tumakas na napatungo sa tolda nang panginoon, at, narito, 
siya'y nasa siping nang dambana. nang magkagayo'y sinugo niya si benaia na anak ni joiada, na sinasabi, 
ikaw ay yumaon, daluhungin mo siya. 

at si benaia ay naparoon sa tolda nang panginoon, at nagsabi sa kaniya, ganito ang sabi nang hari, 
lumabas ka. at kaniyang sinabi, hindi, kundi ako'y mamamatay rito, at dinala ni benaia sa hari ang salita 
uli, na sinasabi, ganito ang sinabi ni joab, at ganito ang isinagot sa akin. 

at sinabi nang hari sa kaniya, gawin kung paano ang sinabi niya, at daluhungin mo siya, at ilibing mo siya; 
upang iyong maalis ang dugo na ibinubo ni joab nang walang kadahilanan sa akin at sa sangbahayan 
nang aking ama. 

at ibabalik nang panginoon ang kaniyang dugo sa kaniyang sariling ulo, sapagka't siya'y dumaluhong sa 
dalawang lalake, na lalong matuwid, at maigi kay sa kaniya, at manga pinatay nang tabak, at hindi 
nalalaman nang aking amang si david, sa makatuwid baga'y si abner na anak ni ner, na puno nang hukbo 
nang israel, at si amasa na anak ni jether, na puno nang hukbo nang juda. 

sa gayo'y ang kanilang dugo ay mababalik sa ulo ni joab, at sa ulo nang kaniyang binhi magpakailan man: 
nguni't kay david, at sa kaniyang binhi, at sa kaniyang sangbahayan, sa kaniyang luklukan ay 
magkakaroon nang kapayapaan magpakailan man na mula sa panginoon. 

nang magkagayo'y sinampa ni benaia na anak ni joiada, at dinaluhong siya, at pinatay siya; at siya'y 
inilibing sa kaniyang sariling bahay sa ilang. 

at inilagay nang hari si benaia na anak ni joiada na kahalili niya sa hukbo: at si sadoc na saserdote ay 
inilagay nang hari na kahalili ni abiathar. 

at ang hari ay nagsugo at ipinatawag si semei, at sinabi sa kaniya, magtayo ka nang isang bahay sa 
jerusalem, at tumahan ka roon, at huwag kang pumaroon saan man na mula roon. 

sapagka't sa araw na ikaw ay lumabas, at tumawid sa batis nang cedron, talastasin mong mainam, na 
ikaw ay walang pagsalang mamamatay: ang iyong dugo ay sasa iyong sariling ulo. 

at sinabi ni semei sa hari, ang sabi ay mabuti: kung paanong sinabi nang aking panginoong hari, gayon 
gagawin nang iyong lingkod. at si semei ay tumahan sa jerusalem na malaon. 

at nangyari, sa katapusan nang tatlong taon, na dalawa sa manga alipin ni semei ay tumanan na 
pumaroon kay achis, na anak ni maacha, hari sa gath. at kanilang sinaysay kay semei, na sinasabi, narito, 
ang iyong manga alipin ay nasa gath. 

at tumindig si semei, at siniyahan ang kaniyang asno, at napasa gath kay achis, upang hanapin ang 
kaniyang manga alipin: at si semei ay yumaon at dinala ang kaniyang manga alipin mula sa gath. 

at nasaysay kay salomon na si semei ay naparoon sa gath mula sa jerusalem, at bumalik uli. 

at ang hari ay nagsugo at ipinatawag si semei, at nagsabi sa kaniya, di ba ipinasumpa ko sa iyo ang 
panginoon, at ipinatalastas kong totoo sa iyo, na aking sinasabi, talastasin mong tunay na sa araw na 

ikaw ay lumabas, at yumaon saan man, ay walang pagsalang mamamatay ka? at iyong sinabi sa akin. ang 
sabi na aking narinig ay mabuti. 

bakit nga hindi mo iningatan ang sumpa sa panginoon, at ang utos na aking ibinilin sa iyo? 

sinabi pa nang hari kay semei, iyong talastas ang buong kasamaan na nalalaman nang iyong puso, na 
iyong ginawa kay david na aking ama: kaya't ibabalik nang panginoon ang iyong kasamaan sa iyong 
sariling ulo. 

nguni't ang haring si salomon ay magiging mapalad, at ang luklukan ni david ay magiging matatag sa 
harap nang panginoon magpakailan man. 

sa gayo'y inutusan nang hari si benaia na anak ni joiada, at siya'y lumabas, at dumaluhong sa kaniya, na 
anopa't siya'y namatay. at ang kaharian ay matatag sa kamay ni salomon, 

at si salomon ay nakipagkamaganak kay faraon na hari sa egipto sa pag-aasawa niya sa anak na babae ni 
faraon, at dinala niya sa bayan ni david, hanggang sa kaniyang natapos itayo ang kaniyang sariling bahay, 
at ang bahay nang panginoon, at ang kuta nang jerusalem sa palibot. 

ang bayan ay naghahain lamang sa manga mataas na dako, sapagka't walang bahay na itinayo sa 
pangalan nang panginoon hanggang sa manga araw na yaon. 

at inibig ni salomon ang panginoon, na lumalakad sa manga palatuntunan ni david na kaniyang ama: 
siya'y naghahain lamang at nagsusunog nang kamangyan sa matataas na dako. 

at ang hari ay naparoon sa gabaon upang maghain doon, sapagka't yaon ang pinakamataas na dako; 
isang libong handog na susunugin ang inihandog ni salomon sa dambanang yaon. 

sa gabaon ay napakita ang panginoon kay salomon sa panaginip sa gabi: at sinabi nang diyos, hingin mo 
kung ano ang ibibigay ko sa iyo. 

at sinabi ni salomon, ikaw ay nagpakita sa iyong lingkod na aking amang kay david nang malaking 
kagandahang loob, ayon sa kaniyang inilakad sa harap mo sa katotohanan, at sa katuwiran, at sa 
katapatan nang puso sa iyo, at iyong iningatan sa kaniya itong dakilang kagandahang loob, na iyong 
binigyan siya nang isang anak na makauupo sa kaniyang luklukan, gaya sa araw na ito. 

at ngayon, oh panginoon kong diyos, iyong ginawang hari ang iyong lingkod na kahalili ni david na aking 
ama, at ako'y isang munting bata lamang, hindi ko nalalaman ang paglulumabas at pumasok. 

at ang iyong lingkod ay nasa gitna nang iyong bayan na iyong pinili, isang malaking bayan na hindi 
mabibilang o matuturingan dahil sa karamihan. 

bigyan mo nga ang iyong lingkod nang isang matalinong puso upang humatol sa iyong bayan, upang 
aking makilala ang mabuti at ang masama, sapagka't sino ang makahahatol dito sa iyong malaking 
bayan? 

at ang pangungusap ay nakalugod sa panginoon, na hiningi ni salomon ang bagay na ito. 

at sinabi nang diyos sa kaniya, sapagka't iyong hiningi ang bagay na ito, at hindi mo hiningi sa iyo ang 
mahabang buhay, o hiningi mo man sa iyo ang manga kayamanan, o hiningi mo man ang buhay nang 
iyong manga kaaway, kundi hiningi mo sa iyo'y katalinuhan upang kumilala nang kahatulan, 

narito, aking ginawa ayon sa iyong salita: narito, aking binigyan ka nang isang pantas at matalinong 
puso, na anopa't walang naging gaya mo na una sa iyo, o may babangon mang sinoman pagkamatay mo. 
at akin namang ibinigay sa iyo ang hindi mo hinihingi, ang kayamanan at gayon din ang karangalan, na 
anopa't walang magiging gaya mo sa manga hari, sa lahat nang iyong manga kaarawan. 

at kung ikaw ay lalakad sa aking manga daan, upang ingatan ang aking manga palatuntunan, at ang aking 
manga utos, gaya nang inilakad nang iyong amang si david, ay akin ngang palalaunin ang iyong manga 
kaarawan. 

at nagising si salomon, at narito, yao'y isang panaginip: at siya'y naparoon sa jerusalem, at tumayo sa 
harap nang kaban nang tipan nang panginoon, at naghandog nang manga handog na susunugin, at 
naghandog nang manga handog tungkol sa kapayapaan, at gumawa nang kasayahan sa lahat nang 
kaniyang manga lingkod. 

nang magkagayo'y naparoon sa hari ang dalawang babae na manga patutot, at nagsitayo sa harap niya. 

at sinabi nang isang babae, oh panginoon ko, ako at ang babaing ito ay tumatahan sa isang bahay, at 
ako'y nanganak nang isang batang lalake sa bahay na kasama ko siya. 

at nangyari, nang ikatlong araw pagkatapos na ako'y makapanganak, na ang babaing ito'y nanganak 
naman, at kami ay magkasama, walang iba sa amin sa bahay, liban sa kaming dalawa sa bahay. 

at ang anak nang babaing ito ay namatay sa kinagabihan: sapagka't kaniyang nahigan. 

at siya'y bumangon sa hating gabi, at kinuha niya ang anak kong lalake sa siping ko, samantalang ang 
iyong lingkod ay natutulog, at inihiga niya sa kaniyang sinapupunan, at inilagay ang kaniyang patay na 
anak sa aking sinapupunan. 

at nang ako'y bumangon sa kinaumagahan upang aking pasusuhin ang aking anak, narito, siya'y patay: 
nguni't nang aking kilalanin nang kinaumagahan, narito, hindi ang aking anak na aking ipinanganak. 

at sinabi nang isang babae, hindi, kundi ang buhay ay aking anak at ang patay ay iyong anak. at sinabi 
nang isa: hindi, kundi ang patay ay ang iyong anak, at ang buhay ay siyang aking anak. ganito sila 
nangagsalita sa harap nang hari. 

nang magkagayo'y sinabi nang hari, ang isa'y nagsasabi, ang aking anak ay ang buhay, at ang iyong anak 
ay ang patay: at ang isa'y nagsasabi, hindi, kundi ang iyong anak ay ang patay, at ang aking anak ay ang 
buhay. 

at sinabi nang hari, dalhan ninyo ako nang isang tabak. at sila'y nagdala nang isang tabak sa harap nang 
hari. 

at sinabi nang hari, hatiin nang dalawa ang buhay na bata, at ibigay ang kalahati sa isa at ang kalahati ay 
sa isa. 

nang magkagayo'y nagsalita ang babae na ina nang buhay na bata sa hari, sapagka't ang kaniyang 
pagmamahal ay nagniningas sa kaniyang anak, at sinabi niya, oh panginoon ko, ibigay mo sa kaniya ang 
buhay na bata, at sa anomang paraa'y huwag mong patayin. nguni't ang sabi nang isa, hindi magiging 
akin ni iyo man, hatiin siya. 

nang magkagayo'y sumagot ang hari at nagsabi, ibigay sa kaniya ang buhay na bata, at sa anomang 
paraa'y huwag patayin: siya ang ina niya. 

at nabalitaan nang buong israel ang kahatulan na inihatol nang hari; at sila'y nangatakot sa hari: 
sapagka't kanilang nakita na ang karunungan nang diyos ay nasa kaniya, upang gumawa nang kahatulan. 
at ang haring salomon, ay hari sa buong israel. 

at ito ang manga naging prinsipe na napasa kaniya: si azarias, na anak nang saserdoteng si sadoc. 

si elioreph at si ahia, na manga anak ni sisa, ay manga kalihim, si josaphat na anak ni ahilud, ay 
kasangguni, 

at si benaia, na anak ni joiada ay nangungulo sa hukbo, at si sadoc at si abiathar ay manga saserdote, 

at si azarias na anak ni nathan ay nangungulo sa manga pinuno; at si zabud na anak ni nathan ay 
pangulong tagapangasiwa, na kaibigan nang hari; 

at si ahisar ay katiwala sa kaniyang bahay, at si adoniram na anak ni abda ay nasa manga magpapabuwis. 
at si salomon ay may labing dalawang katiwala sa buong israel, na sila ang nag-iimbak nang pagkain ukol 
sa hari, at sa kaniyang sangbahayan: bawa't isa sa kanila'y nag-iimbak nang pagkain na isang buwan sa 
bawa't taon. 

at ito ang kanilang manga pangalan: si ben-hur sa lupaing maburol nang ephraim: 

si ben-dacer, sa maccas, at sa saalbim, at sa beth-semes, at sa elonbeth-hanan: 

si ben-hesed, sa aruboth (sa kaniya'y nauukol ang socho, at ang buong lupain nang ephet:) 

si ben-abinadab sa buong kataasan nang dor (na ang asawa'y si taphat na anak ni salomon:) 

si baana na anak ni ahilud sa taanach, at sa megiddo, at sa buong beth-san na nasa siping nang zaretan, 
sa ibaba nang jezreel, mula sa bethsan hanggang sa abel-mehola, na may layong hanggang sa dako roon 
nang jocmeam: 

si ben-geber, sa ramoth-galaad,: (sa kaniya nauukol ang manga bayan ni jair na anak ni manases, na nasa 
galaad: sa makatuwid baga'y sa kaniya nauukol ang lupain nang argob, na nasa basan, anim na pung 
malaking bayan na may manga kuta at manga halang na tanso:) 

si ahinadab, anak ni iddo sa mahanaim: 

si ahimaas, sa nephtali, (ito rin ang nagasawa kay basemath na anak na babae ni salomon.) 

si baana, na anak ni husai sa aser at sa alot. 

si josaphat, na anak ni pharua sa issachar: 

si semei, na anak ni ela sa benjamin: 

si geber, na anak ni uri sa lupain nang galaad, na lupain ni sehon na hari nang manga amorrheo, at ni og 
na hari sa basan; at siya lamang ang katiwala sa lupaing yaon. 

ang juda at ang israel ay marami, na gaya nang buhangin sa tabi nang dagat sa karamihan, na 
nagkakainan, at nagiinuman, at nagkakatuwa. 

at si salomon ay nagpupuno sa lahat nang kaharian na mula sa ilog hanggang sa lupain nang manga 
filisteo, at hanggang sa hangganan nang egipto: sila'y nagsipagdala nang manga kaloob, at 
nagsipaglingkod kay salomon lahat nang kaarawan nang kaniyang buhay. 


at ang pagkain ni salomon sa isang araw ay tatlong pung takal nang mainam na harina, at anim na pung 
takal na harina, 

sangpung matabang baka, at dalawang pung baka na mula sa pastulan, at isang daang tupa, bukod pa 
ang manga usang lalake at babae, at manga usang masungay, at manga pinatabang hayop na may 
pakpak. 

sapagka't sakop niya ang buong lupain nang dakong ito nang ilog, mula sa tiphsa hanggang sa gaza, sa 
lahat nang manga hari sa dakong ito nang ilog: at siya'y may kapayapaan sa lahat nang manga dako sa 
palibot niya. 

at ang juda at ang israel ay nagsitahang tiwasay, na bawa't tao'y sa ilalim nang kaniyang puno nang ubas 
at sa ilalim nang kaniyang puno nang igos, mula sa dan hanggang sa beer-seba, sa lahat nang kaarawan 
ni salomon. 

at mayroon si salomong apat na pung libong kabayo sa kaniyang manga silungan para sa kaniyang 
manga karo, at labing dalawang libong mangangabayo. 

at ipinag-imbak nang manga katiwalang yaon nang pagkain ang haring salomon, at ang lahat na 
naparoon sa dulang nang haring salomon, bawa't isa'y sa kaniyang buwan: walang nagkulang na 
anoman. 

sebada naman at dayami sa manga kabayo, at sa manga matuling kabayo ay nagsipagdala sila sa dakong 
kinaroroonan nang manga pinuno, bawa't isa'y ayon sa kaniyang katungkulan. 

at binigyan nang diyos si salomon nang karunungan, at di kawasang katalinuhan at kaluwagan nang 
puso, gaya nang buhanging nasa tabi nang dagat. 

at ang karunungan ni salomon ay mahigit kay sa karunungan nang lahat na anak nang silanganan, at kay 
sa buong karunungan nang egipto. 

sapagka't lalong pantas kay sa lahat nang manga tao; kay sa kay ethan na ezrahita, at kay eman, at kay 
calchol, at kay darda, na manga anak ni mahol: at ang kaniyang kabantugan ay lumipana sa lahat nang 
manga bansa sa palibot. 

at siya'y nagsalita nang tatlong libong kawikaan, at ang kaniyang manga awit ay isang libo at lima. 

at siya'y nagsalita nang tungkol sa manga punong kahoy, mula sa sedro na nasa libano hanggang sa 
isopo na sumisibol sa pader: siya'y nagsalita rin nang tungkol sa manga hayop, at sa manga ibon, at sa 
nagsisiusad at sa manga isda. 

at naparoon ang manga taong mula sa lahat na bayan, upang marinig ang karunungan ni salomon na 
mula sa lahat na hari sa lupa, na nakabalita nang kaniyang karunungan. 

at si hiram na hari sa tiro ay nagsugo nang kaniyang manga lingkod kay salomon, dahil sa kaniyang 
nabalitaan na siya'y kanilang pinahiran nang langis na maging hari na kahalili nang kaniyang ama, 
sapagka't si hiram ay naging laging maibigin kay david. 

at si salomon ay nagsugo kay hiram, na kaniyang sinasabi, 

talastas mo na kung paanong si david na aking ama ay hindi nakapagtayo nang bahay sa pangalan nang 
panginoon niyang diyos dahil sa manga pagdidigmaan sa palibot niya sa bawa't dako, hanggang sa 
inilagay sila nang panginoon sa ilalim nang manga talampakan nang kaniyang manga paa. 

nguni't ngayo'y binigyan ako nang panginoon kong diyos nang katiwasayan sa bawa't dako: wala kahit 
kaaway, o masamang pangyayari man. 

at, narito, ako'y tumalagang ipagtayo nang bahay ang pangalan nang panginoon kong diyos, gaya nang 
sinalita nang panginoon kay david na aking ama, na nagsasabi, ang iyong anak na aking iuupo sa iyong 
luklukan na kahalili mo, siya ang magtatayo nang bahay para sa aking pangalan. 

ngayon nga'y ipagutos mo na iputol nila ako nang manga puno nang sedro sa libano, at ang aking manga 
bataan ay makakasama nang iyong manga bataan: at aking bibigyan ka nang kaupahan sa iyong manga 
bataan ayon sa lahat na iyong sasabihin: sapagka't iyong talastas na wala sinoman sa amin na 
makapagdadaras nang manga kahoy nang gaya nang manga sidonio. 

at nangyari nang mabalitaan ni hiram ang manga salita ni salomon, na siya'y nagalak na mainam, at 
nagsabi, purihin ang panginoon sa araw na ito, na nagbigay kay david nang isang pantas na anak, sa 
malaking bayang ito. 

at si hiram ay nagsugo kay salomon, na nagsasabi, aking narinig ang pasugo na iyong ipinasugo sa akin: 
aking gagawin ang iyong buong nasa tungkol sa kahoy na sedro, at tungkol sa kahoy na abeto. 

ang aking manga bataan ay magsisipagbaba mula sa libano hanggang sa dagat: at aking gagawing manga 
balsa upang dumaan sa dagat hanggang sa dakong iyong pagtuturuan sa akin, at aking ipakakalag doon, 
at iyong tatanggapin: at iyong tutuparin ang aking nasa, sa pagbibigay nang pagkain sa aking 
sangbahayan. 

sa gayo'y binigyan ni hiram si salomon nang kahoy na sedro, at kahoy na abeto ayon sa kaniyang buong 
nasa. 

at binigyan ni salomon si hiram nang dalawang pung libong takal na trigo na pinaka pagkain nang 
kaniyang sangbahayan, at dalawang pung takal na taganas na langis: ganito binigyan ni salomon si hiram 
sa taon-taon. 

at binigyan nang panginoon si salomon nang karunungan, gaya nang kaniyang ipinangako sa kaniya, at 
may kapayapaan si hiram at si salomon; at silang dalawa'y gumawa nang kasunduan. 

at ang haring salomon ay humingi nang manga mang-aatag sa buong israel, at ang manga mang-aatag ay 
tatlong pung libong lalake. 

at kaniyang sinusugo sila sa libano na sangpu-sangpung libo bawa't buwan na halinhinan: isang buwan 
ay nasa libano, at dalawang buwan ay sa bahay: at si adoniram ay tagapamahala sa manga mang-aatag. 
at si salomon ay may pitong pung libong nagsisipagdala nang manga pasan at walong pung libong 
mangdadaras sa bundukin: 

bukod pa ang manga kapatas ni salomon na nasa gawain, na tatlong libo at tatlong daan, na nagpupuno 
sa manga taong nagsisigawa nang gawain. 

at ang hari ay nagutos, at nagsitibag sila nang malalaking bato, nang manga mahahalagang bato, upang 
ilagay ang tatagang-baon nang bahay na gumagamit nang manga batong tabas. 

at tinabas nang manga tagapagtayo ni salomon, at nang manga tagapagtayo ni hiram at nang manga 
gebalita, at inihanda ang manga kahoy, at ang manga bato upang itayo ang bahay. 

at nangyari nang ikaapat na raan at walong pung taon pagkatapos na ang manga anak ni israel ay 
nangakalabas sa lupain nang egipto, nang ikaapat na taon nang paghahari ni salomon sa israel, nang 
buwan nang ziph, na ikalawang buwan, na kaniyang pinasimulang itinayo ang bahay nang panginoon. 

at ang bahay na itinayo nang haring salomon ukol sa panginoon, ang haba niyao'y anim na pung siko, at 
ang luwang ay dalawang pung siko, at ang taas ay tatlong pung siko. 

at ang portiko sa harap nang templo nang bahay, may dalawang pung siko ang haba, ayon sa luwang 
nang bahay, at sangpung siko ang luwang niyaon sa harap nang bahay. 

at iginawa ang bahay nang manga dungawan na may silahia. 

at sa karatig nang pader nang bahay ay naglagay siya nang manga grado sa palibot, sa siping nang manga 
pader nang bahay sa palibot nang templo at gayon din sa sanggunian: at siya'y gumawa nang manga silid 
sa tagiliran sa palibot: 

ang kababababaan ay may limang siko ang luwang, at ang pangalawang grado ay may anim na siko ang 
luwang, at ang ikatlo ay may pitong siko ang luwang: sapagka't siya'y gumawa nang manga tungtungan 
sa labas nang bahay sa palibot, upang ang manga sikang ay huwag kumapit sa manga pader nang bahay. 
at ang bahay, nang ginagawa, ay ginawa na manga bato na inihanda sa tibagan nang bato: at wala kahit 
pamukpok o palakol man, o anomang kasangkapang bakal na narinig sa bahay, samantalang itinatayo. 
ang pintuan sa manga kababababaang silid sa tagiliran ay nasa dakong kanan nang bahay: at sa 
pamamagitan nang isang hagdanang sinuso ay nakapapanhik sa pangalawang grado, at mula sa 
pangalawang grado ay sa ikatlo. 

gayon itinayo niya ang bahay, at tinapos at binubungan ang bahay nang manga sikang at manga tabla 
nang sedro. 

at kaniyang ginawa ang manga grado na karatig nang buong bahay, na bawa't isa'y limang siko ang taas: 
at kumakapit sa bahay sa pamamagitan nang kahoy na sedro. 

at ang salita nang panginoon ay dumating kay salomon, na sinasabi, 

tungkol sa bahay na ito na iyong itinatayo, kung ikaw ay lalakad sa aking manga palatuntunan, at 
gagawin ang aking manga kahatulan, at iingatan ang lahat nang aking manga utos upang lakaran, ay akin 
ngang pagtitibayin ang aking salita sa iyo, na aking sinalita kay david na iyong ama. 

at ako'y tatahan sa gitna nang manga anak ni israel, at hindi ko pababayaan ang aking bayang israel. 
gayon itinayo ni salomon ang bahay, at tinapos. 

at kaniyang ginawa ang manga panig sa loob nang bahay na kahoy na sedro: mula sa lapag nang bahay 
hanggang sa manga panig nang kisame, na kaniyang binalot nang kahoy sa loob: at kaniyang tinakpan 
ang lapag nang bahay nang tabla na abeto. 

at siya'y gumawa nang isang silid na dalawang pung siko sa pinakaloob nang bahay, nang tabla na sedro 
mula sa lapag hanggang sa manga panig sa itaas: na kaniyang ginawa sa loob na ukol sa sanggunian, sa 
makatuwid baga'y ukol sa kabanalbanalang dako. 

at ang bahay, sa makatuwid baga'y ang templo sa harap nang sanggunian ay apat na pung siko ang haba. 
at may manga sedro sa loob nang bahay na inukitan nang kulukuti at manga bukang bulaklak: lahat ay 
sedro, walang batong makikita. 

at siya'y naghanda nang isang sanggunian sa gitna nang pinakaloob nang bahay, upang ilagay roon ang 
kaban nang tipan nang panginoon. 

at ang loob nang sanggunian ay may dalawang pung siko ang haba, at dalawang pung siko ang luwang, 
at dalawang pung siko ang taas: at binalot niya nang taganas na ginto: at binalot niya nang sedro ang 
dambana. 

sa gayo'y binalot ni salomon ang loob nang bahay nang taganas na ginto: at kaniyang kinanaan nang 
manga tanikalang ginto ang harapan nang sanggunian, at binalot nang ginto. 

at binalot nang ginto ang buong bahay, hanggang sa ang bahay ay nayari: gayon din ang buong dambana 
na nauukol sa sanggunian ay kaniyang binalot nang ginto. 

at sa sanggunian ay gumawa siya nang dalawang querubin na kahoy na olibo, na bawa't isa'y may 
sangpung siko ang taas. 

at limang siko ang isang pakpak nang querubin, at limang siko ang kabilang pakpak nang querubin: mula 
sa dulo nang isang pakpak hanggang sa dulo nang kabila ay sangpung siko. 

at ang isang querubin ay sangpung siko: ang dalawang querubin ay may isang sukat at isang anyo. 

ang taas nang isang querubin ay may sangpung siko, at gayon din ang isang querubin. 

at kaniyang inilagay ang manga querubin sa pinakaloob nang bahay: at ang manga pakpak nang manga 
querubin ay nangakabuka na anopa't ang pakpak nang isa ay dumadaiti sa isang panig, at ang pakpak 
nang ikalawang querubin ay dumadaiti sa kabilang panig, at ang kanilang manga kabilang pakpak ay 
nagkakadaiti sa gitna nang bahay. 

at kaniyang binalot nang ginto ang manga querubin. 

at kaniyang inukitan ang lahat na panig nang bahay sa palibot nang manga ukit na larawan nang manga 
querubin, at nang manga puno nang palma, at nang manga bukang bulaklak, sa loob at sa labas. 

at ang lapag nang bahay ay binalot niya nang ginto, sa loob at sa labas. 

at sa pasukan nang sanggunian, siya'y gumawa nang manga pintuan na kahoy na olibo: ang itaas nang 
pintuan at ang manga haligi niyaon ay ikalimang bahagi nang panig ang laki. 

sa gayo'y gumawa siya nang dalawang pinto na kahoy na olibo, at kaniyang inukitan nang manga ukit na 
manga querubin, at manga puno nang palma, at manga bukang bulaklak, at binalot niya nang ginto: at 
kaniyang ikinalat ang ginto sa manga querubin, at sa manga puno nang palma, 

sa gayo'y gumawa naman siya sa pasukan nang templo nang manga haligi nang pintuan na kahoy na 
olibo, sa ikaapat na bahagi nang panig, 

at dalawang pinto na kahoy na abeto, ang dalawang pohas nang isang pinto ay naititiklop, at ang 
dalawang pohas nang kabilang pinto ay naititiklop. 

at kaniyang pinagukitan nang manga querubin, at manga puno nang palma, at manga bukang bulaklak, 
at binalot niya nang ginto na kapit sa manga ukit na gawa. 

at kaniyang ginawa ang loob na looban, na tatlong hanay na batong tabas, at isang hanay na sikang na 
kahoy na sedro. 

nang ikaapat na taon, sa buwan nang ziph, inilagay ang manga tatagang-baon nang bahay nang 
panginoon. 

at nang ikalabing isang taon, sa buwan nang bull, na siyang ikawalong buwan ay nayari ang bahay sa 
lahat nang bahagi niyaon, at ayon sa buong anyo niyaon. na anopa't pitong taong ginawa. 

at itinayo ni salomon ang kaniyang sariling bahay na labing tatlong taon, at kaniyang nayari ang kaniyang 
buong bahay. 

sapagka't kaniyang itinayo ang bahay na kahoy sa gubat nang libano; ang haba'y isang daang siko, at ang 
luwang ay limang pung siko, at ang taas ay tatlong pung siko, sa apat na hanay na haliging sedro na may 
sikang na sedro sa ibabaw nang manga haligi. 

at binubungan nang sedro sa ibabaw nang apat na pu't limang sikang, na nasa ibabaw nang manga 
haligi: labing lima sa isang hanay. 

at may manga dungawan sa tatlong grado, at ang liwanag nang manga yaon ay nangagkakatapatan, sa 
tatlong grado. 

at ang lahat na pintuan at manga haligi ay pawang parisukat ang anyo: at ang manga liwanag ay 
nangagkakatapatan, sa tatlong grado. 

at siya'y gumawa nang portiko na may manga haligi: ang haba niyao'y limang pung siko, at ang luwang 
niyao'y tatlong pung siko, at may isang portiko na nasa harap nang manga yaon, at manga haligi at 
sikang ang nangasa harap nang manga yaon. 

at kaniyang ginawa ang portiko nang luklukan na kaniyang paghuhukuman, sa makatuwid baga'y ang 
portiko nang hukuman: at nababalot nang sedro sa lapag at lapag. 

at ang kaniyang bahay na tahanan, ibang looban sa loob nang portiko ay sa gayon ding gawa. kaniyang 
iginawa rin naman nang bahay ang anak na babae ni faraon (na naging asawa ni salomon) na hawig 
portikong ito. 

ang lahat na ito'y manga mahalagang bato, sa makatuwid baga'y manga batong tabas, ayon sa sukat, na 
nilagari nang manga lagari, sa labas at sa loob, mula sa manga tatagang-baon hanggang sa kataastaasan, 
at gayon sa labas hanggang sa malaking looban. 

at ang tatagang-baon ay manga mahalagang bato, sa makatuwid baga'y manga malaking bato, manga 
batong may sangpung siko, at manga batong may walong siko. 

at sa ibabaw ay may manga mahalagang bato, sa makatuwid baga'y manga batong tabas, ayon sa sukat, 
at kahoy na sedro. 

at ang malaking looban sa palibot ay may tatlong hanay nang batong tabas, at isang hanay na sikang na 
sedro, gaya nang pinakaloob na looban nang bahay nang panginoon, at nang portiko nang bahay. 

at nagsugo ang haring salomon, at ipinasundo si hiram sa tiro. 

siya'y anak nang isang babaing bao sa lipi ni nephtali, at ang kaniyang ama ay lalaking taga tiro, na 
manggagawa sa tanso: at siya'y puspos nang karunungan, at katalinuhan, at kabihasahan, upang 
gumawa nang lahat na gawain sa tanso. at siya'y naparoon sa haring salomon, at ginawa ang lahat 
niyang gawain. 

sapagka't kaniyang tinabas ang dalawang haligi na tanso, na may labing walong siko ang taas nang 
bawa't isa: at isang panukat na pisi na may labing dalawang siko ay maipalilibid sa bilog nang alinman sa 
bawa't isa. 

at siya'y gumawa nang dalawang kapitel na binubong tanso, upang ilagay sa manga dulo nang manga 
haligi: ang taas nang isang kapitel ay limang siko at ang taas nang kabilang kapitel ay limang siko. 

may manga yaring nilambat, at manga tirintas na yaring tinanikala, na ukol sa manga kapitel na nasa 
dulo nang manga haligi; pito sa isang kapitel, at pito sa kabilang kapitel. 

gayon ginawa niya ang manga haligi: at mayroong dalawang hanay sa palibot nang isang yaring lambat, 
upang takpan ang manga kapitel na nasa dulo nang manga haligi, at gayon ang ginawa niya sa kabilang 
kapitel. 

at ang manga kapitel na nasa dulo nang manga haligi sa portiko ay manga yaring lila, na apat na siko. 

at may manga kapitel naman sa dulo nang dalawang haligi, na malapit sa pinakatiyan na nasa siping 
nang yaring lambat: at ang manga granada ay dalawang daan, na nahahanay sa palibot sa ikalawang 
kapitel. 

at kaniyang itinayo ang manga haligi sa portiko nang templo: at kaniyang itinayo ang kanang haligi, at 
pinanganlang jachin: at kaniyang itinayo ang kaliwang haligi, at pinanganlang boaz. 

at sa dulo nang manga haligi ay may yaring lila: sa gayo'y ang gawain sa manga haligi ay nayari. 

at kaniyang ginawa ang binubong dagatdagatan na may sangpung siko mula sa labi't labi, na lubos na 
mabilog, at ang taas ay limang siko: at isang panukat na pisi na may tatlong pung siko ang maipalilibid sa 
palibot. 

at sa ilalim nang labi sa paligid ay may manga kulukuti sa palibot, na sangpu sa bawa't siko, na nakalibid 
sa dagatdagatan sa palibot: ang manga kulukuti ay dalawang hanay, na binubo nang bubuin ang 
binubong dagatdagatan. 

nakapatong ang dagatdagatan sa labing dalawang baka, ang tatlo'y nakaharap sa dakong hilagaan, ang 
tatlo'y nakaharap sa dakong kalunuran, ang tatlo'y nakaharap sa dakong timugan, at ang tatlo'y 
nakaharap sa dakong silanganan, at ang dagatdagatan ay napapatong sa manga yaon, at ang lahat na 
puwitan nang manga yaon ay nasa loob. 

at ang kapal nang dagatdagatan ay isang dangkal, at ang labi niyaon ay yaring gaya nang labi nang isang 
tasa, gaya nang bulaklak na lila: naglalaman nang dalawang libong bath. 

at siya'y gumawa nang sangpung patungang tanso: apat na siko ang haba nang bawa't isa at apat na siko 
ang luwang, at tatlong siko ang taas. 

at ang pagkayari nang manga patungan ay ganitong paraan: may manga gilid na takip sa pagitan nang 
manga sugpong: 

at sa manga gilid na takip na nasa pagitan nang manga sugpong ay may manga leon, manga baka, at 
manga querubin, at sa itaas nang manga sugpong ay may tungtungan sa ibabaw, at sa ibaba nang manga 
leon, at manga baka, ay may manga tirintas na nangagbitin. 

at bawa't patungan ay may apat na gulong na tanso, at manga ejeng tanso: at ang apat na paa niyao'y 
may manga lapatan: sa ilalim nang hugasan ay may manga lapatan na binubo, na may manga tirintas sa 
siping nang bawa't isa. 

at ang bunganga niyaong nasa loob nang kapitel, at ang taas ay may isang siko: at ang bunganga niyao'y 
mabilog ayon sa pagkayari nang tungtungan, na may isang siko't kalahati: at sa bunganga naman niyao'y 
may manga ukit, at ang manga gilid nang manga yaon ay parisukat, hindi mabilog. 

at ang apat na gulong ay nasa ibaba nang manga gilid; at ang manga eje nang manga gulong ay nasa 
patungan: at ang taas nang bawa't gulong ay isang siko at kalahati. 

at ang pagkagawa nang manga gulong ay gaya nang pagkagawa nang manga gulong nang karo: ang 
manga eje nang manga yaon, at ang manga ilanta nang manga yaon, at ang manga rayos nang manga 
yaon at ang manga boha niyaon ay pawang binubo. 

at may apat na lapatan sa apat na panulok nang bawa't patungan: ang manga lapatan ay kaputol nang 
patungan. 

at sa ibabaw nang patungan ay may isang nakababakod na mabilog na may kalahating siko ang taas: at 
sa ibabaw nang patunga'y nandoon ang manga panghawak, at ang manga gilid ay kaputol niyaon. 

at sa manga lamina nang manga panghawak niyaon at sa manga gilid niyaon, ay kaniyang inukitan nang 
manga querubin, manga leon, at manga puno nang palma ayon sa pagitan nang bawa't isa, na may 
manga tirintas sa palibot. 

ayon sa paraang ito ay kaniyang ginawa ang sangpung patungan: lahat nang yaon ay iisa ang pagkabubo, 
iisa ang sukat, at iisa ang anyo. 

at siya'y gumawa nang sangpung hugasang tanso: isang hugasan ay naglalaman nang apat na pung bath: 
at bawa't hugasan ay may apat na siko: at sa bawa't isa sa sangpung patungan ay isang hugasan. 

at kaniyang inilagay ang manga patungan, lima sa kanang tagiliran nang bahay, at lima sa kaliwang 
tagiliran nang bahay: at kaniyang inilagay ang dagatdagatan sa tagilirang kanan nang bahay sa dakong 
silanganan, na dakong timugan. 

at ginawa ni hiram ang manga hugasan, at ang manga pala, at ang manga mangkok. gayon tinapos gawin 
ni hiram ang lahat na gawa na kaniyang ginawa sa haring salomon, sa bahay nang panginoon: 

ang dalawang haligi, at ang dalawang kabilugan sa paligid nang manga kapitel na nasa dulo nang manga 
haligi: at ang dalawang yaring lambat na nakaligid sa dalawang kabilugan nang manga kapitel na nasa 
dulo nang manga haligi: 

at ang apat na raang granada sa dalawang yaring lambat, ang dalawang hanay na granada sa bawa't 
yaring lambat, upang makaligid sa dalawang kabilugan nang manga kapitel na nasa dulo nang manga 
haligi: 

at ang sangpung patungan, at ang sangpung hugasan sa ibabaw nang manga patungan, 

at ang isang dagatdagatan, at ang labing dalawang baka sa ilalim nang dagatdagatan, 

at ang manga palyok, at ang manga pala, at ang manga mangkok: sa makatuwid baga'y lahat nang 
kasangkapang ito na ginawa ni hiram sa haring salomon, sa bahay nang panginoon, ay pawang tansong 
binuli. 

sa kapatagan nang jordan binubo nang hari, sa malagkit na lupa na nasa pagitan nang succoth at nang 
sarthan. 

at lahat na kasangkapan ay hindi tinimbang ni salomon, sapagka't totoong napakarami: ang timbang 
nang tanso ay hindi makukuro. 

at ginawa ni salomon ang lahat na kasangkapan na nasa bahay nang panginoon: ang ginintong dambana, 
at ang dulang na gininto na kinaroroonan nang tinapay na handog, 

at ang manga kandelero na taganas na ginto na lima sa dakong kanan, at lima sa kaliwa sa harap nang 
sanggunian, at ang manga bulaklak, at ang manga ilawan, at manga pangipit na ginto, 

at ang manga saro, at ang manga panggupit nang micha, at ang manga mangkok, at ang manga 
panandok, at ang manga suuban, na taganas na ginto, at ang manga pihitang ginto maging ang sa manga 
pinto nang bahay sa loob, na kabanalbanalang dako, at ang sa manga pinto nang bahay, sa makatuwid 
baga'y nang templo. 

ganito nayari ang buong gawa nang haring salomon na ginawa sa bahay nang panginoon. at ipinasok ni 
salomon ang manga bagay na itinalaga ni david na kaniyang ama, ang pilak at ang ginto, at ang manga 
kasangkapan, at ipinasok sa manga silid nang kayamanan nang bahay nang panginoon. 

nang magkagayo'y pinisan ni salomon ang manga matanda nang israel at ang lahat na pangulo sa manga 
lipi, ang manga prinsipe sa manga sangbahayan nang manga magulang nang manga anak ni israel, sa 
haring salomon sa jerusalem, upang iahon ang kaban nang tipan nang panginoon mula sa bayan ni david 
na siyang sion. 

at ang lahat na lalake sa israel ay nagpisan kay haring salomon sa kapistahan, sa buwan nang ethanim, 
na siyang ikapitong buwan. 

at ang lahat na matanda sa israel ay naparoon, at binuhat nang manga saserdote ang kaban. 

at kanilang iniahon ang kaban nang panginoon, at ang tabernakulo nang kapisanan, at ang lahat na banal 
na kasangkapan na nasa tolda, iniahon nga ang manga ito nang manga saserdote at nang manga levita. 
at ang haring salomon at ang buong kapulungan nang israel na nangagpisan sa kaniya, ay manga kasama 
niya sa harap nang kaban, na naghahain nang manga tupa at manga baka, na di masasaysay o 
mabibilang man dahil sa karamihan. 

at ipinasok nang manga saserdote ang kaban nang tipan nang panginoon sa karoroonan, sa loob nang 
sanggunian nang bahay, sa kabanalbanalang dako, sa ilalim nang manga pakpak nang manga querubin. 
sapagka't nangakabuka ang manga pakpak nang manga querubin sa dako nang kaban, at ang manga 
querubin ay nagbibigay kanlong sa kaban at sa manga pingga niyaon sa ibabaw. 

at ang manga pingga ay nangapakahaba, na ang manga dulo nang manga pingga ay nakikita mula sa 
dakong banal sa harap nang sanggunian, nguni't hindi nangakikita sa labas: at nandoon hanggang sa 
araw na ito. 

walang anomang bagay sa kaban liban sa dalawang tapyas na bato na inilagay ni moises doon sa horeb, 
nang ang panginoon ay makipagtipan sa manga anak ni israel, nang sila'y lumabas sa lupain nang egipto. 
at nangyari, nang ang manga saserdote ay magsilabas sa dakong banal, na napuno nang ulap ang bahay 
nang panginoon. 

na anopa't ang manga saserdote ay hindi makatayo upang mangasiwa dahil sa ulap: sapagka't napuno 
nang kaluwalhatian nang panginoon ang bahay nang panginoon. 

nang magkagayo'y nagsalita si salomon, ang panginoo'y nagsabi na siya'y tatahan sa salimuot na 
kadiliman. 

tunay na ipinagtayo kita nang isang bahay na tahanan, nang isang dako upang iyong tahanan 
magpakailan man. 

at ipinihit nang hari ang kaniyang mukha, at binasbasan ang buong kapisanan nang israel: at ang buong 
kapisanan nang israel ay tumayo. 

at kaniyang sinabi, purihin ang panginoon, ang diyos nang israel, na nagsalita nang kaniyang bibig kay 
david na aking ama, at tinupad nang kaniyang kamay, na sinasabi, 

mula nang araw na aking ilabas ang aking bayang israel sa egipto, hindi ako pumili nang bayan sa lahat 
nang manga lipi nang israel upang magtayo nang bahay, upang ang aking pangalan ay dumoon, nguni't 
aking pinili si david upang maging pangulo sa aking bayang israel. 

nasa puso nga ni david na aking ama ang ipagtayo nang isang bahay ang pangalan nang panginoon, ang 
diyos nang israel. 

nguni't sinabi nang panginoon kay david na aking ama, sa paraang nasa iyong puso ang ipagtayo nang 
isang bahay ang aking pangalan, mabuti ang iyong ginawa na inakala mo sa iyong puso, 

gayon ma'y hindi mo itatayo ang bahay, kundi ang iyong anak na lalabas sa iyong manga balakang, 
siyang magtatayo nang bahay na ukol sa aking pangalan. 

at pinagtibay nang panginoon ang kaniyang salita na kaniyang sinalita: sapagka't ako'y bumangon na 
kahalili ni david na aking ama, at nakaupo sa luklukan nang israel, gaya nang ipinangako nang 
panginoon, at nagtayo ako nang bahay na ukol sa pangalan nang panginoon, nang diyos nang israel. 

at doo'y aking ipinaghanda nang isang dako ang kaban, na kinaroroonan nang tipan nang panginoon na 
kaniyang ginawa sa ating manga magulang, nang kaniyang ilabas sila sa lupain nang egipto. 

at si salomon ay tumayo sa harap nang dambana nang panginoon, sa harapan nang buong kapisanan 
nang israel, at iginawad ang kaniyang manga kamay sa dakong langit: 

at kaniyang sinabi, oh panginoong diyos nang israel, walang diyos na gaya mo, sa langit sa itaas, o sa 
lupa sa ibaba, na siyang nagiingat nang tipan at nang kaawaan sa iyong manga lingkod, na lumalakad sa 
harap mo nang kanilang buong puso. 

na siyang nagingat sa iyong lingkod na kay david na aking ama nang iyong ipinangako sa kaniya: oo, ikaw 
ay nagsalita nang iyong bibig, at ginanap mo nang iyong kamay, gaya sa araw na ito. 

ngayon nga, oh panginoon, na diyos nang israel, tuparin mo sa iyong lingkod na kay david na aking ama 
ang iyong ipinangako sa kaniya, na iyong sinasabi, hindi magkukulang sa iyo nang lalake sa aking 
paningin, na uupo sa luklukan nang israel, kung ang iyong manga anak lamang ay magsisipagingat nang 
kanilang lakad, na magsisilakad sa harap ko na gaya nang inilakad mo sa harap ko. 

ngayon nga, oh diyos nang israel, idinadalangin ko sa iyo na papangyarihin mo ang iyong salita na iyong 
sinalita sa iyong lingkod na kay david na aking ama. 

nguni't katotohanan bang tatahan ang diyos sa lupa? narito, sa langit at sa langit nang manga langit ay 
hindi ka magkasiya: gaano pa sa bahay na ito na aking itinayo! 

gayon ma'y iyong pakundanganan ang dalangin nang iyong lingkod at ang kaniyang pamanhik, oh 
panginoon kong diyos, na dinggin ang daing at dalangin na idinadalangin nang iyong lingkod sa harap mo 
sa araw na ito: 

na anopa't ang iyong manga mata ay idilat sa dako nang bahay na ito gabi at araw, sa dakong iyong 
sinabi, ang aking pangalan ay doroon, upang dinggin ang panalangin na idadalangin nang iyong lingkod 
sa dakong ito. 

at dinggin mo ang pamanhik nang iyong lingkod, at nang iyong bayang israel, pagka sila'y mananalangin 
sa dakong ito: oo, dinggin mo sa langit na iyong tahanang dako: at pagka iyong narinig patawarin mo. 
kung ang isang tao ay magkasala laban sa kaniyang kapuwa, at papanumpain siya upang siya'y 
sumumpa, at siya'y pumarito at manumpa sa harap nang iyong dambana sa bahay na ito: 

dinggin mo nga sa langit, at iyong gawin, at hatulan mo ang iyong manga lingkod, na iyong parusahan 
ang masama, upang iyong dalhin ang kaniyang lakad sa kaniyang sariling ulo: at ariing-ganap ang 
matuwid, upang bigyan siya nang ayon sa kaniyang katuwiran. 

pagka ang iyong bayang israel ay nasaktan sa harap nang kaaway, dahil sa sila'y nagkasala laban sa iyo; 
kung sila'y bumalik sa iyo, at ipahayag ang iyong pangalan, at dumalangin at pumanhik sa iyo sa bahay 
na ito: 

dinggin mo nga sa langit, at ipatawad mo ang sala nang iyong bayang israel, at dalhin mo sila uli sa 
lupain na iyong ibinigay sa kanilang manga magulang. 

pagka ang langit ay nasarhan, at walang ulan, dahil sa sila'y nagkasala laban sa iyo: kung sila'y 
dumalangin sa dakong ito, at ipahayag ang iyong pangalan, at talikdan ang kanilang kasalanan, pagka 
iyong pinighati sila: 

dinggin mo nga sa langit, at ipatawad mo ang sala nang iyong manga lingkod, at nang iyong bayang 
israel, pagka iyong tuturuan sila nang mabuting daan na kanilang dapat lakaran: at paulanan mo ang 
iyong lupain na iyong ibinigay sa iyong bayan na pinakamana. 

kung magkaroon nang kagutom sa lupain, kung magkaroon nang salot, kung magkaroon nang 
pagkakatuyot, o amag, balang o tipaklong, kung kulungin sila nang kanilang kaaway sa lupain nang 
kanilang manga bayan, anomang salot, anomang sakit na magkaroon, 

anomang dalangin at pamanhik na gawin nang sinomang tao, o nang iyong buong bayang israel, na 
makikilala nang bawa't tao ang salot sa kaniyang sariling puso, at iuunat ang kaniyang manga kamay sa 
dako nang bahay na ito: 

dinggin mo nga sa langit na iyong tahanang dako, at ikaw ay magpatawad at gumawa, at gumanti ka sa 
bawa't tao ayon sa lahat niyang manga lakad na ang puso ay iyong natataho, (sapagka't ikaw, ikaw 
lamang ang nakakataho nang manga puso nang lahat nang manga anak nang manga tao:) 

upang sila'y matakot sa iyo sa lahat nang kaarawan na kanilang ikabubuhay sa lupain na iyong ibinigay sa 
aming manga magulang. 

bukod dito'y tungkol sa taga ibang lupa, na hindi sa iyong bayang israel, pagka siya'y magbubuhat sa 
isang malayong lupain dahil sa iyong pangalan, 

(sapagka't kanilang mababalitaan ang iyong dakilang pangalan, at ang iyong makapangyarihang kamay, 
at ang iyong unat na bisig:) pagka siya'y paririto at dadalangin sa dako nang bahay na ito: 

dinggin mo nga sa langit na iyong tahanang dako, at gawin mo ang ayon sa lahat na idalangin sa iyo nang 
taga ibang lupa; upang makilala nang lahat nang manga bayan sa lupa ang iyong pangalan, upang 
matakot sa iyo, gaya nang iyong bayang israel, at upang kanilang makilala na ang bahay na ito na aking 
itinayo ay tinatawag sa pamamagitan nang iyong pangalan. 

kung ang iyong bayan ay lumabas sa pakikipagbaka laban sa kaniyang manga kaaway, saan mo man sila 
suguin, at manalangin sa panginoon sa dako nang bayan na iyong pinili, at sa dako nang bahay na aking 
itinayo na ukol sa iyong pangalan: 

dinggin mo nga sa langit ang kanilang dalangin at ang kanilang pamanhik, at alalayan mo ang kanilang 
usap. 

kung sila'y magkasala laban sa iyo, (sapagka't walang tao na di nagkakasala,) at ikaw ay magalit sa kanila, 
at ibigay mo sila sa kaaway, na anopa't sila'y dalhing bihag sa lupain nang kaaway sa malayo o sa 
malapit, 

gayon ma'y kung sila'y magbulay sa kanilang sarili sa lupain na pagdadalhang bihag sa kanila, at 
magbalik-loob, at mamanhik sa iyo sa lupaing pinagdalhan sa kanila na bihag, na magsabi, kami ay 
nagkasala, at kami ay gumawa nang kalikuan, kami ay gumawa nang kasamaan, 

kung sila'y bumalik sa iyo nang buong puso nila at nang buong kaluluwa nila sa lupain nang kanilang 
manga kaaway, na nagdala sa kanilang bihag, at manalangin sa iyo sa dako nang kanilang lupain, na 
iyong ibinigay sa kanilang manga magulang, na bayang pinili mo, at bahay na aking itinayo na ukol sa 
iyong pangalan: 

dinggin mo nga ang kanilang dalangin at ang kanilang pamanhik sa langit na iyong tahanang dako, at 
alalayan mo ang kanilang usap, 

at patawarin mo ang iyong bayan, na nagkasala laban sa iyo, at ang lahat nilang pagsalangsang na 
kanilang isinalangsang laban sa iyo, at mahabag ka sa kanila sa harap niyaong manga nagdalang bihag sa 
kanila, upang sila'y mahabag sa kanila: 

(sapagka't sila'y iyong bayan at iyong mana, na iyong inilabas sa egipto sa gitna nang hurnong bakal): 
upang ang iyong manga mata'y madilat sa dalangin nang iyong lingkod, at sa dalangin nang iyong bayang 
israel, upang iyong dinggin sila sa anomang panahong kanilang idaing sa iyo. 

sapagka't iyong inihiwalay sila sa gitna nang lahat nang manga bayan sa lupa upang maging iyong mana, 
gaya nang iyong sinalita sa pamamagitan ni moises na iyong lingkod nang iyong ilabas ang aming manga 
magulang sa egipto, oh panginoong diyos. 

at nangyari, na pagkatapos ni salomon na makapanalangin nitong lahat na dalangin at pamanhik sa 
panginoon, siya'y tumindig mula sa harap nang dambana nang panginoon, sa pagkaluhod nang kaniyang 
manga tuhod na ang kaniyang manga kamay ay nakagawad sa dakong langit. 


418 


at siya'y tumayo, at binasbasan ang buong kapisanan nang israel nang malakas na tinig, na sinasabi, 
purihin ang panginoon na nagbigay kapahingahan sa kaniyang bayang israel, ayon sa lahat na kaniyang 
ipinangako: walang nagkulang na isang salita sa lahat niyang mabuting pangako, na kaniyang ipinangako 
sa pamamagitan ni moises na kaniyang lingkod. 

sumaatin nawa ang panginoon nating diyos, kung paanong siya'y sumaating manga magulang: huwag 
niya tayong iwan o pabayaan man, 

upang kaniyang ihilig ang ating manga puso sa kaniya, upang magsilakad sa lahat nang kaniyang manga 
daan, at ingatan ang kaniyang manga utos, at ang kaniyang manga palatuntunan, at ang kaniyang manga 
kahatulan, na kaniyang iniutos sa ating manga magulang. 

at ang manga salitang ito na aking idinalangin sa harap nang panginoon ay malapit nawa sa panginoon 
nating diyos sa araw at gabi, na kaniyang alalayan ang usap nang kaniyang lingkod, at ang usap nang 
kaniyang bayang israel, ayon sa kailangan sa araw araw, 


upang maalaman nang lahat na bayan sa lupa, na ang panginoon ay siyang diyos: walang iba. 

kaya't maging sakdal nawa ang inyong puso sa panginoon nating diyos, na magsilakad sa kaniyang 
manga palatuntunan, at ingatan ang kaniyang manga utos, gaya sa araw na ito. 

at ang hari, at ang buong israel na kasama niya, ay naghandog nang hain sa harap nang panginoon. 

at naghandog si salomon nang haing manga handog tungkol sa kapayapaan nang kaniyang inihandog sa 
panginoon, na dalawang pu't dalawang libong baka, at isang daan at dalawang pung libong tupa. ganito 
itinalaga nang hari at nang lahat nang manga anak ni israel ang bahay nang panginoon. 

nang araw ding yaon ay pinapaging banal nang hari ang gitna nang looban na nasa harap nang bahay 
nang panginoon: sapagka't doon niya inihandog ang handog na susunugin, at ang handog na harina, at 
ang taba nang manga handog tungkol sa kapayapaan, sapagka't ang tansong dambana na nasa harap 
nang panginoon ay totoong maliit na hindi magkasya roon ang handog na susunugin, at ang handog na 
harina, at ang taba nang manga handog tungkol sa kapayapaan. 

sa gayo'y ipinagdiwang ni salomon ang kapistahan nang panahong yaon at ang buong israel na kasama 
niya, isang malaking kapisanan na mula sa pasukan sa hamath hanggang sa batis nang egipto sa harap 
nang panginoon nating diyos, na pitong araw, at pitong araw, sa makatuwid baga'y labing apat na araw. 
nang ikawalong araw, ay kaniyang pinapagpaalam ang bayan: at kanilang pinuri ang hari, at naparoon sa 
kanilang manga tolda na galak at may masayang puso dahil sa lahat na kabutihan na ipinakita nang 
panginoon kay david na kaniyang lingkod, at sa israel na kaniyang bayan. 

at nangyari, nang matapos ni salomon ang pagtatayo nang bahay nang panginoon, at nang bahay nang 
hari, at ang lahat na nasa ni salomon na kaniyang kinalulugurang gawin. 

na ang panginoo'y napakita kay salomon na ikalawa, gaya nang siya'y pakita sa kaniya sa gabaon. 

at sinabi nang panginoon sa kaniya, aking dininig ang iyong panalangin at ang iyong pamanhik na iyong 
ipinagbadya sa harap ko: aking pinapaging banal ang bahay na ito na iyong itinayo, upang ilagay ang 
aking pangalan doon magpakailan man, at ang aking manga mata at ang aking puso ay doroong palagi. 
at tungkol sa iyo, kung ikaw ay lalakad sa harap ko, gaya nang inilakad ni david, na iyong ama sa 
pagtatapat nang puso at sa katuwiran na gagawa ka nang ayon sa lahat nang aking iniutos sa iyo, at 
iingatan mo ang aking manga palatuntunan at ang aking manga kahatulan: 

ay akin ngang itatatag ang luklukan nang iyong kaharian sa israel magpakailan man, ayon sa aking 
ipinangako kay david na iyong ama, na sinasabi, hindi magkukulang sa iyo nang lalake sa luklukan nang 
israel. 

nguni't kung kayo ay magsisihiwalay sa pagsunod sa akin, kayo o ang inyong manga anak, at hindi 
ingatan ang aking manga utos, at ang aking manga palatuntunan, na aking inilagay sa harap ninyo, kundi 
kayo'y magsisiyaon at magsisipaglingkod sa ibang manga diyos, at magsisisamba sa kanila: 

aking ngang ihihiwalay ang israel sa lupain na aking ibinigay sa kanila, at ang bahay na ito na aking 
pinapaging banal sa aking pangalan, ay aking iwawaksi sa aking paningin: at ang israel ay magiging 

kawikaan at kakutyaan sa gitna nang lahat nang bayan: 


at bagaman ang bahay na ito ay totoong mataas, gayon ma'y ang bawa't magdaan sa kaniya ay 
magtataka at susutsot at kanilang sasabihin, bakit ginawa nang panginoon ang ganito sa lupaing ito, at 
sa bahay na ito? 

at sila'y magsisisagot, sapagka't kanilang pinabayaan ang panginoon nilang diyos na naglabas sa kanilang 
manga magulang sa lupain nang egipto, at nagsipanghawak sa ibang manga diyos, at sinamba nila, at 
pinaglingkuran nila: at kaya't pinarating nang panginoon sa kanila ang lahat na kasamaang ito. 

at nangyari sa katapusan nang dalawang pung taon, nang si salomon ay makapagtayo nang dalawang 
bahay, nang bahay nang panginoon at nang bahay nang hari, 

(si hiram nga na hari sa tiro ay nagpadala kay salomon nang manga kahoy na sedro, at manga kahoy na 
abeto, at nang ginto, ayon sa buo niyang nasa,) na binigyan nga nang haring salomon si hiram nang 
dalawang pung bayan sa lupain nang galilea. 

at lumabas si hiram sa tiro upang tingnan ang manga bayan na ibinigay ni salomon sa kaniya; at hindi 
niya kinalugdan. 

at kaniyang sinabi, anong manga bayan itong iyong ipinagbibigay sa akin, kapatid ko? at tinawag niya: 
lupain nang cabul, hanggang sa araw na ito. 

at nagpadala si hiram sa hari nang isang daan at dalawang pung talentong ginto. 

at ito ang kadahilanan nang atang na iniatang nang haring salomon, upang itayo ang bahay nang 
panginoon at ang kaniyang bahay, at ang millo at ang kuta sa jerusalem at ang hasor, at ang megiddo, at 
ang gezer. 

si faraong hari sa egipto ay umahon, at sinakop ang gezer, at sinunog nang apoy, at pinatay ang manga 
cananeo na nagsisitahan sa bayan, at ibinigay na pinakabahagi sa kaniyang anak na babae, na asawa ni 
salomon. 

at itinayo ni salomon ang gezer, at ang beth-horon sa ibaba, 

at ang baalath, at ang tamar sa ilang, sa lupain, 

at ang lahat na bayan na imbakan na tinatangkilik ni salomon, at ang manga bayan sa kaniyang manga 
karo, at ang manga bayan sa kaniyang manga mangangabayo, at yaong pinagnasaang pagtayuan ni 
salomon sa kalulugdan niya sa jerusalem, at sa libano, at sa lahat nang lupain na kaniyang sakop. 
tungkol sa lahat na tao na naiwan, sa manga amorrheo, manga hetheo, manga pherezeo, manga heveo, 
at manga jebuseo, na hindi sa manga anak ni israel: 

sa kanilang manga anak na naiwan pagkamatay nila sa lupain, na hindi nalipol na lubos nang manga anak 
ni israel, ay sa kanila nagtindig si salomon nang pulutong nang alipin, hanggang sa araw na ito. 

nguni't hinggil sa manga anak ni israel ay walang ginawang alipin si salomon; kundi sila'y manga lalaking 
mangdidigma, at kaniyang manga lingkod, at kaniyang manga prinsipe, at kaniyang manga punong 
kawal, at manga pinuno sa kaniyang manga karo, at sa kaniyang manga mangangabayo. 

ito ang manga punong kapatas na nangasa gawain ni salomon, limangdaan at limangpu, na 
nagsisipagpuno sa bayan na nagsisigawa sa gawain. 

nguni't ang anak na babae ni faraon ay umahon mula sa bayan ni david sa kaniyang bahay na itinayo ni 
salomon na ukol sa kaniya: saka itinayo niya ang millo. 

at makaitlo sa isang taon na naghahandog si salomon nang manga handog na susunugin at nang manga 
handog tungkol sa kapayapaan sa ibabaw nang dambana na kaniyang itinayo sa panginoon, na 
pinagsusunugan niya nang kamangyan sa harap nang panginoon. ganoon niya niyari ang bahay. 

at nagpagawa ang haring salomon nang manga sasakyang dagat sa ezion-geber na nasa siping nang 
elath, sa baybayin nang dagat na mapula, sa lupain nang edom. 

at sinugo ni hiram sa manga sasakyan ang kaniyang manga bataan, manga magdadagat na bihasa sa 
dagat, na kasama nang manga bataan ni salomon. 

at sila'y nagsiparoon sa ophir at nagsikuha mula roon nang ginto, na apat na raan at dalawang pung 
talento, at dinala sa haring salomon. 

at nang mabalitaan nang reina sa seba ang kabantugan ni salomon tungkol sa pangalan nang panginoon, 
ay naparoon siya upang subukin niya siya nang manga mahirap na tanong. 

at siya'y naparoon sa jerusalem na may maraming kaakbay, may manga kamelyo na may pasang manga 
espesia at totoong maraming ginto, at manga mahalagang bato: at nang siya'y dumating kay salomon ay 
kaniyang inihinga sa kaniya ang lahat na laman nang kaniyang dibdib. 

at isinaysay ni salomon sa kaniya ang lahat nang kaniyang manga tanong: walang bagay na lihim sa hari 
na hindi niya isinaysay sa kaniya. 

at nang makita nang reina sa seba ang buong karunungan ni salomon, at ang bahay na kaniyang itinayo, 
at ang pagkain sa kaniyang dulang, at ang pagkaayos nang kaniyang manga alila, at ang tayo nang 
kaniyang manga tagapangasiwa, at ang kanilang manga pananamit, at ang kaniyang manga tagahawak 
nang saro, at ang kaniyang sampahan na kaniyang sinasampahan sa bahay nang panginoon, ay nawalan 
siya nang diwa. 

at sinabi niya sa hari, tunay na balita ang aking narinig sa aking sariling lupain tungkol sa iyong manga 
gawa, at sa iyong karunungan. 

gayon may hindi ko pinaniwalaan ang manga salita hanggang sa ako'y dumating, at nakita nang aking 
manga mata: at, narito, ang kalahati ay hindi nasaysay sa akin: ang iyong karunungan at pagkaginhawa 
ay higit kay sa kabantugan na aking narinig. 

maginhawa ang iyong manga lalake, maginhawa ang iyong manga lingkod na ito, na nagsisitayong palagi 
sa harap mo, at nakakarinig nang iyong karunungan. 

purihin ang panginoon mong diyos, na nalulugod sa iyo, upang ilagay ka sa luklukan nang israel: 
sapagka't minamahal nang panginoon ang israel magpakailan man, kaya't ginawa ka niyang hari upang 
gumawa nang kahatulan at nang katuwiran. 

at siya'y nagbigay sa hari nang isang daan at dalawang pung talentong ginto, at manga espesia na 
totoong sagana, at manga mahalagang bato, kailan ma'y hindi nagkaroon nang gayong kasaganaan nang 
manga espesia, gaya nang manga ito na ibinigay nang reina sa seba sa haring salomon. 

at ang manga sasakyang dagat naman ni hiram na nagsipagdala nang ginto mula sa ophir, ay 
nagsipagdala nang saganang kahoy na almug at manga mahalagang bato mula sa ophir. 

at ginawa nang hari na manga haligi ang manga kahoy na almug sa bahay nang panginoon, at sa bahay 
nang hari, at ginawa ring manga alpa. at manga salterio sa manga mangaawit: kailan ma'y hindi 
dumating ang manga gayong kahoy na almug, o nakita man, hanggang sa araw na ito. 

at ang haring salomon ay nagbigay sa reina sa seba nang lahat niyang naibigan, at lahat niyang hiningi, 
bukod doon sa ibinigay ni salomon sa kaniya na kaloob-hari. sa gayo'y bumalik siya, at umuwi sa 
kaniyang sariling lupain, siya, at ang kaniyang manga lingkod. 

ang timbang nga nang ginto na dumating kay salomon sa isang taon ay anim na raan at anim na pu't 
anim na talentong ginto, 

bukod doon sa dinala nang manga naglalako, at sa kalakal nang manga mangangalakal, at sa lahat na 
hari nang halohalong bayan, at sa manga gobernador sa lupain. 

at ang haring salomon ay gumawa nang dalawang daang kalasag na pinukpok na ginto: anim na raang 
siklong ginto ang ginamit sa bawa't kalasag. 

at siya'y gumawa nang tatlong daang ibang kalasag na pinukpok na ginto: tatlong librang ginto ang 
ginamit sa bawa't kalasag: at ipinaglalagay nang hari sa bahay na kahoy sa gubat nang libano. 

bukod dito'y gumawa ang hari nang isang malaking luklukang garing, at binalot nang gintong 
pinakamainam. 

may anim na baytang sa luklukan, at ang pinakalangit nang luklukan ay mabilog sa likuran: at may manga 
pinakakamay sa bawa't tagiliran sa siping nang dako nang upuan, at dalawang leon ang nakatayo sa 
siping nang manga pinakakamay. 

at labing dalawang leon ang nakatayo roon sa isang dako at sa kabilang dako sa ibabaw nang anim na 
baytang: walang nagawang gayon sa alinmang kaharian. 

at ang lahat na sisidlang inuman nang haring salomon ay ginto, at ang lahat na sisidlan sa bahay na 
kahoy sa gubat nang libano ay taganas na ginto: walang pilak, hindi mahalaga ito sa manga kaarawan ni 
salomon. 

sapagka't ang hari ay mayroon sa dagat nang manga sasakyan na yari sa tharsis na kasama nang manga 
sasakyang dagat ni hiram: minsan sa bawa't tatlong taon ay nanggagaling ang manga sasakyang dagat na 
yari sa tharsis, na nagdadala nang ginto, at pilak, at garing, at manga unggoy, at manga pabo real. 

sa gayo'y ang haring salomon ay humigit sa lahat nang manga hari sa lupa sa kayamanan at sa 
karunungan. 

at hinanap nang buong lupa ang harapan ni salomon, upang makinig nang kaniyang karunungan, na 
inilagay nang diyos sa kaniyang puso. 

at sila'y nagsipagdala bawa't isa nang kanikaniyang kaloob, na manga sisidlang pilak, at manga sisidlang 
ginto, at damit, at sandata, at manga espesia, manga kabayo, at manga mula, na sanggayon taontaon. 
at pinisan ni salomon ang manga karo, at ang manga mangangabayo: at siya'y may isang libo't apat na 
raang karo, at labing dalawang libong mangangabayo, na kaniyang inilagay sa manga bayan nang manga 
karo, at kasama nang hari sa jerusalem. 

at ginawa nang hari na maging gaya nang manga bato ang pilak sa jerusalem, at ang manga sedro, ay 
ginawa niyang maging gaya nang manga puno nang sikomoro na nasa mababang lupa dahil sa 
kasaganaan. 

at ang manga kabayo na tinatangkilik ni salomon ay inilabas sa egipto: at ang manga mangangalakal 
nang hari ay nagsitanggap nang kawan nang manga yaon, bawa't kawan ay sa halaga. 

at kanilang isinasampa at inilalabas sa egipto ang isang karo sa halagang anim na raang siklong pilak, at 
ang isang kabayo, ay sa isang daan at limangpu: at gayon sa lahat nang manga hari sa manga hetheo, at 
sa manga hari sa siria ay kanilang inilabas sa pamamagitan nila. 

ang haring salomon nga ay sumisinta sa maraming babaing taga ibang lupa na pati sa anak ni faraon, 
manga babaing moabita, ammonita, idumea, sidonia, at hethea: 

sa manga bansa na sinabi nang panginoon sa manga anak ni israel: kayo'y huwag makikihalo sa kanila o 
sila man ay makikihalo sa inyo: sapagka't walang pagsalang kanilang ililigaw ang inyong puso sa 
pagsunod sa kanilang manga diyos: nasabid si salomon sa manga ito sa pagsinta. 

at siya'y nagkaroon nang pitong daang asawa, na manga prinsesa, at tatlong daang babae: at iniligaw 
nang kaniyang manga asawa ang kaniyang puso. 

sapagka't nangyari, nang si salomon ay matanda na, iniligaw nang kaniyang manga asawa ang kaniyang 
puso sa ibang manga diyos: at ang kaniyang puso ay hindi naging sakdal sa panginoon niyang diyos, na 
gaya nang puso ni david na kaniyang ama. 

sapagka't si salomon ay sumunod kay astaroth, diyosa nang manga sidonio, at kay milcom, na 
karumaldumal nang manga ammonita. 

at gumawa si salomon nang masama sa paningin nang panginoon, at hindi sumunod na lubos sa 
panginoon, na gaya nang ginawa ni david na kaniyang ama. 

nang magkagayo'y ipinagtayo ni salomon nang mataas na dako si chemos na karumaldumal nang moab, 
sa bundok na nasa tapat nang jerusalem, at si moloch na kasuklamsuklam nang manga anak ni ammon. 
at gayon ang ginawa niya sa lahat niyang asawang manga taga ibang lupa, na nagsunog nang manga 
kamangyan at naghain sa kanikanilang manga diyos. 

at ang panginoo'y nagalit kay salomon, dahil sa ang kaniyang puso ay humiwalay sa panginoon, sa diyos 
nang israel, na napakita sa kaniyang makalawa, 

at siyang nagutos sa kaniya tungkol sa bagay na ito, na siya'y huwag sumunod sa ibang manga diyos, 
nguni't hindi niya iningatan ang iniutos nang panginoon. 

kaya't sinabi nang panginoon kay salomon, yamang ito'y nagawa mo, at hindi mo iningatan ang aking 
tipan, at ang aking manga palatuntunan na aking iniutos sa iyo, walang pagsalang aking aagawin ang 
kaharian sa iyo, at aking ibibigay sa iyong lingkod. 

gayon ma'y sa iyong manga kaarawan ay hindi ko gagawin alangalang kay david na iyong ama: kundi sa 
kamay nang iyong anak aking aagawin. 

gayon ma'y hindi ko aagawin ang buong kaharian, kundi ibibigay ko ang isang lipi sa iyong anak 
alangalang kay david na aking lingkod, at alangalang sa jerusalem na aking pinili. 

at ipinagbangon nang panginoon, si salomon, nang isang kaaway na si adad na idumeo: siya'y sa lahi 
nang hari sa edom. 

sapagka't nangyari, nang si david ay nasa edom, at si joab na puno nang hukbo ay umahon upang ilibing 
ang manga patay, at masaktan ang lahat na lalake sa edom; 

(sapagka't si joab at ang buong israel ay natira roong anim na buwan, hanggang sa kaniyang naihiwalay 
ang lahat na lalake sa edom,) 

na si adad ay tumakas, siya at ang ilan sa manga idumeo na kasama niya na manga bataan nang 
kaniyang ama, upang pumasok sa egipto, na si adad noo'y munting bata pa. 

at sila'y nagsitindig sa madian, at naparoon sa paran, at sila'y nagsipagsama nang manga lalake sa paran, 
at sila'y nagsiparoon sa egipto, kay faraon na hari sa egipto, na siyang nagbigay sa kaniya nang bahay, at 
naghanda sa kaniya nang pagkain, at nagbigay sa kaniya nang lupa. 

at si adad ay nakasumpong nang malaking biyaya sa paningin ni faraon, na anopa't kaniyang ibinigay na 
asawa sa kaniya ang kapatid nang kaniyang sariling asawa, ang kapatid ni thaphenes na reina. 

at ipinanganak nang kapatid ni thaphenes sa kaniya si genubath, na anak na lalake niya, na inihiwalay sa 
suso ni thaphenes sa bahay ni faraon: at si genubath ay nasa bahay ni faraon sa kasamahan nang manga 
anak ni faraon. 

at nang mabalitaan ni adad sa egipto na si david ay natulog na kasama nang kaniyang manga magulang, 
at si joab na puno nang hukbo ay namatay, sinabi ni adad kay faraon, payaunin mo ako, upang ako'y 
makauwi sa aking sariling lupain. 

sinabi nga ni faraon sa kaniya, datapuwa't anong ipinagkukulang mo sa akin, na, narito, ikaw ay 
nagsisikap na umuwi sa iyong sariling lupain? at siya'y sumagot: wala: gayon ma'y isinasamo ko sa iyo na 
payaunin mo ako sa anomang paraan. 

at ipinagbangon nang diyos si salomon nang ibang kaaway, na si rezon na anak ni eliada, na tumakas sa 
kaniyang panginoong kay adadezer na hari sa soba: 

at siya'y nagpisan nang manga lalake, at naging puno sa isang hukbo, nang patayin ni david ang manga 
taga soba, at sila'y nagsiparoon sa damasco, at tumahan doon, at naghari sa damasco. 

at siya'y naging kaaway nang israel sa lahat nang kaarawan ni salomon, bukod pa sa ligalig na ginawa ni 
adad: at kaniyang kinapootan ang israel, at naghari sa siria. 

at si jeroboam na anak ni nabat, na ephrateo sa sereda, na lingkod ni salomon, na ang pangalan nang ina 
ay serva, na baong babae, ay nagtaas din nang kaniyang kamay laban sa hari. 

at ito ang kadahilanan nang kaniyang pagtataas nang kaniyang kamay laban sa hari: itinayo ni salomon 
ang millo at hinusay ang sira nang bayan ni david na kaniyang ama. 

at ang lalaking si jeroboam ay makapangyarihang lalake na matapang: at nakita ni salomon ang binata 
na masipag, at kaniyang ipinagkatiwala sa kaniya ang lahat na gawain nang sangbahayan ni jose. 

at nangyari, nang panahong yaon, nang si jeroboam ay lumabas sa jerusalem, na nasalubong siya sa 
daan nang propeta ahias na silonita, si ahias nga ay may suot na bagong kasuutan, at silang dalawa ay 
nag-iisa sa parang. 

at tinangnan ni ahias ang bagong kasuutan na nakasuot sa kaniya, at hinapak nang labing dalawang 
putol. 

at kaniyang sinabi kay jeroboam, kunin mo sa iyo ang sangpung putol: sapagka't ganito ang sabi nang 
panginoon, nang diyos nang israel, narito, aking aagawin ang kaharian sa kamay ni salomon, at ibibigay 
ko ang sangpung lipi sa iyo: 

(nguni't mapapasa kaniya ang isang lipi dahil sa aking lingkod na si david, at dahil sa jerusalem, na bayan 
na aking pinili sa lahat nang manga lipi nang israel:) 

sapagka't kanilang pinabayaan ako, at sinamba si astaroth na diyosa nang manga sidonio, si chemos na 
diyos nang moab, at si milcom na diyos nang manga anak ni ammon, at sila'y hindi nagsilakad sa aking 
manga daan upang gawin ang matuwid sa aking paningin, at upang ingatan ang aking manga 
palatuntunan at ang aking manga kahatulan, na gaya nang ginawa ni david na kaniyang ama. 

gayon ma'y hindi ko kukunin ang buong kaharian sa kaniyang kamay: kundi aking gagawin siyang 
prinsipe sa lahat nang kaarawan nang kaniyang buhay, dahil kay david na aking lingkod na aking pinili, 
sapagka't kaniyang iningatan ang aking manga utos, at ang aking manga palatuntunan: 

kundi aking kukunin ang kaharian sa kamay nang kaniyang anak, at ibibigay ko sa iyo, sa makatuwid 
baga'y ang sangpung lipi. 

at sa kaniyang anak, ay ibibigay ko ang isang lipi upang si david na aking lingkod ay magkaroon nang 
ilawan magpakailan man sa harap ko sa jerusalem, na bayang aking pinili upang ilagay ang aking 
pangalan doon. 

at kukunin kita, at ikaw ay maghahari ayon sa buong ninanasa nang iyong kaluluwa, at magiging hari ka 
sa israel. 

at mangyayari, kung iyong didinggin ang lahat na aking iniuutos sa iyo, at lalakad sa aking manga daan, 
at gagawin ang matuwid sa aking paningin, upang tuparin ang aking manga palatuntunan, at ang aking 
manga utos, gaya nang ginawa ni david na aking lingkod, na ako'y sasa iyo, at ipagtatayo kita nang isang 
tiwasay na sangbahayan, gaya nang aking itinayo kay david, at ibibigay ko sa iyo ang israel. 

at dahil dito'y aking pipighatiin ang binhi ni david, nguni't hindi magpakailan man. 

pinagsikapan nga ni salomon na patayin si jeroboam: nguni't si jeroboam ay tumindig, at tumakas na 
napasa egipto, kay sisac, na hari sa egipto, at dumoon sa egipto hanggang sa pagkamatay ni salomon. 
ang iba nga sa manga gawa ni salomon, at ang lahat na kaniyang ginawa, at ang kaniyang karunungan, 
hindi ba nasusulat sa aklat nang manga gawa ni salomon? 

at ang panahon na ipinaghari ni salomon sa jerusalem sa buong israel ay apat na pung taon. 

at natulog si salomon na kasama nang kaniyang manga magulang, at nalibing sa bayan ni david na 
kaniyang ama: at si roboam, na kaniyang anak ay naghari na kahalili niya, 

at si roboam ay naparoon sa sichem: sapagka't ang buong israel ay naparoon sa sichem upang gawin 
siyang hari. 

at nangyari, nang mabalitaan ni jeroboam na anak ni nabat (sapagka't siya'y nasa egipto pa, na doon 
siya'y tumakas mula sa harapan nang haring salomon, at tumahan sa egipto, 

at sila'y nagsugo at ipinatawag nila siya,) si jeroboam nga at ang buong kapisanan nang israel ay 
nagsiparoon, at nagsipagsalita kay roboam, na sinasabi, 

pinabigat nang iyong ama ang atang sa amin: ngayon nga'y pagaanin mo ang mabigat na paglilingkod sa 
iyong ama, at ang mabigat niyang atang na iniatang niya sa amin, at kami ay maglilingkod sa iyo. 

at sinabi niya sa kanila, kayo'y magsiyaon pang tatlong araw, saka magsibalik kayo sa akin. at ang bayan 
ay yumaon. 

at ang haring roboam ay kumuhang payo sa manga matanda na nagsitayo sa harap ni salomon na 
kaniyang ama samantalang nabubuhay pa, na sinasabi, anong payo ang ibinibigay ninyo sa akin, upang 
magbalik nang sagot sa bayang ito? 

at nagsipagsalita sa kaniya, na nagsipagsabi, kung ikaw ay magiging lingkod sa bayang ito sa araw na ito, 
at maglilingkod sa kanila, at sasagot sa kanila, at magsasalita nang mabuting manga salita sa kanila, ay 
iyo ngang magiging lingkod sila magpakailan man. 

nguni't tinalikdan niya ang payo nang manga matanda na kanilang ibinigay sa kaniya, at kumuhang payo 
sa manga binata na nagsilaking kasabay niya, na nagsitayo sa harap niya. 

at sinabi niya sa kanila, anong payo ang ibinibigay ninyo, upang maibalik nating sagot sa bayang ito, na 
nagsalita sa akin, na nagsasabi, pagaanin mo ang atang na iniatang nang iyong ama sa amin? 

at ang manga binata na nagsilaking kasabay niya ay nagsipagsalita sa kaniya, na nagsisipagsabi, ganito 
ang iyong sasabihin sa bayang ito na nagsalita sa iyo, na nagsasabi, pinabigat nang iyong ama ang atang 
sa amin, nguni't pagaanin mo sa amin, ganito ang iyong sasalitain sa kanila, ang aking kalingkingan ay 
makapal kay sa manga balakang nang aking ama. 

at yaman ngang inatangan kayo nang aking ama nang mabigat na atang, ay aking dadagdagan pa ang 
atang sa inyo: pinarusahan kayo nang aking ama nang manga panghagupit: nguni't parurusahan ko kayo 
nang manga tila alakdan. 

sa gayo'y naparoon si jeroboam at ang buong bayan kay roboam sa ikatlong araw, gaya nang iniutos 
nang hari, na sinasabi, magsibalik kayo sa akin sa ikatlong araw. 

at ang hari ay sumagot sa bayan na may katigasan, at tinalikdan ang payo na ibinigay sa kaniya nang 
manga matanda, 

at nagsalita sa kanila ayon sa payo nang manga binata, na nagsasabi, pinabigat nang aking ama ang 
atang sa inyo, nguni't dadagdagan ko pa ang atang sa inyo: pinarusahan kayo nang aking ama nang 
manga panghagupit, nguni't parurusahan ko kayo nang manga tila alakdan. 

sa gayo'y hindi dininig nang hari ang bayan, sapagka't bagay na buhat sa panginoon upang kaniyang 
itatag ang kaniyang salita, na sinalita nang panginoon sa pamamagitan nang kamay ni ahias na silonita 
kay jeroboam na anak ni nabat. 

at nang makita nang buong israel na hindi sila dininig nang hari, ay sumagot ang bayan sa hari, na 
nagsasabi, anong bahagi mayroon kami kay david? at wala man kaming mana sa anak ni isai: sa iyong 
manga tolda, oh israel: ngayon ikaw ang bahala nang iyong sariling sangbahayan, david. sa gayo'y 
yumaon ang israel sa kanikaniyang tolda. 

nguni't tungkol sa manga anak ni israel na nagsitahan sa manga bayan nang juda, ay pinagharian sila ni 
roboam. 

nang magkagayo'y sinugo nang haring roboam si adoram na nasa pagpapaatag, at binato nang buong 
israel siya nang manga bato, na anopa't siya'y namatay. at nagmadali ang haring roboam na sumakay sa 
kaniyang karo, upang tumakas sa jerusalem. 

gayon nanghimagsik ang israel laban sa sangbahayan ni david, hanggang sa araw na ito. 

at nangyari, nang mabalitaan nang buong israel na si jeroboam ay bumalik, na sila'y nagsugo at 
ipinatawag siya sa kapisanan, at ginawa siyang hari sa buong israel: walang sumunod sa sangbahayan ni 
david, kundi ang lipi ni juda lamang. 

at nang dumating si roboam sa jerusalem, kaniyang pinisan ang buong sangbahayan nang juda, at ang 
lipi ni benjamin, na isang daan at walong pung libo na piling lalake, na manga mangdidigma, upang 
magsilaban sa sangbahayan nang israel, upang ibalik ang kaharian kay roboam na anak ni salomon. 
nguni't ang salita nang diyos ay dumating kay semeias na lalake nang diyos, na nagsasabi, 

salitain mo kay roboam na anak ni salomon, na hari sa juda, at sa buong sangbahayan nang juda, at nang 
benjamin, at sa nalabi sa bayan, na sabihin, 

ganito ang sabi nang panginoon, kayo'y huwag magsisiahon o magsisilaban sa inyong manga kapatid na 
manga anak ni israel: bumalik ang bawa't isa sa kaniyang bahay: sapagka't ang bagay na ito ay mula sa 
akin. sa gayo'y kanilang dininig ang salita nang panginoon, at sila'y nagsibalik at nagsiyaon, ayon sa salita 
nang panginoon. 

nang magkagayo'y itinayo ni jeroboam ang sichem sa lupaing maburol nang ephraim, at tumahan doon, 
at siya'y umalis mula roon, at itinayo ang penuel. 

at sinabi ni jeroboam sa kaniyang sarili, ngayo'y mababalik ang kaharian sa sangbahayan ni david: 

kung ang bayang ito ay umahon upang maghandog nang manga hain sa bahay nang panginoon sa 
jerusalem, ang puso nga nang bayang ito'y mababalik sa kanilang panginoon, sa makatuwid baga'y kay 
roboam na hari sa juda, at ako'y papatayin nila, at mababalik kay roboam na hari sa juda. 

kaya't ang hari ay kumuhang payo, at gumawa nang dalawang guyang ginto: at sinabi niya sa kanila, 
mahirap sa inyo na magsiahon sa jerusalem: tingnan mo ang iyong manga diyos, oh israel, na iniahon ka 
mula sa lupain nang egipto. 

at inilagay niya ang isa sa bethel, at ang isa'y inilagay sa dan. 

at ang bagay na ito ay naging kasalanan: sapagka't ang bayan ay umahon upang sumamba sa harap nang 
isa, hanggang sa dan. 

at siya'y gumawa nang manga bahay sa manga mataas na dako, at naghalal nang manga saserdote sa 
buong bayan, na hindi sa manga anak ni levi. 

at si jeroboam ay nagpadaos nang isang kapistahan nang ikawalong buwan, sa ikalabing limang araw 
nang buwan, gaya nang kapistahan sa juda, at siya'y sumampa sa dambana, gayon ang ginawa niya sa 
beth-el, na kaniyang hinahainan ang manga guya na kaniyang ginawa: at kaniyang inilagay sa beth-el ang 
manga saserdote sa mataas na dako, na kaniyang manga inihalal. 

at siya'y sumampa sa dambana na kaniyang ginawa sa beth-el nang ikalabing limang araw nang 
ikawalong buwan, sa makatuwid baga'y sa buwan na kaniyang inakala sa kaniyang puso: at kaniyang 
ipinadaos ang isang kapistahan sa manga anak ni israel, at sumampa sa dambana upang magsunog nang 
kamangyan. 

at, narito, dumating ang isang lalake nang diyos na mula sa juda ayon sa salita nang panginoon sa beth- 
el: at si jeroboam ay nakatayo sa siping nang dambana upang magsunog nang kamangyan. 

at siya'y sumigaw laban sa dambana ayon sa salita nang panginoon, at nagsabi, oh dambana, dambana, 
ganito ang sabi nang panginoon: narito, isang bata'y ipanganganak sa sangbahayan ni david na ang 
pangalan ay josias: at sa iyo'y ihahain ang manga saserdote nang manga mataas na dako na 
nagsisipagsunog nang kamangyan sa iyo, at manga buto nang manga tao ang kanilang susunugin sa iyo. 
at siya'y nagbigay nang tanda nang araw ding yaon, na nagsasabi, ito ang tanda na sinalita nang 
panginoon: narito, ang dambana ay mababaak, at ang manga abo na nasa ibabaw ay mabubuhos. 

at nangyari, nang marinig nang hari ang sabi nang lalake nang diyos, na kaniyang isinigaw laban sa 
dambana sa beth-el, na iniunat ni jeroboam ang kaniyang kamay mula sa dambana, na sinasabi, hulihin 
siya. at ang kaniyang kamay na kaniyang iniunat laban sa kaniya ay natuyo, na anopa't hindi niya 
napanauli sa dati. 

ang dambana naman ay nabaak, at ang manga abo ay nabuhos mula sa dambana, ayon sa tanda na 
ibinigay nang lalake nang diyos ayon sa salita nang panginoon. 

at ang hari ay sumagot, at nagsabi sa lalake nang diyos, isamo mo ngayon ang biyaya nang panginoon 
mong diyos, at idalangin mo ako, upang ang aking kamay ay gumaling. at idinalangin nang lalake nang 
diyos sa panginoon, at ang kamay nang hari ay gumaling uli, at naging gaya nang dati. 

at sinabi nang hari sa lalake nang diyos, umuwi kang kasama ko, at kumain ka, at bibigyan kita nang 
kagantihan. 

at sinabi nang lalake nang diyos sa hari, kung ang ibibigay mo sa akin ay kalahati nang iyong bahay ay 
hindi ako yayaong kasama mo, o kakain man ako nang tinapay o iinom man ako nang tubig sa dakong 
ito: 

sapagka't gayon ibinilin sa akin sa pamamagitan nang salita nang panginoon, na sinasabi, huwag kang 
kakain nang tinapay, o iinom man nang tubig, ni babalik man sa daan na iyong pinanggalingan. 

sa gayo'y yumaon siya sa ibang daan, at hindi na bumalik sa daan na kaniyang pinanggalingan sa beth-el. 
tumatahan nga ang isang matandang propeta sa beth-el: at isa sa kaniyang manga anak ay naparoon, at 
isinaysay sa kaniya ang lahat nang manga gawa na ginawa nang lalake nang diyos sa araw na yaon sa 
beth-el: ang manga salita na kaniyang sinalita sa hari, ay siya ring isinaysay nila sa kanilang ama. 


426 


at sinabi nang kanilang ama sa kanila, saan siya napatungo? at itinuro sa kaniya nang kaniyang manga 
anak ang daang pinatunguhan nang lalake nang diyos na nanggaling sa juda. 

at sinabi niya sa kaniyang manga anak, siyahan ninyo sa akin ang asno. sa gayo'y kanilang siniyahan ang 
asno sa kaniya: at kaniyang sinakyan. 

at kaniyang sinundan ang lalake nang diyos, at nasumpungan niyang nakaupo sa ilalim nang isang puno 
nang encina: at sinabi niya sa kaniya, ikaw ba ang lalake nang diyos na nanggaling sa juda? at sinabi niya, 
ako nga. 

nang magkagayo'y sinabi niya sa kaniya, umuwi kang kasama ko, at kumain nang tinapay. 

at sinabi niya, hindi ako makababalik na kasama mo, o makapapasok na kasama mo: ni makakakain man 
nang tinapay o makaiinom man nang tubig na kasalo mo sa dakong ito: 

sapagka't isinaysay sa akin sa pamamagitan nang salita nang panginoon. huwag kang kakain nang 
tinapay o iinom man nang tubig doon, o babalik man na yumaon sa daan na iyong pinanggalingan. 

at sinabi niya sa kaniya, ako man ay propeta na gaya mo; at isang anghel ay nagsalita sa akin sa 
pamamagitan nang salita nang panginoon, na nagsasabi, ibalik mo siya na kasama mo sa iyong bahay, 
upang siya'y makakain nang tinapay at makainom nang tubig. nguni't siya'y nagbulaan sa kaniya. 

sa gayo'y bumalik na kasama niya, at kumain nang tinapay sa kaniyang bahay at uminom nang tubig. 

at nangyari, samantalang sila'y nauupo sa dulang, na ang salita nang panginoon ay dumating sa propeta 
na nagpabalik sa kaniya: 

at siya'y sumigaw sa lalake nang diyos na nanggaling sa juda, na sinasabi, ganito ang sabi nang 
panginoon: sa paraang ikaw ay naging manunuway sa bibig nang panginoon, at hindi mo iningatan ang 
utos na iniutos nang panginoon sa iyo, 

kundi ikaw ay bumalik at kumain nang tinapay, at uminom nang tubig sa dakong kaniyang pinagsabihan 
sa iyo: huwag kang kumain nang tinapay, at huwag kang uminom nang tubig, ang iyong bangkay ay hindi 
darating sa libingan nang iyong manga magulang. 

at nangyari, pagkatapos na makakain nang tinapay, at pagkatapos na makainom, na siniyahan niya ang 
asno para sa kaniya, sa makatuwid baga'y, para sa propeta na kaniyang pinabalik. 

at nang siya'y makayaon, isang leon ay nasalubong niya sa daan, at pinatay siya: at ang kaniyang 
bangkay ay napahagis sa daan, at ang asno ay nakatayo sa siping, ang leon naman ay nakatayo sa siping 
nang bangkay. 

at, narito, may manga taong nagsipagdaan, at nakita ang bangkay na nakahagis sa daan, at ang leon ay 
nakatayo sa siping nang bangkay: at sila'y yumaon at isinaysay nila sa bayan na kinatatahanan nang 
matandang propeta. 

at nang marinig nang propeta na nagpabalik sa kaniya sa daan, sinabi niya: lalake nga nang diyos, na 
naging masuwayin sa bibig nang panginoon, kaya't ibinigay siya nang panginoon sa leon, na lumapa sa 
kaniya at pumatay sa kaniya ayon sa salita nang panginoon, na sinalita sa kaniya. 

at sinalita niya sa kaniyang manga anak na sinasabi, siyahan ninyo sa akin ang asno. at kanilang 
siniyahan. 

at siya'y yumaon, at nasumpungan ang kaniyang bangkay na nakahagis sa daan, at ang leon at ang asno 
ay nakatayo sa siping nang bangkay: hindi nilamon nang leon ang bangkay, o nilapa man ang asno. 

at kinuha nang propeta ang bangkay nang lalake nang diyos, at ipinatong sa asno, at ibinalik: at 
naparoon sa bayan nang matandang propeta, upang tumangis, at ilibing siya. 

at inilagay niya ang kaniyang bangkay sa kaniyang sariling libingan: at kanilang tinangisan siya, na 
sinasabi, ay kapatid ko! 

at nangyari, pagkatapos na kaniyang mailibing, na siya'y nagsalita sa kaniyang manga anak, na sinasabi, 
pagka ako'y namatay, ilibing nga ninyo ako sa libingan na pinaglibingan sa lalake nang diyos: ilagay ninyo 
ang aking manga buto sa siping nang kaniyang manga buto. 

sapagka't ang sabi na kaniyang isinigaw sa pamamagitan nang salita nang panginoon laban sa dambana 
sa beth-el, at laban sa lahat nang manga bahay sa manga mataas na dako na nangasa manga bayan nang 
samaria, ay walang pagsalang mangyayari. 

pagkatapos nang bagay na ito, si jeroboam ay hindi tumalikod sa kaniyang masamang lakad, kundi 
gumawa uli mula sa buong bayan nang manga saserdote sa manga mataas na dako: sinomang may ibig, 
kaniyang itinatalaga upang magkaroon nang manga saserdote sa manga mataas na dako. 

at ang bagay na ito ay naging kasalanan sa sangbahayan ni jeroboam, kaya't inihiwalay at nilipol sa 
ibabaw nang lupa. 

nang panahong yaon si abias na anak ni jeroboam ay nagkasakit. 

at sinabi ni jeroboam sa kaniyang asawa, bumangon ka, isinasamo ko sa iyo at magpakunwari kang iba 
upang huwag kang makilala na asawa ni jeroboam, at pumaroon ka sa silo, narito, naroon si ahias na 
propeta na nagsalita tungkol sa akin, na ako'y magiging hari sa bayang ito. 

at magdala ka nang sangpung tinapay, at manga munting tinapay, at isang bangang pulot, at paroon ka 
sa kaniya: kaniyang sasaysayin sa iyo kung ano ang mangyayari sa bata. 

at ginawang gayon nang asawa ni jeroboam at bumangon, at naparoon sa silo, at naparoon sa bahay ni 
ahias. si ahias nga ay di na makakita, sapagka't ang kaniyang manga mata'y malabo na, dahil sa kaniyang 
gulang. 

at sinabi nang panginoon kay ahias, narito, ang asawa ni jeroboam ay naparirito na tinatanong ka 
tungkol sa kaniyang anak, sapagka't siya'y may sakit: ganito't ganito ang iyong sasabihin sa kaniya: 
sapagka't mangyayari, pagka siya'y pumasok, na siya'y magpapakunwari na ibang babae. 

at nagkagayon, nang marinig ni ahias ang ingay nang kaniyang manga paa, pagpasok niya sa pintuan, na 
sinabi niya, pumasok ka, ikaw, na asawa ni jeroboam: bakit ka nagpapakunwaring iba? sapagka't ako'y 
sinugo sa iyo na may masamang balita. 

ikaw ay yumaon na saysayin mo kay jeroboam, ganito ang sabi nang panginoon, nang diyos nang israel, 
yamang kita'y itinaas sa gitna nang bayan, at ginawa kitang pangulo sa aking bayang israel, 

at inagaw ang kaharian mula sa sangbahayan ni david, at ibinigay sa iyo: at gayon ma'y ikaw ay hindi 
naging gaya nang lingkod kong si david, na nagingat nang aking manga utos, at sumunod sa akin nang 
kaniyang buong puso, upang gawin ang matuwid lamang sa harap nang aking manga mata, 

kundi ikaw ay gumawa nang masama na higit kay sa lahat nang nauna sa iyo, at ikaw ay yumaon, at 
gumawa ka sa ganang iyo nang manga ibang diyos, at manga larawang binubo upang mungkahiin mo 
ako sa galit, at inihagis mo ako sa iyong likuran: 

kaya't, narito ako'y magdadala nang kasamaan sa sangbahayan ni jeroboam, at aking ihihiwalay kay 
Jeroboam ang bawa't lalake ang nakukulong, at ang naiwan sa kaluwangan sa israel, at aking lubos na 
papalisin ang sangbahayan ni jeroboam, kung paanong pinapalis nang isang tao ang dumi, hanggang sa 
mapaalis. 

ang mamatay kay jeroboam sa bayan ay kakanin nang manga aso, at ang mamatay sa parang ay kakanin 
nang manga ibon sa himpapawid: sapagka't sinalita nang panginoon. 

tumindig ka nga, umuwi ka sa iyong bahay: pagpasok nang iyong manga paa sa bayan ay mamamatay 
ang bata. 

at tatangisan siya nang buong israel, at ililibing siya; sapagka't siya lamang ang kay jeroboam na darating 
sa libingan: sapagka't siya'y kinasumpungan sa sangbahayan ni jeroboam, nang bagay na mabuti sa 
panginoon, sa diyos nang israel. 

bukod dito'y magtitindig ang panginoon nang isang hari sa israel, na siyang maghihiwalay nang 
sangbahayan ni jeroboam sa araw na yaon, nguni't ano? ngayon din. 

sapagka't sasaktan nang panginoon ang israel nang gaya nang isang tambo na gumagalaw sa tubig, at 
kaniyang bubunutin ang israel dito sa mabuting lupa na ibinigay sa kanilang manga magulang, at 
pangangalatin sila sa dako roon nang ilog; dahil sa kanilang ginawa ang kanilang manga asera, na 
minungkahi ang panginoon sa galit. 

at kaniyang pababayaan ang israel dahil sa manga kasalanan ni jeroboam, na kaniyang ipinagkasala, at 
ipinapagkasala sa israel. 

at ang asawa ni jeroboam ay tumindig, at yumaon, at naparoon sa thirsa: at pagpasok niya sa pasukan 
nang bahay, ang bata'y namatay. 

at inilibing siya nang buong israel, at tinangisan siya; ayon sa salita nang panginoon na kaniyang sinalita 
sa pamamagitan nang kaniyang lingkod na si ahias na propeta. 

at ang iba sa manga gawa ni jeroboam kung paanong siya'y nakidigma, at kung paanong siya'y naghari, 
narito, nangasusulat sa aklat nang manga alaala sa manga hari sa israel. 

at ang manga araw na ipinaghari ni jeroboam ay dalawang pu't dalawang taon: at siya'y natulog na 
kasama nang kaniyang manga magulang, at si nadab na kaniyang anak ay naghari na kahalili niya. 

at si roboam na anak ni salomon ay naghari sa juda. si roboam ay apat na pu't isang taon nang siya'y 
magpasimulang maghari, at siya'y naghari na labing pitong taon sa jerusalem, na bayan na pinili nang 
panginoon sa lahat nang manga lipi nang israel, upang ilagay ang kaniyang pangalan doon: at ang 
pangalan nang kaniyang ina ay naama na ammonita. 

at gumawa ang juda nang masama sa paningin nang panginoon, at kanilang minungkahi siya sa 
paninibugho sa pamamagitan nang kanilang manga kasalanan na kanilang nagawa, na higit kay sa lahat 
na ginawa nang kanilang manga magulang, 

sapagka't sila'y nagsipagtayo naman para sa kanila nang manga mataas na dako, at nang manga haligi, at 
nang manga asera, sa bawa't mataas na burol, at sa ilalim nang bawa't sariwang punong kahoy, 

at nagkaroon din naman nang manga sodomita ang lupain: sila'y nagsigawa nang ayon sa lahat na 
karumaldumal nang manga bansa na pinalayas nang panginoon sa harap nang manga anak nang israel. 
at nangyari, nang ikalimang taon nang haring roboam, na si sisac na hari sa egipto ay umahon laban sa 
jerusalem: 

at kaniyang dinala ang manga kayamanan nang bahay nang panginoon, at ang manga kayamanan nang 
bahay nang hari, kaniya ngang dinalang lahat: at kaniyang dinala ang lahat na kalasag na ginto na ginawa 
ni salomon. 

at ang haring roboam ay gumawa nang manga kalasag na tanso na kahalili nang manga yaon, at 
ipinagkatiwala sa manga kamay nang manga punong kawal na bantay, na nagiingat nang pintuan nang 
bahay nang hari. 

at nangyari, na pagka nanasok ang hari sa bahay nang panginoon, ay dinadala nang bantay, at ibinabalik 
sa silid nang bantay. 

ang iba nga sa manga gawa ni roboam at ang lahat na bagay na kaniyang ginawa, hindi ba nasusulat sa 
aklat nang manga alaala sa manga hari sa juda? 

at nagkaroong palagi nang pagdidigmaan si roboam at si jeroboam. 

at si roboam ay natulog na kasama nang kaniyang manga magulang, at nalibing na kasama nang 
kaniyang manga magulang sa bayan ni david: at ang pangalan nang kaniyang ina ay naama na ammonita. 
at si abiam na kaniyang anak ay naghari na kahalili niya. 

nang ikalabing walong taon nga nang haring jeroboam, na anak ni nabat, ay nagpasimula si abiam na 
maghari sa juda. 

tatlong taon siyang naghari sa jerusalem, at ang pangalan nang kaniyang ina ay maacha na anak ni 
abisalom. 

at siya'y lumakad sa lahat nang manga kasalanan nang kaniyang ama na ginawa nito na una sa kaniya: at 
ang kaniyang puso ay hindi sakdal sa panginoon niyang diyos, na gaya nang puso ni david na kaniyang 
magulang. 

gayon ma'y dahil kay david ay binigyan siya nang panginoon na kaniyang diyos nang isang ilawan sa 
jerusalem, upang itaas ang kaniyang anak pagkamatay niya, at upang itatag sa jerusalem: 

sapagka't ginawa ni david ang matuwid sa harap nang manga mata nang panginoon, at hindi lumihis sa 
anomang bagay na iniutos niya sa kaniya sa lahat nang kaarawan nang kaniyang buhay, liban lamang sa 
bagay ni uria na hetheo. 

nagkaroon nga nang pagdidigmaan si roboam at si jeroboam sa lahat nang kaarawan nang kaniyang 
buhay. 

at ang iba nga sa manga gawa ni abiam, at ang lahat niyang ginagawa, hindi ba nasusulat sa aklat nang 
manga alaala sa manga hari sa juda? at nagkaroon nang pagdidigmaan si abiam at si jeroboam. 

at si abiam ay natulog na kasama nang kaniyang manga magulang, at inilibing nila siya sa bayan ni david: 
at si asa na kaniyang anak ay naghari na kahalili niya. 

at nang ikadalawang pung taon ni jeroboam na hari sa israel ay nagpasimula si asa na maghari sa juda. 
at apat na pu't isang taong naghari siya sa jerusalem: at ang pangalan nang kaniyang ina ay maacha, na 
anak ni abisalom. 

at ginawa ni asa ang matuwid sa harap nang manga mata nang panginoon, gaya nang ginawa ni david na 
kaniyang magulang. 

at kaniyang inalis ang manga sodomita sa lupain, at inalis ang lahat nang diyosdiyosan na ginawa nang 
kaniyang manga magulang. 

at si maacha naman na kaniyang ina ay inalis niya sa pagkareina, sapagka't gumawa nang karumaldumal 
na larawan na pinaka asera, at pinutol ni asa ang kaniyang larawan, at sinunog sa batis cedron. 

nguni't ang matataas na dako ay hindi inalis: gayon ma'y ang puso ni asa ay sakdal sa panginoon sa lahat 
nang kaniyang kaarawan. 

at kaniyang ipinasok sa bahay nang panginoon ang manga bagay na itinalaga nang kaniyang ama, at ang 
manga bagay na itinalaga niya, pilak, at ginto, at manga sisidlan. 

at nagkaroon nang pagdidigmaan si asa at si baasa na hari sa israel sa lahat nang kanilang kaarawan. 

at si baasa na hari sa israel ay umahon laban sa juda, at itinayo ang rama upang huwag niyang matiis na 
sinoma'y lumabas o pumaroon kay asa na hari sa juda. 

nang magkagayo'y kinuha ni asa ang lahat na pilak at ginto na naiwan sa manga kayamanan nang bahay 
nang panginoon, at sa manga kayamanan nang bahay nang hari, at ibinigay sa kamay nang kaniyang 
manga lingkod: at ipinadala ang manga yaon nang haring asa kay ben-adad na anak ni tabrimon, na anak 
ni hezion, na hari sa siria, na tumatahan sa damasco, na nagsasabi, 

may pagkakasundo ako at ikaw, ang aking ama at ang iyong ama: narito, aking ipinadala sa iyo ang isang 
kaloob na pilak at ginto, ikaw ay yumaon, sirain mo ang iyong pakikipagkasundo kay baasa na hari sa 
israel, upang siya'y lumayas sa akin. 

at dininig ni ben-adad ang haring asa, at sinugo ang manga puno nang kaniyang manga hukbo laban sa 
manga bayan nang israel, at sinaktan ang ahion at ang dan, at ang abel-bethmaacha at ang buong 
cinneroth, sangpu nang buong lupain nang nephtali. 

at nangyari nang mabalitaan yaon ni baasa, na iniwan ang pagtatayo nang rama, at tumahan sa thirsa. 
nang magkagayo'y itinanyag nang haring asa ang buong juda; walang natangi: at kanilang inalis ang 
manga bato nang rama, at ang manga kahoy niyaon, na ipinagtayo ni baasa, at itinayo nang haring asa sa 
pamamagitan niyaon ang gabaa nang benjamin at ang mizpa. 

ang iba nga sa lahat na gawa ni asa, at sa kaniyang buong kapangyarihan, at ang lahat niyang ginawa, at 
ang manga bayan na kaniyang itinayo, di ba nasusulat sa aklat nang manga alaala sa manga hari sa juda? 
nguni't sa panahon nang kaniyang katandaan, siya'y nagkasakit sa kaniyang manga paa. 

at si asa ay natulog na kasama nang kaniyang manga magulang, at nalibing na kasama nang kaniyang 
manga magulang sa bayan ni david na kaniyang magulang: at si josaphat na kaniyang anak ay naghari na 
kahalili niya. 

at si nadab na anak ni jeroboam ay nagpasimulang maghari sa israel sa ikalawang taon ni asa na hari sa 
juda, at siya'y naghari sa israel na dalawang taon. 

at siya'y gumawa nang masama sa paningin nang panginoon, at lumakad nang lakad nang kaniyang ama, 
at sa kaniyang kasalanan na kaniyang ipinapagkasala sa israel. 

at si baasa na anak ni ahia, sa sangbahayan ni issachar ay nagbanta laban sa kaniya, at sinaktan siya ni 
baasa sa gibbethon, na nauukol sa manga filisteo; sapagka't kinukulong ni nadab at nang buong israel 
ang gibbethon. 

nang ikatlong taon nga ni asa na hari sa juda, ay pinatay siya ni baasa, at naghari na kahalili niya. 

at nangyari, na pagkapaging hari niya, sinaktan niya ang buong sangbahayan ni jeroboam, hindi siya nag- 
iwan kay jeroboam nang sinomang may hininga, hanggang sa kaniyang nilipol siya, ayon sa sabi nang 
panginoon na kaniyang sinalita sa pamamagitan nang kaniyang lingkod na si ahias na silonita: 

dahil sa manga kasalanan ni jeroboam na kaniyang ipinagkasala, at kaniyang ipinapagkasala sa israel, 
dahil sa kaniyang pamumungkahi na kaniyang iminungkahing galit sa panginoon, sa diyos nang israel. 
ang iba nga sa manga gawa ni nadab, at ang lahat niyang ginawa, di ba nasusulat sa aklat nang manga 
alaala sa manga hari sa israel? 

at nagkaroon nang pagdidigmaan si asa at si baasa na hari sa israel sa lahat nang kanilang kaarawan. 
nang ikatlong taon ni asa na hari sa juda, ay nagpasimulang maghari si baasa na anak ni ahia sa buong 
israel sa thirsa, at naghari na dalawang pu't apat na taon. 

at siya'y gumawa nang masama sa paningin nang panginoon, at lumakad nang lakad ni jeroboam, at sa 
kaniyang kasalanan na ipinapagkasala sa israel. 

at ang salita nang panginoon ay, dumating kay jehu na anak ni hanani, laban kay baasa, na sinasabi, 
yamang itinaas kita mula sa alabok, at ginawa kitang pangulo sa aking bayang israel: at ikaw ay lumakad 
nang lakad ni jeroboam, at iyong pinapagkasala ang aking bayang israel, upang mungkahiin mo ako sa 
galit sa pamamagitan nang kanilang manga kasalanan, 


narito, aking lubos na papalisin si baasa at ang kaniyang sangbahayan, at aking gagawin ang iyong 
sangbahayan na gaya nang sangbahayan ni jeroboam na anak ni nabat. 

ang mamatay kay baasa sa bayan ay kakanin nang manga aso, at ang mamatay sa kaniya sa parang ay 
kakanin nang manga ibon sa himpapawid, 

ang iba nga sa manga gawa ni baasa, at ang kaniyang ginawa, at ang kaniyang kapangyarihan, di ba 
nasusulat sa aklat nang manga alaala sa manga hari sa israel? 

at natulog si baasa na kasama nang kaniyang manga magulang, at nalibing sa thirsa, at si ela na kaniyang 
anak ay naghari na kahalili niya. 

at bukod dito'y, sa pamamagitan nang propetang si jehu na anak ni hanani, ay dumating ang salita nang 
panginoon laban kay baasa, at laban sa kaniyang sangbahayan, dahil sa lahat na kasamaan na kaniyang 
ginawa sa paningin nang panginoon, upang mungkahiin siya sa galit sa pamamagitan nang gawa nang 
kaniyang manga kamay, sa pagkagaya sa sangbahayan ni jeroboam, at sapagka't sinaktan din niya siya. 
nang ikadalawang pu't anim na taon ni asa na hari sa juda ay nagpasimula si ela na anak ni baasa na 
maghari sa israel sa thirsa, at nagharing dalawang taon. 

at ang kaniyang lingkod na si zimri, na punong kawal sa kalahati nang kaniyang manga karo, ay nagbanta 
laban sa kaniya. siya'y nasa thirsa nga, na nagiinom at lasing sa bahay ni arsa, na siyang katiwala sa 
sangbahayan sa thirsa: 

at pumasok si zimri, at sinaktan siya, at pinatay siya, nang ikadalawang pu't pitong taon ni asa na hari sa 
juda, at naghari na kahalili niya. 

at nangyari, nang siya'y magpasimulang maghari, pagupo niya sa kaniyang luklukan, ay kaniyang 
sinaktan ang buong sangbahayan ni baasa: hindi siya nagiwan nang isa man lamang lalaking bata, kahit 
kamaganak niya, kahit manga kaibigan niya. 

ganito nilipol ni zimri ang buong sangbahayan ni baasa, ayon sa salita nang panginoon, na kaniyang 
sinalita laban kay baasa, sa pamamagitan ni jehu na propeta, 

dahil sa lahat nang manga kasalanan ni baasa, at manga kasalanan ni ela na kaniyang anak, na kanilang 
ipinagkasala, at kanilang ipinapagkasala sa israel, upang mungkahiin sa galit ang panginoon, ang diyos 
nang israel sa pamamagitan nang kanilang manga kalayawan. 

ang iba nga sa manga gawa ni ela, at ang lahat na kaniyang ginawa, di ba nasusulat sa aklat nang manga 
alaala sa manga hari sa israel? 

nang ikadalawang pu't pitong taon ni asa na hari sa juda, ay naghari si zimri na pitong araw sa thirsa. ang 
bayan nga ay humantong laban sa gibbethon na nauukol sa manga filisteo. 

at narinig nang bayan na nasa hantungan na sinabing nagbanta si zimri, at sinaktan ang hari: kaya't 
ginawang hari sa israel nang buong israel si omri na punong kawal nang hukbo nang araw na yaon sa 
kampamento. 

at si omri ay umahon mula sa gibbethon, at ang buong israel ay kasama niya, at kanilang kinubkob ang 
thirsa. 

at nangyari, nang makita ni zimri na ang bayan ay nasakop, na siya'y naparoon sa castilyo nang bahay 
nang hari, at sinunog nang apoy ang bahay na kinaroroonan nang hari at siya'y namatay. 

dahil sa kaniyang manga kasalanan na kaniyang ipinagkasala sa paggawa nang masama sa paningin nang 
panginoon sa paglakad sa lakad ni jeroboam, at sa kaniyang kasalanan na kaniyang ginawa, upang 
papagkasalahin ang israel. 

ang iba nga sa manga gawa ni zimri, at ang kaniyang panghihimagsik na kaniyang ginawa, di ba nasusulat 
sa aklat nang manga alaala sa manga hari sa israel? 

nang magkagayo'y ang bayan nang israel ay nahati sa dalawa: ang kalahati nang bayan ay sumunod kay 
thibni na anak ni gineth, upang gawin siyang hari; at ang kalahati ay sumunod kay omri. 

nguni't ang bayan na sumunod kay omri ay nanaig laban sa bayan na sumunod kay thibni na anak ni 
gineth: sa gayo'y namatay si thibni at naghari si omri. 

nang ikatatlong pu't isang taon ni asa na hari sa juda ay nagpasimula si omri na maghari sa israel, at 
naghari na labing dalawang taon: anim na taon na naghari siya sa thirsa. 

at binili niya ang burol nang samaria kay semer sa halagang dalawang talentong pilak, at siya'y nagtayo 
sa burol, at tinawag ang pangalan nang bayan na kaniyang itinayo, ayon sa pangalan ni semer, na may- 
ari nang burol, na samaria. 

at gumawa si omri nang masama sa paningin nang panginoon, at gumawa nang masama na higit kay sa 
lahat na nauna sa kaniya. 

sapagka't siya'y lumakad sa buong lakad ni jeroboam na anak ni nabat, at sa kaniyang manga kasalanan 
na ipinapagkasala niya sa israel, upang mungkahiin sa galit ang panginoon, ang diyos nang israel sa 
pamamagitan nang kanilang manga kalayawan. 

ang iba nga sa manga gawa ni omri na kaniyang ginawa, at ang kapangyarihan niya na kaniyang 
ipinamalas, di ba nasusulat sa manga aklat nang manga alaala sa manga hari sa israel? 

sa gayo'y natulog si omri na kasama nang kaniyang manga magulang, at nalibing sa samaria, at si achab 
na kaniyang anak ay naghari na kahalili niya. 

at nang ikatatlong pu't walong taon ni asa na hari sa juda, ay nagpasimula si achab na anak ni omri na 
maghari sa israel: at si achab na anak ni omri ay naghari sa israel sa samaria na dalawang pu't dalawang 
taon. 

at si achab na anak ni omri ay gumawa nang masama sa paningin nang panginoon na higit kay sa lahat 
na nauna sa kaniya. 

at nangyari, na wari isang magaang bagay sa kaniya na lumakad sa manga kasalanan ni jeroboam na 
anak ni nabat, na siya'y nagasawa kay jezabel, na anak ni ethbaal na hari nang manga sidonio, at yumaon 
at naglingkod kay baal, at sumamba sa kaniya. 

at kaniyang ipinagtayo nang dambana si baal sa bahay ni baal na kaniyang itinayo sa samaria. 

at gumawa si achab nang asera, at gumawa pa nang higit si achab upang mungkahiin ang panginoon, 
ang diyos nang israel, sa galit kay sa lahat nang manga hari sa israel na nauna sa kaniya. 

sa kaniyang manga kaarawan itinayo ni hiel na taga beth-el ang jerico: siya'y naglagay nang talagang- 
baon sa pagkamatay ni abiram na kaniyang panganay, at itinayo ang manga pintuang-bayan niyaon sa 
pagkamatay nang kaniyang bunsong anak na si segub; ayon sa salita nang panginoon na kaniyang sinalita 
sa pamamagitan ni josue na anak ni nun. 

at si elias na thisbita, na sa manga nakikipamayan sa galaad, ay nagsabi kay achab: buhay ang 
panginoon, ang diyos nang israel, na ako'y nakatayo sa harap niya hindi magkakaroon nang hamog o 
ulan man sa manga taong ito, kundi ayon sa aking salita. 

at ang salita nang panginoon ay dumating sa kaniya, na nagsasabi, 

umalis ka rito, at lumiko ka sa dakong silanganan, at magkubli ka sa tabi nang batis cherith na nasa tapat 
nang jordan. 

at mangyayari, na ikaw ay iinom sa batis, at aking iniutos sa manga uwak na pakanin ka roon. 

sa gayo'y naparoon siya at ginawa ang ayon sa salita nang panginoon: sapagka't siya'y pumaroon at 
tumahan sa tabi nang batis cherith, na nasa tapat nang jordan. 

at dinadalhan siya nang tinapay at laman nang manga uwak sa umaga, at tinapay at laman sa hapon, at 
siya'y umiinom sa batis. 

at nangyari, pagkaraan nang sanggayon, na ang batis ay natuyo, sapagka't walang ulan sa lupain. 

at ang salita nang panginoon ay dumating sa kaniya, na sinasabi, 

ikaw ay bumangon, paroon ka sa sarepta, na nauukol sa sidon, at tumahan ka roon: narito, aking 
inutusan ang isang baong babae roon na pakanin ka. 

sa gayo'y bumangon siya, at naparoon sa sarepta, at nang siya'y dumating sa pintuan nang bayan, 
narito, isang baong babae ay nandoon na namumulot nang manga patpat: at tinawag niya siya, at sinabi, 
isinasamo ko sa iyo na dalhan mo ako nang kaunting tubig sa inuman, upang aking mainom. 

at nang siya'y yumayaon upang kumuha, tinawag niya siya, at sinabi, dalhan mo ako, isinasamo ko sa iyo, 
nang isang subong tinapay sa iyong kamay. 

at kaniyang sinabi, ang panginoon mong diyos ay buhay, ako'y wala kahit munting tinapay, kundi isang 
dakot na harina sa gusi, at kaunting langis sa banga: at, narito, ako'y namumulot nang dalawang patpat, 
upang ako'y pumasok, at ihanda sa akin at sa aking anak, upang aming makain, bago kami mamatay. 

at sinabi ni elias sa kaniya, huwag kang matakot, yumaon ka, at gawin mo ang iyong sinabi, nguni't igawa 
mo muna ako nang munting tinapay, at ilabas mo sa akin, at pagkatapos ay gumawa ka para sa iyo at 
para sa iyong anak. 

sapagka't ganito ang sabi nang panginoon, nang diyos nang israel, ang gusi nang harina ay hindi 
makukulangan, o ang banga nang langis man ay mababawasan hanggang sa araw na magpaulan ang 
panginoon sa ibabaw nang lupa. 

at siya'y yumaon, at ginawa ang ayon sa sabi ni elias: at kumain ang babae, at siya, at ang kaniyang 
sangbahayan na maraming araw. 

ang gusi nang harina ay hindi nakulangan, o ang banga nang langis man ay nabawasan, ayon sa salita 
nang panginoon, na kaniyang sinalita sa pamamagitan ni elias. 

at nangyari, pagkatapos nang manga bagay na ito, na ang anak na lalake nang babae, na may-ari nang 
bahay ay nagkasakit, at ang kaniyang sakit ay malubha, na walang hiningang naiwan sa kaniya. 

at sinabi niya kay elias, ano ang ipakikialam ko sa iyo, oh ikaw na lalake nang diyos? ikaw ay naparito sa 
akin upang ipaalala mo ang aking kasalanan, at upang patayin ang aking anak! 

at sinabi niya sa kaniya, ibigay mo sa akin ang iyong anak. at kinuha niya sa kaniyang kandungan, at 
dinala sa silid na kaniyang tinatahanan, at inihiga sa kaniyang sariling higaan. 

at siya'y dumaing sa panginoon, at nagsabi, oh panginoon kong diyos, dinalhan mo rin ba nang 
kasamaan ang bao na aking kinatutuluyan, sa pagpatay sa kaniyang anak? 

at siya'y umunat sa bata na makaitlo, at dumaing sa panginoon, at nagsabi, oh panginoon kong diyos, 
idinadalangin ko sa iyo na iyong pabalikin sa kaniya ang kaluluwa nang batang ito. 

at dininig nang panginoon ang tinig ni elias, at ang kaluluwa nang bata ay bumalik sa kaniya, at siya'y 
muling nabuhay. 

at kinuha ni elias ang bata, at ibinaba sa loob nang bahay na mula sa silid, at ibinigay siya sa kaniyang 
ina: at sinabi ni elias, tingnan mo, ang iyong anak ay buhay. 

at sinabi nang babae kay elias, ngayo'y talastas ko na ikaw ay lalake nang diyos, at ang salita nang 
panginoon sa iyong bibig ay katotohanan. 

at nangyari, pagkaraan nang maraming araw, na ang salita nang panginoon ay dumating kay elias, sa 
ikatlong taon, na nagsasabi, ikaw ay yumaon, pakita ka kay achab, at ako'y magpapaulan sa lupa. 

at si elias ay yumaon napakita kay achab. at ang kagutom ay malala sa samaria. 

at tinawag ni achab si abdias na siyang katiwala sa bahay. (si abdias nga ay natatakot na mainam sa 
panginoon: 

sapagka't nangyari, nang ihiwalay ni jezabel ang manga propeta nang panginoon, na kumuha si abdias 
nang isang daang propeta, at ikinubli na limalimangpu sa isang yungib, at pinakain sila nang tinapay at 
tubig,) 

at sinabi ni achab kay abdias, lakarin mo ang lupain, hanggang sa lahat nang manga bukal nang tubig, at 
hanggang sa lahat nang manga batis: marahil tayo'y makakasumpong nang damo, at maililigtas nating 
buhay ang manga kabayo at manga mula upang huwag tayong mawalan nang lahat na hayop. 

sa gayo'y pinaghati nila ang lupain sa gitna nila upang lakarin: si achab ay lumakad nang kaniyang sarili 
sa isang daan, at si abdias ay lumakad nang kaniyang sarili sa isang daan. 

at samantalang si abdias ay nasa daan, narito, nasalubong siya ni elias: at nakilala niya siya, at 
nagpatirapa, at nagsabi, di ba ikaw, ang panginoon kong si elias? 

at siya'y sumagot sa kaniya, ako nga: ikaw ay yumaon, saysayin mo sa iyong panginoon, narito, si elias ay 
nandito. 

at kaniyang sinabi, sa ano ako nagkasala na iyong ibibigay ang iyong lingkod sa kamay ni achab, upang 
patayin ako? 

buhay ang panginoon mong diyos, walang bansa o kaharian man na hindi pinagpahanapan sa iyo nang 
aking panginoon: at pagka kanilang sinasabi, siya'y wala rito, kaniyang pinasusumpa ang kaharian at 
bansa, na hindi kinasusumpungan sa iyo. 

at ngayo'y iyong sinasabi, ikaw ay yumaon, saysayin mo sa iyong panginoon, narito, si elias ay nandito. 
at mangyayari, pagkahiwalay ko sa iyo na dadalhin ka nang espiritu nang panginoon sa hindi ko 
nalalaman: na anopa't pagka ako'y pumaroon at isinaysay ko kay achab, at ikaw ay hindi niya 
nasumpungan, papatayin niya ako: nguni't akong iyong lingkod ay natatakot sa panginoon mula sa aking 
pagkabinata. 

hindi ba nasaysay sa aking panginoon, kung ano ang aking ginawa nang patayin ni jezabel ang manga 
propeta nang panginoon, kung paanong nagkubli ako nang isang daan sa manga propeta nang 
panginoon, na limalimangpu sa isang yungib, at pinakain ko sila nang tinapay at tubig? 

at ngayo'y iyong sinasabi, ikaw ay yumaon, saysayin mo sa iyong panginoon. narito, si elias ay nandito: 
at papatayin niya ako. 

at sinabi ni elias, buhay ang panginoon nang manga hukbo, na sa harap niya'y nakatayo ako, ako'y 
walang salang pakikita sa kaniya ngayon. 

sa gayo'y yumaon si abdias upang salubungin si achab, at sinaysay sa kaniya: at si achab ay yumaon 
upang salubungin si elias. 

at nangyari, nang makita ni achab si elias, na sinabi ni achab sa kaniya, di ba ikaw, ang mangbabagabag 
sa israel? 

at siya'y sumagot, hindi ko binagabag ang israel: kundi ikaw, at ang sangbahayan nang iyong ama, sa 
inyong pagkapabaya nang manga utos nang panginoon, at ikaw ay sumunod kay baal. 

ngayon nga'y magsugo ka, at pisanin mo sa akin ang buong israel sa bundok nang carmelo, at ang manga 
propeta ni baal na apat na raan at limangpu, at ang manga propeta ni asera na apat na raan, na 
nagsikain sa dulang ni jezabel. 

sa gayo'y nagsugo si achab sa lahat nang manga anak ni israel, at pinisan ang manga propeta sa bundok 
nang carmelo. 

at si elias ay lumapit sa buong bayan, at nagsabi, hanggang kaylan kayo mangagaalinlangan sa dalawang 
isipan? kung ang panginoon ay diyos, sumunod kayo sa kaniya: nguni't kung si baal, sumunod nga kayo 
sa kaniya. at ang bayan ay hindi sumagot sa kaniya kahit isang salita. 

nang magkagayo'y sinabi ni elias sa bayan, ako, ako lamang, ang naiwang propeta nang panginoon, 
nguni't ang manga propeta ni baal ay apat na raan at limang pung lalake. 

bigyan nga nila tayo nang dalawang baka; at pumili sila sa ganang kanila nang isang baka, at katayin, at 
ilagay sa ibabaw nang kahoy, at huwag lagyan nang apoy sa ilalim: at ihahanda ko ang isang baka at 
ilalagay ko sa kahoy, at hindi ko lalagyan nang apoy sa ilalim. 

at tawagan ninyo ang pangalan nang inyong diyos, at tatawagan ko ang pangalan nang panginoon: at 
ang diyos na sumagot sa pamamagitan nang apoy, ay siyang maging diyos. at ang buong bayan ay 
sumagot, at nagsabi, mabuti ang pagkasabi. 

at sinabi ni elias sa manga propeta ni baal, magsipili kayo nang isang baka sa ganang inyo, at inyong 
ihandang una, sapagka't kayo'y marami, at tawagan ninyo ang pangalan nang inyong diyos, nguni't 
huwag ninyong lagyan nang apoy sa ilalim. 

at kanilang kinuha ang baka na ibinigay sa kanila, at kanilang inihanda, at tinawagan ang pangalan ni 
baal mula sa kinaumagahan hanggang sa kinatanghaliang tapat, na nagsisipagsabi, oh baal dinggin mo 
kami. nguni't walang tinig, o sinomang sumagot. at sila'y nagsisilukso sa siping nang dambana na ginawa. 
at nangyari, nang kinatanghaliang tapat, na biniro sila ni elias, at sinabi, sumigaw kayo nang malakas: 
sapagka't siya'y diyos, siya nga'y nagmumunimuni, o nasa tabi, o nasa paglalakbay, o marahil siya'y 
natutulog, at marapat gisingin. 

at sila'y nagsisigaw nang malakas, at sila'y nagsipagkudlit ayon sa kanilang kaugalian nang sundang at 
manga sibat, hanggang sa bumuluwak ang dugo sa kanila. 

at nangyari nang makaraan ang kinatanghaliang tapat, na sila'y nanghula hanggang sa oras nang 
paghahandog nang alay na ukol sa hapon: nguni't wala kahit tinig, ni sinomang sumagot, ni sinomang 
makinig. 

at sinabi ni elias sa buong bayan, lumapit kayo sa akin, at ang buong bayan ay lumapit sa kaniya. at 
kaniyang inayos ang dambana nang panginoon na nabagsak. 

at kumuha si elias nang labing dalawang bato, ayon sa bilang nang manga lipi nang manga anak ni jacob, 
na sa kaniya ang salita nang panginoon ay dumating, na sinasabi, israel ang magiging iyong pangalan. 

at sa pamamagitan nang manga bato ay kaniyang itinayo ang dambana sa pangalan nang panginoon, at 
kaniyang nilagyan nang hukay sa palibot nang dambana, na ang laki ay kasisidlan nang dalawang takal na 
binhi. 

at kaniyang inilagay ang kahoy na maayos, at kinatay ang baka at ipinatong sa kahoy. at kaniyang sinabi, 
punuin ninyo ang apat na tapayan nang tubig, at ibuhos ninyo sa handog na susunugin, at sa kahoy. 

at kaniyang sinabi, gawin ninyong ikalawa, at kanilang ginawang ikalawa. at kaniyang sinabi, gawin 
ninyong ikaitlo, at kanilang ginawang ikaitlo. 

at ang tubig ay umagos sa palibot nang dambana, at kaniyang pinuno naman nang tubig ang hukay. 

at nangyari, sa oras nang paghahandog nang alay sa hapon, na si elias, na propeta ay lumapit, at 
nagsabi, oh panginoon, na diyos ni abraham, ni isaac, at ni israel, pakilala ka sa araw na ito, na ikaw ay 
diyos sa israel, at ako ang iyong lingkod, at aking ginawa ang lahat na bagay na ito sa iyong salita. 
dinggin mo ako, oh panginoon, dinggin mo ako, upang matalastas nang bayang ito, na ikaw, na 
panginoon, ay diyos, at iyong pinapanumbalik ang kanilang puso. 

nang magkagayo'y ang apoy nang panginoon ay nalaglag, at sinupok ang handog na susunugin at ang 
kahoy, at ang manga bato, at ang alabok, at hinimuran ang tubig na nasa hukay. 

at nang makita nang buong bayan, sila'y nagpatirapa: at kanilang sinabi, ang panginoon ay siyang diyos, 
ang panginoon ay siyang diyos. 

at sinabi ni elias sa kanila, dakpin ninyo ang manga propeta ni baal, huwag makatanan ang sinoman sa 
kanila. at kanilang dinakip sila: at sila'y ibinaba ni elias sa batis nang cison, at pinatay roon. 

at sinabi ni elias kay achab, ikaw ay umahon, kumain ka at uminom ka; sapagka't may hugong nang 
kasaganaan nang ulan. 

sa gayo'y umahon si achab upang kumain at uminom. at si elias ay umahon sa taluktok nang carmelo, at 
siya'y yumukod sa lupa, at inilagay ang kaniyang mukha sa pagitan nang kaniyang manga tuhod. 

at kaniyang sinabi sa kaniyang lingkod, umahon ka ngayon, tumingin ka sa dakong dagat. at siya'y 
umahon at tumingin, at nagsabi, walang anomang bagay. at kaniyang sinabi, yumaon ka uling makapito. 
at nangyari, sa ikapito, na kaniyang sinabi, narito, may bumangong isang ulap sa dagat, na kasingliit nang 
kamay nang isang lalake. at kaniyang sinabi, ikaw ay yumaon, sabihin mo kay achab, ihanda mo ang 
iyong karo, at ikaw ay lumusong baka ka mapigil nang ulan. 

at nangyari, pagkaraan nang sangdali, na ang langit ay nagdilim sa alapaap at hangin, at nagkaroon nang 
malakas na ulan. at si achab ay sumakay, at naparoon sa jezreel. 

at ang kamay nang panginoon ay nasa kay elias, at kaniyang binigkisan ang kaniyang manga balakang, at 
tumakbong nagpauna kay achab sa pasukan nang jezreel. 

at sinaysay ni achab kay jezabel ang lahat na ginawa ni elias, at kung paanong kaniyang pinatay nang 
tabak ang lahat nang manga propeta. 

nang magkagayo'y nagsugo si jezabel nang sugo kay elias, na nagsasabi, ganito ang gawin sa akin nang 
manga diyos, at lalo na, kung hindi ko gawin ang buhay mo na gaya nang buhay nang isa sa kanila 
kinabukasan sa may ganitong panahon. 

at nang makita niya ay bumangon siya, at yumaon dahil sa kaniyang buhay, at naparoon sa beerseba, na 
nauukol sa juda, at iniwan ang kaniyang lingkod doon. 

nguni't siya'y lumakad nang paglalakbay na isang araw sa ilang at naparoon, at umupo sa ilalim nang 
isang punong kahoy na enebro: at siya'y humiling sa ganang kaniya na siya'y mamatay sana, at nagsabi, 
sukat na, ngayon, oh panginoon kunin mo ang aking buhay, sapagka't hindi ako mabuti kay sa aking 
manga magulang. 

at siya'y nahiga at natulog sa ilalim nang punong kahoy na enebro, at, narito, kinalabit siya nang isang 
anghel, at sinabi sa kaniya, ikaw ay gumising at kumain. 

at siya'y tumingin, at, narito, na sa kaniyang ulunan ang isang munting tinapay na luto sa baga, at isang 
sarong tubig. at siya'y kumain at uminom, at nahiga uli. 

at ang anghel nang panginoon ay nagbalik na ikalawa, at kinalabit siya, at sinabi, ikaw ay bumangon at 
kumain, sapagka't ang paglalakbay ay totoong malayo sa ganang iyo. 

at siya'y bumangon, at kumain, at uminon, at siya'y yumaon sa lakas nang pagkaing yaon, na apat na 
pung araw at apat na pung gabi hanggang sa horeb sa bundok nang diyos. 

at siya'y naparoon sa isang yungib, at tumuloy roon: at, narito, ang salita nang panginoon ay dumating 
sa kaniya, at sinabi niya sa kaniya, ano ang ginagawa mo rito elias? 

at sinabi niya, ako'y naging totoong marubdob dahil sa panginoon, sa diyos nang manga hukbo; 
sapagka't pinabayaan nang manga anak ni israel ang iyong tipan, ibinagsak ang iyong manga dambana, 
at pinatay nang tabak ang iyong manga propeta: at ako, ako lamang, ang naiwan, at kanilang pinaguusig 
ang aking buhay, upang kitlin. 

at kaniyang sinabi, ikaw ay yumaon, at tumayo ka sa ibabaw nang bundok sa harap nang panginoon. at, 
narito, ang panginoon ay nagdaan, at bumuka ang manga bundok sa pamamagitan nang isang malaki at 
malakas na hangin, at pinagputolputol ang manga bato sa harap nang panginoon, nguni't ang panginoon 
ay wala sa hangin: at pagkatapos nang hangin ay isang lindol, nguni't ang panginoon ay wala sa lindol: 

at pagkatapos nang lindol ay apoy: nguni't ang panginoon ay wala sa apoy: at pagkatapos nang apoy ay 
isang marahang bulong na tinig. 

at nangyari, nang marinig ni elias, ay tinakpan niya ang kaniyang mukha nang kaniyang balabal, at 
lumabas, at tumayo sa pasukan sa yungib. at, narito, dumating ang isang tinig sa kaniya, at nagsabi, ano 
ang ginagawa mo rito elias? 

at kaniyang sinabi, ako'y naging totoong marubdob dahil sa panginoon, sa diyos nang manga hukbo: 
sapagka't pinabayaan nang manga anak ni israel ang iyong tipan, ibinagsak ang iyong manga dambana, 
at pinatay nang tabak ang iyong manga propeta, at ako, ako lamang, ang naiwan, at kanilang pinaguusig 
ang buhay ko, upang kitlin. 

at sinabi nang panginoon sa kaniya, ikaw ay yumaon, bumalik ka sa iyong lakad sa ilang nang damasco: 
at pagdating mo, ay iyong pahiran nang langis si hazael upang maging hari sa siria. 

at si jehu na anak ni nimsi ay iyong papahiran nang langis upang maging hari sa israel: at si eliseo na 
anak ni saphat sa abel-mehula ay iyong papahiran nang langis upang maging propeta na kahalili mo. 

at mangyayari na ang makatanan sa tabak ni hazael ay papatayin ni jehu: at ang makatanan sa tabak ni 
jehu ay papatayin ni eliseo. 

gayon ma'y iiwan ko'y pitong libo sa israel, lahat na tuhod na hindi nagsiluhod kay baal, at lahat nang 
bibig na hindi nagsihalik sa kaniya. 

sa gayo'y umalis siya roon at nasumpungan niya si eliseo na anak ni saphat, na nag-aararo, na may labing 
dalawang parehang baka sa unahan niya, at siya'y kasabay nang ikalabing dalawa: at dinaanan siya ni 
elias at inihagis sa kaniya ang balabal niya. 

at kaniyang iniwan ang manga baka, at tumakbong sinundan si elias, at sinabi, isinasamo ko sa iyo na 
pahagkan mo sa akin ang aking ama at aking ina, at susunod nga ako sa iyo. at sinabi niya sa kaniya, 
bumalik ka uli: sapagka't ano ang ginawa ko sa iyo? 

at siya'y bumalik na mula sa pagsunod sa kaniya, at kinuha ang parehang manga baka, at pinatay ang 
manga yaon, at inilaga ang laman nang manga yaon sa pamamagitan nang manga kasangkapan nang 
manga baka, at ibinigay sa bayan, at kanilang kinain. nang magkagayo'y tumindig siya, at sumunod kay 
elias, at naglingkod sa kaniya. 

at pinisan ni ben-adad na hari sa siria ang buong hukbo niya: at may tatlong pu't dalawang hari na 
kasama siya, at manga kabayo, at manga karo: at siya'y umahon at kinubkob ang samaria, at nilabanan 
yaon. 

at siya'y nagsugo nang manga sugo kay achab na hari sa israel, sa loob nang bayan, at sinabi niya sa 
kaniya, ganito ang sabi ni ben-adad, 

ang iyong pilak at ang iyong ginto ay akin: pati nang iyong manga asawa at nang iyong manga anak, ang 
manga pinaka mahusay, ay akin. 

at ang hari nang israel ay sumagot, at nagsabi, ayon sa iyong sabi, panginoon ko, oh hari: ako'y iyo, at 
lahat nang aking tinatangkilik. 

at ang manga sugo ay bumalik, at nagsabi, ganito ang sinasalita ni ben-adad na sinasabi, ako'y tunay na 
nagsugo sa iyo, na nagpapasabi, iyong ibibigay sa akin ang iyong pilak, at ang iyong ginto, at ang iyong 
manga asawa, at ang iyong manga anak, 

nguni't susuguin ko sa iyo kinabukasan ang aking manga lingkod, sa may ganitong panahon, at kanilang 
sasaliksikin ang iyong bahay, at ang manga bahay nang iyong manga lingkod, at mangyayari, na anomang 
maligaya sa harap nang iyong manga mata ay hahawakan nila nang kanilang kamay, at dadalhin. 

nang magkagayo'y tinawag nang hari nang israel ang lahat na matanda sa lupain, at sinabi, isinasamo ko 
sa inyo na inyong tandaan at tingnan kung paanong ang taong ito'y humahanap nang pakikipagkaalit: 
sapagka't kaniyang ipinagbilin ang aking manga asawa, at aking manga anak, at aking pilak, at aking 
ginto, at hindi ko ipinahindi sa kaniya. 

at sinabi sa kaniya nang lahat na matanda at nang buong bayan, huwag mong dinggin, o tulutan man. 

kaya't kaniyang sinabi sa manga sugo ni ben-adad, saysayin ninyo sa aking panginoon na hari, ang lahat 
na iyong ipinasugo sa iyong lingkod nang una ay aking gagawin: nguni't ang bagay na ito ay hindi ko 
magagawa. at ang manga sugo ay nagsialis at nagsipagbalik nang salita sa kaniya. 

at si ben-adad ay nagsugo sa kaniya, at nagsabi, gawing gayon nang manga diyos sa akin, at lalo na kung 
ang alabok sa samaria ay magiging sukat na dakutin nang buong bayan na sumusunod sa akin. 

at ang hari sa israel ay sumagot, at nagsabi, saysayin ninyo sa kaniya na huwag maghambog ang 
nagbibigkis nang sakbat na gaya nang naghuhubad. 

at nangyari, nang marinig ni ben-adad ang pasugong ito, sa paraang siya'y umiinom, siya, at ang manga 
hari sa manga kulandong, na kaniyang sinabi sa kaniyang manga lingkod, magsihanay kayo. at sila'y 
nagsihanay laban sa bayan. 

at, narito, isang propeta ay lumapit kay achab na hari sa israel, at nagsabi, ganito ang sabi nang 
panginoon, nakita mo ba ang lubhang karamihang ito? narito, aking ibibigay sa iyong kamay sa araw na 
ito, at iyong makikilala na ako ang panginoon. 

at sinabi ni achab, sa pamamagitan nino? at kaniyang sinabi, ganito ang sabi nang panginoon, sa 
pamamagitan nang manga bataan nang manga prinsipe sa manga lalawigan. nang magkagayo'y sinabi 
niya, sino ang magpapasimula nang pagbabaka? at siya'y sumagot, ikaw. 

nang magkagayo'y kaniyang hinusay ang manga bataan nang manga prinsipe sa manga lalawigan, at 
sila'y dalawang daan at tatlong pu't dalawa, at pagkatapos ay kaniyang pinisan ang buong bayan, ang 
lahat nang manga anak ni israel, na may pitong libo. 

at sila'y nagsialis nang katanghaliang tapat. nguni't si ben-adad ay umiinom na lango sa manga 
kulandong, siya, at ang manga hari, na tatlong pu't dalawang hari na nagsisitulong sa kaniya. 

at ang manga bataan nang manga prinsipe sa manga lalawigan ay nagsilabas na una, at si ben-adad ay 
nagsugo, at isinaysay nila sa kaniya, na sinabi, may manga taong nagsilabas na mula sa samaria. 

at kaniyang sinabi, maging sila'y magsilabas sa ikapapayapa, ay hulihin ninyong buhay, o maging sila'y 
magsilabas sa pakikidigma, ay hulihin ninyong buhay. 

sa gayo'y ang manga ito ay lumabas sa bayan, ang manga bataan nang manga prinsipe sa manga 
lalawigan, at ang hukbong sumusunod sa kanila. 

at pinatay nang bawa't isa ang kanikaniyang kalabang lalake, at ang manga taga siria ay nagsitakas, at 
hinabol sila nang israel: at si ben-adad na hari sa siria ay tumakas na nakasakay sa isang kabayo na 
kasama nang manga mangangabayo. 

at ang hari sa israel ay lumabas, at sinaktan ang manga kabayo at manga karo, at pinatay ang manga 
taga siria nang malaking pagpatay. 

at ang propeta ay lumapit sa hari sa israel, at nagsabi sa kaniya, ikaw ay yumaon, magpakalakas ka, at 
iyong tandaan, at tingnan mo kung ano ang iyong ginagawa, sapagka't sa pagpihit nang taon ay aahon 
ang hari sa siria laban sa iyo. 

at sinabi nang manga lingkod nang hari sa siria sa kaniya, ang kanilang diyos ay diyos sa manga burol, 
kaya't sila'y nagsipanaig sa atin: nguni't magsilaban tayo laban sa kanila sa kapatagan, at walang 
pagsalang tayo'y magiging lalong malakas kay sa kanila. 

at gawin mo ang bagay na ito, alisin mo ang manga hari sa kanikaniyang kalagayan, at maglagay ka nang 
manga punong kawal na kahalili nila: 

at bumilang ka sa iyo nang isang hukbo, na gaya nang hukbo na iyong ipinahamak, kabayo kung kabayo, 
at karo kung karo: at tayo'y magsisilaban sa kanila sa kapatagan, at walang pagsalang tayo'y magiging 
lalong malakas kay sa kanila. at kaniyang dininig ang kanilang tinig at ginawang gayon. 

at nangyari, sa pagpihit nang taon, na hinusay ni ben-adad ang manga taga siria at umahon sa aphec 
upang lumaban sa israel. 

at ang manga anak nang israel ay nangaghusay rin, at nangagbaon, at nagsiyaon laban sa kanila: at ang 
manga anak nang israel ay humantong sa harap nila na wari dalawang munting kawang anak nang 
kambing, nguni't linaganapan nang manga taga siria ang lupain. 

at isang lalake nang diyos ay lumapit at nagsalita sa hari nang israel at nagsabi, ganito ang sabi nang 
panginoon, sapagka't sinabi nang manga taga siria, ang panginoon ay diyos sa manga burol, nguni't hindi 
siya diyos sa manga libis: kaya't aking ibibigay ang buong malaking karamihang ito sa iyong kamay, at 
inyong malalaman na ako ang panginoon. 

at sila'y humantong na ang isa ay tapat sa isa na pitong araw. at nagkagayon, nang sa ikapitong araw, ay 
sinimulan ang pagbabaka, at ang manga anak ni israel ay nagsipatay sa manga taga siria nang isang 
daang libong nangaglalakad sa isang araw. 

nguni't ang nangatira ay nagsitakas sa aphec sa loob nang bayan, at ang kuta ay nabuwal sa dalawang 
pu't pitong libong lalake na nangatira. at si ben-adad ay tumakas at pumasok sa bayan, sa isang silid na 
pinakaloob. 

at sinabi nang kaniyang manga lingkod sa kaniya, narito, ngayon, aming narinig na ang manga hari sa 
sangbahayan nang israel ay maawaing manga hari: isinasamo namin sa iyo na kami ay papagbigkisin 
nang magaspang na kayo sa aming manga balakang, at manga lubid sa aming manga leeg at labasin 
namin ang hari nang israel: marahil, kaniyang ililigtas ang iyong buhay. 

sa gayo'y nagsipagbigkis sila nang magaspang na kayo sa kanilang manga balakang, at manga lubid sa 
kanilang manga leeg, at nagsiparoon sa hari nang israel, at nagsipagsabi, sinasabi nang iyong lingkod na 
si ben-adad, isinasamo ko sa iyo, na tulutan mong ako'y mabuhay. at sinabi niya, siya ba'y buhay pa? 
siya'y aking kapatid. 

minatyagan ngang maingat nang manga lalake, at nagsipagmadaling hinuli kung sa ano nandoon ang 
kaniyang pagiisip: at kanilang sinabi, ang iyong kapatid na si ben-adad. nang magkagayo'y sinabi niya, 
kayo'y magsiyaon, dalhin ninyo siya sa akin. nang magkagayo'y nilabas siya ni ben-adad: at kaniyang 
pinasampa sa karo. 

at sinabi ni ben-adad sa kaniya, ang manga bayan na sinakop nang aking ama sa iyong ama ay aking 
isasauli, at ikaw ay gagawa sa ganang iyo nang manga lansangan sa damasco, gaya nang ginawa nang 
aking ama sa samaria. at ako, sabi ni achab, payayaunin kita sa tipang ito. sa gayo'y nakipagtipan siya sa 
kaniya, at pinayaon niya siya. 

at isang lalake sa manga anak nang manga propeta ay nagsabi sa kaniyang kasama sa pamamagitan nang 
salita nang panginoon, isinasamo ko sa iyo na saktan mo ako. at tumanggi ang lalake na saktan niya. 
nang magkagayo'y sinabi niya sa kaniya, sapagka't hindi mo sinunod ang tinig nang panginoon, narito, 
pagkahiwalay mo sa akin, ay papatayin ka nang isang leon. at pagkahiwalay niya sa kaniya, ay 
nasumpungan siya nang isang leon, at pinatay siya. 

nang magkagayo'y nakasumpong siya nang isang lalake, at nagsabi, isinasamo ko sa iyo na saktan mo 
ako. at sinaktan siya nang lalake, na sinaktan at sinugatan siya. 

sa gayo'y umalis ang propeta at hinintay ang hari sa daan, at nagpakunwari na may isang piring sa 
kaniyang manga mata. 

at pagdadaan nang hari ay kaniyang sinigawan ang hari: at kaniyang sinabi, ang iyong lingkod ay lumabas 
sa gitna nang pagbabaka, at, narito, isang lalake ay lumihis, at nagdala nang isang lalake sa akin, at 
nagsabi, ingatan mo ang lalaking ito: kung sa anomang paraan ay makatanan siya, ang iyo ngang buhay 
ang mapapalit sa kaniyang buhay, o magbabayad ka kaya nang isang talentong pilak. 

at sa paraang ang iyong lingkod ay may ginagawa rito at doon, siya'y nakaalis. at sinabi nang hari nang 
israel sa kaniya, magiging ganyan ang iyong kahatulan: ikaw rin ang magpasiya. 

at siya'y nagmadali, at inalis niya ang piring sa kaniyang manga mata, at nakilala siya nang hari nang 
israel na siya'y isa sa manga propeta. 

at sinabi niya sa kaniya, ganito ang sabi nang panginoon, sapagka't iyong pinabayaang makatanan sa 
iyong kamay ang lalake na aking itinalaga sa kamatayan, ang iyo ngang buhay ay papanaw na kapalit 
nang kaniyang buhay, at ang iyong bayan nang kaniyang bayan. 

at ang hari nang israel ay umuwi sa kaniyang bahay na yamot at lunos at, naparoon sa samaria. 

at nangyari, pagkatapos nang manga bagay na ito, na si naboth na jezreelita ay mayroong isang ubasan 
na nasa jezreel, na malapit sa bahay ni achab na hari nang samaria. 

at sinalita ni achab kay naboth, na sinabi, ibigay mo sa akin ang iyong ubasan, upang aking tangkilikin na 
pinaka halamanang pananim, sapagka't malapit sa aking bahay, at aking ipapalit sa iyo na kahalili niyaon 
ang isang mainam na ubasan kay sa roon, o kung inaakala mong mabuti, aking ibibigay sa iyo ang halaga 
niyaon na salapi. 

at sinabi ni naboth kay achab, huwag itulot nang panginoon sa akin, na aking ibigay ang mana sa aking 
manga magulang sa iyo. 

at pumasok si achab sa kaniyang bahay na yamot at lunos dahil sa salita na sinalita ni naboth na 
jezreelita sa kaniya: sapagka't kaniyang sinabi, hindi ko ibibigay sa iyo ang mana sa aking manga 
magulang. at siya'y nahiga sa kaniyang higaan, at ipinihit ang kaniyang mukha, at ayaw kumain nang 
tinapay. 

nguni't si jezabel na kaniyang asawa ay naparoon sa kaniya, at nagsabi sa kaniya, bakit ang iyong diwa ay 
totoong malungkot na hindi ka kumakain nang tinapay? 

at sinabi niya sa kaniya, sapagka't nagsalita ako kay naboth na jezreelita, at nagsabi sa kaniya, ibigay mo 
sa akin ang iyong ubasan sa kahalagahang salapi, o kung dili, kung iyong minamabuti, papalitan ko sa iyo 
nang ibang ubasan: at siya'y sumagot, hindi ko ibibigay sa iyo ang aking ubasan. 

at sinabi ni jezabel na kaniyang asawa sa kaniya, ikaw ba ngayon ang namamahala sa kaharian nang 
israel? ikaw ay bumangon, at kumain nang tinapay, at pasayahin mo ang iyong puso: aking ibibigay sa iyo 
ang ubasan ni naboth na jezreelita. 

sa gayo'y sumulat siya nang manga sulat sa pangalan ni achab, at pinagtatakan nang kaniyang tatak, at 
ipinadala ang manga sulat sa manga matanda at sa manga maginoo na nangasa kaniyang bayan, at 
nagsisitahang kasama ni naboth. 

at kaniyang isinulat sa manga sulat, na sinasabi, mangagtanyag kayo nang isang ayuno at ilagay ninyo si 
naboth sa pangulo na kasamahan nang bayan: 

at lumagay ang dalawang lalake na manga hamak na tao sa harap niya, at mangagsisaksi laban sa kaniya, 
na magsipagsabi, ikaw ay namusong sa diyos at sa hari. at ilabas nga siya, at batuhin siya upang siya'y 
mamatay. 

at ginawa nang manga tao sa kaniyang bayan, sa makatuwid baga'y nang manga matanda at nang 
manga maginoo na nagsisitahan sa kaniyang bayan, kung ano ang ipinagutos ni jezabel sa kanila, ayon sa 
nangasusulat sa manga sulat na kaniyang ipinadala sa kanila. 


sila'y nangagtanyag nang isang ayuno, at inilagay si naboth sa pangulo na kasamahan nang bayan. 

at ang dalawang lalake na manga hamak na tao ay nagsipasok at nagsiupo sa harap niya: at ang manga 
lalake na hamak ay nagsisaksi laban sa kaniya, sa makatuwid baga'y laban kay naboth sa harap nang 
bayan, na nagsisipagsabi, si naboth ay namusong sa diyos at sa hari. nang magkagayo'y inilabas nila sa 
bayan, at binato nila siya nang manga bato, na anopa't siya'y namatay. 

nang magkagayo'y sila'y nagsipagsugo kay jezabel, na nagsisipagsabi, si naboth ay pinagbatuhanan, at 
patay. 

at nangyari, nang mabalitaan ni jezabel na si naboth ay pinagbatuhanan, at patay, na sinabi ni jezabel 
kay achab, ikaw ay bumangon, ariin mo ang ubasan ni naboth, na jezreelita na kaniyang ipinagkait na 
ibigay sa iyo sa halaga nang salapi: sapagka't si naboth ay hindi buhay, kundi patay. 

at nangyari, nang mabalitaan ni achab na patay si naboth, na bumangon si achab na bumaba sa ubasan 
ni naboth na jezreelita, upang ariin. 

at ang salita nang panginoon ay dumating kay elias na thisbita, na nagsabi, 

bumangon ka, panaugin mong salubungin si achab na hari nang israel, na tumatahan sa samaria: narito, 
siya'y nasa ubasan ni naboth na kaniyang pinapanaog upang ariin. 

at iyong sasalitain sa kaniya, na sasabihin, ganito ang sabi nang panginoon, iyo bang pinatay at iyo rin 
namang inari? at iyong sasalitain sa kaniya, na sasabihin, ganito ang sabi nang panginoon, sa dakong 
pinaghimuran nang manga aso nang dugo ni naboth ay hihimuran nang manga aso ang iyong dugo, sa 
makatuwid baga'y ang iyong dugo. 

at sinabi ni achab kay elias, nasumpungan mo ba ako, oh aking kaaway? at sumagot siya, nasumpungan 
kita: sapagka't ikaw ay napabili upang gumawa nang kasamaan sa paningin nang panginoon. 

narito, aking dadalhan nang kasamaan ka, at aking lubos na papalisin ka, at aking ihihiwalay kay achab 
ang bawa't anak na lalake, at ang nakukulong at ang naiwan sa kaluwangan sa israel. 

at aking gagawin ang iyong sangbahayan na gaya nang sangbahayan ni jeroboam na anak ni nabat, at 
gaya nang sangbahayan ni baasa na anak ni ahia, dahil sa pamumungkahi na iyong iminungkahi sa akin 
sa galit, at iyong pinapagkasala ang israel. 

at tungkol kay jezabel ay nagsalita naman ang panginoon, na nagsabi, lalapain nang manga aso si jezabel 
sa tabi nang kuta nang jezreel. 

ang mamatay kay achab sa bayan ay lalapain nang manga aso, at ang mamatay sa parang ay tutukain 
nang manga ibon sa himpapawid. 

(nguni't walang gaya ni achab na nagbili nang kaniyang sarili upang gumawa nang kasamaan sa paningin 
nang panginoon, na hinikayat ni jezabel na kaniyang asawa. 

at siya'y gumawa nang totoong karumaldumal sa pagsunod sa manga diyosdiyosan, ayon sa lahat na 
ginawa nang manga amorrheo, na pinalayas nang panginoon sa harap nang manga anak ni israel.) 

at nangyari, nang marinig ni achab ang manga salitang yaon, na kaniyang hinapak ang kaniyang manga 
damit, at nagsuot nang kayong magaspang sa kaniyang katawan, at nagayuno, at nahiga sa kayong 
magaspang, at lumakad nang marahan. 

at ang salita nang panginoon ay dumating kay elias na thisbita, na sinabi, 

nakita mo ba kung paanong si achab ay nagpakababa sa harap ko? sapagka't siya'y nagpakababa sa 
harap ko, hindi ko dadalhin ang kasamaan sa kaniyang manga kaarawan: kundi sa manga kaarawan nang 
kaniyang anak dadalhin ko ang kasamaan sa kaniyang sangbahayan. 

at sila'y nagpatuloy na tatlong taon na walang pagdidigma ang siria at ang israel. 

at nangyari, nang ikatlong taon, na binaba ni josaphat na hari sa juda ang hari sa israel. 

at sinabi nang hari sa israel sa kaniyang manga lingkod, di ba talastas ninyo na ang ramoth-galaad ay 
atin, at tayo'y tatahimik, at hindi natin aagawin sa kamay nang hari sa siria? 

at sinabi niya kay josaphat, sasama ka ba sa akin sa pagbabaka sa ramoth-galaad? at sinabi ni josaphat sa 
hari sa israel, ako'y gaya mo, ang aking bayan ay gaya nang iyong bayan, ang aking manga kabayo ay 
gaya nang iyong manga kabayo. 

at sinabi ni josaphat sa hari sa israel, sumangguni ka, isinasamo ko sa iyo, sa salita nang panginoon 
ngayon. 

nang magkagayo'y pinisan nang hari sa israel ang manga propeta na may apat na raang lalake, at nagsabi 
sa kanila, yayaon ba akong laban sa ramoth-galaad upang bumaka, o uurong ako? at sinabi nila, umahon 
ka: sapagka't ibibigay nang panginoon sa kamay nang hari. 

nguni't sinabi ni josaphat, wala ba ritong ibang propeta nang panginoon upang makapagusisa tayo sa 
kaniya? 

at sinabi nang hari sa israel kay josaphat, may isa pang lalake na mapaguusisaan natin sa panginoon, si 
micheas na anak ni imla: nguni't kinapopootan ko siya, sapagka't hindi siya nanghuhula nang mabuti 
tungkol sa akin, kundi kasamaan. at sinabi ni josaphat: huwag sabihing gayon nang hari. 

nang magkagayo'y tumawag ang hari sa israel nang isang punong kawal, at nagsabi, dalhin mo ritong 
madali si micheas na anak ni imla. 

ang hari nga sa israel at si josaphat na hari sa juda, ay nagsiupo kapuwa sa kanikaniyang luklukan, na 
nakapanamit hari sa isang hayag na dako sa pasukan nang pintuang-bayan nang samaria, at ang lahat na 
propeta ay nagsipanghula sa harap nila. 

at si sedechias na anak ni chanaana ay gumawa nang manga sungay na bakal, at nagsabi, ganito ang sabi 
nang panginoon, sa pamamagitan nang manga ito ay iyong itutulak ang manga taga siria hanggang sa 
mangalipol. 

at ang lahat na propeta ay nagsisipanghulang gayon, na nagsisipagsabi, umahon ka sa ramoth-galaad, at 
guminhawa ka: sapagka't ibibigay nang panginoon sa kamay nang hari. 

at ang sugo na yumaong tumawag kay micheas ay nagsalita sa kaniya, na nagsasabi, narito ngayon, ang 
manga salita nang manga propeta ay mabuti sa hari na magkakaisa: isinasamo ko sa iyo na ang iyong 
bibig ay maging gaya nang isa sa kanila, at magsalita ka nang mabuti. 

at sinabi ni micheas, buhay ang panginoon kung ano ang sabihin nang panginoon sa akin, yaon ang aking 
sasalitain. 

at nang siya'y dumating sa hari, sinabi nang hari sa kaniya, micheas, paroroon ba kami sa ramoth-galaad 
upang bumaka, o uurong kami? at kaniyang isinagot sa kaniya, ikaw ay yumaon, at guminhawa, at 
ibibigay nang panginoon yaon sa kamay nang hari. 

at sinabi nang hari sa kaniya, makailang manunumpa ako sa iyo, na ikaw ay huwag magsalita nang 
anoman sa akin, kundi nang katotohanan sa pangalan nang panginoon? 

at kaniyang sinabi, aking nakita ang buong israel na nangangalat sa manga bundok, na gaya nang manga 
tupa na walang pastor: at sinabi nang panginoon, ang manga ito ay walang panginoon, umuwi ang 
bawa't lalake sa kaniyang bahay na payapa. 

at sinabi nang hari sa israel kay josaphat, di ba isinaysay ko sa iyo na siya'y hindi manghuhula nang 
mabuti tungkol sa akin, kundi nang kasamaan? 

at sinabi ni micheas, kaya't iyong dinggin ang salita nang panginoon: aking nakita ang panginoon na 
nakaupo sa kaniyang luklukan, at ang buong hukbo nang langit ay nakatayo sa siping niya sa kaniyang 
kanan at sa kaniyang kaliwa. 

at sinabi nang panginoon, sinong dadaya kay achab, upang siya'y umahon at mabuwal sa ramoth- 
galaad? at ang isa'y nagsalita nang ganitong paraan, at ang iba'y nagsalita nang gayong paraan. 

at lumabas ang isang espiritu at tumayo sa harap nang panginoon, at nagsabi, aking dadayain siya. 

at sinabi nang panginoon sa kaniya, paano? at kaniyang sinabi, ako'y lalabas, at magiging magdarayang 
espiritu sa bibig nang lahat niyang manga propeta. at kaniyang sinabi, iyong dadayain siya, at mananaig 
ka rin: lumabas ka, at gawin mong gayon. 

ngayon nga, narito, inilagay nang panginoon ang magdarayang espiritu sa bibig nang lahat nang iyong 
manga propetang ito: at ang panginoon ay nagsalita nang kasamaan tungkol sa iyo. 

nang magkagayo'y lumapit si sedechias na anak ni chanaana, at sinampal si micheas, at sinabi, saan 
nagdaan ang espiritu nang panginoon na mula sa akin, upang magsalita sa iyo? 

at sinabi ni micheas, narito, iyong makikita sa araw na yaon pagka ikaw ay papasok sa pinakaloob na silid 
upang magkubli. 

at sinabi nang hari sa israel, kunin mo si micheas, at ibalik mo kay amon na tagapamahala nang bayan, at 
kay joas na anak nang hari, 

at iyong sabihin, ganito ang sabi nang hari, ilagay ninyo ang taong ito sa bilangguan, at pakanin ninyo 
siya nang tinapay nang kadalamhatian at nang tubig nang kadalamhatian hanggang sa ako'y dumating na 
payapa. 

at sinabi ni micheas, kung ikaw ay bumalik sa anomang paraan na payapa, ang panginoon ay hindi 
nagsalita sa pamamagitan ko. at kaniyang sinabi, dinggin ninyo, ninyong manga bayan, ninyong lahat. 

sa gayo'y ang hari sa israel, at si josaphat na hari sa juda ay nagsiahon sa ramoth-galaad. 

at sinabi nang hari sa israel kay josaphat, ako'y magpapakunwaring iba, at paroroon sa pagbabaka, 
nguni't ikaw ay magsuot nang iyong manga balabal-hari. at ang hari nang israel ay nagpakunwaring iba, 
at naparoon sa pagbabaka. 

ang hari nga nang siria ay nagutos sa tatlong pu't dalawang punong kawal nang kaniyang manga karo, na 
nagsasabi, huwag kayong magsilaban kahit sa maliit o sa malaki man, liban lamang sa hari sa israel. 

at nangyari, nang makita nang manga punong kawal nang manga karo si josaphat na kanilang sinabi, 
walang pagsalang hari sa israel: at sila'y nagsibalik upang magsilaban sa kaniya: at si josaphat ay 
humiyaw. 

at nangyari, nang makita nang manga punong kawal nang manga karo na hindi siyang hari sa israel, na 
sila'y humiwalay nang paghabol sa kaniya. 

at inihilagpos nang isang lalake ang kaniyang pana sa pagbabakasakali, at tinamaan ang hari sa israel sa 
pagitan nang manga pagkakasugpong nang sakbat, kaya't kaniyang sinabi sa nagpapatakbo nang 
kaniyang karo, ipihit mo ang iyong kamay, at ihiwalay mo ako sa hukbo, sapagka't ako'y nasugatan nang 
malubha. 

at ang pagbabaka ay lumala nang araw na yaon, at ang hari ay natigil sa kaniyang karo sa harap nang 
manga taga siria, at namatay sa kinahapunan: at ang dugo ay bumuluwak sa sugat sa pinakaloob nang 
karo. 

at nagkaroon nang hiyawan sa buong hukbo sa may paglubog nang araw, na nagsasabi, bawa't lalake ay 
sa kaniyang bayan, at bawa't lalake ay sa kaniyang lupain. 

sa gayo'y namatay ang hari at dinala sa samaria; at kanilang inilibing ang hari sa samaria. 

at kanilang hinugasan ang karo sa tabi nang tangke nang samaria, at hinimuran nang manga aso ang 
kaniyang dugo (ang manga masamang babae nga ay nagsipaligo roon:) ayon sa salita nang panginoon na 
kaniyang sinalita. 

ang iba nga sa manga gawa ni achab, at ang lahat niyang ginawa, at ang bahay na garing na kaniyang 
itinayo, at ang lahat na bayan na kaniyang itinayo, di ba nasusulat sa aklat nang manga alaala sa manga 
hari sa israel? 

sa gayo'y natulog si achab na kasama nang kaniyang manga magulang, at si ochozias na kaniyang anak 
ay naghari na kahalili niya. 

at si josaphat na anak ni asa ay nagpasimulang maghari sa juda, nang ikaapat na taon ni achab na hari sa 
israel. 

si josaphat ay tatlong pu't limang taon nang magpasimulang maghari, at siya'y nagharing dalawang pu't 
limang taon sa jerusalem. at ang pangalan nang kaniyang ina ay azuba na anak ni silai. 

at siya'y lumakad nang buong lakad ni asa na kaniyang ama, hindi siya lumiko sa paggawa nang matuwid 
sa manga mata nang panginoon: gayon ma'y ang manga mataas na dako ay hindi inalis, ang bayan ay 
nagpatuloy na naghahain, at nagsusunog nang kamangyan sa manga mataas na dako. 

at si josaphat ay nakipagpayapaan sa hari nang israel. 

ang iba nga sa manga gawa ni josaphat, at ang kaniyang kapangyarihan na kaniyang ipinakita, at kung 
paanong siya'y nakidigma, di ba nangasusulat sa aklat nang manga alaala sa manga hari sa juda? 

at ang nangalabi sa manga sodomita na nangalabi sa manga kaarawan nang kaniyang ama na si asa, ay 
pinaalis niya sa lupain. 

at walang hari sa edom: isang kinatawan ay hari. 

si josaphat ay gumawa nang manga sasakyang dagat sa tharsis, upang pumaroon sa ophir dahil sa ginto: 
nguni't hindi sila nagsiparoon, sapagka't ang manga sasakyan ay nangasira sa ezion-geber. 

nang magkagayo'y sinabi ni ochozias na anak ni achab kay josaphat, magsiyaon ang aking manga lingkod 
na kasama nang iyong manga lingkod sa manga sasakyan. nguni't tumanggi si josaphat. 

at si josaphat ay natulog na kasama nang kaniyang manga magulang, at nalibing na kasama nang 
kaniyang manga magulang sa bayan ni david na kaniyang magulang: at si joram na kaniyang anak ay 
naghari na kahalili niya. 

si ochozias na anak ni achab ay nagpasimulang maghari sa israel sa samaria, nang ikalabing pitong taon 
ni josaphat na hari sa juda, at siya'y nagharing dalawang taon sa israel. 

at siya'y gumawa nang masama sa paningin nang panginoon, at lumakad sa lakad nang kaniyang ama, at 
sa lakad nang kaniyang ina, at sa lakad ni jeroboam na anak ni nabat, na ipinagkasala niya sa israel. 

at siya'y naglingkod kay baal, at sumamba sa kaniya, at minungkahi sa galit ang panginoon, ang diyos 
nang israel, ayon sa lahat na ginawa nang kaniyang ama. 

at ang moab ay nanghimagsik laban sa israel pagkamatay ni achab. 

at si ochozias ay nahulog sa silahia sa kaniyang silid sa itaas na nasa samaria, at nagkasakit: at siya'y 
nagsugo nang manga sugo, at nagsabi sa kanila, kayo ay magsiyaon, usisain ninyo kay baal-zebub, na 
diyos sa ecron, kung ako'y gagaling sa sakit na ito. 

nguni't sinabi nang anghel nang panginoon kay elias na thisbita, ikaw ay bumangon, umahon ka na 
salubungin mo ang manga sugo nang hari nang samaria, at sabihin mo sa kanila, dahil ba sa walang diyos 
sa israel, na kaya kayo'y nagsisiyaon upang magsipagusisa kay baal-zebub na diyos sa ecron? 

ngayon nga'y ganito ang sabi nang panginoon, ikaw ay hindi bababa sa higaan na iyong sinampahan, 
kundi walang pagsalang ikaw ay mamamatay. at si elias ay umalis. 

at ang manga sugo ay nagsibalik sa kaniya, at sinabi niya sa kanila. bakit kayo'y nagsibalik? 

at sinabi nila sa kaniya, may umahong isang lalake na sinalubong kami, at sinabi sa amin, kayo'y 
magsiyaon, magsibalik kayo sa hari na nagsugo sa inyo, at sabihin ninyo sa kaniya, ganito ang sabi nang 
panginoon, dahil ba sa walang diyos sa israel na kaya ikaw ay nagsusugo upang magusisa kay baal-zebub 
na diyos sa ecron? kaya't hindi ka bababa sa higaan na iyong sinampahan, kundi walang pagsalang ikaw 
ay mamamatay. 

at sinabi niya sa kanila, anong anyo nang lalaking yaong umahon na sumalubong sa inyo, at nagsaysay sa 
inyo nang manga salitang ito? 

at sila'y nagsisagot sa kaniya: siya'y lalaking mabalahibo at nakabigkis nang bigkis na balat nang hayop sa 
kaniyang manga balakang. at kaniyang sinabi, siya'y si elias na thisbita. 

nang magkagayo'y nagsugo ang hari sa kaniya nang isang punong kawal nang lilimangpuin na kasama 
ang kaniyang limangpu. at inahon niya siya: at, narito, siya'y nakaupo sa taluktok nang burol. at siya'y 
nagsalita sa kaniya: oh lalake nang diyos, sinabi nang hari: bumaba ka. 

at si elias ay sumagot, at nagsabi sa punong kawal nang lilimangpuin: kung ako'y lalake nang diyos, 
bumaba ang apoy na mula sa langit, at sakupin ka at ang iyong limangpu. at bumaba ang apoy na mula 
sa langit, at sinupok siya at ang kaniyang limangpu. 

at muli siyang nagsugo sa kaniya nang ibang punong kawal nang limangpuin na kasama ang kaniyang 
limangpu. at siya'y sumagot, at nagsabi sa kaniya: oh lalake nang diyos, ganito ang sabi nang hari, 
bumaba kang madali. 

at si elias ay sumagot, at nagsabi sa kanila, kung ako'y lalake nang diyos, bumaba ang apoy na mula sa 
langit, at supukin ka at ang iyong limangpu. at ang apoy nang diyos ay bumaba na mula sa langit, at 
sinupok siya at ang kaniyang limangpu. 

at muling siya'y nagsugo nang punong kawal nang ikatlong lilimangpuin na kasama nang kaniyang 
limangpu. at ang ikatlong punong kawal nang lilimangpuin ay umahon, at naparoon at lumuhod sa harap 
ni elias, at namanhik sa kaniya at nagsabi sa kaniya, oh lalake nang diyos, isinasamo ko sa iyo na ang 
aking buhay, at ang buhay nang limangpung ito na iyong manga lingkod ay maging mahalaga nawa sa 
iyong paningin. 

narito, bumaba ang apoy na mula sa langit, at sinupok ang dalawang unang punong kawal nang 
lilimangpuin sangpu nang kanilang limalimangpu, nguni't ang aking buhay nga'y maging mahalaga nawa 
sa iyong paningin. 

at sinabi nang anghel nang panginoon kay elias, bumaba kang kasama niya: huwag kang matakot sa 
kaniya. at siya'y tumindig, at bumabang kasama niya hanggang sa hari. 

at sinabi niya sa kaniya, ganito ang sabi nang panginoon: yamang ikaw ay nagsugo nang manga sugo 
upang magusisa kay baal-zebub na diyos sa ecron, dahil ba sa walang diyos sa israel na mapaguusisaan 
nang kaniyang salita? kaya't hindi ka bababa sa higaan na iyong sinampahan, kundi walang pagsalang 
mamamatay ka. 

sa gayo'y namatay siya, ayon sa salita nang panginoon na sinalita ni elias. at si joram ay nagpasimulang 
maghari na kahalili niya nang ikalawang taon ni joram na anak ni josaphat na hari sa juda, sapagka't wala 
siyang anak. 

ang iba nga sa manga gawa ni ochozias na kaniyang ginawa, di ba nangasusulat sa aklat nang manga 
alaala sa manga hari sa israel? 

at nangyari, nang isasampa nang panginoon si elias sa langit sa pamamagitan nang isang ipoipo, na si 
elias ay yumaong kasama ni eliseo mula sa gilgal. 

at sinabi ni elias kay eliseo, isinasamo ko sa iyo na maghintay ka rito: sapagka't sinugo ako nang 
panginoon hanggang sa beth-el. at sinabi ni eliseo, buhay ang panginoon, at buhay ang iyong kaluluwa, 
hindi kita iiwan. sa gayo'y bumaba sila sa beth-el. 

at nilabas nang manga anak nang manga propeta na nasa beth-el si eliseo, at nagsipagsabi sa kaniya, 
talastas mo ba na ihihiwalay nang panginoon ang iyong panginoon sa iyong ulo ngayon? at kaniyang 
sinabi, oo, talastas ko, pumayapa kayo. 

at sinabi ni elias sa kaniya, eliseo, isinasamo ko sa iyo na maghintay ka rito: sapagka't sinugo ako nang 
panginoon sa jerico. at kaniyang sinabi, buhay ang panginoon, at buhay ang iyong kaluluwa, hindi kita 
iiwan. sa gayo'y nagsiparoon sila sa jerico. 

at nagsilapit kay eliseo ang manga anak nang manga propeta na nangasa jerico, at nagsipagsabi sa 
kaniya, talastas mo ba na ihihiwalay nang panginoon ang iyong panginoon sa iyong ulo ngayon? at siya'y 
sumagot, oo, talastas ko, pumayapa kayo. 

at sinabi ni elias sa kaniya, isinasamo ko sa iyo na maghintay ka rito, sapagka't sinugo ako nang 
panginoon sa jordan. at kaniyang sinabi, buhay ang panginoon, at buhay ang iyong kaluluwa, hindi kita 
iiwan. at silang dalawa ay nagsiyaon. 

at limangpu sa manga anak nang manga propeta ay nagsiyaon, at nagsitayo sa tapat nila sa malayo, at 
silang dalawa ay nagsitayo sa tabi nang jordan. 

at kinuha ni elias ang kaniyang balabal, at tiniklop, at hinampas ang tubig, at nahawi dito at doon, na ano 
pa't silang dalawa'y nagsidaan sa tuyong lupa. 

at nangyari, nang sila'y makatawid, na sinabi ni elias kay eliseo, hingin mo kung ano ang gagawin ko sa 
iyo, bago ako ihiwalay sa iyo. at sinabi ni eliseo, isinasamo ko sa iyo, na ang ibayong bahagi nang iyong 
diwa ay sumaakin. 

at sinabi niya, ikaw ay humingi nang mabigat na bagay: gayon ma'y kung makita mo ako pagka ako'y 
inihiwalay sa iyo, magiging gayon sa iyo: nguni't kung hindi ay hindi magiging gayon. 

at nangyari, samantalang sila'y nagpapatuloy, at nagsasalitaan, na narito, napakita ang isang karong 
apoy, at manga kabayong apoy, na naghiwalay sa kanila kapuwa; at si elias ay sumampa sa langit sa 
pamamagitan nang isang ipoipo. 

at nakita ni eliseo, at siya'y sumigaw. ama ko, ama ko, manga karo nang israel at manga mangangabayo 
niyaon! at hindi na niya nakita siya: at kaniyang hinawakan ang kaniyang sariling kasuutan, at hinapak 
nang dalawang hati. 

kinuha rin niya ang balabal ni elias na nahulog sa kaniya, at siya'y bumalik, at tumayo sa tabi nang 
pangpang nang jordan. 

at kaniyang kinuha ang balabal ni elias na nahulog sa kaniya, at hinampas ang tubig, at sinabi, saan 
nandoon ang panginoon, ang diyos ni elias? at nang kaniyang mahampas naman ang tubig, ay nahawi 
dito at doon: at si eliseo ay tumawid. 

at nang makita siya nang manga anak nang manga propeta na nangasa jerico sa tapat niya, ay kanilang 
sinabi, ang diwa ni elias ay sumasa kay eliseo. at sila'y nagsiyaon na sinalubong siya, at sila'y 
nangagpatirapa sa lupa sa harap niya. 

at kanilang sinabi sa kaniya, narito ngayon, sa iyong manga lingkod ay may limangpung malalakas na 
lalake: isinasamo namin sa iyo na payaunin mo sila, at hanapin ang inyong panginoon, baka sakaling 

itinaas nang espiritu nang panginoon, at inihagis sa isang bundok, o sa isang libis. at kaniyang sinabi, 
huwag kayong magsipagsugo. 

at nang kanilang pilitin siya hanggang sa siya'y mapahiya, at kaniyang sinabi, magsipagsugo kayo. sila'y 
nagsipagsugo nga nang limangpung lalake, at hinanap nilang tatlong araw, nguni't hindi nasumpungan 
siya. 

at sila'y nagsibalik sa kaniya, samantalang siya'y naghihintay sa jerico, at kaniyang sinabi sa kanila, di ba 
sinabi ko sa inyo: huwag kayong magsiyaon? 

at sinabi nang manga lalake sa bayan kay eliseo: tingnan mo, isinasamo namin sa iyo, na ang kalagayan 
nang bayang ito ay maligaya, gaya nang nakikita nang aking panginoon: nguni't ang tubig ay masama, at 
ang lupa ay nagpapalagas nang bunga. 

at kaniyang sinabi, dalhan ninyo ako nang isang bagong banga, at sidlan ninyo nang asin. at kanilang 
dinala sa kaniya. 

at siya'y naparoon sa bukal nang tubig, at hinagisan niya nang asin, at nagsabi, ganito ang sabi nang 
panginoon, aking pinabuti ang tubig na ito: hindi na magkakaroon mula rito nang kamatayan pa o 
pagkalagas nang bunga. 

sa gayo'y bumuti ang tubig hanggang sa araw na ito, ayon sa salita ni eliseo na kaniyang sinalita. 

at siya'y umahon sa beth-el mula roon: at samantalang siya'y umaahon sa daan, may nagsilabas sa bayan 
na manga bata, at tinuya siya, at sinabi nila sa kaniya, umahon ka, ikaw na kalbo ang ulo, umahon ka, 
ikaw na kalbo ang ulo. 

at siya'y lumingon sa likuran niya, at nangakita niya, at sinumpa niya sila sa pangalan nang panginoon. at 
doo'y lumabas ang dalawang osong babae sa gubat, at lumapa nang apat na pu't dalawang bata sa 
kanila. 

at siya'y naparoon sa bundok nang carmelo mula roon, at mula roo'y bumalik siya sa samaria. 

si joram nga na anak ni achab ay nagpasimulang maghari sa israel sa samaria nang ikalabing walong taon 
ni josaphat na hari sa juda, at nagharing labing dalawang taon. 

at siya'y gumawa nang masama sa paningin nang panginoon, nguni't hindi gaya nang kaniyang ama, at 
nang kaniyang ina: sapagka't kaniyang inalis ang haligi na pinakaalaala kay baal na ginawa nang kaniyang 
ama. 

gayon ma'y lumakip siya sa manga kasalanan ni jeroboam na anak ni nabat, na ipinagkasala niya sa 
israel: hindi niya hiniwalayan. 

si mesa nga na hari sa moab ay may manga tupa, at siya'y nagbubuwis sa hari sa israel nang balahibo 
nang isang daang libong kordero at nang isang daang libong lalaking tupa. 

nguni't nangyari nang mamatay si achab, na ang hari sa moab ay nanghimagsik laban sa hari sa israel. 

at ang haring joram ay lumabas sa samaria nang panahong yaon, at hinusay ang buong israel. 

at siya'y yumaon, at nagsugo kay josaphat na hari sa juda, na nagsasabi, ang hari sa moab ay 
nanghimagsik laban sa akin: yayaong ka ba na kasama ko laban sa moab upang bumaka? at kaniyang 
sinabi, ako'y aahon: ako'y gaya mo, ang aking bayan ay gaya nang iyong bayan, ang aking manga kabayo 
ay gaya nang iyong manga kabayo. 

at kaniyang sinabi, sa aling daan magsisiahon tayo? at siya'y sumagot, sa daan nang ilang nang edom. 

sa gayo'y yumaon ang hari sa israel, at ang hari sa juda, at ang hari sa edom: at sila'y nagsiligid nang 
pitong araw na paglalakbay, at walang tubig para sa hukbo, o sa manga hayop man na nagsisisunod sa 
kanila. 

at sinabi nang hari sa israel, sa aba natin! sapagka't tinawag nang panginoon ang tatlong haring ito na 
magkakasama upang ibigay sa kamay nang moab. 

nguni't sinabi ni josaphat, wala ba ritong isang propeta nang panginoon, upang tayo'y makapagusisa sa 
panginoon sa pamamagitan niya? at isa sa manga lingkod nang hari sa israel ay sumagot, at nagsabi, si 
eliseo na anak ni saphat ay nandito na nagbuhos nang tubig sa manga kamay ni elias. 

at sinabi ni josaphat, ang salita nang panginoon ay sumasa kaniya. sa gayo'y binaba siya nang hari sa 
israel, at ni josaphat at nang hari sa edom. 

at sinabi ni eliseo sa hari sa israel, anong ipakikialam ko sa iyo? pumaroon ka sa manga propeta nang 
iyong ama, at sa manga propeta nang iyong ina. at sinabi nang hari sa israel sa kaniya, hindi, sapagka't 
tinawag nang panginoon ang tatlong haring ito na magkakasama upang ibigay sila sa kamay nang moab. 
at sinabi ni eliseo, buhay ang panginoon nang manga hukbo, na nakatayo ako sa harap niya, tunay na 
kung wala akong pagtingin sa harap ni josaphat na hari sa juda, hindi kita lilingapin, ni titingnan man. 
nguni't ngayo'y dalhan ninyo ako nang isang manunugtog. at nangyari, nang ang manunugtog ay 
tumugtog, na ang kamay nang panginoon ay suma kaniya. 

at kaniyang sinabi, ganito ang sabi nang panginoon, punuin ninyo ang libis na ito nang manga hukay. 
sapagka't ganito ang sabi nang panginoon, kayo'y hindi makakakita nang hangin, ni kayo'y makakakita 
man nang ulan, gayon ma'y ang libis na yaon ay mapupuno nang tubig, at kayo'y iinom, kayo at gayon 
din ang inyong manga baka, at ang inyong manga hayop. 

at ito'y isang bagay na magaan sa paningin nang panginoon: kaniya rin namang ibibigay ang manga 
moabita sa inyong kamay. 

at inyong sasaktan ang bawa't bayang nakukutaan, at ang bawa't piling bayan, at inyong ibubuwal ang 
bawa't mabuting punong kahoy, at inyong patitigilin ang lahat na bukal nang tubig, at inyong sisirain 
nang manga bato ang bawa't mabuting bahagi nang lupain. 

at nangyari, sa kinaumagahan, sa may panahon nang paghahandog nang alay, na, narito, humuho ang 
tubig sa daan nang edon, at ang lupain ay napuno nang tubig. 

nang mabalitaan nga nang lahat na moabita na ang manga hari ay nagsiahon upang magsilaban sa 
kanila, ay nagpipisan silang lahat na makapagsasakbat nang sandata at hanggang sa katandatandaan, at 
nagsitayo sa hangganan. 

at sila'y nagsibangong maaga nang kinaumagahan, at ang araw ay suminag sa tubig, at nakita nang 
manga moabita ang tubig sa tapat nila na mapulang gaya nang dugo: at kanilang sinabi, 

ito'y dugo, ang manga hari ay walang pagsalang lipol, at sinaktan nang bawa't isa sa kanila ang kaniyang 
kasama: ngayon nga, moab, sa pagsamsam. 

at nang sila'y dumating sa kampamento nang israel, ang manga taga israel ay nagsitindig, at sinaktan ang 
manga moabita, na anopa't sila'y tumakas sa harap nila, at sila'y nagpatuloy sa lupain na sinasaktan ang 
manga moabita. 

at kanilang giniba ang manga bayan at sa bawa't mabuting bahagi nang lupain ay naghagis ang bawa't 
tao nang kaniyang bato, at pinuno: at kanilang pinatigil ang lahat nang bukal nang tubig, at ibinuwal ang 
lahat na mabuting punong kahoy, hanggang sa cir-hareseth lamang nagiwan nang manga bato niyaon, 
gayon ma'y kinubkob nang manga manghihilagpos, at sinaktan. 

at nang makita nang hari sa moab na ang pagbabaka ay totoong malala sa ganang kaniya ay nagsama 
siya nang pitong daang lalake na nagsisihawak nang tabak, upang dumaluhong sa hari sa edom: nguni't 
hindi nila nagawa. 

nang magkagayo'y kinuha niya ang kaniyang pinaka matandang anak na maghahari sana na kahalili niya, 
at inihandog niya na pinakahandog na susunugin sa ibabaw nang kuta. at nagkaroon nang malaking galit 
laban sa israel: at kanilang nilisan siya, at bumalik sa kanilang sariling lupain. 

sumigaw nga kay eliseo ang isang babae na isa sa manga asawa nang manga anak nang manga propeta, 
na nagsasabi, ang iyong lingkod na aking asawa ay patay na: at iyong talastas na ang iyong lingkod ay 
natakot sa panginoon: at ang pinagkautangan ay naparito upang kuning alipinin niya ang aking dalawang 
anak. 

at sinabi ni eliseo sa kaniya, anong gagawin ko sa iyo? saysayin mo sa akin: anong mayroon ka sa bahay? 
at sinabi niya, ang iyong lingkod ay walang anomang bagay sa bahay liban sa isang palyok na langis. 

nang magkagayo'y sinabi niya, ikaw ay yumaon, manghiram ka nang manga sisidlan sa labas sa lahat 
nang iyong manga kapitbahay, sa makatuwid baga'y nang manga walang lamang sisidlan, huwag kang 
manghiram nang kaunti. 

at ikaw ay papasok, at ikaw at ang iyong manga anak ay magsasara nang pintuan, at iyong ibubuhos ang 
langis sa lahat nang sisidlang yaon; at iyong itatabi ang mapuno. 

sa gayo'y nilisan niya siya, at siya at ang kaniyang manga anak ay nagsara nang pintuan, kanilang dinala 
ang manga sisidlan sa kaniya, at kaniyang pinagbuhusan. 

at nangyari, nang mapuno ang manga sisidlan, na kaniyang sinabi sa kaniyang anak, dalhan mo pa ako 
nang isang sisidlan. at sinabi niya sa kaniya: wala pang sisidlan. at ang langis ay tumigil. 

nang magkagayo'y naparoon siya, at kaniyang isinaysay sa lalake nang diyos. at kaniyang sinabi, ikaw ay 
yumaon, ipagbili mo ang langis, at bayaran mo ang iyong utang, at mabuhay ka at ang iyong manga anak 
sa nalabi. 

at nangyari, isang araw na si eliseo ay nagdaan sa sunem, na kinaroroonan nang isang dakilang babae: at 
pinilit siya niya na kumain nang tinapay. at nagkagayon, na sa tuwing siya'y daraan doon ay lumiliko roon 
upang kumain nang tinapay. 

at sinabi niya sa kaniyang asawa, narito ngayon, aking nahahalata na ito'y isang banal na lalake nang 
diyos na nagdadaan sa ating palagi. 

isinasamo ko sa iyo na tayo'y gumawa nang isang maliit na silid sa pader, at ating ipaglagay siya roon 
nang isang higaan, at nang isang dulang, at nang isang upuan, at nang isang kandelero: at mangyayari, 
pagka siya'y dumarating sa atin, na siya'y papasok doon. 

at nangyari, isang araw, na siya'y dumating doon, at siya'y lumiko na pumasok sa silid, at nahiga roon. 
at sinabi niya kay giezi na kaniyang lingkod, tawagin mo ang sunamitang ito. at nang matawag niya, 
siya'y tumayo sa harap niya. 

at sinabi niya sa kaniya, sabihin mo ngayon sa kaniya, narito, ikaw ay naging maingat sa amin nang 
buong pagiingat na ito: ano nga ang magagawa sa iyo? ibig mo bang ipakiusap kita sa hari, o sa punong 
kawal nang hukbo? at siya'y sumagot, ako'y tumatahan sa gitna nang aking sariling bayan. 

at kaniyang sinabi, ano nga ang magagawa sa kaniya? at sumagot si giezi. katotohanang siya'y walang 
anak, at ang kaniyang asawa ay matanda na. 

at kaniyang sinabi, tawagin siya. at nang kaniyang tawagin siya, siya'y tumayo sa pintuan. 

at kaniyang sinabi, sa panahong ito, pagpihit nang panahon, ikaw ang kakalong nang isang anak na 
lalake. at kaniyang sinabi, hindi panginoon ko, ikaw na lalake nang diyos huwag kang magsinungaling sa 
iyong lingkod. 

at ang babae ay naglihi, at nanganak nang isang lalake nang panahong yaon, nang ang panahon ay 
makapihit gaya nang sinabi ni eliseo sa kaniya. 

at nang lumaki ang bata ay nangyari, isang araw, nang siya'y umalis na patungo sa kaniyang ama, sa 
manga manggagapas. 

at kaniyang sinabi sa kaniyang ama, ulo ko, ulo ko. at sinabi niya sa kaniyang bataan, dalhin mo siya sa 
kaniyang ina. 

at nang kaniyang makuha siya at dalhin siya sa kaniyang ina, siya'y umupo sa kaniyang tuhod hanggang 
sa katanghaliang tapat, at nang magkagayo'y namatay. 

at siya'y pumanhik at inihiga siya sa higaan nang lalake nang diyos, at pinagsarhan niya nang pintuan 
siya, at lumabas. 

at kaniyang dinaingan ang kaniyang asawa, at nagsabi, isinasamo ko sa iyo na iyong suguin sa akin ang 
isa sa iyong manga bataan, at ang isa sa manga asno, upang aking takbuhin ang lalake nang diyos, at 
bumalik uli. 

at kaniyang sinabi, bakit paroroon ka sa kaniya ngayon? hindi bagong buwan o sabbath man. at kaniyang 
sinabi, magiging mabuti. 

nang magkagayo'y siniyahan niya ang isang asno, at nagsabi sa kaniyang bataan, ikaw ay magpatakbo, at 
magpatuloy, huwag mong pahinain ang pagpapatakbo sa akin, malibang sabihin ko sa iyo. 

sa gayo'y yumaon siya at naparoon sa lalake nang diyos sa bundok nang carmelo. at nangyari, nang 
makita siya nang lalake nang diyos sa malayo, na kaniyang sinabi kay giezi na kaniyang lingkod, narito, 
nandoon ang sunamita: 

tumakbo ka, isinasamo ko sa iyo ngayon, na salubungin siya, at iyong sabihin sa kaniya, mabuti ka ba? 
mabuti ba ang iyong asawa? mabuti ba ang bata? at siya'y sumagot, mabuti. 

at nang siya'y dumating sa lalake nang diyos sa burol, siya'y humawak sa kaniyang manga paa. at lumapit 
si giezi upang ihiwalay siya, nguni't sinabi nang lalake nang diyos: bayaan siya, sapagka't siya'y 
namamanglaw, at inilihim nang panginoon sa akin, at hindi isinaysay sa akin. 

nang magkagayo'y sinabi niya, ako ba'y humiling nang isang anak sa aking panginoon? di ba sinabi ko, 
huwag mo akong dayain? 

nang magkagayo'y sinabi niya kay giezi, bigkisan mo ang iyong manga balakang, at tangnan mo ang aking 
tungkod sa iyong kamay, at yumaon ka nang iyong lakad: kung ikaw ay makasasalubong nang sinomang 
tao, huwag mo siyang batiin, at kung ang sinoman ay bumati sa iyo, huwag mo siyang sagutin: at ipatong 
mo ang aking tungkod sa mukha nang bata. 

at sinabi nang ina nang bata, buhay ang panginoon, at buhay ang iyong kaluluwa, hindi kita iiwan. at 
siya'y tumindig, at sumunod sa kaniya. 

at si giezi ay nagpauna sa kanila, at ipinatong ang tungkod sa mukha nang bata, nguni't wala kahit tinig, 
o pakinig man. kaya't siya'y bumalik na sinalubong siya, at nagsaysay sa kaniya, na nagsabi, ang bata'y 
hindi magising. 

at nang si eliseo ay dumating sa bahay, narito, ang bata'y patay, at nakahiga sa kaniyang higaan. 

siya'y pumasok nga at sinarhan ang pintuan sa kanilang dalawa, at dumalangin sa panginoon. 

at siya'y sumampa, at dumapa sa ibabaw nang bata, at idinikit ang kaniyang bibig sa bibig niya, at ang 
kaniyang manga mata sa manga mata niya, at ang kaniyang manga kamay sa manga kamay niya: at 
siya'y dumapa sa kaniya, at ang laman nang bata ay uminit. 

nang magkagayo'y bumalik siya, at lumakad sa bahay na paroo't parito na minsan, at sumampa, at 
dumapa sa ibabaw niya: at ang bata'y nagbahing makapito, at idinilat nang bata ang kaniyang manga 
mata. 

at tinawag niya si giezi, at sinabi, tawagin mo ang sunamitang ito. sa gayo'y tinawag niya siya. at nang 
siya'y pumaroon sa kaniya, sinabi niya, kalungin mo ang iyong anak. 

nang magkagayo'y pumasok siya at nagpatirapa sa kaniyang manga paa, at yumukod sa lupa: at kinalong 
niya ang kaniyang anak, at umalis. 

at si eliseo ay bumalik sa gilgal: at may kagutom sa lupain, at ang manga anak nang manga propeta ay 
nangakaupo sa harap niya: at sinabi niya sa kaniyang lingkod: isalang mo ang malaking palayok, at 
ipagluto mo nang lutuin ang manga anak nang manga propeta. 

at ang isa ay lumabas sa bukid upang manguha nang manga gugulayin, at nakasumpong nang isang 
baging gubat, at namitas doon nang manga kalabasang gubat na ang kaniyang kandungan ay napuno, at 
bumalik at pinagputolputol sa palayok nang lutuin: sapagka't hindi nila nalalaman. 

sa gayo'y kanilang ibinuhos para sa manga tao upang kanin. at nangyari, samantalang sila'y nagsisikain 
nang lutuin, na sila'y nagsisigaw, at nagsipagsabi, oh lalake nang diyos, may kamatayan sa palayok. at 
hindi nakain yaon. 

nguni't kaniyang sinabi, magdala nga rito nang harina. at kaniyang isinilid sa palayok: at kaniyang sinabi, 
ibuhos ninyo para sa bayan, upang sila'y makakain. at wala nang makasasama sa palayok. 

at dumating ang isang lalake na mula sa baal-salisa, at nagdala sa lalake nang diyos nang tinapay nang 
manga unang bunga, na dalawang pung tinapay na sebada, at manga murang uhay nang trigo na 
nangasa kaniyang bayong. at kaniyang sinabi, ibigay mo sa bayan, upang kanilang makain. 

at sinabi nang kaniyang lingkod: ano, ilalapag ko ba ito sa harap nang isang daang tao? nguni't kaniyang 
sinabi, ibigay sa bayan upang kanilang makain, sapagka't ganito ang sabi nang panginoon, sila'y kakain, 
at magtitira niyaon. 

sa gayo'y inilapag niya sa harap nila, at sila'y nagsikain, at nagsipagtira niyaon, ayon sa salita nang 
panginoon. 

si naaman nga, na punong kawal nang hukbo nang hari sa siria, ay dakilang lalake sa kaniyang 
panginoon, at marangal, sapagka't sa pamamagitan niya'y nagbigay ang panginoon nang pagtatagumpay 
sa siria: siya rin nama'y malakas na lalake na may tapang, nguni't may ketong. 

at ang manga taga siria ay nagsilabas na manga pulupulutong, at nagdala nang bihag na mula sa lupain 
nang israel na isang dalagita: at siya'y naglingkod sa asawa ni naaman. 

at sinabi niya sa kaniyang babaing panginoon. mano nawa ang aking panginoon ay humarap sa propeta 
na nasa samaria! kung magkagayo'y pagagalingin niya siya sa kaniyang ketong. 

at pumasok ang isa, at isinaysay sa kaniyang panginoon, na sinasabi, ganito't ganito ang sabi nang 
dalagita na nagmula sa lupain nang israel. 

at sinabi nang hari sa siria, yumaon ka, yumaon ka, at ako'y magpapadala nang sulat sa hari sa israel. at 
siya'y yumaon, at nagdala siya nang sangpung talentong pilak, at anim na libong putol na ginto, at 
sangpung pangpalit na bihisan. 

at kaniyang dinala ang sulat sa hari sa israel, na sinasabi, at pagka nga dumating sa iyo ang sulat na ito, 
ay talastasin mo na aking sinugo si naaman na aking lingkod sa iyo, upang iyong pagalingin siya sa 
kaniyang ketong. 

at nangyari, nang mabasa nang hari sa israel ang sulat, na kaniyang hinapak ang kaniyang suot at 
nagsabi, ako ba'y diyos upang pumatay at bumuhay, na ang lalaking ito ay nagsugo sa akin upang 
pagalingin ito sa kaniyang ketong? nguni't talastasin mo, isinasamo ko sa iyo, at tingnan mo kung 
paanong siya'y humahanap nang dahilan laban sa akin. 

at nagkagayon, nang mabalitaan ni eliseo na lalake nang diyos na hinapak nang hari sa israel ang 
kaniyang suot, na siya'y nagsugo sa hari, na nagsabi: bakit mo hinapak ang iyong manga kasuutan? 
paparituhin mo siya sa akin, at kaniyang malalaman na may isang propeta sa israel. 

sa gayo'y naparoon si naaman na dala ang kaniyang manga kabayo at ang kaniyang manga karo, at 
tumayo sa pintuan nang bahay ni eliseo. 

at si eliseo ay nagsugo nang sugo sa kaniya, na nagsasabi, ikaw ay yumaon, at maligo sa jordan na 
makapito, at ang iyong laman ay sasauli sa iyo, at ikaw ay magiging malinis. 

nguni't si naaman ay naginit, at umalis, at nagsabi, narito, aking inakalang, walang pagsalang lalabasin 
niya ako, at tatayo, at tatawag sa pangalan nang panginoon niyang diyos, at pagagalawgalawin ang 
kaniyang kamay sa kinaroroonan, at mapapawi ang ketong. 

hindi ba ang abana at ang pharphar, na manga ilog nang damasco, ay mainam kay sa lahat nang tubig sa 
israel? hindi ba ako makapaliligo sa manga yaon, at maging malinis? sa gayo'y pumihit siya at umalis sa 
paginit. 

at ang kaniyang manga lingkod ay nagsilapit, at nagsipagsalita sa kaniya, at nagsabi, ama ko, kung 
ipinagawa sa iyo nang propeta ang anomang mahirap na bagay, hindi mo ba gagawin? gaano nga kung 
sabihin niya sa iyo, ikaw ay maligo, at maging malinis? 

nang magkagayo'y lumusong siya at sumugbong makapito sa jordan, ayon sa sabi nang lalake nang 
diyos: at ang kaniyang laman ay nagsauling gaya nang laman nang isang munting bata, at siya'y naging 
malinis. 

at siya'y bumalik sa lalake nang diyos, siya at ang buong pulutong niya, at naparoon, at tumayo sa harap 
niya: at siya'y nagsabi, narito ngayon, aking talastas na walang diyos sa buong lupa, kundi sa israel: 
isinasamo ko ngayon sa iyo na tanggapin mo ang kaloob nang iyong lingkod. 

nguni't kaniyang sinabi, buhay ang panginoon, na nakatayo ako sa harap niya, wala akong tatanggapin. 
at ipinilit niya sa kaniyang kunin, nguni't siya'y tumanggi. 

at sinabi ni naaman, kung hindi, isinasamo ko pa sa iyo, na bigyan ko ang iyong lingkod nang lupang 
mapapasan nang dalawang mula, sapagka't ang iyong lingkod buhat ngayon ay hindi maghahandog nang 
handog na susunugin o hain man sa ibang manga diyos, kundi sa panginoon. 

sa bagay na ito'y patawarin nawa nang panginoon ang iyong lingkod, pagka ang aking panginoon ay 
pumasok sa bahay ni rimmon upang sumamba roon, at siya'y umagapay sa aking kamay, at ako'y 
yumukod sa bahay ni rimmon, pagyukod ko sa bahay ni rimmon, na patawarin nawa nang panginoon 
ang iyong lingkod sa bagay na ito. 

at sinabi niya sa kaniya, ikaw ay yumaong payapa. sa gayo'y nilisan niya siya nang may aguwat na kaunti. 
nguni't si giezi, na lingkod ni eliseo na lalake nang diyos, ay nagsabi, narito, pinalagpas nang aking 
panginoon ang naamang ito na taga siria, sa di pagtanggap sa kaniyang manga kamay nang kaniyang 
dala, buhay ang panginoon, tatakbuhin ko siya, at kukuha ako nang anoman sa kaniya. 

sa gayo'y sinundan ni giezi si naaman, at nang makita ni naaman na isa'y humahabol sa kaniya, siya'y 
bumaba sa karo na sinalubong niya, at sinabi, lahat ba'y mabuti? 

at kaniyang sinabi, lahat ay mabuti. sinugo ako nang aking panginoon, na sinabi, narito, dumating sa akin 
ngayon mula sa lupaing maburol nang ephraim ang dalawang binata sa manga anak nang manga 
propeta: isinasamo ko sa iyo na bigyan mo sila nang isang talentong pilak, at dalawang pangpalit na 
bihisan. 

at sinabi ni naaman, matuwa ka, kunin mo ang dalawang talento. at ipinilit niya sa kaniya, at ibinalot ang 
dalawang talentong pilak sa dalawang supot, sangpu nang dalawang pangpalit na bihisan, at manga 
ipinasan sa dalawa sa kaniyang manga bataan, at dinala nila sa unahan niya. 

at nang siya'y dumating sa burol, kinuha niya sa kanilang kamay, at itinago niya sa bahay: at pinayaon 
niya ang manga lalake, at sila'y nagsiyaon. 

nguni't siya'y pumasok at tumayo sa harap nang kaniyang panginoon. at sinabi ni eliseo sa kaniya, saan 
ka nanggaling giezi? at kaniyang sinabi, ang iyong lingkod ay walang pinaroonan. 

at kaniyang sinabi, hindi ba sumasa iyo ang aking puso nang ang lalake ay bumalik mula sa kaniyang karo 
na sinasalubong ka? panahon ba nang pagtanggap nang salapi, at pagtanggap nang bihisan, at nang 
manga olibohan, at nang manga ubasan, at nang manga tupa, at nang manga baka, at nang manga 
aliping lalake at babae? 

ang ketong nga ni naaman ay kakapit sa iyo, at sa iyong binhi magpakailan man. at siya'y umalis sa 
kaniyang harapan na may ketong na kasingputi nang niebe. 

at sinabi nang manga anak nang manga propeta kay eliseo, narito ngayon, ang dakong aming 
kinatitirahan sa harap mo ay totoong gipit sa ganang amin. 

isinasamo namin sa iyo na kami ay paparoonin sa jordan, at kumuha roon ang bawa't isa nang sikang, at 
gumawa kami para sa amin nang isang dako roon, na aming matatahanan. at siya'y sumagot, magsiyaon 
kayo. 

at sinabi nang isa, isinasamo ko sa iyo na ikaw ay matuwa, at yumaon na kasama nang iyong manga 
lingkod. at siya'y sumagot, ako'y yayaon. 

sa gayo'y yumaon siyang kasama nila. at nang sila'y dumating sa jordan, sila'y nagsiputol nang kahoy. 
nguni't samantalang ang isa'y pumuputol nang isang sikang, ang talim nang palakol ay nalaglag sa tubig: 
at siya'y sumigaw, at nagsabi, sa aba ko, panginoon ko! sapagka't hiram. 

at sinabi nang lalake nang diyos, saan nalaglag? at itinuro niya sa kaniya ang dako. at siya'y pumutol 
nang isang patpat, at inihagis doon, at pinalutang ang bakal. 

at kaniyang sinabi, kunin mo. sa gayo'y kaniyang iniunat ang kaniyang kamay, at kinuha. 

ang hari nga sa siria ay nakipagdigma sa israel: at siya'y kumuhang payo sa kaniyang manga lingkod, na 
nagsasabi, sa gayo't gayong dako malalagay ang aking kampamento. 

at ang lalake nang diyos ay nagsugo sa hari sa israel, na nagsasabi, magingat ka na huwag dumaan sa 
dakong yaon, sapagka't doo'y lumulusong ang manga taga siria. 

at nagsugo ang hari sa israel sa dakong isinaysay sa kaniya nang lalake nang diyos at ipinagpauna sa 
kaniya: at siya'y lumigtas doon, na hindi miminsan o mamakalawa. 

at ang puso nang hari sa siria ay nabagabag na mainam dahil sa bagay na ito, at kaniyang tinawag ang 
kaniyang manga lingkod, at sinabi sa kanila, hindi ba ninyo ipakikilala sa akin kung sino sa atin ang sa hari 
sa israel? 

at sinabi nang isa sa kaniyang manga lingkod, hindi panginoon ko, oh hari: kundi si eliseo, na propeta na 
nasa israel, ay nagsaysay sa hari sa israel nang manga salita na iyong sinalita sa iyong silid na tulugan. 

at kaniyang sinabi, ikaw ay yumaon at tingnan mo kung saan siya nandoon, upang ako'y 
makapagpasundo at dalhin siya. at nasaysay sa kaniya, na sinabi, narito, siya'y nasa dothan. 

kaya't siya'y nagsugo roon nang manga kabayo at manga karo, at nang isang malaking hukbo: at sila'y 
naparoon sa gabi, at kinubkob ang bayan sa palibot. 

at nang ang lingkod nang lalake nang diyos ay magbangong maaga, at maglabas, narito, isang hukbo na 
may manga kabayo at manga karo ay nakalibot sa bayan. at ang kaniyang lingkod ay nagsabi sa kaniya, 
sa aba natin, panginoon ko! paano ang ating gagawin? 

at siya'y sumagot, huwag kang matakot: sapagka't ang sumasaatin ay higit kay sa sumasa kanila. 

at si eliseo ay nanalangin, at nagsabi, idinadalangin ko sa iyo, panginoon, na idilat ang kaniyang manga 
mata, upang siya'y makakita. at idinilat nang panginoon ang manga mata nang binata, at siya'y nakakita, 
at narito, ang bundok ay puno nang manga kabayo at nang manga karo nang apoy sa palibot ni eliseo. 

at nang kanilang lusungin siya, ay nanalangin si eliseo sa panginoon, at nagsabi, idinadalangin ko sa iyo, 
na bulagin mo ang bayang ito. at kaniyang binulag sila ayon sa salita ni eliseo. 

at sinabi ni eliseo sa kanila, hindi ito ang daan, o ang bayan man: sumunod kayo sa akin, at dadalhin ko 
kayo sa lalake na inyong hinahanap. at kaniyang pinatnubayan sila hanggang sa samaria. 

at nangyari, nang sila'y magsidating sa samaria, na sinabi ni eliseo, panginoon, idilat mo ang manga mata 
nang manga lalaking ito, upang sila'y makakita. at idinilat nang panginoon ang kanilang manga mata, at 
sila'y nangakakita, at, narito, sila'y nangasa gitna nang samaria. 

at sinabi nang hari sa israel kay eliseo, nang makita niya sila, ama ko, sasaktan ko ba sila? sasaktan ko ba 
sila? 

at siya'y sumagot. huwag mong sasaktan sila, sasaktan mo ba ang iyong binihag nang iyong tabak at 
nang iyong busog? maghain ka nang tinapay at tubig sa harap nila, upang kanilang makain at mainom, at 
magsiparoon sa kanilang panginoon. 

at ipinaghanda niya nang malaking pagkain sila: at nang sila'y makakain at makainom, kaniyang pinayaon 
sila, at sila'y nagsiparoon sa kanilang panginoon. at ang pulutong nang siria ay hindi na naparoon pa sa 
lupain nang israel. 

at nangyari, pagkatapos nito, na pinisan ni ben-adad na hari sa siria, ang buo niyang hukbo, at umahon, 
at kinubkob ang samaria. 

at nagkaroon nang malaking kagutom sa samaria: at, narito, kanilang kinubkob, hanggang sa ang ulo 
nang isang asno ay naipagbili nang walong pung putol na pilak, at ang ikaapat na bahagi nang isang takal 
nang dumi nang kalapati ay nang limang putol na pilak. 

at pagdaraan sa kuta nang hari sa israel, humiyaw ang isang babae sa kaniya, na nagsasabi, saklolo, 
panginoon ko, oh hari. 

at kaniyang sinabi, kung hindi ka saklolohan nang panginoon, sa ano kita sasaklolohan sa giikan ba, o sa 
ubasan. 

at sinabi nang hari sa kaniya, anong nangyayari sa iyo? at siya'y sumagot, sinabi nang babaing ito sa akin, 
ibigay mo ang iyong anak, upang makain natin siya ngayon, at kakanin natin ang anak ko bukas. 

sa gayo'y pinakuluan namin ang anak ko, at kinain namin siya: at sinabi ko sa kaniya sa sumunod na 
araw, ibigay mo ang iyong anak, upang makain natin siya: at kaniyang ikinubli ang kaniyang anak. 

at nangyari, nang marinig nang hari ang manga salita nang babae, na kaniyang hinapak ang kaniyang 
suot (nagdadaan nga siya sa kuta,) at ang bayan ay tumingin, at, narito, siya'y may magaspang na damit 
sa loob sa kaniyang katawan. 

nang magkagayo'y kaniyang sinabi, gawing gayon nang diyos sa akin, at lalo na, kung ang ulo ni eliseo, na 
anak ni saphat ay matira sa kaniya sa araw na ito. 

nguni't si eliseo ay nakaupo sa kaniyang bahay, at ang manga matanda ay nagsiupo na kasama niya; at 
ang hari ay nagsugo nang isang lalake na mula sa harap niya: nguni't bago dumating ang sugo sa 
kinaroroonan niya, sinabi niya sa manga matanda, hindi ba ninyo nakita kung paanong ang anak na ito 
nang isang mamamatay tao ay nagsugo sa akin na alisin ang aking ulo? masdan ninyo, pagdating nang 
sugo, sarhan ninyo ang pintuan, at itulak ninyo ang pinto laban sa kaniya: di ba ang ingay nang manga 
paa nang kaniyang panginoon sa likod niya? 

at samantalang siya'y nakikipagusap sa kanila, narito, nilusong siya nang sugo: at kaniyang sinabi, narito, 
ang kasamaang ito'y mula sa panginoon, bakit pa ako maghihintay sa panginoon? 

at sinabi ni eliseo, dinggin ninyo ang salita nang panginoon, ganito ang sabi nang panginoon: bukas sa 
may ganitong oras, ang isang takal nang mainam na harina ay maipagbibili nang isang siklo, at ang 
dalawang takal nang sebada ay nang dalawang siklo, sa pintuang-bayan nang samaria. 

nang magkagayo'y ang punong kawal na pinangangapitan nang hari ay sumagot sa lalaki nang diyos, at 
nagsabi, narito, kung ang panginoo'y gagawa nang manga dungawan sa langit, mangyayari ba ito? at 
kaniyang sinabi, narito, makikita mo yaon nang iyong manga mata, nguni't hindi ka kakain niyaon. 
mayroon ngang apat na may ketong sa pasukan nang pintuang-bayan: at sila'y nagsangusapan. bakit 
nauupo tayo rito hanggang sa tayo'y mamatay? 

kung ating sabihin, tayo'y magsisipasok sa bayan, ang kagutom nga'y nasa bayan, at tayo'y mamamatay 
roon: at kung tayo'y magsisitigil nang pagkaupo rito, tayo'y mamamatay rin. ngayon nga'y halina, at 
tayo'y lumapit sa hukbo nang manga taga siria: kung tayo'y iligtas nilang buhay, tayo'y mabubuhay: at 
kung tayo'y patayin nila, mamamatay lamang tayo. 

at sila'y nagsitindig pagtatakip silim, upang magsiparoon sa kampamento nang manga taga siria: at nang 
sila'y magsidating sa pinakamalapit na bahagi nang kampamento nang manga taga siria, narito, walang 
tao roon. 

sapagka't ipinarinig nang panginoon sa hukbo nang manga taga siria ang hugong nang manga karo, at 
ang huni nang manga kabayo, sa makatuwid baga'y ang hugong nang malaking hukbo: at sila'y 
nagsangusapan. narito, inupahan nang hari nang israel laban sa atin ang manga hari nang manga 
hetheo, at ang manga hari nang manga taga egipto, upang magsidaluhong sa atin. 

kaya't sila'y nagsitindig, at nagsitakas sa pagtatakip silim, at iniwan ang kanilang manga tolda, at ang 
kanilang manga kabayo, at ang kanilang manga asno, at ang buong kampamento, na gaya nang dati, at 
nagsitakas dahil sa kanilang buhay. 

at nang ang manga may ketong na ito'y magsidating sa pinakamalapit na bahagi nang kampamento, 
sila'y nagsipasok sa isang tolda, at nagsikain at nagsiinom, at nagsipagdala mula roon nang pilak, at nang 
ginto, at nang bihisan, at nagsiyaon at itinago; at sila'y bumalik, at pumasok sa ibang tolda, at nagdala rin 
mula roon, at nagsiyaon at itinago. 

nang magkagayo'y nagsangusapan sila. hindi mabuti ang ginagawa natin: ang araw na ito ay araw nang 
mabubuting balita, at tayo'y tumatahimik: kung tayo'y magsipaghintay nang hanggang sa pagliliwayway 
sa kinaumagahan, parusa ang aabot sa atin: ngayon nga'y halina, tayo'y magsiyaon at ating saysayin sa 
sangbahayan nang hari. 

sa gayo'y nagsiparoon sila, at nagsitawag sa tagatanod-pinto nang bayan: at kanilang isinaysay sa kanila, 
na sinasabi, kami ay nagsiparoon sa kampamento nang manga taga siria, at, narito, walang lalake roon ni 
tinig man nang lalake, kundi manga nakataling kabayo, at manga asnong nangakatali, at ang manga 
tolda na gaya nang dati. 

at tinawag niya ang manga tagatanod-pinto, at kanilang sinaysay sa sangbahayan nang hari sa loob. 

at ang hari ay bumangon sa gabi, at nagsabi sa kaniyang manga lingkod, ipakikita ko sa inyo ngayon kung 
ano ang ginawa nang manga taga siria sa atin. kanilang talastas na tayo'y gutom, kaya't sila'y nagsilabas 
nang kampamento upang magsipangubli sa parang, na nagsasabi, pagka sila'y nagsilabas sa bayan, ating 
kukunin silang buhay at papasok tayo sa bayan. 

at isa sa kaniyang manga lingkod ay sumagot, at nagsabi, isinasamo ko sa inyo na kunin nang ilan ang 
lima sa manga kabayong nalabi, na natira sa bayan (narito, sila'y gaya nang buong karamihan nang israel 
na natira roon, narito, sila'y gaya nang buong karamihan nang israel na nalipol:) at tayo'y magsugo at 
ating tingnan. 

sila nga'y nagsikuha nang dalawang karo na may manga kabayo, at ang hari ay nagsugo na pinasundan 
ang hukbo nang manga taga siria, na nagsabi, kayo ay yumaon at tingnan ninyo. 

at kanilang sinundan sila hanggang sa jordan, at, narito, ang buong daa'y puno nang manga kasuutan at 
nang manga kasangkapan na manga inihagis nang manga taga siria sa kanilang pagmamadali. at ang 
manga sugo ay nagsibalik at nagsaysay sa hari. 

at ang bayan ay lumabas, at sinamsaman ang kampamento nang manga taga siria. sa gayo'y ang takal 
nang mainam na harina ay naipagbili nang isang siklo, at ang dalawang takal nang sebada ay isang siklo, 
ayon sa salita nang panginoon. 

at inihabilin nang hari sa punong kawal na pinangangapitan niya, ang katungkulan sa pintuang-bayan: at 
niyapakan siya nang bayan sa pintuang-bayan, at siya'y namatay na gaya nang sinabi nang lalake nang 
diyos, na nagsalita nang lusungin siya nang hari. 

at nangyari, gaya nang sinabi nang lalake nang diyos sa hari, na sinasabi, ang dalawang takal nang 
sebada ay maipagbibili isang siklo, at ang isang takal nang mainam na harina ay isang siklo, mangyayari 
bukas sa may ganitong oras sa pintuang-bayan nang samaria, 

at ang punong kawal na yaon ay sumagot sa lalake nang diyos, at nagsabi, ngayon, narito, kung ang 
panginoon ay gagawa nang manga dungawan sa langit, mangyayari ba ang gayong bagay? at kaniyang 
sinabi, narito, makikita mo yaon nang iyong manga mata, nguni't hindi ka kakain niyaon: 

nangyari ngang gayon sa kaniya, sapagka't niyapakan siya nang bayan sa pintuang-bayan, at siya'y 
namatay. 

nagsalita nga si eliseo sa babae, na ang anak ay kaniyang sinaulian nang buhay, na sinasabi, ikaw ay 
bumangon at yumaon ka at ang iyong sangbahayan, at mangibang bayan ka kung saan ka 
makakapangibang bayan: sapagka't nagtalaga ang panginoon nang kagutom, at magtatagal naman sa 
lupain na pitong taon. 

at ang babae ay bumangon, at ginawa ang ayon sa sinalita nang lalake nang diyos: at siya'y yumaon na 
kasama nang kaniyang sangbahayan, at nangibang bayan sa lupain nang manga filisteo na pitong taon. 
at nangyari, sa katapusan nang ikapitong taon, na ang babae ay bumalik na mula sa lupain nang manga 
filisteo: at siya'y lumabas upang dumaing sa hari dahil sa kaniyang bahay at dahil sa kaniyang lupain. 
ang hari nga'y nakipagusap kay giezi na lingkod nang lalake nang diyos, na sinasabi, isinasamo ko sa iyo, 
na saysayin mo sa akin ang lahat na manga dakilang bagay na ginawa ni eliseo. 

at nangyari, samantalang kaniyang sinasaysay sa hari kung paanong kaniyang isinauli ang buhay niyaon 
na patay, na narito, ang babae, na ang anak ay kaniyang sinaulian nang buhay, ay dumaing sa hari dahil 
sa kaniyang bahay at dahil sa kaniyang lupain. at sinabi ni giezi, panginoon ko, oh hari, ito ang babae, at 
ito ang kaniyang anak na sinaulian nang buhay ni eliseo. 

at nang tanungin nang hari ang babae, sinaysay niya sa kaniya. sa gayo'y hinalalan nang hari siya nang 
isang pinuno, na sinasabi, isauli mo ang lahat nang kaniya, at ang lahat nang bunga nang bukid mula 
nang araw na kaniyang iwan ang lupain, hanggang ngayon. 

at si eliseo ay naparoon sa damasco; at si ben-adad na hari sa siria ay may sakit: at nasaysay sa kaniya, 
na sinabi, ang lalake nang diyos ay naparito. 

at sinabi nang hari kay hazael, magdala ka nang isang kaloob sa iyong kamay, at yumaon kang 
salubungin mo ang lalake nang diyos, at magusisa ka sa panginoon sa pamamagitan niya, na magsabi, 
gagaling ba ako sa sakit na ito? 

sa gayo'y naparoon na sinalubong siya ni hazael, at nagdala siya nang kaloob, nang bawa't mabuting 
bagay sa damasco, na apat na pung pasang kamelyo at naparoon at tumayo sa harap niya, at nagsabi, 
sinugo ako sa iyo nang anak mong si ben-adad na hari sa siria, na sinasabi, gagaling ba ako sa sakit na 
ito? 

at sinabi ni eliseo sa kaniya, ikaw ay yumaon, sabihin mo sa kaniya, walang pagsalang ikaw ay gagaling? 
gayon ma'y ipinakilala sa akin nang panginoon na siya'y walang pagsalang mamamatay. 

at kaniyang itinitig ang kaniyang mukha, hanggang sa siya'y napahiya: at ang lalake nang diyos ay 
umiyak. 

at sinabi ni hazael, bakit umiyak ang panginoon ko? at siya'y sumagot, sapagka't talastas ko ang 
kasamaan na iyong gagawin sa manga anak ni israel: ang kanilang manga katibayan ay iyong sisilaban 
nang apoy, at ang kanilang manga binata ay iyong papatayin nang tabak, at manga pagpuputol-putulin 
ang kanilang manga bata, at iyong paluluwain ang bituka nang manga babaing buntis. 

at sinabi ni hazael, nguni't ano ang iyong lingkod na isang aso lamang na kaniyang gagawin ang dakilang 
bagay na ito? at sumagot si eliseo, ipinakilala sa akin nang panginoon, na ikaw ay magiging hari sa siria. 
nang magkagayo'y nilisan niya si eliseo, at naparoon sa kaniyang panginoon, na nagsabi sa kaniya, ano 
ang sabi ni eliseo sa iyo? at siya'y sumagot, kaniyang sinaysay sa akin na walang pagsalang ikaw ay 
gagaling. 

at nangyari, nang kinabukasan, na kaniyang kinuha ang munting kumot at binasa sa tubig, at iniladlad sa 
kaniyang mukha, na anopa't siya'y namatay: at si hazael ay naghari na kahalili niya. 

at nang ikalimang taon ni joram na anak ni achab na hari sa israel, noong si josaphat ay hari sa juda, ay 
nagpasimulang maghari si joram na anak ni josaphat na hari sa juda. 

tatlongpu't dalawang taon ang gulang nang siya'y magpasimulang maghari: at siya'y nagharing walong 
taon sa jerusalem. 

at siya'y lumakad nang lakad nang manga hari sa israel, gaya nang ginawa nang sangbahayan ni achab: 
sapagka't ang anak ni achab ay kaniyang asawa: at siya'y gumawa nang masama sa paningin nang 
panginoon. 

gayon ma'y hindi giniba nang panginoon ang juda, dahil kay david na kaniyang lingkod gaya nang 
kaniyang ipinangako sa kaniya na bibigyan siya nang isang ilawan sa ganang kaniyang manga anak 
magpakailan man. 

sa kaniyang manga kaarawan ay nanghimagsik ang edom na humiwalay sa ilalim nang kapangyarihan 
nang kamay nang juda, at naghalal sila nang hari sa kanila. 

nang magkagayo'y nagdaan si joram sa seir, at ang lahat niyang manga karo na kasama niya: at siya'y 
bumangon sa gabi, at sinaktan ang manga edomeo na kumubkob sa kaniya, at ang manga punong kawal 
nang manga karo, at ang bayan ay tumakas sa kanilang manga tolda. 

sa gayo'y nanghimagsik ang edom sa kamay nang juda, hanggang sa araw na ito. nang magkagayo'y 
nanghimagsik ang libna nang panahon ding yaon. 

at ang iba sa manga gawa ni joram, at ang lahat niyang ginawa di ba nangasusulat sa aklat nang manga 
alaala sa manga hari sa juda? 

at si joram ay natulog na kasama nang kaniyang manga magulang, at nalibing na kasama nang kaniyang 
manga magulang sa bayan ni david: at si ochozias na kaniyang anak ay naghari na kahalili niya. 

nang ikalabing dalawang taon ni joram na anak ni achab na hari sa israel ay nagpasimulang maghari si 
ochozias na anak ni joram na hari sa juda. 

may dalawangpu't dalawang taon si ochozias nang siya'y magpasimulang maghari: at siya'y nagharing 
isang taon sa jerusalem. at ang pangalan nang kaniyang ina ay athalia na anak ni omri na hari sa israel. 

at siya'y lumakad nang lakad nang sangbahayan ni achab, at gumawa nang kasamaan sa paningin nang 
panginoon, gaya nang ginawa nang sangbahayan ni achab: sapagka't siya'y manugang sa sangbahayan ni 
achab. 

at siya'y yumaong kasama ni joram na anak ni achab upang makipagdigma laban kay hazael na hari sa 
siria sa ramoth-galaad: at sinugatan nang manga taga siria si joram. 

at ang haring joram ay bumalik upang magpagaling sa jezreel, nang manga sugat na isinugat sa kaniya 
nang manga taga siria sa ramoth nang siya'y lumaban kay hazael na hari sa siria. at si ochozias na anak ni 
joram na hari sa juda ay lumusong upang tingnan si joram na anak ni achab sa jezreel, sapagka't siya'y 
nasugatan. 

at tinawag ni eliseo na propeta ang isa sa manga anak nang manga propeta at nagsabi sa kaniya, 
bigkisan mo ang iyong manga balakang, at hawakan mo ang sisidlang ito nang langis sa iyong kamay, at 
pumaroon ka sa ramoth-galaad. 

at pagdating mo roon, hanapin mo roon si jehu na anak ni josaphat na anak ni nimsi, at iyong pasukin at 
patayuin mo sa gitna nang kaniyang manga kapatid, at dalhin mo siya sa isang silid sa loob. 

kung magkagayo'y kunin mo ang sisidlan nang langis, at ibuhos mo sa kaniyang ulo, at iyong sabihin, 
ganito ang sabi nang panginoon, pinahiran kita upang maging hari sa israel. kung magkagayo'y buksan 
mo ang pintuan, at ikaw ay tumakas at huwag kang maghintay. 

sa gayon ang binata, sa makatuwid baga'y ang binatang propeta, ay naparoon sa ramoth-galaad. 

at nang siya'y dumating, narito, ang manga punong kawal nang hukbo ay nangakaupo: at kaniyang 
sinabi, ako'y may isang sadya sa iyo, oh punong kawal. at sinabi ni jehu, sa alin sa aming lahat? at 
kaniyang sinabi, sa iyo, oh punong kawal. 

at siya'y tumindig at pumasok sa bahay, at kaniyang ibinuhos ang langis sa kaniyang ulo, at nagsabi sa 
kaniya, ganito ang sabi nang panginoon, nang diyos nang israel. aking pinahiran ka upang maging hari sa 
bayan nang panginoon, sa makatuwid baga'y sa israel. 

at iyong sasaktan ang sangbahayan ni achab na iyong panginoon, upang aking ipaghiganti ang dugo nang 
aking manga lingkod na manga propeta, at ang dugo nang lahat na lingkod nang panginoon sa kamay ni 
jezabel. 

sapagka't ang buong sangbahayan ni achab ay malilipol: at aking ihihiwalay kay achab ang bawa't batang 
lalake, at ang nakulong at ang naiwan sa kaluwangan sa israel. 

at aking gagawin ang sangbahayan ni achab na gaya nang sangbahayan ni jeroboam na anak ni nabat, at 
gaya nang sangbahayan ni baasa na anak ni ahia. 

at lalapain nang manga aso si jezabel sa putol nang lupa ni jezreel, at walang maglilibing sa kaniya. at 
kaniyang binuksan ang pintuan, at tumakas. 

nang magkagayon, nilabas ni jehu ang manga lingkod nang kaniyang panginoon: at sinabi nang isa sa 
kaniya, lahat ba'y mabuti? bakit naparito ang ulol na taong ito sa iyo? at sinabi niya sa kanila, inyong 
kilala ang lalake at ang kaniyang pananalita. 

at kanilang sinabi, kabulaanan nga, saysayin mo sa amin ngayon. at kaniyang sinabi, ganito't ganito ang 
sinalita niya sa akin, na sinasabi, ganito ang sabi nang panginoon: pinahiran kita nang langis upang 
maging hari sa israel. 

nang magkagayo'y sila'y nangagmadali, at kinuha nang bawa't isa ang kaniyang kasuutan, at inilagay sa 
ilalim niya sa ibabaw nang hagdan, at humihip nang pakakak, na nagsasabi, si jehu ay hari. 

ganito, si jehu na anak ni josaphat, na anak ni nimsi, nanghimagsik laban kay joram. (iningatan nga ni 
joram ang ramoth-galaad niya at nang buong israel, dahil kay hazael na hari sa siria; 

nguni't bumalik ang haring joram upang magpagaling sa jezreel nang manga sugat na isinugat sa kaniya 
nang manga taga siria, nang siya'y lumaban kay hazael na hari sa siria.) at sinabi ni jehu, kung ito ang 
inyong isipan, huwag tumanan ang sinoman at lumabas sa bayan, upang yumaon na saysayin sa jezreel. 
sa gayo'y sumakay si jehu sa karo at naparoon sa jezreel, sapagka't si joram ay nahihiga roon. at si 
ochozias na hari sa juda ay bumaba upang tingnan si joram. 

ang tagatanod nga ay tumayo sa moog sa jezreel, at kaniyang tinanaw ang pulutong ni jehu habang 
dumarating siya, at nagsabi, ako'y nakakakita nang isang pulutong. at sinabi ni joram, kumuha ka nang 
isang mangangabayo, at iyong suguin na salubungin sila, at magsabi, kapayapaan ba? 

sa gayo'y naparoon ang isa na nangangabayo na sinalubong siya, at nagsabi, ganito ang sabi nang hari, 
kapayapaan ba? at sinabi ni jehu, anong ipakikialam mo sa kapayapaan? bumalik kang kasunod ko. at 
isinaysay nang tagatanod, na sinasabi, ang sugo ay dumating sa kanila, nguni't siya'y hindi bumabalik. 
nang magkagayo'y nagsugo nang ikalawa na nangangabayo na dumating sa kanila, at nagsabi, ganito ang 
sabi nang hari, kapayapaan ba? at sumagot si jehu, ano ang iyong ipakikialam sa kapayapaan? bumalik 
kang kasunod ko. 

at isinaysay nang tagatanod, na sinasabi, siya'y dumating hanggang sa kanila, at hindi bumabalik: at ang 
pagpapatakbo ay gaya nang pagpapatakbo ni jehu, na anak ni nimsi, sapagka't siya'y nagpapatakbo na 
magilas. 

at sinabi ni joram, magsingkaw. at kanilang isiningkaw ang kaniyang karo. at si joram na hari sa israel at 
si ochozias na hari sa juda ay nagsilabas, bawa't isa sa kaniyang karo, at sila'y nagsilabas upang 
salubungin si jehu, at nasumpungan nila siya sa putol nang lupa ni naboth na jezreelita. 

at nangyari, nang makita ni joram si jehu, na kaniyang sinabi, kapayapaan ba jehu? at siya'y sumagot. 
anong kapayapaan, habang ang manga pakikiapid nang iyong inang si jezabel at ang kaniyang 
panggagaway ay totoong lumalala? 

at ipinihit ni joram ang kaniyang manga kamay, at tumakas, at nagsabi kay ochozias. may paglililo, oh 
ochozias. 

at binunot ni jehu ang kaniyang busog nang kaniyang buong lakas, at sinaktan si joram sa pagitan nang 
kaniyang manga balikat, at ang pana ay lumagpas sa kaniyang puso, at siya'y nabuwal sa kaniyang karo. 
nang magkagayo'y sinabi ni jehu kay bidkar na kaniyang punong kawal: itaas mo, at ihagis mo sa bahagi 
nang bukid ni naboth na jezreelita: sapagka't alalahanin mo kung paanong ako't ikaw ay sumakay na 
magkasama na kasunod ni achab na kaniyang ama, na ipinasan nang panginoon ang pasang ito sa 
kaniya, 

tunay na aking nakita kahapon ang dugo ni naboth, at ang dugo nang kaniyang manga anak, sabi nang 
panginoon, at aking sisiyasatin sa iyo sa panig na ito, sabi nang panginoon. ngayon nga'y kunin mo, at 
ihagis mo sa panig nang lupa, ayon sa salita nang panginoon. 

nguni't nang makita ito ni ochozias na hari sa juda, siya'y tumakas sa daan nang bahay sa halamanan. at 
si jehu ay sumunod sa kaniya, at nagsabi, saktan mo rin siya sa karo: at sinaktan nila siya sa ahunan sa 
gur, na nasa siping nang ibleam. at siya'y tumakas na napatungo sa megiddo, at namatay roon. 

at dinala siya nang kaniyang manga lingkod sa isang karo sa jerusalem, at inilibing siya sa kaniyang 
libingan na kasama nang kaniyang manga magulang sa bayan ni david. 

at nang ikalabing isang taon ni joram na anak ni achab ay nagpasimulang maghari si ochozias sa juda. 
at nang si jehu ay dumating sa jezreel nabalitaan ni jezabel, at kaniyang kinulayan ang kaniyang manga 
mata, at ginayakan ang kaniyang ulo, at dumungaw sa dungawan. 

at samantalang si jehu ay pumapasok sa pintuang-bayan, kaniyang sinabi, kapayapaan ba ikaw zimri, 
ikaw na mamamatay sa iyong panginoon? 

at kaniyang itiningala ang kaniyang mukha sa dungawan, at nagsabi, sino ang sa ganang akin? sino? at 
dinungaw siya nang dalawa o tatlong bating. 

at kaniyang sinabi, ibagsak ninyo siya. sa gayo'y ibinagsak nila siya: at ang iba sa kaniyang dugo ay 
pumilansik sa pader, at sa manga kabayo: at siya'y kaniyang niyapakan nang paa. 

at pagkapasok niya, siya'y kumain at uminom, at kaniyang sinabi, tingnan ninyo ngayon ang sinumpang 
babaing ito, at ilibing ninyo siya: sapagka't anak nang hari. 

at sila'y nagsiyaon upang ilibing siya: nguni't wala na silang nasumpungan sa kaniya kundi ang bungo, at 
ang manga paa, at ang manga palad nang kaniyang manga kamay. 

kaya't sila'y nagsibalik, at isinaysay sa kaniya. at kaniyang sinabi, ito ang salita nang panginoon, na 
kaniyang sinalita sa pamamagitan nang kaniyang lingkod na si elias na thisbita, na sinasabi, sa bahagi 
nang jezreel kakanin nang manga aso ang laman ni jezabel: 

at ang bangkay ni jezabel ay magiging gaya nang dumi na itinapon sa ibabaw nang bukid sa bahagi nang 
Jezreel: na anopa't hindi nila sasabihin, ito'y si jezabel. 

si achab nga'y may pitong pung anak sa samaria. at sumulat si jehu nang manga sulat, at ipinadala sa 
samaria, sa manga pinuno sa jezreel, sa makatuwid baga'y sa manga matanda, at sa kanila na 
tagapagalaga sa manga anak ni achab, na nagsasabi, 

at pagdating nga nang sulat na ito sa inyo, sa paraang ang manga anak nang inyong panginoon ay 
kasama ninyo, at mayroon kayong manga karo at manga kabayo, at bayan na nakukutaan naman, at 
sakbat, 

piliin ninyo ang pinaka mainam at ang pinaka marapat sa manga anak nang inyong panginoon, at iupo 
ninyo sa luklukan nang kaniyang ama, at ipakipaglaban ang sangbahayan nang inyong panginoon. 
nguni't sila'y natakot na mainam, at nagsabi, narito, ang dalawang hari ay hindi nagsitayo sa harap niya: 
paano ngang tayo'y tatayo? 

at ang katiwala, at ang tagapamahala nang bayan, gayon din ang manga matanda, at ang manga 
tagapagalaga sa manga bata, ay nagsipagsugo kay jehu, na nagsisipagsabi, kami ay iyong manga lingkod, 
at gagawin namin ang lahat na iyong iuutos sa amin, hindi namin gagawing hari ang sinoman, gawin mo 
ang mabuti sa iyong manga mata. 

nang magkagayo'y sumulat siya nang isang sulat na ikalawa sa kanila, na nagsasabi, kung kayo'y sasa 
aking siping, at kung inyong didinggin ang aking tinig, kunin ninyo ang manga ulo nang manga lalake na 
manga anak nang inyong panginoon, at magsiparito kayo sa akin sa jezreel sa kinabukasan sa may 
ganitong panahon. ang manga anak nga nang hari, yamang pitong pung katao ay nangasa kasamahan 
nang manga dakilang tao sa bayan, na nagalaga sa kanila. 

at nangyari, nang ang sulat ay dumating sa kanila, na kanilang kinuha ang manga anak nang hari, at 
pinagpapatay sila, pitongpung katao, at inilagay ang kanilang manga ulo sa manga batulang na ipinadala 
sa kaniya sa jezreel. 

at dumating ang isang sugo, at isinaysay sa kaniya, na sinasabi, kanilang dinala ang manga ulo nang 
manga anak nang hari. at kaniyang sinabi, inyong ihanay nang dalawang bunton sa pasukan nang 
pintuang-bayan hanggang sa kinaumagahan. 

at nangyari, sa kinaumagahan, na siya'y lumabas, at tumayo, at nagsabi sa buong bayan, kayo'y manga 
matuwid: narito, aking pinagbantaan ang aking panginoon, at pinatay siya, nguni't sinong sumakit sa 
lahat nang ito? 

talastasin ninyo ngayon na walang mahuhulog sa lupa sa salita nang panginoon, na sinalita nang 
panginoon tungkol sa sangbahayan ni achab: sapagka't ginawa nang panginoon ang kaniyang sinalita sa 
pamamagitan nang kaniyang lingkod na si elias. 

sa gayo'y sinaktan ni jehu ang lahat na nalabi sa sangbahayan ni achab sa jezreel, at ang lahat niyang 
dakilang tao, at ang kaniyang manga kasamasamang kaibigan, at ang kaniyang manga saserdote, 
hanggang sa wala siyang inilabi. 

at siya'y nagtindig at yumaon, at naparoon sa samaria. at samantalang siya'y nasa pagupitang-bahay 
nang manga pastor sa daan, 

ay nasalubong ni jehu ang manga kapatid ni ochozias na hari sa juda, at sinabi, sino kayo? at sila'y 
nagsisagot, kami ay manga kapatid ni ochozias: at kami ay nagsilusong upang magsibati sa manga anak 
nang hari at manga anak nang reina. 

at kaniyang sinabi, hulihin ninyo silang buhay. at hinuli nila silang buhay, at pinatay sa hukay nang 
pagupitang-bahay, sa makatuwid baga'y apat na pu't dalawang lalake, hindi nagiwan nang sinoman sa 
kanila. 

at nang siya'y makayaon mula roon, kaniyang nasumpungan si jonadab na anak ni rechab na 
sumasalubong sa kaniya: at kaniyang binati siya, at nagsabi sa kaniya, ang iyo bang puso ay tapat, na 
gaya nang aking puso sa iyong puso? at sumagot si jonadab, tapat. kung gayon, iabot mo sa akin ang 
iyong kamay. at iniabot niya sa kaniya ang kaniyang kamay, at isinampa niya siya sa loob nang karo. 

at kaniyang sinabi, sumama ka sa akin at tingnan mo ang aking sikap sa panginoon. sa gayo'y kanilang 
pinasakay sila sa kaniyang karo. 

at nang siya'y dumating sa samaria, kaniyang sinaktan ang lahat na nalabi kay achab sa samaria, 
hanggang sa kaniyang naibuwal siya, ayon sa salita nang panginoon, na kaniyang sinalita kay elias. 

at pinisan ni jehu ang buong bayan, at sinabi sa kanila, si achab ay naglingkod kay baal nang kaunti: 
nguni't si jehu ay maglilingkod sa kaniya nang marami. 

ngayon nga'y tawagin ninyo sa akin ang lahat na propeta ni baal, ang lahat niyang mananamba, at ang 
lahat niyang manga saserdote, huwag may magkulang, sapagka't mayroon akong dakilang haing 
gagawin kay baal, sinomang magkulang ay hindi mabubuhay. nguni't ginawa ni jehu na may katusuhan, 
na ang nasa ay kaniyang malipol ang manga mananamba kay baal. 

at sinabi ni jehu, magdaos kayo nang isang dakilang kapulungan kay baal. at kanilang itinanyag yaon. 

at nagsugo si jehu sa buong israel, at ang lahat nang mananamba kay baal ay nagsiparoon, na anopa't 
walang naiwan na hindi naparoon. at sila'y nagsipasok sa bahay ni baal: at ang bahay ni baal ay napuno 
sa magkabikabilang dulo. 

at sinabi niya sa kaniya na katiwala sa bihisang-silid, ilabas mo ang manga kasuutang para sa lahat na 
mananamba kay baal. at nilabasan niya sila nang manga kasuutan. 

at si jehu, at si jonadab na anak ni rechab, ay pumasok sa bahay ni baal, at kaniyang sinabi sa manga 
mananamba kay baal, kayo'y magsihanap, at magsipagmasid kayo na huwag magkaroon sa kasamahan 
ninyo nang manga lingkod nang panginoon, kundi manga mananamba kay baal lamang. 

at sila'y nagsipasok na nangaghandog nang manga hain at nang manga handog na susunugin. si jehu nga 
ay naghalal para sa kaniya nang walongpung lalake sa labas, at nagsabi, kung sinoman sa manga lalake 
na aking dalhin sa inyong manga kamay ay makatanan ang buhay nang nagpakawala ay isasagot sa 
buhay niyaon. 

at nangyari, pagkatapos niyang makapaghandog nang manga handog na susunugin, na sinabi ni jehu sa 
bantay at sa manga punong kawal, kayo'y magsipasok at inyo silang patayin, huwag makalabas ang 
sinoman. at sinaktan nila sila nang talim nang tabak, at inihagis sila sa labas nang bantay, at nang manga 
punong kawal, at nagsiparoon sa bayan nang bahay ni baal. 

at kanilang inilabas ang manga haligi na pinakaalaala na nasa bahay ni baal, at pinagsunog. 

at kanilang sinira ang haligi na pinakaalaala kay baal, at sinira ang bahay ni baal, at ginawang bahay na 
tapunan nang dumi, hanggang sa araw na ito. 

ganito ibinuwal ni jehu si baal, sa israel. 

gayon ma'y ang manga kasalanan ni jeroboam na anak ni nabat, na kaniyang pinapagkasala sa israel, 
hindi manga hiniwalayan ni jehu, sa makatuwid baga'y ang pagsunod sa manga guyang ginto na nangasa 
beth-el, at nangasa dan. 

at sinabi nang panginoon kay jehu, sapagka't ikaw ay gumawa nang mabuti sa paggawa nang matuwid sa 
harap nang aking manga mata, at iyong ginawa sa sangbahayan ni achab ang ayon sa nasa aking buong 
puso, ang iyong manga anak sa ikaapat na lahi ay uupo sa luklukan nang israel. 

nguni't si jehu ay hindi nagingat na lumakad sa kautusan nang panginoon, na diyos nang israel, nang 
kaniyang buong puso: siya'y hindi humiwalay sa manga kasalanan ni jeroboam, na kaniyang ipinagkasala 
sa israel. 

nang manga araw na yaon ay pinasimulan nang panginoon na pinaikli ang israel: at sinaktan sila ni 
hazael sa lahat nang manga hangganan nang israel, 


459 


mula sa jordan, hanggang sa silanganan, ang buong lupain nang galaad, ang manga gadita, at ang manga 
rubenita at ang manga manasita, mula sa aroer, na nasa siping nang libis nang arnon, hanggang sa 
galaad at basan. 

ang iba nga sa manga gawa ni jehu, at ang lahat niyang ginawa, at ang buo niyang kapangyarihan, di ba 
nangasusulat sa aklat nang manga alaala sa manga hari sa israel? 

at si jehu ay natulog na kasama nang kaniyang manga magulang: at inilibing nila siya sa samaria. at si 
joachaz na kaniyang anak ay naghari na kahalili niya. 

at ang panahon na ipinaghari ni jehu sa israel sa samaria ay dalawangpu't walong taon. 

nang makita nga ni athalia na ina ni ochozias na ang kaniyang anak ay patay, siya'y tumindig at nilipol 
ang lahat na lahing hari. 

nguni't kinuha ni josaba, na anak na babae nang haring joram, na kapatid na babae ni ochozias, si joas na 
anak ni ochozias, at kinuhang lihim siya sa gitna nang manga anak nang hari na nangapatay, siya, at ang 
kaniyang yaya, at inilagay sila sa silid na tulugan, at kaniyang ikinubli siya kay athalia, na anopa't siya'y 
hindi napatay. 

at siya'y nakakubling kasama niya sa bahay nang panginoon na anim na taon: at si athalia ay naghari sa 
lupain. 

at nang ikapitong taon, si joiada ay nagsugo, at kinuha ang manga punong kawal nang dadaanin, sa 
manga cariteo, at sa bantay, at ipinagsama niya sa bahay nang panginoon, at siya'y nakipagtipan sa 
kanila, at pinasumpa sila sa bahay nang panginoon, at ipinakita sa kanila ang anak nang hari: 

at kaniyang iniutos sa kanila, na sinasabi, ito ang bagay na inyong gagawin: ang ikatlong bahagi ninyo na 
papasok sa sabbath ay magiging bantay sa bahay nang hari, 

at ang ikatlong bahagi ay malalagay sa pintuang-bayan nang sur, at ang ikatlong bahagi ay sa pintuang- 
bayan sa likod nang bantay: gayon kayo magbabantay sa bahay, at magiging hadlang. 

at ang dalawang pulutong ninyo, sa makatuwid baga'y ang lahat na nagsilabas sa sabbath, ay 
magbabantay nang bahay nang panginoon sa palibot nang hari. 

at inyong kukulungin ang hari sa palibot, na bawa't isa'y may dalang kaniyang manga sandata sa 
kaniyang kamay, at ang pumasok sa hanay, patayin: at kayo'y magsiabay sa hari pagka siya'y lumalabas, 
at pagka siya'y pumapasok. 

at ginawa nang manga punong kawal nang dadaanin ang ayon sa lahat na iniutos ni joiada na saserdote: 
at kinuha nang bawa't lalake ang kaniyang manga lalake, yaong nagsisipasok sa sabbath na kasama nang 
manga nagsisilabas sa sabbath, at nagsiparoon kay joiada na saserdote. 

at ibinigay nang saserdote sa manga punong kawal nang dadaanin ang manga sibat at ang manga 
kalasag na naging sa haring david, na nangasa bahay nang panginoon. 

at ang bantay ay tumayo, bawa't isa'y may kaniyang manga sandata sa kaniyang kamay, mula sa dakong 
kanan nang bahay hanggang sa dakong kaliwa nang bahay, sa siping nang dambana at nang bahay, sa 
siping nang hari sa palibot. 

nang magkagayo'y inilabas niya ang anak nang hari, at inilagay niya ang putong sa kaniya, at binigyan 
siya nang patotoo, at ginawa nila siyang hari, at pinahiran siya nang langis, at kanilang ipinakpak ang 
kanilang manga kamay, at nagsipagsabi, mabuhay ang hari. 

at nang marinig ni athalia ang ingay nang bantay at nang bayan, ay naparoon siya sa bayan sa loob nang 
bahay nang panginoon. 

at siya'y tumingin, at, narito, ang hari ay nakatayo sa siping nang haligi ayon sa kaugalian, at ang manga 
punong kawal at ang manga pakakak sa siping nang hari, at ang buong bayan nang lupain ay nagalak, at 
humihip nang manga pakakak. nang magkagayo'y hinapak ni athalia ang kaniyang kasuutan, at humiyaw 
paglililo! paglililo! 

at si Joiada na saserdote ay nagutos sa manga punong kawal nang dadaanin na nalalagay sa hukbo, at 
nagsabi sa kanila, palabasin ninyo siya sa pagitan nang manga hanay, at ang sumunod sa kaniya, patayin 
nang tabak: sapagka't sinabi nang saserdote, huwag patayin siya sa bahay nang panginoon. 

sa gayo'y binigyang daan nila siya, at siya'y naparoon sa daan na pinapasukan nang manga kabayo sa 
bahay nang hari, at doon siya pinatay. 

at si Joiada ay nakipagtipan sa panginoon at sa hari at sa bayan, na sila'y magiging bayan nang 
panginoon, gayon din sa hari at sa bayan. 

at ang buong bayan nang lupain ay naparoon sa bahay ni baal, at ibinagsak, ang kaniyang manga 
dambana at ang kaniyang manga larawan ay pinagputolputol nilang mainam, at pinatay si mathan na 
saserdote ni baal sa harap nang manga dambana. at ang saserdote ay naghalal nang manga katiwala sa 
bahay nang panginoon. 

at kaniyang ipinagsama ang manga punong kawal nang manga dadaanin, at ang manga cariteo, at ang 
bantay, at ang buong bayan nang lupain, at kanilang ibinaba ang hari mula sa bahay nang panginoon, at 
nagsipagdaan sa pintuang-bayan nang bantay hanggang sa bahay nang hari. at siya'y naupo sa luklukan 
nang manga hari. 

sa gayo'y ang buong bayan nang lupain ay nagalak, at ang bayan ay tahimik. at pinatay nila nang tabak si 
athalia sa bahay nang hari. 

si joas ay may pitong taon nang magpasimulang maghari. 

nang ikapitong taon ni jehu ay nagpasimulang maghari si joas: at siya'y nagharing apat na pung taon sa 
jerusalem: at ang pangalan nang kaniyang ina ay sibia na taga beerseba. 

at gumawa si joas nang matuwid sa harap nang manga mata nang panginoon, sa lahat nang kaniyang 
kaarawan na ipinagturo sa kaniya ni joiada na saserdote. 

gayon ma'y ang manga mataas na dako ay hindi inalis: ang bayan ay nagpatuloy na naghain at nagsunog 
nang kamangyan sa manga mataas na dako. 

at sinabi ni joas sa manga saserdote, ang buong salapi nang manga bagay na itinalaga na napasok sa 
bahay nang panginoon, na karaniwang salapi, na salapi na inihalaga sa manga pagkatao na hiniling sa 
bawa't isa, at ang buong salapi na nagudyok sa puso nang sinomang lalake na dalhin sa bahay nang 
panginoon. 

kunin nang manga saserdote, nang bawa't isa sa kaniyang kakilala: at kanilang huhusayin ang manga sira 
nang bahay saan man makakasumpong nang anomang sira. 

nguni't nangyari, nang ikadalawangpu't tatlong taon nang haring si joas, na hindi hinusay nang manga 
saserdote ang manga sira nang bahay. 

nang magkagayo'y tinawag nang haring si joas si joiada na saserdote, at ang ibang manga saserdote, at 
sinabi sa kanila, bakit hindi ninyo hinuhusay ang manga sira nang bahay? ngayon nga'y huwag na kayong 
magsikuha pa nang salapi sa inyong manga kakilala, kundi inyong ibigay para sa manga sira nang bahay. 
at pinayagan nang manga saserdote na huwag na silang magsikuha pa nang salapi sa bayan, o husayin 
man ang manga sira nang bahay. 

nguni't si joiada na saserdote ay kumuha nang isang kaban, at binutasan ang takip niyaon, at inilagay sa 
tabi nang dambana sa dakong kanan nang pumapasok sa bahay nang panginoon: at isinilid doon nang 
manga saserdote na tagatanod-pinto ang buong salapi na dinala sa bahay nang panginoon. 

at nagkagayon, nang makita nila na maraming salapi sa kaban, na ang kalihim nang hari at ang dakilang 
saserdote ay sumampa, at kanilang isinilid sa manga supot at binilang ang salapi na nasumpungan sa 
bahay nang panginoon. 

at ibinigay nila ang salapi na tinimbang sa manga kamay nila na gumawa nang gawain, na siyang manga 
tagapangasiwa sa bahay nang panginoon, at kanilang ibinayad sa manga anluwagi at sa manga 
manggagawa, na gumawa sa bahay nang panginoon, 

at sa manga mangdadaras nang bato, at sa manga mananabas nang bato, at sa pagbili nang manga 
kahoy, at manga batong tabas upang husayin ang manga sira nang bahay nang panginoon, at sa lahat sa 
magugugol sa bahay upang husayin. 

nguni't walang ginawa para sa bahay nang panginoon na manga tasang pilak, manga gunting, manga 
mangkok, manga pakakak, anomang manga kasangkapang ginto, o manga kasangkapang pilak, sa salapi 
na napasok sa bahay nang panginoon: 

sapagka't kanilang ibinigay yaon sa kanila na nagsigawa nang gawain, at ipinaghusay nang bahay nang 
panginoon. 

bukod dito'y hindi sila nangakikipagtuos sa manga lalake, na pinagabutan nila sa kamay nang salapi 
upang ibigay sa nagsisigawa nang gawain: sapagka't sila'y nagsisigawang may pagtatapat. 

ang salaping handog dahil sa pagkakasala, at ang salaping handog dahil sa kasalanan, ay hindi ipinasok sa 
bahay nang panginoon: yao'y sa manga saserdote nga. 

nang magkagayo'y si hazael na hari sa siria ay umahon, at lumaban sa gath, at sinakop yaon: at itinanaw 
ni hazael ang kaniyang mukha upang umahon sa jerusalem. 

at kinuha ni joas sa hari sa juda ang lahat na bagay na itinalaga ni josaphat, at ni joram, at ni ochozias, na 
kaniyang manga magulang, na manga hari sa juda, at ang kaniyang manga itinalagang bagay, at ang 
lahat na ginto na masusumpungan sa manga kayamanan nang bahay nang panginoon, at nang bahay 
nang hari, at ipinadala kay hazael na hari sa siria: at siya'y umalis sa jerusalem. 

ang iba nga sa manga gawa ni joas, at ang lahat niyang ginawa, di ba nangasusulat sa aklat nang manga 
alaala sa manga hari sa juda? 

at ang kaniyang manga lingkod ay nagsibangon, at nagsipagbanta, at sinaktan si joas sa bahay sa millo, 
sa daan na palusong sa silla. 

sapagka't sinaktan siya ni josachar na anak ni simaath, at ni jozabad na anak ni somer, na kaniyang 
manga lingkod, at siya'y namatay, at inilibing nila siya na kasama nang kaniyang manga magulang sa 
bayan ni david: at naghari si amasias na kaniyang anak na kahalili niya. 

nang ikadalawangpu't tatlong taon ni joas na anak ni ochozias na hari sa juda, nagpasimulang maghari si 
joachaz na anak ni jehu sa israel sa samaria, at nagharing labing pitong taon. 

at gumawa siya nang masama sa paningin nang panginoon, at sumunod sa manga kasalanan ni 
Jeroboam na anak ni nabat, na kaniyang ipinapagkasala sa israel: hindi niya hiniwalayan ang manga 
yaon. 

at ang galit nang panginoon ay nagalab laban sa israel, at palagi niyang ibinigay sila sa kamay ni hazael 
na hari sa siria, at sa kamay ni ben-adad na anak ni hazael. 

at si joachaz ay dumalangin sa panginoon, at dininig siya nang panginoon: sapagka't nakita niya ang 
kapighatian nang israel, kung paanong inapi sila nang hari sa siria. 

(at binigyan nang panginoon ang israel nang isang tagapagligtas, na anopa't sila'y nagsilabas na mula sa 
kamay nang manga taga siria: at ang manga anak ni israel ay nagsitahan sa kanilang manga tolda, gaya 
nang dati. 

gayon ma'y hindi sila nagsihiwalay sa manga kasalanan nang sangbahayan ni jeroboam, na 
ipinapagkasala sa israel, kundi nilakaran nila: at nalabi ang asera naman na samaria). 

sapagka't hindi siya nagiwan kay joachaz sa manga tao liban sa limangpung nangangabayo, at sangpung 
karo, at sangpung libong taong lakad: sapagka't nilipol sila nang hari sa siria, at ginawa silang parang 
alabok sa giikan. 

ang iba nga sa manga gawa ni joachaz, at ang lahat niyang ginawa, at ang kaniyang kapangyarihan, di ba 
nangasusulat sa aklat nang manga alaala sa manga hari sa israel? 

at si joachaz ay natulog na kasama nang kaniyang manga magulang: at inilibing nila siya sa samaria: at si 
joas na kaniyang anak ay naghari na kahalili niya. 

nang ikatatlongpu't pitong taon ni joas na hari sa juda ay nagpasimula si joas na anak ni joachaz na 
maghari sa israel sa samaria, at nagharing labing anim na taon. 

at siya'y gumawa nang masama sa paningin nang panginoon, siya'y hindi humiwalay sa lahat na 
kasalanan ni jeroboam na anak ni nabat, na kaniyang ipinapagkasala sa israel: kundi kaniyang nilakaran. 

ang iba nga sa manga gawa ni joas, at ang lahat niyang ginawa, at ang kaniyang kapangyarihan na 
kaniyang ipinakipaglaban kay amasias na hari sa juda, hindi ba nangasusulat sa aklat nang manga alaala 
sa manga hari sa israel? 

at si joas ay natulog na kasama nang kaniyang manga magulang, at si jeroboam ay naupo sa kaniyang 
luklukan, at si joas ay nalibing sa samaria na kasama nang manga hari sa israel. 

si eliseo nga ay nagkasakit nang sakit na kaniyang ikinamatay: at binaba siya at iniyakan siya ni joas na 
hari sa israel, at nagsabi, ama ko, ama ko, ang manga karo nang israel at ang manga nangangabayo 
niyaon! 

at sinabi ni eliseo sa kaniya, kumuha ka nang busog at manga pana: at siya'y kumuha nang busog at 
manga pana. 

at sinabi niya sa hari sa israel, ilagay mo ang iyong kamay sa busog: at inilagay niya ang kaniyang kamay 
roon. at inilagay ni eliseo ang kaniyang manga kamay sa manga kamay nang hari. 

at kaniyang sinabi, buksan mo ang dungawan sa dakong silanganan: at binuksan niya. nang magkagayo'y 
sinabi ni eliseo, magpahilagpos ka: at siya'y nagpahilagpos. at kaniyang sinabi, ang pana nga nang 
pagtatagumpay nang panginoon, sa makatuwid baga'y ang pana nang pagtatagumpay sa siria: sapagka't 
iyong sasaktan ang manga taga siria sa aphec, hanggang sa iyong mangalipol. 

at kaniyang sinabi, tangnan mo ang manga pana: at tinangnan niya ang manga yaon. at sinabi niya sa 
hari sa israel, humampas ka sa lupa: at siya'y humampas na makaitlo, at tumigil. 

at ang lalake nang diyos ay naginit sa kaniya, at nagsabi, marapat nga sana na iyong hampasing 
makalima o makaanim, sinaktan mo nga sana ang siria hanggang sa iyong nalipol: kaya't ngayo'y 
sasaktan mo ang siria na makaitlo lamang. 

at namatay si eliseo, at kanilang inilibing siya. ang manga pulutong nga nang manga moabita ay 
nagsilusob sa lupain sa pagdating nang taon. 

at nangyari, samantalang kanilang inililibing ang isang lalake, na, narito, kanilang natanaw ang isang 
pulutong; at kanilang inihagis ang lalake sa libingan ni eliseo: at pagkasagi nang tao nang manga buto ni 
eliseo, siya'y nabuhay uli, at tumayo sa kaniyang manga paa. 

at pinighati ni hazael na hari sa siria ang israel sa lahat nang kaarawan ni joachaz. 

nguni't ang panginoo'y naawa sa kanila at nahabag sa kanila, at kaniyang pinakundanganan sila, dahil sa 
kaniyang tipan kay abraham, kay isaac, at kay jacob, at hindi nilipol sila o pinalayas man sila sa kaniyang 
harapan hanggang noon. 

at si hazael na hari sa siria ay namatay, at si ben-adad na kaniyang anak ay naghari na kahalili niya. 

at inalis uli ni joas na anak ni joachaz sa kamay ni ben-adad na anak ni hazael ang manga bayan na 
kaniyang inalis sa kamay ni joachaz na kaniyang ama sa pakikipagdigma. makaitlong sinaktan siya ni joas, 
at binawi ang manga bayan nang israel. 

nang ikalawang taon ni joas na anak ni joachaz na hari sa israel ay nagpasimula si amasias na anak ni joas 
na hari sa juda na maghari. 

siya'y may dalawangpu't limang taon nang siya'y magpasimulang maghari, at siya'y nagharing 
dalawangpu't siyam na taon sa jerusalem: at ang pangalan nang kaniyang ina ay joaddan na taga 
jerusalem. 

at siya'y gumawa nang matuwid sa harap nang manga mata nang panginoon, gayon man di gaya ni david 
na kaniyang magulang: kaniyang ginawa ang ayon sa lahat na ginawa ni joas na kaniyang ama. 

gayon ma'y ang manga mataas na dako ay hindi inalis: ang bayan ay nagpatuloy na naghain at nagsunog 
nang kamangyan sa manga mataas na dako. 

at nangyari, pagkatatag nang kaharian sa kaniyang kamay, na kaniyang pinatay ang kaniyang manga 
lingkod na nagsipatay sa hari na kaniyang ama. 

nguni't ang manga anak nang manga mamamatay tao ay hindi niya pinatay, ayon doon sa nasusulat sa 
aklat nang kautusan ni moises, gaya nang iniutos nang panginoon, na sinasabi, ang manga ama ay hindi 

papatayin dahil sa manga anak, o ang manga anak man ay papatayin dahil sa manga ama, kundi bawa't 
tao ay mamamatay dahil sa kaniyang sariling kasalanan. 

siya'y pumatay sa manga idumeo nang sangpung libo sa libis nang asin, at sinakop ang sela sa 
pakikipagdigma, at pinanganlang jocteel, hanggang sa araw na ito. 

nang magkagayo'y nagsugo nang manga sugo si amasias kay joas na anak ni joachaz na anak ni jehu, na 
hari sa israel, na sinasabi, halika, tayo'y magtitigan, 

at si joas na hari sa israel ay nagsugo kay amasias na hari sa juda, na nagsasabi, ang dawag na nasa 
libano ay nagsugo sa sedro na nasa libano, na nagsasabi, ibigay mong asawa ang iyong anak na babae sa 
aking anak: at nagdaan ang isang mabangis na hayop na nasa libano, at niyapakan ang dawag. 

iyong tunay na sinaktan ang edom, at pinapagmataas ka nang iyong puso: lumuwalhati ka nawa, at 
tumahan sa bahay: sapagka't bakit ka nakikialam sa ikasasama, upang ikaw ay mabuwal, ikaw, at ang 
juda na kasama mo? 

nguni't hindi dininig ni amasias. sa gayo'y umahon si joas na hari sa israel; at siya, at si amasias na hari sa 
juda ay nagtitigan sa beth-semes, na ukol sa juda. 

at ang juda ay napariwara sa harap nang israel: at sila'y tumakas bawa't isa sa kaniyang tolda. 

at kinuha ni joas na hari sa israel si amasias na hari sa juda, na anak ni joas na anak ni ochozias, sa beth- 
semes, at naparoon sa jerusalem, at ibinagsak ang kuta nang jerusalem mula sa pintuang-bayan nang 
ephraim hanggang sa pintuang-bayan nang sulok, na apat na raang siko. 

at kinuha niya ang lahat na ginto at pilak, at ang lahat na kasangkapan na masumpungan sa bahay nang 
panginoon, at sa manga kayamanan nang bahay nang hari, pati nang manga sanglang tao at bumalik sa 
samaria. 

ang iba nga sa manga gawa ni joas na kaniyang ginawa, at ang kaniyang kapangyarihan, at kung paanong 
siya'y lumaban kay amasias na hari sa juda, di ba nangasusulat sa aklat nang manga alaala sa manga hari 
sa israel? 

at natulog si joas na kasama nang kaniyang manga magulang, at nalibing sa samaria na kasama nang 
manga hari sa israel, at si jeroboam na kaniyang anak ay naghari na kahalili niya. 

at si amasias na anak ni joas na hari sa juda ay nabuhay pagkamatay ni joas na anak ni joachaz na hari sa 
israel, na labing limang taon. 

ang iba nga sa manga gawa ni amasias, di ba nangasusulat sa aklat nang manga alaala sa manga hari sa 
juda? 

at sila'y nagsipagbanta laban sa kaniya sa jerusalem; at siya'y tumakas sa lachis: nguni't pinasundan nila 
siya sa lachis, at pinatay siya roon. 

at dinala nila siya na nakapatong sa manga kabayo: at siya'y nalibing sa jerusalem na kasama nang 
kaniyang manga magulang sa bayan ni david. 

at kinuha nang buong bayan nang juda si azarias na may labing anim na taon, at ginawa siyang hari na 
kahalili nang kaniyang ama na si amasias. 

kaniyang itinayo ang elath, at isinauli sa juda pagkatapos na ang hari ay matulog na kasama nang 
kaniyang manga magulang. 

nang ikalabing limang taon ni amasias na anak ni joas na hari sa juda, si jeroboam na anak ni joas na hari 
sa israel ay nagpasimulang maghari sa samaria, at nagharing apat na pu't isang taon. 

at gumawa siya nang masama sa paningin nang panginoon: hindi niya hiniwalayan ang lahat na 
kasalanan ni jeroboam na anak ni nabat, na kaniyang ipinapagkasala sa israel. 

kaniyang isinauli ang hangganan nang israel mula sa pasukan nang hamath hanggang sa dagat nang 
araba, ayon sa salita nang panginoon, nang diyos nang israel, na nagsalita sa pamamagitan nang 
kaniyang lingkod na si jonas na anak ni amittai, na propeta na taga gath-hepher. 

sapagka't nakita nang panginoon ang kapighatian nang israel, na totoong masaklap: sapagka't walang 
nakulong o naiwan sa kaluwangan man, o sinomang tumulong sa israel. 

at hindi sinabi nang panginoon na kaniyang papawiin ang pangalan nang israel mula sa silong nang 
langit, kundi iniligtas nila siya sa pamamagitan nang kamay ni jeroboam na anak ni joas. 

ang iba nga sa manga gawa ni jeroboam, at ang lahat na kaniyang ginawa, at ang kaniyang 
kapangyarihan, kung paanong siya'y nakipagdigma, at kung paanong binawi niya para sa israel ang 
damasco at ang hamath, na nangaukol sa juda, di ba nangasusulat sa aklat nang manga alaala sa manga 
hari sa israel? 

at si jeroboam ay natulog na kasama nang kaniyang manga magulang, sa makatuwid baga'y nang manga 
hari sa israel: at si zacharias na kaniyang anak ay naghari na kahalili niya. 

nang ikadalawangpu't pitong taon ni jeroboam na hari sa israel ay nagpasimulang maghari si azarias na 
anak ni amasias na hari sa juda. 

may labing anim na taon siya nang siya'y magpasimulang maghari: at siya'y nagharing limangpu't 
dalawang taon sa jerusalem: at ang pangalan nang kaniyang ina ay jecolia na taga jerusalem. 

at siya'y gumawa nang matuwid sa harap nang manga mata nang panginoon, ayon sa lahat na ginawa 
nang kaniyang amang si amasias. 

gayon ma'y ang manga mataas na dako ay hindi inalis: ang bayan ay nagpatuloy na naghain at nagsunog 
nang kamangyan sa manga mataas na dako. 

at sinaktan nang panginoon ang hari, na anopa't siya'y nagkaketong hanggang sa araw nang kaniyang 
kamatayan, at tumahan na bukod sa bahay. at si jotham na anak nang hari ay nasa pamamahala nang 
sangbahayan na humahatol sa bayan nang lupain. 

ang iba nga sa manga gawa ni azarias, at ang lahat nang kaniyang ginawa di ba nangasusulat sa aklat 
nang manga alaala sa manga hari sa juda? 

at si azarias ay natulog na kasama nang kaniyang manga magulang, at inilibing nila siya na kasama nang 
kaniyang manga magulang sa bayan ni david: at si jotham na kaniyang anak ay naghari na kahalili niya. 
nang ikatatlongpu't walong taon ni azarias na hari sa juda, ay naghari sa israel si zacharias na anak ni 
Jeroboam sa samaria na anim na buwan. 

at siya'y gumawa nang masama sa paningin nang panginoon, gaya nang ginawa nang kaniyang manga 
magulang: hindi niya hiniwalayan ang manga kasalanan ni jeroboam na anak ni nabat, na kaniyang 
ipinapagkasala sa israel. 

at si sallum na anak ni jabes ay nagbanta laban sa kaniya, at sinaktan siya sa harap nang bayan, at 
pinatay siya, at naghari na kahalili niya. 

ang iba nga sa manga gawa ni zacharias, narito, nangasusulat sa aklat nang manga alaala sa manga hari 
sa israel. 

ito ang salita nang panginoon, na kaniyang sinalita kay jehu, na sinasabi, ang iyong manga anak sa 
ikaapat na salin nang lahi ay magsisiupo sa luklukan nang israel. at gayon ang nangyari. 

si sallum na anak ni jabes ay nagpasimulang maghari nang ikatatlongpu't siyam na taon ni uzzia na hari 
sa juda; at siya'y naghari sa loob nang isang buwan sa samaria. 

at si manahem na anak ni gadi ay umahon mula sa thirza, at naparoon sa samaria, at sinaktan si sallum 
na anak ni jabes sa samaria, at pinatay niya siya at naghari na kahalili niya. 

ang nalabi nga sa manga gawa ni sallum, at ang pagbabanta niya na kaniyang ginawa, narito, 
nangasusulat sa aklat nang manga alaala sa manga hari sa israel. 

nang magkagayo'y sinaktan ni manahem si tiphsa, at ang lahat na nandoon, at ang manga hangganan 
niyaon, mula sa thirza: sapagka't hindi nila siya pinabuksan, kaya't sinaktan niya: at ang lahat na babae 
na nandoon na buntis ay pinaluwa niya ang bituka. 

nang ikatatlongpu't siyam na taon ni azarias na hari sa juda ay nagpasimulang maghari sa israel si 
manahem na anak ni gadi, at nagharing sangpung taon sa samaria. 

at kaniyang ginawa ang masama sa paningin nang panginoon: siya'y hindi humiwalay nang lahat niyang 
kaarawan sa manga kasalanan ni jeroboam na anak ni nabat, na kaniyang ipinapagkasala sa israel. 

naparoon laban sa lupain si phul na hari sa asiria; at binigyan ni manahem si phul nang isang libong 
talentong pilak, upang ang kamay niya'y sumakaniya, upang pagtibayin ang kaharian sa kaniyang kamay. 
at siningil ni manahem nang salapi ang israel, ang lahat na makapangyarihang lalake na mayaman, na 
bawa't lalake ay limangpung siklo na pilak upang ibigay sa hari sa asiria. sa gayo'y ang hari sa asiria ay 
bumalik, at hindi tumigil doon sa lupain. 

ang iba nga sa manga gawa ni manahen,, at ang lahat niyang ginawa, di ba nangasusulat sa aklat nang 
manga alaala sa manga hari sa israel? 

at natulog si manahem na kasama nang kaniyang manga magulang, at si pekaia na kaniyang anak ay 
naghari na kahalili niya. 

nang ikalimangpung taon ni azarias na hari sa juda ay nagpasimulang maghari sa israel si pekaia na anak 
ni manahem sa samaria, at nagharing dalawang taon. 

at gumawa siya nang masama sa paningin nang panginoon: hindi niya hiniwalayan ang manga kasalanan 
ni jeroboam na anak ni nabat, na kaniyang ipinapagkasala sa israel. 

at si peka na anak ni remalias, na kaniyang punong kawal, ay nagbanta laban sa kaniya, at sinaktan siya 
sa samaria, sa castilyo nang bahay nang hari, na kasama si argob at si ariph; at kasama niya'y limangpung 
lalake na manga galaadita: at pinatay niya siya, at naghari na kahalili niya. 

ang iba nga sa manga gawa ni pekaia, at ang lahat niyang ginawa, narito, nangasusulat sa aklat nang 
manga alaala sa manga hari sa israel. 

nang ikalimangpu't dalawang taon ni azarias na hari sa juda ay nagpasimulang maghari si peka na anak 
ni remalias sa israel sa samaria, at nagharing dalawangpung taon. 

at gumawa siya nang masama sa paningin nang panginoon: hindi niya hiniwalayan ang manga kasalanan 
ni jeroboam na anak ni nabat, na kaniyang ipinapagkasala sa israel. 

nang manga kaarawan ni peka na hari sa israel ay naparoon si tiglathpileser na hari sa asiria, at sinakop 
ang ihion, at ang abel-bethmaacha, at ang janoa, at ang cedes, at ang asor, at ang galaad, at ang galilea, 
ang buong lupain nang nephtali, at kaniyang dinalang bihag sila sa asiria. 

at si oseas na anak ni ela ay nagbanta laban kay peka na anak ni remalias, at sinaktan niya siya, at 
pinatay niya siya, at naghari na kahalili niya, nang ikadalawangpung taon ni jotham na anak ni uzzia. 

ang iba nga sa manga gawa ni peka, at ang lahat niyang ginawa, narito, nangasusulat sa aklat nang 
manga alaala sa manga hari sa israel. 

nang ikalawang taon ni peka na anak ni remalias na hari sa israel, ay nagpasimulang maghari si jotham 
na anak ni uzzia na hari sa juda. 

siya'y may dalawangpu't limang taon nang siya'y magpasimulang maghari, at siya'y nagharing labing 
anim na taon sa jerusalem: at ang pangalan nang kaniyang ina ay jerusa na anak ni sadoc. 

at siya'y gumawa nang matuwid sa harap nang manga mata nang panginoon: kaniyang ginawa ang ayon 
sa lahat na ginawa nang kaniyang amang si uzzia. 

gayon ma'y ang manga mataas na dako ay hindi nangaalis: ang bayan ay nagpatuloy na naghain at 
nagsunog nang kamangyan sa manga mataas na dako. itinayo niya ang mataas na pintuang-bayan sa 
bahay nang panginoon. 

ang iba nga sa manga gawa ni jotham, at ang lahat niyang ginawa, di ba nangasusulat sa aklat nang 
manga alaala sa manga hari sa juda? 

nang manga araw na yao'y pinasimulan nang panginoon na suguin laban sa juda si resin na hari sa siria, 
at si peka na anak ni remalias. 

at si jotham ay natulog na kasama nang kaniyang manga magulang, at inilibing na kasama nang kaniyang 
manga magulang sa bayan ni david na kaniyang magulang: at si achaz na kaniyang anak ay naghari na 
kahalili niya. 

nang ikalabing pitong taon ni peka na anak ni remalias ay nagpasimulang maghari si achaz na anak ni 
jotham na hari sa juda. 

may dalawangpung taon si achaz nang siya'y magpasimulang maghari, at siya'y nagharing labing anim na 
taon sa jerusalem: at hindi siya gumawa nang matuwid sa harap nang manga mata nang panginoon 
niyang diyos, na gaya ni david na kaniyang magulang. 

kundi siya'y lumakad nang lakad nang manga hari sa israel, oo, at kaniyang pinaraan ang kaniyang anak 
sa apoy, ayon sa manga karumaldumal nang manga bansa na pinalayas nang panginoon mula sa harap 
nang manga anak ni israel. 

at siya'y naghain, at nagsunog nang kamangyan sa manga mataas na dako, at sa manga burol, at sa ilalim 
nang bawa't sariwang punong kahoy. 

nang magkagayo'y si resin na hari sa siria at si peka na anak ni remalias na hari sa israel ay umahon sa 
jerusalem upang makipagdigma: at kanilang kinulong si achaz, nguni't hindi nila nadaig. 

nang panahong yaon ay binawi ni resin na hari sa siria ang elath sa siria at pinalayas ang manga judio sa 
elath: at ang manga taga siria ay nagsiparoon sa elath, at tumanan doon, hanggang sa araw na ito. 

sa gayo'y nagsugo si achaz nang manga sugo kay tiglath-pileser na hari sa asiria, na ipinasabi, ako ang 
iyong lingkod at ang iyong anak: ikaw ay umahon, at iligtas mo ako sa kamay nang hari sa siria at sa 
kamay nang hari sa israel, na bumabangon laban sa akin. 

at kinuha ni achaz ang pilak at ginto na nasumpungan sa bahay nang panginoon, at sa manga 
kayamanan nang bahay nang hari, at ipinadalang kaloob sa hari sa asiria. 

at dininig siya nang hari sa asiria, at ang hari sa asiria ay umahon laban sa damasco, at sinakop, at dinala 
sa cir ang bayan na bihag, at pinatay si resin. 

at ang haring si achaz ay naparoon sa damasco upang salubungin si tiglath-pileser na hari sa asiria: at 
nakita ang dambana na nasa damasco: at ipinadala nang haring si achaz kay urias na saserdote ang ayos 
nang dambana at ang anyo niyaon, ayon sa buong pagkayari niyaon. 

at si urias na saserdote ay nagtayo nang isang dambana: ayon sa buong ipinadala nang haring si achaz 
mula sa damasco, gayon ginawa ni urias na saserdote, bago dumating ang haring achaz mula sa 
damasco. 

at nang dumating ang hari mula sa damasco, ay nakita nang hari ang dambana: at ang hari ay lumapit sa 
dambana, at naghandog doon. 

at kaniyang sinunog ang kaniyang handog na susunugin, at ang kaniyang handog na harina, at ibinuhos 
ang kaniyang inuming handog, at iniwisik ang dugo nang kaniyang manga handog tungkol sa kapayapaan 
sa ibabaw nang dambana. 

at ang dambana na tanso na nasa harap nang panginoon ay kaniyang dinala mula sa harapan nang 
bahay, mula sa pagitan nang kaniyang dambana at nang bahay nang panginoon, at inilagay sa dakong 
hilagaan nang kaniyang dambana. 

at inutusan nang haring achaz si urias na saserdote, na sinasabi, sa ibabaw nang malaking dambana, ay 
magsunog ka nang handog na susunugin sa umaga, at nang handog na harina sa hapon, at nang handog 
na susunugin nang hari at nang kaniyang handog na harina sangpu nang handog na susunugin nang 
buong bayan nang lupain at nang kanilang handog na harina, at nang kanilang manga handog na inumin, 
at iwisik mo roon ang buong dugo nang handog na susunugin, at ang buong dugo nang hain: nguni't ang 
dambanang tanso ay mapapasa akin upang pagusisaan. 

ganito ang ginawa ni urias na saserdote, ayon sa buong iniutos nang haring achaz. 

at pinutol nang haring achaz ang manga hangganan nang manga tungtungan, at inalis sa manga yaon 
ang hugasan, at ibinaba ang dagatdagatan mula sa manga bakang tanso na nasa ilalim niyaon, at 
ipinatong sa isang pavimentong bato. 

at ang dakong natatakpan na daan sa sabbath na kanilang itinayo sa bahay, at ang pasukan nang hari na 
nasa labas, ibinago sa bahay nang panginoon, dahil sa hari sa asiria. 

ang iba nga sa manga gawa ni achaz na kaniyang ginawa, di ba nangasusulat sa aklat nang manga alaala 
sa manga hari sa juda. 

at si achaz ay natulog na kasama nang kaniyang manga magulang, at inilibing na kasama nang kaniyang 
manga magulang sa bayan ni david: at si ezechias na kaniyang anak ay naghari na kahalili niya. 

nang ikalabing dalawang taon ni achaz na hari sa juda ay nagpasimula si oseas na anak ni ela na maghari 
sa samaria sa israel, at nagharing siyam na taon. 

at gumawa siya nang masama sa paningin nang panginoon, bagaman hindi gaya nang manga hari sa 
israel na manga una sa kaniya. 

laban sa kaniya ay umahon si salmanasar na hari sa asiria; at si oseas ay naging kaniyang lingkod, at 
dinalhan siya nang manga kaloob. 

at ang hari sa asiria ay nakasumpong kay oseas nang pagbabanta, sapagka't siya'y nagsugo nang manga 
sugo kay so na hari sa egipto, at hindi naghandog nang kaloob sa hari sa asiria, na gaya nang kaniyang 
ginagawa taontaon, kaya't kinulong siya nang hari sa asiria, at ipinangaw siya sa bilangguan. 

nang magkagayon ay umahon ang hari sa asiria sa buong lupain, at umahon sa samaria, at kinulong na 
tatlong taon. 

nang ikasiyam na taon ni oseas, sinakop nang hari sa asiria ang samaria, at dinala ang israel sa asiria, at 
inilagay sila sa hala, at sa habor, sa ilog nang gozan, at sa manga bayan nang manga medo. 

at nagkagayon, sapagka't ang manga anak ni israel ay nangagkasala laban sa panginoon nilang diyos, na 
siyang nagahon sa kanila mula sa lupain nang egipto, mula sa kamay ni faraon na hari sa egipto, at sila'y 
natakot sa ibang manga diyos. 

at lumakad sa manga palatuntunan nang manga bansa, na pinalayas nang panginoon sa harap nang 
manga anak ni israel, at nang manga hari nang israel, na kanilang ginawa. 

at ang manga anak ni israel ay nagsigawa nang manga lihim na bagay na hindi matuwid sa panginoon 
nilang diyos, at sila'y nagsipagtayo sa kanila nang manga mataas na dako sa lahat nilang bayan mula sa 
moog nang manga bantay hanggang sa bayang nakukutaan. 

at sila'y nangagsipaglagay nang manga haligi na pinakaalaala at manga asera sa bawa't mataas na burol, 
at sa ilalim nang lahat na sariwang punong kahoy, 

at doo'y nagsunog sila nang kamangyan sa lahat na mataas na dako, gaya nang ginawa nang manga 
bansa na pinalayas nang panginoon sa harap nila, at nagsigawa nang masasamang bagay upang 
mungkahiin ang panginoon sa galit, 

at sila'y nagsipaglingkod sa manga diyosdiyosan, na siyang sa kanila ay sinabi nang panginoon, huwag 
ninyong gagawin ang bagay na ito. 

gayon ma'y tumutol ang panginoon sa israel, at sa juda, sa pamamagitan nang bawa't propeta, at nang 
bawa't tagakita, na sinasabi, iwan ninyo ang inyong masasamang lakad, at ingatan ninyo ang aking 
manga utos, at ang aking manga palatuntunan, ayon sa buong kautusan na aking iniutos sa inyong 
manga magulang, at aking ipinadala sa inyo, sa pamamagitan nang aking manga lingkod na manga 
propeta. 

gayon ma'y hindi nila dininig, kundi kanilang pinatigas ang kanilang ulo, na gaya nang ulo nang kanilang 
manga magulang, na hindi nagsisampalataya sa panginoon nilang diyos. 

at kanilang itinakuwil ang kaniyang manga palatuntunan, at ang kaniyang tipan na kaniyang itinipan sa 
kanilang manga magulang, at ang kaniyang manga patotoo na kaniyang ipinatotoo sa kanila, at sila'y 
nagsisunod sa walang kabuluhan, at naging walang kabuluhan, at nagsisunod sa manga bansa na 
nangasa palibot nila, ayon sa ibinilin nang panginoon na huwag silang magsigawa nang gaya nang manga 
yaon. 

at kanilang iniwan ang lahat na utos nang panginoon nilang diyos, at nagsigawa nang manga larawang 
binubo, sa makatuwid baga'y nang dalawang guya, at nagsigawa nang isang asera, at sinamba ang buong 
natatanaw sa langit, at nagsipaglingkod kay baal. 

at kanilang pinaraan ang kanilang manga anak na lalake at babae sa apoy, at nagsihilig sa panghuhula at 
manga panggagaway, at nangapabili upang magsigawa nang masama sa paningin nang panginoon, 
upang mungkahiin siya sa galit. 

kaya't ang panginoon ay totoong nagalit sa israel, at inalis sila sa kaniyang paningin: walang naiwan 
kundi ang lipi ni juda lamang. 

hindi rin naman iningatan nang juda ang manga utos nang panginoon nilang diyos, kundi nagsilakad sa 
manga palatuntunan nang israel na kanilang ginawa. 

at itinakuwil nang panginoon ang buong binhi nang israel, at pinighati sila at ibinigay sila sa kamay nang 
manga mananamsam hanggang sa kaniyang pinalayas sila sa kaniyang paningin. 

sapagka't kaniyang inihiwalay ang israel sa sangbahayan ni david, at kanilang ginawang hari si jeroboam 
na anak ni nabat: at pinahiwalay ni jeroboam ang israel sa pagsunod sa panginoon at pinapagkasala sila 
nang malaking kasalanan. 

at ang manga anak ni israel ay nagsilakad sa lahat nang kasalanan ni jeroboam na kaniyang ginawa, hindi 
nila hiniwalayan, 

hanggang sa inihiwalay nang panginoon ang israel sa kaniyang paningin, gaya nang kaniyang sinalita sa 
pamamagitan nang lahat niyang lingkod na manga propeta. gayon dinala ang israel sa asiria na mula sa 
kanilang sariling lupain, hanggang sa araw na ito. 

at ang hari sa asiria ay nagdala nang manga tao na mula sa babilonia, at sa cutha, at sa ava, at sa hamath 
at sa sepharvaim, at inilagay sila sa manga bayan nang samaria na kahalili nang manga anak ni israel: at 
kanilang inari ang samaria, at nagsitahan sa manga bayan niyaon. 

at nagkagayon, sa pasimula nang kanilang pagtahan doon, na hindi sila nangatakot sa panginoon: kaya't 
ang panginoon ay nagsugo nang manga leon sa gitna nila, na pinatay ang ilan sa kanila. 

kaya't kanilang sinalita sa hari sa asiria, na sinasabi, ang manga bansa na iyong dinala at inilagay sa 
manga bayan nang samaria, hindi nakaaalam nang paraan nang diyos sa lupain: kaya't siya'y nagsugo 
nang manga leon sa gitna nila, at, narito, pinatay sila, sapagka't hindi sila nakakaalam nang paraan nang 
diyos sa lupain. 

nang magkagayo'y nagutos ang hari sa asiria, na nagsasabi, dalhin ninyo roon ang isa sa manga 
saserdote na inyong dinala mula roon, at inyong payaunin at patahanin doon, at turuan niya sila nang 
paraan nang diyos sa lupain. 

sa gayo'y isa sa manga saserdote na kanilang dinala mula sa samaria ay naparoon at tumahan sa beth-el, 
at tinuruan sila kung paanong sila'y marapat na matakot sa panginoon. 

gayon ma'y bawa't bansa ay gumawa nang manga diyos sa kanikaniyang sarili, at ipinaglalagay sa manga 
bahay sa manga mataas na dako na ginawa nang manga samaritano, na bawa't bansa ay sa kanilang 
manga bayan na kanilang tinatahanan. 

at itinayo nang manga lalake sa babilonia ang succoth-benoth, at itinayo nang manga lalake sa cutha ang 
nergal, at itinayo nang manga lalake sa hamath ang asima, 

at itinayo nang manga avveo ang nibhaz at ang tharthac, at sinunog nang manga sepharvita ang kanilang 
manga anak sa apoy sa adrammelech at sa anammelech, na manga diyos nang sefarvaim. 

sa gayo'y nangatakot sila sa panginoon, at nagsipaghalal sila sa gitna nila nang manga saserdote sa 
manga mataas na dako, na siyang naghahain para sa kanila sa manga bahay, na nangasa manga mataas 
na dako. 

sila'y nangatakot sa panginoon, at nagsipaglingkod sa kanilang sariling manga diyos, ayon sa paraan 
nang manga bansa na kinadalhang bihag nila. 

hanggang sa araw na ito ay ginagawa nila ang ayon sa manga dating paraan: sila'y hindi nangatatakot sa 
panginoon, o nagsisigawa man nang ayon sa kanilang manga palatuntunan, o ayon sa kanilang manga 
ayos, o ayon sa kautusan, o ayon sa utos na iniutos nang panginoon sa manga anak ni jacob, na kaniyang 
pinanganlang israel, 

na siyang pinakipagtipanan nang panginoon, at pinagbilinan na sinasabi, kayo'y huwag mangatatakot sa 
ibang manga diyos, o nagsisiyukod man sa kanila, o magsisipaglingkod man sa kanila, o magsisipaghain 
man sa kanila: 

kundi ang panginoon, na nagahon sa inyo mula sa lupain nang egipto na may dakilang kapangyarihan at 
may unat na kamay, siya ninyong katatakutan, at sa kaniya kayo magsisiyukod, at sa kaniya kayo 
magsisipaghain. 

at ang manga palatuntunan, at ang manga ayos, at ang kautusan, at ang utos na kaniyang sinulat para sa 
inyo ay inyong isasagawa magpakailan man, at kayo'y huwag mangatatakot sa ibang manga diyos: 

at ang tipan na aking ipinakipagtipan sa inyo, huwag ninyong kalilimutan, ni mangatatakot man kayo sa 
ibang manga diyos: 

nguni't sa panginoon ninyong diyos ay mangatatakot kayo: at kaniyang ililigtas kayo sa kamay nang lahat 
ninyong manga kaaway. 

gayon ma'y hindi nila dininig, kundi kanilang ginawa ang ayon sa kanilang dating paraan. 

sa gayo'y ang manga bansang ito ay nangatakot sa panginoon, at nagsipaglingkod sa kanilang manga 
larawang inanyuan, ang kanilang manga anak ay gayon din, at ang manga anak nang kanilang manga 
anak, kung ano ang ginawa nang kanilang manga magulang ay gayon ang ginawa nila hanggang sa araw 
na ito. 

nangyari nga, nang ikatlong taon ni oseas na anak ni ela na hari sa israel, na si ezechias na anak ni achaz 
na hari sa juda ay nagpasimulang maghari. 

may dalawangpu't limang taon siya nang magpasimulang maghari: at siya'y nagharing dalawangpu't 
siyam na taon sa jerusalem: at ang pangalan nang kaniyang ina ay abi na anak ni zacharias. 

at siya'y gumawa nang matuwid sa harap nang manga mata nang panginoon, ayon sa lahat na ginawa ni 
david na kaniyang magulang. 

kaniyang inalis ang manga mataas na dako, at sinira ang manga haligi, at ibinagsak ang manga asera: at 
kaniyang pinagputolputol ang ahas na tanso na ginawa ni moises, sapagka't hanggang sa manga araw na 
yaon ay pinagsusunugan nang kamangyan nang manga anak ni israel, at pinanganlang nehustan. 

siya'y tumiwala sa panginoon, na diyos nang israel: na anopa't nang mamatay siya ay walang naging 
gaya niya sa lahat nang hari sa juda, o sa nangauna man sa kaniya. 

sapagka't siya'y lumakip sa panginoon, siya'y hindi humiwalay nang pagsunod sa kaniya, kundi iningatan 
ang kaniyang manga utos na iniutos nang panginoon kay moises. 

at ang panginoon ay sumasa kaniya, saan man siya lumabas ay gumiginhawa siya, at siya'y nanghimagsik 
laban sa hari sa asiria, at hindi niya pinaglingkuran. 

kaniyang sinaktan ang manga filisteo hanggang sa gaza, at ang manga hangganan niyaon, mula sa moog 
nang bantay hanggang sa bayang nakukutaan. 

at nangyari, nang ikaapat na taon nang haring ezechias, na siyang ikapitong taon ni oseas na anak ni ela 
na hari sa israel, na si salmanasar na hari sa asiria ay umahon laban sa samaria, at kinubkob niya. 

at sa katapusan nang tatlong taon ay kanilang sinakop: sa makatuwid baga'y nang ikaanim na taon ni 
ezechias, na siyang ikasiyam na taon ni oseas na hari sa israel, ang samaria ay sinakop. 

at dinala nang hari sa asiria ang israel sa asiria, at inilagay sa hala, at sa habor, sa ilog nang gozan, at sa 
manga bayan nang manga medo: 

sapagka't hindi nila sinunod ang tinig nang panginoon nilang diyos, kundi kanilang sinalangsang ang 
kaniyang tipan, ang lahat na iniutos ni moises na lingkod nang panginoon, at hindi dininig o ginawa man. 
nang ikalabing apat na taon nga nang haring ezechias ay umahon si sennacherib na hari sa asiria laban sa 
lahat na bayang nakukutaan nang juda, at pinagsakop. 

at si ezechias na hari sa juda ay nagsugo sa hari sa asiria sa lachis, na nagsasabi, ako'y nagkasala, talikdan 
mo ako: ang iyong ipabayad sa akin ay aking babayaran. at siningil nang hari sa asiria si ezechias na hari 
sa juda nang tatlong daang talentong pilak at tatlong pung talentong ginto. 

at ibinigay ni ezechias ang lahat na pilak na nasumpungan sa bahay nang panginoon, at sa manga 
kayamanan nang bahay nang hari. 

nang panahong yaon ay inihiwalay ni ezechias ang ginto sa manga pintuan nang templo nang panginoon, 
at sa manga haligi na binalutan ni ezechias na hari sa juda, at ibinigay sa hari sa asiria. 

at sinugo nang hari sa asiria si thartan at si rab-saris, at si rabsaces, sa haring kay ezechias na mula sa 
lachis na may malaking hukbo sa jerusalem. at sila'y nagsiahon at nagsiparoon sa jerusalem. at nang 
sila'y mangakaahon, sila'y nagsiparoon at nagsitayo sa tabi nang padaluyan nang tubig nang mataas na 
tipunan nang tubig na nasa lansangan sa parang nang tagapagpaputi nang kayo. 

at nang matawag na nila ang hari, ay nilabas sila ni eliacim na anak ni hilcias, na siyang katiwala nang 
bahay, at ni sebna na kalihim, at ni joah na anak ni asaph na kasangguni. 

at sinabi ni rabsaces sa kanila, sabihin ninyo ngayon kay ezechias, ganito ang sabi nang dakilang hari, 
nang hari sa asiria, anong pagasa ito sa iyong tinitiwalaan? 

iyong sinasabi (nguni't manga salitang walang kabuluhan lamang) may payo at kalakasan sa 
pakikipagdigma. ngayon, kanino ka tumitiwala, na ikaw ay nanghimagsik laban sa akin? 

ngayon, narito, ikaw ay tumitiwala sa tungkod na ito na kahoy na lapok, sa makatuwid baga'y sa egipto: 
na kung sinoman ay sumandal, ay tutuhog sa kaniyang kamay, at palalagpasan: gayon si faraon na hari 
sa egipto sa lahat na tumitiwala sa kaniya. 

nguni't kung inyong sabihin sa akin: kami ay tumitiwala sa panginoon naming diyos: hindi ba siya'y yaong 
inalisan ni ezechias nang manga mataas na dako, at nang manga dambana, at nagsabi sa juda at sa 
jerusalem, kayo'y magsisisamba sa harap nang dambanang ito sa jerusalem? 

isinasamo ko nga ngayon sa iyo na magbigay ka nang manga sangla sa aking panginoon na hari sa asiria, 
at bibigyan kita nang dalawang libong kabayo, kung ikaw ay makapaglalagay sa ganang iyo nang manga 
mangangabayo sa manga yaon. 

paano ngang iyong mapapipihit ang mukha nang isang punong kawal sa pinaka mababa sa manga 
lingkod nang aking panginoon, at iyong ilalagak ang iyong tiwala sa egipto dahil sa manga karo at sa 
manga mangangabayo? 

ako ba'y umahon na di ko kasama ang panginoon laban sa dakong ito upang lipulin? sinabi nang 
panginoon sa akin, ikaw ay umahon laban sa lupaing ito, at iyong lipulin. 

nang magkagayo'y sinabi ni eliacim na anak ni hilcias, at si sebna, at ni joah, kay rabsaces. isinasamo ko 
sa iyo na magsalita ka sa iyong manga lingkod nang wikang siria, sapagka't aming naiintindihan yaon, at 
huwag kang magsalita sa amin nang wikang judio, sa manga pakinig nang bayan na nasa kuta. 

nguni't sinabi ni rabsaces sa kanila, sinugo ba ako nang aking panginoon sa iyong panginoon, at sa iyo, 
upang salitain ang manga salitang ito? di ba niya ako sinugo sa manga lalake na nangakaupo sa kuta, 
upang magsikain nang kanilang sariling dumi, at upang magsiinom nang kanilang sariling ihi na kasalo 
ninyo? 

nang magkagayo'y si rabsaces ay tumayo at sumigaw nang malakas sa wikang judio, at nagsalita, na 
sinasabi, dinggin ninyo ang salita nang dakilang hari, nang hari sa asiria. 

ganito ang sabi nang hari, huwag kayong dayain ni ezechias, sapagka't hindi niya kayo maililigtas sa 
kaniyang kamay. 

ni patiwalain man kayo ni ezechias sa panginoon, na sabihin, walang pagsalang ililigtas tayo nang 
panginoon, at ang bayang ito ay hindi mabibigay sa kamay nang hari sa asiria. 

huwag ninyong dinggin si ezechias: sapagka't ganito ang sabi nang hari sa asiria, makipagpayapaan kayo 
sa akin, at labasin ninyo ako, at kumain ang bawa't isa sa inyo nang bunga nang kaniyang puno nang 
ubas, at ang bawa't isa nang bunga nang kaniyang puno nang igos, at uminom ang bawa't isa sa inyo 
nang tubig nang kaniyang sariling balon; 

hanggang sa ako'y dumating at dalhin ko kayo sa isang lupaing gaya nang inyong sariling lupain, na 
lupain nang trigo at nang alak, na lupain nang tinapay at nang manga ubasan, na lupain nang langis na 
olibo at nang pulot, upang kayo'y mangabuhay, at huwag mangamatay: at huwag ninyong dinggin si 
ezechias, pagka kayo'y hinihikayat niya, na sinasabi, ililigtas tayo nang panginoon. 

nagligtas ba kailan man ang sinoman sa manga diyos sa manga bansa nang kaniyang lupain sa kamay 
nang hari sa asiria? 

saan nandoon ang manga diyos nang hamath, at nang arphad? saan nandoon ang manga diyos nang 
sepharvaim, nang hena, at nang hiva? iniligtas ba nila ang samaria sa aking kamay? 

sino sa kanila sa lahat na diyos nang manga lupain, ang nagligtas nang kanilang lupain sa aking kamay, na 
ililigtas nang panginoon ang jerusalem sa aking kamay? 

nguni't ang bayan ay tumahimik, at hindi sumagot nang kahit isang salita: sapagka't utos nang hari, na 
sinasabi, huwag ninyong sagutin siya. 

nang magkagayo'y naparoon si eliacim na anak ni hilcias, na siyang katiwala sa sangbahayan, at si sebna 
na kalihim, at si joah na anak ni asaph na kasangguni, kay ezechias na ang kanilang suot ay hapak, at 
isinaysay sa kaniya ang manga salita ni rabsaces. 

at nangyari, nang mabalitaan nang haring ezechias, ay hinapak niya ang kaniyang manga suot, at 
nagbalot nang kayong magaspang, at pumasok sa bahay nang panginoon. 

at kaniyang sinugo si eliacim, na katiwala sa bahay, at si sebna na kalihim, at ang manga matanda sa 
manga saserdote na may manga balot na kayong magaspang, kay isaias na propeta na anak ni amos. 

at sinabi nila sa kaniya, ganito ang sabi ni ezechias, ang araw na ito ay araw nang kabagabagan, at nang 
pagsaway, at nang pagkutya: sapagka't ang manga anak ay nagsidating sa kapanganakan, at walang 
kalakasang ilabas. 

marahil ay didinggin nang panginoon mong diyos ang lahat nang manga salita ni rabsaces na siyang 
sinugo nang kaniyang panginoon na hari sa asiria upang tungayawin ang buhay na diyos, at sasansalain 
ang manga salita na narinig nang panginoon mong diyos: kaya't idalangin mo ang labis na natitira. 

sa gayo'y ang manga lingkod nang haring ezechias ay nagsiparoon kay isaias. 

at sinabi ni isaias sa kanila, ganito ang inyong sasabihin sa inyong panginoon, ganito ang sabi nang 
panginoon, huwag kang matakot sa manga salita na iyong narinig, na ipinanungayaw sa akin nang manga 
lingkod nang hari sa asiria. 

narito, ako'y maglalagay nang isang espiritu sa kaniya, at siya'y makakarinig nang kaingay, at babalik sa 
kaniyang sariling lupain, at aking ipabubuwal siya sa pamamagitan nang tabak sa kaniyang sariling 
lupain. 

sa gayo'y bumalik si rabsaces, at nasumpungan ang hari sa asiria na nakikipagdigma laban sa libna: 
sapagka't nabalitaan niya na kaniyang nilisan ang lachis. 

at nang kaniyang marinig na sabihin ang tungkol kay thiraca na hari sa ethiopia, narito, siya'y lumabas 
upang lumaban sa iyo, siya'y nagsugo nang manga sugo uli kay ezechias, na sinasabi, 

ganito ang inyong sasalitain kay ezechias na hari sa juda, na sasabihin, huwag kang dayain nang diyos na 
iyong tinitiwalaan na sabihin, ang jerusalem ay hindi mabibigay sa kamay nang hari sa asiria. 

narito, nabalitaan mo ang ginawa nang manga hari sa asiria sa lahat nang lupain, sa paglipol na lubos sa 
kanila: at maliligtas ka ba? 

iniligtas ba sila nang manga diyos nang manga bansa na nilipol nang aking manga magulang, gaya nang 
gozan, at nang haran, at nang reseph, at nang manga anak ni eden na nangasa thalasar? 

saan nandoon ang hari sa hamath, at ang hari sa arphad, at ang hari sa bayan nang sepharvaim, nang 
hena, at nang hiva? 

at tinanggap ni ezechias ang sulat sa kamay nang manga sugo, at binasa: at pumanhik si ezechias sa 
bahay nang panginoon, at iniladlad sa harap nang panginoon. 

at si ezechias ay dumalangin sa harap nang panginoon at nagsabi, oh panginoon, na diyos nang israel na 
nauupo sa manga querubin, ikaw ang diyos, ikaw lamang sa lahat nang kaharian sa lupa; ikaw ang 
lumikha nang langit at lupa. 

ikiling mo ang iyong pakinig, oh panginoon, at iyong dinggin: idilat mo ang iyong manga mata, oh 
panginoon, at tumingin ka: at dinggin mo ang manga salita ni sennacherib, na kaniyang ipinasugo upang 
ipanungayaw sa buhay na diyos. 

sa katotohanan, panginoon, sinira nang manga hari sa asiria ang manga bansa, at ang kanilang manga 
lupain, 

at inihagis ang kanilang manga diyos sa apoy: sapagka't sila'y hindi manga diyos, kundi gawa nang manga 
kamay nang manga tao, na kahoy at bato; kaya't kanilang nilipol ang manga yaon. 

ngayon nga, oh panginoon naming diyos, iligtas mo kami, isinasamo ko sa iyo sa kaniyang kamay, upang 
makilala nang lahat na kaharian sa lupa na ikaw ang panginoong diyos, ikaw lamang. 

nang magkagayo'y nagsugo si isaias na anak ni amos kay ezechias, na nagsasabi, ganito ang sabi nang 
panginoon, nang diyos nang israel, yamang ikaw ay dumalangin sa akin laban kay sennacherib na hari sa 
asiria, dininig kita. 

ito ang salita na sinalita nang panginoon tungkol sa kaniya. niwalang kabuluhan ka nang anak na dalaga 
nang sion at tinatawanan ka, ang anak na babae nang jerusalem ay iginalaw ang kaniyang ulo sa iyo. 
sino ang iyong pinulaan at tinungayaw? at laban kanino itinaas mo ang iyong tinig at ipinandilat mo ang 
iyong manga mata nang mataas? sa makatuwid baga'y laban sa isang banal nang israel. 

sa pamamagitan nang iyong manga sugo ay iyong pinulaan ang panginoon, at sinabi mo, sa karamihan 
nang aking manga karo ako'y nakaahon sa kataasan nang manga bundok, sa manga kaloobloobang 
bahagi nang libano; at aking ibubuwal ang manga matayog na sedro niyaon, at ang manga piling puno 
nang abeto niyaon: at ako'y papasok sa kaniyang pinaka malayong tuluyan, sa gubat nang kaniyang 
mabungang bukid. 

ako'y humukay at uminom nang tubig nang iba, at aking tutuyuin ang lahat na ilog nang egipto nang 
talampakan nang aking manga paa. 

hindi mo ba nabalitaan kung paanong aking ginawa na malaon na, at aking iniakma nang una? ngayo'y 
aking pinapangyari, upang iyong sirain ang manga bayang nakukutaan na magiging manga guho na 
bunton. 

kaya't ang kanilang manga mananahan ay may munting kapangyarihan, sila'y nanganglupaypay at 
nangatulig, sila'y gaya nang damo sa bukid, at nang sariwang gugulayin, na gaya nang damo sa manga 
bubungan, at gaya nang trigo na lanta bago nakalaki. 

nguni't talastas ko ang iyong pagupo, at ang iyong paglabas, at ang iyong pagpasok, at ang iyong pag-iinit 
laban sa akin. 

dahil sa iyong galit laban sa akin, at dahil sa iyong kagilasan ay dumating sa aking manga pakinig, kaya't 
aking ikakawit ang aking taga sa iyong ilong, at ang aking paningkaw sa iyong manga labi, at ibabalik kita 
sa daan na iyong pinanggalingan. 

at ito ang magiging tanda sa iyo: ikaw ay kakain sa taong ito nang tumutubo sa sarili, at sa ikalawang 
taon ay ang tumubo roon, at sa ikatlong taon ay maghasik kayo, at umani, at mag-ubasan, at kanin ninyo 
ang bunga niyaon. 

at ang nalabi na nakatanan sa manga anak ni juda ay maguugat uli sa ilalim, at magbubunga sa itaas, 
sapagka't sa jerusalem ay lalabas ang isang nalabi, at sa bundok nang sion ay silang magtatanan: 
gaganapin ito nang sikap nang panginoon. 

kaya't ganito ang sabi nang panginoon, tungkol sa hari sa asiria. siya'y hindi paririto sa bayang ito, o 
magpapahilagpos man nang pana riyan, ni haharap man siya riyan na may kalasag, o maghahagis man 
nang bunton laban doon. 

sa daang kaniyang pinanggalingan, doon din siya babalik, at hindi siya darating sa bayang ito, sabi nang 
panginoon. 

sapagka't aking ipagsasanggalang ang bayang ito upang iligtas, dahil sa akin at dahil sa aking lingkod na si 
david. 

at nangyari, nang gabing yaon, na ang anghel nang panginoon ay lumabas, at nanakit sa kampamento 
nang manga taga asiria nang isang daan at walong pu't limang libo: at nang ang manga tao ay 
magsibangong maaga sa kinaumagahan, narito, silang lahat ay manga bangkay. 

sa gayo'y umalis si sennacherib na hari sa asiria, at yumaon, at bumalik, at tumahan sa ninive. 

at nangyari, nang siya'y sumamba sa bahay ni nisroch na kaniyang diyos, na sinugatan siya nang tabak ni 
adramelech, at ni saresar: at sila'y nagsitanan na patungo sa lupain nang ararat. at si esar-hadon na 
kaniyang anak ay naghari na kahalili niya. 

nang manga araw na yaon ay may sakit na ikamamatay si ezechias. at si isaias na propeta na anak ni 
amos ay naparoon sa kaniya, at nagsabi sa kaniya, ganito ang sabi nang panginoon, ayusin mo ang iyong 
bahay: sapagka't ikaw ay mamamatay, at hindi mabubuhay. 

nang magkagayo'y kaniyang ipinihit ang kaniyang mukha sa panig nang bahay, at nanalangin sa 
panginoon, na nagsasabi, 

idinadalangin ko sa iyo, oh panginoon, na iyong alalahanin, kung paanong ako'y lumakad sa harap mo sa 
katotohanan, at may dalisay na puso at gumawa nang mabuti sa iyong paningin. at si ezechias ay umiyak 
na mainam. 

at nangyari, bago si isaias ay lumabas sa pinakaloob nang bayan, na ang salita nang panginoon ay 
dumating sa kaniya, na nagsasabi, 

bumalik ka uli, at sabihin mo kay ezechias na pangulo nang aking bayan. ganito ang sabi nang panginoon 
nang diyos ni david na iyong magulang, aking narinig ang iyong panalangin, aking nakita ang iyong 
manga luha: narito, aking pagagalingin ka: sa ikatlong araw ay sasampa ka sa bahay nang panginoon. 

at aking idadagdag sa iyong manga kaarawan ay labing limang taon, at aking ililigtas ka at ang bayang ito 
sa kamay nang hari sa asiria, at aking ipagsasanggalang ang bayang ito dahil sa akin, at dahil sa aking 
lingkod na si david. 

at sinabi ni isaias, kayo'y magsikuha nang isang binilong igos. at kinuha nila at itinapal sa bukol at siya'y 
gumaling. 

at sinabi ni ezechias kay isaias, ano ang magiging tanda na ako'y pagagalingin nang panginoon, at ako'y 
sasampa sa bahay nang panginoon sa ikatlong araw? 

at sinabi ni isaias, ito ang magiging tanda sa iyo na mula sa panginoon, na gagawin nang panginoon ang 
bagay na kaniyang sinalita: magpapauna ba ang anino nang sangpung grado, o magpapahuli nang 
sangpung grado? 

at sumagot si ezechias, magaang bagay sa anino na kumiling nang sangpung grado: hindi, kundi 
pahulihin ang anino nang sangpung grado. 

at si isaias na propeta ay dumalangin sa panginoon: at kaniyang pinapagpahuli ang anino nang sangpung 
grado, na nakababa na sa orasan ni achaz. 

nang panahong yaon ay si berodach-baladan, na anak ni baladan, na hari sa babilonia, ay nagpadala 
nang manga sulat at nang kaloob kay ezechias: sapagka't kaniyang nabalitaan na si ezechias ay 
nagkasakit. 

at dininig ni ezechias sila, at ipinakita sa kanila ang buong bahay nang kaniyang mahalagang manga 
bagay, ang pilak, at ang ginto, at ang manga espesia, at ang mahalagang langis, at ang bahay na taguan 
nang kaniyang sandata, at ang lahat na nasusumpungan sa manga kayamanan niya: walang anoman sa 
kaniyang bahay, o sa buong kaniyang sakop, na hindi ipinakita sa kanila ni ezechias. 

nang magkagayo'y naparoon si isaias na propeta sa haring ezechias, at nagsabi sa kaniya, anong sinasabi 
nang manga lalaking ito? at saan nagsipanggaling na napasa iyo? at sinabi ni ezechias, sila'y 
nagsipanggaling sa malayong lupain, sa makatuwid baga'y sa babilonia. 

at kaniyang sinabi, anong kanilang nakita sa iyong bahay? at sumagot si ezechias. lahat na nasa aking 
bahay ay kanilang nakita: walang anomang bagay na nasa aking manga kayamanan na di ko ipinakita sa 
kanila. 

at sinabi ni isaias kay ezechias, dinggin mo ang salita nang panginoon. 

narito, ang manga kaarawan ay dumarating, na ang lahat na nangasa iyong bahay, at ang itinago nang 
iyong manga magulang hanggang sa araw na ito, ay dadalhin sa babilonia: walang maiiwan, sabi nang 
panginoon. 

at ang ilan sa iyong manga anak na magmumula sa iyo na iyong ipanganganak, sila'y dadalhin, at sila'y 
magiging bating sa bahay nang hari sa babilonia. 

nang magkagayo'y sinabi ni ezechias kay isaias, mabuti ang salita nang panginoon na iyong sinalita. 
kaniyang sinabi, bukod dito, hindi ba, kung magkakaroon nang kapayapaan at katotohanan sa aking 
manga kaarawan? 

ang iba nga sa manga gawa ni ezechias, at ang buo niyang kapangyarihan, at kung paano niyang ginawa 
ang tipunan nang tubig, at ang padaluyan, at nagdala nang tubig sa bayan, hindi ba nangasusulat sa aklat 
nang manga alaala sa manga hari sa juda? 

at natulog si ezechias na kasama nang kaniyang manga magulang: at si manases na kaniyang anak ay 
naghari na kahalili niya. 

si manases ay may labing dalawang taon nang magpasimulang maghari: at siya'y nagharing limangpu't 
limang taon sa jerusalem: at ang pangalan nang kaniyang ina ay hepsi-ba. 

at siya'y gumawa nang masama sa paningin nang panginoon, ayon sa manga karumaldumal nang manga 
bansa, na pinalayas nang panginoon sa harap nang manga anak ni israel. 

sapagka't kaniyang itinayo uli ang manga mataas na dako na iginiba ni ezechias na kaniyang ama, at 
kaniyang ipinagtayo nang manga dambana si baal, at gumawa nang asera, gaya nang ginawa ni achab na 
hari sa israel, at sumamba sa lahat nang natatanaw sa langit, at naglingkod sa kanila. 

at siya'y nagtayo nang manga dambana sa bahay nang panginoon, na pinagsabihan nang panginoon, sa 
jerusalem ay ilalagay ko ang aking pangalan. 

at kaniyang ipinagtayo nang manga dambana ang lahat na natatanaw sa langit sa dalawang looban nang 
bahay nang panginoon. 

at kaniyang pinaraan ang kaniyang anak sa apoy, at nagpamahiin, at nagsanay nang panghuhula, at 
nakipagsanggunian sa masamang espiritu, at sa manga mahiko: siya'y gumawa nang maraming 
kasamaan sa paningin nang panginoon, upang mungkahiin niya siya sa galit. 

at siya'y naglagay nang larawang inanyuan na asera, na kaniyang ginawa, sa bahay na pinagsabihan nang 
panginoon kay david, at kay salomon na kaniyang anak, sa bahay na ito, at sa jerusalem, na aking pinili 
sa lahat na lipi nang israel, aking ilalagay ang aking pangalan magpakailan man. 

at hindi ko na pagagalain pa ang manga paa nang israel sa labas nang lupain na aking ibinigay sa kanilang 
manga magulang, kung kanila lamang tutuparing gawin ang ayon sa lahat na aking iniutos sa kanila, at 
ayon sa buong kautusan na iniutos sa kanila nang aking lingkod na si moises. 

nguni't hindi nila dininig: at hinikayat sila ni manases na gumawa nang lalong masama kay sa ginawa 
nang manga bansa, na pinaglipol nang panginoon sa harap nang manga anak ni israel. 

at ang panginoon ay nagsalita sa pamamagitan nang kaniyang manga lingkod na manga propeta, na 
nagsasabi, 

sapagka't ginawa ni manases na hari sa juda ang manga karumaldumal na ito, at gumawa nang 
kasamaan na higit kay sa lahat na ginawa nang manga amorrheo, na una sa kaniya, at ipinapagkasala sa 
juda naman sa pamamagitan nang kaniyang manga diyosdiyosan: 

kaya't ganito ang sabi nang panginoon, nang diyos nang israel, narito, aking dadalhin ang ganiyang 
kasamaan sa jerusalem at sa juda, na sinomang makabalita ay magpapanting ang dalawang tainga. 

at aking paaabutin sa jerusalem ang pising panukat nang samaria, at ang pabato nang bahay ni achab: at 
aking lilinisin ang jerusalem gaya nang paglilinis nang isang tao nang isang pinggan, na nililinis at 
itinataob. 

at aking ihihiwalay ang nalabi sa aking mana, at aking ibibigay sa kamay nang kanilang manga kaaway: at 
sila'y magiging bihag at samsam sa lahat nilang kaaway. 

sapagka't gumawa sila nang masama sa aking paningin at minungkahi nila ako sa galit, mula nang araw 
na ang kanilang manga magulang ay magsilabas sa egipto, hanggang nga sa araw na ito. 

bukod dito'y nagbubong mainam si manases nang dugong walang sala, hanggang sa kaniyang napuno 
ang jerusalem mula sa isang dulo hanggang sa kabila, bukod sa kaniyang sala na kaniyang ipinapagkasala 
sa juda, sa paggawa nang masama sa paningin nang panginoon. 

ang iba nga sa manga gawa ni manases, at ang lahat niyang ginawa, at ang sala na kaniyang ipinagkasala, 
di ba nangasusulat sa aklat nang manga alaala sa manga hari sa juda? 

at si manases ay natulog na kasama nang kaniyang manga magulang, at nalibing sa halamanan nang 
kaniyang sariling bahay, sa halamanan nang uzza: at si amon na kaniyang anak ay naghari na kahalili 
niya. 

si amon ay may dalawang pu't dalawang taon nang siya'y magpasimulang maghari, at siya'y nagharing 
dalawang taon sa jerusalem: at ang pangalan nang kaniyang ina ay mesalemeth na anak ni harus na taga 
jotba. 

at siya'y gumawa nang masama sa paningin nang panginoon gaya nang ginawa ni manases na kaniyang 
ama. 

at siya'y lumakad nang buong lakad na inilakad nang kaniyang ama, at naglingkod sa manga 
diyosdiyosan na pinaglingkuran nang kaniyang ama, at sinamba niya ang manga yaon: 

at binayaan ang panginoon, ang diyos nang kaniyang manga magulang, at hindi lumakad sa daan nang 
panginoon. 

at ang manga lingkod ni amon ay nagsipagbanta laban sa kaniya, at pinatay ang hari sa kaniyang sariling 
bahay. 

nguni't pinatay nang bayan nang lupain ang lahat na nagsipagbanta laban sa haring amon; at ginawang 
hari nang bayan nang lupain si josias na kaniyang anak na kahalili niya. 

ang iba nga sa manga gawa ni amon na kaniyang ginawa, di ba nangasusulat sa aklat nang manga alaala 
sa manga hari sa juda? 

at siya'y nalibing sa kaniyang libingan sa halamanan nang uzza; at si josias na kaniyang anak ay naghari 
na kahalili niya. 

si josias ay may walong taon nang magpasimulang maghari; at siya'y nagharing tatlongpu't isang taon sa 
jerusalem: at ang pangalan nang kaniyang ina ay idida na anak ni adaia na taga boscat. 

at siya'y gumawa nang matuwid sa harap nang manga mata nang panginoon, at lumakad sa buong lakad 
ni david na kaniyang magulang, at hindi lumiko sa kanan o sa kaliwa. 

at nangyari, nang ikalabing walong taon nang haring josias, na sinugo nang hari si saphan na anak ni 
azalia, na anak ni mesullam, na kalihim, sa bahay nang panginoon, na sinasabi, 

ahunin mo si hilcias na dakilang saserdote, upang kaniyang bilangin ang salapi na ipinasok sa bahay nang 
panginoon, na tinipon sa bayan nang tagatanod-pinto: 

at ibinigay sa kamay nang manga manggagawa na siyang tumitingin nang gawain sa bahay nang 
panginoon, at ibigay sa manga manggagawa na nangasa bahay nang panginoon, upang husayin ang 
manga sira nang bahay. 

sa manga anluwagi, at sa manga manggagawa, at sa manga kantero at sa pagbili nang kahoy, at nang 
batong tabas upang husayin ang bahay. 

gayon ma'y walang pagtutuos na ginawa sila sa kanila sa salapi na nabigay sa kanilang kamay, sapagka't 
kanilang ginawang may pagtatapat. 

at si hilcias na dakilang saserdote ay nagsabi kay saphan na kalihim, aking nasumpungan ang aklat nang 
kautusan sa bahay nang panginoon. at ibinigay ni hilcias ang aklat kay saphan, at kaniyang binasa. 

at si saphan na kalihim ay naparoon sa hari, at nagbalik nang salita sa hari, at nagsabi, inilabas nang 
iyong manga lingkod ang salapi na nasumpungan sa bahay, at ibinigay sa kamay nang manga 
manggagawa na siyang tumitingin nang gawain sa bahay nang panginoon. 

at isinaysay ni saphan na kalihim, sa hari na sinasabi, si hilcias na saserdote ay nagbigay sa akin nang 
isang aklat. 

at binasa ni saphan sa harap nang hari. at nangyari, nang marinig nang hari ang manga salita nang aklat 
nang kautusan, na kaniyang hinapak ang kaniyang suot. 

at ang hari ay nagutos kay hilcias na saserdote, at kay ahicam na anak ni saphan, at kay achbor na anak 
ni michaia, at kay saphan na kalihim, at kay asaia na lingkod nang hari, na sinasabi, 

kayo'y magsiyaon, isangguni ninyo sa panginoon ako, at ang bayan, at ang buong juda, tungkol sa manga 
salita nang aklat na ito na nasumpungan: sapagka't malaki ang pagiinit nang panginoon na nabugso sa 
atin, sapagka't hindi dininig nang ating manga magulang ang manga salita nang aklat na ito, na gawin 
ang ayon sa lahat na nasusulat tungkol sa atin. 

sa gayo'y si hilcias na saserdote, at si ahicam, at si achbor, at si saphan, at si asaia, ay nagsiparoon kay 
hulda na propetisa, na asawa ni sallum na anak ni ticva na anak ni araas, na katiwala sa manga kasuutan 
(siya nga'y tumatahan sa jerusalem sa ikalawang bahagi:) at sila'y nakipagsanggunian sa kaniya. 

at sinabi niya sa kanila, ganito, ang sabi nang panginoon, nang diyos nang israel: saysayin ninyo sa lalake 
na nagsugo sa inyo sa akin, 

ganito ang sabi nang panginoon, narito, ako'y magdadala nang kasamaan sa dakong ito, at sa manga 
tagarito, sa makatuwid baga'y lahat na salita nang aklat na nabasa nang hari sa juda: 

sapagka't kanilang pinabayaan ako, at nagsunog nang kamangyan sa ibang manga diyos, upang 
ipamungkahi nila ako sa galit sa lahat na gawa nang kanilang manga kamay, kaya't ang aking pagiinit ay 
magaalab sa dakong ito, at hindi mapapatay. 

nguni't sa hari sa juda, na nagsugo sa inyo upang magusisa sa panginoon, ganito ang sasabihin ninyo sa 
kaniya, ganito ang sabi nang panginoon, nang diyos nang israel. tungkol sa manga salita na inyong 
narinig. 

sapagka't ang iyong puso ay malumanay, at ikaw ay nagpakababa sa harap nang panginoon, nang iyong 
marinig ang aking sinalita laban sa dakong ito, at laban sa manga tagarito na sila'y magiging kagibaan, at 
sumpa, at hinapak mo ang iyong kasuutan, at umiyak sa harap ko: ay dininig naman kita, sabi nang 
panginoon. 

kaya't narito, ipipisan kita sa iyong manga magulang, at ikaw ay malalagay sa iyong libingan na payapa, 
at hindi makikita nang iyong manga mata ang lahat nang kasamaan na aking dadalhin sa dakong ito. at 
sila'y nagbalik nang salita sa hari. 

at ang hari ay nagsugo, at pinisan nila sa kaniya ang lahat na matanda sa juda, at sa jerusalem. 

at sumampa ang hari sa bahay nang panginoon, at ang lahat na lalake nang juda, at ang lahat na taga 
jerusalem na kasama niya, at ang manga saserdote, at ang manga propeta, at ang buong bayan, maliit at 
gayon din ang malaki: at kanilang binasa sa kanilang manga pakinig ang lahat na salita nang aklat nang 
tipan na nasumpungan sa bahay nang panginoon. 

at ang hari ay tumayo sa tabi nang haligi, at nakipagtipan sa harap nang panginoon, upang lumakad nang 
ayon sa panginoon, at upang ingatan ang kaniyang manga utos, at ang kaniyang manga patotoo, at ang 
kaniyang manga palatuntunan, nang buong puso at nang buong kaluluwa, upang tuparin ang manga 
salita nang tipang ito na nasusulat sa aklat na ito: at ang buong bayan ay nananayo sa tipan. 

at inutusan nang hari si hilcias na dakilang saserdote, at ang manga saserdote sa ikalawang hanay, at ang 
manga tagatanod-pinto, na ilabas sa templo nang panginoon ang lahat na kasangkapan na ginawa kay 
baal at sa manga asera, at sa lahat na natatanaw sa langit, at kaniyang sinunog sa labas nang jerusalem 
sa manga parang nang cedron, at dinala ang manga abo niyaon sa beth-el. 

at kaniyang inalis ang manga saserdote na palasamba sa manga diyos-diyosan na inihalal nang manga 
hari sa juda na nagpasunog nang kamangyan sa manga mataas na dako sa manga bayan nang juda, at sa 
manga dakong nangasa palibot nang jerusalem, pati silang nagsisipagsunog nang kamangyan kay baal, 
sa araw, at sa buwan, at sa manga tala, at sa lahat nang natatanaw sa langit. 

at kaniyang inilabas ang manga asera sa bahay nang panginoon, sa labas nang jerusalem sa batis nang 
cedron, at sinunog sa batis nang cedron, at dinurog, at inihagis ang nangadurog niyaon sa libingan nang 
karaniwang manga tao. 

at kaniyang ibinagsak ang manga bahay nang manga sodomita, na nangasa bahay nang panginoon, na 
pinagtatahian nang manga tabing nang manga babae para sa manga asera. 

at dinala ang lahat na saserdote mula sa manga bayan nang juda, at nilapastangan ang manga mataas na 
dako, sa pinagsusunugan nang kamangyan nang manga saserdote, mula sa geba hanggang sa beerseba; 
at kaniyang ibinagsak ang manga mataas na dako nang manga pintuang-bayan na nangasa pasukan nang 
pintuang-bayan ni josue, na tagapamahala nang bayan, na nangasa kaliwa nang pasukan sa pintuan nang 
bayan. 

gayon ma'y ang manga saserdote sa manga mataas na dako ay hindi sumampa sa dambana nang 
panginoon sa jerusalem, kundi sila'y nagsikain nang tinapay na walang lebadura sa gitna nang kanilang 
manga kapatid. 

at kaniyang nilapastangan ang topheth, na nasa libis nang manga anak ni hinnom, upang huwag 
paraanin nang sinoman ang kaniyang anak na lalake o babae sa apoy kay moloch. 

at kaniyang inalis ang manga kabayo na ibinigay nang hari nang juda sa araw, sa pasukan nang bahay 
nang panginoon, sa siping nang silid ni nathan-melech na kamarero, na nasa looban; at sinunog niya sa 
apoy ang manga karo nang araw. 

at ang manga dambana na nangasa bubungan nang silid sa itaas ni achaz, na ginawa nang manga hari sa 
juda, at ang manga dambana na ginawa ni manases sa dalawang looban nang bahay nang panginoon ay 
ipinagbabagsak nang hari, at pinaggigiba mula roon, at inihagis ang alabok nang manga yaon sa batis 
nang cedron. 

at ang manga mataas na dako na nangasa harap nang jerusalem, na nasa kanan nang bundok nang 
kapahamakan, na itinayo nang haring salomon kay asthareth na karumaldumal nang manga sidonio, at 
kay chemos na karumaldumal nang moab, at sa kay milcom na karumaldumal nang manga anak ni 
ammon, ay nilapastangan nang hari. 

at kaniyang pinagputolputol ang manga haligi na pinakaalaala, at pinutol ang manga asera, at pinuno 
ang kanilang manga dako nang manga buto nang tao. 

bukod dito'y ang dambana na nasa bethel at ang mataas na dako na ginawa ni jeroboam, na anak ni 
nabat, na nakapagkasala sa israel, sa makatuwid baga'y ang dambanang yaon at ang mataas na dako ay 
kaniyang ibinagsak; at kaniyang sinunog ang mataas na dako at dinurog, at sinunog ang manga asera. 

at pagpihit ni josias, ay kaniyang natanawan ang manga libingan na nangasa bundok; at siya'y nagsugo, 
at kinuha ang manga buto sa manga libingan, at sinunog sa dambana, at dinumhan, ayon sa salita nang 
panginoon na itinanyag nang lalake nang diyos, na siyang nagtanyag nang manga bagay na ito. 

nang magkagayo'y kaniyang sinabi, anong monumento yaong aking nakikita? at isinaysay nang manga 
lalake nang bayan sa kaniya, yao'y libingan nang lalake nang diyos, na nanggaling sa juda, at itinanyag 
ang manga bagay na ito na iyong ginawa laban sa dambana sa beth-el. 

at kaniyang sinabi, bayaan ninyo; huwag galawin nang sinoman ang manga buto niya. sa gayo'y binayaan 
nila ang manga buto niya, na kasama nang manga buto nang propeta na nanggaling sa samaria. 

at ang lahat na bahay naman sa manga mataas na dako na nangasa bayan nang samaria, na ginawa nang 
manga hari sa israel upang mungkahiin ang panginoon sa galit, ay pinagaalis ni josias, at ginawa sa 
manga yaon ang ayon sa lahat na gawa na kaniyang ginawa sa beth-el. 

at kaniyang pinatay ang lahat na saserdote sa manga mataas na dako na nangandoon, sa ibabaw nang 
manga dambana, at sinunog ang manga buto nang manga tao sa manga yaon; at siya'y bumalik sa 
jerusalem. 

at iniutos nang hari sa buong bayan, na sinasabi, ipagdiwang ninyo ang paskua sa panginoon ninyong 
diyos, gaya nang nasusulat sa aklat na ito nang tipan. 

tunay na hindi ipinagdiwang ang gayong paskua mula sa manga araw nang manga hukom na naghukom 
sa israel, o sa lahat nang manga araw man nang manga hari sa israel, o nang manga hari man sa juda; 
kundi nang ikalabing walong taon nang haring josias ay ipinagdiwang ang paskuang ito sa panginoon sa 
jerusalem. 

bukod dito'y sila na nakikipagsanggunian sa masamang espiritu, at ang manga manghuhula, at ang 
manga terap, at ang manga diyosdiyosan, at ang lahat na karumaldumal na natanawan sa lupain nang 
juda, at sa jerusalem, ay pinagaalis ni josias, upang kaniyang matupad ang manga salita nang kautusan 
na nasusulat sa aklat na nasumpungan ni hilcias na saserdote sa bahay nang panginoon. 

at walang naging hari na gaya niya na una sa kaniya, na bumalik sa panginoon nang buong puso niya, at 
nang buong kaluluwa niya, at nang buong kapangyarihan niya, ayon sa buong kautusan ni moises, ni 
may bumangon mang sumunod sa kaniya na gaya niya. 

gayon ma'y hindi tinalikdan nang panginoon ang bagsik nang kaniyang malaking pag-iinit, na ipinagalab 
nang kaniyang galit laban sa juda, dahil sa lahat na pamumungkahi na iminungkahi ni manases sa kaniya. 
at sinabi nang panginoon, akin ding aalisin ang juda sa aking paningin, gaya nang aking pagaalis sa israel, 
at aking itatakuwil ang bayang ito na aking pinili, sa makatuwid baga'y ang jerusalem, at ang bahay na 
aking pinagsabihan. ang pangalan ko'y doroon. 

ang iba nga sa manga gawa ni josias, at ang lahat na kaniyang ginawa, di ba nangasusulat sa aklat nang 
manga alaala sa manga hari sa juda? 

nang manga kaarawan niya, si faraon-nechao na hari sa egipto at umahon laban sa hari sa asiria, sa ilog 
eufrates: at ang haring josias ay naparoon laban sa kaniya, at pinatay niya siya sa megiddo, nang makita 
niya siya. 

at dinala siyang patay nang kaniyang manga lingkod sa isang karo, mula sa megiddo at dinala siya sa 
jerusalem, at inilibing siya sa kaniyang sariling libingan. at kinuha nang bayan nang lupain si joachaz na 
anak ni josias, at pinahiran nang langis siya, at ginawa siyang hari na kahalili nang kaniyang ama. 

si joachaz ay may dalawangpu't tatlong taon nang siya'y magpasimulang maghari: at siya'y nagharing 
tatlong buwan sa jerusalem: at ang pangalan nang kaniyang ina ay amutal na anak ni jeremias na taga 
libna. 

at siya'y gumawa nang masama sa paningin nang panginoon, ayon sa lahat na ginawa nang kaniyang 
manga magulang. 

at inilagay ni faraon-nechao siya sa pangawan sa ribla, sa lupain nang hamath, upang siya'y huwag 
makapaghari sa jerusalem, at siningilan ang bayan nang isang daang talentong pilak, at isang talentong 
ginto. 

at ginawa ni faraon-nechao si eliacim na anak ni josias, na hari na kahalili ni josias, na kaniyang ama, at 
pinalitan ang kaniyang pangalan nang joacim: nguni't kaniyang dinala si joachaz, at siya'y naparoon sa 
egipto, at namatay roon. 

at ibinigay ni joacim ang pilak at ginto kay faraon; nguni't kaniyang pinabuwis ang lupain upang 
magbigay nang salapi ayon sa utos ni faraon, kaniyang siningil ang pilak at ginto nang bayan nang lupain, 
sa bawa't isa ayon sa ipinabuwis niya upang ibigay kay faraon-nechao. 

si joacim ay may dalawangpu't limang taon nang magpasimulang maghari: at siya'y nagharing labing 
isang taon sa jerusalem: at ang pangalan nang kaniyang ina ay zebuda na anak ni pedaia na taga ruma. 
at siya'y gumawa nang masama sa paningin nang panginoon, ayon sa lahat na ginawa nang kaniyang 
manga magulang. 

nang kaniyang manga kaarawan ay umahon si nabucodonosor na hari sa babilonia, at si joacim ay naging 
kaniyang alipin na tatlong taon: nang magkagayo'y bumalik siya at nanghimagsik laban sa kaniya. 

at ang panginoon ay nagsugo laban sa kaniya nang manga pulutong nang manga caldeo, at nang manga 
pulutong nang manga taga siria, at nang manga pulutong nang manga moabita, at nang manga pulutong 
nang manga anak ni ammon, at sinugo sila laban sa juda upang lipulin ayon sa salita nang panginoon, na 
kaniyang sinalita sa pamamagitan nang kaniyang manga lingkod na manga propeta. 

tunay na sa utos nang panginoon ay dumating ito sa juda, upang alisin sila sa kaniyang paningin, dahil sa 
manga kasalanan ni manases, ayon sa lahat niyang ginawa. 

at dahil naman sa walang salang dugo na kaniyang ibinubo: sapagka't kaniyang pinuno ang jerusalem 
nang walang salang dugo: at hindi pinatawad nang panginoon. 

ang iba nga sa manga gawa ni joacim, at ang lahat niyang ginawa, di ba nangasusulat sa aklat nang 
manga alaala sa manga hari sa juda. 

sa gayo'y natulog si joacim na kasama nang kaniyang manga magulang: at si joachin na kaniyang anak ay 
naghari na kahalili niya. 

at ang hari sa egipto ay hindi na bumalik pa mula sa kaniyang lupain: sapagka't sinakop nang hari nang 
babilonia, mula sa batis nang egipto hanggang sa ilog eufrates, lahat na nauukol sa hari sa egipto. 

si joachin ay may labing walong taon nang siya'y magpasimulang maghari, at siya'y naghari sa jerusalem 
na tatlong buwan: at ang pangalan nang kaniyang ina ay neusta na anak na babae ni elnathan na taga 
jerusalem. 

at siya'y gumawa nang masama sa paningin nang panginoon, ayon sa lahat na ginawa nang kaniyang 
ama. 

nang panahong yao'y ang manga lingkod ni nabucodonosor, na hari sa babilonia ay nagsiahon sa 
jerusalem, at ang bayan ay nakubkob. 

at si nabucodonosor, na hari sa babilonia ay naparoon sa bayan, samantalang ang kaniyang manga 
lingkod ay nangakukulong. 

at nilabas ni joachin na hari sa juda ang hari sa babilonia, niya, at nang kaniyang ina, at nang kaniyang 
manga lingkod, at nang kaniyang manga prinsipe, at nang kaniyang manga pinuno: at kinuha siya nang 
hari nang babilonia sa ikawalong taon nang kaniyang paghahari. 

at dinala niya mula roon ang lahat na kayamanan nang bahay nang panginoon, at ang manga kayamanan 
nang bahay nang hari, at pinagputolputol ang lahat na kasangkapang ginto na ginawa nang haring 
salomon sa templo nang panginoon, gaya nang sinabi nang panginoon. 

at kaniyang dinala ang buong jerusalem, at ang lahat na prinsipe, at ang lahat na makapangyarihang 
lalake na may tapang, sa makatuwid baga'y sangpung libong bihag, at ang lahat na manggagawa at 
mangbabakal, walang nalabi liban sa manga pinakadukha sa bayan nang lupain. 

at dinala niya si joachin sa babilonia, at ang ina nang hari, at ang manga asawa nang hari, at ang 
kaniyang manga pinuno, at ang manga pinakamahal sa lupain, ay dinala niya sa pagkabihag sa babilonia 
mula sa jerusalem. 

at ang lahat na makapangyarihang lalake na pitong libo, at ang manga manggagawa at ang manga 
mangbabakal na isang libo, lahat na sa kanila ay malakas at matalino sa pakikipagdigma, ay 
pinagdadalang bihag sa babilonia nang hari. 

at ginawa nang hari sa babilonia na hari si matanias na kapatid nang ama ni joachin na kahalili niya, at 
binago ang kaniyang pangalan nang sedecias. 

si sedecias ay may dalawangpu''t isang taon nang magpasimulang maghari, at siya'y nagharing labing 
isang taon sa jerusalem: at ang pangalan nang kaniyang ina ay amutal na anak ni jeremias na taga libna. 
at siya'y gumawa nang masama sa paningin nang panginoon, ayon sa lahat na ginawa ni joachin. 
sapagka't sa pamamagitan nang galit nang panginoon ay nangyari sa jerusalem at sa juda, hanggang sa 
kaniyang itinaboy sila sa kaniyang harap: at si sedecias ay nanghimagsik laban sa hari sa babilonia. 

at nangyari nang ikasiyam na taon nang kaniyang paghahari sa ikasangpung buwan, nang ikasangpung 
araw nang buwan, na si nabucodonosor na hari sa babilonia ay naparoon, siya at ang buo niyang hukbo, 
laban sa jerusalem, at humantong laban doon, at nagsipagtayo sila nang manga kuta sa palibot laban 
doon. 

sa gayo'y nakubkob ang bayan hanggang sa ikalabing isang taon nang haring sedecias. 

nang ikasiyam na araw nang ikaapat na buwan, ang kagutom ay lumala sa bayan, na anopa't walang 
tinapay sa bayan nang lupain. 

nang magkagayo'y gumawa nang isang butas sa kuta nang bayan, at ang lahat na lalaking mangdidigma 
ay nagsitakas sa gabi sa daan nang pintuang-bayan sa pagitan nang dalawang kuta, na nasa siping nang 
halamanan nang hari (ang manga caldeo nga ay nangasa tapat nang palibot nang bayan!) at ang hari ay 
yumaon sa daan nang araba. 

nguni't hinabol nang hukbo nang manga caldeo ang hari, at inabutan nila siya sa manga kapatagan nang 
jerico: at ang buo niyang hukbo ay nangalat sa kaniya. 

nang magkagayo'y kinuha nila ang hari at dinala nila siya sa hari sa babilonia sa ribla; at sila'y 
nangagbigay nang kahatulan sa kaniya. 

at kanilang pinatay ang manga anak ni sedecias, sa harap nang kaniyang manga mata, at inukit ang 
manga mata ni sedecias at siya'y nilagyan nang damal, at dinala siya sa babilonia. 

nang ikalimang buwan nga, nang ikapitong araw nang buwan, na siyang ikalabing siyam na taon nang 
haring nabucodonosor, na hari sa babilonia, ay naparoon sa jerusalem si nabuzaradan na punong kawal 
nang bantay, na lingkod nang hari sa babilonia. 

at kaniyang sinunog ang bahay nang panginoon, at ang bahay nang hari, at ang lahat na bahay sa 
jerusalem, sa makatuwid baga'y bawa't malaking bahay, ay sinunog niya nang apoy. 

at ibinagsak ang manga kuta nang jerusalem sa palibot, nang buong hukbo nang manga caldeo, na 
kasama nang punong kawal nang bantay. 

at ang nalabi na manga tao na naiwan sa bayan, at yaong nagsihiwalay, na nagsihilig sa hari sa babilonia, 
at ang labi sa karamihan, ay dinalang bihag ni nabuzaradan na punong kawal nang bantay. 

nguni't iniwan nang punong kawal nang bantay ang manga pinakadukha sa lupain upang maging 
maguubas at magbubukid. 

at ang manga haliging tanso na nangasa bahay nang panginoon, at ang manga tungtungan at ang 
dagatdagatan na tanso na nasa bahay nang panginoon, ay dinurog nang manga caldeo, at dinala ang 
tanso sa babilonia. 

at ang manga palayok, at ang manga pala, at ang manga gunting, at ang manga kutchara, at ang lahat na 
kasangkapan na tanso na kanilang ipinangangasiwa, ay kanilang dinala. 

at ang manga apuyan, at ang manga mangkok, na ang sa ginto, ay ginto, at ang sa pilak ay pilak, 
pinagdadala nang punong kawal nang bantay. 

ang dalawang haligi, ang dagatdagatan, at ang manga tungtungan, na ginawa ni salomon sa bahay nang 
panginoon, ang tanso nang lahat nang kasangkapang ito ay walang timbang. 

ang taas nang isang haligi ay labing walong siko, at isang kapitel na tanso ang nasa dulo niyaon, at ang 
taas nang kapitel ay tatlong siko, na may yaring lambat at manga granada sa kapitel sa palibot, lahat ay 
tanso, at mayroong gaya nang manga ito ang ikalawang haligi na may yaring lambat. 

at kinuha nang punong kawal nang bantay si saraias na dakilang saserdote, at si sophonias na ikalawang 
saserdote, at ang tatlong tagatanod-pinto: 

at sa bayan ay kumuha siya nang isang pinuno na inilagay sa manga lalaking mangdidigma: at limang 
lalake sa kanila na nakakita nang mukha nang hari na nangasumpungan sa bayan: at ang kalihim, ang 
punong kawal nang hukbo, na humusay nang bayan nang lupain, at anim na pung lalake nang bayan 
nang lupain, na nangasumpungan sa bayan. 

at kinuha sila ni nabuzaradan na punong kawal nang bantay, at dinala sila sa hari sa babilonia sa ribla. 
at sinaktan sila nang hari sa babilonia, at pinatay sila sa ribla, sa lupain nang hamath. sa gayo'y dinala 
ang juda na bihag mula sa kaniyang lupain. 

at tungkol sa bayan na naiwan sa lupain nang juda, na iniwan ni nabucodonosor na hari sa babilonia, ay 
sa manga yaon ginawa niyang tagapamahala si gedalias na anak ni ahicam, na anak ni saphan. 

nang mabalitaan nga nang lahat nang pinuno nang manga hukbo, nila, at nang kanilang manga lalake, na 
ginawang tagapamahala si gedalias nang hari sa babilonia, ay nagsiparoon sila kay gedalias sa mizpa, sa 
makatuwid bagay si ismael na anak ni nathanias, at si johanan na anak ni carea, at si saraia na anak ni 
tanhumet, na netofatita, at si jaazanias na anak nang maachateo, sila at ang kanilang manga lalake. 

at si gedalias ay sumampa sa kanila at sa kanilang manga lalake, at nagsabi sa kanila, kayo'y huwag 
mangatakot nang dahil sa manga lingkod nang manga caldeo: magsitahan kayo sa lupain, at kayo'y 
magsipaglingkod sa hari sa babilonia, at ikabubuti ninyo. 

nguni't nangyari nang ikapitong buwan, na si ismael na anak ni nathanias, na anak ni elisama, na mula sa 
lahing hari, at sangpung lalake na kasama niya, ay naparoon, at sinaktan si gedalias, na anopa't namatay, 
at ang manga judio at ang manga caldeo, na manga kasama niya sa mizpa. 

at ang buong bayan, maliit at gayon din ang malaki, at ang manga pinuno nang hukbo, ay nagsitindig, at 
nagsiparoon sa egipto; sapagka't sila'y nangatakot sa manga caldeo. 

at nangyari nang ikatatlongpu't pitong taon nang pagkabihag ni joachin na hari sa juda, nang ikalabing 
dalawang buwan, nang ikadalawangpu't pitong araw nang buwan, na si evil-merodach na hari sa 
babilonia, nang taon na siya'y magpasimulang maghari, ay itinaas ang ulo ni joachin na hari sa juda sa 
bilangguan, 

at siya'y nagsalita na may kagandahang loob sa kaniya, at inilagay ang kaniyang luklukan sa itaas nang 
luklukan nang manga hari na kasama niya sa babilonia. 

at kaniyang pinalitan ang kaniyang damit na pagkabihag. at kumain si joachin nang tinapay sa harap niya 
na palagi sa lahat nang kaarawan nang kaniyang buhay. 

at tungkol sa kaloob sa kaniya, may palaging kaloob na ibinibigay sa kaniya ang hari, bawa't araw isang 
bahagi nang pagkain, lahat nang manga araw nang kaniyang buhay. 

si adam, si seth, si enos; 

si cainan, si mahalaleel, si jared; 

si enoch, si mathusalem, si lamech, 

si noe, si sem, si cham, at si japhet. 

ang manga anak ni japhet: si gomer, at si magog, at si dadai, at si javan, at si tubal, at si mesec, at si tiras. 
at ang manga anak ni gomer: si askenaz at si riphath, at si thogorma. 

at ang manga anak ni javan: si elisa, at si tharsis, si chithim at si dodanim. 

ang manga anak ni cham: si chus, at si misraim, si phuth, at si canaan. 

at ang manga anak ni chus: si seba, at si havila, at si sabtha, at si racma, at si sabtecha. at ang manga 
anak ni racma: si seba, at si dedan. 

at naging anak ni chus si nimrod: siya ang nagpasimulang naging makapangyarihan sa lupa. 

at naging anak ni misraim si ludim, at si ananim, at si laabim, at si nephtuim, 

at si phetrusim, at si chasluim (na pinanggalingan nang manga filisteo), at si caphtorim. 

at naging anak ni canaan si sidon, na kaniyang panganay, at si heth, 

at ang jebuseo, at ang amorrheo, at ang gergeseo, 

at ang heveo, at ang araceo, at ang sineo, 

at ang arvadeo, at ang samareo, at ang hamatheo. 

ang manga anak ni sem: si elam, at si assur, at si arphaxad, at si lud, at si aram, at si hus, at si hul, at si 
gether, at si mesec. 

at naging anak ni arphaxad si sela, at naging anak ni sela si heber. 

at si heber ay nagkaanak nang dalawang lalake: ang pangalan nang isa'y peleg; sapagka't sa kaniyang 
manga kaarawan ay nakalatan nang tao ang lupa; at ang pangalan nang kaniyang kapatid ay joctan. 

at naging anak ni joctan si elmodad, at si seleph, at si asarmaveth, at si jera, 

at si adoram, at si uzal, at si dicla, 

at si hebal, at si abimael, at si seba; 

at si ophir, at si havila, at si jobab. lahat nang ito'y manga anak ni joctan. 

si sem, si arphaxad, si sela, 

si heber, si peleg, si reu, 

si serug, si nachor, si thare; 

si abram, (na siyang abraham.) 

ang manga anak ni abraham: si isaac, at si ismael. 

ito ang kanilang manga lahi: ang panganay ni ismael, si nabajot, saka si cedar, at si adbeel, at si misam, 
si misma, at si duma, si maasa, si hadad, at si thema, 

si jetur, si naphis, at si cedma. ito ang manga anak ni ismael. 

at ang manga anak ni cethura, na babae ni abraham: kaniyang ipinanganak si zimram, at si jocsan, at si 
medan, at si madian, at si isbac, at si sua. at ang manga anak ni jocsan: si seba, at si dan. 

at ang manga anak ni madian: si epha, at si epher, at si henoch, at si abida, at si eldaa. lahat nang ito'y 
manga anak ni cethura. 

at naging anak ni abraham si isaac. ang manga anak ni isaac: si esau, at si israel. 

ang manga anak ni esau: si eliphas, si rehuel, at si jeus, at si jalam, at si cora. 

ang manga anak ni eliphas: si theman, at si omar, si sephi, at si gatham, si chenas, at si timna, at si 
amalec. 

ang manga anak ni rehuel: si nahath, si zera, si samma, at si mizza. 

at ang manga anak ni seir: si lotan at si sobal at si sibeon at si ana, at si dison at si eser at si disan. 

at ang manga anak ni lotan: si hori at si homam: at si timna ay kapatid na babae ni lotan. 

ang manga anak ni sobal: si alian at si manahach at si ebal, si sephi at si onam. at ang manga anak ni 
sibeon: si aia at si ana. 

ang manga anak ni ana: si dison. at ang manga anak ni dison: si hamran at si hesban at si ithran at si 
cheran. 

ang manga anak ni eser: si bilham, at si zaavan, at si jaacan. ang manga anak ni disan: si hus at si aran. 
ang manga ito nga ang manga hari na nagsipaghari sa lupain nang edom bago naghari ang sinomang hari 
sa manga anak ni israel: si belah na anak ni beor: at ang pangalan nang kaniyang bayan ay dinaba. 

at namatay si belah, at si jobab na anak ni zera na taga bosra ay naghari na kahalili niya. 

at namatay si jobab, at si husam sa lupain nang manga themaneo ay naghari na kahalili niya. 

at namatay si husam, at si adad na anak ni bedad na sumakit kay madian sa parang nang moab, ay 
naghari na kahalili niya, at ang pangalan nang kaniyang bayan ay avith. 

at namatay si adad, at si samla na taga masreca ay naghari na kahalili niya. 

at namatay si samla, at si saul na taga rehoboth sa tabi nang ilog ay naghari na kahalili niya. 

at namatay si saul, at si baal-hanan na anak ni achbor ay naghari na kahalili niya. 

at namatay si baal-hanan, at si adad ay naghari na kahalili niya: at ang pangalan nang kaniyang bayan ay 
pai: at ang pangalan nang kaniyang asawa ay meetabel, na anak na babae ni matred, na anak na babae 
ni me-zaab. 

at namatay si adad. at ang manga pangulo nang edom: ang pangulong timna, ang pangulong alia, ang 
pangulong jetheh,: 

ang pangulong oholibama, ang pangulong ela, ang pangulong phinon, 

ang pangulong chenaz, ang pangulong theman, ang pangulong mibzar, 

ang pangulong magdiel, ang pangulong iram. ito ang manga pangulo nang edom. 

ito ang manga anak ni israel: si ruben, si simeon, si levi, at si juda, at si issachar, at si zabulon, 

si dan, si jose, at si benjamin, si neftali, si gad at si aser. 

ang manga anak ni juda: si er, at si onan, at si sela: na siyang tatlong ipinanganak sa kaniya nang anak na 
babae ni sua, na cananea. at si er, na panganay ni juda, ay masama sa paningin nang panginoon, at 
pinatay niya siya. 

at ipinanganak sa kaniya ni thamar na kaniyang manugang na babae si phares at si zara. lahat na anak ni 
juda ay lima. 

ang manga anak ni phares: si hesron at si hamul. 

at ang manga anak ni zara: si zimri, at si ethan, at si heman, at si calcol, at si darda: lima silang lahat. 

at ang manga anak ni carmi: si achar, na mangbabagabag nang israel, na gumawa nang pagsalangsang sa 
itinalagang bagay. 

at ang manga anak ni ethan: si azaria. 

ang manga anak naman ni hesron, na manga ipinanganak sa kaniya: si jerameel, at si ram, at si chelubai. 

at naging anak ni ram si aminadab, at naging anak ni aminadab si nahason, na prinsipe nang manga anak 
nang juda; 

at naging anak ni nahason si salma, at naging anak ni salma si booz; 

at naging anak ni booz si obed, at naging anak ni obed si isai; 

at naging anak ni isai ang kaniyang panganay na si eliab, at si abinadab ang ikalawa, at si sima ang ikatlo, 
si nathanael ang ikaapat, si radai ang ikalima, 

si osem ang ikaanim, si david ang ikapito: 

at ang kanilang manga kapatid na babae si sarvia at si abigail. at ang manga naging anak ni sarvia, si 
abisai, at si joab, at si asael, tatlo. 

at ipinanganak ni abigail si amasa: at ang ama ni amasa ay si jether na ismaelita. 

at nagkaanak si caleb na anak ni hesron kay azuba na asawa niya, at kay jerioth: at ang manga ito ang 
kaniyang manga anak: si jeser, at si sobad, at si ardon. 

at namatay si azuba, at nagasawa si caleb kay ephrata, na siyang nanganak kay hur sa kaniya. 

at naging anak ni hur si uri, at naging anak ni uri si bezaleel. 

at pagkatapos ay sumiping si hesron sa anak na babae ni machir na ama ni galaad, na siya niyang naging 
asawa, nang siya'y may anim na pung taong gulang, at ipinanganak niya si segub sa kaniya. 

at naging anak ni segub si jair, na nagkaroon nang dalawang pu't tatlong bayan sa lupain nang galaad. 
at sinakop ni gesur at ni aram ang manga bayan ni jair sa kanila, pati nang cenath, at ang manga nayon 
niyaon, sa makatuwid baga'y anim na pung bayan. lahat nang ito'y manga anak ni machir na ama ni 
galaad. 

at pagkamatay ni hesron sa caleb-ephrata ay ipinanganak nga ni abia na asawa ni hesron sa kaniya si 
ashur na ama ni tecoa. 

at ang manga anak ni jerameel na panganay ni hesron ay si ram ang panganay, at si buna, at si orem, at 
si osem, si achia. 

at si jerameel ay nagasawa nang iba, na ang pangalan ay atara; siya ang ina ni onam. 

at ang manga anak ni ram na panganay ni jerameel ay si maas, at si jamin, at si acar. 

at ang manga anak ni onam ay si sammai, at si jada. at ang manga anak ni sammai: si nadab, at si abisur. 
at ang pangalan nang asawa ni abisur ay abihail: at ipinanganak niya sa kaniya si aban, at si molib. 

at ang manga anak ni nadab: si seled, at si aphaim: nguni't si seled ay namatay na walang anak. 

at ang manga anak ni aphaim: si isi. at ang manga anak ni isi, si sesan. at ang manga anak ni sesan: si 
alai. 

at ang manga anak ni jada, na kapatid ni sammai: si jether, at si jonathan: at si jether ay namatay na 
walang anak. 

at ang manga anak ni jonathan: si peleth, at si zaza. ito ang manga anak ni jerameel. 

si sesan nga ay hindi nagkaanak nang manga lalake, kundi manga babae. at si sesan ay may isang alipin 
na taga egipto, na ang pangalan ay jarha. 

at pinapagasawa ni sesan ang kaniyang anak na babae kay jarha na kaniyang alipin at ipinanganak niya si 
athai sa kaniya. 

at naging anak ni athai si nathan, at naging anak ni nathan si zabad, 

at naging anak ni zabad si ephlal, at naging anak ni ephlal, si obed. 

at naging anak ni obed si jehu, at naging anak ni jehu si azarias, 

at naging anak ni azarias si heles, at naging anak ni heles si elasa, 

at naging anak ni elasa si sismai, at naging anak ni sismai si sallum; 

at naging anak ni sallum si jecamia, at naging anak ni jecamia si elisama. 

at ang manga anak ni caleb na kapatid ni jerameel ay si mesa na kaniyang panganay, na siyang ama ni 
ziph; at ang manga anak ni maresa na ama ni hebron. 

at ang manga anak ni hebron: si core, at si thaphua, at si recem, at si sema. 

at naging anak ni sema si raham, na ama ni jorcaam, at naging anak ni recem si sammai. 

at ang anak ni sammai ay si maon; at si maon ay ama ni beth-zur. 

at ipinanganak ni epha, na babae ni caleb, si haran, at si mosa, at si gazez: at naging anak ni haran si 
gazez. 

at ang manga anak ni joddai: si regem, at si jotham, at si gesan, at si pelet, at si epha, at si saaph. 
ipinanganak ni maacha, na babae ni caleb, si sebet, at si thirana. 

ipinanganak din niya si saaph na ama ni madmannah, si seva na ama ni macbena, at ang ama ni ghiba; at 
ang anak na babae ni caleb ay si acha. 

ito ang manga naging anak ni caleb, na anak ni hur, na panganay ni ephrata: si sobal na ama ni chiriath- 
jearim, 

si salma na ama ni bethlehem, si hareph na ama ni beth-gader. 

at si sobal na ama ni chiriath-jearim ay nagkaanak, si haroeh, na kalahati nang manga manahethita. 

at ang manga angkan ni chiriath-jearim: ang manga ithreo, at ang manga phuteo, at ang manga 
samateo, at ang manga misraiteo: na mula sa kanila ang manga soratita at ang manga estaolita. 

ang manga anak ni salma: ang bethlehem, at ang manga netophatita, ang atroth-beth-joab, at ang 
kalahati nang manga manahethita, ang manga soraita. 

at ang manga angkan nang manga kalihim na nagsisitahan sa jabes: ang manga thiratheo, ang manga 
simatheo, at ang manga sucatheo. ito ang manga cineo, na nagsipagmula kay hamath, na ama nang 
sangbahayan ni rechab. 

ang manga ito nga ang manga anak ni david, na manga ipinanganak sa kaniya sa hebron: ang panganay 
ay si amnon, ni achinoam na jezreelita, ang ikalawa'y si daniel, ni abigail na carmelita: 

ang ikatlo'y si absalom, na anak ni maacha na anak na babae ni talmai na hari sa gesur: ang ikaapat ay si 
adonias na anak ni aggith: 

ang ikalima'y si sephatias, ni abithal: ang ikaanim ay si itream, ni egla na asawa niya. 

anim ang ipinanganak sa kaniya sa hebron, at doo'y naghari siyang pitong taon at anim na buwan: at sa 
jerusalem ay naghari siyang tatlong pu't tatlong taon. 

at ito ang manga ipinanganak sa kaniya sa jerusalem: si simma, at si sobab, at si nathan, at si solomon, 
apat, ni beth-sua na anak na babae ni ammiel: 

at si ibaar, at si elisama, at si eliphelet, 

at si noga, at si nepheg, at si japhia, 

at si elisama, at si eliada, at si eliphelet, siyam: 

lahat nang ito'y manga anak ni david, bukod pa ang manga anak nang manga babae, at si thamar ay 
kanilang kapatid na babae. 

at ang anak ni solomon ay si roboam, si abia na kaniyang anak, si asa na kaniyang anak, si josaphat na 
kaniyang anak, 

si joram na kaniyang anak, si ochozias na kaniyang anak, si joas na kaniyang anak, 

si amasias na kaniyang anak, si azarias na kaniyang anak, si jotham na kaniyang anak, 

si achaz na kaniyang anak, si ezechias na kaniyang anak, si manases na kaniyang anak, 

si amon na kaniyang anak, si josias na kaniyang anak. 

at ang manga anak ni josias: ang panganay ay si johanan, ang ikalawa'y si joacim, ang ikatlo'y si sedecias, 
ang ikaapat ay si sallum. 

at ang manga anak ni joacim: si jechonias na kaniyang anak, si sedecias na kaniyang anak. 

at ang manga anak ni jechonias, na bihag: si salathiel na kaniyang anak, 

at si mechiram, at si pedaia at si seneaser, si jecamia, si hosama, at si nedabia. 

at ang manga anak, ni pedaia: si zorobabel, at si simi. at ang manga anak ni zorobabel: si mesullam, at si 
hananias, at si selomith, na kanilang kapatid na babae: 

at si hasuba, at si ohel, at si berechias, at si hasadia, at si jusabhesed, lima. 

at ang manga anak ni hananias: si pelatias, at si jesaias, ang manga anak ni rephaias, ang manga anak ni 
arnan, ang manga anak ni obdias, ang manga anak ni sechanias. 

at ang manga anak ni sechanias: si semaias, at ang manga anak ni semaias: si hattus, at si igheal, at si 
barias, at si nearias, at si saphat, anim. 

at ang manga anak ni nearias: si elioenai, at si ezechias, at si azricam, tatlo. 

at ang manga anak ni elioenai: si odavias, at si eliasib, at si pelaias, at si accub, at si johanan at si delaias, 
at si anani, pito. 

ang manga anak ni juda: si phares, si hesron, at si carmi, at si hur, at si sobal. 

at naging anak ni reaias na anak ni sobal si jahath: at naging anak ni jahath si ahumai, at si laad. ito ang 
manga angkan nang manga sorathita. 

at ito ang manga anak nang ama ni ethan: si jezreel, at si isma, at si idbas: at ang pangalan nang 
kanilang kapatid na babae ay haslelponi: 

at si penuel na ama ni gedor, at si ezer na ama ni husa. ito ang manga anak ni hur, na panganay ni 
ephrata, na ama ni bethlehem. 

at si asur na ama ni tecoa ay nagasawa nang dalawa: si helea, at si naara. 

at ipinanganak sa kaniya ni naara si auzam, at si hepher, at si themeni, at si ahastari. ito ang manga anak 
ni naara. 

at ang manga anak ni helea ay si sereth, at si jesohar, at si ethnan. 

at naging anak ni coz si anob, at si sobeba, at ang manga angkan ni aharhel na anak ni arum. 

at si jabes ay bantog kay sa kaniyang manga kapatid: at tinawag nang kaniyang ina ang kaniyang 
pangalan na jabes, na sinasabi, sapagka't ipinanganak kong may kahirapan siya. 

at si jabes ay dumalangin sa diyos nang israel, na nagsasabi, oh ako nawa'y iyong pagpalain, at palakihin 
ang aking hangganan, at ang iyong kamay ay suma akin, at ingatan mo ako sa kasamaan, na huwag 
akong maghirap! at ipinagkaloob nang diyos sa kaniya ang kaniyang hiniling. 

at naging anak ni celub na kapatid ni sua si machir, na siyang ama ni esthon. 

at naging anak ni esthon si beth-rapha, at si phasea, at si tehinna, na ama ni ir-naas. ito ang manga 
lalake ni recha. 

at ang manga anak ni cenez: si othniel, at si seraiah, at ang anak ni othniel, si hathath. 

at naging anak ni maonathi si ophra: at naging anak ni seraiah si joab, na ama nang geharasim, sapagka't 
sila'y manga manggagawa. 

at ang manga anak ni caleb na anak ni jephone: si iru, si ela, at si naham, at ang anak ni ela; at si cenez. 
at ang manga anak ni jaleleel: si ziph, at si zipha, si tirias, at si asareel. 

at ang manga anak ni ezra: si jeter, at si mered, at si epher, at si jalon; at ipinanganak niya si mariam, at 
si sammai, at si isba, na ama ni esthemoa. 

at ipinanganak nang kaniyang asawang judia si jered, na ama ni gedor, at si heber na ama ni socho, at si 
icuthiel na ama ni zanoa. at ito ang manga anak ni bethia na anak na babae ni faraon, na naging asawa ni 
mered. 

at ang manga anak nang asawa ni odias, na kapatid na babae ni naham, ay ang ama ni keila na garmita, 
at ni esthemoa na maachateo. 

at ang manga anak ni simon: si amnon, at si rinna, si benhanan, at si tilon. at ang manga anak ni isi: si 
zoheth, at si benzoheth. 

ang manga anak ni sela na anak ni juda: si er na ama ni lecha, at si laada na ama ni maresa, at ang manga 
angkan nang sangbahayan nang nagsisigawa nang mainam na kayong lino, sa sangbahayan ni asbea, 

at si jaocim, at ang manga lalake ni chozeba, at si joas, at si saraph, na siyang manga nagpasuko sa 
moab, at si jasubi-lehem. at ang alaalang ito'y matanda na. 

ang manga ito'y manga magpapalyok, at manga taga netaim at gedera: doo'y nagsisitahan sila na 
kasama nang hari para sa kaniyang gawain. 

ang manga anak ni simeon: si nemuel, at si jamin, si jarib, si zera, si saul: 

si sallum na kaniyang anak, si mibsam na kaniyang anak, si misma na kaniyang anak. 

at ang manga anak ni misma: si hamuel na kaniyang anak, si sachur na kaniyang anak, si simi na kaniyang 
anak. 

at si simi ay nagkaanak nang labing anim na lalake at anim na anak na babae, nguni't ang kaniyang 
manga kapatid ay di nagkaanak nang marami, o dumami man ang buong angkan nila na gaya nang 
manga anak ni juda. 

at sila'y nagsitahan sa beer-seba, at sa molada, at sa hasar-sual: 

at sa bala, at sa esem, at sa tholad, 

at sa bethuel, at sa horma, at sa siclag, 

at sa beth-marchaboth, at sa hasa-susim, at sa beth-birai, at sa saaraim. ito ang kanilang manga bayan 
hanggang sa paghahari ni david. 

at ang kanilang manga nayon ay etam, at ain, rimmon, at tochen, at asan, limang bayan: 

at ang lahat nang kanilang manga nayon ay nangasa palibot nang manga bayang yaon, hanggang sa baal. 
ang manga ito ang naging kanilang manga tahanan, at sila'y mayroong kanilang talaan nang lahi. 

at si mesobab, at si jamlech, at si josias na anak ni amasias, 

at si joel, at si jehu na anak ni josibias, na anak ni seraiah, na anak ni aziel, 

at si elioenai, at si jacoba, at si jesohaia, at si asaias, at si adiel, at si jesimiel, at si benaias, 

at si ziza, na anak ni siphi, na anak ni allon, na anak ni jedaia, na anak ni simri, na anak ni semaias. 

ang manga itong nangabanggit sa pangalan ay manga prinsipe sa kanilang manga angkan: at ang manga 
sangbahayan nang kanilang manga magulang ay lumaking mainam. 

at sila'y nagsiparoon sa pasukan nang gador, hanggang sa dakong silanganan nang libis, upang ihanap 
nang pastulan ang kanilang manga kawan. 

at sila'y nakasumpong nang mainam na pastulan at mabuti, at ang lupain ay maluwang, at tahimik, at 
payapa: sapagka't ang nagsisitahan nang una roon ay kay cham. 

at ang manga itong nangasusulat sa pangalan ay nagsiparoon sa manga kaarawan ni ezechias na hari sa 
juda, at iniwasak ang kanilang manga tolda, at ang manga meunim na nangasumpungan doon, at nilipol 
na lubos, hanggang sa araw na ito, at sila'y nagsitahan na kahalili nila: sapagka't may pastulan doon sa 
kanilang manga kawan. 

at ang iba sa kanila, sa makatuwid baga'y sa manga anak ni simeon, na limang daang lalake, ay 
nagsiparoon sa bundok nang seir, na ang kanilang manga punong kawal ay si pelatia, at si nearias, at si 
rephaias, at si uzziel, na manga anak ni isi. 

at kanilang sinaktan ang nalabi sa manga amalecita na nakatanan, at tumahan doon hanggang sa araw 
na ito. 

at ang manga anak ni ruben na panganay ni israel (sapagka't siya ang panganay, nguni't sa paraang 
kaniyang dinumhan ang higaan nang kaniyang ama, ang kaniyang pagkapanganay ay ibinigay sa manga 
anak ni jose na anak ni israel: at sa talaan nang lahi ay hindi marapat ibilang ayon sa pagkapanganay. 
sapagka't si juda'y nanaig sa kaniyang manga kapatid, at sa kaniya nanggaling ang pangulo: nguni't ang 
pagkapanganay ay kay jose:) 

ang manga anak ni ruben na panganay ni israel: si enoch, at si phallu, at si esron, at si charmi. 

ang manga anak ni joel: si semaias na kaniyang anak, si gog na kaniyang anak, si simi na kaniyang anak, 
si micha na kaniyang anak, si recaia na kaniyang anak, si baal na kaniyang anak, 

si beera na kaniyang anak, na dinalang bihag ni tilgath-pilneser na hari sa asiria: siya'y prinsipe nang 
manga rubenita. 

at ang kaniyang manga kapatid ayon sa kanilang manga angkan nang bilangin sa talaan nang kanilang 
manga lahi, ang pinuno'y si jeiel, at si zacharias, 

at si bela, na anak ni azaz, na anak ni sema, na anak ni joel, na tumatahan sa aroer, hanggang sa nebo at 
baal-meon: 

at sa dakong silanganan ay tumahan hanggang sa pasukan sa ilang na mula sa ilog eufrates, sapagka't 
ang kanilang manga hayop ay dumami sa lupain nang galaad. 

at sa manga kaarawan ni saul ay nakipagdigma sila sa manga hagreo, na nangahulog sa kanilang kamay, 
at sila'y nagsitahan sa kanilang manga tolda sa buong lupaing silanganan nang galaad. 

at ang manga anak ni gad ay nagsitahan sa tapat nila, sa lupain nang basan hanggang sa salca: 

si joel ang pinuno, at si sepham ang ikalawa, at si janai, at si saphat sa basan: 

at ang kanilang manga kapatid sa manga sangbahayan nang kanilang manga magulang: si michael, at si 
mesullam, at si seba, at si jorai, si jachan, at si zia, at si heber, pito. 

ang manga ito ang manga anak ni abihail na anak ni huri, na anak ni jaroa, na anak ni galaad, na anak ni 
michael, na anak ni jesiai, na anak ni jaddo, na anak ni buz, 

si ahi na anak ni abdiel, na anak ni guni, na pinuno sa manga sangbahayan nang kanilang manga 
magulang. 

at sila'y nagsitahan sa galaad sa basan, at sa kaniyang manga bayan, at sa lahat nang palibot nang saron, 
na kasinglayo nang kanilang manga hangganan. 

ang lahat nang manga ito'y nangasulat sa pamamagitan nang manga talaan nang lahi sa manga 
kaarawan ni jotham na hari sa juda, at sa manga kaarawan ni jeroboam na hari sa israel. 

ang manga anak ni ruben, at ang manga gadita, at ang kalahating lipi ni manases, na manga matapang 
na lalake na manga lalaking makadadala nang kalasag at tabak, at makapagpapahilagpos nang busog, at 
bihasa sa pakikipagdigma, ay apat na pu't apat na libo, at pitong daan at anim na pu na makalalabas sa 
pakikipagdigma. 

at sila'y nakipagdigma sa manga hagreo, kay jethur, at kay naphis, at kay nodab. 

at sila'y tinulungan sa pakikilaban sa kanila, at ang manga hagreo ay ibinigay sa kanilang kamay, at ang 
lahat sa nangasa kanila: sapagka't sila'y nagsidalangin sa diyos sa pagbabaka, at kaniyang inayunan sila, 
sapagka't sila'y naglagak nang kanilang tiwala sa kaniya. 

at kanilang dinala ang kanilang manga hayop: sa kanilang manga kamelyo ay limangpung libo, at sa 
manga tupa ay dalawang daan at limangpung libo, at sa manga asno ay dalawang libo, at sa manga 
lalake ay isang daang libo. 

sapagka't maraming nangapatay na nangabuwal, sapagka't ang pagdidigma ay sa diyos. at sila'y 
nagsitahan na kahalili nila hanggang sa pagkabihag. 

at ang manga anak nang kalahating lipi ni manases ay tumahan sa lupain: sila'y nagsidami mula sa basan 
hanggang sa baal-hermon at sa senir at sa bundok nang hermon. 

at ang manga ito ang manga pangulo nang manga sangbahayan nang kanilang manga magulang: sa 
makatuwid baga'y si epher, at si isi, at si eliel, at si azriel, at si jeremias, at si odavia, at si jadiel, na 
manga makapangyarihang lalaking may tapang, na manga bantog na lalake, na manga pangulo sa manga 
sangbahayan nang kanilang manga magulang. 

at sila'y nagsisuway laban sa diyos nang kanilang manga magulang, at yumaong sumamba sa manga 
diyos nang manga bayan nang lupain, na nilipol nang diyos sa harap nila. 

at hinikayat nang diyos nang israel ang diwa ni phul na hari sa asiria, at ang diwa ni tilgath-pilneser na 
hari sa asiria, at dinalang bihag sila, sa makatuwid baga'y ang manga rubenita, at ang manga gadita, at 
ang kalahati nang lipi ni manases, at dinala hanggang sa hala, at sa habor, at sa hara, at sa ilog nang 
gozan, hanggang sa araw na ito. 

ang manga anak ni levi: si gerson, si coath, at si merari. 

at ang manga anak ni coath: si amram, si ishar, at si hebron, at si uzziel. 

at ang manga anak ni amram: si aaron, at si moises, at si mariam. at ang manga anak ni aaron: si nadab, 
at si abiu, si eleazar, at si ithamar. 

naging anak ni eleazar si phinees, naging anak ni phinees si abisua; 

at naging anak ni abisua si bucci, at naging anak ni bucci si uzzi, 

at naging anak ni uzzi si zeraias, at naging anak ni zeraias si meraioth: 

naging anak ni meraioth si amarias, at naging anak ni amarias si achitob; 

at naging anak ni achitob si sadoc, at naging anak ni sadoc si achimaas, 

at naging anak ni achimaas si azarias, at naging anak ni azarias si johanan, 

at naging anak ni johanan si azarias (na siyang pangulong saserdote sa bahay na itinayo ni salomon sa 
jerusalem:) 

at naging anak ni azarias si amarias, at naging anak ni amarias si achitob, 

at naging anak ni achitob si sadoc, at naging anak ni sadoc si sallum, 

at naging anak ni sallum si hilcias, at naging anak ni hilcias si azarias, 

at naging anak ni azarias si seraiah, at naging anak ni seraiah si josadec, 

at si josadec ay nabihag nang dalhing bihag nang panginoon ang juda at ang jerusalem sa pamamagitan 
nang kamay ni nabucodonosor. 

ang manga anak ni levi: si gersom, si coath, at si merari. 

at ang manga ito ang manga pangalan nang manga anak ni gersom: si libni at si simi. 

at ang manga anak ni coath ay si amram, at si ishar at si hebron, at si uzziel. 

ang manga anak ni merari: si mahali at si musi. at ang manga ito ang manga angkan nang manga levita 
ayon sa manga sangbahayan nang kanilang manga magulang. 

kay gerson: si libni na kaniyang anak, si joath na kaniyang anak, si zimma na kaniyang anak, 

si joab na kaniyang anak, si iddo na kaniyang anak, si zera na kaniyang anak, si jeothrai na kaniyang anak. 
ang manga anak ni coath: si aminadab na kaniyang anak, si core na kaniyang anak, si asir na kaniyang 
anak, 

si elcana na kaniyang anak, at si abiasaph na kaniyang anak, at si asir na kaniyang anak, 

si thahath na kaniyang anak, si uriel na kaniyang anak, si uzzia na kaniyang anak, at si saul na kaniyang 
anak. 

at ang manga anak ni elcana: si amasai at si achimoth. 

tungkol kay elcana, ang manga anak ni elcana: si sophai na kaniyang anak, at si nahath na kaniyang anak, 
si eliab na kaniyang anak, si jeroham na kaniyang anak, si elcana na kaniyang anak. 

at ang manga anak ni samuel: ang panganay ay si joel, at ang ikalawa'y si abias. 

ang manga anak ni merari: si mahali, si libni na kaniyang anak, si simi na kaniyang anak, si uzza na 
kaniyang anak, 

si sima na kaniyang anak, si haggia na kaniyang anak, si assia na kaniyang anak. 

at ang manga ito ang manga inilagay ni david sa pag-awit sa bahay nang panginoon, pagkatapos na 
maipagpahinga ang kaban. 

at sila'y nagsipangasiwa sa pamamagitan nang awit sa harap nang tolda nang tabernakulo nang 
kapisanan hanggang sa itinayo ni salomon ang bahay nang panginoon sa jerusalem: at sila'y 
nagsipaglingkod sa kanilang katungkulan ayon sa kanilang pagkakahalihalili. 

at ang manga ito ang nagsipaglingkod at ang kanilang manga anak. sa manga anak nang manga coathita: 
si heman, na mangaawit, na anak ni joel, na anak ni samuel, 

na anak ni elcana, na anak ni jeroham, na anak ni eliel, na anak ni thoa; 

na anak ni suph, na anak ni elcana, na anak ni mahath, na anak ni amasai, 

na anak ni elcana, na anak ni joel, na anak ni azarias, na anak ni sophonias, 

na anak ni thahat, na anak ni asir, na anak ni ahiasaph, na anak ni core, 

na anak ni ishar, na anak ni coath, na anak ni levi, na anak ni israel. 

at ang kaniyang kapatid na si asaph, na siyang nakatayo sa kaniyang kanan, sa makatuwid baga'y si 
asaph na anak ni berachias, na anak ni sima, 

na anak ni michael, na anak ni baasias, na anak ni malchias, 

na anak ni athanai, na anak ni zera, na anak ni adaia, 

na anak ni ethan, na anak ni zimma, na anak ni simi; 

na anak ni jahat, na anak ni gersom, na anak ni levi. 

at sa kaliwa ay ang kanilang manga kapatid na manga anak ni merari: si ethan na anak ni chisi, na anak ni 
abdi, na anak ni maluch, 

na anak ni hasabias, na anak ni amasias, na anak ni hilcias, 

na anak ni amasias, na anak ni bani, na anak ni semer; 

na anak ni mahali, na anak ni musi, na anak ni merari, na anak ni levi. 

at ang kanilang manga kapatid na manga levita ay nangahalal sa buong paglilingkod sa tabernakulo nang 
bahay nang diyos. 

nguni't si aaron at ang kaniyang manga anak ay nagsipaghandog sa ibabaw nang dambana nang handog 
na susunugin, at sa ibabaw nang dambana nang kamangyan, para sa buong gawain sa kabanalbanalang 
dako, at upang tubusin sa sala ang israel, ayon sa lahat na iniutos ni moises na lingkod nang diyos. 

at ang manga ito ang manga anak ni aaron: si eleazar na kaniyang anak, si phinees na kaniyang anak, si 
abisua na kaniyang anak, 

si bucci na kaniyang anak, si uzzi na kaniyang anak, si zeraias na kaniyang anak, 

si meraioth na kaniyang anak, si amarias na kaniyang anak, si achitob na kaniyang anak, 

si sadoc na kaniyang anak, si achimaas na kaniyang anak. 

ang manga ito nga ang kanilang manga tahanang dako ayon sa kanilang manga kampamento sa kanilang 
manga hangganan, sa manga anak ni aaron, na sa manga angkan nang manga coathita, (sapagka't sa 
kanila ang unang palad.) 

sa kanila ibinigay nila ang hebron sa lupain nang juda, at ang manga nayon niyaon sa palibot, 

nguni't ang manga bukid nang bayan, at ang manga nayon niyaon, ay kanilang ibinigay kay caleb na anak 
ni jephone. 

at sa manga anak ni aaron ay kanilang ibinigay ang manga bayang ampunan, ang hebron, gayon din ang 
libna pati nang manga nayon niyaon, at ang jathir, at ang esthemoa pati nang manga nayon niyaon: 

at ang hilem pati nang manga nayon niyaon, ang debir pati nang manga nayon niyaon, 

at ang asan pati nang manga nayon niyaon, at ang beth-semes pati nang manga nayon niyaon: 

at mula sa lipi ni benjamin: ang geba pati nang manga nayon niyaon, at ang alemeth pati nang manga 
nayon niyaon, at ang anathoth pati nang manga nayon niyaon. ang lahat na kanilang bayan sa lahat na 
kanilang angkan ay labing tatlong bayan. 

at sa nalabi sa manga anak ni coath ay nabigay sa pamamagitan nang sapalaran, sa angkan nang lipi, sa 
kalahating lipi, na kalahati nang manases, sangpung bayan. 

at sa manga anak ni gerson, ayon sa kanilang manga angkan, sa lipi ni issachar, at sa lipi ni aser, at sa lipi 
ni nephtali, at sa lipi ni manases sa basan, labing tatlong bayan. 

sa manga anak ni merari ay nabigay sa pamamagitan nang sapalaran, ayon sa kanilang manga angkan sa 
lipi ni ruben, at sa lipi ni gad, at sa lipi ni zabulon, labing dalawang bayan. 

at ibinigay nang manga anak ni israel sa manga levita ang manga bayan pati nang manga nayon niyaon. 
at kanilang ibinigay sa pamamagitan nang sapalaran sa lipi nang manga anak ni juda, at sa lipi nang 
manga anak ni simeon, at sa lipi nang manga anak ni benjamin, ang manga bayang ito na binanggit sa 
pangalan. 

at ang ilan sa manga angkan nang manga anak ni coath ay may manga bayan sa kanilang manga 
hangganan na mula sa lipi ni ephraim. 

at ibinigay nila sa kanila ang manga bayang ampunan: ang sichem sa lupaing maburol nang ephraim pati 
nang manga nayon niyaon, gayon din ang gezer pati nang manga nayon niyaon. 

at ang jocmeam pati nang manga nayon niyaon, at ang bet-horon pati nang manga nayon niyaon, 

at ang ajalon pati nang manga nayon niyaon, at ang gath-rimmon pati nang manga nayon niyaon: 

at mula sa kalahating lipi ni manases: ang aner pati nang manga nayon niyaon, at ang bilam pati nang 
manga nayon niyaon, sa ganang nangalabi sa angkan nang manga anak nang coath. 

sa manga anak nang gerson ay nabigay, mula sa angkan nang kalahating lipi ni manases, ang golan sa 
basan pati nang manga nayon niyaon, at ang astharoth pati nang manga nayon niyaon, 

at mula sa lipi ni issachar, ang cedes pati nang manga nayon niyaon, ang dobrath pati nang manga nayon 
niyaon, 

at ang ramoth pati nang manga nayon niyaon, at ang anem pati nang manga nayon niyaon: 

at mula sa lipi ni aser, ang masal pati nang manga nayon niyaon, at ang abdon pati nang manga nayon 
niyaon, 

at ang ucoc pati nang manga nayon niyaon, at ang rehob pati nang manga nayon niyaon: 

at mula sa lipi ni nephtali, ang cedes sa galilea pati nang manga nayon niyaon, at ang ammon pati nang 
manga nayon niyaon, at ang chiriat-haim pati nang manga nayon niyaon. 

sa nangalabi sa manga levita, na manga anak ni merari, ay nabigay mula sa lipi ni zabulon, ang rimmono 
pati nang manga nayon niyaon, ang thabor pati nang manga nayon niyaon: 

at sa dako roon nang jordan sa jerico sa dakong silanganan nang jordan nabigay sa kanila, mula sa lipi ni 
ruben, ang beser sa ilang pati nang manga nayon niyaon, at ang jasa pati nang manga nayon niyaon, 

at ang chedemoth pati nang manga nayon niyaon, at ang mephaath pati nang manga nayon niyaon: 

at mula sa lipi ni gad; ang ramot sa galaad pati nang manga nayon niyaon, at ang mahanaim pati nang 
manga nayon niyaon, 

at ang hesbon pati nang manga nayon niyaon, at ang jacer pati nang manga nayon niyaon. 

at sa manga anak ni issachar, si thola, at si phua, si jabsub, at si simron, apat. 

at sa manga anak ni thola: si uzzi, at si rephaias, at si jeriel, at si jamai, at si jibsam, at si samuel, manga 
pangulo sa manga sangbahayan nang kanilang manga magulang, sa makatuwid baga'y ni thola, manga 
makapangyarihang lalaking may tapang sa kanilang manga lahi: ang kanilang bilang sa manga kaarawan 
ni david ay dalawang pu't dalawang libo at anim na raan. 

at ang manga anak ni uzzi: si izrahias: at ang manga anak ni izrahias: si michael, at si obadias, at si joel, si 
isias, lima: silang lahat ay manga pinuno. 

at sa kasamahan nila, ayon sa kanilang manga lahi, ayon sa manga sangbahayan nang kanilang manga 
magulang, may manga pulutong nang hukbo sa pakikipagdigma, tatlong pu't anim na libo: sapagka't 
sila'y nagkaroon nang maraming asawa at manga anak. 

at ang kanilang manga kapatid sa lahat na angkan ni issachar, na manga makapangyarihang lalaking may 
tapang, na nangabilang silang lahat, ayon sa talaan nang lahi, ay walong pu't pitong libo. 

ang manga anak ni benjamin: si bela, at si becher, at si jediael, tatlo. 

at ang manga anak ni bela: si esbon, at si uzzi, at si uzziel, at si jerimoth, at si iri, lima, manga pangulo sa 
manga sangbahayan nang manga magulang, manga makapangyarihang lalaking may tapang: at sila'y 
nangabilang ayon sa talaan nang lahi, ay dalawang pu't dalawang libo at tatlong pu't apat. 

at ang manga anak ni becher: si zemira, at si joas, at si eliezer, at si elioenai, at si omri, at si jerimoth, at 
si abias, at si anathoth, at si alemeth. lahat nang ito'y manga anak ni becher. 

at sila'y nangabilang ayon sa talaan nang lahi, ayon sa kanilang lahi, na manga pangulo sa manga 
sangbahayan nang kanilang manga magulang, na manga makapangyarihang lalaking may tapang, 
dalawang pung libo at dalawang daan. 

at ang manga anak ni jediael: si bilhan: at ang manga anak ni bilhan: si jebus, at si benjamin, at si aod, at 
si chenaana, at si zethan, at si tharsis, at si ahisahar. 

lahat nang ito'y manga anak ni jediael, ayon sa manga pangulo nang manga sangbahayan nang kanilang 
manga magulang, na manga makapangyarihang lalaking may tapang labing pitong libo at dalawang daan 
na nakalalabas sa hukbo upang makidigma. 

si suppim rin naman, at si huppim na manga anak ni hir, si husim na manga anak ni aher. 

ang manga anak ni nephtali: si jaoel, at si guni, at si jezer, at si sallum, na manga anak ni bilha. 

ang manga anak ni manases: si asriel, na siyang ipinanganak nang kaniyang babae na aramita, 
ipinanganak niya si machir na ama ni galaad. 

at si machir ay nagasawa kay huppim at kay suppim, na ang pangalan nang kapatid na babae nila ay 
maacha, at ang pangalan nang ikalawa ay salphaad: at si salphaad ay nagkaanak nang manga babae. 

at si maacha na asawa ni machir ay nanganak nang isang lalake, at tinawag niya ang kaniyang pangalan 
na peres, at ang pangalan nang kaniyang kapatid ay seres, at ang kaniyang manga anak ay si ulam at si 
recem. 

at ang manga anak ni ulam; si bedan. ito ang manga anak ni galaad na anak ni machir, na anak ni 
manases. 

at ipinanganak nang kaniyang kapatid na babae na si molechet si ichod, at si abiezer, at si mahala. 

at ang manga anak ni semida ay si ahian, at si sechem at si licci, at si aniam. 

at ang manga anak ni ephraim: si suthela, at si bered na kaniyang anak, at si thahath na kaniyang anak, 
at si elada na kaniyang anak, at si thahath na kaniyang anak. 

at si zabad na kaniyang anak, at si suthela na kaniyang anak, at si ezer, at si elad, na siyang manga 
pinatay nang manga lalake nang gath na manga ipinanganak sa lupain, sapagka't sila'y nagsilusong 
upang kunin ang kanilang manga hayop. 

at si ephraim na kanilang ama ay tumangis na maraming araw, at ang kaniyang manga kapatid ay 
nagsiparoon upang aliwin siya. 

at siya'y sumiping sa kaniyang asawa, at siya'y naglihi, at nagkaanak nang isang lalake, at tinawag niya 
ang kaniyang pangalan na beria, sapagka't sumakaniyang bahay ang kasamaan. 

at ang kaniyang anak na babae ay si seera, na siyang nagtayo nang bet-horon sa ibaba at sa itaas, at 
nang uzzen-seera. 

at naging anak niya si repha, at si reseph, at si thela na kaniyang anak, at si taan na kaniyang anak, 

si laadan na kaniyang anak, si ammiud na kaniyang anak, si elisama na kaniyang anak, 

si nun na kaniyang anak, si josue na kaniyang anak. 

at ang kanilang manga pag-aari at manga tahanan ay ang beth-el at ang manga nayon niyaon, at ang 
dakong silanganan nang naaran, at ang dakong kalunuran nang gezer pati nang manga nayon niyaon, 
ang sichem rin naman at ang manga nayon niyaon, hanggang sa asa at ang manga nayon niyaon: 

at sa siping nang manga hangganan nang manga anak ni manases, ang beth-sean at ang manga nayon 
niyaon, ang thanach at ang manga nayon niyaon, ang megiddo at ang manga nayon niyaon, ang dor at 
ang manga nayon niyaon. sa manga ito nagsitahan ang manga anak ni jose na anak ni israel. 

ang manga anak ni aser: si imna, at si isua, at si isui, at si beria, at si sera na kanilang kapatid na babae. 
at ang manga anak ni beria: si heber, at si machiel na siyang ama ni birzabith. 

at naging anak ni heber si japhlet, at si semer, at si hotham, at si sua na kapatid na babae nila. 

at ang manga anak ni japhlet si pasac, at si bimhal, at si asvath. ang manga ito ang manga anak ni 
japhlet. 

at ang manga anak ni semer, si ahi, at si roga, si jehubba, at si aram. 

at ang manga anak ni helem na kaniyang kapatid: si sopha, at si imna, at si selles, at si amal. 

ang manga anak ni sopha: si sua, at si harnapher, at si sual, at si beri: at si imra: 

si beser, at si hod, at si samma, at si silsa, at si ithram, at si beera. 

at ang manga anak ni jether: si jephone, at si pispa, at si ara. 

at ang manga anak ni ulla: si ara, at si haniel, at si resia. 

ang lahat na ito ay manga anak ni aser, manga pangulo sa manga sangbahayan nang manga magulang, 
manga pili at makapangyarihang lalake na may tapang, manga pinuno nang manga prinsipe. at ang 
bilang nilang nangabilang ayon sa talaan nang lahi sa paglilingkod sa pagdidigma ay dalawang pu't anim 
na libong lalake. 

at naging anak ni benjamin si bela na kaniyang panganay, si asbel ang ikalawa, at si ara ang ikatlo: 

si noha ang ikaapat, at si rapha ang ikalima. 

at ang manga naging anak ni bela: si addar, at si gera, at si abiud; 

at si abisua, at si naaman, at si ahoa, 

at si gera, at si sephuphim, at si huram. 

at ang manga ito ang manga anak ni ehud, ang manga ito ang manga pangulo sa manga sangbahayan 
nang manga magulang nang manga taga gabaa, at dinala nila silang bihag sa manahath. 

at si naaman, at si achias, at si gera, ay kaniyang dinalang bihag, at kaniyang ipinanganak si uzza at si 
ahihud. 

at si saharaim ay nagkaanak sa parang nang moab, pagkatapos na kaniyang mapagpaalam sila, si husim, 
at si baara ay ang kaniyang manga asawa. 

at ipinanganak sa kaniya ni chodes na kaniyang asawa, si jobab, at si sibias, at si mesa, at si malcham, 
at si jeus, at si sochias, at si mirma. ang manga ito ang kaniyang manga anak na manga pangulo sa 
manga sangbahayan nang manga magulang. 

at ipinanganak sa kaniya ni husim si abitob, at si elphaal. 

at ang manga anak ni elphaal: si heber, at si misam, at si semeb, na siyang nagsipagtayo nang ono at 
nang loth, pati nang manga nayon niyaon: 

at si berias, at si sema na manga pangulo sa manga sangbahayan nang manga magulang nang manga 
taga ajalon na siyang nangagpatakas sa manga taga gath; 

at si ahio, si sasac, at si jeremoth: 

at si zebadias, at si arad, at si heder, 

at si michael, at si ispha, at si joa, na manga anak ni berias, 

at si zebadias, at si mesullam, at si hizchi, at si heber. 

at si ismari, at si izlia, at si jobab, na manga anak ni elphaal; 

at si jacim, at si zichri, at si zabdi, 

at si elioenai, at si silithai, at si eliel: 

at si adaias, at si baraias, at si simrath, na manga anak ni simi; 

at si isphan, at si heber, at si eliel: 

at si adon, at si zichri, at si hanan, 

at si hanania, at si belam, at si anthothias, 

at si iphdaias, at si peniel, na manga anak ni sasac, 

at si samseri, at si seharias, at si atalia; 

at si jaarsias, at si elias, at si ziri, na manga anak ni jeroham. 

ang manga ito ang manga pangulo sa manga sangbahayan nang manga magulang ayon sa kanilang lahi, 
na manga pinunong lalake: ang manga ito'y nagsitahan sa jerusalem. 

at sa gabaon ay tumahan ang ama ni gabaon, si jeiel, na ang pangalan nang asawa ay maacha: 

at ang kaniyang anak na panganay si abdon, at si sur, at si cis, at si baal, at si nadab, 

at si gedor, at si ahio, at si zecher. 

at naging anak ni micloth si simea. at sila nama'y nagsitahang kasama nang kanilang manga kapatid sa 
jerusalem, sa tapat nang kanilang manga kapatid. 

at naging anak ni ner si cis; at naging anak ni cis si saul; at naging anak ni saul si jonathan, at si malchi- 
sua, at si abinadab, at si esbaal. 

at ang anak ni jonathan ay si merib-baal: at naging anak ni merib-baal si micha. 

at ang manga anak ni micha: si phiton, at si melech, at si thaarea, at si ahaz. 

at naging anak ni ahaz si joadda, at naging anak ni joadda si alemeth, at si azmaveth, at si zimri; at 
naging anak ni zimri si mosa; 

at naging anak ni mosa si bina, si rapha na kaniyang anak, si elasa na kaniyang anak, si asel na kaniyang 
anak: 

at si asel ay nagkaroon nang anim na anak, na ang manga pangalan ay ito: si azricam, si bochru, at si 
ismael, at si searias, at si obadias, at si hanan. lahat nang ito'y ang manga anak ni asel. 

at ang manga anak ni esec na kaniyang kapatid: si ulam na kaniyang panganay, si jehus na ikalawa, at si 
elipheleth na ikatlo. 

at ang manga anak ni ulam ay manga makapangyarihang lalaking may tapang, na manga mamamana, at 
nagkaroon nang maraming anak, at manga anak nang manga anak, na isang daan at limangpu. lahat, 
nang ito'y ang manga anak ni benjamin. 

sa gayo'y ang buong israel ay nabilang ayon sa manga talaan nang lahi: at, narito, sila'y nangasusulat sa 
aklat nang manga hari sa israel. at ang juda'y dinalang bihag sa babilonia dahil sa kanilang 
pagsalangsang. 

ang manga unang mananahanan na nagsitahan sa kanilang manga pag-aari sa kanilang manga bayan ay 
ang israel, ang manga saserdote, ang manga levita, at ang manga nethineo. 

at sa jerusalem ay tumahan sa manga anak ni juda, at sa manga anak ni benjamin, at sa manga anak ni 
ephraim at manases, 

si urai, na anak ni amiud, na anak ni omri, na anak ni imrai, na anak ni bani, sa manga anak ni phares na 
anak ni juda. 

at sa manga silonita: si asaias na panganay, at ang kaniyang manga anak. 

at sa manga anak ni zara: si jehuel, at ang kanilang manga kapatid, na anim na raan at siyam na pu. 

at sa manga anak ni benjamin: si sallu, na anak ni mesullam, na anak ni odavia, na anak ni asenua, 

at si ibnias na anak ni jerohan, at si ela na anak ni uzzi, na anak ni michri, at si mesullam na anak ni 
sephatias, na anak ni rehuel, na anak ni ibnias, 

at ang kanilang manga kapatid, ayon sa kanilang manga lahi, na siyam na raan at limangpu't anim. lahat 
nang manga lalaking ito ay manga pangulo sa manga sangbahayan nang manga magulang ayon sa 
manga sangbahayan nang kanilang manga magulang. 

at sa manga saserdote: si jedaia, at si joiarib, at si joachim. 

at si azarias na anak ni hilcias, na anak ni mesullam, na anak ni sadoc, na anak ni meraioth, na anak ni 
achitob, na tagapamahala sa bahay nang diyos, 

at si adaias na anak ni jeroham, na anak ni phasur, na anak ni machias, at si mahsai na anak ni adiel, na 
anak ni jazera, na anak ni mesullam, na anak ni mesillemith, na anak ni immer, 

at ang kanilang manga kapatid, na manga pangulo sa manga sangbahayan nang kanilang manga 
magulang, na isang libo at pitong daan at anim na pu; na manga lalaking totoong bihasa sa gawaing 
paglilingkod sa bahay nang diyos. 

at sa manga levita: si semeias na anak ni hassub, na anak ni azricam, na anak ni hasabias sa manga anak 
ni merari,: 

at si bacbacar, si heres, at si galal, at si mattania na anak ni michas, na anak ni zichri, na anak ni asaph, 
at si obadias na anak ni semeias, na anak ni galal, na anak ni iduthum, at si berechias na anak ni asa na 
anak ni elcana, na tumahan sa manga nayon nang manga nethophatita. 

at ang manga tagatanod-pinto: si sallum, at si accub, at si talmon, at si ahiman: at ang kanilang manga 
kapatid (si sallum ang puno), 

na hanggang ngayo'y namamalagi sa pintuang-daan nang hari na dakong silanganan: sila ang manga 
tagatanod-pinto sa kampamento nang manga anak ni levi. 

at si sallum na anak ni core, na anak ni abiasath, na anak ni corah, at ang kaniyang manga kapatid, sa 
sangbahayan nang kaniyang magulang, ang manga koraita ay nangamamahala sa gawaing paglilingkod, 
na manga tagapagingat nang manga pintuang-daan nang tabernakulo, at ang kanilang manga magulang 
ay nangapasa kampamento nang panginoon, na manga tagapagingat nang pasukan. 

at si phinees na anak ni eleazar ay pinuno sa kanila nang panahong nakaraan, at ang panginoon ay 
sumasa kaniya. 

si zacarias na anak ni meselemia ay tagatanod-pinto nang tabernakulo nang kapisanan. 

lahat nang manga ito na manga napili upang maging manga tagatanod-pinto sa manga pintuang-daan ay 
dalawang daan at labing dalawa. ang manga ito'y nangabilang ayon sa talaan nang lahi sa kanilang 
manga nayon, na siyang pinagkatiwalaan sa kanilang katungkulan ni david at ni samuel na tagakita. 

sa gayo'y sila, at ang kanilang manga anak ay namahala na pinakabantay sa manga pintuang-daan nang 
bahay nang panginoon, sa makatuwid baga'y nang bahay nang tabernakulo, ayon sa paghahalinhinan. 
na sa apat na sulok ang manga tagatanod-pinto, sa dakong silanganan, kalunuran, hilagaan, at timugan. 
at ang kanilang manga kapatid, sa kanilang manga nayon, ay paroroon sa bawa't pitong araw, tuwing 
kapanahunan upang sumakanila: 

sapagka't ang apat na punong tagatanod-pinto, na manga levita, ay nangasa takdang katungkulan, at 
nangasa manga silid at sa manga ingatangyaman sa bahay nang diyos. 

at sila'y nagsitahan sa palibot nang bahay nang diyos, sapagka't ang katungkulan doon ay kanila, at sa 
kanila nauukol ang pagbubukas tuwing umaga. 

at ang ilan sa kanila ay may katungkulan sa manga kasangkapan na ipinaglilingkod: sapagka't ayon sa 
bilang ipinapasok, at ayon sa bilang inilalabas. 

ang ilan naman sa kanila ay nangahalal sa kasangkapan, at sa lahat nang manga kasangkapan nang 
santuario, at sa mainam na harina, at sa alak, at sa langis, at sa kamangyan, at sa manga espesia. 

at ang ilan sa manga anak nang manga saserdote ay nagsisipaghanda nang paghahalohalo nang manga 
espesia. 

at si mathathias, na isa sa manga levita, na siyang panganay ni sallum na coraita, may takdang 
katungkulan sa manga bagay na niluluto sa kawali. 

at ang ilan sa kanilang manga kapatid sa manga anak nang manga coatita, ay nangasa tinapay na handog 
upang ihanda bawa't sabbath. 

at ang manga ito ang manga mangaawit, na manga pangulo sa manga sangbahayan nang manga 
magulang nang manga levita, na manga nagsisitahan sa manga silid, at manga laya sa ibang katungkulan: 
sapagka't sila'y nangalalagay sa kanilang gawain araw at gabi. 

ang manga ito ay manga pangulo sa manga sangbahayan nang manga magulang nang manga levita, 
ayon sa kanilang lahi na manga lalaking pinuno: ang manga ito'y nagsitahan sa jerusalem. 

at sa gabaon ay tumahan ang ama ni gabaon, si jehiel, na ang pangalan nang kaniyang asawa ay maacha: 
at ang anak niyang panganay si abdon, at si sur, at si cis, at si baal, at si ner, at si nadab; 

at si gedor, at si ahio, at si zacharias, at si micloth. 

at naging anak ni micloth si samaam. at sila nama'y nagsitahan na kasama nang kanilang manga kapatid 
sa jerusalem, sa tapat nang kanilang manga kapatid. 

at naging anak ni ner si cis; at naging anak ni cis si saul; at naging anak ni saul si jonathan, at si malchi- 
sua, at si abinadab, at si esbaal. 

at ang anak ni jonathan ay si merib-baal: at naging anak ni merib-baal si micha. 

at ang manga anak ni micha: si phiton, at si melech, at si tharea, at si ahaz. 

at naging anak ni ahaz si jara, at naging anak ni jara si alemeth, at si azmaveth, at si zimri; at naging anak 
ni zimri si mosa; 

at naging anak ni mosa si bina, at si rephaia na kaniyang anak, si elasa na kaniyang anak, si asel na 
kaniyang anak: 

at si asel ay nagkaroon nang anim na anak, na ang kanilang manga pangalan ay ang manga ito: si 
azricam, si bochru, at si ismael, at si seraia, at si obadias, at si hanan: ang manga ito ang manga naging 
anak ni asel. 

ang manga filisteo nga ay nakipaglaban sa israel: at ang manga lalake nang israel ay nagsitakas sa harap 
nang manga filisteo, at nangabuwal na patay sa bundok nang gilboa. 

at ang manga filisteo ay nangagsisunod na mainam sa likuran ni saul at nang kaniyang manga anak, at 
pinatay nang manga filisteo si jonathan, at si abinadab, at si malchi-sua, na manga anak ni saul. 

at ang pagbabaka ay lumalang mainam laban kay saul, at inabutan siya nang manga mamamana, at 
siya'y nahirapan dahil sa manga mamamana. 

nang magkagayo'y sinabi ni saul sa kaniyang tagadala nang sandata: bunutin mo ang iyong tabak, at 
iyong palagpasin sa akin; baka ang manga hindi tuling ito ay magsiparito at pahirapan ako. nguni't hindi 

inibig nang kaniyang tagadala nang sandata, sapagka't siya'y totoong natakot. kaya't kinuha ni saul ang 
kaniyang tabak, at nagpatibuwal doon. 

at nang makita nang kaniyang tagadala nang sandata na si saul ay patay, siya nama'y nagpatibuwal sa 
kaniyang tabak, at namatay. 

gayon namatay si saul, at ang kaniyang tatlong anak; at ang kaniyang buong sangbahayan ay namatay na 
magkakasama. 

at nang makita nang lahat na lalake nang israel na nangasa libis na sila'y nagsitakas, at si saul at ang 
kaniyang manga anak ay patay, ay kanilang iniwan ang kanilang manga bayan at nagsitakas, at ang 
manga filisteo ay nagsiparoon at nagsitahan sa manga yaon. 

at nangyari nang kinaumagahan nang magsiparoon upang hubaran nang manga filisteo ang nangapatay, 
na kanilang nasumpungan si saul at ang kaniyang manga anak na buwal sa bundok nang gilboa. 

at hinubaran nila siya at kinuha ang kaniyang ulo, at ang kaniyang sandata, at ipinadala sa lupain nang 
manga filisteo sa palibot, upang ibalita sa kanilang manga diyosdiyosan, at sa bayan. 

at inilagay nila ang kaniyang sandata sa bahay nang kanilang manga diyos, at ipinako ang kaniyang ulo sa 
bahay ni dagon. 

at nang mabalitaan nang buong jabes-galaad ang buong ginawa nang manga filisteo kay saul, 

ang lahat na matapang na lalake ay nagsitindig, at kinuha ang bangkay ni saul, at ang manga bangkay 
nang kaniyang manga anak, at dinala sa jabes, at inilibing ang kanilang manga buto sa ilalim nang ensina 
sa jabes, at nangagayunong pitong araw. 

sa gayo'y namatay si saul dahil sa kaniyang pagsalangsang na kaniyang nagawa laban sa panginoon, dahil 
sa salita nang panginoon na hindi niya iningatan; at dahil naman na siya'y nakipagsanggunian sa 
masamang espiritu, upang pagsiyasatan. 

at hindi nagsiyasat sa panginoon: kaya't pinatay niya siya, at inilipat ang kaharian kay david na anak ni 
isai. 

nang magkagayo'y ang buong israel ay nagpipisan kay david sa hebron, na nagsasabi, narito, kami ay 
iyong buto at iyong laman. 

nang manga panahong nakaraan, sa makatuwid baga'y nang si saul ay hari, ikaw ang pumapatnubay at 
nagpapasok sa israel: at sinabi sa iyo nang panginoon mong diyos, iyong aalagaan ang aking bayang 
israel, at ikaw ay magiging pangulo nang aking bayang israel. 

sa gayo'y lahat nang manga matanda sa israel ay nagsiparoon sa hari sa hebron, at si david ay 
nakipagtipan sa kanila sa hebron sa harap nang panginoon, at kanilang pinahiran nang langis si david na 
hari sa israel, ayon sa salita nang panginoon sa pamamagitan ni samuel. 

at si david at ang buong israel ay naparoon sa jerusalem (na siyang jebus): at ang manga jebuseo na 
manga tagaroon sa lupain, ay nangandoon. 

at sinabi nang manga taga jebus kay david, ikaw ay hindi makapapasok rito. gayon ma'y sinakop ni david 
ang katibayan nang sion, na siyang bayan ni david. 

at sinabi ni david, sinomang sumakit sa manga jebuseo na una ay magiging pinuno at kapitan. at si joab 
na anak ni sarvia ay sumampang una, at naging pinuno. 

at si david ay tumahan sa katibayan, kaya't kanilang tinawag na bayan ni david. 

at kaniyang itinayo ang bayan sa palibot, mula sa millo hanggang sa palibot: at hinusay ni joab ang nalabi 
sa bayan. 

at si david ay dumakila nang dumakila, sapagka't ang panginoon nang manga hukbo ay sumasa kaniya. 
ang manga ito ang manga pinuno nang manga makapangyarihang lalake na nasa kay david, na napakilala 
na malakas na kasama niya sa kaniyang kaharian, na kasama nang buong israel, upang gawin siyang hari, 
ayon sa salita nang panginoon tungkol sa israel. 

at ito ang bilang nang manga makapangyarihang lalake na nasa kay david: si jasobam, na anak nang 
isang hachmonita, na pinuno nang tatlongpu, siya ang nagtaas nang kaniyang sibat laban sa tatlong 
daan, at pinatay niya sila na paminsan. 

at pagkatapos niya ay si eleazar na anak ni dodo, na ahohita, na isa sa tatlong makapangyarihang lalake. 
siya'y kasama ni david sa pasdammin, at doo'y ang manga filisteo ay nagpipisan upang bumaka, na 
kinaroroonan nang isang putol na lupa na puno nang sebada, at ang bayan ay tumakas sa harap nang 
manga filisteo. 

at sila'y nagsitayo sa gitna nang putol na yaon at ipinagsanggalang, at pinatay ang manga filisteo: at 
iniligtas nang panginoon sila sa pamamagitan nang isang dakilang pagtatagumpay. 

at binaba sa malaking bato si david nang tatlo sa tatlongpung pinuno, sa loob nang yungib ni adullam, at 
ang hukbo nang manga filisteo ay humantong sa libis nang raphaim. 

at si david nga ay nasa katibayan, at ang pulutong nang manga filisteo ay nasa bethlehem noon. 

at si david ay nagbuntonghininga, at nagsabi, oh may magbigay sana sa akin nang tubig sa balon nang 
bethlehem na mainom, na nasa siping nang pintuang-bayan! 

at ang tatlo'y nagsisagasa sa hukbo nang manga filisteo, at nagsiigib nang tubig sa balon nang bethlehem 
na nasa siping nang pintuang-bayan, at kinuha at dinala kay david: nguni't hindi ininom ni david yaon, 
kundi ibinuhos na pinakainuming handog sa panginoon. 

at sinabi, huwag itulot sa akin nang aking diyos na aking gawin ito, iinumin ko ba ang dugo nang manga 
lalaking ito na ipinain ang kanilang buhay sa pagkamatay? sapagka't sa pagpapain nang kanilang manga 
buhay ay kanilang dinala. kaya't hindi niya ininom. ang manga bagay na ito ay ginawa nang tatlong 
makapangyarihang lalake. 

at si abisai na kapatid ni joab, siyang pinuno nang tatlo: sapagka't kaniyang itinaas ang kaniyang sibat 
laban sa tatlong daan, at pinatay niya sila, at nagkaroon nang pangalan sa tatlo. 

sa tatlo, siya'y lalong marangal kay sa dalawa, at ginawang kanilang pinunong kawal: gayon ma'y hindi 
siya umabot sa unang tatlo. 

si benaias na anak ni joiada, na anak nang isang matapang na lalake sa cabseel, na gumawa nang manga 
makapangyarihang gawa, ay kaniyang pinatay ang dalawang anak ni ariel na taga moab: siya'y bumaba 
rin naman at pumatay nang isang leon sa gitna nang isang hukay sa panahon nang niebe. 

at siya'y pumatay nang isang taga egipto, na isang lalaking may malaking bulas, na limang siko ang taas; 
at sa kamay nang taga egipto ay may isang sibat na gaya nang panghabi nang manghahabi, at binaba 
niya siya na may isang tungkod, at inagaw ang sibat sa kamay nang taga egipto, at pinatay niya siya nang 
kaniyang sariling sibat. 

ang manga bagay na ito ay ginawa ni benaias na anak ni joiada, at nagkapangalan sa tatlong 
makapangyarihang lalake. 

narito, siya'y lalong marangal kay sa tatlongpu, nguni't hindi siya umabot sa unang tatlo: at inilagay ni 
david sa kaniya na bantay. 

ang manga makapangyarihang lalake naman sa manga hukbo: si asael na kapatid ni joab, si elchanan na 
anak ni dodo na taga bethlehem: 

si samoth na arorita, si helles na pelonita: 

si ira na anak ni acces na tecoita, si abiezer na anathothita, 

si sibbecai na husatita, si ilai na ahohita, 

si maharai na nethophatita, si heled na anak ni baana na nethophatita, 

si ithai na anak ni ribai na taga gabaath, sa manga anak ni benjamin, si benaias na phirathita. 

si hurai sa manga batis nang gaas, si abiel na arbathonita, 

si azmaveth na baharumita, si eliaba na saalbonita, 

ang manga anak ni asem na gizonita, si jonathan na anak ni saje na hararita, 

si ahiam na anak ni sachar, na ararita, si eliphal na anak ni ur, 

si hepher na mecherathita, si ahia na phelonita, 

si hesro na carmelita, si nahari na anak ni ezbai, 

si joel na kapatid ni nathan, si mibhar na anak ni agrai, 

si selec na ammonita, si naarai na berothita, na tagadala nang sandata ni joab na anak ni sarvia, 

si ira na ithrita, si yared na ithrita: 

si uria na hetheo, si zabad na anak ni ahli; 

si adina na anak ni siza na rubenita, na pinuno nang manga rubenita, at tatlongpu ang kasama niya, 

si hanan na anak ni maacha, at si josaphat na mithnita, 

si uzzias na astarothita, si samma at si jehiel na manga anak ni hotham na arorita, 

si jediael na anak ni simri, at si joha na kaniyang kapatid, na thisaita, 

si eliel na mahavita, at si jeribai, at si josabias na manga anak ni elnaam, at si ithma na moabita, 

si eliel, at si obed, at si jaasiel, na taga mesobiata. 

ang manga ito nga ang nagsiparoon kay david sa siclag, samantalang siya'y nagkukubli pa dahil kay saul 
na anak ni cis: at sila'y nasa manga makapangyarihang lalake, na kaniyang manga katulong sa 
pakikipagdigma. 

sila'y nasasakbatan nang manga busog, at kanilang ginagamit kapuwa ang kanang kamay at kaliwa sa 
pagpapahilagpos nang manga bato, at sa pagpapahilagpos nang manga pana mula sa busog: sila'y sa 
manga kapatid ni saul sa benjamin. 

ang pinuno ay si ahiezer, saka si joas, na manga anak ni semaa na gabaathita, at si jeziel, at si pheleth, na 
manga anak ni azmaveth, at si beraca, at si jehu na anathothita: 

at si ismaias na gabaonita, na makapangyarihang lalake sa tatlongpu, at pinuno nang tatlongpu, at si 
Jeremias, at si jahaziel, at si joanan, at si jozabad na gederathita: 

si eluzai, at si jeremoth, at si bealias, at si semarias, at si sephatias na haruphita, 

si elcana, at si isias, at si azareel, at si joezer, at si jasobam, na manga corita: 

at si joela, at si zebadias, na manga anak ni jeroham na taga gedor. 

at sa manga gadita ay nagsihiwalay na nagsilakip kay david sa katibayan sa ilang, ang manga 
makapangyarihang lalaking may tapang, na manga lalaking bihasa sa pakikidigma, na makahahawak 
nang kalasag at sibat: na ang manga mukha nila ay gaya nang manga mukha nang manga leon, at sila'y 
maliliksing gaya nang manga usa sa manga bundok, 

si eser ang pinuno, si obadias ang ikalawa, si eliab ang ikatlo: 

si mismana ang ikaapat, si jeremias ang ikalima, 

si attai ang ikaanim, si eliel ang ikapito, 

si johanan ang ikawalo, si elzabad ang ikasiyam, 

si jeremias ang ikasangpu, si machbani ang ikalabingisa. 

ang manga ito sa manga anak ni gad ay manga pinunong kawal nang hukbo, ang pinakamaliit ay 
katimbang nang isang daan, at ang pinakamalaki ay nang isang libo. 

ang manga ito ang nagsitawid sa jordan sa unang buwan, nang apawan ang lahat niyang manga 
pangpang, at kanilang pinatakas ang lahat na sa manga libis, ang sa dakong silanganan, at gayon din ang 
sa dakong kalunuran. 

at nagsiparoon ang ilan sa manga anak ni benjamin at ni juda sa katibayan kay david. 

at si david ay lumabas na sinalubong sila, at sumagot at nagsabi sa kanila, kung kayo'y nagsisiparitong 
payapa sa akin upang tulungan ako, ang aking puso ay malalakip sa inyo: nguni't kung upang pagliluhan 
ako sa aking manga kaaway, dangang walang kasamaan sa aking manga kamay, masdan nang diyos nang 
ating manga magulang, at sawayin. 

nang magkagayo'y ang espiritu ay dumating kay amasai, na siyang pinuno nang tatlongpu, at sinabi niya, 
iyo kami, david, at para sa iyo, ikaw anak ni isai: kapayapaan, kapayapaan ang sumaiyo, at kapayapaan 
ang sumaiyong manga katulong: sapagka't tinutulungan ka nang iyong diyos. nang magkagayo'y 
tinanggap ni david sila, at ginawa silang manga pinunong kawal nang pulutong. 

sa manases naman ay nagsihilig ang ilan kay david, nang siya'y pumaroong kasama nang manga filisteo 
laban kay saul upang bumaka: nguni't hindi nila tinulungan sila: sapagka't pinapagpaalam siya nang 
manga panginoon nang manga filisteo sa payo na sinasabi, siya'y mahihilig sa kaniyang panginoong kay 
saul sa pamumuhunan nang ating manga ulo. 

sa pagparoon niya sa siclag, ay nagsihilig sa kaniya mula sa manases, si adnas, at si jozabad, at si jediaiel, 
at si michael, at si jozabad at si eliu, at si sillethai, na manga pinunong kawal nang manga lilibuhin na 
nasa manases. 

at kanilang tinulungan si david laban sa pulutong nang manga magnanakaw: sapagka't silang lahat ay 
manga makapangyarihang lalake na may tapang, at manga pinunong kawal sa hukbo. 

sapagka't araw-araw ay may naparoon kay david upang tumulong sa kaniya, hanggang sa naging 
malaking hukbo, na gaya nang hukbo nang diyos. 

at ito ang bilang nang manga ulo nila na manga may sandata na handa sa pakikidigma, na nagsiparoon 
kay david sa hebron, upang ibalik ang kaharian ni saul sa kaniya, ayon sa salita nang panginoon. 

ang manga anak ni juda na nagsisihawak nang kalasag at sibat ay anim na libo at walong daan, na may 
manga sandata sa pakikipagdigma. 

sa manga anak ni simeon, na manga makapangyarihang lalake na may tapang na handa sa 
pakikipagdigma, pitong libo at isang daan. 

sa manga anak ni levi ay apat na libo at anim na raan. 

at si joiada ang tagapamatnugot nang sangbahayan ni aaron, at kasama niya'y tatlong libo at pitong 
daan, 

at si sadoc, na isang binatang makapangyarihan na may tapang, at sa sangbahayan nang kaniyang 
magulang ay dalawang pu at dalawang pinunong kawal. 

at sa manga anak ni benjamin, na manga kapatid ni saul, tatlong libo: sapagka't ang kalakhang bahagi sa 
kanila ay nagsisipagingat nang kanilang pakikipagkasundo sa sangbahayan ni saul. 

at sa manga anak ni ephraim, dalawang pung libo at walong daan, na manga makapangyarihang lalaking 
may tapang, manga bantog na lalake sa manga sangbahayan nang kanilang manga magulang. 

at sa kalahating lipi nang manases ay labing walong libo, na manga nasaysay sa pamamagitan nang 
pangalan, upang magsiparoon at gawing hari si david. 

at sa manga anak ni issachar, na manga lalaking maalam nang manga panahon, upang matalastas kung 
ano ang marapat gawin nang israel: ang manga pinuno sa kanila ay dalawang daan, at ang lahat nilang 
kapatid ay nasa kanilang utos. 

sa zabulon, yaong manga makalalabas sa hukbo, na makahahanay sa pagbabaka na may sarisaring 
kasangkapang pangdigma, ay limangpung libo; at makapagaayos sa hanay sa pagbabaka, at hindi 
nagaalinlangan ang loob. 

at sa nephtali ay isang libong pinunong kawal, at may kasama silang manga may kalasag at sibat na 
tatlong pu't pitong libo. 

at sa manga danita na makahahanay sa pagbabaka ay dalawangpu't walong libo at anim na raan. 

at sa aser, yaong manga makalalabas sa hukbo, na makahahanay sa pagbabaka, apat na pung libo. 

at sa kabilang dako nang jordan, sa manga rubenita, at sa manga gadita, at sa kalahating lipi ni manases, 
na may sarisaring kasangkapang pangdigma sa pakikipagbaka, isang daan at dalawangpung libo. 

lahat nang manga ito na manga lalaking mangdidigma na makahahanay sa pagbabaka, ay nagsiparoong 
may sakdal na puso sa hebron, upang gawing hari si david sa buong israel: at ang lahat na nangalabi sa 
israel ay nagkaisang loob din naman upang gawing hari si david. 

at sila'y dumoong kasama ni david na tatlong araw, na kumain at uminom: sapagka't ipinaghanda sila 
nang kanilang manga kapatid. 

bukod dito'y silang malapit sa kaniya, sa makatuwid baga'y hanggang sa issachar, at zabulon at nephtali, 
ay nagsipagdala nang tinapay na nasa ibabaw nang manga asno, at nang manga kamelyo, at nang manga 
mula, at nang manga baka, manga pagkaing harina, at manga binilong igos, at manga buwig nang pasas, 
at alak, at langis, at manga baka, at manga tupa na sagana: sapagka't may kagalakan sa israel. 

at sumangguni si david sa manga pinunong kawal nang manga lilibuhin, at manga dadaanin, sa bawa't 
tagapamatnugot. 

at sinabi ni david sa buong kapisanan nang israel, kung inaakala ninyong mabuti, at kung sa panginoon 
nating diyos, ay pasuguan natin sa bawa't dako ang ating manga kapatid na nangaiwan sa buong lupain 
nang israel, na makasama nila ang manga saserdote at manga levita sa kanilang manga bayan na may 
manga nayon, upang sila'y mapapisan sa atin, 

at ating dalhin uli ang kaban nang ating diyos sa atin: sapagka't hindi natin hinanap nang manga 
kaarawan ni saul. 

at ang buong kapulungan ay nagsabi na kanilang gagawing gayon: sapagka't ang bagay ay matuwid sa 
harap nang manga mata nang buong bayan. 

sa gayo'y pinisan ni david ang buong israel, mula sa sihor, na batis nang egipto hanggang sa pasukan sa 
hamath, upang dalhin ang kaban nang diyos mula sa chiriath-jearim. 

at si david ay umahon, at ang buong israel sa baala, sa makatuwid baga'y sa chiriath-jearim, na nauukol 
sa juda, upang iahon mula roon ang kaban nang diyos, nang panginoon na nauupo sa manga querubin, 
na tinatawag ayon sa pangalan. 

at kanilang dinala ang kaban nang diyos na nakasakay sa isang bagong karo, at inilabas sa bahay ni 
abinadab: at pinalakad ni uzza at ni ahio ang karo. 

at si david at ang buong israel ay tumugtog sa harap nang diyos nang kanilang buong lakas: sa 
pamamagitan nang manga awit, at nang manga alpa, at nang manga salterio, at nang manga pandereta 
at nang manga simbalo, at nang manga pakakak. 

at nang sila'y dumating sa giikan nang chidon, ay iniunat ni uzza ang kaniyang kamay upang hawakan 
ang kaban, sapagka't ang manga baka ay natisod. 

at ang galit nang panginoon ay nagalab laban kay uzza, at sinaktan niya siya, sapagka't kaniyang iniunat 
ang kaniyang kamay sa kaban, at doo'y namatay siya sa harap nang diyos. 

at sumama ang loob ni david, sapagka't nagalit ang panginoon kay uzza: at kaniyang tinawag ang dakong 
yaon na perez-uzza hanggang sa araw na ito. 

at si david ay natakot sa diyos nang araw na yaon, na nagsasabi, paanong aking iuuwi ang kaban nang 
diyos? 

sa gayo'y hindi inilipat ni david ang kaban sa kaniya sa bayan ni david, kundi nilihisan ang daan at dinala 
sa bahay ni obed-edom na getheo. 

at ang kaban nang diyos ay naiwan sa sangbahayan ni obed-edom sa kaniyang bahay na tatlong buwan: 
at pinagpala nang panginoon ang sangbahayan ni obed-edom, at ang buo niyang tinatangkilik. 

at si hiram na hari sa tiro ay nagsugo nang manga sugo kay david, at nagpadala nang manga puno nang 
sedro, at manga mananabas nang bato, at manga anluwagi, upang ipagtayo siya nang bahay. 

at nahalata ni david na itinatag siyang hari nang panginoon sa israel: sapagka't ang kaniyang kaharian ay 
itinaas nang mataas, dahil sa kaniyang bayang israel. 

at si david ay kumuha pa nang manga asawa sa jerusalem: at si david ay nagkaanak pa nang manga 
lalake at manga babae. 

at ito ang manga pangalan nang manga naging anak niya sa jerusalem: si smua, at si sobab, si nathan, at 
si salomon. 

at si ibhar, at si elisua, at si elphelet, 

at si noga, at si nepheg, at si japhias, 

at si elisama, at si beeliada, at si eliphelet. 

at nang mabalitaan nang manga filisteo na si david ay pinahiran nang langis na maging hari sa buong 
israel, ay nagsiahon ang lahat nang filisteo upang hanapin si david: at nabalitaan ni david, at nilabas sila. 
ang manga filisteo nga ay nagsidating at nanganamsam sa libis nang raphaim. 

at si david ay sumangguni sa diyos, na nagsasabi, aahon ba ako laban sa manga filisteo? at iyo bang 
ibibigay sila sa aking kamay? at sinabi nang panginoon sa kaniya, umahon ka: sapagka't aking ibibigay 
sila sa iyong kamay. 

sa gayo'y nagsiahon sila sa baal-perasim, at sinaktan sila ni david doon, at sinabi ni david, nilansag nang 
diyos ang aking manga kaaway na gaya nang baha nang tubig. kaya't kanilang tinawag ang pangalan 
nang dakong yaon na baal-perasim. 

at kanilang iniwan doon ang kanilang manga diyos, at nagutos si david, at sinunog sa apoy ang manga 
yaon. 

at nanganamsam pa uli ang manga filisteo sa libis. 

at si david ay sumangguni uli sa diyos; at sinabi nang diyos sa kaniya, huwag kang aahong kasunod nila, 
lihisan mo sila, at pumaroon ka sa kanila sa tapat nang manga puno nang morales. 

at mangyayari, na pagka iyong narinig ang hugong nang lakad sa manga dulo nang manga puno nang 
morales, na ikaw nga ay lalabas sa pakikipagbaka: sapagka't ang diyos ay yumaon sa unahan mo upang 
saktan ang hukbo nang manga filisteo. 

at ginawa ni david kung ano ang iniutos sa kaniya nang diyos: at kanilang sinaktan ang hukbo nang 
manga filisteo mula sa gabaon hanggang sa gezer. 

at ang kabantugan ni david ay lumaganap sa lahat nang lupain, at sinidlan nang panginoon nang takot sa 
kaniya ang lahat na bansa. 

at gumawa si david nang manga bahay sa bayan ni david, at ipinaghanda niya nang isang dako ang kaban 
nang diyos, at ipinaglagay roon nang isang tolda. 

nang magkagayo'y sinabi ni david, walang makapagdadala nang kaban nang diyos kundi ang manga 
levita: sapagka't sila ang pinili nang panginoon upang magsipagdala nang kaban nang diyos, at upang 
mangasiwa sa kaniya magpakailan man. 

at pinisan ni david ang buong israel sa jerusalem, upang iahon ang kaban nang panginoon sa dakong 
pinaghandaan. 

at pinisan ni david ang manga anak ni aaron, at ang manga levita: 

sa manga anak ni coath: si uriel na pinuno, at ang kaniyang manga kapatid, isang daan at dalawangpu, 
sa manga anak ni merari: si asaias na pinuno, at ang kaniyang manga kapatid, dalawang daan at 
dalawangpu, 

sa manga anak ni gersom: si joel na pinuno, at ang kaniyang manga kapatid, isang daan at tatlongpu, 
sa manga anak ni elisaphan: si semeias na pinuno, at ang kaniyang manga kapatid, dalawang daan: 

sa manga anak ni hebron: si eliel na pinuno, at ang kaniyang manga kapatid, walongpu, 

sa manga anak ni uzziel: si aminadab na pinuno, at ang kaniyang manga kapatid, isang daan at labing 
dalawa. 

at ipinatawag ni david si sadoc at si abiathar na manga saserdote, at ang manga levita, si uriel, si asaias, 
at si joel, si semeias, at si eliel, at si aminadab, 

at sinabi sa kanila, kayo ang manga pinuno sa manga sangbahayan nang manga magulang nang manga 
levita: magpakabanal kayo, at gayon din ang inyong manga kapatid, upang inyong maiahon ang kaban 
nang panginoon, nang diyos nang israel, hanggang sa dakong aking pinaghandaan. 

sapagka't dahil sa hindi ninyo dinala nang una, ang panginoon nating diyos ay nagalit sa atin, sapagka't 
hindi natin hinanap siya ayon sa utos. 

sa gayo'y ang manga saserdote at ang manga levita ay nagpakabanal, upang iahon ang kaban nang 
panginoon, nang diyos nang israel. 

at pinisan nang manga anak nang manga levita ang kaban nang diyos sa kanilang manga balikat sa 
pamamagitan nang manga pingga niyaon, gaya nang iniutos ni moises ayon sa salita nang panginoon. 
at si david ay nagsalita sa pinuno nang manga levita, na ihalal ang kanilang manga kapatid na 
mangaawit, na may manga panugtog nang tugtugin, manga salterio, at manga alpa, at manga simbalo, 
upang magsitugtog nang malakas, at maglakas nang tinig na may kagalakan. 

sa gayo'y inihalal nang manga levita si heman na anak ni joel: at sa kaniyang manga kapatid ay si asaph 
na anak ni berechias, at sa manga anak ni merari na kanilang manga kapatid ay si ethan na anak ni 
cusaias, 

at kasama nila, ang kanilang manga kapatid sa ikalawang hanay, si zacharias, si ben, at si jaaziel, at si 
semiramoth, at si jehiel, at si unni, si eliab, at si benaias, at si maasias, at si mathithias, at si eliphelehu, 
at si micnias, at si obed-edom, at si jehiel, na manga tagatanod-pinto. 

sa gayo'y ang manga mangaawit, si heman, si asaph, at si ethan, ay nangahalal na may manga simbalong 
tanso upang patunuging malakas, 

at si zacharias, at si jaaziel, at si semiramoth, at si jehiel, at si unni, at si eliab, at si maasias, at si benaias, 
na may manga salterio na itinugma sa alamoth, 

at si mathithias, at si eliphelehu, at si micnias, at si obed-edom, at si jehiel, at si azazias, na may manga 
alpa na itinugma sa seminit, upang magayos sa pagawit. 

at si chenanias, na pinuno nang manga levita, nasa pamamahala sa awitan: siya ang nagtuturo tungkol 
sa pagawit, sapagka't siya'y bihasa. 

at si berechias, at si elcana ay manga tagatanod sa kaban. 

at si sebanias, at si josaphat, at si nathanael, at si amasai, at si zacharias, at si benaias at si eliezer na 
manga saserdote, ay nagsihihip nang manga pakakak sa harap nang diyos: at si obed-edom, at si jehias 
ay manga tagatanod sa kaban. 

sa gayo'y si david, at ang manga matanda sa israel, at ang manga punong kawal sa manga lilibuhin, ay 
nagsiyaon upang iahong may sayahan ang kaban nang tipan nang panginoon mula sa bahay ni obed- 
edom: 

at nangyari, na pagka tinulungan nang diyos ang manga levita na nangagdadala nang kaban nang tipan 
nang panginoon, na sila'y naghahain nang pitong baka at pitong tupa. 

at si david ay nababalot nang isang balabal na mainam na kayong lino, at ang lahat na levita na 
nagsisipasan nang kaban, at ang manga mangaawit, at si chenanias na tagapagturo nang awit na kasama 
nang manga mangaawit: at si david ay mayroong isang epod na lino. 

gayon iniahon nang buong israel ang kaban nang tipan nang panginoon na may manga hiyawan, at may 
manga tunog nang korneta, at manga pakakak, at may manga simbalo, na tumutunog nang malakas na 
may manga salterio at manga alpa. 

at nangyari, samantalang ang kaban nang tipan nang panginoon ay dumarating sa bayan ni david, na si 
michal na anak ni saul ay tumanaw sa dungawan, at nakita niya ang haring david na sumasayaw at 
tumutugtog, at kaniyang niwalang kabuluhan siya sa kaniyang puso. 

at kanilang ipinasok ang kaban nang diyos, at inilagay sa gitna nang tolda na itinayo ni david para roon: 
at sila'y nagsipaghandog nang manga handog na susunugin, at manga handog tungkol sa kapayapaan sa 
harap nang diyos. 

at nang si david ay makatapos na maghandog nang handog na susunugin at nang manga handog tungkol 
sa kapayapaan, ay kaniyang binasbasan ang bayan sa pangalan nang panginoon. 

at siya'y nagbigay sa bawa't isa sa israel, sa lalake at gayon din sa babae, sa bawa't isa nang isang 
tinapay, at nang isang bahaging laman, at isang binilong pasas. 

at siya'y naghalal nang ilan sa manga levita upang magsipangasiwa sa harap nang kaban nang 
panginoon, at upang magsipagdiwang at mangagpasalamat, at mangagpuri sa panginoon, sa diyos nang 
israel: 

si asaph ang pinuno, at ang ikalawa niya'y si zacharias, si jeiel, at si semiramoth, at si jehiel, at si eliab, at 
si benaias, at si obed-edom, at si jeiel, na may manga salterio at manga alpa, at si asaph na may manga 
simbalo, na tumutunog nang malakas, 


at si benaias at si jahaziel na manga saserdote na manga may pakakak na palagi, sa harap nang kaban 
nang tipan nang diyos. 

nang magkagayo'y nang araw na yao'y unang iniutos ni david ang magpasalamat sa panginoon, sa 
pamamagitan nang kamay ni asaph at nang kaniyang manga kapatid. 

oh kayo'y mangagpasalamat sa panginoon, magsitawag kayo sa kaniyang pangalan, ipakilala ninyo sa 
manga bayan ang kaniyang manga gawa. 

magsiawit kayo sa kaniya, magsiawit kayo nang manga pagpuri sa kaniya, salitain ninyo ang lahat niyang 
manga kamanghamanghang gawa. 

mangagpakaluwalhati kayo sa kaniyang banal na pangalan: mangagalak ang puso niyaong nagsisihanap 
sa panginoon. 

hanapin ninyo ang panginoon at ang kaniyang lakas, hanapin ninyo ang kaniyang mukha na palagi. 
alalahanin ninyo ang kaniyang kamanghamanghang manga gawa na kaniyang ginawa, ang kaniyang 
manga kababalaghan, at ang manga kahatulan nang kaniyang bibig: 

oh kayong binhi nang israel na kaniyang lingkod, kayong manga anak ni jacob na kaniyang pinili. 

siya ang panginoon nating diyos: ang kaniyang manga kahatulan ay nasa sangkalupaan. 

alalahanin ninyo ang kaniyang tipan magpakailan man, ang salita na kaniyang iniutos sa libolibong sali't 
saling lahi, 

ang tipan na kaniyang ginawa kay abraham, at ang kaniyang sumpa kay isaac: 

at pinatotohanan din kay jacob na pinaka palatuntunan, kay israel na pinaka walang hanggang tipan: 
na sinasabi, sa iyo'y ibibigay ko ang lupain nang canaan, ang kapalaran nang inyong mana: 

noong kayo'y kakaunting tao sa bilang, oo, totoong kaunti, at nangakikipamayan doon, 

at sila'y nagsiyaon sa bansa at bansa, at mula sa isang kaharian hanggang sa ibang bayan. 

hindi niya tiniis na gawan sila nino man nang kasamaan, oo, kaniyang sinaway ang manga hari dahil sa 
kanila, 

na sinasabi, huwag ninyong galawin ang aking manga pinahiran nang langis, at huwag ninyong saktan 
ang aking manga propeta. 

kayo'y magsiawit sa panginoon, buong lupa, ihayag ninyo ang kaniyang pagliligtas sa araw-araw. 
ipahayag ninyo ang kaniyang kaluwalhatian sa gitna nang manga bansa, ang kaniyang manga 
kamanghamanghang gawa sa gitna nang lahat nang manga bayan. 

sapagka't dakila ang panginoon, at marapat na purihing mainam: siya rin nama'y marapat na katakutan 
nang higit sa lahat na diyos. 

sapagka't lahat nang diyos nang manga bayan ay manga diyosdiyosan: nguni't nilikha nang panginoon 
ang manga langit. 

karangalan at kamahalan ang nangasa harap niya: kalakasan at kasayahan ang nangasa kaniyang 
tahanan. 

mangagbigay kayo sa panginoon, kayong manga angkan nang manga bayan, mangagbigay kayo sa 
panginoon nang kaluwalhatian at nang kalakasan. 

inyong ibigay sa panginoon ang kaluwalhatiang marapat sa kaniyang pangalan: mangagdala kayo nang 
handog, at magsiparoon kayo sa harap niya: inyong sambahin ang panginoon sa ganda nang kabanalan. 
manginig sa harap niya ang buong lupa: ang sanglibutan nama'y natatatag na hindi makikilos. 
mangagsaya ang manga langit, at magalak ang lupa, at sabihin nila sa gitna nang manga bansa, ang 
panginoon ay naghahari. 

umugong ang dagat at ang kapunuan niyaon, matuwa ang parang at ang lahat na nandoon, 

kung magkagayo'y aawit ang manga puno nang kahoy sa gubat dahil sa kagalakan sa harap nang 
panginoon, sapagka't siya'y naparirito upang hatulan ang lupa. 

oh mangagpasalamat kayo sa panginoon, sapagka't siya'y mabuti: sapagka't ang kaniyang kaawaan ay 
magpakailan man. 

at sabihin ninyo, iligtas mo kami, oh diyos nang aming kaligtasan, at pisanin mo kami, at iligtas mo kami 
sa manga bansa, upang kami ay pasalamat sa iyong banal na pangalan, at magtagumpay sa iyong 
kapurihan. 

purihin ang panginoon, ang diyos nang israel, mula sa walang pasimula hanggang sa walang hanggan. at 
sinabi nang buong bayan, siya nawa: at pinuri ang panginoon. 

sa gayo'y iniwan niya roon sa harap nang kaban nang tipan nang panginoon, si asaph at ang kaniyang 
manga kapatid upang magsipangasiwang palagi sa harap nang kaban, gaya nang kinakailangan nang 
gawain sa araw-araw: 

at si obed-edom pati nang kanilang manga kapatid, ay anim na pu't walo: si obed-edom din na anak ni 
jeduthun at si asa ay upang maging manga tagatanod-pinto: 

at si sadoc na saserdote, at ang kaniyang manga kapatid na manga saserdote, sa harap nang tabernakulo 
nang panginoon sa mataas na dako na nasa gabaon, 

upang maghandog na palagi nang manga handog na susunugin sa panginoon sa ibabaw nang dambana 
nang handog na susunugin sa umaga at hapon, ayon sa lahat na nangasusulat sa kautusan nang 
panginoon na kaniyang iniutos sa israel, 

at kasama nila si heman at si jeduthun, at ang nalabi sa manga pinili, na nangasaysay sa pangalan upang 
pasalamat sa panginoon, sapagka't ang kaniyang kaawaan ay magpakailan man, 

at kasama nila si heman at si jeduthun na may manga pakakak at manga simbalo sa mangagpapatunog 
nang malakas, at manga may panugtog sa manga awit sa diyos: at ang manga anak ni jeduthun upang 
mangalagay sa pintuang-daan. 

at ang buong bayan ay nagsiuwi bawa't tao sa kanikaniyang bahay: at si david ay bumalik upang 
basbasan ang kaniyang sangbahayan. 

at nangyari, nang si david ay tumahan sa kaniyang bahay, na sinabi ni david kay nathan na propeta, 
narito, ako'y tumatahan sa isang bahay na sedro, nguni't ang kaban nang tipan nang panginoon ay sa 
ilalim nang manga kubong. 

at sinabi ni nathan kay david, gawin mo ang buong nasa iyong kalooban, sapagka't ang diyos ay 
sumasaiyo. 

at nangyari, nang gabing yaon, na ang salita nang diyos ay dumating kay nathan na sinasabi, 

ikaw ay yumaon at saysayin mo kay david na aking lingkod, ganito ang sabi nang panginoon, huwag mo 
akong ipagtatayo nang bahay na matatahanan: 

sapagka't hindi ako tumahan sa bahay mula nang araw na aking iahon ang israel, hanggang sa araw na 
ito, kundi ako'y yumaon sa tolda at tolda, at sa tabernakulo, at tabernakulo. 

sa lahat nang manga dako na aking nilakaran na kasama ang buong israel, ako ba'y nagsalita nang isang 
salita sa sinoman sa manga hukom nang israel, na siyang aking inutusang maging pastor sa aking bayan, 
na nagsasabi, bakit hindi ninyo ako ipinagtayo nang bahay na sedro? 

ngayon nga'y ganito ang iyong sasabihin sa aking lingkod na kay david. ganito ang sabi nang panginoon 
nang manga hukbo, kita'y kinuha sa pasabsaban, sa pagsunod sa manga tupa upang ikaw ay maging 
pangulo sa aking bayang israel: 

at ako'y sumaiyo saan ka man naparoon, at aking inihiwalay ang lahat na iyong manga kaaway sa harap 
mo: at gagawin kitang isang pangalan, na gaya nang pangalan nang manga dakila na nangasa lupa. 

at aking ipagtataan nang isang dako ang aking bayang israel, at itatatag sila, upang sila'y mangakatahan 
sa kanilang sariling dako, at huwag nang mabago pa, ni sisirain pa man sila nang manga anak nang 
kasamaan, na gaya nang una, 

at gaya nang araw na maghalal ako nang manga hukom upang malagay sa aking bayang israel: at aking 
pasusukuin ang lahat mong manga kaaway. bukod dito'y isinaysay ko sa iyo na ipagtatayo ka nang 
panginoon nang isang bahay. 

at mangyayari, pagka ang iyong manga araw ay nalubos na ikaw ay marapat yumaon na makasama nang 
iyong manga magulang, na aking patatatagin ang iyong binhi pagkamatay mo, na magiging sa iyong 
manga anak, at aking itatatag ang kaniyang kaharian. 

kaniyang ipagtatayo ako nang isang bahay, at aking itatatag ang kaniyang luklukan magpakailan man. 
ako'y magiging kaniyang ama, at siya'y magiging aking anak: at hindi ko na aalisin ang aking kaawaan sa 
kaniya, gaya nang aking pagkakuha roon sa nauna sa iyo: 

kundi siya'y aking ilalagay sa aking bahay at sa aking kaharian magpakailan man: at ang kaniyang 
luklukan ay matatatag magpakailan man. 

ayon sa lahat na salitang ito, at ayon sa buong pangitaing ito, ay gayon sinalita ni nathan kay david. 
nang magkagayo'y yumaon ang haring david at naupo sa harap nang panginoon, at kaniyang sinabi, sino 
ako, oh panginoong diyos, at ano ang aking bahay na ako'y dinala mo sa ganyang kalayo? 

at ito'y munting bagay sa harap nang iyong manga mata, oh diyos, nguni't iyong sinalita tungkol sa 
sangbahayan nang iyong lingkod ang hanggang sa malaong panahong darating, at ako'y iyong nilingap na 
ayon sa kalagayan nang isang tao na may mataas na kalagayan, oh panginoong diyos. 

ano pa ang masasabi ni david sa iyo, tungkol sa karangalang ginawa sa iyong lingkod? sapagka't iyong 
kilala ang iyong lingkod. 

oh panginoon, dahil sa iyong lingkod, at ayon sa iyong sariling puso, ay iyong ginawa ang buong 
kadakilaang ito, upang ipakilala ang lahat na dakilang bagay na ito. 

oh panginoon, walang gaya mo, ni mayroon mang sinomang diyos liban sa iyo, ayon sa lahat naming 
narinig nang aming manga pakinig. 

at anong bansa sa lupa ang gaya nang iyong bayang israel, na tinubos nang diyos upang maging kaniyang 
sariling bayan, upang gawin kang pangalan sa pamamagitan nang malaki at kakilakilabot na manga 
bagay, sa pagpapalayas nang manga bansa sa harap nang iyong bayan, na iyong tinubos sa egipto? 
sapagka't ang iyong bayang israel ay iyong ginawang iyong sariling bayan magpakailan man, at ikaw, 
panginoon, ay naging kanilang diyos. 

at ngayon, oh panginoon, matatag nawa ang salita na iyong sinalita tungkol sa iyong lingkod, at tungkol 
sa kaniyang sangbahayan magpakailan man, at gawin mo nawa na gaya nang iyong sinalita. 

at ang iyong pangalan ay mamalagi nawa, at dakilain magpakailan man, na sabihin, ang panginoon nang 
manga hukbo ay diyos nang israel, sa makatuwid baga'y diyos sa israel: at ang sangbahayan ni david na 
iyong lingkod ay natatag sa harap mo. 

sapagka't ikaw, oh aking diyos, napakilala sa iyong lingkod na iyong ipagtatayo siya nang bahay: kaya't 
pinangahasan nang iyong lingkod sa kaniyang puso na dumalangin sa harap mo. 

at ngayon, oh panginoon, ikaw ang diyos, at iyong ipinangako ang dakilang bagay na ito sa iyong lingkod: 
at ngayo'y kinalugdan mong pagpalain ang sangbahayan nang iyong lingkod, upang mamalagi 
magpakailan man sa harap mo: sapagka't iyong pinagpala, oh panginoon, at yao'y magiging mapalad 
magpakailan man. 

at pagkatapos nito'y nangyari na sinaktan ni david ang manga filisteo, at pinasuko sila, at sinakop ang 
gath, at ang manga nayon niyaon sa kamay nang manga filisteo. 

at sinaktan niya ang moab: at ang manga moabita ay naging alipin ni david, at nagsipagdala nang manga 
kaloob. 

at sinaktan ni david sa hamath si adarezer na hari sa soba samantalang kaniyang itinatatag ang kaniyang 
kapangyarihan sa tabi nang ilog eufrates. 

at kumuha si david sa kaniya nang isang libong karo, at pitong libong mangangabayo, at dalawangpung 
libong naglalakad: at pinilayan ni david ang lahat nang manga kabayo nang manga karo, nguni't nagtira 
sa manga yaon nang sa isang daang karo. 

at nang ang manga taga siria sa damasco ay magsiparoon upang magsisaklolo kay adarezer na hari sa 
soba, sumakit si david sa manga taga siria nang dalawangpu't dalawang libong lalake. 

nang magkagayo'y naglagay si david nang manga pulutong sa siria nang damasco, at ang manga taga 
siria ay naging manga alipin ni david, at nagsipagdala nang manga kaloob. at binigyan nang panginoon 
nang pagtatagumpay si david saan man siya naparoon. 

at kinuha ni david ang manga kalasag na ginto, na nangasa manga lingkod ni adarezer, at pinagdadala sa 
jerusalem. 

at mula sa thibath at mula sa chun, na manga bayan ni adarezer, ay kumuha si david nang totoong 
maraming tanso, na siyang ginawa ni salomon na dagatdagatan na tanso, at manga haligi, at manga 
kasangkapang tanso. 

at nang mabalitaan ni tou na hari sa hamath na sinaktan ni david ang buong hukbo ni adarezer na hari sa 
soba, 

kaniyang sinugo si adoram na kaniyang anak sa haring david, upang bumati sa kaniya, at purihin siya, 
sapagka't siya'y lumaban kay adarezer at sinaktan niya siya (sapagka't si adarezer ay may manga 
pakikipagdigma kay tou); at siya'y nagdala nang lahat na sarisaring kasangkapang ginto, at pilak, at 
tanso. 

ang manga ito naman ay itinalaga nang haring david sa panginoon, pati nang pilak at ginto na kaniyang 
kinuha sa lahat na bansa, na mula sa edom, at mula sa moab, at mula sa manga anak ni ammon, at mula 
sa manga filisteo, at mula sa amalec. 

bukod dito'y si abisai na anak ni sarvia ay sumakit sa manga idumeo sa libis nang asin, nang 
labingwalong libo. 

at naglagay siya nang manga pulutong sa edom, at lahat nang manga idumeo ay naging manga alipin ni 
david. at binigyan nang pagtatagumpay nang panginoon si david saan man siya naparoon. 

at si david ay naghari sa buong israel: at siya'y gumawa nang kahatulan at nang katuwiran sa buong 
bayan niya. 

at si joab na anak ni sarvia ay nasa pamamahala sa hukbo, at si josaphat na anak ni ahilud ay kasangguni. 
at si sadoc na anak ni achitob, at si abimelec na anak ni abiathar, ay manga saserdote, at si sausa ay 
kalihim, 

at si benaias na anak ni joiada ay nasa pamamahala sa manga ceretheo at sa manga peletheo, at ang 
manga anak ni david ay manga pinuno sa siping nang hari. 

at nangyari, pagkatapos nito, na si naas na hari nang manga anak ni ammon ay namatay, at ang kaniyang 
anak ay naghari na kahalili niya. 

at sinabi ni david, ako'y magpapakita nang kagandahang loob kay hanan na anak ni naas, sapagka't ang 
kaniyang ama ay nagpakita nang kagandahang loob sa akin. sa gayo'y nagsugo si david nang manga sugo 
upang aliwin siya tungkol sa kaniyang ama. at ang manga lingkod ni david ay naparoon sa lupain nang 
manga anak ni ammon kay hanan, upang aliwin siya. 

nguni't sinabi nang manga prinsipe nang manga anak ni ammon kay hanan: inaakala mo bang 
pinararangalan ni david ang iyong ama, na siya'y nagsugo nang manga mangaaliw sa iyo? hindi ba ang 
kaniyang manga lingkod ay nagsiparito sa iyo upang kilalanin, at upang gibain, at upang tiktikan ang 
lupain? 

sa gayo'y sinunggaban ni hanan ang manga lingkod ni david, at inahitan, at pinutol ang kanilang manga 
suot sa gitna hanggang sa kanilang pigi, at sila'y pinayaon. 

nang magkagayo'y may nagsiparoong ilan at nagsipagsaysay kay david kung paanong dinuwahagi ang 
manga lalake. at kaniyang sinugong salubungin sila, sapagka't ang manga lalake ay nangapahiyang 
mainam. at sinabi nang hari, kayo'y magsipaghintay sa jerico hanggang sa ang inyong balbas ay tumubo, 
at kung magkagayo'y magsibalik kayo. 

at nang makita nang manga anak ni ammon na sila'y naging nakapopoot kay david, si hanan at ang 
manga anak ni ammon ay nagpadala nang isang libong talentong pilak, upang mangupahan sila nang 
manga karo at manga mangangabayo na mula sa mesopotamia, at mula sa aram-maacha, at mula sa 
soba. 

sa gayo'y nangupahan sila nang tatlongpu't dalawang libong karo, at sa hari sa maacha at sa kaniyang 
bayan, na siyang pumaroon at humantong sa harap nang medeba. at ang manga anak ni ammon ay 
nagpipisan mula sa kanilang manga bayan, at nagsiparoon upang makipagbaka. 

at nang mabalitaan ni david, ay kaniyang sinugo si joab at ang buong hukbo nang makapangyarihang 
manga lalake. 

at ang manga anak ni ammon, ay nagsilabas, at nagsihanay nang pakikipagbaka sa pintuan nang bayan: 
at ang manga hari na nagsiparoon ay nangagisa sa parang. 

nang makita nga ni joab na ang pagbabaka ay nahahanay laban sa kaniya sa harapan at sa likuran, pinili 
niya yaong manga piling lalake nang israel, at inihanay laban sa manga taga siria. 

at ang nalabi sa bayan ay kaniyang ipinamahala sa kapangyarihan nang kaniyang kapatid na si abisai, at 
sila'y nagsihanay laban sa manga anak ni ammon. 

at sinabi niya, kung ang manga taga siria ay manaig sa akin, iyo ngang tutulungan ako: nguni't kung ang 
manga anak ni ammon ay manaig sa iyo, akin ngang tutulungan ka. 

magpakatapang kang mabuti, at tayo'y magpakalalake para sa ating bayan, at sa manga bayan nang 
ating diyos: at gawin nang panginoon ang inaakala niyang mabuti. 

sa gayo'y si joab at ang bayan na nasa kaniya ay nagsilapit sa harap nang manga taga siria sa 
pakikipagbaka, at sila'y nagsitakas sa harap niya. 

at nang makita nang manga anak ni ammon na ang manga taga siria ay nagsitakas, sila ma'y nagsitakas 
sa harap ni abisai na kaniyang kapatid, at nagsipasok sa bayan. nang magkagayo'y si joab ay naparoon sa 
jerusalem. 

at nang makita nang manga taga siria na sila'y nalagay sa kasamaan sa harap nang israel, sila'y 
nagsipagsugo nang manga sugo, at dinala ang manga taga siria na nandoon sa dako roon nang ilog, na 
kasama ni sophach na punong kawal nang hukbo ni adarezer sa kanilang unahan. 

at nasaysay kay david; at kaniyang pinisan ang buong israel, at tumawid sa jordan, at naparoon sa kanila, 
at humanay laban sa kanila. sa gayo'y nang humanay sa pakikipagbaka si david laban sa manga taga siria, 
sila'y nangakipaglaban sa kaniya. 

at ang manga taga siria ay nagsitakas sa harap nang israel, at si david ay pumatay sa manga taga siria 
nang manga tao sa pitong libong karo, at apat na pung libong naglalakad, at pinatay si sophach na 
pinunong kawal nang hukbo. 

at nang makita nang manga lingkod ni adarezer na sila'y nangalagay sa kasamaan sa harap nang israel, 
sila'y nakipagpayapaan kay david, at nangaglingkod sa kaniya: ni hindi na tumulong pa ang manga taga 
siria sa manga anak ni ammon. 

at nangyari sa panahon nang pagpihit nang taon, sa panahong ang manga hari ay nagsisilabas sa 
pakikipagbaka, na pinatnubayan ni joab ang hukbo, at sinira ang lupain nang manga anak ni ammon, at 
naparoon at kinubkob ang rabba. nguni't si david ay naghintay sa jerusalem. at sinaktan ni joab ang 
rabba, at sinira. 

at kinuha ni david ang putong nang kanilang hari sa ibabaw nang kaniyang ulo, at nasumpungang may 
timbang na isang talentong ginto, at may manga mahalagang bato roon: at naputong sa ulo ni david: at 
kaniyang inilabas ang samsam sa bayan, na totoong marami. 

at kaniyang inilabas ang bayan na nandoon, at pinutol sila nang manga lagari, at nang manga suyod na 
bakal, at nang manga palakol. at ganito ang ginawa ni david sa lahat nang manga bayan nang manga 
anak ni ammon. at si david at ang buong bayan ay bumalik sa jerusalem. 

at nangyari, pagkatapos nito, na nagkaroon nang pagdidigma sa gezer laban sa manga filisteo: nang 
magkagayo'y pinatay ni sibbecai na husathita si sippai, sa manga anak nang manga higante, at sila'y 
sumuko. 

at nagkaroon uli nang pakikipagdigma laban sa manga filisteo, at pinatay ni elhanan na anak ni jair si 
lahmi na kapatid ni goliath na getheo, na ang puluhan nang sibat niya ay gaya nang panghabi nang 
manghahabi. 

at nagkaroon uli nang pagdidigma sa gath, na doo'y may isang lalaking may malaking bulas, na ang 
manga daliri nang kamay at paa ay dalawangpu't apat, anim sa bawa't kamay at anim sa bawa't paa; at 
siya rin nama'y ipinanganak sa higante. 

at nang kaniyang hamunin ang israel, pinatay siya ni jonathan na anak ni sima na kapatid ni david. 

ang manga ito ang ipinanganak sa higante sa gath, at sila'y nangabuwal sa pamamagitan nang kamay ni 
david, at sa pamamagitan nang kamay nang manga lingkod niya. 

at si satan ay tumayo laban sa israel, at kinilos si david na bilangin ang israel. 

at sinabi ni david kay joab, at sa manga prinsipe nang bayan, kayo'y magsiyaon, bilangin ninyo ang israel 
mula sa beer-seba hanggang sa dan, at dalhan ninyo ako nang salita, upang aking maalaman ang bilang 
nila. 

at sinabi ni joab, gawin nawa nang panginoon ang kaniyang bayan na makasandaang higit sa dami nila, 
nguni't, panginoon ko na hari, di ba silang lahat ay manga lingkod nang aking panginoon? bakit 
kinakailangan nang panginoon ko ang bagay na ito? bakit siya'y magiging sanhi nang ipagkakasala nang 
israel? 

gayon ma'y ang salita nang hari ay nanaig laban kay joab. kaya't si joab ay yumaon, at naparoon sa 
buong israel, at dumating sa jerusalem. 

at ibinigay ni joab ang kabuuan nang bilang nang bayan kay david. at silang lahat na taga israel ay labing 
isang daan libo na nagsisihawak nang tabak: at ang juda ay apat na raan at pitongpung libong lalake na 
nagsisihawak nang tabak. 

nguni't ang levi at ang benjamin ay hindi binilang, sapagka't ang pananalita nang hari ay kahalayhalay 
kay joab. 

at sumama ang loob nang diyos sa bagay na ito: kaya't kaniyang sinaktan ang israel. 

at sinabi ni david sa diyos, ako'y nagkasala nang mabigat sa aking paggawa nang bagay na ito: nguni't 
ngayo'y alisin mo, ipinamamanhik ko sa iyo, ang kasamaan nang iyong lingkod, sapagka't aking ginawang 
may lubhang kamangmangan. 

at ang panginoon ay nagsalita kay gad na tagakita ni david, na sinasabi, 

yumaon ka at magsalita kay david na sasabihin, ganito ang sabi nang panginoon, pinagpapalagayan kita 
nang tatlong bagay, pumili ka nang isa sa manga iyan, upang aking magawa sa iyo. 

sa gayo'y naparoon si gad kay david, at nagsabi sa kaniya, ganito ang sabi nang panginoon, piliin mo ang 
iniibig mo: 

tatlong taong kagutom; o tatlong buwan na pagkalipol sa harap nang iyong manga kaaway, samantalang 
ang tabak nang iyong manga kaaway ay umabot sa iyo: o kung dili ay tatlong araw na ang tabak nang 
panginoon, sa makatuwid baga'y ang salot sa lupain, at ang anghel nang panginoon ay mangwawasak sa 
lahat na hangganan nang israel. ngayon nga'y akalain mo kung anong sagot ang ibabalik ko sa kaniya na 
nagsugo sa akin. 

at sinabi ni david kay gad, ako'y totoong nasa kagipitan: ipinamamanhik ko na ihulog mo ako ngayon sa 
kamay nang panginoon: sapagka't totoong malaki ang kaniyang kaawaan, at huwag akong mahulog sa 
kamay nang tao. 

sa gayo'y nagsugo ang panginoon nang salot sa israel: at nabuwal sa israel ay pitongpung libong lalake. 
at ang diyos ay nagsugo nang isang anghel sa jerusalem, upang gibain: at nang kaniyang lilipulin, ang 
panginoo'y tumingin, at nagsisi siya tungkol sa kasamaan, at sinabi sa manglilipol na anghel, siya na, 
ngayo'y itigil mo ang iyong kamay. at ang anghel nang panginoon ay tumayo sa tabi nang giikan ni ornan 
na jebuseo. 

at itinanaw ni david ang kaniyang manga mata, at nakita ang anghel nang panginoon na nakatayo sa 
pagitan nang lupa at nang langit, na may hawak na tabak sa kaniyang kamay na nakaunat sa jerusalem. 
nang magkagayo'y si david at ang manga matanda, na nangakapanamit nang kayong magaspang ay 
nangagpatirapa. 

at sinabi ni david sa diyos, hindi ba ako ang nagpabilang sa bayan? sa makatuwid baga'y ako yaong 
nagkasala at gumawa nang totoong kasamaan, nguni't ang manga tupang ito, ano ang kanilang ginawa? 
idinadalangin ko sa iyo, oh panginoon kong diyos, na ang iyong kamay ay maging laban sa akin, at laban 
sa sangbahayan nang aking ama, nguni't huwag laban sa iyong bayan, na sila'y masasalot. 

nang magkagayo'y inutusan nang anghel nang panginoon si gad upang sabihin kay david na siya'y 
sumampa, at magtayo nang isang dambana sa panginoon sa giikan ni ornan na jebuseo. 

at si david ay sumampa sa sabi ni gad na kaniyang sinalita sa pangalan nang panginoon. 

at si ornan ay bumalik at nakita ang anghel; at ang kaniyang apat na anak na kasama niya ay 
nagsipagkubli. si ornan nga ay gumigiik nang trigo. 

at samantalang si david ay naparoroon kay ornan, si ornan ay tumanaw at nakita si david, at lumabas sa 
giikan, at iniyukod kay david ang kaniyang mukha sa lupa. 

nang magkagayo'y sinabi ni david kay ornan, ibigay mo sa akin ang dako nang giikang ito, upang aking 
mapagtayuan nang isang dambana sa panginoon: sa buong halaga ay ibibigay mo sa akin: upang ang 
salot ay tumigil sa bayan. 

at sinabi ni ornan kay david, kunin mo, at gawin nang panginoon kong hari ang mabuti sa harap nang 
kaniyang manga mata: narito, aking ibinibigay sa iyo ang manga baka na manga pinakahandog na 
susunugin, at ang manga kasangkapan nang giikan na pinaka kahoy, at ang trigo na pinakahandog na 
harina, aking ibinibigay sa lahat. 

at sinabi nang haring david kay ornan, huwag, kundi katotohanang aking bibilhin nang buong halaga: 
sapagka't hindi ko kukunin ang iyo para sa panginoon, o maghahandog man nang handog na susunugin 
na walang bayad. 

sa gayo'y ibinigay ni david kay ornan dahil sa dakong yaon ang anim na raang siklong ginto na 
pinakatimbang. 

at ipinagtayo roon ni david nang isang dambana ang panginoon, at naghandog nang manga handog na 
susunugin, at nang manga handog tungkol sa kapayapaan, at tumawag sa panginoon, at sinagot niya siya 
mula sa langit sa pamamagitan nang apoy sa ibabaw nang dambana nang handog na susunugin. 

at inutusan nang panginoon ang anghel: at kaniyang isinuksok sa kaluban ang kaniyang tabak. 

nang panahong yaon, nang makita ni david na sinagot siya nang panginoon sa giikan ni ornan na 
Jebuseo, siya nga'y naghain doon. 

sapagka't ang tabernakulo nang panginoon na ginawa ni moises sa ilang at ang dambana nang handog 
na susunugin, ay nasa mataas na dako nang panahong yaon sa gabaon. 

nguni't si david ay hindi makaparoon sa harap niyaon upang magusisa sa diyos: sapagka't siya'y natakot 
dahil sa tabak nang anghel nang panginoon. 

nang magkagayo'y sinabi ni david, ito ang bahay nang panginoong diyos, at ito ang dambana nang 
handog na susunugin para sa israel. 

at iniutos ni david na pisanin ang manga taga ibang bayan na nasa lupain nang israel; at siya'y naglagay 
nang manga kantero upang magsitabas nang manga yaring bato, upang itayo ang bahay nang diyos. 

at si david ay naghanda nang bakal na sagana na manga pinaka pako sa manga pinto nang manga 
pintuang-daan, at sa manga sugpong, at tanso na sagana na walang timbang, 

at manga puno nang sedro na walang bilang: sapagka't ang manga sidonio at ang manga taga tiro ay 
nangagdala kay david nang manga puno nang sedro na sagana. 

at sinabi ni david, si salomong aking anak ay bata at mura, at ang bahay na matatayo na laan sa 
panginoon ay marapat na totoong mainam, na bantog at maluwalhati sa lahat na lupain: akin ngang 
ipaghahanda. sa gayo'y naghanda si david nang sagana bago sumapit ang kaniyang kamatayan. 

nang magkagayo'y ipinatawag niya si salomon na kaniyang anak, at binilinan niyang magtayo nang isang 
bahay na laan sa panginoon, sa diyos nang israel. 

at sinabi ni david kay salomon na kaniyang anak, tungkol sa akin, na sa aking kalooban ang magtayo 
nang isang bahay sa pangalan nang panginoon kong diyos. 

nguni't ang salita nang panginoon ay dumating sa akin, na nagsasabi, ikaw ay nagbubo nang dugo na 
sagana, at gumawa nang malaking pagdidigma: huwag mong ipagtatayo nang bahay ang aking pangalan, 
sapagka't ikaw ay nagbubo nang maraming dugo sa lupa sa aking paningin: 

narito, isang lalake ay ipanganganak sa iyo, na siyang magiging lalaking mapayapa, at bibigyan ko siya 
nang kapahingahan sa lahat nang kaniyang manga kaaway sa palibot: sapagka't ang kaniyang magiging 
pangalan ay salomon, at bibigyan ko nang kapayapaan at katahimikan ang israel sa kaniyang manga 
kaarawan: 

kaniyang ipagtatayo nang bahay ang aking pangalan, at siya'y magiging aking anak, at ako'y magiging 
kaniyang ama: at aking itatatag ang luklukan nang kaniyang kaharian sa israel magpakailan man. 
ngayon, anak ko, ang panginoon ay sumaiyo, at guminhawa ka, at iyong itayo ang bahay nang panginoon 
mong diyos, gaya nang kaniyang sinalita tungkol sa iyo. 

pagkalooban ka lamang nang panginoon nang pagmumunimuni, at pagkakilala, at bigyan ka niya nang 
bilin tungkol sa israel, na anopa't iyong maingatan ang kautusan nang panginoon mong diyos. 

kung magkagayo'y giginhawa ka, kung isasagawa mo ang manga palatuntunan at ang manga kahatulan 
na ibinilin nang panginoon kay moises tungkol sa israel: ikaw ay magpakalakas at magpakatapang, 
huwag kang matakot o manglupaypay man. 

ngayon, narito, sa aking karalitaan ay ipinaghanda ko ang bahay nang panginoon nang isang daang 
libong talentong ginto, at isang libong libong talentong pilak: at nang tanso at bakal na walang timbang, 
dahil sa kasaganaan: gayon din nang kahoy at bato ay naghanda ako, at iyong madadagdagan. 

bukod dito'y may kasama kang manga manggagawa na sagana, manga mananabas nang bato at 
manggagawa sa bato at sa kahoy, at lahat nang manga tao na bihasa sa anoman gawain, 

sa ginto, sa pilak, at sa tanso, at sa bakal, walang bilang. ikaw ay bumangon at iyong gawin, at ang 
panginoon ay sumaiyo. 

iniutos naman ni david sa lahat na prinsipe nang israel na tulungan si salomon na kaniyang anak, na 
sinasabi, 

hindi ba ang panginoon ninyong diyos ay sumasainyo? at hindi ba binigyan niya kayo nang kapahingahan 
sa lahat na dako? sapagka't kaniyang ibinigay ang manga nananahan sa lupain sa aking kamay, at ang 
lupain ay suko sa harap nang panginoon, at sa harap nang kaniyang bayan. 

ngayo'y inyong ilagak ang inyong puso at ang inyong kaluluwa upang hanaping sundin ang panginoon 
ninyong diyos: kayo'y bumangon nga, at itayo ninyo ang santuario nang panginoong diyos, upang dalhin 
ang kaban nang tipan nang panginoon, at ang manga banal na kasangkapan nang diyos, sa loob nang 
bahay na itatayo sa pangalan nang panginoon. 

si david nga ay matanda na at puspos nang manga araw: at ginawa niyang hari si salomon na kaniyang 
anak sa israel. 

at pinisan niya ang lahat na prinsipe nang israel, pati ang manga saserdote at nang manga levita. 

at ang manga levita ay binilang mula sa tatlongpung taon na patanda: at ang kanilang bilang, ayon sa 
kanilang manga ulo, lalake't lalake, ay tatlongpu't walong libo. 

sa manga ito, dalawangpu't apat na libo ang nagsisitingin nang gawa sa bahay nang panginoon, at anim 
na libo ay manga pinuno at manga hukom: 

at apat na libo ay tagatanod-pinto: at apat na libo ay mangaawit sa panginoon na may manga panugtog 
na aking ginawa, sabi ni david, upang ipangpuri. 

at hinati sila ni david sa manga hanay ayon sa manga anak ni levi, si gerson, si coath, at si merari. 

sa manga gersonita: si ladan, at si simi. 

ang manga anak ni ladan: si jehiel na pinuno, at si zetham, at si joel, tatlo. 

ang manga anak ni simi: si selomith, at si haziel, at si aran, tatlo. ang manga ito ang manga pangulo sa 
manga sangbahayan nang manga magulang ni ladan. 

at ang manga anak ni simi: si jahath, si zinat, at si jeus, at si berias. ang apat na ito ang manga anak ni 
simi. 

at si jahath ay siyang pinuno, at si zinat ang ikalawa: nguni't si jeus at si berias ay hindi nagkaroon nang 
maraming anak, kaya't sila'y naging isang sangbahayan nang manga magulang sa isang bilang. 

ang manga anak ni coath: si amram, si ishar, si hebron, at si uzziel, apat. 

ang manga anak ni amram: si aaron at si moises: at si aaron ay nahiwalay, upang kaniyang ariing banal 
ang manga kabanalbanalang bagay, niya at nang kaniyang manga anak magpakailan man, upang 
magsunog nang kamangyan sa harap nang panginoon, upang mangasiwa sa kaniya, at upang bumasbas 
sa pamamagitan nang kaniyang pangalan, magpakailan man. 

nguni't tungkol kay moises na lalake nang diyos, ang kaniyang manga anak ay ibinilang na lipi ni levi. 
ang manga anak ni moises: si gerson at si eliezer. 

ang manga anak ni gerson: si sebuel na pinuno. 

at ang manga anak ni eliezer: si rehabia na pinuno. at si eliezer ay hindi nagkaroon nang ibang manga 
anak, nguni't ang manga anak ni rehabia ay totoong marami. 

ang manga anak ni ishar: si selomith na pinuno. 

ang manga anak ni hebron: si jeria ang pinuno, si amarias ang ikalawa, si jahaziel ang ikatlo, at si 
jecaman ang ikaapat. 

ang manga anak ni uzziel: si micha ang pinuno, at si isia ang ikalawa. 

ang manga anak ni merari: si mahali at si musi. ang manga anak ni mahali: si eleazar at si cis. 

at si eleazar ay namatay, at hindi nagkaanak nang lalake, kundi manga babae lamang: at nangagasawa sa 
kanila ang kanilang manga kapatid na manga anak ni cis. 

ang manga anak ni musi: si mahali, at si eder, at si jerimoth, tatlo. 

ang manga ito ang manga anak ni levi, ayon sa manga sangbahayan nang kanilang manga magulang, sa 
makatuwid baga'y manga pangulo sa manga sangbahayan nang manga magulang doon sa manga 
nabilang, sa bilang nang manga pangalan, ayon sa kanilang manga ulo, na nagsigawa nang gawain sa 
paglilingkod sa bahay nang panginoon, mula sa dalawangpung taong gulang na patanda. 

sapagka't sinabi ni david, ang panginoon, ang diyos nang israel ay nagbigay nang kapahingahan sa 
kaniyang bayan, at siya'y tumatahan sa jerusalem magpakailan man: 

at ang manga levita naman ay hindi na magkakailangan pang pasanin ang tabernakulo at ang lahat na 
kasangkapan niyaon sa paglilingkod doon. 

sapagka't ayon sa manga huling salita ni david ay nabilang ang manga anak ni levi, mula sa 
dalawangpung taong gulang na patanda. 

sapagka't ang kanilang katungkulan ay tumulong sa manga anak ni aaron sa paglilingkod sa bahay nang 
panginoon, sa manga looban, at sa manga silid, at sa paglilinis nang lahat na banal na bagay, sa gawain 
na paglilingkod sa bahay nang diyos: 

gayon din sa tinapay na handog, at sa mainam na harina na pinakahandog na harina, maging sa manga 
manipis na tinapay na walang lebadura, at doon sa niluto sa kawali, at doon sa pinirito: at sa lahat na 
sarisaring takalan at panakal: 

at upang tumayo tuwing umaga na pasalamat at pumuri sa panginoon, at gayon din naman sa hapon, 
at upang maghandog nang lahat na handog sa panginoon na susunugin sa manga sabbath, sa manga 
bagong buwan, at sa manga takdang kapistahan, sa bilang alinsunod sa utos tungkol sa kanila, na palagi 
sa harap nang panginoon: 

at sila ang magsisipagingat nang katungkulan sa tabernakulo nang kapisanan, at nang katungkulan sa 
banal na dako, at nang katungkulan nang manga anak ni aaron na kanilang manga kapatid, sa 
paglilingkod sa bahay nang panginoon. 

at ang pagkabahagi nang manga anak ni aaron ay ito. ang manga anak ni aaron, si nadab at si abiu, si 
eleazar at si ithamar. 

nguni't si nadab at si abiu ay namatay na una sa kanilang ama, at hindi nangagkaanak: kaya't si eleazar at 
si ithamar ang nagsigawa nang katungkulang pagkasaserdote. 

at si david na kasama ni sadoc sa manga anak ni eleazar, at si ahimelech sa manga anak ni ithamar, ay 
siyang bumahagi sa kanila ayon sa kanilang paglilingkod. 

at may higit na manga pinuno na nasumpungan sa manga anak ni eleazar kay sa manga anak ni ithamar: 
at ganito nila binahagi: sa manga anak ni eleazar ay may labing anim, na manga pangulo sa manga 

sangbahayan nang manga magulang: at sa manga anak ni ithamar, ayon sa manga sangbahayan nang 
kanilang manga magulang, walo. 

ganito nila binahagi sa pamamagitan nang sapalaran, nang isa't isa sa kanila, sapagka't may manga 
prinsipe sa santuario, at manga prinsipe nang diyos, sa manga anak ni eleazar, at gayon din sa manga 
anak ni ithamar. 

at si semeias na anak ni nathanael na kalihim, na sa manga levita ay isinulat sila sa harapan nang hari, at 
nang manga prinsipe, at si sadoc na saserdote, at ni ahimelech na anak ni abiathar, at nang manga 
pangulo sa manga sangbahayan nang manga magulang nang manga saserdote, at nang manga levita: 
isang sangbahayan nang manga magulang ay kinuha para sa kay eleazar, at isa'y kinuha para sa kay 
ithamar. 

ang una ngang kapalaran ay lumabas kay joiarib, ang ikalawa'y kay jedaia, 

ang ikatlo ay kay harim, ang ikaapat ay kay seorim, 

ang ikalima ay kay malchias, ang ikaanim ay kay miamim, 

ang ikapito ay kay cos, ang ikawalo ay kay abias, 

ang ikasiyam ay kay jesua, ang ikasangpu ay kay sechania, 

ang ikalabing isa ay kay eliasib, ang ikalabing dalawa ay kay jacim, 

ang ikalabing tatlo ay kay uppa, ang ikalabing apat ay kay isebeab, 

ang ikalabing lima ay kay bilga, ang ikalabing anim ay kay immer; 

ang ikalabing pito ay kay hezir, ang ikalabing walo ay kay aphses, 

ang ikalabing siyam ay kay pethaia, ang ikadalawangpu ay kay hezeciel, 

ang ikadalawangpu't isa ay kay jachin, ang ikadalawangpu't dalawa ay kay hamul, 

ang ikadalawangpu't tatlo ay kay delaia, ang ikadalawangpu't apat ay kay maazia. 

ito ang ayos nila sa kanilang paglilingkod, upang pumasok sa bahay nang panginoon ayon sa alituntunin 
na ibinigay sa kanila sa pamamagitan nang kamay ni aaron na kanilang magulang, gaya nang iniutos sa 
kaniya nang panginoon, nang diyos nang israel. 

at sa nalabi sa manga anak ni levi: sa manga anak ni amram: si subael: sa manga anak ni subael, si 
jehedias. 

kay rehabia: sa manga anak ni rehabia, si isias ang pinuno. 

sa manga isharita, si selomoth, sa manga anak ni selomoth, si jath. 

at sa manga anak ni hebron: si jeria ang pinuno, si amarias ang ikalawa, si jahaziel ang ikatlo, si jecaman 
ang ikaapat. 

ang manga anak ni uzziel: si micha; sa manga anak ni micha, si samir. 

ang kapatid ni micha, si isia, sa manga anak ni isia, si zacharias. 

ang manga anak ni merari: si mahali at si musi: ang manga anak ni jaazia: si benno. 

ang manga anak ni merari: kay jaazia, si benno, at si soam, at si zachur, at si ibri. 

kay mahali: si eleazar, na hindi nagkaanak. 

kay cis: ang manga anak ni cis, si jerameel. 

at ang manga anak ni musi: si mahali, at si eder, at si jerimoth. ang manga ito ang manga anak nang 
manga levita ayon sa manga sangbahayan nang kanilang manga magulang. 

ang manga ito nama'y nagsapalaran din na gaya nang kanilang manga kapatid na manga anak ni aaron, 
sa harap ni david na hari, at ni sadoc, at ni ahimelech at nang manga pangulo sa manga sangbahayan 
nang manga magulang nang manga saserdote at nang manga levita: ang manga sangbahayan nang 
manga magulang nang pinuno, gaya nang kaniyang batang kapatid. 

bukod dito'y si david at ang manga punong kawal nang hukbo ay nagsipaghiwalay sa paglilingkod nang 
ilan sa manga anak ni asaph, at ni heman, at ni jeduthun, na magsisipuri na may manga alpa, at manga 
salterio, at may manga simbalo: at ang bilang nang nagsigawa nang ayon sa kanilang paglilingkod. 

sa manga anak ni asaph: si zachur, at si jose, at si methanias, at si asareela, na manga anak ni asaph, sa 
ilalim nang kapangyarihan ni asaph na siyang pumuri ayon sa utos nang hari. 

kay jeduthun: ang manga anak ni jeduthun, si gedalias, at si sesi, at si jesaias, si hasabias, at si 
mathithias, anim, sa ilalim nang kapangyarihan nang kanilang ama na si jeduthun na may alpa, na siyang 
pumuri na may pagpapasalamat at pagpapaunlak sa panginoon. 

kay heman: ang manga anak ni heman: si buccia, at si mathania, si uzziel, si sebuel, at si jerimoth, si 
hananias, si hanani, si eliatha, si gidalthi, at si romamti-ezer, si josbecasa, si mallothi, si othir, si 
mahazioth: 

lahat nang manga ito'y manga anak ni haman na tagakita nang hari sa manga salita nang diyos, upang 
magtaas nang sungay. at ibinigay nang diyos kay heman ay labing apat na anak na lalake at tatlong anak 
na babae. 

lahat nang manga ito'y nangasa ilalim nang kapangyarihan nang kanilang ama sa pagawit sa bahay nang 
panginoon, na may manga simbalo, manga salterio, at manga alpa, sa paglilingkod sa bahay nang diyos, 
sa ilalim nang kapangyarihan nang hari, sa makatuwid baga'y si asaph, si jeduthun, at si heman. 

at ang bilang nila, pati nang kanilang manga kapatid na manga tinuruan sa pagawit sa panginoon, lahat 
na bihasa ay dalawang daan at walongpu't walo. 

at sila'y nagsapalaran sa ganang kanilang manga katungkulan, silang lahat na parapara, kung paano ang 
maliit ay gayon din ang malaki, ang guro na gaya nang manga alagad. 

ang una ngang kapalaran ay kay asaph na nahulog kay jose; ang ikalawa'y kay gedalias, siya at ang 
kaniyang manga kapatid at manga anak ay labing dalawa: 

ang ikatlo ay kay zachur, sa kaniyang manga anak at sa kaniyang manga kapatid, labing dalawa: 

ang ikaapat ay kay isri, sa kaniyang manga anak at sa kaniyang manga kapatid, labing dalawa: 

ang ikalima ay kay nethanias, sa kaniyang manga anak at sa kaniyang manga kapatid, labing dalawa: 
ang ikaanim ay kay buccia, sa kaniyang manga anak at sa kaniyang manga kapatid, labing dalawa: 

ang ikapito ay kay jesarela, sa kaniyang manga anak at sa kaniyang manga kapatid, labing dalawa: 

ang ikawalo ay kay jesahias, sa kaniyang manga anak at sa kaniyang manga kapatid, labing dalawa: 

ang ikasiyam ay kay mathanias, sa kaniyang manga anak at sa kaniyang manga kapatid, labing dalawa: 
ang ikasangpu ay kay simi, sa kaniyang manga anak at sa kaniyang manga kapatid, labing dalawa: 

ang ikalabing isa ay kay azareel, sa kaniyang manga anak at sa kaniyang manga kapatid, labing dalawa. 
ang ikalabing dalawa ay kay hasabias, sa kaniyang manga anak at sa kaniyang manga kapatid, labing 
dalawa. 

ang ikalabing tatlo ay kay subael, sa kaniyang manga anak at sa kaniyang manga kapatid, labing dalawa: 
ang ikalabing apat ay kay mathithias, sa kaniyang manga anak at sa kaniyang manga kapatid, labing 
dalawa: 

ang ikalabing lima ay kay jerimoth, sa kaniyang manga anak at sa kaniyang manga kapatid, labing 
dalawa: 

ang ikalabing anim ay kay hananias sa kaniyang manga anak at sa kaniyang manga kapatid, labing 
dalawa: 

ang ikalabing pito ay kay josbecasa, sa kaniyang manga anak at sa kaniyang manga kapatid, labing 
dalawa: 

ang ikalabing walo ay kay hanani, sa kaniyang manga anak at sa kaniyang manga kapatid, labing dalawa: 
ang ikalabing siyam ay kay mallothi, sa kaniyang manga anak at sa kaniyang manga kapatid, labing 
dalawa: 

ang ikadalawangpu ay kay eliatha, sa kaniyang manga anak at sa kaniyang manga kapatid, labing dalawa: 
ang ikadalawangpu't isa ay kay othir, sa kaniyang manga anak at sa kaniyang manga kapatid, labing 
dalawa: 

ang ikadalawangpu't dalawa'y kay giddalthi, sa kaniyang manga anak at sa kaniyang manga kapatid, 
labing dalawa: 

ang ikadalawangpu't tatlo ay kay mahazioth, sa kaniyang manga anak at sa kaniyang manga kapatid, 
labing dalawa: 

ang ikadalawangpu't apat ay kay romamti-ezer, sa kaniyang manga anak at sa kaniyang manga kapatid, 
labing dalawa. 

sa pagka bahagi nang manga tagatanod-pinto: sa manga coraita: si meselemia na anak ni core, sa manga 
anak ni asaph. 

at si meselemia ay nagkaanak, si zacharias ang panganay, si jediael ang ikalawa, si zebadias ang ikatlo, si 
jatnael ang ikaapat, 

si elam ang ikalima, si johanam ang ikaanim, si elioenai ang ikapito. 

at si obed-edom ay nagkaanak, si semeias ang panganay, si jozabad ang ikalawa, si joab ang ikatlo, at si 
sachar ang ikaapat, at si nathanael ang ikalima: 

si anmiel ang ikaanim, si issachar ang ikapito, si peullethai ang ikawalo: sapagka't pinagpala siya nang 
diyos. 

kay semeias namang kaniyang anak ay nagkaanak nang manga lalake na nagsipagpuno sa sangbahayan 
nang kanilang magulang: sapagka't sila'y manga makapangyarihang lalaking matatapang. 

ang manga anak ni semeias: si othni, at si raphael at si obed, si elzabad, na ang manga kapatid ay 
matatapang na lalake, si eliu, at si samachias. 

lahat nang manga ito'y sa manga anak ni obed-edom: sila at ang kanilang manga anak at ang kanilang 
manga kapatid, manga bihasang lalake sa kalakasan ukol sa paglilingkod, anim na pu't dalawa kay obed- 
edom. 

at si meselemia ay nagkaroon nang manga anak at manga kapatid na matatapang na lalake, labing walo. 
si hosa naman sa manga anak ni merari ay nagkaroon nang manga anak, si simri ang pinuno (sapagka't 
bagaman hindi siya panganay, gayon ma'y ginawa siyang pinuno nang kaniyang ama:) 

si hilcias ang ikalawa, si tebelias ang ikatlo, si zacharias ang ikaapat, lahat nang manga anak at manga 
kapatid ni hosa ay labing tatlo. 

sa manga ito ang manga bahagi nang manga tagatanod-pinto, sa makatuwid baga'y nang manga pinuno 
na may manga katungkulang gaya nang kanilang manga kapatid na magsipangasiwa sa bahay nang 
panginoon. 

at sila'y nangagsapalaran, gayon ang maliit na gaya nang malaki, ayon sa manga sangbahayan nang 
kanilang manga magulang na ukol sa bawa't pintuang-daan. 

at ang kapalaran sa dakong silanganan ay nahulog kay selemia. sa ganang kay zacharias nga na kaniyang 
anak na matalinong kasangguni, sila'y nagsapalaran: at ang kaniyang kapalaran ay nahulog sa dakong 
hilagaan. 

kay obed-edom ay dakong timugan, at sa kaniyang manga anak ay ang kamalig. 

kay suppim at kay hosa ay dakong kalunuran, sa tabi nang pintuang-daan nang sallechet, sa daanang 
paahon, na pulutong at pulutong. 

sa dakong silanganan ay anim na levita, sa dakong hilagaan ay apat araw-araw, sa dakong timugan ay 
apat araw-araw, at sa kamalig ay dalawa't dalawa. 

sa parbar sa dakong kalunuran, apat sa daanan, at dalawa sa parbar. 

ito ang manga bahagi nang manga tagatanod-pinto, sa manga anak nang manga coraita, at sa manga 
anak ni merari. 

at sa manga levita, si achias ay nasa manga kayamanan nang bahay nang diyos, at nasa manga 
kayamanan nang manga itinalagang bagay. 

ang manga anak ni ladan: ang manga anak nang manga gersonita na nauukol kay ladan; ang manga 
pangulo nang manga sangbahayan nang manga magulang na ukol kay ladan na gersonita, si jehieli. 

ang manga anak ni jehieli: si zethan at si joel na kaniyang kapatid, sa manga ingatang-yaman nang bahay 
nang panginoon. 

sa manga amramita, sa manga isharita, sa manga hebronita, sa manga uzzielita: 

at si sebuel na anak ni gerson, na anak ni moises, ay puno sa manga ingatang-yaman. 

at ang kaniyang manga kapatid kay eliezer ay nanggaling si rehabia na kaniyang anak, at si isaias na 
kaniyang anak, at si joram na kaniyang anak, at si zichri na kaniyang anak, at si selomith na kaniyang 
anak. 

ang selomith na ito at ang kaniyang manga kapatid ay nangasa lahat nang ingatang-yaman nang 
nangatalagang manga bagay na itinalaga ni david na hari, at nang manga pangulo nang manga 
sangbahayan nang manga magulang, nang manga pinunong kawal nang lilibuhin at nang dadaanin, at 
nang manga pinunong kawal nang hukbo. 

ang samsam na pinanalunan sa pakikipagbaka, ay kanilang itinalaga upang ayusin ang bahay nang 
panginoon. 

at lahat na itinalaga ni samuel na tagakita, at ni saul na anak ni cis, at ni abner na anak ni ner, at ni joab 
na anak ni sarvia, ang anomang bagay na itinalaga ninoman ay nasa ilalim nang pamamahala ni selomith, 
at nang kaniyang manga kapatid. 

sa manga isharita, si chenania at ang kaniyang manga anak ay manga tagapamahala at hukom sa manga 
gawain sa labas nang israel. 

sa manga hebronita, si hasabias, at ang kaniyang manga kapatid na manga lalaking matapang, na isang 
libo't pitong daan, ay nangamamahala sa israel sa dako roon nang jordan sa dakong kalunuran, na ukol 
sa lahat nang gawain sa panginoon, at sa paglilingkod sa hari. 

sa manga hebronita ay si jerias ang pinuno, sa makatuwid baga'y sa manga hebronita, ayon sa kanilang 
manga lahi ayon sa manga sangbahayan nang manga magulang. nang ikaapat na pung taon nang 
paghahari ni david, sila'y hinanapan, at may nasumpungan, sa kanilang manga makapangyarihang 
lalaking matapang sa jazer nang galaad. 

at ang kaniyang manga kapatid na manga lalaking matapang, ay dalawang libo at pitong daan, na manga 
pangulo nang manga sangbahayan nang manga magulang na siyang ginawa ni david na manga 
tagapamahala sa manga rubenita, at sa manga gadita, at sa kalahating lipi nang manga manasita, sa 
lahat nang usap na ukol sa diyos, at sa manga bagay nang hari. 

ang manga anak nga ni israel ayon sa kanilang bilang, sa makatuwid baga'y ang manga pangulo nang 
manga sangbahayan nang manga magulang at ang manga pinunong kawal nang lilibuhin at nang 
dadaanin, at ang kanilang manga pinuno na nangaglilingkod sa hari, sa anomang bagay sa manga bahagi 
nang pumapasok at lumalabas buwan-buwan sa lahat nang manga buwan nang taon, sa bawa't bahagi 
ay dalawang pu't apat na libo. 

sa unang pagka bahagi na ukol sa unang buwan ay si jasobam na anak ni zabdiel: at sa kaniyang bahagi 
ay dalawang pu't apat na libo. 

siya'y sa manga anak ni phares, na pinuno sa lahat na punong kawal nang hukbo na ukol sa unang 
buwan. 

at sa bahagi sa ikalawang buwan ay si dodai na ahohita, at ang kaniyang bahagi, at si miclot na 
tagapamahala: at sa kaniyang bahagi ay dalawang pu't apat na libo. 

ang ikatlong pinuno nang pulutong na ukol sa ikatlong buwan ay si benaias, na anak ni joiada na 
saserdote, pinuno: at sa kaniyang bahagi ay dalawang pu't apat na libo. 

ito yaong benaias na siyang makapangyarihang lalake sa tatlong pu, at pinuno sa tatlong pu, at sa 
kaniyang bahagi ay si amisabad na kaniyang anak. 

ang ikaapat na pinuno sa ikaapat na buwan ay si asael na kapatid ni joab, at si zebadias na kaniyang 
kapatid ang sumusunod sa kaniya: at sa kaniyang bahagi ay dalawang pu't apat na libo. 

ang ikalimang pinuno sa ikalimang buwan ay si sambuth na izrita: at sa kaniyang bahagi ay dalawang pu't 
apat na libo. 

ang ikaanim na pinuno sa ikaanim na buwan ay si ira na anak ni icces na tecoita: at sa kaniyang bahagi ay 
dalawang pu't apat na libo. 

ang ikapitong pinuno sa ikapitong buwan ay si helles na pelonita, sa manga anak ni ephraim: at sa 
kanilang bahagi ay dalawang pu't apat na libo. 

ang ikawalong pinuno sa ikawalong buwan ay si sibbecai na husatita, sa manga zarahita: at sa kaniyang 
bahagi ay dalawang pu't apat na libo. 

ang ikasiyam na pinuno sa ikasiyam na buwan ay si abiezer na anathothita sa manga benjamita, at sa 
kaniyang bahagi ay dalawang pu't apat na libo. 

ang ikasangpung pinuno sa ikasangpung buwan ay si maharai na nethophathita sa manga zarahita: at sa 
kaniyang bahagi ay dalawang pu't apat na libo. 

ang ikalabing isang pinuno sa ikalabing isang buwan ay si benaias na piratonita, sa manga anak ni 
ephraim: at sa kaniyang bahagi ay dalawang pu't apat na libo. 

ang ikalabing dalawang pinuno sa ikalabing dalawang buwan ay si heldai na nethophatita, sa othniel: at 
sa kaniyang bahagi ay dalawang pu't apat na libo. 

bukod dito'y sa manga lipi nang israel: sa manga rubenita, si eliezer, na anak ni zichri, na tagapamahala, 
sa manga simeonita, si sephatias na anak ni maacha. 

sa levi, si hasabias, na anak ni camuel: sa aaron, si sadoc, 

sa juda, si eliu, isa sa manga kapatid ni david, sa issachar, si omri na anak ni michael: 

sa zabulon, si ismaias na anak ni abdias: sa nephtali, si jerimoth na anak ni azriel: 

sa manga anak ni ephraim, si oseas na anak ni azazia: sa kalahating lipi ni manases, si joel na anak ni 
pedaia: 

sa kalahating lipi ni manases sa galaad, si iddo na anak ni zacharias: sa benjamin, si jaaciel na anak ni 
abner. 

sa dan, si azarael na anak ni jeroam. ang manga ito ang manga pinunong kawal nang manga lipi nang 
israel. 

nguni't hindi tinuos ni david ang bilang nila mula sa dalawang pung taon na paibaba: sapagka't sinabi 
nang panginoon na kaniyang pararamihin ang israel na gaya nang manga bituin sa langit. 

si joab na anak ni sarvia ay nagpasimulang bumilang, nguni't hindi natapos, at dumating sa israel ang 
pag-iinit dahil dito: ni hindi nalagda ang bilang sa manga alaala nang haring david. 

at nasa manga ingatang-yaman nang hari, si azmaveth na anak ni adiel: at sa manga ingatang-yaman sa 
manga bukid, sa manga bayan, at sa manga nayon, at sa manga kastilyo ay si jonathan na anak ni uzzias: 
at sa nagsisigawa sa bukiran, na ukol sa pagbubukid sa lupa ay si izri na anak ni chelud: 

at sa manga ubasan ay si simi na ramathita: at sa manga pakinabang sa manga ubasan na ukol sa manga 
kamalig nang alak ay si zabdias na siphmita: 

at sa manga puno nang olibo at sa manga puno nang sikomoro na nangasa mababang lupa ay si baal- 
hanan na gederita: at sa manga kamalig nang langis ay si joas: 

at sa manga bakahan na pinasasabsab sa saron ay si sitrai na saronita: at sa manga bakahan na nangasa 
manga libis ay si saphat na anak ni adlai: 

at sa manga kamelyo ay si obil na ismaelita: at sa manga asno ay si jedias na meronothita: at sa manga 
kawan ay si jaziz na hagrita. 

lahat nang manga ito'y manga katiwala sa manga pag-aari nang haring david. 

at si jonathan na amain ni david ay kasangguni at lalaking matalino, at kalihim, at si jehiel na anak ni 
hacmoni ay nasa manga anak nang hari: 

at si achitophel ay kasangguni nang hari: at si husai na archita ay kaibigan nang hari: 

at sumusunod kay achitophel ay si joiada na anak ni benaias, at si abiathar: at ang pinunong kawal sa 
hukbo nang hari ay si joab. 

at pinulong ni david ang lahat na prinsipe sa israel, ang manga prinsipe nang manga lipi, at ang manga 
punong kawal nang manga pulutong na nagsisipaglingkod sa hari ayon sa halinhinan, at ang manga 
punong kawal nang lilibuhin, at ang manga punong kawal nang dadaanin, at ang manga katiwala sa lahat 
nang tinatangkilik at pag-aari nang hari at nang kaniyang manga anak, na kasama nang manga pinuno at 
nang manga makapangyarihang lalake, lahat na makapangyarihang lalaking matapang, sa jerusalem. 

nang magkagayo'y tumayo si david na hari sa kaniyang manga paa, at nagsabi, dinggin ninyo ako: manga 
kapatid ko, at bayan ko sa ganang akin, na sa aking puso ang ipagtayo nang isang bahay na pahingahan 
ang kaban nang tipan nang panginoon, at upang tungtungan nang manga paa nang ating diyos, at ako'y 
humanda sa pagtatayo. 

nguni't sinabi nang diyos sa akin, huwag mong ipagtatayo nang bahay ang aking pangalan, sapagka't 
ikaw ay lalaking mangdidigma, at nagbubo ka nang dugo. 

gayon ma'y pinili ako nang panginoon, nang diyos nang israel, sa buong sangbahayan nang aking ama 
upang maging hari sa israel magpakailan man: sapagka't kaniyang pinili ang juda upang maging pangulo: 
at sa sangbahayan nang juda, ang sangbahayan nang aking ama, at sa gitna nang manga anak nang aking 
ama ay kinaluguran niya ako upang gawin akong hari sa buong israel: 

at sa lahat nang aking manga anak (sapagka't binigyan ako nang panginoon nang maraming anak,) pinili 
niya si salomon na aking anak upang umupo sa luklukan nang kaharian nang panginoon sa israel. 

at kaniyang sinabi sa akin, si salomon na iyong anak ay siyang magtatayo nang aking bahay at nang aking 
manga looban, sapagka't aking pinili siya upang maging anak ko, at ako'y magiging kaniyang ama. 

at aking itatatag ang kaniyang kaharian magpakailan man, kung kaniyang pamamalagiang sundin ang 
aking manga utos at ang aking manga kahatulan, gaya sa araw na ito. 

ngayon nga'y sa paningin nang buong israel, nang kapisanan nang panginoon, at sa pakinig nang ating 
diyos, sundin at suriin ang lahat na utos nang panginoon ninyong diyos: upang inyong ariin ang mabuting 
lupaing ito, at maiwang pinakamana sa inyong manga anak pagkamatay ninyo, magpakailan man. 

at ikaw, salomon na aking anak, kilalanin mo ang diyos nang iyong ama, at paglingkuran mo siya nang 
sakdal na puso at nang kusang pagiisip: sapagka't sinasaliksik nang panginoon ang lahat na puso, at 
naaalaman ang lahat na akala nang pagiisip: kung iyong hanapin siya, ay masusumpungan siya sa iyo; 
nguni't kung pabayaan mo siya, kaniyang itatakwil ka magpakailan man. 

magingat ka ngayon, sapagka't pinili ka nang panginoon upang ipagtayo mo nang bahay ang santuario: 
magpakalakas ka, at gawin mo. 

nang magkagayo'y ibinigay ni david kay salomon na kaniyang anak ang anyo nang portiko nang templo, 
at nang manga kabahayan niyaon, at nang manga ingatang-yaman niyaon, at nang manga mataas na 
silid niyaon, at nang manga pinakaloob na silid niyaon, at nang dakong luklukan nang awa: 

at ang anyo nang lahat na kaniyang naisip sa pamamagitan nang espiritu tungkol sa manga looban nang 
bahay nang panginoon, at tungkol sa lahat nang silid sa palibot, tungkol sa manga ingatang-yaman nang 
bahay nang diyos, at tungkol sa manga ingatang-yaman nang manga natalagang bagay: 

tungkol din naman sa manga bahagi nang manga saserdote at nang manga levita, at tungkol sa lahat na 
gawain sa paglilingkod sa bahay nang panginoon, at tungkol sa lahat na kasangkapan na ipinaglilingkod 
sa bahay nang panginoon. 

sa ginto na ang timbang na ukol sa manga kasangkapang ginto, sa lahat na kasangkapan nang sarisaring 
paglilingkod, sa pilak na ukol sa lahat nang kasangkapan na pilak ang timbang, sa lahat na kasangkapan 
nang sarisaring paglilingkod: 

na ang timbang din naman na ukol sa manga kandelero na ginto, at sa manga ilawan niyaon, na ginto: na 
ang timbang sa bawa't kandelero at sa manga ilawan niyaon: at sa manga kandelerong pilak, pilak na 
ang timbang sa bawa't kandelero, at sa manga ilawan niyaon, ayon sa kagamitan sa bawa't kandelero: 
at ang ginto na ang timbang na ukol sa manga dulang nang tinapay na handog, na ukol sa bawa't dulang, 
at pilak na ukol sa manga dulang na pilak: 

at ang manga panduro, at ang manga mangkok, at ang manga saro, na taganas na ginto: at sa manga 
gintong taza ay ang timbang sa bawa't taza; at sa manga pilak na taza ay ang timbang sa bawa't taza; 

at sa dambana nang kamangyan ay gintong dalisay ayon sa timbang: at ginto sa anyo nang karo, sa 
makatuwid baga'y ang manga querubin na nakabuka ang manga pakpak at lumililim sa kaban nang tipan 
nang panginoon. 

lahat nang ito'y, sabi ni david, aking naalaman sa sulat na mula sa kamay nang panginoon, sa makatuwid 
baga'y lahat nang gawain sa anyong ito. 

at sinabi ni david kay salomon na kaniyang anak, ikaw ay magpakalakas at magpakatapang, at gawin mo: 
huwag kang matakot, o manglupaypay man, sapagka't ang panginoong diyos, na aking diyos, ay 
sumasaiyo, hindi ka niya iiwan, o pababayaan man, hanggang sa ang lahat na gawain sa paglilingkod sa 
bahay nang panginoon ay matapos. 

at, narito, may manga bahagi sa manga saserdote at sa manga levita, na ukol sa lahat na paglilingkod sa 
bahay nang diyos: at magkakaroon sa iyo sa lahat nang sarisaring gawain nang bawa't may kusang 
kaloobang tao na bihasa sa sarisaring paglilingkod: ang manga punong kawal naman at ang buong bayan 
ay lubos na sasa iyong utos. 

at sinabi ni david na hari sa buong kapisanan, si salomon na aking anak na siya lamang pinili nang diyos 
ay bata pa at sariwa, at ang gawain ay malaki, sapagka't ang templo ay hindi ukol sa tao, kundi sa 
panginoong diyos. 

akin ngang ipinaghanda nang aking buong kaya ang bahay nang aking diyos, nang ginto na ukol sa manga 
bagay na ginto, at nang pilak na ukol sa manga bagay na pilak, at nang tanso na ukol sa manga bagay na 
tanso, nang bakal na ukol sa manga bagay na bakal, at nang kahoy na ukol sa manga bagay na kahoy, 
nang manga batong onix, at manga batong pangkalupkop, nang manga batong panggayak, at may 
sarisaring kulay, at nang lahat na sarisaring mahalagang bato, at nang manga batong marmol na sagana. 
bukod din naman dito, sapagka't aking inilagak ang aking loob sa bahay nang aking diyos, na yamang 
may tinatangkilik ako na aking sariling ginto at pilak, ay aking ibinibigay sa bahay nang aking diyos, 
bukod sa lahat na aking inihanda na ukol sa banal na bahay, 

sa makatuwid baga'y tatlong libong talentong ginto, na ginto sa ophir, at pitong libong talentong dalisay 
na pilak upang ibalot sa manga panig nang manga bahay: 

ginto na ukol sa manga bagay na ginto, at pilak na ukol sa manga bagay na pilak at sa lahat na sarisaring 
gawain na yayariin nang manga kamay nang manga manggagawa. sino nga ang naghahandog na kusa 
upang magtalaga sa panginoon sa araw na ito? 

nang magkagayo'y naghandog na kusa ang manga prinsipe nang manga sangbahayan nang manga 
magulang, at ang manga prinsipe nang manga lipi nang israel, at ang manga pinunong kawal nang 
lilibuhin at nang dadaanin, pati nang manga tagapamahala sa gawain nang hari: 

at ibinigay nila sa paglilingkod sa bahay nang diyos, ay ginto, na limang libong talento, at sangpung 
libong dariko, at pilak na sangpung libong talento, at tanso na labing walong libong talento, at bakal na 
isang daang libong talento. 

at sila'y nangasumpungang may manga mahalagang bato ay nagsipagbigay sa kayamanan nang bahay 
nang panginoon, sa ilalim nang kapangyarihan nang kamay ni jehiel na gersonita. 

nang magkagayo'y nagalak ang bayan, dahil sa sila'y nangaghandog na kusa, sapagka't sila'y may dalisay 
na puso na nangaghandog na kusa sa panginoon: at si david naman na hari ay nagalak nang dakilang 
pagkagalak. 

kaya't pinuri ni david ang panginoon sa harap nang buong kapisanan, at sinabi ni david, purihin ka, oh 
panginoon, na diyos nang israel na aking ama, magpakailan kailan man. 

iyo, oh panginoon ang kadakilaan, at ang kapangyarihan, at ang kaluwalhatian, at ang pagtatagumpay, at 
ang karangalan: sapagka't lahat na nangasa langit at nangasa lupa ay iyo: iyo ang kaharian, oh 
panginoon, at ikaw ay nataas na pangulo sa lahat. 

ang manga kayamanan at gayon din ang karangalan ay nangagmumula sa iyo, at ikaw ang nagpupuno sa 
lahat, at nasa iyong kamay ang kapangyarihan at kalakasan, at nasa iyong kamay ang pagpapadakila, at 
pagpapalakas sa lahat. 

kaya't ngayon, aming diyos, kami ay nagpasasalamat sa iyo, at aming pinupuri ang iyong maluwalhating 
pangalan. 

nguni't sino ako, at ano ang aking bayan, na makapaghahandog na ganyang kusa ayon sa ganitong 
paraan? sapagka't ang lahat na bagay ay nangagmumula sa iyo, at ang iyong sarili ay aming ibinigay sa 
iyo. 

sapagka't kami ay manga taga ibang lupa sa harap mo, at manga nakikipamayan, gaya nang lahat naming 
manga magulang: ang aming manga kaarawan sa lupa ay gaya nang anino, at hindi nagtatagal. 

oh panginoon naming diyos, lahat nang bagay na ito na aming inihanda upang ipagtayo ka nang bahay 
na ukol sa iyong banal na pangalan ay nangagmumula sa iyong kamay, at iyong sariling lahat. 

talastas ko rin, diyos ko na iyong sinusubok ang puso, at nalulugod sa katuwiran. sa ganang akin, sa 
katuwiran nang aking puso ay aking inihandog na kusa ang lahat na bagay na ito: at ngayo'y nakita kong 
may kagalakan ang iyong bayan na nahaharap dito, na naghahandog na kusa sa iyo. 

oh panginoon, na diyos ni abraham, ni isaac, at ni israel na aming manga magulang, ingatan mo ito 
magpakailan man sa akala nang manga pagiisip nang puso nang iyong bayan, at ihanda mo ang kanilang 
puso sa iyo: 

at bigyan mo naman si salomon na aking anak nang sakdal na puso, upang ingatan ang iyong manga 
utos, ang iyong manga patotoo, at ang iyong manga palatuntunan, at upang gawin ang lahat na bagay na 
ito, at upang itayo ang templo, na siyang aking ipinaghanda. 

at sinabi ni david sa buong kapisanan, ngayo'y purihin ninyo ang panginoon ninyong diyos. at ang buong 
kapisanan ay pumuri sa panginoon, sa diyos nang kanilang manga magulang, at iniyukod ang kanilang 
manga ulo, at sumamba sa panginoon, at sa hari. 

at sila'y nagsipaghain nang manga hain sa panginoon, at nagsipaghandog sa panginoon nang manga 
handog na susunugin sa kinabukasan, pagkatapos nang araw na yaon, sa makatuwid baga'y isang libong 
baka, at isang libong tupang lalake, at isang libong kordero, pati nang manga inuming handog na ukol sa 
manga yaon, at nang manga hain na sagana ukol sa buong israel, 

at nagkainan at naginuman sa harap nang panginoon nang araw na yaon na may malaking kasayahan. at 
kanilang ginawang hari na ikalawa si salomon na anak ni david, at pinahiran nang langis siya sa 
panginoon upang maging pangulo, at si sadoc upang maging saserdote. 

nang magkagayo'y naupo si salomon sa luklukan nang panginoon na pinaka hari na kahalili ni david na 
kaniyang ama, at guminhawa, at ang buong israel ay tumalima sa kaniya. 

at ang lahat na prinsipe at manga matapang na lalake, at ang lahat ding anak nang haring david, ay 
sumailalim nang kapangyarihan nang haring salomon. 

at pinadakilang mainam nang panginoon si salomon sa paningin nang buong israel, at isinakaniya ang 
gayong karangalang pagkahari na hindi napasa kanino mang hari na nauna sa kaniya sa israel. 

si david nga na anak ni isai ay naghari sa buong israel. 

at ang panahon na kaniyang ipinaghari sa israel ay apat na pung taon, pitong taon na naghari siya sa 
hebron, at tatlong pu't tatlong taon na naghari siya sa jerusalem. 

at siya'y namatay sa mabuting katandaan, puspus nang manga araw, manga kayamanan, at karangalan: 
at si salomon na kaniyang anak ay naghari na kahalili niya. 

ang manga gawa nga ni david na hari, na una at huli, narito, nangasusulat sa kasaysayan ni samuel na 
tagakita, at sa kasaysayan ni nathan na propeta, at sa kasaysayan ni gad na tagakita, 

pati nang buo niyang paghahari, at kaniyang kapangyarihan at ang manga panahong dinaanan niya, at 
nang israel, at nang lahat nang manga kaharian nang manga lupain. 

at si salomon na anak ni david ay tumibay sa kaniyang kaharian, at ang panginoon niyang diyos ay 
sumakaniya, at pinadakila siyang mainam. 

at si salomon ay nagsalita sa buong israel, sa manga pinunong kawal nang lilibuhin at dadaanin, at sa 
manga hukom, at sa bawa't prinsipe sa buong israel, na manga pangulo nang manga sangbahayan nang 
manga magulang. 

sa gayo'y si salomon, at ang buong kapisanan na kasama niya, ay naparoon sa mataas na dako na nasa 
gabaon, sapagka't nandoon ang tabernakulo nang kapisanan nang diyos, na ginawa sa ilang ni moises na 
lingkod nang panginoon. 

nguni't ang kaban nang diyos ay iniahon ni david mula sa chiriath-jearim hanggang sa dakong 
pinaghandaan ni david: sapagka't kaniyang ipinagtayo nang tolda sa jerusalem. 

bukod dito'y ang dambanang tanso na ginawa ni bezaleel na anak ni uri, na anak ni hur, ay nandoon sa 
harap nang tabernakulo nang panginoon: at doo'y sumangguni si salomon at ang buong kapisanan. 

at si salomon ay sumampa roon sa dambanang tanso sa harap nang panginoon, na nasa tabernakulo 
nang kapisanan, at naghandog nang isang libong handog na susunugin doon. 

nang gabing yaon ay napakita ang diyos kay salomon, at nagsabi sa kaniya, hingin mo kung ano ang 
ibibigay ko sa iyo. 

at sinabi ni salomon sa diyos, ikaw ay nagpakita nang malaking kagandahang loob kay david na aking 
ama, at ginawa mo akong hari na kahalili niya. 

ngayon, oh panginoong diyos, itatag mo ang iyong pangako kay david na aking ama: sapagka't ginawa 
mo akong hari sa bayang gaya nang alabok nang lupa sa karamihan. 

bigyan mo ako ngayon nang karunungan at kaalaman, upang ako'y makapaglabas pumasok sa harap 
nang bayang ito: sapagka't sinong makahahatol dito sa iyong bayan na totoong malaki? 

at sinabi nang diyos kay salomon, sapagka't ito ang sumaiyong puso, at hindi ka humingi nang 
kayamanan, pag-aari o karangalan o nang buhay man nang nangapopoot sa iyo, o humingi ka kaya nang 
mahabang buhay, kundi humingi ka nang karunungan at kaalaman sa ganang iyong sarili, upang iyong 
mahatulan ang aking bayan, na aking pinaggawan sa iyo na hari: 

karunungan at kaalaman ay nabigay sa iyo; at bibigyan kita nang kayamanan, at pag-aari, at karangalan 
na walang hari na una sa iyo na nagkaroon nang ganyan, o sinoman ay magkakaroon nang gayong 
pagkamatay mo. 

sa gayo'y dumating si salomon mula sa mataas na dako na nasa gabaon, mula sa harap nang tabernakulo 
nang kapisanan hanggang sa jerusalem, at siya'y naghari sa israel. 

at si salomon ay nagpisan nang manga karo at manga mangangabayo: at siya'y mayroong isang libo at 
apat na raang karo, at labing dalawang libong mangangabayo, na kaniyang inilagay sa bayan nang manga 
karo, at kasama nang hari sa jerusalem. 

at ginawa nang hari ang pilak at ginto na maging gaya nang manga bato sa jerusalem, at ang manga 
sedro na maging gaya nang manga sikomoro na nangasa mababang lupa dahil sa kasaganaan. 

at ang manga kabayo na tinatangkilik ni salomon ay inilabas sa egipto; ang manga mangangalakal nang 
hari ay nagsitanggap sa kanila nang manga kawan, na bawa't kawan ay sa halaga. 

at kanilang iniaahon at inilalabas sa egipto ang isang karo sa halagang anim na raang siklong pilak, at ang 
isang kabayo sa isang daan at limangpu: at gayon sa lahat na hari nang manga hetheo, at sa manga hari 
sa siria, kanilang manga inilalabas sa pamamagitan nila. 

si salomon nga ay nagpasiya na ipagtayo nang bahay ang pangalan nang panginoon, at nang isang bahay 
ang kaniyang kaharian. 

at si salomon ay bumilang nang pitong pung libong lalake upang magsipagpasan nang manga pasan, at 
walong pung libong lalake na manga maninibag nang bato sa manga bundok, at tatlong libo at anim na 
raan upang mamahala sa kanila. 

at si salomon ay nagsugo kay hiram na hari sa tiro, na ipinasasabi, kung paanong iyong ginawa kay david 
na aking ama at pinadalhan siya nang manga sedro upang ipagtayo siya nang bahay na matirahan doon, 
gayon din ang gawin mo sa akin. 

narito, aking ipinagtatayo nang isang bahay ang pangalan nang panginoon kong diyos, upang italaga sa 
kaniya, at upang magsunog sa harap niya nang kamangyan na may manga mainam na espesia, at 
maiukol sa palaging tinapay na handog, at sa manga handog na susunugin sa umaga at hapon, sa manga 

sabbath, at sa manga bagong buwan, at sa manga takdang kapistahan sa panginoon naming diyos. ito 
ang utos sa israel magpakailan man. 

at ang bahay na aking itinatayo ay dakila: sapagka't dakila ang aming diyos kay sa lahat nang manga 
diyos. 

nguni't sinong makapagtatayo para sa kaniya nang isang bahay, dangang sa langit at sa langit nang 
manga langit ay hindi siya magkasiya? sino nga ako, na ipagtatayo ko siya nang isang bahay, liban sa 
magsunog lamang nang kamangyan sa harap niya? 

ngayon nga'y suguan mo ako nang isang lalake na bihasang manggagawa sa ginto, at sa pilak, at sa 
tanso, at sa bakal, at sa kulay ube, at matingkad na pula, at bughaw, at nang makauukit nang sarisaring 
ukit, upang makasama nang manga matalinong lalake na kasama ko sa juda at sa jerusalem, na itinaan ni 
david na aking ama. 

padalhan mo rin ako nang manga kahoy na sedro, manga kahoy na abeto, at manga kahoy na algum, na 
mula sa libano, sapagka't talastas ko na ang iyong manga bataan ay matalinong pumutol nang kahoy sa 
libano. at, narito, ang aking manga alipin ay sasama sa iyong manga bataan, 

sa makatuwid baga'y upang ipaghanda ako nang kahoy na sagana: sapagka't ang bahay na aking itatayo 
ay magiging dakila at kagilagilalas. 

at narito, aking ibibigay sa iyong manga bataan, na manga mamumutol nang kahoy, ang dalawangpung 
libong koro nang binayong trigo, at dalawang pung libong koro nang sebada, at dalawangpung libong 
bath nang alak, at dalawangpung libong bath nang langis. 

nang magkagayo'y si hiram na hari sa tiro ay sumagot sa sulat, na kaniyang ipinadala kay salomon, 
sapagka't minamahal nang panginoon ang kaniyang bayan, ay ginawa ka niyang hari sa kanila. 

sinabi ni hiram bukod dito, purihin ang panginoon, ang diyos nang israel, na lumikha nang langit at lupa, 
na nagbigay kay david na hari nang isang pantas na anak, na may bait at kaalaman, na ipagtatayo nang 
isang bahay ang panginoon, at nang isang bahay ang kaniyang kaharian. 

at ngayo'y nagsugo ako nang bihasang lalake na may kaalaman, kay hiram na aking ama, 

na anak nang isang babae sa manga anak ni dan, at ang kaniyang ama ay taga tiro na bihasang 
manggagawa sa ginto, at sa pilak, sa tanso, sa bakal, sa bato, at sa kahoy, sa kulay ube, sa bughaw, at sa 
mainam na kayong lino, at sa matingkad na pula: upang umukit din naman nang anomang paraan nang 
ukit, at magmunakala nang anoman, upang magkaroon nang isang takdang dako sa kaniya na kasama 
nang iyong manga bihasang lalake at nang manga bihasang lalake nang aking panginoong si david na 
iyong ama. 

ngayon nga'y ang trigo at ang sebada, ang langis at ang alak, na sinalita nang aking panginoon, ipadala 
niya sa kaniyang manga bataan: 

at kami ay magsisiputol nang kahoy mula sa libano, kung gaano ang iyong kakailanganin: at aming 
dadalhin sa iyo sa manga balsa na idadaan sa dagat hanggang sa joppe; at iyong iaahon sa jerusalem. 

at binilang ni salomon ang lahat na taga ibang lupa na nangasa lupain nang israel, ayon sa bilang na 
ibinilang ni david na kaniyang ama sa kanila, at nasumpungan ay isang daan at limang pu't tatlong libo at 
anim na raan. 

at kaniyang inilagay sa kanila ay pitong pung libong tagadala nang pasan, at walong pung libo na manga 
maninibag nang bato sa manga bundok, at tatlong libo at anim na raan na kapatas upang magayos nang 
gawain nang bayan. 

nang magkagayo'y pinasimulan ni salomon na itayo ang bahay nang panginoon, sa jerusalem sa bundok 
nang moria, na pinagkakitaan nang panginoon kay david na kaniyang ama, sa dakong kaniyang 
pinaghandaan na pinagtakdaan ni david sa giikan ni ornan na jebuseo. 

at siya'y nagpasimulang magtayo nang ikalawang araw nang ikalawang buwan nang ikaapat na taon 
nang kaniyang paghahari. 

ang manga ito nga ay ang manga tatagangbaon na inilagay ni salomon na ukol sa pagtatayo nang bahay 
nang diyos. ang haba sa manga siko ayon sa panukat nang una ay anim na pung siko, at ang luwang ay 
dalawangpung siko. 

at ang portiko na nasa harap nang bahay, ang haba niyao'y ayon sa luwang nang bahay ay dalawang 
pung siko, at ang taas ay isang daang at dalawangpu: at kaniyang binalutan sa loob nang taganas na 
ginto. 

at ang lalong malaking bahay ay kaniyang kinisamihan nang kahoy na abeto, na kaniyang binalot nang 
dalisay na ginto, at ginawan niya nang manga palma at manga tanikala. 

at kaniyang ginayakan ang bahay nang manga mahalagang bato na pinakapangpaganda: at ang ginto, ay 
ginto sa parvaim. 

kaniyang binalutan din naman nang ginto ang bahay, ang manga sikang, ang manga pintuan, at ang 
manga panig niyaon at ang manga pinto, at inukitan nang manga querubin sa manga panig niyaon. 

at kaniyang ginawa ang kabanalbanalang bahay; ang haba niyaon, ayon sa luwang nang bahay, ay 
dalawangpung siko, at ang luwang niyaon ay dalawangpung siko, at kaniyang binalutan nang dalisay na 
ginto, na may timbang na anim na raang talento. 

at ang bigat nang manga pako ay limangpung siklong ginto. at kaniyang binalot nang ginto ang 
pinakamataas na silid. 

at sa kabanalbanalang bahay ay gumawa siya nang dalawang querubin na gawang nilarawan, at binalot 
nila nang ginto. 

at ang manga pakpak nang manga querubin ay dalawangpung siko ang haba, ang pakpak nang isang 
querubin ay limang siko, na abot sa panig nang bahay, at ang kabilang pakpak ay gayon din na limang 
siko na abot sa pakpak nang isang querubin. 

at ang pakpak nang isang querubin ay limang siko, na abot sa panig nang bahay: at ang kabilang pakpak 
ay limang siko rin, na nakadaiti sa pakpak nang isang querubin. 

ang manga pakpak nang manga querubing ito ay nangakaladlad nang dalawangpung siko: at sila'y 
nangakatayo nang kanilang manga paa, at ang kanilang manga mukha ay paharap sa dako nang bahay. 
at kaniyang ginawa ang lambong na bughaw, at kulay ube, at matingkad na pula, at mainam na kayong 
lino, at ginawan nang manga querubin. 

siya'y gumawa rin sa harap nang bahay nang dalawang haligi na may tatlongpu't limang siko ang taas, at 
ang kapitel na nasa ibabaw nang bawa't isa sa manga yaon ay limang siko. 

at kaniyang ginawan nang manga tanikala ang sanggunian at inilagay sa ibabaw nang manga haligi, at 
siya'y gumawa nang isang daang granada, at inilagay sa manga tanikala. 

at kaniyang itinayo ang manga haligi sa harap nang templo, ang isa'y sa kanan, at ang isa'y sa kaliwa, at 
tinawag ang pangalan niyaong nasa kanan ay jachin, at ang pangalan niyaong nasa kaliwa ay boaz. 
bukod dito'y gumawa siya nang dambanang tanso na dalawangpung siko ang haba niyaon, at 
dalawangpung siko ang luwang niyaon, at sangpung siko ang taas niyaon. 

gumawa rin siya nang dagatdagatan na binubo na may sangpung siko sa labi't labi, na mabilog, at ang 
taas niyaon ay limang siko, at isang panukat na pisi na may tatlong pung siko na nakalibid sa paligid. 

at sa ilalim niyao'y may kawangis nang manga baka na lumilibot sa palibot, na sangpung siko, na 
nakaligid sa palibot nang dagatdagatan. ang manga baka ay dalawang hanay, na binubo nang bubuin 
yaon. 

nakapatong ang dagatdagatan sa labing dalawang baka, tatlo'y nakaharap sa dakong hilagaan, at tatlo'y 
nakaharap sa dakong kalunuran, at tatlo'y nakaharap sa dakong timugan, at tatlo'y nakaharap sa dakong 
silanganan: at ang dagatdagatan ay napapatong sa manga yaon sa ibabaw, at lahat nilang puwitan ay 
nasa dakong loob. 

at ang kapal nang dagatdagatan ay isang dangkal, at ang labi niyao'y yaring gaya nang labi nang isang 
saro, gaya nang bulaklak nang lila: naglalaman nang tatlong libong bath. 

siya nama'y gumawa nang sangpung hugasan, at inilagay ang lima sa kanan, at lima sa kaliwa, upang 
paghugasan: na ang manga bagay na nauukol sa handog na susunugin ay hinugasan doon: nguni't ang 
dagatdagatan ay upang paghugasan nang manga saserdote. 

at siya'y gumawa nang sangpung kandelero na ginto ayon sa ayos tungkol sa manga yaon, at inilagay 
niya sa templo, na lima sa kanan, at lima sa kaliwa. 

gumawa rin naman siya nang sangpung dulang, at inilagay sa templo, na lima sa dakong kanan, at lima 
sa kaliwa. at siya'y gumawa nang isang daang mangkok na ginto. 

bukod dito'y ginawa niya ang looban nang manga saserdote, at ang malaking looban, at ang manga pinto 
na ukol sa looban at binalot nang tanso ang manga pinto nang manga yaon. 

at kaniyang inilagay ang dagatdagatan sa dakong kanan nang bahay sa may dakong silanganan na 
gawing timugan. 

at ginawa ni hiram ang manga palayok, at ang manga pala, at ang manga mangkok. gayon tinapos ni 
hiram ang paggawa nang gawain na ginawa niya na ukol sa haring salomon sa bahay nang diyos: 

ang dalawang haligi, at ang manga kabilugan, at ang dalawang kapitel na nasa dulo nang manga haligi, at 
ang dalawang yaring lambat na nagsisitakip sa dalawang kabilugan nang manga kapitel na nangasa dulo 
nang manga haligi: 

at ang apat na raang granada na ukol sa dalawang yaring lambat, dalawang hanay na granada na ukol sa 
bawa't yaring lambat, upang tumakip sa dalawang kabilugan nang manga kapitel na nangasa dulo nang 
manga haligi. 

ginawa rin niya ang manga tungtungan, at ang manga hugasan ay ginawa niya sa ibabaw nang manga 
tungtungan, 

isang dagatdagatan, at ang labing dalawang baka ay sa ilalim niyaon. 

ang manga palayok naman, at ang manga pala, at ang manga pangduro, at lahat nang kasangkapan 
niyaon, ay ginawa ni hiram na kaniyang ama para sa haring salomon na ukol sa bahay nang panginoon 
na tansong binuli. 

sa kapatagan nang jordan binubo nang hari, sa malagkit na lupa sa pagitan nang suchot at nang sereda. 
ganito ginawa ni salomon ang lahat na kasangkapang ito na totoong sagana; sapagka't ang timbang nang 
tanso ay hindi makukuro. 

at ginawa ni salomon ang lahat na kasangkapan na nangasa bahay nang diyos, ang gintong dambana rin 
naman, at ang manga dulang na kinaroroonan nang tinapay na handog, 

at ang manga kandelero na kalakip nang manga ilawan niyaon, na manga paniningasan ayon sa ayos sa 
harap nang sanggunian, na taganas na ginto; 

at ang manga bulaklak, at ang manga ilawan at ang manga gunting, na ginto, at yao'y dalisay na ginto; 
at ang manga gunting, at ang manga mangkok, at ang manga panandok, at ang manga pangsuob, na 
taganas na ginto: at tungkol sa pasukan nang bahay, ang manga pinakaloob na pinto niyaon na ukol sa 
kabanalbanalang dako, at ang manga pinto nang bahay, nang templo, ay ginto. 

ganito natapos ang gawaing ginawa ni salomon sa bahay nang panginoon. at ipinasok ni salomon ang 
manga bagay na itinalaga ni david na kaniyang ama, sa makatuwid baga'y ang pilak, at ang ginto, at ang 
lahat nang manga kasangkapan, at inilagay sa manga ingatang-yaman nang bahay nang diyos. 

nang magkagayo'y pinulong ni salomon ang manga matanda nang israel, at ang lahat na pangulo nang 
manga lipi, ang manga prinsipe nang manga sangbahayan nang manga magulang nang manga anak ni 
israel, sa jerusalem, upang iahon ang kaban nang tipan nang panginoon mula sa bayan ni david na siyang 
sion. 

at ang lahat na lalake nang israel ay nangakipagpulong sa hari sa kapistahan, na sa ikapitong buwan. 

at ang lahat nang manga matanda sa israel ay nagsiparoon, at pinasan nang manga levita ang kaban, 

at kanilang iniahon ang kaban, at ang tabernakulo nang kapisanan, at ang lahat nang manga banal na 
kasangkapan na nangasa tolda, ang manga ito'y iniahon nang manga saserdote na manga levita. 

at ang haring salomon at ang buong kapisanan nang israel, na nangakipagpulong sa kaniya, ay nangasa 
harap nang kaban na nagsisipaghain nang manga tupa at manga baka, na hindi masasaysay o mabibilang 
man dahil sa karamihan. 

at ipinasok nang manga saserdote ang kaban nang tipan nang panginoon sa dako niyaon, sa loob nang 
sanggunian nang bahay, sa kabanalbanalang dako, sa makatuwid baga'y sa ilalim nang manga pakpak 
nang manga querubin. 

sapagka't ibinubuka nang manga querubin ang kanilang manga pakpak sa dako nang kaban, at ang 
manga querubin ay nagsisitakip sa kaban, at sa manga pingga niyaon sa ibabaw. 

at ang manga pingga ay nangapakahaba na ang manga dulo nang manga pingga ay nakikita mula sa 
kaban sa harap nang sanggunian: nguni't hindi nangakikita sa labas: at nandoon hanggang sa araw na 
ito. 

walang anomang bagay sa kaban liban sa dalawang tapyas na bato na inilagay ni moises sa horeb, nang 
ang panginoon ay nakipagtipan sa manga anak ni israel, nang sila'y magsilabas sa egipto. 

at nangyari, nang ang manga saserdote ay magsilabas sa banal na dako (sapagka't ang lahat na 
saserdote na nangahaharap ay nangagpakabanal, at hindi sinunod ang kanilang pagkakahalihalili, 

ang manga levita rin naman na manga mangaawit, silang lahat, sa makatuwid baga'y si asaph, si heman, 
si jeduthun, at ang kanilang manga anak, at ang kanilang manga kapatid na may suot na mainam na 
kayong lino, na may manga simbalo at manga salterio at manga alpa, ay nangakatayo sa dakong sulok na 
silanganan nang dambana, at kasama nila'y isang daan at dalawang pung saserdote na nagpapatunog 
nang manga pakakak:) 

nangyari nga, nang ang manga nangagpapakakak at manga mangaawit ay nangagkakatugma, upang 
mangagpatunog nang isang tunog na maririnig sa pagdalangin at pasasalamat sa panginoon: at nang 
kanilang itaas ang kanilang tinig na katugma nang manga pakakak, at manga simbalo, at manga 
panugtog nang tugtugin at magsipuri sa panginoon, na magsipagsabi, sapagka't siya'y mabuti, sapagka't 
ang kaniyang kaawaan ay magpakailan man: na nang magkagayo'y ang bahay ay napuno nang ulap, sa 
makatuwid bagay ang bahay nang panginoon, 

na anopa't ang manga saserdote ay hindi mangakatayo na mangakapangasiwa dahil sa ulap: sapagka't 
napuno nang kaluwalhatian nang panginoon ang bahay nang diyos. 

nang magkagayo'y nagsalita si salomon, ang panginoo'y nagsabi na siya'y tatahan sa salimuot na 
kadiliman, 

nguni't ipinagtayo kita nang isang bahay na tahanan, at isang dako na ukol sa iyo na tahanan 
magpakailan man. 

at ipinihit nang hari ang kaniyang mukha, at binasbasan ang buong kapisanan nang israel: at ang buong 
kapisanan nang israel ay tumayo. 

at kaniyang sinabi, purihin ang panginoon, ang diyos nang israel, na nagsalita nang kaniyang bibig kay 
david na aking ama, at tinupad nang kaniyang manga kamay, na sinasabi, 

mula sa araw na aking ilabas ang aking bayan mula sa lupain nang egipto, hindi ako pumili nang siyudad 
mula sa lahat nang manga lipi nang israel upang pagtayuan nang bahay, upang ang aking pangalan ay 
dumoon, o pumili man ako nang sinomang lalake upang maging pangulo sa aking bayang israel: 

kundi aking pinili ang jerusalem upang ang aking pangalan ay dumoon, aking pinili si david upang 
mamahala sa aking bayang israel. 

nasa puso nga ni david na aking ama ang ipagtayo nang isang bahay ang pangalan nang panginoon, ang 
diyos nang israel. 

nguni't sinabi nang panginoon kay david na aking ama, yamang nasa iyong puso ang ipagtayo nang isang 
bahay ang aking pangalan, mabuti ang iyong ginawa na inakala mo sa iyong puso; 

gayon ma'y hindi mo itatayo ang bahay, kundi ang iyong anak na lalabas sa iyong manga balakang ay 
siyang magtatayo nang bahay na ukol sa aking pangalan. 

at tinupad nang panginoon ang kaniyang salita na kaniyang sinalita, sapagka't ako'y bumangon na 
kahalili ni david na aking ama, at umupo sa luklukan nang israel, gaya nang ipinangako nang panginoon, 
at nagtayo ako nang bahay na ukol sa pangalan nang panginoon, nang diyos nang israel. 

at doo'y aking inilagay ang kaban na kinaroroonan nang tipan nang panginoon, na kaniyang ginawa sa 
manga anak ni israel. 

at siya'y tumayo sa harap nang dambana nang panginoon sa harapan nang buong kapisanan nang israel, 
at iniunat ang kaniyang manga kamay: 

(sapagka't gumawa si salomon nang isang tungtungang tanso, na may limang siko ang haba, at limang 
siko ang luwang, at tatlong siko ang taas, at inilagay sa gitna nang looban, at sa ibabaw niyao'y tumayo 
siya, at lumuhod nang kaniyang manga tuhod sa harap nang buong kapisanan nang israel, at iginawad 
ang kaniyang manga kamay sa dakong langit:) 

at kaniyang sinabi, oh panginoon ang diyos nang israel, walang diyos na gaya mo, sa langit o sa lupa: na 
nagiingat nang tipan at nang kaawaan sa iyong manga lingkod, na nagsisilakad sa harap mo nang 
kanilang buong puso: 

na siyang tumupad sa iyong lingkod na kay david na aking ama, nang iyong ipinangako sa kaniya: oo, 
ikaw ay nagsalita nang iyong bibig, at tinupad mo nang iyong kamay, gaya sa araw na ito. 

ngayon nga, oh panginoon, ang diyos nang israel, tuparin mo sa iyong lingkod na kay david na aking ama 
ang iyong ipinangako sa kaniya, na iyong sinasabi, hindi magkukulang sa iyo nang lalake sa aking 
paningin na uupo sa luklukan nang israel: kung ang iyong manga anak lamang ay magsisipagingat nang 
kanilang lakad, na magsisilakad sa aking kautusan, gaya nang inilakad mo sa harap ko. 

ngayon nga, oh panginoon, ang diyos nang israel, papangyarihin mo ang iyong salita na iyong sinalita sa 
iyong lingkod na kay david. 

nguni't katotohanan bang ang diyos ay tatahang kasama nang manga tao sa lupa? narito, sa langit, at sa 
langit nang manga langit ay hindi ka magkasiya, gaano pa nga sa bahay na ito na aking itinayo! 

gayon ma'y iyong pakundanganan ang dalangin nang iyong lingkod, at ang kaniyang samo, oh panginoon 
kong diyos, na dinggin ang daing at ang dalangin na idinadalangin nang iyong lingkod sa harap mo: 

na anopa't ang iyong manga mata ay idilat sa dako nang bahay na ito araw at gabi, sa makatuwid baga'y 
sa gawi nang dakong iyong pinagsabihan na iyong ilalagay ang iyong pangalan doon: upang dinggin ang 
dalangin na idadalangin nang iyong lingkod sa dakong ito. 

at dinggin mo ang manga samo nang iyong lingkod, at nang iyong bayang israel, pagka sila'y dadalangin 
sa gawi nang dakong ito: oo, dinggin mo mula sa iyong tahanang dako, sa makatuwid baga'y mula sa 
langit: at pagka iyong narinig ay patawarin mo. 

kung ang isang tao ay magkasala laban sa kaniyang kapuwa, at papanumpain siya upang siya'y 
sumumpa, at siya'y pumarito at manumpa sa harap nang iyong dambana sa bahay na ito: 

dinggin mo nga sa langit, at iyong gawin, at hatulan mo ang iyong manga lingkod, na papagbayarin ang 
masama, upang iyong dalhin ang kaniyang lakad sa kaniyang sariling ulo: at patotohanan ang matuwid, 
upang bigyan siya nang ayon sa kaniyang katuwiran. 

at kung ang iyong bayang israel ay masaktan sa harap nang kaaway, dahil sa sila'y nagkasala laban sa iyo, 
at magbabalik-loob, at kikilalanin ang iyong pangalan, at mananalangin at mamamanhik sa harap mo sa 
bahay na ito: 

dinggin mo nga sa langit, at ipatawad mo ang sala nang iyong bayang israel, at dalhin mo sila uli sa 
lupain na iyong ibinigay sa kanila at sa kanilang manga magulang. 

pagka ang langit ay nasarhan, at walang ulan, dahil sa sila'y nagkasala laban sa iyo: kung sila'y 
dumalangin sa gawi nang dakong ito, at kilalanin ang iyong pangalan, at talikdan ang kanilang kasalanan, 
pagka iyong pinagdadalamhati sila: 

dinggin mo nga sa langit, at ipatawad mo ang kasalanan nang iyong manga lingkod, at nang iyong 
bayang israel, pagka iyong tinuturuan sila nang mabuting daan na kanilang lalakaran, at hulugan mo 
nang ulan ang iyong lupain na iyong ibinigay sa iyong bayan na pinakamana. 

kung magkaroon nang kagutom sa lupain, kung magkaroon nang salot, kung magkaroon nang 
pagkalanta o amag, balang o tipaklong: kung kubkubin sila nang kanilang manga kaaway sa lupain nang 
kanilang manga bayan, anomang salot o anomang sakit na magkaroon, 

anomang dalangin at samo na gawin nang sinomang tao, o nang iyong buong bayang israel, pagka 
makikilala nang bawa't isa ang kaniyang sariling salot at ang kaniyang sariling sakit, at igagawad ang 
kaniyang manga kamay sa dako nang bahay na ito: 

dinggin mo nga sa langit na iyong tahanang dako, at iyong ipatawad, at gantihin mo ang bawa't tao, 
nang ayon sa lahat niyang manga lakad, na ang puso ay iyong natataho: (sapagka't ikaw, sa makatuwid 
baga'y ikaw lamang, ang nakatataho nang manga puso nang manga anak nang manga tao,) 

upang sila'y mangatakot sa iyo, upang magsilakad sa iyong manga daan, samantalang sila'y 
nangabubuhay sa lupain na iyong ibinigay sa aming manga magulang. 

bukod dito'y tungkol sa taga ibang lupa, na hindi sa iyong bayang israel, pagka siya'y magbubuhat sa 
isang malayong lupain dahil sa iyong dakilang pangalan, at sa iyong makapangyarihang kamay, at sa 
iyong unat na bisig, pagka sila'y magsisiparito at magsisidalangin sa dako nang bahay na ito: 

dinggin mo nga sa langit, sa makatuwid baga'y sa iyong tahanang dako, at gawin mo ang ayon sa lahat 
na itawag sa iyo nang taga ibang lupa: upang makilala nang lahat nang manga bayan sa lupa ang iyong 
pangalan, at mangatakot sa iyo, na gaya nang iyong bayang israel, at upang kanilang makilala na ang 
bahay na ito na aking itinayo ay tinatawag sa pamamagitan nang iyong pangalan. 

kung ang iyong bayan ay lumabas sa pakikipagbaka laban sa kanilang manga kaaway, saan mo man sila 
suguin, at manalangin sa iyo sa dako nang bayang ito na iyong pinili, at sa dako nang bahay na aking 
itinayo na ukol sa iyong pangalan: 

dinggin mo nga sa langit ang kanilang dalangin at ang kanilang samo, at alalayan mo ang kanilang usap. 
kung sila'y magkasala laban sa iyo, (sapagka't walang tao na di nagkakasala,) at ikaw ay magalit sa kanila, 
at ibigay mo sila sa kaaway, na anopa't sila'y dalhing bihag sa isang lupaing malayo o malapit, 

gayon ma'y kung sila'y magbulay sa kanilang sarili sa lupain na pagdadalhang bihag sa kanila, at 
magbalik-loob, at sumamo sa iyo sa lupain nang kanilang pagkabihag, na sasabihin, kami ay 
nangagkasala, kami ay nagsigawa nang kalikuan, at nagsigawa nang kasamaan, 

kung sila'y nangagbalik-loob sa iyo nang buong puso nila at nang buong kaluluwa nila sa lupain nang 
kanilang pagkabihag, saan man sila dalhing bihag, at manalangin sa dako nang kanilang lupain na iyong 
ibinigay sa kanilang manga magulang, at nang bayan na iyong pinili, at sa dako nang bahay na aking 
itinayo na ukol sa iyong pangalan: 

dinggin mo nga sa langit, sa makatuwid baga'y sa iyong tahanang dako, ang kanilang dalangin at ang 
kanilang manga pamanhik, at alalayan mo ang kanilang usap: at patawarin mo ang iyong bayan na 
nagkasala laban sa iyo. 

ngayon, oh diyos ko, isinasamo ko sa iyo na iyong idilat ang iyong manga mata, at pakinggan nang iyong 
manga pakinig ang dalangin na gawin sa dakong ito. 

ngayon nga'y bumangon ka, oh panginoong diyos, sa iyong pahingahang dako, ikaw, at ang kaban nang 
iyong kalakasan: suutan mo nang kaligtasan, oh panginoong diyos, ang iyong manga saserdote, at ang 
iyong manga banal ay mangagalak sa kabutihan. 

oh panginoon, diyos, huwag mong papihitin ang mukha nang iyong pinahiran nang langis: alalahanin mo 
ang iyong manga kaawaan kay david na iyong lingkod. 

nang makatapos nga nang pananalangin si salomon, ang apoy ay lumagpak mula sa langit, at sinupok 
ang handog na susunugin at ang manga hain, at napuno nang kaluwalhatian nang panginoon ang bahay. 
at ang manga saserdote ay hindi mangakapasok sa bahay nang panginoon, sapagka't napuno nang 
kaluwalhatian nang panginoon ang bahay nang panginoon. 

at ang lahat na manga anak ni israel ay nagsitingin, nang ang apoy ay lumagpak, at ang kaluwalhatian 
nang panginoon ay nasa bahay, at sila'y nangagpatirapa sa lupa sa pabimento, at nagsisamba, at 

nangagpasalamat sa panginoon, na nagsisipagsabi, sapagka't siya'y mabuti: sapagka't ang kaniyang 
kaawaan ay magpakailan man. 

nang magkagayo'y ang hari at ang buong bayan ay naghandog nang hain sa harap nang panginoon. 

at ang haring salomon ay naghandog nang hain sa dalawangpu't dalawang libong baka, at isang daan at 
dalawangpung libong tupa. gayon ang hari at ang buong bayan ay nagtalaga sa bahay nang diyos. 

at ang manga saserdote ay nagsitayo ayon sa kanilang manga katungkulan: gayon din ang manga levita 
na may manga panugtog nang tugtugin nang panginoon, na ginawa ni david na hari na ipinagpasalamat 
sa panginoon, (sapagka't ang kaniyang kaawaan ay magpakailan man), nang si david ay dumalangin sa 
pamamagitan nang kanilang pangangasiwa: at ang manga saserdote ay nangagpatunog nang manga 
pakakak sa harap nila, at ang buong israel ay tumayo. 

bukod dito'y itinalaga ni salomon ang gitna nang looban na nasa harap nang bahay nang panginoon, 
sapagka't doon niya inihandog ang manga handog na susunugin, at ang taba nang manga handog 
tungkol sa kapayapaan, sapagka't ang tansong dambana na ginawa ni salomon ay hindi makakaya sa 
handog na susunugin, at sa handog na harina, at sa taba. 

sa gayo'y ipinagdiwang ang kapistahan nang panahong yaon na pitong araw, ni salomon, at nang buong 
israel na kasama niya, nang totoong malaking kapisanan, mula sa pasukan sa hamath hanggang sa batis 
nang egipto. 

at sa ikawalong araw ay nagsipagdiwang sila nang dakilang kapulungan: sapagka't kanilang iningatan ang 
pagtatalaga sa dambana na pitong araw, at ang kapistahan ay pitong araw. 

at sa ikadalawangpu't tatlong araw nang ikapitong buwan, ay kaniyang pinauwi ang bayan sa kanilang 
manga tolda, na galak at may masayang puso dahil sa kabutihan na ipinakita nang panginoon kay david, 
at kay salomon, at sa israel na kaniyang bayan. 

ganito tinapos ni salomon ang bahay nang panginoon, at ang bahay nang hari: at lahat na isinaloob ni 
salomon gawin sa bahay nang panginoon, at sa kaniyang sariling bahay, ay nagkawakas nang mabuti. 

at ang panginoon ay napakita kay salomon sa gabi, at sinabi sa kaniya, aking narinig ang iyong dalangin, 
at pinili ko ang dakong ito sa aking sarili na pinakabahay na hainan. 

kung aking sarhan ang langit na anopa't huwag magkaroon nang ulan, o kung aking utusan ang balang na 
lamunin ang lupain, o kung ako'y magsugo nang salot sa gitna nang aking bayan, 

kung ang aking bayan na tinatawag sa pamamagitan nang aking pangalan ay magpakumbaba at 
dumalangin, at hanapin ang aking mukha, at talikuran ang kanilang masamang manga lakad: akin ngang 
didinggin sa langit, at ipatatawad ko ang kanilang kasalanan, at pagagalingin ko ang kanilang lupain. 
ngayo'y ang aking manga mata ay didilat, at ang aking pakinig ay makikinig, sa dalangin na gagawin sa 
dakong ito. 

sapagka't ngayon ay aking pinili at itinalaga ang bahay na ito, upang ang aking pangalan ay dumoon 
magpakailan man, at ang aking manga mata at ang aking puso ay doroong palagi. 

at tungkol sa iyo, kung ikaw ay lalakad sa harap ko, gaya nang inilakad ni david na iyong ama, at iyong 
gagawin ang ayon sa lahat na aking iniutos sa iyo, at iyong iingatan ang aking manga palatuntunan at ang 
aking manga kahatulan, 

akin ngang itatatag ang luklukan nang iyong kaharian ayon sa aking itinipan kay david na iyong ama, na 
sinasabi, hindi magkukulang sa iyo nang lalake na magpupuno sa israel. 

nguni't kung kayo ay magsisihiwalay, at iiwan ninyo ang aking manga palatuntunan, at ang aking manga 
utos na aking inilagay sa harap ninyo, at magsisiyaon at magsisipaglingkod sa ibang manga diyos, at 
magsisisamba sa kanila: 

akin ngang bubunutin sila sa aking lupain na aking ibinigay sa kanila, at ang bahay na ito na aking 
itinalaga para sa aking pangalan, at iwawaksi ko sa aking paningin, at gagawin kong isang kawikaan, at 
isang kakutyaan sa gitna nang lahat nang manga bayan. 

at ang bahay na ito na totoong mataas, bawa't magdaan sa kaniya'y magtataka, at magsasabi, bakit 
ginawa nang panginoon ang ganito sa lupaing ito, at sa bahay na ito? 

at sila'y magsisisagot, sapagka't kanilang pinabayaan ang panginoon, ang diyos nang kanilang manga 
magulang na naglabas sa kanila sa lupain nang egipto, at nanghawak sa ibang manga diyos at sinamba 
nila, at pinaglingkuran nila: kaya't kaniyang dinala ang lahat na kasamaang ito sa kanila. 

at nangyari, sa katapusan nang dalawangpung taon na ipinagtayo ni salomon nang bahay nang 
panginoon, at nang kaniyang sariling bahay. 

na ang manga bayan na ibinigay ni hiram kay salomon, manga itinayo ni salomon, at pinatahan doon ang 
manga anak ni israel. 

at si salomon ay naparoon sa hamath-soba, at nanaig laban doon. 

at kaniyang itinayo ang tadmor sa ilang, at lahat na bayan na imbakan na kaniyang itinayo sa hamath. 
itinayo rin niya ang bet-horon sa itaas, at ang bet-horon sa ibaba, na manga bayang nakukutaan, na may 
manga kuta, manga pintuang-bayan, at manga halang, 

at ang baalath at ang lahat na bayan na imbakan na tinatangkilik ni salomon, at lahat na bayan na ukol 
sa kaniyang manga karo, at ang manga bayan na ukol sa kaniyang manga mangangabayo, at lahat na 
ninasa ni salomon, na itayo para sa kaniyang kasayahan sa jerusalem, at sa libano, at sa buong lupain 
nang kaniyang sakop. 

tungkol sa buong bayan na naiwan sa manga hetheo, at manga amorrheo, at manga perezeo, at manga 
heveo, at manga jebuseo, na hindi sa israel, 

ang kanilang manga anak na naiwan pagkamatay nila sa lupain na hindi nilipol nang manga anak ni 
israel, ay sa kanila naglagay si salomon nang mangaatag na manga alipin, hanggang sa araw na ito. 
nguni't sa manga anak ni israel ay walang ginawang alipin si salomon sa kaniyang gawain, kundi sila'y 
manga lalaking mangdidigma, at manga pinuno sa kaniyang manga pinunong kawal, at manga pinuno sa 
kaniyang manga karo, at sa kaniyang manga mangangabayo. 


at ito ang manga pangulong pinuno nang haring salomon, na dalawang daan at limang pu na nagpupuno 
sa bayan. 

at iniahon ni salomon ang anak na babae ni faraon mula sa bayan ni david hanggang sa bahay na 
kaniyang itinayo na ukol sa kaniya, sapagka't kaniyang sinabi, hindi tatahan ang aking asawa sa bahay ni 
david na hari sa israel, sapagka't ang manga dako ay banal na pinagpasukan sa kaban nang panginoon. 
nang magkagayo'y naghandog si salomon sa panginoon nang manga handog na susunugin, sa dambana 
nang panginoon, na kaniyang itinayo sa harap nang portiko, 

sa makatuwid baga'y ayon sa kailangan sa bawa't araw, na naghahandog ayon sa utos ni moises, sa 
manga sabbath, at sa manga bagong buwan, at sa manga takdang kapistahan, na makaitlo sa isang taon, 
sa kapistahan nang tinapay na walang lebadura, at sa kapistahan nang manga sanglinggo, at sa 
kapistahan nang manga balag. 

at siya'y naghalal, ayon sa utos ni david na kaniyang ama nang manga bahagi nang manga saserdote sa 
kanilang paglilingkod, at nang manga levita sa kanilang manga katungkulan upang mangagpuri, at upang 
mangasiwa sa harap nang manga saserdote, ayon sa kailangan nang katungkulan sa bawa't araw: ang 
manga tagatanod-pinto naman ayon sa kanilang manga bahagi sa bawa't pintuang-daan: sapagka't 
gayon ang iniutos ni david na lalake nang diyos. 

at sila'y hindi nagsihiwalay sa utos nang hari sa manga saserdote at manga levita tungkol sa anomang 
bagay, o tungkol sa manga kayamanan. 

ang lahat ngang gawain ni salomon ay nahanda sa araw nang pagtatayo nang bahay nang panginoon, at 
hanggang sa natapos. sa gayo'y nayari ang bahay nang panginoon. 

nang magkagayo'y naparoon si salomon sa ezion-geber, at sa eloth, sa tabi nang dagat sa lupain nang 
edom. 

at nagpadala sa kaniya si hiram nang manga sasakyang dagat sa pamamagitan nang kamay nang 
kaniyang manga bataan, at manga bataan na bihasa sa dagat, at sila'y nagsiparoon sa ophir na kasama 

nang manga bataan ni salomon, at nagsipagdala mula roon nang apat na raan at limangpung talentong 
ginto, at dinala sa haring salomon. 

at nang mabalitaan nang reina sa seba ang kabantugan ni salomon, siya'y naparoon upang subukin si 
salomon, sa manga mahirap na tanong sa jerusalem, na may maraming kaakbay, at manga kamelyo na 
may pasang manga espesia, at ginto na sagana, at manga mahalagang bato: at nang siya'y dumating kay 
salomon, kaniyang inihinga sa kaniya ang lahat na laman nang kaniyang dibdib. 

at isinaysay ni salomon sa kaniya ang lahat niyang tanong: at walang bagay na nalingid kay salomon na 
hindi niya isinaysay sa kaniya. 

at nang makita nang reina sa seba ang karunungan ni salomon, at ang bahay na kaniyang itinayo. 

at ang pagkain sa kaniyang dulang, at ang pagkaayos nang kaniyang manga alila, at ang tayo nang 
kaniyang manga tagapaglingkod, at ang kanilang manga pananamit, gayon din ang kaniyang manga 
tagahawak nang saro, at ang kanilang manga pananamit, at ang kaniyang sampahan na kaniyang 
sinasampahan sa bahay nang panginoon: nawalan siya nang loob. 

at sinabi niya sa hari, tunay na balita ang aking narinig sa aking sariling lupain tungkol sa iyong manga 
gawa, at sa iyong karunungan. 

gayon ma'y hindi ko pinaniwalaan ang kanilang manga salita hanggang sa ako'y dumating, at nakita nang 
aking manga mata: at, narito, ang kalahati nang kalakhan nang iyong karunungan ay hindi nasaysay sa 
akin: ikaw ay humigit sa kabantugan na aking narinig. 

mapapalad ang iyong manga tao, at mapapalad itong iyong manga lingkod, na nagsisitayong palagi sa 
harap mo, at nangakakarinig nang iyong karunungan. 

purihin ang panginoon mong diyos, na nalulugod sa iyo, na inilagay ka sa kaniyang luklukan, upang 
maging hari na ukol sa panginoon mong diyos: sapagka't minamahal nang iyong diyos ang israel, upang 
itatag magpakailan man, kaya't ginawa ka niyang hari sa kanila, upang magsagawa nang kahatulan at 
nang katuwiran. 

at siya'y nagbigay sa hari nang isang daan at dalawangpung talentong ginto, at manga espesia na 
totoong sagana, at manga mahalagang bato: ni nagkaroon pa man nang gayong espesia na gaya nang 
ibinigay nang reina sa seba sa haring salomon. 

at ang manga bataan naman ni hiram, at ang manga bataan ni salomon, na nagsipagdala nang ginto 
mula sa ophir, nagsipagdala nang manga kahoy na algum at manga mahalagang bato. 

at ginawang manga hagdanan nang hari ang manga kahoy na algum sa bahay nang panginoon, at sa 
bahay nang hari, at manga alpa, at manga salterio na ukol sa manga mangaawit: at wala nang nakita 
pang gaya niyaon sa lupain nang juda. 

at ang haring salomon ay nagbigay sa reina sa seba nang lahat niyang nasa, anomang hiningi niya, bukod 
sa timbang nang kaniyang dinala sa hari. sa gayo'y siya'y bumalik, at umuwi sa kaniyang sariling lupain, 
siya at ang kaniyang manga lingkod. 

ang timbang nga nang ginto na dumating kay salomon sa isang taon ay anim na raan at anim na pu't 
anim na talentong ginto, 

bukod doon sa dinala nang manga manglalako at manga mangangalakal, at ang lahat na hari sa arabia at 
ang manga tagapamahala sa lupain ay nagsipagdala nang ginto at pilak kay salomon. 

at ang haring salomon ay gumawa nang dalawang daang kalasag na pinukpok na ginto: anim na raang 
siklo na pinukpok na ginto ang ginamit sa bawa't kalasag. 

at siya'y gumawa nang tatlong daang kalasag na pinukpok na ginto, tatlong daang siklo na ginto ang 
ginamit sa bawa't kalasag: at inilagay nang hari sa bahay na kahoy sa gubat nang libano. 

bukod dito'y gumawa ang hari nang isang malaking luklukang garing, at binalot nang taganas na ginto. 
at may anim na baytang sa luklukan, at isang gintong tungtungan, na manga nakakapit sa luklukan, at 
may manga pinakakamay sa bawa't tagiliran sa siping nang dako nang upuan, at dalawang leon ang 
nakatayo sa siping nang manga pinakakamay. 

at labing dalawang leon ang nakatayo roon sa isang dako at sa kabilang dako sa ibabaw nang anim na 
baytang: walang nagawang gayon sa alinmang kaharian. 

at ang lahat na sisidlang inuman ni salomon ay ginto, at ang lahat nang sisidlan sa bahay na kahoy sa 
gubat nang libano ay taganas na ginto: ang pilak ay hindi mahalaga sa manga kaarawan ni salomon. 
sapagka't ang hari ay may manga sasakyan na nagsisiparoon sa tharsis na kasama nang manga bataan ni 
hiram: minsan sa bawa't tatlong taon ay dumarating ang manga sasakyang dagat nang tharsis, na 
nagsisipagdala nang ginto, at pilak, garing, at manga ungoy, at manga pabo real. 

sa gayo'y ang haring salomon ay humihigit sa lahat nang hari sa lupa, sa kayamanan at sa karunungan. 
at hinanap nang lahat na hari sa lupa ang harapan ni salomon, upang magsipakinig nang kaniyang 
karunungan, na inilagay nang diyos sa kaniyang puso. 

at sila'y nagsipagdala bawa't isa nang kanikaniyang kaloob, na manga sisidlang pilak, at manga sisidlang 
ginto, at damit, sandata, at manga espesia, manga kabayo, at manga mula, isang takdang kayamanan sa 
taon-taon. 

at si salomon ay may apat na libong silungan nang kabayo at manga karo, at labing dalawang libong 
mangangabayo, na kaniyang manga inilagay sa manga bayan nang manga karo, at kasama nang hari sa 
jerusalem. 

at siya'y nagpuno sa lahat nang manga hari mula sa ilog hanggang sa lupain nang manga filisteo, at sa 
hangganan nang egipto. 

at ginawa nang hari na maging parang manga bato ang pilak sa jerusalem, at ang manga sedro ay ginawa 
niyang maging parang manga puno nang sikomoro na nasa mababang lupa, dahil sa kasaganaan. 

at sila'y nagsipagdala nang manga kabayo kay salomon mula sa egipto, at mula sa lahat nang manga 
lupain. 

ang iba nga sa manga gawa ni salomon, na una at huli, di ba nangasusulat sa kasaysayan ni nathan na 
propeta, at sa panghuhula ni ahias na silonita, at sa manga pangitain ni iddo na tagakita tungkol kay 
Jeroboam na anak ni nabat? 

at si salomon ay naghari sa jerusalem sa buong israel na apat na pung taon. 

at natulog si salomon na kasama nang kaniyang manga magulang, at siya'y nalibing sa bayan ni david na 
kaniyang ama: at si roboam na kaniyang anak ay naghari na kahalili niya. 

at si roboam ay naparoon sa sichem: sapagka't ang buong israel ay naparoon sa sichem upang gawin 
siyang hari. 

at nangyari, nang mabalitaan ni jeroboam na anak ni nabat (sapagka't siya'y nasa egipto, na siya niyang 
tinakasan mula sa harap nang haring salomon,) na si jeroboam ay bumalik mula sa egipto. 

at sila'y nangagsugo at ipinatawag nila siya, at si jeroboam at ang buong israel ay nagsiparoon, at sila'y 
nagsipagsalita kay roboam, na nagsisipagsabi, 

pinabigat nang iyong ama ang atang sa amin: ngayon nga'y pagaanin mo ang mabigat na paglilingkod sa 
iyong ama, at ang mabigat niyang atang na iniatang niya sa amin, at kami ay magsisipaglingkod sa iyo. 
at sinabi niya sa kanila, magsiparito uli kayo sa akin pagkatapos nang tatlong araw. at ang bayan ay 
yumaon. 

at ang haring roboam ay kumuhang payo sa manga matanda na nagsitayo sa harap ni salomon na 
kaniyang ama samantalang siya'y nabubuhay pa, na sinasabi, anong payo ang ibinibigay ninyo sa akin 
upang magbalik nang sagot sa bayang ito? 

at sila'y nagsipagsalita sa kaniya, na nagsisipagsabi, kung ikaw ay magmagandang loob sa bayang ito, at 
iyong pagbigyang loob sila, at magsalita nang manga mabuting salita sa kanila, iyo ngang magiging 
lingkod sila magpakailan man. 

nguni't iniwan niya ang payo nang manga matanda na kanilang ibinigay sa kaniya, at kumuhang payo sa 
manga binata na nagsilaking kasabay niya, na nagsitayo sa harap niya. 

at sinabi niya sa kanila, anong payo ang ibinibigay ninyo, upang maibalik nating sagot sa bayang ito, na 
nagsalita sa akin, na sinasabi, pagaanin mo ang atang na iniatang nang iyong ama sa amin? 

at ang manga binata na nagsilaki na kasabay niya, ay nagsipagsalita sa kaniya, na nagsisipagsabi, ganito 
ang iyong sasabihin sa bayan na nagsalita sa iyo, na sinasabi, pinabigat nang iyong ama ang atang sa 
amin, nguni't pagaanin mo sa amin, ganito ang iyong sasabihin sa kanila, ang aking kalingkingan ay 
makapal kay sa manga balakang nang aking ama. 

at sa paraan ngang inatangan kayo nang aking ama nang mabigat na atang, aking dadagdagan pa ang 
atang sa inyo: pinarusahan kayo nang aking ama nang manga panghagupit, nguni't parurusahan ko kayo 
nang manga tila alakdan. 

sa gayo'y naparoon si jeroboam at ang buong bayan kay roboam sa ikatlong araw, gaya nang iniutos 
nang hari na sinasabi, magsibalik kayo sa akin sa ikatlong araw. 

at ang hari ay sumagot sa kanila na may katigasan, at iniwan nang haring roboam ang payo nang manga 
matanda. 

at nagsalita sa kanila ayon sa payo nang manga binata, na sinasabi, pinabigat nang aking ama ang atang 
sa inyo, nguni't aking dadagdagan pa: pinarusahan kayo nang aking ama nang manga panghagupit, 
nguni't parurusahan ko kayo nang manga tila alakdan. 

sa gayo'y hindi dininig nang hari ang bayan: sapagka't buhat sa diyos, upang itatag nang panginoon ang 
kaniyang sinalita sa pamamagitan ni ahias na silonita kay jeroboam na anak ni nabat. 

at nang makita nang buong israel na hindi sila dininig nang hari, sumagot ang bayan sa hari, na sinasabi, 
anong bahagi mayroon kami kay david? wala man kaming mana sa anak ni isai: bawa't tao sa inyo- 
inyong tolda, oh israel: ngayo'y ikaw ang bahala nang iyong sariling sangbahayan, david. sa gayo'y 
yumaon ang buong israel sa kanikanilang tolda. 

nguni't tungkol sa manga anak ni israel na nagsisitahan sa manga bayan nang juda, pinagharian sila ni 
roboam. 

nang magkagayo'y sinugo nang haring roboam si adoram, na nasa buwisan, at binato siya nang manga 
bato nang manga anak ni israel, na anopa't siya'y namatay. at ang haring roboam ay nagmadaling 
sumampa sa kaniyang karo, upang tumakas sa jerusalem. 

gayon nanghimagsik ang israel laban sa sangbahayan ni david, hanggang sa araw na ito. 

at nang dumating si roboam sa jerusalem, kaniyang pinisan ang sangbahayan ni juda at ni benjamin, na 
isang daan at walong pung libo na piling manga lalake, na manga mangdidigma, na magsisilaban sa 
israel, upang ibalik ang kaharian kay roboam. 

nguni't ang salita nang panginoon ay dumating kay semeias na lalake nang diyos, na sinasabi, 

salitain mo kay roboam na anak ni salomon, na hari sa juda, at sa buong israel sa juda at benjamin, na 
iyong sabihin, 

ganito ang sabi nang panginoon, kayo'y huwag magsisiahon, o magsisilaban man sa inyong manga 
kapatid: bumalik ang bawa't lalake sa kaniyang bahay, sapagka't ang bagay na ito ay sa akin. sa gayo'y 
kanilang dininig ang manga salita nang panginoon, at umurong nang kanilang lakad laban kay jeroboam. 
at si roboam ay tumahan sa jerusalem, at nagtayo nang manga bayan na pinaka sanggalang sa juda. 
kaniyang itinayo nga ang bethlehem, at ang etham, at ang tecoa, 

at ang beth-sur, at ang socho, at ang adullam, 

at ang gath, at ang maresa, at ang ziph, 

at ang adoraim, at ang lachis, at ang asecha, 

at ang sora, at ang ajalon, at ang hebron, na nangasa juda at sa benjamin, na manga bayang 
nangakukutaan. 

at kaniyang pinagtibay ang manga katibayan, at manga nilagyan nang manga pinunong kawal, at 
saganang pagkain, at nang langis at alak. 

at sa bawa't bayan, siya'y naglagay nang manga kalasag at manga sibat, at pinatibay niyang mainam ang 
manga yaon. at ang juda at ang benjamin ay ukol sa kaniya. 

at ang manga saserdote at manga levita na nangasa buong israel ay napasakop sa kaniya na mula sa 
kanilang buong hangganan. 

sapagka't iniwan nang manga levita ang kanilang manga nayon at ang kanilang pag-aari, at nagsiparoon 
sa juda at jerusalem: sapagka't pinalayas sila ni jeroboam at nang kaniyang manga anak, na huwag 
nilang gagawin ang katungkulang pagkasaserdote sa panginoon, 

at siya'y naghalal para sa kaniya nang manga saserdote na ukol sa manga mataas na dako, at sa manga 
kambing na lalake, at sa manga guya na kaniyang ginawa. 

at pagkatapos nila, yaong sa lahat nang manga lipi nang israel na naglagak nang kanilang puso na 
hanapin ang panginoon, ang diyos nang israel, ay nagsiparoon sa jerusalem upang maghain sa 
panginoon, sa diyos nang kanilang manga magulang. 

sa gayo'y kanilang pinagtibay ang kaharian nang juda, at pinalakas si roboam na anak ni salomon sa 
tatlong taon: sapagka't sila'y nagsilakad na tatlong taon sa lakad ni david at ni salomon. 

at nagasawa si roboam kay mahalath na anak ni jerimoth na anak ni david, at kay abihail na anak ni 
eliab, na anak ni isai; 

at siya'y nagkaanak sa kaniya nang manga lalake, si jeus, at si samaria, at si zaham. 

at pagkatapos sa kaniya ay nagasawa siya kay maacha na anak ni absalom, ipinanganak nito sa kaniya si 
abias, at si athai, at si ziza, at si selomith. 

at minahal ni roboam si maacha na anak ni absalom nang higit kay sa lahat nang kaniyang manga asawa 
at sa kaniyang manga babae (sapagka't siya'y nagasawa nang labing walo, at anim na pung babae, at 
nagkaanak nang dalawang pu't walong lalake, at anim na pung babae.) 

at inihalal ni roboam si abias na anak ni maacha na maging pinuno, sa makatuwid baga'y prinsipe sa 
kaniyang manga kapatid: sapagka't kaniyang inisip na gawin siyang hari. 

at siya'y kumilos na may katalinuhan, at kaniyang pinangalat ang lahat niyang manga anak na nalabi, sa 
lahat nang lupain nang juda at benjamin, hanggang sa bawa't bayang nakukutaan: at binigyan niya sila 
nang pagkaing sagana. at inihanap niya sila nang maraming asawa. 

at nangyari, nang matatag ang kaharian ni roboam at siya'y malakas, na kaniyang iniwan ang kautusan 
nang panginoon, at ang buong israel ay kasama niya. 

at nangyari nang ikalimang taon nang haring roboam, na si sisac na hari sa egipto ay umahon laban sa 
jerusalem, sapagka't sila'y nagsisalangsang laban sa panginoon, 

na may isang libo at dalawang daang karo, at anim na pung libong mangangabayo. at ang bayan ay 
walang bilang na naparoong kasama niya mula sa egipto: ang manga lubim, ang manga sukim, at ang 
manga taga etiopia. 

at sinupok niya ang manga bayang nakukutaan na nauukol sa juda, at naparoon sa jerusalem. 

si semeias nga na propeta ay naparoon kay roboam, at sa manga prinsipe nang juda, na pagpipisan sa 
jerusalem dahil kay sisac, at nagsabi sa kanila, ganito ang sabi nang panginoon, inyo akong pinabayaan, 
kaya't iniwan ko naman kayo sa kamay ni sisac. 

nang magkagayo'y ang manga prinsipe nang israel at ang hari ay nagpakababa, at kanilang sinabi, ang 
panginoon ay matuwid. 

at nang makita nang panginoon na sila'y nangagpakumbaba, ang salita nang panginoon ay dumating kay 
semeias, na sinasabi, sila'y nangagpakumbaba, hindi ko gigibain sila: kundi aking bibigyan sila nang 
kaunting pagliligtas, at ang aking galit ay hindi mabubugso sa jerusalem sa pamamagitan nang kamay ni 
sisac. 

gayon ma'y sila'y magiging kaniyang alipin, upang kanilang makilala ang paglilingkod sa akin, at ang 
paglilingkod sa manga kaharian nang manga lupain. 

sa gayo'y umahon si sisac na hari sa egipto laban sa jerusalem, at dinala ang manga kayamanan nang 
bahay nang panginoon, at manga kayamanan nang bahay nang hari, kaniyang kinuhang lahat: kaniyang 
kinuha pati nang manga kalasag na ginto na ginawa ni salomon. 

at ang haring roboam ay gumawa nang manga kalasag na tanso na kahalili nang manga yaon, at 
ipinagkatiwala sa manga kamay nang manga punong kawal nang bantay, na nagsisipagingat nang 
pintuan nang bahay nang hari. 

at nangyari, na kung gaanong kadalas pumapasok ang hari sa bahay nang panginoon, ang bantay ay 
naparoroon at dinadala ang manga yaon, at ibinabalik sa silid nang bantay. 

at nang siya'y magpakumbaba, ang galit nang panginoon ay nahiwalay sa kaniya, na anopa't siya'y hindi 
lubos na pinatay: at bukod dito'y may nasumpungan sa juda na manga mabuting bagay. 

sa gayo'y ang haring roboam ay nagpakalakas sa jerusalem at naghari: sapagka't si roboam ay may apat 
na pu't isang taon nang siya'y magpasimulang maghari, at siya'y nagharing labing pitong taon sa 
jerusalem, na bayang pinili nang panginoon sa lahat na lipi nang israel, upang ilagay ang kaniyang 
pangalan doon: at ang pangalan nang kaniyang ina ay naama na ammonita. 

at siya'y gumawa nang masama, sapagka't hindi niya inilagak ang kaniyang puso na hanapin ang 
panginoon. 

ang manga gawa nga ni roboam, na una at huli, di ba nangasusulat sa kasaysayan ni semeias na propeta 
at ni iddo na tagakita, ayon sa ayos nang manga talaan nang lahi? at nagkaroong palagi nang manga 
digmaan si roboam at si jeroboam. 

at si roboam ay natulog na kasama nang kaniyang manga magulang at nalibing sa bayan ni david: at si 
abias na kaniyang anak ay naghari na kahalili niya. 

nang ikalabing walong taon nang haring jeroboam ay nagpasimula si abias na maghari sa juda. 

tatlong taong naghari siya sa jerusalem: at ang pangalan nang kaniyang ina ay michaia na anak ni uriel na 
taga gabaa. at nagkaroon nang digmaan si abias at si jeroboam. 

at si abias ay nagpisan sa pakikipagbaka nang isang hukbo na matatapang na lalaking mangdidigma, na 
apat na raang libo, na manga piling lalake: at humanay si jeroboam sa pakikipagbaka laban sa kaniya na 
may walong daang libo, na piling manga lalake, na manga makapangyarihang lalaking may tapang. 

at si abias ay tumayo sa bundok nang semaraim, na nasa lupaing maburol nang ephraim, at nagsabi, 
dinggin ninyo ako, oh jeroboam at buong israel: 

hindi ba ninyo nalalaman na ibinigay nang panginoon, nang diyos nang israel, ang kaharian sa israel kay 
david magpakailan man, sa kaniya at sa kaniyang manga anak, sa pamamagitan nang tipan na asin? 
gayon ma'y si jeroboam na anak ni nabat, na lingkod ni salomon na anak ni david, ay tumindig, at 
nanghimagsik laban sa kaniyang panginoon. 

at napisan sa kaniya ay manga walang kabuluhang lalake, na manga hamak na tao, na nangagpakatibay 
laban kay roboam na anak ni salomon, nang si roboam ay bata at malumanay na puso, at hindi 
makapanaig sa kanila. 

at ngayo'y inyong inaakalang daigin ang kaharian nang panginoon sa kamay nang manga anak ni david, 
at kayo'y isang malaking karamihan, at mayroon kayong manga gintong guya, na ginawang manga diyos 
sa inyo ni jeroboam. 

hindi ba ninyo pinalayas ang manga saserdote nang panginoon, na manga anak ni aaron, at ang manga 
levita, at kayo'y naghalal nang manga saserdote na ayon sa kaugalian nang manga bayan nang manga 
ibang lupain? na anopa't sinomang naparoroon upang tumalaga sa pamamagitan nang isang guyang 
baka, at pitong lalaking tupa, yao'y maaaring saserdote sa manga yaon na hindi manga diyos. 

nguni't tungkol sa amin, ang panginoon ay ang aming diyos, at hindi namin pinabayaan siya, at mayroon 
kaming manga saserdote na nagsisipangasiwa sa panginoon, ang manga anak ni aaron, at ang manga 
levita sa kanilang gawain: 

at sila'y nagsisipagsunog sa panginoon tuwing umaga at tuwing hapon nang manga handog na susunugin 
at nang mainam na kamangyan: ang tinapay na handog naman ay inihanay nila sa dulang na dalisay, at 
ang kandelerong ginto na may manga ilawan, upang magsipagningas tuwing hapon: sapagka't aming 
iningatan ang bilin nang panginoon naming diyos, nguni't pinabayaan ninyo siya. 

at, narito, ang diyos ay nangungulo sa amin, at ang kaniyang manga saserdote ay manga may pakakak na 
panghudyat, upang mangagpatunog nang hudyat laban sa iyo. oh manga anak ni israel, huwag kayong 
mangakipaglaban sa panginoon, sa diyos nang inyong manga magulang, sapagka't kayo'y hindi 
magsisiginhawa. 

nguni't pinaligid sa likuran nila ni jeroboam ang isang kawal na bakay: na anopa't sila'y nangasa harap 
nang juda, at ang bakay ay nasa likuran nila. 

at nang ang juda ay lumingon, narito, ang pagbabaka'y nasa harap at likuran nila: at sila'y nagsidaing sa 
panginoon, at ang manga saserdote ay nangagpatunog nang manga pakakak. 

nang magkagayo'y nagsihiyaw ang manga lalake nang juda: at habang nagsisihiyaw ang manga anak 

nang juda, nangyari, na sinaktan nang diyos si jeroboam at ang buong israel sa harap ni abias at nang 
juda. 

at ang manga anak ni israel ay nagsitakas sa harap nang juda: at ibinigay nang diyos sila sa kanilang 
kamay. 

at pinatay sila ni abias at nang kaniyang bayan nang malaking pagpatay: sa gayo'y nangabuwal na patay 
sa israel ay limang daang libo na piling manga lalake. 

ganito nangasakop ang manga anak ni israel nang panahong yaon, at ang manga anak ni juda ay 
nagsipanaig, sapagka't sila'y nagsitiwala sa panginoon, sa diyos nang kanilang manga magulang. 

at hinabol ni abias si jeroboam, at inagawan siya nang manga bayan, ang beth-el pati nang manga nayon 
niyaon, at ang jesana pati nang manga nayon niyaon at ang ephron pati nang manga nayon niyaon. 

na hindi man nagsauling lakas si jeroboam uli sa manga kaarawan ni abias: at sinaktan siya nang 
panginoon at siya'y namatay. 

nguni't si abias ay naging makapangyarihan, at nagasawa nang labing apat, at nagkaanak nang dalawang 
pu't dalawang lalake, at labing anim na babae. 

at ang iba sa manga gawa ni abias, at ang kaniyang manga lakad, at ang kaniyang manga sabi ay 
nangakasulat sa kasaysayan ni iddo na propeta. 

sa gayo'y natulog si abias na kasama nang kaniyang manga magulang, at inilibing nila siya sa bayan ni 
david, at si asa na kaniyang anak ay naghari na kahalili niya. nang kaniyang manga kaarawan ay tahimik 
ang lupain na sangpung taon. 

at gumawa si asa nang mabuti at matuwid sa harap nang manga mata nang panginoon niyang diyos: 
sapagka't kaniyang inalis ang manga dambana nang iba, at ang manga mataas na dako, at 
pinagputolputol ang manga haligi, at ibinagsak ang manga asera, 

at iniutos sa juda na hanapin ang panginoon, ang diyos nang kanilang manga magulang, at tuparin ang 
kautusan at ang utos. 

kaniya rin namang inalis sa lahat na bayan nang juda ang manga mataas na dako at ang manga larawang 
araw: at ang kaharian ay tahimik sa harap niya. 

at siya'y nagtayo nang manga bayang nakukutaan sa juda: sapagka't ang lupain ay tahimik, at siya'y hindi 
nagkaroon nang pakikipagdigma sa manga taong yaon; sapagka't binigyan siya nang panginoon nang 
kapahingahan. 

sapagka't sinabi niya sa juda, itayo natin ang manga bayang ito, at gawan sa palibot nang manga kuta, at 
nang manga moog, nang manga pintuang-bayan, at nang manga halang; ang lupain ay nasa harap pa 
natin, sapagka't ating hinahanap ang panginoon nating diyos; ating hinanap siya, at binigyan niya tayo 
nang kapahingahan sa lahat nang dako. sa gayo'y kanilang itinayo at nagsiginhawa. 

at si asa ay may isang hukbo na may dalang manga kalasag at manga sibat, na mula sa juda, na tatlong 
daang libo; at mula sa benjamin, na nagdadala nang manga kalasag at nagpapahilagpos nang manga 
busog na dalawang daan at walong pung libo: lahat nang manga ito ay manga makapangyarihang lalake 
na matatapang. 

at lumabas laban sa kanila si zera na taga etiopia na may hukbo na isang angaw, at tatlong daang karo; 
at siya'y naparoon sa maresa. 

nang magkagayo'y lumabas si asa na sumalubong sa kaniya, at sila'y nagsihanay nang pakikipagbaka sa 
libis nang sephata sa maresa. 

at si asa ay dumaing sa panginoon niyang diyos, at kaniyang sinabi, panginoon, walang iba liban sa iyo na 
makatutulong, sa pagitan nang makapangyarihan at niya na walang lakas: tulungan mo kami, oh 


534 


panginoon naming diyos: sapagka't kami ay nagsisitiwala sa iyo, at sa iyong pangalan ay kami 
nagsisiparito laban sa karamihang ito. oh panginoon, ikaw ay aming diyos, huwag mong panaigin ang tao 
laban sa iyo. 

sa gayo'y sinaktan nang panginoon ang manga taga etiopia sa harap ni asa, at sa harap nang juda, at ang 
manga taga etiopia ay nagsitakas. 

at si asa at ang bayan na kasama niya ay nagsihabol sa kanila hanggang sa gerar: at nangabuwal sa 
manga taga etiopia ang totoong marami, na anopa't sila'y hindi makabawi, sapagka't sila'y nalansag sa 
harap nang panginoon, at sa harap nang kaniyang hukbo; at sila'y nagsipagdala nang totoong maraming 
samsam. 

at kanilang sinaktan ang lahat na bayan sa palibot nang gerar; sapagka't sila'y naratnan nang takot sa 
panginoon, at kanilang sinamsaman ang lahat na bayan, sapagka't maraming nasamsam sa kanila. 
kanila rin namang sinaktan ang manga toldang silungan nang manga hayop, at nagsipagdala nang manga 
tupa na sagana, at manga kamelyo, at nagsibalik sa jerusalem. 

at ang espiritu nang diyos ay suma kay azarias na anak ni obed: 

at siya'y lumabas na sinalubong si asa, at sinabi niya sa kaniya, dinggin ninyo ako, asa, at buong juda at 
benjamin: ang panginoon ay sumasa inyo samantalang kayo'y sumasa kaniya: at kung inyong hanapin 
siya, siya'y masusumpungan ninyo, nguni't kung pabayaan ninyo siya, kaniyang pababayaan kayo. 
ngayon nga ang israel ay malaon nang walang diyos na tunay at walang tagapagturong saserdote, at 
walang kautusan: 

nguni't nang sa kanilang kapanglawan ay nagsipagbalik sila sa panginoon, sa diyos nang israel, at 
hinanap nila siya, siya'y nasumpungan nila. 

at nang manga panahong yaon ay walang kapayapaan sa kaniya na lumabas, o sa kaniya na pumasok, 
kundi malaking ligalig ang nangasa lahat nang manga nananahan sa manga lupain. 

at sila'y nagkapangkatpangkat, bansa laban sa bansa, at bayan laban sa bayan: sapagka't niligalig sila 
nang diyos nang buong kapighatian. 

nguni't mangagpakalakas kayo, at huwag manglata ang inyong manga kamay, sapagka't ang inyong 
manga gawa ay gagantihin. 

at nang marinig ni asa ang manga salitang ito, at ang hula ni obed na propeta, siya'y lumakas, at inalis 
ang manga karumaldumal sa buong lupain nang juda at nang benjamin, at sa manga bayan na kaniyang 
sinakop sa lupaing maburol nang ephraim; at kaniyang binago ang dambana nang panginoon, na nasa 
harap nang portiko nang panginoon. 

at kaniyang pinisan ang buong juda at benjamin, at silang manga nakikipamayan na kasama nila mula sa 
ephraim at manases, at mula sa simeon, sapagka't sila'y nagsihilig sa kaniya na mula sa israel na sagana, 
nang kanilang makita na ang panginoon niyang diyos ay sumasa kaniya. 

sa gayo'y nangagpipisan sila sa jerusalem sa ikatlong buwan, sa ikalabing limang taon nang paghahari ni 
asa. 

at sila'y nagsipaghain sa panginoon sa araw na yaon, sa samsam na kanilang dinala, na pitong daang 
baka at pitong libong tupa. 

at sila'y pumasok sa tipan upang hanapin ang panginoon, ang diyos nang kanilang manga magulang, 
nang kanilang buong puso, at nang kanilang buong kaluluwa. 

at sinomang hindi humanap sa panginoon, sa diyos nang israel, ay papatayin, maging maliit o malaki, 
maging lalake o babae. 

at sila'y nagsisumpa sa panginoon nang malakas na tinig, at may manga hiyawan, at may manga 
pakakak, at may manga patunog. 

at ang buong juda ay nagalak sa sumpa: sapagka't sila'y nagsisumpa nang kanilang buong puso, at 
hinanap siya nang buo nilang nasa, at siya'y nasumpungan sa kanila: at binigyan sila nang panginoon 
nang kapahingahan sa palibot. 

at si maacha naman na ina ni asa na hari, ay inalis niya sa pagkareina, sapagka't siya'y gumawa nang 
nakasusuklam na larawan na pinaka asera, at pinutol ni asa ang kaniyang larawan, at ginawang alabok, 
at sinunog sa batis nang cedron. 

nguni't ang manga mataas na dako ay hindi inalis sa israel: gayon ma'y ang puso ni asa ay sakdal sa lahat 
nang kaniyang manga kaarawan. 

at kaniyang ipinasok sa bahay nang diyos ang manga bagay na itinalaga nang kaniyang ama, at yaon 
mang kaniyang itinalaga, na pilak, at ginto, at manga sisidlan. 

at nawalan na nang digma sa ikatatlong pu't limang taon nang paghahari ni asa. 

nang ikatatlong pu't anim na taon nang paghahari ni asa, si baasa na hari sa israel ay umahon laban sa 
juda, at itinayo ang rama, upang huwag niyang matiis na sinoma'y lumabas o pumaroon kay asa na hari 
sa juda. 

nang magkagayo'y kumuha si asa nang pilak, at ginto sa manga kayamanan nang bahay nang panginoon, 
at sa bahay nang hari, at nagsugo kay ben-adad, na hari sa siria, na tumatahan sa damasco, na 
ipinasasabi, 

may pagkakasundo ako at ikaw, na gaya nang aking ama at nang iyong ama: narito, ako'y nagpapadala 
sa iyo nang pilak at ginto: yumaon ka, sirain mo ang iyong pakikipagkasundo kay baasa na hari sa israel, 
upang siya'y lumayas sa akin. 

at dininig ni ben-adad ang haring asa, at sinugo niya ang manga pinunong kawal nang kaniyang manga 
hukbo laban sa manga bayan nang israel, at kanilang sinaktan ang ion, at ang dan, at ang abel-maim, at 
ang lahat na bayang kamaligan nang nephtali. 

at nangyari, nang mabalitaan ni baasa, na iniwan niya ang pagtatayo nang rama, at ipinatigil ang 
kaniyang gawa. 

nang magkagayo'y ipinagsama ni asa na hari ang buong juda, at kanilang dinala ang manga bato nang 
rama, at ang kahoy niyaon, na ipinagtayo ni baasa, at itinayo niya sa pamamagitan niyaon ang gibaa at 
mizpa. 

at nang panahong yaon ay naparoon kay asa na hari sa juda si hanani na tagakita, at nagsabi sa kaniya, 
sapagka't ikaw ay nagtiwala sa hari sa siria, at hindi ka nagtiwala sa panginoon mong diyos, kaya't ang 
hukbo nang hari sa siria ay nagtanan sa iyong kamay. 

hindi ba ang manga taga etiopia at ang manga lubim ay makapal na hukbo, na may manga karo at 
mangangabayo na totoong marami? gayon ma'y sapagka't ikaw ay nagtiwala sa panginoon, ibinigay sila 
sa iyong kamay. 

sapagka't ang manga mata nang panginoon ay nagsisiyasat sa palibot nang buong lupa, upang pakilala 
na matibay sa ikagagaling nang manga yaon na ang puso ay sakdal sa kaniya. ikaw ay gumawang may 
kamangmangan, sapagka't mula ngayo'y magkakaroon ka nang manga pakikipagdigma. 

nang magkagayo'y nagalit si asa sa tagakita, at inilagay niya siya sa bilangguan: sapagka't siya'y nagalit sa 
kaniya dahil sa bagay na ito. at pinighati ni asa ang iba sa bayan nang panahon ding yaon. 

at, narito, ang manga gawa ni asa, na una at huli, narito, nangakasulat sa aklat nang manga hari sa juda 
at israel. 

at nang ikatatlong pu't siyam na taon nang kaniyang paghahari, si asa ay nagkasakit sa kaniyang manga 
paa, ang kaniyang sakit ay totoong malubha: gayon ma'y sa kaniyang sakit ay hindi niya hinanap ang 
panginoon, kundi ang manga manggagamot. 

at si asa ay natulog na kasama nang kaniyang manga magulang, at namatay sa ikaapat na pu't isang taon 
nang kaniyang paghahari. 

at inilibing nila siya sa kaniyang sariling manga libingan, na kaniyang ipinahukay para sa kaniya sa bayan 
ni david, at inihiga siya sa higaan na pinunu nang manga masarap na amoy at sarisaring espesia na 
inihanda nang manggagawa nang manga pabango, at ipinagsunog nila niyaon nang di kawasa. 

at si josaphat na kaniyang anak ay naghari, na kahalili niya, at nagpakalakas laban sa israel. 

at siya'y naglagay nang manga kawal sa lahat nang bayang nakukutaan nang juda, at naglagay nang 
manga pulutong sa lupain nang juda, at sa manga bayan nang ephraim, na sinakop ni asa sa kaniyang 
ama. 

at ang panginoon ay sumasa kay josaphat, sapagka't siya'y lumakad nang manga unang lakad nang 
kaniyang magulang na si david, at hindi hinanap ang manga baal: 

kundi hinanap ang diyos nang kaniyang ama, at lumakad sa kaniyang manga utos, at hindi ayon sa 
manga gawa nang israel. 

kaya't itinatag nang panginoon ang kaharian sa kaniyang kamay, at ang buong juda ay nagdala kay 
Josaphat nang manga kaloob, at siya'y nagkaroon nang manga kayamanan at dangal na sagana. 

at ang kaniyang puso ay nataas sa manga daan nang panginoon: at bukod dito'y inalis niya ang manga 
mataas na dako at ang manga asera sa juda. 

nang ikatlong taon naman nang kaniyang paghahari ay kaniyang sinugo ang kaniyang manga prinsipe, sa 
makatuwid bagay si ben-hail, at si obdias, at si zacharias, at si nathaniel, at si micheas, upang 
mangagturo sa manga bayan nang juda. 

at kasama nila ang manga levita, na si semeias, at si nethanias, at si zebadias, at si asael, at si 
semiramoth, at si jonathan, at si adonias, at si tobias, at si tob-adonias, na manga levita; at kasama nila 
si elisama, at si joram na manga saserdote. 

at sila'y nangagturo sa juda, na may aklat nang kautusan nang panginoon, at sila'y nagsiyaon sa palibot 
nang lahat na bayan nang juda, at nangagturo sa gitna nang bayan. 

at ang takot sa panginoon ay nahulog sa lahat nang kaharian nang manga lupain na nangasa palibot 
nang juda, na anopa't sila'y hindi nangakipagdigma laban kay josaphat. 

at ang ilan sa manga filisteo ay nangagdala nang manga kaloob kay josaphat, at pilak na pinakabuwis, 
ang manga taga arabia man ay nangagdala rin sa kaniya nang manga kawan, na pitong libo at pitong 
daang lalaking tupa, at pitong libo at pitong daang kambing na lalake. 

at si josaphat ay dumakilang mainam, at siya'y nagtayo sa juda nang manga kastilyo at manga bayang 
kamaligan. 

at siya'y nagkaroon nang maraming manga gawain sa manga bayan nang juda; at nang manga lalaking 
mangdidigma, na manga makapangyarihang lalaking matatapang, sa jerusalem. 

at ito ang bilang nila ayon sa manga sangbahayan nang kanilang manga magulang: sa juda, ang manga 
pinunong kawal nang lilibuhin, si adna na pinunong kawal, at ang kasama niya na manga 
makapangyarihang lalaking matatapang ay tatlong daang libo: 

at sumusunod sa kaniya ay si johanan na pinunong kawal, at kasama niya'y dalawang daan at walong 
pung libo, 

at sumusunod sa kaniya ay si amasias na anak ni zichri, na humandog na kusa sa panginoon, at kasama 
niya ay dalawang daang libo na manga makapangyarihang lalaking matatapang: 

at sa benjamin, si eliada na makapangyarihang lalaking matapang, at kasama niya ay dalawang daang 
libong may sakbat na busog at kalasag: 

at sumusunod sa kaniya ay si jozabad, at kasama niya ay isang daan at walong pung libo na handa sa 
pakikipagdigma. 

ang manga ito ang nangaglingkod sa hari bukod doon sa inilagay nang hari sa manga bayang nakukutaan 
sa buong juda. 

si josaphat nga ay nagkaroon nang kayamanan, at dangal na sagana, at siya'y nakipagkamaganak kay 
achab. 

at pagkatapos nang ilang taon, kaniyang nilusong si achab sa samaria. at ipinagpatay siya ni achab nang 
manga tupa at baka na sagana, at ang bayan na kasama niya, at inupahan siya na umahon na kasama 
niya sa ramoth-galaad. 

at sinabi ni achab na hari sa israel kay josaphat na hari sa juda, sasama ka ba sa akin sa ramoth-galaad? 
at sinagot niya siya, ako'y gaya mo, at ang aking bayan ay gaya nang iyong bayan, at kami ay sasaiyo sa 
pakikipagdigma. 

at sinabi ni josaphat sa hari sa israel, magusisa ka ngayon, isinasamo ko sa iyo, sa salita nang panginoon. 
nang magkagayo'y pinisan nang hari sa israel ang manga propeta, na apat na raang lalake, at sinabi sa 
kanila, magsisiparoon ba kami sa ramoth-galaad upang makipagbaka, o uurong ako? at sinabi nila, 
umahon ka, sapagka't ibibigay nang diyos sa kamay nang hari. 

nguni't sinabi ni josaphat: wala ba ritong ibang propeta nang panginoon, upang tayo'y makapagusisa sa 
kaniya? 

at sinabi nang hari sa israel kay josaphat, may isa pang lalake na mapaguusisaan natin sa panginoon: 
nguni't kinapopootan ko siya: sapagka't kailan man ay hindi siya nanghuhula nang mabuti tungkol sa 
akin, kundi laging kasamaan, si micheas nga na anak ni imla. at sinabi ni josaphat, huwag magsabi nang 
ganyan ang hari. 

nang magkagayo'y tumawag ang hari sa israel nang isang pinuno, at kaniyang sinabi, dalhin mo ritong 
madali si micheas na anak ni imla. 

ang hari nga nang israel at si josaphat na hari sa juda, ay nakaupo bawa't isa sa kanikaniyang luklukan na 
nakapanamit hari, at sila'y nakaupo sa isang hayag na dako sa pasukan nang pintuang-bayan nang 
samaria; at ang lahat na propeta ay nanganghula sa harap nila. 

at si sedechias na anak ni chenaana ay gumawa nang manga sungay na bakal, at kaniyang sinabi, ganito 
ang sabi nang panginoon, sa pamamagitan nang manga ito ay iyong itutulak ang manga taga siria, 
hanggang sa mangalipol. 

at lahat na propeta ay nanganghulang gayon, na sinasabi, umahon ka sa ramoth-galaad, at guminhawa 
ka: sapagka't ibibigay nang panginoon sa kamay nang hari. 

at ang sugo na yumaong tumawag kay micheas ay nagsalita sa kaniya na sinasabi, narito, ang manga 
salita nang manga propeta ay nagsaysay nang mabuti sa hari na magkakaisa: isinasamo ko nga sa iyo na 
ang iyong salita ay maging gaya nang isa sa kanila, at magsalita ka nang mabuti. 

at sinabi ni micheas, buhay ang panginoon, kung ano ang sabihin nang aking diyos, yaon ang aking 
sasalitain. 

at nang siya'y dumating sa hari, sinabi nang hari sa kaniya, micheas, magsisiyaon ba kami sa ramoth- 
galaad upang makipagbaka, o uurong ako? at sinabi niya, magsiyaon kayo at magsiginhawa nawa, at 
sila'y mangabibigay sa inyong kamay. 

at sinabi nang hari sa kaniya: makailang ipasusumpa ko sa iyo na ikaw ay huwag magsalita nang anoman 
sa akin kundi katotohanan sa pangalan nang panginoon? 

at kaniyang sinabi, aking nakita ang buong israel na nangangalat sa manga bundok, na gaya nang manga 
tupa na walang pastor: at sinabi nang panginoon, ang manga ito'y walang panginoon: umuwing payapa 
ang bawa't lalake sa kaniyang bayan. 

at sinabi nang hari sa israel kay josaphat, di ba isinaysay ko sa iyo na siya'y hindi manghuhula nang 
mabuti tungkol sa akin, kundi kasamaan? 

at sinabi ni micheas, kaya't dinggin ninyo ang salita nang panginoon: aking nakita ang panginoon na 
nakaupo sa kaniyang luklukan, at ang buong hukbo nang langit na nakatayo sa kaniyang kanan at sa 
kaniyang kaliwa. 

at sinabi nang panginoon, sinong dadaya kay achab na hari sa israel, upang siya'y umahon at mabuwal sa 
ramoth-galaad? at ang isa'y nagsalita na nagsabi nang ayon sa ganitong paraan, at ang iba'y nagsabi 
ayon sa gayong paraan. 

at lumabas ang isang espiritu, at tumayo sa harap nang panginoon, at nagsabi, aking dadayain siya. at 
sinabi nang panginoon sa kaniya, sa ano? 

at kaniyang sinabi, ako'y lalabas, at ako'y magiging magdarayang espiritu sa bibig nang lahat niyang 
manga propeta. at kaniyang sinabi, iyong dadayain siya, at mananaig ka rin: lumabas ka, at gawin mong 
gayon. 

ngayon nga, narito, inilagay nang panginoon ang magdarayang espiritu sa bibig nang iyong manga 
propetang ito, ang panginoon ay nagsalita nang kasamaan tungkol sa iyo. 

nang magkagayo'y lumapit si sedechias na anak ni chenaana, at sinampal si micheas, at nagsabi, saan 
nagdaan ang espiritu nang panginoon na mula sa akin upang magsalita sa iyo? 

at sinabi ni micheas, narito, iyong makikita sa araw na yaon, pagka ikaw ay papasok sa pinakaloob na 
silid upang magkubli. 

at sinabi nang hari sa israel, dalhin ninyo si micheas, at ibalik ninyo siya kay amon na tagapamahala nang 
bayan, at kay joas na anak nang hari; 

at sabihin ninyo, ganito ang sabi nang hari, ilagay ang taong ito sa bilangguan, at pakanin siya nang 
tinapay nang kadalamhatian at nang tubig nang kadalamhatian hanggang sa ako'y bumalik na payapa. 
at sinabi ni micheas, kung ikaw ay bumalik sa anomang paraan na payapa, ang panginoon ay hindi 
nagsalita sa pamamagitan ko. at kaniyang sinabi, dinggin ninyo, ninyong manga bayan, ninyong lahat. 
sa gayo'y ang hari sa israel at si josaphat na hari sa juda ay nagsiahon sa ramoth-galaad. 

at sinabi nang hari sa israel kay josaphat, ako'y magpapakunwaring iba, at paroroon ako sa pagbabaka, 
nguni't ikaw ay magbalabal nang iyong manga balabal hari. sa gayo'y ang hari nang israel ay 
nagpakunwaring iba, at sila'y nagsiparoon sa pagbabaka. 

ang hari nga sa siria ay nagutos sa manga pinunong kawal nang kaniyang manga karo, na sinasabi, 
huwag kayong magsilaban kahit sa maliit o sa malaki man, liban lamang sa hari sa israel. 

at nangyari, nang makita nang manga punong kawal nang manga karo ni josaphat, na kanilang sinabi, 
siyang hari sa israel. kaya't sila'y nagsiligid upang magsilaban sa kaniya: nguni't si josaphat ay humiyaw, 
at tinulungan siya nang panginoon, at kinilos sila nang diyos na humiwalay sa kaniya. 

at nangyari nang makita nang manga pinunong kawal nang manga karo na hindi siyang hari sa israel, na 
sila'y nagsihiwalay nang paghabol sa kaniya. 

at inihilagpos nang isang lalake ang kaniyang pana sa isang pagbabakasakali, at tinamaan ang hari sa 
israel, sa pagitan nang manga pagkakasugpong nang sakbat kaya't sinabi niya sa nagpapatakbo nang 
karo, ipihit mo ang iyong kamay, at ihiwalay mo ako sa hukbo: sapagka't ako'y nasugatan nang mabigat. 
at ang pagbabaka ay lumala nang araw na yaon, gayon ma'y ang hari sa israel ay nanatili sa kaniyang 
karo laban sa manga taga siria hanggang sa kinahapunan: at sa may paglubog nang araw ay namatay 
siya. 

at si josaphat na hari sa juda ay umuwing payapa sa kaniyang bahay sa jerusalem. 

at si jehu na anak ni hanani na tagakita ay lumabas na sinalubong siya, at sinabi sa haring josaphat: 
tutulungan mo ba ang manga masama at mamahalin yaong manga napopoot sa panginoon? dahil sa 
bagay na ito ay kapootan ang sasaiyo na mula sa harap nang panginoon. 

gayon ma'y may mabuting manga bagay na nasumpungan sa iyo, sa iyong pagaalis nang manga asera sa 
lupain, at inilagak mo ang iyong puso upang hanapin ang diyos. 

at si josaphat ay tumahan sa jerusalem: at siya'y lumabas uli sa gitna nang bayan na mula sa beer-seba 
hanggang sa lupaing maburol nang ephraim, at ibinalik niya sila sa panginoon, sa diyos nang kanilang 
manga magulang. 

at siya'y naglagay nang manga hukom sa lupain sa lahat na bayang nakukutaan nang juda sa bayan at 
bayan. 

at sinabi sa manga hukom, buhayin ninyo kung ano ang inyong ginagawa: sapagka't hindi kayo 
nagsisihatol nang dahil sa tao, kundi dahil sa panginoon, at siya'y sumasainyo sa kahatulan. 

ngayon nga'y sumainyo nawa ang takot sa panginoon, magsipagingat kayo at inyong gawin: sapagka't 
walang kasamaan sa panginoon nating diyos, o tumangi man sa manga tao, o tumanggap man nang 
manga suhol. 

bukod dito'y naglagay si josaphat sa jerusalem nang ilan sa manga levita, at sa manga saserdote, at sa 
manga pangulo sa manga sangbahayan nang manga magulang nang israel, dahil sa kahatulan nang 
panginoon, at sa manga pagkakaalitan. at sila'y nagsibalik sa jerusalem. 

at kaniyang binilinan sila, na sinasabi, ganito ang inyong gagawin, sa takot sa panginoon, na may 
pagtatapat, at may sakdal na puso. 

at anomang kaalitan ang dumating sa inyo na mula sa inyong manga kapatid na nagsisitahan sa kanilang 
manga bayan, na dugo't dugo, kautusan at utos, manga palatuntunan at manga kahatulan, ay inyong 
papayuhan sila, upang sila'y huwag maging salarin sa panginoon, at sa gayo'y kapootan ay huwag 
dumating sa inyo, at sa inyong manga kapatid: ito'y inyong gawin, at kayo'y hindi magiging salarin. 

at, narito, si amarias na punong saserdote ay nasa inyo sa lahat nang bagay nang panginoon, at si 
zebadias na anak ni ismael, na tagapamahala sa sangbahayan ni juda, sa lahat nang manga bagay nang 
hari: ang manga levita rin naman ay magiging manga pinuno sa harap ninyo. gawin ninyong may 
katapangan at ang panginoon ay sumasamabuti nawa. 

at nangyari, pagkatapos nito, na ang manga anak ni moab, at ang manga anak ni ammon, at pati nang 
iba sa manga ammonita, ay naparoon laban kay josaphat upang makipagbaka. 

nang magkagayo'y nagsiparoon ang iba na nagsipagsaysay kay josaphat, na nagsasabi, may lumalabas na 
isang lubhang karamihan laban sa iyo na mula sa dako roon nang dagat na mula sa siria, at, narito, sila'y 
nangasa hasason-tamar (na siyang engedi). 

at si josaphat ay natakot, at tumalagang hanapin ang panginoon, at siya'y nagtanyag nang ayuno sa 
buong juda. 

at ang juda'y nagpipisan, upang huminging tulong sa panginoon: sa makatuwid baga'y mula sa lahat na 
bayan nang juda ay nagsiparoon upang hanapin ang panginoon. 

at si josaphat ay tumayo sa kapisanan nang juda at jerusalem, sa bahay nang panginoon, sa harap nang 
bagong looban, 

at kaniyang sinabi, oh panginoon, na diyos nang aming manga magulang, di ba ikaw ay diyos sa langit? at 
di ba ikaw ay puno sa lahat na kaharian nang manga bansa? at nasa iyong kamay ang kapangyarihan at 
lakas, na anopa't walang makahaharap sa iyo. 

di mo ba pinalayas, oh aming diyos, ang manga nananahan sa lupaing ito sa harap nang iyong bayang 
israel, at iyong ibinigay sa binhi ni abraham na iyong kaibigan magpakailan man? 

at nagsitahan sila roon at ipinagtayo ka nang santuario roon na ukol sa iyong pangalan, na sinasabi, 
kung ang kasamaan ay dumating sa amin, ang tabak nang kahatulan, o salot, o kagutom, kami ay 
magsisitayo sa harap nang bahay na ito, at sa harap mo, (sapagka't ang iyong pangalan ay nasa bahay na 
ito,) at kami ay dadaing sa iyo sa aming pagdadalamhati, at kami ay iyong didinggin at ililigtas. 

at ngayon, narito, ang manga anak ni ammon at ni moab, at nang sa bundok nang seir na hindi mo 
ipinalusob sa israel, nang sila'y magsilabas sa lupain nang egipto, kundi kanilang nilikuan sila, at hindi sila 
nilipol, 

tingnan mo, kung paanong sila'y gumaganti sa amin, na nagsisiparito upang palayasin kami sa iyong pag- 
aari, na iyong ibinigay sa amin upang manahin. 

oh aming diyos, hindi mo ba hahatulan sila? sapagka't wala kaming kaya laban sa malaking pulutong na 
ito na naparirito laban sa amin, ni hindi man nalalaman namin kung anong marapat gawin, nguni't ang 
aming manga mata ay nasa iyo. 

at ang buong juda ay tumayo sa harap nang panginoon, pati ang kanilang manga bata, ang kanilang 
manga asawa, at ang kanilang manga anak. 

nang magkagayo'y dumating kay jahaziel na anak ni zacharias, na anak ni benaias, na anak ni jeiel, na 
anak ni mathanias na levita, sa manga anak ni asaph ang espiritu nang panginoon sa gitna nang 
kapisanan, 

at kaniyang sinabi, dinggin ninyo, buong juda, at ninyong manga taga jerusalem, at ikaw na haring 
Josaphat: ganito ang sabi nang panginoon sa inyo, huwag kayong mangatakot, o manglupaypay man 
dahil sa malaking karamihang ito, sapagka't ang pakikipagbaka ay hindi inyo, kundi sa diyos. 

bukas ay magsilusong kayo laban sa kanila: narito, sila'y nagsiahon sa ahunan nang sis, at inyong 
masusumpungan sila sa dulo nang libis, sa harap nang ilang nang jeruel. 

kayo'y hindi magkakailangan na makipaglaban sa pagbabakang ito: magsilagay kayo, magsitayo kayong 
panatag, at tingnan ninyo ang pagliligtas, nang panginoon na kasama ninyo, oh juda at jerusalem: huwag 
kayong mangatakot, o manganglupaypay man: bukas ay magsilabas kayo laban sa kanila, sapagka't ang 
panginoon ay sumasa inyo. 

at itinungo ni josaphat ang kaniyang ulo sa lupa: at ang buong juda at ang manga taga jerusalem ay 
nangagpatirapa sa harap nang panginoon, na nagsisamba sa panginoon. 

at ang manga levita, sa manga anak nang manga coathita at sa manga anak nang manga coraita, ay 
nagsitayo upang purihin ang panginoon, ang diyos nang israel, nang totoong malakas na tinig. 

at sila'y nagsibangong maaga sa kinaumagahan, at nagsilabas sa ilang nang tecoa: at habang sila'y 
nagsisilabas, si josaphat ay tumayo, at nagsabi, dinggin ninyo ako, oh juda, at ninyong manga taga 
jerusalem; sumampalataya kayo sa panginoon ninyong diyos, sa gayo'y matatatag kayo, sumampalataya 
kayo sa kaniyang manga propeta, sa gayo'y giginhawa kayo. 

at nang siya'y makakuhang payo sa bayan, kaniyang inihalal sa kanila ang magsisiawit sa panginoon at 
magsisipuri sa ganda nang kabanalan habang sila'y nagsisilabas na nagpapauna sa hukbo at 
magsipagsabi, mangagpasalamat kayo sa panginoon, sapagka't ang kaniyang kaawaan ay magpakailan 
man. 

at nang sila'y mangagpasimulang magsiawit at magsipuri, ang panginoon ay naglagay nang manga bakay 
laban sa manga anak ni ammon, ni moab, at nang sa bundok nang seir, na nagsiparoon laban sa juda; at 
sila'y nangasugatan. 

sapagka't ang manga anak ni ammon at ni moab ay nagsitayo laban sa manga taga bundok nang seir, 
upang lubos na magsipatay at lipulin sila: at nang sila'y makatapos sa manga taga bundok nang seir, 
bawa't isa'y tumulong na lumipol sa iba. 

at nang ang juda ay dumating sa bantayang moog sa ilang, sila'y nagsitingin sa karamihan, at, narito, 
manga bangkay na nangakabuwal sa lupa, at walang nakatanan. 

at nang si josaphat at ang kaniyang bayan ay magsiparoon upang kunin ang samsam sa kanila, kanilang 
nasumpungan sa kanila na sagana ay manga kayamanan at manga bangkay, at manga mahahalagang 
hiyas na kanilang manga sinamsam para sa kanilang sarili, na higit kay sa kanilang madala: at sila'y 
nagsidoon na tatlong araw, sa pagkuha nang samsam, na totoong marami. 

at nang ikaapat na araw, sila'y nagpupulong sa libis nang baracah, sapagka't doo'y kanilang pinuri ang 
panginoon: kaya't ang pangalan nang dakong yaon ay tinawag na libis nang baracah, hanggang sa araw 
na ito. 

nang magkagayo'y nagsibalik sila, bawa't lalake sa juda, at sa jerusalem, at si josaphat ay sa unahan nila, 
upang bumalik sa jerusalem na may kagalakan, sapagka't sila'y pinapagkatuwa nang panginoon sa 
kanilang manga kaaway. 

at sila'y nagsiparoon sa jerusalem na may manga salterio at manga alpa, at manga pakakak sa bahay 
nang panginoon. 

at ang takot sa diyos ay napasa lahat na kaharian nang manga lupain, nang kanilang mabalitaang ang 
panginoon ay nakipaglaban sa manga kaaway nang israel. 

sa gayo'y ang kaharian ni josaphat ay natahimik: sapagka't binigyan siya nang kaniyang diyos nang 
kapahingahan sa palibot. 

at si josaphat ay naghari sa juda: siya'y may tatlong pu't limang taong gulang nang siya'y magpasimulang 
maghari, at siya'y nagharing dalawang pu't limang taon sa jerusalem: at ang pangalan nang kaniyang ina 
ay azuba na anak ni silhi. 

at siya'y lumakad nang lakad ni asa na kaniyang ama, at hindi siya lumiko sa paggawa nang matuwid sa 
harap nang manga mata nang panginoon. 

gayon ma'y ang manga mataas na dako ay hindi inalis, ni inilagak pa man nang bayan ang kanilang puso 
sa diyos nang kanilang manga magulang. 

ang iba nga sa manga gawa ni josaphat, na una at huli, narito, nangakasulat sa kasaysayan ni jehu na 
anak ni hanani, na nasusulat sa aklat nang manga hari sa israel. 

at pagkatapos nito ay nakipisan si josaphat na hari sa juda kay ochozias na hari sa israel, na siyang 
gumawa nang totoong masama: 

at siya'y nakipisan sa kaniya upang gumawa nang manga sasakyang dagat na magsisiparoon sa tharsis: at 
kanilang ginawa ang manga sasakyan sa esion-geber. 

nang magkagayo'y si eliezer na anak ni dodava sa mareosah ay nanghula laban kay josaphat, na kaniyang 
sinabi, sapagka't ikaw ay nakipisan kay ochozias, giniba nang panginoon ang iyong manga gawa. at ang 
manga sasakyan ay nangabasag, na anopa't sila'y hindi na makaparoon sa tharsis. 

at si josaphat ay natulog na kasama nang kaniyang manga magulang, at nalibing na kasama nang 
kaniyang manga magulang sa bayan ni david: at si joram na kaniyang anak ay naghari na kahalili niya. 

at siya'y nagkaroon nang manga kapatid, na manga anak ni josaphat, na si azarias, at si jehiel, at si 
zacharias, at si azarias, at si michael, at si sephatias: lahat nang ito ay manga anak ni josaphat na hari sa 
israel. 

at binigyan sila nang kanilang ama nang manga dakilang kaloob, na pilak, at ginto, at manga mahalagang 
bagay, pati nang manga bayang nakukutaan nang juda: nguni't ang kaharian ay ibinigay niya kay joram, 
sapagka't siya ang panganay. 

nang si joram nga ay bumangon sa kaharian nang kaniyang ama, at lumakas, ay kaniyang pinatay nang 
tabak ang lahat niyang manga kapatid, at gayon din ang iba sa manga prinsipe nang israel. 

si joram ay tatlongpu't dalawang taon nang siya'y magpasimulang maghari, at siya'y nagharing walong 
taon sa jerusalem. 

at siya'y lumakad nang lakad nang manga hari sa israel, gaya nang ginawa nang sangbahayan ni achab, 
sapagka't siya'y nagasawa sa anak ni achab: at siya'y gumawa nang kasamaan sa paningin nang 
panginoon. 

gayon ma'y hindi nilipol nang panginoon ang sangbahayan ni david, dahil sa tipan na kaniyang ginawa 
kay david, at yamang siya'y nangako na bibigyan siya nang ilawan at ang kaniyang manga anak 
magpakailan man. 

sa kaniyang manga kaarawan ay nanghimagsik ang edom na mula sa kapangyarihan nang juda, at 
naghalal nang hari sa kanilang sarili. 

nang magkagayo'y nagdaan si joram na kasama ang kaniyang manga punong kawal, at dala ang lahat 
niyang manga karo: at siya'y bumangon nang kinagabihan at sinaktan ang manga idumeo na kumubkob 
sa kaniya, at ang manga pinunong kawal sa manga karo. 

sa gayo'y nanghimagsik ang edom na mula sa kapangyarihan nang juda, hanggang sa araw na ito: nang 
magkagayo'y nanghimagsik ang libna nang panahong yaon na mula sa kaniyang kapangyarihan: 
sapagka't kaniyang pinabayaan ang panginoon, ang diyos nang kaniyang manga magulang. 

bukod dito'y kaniyang ginawa ang manga mataas na dako sa manga bundok nang juda, at pinasamba sa 
diyosdiyosan ang manga taga jerusalem, at iniligaw ang juda. 

at dumating ang isang sulat sa kaniya na mula kay elias na propeta, na sinasabi, ganito ang sabi nang 
panginoon, nang diyos ni david na iyong ama, sapagka't hindi ka lumakad nang manga lakad ni josaphat 
na iyong ama, o nang manga lakad man ni asa na hari sa juda: 

kundi ikaw ay lumakad nang manga lakad nang manga hari sa israel, at iyong pinasamba sa diyosdiyosan 
ang juda at ang manga nananahan sa jerusalem, gaya nang ginawa nang sangbahayan ni achab, at iyo rin 
namang pinatay ang iyong manga kapatid sa sangbahayan nang iyong ama, na lalong mabuti kay sa iyo: 

narito, ang panginoon ay mananalot nang malaki sa iyong bayan, at sa iyong manga anak, at sa iyong 
manga asawa, at sa lahat nang iyong pag-aari: 

at ikaw ay magkakasakit nang mabigat, na sakit nang iyong tiyan, hanggang sa lumabas ang loob nang 
iyong tiyan dahil sa sakit araw-araw. 

at inudyukan nang panginoon laban kay joram ang diwa nang manga filisteo, at nang manga taga arabia 
na nangasa siping nang manga taga etiopia: 

at sila'y nagsiahon laban sa juda, at nagpumilit doon, at dinala ang lahat na pag-aari na nasumpungan sa 
bahay nang hari, at pati ang manga anak niya, at ang manga asawa niya, na anopa't walang naiwang 
anak sa kaniya, liban si joachaz na bunso sa kaniyang manga anak. 

at pagkatapos nang lahat na ito ay sinaktan siya nang panginoon sa kaniyang tiyan nang walang 
kagamutang sakit. 

at nangyari, sa lakad nang panahon sa katapusan nang dalawang taon, na ang loob nang kaniyang tiyan 
ay lumabas dahil sa kaniyang sakit, at siya'y namatay sa mabigat na sakit. at hindi ipinagsunog siya nang 
kaniyang bayan, na gaya nang pagsusunog sa kaniyang manga magulang. 

may tatlongpu't dalawang taon siya nang siya'y magpasimulang maghari, at siya'y naghari sa jerusalem 
na walong taon: at siya'y nanaw na walang nagnasang pumigil, at inilibing nila siya sa bayan ni david, 
nguni't hindi sa manga libingan nang manga hari. 

at ginawang hari nang manga taga jerusalem si ochozias na kaniyang bunsong anak na kahalili niya: 
sapagka't pinatay ang manga pinaka matanda sa kampamento nang pulutong na lalake na naparoon na 
kasama nang manga taga arabia. sa gayo'y si ochozias na anak ni joram na hari sa juda ay naghari. 

may apat na pu't dalawang taon si ochozias nang magpasimulang maghari: at siya'y nagharing isang taon 
sa jerusalem: at ang pangalan nang kaniyang ina ay athalia na anak ni omri. 

siya rin naman ay lumakad nang manga lakad nang sangbahayan ni achab: sapagka't ang kaniyang ina ay 
siyang kaniyang taga-payo upang gumawang may kasamaan. 

at siya'y gumawa nang kasamaan sa paningin nang panginoon, gaya nang ginawa nang sangbahayan ni 
achab: sapagka't sila ang naging kaniyang taga-payo pagkamatay nang kaniyang ama, sa ikapapahamak 
niya. 

siya'y lumakad din naman nang ayon sa kanilang payo, at yumaon na kasama ni joram na anak ni achab 
na hari sa israel upang makipagdigma laban kay hazael na hari sa siria sa ramoth-galaad: at sinugatan 
nang manga taga siria si Joram. 

at siya'y bumalik upang magpagaling sa jezreel nang manga sugat na isinugat nila sa kaniya sa rama, 
nang siya'y makipaglaban kay hazael na hari sa siria. at si azarias na anak ni joram na hari sa juda ay 
lumusong upang tingnan si joram na anak ni achab sa jezreel, sapagka't siya'y may sakit. 

ang kapahamakan nga ni ochozias ay sa ganang diyos, sa kaniyang pagparoon kay joram: sapagka't nang 
siya'y dumating, siya'y lumabas na kasama ni joram laban kay jehu na anak ni nimsi, na siyang pinahiran 
nang langis nang panginoon upang ihiwalay ang sangbahayan ni achab. 

at nangyari, nang si jehu ay maglalapat nang kahatulan sa bahay ni achab, na kaniyang nasumpungan 
ang manga prinsipe sa juda, at ang manga anak nang manga kapatid ni ochozias, na nagsisipangasiwa 
kay ochozias, at pinatay sila. 

at kaniyang hinanap si ochozias, at hinuli nila siya, (siya nga'y nagtatago sa samaria,) at dinala nila siya 
kay jehu, at pinatay siya, at inilibing nila siya, sapagka't kanilang sinabi, siya'y anak ni josaphat, na 
humanap sa panginoon nang buo niyang puso. at ang sangbahayan ni ochozias ay walang 
kapangyarihang humawak nang kaharian. 

nang makita nga ni athalia na ina ni ochozias na ang kaniyang anak ay patay, siya'y tumindig at nilipol 
ang lahat na binhing hari nang sambahayan ni juda. 

nguni't kinuha ni josabeth, na anak na babae nang hari, si joas na anak ni ochozias, at inalis niyang lihim 
siya sa gitna nang manga anak nang hari na nangapatay, at inilagay niya siya at ang kaniyang yaya sa silid 

na higaan. gayon ikinubli ni josabeth, na anak nang haring joram, na asawa ni joiada na saserdote, 
(sapagka't siya'y kapatid ni ochozias) kay athalia, na anopa't siya'y hindi napatay. 

at siya'y nakakubling kasama nila sa bahay nang diyos na anim na taon: at si athalia ay naghari sa lupain. 
at sa ikapitong taon ay lumakas si joiada, at nakipagtipan siya sa manga pinunong kawal nang dadaanin, 
kay azarias na anak ni joram, at kay ismael na anak ni johanan, at kay azarias na anak ni obed, at kay 
maasias na anak ni adaias, at kay elisaphat na anak ni zichri. 

at kanilang nilibot ang juda, at pinisan ang manga levita mula sa lahat na bayan nang juda, at ang manga 
pangulo nang manga sangbahayan nang manga magulang nang israel, at sila'y nagsiparoon sa jerusalem. 
at ang buong kapisanan ay nakipagtipan sa hari sa bahay nang diyos. at sinabi niya sa kanila, narito, ang 
anak nang hari ay maghahari, gaya nang sinalita nang panginoon tungkol sa manga anak ni david. 

ito ang bagay na inyong gagawin: isang ikatlong bahagi ninyo, na pumapasok sa sabbath, sa manga 
saserdote at sa manga levita, magiging manga tagatanod-pinto, 

at ang ikatlong bahagi ay magiging sa bahay nang hari, at ang ikatlong bahagi sa pintuang-bayan nang 
patibayan, at ang buong bayan ay malalagay sa manga looban nang bahay nang panginoon. 

nguni't walang papasok sa bahay nang panginoon, liban sa manga saserdote, at nagsisipangasiwang 
manga levita; sila'y magsisipasok, sapagka't sila'y manga banal: nguni't ang buong bayan ay magiingat 
nang pagbabantay sa panginoon. 

at kukulungin nang manga levita ang hari sa palibot, bawa't isa'y may dalang kaniyang manga sandata sa 
kaniyang kamay, at sinomang pumasok sa bahay, patayin: at kayo'y magsiabay sa hari pagka siya'y 
pumapasok at pagka siya'y lumalabas. 

gayon ginawa nang manga levita at nang buong juda ang ayon sa lahat na iniutos ni joiada na saserdote: 
at sila'y kumuha bawa't lalake nang kaniyang manga lalake, yaong nagsisipasok sa sabbath, na kasama 
niyaong nagsisilabas sa sabbath, sapagka't hindi pinayaon ni joiada na saserdote ang manga pangkat. 

at si Joiada na saserdote ay nagbigay sa manga pinunong kawal nang manga dadaanin nang manga sibat, 
at manga maliit na kalasag at manga kalasag na naging sa haring david, na nangasa bahay nang diyos. 

at kaniyang inilagay ang buong bayan, na bawa't isa'y may kaniyang sandata sa kaniyang kamay, mula sa 
dakong kanan nang bahay hanggang sa dakong kaliwa nang bahay, sa siping nang dambana at nang 
bahay, sa siping nang hari sa palibot. 

nang magkagayo'y kanilang inilabas ang anak nang hari, at ipinutong nila ang putong sa kaniya, at 
binigyan siya nang patotoo, at ginawa siyang hari: at pinahiran siya nang langis ni joiada at nang 
kaniyang manga anak, at kanilang sinabi, mabuhay ang hari. 

at nang marinig ni athalia ang kaingay nang bayan, na tumatakbo at pinupuri ang hari, siya'y naparoon 
sa bayan sa loob nang bahay nang panginoon: 

at siya'y tumingin, at, narito, ang hari ay nakatayo sa siping nang kaniyang haligi sa pasukan, at ang 
manga punong kawal at ang manga may pakakak ay sa siping nang hari: at ang buong bayan nang lupain 
ay nagalak, at humihip nang manga pakakak, ang manga mangaawit naman ay nagsitugtog nang manga 
panugtog nang tugtugin, at tinugmaan ang awit nang papuri. nang magkagayo'y hinapak ni athalia ang 
kaniyang suot, at sinabi: paglililo, paglililo. 

at inilabas ni joiada na saserdote ang manga pinunong kawal nang dadaanin na nangalalagay sa hukbo, 
at sinabi sa kanila, palabasin ninyo siya sa pagitan nang manga hanay, at sinomang sumunod sa kaniya, 
patayin nang tabak: sapagka't sinabi nang saserdote, huwag patayin siya sa bahay nang panginoon. 

sa gayo'y binigyang daan nila siya: at siya'y naparoon sa pasukan nang pintuang-daan nang kabayo sa 
bahay nang hari: at pinatay nila siya roon. 

at si Joiada ay nakipagtipan sa kaniya, at sa buong bayan, at sa hari na sila'y magiging bayan nang 
panginoon. 

at ang buong bayan ay naparoon sa bahay ni baal, at ibinagsak, at pinagputolputol ang kaniyang manga 
dambana at ang kaniyang manga larawan, at pinatay si mathan na saserdote ni baal sa harap nang 
manga dambana. 

at inihalal ni joiada ang manga katungkulan sa bahay nang panginoon, sa kapangyarihan nang kamay 
nang manga saserdote na manga levita, na siyang binahagi ni david sa bahay nang panginoon, upang 
maghandog nang manga handog na susunugin sa panginoon, gaya nang nasusulat sa kautusan ni moises, 
na may pagkagalak, at may pagawit ayon sa ayos ni david. 

at kaniyang inilagay ang manga tagatanod-pinto sa manga pintuangdaan nang bahay nang panginoon, 
upang walang pumasok na marumi sa anomang bagay. 

at kaniyang ipinagsama ang manga pinunong kawal nang dadaanin at ang manga mahal na tao, at ang 
manga tagapamahala nang bayan, at ang buong bayan nang lupain, at ibinaba ang hari mula sa bahay 
nang panginoon: at sila'y pumasok sa bahay nang hari, na nagdaan sa pinakamataas na pintuang-daan, 
at inilagay ang hari sa luklukan nang kaharian. 

sa gayo'y ang buong bayan nang lupain ay nagalak, at ang bayan ay natahimik: at pinatay nila nang tabak 
si athalia. 

si joas ay may pitong taon nang magpasimulang maghari: at siya'y nagharing apat na pung taon sa 
jerusalem: at ang pangalan nang kaniyang ina ay sibia na taga beer-seba. 

at gumawa si joas nang matuwid sa harap nang manga mata nang panginoon lahat nang manga 
kaarawan ni joiada na saserdote. 

at kumuha si joiada nang dalawang babae upang maging asawa nang hari, at siya'y nagkaanak nang 
manga lalake at manga babae. 

at nangyari, pagkatapos nito, na inisip ni joas na husayin ang bahay nang panginoon. 

at kaniyang pinisan ang manga saserdote at ang manga levita, at sinabi sa kanila, magsilabas kayo 
hanggang sa manga bayan nang juda, at magtipon kayo sa buong israel nang salapi upang husayin ang 
bahay nang inyong diyos sa taontaon, at sikapin ninyo na inyong madaliin ang bagay. gayon ma'y hindi 
minadali nang manga levita. 

at ipinatawag nang hari si joiada na pinuno, at sinabi sa kaniya, bakit hindi mo ipinadala sa manga levita 
ang buwis na iniutos ni moises, na lingkod nang panginoon, at nang kapisanan nang israel, mula sa juda, 
at mula sa jerusalem, na ukol sa tabernakulo nang patotoo? 

sapagka't giniba nang manga anak ni athalia, niyaong masamang babae, ang bahay nang diyos, at kanila 
namang ginugol sa manga baal ang lahat na itinalagang bagay sa bahay nang panginoon. 

sa gayo'y nagutos ang hari, at sila'y nagsigawa nang isang kaban, at inilagay sa labas sa pintuang daan 
nang bahay nang panginoon. 

at sila'y nangagtanyag sa juda at sa jerusalem, na dalhin sa panginoon ang buwis na iniatang ni moises 
na lingkod nang diyos sa israel sa ilang. 

at ang lahat na prinsipe at ang buong bayan ay nagalak, at dinala, at inilagay sa kaban, hanggang sa 
natapos. 

at nagkagayon, nang dalhin ang kaban sa kawanihan nang hari, sa pamamagitan nang kamay nang 
manga levita, at nang kanilang makita na maraming salapi, na ang kalihim nang hari at ang pinuno nang 
pangulong saserdote ay naparoon at inalisan nang laman ang kaban, at kinuha, at dinala uli sa dakong 
kinaroroonan. ganito ang kanilang ginawa araw-araw, at nagtipon nang salapi na sagana. 

at ibinigay nang hari at ni joiada sa gumagawa nang gawaing paglilingkod sa bahay nang panginoon, at 
sila'y nagsiupa nang manga kantero at nang manga anluwagi upang husayin ang bahay nang panginoon, 
at nang nagsisigawa naman sa bakal at tanso upang husayin ang bahay nang panginoon. 

sa gayo'y nagsigawa ang manga manggagawa, at ang gawa ay nayari sa pamamagitan nila, at kanilang 
itinayo ang bahay nang diyos sa kaniyang kalagayan, at pinatibay. 

at nang kanilang matapos, kanilang dinala ang labis nang salapi sa harap nang hari at ni joiada, na siyang 
manga ipinagpagawa nang manga sisidlan sa bahay nang panginoon, sa makatuwid baga'y manga 
sisidlan upang ipangasiwa, at upang ipaghandog nang hain, at manga sandok, at manga sisidlang ginto, 
at pilak. at sila'y nangaghandog na palagi nang manga handog na susunugin sa bahay nang panginoon sa 
lahat nang manga kaarawan ni joiada. 

nguni't si joiada ay tumanda at napuspos nang manga araw, at siya'y namatay, siya'y may isang daan at 
tatlongpung taon nang siya'y mamatay. 

at inilibing nila siya sa bayan ni david sa kasamahan nang manga hari, sapagka't siya'y gumawa nang 
mabuti sa israel, at sa diyos at sa kaniyang sangbahayan. 

pagkamatay nga ni joiada ay nagsiparoon ang manga prinsipe nang juda, at nangagbigay galang sa hari. 
nang magkagayo'y dininig sila nang hari. 

at kanilang pinabayaan ang bahay nang panginoon, nang diyos nang kanilang manga magulang, at 
nangaglingkod sa manga asera at sa manga diyos-diyosan: at ang pag-iinit ay dumating sa juda at sa 
jerusalem dahil sa kanilang salang ito. 

gayon ma'y nagsugo siya nang manga propeta sa kanila upang dalhin sila uli sa panginoon, at sila'y 
sumaksi laban sa kanila, nguni't hindi sila pinakinggan. 

at ang espiritu nang diyos ay dumating kay zacharias na anak ni joiada na saserdote: at siya'y tumayong 
mataas kay sa bayan, at nagsabi sa kanila, ganito ang sabi nang diyos, bakit kayo'y nagsisisalangsang sa 
manga utos nang panginoon, na anopa't kayo'y huwag magsiginhawa? sapagka't inyong pinabayaan ang 
panginoon, kaniya namang pinabayaan kayo. 

at sila'y nagsipagbanta laban sa kaniya, at binato siya nang manga bato, sa utos nang hari sa looban 
nang bahay nang panginoon. 

sa ganito ay hindi inalaala ni joas na hari ang kagandahang loob na ginawa ni joiada na kaniyang ama sa 
kaniya, kundi pinatay ang kaniyang anak. at nang siya'y mamatay, kaniyang sinabi, masdan nang 
panginoon, at pakialaman. 

at nangyari, sa katapusan nang taon, na ang hukbo nang manga taga siria ay umahon laban sa kaniya: at 
sila'y nagsiparoon sa juda at sa jerusalem, at nilipol ang lahat na prinsipe nang bayan mula sa gitna nang 
bayan, at ipinadala ang buong samsam sa kanila sa hari sa damasco. 

sapagka't ang hukbo nang manga taga siria ay naparoong may munting pangkat nang manga lalake: at 
ibinigay nang panginoon ang isang totoong malaking hukbo sa kanilang kamay sapagka't kanilang 
pinabayaan ang panginoon, ang diyos nang kanilang manga magulang. sa gayo'y nilapatan nila nang 
kahatulan si joas. 

at nang kanilang lisanin siya, (sapagka't iniwan nila siya sa maraming manga sakit,) ang kaniyang sariling 
manga lingkod ay nagsipagbanta laban sa kaniya dahil sa dugo nang manga anak ni joiada na saserdote, 
at pinatay siya sa kaniyang higaan, at siya'y namatay: at inilibing nila siya sa bayan ni david, nguni't hindi 
inilibing nila siya sa manga libingan nang manga hari. 

at ang manga ito ang nagsipagbanta laban sa kaniya, si zabad na anak ni simath, na ammonita, at si 
jozabad na anak ni simrith, na moabita. 

tungkol nga sa kaniyang manga anak, at sa kalakhan nang manga pasang ipinasan sa kaniya, at sa 
pagtatayong muli nang bahay nang diyos, narito, nakasulat sa kasaysayan nang aklat nang manga hari. at 
si amasias na kaniyang anak ay naghari na kahalili niya. 

si amasias ay may dalawangpu't limang taon nang siya'y magpasimulang maghari: at siya'y naghari na 
dalawangpu't siyam na taon sa jerusalem: at ang pangalan nang kaniyang ina ay si joadan na taga 
jerusalem. 

at siya'y gumawa nang matuwid sa harap nang manga mata nang panginoon, nguni't hindi nang sakdal 
na puso. 

nangyari nga nang ang kaharian ay matatag sa kaniya, na kaniyang pinatay ang kaniyang manga lingkod 
na nagsipatay sa hari na kaniyang ama. 

nguni't hindi niya pinatay ang kanilang manga anak, kundi gumawa nang ayon sa nakasulat sa kautusan 
sa aklat ni moises, gaya nang iniutos nang panginoon, na sinasabi, ang manga ama ay hindi 
mangamamatay nang dahil sa manga anak, ni ang manga anak man ay nangamamatay nang dahil sa 
ama: kundi bawa't tao ay mamamatay dahil sa kaniyang sariling kasalanan. 

bukod dito'y pinisan ni amasias ang juda, at iniutos sa kanila ang ayon sa manga sangbahayan nang 
kanilang manga magulang, sa kapangyarihan nang manga pinunong kawal nang lilibuhin at nang manga 
pinunong kawal nang dadaanin, sa makatuwid baga'y ang buong juda at benjamin: at kaniyang binilang 
sila mula sa dalawangpung taong gulang na patanda, at nasumpungan niya silang tatlong daang libong 
piling lalake, na makalalabas sa pakikipagdigma, na makahahawak nang sibat at kalasag. 

siya'y umupa rin naman nang isang daang libong makapangyarihang lalake na matatapang na mula sa 
israel sa halagang isang daang talentong pilak. 

nguni't naparoon ang isang lalake nang diyos sa kaniya, na nagsasabi, oh hari, huwag mong pasamahin 
sa iyo ang hukbo nang israel: sapagka't ang panginoon ay hindi sumasa israel, sa makatuwid baga'y sa 
lahat nang manga anak ni ephraim. 

nguni't kung ikaw ay yayaon, gumawa kang may katapangan, magpakalakas ka sa pakikipagbaka: 
ibubuwal ka nang diyos sa harap nang kaaway: sapagka't ang diyos ay may kapangyarihang tumulong at 
magbuwal. 

at sinabi ni amasias sa lalake nang diyos, nguni't anong aming gagawin sa isang daang talento na aking 
ibinigay sa hukbo nang israel? at ang lalake nang diyos ay sumagot: ang panginoon ay makapagbibigay 
sa iyo nang mahigit kay sa rito. 

nang magkagayo'y inihiwalay sila ni amasias, sa makatuwid baga'y ang hukbo na paparoon sa kaniya na 
mula sa ephraim, upang umuwi uli: kaya't ang kanilang galit ay totoong nagalab laban sa juda, at sila'y 
nagsiuwi na may malaking galit. 

at si amasias ay tumapang, at inilabas ang kaniyang bayan, at naparoon sa libis nang asin, at sumakit sa 
manga anak ni scir nang sangpung libo. 

at sangpung libo ang dinala nang manga anak ni juda na buhay, at dinala sila sa taluktok nang burol at 
inihagis sila mula sa taluktok nang burol na anopa't silang lahat ay nagkawaraywaray. 

nguni't ang manga lalake nang hukbo na ipinabalik ni amasias, upang sila'y huwag magsisunod sa kaniya 
sa pakikipagbaka, ay nagsidaluhong sa manga bayan nang juda, mula sa samaria hanggang sa bet-horon, 
at nanakit sa kanila nang tatlong libo, at nagsikuha nang maraming samsam. 

nangyari nga, pagkatapos na si amasias ay manggaling na mula sa pagpatay sa manga idumio na 
kaniyang dinala ang manga diyos nang manga anak ni seir, at inilagay na maging kaniyang manga diyos, 
at yumukod sa harap nang manga yaon, at nagsunog nang kamangyan sa manga yaon. 

kaya't ang galit nang panginoon ay nagalab laban kay amasias, at siya'y nagsugo sa kaniya nang isang 
propeta, na sinabi sa kaniya, bakit mo hinanap ang diyos nang bayan na hindi nakapagligtas nang 
kanilang sariling bayan sa iyong kamay? 

at nangyari, habang siya'y nakikipagusap sa kaniya, na sinabi nang hari sa kaniya, ginawa ka ba naming 
tagapayo nang hari? umurong ka; bakit ka sasaktan? nang magkagayo'y umurong ang propeta, at 
nagsabi, talastas ko na pinasiyahan nang diyos na patayin ka, sapagka't iyong ginawa ito, at hindi mo 
dininig ang aking payo. 

nang magkagayo'y kumuhang payo si amasias na hari sa juda, at nagsugo kay joas na anak ni joachaz na 
anak ni jehu, na hari sa israel, na nagsabi, halika, tayo'y magtitigan. 

at si joas na hari sa israel ay nagsugo kay amasias na hari sa juda, na nagsasabi, ang dawag na nasa 
libano, ay nagsugo sa sedro na nasa libano, na nagsasabi, ibigay mong asawa ang iyong anak na babae sa 
aking anak: at nagdaan ang mabangis na hayop na nasa libano, at niyapakan ang dawag. 

ikaw ay nagsasabi, narito, iyong sinaktan ang edom, at itinaas ka nang iyong puso upang magmalaki: 
tumahan ka ngayon sa bahay, bakit ibig mong makialam sa iyong ikapapahamak, upang ikaw ay 
mabuwal, ikaw, at ang juda na kasama mo? 

nguni't hindi dininig ni amasias, sapagka't sa diyos, upang sila'y mabigay sa kamay nang kanilang manga 
kaaway, sapagka't hinanap nila ang manga diyos nang edom. 

sa gayo'y umahon si joas na hari sa israel: at siya at si amasias na hari sa juda ay nagtitigan sa beth- 
semes, na ukol sa juda. 

at ang juda ay nalagay sa kasamasamaan sa harap nang israel: at sila'y nagsitakas bawa't isa sa 
kanikaniyang tolda. 

at kinuha ni joas na hari sa israel si amasias na hari sa juda, na anak ni joas, na anak ni joachaz, sa beth- 
semes, at dinala siya sa jerusalem, at ibinagsak ang kuta nang jerusalem mula sa pintuang-bayan nang 
ephraim hanggang sa pintuang-bayan nang sulok, na apat na raang siko. 

at kinuha niya ang lahat na ginto at pilak, at lahat na sisidlan na nasumpungan sa bahay nang diyos na 
kay obed-edom, at ang manga kayamanan nang bahay nang hari, pati nang manga sanglang tao, at 
bumalik sa samaria. 

at si amasias na anak ni joas na hari sa juda ay nabuhay pagkamatay ni joas na anak ni joachaz na hari sa 
israel na labing limang taon. 

ang iba nga sa manga gawa ni amasias, na una at huli, narito, di ba nangasusulat sa aklat nang manga 
hari sa juda at sa israel? 

mula sa panahon nga na humiwalay si amasias sa pagsunod sa panginoon ay nagsipagbanta sila laban sa 
kaniya sa jerusalem, at siya'y tumakas sa lachis: nguni't pinasundan nila siya sa lachis, at pinatay siya 
roon. 

at dinala siya na nakapatong sa manga kabayo, at inilibing siya na kasama nang kaniyang manga 
magulang sa bayan nang juda. 

at kinuha nang buong bayan nang juda si uzzias na may labing anim na taon, at ginawa siyang hari na 
kahalili nang kaniyang ama na si amasias. 

kaniyang itinayo ang eloth at isinauli sa juda, pagkatapos na ang hari ay makatulog na kasama nang 
kaniyang manga magulang. 

may labing anim na taon si uzzias nang siya'y magpasimulang maghari: at siya'y nagharing limangpu't 
dalawang taon sa jerusalem: at ang pangalan nang kaniyang ina ay jecholia na taga jerusalem. 

at siya'y gumawa nang matuwid sa harap nang manga mata nang panginoon, ayon sa lahat na ginawa 
nang kaniyang amang si amasias. 

at siya'y tumalagang hanapin ang diyos sa manga kaarawan ni zacharias, na siyang maalam sa pangitain 
sa diyos: at habang kaniyang hinahanap ang panginoon, pinagiginhawa siya nang diyos. 

at siya'y lumabas at nakipagdigma laban sa manga filisteo, at ibinagsak ang kuta nang gath, at ang kuta 
nang jabnia, at ang kuta nang asdod, at siya'y nagtayo nang manga bayan sa lupain nang asdod, at sa 
gitna nang manga filisteo. 

at tinulungan siya nang diyos laban sa manga filisteo, at laban sa manga taga arabia na nagsisitahan sa 
gurbaal, at sa manga meunim. 

at ang manga ammonita ay nagsipagbigay nang manga kaloob kay uzzias: at ang kaniyang pangalan ay 
lumaganap hanggang sa pasukan nang egipto: sapagka't siya'y lumakas na mainam. 

bukod dito'y si uzzias ay nagtayo nang manga moog sa jerusalem sa pintuang-bayan na nasa panulok, at 
sa pintuang-bayan sa libis, at sa pagliko nang kuta, at manga pinagtibay. 

at siya'y nagtayo nang manga moog sa ilang, at humukay nang maraming balon, sapagka't siya'y 
nagkaroon nang maraming kawan, sa mababang lupa rin naman, at sa kapatagan, at siya'y may 
mangbubukid at manggagawa sa ubasan sa manga bundok at sa manga mabungang bukid: sapagka't 
siya'y may hilig sa bukiran. 

bukod dito'y si uzzias ay may hukbo nang manga manglalaban, na nagsisilabas sa pakikipagdigma na 
pulupulutong ayon sa bilang nang kanilang kabilangan na ginawa ni jehiel na kalihim, at ni maasias na 
pinuno, sa kapangyarihan ni hananias, na isa sa manga punong kawal nang hari. 

ang buong bilang nang manga pangulo nang manga sangbahayan nang manga magulang, na manga 
makapangyarihang lalaking matatapang, ay dalawang libo at anim na raan. 

at sa kapangyarihan nang kanilang kamay ay may isang maayos na hukbo, na tatlong daan at pitong libo 
at limang daan, na nakikipagdigmang may malakas na kapangyarihan, upang tulungan ang hari laban sa 
kaaway. 

at ipinaghanda sila ni uzzias sa makatuwid baga'y ang buong hukbo, nang manga kalasag, at manga 
sibat, at nang manga turbante, at nang manga sapyaw, at nang manga busog, at nang manga bato na 
ukol sa panghilagpos. 

at siya'y gumawa sa jerusalem nang manga makina, na katha nang manga bihasang tao, upang malagay 
sa manga moog at sa kuta upang magpahilagpos nang manga pana at manga malaking bato. at ang 
kaniyang pangalan ay lumaganap na mainam: sapagka't siya'y tinulungang kagilagilalas hanggang sa 
siya'y lumakas. 

nguni't nang siya'y lumakas, ang kaniyang puso ay nagmataas, na anopa't siya'y gumawa nang 
kapahamakan, at siya'y sumalangsang laban sa panginoon niyang diyos: sapagka't siya'y pumasok sa 
templo nang panginoon upang magsunog nang kamangyan sa ibabaw nang dambana nang kamangyan. 
at si azarias na saserdote ay pumasok pagkatapos niya, at kasama niya'y walong pung saserdote nang 
panginoon, na manga matapang na lalake: 

at kanilang hinadlangan si uzzias na hari, at nagsipagsabi sa kaniya, hindi nauukol sa iyo, uzzias, na 
magsunog nang kamangyan sa panginoon, kundi sa manga saserdote na manga anak ni aaron, na manga 
itinalaga na magsunog nang kamangyan, lumabas ka sa santuario: sapagka't ikaw ay sumalangsang: ni di 
magiging karangalan sa iyo sa ganang panginoong diyos. 

nang magkagayo'y si uzzias ay naginit; at siya'y may suuban sa kaniyang kamay upang magsunog nang 
kamangyan, at habang siya'y nagiinit sa manga saserdote, ang ketong ay lumabas sa kaniyang noo sa 
harap nang manga saserdote sa bahay nang panginoon, sa siping nang dambana nang kamangyan, 

at si azarias na punong saserdote, at ang lahat nang manga saserdote, ay nagsitingin sa kaniya, at narito, 
siya'y may ketong sa kaniyang noo, at kanilang itinulak siya na madalian mula roon, oo, siya nama'y 
nagmadaling lumabas sapagka't sinaktan siya nang panginoon. 

at si uzzias na hari ay nagkaketong hanggang sa araw nang kaniyang kamatayan, at tumahan sa bahay na 
bukod dahil sa may ketong: sapagka't siya'y nahiwalay sa bahay nang panginoon, at si joatham na 
kaniyang anak ay katiwala nang bahay nang hari, na humahatol sa bayan nang lupain. 

ang iba nga sa manga gawa ni uzzias, na una at huli, isinulat ni isaias na propeta, na anak ni amos. 

sa gayo'y natulog si uzzias na kasama nang kaniyang manga magulang, at inilibing nila siya na kasama 
nang kaniyang manga magulang sa parang na libingan na ukol sa manga hari: sapagka't kanilang sinabi, 
siya'y may ketong: at si joatham na kaniyang anak ay naghari na kahalili niya. 

si joatham ay may dalawangpu't limang taon nang siya'y magpasimulang maghari, at siya'y nagharing 
labing anim na taon sa jerusalem: at ang pangalan nang kaniyang ina ay jerusa na anak ni sadoc. 

at siya'y gumawa nang matuwid sa harap nang manga mata nang panginoon, ayon sa lahat na ginawa 
nang kaniyang amang si uzzias: gayon ma'y hindi siya pumasok sa templo nang panginoon, at ang bayan 
ay gumawa pa nang kapahamakan. 

siya'y nagtayo nang mataas na pintuang-daan nang bahay nang panginoon, at sa kuta nang ophel ay 
nagtayo siya nang marami. 

bukod dito'y nagtayo siya nang manga bayan sa lupaing maburol nang juda, at sa manga gubat ay 
nagtayo siya nang manga palasyo at manga moog. 

siya'y nakipaglaban din naman sa hari nang manga anak ni ammon, at nanaig laban sa kanila. at ang 
manga anak ni ammon ay nagsipagbigay sa kaniya nang taon ding yaon nang isang daang talentong 
pilak, at sangpung libong karo nang trigo, at sangpung libo nang sebada. gayon ding karami ang ibinayad 
nang manga anak ni ammon sa kaniya sa ikalawang taon naman, at sa ikatlo. 

sa gayo'y si joatham ay naging makapangyarihan, sapagka't kaniyang inayos ang kaniyang manga lakad 
sa harap nang panginoon niyang diyos. 

ang iba nga sa manga gawa ni joatham, at ang lahat niyang manga pakikipagdigma, at ang kaniyang 
manga lakad, narito, nangasusulat sa aklat nang manga hari sa israel, at sa juda. 

siya'y may dalawangpu't limang taon nang siya'y magpasimulang maghari, at nagharing labing anim na 
taon sa jerusalem. 

at si joatham ay natulog na kasama nang kaniyang manga magulang, at inilibing nila siya sa bayan ni 
david: at si achaz na kaniyang anak ay naghari na kahalili niya. 

si achaz ay may dalawangpung taon nang siya'y magpasimulang maghari, at siya'y nagharing labing anim 
na taon sa jerusalem: at hindi siya gumawa nang matuwid sa harap nang manga mata nang panginoon, 
na gaya ni david na kaniyang magulang. 

kundi siya'y lumakad nang manga lakad nang manga hari sa israel, at iginawa rin naman nang manga 
larawang binubo ang manga baal. 

bukod dito'y nagsunog siya nang kamangyan sa libis nang anak ni hinnom, at sinunog ang kaniyang 
manga anak sa apoy, ayon sa manga karumaldumal nang manga bansa, na manga pinalayas nang 
panginoon sa harap nang manga anak ni israel. 

at siya'y naghain at nagsunog nang kamangyan sa manga mataas na dako, at sa manga burol, at sa ilalim 
nang bawa't punong kahoy na sariwa. 

kaya't ibinigay nang panginoon niyang diyos siya sa kamay nang hari sa siria; at sinaktan nila siya, at 
tumangay sa kaniya nang isang malaking karamihang bihag, at manga dinala sa damasco. at siya nama'y 
nabigay sa kamay nang hari sa israel na siyang sumakit sa kaniya nang malaking pagpatay. 

sapagka't si peca na anak ni remalias ay pumatay sa juda nang isang daan at dalawangpung libo sa isang 
araw, silang lahat ay manga matapang na lalake; sapagka't kanilang pinabayaan ang panginoon, ang 
diyos nang kanilang manga magulang. 

at pinatay ni zichri, na makapangyarihang lalake sa ephraim, si maasias na anak nang hari, at si azricam 
na pinuno sa bahay, at si elcana na pangalawa nang hari. 

at ang manga anak ni israel ay nagsipagdala nang bihag sa kanilang manga kapatid na dalawang daang 
libo, manga babae, manga anak na lalake at babae, at nagsipaglabas din nang maraming samsam na 
mula sa kanila, at dinala ang samsam sa samaria. 

nguni't isang propeta nang panginoon ay nandoon, na ang pangalan ay obed: at siya'y lumabas na 
sinalubong ang hukbo na dumarating sa samaria, at sinabi sa kanila, narito, sapagka't ang panginoon, 
ang diyos nang inyong manga magulang, ay naginit sa juda, ay ibinigay niya sila sa inyong kamay, at 
inyong pinatay sila sa isang pagaalab nang loob na umaabot hanggang sa langit. 

at ngayo'y inyong inaakalang pasukuin ang manga anak ni juda at nang jerusalem na maging pinaka 
aliping lalake at babae sa inyo: wala ba kayong pagsalangsang sa inyong sarili laban sa panginoon 
ninyong diyos? 

ngayo'y dinggin nga ninyo ako, at pabalikin ninyo ang manga bihag, na inyong kinuhang bihag sa inyong 
manga kapatid: sapagka't ang malaking pagiinit nang panginoon ay dumating sa inyo. 

nang magkagayo'y ilan sa manga pangulo sa manga anak ni ephraim, si azarias na anak ni johanan, si 
berachias na anak ni mesillemoth at si ezechias na anak ni sallum, at si amasa na anak ni hadlai, ay 
nagsitayo laban sa kanila na nanggaling sa pakikipagdigma, 

at sinabi sa kanila, huwag kayong magsisipagdala nang manga bihag dito: sapagka't inyong inaakala na 
magdala sa atin nang pagsalangsang laban sa panginoon, upang idagdag sa ating manga kasalanan at sa 
ating manga pagsalangsang: sapagka't ang ating pagsalangsang ay malaki, at may malaking pagiinit laban 
sa israel. 

sa gayo'y iniwan nang manga lalaking may sakbat ang manga bihag at ang manga samsam sa harap nang 
manga prinsipe at nang buong kapisanan. 

at ang manga lalaking nasaysay sa pangalan ay nagsitindig, at kinuha ang manga bihag, at sa samsam ay 
binihisan ang lahat na hubad sa kanila, at dinamtan at sinapatusan, at manga pinakain at pinainom, at 
manga pinahiran nang langis, at dinala ang lahat na mahina sa kanila na nakasakay sa manga asno, at 
manga dinala sa jerico, na bayan nang manga puno nang palma, sa kanilang manga kapatid: saka 
nagsibalik sila sa samaria. 

nang panahong yao'y nagsugo ang haring achaz sa manga hari sa asiria upang tulungan siya. 

sapagka't nagsiparoon uli ang manga idumeo at sinaktan ang juda, at dinalang bihag. 

nilusob naman nang manga filisteo ang manga bayan nang mababang lupain, at ang timugan nang juda, 
at sinakop ang beth-semes, at ang ajalon, at ang gederoth, at ang socho pati ang manga nayon niyaon, 
at ang timna pati ang manga nayon niyaon, ang gimzo man at ang manga nayon niyaon: at sila'y 
nagsitahan doon. 

sapagka't ibinaba nang panginoon ang juda dahil kay achaz na hari sa israel: sapagka't hinubaran ang 
juda, at sumalangsang na mainam laban sa panginoon. 

at si tilgath-pilneser na hari sa asiria ay naparoon sa kaniya, at ginipit siya, nguni't hindi siya pinalakas. 
sapagka't si achas ay kumuha nang bahagi sa bahay nang panginoon, at sa bahay nang hari at sa manga 
prinsipe, at ibinigay sa hari sa asiria: nguni't hindi siya tinulungan. 

at sa panahon nang kaniyang kagipitan ay lalo pa manding sumalangsang siya laban sa panginoon, ang 
hari ring ito na si achaz. 

sapagka't siya'y naghain sa manga diyos nang damasco, na sumakit sa kaniya: at sinabi niya, sapagka't 
tinulungan sila nang manga diyos nang manga hari sa siria, kaya't ako'y maghahain sa kanila, upang 
tulungan nila ako. nguni't sila ang naging kapahamakan niya at nang buong israel. 

at pinisan ni achaz ang manga sisidlan nang bahay nang diyos, at pinagputolputol ang manga sisidlan 
nang bahay nang diyos, at isinara ang manga pinto nang bahay nang panginoon, at siya'y gumawa sa 
kaniya nang manga dambana sa bawa't sulok nang jerusalem. 

at sa bawa't iba't ibang bayan nang juda ay gumawa siya nang manga mataas na dako upang 
pagsunugan nang kamangyan sa manga ibang diyos, at minungkahi sa galit ang panginoon, ang diyos 
nang kaniyang manga magulang. 

ang iba nga sa kaniyang manga gawa, at ang lahat niyang manga lakad, na una at huli, narito, 
nangasusulat sa aklat nang manga hari sa juda at israel. 

at si achaz ay natulog na kasama nang kaniyang manga magulang, at inilibing nila siya sa bayan, sa 
jerusalem, sapagka't hindi nila dinala siya sa manga libingan nang manga hari sa israel: at si ezechias na 
kaniyang anak ay naghari na kahalili niya. 

si ezechias ay nagpasimulang maghari nang siya'y dalawangpu't limang taon: at siya'y naghari na 
dalawangpu't siyam na taon sa jerusalem, at ang pangalan nang kaniyang ina ay abia na anak ni 
zacharias. 

at siya'y gumawa nang matuwid sa harap nang manga mata nang panginoon, ayon sa lahat na ginawa ni 
david na kaniyang magulang. 

siya'y nagbukas sa unang taon nang kaniyang paghahari, na unang buwan, nang manga pinto nang 
bahay nang panginoon, at manga hinusay. 

at kaniyang ipinasok ang manga saserdote at manga levita, at pinisan sila sa maluwang na dako sa 
silanganan, 

at sinabi sa kanila, dinggin ninyo ako, ninyong manga levita; ngayo'y mangagpakabanal kayo, at italaga 
ninyo ang bahay nang panginoon, ang diyos nang inyong manga magulang, at ilabas ninyo ang dumi 
mula sa dakong banal. 

sapagka't ang ating manga magulang ay nagsisalangsang, at nagsigawa nang masama sa paningin nang 
panginoon nating diyos, at pinabayaan siya, at itinalikod ang kanilang manga mukha sa tahanan nang 
panginoon, at nagsitalikod. 

kanila ring isinara ang manga pinto nang portiko, at pinatay ang manga ilawan, at hindi nagsipagsunog 
nang kamangyan ni nagsipaghandog man nang manga handog na susunugin sa dakong banal sa diyos 
nang israel. 

kaya't ang pagiinit nang panginoon ay dumating sa juda at jerusalem, at ibinigay niya sila upang hamakin 
saa't saan man, upang maging katigilan, at kasutsutan, gaya nang inyong nakikita nang inyong manga 
mata. 

sapagka't narito, ang ating manga magulang ay nangabuwal sa pamamagitan nang tabak, at ang ating 
manga anak na lalake at babae at ang ating manga asawa ay nangasa pagkabihag dahil dito. 

nasa akin ngang puso na makipagtipan sa panginoon, sa diyos nang israel, upang ang kaniyang malaking 
galit ay maalis sa atin. 

mga anak ko, huwag kayong mangagpabaya: sapagka't pinili kayo nang panginoon upang magsitayo sa 
harap niya, upang magsipangasiwa sa kaniya, at kayo'y maging kaniyang manga tagapangasiwa, at 
mangagsunog kayo nang kamangyan. 

nang magkagayo'y nagsitindig ang manga levita, si mahath na anak ni amasai, at si joel na anak ni azarias 
sa manga anak nang manga coathita: at sa manga anak ni merari, si cis na anak ni abdi, at si azarias na 
anak ni jehaleleel: at sa manga gersonita, si joah na anak ni zimma, at si eden na anak ni joah: 

at sa manga anak ni elisaphan, si simri, at si jehiel: at sa manga anak ni asaph, si zacharias at si 
mathanias: 

at sa manga anak ni heman, si jehiel at si simi: at sa manga anak ni jeduthun, si semeias at si uzziel. 

at pinisan nila ang kanilang manga kapatid, at nangagpakabanal, at nagsipasok ayon sa utos nang hari sa 
pamamagitan nang manga salita nang panginoon, upang linisin ang bahay nang panginoon. 

at ang manga saserdote ay nagsipasok sa pinakaloob nang bahay nang panginoon, upang linisin, at 
inilabas ang lahat na dumi na kanilang nasumpungan sa templo nang panginoon. at kinuha nang manga 
levita upang ilabas sa batis nang cedron. 

sila nga'y nagpasimula na mangagpakabanal nang unang araw nang unang buwan, at nang ikawalong 
araw nang buwan ay nagsiparoon sila sa portiko nang panginoon, at kanilang itinalaga ang bahay nang 
panginoon sa walong araw, at sa ikalabing anim na araw nang unang buwan ay kanilang niwakasan. 
nang magkagayo'y kanilang pinasok si ezechias na hari, sa loob nang palasio, at kanilang sinabi, aming 
nilinis ang buong bahay nang panginoon, at ang dambana nang handog na susunugin, pati nang lahat na 
kasangkapan niyaon, at ang dulang nang tinapay na handog, pati nang lahat na kasangkapan niyaon. 
bukod dito'y lahat na kasangkapan, na inihagis nang haring achaz sa kaniyang paghahari, nang siya'y 
sumalangsang, aming inihanda at itinalaga, at, narito, nangasa harap nang dambana nang panginoon. 
nang magkagayo'y si ezechias na hari ay bumangong maaga, at pinisan ang manga prinsipe nang bayan, 
at sumampa sa bahay nang panginoon. 

at sila'y nagsipagdala nang pitong baka, at pitong tupa, at pitong kordero, at pitong kambing na lalake, 
na pinakahandog dahil sa kasalanan sa ikagagaling nang kaharian, at nang santuario, at nang juda. at 
siya'y nagutos sa manga saserdote na manga anak ni aaron na ihandog ang manga yaon sa dambana 
nang panginoon. 

sa gayo'y kanilang pinatay ang manga baka, at tinanggap nang manga saserdote ang dugo, at iniwisik sa 
dambana: at kanilang pinatay ang manga tupa, at iwinisik ang dugo sa ibabaw nang dambana: pinatay 
rin nila ang manga kordero, at iniwisik ang dugo sa ibabaw nang dambana. 

at kanilang inilapit ang manga kambing na lalake na pinakahandog dahil sa kasalanan sa harap nang hari 
at nang kapisanan, at ipinatong nila ang kanilang manga kamay sa manga yaon: 

at manga pinatay nang manga saserdote, at sila'y nagsigawa nang isang handog dahil sa kasalanan sa 
pamamagitan nang dugo nang manga yaon sa ibabaw nang dambana, upang itubos sa buong israel: 
sapagka't iniutos nang hari na ang handog na susunugin at ang handog dahil sa kasalanan ay gagawin 
para sa buong israel. 

at kaniyang inilagay ang manga levita sa bahay nang panginoon na may manga simbalo, may manga 
salterio, at may manga alpa, ayon sa utos ni david, at ni gad na tagakita nang hari, at ni nathan na 
propeta: sapagka't ang utos ay mula sa panginoon sa pamamagitan nang kaniyang manga propeta. 

at ang manga levita ay nagsitayo na may manga panugtog ni david, at ang manga saserdote na may 
manga pakakak. 

at si ezechias ay nagutos na maghandog nang handog na susunugin sa ibabaw nang dambana. at nang 
ang handog na susunugin ay pasimulan, ang awit sa panginoon ay pinasimulan naman, at ang manga 
pakakak, pati ang manga panugtog ni david na hari sa israel. 

at ang buong kapisanan ay sumamba, at ang manga mangaawit ay nagsiawit, at ang manga manghihihip 
nang pakakak ay nangagpatunog, lahat nang ito ay ipinagpatuloy hanggang sa ang handog na susunugin 
ay natapos. 

at nang sila'y makatapos nang paghahandog ang hari at ang lahat na nakaharap na kasama niya ay 
nagsiyukod at nagsisamba. 

bukod dito'y iniutos ni ezechias na hari at nang manga prinsipe sa manga levita na magsiawit nang 
manga pagpuri sa panginoon sa pamamagitan nang manga salita ni david, at ni asaph na tagakita. at 
sila'y nagsiawit nang manga pagpuri na may kasayahan, at kanilang itinungo ang kanilang manga ulo at 
nagsisamba. 

nang magkagayo'y sumagot si ezechias na nagsabi, ngayo'y nagsitalaga kayo sa panginoon, kayo'y 
magsilapit at mangagdala nang manga hain at manga handog na pasalamat sa bahay nang panginoon: at 
nagdala nang manga hain at nang manga handog na pasalamat ang kapisanan, at lahat nang may kusang 
kalooban ay nagsipagdala nang manga handog na susunugin. 

at ang bilang nang manga handog na susunugin na dinala nang kapisanan, pitongpung baka, isang daang 
tupang lalake, dalawang daang kordero: lahat nang manga ito ay pinakahandog na susunugin sa 
panginoon. 

at ang manga bagay na itinalaga ay anim na raang baka at tatlong libong tupa. 

nguni't ang manga saserdote ay naging kakaunti, na anopa't hindi nila malapnusan ang lahat na handog 
na susunugin kaya't tinulungan sila nang kanilang manga kapatid na manga levita, hanggang sa natapos 
ang gawain, at hanggang sa nangagpakabanal ang manga saserdote, sapagka't ang manga levita ay 
matuwid ang puso na mangagpakabanal na higit kay sa manga saserdote. 

at ang manga handog na susunugin naman ay sagana, pati ang taba nang manga handog tungkol sa 
kapayapaan, at pati ang manga handog na inumin na ukol sa bawa't handog na susunugin. sa gayo'y ang 
paglilingkod sa bahay nang panginoon ay naayos. 

at si ezechias ay nagalak, at ang buong bayan, dahil sa inihanda nang diyos ang bayan: sapagka't ang 
bagay ay biglang nagawa. 

at si ezechias ay nagsugo sa buong israel at juda, at sumulat nang manga liham naman sa ephraim at 
manases, na sila'y magsiparoon sa bahay nang panginoon sa jerusalem, upang ipangilin ang paskua sa 
panginoon, sa diyos nang israel. 

sapagka't ang hari ay nakipagsanggunian, at ang kaniyang manga prinsipe, at ang buong kapisanan sa 
jerusalem, upang ipangilin ang paskua sa ikalawang buwan. 

sapagka't hindi nila maipangilin sa panahong yaon, sapagka't ang manga saserdote ay hindi 
nangagpakabanal sa sukat na bilang, ni nagsipisan man ang bayan sa jerusalem. 

at ang bagay ay matuwid sa harap nang manga mata nang hari at sa buong kapisanan. 

sa gayo'y itinatag nila ang pasiya upang magtanyag sa buong israel mula sa beer-seba hanggang sa dan, 
na sila'y magsisiparoon na ipangilin ang paskua sa panginoon, sa diyos nang israel, sa jerusalem: 
sapagka't hindi nila ipinagdiwang sa malaking bilang sa gayong paraan na gaya nang nakasulat. 

sa gayo'y ang manga mangdadala nang sulat ay nagsiyaong dala ang sulat na mula sa hari at sa kaniyang 
manga prinsipe sa buong israel at juda, at ayon sa utos nang hari, na sinasabi, kayong manga anak ni 
israel manumbalik kayo sa panginoon, sa diyos ni abraham, ni isaac, at ni israel, upang siya'y 
manumbalik sa nalabi na nakatanan sa inyo na mula sa kamay nang manga hari sa asiria. 

at kayo'y huwag maging gaya nang inyong manga magulang, at gaya nang inyong manga kapatid, na 
nagsisalangsang laban sa panginoon, sa diyos nang kanilang manga magulang, na anopa't ibinigay niya 
sila sa pagkapahamak, gaya nang inyong nakikita. 

ngayo'y huwag kayong maging mapagmatigas na ulo, na gaya nang inyong manga magulang, kundi 
magsitalaga kayo sa panginoon, at magsipasok sa kaniyang santuario, na kaniyang itinalaga magpakailan 
man at kayo'y mangaglingkod sa panginoon ninyong diyos, upang ang kaniyang malaking galit ay maalis 
sa inyo. 

sapagka't kung kayo'y manumbalik sa panginoon, ang inyong manga kapatid at ang inyong manga anak 
ay mangagkakasumpong nang habag sa harap nilang nagsibihag, at magsisibalik sa lupaing ito: sapagka't 
ang panginoon ninyong diyos ay mapagbiyaya at maawain, at hindi itatalikod ang kaniyang mukha sa 
inyo, kung kayo'y manumbalik sa kaniya. 

sa gayo'y ang mangdadala nang sulat ay nagdaan sa bayan at bayan sa lupain nang ephraim at manases 
hanggang sa zabulon: nguni't sila'y tinatawanang mainam, at tinutuya sila. 

gayon ma'y ang iba sa aser, at sa manases, at sa zabulon ay nangagpakumbaba, at nagsiparoon sa 
jerusalem. 

suma juda naman ang kamay nang diyos upang papagisahing puso sila upang gawin ang utos nang hari 
at nang manga prinsipe sa pamamagitan nang salita nang panginoon. 

at nagpupulong sa jerusalem ang maraming tao upang ipagdiwang ang kapistahan nang tinapay na 
walang lebadura sa ikalawang buwan, na isang totoong malaking kapisanan. 

at sila'y nagsitindig at inalis ang manga dambana na nangasa jerusalem, at ang lahat na dambana na ukol 
sa kamangyan ay inalis nila, at kanilang inihagis sa batis nang cedron. 

nang magkagayo'y kanilang pinatay ang kordero nang paskua nang ikalabing apat nang ikalawang 
buwan: at ang manga saserdote at ang manga levita ay nangapahiya, at nangagpakabanal, at nangagdala 
nang manga handog na susunugin sa bahay nang panginoon. 

at sila'y nagsitayo sa kanilang dako ayon sa kanilang ayos, ayon sa kautusan ni moises na lalake nang 
diyos: iniwisik nang manga saserdote ang dugo, na kanilang tinanggap sa kamay nang manga levita. 
sapagka't marami sa kapisanan na hindi nangagpakabanal,: kaya't ang manga levita ang may katungkulan 
nang pagpatay sa kordero nang paskua na ukol sa bawa't isa na hindi malinis, upang manga italaga sa 
panginoon. 

sapagka't isang karamihan sa bayan, sa makatuwid baga'y marami sa ephraim at sa manases, sa 
issachar, at sa zabulon, ay hindi nangagpakalinis, gayon ma'y nagsikain sila nang kordero nang paskua na 
hindi gaya nang nasusulat. sapagka't idinalangin sila ni ezechias, na sinasabi, patawarin nawa nang 
mabuting panginoon ang bawa't isa. 

na naglalagak nang kaniyang puso upang hanapin ang diyos, ang panginoon, ang diyos nang kaniyang 
manga magulang, bagaman hindi siya nalinis nang ayon sa paglilinis sa santuario. 

at dininig nang panginoon si ezechias, at pinagaling ang bayan. 

at ang manga anak ni israel na nakaharap sa jerusalem ay nagdiwang nang kapistahan nang tinapay na 
walang lebadura na pitong araw, na may malaking kasayahan: at ang manga levita at ang manga 
saserdote ay nagsipuri araw-araw sa panginoon na nagsisiawit na may matunog na panugtog sa 
panginoon. 

at si ezechias ay nagsalitang may kagandahang loob sa lahat na levita sa manga matalino sa paglilingkod 
sa panginoon. sa gayo'y nagsikain sila sa buong kapistahan sa loob nang pitong araw, na 
nangaghahandog nang manga hain na manga handog tungkol sa kapayapaan, at nangagpahayag nang 
kasalanan sa panginoon, sa diyos nang kanilang manga magulang. 

at ang buong kapisanan ay nagsanggunian upang magdiwang nang ibang pitong araw: at sila'y 
nangagdiwang nang ibang pitong araw na may kasayahan. 

sapagka't si ezechias na hari sa juda ay nagbigay sa kapisanan nang pinakahandog na isang libong baka 
at pitong libong tupa, at ang manga prinsipe ay nangagbigay sa kapisanan nang isang libong baka at 
sangpung libong tupa, at lubhang maraming bilang nang manga saserdote ay nangagpakabanal. 

at ang buong kapisanan nang juda, pati nang manga saserdote at manga levita, at ang buong kapisanan 
na lumabas sa israel, at ang manga taga ibang lupa na nagsilabas sa lupain nang israel, at nagsitahan sa 
juda, ay nangagalak. 

sa gayo'y nagkaroon nang malaking kagalakan sa jerusalem: sapagka't mula sa panahon ni salomon na 
anak ni david na hari sa israel, ay hindi nagkaroon nang gayon sa jerusalem. 

nang magkagayo'y ang manga saserdote na manga levita ay nagsitindig at binasbasan ang bayan: at ang 
kanilang tinig ay narinig, at ang kanilang dalangin ay umilanglang sa kaniyang banal na tahanan, 
hanggang sa langit. 

nang matapos nga ang lahat nang ito, ang buong israel na nakaharap ay lumabas sa manga bayan nang 
juda, at pinagputolputol ang manga haligi na pinakaalaala, at ibinuwal ang manga asera, at iginiba ang 
manga mataas na dako at ang manga dambana mula sa buong juda at benjamin, sa ephraim man at sa 
manases, hanggang sa kanilang naigibang lahat. nang magkagayo'y ang lahat nang manga anak ni israel 
ay nagsibalik, bawa't isa'y sa kaniyang pag-aari, sa kanilang sariling manga bayan. 

at inihalal ni ezechias ang manga bahagi nang manga saserdote, at nang manga levita ayon sa kanilang 
pagkakabahagi, bawa't lalake ay ayon sa kaniyang katungkulan, ang manga saserdote at gayon din ang 
manga levita, na ukol sa manga handog na susunugin at sa manga handog tungkol sa kapayapaan, upang 
magsipangasiwa, at upang mangagpasalamat, at upang mangagpuri sa manga pintuang-daan nang 
hantungan nang panginoon. 

itinakda naman niya ang bahagi nang hari sa kaniyang pag-aari na ukol sa manga handog na susunugin, 
sa makatuwid baga'y sa manga handog na susunugin sa umaga at sa hapon, at ang manga handog na 
susunugin sa manga sabbath, at sa manga bagong buwan, at sa manga takdang kapistahan, na gaya 
nang nakasulat sa kautusan nang panginoon. 

bukod dito'y inutusan niya ang bayan na tumatahan sa jerusalem, na ibigay ang pagkain nang manga 
saserdote at nang manga levita, upang magsitalaga sa kautusan nang panginoon. 

at paglabas nang utos, ang manga anak ni israel ay nangagbigay na sagana nang manga unang bunga 
nang trigo, alak, at langis, at pulot, at sa lahat na bunga sa bukid, at ang ikasangpung bahagi nang lahat 
na bagay ay dinala nila na sagana. 

at ang manga anak ni israel at ni juda, na nagsisitahan sa manga bayan nang juda, sila nama'y 
nangagdala nang ikasangpung bahagi nang manga baka at manga tupa, at nang ikasangpung bahagi 
nang manga itinalagang bagay na manga itinalaga sa panginoon nilang diyos, at inilagay ang manga yaon 
na bunton bunton. 

nang ikatlong buwan ay nangagpasimula silang naglagay nang pasimula nang manga bunton, at 
nangatapos sa ikapitong buwan. 

at nang pumaroon si ezechias at ang manga prinsipe at makita ang manga bunton, kanilang pinuri ang 
panginoon, at ang kaniyang bayang israel. 

nang magkagayo'y nagtanong si ezechias sa manga saserdote at sa manga levita tungkol sa manga 
bunton. 

at si azarias na punong saserdote sa bahay ni sadoc, ay sumagot sa kaniya, at nagsabi, mula nang 
magpasimulang magdala ang bayan nang manga alay sa bahay nang panginoon, kami ay nagsikain at 
nangabusog kami, at lumabis nang sagana sapagka't pinagpala nang panginoon ang kaniyang bayan, at 
ang naiwan ay ang malaking kasaganaang ito. 

nang magkagayo'y nagutos si ezechias na maghanda nang manga silid sa bahay nang panginoon: at 
inihanda nila. 

at kanilang pinagdalhan nang manga alay at nang manga ikasangpung bahagi, at nang manga itinalagang 
bagay, na may pagtatapat. at sa manga yaon ay katiwala si chonanias na levita, at si simi na kaniyang 
kapatid ay siyang ikalawa. 

at si jehiel, at si azazias, at si nahat, at si asael, at si jerimoth, at si josabad, at si eliel, at si ismachias, at si 
mahaath, at si benaias, ay manga tagapangasiwa sa kapangyarihan nang kamay ni chonanias, at ni simi 
na kaniyang kapatid, ayon sa pagkahalal ni ezechias, na hari, at ni azarias na tagapamahala sa bahay 
nang diyos. 

at si core na anak ni imna na levita, na tagatanod-pinto sa silanganang pintuang-daan, ay katiwala sa 
manga kusang handog sa diyos, upang magbahagi nang manga alay sa panginoon, at nang manga 
kabanalbanalang bagay. 

at nasa kapangyarihan niya si eden, at si benjamin, at si jeshua, at si semaias, si amarias, at si sechanias, 
sa manga bayan nang manga saserdote, sa kanilang takdang katungkulan, upang magbigay sa kanilang 
manga kapatid nang ayon sa manga bahagi, gayon sa malaki na gaya sa maliit: 

bukod doon sa nangabilang sa manga talaan nang lahi nang manga lalake, na mula sa tatlong taong 
gulang na patanda, sa makatuwid baga'y sa bawa't pumapasok sa bahay nang panginoon, ayon sa 
kailangan sa bawa't araw, na ukol sa kanilang paglilingkod sa kanilang manga katungkulan ayon sa 
kanilang manga bahagi. 

at silang mangabilang sa pamamagitan nang talaan nang lahi nang manga saserdote ayon sa 
sangbahayan nang kanilang manga magulang, at ang manga levita mula sa dalawangpung taong gulang 
na patanda, sa kanilang manga katungkulan ayon sa kanilang manga bahagi, 

at silang nangabilang sa pamamagitan nang talaan nang lahi nang lahat nilang manga bata, nang 
kanilang manga asawa, at nang kanilang manga anak na lalake at babae, sa buong kapisanan: sapagka't 
sa kanilang takdang katungkulan ay nangagpakabanal: 

gayon din sa manga anak ni aaron na manga saserdote, na nangasa bukiran nang manga nayon nang 
kanilang manga bayan, sa bawa't iba't ibang bayan, may manga lalake na nasaysay sa pangalan, upang 
magbigay nang manga pagkain sa lahat na lalake na saserdote, at sa lahat na nangabilang ayon sa talaan 
nang lahi nang manga levita. 

at ganito ang ginawa ni ezechias sa buong juda, at siya'y gumawa nang mabuti, at matuwid, at tapat sa 
harap nang panginoon niyang diyos. 

at sa bawa't gawain na kaniyang pinasimulan sa paglilingkod sa bahay nang diyos, at sa kautusan at sa 
manga utos, upang hanapin ang kaniyang diyos, kaniyang ginawa nang buong puso niya, at guminhawa. 
pagkatapos nang manga bagay na ito, at nang pagtatapat na ito, ay naparoon si sennacherib na hari sa 
asiria at pumasok sa juda, at humantong laban sa manga bayan na nakukutaan, at kaniyang inisip 
sakupin upang kaniyahin. 

at nang makita ni ezechias na si sennacherib ay dumating, at siya'y tumalaga na lumaban sa jerusalem, 
ay nakipagsanggunian siya sa kaniyang manga prinsipe at sa kaniyang manga makapangyarihang lalake 
upang patigilin ang tubig sa manga bukal na nangasa labas nang bayan at kanilang tinulungan siya. 

sa gayo'y nagpipisan ang maraming tao sa bayan at kanilang pinatigil ang lahat na bukal, at ang batis na 
umaagos sa gitna nang lupain, na sinasabi, bakit paririto ang manga hari sa asiria, at makakasumpong 
nang maraming tubig? 

at siya'y nagdalang tapang, at itinayo niya ang lahat na kuta na nabagsak, at pinataas pa ang manga 
moog, at ang ibang kuta sa labas, at pinagtibay ang millo sa bayan ni david, at gumawa nang manga 
sandata at manga kalasag na sagana. 

at siya'y naglagay nang manga pinunong kawal sa bayan na mangdidigma, at pinisan niya sila sa luwal na 
dako sa pintuang-bayan, at nagsalita na may kagandahang loob sa kanila, na sinasabi, 

kayo'y mangagpakalakas at mangagpakatapang na mabuti, huwag ninyong katakutan o panglupaypayan 
man ang hari sa asiria, o ang buong karamihan man na kasama niya; sapagka't may lalong dakila sa atin 
kay sa kaniya: 

sumasakaniya ay isang kamay na laman, nguni't sumasaatin ay ang panginoon nating diyos upang 
tulungan tayo, at ipakipaglaban ang ating manga pagbabaka, at ang bayan ay sumandal sa manga salita 
ni ezechias na hari sa juda. 

pagkatapos nito'y sinugo ni sennacherib na hari sa asiria ang kaniyang manga lingkod sa jerusalem, (siya 
nga'y nasa harap ni lachis, at ang kaniyang buong kapangyarihan ay sumasa kaniya,) kay ezechias na hari 
sa juda, at sa buong juda na nasa jerusalem, na sinasabi, 

ganito ang sabi ni sennacherib na hari sa asiria, sa ano kayo nagsisiasa na kayo'y nagsisitahan sa 
pagkakubkob sa jerusalem? 

hindi ba kayo hinihikayat ni ezechias, upang kayo'y ibigay sa pagkamatay sa pamamagitan nang kagutom 
at nang kauhaw, na sinasabi, ililigtas tayo nang panginoon nating diyos sa kamay nang hari sa asiria? 

hindi ba ang ezechias ding ito ang nagalis nang kaniyang manga mataas na dako at nang kaniyang manga 
dambana, at nagutos sa juda at sa jerusalem, na sinasabi, kayo'y magsisisamba sa harap nang isang 
dambana, at sa ibabaw niyao'y mangagsusunog kayo nang kamangyan. 

hindi ba ninyo nalalaman, kung ano ang ginawa ko at nang aking manga magulang sa lahat nang bayan 
nang manga lupain? ang manga diyos ba nang manga bansa nang manga lupain ay nakapagligtas sa 
anomang paraan nang kanilang lupain sa aking kamay? 

sino sa lahat nang manga diyos nang manga bansang yaon na lubos na giniba nang aking manga 
magulang na nakapagligtas nang kaniyang bayan sa aking kamay, upang kayo'y mailigtas nang inyong 
diyos sa aking kamay? 

kaya't huwag nga kayong padaya kay ezechias, ni hikayatin kayo nang ganitong paraan, ni paniwalaan 
man ninyo siya: sapagka't walang diyos sa alinmang bansa o kaharian na nakapagligtas nang kaniyang 
bayan sa aking kamay, at sa kamay nang aking manga magulang: gasino pa nga kaya ang inyong diyos na 
makapagliligtas sa inyo sa aking kamay? 

at ang kaniyang manga lingkod ay nagsalita pa laban sa panginoong diyos, at laban sa kaniyang lingkod 
na si ezechias. 

siya'y sumulat din nang manga sulat upang tungayawin ang panginoon, ang diyos nang israel, at upang 
magsalita laban sa kaniya, na sinasabi, kung paanong hindi iniligtas nang manga diyos nang manga bansa 
nang manga lupain ang kanilang bayan sa aking kamay, gayon hindi iniligtas nang diyos ni ezechias ang 
kaniyang bayan sa aking kamay. 

at siya'y sumigaw nang malakas sa wikang judio sa bayan nang jerusalem na nasa kuta, upang takutin 
sila, at upang bagabagin sila, upang kanilang masakop ang bayan. 

at sila'y nangagsalita tungkol sa diyos nang jerusalem, na gaya sa manga diyos nang manga bayan sa 
lupa, na gawa nang manga kamay nang manga tao. 

at si ezechias na hari, at si isaias na propeta na anak ni amos, ay nagsidalangin dahil dito, at nagsidaing 
sa langit. 

at ang panginoon ay nagsugo nang isang anghel, na naghiwalay nang lahat na makapangyarihang 
lalaking may tapang, at nang manga pangulo at manga pinunong kawal, sa kampamento nang hari sa 
asiria. sa gayo'y bumalik siya na nahihiya sa kaniyang sariling lupain. at nang siya'y dumating sa bahay 
nang kaniyang diyos, ay pinatay siya roon nang tabak nang nagsilabas sa kaniyang sariling tiyan. 

ganito iniligtas nang panginoon si ezechias at ang manga taga jerusalem sa kamay ni sennacherib na 
hari, sa asiria, at sa kamay nang lahat na iba, at pinatnubayan sila sa bawa't dako. 

at marami ay nangagdala nang manga kaloob nang panginoon sa jerusalem, at nang manga mahalagang 
bagay kay ezechias na hari sa juda: na anopa't siya'y nataas sa paningin nang lahat na bansa mula noon. 
nang manga araw na yao'y nagkasakit nang ikamamatay si ezechias: at siya'y dumalangin sa panginoon, 
at siya'y nagsalita sa kaniya, at binigyan niya siya nang tanda. 

nguni't si ezechias ay hindi nagbayad uli nang ayon sa kabutihang ginawa sa kaniya, sapagka't ang 
kaniyang puso ay nagmataas: kaya't nagkaroon nang kapootan sa kaniya, at sa juda, at sa jerusalem. 
gayon ma'y nagpakababa si ezechias dahil sa kapalaluan nang kaniyang puso, siya, at gayon din ang 
manga taga jerusalem, na anopa't ang poot nang panginoon ay hindi dumating sa kanila sa manga 
kaarawan ni ezechias. 

at si ezechias ay nagkaroon nang malabis na manga kayamanan at karangalan: at siya'y nagtaan para sa 
kaniya, nang manga ingatang-yaman na ukol sa pilak, at sa ginto, at sa manga mahalagang bato, at sa 
manga espisia, at sa manga kalasag, at sa lahat na sarisaring mabubuting manga sisidlan: 

mga kamalig din naman na ukol sa saganang trigo, at alak at langis: at manga silungan na ukol sa lahat 
na sarisaring hayop, at manga silungan na ukol sa manga kawan. 

bukod dito'y nagtaan siya sa kaniya nang manga bayan, at manga pag-aari na manga kawan at manga 
bakahan na sagana: sapagka't binigyan siya nang diyos nang maraming tinatangkilik. 

ang ezechias ding ito ang nagpatigil nang pinakamataas na bukal nang tubig sa gihon, at ibinabang tuloy 
sa dakong kalunuran nang bayan ni david. at si ezechias ay guminhawa sa lahat nang kaniyang manga 
gawa. 

gayon ma'y sa bagay nang manga sugo nang manga prinsipe sa babilonia, na nangagsugo sa kaniya 
upang magusisa nang kagilagilalas na gawa sa lupain ay pinabayaan siya nang diyos upang tikman siya, 
upang kaniyang maalaman ang lahat na nasa kaniyang puso. 

ang iba nga sa manga gawa ni ezechias, at ang kaniyang manga mabuting gawa, narito, nangakasulat sa 
pangitain ni isaias na propeta na anak ni amos, na aklat nang manga hari, sa juda at israel. 

at si ezechias ay natulog na kasama nang kaniyang manga magulang, at inilibing nila siya sa ahunan nang 
manga libingan nang manga anak ni david: at binigyan siyang karangalan nang buong juda at nang 
manga taga jerusalem sa kaniyang kamatayan. at si manases na kaniyang anak ay naghari na kahalili 
niya. 

si manases ay may labing dalawang taon nang siya'y magpasimulang maghari, at siya'y nagharing limang 
pu't limang taon sa jerusalem. 

at siya'y gumawa nang masama sa paningin nang panginoon, ayon sa manga karumaldumal nang manga 
bansa, na pinalayas nang panginoon sa harap nang manga anak ni israel. 

sapagka't kaniyang itinayo uli ang manga mataas na dako na iginiba ni ezechias na kaniyang ama: at 
siya'y nagtayo nang manga dambana na ukol sa manga baal, at gumawa nang manga asera, at sumamba 
sa lahat nang natatanaw sa langit, at naglingkod sa manga yaon, 

at siya'y nagtayo nang manga dambana sa bahay nang panginoon, na pinagsabihan nang panginoon, sa 
jerusalem ay malalagay ang aking pangalan magpakailan man. 

at siya'y nagtayo nang manga dambana na ukol sa manga natatanaw sa langit sa dalawang looban nang 
bahay nang panginoon. 

kaniya rin namang pinaraan ang kaniyang manga anak sa apoy sa libis nang anak ni hinnom: at siya'y 
nagpamahiin, at nagsanay nang panggagaway at nanghula, at nakipagsanggunian sa manga masamang 
espiritu, at sa manga mahiko: siya'y gumawa nang maraming kasamaan sa paningin nang panginoon, 
upang mungkahiin niya siya sa galit. 

at siya'y naglagay nang larawan nang diyosdiyosan na inanyuan, na kaniyang ginawa, sa bahay nang 
diyos na pinagsabihan nang diyos kay david, at kay salomon na kaniyang anak, sa bahay na ito, at sa 
jerusalem na aking pinili sa lahat nang manga lipi ni israel, aking ilalagay ang aking pangalan magpakailan 
man: 

ni babaguhin pa man ang paa nang israel sa lupain na aking itinakda na ukol sa inyong manga magulang, 
kung kanila lamang isasagawa ang lahat na aking iniutos sa kanila, sa makatuwid baga'y ang buong 
kautusan at ang manga palatuntunan at ang manga ayos, sa pamamagitan nang kamay ni moises. 

at iniligaw ni manases ang juda at ang manga taga jerusalem, na anopa't sila'y nagsigawa nang higit na 
sama kay sa ginawa nang manga bansang nilipol nang panginoon sa harap nang manga anak ni israel. 

at ang panginoon ay nagsalita kay manases, at sa kaniyang bayan: nguni't niwalang bahala nila. 

kaya't dinala nang panginoon sa kanila ang manga punong kawal nang hukbo nang hari sa asiria, na 
siyang nagdala kay manases na may manga tanikala, at ginapos siya nang manga damal, at nagdala sa 
kaniya sa babilonia. 

at nang siya'y nasa pagkapighati siya'y dumalangin sa panginoon niyang diyos, at nagpakumbabang 
mainam sa harap nang diyos nang kaniyang manga magulang. 

at siya'y dumalangin sa kaniya, at siya'y dininig, at pinakinggan ang kaniyang pamanhik, at ibinalik siya sa 
jerusalem sa kaniyang kaharian. nang magkagayo'y nakilala ni manases na ang panginoon ay siyang 
diyos. 

pagkatapos nga nito ay nagtayo siya nang isang kutang panglabas sa bayan ni david, sa dakong 
kalunuran nang gihon, sa libis, hanggang sa pasukan sa pintuang-bayan nang manga isda, at kaniyang 


558 


kinulong ang ophel, at itinaas nang malaking kataasan: at kaniyang nilagyan nang manga matapang na 
pinunong kawal ang lahat nang bayan na nakukutaan sa juda. 

at kaniyang inalis ang manga diyos nang iba, at ang diyosdiyosan sa bahay nang panginoon, at ang lahat 
na dambana na kaniyang itinayo sa bundok nang bahay nang panginoon, at sa jerusalem, at inihagis ang 
manga yaon mula sa bayan. 

at kaniyang itinayo ang dambana nang panginoon, at naghandog doon nang manga hain na manga 
handog tungkol sa kapayapaan, at tungkol sa manga pasalamat, at inutusan ang juda na maglingkod sa 
panginoon, sa diyos nang israel. 

gayon ma'y naghain ang bayan na nagpatuloy sa manga mataas na dako, nguni't sa panginoon lamang 
na kanilang diyos. 

ang iba nga sa manga gawa ni manases, at ang kaniyang dalangin sa kaniyang diyos, at ang manga salita 
nang manga tagakita na nagsalita sa kaniya sa pangalan nang panginoon, nang diyos nang israel, narito, 
nangakasulat sa manga gawa nang manga hari sa israel. 

gayon din ang kaniyang panalangin, at kung paanong dininig siya, at ang buo niyang kasalanan at 
pagsalangsang niya, at ang manga dakong kaniyang pinagtayuan nang manga mataas na dako, at 
pinagtindigan nang manga asera at nang manga larawang inanyuan, bago siya nagpakumbaba: narito, 
nangakasulat sa kasaysayan ni hozai. 

sa gayo'y natulog si manases na kasama nang kaniyang manga magulang, at inilibing nila siya sa 
kaniyang sariling bahay: at si amon na kaniyang anak ay naghari na kahalili niya. 

si amon ay may dalawang pu't dalawang taon nang siya'y magpasimulang maghari, at siya'y nagharing 
dalawang taon sa jerusalem. 

at siya'y gumawa nang masama sa paningin nang panginoon, gaya nang ginawa ni manases na kaniyang 
ama: at si amon ay naghain sa lahat nang larawang inanyuan na ginawa ni manases na kaniyang ama, at 
naglingkod sa manga yaon. 

at siya'y hindi nagpakumbaba sa harap nang panginoon, na gaya na pagpapakumbaba ni manases na 
kaniyang ama: kundi ang amon ding ito ay siyang sumalangsang nang higit at higit. 

at ang kaniyang manga lingkod ay naghimagsik laban sa kaniya, at pinatay siya sa kaniyang sariling 
bahay. 

nguni't pinatay nang bayan nang lupain ang lahat na nagsipanghimagsik laban sa haring amon, at 
ginawang hari nang bayan nang lupain si josias na kaniyang anak na kahalili niya. 

si josias ay may walong taong gulang nang siya'y magpasimulang maghari, at siya'y nagharing tatlong 
pu't isang taon sa jerusalem. 

at siya'y gumawa nang matuwid sa harap nang manga mata nang panginoon, at lumakad nang manga 
lakad ni david na kaniyang magulang, at hindi lumiko sa kanan o sa kaliwa. 

sapagka't sa ikawalong taon nang kaniyang paghahari, samantalang siya'y bata pa, kaniyang 
pinasimulang hinanap ang diyos ni david na kaniyang magulang: at sa ikalabing dalawang taon ay 
kaniyang pinasimulang nilinis ang juda at jerusalem na inalis ang manga mataas na dako, at ang manga 
asera, at ang manga larawang inanyuan, at ang manga larawang binubo. 

at kanilang ibinagsak ang manga dambana nang manga baal sa kaniyang harapan, at ang manga 
larawang araw na nasa ibabaw nila, ay kaniyang ibinagsak, at ang manga asera, at ang manga larawang 
inanyuan, at ang manga larawang binubo, ay kaniyang pinagputolputol, at dinurog, at isinabog sa manga 
libingan nang nangaghain sa kanila. 

at sinunog niya ang manga buto nang manga saserdote sa kanilang manga dambana, at nilinis ang juda 
at ang jerusalem. 

at gayon ang ginawa niya sa manga bayan nang manases at ephraim at simeon, hanggang sa nephtali, sa 
kanilang manga guho sa palibot. 

at kaniyang ibinagsak ang manga dambana at pinukpok ang manga asera at ang manga larawang 
inanyuan ay dinurog, at pinagputolputol ang lahat na larawang araw sa buong lupain nang israel, at 
nagbalik sa jerusalem. 

sa ikalabing walong taon nga nang kaniyang paghahari, nang kaniyang malinis ang lupain, at ang bahay, 
ay kaniyang sinugo si saphan na anak ni asalias, at si maasias na tagapamahala nang bayan, at si joah na 
anak ni joachaz na kasangguni, upang husayin ang bahay nang panginoon niyang diyos. 

at sila'y nagsiparoon kay hilcias na dakilang saserdote at ibinigay ang salapi na napasok sa bahay nang 
diyos, na nakuha nang manga levita, na manga tagatanod-pinto, sa kamay nang manases at nang 
ephraim, at sa lahat nang nalabi sa israel, at sa buong juda, at benjamin, at sa manga taga jerusalem. 
at kanilang ibinigay sa kamay nang manga manggagawa na siyang namamahala sa bahay nang 
panginoon, at ibinigay nang manga manggagawa nang bahay nang panginoon upang husayin at 
pagtibayin ang bahay, 

sa makatuwid baga'y sa manga anluwagi at sa manga nagtatayo ibinigay nila, upang ibili nang manga 
batong tinabas, at nang manga kahoy na panghalang, at upang ipaggawa nang manga sikang sa manga 
bahay na giniba nang manga hari, sa juda. 

at ginawa nang manga lalake na may pagtatapat ang gawain: at ang manga tagapamahala nang manga 
yaon ay si jahath at si abdias, na manga levita, sa manga anak ni merari, at si zacharias at si mesullam, sa 
manga anak nang manga coathita, upang ipagpatuloy: at ang iba sa manga levita, lahat na bihasa sa 
manga panugtog nang tugtugin. 

nasa manga tagadala nang manga pasan naman sila, at pinamamahalaan ang lahat na nagsisigawa nang 
gawain sa sarisaring paglilingkod: at sa manga levita ay may manga kalihim, at manga pinuno, at manga 
tagatanod-pinto. 

at nang kanilang ilalabas ang salapi na napasok sa bahay nang panginoon, nasumpungan ni hilcias na 
saserdote ang aklat nang kautusan nang panginoon na ibinigay sa pamamagitan ni moises. 

at si hilcias ay sumagot, at sinabi niya kay saphan na kalihim: aking nasumpungan ang aklat nang 
kautusan sa bahay nang panginoon, at ibinigay ni hilcias ang aklat kay saphan. 

at dinala ni saphan ang aklat sa hari, at bukod dito'y nagdala nang salita sa hari, na sinasabi, lahat na 
ipinamahala sa iyong manga lingkod, ay kanilang ginagawa. 

at kanilang ibinubo ang salapi na nasumpungan sa bahay nang panginoon, at ibinigay sa kamay nang 
manga tagapamahala, at sa kamay nang manga manggagawa. 

at sinaysay ni saphan na kalihim sa hari, na sinasabi, si hilcias na saserdote ay nagbigay sa akin nang 
isang aklat. at binasa ni saphan sa harap nang hari. 

at nangyari, nang marinig nang hari ang manga salita nang kautusan, na kaniyang hinapak ang kaniyang 
suot. 

at ang hari ay nagutos kay hilcias, at kay ahicham na anak ni saphan, at kay abdon na anak ni micha, at 
kay saphan na kalihim, at kay asaia na lingkod nang hari, na kaniyang sinasabi, 

kayo'y magsiyaon, isangguni ninyo ako sa panginoon, at silang naiwan sa israel, at sa juda, tungkol sa 
manga salita nang aklat na nasumpungan: sapagka't malaki ang pagiinit nang panginoon na nabugso sa 
atin, sapagka't hindi iningatan nang ating manga magulang ang salita nang panginoon, upang gawin 
ayon sa lahat na nasusulat sa aklat na ito. 

sa gayo'y si hilcias at silang pinagutusan nang hari, nagsiparoon kay hulda na propetisa, na asawa ni 
sallum na anak ni tikoath, na anak ni hasra, na tagapagingat nang silid nang kasuutan, (siya nga'y 
tumahan sa jerusalem sa ikalawang pook:) at kanilang sinabi sa kanila sa gayong paraan. 

at sinabi niya sa kanila, ganito ang sabi nang panginoon, nang diyos nang israel: saysayin ninyo sa lalake 
na nagsugo sa inyo sa akin. 

ganito ang sabi nang panginoon, narito, ako'y magdadala nang kasamaan sa dakong ito, at sa manga 
tagarito, sa makatuwid baga'y lahat nang sumpa na nangakasulat sa aklat na kanilang nabasa sa harap 
nang hari sa juda: 

sapagka't kanilang pinabayaan ako, at nagsunog nang kamangyan sa ibang manga diyos, upang 
mungkahiin nila ako sa galit nang lahat na gawa nang kanilang manga kamay, kaya't ang aking pagiinit ay 
nabugso sa dakong ito, at hindi mapapawi. 

nguni't sa hari sa juda, na nagsugo sa inyo upang magusisa sa panginoon, ganito ang sasabihin ninyo sa 
kaniya, ganito ang sabi nang panginoon, nang diyos nang israel: tungkol sa manga salita na iyong narinig, 
sapagka't ang iyong puso ay malumanay, at ikaw ay nagpakababa sa harap nang diyos nang iyong 
marinig ang kaniyang manga salita laban sa dakong ito, at laban sa manga tagarito, at ikaw ay 
nagpakababa sa harap ko, at hinapak mo ang iyong suot, at umiyak sa harap ko: dininig naman kita, sabi 
nang panginoon. 

narito, ipipisan kita sa iyong manga magulang, at ikaw ay mapipisan na payapa sa iyong libingan, at hindi 
makikita nang iyong manga mata ang lahat na kasamaan na aking dadalhin sa dakong ito, at sa manga 
tagarito. at sila'y nagbalik nang salita sa hari. 

nang magkagayo'y nagsugo ang hari at pinisan ang lahat na matanda sa juda at sa jerusalem. 

at sumampa ang hari sa bahay nang panginoon, at ang lahat na lalake nang juda, at ang manga taga 
jerusalem, at ang manga saserdote, at ang manga levita, at ang buong bayan, malaki at gayon din ang 
maliit: at kaniyang binasa sa kanilang manga pakinig ang lahat na salita nang aklat nang tipan na 
nasumpungan sa bahay nang panginoon. 

at ang hari ay tumayo sa kaniyang dako, at nakipagtipan sa harap nang panginoon, upang lumakad nang 
ayon sa panginoon, at upang ingatan ang kaniyang manga utos, at ang kaniyang manga patotoo, at ang 
kaniyang manga palatuntunan, nang buong puso niya, at nang buong kaluluwa niya, upang tuparin ang 
manga salita nang tipan na nasusulat sa aklat na ito. 

at kaniyang pinapanayo sa tipan ang lahat na nasumpungan sa jerusalem at benjamin. at ginawa nang 
manga taga jerusalem ang ayon sa tipan nang diyos nang kanilang manga magulang. 

at inalis ni josias ang lahat na karumaldumal sa lahat nang lupain na ukol sa manga anak ni israel, at 
pinapaglingkod ang lahat na nangasumpungan sa israel, upang mangaglingkod nga sa panginoon nilang 
diyos. lahat nang manga kaarawan niya ay hindi sila nagsihiwalay sa pagsunod sa panginoon, sa diyos 
nang kanilang manga magulang. 

at ipinagdiwang ni josias ang isang paskua sa panginoon sa jerusalem, at kanilang pinatay ang kordero 
nang paskua, sa ikalabing apat na araw nang unang buwan. 

at inilagay niya ang manga saserdote sa kanilang manga katungkulan, at pinatapang sila sa paglilingkod 
sa bahay nang panginoon. 

at sinabi niya sa manga levita na nangagturo sa buong israel, na manga banal sa panginoon, ilagay ninyo 
ang banal na kaban sa bahay na itinayo ni salomon na anak ni david na hari sa israel, hindi na 
magkakaroon pa nang pasan sa inyong manga balikat. maglingkod kayo ngayon sa panginoon ninyong 
diyos, at sa kaniyang bayang israel, 

at magsihanda kayo ayon sa manga sangbahayan nang inyong manga magulang ayon sa inyong manga 
bahagi, ayon sa sulat ni david na hari sa israel, at ayon sa sulat ni salomon sa kaniyang anak. 

at magsitayo kayo sa dakong banal ayon sa manga bahagi nang manga sangbahayan nang manga 
magulang nang inyong manga kapatid na manga anak nang bayan, at maukol sa bawa't isa'y isang bahagi 
nang sangbahayan nang manga magulang nang manga levita. 

at patayin ninyo ang kordero nang paskua, at mangagpakabanal kayo, at ihanda ninyo sa inyong manga 
kapatid, upang magsigawa nang ayon sa salita nang panginoon sa pamamagitan nang kamay ni moises. 
at si josias ay nagbigay sa manga anak nang bayan, buhat sa kawan, nang manga kordero at nang manga 
anak nang kambing, lahat nang yaon ay manga pinakahandog sa paskua, sa lahat na nakaharap, sa bilang 
na tatlong pung libo, at tatlong libo na baka: ang manga ito'y manga pag-aari nang hari. 

at ang kaniyang manga prinsipe ay nangagbigay nang pinakakusang handog sa bayan, sa manga 
saserdote, at sa manga levita. si hilcias at si zacharias at si jehiel, na manga pinuno sa bahay nang diyos, 

nangagbigay sa manga saserdote nang manga pinakahandog sa paskua, na dalawang libo at anim na 
raang tupa at kambing, at tatlong daang baka. 

si chonanias naman, at si semeias, at si nathanael, na kaniyang manga kapatid, at si hasabias at si jehiel 
at si josabad, na manga pinuno nang manga levita, nangagbigay sa manga levita nang manga 
pinakahandog sa paskua, na limang libong tupa at kambing, at limang daang baka. 

sa gayo'y ang paglilingkod ay nahanda, at ang manga saserdote ay nagsitayo sa kanilang dako, at ang 
manga levita ayon sa kanilang manga bahagi, ayon sa utos nang hari. 

at kanilang pinatay ang kordero nang paskua, at iwinisik nang manga saserdote ang dugo, na tinangnan 
nila sa kanilang kamay, at manga nilapnusan nang manga levita. 

at kanilang ibinago ang manga handog na susunugin, upang kanilang ipamigay ayon sa manga bahagi 
nang manga sangbahayan nang manga magulang nang manga anak nang bayan, upang ihandog sa 
panginoon, gaya nang nasusulat sa aklat ni moises. at gayon ang ginawa nila sa manga baka. 

at kanilang inihaw ang kordero nang paskua, sa apoy ayon sa ayos: at ang manga banal na handog ay 
niluto sa manga palayok, at sa manga kaldera, at sa manga kawali, at pinagdadalang madali sa lahat na 
anak nang bayan. 

at pagkatapos ay nangaghanda sila sa kanilang sarili, at sa manga saserdote, sapagka't ang manga 
saserdote na manga anak ni aaron ay nangasa paghahandog nang manga handog na susunugin at nang 
taba hanggang sa kinagabihan: kaya't ang manga levita ay nangaghanda sa kanilang sarili, at sa manga 
saserdote na manga anak ni aaron. 

at ang manga mangaawit na manga anak ni asaph, ay nangasa kanilang dako, ayon sa utos ni david, at ni 
asaph, at ni heman, at ni jeduthun na tagakita nang hari: at ang manga tagatanod-pinto ay nangasa 
bawa't pintuang-daan: sila'y hindi nangagkakailangang magsialis sa kanilang paglilingkod, sapagka't 
ipinaghanda sila nang kanilang manga kapatid na manga levita. 

sa gayo'y ang lahat na paglilingkod sa panginoon ay nahanda nang araw ding yaon, upang ipagdiwang 
ang paskua, at upang maghandog nang manga handog na susunugin sa ibabaw nang dambana nang 
panginoon, ayon sa utos nang haring josias. 

at ang manga anak ni israel na nangakaharap ay nangagdiwang nang paskua nang panahong yaon, at 
nang kapistahan nang tinapay na walang lebadura na pitong araw. 

at hindi nagkaroon nang paskua na gaya nang ipinagdiwang na yaon sa israel mula sa manga araw ni 
samuel na propeta, ni nagdiwang man ang sinoman sa manga hari sa israel nang gayong paskua na gaya 
nang ipinagdiwang ni josias, at nang manga saserdote, at nang manga levita, at nang buong juda at israel 
na nangakaharap, at nang manga taga jerusalem. 

nang ikalabing walong taon nang paghahari ni josias ay ipinagdiwang ang paskuang ito. 

pagkatapos nang lahat nang ito, nang maihanda ni josias ang templo, si nechao na hari sa egipto ay 
umahon upang makipaglaban sa carchemis sa siping nang eufrates: at si josias ay lumabas laban sa 
kaniya. 

nguni't siya'y nagsugo nang manga sugo sa kaniya, na ipinasasabi, anong aking ipakikialam sa iyo, ikaw 
na hari sa juda? ako'y hindi naparirito laban sa iyo sa araw na ito, kundi laban sa sangbahayan na 
kinakalaban ko: at iniutos sa akin nang diyos na ako'y magmamadali: iwan mo ang pakikialam sa diyos, 
na nasa akin nga, upang huwag ka niyang lipulin. 

gayon ma'y hindi itinalikod ni josias ang kaniyang mukha sa kaniya, kundi nagpakunwaring iba, upang 
siya'y makipaglaban sa kaniya, at hindi dininig ang salita ni nechao, na mula sa bibig nang diyos, at 
naparoong nakipaglaban sa libis nang megiddo. 

at pinana nang manga mamamana si josias: at sinabi nang hari sa kaniyang manga lingkod, ilabas ninyo 
ako, sapagka't ako'y nasugatan nang mabigat. 

sa gayo'y inalis siya nang kaniyang manga lingkod sa karo, at inilagay siya sa ikalawang karo, na kaniyang 
dala, at dinala siya sa jerusalem, at siya'y namatay, at nalibing sa manga libingan nang kaniyang manga 
magulang. at ang buong juda at jerusalem ay tumangis kay josias. 

at tinaghuyan ni jeremias si josias: at ang lahat na mangaawit na lalake at babae ay nagsipanambitan 
tungkol kay josias sa kanilang manga panaghoy, hanggang sa araw na ito; at sila'y nagsigawa nang 
alituntunin sa israel: at, narito, nangasusulat sa manga panaghoy. 

ang iba nga sa manga gawa ni josias, at ang kaniyang manga mabuting gawa, ayon sa nasusulat sa 
kautusan nang panginoon, 

at ang kaniyang manga gawa, na una at huli, narito, nangasusulat sa aklat nang manga hari sa israel at 
juda. 

nang magkagayo'y kinuha nang bayan nang lupain si joachaz na anak ni josias, at ginawa siyang hari na 
kahalili nang kaniyang ama sa jerusalem. 

si joachaz ay may dalawang pu't tatlong taon nang siya'y magpasimulang maghari; at siya'y nagharing 
tatlong buwan sa jerusalem. 

at inalis siya sa jerusalem nang hari sa egipto, at pinabuwis ang lupain nang isang daang talentong pilak 
at nang isang talentong ginto. 

at inihalal na hari sa juda at sa jerusalem nang hari sa egipto si eliacim na kaniyang kapatid, at pinalitan 
ang kaniyang pangalan nang joacim. at kinuha ni nechao si joachaz na kaniyang kapatid, at dinala niya 
siya sa egipto. 

si joacim ay may dalawang pu't limang taon nang siya'y magpasimulang maghari; at siya'y nagharing 
labing isang taon, sa jerusalem: at siya'y gumawa nang masama sa paningin nang panginoon niyang 
diyos. 

laban sa kaniya ay umahon si nabucodonosor na hari sa babilonia, at tinanikalaan siya, upang dalhin siya 
sa babilonia. 

si nabucodonosor ay nagdala naman nang manga sisidlan nang bahay nang panginoon sa babilonia, at 
inilagay sa kaniyang templo sa babilonia. 

ang iba nga sa manga gawa ni joacim, at ang kaniyang manga karumaldumal na kaniyang ginawa, at ang 
nasumpungan sa kaniya, narito, nangasusulat sa aklat nang manga hari sa israel at juda: at si joachin, na 
kaniyang anak ay naghari na kahalili niya. 

si joachin ay may walong taong gulang nang siya'y magpasimulang maghari: at siya'y nagharing tatlong 
buwan at sangpung araw sa jerusalem: at siya'y gumawa nang masama sa paningin nang panginoon. 

at sa pagpihit nang taon, si nabucodonosor ay nagsugo, at dinala siya sa babilonia, pati nang manga 
mainam na sisidlan nang bahay nang panginoon at ginawang hari si zedecias na kaniyang kapatid sa juda 
at jerusalem. 

si zedecias ay may dalawang pu't isang taong gulang nang siya'y magpasimulang maghari; at siya'y 
nagharing labing isang taon sa jerusalem: 

at siya'y gumawa nang masama sa paningin nang panginoon niyang diyos; siya'y hindi nagpakababa sa 
harap ni jeremias na propeta na nagsasalita nang galing sa bibig nang panginoon. 

at siya rin nama'y nanghimagsik laban sa haring nabucodonosor, na siyang nagpasumpa sa kaniya sa 
pangalan nang diyos: nguni't pinapagmatigas niya ang kaniyang ulo at pinapagmatigas niya ang kaniyang 
puso sa panunumbalik sa panginoon, sa diyos nang israel. 

bukod dito'y lahat nang manga pinuno nang manga saserdote, at ang bayan, ay nagsisalangsang na 
mainam ayon sa lahat na karumaldumal nang manga bansa; at kanilang dinumhan ang bahay nang 
panginoon na kaniyang itinalaga sa jerusalem. 

at ang panginoon, ang diyos nang kanilang manga magulang, nagsugo sa kanila sa pamamagitan nang 
kaniyang manga sugo, na bumangong maaga at nagsugo, sapagka't siya'y nagdalang habag sa kaniyang 
bayan, at sa kaniyang tahanang dako: 

nguni't kanilang tinuya ang manga sugo nang diyos, at niwalang kabuluhan ang kaniyang manga salita, at 
dinusta ang kaniyang manga propeta hanggang sa ang pagiinit nang panginoon ay bumugso laban sa 
kaniyang bayan hanggang sa mawalan nang kagamutan. 

kaya't dinala niya sa kanila ang hari nang manga caldeo, na siyang pumatay sa kanilang manga binata sa 
pamamagitan nang tabak sa bahay nang kanilang santuario, at hindi nagkaroon nang habag sa binata, o 
sa dalaga, sa matanda o sa may uban: ibinigay niya silang lahat sa kaniyang kamay. 

at lahat nang manga kasangkapan nang bahay nang diyos, malaki at maliit, at ang manga kayamanan 
nang bahay nang panginoon, at ang manga kayamanan nang hari, at nang kaniyang manga prinsipe: 
lahat nang manga ito'y dinala niya sa babilonia. 

at sinunog nila ang bahay nang diyos, at ibinagsak ang kuta nang jerusalem, at sinunog sa apoy ang lahat 
na bahay hari niya, at giniba ang lahat na mainam na sisidlan niyaon. 

at ang manga nakatanan sa tabak, dinala niya sa babilonia; at manga naging alipin niya at nang kaniyang 
manga anak hanggang sa paghahari nang kaharian nang persia: 

upang ganapin ang salita nang panginoon sa pamamagitan nang bibig ni jeremias, hanggang sa ang 
lupain ay nagalak sa kaniyang manga sabbath: sapagka't habang giba ay kaniyang ipinagdidiwang ang 
sabbath, upang ganapin ang pitong pung taon. 

sa unang taon nga ni ciro na hari sa persia, upang ang salita nang panginoon sa pamamagitan nang bibig 
ni jeremias ay maganap, kinilos nang panginoon ang loob ni ciro na hari sa persia, na siya'y nagtanyag sa 
kaniyang buong kaharian, at isinulat din naman, na sinasabi, 

ganito ang sabi ni ciro na hari sa persia: lahat nang kaharian sa lupa ay ibinigay sa akin nang panginoon, 
nang diyos nang langit, at kaniyang binilinan ako na ipagtayo siya nang isang bahay sa jerusalem, na nasa 
juda. sinomang mayroon sa inyo sa buong kaniyang bayan, sumakaniya nawa ang panginoon niyang 
diyos, at umahon siya. 

nang unang taon nga ni ciro na hari sa persia, upang ang salita nang panginoon sa pamamagitan nang 
bibig ni jeremias ay maganap, kinilos nang panginoon ang diwa ni ciro na hari sa persia, na siya'y 
nagtanyag sa kaniyang buong kaharian, at isinulat din naman, na sinasabi, 

ganito ang sabi ni ciro na hari sa persia, ibinigay sa akin nang panginoon, nang diyos nang langit, ang 
lahat na kaharian sa lupa, at ibinilin niya sa akin na ipagtayo ko siya nang isang bahay sa jerusalem, na 
nasa juda. 

sinoman sa inyo sa kaniyang buong bayan, sumakaniya nawa ang kaniyang diyos, at umahon siya sa 
jerusalem, na nasa juda, at itayo ang bahay nang panginoon, nang diyos nang israel, (siya'y diyos,) na 
nasa jerusalem. 

at sinomang naiwan sa alinmang dako na kaniyang pinakikipamayanan, tulungan siya nang manga lalake 
sa kaniyang kinaroroonan nang pilak, at nang ginto, at nang manga pag-aari, at nang manga hayop, 
bukod sa kusang handog sa bahay nang diyos na nasa jerusalem. 

nang magkagayo'y nagsibangon ang manga pangulo nang manga sangbahayan nang manga magulang 
nang juda at benjamin, at ang manga saserdote, at ang manga levita, sa makatuwid baga'y lahat na ang 
diwa'y kinilos nang diyos na magsiahong itayo ang bahay nang panginoon na nasa jerusalem. 

at lahat na nangasa palibot nila ay nangagpatibay sa kanilang manga kamay nang manga sisidlang pilak, 
nang ginto, nang manga pag-aari, at nang manga hayop, at nang manga mahalagang bagay, bukod pa sa 
lahat na kusang inihandog. 

inilabas din naman ni ciro na hari ang manga sisidlan nang bahay nang panginoon na inilabas ni 
nabucodonosor sa jerusalem, at inilagay sa bahay nang kaniyang manga diyos, 

sa makatuwid baga'y yaong manga inilabas ni ciro na hari sa persia sa pamamagitan nang kamay ni 
mitridates na tagaingat-yaman, at manga binilang kay sesbassar, na prinsipe sa juda. 

at ito ang bilang nang manga yaon: tatlong pung pinggang ginto, at isang libong pinggang pilak, 
dalawang pu't siyam na sundang, 

tatlong pung mangkok na ginto, manga mangkok na pilak na ikalawang ayos ay apat na raan at sangpu, 
at ang ibang manga sisidlan ay isang libo. 

lahat na sisidlang ginto at pilak ay limang libo at apat na raan. ang lahat nang manga ito ay ipinaahon ni 
sesbassar, nang silang sa pagkabihag ay ipagahong mula sa babilonia hanggang sa jerusalem. 

ang manga ito nga'y ang manga anak nang lalawigan, na nagsiahon mula sa pagkabihag sa manga nayon 
na nangadala, na dinala sa babilonia ni nabucodonosor na hari sa babilonia, at nangagbalik sa jerusalem 
at sa juda, na bawa't isa'y sa kaniyang bayan, 

na nagsidating na kasama ni zorobabel, si jesua, si nehemias, si seraias, si reelias, si mardocheo, si bilsan, 
si mispar, si bigvai, si rehum, si baana. ang bilang nang manga lalake nang bayan nang israel ay ito: 
ang manga anak ni paros, dalawang libo't isang daan at pitong pu't dalawa. 

ang manga anak ni sephatias, tatlong daan at pitong pu't dalawa. 

ang manga anak ni ara, pitong daan at pitong pu't lima. 

ang manga anak ni pahath-moab, sa manga anak ni josue at ni joab, dalawang libo't walong daan at 
labing dalawa. 

ang manga anak ni elam, isang libo't dalawang daan at limang pu't apat. 

ang manga anak ni zattu, siyam na raan at apat na pu't lima. 

ang manga anak ni zachai, pitong daan at anim na pu. 

ang manga anak ni bani, anim na raan at apat na pu't dalawa. 

ang manga anak ni bebai, anim na raan at dalawang pu't tatlo. 

ang manga anak ni azgad, isang libo at dalawang daan at dalawang pu't dalawa. 

ang manga anak ni adonicam, anim na raan at anim na pu't anim. 

ang manga anak ni bigvai, dalawang libo at limang pu't anim. 

ang manga anak ni adin, apat na raan at limang pu't apat. 

ang manga anak ni ater, ni ezechias, siyam na pu't walo. 

ang manga anak ni besai, tatlong daan at dalawang pu't tatlo. 

ang manga anak ni jora, isang daan at labing dalawa. 

ang manga anak ni hasum ay dalawang daan at dalawang pu't tatlo. 

ang manga anak ni gibbar siyam na pu't lima. 

ang manga anak ni bethlehem, isang daan at dalawang pu't tatlo. 

ang manga lalake nang nethopha, limang pu't anim. 

ang manga lalake nang anathoth, isang daan at dalawang pu't walo. 

ang manga anak ni azmaveth, apat na pu't dalawa. 

ang manga anak ni chiriathjearim, ni cephira, at ni beeroth, pitong daan at apat na pu't tatlo. 

ang manga anak ni rama at ni gaaba, anim na raan at dalawang pu't isa. 

ang manga lalake nang michmas, isang daan at dalawang pu't dalawa. 

ang manga lalake nang beth-el at nang hai, dalawang daan at dalawang pu't tatlo. 

ang manga anak ni nebo, limang pu't dalawa. 

ang manga anak ni magbis, isang daan at limang pu't anim. 

ang manga anak nang ibang elam, isang libo't dalawang daan at limang pu't apat. 

ang manga anak ni harim, tatlong daan at dalawang pu. 

ang manga anak ni lod, ni hadid, at ni ono, pitong daan at dalawang pu't lima. 

ang manga anak ni jerico, tatlong daan at apat na pu't lima. 

ang manga anak ni senaa, tatlong libo't anim na raan at tatlong pu. 

ang manga saserdote: ang manga anak ni jedaia, sa sangbahayan nang jesua, siyam na raan at pitong 
pu't tatlo. 

ang manga anak ni immer, isang libo at limang pu't dalawa. 

ang manga anak ni pashur, isang libo't dalawang daan at apat na pu't pito. 

ang manga anak ni harim, isang libo at labing pito. 

ang manga levita: ang manga anak ni jesua at ni cadmiel, sa manga anak ni hodavias, pitong pu't apat. 
ang manga mangaawit: ang manga anak ni asaph, isang daan at dalawang pu't walo. 

ang manga anak nang manga tagatanod-pinto: ang manga anak ni sallum, ang manga anak ni ater, ang 
manga anak ni talmon, ang manga anak ni accub, ang manga anak ni hatita, ang manga anak ni sobai, 
ang lahat ay isang daan at tatlong pu't siyam. 

ang manga nethineo: ang manga anak ni siha, ang manga anak ni hasupha, ang manga anak ni thabaoth. 
ang manga anak ni cheros, ang manga anak ni siaa, ang manga anak ni phadon, 

ang manga anak ni lebana, ang manga anak ni hagaba, ang manga anak ni accub, 

ang manga anak ni hagab, ang manga anak ni samlai, ang manga anak ni hanan; 

ang manga anak ni gidiel, ang manga anak ni gaher, ang manga anak ni reaia; 

ang manga anak ni resin, ang manga anak ni necoda, ang manga anak ni gazam, 

ang manga anak ni uzza, ang manga anak ni phasea, ang manga anak ni besai, 

ang manga anak ni asena, ang manga anak ni meunim, ang manga anak ni nephusim, 

ang manga anak ni bacbuc, ang manga anak ni hacusa, ang manga anak ni harhur, 

ang manga anak ni bazluth, ang manga anak ni mehida, ang manga anak ni harsa, 

ang manga anak ni bercos, ang manga anak ni sisera, ang manga anak ni tema, 

ang manga anak ni nesia, ang manga anak ni hatipha. 

ang manga anak nang manga lingkod ni salomon ay: ang manga anak ni sotai, ang manga anak ni 
sophereth, ang manga anak ni peruda, 

ang manga anak ni jaala, ang manga anak ni darcon, ang manga anak ni giddel: 

ang manga anak ni sephatias, ang manga anak ni hatil, ang manga anak ni pochereth-hassebaim, ang 
manga anak ni ami. 

lahat nang manga nethineo, at nang manga anak nang manga lingkod ni salomon, tatlong daan at siyam 
na pu't dalawa. 

at ang manga ito ang nagsiahon mula sa tel-mela, tel-harsa, cherub, addan, at immer: nguni't hindi nila 
naipakilala ang manga sangbahayan nang kanilang manga magulang, at ang kanilang binhi kung sila'y 
taga israel: 

ang manga anak ni delaia, ang manga anak ni tobias, ang manga anak ni nicoda, anim na raan at limang 
pu't dalawa. 

at sa manga anak nang manga saserdote: ang manga anak ni abaia, ang manga anak ni cos, ang manga 
anak ni barzillai, na nagasawa sa manga anak ni barzillai na galaadita, at tinawag ayon sa kanilang 
pangalan. 

ang manga ito ay nagsihanap nang talaan nang kanilang pangalan sa nangabilang ayon sa talaan nang 
lahi, nguni't hindi nangasumpungan: kaya't sila'y nangabilang na hawa, at nangaalis sa pagkasaserdote. 
at sinabi nang tagapamahala sa kanila, na sila'y huwag magsisikain nang manga pinakabanal na bagay, 
hanggang sa tumayo ang isang saserdote na may urim at thummim. 

ang buong kapisanang magkakasama ay apat na pu't dalawang libo at tatlong daan at anim na pu, 
bukod sa kanilang manga aliping lalake at babae, na may pitong libo't tatlong daan at tatlong pu't pito: 
at sila'y nangagkaroon nang dalawang daan na mangaawit na lalake at babae. 

ang kanilang manga kabayo ay pitong daan at tatlong pu't anim, ang kanilang manga mula ay dalawang 
daan at apat na pu't lima; 

ang kanilang manga kamelyo, apat na raan at tatlong pu't lima, ang kanilang manga asno, anim na libo't 
pitong daan at dalawang pu. 

at ang ilan sa manga pangulo nang manga sangbahayan nang manga magulang, nang sila'y magsidating 
sa bahay nang panginoon na nasa jerusalem, ay nangaghandog na kusa sa bahay nang diyos, upang 
husayin sa kinatatayuan: 

sila'y nangagbigay ayon sa kanilang kaya sa ingatang-yaman nang gawain, na anim na pu't isang libong 
darikong ginto, at limang libong librang pilak, at isang daan na bihisan nang manga saserdote. 

gayon ang manga saserdote, at ang manga levita, at ang iba sa bayan, at ang manga mangaawit, at ang 
manga tagatanod-pinto, at ang manga nethineo, nagsitahan sa kanilang manga bayan, at ang buong 
israel ay sa kanilang manga bayan. 

at nang dumating ang ikapitong buwan, at ang manga anak ni israel ay nangasa manga bayan, ang bayan 
ay nagpipisan na parang isang tao sa jerusalem. 

nang magkagayo'y tumayo si jesua na anak ni josadec, at ang kaniyang manga kapatid na manga 
saserdote, at si zorobabel na anak ni sealthiel, at ang kaniyang manga kapatid, at itinayo ang dambana 
nang diyos nang israel, upang paghandugan nang manga handog na susunugin, gaya nang nasusulat sa 
kautusan ni moises, na lalake nang diyos. 

at ipinatong nila ang dambana sa tungtungan niya, sapagka't ang takot ay sumakanila dahil sa manga 
bayan nang manga lupain: at kanilang pinaghandugan nang manga handog na susunugin sa panginoon, 
sa makatuwid baga'y nang manga handog na susunugin sa umaga't hapon. 

at kanilang ipinagdiwang ang kapistahan nang manga balag, gaya nang nasusulat, at naghandog nang 
manga handog na susunugin sa araw-araw ayon sa bilang, ayon sa ayos, gaya nang katungkulang 
kinakailangan sa bawa't araw, 

at pagkatapos nang palaging handog na susunugin, at nang manga handog sa manga bagong buwan, at 
nang lahat na takdang kapistahan sa panginoon na manga itinalaga, at nang lahat na naghandog na kusa 
nang kusang handog sa panginoon. 

mula sa unang araw nang ikapitong buwan, nangagpasimula sila na nangaghandog nang manga handog 
na susunugin sa panginoon: nguni't ang tatagang-baon nang templo nang panginoon ay hindi pa 
nalalagay. 

sila'y nangagbigay rin naman nang salapi sa manga kantero, at sa manga anluwagi: at pagkain, at inumin, 
at langis, sa kanila na manga taga sidon, at sa kanila na manga taga tiro, upang mangagdala nang manga 
kahoy na sedro na mula sa libano na paraanin sa dagat, hanggang sa joppa ayon sa pahintulot na 
nangagkaroon sila kay ciro na hari sa persia. 

nang ikalawang taon nga nang kanilang pagparoon sa bahay nang diyos sa jerusalem, sa ikalawang 
buwan, nangagpasimula si zorobabel na anak ni sealthiel, at si jesua na anak ni josadec, at ang nalabi sa 
kanilang manga kapatid na manga saserdote at manga levita, at silang lahat na nagsipanggaling sa 
jerusalem na mula sa pagkabihag, at inihalal ang manga levita, mula sa dalawang pung taong gulang na 
patanda upang magsipamahala sa gawain sa bahay nang panginoon. 

nakatayo nga si jesua na kasama nang kaniyang manga anak, at nang kaniyang manga kapatid, si cadmiel 
at ang kaniyang manga anak, ang manga anak ni juda, na magkakasama, upang magsipamahala sa 
manga manggagawa sa bahay nang diyos: ang manga anak ni henadad, na kasama nang kanilang manga 
anak at nang kanilang manga kapatid na manga levita. 

at nang ilagay nang manga manggagawa ang tatagang-baon nang templo nang panginoon, kanilang 
inilagay ang manga saserdote na bihis, na may manga pakakak, at ang manga levita na manga anak ni 
asaph na may manga simbalo, upang magsipuri sa panginoon, ayon sa alituntunin ni david na hari sa 
israel. 

at sila'y nagawitang isa't isa sa pagpuri at pagpapasalamat sa panginoon, na nangagsasabi: sapagka't 
siya'y mabuti, sapagka't ang kaniyang kaawaan ay magpakailan man sa israel. at ang buong bayan ay 
humiyaw nang malakas, nang sila'y magsipuri sa panginoon, sapagka't ang tatagang-baon nang bahay 
nang panginoon ay nalagay. 

nguni't marami sa manga saserdote, at manga levita, at manga pangulo nang manga sangbahayan nang 
manga magulang, manga matanda na nangakakita nang unang bahay, nang ang tatagang-baon nang 
bahay na ito ay malagay sa harap nang kanilang manga mata, ay nagsiiyak nang malakas, at marami ay 
nagsihiyaw nang malakas dahil sa kagalakan: 

na anopa't hindi makilala nang bayan ang kaibhan nang ingay nang hiyaw nang kagalakan sa ingay nang 
iyak nang bayan, sapagka't ang bayan ay humiyaw nang malakas na hiyaw, at ang ingay ay narinig sa 
malayo. 

nang mabalitaan nga nang manga kaaway nang juda at benjamin na ang manga anak sa pagkabihag ay 
nangagtatayo nang templo na ukol sa panginoon, sa diyos nang israel: 

nagsilapit nga sila kay zorobabel, at sa manga pangulo nang manga sangbahayan nang manga magulang, 
at nangagsabi sa kanila, papagtayuin ninyo kami na kasama ninyo: sapagka't aming hinahanap ang 
inyong diyos, na gaya nang inyong ginagawa, at kami ay nangaghahain sa kaniya mula nang manga 
kaarawan ni esar-haddon na hari sa asiria, na nagahon sa amin dito. 

nguni't si zorobabel, at si jesua, at ang nalabi sa manga pangulo nang manga sangbahayan nang manga 
magulang nang israel, ay nangagsabi sa kanila, kayo'y walang ipakikialam sa amin sa pagtatayo nang 
isang bahay na ukol sa aming diyos: kundi kami rin na magkakasama ay aming ipagtatayo ang 
panginoon, ang diyos nang israel, gaya nang iniutos sa amin ni ciro na hari sa persia, 

nang magkagayo'y pinahina nang bayan nang lupain ang manga kamay nang bayan nang juda, at 
binagabag sila sa pagtatayo. 

at umupa nang manga tagapayo laban sa kanila, upang iurong ang kanilang akala, sa lahat nang 
kaarawan ni ciro na hari sa persia, hanggang sa paghahari ni dario na hari sa persia. 

at sa paghahari ni assuero, sa pasimula nang kaniyang paghahari, nagsisulat sila nang isang sakdal laban 
sa manga taga juda at jerusalem. 

at sa manga kaarawan ni artajerjes, nagsisulat si bislam, si mitridates, si tabeel at ang nalabi sa kaniyang 
manga kasama kay artajerjes na hari sa persia, at ang pagkasulat nang sulat ay nasusulat nang sulat siria, 
at ang laman niyaon ay wikang siria. 

si rehum na kasangguni at si simsai na kalihim, sumulat nang isang sulat laban sa jerusalem kay 
artajerjes na hari nang ganitong paraan: 

nang magkagayo'y nagsisulat si rehum na tagapayo at si simsai na kalihim, at ang nalabi sa kanilang 
manga kasama, ang manga dinaita, at ang manga apharsacita, ang manga tharphelita, ang manga 
apharsita, ang manga archevita, ang manga babilonio, ang manga susanchita, ang manga dehaita, ang 
manga elamita. 

at ang nalabi sa manga bansa na itinawid nang dakila at marangal na si asnappar, at inilagay sa bayan 
nang samaria, at sa nalabi sa lupain, na nasa dako roon nang ilog, at sa iba pa. 

ito ang salin nang sulat na kanilang ipinadala kay artajerjes na hari: ang iyong manga lingkod na manga 
lalake sa dako roon nang ilog, at iba pa. 

talastasin nang hari, na ang manga judio na nagsiahong galing sa iyo ay nagsiparoon sa amin sa 
jerusalem, kanilang itinatayo ang mapanghimagsik at masamang bayan, at nayari ang manga kuta, at 
isinauli ang manga tatagang-baon. 

talastasin ngayon nang hari, na, kung ang bayang ito ay matayo, at ang manga kuta ay mayari, sila'y 
hindi mangagbabayad nang buwis, kabayaran, o upa, at sa wakas ay ikapapahamak nang manga hari. 
sapagka't aming kinakain nga ang asin nang bahay-hari, at hindi marapat sa amin na aming makita ang 
ikasisirang puri nang hari, kaya't kami ay nangagsugo at nangagpatotoo sa hari, 

upang ang pagsaliksik ay maisagawa sa aklat nang manga alaala nang iyong manga magulang: sa gayo'y 
iyong masusumpungan sa aklat nang manga alaala, at malalaman na ang bayang ito ay mapanghimagsik 
na bayan, at mapangpahamak sa manga hari at manga lalawigan, at sila'y nagsipanghimagsik doon nang 
unang panahon: na siyang ikinagiba nang bayang ito. 

aming pinatototohanan sa hari, na, kung ang bayang ito ay matayo, at ang manga kuta ay mayari, ay 
hindi ka magkakaroon nang bahagi sa dako roon nang ilog sa kadahilanang ito. 

nang magkagayo'y nagpadala ang hari nang kasagutan kay rehum na kasangguni, at kay simsai na 
kalihim, at sa manga nalabi sa kanilang manga kasama na nagsisitahan sa samaria, at sa nalabi sa lupain 
sa dako roon nang ilog: kapayapaan, at iba pa. 

ang sulat na inyong ipinadala sa amin, ay nabasa na maliwanag sa harap ko. 

at ako'y nagpasiya, at ang pagsaliksik ay naisagawa at nasumpungan na ang bayang ito nang una ay 
gumawa nang panghihimagsik laban sa manga hari, at ang panghihimagsik at pagbabanta ay nagawa 
roon. 

nagkaroon naman doon nang manga may kayang hari sa jerusalem, na nagpuno sa buong lupain sa dako 
roon nang ilog, at buwis, kabayaran, at upa, ay nabayad sa kanila. 

magpasiya kayo ngayon na inyong patigilin ang manga taong ito, at upang ang bayang ito ay huwag 
matayo, hanggang sa ang pasiya ay magawa ko. 

at kayo'y mangagingat na huwag kayong magpabaya dito: bakit ang pagkapahamak ay mangyayari sa 
ikapapahamak nang manga hari? 

nang mabasa nga ang salin nang sulat nang haring artajerjes sa harap ni rehum, at ni simsai na kalihim, 
at nang kanilang manga kasama, sila'y nangagmadaling nagsiparoon sa jerusalem sa manga judio, at 
pinatigil nila sa pamamagitan nang lakas at kapangyarihan. 

nang magkagayo'y natigil ang gawa sa bahay nang diyos na nasa jerusalem, at natigil hanggang sa 
ikalawang taon nang paghahari ni dario, na hari sa persia. 

ang manga propeta nga, si haggeo na propeta, at si zacharias na anak ni iddo, ay nanghula sa manga 
judio na nasa juda at jerusalem, sa pangalan nang diyos nang israel ay nagsipanghula sila sa kanila, 
nang magkagayo'y bumangon si zorobabel na anak ni sealthiel, at si jesua na anak ni josadach, at 
pinasimulang itinayo ang bahay nang diyos na nasa jerusalem, at kasama nila ang manga propeta nang 
diyos, na nagsisitulong sa kanila. 

nang panahon ding yaon ay naparoon sa kanila si tatnai, na tagapamahala sa dako roon nang ilog, at si 
sethar-boznai, at ang kanilang manga kasama, at nagsabi nang ganito sa kanila: sino ang nagbigay sa 
inyo nang pasiya upang itayo ang bahay na ito, at yariin ang kutang ito? 

nang magkagayo'y nangagsalita kami sa kanila nang ganitong paraan: ano-ano ang manga pangalan nang 
manga tao na nagsigawa nang bahay na ito? 

nguni't ang mata nang kanilang diyos ay nakatingin sa manga matanda nang manga judio, at hindi nila 
pinatigil, hanggang sa ang bagay ay dumating kay dario, at nang magkagayo'y ang sagot ay nabalik sa 
pamamagitan nang sulat tungkol doon. 

ang salin nang sulat na ipinadala ni tatnai, na tagapamahala sa dako roon nang ilog at ni sethar-boznai, 
at nang kaniyang manga kasama na manga apharsachita, na nangasa dako roon nang ilog, kay dario na 
hari: 

sila'y nangagpadala nang isang sulat sa kaniya, na kinasusulatan nang ganito: kay dario na hari, buong 
kapayapaan. 

talastasin nang hari, na kami ay nagsiparoon sa lalawigan nang juda, sa bahay nang dakilang diyos, na 
natayo nang manga malaking bato, at manga kahoy ay nalapat sa manga kuta, at ang gawaing ito ay 
pinagsisikapan at nayayari sa kanilang manga kamay. 

nang magkagayo'y tumanong kami sa manga matandang yaon, at nagsabi sa kanila nang ganito: sino ang 
nagbigay sa inyo nang pasiya upang itayo ang bahay na ito at upang yariin ang kutang ito? 

aming itinanong naman sa kanila ang kanilang manga pangalan, na patotohanan sa iyo, upang aming 
maisulat ang manga pangalan nang manga tao na nangungulo sa kanila. 

at ganito sila nangagbalik nang sagot sa amin, na nangagsasabi, kami ay manga lingkod nang diyos nang 
langit at lupa, at nangagtatayo nang bahay na natayo nitong malaong panahon, na itinayo at niyari nang 
isang dakilang hari sa israel. 

nguni't pagkamungkahi sa pagiinit sa diyos nang langit nang aming manga magulang, ibinigay niya sila sa 
kamay ni nabucodonosor na hari sa babilonia, na caldeo, na siyang gumiba nang bahay na ito, at dinala 
ang bayan sa babilonia. 

nguni't sa unang taon ni ciro na hari sa babilonia, gumawa nang pasiya si ciro na hari na itayo ang bahay 
na ito nang diyos, 


569 


at ang ginto at pilak na manga sisidlan rin naman sa bahay nang diyos na inilabas ni nabucodonosor sa 
templo na nasa jerusalem, at nangadala sa loob nang templo nang babilonia, ang manga yaon ay inilabas 
sa templo nang babilonia ni ciro na hari, at ibinigay sa isang nagngangalang sesbassar, na siya niyang 
ginawang tagapamahala, 

at sinabi niya sa kaniya, kunin mo ang manga sisidlang ito, ikaw ay yumaon, ipagpasok mo sa templo na 
nasa jerusalem, at ipahintulot mo na matayo ang bahay nang diyos sa kaniyang dako. 

nang magkagayo'y naparoon ang sesbassar na yaon, at inilagay ang manga tatagang-baon nang bahay 
nang diyos na nasa jerusalem: at mula sa panahong yaon hanggang ngayon ay itinatayo, at hindi pa yari. 
ngayon nga, kung inaakalang mabuti nang hari, magsagawa nang pagsaliksik sa bahay na ingatang- 
yaman nang hari, na nandiyan sa babilonia, kung gayon nga, na nagpasiya si ciro na hari na itayo ang 
bahay na ito nang diyos sa jerusalem, at ipasabi sa amin nang hari ang kaniyang kalooban tungkol sa 
bagay na ito. 

nang magkagayo'y si dario, na hari ay gumawa nang pasiya, at ang pagsaliksik ay isinagawa sa bahay 
nang manga aklat, na kinalalagyan nang manga kayamanan sa babilonia. 

at nasumpungan sa achmetta, sa bahay-hari na nasa lalawigan nang media, ang isang ikid, at doo'y 
nasusulat ang ganito na pinakaalaala. 

nang unang taon ni ciro na hari, si ciro na hari ay gumawa nang pasiya: tungkol sa bahay nang diyos sa 
jerusalem, ipahintulot na matayo ang bahay, ang dako na kanilang pinaghahandugan nang manga hain, 
at ipahintulot na malagay na matibay ang manga tatagang-baon, ang taas niyao'y anim na pung siko, at 
ang luwang niyao'y anim na pung siko, 

na may tatlong hanay na manga malaking bato, at isang hanay nang bagong kahoy: at ang magugugol ay 
ibigay na mula sa bahay nang hari: 

at ang ginto at pilak na manga sisidlan din naman nang bahay nang diyos na inilabas ni nabucodonosor 
sa templo na nasa jerusalem, at nangadala sa babilonia, masauli, at ipasok uli sa templo na nasa 
jerusalem, bawa't isa'y sa kanikaniyang dako, at iyong ipaglalagay sa bahay nang diyos. 

ngayon nga, tatnai, na tagapamahala sa dako roon nang ilog, setharboznai, at ang inyong manga kasama 
na manga apharsachita, na nasa dako roon nang ilog, magsilayo kayo mula riyan: 

pabayaan ninyo ang gawain sa bahay na ito nang diyos, ipahintulot ninyo na itayo nang tagapamahala 
nang manga judio at nang manga matanda nang manga judio ang bahay na ito nang diyos sa kaniyang 
dako. 

bukod dito'y gumagawa ako nang pasiya kung ano ang inyong gagawin sa manga matandang ito nang 
manga judio sa pagtatayo nang bahay na ito nang diyos: na sa manga pag-aari nang hari, sa makatuwid 
baga'y sa buwis sa dako roon nang ilog, ang manga magugugol ay ibigay nang buong sikap sa manga 
taong ito upang huwag mangagluwat. 

at ang kanilang kakailanganin, manga guyang toro, at gayon din ang manga tupa, at manga kordero, na 
ukol sa manga handog na susunugin para sa diyos nang langit, trigo, asin, alak, at langis, ayon sa salita 
nang manga saserdote na nangasa jerusalem, ibigay sa kanila araw-araw na walang pagsala. 

upang sila'y makapaghandog nang manga hain na pinaka masarap na amoy sa diyos nang langit, at 
idalangin ang buhay nang hari at nang kaniyang manga anak. 

ako nama'y gumawa nang pasiya, na sinomang bumago nang salitang ito, hugutan nang isang sikang ang 
kaniyang bahay at itaas siya, at mabitin doon, at ang kaniyang bahay ay maging tipunan nang dumi dahil 
dito: 

at lipulin nang diyos na nagpatahan nang kaniyang pangalan doon ang lahat nang manga hari at manga 
bayan, na maguunat nang kanilang kamay na baguhin, upang gibain ang bahay na ito nang diyos na nasa 
jerusalem. akong si dario ang gumawa nang pasiya: isagawa nang buong sikap. 

nang magkagayo'y si tatnai na tagapamahala sa dako roon nang ilog, si sethar-boznai, at ang kanilang 
manga kasama, dahil sa iniutos ni dario na hari, ay gumawa nang buong sikap. 

at ang manga matanda nang manga judio ay nangagtayo at nangapasulong, ayon sa hula ni haggeo na 
propeta at ni zacarias na anak ni iddo. at kanilang itinayo at niyari, ayon sa utos nang diyos nang israel, 
at ayon sa pasiya ni ciro at ni dario, at ni artajerjes na hari sa persia. 

at ang bahay na ito ay nayari nang ikatlong araw nang buwan nang adar, nang ikaanim na taon nang 
paghahari ni dario na hari. 

at ang manga anak ni israel, ang manga saserdote, at ang manga levita, at ang manga nalabi sa manga 
anak sa pagkabihag, ay nangagdiwang nang pagtatalaga nang bahay na ito nang diyos na may kagalakan. 
at sila'y nangaghandog sa pagtatalaga nang bahay na ito nang diyos nang isang daang baka, dalawang 
daang lalaking tupa, apat na raang kordero, at ang pinakahandog dahil sa kasalanan na ukol sa buong 
israel, ay labing dalawang lalaking kambing, ayon sa bilang nang manga lipi nang israel. 

at kanilang inilagay ang manga saserdote sa kanilang manga bahagi, at ang manga levita sa kanilang 
manga paghahalihalili, sa paglilingkod sa diyos na nasa jerusalem, gaya nang nasusulat sa aklat ni 
moises. 

at ang manga anak sa pagkabihag ay nangagdiwang nang pascua nang ikalabing apat nang unang buwan. 
sapagka't ang manga saserdote at ang manga levita ay nangagpakalinis na magkakasama, silang lahat ay 
malilinis: at kanilang pinatay ang kordero nang paskua na ukol sa lahat nang manga anak sa pagkabihag, 
at sa kanilang manga kapatid na manga saserdote, at sa kanilang sarili. 

at ang manga anak ni israel, na nangagbalik uli na mula sa pagkabihag, at yaong lahat na sa kanila'y 
nagsihiwalay sa karumihan nang manga bansa nang lupain, upang hanapin ang panginoon, ang diyos 
nang israel, ay nagsikain. 

at nangagdiwang nang kapistahan nang tinapay na walang lebadura na pitong araw na may kagalakan: 
sapagka't pinapagkatuwa sila nang panginoon at nanumbalik ang puso nang hari sa asiria sa kanila, 
upang palakasin ang kanilang manga kamay sa gawain sa bahay nang diyos, nang diyos nang israel. 
pagkatapos nga nang manga bagay na ito, sa paghahari ni artajerjes na hari sa persia, si ezra na anak ni 
seraias, na anak ni azarias, na anak ni hilcias, 

na anak ni sallum, na anak ni sadoc, na anak ni achitob, 

na anak ni amarias, na anak ni azarias, na anak ni meraioth, 

na anak ni zeraias, na anak ni uzzi, na anak ni bucci, 

na anak ni abisue, na anak ni phinees, na anak ni eleazar, na anak ni aaron, na pangulong saserdote: 
ang ezra na ito ay yumaon mula sa babilonia. at siya'y kalihim na bihasa sa kautusan ni moises, na 
ibinigay nang panginoon, nang diyos nang israel: at tinulutan siya nang hari sa lahat niyang kahilingan, 
ayon sa kamay nang panginoon niyang diyos na sumasa kaniya. 

at nakiahon sa jerusalem ang ilan sa manga anak ni israel, at sa manga saserdote, at sa manga levita, at 
sa manga mangaawit, at sa manga tagatanod-pinto, at sa manga nethineo, sa ikapitong taon ni artajerjes 
na hari. 

at siya'y naparoon sa jerusalem sa ikalimang buwan, na sa ikapitong taon nang hari. 

sapagka't sa unang araw nang unang buwan ay nagpasimula siyang umahon mula sa babilonia, at sa 
unang araw nang ikalimang buwan ay dumating siya sa jerusalem, ayon sa mabuting kamay nang 
kaniyang diyos na sumasa kaniya. 

sapagka't inilagak ni ezra ang kaniyang puso na hanapin ang kautusan nang panginoon, at upang gawin, 
at upang magturo sa israel nang manga palatuntunan at manga kahatulan. 

ito nga ang salin nang sulat na ibinigay nang haring artajerjes kay ezra na saserdote, na kalihim, na 
kalihim sa manga salita nang manga utos nang panginoon, at nang kaniyang manga palatuntunan sa 
israel. 

si artajerjes, na hari nang manga hari, kay ezra na saserdote, na kalihim sa kautusan nang diyos nang 
langit, na sakdal at iba pa. 

ako'y gumagawa nang pasiya, na silang lahat na sa bayan nang israel, at ang kanilang manga saserdote 
at ang manga levita, sa aking kaharian, na nagakala nang kanilang sariling kusang kalooban na 
nagsiparoon sa jerusalem, ay magsisama sa iyo. 

yamang ikaw ay sinugo sa ganang hari at nang kaniyang pitong kasangguni, upang magusisa tungkol sa 
juda at jerusalem, ayon sa kautusan nang iyong diyos na nasa iyong kamay, 

at dalhin ang pilak at ginto na inihandog na kusa nang hari at nang kaniyang manga kasangguni sa diyos 
nang israel, na ang tahanan ay nasa jerusalem. 

at ang lahat na pilak at ginto na iyong masusumpungan sa buong lalawigan nang babilonia, pati nang 
kusang handog nang bayan, at nang manga saserdote, na manga naghahandog na kusa sa bahay nang 
kanilang diyos na nasa jerusalem, 

kaya't ibibili mo nang buong sikap ang salaping ito nang manga toro, manga lalaking tupa, manga 
kordero, pati nang manga handog na harina at nang manga handog na inumin nang manga yaon, at 
iyong ihahandog sa ibabaw nang dambana nang bahay nang inyong diyos na nasa jerusalem. 

at anomang akalain mong mabuti at nang iyong manga kapatid na gawin sa labis sa pilak at ginto, gawin 
ninyo ayon sa kalooban nang inyong diyos. 

at ang manga sisidlang nabigay sa iyo na ukol sa paglilingkod sa bahay nang iyong diyos, ibigay mo sa 
harap nang diyos sa jerusalem. 

at anomang kakailanganin pa sa bahay nang iyong diyos, na ipagkakailangan mong ibigay, ibigay mo na 
mula sa bahay nang kayamanan nang hari. 

at ako, akong si artajerjes na hari, nagpasiya sa lahat na manga tagaingat-yaman na nasa dako roon nang 
ilog, na anomang hingin sa inyo ni ezra na saserdote, na kalihim sa kautusan nang diyos nang langit, 
ibigay nang buong sikap, 

hanggang isang daang talentong pilak, at hanggang isang daang takal nang trigo, at isang daang bath 
nang alak at isang daang bath nang langis, at asin na walang tasa. 

anomang iniutos nang diyos nang langit, gawing lubos sa bahay nang diyos nang langit, sapagka't bakit 
magkakaroon nang poot nang diyos laban sa kaharian nang hari at nang kaniyang manga anak? 
pinatototohanan din naman namin sa inyo, na tungkol sa sinoman sa manga saserdote at manga levita, 
manga mangaawit, manga tagatanod-pinto, manga nethineo, o manga lingkod sa bahay na ito nang 
diyos, ay hindi marapat na lapatan sila nang buwis, kabayaran, o upa. 

at ikaw, ezra, ayon sa karunungan nang iyong diyos na nasa iyong kamay, maghalal ka nang manga 
magistrado, at manga hukom, na makakahatol sa buong bayan na nasa dako roon nang ilog, niyaong 
lahat na nakatatalos nang manga kautusan nang iyong diyos, at turuan ninyo yaong hindi nakakaalam. 
at sinomang hindi tumupad nang kautusan nang iyong diyos, at nang kautusan nang hari, gawin sa 
kaniya ang kahatulan nang buong sikap, maging sa kamatayan, o sa pagtatapon o sa pagsamsam nang 
manga pag-aari, o sa pagkabilanggo. 

purihin ang panginoon, ang diyos nang ating manga magulang, na naglagak nang ganyang manga bagay 
na gaya nito sa puso nang hari, na pagandahin ang bahay nang panginoon na nasa jerusalem: 

at nagdulot sa akin nang kahabagan sa harap nang hari, at nang kaniyang manga kasangguni, at sa harap 
nang lahat na may kayang prinsipe nang hari. at ako'y tumibay ayon sa kamay nang panginoon kong 
diyos na sumasa akin, at ako'y nagpisan mula sa israel nang manga pangulong lalake upang magsiahong 
kasama ko. 

ito nga ang manga pangulo nang manga sangbahayan nang kanilang manga magulang, at ito ang talaan 
nang lahi nila na nagsiahong kasama ko mula sa babilonia, sa paghahari ni artajerjes na hari. 

sa manga anak ni phinees, si gerson; sa manga anak ni ithamar, si daniel, sa manga anak ni david, si 
hattus. 

sa manga anak ni sechanias: sa manga anak ni pharos, si zacarias, at kasama niya na nabilang ayon sa 
talaan nang lahi ang manga lalake na isang daan at limang pu. 

sa manga anak ni pahath-moab, si eliehoenai na anak ni zarahias, at kasama niya'y dalawang daang 
lalake. 

sa manga anak ni sechanias, ang anak ni jahaziel: at kasama niya'y tatlong daang lalake. 

at sa manga anak ni adin, si ebed na anak ni jonathan, at kasama niya ay limang pung lalake. 

at sa manga anak ni elam, si isaia na anak ni athalias, at kasama niya'y pitong pung lalake. 

at sa manga anak ni sephatias, si zebadias na anak ni michael, at kasama niya'y walong pung lalake. 

sa manga anak ni joab, si obadias na anak ni jehiel, at kasama niya'y dalawang daan at labing walong 
lalake. 

at sa manga anak ni solomit, ang anak ni josiphias, at kasama niya'y isang daan at anim na pung lalake. 
at sa manga anak ni bebai, si zacarias na anak ni bebai; at kasama niya ay dalawang pu't walong lalake. 
at sa manga anak ni azgad, si johanan na anak ni catan; at kasama niya ay isang daan at sangpung lalake. 
at sa manga anak ni adonicam, na siyang manga huli: at ang manga ito ang kanilang manga pangalan: 
eliphelet, jeiel, at semaias, at kasama nila ay anim na pung lalake. 

at sa manga anak ni bigvai, si utai at si zabud: at kasama nila ay pitong pung lalake. 

at pinisan ko sila sa ilog na umaagos patungo sa ahava, at doo'y nangagpahinga kaming tatlong araw, at 
aking minasdan ang bayan at ang manga saserdote, at walang nasumpungan doon sa manga anak ni levi. 
nang magkagayo'y ipinasundo ko si eliezer, si ariel, si semaias, at si elnathan, at si jarib, at si elnathan, at 
si nathan, at si zacarias, at si mesullam, na manga pangulong lalake, gayon din si joiarib, at si elnathan, 
na manga tagapagturo. 

at aking sinugo sila kay iddo na pangulo sa dako nang casipia, at aking sinaysay sa kanila kung ano ang 
kanilang nararapat sabihin kay iddo, at sa kaniyang manga kapatid na manga nethineo, sa dako nang 
casipia, upang sila'y mangagdala sa atin nang manga tagapangasiwa sa bahay nang ating diyos. 

at ayon sa mabuting kamay nang ating diyos na sumasa atin ay nagdala sila sa atin nang isang lalake na 
matalino, sa manga anak ni mahali, na anak ni levi, na anak ni israel: at si serebias, pati nang kaniyang 
manga anak na lalake at manga kapatid, labing walo: 

at si hasabias, at kasama niya'y si isaia sa manga anak ni merari, ang kaniyang manga kapatid at kaniyang 
manga anak na lalake, dalawang pu; 

at sa manga nethineo, na ibinigay ni david at nang manga pangulo sa paglilingkod sa manga levita, 
dalawang daan at dalawang pung nethineo; silang lahat ay nasasaysay ayon sa pangalan. 

nang magkagayo'y nagtanyag ako nang ayuno doon, sa ilog nang ahava, upang tayo'y magpakababa sa 
harap nang ating diyos, upang humanap sa kaniya nang matuwid na daan, sa ganang atin, at sa ating 
manga bata, at sa lahat nang ating pag-aari. 

sapagka't ako'y nahiyang humingi sa hari nang pulutong nang manga sundalo, at nang manga 
mangangabayo upang tulungan tayo laban sa manga kaaway sa daan: sapagka't aming sinalita sa hari, 
na sinasabi, ang kamay nang ating diyos ay sumasa kanilang lahat na humahanap sa kaniya, sa ikabubuti, 
nguni't ang kaniyang kapangyarihan at ang pagiinit ay laban sa kanilang lahat na nagpapabaya sa kaniya. 
sa gayo'y nangagayuno tayo at nagsidalangin sa ating diyos dahil dito: at dininig niya tayo. 

nang magkagayo'y inihiwalay ko ang labing dalawa sa manga puno nang manga saserdote, sa makatuwid 
baga'y si serebias, si hasabias, at sangpu sa kanilang manga kapatid na kasama nila. 

at tinimbang sa kanila ang pilak, at ang ginto, at ang manga sisidlan, sa makatuwid baga'y ang handog sa 
bahay nang ating diyos, na pinaghandugan nang hari, at nang kaniyang manga kasangguni, at nang 
kaniyang manga prinsipe, at nang buong israel na nakaharap doon: 

akin ngang tinimbang sa kanilang kamay ay anim na raan at limang pung talentong pilak, at manga pilak 
na sisidlan ay isang daang talento: sa ginto ay isang daang talento, 

at dalawang pung mangkok na ginto, na may isang libong dariko; at dalawang sisidlan na pinong 
makinang na tanso, na halagang gaya nang ginto. 

at sinabi ko sa kanila, kayo'y banal sa panginoon, at ang manga sisidlan ay natatalaga: at ang pilak at ang 
ginto ay kusang handog sa panginoon, na diyos nang inyong manga magulang. 

magsipagbantay kayo, at ingatan ninyo, hanggang sa inyong matimbang sa harap nang manga puno 
nang manga saserdote, at nang manga levita, at nang manga prinsipe nang manga sangbahayan nang 
manga magulang nang israel, sa jerusalem, sa manga silid nang bahay nang panginoon. 

sa gayo'y tinanggap nang manga saserdote at nang manga levita ang timbang nang pilak at ginto, at 
nang manga sisidlan, upang dalhin sa jerusalem, sa bahay nang ating diyos. 

nang magkagayo'y nagsiyaon tayo mula sa ilog nang ahava, nang ikalabing dalawang araw nang unang 
buwan, upang pumaroon sa jerusalem: at ang kamay nang ating diyos ay sumaatin, at iniligtas niya tayo 
sa kamay nang kaaway at sa bumabakay sa daan. 

at tayo ay nagsidating sa jerusalem, at nagsitahan doon na tatlong araw. 

at nang ikaapat na araw, ang pilak at ang ginto at ang manga sisidlan ay natimbang sa bahay nang ating 
diyos sa kamay ni meremoth na anak ni urias na saserdote (at kasama niya si eleazar na anak ni phinees, 
at kasama nila si jozabad na anak ni jesua, at si noadias na anak ni binnui, na manga levita) 

ang kabuoan sa pamamagitan nang bilang, at nang timbang: at ang buong timbang ay nasulat nang 
panahong yaon. 

ang manga anak sa pagkabihag, na nagsipanggaling sa pagkatapon, ay nangaghandog nang manga 
handog na susunugin sa diyos nang israel, labing dalawang toro sa ganang buong israel, siyam na pu't 
anim na lalaking tupa, pitong pu't pitong kordero, labing dalawang kambing na lalake na pinakahandog 
dahil sa kasalanan: lahat nang ito'y handog na susunugin sa panginoon. 

at kanilang ibinigay ang manga bilin nang hari sa manga satrapa nang hari, at sa manga tagapamahala sa 
dako roon nang ilog: at kanilang pinasulong ang bayan at ang bahay nang diyos. 

nang magawa nga ang manga bagay na ito, ang manga prinsipe ay nagsilapit sa akin, na nangagsasabi: 
ang bayan nang israel, at ang manga saserdote, at ang manga levita, ay hindi nagsihiwalay sa manga 
bayan nang manga lupain, na nagsisigawa nang ayon sa kanilang manga karumaldumal, sa makatuwid 
baga'y ang manga cananeo, ang manga hetheo, ang manga pherezeo, ang manga jebuseo, ang manga 
ammonita, ang manga moabita, ang manga taga egipto, at ang manga amorrheo. 

sapagka't kinuha nila ang kanilang manga anak na babae sa ganang kanilang sarili, at sa kanilang manga 
anak na lalake, na anopa't ang banal na binhi ay nahalo nga sa bayan nang manga lupain: oo, ang kamay 
nang manga prinsipe at nang manga pinuno ay naging puno sa pagsalangsang na ito. 

at nang mabalitaan ko ang bagay na ito, aking hinapak ang aking suot at ang aking balabal, at binaltak ko 
ang buhok nang aking ulo at nang aking baba, at ako'y naupong natitigilan. 

nang magkagayo'y nagpipisan sa akin ang lahat na nanginginig sa manga salita nang diyos nang israel, 
dahil sa pagsalangsang nila na sa pagkabihag, at ako'y naupong natitigilan hanggang sa pagaalay sa 
hapon. 

at sa pagaalay sa kinahapunan ay bumangon ako sa aking pagpapakumbaba, na hapak ang aking suot at 
ang aking balabal: at ako'y lumuhod nang aking manga tuhod, at iniunat ko ang aking manga kamay sa 
panginoon kong diyos, 

at aking sinabi, oh aking diyos: ako'y napahiya at namula na itaas ang aking mukha sa iyo, na aking diyos: 
sapagka't ang aming manga kasamaan ay nagsilala sa aming ulo, at ang aming sala ay umabot hanggang 
sa langit. 

mula nang manga kaarawan nang aming manga magulang ay naging totoong salarin kami hanggang sa 
araw na ito: at dahil sa aming manga kasamaan, kami, ang aming manga hari, at ang aming manga 
saserdote ay nangabigay sa kamay nang manga hari nang manga lupain, sa tabak, sa pagkabihag, sa 
pagkasamsam, at sa kahihiyan nang mukha, gaya sa araw na ito. 

at ngayon sa sandaling panahon ay napakita ang biyaya na mula sa panginoon naming diyos, upang iwan 
sa amin ang isang nalabi na nakatanan at upang bigyan kami nang isang pako sa kaniyang dakong banal, 
upang palinawin nang aming diyos ang aming manga mata, at bigyan kami nang kaunting kabuhayan sa 
aming pagkaalipin. 

sapagka't kami ay manga alipin: gayon ma'y hindi kami pinabayaan nang aming diyos sa aming 
pagkaalipin, kundi naggawad nang kaawaan sa amin sa paningin nang manga hari sa persia, upang 
bigyan kami nang kabuhayan, upang itayo ang bahay nang aming diyos, at upang husayin ang sira 
niyaon, at upang bigyan kami nang kuta sa juda at sa jerusalem. 

at ngayon, oh aming diyos, ano ang aming sasabihin pagkatapos nito? sapagka't aming pinabayaan ang 
iyong manga utos. 

na iyong iniutos sa pamamagitan nang iyong manga lingkod na manga propeta, na nangagsasabi, ang 
lupain, na inyong pinaroroonan upang ariin, ay maruming lupain dahil sa manga karumihan nang manga 
bayan nang manga lupain, dahil sa kanilang manga karumaldumal, na pinuno sa dulo't dulo nang 
kanilang karumihan. 

ngayon nga'y huwag ninyong ibigay ang inyong manga anak na babae sa kanilang manga anak na lalake, 
ni kunin man ninyo ang kanilang manga anak na babae sa ganang inyong manga anak na lalake, ni 
hanapin ang kanilang kapayapaan o ang kanilang kaginhawahan magpakailan man: na kayo baga'y 
magsilakas, at magsikain nang buti nang lupain, at iwan ninyo na pinakamana sa inyong manga anak 
magpakailan man. 

at pagkatapos nang lahat na dumating sa amin dahil sa aming masamang manga gawa, at dahil sa aming 
malaking sala, sa paraang ikaw na aming diyos ay nagparusa sa amin, nang kulang kay sa marapat sa 
aming manga kasamaan, at binigyan mo kami nang ganitong nalabi. 

amin ba uling sisirain ang iyong manga utos, at makikipisan nang mahigpit sa manga bayan na 
nagsisigawa nang manga karumaldumal na ito? hindi ka ba magagalit sa amin hanggang sa inyong 
malipol kami, na anopa't huwag magkaroon nang nalabi, o nang sinomang nakatanan. 

oh panginoon, na diyos nang israel, ikaw ay matuwid, sapagka't kami ay naiwan na isang nalabi na 
nakatanan, na gaya sa araw na ito: narito, kami ay nangasa harap mo sa aming sala: sapagka't walang 
makatatayo sa harap mo dahil dito. 

habang si ezra nga ay dumadalangin, at nagpapahayag nang kasalanan na umiiyak at nagpapatirapa sa 
harap nang bahay nang diyos, nagpipisan sa kaniya mula sa israel ang isang napakalaking kapisanan nang 
manga lalake at manga babae at manga bata: sapagka't ang bayan ay umiyak na mainam. 

at si sechanias na anak ni jehiel, na isa sa manga anak ni elam, ay sumagot at nagsabi kay ezra: kami ay 
nagsisalangsang laban sa ating diyos, at nangagasawa sa manga babaing taga ibang bayan nang lupain: 
gayon man, may pagasa sa israel tungkol sa bagay na ito. 

ngayon nga'y mangakipagtipan tayo sa ating diyos, na ating ihiwalay ang lahat na asawa, at ang manga 
ipinanganak nila, ayon sa payo nang aking panginoon, at niyaong manga nanginginig sa utos nang ating 
diyos, at gawin ayon sa kautusan. 

bumangon ka: sapagka't bagay na ukol sa iyo, at kami ay sumasaiyo: magpakatapang kang mabuti, at 
iyong gawin. 

nang magkagayo'y tumindig si ezra at pinasumpa ang manga puno nang manga saserdote, ang manga 
levita at ang buong israel, na kanilang gagawin ayon sa salitang ito. sa gayo'y sumumpa sila. 

nang magkagayo'y tumindig si ezra mula sa harap nang bahay nang diyos, at naparoon sa silid ni johanan 
na anak ni eliasib: at nang siya'y dumating doon, siya'y hindi kumain nang tinapay, o uminom man nang 
tubig: sapagka't siya'y nanangis dahil sa pagsalangsang nila na sa pagkabihag. 

at siya'y gumawa nang pahayag sa juda't jerusalem sa lahat na manga anak sa pagkabihag, na sila'y 
magpipisan sa jerusalem, 

at yaong hindi pumaroon sa loob nang tatlong araw, ayon sa payo nang manga prinsipe at nang manga 
matanda, lahat niyang pag-aari ay sasamsamin, at ihihiwalay siya sa kapisanan nang sa pagkabihag. 
nang magkagayo'y ang lahat na lalake nang juda at benjamin ay nagpipisan sa jerusalem sa loob nang 
tatlong araw (siyang ikasiyam na buwan nang ikadalawang pung araw nang buwan): at ang buong bayan 
ay naupo sa luwal na dako sa harap nang bahay nang diyos, na nanginginig dahil sa bagay na ito at dahil 
sa malakas na ulan. 

at si ezra na saserdote ay tumayo, at nagsabi sa kanila: kayo'y nagsisalangsang, at nangagasawa nang 
manga babaing tagaibang bayan, upang palalain ang sala nang israel. 

ngayon nga'y mangagpahayag kayo sa panginoon, sa diyos nang inyong manga magulang, at inyong 
gawin ang kaniyang kalooban: at magsihiwalay kayo sa manga bayan nang lupain, at sa manga babaing 
tagaibang bayan. 

nang magkagayo'y ang buong kapisanan ay sumagot at nagsabi nang malakas, kung ano ang iyong sinabi 
tungkol sa amin, gayon ang nararapat naming gawin. 

nguni't ang bayan ay marami, at panahong maulan, at kami ay hindi makatatayo sa labas: ni ito man ay 
gawa sa isang araw o dalawa: sapagka't kami ay nagkasalang mainam sa bagay na ito. 

mahalal ngayon ang ating manga prinsipe sa buong kapisanan, at magsiparito sa takdang panahon yaong 
lahat na nangasa ating manga bayan na nangagasawa sa manga babaing taga ibang bayan, at 
pumaritong kasama nila ang manga matanda nang lahat na bayan, at ang manga hukom doon, hanggang 
sa ang mabangis na kapootan nang ating diyos ay mahiwalay sa atin, hanggang sa ang bagay na ito ay 
matapos. 

si jonathan lamang na anak ni asael, at si jaazias na anak ni tikvah ang tumayo laban sa bagay na ito: at si 
mesullam, at si sabethai na levita ang tumulong sa kanila. 

at ginawang gayon nang manga anak sa pagkabihag. at si ezra na saserdote na kasama nang ilang manga 
pangulo nang manga sangbahayan nang manga magulang, ayon sa manga sangbahayan nang kanilang 
manga magulang, at silang lahat ayon sa kanilang manga pangalan, ay nangaghiwalay, at sila'y nangaupo 
sa unang araw nang ikasangpung buwan upang litisin ang bagay. 

at kanilang tinapos ang tungkol sa lahat na lalake na nangagasawa sa manga babaing tagaibang bayan 
nang unang araw nang unang buwan. 

at sa manga anak nang manga saserdote ay nangasumpungan na nangagasawa sa manga babaing 
tagaibang bayan: sa manga anak ni jesua, na anak ni josadec, at sa kaniyang manga kapatid, si maasias, 
at si elieser, at si jarib, at si gedalias. 

at sila'y nangakipagkamay na kanilang ihihiwalay ang kanilang manga asawa, at yamang manga salarin, 
sila'y nangaghandog nang isang lalaking tupa sa kawan dahil sa kanilang sala. 

at sa manga anak ni immer; si hanani at si zebadias. 

at sa manga anak ni harim; si maasias, at si elias, at si semeias, at si jehiel, at si uzzias. 

at sa manga anak ni phasur, si elioenai, si maasias, si ismael, si nathanael, si jozabad at si elasa. 

at sa manga levita; si jozabad, at si simi, at si kelaia (na siya ring kelita), si pethaia, si juda, at si eliezer. 

at sa manga mangaawit: si eliasib: at sa manga tagatanod-pinto: si sellum, at si telem, at si uri. 

at sa israel: sa manga anak ni pharos: si ramia at si izzias, at si malchias, at si miamim, at si eleazar, at si 
malchias, at si benaias. 

at sa manga anak ni elam: si mathanias, si zacharias, at si jehiel, at si abdi, at si jeremoth, at si elia. 

at sa manga anak ni zattu, si elioenai, si eliasib, si mathanias, at si jeremoth, at si zabad, at si aziza. 

at sa manga anak ni bebai, si johanan, si hananias, si zabbai, at si atlai. 

at sa manga anak ni bani, si mesullam, si malluch, at si adaias, si jasub, si seal, at si ramoth. 

at sa manga anak ni pahath-moab, si adna, at si cheleal, si benaias, si maasias, si mathanias, si besaleel, 
at si bennui, at si manases. 

at sa manga anak ni harim; si eliezer, si issia, at si malchias, si semeia, si simeon; 

si benjamin, si malluch, si semarias. 

sa manga anak ni hasum; si mathenai, si mathatha, si zabad, si eliphelet, si jeremai, si manases, at si 
sami. 

sa manga anak ni bani, si maadi si amram, at si uel; 

si benaias, si bedias, si cheluhi: 

si vanias, si meremoth, si eliasib; 

si mathanias, si mathenai, at si jaasai; 

at si bani, at si binnui, si simi; 

at si selemias, at si nathan, at si adaias, 

si machnadbai, si sasai, si sarai, 

si azareel, at si selemias, si semarias, 

si sallum, si amarias, si joseph. 

sa manga anak ni nebo; si jehiel, si matithias, si zabad, si zebina, si jadau, at si joel, si benaias. 

lahat nang manga ito'y nangagasawa sa manga babaing taga ibang bayan: at ang iba sa kanila ay may 
manga asawang pinagkaroonan nang manga anak. 

ang manga salita ni nehemias na anak ni hachalias. nangyari nga sa buwan nang chislu, sa ikadalawang 
pung taon, samantalang ako'y nasa bahay-hari sa susan. 

na si hanani, na isa sa aking manga kapatid, ay dumating, siya at ilang lalake na mula sa juda; at tinanong 
ko sila nang tungkol sa manga judio na nakatanan, na nangaiwan sa pagkabihag, at tungkol sa jerusalem. 
at sinabi nila sa akin, ang nalabi na naiwan sa pagkabihag doon sa lalawigan, ay nasa malaking 
kapighatian at kakutyaan: ang kuta naman sa jerusalem ay nabagsak, at ang manga pintuang-bayan ay 
nangasunog sa apoy. 

at nangyari, nang marinig ko ang manga salitang ito, na ako'y naupo at umiyak, at nanangis na ilang 
araw, at ako'y nagayuno, at dumalangin sa harap nang diyos nang langit. 

at nagsabi, aking idinadalangin sa iyo, oh panginoon, na diyos nang langit, na dakila at kakilakilabot na 
diyos, na nagiingat nang tipan at kaawaan sa nagsisiibig sa kaniya, at nangagiingat nang kaniyang manga 
utos: 

pakinggan ngayon nang iyong tainga, at idilat ang iyong manga mata, upang iyong dinggin ang dalangin 
nang iyong lingkod, na aking idinadalangin sa harap mo sa panahong ito, araw at gabi, dahil sa manga 
anak ni israel na iyong manga lingkod, habang aking ipinahahayag ang manga kasalanan nang manga 
anak ni israel, na aming ipinagkasala laban sa iyo. oo, ako at ang sangbahayan nang aking magulang ay 
nagkasala: 

kami ay lubhang nagpakahamak laban sa iyo, at hindi nangagingat nang manga utos, o nang manga 
palatuntunan man, o nang manga kahatulan, na iyong iniutos sa iyong lingkod na kay moises. 
alalahanin mo, isinasamo ko sa iyo, ang salita na iyong iniutos sa iyong lingkod na kay moises, na 
sinasabi, kung kayo'y magsisalangsang, aking pangangalatin kayo sa lahat na bayan: 

nguni't kung kayo'y magsibalik sa akin, at ingatan ninyo ang aking manga utos, at gawin, bagaman ang 
nangatapon sa inyo ay nasa kaduluduluhang bahagi nang manga langit, akin ngang pipisanin sila mula 
roon, at dadalhin ko sila sa dakong aking pinili upang patahanin doon ang aking pangalan. 

ang manga ito nga'y ang iyong manga lingkod at ang iyong bayan, na iyong tinubos sa pamamagitan 
nang iyong dakilang kapangyarihan, at sa pamamagitan nang iyong malakas na kamay. 

oh panginoon, isinasamo ko sa iyo, pakinggan ngayon nang inyong pakinig ang dalangin nang iyong 
lingkod, at ang dalangin nang iyong manga lingkod, na nangasasayahang matakot sa iyong pangalan: at 
paginhawahin mo, isinasamo ko sa iyo, ang iyong lingkod sa araw na ito, at pagkalooban mo siya nang 
kaawaan sa paningin nang lalaking ito. (ngayo'y tagahawak ako nang saro nang hari.) 

at nangyari sa buwan nang nisan, sa ikadalawang pung taon ni artajerjes na hari, nang ang alak ay nasa 
harap niya, na aking kinuha ang alak at ibinigay ko sa hari. hindi nga ako nalungkot nang una sa kaniyang 
harapan. 

at sinabi nang hari sa akin, bakit ang iyong mukha ay malungkot, dangang wala kang sakit? ito'y dili iba 
kundi kalungkutan nang puso. nang magkagayo'y natakot akong mainam. 

at sinabi ko sa hari, mabuhay ang hari magpakailan man: bakit ang aking mukha ay hindi malulungkot, 
kung ang bayan, ang dako nang manga libingan sa aking manga magulang ay giniba, at ang manga 
pintuang-bayan niyaon ay nasupukan nang apoy? 

nang magkagayo'y sinabi nang hari sa akin, ano ang iyong hinihiling? sa gayo'y dumalangin ako sa diyos 
nang langit. 

at nagsabi ako sa hari, kung ikinalulugod nang hari, at kung ang iyong lingkod ay nakasumpong nang 
biyaya sa iyong paningin ay suguin mo ako sa juda, sa bayan nang libingan sa aking manga magulang, 
upang aking maitayo. 

at ang hari ay nagsabi sa akin, (ang reina ay nakaupo naman sa siping niya,) magiging gaano kalaon ang 
iyong paglalakbay? at kailan ka babalik? sa gayo'y nalugod ang hari na suguin ako, at nagtakda ako sa 
kaniya nang panahon. 

bukod dito'y sinabi ko sa hari, kung ikinalulugod nang hari, bigyan ako nang manga sulat sa manga 
tagapamahala sa dako roon nang ilog, upang ako'y kanilang paraanin hanggang sa ako'y dumating sa 
juda; 

at isang sulat kay asaph na tagapagingat nang gubat nang hari, upang bigyan niya ako nang manga kahoy 
na magawang manga tahilan sa manga pintuang-daan nang kastillo na nauukol sa bahay, at sa kuta nang 
bayan at sa bahay na aking papasukan. at pinagkalooban ako nang hari ayon sa mabuting kamay nang 
aking diyos na sumasa akin. 

nang magkagayo'y pumaroon ako sa manga tagapamahala sa dako roon nang ilog, at ibinigay ko sa 
kanila ang manga sulat nang hari. sinugo nga ako nang hari na may kasamang manga punong kawal nang 
hukbo at manga mangangabayo. 

at nang mabalitaan ni sanballat na horonita, at ni tobias na lingkod, na ammonita, ay namanlaw na 
mainam, sapagka't may naparoong isang lalake upang hanapin ang ikagagaling nang manga anak ni 
israel. 

sa gayo'y naparoon ako sa jerusalem, at dumoon akong tatlong araw. 

at ako'y bumangon sa kinagabihan, ako, at ilang lalake na kasama ko; ni hindi ko man isinaysay sa kanino 
man kung anong inilagak nang aking diyos sa aking puso na gawin sa ikagagaling nang jerusalem: wala 
rin namang anomang hayop na kasama ako, liban sa hayop na aking sinasakyan. 

at ako'y lumabas nang kinagabihan sa pintuang-bayan nang libis, sa makatuwid baga'y sa dako nang 
balon nang dragon, at sa pintuang-bayan nang tapunan nang dumi, at minasdan ko ang manga kuta 
nang jerusalem, na nangabagsak, at ang manga pintuang-bayan na sinupok nang apoy. 

nang magkagayo'y nagpatuloy ako sa pintuang-bayan nang bukal at sa tangke nang hari: nguni't walang 
dakong mararaanan ang hayop sa ilalim ko. 

nang magkagayo'y namaybay ako nang kinagabihan sa batis, at aking minasdan ang kuta; at ako'y 
bumalik, at pumasok sa pintuang-bayan nang libis, at sa gayo'y pumihit ako. 

at hindi naalaman nang manga pinuno kung saan ako naparoon, o kung ano ang ginawa ko; ni hindi ko 
rin isinaysay sa manga judio, ni sa manga saserdote man, ni sa manga mahal na tao man, ni sa manga 
pinuno man, ni sa nalabi man na gumagawa nang gawain. 

nang magkagayo'y sinabi ko sa kanila, inyong nakikita ang masamang kalagayan na kinaroroonan natin, 
kung paanong ang jerusalem ay guho at ang manga pintuang-bayan nito ay nasunog sa apoy: kayo'y 
parito, at ating itayo ang kuta nang jerusalem, upang tayo'y huwag nang maging kadustaan. 

at isinaysay ko sa kanila ang kamay nang aking diyos na naging mabuti sa akin, at gayon din ang manga 
salita nang hari na sinalita niya sa akin. at kanilang sinabi, magbangon tayo at magtayo. sa gayo'y 
kanilang pinalakas ang kanilang manga kamay sa mabuting gawa. 

nguni't nang mabalitaan ni sanballat na horonita, at ni tobias na lingkod, na ammonita, at ni gesem na 
taga arabia, ay kanilang tinawanang mainam kami, at hinamak kami, at sinabi, ano itong bagay na inyong 
ginagawa? manghihimagsik ba kayo laban sa hari? 

nang magkagayo'y sumagot ako sa kanila, at sinabi ko sa kanila, ang diyos nang langit, siya ang 
magpapaginhawa sa amin: kaya't kaming kaniyang manga lingkod ay magbabangon at magtatayo: 
nguni't kayo'y walang bahagi, o matuwid man, o alaala man, sa jerusalem. 

nang magkagayo'y si eliasib na pangulong saserdote ay tumayo na kasama nang kaniyang manga kapatid 
na manga saserdote, at kanilang itinayo ang pintuang-bayan nang manga tupa; kanilang itinalaga, at 

inilagay ang manga pinto niyaon, hanggang sa moog nang meah ay kanilang itinalaga, hanggang sa moog 
nang hananeel. 

at sumunod sa kaniya ay nagsipagtayo ang manga lalake nang jerico. at sumunod sa kanila ay nagtayo si 
zachur na anak ni imri. 

at ang pintuang-bayan nang manga isda ay itinayo nang manga anak ni senaa, kanilang inilapat ang 
manga tahilan niyaon, at inilagay ang manga pinto niyaon, ang manga trangka niyaon, at ang manga 
halang niyaon. 

at sumunod sa kanila ay hinusay ni meremoth na anak ni urias, na anak ni cos. at sumunod sa kanila ay 
hinusay ni mesullam, na anak ni berechias, na anak ni mesezabeel. at sumunod sa kanila ay hinusay ni 
sadoc na anak ni baana. 

at sumunod sa kanila ay hinusay nang manga tecoita, nguni't hindi inilagay nang kanilang manga mahal 
na tao ang kanilang manga leeg sa gawain nang kanilang panginoon. 

at ang dating pintuang-bayan ay hinusay ni joiada na anak ni pasea at ni mesullam na anak ni besodias, 
kanilang inilapat ang manga tahilan niyaon, at inilagay ang manga pinto niyaon, at ang manga trangka 
niyaon, at ang manga halang niyaon. 

at sumunod sa kanila ay hinusay ni melatias na gabaonita, at ni jadon na meronothita, nang manga 
lalaking taga gabaon, at taga mizpa, na ukol sa luklukan nang tagapamahala sa dako roon nang ilog. 
sumunod sa kanila ay hinusay ni uzziel na anak ni harhaia, na platero. at sumunod sa kaniya ay hinusay 
ni hananias na isa sa manga manggagawa nang pabango, at kanilang pinagtibay ang jerusalem, 
hanggang sa maluwang na kuta. 

at sumunod sa kanila ay hinusay ni repaias na anak ni hur, na pinuno nang kalahating distrito nang 
jerusalem. 

at sumunod sa kanila ay hinusay ni jedaias na anak ni harumaph, sa tapat nang kaniyang bahay. at 
sumunod sa kaniya ay hinusay ni hattus na anak ni hasbanias. 

ang ibang bahagi at ang moog nang manga hurno ay hinusay ni malchias na anak ni harim, at ni hasub na 
anak ni pahatmoab. 

at sumunod sa kaniya ay hinusay ni sallum na anak ni lohes, na pinuno nang kalahating distrito nang 
jerusalem, niya at nang kaniyang manga anak na babae. 

ang pintuang-bayan nang libis ay hinusay ni hanun, at nang manga taga zanoa, kanilang itinayo, at 
inilagay ang manga pinto niyaon, ang manga trangka niyaon, at ang manga halang niyaon, at isang libong 
siko sa kuta hanggang sa pintuang-bayan nang tapunan nang dumi. 

at ang pintuang-bayan nang tapunan nang dumi ay hinusay ni malchias na anak ni rechab, na pinuno 
nang distrito nang beth-haccerem, kaniyang itinayo, at inilagay ang manga pinto niyaon, ang manga 
trangka niyaon, at ang manga halang niyaon. 

at ang pintuang-bayan nang bukal ay hinusay ni sallum na anak ni cholhoce, na pinuno nang distrito 
nang mizpa, kaniyang itinayo, at tinakpan, at inilagay ang manga pinto niyaon, ang trangka niyaon, at 
ang manga halang niyaon, at ang pader nang tangke nang selah sa tabi nang halamanan nang hari, 
hanggang sa manga baytang na paibaba mula sa bayan ni david. 

sumunod sa kaniya ay hinusay ni nehemias na anak ni azbuc, na pinuno nang kalahating distrito nang 
beth-sur, hanggang sa dako nang tapat nang manga libingan ni david, at hanggang sa tangke na ginawa, 
at hanggang sa bahay nang manga makapangyarihang lalake. 

sumunod sa kaniya ay hinusay nang manga levita, ni rehum na anak ni bani. sumunod sa kaniya, ay 
hinusay ni asabias, na pinuno nang kalahating distrito nang ceila, na pinaka distrito niya. 

sumunod sa kaniya ay hinusay nang kanilang manga kapatid, ni bawvai na anak ni henadad, na pinuno 
nang kalahating distrito nang ceila. 

at sumunod sa kaniya ay hinusay ni ezer na anak ni jesua, na pinuno nang mizpa, na ibang bahagi, sa 
tapat nang sampahan sa lagayan nang manga sandata sa pagliko nang kuta. 

sumunod sa kaniya ay hinusay na masikap ni baruch na anak ni zachai ang ibang bahagi, mula sa may 
pagliko nang kuta hanggang sa pintuan nang bahay ni eliasib na pangulong saserdote. 

sumunod sa kaniya ay hinusay ni meremoth, na anak ni urias na anak ni cos ang ibang bahagi mula sa 
pintuan nang bahay ni eliasib hanggang sa hangganan nang bahay ni eliasib. 

at sumunod sa kaniya, ay hinusay nang manga saserdote, na manga lalake sa kapatagan. 

sumunod sa kanila, ay hinusay ni benjamin at ni hasub sa tapat nang kanilang bahay. sumunod sa kanila 
ay hinusay ni azarias na anak ni maasias na anak ni ananias, sa siping nang kaniyang sariling bahay. 
sumunod sa kaniya ay hinusay ni binnui na anak ni henadad ang ibang bahagi, mula sa bahay ni azarias 
hanggang sa pagliko nang kuta, at hanggang sa sulok. 

si paal na anak ni uzai ay naghusay nang tapat nang may pagliko nang kuta, at nang moog na lumalabas 
mula sa lalong mataas na bahay nang hari, na nasa tabi nang looban nang bantay. sumunod sa kaniya'y 
si pedaia na anak ni pharos ang naghusay. 

(ang manga nethineo nga ay nagsitahan sa ophel, hanggang sa dako na nasa tapat nang pintuang-bayan 
nang tubig sa dakong silanganan, at nang moog na nakalabas.) 

sumunod sa kaniya ay hinusay nang manga tecoita ang ibang bahagi, sa tapat nang malaking moog na 
nakalabas, at hanggang sa pader nang ophel. 

sa itaas nang pintuang-bayan nang manga kabayo, manga saserdote ang naghusay na bawa't isa'y sa 
tapat nang kaniyang sariling bahay. 

sumunod sa kanila ay hinusay ni sadoc na anak ni immer sa tapat nang kaniyang sariling bahay. at 
sumunod sa kaniya ay hinusay ni semaias na anak ni sechanias na tagatanod nang pintuang silanganan. 
sumunod sa kaniya ay hinusay ni hananias na anak ni selemias, at ni anun na ikaanim na anak ni salaph 
ang ibang bahagi. sumunod sa kaniya ay hinusay ni mesullam na anak ni berechias sa tapat nang 
kaniyang silid. 

sumunod sa kaniya, ay hinusay ni malchias na isa sa manga platero sa bahay nang manga nethineo, at sa 
manga mangangalakal, sa tapat nang pintuang-bayan nang hammiphcad, at sa sampahan sa sulok. 

at sa pagitan nang sampahan sa sulok at nang pintuang-bayan nang manga tupa, ang naghusay ay ang 
manga platero at ang manga mangangalakal. 

nguni't nangyari, na nang mabalitaan ni sanballat na aming itinayo ang kuta, siya'y naginit, at nagalit na 
mainam, at tinuya ang manga judio. 

at siya'y nagsalita sa harap nang kaniyang manga kapatid, at nang hukbo nang samaria, at nagsabi, 
anong ginagawa nitong mahihinang judio? magpapakatibay ba sila? mangaghahain ba sila? wawakasan 
ba nila sa isang araw? kanila bang bubuhayin ang manga bato mula sa manga bunton nang dumi, 
dangang nangasunog na ang manga yaon? 

si tobias nga na ammonita ay nasa tabi niya, at sinabi niya, bagaman sila'y nangagtatayo, kung ang isang 
zorra ay sumampa, ibabagsak ang kanilang manga batong kuta. 

dinggin mo, oh aming diyos: sapagka't kami ay hinamak, at ibalik mo ang kanilang pagdusta sa kanilang 
sariling ulo, at ibigay mo sila sa pagkasamsam sa isang lupain sa pagkabihag: 

at huwag mong ikubli ang kanilang kasamaan, at huwag mong pawiin ang kanilang kasalanan sa harap 
mo: sapagka't kanilang minungkahi ka sa galit sa harap nang manga manggagawa. 

sa gayo'y aming itinayo ang kuta, at ang buong kuta ay nahusay hanggang sa kalahatian nang taas 
niyaon: sapagka't ang bayan ay nagkaroon nang kaloobang gumawa. 

nguni't nangyari, na nang mabalitaan ni sanballat, at ni tobias, at nang manga taga arabia, at nang 
manga ammonita, at nang manga asdodita, na ipinatuloy ang paghuhusay nang manga kuta nang 
jerusalem, at ang manga sira ay pinasimulang tinakpan, sila nga'y nangaginit na mainam, 

at nagsipagbanta silang lahat na magkakasama upang magsiparoon, at magsilaban sa jerusalem, at 
upang manggulo roon. 

nguni't kami ay nagsidalangin sa aming diyos, at naglagay nang bantay laban sa kanila araw at gabi, dahil 
sa kanila. 

at ang juda ay nagsabi, nawalan nang lakas ang manga tagadala nang manga pasan, at may maraming 
dumi; na anopa't hindi kami makapagtayo nang kuta. 

at sinabi nang aming manga kalaban: sila'y hindi mangakakaalam, o mangakakakita man hanggang sa 
kami ay magsidating sa gitna nila, at patayin sila, at ipatigil ang gawain. 

at nangyari, na nang magsidating ang manga judio na nagsisitahan sa siping nila, sinabi nila sa aming 
makasangpu, mula sa lahat na dako: kayo'y marapat magsibalik sa amin. 

kaya't inilagay ko sa manga pinakamababang dako nang pagitan nang likuran nang kuta, sa manga luwal 
na dako, sa makatuwid baga'y aking inilagay ang bayan ayon sa kanilang manga angkan, pati nang 
kanilang manga tabak, nang kanilang manga sibat, at nang kanilang manga busog. 

at ako'y tumingin, at tumayo, at nagsabi sa manga mahal na tao, at sa manga pinuno, at sa nalabi sa 
bayan: huwag kayong mangatakot sa kanila: inyong alalahanin ang panginoon, na dakila at kakilakilabot, 
at ipakipaglaban ninyo ang inyong manga kapatid, ang inyong manga anak na lalake at babae, ang 
inyong manga asawa at ang inyong manga bahay. 

at nangyari, nang mabalitaan nang aming manga kaaway na naalaman namin, at iniuwi sa wala nang 
diyos ang kanilang payo, na kami na nagsibalik na lahat sa kuta, bawa't isa'y sa kaniyang gawa. 

at nangyari, mula nang panahong yaon, na kalahati sa aking manga lingkod ay nagsigawa sa gawain, at 
kalahati sa kanila ay nagsisihawak nang manga sibat, manga kalasag, at manga busog, at nang manga 
baluti, at ang manga pinuno ay nangasa likuran nang buong sangbahayan nang juda. 

silang nangagtayo nang kuta, at silang nangagpapasan nang manga pasan ay nagsipagsakbat, bawa't 
isa'y may isa nang kaniyang manga kamay na iginagawa sa gawain, at may isa na inihahawak nang 
kaniyang sakbat, 

at ang manga manggagawa, bawa't isa'y may kaniyang tabak na nakasabit sa kaniyang tagiliran, at gayon 
gumagawa. at ang nagpapatunog nang pakakak ay nasa siping ko. 

at sinabi ko sa manga mahal na tao at sa manga pinuno, at sa nalabi sa bayan: ang gawain ay malaki at 
malaon, at tayo'y nangagkakahiwalay sa kuta, isa'y malayo sa isa: 

sa anomang dako na inyong marinig ang tunog nang pakakak, ay makipisan kayo sa amin, 
ipakikipaglaban tayo nang ating diyos. 

ganito nagsigawa kami sa gawain: at kalahati sa kanila ay nagsisihawak nang manga sibat mula sa 
pagbubukang liwayway hanggang sa ang manga bituin ay magsilitaw. 

sinabi ko rin nang panahong yaon sa bayan: magsitahan bawa't isa sa jerusalem, na kasama nang 
kanikaniyang lingkod upang sa gabi ay maging bantay sila sa atin, at makagawa sa araw. 

sa gayo'y maging ako, ni ang aking manga kapatid man, ni ang aking manga lingkod man, ni ang manga 
lalake mang bantay na nagsisisunod sa akin, ay walang naghubad sa amin nang aming manga suot, na 
bawa't isa'y yumaon na may kaniyang sandata sa tubig. 

nang magkagayo'y umalingawngaw ang malakas na daing nang bayan at nang kanilang manga asawa 
laban sa kanilang manga kapatid na manga judio, 

sapagka't may nagsisipagsabi, kami, ang aming manga anak na lalake at babae ay marami: tulutan 
kaming magsikuha nang trigo, upang aming makain at mabuhay kami. 

may nagsisipagsabi naman: aming isinasangla ang aming manga bukid at ang aming manga ubasan, at 
ang aming manga bahay: tulutan kaming magsikuha nang trigo, dahil sa kasalatan. 

may nagsisipagsabi naman: aming ipinangutang nang salapi ang buwis sa hari na hinihingi sa aming 
manga bukid at aming manga ubasan. 

gayon ma'y ang aming laman ngayon ay gaya nang laman nang aming manga kapatid, ang aming manga 
anak ay gaya nang kanilang manga anak: at, narito, aming dinadala sa pagkaalipin ang aming manga 
anak na lalake at babae upang maging manga alipin, at ang iba sa aming manga anak na babae ay 
nangadala sa pagkaalipin: wala man lamang kaming kapangyarihang makatulong, sapagka't ibang manga 
tao ang nagtatangkilik nang aming bukid at nang aming manga ubasan. 

at ako'y nagalit na mainam, nang aking marinig ang kanilang daing at ang manga salitang ito. 

nang magkagayo'y sumangguni ako sa aking sarili, at nakipagtalo ako sa manga mahal na tao at sa 
manga pinuno, at nagsabi sa kanila, kayo'y nangagpapatubo, bawa't isa sa kaniyang kapatid. at ako'y 
nagdaos nang malaking kapulungan laban sa kanila. 

at sinabi ko sa kanila, kami ayon sa aming kaya ay aming tinubos ang aming manga kapatid na manga 
judio, na manga naipagbili sa manga bansa, at inyo ba ring ipagbibili ang inyong manga kapatid, at sila'y 
maipagbibili sa amin? nang magkagayo'y nagsitahimik sila, at hindi nakasumpong kailan man nang salita. 
sinabi ko rin, ang bagay na inyong ginagawa ay hindi mabuti: hindi ba kayo marapat magsilakad sa takot 
sa ating diyos, dahil sa pagdusta nang manga bansa, na ating manga kaaway? 

at ako'y gayon din, ang aking manga kapatid at ang aking manga lingkod ay nangutang sa kanila nang 
salapi at trigo. isinasamo ko sa inyo na ating iwan ang patubong ito. 

isinasamo ko sa inyo, na isauli ninyo sa kanila, sa araw ding ito, ang kanilang manga bukid, at ang 
kanilang manga ubasan, ang kanilang manga olibohan, at ang kanilang manga bahay, gayon din ang 
ikasangdaang bahagi nang salapi, at nang trigo, nang alak, at nang langis, na inyong hinihingi sa kanila. 
nang magkagayo'y sinabi nila, aming isasauli, at wala kaming hihilingin sa kanila, gayon namin gagawin, 
gaya nang iyong sinasabi. nang magkagayo'y tinawag ko ang manga saserdote at pinanumpa ko sila, na 
sila'y magsisigawa nang ayon sa pangakong ito. 

ipinagpag ko naman ang aking laylayan, at ako'y nagsabi, ganito ipagpag nang diyos ang bawa't tao mula 
sa kaniyang bahay, at mula sa kaniyang gawain, na hindi tumupad nang pangakong ito, sa makatuwid 
baga'y ganito ipagpag siya, at mahungkag. at ang buong kapisanan ay nagsabi, siya nawa, at pumuri sa 
panginoon. at ginawa nang bayan ayon sa pangakong ito. 

bukod dito'y mula sa panahon na ako'y mahalal na kanilang tagapamahala sa lupain nang juda, mula sa 
ikadalawang pung taon hanggang sa ikatatlong pu't dalawang taon ni artajerjes na hari, sa makatuwid 
baga'y labing dalawang taon, ako at ang aking manga kapatid ay hindi nagsikain nang tinapay nang 
tagapamahala. 

nguni't ang manga dating tagapamahala na una sa akin ay naging pasan sa bayan, at kumuha sa kanila 
nang tinapay at alak, bukod sa apat na pung siklong pilak, o0, pati nang kanilang manga lingkod ay 
nagpupuno sa bayan: nguni't ang gayon ay hindi ko ginawa, dahil sa takot sa diyos. 

oo, ako nama'y nagpatuloy sa gawain nang kutang ito, ni hindi man lamang kami nagsibili nang anomang 
lupain: at ang lahat nang aking manga lingkod ay nagpipisan doon sa gawain. 

bukod dito'y nagkaroon sa dulang ko nang manga judio at manga pinuno na isang daan at limang pung 
tao, bukod sa nagsiparoon sa amin na mula sa manga bansa na nasa palibot namin. 

ang inihahanda nga sa bawa't araw ay isang baka at anim na piling tupa, manga ibon naman ay nahanda 
sa akin, at minsan sa sangpung araw ay sarisaring alak na masagana: gayon ma'y sa lahat nang ito ay 
hindi ako humingi nang tinapay sa tagapamahala, sapagka't ang pagkaalipin ay mabigat sa bayang ito. 
alalahanin mo ako, oh aking diyos, sa ikabubuti, lahat na aking ginawa dahil sa bayang ito. 

nangyari nga nang maibalita kay sanballat at kay tobias, at kay gesem na taga arabia, at sa nalabi sa 
aming manga kaaway, na aking naitayo na ang kuta, at wala nang sirang naiiwan doon, (bagaman 
hanggang sa panahong yaon ay hindi ko pa nailalagay ang manga pinto sa manga pintuang-bayan:) 

na si sanballat at si gesem ay nagsugo sa akin, na nagpapasabi, ikaw ay parito, magkikita tayo sa isa nang 
manga nayon sa manga kapatagan nang ono. nguni't pinagisipan nila akong gawan nang masama. 

at ako'y nagsugo nang manga sugo sa kanila, na nangagsasabi, ako'y gumagawa nang dakilang gawain, 
na anopa't hindi ako makababa: bakit ititigil ang gawain, habang aking maiiwan, at binababa kayo? 

at sila'y nangagsugo sa aking makaapat sa dahilang ito, at sinagot ko sila nang ayon sa gayon ding 
paraan. 

nang magkagayo'y sinugo ni sanballat ang kaniyang lingkod sa akin nang gaya nang paraan nang ikalima 
na may bukas na sulat sa kaniyang kamay. 

na kinasusulatan: naibalita sa manga bansa, at sinasabi ni gasmu na ikaw at ang manga judio ay 
nagaakalang manghimagsik: na siyang kadahilanan nang iyong pagtatayo nang kuta: at ikaw ay magiging 
kanilang hari ayon sa manga salitang ito. 

at ikaw naman ay naghalal nang manga propeta upang magsipangaral tungkol sa iyo sa jerusalem, na 
nangagsasabi, may isang hari sa juda, at ngayo'y ibabalita sa hari ang ayon sa manga salitang ito. parito 
ka nga ngayon, at magsanggunian tayo. 

nang magkagayo'y nagsugo ako sa kaniya, na aking sinasabi, walang ganyang manga bagay na nagawa 
na gaya nang iyong sinasabi, kundi iyong manga pinagbubuhat sa iyong sariling puso. 

sapagka't ibig nilang lahat na sidlan nang takot kami, na sinasabi, ang kanilang manga kamay ay 
manganghihina sa gawain na anopa't hindi mayayari. nguni't ngayon, oh diyos, palakasin mo ang aking 
manga kamay. 

at ako'y naparoon sa bahay ni semaias na anak ni delaias na anak ni mehetabeel na nakulong, at 
kaniyang sinabi, tayo'y magpupulong na magkakasama sa bahay nang diyos, sa loob nang templo, at 
ating isara ang manga pinto nang templo: sapagka't sila'y magsisiparito upang patayin ka; oo, sa 
kinagabiha'y magsisiparito sila upang patayin ka. 

at aking sinabi, tatakas ba ang isang lalaking gaya ko? at sino kaya, na sa paraang gaya ko, ay paroroon 
sa templo upang iligtas ang kaniyang buhay? hindi ako papasok. 

at nahalata ko, at, narito, hindi siya sinugo nang diyos, kundi kaniyang sinaysay ang hulang ito laban sa 
akin: at inupahan siya ni tobias, at ni sanballat. 

dahil sa bagay na ito inupahan siya, upang ako'y matakot, at gumawa nang gayon, at magkasala, at 
upang sila'y magkaroon nang dahilan sa isang masamang pinaka hiwatig, upang kanilang madusta ako. 
alalahanin mo, oh aking diyos, si tobias at si sanballat ayon sa ganitong manga gawa nila, at gayon din 
ang propetisa na noadias, at ang nalabi sa manga propeta, na ibig nilang sidlan ako nang katakutan. 

sa gayo'y natapos ang kuta sa ikadalawang pu't limang araw nang buwan nang elul, sa limang pu't 
dalawang araw. 

at nangyari, nang mabalitaan nang lahat naming manga kaaway, na ang lahat nang manga bansa na 
nangasa palibot namin ay nangatakot, at nangalumatang mainam: sapagka't kanilang nahalata na ang 
gawang ito ay gawa nang aming diyos. 

bukod dito'y sa manga araw na yao'y ang manga mahal na tao sa juda ay nangagpadala nang maraming 
sulat kay tobias at ang manga sulat ni tobias ay dumating sa kanila. 

sapagka't marami sa juda na nanganumpa sa kaniya, sapagka't siya'y manugang ni sechanias na anak ni 
arah; at ang kaniyang anak na si johanan ay nagasawa sa anak na babae ni mesullam na anak ni 
berechias. 

sila nama'y nangagsalita nang kaniyang manga mabuting gawa sa harap ko, at ibinalita ang aking manga 
salita sa kaniya. at si tobias ay nagpadala nang manga sulat upang sidlan ako nang katakutan. 

nangyari nga nang ang kuta ay maitayo, at aking mailagay ang manga pinto, at ang manga tagatanod- 
pinto, at ang manga mangaawit, at ang manga levita ay mangahalal. 

na aking ibinigay kay hanani, na aking kapatid at kay hananias na tagapamahala nang kuta, ang 
pamamahala sa jerusalem: sapagka't siya'y tapat na lalake at natatakot sa diyos na higit kay sa marami. 
at aking sinabi sa kanila, huwag buksan ang manga pintuang-bayan nang jerusalem hanggang sa ang 
araw ay uminit, at samantalang sila'y nangagbabantay, isara nila ang manga pinto, at inyong manga 
itrangka: at kayo'y mangaghalal nang manga bantay sa manga taga jerusalem, bawa't isa'y sa kaniyang 
pagbabantay, at bawa't isa'y sa tapat nang kaniyang bahay. 

ang bayan nga ay maluwang at malaki: nguni't ang manga tao ay kakaunti roon, at ang manga bahay ay 
hindi naitatayo pa. 

at inilagak nang aking diyos sa aking puso na pisanin ang manga mahal na tao, at ang manga pinuno, at 
ang bayan, upang mangabilang ayon sa talaan nang lahi. at aking nasumpungan ang aklat nang talaan 
nang lahi nila na nagsiahon noong una, at aking nasumpungang nakasulat doon: 

ang manga ito sa nangadala, ang manga anak nang lalawigan, na nagsiahon mula sa pagkabihag na 
dinala ni nabucodonosor na hari sa babilonia, at nagsibalik sa jerusalem at sa juda, na bawa't isa'y sa 
kaniyang bayan, 

na siyang nagsisama kay zorobabel, kay jesua, kay nehemias, kay azarias, kay raamias, kay nahamani, 
kay mardocheo, kay bilsan, kay misperet, kay bigvai, kay nehum, kay baana. ang bilang nang manga 
lalake nang israel ay ito: 

ang manga anak ni paros, dalawang libo't isang daan at pitong pu't dalawa. 

ang manga anak ni sephatias, tatlong daan at pitong pu't dalawa. 

ang manga anak ni ara, anim na raan at limang pu't dalawa. 

ang manga anak ni pahath-moab, sa manga anak ni jesua at ni joab, dalawang libo't walong daan at 
labing walo. 

ang manga anak ni elam, isang libo't dalawang daan at limang pu't apat. 

ang manga anak ni zattu, walong daan at apat na pu't lima. 

ang manga anak ni zachai, pitong daan at anim na pu. 

ang manga anak ni binnui, anim na raan at apat na pu't walo. 

ang manga anak ni bebai, anim na raan at dalawang pu't walo. 

ang manga anak ni azgad, dalawang libo't tatlong daan at dalawang pu't dalawa. 

ang manga anak ni adonicam, anim na raan at anim na pu't pito. 

ang manga anak ni bigvai, dalawang libo't anim na pu't pito. 

ang manga anak ni addin, anim na raan at limang pu't lima. 

ang manga anak ni ater, ni ezechias, siyam na pu't walo. 

ang manga anak ni hasum, tatlong daan at dalawang pu't walo. 

ang manga anak ni besai, tatlong daan at dalawang pu't apat. 

ang manga anak ni hariph, isang daan at labing dalawa. 

ang manga anak ni gabaon, siyam na pu't lima. 

ang manga lalake nang bethlehem, at nang netopha, isang daan at walong pu't walo. 

ang manga lalake nang anathoth, isang daan at dalawang pu't walo. 

ang manga lalake nang beth-azmaveth, apat na pu't dalawa. 

ang manga lalake nang chiriathjearim, nang chephra, at nang beeroth, pitong daan at apat na pu't tatlo. 
ang manga lalake nang rama, at nang gebaa, anim na raan at dalawang pu't isa. 

ang manga lalake nang michmas, isang daan at dalawang pu't dalawa. 

ang manga lalake nang beth-el at nang ai isang daan at dalawang pu't tatlo. 

ang manga lalake nang isang nebo, limang pu't dalawa. 

ang manga anak nang isang elam, isang libo't dalawang daan at limang pu't apat. 

ang manga anak ni harim, tatlong daan at dalawang pu. 

ang manga anak ni jerico, tatlong daan at apat na pu't lima. 

ang manga anak ni lod, ni hadid, at ni ono, pitong daan at dalawang pu't isa. 

ang manga anak ni senaa, tatlong libo at siyam na raan at tatlong pu. 

ang manga saserdote: ang manga anak ni jedaias sa sangbahayan ni jesua, siyam na raan at pitong pu't 
tatlo. 

ang manga anak ni immer, isang libo't limang pu't dalawa. 

ang manga anak ni pashur, isang libo't dalawang daan at apat na pu't pito. 

ang manga anak ni harim, isang libo't labing pito. 

ang manga levita: ang manga anak ni jesua, ni cadmiel, sa manga anak ni odevia, pitong pu't apat. 
ang manga mangaawit: ang manga anak ni asaph isang daan at apat na pu't walo. 

ang manga tagatanod-pinto: ang manga anak ni sallum, ang manga anak ni ater, ang manga anak ni 
talmon, ang manga anak ni accub, ang manga anak ni hatita, ang manga anak ni sobai, isang daan at 
tatlong pu't walo. 

ang manga nethineo: ang manga anak ni siha, ang manga anak ni hasupha, ang manga anak ni thabaoth, 
ang manga anak ni ceros, ang manga anak ni siaa, ang manga anak ni phadon: 

ang manga anak ni lebana, ang manga anak ni hagaba, ang manga anak ni salmai, 

ang manga anak ni hanan, ang manga anak ni giddel, ang manga anak ni gahar; 

ang manga anak ni rehaia, ang manga anak ni resin, ang manga anak ni necoda, 

ang manga anak ni gazzam, ang manga anak ni uzza, ang manga anak ni phasea, 

ang manga anak ni besai, ang manga anak ni meunim, ang manga anak ni nephisesim, 

ang manga anak ni bacbuc, ang manga anak ni hacupha, ang manga anak ni harhur, 

ang manga anak ni baslit, ang manga anak ni mehida, ang manga anak ni harsa; 

ang manga anak ni barcos, ang manga anak ni sisera, ang manga anak ni tema, 

ang manga anak ni nesia, ang manga anak ni hatipha. 

ang manga anak nang manga lingkod ni salomon; ang manga anak ni sotai, ang manga anak ni 
sophereth, ang manga anak ni perida, 

ang manga anak ni jahala, ang manga anak ni darcon, ang manga anak ni giddel; 

ang manga anak ni sephatias, ang manga anak ni hattil, ang manga anak ni pochereth-hassebaim, ang 
manga anak ni amon. 

lahat nang nethineo, at ang manga anak nang manga lingkod ni salomon, ay tatlong daan at siyam na 
pu't dalawa. 

at ang manga ito ang nagsiahon mula sa telmelah, telharsa, cherub, addon, at immer: nguni't hindi nila 
naipakilala ang manga sangbahayan nang kanilang manga magulang, o ang kanilang binhi man kung 
manga taga israel: 

ang manga anak ni delaia, ang manga anak ni tobias, ang manga anak ni necoda, anim na raan at apat na 
pu't dalawa. 

at sa manga saserdote: ang manga anak ni hobaias, ang manga anak ni cos, ang manga anak ni barzillai, 
na nagasawa sa anak ni barzillai, na galaadita, at tinawag ayon sa kanilang pangalan. 

ang manga ito ay nagsihanap nang kanilang talaan nang lahi sa manga yaon na nangabilang sa 
pamamagitan nang talaan nang lahi, nguni't hindi nasumpungan: kaya't sila'y nangabilang na hawa, at 
nangaalis sa pagkasaserdote. 

at ang tagapamahala ay nagsabi sa kanila na sila'y huwag magsikain nang manga kabanalbanalang 
bagay, hangang sa tumayo ang isang saserdote na may urim at may thummim. 

ang buong kapisanang magkakasama ay apat na pu't dalawang libo at tatlong daan at anim na pu. 
bukod sa kanilang manga bataang lalake at babae, na may pitong libo at tatlong daan at tatlong pu't 
pito: at sila'y may dalawang daan at apat na pu't lima na mangaawit na lalake at babae. 

ang kanilang manga kabayo ay pitong daan at tatlong pu't anim, ang kanilang manga mula, dalawang 
daan at apat na pu't lima; 

ang kanilang manga kamelyo, apat na raan at tatlong pu't lima, ang kanilang manga asno, anim na libo't 
pitong daan at dalawang pu. 

at ang manga iba sa manga pangulo nang manga sangbahayan nang manga magulang ay nangagbigay sa 
gawain. ang tagapamahala ay nagbigay sa ingatang-yaman nang isang libong darikong ginto, limangpung 
mangkok, limang daan at tatlong pung bihisan nang manga saserdote. 

at ang iba sa manga pangulo nang manga sangbahayan nang manga magulang ay nangagbigay sa 
ingatang-yaman nang gawain nang dalawang pung libong darikong ginto, at dalawang libo at dalawang 
daang librang pilak. 

at ang nangalabi sa bayan ay nangagbigay nang dalawang pung libong darikong ginto, at dalawang 
libong librang pilak, at anim na pu't pitong bihisan nang manga saserdote. 

sa gayo'y ang manga saserdote, at ang manga levita, at ang manga tagatanod-pinto, at ang manga 
mangaawit, at ang iba sa bayan, at ang manga nethineo, at ang buong israel, ay nagsitahan sa kanilang 

manga bayan. at nang dumating ang ikapitong buwan ang manga anak ni israel ay nangasa kanilang 
manga bayan. 

at ang buong bayan ay nagpipisan na parang isang lalake sa luwal na dako na nasa harap nang pintuang- 
bayan nang tubig, at sila'y nangagsalita kay ezra na kalihim, na dalhin ang aklat nang kautusan ni moises, 
na iniutos nang panginoon sa israel. 

at dinala ni ezra na saserdote ang aklat nang kautusan sa harap nang kapisanan, na manga lalake at 
manga babae, at lahat na makadidinig na may kaalaman nang unang araw nang ikapitong buwan. 

at binasa niya roon sa harap nang luwal na dako na nasa harap nang pintuang-bayan nang tubig, mula sa 
madaling araw hanggang sa katanghaliang tapat sa harapan nang manga lalake at manga babae, at nang 
makakaalam: at ang manga pakinig nang buong bayan ay nakikinig sa aklat nang kautusan. 

at si ezra na kalihim ay tumayo sa pulpitong kahoy, na kanilang ginawa sa panukalang ito, at sa tabi niya 
ay nakatayo si mathithias, at si sema, at si anaias, at si urias, at si hilcias, at si maasias, sa kaniyang 
kanan, at sa kaniyang kaliwa, si pedaias, at si misael, at si malchias, at si hasum, at si hasbedana, si 
zacharias, at si mesullam. 

at binuksan ni ezra ang aklat sa paningin nang buong bayan, (sapagka't siya'y nasa mataas sa buong 
bayan:) at nang kaniyang buksan, ang buong bayan ay tumayo: 

at si ezra ay pumuri sa panginoon, na dakilang diyos. at ang buong bayan ay sumagot: siya nawa, siya 
nawa, na may pagtataas nang kanilang manga kamay: at kanilang iniyukod ang kanilang manga ulo, at 
nagsisamba sa panginoon na ang kanilang manga mukha'y nakatungo sa lupa. 

si jesua naman, at si bani, at si serebias, at si jamin, si accub, si sabethai, si odias, si maasias, si celita, si 
azarias, si jozabed, si hanan, si pelaia, at ang manga levita, ay nangagpakilala sa bayan nang kautusan, at 
ang bayan ay nakatayo sa kanilang dako. 

at sila'y nagsibasa sa aklat, sa kautusan nang diyos, na maliwanag, at kanilang ibinigay ang kahulugan, na 
anopa't kanilang nabatid ang binasa. 

at si nehemias na siyang tagapamahala, at si ezra na saserdote na kalihim, at ang manga levita na 
nangagturo sa bayan, ay nangagsabi sa buong bayan: ang araw na ito ay banal sa panginoon ninyong 
diyos, huwag kayong magsitaghoy, ni magsiiyak man. sapagka't ang buong bayan ay umiyak, nang 
kanilang marinig ang manga salita nang kautusan. 

nang magkagayo'y kaniyang sinabi sa kanila, magsilakad kayo nang inyong lakad, magsikain kayo nang 
taba, at magsiinom kayo nang matamis, at mangagpadala kayo nang manga bahagi roon sa walang 
naihanda: sapagka't ang araw na ito ay banal sa ating panginoon: huwag din kayong mangamanglaw, 
sapagka't ang kagalakan sa panginoon ay inyong kalakasan. 

sa gayo'y napatahimik nang manga levita ang buong bayan, na sinasabi, kayo'y magsitahimik, sapagka't 
ang kaarawan ay banal, ni huwag man kayong mamanglaw. 

at ang buong bayan ay yumaon nang kanilang lakad na nagsikain at nagsiinom at nangagpadala nang 
manga bahagi, at nangagsayang mainam sapagka't kanilang nabatid ang manga salita na ipinahayag sa 
kanila. 

at nang ikalawang araw ay nagpipisan ang manga pangulo nang manga sangbahayan nang manga 
magulang nang buong bayan, ang manga saserdote, at ang manga levita, kay ezra na kalihim, upang 
makinig sa manga salita nang kautusan. 

at kanilang nasumpungang nakasulat sa kautusan, kung paanong iniutos nang panginoon, sa 
pamamagitan ni moises, na ang manga anak ni israel ay magsitahan sa manga balag sa kapistahan nang 
ikapitong buwan: 

at kanilang ihahayag at itatanyag sa lahat nang kanilang manga bayan, at sa jerusalem, na sasabihin: 
magsilabas kayo sa bundok, at magsikuha kayo nang manga sanga nang olibo, at nang manga sanga 
nang olibong gubat, at nang manga sanga nang mirto, at manga sanga nang palma, at manga sanga nang 
manga mayabong na punong kahoy, upang magsigawa nang manga balag, gaya nang nakasulat. 

sa gayo'y lumabas ang bayan, at nangagdala sila, at nagsigawa nang manga balag, bawa't isa'y sa 
bubungan nang kaniyang bahay, at sa kanilang manga looban, at sa manga looban nang bahay nang 
diyos, at sa luwal na dako nang pintuang-bayan nang tubig, at sa luwal na dako nang pintuang-bayan 
nang ephraim. 

at ang buong kapisanan nila na bumalik na mula sa pagkabihag ay gumawa nang manga balag, at 
tumahan sa manga balag: sapagka't mula nang manga araw ni josue na anak ni nun hanggang sa araw na 
yaon ay hindi nagsigawa ang manga anak ni israel nang gayon. at nagkaroon nang totoong malaking 
kasayahan. 

gayon din naman araw-araw, mula sa unang araw hanggang sa huling araw, kaniyang binasa ang aklat 
nang kautusan nang diyos. at kanilang ipinagdiwang ang kapistahan na pitong araw, at sa ikawalong 
araw ay takdang kapulungan, ayon sa ayos. 

nang ikadalawang pu't apat na araw nga nang buwang ito ay nagpupulong ang manga anak ni israel na 
may pagaayuno, at may pananamit na magaspang, at may lupa sa ulo nila. 

at ang binhi ni israel ay nagsihiwalay sa lahat na taga ibang bayan, at nagsitayo at nangagpahayag nang 
kanilang manga kasalanan, at nang manga kasamaan nang kanilang manga magulang. 

at sila'y nagsitayo sa kanilang dako, at bumasa sa aklat nang kautusan nang panginoon nilang diyos nang 
isang ikaapat na bahagi nang araw, at ang isang ikaapat na bahagi ay nagpahayag nang kasalanan, at 
nagsisamba sa panginoon nilang diyos. 

nang magkagayo'y nagsitayo sa manga baytang nang manga levita, si jesua, at si bani, si cadmiel, si 
sebanias, si bunni, si serebias, si bani at si chenani, at nagsidaing nang malakas sa panginoon nilang 
diyos. 

nang magkagayo'y ang manga levita; si jesua at si cadmiel, si bani, at si hosabnias, si serebias, si odaias, 
si sebanias, at si pethaia, ay nagsipagsabi, kayo'y magsitayo at magsipuri sa panginoon ninyong diyos na 
mula sa walang pasimula hanggang sa walang hanggan: at purihin ang iyong maluwalhating pangalan, na 
nataas nang higit sa lahat nang pagpapala at pagpuri. 

ikaw ang panginoon, ikaw lamang, ikaw ang lumikha nang langit, nang langit nang manga langit, pati 
nang lahat na natatanaw roon, nang lupa at nang lahat na bagay na nangaroon, nang manga dagat at 
nang lahat na nangaroon, at iyong pinamalaging lahat, at ang hukbo nang langit ay sumasamba sa iyo. 
ikaw ang panginoon na diyos, na siyang pumili kay abram, at naglabas sa kaniya sa ur nang manga 
caldeo, at nagbigay sa kaniya nang pangalang abraham. 

at nasumpungan mo ang kaniyang puso na tapat sa harap mo, at nakipagtipan ka sa kaniya, upang ibigay 
ang lupain nang cananeo, nang hetheo, at nang amorrheo, at nang pherezeo, at nang jebuseo, at nang 
gergeseo, upang ibigay sa kaniyang binhi, at tumupad nang iyong manga salita, sapagka't ikaw ay 
matuwid. 

at iyong nakita ang kadalamhatian nang aming manga magulang sa egipto, at iyong dininig ang kanilang 
daing sa tabi nang dagat na mapula: 

at nagpakita ka nang manga tanda at manga kababalaghan kay faraon, at sa lahat niyang manga lingkod, 
at sa buong bayan nang kaniyang lupain: sapagka't iyong nakilala na sila'y nagsigawa na may kapalaluan 
laban sa kanila: at ipinagimbot mo ikaw nang pangalan gaya sa araw na ito. 

at iyong hinawi ang dagat sa harap nila na anopa't sila'y nagsidaan sa gitna nang dagat sa tuyong lupa, at 
ang manga manghahabol sa kanila ay iyong ibinulusok sa manga kalaliman na gaya nang isang bato sa 
malalim na tubig. 

bukod dito'y iyong pinatnubayan sila sa isang tila haliging ulap sa araw; at sa isang tila haliging apoy sa 
gabi, upang bigyan sila nang tanglaw sa daan na kanilang lalakaran. 

ikaw rin naman ay bumaba sa bundok nang sinai, at nagsalita ka sa kanila mula sa langit, at binigyan mo 
sila nang manga matuwid na kahatulan at manga tunay na kautusan, manga mabuting palatuntunan at 
manga utos: 

at ipinakilala mo sa kanila ang iyong banal na sabbath, at nagutos ka sa kanila nang manga utos, at nang 
manga palatuntunan, at nang kautusan, sa pamamagitan ni moises na iyong lingkod: 

at nagbigay ka sa kanila nang tinapay na mula sa langit sa kanilang pagkagutom, at nilabasan mo sila 
nang tubig na mula sa malaking bato sa kanilang pagkauhaw, at inutusan mo sila na magsipasok na ariin 
ang lupain na iyong isinumpa upang ibigay sa kanila. 

nguni't sila at ang aming manga magulang ay nagsigawa na may kapalaluan, at nagpatigas nang kanilang 
leeg, at hindi dininig ang iyong manga utos. 

at nagsitanggi na magsisunod, ni hindi man inalaala ang iyong manga kababalaghan na iyong ginawa sa 
gitna nila, kundi nagpatigas nang kanilang leeg, at sa kanilang panghihimagsik ay naghalal nang isang 
punong kawal upang magsibalik sa kanilang pagkabihag. nguni't ikaw ay diyos na madaling magpatawad, 
mapagbiyaya at puspos nang kaawaan, banayad sa pagkagalit, at sagana sa kahabagan, at hindi mo 
pinabayaan sila. 

oo, nang sila'y magsigawa sa kanila nang isang guyang binubo, at magsabi, ito ay iyong diyos na nagahon 
sa iyo mula sa egipto, at sila'y nagsigawa nang malaking pamumungkahi, 

gayon ma'y ikaw sa iyong masaganang manga kaawaan ay hindi mo pinabayaan sila sa ilang: ang tila 
haliging ulap ay hindi humiwalay sa kanila sa araw, upang patnubayan sila sa daan, ni ang tila haliging 
apoy man sa gabi, upang pagpakitaan sila nang liwanag at nang daan na kanilang lalakaran. 

iyo rin namang ibinigay ang iyong mabuting espiritu upang turuan sila, at hindi mo inaalis ang iyong 
mana sa kanilang bibig, at bigyan mo sila nang tubig sa kanilang pagkauhaw. 

oo apat na pung taon na iyong kinandili sila sa ilang, at hindi sila nagkulang nang anoman, ang kanilang 
manga suot ay hindi naluma, at ang kanilang manga paa ay hindi namaga. 

bukod dito'y binigyan mo sila nang manga kaharian at manga bayan, na iyong binahagi ayon sa kanilang 
manga bahagi: sa gayo'y kanilang inari ang lupain nang sehon, sa makatuwid baga'y ang lupain nang hari 
sa hesbon, at ang lupain ni og na hari, sa basan. 

ang kanila namang manga anak ay pinarami mo na gaya nang manga bituin sa langit, at manga ipinasok 
mo sila sa lupain, tungkol doon sa iyong sinabi sa kanilang manga magulang, na sila'y magsiparoon, 
upang ariin. 

sa gayo'y ang manga anak ay pumasok at inari ang lupain, at iyong pinasuko sa harap nila ang manga 
mananahan sa lupain, ang manga cananeo, at ibinigay mo sa kanilang manga kamay, pati nang kanilang 
manga hari, at ang manga bayan nang lupain, upang magawa nila sa kanila kung ano ang kanilang ibigin. 
at sila'y nagsisakop nang manga bayan na nakukutaan, at nang matabang lupain, at nangagari nang 
manga bahay na puno nang lahat na mabubuting bagay, nang manga balon na hinukay, nang manga 
ubasan, at nang manga olibohan, at nang manga punong kahoy na may bungang sagana: na anopa't 
sila'y nagsikain, at nangabusog, at naging mataba, at nangaaliw sa iyong malaking kagandahang loob. 
gayon ma'y naging manunuway sila at nanghimagsik laban sa iyo, at tinalikdan ang iyong kautusan, at 
pinatay ang iyong manga propeta na nangagpatotoo laban sa kanila na sila'y magsipanumbalik sa iyo, at 
sila'y nagsigawa nang malaking pamumungkahi. 

kaya't iyong ibinigay sila sa kamay nang kanilang manga kalaban, na siyang nangagpapanglaw sa kanila: 
at sa panahon nang kanilang kabagabagan, nang sila'y magsidaing sa iyo, iyong dininig mula sa langit: at 
ayon sa iyong saganang manga kaawaan ay iyong binigyan sila nang manga tagapagligtas, na 
nangagligtas sa kanila sa kamay nang kanilang manga kalaban. 

nguni't pagkatapos nang kanilang kapahingahan, sila'y nagsigawa uli nang kasamaan sa harap mo: kaya't 
pinabayaan mo sila sa kamay nang kanilang manga kaaway, na anopa't manga napapanginoon sa kanila: 
gayon ma'y nang sila'y magsipanumbalik, at magsidaing sa iyo, iyong dininig mula sa langit, at madalas 
na iyong iniligtas sila ayon sa iyong manga kaawaan. 

at sumaksi ka laban sa kanila, upang mangaibalik mo sila sa iyong kautusan. gayon ma'y nagsigawa sila 
na may kapalaluan, at hindi dininig ang iyong manga utos, kundi nangagkasala laban sa iyong manga 

kahatulan, (na kung gawin nang isang tao, siya'y mabubuhay sa kanila,) at iniurong ang balikat at 
nagpatigas nang kanilang leeg, at hindi nangakinig. 

gayon ma'y tiniis mong malaon sila, at sumaksi ka laban sa kanila nang iyong espiritu sa pamamagitan 
nang iyong manga propeta: gayon ma'y hindi sila nangakinig: kaya't ibinigay mo sila sa kamay nang 
manga bayan nang manga lupain. 

gayon ma'y sa iyong masaganang manga kaawaan ay hindi mo lubos na niwakasan sila, o pinabayaan 
man sila, sapagka't ikaw ay mapagbiyaya at maawaing diyos. 

ngayon nga, aming diyos, na dakila, na makapangyarihan at kakilakilabot na diyos, na nagiingat nang 
tipan at kaawaan, huwag mong ariing munting bagay sa harap mo ang hirap na dumating sa amin, sa 
aming manga hari, sa aming manga prinsipe, at sa aming manga saserdote, at sa aming manga propeta, 
at sa aming manga magulang, at sa iyong buong bayan, mula sa kapanahunan nang manga hari sa asiria 
hanggang sa araw na ito. 

gayon ma'y banal ka sa lahat na dumating sa amin, sapagka't gumawa kang may pagtatapat, nguni't 
nagsigawa kaming may kasamaan: 

kahit ang aming manga hari, ang aming manga pangulo, ang aming manga saserdote, o ang aming 
manga magulang man, hindi nangagingat nang iyong kautusan, o nakinig man sa iyong manga utos at sa 
iyong manga patotoo, na iyong ipinatotoo laban sa kanila. 

sapagka't sila'y hindi nangaglingkod sa iyo sa kanilang kaharian, at sa iyong dakilang kagandahang loob 
na iyong ipinakita sa kanila, at sa malaki at mabungang lupain na iyong ibinigay sa harap nila, o 
nagsihiwalay man sila sa kanilang manga masamang gawa. 

narito, kami ay manga alipin sa araw na ito, at tungkol sa lupain na iyong ibinigay sa aming manga 
magulang upang kanin ang bunga niyaon, at ang buti niyaon, narito, kami ay manga alipin doon. 

at ang lupain ay nagbubunga nang marami sa ganang manga hari na iyong inilagay sa amin dahil sa 
aming manga kasalanan: sila nama'y may kapangyarihan din sa aming manga katawan, at sa aming 
hayop sa ikapagsasaya nila, at kami ay nangasa malaking kapanglawan. 

at gayon ma'y dahil sa lahat na ito ay tapat na nangakikipagtipan kami, at isinusulat namin, at 
tinatakdaan nang aming manga prinsipe, nang aming manga levita, at nang aming manga saserdote. 
yaon ngang nagsipagtakda ay: si nehemias, ang tagapamahala, na anak ni hachalias, at si sedecias, 

si seraias, si azarias, si Jeremias: 

si pashur, si amarias, si malchias, 

si hattus, si sebanias, si malluch: 

si harim, si meremoth, si obadias, 

si daniel, si ginethon, si baruch: 

si mesullam, si abias, si miamin: 

si maazias, si bilgai, si semeias: ang manga ito'y saserdote. 

at ang manga levita: sa makatuwid baga'y, si jesua na anak ni azanias, si binnui, sa manga anak ni 
henadad, si cadmiel: 

at ang kanilang manga kapatid, si sebanias, si odaia, si celita, si pelaias, si hanan; 

si micha, si rehob, si hasabias, 

si zachur, si serebias, si sebanias, 

si odaia, si bani, si beninu, 

ang manga puno nang bayan: si pharos, si pahath-moab, si elam, si zattu, si bani, 

si bunni, si azgad, si bebai; 

si adonias, si bigvai, si adin, 

si ater, si ezekias, si azur; 

si odaia, si hasum, si bezai; 

si ariph, si anathoth, si nebai, 

si magpias, si mesullam, si hezir, 

si mesezabel, sadoc, si jadua: 

si pelatias, si hanan, si anaias, 

si hoseas, si hananias, si asub; 

si lohes, si pilha, si sobec; 

si rehum, si hasabna, si maaseias, 

at si ahijas, si hanan, si anan, 

si malluch, si harim, si baana. 

at ang nalabi sa bayan, ang manga saserdote, ang manga levita, ang manga tagatanod-pinto, ang manga 
mangaawit, ang manga nethineo, at lahat nang nagsihiwalay sa manga bayan nang manga lupain sa 
kautusan nang diyos, ang kanilang manga asawa, ang kanilang manga anak, na lalake at babae, bawa't 
may kaalaman at kaunawaan, 

sila'y nagsilakip sa kanilang manga kapatid, na kanilang manga mahal na tao, at nagsisumpa, at 
nagsipanumpa, na magsilakad sa kautusan nang diyos, na nabigay sa pamamagitan ni moises na lingkod 
nang diyos, at upang magsiganap at magsigawa nang lahat na utos nang panginoon na aming panginoon, 
at nang kaniyang manga kahatulan, at nang kaniyang manga palatuntunan, 

at hindi namin ibibigay ang aming manga anak na babae sa manga bayan nang lupain, o papagaasawahin 
man ang kanilang manga anak na babae para sa aming manga anak na lalake. 

at kung ang manga bayan nang lupain ay mangagdala nang manga kalakal o nang anomang pagkain sa 
araw nang sabbath upang ipagbili, na kami ay hindi magsisibili sa kanila sa sabbath, o sa pangiling araw: 
aming ipagpapahinga ang ikapitong taon, at ang pagsingil nang bawa't utang. 

kami naman ay nangagpasiya rin sa sarili namin, na makiambag sa taon-taon nang ikatlong bahagi nang 
isang siklo ukol sa paglilingkod sa bahay nang aming diyos: 

ukol sa tinapay na handog, at sa palaging handog na harina, at sa palaging handog na susunugin, sa 
manga sabbath, sa manga bagong buwan sa manga takdang kapistahan, at sa manga banal na bagay at 
sa manga handog dahil sa kasalanan upang itubos sa israel, at sa lahat na gawain sa bahay nang aming 
diyos, 

at kami ay nangagsapalaran, ang manga saserdote, ang manga levita, at ang bayan, dahil sa kaloob na 
panggatong upang dalhin sa bahay nang aming diyos, ayon sa manga sangbahayan nang aming manga 
magulang sa manga panahong takda, taon-taon, upang sunugin sa ibabaw nang dambana nang 
panginoon naming diyos, gaya nang nasusulat sa kautusan. 

at upang dalhin ang manga unang bunga nang aming lupa, at ang manga unang bunga nang lahat na 
bunga nang sarisaring puno nang kahoy, taon-taon, sa bahay nang panginoon: 

gayon din ang panganay sa aming manga anak na lalake, at sa aming hayop, gaya nang nasusulat sa 
kautusan, at ang manga panganay sa aming bakahan at sa aming manga kawan, upang dalhin sa bahay 
nang aming diyos, sa manga saserdote, na nagsisipangasiwa sa bahay nang aming diyos: 

at upang aming dalhin ang manga unang bunga nang aming harina, at ang aming manga handog na 
itataas, at ang bunga nang sarisaring punong kahoy, ang alak, at ang langis, sa manga saserdote, sa 
manga silid nang bahay nang aming diyos: at ang ikasangpung bahagi nang aming lupa sa manga levita, 
sapagka't sila, na manga levita, ay nagsisikuha nang manga ikasangpung bahagi sa lahat na aming manga 
bayan na bukiran. 

at ang saserdote na anak ni aaron ay sasama sa manga levita, pagka ang manga levita ay nagsisikuha 
nang manga ikasangpung bahagi, at isasampa nang manga levita ang ikasangpung bahagi nang manga 
ikasangpung bahagi sa bahay nang aming diyos, sa manga silid sa loob nang bahay nang kayamanan. 
sapagka't ang manga anak ni israel, at ang manga anak ni levi ay mangagdadala nang manga handog na 
itataas, na trigo, alak, at langis, sa manga silid, na kinaroroonan nang manga sisidlan nang santuario, at 
nang manga saserdote na nagsisipangasiwa, at nang manga tagatanod-pinto, at nang manga mangaawit: 
at hindi namin pababayaan ang bahay nang aming diyos. 

at ang manga prinsipe nang bayan ay nagsitahan sa jerusalem: ang nalabi naman sa bayan ay 
nangagsapalaran upang mangagdala nang isa sa bawa't sangpu na magsisitahan sa jerusalem na bayang 
banal, at siyam na bahagi sa ibang manga bayan. 

at pinagpala nang bayan ang lahat na lalake na nagsihandog na kusa na magsisitahan sa jerusalem. 

ang manga ito nga ang manga pinuno sa lalawigan na nagsitahan sa jerusalem: nguni't sa bayan nang 
juda ay tumahan bawa't isa sa kaniyang pag-aari sa kanilang manga bayan, sa makatuwid baga'y ang 
israel, ang manga saserdote, at ang manga levita, at ang manga nethineo, at ang manga anak nang 
manga lingkod ni salomon. 

at sa jerusalem ay nagsitahan ang ilan sa manga anak ni juda, at sa manga anak ni benjamin. sa manga 
anak ni juda: si athaias na anak ni uzzias, na anak ni zacarias, na anak ni amarias, na anak ni sephatias na 
anak ni mahalaleel, sa manga anak ni phares. 


at si maasias na anak ni baruch, na anak ni col-hoze, na anak ni hazaias, na anak ni adaias, na anak ni 
joiarib, na anak ni zacarias, na anak nang silonita. 

ang lahat nang manga anak ni phares na nagsitahan sa jerusalem, ay apat na raan at anim na pu't walo 
na manga matapang na lalake. 

at ang manga ito ang manga anak ni benjamin: si salu na anak ni mesullam, na anak ni joed, na anak ni 
pedaias, na anak ni colaias, na anak ni maaseias, na anak ni ithiel, na anak ni jesaia. 

at sumusunod sa kaniya, si gabbai, si sallai, na siyam na raan at dalawang pu't walo. 

at si joel na anak ni zichri ay kanilang tagapamahala: at si jehudas na anak ni senua ay ikalawa sa bayan. 
sa manga saserdote: si jedaias na anak ni joiarib, si jachin, 

si seraias na anak ni hilcias, na anak ni mesullam, na anak ni sadoc, na anak ni meraioth, na anak ni 
ahitub, na pinuno sa bahay nang diyos, 

at ang kanilang manga kapatid na nagsigawa nang gawain sa bahay, walong daan at dalawang pu't 
dalawa: at si adaias na anak ni jeroham, na anak ni pelalias, na anak ni amsi, na anak ni zacarias, na anak 
ni pashur, na anak ni malchias, 

at ang kaniyang manga kapatid, na manga pinuno sa manga sangbahayan nang manga magulang, 
dalawang daan at apat na pu't dalawa: at si amasai na anak ni azarael, na anak ni azai, na anak ni 
mesillemoth, na anak ni imer. 

at ang kanilang manga kapatid, na manga makapangyarihang lalake na matatapang, isang daan at 
dalawang pu't walo: at ang kanilang tagapamahala ay si zabdiel na anak ni gedolim. 

at sa manga levita, si semaias na anak ni hassub, na anak ni azricam, na anak ni hasabias, na anak ni 
buni, 

at si sabethai at si jozabad, sa manga pinuno nang manga levita, na siyang nagsipamahala sa manga 
gawain sa labas sa bahay nang diyos, 

at si mattanias, na anak ni micha, na anak ni zabdi, na anak ni asaph, na siyang pinuno upang 
magpasimula na magpasalamat sa panalangin, at si bacbucias, sa ikalawa sa kaniyang manga kapatid, at 
si abda na anak ni samua, na anak ni galal, na anak ni jeduthun. 

lahat na levita sa bayang banal, dalawang daan at walong pu't apat. 

bukod dito'y ang manga tagatanod-pinto, na si accub, si talmon, at ang kanilang manga kapatid, na 
nangagbabantay sa manga pintuang-bayan, ay isang daan at pitong pu't dalawa. 

at ang nalabi sa israel, sa manga saserdote, sa manga levita, ay nangasa lahat na bayan nang juda, 
bawa't isa'y sa kaniyang mana. 

nguni't ang manga nethineo ay nagsitahan sa ophel: at si siha at si gispa ay nasa manga nethineo. 

ang tagapamahala naman sa manga levita sa jerusalem ay si uzzi na anak ni bani, na anak ni hasabias, na 
anak ni mattanias, na anak ni micha, sa manga anak ni asaph, na manga mangaawit, na nasa manga 
gawain sa bahay nang diyos. 

sapagka't may utos na mula sa hari tungkol sa kanila, at takdang pagkain na ukol sa manga mangaawit, 
ayon sa kailangan sa bawa't araw. 

at si pethahias na anak ni mesezabel, sa manga anak ni zerah, na anak ni juda, ay nasa kapangyarihan 
nang hari sa lahat nang bagay na tungkol sa bayan. 

at tungkol sa manga nayon, pati nang kanilang manga bukid, ang ilan sa manga anak ni juda ay 
nagsitahan sa chiriat-arba at sa manga nayon niyaon, at sa dibon at sa manga nayon niyaon, at sa 
jecabzeel at sa manga nayon niyaon, 

at sa jesua, at sa moladah, at sa beth-pelet, 

at sa hasar-sual, at sa beerseba at sa manga nayon niyaon, 

at sa siclag, at sa mechona at sa manga nayon niyaon, 

at sa en-rimmon, at sa soreah, at sa jarmuth, 

sa zanoah, sa adullam, at sa manga nayon niyaon, sa lachis, at sa manga parang niyaon, sa azeca at sa 
manga nayon niyaon. gayon sila nagsihantong mula sa beer-seba hanggang sa libis ni hinnom. 

ang manga anak ni benjamin naman ay nagsitahan mula sa geba, hanggang sa michmas at sa aia, at sa 
beth-el at sa manga nayon niyaon, 

at sa anathoth, sa nob, sa ananiah, 

sa hasor, sa rama, sa gitthaim, 

sa hadid, sa seboim, sa neballath: 

sa lod, at sa ono, na libis nang manga manggagawa. 

at sa manga levita ay ang ibang manga bahagi sa juda na pumisan sa benjamin. 

ang manga ito nga ang manga saserdote at ang manga levita na nagsisampa na kasama ni zorobabel na 
anak ni sealthiel, at ni jesua: si seraias, si jeremias, si ezra, 

si amarias: si malluch, si hartus, 

si sechanias, si rehum, si meremoth,: 

si iddo, si ginetho, si abias, 

si miamin, si maadias, si bilga, 

si semaias, at si joiarib, si jedaias, 

si sallum, si amoc, si hilcias, si jedaias. ang manga ito'y ang manga pinuno sa manga saserdote at sa 
kanilang manga kapatid sa manga kaarawan ni jesua. 

bukod dito'y ang manga levita: si jesua, si binnui, si cadmiel, si serebias, si juda, at si mathanias, na 
namamahala sa pagpapasalamat, siya at ang kaniyang manga kapatid. 

si bacbucias, naman at si unni, na kanilang manga kapatid, ay nagkakaharapan sa kanikaniyang pulutong. 
at naging anak ni jesua si joiacim, at naging anak ni joiacim si eliasib, at naging anak ni eliasib, si joiada, 
at naging anak ni joiada si jonathan at naging anak ni jonathan si jaddua. 

at sa manga kaarawan ni joiacim, ay manga saserdote, na manga pangulo nang manga sangbahayan 
nang manga magulang: kay seraias, si meraias, kay jeremias, si hananias, 

kay ezra, si mesullam: kay amarias, si johanan, 

kay melicha si jonathan, kay sebanias, si joseph, 

kay harim, si adna; kay meraioth, si helcai; 

kay iddo, si zacarias, kay ginnethon, si mesullam, 

kay abias, si zichri, kay miniamin, kay moadias, si piltai, 

kay bilga, si sammua; kay semaias, si jonathan, 

at kay joiarib, si mathenai, kay jedaias, si uzzi; 

kay sallai, si callai: kay amoc, si eber: 

kay hilcias, si hasabias: kay jedaias, si nathanael. 

ang manga levita sa manga kaarawan ni eliasib, ni joiada, at ni johanan, at ni jaddua, ay nangasulat sa 
manga pangulo nang manga sangbahayan nang manga magulang: gayon din ang manga saserdote sa 
paghahari ni dario na taga persia. 

ang manga anak ni levi, na manga pangulo nang manga sangbahayan nang manga magulang, ay 
nangasulat sa aklat nang manga alaala, hanggang sa manga kaarawan ni johanan na anak ni eliasib. 

at ang manga pinuno nang manga levita: si hasabias, si serabias, si jesua na anak ni cadmiel, na may 
manga kapatid na nangasa tapat nila upang magsipuri at nangagpasalamat, ayon sa utos ni david na 
lalake nang diyos, sa pulutong at pulutong. 

si mathanias, at si bucbucias, si obadias, si mesullam, si talmon, si accub, ay manga tagatanod-pinto, na 
nangagbabantay sa manga kamalig nang manga pintuang-bayan. 

ang manga ito'y sa manga kaarawan ni joiacim, na anak ni jesua, na anak ni josadac, at sa manga 
kaarawan ni nehemias na tagapamahala, at nang saserdoteng ezra na kalihim. 

at sa pagtatalaga nang kuta nang jerusalem ay kanilang hinanap ang manga levita mula sa lahat nilang 
dako upang dalhin nila sila sa jerusalem, na ipagdiwang ang pagtatalaga na may kasayahan, na may 
manga pagpapasalamat, at may manga awitan din may manga cimbalo, manga salterio, at may manga 
alpa. 

at ang manga anak nang manga mangaawit ay nagpipisan mula sa kapatagan nang palibot nang 
jerusalem, at mula sa manga nayon nang manga netophatita, 

mula rin naman sa beth-gilgal, at mula sa manga parang nang geba at nang azmaveth: sapagka't 
nangagtayo sa ganang kanila ang manga mangaawit nang manga nayon sa palibot nang jerusalem. 

at ang manga saserdote at ang manga levita ay nangagpakalinis: at kanilang nilinis ang bayan, at ang 
manga pintuang-bayan, at ang kuta. 

nang magkagayo'y isinampa ko ang manga prinsipe sa juda sa ibabaw nang kuta, at akin silang 
pinapagdalawang malaking pulutong na nangagpasalamat at nagsiyaong sunodsunod, na ang isa'y 
lumalakad sa kanan sa ibabaw nang kuta sa dako nang pintuang-bayan nang tapunan nang dumi, 

at sumusunod sa kanila si osaias, at ang kalahati sa manga prinsipe sa juda, 

at si azarias, si ezra, at si mesullam, 

si juda, at si benjamin, at si semaias, at si jeremias, 

at ang iba sa manga anak nang manga saserdote na may manga pakakak: si zacarias na anak ni jonathan, 
na anak ni semaias, na anak ni mathanias, na anak ni micaya, na anak ni zacur, na anak ni asaph, 

at ang kaniyang manga kapatid, na si semaias, at si azarel, si milalai, si gilalai, si maai, si nathanael, at si 
juda, si hanani, na may manga panugtog nang tugtugin ni david na lalake nang diyos, at si ezra na 
kalihim ay nasa unahan nila: 

at sa tabi nang pintuang-bayan nang bukal, at nagtuwid sila sa harapan nila, na sila'y nagsisampa sa 
manga baytang nang bayan ni david sa sampahan sa kuta, sa ibabaw nang bahay ni david, hanggang sa 
pintuang-bayan nang tubig sa dakong silanganan. 

at ang isang pulutong nila na nagpapasalamat ay yumaong sinalubong sila, at ako'y sa hulihan nila, na 
kasama ko ang kalahati nang bayan sa ibabaw nang kuta, sa itaas nang moog nang manga hurno, 
hanggang sa maluwang na kuta, 

at sa ibabaw nang pintuang-bayan nang ephraim, at sa matandang pintuang-bayan at sa pintuang-bayan 
nang manga isda, at sa moog nang hananel, at sa moog nang meah, hanggang sa pintuang-bayan nang 
manga tupa: at sila'y nagsitayong nangakatigil sa pintuang-bayan nang bantay. 

sa gayo'y nagsitayo ang dalawang pulutong nila na nangagpasalamat sa bahay nang diyos, at ako, at ang 
kalahati sa manga pinuno na kasama ko. 

at ang manga saserdote, si eliacim, si maaseias, si miniamin, si michaias, si elioenai, si zacarias, at si 
hananias, na may manga pakakak, 

at si maaseias, at si semeias, at si eleazar, at si uzzi, at si johanan, at si malchias, at si elam, at si ezer. at 
ang manga mangaawit ay nagsiawit nang malakas, na kasama si jezrahias, na tagapamahala sa kanila. 
at sila'y nangaghandog nang malalaking hain nang araw na yaon, at nangagalak, sapagka't sila'y 
pinapagkatuwa nang diyos nang di kawasa; at ang manga babae naman at ang manga bata ay 
nangagalak: na anopa't ang kagalakan nang jerusalem ay narinig hanggang sa malayo. 


593 


at nang araw na yaon ay nahalal ang ilan sa manga lalake sa manga silid na ukol sa manga kayamanan, sa 
manga handog na itataas, sa manga unang bunga, at sa manga ikasangpung bahagi, upang pisanin sa 
manga yaon, ayon sa manga bukid nang manga bayan, na manga bahaging takda nang kautusan sa 
manga saserdote at manga levita: sapagka't kinagagalakan nang juda ang manga saserdote at manga 
levita na nagsitayo. 

at sila'y nangagingat nang tungkulin sa kanilang diyos, at nang tungkulin sa paglilinis, at gayong ginawa 
nang manga mangaawit at manga tagatanod-pinto, ayon sa utos ni david, at ni salomon sa kaniyang 
anak. 

sapagka't sa manga kaarawan ni david at ni asaph nang una ay may pinuno sa manga mangaawit, at 
manga awit na pagpuri at pasasalamat sa diyos. 

at ang buong israel sa manga kaarawan ni zorobabel, at sa manga kaarawan ni nehemias, ay 
nangagbigay nang manga bahagi nang manga mangaawit, at manga tagatanod-pinto, ayon sa kailangan 
sa bawa't araw: at kanilang itinalaga sa manga levita; at itinalaga nang manga levita sa manga anak ni 
aaron. 

nang araw na yaon ay bumasa sila sa aklat ni moises sa pakinig nang bayan: at doo'y nasumpungang 
nakasulat, na ang ammonita at moabita, ay huwag papasok sa kapulungan nang diyos magpakailan man. 
sapagka't hindi nila sinalubong ang manga anak ni israel nang tinapay at nang tubig, kundi inupahan si 
balaam laban sa kanila, upang sumpain sila: gayon ma'y pinapaging pagpapala nang aming diyos ang 
sumpa. 

at nangyari, nang kanilang marinig ang kautusan, na inihiwalay nila sa israel ang buong karamihang 
halohalo. 

bago nga nangyari ito, si eliasib na saserdote, na nahalal sa manga silid nang bahay nang aming diyos, 
palibhasa'y nakipisan kay tobias. 

ay ipinaghanda siya nang isang malaking silid, na kinasisidlan noong una nang manga handog na harina, 
nang manga kamangyan, at nang manga sisidlan, at nang manga ikasangpung bahagi nang trigo, nang 
alak, at nang langis, na nabigay sa pamamagitan nang utos sa manga levita, at sa manga mangaawit, at 
sa manga tagatanod-pinto, at ang manga handog na itataas na ukol sa manga saserdote. 

nguni't sa buong panahong ito ay wala ako sa jerusalem: sapagka't sa ikatatlong pu't dalawang taon ni 
artajerjes na hari sa babilonia ay naparoon ako sa hari, at pagkatapos nang ilang araw ay nagpaalam ako 
sa hari: 

at ako'y naparoon sa jerusalem, at naalaman ko ang kasamaang ginawa ni eliasib tungkol kay tobias, sa 
paghahanda niya sa kaniya nang isang silid sa manga looban nang bahay nang diyos. 

at ikinamanglaw kong mainam: kaya't aking inihagis ang lahat na kasangkapan ni tobias sa labas nang 
silid. 

nang magkagayo'y nagutos ako, at nilinis nila ang manga silid: at dinala ko uli roon ang manga sisidlan 
nang bahay nang diyos pati nang manga handog na harina at nang kamangyan. 

at nahalata ko na ang manga bahagi nang manga levita ay hindi nangabigay sa kanila, na anopa't ang 
manga levita, at ang manga mangaawit na nagsisigawa nang gawain, ay nangagsitakas bawa't isa sa 
kanikaniyang bukid. 

nang magkagayo'y nakipagtalo ako sa manga pinuno, at sinabi ko, bakit pinabayaan ang bahay nang 
diyos? at pinisan ko sila, at inilagay sa kanilang kalagayan. 

nang magkagayo'y dinala nang buong juda ang ikasangpung bahagi nang trigo at nang alak at nang langis 
sa manga ingatang-yaman. 

at ginawa kong manga tagaingat-yaman sa manga ingatang-yaman, si selemias na saserdote, at si sadoc 
na kalihim, at sa manga levita, si pedaias: at kasunod nila ay si hanan na anak ni zaccur, na anak ni 
mathanias: sapagka't sila'y nangabilang na tapat, at ang kanilang manga katungkulan ay magbahagi sa 
kanilang manga kapatid. 

alalahanin mo ako, oh aking diyos, tungkol dito, at huwag mong pawiin ang aking manga mabuting gawa 
na aking ginawa sa ikabubuti nang bahay nang aking diyos, at sa pagganap nang kaugaliang paglilingkod 
doon. 

nang manga araw na yaon ay nakita ko sa juda ang ilang nagpipisa sa manga ubasan sa sabbath, at 
nagdadala nang manga uhay, at nangasasakay sa manga asno, gaya naman nang alak, manga ubas, at 
manga higos, at lahat na sarisaring pasan, na kanilang ipinapasok sa jerusalem sa araw nang sabbath: at 
ako'y nagpatotoo laban sa kanila sa kaarawan na kanilang ipinagbibili ang manga pagkain. 

doo'y nagsisitahan naman ang manga taga tiro, na nangagpapasok nang isda, at nang sarisaring kalakal, 
at nangagbibili sa sabbath sa manga anak ni juda, at sa jerusalem. 

nang magkagayo'y nakipagtalo ako sa manga mahal na tao sa juda, at sinabi ko sa kanila, anong 
masamang bagay itong inyong ginagawa, at inyong nilalapastangan ang araw nang sabbath? 

hindi ba nagsigawa nang ganito ang inyong manga magulang, at hindi ba dinala nang ating diyos ang 
buong kasamaang ito sa atin, at sa bayang ito? gayon ma'y nangagdala pa kayo nang higit na pag-iinit sa 
israel, sa paglapastangan nang sabbath. 

at nangyari, na nang ang pintuang-bayan nang jerusalem ay magpasimulang magdilim bago dumating 
ang sabbath, aking iniutos na ang manga pintuan ay sarhan, at iniutos ko na huwag nilang buksan 
hanggang sa makaraan ang sabbath: at ang ilan sa aking manga lingkod ay inilagay ko sa manga 
pintuang-bayan, upang walang maipasok na pasan sa araw nang sabbath. 

sa gayo'y ang manga mangangalakal at manininda nang sarisaring kalakal, ay nangatigil sa labas nang 
jerusalem na minsan o makalawa. 

nang magkagayo'y nagpatotoo ako laban sa kanila, at nagsabi sa kanila, bakit nagsisitigil kayo sa may 
kuta? kung kayo'y magsigawa uli nang ganiyan, aking pagbubuhatan nang kamay kayo. mula nang 
panahong yaon ay hindi na sila naparoon pa nang sabbath. 

at ako'y nagutos sa manga levita na sila'y mangagpakalinis, at sila'y magsiparoon, at ingatan ang manga 
pintuang-bayan, upang ipangilin ang araw nang sabbath. alalahanin mo ako, oh aking diyos, dito man, at 
kahabagan mo ako ayon sa kalakhan nang iyong kaawaan. 

nang manga araw namang yaon ay nakita ko ang manga judio na nangagaasawa sa manga babae nang 
asdod, nang ammon, at nang moab: 

at ang kanilang manga anak ay nagsasalita nang kalahati sa wikang asdod, at hindi makapagsalita nang 
wikang judio, kundi ayon sa wika nang bawa't bayan. 

at ako'y nakipagtalo sa kanila, at sinumpa ko sila, at sinaktan ko ang iba sa kanila, at sinabunutan ko sila, 
at pinasumpa ko sila sa pamamagitan nang diyos, na sinasabi ko, kayo'y huwag mangagbibigay nang 
inyong manga anak na babae na maging asawa sa kanilang manga anak na lalake, ni magsisikuha man 
nang kanilang manga anak na babae sa ganang inyong manga anak na lalake, o sa inyong sarili. 

hindi ba nagkasala si salomon na hari sa israel sa pamamagitan nang manga bagay na ito? gayon man sa 
gitna nang maraming bansa ay walang haring gaya niya; at siya'y minahal nang kaniyang diyos, at ginawa 
siyang hari nang diyos sa buong israel: gayon ma'y pinapagkasala rin siya nang manga babaing taga 
ibang lupa. 

didinggin nga ba namin kayo na inyong gawin ang lahat na malaking kasamaang ito, na sumalangsang 
laban sa ating diyos sa pagaasawa sa manga babaing taga ibang lupa? 

at isa sa manga anak ni joiada, na anak ni eliasib na dakilang saserdote, ay manugang ni sanballat na 
horonita: kaya't aking pinalayas siya sa akin. 

alalahanin mo sila, oh diyos ko, sapagka't kanilang dinumhan ang pagkasaserdote, at ang tipan nang 
pagkasaserdote at nang sa manga levita. 

ganito ko nilinis sila sa lahat nang taga ibang lupa, at tinakdaan ko nang manga katungkulan ang manga 
saserdote at ang manga levita, na bawa't isa'y sa kaniyang gawain, 

at tungkol sa kaloob na panggatong, sa manga takdang panahon, at tungkol sa manga unang bunga. 
alalahanin mo ako, oh diyos ko, sa ikabubuti. 

nangyari nga, sa manga kaarawan ni assuero, (ito ang assuero na naghari, mula sa india hanggang sa 
etiopia, sa isang daan at dalawang pu't pitong lalawigan:) 

na sa manga kaarawang yaon, nang maupo ang haring assuero sa luklukan nang kaniyang kaharian, na 
nasa susan na bahay-hari, 

sa ikatlong taon nang kaniyang paghahari, siya'y gumawa nang isang kapistahan sa kaniyang lahat na 
manga prinsipe, at manga lingkod niya: ang kapangyarihan nang persia at media, ang manga mahal na 
tao at manga prinsipe, nang manga lalawigan ay nangasa harap nga niya: 

nang kaniyang ipakita ang manga kayamanan nang kaniyang maluwalhating kaharian at ang karangalan 
nang kaniyang marilag na kamahalan na malaong araw, na isang daan at walong pung araw. 

at nang maganap ang manga kaarawang ito, ang hari ay nagdaos nang isang kapistahan sa buong bayan 
na nangasa susan na bahay-hari sa mataas at gayon din sa mababa, na pitong araw, sa looban nang 
halamanan nang bahay nang hari; 

na may tabing na kayong puti, verde, at bughaw, na naiipit nang manga panaling mainam na lino at nang 
kulay ube sa manga singsing na pilak at manga haliging marmol: na ang manga hiligan ay ginto at pilak, 
sa isang lapag na mapula, at maputi, at madilaw, at maitim na marmol. 

at sila'y nangagbigay sa kanila nang inumin sa manga sisidlang ginto, (na ang manga sisidlan ay 
magkakaiba,) at saganang alak hari, ayon sa kasaganaan nang hari. 

at ang paginom ay ayon sa kautusan, walang pagpilit: sapagka't gayon ibinilin nang hari sa lahat na 
pinuno nang kaniyang bahay, na kanilang gawin ayon sa kalooban nang bawa't isa. 

si vasthi na reina naman ay nagdaos nang kapistahan sa manga babae sa bahay-hari na ukol sa haring 
assuero. 

nang ikapitong araw, nang masayahan ang puso nang hari sa pamamagitan nang alak, kaniyang iniutos 
kay mehuman, kay biztha, kay harbona, kay bigtha, at kay abagtha, kay zetar, at kay carcas, na pitong 
kamarero na nangaglilingkod sa harapan nang haring assuero. 

na dalhin si vasthi na reina na may putong pagkareina sa harap nang hari, upang ipakita sa manga tao at 
sa manga prinsipe ang kaniyang kagandahan: sapagka't siya'y may magandang anyo. 

nguni't ang reinang si vasthi ay tumanggi na pumaroon sa utos nang hari sa pamamagitan nang manga 
kamarero: kaya't ang hari ay lubhang naginit, at ang kaniyang galit ay nagalab sa kaniya. 

nang magkagayo'y sinabi nang hari sa manga pantas na nakakaalam nang manga panahon (sapagka't 
gayon ang paraan nang hari sa lahat na nakakaalam nang kautusan at nang kahatulan. 

at ang sumusunod sa kaniya ay si carsena, si sethar, si admatha, si tharsis, si meres, si marsena, at si 
memucan, na pitong prinsipe sa persia at media, na nangakakita nang mukha nang hari, at nangaupong 
una sa kaharian, 

anong ating gagawin sa reinang si vasthi ayon sa kautusan, sapagka't hindi niya sinunod ang bilin nang 
haring assuero sa pamamagitan nang manga kamarero? 

at si memucan ay sumagot sa harap nang hari at nang manga prinsipe: ang reinang si vasthi ay hindi 
lamang sa hari nagkasala, kundi pati sa lahat na prinsipe, at sa lahat nang manga bayan na nangasa lahat 
na lalawigan nang haring assuero. 

sapagka't ang gawang ito nang reina ay kakalat sa lahat nang babae, upang hamakin ang kanilang manga 
asawa sa harap nang kanilang manga mata, pagka nabalitaan: ang haring assuero ay nagpautos kay 
vasthi na reina, na dalhin sa harap niya, nguni't hindi siya naparoon. 

at sa araw na ito ay lahat na asawa nang manga prinsipe sa persia at media, na nangakabalita nang 
gawang ito nang reina ay mangagsasabi nang gayon sa lahat na prinsipe nang hari. na anopa't 
kasasanghian nang maraming pagkahamak at pagkapoot. 

kung kalulugdan nang hari, maglabas nang utos hari sa ganang hari, at isulat sa manga kautusan nang 
manga taga persia at manga medo, upang huwag mabago, na si vasthi ay huwag nang pumaroon sa 
harap nang haring assuero, at ibigay nang hari ang kaniyang kalagayang reina sa iba na maigi kay sa 
kaniya. 

at pagka ang pasiya nang hari na kaniyang isasagawa ay mahahayag sa lahat niyang kaharian, (sapagka't 
dakila,) lahat nang babae ay mangagbibigay sa kanilang manga asawa nang karangalan, sa mataas at 
gayon din sa mababa. 

at ang sabi ay nakalugod sa hari at sa manga prinsipe, at ginawa nang hari ang ayon sa salita ni 
memucan: 

sapagka't siya'y nagpadala nang manga sulat sa lahat nang manga lalawigan nang hari, sa bawa't 
lalawigan, ayon sa sulat noon, at sa bawa't bayan ayon sa kanilang wika, na ang bawa't lalake ay 
magpupuno sa kaniyang sariling bahay at mahahayag ayon sa wika nang kaniyang bayan. 

pagkatapos nang manga bagay na ito, nang mapayapa ang pagiinit nang haring assuero kaniyang inalaala 
si vasthi, at kung ano ang kaniyang ginawa, at kung ano ang ipinasiya laban sa kaniya. 

nang magkagayo'y sinabi nang manga lingkod nang hari na nagsisipaglingkod sa kaniya: ihanap nang 
magagandang batang dalaga ang hari: 

at maghalal ang hari nang manga pinuno sa lahat nang manga lalawigan nang kaniyang kaharian, upang 
kanilang mapisan ang lahat na magandang batang dalaga sa susan na bahay-hari, sa bahay nang manga 
babae, sa pamamahala ni hegai, na kamarero nang hari, na tagapagingat nang manga babae, at ibigay sa 
kanila ang kanilang manga bagay na kailangan sa paglilinis: 

at ang dalaga na kalugdan nang hari ay maging reina na kahalili ni vasthi. at ang bagay ay nakalugod sa 
hari, at ginawa niyang gayon. 

may isang judio sa susan na bahay-hari, na ang pangala'y mardocheo, na anak ni jair, na anak ni simi, na 
anak ni cis na benjamita: 

na nadala mula sa jerusalem na kasama nang manga bihag na nangadalang kasama ni jechonias na hari 
sa juda, na dinala ni nabucodonosor na hari sa babilonia. 

at pinalaki niya si hadasa, sa makatuwid baga'y si esther, na anak na babae nang kaniyang amain: 
sapagka't siya'y wala kahit ama o ina man, at ang dalaga ay maganda at may mabuting anyo, at nang 
mamatay ang kaniyang ama't ina inari siya ni mardocheo na parang tunay na anak. 

sa gayo'y nangyari nang mabalitaan ang utos nang hari at ang kaniyang pasiya, at nang napipisan ang 
maraming dalaga sa susan na bahay-hari, sa pamamahala ni hegai, na si esther ay dinala sa bahay nang 
hari, sa pamamahala ni hegai, na tagapagingat sa manga babae. 

at ang dalaga ay nakalugod sa kaniya, at nilingap niya, at nagbigay siyang madali sa kaniya nang manga 
bagay na ukol sa paglilinis, pati nang manga bahagi niya, at nang pitong dalaga na marapat na ibigay sa 
kaniya, na mula sa bahay nang hari: at inilipat niya siya at ang kaniyang manga dalaga sa pinaka 
mabuting dako nang bahay nang manga babae. 

hindi ipinakilala ni esther ang kaniyang bayan o ang kaniyang kamaganakan man, sapagka't ibinilin sa 
kaniya ni mardocheo na huwag niyang ipakilala. 

at si mardocheo ay lumakad araw-araw sa harap nang looban nang bahay nang manga babae, upang 
maalaman kung anong ginagawa ni esther, at kung ano ang mangyayari sa kaniya. 

nang sumapit nga ang paghahalihalili nang bawa't dalaga na pasukin ang haring assuero, pagkatapos na 
magawa sa kaniya ang ayon sa kautusan sa manga babae, na labing dalawang buwan, (sapagka't ganito 
nagaganap ang manga araw nang kanilang paglilinis, sa makatuwid baga'y anim na buwan na ma'y langis 
na mirra, at anim na buwan na may mainam na pabango, at nang manga bagay na ukol sa paglilinis nang 
manga babae.) 

sa ganito ngang paraan naparoroon ang dalaga sa hari: na anomang kaniyang nasain ay ibinibigay sa 
kaniya upang yumaong kasama niya na mula sa bahay nang manga babae hanggang sa bahay nang hari. 
sa kinahapunan ay naparoroon siya, at sa kinaumagahan ay bumabalik siya sa ikalawang bahay nang 
manga babae, sa pamamahala ni saasgaz, na kamarero nang hari, na nagiingat sa manga babae, hindi na 
niya pinapasok ang hari malibang ang hari ay malugod sa kaniya, at siya'y tawagin sa pangalan. 

nang sumapit ang paghalili nga ni esther, na anak ni abihail, na amain ni mardocheo, na umaring anak 
kay esther, upang pasukin ang hari, wala siyang tinamong anoman, kundi ang ibinigay ni hegai na 


597 


kamarero nang hari, na tagapagingat sa manga babae. at si esther ay nilingap nang lahat na nakakita sa 
kaniya. 

sa gayo'y dinala si esther sa haring assuero sa loob nang kaniyang bahay-hari, nang ikasangpung buwan 
na siyang buwan nang tebeth nang ikapitong taon nang kaniyang paghahari. 

at sininta nang hari si esther nang higit kay sa lahat na babae, at siya'y nilingap at minahal na higit kay sa 
lahat na dalaga, na anopa't kaniyang ipinutong ang putong na pagkareina sa kaniyang ulo, at ginawa 
siyang reina na kahalili ni vasthi. 

nang magkagayo'y gumawa ang hari nang malaking kapistahan sa kaniyang lahat na prinsipe at kaniyang 
manga lingkod, sa makatuwid baga'y kapistahan ni esther, at siya'y gumawa nang pagpapatawad nang 
sala sa manga lalawigan, at nagbigay nang manga kaloob, ayon sa kalooban nang hari. 

at nang mapisan na ikalawa ang manga dalaga, naupo nga si mardocheo sa pintuang-daan nang hari. 
hindi pa ipinakikilala ni esther ang kaniyang kamaganakan o ang kaniyang bayan man, gaya nang ibinilin 
sa kaniya ni mardocheo: sapagka't ginawa ni esther ang utos ni mardocheo, na gaya nang siya'y 
palakihing kasama niya. 

sa manga araw na yaon, samantalang nauupo si mardocheo sa pintuang-daan nang hari, dalawa sa 
kamarero nang hari, si bigthan at si teres, sa nangagiingat nang pintuan, ay nangapoot at 
nangagaakalang buhatan nang kamay ang haring assuero. 

at ang bagay ay naalaman ni mardocheo na siyang nagturo kay esther na reina: at sinaysay ni esther sa 
hari, sa pangalan ni mardocheo. 

at nang siyasatin ang bagay at masumpungang gayon, sila'y kapuwa binigti sa punong kahoy: at nasulat 
sa aklat nang manga alaala sa harap nang hari. 

pagkatapos nang manga bagay na ito ay dinakila nang haring assuero si aman na anak ni amedatha na 
agageo, at pinataas siya, at inilagay ang kaniyang upuan na mataas kay sa lahat na prinsipe na kasama 
niya. 

at lahat nang manga lingkod nang hari na nangasa pintuang-daan nang hari, ay nagsiyukod at 
nagsigalang kay aman, sapagka't iniutos na gayon nang hari tungkol sa kaniya. nguni't si mardocheo ay 
hindi yumukod, o gumalang man sa kaniya. 

nang magkagayo'y sinabi nang manga lingkod nang hari na nangasa pintuang-daan nang hari kay 
mardocheo: bakit mo sinasalangsang ang utos nang hari? 

nangyari nga, nang sila'y mangagsalita araw-araw sa kaniya, at hindi niya dinggin sila, na kanilang 
sinaysay kay aman, upang makita kung mangyayari ang bagay ni mardocheo: sapagka't sinaysay niya sa 
kanila na siya'y judio. 

at nang makita ni aman na si mardocheo ay hindi yumuyukod, o gumagalang man sa kaniya, napuspos 
nga nang pagkapoot si aman. 

nguni't inakala niyang walang kabuluhan na pagbuhatan nang kamay si mardocheo na magisa, sapagka't 
ipinakilala nila sa kaniya ang bayan ni mardocheo: kaya't inisip ni aman na lipulin ang lahat na judio na 
nangasa buong kaharian ni assuero, sa makatuwid baga'y ang bayan ni mardocheo. 

nang unang buwan, na siyang buwan nang nisan, nang ikalabing dalawang taon nang haring assuero, 
kanilang pinagsapalaran nga ang pur sa harap ni aman sa araw-araw, at sa buwan-buwan, hanggang sa 
ikalabing dalawang buwan, na siyang buwan nang adar. 

at sinabi ni aman sa haring assuero, may isang bayang nakakalat at nakasabog sa gitna nang manga 
bayan sa lahat nang manga lalawigan nang iyong kaharian at ang kanilang kautusan ay kaiba sa bawa't 
bayan, na hindi man lamang iniingatan nila ang manga kautusan nang hari: kaya't hindi mapakinabang sa 
hari na sila'y tiisin. 

kung kalugdan nang hari, masulat na sila'y lipulin: at ako'y magbabayad nang sangpung libong talentong 
pilak sa manga kamay niyaong manga may katungkulan sa manga gawain nang hari, upang dalhin sa 
manga ingatang-yaman nang hari. 

nang magkagayo'y hinubad nang hari ang kaniyang singsing sa kaniyang kamay, at ibinigay kay aman na 
anak ni amedatha na agageo, na kaaway nang manga judio. 

at sinabi nang hari kay aman, ang pilak ay nabigay sa iyo at gayon din ang bayan upang gawin mo sa 
manga yaon kung ano ang inaakala mong mabuti. 

nang magkagayo'y tinawag ang manga kalihim nang hari sa unang buwan, nang ikalabing tatlong araw 
niyaon, at nangasulat ayon sa lahat na iniutos ni aman sa manga satrapa nang hari, at sa manga 
tagapamahala na nangasa bawa't lalawigan, at sa manga prinsipe nang bawa't bayan, sa bawa't 
lalawigan ayon sa sulat niyaon, at sa bawa't bayan ayon sa kanilang wika, sa pangalan nang haring 
assuero nasulat, at tinatakan nang singsing nang hari. 

at nagpadala nang manga sulat sa pamamagitan nang manga sugo sa lahat nang manga lalawigan nang 
hari, upang ipahamak, upang patayin, at upang lipulin ang lahat na judio, ang bata at gayon din ang 
matanda, ang manga bata at ang manga babae sa isang araw, sa makatuwid baga'y sa ikalabing tatlong 
araw nang ikalabing dalawang buwan, na siyang buwan nang adar, at upang kumuha nang samsam sa 
kanila na pinakahuli. 

isang salin nang sulat ay ibigay sa bawa't lalawigan upang ang pasiya ay mahayag sa lahat na bayan, na 
sila'y magsihanda sa araw na yaon. 

ang manga sugo ay nagsilabas na madalian sa utos nang hari, at ang pasiya ay natanyag sa susan na 
bahay-hari. at ang hari at si aman ay naupo upang uminom, nguni't ang bayan nang susan ay natitigilan. 
nang maalaman nga ni mardocheo ang lahat na nagawa, hinapak ni mardocheo ang kaniyang suot, at 
nanamit nang kayong magaspang na may manga abo, at lumabas sa gitna nang bayan, at humiyaw nang 
malakas at kalagimlagim na hiyaw: 

at siya'y naparoon hanggang sa harap nang pintuang-daan nang hari: sapagka't walang makapapasok sa 
loob nang pintuang-daan nang hari na nakapanamit nang magaspang na kayo. 

at sa bawa't lalawigan, na kinararatingan nang utos nang hari at nang kaniyang pasiya, ay nagkaroon 
nang malakas na panangisan sa gitna nang manga judio, at nang pagaayuno, at nang iyakan at nang 
taghuyan, at marami ay nagsipanamit nang kayong magaspang at manga abo. 

at ang manga dalaga ni esther at ang kaniyang manga kamarero ay nagsiparoon, at isinaysay sa kaniya, 
at ang reina ay namanglaw na mainam: at siya'y nagpadala nang bihisan upang isuot ni mardocheo, at 
upang hubarin ang kaniyang kayong magaspang: nguni't hindi niya tinanggap. 

nang magkagayo'y tinawag ni esther si atach, na isa sa manga kamarero nang hari, na siya niyang inihalal 
na magingat sa kaniya, at binilinan niyang pumaroon kay mardocheo, upang maalaman kung ano yaon, 
at kung bakit gayon. 

sa gayo'y nilabas nga ni atach si mardocheo, sa luwal na dako nang bayan, na nasa harap nang pintuang- 
daan nang hari. 

at isinaysay sa kaniya ni mardocheo ang lahat na nangyari sa kaniya, at ang lubos na kabilangan nang 
salapi na ipinangako ni aman na ibayad sa manga ingatang-yaman nang hari hinggil sa manga judio, 
upang lipulin sila. 

binigyan din niya siya nang salin nang pasiya na natanyag sa susan upang lipulin sila, upang ipakilala kay 
esther, at ipahayag sa kaniya: at upang ibilin sa kaniya na siya'y paroon sa hari upang mamanhik sa 
kaniya, at upang hingin sa kaniya, dahil sa kaniyang bayan. 

at si atach ay naparoon, at isinaysay kay esther ang manga salita ni mardocheo. 

nang magkagayo'y nagsalita si esther kay atach, at nagpasabi kay mardocheo, na sinasabi, 

lahat nang lingkod nang hari at ang bayan nang manga lalawigan nang hari ay nangakakaalam, na 
sinoman, maging lalake o babae, na paroroon sa hari sa pinakaloob na looban, na hindi tinatawag, may 
isang kautusan sa kaniya, na siya'y patayin, liban yaong paglawitan nang hari nang gintong cetro, upang 
siya'y mabuhay: nguni't hindi ako tinawag na paroon sa hari nang tatlong pung araw na ito. 

at isinaysay nila kay mardocheo ang manga salita ni esther. 

nang magkagayo'y pinapagbalik nang sagot sila ni mardocheo kay esther: huwag mong isipin sa iyong 
sarili na ikaw ay makatatanan sa bahay nang hari, nang higit kay sa lahat na manga judio. 

sapagka't kung ikaw ay lubos na tumahimik sa panahong ito, ay magtataglay nga nang katiwasayan at 
kaligtasan ang manga judio sa ibang dako, nguni't ikaw at ang sangbahayan nang iyong magulang ay 
mapapahamak: at sinong nakakaalam na kung kaya ka pinasapit sa kaharian ay dahil sa bagay na ito? 
nang magkagayo'y nagpabalik nang sagot si esther kay mardocheo: 

ikaw ay yumaon, pisanin mo ang lahat na judio, na nangakaharap sa susan, at ipagayuno ninyo ako, at 
huwag kayong magsikain o magsiinom man na tatlong araw, gabi o araw, ako naman at ang aking manga 
dalaga ay mangagaayuno nang gayon ding paraan, at sa gayo'y papasukin ko ang hari, na hindi ayon sa 
kautusan: at kung ako'y mamatay ay mamatay. 

sa gayo'y yumaon si mardocheo at ginawa ang ayon sa lahat na iniutos ni esther sa kaniya. 

nangyari nga, nang ikatlong araw, na nagsuot si esther nang kaniyang bihisang pagkareina, at tumayo sa 
pinakaloob nang bahay nang hari, sa tapat nang bahay-hari: at ang hari ay naupo sa kaniyang luklukang 
hari sa bahay-hari, sa tapat nang pasukan sa bahay. 

at nagkagayon, nang makita nang hari si esther na reina na nakatayo sa looban, na siya'y nagtamo nang 
biyaya sa kaniyang paningin: at inilawit nang hari kay esther ang gintong cetro na nasa kaniyang kamay. 
sa gayo'y lumapit si esther, at hinipo ang dulo nang cetro. 

nang magkagayo'y sinabi nang hari sa kaniya, anong ibig mo, reina esther? at ano ang iyong hiling? 
mabibigay sa iyo kahit kalahati nang kaharian. 

at sinabi ni esther, kung inaakalang mabuti nang hari, pumaroon sa araw na ito ang hari at si aman sa 
pigingan na aking inihanda sa kaniya. 

nang magkagayo'y sinabi nang hari, papagmadaliin si aman upang magawa ang gaya nang sinabi ni 
esther. sa gayo'y naparoon ang hari at si aman sa pigingan na inihanda ni esther. 

at sinabi nang hari kay esther sa pigingan nang alak: ano ang iyong hingi? at ipagkakaloob sa iyo at ano 
ang iyong hiling? kahit kalahati nang kaharian ay ipagkakaloob. 

nang magkagayo'y sumagot si esther, at nagsabi, ang aking hingi at ang aking hiling ay ito; 

kung ako'y nakasumpong nang biyaya sa paningin nang hari, at kung kalugdan nang hari na ipagkaloob 
ang aking hingi, at gawin ang aking hiling, na pumaroon ang hari at si aman sa pigingan na aking 
ihahanda sa kanila, at aking gagawin bukas na gaya nang sinabi nang hari. 

nang magkagayo'y lumabas si aman sa araw na yaon na galak at may masayang puso: nguni't nang 
makita ni aman si mardocheo sa pintuang-daan nang hari, na hindi siya tumayo o kumilos man sa kaniya, 
siya'y napuno nang pagkapoot laban kay mardocheo. 

gayon may nagpigil si aman sa kaniyang sarili, at umuwi sa bahay, at siya'y nagsugo at tinipon ang 
kaniyang manga kaibigan at si zeres na kaniyang asawa. 

at isinaysay ni aman sa kanila ang kaluwalhatian nang kaniyang manga kayamanan, at ang karamihan 
nang kaniyang manga anak, at lahat nang bagay na ipinagkaloob nang hari sa kaniya, at kung paanong 
siya'y nataas nang higit kay sa manga prinsipe at manga lingkod nang hari. 

sinabi ni aman, bukod dito: oo, si esther na reina ay hindi nagpasok nang sinoman na kasama nang hari 
sa pigingan na kaniyang inihanda kundi ako lamang, at kinabukasan naman ay inaanyayahan niya ako na 
kasama nang hari. 

gayon ma'y ang lahat nang ito'y walang kabuluhan sa akin habang aking nakikita si mardocheo na judio 
na nakaupo sa pintuang-daan nang hari. 

nang magkagayo'y sinabi ni zeres na kaniyang asawa at nang lahat niyang kaibigan sa kaniya: 
magpagawa ka nang isang bibitayan na may limang pung siko ang taas, at sa kinaumagahan ay salitain 
mo sa hari na bitayin doon si mardocheo: kung magkagayo'y yumaon kang masaya na kasama nang hari 
sa pigingan. at ang bagay ay nakalugod kay aman, at kaniyang ipinagawa ang bibitayan. 

nang gabing yaon ay hindi makatulog ang hari: at kaniyang iniutos na dalhin ang aklat nang manga alaala 
nang manga gawa, at manga binasa sa harap nang hari. 

at nasumpungang nakasulat, na si mardocheo ay nagsaysay tungkol kay bigthana at kay teres, dalawa sa 
manga kamarero nang hari, sa nangagingat nang pintuan na nangagisip magbuhat nang kamay sa haring 
assuero. 

at sinabi nang hari, anong karangalan at kamahalan ang nagawa kay mardocheo sa bagay na ito? nang 
magkagayo'y sinabi nang manga lingkod nang hari na nagsisipaglingkod sa kaniya, walang anomang 
nagawa sa kaniya. 

at sinabi nang hari, sino ang nasa looban? si aman nga ay pumasok sa looban nang bahay nang hari, 
upang magsalita sa hari na bitayin si mardocheo sa bibitayan na inihanda niya sa kaniya. 

at ang manga lingkod nang hari ay nagsabi sa kaniya. narito, si aman ay nakatayo sa looban. at sinabi 
nang hari, papasukin siya. 

sa gayo'y pumasok si aman. at ang hari ay nagsabi sa kaniya, anong gagawin sa lalake na kinalulugdang 
parangalin nang hari? sinabi nga ni aman sa kaniyang sarili: sino ang kinalulugdang parangalin nang hari 
na higit kay sa akin? 

at sinabi ni aman sa hari, sa lalake na kinalulugdang parangalin nang hari, 

ay dalhan nang damit-hari na isinusuot nang hari, at nang kabayo na sinasakyan nang hari, at putungan 
sa ulo nang putong na hari: 

at ang bihisan at ang kabayo ay mabigay sa kamay nang isa sa pinakamahal na prinsipe nang hari, upang 
bihisang gayon ang lalake na kinalulugdang parangalin nang hari, at pasakayin siya sa kabayo sa 
lansangan nang bayan, at itanyag sa unahan niya; ganito ang gagawin sa lalake na kinalulugdang 
parangalin nang hari. 

nang magkagayo'y sinabi nang hari kay aman, ikaw ay magmadali, at kunin mo ang bihisan at ang 
kabayo, gaya nang iyong sinabi, at gawin mong gayon kay mardocheo, na judio, na nauupo sa pintuang- 
daan nang hari; huwag magkulang ang anomang bagay sa lahat na iyong sinalita. 

nang magkagayo'y kinuha ni aman ang bihisan at ang kabayo, at binihisan si mardocheo, at pinasakay sa 
lansangan nang bayan, at nagtanyag sa unahan niya: ganito ang gagawin sa lalake na kinalulugdang 
parangalin nang hari. 

at si mardocheo ay bumalik sa pintuang-daan nang hari. nguni't si aman ay nagmadaling umuwi, na 
tumatangis at may takip ang ulo. 

at isinaysay ni aman kay zeres na kaniyang asawa at sa lahat niyang manga kaibigan ang bawa't bagay na 
nangyari sa kaniya. nang magkagayo'y sinabi nang kaniyang manga pantas na lalake, at ni zeres na 
kaniyang asawa sa kaniya: kung si mardocheo, na iyong pinasimulang kinahulugan sa harap, ay sa binhi 
nang manga judio, hindi ka mananaig laban sa kaniya, kundi ikaw ay walang pagsalang mahuhulog sa 
harap niya. 

samantalang sila'y nakikipagsalitaan pa sa kaniya, dumating ang manga kamarero nang hari at 
nagmadaling dinala si aman sa pigingan na inihanda ni esther. 

sa gayo'y naparoon ang hari at si aman sa pigingan na kasama ni esther na reina. 

at sinabi uli nang hari kay esther nang ikalawang araw sa pigingan nang alak: ano ang iyong hingi, reina 
esther? at ibibigay sa iyo: at ano ang iyong hiling? kahit kalahati nang kaharian ay ipagkakaloob. 

nang magkagayo'y sumagot, at nagsabi si esther na reina, kung ako'y nakasumpong nang biyaya sa iyong 
paningin, oh hari, at kung kalulugdan nang hari, ipagkaloob sa akin ang aking buhay sa aking hingi at ang 
aking bayan sa aking hiling: 

sapagka't kami ay naipagbili, ako at ang aking bayan upang ipahamak, upang patayin, at upang lipulin. 
nguni't kung kami ay naipagbili na manga pinakaaliping lalake at babae, ako'y tumahimik, bagaman hindi 
mababayaran nang kaaway ang bagabag sa hari. 

nang magkagayo'y nagsalita ang haring assuero, at nagsabi kay esther na reina: sino siya, at saan 
nandoon siya, na nangangahas magbanta na gumawa nang gayon? 

at sinabi ni esther, ang isang kaaway at kaalit: itong masamang si aman. nang magkagayo'y natakot si 
aman sa harap nang hari at nang reina. 

at ang hari ay tumindig sa pigingan nang alak sa kaniyang pagkapoot, at pumasok sa halamanan nang 
bahay-hari: at si aman ay tumayo upang ipamanhik ang kaniyang buhay kay esther na reina, sapagka't 
nakita niya na may kasamaang ipinasiya laban sa kaniya ang hari. 

nang magkagayo'y bumalik ang hari na mula sa halamanan nang bahay-hari hanggang sa pigingan nang 
alak, at si aman ay sumubsob sa hiligan na kinaroroonan ni esther. nang magkagayo'y sinabi nang hari, 
kaniya bang dadahasin ang reina sa harap ko sa bahay? pagkabigkas nang salita sa bibig nang hari ay 
kanilang tinakpan ang mukha ni aman. 

nang magkagayo'y sinabi ni harbona, na isa sa kamarero na nasa harap nang hari: narito naman, ang 
bibitayan na may limang pung siko ang taas, na ginawa ni aman ukol kay mardocheo, na siyang nagsalita 
sa ikabubuti nang hari, ay nakatayo sa bahay ni aman. at sinabi nang hari, bitayin siya roon. 

sa gayo'y binitay nila si aman sa bibitayan na inihanda niya ukol kay mardocheo. nang magkagayo'y 
napayapa ang kapootan nang hari. 

nang araw na yaon ay ibinigay nang haring assuero ang bahay ni aman na kaaway nang manga judio kay 
esther na reina. at si mardocheo ay naparoon sa harap nang hari, sapagka't isinaysay ni esther kung ano 
niya siya. 

at hinubad nang hari ang kaniyang singsing na hinubad niya kay aman, at ibinigay kay mardocheo. at 
inilagay ni esther si mardocheo sa bahay ni aman. 

at si esther ay nagsalita pa uli sa harap nang hari, at nagpatirapa sa kaniyang manga paa, at ipinamanhik 
sa kaniya na may luha, na pawiin ang kasamaan ni aman na agageo, at ang kaniyang banta na kaniyang 
ibinanta sa manga judio. 

nang magkagayo'y inilawit nang hari kay esther ang gintong cetro. sa gayo'y tumindig si esther, at 
tumayo sa harap nang hari. 

at sinabi niya, kung kinalulugdan nang hari at kung ako'y nakasumpong nang biyaya sa kaniyang 
paningin, at ang bagay ay inaakalang matuwid sa harap nang hari, at ako'y nakalulugod sa kaniyang 
manga mata, masulat na tiwaliin ang manga sulat na ibinanta ni aman na anak ni amedata, na agageo, 
na kaniyang sinulat upang lipulin ang manga judio na nangasa lahat na lalawigan nang hari: 

sapagka't paanong ako'y makapagtitiis na makita ang kasamaan na darating sa aking bayan? o paanong 
ako'y makapagtitiis na makita ang paglipol sa aking kamaganakan? 

nang magkagayo'y sinabi nang haring assuero kay esther na reina, at kay mardocheo na judio: narito, 
ibinigay ko kay esther ang bahay ni aman, at siya ang kanilang binitay sa bibitayan, sapagka't siya'y 
nagbuhat nang kaniyang kamay sa manga judio. 

sumulat naman kayo sa manga judio, kung anong maibigan ninyo sa pangalan nang hari, at tatakan 
ninyo nang singsing nang hari: sapagka't ang sulat na nasusulat sa pangalan nang hari, at natatakan nang 
singsing nang hari ay walang taong makatitiwali. 

nang magkagayo'y tinawag ang manga kalihim nang hari nang panahong yaon, sa ikatlong buwan, na 
siyang buwan nang sivan, nang ikadalawang pu't tatlo niyaon, at nasulat ayon sa lahat na iniutos ni 
mardocheo sa manga judio at sa manga satrapa, at sa manga tagapamahala at manga prinsipe nang 
manga lalawigan na nandoon mula sa india hanggang sa etiopia, na isang daan at dalawang pu't pitong 
lalawigan, sa bawa't lalawigan ayon sa sulat niyaon, at sa bawa't bayan ayon sa wika nila, at sa manga 
judio ayon sa sulat nila, at ayon sa wika nila. 

at kaniyang sinulat sa pangalan nang haring assuero, at tinatakan nang singsing nang hari, at nagpadala 
nang manga sulat sa pamamagitan nang manga sugo na nagsisipangabayo na nangakasakay sa manga 
matulin na kabayo na ginagamit sa paglilingkod sa hari, at sa manga batang dromedario; 

na pinagkakalooban nang hari ang manga judio na nangasa bawa't bayan, na magpipisan, at 
ipagsanggalang ang kanilang buhay, upang magpahamak, pumatay, at magpalipol, sa buong 
kapangyarihan nang bayan at lalawigan na loloob sa kanila, sa kanilang manga bata at manga babae, at 
kumuha nang samsam sa kanila na pinakahuli, 

sa isang araw sa lahat na lalawigan nang haring assuero, nang ikalabing tatlong araw nang ikalabing 
dalawang buwan, na siyang buwan nang adar. 

isang salin nang sulat na ang pasiya'y ihayag sa bawa't lalawigan, ay nahayag sa lahat nang manga bayan, 
at upang ang manga judio ay magsihanda sa araw na yaon na magsipanghiganti sa kanilang manga 
kaaway. 

sa gayo'y ang manga sugo na nangasasakay sa manga matulin na kabayo na ginagamit sa paglilingkod sa 
hari ay nagsilabas, na nangagmamadali at nangagtutumulin sa utos nang hari: at ang pasiya ay nahayag 
sa susan na bahay-hari. 

at si mardocheo ay lumabas mula sa harapan nang hari na nakapanamit hari na bughaw, at puti, at may 
dakilang putong na ginto, at may balabal na mainam na lino at kulay ube: at ang bayan nang susan ay 
humiyaw at natuwa. 

nagkaroon ang manga judio nang kaliwanagan at nang kasayahan, at nang kagalakan at nang 
karangalan. 

at sa bawa't lalawigan, at sa bawa't bayan, saan man dumating ang utos nang hari at pasiya niya, ay 
nagkaroon ang manga judio nang kasayahan at kagalakan, nang kapistahan at mabuting araw. at marami 
na mula sa manga bayan nang lupain ay naging manga judio: sapagka't ang takot sa manga judio ay 
suma kanila. 

sa ikalabing dalawang buwan nga, na siyang buwan nang adar, nang ikalabing tatlong araw nang buwan 
ding yaon, nang ang utos nang hari at ang pasiya niya ay malapit nang gagawin, nang araw na inaasahan 
nang manga kaaway nang manga judio na magpuno sa kanila; (yamang napabaligtad, na ang manga 
judio ay siyang naghari sa kanila na nangapopoot sa kanila), 

ang manga judio ay nagpipisan sa kanilang manga bayan sa lahat na lalawigan nang haring assuero, 
upang magbuhat nang kamay sa manga nagbabanta nang kanilang kapahamakan: at walang makatayo 
sa kanila, sapagka't ang takot sa kanila ay nahulog sa lahat nang manga bayan. 

at lahat nang manga prinsipe sa manga lalawigan, at ang manga satrapa, at ang manga tagapamahala, at 
ang manga nagsisigawa nang gawain nang hari, ay nagsitulong sa manga judio, sapagka't ang takot kay 
mardocheo ay suma kanila, 

sapagka't si mardocheo ay dakila sa bahay nang hari, at ang kaniyang kabantugan ay lumaganap sa lahat 
nang manga lalawigan: sapagka't ang lalaking si mardocheo ay dumakila, nang dumakila. 

at sinaktan nang manga judio ang lahat nang kanilang manga kaaway sa taga nang tabak, at sa pagpatay 
at paggiba, at ginawa ang naibigan nila sa nangapopoot sa kanila. 

at sa susan na bahay-hari ay nagsipatay ang manga judio at nagsilipol nang limang daang lalake. 

at si phorsandatha, at si dalphon, at si asphatha, 

at si phoratha, at si ahalia, at si aridatha. 

at si pharmastha, at si arisai, at si aridai, at si vaizatha, 

na sangpung anak ni aman, na anak ni amedatha, na kaaway nang manga judio, ay pinatay nila, nguni't 
sa pagsamsam, hindi nila binuhat ang kanilang kamay. 

nang araw na yaon ay ang bilang nang nangapatay sa susan na bahay-hari ay dinala sa harap nang hari. 
at sinabi nang hari kay esther na reina: ang manga judio ay nagsipatay at nagsilipol nang limang daang 
lalake sa susan na bahay-hari, at nang sangpung anak ni aman, ano nga ang kanilang ginawa kaya sa 
ibang manga lalawigan nang hari? ngayon, ano pa ang iyong kahilingan? at ipagkakaloob sa iyo: o ano pa 
ang iyong kahingian? at gagawin. 

nang magkagayo'y sinabi ni esther, kung kinalulugdan nang hari ipagkaloob sa manga judio na nangasa 
susan na gawin din bukas ang ayon sa pasiya nang araw na ito, at ang sangpung anak ni aman ay mabitin 
sa bibitayan. 

at iniutos nang hari na gawing gayon: at ang pasiya ay nabigay mula sa susan, at kanilang ibinitin ang 
sangpung anak ni aman. 

at ang manga judio na nangasa susan ay nagpipisan nang ikalabing apat na araw din nang buwan nang 
adar, at nagsipatay nang tatlong daang lalake sa susan: nguni't sa pagsamsam ay hindi sila nangagbuhat 
na kanilang kamay. 

at ang ibang manga judio na nangasa manga lalawigan nang hari ay nagpipisan, at ipinagsanggalang ang 
kanilang buhay, at nangagkaroon nang kapahingahan sa kanilang manga kaaway, at nagsipatay sa manga 
nangapopoot sa kanila nang pitong pu't limang libo, nguni't sa pagsamsam ay hindi nila binuhat ang 
kanilang kamay. 

ito'y nagawa nang ikalabing tatlong araw nang buwan nang adar: at nang ikalabing apat na araw nang 
buwan ding yaon ay nangagpahinga sila, at ginawang araw nang pistahan at kasayahan. 

nguni't ang manga judio na nangasa susan ay nagpipisan nang ikalabing tatlong araw niyaon, at nang 
ikalabing apat niyaon, at nang ikalabing limang araw nang buwan ding yaon ay nangagpahinga sila, at 
ginawang araw nang kapistahan at kasayahan. 

kaya't ang manga judio sa manga nayon, na nagsisitahan sa manga bayan na hindi nangakukutaan, 
ginagawa ang ikalabing apat na araw nang buwan nang adar na araw nang kasayahan at pistahan, at 
mabuting araw, at nang padalahan nang manga bahagi nang isa't isa. 

at sinulat ni mardocheo ang manga bagay na ito, at nagpadala nang manga sulat sa lahat nang judio, na 
nangasa lahat na lalawigan nang haring assuero, sa malapit at gayon din sa malayo, 

upang ipagbilin sa kanila na kanilang ipangilin ang ikalabing apat na araw nang buwan nang adar, at ang 
ikalabing lima niyaon, taon-taon. 

na manga pinakaaraw na ipinagkaroon nang kapahingahan nang manga judio sa kanilang manga 
kaaway, at buwan nang ikinapaging kasayahan nang kapanglawan, at ikinapaging mabuting araw nang 
pagtangis: upang kanilang gawing manga araw nang pistahan at kasayahan, at nang pagpapadalahan 
nang manga bahagi nang isa't isa, at nang manga kaloob sa manga dukha. 

at pinagkasunduan nang manga judio na gawin ang gaya nang kanilang pinasimulan, at ang isinulat ni 
mardocheo sa kanila: 

sapagka't si aman na anak ni amedatha na agageo, na kaaway nang lahat na judio ay nagbanta laban sa 
manga judio upang lipulin sila, at pinagsapalaran nga ang pur, upang patayin, at upang lipulin sila: 
nguni't nang dumating sa harap nang hari ang bagay, ay kaniyang iniutos sa pamamagitan nang manga 
sulat na ang kaniyang masamang banta, na kaniyang ibinanta laban sa manga judio, ay mauwi sa 
kaniyang sariling ulo: at siya at ang kaniyang manga anak ay mabitay sa bibitayan. 

kaya't kanilang tinawag ang manga araw na ito na purim, ayon sa pangalan nang pur. kaya't dahil sa 
lahat na salita nang sulat na ito, at nang kanilang nakita tungkol sa bagay na ito, at nang dumating sa 
kanila, 

ang manga judio ay nangagpasiya at nagsipangako sa kanilang sarili at sa kanilang binhi, at sa lahat nang 
yaon na nagpipisan sa kanila, na anopa't huwag magkulang, na kanilang ipangingilin ang dalawang araw 
na ito ayon sa sulat niyaon, at ayon sa takdang panahon niyaon taon-taon, 

at ang manga araw na ito ay aalalahanin at ipangingilin sa buong panahon, na bawa't angkan, nang 
bawa't lalawigan, at nang bawa't bayan, at ang manga araw na ito nang purim ay hindi lilipas sa manga 
judio, o ang alaala man sa manga yaon ay lilipas sa kanilang binhi. 

nang magkagayo'y si esther na reina na anak ni abihail, at si mardocheo na judio, sumulat nang buong 
kapamahalaan upang pagtibayin ang ikalawang sulat na ito nang purim. 

at siya'y nagpadala nang manga sulat sa lahat nang manga judio, sa isang daan at dalawang pu't pitong 
lalawigan nang kaharian ni assuero, na may manga salita nang kapayapaan at katotohanan, 

upang pagtibayin ang manga araw na ito nang purim, sa kanilang manga takdang panahon, ayon sa 
ibinilin sa kanila ni mardocheo na judio at ni esther na reina, at ayon sa kanilang ipinasiya sa kanilang 
sarili at sa kanilang binhi, sa bagay nang pag-aayuno at nang kanilang pagdaing. 

at pinagtibay nang utos ni esther ang manga bagay na ito nang purim; at nasulat sa aklat. 

at ang haring assuero ay nagatang nang buwis sa lupain, at sa manga pulo nang dagat. 

at lahat nang manga gawa nang kaniyang kapangyarihan at nang kaniyang kakayahan, at ang lubos na 
kasaysayan nang kadakilaan ni mardocheo, na ipinagtaas sa kaniya nang hari, hindi ba nangasusulat sa 
aklat nang manga alaala sa manga hari sa media at persia? 

sapagka't si mardocheo na judio ay pangalawa nang haring assuero, at dakila sa gitna nang manga judio, 
at kinalulugdan nang karamihan nang kaniyang manga kapatid: na humahanap nang ikabubuti nang 
kaniyang bayan, at nagsasalita nang kapayapaan sa kaniyang buong lahi. 

may isang lalake sa lupain nang uz, na ang pangalan ay job; at ang lalaking yaon ay sakdal at matuwid, at 
natatakot sa diyos, at humihiwalay sa kasamaan. 

at may ipinanganak sa kaniya na pitong anak na lalake at tatlong anak na babae. 

ang kaniyang pag-aari naman ay pitong libong tupa, at tatlong libong kamelyo, at limang daang 
magkatuwang na baka, at limang daang asnong babae, at isang totoong malaking sangbahayan: na 
anopa't ang lalaking ito ay siyang pinaka dakila sa lahat na manga anak nang silanganan. 

at ang kaniyang manga anak ay nagsiyaon at nagsipagdaos nang kapistahan sa bahay nang bawa't isa sa 
kanikaniyang kaarawan, at sila'y nangagsugo, at ipinatawag ang kanilang tatlong kapatid na babae upang 
magsikain at magsiinom na kasalo nila. 

at nangyari, nang makaraan ang manga kaarawan nang kanilang pagpipista, na si job ay nagsugo, at 
pinapagbanal sila, at bumangong maaga sa kinaumagahan, at naghandog nang manga handog na 
susunugin ayon sa bilang nilang lahat: sapagka't sinabi ni job, marahil ang aking manga anak ay 
nangagkasala, at itinakuwil ang diyos sa kanilang manga puso. ganito ang ginawa ni job na palagi. 

isang araw nga nang ang manga anak nang diyos ay magsiparoon na magsiharap sa panginoon, na si 
satanas ay naparoon din naman na kasama nila. 

at sinabi nang panginoon kay satanas, saan ka nanggaling? nang magkagayo'y sumagot si satanas sa 
panginoon, at nagsabi, sa pagpaparoo't parito sa lupa, at sa pagmamanhik manaog doon. 

at sinabi nang panginoon kay satanas, iyo bang pinansin ang aking lingkod na si job? sapagka't walang 
gaya niya sa lupa, na sakdal at matuwid na lalake, na natatakot sa diyos at humihiwalay sa kasamaan. 
nang magkagayo'y sumagot si satanas sa panginoon, at nagsabi, natatakot ba nang walang kabuluhan si 
job sa diyos? 

hindi mo ba kinulong siya, at ang kaniyang sangbahayan, at ang lahat niyang tinatangkilik, sa bawa't 
dako? iyong pinagpala ang gawa nang kaniyang manga kamay, at ang kaniyang pag-aari ay dumami sa 
lupain. 

nguni't pagbuhatan mo siya nang iyong kamay ngayon, at galawin mo ang lahat niyang tinatangkilik, at 
itatakuwil ka niya nang mukhaan, 

at sinabi nang panginoon kay satanas, narito, lahat niyang tinatangkilik ay nangasa iyong kapangyarihan, 
siya lamang ang huwag mong pagbuhatan nang iyong kamay. sa gayo'y lumabas si satanas na mula sa 
harapan nang panginoon. 

at nangyari isang araw, nang ang kaniyang manga anak na lalake at babae ay nagsisikain at nagsisiinom 
nang alak sa bahay nang kanilang kapatid na panganay. 

na dumating ang isang sugo kay job, at nagsabi, ang manga baka ay nagsisipagararo, at ang manga asno 
ay nagsisisabsab sa siping nila: 

at dinaluhong nang manga sabeo, at pinagdadala, oo, kanilang pinatay nang talim nang tabak ang manga 
bataan, at ako lamang ang nakatanang magisa upang magsaysay sa iyo. 

samantalang siya'y nagsasalita pa, ay dumating naman ang iba, at nagsabi, ang apoy nang diyos ay 
nalaglag mula sa langit, at sinunog ang manga tupa, at ang manga bataan, at pinagsupok, at ako lamang 
ang nakatanang magisa upang magsaysay sa iyo. 

samantalang siya'y nagsasalita pa, ay dumating naman ang iba, at nagsabi, ang manga caldeo ay 
nagtatlong pulutong, at dumaluhong sa manga kamelyo, at pinagdadala, oo, at pinatay nang talim nang 
tabak ang manga bataan, at ako lamang ang nakatanang magisa upang magsaysay sa iyo. 

samantalang siya'y nagsasalita pa, ay dumating naman ang iba, at nagsabi, ang iyong manga anak na 
lalake at babae ay nagsisikain at nagsisiinom nang alak sa bahay nang kanilang kapatid na panganay: 

at, narito, dumating ang malakas na hangin na mula sa ilang, at hinampas ang apat na sulok nang bahay, 
at lumagpak sa manga binata, at sila'y nangamatay, at ako lamang ang nakatanang magisa upang 
magsaysay sa iyo. 

nang magkagayo'y bumangon si job, at hinapak ang kaniyang balabal, at inahitan ang kaniyang ulo, at 
nagpatirapa sa lupa at sumamba, 

at sinabi niya, hubad akong lumabas sa bahay-bata nang aking ina, at hubad na babalik ako roon: ang 
panginoon ang nagbigay, at ang panginoon ang nagalis: purihin ang pangalan nang panginoon. 

sa lahat nang ito ay hindi nagkasala si job, ni inari mang mangmang ang diyos. 

nangyari uli na sa araw nang pagparoon nang manga anak nang diyos upang magsiharap sa panginoon, 
na nakiparoon din si satanas, upang humarap sa panginoon. 

at sinabi nang panginoon kay satanas, saan ka nanggaling? at si satanas ay sumagot sa panginoon, at 
nagsabi, sa pagpaparoo't parito sa lupa, at sa pagmamanhik manaog doon. 

at sinabi nang panginoon kay satanas, iyo bang pinansin ang aking lingkod na si job? sapagka't walang 
gaya niya sa lupa, na sakdal at matuwid na lalake, na natatakot sa diyos, at humihiwalay sa kasamaan: at 
siya'y namamalagi sa kaniyang pagtatapat, bagaman ako'y kinilos mo laban sa kaniya, upang ilugmok 
siya nang walang kadahilanan. 

at si satanas ay sumagot sa panginoon, at nagsabi, balat kung balat, oo, lahat na tinatangkilik nang tao 
ay ibibigay dahil sa kaniyang buhay. 

nguni't pagbuhatan mo ngayon nang iyong kamay, at galawin mo ang kaniyang buto at ang kaniyang 
laman, at kaniyang itatakuwil ka nang mukhaan. 

at ang panginoon ay nagsabi kay satanas, narito, siya'y nasa iyong kamay, ingatan mo lamang ang 
kaniyang buhay. 

sa gayo'y umalis si satanas mula sa harapan nang panginoon, at pinasibulan si job nang manga 
masamang bukol na mula sa talampakan nang kaniyang paa hanggang sa kaniyang puyo. 

at kumuha siya nang isang bibinga nang palyok upang ipangkayod nang langib: at siya'y naupo sa manga 
abo. 

nang magkagayo'y sinabi nang kaniyang asawa sa kaniya, namamalagi ka pa ba sa iyong pagtatapat? 
itakuwil mo ang diyos, at mamatay ka. 

nguni't sinabi niya sa kaniya, ikaw ay nagsasalita na gaya nang pagsasalita nang hangal na babae. ano? 
tatanggap ba tayo nang mabuti sa kamay nang diyos, at hindi tayo tatanggap nang masama? sa lahat 
nang ito ay hindi nagkasala si job nang kaniyang manga labi. 

nang mabalitaan nga nang tatlong kaibigan ni job ang lahat na kasamaang ito na sumapit sa kaniya sila'y 
naparoon bawa't isa na mula sa kanikaniyang sariling pook, si eliphaz na temanita, at si bildad na suhita, 
at si sophar na naamathita: at sila'y nangagkaiisang loob na magsiparoon upang makidamay sa kaniya at 
aliwin siya. 

at nang kanilang itanaw ang kanilang manga mata mula sa malayo, at hindi siya makilala, kanilang 
inilakas ang kanilang tinig, at nagsiiyak at hinapak nang bawa't isa sa kanila ang kanikaniyang balabal, at 
nagbuhos nang alabok sa kanilang manga ulo sa dakong langit. 

sa gayo'y nangakiumpok sila sa kaniya sa ibabaw nang lupa na pitong araw at pitong gabi, at walang 
nagsalita sa kaniya: sapagka't kanilang nakita na ang kaniyang paghihirap ay totoong malaki. 
pagkatapos nito'y ibinuka ni job ang kaniyang bibig at sinumpa ang kaniyang kaarawan. 

at si job ay sumagot, at nagsabi, 

maparam nawa ang kaarawan nang kapanganakan sa akin, at ang gabi na nagsabi, may lalaking 
ipinaglihi. 

magdilim nawa ang kaarawang yaon: huwag nawang pansinin nang diyos mula sa itaas, ni silangan man 
nang liwanag. 

ang dilim at ang salimuot na kadiliman ang siyang mangagari niyaon: pag-ulapan nawa yaon, 
pangilabutin nawa yaon nang lahat na nagpapadilim sa araw. 

suma gabing yaon nawa ang pagsasalimuot nang kadiliman: huwag nawang kagalakan sa manga araw 
nang sangtaon, huwag nawang mapasok sa bilang nang manga buwan. 

narito, mapagisa ang gabing yaon, huwag nawang datnan yaon nang masayang tinig. 

sumpain nawa yaong nanganunumpa sa araw, nang nangamimihasang gumalaw sa buwaya. 
mangagdilim nawa ang manga bituin nang pagtatakip-silim niyaon: maghintay nawa nang liwanag, 
nguni't huwag magkaroon: ni huwag mamalas ang manga bukang liwayway nang umaga: 

sapagka't hindi tinakpan ang manga pinto nang bahay-bata nang aking ina, o ikinubli man ang 
kabagabagan sa aking manga mata. 

bakit hindi pa ako namatay mula sa bahay-bata? bakit di pa napatid ang aking hininga nang ipanganak 
ako nang aking ina? 

bakit tinanggap ako nang manga tuhod? o bakit nang manga suso, na aking sususuhin? 

sapagka't ngayon ay nahihiga sana ako at natatahimik: ako sana'y nakakatulog, na napapahinga ako: 
na kasama nang manga hari at nang manga kasangguni sa lupa, na nagsisigawa nang manga dakong 
ilang sa ganang kanila: 

o nang manga pangulo na nangagkaroon nang ginto, na pumuno sa kanilang bahay nang pilak: 

o gaya sana nang nalagas na nakatago, na hindi nabuhay, gaya sana nang sanggol na kailan man ay hindi 
nakakita nang liwanag. 

doo'y naglilikat ang masama sa pagbagabag, at doo'y nagpapahinga ang pagod. 

doo'y ang manga bihag ay nangagpapahingang magkakasama, hindi nila naririnig ang tinig nang 
nagpapaatag. 

ang mababa at ang mataas ay nangaroon, at ang alipin ay laya sa kaniyang panginoon. 

bakit binibigyan nang liwanag ang nasa karalitaan, at nang buhay ang kaluluwang nasa kahirapan, 

na naghihintay nang kamatayan, nguni't hindi dumarating, at hinahangad nang higit kaysa manga 
kayamanang nakatago, 

na nagagalak nang di kawasa, at nangasasayahan, pagka nasumpungan ang libingan? 

bakit binibigyan nang liwanag ang tao na kinalilingiran nang lakad, at ang kinulong nang diyos? 
sapagka't nagbubuntong hininga ako bago ako kumain, at ang aking manga angal ay bumubugsong 
parang tubig. 

sapagka't ang bagay na aking kinatatakutan ay dumarating sa akin, at ang aking pinangingilabutan ay 
dumarating sa akin. 

hindi ako tiwasay, ni ako man ay tahimik, ni ako man ay napapahinga, kundi kabagabagan ang 
dumarating. 

nang magkagayo'y sumagot si eliphaz na temanita, at nagsabi, 

kung tikman nang isa na makipagusap sa iyo, ikababalisa mo ba? nguni't sinong makapipigil nang 
pagsasalita? 

narito, ikaw ay nagturo sa marami, at iyong pinalakas ang mahinang manga kamay. 

ang iyong manga salita ay nagsialalay sa nangabubuwal, at iyong pinalakas ang mahinang manga tuhod. 
nguni't ngayo'y dinaratnan ka nang kasamaan, at ikaw ay nanglulupaypay, ginagalaw ka, at ikaw ay 
nababagabag. 

hindi ba ang iyong takot sa diyos ay ang iyong tiwala, at ang iyong pagasa ay ang pagtatapat nang iyong 
manga lakad? 

iyong alalahanin, isinasamo ko sa iyo, kung sino ang namatay, na walang malay? o saan nangahiwalay 
ang manga matuwid? 

ayon sa aking pagkakita yaong nagsisipagararo nang kasamaan, at nangaghahasik nang kabagabagan ay 
gayon din ang inaani. 

sa hinga nang diyos sila'y nangamamatay, at sa bugso nang kaniyang galit sila'y nangalilipol. 

ang ungal nang leon, at ang tinig nang mabangis na leon, at ang manga ngipin nang manga batang leon, 
ay nangabali. 

ang matandang leon ay namamatay dahil sa kawalan nang huli, at ang manga batang leong babae ay 
nagsisipangalat. 

ngayo'y nadalang lihim sa akin ang isang bagay, at ang aking pakinig ay nakakaulinig nang bulong niyaon. 
sa manga pagiisip na mula sa manga pangitain sa gabi, pagka ang mahimbing na tulog ay nahuhulog sa 
manga tao, 

takot ay dumating sa akin, at panginginig, na nagpapanginig nang lahat nang aking manga buto. 

nang magkagayo'y dumaan ang isang espiritu sa aking mukha. ang balahibo nang aking balat ay 
nanindig. 

tumayong nakatigil, nguni't hindi ko mawari ang anyo niyaon, isang anyo ang nasa harap nang aking 
manga mata: tahimik, at ako'y nakarinig nang tinig, na nagsasabi, 

magiging ganap pa ba ang taong may kamatayan kay sa diyos? lilinis pa ba kaya ang tao kay sa maylalang 
sa kaniya? 

narito, siya'y hindi naglalagak nang tiwala sa kaniyang manga lingkod, at inaari niyang manga mangmang 
ang kaniyang manga anghel: 

gaano pa kaya sila na nagsisitahan sa manga bahay na putik, na ang patibayan ay nasa alabok, na 
napipisang gaya nang paroparo! 

sa pagitan nang umaga at hapon, ay nangagigiba, nangapaparam magpakailan man na walang 
pumupuna. 

hindi ba nalalagot ang tali nang kanilang tolda sa loob nila? sila'y nangamamatay at walang karunungan. 
tumawag ka ngayon, may sasagot ba sa iyo? at sa kanino sa manga banal babalik ka? 

sapagka't ang bigat nang loob ay pumapatay sa taong hangal, at ang paninibugho ay pumapatay sa 
mangmang. 

aking nakita ang hangal na umuunlad: nguni't agad kong sinumpa ang kaniyang tahanan. 

ang kaniyang manga anak ay malayo sa katiwasayan, at sila'y mangapipisa sa pintuang-bayan, na wala 
mang magligtas sa kanila. 

na ang kaniyang ani ay kinakain nang gutom, at kinukuha na mula sa manga tinik, at ang silo ay 
nakabuka sa kanilang pag-aari. 

sapagka't ang kadalamhatian ay hindi lumalabas sa alabok, ni bumubukal man sa lupa ang kabagabagan, 
kundi ang tao ay ipinanganak sa kabagabagan. gaya nang alipato na umiilanglang sa itaas. 

nguni't sa ganang akin, ay hahanapin ko ang diyos, at sa diyos ay aking ihahabilin ang aking usap: 

na siyang gumagawa nang manga dakilang bagay at nang manga hindi magunita, nang manga 
kamanghamanghang bagay na walang bilang: 

na siyang nagbibigay nang ulan sa lupa, at nagpapahatid nang tubig sa manga bukid, 

na anopa't kaniyang iniuupo sa mataas yaong nangasa mababa, at yaong nagsisitangis ay itinataas sa 
katiwasayan. 

kaniyang sinasayang ang manga katha-katha nang mapagkatha, na anopa't hindi maisagawa nang 
kanilang manga kamay ang kanilang panukala. 

kaniyang hinuhuli ang pantas sa kanilang sariling katha: at ang payo nang suwail ay napapariwara. 
kanilang nasasalunuan ang kadiliman sa araw, at nagsisikapa sa katanghaliang tapat na gaya sa gabi. 
nguni't kaniyang inililigtas sa tabak nang kanilang bibig, sa makatuwid baga'y ang maralita sa kamay 
nang malakas. 

na anopa't ang dukha ay may pagasa, at ang kasamaan ay nagtitikom nang kaniyang bibig. 

narito, maginhawa ang tao na sinasaway nang diyos: kaya't huwag mong waling kabuluhan ang 
pagsaway nang makapangyarihan sa lahat. 

sapagka't siya'y sumusugat, at nagtatapal, siya'y sumusugat, at pinagagaling nang kaniyang manga 
kamay. 

kaniyang ililigtas ka sa anim na kabagabagan. oo, sa pito, ay walang kasamaang kikilos sa iyo. 

sa kagutom ay tutubusin ka niya sa kamatayan, at sa pagdidigma ay sa kapangyarihan nang tabak. 
ikaw ay makukubli sa talas nang dila, na hindi ka man matatakot sa paggiba pagka dumarating. 

sa kagibaan at sa kasalatan ay tatawa ka, ni hindi ka matatakot sa manga ganid sa lupa. 

sapagka't ikaw ay makakasundo nang manga bato sa parang, at ang manga ganid sa parang ay 
makikipagpayapaan sa iyo. 

at iyong makikilala na ang iyong tolda ay nasa kapayapaan, at iyong dadalawin ang iyong kulungan, at 
walang mawawala na anoman. 

iyo rin namang makikilala na ang iyong binhi ay magiging dakila, at ang iyong lahi ay gaya nang damo sa 
lupa. 

ikaw ay darating sa iyong libingan sa lubos na katandaan. gaya nang bigkis nang trigo na dumarating sa 
kaniyang kapanahunan. 

narito, aming siniyasat, at gayon nga, dinggin mo, at talastasin mo sa iyong ikabubuti. 

nang magkagayo'y sumagot si job at nagsabi, 

oh timbangin nawa ang aking pagkainip, at ang aking manga kasakunaan ay malagay sa manga 
timbangan na magkakasama. 

sapagka't ngayo'y magiging lalong mabigat kay sa buhangin sa manga dagat: kaya't ang aking pananalita 
ay napabigla. 

sapagka't ang manga palaso nang makapangyarihan sa lahat ay nasasaksak sa akin, ang lason niyaon ay 
hinitit nang aking diwa, ang manga pangkilabot nang diyos ay nangahahanay laban sa akin. 

umuungal ba ang mailap na asno pag may damo? o umuungal ba ang baka sa kaniyang pagkain? 
makakain ba nang walang asin ang matabang? o mayroon bang lasa ang puti nang isang itlog? 
tinatanggihang hipuin nang aking kaluluwa, manga karumaldumal na pagkain sa akin. 

oh mangyari nawa ang aking kahilingan: at ipagkaloob nawa sa akin nang diyos ang bagay na aking 
minimithi! 

sa makatuwid baga'y kalugdan nawa nang diyos na pisain ako, na bitawan ang kaniyang kamay, at 
ihiwalay ako! 

kung magkagayo'y magtataglay pa ako nang kaaliwan, oo, ako'y makapagbabata sa manga walang 
awang sakit, sapagka't hindi ko itinakuwil ang manga salita nang banal. 

ano ang aking lakas, na ako'y maghihintay? at ano ang aking wakas na ako'y magtitiis? 

ang akin bang tibay ay tibay nang manga bato? o ang akin bang laman ay tanso? 

di ba ako'y walang sukat na kaya, at ang karunungan ay lumayo sa akin? 

siyang nanglulupaypay ay dapat pagpakitaang loob nang kaniyang kaibigan, kahit siya na walang takot sa 
makapangyarihan sa lahat. 

ang aking manga kapatid ay nagsipagdaya na parang batis, na parang daan nang manga batis na 
nababago, 

na malabo dahil sa hielo, at siyang kinatunawan nang nieve: 

paginit ay nawawala: pagka mainit, ay nangatutunaw sa kanilang dako. 

ang manga pulutong na naglalakbay sa pagsunod sa manga yaon ay nangaliligaw, nagsisilihis sa ilang at 
nawawala. 

minasdan nang manga pulutong na mula sa tema, hinintay ang manga yaon nang manga pulutong na 
mula sa seba. 

sila'y nangapahiya, sapagka't sila'y nagsiasa, sila'y nagsiparoon at nangatulig. 

sapagka't ngayon, kayo'y nauwi sa wala: kayo'y nangakakakita nang kakilabutan, at nangatatakot. 
sinabi ko baga: bigyan mo ako? o, maghandog ka nang isang kaloob sa akin nang iyong pag-aari? 

o, iligtas mo ako sa kamay nang kaaway? o, tubusin mo ako sa kamay nang manga namimighati? 
turuan mo ako, at ako'y mamamayapa, at ipaunawa mo sa akin kung ano ang aking pinagkasalahan. 
pagkatindi nga nang manga salita nang katuwiran! nguni't anong sinasaway nang iyong pakikipagtalo? 

iniisip ba ninyong sumaway nang manga salita? dangang ang manga salita nang walang inaasahan ay 
parang hangin. 

oo, kayo'y magsasapalaran sa ulila, at ginawa ninyong kalakal ang inyong kaibigan. 

ngayon nga'y kalugdan mong lingapin ako: sapagka't tunay na hindi ako magbubulaan sa iyong harap. 
kayo'y magsibalik isinasamo ko sa inyo, huwag magkaroon nang kalikuan, oo, kayo'y magsibalik uli, ang 
aking usap ay matuwid. 

may di ganap ba sa aking dila? hindi ba makapapansin ang aking pagwawari nang manga suwail na 
bagay? 

wala bang kapanahunan nang kaguluhan ang tao sa ibabaw nang lupa? at hindi ba ang kaniyang manga 
kaarawan ay gaya nang manga kaarawan nang nagpapaupa? 

na gaya nang alipin na ninanasang mainam ang lilim, at gaya nang nagpapaupa na tumitingin sa kaniyang 
manga kaupahan: 

gayon ako pinapagdaan nang manga buwan na walang kabuluhan at manga gabing nakaiinip ang 
itinakda sa akin. 

pag ako'y nahihiga, aking sinasabi, kailan ako babangon at nakadaan na ang gabi? at ako'y puspos nang 
pagkabalisa hanggang sa pagbubukang liwayway nang araw. 

ang aking laman ay nabibihisan nang manga uod at nang libag na alabok, ang aking balat ay namamaga 
at putok putok. 

ang aking manga kaarawan ay matulin kay sa panghabi nang manghahabi, at nagugugol na walang 
pagasa. 

oh alalahanin mo na ang aking buhay ay hinga: ang aking mata ay hindi na makakakita pa nang mabuti. 
ang matang tumingin sa akin ay hindi na ako mamamasdan: ang iyong manga mata ay sasa akin, nguni't 
wala na ako. 

kung paanong ang ulap ay napapawi at nawawala, gayon siyang bumababa sa sheol ay hindi na aahon 
pa. 

siya'y hindi na babalik pa sa kaniyang bahay, ni malalaman pa man niya ang kaniyang dako. 

kaya't hindi ko pipigilin ang aking bibig, ako'y magsasalita sa kadalamhatian nang aking diwa, ako'y 
dadaing sa kahirapan nang aking kaluluwa. 

ako ba'y isang dagat, o isang malaking hayop dagat, na pinababantayan mo ako sa isang bantay? 

pag aking sinasabi, aaliwin ako nang aking higaan, papayapain nang aking unan ang aking karamdaman, 
kung magkagayo'y pinupukaw mo ako nang manga panaginip, at pinangingilabot mo ako sa manga 
pangitain: 

na anopa't pinipili nang aking kaluluwa ang pagkainis, at ang kamatayan kay sa aking manga butong ito. 
aking kinayayamutan ang aking buhay; di ko na ibig mabuhay magpakailan man: bayaan akong magisa, 
sapagka't ang aking manga kaarawan ay walang kabuluhan. 

ano ang tao, na iyong palalakhin siya, at iyong ilalagak ang iyong puso sa kaniya, 

at iyong dadalawin siya tuwing umaga, at susubukin siya sa tuwi-tuwina? 

hanggang kailan di mo ako iiwan, ni babayaan man hanggang sa aking lunukin ang aking laway? 

kung ako'y nagkasala, ano ang aking magagawa sa iyo, oh ikaw na bantay sa manga tao? bakit mo nga 
inilalagay akong pinakatanda sa iyo. na anopa't ako'y isang pasan sa aking sarili? 

at bakit hindi mo ipinatatawad ang aking pagsalangsang, at inaalis ang aking kasamaan? sapagka't 
ngayo'y mahihiga ako sa alabok; at ako'y hahanapin mong mainam, nguni't wala na ako. 

nang magkagayo'y sumagot si bildad na suhita, at nagsabi, 

hanggang kailan magsasalita ka nang manga bagay na ito? at hanggang kailan magiging gaya nang 
makapangyarihang hangin ang manga salita nang iyong bibig? 

nagliliko ba nang kahatulan ang diyos? o nagliliko ba ang makapangyarihan sa lahat nang kaganapan? 
kung ang iyong manga anak ay nangagkasala laban sa kaniya, at kaniyang ibinigay sila sa kamay nang 
kanilang pagkasalangsang: 

kung hanapin mong mainam ang diyos, at iyong pamanhikan ang makapangyarihan sa lahat, 

kung ikaw ay malinis at matuwid: walang pagsalang ngayo'y gigising siya dahil sa iyo. at pasasaganain 
ang tahanan nang iyong katuwiran. 

at bagaman ang iyong pasimula ay maliit, gayon ma'y ang iyong huling wakas ay lalaking mainam. 
sapagka't ikaw ay magsisiyasat, isinasamo ko sa iyo, sa unang panahon, at pasiyahan mo ang sinaliksik 
nang kanilang manga magulang: 

(sapagka't tayo'y kahapon lamang, at walang nalalaman, sapagka't ang ating manga kaarawan sa lupa ay 
anino:) 

hindi ka ba nila tuturuan, at sasaysayin sa iyo, at mangagsasalita nang manga salita mula sa kanilang 
puso? 

makatataas ba ang yantok nang walang putik? tutubo ba ang tambo nang walang tubig? 

samantalang nasa kasariwaan, at hindi pinuputol, natutuyong una kay sa alin mang damo. 

gayon ang manga landas nang lahat na nagsisilimot sa diyos; at ang pagasa nang di banal ay mawawala: 
na ang kaniyang pagtitiwala ay mapaparam, at ang kaniyang tiwala ay isang bahay gagamba. 

siya'y sasandal sa kaniyang bahay, nguni't hindi tatayo, siya'y pipigil na mahigpit dito, nguni't hindi 
makapagmamatigas. 

siya'y sariwa sa harap nang araw, at ang kaniyang manga suwi ay sumisibol sa kaniyang halamanan. 
ang kaniyang manga ugat ay nagkakapitan sa palibot nang bunton, kaniyang minamasdan ang dako nang 
manga bato. 

kung siya'y magiba sa kaniyang dako, kung magkagayo'y itatakuwil niya siya, na sinasabi: hindi kita 
nakita. 

narito, ito ang kagalakan nang kaniyang lakad, at mula sa lupa ay sisibol ang manga iba. 

narito, hindi itatakuwil nang diyos ang sakdal na tao, ni aalalayan man niya ang manga manggagawa 
nang kasamaan. 

kaniya namang pupunuin ang iyong bibig nang pagtawa, at ang iyong manga labi nang paghiyaw. 
silang nangapopoot sa iyo ay mabibihisan nang pagkahiya, at ang tolda nang masama ay mawawala. 
nang magkagayo'y sumagot si job, at nagsabi, 

sa katotohanan ay nalalaman kong ito'y gayon: nguni't paanong makapaggaganap ang tao sa diyos? 
kung kalugdan niyang makipagtalo sa kaniya, siya'y hindi makasasagot sa kaniya nang isa sa isang libo. 
siya ay pantas sa puso, at may kaya sa kalakasan: sinong nagmatigas laban sa kaniya at guminhawa? 
na siyang naglilipat nang manga bundok, at hindi nila nalalaman, pagka nililiglig niya sa kaniyang 
pagkagalit. 

na siyang umuuga nang lupa sa kaniyang kinaroroonan, at ang manga haligi nito ay nangayayanig. 

na siyang naguutos sa araw, at hindi sumisikat, at nagtatakda sa manga bituin. 

na nagiisang inuunat ang langit, at tumutungtong sa manga alon nang dagat. 

na lumikha sa oso, sa orion, at sa manga pleyade, at sa manga silid nang timugan. 

na gumagawa nang manga dakilang bagay na di masayod, oo, manga kamanghamanghang bagay na 
walang bilang. 

narito, siya'y dumaraan sa siping ko, at hindi ko siya nakikita: siya'y nagpapatuloy rin naman, nguni't 
hindi ko siya namamataan. 

narito, siya'y nangangagaw sinong makasasansala sa kaniya? sinong magsasabi sa kaniya: anong 
ginagawa mo? 

hindi iuurong nang diyos ang kaniyang galit, ang manga manunulong sa rahab ay nagsisiyukod sa ilalim 
niya. 

gaano pa nga kaya kaliit ang maisasagot ko sa kaniya, at mapipiling aking manga salita na 
maimamatuwid ko sa kaniya? 

na kahiman ako'y matuwid, gayon may hindi ako sasagot sa kaniya, ako'y mamamanhik sa aking hukom. 

kung ako'y tumawag, at siya'y sumagot sa akin: gayon ma'y hindi ako maniniwala na kaniyang dininig 
ang aking tinig. 

sapagka't ako'y ginigiba niya sa pamamagitan nang isang bagyo, at pinararami ang aking manga sugat 
nang walang kadahilanan. 

hindi niya ako tutulutang ako'y huminga, nguni't nililipos niya ako nang hirap. 

kung kami ay magsalita tungkol sa kalakasan, narito, siya'y may kapangyarihan! at kung sa kahatulan, 
sino, sinasabi niya ay magtatakda sa akin nang panahon? 

kahiman ako'y matuwid, ang aking sariling bibig ay hahatol sa akin: kahiman ako'y sakdal patototohanan 
niya akong masama. 

ako'y sakdal: hindi ko talos ang aking sarili, aking niwalang kabuluhan ang aking buhay. 

lahat ay isa, kaya't aking sinasabi: kaniyang ginigiba ang sakdal at ang masama. 

kung ang panghampas ay pumapatay na bigla, tatawanan niya ang paglilitis sa manga walang sala. 

ang lupa ay nabigay sa kamay nang masama: kaniyang tinatakpan ang manga mukha nang manga hukom 
nito, kung hindi siya, sino nga? 

ngayo'y ang manga kaarawan ko ay matulin kay sa isang sugo: dumadaang matulin, walang nakikitang 
mabuti. 

sila'y nagsisidaang parang manga matuling sasakyan: parang agila na dumadagit nang huli. 

kung aking sabihin: aking kalilimutan ang aking daing, aking papawiin ang aking malungkot na mukha, at 
magpapakasaya ako: 

ako'y natatakot sa lahat kong kapanglawan, talastas ko na hindi mo aariin akong walang sala. 

ako'y mahahatulan, bakit nga ako gagawa nang walang kabuluhan? 

kung ako'y maligo nang nieveng tubig, at gawin ko ang aking manga kamay na napakalinis, 

gayon ma'y itutulak mo ako sa hukay, at kayayamutan ako nang aking manga sariling kasuutan. 
sapagka't siya'y hindi tao, na gaya ko, na sasagot ako sa kaniya, na tayo'y pumasok kapuwa sa kahatulan, 
walang hukom sa pagitan natin, na makapaglagay nang kaniyang kamay sa ating dalawa. 

ihiwalay niya sa akin ang kaniyang tungkod, at huwag akong takutin nang kaniyang pangilabot: 

kung magkagayo'y magsasalita ako, at hindi matatakot sa kaniya: sapagka't hindi gayon ako sa aking 
sarili. 

ang aking kaluluwa ay nalulunos sa aking buhay, aking palalayain ang aking daing, ako'y magsasalita sa 
kapaitan nang aking kaluluwa. 

sasabihin ko sa diyos: huwag mo akong hatulan, ipakilala mo sa akin kung bakit nakikipagtalo ka sa akin. 
mabuti ba sa iyo na ikaw ay mamighati, na iyong itakuwil ang gawa nang iyong manga kaaway, at iyong 
pasilangin ang payo nang masama? 

ikaw ba'y may manga matang laman, o nakakakita ka bang gaya nang pagkakita nang tao? 

ang iyo bang manga kaarawan ay gaya nang manga kaarawan nang tao, o ang iyong manga taon ay gaya 
nang manga kaarawan nang tao, 

upang ikaw ay magsiyasat nang aking kasamaan, at magusisa nang aking kasalanan, 

bagaman iyong nalalaman na ako'y hindi masama, at walang makapagliligtas sa iyong kamay? 

ang iyong manga kamay ang siyang lumalang at nagbigay anyo sa akin sa buong palibot, gayon ma'y 
pinahihirapan mo ako. 

iyong alalahanin, isinasamo ko sa iyo, na ako'y iyong binigyang anyo na gaya nang putik: at iuuwi mo ba 
ako uli sa pagkaalabok? 

hindi mo ba ako ibinuhos na parang gatas, at binuo mo akong parang keso? 

ako'y binihisan mo nang balat at laman, at sinugpong mo ako nang manga buto at manga litid. 

ako'y pinagkalooban mo nang buhay at kagandahang-loob, at pinamalagi ang aking diwa nang iyong 
pagdalaw. 

gayon ma'y ang manga bagay na ito ay iyong ikinubli sa iyong puso; talastas ko na ito'y sa iyo: 

kung ako'y magkasala, iyo nga akong tinatandaan, at hindi mo ako patatawarin sa aking kasamaan. 

kung ako'y maging masama, sa aba ko, at kung ako'y maging matuwid, hindi ko man itataas ang aking 
ulo, yamang puspos nang kakutyaan, at nang pagmamasid niring kadalamhatian. 

at kung ang aking ulo ay mataas, iyong hinuhuli akong parang leon: at napakikita ka uling kagilagilalas sa 
akin. 

iyong binabago ang iyong manga pagsaksi laban sa akin, at dinaragdagan mo ang iyong galit sa akin: 
paninibago at pakikipagbaka ang sumasaakin. 

bakit mo nga ako inilabas mula sa bahay-bata? napatid sana ang aking hininga, at wala nang matang 
nakakita pa sa akin. 

ako sana'y naging parang hindi nabuhay, nadala sana ako mula sa bahay-bata hanggang sa libingan, 
hindi ba kaunti ang aking manga araw? paglikatin mo nga, at ako'y iyong bayaan, upang ako'y 
maginhawahan nang kaunti, 

bago ako manaw doon na hindi ako babalik, sa lupain nang kadiliman at nang lilim nang kamatayan, 
ang lupain na dilim, na gaya nang salimuot na kadiliman, lupain nang lilim nang kamatayan, na walang 
anomang ayos, at doon sa ang liwanag ay gaya nang salimuot na kadiliman. 

nang magkagayo'y sumagot si sophar na naamathita, at nagsabi, 

hindi ba sasagutin ang karamihan nang manga salita? at ang lalaking masalita ay aariing ganap? 
pamamayapain ba ang manga tao nang iyong manga paghahambog. at kung ikaw ay nanunuya, wala 
bang hihiya sa iyo? 

sapagka't iyong sinasabi, ang aking aral ay dalisay, at ako'y malinis sa iyong manga mata. 

nguni't oh ang diyos nawa'y magsalita, at bukhin ang kaniyang manga labi laban sa iyo, 

at ipakilala nawa sa iyo ang manga lihim nang karunungan, pagka't siya ay masagana sa pagkaunawa. 
talastasin mo nga na nilalapatan ka nang diyos nang kulang kay sa nauukol sa iyong kasamaan. 
masusumpungan mo ba ang diyos sa pagsaliksik? masusumpungan mo ba sa kasakdalan ang 
makapangyarihan sa lahat? 

mataas na gaya nang langit: anong iyong magagawa? malalim kay sa sheol: anong iyong malalaman? 
ang sukat niyao'y mahaba kay sa lupa. at maluwang kay sa dagat. 

kung siya'y dumaan at magsara, at tumawag sa kahatulan, sino ngang makapipigil sa kaniya? 
sapagka't nakikilala niya ang manga walang kabuluhang tao: nakikita rin naman niya ang kasamaan, 
bagaman hindi niya pinapansin. 

nguni't ang walang kabuluhang tao ay walang unawa, oo, ang tao ay ipinanganak na gaya nang anak 
nang mabangis na asno. 

kung iyong ihahanda ang iyong puso, at iuunat mo ang iyong kamay sa kaniya, 

kung ang kasamaan ay sumaiyong kamay, ilayo mo, at huwag manahan ang kalikuan sa iyong manga 
tolda: 

walang pagsala ngang iyong itataas ang iyong mukha na walang kapintasan, oo, ikaw ay matatatag, at 
hindi matatakot: 

sapagka't iyong malilimutan ang iyong karalitaan, iyong aalalahaning parang tubig na umaagos: 

at ang iyong buhay ay magiging lalong maliwanag kay sa katanghaliang tapat; bagaman magkaroon nang 
kadiliman, ay magiging gaya nang umaga. 

at ikaw ay matitiwasay sapagka't may pagasa, oo, ikaw ay magsiyasat sa palibot mo, at magpapahinga 
kang tiwasay. 

ikaw nama'y hihiga at walang tatakot sa iyo, oo, maraming liligaw sa iyo. 

nguni't ang manga mata nang masama ay mangangalumata, at mawawalan sila nang daang tatakasan, at 
ang kanilang pagasa ay pagkalagot nang hininga. 

nang magkagayo'y sumagot si job; at nagsabi, 

walang pagaalinlangan na kayo ang bayan, at ang karunungan ay mamamatay na kasama ninyo. 
nguni't ako'y may pagkaunawang gaya ninyo: hindi ako huli sa inyo: oo, sinong hindi nakaalam nang 
manga bagay na gaya nito? 

ako'y gaya nang tinatawanan nang kaniyang kapuwa, ako na tumawag sa diyos, at sinagot niya: ang 
ganap, ang taong sakdal ay tinatawanan. 

sa pagiisip niyaong nasa katiwasayan ay may pagkakutya sa ikasasawi, nahahanda sa manga iyan yaong 
nangadudulas ang paa. 

ang manga tolda nang manga tulisan ay gumiginhawa, at silang nangagmumungkahi sa diyos ay tiwasay, 
na ang kamay ay pinadadalhan nang diyos nang sagana. 

nguni't tanungin mo ngayon ang manga hayop, at tuturuan ka nila: at ang manga ibon sa himpapawid, at 
kanilang sasaysayin sa iyo: 

o magsalita ka sa lupa, at magtuturo sa iyo: at ang manga isda sa dagat ay magsasaysay sa iyo. 

sinong hindi nakakaalam sa lahat nang manga ito, na ang kamay nang panginoon ang siyang gumawa 
nito? 

nasa kamay niya ang kaluluwa nang bawa't bagay na may buhay, at ang hininga nang lahat nang manga 
tao. 

hindi ba lumilitis nang manga salita ang pakinig, gaya nang ngalangala na lumalasa nang pagkain niya? 
nasa manga matanda ang karunungan, at sa kagulangan ang unawa. 

nasa diyos ang karunungan at kakayahan, kaniya ang payo at pagkaunawa. 

narito, siya'y nagbabagsak at hindi maitayo uli, siya'y kumulong nang tao at hindi mapagbubuksan. 
narito, kaniyang pinipigil ang tubig at nangatutuyo, muli, kaniyang binibitawan sila at ginugulo nila ang 
lupa. 

nasa kaniya ang kalakasan at ang karunungan, ang nadadaya at ang magdaraya ay kaniya. 

kaniyang pinalalakad ang manga kasangguni na hubad sa bait, at ginagawa niyang manga mangmang 
ang manga hukom. 

kaniyang kinakalag ang panali nang manga hari, at binibigkisan ang kanilang manga baywang nang 
pamigkis. 

kaniyang pinalalakad na hubad sa bait ang manga saserdote. 

kaniyang pinapagbabago ang pananalita nang napagtitiwalaan. at inaalis ang pagkaunawa nang manga 
matanda. 

siya'y nagbubuhos nang kutya sa manga pangulo, at kinakalag ang pamigkis nang malakas. 

siya'y naglilitaw nang manga malalim na bagay mula sa kadiliman, at inilalabas sa liwanag ang lihim nang 
kamatayan. 

kaniyang pinararami ang manga bansa at manga nililipol niya: kaniyang pinalaki ang manga bansa, at 
manga dinala sa pagkabihag. 

kaniyang inaalis ang pangunawa mula sa manga pinuno nang bayan sa lupa, at kaniyang pinagagala sila 
sa ilang na doo'y walang lansangan. 

sila'y nagsisikapa sa dilim na walang liwanag, at kaniyang pinagigiraygiray sila na gaya nang lango. 
narito, nakita ang lahat na ito nang aking mata, ang aking tainga ay nakarinig at nakaunawa. 

kung ano ang iyong nalalaman, ay nalalaman ko rin naman: hindi ako huli sa inyo. 

walang pagsalang ako'y magsasalita sa makapangyarihan sa lahat, at nagnanasa akong 
makipagmatuwiranan sa diyos. 

nguni't kayo'y mapagkatha nang manga kabulaanan. kayong lahat ay manga manggagamot na walang 
kabuluhan. 

mano nawa ay magsitahimik kayong lahat! at magiging inyong karunungan. 

dinggin ninyo ngayon ang aking pangangatuwiran, at inyong dinggin ang manga pagsasanggalang nang 
aking manga labi. 

kayo ba'y mangagsasalita nang kalikuan dahil sa diyos, at mangungusap nang karayaan dahil sa kaniya? 
inyo bang lilingapin ang kaniyang pagka diyos? inyo bang ipakikipagtalo ang diyos? 

mabuti ba na kayo'y siyasatin niya? o kung paanong dinadaya ang isang tao ay inyo bang dadayain siya? 
walang pagsalang sasawayin niya kayo, kung lihim na kayo'y tatangi nang pagkatao. 

hindi ba kayo tatakutin nang kaniyang karilagan, at ang gulat sa kaniya ay sasa inyo? 

ang inyong manga alaalang sabi ay kawikaang abo, ang inyong manga pagsasanggalang ay manga 
pagsasanggalang na putik. 

magsitahimik kayo, bayaan ninyo ako, na ako'y makapagsalita, at paratingin sa akin ang darating. 
bakit kakagatin nang aking manga ngipin ang aking laman, at aking ilalagay ang aking buhay sa aking 
kamay? 

bagaman ako'y patayin niya, akin ding hihintayin siya: gayon ma'y aking aalalayan ang aking manga lakad 
sa harap niya. 

ito man ay magiging aking kaligtasan, sapagka't ang isang di banal ay hindi makahaharap sa kaniya. 
pakinggan ninyong masikap ang aking pananalita, at ang aking pahayag ay sumainyong manga pakinig. 
narito, ngayon, aking inayos ang aking usap, talastas ko na ako'y matuwid. 

sino ang makikipagtalo sa akin? sapagka't ngayo'y tatahimik ako at malalagot ang aking hininga. 
dalawang bagay lamang ang huwag mong gawin sa akin, kung magkagayo'y hindi ako magkukubli sa 
iyong mukha: 

iurong mo nang malayo ang iyong kamay sa akin, at huwag akong takutin nang pangingilabot sa iyo. 
kung magkagayo'y tumawag ka, at ako'y sasagot: o papagsalitain mo ako, at sumagot ka sa akin. 

ilan ang aking manga kasamaan at manga kasalanan? ipakilala mo sa akin ang aking pagsalangsang at 
ang aking kasalanan. 

bakit ikinukubli mo ang iyong mukha, at inaari mo akong iyong kaaway? 

iyo bang pangingilabutin ang isang dahong pinapaspas nang hangin? at iyo bang hahabulin ang 
dayaming tuyo? 

sapagka't ikaw ay sumusulat nang manga mabigat na bagay laban sa akin, at ipinamamana mo sa akin 
ang manga kasamaan nang aking kabataan: 

iyo ring inilalagay ang aking manga paa sa pangawan, at pinupuna mo ang lahat kong landas: ikaw ay 
gumuguhit nang isang guhit sa palibot nang manga talampakan nang aking manga paa: 

bagaman ako'y parang bagay na bulok na natutunaw, na parang damit na kinain nang tanga. 

taong ipinanganak nang babae ay sa kaunting araw, at lipos nang kabagabagan. 

siya'y umuusli na gaya nang bulaklak, at nalalagas: siya rin nama'y tumatakas na gaya nang anino, at 
hindi namamalagi. 

at iyo bang idinidilat ang iyong manga mata sa isang gaya nito, at ipinagsasama mo ako upang hatulan 
mo? 

sinong makakakuha nang malinis na bagay sa marumi? wala. 

yayamang ang kaniyang manga kaarawan ay nangapasiyahan, ang bilang nang kaniyang manga buwan 
ay talastas mo, at iyong hinanggahan ang kaniyang manga hangganan upang huwag siyang makaraan, 
ilayo mo sa kaniya ang iyong paningin, upang siya'y makapagpahinga, hanggang sa maganap niya, na 
gaya nang isang magpapaupa, ang kaniyang araw. 

sapagka't may pagasa sa isang punong kahoy, na kung ito'y putulin, ay sisibol uli, at ang sariwang sanga 
niyaon ay hindi maglilikat. 

bagaman ang kaniyang ugat ay tumanda sa lupa, at ang puno niyao'y mamatay sa lupa, 

gayon ma'y sa pamamagitan nang amoy nang tubig ay sisibol, at magsasanga na gaya nang pananim. 
nguni't ang tao ay namamatay at natutunaw, oo, ang tao ay nalalagutan nang hininga, at saan nandoon 
siya? 

kung paanong ang tubig ay lumalabas sa dagat, at ang ilog ay humuhupa at natutuyo, 

gayon ang tao ay nabubuwal at hindi na bumabangon: hanggang sa ang langit ay mawala, sila'y hindi 
magsisibangon, ni mangagigising man sa kanilang pagkakatulog. 

oh ikubli mo nawa ako sa sheol. na ingatan mo nawa akong lihim hanggang sa ang iyong poot ay 
makaraan, na takdaan mo nawa ako nang takdang panahon, at iyong alalahanin ako! 

kung ang isang tao ay mamatay, mabubuhay pa ba siya? lahat nang araw nang aking pakikipagbaka ay 
maghihintay ako, hanggang sa dumating ang pagbabago. 

ikaw ay tatawag, at ako'y sasagot sa iyo: ikaw ay magtataglay nang nasa sa gawa nang iyong manga 
kamay. 

nguni't ngayo'y binibilang mo ang aking manga hakbang: hindi mo ba pinapansin ang aking kasalanan? 
ang aking pagsalangsang ay natatatakan sa isang supot, at iyong inilalapat ang aking kasamaan. 

at tunay na ang bundok na natitibag, ay nawawala, at ang bato ay napababago mula sa kinaroroonan 
niyaon, 

inuukit nang tubig ang manga bato; tinatangay nang manga baha niyaon ang alabok nang lupa: sa gayon 
iyong sinisira ang pagasa nang tao. 

ikaw ay nananaig kailan man laban sa kaniya at siya'y pumapanaw, iyong pinapagbabago ang kaniyang 
mukha, at iyong pinayayaon siya. 

ang kaniyang manga anak ay nagtataglay nang karangalan, at hindi niya nalalaman, at sila'y ibinababa, 
nguni't hindi niya nahahalata sila. 

nguni't ang kaniyang laman sa kaniya ay masakit, at ang kaniyang kaluluwa sa loob niya ay 
namamanglaw. 

nang magkagayo'y sumagot si eliphaz na temanita, at nagsabi, 

sasagot ba ang isang pantas nang walang kabuluhang kaalaman, at pupunuin ang kaniyang tiyan nang 
hanging silanganan? 

makikipagmatuwiranan ba siya nang walang kapakinabangang pangungusap, o nang manga salita na 
hindi niya ikagagawa nang mabuti? 

oo, ikaw ay nagaalis nang katakutan, at iyong pinipigil ang dalangin sa harap nang diyos. 

sapagka't ang iyong kasamaan ang nagtuturo sa iyong bibig, at iyong pinipili ang dila nang mapagkatha. 
ang iyong sariling bibig ang humahatol laban sa iyo, at hindi ako: oo, ang iyong sariling manga labi ay 
nagpapatotoo laban sa iyo. 

ikaw ba ang unang tao na ipinanganak? o nalabas ka bang una kay sa manga burol? 

iyo bang narinig ang lihim na payo nang diyos? at ikaw ba'y nagpigil nang karunungan sa iyong sarili? 
anong nalalaman mo na di namin nalalaman? anong nauunawa mo na wala sa amin? 

kasama namin ay manga ulong may uban, at manga totoong napakatandang tao, matandang makapupo 
kay sa iyong ama. 

ang manga pagaliw ba nang diyos ay totoong kaunti pa sa ganang iyo, sa makatuwid baga'y ang salitang 
napakabuti sa iyo? 

bakit ka napadadala sa iyong puso? at bakit kumikindat ang iyong manga mata? 

na tinatalikdan mo nang iyong diwa ang diyos, at binibigkas mo ang ganyang manga salita sa iyong bibig. 
ano ang tao upang maging malinis? at siyang ipinanganak nang babae, upang siya'y maging matuwid? 
narito, siya'y hindi naglalagak nang tiwala sa kaniyang manga banal; oo, ang langit ay hindi malinis sa 
kaniyang paningin. 

gaano pa nga kaliit ang karumaldumal at hamak, ang taong umiinom nang kasamaan na parang tubig! 
ipakikilala ko sa iyo, dinggin mo ako; at ang aking nakita ay aking ipahahayag: 

(ang isinaysay nang manga pantas na mula sa kanilang manga magulang, at hindi inilingid: 

sa manga yaon lamang ibinigay ang lupain, at walang taga ibang lupa na dumaan sa gitna nila:) 

ang masamang tao ay nagdaramdam nang sakit lahat nang kaniyang araw, sa makatuwid baga'y ang 
bilang nang manga taon na itinakda sa mamimighati. 

ang hugong nang kakilabutan ay nasa kaniyang manga pakinig, sa kaginhawahan ay daratnan siya nang 
manga mananamsam: 

siya'y hindi naniniwala na babalik siya na mula sa kadiliman, at siya'y hinihintay nang tabak: 

siya'y gumagala dahil sa tinapay, na nagsasabi: nasaan? kaniyang nalalaman na ang araw nang kadiliman 
ay handa sa kaniyang kamay: 

kapanglawan at kadalamhatian ay tumatakot sa kaniya: nangananaig laban sa kaniya, na gaya nang isang 
hari na handa sa pakikipagbaka, 

sapagka't iniuunat niya ang kaniyang kamay laban sa diyos. at nagpapalalo laban sa makapangyarihan sa 
lahat: 

tinatakbo niya siya na may mapagmatigas na leeg, sa kakapalan nang kaniyang manga kalasag, 
sapagka't tinakpan niya ang kaniyang mukha nang kaniyang katabaan at nagpangulubot nang kaniyang 
manga pigi, 

at siya'y tumahan sa manga sirang bayan, sa manga bahay na walang taong tumatahan, na madaling 
magiging manga bunton. 

hindi siya yayaman, o mamamalagi man ang kaniyang pag-aari. ni di lalawak sa lupa ang kaniyang manga 
tinatangkilik. 

siya'y hindi hihiwalay sa kadiliman, tutuyuin nang liyab ang kaniyang manga sanga, at sa pamamagitan 
nang hininga nang bibig nang diyos ay papanaw siya. 

huwag siyang tumiwala sa kalayawan na dayain ang sarili: sapagka't kalayawan ang magiging kagantihan 
sa kaniya. 

magaganap ito bago dumating ang kaniyang kapanahunan, at ang kaniyang sanga ay hindi mananariwa. 
lalagasin niya ang kaniyang manga hilaw na ubas na gaya nang puno nang ubas, at lalagasin ang 
kaniyang bulaklak na gaya nang olibo. 

sapagka't ang pulutong nang manga di banal ay hindi lalago, at susupukin nang apoy ang manga toldang 
suhulan. 

sila'y nag-iisip nang pagapi at naglalabas nang kasamaan, at ang kanilang kalooban ay naghahanda nang 
pagdaraya. 

nang magkagayo'y sumagot si job, at nagsabi, 

ako'y nakarinig nang maraming ganyang bagay: maralitang manga mangaaliw kayong lahat. 
magkakawakas ba ang manga walang kabuluhang salita? o anong naguudyok sa iyo, na ikaw ay 
sumagot? 

ako nama'y makapangungusap na gaya nang inyong ginagawa, kung ang inyong kaluluwa ay nasa 
kalagayan nang aking kaluluwa, ako'y makapagdudugtongdugtong nang salita laban sa inyo, at 
maigagalaw ang aking ulo sa inyo. 

nguni't aking palalakasin kayo nang aking bibig, at ang pagaliw nang aking manga labi ay magpapalikat 
nang inyong hirap, 

bagaman ako'y nagsasalita, ang aking hirap ay hindi naglilikat: at bagaman ako'y tumatahimik, anong 
ikinalalayo sa akin? 

nguni't ngayo'y niyamot niya ako: nilansag mo ang aking buong pulutong. 

at ako'y pinagdalamhati mo, na siyang saksi laban sa akin, at ang aking kapayatan ay bumabangon laban 
sa akin, nagpapatotoo sa aking mukha. 

niluray niya ako sa kaniyang kapootan, at inusig ako; pinagngangalitan niya ako nang kaniyang manga 
ngipin: pinangdidilatan ako nang manga mata nang aking kaaway. 

kanilang pinagbubukahan ako nang kanilang bibig: kanilang sinampal ako sa mukha na kahiyahiya: sila'y 
nagpipisan laban sa akin. 

ibinibigay ako nang diyos sa di banal, at inihahagis niya ako sa manga kamay nang masama. 

ako'y nasa kaginhawahan at kaniyang niligalig akong mainam, oo, sinunggaban niya ako sa leeg, at 
pinagwaraywaray niya ako: inilagay naman niya akong pinakatanda niya. 

kinubkob ako sa palibot nang kaniyang manga mamamana, kaniyang sinaksak ang aking manga bato, at 
hindi nagpapatawad, kaniyang ibinubuhos ang aking apdo sa lupa. 

kaniyang binubugbog ako nang bugbog at bugbog, siya'y gaya nang isang higanti na dinadaluhong niya 
ako. 

ako'y nanahi nang kayong magaspang sa aking katawan, at aking inilugmok ang aking kapalaluan sa 
alabok. 

ang aking mukha ay namamaga sa pagiyak, at nasa aking manga pilik-mata ang anino nang kamatayan, 
bagaman walang karahasan sa aking manga kamay, at ang aking dalangin ay malinis, 

oh lupa, huwag mong tabunan ang aking dugo, at huwag magkaroon nang pahingahang dako ang aking 
daing. 

kahit na ngayon, narito, ang aking saksi ay nasa langit, at siyang nananagot sa akin ay nasa kaitaasan. 
ginagalit ako nang aking manga kaibigan: nguni't ang aking mata ay nagbubuhos nang manga luha sa 
diyos, 

upang kaniyang alalayan ang katuwiran nang tao sa diyos, at ang anak nang tao sa kaniyang kapuwa. 
sapagka't pagsapit nang ilang taon, ako'y papanaw sa daan na hindi ko pagbabalikan. 

ang aking diwa ay nanglulumo, ang aking manga kaarawan ay natatapos, ang libingan ay handa sa akin. 
tunay na may manga manunuya na kasama ako, at ang aking mata ay nananahan sa kanilang 
pamumungkahi. 

magbigay ka ngayon nang sangla, panagutan mo ako nang iyong sarili: sinong magbubuhat nang manga 
kamay sa akin? 

sapagka't iyong ikinubli ang kanilang puso sa pagunawa: kaya't hindi mo sila itataas. 

ang paglililo sa kaniyang manga kaibigan upang mahuli, ang manga mata nga nang kaniyang manga anak 
ay mangangalumata. 

nguni't ginawa rin niya akong kakutyaan nang bayan: at niluraan nila ako sa mukha. 

ang aking mata naman ay nanglalabo dahil sa kapanglawan. at ang madlang sangkap ko ay parang isang 
anino. 

mga matuwid na tao ay matitigilan nito, at ang walang sala ay babangon laban sa di banal. 

gayon ma'y magpapatuloy ang matuwid nang kaniyang lakad, at ang may malinis na manga kamay ay 
lalakas nang lalakas. 

nguni't tungkol sa inyong lahat, magsiparito kayo ngayon uli: at hindi ako makakasumpong nang isang 
pantas sa gitna ninyo. 

ang aking manga kaarawan ay lumipas, ang aking manga panukala ay nangasira, sa makatuwid baga'y 
ang manga akala nang aking puso. 

kanilang ipinalit ang araw sa gabi: ang liwanag, wika nila, ay malapit sa kadiliman. 

kung aking hanapin ang sheol na parang aking bahay, kung aking ilatag ang aking higaan sa kadiliman: 
kung sinabi ko sa kapahamakan: ikaw ay aking ama: sa uod: ikaw ay aking ina, at aking kapatid na babae, 
nasaan nga ang aking pagasa? at tungkol sa aking pagasa, sinong makakakita? 

lulusong sa manga pangawan nang sheol, pagtataglay nang kapahingahan sa alabok. 

nang magkagayo'y sumagot si bildad na suhita, at nagsabi, 

hanggang kailan manghuhuli kayo nang manga salita? inyong bulayin, at pagkatapos ay magsasalita 
kami. 

bakit kami nangabibilang na parang manga hayop, at naging marumi sa iyong paningin? 

ikaw na nagpapakabagbag sa iyong galit, pababayaan ba ang lupa dahil sa iyo? o babaguhin ba ang bato 
mula sa kinaroroonan? 

oo, ang ilaw nang masama ay papatayin, at ang liyab nang kaniyang apoy ay hindi liliwanag. 

ang ilaw ay magdidilim sa kaniyang tolda, at ang kaniyang ilawan sa itaas niya ay papatayin. 

ang manga hakbang nang kaniyang kalakasan ay mapipigil, at ang kaniyang sariling payo ang 
magbabagsak sa kaniya. 

sapagka't siya'y inihagis sa lambat nang kaniyang sariling manga paa, at siya'y lumalakad sa manga silo. 
isang panghuli ang huhuli sa kaniya sa manga sakong. at isang silo ay huhuli sa kaniya. 

ang panali ay nakakubli ukol sa kaniya sa lupa, at isang patibong na ukol sa kaniya ay nasa daan. 


618 


mga kakilabutan ay tatakot sa kaniya sa lahat nang dako, at hahabol sa kaniya sa kaniyang manga 
sakong. 

ang kaniyang kalakasan ay manglalata sa gutom, at ang kapahamakan ay mahahanda sa kaniyang 
tagiliran. 

susupukin ang manga sangkap nang kaniyang katawan, oo, lalamunin nang panganay nang kamatayan 
ang kaniyang manga sangkap. 

siya'y ilalabas sa kaniyang tolda na kaniyang tinitiwalaan: at siya'y dadalhin sa hari nang manga 
kakilabutan. 

tatahan sa kaniyang tolda yaong di niya kaanoano: azufre ay makakalat sa kaniyang tahanan. 

ang kaniyang manga ugat ay mangatutuyo sa ilalim, at sa ibabaw ay puputulin ang kaniyang sanga. 

ang alaala sa kaniya ay mawawala sa lupa, at siya'y mawawalan nang pangalan sa lansangan. 

siya'y ihahatid sa kadiliman mula sa liwanag, at itatapon sa labas nang sanglibutan. 

siya'y hindi magkakaroon kahit anak, ni anak man nang anak sa gitna nang kaniyang bayan, ni anomang 
nalabi sa kaniyang pinakipamayanan. 

silang nagsisidating pagkatapos ay mangatitigilan sa kaniyang kaarawan, gaya nang nangauna na 
nangatakot. 

tunay na ganyan ang manga tahanan nang manga liko, at ito ang kalalagyan niya na hindi nakakakilala sa 
diyos. 

nang magkagayo'y sumagot si job, at nagsabi, 

hanggang kailan pahihirapan ninyo ang aking kaluluwa, at babagabagin ako nang manga salita? 

ng makasangpung ito ay pinulaan ninyo ako: kayo'y hindi nangapapahiya na nangagpapahirap sa akin. 
at kahima't ako'y magkamali, ang aking kamalian ay maiwan sa aking sarili. 

kung tunay na kayo'y magpapakalaki laban sa akin, at ipakikipagtalo laban sa akin ang kakutyaan ko: 
talastasin ninyo ngayon na inilugmok ako nang diyos, at inikid ako nang kaniyang silo. 

narito, ako'y humihiyaw dahil sa kamalian, nguni't hindi ako dinidinig, ako'y humihiyaw nang tulong, 
nguni't walang kahatulan. 

kaniyang pinadiran ang aking daan upang huwag akong makaraan, at naglagay nang kadiliman sa aking 
manga landas. 

hinubaran niya ako nang aking kaluwalhatian, at inalis ang putong sa aking ulo. 

kaniyang inilugmok ako sa bawa't dako, at ako'y nananaw: at ang aking pagasa ay binunot niyang parang 
punong kahoy. 

kaniya rin namang pinapagalab ang kaniyang pagiinit laban sa akin, at ibinilang niya ako sa kaniya na 
gaya nang isa sa kaniyang manga kaaway, 

ang kaniyang manga hukbo ay dumarating na magkakasama, at ipinagpatuloy ang kanilang lakad laban 
sa akin, at kinubkob ang palibot nang aking tolda. 

inilayo niya ang aking manga kapatid sa akin, at ang aking manga kakilala ay pawang nangiba sa akin. 
ang aking manga kamaganak ay nangagsilayo, at nilimot ako nang aking manga kasamasamang kaibigan. 
silang nagsisitahan sa aking bahay, at ang aking manga lingkod na babae, ay ibinibilang akong 
manunuluyan, ako'y naging kaiba sa kanilang paningin. 

aking tinatawag ang aking lingkod, at hindi ako sinasagot, bagaman sinasamo ko siya nang aking bibig. 
ang aking hininga ay iba sa aking asawa, at ang aking pamanhik sa manga anak nang tunay kong ina. 
pati nang manga bata ay humahamak sa akin; kung ako'y bumangon, sila'y nangagsasalita nang laban sa 
akin: 

lahat nang aking mahal na kaibigan ay nangayayamot sa akin: at ang aking minamahal ay nagsipihit nang 
laban sa akin, 

ang aking buto ay dumidikit sa aking balat at sa aking laman, at ako'y nakatanan nang sukat sa balat 
nang aking manga ngipin. 

mahabag kayo sa akin, mahabag kayo sa akin, oh kayong manga kaibigan ko, sapagka't kinilos ako nang 
kamay nang diyos, 

bakit ninyo ako inuusig na gaya nang diyos. at hindi pa kayo nasisiyahan sa akin laman? 

oh mangasulat nawa ngayon ang aking manga salita! oh mangalagda nawa sa isang aklat! 

ng isa nawang panulat na bakal at tingga, na mangaukit nawa sa bato magpakailan man! 

nguni't talastas ko na manunubos sa akin ay buhay, at siya'y tatayo sa lupa sa kahulihulihan: 

at pagkatapos na magibang ganito ang aking balat, gayon ma'y makikita ko ang diyos sa aking laman: 
siyang makikita ko nang sarili, at mamamasdan nang aking manga mata, at hindi nang iba. ang aking 
puso ay natutunaw sa loob ko. 

kung inyong sabihin: paanong aming pag-uusigin siya? dangang ang kadahilanan ay nasusumpungan sa 
akin: 

mangatakot kayo sa tabak: sapagka't ang kapootan ang nagdadala nang manga parusa nang tabak, 
upang inyong malaman na may kahatulan. 

nang magkagayo'y sumagot si zophar na naamathita, at nagsabi, 

kaya't nagbibigay sagot sa akin ang aking manga pagiisip, dahil nga sa aking pagmamadali na taglay ko. 
aking narinig ang saway na inilalagay ako sa kahihiyan, at ang diwa nang aking pagkaunawa ay 
sumasagot sa akin. 

hindi mo ba nalalaman ito nang una, mula nang ang tao'y malagay sa lupa, 

na ang pagtatagumpay nang masama ay maikli, at ang kagalakan nang di banal ay sandali lamang? 
bagaman ang kaniyang karilagan ay napaiilanglang hanggang sa langit, at ang kaniyang ulo ay umaabot 
hanggang sa manga alapaap, 

gayon may matutunaw siya magpakailan man, na gaya nang kaniyang sariling dumi: silang nangakakita 
sa kaniya ay mangagsasabi: nasaan siya? 

siya'y mawawala na gaya nang panaginip, at hindi masusumpungan. oo, siya'y mawawala na parang 
pangitain sa gabi. 

ang mata na nakakita sa kaniya ay hindi na siya makikita pa, ni mamamalas pa man siya sa kaniyang 
pook. 

hahanapin nang kaniyang manga anak ang lingap nang dukha, at ang kaniyang manga kamay ay 
magsasauli nang kaniyang kayamanan. 

ang kaniyang manga buto ay puspos nang kaniyang kabataan, nguni't hihiga na kasama niya sa alabok. 
bagaman ang kasamaan ay masarap sa kaniyang bibig, bagaman kaniyang itago sa ilalim nang kaniyang 
dila; 

bagaman kaniyang patawarin, at hindi niya ito babayaan, kundi ingatan pa sa loob nang kaniyang bibig; 
gayon ma'y ang kaniyang pagkain ay nabago na sa kaniyang tiyan, siyang kamandag nang manga ahas sa 
loob niya. 

siya'y sumakmal nang manga kayamanan, at kaniyang manga isusuka uli: manga aalisin uli nang diyos sa 
kaniyang tiyan. 

kaniyang hihititin ang kamandag nang manga ahas; papatayin siya nang dila nang ulupong. 

hindi niya matitingnan ang manga ilog, ang umaagos na manga bukal nang pulot at mantekilya. 

na kaniyang isasauli ang kaniyang pinagpagalan, at hindi lalamunin; ayon sa pag-aari na kaniyang 
tinangkilik, hindi siya magagalak. 

sapagka't kaniyang pinighati at pinabayaan ang dukha; kaniyang kinuhang marahas ang isang bahay; at 
hindi niya itatayo. 

sapagka't hindi siya nakakilala nang katiwasayan sa loob niya, hindi siya makapagliligtas nang anoman sa 
kaniyang kinaluluguran. 

walang bagay na naiwan na hindi niya sinakmal; kaya't ang kaniyang kaginhawahan ay hindi mananatili. 
sa lubos niyang kasaganaan ay magigipit siya; ang kamay nang bawa't nasa karalitaan ay darating sa 
kaniya. 


620 


pagka kaniyang bubusugin ang kaniyang tiyan, ihuhulog nang diyos ang kaniyang mabangis na poot sa 
kaniya. at ibubugso sa kaniya samantalang siya'y kumakain. 

kaniyang tatakasan ang sandatang bakal, at ang busog na tanso ay hihilagpos sa kaniya. 

binubunot niya ang pana, at lumalabas sa kaniyang katawan: oo, ang makintab na talim ay lumalabas 
mula sa kaniyang apdo, manga kakilabutan ang sumasa kaniya. 

lahat na kadiliman ay nalalagay na manga pinakakayamanan niya, isang apoy na hindi hinipan nang tao 
ay susupok sa kaniya: susupukin niyaon ang naiwan sa kaniyang tolda. 

ihahayag nang manga langit ang kaniyang kasamaan, at ang lupa ay babangon laban sa kaniya. 

ang pakinabang nang kaniyang bahay ay yayaon, ang kaniyang manga pag-aari ay huhuho sa kaarawan 
nang kaniyang kapootan. 

ito ang bahagi nang masamang tao mula sa diyos, at ang manang takda sa kaniya nang diyos. 

nang magkagayo'y sumagot si job, at nagsabi, 

pakinggan ninyong mainam ang aking pananalita, at ito'y maging inyong manga kaaliwan. 

pagdalitaan ninyo ako, at ako nama'y magsasalita, at pagkatapos na ako'y makapagsalita, ay manuya 
kayo. 

tungkol sa akin, ay sa tao ba ang aking daing? at bakit hindi ako maiinip? 

tandaan ninyo ako, at matigilan kayo. at ilagay ninyo ang inyong kamay sa inyong bibig, 

pagka aking naaalaala nga ay nababagabag ako, at kikilabutan ang humahawak sa aking laman. 

bakit nabubuhay ang masama, nagiging matanda, oo, nagiging malakas ba sa kapangyarihan? 

ang kanilang binhi ay natatatag nakasama nila sa kanilang paningin, at ang kanilang manga suwi ay nasa 
harap nang kanilang manga mata. 

ang kanilang manga bahay ay tiwasay na walang takot, kahit ang pamalo man nang diyos ay wala sa 
kanila. 

ang kanilang baka ay naglilihi, at hindi nababaog:, ang kanilang baka ay nanganganak, at hindi 
napapahamak ang kaniyang guya. 

kaniyang inilabas ang kanilang manga bata na gaya nang kawan, at ang kanilang manga anak ay 
nangagsasayawan, 

sila'y nangagaawitan na katugma nang pandereta at alpa, at nangagkakatuwa sa tunog nang plauta. 
kanilang ginugugol ang kanilang manga kaarawan sa kaginhawahan, at sa isang sandali ay nagsisilusong 
sila sa sheol. 

at sinasabi nila sa diyos: lumayo ka sa amin, sapagka't hindi namin ninanasa ang pagkaalam nang inyong 
manga lakad. 

ano ang makapangyarihan sa lahat na siya'y paglilingkuran namin? at anong pakinabang magkakaroon 
kami, kung kami ay magsidalangin sa kaniya? 

narito, ang kanilang kaginhawahan ay wala sa kanilang kamay: ang payo nang masama ay malayo sa 
akin. 

gaano kadalas pinapatay ang ilawan nang masama? na ang kanilang kapahamakan ay dumarating ba sa 
kanila? na nagbabahagi ba ang diyos nang manga kapanglawan sa kaniyang galit? 

na sila'y gaya nang dayami sa harap nang hangin, at gaya nang ipa na tinatangay nang bagyo? 

inyong sinasabi, inilalapat nang diyos ang kaniyang parusa sa kaniyang manga anak. gantihin sa kaniyang 
sarili upang maalaman niya. 

makita nang kaniyang manga mata ang kaniyang pagkagiba, at uminom siya nang poot nang 
makapangyarihan sa lahat. 

sapagka't anong kasayahan magkakaroon siya sa kaniyang bahay pagkamatay niya, pagka ang bilang 
nang kaniyang manga buwan ay nahiwalay sa gitna? 

may makapagtuturo ba nang kaalaman sa diyos? dangang kaniyang hinahatulan yaong nangasa mataas. 
isa'y namamatay sa kaniyang lubos na kalakasan, palibhasa't walang bahala at tahimik: 

ang kaniyang manga suso ay puno nang gatas, at ang utak nang kaniyang manga buto ay halumigmig. 

at ang iba'y namamatay sa paghihirap nang kaluluwa, at kailan man ay hindi nakakalasa nang mabuti. 
sila'y nahihigang magkakasama sa alabok, at tinatakpan sila nang uod. 

narito, aking nalalaman ang inyong pagiisip, at ang manga maling haka nang inyong inaakala laban sa 
akin. 

sapagka't inyong sinasabi, saan naroon ang bahay nang prinsipe? at saan naroon ang tolda na 
tinatahanan nang masama? 

hindi ba ninyo itinanong sa kanilang nangagdadaan? at hindi ba ninyo nalalaman ang kanilang manga 
pinagkakakilanlan? 

na ang masamang tao ay natataan sa kaarawan nang kasakunaan? na sila'y pinapatnubayan sa kaarawan 
nang kapootan? 

sinong magpapahayag nang kaniyang lakad sa kaniyang mukha? at sinong magbabayad sa kaniya nang 
kaniyang ginawa? 

gayon ma'y dadalhin siya sa libingan, at magbabantay ang manga tao sa libingan. 

ang manga bugal nang libis ay mamabutihin niya, at lahat nang tao ay magsisisunod sa kaniya, gaya nang 
nauna sa kaniya na walang bilang. 

paano ngang inyong aaliwin ako nang walang kabuluhan, dangang sa inyong manga sagot ang naiiwan 
lamang ay kabulaanan? 

nang magkagayo'y sumagot si eliphaz na temanita, at nagsabi, 

mapapakinabangan ba ang tao nang diyos? tunay na siyang pantas ay nakikinabang sa kaniyang sarili. 
may kasayahan ba sa makapangyarihan sa lahat na ikaw ay matuwid? o may pakinabang ba sa kaniya na 
iyong pinasasakdal ang iyong manga lakad? 

dahil ba sa iyong takot sa kaniya na kaniyang sinasaway ka, na siya'y pumasok sa iyo sa kahatulan? 
hindi ba malaki ang iyong kasamaan? ni wala mang anomang wakas sa iyong manga kasamaan. 
sapagka't ikaw ay kumuha nang sangla nang iyong kapatid sa wala, at iyong hinubdan nang kanilang suot 
ang hubad. 

ikaw ay hindi nagbigay nang tubig sa pagod upang uminom, at ikaw ay nagkait nang tinapay sa gutom. 
nguni't tungkol sa makapangyarihang tao, siya'y nagtatangkilik nang lupa: at ang marangal na tao, ay 
tumatahan doon. 

iyong pinayaong walang dala ang manga babaing bao, at ang manga kamay nang ulila ay nangabali. 
kaya't ang manga silo ay nangasa palibot mo, at biglang takot ay bumabagabag sa iyo, 

o kadiliman, upang huwag kang makakita. at kasaganaan nang tubig ay tumatabon sa iyo. 

hindi ba ang diyos ay nasa kaitaasan nang langit? at, narito, ang kataasan nang manga bituin, 
pagkataastaas nila! 

at iyong sinasabi, anong nalalaman nang diyos? makahahatol ba siya sa salisalimuot na kadiliman? 
masinsing alapaap ang tumatakip sa kaniya, na siya'y hindi nakakakita, at siya'y lumalakad sa balantok 
nang langit. 

iyo bang pagpapatuluyan ang dating daan, na nilakaran nang manga masamang tao? 

na siyang manga naalis bago dumating ang kanilang kapanahunan. na ang patibayan ay nahuhong 
parang agos: 

na nagsabi sa diyos: lumayo ka sa amin, at, anong magagawa sa amin nang makapangyarihan sa lahat? 
gayon ma'y pinuno niya ang kanilang manga bahay nang manga mabuting bagay, nguni't ang payo nang 
masama ay malayo sa akin. 

nakikita nang manga matuwid at nangatutuwa, at tinatawanang mainam nang walang sala: 

na nagsasabi, walang pagsalang silang nagsisibangon laban sa atin ay nahiwalay, at ang nalabi sa kanila 
ay sinupok nang apoy. 

makipagkilala ka sa kaniya, at ikaw ay mapayapa: anopa't ang mabuti ay darating sa iyo. 

iyong tanggapin, isinasamo ko sa iyo, ang kautusan mula sa kaniyang bibig, at ilagak mo ang kaniyang 
manga salita sa iyong puso. 

kung ikaw ay bumalik sa makapangyarihan sa lahat, ay matatayo ka; kung iyong ilayo ang kalikuan sa 
iyong manga tolda. 

at ilagay mo ang iyong kayamanan sa alabok, at ang ginto nang ophir sa gitna nang manga bato nang 
manga batis: 

at ang makapangyarihan sa lahat ay magiging iyong kayamanan, at mahalagang pilak sa iyo. 

sapagka't ikaw ay magagalak nga nang iyong sarili sa makapangyarihan sa lahat, at iyong itataas ang 
iyong mukha sa diyos. 

ikaw ay dadalangin sa kaniya, at kaniyang didinggin ka: at iyong babayaran ang iyong manga panata. 
ikaw nama'y magpapasiya nang isang bagay, at ito'y matatatag sa iyo: at liwanag ay sisilang sa iyong 
manga daan. 

pagka inilulugmok ka nila, ay iyong sasabihin: magpakataas, at ililigtas niya ang mapagpakumbabang tao. 
kaniyang ililigtas, pati nang hindi banal: oo, siya'y maliligtas sa kalinisan nang iyong manga kamay. 

nang magkagayo'y sumagot si job, at nagsabi, 

magpahanggang ngayo'y mapanghimagsik ang aking daing: ang bugbog sa akin ay lalong mabigat kaysa 
aking hibik. 

oh mano nawang maalaman ko kung saan ko masusumpungan siya, upang ako'y dumating hanggang sa 
kaniyang likmuan! 

aking aayusin ang aking usap sa harap niya, at pupunuin ko ang aking bibig nang manga 
pangangatuwiran. 

aking malalaman ang manga salita na kaniyang isasagot sa akin, at matatalastas ko kung ano ang 
kaniyang sasabihin sa akin. 

makikipagtalo ba siya sa akin sa kalakhan nang kaniyang kapangyarihan? hindi: kundi pakikinggan niya 
ako. 

doo'y makapangangatuwiran sa kaniya ang matuwid, sa gayo'y maliligtas ako magpakailan man sa aking 
hukom. 

narito, ako'y nagpapatuloy, nguni't wala siya, at sa dakong likuran, nguni't hindi ko siya mamataan: 

sa kaliwa pagka siya'y gumagawa, nguni't hindi ko mamasdan siya: siya'y nagkukubli sa kanan, na hindi 
ko makita siya. 

nguni't nalalaman niya ang daang aking nilalakaran, pagka kaniyang nasubok ako ay lalabas akong 
parang ginto. 

ang aking paa ay sumunod na lubos sa kaniyang manga hakbang. ang kaniyang daan ay aking iningatan, 
at hindi ako lumiko. 

ako'y hindi humiwalay sa utos nang kaniyang manga labi, aking pinagyaman ang manga salita nang 
kaniyang bibig nang higit kay sa aking kailangang pagkain. 

nguni't siya'y sa isang akala, at sinong makapagpapabalik sa kaniya? at kung ano ang ninanasa nang 
kaniyang kaluluwa siya nga niyang ginagawa. 

sapagka't kaniyang isinasagawa ang itinakda sa akin: at maraming gayong manga bagay ang nasa kaniya. 
kaya't ako'y nababagabag sa kaniyang harapan, pagka aking binubulay, ay natatakot ako sa kaniya. 
dahil sa pinapanglupaypay nang diyos ang aking puso, at binagabag ako nang makapangyarihan sa lahat: 
sapagka't hindi ako inihiwalay sa harap nang kadiliman, ni tinakpan man niya ang salimuot na kadiliman 
sa aking mukha. 

bakit ang manga kapanahunan ay hindi itinakda nang makapangyarihan sa lahat? at bakit hindi 
nangakakakita nang kaniyang manga araw ang nangakakakilala sa kaniya? 

may nagsisipagbago nang lindero; kanilang dinadalang may karahasan ang manga kawan, at 
pinasasabsab. 

kanilang itinataboy ang asno nang ulila, kanilang kinukuha ang baka nang babaing bao na pinakasangla. 
kanilang inililigaw sa daan ang mapagkailangan: ang manga dukha sa lupa ay nagsisikubling 
magkakasama. 

narito, gaya nang manga mabangis na asno sa ilang, sila'y nagsisilabas sa kanilang gawa, na nagsisihanap 
na masikap nang pagkain, ang ilang ay siyang nagbibigay sa kanila nang pagkaing ukol sa kanilang manga 
anak. 

kanilang pinitas sa bukid ang kanilang pagkain, at kanilang pinamumulutan ang ubasan nang masama. 
sila'y hubad na nangahihiga buong gabi na walang suot. at walang kumot sa ginaw. 

sila'y basa nang ulan sa manga bundok, at niyayakap ang bato sa pagkakailangan nang kulungan. 

may nagsisiagaw nang ulila mula sa suso, at nagsisikuha nang sangla nang dukha: 

na anopa't sila'y yumayaong hubad na walang damit, at palibhasa'y gutom ay kanilang dinadala ang 
manga bigkis, 

sila'y nagsisigawa nang langis sa loob nang olibohan nang manga taong ito: sila'y nagpipisa sa kanilang 
pisaan nang ubas, at nagtitiis nang uhaw. 

mula sa makapal na bayan ay nagsisidaing ang manga tao, at ang kaluluwa nang may sugat ay 
humihiyaw, gayon ma'y hindi inaaring mangmang nang diyos. 

ito'y sa manga nangaghihimagsik laban sa liwanag, hindi nila nalalaman ang manga daan niyaon, ni 
tumatahan man sa manga landas niyaon. 

ang mamamatay tao ay bumabangon pagliliwanag, pinapatay niya ang dukha at mapagkailangan, at sa 
gabi ay gaya siya nang magnanakaw. 

ang mata naman nang mapangalunya ay naghihintay nang pagtatakip-silim, na sinasabi, walang matang 
makakakita sa akin: at nagiiba nang kaniyang mukha. 

sa kadiliman ay nagsisihukay sila sa manga bahay: sila'y nagkukulong sa sarili kung araw, hindi nila 
nalalaman ang liwanag, 

sapagka't ang umaga sa kanilang lahat ay parang salimuot na kadiliman, sapagka't kanilang nalalaman 
ang manga kakilabutan nang salimot na kadiliman. 

siya'y matulin sa ibabaw nang tubig; ang kanilang bahagi ay sinumpa sa lupa: siya'y hindi babalik sa daan 
nang manga ubasan. 

katuyuan at kainitan ay tumutunaw nang manga niebeng tubig: gaya nang sheol nang manga 
nagkakasala. 

kalilimutan siya nang bahay-bata: siya'y kakaning maigi nang uod, siya'y hindi na maaalaala pa: at ang 
kalikuan ay babaliing parang punong kahoy. 

kaniyang sinasakmal ang baog na hindi nanganganak, at hindi gumagawa nang mabuti sa babaing bao. 
inaagawan naman nang diyos ang may kaya sa pamamagitan nang kaniyang kapangyarihan: siya'y 
bumabangon na walang katiwasayan sa buhay. 

pinagkakalooban sila nang diyos na malagay sa katiwasayan, at sila'y nagpapahinga roon, at ang 
kaniyang manga mata ay nasa kanilang manga lakad. 

sila'y nangataas, gayon ma'y isang sandali pa, at sila'y wala na. oo, sila'y nangababa, sila'y nangaalis sa 
daan na gaya nang lahat nang manga iba, at nangaputol na gaya nang manga uhay. 

at kung hindi gayon ngayon, sinong magpapatotoo na ako'y sinungaling, at magwawala nang kabuluhan 
nang aking pananalita? 

nang magkagayo'y sumagot si bildad na suhita, at nagsabi, 

kapangyarihan at takot ay sumasa kaniya, siya'y gumagawa nang kapayapaan sa kaniyang manga mataas 
na dako. 

may anomang bilang ba sa kaniyang manga hukbo? at doon sa hindi sinisikatan nang kaniyang liwanag? 
paano ngang makapagiging ganap ang tao sa diyos? o paanong magiging malinis siya na ipinanganak 
nang isang babae. 

narito, pati nang buwan ay walang liwanag, at ang manga bituin ay hindi dalisay sa kaniyang paningin: 
gaano pa nga kaliit ang tao, na isang uod! at ang anak nang tao, na isang uod! 

nang magkagayo'y sumagot si job, at nagsabi, 

paano mong tinulungan siya na walang kapangyarihan! paano mong iniligtas ang kamay na walang lakas! 

paano mong pinayuhan siya na walang karunungan, at saganang ipinahayag mo ang mabuting 
kaalaman! 

kanino mo binigkas ang manga salita? at kanino ang diwa na lumabas sa iyo? 

ang manga patay ay nanginginig sa ilalim nang tubig, at ang manga nananahan doon. 

ang sheol ay hubad sa harap nang diyos, at ang abaddon ay walang takip. 

kaniyang iniuunat ang hilagaan sa pagitang walang laman, at ibinibitin ang lupa sa wala. 

kaniyang itinatali ang tubig sa kaniyang masinsing alapaap, at ang alapaap ay hindi nahahapak sa ilalim 
nila. 

kaniyang tinatakpan ang ibabaw nang kaniyang luklukan, at iniladlad ang kaniyang manga alapaap sa 
ibabaw niyaon. 

siya'y gumuguhit nang isang hangganan sa ibabaw nang tubig, hanggang sa pinagsasalikupan nang 
liwanag at kadiliman. 

ang manga haligi nang langit ay nagsisipanginig. at nangatitigilan sa kaniyang saway. 

kaniyang pinapag-iinalon ang dagat nang kaniyang kapangyarihan, at sa kaniyang kaalaman ay 
sinasaktan niya ang rahab. 

sa pamamagitan nang kaniyang espiritu ay ginayakan niya ang langit, sinaksak nang kaniyang manga 
kamay ang maliksing ahas. 

narito, ang manga ito ang manga gilid lamang nang kaniyang manga daan: at pagkarahan nang bulong 
na ating naririnig sa kaniya! nguni't sinong makakaunawa nang kulog nang kaniyang kapangyarihan? 

at muling sinambit ni job ang kaniyang talinhaga, at nagsabi, 

buhay ang diyos, na siyang nagalis nang aking katuwiran, at ang makapangyarihan sa lahat na siyang 
nagpapanglaw nang aking kaluluwa, 

(sapagka't ang aking buhay ay buo pa sa akin, at ang espiritu nang diyos ay nasa manga butas nang aking 
ilong): 

tunay na ang aking manga labi ay hindi magsasalita nang kalikuan, ni ang aking dila man ay magsasaysay 
nang karayaan. 

malayo nawa sa aking kayo'y ariin kong ganap: hanggang sa ako'y mamatay ay hindi ko aalisin sa akin 
ang aking pagtatapat. 

ang aking katuwiran ay aking pinanghahawakan at hindi ko bibitiwan: hindi ako aalipustain nang aking 
puso habang ako'y buhay. 

ang aking kaaway ay maging gaya nawa nang masama, at ang bumangon laban sa akin ay maging gaya 
nawa nang liko. 

sapagka't ano ang pagasa nang di banal, bagaman siya'y makikinabang sa kaniya, pagka kinuha nang 
diyos ang kaniyang kaluluwa? 

didinggin ba nang diyos ang kaniyang iyak, pagka ang kabagabagan ay dumating sa kaniya? 
makapagsasaya ba siya sa makapangyarihan sa lahat, at tatawag sa diyos sa lahat nang manga panahon? 
aking tuturuan kayo nang tungkol sa kamay nang diyos, ang nasa makapangyarihan sa lahat ay hindi ko 
ililihim. 

narito, kayong lahat ay nangakakita: bakit nga kayo ay lubos na nawalan nang kabuluhan? 

ito ang bahagi nang masamang tao sa diyos, at ang mana nang manga mamimighati, na kanilang 
tinatanggap sa makapangyarihan sa lahat. 

kung ang kaniyang manga anak ay dumami, ay para sa tabak, at ang kaniyang lahi ay hindi mabubusog 
nang tinapay. 

yaong nangaiwan sa kaniya ay mangalilibing sa kamatayan, at ang kaniyang manga bao ay hindi 
magsisipanaghoy. 

bagaman siya'y magbunton nang pilak na parang alabok, at maghahanda nang bihisan na parang putik; 
maihahanda niya, nguni't ang ganap ang magsusuot niyaon. at babahagihin nang walang sala ang pilak. 

siya'y nagtatayo nang kaniyang bahay na gaya nang tanga, at gaya nang isang bantayan na ginagawa 
nang bantay. 

siya'y nahihigang mayaman, nguni't hindi siya pupulutin: kaniyang ididilat ang kaniyang manga mata, 
nguni't wala na siya. 

mga kakilabutan ang tumatabon sa kaniya na gaya nang tubig, bagyo ang umaagaw sa kaniya sa 
kinagabihan, 

tinangay siya nang hanging silanganan, at siya'y nananaw, at pinapalis siya sa kaniyang kinaroroonang 
dako. 

sapagka't hahalibasin siya nang diyos, at hindi magpapatawad, siya'y magpupumilit na tumakas sa 
kaniyang kamay. 

ipapakpak nang manga tao ang kanilang manga kamay sa kaniya. at hihiyawan siya mula sa kaniyang 
kinaroroonang dako. 

tunay na may mina na mayroong pilak, at dako na ukol sa ginto na kanilang pinagdadalisayan. 

bakal ay hinuhukay sa lupa, at tanso ay binububo mula sa bato. 

ang tao'y naglalagay nang wakas sa kadiliman, at sumisiyasat hanggang sa kalayulayuang hangganan 
nang manga bato nang kadiliman at salimuot na kadiliman. 

siya'y humuhukay nang malayo sa tinatahanan nang manga tao: nililimot nang paa na dumadaan 
nagbibitin doong malayo sa manga tao, sila'y umuugoy na paroo't parito. 

tungkol sa lupa, mula rito'y nanggagaling ang tinapay: at sa ilalim ay wari tinutuklap nang apoy. 

ang manga bato nito'y kinaroroonan nang manga zafiro. at ito'y may alabok na ginto. 

yaong landas na walang ibong mangdadagit ay nakakaalam. ni nakita man nang mata nang falkon: 
hindi natungtungan nang manga palalong hayop, ni naraanan man nang mabangis na leon, 

kaniyang inilalabas ang kaniyang kamay sa batong pingkian, binabaligtad nang manga ugat ang manga 
bundok. 

siya'y nagbabangbang sa gitna nang manga bato, at ang kaniyang mata ay nakakakita nang bawa't 
mahalagang bagay. 

kaniyang tinatalian ang manga lagaslas upang huwag umagos, at ang bagay na nakukubli ay inililitaw 
niya sa liwanag. 

nguni't saan masusumpungan ang karunungan? at saan naroon ang dako nang pagkaunawa? 

hindi nalalaman nang tao ang halaga niyaon, ni nasusumpungan man sa lupain nang may buhay. 
sinasabi nang kalaliman. wala sa akin: at sinasabi nang dagat: hindi sumasaakin. 

hindi mabibili nang ginto, ni matitimbangan man nang pilak ang halaga niyaon. 

hindi mahahalagahan nang ginto sa ophir, nang mahalagang onix, o nang zafiro. 

ginto at salamin ay hindi maihahalintulad doon: ni maipagpapalit man sa manga hiyas na dalisay na 
ginto. 

hindi mabibilang ang coral o ang cristal; oo, ang halaga nang karunungan ay higit sa manga rubi. 

ang topacio sa etiopia ay hindi maipapantay doon, ni mahahalagahan man nang dalisay na ginto. 
saan nanggagaling nga ang karunungan? at saan naroon ang dako nang pagkaunawa? 

palibhasa't nakukubli sa manga mata nang lahat na may buhay, at natatago sa manga ibon sa 
himpapawid. 

ang kapahamakan at ang kamatayan ay nagsasabi, narinig namin nang aming manga pakinig ang 
bulungbulungan niyaon. 

nauunawa nang diyos ang daan niyaon, at nalalaman niya ang dako niyaon. 

sapagka't tumitingin siya hanggang sa manga wakas nang lupa, at nakikita ang silong nang buong langit, 
upang bigyan nang timbang ang hangin, oo, kaniyang tinatakal ang tubig sa takalan. 

nang siya'y gumawa nang pasiya sa ulan, at nang daan sa kidlat nang kulog: 

nang magkagayo'y nakita niya ito, at inihayag, kaniyang itinatag ito, oo, at siniyasat. 

at sa tao ay sinabi niya, narito, ang pagkatakot sa diyos ay siyang karunungan, at ang paghiwalay sa 
kasamaan ay pagkaunawa. 

at muling ipinagbadya ni job ang kaniyang talinghaga, at nagsabi, 

oh ako nawa'y napasa manga buwan noong dakong una, gaya noong manga kaarawan nang 
binabantayan ako nang diyos, 

nang ang kaniyang ilawan ay sumisilang sa aking ulo at sa pamamagitan nang kaniyang liwanag ay 
lumalakad ako sa kadiliman, 

gaya noong ako'y nasa kabutihan nang aking manga kaarawan, noong ang pagkasi nang diyos ay nasa 
aking tolda, 

noong ang makapangyarihan sa lahat ay sumasaakin pa, at ang aking manga anak ay nangasa palibot ko, 
noong ang aking manga hakbang ay naliligo sa gatas, at ang bato ay nagbubuhos para sa akin nang 
manga ilog nang langis! 

noong ako'y lumalabas sa pintuang-bayan hanggang sa bayan, noong aking inihahanda ang aking upuan 
sa lansangan, 

nakikita ako nang manga binata, at nagsisipagkubli, at ang manga matanda ay nagsisitindig at 
nagsisitayo: 

ang manga pangulo ay nagpipigil nang pangungusap, at inilalagay ang kanilang kamay sa kanilang bibig, 
ang tinig nang manga mahal na tao ay tumatahimik, at ang kanilang dila ay dumidikit sa ngalangala nang 
kanilang bibig. 

sapagka't pagka naririnig ako nang pakinig, ay pinagpapala nga ako; at pagka nakikita ako nang mata, ay 
sumasaksi sa akin: 

sapagka't aking iniligtas ang dukha na dumadaing, ang ulila rin naman na walang tumutulong sa kaniya. 
ang basbas nang malapit nang mamamatay ay sumaakin: at aking pinaawit sa kagalakan ang puso nang 
babaing bao. 

ako'y nagbibihis nang katuwiran, at sinusuutan niya ako: ang aking kaganapan ay parang isang balabal at 
isang diadema. 

ako'y naging manga mata sa bulag, at naging manga paa ako sa pilay. 

ako'y naging ama sa mapagkailangan, at ang usap niyaong hindi ko nakikilala ay aking sinisiyasat. 

at aking binali ang manga pangil nang liko, at inagaw ko ang huli sa kaniyang manga ngipin. 

nang magkagayo'y sinabi ko, mamamatay ako sa aking pugad, at aking pararamihin ang aking manga 
kaarawan na gaya nang buhangin: 

ang aking ugat ay nakalat sa tubig, at ang hamog ay lumalapag buong gabi sa aking sanga: 

ang aking kaluwalhatian ay sariwa sa akin, at ang aking busog ay nababago sa aking kamay. 

sa akin ay nangakikinig ang manga tao, at nangaghihintay, at nagsisitahimik sa aking payo. 

pagkatapos nang aking manga salita ay hindi na sila nagsasalita pa uli: at ang aking pananalita ay 
tumutulo sa kanila. 

at kanilang hinihintay ako, na gaya nang paghihintay sa ulan, at kanilang ibinubuka ang kanilang bibig na 
maluwang na gaya sa huling ulan. 

ako'y ngumingiti sa kanila pagka sila'y hindi nanganiniwala: at ang liwanag nang aking mukha ay hindi 
nila hinahamak. 

ako'y namimili sa kanilang daan, at nauupong gaya nang puno, at tumatahang gaya nang hari sa hukbo, 
gaya nang nangaaliw sa nananangis. 

nguni't ngayo'y silang bata kay sa akin ay nagsisitawa sa akin, na ang manga magulang ay di ko ibig na 
malagay na kasama nang manga aso nang aking kawan. 

oo, ang kalakasan nang kanilang kamay, sa ano ko mapapakinabangan? manga taong ang kalusugan 
nang gulang ay lumipas na. 

sila'y lata sa pangangailangan at sa kagutom, kanilang nginangata ang tuyong lupa, sa kadiliman nang 
kasalatan at kapahamakan. 

sila'y nagsisibunot nang manga malvas sa tabi nang mabababang punong kahoy; at ang manga ugat nang 
enebro ay siyang kanilang pinakapagkain. 

sila'y pinalayas mula sa gitna nang manga tao; sila'y sumisigaw sa likuran nila, na gaya nang sa likuran 
nang isang magnanakaw. 

upang sila'y magsitahan sa nakatatakot na manga libis, sa manga puwang nang lupa, at nang manga 
bato. 

sa gitna nang mabababang punong kahoy ay nagsisiangal, sa ilalim nang manga tinikan ay nangapipisan. 
mga anak nang manga mangmang, oo, manga anak nang manga walang puring tao; sila'y manga 
itinapon mula sa lupain. 

at ngayon ay naging kantahin nila ako, oo, ako'y kasabihan sa kanila. 

kanilang kinayayamutan ako, nilalayuan nila ako, at hindi sila nagpipigil nang paglura sa aking mukha. 
sapagka't kinalag niya ang kaniyang panali, at pinighati ako, at kanilang inalis ang paningkaw sa harap ko. 
sa aking kanan ay tumatayo ang tanga, itinutulak nila ang aking manga paa, at kanilang pinapatag laban 
sa akin ang kanilang manga paraan nang paghamak. 

kanilang sinisira ang aking landas, kanilang isinusulong ang aking kapahamakan, manga taong walang 
tumulong. 

tila dumarating sila sa isang maluwang na pasukan: sa gitna nang kasiraan ay nagsisigulong sila. 

mga kakilabutan ay dumadagan sa akin, kanilang tinatangay ang aking karangalan na gaya nang hangin, 
at ang aking kaginhawahan ay napaparam na parang alapaap. 

at ngayo'y nanglulupaypay ang aking kaluluwa sa loob ko, manga kaarawan nang pagkapighati ay 
humawak sa akin. 

sa gabi ay nagaantakan ang aking manga buto, at ang manga antak na nagpapahirap sa akin ay hindi 
nagpapahinga. 

sa matinding karahasan nang aking sakit ay nagiging katuwa ang aking suot: tumatali sa akin sa palibot 
na gaya nang leeg nang aking baro. 

inihahagis niya ako sa banlik, at ako'y naging parang alabok at manga abo. 

ako'y dumadaing sa iyo, at hindi mo ako sinasagot: ako'y tumatayo, at minamasdan mo ako. 

ikaw ay naging mabagsik sa akin: sa pamamagitan nang kapangyarihan nang iyong kamay ay hinahabol 
mo ako. 

itinataas mo ako sa hangin, pinasasakay mo ako roon, at tinutunaw mo ako sa bagyo. 

sapagka't talastas ko na iyong dadalhin ako sa kamatayan, at sa bahay na takda sa lahat na may buhay. 
gayon man ang isa ay di ba naguunat nang kamay sa kaniyang pagkahulog? o sa kaniyang kasakunaan 
kung kaya sisigaw nang tulong? 

hindi ko ba iniyakan yaong nasa kabagabagan? hindi ba ang aking kaluluwa ay nakikidamay sa 
mapagkailangan? 

pagka ako'y humahanap nang mabuti, ang kasamaan nga ang dumarating: at pagka ako'y naghihintay 
nang liwanag ay kadiliman ang dumarating. 

ang aking puso'y nababagabag at walang pahinga, manga araw nang kapighatian ay dumating sa akin. 
ako'y yumayaong tumatangis na walang araw, ako'y tumatayo sa kapulungan at humihinging tulong. 
ako'y kapatid nang manga chakal, at manga kasama nang manga avestruz. 

ang aking balat ay maitim, at natutuklap, at ang aking manga buto ay nagpapaltos. 

kaya't ang aking alpa ay naging panangis, at ang aking flauta ay naging tinig nang umiiyak. 

ako'y nakipagtipan sa aking manga mata, paano nga akong titingin sa isang dalaga? 

sapagka't ano ang bahagi sa ganang akin sa diyos mula sa itaas, at ang mana sa makapangyarihan sa 
lahat mula sa kaitaasan? 

hindi ba kasakunaan sa liko, at kasawiang palad sa manga manggagawa nang kasamaan? 

hindi ba niya nakikita ang aking manga lakad, at binibilang ang lahat nang aking manga hakbang? 

kung ako'y lumakad na walang kabuluhan, at ang aking paa ay nagmadali sa pagdaraya, 

(timbangin ako sa matuwid na timbangan, upang mabatid nang diyos ang aking pagtatapat:) 

kung ang aking hakbang ay lumiko sa daan, at ang aking puso ay lumakad ayon sa aking manga mata, at 
kung ang anomang dungis ay kumapit sa aking manga kamay: 

kung gayo'y papaghasikin mo ako, at bayaang kanin nang iba, oo, bunutin ang bunga nang aking bukid. 
kung ang aking puso ay napadaya sa babae, at ako'y bumakay sa pintuan nang aking kapuwa: 

kung magkagayo'y iba ang ipaggiling nang aking asawa, at iba ang yumuko sa kaniya. 

sapagka't iya'y isang mabigat na sala, oo, isang kasamaan na parurusahan nang manga hukom: 
sapagka't isang apoy na namumugnaw hanggang sa pagkapahamak, at bubunutin ang lahat nang aking 
bunga. 

kung hinamak ko ang katuwiran nang aking aliping lalake o aliping babae, nang sila'y makipagtalo sa 
akin: 

ano nga ang aking gagawin pagka bumabangon ang diyos? at pagka kaniyang dinadalaw, anong isasagot 
ko sa kaniya? 

hindi ba siyang lumalang sa akin sa bahay-bata ang lumalang sa kaniya, at hindi ba iisa ang humugis sa 
atin sa bahay-bata? 

kung pinagkaitan ko ang dukha sa kanilang nasa, o pinangalumata ko ang manga mata nang babaing 
bao: 

o kumain akong magisa nang aking subo, at ang ulila ay hindi kumain niyaon, 

(hindi, mula sa aking kabataan ay lumaki siyang kasama ko, na gaya nang may isang ama, at aking 
pinatnubayan siya mula sa bahay-bata nang aking ina:) 

kung ako'y nakakita nang sinomang nangangailangan nang kasuutan, o nang mapagkailangan nang 
walang kumot, 

kung hindi ako pinagpala nang kaniyang manga balakang, at kung siya'y hindi nainitan nang balahibo 
nang aking manga tupa: 

kung binuhat ko ang aking kamay laban sa ulila, sapagka't nakita ko ang tulong sa akin sa pintuang- 
bayan: 

kung nagkagayo'y malaglag ang aking balikat sa abot-agawin, at ang aking kamay ay mabali sa buto. 
sapagka't ang kasakunaang mula sa diyos ay kakilabutan sa akin, at dahil sa kaniyang karilagan ay wala 
akong magawa. 

kung aking pinapaging ginto ang aking pagasa, at sinabi ko sa dalisay na ginto, ikaw ay aking tiwala, 
kung ako'y nagalak sapagka't ang aking kayamanan ay malaki, at sapagka't ang aking kamay ay nagtamo 
nang marami, 

kung ako'y tumingin sa araw pagka sumisikat, o sa buwan na lumalakad sa kakinangan, 

at ang aking puso ay napadayang lihim, at hinagkan nang aking bibig ang aking kamay: 

ito may isang kasamaang marapat parusahan nang manga hukom: sapagka't itinakuwil ko ang diyos na 
nasa itaas. 

kung ako'y nagalak sa kasakunaan niyaong nagtatanim nang loob sa akin, o nagmataas ako nang datnan 
siya nang kasamaan, 

(oo, hindi ko tiniis ang aking bibig sa kasalanan sa paghingi nang kaniyang buhay na may sumpa:) 

kung ang manga tao sa aking tolda ay hindi nagsabi, sinong makakasumpong nang isa na hindi nabusog 
sa kaniyang pagkain? 

ang taga ibang lupa ay hindi tumigil sa lansangan, kundi aking ibinukas ang aking manga pinto sa 
manglalakbay, 

kung aking tinakpan na gaya ni adan ang aking manga pagsalangsang, sa pagkukubli nang aking 
kasamaan sa aking sinapupunan, 

sapagka't aking kinatakutan ang lubhang karamihan, at pinangilabot ako nang paghamak nang manga 
angkan. na anopa't ako'y tumahimik, at hindi lumabas sa pintuan? 

o mano nawang may duminig sa akin! (narito ang aking tala, sagutin ako nang makapangyarihan sa 
lahat:) at mano nawang magkaroon ako nang sumbong na isinulat nang aking kaaway! 

tunay na aking papasanin ito sa aking balikat, aking itatali sa akin na gaya nang isang putong. 

aking ipahahayag sa kaniya ang bilang nang aking manga hakbang, gaya nang isang pangulo na lalapitan 
ko siya. 

kung ang aking lupa ay humiyaw laban sa akin, at ang manga bungkal niyaon ay umiyak na 
magkakasama, 

kung kumain ako nang bunga niyaon na walang bayad, o ipinahamak ko ang buhay nang manga may-ari 
niyaon: 

tubuan nang dawag sa halip nang trigo, at nang manga masamang damo sa halip nang cebada. ang 
manga salita ni job ay natapos. 

sa gayo'y ang tatlong lalaking ito ay nagsitigil nang pagsagot kay job, sapagka't siya'y matuwid sa 
kaniyang sariling paningin. 

nang magkagayo'y nagalab ang poot ni eliu, na anak ni barachel na bucita, na angkan ni ram: laban kay 
job ay nagalab ang kaniyang poot, sapagka't siya'y nagpapanggap na ganap kay sa diyos. 

laban din naman sa kaniyang tatlong kaibigan ay nagalab ang kaniyang poot, sapagka't sila'y hindi 
nakasumpong nang sagot, at gayon man ay nahatulan si job. 

si eliu nga ay naghintay upang magsalita kay job, sapagka't sila'y matanda kay sa kaniya. 

at nang makita ni eliu na walang kasagutan sa bibig nang tatlong lalaking ito, ay nagalab ang kaniyang 
poot. 

at si eliu na anak ni barachel na bucita ay sumagot at nagsabi, ako'y bata, at kayo'y totoong matatanda, 
kaya't ako'y nagpakapigil at hindi ako nangahas magpatalastas sa inyo nang aking haka. 

aking sinabi, ang manga kaarawan ang mangagsasalita, at ang karamihan nang manga taon ay 
mangagtuturo nang karunungan. 

nguni't may espiritu sa tao, at ang hinga nang makapangyarihan sa lahat ay nagbibigay sa kanila nang 
unawa. 

hindi ang dakila ang siyang pantas, ni ang matanda man ang siyang nakakaunawa nang kahatulan. 
kaya't aking sinabi, dinggin ninyo ako, akin namang ipakikilala ang aking haka. 

narito, aking hinintay ang inyong manga salita, aking dininig ang inyong manga pangangatuwiran, 
samantalang kayo'y naghahagilap nang masasabi. 

oo, aking inulinig kayo, at, narito, walang isang makahikayat kay job, o sa inyo'y may makasagot sa 
kaniyang manga salita. 

magbawa nga kayo, baka kayo'y magsabi, kami ay nakasumpong nang karunungan, madadaig nang diyos 
siya, hindi nang tao, 

sapagka't hindi itinukoy ang kaniyang manga salita sa akin, ni hindi ko sasagutin siya nang inyong manga 
pananalita. 

sila'y nangalito, sila'y hindi na nagsisagot pa, sila'y walang salitang masabi, 

at ako ba'y maghihintay, sapagka't sila'y hindi nangagsasalita, sapagka't sila'y nangakatigil, at hindi na 
nagsisisagot. 

ako nama'y sasagot nang ganang akin, akin namang ipakikilala ang aking haka. 

sapagka't ako'y puspos nang manga salita: ang diwa na sumasaloob ko ay pumipigil sa akin, 

narito, ang aking dibdib ay parang alak na walang pahingahan: parang manga bagong sisidlang-balat na 
handa sa pagkahapak. 

ako'y magsasalita, upang ako'y maginhawahan: aking ibubuka ang aking manga labi at sasagot ako. 
huwag itulot sa akin na pakundanganan ko, isinasamo ko sa inyo, ang pagkatao ninoman, ni gumamit 
man sa kanino man nang manga pakunwaring papuring salita. 

sapagka't hindi ako marunong sumambit nang manga pakunwaring papuring salita: na kung dili ay 
madaling papanawin ako nang maylalang sa akin. 

gayon man, job, isinasamo ko sa iyo na, dinggin mo ang aking pananalita, at pakinggan mo ang lahat 
nang aking manga salita. 

narito, ngayon ay aking ibinuka ang aking bibig, nagsalita ang aking dila sa aking bibig. 

sasaysayin nang aking manga salita ang katuwiran nang aking puso, at ang nalalaman nang aking manga 
labi ay sasalitaing may pagtatapat. 

nilalang ako nang espiritu nang diyos, at ang hinga nang makapangyarihan sa lahat ay nagbibigay sa akin 
nang buhay. 

kung ikaw ay makasasagot ay sumagot ka sa akin, ayusin mo ang iyong manga salita sa harap ko, tumayo 
ka. 

narito, ako'y sa diyos na gaya mo: ako ma'y nilalang mula rin sa putik. 

narito, hindi ka tatakutin nang aking kakilabutan, ni ang aking kalakhan man ay magiging mabigat sa iyo. 
tunay na ikaw ay nagsalita sa aking pakinig, at aking narinig ang tinig nang iyong manga salita, na 
nagsasabi, 

ako'y malinis na walang pagsalangsang, ako'y walang sala, ni may kasamaan man sa akin: 

narito, siya'y nakasumpong nang kadahilanan laban sa akin, ibinilang niya ako na pinakakaaway: 
inilagay niya ang aking manga paa sa manga pangawan, kaniyang pinupuna ang lahat na aking landas. 
narito, ako'y sasagot sa iyo, dito'y hindi ka ganap, sapagka't ang diyos ay dakila kay sa tao. 

bakit ka nakikilaban sa kaniya? sapagka't hindi siya nagbibigay alam nang anoman sa kaniyang manga 
usap. 

sapagka't ang diyos ay minsang nagsasalita, oo, makalawa, bagaman hindi pinakikinggan nang tao. 

sa isang panaginip, sa isang pangitain sa gabi, pagka ang mahimbing na pagkakatulog ay nahuhulog sa 
manga tao, sa manga pagkakatulog sa higaan: 

kung magkagayo'y ibinubukas niya ang manga pakinig nang manga tao, at itinatatak ang kanilang turo, 
upang ihiwalay ang tao sa kaniyang panukala, at ikubli ang kapalaluan sa tao, 

kaniyang pinipigil ang kaniyang kaluluwa sa pagbulusok sa hukay, at ang kaniyang buhay sa pagkamatay 
sa pamamagitan nang tabak. 

siya nama'y pinarurusahan nang sakit sa kaniyang higaan, at nang palaging antak sa kaniyang manga 
buto: 

na anopa't kinayayamutan nang kaniyang buhay ang tinapay, at nang kaniyang kaluluwa ang pagkaing 
pinakamasarap, 

ang kaniyang laman ay natutunaw, na hindi makita: at ang kaniyang manga buto na hindi nakita ay 
nangalilitaw. 

oo, ang kaniyang kaluluwa ay nalalapit sa hukay, at ang kaniyang buhay sa manga mangwawasak. 

kung doroong kasama niya ang isang anghel, isang tagapagpaaninaw, na isa sa gitna nang isang libo, 
upang ipakilala sa tao kung ano ang matuwid sa kaniya, 

kung magkagayo'y binibiyayaan niya siya at nagsasabi, iligtas mo siya sa pagbaba sa hukay, ako'y 
nakasumpong nang katubusan. 

ang kaniyang laman ay magiging sariwa kay sa laman nang isang bata, siya'y bumabalik sa manga 
kaarawan nang kaniyang kabataan: 

siya'y dumadalangin sa diyos, at nililingap niya siya: na anopa't kaniyang nakikita ang kaniyang mukha na 
may kagalakan: at kaniyang isinasa tao ang kaniyang katuwiran. 

siya'y umaawit sa harap nang manga tao, at nagsasabi, ako'y nagkasala, at sumira nang matuwid, at 
hindi ko napakinabangan: 

kaniyang tinubos ang aking kaluluwa sa pagyao sa hukay, at ang aking buhay ay makakakita nang 
liwanag. 

narito, ang lahat nang manga bagay na ito ay gawa nang diyos, makalawa, oo, makaitlo sa tao, 

upang ibalik ang kaniyang kaluluwa mula sa hukay, upang siya'y maliwanagan nang liwanag nang buhay. 
pansinin mong mabuti, oh job, dinggin mo ako: tumahimik ka, at ako'y magsasalita. 

kung ikaw ay may anomang bagay na sasabihin, sagutin mo ako: ikaw ay magsalita, sapagka't ibig kong 
ariin kang ganap. 

kung hindi, dinggin mo ako: tumahimik ka, at tuturuan kita nang karunungan. 

bukod dito'y sumagot si eliu, at nagsabi, 

dinggin ninyo ang aking manga salita, kayong manga pantas: at pakinggan ninyo ako, ninyong may 
kaalaman. 

sapagka't ang pakinig ay tumitikim nang manga salita, gaya nang ngalangala na lumalasa nang pagkain. 
ating piliin sa ganang atin ang matuwid: ating alamin sa gitna natin kung ano ang mabuti. 

sapagka't sinabi ni job, ako'y matuwid, at inalis nang diyos ang aking katuwiran: 

gayon ma'y akong may matuwid ay nabilang akong sinungaling: at ang aking sugat ay walang 
kagamutan, bagaman ako'y walang pagsalangsang. 

sinong tao ang gaya ni job, na umiinom nang pagkaduwahagi na tila tubig, 

na yumayaon na kasama nang manga manggagawa nang kasamaan, at lumalakad na kasama nang 
manga masamang tao? 

sapagka't kaniyang sinabi, walang napapakinabang ang tao na siya'y makapagpalugod sa diyos. 

kaya't dinggin ninyo ako, ninyong manga lalaking may unawa: malayo nawa sa diyos na siya'y gumawa 
nang masama, at sa makapangyarihan sa lahat, na siya'y magkamit nang kasamaan. 

sapagka't ang gawa nang tao ay tutuusin niya sa kaniya, at ipatatagpo sa bawa't tao ang ayon sa 
kaniyang manga lakad. 

oo, sa katotohanan, ang diyos ay hindi gagawa nang kasamaan, ni ang makapangyarihan sa lahat ay 
sisira nang kahatulan. 

sinong nagbigay sa kaniya nang bilin sa lupa? o sinong nagayos nang buong sanglibutan? 

kung kaniyang ilagak ang kaniyang puso sa tao, kung kaniyang pisanin sa kaniyang sarili ang kaniyang 
espiritu at ang kaniyang hininga, 

tanang laman ay mamamatay na magkakasama, at ang tao ay mababalik uli sa alabok. 

kung ngayon ay mayroon kang unawa ay dinggin mo ito: dinggin mo ang tinig nang aking manga salita. 
mamamahala ba ang nagtatanim sa katuwiran? at iyo bang parurusahan siyang ganap at may kaya? 
siya na nagsabi sa isang hari: ikaw ay hamak? o sa manga mahal na tao: kayo'y masasama? 

na hindi gumagalang sa manga pagkatao nang manga pangulo, ni nagpakundangan man sa mayaman 
nang higit kay sa mahirap: sapagka't silang lahat ay gawa nang kaniyang manga kamay. 

sa isang sangdali ay nangamamatay sila, kahit sa hating gabi: ang bayan ay inuuga at nawawala, at 
inaalis ang may kaya nang wala man lamang kamay. 

sapagka't ang kaniyang manga mata ay nangasa lakad nang tao, at nakikita niya ang lahat niyang 
pagyaon. 

walang kadiliman, ni makapal man pangungulimlim, na mapagtataguan nang manga manggagawa nang 
kasamaan. 

sapagka't hindi na niya pakukundanganan ang tao, upang siya'y humarap sa diyos sa kahatulan. 
kaniyang niluluray ang manga makapangyarihang tao nang manga paraang di masayod, at naglalagay 
nang manga iba na kahalili nila. 

kaya't siya'y kumukuhang kaalaman sa kanilang manga gawa, at kaniyang binabaligtad sila sa gabi, na 
anopa't sila'y nangalilipol. 

kaniyang hinahampas sila na parang masasamang tao sa hayag na paningin nang manga iba, 

sapagka't sila'y nagsilihis nang pagsunod sa kaniya, at hindi binulay ang anoman sa kaniyang manga 
lakad: 

na anopa't kaniyang pinadating ang daing nang dukha sa kaniya, at dininig niya ang daing nang 
napipighati. 

pagka siya'y nagbibigay nang katahimikan, sino ngang makahahatol? at pagka kaniyang ikinukubli ang 
kaniyang mukha, sinong makakakita sa kaniya? maging gawin sa isang bansa, o sa isang tao: 

upang ang taong di banal ay huwag maghari, upang huwag maging silo sa bayan. 

sapagka't may nagsabi ba sa diyos: aking tinitiis ang parusa, hindi na ako magkakasala pa: 

yaong hindi ko nakikita ay ituro mo sa akin: kung ako'y nakagawa nang kasamaan hindi ko na ito gagawin 
pa? 

mangyayari pa ba ang kaniyang kagantihan na gaya nang iyong ibig na iyong tinatanggihan? sapagka't 
ikaw ang marapat pumili at hindi ako: kaya't salitain mo kung ano ang iyong nalalaman. 

mga taong may unawa ay magsasabi sa akin, oo, bawa't pantas na taong nakakarinig sa akin: 

si job ay nagsasalita nang walang kaalaman. at ang kaniyang manga salita ay walang karunungan. 

si job nawa'y subukin hanggang sa wakas, dahil sa ang kaniyang sagot ay gaya nang manga masamang 
tao. 

sapagka't siya'y nagdadagdag nang panghihimagsik sa kaniyang kasalanan, kaniyang pinagagalaw ang 
kaniyang manga kamay sa gitna natin, at pinararami ang kaniyang manga salita laban sa diyos. 

bukod dito'y sumagot si eliu, at nagsabi, 

iniisip mo bang ito'y matuwid? o sinasabi mong: ang aking katuwiran ay higit kay sa diyos, 

na iyong sinasabi, anong pakinabang ang tatamuhin mo? at, anong pakinabang ang tataglayin kong higit 
kung ako'y nagkasala? 

sasagutin kita, at ang iyong manga kasamahang kasama mo. 

tumingala ka sa manga langit at iyong tingnan, at masdan mo ang manga alapaap na lalong mataas kay 
sa iyo. 

kung ikaw ay nagkasala, anong iyong ginagawa laban sa kaniya? at kung ang iyong manga pagsalangsang 
ay dumami, anong iyong ginagawa sa kaniya? 

kung ikaw ay matuwid anong ibinibigay mo sa kaniya? o anong tinatanggap niya sa iyong kamay? 

ang iyong kasamaan ay makapagpapahamak sa isang lalaking gaya mo, at ang iyong katuwiran ay 
makapagpapakinabang sa anak nang tao. 

dahil sa karamihan nang manga kapighatian, sila'y humihiyaw: sila'y humihingi nang tulong dahil sa 
kamay nang makapangyarihan. 

nguni't walang nagsasabing, saan nandoon ang diyos na maylalang sa akin, na siyang nagbibigay nang 
awit kung gabi, 

na siyang nagtuturo sa atin nang higit kay sa manga hayop sa lupa. at ginagawa tayong lalong pantas kay 
sa manga ibon sa himpapawid? 

doo'y tumatawag sila, nguni't walang sumasagot, dahil sa kapalaluan nang manga masamang tao. 

tunay na hindi didinggin nang diyos ang walang kabuluhan, ni pakukundanganan man ito nang 
makapangyarihan sa lahat. 

gaano pa kaliit kung iyong sinasabing hindi mo nakikita siya. ang usap ay nasa harap niya, at iyong 
hinihintay siya! 

nguni't ngayon sapagka't hindi niya dinalaw sa kaniyang galit, ni ginunita mang maigi: 

kaya't ibinubuka ni job ang kaniyang bibig sa walang kabuluhan, siya'y nagpaparami nang manga salita 
na walang kaalaman. 

si eliu rin naman ay nagpatuloy at nagsabi, 

pagdalitaan mo akong sandali, at aking ipakikilala sa iyo: sapagka't mayroon pa akong masasalita sa 
pagsasanggalang sa diyos. 

dadalhin ko ang aking kaalaman mula sa malayo, at aking itutungkol ang katuwiran sa maylalang sa akin. 
sapagka't tunay na ang aking manga salita ay hindi kabulaanan: siyang sakdal sa kaalaman ay sumasaiyo. 
narito ang diyos ay makapangyarihan, at hindi humahamak sa kanino man; siya'y makapangyarihan sa 
lakas nang unawa. 

hindi niya pinanatili ang buhay nang masama: nguni't nagbibigay nang matuwid sa napipighati. 

hindi niya inihihiwalay ang kaniyang manga mata sa matuwid: kundi kasama nang manga hari sa 
luklukan, kaniyang itinatatag sila magpakailan man, at sila'y natataas. 

at kung sila'y mapapangaw, at mapipigil sa manga panali nang kapighatian, 

itinuturo nga niya sa kanila ang kanilang gawa, at ang kanilang manga pagsalangsang na kanilang 
pinalalo. 

ibinubuka rin naman niya ang kanilang pakinig sa turo, at iniuutos na sila'y magsihiwalay sa kasamaan. 
kung sila'y makinig at maglingkod sa kaniya, kanilang gugugulin ang kanilang manga kaarawan sa 
kaginhawahan, at ang kanilang manga taon sa kasayahan. 

nguni't kung hindi sila mangakinig, sila'y mangamamatay sa pamamagitan nang tabak, at sila'y 
mangamamatay na walang kaalaman. 

nguni't ang di banal sa puso ay nagbubunton nang galit: hindi humihiyaw sila nang saklolo pagka 
tinatalian niya sila. 

sila'y nangamamatay sa kabataan, at ang kanilang buhay ay napapahamak sa gitna nang marumi. 
inililigtas niya ang manga dukha sa kanilang pagkapighati, at ibinubuka ang kanilang manga pakinig sa 
pagkapighati. 

oo, hahanguin ka niya mula sa kagipitan, hanggang sa luwal na dako na walang kagipitan, at ang 
malalagay sa iyong dulang ay mapupuno nang katabaan. 

nguni't ikaw ay puspos nang kahatulan nang masama: kahatulan at kaganapan ang humahawak sa iyo. 
sapagka't may poot, magingat ka baka ikaw ay iligaw nang iyong kasiyahan, ni mailigaw ka man nang 
kalakhan nang katubusan. 

mapapaari ba ang iyong sigaw na ikaw ay hindi mapapasa kapanglawan, o ang madlang lakas man nang 
iyong kalakasan? 

huwag mong nasain ang gabi, pagka ang manga bayan ay nangahiwalay sa kanilang kinaroroonang dako. 
ikaw ay magingat, huwag mong lingunin ang kasamaan, sapagka't ito'y iyong pinili sa halip nang 
kadalamhatian. 

narito, ang diyos ay gumagawa nang mainam sa kaniyang kapangyarihan: sinong tagapagturo ang gaya 
niya? 

sinong nagguhit sa kaniya nang kaniyang daan? o sinong makapagsasabi, ikaw ay gumawa nang 
kalikuan? 

alalahanin mo na iyong dinakila ang kaniyang gawa, na inawit nang manga tao. 

lahat nang manga tao'y nakakita noon, makikita ito nang tao sa malayo. 

narito, ang diyos ay dakila, at hindi natin nakikilala siya, hindi masayod ang bilang nang kaniyang manga 
taon. 

sapagka't pinailanglang niya ang manga patak nang tubig, na nagiging ulan mula sa singaw na yaon: 

na ibinubuhos nang manga langit at ipinapatak na sagana sa tao. 

oo, may makakaunawa ba nang paglaganap nang manga alapaap, nang manga kulog nang kaniyang 
kulandong? 

narito, pinalalaganap niya ang kaniyang liwanag sa palibot niya, at inaapawan ang kalaliman nang dagat. 
sapagka't sa pamamagitan nang manga ito ay hinahatulan niya ang manga bayan, siya'y nagbibigay nang 
pagkaing sagana. 

tinatakpan niya ang kaniyang manga kamay nang kidlat, at ibinilin sa kidlat na tumama sa pinakatanda. 
ang hugong niyaon ay nagsasaysay nang tungkol sa kaniya, ang hayop nama'y nang tungkol sa bagyo na 
dumarating. 

oo, dahil din dito'y nanginginig ang aking puso, at napapabago sa kaniyang kinaroroonang dako. 
dinggin ninyo oh dinggin ang hiyaw nang kaniyang tinig, at ang sigaw na lumalabas sa kaniyang bibig. 
kaniyang ipinadadala sa silong nang buong langit, at ang kidlat niya'y sa manga wakas nang lupa. 
sumunod nito'y isang hugong na dumadagundong: siya'y kumukulog nang hugong nang kaniyang 
karilagan: at hindi tumitigil doon kung naririnig ang kaniyang tinig. 

ang diyos ay kumukulog na kagilagilalas nang kaniyang tinig: dakilang manga bagay ang ginawa niya, na 
hindi natin matalastas. 

sapagka't sinabi niya sa nieve, lumagpak ka sa lupa, gayon din sa ambon, at sa bugso nang kaniyang 
malakas na ulan, 

tinatatakan niya ang kamay nang bawa't tao: upang maalaman nang lahat nang manga tao na kaniyang 
nilalang. 

kung gayo'y nagsisipasok ang manga hayop sa manga lungga, at namamalagi sa kanilang manga 
tahanan. 

mula sa timog nanggagaling ang bagyo: at ang ginaw ay mula sa hilagaan. 

sa pamamagitan nang hinga nang diyos ay nayayari ang hielo: at ang kaluwangan nang tubig ay naiipit. 
oo, kaniyang nilalagyan ang masinsing ulap nang halomigmig: kaniyang pinangangalat ang alapaap nang 
kaniyang kidlat: 

at pumipihit sa palibot sa pamamagitan nang kaniyang patnubay, upang kanilang gawin ang anomang 
iutos niya sa kanila, sa ibabaw nang balat nang sanglibutang natatahanan: 

maging sa saway, o maging sa kaniyang lupain, o maging sa kaawaan ay pinalilitaw niya. 

dinggin mo ito, oh job: tumigil ka, at bulayin ang kagilagilalas na manga gawa nang diyos. 

nalalaman mo ba kung paanong pinararatangan sila nang diyos, at pinasisilang ang kidlat nang kaniyang 
alapaap? 

nalalaman mo ba ang manga pagtitimbang nang manga alapaap, ang kagilagilalas na manga gawa niya 
na sakdal sa kaalaman? 

paanong umiinit ang inyong manga suot, pagka tumatahimik ang lupa sa pamamagitan nang hanging 
timugan? 

mailalatag mo ba na kasama niya ang langit, na matibay na gaya nang isang salaming binubo? 

ituro mo sa amin kung anong aming sasabihin sa kaniya, sapagka't hindi namin maayos ang aming 
pananalita dahil sa kadiliman. 

sasaysayin ba sa kaniya na ako'y magsasalita? o iisipin ba nang isang tao na siya'y sasakmalin. 

at ngayo'y hindi nakikita nang manga tao ang makinang na liwanag na nasa manga langit: nguni't ang 
hangin ay dumadaan, at pinapalis ang manga yaon. 

karilagang ginto ay nagmumula sa hilagaan: may taglay ang diyos na kakilakilabot na karilagan. 
tungkol sa makapangyarihan sa lahat, hindi natin mauunawa, siya'y marilag sa kapangyarihan, at sa 
kahatulan at saganang kaganapan siya'y hindi pipighati. 

kinatatakutan nga siya nang manga tao: hindi niya binibigyang pitagan ang sinomang pantas sa puso. 
nang magkagayo'y sumagot ang panginoon kay job mula sa ipoipo, at nagsabi, 

sino ito na nagpapadilim nang payo sa pamamagitan nang manga salita na walang kaalaman? 

bigkisan mo ngayon ang iyong manga balakang na parang lalake: sapagka't tatanungin kita at 
magpapahayag ka sa akin. 

saan ka nandoon nang ilagay ko ang manga patibayan nang lupa? ipahayag mo, kung mayroon kang 
unawa. 

sinong naglagay nang manga sukat niyaon, kung iyong nalalaman? o sinong nagunat nang panukat 
diyan? 

sa ano nalagay ang kaniyang manga patibayan? o sinong naglagay nang batong panulok niyaon, 

nang magsiawit na magkakasama ang manga bituin pang-umaga. at ang lahat nang manga anak nang 
diyos ay naghihiyawan sa kagalakan? 

o sinong nagsara nang manga pinto sa dagat, nang magpumiglas na gaya nang pagpiglas mula sa bahay- 
bata? 

nang gawin ko ang alapaap na bihisan niyaon, at ang salimuot na kadiliman na pinakabalot niyaon, 

at aking itinatag doon ang aking pasiya, at nilagyan ko nang manga halang at manga pinto, 

at aking sinabi, hanggang dito ay darating ka, nguni't hindi ka na lalagpas: at dito'y titigil ang iyong 
manga palalong alon? 

nagutos ka ba sa umaga mula sa iyong manga kaarawan, at ipinabatid mo ba sa bukang liwayway ang 
kaniyang dako, 

upang humawak sa manga wakas nang lupa, at ang masasama ay maugoy doon? 

nababagong parang putik sa ilalim nang tatak, at lahat nang manga bagay ay nagiging gaya nang bihisan: 
at sa masama ay inalis ang kanilang liwanag, at ang mataas na kamay ay mababali. 

pumasok ka ba sa manga bukal nang dagat? o lumakad ka ba sa manga landas nang kalaliman? 
nangahayag ba sa iyo ang manga pintuan nang kamatayan? o nakita mo ba ang manga pinto nang anino 
nang kamatayan? 

iyo bang nabatid ang kaluwangan nang lupa? ipahayag mo, kung iyong nalalamang lahat. 

saan nandoon ang daan na patungo sa tahanan nang liwanag, at tungkol sa kadiliman, saan nandoon ang 
dako niyaon, 

upang iyong madala sa hangganan niyaon, at upang iyong gunitain ang manga landas hanggang sa bahay 
niyaon? 

marahil nalalaman mo, sapagka't ikaw nga'y ipinanganak noon, at ang bilang nang iyong manga 
kaarawan ay marami? 

pumasok ka ba sa manga tipunan nang nieve, o nakita mo ba ang manga tipunan nang granizo, 

na aking itinaan laban sa panahon nang kabagabagan, laban sa kaarawan nang pagbabaka at 
pagdidigma? 

sa aling daan naghiwalay ang liwanag, o sa hanging silanganan na lumalaganap sa ibabaw nang lupa? 
sinong humukay nang bangbang sa manga bugso nang tubig, o nang daanan nang kidlat nang kulog, 
upang magpaulan sa lupa, na hindi tinatahanan nang tao, sa ilang na doon ay walang tao. 

upang busugin ang giba at sirang lupa: at upang pasibulin ang sariwang damo? 

may ama ba ang ulan? o sinong nanganak sa manga patak nang hamog? 

sa kaninong bahay-bata nagmula ang hielo? at ang escarcha sa himpapawid, ay ipinanganak nino? 

ang manga tubig ay nakukubling gaya nang bato, at ang ibabaw nang kalaliman ay namumuno. 
matatalian mo ba ang pagkakaumpukan nang manga bituin na pleyade, o makakalagan ang tali nang 
manga bituin na orion? 

mailalabas mo ba ang manga bituin na manga tanda nang zodiaco sa kanilang kapanahunan? o 
mapapatnubayan mo ba ang oso na kasama nang kaniyang manga anak? 

nalalaman mo ba ang manga alituntunin nang langit? maitatatag mo ba ang kapangyarihan niyaon sa 
lupa? 

mailalakas mo ba ang iyong tinig hanggang sa manga alapaap, upang takpan ka nang saganang tubig? 
makapagsusugo ka ba nang manga kidlat, upang magsiyaon, at magsabi sa iyo: nangarito kami? 

sinong naglagay nang karunungan sa manga pinakaloob na bahagi? o sinong nagbigay nang kaalaman sa 
pagiisip? 

sinong makabibilang nang manga alapaap sa pamamagitan nang karunungan? o sinong makatutuyo 
nang manga botelya nang langit, 

pagka ang alabok ay napuputik, at ang manga bugal ay nanganinikit na maigi? 

huhuli ka ba nang mahuhuli na ukol sa leong babae? o bubusugin mo baga ang kagutoman nang manga 
batang leon, 

pagka sila'y nagsisihilig sa kanilang manga lungga, at nagsisitahan sa guwang upang bumakay? 

sinong naghahanda sa uwak nang pagkain niya, pagka ang kaniyang manga inakay ay nagsisidaing sa 
diyos, at nagsisigala sa kakulangan nang pagkain. 

nalalaman mo ba ang panahong ipinanganganak nang manga kambing bundok? o matatandaan mo ba 
ang manga pagdaramdam nang manga usa? 

mabibilang mo ba ang manga buwan nang kanilang kagampanan? o nalalaman mo ba ang panahong 
kanilang ipinanganak? 

sila'y nagsisiyuko, kanilang inilalabas ang kanilang manga anak, kaniyang iniwawaksi ang kanilang 
kapanglawan. 

ang kanilang manga anak ay nagiging malakas, sila'y nagsisilaki sa kaparangan, sila'y nagsisiyao at hindi 
na nagsisibalik. 

sinong nagpakawala sa mabangis na asno? o sinong nagkalag nang manga tali nang mailap na asno? 

na ginawa kong bahay niya ang ilang, at ang lupaing maasin na kaniyang tahanan. 

kaniyang nililibak ang kaguluhan nang bayan. ni hindi niya dinidinig ang sigaw nang nagpapatakbo nang 
hayop. 

ang libot nang manga bundok ay kaniyang pastulan, at kaniyang sinasaliksik ang bawa't sariwang bagay. 
matutuwa ba ang bakang gubat na maglingkod sa iyo? o matitira ba sa siping nang iyong pasabsaban? 
matatalian mo ba ang bakang gubat nang iyong panali sa pangbukid? o magbubusagsag ba nang manga 
libis sa likuran mo? 

aasa ka ba sa kaniya, dahil sa siya'y totoong malakas? o iiwan mo ba ang iyong gawain sa kaniya? 
ipagkakatiwala mo ba sa kaniya na iuuwi sa bahay ang iyong binhi, at pipisanin ang manga butil sa iyong 
giikan? 

ang pakpak nang avestruz ay nagagalak, nguni't may kagandahang loob ba ang kanilang manga pakpak 
at manga balahibo? 

sapagka't nagiiwan nang kaniyang manga itlog sa lupa, at pinaiinit ang manga yaon sa alabok, 

at kinalilimutang mangapipisa nang paa, o mangayuyurakan nang mabangis na hayop. 

siya'y nagmamatigas laban sa kaniyang manga sisiw na tila hindi kaniya: bagaman ang kaniyang gawa ay 
mawalang kabuluhan, hindi niya ikinatatakot, 

sapagka't binawian siya nang diyos nang karunungan, ni hindi siya binahaginan nang unawa. 

anomang panahon na siya'y napaiitaas, hinahamak niya ang kabayo at ang sakay nito. 

nagbigay ka ba sa kabayo nang kalakasan? binihisan mo ba ang kaniyang leeg nang buhok na 
gumagalaw? 

pinalulukso mo ba siya na parang balang? ang kaluwalhatian nang kaniyang bahin ay kakilakilabot. 
siya'y kumukutkot sa libis, at nagagalak sa kaniyang kalakasan, siya'y sumasagupa sa manga taong may 
sandata. 

tinutuya niya ang takot at hindi nanglulupaypay: ni hindi tinatalikuran ang tabak. 

ang suksukan nang pana ay tumutunog laban sa kaniya, ang makintab na sibat at ang kalasag. 

kaniyang sinasakmal ang lupa na may kabangisan at poot: ni hindi siya naniniwala na yao'y tunog nang 
pakakak. 

kaniyang sinasabi sa tuwing tutunog ang manga pakakak: aha! at kaniyang naaamoy ang pagbabaka sa 
malayo, ang sigaw nang manga kapitan at ang hiyaw. 

lumilipad ba ang uwak sa pamamagitan nang inyong karunungan, at iniuunat ba ang kaniyang manga 
pakpak sa dakong timugan? 

napaiilanglang ba ang agila sa iyong utos, at gumagawa ba nang kaniyang pugad sa itaas? 

sila'y nananahan sa malaking bato, at doon tumitira, sa taluktok nang burol at sa katibayan, 

mula roo'y tumitingin siya nang madadagit, ang kaniyang manga mata ay tumatanaw sa malayo. 

ang manga anak naman niya ay nagsisihitit nang dugo: at kung saan naroon ang pinatay ay naroon siya. 
bukod dito'y sumagot ang panginoon kay job, at nagsabi, 

magmamatapang ba siya na makipagtalo sa makapangyarihan sa lahat? siyang nakikipagkatuwiranan sa 
diyos, ay sagutin niya ito. 

nang magkagayo'y sumagot si job sa panginoon, at nagsabi, 

narito, ako'y walang kabuluhan, anong isasagot ko sa iyo? aking inilalagay ang aking kamay sa aking 
bibig, 

minsan ay nagsalita ako, at hindi ako sasagot: oo, makalawa, nguni't hindi ako magpapatuloy. 

nang magkagayo'y sumagot ang panginoon kay job mula sa ipoipo, at nagsabi, 

magbigkis ka nang iyong manga balakang ngayon na parang lalake: ako'y magtatanong sa iyo at 
magpahayag ka sa akin. 

iyo bang wawaling kabuluhan ang aking kahatulan? iyo bang hahatulan ako, upang ikaw ay ariing ganap? 
o mayroon ka bang kamay na parang diyos? at makakukulog ka ba nang tinig na gaya niya? 
magpakagayak ka ngayon nang karilagan at karapatan, at magbihis ka nang karangalan at kalakhan. 
ibugso mo ang manga alab nang iyong galit: at tunghan mo ang bawa't palalo, at abain mo siya. 
masdan mo ang bawa't palalo, at papangumbabain mo siya: at iyong tungtungan ang masama sa 
kaniyang tayuan. 

ikubli mo sila sa alabok na magkakasama, talian mo ang kanilang mukha sa lihim na dako. 

kung magkagayo'y ipahayag naman kita, na maililigtas ka nang iyong kanan. 

narito ngayon, ang hayop na behemot na aking ginawang kasama mo: siya'y kumakain nang damo na 
gaya nang baka. 

narito, ngayon, ang kaniyang lakas ay nasa kaniyang manga balakang, at ang kaniyang kalakasan ay nasa 
kalamnan nang kaniyang tiyan. 

kaniyang iginagalaw ang kaniyang buntot na parang isang cedro: ang manga litid nang kaniyang manga 
hita ay nangagkakasabiran. 

ang kaniyang manga buto ay parang manga tubong tanso, ang kaniyang manga paa ay parang manga 
halang na bakal. 

siya ang pinakapangulo sa manga daan nang diyos: ang lumalang sa kaniya, ang makapaglalapit lamang 
nang tabak sa kaniya. 

tunay na ang manga bundok ay naglalabas sa kaniya nang pagkain: na pinaglalaruan nang lahat nang 
manga hayop sa parang. 

siya'y humihiga sa ilalim nang punong loto, sa puwang nang manga tambo, at manga lumbak. 
nilililiman siya nang manga puno nang loto nang kanilang lilim, nililigid sa palibot nang manga sauce sa 
batis. 

narito, kung bumubugso ang isang ilog hindi nanginginig: siya'y tiwasay bagaman umapaw ang jordan 
hanggang sa kaniyang bunganga. 

may kukuha ba sa kaniya pag siya'y natatanod, o may tutuhog ba nang kaniyang ilong sa pamamagitan 
nang isang silo. 

mahuhuli mo ba ang buwaya nang isang bingwit? o mailalabas mo ba ang kaniyang dila nang isang 
panali? 

makapaglalagay ka ba nang tali sa kaniyang ilong? o makabubutas sa kaniyang panga nang isang taga 
nang bingwit? 

mamamanhik ba siya nang marami sa iyo? o magsasalita ba siya nang manga malumanay na salita sa 
iyo? 

makikipagtipan ba siya sa iyo, upang ariin mo siyang alipin magpakailan man? 

makikipaglaro ka ba sa kaniya na gaya sa isang ibon? o iyong tatalian ba siya para sa iyong manga 
dalaga? 

makakalakal ba siya nang manga pulutong nang mangingisda? mababahagi ba siya nila sa manga 
mangangalakal? 

mahihiwa mo ba ang kaniyang balat nang sundang na bakal, o ang kaniyang ulo nang panaksak nang 
isda? 

ipatong mo ang iyong kamay sa kaniya: alalahanin mo ang pagbabaka at huwag mo nang gawin. 
narito, ang pagasa riyan ay walang kabuluhan: hindi ba malulugmok ang sinoman makita lamang yaon? 
walang malakas na makapangahas kumilos niyaon: sino ngang makatatayo sa harap ko? 

sinong naunang nagbigay sa akin upang aking bayaran siya? anomang nasa silong nang buong langit ay 
akin. 

hindi ako tatahimik tungkol sa kaniyang manga sangkap nang katawan, ni sa kaniya mang dakilang 
kapangyarihan, ni sa kaniya mang mainam na hugis. 

sinong makapaglilitaw na karayagan nang kaniyang manga damit? sinong makalalapit sa kaniyang 
magkasaping pangil? 

sinong makapagbubukas nang manga pinto nang kaniyang mukha? sa palibot nang kaniyang ngipin ay 
kakilabutan. 

ang kaniyang manga matibay na palikpik ay kaniyang kapalaluan, nangagkakadikit na maigi na gaya sa 
isang tatak na mahigpit. 

nagkakadikit sa isa't isa, na ang hangin ay hindi makaraan sa pagitan sa manga yaon. 

sila'y nagkakasugpongan sa isa't isa, nagkakalakip na magkasama, na hindi maihihiwalay. 

ang kanilang manga bahin ay kumikislap nang apoy, at ang kanilang manga mata ay gaya nang manga 
bukang liwayway kung umaga. 

mula sa kaniyang bibig ay lumalabas ang nagliliyab na sulo, at manga alipatong apoy ay nagsisilabas. 
mula sa kaniyang manga butas nang ilong ay lumalabas ang usok, na gaya nang isang kumukulong talyasi 
at nagniningas na manga talahib. 

ang kaniyang hinga ay nagpapaningas nang manga baga, at isang alab ay lumalabas sa kaniyang bibig. 
sa kaniyang leeg ay tumitira ang kalakasan, at ang kakilabutan ay sumasayaw sa harap niya. 

ang manga kaliskis nang kaniyang laman ay nangagkakadikitan, nangagtutumibay sa kaniya, hindi 
magagalaw. 

ang kaniyang puso ay matatag na gaya nang isang bato, oo, matatag na gaya nang batong pangibaba 
nang gilingan. 

pagka siya'y tumitindig ay natatakot ang makapangyarihan: dahil sa pagkagulat ay nangalilito sila. 
kung siya'y tagain ninoman nang tabak ay hindi tumatalab, ni nang sibat man, nang pana, ni nang 
matalas na tulis man. 

kaniyang ipinalalagay ang bakal na parang dayami, at ang tanso na parang lapok na kahoy. 

hindi niya mapatakas nang palaso: ang manga batong panghilagpos ay nagiging sa kaniya'y parang 
pinagputulan nang trigo. 

ang manga panakbat ay nangapapalagay na parang pinagputulan nang trigo: kaniyang tinatawanan ang 
galaw nang sibat. 

ang kaniyang manga sangkap sa ibaba ay gaya nang manga matulis na bibinga: lumalaganap na tila 
saksak sa banlik. 

kaniyang pinagpapakuluan ang kalaliman na parang palyok: kaniyang ginagawa ang dagat na parang 
pamahid. 

kaniyang pinasisilang ang landas sa likuran niya; aakalain nang sinoman na mauban ang kalaliman. 

sa ibabaw nang lupa ay walang gaya niya, na likhang walang takot. 

kaniyang minamasdan ang bawa't mataas na bagay: siya'y hari sa lahat nang manga anak na palalo. 
nang magkagayo'y sumagot si job sa panginoon, at nagsabi, 

nalalaman ko na magagawa mo ang lahat nang manga bagay, at wala kang akala na mapipigil. 

sino itong nagkukubli nang payo na walang kaalaman? kaya't aking sinambit na hindi ko nauunawa, 
manga bagay na totoong kagilagilalas sa akin na hindi ko nalalaman. 

dinggin mo, isinasamo ko sa iyo, at ako'y magsasalita, ako'y magtatanong sa iyo, at magpahayag ka sa 
akin. 

narinig kita sa pakikinig nang pakinig, nguni't ngayo'y nakikita ka nang aking mata, 

kaya't ako'y nayayamot sa sarili, at nagsisisi ako sa alabok at manga abo. 

at nangyari, na pagkatapos na masalita nang panginoon ang manga salitang ito kay job, sinabi nang 
panginoon kay eliphaz na temanita, ang aking poot ay nagaalab laban sa iyo, at laban sa iyong dalawang 
kaibigan: sapagka't hindi kayo nangagsalita tungkol sa akin nang bagay na matuwid, na gaya nang 
ginawa nang aking lingkod na si job. 

kaya't magsikuha kayo sa inyo ngayon nang pitong guyang baka, at pitong lalaking tupa, at magsiparoon 
kayo sa aking lingkod na kay job, at ihandog ninyo sa ganang inyo na pinakahandog na susunugin: at 
idadalangin kayo nang aking lingkod na si job: sapagka't siya'y aking tatanggapin, baka kayo'y aking 
gawan nang ayon sa inyong kamangmangan, sapagka't hindi kayo nangagsasalita tungkol sa akin nang 
bagay na matuwid, na gaya nang aking lingkod na si job. 

sa gayo'y nagsiyaon si eliphaz na temanita, at si bildad na suhita, at si sophar na naamatita, at ginawa 
ang ayon sa iniutos sa kanila nang panginoon: at nilingap nang panginoon si job. 

at inalis nang panginoon ang pagkabihag ni job, nang kaniyang idalangin ang kaniyang manga kaibigan: 
at binigyan nang panginoon si job na makalawa ang higit nang dami kay sa tinatangkilik niya nang dati. 
nang magkagayo'y nagsiparoon sa kaniya ang lahat niyang manga kapatid na lalake at babae, at lahat na 
naging kakilala niya nang una, at nagsikain nang tinapay na kasalo niya sa kaniyang bahay, at 
nakipagdamdam sa kaniya, at inaliw siya tungkol sa lahat na kasamaan na pinasapit sa kaniya nang 
panginoon: bawa't tao nama'y nagbigay sa kaniya nang isang putol na salapi, at bawa't isa'y nang isang 
singsing na ginto. 

sa gayo'y pinagpala nang panginoon, ang huling wakas ni job na higit kay sa kaniyang pasimula: at siya'y 
nagkaroon nang labing apat na libong tupa, at anim na libong kamelyo, at isang libong tuwang na baka, 
at isang libong asnong babae. 

siya nama'y nagkaroon din nang pitong anak na lalake at tatlong anak na babae. 

at tinawag niya ang pangalan nang una na jemima, at ang pangalan nang ikalawa, cesiah, at ang 
pangalan nang ikatlo, keren-hapuch. 

at sa buong lupain ay walang manga babaing masumpungan na totoong maganda na gaya nang manga 
anak na babae ni job: at binigyan sila nang kanilang ama nang mana sa kasamahan nang kanilang manga 
kapatid. 

at pagkatapos nito'y nabuhay si job na isang daan at apat na pung taon, at nakita niya ang kaniyang 
manga anak, at ang manga anak nang kaniyang manga anak, hanggang sa apat na saling lahi. 

gayon namatay si job, na matanda at puspos nang manga kaarawan. 

mapalad ang tao na hindi lumalakad sa payo nang masama, ni tumatayo man sa daan nang manga 
makasalanan, ni nauupo man sa upuan nang manga manglilibak. 

kundi ang kaniyang kasayahan ay nasa kautusan nang panginoon, at sa kautusan niya nagbubulaybulay 
siya araw at gabi. 

at siya'y magiging parang punong kahoy na itinanim sa siping nang manga agos nang tubig, na 
nagbubunga sa kaniyang kapanahunan, ang kaniyang dahon nama'y hindi malalanta, at anumang 
kaniyang gawin ay giginhawa. 

ang masama ay hindi gayon; kundi parang ipa na itinataboy nang hangin. 

kaya't ang masama ay hindi tatayo sa paghatol, ni ang manga makasalanan man sa kapisanan nang 
manga matuwid. 

sapagka't nalalaman nang panginoon ang lakad nang manga matuwid: nguni't ang lakad nang masama 
ay mapapahamak. 

bakit ang manga bansa ay nangagugulo, at ang manga bayan ay nangagaakala nang walang kabuluhang 
bagay? 

ang manga hari sa lupa ay nagsisihanda, at ang manga pinuno ay nagsasanggunian, laban sa panginoon 
at laban sa kaniyang pinahiran nang langis, na sinasabi: 

lagutin natin ang kanilang tali, at ating iwaksi ang kanilang manga panali sa atin. 

siyang nauupo sa kalangitan ay tatawa: ilalagay sila nang panginoon sa kakutyaan. 

kung magkagayo'y magsasalita siya sa kanila sa kaniyang poot, at babagabagin sila sa kaniyang malabis 
na sama nang loob: 

gayon ma'y inilagay ko ang aking hari sa aking banal na bundok nang sion. 

aking sasaysayin ang tungkol sa pasiya: sinabi nang panginoon sa akin, ikaw ay aking anak; sa araw na ito 
ay ipinanganak kita. 

humingi ka sa akin, at ibibigay ko sa iyo ang manga bansa na iyong pinakamana, at ang manga 
pinakadulong bahagi nang lupa ay iyong pinakaari. 

sila'y iyong babaliin nang isang pamalong bakal, iyong dudurugin sila na parang isang sisidlan nang 
magpapalyok. 

ngayon nga'y magpakapantas kayo, oh kayong manga hari: mangatuto kayo, kayong manga hukom sa 
lupa. 

kayo'y mangaglingkod sa panginoon na may takot, at mangagalak na may panginginig. 

hagkan ninyo ang anak, baka magalit siya, at kayo'y mangapahamak sa daan, sapagka't ang kaniyang 
poot ay madaling magalab. mapapalad ang nanganganlong sa kaniya. 

panginoon, ano't ang aking manga kaaway ay nagsisidami! marami sila na nagsisibangon laban sa akin. 
marami ang nagsasabi sa aking kaluluwa: walang tulong sa kaniya ang diyos. (selah) 

nguni't ikaw, oh panginoon ay isang kalasag sa palibot ko: aking kaluwalhatian: at siyang tagapagtaas 
nang aking ulo. 

ako'y dumadaing nang aking tinig sa panginoon, at sinasagot niya ako mula sa kaniyang banal na 
bundok. (selah) 

ako'y nahiga, at natulog, ako'y nagising: sapagka't inaalalayan ako nang panginoon. 

ako'y hindi matatakot sa sangpung libo nang bayan, na nagsihanda laban sa akin sa buong palibot. 
bumangon ka, oh panginoon, iligtas mo ako, oh aking diyos: sapagka't iyong sinampal ang lahat nang 
aking manga kaaway, iyong binungal ang manga ngipin nang masasama. 

pagliligtas ay ukol sa panginoon: sumaiyong bayan nawa ang iyong pagpapala. (selah) 

sagutin mo ako, pagka tumatawag ako, oh diyos nang aking katuwiran, inilagay mo ako sa kaluwagan, 
nang ako'y nasa kagipitan: maawa ka sa akin, at dinggin mo ang aking dalangin. 

oh kayong manga anak nang tao, hanggang kailan magiging kasiraang puri ang aking kaluwalhatian? 
gaano katagal iibigin ninyo ang walang kabuluhan, at hahanap sa kabulaanan? (selah) 

nguni't talastasin ninyo na ibinukod nang panginoon sa ganang kaniyang sarili ang banal: didinggin nang 
panginoon pagka ako'y tumawag sa kaniya. 

kayo'y magsipanginig, at huwag mangagkasala: mangagbulaybulay kayo nang inyong puso sa inyong 
higaan, at kayo'y magsitahimik. 

mangaghandog kayo nang manga hain nang katuwiran, at ilagak ninyo ang inyong tiwala sa panginoon. 
marami ang mangagsasabi, sinong magpapakita sa amin nang mabuti? panginoon, pasilangin mo ang 
liwanag nang iyong mukha sa amin. 

ikaw ay naglagay nang kasayahan sa aking puso, nang higit kay sa kanilang tinatangkilik nang ang 
kanilang butil, at kanilang alak ay magsidami. 

payapa akong hihiga at gayon din matutulog: sapagka't ikaw, panginoon, pinatatahan mo akong mag-isa 
sa katiwasayan. 

pakinggan mo ang aking manga salita, oh panginoon, pakundanganan mo ang aking pagbubulaybulay. 
dinggin mo ang tinig nang aking daing, hari ko, at diyos ko, sapagka't sa iyo'y dumadalangin ako. 

oh panginoon, sa kinaumagaha'y didinggin mo ang aking tinig: sa kinaumagahan ay aayusin ko ang aking 
dalangin sa iyo, at magbabantay ako. 

sapagka't ikaw ay di isang diyos na may kaluguran sa kasamaan: ang masama ay hindi tatahang kasama 
mo. 

ang hambog ay hindi tatayo sa iyong paningin: iyong kinapopootan ang lahat na manga manggagawa 
nang kalikuan. 

iyong lilipulin sila na nangagsasalita nang manga kabulaanan: kinayayamutan nang panginoon ang taong 
mabangis at magdaraya, 

nguni't sa ganang akin, sa kasaganaan nang iyong kagandahang-loob ay papasok ako sa iyong bahay, sa 
takot sa iyo ay sasamba ako sa dako nang iyong banal na templo. 

patnubayan mo ako, oh panginoon, sa iyong katuwiran dahil sa aking manga kaaway: patagin mo ang 
iyong daan sa harapan ko. 

sapagka't walang pagtatapat sa kanilang bibig; ang kanilang kalooban ay tunay na kasamaan, ang 
kanilang lalamunan ay bukas na libingan, sila'y nanganunuya nang kanilang dila. 

bigyan mong sala sila, oh diyos, ibuwal mo sila sa kanilang sariling manga payo: palayasin mo sila sa 
karamihan nang kanilang manga pagsalangsang, sapagka't sila'y nanganghimagsik laban sa iyo, 

nguni't iyong pagalakin ang lahat na nagsisipagkanlong sa iyo, pahiyawin mo nawa sila sa kagalakan 
magpakailan man, sapagka't iyong ipinagsasanggalang sila: mangagalak nawa rin sa iyo ang nagsisiibig 
nang iyong pangalan. 

sapagka't iyong pagpapalain ang matuwid, oh panginoon, lilibirin mo siya nang paglingap na gaya nang 
isang kalasag. 

oh panginoon, huwag mo akong sawayin sa iyong galit, ni parusahan mo man ako sa iyong mahigpit na 
sama nang loob. 

maawa ka sa akin, oh panginoon, sapagka't ako'y naluluoy, oh panginoon, pagalingin mo ako, sapagka't 
ang aking manga buto ay nagsisipangalog. 

ang akin ding kaluluwa ay nababagabag na mainam: at ikaw, oh panginoon, hanggang kailan? 

bumalik ka, oh panginoon, palayain mo ang aking kaluluwa: iligtas mo ako alangalang sa iyong 
kagandahang-loob. 

sapagka't sa kamatayan ay walang alaala sa iyo, sa sheol ay sinong mangagpapasalamat sa iyo? 

ako'y pagal nang aking pagdaing, gabigabi ay aking pinalalangoy ang aking higaan, aking dinidilig ang 
aking hiligan nang aking manga luha. 

ang aking manga mata ay nangamumugto dahil sa kapanglawan, tumatanda ako dahil sa aking lahat na 
kaaway. 

magsilayo kayo sa akin, kayong lahat na manggagawa nang kasamaan: sapagka't narinig nang panginoon 
ang tinig nang aking pagtangis. 

narinig nang panginoon ang aking pananaing, tatanggapin nang panginoon ang aking dalangin. 

lahat nang kaaway ko'y mapapahiya, at mababagabag na mainam: sila'y magsisibalik, sila'y 
mangapapahiyang kagyat. 

oh panginoon kong diyos, sa iyo nanganganlong ako. iligtas mo ako sa lahat na nagsisihabol sa akin, at 
palayain mo ako: 

baka lurayin nila na gaya nang leon ang aking kaluluwa, na lurayin ito, habang walang magligtas. 

oh panginoon kong diyos, kung ginawa ko ito, kung may kasamaan sa aking manga kamay, 

kung ako'y gumanti nang kasamaan sa kaniya na may kapayapaan sa akin, (o0, aking pinawalan siya, na 
walang anomang kadahilanan ay naging aking kaaway:) 

habulin nang kaaway ang aking kaluluwa, at abutan; oo, yapakan niya ang aking kaluluwa sa lupa, at 
ilagay ang aking kaluwalhatian sa alabok. (selah) 

ikaw ay bumangon, oh panginoon, sa iyong galit, magpakataas ka laban sa poot nang aking manga 
kaaway, at gumising ka dahil sa akin, ikaw ay nagutos nang kahatulan. 

at ligirin ka nang kapisanan nang manga bayan sa palibot: at sila'y pihitan mong nasa mataas ka. 

ang panginoo'y nangangasiwa nang kahatulan sa manga bayan: iyong hatulan ako, oh panginoon, ayon 
sa aking katuwiran, at sa aking pagtatapat na nasa akin. 

oh wakasan ang kasamaan nang masama, nguni't itatag mo ang matuwid, sapagka't sinubok nang 
matuwid na diyos ang manga pagiisip at ang manga puso. 

ang aking kalasag ay sa diyos. na nagliligtas nang matuwid sa puso. 

ang diyos ay matuwid na hukom, oo, diyos na may galit araw-araw. 

kung ang tao ay hindi magbalik-loob, kaniyang ihahasa ang kaniyang tabak; kaniyang iniakma ang 
kaniyang busog, at inihanda. 

inihanda rin naman niya ang manga kasangkapan nang kamatayan, kaniyang pinapagniningas ang 
kaniyang manga pana. 

narito, siya'y nagdaramdam nang kasamaan, oo, siya'y naglihi nang kasamaan, at nanganak nang 
kabulaanan. 

siya'y gumawa nang balon, at hinukay, at nahulog sa hukay na kaniyang ginawa. 

ang kaniyang gawang masama ay magbabalik sa kaniyang sariling ulo, at ang kaniyang pangdadahas ay 
babagsak sa kaniyang sariling bunbunan. 

ako'y magpapasalamat sa panginoon, ayon sa kaniyang katuwiran: at aawit nang pagpupuri sa pangalan 
nang panginoon na kataastaasan. 

oh panginoon, aming panginoon, pagkarilag nang iyong pangalan sa buong lupa! na siyang naglagay 
nang inyong kaluwalhatian sa manga langit. 

mula sa bibig nang manga sanggol at nang manga sumususo ay iyong itinatag ang kalakasan, dahil sa 
iyong manga kaaway, upang iyong patahimikin ang kaaway at ang manghihiganti. 

pagka binubulay ko ang iyong manga langit, ang gawa nang iyong manga daliri, ang buwan at ang manga 
bituin na iyong inayos, 

ano ang tao upang iyong alalahanin siya? at ang anak nang tao, upang iyong dalawin siya? 

sapagka't iyong ginawa siyang kaunting mababa lamang kay sa diyos, at pinaputungan mo siya nang 
kaluwalhatian at karangalan. 

iyong pinapagtataglay siya nang kapangyarihan sa manga gawa nang iyong manga kamay, iyong inilagay 
ang lahat nang manga bagay sa ilalim nang kaniyang manga paa: 

lahat na tupa at baka, oo, at ang manga hayop sa parang, 

ang manga ibon sa himpapawid, at ang manga isda sa dagat, anomang nagdaraan sa manga kalaliman 
nang manga dagat. 

oh panginoon, aming panginoon, pagkarilag nang iyong pangalan sa buong lupa! 

ako'y magpapasalamat sa panginoon nang aking buong puso; aking ipakikilala ang lahat na iyong 
kagilagilalas na manga gawa. 

ako'y magpapakasaya at magpapakagalak sa iyo: ako'y aawit nang pagpuri sa iyong pangalan, oh ikaw na 
kataastaasan. 

pagka ang aking manga kaaway ay magsisibalik, sila'y matitisod at malilipol sa iyong harapan. 

sapagka't iyong inalalayan ang aking matuwid at ang aking usap, ikaw ay nauupo sa luklukan na 
humahatol na may katuwiran. 

iyong sinaway ang manga bansa, iyong nilipol ang masama, iyong pinawi ang kanilang pangalan 
magpakailan man. 

ang kaaway ay dumating sa wakas, sila'y lipol magpakailan man, at ang manga siyudad na iyong dinaig, 
ang tanging alaala sa kanila ay napawi. 

nguni't ang panginoon ay nauupong hari magpakailan man: inihanda niya ang kaniyang luklukan para sa 
kahatulan. 

at hahatulan niya sa katuwiran ang sanglibutan, siya'y mangangasiwa nang karampatang kahatulan sa 
manga tao. 

ang panginoon naman ay magiging matayog na moog sa napipighati, matayog na moog sa manga 
panahon nang kabagabagan, 

at silang nangakakaalam nang iyong pangalan ay maglalagak nang kanilang tiwala sa iyo, sapagka't ikaw, 
panginoon, ay hindi mo pinabayaan sila na nagsisihanap sa iyo. 

magsiawit kayo nang manga pagpuri sa panginoon, na nagsisitahan sa sion: ipahayag ninyo sa gitna nang 
bayan ang kaniyang manga gawa. 

sapagka't siyang nagsisiyasat nang dugo ay umaalaala sa kanila: hindi niya kinalilimutan ang daing nang 
dukha. 

maawa ka sa akin, oh panginoon, masdan mo ang kadalamhatian na aking tinitiis sa kanila na 
mangagtatanim sa akin, ikaw na nagtataas sa akin mula sa manga pintuan nang kamatayan, 

upang aking maipakilala ang iyong buong kapurihan: sa manga pintuang-bayan nang anak na babae nang 
sion, ako'y magagalak sa iyong pagliligtas. 

ang manga bansa ay nangahulog sa balon na kanilang ginawa: sa silo na kanilang ikinubli ay kanilang 
sariling paa ang nahuli. 

ang panginoon ay napakilala, siya'y naglapat nang kahatulan: ang masama ay nasilo sa manga gawa nang 
kaniyang sariling manga kamay. (higgaion. selah) 

ang masama ay mauuwi sa sheol, pati nang lahat nang manga bansa na nagsisilimot sa diyos. 

sapagka't ang mapagkailangan ay hindi laging malilimutan, ni ang pagasa nang dukha ay mapapawi 
magpakailan man. 

bumangon ka, oh panginoon, huwag manaig ang tao: mahatulan ang manga bansa sa iyong paningin. 
ilagay mo sila sa katakutan oh, panginoon: ipakilala mo sa manga bansa na sila'y manga tao lamang. 
(selah) 

bakit ka tumatayong malayo, oh panginoon? bakit ka nagtatago sa manga panahon nang kabagabagan? 
sa kapalaluan nang masama ang dukha ay hinahabol na mainam: mahuli nawa sila sa manga lalang na 
kanilang inakala. 

sapagka't ang masama ay nagmamalaki sa nais nang kaniyang puso, at ang mapagimbot ay nagtatakuwil, 
oo, nagwawalang kabuluhan sa panginoon. 

ang masama, sa kapalaluan nang kaniyang mukha, ay nagsasabi, hindi niya sisiyasatin. lahat niyang 
pagiisip ay, walang diyos. 

ang kaniyang manga lakad ay panatag sa lahat nang panahon, ang iyong manga kahatulan ay malayong 
totoo sa kaniyang paningin: tungkol sa lahat niyang manga kaaway, tinutuya niya sila. 

sinasabi niya sa kaniyang puso, hindi ako makikilos: sa lahat nang sali't saling lahi ay hindi ako malalagay 
sa karalitaan. 

ang kaniyang bibig ay puno nang panunungayaw, at pagdaraya, at pang-aapi: sa ilalim nang kaniyang dila 
ay kalikuan at kasamaan. 

siya'y nauupo sa manga pinakasulok na dako nang manga nayon: sa manga kubling dako ay pinapatay 
niya ang walang sala, ang kaniyang manga mata ay natititig laban sa walang nagkakandili. 

siya'y bumabakay sa kubli, na parang leon sa kaniyang lungga: siya'y nagaabang upang hulihin ang 
dukha: hinuhuli niya ang dukha, pagka kaniyang dinadala siya sa silo niya. 

siya'y naninibasib, siya'y nagpapakaliit, at ang manga walang nagkakandili ay nangahuhulog sa kaniyang 
manga malakas. 

sinasabi niya sa kaniyang puso: ang diyos ay nakalimot: kaniyang ikinukubli ang kaniyang mukha, hindi 
na niya makikita kailan man. 

bumangon ka, oh panginoon, oh diyos, itaas mo ang iyong kamay: huwag mong kalimutan ang dukha. 
bakit sinusumpa nang masama ang diyos, at nagsasabi sa kaniyang puso: hindi mo sisiyasatin? 

iyong nakita, sapagka't iyong minamasdan ang pahirap at pangduduwahagi upang mapasa iyong kamay: 
ang walang nagkakandili ay napakukupkop sa iyo: ikaw ay naging tagakandili sa ulila. 

baliin mo ang bisig nang masama: at tungkol sa masamang tao, pag-usigin mo ang kaniyang kasamaan 
hanggang sa wala ka nang masumpungan. 

ang panginoon ay hari magpakailan-kailan man. ang manga bansa ay nalilipol sa kaniyang lupain. 
panginoon, iyong narinig ang nasa nang manga maamo: iyong ihahanda ang kanilang puso, iyong 
pakikinggan nang iyong pakinig: 

upang hatulan ang ulila at ang napipighati, upang huwag nang makapangilabot ang tao na taga lupa. 

sa panginoon ay nanganganlong ako: ano't inyong sinasabi sa aking kaluluwa, tumakas ka na gaya nang 
isang ibon sa iyong bundok? 

sapagka't, narito, binalantok nang masama ang busog, kanilang inihahanda ang kanilang palaso sa 
bagting, upang kanilang mapahilagpusan sa kadiliman ang matuwid sa puso, 

kung ang manga patibayan ay masira, anong magagawa nang matuwid? 

ang panginoon ay nasa kaniyang banal na templo, ang panginoon, ang kaniyang luklukan ay nasa langit, 
ang kaniyang manga mata ay nagmamalas, ang kaniyang manga talukap-mata ay nagmamasid, sa manga 
anak nang manga tao. 

sinusubok nang panginoon ang matuwid, nguni't ang masama at ang umiibig nang pangdadahas ay 
kinapopootan nang kaniyang kaluluwa. 

sa masama ay magpapaulan siya nang manga silo, apoy at azufre at nagaalab na hangin ay magiging 
bahagi nang kanilang saro. 

sapagka't ang panginoon ay matuwid: minamahal niya ang katuwiran: mamasdan nang matuwid ang 
kaniyang mukha. 

tumulong ka, panginoon, sapagka't ang banal na tao ay nalilipol: sapagka't nagkukulang nang tapat sa 
gitna nang manga anak nang manga tao. 

sila'y nangagsasalitaan bawa't isa nang kabulaanan, sa kanikaniyang kapuwa: na may mapanuyang labi, 
at may giring pulang puso na nangagsasalita. 

ihihiwalay nang panginoon, ang lahat na mapanuyang labi, ang dila na nagsasalita nang manga dakilang 
bagay: 

na nagsipagsabi, sa pamamagitan nang aming dila ay magsisipanaig kami: ang aming manga labi ay 
aming sarili: sino ang panginoon sa amin? 

dahil sa pagsamsam sa dukha, dahil sa buntong hininga nang mapagkailangan, titindig nga ako, sabi nang 
panginoon, ilalagay ko siya sa kaligtasang kaniyang pinagmimithian. 

ang manga salita nang panginoon ay manga dalisay na salita, na gaya nang pilak na sinubok sa hurno sa 
lupa, na makapitong dinalisay. 

iyong iingatan sila, oh panginoon, iyong pakaingatan sila mula sa lahing ito magpakailan man. 

ang masama ay naggala saa't saan man. pagka ang kapariwaraan ay natataas sa gitna nang manga anak 
nang manga tao. 

hanggang kailan, oh panginoon? iyong kalilimutan ako magpakailan man? hanggang kailan ikukubli mo 
ang iyong mukha sa akin? 

hanggang kailan kukuhang payo ako sa aking kaluluwa, na may kalumbayan sa aking puso buong araw? 
hanggang kailan magpapakataan ang aking kaaway sa akin? 

iyong bulayin, at sagutin mo ako, oh panginoon kong diyos: liwanagan mo ang aking manga mata, baka 
ako'y matulog nang tulog na kamatayan, 

baka sabihin nang aking kaaway, ako'y nanaig laban sa kaniya: baka ang aking manga kaaway ay 
mangagalak pagka ako'y nakilos. 

nguni't ako'y tumiwala sa iyong kagandahang-loob. magagalak ang aking puso sa iyong pagliligtas: 
ako'y aawit sa panginoon, sapagka't ginawan niya ako nang sagana. 

ang mangmang ay nagsabi sa kaniyang puso, walang diyos: sila'y nangapapahamak, sila'y nagsigawa 
nang kasuklamsuklam na manga gawa, walang gumagawa nang mabuti, 

tinutunghan nang panginoon ang manga anak nang manga tao mula sa langit, upang tingnan, kung may 
sinomang nakakaunawa, na hinahanap nang diyos. 

silang lahat ay nagsihiwalay: sila'y magkakasama na naging kahalayhalay, walang gumagawa nang 
mabuti, wala, wala kahit isa. 

wala bang kaalaman ang lahat na manggagawa nang kasamaan? na siyang nagsisikain sa aking bayan na 
tila nagsisikain nang tinapay, at hindi nagsisitawag sa panginoon. 

doo'y nangapasa malaking katakutan sila: sapagka't ang diyos ay nasa lahi nang matuwid. 

inyong inilalagay sa kahihiyan ang payo nang dukha, sapagka't ang panginoon ang kaniyang kanlungan. 
oh kung ang kaligtasan nang israel ay nanggagaling sa sion! kung ibabalik nang panginoon ang 
nangabihag nang kaniyang bayan, magagalak nga ang jacob, at masasayahan ang israel. 

panginoon, sinong makapanunuluyan sa iyong tabernakulo? sinong tatahan sa iyong banal na bundok? 
siyang lumalakad na matuwid, at gumagawa nang katuwiran, at nagsasalita nang katotohanan sa 
kaniyang puso. 

siyang hindi naninirang puri nang kaniyang dila, ni gumagawa man nang kasamaan sa kaniyang kaibigan, 
ni dumudusta man sa kaniyang kapuwa. 

na sa manga mata niya ay nasisiphayo ang masama, kundi siyang nagbibigay puri sa manga natatakot sa 
panginoon, siyang sumusumpa sa kaniyang sariling ikasasama at hindi nagbabago, 

siyang hindi naglalabas nang kaniyang salapi sa patubo, ni kumukuha man nang suhol laban sa walang 
sala. siyang gumagawa nang manga bagay na ito ay hindi makikilos kailan man. 

ingatan mo ako, oh diyos, sapagka't sa iyo nanganganlong ako. 

oh kaluluwa ko, iyong sinabi sa panginoon, ikaw ay aking panginoon: ako'y walang kabutihan liban sa 
iyo. 

tungkol sa manga banal na nangasa lupa, sila ang maririlag na manga kinalulugdan kong lubos. 

ang manga kalumbayan nila ay dadami, na nangaghahandog sa ibang diyos: ang kanilang inuming 
handog na dugo ay hindi ko ihahandog, ni sasambitin man ang kanilang manga pangalan sa aking manga 
labi. 

ang panginoon ay siyang bahagi nang aking mana at nang aking saro: iyong inaalalayan ang aking 
kapalaran. 

ang pising panukat ay nangahulog sa akin sa manga maligayang dako: oo, ako'y may mainam na mana. 
aking pupurihin ang panginoon na nagbibigay sa akin nang payo: oo, tinuturuan ako sa gabi nang aking 
puso. 

aking inilagay na lagi ang panginoon sa harap ko: sapagka't kung siya ay nasa aking kanan, hindi ako 
makikilos. 

kaya't ang aking puso ay masaya, at ang aking kaluwalhatian ay nagagalak: ang akin namang katawan ay 
tatahang tiwasay. 

sapagka't hindi mo iiwan ang aking kaluluwa sa sheol; ni hindi mo man titiisin ang iyong banal ay 
makakita nang kabulukan. 

iyong ituturo sa akin ang landas nang buhay: nasa iyong harapan ang kapuspusan nang kagalakan, sa 
iyong kanan ay may manga kasayahan magpakailan man. 

dinggin mo ang matuwid, oh panginoon, pakinggan mo ang aking daing, ulinigin mo ang aking 
panalangin, na hindi lumalabas sa manga magdarayang labi. 

manggaling sa iyong harapan ang aking kahatulan: masdan nang iyong manga mata ang karampatan. 
iyong sinubok ang aking puso, iyong dinalaw ako sa kinagabihan, iyong nilitis ako, at wala kang 
nasumpungan, ako'y nagpasiya na ang aking bibig ay hindi sasalangsang. 

tungkol sa manga gawa nang manga tao, sa pamamagitan nang salita nang iyong manga labi. ako'y 
nagingat sa manga daan nang pangdadahas. 

ang aking manga hakbang ay nagsipanatili sa iyong manga landas, ang aking manga paa ay hindi 
nangadulas. 

ako'y tumawag sa iyo, sapagka't ikaw ay sasagot sa akin, oh diyos: ikiling mo ang iyong pakinig sa akin, at 
dinggin mo ang aking pananalita. 

ipakita mo ang iyong manga kagilagilalas na kagandahang-loob, oh ikaw na nagliligtas sa kanila na 
nagsisipagkanlong sa iyo. sa nagsisibangon laban sa kanila, sa pamamagitan nang iyong kanan. 

ingatan mo ako na gaya nang itim nang mata, ikubli mo ako sa lilim nang iyong manga pakpak, 

sa masama na sumasamsam sa akin, sa aking manga kaaway na nagsisipatay, na nagsisikubkub sa akin. 
sila'y nangabalot sa kanilang sariling taba: sila'y nangagsasalita nang kanilang bibig na may kapalaluan. 

ibuwal kami sa lupa. 

sila'y parang leon na masiba sa kaniyang huli, at parang batang leon na nanunubok sa manga lihim na 
dako. 

bumangon ka, oh panginoon, harapin mo siya, ilugmok mo siya: iligtas mo ang aking kaluluwa sa 
masama sa pamamagitan nang iyong tabak, 

sa manga tao, sa pamamagitan nang iyong kamay, oh panginoon, sa manga tao nang sanglibutan, na ang 
bahagi nila ay nasa buhay na ito, at ang tiyan nila'y pinupuno mo nang iyong kayamanan: kanilang 
binubusog ang kanilang manga anak, at iniiwan nila ang natira sa kanilang pag-aari sa kanilang sanggol. 
tungkol sa akin, aking mamasdan ang iyong mukha sa katuwiran: ako'y masisiyahan pagka bumangon sa 
iyong wangis. 

iniibig kita, oh panginoon, na aking kalakasan. 

ang panginoon ay aking malaking bato, at aking kuta, at aking tagapagligtas, aking diyos, aking malaking 
bato na sa kaniya'y manganganlong ako: aking kalasag, at siyang sungay nang aking kaligtasan, aking 
matayog na moog. 

ako'y tatawag sa panginoon, na marapat na purihin: sa gayo'y maliligtas ako sa aking manga kaaway. 
pinamuluputan ako nang manga tali nang kamatayan, at tinakot ako nang manga baha nang kasamaan. 
ang manga tali nang sheol ay nasa buong palibot ko: ang manga silo nang kamatayan ay dumating sa 
akin. 

sa aking kapanglawan ay tumawag ako sa panginoon, at dumaing ako sa aking diyos: dininig niya ang 
aking tinig mula sa kaniyang templo, at ang aking daing sa harap niya ay dumating sa loob nang kaniyang 
manga pakinig. 

nang magkagayo'y nauga at nayanig ang lupa, ang manga patibayan naman nang manga bundok ay 
nakilos, at nauga, sapagka't siya'y napoot. 

napailanglang ang usok mula sa kaniyang manga butas nang ilong, at apoy na mula sa kaniyang bibig ay 
sumupok: manga baga ay nangagalab sa pamamagitan niyaon. 

kaniya namang iniyuko ang manga langit, at ibinaba, at salimuot na kadiliman ay nasa ilalim nang 
kaniyang manga paa. 

at siya'y sumakay sa isang querubin, at lumipad: oo, siya'y lumipad na maliksi sa manga pakpak nang 
hangin. 

ginawa niya ang kadiliman na kaniyang kublihang dako, ang kaniyang kulandong sa buong palibot niya, 
manga kadiliman nang tubig, masinsing manga alapaap sa langit. 

sa kakinangan sa harap niya ay dumaan ang kaniyang manga masinsing alapaap, manga granizo at 
manga bagang apoy. 

ang panginoon naman ay kumulog sa manga langit, at pinatunog nang kataastaasan ang kaniyang tinig, 
manga granizo, at manga bagang apoy. 

at kaniyang inihilagpos ang kaniyang manga pana, at pinapangalat sila, oo, manga kidlat na di masayod 
at ginulo sila. 

nang magkagayo'y nagsilitaw ang manga lagusan nang tubig, at ang manga patibayan nang sanglibutan 
ay nangahubdan, sa iyong pagsaway, oh panginoon, sa hihip nang hinga nang iyong manga butas nang 
ilong. 

siya'y nagsugo mula sa itaas, kinuha niya ako: sinagip niya ako sa maraming tubig. 

iniligtas niya ako sa aking malakas na kaaway, at sa manga nangagtatanim sa akin, sapagka't sila'y 
totoong makapangyarihan sa ganang akin. 

sila'y nagsidating sa akin sa kaarawan nang aking kasakunaan, nguni't ang panginoon ay siyang aking 
gabay. 

inilabas naman niya ako sa maluwag na dako; iniligtas niya ako, sapagka't siya'y nalulugod sa akin. 

ginanting-pala ako nang panginoon ayon sa aking katuwiran: ayon sa kalinisan nang aking manga kamay 
ay ginanting-pala niya ako. 

sapagka't aking iningatan ang manga daan nang panginoon, at hindi ako humiwalay nang masama sa 
aking diyos. 

sapagka't lahat niyang manga kahatulan ay nangasa harap ko, at hindi ko inihiwalay ang kaniyang manga 
palatuntunan sa akin. 

ako rin nama'y sakdal sa kaniya, at ako'y nagingat nang aking sarili sa aking kasamaan. 

kaya't ginanting-pala ako nang panginoon ayon sa aking katuwiran, ayon sa kalinisan nang aking manga 
kamay sa kaniyang paningin. 

sa mahabagin ay pakikilala kang mahabagin, sa sakdal na tao ay pakikilala kang sakdal, 

sa dalisay ay pakikilala kang dalisay, at sa matigas na loob ay pakikilala kang mapagmatigas. 

sapagka't iyong ililigtas ang napipighating bayan: nguni't ang manga mapagmataas na mata ay iyong 
ibababa. 

sapagka't iyong papagniningasin ang aking ilawan, liliwanagan nang panginoon kong diyos ang aking 
kadiliman. 

sapagka't sa pamamagitan mo ay dadaluhungin ko ang isang hukbo, at sa pamamagitan nang aking diyos 
ay lulukso ako sa kuta. 

tungkol sa diyos ang kaniyang lakad ay sakdal: ang salita nang panginoon ay subok, siya'y kalasag nang 
lahat na nanganganlong sa kaniya, 

sapagka't sino ang diyos, liban sa panginoon? at sino ang malaking bato maliban sa ating diyos? 

ang diyos na nagbibigkis sa akin nang kalakasan, at nagpapasakdal sa aking lakad. 

kaniyang ginagawa ang aking manga paa na gaya nang manga paa nang manga usa: at inilalagay niya ako 
sa aking manga mataas na dako. 

kaniyang tinuturuan ang aking manga kamay na makipagdigma, na anopa't ang aking manga kamay ay 
bumabali nang busog na tanso. 

iyo namang ibinigay sa akin ang kalasag na iyong pangligtas: at inalalayan ako nang iyong kanan, at 
pinadakila ako nang iyong kahinahunan. 

iyong pinalaki ang aking manga hakbang sa ilalim ko, at ang aking manga paa ay hindi nangadulas. 

aking hahabulin ang aking manga kaaway, at aabutan ko sila: hindi man ako babalik hanggang sa sila'y 
malipol. 

aking sasaktan sila, na anopa't sila'y huwag makatayo: sila'y mangalulugmok sa ilalim nang aking manga 
paa. 

sapagka't iyong binigkisan ako nang kalakasan sa pagbabaka: iyong pinasuko sa akin yaong 
nagsisibangon laban sa akin. 

iyo rin namang pinatatalikod sa akin ang aking manga kaaway, upang aking maihiwalay silang 
nangagtatanim sa akin. 

sila'y nagsihiyaw, nguni't walang magligtas: pati sa panginoon, nguni't hindi niya sinagot sila. 

nang magkagayo'y aking dinurog sila na gaya nang alabok sa harap nang hangin: aking inihagis sila na 
gaya nang putik sa manga lansangan. 

iniligtas mo ako sa manga pakikipagtalo sa bayan, iyong ginawa ako na pangulo nang manga bansa: isang 
bayan na hindi ko nakilala ay maglilingkod sa akin. 

pagkarinig nila sa akin ay tatalimahin nila ako; ang manga taga ibang lupa ay magsisisuko sa akin. 

ang manga taga ibang lupa ay manganghihiluka, at sila'y magsisilabas na nanganginginig mula sa 
kanilang manga taguang dako. 

mabuhay nawa ang panginoon at maging mapalad nawa ang aking malaking bato; at dakilain ang diyos 
nang aking kaligtasan: 

sa makatuwid baga'y ang diyos na ipinanghihiganti ako, at nagpapasuko nang manga bayan sa akin. 

kaniyang inililigtas ako sa aking manga kaaway: oo, itinataas mo ako sa nagsisibangon laban sa akin: 
iyong inililigtas ako sa mangdadahas na tao. 

kaya't ako'y magpapasalamat sa iyo, oh panginoon, sa gitna nang manga bansa, at aawit ako nang 
manga pagpupuri sa iyong pangalan. 

dakilang kaligtasan ay ibinibigay niya sa kaniyang hari, at nagpapakita nang kagandahang-loob sa 
kaniyang pinahiran nang langis. kay david at sa kaniyang binhi magpakailan man. 

ang kalangitan ay nagpapahayag nang kaluwalhatian nang diyos, at ipinakikilala nang kalawakan ang 
gawa nang kaniyang kamay. 

sa araw-araw ay nagbabadya nang pananalita, at sa gabi-gabi ay nagpapakilala nang kaalaman. 

walang pananalita o wika man, ang kanilang tinig ay hindi marinig. 

ang kanilang pangungusap ay lumaganap sa buong lupa, at ang kanilang manga salita ay hanggang sa 
wakas nang sanglibutan. sa kanila inilagay niya ang tabernakulo na ukol sa araw, 

na gaya nang kasintahang lalake na lumalabas mula sa kaniyang silid. at nagagalak na gaya nang malakas 
na tao na tatakbo nang kaniyang takbo. 

ang kaniyang labasan ay mula sa wakas nang manga langit, at ang kaniyang ligid ay sa manga wakas 
niyaon: at walang bagay na nakukubli sa pagiinit niyaon. 

ang kautusan nang panginoon ay sakdal, na nagsasauli nang kaluluwa: ang patotoo nang panginoon ay 
tunay, na nagpapapantas sa hangal. 

ang manga tuntunin nang panginoon ay matuwid, na nagpapagalak sa puso: ang utos nang panginoon ay 
dalisay, na nagpapaliwanag nang manga mata. 

ang takot sa panginoon ay malinis, na nananatili magpakailan man: ang manga kahatulan nang 
panginoon ay katotohanan, at lubos na matuwid. 

mga pinipitang higit kay sa ginto, oo, higit kay sa maraming dalisay na ginto: lalong mainam kay sa pulot, 
at sa pulot-pukyutan. 

higit dito'y sa pamamagitan nang manga iyo'y mapagpapaunahan ang iyong lingkod: sa pagiingat nang 
manga yaon ay may dakilang ganting-pala. 

sinong makasisiyasat nang kaniyang manga kamalian? paliwanagan mo ako sa manga kubling kamalian. 
italikod mo rin ang iyong lingkod sa manga kapalaluang sala: huwag mong papagtaglayin ang manga 
yaon nang kapangyarihan sa akin: kung magkagayo'y magiging matuwid ako, at magiging malinis ako sa 
malaking pagsalangsang. 

maging kalugodlugod nawa ang manga salita nang aking bibig, at ang pagbubulay nang aking puso sa 
iyong paningin, oh panginoon, na aking malaking bato, at aking manunubos. 

ang panginoon ay sumasagot sa iyo sa araw nang kabagabagan, itaas ka sa mataas nang pangalan nang 
diyos ni jacob: 

saklolohan ka mula sa santuario, at palakasin ka mula sa sion, 

alalahanin nawa ang lahat nang iyong manga handog, at tanggapin niya ang iyong manga haing sinunog, 
(selah) 

pagkalooban ka nawa nang nais nang iyong puso, at tuparin ang lahat nang iyong payo. 

kami ay magtatagumpay sa iyong pagliligtas, at sa pangalan nang aming diyos ay aming itataas ang 
aming manga watawat: ganapin nawa nang panginoon ang lahat nang iyong manga hingi. 

talastas ko ngayon na inililigtas nang panginoon ang kaniyang pinahiran nang langis, sasagutin niya siya 
mula sa kaniyang banal na langit nang pangligtas na kalakasan nang kaniyang kanang kamay. 

ang iba ay tumitiwala sa manga karo, at ang iba ay sa manga kabayo: nguni't babanggitin namin ang 
pangalan nang panginoon naming diyos. 

sila'y nangakasubsob at buwal: nguni't kami ay nakatindig at nakatayo na matuwid. 

magligtas ka, panginoon: sagutin nawa kami nang hari pagka kami ay nagsisitawag. 

ang hari ay magagalak sa iyong kalakasan, oh panginoon, at sa iyong pagliligtas gaano kalaki ang 
ikagagalak niya! 

ibinigay mo sa kaniya ang nais nang kaniyang puso, at hindi mo ikinait ang hiling nang kaniyang manga 
labi. (selah) 

sapagka't iyong sinalubong siya nang manga kapalaran na kabutihan: iyong pinuputungan nang isang 
putong na dalisay na ginto ang kaniyang ulo. 

siya'y humingi nang buhay sa iyo, iyong binigyan siya: pati nang kahabaan nang manga kaarawan 
magpakailan pa man. 

ang kaniyang kaluwalhatian ay dakila sa iyong pagliligtas: karangalan at kamahalan ay inilalagay mo sa 
kaniya. 

sapagka't ginagawa mo siyang pinakamapalad magpakailan man: iyong pinasasaya siya nang kagalakan 
sa iyong harapan. 

sapagka't ang hari ay tumitiwala sa panginoon, at sa kagandahang-loob nang kataastaasan ay hindi siya 
makikilos. 

masusumpungan nang iyong kamay ang lahat nang iyong manga kaaway: masusumpungan nang iyong 
kanan yaong manga nangagtatanim sa iyo. 

iyong gagawin sila na gaya nang mainit na hurno sa panahon nang iyong galit. sasakmalin sila nang 
panginoon sa kaniyang poot, at susupukin sila nang apoy. 

ang kanilang bunga ay iyong lilipulin mula sa lupa, at ang kanilang binhi ay mula sa gitna nang manga 
anak nang manga tao. 

sapagka't sila'y nagakala nang kasamaan laban sa iyo: sila'y nagpanukala nang lalang na hindi nila 
maisasagawa. 

sapagka't iyong patatalikurin sila, ikaw ay maghahanda nang iyong manga bagting nang busog laban sa 
mukha nila. 

mataas ka, oh panginoon, sa iyong kalakasan: sa gayo'y aming aawitin at pupurihin ang iyong 
kapangyarihan. 

diyos ko, diyos ko, bakit mo ako pinabayaan? bakit ka napaka layo sa pagtulong sa akin, at sa manga 
salita nang aking pagangal? 

oh diyos ko, ako'y humihiyaw sa araw, nguni't hindi ka sumasagot: at sa gabi, at hindi ako tahimik. 
nguni't ikaw ay banal, oh ikaw na tumatahan sa manga pagpuri nang israel. 

ang aming manga magulang ay nagsitiwala sa iyo: sila'y nagsitiwala, at iyong iniligtas sila. 

sila'y nagsidaing sa iyo at nangaligtas: sila'y nagsitiwala sa iyo, at hindi nangapahiya. 

nguni't ako'y uod at hindi tao; duwahagi sa manga tao, at hinamak nang bayan. 

silang lahat na nangakakita sa akin ay tinatawanang mainam ako: inilalawit nila ang labi, iginagalaw nila 
ang ulo, na sinasabi, 

magpakatiwala ka sa panginoon, iligtas niya siya: iligtas niya siya yamang kinaluluguran niya siya: 
nguni't ikaw ang naglabas sa akin sa bahay-bata: pinatiwala mo ako nang ako'y nasa manga suso nang 
aking ina. 

ako'y nahagis sa iyo mula sa bahay-bata: ikaw ay aking diyos mulang dalhin ako sa tiyan nang aking ina. 
huwag mo akong layuan, sapagka't kabagabagan ay malapit, sapagka't walang tumulong. 

niligid ako nang maraming toro, manga malakas na toro nang basan ay kumulong sa akin. 

sila'y magbubuka sa akin nang kanilang bibig, na gaya nang sumasakmal at umuungal na leon. 

ako'y nabuhos na parang tubig, at lahat nang aking manga buto ay nangapapalinsad: ang aking puso ay 
parang pagkit, natutunaw ito sa loob ko. 

ang aking kalakasan ay natuyo na parang bibinga; at ang aking dila ay dumidikit sa aking ngalangala, at 
dinala mo ako sa alabok nang kamatayan. 

sapagka't niligid ako nang manga aso: kinulong ako nang pulutong nang manga manggagawa nang 
masama, binutasan nila ang aking manga kamay at ang aking manga paa. 

aking maisasaysay ang lahat nang aking manga buto, kanilang minamasdan, at pinapansin ako: 
hinapak nila ang aking manga kasuutan sa gitna nila, at kanilang pinagsapalaran ang aking kasuutan. 

nguni't huwag kang lumayo, oh panginoon: oh ikaw na aking saklolo, magmadali kang tulungan mo ako. 
iligtas mo ang aking kaluluwa sa tabak, ang aking minamahal sa kapangyarihan nang aso. 

iligtas mo ako sa bibig nang leon: o0, mula sa manga sungay nang torong gubat ay sinagot mo ako. 
aking ipahahayag ang iyong pangalan sa aking manga kapatid: sa gitna nang kapulungan ay pupurihin 
kita. 

kayong nangatatakot sa panginoon ay magsipuri sa kaniya: kayong lahat na binhi ni jacob ay 
lumuwalhati sa kaniya; at magsitayong may takot sa kaniya, kayong lahat na binhi ni israel. 

sapagka't hindi niya hinamak o pinagtaniman man ang kadalamhatian nang nagdadalamhati: ni ikinubli 
man niya ang kaniyang mukha sa kaniya: kundi nang siya'y dumaing sa kaniya, ay kaniyang dininig. 

sa iyo nanggagaling ang pagpuri sa akin sa dakilang kapisanan: aking tutuparin ang aking manga panata 
sa harap nila na nangatatakot sa kaniya. 

ang maamo ay kakain at mabubusog: kanilang pupurihin ang panginoon na humanap sa kaniya, 
mabuhay nawa ang iyong puso magpakailan man. 

lahat nang manga wakas nang lupa ay makakaalaala, at magsisipanumbalik sa panginoon: at lahat nang 
manga angkan nang manga bansa ay magsisisamba sa harap mo. 

sapagka't ang kaharian ay sa panginoon: at siya ang puno sa manga bansa. 

lahat na matataba sa lupa ay magsisikain, at magsisisamba: silang lahat na nagsisibaba sa alabok ay 
magsisiyukod sa harap niya, sa makatuwid baga'y ang hindi makapagingat na buhay nang kaniyang 
kaluluwa. 

isang binhi ay maglilingkod sa kaniya, sasaysayin ang panginoon sa susunod na salin nang lahi, 

sila'y magsisiparoon at mangaghahayag nang kaniyang katuwiran, sa bayan na ipanganganak ay 
ibabalita, yaong kaniyang ginawa. 

ang panginoon ay aking pastor, hindi ako mangangailangan. 

kaniyang pinahihiga ako sa sariwang pastulan: pinapatnubayan niya ako sa siping nang manga tubig na 
pahingahan, 

kaniyang pinapananauli ang aking kaluluwa: pinapatnubayan niya ako sa manga landas nang katuwiran 
alangalang sa kaniyang pangalan. 

oo, bagaman ako'y lumalakad sa libis nang lilim nang kamatayan, wala akong katatakutang kasamaan, 
sapagka't ikaw ay sumasa akin: ang iyong pamalo at ang iyong tungkod, ay nagsisialiw sa akin. 

iyong pinaghahandaan ako nang dulang sa harap ko sa harapan nang aking manga kaaway: iyong 
pinahiran ang aking ulo nang langis; ang aking saro ay inaapawan. 

tunay na ang kabutihan at kaawaan ay susunod sa akin sa lahat nang manga kaarawan nang aking 
buhay: at ako'y tatahan sa bahay nang panginoon magpakailan man. 

ang lupa ay sa panginoon at ang buong narito: ang sanglibutan, at silang nagsisitahan dito. 

sapagka't itinatag niya sa ibabaw nang manga dagat, at itinatayo sa ibabaw nang manga baha. 

sinong aahon sa bundok nang panginoon? at sinong tatayo sa kaniyang dakong banal? 

siyang may malinis na manga kamay at may dalisay na puso, na hindi nagmataas ang kaniyang kaluluwa 
sa walang kabuluhan, at hindi sumumpa na may kabulaanan. 

siya'y tatanggap nang pagpapala sa panginoon, at nang katuwiran sa diyos nang kaniyang kaligtasan. 
ito ang lahi nang manga nagsisihanap sa kaniya, na nagsisihanap nang iyong mukha, sa makatuwid 
baga'y jacob. (selah) 

itaas ninyo ang inyong manga ulo, oh kayong manga pintuang-bayan, at kayo'y mangataas, kayong 
manga walang hanggang pintuan: at ang hari nang kaluwalhatian ay papasok. 

sino ang hari nang kaluwalhatian? ang panginoong malakas at makapangyarihan, ang panginoong 
makapangyarihan sa pagbabaka. 

itaas ninyo ang inyong manga ulo, oh kayong manga pintuang-bayan, oo, magsitaas kayo, kayong manga 
walang hanggang pintuan: at ang hari nang kaluwalhatian ay papasok. 

sino itong hari nang kaluwalhatian? ang panginoon nang manga hukbo, siya ang hari nang 
kaluwalhatian. (selah) 

sa iyo, oh panginoon, iginagawad ko ang aking kaluluwa. 

oh diyos ko sa iyo'y tumiwala ako, huwag nawa akong mapahiya: huwag nawang magtagumpay sa akin 
ang aking manga kaaway. 

oo, walang naghihintay sa iyo na mapapahiya, sila'y mangapapahiya na nagsisigawa nang karayaan nang 
walang kadahilanan, 

ituro mo sa akin ang iyong manga daan, oh panginoon, ituro mo sa akin ang iyong manga landas. 
patnubayan mo ako sa iyong katotohanan, at ituro mo sa akin, sapagka't ikaw ay diyos nang aking 
kaligtasan, sa iyo'y naghihintay ako buong araw. 

iyong alalahanin, oh panginoon, ang iyong malumanay na manga kaawaan, at ang iyong manga 
kagandahang-loob, sapagka't magpakailan man mula nang una. 

huwag mong alalahanin ang manga kasalanan nang aking kabataan, ni ang aking manga pagsalangsang: 
ayon sa iyong kagandahang-loob ay alalahanin mo ako, dahil sa iyong kabutihan, oh panginoon. 

mabuti at matuwid ang panginoon: kaya't tuturuan niya ang manga makasalanan sa daan. 

ang maamo ay papatnubayan niya sa kahatulan: at ituturo niya sa maamo ang daan niya. 

lahat na landas nang panginoon ay kagandahang-loob at katotohanan sa manga gayon na nangagiingat 
nang kaniyang tipan at kaniyang manga patotoo. 

dahil sa iyong pangalan, oh panginoon, iyong ipatawad ang aking kasamaan, sapagka't malaki. 

anong tao siya na natatakot sa panginoon? siya ang tuturuan niya nang daan na kaniyang pipiliin. 

ang kaniyang kaluluwa ay tatahan sa kaginhawahan, at mamanahin nang kaniyang binhi ang lupain. 
ang pakikipagibigan nang panginoon ay nasa nangatatakot sa kaniya, at ipakikilala niya sa kanila ang 
kaniyang tipan. 

ang aking manga mata ay palaging na sa panginoon, sapagka't huhugutin niya ang aking manga paa sa 
silo. 

panumbalikan mo ako, at maawa ka sa akin, sapagka't ako'y nag-iisa at nagdadalamhati. 

ang kabagabagan nang aking puso ay lumaki: oh hanguin mo ako sa aking kapanglawan. 

gunitain mo ang aking pagkapighati at aking damdam, at ipatawad mo ang lahat kong manga kasalanan. 
masdan mo ang aking manga kaaway, sapagka't sila'y marami: at pinagtataniman nila ako nang 
mabagsik na pagkagalit. 

oh ingatan mo ang aking kaluluwa, at iyong iligtas ako: huwag nawa akong mapahiya, sapagka't 
nanganganlong ako sa iyo. 

magingat sa akin ang pagtatapat at katuwiran, sapagka't hinihintay kita. 

tubusin mo ang israel, oh diyos, mula sa lahat na kaniyang kabagabagan. 

iyong hatulan ako oh panginoon, sapagka't ako'y lumakad sa aking pagtatapat: ako naman ay tumiwala 
sa panginoon, na walang bulay-bulay. 

siyasatin mo ako, oh panginoon, at iyong subukin ako: subukin mo ang aking puso at ang aking isip. 
sapagka't ang iyong kagandahang-loob ay nasa harap nang aking manga mata: at ako'y lumakad sa iyong 
katotohanan. 

hindi ako naupo na kasama nang manga walang kabuluhang tao, ni papasok man ako na kasama nang 
manga mapagpakunwari. 

aking pinagtataniman ang kapisanan nang manga manggagawa nang kasamaan, at hindi ako uupo na 
kaumpok nang masama. 

aking huhugasan ang aking manga kamay sa pagkawalang sala, sa gayo'y aking lilibirin ang iyong 
dambana, oh panginoon: 

upang aking maiparinig ang tinig nang pagpapasalamat, at maisaysay ang lahat na iyong kagilagilalas na 
gawa. 

panginoon, aking iniibig ang tahanan nang iyong bahay, at ang dako na tinatahanan nang iyong 
kaluwalhatian. 

huwag mong isama ang aking kaluluwa sa manga makasalanan, ni ang aking buhay man sa manga 
mabagsik na tao: 

na ang manga kamay ay kinaroroonan nang kasamaan, at ang kanilang kanan ay puno nang manga 
suhol. 

nguni't tungkol sa akin ay lalakad ako sa aking pagtatapat: iyong tubusin ako, at mahabag ka sa akin. 
ang aking paa ay nakatayo sa isang panatag na dako: sa manga kapisanan ay pupurihin ko ang 
panginoon. 

ang panginoon ay aking liwanag, at aking kaligtasan: kanino ako matatakot? ang panginoon, ay 
katibayan nang aking buhay, kanino ako masisindak? 

nang dumating sa akin ang manga manggagawa nang kasamaan upang kanin ang aking laman, ang aking 
manga kaaway at aking manga kaalit, sila'y nangatisod at nangarapa. 

bagaman ang isang hukbo ay humantong laban sa akin, hindi matatakot ang aking puso: bagaman 
magbangon ang pagdidigma laban sa akin, gayon ma'y titiwala rin ako. 

isang bagay ang hiningi ko sa panginoon, na aking hahanapin, na ako'y makatahan sa bahay nang 
panginoon, lahat nang manga kaarawan nang aking buhay, upang malasin ang kagandahan nang 
panginoon, at magusisa sa kaniyang templo. 

sapagka't sa kaarawan nang kabagabagan ay iingatan niya ako na lihim sa kaniyang kulandong: sa 
kublihan nang kaniyang tabernakulo ay ikukubli niya ako; kaniyang itataas ako sa ibabaw nang isang 
malaking bato. 

at ngayo'y matataas ang aking ulo sa aking manga kaaway sa palibot ko, at ako'y maghahandog sa 
kaniyang tabernakulo nang manga hain nang kagalakan, ako'y aawit, oo, ako'y aawit nang manga 
pagpuri sa panginoon. 

dinggin mo, oh panginoon, pagka ako'y sumisigaw nang aking tinig: maawa ka rin sa akin, at sagutin mo 
ako. 

nang iyong sabihin, hanapin ninyo ang aking mukha; ang aking puso ay nagsabi sa iyo, ang iyong mukha, 
panginoon, ay hahanapin ko. 

huwag mong ikubli ang iyong mukha sa akin, huwag mong ihiwalay ang iyong lingkod nang dahil sa galit: 
ikaw ay naging aking saklolo: huwag mo akong itakuwil, o pabayaan man, oh diyos nang aking kaligtasan. 
bagaman pabayaan ako nang aking ama at nang aking ina, gayon ma'y dadamputin ako nang panginoon. 
ituro mo sa akin ang iyong daan, oh panginoon: at patnubayan mo ako sa patag na landas, dahil sa aking 
manga kaaway. 

huwag mo akong ibigay sa kalooban nang aking manga kaaway: sapagka't manga sinungaling na saksi ay 
nagsibangon laban sa akin, at ang nagsisihinga nang kabagsikan. 

ako sana'y nanglupaypay kundi ko pinaniwalaang makita ang kabutihan nang panginoon. sa lupain nang 
may buhay. 

magantay ka sa panginoon: ikaw ay magpakalakas, at magdalang tapang ang iyong puso, oo, umasa ka 
sa panginoon. 

sa iyo, oh panginoon, tatawag ako, bato ko, huwag kang magpakabingi sa akin: baka kung ikaw ay 
tumahimik sa akin, ako'y maging gaya nila na bumaba sa hukay. 

dinggin mo ang tinig nang aking manga pananaing, pagka ako'y dumadaing sa iyo, pagka aking 
iginagawad ang aking manga kamay sa dako nang banal na sanggunian sa iyo. 

huwag mo akong agawin na kasama nang manga masama, at nang manga manggagawa nang kasamaan, 
na nangagsasalita nang kapayapaan sa kanilang manga kapuwa, nguni't kasamaan ay nasa kanilang 
manga puso. 

bigyan mo sila nang ayon sa kanilang gawa, at nang ayon sa kasamaan nang kanilang manga gawain: 
gantihin mo sila nang ayon sa kilos nang kanilang manga kamay. bayaran mo sila nang ukol sa kanila, 

sapagka't ayaw nilang pakundanganan ang manga gawa nang panginoon, ni ang kilos man nang kaniyang 
manga kamay, kaniyang ibabagsak sila, at hindi sila itatayo. 

purihin ang panginoon, sapagka't dininig niya ang tinig nang aking manga pananaing. 

ang panginoon ay aking kalakasan at aking kalasag, ang aking puso ay tumiwala sa kaniya, at ako'y 
nasaklolohan: kaya't ang aking puso ay nagagalak na mainan, at aking pupurihin siya nang aking awit. 
ang panginoon ay kanilang kalakasan, at siya'y kuta nang kaligtasan sa kaniyang pinahiran nang langis. 
iligtas mo ang iyong bayan, at pagpalain mo ang iyong pamana: naging pastor ka rin naman nila, at 
alalayan mo sila magpakailan man. 

mangagbigay kayo sa panginoon, oh kayong manga anak nang makapangyarihan, mangagbigay kayo sa 
panginoon nang kaluwalhatian at kalakasan. 

ibigay ninyo sa panginoon ang kaluwalhatiang marapat sa kaniyang pangalan: inyong sambahin ang 
panginoon sa kagandahan nang kabanalan. 

ang tinig nang panginoon ay nasa ibabaw nang tubig: ang diyos nang kaluwalhatian ay kumukulog, sa 
makatuwid baga'y ang panginoon sa ibabaw nang maraming tubig. 

ang tinig nang panginoon ay makapangyarihan: ang tinig nang panginoon ay puspos nang kamahalan. 
ang tinig nang panginoon ay bumabali nang manga cedro; oo, pinagpuputolputol nang panginoon ang 
manga cedro nang libano. 

kaniya namang pinalulukso na gaya nang guya: ang libano at sirion na gaya nang mailap na guyang baka. 
humahawi nang liyab nang apoy ang tinig nang panginoon. 

niyayanig nang tinig nang panginoon ang ilang: niyayanig nang panginoon ang ilang nang kades. 
pinapanganganak nang tinig nang panginoon ang manga usa, at hinuhubdan ang manga gubat: at sa 
kaniyang templo ay nagsasabi ang bawa't bagay: kaluwalhatian. 

ang panginoon ay naupo sa baha na parang hari: oo, ang panginoon ay nauupong parang hari 
magpakailan man. 

ang panginoon ay magbibigay nang kalakasan sa kaniyang bayan, pagpapalain nang panginoon ang 
kaniyang bayan nang kapayapaan. 

dadakilain kita, oh panginoon, sapagka't itinindig mo ako, at hindi mo pinagalak sa akin ang aking manga 
kaaway. 

oh panginoon kong diyos, dumaing ako sa iyo, at ako'y pinagaling mo. 

oh panginoon, iyong isinampa ang aking kaluluwa mula sa sheol: iyong iningatan akong buhay, upang 
huwag akong bumaba sa hukay. 

magsiawit kayo nang pagpuri sa panginoon, oh kayong manga banal niya, at mangagpasalamat kayo sa 
kaniyang banal na pangalan. 

sapagka't ang kaniyang galit ay sangdali lamang, ang kaniyang paglingap ay habang buhay: pagiyak ay 
magtatagal nang magdamag, nguni't kagalakan ay dumarating sa kinaumagahan. 

tungkol sa akin, sinabi ko sa aking kaginhawahan: hindi ako makikilos kailan man. 

ikaw, panginoon, sa iyong paglingap ay pinatayo mong matibay ang aking bundok: iyong ikinubli ang 
iyong mukha, ako'y nabagabag. 

ako'y dumaing sa iyo, oh panginoon, at sa panginoon ay gumawa ako nang pamanhik: 

anong pakinabang magkakaroon sa aking dugo, pagka ako'y mababa sa hukay? pupuri ba sa iyo ang 
alabok? magsasaysay ba ito nang iyong katotohanan? 

iyong dinggin, oh panginoon, at maawa ka sa akin: panginoon, maging saklolo nawa kita. 

iyong pinapaging sayaw sa akin ang aking tangis, iyong kinalag ang aking kayong magaspang, at 
binigkisan mo ako nang kasayahan: 

upang ang pagluwalhati ko ay umawit na pagpupuri sa iyo at huwag maging tahimik: oh panginoon kong 
diyos, ako'y magpapasalamat sa iyo magpakailan man. 

sa iyo, oh panginoon, nanganganlong ako: huwag akong mapahiya kailan man, palayain mo ako sa iyong 
katuwiran. 

ikiling mo ang iyong pakinig sa akin, iligtas mo akong madali: maging matibay na kanlungan ka nawa sa 
akin, bahay na sanggalangan upang iligtas ako. 

sapagka't ikaw ang aking malaking bato, at aking kuta, alangalang nga sa iyong pangalan ay pangunahan 
mo ako, at patnubayan mo ako. 

hugutin mo ako sa silo na kanilang inilagay na lihim ukol sa akin: sapagka't ikaw ang aking katibayan. 

sa iyong kamay ay inihabilin ko ang aking diwa, iyong tinubos ako, oh panginoon, ikaw na diyos nang 
katotohanan. 

aking pinagtataniman ang nangagmamasid nang manga walang kabuluhang karayaan: nguni't tumitiwala 
ako sa panginoon. 

ako'y matutuwa at magagalak sa iyong kagandahang-loob: sapagka't iyong nakita ang aking 
kadalamhatian: iyong nakilala ang aking kaluluwa sa manga kasakunaan: 

at hindi mo kinulong sa kamay nang kaaway, iyong inilagay ang aking manga paa sa maluwag na dako. 
maawa ka sa akin, oh panginoon, sapagka't ako'y nasa kahirapan: ang aking mata ay namumugto sa 
kapanglawan, oo, ang aking kaluluwa, at aking katawan. 

sapagka't ang aking buhay ay napupugnaw sa kapanglawan, at ang aking manga taon ay sa 
pagbubuntong hininga: ang aking lakas ay nanglulupaypay dahil sa aking kasamaan, at ang aking manga 
buto ay nangangatog. 

dahil sa lahat nang aking manga kaaway ay naging kaduwahagihan ako, oo, lubha nga sa aking manga 
kapuwa, at takot sa aking manga kakilala: silang nangakakita sa akin sa labas ay tinakasan ako. 

ako'y nilimot sa pagiisip na parang patay na tao: ako'y parang basag na sisidlan. 

sapagka't aking narinig ang paninirang puri nang marami, kakilabutan sa bawa't dako. samantalang sila'y 
nagsasangguniang magkakasama laban sa akin, kanilang pinagsisikapang alisin ang aking buhay. 

nguni't tumiwala ako sa iyo, oh panginoon: aking sinabi: ikaw ay aking diyos. 

ang aking manga kapanahunan ay nasa iyong kamay: iligtas mo ako sa kamay nang aking manga kaaway, 
at sa manga nagsisiusig sa akin. 

iyong pasilangin ang iyong mukha sa iyong lingkod: iligtas mo ako nang iyong kagandahang-loob. 

huwag nawa akong mapahiya, oh panginoon, sapagka't ako'y tumawag sa iyo: mapahiya nawa ang 
masama, magsitahimik nawa sila sa sheol. 

matahimik nawa ang manga sinungaling na labi, na nangagsasalita laban sa matuwid nang kalasuwaan, 
nang kapalaluan at paghamak. 

oh pagkadakila nang iyong kabutihan, na iyong iningatan para sa kanila na nangatatakot sa iyo, na iyong 
ginawa sa kanila na nagsisipagkanlong sa iyo, sa harap nang manga anak nang manga tao! 

sa lihim nang iyong harapan ay iyong ikukubli sila sa manga banta nang manga tao: iyong iingatan silang 
lihim sa kulandong mula sa manga talas nang manga dila. 

purihin ang panginoon: sapagka't ipinakilala niya sa akin ang kaniyang kagilagilalas na kagandahang-loob 
sa isang matibay na bayan. 

tungkol sa akin, sinabi ko sa aking pagmamadali, nahiwalay ako sa harap nang iyong manga mata: gayon 
ma'y dininig mo ang tinig nang aking manga pamanhik, nang ako'y dumaing sa iyo. 

oh ibigin ninyo ang panginoon, ninyong lahat na manga banal niya: pinalalagi nang panginoon ang tapat, 
at pinanghihigantihang lubos ang manggagawang palalo. 

kayo'y mangagpakalakas, at mangagdalang tapang ang inyong puso, kayong lahat na nagsisiasa sa 
panginoon. 

mapalad siyang pinatawad nang pagsalangsang, na tinakpan ang kasalanan. 

mapalad ang tao na hindi paratangan nang kasamaan nang panginoon, at walang pagdaraya ang diwa 
niya. 

nang ako'y tumahimik, ay nanglumo ang aking manga buto dahil sa aking pagangal buong araw. 
sapagka't araw at gabi ay mabigat sa akin ang iyong kamay: ang aking lamig nang katawan ay naging 
katuyuan nang taginit. (selah) 

aking kinilala ang aking kasalanan sa iyo, at ang aking kasamaan ay hindi ko ikinubli: aking sinabi, aking 
ipahahayag ang aking pagsalangsang sa panginoon, at iyong ipinatawad ang kasamaan nang aking 
kasalanan. 

dahil dito'y dalanginan ka nawa nang bawa't isa na banal sa panahong masusumpungan ka: tunay na 
pagka ang manga malaking tubig ay nagsisiapaw ay hindi aabutan nila siya. 

ikaw ay aking kublihang dako, iyong iingatan ako sa kabagabagan, iyong kukulungin ako sa palibot nang 
manga awit nang kaligtasan. (selah) 

aking ipaaalam sa iyo at ituturo sa iyo ang daan na iyong lalakaran: papayuhan kita na ang aking manga 
mata, ay nakatitig sa iyo. 

huwag nawa kayong maging gaya nang kabayo, o gaya nang mula na walang unawa: na marapat igayak 
nang busal at nang paningkaw upang ipangpigil sa kanila, na kung dili'y hindi sila magsisilapit sa iyo. 
maraming kapanglawan ay sasapit sa masama: nguni't siyang tumitiwala sa panginoon, kagandahang- 
loob ang liligid sa kaniya sa palibot. 

kayo'y mangatuwa sa panginoon, at mangagalak kayo, kayong manga matuwid: at magsihiyaw kayo 
nang dahil sa kagalakan kayong lahat na matuwid sa puso. 

mangagalak kayo sa panginoon, oh kayong manga matuwid: pagpuri ay maganda sa ganang matuwid. 
kayo'y mangagpasalamat sa panginoon na may alpa: magsiawit kayo nang manga pagpuri sa kaniya na 
may salterio na sangpung kuerdas. 

magsiawit kayo sa kaniya nang bagong awit: magsitugtog kayong matalino na may malaking ingay. 
sapagka't ang salita nang panginoon ay matuwid, at lahat niyang gawa ay ginawa sa pagtatapat. 

iniibig niya ang katuwiran at kahatulan: ang lupa ay puno nang kagandahang-loob nang panginoon. 

sa pamamagitan nang salita nang panginoon ay nayari ang manga langit, at lahat nang natatanaw roon 
ay sa pamamagitan nang hinga nang kaniyang bibig. 

kaniyang pinipisan ang tubig nang dagat na parang isang bunton: inilalagay niya ang manga kalaliman sa 
manga kalawakan. 

matakot nawa ang buong lupa sa panginoon: magsitayo nawang may takot ang lahat nang taga 
sanglibutan sa kaniya. 

sapagka't siya'y nagsalita, at nangyari: siya'y nagutos, at tumayong matatag. 

dinadala nang panginoon sa wala ang payo nang manga bansa: kaniyang niwawalang halaga ang manga 
pagiisip nang manga bayan. 

ang payo nang panginoon ay nanganayong matibay magpakailan man, ang manga pagiisip nang 
kaniyang puso sa lahat nang sali't saling lahi. 

mapalad ang bansa na ang diyos ay ang panginoon, ang bayan na kaniyang pinili sa ganang kaniyang 
sariling mana. 

ang panginoon ay tumitingin mula sa langit: kaniyang minamasdan ang lahat na anak nang manga tao, 
mula sa dakong kaniyang tahanan ay tumitingin siya sa lahat na nangananahan sa lupa, 

siyang naghuhugis nang manga puso nilang lahat, na nagmamasid sa lahat nilang manga gawa. 

walang hari na nakaliligtas sa pamamagitan nang karamihan nang hukbo: ang makapangyarihang tao ay 
hindi naliligtas sa pamamagitan nang malaking kalakasan. 

ang kabayo ay walang kabuluhang bagay sa pagliligtas: ni hindi niya iniligtas ang sinoman sa 
pamamagitan nang kaniyang malaking kalakasan, 

narito, ang mata nang panginoon ay nasa kanila na nangatatakot sa kaniya, sa kanila na nagsisiasa sa 
kaniyang kagandahang-loob, 

upang iligtas ang kaniyang kaluluwa sa kamatayan, at upang ingatan silang buhay sa kagutom. 

hinintay nang aming kaluluwa ang panginoon: siya'y aming saklolo at aming kalasag. 

sapagka't ang aming puso ay magagalak sa kaniya, sapagka't kami ay nagsitiwala sa kaniyang banal na 
pangalan. 

sumaamin nawa ang iyong kagandahang-loob, oh panginoon, ayon sa aming pagasa sa iyo. 

aking pupurihin ang panginoon sa buong panahon: ang pagpuri sa kaniya ay laging sasa aking bibig. 

ang aking kaluluwa ay maghahambog sa panginoon: maririnig nang maamo at masasayahan. 

oh dakilain ninyo na kasama ko ang panginoon, at tayo'y mangagbunyi na magkakasama nang kaniyang 
pangalan. 

aking hinanap ang panginoon, at sinagot niya ako, at iniligtas niya ako sa lahat nang aking manga 
katakutan. 

sila'y nagsitingin sa kaniya, at nangaliwanagan: at ang kanilang mukha ay hindi malilito kailan man. 
itong abang tao'y dumaing, at dininig siya nang panginoon. at iniligtas siya sa lahat niyang manga 
kabagabagan. 

ang anghel nang panginoon ay humahantong sa buong palibot nang nangatatakot sa kaniya, at 
ipinagsasanggalang sila. 

oh inyong tikman at tingnan ninyo na ang panginoon ay mabuti: mapalad ang tao na nanganganlong sa 
kaniya. 

oh mangatakot kayo sa panginoon, kayong manga banal niya: sapagka't walang kakulangan sa kanila na 
nangatatakot sa kaniya. 

ang manga batang leon ay kinakapos at nagtitiis nang gutom. nguni't silang nagsisihanap sa panginoon 
ay hindi kukulangin nang anomang mabuting bagay. 

magsiparito kayo, kayong manga anak, dinggin ninyo ako: aking tuturuan kayo nang pagkatakot sa 
panginoon. 

sinong tao ang nagnanasa nang buhay, at umiibig sa maraming kaarawan upang makakita siya nang 
mabuti? 

ingatan mo ang iyong dila mula sa masama. at ang iyong manga labi sa pagsasalita nang karayaan. 
lumayo ka sa kasamaan, at gumawa ka nang mabuti, hanapin mo ang kapayapaan at habulin mo. 

ang manga mata nang panginoon ay nakatitig sa manga matuwid, at ang kaniyang manga pakinig ay 
nakabukas sa kanilang daing. 

ang mukha nang panginoon ay laban sa kanila na nagsisigawa nang kasamaan, upang ihiwalay ang alaala 
sa kanila sa lupa. 

ang matuwid ay nagsidaing, at dininig nang panginoon, at iniligtas sila sa lahat nilang manga 
kabagabagan. 

ang panginoon ay malapit sa kanila na may bagbag na puso, at inililigtas ang manga may pagsisising 
diwa. 

marami ang kadalamhatian nang matuwid, nguni't inililigtas nang panginoon sa lahat. 

kaniyang iniingatan ang lahat niyang manga buto: wala isa man sa manga yaon na nababali. 

papatayin nang kasamaan ang masama: at silang nangagagalit sa matuwid na tao ay kikilanling may sala. 
tinutubos nang panginoon ang kaluluwa nang kaniyang manga lingkod: at wala sa nagsisipagkanlong sa 
kaniya ay kikilanling may sala. 

awayin mo, oh panginoon, silang nagsisiaway sa akin: lumaban ka sa kanila na nagsisilaban sa akin. 
humawak ka nang kalasag at nang longki, at tumayo ka na pinaka tulong sa akin. 

kumuha ka rin naman nang sibat, at tumigil ka sa daan laban sa kanila na nagsisihabol sa akin: sabihin 
mo sa aking kaluluwa, ako'y iyong kaligtasan. 

mangahiya nawa sila, at madala sa kasiraang puri ang nagsisiusig sa aking kaluluwa: mangapabalik sila, 
at mangalito silang nagsisikatha nang aking kapahamakan. 

maging gaya nawa sila nang ipa sa unahan nang hangin, at itaboy sila nang anghel nang panginoon. 
maging madilim nawa, at madulas ang kanilang daan, at habulin sila nang anghel nang panginoon. 
sapagka't walang kadahilanan ay ipinagkubli nila ako nang kanilang silo sa hukay, walang kadahilanan ay 
nagsihukay sila para sa aking kaluluwa. 

dumating nawa sa kaniya nang walang anoano ang pagkapahamak, at hulihin nawa siya nang kaniyang 
silo na kaniyang ikinubli: mahulog nawa siya sa ikapapahamak niya. 

at ang aking kaluluwa ay magagalak sa panginoon: magagalak na mainam sa kaniyang pagliligtas. 

lahat nang aking manga buto ay magsasabi, panginoon, sino ang gaya mo, na inililigtas ang dukha doon 
sa totoong malakas kay sa kaniya, oo, ang dukha at ang mapagkailangan sa sumasamsam sa kaniya? 
mga saksing masasama ay nagsisitayo, sila'y nangagtatanong sa akin nang manga bagay na di ko 
nalalaman. 

iginaganti nila sa akin ay kasamaan sa mabuti, sa pagpapaulila nang aking kaluluwa. 

nguni't tungkol sa akin, nang sila'y may sakit, ang aking suot ay magaspang na kayo: aking 
pinagdalamhati ang aking kaluluwa nang pagaayuno, at ang aking dalangin ay nagbabalik sa aking 
sariling sinapupunan. 

ako'y nagasal na tila aking kaibigan o aking kapatid: ako'y yumuyukong tumatangis na tila iniiyakan ang 
kaniyang ina. 

nguni't pagka ako'y natisod sila'y nangagagalak, at nagpipisan: ang manga uslak ay nagpipisan laban sa 
akin, at hindi ko nalaman, 

gaya nang manga nanunuyang suwail sa manga kapistahan, kanilang pinagngangalit sa akin ang kanilang 
manga ngipin. 

panginoon, hanggang kailan titingin ka? iligtas mo ang aking kaluluwa sa kanilang manga pagsira, ang 
aking sinta mula sa manga leon. 

ako'y magpapasalamat sa iyo sa dakilang kapisanan: aking pupurihin ka sa gitna nang maraming tao. 
huwag magalak sa akin na may kamalian ang aking manga kaaway, ni magkindat man nang mata ang 
nangagtatanim sa akin nang walang kadahilanan. 

sapagka't sila'y hindi nangagsasalita nang kapayapaan: kundi sila'y nagsisikatha nang manga 
magdarayang salita laban sa manga tahimik sa lupain. 

oo, kanilang ibinuka nang maluwang ang kanilang bibig laban sa akin: kanilang sinasabi: aha, aha, nakita 
nang aming mata. 

iyong nakita ito, oh panginoon, huwag kang tumahimik, oh panginoon, huwag kang lumayo sa akin. 
kumilos ka, at ikaw ay gumising upang gawan ako nang kahatulan, sa aking usap, diyos ko at panginoon 
ko. 

hatulan mo ako, oh panginoon kong diyos, ayon sa iyong katuwiran, at huwag mo silang pagalakin sa 
akin. 

huwag silang magsabi sa kanilang sarili: aha, nasa namin: huwag silang magsabi: aming sinakmal siya. 
mangapahiya nawa sila, at mangalito na magkakasama ang manga nangagalak sa aking pagkapahamak: 
manganamit nawa nang kahihiyan at kasiraang puri ang nangagmamalaki laban sa akin. 

magsihiyaw nawa nang kagalakan, at mangasayahan, ang nagsisilingap nang aking katuwiran: oo, 
mangagsabi nawa silang palagi: dakilain ang panginoon, na nalulugod sa kaginhawahan nang kaniyang 
lingkod. 

at ang aking dila ay mangungusap nang iyong katuwiran, at nang pagpuri sa iyo sa buong araw. 

ang pagsalangsang nang masama ay nagsasabi sa loob nang aking puso: walang takot sa diyos sa harap 
nang kaniyang manga mata. 

sapagka't siya'y nanghihibo nang kaniyang sariling manga mata, na ang kaniyang kasamaan ay hindi 
masusumpungan at pagtataniman. 

ang manga salita nang kaniyang bibig ay kasamaan at karayaan: iniwan niya ang pagkapantas at 
paggawa nang mabuti. 

siya'y kumakatha nang kasamaan sa kaniyang higaan, siya'y lumagay sa isang daan na hindi mabuti, 
hindi niya kinayayamutan ang kasamaan. 

ang iyong kagandahang-loob, oh panginoon, ay nasa manga langit: ang iyong pagtatapat ay umaabot 
hanggang sa langit. 

ang iyong katuwiran ay gaya nang manga bundok nang diyos: ang iyong manga kahatulan ay dakilang 
kalaliman: oh panginoon, iyong iniingatan ang tao at hayop. 


658 


napaka mahalaga nang iyong kagandahang-loob, oh diyos! at ang manga anak nang manga tao ay 
nanganganlong sa ilalim nang iyong manga pakpak. 

sila'y nangabubusog nang sagana nang katabaan nang iyong bahay, at iyong paiinumin sila sa ilog nang 
iyong kaluguran. 

sapagka't nasa iyo ang bukal nang buhay: sa iyong liwanag makakakita kami nang liwanag. 

oh, ilagi mo nawa ang iyong kagandahang-loob sa kanila na nangakakakilala sa iyo: at ang iyong 
katuwiran sa matuwid sa puso. 

huwag nawang dumating laban sa akin ang paa nang kapalaluan, at huwag nawa akong itaboy nang 
kamay nang masama. 

doo'y nangabuwal ang manga manggagawa nang kasamaan: sila'y nangalugmok at hindi makakatindig. 
huwag kang mabalisa dahil sa manga manggagawa nang kasamaan, ni managhili ka man sa kanila na 
nagsisigawa nang kalikuan. 

sapagka't sila'y madaling puputuling gaya nang damo, at matutuyong gaya nang sariwang damo. 
tumiwala ka sa panginoon, at gumawa ka nang mabuti, tumahan ka sa lupain, at gawin mong kumain sa 
kaniyang pagkatapat. 

magpakaligaya ka naman sa panginoon, at bibigyan ka niya nang nasa nang iyong puso. 

ihabilin mo ang iyong lakad sa panginoon, tumiwala ka rin naman sa kaniya, at kaniyang 
papangyayarihin. 

at kaniyang palalabasing gaya nang liwanag ang iyong katuwiran, at ang iyong kahatulan ay gaya nang 
katanghaliang tapat. 

ikaw ay magpahinga sa panginoon, at maghintay kang may pagtitiis sa kaniya: huwag kang mabalisa 
nang dahil sa kaniya na gumiginhawa sa kaniyang lakad, dahil sa lalake na nagpapangyari nang manga 
masamang katha. 

maglikat ka nang pagkagalit, at bayaan mo ang poot: huwag kang mabalisa, iya'y maghahatid lamang sa 
paggawa nang kasamaan. 

sapagka't ang manga manggagawa nang kasamaan ay mangahihiwalay: nguni't yaong nagsipaghintay sa 
panginoon, ay mangagmamana sila nang lupain. 

sapagka't sangdali na lamang, at ang masama ay mawawala na: oo, iyong uusisaing mainam ang 
kaniyang dako, at siya'y mawawala na. 

nguni't ang maamo ay magmamana nang lupain, at masasayahan sa kasaganaan nang kapayapaan. 
ang masama ay kumakatha laban sa ganap, at pinagngangalit sa kaniya ang kaniyang manga ngipin. 
tatawanan siya nang panginoon: sapagka't kaniyang nakikita na ang kaniyang kaarawan ay dumarating. 
hinugot nang masama ang tabak, at inihanda ang kanilang busog: upang ilugmok ang dukha at 
mapagkailangan, upang patayin ang matuwid sa paglakad: 

ang kanilang tabak ay masasaksak sa kanilang sariling puso, at ang kanilang busog ay mababali. 
mainam ang kaunti na tinatangkilik nang matuwid, kay sa kasaganaan nang maraming masama. 
sapagka't ang manga bisig nang masasama ay mangababali: nguni't inaalalayan nang panginoon ang 
matuwid. 

nalalaman nang panginoon ang kaarawan nang sakdal: at ang kanilang mana ay magiging sa 
magpakailan man. 

hindi sila mangapapahiya sa panahon nang kasamaan: at sa manga kaarawan nang kagutom ay 
mangabubusog sila. 

nguni't ang masama ay mamamatay, at ang manga kaaway nang panginoon ay magiging gaya nang taba 
nang manga kordero: sila'y mangapupugnaw: sa usok mangapupugnaw sila. 

ang masama ay humihiram, at hindi nagsasauli: nguni't ang matuwid ay nahahabag, at nagbibigay. 
sapagka't ang manga gayong pinagpala nang panginoon ay mangagmamana nang lupain, at silang 
sinumpa niya ay mahihiwalay. 

ang lakad nang tao ay itinatag nang panginoon, at siya'y nasasayahan sa kaniyang lakad. 

bagaman siya'y mabuwal, hindi siya lubos na mapapahiga: sapagka't inaalalayan siya nang panginoon 
nang kaniyang kamay. 

ako'y naging bata, at ngayo'y matanda, gayon ma'y hindi ko nakita ang matuwid na pinabayaan, ni ang 
kaniyang lahi man ay nagpapalimos nang tinapay. 

lahat nang araw ay nahahabag, at nagpapahiram, at ang kaniyang lahi ay pinagpapala. 

ikaw ay humiwalay sa kasamaan, at gumawa ka nang mabuti, at manahan ka magpakailan man. 
sapagka't iniibig nang panginoon ang kahatulan, at hindi pinababayaan ang kaniyang manga banal, sila'y 
iniingatan magpakailan man: nguni't ang lahi nang masama ay mahihiwalay. 

mamanahin nang matuwid ang lupain, at tatahan doon magpakailan man. 

ang bibig nang matuwid ay nangungusap nang karunungan, at ang kaniyang dila ay nagsasalita nang 
kahatulan. 

ang kautusan nang kaniyang diyos ay nasa kaniyang puso, walang madudulas sa kaniyang manga 
hakbang. 

inaabatan nang masama ang matuwid, at pinagsisikapang patayin niya siya. 

hindi siya iiwan nang panginoon sa kaniyang kamay, ni parurusahan man siya pagka siya'y nahatulan. 
hintayin mo ang panginoon, at ingatan mo ang kaniyang daan, at ibubunyi ka upang manahin mo ang 
lupain: pagka nahiwalay ang masama, iyong makikita. 

aking nakita ang masama sa malaking kapangyarihan, at lumalaganap na gaya nang sariwang punong 
kahoy sa kaniyang lupang tinubuan. 

nguni't may dumaan at, narito, wala na siya: oo, hinanap ko siya, nguni't hindi siya masumpungan. 
tandaan mo ang sakdal na tao, at masdan mo ang matuwid: sapagka't may isang maligayang wakas sa 
taong may kapayapaan. 

tungkol sa manga mananalangsang, mangalilipol silang magkakasama: ang huling wakas nang masama 
ay mahihiwalay. 

nguni't ang kaligtasan nang matuwid ay sa panginoon: siya'y ang kanilang kuta sa panahon nang 
kabagabagan. 

at sila'y tinutulungan nang panginoon, at sinasagip sila: sinasagip niya sila sa masama, at inililigtas sila. 
sapagka't sila'y nagsipagkanlong sa kaniya. 

oh panginoon, huwag mo akong sawayin sa iyong pag-iinit: ni parusahan mo man ako sa iyong mahigpit 
na sama nang loob. 

sapagka't ang iyong manga pana ay nagsitimo sa akin, at pinipisil akong mainam nang iyong kamay. 
walang kagalingan sa aking laman dahil sa iyong pagkagalit, ni may kaginhawahan man sa aking manga 
buto dahil sa aking kasalanan. 

sapagka't ang aking manga kasamaan ay nagsidaan sa ibabaw nang aking ulo: gaya nang isang pasang 
mabigat ay napakabigat sa akin. 

ang aking manga sugat ay mabaho, at putokputok, dahil sa aking kamangmangan. 

ako'y nahirapan at ako'y nahukot:, ako'y tumatangis buong araw. 

sapagka't ang aking manga balakang ay lipos nang hirap, at walang kagalingan sa aking laman. 

ako'y nanglalata, at bugbog na mainam: ako'y umangal dahil sa kaba nang aking loob. 

panginoon, lahat nang aking nais ay nasa harap mo, at ang aking hibik ay hindi lingid sa iyo. 

ang aking loob ay kakabakaba, ang aking kalakasan ay nanglalata: tungkol sa liwanag nang aking manga 
mata, ay napawi rin ito sa akin. 

ang manga mangliligaw at manga kaibigan ko ay nangatayong malayo sa aking paghihirap: at ang aking 
manga kamaganak ay nakalayo. 

sila namang nangaguusig nang aking buhay ay nangaglagay nang manga silo na ukol sa akin, at silang 
nagsisihanap nang aking ikapapahamak ay nangagsasalita nang manga masasamang bagay, at 
nangagiisip nang pagdaraya buong araw. 

nguni't ako'y gaya nang binging tao, na hindi nakakarinig: at ako'y gaya nang piping tao, na hindi 
ibinubuka ang kaniyang bibig. 

oo, ako'y gaya nang tao na hindi nakakarinig, at sa kaniyang bibig ay walang manga kasawayan. 
sapagka't sa iyo, oh panginoon ay umaasa ako: ikaw ay sasagot, oh panginoon kong diyos. 

sapagka't aking sinabi: baka ako'y kagalakan nila: pagka ang aking paa ay nadudulas, ay 
nagsisipagmataas sila laban sa akin. 

sapagka't ako'y madali nang mahulog, at ang aking kapanglawan ay laging nasa harap ko. 

sapagka't aking ipahahayag ang aking kasamaan, aking ikamamanglaw ang aking kasalanan. 

nguni't ang aking manga kaaway ay buhay at malalakas: at silang nangagtatanim sa akin na may 
kamalian ay dumami. 

sila namang nangagbabayad nang kasamaan sa mabuti ay manga kaaway ko, sapagka't aking sinunod 
ang bagay na mabuti. 

huwag mo akong pabayaan, oh panginoon: oh diyos ko, huwag kang lumayo sa akin. 

magmadali kang tulungan mo ako, oh panginoon na aking kaligtasan. 

aking sinabi, ako'y magiingat sa aking manga lakad, upang huwag akong magkasala nang aking dila: aking 
iingatan ang aking dila nang paningkaw, samantalang ang masama ay nasa harap ko. 

ako'y napipi nang pagtahimik, ako'y tumahimik pati sa mabuti: at ang aking kalungkutan ay lumubha. 
ang aking puso ay mainit sa loob ko: habang ako'y nagbubulaybulay ay nagalab ang apoy: nang 
magkagayo'y nagsalita ako nang aking dila: 

panginoon, ipakilala mo sa akin ang aking wakas, at ang sukat nang aking manga kaarawan, kung ano, 
ipakilala mo sa akin kung gaano kahina ako. 

narito, gaya nang manga dangkal ginawa mo ang aking manga kaarawan, at ang aking gulang ay tila wala 
sa harap mo: tunay na bawa't tao sa kaniyang mainam na kalagayan ay pawang walang kabuluhan. 
(selah) 

tunay na bawa't tao ay lumalakad sa walang kabuluhang lilim: tunay na sila'y nagugulo nang walang 
kabuluhan: kaniyang ibinubunton ang manga kayamanan, at hindi nalalaman kung sinong nagsisipulot. 
at ngayon, panginoon, ano pa ang aking hinihintay? ang aking pagasa ay nasa iyo. 

iligtas mo ako sa lahat nang aking manga pagsalangsang: huwag mo akong gawing katuyaan nang 
hangal. 

ako'y pipi, hindi ko ibinuka ang aking bibig, sapagka't ikaw ang gumawa. 

iurong mo sa akin ang iyong suntok: ako'y bugbog na sa suntok nang iyong kamay. 

pagka sa pamamagitan nang manga parusa dahil sa kasamaan ay iyong sinasaway ang tao, iyong sinisira 
ang kaniyang kagandahan na parang pagsira nang tanga: tunay na bawa't tao ay walang kabuluhan. 
(selah) 

iyong dinggin ang aking dalangin, oh panginoon, at pakinggan mo ang aking daing: huwag kang 
tumahimik sa aking manga luha: sapagka't ako'y taga ibang lupa na kasama mo, nakikipamayan na gaya 
nang lahat na aking manga magulang. 

oh tulungan mo ako, upang ako'y magbawing lakas, bago ako manaw, at mawala. 

aking hinintay na may pagtitiis ang panginoon, at siya'y kumiling sa akin, at dininig ang aking daing. 
isinampa naman niya ako mula sa isang kakilakilabot na balon, mula sa balahong malagkit, at itinuntong 
niya ang aking manga paa sa isang malaking bato, at itinatag ang aking manga paglakad. 

at siya'y naglagay nang bagong awit sa aking bibig, sa makatuwid baga'y pagpuri sa aming diyos: marami 
ang mangakakakita at mangatatakot, at magsisitiwala sa panginoon. 

mapalad ang tao na ginagawang kaniyang tiwala ang panginoon, at hindi iginagalang ang palalo, ni ang 
manga naliligaw man sa pagsunod sa manga kabulaanan. 

marami, oh panginoon kong diyos, ang manga kagilagilalas na manga gawa na iyong ginawa, at ang 
iyong manga pagiisip sa amin: hindi malalagay na maayos sa harap mo; kung ako'y magpapahayag at 
sasalitain ko sila, sila'y higit kay sa mabibilang. 

hain at handog ay hindi mo kinaluluguran, ang aking pakinig ay iyong binuksan: handog na susunugin, at 
handog tungkol sa kasalanan ay hindi mo hiningi. 

nang magkagayo'y sinabi ko: narito, dumating ako; sa balumbon nang aklat ay nakasulat tungkol sa akin: 
aking kinalulugurang sundin ang iyong kalooban, oh diyos ko, oo, ang iyong kautusan ay nasa loob nang 
aking puso. 

ako'y nagpahayag nang mabuting balita nang katuwiran sa dakilang kapisanan, narito, hindi ko pipigilin 
ang aking manga labi, oh panginoon, iyong nalalaman. 

hindi ko ikinubli ang iyong katuwiran sa loob nang aking puso, aking ibinalita ang iyong pagtatapat, at 
ang iyong pagliligtas: hindi ko inilihim ang iyong kagandahang-loob at ang iyong katotohanan sa dakilang 
kapisanan. 

huwag mong pigilin sa akin ang iyong manga malumanay na kaawaan, oh panginoon: panatilihin mong 
lagi sa akin ang iyong kagandahang-loob at ang iyong katotohanan. 

sapagka't kinulong ako nang walang bilang na kasamaan. ang manga kasamaan ko ay umabot sa akin, na 
anopa't hindi ako makatingin, sila'y higit kay sa manga buhok nang aking ulo, at ang aking puso ay 
nagpalata sa akin. 

kalugdan mo nawa, oh panginoon, na iligtas ako: ikaw ay magmadaling tulungan mo ako, oh panginoon. 
sila'y mangapahiya nawa at mangatulig na magkakasama na nagsisiusig nang aking kaluluwa upang 
ipahamak: sila nawa'y mangapaurong at mangadala sa kasiraang puri na nangalulugod sa aking 
kapahamakan. 

mangapahamak nawa sila dahil sa kanilang kahihiyan na nangagsasabi sa akin, aha, aha. 

mangagalak at mangatuwa nawa sa iyo ang lahat na nagsisihanap sa iyo: yaong nangagiibig nang iyong 
kaligtasan ay mangagsabi nawang palagi, ang panginoon ay dakilain. 

nguni't ako'y dukha at mapagkailangan, gayon ma'y inalaala ako nang panginoon: ikaw ang aking saklolo 
at aking tagapagligtas, huwag kang magluwat, oh diyos ko. 

mapalad siya na nagpapakundangan sa dukha: ililigtas siya nang panginoon sa panahon nang kaligaligan. 
pananatilihin siya, at iingatan siyang buhay nang panginoon, at siya'y pagpapalain sa ibabaw nang lupa; 
at huwag mong ibigay siya sa kalooban nang kaniyang manga kaaway. 

aalalayan siya nang panginoon sa hiligan nang panghihina: iyong inaayos ang buo niyang higaan sa 
kaniyang pagkakasakit. 

aking sinabi, oh panginoon, maawa ka sa akin: pagalingin mo ang aking kaluluwa: sapagka't ako'y 
nagkasala laban sa iyo. 

ang aking manga kaaway ay nangagsasalita nang kasamaan laban sa akin, na nangagsasabi, kailan siya 
mamamatay, at mapapawi ang kaniyang pangalan? 

at kung siya'y pumaritong tingnang ako siya'y nagsasalita nang walang kabuluhan, ang kaniyang puso ay 
nagpipisan nang kasamaan sa kaniyang sarili, pagka siya'y lumabas, isinasaysay niya. 

yaong lahat na nangagtatanim sa akin ay nangagbubulong-bulungan laban sa akin: laban sa akin ay 
nagsisikatha nang panghamak. 

isang masamang sakit, wika nila, ay kumapit na madali sa kaniya, at ngayon siyang nahihiga ay hindi na 
babangon pa. 

oo, ang aking kasamasamang kaibigan, na aking tiniwalaan, na kumain nang aking tinapay, nagtaas nang 
kaniyang sakong laban sa akin. 

nguni't ikaw, oh panginoon, maawa ka sa akin, at ibangon mo ako, upang aking magantihan sila. 

sa pamamagitan nito ay natatalastas ko na nalulugod ka sa akin, sapagka't ang aking kaaway ay hindi 
nagtatagumpay sa akin. 

at tungkol sa akin, iyong inaalalayan ako sa aking pagtatapat, at inilalagay mo ako sa harap nang iyong 
mukha magpakailan man. 

purihin ang panginoon, ang diyos nang israel, mula sa walang pasimula at hanggang sa walang hanggan. 
siya nawa, at siya nawa. 

kung paanong humihingal ang usa sa pagkauhaw sa tubig nang manga batis, gayon humihingal ang aking 
kaluluwa sa pagkasabik sa iyo, oh diyos. 

kinauuhawan nang aking kaluluwa ang diyos, ang buhay na diyos: kailan ako paririto, at haharap sa 
diyos? 

ang aking manga luha ay naging aking pagkain araw at gabi, habang kanilang sinasabing lagi sa akin, saan 
nandoon ang iyong diyos? 

ang manga bagay na ito ay aking naaalaala, at nanglulumo ang aking kaluluwa sa loob ko, kung paanong 
ako'y nagpatuloy sa karamihan, at pinatnubayan ko sila sa bahay nang diyos, na may tinig nang 
kagalakan at pagpupuri, na isang karamihan na nagdidiwang nang kapistahan. 

bakit ka nanglulumo, oh kaluluwa ko? at bakit ka nababagabag sa loob ko? umasa ka sa diyos: sapagka't 
pupuri pa ako sa kaniya dahil sa kagalingan nang kaniyang mukha. 

oh diyos ko, ang aking kaluluwa ay nanglulumo sa loob ko; kaya't aking inaalaala ka mula sa lupain nang 
jordan, at nang hermonitas, mula sa burol nang mizhar. 

kalaliman ay tumatawag sa kalaliman sa hugong nang iyong manga baha: lahat nang iyong alon at ang 
iyong malaking alon ay nagsitabon sa akin. 

gayon ma'y uutusan nang panginoon ang kaniyang kagandahang-loob sa araw, at sa gabi ay sasa akin 
ang awit sa kaniya, sa makatuwid baga'y isang dalangin sa diyos nang aking buhay. 

aking sasabihin sa diyos na aking malaking bato, bakit mo ako kinalimutan? bakit ako'y yayaong 
tumatangis dahil sa pagpighati nang kaaway? 

na wari tabak sa aking manga buto, na tinutuya ako nang aking manga kaaway, habang sinasabi nilang 
lagi sa akin, saan nandoon ang iyong diyos? 

bakit ka nanglulumo, oh kaluluwa ko? at bakit ka nababagabag sa loob ko? umasa ka sa diyos: sapagka't 
pupuri pa ako sa kaniya, na siyang kagalingan nang aking mukha, at aking diyos. 

hatulan mo ako, oh diyos, at ipagsanggalang mo ang aking usap laban sa masamang bansa: oh iligtas mo 
ako sa magdaraya at hindi ganap na tao. 

sapagka't ikaw ang diyos nang aking kalakasan, bakit mo ako itinakuwil? bakit ako yumayaong 
tumatangis dahil sa pagpighati nang kaaway? 

oh suguin mo ang iyong liwanag at ang iyong katotohanan, patnubayan nawa nila ako: dalhin nawa nila 
ako sa iyong banal na bundok, at sa iyong manga tabernakulo. 

kung magkagayo'y paparoon ako sa dambana nang diyos, sa diyos na aking malabis na kagalakan: at sa 
alpa ay pupuri ako sa iyo, oh diyos, aking diyos. 

bakit ka nanglulumo, oh kaluluwa ko? at bakit ka nababagabag sa loob ko? umasa ka sa diyos: sapagka't 
pupuri pa ako sa kaniya, na siyang kagalingan nang aking mukha, at aking diyos. 

narinig namin nang aming manga pakinig, oh diyos, isinaysay sa amin nang aming manga magulang, 
kung anong gawa ang iyong ginawa sa kanilang manga kaarawan, nang manga kaarawan nang una. 
iyong itinaboy nang iyong kamay ang manga bansa, nguni't itinatag mo sila: iyong dinalamhati ang 
manga bayan, nguni't iyong pinangalat sila. 

sapagka't hindi nila tinamo ang lupain na pinakaari sa pamamagitan nang kanilang sariling tabak, ni 
iniligtas man sila nang kanilang sariling kamay: kundi nang iyong kanan, at nang iyong bisig, at nang 
liwanag nang iyong mukha, sapagka't iyong nilingap sila. 

ikaw ang aking hari, oh diyos: magutos ka nang kaligtasan sa jacob. 

dahil sa iyo'y itutulak namin ang aming manga kaaway: sa iyong pangalan ay yayapakan namin sila na 
nagsisibangon laban sa amin. 

sapagka't hindi ako titiwala sa aking busog, ni ililigtas man ako nang aking tabak. 

nguni't iniligtas mo kami sa aming manga kaaway, at inilagay mo sila sa kahihiyan na nangagtatanim sa 
amin. 

sa diyos ay naghahambog kami buong araw, at mangagpapasalamat kami sa iyong pangalan 
magpakailan man. (selah) 

nguni't ngayo'y itinakuwil mo kami, at inilagay mo kami sa kasiraang puri, at hindi ka lumalabas na 
kasama nang aming manga hukbo. 

iyong pinatatalikod kami sa kaaway: at silang nangagtatanim sa amin ay nagsisisamsam nang sa ganang 
kanilang sarili. 

iyong ibinigay kaming gaya nang manga tupa na pinaka pagkain, at pinangalat mo kami sa manga bansa. 
iyong ipinagbibili ang iyong bayan na walang bayad, at hindi mo pinalago ang iyong kayamanan sa 
pamamagitan nang kanilang halaga. 

ginawa mo kaming katuyaan sa aming manga kapuwa, isang kasabihan at kadustaan nila na nangasa 
palibot namin. 

iyong ginawa kaming kawikaan sa gitna nang manga bansa, at kaugaan nang ulo sa gitna nang manga 
bayan. 

buong araw ay nasa harap ko ang aking kasiraang puri, at ang kahihiyan nang aking mukha ay tumakip sa 
akin, 

dahil sa tinig niya na dumuduwahagi at tumutungayaw, dahil sa kaaway at sa manghihiganti. 

lahat nang ito'y dumating sa amin: gayon ma'y hindi namin kinalimutan ka, ni gumawa man kami na may 
karayaan sa iyong tipan. 

ang aming puso ay hindi tumalikod, ni ang amin mang manga hakbang ay humiwalay sa iyong daan, 

na kami ay iyong lubhang nilansag sa dako nang manga chakal, at tinakpan mo kami nang lilim nang 
kamatayan. 

kung aming nilimot ang pangalan nang aming diyos, o aming iniunat ang aming manga kamay sa ibang 
diyos, 

hindi ba sisiyasatin ito nang diyos? sapagka't nalalaman niya ang manga lihim nang puso. 

oo, dahil sa iyo ay pinapatay kami buong araw, kami ay nabilang na parang manga tupa sa patayan. 
ikaw ay gumising, bakit ka natutulog, oh panginoon? ikaw ay bumangon, huwag mo kaming itakuwil 
magpakailan man. 

bakit mo ikinukubli ang iyong mukha, at kinalilimutan mo ang aming kadalamhatian at aming 
kapighatian? 

sapagka't ang aming kaluluwa ay nakasubsob sa alabok: ang aming katawan ay nadidikit sa lupa. 

ikaw ay bumangon upang kami ay tulungan, at tubusin mo kami dahil sa iyong kagandahang-loob. 

ang aking puso ay nananagana sa isang mainam na bagay: aking sinasalita ang manga bagay na aking 
ginawa tungkol sa hari: ang aking dila ay panulat nang bihasang manunulat. 

ikaw ay maganda kay sa manga anak nang manga tao; biyaya ay nabubuhos sa iyong manga labi: kaya't 
pinagpala ka nang diyos magpakailan man. 

ibigkis mo ang iyong tabak sa iyong hita, oh makapangyarihan, kalakip ang iyong kaluwalhatian at ang 
iyong kamahalan. 

at sa iyong kamahalan ay sumakay kang may kaginhawahan, dahil sa katotohanan, at sa kaamuan, at sa 
katuwiran: at ang iyong kanan ay magtuturo sa iyo nang kakilakilabot na manga bagay. 

ang iyong manga palaso ay matulis, ang manga bayan ay nangabubuwal sa ilalim mo: sila'y nangasa puso 
nang manga kaaway nang hari. 

ang iyong luklukan, oh diyos, ay magpakailan-kailan man: cetro nang kaganapan ang cetro nang iyong 
kaharian. 

iyong iniibig ang katuwiran, at pinagtataniman ang kasamaan: kaya't ang diyos, ang iyong diyos, ay 
nagpahid sa iyo nang langis, nang langis nang kasayahan na higit kay sa iyong manga kasama. 

ang lahat nang iyong manga damit ay amoy mira, at aloe, at kasia: mula sa bahay-haring garing ay 
pinasasaya ka nang manga panugtog na kawad. 

ang manga anak na babae nang hari ay nangasa gitna nang iyong manga marangal na babae: sa iyong 
kanan ay nakatayo ang reyna na may ginto sa ophir. 

iyong dinggin, oh anak na babae, at iyong pakundanganan, at ikiling mo ang iyong pakinig, kalimutan mo 
naman ang iyong sariling bayan, at ang bahay nang iyong magulang, 

sa gayo'y nanasain nang hari ang iyong kagandahan: sapagka't siya'y iyong panginoon, at sumamba ka sa 
kaniya. 

at ang anak na babae nang tiro ay dodoon na may kaloob, pati nang mayaman sa gitna nang iyong bayan 
ay mamamanhik nang iyong lingap. 

ang anak na babae nang hari ay totoong maluwalhati sa bahay-hari. ang kaniyang suot ay yaring may 
ginto. 

siya'y ihahatid sa hari na may suot na bordado: ang manga dalaga, na kaniyang manga kasama na 
nagsisisunod sa kaniya, ay dadalhin sa iyo. 

may kasayahan at kagalakan na ihahatid sila: sila'y magsisipasok sa bahay-hari. 

sa halip nang iyong manga magulang ay ang iyong manga anak, na siya mong gagawing manga pangulo 
sa buong lupa. 

aking ipaaalaala ang iyong pangalan sa lahat nang sali't saling lahi: kaya't ang manga bayan ay 
mangagpapasalamat sa iyo magpakailan-kailan man. 

ang diyos ay ating ampunan at kalakasan, handang saklolo sa kabagabagan. 

kaya't hindi tayo matatakot bagaman ang lupa ay mabago, at bagaman ang manga bundok ay 
mangaglipat sa kagitnaan nang manga dagat, 

bagaman ang tubig niyaon ay magsihugong at mabagabag. bagaman ang manga bundok ay mangauga 
dahil sa unos niyaon. (selah) 

may isang ilog, na ang manga agos ay nagpapasaya sa bayan nang diyos. sa banal na dako nang manga 
tabernakulo nang kataastaasan. 

ang diyos ay nasa gitna niya; siya'y hindi makikilos: tutulungan siya nang diyos na maaga. 

ang manga bansa ay nangagkagulo, ang manga kaharian ay nangakilos: inihiyaw niya ang kaniyang tinig, 
ang lupa ay natunaw. 

ang panginoon nang manga hukbo ay sumasa atin: ang diyos ni jacob ay ating kanlungan. (selah) 

kayo'y parito, inyong masdan ang manga gawa nang panginoon, kung anong manga kagibaan ang 
kaniyang ginawa sa lupa. 

kaniyang pinapaglilikat ang manga pagdidigma sa wakas nang lupa, kaniyang binabali ang busog, at 
pinuputol ang sibat: kaniyang sinusunog ang manga karo sa apoy. 

kayo ay magsitigil at kilalanin ninyo na ako ang diyos: ako'y mabubunyi sa gitna nang manga bansa, ako'y 
mabubunyi sa lupa. 

ang panginoon nang manga hukbo ay sumasa atin, ang diyos ni jacob ay ating kanlungan. 

oh ipakpak ang inyong manga kamay ninyong lahat na manga bayan, magsihiyaw kayo sa diyos nang 
tinig nang pagtatagumpay. 

sapagka't ang panginoong kataastaasan ay kakilakilabot: siya'y dakilang hari sa buong lupa. 

kaniyang pasusukuin ang manga bayan sa ilalim natin, at ang manga bansa sa ilalim nang ating manga 
paa. 

kaniyang ipipili tayo nang ating mana, ang karilagan ni jacob na kaniyang minahal. (selah) 

ang diyos ay napailanglang na may hiyawan, ang panginoon na may tunog nang pakakak. 

kayo'y magsiawit nang manga pagpuri sa diyos, kayo'y magsiawit nang manga pagpuri: kayo'y magsiawit 
nang manga pagpuri sa ating hari, kayo'y magsiawit nang manga pagpuri. 

sapagka't ang diyos ay hari nang buong lupa: magsiawit kayo nang manga pagpuri na may pagunawa. 
ang diyos ay naghahari sa manga bansa: ang diyos ay nauupo sa kaniyang banal na luklukan. 

ang manga pangulo nang manga bayan ay nangapipisan upang maging bayan nang diyos ni abraham, 
sapagka't ang manga kalasag nang lupa ay ukol sa diyos, siya'y totoong bunyi. 

dakila ang panginoon, at marapat pakapurihin, sa bayan nang aming diyos, sa kaniyang banal na bundok. 

maganda sa kataasan, ang kagalakan nang buong lupa, siyang bundok nang sion, sa manga dako nang 
hilagaan, na bayan nang dakilang hari. 

ang diyos ay napakilala sa kaniyang manga bahay-hari, na pinakakanlungan. 

sapagka't narito, ang manga hari ay nagpupulong, sila'y nagsidaang magkakasama. 

kanilang nakita, nagsipanggilalas nga sila: sila'y nanganglupaypay, sila'y nangagmadaling tumakas. 
panginginig ay humawak sa kanila roon, sakit, gaya nang sa isang babae sa pagdaramdam. 

sa pamamagitan nang hanging silanganan iyong binabasag ang manga sasakyan sa tharsis. 

kung ano ang aming narinig, ay gayon ang aming nakita sa bayan nang panginoon nang manga hukbo, sa 
bayan nang aming diyos: itatatag ito nang diyos magpakailan man. (selah) 

aming inaalaala ang iyong kagandahang-loob, oh diyos, sa gitna nang iyong templo. 

kung ano ang iyong pangalan, oh diyos, gayon ang pagpuri sa iyo hanggang sa manga wakas nang lupa, 
ang iyong kanan ay puspos nang katuwiran. 

matuwa ka bundok nang sion, magalak ang manga anak na babae nang juda, dahil sa iyong manga 
kahatulan. 

libutin ninyo ang sion, at inyong ligirin siya: inyong saysayin ang manga moog niyaon. 

tandaan ninyong mabuti ang kaniyang manga kuta, inyong masdan ang kaniyang manga bahay-hari: 
upang inyong maisaysay ito sa susunod na lahi. 

sapagka't ang diyos na ito ay ating diyos magpakailan-kailan man: siya'y magiging ating patnubay 
hanggang sa kamatayan. 

dinggin ninyo ito, ninyong lahat na manga bayan: pakinggan ninyo, ninyong lahat na nananahan sa 
daigdig: 

ng mababa at gayon din nang mataas, nang mayaman at nang dukha na magkasama. 

ang aking bibig ay magsasalita nang karunungan, at ang pagbubulay nang aking puso ay magiging sa 
pagunawa. 

ikikiling ko ang aking panig sa talinghaga: ibubuka ko ang aking malabong sabi sa alpa. 

bakit ako matatakot sa manga kaarawan nang kasamaan, pagka kinukulong ako nang kasamaan sa aking 
manga sakong? 

silang nagsisitiwala sa kanilang kayamanan, at nangaghahambog sa karamihan nang kanilang manga 
kayamanan, 

wala sa kaniyang makatutubos sa ano pa mang paraan sa kaniyang kapatid, ni magbibigay man sa diyos 
nang pangtubos sa kaniya: 

(sapagka't ang katubusan nang kanilang kaluluwa ay mahal, at ito'y naglilikat magpakailan man:) 

upang siya'y mabuhay na lagi, upang siya'y huwag makakita nang kabulukan. 

sapagka't nakikita niya na ang manga pantas ay nangamamatay, ang mangmang at gayon din ang hangal 
ay nililipol, at iniiwanan ang kanilang kayamanan sa manga iba. 

ang kanilang pagiisip sa loob ay, na ang kanilang manga bahay ay mananatili magpakailan man, at ang 
kanilang manga tahanang dako ay sa lahat nang sali't saling lahi, tinatawag nila ang kanilang manga 
lupain ayon sa kanilang sariling manga pangalan. 

nguni't ang tao'y hindi lalagi sa karangalan: siya'y gaya nang manga hayop na nangamamatay. 

itong kanilang lakad ay kanilang kamangmangan: gayon ma'y pagkatapos nila ay sinasangayunan nang 
manga tao ang kanilang manga kasabihan. (selah) 

sila'y nangatakda sa sheol na parang kawan, kamatayan ay magiging pastor sa kanila: at ang matuwid ay 
magtataglay nang kapangyarihan sa kanila sa kinaumagahan, at ang kanilang kagandahan ay mapapasa 
sheol upang matunaw, upang mawalan nang tahanan. 

nguni't tutubusin nang diyos ang aking kaluluwa sa kapangyarihan nang sheol: sapagka't tatanggapin 
niya ako. (selah) 

huwag kang matakot pagka may yumaman. pagka ang kaluwalhatian nang kaniyang bahay ay lumago: 

sapagka't pagka siya'y namatay ay wala siyang dadalhin: ang kaniyang kaluwalhatian ay hindi bababang 
susunod sa kaniya. 

bagaman habang siya'y nabuhay ay kaniyang pinagpala ang kaniyang kaluluwa, (at pinupuri ka nang 
manga tao pagka gumagawa ka nang mabuti sa iyong sarili), 

siya'y paroroon sa lahi nang kaniyang manga magulang, hindi sila makakakita kailan man nang liwanag. 
taong nasa karangalan, at hindi nakakaunawa, ay gaya nang manga hayop na namamatay. 

ang makapangyarihang diyos, ang diyos na panginoon, ay nagsalita, at tinawag ang lupa mula sa pagsikat 
nang araw hanggang sa paglubog niyaon. 

mula sa sion na kasakdalan nang kagandahan, sumilang ang diyos. 

ang aming diyos ay darating at hindi tatahimik, isang apoy na mamumugnaw sa harap niya, at magiging 
totoong malaking bagyo sa palibot niya. 

siya'y tatawag sa langit sa itaas, at sa lupa upang mahatulan niya ang kaniyang bayan: 

pisanin mo ang aking manga banal sa akin, yaong nangakikipagtipan sa akin sa pamamagitan nang hain. 
at ipahahayag nang langit ang kaniyang katuwiran: sapagka't ang diyos ay siyang hukom. (selah) 

iyong dinggin, oh aking bayan, at ako'y magsasalita: oh israel, at ako'y magpapatotoo sa iyo: ako'y diyos, 
iyong diyos. 

hindi kita sasawayin dahil sa iyong manga hain, at ang iyong manga handog na susunugin ay laging 
nangasa harap ko. 

hindi ako kukuha nang baka sa iyong bahay, ni nang kambing na lalake sa iyong manga kawan. 

sapagka't bawa't hayop sa gubat ay akin, at ang hayop sa libong burol. 

nakikilala ko ang lahat nang manga ibon sa manga bundok: at ang manga mabangis na hayop sa parang 
ay akin. 

kung ako'y magutom ay hindi ko sasaysayin sa iyo: sapagka't ang sanglibutan ay akin, at ang buong 
narito. 

kakanin ko ba ang laman nang manga toro, o iinumin ang dugo nang manga kambing? 

ihandog mo sa diyos ang haing pasasalamat: at tuparin mo ang iyong manga panata sa kataastaasan: 

at tumawag ka sa akin sa kaarawan nang kabagabagan, ililigtas kita, at iyong luluwalhatiin ako. 

nguni't sa masama ay sinasabi nang diyos, anong iyong gagawin upang ipahayag ang aking manga 
palatuntunan, at iyong kinuha ang aking tipan sa iyong bibig? 

palibhasa't iyong kinapopootan ang pagtuturo, at iyong iniwawaksi ang aking manga salita sa likuran mo. 
pagka nakakita ka nang magnanakaw, pumipisan ka sa kaniya, at naging kabahagi ka nang manga 
mapangalunya. 

iyong ibinubuka ang iyong bibig sa kasamaan, at ang iyong dila ay kumakatha nang karayaan. 

ikaw ay nauupo, at nagsasalita laban sa iyong kapatid: iyong dinudusta ang anak nang iyong sariling ina. 
ang manga bagay na ito ay iyong ginawa, at ako'y tumahimik, iyong inisip na tunay na ako'y gayong gaya 
mo: nguni't sasawayin kita, at aking isasaayos sa harap nang iyong manga mata. 

gunitain nga ninyo ito, ninyong nangakalilimot sa diyos, baka kayo'y aking pagluraylurayin at walang 
magligtas: 

ang naghahandog nang haing pasasalamat ay lumuluwalhati sa akin, at sa kaniya na nagaayos nang 
kaniyang pakikipagusap aking ipakikita ang pagliligtas nang diyos. 

maawa ka sa akin, oh diyos, ayon sa iyong kagandahang-loob: ayon sa karamihan nang iyong malumanay 
na manga kaawaan ay pinawi mo ang aking manga pagsalangsang. 

hugasan mo akong lubos sa aking kasamaan, at linisin mo ako sa aking kasalanan. 

sapagka't kinikilala ko ang aking manga pagsalangsang: at ang aking kasalanan ay laging nasa harap ko. 
laban sa iyo, sa iyo lamang ako nagkasala, at nakagawa nang kasamaan sa iyong paningin: upang ikaw ay 
ariing ganap pag nagsasalita ka, at maging malinis pag humahatol ka. 

narito, ako'y inanyuan sa kasamaan, at sa kasalanan ay ipinaglihi ako nang aking ina, 

narito, ikaw ay nagnanasa nang katotohanan sa manga loob na sangkap, at sa kubling bahagi ay iyong 
ipakikilala sa akin ang karunungan. 

linisin mo ako nang hisopo, at ako'y magiging malinis: hugasan mo ako at ako'y magiging lalong maputi 
kay sa nieve. 

pagparinggan mo ako nang kagalakan at kasayahan: upang ang manga buto na iyong binali ay 
mangagalak. 

ikubli mo ang iyong mukha sa aking manga kasalanan, at pawiin mo ang aking lahat na manga kasamaan. 
likhaan mo ako nang isang malinis na puso, oh diyos, at magbago ka nang isang matuwid na espiritu sa 
loob ko. 

huwag mo akong paalisin sa iyong harapan: at huwag mong bawiin ang iyong santong espiritu sa akin. 
ibalik mo sa akin ang kagalakan nang iyong pagliligtas: at alalayan ako nang kusang espiritu. 

kung magkagayo'y ituturo ko sa manga mananalangsang ang iyong manga lakad, at ang manga 
makasalanan ay mangahihikayat sa iyo. 

iligtas mo ako sa salang pagbububo nang dugo, oh diyos, ikaw na diyos nang aking kaligtasan, at ang 
aking dila ay aawit nang malakas tungkol sa iyong katuwiran. 

oh panginoon, bukhin mo ang aking manga labi: at ang aking bibig ay magsasaysay nang iyong 
kapurihan. 

sapagka't hindi ka nalulugod sa hain, na kung dili ay bibigyan kita: wala kang kaluguran sa handog na 
susunugin. 

ang manga hain sa diyos ay bagbag na loob: isang bagbag at may pagsisising puso, oh diyos, ay hindi mo 
wawaling kabuluhan. 

gawan mo nang mabuti ang iyong mabuting kasayahan sa sion: itayo mo ang manga kuta nang 
jerusalem. 

kung magkagayo'y malulugod ka sa manga hain nang katuwiran, sa handog na susunugin at sa handog 
na susunuging buo: kung magkagayo'y mangaghahandog sila nang manga toro sa iyong dambana. 
bakit ka naghahambog sa kasamaan, oh makapangyarihang tao? ang kagandahang-loob nang diyos ay 
palagi. 

ang dila mo'y kumakatha nang totoong masama, gaya nang matalas na pangahit, na gumagawang may 
karayaan. 

iniibig mo ang kasamaan nang higit kay sa kabutihan, at ang pagsisinungaling kay sa pagsasalita nang 
katuwiran. (selah) 

iniibig mo ang lahat na mananakmal na salita, oh ikaw na magdarayang dila. 

ilulugmok ka ring gayon nang diyos magpakailan man, itataas ka niya, at ilalabas ka sa iyong tolda, at 
bubunutin ka niya sa lupain nang may buhay. (selah) 

makikita naman nang matuwid, at matatakot, at tatawa sa kaniya, na magsasabi, 

narito, ito ang tao na hindi ginawang kaniyang katibayan, ang diyos, kundi tumiwala sa kasaganaan nang 
kaniyang manga kayamanan, at nagpakalakas sa kaniyang kasamaan. 

nguni't tungkol sa akin, ay gaya ako nang sariwang punong kahoy nang olibo sa bahay nang diyos: 
tumitiwala ako sa kagandahang-loob nang diyos magpakailan-kailan man. 

ako'y magpapasalamat sa iyo magpakailan man, sapagka't iyong ginawa: at ako'y maghihintay sa iyong 
pangalan sapagka't mabuti, sa harapan nang iyong manga banal. 

ang mangmang ay nagsabi sa puso niya, walang diyos. nangapahamak sila, at nagsigawa nang 
kasuklamsuklam na kasamaan, walang gumawa nang mabuti. 

tinunghan nang diyos ang manga anak nang manga tao mula sa langit, upang tignan kung may sinomang 
nakakaunawa, na humanap sa diyos. 

bawa't isa sa kanila ay tumalikod: sila'y magkakasamang naging mahahalay: walang gumawa nang 
mabuti, wala, wala kahit isa. 

wala bang kaalaman ang manga manggagawa nang kasamaan? na siyang kumakain nang aking bayan na 
tila kumakain nang tinapay, at hindi nagsisitawag sa diyos. 

doo'y nangapasa malaking katakutan sila na hindi kinaroroonan nang takot: sapagka't pinangalat nang 
diyos ang manga buto niya na humahantong laban sa iyo: iyong inilagay sila sa kahihiyan, sapagka't 
itinakuwil sila nang diyos. 

oh kung ang kaligtasan nang israel ay lumabas sa sion. pagka ibabalik nang diyos ang nangabihag nang 
kaniyang bayan, magagalak nga ang jacob at matutuwa ang israel. 

iligtas mo ako, oh diyos, sa pamamagitan nang iyong pangalan. at hatulan mo ako sa iyong 
kapangyarihan. 

dinggin mo ang aking dalangin, oh diyos; pakinggan mo ang manga salita nang aking bibig. 

sapagka't ang manga tagaibang lupa ay nagsibangon laban sa akin, at ang manga mangdadahas na tao 
ay nagsisiusig nang aking kaluluwa: hindi nila inilagay ang diyos sa harap nila. (selah) 

narito, ang diyos ay aking katulong: ang panginoon ay sa kanila na nagsisialalay nang aking kaluluwa. 
kaniyang ibabalik ang kasamaan sa aking manga kaaway: gibain mo sila sa iyong katotohanan. 

ako'y maghahain sa iyo nang kusang handog: ako'y magpapasalamat sa iyong pangalan, oh panginoon, 
sapagka't mabuti. 

sapagka't iniligtas niya ako sa lahat nang kabagabagan, at nakita nang aking mata ang aking nasa sa 
aking manga kaaway. 

dinggin mo ang aking dalangin, oh diyos: at huwag kang magkubli sa aking pananaing. 

pakinggan mo ako, at iyong sagutin ako: ako'y walang katiwasayan sa aking pagdaramdam, at ako'y 
dumadaing, 

dahil sa tinig nang kaaway, dahil sa pagpighati nang masama, sapagka't sila'y naghagis nang kasamaan sa 
akin, at sa galit ay inuusig nila ako. 

ang aking puso ay nagdaramdam na mainam sa loob ko: at ang manga kakilabutan nang kamatayan ay 
nahulog sa akin. 

katakutan at panginginig ay dumating sa akin, at tinakpan ako nang kakilabutan. 

at aking sinabi, oh kung ako'y nagkaroon nang manga pakpak na gaya nang kalapati! lilipad nga ako, at 
magpapahinga. 

narito, kung magkagayo'y gagala ako sa malayo, ako'y titigil sa ilang. (selah) 

ako'y magmamadaling sisilong mula sa malakas na hangin at bagyo. 

ipahamak mo, oh panginoon, at guluhin mo ang kanilang wika: sapagka't ako'y nakakita nang 
pangdadahas at pagaaway sa bayan. 

araw at gabi ay nagsisiligid sila sa manga kuta niyaon: kasamaan man at kahirapan ay nangasa gitna rin 
niyaon. 

kasamaan ay nasa gitna niyaon, ang pagpighati at pagdaraya ay hindi humihiwalay sa kaniyang manga 
lansangan. 

sapagka't hindi kaaway ang dumuwahagi sa akin; akin nga sanang nabata: ni hindi rin ang nagtatanim sa 
akin ang nagmamalaki laban sa akin, nagtago nga sana ako sa kaniya: 

kundi ikaw, lalake na kagaya ko, aking kasama at aking kaibigang matalik. 

tayo ay maligayang nagpapayuhang magkasama, tayo'y lumalakad na magkaakbay sa bahay nang diyos. 
dumating nawang bigla sa kanila ang kamatayan, mababa nawa silang buhay sa sheol: sapagka't 
kasamaan ay nasa kanilang tahanan, sa gitna nila. 

tungkol sa akin, ay tatawag ako sa diyos, at ililigtas ako nang panginoon. 

sa hapon at sa umaga, at sa katanghaliang tapat, ako'y dadaing at hihibik: at kaniyang didinggin ang 
aking tinig. 

kaniyang tinubos ang aking kaluluwa sa kapayapaan mula sa pagbabaka laban sa akin: sapagka't sila'y 
marami na nakikipaglaban sa akin. 

didinggin nang diyos, at paghihigantihan sila, siyang tumatahan nang una. (selah) 

kaniyang iniunat ang kaniyang manga kamay laban sa gayon na nasa kapayapaan sa kaniya: kaniyang 
nilapastangan ang kaniyang tipan. 

ang kaniyang bibig ay malambot na parang mantekilya: nguni't ang kaniyang puso ay pakikidigma: ang 
kaniyang manga salita ay lalong mabanayad kay sa langis, gayon ma'y manga bunot na tabak. 

ilagay mo ang iyong pasan sa panginoon, at kaniyang aalalayan ka: hindi niya titiising makilos kailan man 
ang matuwid. 

nguni't ikaw, oh diyos, ibababa mo sila sa hukay nang kapahamakan: manga mabagsik at magdarayang 
tao ay hindi darating sa kalahati nang kanilang manga kaarawan, nguni't titiwala ako sa iyo. 

maawa ka sa akin, oh diyos: sapagka't sasakmalin ako nang tao: buong araw ay nangbababag siya na 
pinipighati ako. 

ibig akong sakmalin nang aking manga kaaway buong araw: sapagka't sila'y maraming may kapalaluan 
na nagsisilaban sa akin. 

sa panahong ako'y matakot, aking ilalagak ang aking tiwala sa iyo. 

sa diyos (ay pupuri ako nang kaniyang salita), sa diyos ay inilagak ko ang aking tiwala, hindi ako 
matatakot, anong magagawa nang laman sa akin? 

buong araw ay binabaligtad nila ang aking manga salita: lahat nang kanilang manga pagiisip ay laban sa 
akin sa ikasasama. 

sila'y nagpipisan, sila'y nagsisipagkubli, kanilang tinatandaan ang aking manga hakbang, gaya nang 
kanilang pagaabang sa aking kaluluwa. 

tatakas ba sila sa pamamagitan nang masama? sa galit ay lugmok mo ang manga bayan, oh diyos. 
iyong isinasaysay ang aking manga paggagala: ilagay mo ang aking manga luha sa iyong botelya, wala ba 
sila sa iyong aklat? 

tatalikod nga ang aking manga kaaway sa kaarawan na ako'y tumawag: ito'y nalalaman ko, sapagka't ang 
diyos ay kakampi ko. 

sa diyos (ay pupuri ako nang salita), sa panginoon (ay pupuri ako nang salita), 

sa diyos ay inilagak ko ang aking tiwala, hindi ako matatakot, anong magagawa nang tao sa akin? 

ang iyong manga panata ay sa akin, oh diyos: ako'y magbabayad nang manga handog na pasalamat sa 
iyo. 

sapagka't iniligtas mo ang aking kaluluwa sa kamatayan: hindi mo ba iniligtas ang aking manga paa sa 
pagkahulog? upang ako'y makalakad sa harap nang diyos sa liwanag nang buhay. 

maawa ka sa akin, oh diyos, maawa ka sa akin: sapagka't ang aking kaluluwa ay nanganganlong sa iyo. 
oo, sa lilim nang iyong manga pakpak ay manganganlong ako, hanggang sa makaraan ang manga 
kasakunaang ito. 

ako'y dadaing sa diyos na kataastaasan, sa diyos na nagsagawa nang lahat na manga bagay sa akin. 
siya'y magsusugo mula sa langit, at ililigtas ako, pagka yaong lulunok sa akin ay dumuduwahagi, (selah) 
susuguin nang diyos ang kaniyang kagandahang-loob at ang kaniyang katotohanan. 

ang aking kaluluwa ay nasa gitna nang manga leon: ako'y nahihiga sa gitna niyaong manga pinaningasan 
nang apoy, sa manga anak nang tao, na ang manga ngipin ay sibat at manga pana, at ang kanilang dila ay 
matalas na tabak. 

mabunyi ka, oh diyos, sa itaas nang manga langit, mataas ang iyong kaluwalhatian sa buong lupa. 
kanilang hinandaan nang silo ang aking manga hakbang. ang aking kaluluwa ay nakayuko: sila'y 
nagsihukay nang isang lungaw sa harap ko. sila'y nangahulog sa gitna niyaon. (selah) 

ang aking puso ay matatag, oh diyos, ang aking puso ay matatag: ako'y aawit, oo, ako'y aawit nang 
manga pagpuri. 

gumising ka, kaluwalhatian ko; gumising ka, salterio at alpa: ako'y gigising na maaga. 

ako'y magpapasalamat sa iyo, oh panginoon, sa gitna nang manga bayan: ako'y aawit sa iyo nang manga 
pagpuri sa gitna nang manga bansa. 

sapagka't ang iyong kagandahang-loob ay dakila hanggang sa manga langit, at ang iyong katotohanan 
hanggang sa manga alapaap. 

mabunyi ka, oh diyos, sa itaas nang manga langit, mataas ang iyong kaluwalhatian sa buong lupa. 

tunay bang kayo'y nangagsasalita nang katuwiran oh kayong manga makapangyarihan? nagsisihatol ba 
kayo nang matuwid, oh kayong manga anak nang manga tao? 

oo, sa puso ay nagsisigawa kayo nang kasamaan, inyong tinitimbang ang pangdadahas nang inyong 
manga kamay sa lupa. 

ang masama ay naliligaw mula sa bahay-bata: sila'y naliligaw pagkapanganak sa kanila, na nagsasalita 
nang manga kasinungalingan. 

ang kanilang kamandag ay parang kamandag nang ahas: sila'y gaya nang binging ahas na nagtatakip 
nang kaniyang pakinig, 

at hindi nakakarinig nang tinig nang manga enkantador, na kailan man ay hindi umeenkanto nang gayon 
na may karunungan. 

iyong bungalin ang kanilang manga ngipin, oh diyos, sa kanilang bibig: iyong bungalin ang manga 
malaking ngipin nang manga batang leon, oh panginoon. 

mangatunaw nawa silang parang tubig na umaagos: pagka inihilagpos niya ang kaniyang manga palaso, 
maging gaya nawa nang nangaluray. 

maging gaya nawa nang laman nang laman nang suso na natutunaw at napapawi: na gaya nang naagas 
sa babae na hindi nakakita nang araw. 

bago makaramdam ang inyong manga palyok nang manga dawag na panggatong, kaniyang kukunin ang 
manga yaon nang ipoipo, ang sariwa at gayon din ang nagniningas. 

magagalak ang matuwid pagka nakita niya ang higanti: kaniyang huhugasan ang kaniyang manga paa sa 
dugo nang masama. 

na anopa't sasabihin nang manga tao, katotohanang may kagantihan sa matuwid: katotohanang may 
diyos na humahatol sa lupa. 

iligtas mo ako sa aking manga kaaway, oh diyos ko: ilagay mo ako sa mataas sa kanila na nagsisibangon 
laban sa akin. 

iligtas mo ako sa manga manggagawa nang kasamaan, at iligtas mo ako sa manga mabagsik na tao. 
sapagka't narito, kanilang binabakayan ang aking kaluluwa, ang manga makapangyarihan ay nagpipisan 
laban sa akin: hindi dahil sa aking pagsalangsang, o sa aking kasalanan man, oh panginoon. 

sila'y nagsisitakbo at nagsisihanda na wala akong sala: ikaw ay gumising na tulungan mo ako, at masdan 
mo. 

sa makatuwid baga'y ikaw, oh panginoong diyos nang manga hukbo, na diyos nang israel, ikaw ay 
bumangon upang iyong dalawin ang lahat nang manga bansa: huwag kang maawa sa kanino mang 
masamang mananalangsang. (selah) 

sila'y nagsibalik sa kinahapunan, sila'y nagsitahol na parang aso, at nililigid ang bayan. 

narito, sila'y nanunungayaw nang kanilang bibig, manga tabak ay nangasa kanilang manga labi: sapagka't 
sino, sabi nila, ang nakikinig? 

nguni't ikaw, oh panginoon, tatawa sa kanila, iyong tutuyain ang lahat nang manga bansa. 

dahil sa kaniyang kalakasan, didinggin kita, sapagka't ang diyos ay aking matayog na moog. 

ang aking diyos pati nang kaniyang kagandahang-loob ay sasalubong sa akin: ipakikita nang diyos sa akin 
ang aking nasa sa aking manga kaaway. 

huwag mo silang patayin, baka makalimot ang aking bayan: pangalatin mo sila nang iyong 
kapangyarihan, at ibaba mo sila, oh panginoon na kalasag namin. 

dahil sa kasalanan nang kanilang bibig, at sa manga salita nang kanilang manga labi, makuha nawa sila sa 
kanilang kapalaluan, at dahil sa sumpa at pagsisinungaling na kanilang sinalita. 

pugnawin mo sila sa poot, pugnawin mo sila, upang sila'y mawala: at ipakilala mo sa kanila na ang diyos 
ay nagpupuno sa jacob, hanggang sa manga wakas nang lupa. (selah) 

at sa kinahapunan ay papagbalikin mo sila, pahagulhulin mo silang parang aso, at libutin nila ang bayan. 
sila'y gagala na magmamanhik-manaog dahil sa pagkain, at maghihintay buong gabi kung hindi sila 
mabusog. 

nguni't aking aawitin ang iyong kalakasan, oo, aking aawiting malakas ang iyong kagandahang-loob sa 
kinaumagahan: sapagka't ikaw ay naging aking matayog na moog, at kanlungan sa kaarawan nang aking 
kabagabagan. 

sa iyo, oh kalakasan ko, aawit ako nang manga pagpuri: sapagka't ang diyos ay aking matayog na moog, 
ang diyos nang aking kaawaan. 

oh diyos, iniwaksi mo kami, ibinagsak mo kami, ikaw ay nagalit, oh papanauliin mo kami. 

iyong niyanig ang lupain: iyong pinabuka: pagalingin mo ang manga sira niyaon: sapagka't umuuga. 
nagpakita ka sa iyong bayan nang mahihirap na bagay: iyong ipinainom sa amin ang alak na pangpagiray. 
nagbigay ka nang watawat sa nangatatakot sa iyo, upang maiwagayway dahil sa katotohanan. (selah) 
upang ang iyong minamahal ay makaligtas, magligtas ka nang iyong kanan, at sagutin mo kami. 

nagsalita ang diyos sa kaniyang kabanalan, ako'y magsasaya: aking hahatiin ang sichem, at aking 
susukatin ang libis nang succoth, 

galaad ay akin, at manases ay akin, ephraim naman ay sanggalang nang aking ulo: juda ay aking setro. 
moab ay aking hugasan, sa edom ay aking ihahagis ang aking panyapak: filistia, humiyaw ka dahil sa akin. 
sinong magdadala sa akin sa matibay na bayan? sinong papatnubay sa akin hanggang sa edom? 

hindi mo ba kami iniwaksi, oh diyos? at hindi ka lumalabas, oh diyos, na kasama nang aming manga 
hukbo. 

tulungan mo kami laban sa kaaway, sapagka't walang kabuluhan ang tulong nang tao. 

sa pamamagitan nang diyos ay gagawa kaming may katapangan: sapagka't siya ang yumayapak sa aming 
manga kaaway. 

dinggin mo ang aking daing, oh diyos, pakinggan mo ang aking dalangin. 

mula sa wakas nang lupa ay tatawag ako sa iyo, pagka nanglupaypay ang aking puso: patnubayan mo 
ako sa malaking bato na lalong mataas kay sa akin. 

sapagka't ikaw ay naging aking kanlungan, matibay na moog sa kaaway. 

ako'y tatahan sa iyong tabernakulo magpakailan man: ako'y manganganlong sa lilim nang iyong manga 
pakpak. (selah) 

sapagka't dininig mo, oh diyos, ang aking manga panata: ibinigay mo ang mana sa nangatatakot sa iyong 
pangalan. 

iyong pahahabain ang buhay nang hari: ang kaniyang manga taon ay magiging parang malaong panahon. 
siya'y tatahan sa harap nang diyos magpakailan man: oh maghanda ka nang kagandahang-loob at 
katotohanan, upang mapalagi siya. 

sa gayo'y aawit ako nang pagpuri sa iyong pangalan magpakailan man. upang maisagawa ko araw-araw 
ang aking manga panata. 

sa diyos lamang naghihintay nang tahimik ang aking kaluluwa: sa kaniya galing ang aking kaligtasan. 

siya lamang ang aking kanlungan at aking kaligtasan: siya ang aking matayog na moog, hindi ako lubhang 
makikilos. 

hanggang kailan maghahaka kayo nang masama laban sa isang tao. upang patayin siya ninyong lahat, na 
gaya nang pader na tumagilid, o bakod na nabubuwal? 

sila'y nagsisisangguni lamang upang ibagsak siya sa kaniyang karilagan: sila'y natutuwa sa manga 
kasinungalingan: sila'y nagsisibasbas nang kanilang bibig, nguni't nanganunumpa sa loob. (selah) 
kaluluwa ko, maghintay kang tahimik sa diyos lamang, sapagka't ang aking pagasa ay mula sa kaniya. 
siya lamang ang aking malaking bato at aking kaligtasan: siya'y aking matayog na moog, hindi ako 
makikilos. 

nasa diyos ang aking kaligtasan at aking kaluwalhatian: ang malaking bato nang aking kalakasan, at ang 
kanlungan ko'y nasa diyos. 

magsitiwala kayo sa kaniya buong panahon, kayong manga bayan, buksan ninyo ang inyong dibdib sa 
harap niya, diyos ay kanlungan sa atin. (selah) 

tunay na walang kabuluhan ang manga taong may mababang kalagayan, at ang manga taong may 
mataas na kalagayan ay kabulaanan: sa manga timbangan ay sasampa sila: silang magkakasama ay 
lalong magaan kay sa walang kabuluhan. 

huwag kang tumiwala sa kapighatian, at huwag maging walang kabuluhan sa pagnanakaw: kung ang 
manga kayamanan ay lumago, huwag ninyong paglalagakan nang inyong puso. 

ang diyos ay nagsalitang minsan, makalawang aking narinig ito: na ang kapangyarihan ay ukol sa diyos: 
sa iyo naman, oh panginoon, ukol ang kagandahang-loob: sapagka't ikaw ay nagbabayad sa bawa't tao 
ayon sa kaniyang gawa. 

oh diyos, ikaw ay diyos ko; hahanapin kitang maaga: kinauuhawan ka nang aking kaluluwa, 
pinananabikan ka nang aking laman, sa isang tuyo at uhaw na lupa na walang tubig. 

sa gayo'y tumingin ako sa iyo sa santuario. upang tanawin ang iyong kapangyarihan at ang iyong 
kaluwalhatian. 

sapagka't ang iyong kagandahang-loob ay mainam kay sa buhay: pupurihin ka nang aking manga labi. 
sa gayo'y pupurihin kita habang ako'y nabubuhay: igagawad ko ang aking manga kamay sa iyong 
pangalan. 

ang kaluluwa ko'y matutuwa na gaya sa utak at taba, at ang bibig ko'y pupuri sa iyo nang masayang 
manga labi, 

pagka naaalaala kita sa aking higaan, at ginugunita kita sa pagbabantay sa gabi. 

sapagka't naging katulong kita, at sa lilim nang manga pakpak mo'y magagalak ako. 

ang kaluluwa ko'y nanununod na mainam sa iyo: inaalalayan ako nang iyong kanan. 

nguni't ang nagsisihanap nang kaluluwa ko, upang ipahamak, magsisilusong sa manga lalong mababang 
bahagi nang lupa. 

sila'y mangahuhulog sa kapangyarihan nang tabak: sila'y magiging pagkain sa manga zorra. 

nguni't ang hari ay magagalak sa diyos: bawa't sumusumpa sa pamamagitan niya ay luluwalhati, 
sapagka't ang bibig nila na nagsasalita nang manga kasinungalingan ay patitigilin. 

dinggin mo ang tinig ko, oh diyos, sa aking hibik: ingatan mo ang buhay ko sa pagkatakot sa kaaway. 
ikubli mo ako sa lihim na payo nang manga manggagawa nang kasamaan, sa panggugulo nang manga 
manggagawa nang kasamaan: 

na siyang nangaghasa nang kanilang dila na parang tabak, at pinahilagpos ang kanilang manga palaso, sa 
makatuwid baga'y ang masasakit na salita: 

upang kanilang maihilagpos sa sakdal sa manga lihim na dako: biglang inihihilagpos nila sa kaniya at 
hindi natatakot. 

sila'y nagpapakatapang sa masamang akala, sila'y nagsasangusapan nang paglalagay nang lihim na silo, 
sinasabi nila, sinong makakakita? 

sila'y nagsisipagsiyasat nang manga kasamaan, aming naganap, sabi nila, ang masikap na pagsiyasat, at 
ang pagiisip sa loob nang bawa't isa, at ang puso ay malalim. 

nguni't pahihilagpusan sila nang diyos: sila'y masusugatang bigla nang isang palaso. 

sa gayo'y sila'y matitisod palibhasa't ang kanilang sariling dila ay laban sa kanila: ang lahat na makakita 
sa kanila ay mangaguuga nang ulo. 

at lahat nang manga tao ay mangatatakot, at kanilang ipahahayag ang salita nang diyos, at may 
karunungang kanilang bubuhayin ang kanilang gawa. 

ang matuwid ay matutuwa sa panginoon, at manganganlong sa kaniya, at lahat nang manga matuwid sa 
puso ay magsisiluwalhati. 

ang kapurihan ay naghihintay sa iyo, oh diyos, sa sion: at sa iyo'y maisasagawa ang panata. 

oh ikaw na dumidinig nang dalangin, sa iyo'y paroroon ang lahat nang laman. 

mga kasamaan ay nangananaig laban sa akin: tungkol sa aming pagsalangsang, ay lilinisin mo. 

mapalad ang tao na iyong pinipili, at pinalalapit mo sa iyo, upang siya'y makatahan sa iyong manga 
looban: kami ay mangasisiyahan sa kabutihan nang iyong bahay, nang iyong banal na templo. 
sasagutin mo kami sa katuwiran sa pamamagitan nang manga kakilakilabot na bagay, oh diyos nang 
aming kaligtasan, ikaw na katiwalaan nang lahat na wakas nang lupa, at nila na malayo sa dagat: 

na naglalagay na matibay nang manga bundok sa pamamagitan nang kaniyang kalakasan, palibhasa't 
nabibigkisan sa palibot nang kapangyarihan: 

na nagpapatigil nang hugong nang manga dagat, nang hugong nang kanilang manga alon, at nang 
kaingay nang manga bayan. 

sila naman na nagsisitahan sa manga pinakadulong bahagi ay nangatatakot sa iyong manga tanda: ikaw 
ang nagbibigay galak sa pagbubukang liwayway at pagtatakip-silim. 

iyong dinadalaw ang lupa, at dinidilig mo, iyong pinayayamang mainam, ang ilog nang diyos ay puno 
nang tubig: iyong pinagtataanan sila nang trigo, pagka't inihanda mo ang lupa. 

iyong dinidilig ang kaniyang bungkal nang sagana, iyong pinapantay ang kaniyang manga bungkal: iyong 
manga pinalalambot nang ambon, iyong pinagpapala ang pagsibol niyaon. 

iyong dinudulutan ang taon nang iyong kabutihan, at ang iyong manga landas ay pumapatak nang 
katabaan. 

nagsisipatak sa manga pastulan sa ilang, at ang manga burol ay nabibigkisan nang kagalakan. 

ang manga pastulan ay nangabihisan nang manga kawan, ang manga libis naman ay nangatatakpan nang 
trigo: sila'y magsisihiyaw sa kagalakan, sila naman ay nagsisiawit. 

magkaingay kayong may kagalakan sa diyos, buong lupa. 

awitin ninyo ang kaluwalhatian nang kaniyang pangalan: paluwalhatiin ninyo ang pagpuri sa kaniya. 
inyong sabihin sa diyos, napaka kakilakilabot nang iyong manga gawa! sa kadakilaan nang iyong 
kapangyarihan ay magsisuko ang iyong manga kaaway sa iyo. 

buong lupa ay sasamba sa iyo, at aawit sa iyo, sila'y magsisiawit sa iyong pangalan. (selah) 

kayo ay magsiparito, at tingnan ninyo ang manga gawa nang diyos, siya'y kakilakilabot sa kaniyang 
gawain sa manga anak nang manga tao. 

kaniyang pinagiging tuyong lupa ang dagat: sila'y nagsidaan nang paa sa ilog: doo'y nangagalak kami sa 
kaniya. 

siya'y nagpupuno nang kaniyang kapangyarihan magpakailan man: papansinin nang kaniyang manga 
mata ang manga bansa: huwag mangagpakabunyi ang manga manghihimagsik. (selah) 

oh purihin ninyo ang ating diyos, ninyong manga bayan, at iparinig ninyo ang tinig nang kaniyang 
kapurihan: 

na umaalalay sa ating kaluluwa sa buhay, at hindi tumitiis na makilos ang ating manga paa. 

sapagka't ikaw, oh diyos, tinikman mo kami: iyong sinubok kami na para nang pagsubok sa pilak. 

iyong isinuot kami sa silo; ikaw ay naglagay nang mainam na pasan sa aming manga balakang. 

iyong pinasakay ang manga tao sa aming manga ulo: kami ay nangagdaan sa apoy at sa tubig, nguni't 
dinala mo kami sa saganang dako. 

ako'y papasok sa iyong bahay na may manga handog na susunugin, aking babayaran sa iyo ang manga 
panata ko, 

na sinambit nang aking manga labi, at sinalita nang aking bibig, nang ako'y nasa kadalamhatian. 

ako'y maghahandog sa iyo nang manga matabang handog na susunugin, na may haing manga tupa, 
ako'y maghahandog nang manga toro na kasama nang manga kambing. (selah) 

kayo'y magsiparito at dinggin ninyo, ninyong lahat na nangatatakot sa diyos, at ipahahayag ko kung ano 
ang kaniyang ginawa sa aking kaluluwa. 

ako'y dumaing sa kaniya nang aking bibig, at siya'y ibinunyi nang aking dila. 

kung pinakundanganan ko ang kasamaan sa aking puso, hindi ako didinggin nang panginoon: 

nguni't katotohanang dininig ako nang diyos, kaniyang pinakinggan ang tinig nang aking dalangin. 
purihin ang diyos, na hindi iniwaksi ang aking dalangin, ni ang kaniyang kagandahang-loob sa akin. 

diyos maawa ka sa amin, at pagpalain mo kami, at pasilangin nawa niya ang kaniyang mukha sa amin, 
(selah) 

upang ang iyong daan ay maalaman sa lupa, ang iyong pangligtas na kagalingan sa lahat nang manga 
bansa. 

purihin ka nang manga bayan, oh diyos, purihin ka nang lahat nang manga bayan. 

oh mangatuwa at magsiawit sa kasayahan ang manga bansa: sapagka't iyong hahatulan ang manga 
bayan nang karampatan, at iyong pamamahalaan ang manga bansa sa lupa. (selah) 

purihin ka nang manga bayan, oh diyos, purihin ka nang lahat nang manga bayan. 

isinibol nang lupa ang kaniyang bunga: ang diyos ang sarili naming diyos ay pagpapalain kami. 
pagpapalain kami nang diyos: at lahat nang manga wakas nang lupa ay mangatatakot sa kaniya. 
bumangon nawa ang diyos, mangalat ang kaniyang manga kaaway, sila namang nangagtatanim sa 
kaniya ay magsitakas sa harap niya. 

kung paanong napaparam ang usok ay gayon nangapaparam sila. kung paanong natutunaw ang pagkit 
sa harap nang apoy, gayon mamatay ang masama sa harapan nang diyos. 

nguni't mangatuwa ang matuwid, mangagalak sila sa harap nang diyos: oo, mangagalak sila nang 
kasayahan. 

kayo'y magsiawit sa diyos, kayo'y magsiawit nang kapurihan sa kaniyang pangalan: ipaghanda ninyo 
nang maluwang na lansangan siya na nangangabayo sa manga ilang, ang kaniyang pangalan ay jah: at 
mangagalak kayo sa harap niya. 

ama nang manga ulila, at hukom nang manga babaing bao, ang diyos sa kaniyang banal na tahanan. 
pinapagmamaganak nang diyos ang manga nagiisa: kaniyang inilalabas sa kaginhawahan ang manga 
bilanggo: nguni't ang manga mapanghimagsik ay magsisitahan sa tuyong lupa. 

oh diyos, nang ikaw ay lumabas sa harap nang iyong bayan, nang ikaw ay lumakad sa ilang, (selah) 

ang lupa ay nayanig, ang manga langit naman ay tumulo sa harapan nang diyos: ang sinai na yaon ay 
nayanig sa harapan nang diyos, nang diyos nang israel. 

ikaw, oh diyos, naglagpak nang saganang ulan, iyong pinatibay ang iyong mana, noong ito'y mahina. 
ang iyong kapisanan ay tumahan doon: ikaw, oh diyos, ipinaghanda mo nang iyong kabutihan ang dukha. 
nagbibigay nang salita ang panginoon: ang manga babaing nangaghahayag nang manga balita ay 
malaking hukbo. 

mga hari nang manga hukbo ay nagsisitakas, sila'y nagsisitakas: at nangamamahagi nang samsam ang 
naiwan sa bahay. 

mahihiga ba kayo sa gitna nang manga kulungan nang manga kawan, na parang manga pakpak nang 
kalapati na natatakpan nang pilak, at nang kaniyang balahibo nang gintong madilaw? 

nang ang makapangyarihan sa lahat ay magkalat nang manga hari roon, ay tila nagka nieve sa salmon. 
bundok nang diyos ay ang bundok nang basan; mataas na bundok ang bundok nang basan. 

bakit kayo'y nagsisiirap, kayong matataas na manga bundok, sa bundok na ninasa nang diyos na maging 
kaniyang tahanan? oo, tatahan doon ang panginoon magpakailan man. 

ang manga karo nang diyos ay dalawang pung libo sa makatuwid baga'y libolibo: ang panginoon ay nasa 
gitna nila, kung paano sa sinai, gayon sa santuario. 

sumampa ka sa mataas, pinatnubayan mo ang iyong bihag sa pagkabihag, tumanggap ka nang manga 
kaloob sa gitna nang manga tao, oo, pati sa manga mapanghimagsik, upang makatahang kasama nila 
ang panginoong diyos. 

purihin ang panginoon na nagpapasan araw-araw nang aming pasan, sa makatuwid baga'y ang diyos na 
siyang aming kaligtasan. (selah) 

ang diyos sa amin ay diyos nang manga kaligtasan, at kay jehova na panginoon ukol ang pagpapalaya sa 
kamatayan. 

nguni't sasaktan nang diyos ang ulo nang kaniyang manga kaaway. ang bunbunang mabuhok nang 
nagpapatuloy sa kaniyang sala. 

sinabi nang panginoon, ibabalik ko uli mula sa basan, ibabalik ko uli sila mula sa manga kalaliman nang 
dagat: 

upang madurog mo sila, na nalulubog ang iyong paa sa dugo, upang ang dila nang iyong manga aso ay 
magkaroon nang kaniyang pagkain sa iyong manga kaaway. 

kanilang nakita ang iyong manga lakad, oh diyos, sa makatuwid baga'y ang lakad nang aking diyos, nang 
aking hari, sa loob nang santuario. 

ang manga mangaawit ay nangagpauna, ang manga manunugtog ay nagsisunod, sa gitna nang manga 
dalaga na nagtutugtugan nang manga pandereta. 

purihin ninyo ang diyos sa manga kapisanan, sa makatuwid baga'y ang panginoon, ninyong manga sa 
bukal nang lahi nang israel. 

doo'y ang munting benjamin ay siyang kanilang puno, ang manga pangulo nang juda at ang kanilang 
pulong, ang manga pangulo nang zabulon, ang manga pangulo nang nephtali. 

ang diyos mo'y nagutos nang iyong kalakasan: patibayin mo, oh diyos, ang ginawa mo sa amin. 

dahil sa iyong templo sa jerusalem manga hari ay mangagdadala nang manga kaloob sa iyo. 

sawayin mo ang manga mailap na hayop sa manga puno nang tambo, ang karamihan nang manga toro 
na kasama nang manga guya nang manga bayan, na niyayapakan sa ilalim nang paa ang manga putol 
nang pilak: iyong pinangalat ang manga bayan na nangagagalak sa pagdidigma. 

mga pangulo ay magsisilabas sa egipto, magmamadali ang etiopia na igawad ang kaniyang manga kamay 
sa diyos. 

magsiawit kayo sa diyos, kayong manga kaharian sa lupa; oh magsiawit kayo nang manga pagpuri sa 
panginoon. 

sa kaniya na sumasakay sa langit nang manga langit, na noon pang una: narito, binibigkas niya ang 
kaniyang tinig, na makapangyarihang tinig, 

inyong isa diyos ang kalakasan: ang kaniyang karilagan ay nasa israel, at ang kaniyang kalakasan ay nasa 
manga langit. 

oh diyos, ikaw ay kakilakilabot mula sa iyong manga dakong banal: ang diyos nang israel, ay nagbibigay 
nang kalakasan at kapangyarihan sa kaniyang bayan. purihin ang panginoon. 

iligtas mo ako, oh diyos, sapagka't ang tubig ay tumabon sa aking kaluluwa. 

ako'y lumulubog sa malalim na burak na walang tayuan: ako'y lumulubog sa malalim na tubig, na 
tinatabunan ako nang agos. 

ako'y hapo sa aking daing: ang lalamunan ko'y tuyo: ang manga mata ko'y nangangalumata habang 
hinihintay ko ang aking diyos. 

silang nangagtatanim sa akin nang walang anomang kadahilanan ay higit kay sa manga buhok nang aking 
ulo: silang ibig maghiwalay sa akin, na manga kaaway kong may kamalian, ay manga makapangyarihan: 
akin ngang isinauli ang hindi ko kinuha. 

oh diyos, kilala mo ang kamangmangan ko; at ang manga kasalanan ko'y hindi lihim sa iyo. 

huwag mangapahiya dahil sa akin ang nangaghihintay sa iyo, oh panginoong diyos nang manga hukbo: 
huwag mangalagay sa kasiraang puri dahil sa akin ang nagsisihanap sa iyo, oh diyos nang israel. 
sapagka't dahil sa iyo ay nagdala ako nang kadustaan, kahihiyan ay tumakip sa aking mukha. 

ako'y naging iba sa aking manga kapatid, at taga ibang lupa sa manga anak nang aking ina. 

sapagka't napuspos ako nang sikap sa iyong bahay, at ang manga pagduwahagi nila na nagsisiduwahagi 
sa iyo ay nangahulog sa akin. 

pag umiiyak ako at pinarurusahan ko nang pagaayuno ang aking kaluluwa, yao'y pagkaduwahagi sa akin. 
nang magsuot ako nang kayong magaspang, ay naging kawikaan ako sa kanila. 

pinag-uusapan ako nilang nangauupo sa pintuang-bayan, at ako ang awit nang manga lango. 

nguni't tungkol sa akin, ang dalangin ko'y sa iyo, oh panginoon, sa isang kalugodlugod na panahon: oh 
diyos, sa karamihan nang iyong kagandahang-loob, 

iligtas mo ako sa burak, at huwag mo akong ilubog: maligtas ako sa kanila na nangagtatanim sa akin, at 
sa malalim na tubig. 

huwag akong tangayin nang baha, ni lamunin man ako nang kalaliman: at huwag takpan nang hukay ang 
kaniyang bunganga sa akin. 

sagutin mo ako, oh panginoon, sapagka't ang iyong kagandahang-loob ay mabuti: ayon sa karamihan 
nang iyong manga malumanay na kaawaan ay bumalik ka sa akin. 

at huwag mong ikubli ang iyong mukha sa iyong lingkod, sapagka't ako'y nasa kahirapan, sagutin mo 
akong madali. 

lumapit ka sa aking kaluluwa, at tubusin mo: iligtas mo ako dahil sa aking manga kaaway. 

talastas mo ang aking kadustaan, at ang aking kahihiyan, at ang aking kasiraang puri: ang aking manga 
kaaway, ay pawang nangasa harap mo. 

kaduwahagihan ay sumira nang aking puso; at ako'y lipos nang kabigatan nang loob: at ako'y naghintay 
na may maawa sa akin, nguni't wala: at manga mangaaliw, nguni't wala akong masumpungan. 

binigyan naman nila ako nang pagkaing mapait, at sa aking kauhawan ay binigyan nila ako nang suka na 
mainom. 

maging lalang sa harap nila ang kanilang dulang, at maging isang silo kung sila'y nasa kapayapaan. 
manglabo ang kanilang manga mata, na sila'y huwag makakita, at papanginigin mong palagi ang kanilang 
manga balakang. 

ibugso mo ang iyong galit sa kanila, at datnan sila nang kabangisan nang iyong galit. 

magiba ang tahanan nila: walang tumahan sa kanilang manga tolda. 

sapagka't kanilang hinabol siya na iyong sinaktan, at sinaysay nila ang damdam niyaong iyong sinugatan. 
at dagdagan mo nang kasamaan ang kanilang kasamaan: at huwag silang masok sa iyong katuwiran. 
mapawi sila sa aklat nang buhay, at huwag masulat na kasama nang matuwid. 

nguni't ako'y dukha at mapanglaw: sa pamamagitan nang pagliligtas mo, oh diyos, ay iahon mo nawa 
ako. 

aking pupurihin nang awit ang pangalan nang diyos, at dadakilain ko siya nang pasalamat. 

at kalulugdan nang panginoon na higit kay sa isang baka, o sa toro na may manga sungay at manga paa. 
nakita nang manga maamo, at nangatuwa: mabuhay ang puso, ninyong nagsisihanap sa diyos. 
sapagka't dinidinig nang panginoon ang mapagkailangan, at hindi hinahamak ang kaniyang manga 
bilanggo. 

purihin siya nang langit at lupa, nang manga dagat, at nang bawa't bagay na gumagalaw roon. 

sapagka't ililigtas nang diyos ang sion, at itatayo ang manga bayan nang juda, at sila'y magsisitahan 
doon, at tatangkilikin nila na pinakaari. 

mamanahin naman nang binhi nang kaniyang manga lingkod, at silang nagsisiibig nang kaniyang 
pangalan ay magsisitahan doon. 

magmadali ka, oh diyos, na iligtas mo ako, magmadali ka na tulungan mo ako, oh panginoon. 
mangapahiya at mangalito sila, na nagsisiusig nang aking kaluluwa: mangapatalikod sila at mangadala sa 
kasiraang puri. silang nangaliligaya sa aking kapahamakan. 

mangapatalikod sila dahil sa kanilang kahihiyan. silang nangagsasabi, aha, aha. 

mangagalak at mangatuwa sa iyo ang lahat na nagsisihanap sa iyo: at magsabing lagi yaong umiibig nang 
iyong kaligtasan: dakilain ang diyos. 

nguni't ako'y dukha at mapagkailangan, magmadali ka sa akin, oh diyos: ikaw ay aking katulong at aking 
tagapagligtas, oh panginoon, huwag kang magluwat. 

sa iyo oh panginoon, nanganganlong ako: huwag akong mapahiya kailan man. 

iligtas mo ako sa iyong katuwiran, at sagipin mo ako: ikiling mo ang iyong pakinig sa akin, at iligtas mo 
ako, 

ikaw ay maging kanlungan nang aking tahanan, na aking kapaparunang lagi: ikaw ay nagbigay utos na 
iligtas ako: sapagka't ikaw ay aking malaking bato at aking kuta. 

sagipin mo ako, oh aking diyos, sa kamay nang masama, sa kamay nang liko at mabagsik na tao. 
sapagka't ikaw ay aking pagasa, oh panginoong diyos: ikaw ay aking tiwala mula sa aking kabataan. 

sa pamamagitan mo ay naalalayan ako mula sa bahay-bata: ikaw ang kumuha sa akin sa tiyan nang aking 
ina: ang pagpuri ko'y magiging laging sa iyo. 

ako'y naging isang kagilagilalas sa marami, nguni't ikaw ang matibay kong kanlungan. 

ang bibig ko'y mapupuno nang pagpuri sa iyo, at nang iyong karangalan buong araw. 

huwag mo akong itakuwil sa katandaan, huwag mo akong pabayaan pagka ang aking kalakasan ay 
nanglulupaypay. 

sapagka't ang manga kaaway ko'y nangagsasalita tungkol sa akin: at silang nagsisibakay nang aking 
kaluluwa ay nangagsasanggunian, 

na nangagsasabi, pinabayaan siya nang diyos: iyong habulin at hulihin siya, sapagka't walang magligtas. 
oh diyos, huwag kang lumayo sa akin: oh diyos ko, magmadali kang tulungan mo ako. 

mangapahiya at mangalipol sila na manga kaaway nang aking kaluluwa, mangatakpan nang 
pagkaduwahagi at kasiraang puri sila, na nagsisihanap nang aking kapahamakan. 

nguni't ako'y maghihintay na palagi, at pupuri pa ako sa iyo nang higit at higit. 

ang bibig ko'y magsasaysay nang iyong katuwiran, at nang iyong pagliligtas buong araw, sapagka't hindi 
ko nalalaman ang manga bilang. 

ako'y yayao na may manga makapangyarihang gawa nang panginoong diyos: aking babanggitin ang 
iyong katuwiran, sa makatuwid baga'y ang iyo lamang. 

oh diyos, iyong tinuruan ako mula sa aking kabataan, at hanggang ngayon ay aking inihahayag ang iyong 
kagilagilalas na manga gawa. 

oo, pag ako'y tumanda at may uban, oh diyos, huwag mo akong pabayaan, hanggang sa aking 
maipahayag ang iyong kalakasan sa sumusunod na lahi, ang iyong kapangyarihan sa bawa't isa na 
darating. 

ang iyo ring katuwiran, oh diyos, ay totoong mataas, ikaw na gumawa nang dakilang manga bagay, oh 
diyos, sino ang gaya mo. 

ikaw na nagpakita sa amin nang marami at lubhang kabagabagan, bubuhayin mo uli kami, at ibabangon 
mo uli kami mula sa manga kalaliman nang lupa. 

palaguin mo ang aking kadakilaan, at bumalik ka uli, at aliwin mo ako. 

pupurihin din kita nang salterio, ang iyong katotohanan, oh diyos ko; sa iyo'y aawit ako nang manga 
kapurihan sa pamamagitan nang alpa, oh ikaw na banal nang israel. 

ang manga labi ko'y mangagagalak na mainam pagka ako'y umaawit nang manga pagpuri sa iyo, at ang 
kaluluwa ko, na iyong tinubos. 

ang dila ko naman ay magsasalita nang iyong katuwiran buong araw: sapagka't sila'y nangapahiya, sila'y 
nangalito, na nagsisihanap nang aking kapahamakan. 

ibigay mo sa hari ang iyong manga kahatulan, oh diyos, at ang iyong katuwiran sa anak na lalake nang 
hari. 

kaniyang hahatulan ang iyong bayan, nang katuwiran, at ang iyong dukha, nang kahatulan. 

ang manga bundok ay magtataglay nang kapayapaan sa bayan, at ang manga gulod, sa katuwiran. 
kaniyang hahatulan ang dukha sa bayan, kaniyang ililigtas ang manga anak nang mapagkailangan, at 
pagwawaraywarayin ang mangagpi. 

sila'y mangatatakot sa iyo habang nananatili ang araw, at habang sumisilang ang buwan, sa lahat nang 
sali't saling lahi. 

siya'y babagsak na parang ulan sa tuyong damo: gaya nang ambon na dumidilig sa lupa. 

sa kaniyang manga kaarawan ay giginhawa ang manga matuwid, at saganang kapayapaan, hanggang sa 
mawala ang buwan. 

siya naman ay magtataglay nang pagpapakapanginoon sa dagat at dagat, at mula sa ilog hanggang sa 
manga wakas nang lupa. 

silang nagsisitahan sa ilang ay magsisiyukod sa kaniya, at hihimuran nang kaniyang manga kaaway ang 
alabok. 

ang manga hari nang tharsis, at sa manga pulo ay mangagdadala nang manga kaloob, ang manga hari sa 
sheba at seba ay mangaghahandog nang manga kaloob. 

oo, lahat nang manga hari ay magsisiyukod sa harap niya: lahat nang manga bansa ay mangaglilingkod sa 
kaniya. 

sapagka't kaniyang ililigtas ang mapagkailangan pagka dumadaing, at ang dukha na walang katulong. 
siya'y maaawa sa dukha at mapagkailangan, at ang manga kaluluwa nang manga mapagkailangan ay 
kaniyang ililigtas. 

tutubusin niya ang kanilang kaluluwa sa kapighatian at karahasan, at magiging mahalaga ang kanilang 
dugo sa kaniyang paningin: 

at siya'y mabubuhay at sa kaniya'y ibibigay ang ginto nang sheba: at dadalanginang lagi siya nang manga 
tao: pupurihin nila siya buong araw. 

magkakaroon nang saganang trigo sa lupa sa taluktok nang manga bundok, ang bunga niyao'y uugang 
gaya nang libano: at silang sa bayan ay giginhawa na parang damo sa lupa. 

ang kaniyang pangalan ay mananatili kailan man: ang kaniyang pangalan ay magluluwat na gaya nang 
araw: at ang manga tao ay pagpapalain sa kaniya, tatawagin siyang maginhawa nang lahat nang manga 
bansa. 

purihin ang panginoong diyos, ang diyos nang israel, na siya lamang gumagawa nang manga 
kababalaghang bagay: 

at purihin ang kaniyang maluwalhating pangalan magpakailan man, at mapuno ang buong lupa nang 
kaniyang kaluwalhatian. siya nawa, at siya nawa. 

ang manga dalangin ni david na anak ni isai ay nangatapos. 

tunay na ang diyos ay mabuti sa israel. sa manga malilinis sa puso. 

nguni't tungkol sa akin, ang manga paa ko'y halos nahiwalay: ang manga hakbang ko'y kamunti nang 
nangadulas. 

sapagka't ako'y nanaghili sa hambog, nang aking makita ang kaginhawahan nang masama. 

sapagka't walang manga tali sa kanilang kamatayan: kundi ang kanilang kalakasan ay matatag. 

sila'y wala sa kabagabagan na gaya nang ibang manga tao, na hindi man sila nangasasalot na gaya nang 
ibang manga tao. 

kaya't kapalalua'y gaya nang kuwintas sa kanilang leeg: tinatakpan sila nang karahasan na gaya nang 
bihisan. 

ang kanilang manga mata ay lumuluwa sa katabaan: sila'y mayroong higit kay sa mananasa nang puso. 
sila'y manganunuya, at sa kasamaan ay nanunungayaw nang pagpighati: sila'y nangagsasalitang may 
kataasan. 

kanilang inilagay ang kanilang bibig sa manga langit, at ang kanilang dila ay lumalakad sa lupa. 

kaya't ibinabalik dito ang kaniyang bayan: at tubig nang punong saro ay nilalagok nila. 

at kanilang sinasabi, paanong nalalaman nang diyos? at may kaalaman ba sa kataastaasan? 

narito, ang manga ito ang masama, at palibhasa'y laging tiwasay nagsisilago sa manga kayamanan, 
tunay na sa walang kabuluhan ay nilinis ko ang aking puso, at hinugasan ko ang aking manga kamay sa 
kawalaang sala; 

sapagka't buong araw ay nasalot ako, at naparusahan tuwing umaga. 

kung aking sinabi, ako'y magsasalita nang ganito: narito, ako'y gagawang may karayaan sa lahi nang 
iyong manga anak. 

nang aking isipin kung paanong aking malalaman ito, ay napakahirap sa ganang akin, 

hanggang sa ako'y pumasok sa santuario nang diyos, at aking nagunita ang kanilang huling wakas, 
tunay na iyong inilagay sila sa manga madulas na dako: iyong inilugmok sila sa kapahamakan. 

kung paanong naging kapahamakan sila sa isang sandali! sila'y nilipol na lubos nang manga kakilabutan. 

ang panaginip sa pagkagising: sa gayon, oh panginoon, pag gumising ka, iyong hahamakin ang kanilang 
larawan. 

sapagka't ang puso ko'y namanglaw, at sa aking kalooban ay nasaktan ako: 

sa gayo'y naging walang muwang ako, at musmos; ako'y naging gaya nang hayop sa harap mo. 

gayon ma'y laging sumasaiyo ako: iyong inalalayan ang aking kanan. 

iyong papatnubayan ako nang iyong payo, at pagkatapos ay tatanggapin mo ako sa kaluwalhatian. 
sinong kumakasi sa akin sa langit kundi ikaw? at walang ninanasa ako sa lupa liban sa iyo. 

ang aking laman at ang aking puso ay nanglulupaypay: nguni't ang diyos ay kalakasan nang aking puso, 
at bahagi ko magpakailan man. 

sapagka't narito, silang malayo sa iyo ay mangalilipol: iyong ibinuwal silang lahat, na nangakikiapid, na 
nagsisihiwalay sa iyo. 

nguni't mabuti sa akin na lumapit sa diyos: ginawa kong aking kanlungan ang panginoong diyos, upang 
aking maisaysay ang lahat nang iyong manga gawa. 

oh diyos, bakit mo itinakuwil kami magpakailan man? bakit ang iyong galit ay umuusok laban sa manga 
tupa nang iyong pastulan? 

alalahanin mo ang iyong kapisanan na iyong binili nang una, na iyong tinubos upang maging lipi nang 
iyong mana, at ang bundok nang sion na iyong tinahanan. 

itaas mo ang iyong manga paa sa manga walang hanggang guho, ang lahat na kasamaang ginawa nang 
kaaway sa santuario. 

ang manga kaaway mo'y nagsisiangal sa gitna nang iyong kapulungan: kanilang itinaas ang kanilang 
manga watawat na pinakatanda. 

sila'y tila manga tao na nangagtaas nang manga palakol sa manga kakahuyan. 

at ngayo'y lahat nang gawang inanyuan doon. kanilang pinagputolputol nang palakol at nang manga 
pamukpok. 

kanilang sinilaban nang apoy ang iyong santuario: kanilang dinumhan ang tahanang dako nang iyong 
pangalan hanggang sa lupa. 

kanilang sinabi sa kanilang puso, ating gibaing paminsan: kanilang sinunog ang lahat na sinagoga nang 
diyos sa lupain. 

hindi namin nakikita ang aming manga tanda: wala nang propeta pa, at wala mang sinoman sa amin na 
nakakaalam kung hanggang kailan. 

hanggang kailan, oh diyos, mangduduwahagi ang kaaway? lalapastanganin ba nang kaaway ang iyong 
pangalan magpakailan man? 

bakit mo iniuurong ang iyong kamay, ang iyong kanan? ilabas mo sa iyong sinapupunan, at iyong lipulin 
sila. 

gayon ma'y ang diyos ay aking hari nang una, na nagliligtas sa gitna nang lupa. 

iyong hinawi ang dagat sa iyong kalakasan: iyong pinagbasag ang manga ulo nang manga buwaya sa 
manga tubig. 

iyong pinagputolputol ang manga ulo nang leviatan, ibinigay mo siya na pagkain sa bayan na tumatahan 
sa ilang. 

ikaw ay nagbukas nang bukal at ilog: iyong tinutuyo ang manga malaking ilog. 

ang araw ay iyo, ang gabi ay iyo rin: iyong inihanda ang liwanag at ang araw. 

iyong inilagay ang lahat nang manga hangganan nang lupa: iyong ginawa ang taginit at taginaw. 

iyong alalahanin ito, na nangduwahagi ang kaaway, oh panginoon, at nilapastangan nang mangmang na 
bayan ang iyong pangalan. 

oh huwag mong ibigay ang kaluluwa nang inakay nang iyong kalapati sa mabangis na hayop: huwag 
mong kalimutan ang buhay nang iyong dukha magpakailan man. 

magkaroong pitagan ka sa tipan: sapagka't ang manga madilim na dako nang lupa ay puno nang manga 
tahanan nang karahasan. 

oh huwag bumalik na may kahihiyan ang naaapi: pupurihin nang dukha at mapagkailangan ang iyong 
pangalan. 

bumangon ka, oh diyos, ipaglaban mo ang iyong sariling usap: alalahanin mo kung paanong 
dinuduwahagi ka nang mangmang buong araw. 

huwag mong kalimutan ang tinig nang iyong manga kaaway: ang ingay niyaong nagsisibangon laban sa 
iyo ay patuloy na lumalala. 

kami ay nagpapasalamat sa iyo, oh diyos: kami ay nagpapasalamat, sapagka't ang iyong pangalan ay 
malapit: isinasaysay nang manga tao ang iyong manga kagilagilalas na gawa. 

pagka aking nakamtan ang takdang kapanahunan, hahatol ako nang matuwid. 

ang lupa at lahat na tagarito ay natutunaw: aking itinayo ang manga haligi niyaon. (selah) 

aking sinabi sa hambog, huwag kang gumawang may kahambugan: at sa masama, huwag kang magtaas 
nang sungay: 

huwag mong itaas ang iyong sungay nang mataas, huwag kang magsalitang may matigas na ulo. 
sapagka't hindi man mula sa silanganan, o mula man sa kalunuran, o mula man sa timugan, ang 
pagkataas. 

kundi ang diyos ay siyang hukom: kaniyang ibinababa ang isa, at itinataas ang isa. 

sapagka't sa kamay nang panginoon ay may isang saro, at ang alak ay bumubula, puno nang 
pagkakahalohalo, at kaniyang inililiguwak din: tunay na ibubuhos nang lahat na masama sa lupa ang 
latak, at iinumin. 

nguni't aking ipahahayag magpakailan man, ako'y aawit nang manga kapurihan sa diyos ni jacob. 
lahat nang manga sungay naman nang masama ay aking ihihiwalay, nguni't ang manga sungay nang 
matuwid ay matataas. 

sa juda ay kilala ang diyos: ang kaniyang pangalan ay dakila sa israel. 

nasa salem naman ang kaniyang tabernakulo, at ang kaniyang dakong tahanan ay sa sion. 

doo'y binali niya ang manga pana nang busog, at kalasag, at ang tabak, at ang pagbabaka. (selah) 
maluwalhati ka at marilag, mula sa manga bundok na hulihan. 

ang manga puso na matapang ay nasamsaman, sila'y nangatulog nang kanilang pagtulog: at wala sa 
manga lalaking makapangyarihan na nakasumpong nang kanilang manga kamay. 

sa iyong saway oh diyos ni jacob, ang karo at gayon din ang kabayo ay nahandusay sa mahimbing na 
pagkakatulog. 

ikaw, ikaw ay katatakutan: at sinong makatatayo sa iyong paningin, sa minsang ikaw ay magalit? 
iyong ipinarinig ang hatol mula sa langit, ang lupa ay natakot, at tumahimik, 

nang ang diyos ay bumangon sa paghatol, upang iligtas ang lahat nang maamo sa lupa. (selah) 

tunay na pupurihin ka nang poot nang tao: ang nalabi sa poot ay ibibigkis mo sa iyo. 

manata ka at tuparin mo sa panginoon mong diyos: magdala nang manga kaloob sa kaniya na marapat 
katakutan, yaong lahat na nangasa buong palibot niya. 

kaniyang ihihiwalay ang diwa nang manga pangulo: siya'y kakilakilabot sa manga hari sa lupa. 

ako'y dadaing nang aking tinig sa diyos: sa diyos nang aking tinig: at kaniyang didinggin ako. 

sa kaarawan nang aking kabagabagan ay hinahanap ko ang panginoon: ang kamay ko'y nakaunat sa gabi, 
at hindi nangangalay, tumatangging maaliw ang kaluluwa ko. 

naaalaala ko ang diyos, at ako'y nababalisa: ako'y nagdaramdam, at ang diwa ko'y nanglulupaypay. 
(selah) 

iyong pinupuyat ang manga mata ko: ako'y totoong nababagabag na hindi ako makapagsalita. 

aking ginunita ang manga araw nang una, ang manga taon nang dating manga panahon. 

aking inaalaala ang awit ko sa gabi: sumasangguni ako sa aking sariling puso: at ang diwa ko'y masikap 
na nagsiyasat. 

magtatakuwil ba ang panginoon magpakailan man? at hindi na baga siya lilingap pa? 

ang kaniya bang kagandahang-loob ay lubos na nawala magpakailan man? natapos na bang walang 
hanggan ang kaniyang pangako? 

nakalimot na ba ang diyos na magmaawain? kaniya bang tinakpan nang kagalitan ang kaniyang 
malumanay na manga kaawaan? (selah) 

at aking sinabi, ito ang sakit ko, nguni't aalalahanin ko ang manga taon nang kanan nang kataastaasan. 
babanggitin ko ang manga gawa nang panginoon, sapagka't aalalahanin ko ang manga kabagabagan mo 
nang una. 

bubulayin ko ang lahat nang iyong gawa, at magmumuni tungkol sa iyong manga gawa. 

ang iyong daan, oh diyos, ay nasa santuario: sino ang dakilang diyos na gaya nang diyos? 

ikaw ay diyos na gumagawa nang manga kagilagilalas: iyong ipinakilala ang kalakasan mo sa gitna nang 
manga tao. 

iyong tinubos nang kamay mo ang iyong bayan, ang manga anak nang jacob at nang jose. (selah) 

nakita ka nang tubig, oh diyos, nakita ka nang tubig, sila'y nangatakot: ang manga kalaliman din naman 
ay nanginig. 

ang manga alapaap ay nangaglagpak nang tubig, ang langit ay humugong: ang manga pana mo naman ay 
nagsihilagpos. 

ang tinig nang iyong kulog, ay nasa ipoipo, tinanglawan nang manga kidlat ang sanglibutan: ang lupa ay 
nayanig at umuga. 

ang daan mo'y nasa dagat, at ang manga landas mo'y nasa malalawak na tubig, at ang bakas mo'y hindi 
nakilala. 

iyong pinapatnubayan ang iyong bayan na parang kawan, sa pamamagitan nang kamay ni moises at ni 
aaron. 

makinig kayo, oh bayan ko, sa aking kautusan: ikiling ninyo ang inyong manga pakinig sa manga salita 
nang aking bibig. 

aking bubukhin ang aking bibig sa isang talinghaga: ako'y magsasalita nang manga malabong sabi nang 
una: 

na aming narinig at naalaman, at isinaysay sa amin nang aming manga magulang. 

hindi namin ikukubli sa kanilang manga anak, na isasaysay sa salin nang lahing darating ang manga 
pagpuri sa panginoon, at ang kaniyang kalakasan, at ang kaniyang manga kagilagilalas na manga gawa na 
kaniyang ginawa. 

sapagka't siya'y nagtatag nang patotoo sa jacob, at nagtakda nang kautusan sa israel, na kaniyang 
iniutos sa aming manga magulang, na kanilang ipabatid sa kanilang manga anak: 

upang maalaman nang lahing darating, sa makatuwid baga'y nang manga anak na ipanganganak, na 
siyang magsisibangon, at mangagsasaysay sa kanilang manga anak: 

upang kanilang mailagak ang kanilang pagasa sa diyos, at huwag kalimutan ang manga gawa nang diyos, 
kundi ingatan ang kaniyang manga utos: 

at huwag maging gaya nang kanilang manga magulang, may matigas na ulo at mapanghimagsik na lahi, 
isang lahing di naglagay sa matuwid nang kanilang puso, at ang kanilang diwa ay hindi tapat sa diyos, 
ang manga anak ni ephraim, gayong may sakbat at may dalang manga busog, at nagsitalikod sa 
kaarawan nang pagbabaka. 

hindi nila tinupad ang tipan nang diyos, at nagsitangging magsilakad sa kaniyang kautusan, 

at kanilang kinalimutan ang kaniyang manga gawa, at ang kaniyang manga kagilagilalas na manga gawa 
na kaniyang ipinakita sa kanila. 

mga kagilagilalas na manga bagay ay ginawa niya sa paningin nang kanilang manga magulang, sa lupain 
nang egipto, sa parang nang zoan. 

hinawi niya ang dagat, at pinaraan niya sila, at kaniyang pinatayo ang tubig na parang bunton. 

sa araw naman ay kaniyang pinatnubayan sila sa pamamagitan nang isang ulap, at buong gabi ay sa 
pamamagitan nang tanglaw na apoy. 

kaniyang pinuwangan ang manga bato sa ilang, at pinainom niya sila nang sagana na gaya nang mula sa 
manga kalaliman. 

nagpabukal naman siya mula sa bato. at nagpababa nang tubig na parang manga ilog. 

gayon ma'y nagkasala uli sila laban sa kaniya, upang manghimagsik laban sa kataastaasan sa ilang. 

at kanilang tinukso ang diyos sa kanilang puso, sa paghingi nang pagkain sa kanilang pita. 

oo, sila'y nagsalita laban sa diyos: kanilang sinabi, makapaghahanda ba ang diyos nang dulang sa ilang? 
narito, kaniyang pinalo ang bato, na ang manga tubig ay bumubuluwak, at manga bukal ay nagsisiapaw, 
makapagbibigay ba siya nang tinapay naman? ipaghahanda ba niya nang karne ang kaniyang bayan? 
kaya't narinig nang panginoon, at napoot: at isang apoy ay nagalab laban sa jacob, at galit naman ay 
napailanglang laban sa israel: 

sapagka't sila'y hindi nagsisampalataya sa diyos, at hindi nagsitiwala sa kaniyang pagliligtas. 

gayon ma'y nagutos siya sa manga langit sa itaas, at binuksan ang manga pintuan nang langit, 

at pinaulanan niya sila nang mana upang makain. at binigyan sila nang trigo nang langit. 

kumain ang tao nang tinapay nang makapangyarihan: pinadalhan niya sila nang pagkain hanggang sa 
nangabusog. 

kaniyang pinahihip ang hanging silanganan sa manga langit: at sa pamamagitan nang kaniyang 
kapangyarihan ay pinatnubayan niya ang hanging timugan. 

pinaulanan naman niya sila nang karne na parang alabok, at nang manga ibong parang buhangin sa 
manga dagat: 

at pinalagpak niya sa gitna nang kanilang kampamento, sa palibot nang kanilang manga tahanan. 

sa gayo'y nagsikain sila, at nangabusog na mabuti: at ibinigay niya sa kanila ang kanilang pita. 

hindi sila nagsihiwalay sa kanilang pita, ang kanilang pagkain ay nasa kanila pang manga bibig, 

nang ang galit nang diyos ay paitaas laban sa kanila, at pumatay sa manga pinakamataba sa kanila, at 
sinaktan ang manga binata sa israel. 

sa lahat nang ito ay nangagkasala pa sila, at hindi naniwala sa kaniyang kagilagilalas na manga gawa. 
kaya't kaniyang pinaram ang kanilang manga kaarawan sa walang kabuluhan, at ang kanilang manga 
taon ay sa manga kakilabutan. 

nang kaniyang patayin sila, sila'y nangagusisa sa kaniya: at sila'y nagsibalik, at nagsihanap nang tapat sa 
diyos. 

at kanilang naalaala na ang diyos ay kanilang malaking bato, at ang kataastaasang diyos ay kanilang 
manunubos. 

nguni't tinutuya nila siya nang kanilang bibig, at pinagbubulaanan nila siya nang kanilang dila. 
sapagka't ang kanilang puso ay hindi matuwid sa kaniya, ni tapat man sila sa kaniyang tipan. 

nguni't siya, palibhasa'y puspos nang kaawaan, ay pinatawad ang kanilang kasamaan at hindi sila nilipol: 
oo, madalas na inihiwalay ang kaniyang galit, at hindi pinukaw ang buo niyang poot. 

at naalaala niyang sila'y laman lamang, hanging dumadaan, at hindi bumabalik. 

kay dalas na nanghimagsik nila laban sa kaniya sa ilang, at pinapanglaw nila siya sa ilang! 

at sila'y nagsibalik uli, at tinukso ang diyos, at minungkahi ang banal nang israel. 

hindi nila inalaala ang kaniyang kamay, ni ang araw man nang kaniyang tubusin sila sa kaaway. 

kung paanong kaniyang inilagay ang kaniyang manga tanda sa egipto, at ang kaniyang manga 
kababalaghan sa parang nang zoan, 

at pinapaging dugo ang kanilang manga ilog, at ang kanilang manga bukal, na anopa't hindi sila 
makainom. 

nagsugo rin siya sa gitna nila nang manga pulutong nang manga bangaw na lumamon sa kanila; at 
manga palaka, na nagsigiba sa kanila. 

ibinigay rin niya ang kanilang bunga sa tipaklong, at ang kanilang pakinabang sa balang. 

sinira niya ang kanilang ubasan nang granizo, at ang manga puno nila nang sikomoro nang escarcha. 

ibinigay rin naman niya ang kanilang manga hayop sa granizo, at sa manga lintik ang kanilang manga 
kawan. 

ibinugso niya sa kanila ang kabangisan nang kaniyang galit, poot at galit, at kabagabagan, pulutong nang 
manga anghel nang kasamaan. 

kaniyang iginawa nang landas ang kaniyang galit, hindi niya pinigil ang kanilang buhay sa kamatayan, 
kundi ibinigay ang kanilang buhay sa pagkapuksa, 

at sinaktan ang lahat na panganay sa egipto, ang panguna nang kanilang kalakasan sa manga tolda ni 
cham: 

nguni't kaniyang pinayaon ang kaniyang sariling bayan na parang manga tupa, at pinatnubayan sila sa 
ilang na parang kawan. 

at inihatid niya silang tiwasay, na anopa't hindi sila nangatakot: nguni't tinakpan nang dagat ang kanilang 
manga kaaway. 

at dinala niya sila sa hangganan nang kaniyang santuario, sa bundok na ito na binili nang kaniyang 
kanang kamay. 

pinalayas din niya ang manga bansa sa harap nila, at binahagi sa kanila na pinakamana sa pamamagitan 
nang pising panukat, at pinatahan ang manga lipi nang israel sa kanilang manga tolda. 

gayon ma'y nanukso at nanghimagsik sila laban sa kataastaasang diyos, at hindi iningatan ang kaniyang 
manga patotoo, 

kundi nagsitalikod, at nagsigawang may paglililo na gaya nang kanilang manga magulang: sila'y 
nagsilisyang parang magdarayang busog. 

sapagka't minungkahi nila siya sa galit nang kanilang manga mataas na dako, at kinilos nila siya sa 
panibugho nang kanilang manga larawang inanyuan. 

nang marinig ito nang diyos, ay napoot, at kinayamutang lubha ang israel: 

sa gayo'y kaniyang pinabayaan ang tabernakulo nang silo, ang tolda na kaniyang inilagay sa gitna nang 
manga tao, 

at ibinigay ang kaniyang kalakasan sa pagkabihag, at ang kaniyang kaluwalhatian ay sa kamay nang 
kaaway. 

ibinigay rin niya ang kaniyang bayan sa tabak, at napoot sa kaniyang mana. 

nilamon nang apoy ang kanilang manga binata; at ang manga dalaga nila'y hindi nagkaroon nang awit 
nang pagaasawa. 

ang manga saserdote nila'y nabuwal sa pamamagitan nang tabak, at ang manga bao nila'y hindi 
nanganaghoy. 

nang magkagayo'y gumising ang panginoon na gaya nang mula sa pagkakatulog, gaya nang malakas na 
tao na humihiyaw dahil sa alak. 

at sinaktan niya sa likod ang kaniyang manga kaaway: inilagay niya sila sa laging kadustaan. 

bukod dito'y tinanggihan niya ang tolda nang jose, at hindi pinili ang lipi ni ephraim; 

kundi pinili ang lipi ni juda, ang bundok nang zion na kaniyang inibig. 

at itinayo niya ang kaniyang santuario na parang manga kataasan, parang lupa na kaniyang itinatag 
magpakailan man. 

pinili naman niya si david na kaniyang lingkod, at kinuha niya siya mula sa kulungan nang manga tupa: 
dinala niya siya na mula sa pagsunod sa manga tupa nang nagpapasuso, upang maging pastor nang 
jacob na kaniyang bayan, at ang israel na kaniyang mana. 

sa gayo'y siya ang kanilang pastor ayon sa pagtatapat nang kaniyang puso; at pinatnubayan niya sila sa 
pamamagitan nang kabihasahan nang kaniyang manga kamay. 

oh diyos, ang manga bansa ay dumating sa iyong mana, ang iyong banal na templo ay kanilang 
nilapastangan, kanilang pinapaging bunton ang jerusalem. 

ang manga bangkay nang iyong manga lingkod ay ibinigay nila na pagkain sa manga ibon sa himpapawid, 
ang laman nang iyong manga banal ay sa manga hayop sa lupa. 

ang kanilang dugo ay ibinubo nila na parang tubig sa palibot nang jerusalem, at walang naglibing sa 
kanila. 

kami ay naging kadustaan sa aming kalapit, kasabihan at kakutyaan nilang nangasa palibot namin. 
hanggang kailan, oh panginoon, magagalit ka magpakailan man? magaalab ba ang iyong paninibugho na 
parang apoy? 

ibugso mo ang iyong pagiinit sa manga bansa na hindi nangakakakilala sa iyo, at sa manga kaharian na 
hindi nagsisitawag sa iyong pangalan. 

sapagka't kanilang nilamon ang jacob, at inilagay na sira ang kaniyang tahanan. 

huwag mong alalahanin laban sa amin ang kasamaan nang aming manga magulang: magmadali ang 
iyong manga malumanay na kaawaan na tulungan kami: sapagka't kami ay totoong hinamak. 

iyong tulungan kami, oh diyos nang aming kaligtasan, dahil sa kaluwalhatian nang iyong pangalan: at 
iyong iligtas kami, at linisin mo ang aming manga kasalanan, dahil sa iyong pangalan. 

bakit sasabihin nang manga bansa, saan nandoon ang kanilang diyos? ang kagantihan sa dugo na 
nabubo sa iyong manga lingkod maalaman nawa nang manga bansa sa aming paningin. 

dumating nawa sa harap mo ang buntong-hininga nang bihag, ayon sa kadakilaan nang iyong 
kapangyarihan ay palagiin mo yaong nangatakda sa kamatayan: 

at ibalik mo sa aming manga kalapit-bansa sa makapito sa kanilang sinapupunan, ang kanilang 
pagduwahagi na kanilang idinuwahagi sa iyo, oh panginoon. 

sa gayo'y kaming iyong bayan at manga tupa sa pastulan mo mangagpapasalamat sa iyo magpakailan 
man: aming ipakikilala ang iyong kapurihan sa lahat nang manga lahi. 

dinggin mo, oh pastor nang israel, ikaw na pumapatnubay sa jose na parang kawan, ikaw na nauupo sa 
ibabaw nang manga querubin, sumilang ka. 

sa harap nang ephraim, nang benjamin at nang manases, ay mapukaw nawa ang kapangyarihan mo, at 
parito kang iligtas mo kami. 

papanumbalikin mo kami, oh diyos: at pasilangin mo ang iyong mukha, at maliligtas kami. 

oh panginoong diyos nang manga hukbo, hanggang kailan magagalit ka laban sa dalangin nang iyong 
bayan? 

iyong pinakain sila nang tinapay na manga luha, at binigyan mo sila nang manga luha upang inumin nang 
sagana. 

iyong ginawa kaming kaalitan sa aming manga kalapit bansa: at ang manga kaaway namin ay 
nagtatawanan. 

ibalik mo kami, oh diyos nang manga hukbo: at pasilangin mo ang iyong mukha at kami ay maliligtas. 
ikaw ay nagdala nang isang puno nang ubas mula sa egipto; iyong pinalayas ang manga bansa, at 
itinanim mo yaon. 

ikaw ay naghanda nang dako sa harap niya, at napailalim ang ugat, at pinuno ang lupain. 

ang manga bundok ay natakpan nang lilim niyaon, at ang manga sanga niyaon ay gaya nang manga 
sedro nang diyos. 

kaniyang pinaabot ang kaniyang manga sanga hanggang sa dagat, at ang kaniyang manga suwi hanggang 
sa ilog. 

bakit mo ibinagsak ang kaniyang manga bakod, na anopa't siya'y binubunot nilang lahat na 
nangagdadaan? 

sinisira nang baboy-ramo, at sinasabsab nang mailap na hayop sa parang. 

bumalik ka uli, isinasamo ko sa iyo, oh diyos nang manga hukbo: tumungo ka mula sa langit, at iyong 
masdan, at dalawin mo ang puno nang ubas na ito, 

at ang ubasan na itinanim nang iyong kanan, at ang suwi na iyong pinalakas para sa iyong sarili. 
nasunog nang apoy, at naputol: sila'y nalipol sa saway nang iyong mukha. 

mapatong nawa ang iyong kamay sa tao na iyong kinakanan. sa anak nang tao na iyong pinalakas sa 
iyong sarili. 

sa gayo'y hindi kami magsisitalikod sa iyo: buhayin mo kami, at tatawagan namin ang iyong pangalan. 
papanumbalikin mo kami, oh panginoong diyos nang manga hukbo, pasilangin mo ang iyong mukha at 
maliligtas kami. 

magsiawit kayo nang malakas sa diyos na ating kalakasan: mangagkaingay kayo na may kagalakan sa 
diyos ni jacob, 

magsiawit kayo at dalhin ninyo rito ang pandereta, ang masayang alpa sangpu nang salterio. 
magsihihip kayo nang pakakak sa bagong buwan, sa kabilugan nang buwan, sa ating dakilang kapistahan. 
sapagka't pinakapalatuntunan sa israel, ayos nang diyos ni jacob. 

kaniyang inilagay na pinakapatotoo sa jose, nang siya'y lumabas na maglakbay sa lupain nang egipto: na 
aking kinaringgan nang wika na di ko nauunawa. 

aking inihiwalay ang kaniyang balikat sa pasan: ang manga kamay niya'y napabitiw sa luwelang. 

ikaw ay tumawag sa kabagabagan, at iniligtas kita; sinagot kita sa lihim na dako nang kulog, sinubok kita 
sa tubig nang meriba. (selah) 

dinggin mo, oh bayan ko, at ako'y sasaksi sa iyo: oh israel, kung ikaw ay makikinig sa akin! 

hindi magkakaroon nang ibang diyos sa iyo, at hindi ka man sasamba sa anomang ibang diyos. 

ako ang panginoon mong diyos, na naglabas sa iyo mula sa lupain nang egipto: bukhin mong maluwang 
ang iyong bibig, at aking pupunuin. 

nguni't hindi nakinig sa aking tinig ang bayan ko, at hindi ako sinunod nang israel. 

sa gayo'y aking pinasunod sa pagmamatigas nang kanilang puso, upang sila'y makalakad sa kanilang 
sariling manga payo. 

oh kung ako'y didinggin nang aking bayan, kung ang israel ay lalakad sa aking manga daan! 

aking pasusukuing madali ang kanilang manga kaaway, at ibabalik ko ang aking kamay laban sa kanilang 
manga kaaway. 

ang manga mapagtanim sa panginoon ay magsisisuko sa kaniya: nguni't ang kanilang panahon ay 
mananatili kailan man, 

kaniya ring pakakanin sila nang katabaan nang trigo: at nang pulot na mula sa bato ay bubusugin kita. 
ang diyos ay tumatayo sa kapisanan nang diyos, siya'y humahatol sa gitna nang manga diyos. 

hanggang kailan magsisihatol kayo nang kalikuan, at magsisigalang sa manga pagkatao nang masama? 
(selah) 

hatulan mo ang dukha at ulila: gawan mo nang kaganapan ang napipighati at walang nagkakandili. 
sagipin mo ang dukha at mapagkailangan: iligtas ninyo sila sa kamay nang masama, 

hindi nila nalalaman, ni nauunawa man, sila'y nagsisilakad na paroo't parito sa kadiliman: lahat nang 
patibayan nang lupa ay nangakilos. 

aking sinabi, kayo'y manga diyos, at kayong lahat ay manga anak nang kataastaasan. 

gayon ma'y mangamamatay kayong parang manga tao, at mangabubuwal na parang isa sa manga 
pangulo. 

bumangon ka, o diyos, hatulan mo ang lupa: sapagka't iyong mamanahin ang lahat nang manga bansa. 
oh diyos, huwag kang tumahimik: huwag kang mapayapa, at tumiwasay, oh diyos. 

sapagka't narito, ang manga kaaway mo'y nanggugulo: at silang nangagtatanim sa iyo ay nangagtaas 
nang ulo. 

sila'y nagsisitanggap nang payong may katusuhan laban sa iyong bayan, at nangagsanggunian laban sa 
iyong nangakakubli. 

kanilang sinabi, kayo'y parito, at atin silang ihiwalay sa pagkabansa, upang ang pangalan nang israel ay 
huwag nang maalaala pa. 

sapagka't sila'y nangagsangguniang magkakasama na may isang pagkakaayon, laban sa iyo ay 
nangagtitipanan: 

ang manga tolda nang edom at nang manga ismaelita; ang moab at ang manga agareno, 

ang gebal, at ang ammon, at ang amalec, ang filisteo na kasama nang manga taga tiro: 

pati nang asiria ay nalalakip sa kanila: kanilang tinulungan ang manga anak ni lot. 

gumawa ka sa kanila nang gaya sa madianita, gaya kay sisara, gaya kay jabin, sa ilog nang cison: 

na nangamatay sa endor; sila'y naging parang dumi sa lupa. 

gawin mo ang kanilang manga maginoo na gaya ni oreb at ni zeeb: oo, lahat nilang manga pangulo ay 
gaya ni zeba at ni zalmuna, 

na siyang nagsipagsabi, kunin natin para sa atin na pinakaari ang manga tahanan nang diyos. 

oh diyos ko, gawin mo silang parang ipoipong alabok: parang dayami sa harap nang hangin. 

parang apoy na sumusunog nang gubat, at parang liyab na nanunupok nang manga bundok, 

kaya't habulin mo sila nang iyong bagyo, at pangilabutin mo sila nang iyong unos. 

lipusin mo ang kanilang manga mukha nang kahihiyan, upang hanapin nila ang iyong pangalan, oh 
panginoon. 

mangapahiya sila at manganglupaypay magpakailan man, oo, mangahiya sila at mangalipol: 

upang kanilang maalaman na ikaw lamang, na ang pangalan ay jehova, ay kataastaasan sa buong lupa. 
kay iinam nang iyong manga tabernakulo, oh panginoon nang manga hukbo! 

ang kaluluwa ko'y aasamasam, oo, nanglulupaypay sa manga looban nang panginoon, ang puso ko't 
laman ay dumadaing sa buhay na diyos. 

o0, ang maya ay nakasumpong nang bahay, at ang langaylangayan ay nagpugad para sa kaniya, na 
mapaglalapagan niya nang kaniyang inakay, sa makatuwid baga'y iyong manga dambana, oh panginoon 
nang manga hukbo, hari ko, at diyos ko. 

mapalad silang nagsisitahan sa iyong bahay: kanilang pupurihin kang palagi. (selah) 

mapalad ang tao na ang kalakasan ay nasa iyo, na may manga daan sa kaniyang puso na tungo sa sion. 
na nagdaraan sa libis nang iyak na ginagawa nilang dako nang manga bukal, oo, tinatakpan nang 
pagpapala nang maagang ulan. 

sila'y nagsisiyaon sa kalakasa't kalakasan, bawa't isa sa kanila ay napakikita sa harap nang diyos sa sion. 
oh panginoong diyos nang manga hukbo, dinggin mo ang aking dalangin: pakinggan mo, oh diyos ni 
jacob. (selah) 

masdan mo, oh diyos na aming kalasag, at tingnan mo ang mukha nang iyong pinahiran nang langis. 
sapagka't isang araw sa iyong manga looban ay mabuti kay sa isang libo. aking minagaling na maging 
tagatanod-pinto sa bahay nang aking diyos, kay sa tumahan sa manga tolda nang kasamaan. 
sapagka't ang panginoong diyos ay araw at kalasag: ang panginoo'y magbibigay nang biyaya at 
kaluwalhatian: hindi siya magkakait nang anomang mabuting bagay sa nagsisilakad nang matuwid. 

oh panginoon nang manga hukbo, mapalad ang tao na tumitiwala sa iyo. 

panginoon, ikaw ay naging lingap sa iyong lupain: iyong ibinalik ang nangabihag nang jacob. 

iyong pinatawad ang kasamaan nang iyong bayan, iyong tinakpan ang lahat nilang kasalanan, (selah) 
iyong pinawi ang buong poot mo: iyong tinalikdan ang kabangisan nang iyong galit. 

ibalik mo kami, oh diyos nang aming kaligtasan, at papaglikatin mo ang iyong galit sa amin. 

magagalit ka ba sa amin magpakailan man? iyo bang ipagpapatuloy ang iyong galit sa lahat nang sali't 
saling lahi? 

hindi mo ba kami bubuhayin uli: upang ang iyong bayan ay magalak sa iyo? 

ipakita mo sa amin ang iyong kagandahang-loob, oh panginoon, at ipagkaloob mo sa amin ang iyong 
pagliligtas. 

aking pakikinggan kung ano ang sasalitain nang diyos na panginoon: sapagka't siya'y magsasalita nang 
kapayapaan sa kaniyang bayan at sa kaniyang manga banal: nguni't huwag silang manumbalik uli sa 
kaululan. 

tunay na ang kaniyang pagliligtas ay malapit sa kanila na nangatatakot sa kaniya, upang ang 
kaluwalhatian ay tumahan sa aming lupain. 

kaawaan at katotohanan ay nagsalubong, katuwiran at kapayapaan ay naghalikan. 

katotohanan ay bumubukal sa lupa, at ang katuwiran ay tumungo mula sa langit. 

oo, ibibigay nang panginoon ang mabuti, at ang ating lupain ay maguunlad nang kaniyang bunga. 
katuwira'y mangunguna sa kaniya, at gagawing daan ang kaniyang manga bakas. 

ikiling mo ang iyong pakinig, oh panginoon, at sagutin mo ako, sapagka't ako'y dukha at 
mapagkailangan. 

ingatan mo ang aking kaluluwa, sapagka't ako'y banal: oh ikaw na diyos ko, iligtas mo ang iyong lingkod 
na tumitiwala sa iyo. 

maawa ka sa akin, oh panginoon, sapagka't sa iyo'y dumadaing ako buong araw. 

bigyan mong galak ang kaluluwa nang iyong lingkod: sapagka't sa iyo, oh panginoon, itinataas ko ang 
aking kaluluwa. 

sapagka't ikaw, panginoon, ay mabuti, at mapagpatawad, at sagana sa kagandahang-loob sa lahat na 
tumatawag sa iyo. 

dinggin mo, oh panginoon, ang aking dalangin, at pakinggan mo ang tinig nang aking manga pananaing. 
sa kaarawan nang aking kabagabagan ay tatawag ako sa iyo, sapagka't iyong sasagutin ako. 

walang gaya mo sa gitna nang manga diyos, oh panginoon, wala mang manga gawang gaya nang iyong 
manga gawa. 

lahat nang manga bansa na iyong nilalang ay magsisiparito, at magsisisamba sa harap mo, oh panginoon, 
at kanilang luluwalhatiin ang iyong pangalan. 

sapagka't ikaw ay dakila, at gumagawa nang kagilagilalas na manga bagay: ikaw na magisa ang diyos. 
ituro mo sa akin ang iyong daan, oh panginoon, lalakad ako sa iyong katotohanan: ilakip mo ang aking 
puso sa pagkatakot sa iyong pangalan. 

pupurihin kita, oh panginoon kong diyos nang aking buong puso: at luluwalhatiin ko ang iyong pangalan 
magpakailan man. 

sapagka't dakila ang iyong kagandahang-loob sa akin, at iyong iniligtas ang aking kaluluwa sa 
pinakamalalim na sheol. 

oh diyos, ang palalo ay bumangon laban sa akin, at ang kapisanan nang manga marahas na tao ay 
umusig nang aking kaluluwa, at hindi inilagay ka sa harap nila. 

nguni't ikaw, oh panginoon, ay diyos na puspos nang kahabagan at mapagbiyaya, banayad sa pagkagalit, 
at sagana sa kagandahang-loob at katotohanan. 

oh bumalik ka sa akin, at maawa ka sa akin, ibigay mo ang lakas mo sa iyong lingkod. at iligtas mo ang 
anak nang iyong lingkod na babae. 

pagpakitaan mo ako nang tanda sa ikabubuti: upang mangakita nilang nangagtatanim sa akin, at 
mangapahiya, sapagka't ikaw, panginoon, ay tumulong sa akin, at umaliw sa akin. 

ang kaniyang patibayan ay nasa manga banal na bundok. 

minahal nang panginoon ang manga pintuang-bayan nang sion, nang higit kay sa lahat na tahanan nang 
jacob. 

maluwalhating manga bagay ang sinalita tungkol sa iyo, oh bayan nang diyos. (selah) 

aking babanggitin ang rahab at ang babilonia na kasama nang manga nakakakilala sa akin: narito, ang 
filistia at ang tiro, pati nang etiopia, ang isang ito ay ipinanganak diyan. 

oo, tungkol sa sion ay sasabihin, ang isang ito at ang isang yaon ay ipinanganak sa kaniya, at itatatag siya 
nang kataastaasan. 

sasalaysayin nang panginoon, pagka kaniyang isinulat ang manga bayan, ang isang ito ay ipinanganak 
diyan. (selah) 

silang nagsisiawit na gaya nang nagsisisayaw ay mangagsasabi, lahat nang aking manga bukal ay nangasa 
iyo. 

oh panginoon, na diyos nang aking kaligtasan, ako'y dumaing araw at gabi sa harap mo: 

masok ang aking dalangin sa iyong harapan: ikiling mo ang iyong pakinig sa aking daing: 

sapagka't ang aking kaluluwa ay lipos nang manga kabagabagan, at ang aking buhay ay nalalapit sa 
sheol, 

ako'y nabilang sa kanila na nagsisibaba sa hukay, ako'y parang taong walang lakas: 

nakahagis sa gitna nang manga patay, gaya nang napatay na nakahiga sa libingan, na hindi mo na 
inaalaala, at sila'y mangahiwalay sa iyong kamay. 

iyong inilapag ako sa pinakamalalim na hukay, sa manga madilim na dako, sa manga kalaliman. 
lubhang idinidiin ako nang iyong poot, at iyong pinighati ako nang lahat mong manga alon. (selah) 
iyong inilayo sa akin ang kakilala ko; iyong ginawa akong kasuklamsuklam sa kanila: ako'y nakulong at 
hindi ako makalabas, 

ang mata ko'y nangangalumata dahil sa kadalamhatian: ako'y tumawag araw-araw sa iyo, oh panginoon, 
aking iginawad ang manga kamay ko sa iyo. 

magpapakita ka ba nang manga kababalaghan sa manga patay? sila bang manga patay ay 
magsisibangon, at magsisipuri sa iyo? (selah) 

ang iyo bang kagandahang-loob ay ipahahayag sa libingan? o ang iyong pagtatapat sa kagibaan? 
malalaman ba ang manga kababalaghan mo sa dilim? at ang katuwiran mo sa lupain nang pagkalimot? 
nguni't sa iyo, oh panginoon, dumaing ako, at sa kinaumagahan ay darating ang dalangin ko sa harap 
mo. 

panginoon, bakit mo itinatakuwil ang kaluluwa ko? bakit mo ikinukubli ang iyong mukha sa akin? 
ako'y nadadalamhati, at handang mamatay mula sa aking kabataan: habang aking tinitiis ang iyong 
manga kakilakilabot na bagay ay nakakalingat ako. 

ang iyong mabangis na poot ay dumaan sa akin, inihiwalay ako nang iyong manga kakilakilabot na bagay. 
kanilang kinulong ako na parang tubig buong araw, kinubkob ako nilang magkakasama. 

mangliligaw at kaibigan ay inilayo mo sa akin, at ang aking kakilala ay sa dilim. 

aking aawitin ang kagandahang-loob nang panginoon magpakailan man: aking ipababatid nang aking 
bibig ang iyong pagtatapat sa lahat nang sali't saling lahi. 

sapagka't aking sinabi, kaawaan ay matatayo magpakailan man: ang pagtatapat mo'y iyong itatatag sa 
manga kalangitlangitan. 

ako'y nakipagtipan sa aking hirang, aking isinumpa kay david na aking lingkod: 

ang binhi mo'y itatatag ko magpakailan man, at aking itatayo ang luklukan mo sa lahat nang sali't saling 
lahi. (selah) 

at pupurihin nang langit ang iyong manga kababalaghan, oh panginoon, ang pagtatapat mo naman sa 
kapulungan nang manga banal. 

sapagka't sino sa langit ang maitutulad sa panginoon? sino sa gitna nang manga anak nang 
makapangyarihan ang gaya nang panginoon, 

isang diyos na kakilakilabot sa kapulungan nang manga banal, at kinatatakutan nang higit sa lahat na 
nangasa palibot niya? 

oh panginoong diyos nang manga hukbo, sino ang makapangyarihang gaya mo, oh jah? at ang 
pagtatapat mo'y nasa palibot mo. 

iyong pinagpupunuan ang kapalaluan sa dagat: pagka nagsisibangon ang manga alon niyaon ay 
pinatatahimik mo. 

iyong pinagwaraywaray ang rahab na parang napatay, iyong pinangalat ang iyong manga kaaway nang 
bisig nang iyong kalakasan. 

ang langit ay iyo, ang lupa ay iyo rin: ang sanglibutan at ang buong narito ay iyong itinatag, 

ang hilagaan at ang timugan ay iyong nilikha, ang tabor at ang hermon ay nangagagalak sa iyong 
pangalan. 

ikaw ay may makapangyarihang bisig: malakas ang iyong kamay, at mataas ang iyong kanang kamay. 
katuwiran at kahatulan ay patibayan nang iyong luklukan: kagandahang-loob at katotohanan ay 
nagpapauna sa iyong mukha. 

mapalad ang bayan na nakakaalam nang masayang tunog: sila'y nagsisilakad, oh panginoon, sa liwanag 
nang iyong mukha. 

sa iyong pangalan ay nangagagalak sila buong araw: at sa iyong katuwiran ay nangatatasas sila. 
sapagka't ikaw ang kaluwalhatian nang kanilang kalakasan: at sa iyong lingap ay matataas ang aming 
sungay. 

sapagka't ang aming kalasag ay ukol sa panginoon, at ang aming hari ay sa banal nang israel. 

nang magkagayo'y nagsalita ka sa pangitain sa iyong manga banal, at iyong sinabi, aking ipinagkatiwala 
ang saklolo sa isang makapangyarihan, aking itinaas ang isang hirang mula sa bayan. 

aking nasumpungan si david na aking lingkod: aking pinahiran siya nang aking banal na langis: 

na siyang itatatag nang aking kamay, palakasin naman siya nang aking bisig. 

hindi dadahas sa kaniya ang kaaway, ni dadalamhatiin man siya nang anak nang kasamaan. 

at ibubuwal ko ang kaniyang manga kaaway sa harap niya, at sasaktan ko ang nangagtatanim sa kaniya. 
nguni't ang pagtatapat ko at ang kagandahang-loob ko ay sasa kaniya, at sa pangalan ko'y matataas ang 
kaniyang sungay. 

akin namang ilalapag ang kaniyang kamay sa dagat, at ang kaniyang kanan ay sa manga ilog. 

siya'y dadaing sa akin, ikaw ay ama ko, diyos ko, at malaking bato nang aking kaligtasan. 

akin namang gagawin siyang panganay ko, na pinakamataas sa manga hari sa lupa. 

ang kagandahang-loob ko'y aking iingatan sa kaniya magpakailan man, at ang tipan ko'y mananayong 
matibay sa kaniya. 

ang kaniya namang binhi ay pananatilihin ko magpakailan man, at ang luklukan niya'y parang manga 
araw nang langit. 

kung pabayaan nang kaniyang manga anak ang kautusan ko, at hindi magsilakad sa aking manga 
kahatulan, 

kung kanilang salangsangin ang manga palatuntunan ko, at hindi ingatan ang manga utos ko, 

kung magkagayo'y aking dadalawin nang pamalo ang kanilang manga pagsalangsang, at nang manga 
hampas ang kanilang kasamaan. 

nguni't ang aking kagandahang-loob ay hindi ko lubos na aalisin sa kaniya, ni akin mang titiisin na ang 
pagtatapat ko'y magkulang. 

ang tipan ko'y hindi ko sisirain, ni akin mang babaguhin ang bagay na lumabas sa aking manga labi. 
minsan ay sumampa ako sa pamamagitan nang aking kabanalan. hindi ako magbubulaan kay david, 
ang kaniyang binhi ay mananatili magpakailan man, at ang kaniyang luklukan ay parang araw sa harap 
ko. 

matatatag magpakailan man na parang buwan, at tapat na saksi sa langit. (selah) 

nguni't iyong itinakuwil at tinanggihan, ikaw ay napoot sa iyong pinahiran nang langis. 

iyong kinayamutan ang tipan nang iyong lingkod: iyong nilapastangan ang kaniyang putong sa 
pagtatapon sa lupa. 

iyong ibinuwal ang lahat niyang manga bakod: iyong dinala sa pagkaguho ang kaniyang manga 
katibayan. 

lahat na nagsisidaan sa lansangan ay nagsisisamsam sa kaniya. siya'y naging kadustaan sa kaniyang 
manga kalapit. 

iyong itinaas ang kanan nang kaniyang manga kaaway, iyong pinagalak ang lahat niyang manga kaaway. 
oo, iyong ibinaligtad ang talim nang kaniyang tabak, at hindi mo itinayo siya sa pakikibaka. 

iyong pinapaglikat ang kaniyang kakinangan. at iyong ibinagsak ang kaniyang luklukan sa lupa. 

iyong pinaikli ang manga kaarawan nang kaniyang kabinataan: iyong tinakpan siya nang kahihiyan. 
(selah) 

hanggang kailan, oh panginoon, magkukubli ka magpakailan man? hanggang kailan magniningas ang 
iyong poot na parang apoy? 

oh alalahanin mo kung gaano kaikli ang aking panahon: sa anong pagkawalang kabuluhan nilalang mo 
ang lahat nang manga anak nang manga tao. 

sinong tao ang mabubuhay at hindi makakakita nang kamatayan, na magliligtas nang kaniyang kaluluwa 
sa kapangyarihan nang sheol? (selah) 

panginoon, saan nandoon ang iyong dating manga kagandahang-loob, na iyong isinumpa kay david sa 
iyong pagtatapat? 

alalahanin mo panginoon, ang kadustaan nang iyong manga lingkod: kung paanong taglay ko sa aking 
sinapupunan ang pagdusta nang lahat na makapangyarihang bayan, 

na idinusta nang iyong manga kaaway, oh panginoon, na kanilang idinusta sa manga bakas nang iyong 
pinahiran nang langis. 

purihin ang panginoon, magpakailan man. siya nawa, at siya nawa. 

panginoon, ikaw ay naging tahanang dako namin sa lahat nang sali't saling lahi. 

bago nalabas ang manga bundok, o bago mo nilikha ang lupa at ang sanglibutan, mula nga nang walang 
pasimula hanggang sa walang hanggan, ikaw ang diyos. 

iyong pinapagiging kapahamakan ang tao, at iyong sinasabi, magsipanumbalik kayo, kayong manga anak 
nang manga tao. 

sapagka't isang libong taon sa iyong paningin ay parang kahapon lamang nang makaraan, at parang 
pagpupuyat sa gabi. 

iyong dinadala sila na parang baha, sila'y parang pagkakatulog: sa kinaumagahan ay parang damo sila na 
tumutubo. 

sa kinaumagahan ay namumulaklak at lumalago: sa kinahapunan ay pinuputol at natutuyo. 

sapagka't kami ay nangasupok sa iyong galit, at sa iyong poot ay nangabagabag kami. 

iyong inilagay ang aming kasamaan sa harap mo, ang aming lihim na manga kasalanan sa liwanag nang 
iyong mukha. 

sapagka't lahat naming kaarawan ay dumaan sa iyong poot: aming niwawakasan ang aming manga taon 
na parang isang buntong hininga. 

ang manga kaarawan nang aming manga taon ay pitong pung taon, o kung dahil sa kalakasan ay 
umaabot nang walong pung taon, gayon ma'y ang kanilang kapalaluan ay hirap at kapanglawan lamang, 
sapagka't madaling napapawi, at kami ay nagsisilipad. 

sinong nakakaalam nang kapangyarihan nang iyong galit, at nang iyong poot ayon sa katakutan na 
marapat sa iyo? 

kaya ituro mo sa amin ang pagbilang nang aming manga kaarawan, upang kami ay mangagtamo sa amin 
nang pusong may karunungan. 

manumbalik ka, oh panginoon, hanggang kailan pa? at iyong papagsisihin ang tungkol sa manga lingkod 
mo. 

oh busugin mo kami sa kinaumagahan nang iyong kagandahang-loob: upang kami ay mangagalak at 
mangatuwa sa lahat nang kaarawan namin. 

pasayahin mo kami ayon sa manga kaarawan na iyong idinalamhati sa amin, at sa manga taon na aming 
ikinakita nang kasamaan. 

mahayag nawa ang iyong gawa sa iyong manga lingkod, at ang kaluwalhatian mo sa kanilang manga 
anak. 

at sumaamin nawa ang kagandahan nang panginoong aming diyos: at iyong itatag sa amin ang gawa 
nang aming manga kamay, oo, ang gawa nang aming manga kamay ay itatag mo. 

siyang tumatahan sa lihim na dako nang kataastaasan. ay mananatili sa lilim nang makapangyarihan sa 
lahat. 

aking sasabihin tungkol sa panginoon, siya'y aking kanlungan at aking katibayan, ang diyos ko na siyang 
aking tinitiwalaan. 

sapagka't kaniyang ililigtas ka sa silo nang paninilo, at sa mapamuksang salot. 

kaniyang tatakpan ka nang kaniyang manga bagwis, at sa ilalim nang kaniyang manga pakpak ay 
manganganlong ka: ang kaniyang katotohanan ay kalasag at baluti. 

ikaw ay hindi matatakot sa kakilabutan sa gabi, ni sa pana man na humihilagpos kung araw, 

dahil sa salot na dumarating sa kadiliman, ni dahil sa paggiba man na sumisira sa katanghaliang tapat. 
isang libo ay mabubuwal sa iyong siping, at sangpung libo sa iyong kanan, nguni't hindi lalapit sa iyo. 
iyong mamamasdan lamang nang iyong manga mata, at iyong makikita ang ganti sa masama. 
sapagka't ikaw, oh panginoon, ay aking kanlungan! iyong ginawa ang kataastaasan na iyong tahanan, 
walang kasamaang mangyayari sa iyo, ni anomang salot ay lalapit sa iyong tolda. 

sapagka't siya'y magbibilin sa kaniyang manga anghel tungkol sa iyo, upang ingatan ka sa lahat nang 
iyong manga lakad. 

kanilang dadalhin ka sa kanilang manga kamay, baka matisod ka nang iyong paa sa isang bato. 

iyong yayapakan ang leon at ang ulupong: ang batang leon at ang ahas ay yuyurakan mo nang iyong 
manga paa. 

sapagka't kaniyang inilagak ang kaniyang pagibig sa akin, kaya't iniligtas ko siya: aking ilalagay siya sa 
mataas, sapagka't kaniyang naalaman ang pangalan ko. 

siya'y tatawag sa akin, at sasagutin ko siya, ako'y sasa kaniya sa kabagabagan: aking ililigtas siya, at 
pararangalan siya. 

aking bubusugin siya nang mahabang buhay, at ipakikita ko sa kaniya ang aking pagliligtas. 

isang mabuting bagay ang magpapasalamat sa panginoon, at umawit nang manga pagpuri sa iyong 
pangalan, oh kataastaasan: 

upang magpakilala nang iyong kagandahang-loob sa umaga, at nang iyong pagtatapat gabigabi. 

na may panugtog na may sangpung kawad, at may salterio, na may dakilang tunog na alpa. 

sapagka't ikaw, panginoon, iyong pinasaya ako sa iyong gawa: ako'y magtatagumpay sa manga gawa 
nang iyong manga kamay. 

kay dakila nang iyong manga gawa, oh panginoon! ang iyong manga pagiisip ay totoong malalim. 

ang taong hangal ay hindi nakakaalam, ni nauunawa man ito nang mangmang. 

pagka ang masama ay lumilitaw na parang damo, at pagka gumiginhawa ang lahat na manggagawa nang 
kasamaan, ay upang mangalipol sila magpakailan man: 

nguni't ikaw, oh panginoon, ay mataas magpakailan man. 

sapagka't, narito, ang manga kaaway mo, oh panginoon, sapagka't, narito, ang manga kaaway mo'y 
malilipol: lahat nang manga manggagawa nang kasamaan ay mangangalat. 

nguni't ang sungay ko'y iyong pinataas na parang sungay nang mailap na toro: ako'y napahiran nang 
bagong langis. 

nakita naman nang aking mata ang nasa ko sa aking manga kaaway, narinig nang aking pakinig ang nasa 
ko sa manga manggagawa nang kasamaan na nagsisibangon laban sa akin. 

ang matuwid ay giginhawa na parang puno nang palma. siya'y tutubo na parang cedro sa libano. 
sila'y nangatatag sa bahay nang panginoon, sila'y giginhawa sa manga looban nang aming diyos. 

sila'y mangagbubunga sa katandaan, sila'y mapupuspos nang katas at kasariwaan: 

upang ipakilala na ang panginoon ay matuwid, siya'y aking malaking bato, at walang kalikuan sa kaniya. 
ang panginoon ay naghahari: siya'y nananamit nang karilagan, ang panginoon ay nananamit nang 
kalakasan, siya'y nagbigkis niyaon: ang sanglibutan naman ay natatag, na hindi mababago. 

ang luklukan mo'y natatag nang una: ikaw ay mula sa walang pasimula. 

ang manga baha ay nagtaas, oh panginoon, ang manga baha ay nagtaas nang kanilang hugong, ang 
manga baha ay nagtaas nang kanilang manga alon. 

ng higit sa manga hugong nang maraming tubig, malalakas na hampas nang alon sa dagat, ang 
panginoon sa itaas ay makapangyarihan. 

ang iyong manga patotoo ay totoong tunay: ang kabanalan ay nararapat sa iyong bahay, oh panginoon, 
magpakailan man. 

oh panginoon, ikaw na diyos na kinauukulan nang panghihiganti, ikaw na diyos na kinauukulan nang 
panghihiganti, sumilang ka. 

bumangon ka, ikaw na hukom nang lupa: ibigay mo sa palalo ang panghihiganti sa kanila. 

panginoon, hanggang kailan ang masama, hanggang kailan magtatagumpay ang masama? 

sila'y dumadaldal, sila'y nagsasalita na may kapalaluan: lahat na manggagawa nang kasamaan ay 
nangagmamalaki. 

kanilang pinagwawaraywaray ang iyong bayan, oh panginoon, at dinadalamhati ang iyong mana. 
kanilang pinapatay ang bao at ang taga ibang lupa, at pinapatay ang ulila. 

at kanilang sinasabi, ang panginoo'y hindi makakakita, ni pakukundanganan man nang diyos ni jacob ito. 
gunitain ninyo, ninyong manga hangal sa gitna nang bayan: at ninyong manga mangmang, kailan tayo 
magiging pantas? 

siyang lumikha nang pakinig, hindi ba siya makakarinig? siyang lumikha nang mata, hindi ba siya 
makakakita? 

siyang nagpaparusa sa manga bansa, hindi ba siya sasaway, sa makatuwid baga'y siyang nagtuturo sa tao 
nang kaalaman? 

nalalaman nang panginoon ang manga pagiisip nang tao, na sila'y pawang walang kabuluhan. 

mapalad ang tao na iyong pinarurusahan, oh panginoon, at tinuturuan mo sa iyong kautusan. 

upang iyong mabigyan nang kapahingahan sa manga kaarawan nang kasakunaan, hanggang sa mahukay 
ang hukay na ukol sa masama. 

sapagka't hindi itatakuwil nang panginoon ang kaniyang bayan, ni pababayaan man niya ang kaniyang 
mana. 

sapagka't kahatulan ay babalik sa katuwiran: at susundan nang lahat na matuwid sa puso. 

sino ang babangon dahil sa akin laban sa manga manggagawa nang kasamaan? sinong tatayo dahil sa 
akin laban sa manga manggagawa nang kasamaan? 

kundi ang panginoon ay naging aking katulong, ang kaluluwa ko'y tumahang madali sana sa katahimikan. 
nang aking sabihin, ang aking paa ay natitisod: inalalayan ako nang iyong kagandahang-loob, oh 
panginoon. 

sa karamihan nang aking manga pagiisip sa loob ko ang iyong manga pagaliw ay nagbibigay lugod sa 
aking kaluluwa. 

makikisama ba sa iyo ang luklukan nang kasamaan, na nagaanyo nang pagapi sa pamamagitan nang 
palatuntunan? 

sila'y nagpipisan laban sa kaluluwa nang matuwid, at pinarusahan nila ang walang salang dugo. 

nguni't ang panginoon ay naging aking matayog na moog: at ang diyos ko'y malaking bato na aking 
kanlungan. 

at dinala niya sa kanila ang kanilang sariling kasamaan, at ihihiwalay niya sila sa kanilang sariling 
kasamaan, ihihiwalay sila nang panginoon naming diyos. 

oh magsiparito kayo, tayo'y magsiawit sa panginoon: tayo'y magkaingay na may kagalakan sa malaking 
bato na ating kaligtasan. 

tayo'y magsiharap sa kaniyang harapan na may pagpapasalamat, tayo'y magkaingay na may kagalakan 
sa kaniya na may manga pagaawitan. 

sapagka't ang panginoon ay dakilang diyos, at dakilang hari sa lahat nang manga diyos, 

na sa kaniyang kamay ang manga malalim na dako nang lupa, ang manga kataasan nang manga bundok 
ay kaniya rin. 

ang dagat ay kaniya, at kaniyang ginawa: at ang kaniyang manga kamay ay lumikha nang tuyong lupa. 
oh magsiparito kayo, tayo'y magsisamba at magsiyukod, tayo'y magsiluhod sa harap nang panginoon na 
may-lalang sa atin. 

sapagka't siya'y ating diyos, at tayo'y bayan nang kaniyang pastulan, at manga tupa nang kaniyang 
kamay. ngayon, kung inyong didinggin ang kaniyang tinig! 

huwag ninyong papagmatigasin ang inyong puso, gaya sa meriba, gaya sa kaarawan nang masa sa ilang: 
nang tuksuhin ako nang inyong manga magulang, tinikman ako, at nakita ang gawa ko. 

apat na pung taong namanglaw ako sa lahing yaon, at aking sinabi, bayan na nagkakamali sa kanilang 
puso. at hindi naalaman ang aking manga daan: 

kaya't ako'y sumumpa sa aking poot, na sila'y hindi magsisipasok sa aking kapahingahan. 

oh magsiawit kayo sa panginoon nang bagong awit: magsiawit kayo sa panginoon, buong lupa. 
magsiawit kayo sa panginoon, purihin ninyo ang pangalan niya; ihayag ninyo ang kaniyang pagliligtas sa 
araw-araw. 

ipahayag ninyo ang kaniyang kaluwalhatian sa manga bansa ang kagilagilalas niyang manga gawa sa 
lahat nang manga bayan. 

sapagka't dakila ang panginoon, at marapat na purihin: siya'y kinatatakutang higit kay sa lahat na diyos. 
sapagka't lahat nang manga diyos sa manga bayan ay manga diyosdiyosan. nguni't nilikha nang 
panginoon ang langit. 

karangalan at kamahalan ay nasa harap niya: kalakasan at kagandahan ay nasa kaniyang santuario. 
magbigay kayo sa panginoon, kayong manga angkan nang manga bayan, magbigay kayo sa panginoon 
nang kaluwalhatian at kalakasan. 

magbigay kayo sa panginoon nang kaluwalhatiang ukol sa kaniyang pangalan, kayo'y mangagdala nang 
handog, at magsipasok kayo sa kaniyang manga looban. 

oh sambahin ninyo ang panginoon sa kagandahan nang kabanalan: manginig kayo sa harap niya, buong 
lupa. 

sabihin ninyo sa gitna nang manga bansa, ang panginoon ay naghahari: ang sanglibutan naman ay 
natatatag na hindi makikilos: kaniyang hahatulan nang karapatan ang manga bayan. 

matuwa ang langit at magalak ang lupa, humugong ang dagat, at ang buong naroon, 

sumaya ang bukiran at lahat na nasa kaniya: kung magkagayo'y aawit dahil sa kagalakan, ang lahat na 
punong kahoy sa gubat, 

sa harap nang panginoon, sapagka't siya'y dumarating: sapagka't siya'y dumarating upang hatulan ang 
lupa: kaniyang hahatulan nang katuwiran ang sanglibutan, at nang kaniyang katotohanan ang manga 
bayan. 

ang panginoon ay naghahari: magalak ang lupa, matuwa ang karamihan nang manga pulo. 

mga ulap at kadiliman ay nasa palibot niya: katuwiran at kahatulan ay patibayin nang kaniyang luklukan. 
apoy ay nagpapauna sa kaniya, at sinusunog ang kaniyang kaaway sa buong palibot. 

tumatanglaw ang manga kidlat niya sa sanglibutan: nakita nang lupa, at niyanig. 

ang manga bundok ay natunaw na parang pagkit sa harap nang panginoon, sa harapan nang panginoon 
nang buong lupa. 

ipinahahayag nang langit ang kaniyang katuwiran, at nakita nang lahat na bayan ang kaniyang 
kaluwalhatian. 

mangahiya silang lahat na nangaglilingkod sa manga larawan, nangaghahambog tungkol sa manga 
diyosdiyosan: kayo'y magsisamba sa kaniya kayong lahat na manga diyos. 

narinig nang sion, at natuwa, at ang manga anak na babae nang juda ay nangagalak, dahil sa iyong 
manga kahatulan, oh panginoon. 

sapagka't ikaw, oh panginoon, ay kataastaasan sa buong lupa: ikaw ay nataas na totoong higit kay sa 
lahat na manga diyos. 

oh kayong nagsisiibig sa panginoon, ipagtanim ninyo ang kasamaan. kaniyang iniingatan ang manga 
kaluluwa nang kaniyang manga banal, kaniyang iniligtas sila sa kamay nang masama. 

liwanag ang itinanim na ukol sa manga banal, at kasayahan ay sa may matuwid na puso. 

mangatuwa kayo sa panginoon, kayong manga matuwid: at mangagpasalamat sa kaniyang banal na 
pangalan. 

oh magsiawit kayo sa panginoon nang bagong awit: sapagka't siya'y gumawa nang manga kagilagilalas 
na bagay: ang kaniyang kanan at ang kaniyang banal na bisig ay gumawa nang kaligtasan para sa kaniya: 

ipinakilala nang panginoon ang kaniyang pagliligtas: ang kaniyang katuwiran ay ipinakilala niyang lubos 
sa paningin nang manga bansa. 

kaniyang inalaala ang kaniyang kagandahang-loob at ang kaniyang pagtatapat sa bahay nang israel: 
nakita nang lahat nang manga wakas nang lupa ang pagliligtas nang aming diyos. 

magkaingay kayo na may kagalakan sa panginoon, buong lupa. mangagpasimula at magsiawit dahil sa 
kagalakan, oo, magsiawit kayo nang manga pagpuri. 

magsiawit kayo sa panginoon nang manga pagpuri nang alpa, nang alpa at nang tinig na tugma. 

ng manga pakakak at tunog nang corneta magkaingay kayo na may kagalakan sa harap nang hari, nang 
panginoon. 

humugong ang dagat at ang buong naroon, ang sanglibutan at ang nagsisitahan doon, 

ipakpak nang manga baha ang kanilang manga kamay: magawitan ang manga burol dahil sa kagalakan, 
sa harap nang panginoon, sapagka't siya'y dumarating upang hatulan ang lupa: kaniyang hahatulan nang 
katuwiran ang sanglibutan, at nang karapatan ang manga bayan. 

ang panginoon ay naghahari: manginig ang manga bayan. siya'y nauupo sa manga querubin, makilos ang 
lupa. 

ang panginoon ay dakila sa sion, at siya'y mataas na higit sa lahat nang manga bayan. 

purihin nila ang iyong dakila at kakilakilabot na pangalan: siya'y banal. 

ang lakas naman nang hari ay umiibig nang kahatulan, ikaw ay nagtatatag nang karampatan, ikaw ay 
nagsasagawa nang kahatulan at katuwiran sa jacob. 

ibunyi ninyo ang panginoon nating diyos, at magsisamba kayo sa harap nang kaniyang tungtungan, siya'y 
banal. 

si moises at si aaron sa gitna nang kaniyang manga saserdote, at si samuel sa kanila na nagsisitawag sa 
kaniyang pangalan, sila'y nagsisitawag sa panginoon, at siya'y sumasagot sa kanila. 

siya'y nagsasalita sa kanila sa haliging ulap: kanilang iniingatan ang kaniyang manga patotoo, at ang 
palatuntunan na ibinigay niya sa kanila. 

sumagot ka sa kanila, oh panginoon naming diyos, ikaw ay diyos na nagpatawad sa kanila, bagaman 
nanghiganti ka sa kanilang manga gawa. 

ibunyi ninyo ang panginoon nating diyos, at magsisamba kayo sa kaniyang banal na bundok, sapagka't 
ang panginoon nating diyos ay banal. 

magkaingay kayo na may kagalakan sa panginoon, kayong lahat na lupain. 

mangaglingkod kayo na may kasayahan sa panginoon, magsilapit kayo sa kaniyang harapan na may 
awitan. 

alamin ninyo na ang panginoon ay siyang diyos, siya ang lumalang sa atin, at tayo'y kaniya: tayo'y 
kaniyang bayan, at manga tupa nang kaniyang pastulan. 

magsipasok kayo sa kaniyang manga pintuang-daan na may pagpapasalamat, at sa kaniyang looban na 
may pagpupuri: mangagpasalamat kayo sa kaniya, at purihin ninyo ang kaniyang pangalan. 

sapagka't ang panginoon ay mabuti; ang kaniyang kagandahang-loob ay magpakailan man, at ang 
kaniyang pagtatapat ay sa lahat nang sali't saling lahi. 

aking aawitin ang kagandahang-loob at kahatulan: sa iyo, oh panginoon, aawit ako nang manga 
pagpupuri. 

ako'y magpapakapantas sa sakdal na lakad: oh kailan ka pasasa akin? ako'y lalakad sa loob nang aking 
bahay na may sakdal na puso. 

hindi ako maglalagay nang hamak na bagay sa harap nang aking manga mata: aking ipinagtanim ang 
gawa nilang lisya: hindi kakapit sa akin. 

ang suwail na puso ay hihiwalay sa akin: hindi ako makakaalam nang masamang bagay. 

ang sumisirang puri na lihim sa kaniyang kapuwa ay aking ibubuwal: siya na may mapagmataas na tingin 
at may palalong puso ay hindi ko titiisin. 

ang manga mata ko'y itititig ko sa manga tapat sa lupain, upang sila'y makatahan na kasama ko: siya na 
lumalakad sa sakdal na daan, siya'y mangangasiwa sa akin. 

siyang gumagawa nang karayaan ay hindi tatahan sa loob nang aking bahay: siyang nagsasalita nang 
kabulaanan ay hindi matatatag sa harap nang aking manga mata. 

tuwing umaga ay aking lilipulin ang lahat na masama sa lupain, upang ihiwalay ang lahat na 
manggagawa nang kasamaan sa bayan nang panginoon. 

dinggin mo ang dalangin ko, oh panginoon, at dumating nawa ang daing ko sa iyo. 

huwag mong ikubli ang mukha mo sa akin sa kaarawan nang aking kahirapan: ikiling mo ang iyong 
pakinig sa akin: sa araw na ako'y tumawag, ay sagutin mo akong madali. 

sapagka't ang manga kaarawan ko'y nangapapawi na parang usok, at ang manga buto ko'y 
nangasusunog na parang panggatong. 

ang puso ko'y nasaktan na parang damo, at natuyo, sapagka't nalimutan kong kanin ang aking tinapay. 
dahil sa tinig nang aking daing ang manga buto ko'y nagsisidikit sa aking laman. 

ako'y parang pelikano sa ilang, ako'y naging parang kuwago sa kaparangan. 

ako'y umaabang, at ako'y naging parang maya na nagiisa sa bubungan. 

dinudusta ako nang aking manga kaaway buong araw; silang nangauulol laban sa akin ay nagsisisumpa 
sa akin. 

sapagka't kinain ko ang manga abo na parang tinapay, at hinaluan ko ang aking inumin nang iyak. 

dahil sa iyong galit at iyong poot: sapagka't ako'y iyong itinaas, at inihagis. 

ang aking manga kaarawan ay parang lilim na kumikiling, at ako'y natuyo na parang damo. 

nguni't ikaw, oh panginoon, ay mamamalagi magpakailan man, at ang alaala sa iyo ay sa lahat nang sali't 
saling lahi. 

ikaw ay babangon at maaawa sa sion: sapagka't kapanahunan nang pagkaawa sa kaniya, oo, ang takdang 
panahon ay dumating. 

sapagka't nililigaya ang iyong manga lingkod sa kaniyang manga bato, at nanghihinayang sa kaniyang 
alabok. 

sa gayo'y katatakutan nang manga bansa ang pangalan nang panginoon. at nang lahat nang hari sa lupa 
ang iyong kaluwalhatian, 

sapagka't itinayo nang panginoon ang sion, siya'y napakita sa kaniyang kaluwalhatian, 

kaniyang dininig ang dalangin nang tapon, at hindi hinamak ang kanilang dalangin. 

ito'y isusulat na ukol sa lahing susunod: at ang bayang lalalangin ay pupuri sa panginoon. 

sapagka't siya'y tumungo mula sa kaitaasan nang kaniyang santuario, tumingin ang panginoon sa lupa 
mula sa langit, 

upang dinggin ang buntong hininga nang bilanggo: upang kalagan yaong nangaitakdang patayin, 

upang maipahayag nang manga tao ang pangalan nang panginoon sa sion, at ang kaniyang kapurihan sa 
jerusalem, 

nang ang manga bayan ay mapisan, at ang manga kaharian, upang maglingkod sa panginoon. 

kaniyang pinahina ang aking kalakasan sa daan, kaniyang pinaikli ang manga kaarawan ko. 

aking sinabi, oh diyos ko, huwag mo akong kunin sa kalagitnaan nang aking manga kaarawan, ang manga 
taon mo'y lampas sa manga sali't saling lahi. 

nang una ay inilagay mo ang patibayan nang lupa, at ang manga langit ay gawa nang iyong manga 
kamay. 

sila'y uuwi sa wala, nguni't ikaw ay mananatili: oo, silang lahat ay maluluma na parang bihisan, parang 
isang kasuutan na iyong manga papalitan, at sila'y manga mapapalitan: 

nguni't ikaw rin, at ang manga taon mo'y hindi magkakawakas. 

ang manga anak nang iyong manga lingkod ay mangamamalagi, at ang kanilang binhi ay matatatag sa 
harap mo. 

purihin mo ang panginoon, oh kaluluwa ko: at lahat na nangasa loob ko ay magsisipuri sa kaniyang banal 
na pangalan. 

purihin mo ang panginoon, oh kaluluwa ko, at huwag mong kalimutan ang lahat niyang mabubuting 
gawa. 

na siyang nagpapatawad nang iyong lahat na manga kasamaan, na siyang nagpapagaling nang iyong 
lahat na manga sakit, 

na siyang tumutubos nang iyong buhay sa pagkapahamak: na siyang nagpuputong sa iyo nang 
kagandahang-loob at malumanay na manga kaawaan: 

na siyang bumubusog sa iyong bibig nang mabuting bagay, na anopa't ang iyong kabataan ay 
nababagong parang agila. 

ang panginoon ay nagsasagawa nang manga matuwid na gawa, at nang manga kahatulan na ukol sa 
lahat na naaapi. 

kaniyang ipinabatid ang kaniyang manga daan kay moises, ang kaniyang manga gawa sa manga anak ni 
israel. 

ang panginoon ay puspos nang kahabagan at mapagbiyaya, banayad sa pagkagalit at sagana sa 
kagandahang-loob. 

hindi siya makikipagkaalit na palagi: ni kaniya mang tataglayin ang kaniyang galit magpakailan man. 
siya'y hindi gumawa sa atin nang ayon sa ating manga kasalanan, ni gumanti man sa atin nang ayon sa 
ating manga kasamaan. 

sapagka't kung paanong ang manga langit ay mataas kay sa lupa, gayon kalaki ang kaniyang 
kagandahang-loob sa kanila na nangatatakot sa kaniya. 

kung gaano ang layo nang silanganan sa kalunuran, gayon inilayo niya ang manga pagsalangsang natin sa 
atin. 

kung paanong ang ama ay naaawa sa kaniyang manga anak, gayon naaawa ang panginoon sa kanilang 
nangatatakot sa kaniya. 

sapagka't nalalaman niya ang ating anyo: kaniyang inaalaala na tayo'y alabok. 

tungkol sa tao, ang kaniyang manga kaarawan ay parang damo: kung paanong namumukadkad ang 
bulaklak sa parang ay gayon siya. 

sapagka't dinadaanan nang hangin, at napaparam, at ang dako niyaon ay hindi na malalaman. 

nguni't ang kagandahang-loob nang panginoon ay mula nang walang pasimula hanggang sa walang 
hanggan sa nangatatakot sa kaniya, at ang kaniyang katuwiran ay hanggang sa manga anak nang manga 
anak, 

sa gayong nagiingat nang kaniyang tipan, at sa nagsisialaala nang kaniyang manga utos upang gawin, 
itinatag nang panginoon ang kaniyang luklukan sa manga langit: at ang kaniyang kaharian ay nagpupuno 
sa lahat. 

purihin ninyo ang panginoon, ninyong manga anghel niya: ninyong makapangyarihan sa kalakasan na 
gumaganap nang kaniyang salita, na nakikinig sa tinig nang kaniyang salita. 

purihin ninyo ang panginoon, ninyong lahat na hukbo niya, ninyong manga ministro niya, na nagsisigawa 
nang kaniyang kasayahan. 

purihin ninyo ang panginoon, ninyong lahat na manga gawa niya, sa lahat na dako na kaniyang sakop; 
purihin mo ang panginoon, oh kaluluwa ko. 

purihin mo ang panginoon, oh kaluluwa ko. oh panginoon kong diyos ikaw ay totoong dakila, ikaw ay 
nabibihisan nang karangalan at kamahalan. 

na siyang nagbabalot sa iyo nang liwanag na parang bihisan, na siyang naguunat nang manga langit na 
parang tabing: 

na siyang naglalagay nang manga tahilan nang kaniyang manga silid sa tubig, na siyang gumagawa sa 
manga alapaap na kaniyang karro, na siyang lumalakad sa manga pakpak nang hangin: 

na siyang gumagawa sa manga hangin na manga sugo niya, ang kaniyang manga tagapangasiwa ay alab 
nang apoy: 

na siyang naglagay nang manga patibayan nang lupa, upang huwag makilos magpakailan man, 

iyong tinakpan nang kalaliman na tila isang bihisan, ang tubig ay tumatayo sa itaas nang manga bundok. 
sa iyong pagsaway sila'y nagsitakas: sa hugong nang iyong kulog ay nagmadaling nagsialis sila, 

sila'y nagsiahon sa manga bundok, sila'y nagsilusong sa manga libis, sa dako mong itinatag ukol sa kanila. 
ikaw ay naglagay nang hangganan upang sila'y huwag makaraan, upang sila'y huwag magsibalik na 
tumakip sa lupa. 

siya'y nagsusugo nang manga bukal sa manga libis, nagsisiagos sa gitna nang manga bundok: 

sila'y nagpapainom sa bawa't hayop sa parang, nangagpapatid-uhaw ang manga mailap na asno. 

sa tabi nila ay nagkaroon nang kanilang tahanan ang manga ibon sa himpapawid, sila'y nagsisiawit sa 
manga sanga. 

kaniyang dinidilig ang manga bundok mula sa kaniyang manga silid: ang lupa'y busog sa bunga nang 
iyong manga gawa. 

kaniyang pinatutubo ang damo para sa manga hayop, at ang gugulayin sa paglilingkod sa tao: upang 
siya'y maglabas nang pagkain sa lupa: 

at nang alak na nagpapasaya sa puso nang tao, at nang langis upang pasilangin ang kaniyang mukha, at 
nang tinapay na nagpapalakas nang puso nang tao. 

ang manga punong kahoy nang panginoon ay busog, ang manga sedro sa libano, na kaniyang itinanim, 
na pinamumugaran nang manga ibon: tungkol sa tagak, ang manga puno nang abeto ay kaniyang bahay. 
ang manga mataas na bundok ay para sa manga mailap na kambing, ang manga malalaking bato ay 
kanlungan nang manga coneho. 

kaniyang itinakda ang buwan sa manga panahon: nalalaman nang araw ang kaniyang paglubog. 

iyong ginagawa ang kadiliman at nagiging gabi: na iginagalaw nang lahat na hayop sa gubat. 

umuungal ang manga batang leon sa pagsunod sa mahuhuli nila, at hinahanap sa diyos ang kanilang 
pagkain. 

ang araw ay sumisikat sila'y nagsisialis, at nangahihiga sa kanilang manga yungib. 

lumalabas ang tao sa kaniyang gawain, at sa kaniyang gawa hanggang sa kinahapunan. 

oh panginoon, pagka sarisari nang iyong manga gawa! sa karunungan ay ginawa mo silang lahat: ang 
lupa ay puno nang iyong kayamanan. 

nandoon ang dagat, na malaki at maluwang, na ginagalawan nang di mabilang na manga bagay, nang 
manga munti at nang manga malaking hayop din naman. 

doo'y nagsisiyaon ang manga sasakyan: nandoon ang buwaya na iyong nilikha upang maglibang doon. 
lahat nang ito ay nangaghihintay sa iyo, upang iyong mabigyan sila nang kanilang pagkain sa ukol na 
kapanahunan. 

ang iyong ibinibigay sa kanila ay pinipisan nila: iyong ibinubukas ang iyong kamay, sila'y nangabubusog 
nang kabutihan. 

iyong ikinukubli ang iyong mukha, sila'y nangababagabag, iyong inaalis ang kanilang hininga, sila'y 
nangamamatay, at nagsisibalik sa kanilang pagkaalabok. 

iyong sinusugo ang iyong espiritu, sila'y nangalalalang: at iyong binabago ang balat nang lupa. 

manatili nawa ang kaluwalhatian nang panginoon kailan man; magalak nawa ang panginoon sa kaniyang 
manga gawa: 

na siyang tumitingin sa lupa at nayayanig: kaniyang hinihipo ang manga bundok at nagsisiusok. 

aawit ako sa panginoon habang ako'y nabubuhay: ako'y aawit nang pagpuri sa aking diyos, samantalang 
mayroon akong kabuhayan. 

matamisin nawa niya ang aking pagbubulay: ako'y magagalak sa panginoon. 

malipol nawa ang manga makasalanan sa lupa, at mawala nawa ang masama. purihin mo ang 
panginoon, oh kaluluwa ko. purihin ninyo ang panginoon. 

oh magpasalamat kayo sa panginoon, kayo'y magsitawag sa kaniyang pangalan, ipabatid ninyo ang 
kaniyang manga gawain sa manga bayan. 

magsiawit kayo sa kaniya, magsiawit kayo sa kaniya nang manga pagpuri, salitain ninyo ang lahat niyang 
kagilagilalas na manga gawa. 

lumuwalhati kayo sa kaniyang banal na pangalan: mangagalak ang puso nila na nagsisihanap sa 
panginoon. 

hanapin ninyo ang panginoon at ang kaniyang kalakasan, hanapin ninyo ang kaniyang mukha 
magpakailan man. 

alalahanin ninyo ang kaniyang kagilagilalas na manga gawa na kaniyang ginawa: ang kaniyang manga 
kababalaghan at ang manga kahatulan nang kaniyang bibig: 

oh ninyong binhi ni abraham na kaniyang lingkod, ninyong manga anak ni jacob, na kaniyang manga 
hirang. 

siya ang panginoon nating diyos: ang kaniyang manga kahatulan ay nangasa buong lupa. 

kaniyang inalaala ang kaniyang tipan magpakailan man, ang salita na kaniyang iniutos sa libong sali't 
saling lahi, 

ang tipan na kaniyang ginawa kay abraham, at ang kaniyang sumpa kay isaac, 

at pinagtibay yaon kay jacob na pinakapalatuntunan, sa israel na pinakawalang hanggang tipan: 

na sinasabi, sa iyo'y ibibigay ko ang lupain nang canaan, ang kapalaran na iyong mana, 

nang sila'y kaunti lamang tao sa bilang, oo, totoong kaunti, at nangakikipamayan doon, 

at sila'y nagsiyaon sa bansa at bansa, mula sa isang kaharian hanggang sa ibang bayan. 

hindi niya tiniis ang sinomang tao na gawan sila nang kamalian, oo, kaniyang sinaway ang manga hari 
dahil sa kanila, 

na sinasabi, huwag ninyong galawin ang manga pinahiran ko nang langis. at huwag ninyong gawan nang 
masama ang manga propeta ko. 

at siya'y nagdala nang kagutom sa lupain, kaniyang binali ang buong tukod nang tinapay. 

siya'y nagsugo nang isang lalake sa unahan nila, si jose ay naipagbiling pinakaalipin: 

ang kaniyang manga paa ay sinaktan nila nang manga pangpangaw, siya'y nalagay sa manga tanikalang 
bakal: 

hanggang sa panahon na nangyari ang kaniyang salita, tinikman siya nang salita nang panginoon. 

ang hari ay nagsugo, at pinawalan siya, sa makatuwid baga'y ang pinuno nang manga bayan, at pinalaya 
niya siya. 

ginawa niya siyang panginoon sa kaniyang bahay, at pinuno sa lahat niyang pag-aari: 

upang talian ang kaniyang manga pangulo sa kaniyang kaligayahan, at turuan ang kaniyang manga 
kasangguni nang karunungan. 

si israel naman ay nasok sa egipto; at si jacob ay nakipamayan sa lupain nang cham. 

at kaniyang pinalagong mainam ang kaniyang bayan, at pinalakas sila kay sa kanilang manga kaaway. 
kaniyang pinapanumbalik ang kanilang puso upang mangagtanim sa kaniyang bayan, upang 
magsigawang may katusuhan sa kaniyang manga lingkod. 

kaniyang sinugo si moises na kaniyang lingkod, at si aaron na kaniyang hirang. 

kanilang inilagay sa gitna nila ang kaniyang manga tanda, at manga kababalaghan sa lupain nang cham. 
siya'y nagsugo nang manga kadiliman, at nagpadilim, at sila'y hindi nagsipanghimagsik laban sa kaniyang 
manga salita. 

kaniyang pinapaging dugo ang kanilang tubig, at pinatay ang kanilang manga isda. 

ang kanilang lupain ay binukalan nang manga palaka, sa manga silid nang kanilang manga hari. 

siya'y nagsalita, at dumating ang manga pulutong na manga langaw, at kuto sa lahat nang kanilang 
manga hangganan. 

ibinigay niya sa kanila na pinakaulan ay graniso, at liyab nang apoy sa kanilang lupain. 

sinaktan naman niya ang kanilang manga puno nang ubas, at ang kanilang manga puno nang higos; at 
binali ang manga punong kahoy nang kanilang manga hangganan. 

siya'y nagsalita at ang manga balang ay nagsidating, at ang manga higad, ay yao'y walang bilang, 

at kinain ang lahat na gugulayin sa kanilang lupain, at kinain ang bunga nang kanilang lupa. 

sinaktan din niya ang lahat na panganay sa kanilang lupain, ang puno nang lahat nilang kalakasan. 

at kaniyang inilabas sila na may pilak at ginto: at hindi nagkaroon nang mahinang tao sa kaniyang manga 
lipi. 

natuwa ang egipto nang sila'y magsialis: sapagka't ang takot sa kanila ay nahulog sa kanila. 

kaniyang inilatag ang ulap na pinakakubong, at apoy upang magbigay liwanag sa gabi, 

sila'y nagsihingi, at dinalhan niya nang manga pugo, at binusog niya sila nang pagkain na mula sa langit. 
kaniyang ibinuka ang bato at binukalan nang tubig; nagsiagos sa tuyong manga dako na parang ilog. 
sapagka't kaniyang naalaala ang kaniyang banal na salita, at si abraham na kaniyang lingkod. 

at kaniyang inilabas ang kaniyang bayan na may kagalakan, at ang kaniyang hirang na may awitan. 

at ibinigay niya sa kanila ang manga lupain nang manga bansa, at kinuha nila ang gawa nang manga 
bayan na pinakaari: 

upang kanilang maingatan ang kaniyang manga palatuntunan, at sundin ang kaniyang manga kautusan. 
purihin ninyo ang panginoon. 

purihin ninyo ang panginoon. oh mangagpasalamat kayo sa panginoon, sapagka't siya'y mabuti, 
sapagka't ang kaniyang kagandahang-loob ay magpakailan man. 

sinong makapagbabadya nang manga makapangyarihang gawa nang panginoon, o makapagpapakilala 
nang buo niyang kapurihan? 

mapalad silang nangagiingat nang kahatulan, at siyang gumagawa nang katuwiran sa buong panahon. 
alalahanin mo ako, oh panginoon, nang lingap na iyong ipinagkaloob sa iyong bayan, oh dalawin mo ako 
nang iyong pagliligtas: 

upang makita ko ang kaginhawahan nang iyong hirang, upang ako'y magalak sa kasayahan nang iyong 
bansa, upang ako'y lumuwalhati na kasama nang iyong mana. 

kami ay nangagkasala na kasama nang aming manga magulang, kami ay nangakagawa nang kasamaan, 
kami ay nagsigawa nang masama. 

hindi naunawa nang aming manga magulang ang iyong manga kababalaghan sa egipto; hindi nila 
inalaala ang karamihan nang iyong manga kagandahang-loob, kundi naging mapanghimagsik sa dagat, sa 
makatuwid baga'y sa dagat na mapula. 

gayon ma'y iniligtas niya sila dahil sa kaniyang pangalan, upang kaniyang maipabatid ang kaniyang 
matibay na kapangyarihan. 

kaniyang sinaway naman ang dagat na mapula, at natuyo: sa gayo'y pinatnubayan niya sila sa manga 
kalaliman, na parang ilang. 

at iniligtas niya sila sa kamay nang nangagtatanim sa kanila, at tinubos niya sila sa kamay nang kaaway. 
at tinabunan nang tubig ang kanilang manga kaaway: walang nalabi sa kanila kahit isa. 

nang magkagayo'y sinampalatayanan nila ang kaniyang manga salita: inawit nila ang kaniyang kapurihan. 
nilimot nilang madali ang kaniyang manga gawa; hindi sila naghintay sa kaniyang payo: 

kundi nagnais nang di kawasa sa ilang, at tinukso ang diyos sa ilang. 

at binigyan niya sila nang kanilang hiling; nguni't pinangayayat ang kanilang kaluluwa. 

kanilang pinanaghilian naman si moises sa kampamento, at si aaron na banal nang panginoon. 

ang lupa ay bumuka, at nilamon si dathan, at tinakpan ang pulutong ni abiram. 

at apoy ay nagningas sa kanilang pulutong, sinunog nang liyab ang manga masama, 

sila'y nagsigawa nang guya sa horeb, at nagsisamba sa larawang binubo. 

ganito nila pinapagbago ang kanilang kaluwalhatian sa wangis nang baka na kumakain nang damo. 
nilimot nila ang diyos na kanilang tagapagligtas, na gumawa nang manga dakilang bagay sa egipto: 
kagilagilalas na manga gawa sa lupain nang chan, at kakilakilabot na manga bagay sa dagat na mapula. 

kaya't sinabi niya, na kaniyang lilipulin sila, kung si moises na kaniyang hirang ay hindi humarap sa kaniya 
sa bitak, upang pawiin ang kaniyang poot, upang huwag niyang lipulin sila. 

oo, kanilang hinamak ang maligayang lupain, hindi nila sinampalatayanan ang kaniyang salita, 

kundi nangagsiungol sa kanilang manga tolda, at hindi nangakinig sa tinig nang panginoon. 

kaya't kaniyang isinumpa sa kanila, na kaniyang ibubulid sila sa ilang: 

at kaniyang ibubulid ang kanilang binhi sa manga bansa, at pangalatin sila sa manga lupain. 

sila'y nangakilakip naman sa diyosdiyosang baal-peor, at nagsikain nang manga hain sa manga patay. 
ganito minungkahi nila siya sa galit nang kanilang manga gawa, at ang salot ay lumitaw sa kanila. 

nang magkagayo'y tumayo si phinees, at gumawa nang kahatulan: at sa gayo'y tumigil ang salot. 

at nabilang sa kaniya na katuwiran, sa lahat nang sali't saling lahi magpakailan man. 

kanilang ginalit din siya sa tubig nang meriba, na anopa't naging masama kay moises dahil sa kanila: 
sapagka't sila'y mapanghimagsik laban sa kaniyang diwa, at siya'y nagsalita nang walang pakundangan 
nang kaniyang manga labi. 

hindi nila nilipol ang manga bayan, gaya nang iniutos nang panginoon sa kanila, 

kundi nangakihalo sa manga bansa, at nangatuto nang kanilang manga gawa: 

at sila'y nangaglingkod sa kanilang manga diyosdiyosan,: na naging silo sa kanila: 

oo, kanilang inihain ang kanilang manga anak na lalake at babae sa manga demonio, 

at nagbubo nang walang salang dugo, sa makatuwid baga'y nang dugo nang kanilang manga anak na 
lalake at babae, na kanilang inihain sa diyosdiyosan nang canaan, at ang lupain ay nadumhan nang dugo. 
ganito sila nagpakahawa sa kanilang manga gawa, at nagsiyaong nagpakarumi sa kanilang manga gawa. 
kaya't nagalab ang pagiinit nang panginoon laban sa kaniyang bayan, at kinayamutan niya ang kaniyang 
pamana. 

at ibinigay niya sila sa kamay nang manga bansa, at silang nangagtatanim sa kanila ay nangagpuno sa 
kanila. 

pinighati naman sila nang kanilang manga kaaway, at sila'y nagsisuko sa kanilang kamay. 

madalas na iligtas niya sila, nguni't sila'y mapanghimagsik sa kanilang payo, at nangababa sila sa kanilang 
kasamaan. 

gayon ma'y nilingap niya ang kanilang kahirapan, nang kaniyang marinig ang kanilang daing: 

at kaniyang inalaala sa kanila ang kaniyang tipan, at nagsisi ayon sa karamihan nang kaniyang manga 
kagandahang-loob. 

ginawa naman niyang sila'y kaawaan niyaong lahat na nangagdalang bihag sa kanila. 

iligtas mo kami, oh panginoon naming diyos, at pisanin mo kami na mula sa manga bansa, upang 
mangagpasalamat sa iyong banal na pangalan, at mangagtagumpay sa iyong kapurihan. 

purihin ang panginoon, ang diyos nang israel, mula sa walang pasimula hanggang sa walang hanggan. at 
sabihin nang buong bayan, siya nawa. purihin ninyo ang panginoon. 

oh mangagpasalamat kayo sa panginoon, sapagka't siya'y mabuti: sapagka't ang kaniyang kagandahang- 
loob ay magpakailan man. 

sabihing gayon nang tinubos nang panginoon, na kaniyang tinubos sa kamay nang kaaway, 

at manga pinisan mula sa manga lupain, mula sa silanganan, at mula sa kalunuran, mula sa hilagaan at 
mula sa timugan. 

sila'y nagsilaboy sa ilang, sa ulilang landas, sila'y hindi nakasumpong nang bayang tahanan. 

gutom at uhaw, ang kanilang kaluluwa'y nanglupaypay sa kanila. 

nang magkagayo'y nagsidaing sila sa panginoon sa kanilang kabagabagan, at iniligtas niya sila sa kanilang 
kahirapan. 

pinatnubayan naman niya sila sa matuwid na daan, upang sila'y magsiyaon sa bayang tahanan. 

oh purihin nang manga tao ang panginoon dahil sa kaniyang kagandahang-loob, at dahil sa kaniyang 
manga kagilagilalas na manga gawa sa manga anak nang manga tao! 

sapagka't kaniyang binigyang kasiyahan ang nananabik na kaluluwa, at ang gutom na kaluluwa ay 
binusog niya nang kabutihan. 

ang gayong tumatahan sa kadiliman, at sa lilim nang kamatayan, na natatali sa dalamhati at pangaw, 
sapagka't sila'y nanghimagsik laban sa manga salita nang diyos, at hinamak ang payo nang kataastaasan: 
kaya't kaniyang ibinaba ang kanilang puso na may hirap: sila'y nangabuwal, at walang sumaklolo. 
nang magkagayo'y nagsidaing sila sa panginoon sa kanilang kabagabagan, at iniligtas niya sila sa kanilang 
kahirapan. 

inilabas niya sila sa kadiliman at sa lilim nang kamatayan, at pinatid ang kanilang manga tali. 

oh purihin nang manga tao ang panginoon dahil sa kaniyang kagandahang-loob, at dahil sa kaniyang 
manga kagilagilalas na manga gawa sa manga anak nang manga tao! 

sapagka't kaniyang sinira ang manga pintuang-bayan na tanso, at pinutol ang manga halang na bakal. 
mga mangmang dahil sa kanilang manga pagsalangsang, at dahil sa kanilang manga kasamaan ay 
nadadalamhati. 

kinayayamutan nang kanilang kaluluwa ang sarisaring pagkain, at sila'y nagsisilapit sa manga pintuan 
nang kamatayan, 

nang magkagayo'y nagsidaing sila sa panginoon sa kanilang kabagabagan, at iniligtas niya sila sa kanilang 
kahirapan. 

sinugo niya ang kaniyang salita, at pinagaling sila, at iniligtas sila sa kanilang manga ikapapahamak. 

oh purihin nang manga tao ang panginoon dahil sa kaniyang kagandahang-loob, at dahil sa kaniyang 
kagilagilalas na manga gawa sa manga anak nang manga tao! 

at mangaghandog sila nang manga hain na pasalamat, at ipahayag ang kaniyang manga gawa na may 
awitan. 

silang nagsisibaba sa dagat sa manga sasakyan, na nangangalakal sa manga malawak na tubig, 

ang manga ito'y nangakakakita nang manga gawa nang panginoon, at nang kaniyang manga 
kababalaghan sa kalaliman. 

sapagka't siya'y naguutos, at nagpapaunos, na nagbabangon nang manga alon niyaon. 

nagsisitaas sa manga langit, nagsisibaba uli sa manga kalaliman: ang kanilang kaluluwa ay natutunaw 
dahil sa kabagabagan. 

sila'y hahampashampas na paroo't parito, at gigiraygiray na parang lasing, at ang kanilang karunungan 
ay nawala. 

nang magkagayo'y nagsidaing sila sa panginoon sa kanilang kabagabagan, at inilabas niya sila sa kanilang 
kahirapan. 

kaniyang pinahihimpil ang bagyo, na anopa't ang manga alon niyaon ay nagsisitahimik. 

nang magkagayo'y natutuwa sila, dahil sa sila'y tiwasay. sa gayo'y kaniyang dinadala sila sa daongang 
kanilang ibigin. 

oh purihin nang manga tao ang panginoon dahil sa kaniyang kagandahang-loob, at dahil sa kaniyang 
kagilagilalas na manga gawa sa manga anak nang manga tao! 

ibunyi rin naman nila siya sa kapulungan nang bayan, at purihin siya sa upuan nang manga matanda. 
kaniyang pinapagiging ilang ang manga ilog, at uhaw na lupa ang manga bukal: 

na maalat na ilang ang mainam na lupain, dahil sa kasamaan nila na nagsisitahan doon. 

kaniyang pinapagiging lawa nang manga tubig ang ilang, at manga bukal ang tuyong lupain. 

at kaniyang pinatatahan doon ang gutom, upang makapaghanda sila nang bayang tahanan, 

at maghasik sa manga bukid, at magtanim nang manga ubasan, at magtamo nang manga bunga na 
pakinabang. 

kaniya namang pinagpapala sila, na anopa't sila'y lubhang nagsisidami, at hindi tinitiis na ang kanilang 
kawan ay magkulang. 

muli, sila'y nakulangan at nahapay sa kapighatian, kabagabagan, at kahirapan. 

kaniyang ibinubugso ang kadustaan sa manga pangulo, at kaniyang pinagagala sila sa ilang na walang 
lansangan. 

gayon ma'y iniuupo niya sa mataas ang mapagkailangan mula sa kadalamhatian, at ginagawan siya nang 
manga angkan na parang kawan. 

makikita nang matuwid, at matutuwa, at titikumin nang lahat nang kasamaan ang kaniyang bibig. 

kung sino ang pantas ay magbulay sa manga bagay na ito, at kanilang magugunita ang manga 
kagandahang-loob nang panginoon. 

ang aking puso'y matatag, oh diyos: ako'y aawit, oo, ako'y aawit nang manga pagpuri, nang aking 
kaluwalhatian. 

kayo'y gumising, salterio at alpa: ako ma'y gigising na maaga. 

ako'y magpapasalamat sa iyo, oh panginoon, sa gitna nang manga bayan: at ako'y aawit nang manga 
pagpuri sa iyo sa gitna nang manga bansa. 

sapagka't ang iyong kagandahang-loob ay dakila sa itaas sa manga langit, at ang iyong katotohanan ay 
umaabot sa manga alapaap. 

mabunyi ka, oh diyos, sa itaas sa manga langit: at ang iyong kaluwalhatian sa ibabaw nang buong lupa. 
upang ang iyong minamahal ay maligtas, magligtas ka nang iyong kanan, at sagutin mo kami. 

nagsalita ang diyos sa kaniyang kabanalan, ako'y magsasaya: aking hahatiin ang sichem, at susukatin ko 
ang libis nang sucoth. 

galaad ay akin, manases ay akin, ang ephraim naman ay sanggalang nang aking ulo: juda'y aking cetro. 
moab ay aking hugasan, sa edom ay ihahagis ko ang aking panyapak: sa filistia ay hihiyaw ako. 

sinong magpapasok sa akin sa bayang nakukutaan? sinong papatnubay sa akin hanggang sa edom? 
hindi ba ikaw oh diyos na nagtakuwil sa amin, at hindi lumalabas, oh diyos, na kasama nang aming 
manga hukbo? 

gawaran mo kami nang tulong laban sa kaaway, sapagka't walang kabuluhan ang tulong nang tao. 

sa tulong nang diyos ay gagawa kaming may katapangan: sapagka't siya ang yayapak sa aming manga 
kaaway. 

huwag kang mapayapa, oh diyos na aking kapurihan, 

sapagka't ang bibig nang masama at ang bibig nang magdaraya ay ibinuka nila laban sa akin: sila'y 
nangagsalita sa akin na may sinungaling na dila. 

kanilang kinulong ako sa palibot nang manga salitang pagtatanim, at nagsilaban sa akin nang walang 
kadahilanan. 

sa kabayaran nang aking pagibig ay manga kaaway ko sila: nguni't ako'y tumatalaga sa dalangin. 

at iginanti nila sa akin ay kasamaan sa mabuti, at pagtatanim sa pagibig ko. 

lagyan mo nang masamang tao siya: at tumayo nawa ang isang kaaway sa kaniyang kanan. 

pagka siya'y nahatulan, lumabas nawa siyang salarin, at maging kasalanan nawa ang kaniyang dalangin. 
maging kaunti nawa ang kaniyang manga kaarawan, at kunin nawa nang iba ang kaniyang katungkulan. 
maulila nawa ang kaniyang manga anak, at mabao ang kaniyang asawa. 

magsilaboy nawa ang kaniyang manga anak, at mangagpalimos: at hanapin nila ang kanilang pagkain sa 
kanilang manga dakong guho. 

kunin nawa nang manglulupig ang lahat niyang tinatangkilik, at samsamin nang manga taga ibang lupa 
ang kaniyang manga gawa. 

mawalan nawa nang maawa sa kaniya, at mawalan din nang maawa sa kaniyang manga anak na ulila. 
mahiwalay nawa ang kaniyang kaapuapuhan, sa lahing darating ay mapawi ang kaniyang pangalan. 
maalaala nawa nang panginoon ang kasamaan nang kaniyang manga magulang, at huwag mapawi ang 
kasalanan nang kaniyang ina, 

mangalagay nawa silang lagi sa harap nang panginoon, upang ihiwalay niya ang alaala sa kanila sa lupa. 
sapagka't hindi niya naalaalang magpakita nang kaawaan, kundi hinabol ang dukha at mapagkailangan, 
at ang may bagbag na puso, upang patayin. 

oo, kaniyang inibig ang sumpa, at dumating sa kaniya: at hindi siya nalulugod sa pagpapala, at malayo sa 
kaniya. 

nagsusuot naman siya nang sumpa na parang kaniyang damit, at nasok sa kaniyang manga loob na 
bahagi na parang tubig, at parang langis sa kaniyang manga buto. 

sa kaniya'y maging gaya nawa nang balabal na ibinabalabal, at gaya nang bigkis na ibinibigkis na lagi. 
ito ang kagantihan sa aking manga kaaway na mula sa panginoon, at sa kanilang nangagsasalita nang 
kasamaan laban sa aking kaluluwa. 

nguni't gumawa kang kasama ko, oh diyos na panginoon, alang-alang sa iyong pangalan: sapagka't ang 
iyong kagandahang-loob ay mabuti, iligtas mo ako, 

sapagka't ako'y dukha at mapagkailangan, at ang aking puso ay nasaktan sa loob ko. 

ako'y yumayaong gaya nang lilim pagka kumikiling: ako'y itinataas at ibinababa nang hangin na parang 
balang. 

ang aking manga tuhod ay mahina sa pagaayuno, at ang aking laman ay nagkukulang nang katabaan. 
ako nama'y naging kadustaan sa kanila: pagka kanilang nakikita ako, kanilang pinagagalawgalaw ang 
kanilang ulo. 

tulungan mo ako, oh panginoon kong diyos, oh iligtas mo ako ayon sa iyong kagandahang-loob: 

upang kanilang maalaman na ito'y iyong kamay, na ikaw, panginoon, ang may gawa. 

sumumpa sila, nguni't magpapala ka: pagka sila'y nagsibangon, sila'y mangapapahiya, nguni't ang iyong 
lingkod ay magagalak. 

manamit nang kasiraang puri ang manga kaaway ko, at matakpan sila nang kanilang sariling kahihiyan na 
parang balabal. 

ako'y magpapasalamat nang marami nang aking bibig sa panginoon, oo, aking pupurihin siya sa gitna 
nang karamihan. 

sapagka't siya'y tatayo sa kanan nang mapagkailangan, upang iligtas sa kanilang nagsisihatol nang 
kaniyang kaluluwa. 

sinabi nang panginoon sa aking panginoon, umupo ka sa aking kanan, hanggang sa aking gawing 
tungtungan mo ang iyong manga kaaway. 

pararatingin nang panginoon ang setro nang iyong kalakasan mula sa sion: magpuno ka sa gitna nang 
iyong manga kaaway. 

ang bayan mo'y naghahandog na kusa sa kaarawan nang iyong kapangyarihan, sa kagandahan nang 
kabanalan: mula sa bukang liwayway nang umaga, ikaw ay may hamog nang iyong kabinataan. 
sumumpa ang panginoon, at hindi magsisisi, ikaw ay saserdote magpakailan man ayon sa 
pagkasaserdote ni melchisedech. 

ang panginoon sa iyong kanan ay hahampas sa manga hari sa kaarawan nang kaniyang poot. 

siya'y hahatol sa gitna nang manga bansa, kaniyang pupunuin nang manga bangkay ang manga pook, 
siya'y manghahampas nang ulo sa maraming lupain. 

siya'y iinom sa batis sa daan: kaya't siya'y magtataas nang ulo. 

purihin ninyo ang panginoon. ako'y magpapasalamat sa panginoon nang aking buong puso, sa 
kapulungan nang matuwid, at sa kapisanan. 

ang manga gawa nang panginoon ay dakila, siyasat nang lahat na nagtatamo nang kaligayahan diyan. 
ang kaniyang gawa ay karangalan at kamahalan: at ang kaniyang katuwiran ay nananatili magpakailan 
man. 

kaniyang ginawa ang kaniyang manga kababalaghang gawa upang alalahanin: ang panginoon ay 
mapagbiyaya at puspos nang kahabagan. 

siya'y nagbigay nang pagkain sa nangatatakot sa kaniya: kaniyang aalalahaning lagi ang kaniyang tipan. 
kaniyang ipinakilala sa kaniyang bayan ang kapangyarihan nang kaniyang manga gawa, sa pagbibigay 
niya sa kanila nang mana nang manga bansa. 

ang manga gawa nang kaniyang manga kamay ay katotohanan at kahatulan: lahat niyang manga 
tuntunin ay tunay. 

nangatatatag magpakailan-kailan man, manga yari sa katotohanan at katuwiran. 

siya'y nagsugo nang katubusan sa kaniyang bayan, kaniyang iniutos ang kaniyang tipan magpakailan 
man: banal at kagalanggalang ang kaniyang pangalan. 

ang pagkatakot sa panginoon ay pasimula nang karunungan: may mabuting pagkaunawa ang lahat na 
nagsisisunod nang kaniyang manga utos. ang kaniyang kapurihan ay nananatili magpakailan man. 
purihin ninyo ang panginoon. mapalad ang tao na natatakot sa panginoon, na naliligayang mainam sa 
kaniyang manga utos. 

ang kaniyang binhi ay magiging makapangyarihan sa lupa, ang lahi nang matuwid ay magiging mapalad. 
kaginhawahan at kayamanan ay nasa kaniyang bahay: at ang kaniyang katuwiran ay nananatili 
magpakailan man. 

sa matuwid ay bumabangon ang liwanag sa kadiliman: siya'y mapagbiyaya at puspos nang kahabagan, at 
matuwid. 

ang ikabubuti nang taong mapagbiyaya at nagpapahiram, kaniyang aalalayan ang kaniyang usap sa 
kahatulan. 

sapagka't siya'y hindi makikilos magpakailan man, ang matuwid ay maaalaalang walang hanggan. 
siya'y hindi matatakot sa manga masamang balita: ang kaniyang puso ay matatag, na tumitiwala sa 
panginoon. 

ang kaniyang puso ay natatag, siya'y hindi matatakot, hanggang sa kaniyang makita ang nasa niya sa 
kaniyang manga kaaway. 

kaniyang pinanabog, kaniyang ibinigay sa mapagkailangan, ang kaniyang katuwiran ay nananatili 
magpakailan man, ang kaniyang sungay ay matataas na may karangalan. 

makikita nang masama, at mamamanglaw, siya'y magngangalit nang kaniyang manga ngipin, at 
matutunaw: ang nasa nang masama ay mapaparam. 

purihin ninyo ang panginoon. purihin ninyo, oh ninyong manga lingkod nang panginoon, purihin ninyo 
ang pangalan nang panginoon. 

purihin ang pangalan nang panginoon mula sa panahong ito at magpakailan man. 

mula sa pagsikat nang araw hanggang sa paglubog niyaon ang pangalan nang panginoon ay pupurihin, 
ang panginoon ay mataas na higit sa lahat nang manga bansa, at ang kaniyang kaluwalhatian ay sa itaas 
nang manga langit. 

sino ang gaya nang panginoon nating diyos, na may kaniyang upuan sa itaas, 

na nagpapakababang tumitingin nang manga bagay na nangasa sa langit at sa lupa? 

kaniyang ibinabangon ang dukha mula sa alabok, at itinataas ang mapagkailangan mula sa dumi, 
upang maupo siya na kasama nang manga pangulo, sa makatuwid baga'y nang manga pangulo nang 
kaniyang bayan. 

kaniyang pinapagiingat nang bahay ang baog na babae, at maging masayang ina nang manga anak. 
purihin ninyo ang panginoon. 

nang lumabas ang israel sa egipto, ang sangbahayan ni jacob mula sa bayang may ibang wika, 

ang juda ay naging kaniyang santuario, ang israel ay kaniyang sakop. 

nakita nang dagat, at tumakas, ang jordan ay napaurong. 

ang manga bundok ay nagsiluksong parang manga lalaking tupa, ang manga munting gulod na parang 
manga batang tupa. 

anong ipakikialam ko sa iyo, oh dagat, na ikaw ay tumatakas? sa iyo jordan, na ikaw ay umuurong? 

sa inyo manga bundok, na kayo'y nagsisiluksong parang manga lalaking tupa, sa inyong manga munting 
gulod, na parang manga batang tupa? 

mayanig ka, ikaw na lupa, sa harapan nang panginoon, sa harapan nang diyos ni jacob, 

na pinapagiging tipunan nang tubig ang malaking bato. na bukal nang tubig ang pingkiang bato. 

huwag sa amin, oh panginoon, huwag sa amin, kundi sa iyong pangalan ay magbigay kang karangalan, 
dahil sa iyong kagandahang-loob, at dahil sa iyong katotohanan. 

bakit sasabihin nang manga bansa, saan nandoon ngayon ang kanilang diyos? 

nguni't ang aming diyos ay nasa manga langit: kaniyang ginagawa ang kaniyang ibigin. 

ang kanilang manga diyosdiyosan ay pilak at ginto, yari nang manga kamay nang manga tao. 

sila'y may manga bibig, nguni't sila'y hindi nangagsasalita, manga mata'y mayroon sila, nguni't hindi sila 
nangakakakita, 

sila'y may manga tainga, nguni't hindi sila nangakakarinig, manga ilong ay mayroon sila, nguni't hindi sila 
nangakakaamoy, 

mayroon silang manga kamay, nguni't hindi sila nangakatatangan, manga paa ay mayroon sila, nguni't 
hindi sila nangakalalakad, ni nangagsasalita man sila sa kanilang ngalangala. 

ang nagsisigawa sa kanila ay magiging gaya nila, oo, bawa't tumitiwala sa kanila. 

oh israel, tumiwala ka sa panginoon: siya'y kanilang saklolo at kanilang kalasag. 

oh sangbahayan ni aaron, magsitiwala kayo sa panginoon: siya'y kanilang saklolo at kanilang kalasag. 
kayong nangatatakot sa panginoon, magsitiwala kayo sa panginoon, siya'y kanilang saklolo at kanilang 
kalasag. 

inalaala tayo nang panginoon, kaniyang pagpapalain tayo: kaniyang pagpapalain ang sangbahayan ni 
israel, kaniyang pagpapalain ang sangbahayan ni aaron. 

kaniyang pagpapalain ang nangatatakot sa panginoon, ang mababa at gayon ang mataas. 

palalaguin kayo nang panginoon nang higit at higit, kayo at ang inyong manga anak. 

pinagpala kayo nang panginoon, na gumawa nang langit at lupa. 

ang manga langit ay manga langit nang panginoon, nguni't ang lupa ay kaniyang ibinigay sa manga anak 
nang manga tao. 

ang patay ay hindi pumupuri sa panginoon, ni sinomang nabababa sa katahimikan, 

nguni't aming pupurihin ang panginoon mula sa panahong ito hanggang sa walang hanggan. purihin 
ninyo ang panginoon. 

aking iniibig ang panginoon, sapagka't kaniyang dininig ang aking tinig at aking manga hiling. 

sapagka't kaniyang ikiniling ang kaniyang pakinig sa akin, kaya't ako'y tatawag sa kaniya habang ako'y 
nabubuhay. 

ang tali nang kamatayan ay pumulupot sa akin, at ang manga sakit nang sheol ay nagsihawak sa akin: 
aking nasumpungan ang kabagabagan at kapanglawan. 

nang magkagayo'y tumawag ako sa pangalan nang panginoon, oh panginoon, isinasamo ko sa iyo, iligtas 
mo ang aking kaluluwa. 

mapagbiyaya ang panginoon, at matuwid, oo, ang diyos namin ay maawain. 

pinalalagi nang panginoon ang manga tapat na loob: ako'y nababa, at kaniyang iniligtas ako. 

bumalik ka sa iyong kapahingahan, oh kaluluwa ko, sapagka't ginawan ka nang mabuti nang panginoon. 
sapagka't iyong iniligtas ang kaluluwa ko sa kamatayan, at ang manga mata ko sa manga luha, at ang 
manga paa ko sa pagkabuwal. 

ako'y lalakad sa harap nang panginoon, sa lupain nang manga buhay. 

ako'y sumasampalataya, sapagka't ako'y magsasalita: ako'y lubhang nagdalamhati: 

aking sinabi sa aking pagmamadali, lahat nang tao ay bulaan. 

ano ang aking ibabayad sa panginoon dahil sa lahat niyang kabutihan sa akin? 

aking kukunin ang saro nang kaligtasan, at tatawag ako sa pangalan nang panginoon. 

aking babayaran ang manga panata ko sa panginoon, oo, sa harapan nang buo niyang bayan. 

mahalaga sa paningin nang panginoon ang kamatayan nang kaniyang manga banal. 

oh panginoon, tunay na ako'y iyong lingkod: ako'y iyong lingkod, na anak nang iyong lingkod na babae; 
iyong kinalag ang aking manga tali. 

aking ihahandog sa iyo ang hain na pasalamat, at tatawag ako sa pangalan nang panginoon. 

aking babayaran ang manga panata ko sa panginoon, oo, sa harapan nang buo niyang bayan, 

sa manga looban nang bahay nang panginoon, sa gitna mo, oh jerusalem. purihin ninyo ang panginoon. 
oh purihin ninyo ang panginoon, ninyong lahat na manga bansa: purihin ninyo siya, ninyong lahat na 
manga bayan. 

sapagka't ang kaniyang kagandahang-loob ay dakila sa atin, at ang katotohanan nang panginoon ay 
magpakailan man. purihin ninyo ang panginoon. 

oh mangagpasalamat kayo sa panginoon, sapagka't siya'y mabuti: sapagka't ang kaniyang kagandahang- 
loob ay magpakailan man. 

magsabi ngayon ang israel, na ang kaniyang kagandahang-loob ay magpakailan man. 

magsabi ngayon ang sangbahayan ni aaron, na ang kaniyang kagandahang-loob ay magpakailan man. 
mangagsabi ngayon ang nangatatakot sa panginoon, na ang kaniyang kagandahang-loob ay magpakailan 
man. 

sa aking kapanglawan ay tumawag ako sa panginoon: sinagot ako nang panginoon, at inilagay ako sa 
maluwag na dako. 

ang panginoon ay kakampi ko, hindi ako matatakot: anong magagawa nang tao sa akin? 

ang panginoon ay kakampi ko sa gitna nila na nagsisitulong sa akin: kaya't makikita ko ang nasa ko sa 
kanila na nangagtatanim sa akin. 

lalong mabuti ang manganlong sa panginoon kay sa maglagak nang tiwala sa tao. 

lalong mabuti ang manganlong sa panginoon kay sa maglagak nang tiwala sa manga pangulo. 

kinubkob ako nang lahat nang manga bansa sa palibot: sa pangalan nang panginoon ay aking ihihiwalay 
sila. 

kanilang kinubkob ako sa palibot: oo, kanilang kinubkob ako sa palibot: sa pangalan nang panginoon ay 
aking ihihiwalay sila. 

kanilang kinubkob ako sa palibot na parang manga pukyutan: sila'y nangamatay na parang apoy nang 
manga dawag: sa pangalan nang panginoon ay aking ihihiwalay sila. 

itinulak mo akong bigla upang ako'y mabuwal: nguni't tulungan ako nang panginoon. 

ang panginoon ay aking kalakasan at awit, at siya'y naging aking kaligtasan. 

ang tinig nang kagalakan at kaligtasan ay nasa manga tolda nang matuwid: ang kanan nang panginoon 
ay gumagawang matapang. 

ang kanan nang panginoon ay nabunyi: ang kanan nang panginoon ay gumagawang matapang. 

hindi ako mamamatay, kundi mabubuhay, at magpapahayag nang manga gawa nang panginoon. 
pinarusahan akong mainam nang panginoon, nguni't hindi niya ako ibinigay sa kamatayan. 

buksan ninyo sa akin ang manga pintuan nang katuwiran, aking papasukan, ako'y magpapasalamat sa 
panginoon. 

ito'y siyang pintuan nang panginoon, papasukan nang matuwid. 

ako'y magpapasalamat sa iyo, sapagka't sinagot mo ako! at ikaw ay naging aking kaligtasan. 

ang bato na itinakuwil nang nangagtayo nang bahay ay naging pangulo sa sulok. 

ito ang gawa nang panginoon: kagilagilalas sa harap nang ating manga mata. 

ito ang araw na ginawa nang panginoon, tayo'y mangagagalak at ating katutuwaan. 

magligtas ka ngayon, isinasamo namin sa iyo, oh panginoon: oh panginoon, isinasamo namin sa iyo, 
magsugo ka ngayon nang kaginhawahan. 

mapalad siya na dumarating sa pangalan nang panginoon: aming pinuri kayo mula sa bahay nang 
panginoon. 

ang panginoon ay diyos, at binigyan niya kami nang liwanag, talian ninyo ang hain nang manga panali, sa 
makatuwid baga'y sa manga tila sungay nang dambana. 

ikaw ay aking diyos, at magpapasalamat ako sa iyo: ikaw ay aking diyos, aking ibubunyi ka. 

oh mangagpasalamat kayo sa panginoon, sapagka't siya'y mabuti: sapagka't ang kaniyang kagandahang- 
loob ay magpakailan man. 

mapalad silang sakdal sa lakad, na nagsisilakad sa kautusan nang panginoon. 

mapalad silang nangagiingat nang kaniyang manga patotoo, na nagsisihanap sa kaniya nang buong puso. 
oo, silang hindi nagsisigawa nang kalikuan, sila'y nagsisilakad sa kaniyang manga daan. 

iyong iniutos sa amin ang manga tuntunin mo, upang aming sunding masikap. 

oh matatag nawa ang aking manga daan, upang sundin ang manga palatuntunan mo! 

hindi nga ako mapapahiya, pagka ako'y nagkaroon nang galang sa inyong lahat na manga utos. 

ako'y magpapasalamat sa iyo sa pamamagitan nang katuwiran nang puso, pagka aking natutuhan ang 
manga matuwid mong kahatulan. 

aking tutuparin ang manga palatuntunan mo: oh huwag mo akong pabayaang lubos. 

sa paano lilinisin nang isang binata ang kaniyang daan? sa pagdinig doon ayon sa iyong salita. 

hinanap kita nang aking buong puso: oh huwag nawa akong malihis sa iyong manga utos. 

ang salita mo'y aking iningatan sa aking puso: upang huwag akong magkasala laban sa iyo. 

mapalad ka, oh panginoon: ituro mo sa akin ang manga palatuntunan mo. 

aking ipinahayag nang aking manga labi ang lahat nang manga kahatulan nang iyong bibig. 

ako'y nagalak sa daan nang iyong manga patotoo, na gaya nang lahat na kayamanan. 

ako'y magbubulay sa iyong manga tuntunin, at gagalang sa iyong manga daan. 

ako'y magaaliw sa iyong manga palatuntunan: hindi ko kalilimutan ang iyong salita. 

gawan nang mabuti ang iyong lingkod, upang ako'y mabuhay, sa gayo'y aking susundin ang iyong salita. 
idilat mo ang aking manga mata, upang ako'y makakita nang kagilagilalas na manga bagay sa iyong 
kautusan. 

ako'y nakikipamayan sa lupa: huwag mong ikubli ang manga utos mo sa akin. 

ang puso ko'y nadudurog sa pananabik na tinatamo sa iyong manga kahatulan sa lahat nang panahon. 
iyong sinaway ang manga palalong sinumpa, na nagsisihiwalay sa iyong manga utos. 

alisin mo sa akin ang kadustaan at kakutyaan, sapagka't iningatan ko ang iyong manga patotoo. 

mga pangulo naman ay nagsiupo, at naguusap nang laban sa akin, nguni't ang lingkod mo'y nagbulay sa 
iyong manga palatuntunan. 

ang manga patotoo mo naman ay aking manga kaluguran at aking manga tagapayo. 

ang kaluluwa ko'y dumidikit sa alabok: buhayin mo ako ayon sa iyong salita. 

aking ipinahayag ang manga lakad ko, at ikaw ay sumagot sa akin: ituro mo sa akin ang manga 
palatuntunan mo. 

ipaunawa mo sa akin ang daan nang iyong manga tuntunin: sa gayo'y aking bubulayin ang iyong 
kagilagilalas na manga gawa. 

ang kaluluwa ko'y natutunaw sa kabigatan nang loob: iyong palakasin ako ayon sa iyong salita. 

ilayo mo sa akin ang daan nang kasinungalingan: at ipagkaloob mo sa aking may pagbibiyaya ang iyong 
kautusan. 

aking pinili ang daan nang pagtatapat: ang manga kahatulan mo'y inilagay ko sa harap ko. 

ako'y kumapit sa iyong manga patotoo: oh panginoon, huwag mo akong ilagay sa kahihiyan. 

aking tatakbuhan ang daan nang iyong manga utos, pagka iyong pinalaki ang aking puso. 

ituro mo sa akin, oh panginoon, ang daan nang iyong manga palatuntunan, at aking iingatan hanggang 
sa wakas. 

bigyan mo ako nang pagkaunawa at aking iingatan ang iyong kautusan, oo, aking susundin nang aking 
buong puso. 

payaunin mo ako sa landas nang iyong manga utos; sapagka't siya kong kinaaliwan. 

ikiling mo ang aking puso sa iyong manga patotoo, at huwag sa kasakiman. 

alisin mo ang aking manga mata sa pagtingin nang walang kabuluhan. at buhayin mo ako sa iyong manga 
daan. 

papagtibayin mo ang iyong salita sa iyong lingkod, na ukol sa takot sa iyo. 

alisin mo ang aking kadustaan na aking kinatatakutan: sapagka't ang manga kahatulan mo'y mabuti. 

narito, ako'y nanabik sa iyong manga tuntunin, buhayin mo ako sa iyong katuwiran. 

padatingin mo rin sa akin ang iyong manga kagandahang-loob, oh panginoon, sa makatuwid baga'y ang 
iyong kaligtasan, ayon sa iyong salita. 

sa gayo'y magkakaroon ako nang kasagutan sa kaniya na dumuduwahagi sa akin, sapagka't ako'y 
tumitiwala sa iyong salita. 

at huwag mong lubos na kunin ang salita nang katotohanan sa aking bibig, sapagka't ako'y umasa sa 
iyong manga kahatulan. 

gayon ko susundin ang iyong kautusan na palagi magpakailan-kailan pa man. 

at lalakad ako sa kalayaan, sapagka't aking hinanap ang iyong manga tuntunin. 

ako nama'y magsasalita nang iyong manga patotoo sa harap nang manga hari, at hindi ako mapapahiya. 
at ako'y maaaliw sa iyong manga utos, na aking iniibig. 

akin namang itataas ang aking manga kamay sa iyong manga utos, na aking inibig: at ako'y magbubulay 
sa iyong manga palatuntunan. 

iyong alalahanin ang salita sa iyong lingkod, na doo'y iyong pinaasa ako. 

ito'y aking kaaliwan sa aking pagkapighati: sapagka't binuhay ako nang iyong salita. 

ang palalo ay dumuwahaging mainam sa akin: gayon ma'y hindi ako hihiwalay sa iyong kautusan. 
aking inalaala ang manga kahatulan mo nang una, oh panginoon, at ako'y nagaliw sa sarili. 

maalab na galit ang humawak sa akin, dahil sa masama na nagpabaya nang iyong kautusan. 

ang iyong manga palatuntunan ay naging aking manga awit sa bahay nang aking pangingibang bayan. 
aking inalaala sa gabi ang pangalan mo, oh panginoon, at sinunod ko ang iyong kautusan. 

ito ang tinamo ko, sapagka't aking iningatan ang manga tuntunin mo. 

ang panginoon ay aking bahagi: aking sinabi na aking tutuparin ang iyong manga salita. 

aking hiniling ang iyong biyaya nang aking buong puso: magmahabagin ka sa akin ayon sa iyong salita. 
ako'y nagiisip sa aking manga lakad, at ibinalik ko ang aking manga paa sa iyong manga patotoo. 

ako'y nagmadali, at hindi ako nagmakupad, na sundin ang iyong manga utos. 

pinuluputan ako nang manga panali nang masama, nguni't hindi ko nilimot ang iyong kautusan. 

sa hating gabi ay babangon ako upang magpasalamat sa iyo, dahil sa iyong manga matuwid na 
kahatulan. 

ako'y kasama nang lahat na nangatatakot sa iyo, at nang nagsisitupad nang iyong manga tuntunin. 

ang lupa, oh panginoon, ay puno nang iyong kagandahang-loob: ituro mo sa akin ang iyong manga 
palatuntunan. 

ginawan mo nang mabuti ang iyong lingkod, oh panginoon, ayon sa iyong salita. 

turuan mo ako nang mabuting kahatulan at kaalaman, sapagka't ako'y sumampalataya sa iyong manga 
utos. 

bago ako nagdalamhati ay naligaw ako: nguni't ngayo'y tinutupad ko ang iyong salita. 

ikaw ay mabuti, at gumagawa nang mabuti: ituro mo sa akin ang iyong manga palatuntunan. 

ang palalo ay kumatha nang kabulaanan laban sa akin: aking tutuparin ang iyong manga tuntunin nang 
buong puso ko. 

ang puso nila ay matabang gaya nang sebo, nguni't ako'y naaaliw sa iyong kautusan. 

mabuti sa akin na ako'y napighati, upang aking matutuhan ang manga palatuntunan mo. 

ang kautusan nang iyong bibig ay lalong mabuti sa akin kay sa libong ginto at pilak. 

ginawa ako at inanyuan ako nang iyong manga kamay: bigyan mo ako nang unawa, upang matutuhan ko 
ang iyong manga utos. 

silang nangatatakot sa iyo ay makikita ako, at matutuwa, sapagka't ako'y umasa sa iyong salita, 
talastas ko, oh panginoon na ang manga kahatulan mo ay matuwid, at sa pagtatapat, iyo akong 
dinalamhati. 

isinasamo ko sa iyo na maging kaaliwan ko ang iyong kagandahang-loob, ayon sa iyong salita sa iyong 
lingkod. 

dumating nawa sa akin ang iyong malumanay na kaawaan upang ako'y mabuhay: sapagka't ang 
kautusan mo'y aking kaaliwan. 

mahiya ang palalo, sapagka't dinaig nila ako nang walang kadahilanan: nguni't ako'y magbubulay sa 
iyong manga tuntunin. 

bumalik nawa sa akin yaong nangatatakot sa iyo, at silang nangakakakilala nang iyong manga patotoo. 
maging sakdal nawa ang aking puso sa iyong manga palatuntunan, upang huwag akong mapahiya. 
pinanglulupaypayan nang aking kaluluwa ang iyong pagliligtas: nguni't umaasa ako sa iyong salita. 
pinangangalumatahan nang aking manga mata ang iyong salita, samantalang aking sinasabi, kailan mo 
ako aaliwin? 

sapagka't ako'y naging parang balat na lalagyan nang alak sa usok, gayon ma'y hindi ko kinalilimutan ang 
iyong manga palatuntunan. 

gaano karami ang manga kaarawan nang iyong lingkod? kailan ka gagawa nang kahatulan sa kanila na 
nagsisiusig sa akin? 

inihukay ako nang palalo nang manga lungaw na hindi manga ayon sa iyong kautusan. 

lahat mong manga utos ay tapat. kanilang inuusig ako na may kamalian, tulungan mo ako. 

kanilang tinunaw ako halos sa ibabaw nang lupa, nguni't hindi ko pinabayaan ang manga tuntunin mo. 
buhayin mo ako ayon sa iyong kagandahang-loob, sa gayo'y aking iingatan ang patotoo nang iyong bibig. 
magpakailan man, oh panginoon, ang iyong salita ay natatag sa langit. 

ang iyong pagtatapat ay sa lahat nang sali't saling lahi: iyong itinatag ang lupa, at lumalagi. 

namamalagi sa araw na ito ayon sa iyong manga alituntunin: sapagka't lahat nang bagay ay manga 
lingkod mo. 

kundi ang kautusan mo'y naging aking kaaliwan, namatay nga sana ako sa aking kadalamhatian. 

hindi ko kalilimutan kailan man ang manga tuntunin mo: sapagka't sa pamamagitan nang manga yaon ay 
binuhay mo ako. 

ako'y iyo, iligtas mo ako, sapagka't aking hinanap ang manga tuntunin mo, 

inabatan ako nang masama upang ako'y patayin, nguni't aking gugunitain ang iyong manga patotoo. 
aking nakita ang wakas nang buong kasakdalan, nguni't ang utos mo'y totoong malawak. 

oh gaanong iniibig ko ang iyong kautusan! siya kong gunita buong araw. 

pinarunong ako kay sa aking manga kaaway nang iyong manga utos, sapagka't manga laging sumasa 
akin. 

ako'y may higit na unawa kay sa lahat nang tagapagturo sa akin, sapagka't ang iyong manga patotoo ay 
gunita ko. 

ako'y nakakaunawa na higit kay sa may katandaan, sapagka't aking iningatan ang manga tuntunin mo. 
aking pinigil ang manga paa ko sa lahat nang masamang lakad, upang aking masunod ang salita mo. 
ako'y hindi lumihis sa iyong manga kahatulan: sapagka't iyong tinuruan ako. 

pagkatamis nang iyong manga salita sa aking lasa! oo, matamis kay sa pulot sa aking bibig! 

sa iyong manga tuntunin ay nagkakamit ako nang unawa: kaya't aking ipinagtatanim ang bawa't lakad na 
sinungaling. 

ang salita mo'y ilawan sa aking manga paa, at liwanag sa aking landas. 

ako'y sumumpa, at pinagtibay ko, na aking tutuparin ang manga matuwid mong kahatulan. 

ako'y nagdadalamhating mainam: buhayin mo ako, oh panginoon, ayon sa iyong salita. 

tanggapin mo, isinasamo ko sa iyo, ang manga kusang handog nang aking bibig, oh panginoon, at ituro 
mo sa akin ang manga kahatulan mo. 

ang kaluluwa ko'y laging nasa aking kamay, gayon ma'y hindi ko kinalilimutan ang kautusan mo. 
ipinaglagay ako nang silo nang masama, gayon ma'y hindi ako lumihis sa iyong manga tuntunin. 

ang manga patotoo mo'y inari kong pinakamana magpakailanman, sapagka't sila ang kagalakan nang 
aking puso. 

ikiniling ko ang puso ko na ganapin ang manga palatuntunan mo, magpakailan man, sa makatuwid 
baga'y hanggang sa wakas. 

ipinagtatanim ko sila na may salawahang pagiisip: nguni't ang iyong kautusan ay iniibig ko. 

ikaw ang kublihan kong dako at kalasag ko: ako'y umaasa sa iyong salita. 

magsihiwalay kayo sa akin, kayong manga manggagawa nang kasamaan, upang aking maingatan ang 
manga utos nang aking diyos. 

alalayan mo ako ayon sa iyong salita, upang ako'y mabuhay, at huwag mo akong hiyain sa aking pagasa. 
alalayan mo ako, at ako'y maliligtas, at magkakaroon ako nang laging pitagan sa iyong manga 
palatuntunan. 

inilagay mo sa wala silang lahat na naliligaw sa iyong manga palatuntunan, sapagka't ang kanilang 
pagdaraya ay kasinungalingan. 

inaalis mo ang lahat nang masama sa lupa na gaya nang taing bakal, kaya't iniibig ko ang manga patotoo 
mo. 

ang laman ko'y nanginginig dahil sa takot sa iyo: at ako'y takot sa iyong manga kahatulan. 

ako'y gumawa nang kahatulan at kaganapan: huwag mo akong iwan sa manga mangagpi sa akin. 
maging tagapatnugot ka nang iyong lingkod sa ikabubuti: huwag mong ipapighati ako sa palalo. 
pinangangalumatahan nang aking manga mata ang iyong pagliligtas, at ang iyong matuwid na salita. 
gawan mo ang lingkod mo nang ayon sa iyong kagandahang-loob, at ituro mo sa akin ang manga 
palatuntunan mo. 

ako'y lingkod mo: bigyan mo ako nang unawa, upang aking maalaman ang manga patotoo mo, 
kapanahunan sa panginoon na gumawa, sapagka't kanilang niwalang kabuluhan ang kautusan mo. 
kaya't aking iniibig ang manga utos mo nang higit sa ginto, oo, higit sa dalisay na ginto. 

kaya't aking pinahahalagahan na matuwid ang lahat mong manga tuntunin tungkol sa lahat nang manga 
bagay, at ipinagtatanim ko ang bawa't sinungaling na lakad. 

ang manga patotoo mo'y kagilagilalas: kayat sila'y iniingatan nang aking kaluluwa. 

ang bukas nang iyong manga salita ay nagbibigay nang liwanag, nagbibigay nang unawa sa walang 
muwang. 

aking binuka nang maluwang ang bibig ko, at ako'y nagbuntong-hininga, sapagka't aking pinanabikan 
ang manga utos mo. 

manumbalik ka sa akin, at maawa ka sa akin, gaya nang iyong kinauugaliang gawin sa nagsisiibig nang 
iyong pangalan. 

itatag mo ang manga hakbang ko sa iyong salita, at huwag magkaroon nang kapangyarihan sa akin ang 
anomang kasamaan. 

tubusin mo ako sa pagpighati nang tao: sa gayo'y aking tutuparin ang manga tuntunin mo. 

pasilangin mo ang mukha mo sa iyong lingkod, at ituro mo sa akin ang manga palatuntunan mo. 

ang manga mata ko'y nagsisiagos nang manga ilog nang tubig, sapagka't hindi nila tinutupad ang 
kautusan mo. 

matuwid ka, oh panginoon, at matuwid ang manga kahatulan mo. 

iniutos mo ang manga patotoo mo sa katuwiran at totoong may pagtatapat. 

tinunaw ako nang aking sikap, sapagka't kinalimutan nang aking manga kaaway ang manga salita mo. 
ang salita mo'y totoong malinis, kaya't iniibig ito nang iyong lingkod. 

ako'y maliit at hinahamak: gayon ma'y hindi ko kinalilimutan ang manga tuntunin mo. 

ang katuwiran mo ay walang hanggang katuwiran, at ang kautusan mo'y katotohanan. 

kabagabagan at kahirapan ay humawak sa akin: gayon ma'y ang manga utos mo'y aking kaaliwan. 
ang manga patotoo mo'y matuwid magpakailan man: bigyan mo ako nang unawa at mabubuhay ako. 
ako'y tumawag nang aking buong puso, sagutin mo ako, oh panginoon: iingatan ko ang iyong manga 
palatuntunan. 

ako'y tumawag sa iyo, iligtas mo ako, at aking tutuparin ang manga patotoo mo. 

ako'y nagpauna sa bukang-liwayway nang umaga, at dumaing ako: ako'y umasa sa iyong manga salita. 
ang manga mata ko'y nanguna sa manga pagpupuyat sa gabi, upang aking magunita ang salita mo. 
dinggin mo ang tinig ko ayon sa iyong kagandahang-loob: buhayin mo ako, oh panginoon, ayon sa iyong 
manga kahatulan. 

silang nagsisisunod sa kasamaan ay nagsisilapit, sila'y malayo sa iyong kautusan. 

ikaw ay malapit, oh panginoon, at lahat mong utos ay katotohanan. 

nang una'y nakaunawa ako sa iyong manga patotoo, na iyong pinamalagi magpakailan man. 
pakundanganan mo ang aking kadalamhatian at iligtas mo ako: sapagka't hindi ko kinalilimutan ang 
iyong kautusan. 

ipaglaban mo ang aking usap, at iligtas mo ako: buhayin mo ako ayon sa iyong salita. 

kaligtasan ay malayo sa masama, sapagka't hindi nila hinahanap ang manga palatuntunan mo. 

dakila ang manga malumanay mong kaawaan, oh panginoon: buhayin mo ako ayon sa iyong manga 
kahatulan. 

marami ang manga manguusig sa akin at manga kaaway ko; gayon ma'y hindi ako humiwalay sa iyong 
manga patotoo. 

aking namasdan ang manga magdarayang manggagawa at ako'y namanglaw, sapagka't hindi nila 
sinusunod ang salita mo. 

dilidilihin mo kung gaano iniibig ko ang manga utos mo: buhayin mo ako, oh panginoon, ayon sa iyong 
kagandahang-loob. 

ang kabuoan nang iyong salita ay katotohanan, at bawa't isa nang iyong matutuwid na kahatulan ay 
magpakailan man. 

inusig ako nang manga pangulo nang walang kadahilanan, nguni't ang puso ko'y nanginginig sa iyong 
manga salita. 

ako'y nagagalak sa iyong salita, na parang nakakasumpong nang malaking samsam. 

aking pinagtataniman at kinasusuklaman ang pagsisinungaling, nguni't ang kautusan mo'y aking iniibig. 
makapito sa isang araw na pumupuri ako sa iyo, dahil sa iyong matutuwid na kahatulan. 

dakilang kapayapaan ang tinatamo nila na nagsisiibig nang iyong kautusan. at sila'y walang kadahilanang 
ikatitisod. 

ako'y umasa sa iyong pagliligtas, oh panginoon. at ginawa ko ang manga utos mo. 

sinunod nang aking kaluluwa ang manga patotoo mo, at iniibig kong mainam, 

aking tinupad ang iyong manga tuntunin at ang iyong manga patotoo, sapagka't lahat nang aking lakad 
ay nasa harap mo. 

dumating nawa sa harap mo ang aking daing, oh panginoon: bigyan mo ako nang unawa ayon sa iyong 
salita. 

dumating nawa sa harap mo ang aking pamanhik: iligtas mo ako ayon sa iyong salita. 

tulutang magbadya nang pagpuri ang aking manga labi, sapagka't itinuturo mo sa akin ang iyong manga 
palatuntunan. 

awitin nang aking dila ang iyong salita: sapagka't lahat nang manga utos mo ay katuwiran. 

magsihanda nawa ang iyong kamay na tulungan ako; sapagka't aking pinili ang iyong manga tuntunin. 
aking pinanabikan ang iyong pagliligtas, oh panginoon: at ang iyong kautusan ay aking kaaliwan. 
mabuhay nawa ang aking kaluluwa, at pupuri sa iyo, at tulungan nawa ako nang iyong manga kahatulan. 
ako'y naligaw na parang tupang nawala, hanapin mo ang iyong lingkod: sapagka't hindi ko kinalilimutan 
ang iyong manga utos. 

sa aking kahirapan ay dumaing ako sa panginoon, at sinagot niya ako. 

iligtas mo ang aking kaluluwa, oh panginoon, sa manga sinungaling na labi, at mula sa magdarayang dila. 
anong maibibigay sa iyo, at anong magagawa pa sa iyo, ikaw na magdarayang dila? 

mga hasang pana nang makapangyarihan, at manga baga nang enebro. 

sa aba ko, na nakikipamayan sa mesech, na tumatahan ako sa manga tolda sa kedar! 

malaon nang tinatahanan nang aking kaluluwa na kasama niyang nagtatanim sa kapayapaan. 

ako'y sa kapayapaan: nguni't pagka ako'y nagsasalita, sila'y sa pakikidigma. 

ititingin ko ang aking manga mata sa manga bundok, saan baga manggagaling ang aking saklolo? 

ang saklolo sa akin ay nanggagaling sa panginoon, na gumawa nang langit at lupa. 

hindi niya titiising ang paa mo'y makilos: siyang nagiingat sa iyo, ay hindi iidlip. 

narito, siyang nagiingat nang israel hindi iidlip ni matutulog man. 

ang panginoon ay tagapagingat sa iyo: ang panginoon ay lilim mo sa iyong kanan. 

hindi ka sasaktan nang araw sa araw, ni nang buwan man sa gabi. 

iingatan ka nang panginoon sa lahat nang kasamaan, kaniyang iingatan ang iyong kaluluwa. 

iingatan nang panginoon ang iyong paglabas at ang iyong pagpasok, mula sa panahong ito at sa 
magpakailan pa man. 

ako'y natutuwa nang kanilang sabihin sa akin, tayo'y magsiparoon sa bahay nang panginoon. 

ang manga paa natin ay nagsisitayo sa loob nang iyong manga pintuang-bayan, oh jerusalem, 
jerusalem, na natayo na parang bayang siksikan: 

na inaahon nang manga lipi, sa makatuwid baga'y nang manga lipi nang panginoon, na pinaka patotoo sa 
israel, upang magpasalamat sa pangalan nang panginoon. 

sapagka't doo'y nalagay ang manga luklukan na ukol sa kahatulan, ang manga luklukan nang 
sangbahayan ni david. 

idalangin ninyo ang kapayapaan nang jerusalem: sila'y magsisiginhawa na nagsisiibig sa iyo. 
kapayapaan nawa ang sumaloob nang inyong manga kuta, at kaginhawahan sa loob nang iyong manga 
palasio. 

dahil sa aking manga kapatid at aking manga kasama, aking sasabihin ngayon, kapayapaan ang 
sumaiyong loob. 

dahil sa bahay nang panginoon nating diyos. hahanapin ko ang iyong buti. 

sa iyo'y aking itinitingin ang manga mata ko, oh sa iyo na nauupo sa manga langit. 

narito, kung paanong tumitingin ang manga mata nang manga alipin sa kamay nang kanilang panginoon, 
kung paano ang manga mata nang alilang babae sa kamay nang kaniyang panginoong babae, gayon 
tumitingin ang manga mata namin sa panginoon naming diyos, hanggang sa siya'y maawa sa amin. 
maawa ka sa amin, oh panginoon, maawa ka sa amin: sapagka't kami ay lubhang lipos nang kadustaan. 
ang aming kaluluwa'y lubhang lipos nang duwahagi nang manga tiwasay. at nang paghamak nang palalo. 
kung hindi ang panginoon ay naging kakampi natin, sabihin nang israel ngayon, 

kung hindi ang panginoon ay naging kakampi natin, nang ang manga tao ay magsibangon laban sa atin: 
nilamon nga nila sana tayong buhay, nang ang kanilang poot ay mangagalab laban sa atin: 

tinabunan nga sana tayo nang tubig, dinaanan nga sana ang ating kaluluwa nang agos: 

dinaanan nga sana ang ating kaluluwa nang manga palalong tubig. 

purihin ang panginoon, na hindi tayo ibinigay na pinaka huli sa kanilang manga ngipin. 

ang kaluluwa natin ay nakatanan na parang ibon sa silo nang manga manghuhuli: ang silo ay nasira, at 
tayo ay nakatanan. 

ang saklolo natin ay nasa pangalan nang panginoon, na siyang gumawa nang langit at lupa. 

silang nagsisitiwala sa panginoon ay parang bundok nang sion, na hindi maaaring makilos, kundi 
nananatili magpakailan man. 

kung paanong ang manga bundok na nangasa palibot nang jerusalem, gayon ang panginoon sa palibot 
nang kaniyang bayan, mula sa panahong ito at sa magpakailan man. 

sapagka't ang cetro nang kasamaan ay hindi bubuhatin sa manga matuwid, upang huwag iunat nang 
manga matuwid ang kanilang manga kamay sa kasamaan. 

gawan mo nang mabuti, oh panginoon, yaong mabubuti, at yaong matutuwid sa kanilang manga puso. 
nguni't sa nagsisiliko sa kanilang manga likong lakad, ilalabas nang panginoon na kasama nang manga 
manggagawa nang kasamaan. kapayapaan nawa ay suma israel. 

nang dalhin muli nang panginoon yaong nangagbalik sa sion, tayo ay gaya niyaong nangananaginip. 
nang magkagayo'y napuno ang bibig natin nang pagtawa, at ang dila natin nang awit: nang magkagayo'y 
sinabi nila sa gitna nang manga bansa, ginawan sila nang panginoon nang manga dakilang bagay. 
ginawan tayo nang panginoon nang manga dakilang bagay: na siyang ating ikinatutuwa. 
papanumbalikin mo uli ang aming nangabihag, oh panginoon, na gaya nang manga batis sa timugan. 
sila na nagsisipaghasik na may luha ay magsisiani na may kagalakan. 

siyang lumalabas at umiiyak, na nagdadala nang binhing itatanim, siya'y di sasalang babalik na may 
kagalakan, na dala ang kaniyang manga tangkas. 

malibang itayo nang panginoon ang bahay, walang kabuluhang nagsisigawa ang nagtatayo: malibang 
ingatan nang panginoon ang bayan, walang kabuluhang gumigising ang bantay. 

walang kabuluhan sa inyo na kayo'y magsibangong maaga, at magpahingang tanghali, at magsikain nang 
tinapay nang kapagalan: sapagka't binibigyan niyang gayon nang pagkakatulog ang kaniyang minamahal. 
narito, ang manga anak ay mana na mula sa panginoon: at ang bunga nang bahay-bata ay kaniyang 
ganting-pala. 

kung paano ang manga pana sa kamay nang makapangyarihang lalake, gayon ang manga anak nang 
kabataan. 

maginhawa ang lalake na pumuno nang kaniyang lalagyan nang pana nang manga yaon: sila'y hindi 
mapapahiya, pagka sila'y nakikipagsalitaan sa kanilang manga kaaway sa pintuang-bayan. 

mapalad ang bawa't isa na natatakot sa panginoon, na lumalakad sa kaniyang manga daan. 

sapagka't iyong kakanin ang gawa nang iyong manga kamay: magiging maginhawa ka, at ikabubuti mo. 
ang asawa mo'y magiging parang mabungang puno nang ubas, sa manga pinakaloob nang iyong bahay: 
ang manga anak mo'y parang manga puno nang olibo, sa palibot nang iyong dulang. 

narito, na ganito nawa pagpalain ang tao, na natatakot sa panginoon. 

pagpapalain ka nang panginoon mula sa sion: at iyong makikita ang buti nang jerusalem sa lahat na 
kaarawan nang iyong buhay. 

o0, iyong makikita ang manga anak nang iyong manga anak. kapayapaan nawa'y suma israel. 

madalas na ako'y dinalamhati nila mula sa aking kabataan, sabihin ngayon nang israel, 

madalas na ako'y dinalamhati nila mula sa aking kabataan: gayon ma'y hindi sila nanganaig laban sa akin. 
ang manga mangaararo ay nagsiararo sa aking likod: kanilang pinahaba ang kanilang bungkal. 

ang panginoon ay matuwid: kaniyang pinutol ang manga panali nang masama. 

mapahiya sila at magsitalikod, silang lahat na nangagtatanim nang loob sa sion. 

sila'y maging parang damo sa manga bubungan, na natutuyo bago lumaki: 

na hindi pinupuno nang manggagapas ang kaniyang kamay niyaon, ni siyang nagtatali man nang manga 
bigkis, ang kaniyang sinapupunan. 

hindi man sinasabi nang nagsisipagdaan, ang pagpapala nang panginoon, ay sumainyo nawa, 
binabasbasan namin kayo sa pangalan nang panginoon. 

mula sa manga kalaliman ay dumaing ako sa iyo, oh panginoon. 

panginoon, dinggin mo ang aking tinig: pakinggan nang iyong manga pakinig ang tinig nang aking manga 
pamanhik. 

kung ikaw, panginoon, magtatanda nang manga kasamaan, oh panginoon, sinong tatayo? 

nguni't may kapatawarang taglay ka, upang ikaw ay katakutan. 

aking hinihintay ang panginoon, hinihintay nang aking kaluluwa, at sa kaniyang salita ay umaasa ako. 
hinihintay nang aking kaluluwa ang panginoon, nang higit kay sa paghihintay nang bantay sa umaga, oo, 
higit kay sa bantay sa umaga. 

oh israel, umasa ka sa panginoon, sapagka't sa panginoon ay may kagandahang-loob. 

at kaniyang tutubusin ang israel sa lahat niyang kasamaan. 

panginoon, hindi hambog ang aking puso, ni mayabang man ang aking manga mata, ni nagsasanay man 
ako sa manga dakilang bagay, o sa manga bagay na totoong kagilagilalas sa akin. 

tunay na aking itiniwasay at itinahimik ang aking kaluluwa, parang batang inihiwalay sa suso sa kaniyang 
ina, ang kaluluwa ko ay parang inihiwalay na bata sa suso. 

oh israel, umasa ka sa panginoon mula sa panahong ito at sa magpakailan pa man. 

panginoon, alalahanin mo para kay david ang lahat niyang kadalamhatian, 

kung paanong sumumpa siya sa panginoon, at nanata sa makapangyarihan ni jacob: 

tunay na hindi ako papasok sa tabernakulo nang aking bahay, ni sasampa man sa aking higaan, 

hindi ako magbibigay nang pagkakatulog sa aking manga mata, o magpapaidlip man sa aking manga 
talukap-mata, 

hanggang sa ako'y makasumpong nang dakong ukol sa panginoon, nang tabernakulo ukol sa 
makapangyarihan ni jacob. 

narito, narinig namin sa ephrata: aming nasumpungan sa manga parang nang gubat. 

kami ay magsisipasok sa kaniyang tabernakulo, kami ay magsisisamba sa harap nang kaniyang 
tungtungan. 

bumangon ka, oh panginoon, sa iyong pahingahang dako: ikaw, at ang kaban nang iyong kalakasan. 
magsipagsuot ang iyong manga saserdote nang katuwiran: at magsihiyaw ang iyong manga banal dahil 
sa kagalakan. 

dahil sa iyong lingkod na kay david huwag mong ipihit ang mukha nang iyong pinahiran nang langis. 
ang panginoon ay sumumpa kay david sa katotohanan, hindi niya babaligtarin: ang bunga nang iyong 
katawan ay aking ilalagay sa iyong luklukan. 

kung iingatan nang iyong manga anak ang aking tipan. at ang aking patotoo na aking ituturo, magsisiupo 
naman ang kanilang manga anak sa iyong luklukan magpakailan man. 

sapagka't pinili nang panginoon ang sion: kaniyang ninasa na pinaka tahanan niya. 

ito'y aking pahingahang dako magpakailan man. dito ako tatahan, sapagka't aking ninasa. 

aking pagpapalain siyang sagana sa pagkain, aking bubusugin nang pagkain ang kaniyang dukha. 

ang kaniya namang manga saserdote ay susuutan ko nang kaligtasan: at ang kaniyang manga banal ay 
magsisihiyaw nang malakas sa kagalakan. 

doo'y aking pamumukuhin ang sungay ni david: aking ipinaghanda nang ilawan ang aking pinahiran nang 
langis. 

ang kaniyang manga kaaway ay susuutan ko nang kahihiyan: nguni't sa kaniya'y mamumulaklak ang 
kaniyang putong. 

masdan ninyo, na pagkabuti at pagkaligaya sa manga magkakapatid na magsitahang magkakasama sa 
pagkakaisa! 

parang mahalagang langis sa ulo, na tumutulo sa balbas, sa makatuwid baga'y sa balbas ni aaron. na 
tumulo sa laylayan nang kaniyang manga suot, 

gaya nang hamog sa hermon, na tumutulo sa manga bundok nang sion: sapagka't doon pinarating nang 
panginoon ang pagpapala, sa makatuwid baga'y ang buhay na magpakailan pa man. 

narito, purihin ninyo ang panginoon, ninyong lahat na lingkod nang panginoon. ninyong nagsisitayo sa 
kinagabihan sa bahay nang panginoon. 

itaas ninyo ang inyong manga kamay sa dakong santuario, at purihin ninyo ang panginoon. 

pagpalain ka nawa nang panginoon mula sa sion, sa makatuwid baga'y niyaong gumawa nang langit at 
lupa. 

purihin ninyo ang panginoon. purihin ninyo ang pangalan nang panginoon, purihin ninyo siya, oh 
ninyong manga lingkod nang panginoon: 

ninyong nagsisitayo sa bahay nang panginoon. sa manga looban nang bahay nang ating diyos. 

purihin ninyo ang panginoon, sapagka't ang panginoon ay mabuti: magsiawit kayo nang manga pagpuri 
sa kaniyang pangalan: sapagka't maligaya. 

sapagka't pinili nang panginoon para sa kaniya si jacob, at ang israel na kaniyang pinakatanging 
kayamanan. 

sapagka't nalalaman ko na ang panginoon ay dakila, at ang ating panginoon ay higit sa lahat na diyos. 
anomang kinalugdan nang panginoon, ay kaniyang ginawa, sa langit at sa lupa, sa manga dagat, at sa 
lahat nang manga kalaliman. 

kaniyang pinailanglang ang manga singaw na mula sa manga wakas nang lupa; kaniyang ginagawa ang 
manga kidlat na ukol sa ulan: kaniyang inilalabas ang hangin mula sa kaniyang manga ingatang-yaman. 
na siyang sumakit sa manga panganay sa egipto, sa tao at gayon din sa hayop. 

siya'y nagsugo nang manga tanda at manga kababalaghan sa gitna mo, oh egipto, kay faraon, at sa lahat 
niyang manga lingkod. 

na siyang sumakit sa maraming bansa, at pumatay sa manga makapangyarihang hari: 

kay sehon na hari nang manga amorrheo, at kay og na hari sa basan, at sa lahat nang manga kaharian 
nang canaan: 

at ibinigay ang kanilang lupain na pinakamana, isang pinakamana sa israel sa kaniyang bayan. 

ang iyong pangalan, oh panginoon, ay magpakailan man, ang alaala sa iyo, oh panginoon, ay sa lahat 
nang sali't saling lahi. 

sapagka't hahatulan nang panginoon ang kaniyang bayan, at magsisisi tungkol sa kaniyang manga 
lingkod. 

ang manga diyosdiyosan nang manga bansa ay pilak at ginto, na gawa nang manga kamay nang manga 
tao. 

sila'y may manga bibig, nguni't hindi sila nangagsasalita, manga mata ay mayroon sila, nguni't hindi sila 
nangakakakita, 

sila'y may manga tainga, nguni't hindi sila nangakakarinig: at wala mang anomang hinga sa kanilang 
manga bibig. 

silang nagsisigawa sa kanila ay magiging gaya nila, oo, bawa't tumitiwala sa kanila. 

oh sangbahayan ni israel, purihin ninyo ang panginoon: oh sangbahayan ni aaron, purihin ninyo ang 
panginoon: 

oh sangbahayan ni levi, purihin ninyo ang panginoon: ninyong nangatatakot sa panginoon, purihin ninyo 
ang panginoon. 

purihin ang panginoon mula sa sion, na siyang tumatahan sa jerusalem. purihin ninyo ang panginoon. 
oh mangagpasalamat kayo sa panginoon, sapagka't siya'y mabuti: sapagka't ang kaniyang kagandahang- 
loob ay magpakailan man. 

oh mangagpasalamat kayo sa diyos nang manga diyos: sapagka't ang kaniyang kagandahang-loob ay 
magpakailan man. 

oh mangagpasalamat kayo sa panginoon nang manga panginoon: sapagka't ang kaniyang kagandahang- 
loob ay magpakailan man. 

sa kaniya na gumagawang magisa nang manga dakilang kababalaghan: sapagka't ang kaniyang 
kagandahang-loob ay magpakailan man. 

sa kaniya na gumawa nang manga langit sa pamamagitan nang unawa: sapagka't ang kaniyang 
kagandahang-loob ay magpakailan man. 

sa kaniya na naglalatag nang lupa sa ibabaw nang tubig: sapagka't ang kaniyang kagandahang-loob ay 
magpakailan man. 

sa kaniya na gumawa nang manga dakilang tanglaw, sapagka't ang kaniyang kagandahang-loob ay 
magpakailan man: 

ng araw upang magpuno sa araw: sapagka't ang kaniyang kagandahang-loob ay magpakailan man: 

ng buwan at manga bituin upang magpuno sa gabi: sapagka't ang kaniyang kagandahang-loob ay 
magpakailan man. 

sa kaniya na sumakit sa egipto sa kanilang manga panganay: sapagka't ang kaniyang kagandahang-loob 
ay magpakailan man: 

at kinuha ang israel sa kanila: sapagka't ang kaniyang kagandahang-loob ay magpakailan man: 

sa pamamagitan nang malakas na kamay, at nang unat na bisig: sapagka't ang kaniyang kagandahang- 
loob ay magpakailan man. 

sa kaniya na humawi nang dagat na mapula: sapagka't ang kaniyang kagandahang-loob ay magpakailan 
man: 

at nagparaan sa israel sa gitna niyaon: sapagka't ang kaniyang kagandahang-loob ay magpakailan man: 
nguni't tinabunan si faraon at ang kaniyang hukbo sa dagat na mapula: sapagka't ang kaniyang 
kagandahang-loob ay magpakailan man. 

sa kaniya na pumatnubay nang kaniyang bayan sa ilang: sapagka't ang kaniyang kagandahang-loob ay 
magpakailan man. 

sa kaniya na sumakit sa manga dakilang hari: sapagka't ang kaniyang kagandahang-loob ay magpakailan 
man: 

at pumatay sa manga bantog na hari: sapagka't ang kaniyang kagandahang-loob ay magpakailan man: 
kay sehon na hari nang manga amorrheo, sapagka't ang kaniyang kagandahang-loob ay magpakailan 
man: 

at kay og na hari sa basan: sapagka't ang kaniyang kagandahang-loob ay magpakailan man: 

at ibinigay ang kanilang lupain na pinakamana. sapagka't ang kaniyang kagandahang-loob ay 
magpakailan man: 

sa makatuwid baga'y pinakamana sa israel na kaniyang lingkod: sapagka't ang kaniyang kagandahang- 
loob ay magpakailan man. 

na siyang umalaala sa atin sa ating mababang kalagayan: sapagka't ang kaniyang kagandahang-loob ay 
magpakailan man: 

at iniligtas tayo sa ating manga kaaway: sapagka't ang kaniyang kagandahang-loob ay magpakailan man: 
siya'y nagbibigay nang pagkain sa lahat nang kinapal: sapagka't ang kaniyang kagandahang-loob ay 
magpakailan man. 

oh mangagpasalamat kayo sa diyos nang langit: sapagka't ang kaniyang kagandahang-loob ay 
magpakailan man. 

sa tabi nang manga ilog nang babilonia, doo'y nangaupo tayo, oo, nagiyak tayo, nang ating maalaala ang 
sion. 

sa manga punong sauce sa gitna niyaon ating ibinitin ang ating manga alpa. 

sapagka't doo'y silang nagsibihag sa atin ay nagsihiling sa atin nang manga awit, at silang 
magpapahamak sa atin ay nagsihiling sa atin nang kasayahan, na nangagsasabi: awitin ninyo sa amin ang 
sa manga awit nang sion. 

paanong aawitin namin ang awit sa panginoon sa ibang lupain? 

kung kalimutan kita, oh jerusalem, kalimutan nawa nang aking kanan ang kaniyang kasanayan. 

dumikit nawa ang aking dila sa ngalangala nang aking bibig, kung hindi kita alalahanin: kung hindi ko 
piliin ang jerusalem nang higit sa aking pinakapangulong kagalakan. 

alalahanin mo oh panginoon, laban sa manga anak ni edom ang kaarawan nang jerusalem: na nagsabi, 
sirain, sirain, pati nang patibayan niyaon. 

oh anak na babae nang babilonia, na sira, magiging mapalad siya, na gumaganti sa iyo na gaya nang 
iyong ginawa sa amin. 

magiging mapalad siya, na kukuha at maghahagis sa iyong manga bata sa malaking bato. 

ako'y magpapasalamat sa iyo nang aking buong puso: sa harap nang manga diyos ay aawit ako nang 
manga pagpuri sa iyo. 

ako'y sasamba sa dako nang iyong banal na templo, at magpapasalamat sa iyong pangalan, dahil sa 
iyong kagandahang-loob at dahil sa iyong katotohanan: sapagka't iyong pinadakila ang iyong salita sa 
iyong buong pangalan. 

nang araw na ako'y tumawag ay sinagot mo ako, iyong pinatapang ako nang kalakasan sa aking 
kaluluwa. 

lahat nang manga hari sa lupa ay mangagpapasalamat sa iyo, oh panginoon, sapagka't kanilang narinig 
ang manga salita nang iyong bibig. 

oo, sila'y magsisiawit tungkol sa manga daan nang panginoon: sapagka't dakila ang kaluwalhatian nang 
panginoon. 

sapagka't bagaman ang panginoon ay mataas, gumagalang din sa mababa: nguni't ang hambog ay 
nakikilala niya mula sa malayo. 

bagaman ako'y lumakad sa gitna nang kabagabagan, iyong bubuhayin ako, iyong iuunat ang iyong kamay 
laban sa poot nang aking manga kaaway, at ililigtas ako nang iyong kanan. 

pasasakdalin nang panginoon ang tungkol sa akin: ang iyong kagandahang-loob, oh panginoon, ay 
magpakailan man, huwag mong pabayaan ang manga gawa nang iyong sariling manga kamay. 

oh panginoon, iyong siniyasat ako, at nakilala ako. 

iyong nakikilala ang aking pag-upo at ang aking pagtindig, iyong nauunawa ang aking pagiisip sa malayo. 
iyong siniyasat ang aking landas at ang aking higaan, at iyong kilala ang lahat kong manga lakad. 
sapagka't wala pa ang salita sa aking dila, nguni't, narito, oh panginoon, natatalastas mo nang buo. 
iyong kinulong ako sa likuran at sa harapan, at inilapag mo ang iyong kamay sa akin. 

ang ganyang kaalaman ay totoong kagilagilalas sa akin, ito'y mataas, hindi ko maabot. 

saan ako paroroon na mula sa iyong espiritu? o saan ako tatakas na mula sa iyong harapan? 

kung sumampa ako sa langit, nandiyan ka: kung gawin ko ang aking higaan sa sheol, narito, ikaw ay 
nandoon. 

kung aking kunin ang manga pakpak nang umaga, at tumahan sa manga pinakadulong bahagi nang 
dagat, 

doon ma'y papatnubayan ako nang iyong kamay, at ang iyong kanang kamay ay hahawak sa akin. 

kung aking sabihin, tunay na tatakpan ako nang kadiliman, at ang liwanag sa palibot ko ay magiging gabi: 
ang kadiliman man ay hindi nakakukubli sa iyo, kundi ang gabi ay sumisilang na parang araw: ang 
kadiliman at kaliwanagan ay magkaparis sa iyo. 

sapagka't iyong inanyo ang aking manga lamang loob: iyo akong tinakpan sa bahay-bata nang aking ina. 
ako'y magpapasalamat sa iyo: sapagka't nilalang ako na kakilakilabot at kagilagilalas: kagilagilalas ang 
iyong manga gawa, at nalalamang mabuti nang aking kaluluwa. 

ang katawan ko'y hindi nakubli sa iyo, nang ako'y gawin sa lihim, at yariing mainam sa manga 
pinakamababang bahagi sa lupa. 

nakita nang iyong manga mata ang aking manga sangkap na di sakdal, at sa iyong aklat ay pawang 
nangasulat, kahit na ang manga araw na itinakda sa akin, nang wala pang anoman sa kanila, 

pagka mahalaga rin nang iyong manga pagiisip sa akin, oh diyos! pagka dakila nang kabuoan nila! 

kung aking bibilangin, higit sila sa bilang kay sa buhangin: pagka ako'y nagigising ay laging nasa iyo ako. 
walang pagsalang iyong papatayin ang masama, oh diyos: hiwalayan nga ninyo ako, oh manga mabagsik 
na tao. 

sapagka't sila'y nangagsasalita laban sa iyo nang kasamaan, at ginagamit nang iyong manga kaaway ang 
iyong pangalan sa walang kabuluhan. 

hindi ko ba ipinagtatanim sila, oh panginoon, na nagtatanim sa iyo? at hindi ba kinapapanglawan ko ang 
manga yaon na nagsisibangon laban sa iyo? 

aking ipinagtatanim sila nang lubos na kapootan: sila'y naging manga kaaway ko. 

siyasatin mo ako, oh diyos, at alamin mo ang aking puso: subukin mo ako, at alamin mo ang aking manga 
pagiisip: 

at tingnan mo kung may anomang lakad nang kasamaan sa akin, at patnubayan mo ako sa daang walang 
hanggan. 

iligtas mo ako, oh panginoon, sa masamang tao, ingatan mo ako sa marahas na tao: 

na nagaakala nang kasamaan sa kanilang puso: laging nagpipipisan sila sa pagdidigma. 

kanilang inihasa ang kanilang dila na parang ahas; kamandag nang manga ahas ay nasa kanilang manga 
labi. (selah) 

ingatan mo ako, oh panginoon, sa manga kamay nang masama, ingatan mo ako sa marahas na tao: na 
nagakalang iligaw ang aking manga hakbang. 

ipinagkubli ako nang palalo nang silo, at nang manga panali, kanilang ipinaglagay ako nang bating sa tabi 
nang daan, sila'y naglagay nang manga silo na ukol sa akin. (selah) 

aking sinabi sa panginoon. ikaw ay diyos ko: pakinggan mo ang tinig nang aking manga dalangin, oh 
panginoon. 

oh diyos na panginoon, na kalakasan nang aking kaligtasan, iyong tinakpan ang ulo ko sa kaarawan nang 
pagbabaka. 

huwag mong ipagkaloob, oh panginoon, ang manga nasa nang masama, huwag mong papangyarihin ang 
kaniyang masamang haka; baka sila'y mangagmalaki. (selah) 

tungkol sa ulo niyaong nagsisikubkob sa aking palibot, takpan sila nang kasamaan nang kanilang sariling 
manga labi. 

mahulog sa kanila ang manga bagang nagniningas: mangahagis sila sa apoy, sa manga malalim na hukay, 
upang huwag na silang mangakabangon uli. 

ang mapagsalita nang masama ay hindi matatatag sa lupa: huhulihin nang kasamaan ang marahas na 
lalake upang ibuwal siya. 

nalalaman ko na aalalayan nang panginoon ang usap nang nagdadalamhati, at ang matuwid nang 
mapagkailangan. 

walang pagsalang ang matuwid ay magpapasalamat sa iyong pangalan: ang matuwid ay tatahan sa iyong 
harapan. 

panginoon, ako'y tumawag sa iyo: magmadali ka sa akin: pakinggan mo ang tinig ko, pagka ako'y 
tumatawag sa iyo. 

malagay ang aking dalangin na parang kamangyan sa harap mo, ang pagtataas nang aking manga kamay 
na parang hain sa kinahapunan. 

maglagay ka nang bantay, oh panginoon, sa harap nang aking bibig, ingatan mo ang pintuan nang aking 
manga labi. 

huwag mong ikiling ang aking puso sa anomang masamang bagay, na gumawa sa manga gawa nang 
kasamaan na kasama nang manga taong nagsisigawa nang kasamaan: at huwag mo akong pakanin nang 
kanilang manga masarap na pagkain. 

sugatan ako nang matuwid, magiging kagandahan pa nang loob; at sawayin niya ako, magiging parang 
langis sa ulo; huwag tanggihan nang aking ulo: sapagka't sa kanilang kasamaan ay mamamalagi ang 
dalangin ko. 

ang kanilang manga hukom ay nangahagis sa manga tabi nang malaking bato, at kanilang maririnig ang 
aking manga salita, sapagka't matatamis. 

gaya nang kung inaararo at nabubungkal ang lupa, gayon ang aming manga buto ay nangangalat sa bibig 
nang sheol. 

sapagka't ang manga mata ko'y nangasa iyo, oh diyos na panginoon: sa iyo nanganganlong ako; huwag 
mong iwan ang aking kaluluwa sa walang magkandili. 

iligtas mo ako sa silo na kanilang inilagay na ukol sa akin, at sa manga silo nang manga manggagawa 
nang kasamaan. 

mahulog ang masama sa kanilang sariling manga bating. habang ako'y nakatatanan. 

ako'y dumadaing nang aking tinig sa panginoon, ako'y namamanhik nang aking tinig sa panginoon. 

aking ibinubugso ang daing ko sa harap niya, aking ipinakilala sa harap niya ang kabagabagan ko. 

nang nanglupaypay ang diwa ko sa loob ko, nalaman mo ang aking landas. sa daan na aking nilalakaran 
ay pinagkukublihan nila ako nang silo. 

tumingin ka sa aking kanan, at tingnan mo: sapagka't walang tao na nakakakilala sa akin: kanlungan ay 
kulang ako, walang taong lumilingap sa aking kaluluwa. 

ako'y dumaing sa iyo, oh panginoon, aking sinabi: ikaw ay aking kanlungan, aking bahagi sa lupain nang 
may buhay. 

pakinggan mo ang aking daing, sapagka't ako'y totoong nababa: iligtas mo ako sa nagsisiusig sa akin, 
sapagka't sila'y malakas kay sa akin. 

ilabas mo ang aking kaluluwa sa bilangguan, upang ako'y makapagpasalamat sa iyong pangalan: 
kubkubin ako nang matuwid; sapagka't ikaw ay gagawang may kagandahang-loob sa akin. 

dinggin mo ang dalangin ko oh panginoon, pakinggan mo ang aking manga pamanhik: sa iyong 
pagtatapat ay sagutin mo ako, at sa iyong katuwiran. 

at huwag kang masok sa kahatulan na kasama nang iyong lingkod, sapagka't sa iyong paningin ay walang 
taong may buhay na aariing ganap. 

sapagka't pinagusig nang kaaway ang kaluluwa ko, kaniyang sinaktan ang aking buhay nang lugmok sa 
lupa: kaniyang pinatahan ako sa manga madilim na dako, gaya nang manga namatay nang malaon. 
kaya't ang aking diwa ay nanglulupaypay sa loob ko: ang puso ko sa loob ko ay bagbag. 

aking naaalaala ang manga araw nang una; aking ginugunita ang lahat mong manga gawa: aking 
binubulay ang gawa nang iyong manga kamay. 

iginawad ko ang aking manga kamay sa iyo: ang aking kaluluwa ay nananabik sa iyo, na parang uhaw na 
lupain. (selah) 

magmadali kang sagutin mo ako, oh panginoon, ang diwa ko'y nanglulupaypay: huwag mong ikubli ang 
iyong mukha sa akin, baka ako'y maging gaya nila na nagsibaba sa hukay. 

iparinig mo sa akin ang iyong kagandahang-loob sa kinaumagahan, sapagka't sa iyo ako tumitiwala: 
ipabatid mo sa akin ang daan na aking dapat lakaran, sapagka't itinaas ko ang aking kaluluwa sa iyo. 
iligtas mo ako, oh panginoon, sa aking manga kaaway: tumatakas ako sa iyo upang ikubli mo ako. 
turuan mo akong gumawa nang iyong kalooban, sapagka't ikaw ay aking diyos: ang iyong espiritu ay 
mabuti, patnubayan mo ako sa lupain nang katuwiran. 

buhayin mo ako, oh panginoon, dahil sa iyong pangalan: sa iyong katuwiran ay ilabas mo ang aking 
kaluluwa sa kabagabagan, 

at sa iyong kagandahang-loob ay ihiwalay mo ang aking manga kaaway, at lipulin mo ang lahat na 
nagsisidalamhati sa aking kaluluwa, sapagka't ako'y iyong lingkod. 

purihin ang panginoon na aking malaking bato, na tinuturuan ang manga kamay ko na makipagdigma, at 
ang manga daliri ko na magsilaban: 

aking kagandahang-loob, at aking katibayan, aking matayog na moog, at aking tagapagligtas: aking 
kalasag, at siya na doon ako nanganganlong, na siyang nagpapasuko nang aking bayan sa akin. 
panginoon, ano ang tao, upang iyong kilalanin siya? o ang anak nang tao, upang iyong pahalagahan siya? 
ang tao ay parang walang kabuluhan: ang kaniyang manga kaarawan ay parang lilim na napaparam. 
ikiling mo ang iyong manga langit, oh panginoon, at bumaba ka: hipuin mo ang manga bundok, at 
magsisiusok. 

maghagis ka nang kidlat, at pangalatin mo sila, suguin mo ang iyong manga pana, at lituhin mo sila, 
iunat mo ang iyong kamay mula sa itaas, sagipin mo ako, at iligtas mo ako sa malaking tubig, sa kamay 
nang manga taga ibang lupa; 

na ang bibig ay nagsasalita nang karayaan, at ang kanilang kanang kamay ay kanang kamay nang 
kabulaanan. 

ako'y aawit nang bagong awit sa iyo, oh diyos: sa salterio na may sangpung kawad ay aawit ako nang 
manga pagpuri sa iyo. 

siya ang nagbibigay nang kaligtasan sa manga hari: na siyang nagligtas kay david na kaniyang lingkod sa 
manunugat na tabak. 

sagipin mo ako, at iligtas mo ako sa kamay nang manga taga ibang lupa. na ang bibig ay nagsasalita nang 
karayaan, at ang kanilang kanang kamay ay kanang kamay nang kabulaanan. 

pagka ang aming manga anak na lalake ay magiging parang manga pananim na lumaki sa kanilang 
kabataan, at ang aming manga anak na babae ay parang manga panulok na bato na inanyuan ayon sa 
anyo nang isang palasio. 

pagka ang manga kamalig namin ay puno, na may sarisaring bagay, at ang manga tupa namin ay 
nanganganak nang manga libo at manga sangpung libo sa aming manga parang, 

pagka ang manga baka namin ay napapasanang mabuti, pagka walang salot, at sakuna, at walang 
panaghoy sa aming manga lansangan, 

maginhawa ang bayan, na nasa gayong kalagayan: maginhawa ang bayan na ang diyos ay ang 
panginoon. 

ibubunyi kita, diyos ko, oh hari, at aking pupurihin ang pangalan mo magpakailan-kailan pa man. 
araw-araw ay pupurihin kita, at aking pupurihin ang pangalan mo magpakailan-kailan pa man. 

dakila ang panginoon, at marapat na purihin: at ang kaniyang kadakilaan ay hindi masayod. 

ang isang lahi ay pupuri nang iyong manga gawa sa isa. at ipahahayag ang iyong manga 
makapangyarihang gawa. 

sa maluwalhating kamahalan nang iyong karangalan, at sa iyong manga kagilagilalas na manga gawa, 
magbubulay ako. 

at ang manga tao ay mangagsasalita nang kapangyarihan nang iyong kakilakilabot na manga gawa: at 
aking ipahahayag ang iyong kadakilaan. 

kanilang sasambitin ang alaala sa iyong dakilang kabutihan, at aawitin nila ang iyong katuwiran. 

ang panginoon ay mapagbiyaya, at puspos nang kahabagan: banayad sa pagkagalit, at dakila sa 
kagandahang-loob. 

ang panginoon ay mabuti sa lahat, at ang kaniyang manga malumanay na kaawaan ay nasa lahat niyang 
manga gawa. 

lahat mong manga gawa ay mangagpapasalamat sa iyo oh panginoon, at pupurihin ka nang iyong manga 
banal. 

sila'y mangagsasalita nang kaluwalhatian nang iyong kaharian, at mangungusap nang iyong 
kapangyarihan, 

upang ipabatid sa manga anak nang manga tao ang kaniyang manga makapangyarihang gawa, at ang 
kaluwalhatian nang kamahalan nang kaniyang kaharian. 

ang kaharian mo'y walang hanggang kaharian, at ang kapangyarihan mo'y sa lahat nang sali't saling lahi. 
inaalalayan nang panginoon ang lahat na nangabubuwal, at itinatayo yaong nangasusubasob. 

ang manga mata nang lahat ay nangaghihintay sa iyo, at iyong ibinigay sa kanila ang kanilang pagkain sa 
ukol na panahon. 

iyong binubuksan ang iyong kamay, at sinasapatan mo ang nasa nang bawa't bagay na may buhay. 

ang panginoon ay matuwid sa lahat niyang daan, at mapagbiyaya sa lahat niyang manga gawa. 

ang panginoon ay malapit sa lahat na nagsisitawag sa kaniya, sa lahat na nagsisitawag sa kaniya sa 
katotohanan. 

kaniyang tutuparin ang nasa nila na nangatatakot sa kaniya: kaniya ring didinggin ang kanilang daing, at 
ililigtas sila. 

iniingatan nang panginoon ang lahat na nagsisiibig sa kaniya, nguni't lahat nang masama ay lilipulin niya. 
ang aking bibig ay magsasalita nang kapurihan nang panginoon, at purihin nang lahat na laman ang 
kaniyang banal na pangalan magpakailan-kailan pa man. 

purihin ninyo ang panginoon. purihin mo ang panginoon, oh kaluluwa ko. 

samantalang ako'y nabubuhay ay pupurihin ko ang panginoon: ako'y aawit nang manga pagpuri sa aking 
diyos, samantalang ako'y may buhay. 

huwag ninyong ilagak ang inyong tiwala sa manga pangulo, ni sa anak man nang tao, na walang 
pagsaklolo. 

ang hininga niya ay pumapanaw, siya'y nanunumbalik sa kaniyang pagkalupa, sa araw ding yaon ay 
mawawala ang kaniyang pagiisip. 

maginhawa ang may pinaka saklolo sa diyos ni jacob, na ang pagasa ay nasa panginoon niyang diyos: 

na gumawa nang langit at lupa, nang dagat, at nang lahat na nandoon, na nagiingat nang katotohanan 
magpakailan man: 

na nagsasagawa nang kahatulan sa napipighati, na nagbibigay nang pagkain sa gutom: pinawawalan 
nang panginoon ang manga bilanggo: 

idinidilat nang panginoon ang manga mata nang bulag, ibinabangon nang panginoon ang manga 
nasusubasob,: iniibig nang panginoon ang matuwid, 

iniingatan nang panginoon ang manga taga ibang lupa, kaniyang inaalalayan ang ulila at babaing bao: 
nguni't ang lakad nang masama ay kaniyang ibinabaligtad. 

maghahari ang panginoon magpakailan man. ang iyong diyos, oh sion, sa lahat nang sali't saling lahi. 
purihin ninyo ang panginoon. 

purihin ninyo ang panginoon, sapagka't mabuting umawit nang manga pagpuri sa ating diyos, sapagka't 
maligaya, at ang pagpuri ay nakalulugod. 

itinatayo nang panginoon ang jerusalem: kaniyang pinipisan ang manga natapon na israel. 

kaniyang pinagagaling ang manga may bagbag na puso, at tinatalian niya ang kanilang manga sugat. 
kaniyang sinasaysay ang bilang nang manga bituin, siya ang nagbibigay sa kanila nang lahat nilang 
pangalan. 

dakila ang ating panginoon, at makapangyarihan sa kapangyarihan, ang kaniyang unawa ay walang 
hanggan, 

inaalalayan nang panginoon ang maamo: kaniyang inilulugmok sa lupa ang masama. 

magsiawit kayo sa panginoon nang pagpapasalamat, magsiawit kayo sa alpa nang manga pagpuri sa 
ating diyos: 

na nagtatakip sa manga langit nang manga alapaap. na siyang naghahanda nang ulan sa lupa, na 
nagpapatubo nang damo sa manga bundok. 

siya'y nagbibigay sa hayop nang kaniyang pagkain. at sa manga inakay na uwak na nagsisidaing. 

siya'y hindi nalulugod sa lakas nang kabayo: siya'y hindi nasasayahan sa manga paa nang tao. 

ang panginoon ay naliligaya sa kanila na nangatatakot sa kaniya, sa nagsisiasa sa kaniyang kagandahang- 
loob. 

purihin mo ang panginoon, oh jerusalem, purihin mo ang iyong diyos, oh sion. 

sapagka't kaniyang pinatibay ang manga halang nang iyong manga pintuang-bayan, kaniyang pinagpala 
ang iyong manga anak sa loob mo. 

siya'y gumagawa nang kapayapaan sa iyong manga hangganan, kaniyang binubusog ka nang 
pinakamainam na trigo. 

kaniyang sinusugo ang kaniyang utos sa lupa, ang kaniyang salita ay tumatakbong maliksi. 

siya'y nagbibigay nang nieve na parang balahibo nang tupa, siya'y nagkakalat nang eskarcha na parang 
abo. 

kaniyang inihahagis na parang putol na maliit ang kaniyang hielo: sinong makatatagal sa harap nang 
lamig niyaon? 

kaniyang pinahahatdan nang salita, at tinutunaw: kaniyang pinahihihip ang kaniyang hangin, at ang tubig 
ay pinaagos. 

kaniyang ipinabatid ang kaniyang salita sa jacob, ang kaniyang manga palatuntunan at manga kahatulan 
sa israel. 

siya'y hindi gumawa nang gayon sa alin mang bansa: at tungkol sa kaniyang manga kahatulan, hindi nila 
nalaman. purihin ninyo ang panginoon. 

purihin ninyo ang panginoon. purihin ninyo ang panginoon mula sa manga langit: purihin ninyo siya sa 
manga kaitaasan. 

purihin ninyo siya, ninyong lahat niyang manga anghel: purihin ninyo siya, buo niyang hukbo. 

purihin ninyo siya, araw at buwan: purihin ninyo siya, ninyong lahat na manga bituing maliwanag. 
purihin ninyo siya, ninyong manga langit nang manga langit, at ninyong tubig na nasa itaas nang manga 
langit. 

purihin nila ang pangalan nang panginoon: sapagka't siya'y nagutos, at sila'y nangalikha. 

kaniya rin namang ipinagtatatag magpakailan-kailan man: siya'y gumawa nang pasiya na hindi 
mapapawi. 

purihin ninyo ang panginoon mula sa lupa, ninyong manga buwaya, at lahat nang manga kalaliman: 
apoy at granizo, nieve at singaw; unos na hangin, na gumaganap nang kaniyang salita: 

mga bundok at lahat nang manga gulod; manga mabungang kahoy at lahat nang manga cedro: 

mga hayop at buong kawan; nagsisiusad na bagay at ibong lumilipad: 

mga hari sa lupa at lahat nang manga bayan; manga pangulo at lahat nang manga hukom sa lupa: 

mga binata at gayon din nang manga dalaga; manga matanda at manga bata: 

purihin nila ang pangalan nang panginoon; sapagka't ang kaniyang pangalan magisa ay nabunyi: ang 
kaniyang kaluwalhatian ay nasa itaas nang lupa at manga langit. 

at itinaas niya ang sungay nang kaniyang bayan, ang papuri nang lahat niyang manga banal; sa 
makatuwid baga'y nang manga anak ni israel, na bayang malapit sa kaniya. purihin ninyo ang panginoon. 
purihin ninyo ang panginoon. magsiawit kayo sa panginoon nang bagong awit, at nang kaniyang 
kapurihan sa kapisanan nang manga banal. 

magalak nawa ang israel sa kaniya na lumalang sa kaniya: magalak nawa ang manga anak nang sion sa 
kanilang hari. 

purihin nila ang kaniyang pangalan sa sayaw: magsiawit sila nang manga pagpuri sa kaniya na may 
pandereta at alpa. 

sapagka't ang panginoon ay nalulugod sa kaniyang bayan: kaniyang pagagandahin nang kaligtasan ang 
maamo. 

pumuri nawa ang manga banal sa kaluwalhatian: magsiawit sila sa kagalakan sa kanilang manga higaan. 
malagay nawa sa kanilang bibig ang pinakamataas na pagpuri sa diyos, at tabak na may dalawang talim 
sa kanilang kamay; 

upang magsagawa nang panghihiganti sa manga bansa, at manga parusa sa manga bayan; 

upang talian ang kanilang manga hari nang manga tanikala, at ang kanilang manga mahal na tao nang 
manga panaling bakal; 

upang magsagawa sa kanila nang hatol na nasusulat: mayroon nang karangalang ito ang lahat niyang 
manga banal. purihin ninyo ang panginoon. 

purihin ninyo ang panginoon. purihin ninyo ang diyos sa kaniyang santuario: purihin ninyo siya sa langit 
nang kaniyang kapangyarihan. 

purihin ninyo siya dahil sa kaniyang manga makapangyarihang gawa: purihin ninyo siya ayon sa kaniyang 
marilag na kadakilaan. 

purihin ninyo siya nang tunog nang pakakak: purihin ninyo siya nang salterio at alpa. 

purihin ninyo siya nang pandereta at sayaw: purihin ninyo siya nang manga panugtog na kawad at nang 
flauta. 

purihin ninyo siya nang manga matunog na simbalo. purihin ninyo siya sa pinaka matunog na manga 
simbalo. 

purihin nang bawa't bagay na may hininga ang panginoon. purihin ninyo ang panginoon. 

ang manga kawikaan ni salomon na anak ni david na hari sa israel: 

upang umalam nang karunungan at turo; upang bulayin ang manga salita nang pagkaunawa; 

upang tumanggap nang turo sa pantas na paguugali, sa katuwiran, at kahatulan, at karampatan; 

upang magbigay nang katalinuhan sa musmos. kaalaman at pagbubulay sa kabataan: 

upang marinig nang pantas, at lumago sa ikatututo: at upang tamuhin nang taong may unawa ang 
magagaling na payo: 

upang umunawa nang kawikaan at nang kahulugan, nang manga salita nang pantas, at nang kanilang 
malalabong sabi. 

ang takot sa panginoon ay pasimula nang kaalaman: nguni't ang mangmang ay humahamak sa 
karunungan at turo. 

anak ko, dinggin mo ang turo nang iyong ama, at huwag mong pabayaan ang kautusan nang iyong ina: 
sapagka't sila'y magiging tali nang biyaya sa iyong ulo, at manga kuwintas sa ligid nang iyong leeg. 

anak ko, kung ikaw ay hikayatin nang manga makasalanan, huwag mong tulutan. 

kung kanilang sabihin, sumama ka sa amin, tayo'y magsibakay sa pagbububo nang dugo, tayo'y 
mangagkubli nang silo na walang anomang kadahilanan sa walang sala; 

sila'y lamunin nating buhay na gaya nang sheol. at buo, na gaya nang nagsibaba sa lungaw, 

tayo'y makakasumpong nang lahat na mahalagang pag-aari, ating pupunuin ang ating manga bahay 
nang samsam, 

ikaw ay makikipagsapalaran sa gitna namin; magkakaroon tayong lahat nang isang supot: 

anak ko, huwag kang lumakad sa daan na kasama nila, pigilin mo ang iyong paa sa kanilang landas: 
sapagka't ang kanilang manga paa ay nagsisitakbo sa kasamaan, at sila'y nangagmamadali sa pagbububo 
nang dugo. 

sapagka't walang kabuluhang naladlad ang silo, sa paningin nang alin mang ibon: 

at binabakayan nang manga ito ang kanilang sariling dugo, kanilang ipinagkukubli nang silo ang kanilang 
sariling manga buhay. 

ganyan ang manga lakad nang bawa't sakim sa pakinabang, na nagaalis nang buhay nang manga may-ari 
niyaon. 

karunungan ay humihiyaw na malakas sa lansangan, kaniyang inilalakas ang kaniyang tinig sa manga 
luwal na dako; 

siya'y humihiyaw sa manga pangulong dako na pinaglilipunan: sa pasukan nang manga pintuang-bayan, 
sa bayan, kaniyang binibigkas ang kaniyang manga salita: 

hanggang kailan kayong manga musmos, magsisiibig sa inyong kamusmusan? at ang manga nanunuya ay 
maliligaya sa panunuya, at ang manga mangmang ay mangagtatanim sa kaalaman? 

magsibalik kayo sa aking saway: narito, aking ibubuhos ang aking espiritu sa inyo. 

sapagka't ako'y tumawag, at kayo'y tumanggi: aking iniunat ang aking kamay, at walang makinig, 

kundi inyong iniuwi sa wala ang buo kong payo, at hindi ninyo inibig ang aking saway: 

ako naman ay tatawa sa kaarawan nang inyong kasakunaan: ako'y manunuya pagka ang inyong takot ay 
dumarating, 

pagka ang iyong takot ay dumarating na parang bagyo. at ang inyong kasakunaan ay dumarating na 
parang ipoipo, pagka ang hirap at hapis ay dumating sa inyo. 

kung magkagayo'y tatawag sila sa akin, nguni't hindi ako sasagot: hahanapin nila akong masikap, nguni't 
hindi nila ako masusumpungan: 

sapagka't kanilang ipinagtanim ang kaalaman, at hindi pinili ang takot sa panginoon. 

ayaw sila nang aking payo, kanilang hinamak ang buo kong pagsaway: 

kaya't sila'y magsisikain nang bunga nang kanilang sariling lakad, at mabubusog nang kanilang sariling 
manga kagagawan. 

sapagka't papatayin sila nang pagtalikod nang musmos, at ang pagkawalang balisa nang manga 
mangmang ay ang sisira sa kanila. 

nguni't ang nakikinig sa akin ay tatahang tiwasay. at tatahimik na walang takot sa kasamaan. 

anak ko, kung iyong tatanggapin ang aking manga salita, at tataglayin mo ang aking manga utos, 

na anopa't iyong ikikiling ang iyong pakinig sa karunungan, at ihihilig mo ang iyong puso sa pagunawa, 

oo, kung ikaw ay dadaing nang pagbubulay, at itataas mo ang iyong tinig sa pagunawa, 

kung iyong hahanapin siya na parang pilak, at sasaliksikin mo siyang parang kayamanang natatago. 
kung magkagayo'y iyong mauunawa ang pagkatakot sa panginoon, at masusumpungan mo ang 
kaalaman nang diyos. 

sapagka't ang panginoon ay nagbibigay nang karunungan, sa kaniyang bibig nanggagaling ang kaalaman 
at kaunawaan: 

kaniyang pinapagtataglay ang matuwid nang magaling na karunungan, siya'y kalasag sa nagsisilakad sa 
pagtatapat, 

upang kaniyang mabantayan ang manga landas nang kahatulan, at maingatan ang daan nang kaniyang 
manga banal. 

kung magkagayo'y mauunawa mo ang katuwiran at ang kahatulan, at ang karampatan, oo, bawa't 
mabuting landas. 

sapagka't karunungan ay papasok sa iyong puso, at kaalaman ay magiging ligaya sa iyong kaluluwa, 
kabaitan ay magbabantay sa iyo, pagkaunawa ay magiingat sa iyo: 

upang iligtas ka sa daan nang kasamaan, sa manga taong nagsisipagsalita nang manga masamang bagay; 
na nagpapabaya nang manga landas nang katuwiran, upang magsilakad sa manga daan nang kadiliman, 
na nangagagalak na magsigawa nang kasamaan, at nangaaaliw sa manga karayaan nang kasamaan, 

na manga liko sa kanilang manga lakad, at manga suwail sa kanilang manga landas: 

upang iligtas ka sa masamang babae, sa makatuwid baga'y sa di kilala na nanghahalina nang kaniyang 
manga salita, 

na nagpapabaya sa kaibigan nang kaniyang kabataan, at lumilimot nang tipan nang kaniyang diyos: 
sapagka't ang kaniyang bahay ay kumikiling sa kamatayan, at ang kaniyang manga landas na sa patay: 
walang naparoroon sa kaniya na bumabalik uli, ni kanila mang tinatamo ang manga landas nang buhay: 
upang ikaw ay makalakad nang lakad nang mabubuting tao, at maingatan ang manga landas nang 
matuwid. 

sapagka't ang matuwid ay tatahan sa lupain, at ang sakdal ay mamamalagi roon. 

nguni't ang masama ay mahihiwalay sa lupain, at silang nagsisigawang may karayaan ay mangabubunot. 
anak ko, huwag mong kalimutan ang aking kautusan, kundi ingatan nang iyong puso ang aking manga 
utos: 

sapagka't karamihan nang manga araw, at manga taon nang buhay, at kapayapaan, ay madadagdag sa 
iyo. 

huwag kang pabayaan nang kaawaan at katotohanan: itali mo sa palibot nang iyong leeg: ikintal mo sa 
iyong puso: 

sa gayo'y makakasumpong ka nang lingap at mabuting kaunawaan, sa paningin nang diyos at nang tao. 
tumiwala ka sa panginoon nang buong puso mo, at huwag kang manalig sa iyong sariling kaunawaan: 
kilalanin mo siya sa lahat nang iyong manga lakad, at kaniyang ituturo ang iyong manga landas. 

huwag kang magpakapantas sa iyong sariling manga mata; matakot ka sa panginoon, at humiwalay ka sa 
kasamaan: 

magiging kagalingan sa iyong pusod, at utak sa iyong manga buto. 

parangalin mo ang panginoon nang iyong tinatangkilik, at nang manga unang bunga nang lahat mong 
ani: 

sa gayo'y mapupuno ang iyong manga kamalig nang sagana, at ang iyong manga alilisan ay aapawan 
nang bagong alak. 

anak ko, huwag mong hamakin ang parusa nang panginoon, ni mayamot man sa kaniyang saway: 
sapagka't sinasaway nang panginoon ang kaniyang iniibig: gaya nang ama sa anak na kaniyang 
kinaluluguran. 

mapalad ang tao na nakakasumpong nang karunungan, at ang tao na nagtatamo nang kaunawaan. 

sapagka't ang kalakal niya ay maigi kay sa kalakal na pilak, at ang pakinabang niyaon kay sa dalisay na 
ginto. 

mahalaga nga kay sa manga rubi, at wala sa manga bagay na mananasa mo sa maihahalintulad sa 
kaniya, 

karamihan nang manga araw ay nasa kanang kamay niya, sa kaniyang kaliwang kamay ay manga 
kayamanan at karangalan. 

ang kaniyang manga daan ay manga daan nang kaligayahan, at lahat niyang manga landas ay 
kapayapaan. 

siya ay punong kahoy nang buhay sa manga nanghahawak sa kaniya: at mapalad ang bawa't isa na 
nangamamalagi sa kaniya. 

nilikha nang panginoon ang lupa sa pamamagitan nang karunungan, itinatag niya ang langit sa 
pamamagitan nang kaunawaan. 

sa kaniyang kaalaman ay nabahagi ang manga kalaliman, at ang manga alapaap ay nagsipatak nang 
hamog. 

anak ko, huwag silang mangahiwalay sa iyong manga mata; ingatan mo ang magaling na karunungan at 
ang kabaitan, 

sa gayo'y magiging buhay sila sa iyong kaluluwa, at biyaya sa iyong leeg. 

kung magkagayo'y lalakad ka nang iyong lakad na tiwasay, at ang iyong paa ay hindi matitisod. 

pagka ikaw ay nahihiga, hindi ka matatakot: oo, ikaw ay mahihiga at ang iyong tulog ay magiging 
mahimbing. 

huwag kang matakot nang biglang pagkatakot, ni sa pagkabuwal man nang masama, pagka dumarating: 
sapagka't ang panginoon ay magiging iyong pagtitiwala, at iingatan ang iyong paa sa pagkahuli. 

huwag mong ikait ang mabuti sa kinauukulan, pagka nasa kapangyarihan nang iyong kamay na ito'y 
gawin. 

huwag mong sabihin sa iyong kapuwa, yumaon ka, at bumalik uli, at bukas ay magbibigay ako, pagka 
ikaw ay mayroon. 

huwag kang kumatha nang kasamaan laban sa iyong kapuwa, na palibhasa't tumatahang tiwasay sa 
siping mo. 

huwag kang makipagusapin sa kanino man nang walang kadahilanan, kung hindi siya gumawa nang 
kasamaan sa iyo. 

huwag kang managhili sa taong marahas, at huwag kang pumili nang anoman sa kaniyang manga lakad. 
sapagka't ang suwail ay kasuklamsuklam sa panginoon: nguni't ang kaniyang payo ay kasama nang 
matuwid. 

ang sumpa nang panginoon ay nasa bahay nang masama, nguni't pinagpapala niya ang tahanan nang 
matuwid. 

tunay na kaniyang dinuduwahagi ang manga mangduduwahagi, nguni't binibigyan niya nang biyaya ang 
mababa. 

ang pantas ay magmamana nang kaluwalhatian, nguni't kahihiyan ay magiging ganti sa manga 
mangmang. 

dinggin ninyo, manga anak ko, ang turo nang ama, at makinig kayo upang matuto nang kaunawaan: 
sapagka't bibigyan ko kayo nang mabuting aral, huwag ninyong bayaan ang aking kautusan. 

sapagka't ako'y anak sa aking ama, malumanay at bugtong sa paningin nang aking ina. 

at tinuruan niya ako, at nagsabi sa akin: pigilan nang iyong puso ang aking manga salita, ingatan mo ang 
aking manga utos, at mabuhay ka: 

magtamo ka nang karunungan, magtamo ka nang kaunawaan, huwag mong kalimutan, ni humiwalay 
man sa manga salita nang aking bibig: 

huwag mo siyang pabayaan at iingatan ka niya, ibigin mo siya at iingatan ka niya. 

karunungan ay pinaka pangulong bagay: kaya't kunin mo ang karunungan: oo, sa lahat mong kukunin ay 
kunin mo ang unawa. 

iyong ibunyi siya, at kaniyang itataas ka: kaniyang dadalhin ka sa karangalan, pagka iyong niyakap siya. 
siya'y magbibigay sa iyong ulo nang pugong na biyaya: isang putong nang kagandahan ay kaniyang 
ibibigay sa iyo. 

dinggin mo, oh anak ko, at iyong tanggapin ang aking manga sinasabi, at ang manga taon nang iyong 
buhay ay magiging marami. 

aking itinuro ka sa daan nang karunungan, aking pinatnubayan ka sa landas nang katuwiran. 

pagka ikaw ay yumayaon hindi magigipit ang iyong manga hakbang, at kung ikaw ay tumatakbo, hindi ka 
matitisod. 

hawakan mong mahigpit ang turo, huwag mong bitawan: iyong ingatan: sapagka't siya'y iyong buhay. 
huwag kang pumasok sa landas nang masama, at huwag kang lumakad nang lakad nang manga 
masasamang tao. 

ilagan mo, huwag mong daanan, likuan mo, at magpatuloy ka. 

sapagka't hindi sila nangatutulog, malibang sila'y nakagawa nang kasamaan, at ang kanilang tulog ay 
napapawi, malibang sila'y makapagpabuwal. 

sapagka't sila'y nagsisikain nang tinapay nang kasamaan, at nagsisiinom nang alak nang karahasan. 
nguni't ang landas nang matuwid ay parang maliyab na liwanag, na sumisilang nang higit at higit sa 
sakdal na araw. 

ang lakad nang masama ay parang kadiliman: hindi nila nalalaman kung ano ang kanilang kinatitisuran. 
anak ko, makinig ka sa aking manga salita, ikiling mo ang iyong pakinig sa aking manga sabi. 

huwag mangahiwalay sa iyong manga mata, ingatan mo sa kaibuturan nang iyong puso. 

sapagka't buhay sa nangakakasumpong, at kagalingan sa buo nilang katawan. 

ingatan mo ang iyong puso nang buong sikap: sapagka't dinadaluyan nang buhay, 

ihiwalay mo sa iyo ang masamang bibig, at ang manga suwail na labi ay ilayo mo sa iyo. 

tuminging matuwid ang iyong manga mata, at ang iyong manga talukap-mata ay tuminging matuwid sa 
harap mo. 

papanatagin mo ang landas nang iyong manga paa, at mangatatag ang lahat nang iyong lakad. 

huwag kang lumiko sa kanan o sa kaliwa man: ihiwalay mo ang iyong paa sa kasamaan. 

anak ko, pakinggan mo ang aking karunungan, ikiling mo ang iyong pakinig sa aking unawa: 

upang makapagingat ka nang kabaitan, at upang ang iyong manga labi ay makapagingat nang kaalaman. 
sapagka't ang manga labi nang masamang babae ay tumutulo nang pulot, at ang kaniyang bibig ay 
madulas kay sa langis: 

nguni't ang kaniyang huling wakas ay mapait kay sa ahenho, matalas na parang tabak na may talim sa 
magkabila. 

ang kaniyang manga paa ay nagsisibaba sa kamatayan: ang kaniyang manga hakbang ay nagsisihawak sa 
sheol: 

na anopa't hindi niya nasusumpungan ang kapanatagan nang landas nang buhay: ang kaniyang manga 
lakad ay hindi panatag, at hindi niya nalalaman. 

ngayon nga, manga anak ko, dinggin ninyo ako, at huwag kayong magsihiwalay sa manga salita nang 
aking bibig. 

ilayo mo ang iyong lakad sa kaniya, at huwag kang lumapit sa pintuan nang kaniyang bahay: 

baka mo ibigay ang iyong karangalan sa iba, at ang iyong manga taon sa manga mabagsik: 

baka ang manga di kilalang babae ay mapuno nang iyong kalakasan, at ang iyong manga pinagpagalan ay 
mapasa bahay nang kaapid, 

at ikaw ay manangis sa iyong huling wakas, pagka ang iyong laman at ang iyong katawan ay natunaw, 

at iyong sabihin, bakit ko kinayamutan ang turo, at hinamak nang aking puso ang saway: 

ni hindi ko man sinunod ang tinig nang aking manga tagapagturo, o ikiling ko man ang aking pakinig sa 
kanila na manga nagturo sa akin! 

ako'y malapit sa lahat nang kasamaan sa gitna nang kapisanan at nang kapulungan. 

uminom ka nang tubig sa iyong sariling tipunan nang tubig, at sa nagsisiagos na tubig sa iyong sariling 
balon. 

mananabog ba ang iyong manga bukal sa kaluwangan, at manga agos nang tubig sa manga lansangan? 
maging iyong magisa, at huwag sa di kilala na kasama mo. 

pagpalain ang iyong bukal, at magalak ka sa asawa nang iyong kabataan. 

gaya nang maibiging usa at nang masayang usang babae, bigyan kang katiwasayan nang kaniyang dibdib 
sa buong panahon, at laging malugod ka sa kaniyang pagibig. 

sapagka't bakit ka malulugod, anak ko, sa ibang babae, at yayakap sa sinapupunan nang di kilala? 
sapagka't ang manga lakad nang tao ay nasa harap nang manga mata nang panginoon, at kaniyang 
pinapatag ang lahat niyang manga landas. 

ang sarili niyang manga kasamaan ay kukuha sa masama. at siya'y matatalian nang manga panali nang 
kaniyang kasalanan. 

siya'y mamamatay sa kakulangan nang turo, at sa kadahilanan nang kaniyang pagkaulol ay maliligaw 
siya. 

anak ko, kung ikaw ay naging mananagot sa iyong kapuwa, kung iyong ikinamay ang iyong kamay sa di 
kilala, 

ikaw ay nasilo nang manga salita nang iyong bibig, ikaw ay nahuli nang manga salita nang iyong bibig. 
gawin mo ito ngayon, anak ko, at lumigtas ka, yamang ikaw ay nahulog sa kamay nang iyong kapuwa: 
yumaon ka, magpakababa ka, at mangayupapa ka sa iyong kapuwa. 

huwag mong bigyan nang tulog ang iyong manga mata. o magpaidlip man sa iyong manga talukap-mata. 
lumigtas ka na parang usa sa kamay nang mangangaso, at parang ibon sa kamay nang mamimitag. 
pumaroon ka sa langgam, ikaw na tamad, masdan mo ang kaniyang manga lakad at magpakapantas ka: 
na bagaman walang pangulo, tagapamahala, o pinuno, 

naghahanda nang kaniyang pagkain sa taginit, at pinipisan ang kaniyang pagkain sa pagaani. 

hanggang kailan matutulog ka, oh tamad? kailan ka babangon sa iyong pagkakatulog? 

kaunti pang pagkakatulog, kaunti pang pagkaidlip, kaunti pang paghahalukipkip nang manga kamay 
upang matulog: 

sa gayo'y ang iyong karalitaan ay darating na parang magnanakaw, at ang iyong kasalatan na parang 
lalaking may sandata. 

taong walang kabuluhan, taong masama, ay siya na lumalakad na may masamang bibig, 

na kumikindat nang kaniyang manga mata, na nagsasalita nang kaniyang manga paa, na nagsasalita nang 
kaniyang manga daliri, 

pagdaraya ay nasa kaniyang puso, siya'y laging kumakatha nang kasamaan, siya'y naghahasik nang 
pagtatalo. 

kaya't darating na bigla ang kaniyang kasakunaan, sa kabiglaanan ay mababasag siya, at walang 
kagamutan. 

may anim na bagay na ipinagtatanim nang panginoon, oo, pito na manga kasuklamsuklam sa kaniya: 
mga palalong mata, sinungaling na dila, at manga kamay na nagbububo nang walang salang dugo: 

puso na kumakatha nang manga masamang akala, manga paa na matulin sa pagtakbo sa kasamaan, 
sinungaling na saksi na nagsasalita nang kabulaanan, at ang naghahasik nang pagtatalo sa gitna nang 
magkakapatid. 

anak ko, ingatan mo ang utos nang iyong ama, at huwag mong kalimutan ang kautusan nang iyong ina: 
ikintal mong lagi sa iyong puso, itali mo sa iyong leeg. 

pagka ikaw ay lumalakad, papatnubay sa iyo, pagka ikaw ay natutulog, babantay sa iyo: at pagka ikaw ay 
gumigising, makikipagusap sa iyo. 

sapagka't ang utos ay tanglaw; at ang kautusan ay liwanag, at ang manga saway na turo ay daan nang 
buhay: 

upang ingatan ka sa masamang babae, sa tabil nang dila nang di kilala. 

huwag mong pitahin ang kaniyang kagandahan sa iyong puso; at huwag ka mang hulihin niya nang 
kaniyang manga talukap-mata. 

sapagka't dahil sa isang masamang babae ay walang naiiwan sa lalake kundi isang putol na tinapay: at 
hinuhuli nang mangangalunya ang mahalagang buhay. 

makakukuha ba nang apoy ang tao sa kaniyang sinapupunan, at hindi masusunog ang kaniyang manga 
suot? 

o makalalakad ba ang sinoman sa manga mainit na baga, at ang kaniyang manga paa ay hindi 
mapapaso? 

gayon ang sumisiping sa asawa nang kaniyang kapuwa, sinomang humipo ay hindi maaaring di 
parusahan. 

hindi hinahamak nang manga tao ang magnanakaw kung siya'y nagnanakaw, upang busugin siya pagka 
siya'y gutom: 

nguni't kung siya'y masumpungan, isasauli niyang makapito, kaniyang ibibigay ang lahat na laman nang 
kaniyang bahay. 

siyang nagkakamit nang pangangalunya sa isang babae ay walang bait: ang gumagawa niyaon ay 
nagpapahamak sa kaniyang sariling kaluluwa. 

mga sugat at kasiraang puri ang tatamuhin niya; at ang kaniyang kapintasan ay hindi mapapawi. 
sapagka't ang paninibugho ay pagiinit nang tao, at hindi siya magpapatawad sa kaarawan nang 
panghihiganti. 

hindi niya pakukundanganan ang anomang tubos, ni magpapahinga man siyang tuwa, bagaman ikaw ay 
magbigay nang maraming suhol. 

anak ko ingatan mo ang aking manga salita, at impukin mo sa iyo ang aking manga utos. 

ingatan mo ang aking manga utos at mabuhay ka, at ang aking kautusan na parang itim nang iyong mata. 
itali mo sa iyong manga daliri, ikintal mo sa iyong puso. 

sabihin mo sa karunungan, ikaw ay aking kapatid na babae, at tawagin mong iyong kamaganak na babae 
ang unawa: 

upang kanilang maingatan ka sa babaing masama, sa babaing di kilala na nagtatabil nang kaniyang 
manga salita. 

sapagka't sa dungawan nang aking bahay tumitingin ako sa aking solihia, 

at ako'y tumingin sa manga musmos, ako'y nagmasid sa manga may kabataan, sa may kabataang walang 
bait, 

na dumaraan sa lansangan na malapit sa kaniyang sulok, at siya'y yumaon sa daan na patungo sa 
kaniyang bahay, 

sa pagtatakip silim, sa kinagabihan nang araw, sa kalahatian nang gabi, at sa kadiliman. 

at, narito, doo'y nasalubong niya ang isang babae na nakagayak nang tila isang patutot, at tuso sa puso. 
siya'y madaldal at matigas ang ulo; ang kaniyang manga paa ay hindi nagsisitahan sa kaniyang bahay: 
ngayo'y nasa manga lansangan siya, mamaya'y nasa manga luwal na dako siya, at nagaabang sa bawa't 
sulok, 

sa gayo'y hinahawakan niya siya at hinahagkan siya, at may mukhang walang hiya na nagsasabi siya sa 
kaniya: 

mga hain na manga handog tungkol sa kapayapaan ay sa akin, sa araw na ito ay tinupad ko ang aking 
manga panata. 

kaya't lumabas ako upang salubungin ka, hinanap kong masikap ang iyong mukha, at nasumpungan kita. 
aking inilatag ang aking higaan na may manga coltsong may burda, na yari sa guhitguhit na kayong lana 
sa egipto. 

at aking pinabanguhan ang aking higaan nang mira, manga oleo, at sinamomo. 

parito ka, tayo'y magpakasiya sa pagsisintahan hanggang sa kinaumagahan, magpakasaya tayo sa manga 
pagsisintahan. 

sapagka't ang lalake ay wala sa bahay, siya'y naglakbay sa malayo: 

siya'y nagdala nang supot nang salapi, siya'y uuwi sa bahay sa kabilugan nang buwan. 

kaniyang pinasusuko siya nang karamihan nang kaniyang manga matamis na salita, hinihila niya siya 
nang katabilan nang kaniyang manga labi. 

pagdaka ay sumusunod siya sa kaniya, gaya nang toro na naparoroon sa patayan, o gaya nang sa manga 
tanikala sa sawayan sa mangmang, 

hanggang sa lagpasan nang isang palaso ang kaniyang atay, gaya nang ibong nagmamadali sa bitag, at 
hindi nakakaalam na yao'y sa kaniyang buhay. 

ngayon nga, manga anak ko, dinggin ninyo ako, at makinig kayo nang manga salita nang aking bibig. 
huwag humilig ang iyong puso sa kaniyang manga lakad, huwag kang lumiko sa kaniyang manga landas. 
sapagka't kaniyang inihiga ang maraming may sugat: oo, lahat niyang pinatay ay isang 
makapangyarihang hukbo. 

ang kaniyang bahay ay daang patungo sa sheol. pababa sa manga silid nang kamatayan. 

hindi ba umiiyak ang karunungan, at inilalabas nang unawa ang kaniyang tinig? 

sa taluktok nang manga mataas na dako sa tabi nang daan, sa manga salubungang landas, siya'y 
tumatayo, 

sa tabi nang manga pintuang-bayan sa pasukan nang bayan, sa pasukan sa manga pintuan siya'y 
humihiyaw nang malakas: 

sa inyo, oh manga lalake, ako'y tumatawag, at ang aking tinig ay sa manga anak nang manga tao. 

oh kayong manga musmos, magsiunawa kayo nang katalinuhan, at, kayong manga mangmang, 
makaunawa kayo sa puso. 

kayo'y mangakinig, sapagka't magsasalita ako nang manga marilag na bagay, at ang buka nang aking 
manga labi ay magiging manga matuwid na bagay, 

sapagka't ang aking bibig ay sasambit nang katotohanan, at kasamaan ay karumaldumal sa aking manga 
labi. 

lahat nang manga salita nang aking bibig ay sa katuwiran, walang bagay na liko o suwail sa kanila. 
pawang malilinaw sa kaniya na nakakaunawa, at matuwid sa kanila na nangakakasumpong nang 
kaalaman. 

tanggapin mo ang aking turo at huwag pilak, at ang kaalaman na higit kay sa dalisay na ginto. 

sapagka't ang karunungan ay maigi kay sa manga rubi: at lahat nang manga bagay na mananasa ay hindi 
maitutulad sa kaniya. 

akong karunungan ay tumatahan sa kabaitan, at aking nasusumpungan ang kaalaman at gunita. 

ang pagkatakot sa panginoon ay ipagtanim ang kasamaan, kapalaluan, at kahambugan at masamang 
lakad, at ang masamang bibig ay aking ipinagtatanim. 

payo ay akin at magaling na kaalaman: ako'y kaunawaan, ako'y may kapangyarihan, 

sa pamamagitan ko ay naghahari ang manga hari, at nagpapasiya nang kaganapan ang manga pangulo. 
sa pamamagitan ko ay nagpupuno ang manga pangulo, at ang manga mahal na tao, sa makatuwid 
baga'y lahat nang manga hukom sa lupa. 

aking iniibig sila na nagsisiibig sa akin, at yaong nagsisihanap na masikap sa akin ay masusumpungan 
ako. 

mga kayamanan at karangalan ay nasa akin, oo, lumalaging manga kayamanan at katuwiran. 

ang bunga ko ay maigi kay sa ginto, oo, kay sa dalisay na ginto, at ang pakinabang sa akin kay sa piling 
pilak. 

ako'y lumalakad sa daan nang katuwiran, sa gitna nang manga landas nang kahatulan: 

upang aking papagmanahin nang pag-aari yaong nagsisiibig sa akin, at upang aking mapuno ang kanilang 
ingatang-yaman. 

inari ako nang panginoon sa pasimula nang kaniyang lakad, bago pinasimulan ang kaniyang manga gawa 
nang una. 

ako'y nalagay mula noong araw mula nang walang pasimula, bago nalikha ang lupa. 

ako'y nailabas nang wala pang manga kalaliman: nang wala pang manga bukal na sagana nang tubig. 
bago ang manga bundok ay nalagay, bago ang manga burol ay ako'y nailabas: 

samantalang hindi pa niya nililikha ang lupa, ni ang manga parang man, ni ang pasimula man nang 
alabok nang sanglibutan. 

nang kaniyang itatag ang langit nandoon ako: nang siya'y maglagay nang balantok sa balat nang 
kalaliman: 

nang kaniyang pagtibayin ang langit sa itaas: nang maging matibay ang manga bukal nang kalaliman: 
nang bigyan niya ang dagat nang kaniyang hangganan, upang huwag salangsangin nang tubig ang 
kaniyang utos: nang kaniyang iayos ang manga patibayan nang lupa: 

nasa siping nga niya ako na gaya nang matalinong manggagawa: at ako ang kaniyang ligaya sa araw- 
araw, na nagagalak na lagi sa harap niya; 

na nagagalak sa kaniyang tinatahanang lupa, at ang aking kaaliwan ay sa manga anak nang manga tao. 
ngayon nga, manga anak ko, dinggin ninyo ako: sapagka't mapalad ang nangagiingat nang aking manga 
daan. 

mangakinig kayo nang turo, at kayo'y magpakapantas, at huwag ninyong tanggihan. 

mapalad ang tao na nakikinig sa akin, na nagbabantay araw-araw sa aking manga pintuang-bayan, na 
naghihintay sa manga haligi nang aking manga pintuan. 

sapagka't sinomang nakakasumpong sa akin, ay nakakasumpong nang buhay. at magtatamo nang lingap 
nang panginoon. 

nguni't siyang nagkakasala laban sa akin ay nagliligaw nang kaniyang sariling kaluluwa, silang lahat na 
nangagtatanim sa akin ay nagsisiibig nang kamatayan. 

itinayo nang karunungan ang kaniyang bahay, kaniyang tinabas ang kaniyang pitong haligi: 

pinatay niya ang kaniyang manga hayop: hinaluan niya ang kaniyang alak: kaniya namang ginayakan ang 
kaniyang dulang. 

kaniya namang sinugo ang kaniyang manga alilang babae: siya'y sumisigaw sa manga pinakapantas na 
dako sa bayan: 

kung sinoma'y musmos, pumasok dito: tungkol sa kaniya na mapurol sa pagunawa, sinasabi niya sa 
kaniya: 

kayo'y magsiparito, magsikain kayo nang aking tinapay, at magsiinom kayo nang alak na aking hinaluan. 
iwan ninyo, ninyong manga musmos at kayo'y mabuhay, at kayo'y magsilakad sa daan nang kaunawaan. 
siyang sumasaway sa manglilibak ay nagtataglay nang kahihiyan sa kaniyang sarili: at siyang sumasaway 
sa masama ay nagtataglay nang pula sa kaniyang sarili. 

huwag mong sawayin ang manglilibak, baka ipagtanim ka niya: sawayin mo ang pantas, at kaniyang 
iibigin ka. 

turuan mo ang pantas, at siya'y magiging lalong pantas pa: iyong turuan ang matuwid, at siya'y lalago sa 
pagkatuto. 

ang pagkatakot sa panginoon ay pasimula nang karunungan: at ang pagkakilala sa banal ay kaunawaan. 
sapagka't sa pamamagitan ko ay dadami ang iyong manga kaarawan, at ang manga taon nang iyong 
buhay ay magsisidami. 

kung ikaw ay pantas, ikaw ay pantas sa ganang iyong sarili: at kung ikaw ay manglilibak, ikaw na magisa 
ang magpapasan. 

ang hangal na babae ay madaldal, siya'y musmos at walang nalalaman. 

at siya'y nauupo sa pintuan nang kaniyang bahay, sa isang upuan sa manga mataas na dako sa bayan, 

upang tawagin ang nangagdadaan, na nagsisiyaong matuwid nang kanilang manga lakad: 

sinomang musmos ay pumasok dito: at tungkol sa kaniya na mapurol sa pagunawa, sinasabi niya sa 
kaniya: 

ang manga nakaw na tubig ay matamis, at ang tinapay na kinakain sa lihim ay masarap. 

nguni't hindi niya nalalaman na ang patay ay nandoon, na ang manga panauhin niya ay nangasa manga 
kalaliman nang sheol. 

mga kawikaan ni salomon. ang pantas na anak ay nakapagpapasaya sa ama: nguni't ang mangmang na 
anak ay pasan nang kaniyang ina. 

mga kayamanan nang kasamaan ay hindi napapakinabangan: nguni't ang katuwiran ay nagliligtas sa 
kamatayan. 

hindi titiisin nang panginoon na magutom ang kaluluwa nang matuwid: nguni't kaniyang itinatakuwil ang 
nasa nang masama. 

siya'y nagiging dukha na gumagawa nang kamay na walang kasipagan: nguni't yumayaman ang kamay 
nang masipag. 

siyang nagtitipon sa taginit ay pantas na anak: nguni't siyang natutulog sa pagaani ay anak na kahiyahiya. 
mga pagpapala ay nangasa ulo nang matuwid: nguni't tinatakpan nang karahasan ang bibig nang 
masama. 

ang alaala sa ganap ay pinagpapala: nguni't ang pangalan nang masama ay mapaparam. 

ang pantas sa puso ay tatanggap nang manga utos: nguni't ang madaldal na musmos ay mabubuwal. 
siyang lumalakad nang matuwid ay lumalakad na tiwasay: nguni't siyang sumisira nang kaniyang manga 
lakad ay makikilala. 

siyang kumikindat nang mata ay nagpapapanglaw: nguni't ang madaldal na musmos ay mabubuwal. 
ang bibig nang matuwid, ay bukal nang kabuhayan: nguni't tinatakpan nang karahasan ang bibig nang 
masama. 

ang pagtatanim ay humihila nang manga kaalitan: nguni't tinatakpan nang pagibig ang lahat nang 
pagsalangsang. 

nasusumpungan sa manga labi nang mabait ang karunungan: nguni't ang pamalo ay sa likod nang 
walang unawa. 

ang manga pantas ay nagiimbak nang kaalaman: nguni't ang bibig nang mangmang ay kasalukuyang 
ikapapahamak. 

ang kayamanan nang mayaman ay ang kaniyang matibay na bayan: ang kapahamakan nang dukha ay 
ang kanilang karalitaan. 

ang gawa nang matuwid ay patungo sa buhay, ang bunga nang dukha ay sa pagkakasala. 

nasa daan nang buhay siyang nakikinig nang saway: nguni't siyang nagpapabaya nang saway ay 
nagkakamali. 

siyang nagkukubli nang manga pagtatanim ay sa manga magdarayang labi: at siyang nagpaparatang ay 
mangmang. 

sa karamihan nang manga salita ay hindi nagkukulang nang pagsalangsang: nguni't siyang nagpipigil 
nang kaniyang manga labi ay gumagawang may kapantasan. 

ang dila nang matuwid ay parang piling pilak: ang puso nang masama ay kaunti ang halaga. 

ang manga labi nang matuwid ay nagpapakain nang marami: nguni't ang mangmang ay namamatay sa 
kakulangan nang pagunawa. 

ang pagpapala nang panginoon, ay nagpapayaman, at hindi niya idinadagdag ang kapanglawan. 

isang paglilibang sa mangmang ang paggawa nang kasamaan: at gayon ang karunungan sa taong 
naguunawa. 

ang takot nang masama ay darating sa kaniya: at ang nasa nang matuwid ay ipagkakaloob. 

pagka ang ipoipo ay dumadaan ay nawawala ang masama: nguni't ang matuwid ay walang hanggang 
patibayan. 

kung paano ang suka sa manga ngipin, at kung paano ang usok sa mata, gayon ang tamad sa manga 
nagsusugo sa kaniya. 

ang pagkatakot sa panginoon ay nagpapalaon nang manga kaarawan: nguni't ang manga taon nang 
masama ay mangangaunti. 

ang pagasa nang matuwid ay magiging kasayahan: nguni't ang pagasa nang masama ay mawawala. 
ang daan nang panginoon ay katibayan sa matuwid, nguni't kapahamakan sa manga manggagawa nang 
kasamaan. 

ang matuwid ay hindi makikilos kailan man: nguni't ang masama ay hindi tatahan sa lupain. 

ang bibig nang matuwid ay nagbibigay nang karunungan: nguni't ang magdarayang dila ay ihihiwalay. 
nalalaman nang manga labi nang matuwid ang nakalulugod: nguni't ang bibig nang masama ay 
nagsasalita nang karayaan. 

ang marayang timbangan ay kasuklamsuklam sa panginoon: nguni't ang ganap na timbangan ay 
kaniyang kaluguran. 

pagka dumarating ang kapalaluan ay dumarating nga ang kahihiyan: nguni't nasa mababa ang 
karunungan. 

ang pagtatapat nang manga matuwid ay papatnubay sa kanila: nguni't ang manga kasuwailan nang 
manga taksil ay papatay sa kanila. 

ang manga kayamanan ay walang kabuluhan sa kaarawan nang poot: nguni't ang katuwiran ay 
nagliligtas sa kamatayan. 

ang katuwiran nang sakdal ay magtuturo nang kaniyang lakad: nguni't mabubuwal ang masama dahil sa 
kaniyang sariling kasamaan. 

ang katuwiran nang manga matuwid ay magliligtas sa kanila: nguni't silang gumagawang may karayaan 
ay madadakip sa kanilang sariling kasamaan. 

pagka ang masamang tao ay namamatay, ang kaniyang pag-asa ay mapapasa pagkapahamak, at ang 
pagasa nang masama ay nawawala. 

ang matuwid ay naliligtas sa kabagabagan, at ang masama ay dumarating na kahalili niya. 

pinapatay nang masama nang kaniyang bibig ang kaniyang kapuwa: nguni't sa kaalaman ay maliligtas 
ang matuwid. 

pagka napapabuti ang manga matuwid ang bayan ay nagagalak: at pagka ang masama ay namamatay, 
may hiyawan. 

nabubunyi ang bayan sa pamamagitan nang pagpapala nang matuwid: nguni't napapahamak sa 
pamamagitan nang bibig nang masama. 

siyang humahamak sa kaniyang kapuwa ay walang karunungan: nguni't ang taong naguunawa ay 
tumatahimik. 

siyang yumayaong mapaghatid dumapit ay naghahayag nang manga lihim: nguni't ang may diwang tapat 
ay nagtatakip nang bagay. 

kung saan walang pantas na pamamahala, ang bayan ay nababagsak: nguni't sa karamihan nang manga 
tagapayo ay may kagalingan. 

siyang nananagot sa di kilala, ay mapapariwara: nguni't siyang nagtatanim sa pananagot ay tiwasay. 
ang mapagbiyayang babae ay nagiimpok nang karangalan: at ang marahas na lalake ay pumipigil nang 
kayamanan. 

ang maawaing tao ay gumagawa nang mabuti sa kaniyang sariling kaluluwa: nguni't ang taksil ay 
bumabagabag sa kaniyang sariling laman. 

ang masama ay nakikinabang nang manga marayang sahod: nguni't ang naghahasik nang katuwiran ay 
nagtatamo nang tiwasay na ganting pala. 

siyang matatag sa katuwiran ay magtatamo nang buhay: at siyang humahabol nang kasamaan ay sa 
kaniyang sariling ikamamatay. 

silang suwail sa puso ay kasuklamsuklam sa panginoon: nguni't ang gayong sakdal sa kanilang lakad ay 
kaniyang kaluguran. 

bagaman ang kamay ay makikikamay, ang masamang tao ay walang pagsalang parurusahan: nguni't ang 
binhi nang matuwid ay maliligtas. 

kung paano ang hiyas na ginto sa nguso nang baboy, gayon ang magandang babae na walang bait. 

ang nasa nang matuwid ay buti lamang: nguni't ang hintay nang masama ay poot. 

may nagsasabog, at tumutubo pa, at may humahawak naman nang higit kay sa karampatan, nguni't 
nauuwi lamang sa pangangailangan. 

ang kaluluwang mapagbigay ay tataba: at siyang dumidilig ay madidilig din. 

siyang humahawak nang trigo ay susumpain siya nang bayan: nguni't kapurihan ay mapapasaulo niya na 
nagbibili niyaon. 

siyang humahanap na masikap nang mabuti ay humahanap nang lingap: nguni't siyang kumakatha nang 
sama ay sa kaniya lalagpak. 

siyang tumitiwala sa kaniyang manga kayamanan ay mabubuwal: nguni't ang matuwid ay 
mamumukadkad na parang sariwang dahon. 

siyang bumabagabag nang kaniyang sariling sangbahayan ay magmamana nang hangin: at ang 
mangmang ay magiging alipin nang pantas sa puso. 

ang bunga nang matuwid ay punong kahoy nang buhay, at siyang pantas ay humihikayat nang manga 
kaluluwa. 

narito, ang matuwid ay gagantihin sa lupa: gaano pa nga kaya ang masama at makasalanan! 

sinomang umiibig nang kasawayan ay umiibig nang kaalaman: nguni't siyang nagtatanim sa kasawayan 
ay hangal. 

ang mabuting tao ay magtatamo nang lingap nang panginoon: nguni't kaniyang parurusahan ang taong 
may masasamang katha. 

ang tao ay hindi matatag sa pamamagitan nang kasamaan: nguni't ang ugat nang matuwid ay hindi 
makikilos. 

ang mabait na babae ay putong sa kaniyang asawa: nguni't siyang nakahihiya ay parang kabulukan sa 
kaniyang manga buto. 

ang manga pagiisip nang matuwid ay ganap: nguni't ang manga payo nang masama ay magdaraya. 

ang manga salita nang masama ay manga bakay sa dugo: nguni't ililigtas sila nang bibig nang matuwid. 
ang masama ay inilulugmok at nawawala: nguni't ang sangbahayan nang matuwid ay tatayo. 

pupurihin ang tao ayon sa kaniyang karunungan: nguni't ang masama sa puso ay hahamakin. 

maigi siyang pinahahalagahan nang kaunti, at may alipin, kay sa nagmamapuri, at kinukulang nang 
tinapay. 

ang matuwid ay nagpapakundangan sa buhay nang kaniyang hayop: nguni't ang manga kaawaan nang 
masama ay mabagsik. 

siyang bumubukid nang kaniyang lupain ay magkakaroon nang saganang tinapay: nguni't siyang 
sumusunod sa taong walang kabuluhan ay walang unawa. 

ninanasa nang masama ang lambat nang manga masamang tao: nguni't ang ugat nang matuwid ay 
nagbubunga. 

nasa pagsalangsang nang manga labi ang silo sa manga masamang tao: nguni't ang matuwid ay lalabas 
sa kabagabagan. 

ang tao ay masisiyahan nang buti sa pamamagitan nang bunga nang kaniyang bibig: at ang manga 
gawain nang manga kamay nang tao ay babayaran sa kaniya. 

ang lakad nang mangmang ay matuwid sa kaniyang sariling manga mata: nguni't siyang pantas ay 
nakikinig sa payo. 

ang yamot nang mangmang ay agad nakikilala: nguni't ang mabait na tao ay nagtatakip nang kahihiyan. 

ang nagbabadya nang katotohanan ay nagpapakilala nang katuwiran, nguni't ang sinungaling sa saksi ay 
nagdadaya. 

may nagsasalitang madalas na parang saliwan nang tabak: nguni't ang dila nang pantas ay kagalingan. 
ang labi nang katotohanan ay matatatag kailan man. nguni't ang sinungaling na dila ay sa sangdali 
lamang. 

pagdaraya ay nasa puso nang manga kumakatha nang kasamaan: nguni't sa manga tagapayo nang 
kapayapaan ay kagalakan. 

walang mangyayaring kapahamakan sa matuwid: nguni't ang masama ay mapupuno nang kasamaan. 
mga sinungaling na labi ay kasuklamsuklam sa panginoon: nguni't ang nagsisigawang may katotohanan 
ay kaniyang kaluguran. 

ang taong mabait ay nagkukubli nang kaalaman: nguni't ang puso nang manga mangmang ay 
nagtatanyag nang kamangmangan. 

ang kamay nang masipag ay magpupuno: nguni't ang tamad ay malalagay sa pagatag. 

ang kabigatan sa puso nang tao ay nagpapahukot, nguni't ang mabuting salita ay nagpapasaya. 

ang matuwid ay patnubay sa kaniyang kapuwa: nguni't ang lakad nang masama ay nakapagpapaligaw. 
ang tamad ay hindi nagiihaw nang kahit kaniyang napapangasuhan, nguni't ang mahalagang pag-aari 
nang tao ay sa manga masisipag. 

nasa daan nang katuwiran ang buhay, at sa kaniyang landas ay walang kamatayan. 

dinidinig nang pantas na anak ang turo nang kaniyang ama: nguni't hindi dinidinig nang 
mangduduwahagi ang saway. 

ang tao ay kakain nang mabuti ayon sa bunga nang kaniyang bibig: nguni't ang magdaraya ay kakain 
nang karahasan, 

siyang nagiingat nang kaniyang bibig, nagiingat nang kaniyang buhay: nguni't siyang nagbubukang 
maluwang nang kaniyang manga labi ay magkakaroon nang kapahamakan. 

ang tamad ay nagnanasa, at walang anoman: nguni't ang kaluluwa nang masipag ay tataba. 

ang matuwid ay nagtatanim sa pagsisinungaling: nguni't ang masama ay kasuklamsuklam, at 
napapahiya. 

bumabantay ang katuwiran sa matuwid na lakad: nguni't inilulugmok nang kasamaan ang makasalanan. 
may nagpapakayaman, gayon ma'y walang anoman: may nagpapakadukha, gayon ma'y may malaking 
kayamanan. 

ang katubusan sa buhay nang tao ay siyang kaniyang manga kayamanan: nguni't ang dukha ay hindi 
nakikinig sa banta. 

ang ilaw nang matuwid ay nagagalak: nguni't ang ilawan nang masama ay papatayin. 

sa kapalaluan, ang dumarating ay pagtatalo lamang: nguni't ang karunungan ay nangasa nangaturuang 
maigi. 

ang kayamanang tinangkilik sa walang kabuluhan ay huhupa: nguni't siyang nagpipisan sa paggawa ay 
mararagdagan. 

ang pagasa na nagluluwat ay nagpapasakit nang puso: nguni't pagka ang nasa ay dumarating ay punong 
kahoy nang buhay. 

sinomang humamak sa salita ay nagdadala nang kapahamakan sa sarili: nguni't siyang natatakot sa utos 
ay gagantihin. 

ang kautusan nang pantas ay bukal nang buhay, upang lumayo sa manga silo nang kamatayan. 

ang mabuting kaunawaan ay nagbibigay lingap: nguni't ang lakad nang mananalangsang ay mahirap. 
bawa't mabait na tao ay gumagawang may kaalaman: nguni't ang mangmang ay nagkakalat nang 
kamangmangan. 

ang masamang sugo ay nahuhulog sa kasamaan: nguni't ang tapat na sugo ay kagalingan. 

karalitaan at kahihiyan ang tatamuhin nang nagtatakuwil nang saway: nguni't siyang nakikinig nang 
saway ay magkakapuri. 

ang nasa na natupad ay matamis sa kaluluwa: nguni't kasuklamsuklam sa manga mangmang na 
humiwalay sa kasamaan. 

lumalakad ka na kasama nang manga pantas na tao, at ikaw ay magiging pantas: nguni't ang kasama 
nang manga mangmang ay mapapariwara. 

ang kasamaan ay humahabol sa manga makasalanan, nguni't ang matuwid ay gagantihan nang mabuti. 
ang mabuti ay nagiiwan nang mana sa manga anak nang kaniyang manga anak, at ang kayamanan nang 
makasalanan ay nalalagay na ukol sa matuwid. 

maraming pagkain ang nasa pagsasaka nang dukha: nguni't may napapahamak dahil sa kawalan nang 
kaganapan. 

siyang naguurong nang kaniyang pamalo ay napopoot sa kaniyang anak: nguni't siyang umiibig ay 
nagpaparusang maminsan-minsan. 

ang matuwid ay kumakain hanggang sa kabusugan nang kaniyang kaluluwa: nguni't ang tiyan nang 
masama ay mangangailangan. 

bawa't pantas na babae ay nagtatayo nang kaniyang bahay: nguni't binubunot nang mangmang, nang 
kaniyang sariling manga kamay. 

siyang lumalakad sa kaniyang katuwiran ay natatakot sa panginoon: nguni't siyang suwail sa kaniyang 
manga lakad ay humahamak sa kaniya. 

sa bibig nang mangmang ay may tungkod nang kapalaluan: nguni't ang manga labi nang pantas ay 
mangagiingat nang manga yaon. 

kung saan walang baka, ang bangan ay malinis: nguni't ang karamihan nang bunga ay nasa kalakasan 
nang baka. 

ang tapat na saksi ay hindi magbubulaan: nguni't ang sinungaling na saksi ay nagbabadya nang manga 
kasinungalingan. 

ang manglilibak ay humahanap nang karunungan at walang nasusumpungan: nguni't ang kaalaman ay 
madali sa kaniya na naguunawa. 

paroon ka sa harapan nang taong mangmang, at hindi mo mamamalas sa kaniya ang manga labi nang 
kaalaman: 

ang karunungan nang mabait ay makaunawa nang kaniyang lakad: nguni't ang kamangmangan nang 
manga mangmang ay karayaan. 

ang mangmang ay tumutuya sa sala: nguni't sa matuwid ay may mabuting kalooban. 

nalalaman nang puso ang kaniyang sariling kapaitan, at ang tagaibang lupa ay hindi nakikialam nang 
kaniyang kagalakan. 

ang bahay nang masama ay mababagsak: nguni't ang tolda nang matuwid ay mamumukadkad. 

may daan na tila matuwid sa isang tao, nguni't ang dulo niyaon ay manga daan nang kamatayan. 
maging sa pagtawa man ang puso ay nagiging mapanglaw, at ang wakas nang kasayahan ay kabigatan 
nang loob. 

ang tumatalikod nang kaniyang puso ay mabubusog nang kaniyang sariling manga lakad: at 
masisiyahang loob ang taong mabuti. 

pinaniniwalaan nang musmos ang bawa't salita: nguni't ang mabait ay tumitinging mabuti sa kaniyang 
paglakad. 

ang pantas ay natatakot at humihiwalay sa kasamaan: nguni't ang mangmang ay nagpapakilalang palalo, 
at timawa. 

siyang nagagalit na madali ay gagawang may kamangmangan: at ang taong may masamang katha ay 
ipagtatanim. 

ang musmos ay nagmamana nang kamangmangan: nguni't ang mabait ay puputungan nang kaalaman. 
ang masama ay yumuyukod sa harap nang mabuti, at ang masama ay sa manga pintuang-daan nang 
matuwid. 

ipinagtatanim ang dukha maging nang kaniyang kapuwa: nguni't ang mayaman ay maraming kaibigan. 

siyang humahamak sa kaniyang kapuwa ay nagkakasala: nguni't siyang naaawa sa dukha ay mapalad 
siya. 

hindi ba sila nagkakamali na kumakatha nang kasamaan? nguni't kaawaan at katotohanan ay sasa kanila 
na nagsisikatha nang mabuti. 

sa lahat nang gawain ay may pakinabang: nguni't ang tabil nang manga labi ay naghahatid sa karalitaan. 
ang putong nang manga pantas ay ang kanilang manga kayamanan: nguni't ang kamangmangan nang 
manga mangmang ay kamangmangan lamang. 

ang tapat na saksi ay nagliligtas nang manga tao: nguni't siyang nagsasalita nang manga kasinungalingan 
ay nagdaraya. 

sa pagkatakot sa panginoon ay may matibay na pagkakatiwala: at ang kaniyang manga anak ay 
magkakaroon nang dakong kanlungan. 

ang pagkatakot sa panginoon ay bukal nang kabuhayan, upang humiwalay sa manga silo nang 
kamatayan. 

nasa karamihan nang bayan ang kaluwalhatian nang hari: nguni't na sa pangangailangan nang bayan ang 
kapahamakan nang pangulo. 

siyang makupad sa pagkagalit ay may dakilang paguunawa: nguni't siyang madaling magalit ay 
nagbubunyi nang kamangmangan. 

ang tiwasay na puso ay buhay nang katawan: nguni't ang kapanaghilian ay kabulukan nang manga buto. 
siyang pumipighati sa dukha ay humahamak sa maylalang sa kaniya. nguni't siyang naaawa sa 
mapagkailangan ay nagpaparangal sa kaniya. 

ang masama ay manahagis sa kaniyang masamang gawa: nguni't ang matuwid ay may kanlungan sa 
kaniyang kamatayan. 

karunungan ay nagpapahinga sa puso niya na may paguunawa: nguni't ang nasa loob nang manga 
mangmang ay nalalaman. 

ang katuwiran ay nagbubunyi nang bansa: nguni't ang kasalanan ay kakutyaan sa alinmang bayan. 

ang lingap nang hari ay sa lingkod na gumagawa na may kapantasan: nguni't ang kaniyang poot ay 
magiging laban sa nakahihiya. 

ang malubay na sagot ay nakapapawi nang poot: nguni't ang mabigat na salita ay humihila nang galit. 
ang dila nang pantas ay nagbabadya nang tuos nang kaalaman: nguni't ang bibig nang manga mangmang 
ay nagbubugso nang kamangmangan. 

ang manga mata nang panginoon ay nasa bawa't dako, na nagbabantay sa masama at sa mabuti. 

ang dilang magaling ay punong kahoy nang buhay: nguni't ang kalikuan niyaon ay kasiraan nang diwa. 
hinahamak nang mangmang ang saway nang kaniyang ama: nguni't siyang nagpapakundangan nang 
saway ay gumagawang may kabaitan. 

sa bahay nang matuwid ay maraming kayamanan: nguni't sa manga pakinabang nang masama ay 
kabagabagan. 

ang manga labi nang pantas ay nagsasabog nang kaalaman: nguni't ang puso nang mangmang ay hindi 
gayon. 

ang hain nang masama ay kasuklamsuklam sa panginoon: nguni't ang dalangin nang matuwid ay 
kaniyang kaluguran. 

ang lakad nang masama ay kasuklamsuklam sa panginoon: nguni't iniibig niya ang sumusunod sa 
katuwiran. 

may mabigat na saway sa kaniya, na nagpapabaya nang lakad: at siyang nagtatanim sa saway ay 
mamamatay. 

sheol at kapahamakan ay nasa harap nang panginoon: gaanong higit pa nga ang manga puso nang 
manga anak nang manga tao! 

ayaw ang manglilibak na siya'y sawayin. siya'y hindi paroroon sa pantas. 

ang masayang puso ay nagpapasaya nang mukha: nguni't sa kapanglawan nang puso ay nababagbag ang 
diwa. 

ang puso niyaong naguunawa ay humahanap nang kaalaman: nguni't ang bibig nang manga mangmang 
ay kumakain nang kamangmangan. 

lahat nang manga araw sa nagdadalamhati ay masama: nguni't siyang may masayang puso ay may laging 
kapistahan. 

maigi ang kaunti na may pagkatakot sa panginoon, kay sa malaking kayamanan na may kabagabagan. 
maigi ang pagkaing gulay na may pagibig, kay sa matabang baka at may pagtataniman. 

ang mainiting tao ay humihila nang pagtatalo: nguni't siyang makupad sa galit ay pumapayapa nang 
kaalitan. 

ang daan nang tamad ay gaya nang bakuran na manga dawag: nguni't ang landas nang matuwid ay 
ginagawang maluwang na lansangan. 

ang pantas na anak ay nagpapasaya nang ama: nguni't hinahamak nang mangmang ang kaniyang ina. 
ang kamangmangan ay kagalakan sa walang bait: nguni't pinatutuwid nang maalam ang kaniyang lakad. 
kung saan walang payo ay nagugulo ang manga panukala: nguni't sa karamihan nang manga tagapayo ay 
nangatatatag. 

ang tao ay may kagalakan sa sagot nang kaniyang bibig: at ang salita sa ukol na panahon, ay anong 
pagkabuti! 

sa pantas ay paitaas ang daan nang buhay, upang kaniyang mahiwalayan ang sheol sa ibaba. 

bubunutin nang panginoon ang bahay nang palalo: nguni't kaniyang itatatag ang hangganan nang 
babaing bao. 

ang manga masamang katha ay kasuklamsuklam sa panginoon: nguni't ang manga maligayang salita ay 
dalisay. 

siyang sakim sa pakinabang ay bumabagabag nang kaniyang sariling sangbahayan: nguni't siyang 
nagtatanim sa manga suhol ay mabubuhay. 

ang puso nang matuwid ay nagbubulay nang isasagot: nguni't ang bibig nang masama ay nagbubugso 
nang manga masamang bagay. 

ang panginoon ay malayo sa masama: nguni't kaniyang dinidinig ang dalangin nang matuwid. 

ang liwanag nang manga mata ay nagpapagalak nang puso: at ang mabubuting balita ay nagpapataba 
nang manga buto. 

ang taingang nakikinig sa saway nang buhay, ay tatahan sa gitna nang pantas. 

siyang tumatanggi sa saway ay humahamak sa kaniyang sariling kaluluwa: nguni't siyang nakikinig sa 
saway ay nagtatamo nang kaawaan. 

ang pagkatakot sa panginoon ay turo nang karunungan, at sa unahan nang karangalan ay nagpapauna 
ang pagpapakumbaba. 

ang manga paghahanda nang puso ay ukol sa tao: nguni't ang sagot nang dila ay mula sa panginoon. 
ang lahat nang manga lakad nang tao ay malinis sa harap nang kaniyang sariling manga mata: nguni't 
tinitimbang nang panginoon ang manga diwa. 

iukol mo sa panginoon ang iyong manga gawa, at ang iyong manga panukala ay matatatag. 

ginawa nang panginoon ang bawa't bagay na ukol sa kaniyang sariling wakas: o0, pati nang masama na 
ukol sa kaarawan nang kasamaan. 

bawa't palalo sa puso ay kasuklamsuklam sa panginoon: bagaman maghawakan sa kamay ay walang 
pagsalang parurusahan. 

sa pamamagitan nang kaawaan at katotohanan ay nalilinis ang kasamaan: at sa pamamagitan nang 
pagkatakot sa panginoon ay humihiwalay ang manga tao sa kasamaan. 

pagka ang manga lakad nang tao ay nakapagpapalugod sa panginoon, kaniyang tinitiwasay sa kaniya pati 
nang kaniyang manga kaaway. 

maigi ang kaunti na may katuwiran kay sa malalaking pakinabang na walang kaganapan. 

ang puso nang tao ay kumakatha nang kaniyang lakad: nguni't ang panginoon ang nagtutuwid nang 
kaniyang manga hakbang. 

banal na hatol ay nasa manga labi nang hari: at kaniyang bibig ay hindi sasalangsang sa kahatulan. 

ang ganap na timbangan at panimbang ay sa panginoon: lahat nang timbang na supot ay kaniyang gawa. 
kasuklamsuklam sa manga hari na gumawa nang kasamaan: sapagka't ang luklukan ay natatatag sa 
pamamagitan nang katuwiran. 

mga matuwid na labi ay kaluguran nang manga hari, at kanilang iniibig ang nagsasalita nang matuwid. 
ang poot nang hari ay gaya nang manga sugo nang kamatayan: nguni't papayapain nang pantas. 

nasa liwanag nang mukha nang hari ang buhay, at ang kaniyang lingap ay parang alapaap nang huling 
ulan. 

pagkaigi nga na magtamo nang karunungan kay sa ginto! o0, magtamo nang kaunawaan ay maigi kay sa 
pumili nang pilak. 

ang maluwang na lansangan nang matuwid ay humiwalay sa kasamaan: siyang nagiingat nang kaniyang 
lakad ay nagiingat nang kaniyang kaluluwa. 

ang kapalaluan ay nagpapauna sa kapahamakan, at ang mapagmataas na diwa ay sa pagkabuwal. 
maigi ang magkaroon nang mapagpakumbabang loob na kasama nang dukha, kay sa bumahagi nang 
samsam na kasama nang palalo. 

siyang nagiingat sa salita ay makakasumpong nang mabuti: at ang nananalig sa panginoon ay mapalad. 
ang pantas sa puso ay tatawaging mabait: at ang katamisan sa manga labi ay nagdaragdag nang 
katututuhan. 

ang kaunawaan ay bukal nang buhay sa nagtatamo: nguni't ang saway nang manga mangmang ay siyang 
kanilang kamangmangan. 

ang puso nang pantas ay nagtuturo sa kaniyang bibig, at nagdaragdag nang katututuhan sa kaniyang 
manga labi. 

mga maligayang salita ay parang pulot-pukyutan, matamis sa kaluluwa at kagalingan sa manga buto. 
may daan na tila matuwid sa tao, nguni't ang dulo niyaon ay manga daan nang kamatayan. 

ang gana nang pagkain nang manggagawang tao ay nakagagaling sa kaniya, sapagka't kinasasabikan 
nang kaniyang bibig. 

ang walang kabuluhang tao ay kumakatha nang kahirapan: at sa kaniyang manga labi ay may 
masilakbong apoy. 

ang magdarayang tao ay nagkakalat nang pagtatalo: at ang mapaghatid-dumapit ay naghihiwalay nang 
magkakaibigang matalik. 

ang taong marahas ay dumadaya sa kaniyang kapuwa, at pinapatnubayan niya siya sa daang hindi 
mabuti. 

ikinikindat ang kaniyang manga mata, upang kumatha nang manga magdarayang bagay: siyang 
nangangagat labi ay nagpapangyari sa kasamaan. 

ang ulong may uban ay putong nang kaluwalhatian, masusumpungan sa daan nang katuwiran. 

siyang makupad sa pagkagalit ay maigi kay sa makapangyarihan, at siyang nagpupuno sa kaniyang diwa 
ay maigi kay sa sumasakop nang isang bayan. 

ginagawa ang pagsasapalaran sa kandungan, nguni't ang buong pasiya niyaon ay sa panginoon. 

maigi ang isang tuyong subo at may katahimikan, kay sa bahay na may laging pistahan na may kaalitan. 
ang lingkod na gumagawang may kapantasan ay nagpupuno sa anak na nakahihiya, at siya'y 
makakabahagi sa mana nang magkakapatid. 

ang dalisayan ay sa pilak, at ang hurno ay sa ginto: nguni't sinusubok nang panginoon ang manga puso. 
ang manggagawa nang kasamaan ay nakikinig sa masasamang labi, at ang sinungaling ay nakikinig sa 
masamang dila. 

sinomang tumutuya sa dukha ay dumudusta sa maylalang sa kaniya: at ang natutuwa sa kasakunaan ay 
walang pagsalang parurusahan. 

ang manga anak nang manga anak ay putong nang manga matatandang tao: at ang kaluwalhatian nang 
manga anak ay ang kanilang manga magulang. 

ang marilag na pananalita ay hindi nagiging mabuti sa mangmang: lalo na ang magdarayang manga labi, 
sa isang pangulo. 

ang suhol ay parang mahalagang bato sa manga mata nang nagtatamo: saan man pumihit ay 
gumiginhawa. 

ang nagtatakip nang pagsalangsang ay humahanap nang pagibig: nguni't ang nagdadadaldal tungkol sa 
anoman ay naghihiwalay nang magkakaibigang matalik. 

ang saway ay nanasok na taimtim sa isang naguunawa, kay sa isang daang hampas sa mangmang. 

ang hinahanap lamang nang masamang tao ay panghihimagsik, kaya't isang mabagsik na sugo ay 
susuguin laban sa kaniya. 

masalubong ang tao nang oso na nanakawan nang kaniyang manga anak, maigi kay sa mangmang sa 
kaniyang kamangmangan. 

sinomang gumaganti nang kasamaan sa mabuti, kasamaan ay hindi hihiwalay sa kaniyang bahay. 

ang pasimula nang pagkakaalit ay gaya nang pagbuga nang tubig: kaya't iwan ninyo ang pagtatalo, bago 
maginit sa pagkakaalit. 

siya na umaaring ganap sa masama, at siya na nagpaparusa sa matuwid, kapuwa sila kasuklamsuklam sa 
panginoon. 

bakit may halaga sa kamay nang mangmang upang ibili nang karunungan, gayong wala siyang 
pagkaunawa? 

ang kaibigan ay umiibig sa lahat nang panahon, at ang kapatid ay ipinanganak na ukol sa kasakunaan. 
ang taong walang unawa ay nakikikamay, at nagiging mananagot sa harapan nang kaniyang kapuwa. 
ang umiibig sa pagsalangsang ay umiibig sa pagkakaalit: ang nagtataas nang kaniyang pintuan ay 
humahanap nang kapahamakan. 

siyang may magdarayang puso ay hindi nakakasumpong nang mabuti: at siyang may suwail na dila ay 
nahuhulog sa karalitaan. 

ang nanganganak nang mangmang ay sa kaniyang kapanglawan: at ang ama nang mangmang ay walang 
kagalakan. 

ang masayang puso ay mabuting kagamutan: nguni't ang bagbag na diwa ay tumutuyo nang manga 
buto. 

ang masama ay tumatanggap nang suhol mula sa sinapupunan, upang ipahamak ang daan nang 
kahatulan. 

karunungan ay nasa harap nang mukha nang naguunawa: nguni't ang manga mata nang mangmang ay 
nasa manga wakas nang lupa. 

ang mangmang na anak ay hirap sa kaniyang ama, at kapaitan sa nanganak sa kaniya. 

parusahan naman ang matuwid ay hindi mabuti, ni saktan man ang mahal na tao dahil sa kanilang 
katuwiran. 

siyang nagtitipid nang kaniyang manga salita ay may kaalaman: at siyang may diwang malamig ay taong 
naguunawa. 

ang mangmang man, pagka siya'y tumatahimik, ay nabibilang na pantas: pagka kaniyang tinitikom ang 
kaniyang manga labi, ay inaari siyang mabait. 

ang humihiwalay ay humahanap nang sarili niyang nasa, at nakikipagtalo laban sa lahat na magaling na 
karunungan. 

ang mangmang ay walang kaluguran sa paguunawa, kundi maihayag lamang ang kaniyang puso. 

pagka ang masama ay dumarating, dumarating din naman ang paghamak, at kasama nang kutya ang 
pagkaduwahagi. 

ang manga salita nang bibig nang tao ay parang malalim na tubig: ang bukal nang karunungan ay parang 
umaagos na batis. 

igalang ang pagkatao nang masama ay hindi mabuti, ni iligaw man ang matuwid sa kahatulan. 

ang manga labi nang mangmang ay nanasok sa pagkakaalit, at tinatawag nang kaniyang bibig ang manga 
hampas. 

ang bibig nang mangmang ay kaniyang kapahamakan, at ang kaniyang manga labi ay silo nang kaniyang 
kaluluwa. 

ang manga salita nang manga mapaghatid-dumapit ay parang manga masarap na subo, at nagsisibaba sa 
pinakaloob nang tiyan. 

siya mang walang bahala sa kaniyang gawain ay kapatid siya nang maninira. 

ang pangalan nang panginoon ay matibay na moog: tinatakbuhan nang matuwid at naliligtas. 

ang yaman nang mayamang tao ay ang kaniyang matibay na bayan, at gaya nang matayog na kuta sa 
kaniyang sariling isip, 

bago ang pagkapahamak ay pagmamalaki nang puso nang tao, at bago ang karangalan ang 
pagpapakumbaba. 

ang sumasagot bago makinig, ay kamangmangan at kahihiyan sa kaniya. 

aalalayan nang diwa nang tao ang kaniyang sakit: nguni't ang bagbag na diwa sinong nakapagdadala? 
ang puso nang mabait ay nagtatamo nang kaalaman, at ang pakinig nang pantas ay humahanap nang 
kaalaman. 

ang kaloob nang tao ay nagbubukas nang daan sa kaniya, at dinadala siya sa harap nang manga dakilang 
tao. 

ang nakikipaglaban nang kaniyang usap na una ay tila ganap, nguni't dumarating ang kaniyang kapuwa 
at sinisiyasat siya. 

ang pagsasapalaran ay nagpapatigil nang manga pagtatalo, at naghihiwalay sa gitna nang manga 
makapangyarihan. 

ang kapatid na nasaktan sa kalooban ay mahirap mabawi kay sa matibay na bayan: at ang gayong manga 
pagtatalo ay parang manga halang nang isang kastilyo. 

ang tiyan nang tao ay mabubusog nang bunga nang kaniyang bibig: sa bunga nang kaniyang manga labi 
ay masisiyahan siya. 

kamatayan at buhay ay nasa kapangyarihan nang dila, at ang nagsisiibig sa kaniya ay magsisikain nang 
kaniyang bunga. 

sinomang lalaking nakakasumpong nang asawa ay nakasumpong nang mabuting bagay, at nagtatamo 
nang lingap nang panginoon. 

ang dukha ay gumagamit nang manga pamanhik: nguni't ang mayaman ay sumasagot na may kagilasan. 
ang nagpaparami nang manga kaibigan ay sa kaniyang sariling kapahamakan: nguni't may kaibigan na 
mahigit kay sa isang kapatid. 

maigi ang dukha na lumalakad sa kaniyang pagtatapat kay sa suwail sa kaniyang manga labi at 
mangmang. 

gayon din ang kaluluwa na walang kaalaman ay hindi mabuti, at siyang nagmamadali nang kaniyang 
manga paa ay nagkakasala. 

ang kamangmangan nang tao ay sumisira nang kaniyang lakad, at ang kaniyang puso ay nagagalit laban 
sa panginoon. 

ang kayamanan ay nagdadagdag nang maraming kaibigan: nguni't ang dukha ay hiwalay sa kaniyang 
kaibigan. 

ang sinungaling na saksi ay walang pagsalang parurusahan, at ang nagsasalita nang manga 
kasinungalingan ay hindi makatatahan. 

marami ang mamamanhik nang lingap sa magandang-loob: at bawa't tao ay kaibigan nang nagbibigay 
nang manga kaloob. 

ipinagtatanim siya nang lahat nang kapatid nang dukha: gaano pa nga kaya ang ilalayo sa kaniya nang 
kaniyang manga kaibigan! kaniyang hinahabol sila nang manga salita, nguni't wala na sila. 

siyang nagiimpok nang karunungan ay umiibig sa kaniyang sariling kaluluwa: siyang nagiingat nang 
pagunawa ay makakasumpong nang mabuti. 

ang sinungaling na saksi ay walang pagsalang parurusahan, at ang nagbabadya nang manga 
kasinungalingan ay mamamatay. 

maayos na pamumuhay ay hindi magaling sa mangmang: lalo na sa alipin na magpuno sa manga 
pangulo. 

ang bait nang tao ay nagpapakupad sa galit. at kaniyang kaluwalhatian na paraanin ang pagsalangsang. 
ang poot nang hari ay parang ungal nang leon, nguni't ang kaniyang lingap ay parang hamog sa damo. 
ang mangmang na anak ay kapanglawan nang kaniyang ama: at ang manga pakikipagtalo nang asawa ay 
walang likat na tulo. 

bahay at manga kayamanan ay minamana sa manga magulang: nguni't ang mabait na asawa ay galing sa 
panginoon. 

katamaran ay nagbabaon sa mahimbing na pagkakatulog, at ang tamad na kaluluwa ay magugutom. 
ang nagiingat nang utos ay nagiingat nang kaniyang kaluluwa: nguni't ang walang babala sa kaniyang 
manga lakad ay mamamatay. 

ang naaawa sa dukha ay nagpapautang sa panginoon, at ang kaniyang mabuting gawa ay babayaran sa 
kaniya uli. 

parusahan mo ang iyong anak, dangang may pagasa, at huwag mong ilagak ang iyong puso sa kaniyang 
ikapapahamak. 

ang taong may malaking poot ay magtataglay nang parusa: sapagka't kung iyong iligtas iyong marapat na 
gawin uli. 

makinig ka nang payo, at tumanggap ka nang turo, upang ikaw ay maging pantas sa iyong huling wakas. 
may maraming katha sa puso nang tao, nguni't ang payo nang panginoon, ay siyang tatayo. 

yaong nakagagawa sa isang tao upang siya'y maging kanaisnais ay ang kaniyang kagandahang-loob: at 
ang isang dukha ay maigi kay sa isang sinungaling. 

ang pagkatakot sa panginoon ay patungo sa kabuhayan, at ang nagtatangkilik noon ay tatahang may 
kasiyahan: hindi siya dadalawin nang kasamaan. 

idinadampot nang tamad ang kaniyang kamay sa pinggan, at hindi na magsusubo pa sa kaniyang bibig 
uli. 

iyong saktan ang manglilibak, at ang musmos ay magaaral nang kabaitan: at iyong sawayin ang 
naguunawa, at siya'y makakaunawa nang kaalaman. 

ang sumasamsam sa kaniyang ama, at nagpapalayas sa kaniyang ina, ay anak na nakakahiya at 
nagdadala nang kakutyaan. 

magtigil ka, anak ko, sa pakikinig nang aral na nagliligaw lamang mula sa manga salita nang kaalaman. 
ang walang kabuluhang saksi ay lumilibak sa kahatulan: at ang bibig nang masama ay lumalamon nang 
kasamaan. 

ang manga kahatulan ay nahahanda sa manga manglilibak, at ang manga hampas ay sa manga likod 
nang manga mangmang. 

ang alak ay manunuya, ang matapang na alak ay manggugulo, at sinomang napaliligaw sa kaniya ay hindi 
pantas. 

ang kakilabutan nang hari ay parang ungal nang leon: ang namumungkahi sa kaniya sa galit ay 
nagkakasala laban sa kaniyang sariling buhay. 

karangalan sa tao ang magingat sa pakikipagkaalit: nguni't bawa't mangmang ay magiging palaaway. 
ang tamad ay hindi magaararo dahil sa tagginaw, kaya't siya'y magpapalimos sa pagaani, at wala 
anoman. 

payo sa puso nang tao ay parang malalim na tubig, nguni't iibigin nang taong naguunawa. 

maraming tao ay magtatanyag bawa't isa nang kaniyang sariling kagandahang-loob: nguni't sinong 
makakasumpong sa taong tapat? 

ang ganap na tao na lumalakad sa kaniyang pagtatapat, mapapalad ang kaniyang manga anak na 
susunod sa kaniya. 

ang hari na nauupo sa luklukan nang kahatulan pinananabog nang kaniyang manga mata ang lahat na 
kasamaan. 

sinong makapagsasabi, nilinis ko ang aking puso, ako'y dalisay sa aking kasalanan? 

mga iba't ibang panimbang, at manga iba't ibang takalan, kapuwa manga karumaldumal sa panginoon. 
ang bata man ay nagpapakilala sa kaniyang manga gawa, kung ang kaniyang gawa ay magiging malinis, 
at kung magiging matuwid. 

ang nakikinig na tainga, at ang nakakakitang mata, kapuwa ginawa nang panginoon. 

huwag mong ibigin ang pagtulog, baka ka madukha, idilat mo ang iyong manga mata, at mabubusog ka 
nang tinapay. 

walang halaga, walang halaga, sabi nang mamimili: nguni't pagka nakalayo siya, naghahambog nga. 
may ginto, at saganang manga rubi: nguni't ang manga labi nang kaalaman ay mahalagang hiyas. 

kunin mo ang kaniyang suot na nananagot sa di kilala; at tanggapan mo nang sanla ang nananagot sa 
manga di kilala. 

tinapay nang kasinungalingan ay matamis sa tao: nguni't pagkatapos ay mabubusog ang kaniyang bibig 
nang batong lapok. 

bawa't panukala ay natatatag sa pamamagitan nang payo: at sa pamamagitan nang pantas na 
pamamatnubay ay makikipagdigma ka. 

ang yumayaong mapaghatid-dumapit ay naghahayag nang manga lihim: kaya't huwag kang 
makisalamuha sa kaniya na nagbubukang maluwang nang kaniyang manga labi. 

siyang sumusumpa sa kaniyang ama o sa kaniyang ina, ang kaniyang ilawan ay papatayin sa salimuot na 
kadiliman. 

ang mana ay matatamong madali sa pasimula, nguni't ang wakas niyao'y hindi pagpapalain. 

huwag mong sabihin, ako'y gaganti nang kasamaan: maghintay ka sa panginoon, at kaniyang ililigtas ka. 
mga iba't ibang panimbang ay karumaldumal sa panginoon, at ang sinungaling na timbangan ay hindi 
mabuti. 

ang manga lakad nang tao ay sa panginoon: paano ngang mauunawa nang tao ang kaniyang lakad? 

silo nga sa tao ang magsabi nang walang pakundangan, banal nga, at magsiyasat pagkatapos nang 
manga panata. 

ang pantas na hari ay nagpapapanabog nang masama. at dinadala sa kanila ang gulong na panggiik. 
ang diwa nang tao ay ilawan nang panginoon, na sumisiyasat nang manga pinakaloob na bahagi nang 
tiyan. 

kagandahang-loob at katotohanan ay nagpapalagi sa hari: at ang kaniyang luklukan ay inaalalayan nang 
kagandahang-loob. 

ang kaluwalhatian nang manga binata ay ang kanilang kalakasan: at ang kagandahan nang matanda ay 
ang ulong may uban. 

ang manga latay na sumasakit ay lumilinis nang kasamaan: at ang manga hampas ay dinaramdam sa 
manga pinakaloob na bahagi nang tiyan. 

ang puso nang hari ay nasa kamay nang panginoon na parang manga batis: kumikiling saan man niya 
ibigin. 

bawa't lakad nang tao ay matuwid sa kaniyang sariling manga mata: nguni't tinitimbang nang panginoon 
ang manga puso. 

gumawa nang kaganapan at kahatulan ay lalong kalugodlugod sa panginoon kay sa hain. 

ang mapagmataas na tingin, at ang palalong puso, siyang ilaw nang masama, ay kasalanan. 

ang manga pagiisip nang masipag ay patungo sa kasaganaan lamang: nguni't bawa't nagmamadali ay sa 
pangangailangan lamang. 

ang pagtatamo nang manga kayamanan sa pamamagitan nang sinungaling na dila ay singaw na 
tinatangay na paroo't parito noong nagsisihanap nang kamatayan. 

ang pangdadahas nang masama ay siya ring papalis sa kanila, sapagka't sila'y nagsitangging magsigawa 
nang kahatulan. 

ang lakad nang nagpapasan nang sala ay lubhang liko: nguni't tungkol sa malinis, ang kaniyang gawa ay 
matuwid. 

lalong maigi ang tumahan sa sulok nang bubungan, kay sa palatalong babae sa maluwang na bahay. 
ang kaluluwa nang masama ay nagnanasa nang kasamaan: ang kaniyang kapuwa ay hindi 
nakakasumpong nang lingap sa kaniyang manga mata. 

pagka ang mangduduwahagi ay pinarusahan, ang musmos ay nagiging pantas: at pagka ang pantas ay 
tinuturuan, siya'y tumatanggap nang kaalaman. 

pinagninilay nang matuwid ang bahay nang masama, kung paanong napapahamak ang masama sa 
kanilang pagkapariwara. 

ang nagtatakip nang kaniyang manga pakinig sa daing nang dukha, siya naman ay dadaing, nguni't hindi 
didinggin. 

ang kaloob na lihim ay nagpapatahimik nang galit, at ang alay sa sinapupunan, ay nang malaking poot. 
kagalakan sa matuwid ang gumawa nang kahatulan, nguni't kapahamakan sa manga manggagawa nang 
kasamaan. 

ang tao na gumagala sa labas nang daan nang kaunawaan, magpapahinga sa kapisanan nang patay. 

ang umiibig nang kalayawan ay magiging dukha: ang umiibig sa alak at langis ay hindi yayaman. 

ang masama ay isang katubusan para sa matuwid, at ang taksil ay sa lugar nang matuwid. 

lalong maigi ang tumahan sa ilang na lupain, kay sa makisama sa palatalo at magagaliting babae. 

may mahalagang kayamanan at langis sa tahanan nang pantas, nguni't ito'y sinasakmal nang mangmang. 
ang sumusunod sa katuwiran at kagandahang-loob nakakasumpong nang buhay, katuwiran, at 
karangalan. 

sinasampa nang pantas ang bayan nang makapangyarihan, at ibinabagsak ang lakas nang pagkakatiwala 
niyaon. 

sinomang nagiingat nang kaniyang bibig at kaniyang dila nagiingat nang kaniyang kaluluwa mula sa 
manga kabagabagan. 

ang palalo at mapagmataas na tao, manglilibak ang kaniyang pangalan, siya'y gumagawa sa kahambugan 
nang kapalaluan. 

ang nasa nang tamad ay pumapatay sa kaniya: sapagka't tumatanggi ang kaniyang manga kamay sa 
paggawa. 

may nagiimbot sa kasakiman buong araw: nguni't ang matuwid ay nagbibigay at hindi nagkakait. 

ang hain nang masama ay karumaldumal: gaano pa nga, pagka kaniyang dinadala na may masamang 
isip! 

ang sinungaling na saksi ay mamamatay: nguni't ang taong nakikinig ay magsasalita upang mamalagi. 
ang masamang tao ay nagmamatigas nang kaniyang mukha, nguni't tungkol sa taong matuwid, nagaayos 
nang kaniyang manga lakad. 

walang karunungan, o kaunawaan man, o payo man laban sa panginoon. 

ang kabayo ay handa laban sa kaarawan nang pagbabaka: nguni't ang pagtatagumpay ay sa panginoon. 
ang mabuting pangalan ay maiging piliin, kay sa malaking kayamanan, at ang magandang kalooban, kay 
sa pilak at ginto. 

ang mayaman at ang dukha ay nagkakasalubong kapuwa: ang panginoon ang may-lalang sa kanilang 
lahat. 

ang mabait na tao ay nakakakita nang kasamaan at nagkukubli: nguni't dinadaanan nang musmos at 
nagtitiis. 


744 


ang kagantihan sa kapakumbabaan at ang pagkatakot sa panginoon ay kayamanan, at karangalan, at 
buhay. 

mga tinik at manga silo ay nangasa daan nang magdaraya: ang nagiingat nang kaniyang kaluluwa ay 
lalayo sa manga yaon. 

turuan mo ang bata sa daan na dapat niyang lakaran, at pagka tumanda man siya ay hindi niya 
hihiwalayan. 

ang mayaman ay magpupuno sa dukha, at ang manghihiram ay alipin nang nagpapahiram. 

siyang naghahasik nang kasamaan ay aani nang kapahamakan, at ang pamalo nang kaniyang poot ay 
maglilikat. 

ang may magandang-loob na mata ay pagpapalain: sapagka't nagbibigay nang kaniyang tinapay sa 
dukha. 

itaboy mo ang manglilibak, at ang pagtatalo ay maalis: oo, ang pagkakaalit at pagduwahagi ay matitigil. 
siyang umiibig nang kalinisan nang puso, dahil sa biyaya nang kaniyang manga labi ay magiging kaniyang 
kaibigan ang hari. 

ang manga mata nang panginoon ay nagiingat sa maalam: nguni't kaniyang ibinabagsak ang manga salita 
nang taksil. 

sinasabi nang tamad, may leon sa labas: mapapatay ako sa manga lansangan. 

ang bibig nang masasamang babae ay isang malalim na lungaw: siyang nayayamot sa panginoon ay 
mabubuwal doon. 

ang kamangmangan ay nababalot sa puso nang bata, nguni't ilalayo sa kaniya nang pamalong 
pangsaway. 

ang pumipighati sa dukha upang magpalago nang kaniyang pakinabang, at ang nagbibigay sa mayaman, 
ay humahangga sa pangangailangan lamang. 

ikiling mo ang iyong pakinig, at iyong dinggin ang manga salita nang pantas, at ihilig mo ang iyong puso 
sa aking kaalaman. 

sapagka't maligayang bagay kung iyong ingatan sa loob mo, kung mangatatatag na magkakasama sa 
iyong manga labi. 

upang ang iyong tiwala ay malagak sa panginoon, aking ipinakilala sa iyo sa kaarawang ito, oo, sa iyo. 
hindi ba ako sumulat sa iyo nang manga marilag na bagay na manga payo at kaalaman, 

upang ipakilala sa iyo ang katunayan nang manga salitang katotohanan, upang iyong maibalik ang 
manga salita nang katotohanan sa kanila na nagsusugo sa iyo? 

huwag kang magnakaw sa dukha, sapagka't siya'y dukha, ni pumighati man sa nagdadalamhati sa 
pintuang-bayan: 

sapagka't ipakikipaglaban nang panginoon ang kanilang usap, at sasamsaman nang buhay yaong 
nagsisisamsam sa kanila. 

huwag kang makipagkaibigan sa taong magagalitin, at sa mainiting tao ay huwag kang sasama: 

baka ka matuto nang kaniyang manga lakad, at magtamo nang silo sa iyong kaluluwa. 

huwag kang maging isa sa kanila na nakikikamay, o sa kanila na mangananagot sa manga utang: 

kung wala kang ikabayad, bakit kaniyang kukunin sa iyo ang iyong higaan? 

huwag mong baguhin ang dating muhon nang lupa, na inilagay nang iyong manga magulang. 

nakikita mo ba ang taong masipag sa kaniyang gawain? siya'y tatayo sa harap nang manga hari: hindi 
siya tatayo sa harap nang manga taong hamak. 

pagka ikaw ay nauupong kumain na kasalo nang isang pangulo, kilanlin mong maigi siya na nasa harap 
mo, 

at maglagay ka nang sundang sa iyong lalamunan, kung ikaw ay taong bigay sa pagkain. 

huwag kang mapagnais nang kaniyang manga masarap na pagkain; yamang manga marayang pagkain. 
huwag kang mainip sa pagyaman, tumigil ka sa iyong sariling karunungan. 

iyo bang itititig ang iyong manga mata sa wala? sapagka't ang manga kayamanan, ay tunay na 
nagsisipagpakpak, gaya nang aguila na lumilipad sa dakong langit. 

huwag mong kanin ang tinapay niya na may masamang mata, ni nasain mo man ang kaniyang manga 
masarap na pagkain: 

sapagka't kung ano ang iniisip niya sa loob niya, ay gayon siya: kumain ka at uminom ka, sabi niya sa iyo, 
nguni't ang puso niya ay hindi sumasaiyo. 

ang subo na iyong kinain ay iyong isusuka, at iyong iwawala ang iyong manga matamis na salita. 

huwag kang magsalita sa pakinig nang mangmang, sapagka't kaniyang hahamakin ang karunungan nang 
iyong manga salita. 

huwag mong baguhin ang dating muhon nang lupa, at huwag mong pasukin ang manga bukid nang ulila: 
sapagka't ang kanilang manunubos ay malakas, ipaglalaban niya ang kanilang usap sa iyo. 

ihilig mo ang iyong puso sa turo, at ang iyong manga pakinig sa manga salita nang kaalaman. 

huwag mong ipagkait ang saway sa bata: sapagka't kung iyong hampasin siya nang pamalo, siya'y hindi 
mamamatay. 

iyong hahampasin siya nang pamalo, at ililigtas mo ang kaniyang kaluluwa sa sheol. 

anak ko, kung ang iyong puso ay magpakapantas, ang puso ko'y matutuwa sa makatuwid baga'y ang 
akin: 

oo, ang aking puso ay magagalak pagka ang iyong manga labi ay nangagsasalita nang matuwid na manga 
bagay. 

huwag managhili ang iyong puso sa manga makasalanan: kundi lumagay ka sa panginoon buong araw: 
sapagka't tunay na may kagantihan, at ang iyong pagasa ay hindi mahihiwalay. 

makinig ka, anak ko, at ikaw ay magpakapantas, at patnubayan mo ang iyong puso sa daan. 

huwag kang mapasama sa manga mapaglango, sa manga mayamong mangangain nang karne: 
sapagka't ang manglalasing at ang mayamo ay darating sa karalitaan: at ang antok ay magbibihis sa tao 
nang pagkapulubi. 

dinggin mo ang iyong ama na naging anak ka, at huwag mong hamakin ang iyong ina kung siya'y 
tumanda. 

bumili ka nang katotohanan at huwag mong ipagbili: oo karunungan, at turo, at pag-uunawa. 

ang ama nang matuwid ay magagalak na lubos: at siyang nagkaanak nang pantas na anak ay magagalak 
sa kaniya. 

mangatuwa ang iyong ama at ang iyong ina, at magalak siyang nanganak sa iyo. 

anak ko, ibigay mo sa akin ang iyong puso, at malugod ang iyong manga mata sa aking manga daan. 
sapagka't ang isang patutot ay isang malalim na lubak, at ang babaing di kilala ay makipot na lungaw. 
oo, siya'y bumabakay na parang tulisan, at nagdaragdag nang manga magdaraya sa gitna nang manga 
tao. 

sinong may ay? sinong may kapanglawan? sinong may pakikipagtalo? sinong may daing? sino ang may 
sugat na walang kadahilanan? sino ang may maningas na mata? 

silang nangaghihintay sa alak, silang nagsisiyaon upang humanap nang pinaghalong alak. 

huwag kang tumingin sa alak pagka mapula, pagka nagbibigay nang kaniyang kulay sa saro, 

sa huli ay kumakagat ito na parang ahas, at tumutukang parang ulupong. 

ang iyong manga mata ay titingin nang manga katuwang bagay, at ang iyong puso ay nagbabadya nang 
manga magdarayang bagay. 

oo, ikaw ay magiging parang nahihiga sa gitna nang dagat, o parang nahihiga sa dulo nang isang palo 
nang sasakyan. 

kanilang pinalo ako, iyong sasalitain, at hindi ako nasaktan, kanilang hinampas ako, at hindi ko 
naramdaman: kailan gigising ako? aking hahanapin pa uli. 

huwag kang mananaghili sa manga masamang tao, ni magnasa ka man na masama sa kanila: 


746 


sapagka't ang kanilang puso ay nagaaral nang pagpighati, at ang kanilang manga labi ay nagsasalita nang 
kalikuan. 

sa karunungan ay natatayo ang bahay; at sa pamamagitan nang unawa ay natatatag. 

at sa pamamagitan nang kaalaman ay napupuno ang manga silid, nang lahat na mahalaga at maligayang 
manga kayamanan. 

ang pantas na tao ay malakas, oo, ang taong maalam ay lumalago ang kapangyarihan. 

sapagka't sa pamamagitan nang pantas na pamamatnubay ay makikipagdigma ka: at sa karamihan nang 
manga tagapayo ay may kaligtasan. 

karunungan ay totoong mataas sa ganang mangmang: hindi niya ibinubuka ang kaniyang bibig sa 
pintuang-bayan. 

siyang kumakatha nang paggawa nang kasamaan, tatawagin siya nang manga tao na masamang tao. 
ang pagiisip nang kamangmangan ay kasalanan: at ang mangduduwahagi ay karumaldumal sa manga 
tao. 

kung ikaw ay manglupaypay sa kaarawan nang kasakunaan, ang iyong kalakasan ay munti. 

iligtas mo silang nangadala sa kamatayan, at ang manga handang papatayin, ay tingnan mo na iyong 
ibalik. 

kung iyong sinasabi, narito, hindi kami nakakaalam nito: hindi ba niya binubulay na tumitimbang nang 
manga puso? at siyang nagiingat nang iyong kaluluwa, hindi ba niya nalalaman? at hindi ba niya 
gagantihin ang bawa't tao ayon sa gawa niya? 

anak ko, kumain ka nang pulot, sapagka't mabuti, at nang pulot-pukyutan na matamis sa iyong lasa: 

sa gayo'y matututo ka nang karunungan na malalagay sa iyong kaluluwa: kung iyong nasumpungan ito, 
sa gayo'y magkakaroon ka nga nang kagantihan, at ang iyong pagasa ay hindi mahihiwalay. 

huwag kang bumakay, oh masamang tao, sa tahanan nang matuwid, huwag mong sirain ang kaniyang 
dakong pahingahan: 

sapagka't ang matuwid ay nabubuwal na makapito, at bumabangon uli: nguni't ang masama ay 
nabubuwal sa kasakunaan. 

huwag kang magalak pagka ang iyong kaaway ay nabubuwal, at huwag matuwa ang iyong puso pagka 
siya'y nabubuwal: 

baka makita nang panginoon, at ipagdamdam nang loob siya, at kaniyang ihiwalay ang poot niya sa 
kaniya. 

huwag kang mabalisa dahil sa manga manggagawa nang masama, ni maging mapanaghiliin ka man sa 
masama: 

sapagka't hindi magkakaroon nang kagantihan sa masamang tao, ang ilawan nang masama ay papatayin. 
anak ko, matakot ka sa panginoon at sa hari: at huwag kang makisalamuha sa kanila na mapagbago: 
sapagka't ang kanilang kasakunaan ay darating na bigla: at sinong nakakaalam nang kasiraan nila 
kapuwa? 

ang manga ito man ay sabi rin nang pantas. magkaroon nang pagtangi nang manga pagkatao sa 
kahatulan, ay hindi mabuti. 

siyang nagsasabi sa masama, ikaw ay matuwid: susumpain siya nang manga bayan, kayayamutan siya 
nang manga bansa: 

nguni't silang nagsisisaway sa kaniya ay magkakaroon nang kaluguran, at ang mabuting pagpapala ay 
darating sa kanila. 

siya'y humahalik sa manga labi niyaong nagbibigay nang matuwid na sagot. 

ihanda mo ang iyong gawa sa labas, at ihanda mo sa iyo sa parang, at pagkatapos ay itayo mo ang iyong 
bahay. 

huwag kang sumaksi laban sa iyong kapuwa nang walang kadahilanan, at huwag kang magdaya nang 
iyong manga labi. 

huwag mong sabihin, gagawin kong gayon sa kaniya na gaya nang ginawa niya sa akin: aking ibibigay sa 
tao ang ayon sa kaniyang gawa. 

ako'y nagdaan sa tabi nang bukid nang tamad, at sa tabi nang ubasan nang taong salat sa unawa, 

at, narito, tinubuang lahat nang manga tinik, ang ibabaw niyaon ay natakpan nang manga dawag, at ang 
bakod na bato ay nabagsak. 

ako nga'y tumingin, at aking binulay na mabuti: aking nakita, at tumanggap ako nang turo. 

kaunti pang tulog, kaunti pang idlip, kaunti pang paghahalukipkip nang manga kamay upang matulog: 
gayon darating ang iyong karalitaan na parang magnanakaw, at ang iyong kasalatan na parang 
nasasandatahang tao. 

ang manga ito ay manga kawikaan din ni salomon, na isinalin nang manga tao ni hezekias na hari sa juda. 
kaluwalhatian nga nang diyos na maglihim nang isang bagay: nguni't ang kaluwalhatian nang manga hari 
ay magusisa nang isang bagay. 

gaya nang langit sa kataasan, at nang lupa sa kalaliman, gayon ang puso nang manga hari ay di masayod. 
alisin ang dumi sa pilak, at lumalabas na isang kasangkapan sa ganang mangbububo: 

alisin ang masama sa harap nang hari, at ang kaniyang luklukan ay matatatag sa katuwiran. 

huwag kang magpauna sa harapan nang hari, at huwag kang tumayo sa dako nang manga dakilang tao: 
sapagka't maigi na sabihin sa iyo, sumampa ka rito: kay sa ibaba ka sa harapan nang pangulo, na nakita 
nang iyong manga mata. 

huwag kang makialam nang walang gunita sa pakikipagbabag, baka hindi mo maalaman kung ano ang 
gagawin sa wakas niyaon, pagka ikaw ay hiniya nang iyong kapuwa. 

ipaglaban mo ang iyong usap sa iyong kapuwa, at huwag mong ihayag ang lihim nang iba: 

baka siyang nakakarinig ay umalipusta sa iyo, at ang iyong pagkadusta ay hindi maalis. 

salitang sinalita sa kaukulan ay gaya nang manga mansanang ginto sa manga bilaong pilak. 

kung paano ang hikaw na ginto, at kagayakang dalisay na ginto, gayon ang pantas na mananaway sa 
masunuring pakinig. 

kung paano ang lamig nang niebe sa panahon nang pagaani, gayon ang tapat na sugo sa kanila na 
nangagsugo sa kaniya, sapagka't kaniyang pinagiginhawa ang kaluluwa nang kaniyang manga panginoon. 
kung paano ang manga alapaap at hangin na walang ulan, gayon ang taong naghahambog nang kaniyang 
manga kaloob na walang katotohanan. 

sa pamamagitan nang pagpipigil nang loob ay napahihikayat ang pangulo, at ang malumanay na dila ay 
bumabasag nang buto. 

nakasumpong ka ba nang pulot? kumain ka nang sapat sa iyo: baka ka masuya, at iyong isuka. 
magdalang ang iyong paa sa bahay nang iyong kapuwa, baka siya'y mayamot sa iyo, at ipagtanim ka. 

ang tao na sumasaksi nang kasinungalingang saksi laban sa kaniyang kapuwa ay isang pangbayo at isang 
tabak, at isang matulis na pana. 

pagtiwala sa di tapat na tao sa panahon nang kabagabagan ay gaya nang baling ngipin, at nang nabaliang 
paa. 

kung paano ang nangaagaw nang kasuutan sa panahong tagginaw, at kung paano ang suka sa sosa, 
gayon siyang umaawit nang manga awit sa mabigat na puso. 

kung ang iyong kaaway ay magutom, bigyan mo siya nang pagkain na makakain, at kung siya'y mauhaw, 
bigyan mo siya nang tubig na maiinom: 

sapagka't ikaw ay magbubunton nang baga nang apoy sa kaniyang ulo, at gagantihin ka nang panginoon. 
ang hanging hilaga ay naglalabas nang ulan: gayon ang dilang maninirang puri ay nakagagalit. 

maigi ang tumahan sa sulok nang bubungan, kay sa kasama nang palaaway na babae sa maluwang na 
bahay. 

kung paano ang malamig na tubig sa uhaw na kaluluwa, gayon ang manga mabuting balita na mula sa 
malayong lupain. 

kung paano ang malabong balon, at ang bukal na nalabusaw, gayon ang matuwid na tao na nagbigay 
daan sa harap nang masama. 

hindi mabuting kumain nang maraming pulot: gayon ang paghanap nang tao nang kanilang sariling 
kaluwalhatian, ay hindi kaluwalhatian. 

siyang hindi pumipigil nang kaniyang sariling diwa ay parang bayang nabagsak at walang kuta. 

kung paano ang niebe sa taginit, at kung paano ang ulan sa pagaani, gayon ang karangalan ay hindi 
nababagay sa mangmang. 

kung paano ang maya sa kaniyang paggagala, kung paano ang langaylangayan sa kaniyang paglipad, 
gayon ang sumpa na walang kadahilanan ay hindi tumatalab. 

ang paghagupit ay sa kabayo, ang paningkaw ay sa asno, at ang pamalo ay sa likod nang manga 
mangmang. 

huwag mong sagutin ang mangmang nang ayon sa kaniyang kamangmangan, baka ikaw man ay maging 
gaya rin niya. 

sagutin mo ang mangmang ayon sa kaniyang kamangmangan, baka siya'y maging pantas sa ganang 
kaniya. 

siyang nagsusugo nang pasugo sa pamamagitan nang kamay nang mangmang naghihiwalay nang 
kaniyang manga paa, at umiinom sa kasiraan. 

ang manga hita nang pilay ay nabibitin: gayon ang talinghaga sa bibig nang manga mangmang. 

kung paano ang isa'y nagbabalot nang isang bato sa isang lambanog, gayon ang nagbibigay nang 
karangalan sa mangmang. 

kung paano ang tinik na tumutusok sa kamay nang lango, gayon ang talinghaga sa bibig nang manga 
mangmang. 

kung paano ang mamamana sumusugat sa lahat, gayon ang umupa sa mangmang at umuupa sa 
pagayongayon. 

kung paano ang aso na bumabalik sa kaniyang suka, gayon ang mangmang na umuulit nang kaniyang 
kamangmangan. 

nakikita mo ba ang taong pantas sa ganang kaniyang sarili. may higit na pagasa sa mangmang kay sa 
kaniya. 

sinabi nang tamad, may leon sa daan, isang leon ay nasa manga lansangan. 

kung paano ang pintuan ay pumipihit sa kaniyang bisagra, gayon ang tamad sa kaniyang higaan. 
idinadampot nang tamad ang kaniyang kamay sa pinggan: napapagod siyang dalhin uli sa kaniyang bibig. 
ang tamad ay lalong pantas sa ganang kaniyang sarili kay sa pitong tao na makapagbibigay katuwiran. 
ang nagdaraan, at nakikialam sa pagaaway na hindi ukol sa kaniya, ay gaya nang humahawak nang aso 
sa manga tainga. 

kung paano ang taong ulol na naghahagis nang manga dupong na apoy, manga pana, at kamatayan, 
gayon ang tao na nagdadaya sa kaniyang kapuwa, at nagsasabi, hindi ko ba ginagawa sa paglilibang? 
sapagka't sa kakulangan nang gatong ay namamatay ang apoy: at kung saan walang mapaghatid- 
dumapit ay tumitigil ang pagkakaalit. 

kung paano ang manga uling sa manga baga, at ang kahoy sa apoy, gayon ang taong madaldal na 
nagpapaningas nang pagkakaalit. 

ang manga salita nang mapaghatid-dumapit ay parang manga masarap na subo, at nagsisibaba sa manga 
pinakaloob na bahagi nang tiyan. 

mga mapusok na labi at masamang puso ay parang sisidlang-lupa na nababalot nang dumi nang pilak. 
ang nagtatanim ay nagpapakunwari nang kaniyang manga labi, nguni't siya'y naglalagay nang pagdaraya 
sa loob niya: 

pagka siya'y nagsasalitang mainam, huwag mo siyang paniwalaan, sapagka't may pitong karumaldumal 
sa kaniyang puso: 

bagaman ang kaniyang pagtatanim ay magtakip nang karayaan, at ang kaniyang kasamaan ay lubos na 
makikilala sa harap nang kapisanan. 

ang humuhukay nang lungaw ay mabubuwal doon: at siyang nagpapagulong nang bato, ay babalikan 
nito siya. 

ang sinungaling na dila ay nagtatanim sa manga sinaktan niya, at ang bibig nang kunwang mapagpuri ay 
gumagawa nang kapahamakan. 

huwag mong ipaghambog ang kinabukasan, sapagka't hindi mo nalalaman kung ano ang ilalabas nang 
ibang araw. 

purihin ka nang ibang tao at huwag nang iyong sariling bibig, nang iba, at huwag nang iyong sariling 
manga labi. 

ang bato ay mabigat, at ang buhangin ay matimbang: nguni't ang galit nang mangmang ay lalong 
mabigat kay sa manga yaon. 

poot ay mabagsik, at ang galit ay mamumugnaw, nguni't sinong makatatayo sa harap nang paninibugho? 
maigi ang saway na hayag kay sa pagibig na nakukubli. 

tapat ang manga sugat nang kaibigan: nguni't ang manga halik nang kaaway ay malabis. 

ang busog na tao ay umaayaw sa pulot-pukyutan: nguni't sa gutom na tao ay matamis ang bawa't 
mapait na bagay. 

kung paano ang ibon na gumagala mula sa kaniyang pugad, gayon ang tao na gumagala mula sa 
kaniyang dako. 

ang unguento at pabango ay nagpapagalak nang puso: gayon ang katamisan nang kaibigan nang tao na 
nagbubuhat sa maiging payo. 

ang iyong sariling kaibigan at ang kaibigan nang iyong ama, ay huwag mong pabayaan, at huwag kang 
pumaroon sa bahay nang iyong kapatid sa kaarawan nang iyong kasakunaan: maigi ang kapuwa na 
malapit kay sa kapatid na malayo. 

anak ko, ikaw ay magpakadunong, at iyong pasayahin ang aking puso, upang aking masagot siya na 
tumutuya sa akin. 

ang taong mabait ay nakakakita nang kasamaan, at nagkukubli: nguni't dinadaanan nang musmos, at 
naghihirap. 

kunin mo ang kaniyang kasuutan na nananagot sa di kilala, at tanggapan mo siya nang sanla na 
nananagot sa babaing di kilala. 

siyang nagpapala sa kaniyang kaibigan nang malakas na tinig, na bumabangong maaga sa 
kinaumagahan, mabibilang na sumpa sa kaniya. 

ang laging tulo sa araw na maulan at ang babaing palatalo ay magkahalintulad: 

ang magibig pumigil sa kaniya, ay pumipigil sa hangin, at ang kaniyang kanan ay nakakasumpong nang 
langis. 

ang bakal ay nagpapatalas sa bakal; gayon ang tao ay nagpapatalas sa mukha nang kaniyang kaibigan. 
ang nagiingat nang puno nang higos ay kakain nang bunga niyaon, at ang naghihintay sa kaniyang 
panginoon ay pararangalin. 

kung paanong sa tubig ang mukha ay sumasagot sa mukha, gayon ang puso nang tao sa tao. 

ang sheol at ang kapahamakan ay hindi nasisiyahan kailan man, at ang manga mata nang tao ay hindi 
nasisiyahan kailan man. 

ang sangagan ay sa pilak, at ang hurno ay sa ginto, at ang tao ay nasusubok sa pamamagitan nang 
kaniyang pagpuri. 

bagaman iyong piitin ang mangmang sa isang piitan na kasama nang pangbayo sa manga bayong trigo, 
gayon ma'y hindi hihiwalay ang kaniyang kamangmangan sa kaniya. 

magmasipag ka na alamin mo ang kalagayan nang iyong manga kawan, at tingnan mong mabuti ang 
iyong manga bakahan: 

sapagka't ang manga kayamanan ay hindi magpakailan man: at namamalagi ba ang putong sa lahat nang 
sali't saling lahi? 

ang tuyong damo ay pinupulot, at ang sariwang damo ay lumilitaw, at ang manga gugulayin sa manga 
bundok ay pinipisan. 

ang manga kordero ay ukol sa iyong kasuutan, at ang manga kambing ay siyang halaga nang bukid: 

at magkakaroon nang kasiyahang gatas nang kambing sa iyong pagkain, sa pagkain nang iyong 
sangbahayan, at pagkain sa iyong manga alilang babae. 

ang masama ay tumatakas nang walang taong humahabol: nguni't ang matuwid ay matapang na parang 
leon. 

dahil sa pagsalangsang nang lupain ay marami ang kaniyang manga pangulo: nguni't sa naguunawa at 
matalino ay malalaon ang kalagayan niya. 

ang mapagkailangan na pumipighati sa dukha ay parang bugso nang ulan na hindi nagiiwan nang 
pagkain. 

silang nangagpapabaya sa kautusan ay nagsisipuri sa masama: nguni't ang nangagiingat nang kautusan 
ay nangakikipagkaalit sa kanila. 

ang masasamang tao ay hindi nangakakaunawa nang kahatulan: nguni't silang nagsisihanap sa 
panginoon ay nangakakaunawa sa lahat nang manga bagay. 

maigi ang dukha na lumalakad sa kaniyang pagtatapat, kay sa suwail sa kaniyang manga lakad, bagaman 
siya'y mayaman. 

sinomang nagiingat nang kautusan ay pantas na anak: nguni't siyang kasama nang manga matakaw ay 
nagbibigay kahihiyan sa kaniyang ama. 

ang nagpapalago nang kaniyang yaman sa tubo at pakinabang, ay pumipisan sa ganang may awa sa 
dukha. 

siyang naglalayo nang kaniyang pakinig sa pakikinig nang kautusan, maging ang kaniyang dalangin ay 
karumaldumal. 

sinomang nagliligaw sa matuwid sa masamang daan, siya'y mahuhulog sa kaniyang sariling lungaw: 
nguni't ang sakdal ay magmamana nang mabuti. 

ang mayaman ay pantas sa ganang kaniyang sarili, nguni't ang dukha na naguunawa ay sumisiyasat. 
pagka ang matuwid ay nagtatagumpay, may dakilang kaluwalhatian: nguni't pagka ang masama ay 
bumabangon, nagsisipagtago ang manga tao. 

siyang nagtatakip nang kaniyang manga pagsalangsang ay hindi giginhawa: nguni't ang nagpapahayag at 
nagiiwan nang manga yaon ay magtatamo nang kaawaan. 

masaya ang tao na natatakot na lagi: nguni't siyang nagmamatigas nang kaniyang kalooban ay 
mahuhulog sa kahirapan. 

kung paano ang umuungal na leon at ang gutom na oso, gayon ang masamang pinuno sa maralitang 
bayan. 

ang pangulo na kulang sa paguunawa ay lubhang mamimighati rin: nguni't siyang nagtatanim sa 
kasakiman ay dadami ang kaniyang manga kaarawan. 

ang tao na nagpapasan nang dugo nang sinomang tao, tatakas sa lungaw, huwag siyang pigilin nang 
sinoman. 

ang lumalakad nang matuwid ay maliligtas: nguni't siyang masama sa kaniyang manga lakad ay 
mabubuwal na bigla. 

siyang bumubukid nang kaniyang lupain ay magkakaroon nang saganang tinapay: nguni't siyang 
sumusunod sa manga walang kabuluhang tao ay madudukhang mainam. 

ang tapat na tao ay mananagana sa pagpapala: nguni't siyang nagmamadali sa pagyaman ay walang 
pagsalang parurusahan. 

magkaroon nang pagtatangi sa manga pagkatao ay hindi mabuti: ni hindi man sasalangsang ang tao dahil 
sa isang putol na tinapay. 

siyang may masamang mata ay nagmamadali sa pagyaman, at hindi nakakaalam, na kasalatan ay 
darating sa kaniya. 

siyang sumasaway sa isang tao ay makakasumpong sa ibang araw nang higit na lingap kay sa doon sa 
kunwa'y pumupuri nang dila. 

ang nagnanakaw sa kaniyang ama o sa kaniyang ina, at nagsasabi, hindi ito pagsalangsang: yao'y kasama 
rin nang maninira. 

siyang may sakim na diwa ay humihila nang kaalitan: nguni't siyang naglalagak nang kaniyang tiwala sa 
panginoon ay tataba. 

siyang tumitiwala sa kaniyang sariling puso ay mangmang: nguni't ang lumakad na may kapantasan, ay 
maliligtas. 

siyang nagbibigay sa dukha ay hindi masasalat: nguni't siyang nagkukubli nang kaniyang manga mata ay 
magkakaroon nang maraming sumpa. 

pagka ang masama ay bumabangon, nagsisipagkubli ang manga tao; nguni't pagka sila'y nangamamatay, 
dumadami ang matuwid. 

ang madalas na masaway na nagpapatigas nang kaniyang leeg, biglang mababali, at walang kagamutan. 
pagka ang matuwid ay dumadami, ang bayan ay nagagalak: nguni't pagka ang masama ay nagpupuno, 
ang bayan ay nagbubuntong-hininga. 

ang umiibig nang karunungan ay nagpapagalak sa kaniyang ama: nguni't ang nakikisama sa manga 
patutot ay sumisira nang kaniyang tinatangkilik. 

ang hari ay nagtatatag nang lupain sa pamamagitan nang kahatulan: nguni't ang humihingi nang suhol 
ay gumigiba. 

ang tao na kunwang pumupuri sa kaniyang kapuwa naglalagay nang bitag sa kaniyang manga hakbang. 
sa pagsalangsang nang masamang tao ay may silo: nguni't ang matuwid ay umaawit at nagagalak. 

ang matuwid ay kumukuhang alam sa bagay nang dukha: ang masama ay walang unawang makaalam. 
ang manga mangduduwahaging tao ay naglalagay nang bayan sa liyab: nguni't ang manga pantas na tao 
ay nagaalis nang poot. 

kung ang pantas ay magkaroon nang pakikipagtalo sa isang mangmang, magalit man o tumawa, ang 
mangmang ay hindi magkakaroon nang kapahingahan. 

ang mangbububo nang dugo ay nagtatanim sa sakdal: at tungkol sa matuwid, hinahanap nila ang 
kaniyang buhay. 

inihihinga nang mangmang ang buong galit niya: nguni't ang pantas ay nagpipigil at tumitiwasay. 

kung ang puno ay nakikinig sa kabulaanan, lahat niyang manga lingkod ay masasama. 

ang dukha at ang mamimighati ay nagsasalubong: pinapagniningas nang panginoon ang manga mata nila 
kapuwa. 

ang hari na humahatol na tapat sa dukha, ang kaniyang luklukan ay matatatag magpakailan man. 

ang pamalo at saway ay nagbibigay karunungan: nguni't ang batang binabayaan ay humihiya sa kaniyang 
ina. 

pagka ang masama ay dumadami, pagsalangsang ay dumadami: nguni't mamamasdan nang matuwid 
ang kanilang pagkabuwal. 

sawayin mo ang iyong anak, at bibigyan ka niya nang kapahingahan, oo, bibigyan niya nang kaluguran 
ang iyong kaluluwa. 

kung saan walang pangitain, ang bayan ay sumasama: nguni't siyang nagiingat nang kautusan ay 
maligaya siya. 

ang alipin ay hindi masasaway nang manga salita: sapagka't bagaman nalalaman niya ay hindi siya 
makikinig. 

nakikita mo ba ang tao, na nagmamadali sa kaniyang manga salita? may pagasa pa sa mangmang kay sa 
kaniya. 

siyang maingat na nagpalaki nang kaniyang lingkod mula sa pagkabata, magiging anak niya siya sa 
kawakasan. 

ang taong magagalitin ay humihila nang kaalitan, at ang mainiting tao ay nananagana sa pagsalangsang. 
ang kapalaluan nang tao ay magbababa sa kaniya: nguni't ang may mapagpakumbabang diwa ay 
magtatamo nang karangalan. 

ang nakikisama sa isang magnanakaw ay nagtatanim sa kaniyang sariling kaluluwa: siya'y nakakarinig 
nang sumpa at hindi umiimik. 

ang pagkatakot sa tao ay nagdadala nang silo: nguni't ang naglalagak nang kaniyang tiwala sa panginoon 
ay maliligtas. 

marami ang nagsisihanap nang lingap nang pinuno: nguni't ang kahatulan nang tao ay nagmumula sa 
panginoon. 

ang di ganap na tao ay karumaldumal sa matuwid: at ang matuwid sa lakad ay karumaldumal sa 
masama. 

ang manga salita ni agur na anak ni jache; ang sanggunian. sinabi nang lalake kay ithiel, kay ithiel, at kay 
ucal: 

tunay na ako'y hangal kay sa kaninoman, at walang kaunawaan nang isang tao: 

at hindi ako natuto nang karunungan, ni mayroon man ako nang kaalaman nang banal. 

sino ang sumampa sa langit, at bumaba? sino ang pumisan nang hangin sa kaniyang manga dakot? 
sinong nagtali nang tubig sa kaniyang kasuutan? sinong nagtatag nang lahat nang manga wakas nang 
lupa? ano ang kaniyang pangalan, at ano ang pangalan nang kaniyang anak kung iyong nalalaman? 
bawa't salita nang diyos ay subok: siya'y kalasag sa kanila, na nanganganlong sa kaniya. 

huwag kang magdagdag sa kaniyang manga salita, baka kaniyang sawayin ka, at masunduan kang 
sinungaling. 

dalawang bagay ang hiniling ko sa iyo, huwag mong ipagkait sa akin bago ako mamatay. 

ilayo mo sa akin ang walang kabuluhan at ang manga kasinungalingan: huwag mo akong bigyan nang 
kahit karalitaan o kayamanan man, pakanin mo ako nang pagkain na kailangan ko: 

baka ako'y mabusog, at magkaila sa iyo, at magsabi, sino ang panginoon? o baka ako'y maging dukha, at 
magnakaw ako, at gumamit nang paglapastangan sa pangalan nang aking diyos. 

huwag mong pawikaan ang alipin sa kaniyang panginoon, baka ka tungayawin niya, at ikaw ay maging 
salarin. 

may lahi na tumutungayaw sa kanilang ama. at hindi pinagpapala ang kanilang ina. 

may lahi na malinis sa harap nang kanilang sariling manga mata, at gayon man ay hindi hugas sa kanilang 
karumihan. 

may lahi, oh pagka mapagmataas nang kanilang manga mata! at ang kanilang manga talukap-mata ay 
nangakataas. 

may lahi na ang manga ngipin ay parang manga tabak, at ang kanilang manga bagang ay parang manga 
sundang, upang lamunin ang dukha mula sa lupa, at ang mapagkailangan sa gitna nang manga tao. 

ang linga ay may dalawang anak, na sumisigaw, bigyan mo, bigyan mo. may tatlong bagay na kailan man 
ay hindi nasisiyahan, oo, apat na hindi nagsasabi, siya na: 

ang sheol; at ang baog na bahay-bata, ang lupa na hindi napapatiranguhaw nang tubig; at ang apoy na 
hindi nagsasabi, siya na. 

ang mata na tumutuya sa kaniyang ama, at humahamak nang pagsunod sa kaniyang ina, tutukain ito 
nang manga uwak sa libis, at kakanin ito nang manga inakay na aguila. 

may tatlong bagay na totoong kagilagilalas sa akin, oo, apat na hindi ko nalalaman: 

ang lipad nang aguila sa hangin, ang usad nang ahas sa ibabaw nang manga bato, ang lutang nang 
sasakyan sa gitna nang dagat, at ang lakad nang lalake na kasama nang isang dalaga. 

gayon ang lakad nang mangangalunyang babae: siya'y kumakain, at nagpapahid nang kaniyang bibig, at 
nagsasabi, hindi ako gumawa nang kasamaan. 

sa tatlong bagay ay nanginginig ang lupa, at sa apat na hindi niya madala: 

sa isang alipin, pagka naghahari, at sa isang mangmang, pagka nabubusog nang pagkain, 

sa isang babaing nakayayamot, pagka nagaasawa, at sa isang aliping babae, na nagmamana sa kaniyang 
panginoong babae. 

may apat na bagay na maliit sa lupa, nguni't lubhang manga pantas: 

ang manga langgam ay bayang hindi matibay, gayon ma'y nagiimbak nang kanilang pagkain sa taginit, 
ang manga koneho ay hayop na mahina, gayon ma'y nagsisigawa sila nang kanilang manga bahay sa 
malalaking bato; 

ang manga balang ay walang hari, gayon ma'y lumalabas silang lahat na pulupulutong, 

ang butiki ay tumatangan nang kaniyang manga kamay, gayon ma'y nasa manga bahay nang manga hari 
siya. 

may tatlong bagay na maganda sa kanilang lakad, oo, apat na mainam sa lakad: 

ang leon na pinaka matapang sa manga hayop, at hindi humihiwalay nang dahil sa kanino man, 

ang asong matulin; ang kambing na lalake rin naman: at ang hari na hindi malalabanan. 

kung ikaw ay gumagawa nang kamangmangan sa pagmamataas, o kung ikaw ay umisip nang kasamaan, 
ilagay mo ang iyong kamay sa iyong bibig. 

sapagka't sa pagbati sa gatas ay naglalabas nang mantekilya, at sa pagsungalngal sa ilong ay lumalabas 
ang dugo: gayon ang pamumungkahi sa poot ay naglalabas nang kaalitan. 

ang manga salita nang haring lemuel: ang sanggunian na itinuro sa kaniya nang kaniyang ina. 

ano anak ko? at ano, oh anak nang aking bahay-bata? at ano, oh anak nang aking manga panata? 
huwag mong ibigay ang iyong kalakasan sa manga babae, o ang iyo mang manga lakad sa lumilipol nang 
manga hari. 

hindi sa manga hari, oh lemuel, hindi sa manga hari ang paginom nang alak, ni sa manga pangulo man, 
na magsabi, saan nandoon ang matapang na alak? 

baka sila'y uminom, at makalimotan ang kautusan, at humamak nang kahatulan sa sinomang 
nagdadalamhati. 

bigyan mo nang matapang na inumin siya na handang manaw, at nang alak ang mapanglaw na loob. 
uminom siya at limutin niya ang kaniyang kahirapan, at huwag nang alalahanin pa ang kaniyang 
karalitaan. 

bukhin mo ang iyong bibig sa pipi, sa bagay nang lahat nang naiwang walang kandili. 

bukhin mo ang iyong bibig, humatol ka nang katuwiran, at mangasiwa ka nang kahatulan sa dukha at 
mapagkailangan. 

isang mabait na babae sinong makakasumpong? sapagka't ang kaniyang halaga ay higit na makapupo 
kay sa manga rubi. 

ang puso nang kaniyang asawa ay tumitiwala sa kaniya, at siya'y hindi kukulangin nang pakinabang. 
gumagawa siya nang mabuti sa kaniya at hindi kasamaan lahat nang manga kaarawan nang kaniyang 
buhay. 

siya'y humahanap nang balahibo nang tupa at lino, at gumagawang kusa nang kaniyang manga kamay. 
siya'y parang manga sasakyang dagat nang kalakal, nagdadala siya nang kaniyang pagkain mula sa 
malayo. 

siya'y bumabangon naman samantalang gabi pa, at nagbibigay nang pagkain sa kaniyang sangbahayan, 
at nang kanilang gawain sa kaniyang alilang babae. 

kaniyang minamasdan ang bukid at binibili: sa pamamagitan nang kaniyang kamay ay nagtatanim siya 
nang ubasan. 

binibigkisan niya ang kaniyang manga balakang nang kalakasan, at nagpapalakas nang kaniyang manga 
bisig. 

kaniyang namamalas na ang kaniyang kalakal ay makikinabang: ang kaniyang ilaw ay hindi namamatay 
sa gabi. 

kaniyang itinangan ang kaniyang manga kamay sa panulid, at ang kaniyang manga kamay ay humahawak 
nang panghabi. 

iginagawad niya ang kaniyang kamay sa dukha: oo, iniaabot niya ang kaniyang manga kamay sa 
mapagkailangan. 

hindi niya ikinatatakot ang kaniyang sangbahayan sa niebe: sapagka't ang boo niyang sangbahayan ay 
nakapanamit nang mapulang mapula. 

gumagawa siya sa ganang kaniya nang manga unang may burda, ang kaniyang pananamit ay mainam na 
kayong lino at nang kayong kulay ube. 

ang kaniyang asawa ay kilala sa manga pintuang-bayan, pagka siya'y nauupo sa kasamahan nang manga 
matanda nang lupain. 

gumagawa siya nang manga kasuutang kayong lino at ipinagbibili: at nagbibigay nang manga pamigkis sa 
manga mangangalakal. 

kalakasan at kamahalan ay siyang kaniyang suot. at kaniyang tinatawanan ang panahong darating. 
binubuka niya ang kaniyang bibig na may karunungan, at ang kautusan nang kagandahang-loob ay nasa 
kaniyang dila. 

kaniyang tinitignang mabuti ang manga lakad nang kaniyang sangbahayan, at hindi kumakain nang 
tinapay nang katamaran. 

nagsisibangon ang kaniyang manga anak, at tinatawag siyang mapalad: gayon din ang kaniyang asawa, 
at pinupuri siya niya, na sinasabi: 

maraming anak na babae ay nagsisigawang may kabaitan, nguni't ikaw, ay humihigit sa kanilang lahat. 
ang lingap ay magdaraya, at ang kagandahan ay walang kabuluhan: nguni't ang babae na natatakot sa 
panginoon, ay siya'y pupurihin. 

bigyan ninyo siya nang bunga nang kaniyang manga kamay, at purihin siya nang kaniyang manga gawa 
sa manga pintuang-bayan. 

ang manga salita nang mangangaral, na anak ni david, hari sa jerusalem. 

walang kabuluhan nang manga walang kabuluhan, sabi nang mangangaral, walang kabuluhan nang 
manga walang kabuluhan, lahat ay walang kabuluhan. 

anong pakinabang mayroon ang tao sa lahat nang kaniyang gawa, na kaniyang ginagawa sa ilalim nang 
araw? 

isang salin nang lahi ay yumayaon, at ibang salin nang lahi ay dumarating, nguni't ang lupa ay nananatili 
magpakailan man. 

ang araw naman ay sumisikat, at ang araw ay lumulubog, at nagmamadali sa dakong sinisikatan nito. 
ang hangin ay yumayaon sa dakong timugan, at pumipihit sa hilagaan: at laging pumipihit na patuloy, at 
ang hangin ay bumabalik uli ayon sa kaniyang pihit. 

lahat nang manga ilog ay humuhugos sa dagat, gayon may hindi napupuno ang dagat: sa dakong 
hinuhugusan nang manga ilog, doon din nagsisihugos uli ang manga yaon. 

lahat nang manga bagay ay puspos nang pagaalapaap: hindi maisasaysay nang tao: ang mata ay hindi 
nasisiyahan nang pagtingin, ni ang tainga man ay nasisiyahan sa pakikinig. 

yaong nangyari ay siyang mangyayari, at yaong nagawa ay siyang magagawa: at walang bagong bagay sa 
ilalim nang araw. 

may bagay ba na masasabi ang manga tao, tingnan mo, ito'y bago? nayari nga sa manga panahon na una 
sa atin. 

walang alaala sa manga dating lahi; ni magkakaroon man nang alaala sa manga huling salin nang lahi na 
darating, sa manga yaon na darating pagkatapos. 

akong mangangaral ay naging hari sa israel sa jerusalem. 

at inihilig ko ang aking puso na hanapin at siyasatin sa pamamagitan nang karunungan ang lahat na 
nagawa sa silong nang langit: mahirap na pagdaramdam na ito ang ibinigay nang diyos sa manga anak 
nang manga tao, upang pagsanayan. 

aking nakita ang lahat na gawa, na nagawa sa ilalim nang araw; at, narito, lahat ay walang kabuluhan at 
nauuwi sa wala. 

ang baluktot ay hindi matutuwid: at ang kulang ay hindi mabibilang. 

ako'y sumangguni sa aking sariling puso, na sinasabi ko, narito, nagtamo ako sa akin nang malaking 
karunungan nang higit kay sa lahat na nawna sa akin sa jerusalem: oo, ang puso ko'y nagtaglay nang 
malaking kabihasnan sa karunungan at kaalaman. 

at inihilig ko ang aking puso na makaalam nang karunungan, at makaalam nang kaululan at nang 
kamangmangan: aking nahalata na ito man ay nauuwi sa wala. 

sapagka't sa maraming karunungan at maraming kapanglawan: at siyang nananagana sa kaalaman ay 
nananagana sa kapanglawan. 

sinabi ko sa aking puso: pumarito ka ngayon, susubukin kitang may kasayahan, kaya't magsawa ka sa 
kalayawan: at narito, ito rin ay walang kabuluhan. 

aking sinabi tungkol sa tawa, ito'y ulol: at sa kasayahan, anong ginagawa nito? 

aking siniyasat sa aking puso na kung paanong masasayahan ang aking katawan sa pamamagitan nang 
alak, pinapatnubayan pa nang karunungan ang aking puso at kung paanong hahawak sa kamangmangan, 
hanggang sa aking makita kung ano ang mabuti sa manga anak nang manga tao na marapat nilang gawin 
sa silong nang langit sa lahat nang manga kaarawan nang kanilang buhay. 

gumawa ako sa ganang akin nang manga malaking gawa, nagtayo ako sa ganang akin nang manga 
bahay: nagtanim ako sa ganang akin nang manga ubasan, 

gumawa ako sa ganang akin nang manga halamanan at manga liwasan, at aking tinamnan nang manga 
sarisaring puno nang kahoy na nagkakabunga: 

gumawa ako sa ganang akin nang manga tipunan nang tubig, upang dumilig nang gubat na pagtatamnan 
nang manga puno nang kahoy: 

ako'y bumili nang manga aliping lalake at babae, at nagkaroon ako nang manga aliping ipinanganak sa 
aking bahay, nagkaroon din naman ako nang manga malaking pag-aari na manga bakahan at manga 
kawan, nang higit kay sa lahat na nauna sa akin sa jerusalem: 

nagtipon din ako sa ganang akin nang pilak at ginto, at nang tanging kayamanan nang manga hari at 
nang manga lalawigan: nagtatangkilik ako sa akin nang manga lalaking mangaawit at manga babaing 
mangaawit, at nang manga kalayawan nang manga anak nang manga tao, manga sarisaring instrumento 
nang musiko iya'y totoong marami. 

sa gayo'y naging dakila ako, at lumago ako nang higit kay sa lahat na nauna sa akin sa jerusalem: ang 
akin namang karunungan ay namamalagi sa akin. 

at anomang ninasa nang aking manga mata ay hindi ko ipinagkait: hindi ko pinigil ang aking puso sa 
anomang kagalakan, sapagka't nagagalak ang aking puso dahil sa lahat kong gawain, at ito ang aking 
bahagi na mula sa lahat kong gawain. 

nang magkagayo'y minasdan ko ang lahat nang manga gawa, na ginawa nang aking manga kamay, at ang 
gawain na aking pinagsikapang gawin, at, narito, lahat ay walang kabuluhan at nauuwi sa wala, at 
walang pakinabang sa ilalim nang araw. 

at ako'y pumihit upang masdan ang karunungan, at ang kaululan at ang kamangmangan, sapagka't ano 
ang magagawa nang tao na sumusunod sa hari? samakatuwid baga'y ang nagawa na laong panahon 
nang nakaraan. 

nang magkagayo'y aking nakita, na ang karunungan ay humihigit sa kamangmangan, na gaya nang 
liwanag na humihigit sa dilim. 

ang manga mata nang pantas ay na sa kaniyang ulo, at ang mangmang ay lumalakad sa kadiliman: at 
gayon ma'y aking namalas na isang pangyayari ang nangyari sa kanilang lahat. 

nang magkagayo'y sinabi ko sa puso ko, kung ano ang nangyari sa mangmang gayon ang mangyayari sa 
akin, at bakit pa nga ako naging lalong pantas? nang magkagayo'y sinabi ko sa puso ko, na ito man ay 
walang kabuluhan. 

sapagka't kung paano sa pantas ay gayon din sa mangmang, walang alaala magpakailan man, dangang sa 
manga araw na darating ay malilimutang lahat na. at kung paanong ang pantas ay namamatay ay gayon 
ang mangmang! 

sa gayo'y ipinagtanim ko ang buhay, sapagka't ang gawa na ginawa sa ilalim nang araw ay mapanglaw sa 
akin: sapagka't lahat ay walang kabuluhan at nauuwi sa wala. 

at ipinagtanim ko ang lahat kong gawa na aking ginawa sa ilalim nang araw: yamang marapat kong iwan 
sa tao na susunod sa akin. 

at sinong nakakaalam kung siya'y magiging isang pantas o isang mangmang? gayon ma'y magpupuno 
siya sa lahat nang aking gawa, na aking ginawa, at sa aking pinagpakitaan nang karunungan sa ilalim 
nang araw. ito man ay walang kabuluhan. 

kaya't ako'y bumalik upang aking alisan nang pagasa ang aking puso tungkol sa lahat na gawa na aking 
ginawa sa ilalim nang araw. 

sapagka't may tao, na ang gawa ay sa pamamagitan nang karunungan, at nang kaalaman, at nang 
kabihasnan, gayon ma'y sa tao na hindi gumawa niyaon ay iiwan niya na pinakabahagi niyaon. ito man 
ay walang kabuluhan at malaking kasamaan. 

sapagka't ano ang tinatamo nang tao sa lahat niyang gawa, at sa nais nang kaniyang puso na kaniyang 
iginawa sa ilalim nang araw? 

sapagka't lahat niyang kaarawan ay manga kapanglawan lamang, at ang kaniyang pagdaramdam ay 
hapis, oo, pati sa gabi ay hindi nagpapahinga ang kaniyang puso. ito man ay walang kabuluhan. 

walang maigi sa tao kundi ang kumain at uminom, at pagalaking mabuti ang kaniyang kaluluwa sa 
kaniyang gawa. ito man ay aking nakita na mula sa kamay nang diyos. 

sapagka't sinong makakakain, o sinong makapagtataglay nang kagalakang higit kay sa akin? 

sapagka't ang tao na kinaluluguran niya, binibigyan nang diyos nang karunungan, at kaalaman, at 
kagalakan: nguni't ang makasalanan ay binibigyan niya nang damdam, na magpisan at magbunton, 
upang maibigay sa kaniya na kinaluluguran nang diyos. ito man ay walang kabuluhan at nauuwi sa wala. 
sa bawa't bagay ay may kapanahunan, at panahon sa bawa't panukala sa silong nang langit: 

panahon nang kapanganakan, at panahon nang kamatayan, panahon nang pagtatanim, at panahon nang 
pagbunot nang itinanim, 

panahon nang pagpatay, at panahon nang pagpapagaling: panahon nang paggiba, at panahon nang 
pagtatayo, 

panahon nang pagiyak, at panahon nang pagtawa, panahon nang pagtangis, at panahon nang pagsayaw, 
panahon nang paghahagis nang manga bato, at panahon nang pagpipisan nang manga bato, panahon 
nang pagyakap, at panahon nang pagpipigil sa pagyakap, 

panahon nang paghanap, at panahon nang pagkawala: panahon nang pagiingat, at panahon nang 
pagtatapon, 

panahon nang pagpunit, at panahon nang pananahi, panahon nang pagtahimik, at panahon nang 
pagsasalita, 

panahon nang pagibig, at panahon nang pagtatanim, panahon nang digma, at panahon nang 
kapayapaan. 

anong pakinabang ang tinatamo niya, na gumagawa sa kaniyang pinagpapagalan? 

aking nakita ang sakit na ibinigay nang diyos sa manga anak nang manga tao upang pagsanayan. 

ginawa niya ang bawa't bagay na maganda sa kapanahunan niyaon: inilagay rin niya ang sanglibutan sa 
kanilang puso, na anopa't hindi matalos nang tao ang gawa na ginawa nang diyos mula sa pasimula 
hanggang sa wakas. 

nalalaman ko, na walang maigi sa kanila, kay sa magalak, at gumawa nang mabuti habang sila'y 
nabubuhay. 

at ang bawa't tao rin naman ay marapat kumain at uminom, at magalak sa kabutihan sa lahat niyang 
gawa, siyang kaloob nang diyos. 

nalalaman ko, na anomang ginagawa nang diyos, magiging magpakailan pa man: walang bagay na 
maidadagdag, o anomang bagay na maaalis: at ginawa nang diyos, upang ang tao ay matakot sa harap 
niya. 

ang nangyari sa nagdaan ay nangyari na, at ang mangyayari pa ay nangyari na rin; at hinahanap uli nang 
diyos ang nakaraan na. 

at bukod dito'y aking nakita sa ilalim nang araw, sa dako nang kahatulan, na nandoon ang kasamaan, at 
sa dako nang katuwiran, na nandoon ang kasamaan. 

sinabi ko sa puso ko, hahatulan nang diyos ang matuwid at ang masama: sapagka't may panahon doon 
sa bawa't panukala at sa bawa't gawa. 

sinabi ko sa puso ko, dahil sa manga anak nang manga tao, upang subukin sila nang diyos, at upang 
kanilang makita na sila'y manga hayop lamang. 

sapagka't ang nangyayari sa manga anak nang manga tao ay nangyayari sa manga hayop: sa makatuwid 
baga'y isang bagay ang nangyari sa kanila: kung paanong namamatay ang hayop, gayon namamatay ang 
tao, oo, silang lahat ay may isang hininga, at ang tao ay wala nang karangalang higit sa hayop: sapagka't 
lahat ay walang kabuluhan. 

lahat ay nagsisiyaon sa isang dako, lahat ay buhat sa alabok, at lahat ay nangauuwi sa alabok uli. 

sinong nakakaalam nang diwa nang tao kung napaiilanglang, at nang diwa nang hayop kung napaiibaba 
sa lupa? 

kaya't aking nakita, na walang bagay na maigi, kundi ang tao ay magalak sa kaniyang manga gawa, 
sapagka't siyang kaniyang bahagi: sapagka't sinong magbabalik sa kaniya upang makita ang mangyayari 
pagkamatay niya? 

nang magkagayo'y pumihit ako, at aking nakita ang lahat na kapighatian na nagawa sa ilalim nang araw: 
at, narito, ang manga luha nang manga yaon, na napipighati, at wala silang mangaaliw: at sa siping nang 
manga mamimighati sa kanila ay may kapangyarihan, nguni't wala silang mangaaliw. 

kaya't aking pinuri ang patay na namatay na, nang higit kay sa may buhay na nabubuhay pa, 

oo, maigi kay sa kanila kapuwa ang hindi ipinanganganak, na hindi nakakita nang masamang gawa na 
nagawa sa ilalim nang araw. 

nang magkagayo'y nakita ko ang lahat na gawa, at bawa't gawang mainam na dahil dito ay 
pinananaghilian ang tao nang kaniyang kapuwa. ito man ay walang kabuluhan at nauuwi sa wala. 
inihahalukipkip nang mangmang ang kaniyang manga kamay, at kumakain nang kaniyang sariling laman. 
maigi ang isang dakot na may katahimikan, kay sa dalawang dakot na may kahirapan at walang 
kabuluhan. 

nang magkagayo'y bumalik ako at aking nakita ang walang kabuluhan sa ilalim nang araw. 

may isa na nagiisa, at siya'y walang pangalawa, oo, siya'y walang anak o kapatid man, gayon ma'y 
walang wakas sa lahat niyang gawa, ni nasisiyahan man ang kaniyang manga mata sa manga 
kayamanan. dahil kanino nga, sabi niya, nagpapagal ako, at binabawahan ko ang aking kaluluwa nang 
mabuti? ito man ay walang kabuluhan, oo, mahirap na damdam. 

dalawa ay maigi kay sa isa: sapagka't sila'y may mabuting kagantihan sa kanilang gawa. 

sapagka't kung sila'y mabuwal, ibabangon nang isa ang kaniyang kasama, nguni't sa aba niya, na nagiisa 
pagka siya'y nabuwal, at walang iba na magbangon sa kaniya. 

muli, kung ang dalawa ay mahigang magkasama, may init nga sila: nguni't paanong makapagpapainit ang 
isa na nagiisa? 

at kung ang isang tao ay manaig laban sa kaniya na nagiisa, ang dalawa ay makalalaban sa kaniya, at ang 
panaling tatlong ikid ay hindi napapatid na madali. 

maigi ang dukha at pantas na bata kay sa matanda at mangmang na hari, na hindi nakakaalam nang 
pagtanggap nang payo pa. 

sapagka't mula sa bilangguan ay lumabas siya upang maghari, oo, sa kaniyang kaharian nga ay 
ipinanganak siyang dukha. 

aking nakita ang lahat na may buhay, na nagsisilakad sa ilalim nang araw, na sila'y kasama nang bata, 
nang ikalawa, na tumatayo na kahalili niya. 

walang wakas sa lahat nang bayan, sa makatuwid baga'y sa lahat na pinaghaharian niya: gayon ma'y 
silang darating pagkatapos ay hindi mangagagalak sa kaniya.tunay na ito man ay walang kabuluhan at 
nauuwi sa wala. 

ingatan mo ang iyong paa pagka ikaw ay napasasa bahay nang diyos, sapagka't ang paglapit upang 
makinig ay maigi kay sa magbigay nang hain nang manga mangmang: sapagka't hindi nila nalalaman na 
sila'y nagsisigawa nang kasamaan. 

huwag kang pakabigla nang iyong bibig, at huwag magmadali ang iyong puso na magsalita nang 
anomang bagay sa harap nang diyos, sapagka't ang diyos ay nasa langit, at ikaw ay nasa lupa: kaya't 
pakauntiin mo ang iyong manga salita. 

sapagka't ang panaginip ay dumarating sa karamihan nang gawain, at ang tinig nang mangmang sa 
karamihan nang manga salita. 

pagka ikaw ay nananata nang panata sa diyos, huwag kang magliban nang pagtupad: sapagka't siya'y 
walang kaligayahan sa manga mangmang: tuparin mo ang iyong ipinanata. 

maigi nga ang ikaw ay huwag manata, kay sa ikaw ay manata at hindi tumupad. 

huwag bayaan ang iyong bibig, na papagkasalanin ang iyong laman: at huwag ka mang magsabi sa harap 
nang anghel, na isang kamalian: bakit nga magagalit ang diyos sa iyong tinig, at sisirain ang gawa nang 
iyong manga kamay? 

sapagka't sa karamihan nang manga panaginip ay may kawalangkabuluhan, at sa maraming manga 
salita: nguni't matakot ka sa diyos. 

kung iyong nakikita ang kapighatian nang dukha, at ang karahasang pagaalis nang kahatulan at 
kaganapan sa isang lalawigan, huwag mong kamanghaan ang bagay: sapagka't ang lalong mataas kay sa 
mataas ay nagmamasid, at may lalong mataas kay sa kanila. 

bukod dito, ay sa lahat ang pakinabang sa lupa: ang hari man ay pinaglilingkuran nang bukid. 

siyang umiibig sa pilak ay hindi masisiyahan sa pilak: o siya mang umiibig sa kasaganaan nang 
pakinabang: ito man ay walang kabuluhan. 

pagka ang manga pag-aari ay nagsisidami, ay nagsisidami silang nagsisikain nang manga yaon: at anong 
pakinabang mayroon ang may-ari niyaon, kundi ang mamasdan nang kaniyang manga mata? 

ang tulog nang manggagawang tao ay mahimbing, maging siya'y kumain nang kaunti o marami: nguni't 
ang kasaganaan nang yaman ay hindi magpapatulog sa kaniya. 

may malubhang kasamaan na aking nakita sa ilalim nang araw, ito nga, ang manga yamang iningatan 
nang may-ari niyaon sa kapahamakan niya. 

at ang manga yamang yaon ay nawawala nang masamang pangyayari, at kung siya'y magkaanak nang 
lalake, walang maiiwan sa kaniyang kamay. 

kung paanong siya'y lumabas sa bahay-bata nang kaniyang ina, hubad na yayaon siya uli na gaya nang 
siya'y dumating, at hindi magdadala nang anoman sa kaniyang nagawa, na kaniyang madadala sa 
kaniyang kamay. 

at ito man ay malubhang kasamaan, na kung paano siya dumating ay gayon siya yayaon: at anong 
pakinabang mayroon siya, na gumagawa sa hangin? 

lahat nang manga araw naman niya ay ikinakain niya sa kadiliman, at siya'y totoong nayayamot, at may 
sakit at pag-iinit. 

narito, na aking nakita na mabuti at ukol sa isa ang kumain at uminom, at magalak sa kabutihan sa lahat 
niyang gawa na kaniyang ginawa sa ilalim nang araw lahat nang manga kaarawan nang kaniyang buhay 
na ibinigay sa kaniya nang diyos: sapagka't ito'y kaniyang bahagi. 

bawa't tao rin naman na binigyan nang diyos nang manga kayamanan at manga pag-aari, at binigyan 
nang kapangyarihan na kumain niyaon, at kumuha nang kaniyang bahagi, at magalak sa kaniyang gawa, 
ito'y kaloob nang diyos. 

sapagka't hindi niya aalalahaning lubha ang manga kaarawan nang kaniyang buhay, sapagka't sinasagot 
siya nang diyos sa kagalakan nang kaniyang puso. 

may kasamaan na nakita ako sa ilalim nang araw, at mabigat sa manga tao: 

ang tao na binibigyan nang diyos nang manga kayamanan, pag-aari, at karangalan, na anopa't walang 
kulang sa kaniyang kaluluwa sa lahat niyang ninanasa, gayon ma'y hindi binibigyan siya nang diyos nang 
kapangyarihan na kumain niyaon, kundi iba ang kumakain niyaon, ito'y walang kabuluhan, at masamang 
sakit. 

kung ang isang tao ay magkaanak nang isang daan, at mabuhay na maraming taon, na anopa't ang 
manga kaarawan nang kaniyang manga taon ay dumami, nguni't ang kaniyang kaluluwa ay hindi 
mabusog nang mabuti, at bukod dito ay wala siyang pangpalibing, aking sinasabing maigi ang isang 
naagas kay sa kaniya: 

sapagka't dumarating na walang kabuluhan, at yumayaon sa kadiliman, at ang pangalan niyaon ay 
natatakpan nang kadiliman, 

bukod dito ay hindi nakita ang araw o nakilala man, ito'y may kapahingahang maigi kay sa isa, 

oo, bagaman siya'y mabuhay na isang libong taon na makalawang masaysay, at hindi man nagalak na 
mabuti: hindi ba nagsisiyaon ang lahat sa iisang dako? 

lahat nang gawa nang tao ay para sa kaniyang bibig, at gayon ma'y ang panglasa ay hindi nasisiyahan. 
sapagka't anong pakinabang mayroon ang pantas na higit sa mangmang? o anong pakinabang mayroon 
ang dukha na maalam lumakad sa harap nang manga buhay? 

maigi ang paningin nang manga mata kay sa pagdidilidili: ito man ay walang kabuluhan at nauuwi sa 
wala. 

anomang nangyari, ang pangalan niyaon ay natawag nang malaon, at kilala na siya'y tao: ni hindi 
maaaring makipagtalo siya sa lalong makapangyarihan kay sa kaniya. 

yamang maraming bagay na nangagdaragdag nang walang kabuluhan, ano ang lalong ikinaigi nang tao? 
sapagka't sinong nakakaalam kung ano ang mabuti sa tao sa kaniyang buhay, lahat nang manga 
kaarawan nang kaniyang walang kabuluhang buhay na kaniyang ginugol na gaya nang anino? sapagka't 
sinong makapagsasaysay sa tao kung ano ang mangyayari pagkamatay niya sa ilalim nang araw? 

ang mabuting pangalan ay maigi kay sa mahalagang unguento; at ang kaarawan nang kamatayan kay sa 
kaarawan nang kapanganakan. 

maigi ang pasa bahay nang tangisan, kay sa bahay nang pistahan: sapagka't siyang wakas nang lahat 
nang manga tao; at ilalagak nang may buhay sa kaniyang puso. 

kapanglawan ay maigi kay sa pagtawa: sapagka't sa kapanglawan nang mukha ay sumasaya ang puso. 
ang puso nang pantas ay nasa bahay nang tangisan, nguni't ang puso nang mangmang ay nasa bahay 
nang kasayahan. 

maigi ang makinig nang saway nang pantas kay sa isang tao'y makinig nang awit nang manga 
mangmang. 

sapagka't kung paano ang lagitik nang manga tinik sa ilalim nang palyok, gayon ang tawa nang 
mangmang: ito ma'y walang kabuluhan. 

tunay na nagpapamangmang sa pantas ang pagkapighati, at ang suhol ay sumisira nang unawa. 

maigi ang wakas nang isang bagay kay sa pasimula niyaon: at ang matiising loob ay maigi kay sa palalong 
loob. 

huwag kang magagalitin sa iyong kalooban: sapagka't ang galit ay nagpapahinga sa sinapupunan nang 
manga mangmang. 

huwag mong sabihin, ano ang kadahilanan na ang manga unang araw ay maigi kay sa manga ito? 
sapagka't hindi ka naguusisang may katalinuhan tungkol dito. 

karunungan ay mabuting gaya nang mana: oo, lalong marilag sa ganang kanila na nakakakita nang araw. 
sapagka't ang karunungan ay sanggalang, sa makatuwid baga'y gaya nang salapi na sanggalang: nguni't 
ang karilagan nang kaalaman, ay iniingatan nang karunungan ang buhay niya na nagtatangkilik niyaon. 

gunitain mo ang gawa nang diyos: sapagka't sinong makapagtutuwid nang ginawa niyang baluktot? 

sa kaarawan nang kaginhawahan ay magalak ka, at sa kaarawan nang kahirapan ay gumunita ka: oo, 
ginawa nang diyos ang isa sa siping nang isa, upang ang tao ay huwag makasumpong nang anomang 
bagay na mangyayari pagkamatay niya. 

lahat nang ito ay nakita ko sa manga kaarawan nang aking walang kabuluhan: may matuwid na 
namamatay sa kaniyang katuwiran, at may masama na humahaba ang buhay sa kaniyang masamang 
gawa. 

huwag kang lubhang magpakamatuwid, ni huwag ka mang lubhang magpakapantas: bakit sisirain mo 
ang iyong sarili? 

huwag kang magpakasamang lubha, ni magpakamangmang man: bakit ka mamamatay bago dumating 
ang iyong kapanahunan? 

mabuti na ikaw ay manghawak dito, oo, doon man ay huwag mong iurong ang iyong kamay: sapagka't 
siyang natatakot sa diyos ay lalayo sa lahat na yaon. 

karunungan ay kalakasan sa pantas, na higit kay sa sangpung pinuno na nangasa bayan. 

tunay na walang matuwid sa lupa, na gumagawa nang mabuti, at hindi nagkakasala. 

huwag ka rin namang makinig sa lahat nang manga salita na sinasalita, baka marinig mong sinusumpa ka 
nang iyong alipin: 

sapagka't madalas ding nalalaman nang iyong sariling puso, na ikaw ay sumumpa rin sa manga iba. 
lahat nang ito ay tinikman ko sa karunungan: aking sinabi, ako'y magiging pantas: nguni't malayo sa akin. 
ang nilikha ay malayo at totoong malalim: sinong makaaabot? 

ako'y pumihit at inilagak ang aking puso na umalam, at sumiyasat, at humanap nang karunungan, at 
nang kadahilanan nang manga bagay, at umalam na ang kasamaan ay kamangmangan, at ang 
kamangmangan ay kaululan: 

at nakasumpong ako nang bagay na lalong mapait kay sa kamatayan, sa makatuwid baga'y ang babae na 
ang puso ay manga silo at manga bitag, at ang kaniyang manga kamay ay gaya nang manga panali: ang 
nalulugod sa diyos ay tatakas sa kaniya, nguni't ang makasalanan ay makukuha niya. 

narito, ito'y aking nasumpungan, sabi nang mangangaral, na iniaagapay ang isang bagay sa iba, upang 
matagpuan ang kadahilanan: 

na hinahanap pa nang aking kaluluwa, nguni't hindi ko nasumpungan: isang tao sa isang libo ang aking 
nasumpungan, nguni't isang babae sa lahat nang manga yaon ay hindi ko nasumpungan. 

narito, ito lamang ang aking nasumpungan, na ginawang matuwid nang diyos ang tao: nguni't 
nagsihanap sila nang maraming katha. 

sino ang gaya nang pantas na lalake? at sinong nakakaalam nang kahulugan nang isang bagay? ang 
karunungan nang tao ay nagpapasilang nang kaniyang mukha, at ang katigasan nang kaniyang mukha ay 
nababago. 

ipinapayo ko sa iyo, ingatan mo ang utos nang hari, at siya'y dahil sa sumpa nang diyos. 

huwag kang magmadaling umalis sa kaniyang harapan, huwag kang mamalagi sa masamang bagay: 
sapagka't kaniyang ginagawa ang anomang kaniyang kalugdan. 

sapagka't ang salita nang hari ay may kapangyarihan, at sinong makapagsasabi sa kaniya, anong 
ginagawa mo? 

ang nagiingat nang utos ay hindi makakaalam nang masamang bagay, at ang puso nang pantas ay 
nagbubulay nang panahon at kahatulan: 

sapagka't sa bawa't panukala ay may kapanahunan at kahatulan, sapagka't ang karalitaan nang tao ay 
malaki sa kaniya: 

sapagka't hindi niya nalalaman ang mangyayari: sapagka't sinong makapagsasaysay sa kaniya, kung 
paanong mangyayari? 

walang tao na may kapangyarihan sa diwa upang pumigil nang diwa, ni walang kapangyarihan siya sa 
kaarawan nang kamatayan, at walang dahilan sa pakikipagpunyaging yaon: ni maililigtas siya nang 
kasamaan, na taglay niya. 

lahat nang ito ay nakita ko, at inihilig ko ang aking puso sa bawa't gawa, na nagawa sa ilalim nang araw: 
may panahon na ang isa ay may kapangyarihan sa isa sa kaniyang kapahamakan. 

at gayon din nakita ko ang masama na nakalibing, at nagsidating sa hukay, at silang nagsigawa nang 
matuwid ay nagsialis sa dakong banal, at nalimutan sa bayan: ito man ay walang kabuluhan. 

sapagka't ang hatol laban sa masamang gawa ay hindi isinasagawa agad, kaya't ang puso nang manga 
anak nang manga tao ay lubos na nangalalagak sa paggawa nang kasamaan. 

bagaman ang makasalanan ay gumawa nang kasamaan na makaisang daan, at humaba ang kaniyang 
buhay, gayon ma'y tunay, na talastas ko, na ikabubuti nilang nangatatakot sa diyos, na nangatatakot sa 
harap niya: 

nguni't hindi ikabubuti nang masama, ni hahaba man ang kaniyang buhay na parang isang anino; 
sapagka't siya'y hindi natatakot sa harap nang diyos. 

may walang kabuluhan na nangyayari sa lupa, na may manga matuwid na tao na kinapapangyarihan 
nang ayon sa gawa nang masama, muli, may manga masamang tao na kinapapangyarihan nang ayon sa 
gawa nang matuwid, aking sinabi, na ito man ay walang kabuluhan. 

nang magkagayo'y pinuri ko ang kalayawan, sapagka't ang tao ay walang maiging bagay sa ilalim nang 
araw, kundi ang kumain, at uminom, at magsaya: sapagka't tatahang kasama niya sa kaniyang gawa 
lahat nang manga kaarawan nang kaniyang buhay na ibinigay nang diyos sa kaniya sa ilalim nang araw. 
nang aking ikiling ang aking puso upang makaalam nang karunungan, at upang makakita nang gawain na 
ginagawa sa lupa: (sapagka't may hindi nakakakita nang tulog nang kahit araw o gabi man nang kaniyang 
manga mata:) 

namasdan ko nga ang lahat nang gawa nang diyos, na hindi matalastas nang tao ang gawa na ginagawa 
sa ilalim nang araw: sapagka't sikaping mainam man nang tao na hanapin, ay hindi rin masusumpungan, 
oo, bukod dito, bagaman isipin nang pantas na maalaman hindi rin niya masusumpungan. 

sapagka't lahat nang ito ay inilagak ko sa aking puso, upang siyasatin ang lahat nang ito, na ang 
matuwid, at ang pantas, at ang kanilang manga gawa, ay nangasa kamay nang diyos: maging pagibig o 
pagtatanim hindi nalalaman nang tao, lahat ay nangasa harap nila. 

lahat nang manga bagay ay nagsisidating na parapara sa lahat: may isang pangyayari sa matuwid at sa 
masama, sa mabuti, at sa malinis, at sa marumi, sa kaniyang naghahain at sa kaniyang hindi naghahain: 
kung paano ang mabuti, gayon ang makasalanan, at ang sumusumpa, gaya nang natatakot sa sumpa. 
ito'y isang kasamaan sa lahat na nalikha sa ilalim nang araw, na may isang pangyayari sa lahat: oo, gayon 
din, ang puso nang manga anak nang manga tao ay puspos nang kasamaan, at kaululan ang nasa 
kanilang puso habang sila'y nangabubuhay, at pagkatapos niyaon ay napatutungo sa pagkamatay. 
sapagka't sa kaniya, na napisan sa lahat na may buhay ay may pagasa: sapagka't ang buhay na aso ay 
maigi kay sa patay na leon. 

sapagka't nalalaman nang manga buhay, na sila'y mangamamatay: nguni't hindi nalalaman nang patay 
ang anomang bagay ni mayroon pa man silang kagantihan, sapagka't ang alaala sa kanila ay 
nakalimutan. 

maging ang kanilang pagibig, gaya nang kanilang pagtatanim at nang kanilang pananaghili ay nawala 
ngayon, na wala man silang anomang bahagi pa na magpakailan man sa anomang bagay na nagawa sa 
ilalim nang araw. 

yumaon ka nang iyong lakad, kumain ka nang iyong tinapay na may kagalakan, at uminom ka nang iyong 
alak na may masayang puso; sapagka't tinanggap na nang diyos ang iyong manga gawa. 

maging maputing lagi ang iyong manga suot: at huwag magkulang nang unguento ang iyong ulo. 

ikaw ay mabuhay na masaya na kalakip nang asawa na iyong iniibig sa lahat nang manga kaarawan nang 
buhay nang iyong walang kabuluhan, na kaniyang ibinigay sa iyo sa ilalim nang araw, lahat nang manga 

kaarawan nang iyong walang kabuluhan: sapagka't iyan ang iyong bahagi sa buhay, at sa iyong gawa na 
iyong ginagawa sa ilalim nang araw. 

anomang masumpungang gawain nang iyong kamay, gawin mo nang iyong kapangyarihan, sapagka't 
walang gawa, ni katha man, ni kaalaman man, ni karunungan man, sa sheol, na iyong pinaparunan. 
ako'y bumalik, at nakita ko sa ilalim nang araw, na ang paguunahan ay hindi sa manga matulin, ni ang 
pagbabaka man ay sa manga malakas, ni sa manga pantas man ang tinapay, ni ang manga kayamanan 
man ay sa manga taong naguunawa, ni ang kaloob man ay sa taong matalino: kundi ang panahon at 
kapalaran ay mangyayari sa kanilang lahat. 

sapagka't hindi rin nalalaman nang tao ang kaniyang kapanahunan: kung paano ang manga isda na 
nahuhuli sa masamang lambat, at kung paano ang manga ibon na nahuhuli sa bitag, gayon ang manga 
anak nang manga tao, ay nasisilo sa masamang kapanahunan, pagka biglang nahuhulog sa kanila. 
nakita ko rin ang karunungan sa ilalim nang araw, sa ganitong anyo, at naging tila dakila sa akin: 
nagkaroon nang maliit na bayan, at iilan ang tao sa loob niyaon, at may dumating na dakilang hari laban 
doon, at kumubkob, at nagtayo nang manga malaking tanggulan laban doon: 

may nasumpungan nga roong isang dukhang pantas na lalake, at iniligtas niya nang kaniyang 
karunungan ang bayan, gayon ma'y walang umalaala sa dukhang lalaking yaon. 

nang magkagayo'y sinabi ko, karunungan ay maigi kay sa kalakasan: gayon ma'y karunungan nang 
dukhang taong yaon ay hinamak, at ang kaniyang manga salita ay hindi dinidinig. 

ang manga salita nang pantas na sinalitang marahan ay narinig na higit kay sa hiyaw nang nagpupuno sa 
manga mangmang. 

karunungan ay maigi kay sa manga sandata sa pakikipagdigma: nguni't ang isang makasalanan ay 
sumisira nang maraming mabuti. 

ang manga patay na langaw ay nagpapabaho sa unguento nang manggagawa nang pabango: gayon ang 
munting kamangmangan ay sumisira nang karunungan at karangalan. 

ang puso nang pantas na tao ay nasa kaniyang kanang kamay, nguni't ang puso nang mangmang ay sa 
kaniyang kaliwa. 

oo gayon din, pagka ang mangmang ay lumalakad sa daan, ay nawawalan siya nang bait, at kaniyang 
sinasabi sa bawa't isa, na siya'y isang ulol. 

kung ang diwa nang pinuno ay bumangon laban sa iyo, huwag kang umalis: sapagka't ang 
pagpapakalumanay ay nagpapalikat nang manga malaking pagkagalit. 

may isang kasamaan, na nakita ko sa ilalim nang araw na tila kamalian na nanggagaling sa pinuno: 

ang mangmang ay nauupo sa malaking karangalan, at ang mayaman ay nauupo sa mababang dako. 
nakakita ako nang manga alipin na nakasakay sa manga kabayo, at nang manga pangulo na nagsisilakad 
sa lupa na gaya nang manga alipin. 

siyang humuhukay nang lungaw ay mahuhulog doon: at ang sumisira sa pader, ay kakagatin siya nang 
ahas. 

ang tumatabas nang manga bato ay masasaktan niyaon; at ang pumapalakol nang kahoy ay 
napapanganib doon. 

kung ang bakal ay pumurol, at hindi ihasa ninoman ang talim, marapat nga niyang gamitan nang lalong 
kalakasan: nguni't ang karunungan ay pinakikinabangang magturo. 

kung ang ahas ay kumagat bago maenkanto, wala ngang kapakinabangan sa mangeenkanto. 

ang manga salita nang bibig nang pantas ay mapagbiyaya, nguni't ang manga labi nang mangmang ay 
lalamon sa kaniyang sarili. 

ang pasimula nang manga salita nang kaniyang bibig ay kamangmangan: at ang wakas nang kaniyang 
salita ay makamandag na kaululan. 

ang mangmang din naman ay nagpaparami nang manga salita: gayon ma'y hindi nalalaman nang tao 
kung ano ang mangyayari: at ang mangyayari pagkamatay niya, sinong makapagsasaysay sa kaniya? 

ang gawa nang manga mangmang ay nagpapayamot sa bawa't isa sa kanila, sapagka't hindi niya 
nalalaman kung paanong pagparoon sa bayan. 

sa aba mo, oh lupain, kung ang iyong hari ay isang bata, at ang iyong manga pangulo ay nagsisikain sa 
umaga! 

mapalad ka, oh lupain, kung ang iyong hari ay anak nang manga mahal na tao, at ang iyong manga 
pangulo ay nagsisikain sa kaukulang panahon, sa ikalalakas, at hindi sa paglalasing! 

sa katamaran ay gumuguho ang bubungan, at di sa pagkilos nang manga kamay ay tumutulo ang bahay. 
ang kapistahan ay ginagawa sa ikapagtatawa, at ang alak ay nagpapasaya sa buhay: at ang salapi ay 
sumasagot sa lahat nang manga bagay. 

huwag mong sumpain ang hari, huwag, huwag sa iyong pagiisip: at huwag mong sumpain ang mayaman 
sa iyong silid na tulugan: sapagka't isang ibon sa himpapawid ay magdadala nang tinig, at ang may 
manga pakpak ay magsasaysay nang bagay. 

ihasik mo ang iyong tinapay sa tubigan: sapagka't iyong masusumpungan pagkaraan nang maraming 
araw. 

magbigay ka nang bahagi sa pito, oo, sa walo, sapagka't hindi mo nalalaman kung anong kasamaan ang 
mangyayari sa lupa. 

kung ang manga alapaap ay mapuno nang ulan, ay tumutulo sa lupa: at kung ang punong kahoy ay 
mabuwal sa dakong timugan, o sa dakong hilagaan sa dakong kabuwalan nang kahoy, ay doon ito 
mamamalagi. 

ang nagmamalas sa hangin ay hindi maghahasik, at ang tumitingin sa manga alapaap ay hindi aani. 

kung paanong hindi mo nalalaman kung ano ang daan nang hangin o kung paano mang lumalaki ang 
manga buto sa bahay-bata nang buntis: gayon hindi mo nalalaman ang gawa nang diyos na gumagawa 
sa lahat. 

ihasik mo sa umaga ang iyong binhi, at huwag mong iurong ang iyong kamay sa hapon, sapagka't hindi 
mo nalalaman kung alin ang tutubo, kung ito o yaon, o kung kapuwa magiging mabuti. 

tunay na ang liwanag ay mainam, at masayang bagay sa manga mata na magsitingin sa araw. 

oo, kung ang tao ay mabuhay nang maraming taon, magalak siya sa lahat nang yaon, nguni't alalahanin 
niya ang manga kaarawan nang kadiliman, sapagka't magiging marami. lahat nang dumarating ay walang 
kabuluhan. 

ikaw ay magalak, oh binata, sa iyong kabataan: at pasayahin ka nang iyong puso sa manga kaarawan 
nang iyong kabataan, at lumakad ka nang manga lakad nang iyong kalooban, at sa paningin nang iyong 
manga mata: nguni't talastasin mo na dahil sa lahat nang manga bagay na ito ay dadalhin ka nang diyos 
sa kahatulan. 

kaya't ilayo mo ang kapanglawan sa iyong puso, at alisin mo ang kasamaan sa iyong katawan: sapagka't 
ang kabataan at ang kasariwaan nang buhay ay walang kabuluhan. 

alalahanin mo rin naman ang maylalang sa iyo sa manga kaarawan nang iyong kabataan, bago dumating 
ang manga masamang araw, at ang manga taon ay lumapit, pagka iyong sasabihin, wala akong 
kaluguran sa manga yaon, 

bago ang araw, at ang liwanag, at ang buwan, at ang manga bituin ay magdilim, at ang manga alapaap ay 
magsibalik pagkatapos nang ulan. 

sa kaarawan na ang manga tagapagingat nang bahay ay manganginginig, at ang manga malakas na lalake 
ay mapapayukod, at ang manga manggigiling ay mangaglilikat sapagka't sila'y kaunti, at yaong 
nagsisidungaw sa manga dungawan ay mangasisilaw, 

at ang manga pintuan ay sasarhan sa manga lansangan, pagka ang tunog nang giling ay humina, at ang 
isa'y babangon sa tinig nang ibon, at lahat nang manga anak na babae nang tugtugin ay mabababa, 

oo, sila'y mangatatakot sa mataas, at ang manga kakilabutan ay mapapasa daan, at ang puno nang 
almendro ay mamumulaklak, at ang balang ay magiging pasan, at ang pita ay manglulupaypay: sapagka't 

ang tao ay pumapanaw sa kaniyang malaong tahanan, at ang manga tagapanangis ay nagsisigala sa 
manga lansangan: 

bago ang panaling pilak ay mapatid, o ang mangkok na ginto ay mabasag, o ang banga ay mabasag sa 
bukal, o ang gulong ay masira sa balon, 

at ang alabok ay mauuwi sa lupa gaya nang una, at ang diwa ay mababalik sa diyos na nagbigay sa 
kaniya. 

walang kabuluhan nang manga walang kabuluhan, sabi nang mangangaral: lahat ay walang kabuluhan. 
at bukod dito, sapagka't ang mangangaral ay pantas, ay nagpatuloy siya nang pagtuturo nang kaalaman 
sa bayan, oo, siya'y nagaral, at sumiyasat, at umayos nang maraming kawikaan. 

humanap ang mangangaral nang manga nakalulugod na salita, at nang nasusulat na matuwid, na manga 
salita nang katotohanan. 

ang manga salita nang pantas ay gaya nang manga tulis, at gaya nang manga pako na nakakapit na 
mabuti, ang manga salita nang manga pangulo nang manga kapulungan, na nabigay mula sa isang 
pastor. 

at bukod dito, anak ko, maaralan ka: tungkol sa paggawa nang maraming aklat ay walang wakas, at ang 
maraming pagaaral ay kapaguran nang katawan. 

ito ang wakas nang bagay: lahat ay narinig: ikaw ay matakot sa diyos, at sundin mo ang kaniyang manga 
utos, sapagka't ito ang buong katungkulan nang tao. 

sapagka't dadalhin nang diyos ang bawa't gawa sa kahatulan, pati nang bawa't kubling bagay, maging 
ito'y mabuti o maging ito'y masama. 

ang awit nang manga awit, na kay salomon. 

hagkan niya ako nang manga halik nang kaniyang bibig: sapagka't ang iyong pagsinta ay maigi kay sa 
alak. 

ang iyong manga langis ay may masarap na amoy, ang iyong pangalan ay gaya nang langis na ibinuhos, 
kaya't sinisinta ka nang manga dalaga. 

batakin mo ako, tatakbo kaming kasunod mo: ipinasok ako nang hari sa kaniyang manga silid: kami ay 
matutuwa at magagalak sa iyo. aming babanggitin ang iyong pagsinta nang higit kay sa alak: matuwid 
ang pagsinta nila sa iyo. 

ako'y maitim, nguni't kahalihalina, oh kayong manga anak na babae nang jerusalem, gaya nang manga 
tolda sa cedar, gaya nang manga tabing ni salomon. 

huwag ninyo akong masdan dahil sa ako'y kayumanggi, sapagka't sinunog ako nang araw. ang manga 
anak nang aking ina ay nagalit laban sa akin, kanilang ginawa akong tagapagingat nang manga ubasan, 
nguni't ang sarili kong ubasan ay hindi ko iningatan. 

saysayin mo sa akin, ikaw na sinisinta nang aking kaluluwa, kung saan mo pinapastulan ang iyong kawan, 
kung saan mo pinagpapahinga sa katanghaliang tapat: sapagka't bakit ako'y magiging gaya nang 
nalalambungan sa siping nang manga kawan nang iyong manga kasama? 

kung hindi mo nalalaman, oh ikaw na pinakamaganda sa manga babae, yumaon kang sumunod sa 
manga bakas nang kawan, at pastulan mo ang iyong manga anak nang kambing sa siping nang manga 
tolda nang manga pastor. 

aking itinulad ka, oh aking sinta, sa isang kabayo sa manga karo ni faraon. 

pinagaganda ang iyong manga pisngi nang manga tirintas nang buhok, ang iyong leeg nang manga 
kuwintas na hiyas. 

igagawa ka namin nang manga kuwintas na ginto na may manga kabit na pilak. 

samantalang ang hari ay nauupo sa kaniyang dulang, ang aking nardo ay humahalimuyak nang kaniyang 
bango. 

ang aking sinta ay gaya nang bigkis nang mira sa akin, na humihilig sa pagitan nang aking manga suso. 
ang sinta ko ay gaya nang kumpol nang bulaklak nang alhena sa akin sa manga ubasan nang en-gadi. 

narito, ikaw ay maganda, sinta ko, narito, ikaw ay maganda, ang iyong manga mata ay gaya nang manga 
kalapati. 

narito, ikaw ay maganda sinisinta ko, oo, maligaya: ang ating higaan naman ay lungtian. 

ang manga kilo nang ating bahay ay manga sedro, at ang kaniyang manga bubong ay manga sipres. 
ako'y rosa nang saron, lila nang manga libis. 

kung paano ang lila sa gitna nang manga tinik, gayon ang aking pagsinta sa manga dalaga. 

kung paano ang puno nang mansanas sa gitna nang manga punong kahoy sa gubat, gayon ang aking 
sinta sa gitna nang manga anak na lalake. ako'y nauupo sa ilalim nang kaniyang lilim na may malaking 
kaluguran. at ang kaniyang bunga ay naging matamis sa aking lasa. 

dinala niya sa bahay na may pigingan, at ang kaniyang watawat sa akin ay pagsinta. 

kandilihin ninyo ako nang manga pasas, aliwin ninyo ako nang manga mansanas: sapagka't ako'y may 
sakit na pagsinta. 

ang kaniyang kaliwang kamay ay nasa ilalim nang aking ulo, at ang kaniyang kanang kamay ay 
yumayakap sa akin. 

pinagbibilinan ko kayo, oh manga anak na babae nang jerusalem, alangalang sa manga usang lalake at 
babae sa parang, na huwag ninyong pukawin, o gisingin man ang aking pagsinta, hanggang sa ibigin niya. 
ang tinig nang aking sinta! narito, siya'y dumarating, na lumulukso sa manga bundok, lumulundag sa 
manga burol. 

ang aking sinta ay gaya nang usa o nang batang usa: narito, siya'y tumatayo sa likod nang ating bakod, 
siya'y sumusungaw sa manga dungawan, siya'y napakikita sa manga silahia. 

ang aking sinta ay nagsalita, at nagsabi sa akin, bumangon ka, sinta ko, maganda ko, at tayo na. 
sapagka't narito, ang tagginaw ay nakaraan, ang ulan ay lumagpas at wala na, 

ang manga bulaklak ay namumukadkad sa lupa; ang panahon nang pagaawitan nang manga ibon ay 
dumarating, at ang tinig nang batobato ay naririnig sa ating lupain: 

nahihinog ang sariwang manga bunga nang puno nang higos, at ang manga puno nang ubas ay 
namumulaklak, kanilang pinahahalimuyak ang kanilang bango. bumangon ka, sinta ko, maganda ko, at 
tayo na. 

oh kalapati ko, na nasa manga bitak nang malalaking bato, sa puwang nang matarik na dako, ipakita mo 
sa akin ang iyong mukha, iparinig mo sa akin ang iyong tinig: sapagka't matamis ang iyong tinig, at ang 
iyong mukha ay kahalihalina. 

hulihin ninyo para sa atin ang manga sora, ang manga munting sora na naninira nang manga ubasan, 
sapagka't ang ating manga ubasan ay namumulaklak. 

ang sinta ko ay akin, at ako ay kaniya: pinapastulan niya ang kaniyang kawan sa gitna nang manga lila. 
hanggang sa ang araw ay lumamig, at ang manga lilim ay mawala, pumihit ka, sinta ko, at ikaw ay 
maging gaya nang usa o nang batang usa sa manga bundok nang bether. 

sa kinagabihan sa aking higaan, ay hinahanap ko siya na sinisinta nang aking kaluluwa: aking hinanap 
siya, nguni't hindi ko siya nasumpungan. 

aking sinabi, ako'y babangon at liligid sa bayan, sa manga lansangan at sa manga maluwang na daan, 
aking hahanapin siya na sinisinta nang aking kaluluwa: aking hinanap siya, nguni't hindi ko siya 
nasumpungan. 

ang manga bantay na nagsisilibot sa bayan ay nasumpungan ako: na siya kong pinagsabihan, nakita baga 
ninyo siya na sinisinta nang aking kaluluwa? 

kaunti lamang ang inilagpas ko sa kanila. nang masumpungan ko siya na sinisinta nang aking kaluluwa: 
pinigilan ko siya, at hindi ko binayaang umalis, hanggang sa siya'y aking nadala sa bahay nang aking ina, 
at sa silid niya na naglihi sa akin. 

pinagbibilinan ko kayo, oh manga anak na babae nang jerusalem, alangalang sa manga usang lalake at 
babae sa parang, na huwag ninyong pukawin o gisingin man ang aking sinta, hanggang sa ibigin niya. 

sino itong umaahong mula sa ilang na gaya nang manga haliging usok, na napapabanguhan nang mira at 
nang kamangyan, nang lahat na blanquete nang mangangalakal? 

narito, ito ang arag-arag ni salomon; anim na pung makapangyarihang lalake ay nangasa palibot nito, sa 
manga makapangyarihang lalake nang israel. 

silang lahat ay nagsisihawak nang tabak, at bihasa sa pakikidigma: bawa't isa'y may tabak sa kaniyang 
pigi, dahil sa takot kung gabi. 

ang haring salomon ay gumawa para sa kaniya nang palankin na kahoy sa libano, 

ginawa niya ang manga haligi niyaon na pilak, ang pinakailalim niyaon ay ginto, at ang upuan ay kulay 
ube, ang gitna niyaon ay nalalatagan nang pagsinta, na mula sa manga anak na babae nang jerusalem. 
magsilabas kayo, oh kayong manga anak na babae nang sion, at inyong masdan ang haring salomon, na 
may putong na ipinutong sa kaniya nang kaniyang ina, sa kaarawan nang kaniyang pagaasawa, at sa 
kaarawan nang kasayahan nang kaniyang puso. 

narito, ikaw ay maganda, sinta ko, narito, ikaw ay maganda, ang iyong manga mata ay gaya nang manga 
kalapati sa likod nang iyong lambong: ang iyong buhok ay gaya nang kawan nang manga kambing, na 
nagpapahinga sa gulod nang bundok nang galaad. 

ang iyong manga ngipin ay gaya nang manga kawan nang manga tupa na bagong gupit, na nagsiahong 
mula sa pagpaligo, na bawa't isa'y may anak na kambal, at walang baog sa kanila. 

ang iyong manga labi ay gaya nang pising mapula, at ang iyong bibig ay kahalihalina: ang iyong manga 
pisngi ay gaya nang putol nang granada. sa likod nang iyong lambong. 

ang iyong leeg ay gaya nang moog ni david na itinayo na pinaka sakbatan, na kinabibitinan nang libong 
kalasag, nang lahat na kalasag nang manga makapangyarihang lalake. 

ang iyong dalawang suso ay gaya nang dalawang batang usa na manga kambal nang isang inahin, na 
nagsisisabsab sa gitna nang manga lila. 

hanggang sa ang araw ay lumamig at ang manga lilim ay tumakas, ako'y paroroon sa bundok nang mira, 
at sa burol nang kamangyan. 

ikaw ay totoong maganda, sinta ko: at walang kapintasan sa iyo. 

sumama ka sa akin mula sa libano, kasintahan ko, na kasama ko mula sa libano: tumanaw ka mula sa 
taluktok nang amana, mula sa taluktok nang senir at nang hermon, mula sa manga yungib nang manga 
leon, mula sa manga bundok nang manga leopardo. 

inagaw mo ang aking puso, kapatid ko, kasintahan ko, iyong inagaw ang aking puso nang isang sulyap 
nang iyong manga mata, nang isang kuwintas nang iyong leeg. 

pagkaganda nang iyong pagsinta, kapatid ko, kasintahan ko! pagkaigi nang iyong pagsinta kay sa alak! at 
ang amoy nang iyong manga langis kay sa lahat na sari-saring pabango! 

ang iyong manga labi, oh kasintahan ko, na nagsisitulo na gaya nang pulot-pukyutan: pulot at gatas ay 
nasa ilalim nang iyong dila: at ang amoy nang iyong manga suot ay gaya nang amoy nang libano. 
halamanang nababakuran ang kapatid ko, ang kasintahan ko, bukal na nababakuran, balon na 
natatakpan. 

ang iyong manga pananim ay halamanan nang manga granada, na may mahalagang manga bunga, 
albena sangpu nang manga pananim na nardo, 

nardo at azafran, calamo at kanela, sangpu nang lahat na punong kahoy na kamangyan: mira at manga 
eloe, sangpu nang lahat na pinakamainam na especia. 

ikaw ay bukal nang manga halamanan, balon nang manga buhay na tubig, at manga balong na tubig na 
mula sa libano. 

gumising ka, oh hilagaang hangin, at parito ka, ikaw na timugan: humihip ka sa aking halamanan, upang 
ang manga bango niya'y sumalimuoy. masok ang aking sinta sa kaniyang halamanan, at kumain siya 
nang kaniyang mahalagang manga bunga. 

ako'y dumating sa aking halamanan, kapatid ko, kasintahan ko: aking dinampot ang aking mira pati ang 
aking especia; aking kinain ang aking pulotpukyutan pati ang aking pulot; aking ininom ang aking alak 

pati ang aking gatas. magsikain kayo, oh manga kaibigan, magsiinom kayo, oo, magsiinom kayo nang 
sagana, oh sinisinta. 

ako'y nakatulog, nguni't ang aking puso ay gising: ang tinig nang aking sinta ang siyang tumutuktok, na 
kaniyang sinasabi, pagbuksan mo ako, kapatid ko, sinta ko, kalapati ko, sakdal ko: sapagka't ang aking 
ulo ay basa nang hamog, ang aking manga kulot na buhok ay nang manga patak nang gabi. 

aking hinubad ang aking suot, paanong aking isusuot? aking hinugasan ang aking manga paa paanong 
sila'y aking dudumhan? 

isinuot nang aking sinta ang kaniyang kamay sa butas nang pintuan, at nakilos ang aking puso sa kaniya. 
ako'y bumangon upang pagbuksan ang aking sinta: at ang aking manga kamay ay tutulo nang mira, at 
ang aking manga daliri nang malabnaw na mira. sa manga tatangnan nang trangka. 

aking pinagbuksan ang aking sinta: nguni't ang aking sinta ay umurong at nakaalis, napanglupaypay na 
ako nang aking kaluluwa nang siya'y magsalita: aking hinanap siya, nguni't hindi ko nasumpungan siya: 
aking tinawag siya, nguni't hindi siya sumagot sa akin. 

nasumpungan ako nang manga bantay na nagsisilibot sa bayan, sinaktan nila ako, sinugatan nila ako, 
inalis sa akin ang aking balabal nang manga tanod nang manga kuta. 

pinagbibilinan ko kayo, oh manga anak na babae nang jerusalem, kung inyong masumpungan ang aking 
sinta, na inyong saysayin sa kaniya, na ako'y may sakit, na pagsinta. 

ano ang iyong sinta na higit kay sa ibang sinta, oh ikaw na pinakamaganda sa manga babae? ano ang 
iyong sinta na higit kay sa ibang sinta, na iyong ibinibilin sa amin nang ganyan? 

ang aking sinisinta ay maputi at mapulapula na pinakamainam sa sangpung libo. 

ang kaniyang ulo ay gaya nang pinakamainam na ginto: ang kaniyang kulot na buhok ay malago at 
maitim na gaya nang uwak. 

ang kaniyang manga mata ay gaya nang manga kalapati sa siping nang manga batis nang tubig: na 
hinugasan nang gatas at bagay ang pagkalagay. 

ang kaniyang manga pisngi ay gaya nang pitak nang manga especia, gaya nang manga bunton nang 
manga mainam na gulay: ang kaniyang manga labi ay gaya nang manga lila na tumutulo nang malabnaw 
na mira. 

ang kaniyang manga kamay ay gaya nang manga singsing na ginto na may lakip na berilo: ang kaniyang 
katawan ay gaya nang yaring garing na binalot nang manga zafiro. 

ang kaniyang manga hita ay gaya nang haliging marmol, na nalalapag sa manga tungtungan na dalisay na 
ginto: ang kaniyang anyo ay gaya nang libano na marilag na gaya nang manga sedro. 

ang kaniyang bibig ay pinakamatamis: oo, siya'y totoong kaibigibig. ito'y aking sinta at ito'y aking 
kaibigan, oh manga anak na babae nang jerusalem. 

saan naparoon ang iyong sinisinta, oh ikaw na pinakamaganda sa manga babae? saan tumungo ang 
iyong sinisinta, upang siya'y aming mahanap na kasama mo? 

ang sinisinta ko'y bumaba sa kaniyang halamanan, sa manga pitak nang manga especia, upang magaliw 
sa manga halaman, at upang mamitas nang manga lila. 

ako'y sa aking sinisinta, at ang sinisinta ko ay akin: pinapastulan niya ang kaniyang kawan sa gitna nang 
manga lila. 

ikaw ay maganda, sinta ko, na gaya nang tirsa, kahalihalina na gaya nang jerusalem, kakilakilabot na gaya 
nang hukbo na may manga watawat. 

ihiwalay mo ang iyong manga mata sa akin, sapagka't kanilang dinaig ako. ang iyong buhok ay gaya nang 
kawan nang manga kambing, na nangahihilig sa gulod nang galaad. 

ang iyong manga ngipin ay gaya nang kawan nang manga babaing tupa, na nagsiahong mula sa 
pagpaligo: na bawa't isa'y may anak na kambal, at walang baog sa kanila. 

ang iyong manga pisngi ay gaya nang putol nang granada sa likod nang iyong lambong. 

may anim na pung reina, at walong pung babae, at manga dalaga na walang bilang. 

ang aking kalapati, ang aking sakdal ay isa lamang, siya ang bugtong nang kaniyang ina; siya ang pili nang 
nanganak sa kaniya. nakita siya nang manga anak na babae, at tinawag siyang mapalad, oo, nang manga 
reina at nang manga babae, at pinuri siya nila. 


sino siyang tumitinging parang umaga, maganda na parang buwan, maliwanag na parang araw, 
kakilakilabot na parang hukbo na may manga watawat? 

ako'y bumaba sa halamanan nang manga pile, upang tingnan ang manga sariwang pananim nang libis, 
upang tingnan kung nagbubuko ang puno nang ubas, at ang manga puno nang granada ay 
namumulaklak. 

bago ko naalaman, inilagay ako nang aking kaluluwa sa gitna nang manga karo nang aking marangal na 
bayan. 

bumalik ka, bumalik ka, oh sulamita:, bumalik ka, bumalik ka, upang ikaw ay aming masdan. bakit ninyo 
titingnan ang sulamita, nang gaya sa sayaw nang mahanaim. 

pagkaganda nang iyong manga paa sa manga panyapak, oh anak na babae nang pangulo! ang manga 
pagkakaugpong nang iyong manga hita ay gaya nang manga hiyas, na gawa nang manga kamay nang 
bihasang manggagawa. 

ang iyong katawan ay gaya nang mabilog na tasa, na hindi pinagkukulangan nang alak na may halo: ang 
iyong tiyan ay gaya nang bunton nang trigo na nalalagay sa palibot nang manga lila. 

ang iyong dalawang suso ay gaya nang dalawang batang usa na manga kambal na usa. 

ang iyong leeg ay gaya nang moog na garing, ang iyong manga mata ay gaya nang manga lawa sa hesbon 
sa siping nang pintuang-bayan nang batrabbim, ang iyong ilong ay gaya nang moog nang libano na 
nakaharap sa damasco. 

ang iyong ulo sa iyo ay gaya nang carmelo, at ang buhok nang iyong ulo ay gaya nang kulay ube, ang hari 
ay nabibihag sa manga kinulot niyaon. 

pagkaganda at pagkaligaya mo, oh sinta, sa manga kaluguran! 

itong iyong tayo ay parang puno nang palma, at ang iyong manga suso ay sa manga buwig nang manga 
ubas. 

aking sinabi, ako'y aakyat sa puno nang palma, ako'y hahawak sa manga sanga niyaon, ang iyong manga 
suso ay maging gaya nang manga buwig nang puno nang ubas, at ang amoy nang iyong hinga ay gaya 
nang manga mansanas, 

at ang iyong bibig ay gaya nang pinakamainam na alak, na tumutulong marahan para sa aking sinisinta, 
na dumudulas sa manga labi nang nangatutulog. 

ako'y sa aking sinisinta, at ang kaniyang nasa ay sa akin. 

parito ka, sinisinta ko, lumabas tayo sa parang, tumigil tayo sa manga nayon. 

sampahin nating maaga ang manga ubasan: tingnan natin kung ang puno nang ubas ay nagbubuko, at 
kung ang kaniyang manga bulaklak ay nagsisibuka, at kung ang manga granada ay namumulaklak: doo'y 
idudulot ko sa iyo ang aking pagsinta. 

ang manga mandragora ay nagpapahalimuyak nang bango, at nasa ating manga pintuan ang lahat na 
sarisaring mahalagang bunga, bago at luma, na aking inilapag para sa iyo, oh sinisinta ko. 

oh ikaw sana'y naging aking kapatid, na humitit nang manga suso nang aking ina! pagka nasumpungan 
kita sa labas, hahagkan kita: oo, at walang hahamak sa akin. 

aking papatnubayan ka, at dadalhin kita sa bahay nang aking ina, na magtuturo sa akin: aking paiinumin 
ka nang hinaluang alak, nang katas nang aking granada. 

ang kaniyang kaliwang kamay ay malalagay sa ilalim nang aking ulo, at ang kaniyang kanang kamay ay 
yayakap sa akin. 

pinagbibilinan ko kayo, oh manga anak na babae nang jerusalem, na huwag ninyong pukawin o gisingin 
man ang sinta ko, hanggang sa ibigin niya. 

sino itong umaahong mula sa ilang, na humihilig sa kaniyang sinisinta? sa ilalim nang punong mansanas 
ay ginising kita: doon nagdamdam sa iyo ang iyong ina, doon nagdamdam yaong nanganak sa iyo. 

ilagay mo akong pinakatatak sa iyong puso, pinakatatak sa iyong bisig: sapagka't ang pagsinta ay malakas 
na parang kamatayan, panibugho ay mabagsik na parang sheol: ang manga liyab niyaon ay parang 
manga liyab nang apoy, isang pinaka liyab nang panginoon. 

ang maraming tubig ay hindi makapapatay sa pagsinta, ni mapauurong man nang manga baha, kung 
ibigay nang lalake ang lahat na laman nang kaniyang bahay dahil sa pagsinta, siya'y lubos na kukutyain. 
tayo'y may isang munting kapatid na babae, at siya'y walang manga suso: ano ang ating gagawin sa ating 
kapatid na babae sa araw na siya'y ipakikiusap? 

kung siya'y maging isang kuta, pagtatayuan natin siya nang moog na pilak: at kung siya'y maging isang 
pintuan, ating tatakpan nang manga tablang sedro. 

ako'y isang kuta, at ang aking manga suso ay parang manga moog niyaon: ako nga'y naging sa harap 
nang kaniyang manga mata ay parang nakakasumpong nang kapayapaan. 

si salomon ay may ubasan sa baal-hamon, kaniyang pinaupahan ang ubasan sa manga tagapamahala, 
bawa't isa'y nagdadala dahil sa bunga niyaon nang isang libong putol na pilak. 

ang aking ubasan na akin ay nasa harap ko, ikaw, oh salomon, ay magkakaroon nang libo, at ang 
nangagiingat nang bunga niyaon ay dalawang daan. 

ikaw na tumatahan sa manga halamanan, ang manga kasama ay nangakikinig nang iyong tinig: iparinig 
mo sa akin. 

ikaw ay magmadali, sinisinta ko, at ikaw ay maging parang usa o batang usa sa manga bundok nang 
manga especia. 

ang pangitain ni isaias na anak ni amoz, na nakita tungkol sa juda at jerusalem, sa manga kaarawan ni 
uzias, ni jotham, ni ahaz, at ni ezechias, na manga hari sa juda. 

dinggin mo, oh langit, at pakinggan mo, oh lupa, sapagka't sinalita nang panginoon: ako'y nagalaga at 
nagpalaki nang manga bata, at sila'y nanganghimagsik laban sa akin. 

nakikilala nang baka ang kaniyang panginoon, at nang asno ang pasabsaban nang kaniyang panginoon: 
nguni't ang israel ay hindi nakakakilala, ang bayan ko ay hindi gumugunita. 

ah bansang salarin, bayang napapasanan nang kasamaan, lahi nang manga manggagawa nang 
kasamaan, manga anak na nagsisigawa nang kalikuan: pinabayaan nila ang panginoon, hinamak nila ang 
banal nang israel, sila'y nangapalayo na nagsiurong. 

bakit kayo'y hahampasin pa, na kayo'y manganghimagsik nang higit at higit? ang buong ulo ay masakit, 
at ang buong puso ay nanglulupaypay. 

mula sa talampakan nang paa hanggang sa ulo ay walang kagalingan, kundi manga sugat, at manga pasa, 
at nangagnananang sugat: hindi nangatikom, o nangatalian man, o nangapahiran man nang langis. 

ang inyong lupain ay giba, ang inyong manga bayan ay sunog nang apoy, ang inyong lupain ay nilalamon 
nang manga taga ibang lupa sa inyong harapan, at giba, na gaya nang iniwasak nang manga taga ibang 
lupa. 

at ang anak na babae nang sion ay naiwang parang balag sa isang ubasan, parang pahingahan sa 
halamanan nang manga pepino, parang bayang nakukubkob. 

kung hindi nagiwan sa atin nang napakakaunting labi ang panginoon nang manga hukbo, naging gaya 
sana tayo nang sodoma, naging gaya sana tayo nang gomorra. 

pakinggan ninyo ang salita nang panginoon, ninyong manga pinuno nang sodoma, mangakinig kayo sa 
kautusan nang ating diyos, kayong bayan nang gomorra. 

sa anong kapararakan ang karamihan nang inyong manga hain sa akin? sabi nang panginoon: ako'y puno 
nang manga handog na susunugin na manga lalaking tupa, at nang mataba sa manga hayop na pinataba, 
at ako'y hindi nalulugod sa dugo nang manga toro, o nang manga kordero o nang manga kambing na 
lalake. 

nang kayo'y magsidating na pakita sa harap ko, sinong humingi nito sa inyong kamay, upang inyong 
yapakan ang aking manga looban? 

huwag na kayong magdala nang manga walang kabuluhang alay, kamangyan ay karumaldumal sa akin, 
ang bagong buwan, at ang sabbath, ang tawag nang manga kapulungan, hindi ako makapagtitiis nang 
kasamaan at nang takdang pulong. 

ipinagdaramdam nang aking puso ang inyong manga bagong buwan at ang inyong manga takdang 
kapistahan: manga kabagabagan sa akin: ako'y pata nang pagdadala nang manga yaon. 

at pagka inyong iginagawad ang inyong manga kamay, aking ikukubli ang aking manga mata sa inyo: oo, 
pagka kayo'y nagsisidalangin nang marami, hindi ko kayo didinggin: ang inyong manga kamay ay puno 
nang dugo. 

mangaghugas kayo, mangaglinis kayo; alisin ninyo ang kasamaan nang inyong manga gawa sa harap 
nang aking manga mata, mangaglikat kayo nang paggawa nang kasamaan: 

mangatuto kayong magsigawa nang mabuti, inyong hanapin ang kahatulan, inyong saklolohan ang 
napipighati, inyong hatulan ang ulila, ipagsanggalang ninyo ang babaing bao. 

magsiparito kayo ngayon, at tayo'y magkatuwiranan, sabi nang panginoon: bagaman ang inyong manga 
kasalanan ay maging tila mapula, ay magiging mapuputi na parang niebe, bagaman maging mapulang 
gaya nang matingkad na pula, ay magiging parang balahibo nang bagong paligong tupa, 

kung kayo'y magkusa at mangagmasunurin, kayo'y magsisikain nang buti nang lupain: 

nguni't kung kayo'y magsitanggi at manganghimagsik, kayo'y lilipulin nang tabak: sapagka't sinalita nang 
bibig nang panginoon. 

ano't ang tapat na bayan ay naging tila patutot! noong una siya'y puspos nang kahatulan! katuwiran ay 
tumatahan sa kaniya, nguni't ngayo'y manga mamamatay tao. 

ang iyong pilak ay naging dumi, ang iyong alak ay nahaluan nang tubig. 

ang iyong manga pangulo ay mapanghimagsik, at manga kasama nang manga tulisan: bawa't isa'y 
umiibig nang manga suhol, at naghahangad nang manga kabayaran: hindi nila hinahatulan ang ulila, o 
pinararating man sa kanila ang usap nang babaing bao. 

kaya't sabi nang panginoon, nang panginoon nang manga hukbo, nang makapangyarihan nang israel, ah 
kukuhang sulit ako sa aking manga kaalit, at manghihiganti ako sa aking manga kaaway. 

at aking ibabalik ang aking kamay sa iyo, at aking lilinising lubos ang naging dumi mo, at aalisin ko ang 
iyong lahat na tingga: 

at aking papananauliin ang iyong manga hukom na gaya nang una, at ang iyong manga kasangguni na 
gaya nang pasimula: pagkatapos ay tatawagin ka, ang bayan nang katuwiran, ang tapat na bayan. 

ang sion ay tutubusin nang kahatulan, at nang katuwiran ang kaniyang manga nahikayat. 

nguni't ang pagkalipol nang manga mananalangsang at nang manga makasalanan ay magkakapisan, at 
silang nagtatakuwil sa panginoon ay mangalilipol. 

sapagka't kanilang ikahihiya ang manga encina na inyong ninasa, at kayo'y mangalilito dahil sa manga 
halamanan na inyong pinili. 

sapagka't kayo'y magiging parang encina na ang dahon ay nalalanta, at parang halamanan na walang 
tubig. 

at ang malakas ay magiging parang taling estopa, at ang kaniyang gawa ay parang alipato: at kapuwa sila 
magliliyab, at walang papatay sa apoy. 

ang salita na naalaman ni isaias na anak ni amoz tungkol sa juda at jerusalem. 

at mangyayari sa manga huling araw, na ang bundok nang bahay nang panginoon ay matatatag sa 
taluktok nang manga bundok, at magiging mataas sa manga burol: at lahat nang bansa ay magsisiparoon 
doon. 

at maraming bayan ay magsisiyaon at mangagsasabi, halina kayo, at tayo'y magsiahon sa bundok nang 
panginoon, sa bahay nang diyos ni jacob; at tuturuan niya tayo nang kaniyang manga daan, at tayo'y 

magsisilakad sa kaniyang manga landas: sapagka't mula sa sion ay lalabas ang kautusan, at ang salita 
nang panginoon ay mula sa jerusalem. 

at siya'y hahatol sa gitna nang manga bansa, at sasaway sa maraming tao: at kanilang pupukpukin ang 
kanilang manga tabak upang maging manga sudsod, at ang kanilang manga sibat ay maging manga karit: 
ang bansa ay hindi magtataas nang tabak laban sa bansa, o mangagaaral pa man sila nang 
pakikipagdigma. 

oh sangbahayan ni jacob, halikayo, at tayo'y magsilakad sa liwanag nang panginoon. 

sapagka't iyong binayaan ang iyong bayan na sangbahayan ni jacob, sapagka't sila'y puspos nang manga 
kaugaliang mula sa silanganan, at manga enkantador gaya nang manga filisteo, at sila'y 
nangakikipagkamay sa manga anak nang manga taga ibang lupa. 

ang kanilang lupain naman ay puno nang pilak at ginto, ni walang wakas ang kanilang manga 
kayamanan, ang kanila namang lupain ay puno nang manga kabayo, ni walang katapusang bilang ang 
kanilang manga karo. 

ang kanila namang lupain ay puno nang manga diyosdiyosan, kanilang sinasamba ang gawa nang 
kanilang sariling manga kamay, na ginawa nang kanilang sariling manga daliri. 

at ang taong hamak ay yumuyuko, at ang mataas na tao ay nabababa: kaya't huwag mong patawarin 
sila. 

pumasok ka sa malaking bato, at magkubli ka sa alabok, sa kakilabutan sa panginoon, at sa 
kaluwalhatian nang kaniyang kamahalan. 

ang manga tinging mapagmataas nang tao ay mabababa, at ang manga pagmamataas nang manga tao 
ay mahuhutok, at ang panginoon magisa ay mabubunyi sa kaarawang yaon. 

sapagka't magkakaroon nang isang kaarawan ang panginoon nang manga hukbo sa lahat na palalo at 
mapagmataas, at sa lahat na nagmamataas, at yao'y mabababa: 

at sa lahat nang cedro nang libano, na matayog at mataas, at sa lahat nang encina nang basan; 

at sa lahat nang matataas na bundok, at sa lahat nang manga burol na nangataas, 

at sa bawa't matayog na moog, at sa bawa't kutang nababakod: 

at sa lahat nang manga sasakyang dagat nang tarsis, at sa lahat nang maligayang bagay. 

at ang kahambugan nang tao ay huhutukin, at ang manga pagmamataas nang manga tao ay mabababa: 
at ang panginoon magisa ay mabubunyi sa kaarawang yaon. 

at ang manga diyosdiyosan ay mapapawing lubos. 

at ang manga tao ay magsisipasok sa manga yungib nang malalaking bato, at sa manga puwang nang 
lupa, sa harap nang kakilabutan sa panginoon, at sa kaluwalhatian nang kaniyang kamahalan, pagka 
siya'y bumangon upang yaniging may kapangyarihan ang lupa. 

sa kaarawang yaon ay ihahagis nang manga tao ang kanilang manga diyosdiyosang pilak, at ang kanilang 
manga diyosdiyosang ginto, na kanilang ginawa upang sambahin, sa yungib nang manga bilig at nang 
manga paniki: 

upang pumasok sa manga puwang nang malalaking bato, at sa manga bitak nang manga malaking bato, 
sa harap nang kakilabutan sa panginoon, at sa kaluwalhatian nang kaniyang kamahalan, pagka siya'y 
bumangon upang yaniging may kapangyarihan ang lupa. 

layuan ninyo ang tao, na ang hinga ay nasa kaniyang manga butas nang ilong: sapagka't sa ano 
pahahalagahan siya? 

sapagka't, narito, ang panginoon, ang panginoon nang manga hukbo, ay nagaalis sa jerusalem at sa juda 
nang alalay at tungkod, nang buong alalay na tinapay at nang buong alalay na tubig, 

ng makapangyarihang lalake, at nang lalaking mangdidigma, nang hukom, at nang propeta, at nang 
manghuhula, at nang matanda, 

ng kapitan nang lilimang puin, at nang marangal na tao, at nang tagapayo, at nang bihasang 
manggagawa, at nang matalinong mangeenkanto. 

at manga bata ang ilalagay kong maging kanilang manga pangulo, at manga sanggol ang magpupuno sa 
kanila. 

at ang bayan ay mapipighati, bawa't isa'y nang iba, at bawa't isa'y nang kaniyang kapuwa: ang bata ay 
magpapalalo laban sa matanda at ang hamak laban sa marangal. 

pagka ang lalake ay hahawak sa kaniyang kapatid sa bahay nang kaniyang ama, na magsasabi: ikaw ay 
may damit, ikaw ay maging aming pinuno, at ang pagkabagsak ito ay mapasa ilalim nang iyong kamay: 
sa araw na yaon ay manglalakas siya nang kaniyang tinig, na magsasabi, hindi ako magiging 
tagapagpagaling; sapagka't sa aking bahay ay wala kahit tinapay o damit man; huwag ninyo akong 
gawing pinuno nang bayan. 

sapagka't ang jerusalem ay giba, at ang juda ay bagsak: sapagka't ang kanilang dila at ang kanilang 
manga gawa ay laban sa panginoon, upang mungkahiin ang manga mata niyang maluwalhati. 

ang kanilang pagtatangi nang manga tao ay sumasaksi laban sa kanila; at kanilang ipinahahayag ang 
kanilang manga kasalanan na gaya nang sodoma, hindi nila ikinukubli. sa aba nang kanilang kaluluwa! 
sapagka't sila'y nagsiganti nang kasamaan sa kanilang sarili. 

sabihin ninyo sa matuwid, na ikabubuti niya: sapagka't sila'y magsisikain nang bunga nang kanilang 
manga gawa. 

sa aba nang masama! ikasasama niya: sapagka't ang kagantihan sa kaniyang manga kamay ay mabibigay 
sa kaniya. 

tungkol sa aking bayan, manga bata ang manga mamimighati sa kanila, at manga babae ang 
mangagpupuno sa kanila. oh bayan ko, silang nagsisipatnubay sa iyo, mangagliligaw sa iyo, at sisira nang 
daan nang iyong manga landas. 

ang panginoon ay tumayo upang magsanggalang, at tumayo upang humatol sa manga bayan. 

ang panginoon ay hahatol sa manga matanda nang kaniyang bayan, at sa manga pangulo niyaon; kayo 
ang nagkainan sa ubasan: ang samsam sa dukha ay nasa inyong manga bahay; 

anong ibig ninyong sabihin na inyong dinidikdik ang aking bayan, at inyong ginigiling ang mukha nang 
dukha? sabi nang panginoon, nang panginoon nang manga hukbo. 

bukod dito'y sinabi nang panginoon, sapagka't ang manga anak na babae nang sion ay manga 
mapagmataas, at nagsisilakad na manga may kapalaluan at manga matang nakairap, na nagsisilakad at 
nagsisikendeng habang nagsisiyaon, at nagpapakalatis nang kanilang manga paa: 

kaya't papaglalangibin nang panginoon ang bao nang ulo nang manga anak na babae nang sion, at 
huhubdan nang panginoon ang kanilang manga lihim na bahagi. 

sa araw na yaon ay aalisin nang panginoon ang kagayakan nang kanilang manga hiyas nang paa, at ang 
manga hiyas nang ulo, at ang manga pahiyas na may anyong kalahating buwan; 

ang manga hikaw, at ang manga pulsera, at ang manga lambong na pangmukha; 

ang manga laso nang buhok, at ang manga kuwintas sa bukong-bukong, at ang manga pamigkis, at ang 
manga sisidlan nang pabango, at ang manga amuleto; 

ang manga singsing, at ang manga hiyas na pang-ilong; 

ang manga damit na pamista, at ang manga balabal, at ang manga panleeg, at ang manga supot; 

ang manga maliit na salamin, at ang mainam na kayong lino, at ang manga turbante, at ang manga 
lambong. 

at mangyayari na sa halip na manga mainam na especia ay kabulukan; at sa halip na pamigkis ay panali; 
at sa halip na buhok na ayos ay kakalbuhan; at sa halip na pamigkis na mainam ay pamigkis na kayong 
magaspang; hero sa halip nang kagandahan. 

ang iyong manga lalake ay mangabubuwal sa pamamagitan nang tabak, at ang iyong manga 
makapangyarihan ay sa pakikipagdigma. 

at ang kaniyang manga pintuang-bayan ay tataghoy at magsisitangis; at siya'y magiging giba at guho sa 
lupa. 

at pitong babae ay magsisihawak sa isang lalake sa araw na yaon, na mangagsasabi, kami ay magsisikain 
nang aming sariling tinapay, at mangagsusuot nang aming sariling kasuutan: tawagin lamang kami sa 
iyong pangalan; alisin mo ang aming kadustaan. 

sa araw na yaon ay magiging maganda at maluwalhati ang sanga nang panginoon, at ang bunga nang 
lupain ay magiging magaling at mainam sa kanilang manga taga israel na nangakatanan. 

at mangyayari, na siyang naiwan sa sion, at siyang nalabi sa jerusalem, tatawaging banal, sa makatuwid 
baga'y bawa't nasusulat sa manga nabubuhay sa jerusalem: 

pagka huhugasan nang panginoon ang karumhan nang manga anak na babae nang sion, at lilinisin ang 
dugo nang jerusalem sa gitna nang bayan sa pamamagitan nang bisa nang kahatulan, at sa pamamagitan 
nang bisa nang pagniningas. 

at ang panginoon ay lilikha sa itaas nang buong tahanan nang bundok nang sion, at sa itaas nang 
kaniyang manga kapulungan nang isang ulap at usok sa araw, at nang liwanag nang nagniningas na apoy 
sa gabi: sapagka't sa itaas nang lahat nang kaluwalhatian ay magkakaroon nang isang kubong na kayo. 
at magkakaroon nang kanlungan upang maging lilim sa kaarawan laban sa init, at upang maging 
kanlungan at kublihan sa bagyo at sa ulan. 

paawitin ninyo ako sa aking pinakamamahal, nang awit nang aking minamahal tungkol sa kaniyang 
ubasan. ang aking pinakamamahal ay may ubasan sa isang mainam na burol: 

at kaniyang binangbangan ang palibot at inalis ang manga bato, at tinamnan nang piling puno nang 
ubas, at nagtayo nang isang moog sa gitna niyaon, at tinabasan din naman nang isang pisaan nang ubas: 
at kaniyang hinintay na magbunga nang ubas, at nagbunga nang ubas gubat. 

at ngayon, oh manga nananahan sa jerusalem at manga tao sa juda, hatulan ninyo, isinasamo ko sa inyo, 
ako at ang aking ubasan. 

ano pa ang magagawa ko sa aking ubasan na hindi ko nagawa? ano't nang aking hinihintay na 
magbubunga nang manga ubas, nagbunga nang ubas gubat? 

at ngayo'y aking sasaysayin sa inyo ang gagawin ko sa aking ubasan: aking aalisin ang bakod na siit 
niyaon, at sasalantain; aking ibabagsak ang bakod niyaon at mayayapakan: 

at aking pababayaang sira; hindi kakapunin o bubukirin man; kundi magsisitubo ay manga dawag at 
manga tinik: akin ding iuutos sa manga alapaap, na huwag nilang ulanan. 

sapagka't ang ubasan nang panginoon nang manga hukbo ay ang sangbahayan nang israel, at ang manga 
tao sa juda ay ang kaniyang maligayang pananim: at siya'y naghihintay nang kahatulan, nguni't narito, 
kapighatian; nang katuwiran, nguni't narito, daing. 

sa aba nila, na nangaguugpong nang bahay sa bahay, na nangaglalagay nang bukid sa bukid hanggang sa 
mawalan nang pagitan, at kayo'y magsisitahang magisa sa gitna nang lupain! 

sa aking manga pakinig ay sinasabi nang panginoon nang manga hukbo, sa katotohana'y maraming 
bahay ang magigiba, malalaki at magaganda, na walang mananahan. 

sapagka't sangpung acre nang ubasan ay mangagbubunga nang isang bath, at isang homer na binhi ay 
magbubunga nang isang epa. 

sa aba nila na nagsisibangong maaga sa umaga, upang sila'y makasunod sa nakalalasing na inumin; na 
nagtatagal hanggang sa kalaliman nang gabi, hanggang sa magalab ang alak sa kanila! 

at ang alpa at ang viola, ang pandareta at ang plauta, at ang alak, ay nangasa kanilang manga 
kapistahan: nguni't hindi nila pinakundanganan ang gawa nang panginoon, o ginunita man nila ang gawa 
nang kaniyang manga kamay. 

kaya't ang aking bayan ay nasok sa pagkabihag, sa kasalatan sa kaalaman: at ang kanilang mararangal na 
tao ay nangagugutom, at ang kanilang karamihan ay nangahahandusay sa uhaw. 

kaya't pinalaki nang sheol ang kaniyang nasa, at ibinuka ang kaniyang bibig nang walang sukat: at ang 
kanilang kaluwalhatian, at ang kanilang karamihan, at ang kanilang kahambugan, at ang nagagalak sa 
gitna nila ay bumaba roon. 

at ang taong hamak ay pinayuyukod, at ang makapangyarihang tao ay pinapagpapakumbaba, at ang 
manga mata nang nagmamataas ay pinapagpapakumbaba: 

nguni't ang panginoon nang manga hukbo ay nabunyi sa kahatulan, at ang diyos na banal ay inaring 
banal sa katuwiran. 

kung magkagayo'y sasabsab ang manga kordero na gaya sa kanilang sabsaban, at ang manga sirang dako 
nang matataba ay kakanin nang manga palaboy. 

sa aba nila na nagsisihila nang kasamaan sa pamamagitan nang manga panali nang walang kabuluhan, at 
nang kasalanan na tila panali nang kariton: 

na nagsasabi, magmaliksi siya, madaliin niya ang kaniyang gawa upang aming makita: at lumapit at 
dumating nawa ang payo nang banal nang israel upang aming maalaman! 

sa aba nila na nagsisitawag nang mabuti ay masama, at nang masama ay mabuti, na inaaring dilim ang 
liwanag, at liwanag ang dilim, na inaaring mapait ang matamis, at matamis ang mapait! 

sa aba nila na pantas sa kanilang sariling manga mata, at mabait sa kanilang sariling paningin! 

sa aba nila na malakas uminom nang alak, at manga taong malakas sa paghahalo nang matapang na 
inumin: 

na nagsisiaring ganap sa masama dahil sa suhol, at inaalis ang katuwiran sa matuwid! 

kaya't kung paanong ang liyab nang apoy ay pumupugnaw nang pinagputulan nang trigo, at kung 
paanong ang tuyong damo ay nasusupok sa alab, gayon magiging gaya nang kabulukan ang kanilang 
ugat, at ang kanilang bulaklak ay iilanglang na gaya nang alabok: sapagka't kanilang itinakuwil ang 
kautusan nang panginoon nang manga hukbo, at hinamak ang salita nang banal nang israel. 

kaya't nagalab ang galit nang panginoon laban sa kaniyang bayan, at iniunat niya ang kaniyang kamay 
laban sa kanila, at sinaktan sila, at ang manga burol ay nanginig, at ang kanilang manga bangkay ay 
naging dumi sa gitna nang manga lansangan. sa lahat nang ito ay hindi napawi ang kaniyang galit, kundi 
laging nakaunat ang kaniyang kamay. 

at siya'y magtataas nang watawat sa manga bansa mula sa malayo, at susutsutan sila mula sa wakas 
nang lupa: at, narito, sila'y darating na lubhang nagmamadali: 

walang mapapagod o matitisod man sa kanila: walang iidlip o matutulog man, ni hindi man kakalagin 
ang pamigkis nang kanilang manga balakang, o mapapatid man ang manga panali nang kanilang manga 
panyapak: 

na ang kanilang manga pana ay hasa, at lahat nilang busog ay nangakaakma, ang manga kuko nang 
kanilang manga kabayo ay maibibilang na parang pingkiang bato, at ang kanilang manga gulong ay 
parang ipoipo: 

ang kanilang angal ay magiging gaya nang sa leon, sila'y magsisiangal na gaya nang manga batang leon: 
oo, sila'y magsisiangal, at magsisipangal nang huli, at tatangayin, at walang magliligtas. 

at ang manga yao'y magsisiangal laban sa kanila sa araw na yaon na gaya nang hugong nang dagat: at 
kung tingnan ang lupain, narito, kadiliman at kahirapan, at ang liwanag ay magdidilim sa manga ulap 
niyaon. 

noong taong mamatay ang haring uzzias ay nakita ko ang panginoon na nakaupo sa isang luklukan, 
matayog at mataas, at pinuno ang templo nang kaniyang kaluwalhatian. 

sa itaas niya ay nangakatayo ang manga serapin: bawa't isa'y may anim na pakpak: na may dalawa na 
nagsisitakip nang kaniyang mukha, at may dalawa na nagsisitakip nang kaniyang manga paa, at may 
dalawa na naglilipad sa kaniya. 

at nagsisigawang isa't isa, at nagsasabi, banal, banal, banal ang panginoon nang manga hukbo: ang 
buong lupa ay napuno nang kaniyang kaluwalhatian. 

at ang manga patibayan nang manga pintuan ay nakilos sa tinig nang sumisigaw, at ang bahay ay napuno 
nang usok. 

nang magkagayo'y sinabi ko, sa aba ko! sapagka't ako'y napahamak, sapagka't ako'y lalaking may 
maruming manga labi, at ako'y tumatahan sa gitna nang bayan na may maruming manga labi: sapagka't 
nakita nang aking manga mata ang hari, ang panginoon nang manga hukbo. 

nang magkagayo'y nilipad ako nang isa sa manga serapin, na may baga sa kaniyang kamay, na kaniyang 
kinuha nang manga pangipit mula sa dambana: 

at hinipo niya niyaon ang aking bibig, at nagsabi, narito, hinipo nito ang iyong manga labi, at ang iyong 
kasamaan ay naalis, at ang iyong kasalanan ay naalis. 

at narinig ko ang tinig nang panginoon, na nagsasabi, sinong susuguin ko, at sinong yayaon sa ganang 
amin? nang magkagayo'y sinabi ko: narito ako, suguin mo ako. 

at sinabi niya, ikaw ay yumaon, at saysayin mo sa bayang ito, inyong naririnig nga, nguni't hindi ninyo 
nauunawa, at nakikita nga ninyo, nguni't hindi ninyo namamalas. 

patabain mo ang puso nang bayang ito, at iyong pabigatin ang kanilang manga pakinig, at iyong ipikit 
ang kanilang manga mata, baka sila'y mangakakita nang kanilang manga mata, at mangakarinig nang 
kanilang manga pakinig, at mangakaunawa nang kanilang puso, at mangagbalik loob, at magsigaling. 
nang magkagayo'y sinabi ko, panginoon, hanggang kailan? at siya'y sumagot, hanggang sa ang manga 
bayan ay mangagiba na walang tumahan, at ang manga bahay ay mangawalan nang tao, at ang lupain ay 
maging lubos na giba, 

at ilayo nang panginoon ang manga tao, at ang manga nilimot na dako ay magsidami sa gitna nang 
lupain. 

at kung magkaroon nang ikasangpung bahagi roon, mapupugnaw uli: gaya nang isang roble, at gaya 
nang isang encina, na ang puno ay naiiwan, pagka pinuputol, gayon ang banal na lahi ay siyang puno 
niyaon. 

at nangyari, nang manga kaarawan ni achaz na anak ni jotham, anak ni uzzias, na hari sa juda, na si rezin 
na hari sa siria, at si peca na anak ni remalias, hari sa israel, ay nagsiahon sa jerusalem upang 
makipagdigma laban doon; nguni't hindi nanganaig laban doon. 

at nasaysay sa sangbahayan ni david, na sinasabi, ang siria ay nalakip sa ephraim. at ang puso niya'y 
nakilos, at ang puso nang kaniyang bayan na gaya nang manga punong kahoy sa gubat na kinilos nang 
hangin. 

nang magkagayo'y sinabi nang panginoon kay isaias, lumabas ka na iyong salubungin si achaz, ikaw, at si 
sear-jasub na iyong anak, sa dulo nang padaluyan nang tipunan nang tubig sa itaas, sa lansangan nang 
parang nang nagpapaputi nang kayo, 

at sabihin mo sa kaniya, ikaw ay magingat, at tumahimik ka, huwag kang matakot, o manglupaypay man 
ang iyong puso nang dahil sa dalawang buntot na apoy na ito na umuusok, nang dahil sa mabangis na 
galit nang rezin at siria, at nang anak ni remalias. 

dahil sa ang siria ay pumayo nang masama laban sa iyo, ang ephraim din naman, at ang anak ni remalias, 
na nagsasabi, 

magsiahon tayo laban sa juda, at ating bagabagin, at ating papasukin sila, at tayo'y maglagay nang hari 
sa gitna niyaon, sa makatuwid baga'y ang anak ni tabeel: 

ganito ang sabi nang panginoong diyos, hindi matatayo o mangyayari man. 

sapagka't ang pangulo nang siria ay ang damasco, at ang pangulo nang damasco ay ang rezin: at sa loob 
nang anim na pu't limang taon ay magkakawatakwatak ang ephraim, upang huwag maging bayan: 

at ang pangulo nang ephraim ay ang samaria, at ang pangulo nang samaria ay ang anak ni remalias. kung 
kayo'y hindi maniniwala, tunay na hindi kayo mangatatatag. 

at ang panginoon ay nagsalita uli kay achaz, na nagsasabi, 

humingi ka sa ganang iyo nang tanda na mula sa panginoon mong diyos, humingi ka maging sa 
kalaliman, o sa kaitaasan sa itaas. 

nguni't sinabi ni achaz, hindi ako hihingi, ni tutuksuhin ko man ang panginoon. 

at kaniyang sinabi, dinggin ninyo ngayon, oh sangbahayan ni david, maliit na bagay ba sa inyo ang 
mamagod sa manga tao na inyong papagurin rin ang aking diyos? 

kaya't ang panginoon nga ay magbibigay sa inyo nang tanda, narito, isang dalaga ay maglilihi, at 
manganganak nang isang lalake, at tatawagin ang kaniyang pangalan na emmanuel. 

siya'y kakain nang mantekilla at pulot, pagka siya'y natutong tumanggi sa kasamaan, at pumili nang 
mabuti. 

sapagka't bago maalaman nang bata na tumanggi sa kasamaan, at pumili nang mabuti, pababayaan ang 
lupain nang dalawang haring iyong kinayayamutan. 

ang panginoon ay magpapasapit sa iyo, at sa iyong bayan, at sa sangbahayan nang iyong magulang nang 
manga araw na hindi nangyari mula nang araw na humiwalay ang ephraim sa juda; sa makatuwid baga'y 
ang hari sa asiria. 

at mangyayari sa araw na yaon, na susutsutan nang panginoon ang langaw na nasa kahulihulihang 
bahagi nang manga ilog nang egipto, at ang pukyutan na nasa lupain nang asiria. 

at sila'y magsisidating, at silang lahat ay mangagpapahinga sa manga gibang libis, at sa manga bitak nang 
malalaking bato, at sa lahat nang manga tinikan, at sa lahat nang manga sukal. 

sa araw na yaon ay aahitin nang panginoon ang ulo at ang balahibo nang manga paa, nang pangahit na 
inupahan, ang nangasa bahagi nang dako roon nang ilog, ang hari sa asiria: at aalisin din ang balbas. 

at mangyayari sa araw na yaon, na ang isang tao ay magaalaga nang guyang baka, at nang dalawang 
tupa, 

at mangyayari, na dahil sa kasaganaan nang gatas na kanilang ibibigay ay kakain siya nang mantekilla: 
sapagka't ang bawa't isa na naiwan sa gitna nang lupain ay kakain nang mantekilla at pulot. 

at mangyayari sa araw na yaon, na ang bawa't dakong kinaroroonan nang libong puno nang ubas na 
nagkakahalaga nang isang libong siklong pilak, ay magiging dawagan at tinikan. 

paroroon ang isa na may manga pana at may busog: sapagka't ang buong lupain ay magiging manga 
dawag at manga tinikan. 

at ang lahat nang burol na hinukay nang azarol, hindi mo paroroonan dahil sa takot sa manga dawag at 
sa manga tinikan, kundi magiging pagalaan sa manga baka, at yurakan nang manga tupa. 

at sinabi nang panginoon sa akin, kumuha ka nang malapad na tabla, at sulatan mo nang panulat nang 
tao, kay maher-salalhash-baz, 

at magdadala ako nang manga tapat na saksi upang mangagpaalaala, si urias na saserdote, at si zacarias 
na anak ni jeberechias. 

at ako'y naparoon sa propetisa: at siya'y naglihi, at nanganak nang isang lalake. nang magkagayo'y sinabi 
nang panginoon sa akin, tawagin mo ang kaniyang pangalan na maher-salalhash-baz. 

sapagka't bago ang anak ay matutong dumaing ng, ama ko, at: ina ko, ang manga kayamanan nang 
damasco at ang samsam sa samaria ay dadalahin sa harap nang hari nang asiria. 

at nagsalita pa ang panginoon uli sa akin, na nagsasabi, 

yamang tinanggihan nang bayang ito ang tubig nang siloe na nagsisiagos na marahan, at siya'y nagagalak 
kay rezin at sa anak ni remalias, 

ngayon nga, narito, iniaahon nang panginoon sa kanila ang tubig nang ilog, malakas at marami, sa 
makatuwid baga'y ang hari sa asiria at ang buo niyang kaluwalhatian: at siya'y aahon sa lahat niyang 
bangbang, at aapaw sa buo niyang baybayin: 

at magpapatuloy sa dako nang loob nang juda; aapaw at lalampas, aabot hanggang sa leeg, at ang 
laganap nang kaniyang manga pakpak ay siyang magpupuno nang kaluwangan nang iyong lupain, oh 
emmanuel. 

kayo'y magsamasama, oh manga bayan, at kayo'y mangagkakawatakwatak, at kayo'y mangakinig, 
kayong lahat na taga malayong lupain: mangagbigkis kayo, at kayo'y mangagkakawatakwatak, kayo'y 
mangagbigkis, at kayo'y mangagkakawatakwatak. 

mangagsanggunian kayo, at yao'y mauuwi sa wala, mangagsalita kayo nang salita at hindi matatayo: 
sapagka't ang diyos ay sumasaamin. 

sapagka't ang panginoon ay nagsalitang ganito sa akin na may malakas na kamay, at tinuruan ako na 
huwag lumakad nang lakad nang bayang ito, na sinasabi, 

huwag ninyong sabihin, pagbabanta, tungkol sa lahat na sasabihin nang bayang ito, pagbabanta, o 
huwag mang mangatakot kayo nang kanilang takot, o mangilabot man doon. 

ang panginoon nang manga hukbo, siya ang inyong aariing banal: at sumakaniya ang inyong takot, at 
sumakaniya ang inyong pangingilabot. 

at siya'y magiging pinakasantuario, nguni't pinakabatong katitisuran at pinaka malaking batong 
pangbuwal sa dalawang sangbahayan nang israel, na pinakabitag at pinakasilo sa manga nananahan sa 
jerusalem. 

at marami ang mangatitisod doon, at mangabubuwal, at mangababalian, at mangasisilo, at 
mangahuhuli. 

talian mo ang patotoo, tatakan mo ang kautusan sa gitna nang aking manga alagad. 

at aking hihintayin ang panginoon na nagkukubli nang kaniyang mukha sa sangbahayan ni jacob, at aking 
hahanapin siya. 

narito, ako at ang manga anak na ibinigay nang panginoon sa akin ay manga pinakatanda at pinaka 
kababalaghan sa israel na mula sa panginoon nang manga hukbo, na tumatahan sa bundok nang sion. 
at pagka kanilang sasabihin sa inyo, hanapin ninyo silang nakikipagsanggunian sa masamang espiritu at 
manga manghuhula, na nagsisihuni at nagsisibulong: hindi ba marapat na sanggunian nang bayan ang 
kanilang diyos? dahil baga sa manga buhay ay sasangguni sila sa manga patay? 

sa kautusan at sa patotoo! kung hindi sila magsalita nang ayon sa salitang ito, tunay na walang umaga sa 
kanila. 

at sila'y magsisidaan doon, na nahihirapan at gutom: at mangyayari, na pagka sila'y mangagugutom, 
sila'y mangagagalit, at magsisisumpa alangalang sa kanilang hari at sa kanilang diyos, at ititingala nila 
ang kanilang manga mukha: 

at sila'y titingin sa lupa, at, narito, kahirapan at kadiliman, ulap nang kahapisan, at sa salimuot na 
kadiliman ay itataboy sila. 

gayon man ay hindi magkakaroon nang paguulap sa kaniya na nasa kahapisan. nang unang panahon ay 
dinala niya sa pagkawalang kabuluhan ang lupain nang zabulon at ang lupain nang nephtali, nguni't sa 
huling panahon ay ginawa niyang maluwalhati, sa daang patungo sa dagat, sa dako roon nang jordan, 
nang galilea nang manga bansa. 

ang bayan na lumalakad sa kadiliman ay nakakita nang dakilang liwanag: silang nagsisitahan sa lupain 
nang lilim nang kamatayan, sa kanila sumilang ang liwanag. 

iyong pinarami ang bansa, iyong pinalago ang kanilang kagalakan: sila'y nangagagalak sa harap mo ayon 
sa kagalakan sa pagaani, gaya nang manga tao na nangagagalak pagka nangagbabahagi nang samsam. 
sapagka't ang pamatok na kaniyang pasan, at ang pingga sa kaniyang balikat, ang panghampas nang 
mamimighati sa kaniya, ay iyong sinira na gaya sa kaarawan nang madian. 

sapagka't ang lahat na sakbat nang nasasakbatang tao sa kaguluhan, at ang manga kasuutang puno nang 
dugo ay magiging para sa pagkasunog, para sa mitsa nang apoy. 

sapagka't sa atin ay ipinanganak ang isang bata, sa atin ay ibinigay ang isang anak na lalake; at ang 
pamamahala ay maaatang sa kaniyang balikat: at ang kaniyang pangalan ay tatawaging 
kamanghamangha, tagapayo, makapangyarihang diyos, walang hanggang ama, pangulo nang 
kapayapaan. 

ang paglago nang kaniyang pamamahala at nang kapayapaan ay hindi magkakaroon nang wakas, sa 
luklukan ni david, at sa kaniyang kaharian, upang itatag, at upang alalayan nang kahatulan at nang 
katuwiran mula ngayon hanggang sa magpakailan man. isasagawa ito nang sikap nang panginoon nang 
manga hukbo. 

nagpasabi ang panginoon sa jacob, at naliliwanagan ang israel, 

at malalaman nang buong bayan nang ephraim, at nang nananahan sa samaria, na nagsasabi sa 
kapalaluan at sa pagmamatigas nang ulo, 

ang manga laryo ay nangahulog, nguni't aming itatayo nang tinabas na bato: ang manga sikomoro ay 
nangaputol, nguni't aming papalitan nang manga cedro. 

kaya't itataas nang panginoon laban sa kaniya ang manga kaaway nang rezin, at manghihikayat nang 
kaniyang manga kaalit; 

ang manga taga siria sa unahan, at ang manga filisteo sa likuran; at kanilang lalamunin ang israel nang 
bukang bibig. sa lahat na ito ang kaniyang galit ay hindi napawi, kundi ang kaniyang kamay ay laging 
nakaunat. 

gayon ma'y ang bayan ay hindi nagbalik-loob sa kaniya na sumakit sa kanila, o hinanap man nila ang 
panginoon nang manga hukbo. 

kaya't puputulin nang panginoon sa israel ang ulo't buntot, ang sanga nang palma at ang tambo, sa isang 
araw. 

ang matanda at ang marangal na tao, siyang ulo; at ang propeta na nagtuturo nang manga kabulaanan, 
siyang buntot. 

sapagka't silang nagsisipatnubay nang bayang ito ay siyang nangagliligaw; at silang pinapatnubayan ay 
nangapapahamak. 

kaya't ang panginoon ay hindi magagalak sa kanilang manga binata, ni mahahabag man sa kanilang 
manga ulila at manga babaing bao: sapagka't bawa't isa ay marumi at manggagawa nang kasamaan, at 
bawa't bibig ay nagsasalita nang kamangmangan. sa lahat na ito ang galit niya ay hindi napawi, kundi 
ang kaniyang kamay ay laging nakaunat. 

sapagka't ang kasamaan ay sumusunog na gaya nang apoy; pumupugnaw nang manga dawag at manga 
tinikan: oo, nagaalab na sa siitan sa gubat, at umiilanglang na paitaas sa manga masinsing ulap na usok. 
sa poot nang panginoon nang manga hukbo ay nasusunog ang lupain: ang bayan naman ay gaya nang 
panggatong sa apoy; walang taong mahahabag sa kaniyang kapatid. 

at isa'y susunggab nang kanang kamay, at magugutom; at kakain nang kaliwa, at hindi sila mabubusog: 
sila'y magsisikain bawa't isa nang laman nang kaniyang sariling bisig: 

ang manases, ay kakanin ang ephraim; at ang ephraim, ay ang manases: at sila kapuwa ay magiging 
laban sa juda. sa lahat na ito ang galit niya ay hindi napawi, kundi ang kaniyang kamay ay laging 
nakaunat. 

sa aba nila na nagpapasiya nang manga likong pasiya, at nang manga manunulat na sumusulat nang 
manga kasuwailan: 

upang iligaw sa kahatulan ang mapagkailangan, at upang alisin ang katuwiran nang dukha nang aking 
bayan, upang ang manga babaing bao ay maging kanilang samsam, at upang kanilang gawing kanilang 
huli ang manga ulila! 

at ano ang inyong gagawin sa araw nang pagdalaw, at sa kagibaan na manggagaling sa malayo? sa 
kanino kayo magsisitakas upang kayo'y tulungan? at saan ninyo iiwan ang inyong kaluwalhatian? 

sila'y magsisiyukod na gaya nang manga bilanggo, at mangabubuwal sa bunton nang manga patay. sa 
lahat nang ito ang galit niya ay hindi napawi, kundi ang kaniyang kamay ay laging nakaunat. 

hoy, taga asiria, na pamalo nang aking galit, siyang tungkod na kasangkapan nang aking pag-iinit. 

aking susuguin siya laban sa maruming bansa, at laban sa bayan na aking kinapopootan ay pagbibilinan 
ko siya, upang manamsam, at upang manunggab, at yapakan sila na parang putik nang manga 
lansangan. 

gayon ma'y hindi niya inaakalang gayon, o iniisip mang gayon nang kaniyang puso, kundi ang nasa 
kaniyang puso ay manggiba, at manglipol nang manga bansa na hindi kakaunti. 

sapagka't kaniyang sinasabi, hindi baga ang aking manga pangulo ay hari silang lahat? 

hindi baga ang calno ay gaya nang carchemis? hindi ba ang hamath ay gaya nang arphad? hindi ba ang 
samaria ay gaya nang damasco? 

kung paanong nakasumpong ang aking kamay nang manga kaharian nang manga diyosdiyosan, na ang 
manga larawan nilang inanyuan ay manga higit nang dami kay sa jerusalem at sa samaria; 

hindi ko baga gagawing gayon sa jerusalem at sa kaniyang manga diyosdiyosan, ang gaya nang ginawa 
ko sa samaria at sa kaniyang manga diyosdiyosan? 

kaya't mangyayari, na pagka naisagawa nang panginoon ang buo niyang gawain sa bundok nang sion at 
sa jerusalem, aking parurusahan ang kagagawan nang mapagmalaking loob na hari sa asiria, at ang 
kaluwalhatian nang kaniyang manga mapagmataas na tingin. 

sapagka't kaniyang sinabi, aking ginawa ito sa kalakasan nang aking kamay at sa aking karunungan, 
sapagka't ako'y mabait: at aking binago ang manga hangganan nang manga tao, at ninakaw ko ang 
kanilang manga kayamanan, at parang matapang na lalake na ibinaba ko silang nangakaupo sa manga 
luklukan: 

at nasumpungan nang aking kamay na parang pugad ang manga kayamanan nang manga tao, at ako'y 
namulot sa buong lupa na parang namumulot nang manga itlog na napabayaan: at walang magkilos 
nang pakpak, o magbuka nang bibig o sumiyap. 

magmamapuri ba ang palakol laban sa nagpuputol niyaon? nakapagmamalaki ba ang lagari laban sa 
humahawak niyaon? gaya nang kung ang pamalo ay makapagpapanginig sa kanila na nagtataas niyaon, 
o gaya nang kung ang tungkod ay magtataas sa tao na hindi kahoy. 


kaya't pangangayayatin nang panginoon, nang panginoon nang manga hukbo, ang kaniyang manga 
mataba, at sa ilalim nang kaniyang kaluwalhatian ay magkakaroon nang pagniningas na gaya nang ningas 
na apoy. 

at ang liwanag nang israel ay magiging pinakaapoy, at ang kaniyang banal ay pinakaliyab: at magniningas 
at susupukin ang kaniyang manga tinikan at manga dawag sa isang araw. 

at kaniyang pupugnawin ang kaluwalhatian nang kaniyang gubat, at nang kaniyang pinakikinabangang 
bukid, ang kaluluwa at gayon din ang katawan: at magiging gaya nang kung nanglulupaypay ang may 
dala nang watawat. 

at ang nalabi sa manga punong kahoy nang kaniyang gubat ay mangangaunti, na anopat mabibilang 
nang bata. 

at mangyayari sa araw na yaon, na ang nalabi sa israel, at ang nangakatanan sa sangbahayan ni jacob, 
hindi na titiwala pa uli sa kaniya na sumakit sa kanila, kundi titiwala sa panginoon, sa banal nang israel, 
sa katotohanan. 

isang nalabi ay manunumbalik, sa makatuwid baga'y ang nalabi sa jacob, sa makapangyarihang diyos. 
sapagka't bagaman ang iyong bayang israel ay magiging parang buhangin sa dagat, ang isang nalabi 
lamang sa kanila ang manunumbalik: ang pagkalipol ay naipasiya, na magtataglay nang katuwiran. 
sapagka't ang kagibaan, at ang ipinasiya, gagawin nang panginoon, nang panginoon nang manga hukbo, 
sa gitna nang buong lupa. 

kaya't ganito ang sabi nang panginoon, nang panginoon nang manga hukbo, oh bayan kong tumatahan 
sa sion, huwag kang matakot sa taga asiria: bagaman ikaw ay sinaktan niya nang pamalo at nagtaas nang 
kaniyang tungkod laban sa iyo, ayon sa paraan nang egipto. 

sapagka't sangdali pa, at ang pagkagalit ay magaganap, at ang aking galit, sa kanilang ikamamatay. 

at ibabangon nang panginoon nang manga hukbo, ang kasakunaan laban sa kaniya, na gaya nang 
pagpatay sa madian sa bato nang oreb: at ang kaniyang panghampas ay malalagay sa dagat, at kaniyang 
itataas nang ayon sa paraan nang egipto. 

at mangyayari sa araw na yaon, na ang atang niya ay mahihiwalay sa iyong balikat, at ang kaniyang 
ipinasan sa iyong leeg, at ang ipinasan ay malalagpak dahil sa pinahiran. 

siya'y dumating sa ajad, siya'y nagdaan sa migron: sa michmas inilalapag niya ang kaniyang manga 
daladalahan: 

sila'y nangagdaraan sa landas, sila'y nagsituloy na nangagpahinga sa geba: ang rama ay nanginginig, ang 
gabaa ni saul ay tumakas. 

humiyaw kang malakas nang iyong tinig, oh anak na babae nang galim! duminig ka, oh lais! oh ikaw na 
kaawaawang anathoth! 

madmena ay palaboy, ang manga nananahan sa gebim ay nagtitipon upang magsitakas. 

sa araw ding ito ay titigil siya sa nob: kaniyang iniuunat ang kaniyang kamay sa bundok nang anak na 
babae nang sion, na burol nang jerusalem. 

narito, puputulin nang panginoon, nang panginoon nang manga hukbo, na kakilakilabot ang manga 
sanga: at ang manga mataas sa anyo ay ibubuwal, at ang mapagmataas ay ibababa. 

at kaniyang puputulin ang manga siitan nang gubat sa pamamagitan nang bakal, at ang libano ay 
mawawasak sa pamamagitan nang isang makapangyarihan. 

at may lalabas na usbong sa puno ni isai, at isang sanga mula sa kaniyang manga ugat ay magbubunga: 
at ang espiritu nang panginoon ay sasa kaniya, ang diwa nang karunungan at nang kaunawaan, ang diwa 
nang payo at nang katibayan, ang diwa nang kaalaman at nang takot sa panginoon, 

at ang kaniyang kaluguran ay magiging sa pagkatakot sa panginoon: at hindi siya hahatol nang ayon sa 
paningin nang kaniyang manga mata, ni sasaway man nang ayon sa pakinig nang kaniyang manga tainga: 
kundi hahatol siya nang katuwiran sa dukha, at sasaway na may karampatan dahil sa manga maamo sa 
lupa: at sasaktan niya ang lupa nang pamalo nang kaniyang bibig, at nang hinga nang kaniyang manga 
labi ay kaniyang papatayin ang masama. 

at katuwiran ang magiging bigkis nang kaniyang baywang, at pagtatapat ang pamigkis nang kaniyang 
manga balakang. 

at ang lobo ay tatahang kasama nang kordero, at ang leopardo ay mahihigang kasiping nang batang 
kambing, at ang guya, at ang batang leon, at ang patabain na magkakasama, at papatnubayan sila nang 
munting bata. 

at ang baka at ang oso ay manginginain, ang kanilang manga anak ay mahihigang magkakasiping: at ang 
leon ay kakain nang dayami na gaya nang baka. 

at ang batang pasusuhin ay maglalaro sa lungga nang ahas, at isusuot nang batang kahihiwalay sa suso 
ang kaniyang kamay sa lungga nang ulupong. 

hindi sila magsisipanakit o magsisipanira man sa aking buong banal na bundok: sapagka't ang lupa ay 
mapupuno nang kaalaman nang panginoon, gaya nang tubig na tumatakip sa dagat. 

at mangyayari, sa araw na yaon na ang angkan ni isai, na tumatayong pinakawatawat nang manga 
bayan, hahanapin nang manga bansa, at ang kaniyang pahingahang dako ay magiging maluwalhati. 

at mangyayari, sa araw na yaon, na ilalapag nang panginoon uli ang kaniyang kamay na ikalawa upang 
mabawi ang nalabi sa kaniyang bayan na malalabi, mula sa asiria, at mula sa egipto, at mula sa patros, at 
mula sa cus, at mula sa elam, at mula sa sinar, at mula sa amath, at mula sa manga pulo nang dagat. 

at siya'y maglalagay nang pinakawatawat sa manga bansa, at titipunin niya ang manga tapon nang israel, 
at pipisanin ang manga nangalat nang juda mula sa apat na sulok nang lupa. 

ang inggit naman nang ephraim ay maaalis, at ang manga lumiligalig nang juda ay mahihiwalay: ang 
ephraim ay hindi maiinggit sa juda, at ang juda ay hindi liligalig sa ephraim. 

at sila'y lulusob sa manga filisteo sa kalunuran, magkasamang sasamsam sila sa manga anak nang 
silanganan: kanilang iuunat ang kanilang kamay sa edom at sa moab, at susundin sila nang manga anak 
ni ammon. 

at lubos na sisirain nang panginoon ang look nang dagat nang egipto; at iwawaswas ang kaniyang kamay 
sa ilog nang kaniyang malakas na hangin, at papagpipituhing batis, at palalakarin ang manga tao na hindi 
basa ang manga paa. 

at magkakaroon nang isang lansangan sa nalabi sa kaniyang bayan, na malalabi, mula sa asiria; gaya 
nang nagkaroon sa israel nang araw na siya'y umahon mula sa lupain nang egipto. 

at sa araw na yaon ay iyong sasabihin, ako'y pasasalamat sa iyo, oh panginoon: sapagka't bagaman ikaw 
ay nagalit sa akin ang iyong galit ay napawi, at iyong inaaliw ako. 

narito, diyos ay aking kaligtasan: ako'y titiwala, at hindi ako matatakot: sapagka't ang panginoon si 
jehova ay aking kalakasan at awit, at siya'y naging aking kaligtasan. 

kaya't kayo'y iigib nang tubig na may kagalakan sa manga balon nang kaligtasan. 

at sa araw na yao'y inyong sasabihin, mangagpasalamat kayo sa panginoon, kayo'y magsitawag sa 
kaniyang pangalan, ipahayag ninyo ang kaniyang manga gawa sa manga bayan, sabihin ninyo na ang 
kaniyang pangalan ay marangal. 

magsiawit kayo sa panginoon, sapagka't siya'y gumawa nang manga marilag na bagay: ipaalam ito sa 
buong lupa. 

humiyaw ka nang malakas at sumigaw ka, ikaw na nananahan sa sion: sapagka't dakila ang banal nang 
israel sa gitna mo. 

ang hula tungkol sa babilonia na nakita ni isaias na anak ni amoz. 

kayo'y mangaglagay nang isang watawa't sa bundok, na walang punong kahoy, mangaglakas kayo nang 
tinig sa kanila, inyong senyasan nang kamay, upang sila'y magsipasok sa manga pintuang-bayan nang 
manga mahal na tao. 

aking inutusan ang aking manga itinalaga, oo, aking tinawag ang aking manga makapangyarihang lalake 
dahil sa aking galit, sa makatuwid baga'y ang nangagagalak sa aking kamahalan. 

ang ingay nang karamihan sa manga bundok, gaya nang malaking bayan: ang ingay nang kagulo nang 
manga kaharian nang manga bansa na nagpipisan! pinipisan nang panginoon nang manga hukbo ang 
hukbo ukol sa pagbabaka. 

sila'y nangagmumula sa malayong lupain, mula sa kaduluduluhang bahagi nang langit, sa makatuwid 
baga'y ang panginoon, at ang manga almas nang kaniyang galit, upang gibain ang buong lupain. 
magsiangal kayo: sapagka't ang araw nang panginoon ay malapit na; darating na pinaka paggiba na mula 
sa makapangyarihan sa lahat. 

kaya't lahat nang kamay ay manghihina, at bawa't puso nang tao ay manglulumo: 

at sila'y manglulupaypay, manga pagdaramdam at manga kapanglawan ay dadanasin nila: sila'y 
mangaghihirap na gaya nang babae sa pagdaramdam: mangagkakatigilan: ang kanilang manga mukha ay 
magiging parang liyab. 

narito, ang kaarawan nang panginoon ay dumarating, mabagsik, na may poot at mabangis na galit, 
upang gawin kagibaan ang lupa, at upang lipulin mula roon ang manga makasalanan niyaon. 

sapagka't ang manga bituin nang langit at ang manga gayak niyaon, hindi magbibigay nang kanilang 
liwanag: ang araw ay magdidilim sa kaniyang pagsikat, at hindi pasisilangin nang buwan ang kaniyang 
liwanag. 

at aking parurusahan ang sanglibutan dahil sa kanilang kasamaan, at ang manga masama dahil sa 
kanilang kabalakyutan, at aking patitigilin ang kahambugan nang palalo, at aking ibababa ang kapalaluan 
nang kakilakilabot. 

at aking gagawin ang isang lalake ay maging mahalaga kay sa dalisay na ginto, ang tao na higit kay sa 
dalisay na ginto nang ophir. 

kaya't aking panginginigin ang manga langit, at ang lupa ay yayanigin mula sa kinaroroonan sa poot nang 
panginoon nang manga hukbo, at sa kaarawan nang kaniyang mabangis na galit, 

at mangyayari, na kung paano ang usang hinahabol, at kung paano ang manga tupa na walang pumisan, 
ay magsisibalik sila bawa't isa sa kaniyang sariling bayan, at tatakas bawa't isa sa kaniyang sariling lupain. 
bawa't masusumpungan ay palalagpasan, at bawa't nahuli ay mabubuwal sa tabak. 

ang kanilang manga sanggol ay pagluluraylurayin sa harap nang kanilang manga mata; ang kanilang 
manga bahay ay sasamsaman, at ang kanilang manga asawa ay dadahasin. 

narito, aking hihikayatin ang manga medo laban sa kanila, na hindi magpapakundangan sa pilak, at 
tungkol sa ginto, hindi nila kaluluguran. 

at pagluluraylurayin nang kanilang manga busog ang manga binata, at sila'y hindi maaawa sa bunga 
nang bahay-bata: ang kanilang mata ay hindi mahahabag sa manga bata. 

at ang babilonia, ang kaluwalhatian nang manga kaharian, ang ganda nang kapalaluan nang manga 
caldeo, ay magiging gaya nang gibain nang diyos ang sodoma at gomorra. 

hindi matatahanan kailan man, ni di tatahanan sa buong panahon: ni di magtatayo roon ang taga arabia 
nang tolda; ni di pahihigain doon nang manga pastor ang kanilang kawan. 

kundi manga maiilap na hayop sa ilang ang magsisihiga roon, at ang kanilang manga bahay ay 
mangapupuno nang manga hayop na nagsisiungal: at manga avestruz ay magsisitahan doon, at ang 
manga lalaking kambing ay magluluksuhan roon. 

at ang manga lobo ay magsisihiyaw sa kanilang manga moog, at ang manga chakal sa manga maligayang 
palasio: at ang kanilang panahon ay malapit nang sumapit, at ang kanilang manga kaarawan ay hindi 
magtatagal. 

sapagka't ang panginoon ay maaawa sa jacob, at kaniyang pipiliin pa ang israel, at ilalagay sila sa 
kanilang sariling lupain: at ang taga ibang lupa ay lalakip sa kanila, at sila'y masasanib sa sangbahayan ni 
jacob. 

at kukunin sila nang manga tao, at dadalhin sila sa kanilang dako: at aariin sila nang sangbahayan nang 
israel sa lupain nang panginoon, na manga pinakaaliping lalake at babae: at kanilang bibihagin sila, na 
nagsibihag sa kanila, at mangagpupuno sila sa manga mamimighati sa kanila. 

at mangyayari, sa araw na bibigyan ka nang panginoon nang kapahingahan sa iyong kapanglawan, at sa 
iyong kabagabagan, at sa mabigat na paglilingkod na ipinapaglingkod sa iyo, 

na iyong gagamitin ang talinghagang ito laban sa hari sa babilonia, at iyong sasabihin, kung paano ang 
mamimighati ay naglikat! ang bayang ginto ay naglikat! 

binali nang panginoon ang tungkod nang masama, ang cetro nang manga pinuno: 

siya na sumakit nang manga tao sa poot nang walang likat na bugbog, na nagpuno sa manga bansa sa 
galit, na may pag-uusig na hindi pinigil nang sinoman. 

ang buong lupa ay nasa katiwasayan, at tahimik: sila'y biglang nagsisiawit. 

oo, ang manga puno nang cipres ay nagagalak dahil sa iyo, at ang manga cedro sa libano, na 
nangagsasabi, mula nang ikaw ay malugmok wala nang mamumutol na umaahon laban sa amin. 

ang sheol mula sa ibaba ay nakikilos sa iyo upang salubungin ka sa iyong pagdating, nangapupukaw ang 
manga patay dahil sa iyo, sa makatuwid baga'y ang lahat na pinakapangulo sa lupa, nagsitindig mula sa 
kanilang manga luklukan ang lahat nang hari nang manga bansa. 

silang lahat ay magsisisagot at mangagsasabi sa iyo, pati ba ikaw ay naging mahinang gaya namin? ikaw 
ba'y naging gaya namin? 

ang iyong kahambugan ay nababa sa sheol pati nang tunog nang iyong manga biola: ang uod ay 
nangangalat sa ilalim mo, at tinatakpan ka nang manga uod. 

ano't nahulog ka mula sa langit, oh tala sa umaga, anak nang umaga! paanong ikaw ay lumagpak sa lupa, 
ikaw na siyang nagpahina sa manga bansa! 

at sinabi mo sa iyong sarili, ako'y sasampa sa langit, aking itataas ang aking luklukan sa itaas nang manga 
bituin nang diyos, at ako'y uupo sa bundok nang kapisanan, sa manga kaduluduluhang bahagi nang 
hilagaan: 

ako'y sasampa sa itaas nang manga kaitaasan nang manga alapaap: ako'y magiging gaya nang 
kataastaasan. 

gayon ma'y mabababa ka sa sheol, sa manga kaduluduluhang bahagi nang hukay. 

silang nangakakakita sa iyo ay magsisititig sa iyo, kanilang mamasdan ka, na mangagsasabi, ito baga ang 
lalake na nagpayanig nang lupa, na nagpauga nang manga kaharian, 

na ginawang gaya nang ilang ang sanglibutan, at gumiba nang manga bayan nito, na hindi nagpakawala 
nang kaniyang manga bilanggo upang magsiuwi? 

lahat nang manga hari nang manga bansa, silang lahat, nangatutulog sa kaluwalhatian, bawa't isa'y sa 
kaniyang sariling bahay. 

nguni't ikaw ay natapon mula sa iyong libingan na gaya nang kasuklamsuklam na sanga, gaya nang 
bihisan nang manga patay, na tinaga nang tabak, na bumaba sa manga bato nang hukay: gaya nang 
bangkay na nayapakan nang paa. 

ikaw ay hindi malalakip sa kanila sa libingan, sapagka't iyong sinira ang iyong lupain, iyong pinatay ang 
iyong bayan, ang angkan nang manga manggagawa nang kasamaan ay hindi lalagi magpakailan man. 
mangaghanda kayo na pumatay sa kanilang manga anak dahil sa kasamaan nang kanilang manga 
magulang, upang sila'y huwag magsibangon, at ariin ang lupain, at punuin ang ibabaw nang lupa nang 
manga bayan. 

at ako'y babangon laban sa kanila, sabi nang panginoon nang manga hukbo, at ihihiwalay ko sa babilonia 
ang pangalan at ang nalabi, at ang anak at ang anak nang anak, sabi nang panginoon. 

akin namang gagawing pinakaari nang hayop na erizo, at manga lawa nang tubig: at aking papalisin nang 
pangpalis na kagibaan, sabi nang panginoon nang manga hukbo. 

ang panginoon nang manga hukbo ay sumumpa, na nagsabi, tunay na kung ano ang iniisip ko, gayon ang 
mangyayari, at kung ano ang aking pinanukala, gayon mananayo: 

na aking lalansagin ang taga asiria sa aking lupain, at sa aking manga bundok ay yayapakan ko siya sa 
ilalim nang paa; kung magkagayo'y mahihiwalay ang kaniyang atang sa kanila, at ang ipinasan niya ay 
mahihiwalay sa kanilang balikat. 

ito ang panukala na aking pinanukala sa buong lupa: at ito ang kamay na umunat sa lahat nang manga 
bansa. 

sapagka't pinanukala nang panginoon nang manga hukbo, at sinong wawala nang kabuluhan? at ang 
kaniyang kamay na nakaunat, at sinong maguurong? 

nagkaroon nang hulang ito nang taong mamatay ang haring achaz. 

ikaw ay huwag magalak, ikaw na buong filistia, sa pagkabali nang pamalo na sumakit sa iyo: sapagka't sa 
ahas ay lalabas ang ulupong, at ang kaniyang anak ay magiging mabangis na ahas na lumilipad. 

at ang panganay nang dukha ay kakain, at ang mapagkailangan ay mahihigang tiwasay: at aking 
papatayin nang gutom ang iyong angkan, at ang nalabi sa iyo ay papatayin. 

ikaw ay umungal, oh pintuang-bayan, ikaw ay humiyaw, oh bayan, ikaw ay napugnaw, oh ikaw na buong 
filistia, sapagka't lumalabas ang usok na mula sa hilagaan, at walang malalabi sa kaniyang manga 
takdang panahon. 

ano nga ang isasagot sa manga sugo nang bansa? na itinayo nang panginoon ang sion, at doon 
nanganganlong ang nagdadalamhati sa kaniyang bayan. 

ang hula tungkol sa moab. sapagka't sa isang gabi ang ar nang moab ay nagiba, at nawalan nang 
kabuluhan, sapagka't sa isang gabi ay nagiba ang kir nang moab, at nawalan nang kabuluhan. 

siya'y umahon sa bayith, at sa dibon, sa manga mataas na dako, upang umiyak: ang moab ay umaangal 
sa nebo, at sa medeba: lahat nilang ulo ay kalbo, bawa't balbas ay gupit. 

sa kanilang manga lansangan ay nangagbibigkis sila nang kayong magaspang: sa kanilang manga 
bubungan, at sa kanilang manga luwal na dako, umaangal ang bawa't isa, na umiiyak nang di kawasa. 

at ang hesbon ay humihiyaw, at ang eleale: ang kanilang tinig ay naririnig hanggang sa jahas: kaya't ang 
manga lalaking nangasasakbatan sa moab ay nagsihiyaw nang malakas, ang kaniyang kalooban ay 
nagugulumihanan. 

ang aking puso ay dumadaing dahil sa moab, ang kaniyang manga mahal na tao ay nagsisitakas sa zoar, 
sa eglat-selisiyah: sapagka't sa ahunan sa luhith ay nagsisiahon silang may iyakan: sapagka't sa daan 
nang horonaim ay nagsisihagulhol sila sa kapahamakan. 

sapagka't ang tubig nang nimrim ay natuyo, sapagka't ang damo ay natuyo, ang sariwang damo ay 
nalalanta, walang sariwang bagay. 

kaya't ang kasaganaan na kanilang tinamo, at ang kanilang tinipon, ay kanilang dadalhin sa manga batis 
nang manga kahoy na sauce. 

sapagka't ang daing ay lumilipana sa manga hangganan nang moab, ang angal niya ay hanggang sa 
eglaim, at ang angal niya ay hanggang sa beer-elim. 

sapagka't ang tubig nang dimon ay nahaluan nang dugo: sapagka't magpapasapit pa ako sa dimon nang 
isang leon na nakatanan sa moab, at sa nalabi sa lupain. 

ipadadala ninyo ang manga kordero na ukol sa pinuno nang lupain mula sa selah na nasa dakong ilang, 
hanggang sa bundok nang anak na babae nang sion. 

sapagka't mangyayari, na gaya nang manga ibong nagsisigala, na gaya nang kalat na pugad, magiging 
gayon ang manga anak na babae nang moab sa manga tawiran nang arnon. 

magpayo ka, magsagawa ka nang kahatulan, iyong gawin ang iyong anino na gaya nang gabi sa gitna 
nang katanghaliang tapat: ikubli mo ang manga tapon, huwag mong ilitaw ang palaboy. 

patirahin mong kasama mo ang aking natapon, tungkol sa moab, maging kanlungan ka niya sa mukha 
nang mananamsam: sapagka't ang mamimighati ay mauuwi sa wala, ang pagsamsam ay matitigil, ang 
manga mamimighati ay malilipol sa lupain. 

at ang luklukan ay matatatag sa kagandahang-loob, at isa'y uupo roon sa katotohanan, sa tabernakulo ni 
david, na humahatol at humahanap nang kahatulan, at nagmamadaling nagsasagawa nang katuwiran. 
aming nabalitaan ang kapalaluan nang moab, na siya'y totoong palalo: ang kaniyang kahambugan, at ang 
kaniyang kapalaluan, at ang kaniyang poot, ang kaniyang paghahambog ay nauuwi sa wala. 

kaya't aangal ang moab dahil sa moab, bawa't isa'y aangal: dahil sa manga binilong pasas nang 
kirhareseth ay mananangis kayong lubha na nangamamanglaw. 

sapagka't ang manga bukid nang hesbon ay nanghihina, at ang ubasan nang sibma; sinira nang manga 
mahal na tao nang manga bansa ang manga piling pananim niyaon, sila'y nagsisapit hanggang sa jazer, 
sila'y nagsilaboy sa ilang, ang kaniyang manga sanga ay nangalaladlad, sila'y nagsitawid sa dagat. 

kaya't iiyak ako nang iyak nang jazer dahil sa puno nang ubas nang sibma: aking didiligin ka nang aking 
manga luha, oh hesbon, at eleale; sapagka't sa iyong manga bunga nang taginit at sa iyong pagaani, 
dumating ang hiyaw sa pakikipagbaka. 

at ang kasayahan ay naalis, at ang kagalakan sa mainam na bukid: at sa manga ubasan ay hindi 
magkakaroon nang manga awitan, o masayang kaingay man: walang manyayapak na gagawa nang alak 
sa alakan, aking pinatigil ang awitan sa pagaani. 

kaya't ang aking tiyan ay tumutunog na parang alpa dahil sa moab, at ang aking manga lamang-loob 
dahil sa kir-hares. 

at mangyayari, pagka ang moab ay humarap, pagka siya'y napagod sa mataas na dako, at paroroon sa 
kaniyang santuario upang dumalangin, ay hindi siya mananaig. 

ito ang salita na sinalita nang panginoon tungkol sa moab sa panahong nakaraan. 

nguni't ngayo'y nagsalita ang panginoon, na nagsasabi, sa loob nang tatlong taon, na gaya nang manga 
taon nang isang upahan, ay mawawalang kabuluhan ang kaluwalhatian nang moab sangpu nang lahat 
niyang karamihan, at ang nalabi ay mangangaunti at walang halaga. 

ang hula tungkol sa damasco. narito, ang damasco ay naalis sa pagkabayan, at magiging isang buntong 
ginto. 

ang manga bayan nang aroer ay napabayaan: yao'y magiging sa manga kawan, na hihiga, at walang 
tatakot. 

ang moog sa kuta naman ay mawawala sa ephraim, at mawawalan nang kaharian ang damasco, at ang 
nalabi sa siria, sila'y magiging gaya nang kaluwalhatian nang manga anak ni israel, sabi nang panginoon 
nang manga hukbo. 

at mangyayari sa araw na yaon, na ang kaluwalhatian nang jacob ay mangliliit, at ang katabaan nang 
kaniyang laman ay mangangayayat. 

at mangyayari na gaya nang pamumulot nang mangaani nang nakatayong trigo, at nang panggapas nang 
kaniyang kamay nang manga uhay, oo, magiging gaya nang pamumulot nang manga uhay sa libis nang 
ephraim. 

gayon ma'y maiiwan doon ang manga pinulot, gaya nang pagugog sa puno nang olibo na dalawa o 
tatlong bunga ay naiiwan sa dulo nang kataastaasang sanga, apat o lima sa kaduluduluhang manga 
sanga nang mabungang punong kahoy, sabi nang panginoon, nang diyos nang israel. 

sa araw na yaon ay titingin ang manga tao sa maylalang sa kanila, ang kanilang manga mata ay 
magkakaroon nang pitagan sa banal nang israel. 

at sila'y hindi titingin sa manga dambana, na gawa nang kanilang manga kamay, o magkakaroon man sila 
nang pitagan sa ginawa nang kanilang manga daliri, maging sa manga asera, o sa manga larawang araw. 
sa araw na yao'y ang kanilang manga matibay na bayan ay magiging gaya nang manga dakong 
pinabayaan sa gubat, at sa taluktok nang bundok, na pinabayaan sa harap nang angkan ni israel: at 
magiging sira. 

sapagka't iyong nilimot ang diyos nang inyong kaligtasan, at hindi mo inalaala ang malaking bato nang 
iyong kalakasan: kaya't nagtatanim ka nang manga maligayang pananim, at iyong ibinabaon ang punla 
nang iba: 

sa araw nang iyong pagtatanim ay iyong binabakuran, at sa kinaumagahan ay iyong pinamumulaklak ang 
iyong binhi; nguni't nawawalan nang ani sa araw nang kalumbayan at sa lubhang kahapisan. 

ah, ang kaingay nang maraming bayan, na nagsisiugong na gaya nang ugong nang manga dagat, at ang 
daluhong nang manga bansa, na nagsisiugong na parang ugong nang bugso nang tubig! 

ang manga bansa ay magsisihugos na parang agos nang maraming tubig nguni't sila'y sasawayin niya, at 
magsisitakas sa malayo, at papaspasin na gaya nang ipa sa manga bundok sa harap nang hangin, at gaya 
nang ipoipong alabok sa harap nang bagyo. 

sa gabi ay narito ang kakilabutan: at bago dumating ang umaga ay wala na sila. ito ang bahagi nila na 
nagsisisamsam sa atin, at ang palad nila na nangagnanakaw sa atin. 

ah, ang lupain nang pagaspas nang manga pakpak, na nasa dako roon nang manga ilog nang etiopia: 

na nagsusugo nang manga sugo na nangagdadagat, sa makatuwid baga'y sa manga sasakyang papiro sa 
tubig, na nagsasabi, magsiyaon kayo, maliliksing sugo, sa bansang mataas at patag, sa bayang 
kakilakilabot mula sa kanilang pasimula at sa haharapin: sa bansang sumusukat at yumayapak, na ang 
lupain ay hinahati nang manga ilog! 

kayong lahat na nananahan sa sanglibutan, at kayong manga naninirahan sa lupa, pagka ang isang 
watawat ay nataas sa manga bundok, inyong tingnan, at pagka ang pakakak ay hinipan, makinig kayo. 
sapagka't ganito ang sinabi nang panginoon sa akin, ako'y tatahimik, at aking mamasdan mula sa aking 
dakong tahanan, gaya nang malinaw na init sa sikat nang araw, gaya nang ulap na hamog sa init nang 
pagaani. 

sapagka't bago magani, pagka ang bulaklak ay nalagas, at ang bulaklak ay nagiging ubas na nahihinog, 
kaniyang puputulin nang karit na pangkapon ang manga usbong, at ang manga ladlad na sanga ay 
kaniyang aalisin at puputulin. 

ang manga yaon ay pawang mangaiiwan sa manga ibong mangdadagit sa manga bundok, at sa manga 
hayop sa lupa: at pagtataginitan ang manga yaon nang manga ibong mangdadagit, at pagtataginawan 
ang manga yaon nang lahat na hayop sa lupa. 

sa panahong yao'y dadalhin ang isang kaloob sa panginoon nang manga hukbo nang manga taong 
matataas at makikisig, at mula sa bayang kakilakilabot na mula sa kanilang pasimula hanggang sa 
haharapin, isang bansa na sumusukat at yumayapak, na ang lupain ay hinahati nang manga ilog, sa dako 
nang pangalan nang panginoon nang manga hukbo, na bundok nang sion. 

ang hula tungkol sa egipto. narito, ang panginoon ay nakasakay sa isang matuling alapaap, at napasasa 
egipto: at ang manga diyosdiyosan nang egipto ay makikilos sa kaniyang harapan, at ang puso nang 
egipto ay manglulumo sa gitna niyaon. 

at aking hihikayatin ang manga egipcio laban sa manga egipcio: at lalaban bawa't isa sa kanikaniyang 
kapatid, at bawa't isa laban sa kaniyang kapuwa, bayan laban sa bayan, at kaharian laban sa kaharian. 
at ang diwa nang egipto ay mauupos sa gitna niyaon, at aking sisirain ang payo niyaon: at sasangguni sila 
sa manga diyosdiyosan, at sa manga enkantador, at sa manga nakikipagsanggunian sa masamang 
espiritu, at sa manga manghuhula. 

at aking ibibigay ang manga egipcio sa kamay nang mabagsik na panginoon, at mabangis na hari ay 
magpupuno sa kanila, sabi nang panginoon, nang panginoon nang manga hukbo. 

at magkukulang nang tubig sa manga dagat, at ang ilog ay mawawalan nang tubig at matutuyo. 

at ang manga ilog ay babaho, ang manga batis nang egipto ay huhupa at matutuyo: ang manga tambo at 
manga talahib ay mangatutuyo. 

ang manga parang sa pangpang nang nilo, sa baybayin nang nilo, at lahat na nahasik sa tabi nang nilo, 
mangatutuyo, mangatatangay, at mangawawala. 

ang manga mangingisda naman ay magsisitaghoy, at lahat nang nangaglalawit nang bingwit sa nilo ay 
tatangis, at silang nangaglaladlad nang manga lambat sa manga tubig ay manganglalata. 

bukod dito'y silang nagsisigawa sa manga lino, at silang nagsisihabi nang puting damit ay 
mangapapahiya. 

at ang kaniyang manga haligi ay magkakaputolputol, silang lahat na nangagpapaupa ay 
nangagdadalamhati ang kalooban. 

ang manga pangulo sa zoan ay lubos na mangmang, ang payo nang manga pinakapantas at kasangguni 
ni faraon ay naging tampalasan: paanong masasabi ninyo kay faraon, ako'y anak nang pantas, anak nang 
manga dating hari? 

saan nangaroon nga ang iyong manga pantas? at sasabihin nila sa iyo ngayon, at alamin nila kung ano 
ang pinanukala nang panginoon nang manga hukbo tungkol sa egipto. 

ang manga pangulo sa zoan ay naging manga mangmang, ang manga pangulo sa nof ay nangadaya, 
kanilang iniligaw ang egipto, na siyang panulok na bato nang kaniyang manga lipi. 

naghalo ang panginoon nang diwa nang kasuwailan sa gitna niya: at iniligaw nila ang egipto sa bawa't 
gawa niya, na parang langong tao na nahahapay sa kaniyang suka. 

hindi na magkakaroon man sa egipto nang anomang gawain, na magagawa nang ulo o nang buntot, 
sanga nang palma, o tambo. 

sa araw na yaon ay magiging parang manga babae ang egipto: at manginginig at matatakot dahil sa bala 
nang kamay nang panginoon nang manga hukbo, na kaniyang ibinabala. 

at ang lupain nang juda ay magiging kakilabutan sa egipto; sa kanino man mabanggit yaon ay matatakot, 
dahil sa panukala nang panginoon nang manga hukbo, na ipinanukala laban doon. 

sa araw na yaon ay magkakaroon nang limang bayan sa lupain nang egipto, na mangagsasalita nang wika 
nang canaan, at magsisisumpa sa panginoon nang manga hukbo, isa'y tatawagin: ang bayang giba. 

sa araw na yaon ay magkakaroon nang isang dambana sa panginoon sa gitna nang lupain nang egipto, at 
isang haligi sa hangganan niyaon sa panginoon. 

at magiging pinakatanda at pinakasaksi sa panginoon nang manga hukbo sa lupain nang egipto: 
sapagka't sila'y magsisidaing sa panginoon dahil sa manga mamimighati, at magsusugo siya sa kanila 
nang isang tagapagligtas, at isang tagapagsanggalang, at kaniyang ililigtas sila. 

at ang panginoon ay makikilala sa egipto, at makikilala nang manga egipcio ang panginoon sa araw na 
yaon, oo, sila'y magsisisamba na may hain at alay, at magsisipanata nang panata sa panginoon, at 
tutuparin. 

at sasaktan nang panginoon ang egipto, na nananakit at magpapagaling, at sila'y manunumbalik sa 
panginoon, at siya'y madadalanginan nila, at pagagalingin niya sila. 

sa araw na yaon ay magkakaroon nang lansangan mula sa egipto hanggang sa asiria, at ang manga taga 
asiria ay magsisipasok sa egipto, at ang manga egipcio ay sa asiria, at ang manga egipcio ay 
magsisisambang kasama nang manga taga asiria. 

sa araw na yao'y magiging pangatlo ang israel sa egipto at sa asiria, na pagpapala sa gitna nang lupain: 
sapagka't pinagpala sila nang panginoon nang manga hukbo, na sinasabi, pagpalain ang bayan kong 
egipto, at ang asiria na gawa nang aking manga kamay, at ang israel na aking mana. 

nang taong dumating si tartan kay asdod, nang suguin siya ni sargon na hari sa asiria, at siya'y 
makipaglaban kay asdod, at sakupin niya: 

nang panahong yaon ay nagsalita ang panginoon sa pamamagitan ni isaias na anak ni amoz, na 
nagsasabi, ikaw ay yumaon, at kalagin mo ang kayong magaspang sa iyong manga balakang, at 
maghubad ka nang iyong panyapak sa iyong paa. at ginawa niyang gayon na lumakad na hubad at 
walang panyapak. 

at sinabi nang panginoon, kung paanong ang aking lingkod na si isaias ay lumakad na hubad at walang 
panyapak na tatlong taon na pinakatanda at pinakakamanghaan sa egipto at sa etiopia; 

gayon ihahatid nang hari sa asiria ang manga bihag sa egipto, at ang manga tapon sa etiopia, bata at 
matanda, hubad at walang panyapak, at may manga pigi na litaw, sa ikapapahiya nang egipto. 

at sila'y manganglulupaypay at mangapapahiya, dahil sa etiopia na kanilang pagasa at sa egipto na 
kanilang kaluwalhatian. 

at ang nananahan sa baybaying ito ay mangagsasabi sa araw na yaon, narito, gayon na lamang ang 
aming pagasa, na aming tinakasan na hiningan nang tulong upang makalaya sa hari sa asiria: at kami 
paanong makatatanan? 

ang hula tungkol sa ilang na nasa baybayin nang dagat. kung paanong umiikot ang manga ipoipo sa 
timugan gayon dumarating ang hangin na mula sa ilang mula sa kakilakilabot na lupain. 

isang malubhang pangitain ay naipahayag sa akin, ang manggagawa nang karayaan ay gumagawang may 
karayaan, at ang mananamsam ay nananamsam. umahon ka, oh elam, kumubkob ka, oh media, lahat 
nang buntong-hininga niya'y aking pinatigil. 

kaya't ang aking manga balakang ay puspos nang kahirapan, manga hirap ay dinamdam ko, gaya nang 
manga hirap nang babae sa pagdaramdam; ako'y naghihirap na anopa't hindi ako makarinig, ako'y 
nanglulupaypay na anopa't hindi ako makakita. 

ang aking puso ay sumisikdo, kakilabutan ay tumakot sa akin: ang pagtatakip-silim na aking ninasa ay 
naging kapanginigan sa akin. 

sila'y nangaghanda nang dulang, sila'y nangaglagay nang bantay, sila'y nagsisikain, sila'y nagsisiinom: 
magsitindig kayo, kayong manga pangulo, inyong ihanda ang kalasag. 

sapagka't ganito ang sinabi nang panginoon sa akin, ikaw ay yumaon, maglagay ka nang bantay, 
ipahayag niya kung ano ang nakikita niya: 

at pagka siya'y nakakita nang pulutong, nang manga nangangabayong dalawa't dalawa, nang manga 
asno, nang pulutong nang manga kamelyo siya'y masikap na makikinig na ma'y pagiingat. 

at siya'y umungal na parang leon: oh panginoon, ako'y tumatayong lagi sa moog na bantayan kung araw, 
at ako'y tumatanod sa aking bantayan na magdamagan: 

at, narito, dito'y dumarating ang isang pulutong na lalake, manga nangangabayong dalawa't dalawa. at 
siya'y sumagot at nagsabi, babilonia ay nabagsak, nabagsak, at lahat na larawang inanyuan na kaniyang 
manga diyos ay nangabagsak sa lupa. 

oh ikaw na aking giniik, at trigo nang aking giikan: ang aking narinig sa panginoon nang manga hukbo, sa 
diyos nang israel, aking ipinahayag sa iyo. 

ang hula tungkol sa duma. may tumatawag sa akin mula sa seir, bantay, anong nangyari sa gabi? bantay, 
anong nangyari sa gabi? 

sinabi nang bantay, ang umaga ay dumarating, at gayon din ang gabi: kung inyong uusisain, usisain 
ninyo: magsipihit kayo, parito kayo. 

ang hula tungkol sa arabia. sa gubat nang arabia ay magsisitigil kayo, oh kayong nangaglalakbay na 
pulupulutong na manga dedaneo. 

ang nauuhaw ay dinadalhan nila nang tubig, sinalubong nang manga nananahan sa lupain nang tema na 
may kanilang tinapay ang manga bihag. 

sapagka't kanilang tinatakasan ang manga tabak, ang bunot na tabak, at ang akmang busog, at ang lala 
nang digmaan. 

sapagka't ganito ang sinabi nang panginoon sa akin, sa loob nang isang taon, ayon sa manga taon nang 
magpapaupa, ang lahat nang kaluwalhatian nang cedar ay mapapawi: 

at ang malabi sa bilang sa manga mangbubusog, sa manga makapangyarihang lalake na manga anak ni 
cedar, ay mangiilan: sapagka't ang panginoon, ang diyos nang israel, siyang nagsalita. 

ang hula tungkol sa libis nang pangitain. anong ipinakikialam mo ngayon na ikaw ay lubos na sumampa 
sa manga bubungan? 

oh ikaw na puspos nang manga hiyawan, magulong bayan, masayang bayan, ang iyong manga patay ay 
hindi nangapatay nang tabak, o nangamatay man sila sa pakikipagbaka. 

lahat mong pinuno ay nagsitakas na magkakasama, nangatalian nang manga mangbubusog: lahat na 
nangasumpungan sa iyo ay nangataliang magkakasama, nagsitakas na malayo. 

kaya't sinabi ko, bayaan ninyo ako, ako'y iiyak na may kapanglawan, huwag ninyong sikaping aliwin ako, 
nang dahil sa pagkasamsam sa anak na babae nang aking bayan. 

sapagka't araw na pagkatulig at nang pagyurak, at nang pagkalito, mula sa panginoon, mula sa 
panginoon nang manga hukbo, sa libis nang pangitain: pagkabagsak nang manga kuta at paghiyaw sa 
manga bundok. 

at ang elam ay may dalang lalagyan nang pana, may manga karo nang manga tao at manga 
mangangabayo, at ang kir ay bunot ang kalasag. 

at nangyari, na ang iyong pinakapiling libis ay puno nang manga karo, at ang manga mangangabayo ay 
nagsisihanay sa pintuang-bayan. 

at kaniyang inalis ang takip nang juda, at ikaw ay tumitig nang araw na yaon sa sakbat sa bahay na kahoy 
sa gubat. 

at inyong nakita ang manga sira nang bayan ni david, na napakarami: at inyong pinisan ang tubig nang 
mababang tangke. 

at inyong binilang ang manga bahay nang jerusalem, at inyong iginiba ang manga bahay upang patibayin 
ang kuta. 

kayo'y nagsigawa naman nang tipunang tubig sa pagitan nang dalawang kuta para sa tubig nang dating 
tangke. nguni't hindi ninyo tiningnan siyang gumawa nito, o nagpakundangan man kayo sa kaniya na 
naganyo nito na malaon na. 

at nang araw na yao'y tumawag ang panginoon, ang panginoon nang manga hukbo, sa pagiyak, at sa 
pagtangis, at sa pagkakalbo, at sa pagbibigkis nang kayong magaspang. 

at, narito, kagalakan at kasayahan, pagpatay nang manga baka at pagpatay nang manga tupa, pagkain 
nang karne, at paginom nang alak: tayo'y magsikain at magsiinom, sapagka't bukas tayo ay 
mangamamatay. 

at ang panginoon nang manga hukbo ay naghayag sa aking manga pakinig, tunay na ang kasamaang ito 
ay hindi malilinis sa inyo hanggang sa kayo'y mangamatay, sabi nang panginoon, nang panginoon nang 
manga hukbo. 

ganito ang sabi nang panginoon, nang panginoon nang manga hukbo, ikaw ay yumaon, pumaroon ka sa 
tagaingat-yamang ito sa makatuwid baga'y kay sebna, na katiwala sa bahay, at iyong sabihin, 

anong ginagawa mo rito? at sinong ibinaon mo rito, na gumawa ka rito nang isang libingan para sa iyo? 
na gumagawa ka nang libingan sa itaas, at umuukit ka nang tahanan niyang sarili sa malaking bato! 
narito, ibabagsak kang bigla nang panginoon na gaya nang malakas na tao: oo, kaniyang hihigpitan ka. 

tunay niyang papipihit-pihitin at itatapon ka na parang bola sa malaking lupain, doon ka mamamatay, at 
doon malalagay ang manga karo nang iyong kaluwalhatian, ikaw na kahihiyan nang sangbahayan nang 
iyong panginoon. 

at aalisin kita sa iyong katungkulan, at sa iyong kinaroroonan ay ibubuwal ka. 

at mangyayari sa araw na yaon, na aking tatawagin ang aking lingkod na si eliacim na anak ni hilcias: 

at aking susuutan siya nang iyong balabal, at patitibayin siya nang iyong pamigkis, at aking 
ipagkakatiwala ang iyong pamamahala sa kaniyang kamay: at siya'y magiging ama sa manga nananahan 
sa jerusalem, at sa sangbahayan ni juda. 

at ang katungkulan sa sangbahayan ni david ay iaatang ko sa kaniyang balikat, at siya'y magbubukas, at 
walang magsasara, at siya'y magsasara, at walang magbubukas. 

at aking ikakapit siya na parang pako sa isang matibay na dako: at siya'y magiging pinakaluklukan nang 
kaluwalhatian sa sangbahayan nang kaniyang magulang. 

at kanilang ipagkakaloob sa kaniya ang buong kaluwalhatian nang sangbahayan nang kaniyang 
magulang, ang manga anak at ang angkan, bawa't sisidlan, mula sa manga munting sisidlan hanggang sa 
manga malalaking sisidlan. 

sa araw na yaon, sabi nang panginoon nang manga hukbo, matatanggal ang pakong nakapit sa matibay 
na dako: at mababalikwat, at mahuhulog, at ang manga sabit niyaon ay malalaglag, sapagka't sinalita 
nang panginoon. 

ang hula tungkol sa tiro. magsiangal kayo, kayong manga sasakyang dagat nang tarsis, sapagka't nasira, 
na anopa't walang bahay, walang pasukan: mula sa lupain nang chittim ay nahayag sa kanila. 
magsitahimik kayo, kayong manga nananahan sa baybayin, ikaw na pinasagana nang manga 
mangangalakal nang sidon, na nagdaraan sa dagat. 

at nasa baybayin nang malawak na tubig ang binhi nang sihor, ang ani nang nilo, naging kaniyang 
pakinabang, at siya'y naging pamilihan nang manga bansa. 

mahiya ka, o sidon: sapagka't sinalita nang dagat, nang tanggulan nang dagat, na sinasabi, hindi ako 
nagdamdam, o nanganak man, o nagalaga man ako nang manga binata, o nagpalaki nang manga dalaga. 
pagka ang balita ay dumating sa egipto, ay mamamanglaw silang mainam sa balita tungkol sa tiro. 
mangagpatuloy kayo sa tarsis: magsiangal kayo, kayong manga nananahan sa baybayin. 

ito baga ang inyong masayang bayan, na matanda na mula pa noong unang araw, na dinadala nang 
kaniyang manga paa sa malayo upang mangibang bayan? 

sinong nagpanukala nito laban sa tiro na siyang bayang nagpuputong, na ang manga manininda ay 
manga pangulo, na ang manga mangangalakal ay mararangal sa lupa. 

pinanukala nang panginoon nang manga hukbo, upang hamakin ang kapalaluan nang buong 
kaluwalhatian, upang hiyain ang lahat na mararangal sa lupa? 

magdaan ka sa iyong lupain na gaya nang nilo, oh anak na babae nang tarsis, wala ka nang lakas. 
kaniyang iniunat ang kaniyang kamay sa dagat, kaniyang niyanig ang manga kaharian: ang panginoon ay 
nagutos tungkol sa canaan, upang gibain ang manga kuta niyaon. 

at kaniyang sinabi, ikaw ay hindi na magagalak pa, oh ikaw na aping dalaga nang sidon; bumangon ka, 
magdaan ka sa chittim: doon ma'y hindi ka magkakaroon nang kapahingahan. 

tingnan mo ang lupain nang manga caldeo: ang bayang ito ay wala na, inilaan nang taga asiria para sa 
manga hayop sa ilang, kanilang itinayo ang kanilang manga moog; iginiba nila ang manga palacio niyaon: 
kaniyang pinapaging isang guho. 

magsiangal kayo, kayong manga sasakyang dagat nang tarsis: sapagka't ang inyong tanggulan ay giba. 
at mangyayari, sa araw na yaon na ang tiro ay malilimutang pitong pung taon, ayon sa manga kaarawan 
nang isang hari: pagkatapos nang pitong pung taon ay mangyayari sa tiro ang gaya sa awit nang patutot. 
ikaw ay humawak nang alpa, lumibot ka sa bayan, ikaw na patutot na nalimutan: magpainam ka nang 
tinig, umawit ka nang maraming awit, upang ikaw ay maalaala. 

at mangyayari, sa katapusan nang pitong pung taon, na dadalawin nang panginoon ang tiro, at 
pagbabalikan niya ang kaniyang upa, at magiging patutot sa lahat nang kaharian nang sanglibutan sa 
ibabaw nang lupa. 

at ang kaniyang kalakal at ang upa sa kaniya ay itatalaga sa panginoon: hindi itatago o isisimpan man, 
sapagka't ang kaniyang kalakal ay magiging sa ganang kanila na nagsisitahan sa harap nang panginoon, 
upang magsikaing may kabusugan, at manamit na mainam. 

narito, pinawawalan nang laman nang panginoon ang lupa, at sinisira, at binabaligtad, at pinangangalat 
ang manga nananahan doon. 

at mangyayari, na kung paano sa manga tao, gayon sa saserdote, kung paano sa alipin, gayon sa 
kaniyang panginoon, kung paano sa alilang babae, gayon sa kaniyang panginoong babae, kung paano sa 
mamimili, gayon sa nagbibili, kung paano sa mapagpahiram, gayon sa manghihiram, kung paano sa 
mapagpatubo, gayon sa pinatutubuan. 

ang lupa ay lubos na mawawalan nang laman, at lubos na masasamsaman, sapagka't sinalita nang 
panginoon ang salitang ito. 

ang lupa ay tumatangis at nasisira, ang sanglibutan ay nanghihina at nanglalata, ang mapagmataas na 
bayan sa lupa ay nanghihina. 

ang lupa naman ay nadumhan sa ilalim nang manga nananahan doon, sapagka't kanilang sinalangsang 
ang kautusan, binago ang alituntunin, sinira ang walang hanggang tipan. 

kaya't nilamon nang sumpa ang lupa, at silang nagsisitahan doon ay nangasumpungang salarin, kaya't 
ang manga nananahan sa lupa ay nangasunog, at nangagilan ang tao. 

ang bagong alak ay pinabayaan, ang puno nang ubas ay nalanta, lahat nang masayang puso ay 
nagbubuntong-hininga. 

ang saya nang manga pandereta ay naglikat, ang kaingay nila na nangagagalak ay nagkawakas, ang galak 
nang alpa ay naglikat. 

sila'y hindi magsisiinom nang alak na may awitan, matapang na alak ay magiging mapait sa kanila na 
nagsisiinom niyaon. 

ang bayan nang pagkalito ay nabagsak: bawa't bahay ay nasarhan, upang walang taong makapasok 
doon. 

may daing sa manga lansangan dahil sa alak, lahat nang kagalakan ay naparam, ang kasayahan sa lupa ay 
nawala. 

naiwan sa bayan ay kagibaan, at ang pintuang-bayan ay nawasak. 

sapagka't ganito ang mangyayari sa manga tao sa gitna nang lupain na gaya nang paguga sa isang 
punong olibo, gaya nang pamumulot nang ubas pagkatapos nang pag-aani. 

ang manga ito ay maglalakas nang kanilang tinig, sila'y magsisihiyaw, dahil sa kamahalan nang 
panginoon ay nagsisihiyaw sila nang malakas mula sa dagat. 

kaya't luwalhatiin ninyo ang panginoon sa silanganan, sa makatuwid baga'y ang pangalan nang 
panginoon, nang diyos nang israel, sa manga pulo nang dagat. 

mula sa kaduluduluhang bahagi nang lupa ay nakarinig kami nang manga awit, kaluwalhatian sa 
matuwid. nguni't aking sinabi, namamatay ako, namamayat ako, sa aba ko! ang manga manggagawang 
taksil ay nagsisigawang may kataksilan, oo, ang manga manggagawang taksil ay nagsisigawa na may 
lubhang kataksilan. 

takot, at ang hukay, at ang silo ay nangasa iyo, oh nananahan sa lupa. 

at mangyayari, na siyang tumatakas sa kakilakilabot na kaingay ay mahuhulog sa hukay, at siyang 
sumasampa mula sa gitna nang hukay ay mahuhuli sa silo: sapagka't ang manga dungawan sa itaas ay 
nangabuksan, at ang manga patibayan nang lupa ay umuuga. 

ang lupa ay nagibang lubos, ang lupa ay lubos na nasira, ang lupa ay nakilos nang di kawasa. 

ang lupa ay gigiray na parang lango, at mauuga na parang dampa, at ang kaniyang pagsalangsang ay 
magiging mabigat sa kaniya, at mabubuwal, at hindi na magbabangon. 

at mangyayari, sa araw na yaon, na parurusahan nang panginoon ang hukbo nang manga mataas sa 
itaas, at ang manga hari sa lupa sa ibabaw nang lupa. 

at sila'y mangapipisan, gaya nang manga bilanggo na mangapipisan sa hukay, at masasarhan sa 
bilangguan, at pagkaraan nang maraming araw ay dadalawin sila. 

kung magkagayo'y malilito ang buwan, at ang araw ay mapapahiya, sapagka't ang panginoon nang 
manga hukbo ay maghahari sa bundok nang sion, at sa jerusalem, at sa harap nang kaniyang manga 
matanda ay may kaluwalhatian. 

oh panginoon, ikaw ay aking diyos, aking ibubunyi ka, aking pupurihin ang iyong pangalan, sapagka't 
ikaw ay gumawa nang kagilagilalas na bagay, sa makatuwid baga'y ang iyong binalak noong una, sa 
pagtatapat at katotohanan. 

sapagka't iyong pinapaging isang bunton ang isang bayan, ang bayang matibay ay pinapaging isang guho: 
ang palasio nang manga taga ibang lupa ay di na magiging bayan, hindi matatayo kailan man. 

kaya't luluwalhatiin ka nang matibay na bayan, ang bayan nang kakilakilabot na manga bansa ay 
matatakot sa iyo. 

sapagka't ikaw ay naging ampunan sa dukha, ampunan sa mapagkailangan sa kaniyang kahirapan, 
silongan sa bagyo, lilim sa init, pagka ang hihip nang manga kakilakilabot ay parang bagyo laban sa kuta. 
gaya nang init sa tuyong dako patitigilin mo ang ingay nang manga taga ibang lupa, gaya nang init sa 
pamamagitan nang lilim nang alapaap, matitigil ang awit nang manga kakilakilabot. 

at sa bundok na ito ay gagawa ang panginoon nang manga hukbo sa lahat nang manga bayan, nang 
isang kapistahan nang manga matabang bagay, nang isang kapistahan nang manga alak na laon, nang 
manga matabang bagay na puno nang utak, nang manga alak na laon na totoong sala. 

at kaniyang aalisin sa bundok na ito ang takip na nalagay sa lahat nang manga bayan, at ang lambong na 
naladlad sa lahat na bansa. 

sinakmal niya ang kamatayan magpakailan man, at papahirin nang panginoong diyos ang manga luha sa 
lahat nang manga mukha, at ang kakutyaan nang kaniyang bayan ay maaalis sa buong lupa: sapagka't 
sinalita nang panginoon. 

at sasabihin sa araw na yaon, narito, ito'y ating diyos, hinintay natin siya, at ililigtas niya tayo: ito ang 
panginoon, ating hinintay siya, tayo'y matutuwa at magagalak sa kaniyang pagliligtas. 

sapagka't sa bundok na ito magpapahinga ang kamay nang panginoon, at ang moab ay mayayapakan sa 
kaniyang dako, gaya nang dayami na nayayapakan sa tapunan nang dumi. 

at kaniyang iuunat ang kaniyang manga kamay sa gitna niyaon, gaya nang paguunat nang lumalangoy 
upang lumangoy: at kaniyang ibababa ang kaniyang kapalaluan sangpu nang gawa nang kaniyang manga 
kamay. 

at ang mataas na moog nang iyong manga kuta ay kaniyang ibinaba, giniba, at ibinagsak sa lupa, 
hanggang sa alabok. 

sa araw na yaon ay aawitin ang awit na ito sa lupain nang juda: tayo ay may matibay na bayan, 
kaligtasan ay kaniyang ilalagay na pinakakuta at pinakakatibayan. 

buksan ninyo ang manga pintuang-bayan, upang mapasukan nang matuwid na bansa na nagiingat nang 
katotohanan. 

iyong iingatan siya sa lubos na kapayapaan, na ang pagiisip ay sumasa iyo: sapagka't siya'y tumitiwala sa 
iyo. 

magsitiwala kayo sa panginoon magpakailan man: sapagka't nasa panginoong jehova ang walang 
hanggang bato. 

sapagka't ibinaba niya sila na nagsisitahan sa itaas, na mapagmataas na bayan: kaniyang ibinaba, ibinaba 
hanggang sa lupa: kaniyang ibinagsak hanggang sa alabok. 

yayapakan nang paa, sa makatuwid baga'y nang manga paa nang dukha, at nang manga hakbang nang 
mapagkailangan. 

ang daan nang ganap ay katuwiran: ikaw na matuwid ay nagtuturo nang landas nang ganap. 

oo, sa daan nang iyong manga kahatulan, oh panginoon, nangaghintay kami sa iyo: sa iyong pangalan at 
sa alaala sa iyo ang nasa nang aming kaluluwa. 

ninasa kita nang aking kaluluwa sa gabi: oo, nang diwa ko sa loob ko ay hahanapin kita na masikap: 
sapagka't pagka nasa lupa ang iyong manga kahatulan ay nangatututo nang katuwiran ang manga 
nananahan sa sanglibutan. 

magpakita man nang awa sa masama, hindi rin siya matututo nang katuwiran: sa lupain nang katuwiran 
ay gagawa siyang may kamalian, at hindi niya mapapansin ang kamahalan nang panginoon. 

panginoon, ang iyong kamay ay nakataas, gayon ma'y hindi nila nakikita: nguni't makikita nila ang iyong 
sikap sa bayan, at mangapapahiya, oo, sasakmalin nang apoy ang iyong manga kaaway. 

panginoon, ikaw ay magaayos nang kapayapaan sa amin: sapagka't ikaw rin ang gumawa nang lahat 
naming gawa na para sa amin. 

oh panginoon naming diyos, ang ibang manga panginoon, bukod sa iyo ay nagtaglay nang 
pagkapanginoon sa amin, nguni't ikaw lamang ang babanggitin namin sa pangalan. 

sila'y patay, sila'y hindi mabubuhay: sila'y namatay, sila'y hindi babangon: kaya't iyong dinalaw at sinira 
sila, at pinawi mo ang lahat na alaala sa kanila. 

iyong pinarami ang bansa, oh panginoon, iyong pinarami ang bansa, ikaw ay nagpakaluwalhati: iyong 
pinalaki ang lahat na hangganan nang lupain. 

panginoon, sa kabagabagan ay dinalaw ka nila, sila'y nangagbugso nang dalangin, nang pinarurusahan 
mo sila. 

gaya nang babae na nagdadalang-tao na lumalapit ang panahon nang kaniyang panganganak, ay nasa 
hirap at humihiyaw sa kaniyang pagdaramdam, naging gayon kami sa harap mo, oh panginoon. 

kami ay nangagdalang-tao, kami ay nalagay sa pagdaramdam, kami ay tila nanganak nang hangin, kami 
ay hindi nagsigawa nang anomang kagalingan sa lupa, o nabuwal man ang manga nananahan sa 
sanglibutan. 

ang iyong manga patay ay mangabubuhay, ang aking patay na katawan ay babangon. magsigising at 
magsiawit, kayong nagsisitahan sa alabok: sapagka't ang iyong hamog ay gaya nang hamog nang manga 
damo, at iluluwa nang lupa ang manga patay. 

ikaw ay parito, bayan ko, pumasok ka sa iyong manga silid, at isara mo ang iyong manga pintuan sa 
palibot mo: magkubli kang sangdali, hanggang sa ang galit ay makalampas, 

sapagka't, narito, ang panginoon ay lumalabas mula sa kaniyang dako upang parusahan ang manga 
nananahan sa lupa dahil sa kanilang kasamaan: ililitaw naman nang lupa ang kaniyang dugo, at hindi na 
tatakpan ang kaniyang nangapatay. 

sa araw na yaon ay parurusahan nang panginoon, nang kaniyang matigas at malaki at matibay na tabak 
ang leviatan na maliksing ahas, at ang leviatan na lumilikaw na ahas, at kaniyang papatayin ang buwaya 
na nasa dagat. 

sa araw na yaon: awitin ninyo sa kaniya ang tungkol sa isang ubasang pinagkunan nang alak. 

akong panginoon ang nagiingat: aking didiligin tuwituwina: baka saktan nang sinoman, aking iingatan 
gabi't araw. 

kagalitan ay hindi sumasa akin: kung makipagbaka sana ang manga dawag at manga tinik laban sa akin! 
akin yaong yayapakan, aking susunuging magkakasama. 

o manghawak sana siya sa aking lakas, upang siya'y makipagpayapaan sa akin, oo, makipagpayapaan 
siya sa akin. 

sa manga araw na darating ay maguugat ang jacob; ang israel ay mamumulaklak at magbubuko: at 
pupunuin nila nang bunga ang ibabaw nang sanglibutan. 

sinaktan baga niya siya na gaya nang pagsakit niya sa manga yaon, na nanakit sa kaniya? o pinatay siya 
nang ayon sa pagpatay nila, na napatay niya? 

sa sukat, pagka iyong pinayayaon siya, ikaw ay nakikipagtalo sa kaniya, kaniyang binago siya nang 
kaniyang pagispis na hihip sa kaarawan nang silanganang hangin. 

kaya't sa pamamagitan nito ay malilinis ang kasamaan nang jacob, at ito ang buong bunga nang pagaalis 
nang kaniyang kasalanan: pagka kaniyang ginagawa ang manga bato nang dambana na gaya nang manga 
malambot na batong naluluray upang ang manga asera at ang manga iarawang araw ay hindi na 
matatayo. 

sapagka't ang bayang nakukutaan ay nagiisa, isang tahanang pinabayaan at iniwanan gaya nang ilang: 
doon manginginain ang guya, at doon hihiga, at kakainin ang manga sanga niyaon. 

pagka ang manga sanga niyaon ay nangatuyo, babaliin: paroroonan nang manga babae at igagatong sa 
apoy: sapagka't bayan na walang unawa, kaya't ang gumawa sa kanila ay hindi magdadalang habag sa 
kanila, at ang naganyo sa kanila ay hindi magpapakita sa kanila nang lingap. 

at mangyayari sa araw na yaon, na lalagasin nang panginoon ang bunga niyaon mula sa agos nang ilog 
hanggang sa batis nang egipto, at kayo'y mapipisang isa isa, oh kayong manga anak ni israel. 

at mangyayari sa araw na yaon, na ang malaking pakakak ay hihipan, at silang nangapapahamak sa 
lupain nang asiria ay magsisiparito, at silang manga tapon sa lupain nang egipto; at sila'y magsisisamba 
sa panginoon sa banal na bundok nang jerusalem. 

sa aba nang putong nang kapalaluan nang manga manglalasing sa ephraim, at nang lipas na bulaklak 
nang kaniyang maluwalhating kagandahan, na nasa ulunan nang mainam na libis nila na nadaig nang 
alak! 

narito, ang panginoon ay may isang makapangyarihan at malakas na sugo parang bagyo nang granizo, na 
manggigibang bagyo, parang unos nang bumubugsong tubig na bumabaha, ay ibubuwal niya sa lupa sa 
pamamagitan nang malakas na kamay. 

ang putong nang kapalaluan nang manga manglalasing sa ephraim ay mayayapakan nang paa: 

at ang lipas na bulaklak nang kaniyang maluwalhating kagandahan, na nasa ulunan nang mainam na 
libis, magiging gaya nang maagang hinog na bunga nang igos bago magtaginit: na kung nakikita nang 
tumitingin, samantalang na sa kaniyang kamay pa, kinakain na niya. 

sa araw na yaon ay magiging putong nang kaluwalhatian ang panginoon nang manga hukbo, at 
pinakadiadema nang kagandahan, sa nalabi sa kaniyang bayan, 

at pinaka diwa nang kahatulan sa kaniya na nauupo sa kahatulan, at pinakalakas sa kanila na umuurong 
sa pakikipagbaka hanggang sa pintuang-daan. 

gayon man ang manga ito ay gumigiray dahil sa alak, at dahil sa matapang na alak ay pahapayhapay, ang 
saserdote at ang propeta ay gumigiray dahil sa matapang na alak, sila'y nangasakmal nang alak, sila'y 
pahapayhapay dahil sa matapang na alak: sila'y nangamamali sa pangitain, sila'y nangatitisod sa 
paghatol. 

sapagka't lahat nang manga dulang ay puno nang suka, at nang karumihan, na anopa't walang dakong 
malinis. 

kanino siya magtuturo nang kaalaman? at kanino niya ipatatalastas ang balita? silang nangalayo sa 
gatas, at nangahiwalay sa suso? 

sapagka't utos at utos: utos at utos, bilin at bilin, bilin at bilin, dito'y kaunti, doo'y kaunti. 

hindi, kundi sa pamamagitan nang manga taong may ibang pangungusap at may iba't ibang wika ay 
sasalitain niya sa bayang ito. 

na kaniyang pinagsabihan, ito ang kapahingahan, papagpahingahin ninyo siya na pagod, at ito ang 
kaginhawahan: gayon ma'y hindi nila pinakinggan. 

kaya't ang salita nang panginoon ay magiging sa kanila'y utos at utos, utos at utos, bilin at bilin, bilin at 
bilin: dito'y kaunti, doo'y kaunti: upang sila'y mangakayaon, at mangapahinga, at mangabalian, at 
mangasilo, at mangahuli. 

kaya't iyong dinggin ang salita nang panginoon, ninyong manga mangduduwahaging tao, na 
nangagpupuno sa bayang ito na nasa jerusalem: 

sapagka't inyong sinabi, tayo'y nakipagtipan sa kamatayan, at sa sheol ay nakipagkasundo tayo: pagka 
ang mahigpit na kasakunaan ay dumaan, hindi darating sa atin; sapagka't ating ginawang 
pinakakanlungan natin ang manga kabulaanan, at sa ilalim nang kasinungalingan ay nangagkubli tayo, 
kaya't ganito ang sabi nang panginoong diyos, narito, aking inilalagay sa sion na pinakapatibayan ang 
isang bato, isang batong subok, isang mahalagang batong panulok na may matibay na patibayan: ang 
naniniwala ay hindi magmamadali. 

at aking ilalagay na pinakapising panukat ang katuwiran, at pinakapabato ang kabanalan: at papalisin 
nang granizo ang kanlungan nang manga kabulaanan, at aapawan nang tubig ang taguang dako. 

at ang inyong tipan sa kamatayan ay mawawalan nang kabuluhan, at ang iyong pakikipagkasundo sa 
sheol ay hindi mamamalagi: pagka ang mahigpit na kasakunaan ay daraan, kayo nga'y ipapahamak 
niyaon. 

sa tuwing dadaan, tatangayin kayo; sapagka't tuwing umaga ay daraan, sa araw at sa gabi: at mangyayari 
na ang balita ay magiging kakilakilabot na matalastas. 

sapagka't ang higaan ay lalong maikli na hindi maunatan nang tao; at ang kumot ay lalong makitid na 
hindi makabalot sa kaniya. 

sapagka't ang panginoon ay babangon na gaya sa bundok nang perasim, siya'y napopoot na gaya sa libis 
nang gabaon, upang kaniyang magawa ang kaniyang gawain, ang kaniyang kakaibang gawain, at 
papangyarihin ang kaniyang gawain, ang kaniyang kakaibang gawain. 

huwag nga kayong mapagtuya, baka ang manga panali sa inyo ay magsitibay: sapagka't ang paglipol na 
ipinasiya, narinig ko sa panginoon, sa panginoon nang manga hukbo, sa buong lupa. 

pakinggan ninyo, at dinggin ninyo ang aking tinig, inyong dinggin, at pakinggan ang aking pananalita. 
nag-aararo bagang lagi ang mang-aararo upang maghasik? kaniya bagang laging binubungkal at 
dinudurog ang kaniyang lupa. 

pagka kaniyang napatag ang ibabaw niyaon hindi ba niya binibinhian nang eneldo, at ikinakalat ang 
binhing comino, at inihahanay ang trigo, at ang cebada sa takdang dako, at ang espelta sa hangganan 
niyaon? 

sapagka't itinuturong matuwid sa kaniya nang kaniyang diyos, at itinuturo sa kaniya: 

sapagka't ang eneldo ay hindi ginigiik nang panggiik na matalas, o ang gulong man nang karo ay 
gugulong sa comino: kundi ang eneldo ay hinahampas nang tungkod, at ang comino ay nang pamalo. 
ang trigong ginagawang tinapay ay ginigiling: sapagka't hindi laging magigiik: at bagaman pangalatin 
yaon nang gulong nang kaniyang karo at nang kaniyang manga kabayo, hindi niya ginigiling. 

gayon ma'y ito'y mula rin sa panginoon nang manga hukbo, na kamanghamangha sa payo, at marilag sa 
karunungan. 

hoy ariel, ariel, na bayang hinantungan ni david! magdagdag kayo nang taon sa taon, magdiwang sila 
nang manga kapistahan: 

akin ngang pahihirapan ang ariel, at magsisitangis at mananaghoy: at siya'y magiging gaya nang ariel sa 
akin. 

at ako'y magtatayo nang kampamento laban sa iyo sa palibot, at kukubkubin kita nang manga kuta, at 
ako'y magbabangon nang manga pangkubkob laban sa iyo. 

at ikaw ay mabababa, at magsasalita mula sa lupa, at ang iyong salita ay magiging mababa na mula sa 
alabok: at ang iyong tinig ay magiging gaya nang isang nakikipagsanggunian sa masamang espiritu, mula 
sa lupa, at ang iyong pananalita ay bubulong mula sa alabok. 

nguni't ang karamihan nang iyong manga kaaway ay magiging gaya nang munting alabok, at ang 
karamihan nang manga kakilakilabot ay gaya nang ipang inililipad nang hangin: oo, magiging sa biglang 
sandali. 

siya'y dadalawin nang panginoon nang manga hukbo sa pamamagitan nang kulog, at nang lindol, at nang 
malaking kaingay, nang ipoipo at bagyo, at nang liyab nang mamumugnaw na apoy. 

at ang karamihan nang lahat na bansa na nagsisilaban sa ariel, lahat na nagsisilaban sa kaniya at sa 
kaniyang kuta, at ang nagpapahirap sa kaniya, ay magiging gaya nang panaginip na isang pangitain sa 
gabi. 

at mangyayari, na gaya nang kung ang isang gutom ay nananaginip, at, narito, siya'y kumakain, nguni't 
siya'y nagigising, at ang kaniyang kaluluwa ay walang anoman: o gaya nang kung ang isang uhaw ay 
nananaginip, at, narito, siya'y umiinom, nguni't siya'y nagigising, at, narito, siya'y malata, at ang 
kaniyang kaluluwa ay uhaw: gayon ang mangyayari sa karamihan nang lahat na bansa, na nagsisilaban sa 
bundok nang sion. 

kayo'y mangatigilan at manganggilalas, kayo'y mangalugod at mangabulag: sila'y lango, nguni't hindi sa 
alak, sila'y gumigiray, nguni't hindi sa matapang na alak. 

sapagka't inihulog nang panginoon sa inyo ang diwa nang mahimbing na pagkakatulog, at ipinikit ang 
inyong manga mata, na manga propeta, at ang iyong manga pangulo, na manga tagakita, ay kaniyang 
tinakpan. 

at ang lahat nang pangitain ay naging sa inyo'y gaya nang manga salita nang aklat na natatatakan, na 
ibinibigay nang manga tao sa isang marunong bumasa, na sinasabi, iyong basahin ito, isinasamo ko sa 
iyo: at kaniyang sinasabi, hindi ko mababasa, sapagka't natatatakan, 

at ang aklat ay nabigay sa kaniya na hindi marunong, na sinasabi, iyong basahin ito, isinasamo ko sa iyo: 
at kaniyang sinasabi, ako'y hindi marunong bumasa. 

at sinabi nang panginoon, yamang ang bayang ito ay lumapit sa akin, at pinapupurihan ako nang 
kanilang bibig at nang kanilang manga labi, nguni't inilayo ang kanilang puso sa akin, at ang kanilang 
takot sa akin ay utos nang manga tao na itinuro sa kanila: 

dahil dito narito, pasisimulan kong gawin ang isang kagilagilalas na gawa sa gitna nang bayang ito, isang 
kagilagilalas na gawa at kamanghamangha: at ang karunungan nang kanilang manga pantas ay 
mapapawi, at ang unawa nang kanilang manga mabait ay malilingid. 

sa aba nila, na nagsisihanap nang kalaliman upang ilingid sa panginoon ang kanilang payo, at ang 
kanilang manga gawa ay nasa kadiliman, at kanilang sinasabi, sinong nakakakita sa atin? at sinong 
nakakakilala sa atin? 

kayo'y nangagbabaligtad nang manga bagay! maibibilang bagang putik ang magpapalyok, upang sabihin 
nang bagay na yari sa may-gawa sa kaniya, hindi niya ginawa ako: o sabihin nang bagay na may anyo 
tungkol sa naganyo, siya'y walang unawa? 

hindi baga sangdaling-sangdali na lamang, at ang libano ay magiging mainam na bukid, at ang mainam 
na bukid ay magiging pinakagubat? 

at sa araw na yaon ay makikinig ang pipi nang manga salita nang aklat, at ang manga mata nang bulag ay 
makakakita mula sa kalabuan at sa kadiliman. 

at mananagana naman sa kanilang kagalakan sa panginoon, ang maamo, at ang dukha sa gitna nang 
manga tao ay magagalak sa banal nang israel. 

sapagka't ang kakilakilabot ay nauwi sa wala, at ang mangduduwahagi ay naglilikat, at ang lahat na 
nagbabanta nang kasamaan ay nangahiwalay: 

yaong nakapagkasala sa tao sa isang usapin, at naglalagay nang silo doon sa sumasaway sa pintuang- 
bayan, at nagliligaw sa ganap na tao sa pamamagitan nang walang kabuluhan. 

kaya't ganito ang sabi nang panginoon, na siyang tumubos kay abraham, tungkol sa sangbahayan ni 
jacob, si jacob nga ay hindi mapapahiya o mamumula pa man ang kaniyang mukha. 

nguni't pagka kaniyang nakikita ang kaniyang manga anak, ang gawa nang aking manga kamay, sa gitna 
niya, ay kanilang aariing banal ang aking pangalan, oo, kanilang aariing banal ang banal ni jacob, at 
magsisitayong may takot sa diyos nang israel. 

sila namang nangamamali sa diwa ay darating sa pagkaunawa, at silang manga mapag-upasala ay 
mangatututo nang aral. 

sa aba nang manga mapanghimagsik na manga anak, sabi nang panginoon, na nagsisisangguni, nguni't 
hindi sa akin; at nangagaalay nang alay, nguni't hindi sa aking espiritu, upang makapagdagdag nang 
kasalanan sa kasalanan: 

ang nagsisilakad na nagsisilusong sa egipto, at hindi nangagtanong sa aking bibig, upang 
mangagpakalakas sa lakas ni faraon, at magsitiwala sa lilim nang egipto! 

kaya't ang lakas ni faraon ay magiging inyong kahihiyan, at ang pagtiwala sa lilim nang egipto ay inyong 
pagkalito. 

sapagka't ang kaniyang manga pangulo ay nangasa zoan, at ang kanilang manga sugo ay nagsidating sa 
hanes. 

silang lahat ay mangapapahiya dahil sa bayan na hindi nila mapapakinabangan, na hindi tulong o 
pakinabang man, kundi kahihiyan, at kakutyaan din naman. 

ang hula tungkol sa manga hayop nang timugan. sa lupain nang kabagabagan at nang kahapisan, na 
pinanggagalingan nang leong babae at lalake, nang ulupong at nang lumilipad na makamandag na ahas, 
kanilang dinadala ang kanilang manga kayamanan sa manga gulugod nang manga batang asno, at ang 
kanilang manga kayamanan sa umbok nang gulugod nang manga kamelyo, sa isang bayan na hindi nila 
mapapakinabangan. 

sapagka't ang egipto ay tumulong na walang kabuluhan, at walang kapararakan: kaya't aking tinawag 
siyang rahab na nauupong walang kibo. 

ngayo'y yumaon ka, isulat mo sa harap nila sa isang tapyas na bato, at ititik mo sa isang aklat upang 
manatili sa panahong darating na walang hanggan. 

sapagka't mapanghimagsik na bayan, manga sinungaling na anak, manga anak na hindi didinig nang 
kautusan nang panginoon: 

na nagsasabi sa manga tagakita, huwag kayong kumita, at sa manga propeta, huwag kayong manghula 
sa amin nang manga matuwid na bagay, magsalita kayo sa amin nang manga malubay na bagay, 
manghula kayo nang manga magdarayang bagay: 

humiwalay kayo sa daan, lumihis kayo sa landas, papaglikatin ninyo ang banal nang israel sa harap 
namin. 

kaya't ganito ang sabi nang banal nang israel, sapagka't inyong hinamak ang salitang ito, at nagsitiwala 
kayo sa kapighatian at kasuwailan, at yaon ay inyong inaasahan: 

kaya't ang kasamaang ito ay magiging sa inyo'y gaya nang batong sira na madaling mababagsak, na 
natatanggal sa isang matayog na pader, na biglang dumarating ang pagkasira sa isang sangdali. 

at yao'y kaniyang babasagin na gaya nang pagbasag nang palyok nang magpapalyok, na nababasag na 
putolputol na walang matitira, na anopat walang masusumpungan na kapiraso sa manga putol niyaon, 
na maikukuha nang apoy mula sa apuyan, o maikakadlo nang tubig sa balon. 

sapagka't ganito ang sabi nang panginoong diyos, nang banal nang israel, sa pagbabalik at sa 
pagpapahinga ay matitiwasay kayo; sa katahimikan at sa pagasa ay magiging ang inyong lakas. at hindi 
ninyo inibig. 

kundi inyong sinabi, hindi, sapagka't kami ay magsisitakas na mangangabayo: kaya kayo'y magsisitakas: 
at, kami ay magsisisakay sa manga maliksi, kaya't silang magsisihabol sa inyo ay maliliksi. 

isang libo ay tatakas sa saway nang isa, sa saway nang lima ay tatakas kayo: hanggang sa kayo'y 
maiwang parang isang palatandaan sa taluktok nang bundok, at gaya nang isang watawat sa isang burol. 
at dahil dito maghihintay ang panginoon, upang siya'y maging mapagbiyaya sa inyo, at kaya't mabubunyi 
siya, na siya'y magdadalang habag sa inyo: sapagka't ang panginoon ay diyos nang kahatulan, mapapalad 
yaong lahat na nangaghihintay sa kaniya. 

sapagka't ang bayan ay tatahan sa sion sa jerusalem: ikaw ay hindi na iiyak pa, siya'y tunay na magiging 
mapagbiyaya sa iyo sa tinig nang iyong daing, pagka kaniyang maririnig, sasagutin ka niya. 

at bagaman bigyan kayo nang panginoon nang tinapay nang kasakunaan at nang tubig nang 
kadalamhatian, gayon may hindi na makukubli pa ang iyong manga tagapagturo, kundi makikita nang 
iyong manga mata ang iyong manga tagapagturo: 

at ang iyong manga pakinig ay makakarinig nang salita sa likuran mo, na nagsasabi, ito ang daan, lakaran 
ninyo: pagka kayo'y pumipihit sa kanan, at pagka kayo'y pumipihit sa kaliwa. 

at inyong lalapastanganin ang manga panakip nang inyong manga larawang pilak na inanyuan at ang 
pangbalot sa inyong manga larawang ginto na binubo: iyong ipaghahagis na gaya nang maruming bagay: 
iyong sasabihin, humayo ka. 

at siya ay magbibigay nang ulan sa iyong binhi, na iyong hahasikan ang lupa; at nang pagkaing bunga 
nang lupa, at magiging mataba at sagana. sa araw na yaon ay manginginain ang iyong manga hayop sa 
manga malaking pastulan. 

ang manga baka at gayon din ang manga guyang asno na bumubukid nang lupa ay magsisikain nang may 
lasang pagkain, na pinahanginan nang pala at hunkoy. 

at magkakaroon nang manga ilog at manga balon nang tubig sa lahat na mataas na bundok, at sa lahat 
na matayog na burol, sa araw nang malaking patayan, pagka ang manga moog ay nabubuwal. 

bukod dito'y ang liwanag nang buwan ay magiging gaya nang liwanag nang araw, at ang liwanag nang 
araw ay magpipito, na gaya nang liwanag nang pitong araw, sa araw na talian nang panginoon ang sugat 
nang kaniyang bayan, at pagalingin ang bugbog na kanilang sugat. 

narito, ang pangalan nang panginoon ay magmumula sa malayo, na nagniningas nang kaniyang galit, at 
nasa umiilanglang na salimuot na usok: ang kaniyang manga labi ay puno nang pagkagalit, at ang 
kaniyang dila ay gaya nang mamumugnaw na apoy: 

at ang kaniyang hinga ay gaya nang umaapaw na ilog, na umaabot hanggang sa leeg, upang igigin ang 
manga bansa nang pangigig na pangsira, at isang paningkaw na nakapagpapaligaw ay malalagay sa 
manga panga nang manga bayan. 

kayo'y mangagkakaroon nang awit na gaya nang sa gabi pagka ang banal na kapistahan ay 
ipinagdidiwang: at kasayahan nang puso, na gaya nang yumayaon na may plauta upang masok sa 
bundok nang panginoon, sa malaking bato nang israel. 

at iparirinig nang panginoon ang kaniyang maluwalhating tinig, at ipakikilala ang pagbabaka nang 
kaniyang bisig, na may pagkagalit nang kaniyang galit, at nang liyab nang mamumugnaw na apoy, na 
may bugso nang ulan, at bagyo, at granizo, 

sapagka't sa pamamagitan nang tinig nang panginoon ay mangagkakawatakwatak ang taga asiria, na 
nananakit nang pamalo. 

at bawa't hampas nang takdang tungkod, na ibabagsak nang panginoon sa kaniya, mangyayaring may 
manga pandereta at may manga alpa; at sa manga pakikipagbakang may pagkayanig ay makikipaglaban 
siya sa kanila, 

sapagka't ang topheth ay handa nang malaon, oo, sa ganang hari ay inihanda: kaniyang pinalalim at 
pinalaki: ang bunton niyaon ay apoy at maraming kahoy: ang hinga nang panginoon na gaya nang bugso 
nang azufre, ay nagpapaningas nang apoy. 

sa aba nila na nagsisilusong sa egipto na humihinging tulong, at nagsisiasa sa manga kabayo, at 
nagsisitiwala sa manga karo, sapagka't marami, at sa manga mangangabayo, sapagka't manga totoong 
napakalakas, nguni't hindi sila nagsisitiwala sa banal nang israel, o hinahanap man ang panginoon! 
gayon ma'y siya'y pantas, at magdadala nang kasamaan, at hindi iuurong ang kaniyang manga salita, 
kundi babangon laban sa bahay nang manga manggagawa nang kasamaan, at laban sa tulong nila na 
nagsisigawa nang kasamaan. 

ang manga egipcio nga ay manga tao, at hindi diyos; at ang kanilang manga kabayo ay laman, at hindi 
diwa: at pagka iuunat nang panginoon ang kaniyang kamay, siyang tumutulong ay matitisod, at gayon 
din siyang tinutulungan ay mabubuwal, at silang lahat ay mangalilipol na magkakasama. 

sapagka't ganito ang sabi nang panginoon sa akin, kung paano na ang leon at ang batang leon ay 
umuungal sa kaniyang huli, pagka ang karamihan nang manga pastor ay nagpipisan laban sa kaniya, na 
hindi siya matatakot sa kanilang tinig, o maduduwag man dahil sa ingay nila: gayon bababa ang 
panginoon nang manga hukbo sa bundok nang sion, at sa burol niyaon upang makipaglaban. 

gaya nang manga ibong nagsisilipad gayon aampunin nang panginoon nang manga hukbo ang jerusalem, 
yao'y kaniyang aampunin at ililigtas, siya'y daraan at iingatan niya, 

kayo'y manumbalik sa kaniya na inyong pinanghimagsikan lubha, oh manga anak ni israel. 

sapagka't sa araw na yaon ay itatapon nang bawa't tao ang kaniyang manga diyosdiyosang pilak, at ang 
kaniyang manga diyosdiyosang ginto, na ginawa nang inyong sariling manga kamay, sa ganang inyo ay 
naging kasalanan, 

kung magkagayo'y mabubuwal ang taga asiria sa pamamagitan nang tabak, na hindi sa tao: at ang tabak, 
na hindi sa manga tao, lalamon sa kaniya: at kaniyang tatakasan ang tabak, at ang kaniyang manga 
binata ay magiging mamumuwis. 

at ang kaniyang malaking bato ay lalagpasan, dahil sa kakilabutan, at ang kaniyang manga pangulo ay 
masisindak sa watawat, sabi nang panginoon, na ang kaniyang apoy ay nasa sion, at ang kaniyang hurno 
ay nasa jerusalem. 

narito, isang hari ay maghahari sa katuwiran, at manga pangulo ay magpupuno sa kahatulan. 

at isang lalake ay magiging gaya nang isang kublihang dako sa hangin, at kanlungan sa bagyo, gaya nang 
manga ilog nang tubig sa tuyong dako, gaya nang lilim nang malaking bato sa kinapapagurang lupain. 

at ang manga mata nila na nangakakakita ay hindi manganlalabo, at ang manga tainga nila na 
nangakikinig ay mangakikinig. 

ang puso naman nang walang bahala ay makakaunawa nang kaalaman, at ang dila nang manga utal ay 
mangahahanda upang mangagsalita nang malinaw. 

ang taong mangmang ay hindi na tatawagin pang dakila o ang magdaraya man ay sasabihing 
magandang-loob. 

sapagka't ang taong mangmang ay magsasalita nang kasamaan, at ang kaniyang puso ay gagawa nang 
kasalanan, upang magsanay nang paglapastangan, at magsalita nang kamalian laban sa panginoon, 
upang alisan nang makakain ang taong gutom, at upang papagkulangin ang inumin nang uhaw. 

ang manga kasangkapan din naman nang magdaraya ay masama: siya'y kumakatha nang manga 
masamang katha upang ibuwal ang manga maamo sa pamamagitan nang manga sinungaling na salita, 
pagka nga ang mapagkailangan ay nagsasalita nang matuwid. 

nguni't ang mapagbiyaya ay kumakatha nang manga bagay na pagbibiyaya, at sa manga bagay na 
pagbibiyaya ay mananatili siya. 

kayo'y magsibangon, kayong manga babaing tiwasay, at dinggin ninyo ang tinig ko, ninyong manga 
walang bahalang anak na babae, pakinggan ninyo ang aking pananalita. 

sapagka't sa manga araw na sa dako pa roon nang isang taon ay mangababagabag kayo, kayong manga 
walang bahalang babae: sapagka't ang ani nang ubas ay magkukulang, ang pagaani ay hindi darating. 
kayo'y magsipanginig, kayong manga babaing tiwasay: kayo'y mangabagabag, kayong manga walang 
bahala, kayo'y magsipaghubo, at kayo'y magsipaghubad, at mangagbigkis kayo nang kayong magaspang 
sa inyong manga balakang. 

sila'y magsisidagok sa manga dibdib dahil sa manga maligayang parang, dahil sa mabungang puno nang 
ubas. 

sa lupain nang aking bayan ay tutubo ang manga tinik at manga dawag, oo, sa lahat na bahay na 
kagalakan sa masayang bayan: 

sapagka't ang bahay-hari ay mapapabayaan, ang mataong bayan ay magiging ilang: ang burol at ang 
bantayang moog ay magiging manga pinaka yungib magpakailan man, kagalakan nang manga mailap na 
asno, pastulan nang manga kawan, 

hanggang sa mabuhos sa atin ang espiritu na mula sa itaas, at ang ilang ay maging mabungang bukid, at 
ang mabungang bukid ay mabilang na pinakagubat. 

kung magkagayo'y tatahan ang kahatulan sa ilang, at ang katuwiran ay titira sa mabungang bukid. 

at ang gawain nang katuwiran ay magiging kapayapaan, at ang bunga nang katuwiran ay katahimikan at 
pagkakatiwala kailan man. 

at ang bayan ko ay tatahan sa payapang tahanan, at sa manga tiwasay na tahanan, at sa manga tahimik 
na dako na pahingahan. 

nguni't lalagpak ang granizo, sa ikasisira nang gubat: at ang bayan ay lubos na mawawasak. 

mapapalad kayo na nangaghahasik sa siping nang lahat na tubig, na nangagpapalakad nang manga paa 
nang baka at nang asno. 

sa aba mo na sumasamsam, at ikaw ay hindi nasamsaman, at gumagawa na may kataksilan, at sila'y 
hindi gumawang may kataksilan sa iyo! pagka ikaw ay naglikat nang pagsamsam, ikaw ay sasamsaman, 
at pagka ikaw ay nakatapos nang paggawang may kataksilan, sila'y gagawang may kataksilan sa iyo. 

oh panginoon, magmahabagin ka sa amin: aming hinintay ka: ikaw ay maging kanilang bisig tuwing 
umaga, aming kaligtasan naman sa panahon nang kabagabagan. 

sa ingay nang kagulo ay nagsisitakas ang manga bayan, sa pagbangon mo ay nagsisipangalat ang manga 
bansa. 

at ang iyong samsam ay pipisanin na gaya nang pagpisan nang uod: kung paanong ang manga balang ay 
nagsisilukso ay gayon luluksuhan nang manga tao. 

ang panginoon ay nahayag, sapagka't siya'y tumatahan sa mataas: kaniyang pinuno ang sion nang 
kahatulan at katuwiran. 

at magkakaroon nang kapanatagan sa iyong manga panahon, kasaganaan nang kaligtasan, karunungan 
at kaalaman: ang pagkatakot sa panginoon ay kaniyang kayamanan. 

narito, ang kanilang manga matapang ay nagsisihiyaw sa labas, ang manga sugo nang kapayapaan ay 
nagsisiiyak na mainam. 

ang manga lansangan ay sira, ang palalakad na tao ay naglilikat: kaniyang sinira ang tipan, kaniyang 
hinamak ang manga bayan, hindi niya pinakukundanganan ang kapuwa tao. 

ang lupain ay nananangis at nahahapis: ang libano ay nahihiya at natutuyo: ang saron ay gaya nang isang 
ilang: at ang basan at ang carmel ay napapaspas ang kanilang manga dahon. 

ngayo'y babangon ako, sabi nang panginoon: ngayo'y magpapakataas ako: ngayo'y magpapakadakila 
ako. 

kayo'y mangaglilihi nang ipa, kayo'y manganganak nang dayami: ang inyong hinga ay apoy na pupugnaw 
sa inyo. 

at ang manga bayan ay magiging gaya nang pagluluto nang apog: gaya nang manga putol na manga tinik, 
na manga nasusunog sa apoy. 

pakinggan ninyo, ninyong nangasa malayo, kung ano ang aking ginawa, at kilalanin ninyo, na nangasa 
malapit, ang aking kapangyarihan. 

ang manga makasalanan sa sion ay nangatatakot, nanginginig ang manga masasama. sino sa atin ang 
tatahan sa mamumugnaw na apoy? sino sa atin ang tatahan sa walang hanggang ningas? 

siyang lumalakad nang matuwid, at nagsasalita nang matuwid, siyang humahamak nang pakinabang sa 
manga kapighatian, na iniuurong ang kaniyang manga kamay sa paghawak nang manga suhol, na 
manga mata sa pagtingin sa kasamaan, 

siya'y tatahan sa mataas, ang kaniyang dakong sanggalangan ay ang manga katibayan na malalaking 
bato: ang kaniyang tinapay ay mabibigay sa kaniya, ang kaniyang tubig ay sagana. 

makikita nang iyong manga mata ang hari sa kaniyang kagandahan: sila'y tatanaw sa isang lupaing 
malawak. 

ang inyong puso ay gugunita nang kakilabutan: saan nandoon siya na bumibilang, saan nandoon siya na 
tumitimbang nang buwis? saan nandoon siya na bumibilang nang manga moog? 

hindi mo makikita ang mabagsik na bayan, ang bayan na may malalim na pananalita na hindi mo 
matatalastas, na may ibang wika na hindi mo mauunawa. 

tumingin ka sa sion, ang bayan nang ating manga takdang kapistahan: makikita nang iyong manga mata 
ang jerusalem na tahimik na tahanan, isang tabernakulo na hindi makikilos, ang manga tulos niyao'y 
hindi mangabubunot kailan man, o mapapatid man ang alin man sa manga tali niyaon. 

kundi doon ay sasa atin ang panginoon sa kamahalan, na dako nang manga maluwang na ilog at batis, na 
hindi daraanan nang manga daong na may manga gaod, o daraanan man nang magilas na sasakyang 
dagat. 

sapagka't ang panginoon ay ating hukom, ang panginoon ay ating tagapaglagda nang kautusan, ang 
panginoon ay ating hari, kaniyang ililigtas tayo. 

ang iyong manga tali ay nangakalag: hindi nila mapatibay ang kanilang palo, hindi nila mailadlad ang 
layag: ang huli nga na malaking samsam ay binahagi, ang pilay ay kumuha nang huli. 

at ang mamamayan ay hindi magsasabi, ako'y may sakit: ang bayan na tumatahan doon ay patatawarin 
sa kanilang kasamaan. 

kayo'y magsilapit, kayong manga bansa, upang mangakinig, at dinggin ninyo, ninyong manga bayan: 
dinggin nang lupa at nang buong narito: nang sanglibutan, at nang lahat na bagay na nagsisilitaw rito. 
sapagka't ang panginoon ay may galit laban sa lahat na bansa, at pusok nang loob laban sa lahat nilang 
hukbo: kaniyang lubos na nilipol sila, kaniyang ibinigay sila sa patayan. 

ang kanilang patay naman ay matatapon, at ang baho nang kanilang manga bangkay ay aalingasaw, at 
ang manga bundok ay tutunawin nang kanilang dugo. 

at ang lahat na natatanaw sa langit ay malilipol, at ang langit ay mababalumbong parang isang ikid: at 
ang buo nilang hukbo ay mawawala na parang dahong nalalanta sa puno nang ubas, at gaya nang 
lantang dahon nang puno nang igos. 

sapagka't ang aking tabak ay nalango sa langit: narito, yao'y bababa sa edom, at sa bayan nang aking 
sumpa, sa kahatulan. 

ang tabak nang panginoon ay napuno nang dugo, tumaba nang katabaan, sa dugo nang manga kordero 
at nang manga kambing, sa taba nang manga bato nang manga lalaking tupa: sapagka't may hain sa 
panginoon sa bosra, at may malaking patayan sa lupain nang edom. 


at ang manga mailap na baka ay magsisibabang kasama nila at ang manga baka na kasama nang manga 
toro, at ang kanilang lupain ay malalango nang dugo, at ang kanilang alabok ay tataba nang katabaan. 
sapagka't kaarawan nang panghihiganti nang panginoon, na taon nang kagantihan sa pagaaway sa sion. 
at ang manga batis niya ay magiging sahing, at ang alabok niya ay azufre, at ang lupain niya ay magiging 
nagniningas na sahing. 

hindi mapapatay sa gabi o sa araw man, ang usok niyaon ay iilanglang magpakailan man: sa buong 
panahon ay malalagay na sira, walang daraan doon magpakailankailan man. 

kundi aariin nang ibong pelikano at nang hayop na erizo, at ang kuwago at ang uwak ay magsisitahan 
doon: at kaniyang iuunat doon ang panukat na pising panglito, at ang pabatong pangpawala nang tao. 
kanilang tatawagin ang manga mahal na tao niyaon sa kaharian, nguni't mawawalan doon, at lahat 
niyang manga pangulo ay magiging parang wala. 

at manga tinikan ay tutubo sa kaniyang manga palacio, manga kilitis at manga lipay ay sa manga kuta 
niyaon: at magiging tahanan nang manga chakal, looban nang manga avestruz. 

at ang manga mailap na hayop sa ilang ay makikipagsalubong doon sa manga lobo, at ang lalaking 
kambing ay hihiyaw sa kaniyang kasama, oo, ang malaking kuwago ay tatahan doon, at makakasumpong 
siya nang dakong pahingahan. 


801 


doon maglulungga ang maliksing ahas, at mangingitlog, at mangapipisa, at aampunin sa ilalim nang 
kaniyang lilim, oo, doon magpipisan ang manga lawin, bawa't isa'y kasama nang kaniyang kasamahan. 
inyong saliksikin sa aklat nang panginoon, at inyong basahin: kahit isa sa manga ito ay hindi 
magkukulang, walang mangangailangan nang kaniyang kasama, sapagka't iniutos nang aking bibig, at 
pinisan sila nang kaniyang espiritu. 

at kaniyang pinagsapalaran, at binahagi nang kaniyang kamay sa kanila sa pamamagitan nang pising 
panukat: kanilang aariin magpakailan man, sa sali't saling lahi ay tatahan sila roon. 

ang ilang at ang tuyong lupa ay sasaya, at ang ilang ay magagalak, at mamumulaklak na gaya nang rosa. 
mamumulaklak nang sagana, at magagalak nang kagalakan at awitan, ang kaluwalhatian nang libano ay 
mapaparoon, ang karilagan nang carmel at nang saron: kanilang makikita ang kaluwalhatian nang 
panginoon, ang karilagan nang ating diyos. 

inyong palakasin ang manga mahinang kamay, at patatagin ang manga mahinang tuhod. 

inyong sabihin sa kanila na matatakuting puso, kayo'y mangagpakatapang, huwag kayong mangatakot: 
narito, ang inyong diyos ay pariritong may panghihiganti, may kagantihan nang diyos, siya'y paririto at 
ililigtas kayo. 

kung magkagayo'y madidilat ang manga mata nang bulag, at ang manga pakinig nang bingi ay 
mabubuksan. 

kung magkagayo'y lulukso ang pilay na parang usa, at ang dila nang pipi ay aawit: sapagka't sa ilang ay 
bubukal ang tubig, at magkakailog sa ilang. 

at ang buhanginang kumikislap ay magiging lawa, at ang uhaw na lupa ay manga bukal nang tubig, sa 
tahanan nang manga chakal, na kanilang hinihiligan, magkakaroon nang damo pati nang manga tambo 
at manga yantok. 

at magkakaroon doon nang isang lansangan, at nang isang daan, at tatawagin ang daan nang kabanalan, 
ang marumi ay hindi daraan doon, kundi magiging sa kaniyang bayan: ang manga palalakad na tao, oo, 
maging ang manga mangmang, ay hindi mangaliligaw roon. 

hindi magkakaroon nang leon doon, o sasampa man doon ang anomang mabangis na hayop, hindi 
mangasusumpungan doon, kundi ang nangatubos ay lalakad doon. 

at ang pinagtutubos nang panginoon ay mangagbabalik, at magsisiparoong nagaawitan sa sion: at 
walang hanggang kagalakan ay mapapasa kanilang manga ulo: sila'y mangagtatamo nang kasayahan at 
kagalakan, at ang kapanglawan at ang pagbubuntong-hininga ay mapaparam. 

nangyari nga nang ikalabing apat na taon nang haring ezechias, na umahon si sennacherib na hari sa 
asiria laban sa lahat na bayang nakukutaan nang juda, at pinagsakop. 

at sinugo nang hari sa asiria si rabsaces sa jerusalem mula sa lachis sa haring ezechias, na may malaking 
hukbo. at siya'y tumayo sa tabi nang padaluyan nang tubig nang lalong mataas na tipunan nang tubig sa 
lansangan nang parang nang tagapagpaputi. 

nang magkagayo'y nilabas siya ni eliacim na anak ni hilcias, na katiwala sa bahay, at ni sebna na kalihim, 
at ni joah na anak ni asaph na kasangguni. 

at sinabi ni rabsaces sa kanila, sabihin ninyo ngayon kay ezechias, ganito ang sabi nang dakilang hari, 
nang hari sa asiria, anong pagasa itong iyong tinitiwalaan? 

aking sinasabing ang iyong payo at kalakasan sa pakikidigma ay manga salita lamang na walang 
kabuluhan: ngayo'y kanino ka tumitiwala na ikaw ay nanghimagsik laban sa akin? 

narito, ikaw ay tumitiwala sa tungkod na ito na tambong lapok, sa makatuwid baga'y sa egipto, na kung 
ang sinoman ay sumandal, ay bubutas sa kaniyang kamay, at tatasakan: nagiging gayon si faraong hari sa 
egipto sa lahat na nagsisitiwala sa kaniya. 

nguni't kung iyong sabihin sa akin, kami ay nagsisitiwala sa panginoon naming diyos: hindi baga siya'y 
yaong inalisan ni ezechias nang manga mataas na dako at nang manga dambana, at nagsabi sa juda at sa 
jerusalem, kayo'y magsisisamba sa harap nang dambanang ito? 

ngayon nga isinasamo ko sa iyo, na magbigay ka nang manga sanla sa aking panginoon na hari sa asiria, 
at bibigyan kita nang dalawang libong kabayo, kung ikaw ay makapaglalagay sa ganang iyo nang manga 
mananakay sa manga yaon. 

paano ngang iyong mapapipihit ang mukha nang isang kapitan sa pinakamababa sa manga alipin nang 
aking panginoon, at ilalagak mo ang iyong tiwala sa egipto dahil sa manga karo at dahil sa manga 
mangangabayo? 

at ako baga'y umahon na di ko kasama ang panginoon laban sa lupaing ito upang lipulin? sinabi nang 
panginoon sa akin, ikaw ay umahon laban sa lupaing ito, at iyong lipulin. 

nang magkagayo'y sinabi ni eliacim, at ni sebna at ni joah kay rabsaces, isinasamo ko sa iyo na ikaw ay 
magsalita sa iyong manga lingkod sa wikang siria: sapagka't aming naiintindihan: at huwag kang 
magsalita sa amin sa wikang judio, sa manga pakinig nang bayan na nasa kuta. 

nguni't sinabi ni rabsaces, sinugo baga ako nang aking panginoon sa iyong panginoon, at sa iyo, upang 
magsalita nang manga salitang ito? di baga niya ako sinugo sa manga lalake na nangakaupo sa kuta, 
upang kumain nang kanilang sariling dumi, at upang uminom nang kanilang tubig na kasama ninyo? 
nang magkagayo'y tumayo si rabsaces, at humiyaw nang malakas na tinig sa wikang judio, at nagsabi: 
dinggin ninyo ang manga salita nang dakilang hari, nang hari sa asiria. 

ganito ang sabi nang hari, huwag kayong padaya kay ezechias, sapagka't hindi niya maililigtas kayo: 

o patiwalain man kayo ni ezechias sa panginoon, na sabihin: walang pagsalang ililigtas tayo nang 
panginoon, ang bayang ito ay hindi mapapasa kamay nang hari sa asiria. 

huwag ninyong dinggin si ezechias: sapagka't ganito ang sabi nang hari sa asiria, makipagpayapaan kayo 
sa akin, at labasin ninyo ako, at kumain ang bawa't isa sa inyo sa kaniyang puno nang ubas, at ang 
bawa't isa sa kaniyang puno nang igos, at inumin nang bawa't isa sa inyo ang tubig nang kaniyang 
sariling balon: 

hanggang sa ako'y dumating at dalhin ko kayo sa isang lupaing gaya nang inyong sariling lupain, na 
lupain nang trigo at nang alak, na lupain nang tinapay at nang manga ubasan. 

huwag kayong pahikayat kay ezechias, na sabihin, ililigtas tayo nang panginoon. nagligtas baga ang 
sinoman sa manga diyos nang manga bansa nang kaniyang lupain sa kamay nang hari sa asiria? 

saan nandoon ang manga diyos nang hamath at nang arphad? saan nandoon ang manga diyos nang 
sephar-vaim? iniligtas baga nila ang samaria sa aking kamay? 

sino sa kanila sa lahat na diyos nang manga lupaing ito, ang nagligtas nang kanilang lupain sa aking 
kamay, na ililigtas nang panginoon ang jerusalem sa aking kamay? 

nguni't sila'y nagsitahimik, at hindi nagsisagot sa kaniya nang kahit isang salita: sapagka't iniutos nga 
nang hari na sinasabi, huwag ninyong sagutin siya. 

nang magkagayo'y naparoon si eliacim na anak ni hilcias, na siyang tagapamahala sa bahay, at si sebna 
na kalihim at si joah na anak ni asaph na kasangguni, kay ezechias na ang kanilang suot ay hapak, at 
isinaysay sa kaniya ang manga salita ni rabsaces. 

at nangyari, nang marinig nang haring ezechias ay hinapak niya ang kaniyang manga suot, at nagbalot 
nang kayong magaspang, at pumasok sa bahay nang panginoon. 

at kaniyang sinugo si eliacim, na katiwala sa bahay, at si sebna na kalihim, at ang manga matanda sa 
manga saserdote, na may balot na kayong magaspang, kay isaias na propeta na anak ni amoz. 

at sinabi nila sa kaniya, ganito ang sabi ni ezechias, ang araw na ito ay kaarawan nang kabagabagan, at 
nang pagsaway, at nang paghamak: sapagka't ang manga anak ay dumating sa kapanganakan, at walang 
kalakasang ipanganak. 

marahil ay pakikinggan nang panginoon mong diyos ang manga salita ni rabsaces, na siyang sinugo nang 
kaniyang panginoon na hari sa asiria upang tungayawin ang buhay na diyos, at sansalain ang manga 
salita na narinig nang panginoon mong diyos: kaya't ilakas mo ang iyong dalangin dahil sa nalabi na 
naiwan. 

sa gayo'y ang manga lingkod nang haring ezechias ay naparoon kay isaias. 


803 


at sinabi ni isaias sa kanila, ganito ang inyong sasabihin sa inyong panginoon, ganito ang sabi nang 
panginoon, huwag kang matakot sa manga salita na iyong narinig, na ipinanungayaw sa akin nang manga 
lingkod nang hari sa asiria. 

narito, ako'y maglalagay nang espiritu sa kaniya, at siya'y makakarinig nang kaingay, at babalik sa 
kaniyang sariling lupain, at aking ipabubuwal siya sa pamamagitan nang tabak sa kaniyang sariling 
lupain. 

sa gayo'y bumalik si rabsaces, at nasumpungan ang hari sa asiria na nakikipagdigma laban sa libna: 
sapagka't nabalitaan niya na kaniyang nilisan ang lachis. 

at kaniyang narinig na sinabi tungkol kay tirhakah na hari sa etiopia, siya'y lumabas upang makipaglaban 
sa iyo. at nang kaniyang marinig, siya'y nagsugo nang manga sugo kay ezechias, na sinasabi, 

ganito ang inyong sasalitain kay ezechias na hari sa juda, na sasabihin, huwag kang padaya sa iyong diyos 
na iyong tinitiwalaan, na sabihin, ang jerusalem ay hindi mapapasa kamay nang hari sa asiria. 

narito nabalitaan mo kung ano ang ginawa nang manga hari sa asiria sa lahat nang lupain, na yao'y sinira 
nang lubos: at maliligtas ka baga? 

iniligtas baga sila nang manga diyos nang manga bansa, na siyang nilipol nang aking manga magulang, 
gaya nang gozan, nang haran, at nang rezeph, at nang manga anak ni eden, na nangasa thelasar? 

saan nandoon ang hari sa hamath, at ang hari sa arphad, at ang hari nang bayan nang sepharvaim, nang 
henah, at nang hivah? 

at tinanggap ni ezechias ang sulat sa kamay nang manga sugo, at binasa: at umahon si ezechias sa bahay 
nang panginoon, at binuklat sa harap nang panginoon. 

at si ezechias ay dumalangin sa panginoon, na kaniyang sinabi, 

oh panginoon nang manga hukbo, na diyos nang israel, na nakaupo sa manga kerubin, ikaw ang diyos, 
ikaw lamang, sa lahat nang kaharian sa lupa, ikaw ang gumawa nang langit at lupa. 

ikiling mo ang iyong pakinig, oh panginoon, at iyong dinggin: idilat mo ang iyong manga mata, oh 
panginoon, at tumingin ka: at pakinggan mo ang lahat na salita ni sennacherib, na kaniyang ipinasabi 
upang ipanungayaw sa buhay na diyos. 

sa katotohanan, panginoon, ang lahat na bansa ay sinira nang manga hari sa asiria at ang kanikanilang 
lupain. 

at inihagis ang kanikanilang manga diyos sa apoy: sapagka't sila'y hindi manga diyos, kundi manga gawa 
nang manga kamay nang manga tao, kahoy at bato, kaya't kanilang sinira. 

ngayon nga, oh panginoon naming diyos, iligtas mo kami sa kaniyang kamay, upang makilala nang lahat 
na kaharian sa lupa, na ikaw ang panginoon, ikaw lamang. 

nang magkagayo'y nagsugo si isaias na anak ni amoz kay ezechias, na nagsasabi, ganito ang sabi nang 
panginoon, nang diyos nang israel, yamang ikaw ay dumalangin sa akin laban kay sennacherib na hari sa 
asiria. 

ito ang salita na sinalita nang panginoon tungkol sa kaniya: hinamak ka nang anak na dalaga nang sion, 
at tinawanan kang mainam, iginalaw nang anak na babae nang jerusalem ang kaniyang ulo sa iyo. 

sino ang iyong pinulaan at tinungayaw? at laban kanino itinaas mo ang iyong tinig at ipinandilat mo ang 
iyong manga mata nang mataas? laban nga sa banal nang israel. 

sa pamamagitan nang iyong manga lingkod ay iyong pinulaan ang panginoon, at nagsabi ka, sa 
karamihan nang aking manga karo ay nakaahon ako sa kataasan nang manga bundok, sa manga 
kaloobloobang bahagi nang libano, at aking puputulin ang manga matayog na cedro niyaon, at ang 
manga piling puno nang abeto niyaon: at ako'y papasok sa pinakataluktok na kataasan, nang gubat nang 
kaniyang mabuting bukid. 

ako'y humukay at uminom nang tubig, at aking tutuyuin nang talampakan nang aking manga paa ang 
lahat nang manga ilog nang egipto. 

hindi mo baga nabalitaan kung paanong aking ginawa na malaon na, at aking pinanukala nang una? 
ngayo'y aking pinapangyari, upang iyong sirain ang manga bayang nakukutaan na magiging manga 
guhong bunton. 

kaya't ang kanilang manga mananahan ay may munting kapangyarihan, sila'y nanganglupaypay at 
nangatulig, sila'y parang damo sa bukid, at sariwang gugulayin, parang damo sa manga bubungan, at 
parang bukid nang trigo bago tumaas. 

nguni't talastas ko ang iyong pagupo, at ang iyong paglabas, at ang iyong pagpasok, at ang iyong galit 
laban sa akin. 

dahil sa iyong galit laban sa akin, at dahil sa iyong kapalaluan ay nanuot sa aking manga pakinig, kaya't 
ilalagay ko ang aking taga nang bingwit sa iyong ilong, at ang aking paningkaw sa iyong manga labi, at 
pababalikin kita sa daan na iyong pinanggalingan. 

at ito ang magiging tanda sa iyo: kayo'y magsisikain sa taong ito nang tumutubo sa kaniyang sarili, at sa 
ikalawang taon ay nang tumubo doon, at sa ikatlong taon ay kayo'y mangaghasik, at magsiani, at 
mangagtanim nang manga ubasan, at kumain nang bunga niyaon. 

at ang nalabi na nakatanan sa sangbahayan ni juda ay maguugat uli sa ilalim, at magbubunga sa itaas. 
sapagka't sa jerusalem ay lalabas ang nalabi, at mula sa bundok nang sion ay silang magtatanan. 
isasagawa ito nang sikap nang panginoon nang manga hukbo. 

kaya't ganito ang sabi nang panginoon tungkol sa hari sa asiria, siya'y hindi paririto sa bayang ito o 
magpapahilagpos man nang pana diyan, o haharap man siya diyan na may kalasag, o mahahagis ang 
bunton laban diyan. 

sa daan na kaniyang pinanggalingan, doon din siya babalik, at hindi siya paririto sa bayang ito, sabi nang 
panginoon. 

sapagka't aking ipagsasanggalang ang bayang ito upang iligtas, dahil sa akin, at dahil sa aking lingkod na 
si david. 

at ang anghel nang panginoon ay lumabas, at nanakit sa kampamento nang manga taga asiria nang isang 
daan at walongpu't limang libo: at nang ang manga tao ay magsibangong maaga sa kinaumagahan, 
narito, ang lahat ay manga katawang bangkay. 

sa gayo'y umalis si sennacherib na hari sa asiria, at yumaon at umuwi, at tumahan sa ninive, 

at nangyari, nang siya'y sumasamba sa bahay ni nisroch na kaniyang diyos, na sinugatan siya nang tabak 
ni adremelech at ni sarezer na kaniyang manga anak at sila'y nagtanan sa lupain nang ararat. at si 
esarhadon na kaniyang anak ay naghari na kahalili niya. 

nang manga araw na yaon ay may sakit na ikamamatay si ezechias. at si isaias na propeta na anak ni 
amoz ay naparoon sa kaniya, at nagsabi sa kaniya, ganito ang sabi nang panginoon, ayusin mo ang iyong 
sangbahayan, sapagka't ikaw ay mamamatay, at hindi mabubuhay. 

nang magkagayo'y ipinihit ni ezechias ang kaniyang mukha sa panig, at nanalangin sa panginoon, 

at nagsabi, idinadalangin ko sa iyo: oh panginoon, na iyong alalahanin, kung paanong ako'y lumakad sa 
harap mo sa katotohanan, at may dalisay na puso, at gumawa nang mabuti sa iyong paningin. at si 
ezechias ay umiyak nang di kawasa. 

nang magkagayo'y dumating ang salita nang panginoon kay isaias, na nagsasabi, 

ikaw ay yumaon, at sabihin mo kay ezechias, ganito ang sabi nang panginoon, nang diyos ni david na 
iyong magulang, aking dininig ang iyong panalangin, aking nakita ang iyong manga luha: narito, aking 
idaragdag sa iyong manga kaarawan ang labing limang taon. 

at aking ililigtas ikaw at ang bayang ito sa kamay nang hari sa asiria: at aking ipagsasanggalang ang 
bayang ito. 

at ito ang magiging pinaka tanda sa iyo na mula sa panginoon, na gagawin nang panginoon ang bagay na 
ito na kaniyang sinalita, 

narito, aking ipauurong ang anino sa manga baytang, nang sangpung baytang, na aninong pinababa sa 
manga baytang ni ahaz sa pamamagitan nang araw, sa gayo'y umurong ang araw nang sangpung 
baytang sa manga baytang na binabaan. 

ang sulat ni ezechias na hari sa juda, nang siya'y magkasakit, at gumaling sa kaniyang sakit. 

aking sinabi, sa katanghalian nang aking manga kaarawan ay papasok ako sa manga pintuan nang sheol: 
ako'y nabawahan sa nalalabi nang aking manga taon. 

aking sinabi, hindi ko makikita ang panginoon, ang panginoon sa lupain nang buhay: hindi ko na makikita 
pa ang tao, na kasama nang manga nananahan sa sanglibutan. 

ang tirahan ko'y inaalis, at dinadala na gaya nang tolda nang pastor: aking pinupulon ang aking buhay, na 
gaya nang pagpupulon nang manghahabi, kaniyang ihihiwalay ako sa habihan: mula sa araw hanggang 
sa kinagabihan ay tatapusin mo ako. 

ako'y tumigil hanggang sa kinaumagahan, katulad nang leon, gayon niya binabali ang lahat kong manga 
buto: mula sa araw hanggang sa kinagabihan ay tatapusin mo ako. 

gaya nang langaylangayan o nang tagak, humihibik ako, ako'y tumangis na parang kalapati: ang aking 
manga mata ay nangangalumata sa pagtingala, oh panginoon, ako'y napipighati, ikaw nawa'y maging 
tangulan sa akin. 

anong aking sasabihin? siya'y nagsalita sa akin, at kaniya namang ginawa: ako'y yayaong marahan lahat 
kong taon, dahil sa paghihirap nang aking kaluluwa. 

oh panginoon, sa pamamagitan nang manga bagay na ito, nabubuhay ang manga tao, at buong nasa 
ilalim niyan ang buhay nang aking diwa: kaya't pagalingin mo ako, at ako'y iyong buhayin. 

narito, sa aking ikapapayapa ay nagtamo ako nang malaking paghihirap: nguni't ikaw, sa pagibig mo sa 
aking kaluluwa ay iyong iniligtas sa hukay nang kabulukan, sapagka't iyong itinapon ang lahat nang aking 
manga kasalanan sa iyong likuran. 

sapagka't hindi ka maaring purihin nang sheol, hindi ka maaring ipagdiwang nang kamatayan! silang 
nagsisibaba sa hukay ay hindi makaaasa sa iyong katotohanan. 

ang buhay, ang buhay, siya'y pupuri sa iyo, gaya nang ginagawa ko sa araw na ito: ang ama sa manga 
anak ay magpapatalastas nang iyong katotohanan. 

ang panginoon ay handa upang iligtas ako: kaya't aming aawitin ang aming manga awit sa manga 
panugtog na kawad, lahat nang kaarawan nang aming buhay sa bahay nang panginoon. 

sinabi nga ni isaias, magsikuha sila nang isang binilong igos, at ilagay na pinakatapal sa bukol, at siya'y 
gagaling. 

sinabi rin ni ezechias, ano ang tanda na ako'y sasampa sa bahay nang panginoon? 

nang panahong yaon si merodachbaladan na anak ni baladan, na hari sa babilonia, ay nagpadala nang 
manga sulat at isang kaloob kay ezechias: sapagka't nabalitaan niya na siya'y nagkasakit, at gumaling. 

at si ezechias ay natuwa sa kanila, at ipinakita sa kanila ang bahay nang kaniyang mahalagang bagay, ang 
pilak, at ang ginto, at ang manga especia, at ang mahalagang langis, at ang buong bahay na kaniyang 
sakbatan, at lahat na nandoon sa kaniyang manga kayamanan: walang bagay sa kaniyang bahay, o sa 
buong sakop man niya, na hindi ipinakita ni ezechias sa kanila. 

nang magkagayo'y dumating si isaias na propeta sa haring ezechias, at nagsabi sa kaniya, anong sinabi 
nang manga lalaking ito? at saan nanggaling na nagsiparito sila sa iyo? at sinabi ni ezechias, sila'y 
nagsiparito sa akin mula sa malayong lupain, sa babilonia. 

nang magkagayo'y sinabi niya, anong kanilang nakita sa iyong bahay? at sumagot si ezechias, lahat nang 
nangasa aking bahay ay kanilang nakita: walang anomang bagay sa aking manga kayamanan na hindi ko 
ipinakita sa kanila. 

nang magkagayo'y sinabi ni isaias kay ezechias, iyong pakinggan ang salita nang panginoon nang manga 
hukbo. 

narito, ang manga kaarawan ay dumarating, na ang lahat na nangasa iyong bahay, at ang manga 
tinangkilik nang iyong manga magulang hanggang sa kaarawang ito, dadalhin sa babilonia: walang 
maiiwan, sabi nang panginoon. 

at sa iyong manga anak na magmumula sa iyo, na ipanganganak sa iyo, ay kanilang dadalhin, at sila'y 
magiging manga bating sa bahay nang hari sa babilonia. 

nang magkagayo'y sinabi ni ezechias kay isaias, mabuti ang salita nang panginoon na iyong sinalita. 
kaniyang sinabi bukod dito, sapagka't magkakaroon nang kapayapaan at katotohanan sa aking manga 
kaarawan. 

inyong aliwin, inyong aliwin ang aking bayan, sabi nang inyong diyos. 

mangagsalita kayong may pagaliw sa jerusalem, at sigawan ninyo siya, na ang kaniyang pakikipagdigma 
ay naganap, na ang kaniyang kasamaan ay ipinatawad, sapagka't siya'y tumanggap sa kamay nang 
panginoon nang ibayong ukol sa kaniyang lahat na kasalanan. 

ang tinig nang isang sumisigaw, ihanda ninyo sa ilang ang daan nang panginoon pantayin ninyo sa ilang 
ang lansangan para sa ating diyos. 

bawa't libis ay mataas, at bawa't bundok at burol ay mabababa, at ang manga bakobako ay matutuwid, 
at ang manga hindi pantay na dako ay mapapatag: 

at ang kaluwalhatian nang panginoon ay mahahayag, at makikitang magkakasama nang lahat na tao, 
sapagka't sinalita nang bibig nang panginoon, 

ang tinig nang isang nagsasabi, ikaw ay dumaing. at sinabi nang isa, ano ang aking idadaing? lahat nang 
laman ay damo, at ang buong kagandahan niyaon ay parang bulaklak nang parang. 

ang damo ay natutuyo, at ang bulaklak ay nalalanta, sapagka't ang hinga nang panginoon ay humihihip 
doon, tunay na ang bayan ay damo. 

ang damo ay natutuyo, ang bulaklak ay nalalanta, nguni't ang salita nang ating diyos ay mamamalagi 
magpakailan man. 

oh ikaw na nagsasabi nang manga mabuting balita sa sion, sumampa ka sa mataas na bundok, oh ikaw 
na nagsasabi nang manga mabuting balita sa jerusalem, ilakas mo ang iyong tinig na may kalakasan, 
ilakas mo, huwag kang matakot: sabihin mo sa manga bayan nang juda, tingnan ang inyong diyos! 
narito, ang panginoong diyos ay darating na gaya nang makapangyarihan, at ang kaniyang kamay ay 
magpupuno sa ganang kaniya: narito, ang kaniyang ganting pala ay dala niya, at ang kaniyang ganti ay 
nasa harap niya. 

kaniyang papastulin ang kaniyang kawan, na gaya nang pastor, kaniyang pipisanin ang manga kordero sa 
kaniyang kamay, at dadalhin sila sa kaniyang sinapupunan, at papatnubayan na marahan yaong manga 
nagpapasuso. 

sino ang tumakal nang tubig sa palad nang kaniyang kamay, at sumukat sa langit nang dangkal, at 
nagsilid nang alabok nang lupa sa isang takal, at tumimbang nang manga bundok sa manga panimbang, 
at nang manga burol sa timbangan? 

sinong pumatnubay nang espiritu nang panginoon, o parang kaniyang kasangguni ay nagturo sa kaniya? 
kanino siya kumuhang payo, at sinong nagsaysay sa kaniya, at nagturo sa kaniya sa landas nang 
kahatulan, at nagturo sa kaniya nang kaalaman, at nagpakilala sa kaniya nang daan nang unawa? 
narito, ang manga bansa ay parang isang patak nang tubig sa timba, inaari na parang munting alabok sa 
timbangan: narito, kaniyang itinataas ang manga pulo na parang napakaliit na bagay. 

at ang libano ay hindi sukat upang sunugin, ni ang manga hayop niyaon ay sukat na pinakahandog na 
susunugin. 

lahat nang manga bansa ay parang walang anoman sa harap niya; nangabilang sa kaniya na kulang kay 
sa wala, at walang kabuluhan. 

kanino nga ninyo itutulad ang diyos? o anong wangis ang iwawangis ninyo sa kaniya? 

ang larawang inanyuan na binubo nang mangbububo, at binabalot nang ginto nang platero, at binubuan 
nang manga pilak na kuwintas. 

siyang napakadukha sa gayong alay ay pumipili nang isang punong kahoy na hindi malalapok, siya'y 
humahanap sa ganang kaniya nang isang bihasang manggagawa upang ihandang larawang inanyuan, na 
hindi makikilos. 

hindi ba ninyo naalaman? hindi ba ninyo narinig? hindi ba nasaysay sa inyo mula nang una? hindi ba 
nasaysay sa inyo bago nalagay ang manga patibayan nang lupa? 

siya ang nakaupo sa balantok nang lupa, at ang manga nananahan doon ay parang manga balang, siyang 
naglaladlad nang langit na parang tabing, at inilaladlad na parang tolda upang tahanan, 

na iniuuwi sa wala ang manga pangulo: siyang umaaring tila walang kabuluhan sa manga hukom sa lupa. 
oo, sila'y hindi nangatanim, oo, sila'y hindi nangahasik, oo, ang kanilang puno ay hindi nagugat sa lupa: 
bukod dito'y humihihip siya sa kanila, at sila'y nangatutuyo, at tinatangay sila nang ipoipo na gaya nang 
dayami. 

kanino nga ninyo itutulad ako, upang makaparis ako niya? sabi nang banal. 

itingin ninyo ang inyong manga mata sa itaas, at tingnan ninyo kung sinong lumikha nang manga ito, na 
tinutuos ang kanilang hukbo ayon sa bilang, tinatawag niya sila sa pangalan; sa pamamagitan nang 
kadakilaan nang kaniyang kapangyarihan, at dahil sa siya'y malakas sa kapangyarihan ay walang 
nagkukulang. 

bakit sinasabi mo, oh jacob, at sinasalita mo, oh israel, ang daan ko ay lingid sa panginoon, at 
nilalagpasan nang aking diyos ang kahatulan ko? 

hindi mo baga naalaman? hindi mo baga narinig? ang walang hanggang diyos, ang panginoon, ang 
maylalang nang manga wakas nang lupa, hindi nanlalata, o napapagod man, walang makatarok nang 
kaniyang unawa. 

siya'y nagbibigay nang lakas sa mahina, at ang walang kapangyarihan ay pinananagana niya sa 
kalakasan. 

pati nang manga kabinataan ay manlalata at mapapagod, at ang manga binata ay lubos na 
mangabubuwal: 

nguni't silang nangaghihintay sa panginoon ay mangagbabagong lakas, sila'y paiilanglang na may manga 
pakpak na parang manga aguila, sila'y magsisitakbo, at hindi mangapapagod, sila'y magsisilakad, at hindi 
manganghihina. 

magsitahimik kayo sa harap ko, oh manga pulo, at mangagbagong lakas ang manga bayan: magsilapit 
sila, saka mangagsalita sila, tayo'y magsilapit na magkakasama sa kahatulan. 

sinong nagbangon nang isa na mula sa silanganan, na kaniyang tinawag sa katuwiran sa kaniyang 
paanan? siya'y nagbigay nang manga bansa sa harap niya, at pinagpuno niya siya sa manga hari, 
kaniyang ibinibigay sila na parang alabok sa kaniyang tabak, na parang pinaspas na dayami sa kaniyang 
busog. 

kaniyang hinahabol sila, at nagpatuloy na tiwasay, sa makatuwid baga'y sa daan na hindi niya dinaanan 
nang kaniyang manga paa. 

sinong gumawa at yumari, na tumawag nang manga sali't saling lahi mula nang una? akong panginoon, 
ang una, at kasama nang huli, ako nga, 

nakita nang manga pulo, at nangatakot: ang manga wakas nang lupa ay nagsipanginig: sila'y nagsilapit, 
at nagsiparito. 

sila'y tumutulong bawa't isa sa kaniyang kapuwa, at bawa't isa'y nagsasabi sa kaniyang kapatid, ikaw ay 
magpakatapang. 

sa gayo'y pinalalakas ang loob nang anluwagi ang panday-ginto, at nang pumapatag nang pamukpok ang 
pumupukpok nang palihan, na sinasabi tungkol sa paghinang, mabuti, at kaniyang inilalapat nang manga 
pako, upang huwag makilos. 

nguni't ikaw, israel, lingkod ko, jacob na siyang aking pinili, na binhi ni abraham na aking kaibigan, 

ikaw na aking hinawakan mula sa manga wakas nang lupa, at tinawag kita mula sa manga sulok niyaon, 
at pinagsabihan kita, ikaw ay aking lingkod, aking pinili ka at hindi kita itinakuwil: 

huwag kang matakot, sapagka't ako'y sumasaiyo, huwag kang manglupaypay, sapagka't ako'y iyong 
diyos, aking palalakasin ka, oo, aking tutulungan ka; oo, aking aalalayan ka nang kanang kamay nang 
aking katuwiran. 

narito, silang lahat na nangagagalit sa iyo ay mangapapahiya at mangalilito: silang nangakikipaglaban sa 
iyo ay papanaw at mangapapahamak. 

iyong hahanapin sila, at hindi mo mangasusumpungan, sa makatuwid baga'y silang nangakikipaglaban sa 
iyo: silang nakikipagdigma laban sa iyo ay papanaw, at gaya nang bagay nang wala. 

sapagka't akong panginoon mong diyos, ay hahawak nang iyong kanang kamay, na magsasabi sa iyo, 
huwag kang matakot, aking tutulungan ka. 

huwag kang matakot, ikaw na uod na jacob, at kayong manga tao nang israel: aking tutulungan ka, sabi 
nang panginoon, at ang iyong manunubos ay ang banal nang israel. 

narito, aking ginawa kang bagong kasangkapang panggiik na matalas na may manga ngipin; iyong gigiikin 
ang manga bundok, at didikdiking durog, at iyong gagawin ang manga burol na parang ipa. 

iyong pahahanginan, at tatangayin nang hangin, at pangangalatin nang ipoipo: at ikaw ay magagalak sa 
panginoon, ikaw ay luwalhati sa banal nang israel. 

ang dukha at mapagkailangan ay humahanap nang tubig, at wala, at ang kanilang dila ay natutuyo dahil 
sa uhaw, akong panginoon ay sasagot sa kanila, akong diyos nang israel ay hindi magpapabaya sa kanila. 
ako'y magbubukas nang manga ilog sa manga luwal na kaitaasan, at manga bukal sa gitna nang manga 
libis: aking gagawin ang ilang na lawa nang tubig, at ang tuyong lupain ay manga bukal nang tubig. 
aking itatanim sa ilang ang cedro, ang puno nang acacia, at ang arayan, at ang olivo; aking ilalagay sa 
ilang ang puno nang abeto, at ang pino, at ang boj na magkakasama: 

upang sila'y makakita at makaalam, at makagunita, at makatalos na magkakasama, na ginawa ito nang 
kamay nang panginoon, at nilikha nang banal nang israel. 

iharap ninyo ang inyong usap, sabi nang panginoon, inyong ilabas ang inyong manga matibay sa 
pagmamatuwid, sabi nang hari nang jacob. 

ilabas nila, at ipahayag sa amin kung anong mangyayari: ipahayag ninyo ang manga dating bagay, 
maging anoman ang manga yaon, upang aming mabatid at maalaman ang huling wakas nila: o 
pagpakitaan ninyo kami nang manga bagay na darating. 

inyong ipahayag ang manga bagay na darating pagkatapos, upang aming maalaman na kayo'y manga 
diyos, oo, kayo'y magsigawa nang mabuti, o magsigawa nang kasamaan, upang kami ay mangawalan 
nang loob, at mamasdan naming magkakasama. 

narito, kayo'y sa wala, at ang inyong gawa ay sa wala: kasuklamsuklam siya na pumili sa inyo. 

may ibinangon ako mula sa hilagaan, at siya'y dumating: mula sa sikatan nang araw ay tumatawag siya 
sa aking pangalan: at siya'y paroroon sa manga pinuno na parang cimiento, at para nang magpapalyok 
na yumuyurak nang putik na malagkit. 

sinong nagpahayag noon mula nang pasimula upang aming maalaman? at nang una, upang aming 
masabi, siya'y matuwid? oo, walang magpahayag, oo, walang magpakita, oo, walang duminig nang 
inyong manga salita. 

ako'y unang magsasabi sa sion, narito, narito sila, at ako'y magbibigay sa jerusalem nang isa na 
nagdadala nang manga mabuting balita. 

at pagka ako'y tumitingin, walang tao; sa gitna nila ay walang tagapayo, na makasagot nang isang salita, 
pagka ako'y tumatanong sa kanila. 

narito, silang lahat, ang kanilang manga gawa ay walang kabuluhan at walang anoman ang kanilang 
manga larawang binubo ay hangin at kalituhan. 

narito, ang aking lingkod, na aking inaalalayan, ang aking hinirang, na kinalulugdan nang aking kaluluwa, 
isinakaniya ko ang aking espiritu, siya'y maglalapat nang kahatulan sa manga bansa. 

siya'y hindi hihiyaw, o maglalakas man nang tinig, o iparirinig man ang kaniyang tinig sa lansangan. 

ang gapok na tambo ay hindi niya babaliin, ni ang timsim na umuusok ay hindi niya papatayin: siya'y 
maglalapat nang kahatulan sa katotohanan. 

siya'y hindi manglulupaypay o maduduwag man, hanggang sa maitatag niya ang kahatulan sa lupa; at 
ang manga pulo ay maghihintay sa kaniyang kautusan. 

ganito ang sabi nang diyos na panginoon, na lumikha nang langit, at nagladlad nang manga yaon, siyang 
naglatag nang lupa at nang nagsisilitaw rito, siyang nagbibigay nang hinga sa bayang nito, at nang diwa 
sa kanila na nagsisilakad dito: 

ako, ang panginoon, ay tumawag sa iyo sa katuwiran, at hahawak nang iyong kamay, at magiingat sa iyo, 
at ibibigay kita na pinakatipan sa bayan, na pinakaliwanag sa manga bansa, 

upang magdilat nang manga bulag na mata, upang maglabas nang manga bilanggo sa bilangguan, at 
nilang nangauupo sa kadiliman mula sa bilangguan. 

ako ang panginoon, na siyang aking pangalan: at ang aking kaluwalhatian ay hindi ko ibibigay sa iba, o 
ang akin mang kapurihan sa manga larawang inanyuan. 

narito, ang manga dating bagay ay nangyayari na, at ang manga bagong bagay ay ipinahahayag ko: bago 
mangalitaw ay sinasaysay ko sa inyo. 

magsiawit kayo sa panginoon nang bagong awit, at nang kapurihan niya na mula sa wakas nang lupa, 
kayong nagsisibaba sa dagat, at ang buong nariyan, ang manga pulo, at manga nananahan doon, 
mangaglakas nang kanilang tinig ang ilang at ang manga bayan niyaon, ang manga nayon na tinatahanan 
nang cedar: magsiawit ang manga nananahan sa selah, magsihiyaw sila mula sa manga taluktok nang 
manga bundok. 

mangagbigay luwalhati sila sa panginoon, at mangagpahayag nang kaniyang kapurihan sa manga pulo. 
ang panginoon ay lalabas na parang makapangyarihang lalake, siya'y pupukaw nang paninibugho na 
parang lalaking mangdidigma: siya'y hihiyaw, oo, siya'y hihiyaw nang malakas, siya'y gagawang 
makapangyarihan laban sa kaniyang manga kaaway. 

ako'y tumahimik nang malaon, ako'y hindi kumibo, at nagpigil ako: ngayo'y hihiyaw akong parang 
nagdaramdam na babae: ako'y manggigiba at mananakmal na paminsan. 

aking gagawing giba ang manga bundok at manga burol, at tutuyuin ko ang lahat nilang manga pananim, 
at gagawin kong manga pulo ang manga ilog, at aking tutuyuin ang manga lawa. 

at aking dadalhin ang bulag sa daan na hindi nila nalalaman: sa manga landas na hindi nila nalalaman ay 
papatnubayan ko sila, aking gagawing kadiliman ang liwanag sa harap nila, at manga likong daan ang 
matuwid. ang manga bagay na ito ay aking gagawin, at hindi ko kalilimutan sila. 

sila'y mangapapaurong, sila'y mangapapahiyang mainam, na nagsisitiwala sa manga larawang inanyuan, 
na nangagsasabi sa manga larawang binubo, kayo'y aming manga diyos. 

makinig kayong manga bingi: at tumingin kayong manga bulag, upang kayo'y mangakakita. 

sino ang bulag kundi ang aking lingkod? o ang bingi, na gaya nang aking sugo na aking sinusugo? sino 
ang bulag na gaya niya na nasa kapayapaan sa akin, at bulag na gaya nang lingkod nang panginoon? 
ikaw ay nakakakita nang maraming bagay, nguni't hindi mo binubulay, ang kaniyang manga tainga ay 
bukas, nguni't hindi niya dininig. 

kinalulugdan nang panginoon dahil sa kaniyang katuwiran, na dakilain ang kautusan, at gawing 
marangal. 

nguni't ito ay isang bayang nanakaw at nasamsam; silang lahat ay nangasilo sa manga hukay, at sila'y 
nangakubli sa manga bilangguan: sila'y pinaka huli at walang magligtas, pinaka samsam, at walang 
magsabi, iyong papanumbalikin. 

sino sa gitna ninyo ang makikinig nito? na makikinig at didinig para sa panahong darating? 

sino ang nagbigay nang jacob na pinaka samsam, at nang israel sa manga magnanakaw? di baga ang 
panginoon? na laban sa kaniya ay nangagkasala tayo, at sa manga daan niya ay hindi sila nagsilakad, o 
naging masunurin man sila sa kaniyang kautusan. 

kaya't ibinugso niya sa kaniya ang pusok nang kaniyang galit, at ang lakas nang pakikipagbaka: at 
sinulsulan siya nang apoy sa palibot, gayon ma'y hindi niya naalaman, at sinunog siya, gayon ma'y hindi 
siya naglagak nang kalooban. 

nguni't ngayo'y ganito ang sabi nang panginoon na lumalang sa iyo, oh jacob, at naganyo sa iyo, oh 
israel, ikaw ay huwag matakot, sapagka't tinubos kita: tinawag kita sa iyong pangalan, ikaw ay akin. 
pagka ikaw ay dumaraan sa tubig, ako'y sasaiyo, at sa manga ilog ay hindi ka tatakpan niyaon: pagka 
ikaw ay lumalakad sa apoy, hindi ka masusunog, o magniningas man ang alab sa iyo. 

sapagka't ako ang panginoon mong diyos, ang banal nang israel, ang tagapagligtas sa iyo: aking ibinigay 
na pinakatubos sa iyo ang egipto, ang etiopia at ang seba. 

yamang ikaw ay naging mahalaga sa aking paningin, at kagalanggalang, at aking inibig ka; kaya't 
magbibigay ako nang manga tao na pinakatubos sa iyo, at nang manga bayan na pinakatubos sa iyong 
buhay. 

huwag kang matakot, sapagka't ako'y sumasaiyo: aking dadalhin ang iyong lahi mula sa silanganan, at 
pipisanin kita mula sa kalunuran, 

aking sasabihin sa hilagaan, bayaan mo, at sa timugan, huwag mong pigilin, dalhin mo rito ang aking 
manga anak na lalake na mula sa malayo, at ang aking manga anak na babae na mula sa wakas nang 
lupa; 

bawa't tinatawag sa aking pangalan, at yaong aking nilikha ay sa aking kaluwalhatian, yaong aking 
inanyuan oo, yaong aking ginawa. 

iyong ilabas ang bulag na bayan na may manga mata, at ang bingi may manga tainga. 

mapisan ang lahat na bansa, at magpulong ang manga bayan: sino sa gitna nila ang makapagpapahayag 
nito, at makapagpapakita sa amin nang manga dating bagay? dalhin nila ang kanilang manga saksi, 
upang sila'y mapatotohanan: o dinggin nila, at magsabi, katotohanan nga. 

kayo'y aking manga saksi, sabi nang panginoon, at aking lingkod na aking pinili: upang inyong maalaman 
at magsisampalataya kayo sa akin, at inyong matalastas na ako nga; walang diyos na inanyuan na una sa 
akin, o magkakaroon man pagkatapos ko. 

ako, sa makatuwid baga'y ako, ang panginoon; at liban sa akin ay walang tagapagligtas. 

ako'y nagpahayag, at ako'y nagligtas, at ako'y nagpakilala, at walang ibang diyos sa gitna ninyo: kaya't 
kayo ang aking manga saksi, sabi nang panginoon, at ako ang diyos. 

oo, mula nang magkaroon nang araw ay ako nga; at walang sinomang makapagliligtas sa aking kamay: 
ako'y gagawa, at sinong pipigil? 

ganito ang sabi nang panginoon, na inyong manunubos, na banal nang israel, dahil sa inyo ay nagsugo 
ako sa babilonia, at aking ibababa silang lahat na parang manga palaboy, sa makatuwid baga'y ang 
manga caldeo, sa manga sasakyang dagat nang kaniyang kagalakan. 

ako ang panginoon, na inyong banal, ang maylalang nang israel, na inyong hari. 

ganito ang sabi nang panginoon, na gumagawa nang daan sa dagat, nang landas sa manga malawak na 
tubig; 

na pinalabas ang karo at kabayo, ang hukbo at ang kapangyarihan (sila'y nangahihigang magkakasama, 
sila'y hindi na magsisibangon; sila'y nangamamatay na parang timsim): 

huwag ninyong alalahanin ang manga dating bagay, o bulayin man ang manga bagay nang una. 

narito, ako'y gagawa nang bagong bagay; ngayon yao'y lalabas; hindi baga ninyo malalaman yaon? 
gagawa rin ako nang daan sa lupang masukal, at manga ilog sa ilang. 

pararangalan ako nang manga hayop sa parang, nang manga chakal at nang manga avestruz: sapagka't 
ako'y nagbibigay nang tubig sa lupaing masukal, at nang manga ilog sa ilang, upang painumin ang aking 
bayan, na aking pinili, 

ang bayan, na aking inanyuan para sa aking sarili, upang kanilang maihayag ang aking kapurihan. 

gayon ma'y hindi ka tumawag sa akin, oh jacob; kundi ikaw ay nayamot sa akin, oh israel. 

hindi mo dinala sa akin ang manga tupa't kambing na iyong manga pinakahandog na susunugin, o 
pinarangalan mo man ako nang iyong manga hain. hindi kita pinapaglingkod nang manga handog, o 
niyamot man kita nang kamangyan. 

hindi mo ako ibinili nang mabangong kalamo sa halaga nang salapi, o binusog mo man ako nang taba 
nang iyong manga hain: kundi pinapaglingkod mo ako nang iyong manga kasalanan, iyong niyamot ako 
nang iyong manga kasamaan. 

ako, ako nga ay siyang pumapawi nang iyong manga pagsalangsang alang-alang sa akin; at hindi ko 
aalalahanin ang iyong manga kasalanan. 

ipaalaala mo ako, tayo'y kapuwa magkatuwiranan: ilabas mo ang iyong usap, upang ikaw ay 
mapatotohanan. 

ang iyong pangunang ama ay nagkasala, at ang iyong manga tagapagpaaninaw ay nagsisalangsang laban 
sa akin. 

kaya't aking dudumhan ang manga pangulo nang santuario, at gagawin kong sumpa ang jacob, at isang 
kadustaan ang israel. 

gayon ma'y dinggin mo ngayon, oh jacob na aking lingkod, at israel, na aking pinili: 

ganito ang sabi nang panginoon na lumalang sa iyo, at nagbigay anyo sa iyo mula sa bahay-bata, na 
siyang tutulong sa iyo, ikaw ay huwag matakot, oh jacob na aking lingkod: at ikaw jeshurun, na aking 
pinili. 

sapagka't ipagbubuhos ko nang tubig siya na uhaw, at nang manga bukal ang tuyong lupa, aking 
ibubuhos ang aking espiritu sa iyong lahi, at ang aking pagpapala sa iyong suwi: 

at sila'y sisibol sa gitna nang damo, gaya nang manga sauce sa tabi nang manga batis. 

sasabihin nang isa, ako'y sa panginoon, at magpapangalan ang iba nang pangalang jacob: at magsusulat 
ang iba nang kaniyang kamay nang sa panginoon, at magpapamagat nang pangalan nang israel. 

ganito ang sabi nang panginoon, nang hari nang israel, at nang kaniyang manunubos, na panginoon nang 
manga hukbo, ako ang una, at ako ang huli: at liban sa akin ay walang diyos. 

at sino, na gaya ko, tatawag, at magpapahayag, at magaayos sa ganang akin, mula nang aking itatag ang 
matandang bayan? at ang manga bagay na dumarating, at ang mangyayari, ay ipahahayag nila. 

kayo'y huwag mangatakot, o magsipangilabot man: hindi ko baga ipinahayag sa iyo nang una, at 
ipinakilala? at kayo ang aking manga saksi. may diyos baga liban sa akin? oo, walang malaking bato; 
ako'y walang nakikilalang iba. 

silang nangagbibigay anyo sa larawang inanyuan ay walang kabuluhan silang lahat, at ang kanilang 
manga bagay na kinaluluguran ay hindi mapapakinabangan: at ang kanilang sariling manga saksi ay hindi 
nangakakakita, o nangakakaalam man: upang sila'y mangapahiya. 

sino ang naganyo sa isang diyos, o bumubo nang larawang inanyuan na di pakikinabangan sa anoman? 
narito, lahat niyang kasama ay mangapapahiya, at ang manga manggagawa ay sa manga tao: mapisan 
sila, magsitayo sila, sila'y mangatatakot, sila'y mangahihiyang magkakasama. 

ang panday bakal ay gumagawa nang palakol, at gumagawa sa manga baga, at inaanyuan yaon sa 
pamamagitan nang manga pamukpok, at ginagawa yaon nang kaniyang malakas na bisig: oo, siya'y 
gutom, at ang kaniyang lakas ay nawawala, siya'y hindi umiinom nang tubig, at pata. 

naguunat ang anluwagi nang isang pising panukat, kaniyang tinatandaan nang lapis, kaniyang inaanyuan 
sa pamamagitan nang manga katam, at kaniyang tinatandaan nang manga kompas, at inaanyuan nang 
ayon sa anyo nang tao, ayon sa kagandahan nang tao, upang tumahan sa bahay. 

pumuputol siya sa ganang kaniya nang manga cedro, at kumukuha nang puno nang roble at nang encina, 
at pinatitibay sa ganang kaniyang sarili ang isa sa gitna nang manga punong kahoy sa gubat: siya'y 
nagtatanim nang puno nang abeto, at yao'y kinakandili nang ulan. 

kung magkagayo'y ilalaan sa tao upang ipanggatong, at kumukuha siya niyaon, at nagpapainit, oo, 
kaniyang pinaliliyaban yaon, at ipinagluluto nang tinapay: oo, kaniyang ginagawang isang diyos, at 
sinasamba, ginagawa niyang larawang inanyuan, at pinagpapatirapaan. 

kaniyang iginagatong ang bahagi niyaon sa apoy, ang bahagi niyaon ay ikinakain niya nang karne, siya'y 
nagiihaw nang iihawin, at nabubusog: oo, siya'y nagpapainit, at nagsasabi, aha, ako'y naiinitan, aking 
nakita ang apoy: 

at ang labis niyaon ay ginagawa niyang diyos, sa makatuwid baga'y kaniyang larawang inanyuan: 
kaniyang pinagpapatirapaan at sinasamba, at dinadalanginan, at nagsasabi, iligtas mo ako: sapagka't 
ikaw ay aking diyos. 

hindi sila mangakakaalam, o nagsisigunita man: sapagka't ipinikit niya ang kanilang manga mata, upang 
sila'y huwag mangakakita, at ang kanilang manga puso, upang huwag silang mangakaunawa. 

at walang nagpapaalaala o mayroon mang kaalaman, o unawa upang magsabi, aking iginatong ang 
bahagi niyaon sa apoy, oo, ako naman ay nagluto nang tinapay sa manga baga niyaon, ako'y nagihaw 
nang karne at kinain ko: at gagawin ko baga ang nalabi niyaon na pinaka kasuklamsuklam? 
magpapatirapa baga ako sa puno nang isang punong kahoy? 

siya'y kumain nang abo: iniligaw siya nang nadayang puso, at hindi niya mailigtas ang kaniyang kaluluwa, 
o makapagsabi, wala bagang kabulaanan sa aking kanang kamay? 

iyong alalahanin ang manga bagay na ito, oh jacob, at israel, sapagka't ikaw ay aking lingkod: aking 
inanyuan ka, ikaw ay aking lingkod: oh israel, ikaw ay hindi ko malilimutan. 

aking pinawi na parang masinsing ulap ang iyong manga pagsalangsang, at, parang alapaap, ang iyong 
manga kasalanan: manumbalik ka sa akin, sapagka't tinubos kita. 

magsiawit, oh kayong manga langit, sapagka't nilikha nang panginoon: kayo'y magsihiyaw, manga lalong 
mababang bahagi nang lupa: kayo'y magbiglang magsiawit, kayong manga bundok, oh gubat, at bawa't 
punong kahoy na nandiyan: sapagka't tinubos nang panginoon ang jacob, at magpapakaluwalhati sa 
israel. 

ganito ang sabi nang panginoon, nang iyong manunubos, at niyang naganyo sa iyo mula sa bahay-bata, 
ako ang panginoon na gumagawa nang lahat na bagay, na naglaladlad, na magisa nang langit, na 
naglalatag nang lupa, 

na sumisira nang manga tanda nang manga sinungaling, at nagpapaging ulol sa manga manghuhula, na 
nagpapaurong sa manga pantas, at nagpapaging kamangmangan nang kanilang kaalaman, 

na nagpapatatag nang salita nang kaniyang lingkod, at nagsasagawa nang payo nang kaniyang manga 
sugo: na nagsasabi nang tungkol sa jerusalem, siya'y tatahan, at tungkol sa manga bayan nang juda, 
mangatatayo, at aking ibabangon ang manga sirang dako niyaon: 

na nagsasabi sa kalaliman, ikaw ay matuyo, at aking tutuyuin ang iyong manga ilog, 

na nagsasabi tungkol kay ciro, siya'y aking pastor, at isasagawa ang lahat kong kaligayahan: na nagsasabi 
nga rin tungkol sa jerusalem, siya'y matatayo: at sa templo, ang iyong patibayan ay malalagay. 

ganito ang sabi nang panginoon sa kaniyang pinahiran nang langis, kay ciro, na ang kanang kamay ay 
aking hinawakan, upang magpasuko nang manga bansa sa harap niya; at aking kakalagan ang manga 
balakang nang manga hari: upang magbukas nang manga pintuan sa unahan niya, at ang manga 
pintuang-bayan ay hindi masasarhan, 

ako'y magpapauwna sa iyo, at, papatagin ko ang manga bakobakong dako: aking pagwawaraywarayin ang 
manga pintuang tanso, at aking puputulin ang manga halang na bakal: 

at ibibigay ko sa iyo ang manga kayamanang nasa kadiliman, at ang manga natatagong kayamanan sa 
manga lihim na dako, upang inyong maalaman na ako ang panginoon na tumatawag sa iyo sa inyong 
pangalan, sa makatuwid baga'y ang diyos nang israel. 

dahil sa jacob na aking lingkod, at sa israel na aking pinili tinawag kita sa iyong pangalan: aking 
pinamagatan ka, bagaman hindi mo nakilala ako. 

ako ang panginoon, at walang iba, liban sa akin ay walang diyos. aking bibigkisan ka, bagaman hindi mo 
ako nakilala. 

upang kanilang maalaman mula sa sikatan nang araw, at mula sa kalunuran, na walang iba liban sa akin: 
ako ang panginoon, at walang iba. 

aking inilalagay ang liwanag, at nililikha ko ang kadiliman, ako'y gumagawa nang kapayapaan, at 
lumilikha ako nang kasamaan, ako ang panginoon, na gumagawa nang lahat na bagay na ito. 

maghulog, oh kayong manga langit mula sa itaas, at ang alapaap ay pumatak nang katuwiran: bumuka 
ang lupa, upang maglabas siya nang kaligtasan, at ang katuwiran ay lumabas na kasama niyaon: akong 
panginoon ang lumikha. 

sa aba niya, na nakikipagpunyagi sa may-lalang sa kaniya! isang bibinga sa gitna nang manga bibinga sa 
lupa! magsasabi baga ang putik sa nagbibigay anyo sa kaniya, anong ginagawa mo? o ang iyong gawa, 
siya'y walang manga kamay? 

sa aba niya na nagsasabi sa ama, ano ang naging anak mo? o sa babae, ano ang ipinagdamdam mo? 
ganito ang sabi nang panginoon, nang banal nang israel, at nang may-lalang sa kaniya, magtanong ka sa 
akin tungkol sa manga bagay na darating: tungkol sa aking manga anak, at tungkol sa gawa nang aking 
manga kamay, magutos kayo sa akin. 

aking ginawa ang lupa, at nilalang ko ang tao rito: ako, sa makatuwid baga'y ang aking manga kamay, 
nagladlad nang langit, at sa lahat nang natatanaw roon ay nagutos ako. 

aking ibinangon siya sa katuwiran, at aking tutuwirin ang lahat niyang lakad: kaniyang itatayo ang aking 
bayan, at kaniyang palalayain ang aking manga natapon, hindi sa halaga o sa kagantihan man, sabi nang 
panginoon nang manga hukbo. 

ganito ang sabi nang panginoon, ang yari nang egipto, at ang kalakal nang etiopia, at ang manga sabeo, 
sa manga taong matatangkad, ay magsisiparito sa iyo, at sila'y magiging iyo: sila'y magsisisunod sa iyo, 
sila'y magsisidaang may tanikala, at sila'y mangagpapatirapa sa iyo, sila'y magsisipamanhik sa iyo, na 
mangagsasabi, tunay na ang diyos ay nasa iyo, at walang ibang diyos. 

katotohanang ikaw ay diyos na nagkukubli, oh diyos nang israel, na tagapagligtas. 

sila'y mangapapahiya, oo, mangalilito silang lahat: sila'y magsisipasok sa pagkalito na magkakasama na 
manga manggagawa nang manga diyosdiyosan. 

nguni't ang israel ay ililigtas nang panginoon nang walang hanggang kaligtasan: kayo'y hindi 
mangapapahiya o mangalilito man magpakailan man. 

sapagka't ganito ang sabi nang panginoon na lumikha nang langit, na siyang diyos na nag-anyo sa lupa at 
gumawa niyaon, na kaniyang itinatag, at hindi niya nilikha na sira, na kaniyang inanyuan upang tahanan: 
ako ang panginoon, at wala nang iba. 

ako'y hindi nagsalita nang lihim, sa dako nang lupain nang kadiliman, hindi ako nagsabi sa lahi ni jacob, 
hanapin ninyo ako nang walang kabuluhan: akong panginoon ay nagsasalita nang katuwiran, ako'y 
nagpapahayag nang manga bagay na matuwid. 

kayo'y mangagpipisan at magsiparito: magsilapit kayong magkakasama, kayong manga nakatanan sa 
manga bansa: sila'y walang kaalaman na nangagdadala nang kahoy nang kanilang larawang inanyuan, at 
nagsisidalangin sa diyos na hindi makapagliligtas. 

kayo'y mangagpahayag, at mangagpasapit: oo, magsanggunian silang magkakasama: sinong nagpakilala 
nito mula nang manga unang panahon? sinong nagpahayag niyaon nang una? hindi baga ang 
panginoon? at walang diyos liban sa akin: isang ganap na diyos at tagapagligtas, walang iba liban sa akin. 
kayo'y magsitingin sa akin, at kayo'y mangaligtas, lahat na taga wakas nang lupa: sapagka't ako'y diyos, 
at walang iba liban sa akin. 

ako'y sumumpa nang aking sarili, ang salita ay nakabitaw sa aking bibig sa katuwiran, at hindi babalik, na 
sa akin ay luluhod ang bawa't tuhod, bawa't dila ay susumpa. 

sa panginoon lamang, sasabihin nang isa tungkol sa akin, ang katuwiran at kalakasan: sa makatuwid 
baga'y sa kaniya magsisiparoon ang manga tao, at ang lahat na nagiinit laban sa kaniya ay 
mangapapahiya. 

sa panginoon ay aariing ganap ang buong lahi nang israel, at luluwalhati. 

si bel ay nagpapatirapa, sa nebo ay yumuyukod: ang kanilang manga diyosdiyosan ay pasan sa ibabaw 
nang manga hayop, at sa ibabaw nang manga baka: ang manga bagay na inyong daladalang inilibot ay 
mabigat na pasan sa pagod na hayop. 

sila'y yumuyukod, sila'y nangagpapatirapang magkakasama: hindi nila maiwasan ang pasan, kundi sila 
ma'y napapasok sa pagkabihag. 

inyong dinggin ako, oh sangbahayan ni jacob, at lahat na nalabi sa sangbahayan ni israel, na kinalong ko 
mula sa tiyan, na dala mula sa bahay-bata: 

at hanggang sa katandaan ay ako nga, at hanggang sa magka uban ay dadalhin kita; aking ginawa, at 
aking dadalhin, oo, aking dadalhin, at aking ililigtas. 

kanino ninyo ako itutulad, at ipaparis, at iwawangis ako, upang kami ay magkagaya? 

sila'y dumudukot nang maraming ginto sa supot, at tumitimbang nang pilak sa timbangan, sila'y 
nagsisiupa nang panday-ginto, at kaniyang ginagawang diyos, sila'y nangagpapatirapa, oo, sila'y 
nagsisisamba. 

pinapasan nila siya sa balikat, dinadala nila siya, at inilalagay siya sa kaniyang dako, at siya'y nakatayo: 
mula sa kaniyang dako ay hindi siya makikilos: oo, may dadaing sa kaniya, gayon ma'y hindi siya 
makasasagot, o makapagliligtas man sa kaniya sa kaniyang kabagabagan. 

inyong alalahanin ito, at mangagpakalalake kayo: isaisip ninyo uli, oh ninyong manga mananalangsang. 
inyong alalahanin ang manga dating bagay nang una: sapagka't ako'y diyos, at walang iba liban sa akin, 
ako'y diyos, at walang gaya ko, 

na nagpapahayag nang wakas mula sa pasimula, at mula nang manga unang panahon, nang manga 
bagay na hindi pa nangyayari, na nagsasabi, ang payo ko ay mananayo, at gagawin ko ang aking buong 
kaligayahan: 

na tumatawag nang ibong mangdadagit mula sa silanganan, nang taong gumagawa nang aking payo 
mula sa malayong lupain, oo, aking sinalita, akin namang papangyayarihin, aking, pinanukala, akin 
namang gagawin. 

inyong dinggin ako, ninyong may mapagmatigas na loob: na malayo sa katuwiran: 

aking inilalapit ang aking katuwiran, hindi maglalaon at ang aking pagliligtas ay hindi magluluwat: at 
aking ilalagay ang kaligtasan sa sion na ukol sa israel na aking kaluwalhatian. 

ikaw ay bumaba, at umupo sa alabok, oh anak na dalaga nang babilonia, lumagmak ka sa lupa na walang 
luklukan, oh anak na babae nang manga caldeo: sapagka't hindi ka na tatawaging maselang at mahinhin. 
ikaw ay kumuha nang gilingang manga bato, at gumiling ka nang harina, magalis ka nang iyong lambong, 
maghubad ka nang balabal, maglitaw ka nang binti, tumawid ka sa manga ilog. 

ang iyong kahubaran ay malilitaw, oo, ang iyong kahihiyan ay makikita, ako'y manghihiganti, at hindi 
tatangi nang tao. 

ang aming manunubos, ang panginoon nang manga hukbo ay siyang pangalan niya, ang banal nang 
israel. 

maupo kang tahimik, at masok ka sa kadiliman, oh anak na babae nang manga caldeo: sapagka't hindi ka 
na tatawagin. ang mahal na babae nang manga kaharian. 

ako'y napoot sa aking bayan, aking dinumhan ang aking mana, at ibinigay ko sa iyong kamay: hindi mo 
pinagpakitaan sila nang kaawaan, sa may katandaan ay pinabigat mong mainam ang iyong atang. 

at iyong sinabi, ako'y magiging mahal na babae magpakailan man: na anopa't hindi mo ginunita ang 
manga bagay na ito sa iyong kalooban, o inalaala mo man ang huling wakas nito. 

ngayon nga'y dinggin mo ito, ikaw na hinati sa manga kalayawan, na tumatahang matiwasay, na 
nagsasabi sa kaniyang puso, ako nga, at walang iba liban sa akin; hindi ako uupong gaya nang babaing 
bao, o mararanasan man ang pagkawala nang manga anak: 

nguni't ang dalawang bagay na ito ay darating sa iyo sa isang sangdali, sa isang araw, ang pagkawala 
nang manga anak at pagkabao, sa kanilang karamihan ay darating sa iyo, sa karamihan nang iyong 
panggagaway, at sa totoong kasaganaan nang iyong manga enkanto. 

sapagka't ikaw ay tumiwala sa iyong kasamaan, iyong sinabi, walang nakakakita sa akin; ang iyong 
karunungan at ang iyong kaalaman, nagpaligaw sa iyo: at iyong sinabi sa iyong puso, ako nga, at walang 
iba liban sa akin. 

kaya't ang kasamaan ay darating sa iyo, hindi mo malalaman ang bukang liwayway niyaon: at 
kasakunaan ay sasapit sa iyo, hindi mo maaalis: at kagibaan ay darating sa iyong bigla, na hindi mo 
nalalaman. 

tumayo ka ngayon sa iyong manga enkanto, at sa karamihan nang iyong panggagaway, na iyong ginawa 
mula sa iyong kabataan: marahil makikinabang ka, marahil mananaig ka. 

ikaw ay yamot sa karamihan nang iyong manga payo: magsitayo ngayon ang nanganghuhula sa 
pamamagitan nang langit, at nang manga bituin, ang manga mangingilala nang tungkol sa buwan, at 
siyang magligtas sa iyo sa manga bagay na mangyayari sa iyo. 

narito, sila'y magiging gaya nang pinagputulan nang trigo; susunugin sila nang apoy: sila'y hindi 
makaliligtas sa bangis nang liyab: hindi babaga na mapagpapainitan, o magiging apoy na mauupuan sa 
harap. 

ganito mangyayari ang manga bagay sa iyo, na iyong ginawa: silang nangalakal sa iyo mula sa iyong 
kabinataan ay lalaboy bawa't isa nang kaniyang sariling lakad, walang magliligtas sa iyo. 

iyong dinggin ito, oh sangbahayan ni jacob, na tinatawag sa pangalan nang israel, at nagsilabas sa bukal 
nang juda; na nagsisumpa sa pangalan nang panginoon, at nagsibanggit nang diyos nang israel, nguni't 
hindi sa katotohanan, o sa katuwiran man. 

(sapagka't sila'y tinatawag ayon sa bayang banal, at nagsitiwala sa diyos nang israel: ang panginoon nang 
manga hukbo ang kaniyang pangalan): 

aking ipinahayag ang manga dating bagay mula nang una: oo, yao'y lumabas sa aking bibig, at aking 
ipinakilala: biglang ginawa ko, at nangyari. 

sapagka't nakilala ko, na ikaw ay mapagmatigas, at ang iyong leeg ay parang litid na bakal, at ang iyong 
noo ay parang tanso: 

kaya't aking ipinahayag sa iyo mula nang una, bago nangyari ay ipinakilala ko sa iyo: baka iyong sabihin, 
manga ginawa nang aking diyosdiyosan, at ang aking larawang inanyuan, at ang aking larawang binubo, 
nagutos sa kanila. 

iyong narinig: tingnan mong lahat ito, at kayo, hindi ba ninyo ipahahayag? ako'y nagpakita sa iyo nang 
manga bagong bagay mula sa panahong ito, sa makatuwid baga'y manga kubling bagay na hindi mo 
naalaman. 

mga nalikha ngayon, at hindi mula nang una, at bago dumating ang araw na ito ay hindi mo nangarinig, 
baka iyong sabihin, narito, aking nangaalaman. 

oo, hindi mo narinig: oo, hindi mo naalaman: oo, mula nang una ay hindi nabuksan ang iyong pakinig: 
sapagka't talastas ko na ikaw ay gumawa na totoong may kataksilan, at tinawag na mananalangsang 
mula sa bahay-bata. 

dahil sa aking pangalan ay aking iuurong ang aking galit, at dahil sa kapurihan ko ay aking ititigil, upang 
huwag kitang ihiwalay. 

narito dinalisay kita, nguni't hindi parang pilak, pinili kita sa hurno nang kadalamhatian. 

dahil din sa akin, dahil din sa akin, aking gagawin yaon, sapagka't, bakit lalapastanganin ang aking 
pangalan? at ang kaluwalhatian ko ay hindi ko ibinigay sa iba. 

inyong dinggin ako, oh jacob, at israel na tinawag ko: ako nga, ako ang una, ako rin ang huli. 

oo, ang aking kamay ay siyang naglagay nang patibayan nang lupa, at ang aking kanan ay siyang 
nagladlad nang langit: pagka ako'y tumatawag sa kanila, sila'y nagsisitayong magkakasama. 

kayo'y magpipisan, kayong lahat, at inyong dinggin: sino sa kanila ang nagpahayag nang manga bagay na 
ito? siyang iniibig nang panginoon ay kaniyang tutuparin ang kaniyang kaligayahan sa babilonia, at 
bubuhatin niya ang kaniyang kamay sa manga caldeo. 

ako, ako nga'y nagsalita: oo, aking tinawag siya, aking dinala siya; at kaniyang pagiginhawahin ang 
kaniyang lakad. 

kayo'y magsilapit sa akin, inyong dinggin ito; mula sa pasimula ay hindi ako nagsalita nang lihim, mula 
nang panahon na nangyari ito, nandoon nga ako: at ngayo'y sinugo ako nang panginoong diyos, at nang 
kaniyang espiritu. 

ganito ang sabi nang panginoon, nang inyong manunubos, nang banal nang israel, ako ang panginoon 
mong diyos, na nagtuturo sa iyo nang mapapakinabangan, na pumapatnubay sa iyo sa daan na iyong 
marapat na lakaran. 

oh kung dininig mo ang aking manga utos! ang iyo ngang kapayapaan ay naging parang ilog, at ang iyong 
katuwiran ay parang manga alon sa dagat: 

ang iyo namang lahi ay naging parang buhangin at ang suwi nang iyong tiyan ay parang manga butil 
niyaon: ang kaniyang pangalan ay hindi mahihiwalay o magigiba man sa harap ko. 

kayo'y magsilabas sa babilonia, inyong takasan ang manga caldeo, kayo'y mangagpahayag na may tinig 
nang awitan, inyong saysayin ito, itanyag ninyo hanggang sa wakas nang lupa: inyong sabihin, tinubos 
nang panginoon ang jacob na kaniyang lingkod. 

at sila'y hindi nangauhaw nang pinapatnubayan niya sila sa manga ilang, kaniyang pinaagos ang tubig 
mula sa bato para sa kanila: kaniyang ginuwangan din naman ang bato, at ang tubig ay bumukal. 
walang kapayapaan sa masama, sabi nang panginoon. 

kayo'y magsipakinig sa akin, oh manga pulo, at inyong pakinggan, ninyong manga bayan, sa malayo: 
tinawag ako nang panginoon mula sa bahay-bata, mula sa bahay-bata nang aking ina ay binanggit niya 
ang aking pangalan: 

at kaniyang ginawa ang aking bibig na parang matalas na tabak, sa lilim nang kaniyang kamay ay ikinubli 
niya ako: at ginawa niya akong makinang na pana, sa kaniyang lalagyan nang pana ay itinago niya ako: 
at sinabi niya sa akin, ikaw ay aking lingkod, israel, na siyang aking ikaluluwalhati. 

nguni't aking sinabi, ako'y gumawang walang kabuluhan, aking ginugol ang aking lakas sa wala, at sa 
walang kabuluhan, gayon ma'y tunay na ang kahatulan sa akin ay nasa panginoon, at ang kagantihan sa 
akin ay nasa aking diyos. 

at ngayo'y sinasabi nang panginoon na naganyo sa akin mula sa bahay-bata upang maging kaniyang 
lingkod, upang dalhin uli ang jacob sa kaniya, at ang israel ay mapisan sa kaniya: (sapagka't ako'y 
marangal sa manga mata nang panginoon, at ang aking diyos ay naging aking kalakasan:) 

oo, kaniyang sinasabi, totoong magaan ang bagay na ikaw ay naging aking lingkod upang ibangon ang 
manga lipi nang jacob, at isauli ang iningatan nang israel, ikaw ay aking ibibigay na pinakailaw sa manga 
gentil upang ikaw ay maging aking kaligtasan hanggang sa wakas nang lupa. 

ganito ang sabi nang panginoon, nang manunubos nang israel, na kaniyang banal, doon sa hinahamak 
nang tao, doon sa kinayayamutan nang bansa, sa lingkod nang manga pinuno, ang manga hari at ang 
manga pangulo, ay mangakakakita at magsisibangon, at sila'y magsisisamba: dahil sa panginoon na 
tapat, sa banal nang israel, na siyang pumili sa iyo. 

ganito ang sabi nang panginoon, sa kalugodlugod na panahon ay sinagot kita, at sa araw nang pagliligtas 
ay tinulungan kita: at aking iningatan ka, at ibibigay kita na pinakatipan sa bayan, upang ibangon ang 
lupain, upang ipamana sa kanila ang manga sirang mana, 

na nagsasabi sa kanilang nangabibilanggo, kayo'y magsilabas: sa kanilang nangasa kadiliman, pakita 
kayo. sila'y magsisikain sa manga daan, at ang lahat na luwal na kaitaasan ay magiging kanilang pastulan. 
sila'y hindi mangagugutom, o mangauuhaw man, at hindi man sila mangapapaso nang init, o nang araw 
man: sapagka't siyang may awa sa kanila ay papatnubay sa kanila, sa makatuwid baga'y sa tabi nang 
manga bukal nang tubig ay papatnubayan niya sila. 

at aking gagawing daan ang lahat nang aking manga bundok, at ang aking manga lansangan ay 
patataasin. 

narito, ang manga ito'y manggagaling sa malayo, at, narito, ang manga ito ay mula sa hilagaan, at mula 
sa kalunuran, at ang manga ito ay mula sa lupain nang sinim. 

ikaw ay umawit, oh langit, at magalak, oh lupa, at kayo'y biglang magsiawit, oh manga bundok: 
sapagka't inaliw nang panginoon ang kaniyang bayan, at mahahabag sa kaniyang nagdadalamhati. 
nguni't sinabi nang sion, pinabayaan ako ni jehova, at nilimot ako nang panginoon. 

malilimutan ba nang babae ang kaniyang batang pasusuhin, na siya'y hindi mahahabag sa anak nang 
kaniyang bahay-bata? oo, ito'y makalilimot, nguni't hindi kita kalilimutan. 

narito aking inanyuan ka sa manga palad nang aking manga kamay, ang iyong manga kuta ay laging 
nangasa harap ko. 

ang iyong manga anak ay mangagmamadali, ang manga manghahamak sa iyo at ang sumisira sa iyo ay 
aalis sa iyo. 

imulat mo ang iyong manga mata sa palibot, at tingnan mo: lahat nang manga ito ay nagpipipisan, at 
naparirito sa iyo. buhay ako, sabi nang panginoon, ikaw ay mabibihisan nang lahat nang manga yaon, na 
parang pinakagayak, at mabibigkisan ka nang manga yaon na parang isang kasintahang babae. 
sapagka't tungkol sa iyong manga sira at sa iyong manga gibang dako at sa iyong lupain na nawasak, 
tunay na ikaw ngayon ay magiging totoong napakakipot sa manga mananahan, at silang nagsisisakmal sa 
iyo ay mangalalayo. 

ang manga anak nang inyong kapanglawan ay mangagsasabi pa sa iyong manga pakinig, ang dako ay 
totoong makipot sa ganang akin: bigyan mo ako nang dako upang aking matahanan. 

kung magkagayo'y sasabihin mo sa iyong sarili, sinong nanganak nang manga ito sa akin, dangang 
nawalan ako nang aking manga anak, at ako'y nagiisa, tapon, at lumalaboy na paroo't parito? at sinong 
nagpalaki nang manga ito? narito, ako'y naiwang magisa, manga ito, saan nangandoon? 

ganito ang sabi nang panginoong diyos, narito, aking ikakaway ang aking kamay sa manga bansa, at 
itatayo ko ang aking watawat sa manga bayan, at sila'y kakalong nang iyong manga anak na lalake sa 
kanilang sinapupunan, at ang iyong manga anak na babae ay papasanin nang kanilang manga balikat. 
at manga hari ang magiging iyong manga taga kandiling ama, at ang kanilang manga reina, ay iyong 
manga taga kandiling ina: sila'y magsisiyukod sa iyo nang kanilang manga mukha sa lupa, at hihimuran 
ang alabok nang inyong manga paa: at iyong makikilala, na ako ang panginoon, at ang nangaghihintay sa 
akin ay hindi mangapapahiya. 

makukuha baga ang huli sa makapangyarihan, o maliligtas ang manga talagang nabihag? 

nguni't ganito ang sabi nang panginoon, pati nang manga bihag nang makapangyarihan ay kukunin, at 
ang huli nang kakilakilabot ay maliligtas, sapagka't ako'y makikipaglaban sa kaniya na nakikipaglaban sa 
iyo, at aking ililigtas ang iyong manga anak. 

at aking pakakanin silang nagsisipighati sa iyo nang kanilang sariling laman; at sila'y mangalalango nang 
kanilang sariling dugo, na gaya nang matamis na alak: at makikilala nang lahat nang tao, na akong 
panginoon ay iyong tagapagligtas, at iyong manunubos, na makapangyarihan nang jacob. 

ganito ang sabi nang panginoon, saan nandoon ang sulat nang pagkakahiwalay nang iyong ina, na aking 
ipinaghiwalay sa kaniya? o sa kanino sa manga nagpapautang sa akin ipinagbili kita? narito, dahil sa 
inyong manga kasamaan ay naipagbili kayo, at dahil sa inyong manga pagsalangsang ay nahiwalay ang 
inyong ina. 

bakit, nang ako'y parito, ay walang tao? nang ako'y tumawag, ay walang sumagot? naging maiksi na 
baga ang aking kamay na hindi makatubos? o wala akong kapangyarihang makapagligtas? narito, sa 
saway ko ay aking tinutuyo ang dagat, aking pinapaging ilang ang manga ilog: ang kanilang isda ay 
bumabaho, sapagka't walang tubig, at namamatay dahil sa uhaw. 

aking binibihisan nang kaitiman ang langit at aking ginagawang kayong magaspang ang kaniyang takip. 
binigyan ako nang panginoong diyos nang dila nang nangaturuan, upang aking maalaman kung paanong 
aaliwin nang manga salita siyang nanglulupaypay. siya'y nagigising tuwing umaga, ginigising niya ang 
aking pakinig upang makinig na gaya nang manga natuturuan. 

binuksan nang panginoong diyos ang aking pakinig, at ako'y hindi naging mapanghimagsik, o tumalikod 
man. 

aking ipinain ang aking likod sa manga mananakit, at ang aking manga pisngi sa manga bumabaltak nang 
balbas, hindi ko ikinubli ang aking mukha sa kahihiyan at sa paglura. 

sapagka't tutulungan ako nang panginoong diyos, kaya't hindi ako nalito: kaya't inilagay ko ang aking 
mukha na parang batong pingkian, at talastas ko na hindi ako mapapahiya. 

siya'y malapit na nagpapatotoo sa akin, sinong makikipaglaban sa akin? tayo'y magsitayong 
magkakasama: sino ang aking kaaway? bayaang lumapit siya sa akin. 

narito, tutulungan ako nang panginoong diyos, sino siya na hahatol sa akin? narito, silang lahat ay 
mangalulumang parang bihisan, lalamunin sila nang tanga. 

sino sa inyo ang natatakot sa panginoon, na sumusunod sa tinig nang kaniyang lingkod? siyang 
lumalakad sa kadiliman, at walang liwanag, tumiwala siya sa pangalan nang panginoon, at umasa sa 
kaniyang diyos. 

narito, kayong lahat na nangagsusulsol nang apoy, na kumukubkob nang manga sulo: magsilakad kayo 
sa liyab nang inyong apoy, at sa gitna nang manga sulo na inyong pinagalab. ito ang tatamuhin ninyo sa 
aking kamay, kayo'y hihiga sa kapanglawan. 

kayo'y magsipakinig sa akin, kayong nagsisisunod sa katuwiran, kayong nagsisihanap sa panginoon: 
magsitingin kayo sa malaking bato na inyong kinaputulan, at sa luwang nang hukay na kinahukayan sa 
inyo. 

tingnan ninyo si abraham na inyong ama, at si sara na nanganak sa inyo: sapagka't nang siya'y iisa ay 
tinawag ko siya, at aking pinagpala siya, at aking pinarami siya. 

sapagka't inaliw nang panginoon ang sion, kaniyang pinasaya ang lahat niyang sirang dako, at ginawa 
niyang parang eden ang kaniyang ilang, at ang kaniyang lupang masukal ay parang halamanan nang 
panginoon, kagalakan at kasayahan ay masusumpungan doon, pagpapasalamat, at tinig na mainam. 
makinig ka sa akin, oh bayan ko, at pakinggan mo ako, oh bansa ko: sapagka't isang kautusan ay 
magmumula sa akin, at ang aking kahatulan ay gagawin kong pinakaliwanag sa manga bayan. 

ang katuwiran ko ay malapit, ang aking pagliligtas ay lumabas, at hahatol ang aking manga bisig sa 
manga bayan, ang manga pulo ay magsisipaghintay sa akin, at sa aking bisig ay magsisitiwala sila. 
itingin ninyo ang inyong manga mata sa manga langit, at magsitungo kayo sa lupa sa ibaba, sapagka't 
ang manga langit ay mapapawing parang usok, at ang lupa ay malulumang parang bihisan, at silang 
nagsisitahan doon ay mangamamatay nang gayon ding paraan: nguni't ang pagliligtas ko ay magpakailan 
man, at ang aking katuwiran ay hindi mawawakasan. 

inyong pakinggan ako, ninyong nakakaalam nang katuwiran, bayan na ang puso ay kinaroonan nang 
aking kautusan, huwag ninyong katakutan ang pula nang manga tao, o manglupaypay man kayo sa 
kanilang manga paglait. 

sapagka't sila'y lalamunin nang tanga na parang bihisan, at kakanin sila nang uod na parang bihisan na 
balahibo nang tupa, nguni't ang aking katuwiran ay magiging magpakailan man, at ang aking pagliligtas 
ay sa lahat nang sali't saling lahi. 

gumising ka, gumising ka, magbihis ka nang kalakasan, oh bisig nang panginoon, gumising ka na gaya 
nang kaarawan noong una, nang manga lahi nang manga dating panahon. hindi baga ikaw ang pumutol 
nang rahab, na sumaksak sa buwaya? 

hindi baga ikaw ang tumuyo sa dagat, sa tubig nang malaking kalaliman: na iyong pinapaging daan ang 
kalaliman nang dagat upang daanan nang natubos? 

at ang manga tinubos nang panginoon ay magsisibalik, at magsisiparoong may awitan sa sion; at walang 
hanggang kagalakan ay sasa kanilang manga ulo: sila'y mangagtatamo nang kasayahan at kagalakan, at 
ang kapanglawan at pagbubungtong-hininga ay tatakas. 

ako, ako nga, ay siyang umaaliw sa inyo: sino ka na natatakot sa tao na mamamatay at sa anak nang tao 
na gagawing parang damo, 

at iyong kinalimutan ang panginoon na may-lalang sa iyo, na nagladlad nang manga langit, at naglalagay 
nang manga patibayan nang lupa, at ikaw ay natatakot na lagi buong araw dahil sa pusok nang 
mamimighati, pagka siya'y nagmamadali upang gumiba? at saan nandoon ang pusok nang mamimighati? 
ang bihag na tapon ay madaling bibitawan, at hindi mamamatay at bababa sa hukay, o magkukulang 
man ang kaniyang tinapay. 

sapagka't ako ang panginoon mong diyos, na nagpapahugong sa dagat, na ang manga alon niyao'y 
humuhugong: ang panginoon nang manga hukbo ay siyang kaniyang pangalan. 

at inilagay ko ang aking manga salita sa iyong bibig, at tinakpan kita sa lilim nang aking kamay, upang 
aking mailadlad ang manga langit, at mailagay ang manga patibayan nang lupa, at magsabi sa sion, ikaw 
ay aking bayan. 

gumising ka, gumising ka, tumayo ka, oh jerusalem, na uminom ka sa kamay nang panginoon sa saro 
nang kaniyang kapusukan, iyong ininuman ang saro nang pangpagiray, at iyong sinaid. 

walang pumatnubay sa kaniya sa lahat na anak na kaniyang ipinanganak: o may humawak man sa kaniya 
sa kamay sa lahat na anak na kaniyang pinalaki. 

ang dalawang bagay na ito ay nangyari sa iyo, sinong makikidamdam sa iyo? kagibaan, at kasiraan, at 
ang kagutom at ang tabak, paanong aaliwin kita? 

ang iyong manga anak ay nanganglupaypay, sila'y nangahihiga sa dulo nang lahat na lansangan, na gaya 
nang isang usa sa isang silo, sila'y puspos nang kapusukan nang panginoon, nang saway nang iyong 
diyos. 

kaya't pakinggan mo ito ngayon, ikaw na nagdadalamhati, at lango, nguni't hindi nang alak: 

ganito ang sabi nang iyong panginoon na jehova, at nang iyong diyos na nagsasanggalang nang usap 
nang kaniyang bayan, narito, aking inalis sa iyong kamay ang saro na pangpagiray, ang saro nga nang 
aking kapusukan, hindi ka na iinom pa: 

at aking ilalagay sa kamay nila na nagsisidalamhati sa iyo, na nakapagsabi sa iyong kaluluwa, ikaw ay 
dumapa upang kami ay dumaan, at iyong inilagpak ang iyong likod na parang lupa, at parang lansangan 
sa kanilang nagdaraan. 

gumising ka, gumising ka, magsuot ka nang iyong kalakasan, oh sion, magsuot ka nang iyong manga 
magandang damit, oh jerusalem, na bayang banal: sapagka't mula ngayo'y hindi na papasok pa sa iyo 
ang hindi tuli at ang marumi. 

magpagpag ka nang alabok, ikaw ay bumangon, umupo ka sa iyong luklukan, oh jerusalem: magkalag ka 
nang manga tali nang iyong leeg, oh bihag na anak na babae nang sion. 

sapagka't ganito ang sabi nang panginoon, kayo'y naipagbili sa wala: at kayo'y matutubos nang walang 
salapi. 

sapagka't ganito ang sabi nang panginoong diyos, ang bayan ko ay bumaba noong una sa egipto upang 
makipamayan doon: at pinighati sila nang manga taga asiria nang walang kadahilanan. 

ngayon nga, anong ginagawa ko rito, sabi nang panginoon, yamang ang aking bayan ay dinala nang 
walang anoano? silang nangagpupuno sa kanila ay nagsisiungal, sabi nang panginoon, at ang aking 
pangalan ay natutungayaw na lagi buong araw, 

kaya't makikilala nang aking bayan ang aking pangalan: kaya't matatalastas nila sa araw na yaon, na ako 
yaong nagsasalita: narito, ako nga. 

anong pagkaganda sa manga bundok nang manga paa niyaong nagdadala nang manga mabuting balita, 
na naghahayag nang kapayapaan, na nangagdadala nang manga mabuting balita sa ikabubuti, na 
nagtatanyag nang kaligtasan, na nagsasabi sa sion, ang iyong diyos ay naghahari! 

ang tinig nang iyong manga bantay! sila'y naglalakas nang tinig, na magkakasamang nagsisiawit, 
sapagka't sila'y makakakita nang mukhaan pagka ang panginoon ay bumalik sa sion. 

kayo'y magbiglang magalak, kayo'y magsiawit na magkakasama, kayong manga sirang dako nang 
jerusalem, sapagka't inaliw nang panginoon ang kaniyang bayan, kaniyang tinubos ang jerusalem. 

hinubdan nang panginoon ang kaniyang banal na bisig sa harap nang manga mata nang lahat na bansa, 
at makikita nang lahat na wakas nang lupa ang pagliligtas nang ating diyos. 

kayo'y magsiyaon, kayo'y magsiyaon, kayo'y magsialis doon, huwag kayong magsisihipo nang maruming 
bagay, kayo'y magsilabas sa gitna niya, kayo'y mangagpakalinis, kayong nangagdadala nang manga 
sisidlan nang panginoon. 

sapagka't kayo'y hindi magsisilabas na nagmamadali, o magsisilabas man kayo na takas: sapagka't ang 
panginoon ay magpapauwna sa inyo, at ang diyos nang israel ay magiging inyong bantay likod. 

narito, ang lingkod ko ay gagawang may karunungan, siya'y mabubunyi, at malalagay na mataas, at 
magiging napakataas. 

kung paanong marami ang natigilan dahil sa iyo (ang kaniyang mukha ay napakakatuwa kay sa 
kaninomang lalake, at ang kaniyang anyo ay higit na kumatuwa kay sa manga anak nang manga tao), 
gayon siya magwiwisik sa maraming bansa, ang manga hari ay magtitikom nang kanilang manga bibig 
dahil sa kaniya: sapagka't ang hindi nasaysay sa kanila ay kanilang makikita: at ang hindi nila narinig ay 
kanilang mauunawa. 

sinong naniwala sa aming balita? at kanino nahayag ang bisig nang panginoon? 

sapagka't siya'y tumubo sa harap niya na gaya nang sariwang pananim, at gaya nang ugat sa tuyong 
lupa: walang anyo o kagandahan man, at pagka ating minamasdan siya ay walang kagandahan na 
mananais tayo sa kaniya. 

siya'y hinamak at itinakuwil nang manga tao, isang taong sa kapanglawan, at bihasa sa karamdaman: at 
gaya nang isa na pinagkublihan nang kanilang mukha nang manga tao, na siya'y hinamak, at hindi natin 
hinalagahan siya. 

tunay na kaniyang dinala ang ating manga karamdaman, at dinala ang ating manga kapanglawan: gayon 
ma'y ating pinalagay siya na hinampas, sinaktan nang diyos, at dinalamhati. 

nguni't siya'y nasugatan dahil sa ating manga pagsalangsang, siya'y nabugbog dahil sa ating manga 
kasamaan, ang parusa nang tungkol sa ating kapayapaan ay nasa kaniya, at sa pamamagitan nang 
kaniyang manga latay ay nagsigaling tayo. 

tayong lahat na gaya nang manga tupa ay naligaw, tayo ay tumungo bawa't isa sa kaniyang sariling daan; 
at ipinasan sa kaniya nang panginoon ang kasamaan nating lahat. 

siya'y napighati, gayon man nang siya'y dinalamhati ay hindi nagbuka nang kaniyang bibig: gaya nang 
kordero na dinadala sa patayan, at gaya nang tupang nasa harap nang manga manggugypit sa kaniya ay 
pipi, gayon ma'y hindi niya binuka ang kaniyang bibig. 

sa pamamagitan nang kapighatian at kahatulan ay dinala siya: at tungkol sa kaniyang lahi, sino sa kanila 
ang gumunita na siya'y nahiwalay sa lupain nang buhay? dahil sa pagsalangsang nang aking bayan ay 
nasaktan siya. 

at ginawa nila ang kaniyang libingan na kasama nang manga masama, at kasama nang isang lalaking 
mayaman sa kaniyang kamatayan, bagaman hindi siya gumawa nang pangdadahas, o wala mang 
anomang karayaan sa kaniyang bibig. 

gayon ma'y kinalugdan nang panginoon na mabugbog siya, inilagay niya siya sa pagdaramdam: pagka 
iyong gagawin ang kaniyang kaluluwa na pinakahandog dahil sa kasalanan, makikita niya ang kaniyang 
lahi, pahahabain niya ang kaniyang manga kaarawan, at ang pagkalugod nang panginoon ay lalago sa 
kaniyang kamay. 

siya'y makakakita nang pagdaramdam nang kaniyang kaluluwa at masisiyahan: sa pamamagitan nang 
kaniyang kaalaman ay aariing ganap nang aking matuwid na lingkod ang marami: at dadalhin niya ang 
kanilang manga kasamaan. 

kaya't hahatian ko siya nang bahagi na kasama nang dakila, at kaniyang hahatiin ang samsam na kasama 
nang malakas, sapagka't kaniyang idinulot ang kaniyang kaluluwa sa kamatayan, at ibinilang na kasama 
nang manga mananalangsang: gayon ma'y dinala niya ang kasalanan nang marami, at namagitan sa 
manga mananalangsang. 


821 


umawit ka, oh baog, ikaw na hindi nanganak, ikaw ay magbiglang umawit, at humiyaw nang malakas, 
ikaw na hindi nagdamdam nang panganganak: sapagka't higit ang manga anak nang binawaan kay sa 
manga anak nang may asawa, sabi nang panginoon. 

iyong palakhin ang dako nang iyong tolda, at maladlad ang manga tabing nang iyong manga tahanan, 
huwag kang magurong: habaan mo ang iyong manga lubid, at patibayin mo ang iyong manga tulos. 
sapagka't ikaw ay lalago sa kanan at sa kaliwa, at ang iyong lahi ay magaari nang manga bansa, at 
patatahanan ang manga gibang bayan. 

huwag kang matakot: sapagka't ikaw ay hindi mapapahiya: o malilito ka man, sapagka't hindi ka 
malalagay sa kahihiyan: sapagka't iyong kalilimutan ang kahihiyan nang iyong kabataan, at ang pula sa 
iyong pagkabao ay hindi mo maaalaala pa. 

sapagka't ang may-lalang sa iyo ay iyong asawa, ang panginoon nang manga hukbo ay kaniyang 
pangalan: at ang banal nang israel ay iyong manunubos, ang diyos nang buong lupa tatawagin siya. 
sapagka't tinawag ka nang panginoon na parang asawang kinalimutan namamanglaw sa kalooban, 
parang asawa nang kabataan, pagka siya'y itinatakuwil, sabi nang iyong diyos. 

sa sangdaling-sangdali ay kinalimutan kita, nguni't pipisanin kita sa pamamagitan nang manga malaking 
kaawaan. 

sa kaunting pagiinit ay ikinubli ko ang aking mukha sa iyo sa isang sangdali: nguni't kinaawaan kita sa 
pamamagitan nang walang hanggang kagandahang-loob, sabi nang panginoon, na iyong manunubos. 
sapagka't ito ay parang tubig nang panahon ni noe sa akin, sapagka't kung paanong ako'y sumumpa, na 
ang tubig nang panahon ni noe ay hindi na aahon pa sa lupa, gayon ako'y sumumpa na hindi ako 
magiinit sa iyo, o sasaway sa iyo. 

sapagka't ang manga bundok ay mangapapaalis, at ang manga burol ay mangapapalipat: nguni't ang 
aking kagandahang-loob ay hindi hihiwalay sa iyo, o ang akin mang tipan nang kapayapaan ay maalis, 
sabi nang panginoon na naaawa sa iyo. 

oh ikaw na nagdadalamhati, na pinapaspas nang bagyo, at hindi naaaliw, narito, aking ilalagay ang iyong 
manga bato na may magandang manga kulay, at ilalapag ko ang iyong manga patibayan na may manga 
zafiro. 

at gagawin kong manga rubi ang iyong manga dungawan, at manga karbungko ang iyong manga 
pintuang-bayan, at manga mahahalagang bato ang iyong lahat na hangganan. 

at lahat mong anak ay tuturuan nang panginoon, at magiging malaki ang kapayapaan nang iyong manga 
anak. 

sa katuwiran ay matatatag ka: ikaw ay malalayo sa kapighatian sapagka't yao'y hindi mo katatakutan, at 
sa kakilabutan, sapagka't hindi lalapit sa iyo. 

narito, sila'y magkakapisan, nguni't hindi sa pamamagitan ko: sinomang magpipisan laban sa iyo ay 
mabubuwal dahil sa iyo. 

narito, aking nilalang ang panday na humihihip sa manga baga, at naglalabas nang kasangkapan para sa 
kaniyang gawa, at aking nilalang ang manglilipol upang manglipol. 

walang almas na ginawa laban sa iyo ay pakikinabangan at bawa't dila na gagalaw laban sa iyo sa 
kahatulan ay iyong hahatulan. ito ang mana nang manga lingkod nang panginoon, at ang katuwiran nila 
ay sa akin, sabi nang panginoon. 

oh lahat na nangauuhaw, magsiparito kayo sa tubig at siyang walang salapi: magsiparito kayo, kayo'y 
magsibili, at magsikain, oo, kayo'y magsiparito, kayo'y magsibili nang alak at gatas nang walang salapi at 
walang bayad. 

ano't kayo'y nangaggugugol nang salapi sa hindi pagkain? at nang inyong gawa sa hindi nakabubusog? 
inyong pakinggan ako, at magsikain kayo nang mabuti, at mangalugod kayo sa katabaan. 

inyong ikiling ang inyong tainga, at magsiparito kayo sa akin, kayo'y magsipakinig, at ang inyong 
kaluluwa ay mabubuhay: at ako'y makikipagtipan sa inyo nang walang hanggan, sa makatuwid baga'y 
nang tunay na manga kaawaan ni david. 

narito, ibinigay ko siya na pinakasaksi sa manga bayan, na patnubay at tagapagutos sa manga bayan. 
narito, ikaw ay tatawag nang bansa na hindi mo nakikilala, at bansa na hindi ka nakikilala ay tatakbo sa 
iyo, dahil sa panginoon mong diyos, at dahil sa banal nang israel, sapagka't kaniyang niluwalhati ka. 
inyong hanapin ang panginoon samantalang siya'y masusumpungan, magsitawag kayo sa kaniya 
samantalang siya'y malapit: 

lisanin nang masama ang kaniyang lakad, at nang liko ang kaniyang manga pagiisip, at manumbalik siya 
sa panginoon, at kaaawaan niya siya: at sa aming diyos, sapagka't siya'y magpapatawad nang sagana. 
sapagka't ang aking manga pagiisip ay hindi ninyo manga pagiisip, o ang inyo mang manga lakad ay aking 
manga lakad, sabi nang panginoon. 

sapagka't kung paanong ang langit ay lalong mataas kay sa lupa, gayon ang aking manga lakad ay lalong 
mataas kay sa inyong manga lakad, at ang aking manga pagiisip kay sa inyong manga pagiisip. 

sapagka't kung paanong ang ulan ay lumalagpak at ang niebe ay mula sa langit, at hindi bumabalik doon, 
kundi dinidilig ang lupa, at pinasisibulan at pinatutubuan nang halaman, at nagbibigay nang binhi sa 
maghahasik at pagkain sa mangangain, 

magiging gayon ang aking salita na lumalabas sa bibig ko: hindi babalik sa akin na walang bunga, kundi 
gaganap nang kinalulugdan ko, at giginhawa sa bagay na aking pinagsuguan. 

sapagka't kayo'y magsisilabas na may kagalakan, at papatnubayang may kapayapaan: ang manga 
bundok at ang manga burol ay magsisibulas nang pagawit sa harap ninyo, at ipapakpak nang lahat na 
punong kahoy sa parang ang kanilang manga kamay. 

kahalili nang tinik ay tutubo ang puno nang abeto; at kahalili nang dawag ay tutubo ang arayan: at sa 
panginoon ay magiging pinaka pangalan, pinaka walang hanggang tanda na hindi mapaparam. 

ganito ang sabi nang panginoon, kayo'y mangagingat nang kahatulan, at magsigawa nang katuwiran, 
sapagka't ang aking pagliligtas ay malapit nang darating, at ang aking katuwiran ay mahahayag. 
mapalad ang taong gumagawa nito, at ang anak nang tao na nanghahawak dito: na nangingilin nang 
sabbath upang huwag lapastanganin, at nagiingat nang kaniyang kamay sa paggawa nang anomang 
kasamaan. 

at huwag ding magsalita ang taga ibang lupa, na nalakip sa panginoon, na magsasabi, tunay na 
ihihiwalay ako nang panginoon sa kaniyang bayan, at huwag ding magsabi ang bating, narito, ako'y 
punong kahoy na tuyo. 

sapagka't ganito ang sabi nang panginoon tungkol sa manga bating na nangingilin nang aking manga 
sabbath, at pumipili nang manga bagay na nakalulugod sa akin, at nagiingat nang aking tipan: 

sila'y bibigyan ko sa aking bahay at sa loob nang aking manga kuta, nang alaala at pangalan na maigi kay 
sa manga anak na lalake at babae, aking bibigyan sila nang walang hanggang pangalan, na hindi 
mapaparam. 

gayon din ang manga taga ibang lupa, na nakikilakip sa panginoon, upang magsipangasiwa sa kaniya, at 
magsiibig sa pangalan nang panginoon, upang magsipangasiwa sa kaniya, at magsiibig sa pangalan nang 
panginoon, upang maging kaniyang manga lingkod, bawa't nangingilin nang sabbath upang huwag 
lapastangin, at nagiingat nang aking tipan, 

sila ay dadalhin ko sa aking banal na bundok, at papagkakatuwain ko sila sa aking bahay na dalanginan: 
ang kanilang manga handog na susunugin at ang kanilang manga hain ay tatanggapin sa aking dambana, 
sapagka't ang aking bahay ay tatawaging bahay na panalanginan para sa lahat nang manga bayan. 

ang panginoong diyos na pumipisan nang manga itinapon sa israel ay nagsasabi, magpipisan pa ako nang 
manga iba sa kaniya, bukod sa kaniyang sarili na nangapisan. 

kayong lahat na manga hayop sa parang, kayo'y magsiparitong lumamon, oo, kayong lahat na manga 
hayop sa gubat. 

ang kaniyang manga bantay ay manga bulag, silang lahat ay walang kaalaman, silang lahat ay manga 
piping aso, sila'y hindi makatahol, mapanaginipin, mapaghiga, maibigin sa pagidlip. 

oo, ang manga aso ay matatakaw, sila'y kailan man ay walang kabusugan, at ang manga ito ay manga 
pastor na hindi nangakakaunawa: sila'y nagsilikong lahat sa kanilang sariling daan na mula sa lahat nang 
dako, bawa't isa'y sa kaniyang pakinabang. 

kayo'y magsiparito, sabi nila, ako'y magdadala nang alak, at magpatid-uhaw tayo sa matapang na 
inumin, at bukas ay magiging gaya nang araw na ito, dakilang araw, na walang kapantay. 

ang matuwid na namamatay, at walang taong nagdadamdam, at manga taong mahabagin ay 
pumapanaw, walang gumugunita na ang matuwid ay naalis sa kasamaan na darating. 

siya'y nanasok sa kapayapaan, sila'y nagpapahinga sa kanilang manga higaan bawa't lumalakad sa 
kaniyang katuwiran. 

nguni't magsilapit kayo rito, kayong manga anak nang babaing manghuhula, na lahi nang 
mangangalunya at nang patutot. 

laban kanino nakipagaglahian kayo? laban kanino nagluluwang kayo nang bibig, at naglalawit nang dila? 
hindi baga kayo manga anak nang pagsalangsang, lahing sinungaling, 

kayong manga nangagaalab sa inyong sarili sa gitna nang manga encina, sa ilalim nang bawa't sariwang 
punong kahoy, na pumapatay nang manga anak sa manga libis, sa manga bitak nang manga bato sa 
manga bangin? 

nasa gitna nang manga makinis na bato sa libis ang iyong bahagi, sila, sila ang iyong bahagi, sa kanila ka 
nga nagbuhos nang inuming handog, ikaw ay naghandog nang alay. matatahimik baga ako sa manga 
bagay na ito? 

sa isang mataas at matayog na bundok ay inilagay mo ang iyong higaan: doon ka naman sumampa 
upang maghandog nang hain. 

at sa likod nang manga pintuan at nang manga tukod ay itinaas mo ang iyong alaala: sapagka't ikaw ay 
nagpakahubad sa iba kay sa akin, at ikaw ay sumampa, iyong pinalaki ang iyong higaan, at nakipagtipan 
ka sa kanila: iyong inibig ang kanilang higaan saan mo man makita. 

at ikaw ay naparoon sa hari na may pahid na langis, at iyong pinarami ang iyong manga pabango, at 
iyong sinugo ang iyong manga sugo sa malayo, at ikaw ay nagpakababa hanggang sa sheol. 

ikaw ay napagod sa kahabaan nang iyong lakad: gayon ma'y hindi mo sinabi, walang kabuluhan: ikaw ay 
nakasumpong nang kabuhayan nang iyong lakas, kaya't hindi ka nanglupaypay. 

at kanino ka nangilabot at natakot, na ikaw ay nagsisinungaling, at hindi mo ako inalaala, o dinamdam 
mo man? hindi baga ako tumahimik na malaong panahon, at hindi mo ako kinatatakutan. 

aking ipahahayag ang iyong katuwiran, at tungkol sa iyong manga gawa, ang manga yaong hindi 
makikinabang sa iyo. 

pagka ikaw ay humihiyaw, iligtas ka nila na iyong pinisan, nguni't tatangayin sila nang hangin, isang hinga 
ay tatangay sa kanila: nguni't siyang naglalagak nang kaniyang tiwala sa akin ay magaari nang lupain, at 
magmamana nang aking banal na bundok. 

at kaniyang sasabihin, inyong patagin, inyong patagin, inyong ihanda ang lansangan, inyong alisin ang 
katitisuran sa lansangan nang aking bayan. 

sapagka't ganito ang sabi nang mataas at matayog na tumatahan sa walang hanggan, na ang pangalan ay 
banal, ako'y tumatahan sa mataas at banal na dako na kasama rin niya na may pagsisisi at 
pagpapakumbabang-loob, upang bumuhay nang loob nang nagpapakumbaba, at upang bumuhay nang 
puso nang nagsisisi. 

sapagka't hindi ako makikipagtalo magpakailan man, o mapopoot man akong lagi: sapagka't ang diwa ay 
manglulupaypay sa harap ko, at ang manga kaluluwa na aking ginawa. 

dahil sa kasamaan nang kaniyang kasakiman ay napoot ako, at sinaktan ko siya, aking ikinubli ang aking 
mukha at ako'y napoot, at siya'y yumaong nanghimagsik nang lakad nang kaniyang puso. 

aking nakita ang kaniyang manga lakad, at pagagalingin ko siya, akin ding papatnubayan siya, at bibigyan 
ko nang manga kaaliwan siya, at ang kaniyang nangananangis. 

aking nililikha ang bunga nang manga labi: kapayapaan, kapayapaan, sa kaniya na malayo at sa kaniya na 
malapit, sabi nang panginoon, at aking pagagalingin siya. 

nguni't ang masama ay parang maunos na dagat: sapagka't hindi maaring humusay, at ang kaniyang 
tubig ay umaalimbukay nang burak at dumi. 

walang kapayapaan, sabi nang aking diyos, sa manga masama. 

humiyaw ka nang malakas, huwag kang magpigil, ilakas mo ang iyong tinig na parang pakakak, at iyong 
ipahayag sa aking bayan ang kanilang pagsalangsang, at sa sangbahayan ni jacob ang kanilang manga 
kasalanan. 

gayon ma'y hinahanap nila ako araw-araw, at kinalulugdan nilang maalaman ang aking manga daan: na 
gaya nang bansa na gumawang matuwid, at hindi lumimot nang alituntunin nang kanilang diyos, 
hinihingan nila ako nang manga palatuntunan nang katuwiran, sila'y nangalulugod na magsilapit sa 
diyos. 

ano't kami ay nangagayuno, sabi nila, at hindi mo nakikita? ano't aming pinagdalamhati ang aming 
kaluluwa, at hindi mo napapansin? narito, sa kaarawan nang inyong pagaayuno ay masusumpungan 
ninyo ang inyong sariling kalayawan, at inyong hinihingi ang lahat ninyong gawa. 

narito, kayo'y nangagaayuno para sa pakikipagkaalit at pakikipagtalo, at upang manakit nang suntok 
nang kasamaan: hindi kayo nangagaayuno sa araw na ito, upang inyong iparinig ang inyong tinig sa itaas. 
iyan baga ang ayuno na aking pinili? ang araw na pagdadalamhatiin nang tao ang kaniyang kaluluwa? 
ang iyuko ang kaniyang ulo na parang yantok, at maglatag nang magaspang na kayo at abo sa ilalim 
niya? iyo bang tatawagin ito na ayuno, at kalugodlugod na araw sa panginoon? 

hindi baga ito ang ayuno na aking pinili: na kalagin ang manga tali nang kasamaan, na pagaanin ang 
manga pasan at papaging layain ang napipighati, at iyong alisin ang lahat na atang? 

hindi baga ang magbahagi nang iyong tinapay sa gutom, at dalhin mo sa iyong bahay ang dukha na 
walang tuluyan? pagka nakakakita ka nang hubad, na iyong bihisan, at huwag kang magkubli sa iyong 
kapuwa-tao? 

kung magkagayo'y sisikat ang iyong liwanag na parang umaga, at ang iyong kagalingan ay biglang lilitaw, 
at ang iyong katuwiran ay mangunguna sa iyo, ang kaluwalhatian nang panginoon ay magiging iyong 
bantay likod. 

kung magkagayo'y tatawag ka, at ang panginoon ay sasagot, ikaw ay dadaing, at siya'y magsasabi, narito 
ako. kung iyong alisin sa gitna mo ang atang, ang pagtuturo, at ang pagsasalita nang masama: 

at kung magmamagandang-loob ka sa gutom, at iyong sisiyahan nang loob ang nagdadalamhating 
kaluluwa, kung magkagayo'y sisilang ang iyong liwanag sa kadiliman, at ang iyong kadiliman ay magiging 
parang katanghaliang tapat, 

at papatnubayan ka nang panginoon na palagi, at sisiyahan nang loob ang iyong kaluluwa sa manga 
tuyong dako, at palalakasin ang iyong manga buto, at ikaw ay magiging parang halamang nadilig, at 
parang bukal nang tubig, na ang tubig ay hindi naglilikat. 

at silang magiging iyo ay magtatayo nang manga dating sirang dako, ikaw ay magbabangon nang manga 
patibayan nang maraming sali't saling lahi: at ikaw ay tatawagin ang tagapaghusay nang sira, ang 
tagapagsauli nang manga landas na matatahanan. 

kung iyong iurong ang iyong paa sa sabbath, sa paggawa nang iyong kalayawan sa aking banal na 
kaarawan, at iyong tawagin ang sabbath na kaluguran, at ang banal nang panginoon na marangal, at 
iyong pararangalan, na hindi ka lalakad sa iyong manga sariling lakad, ni hahanap nang iyong sariling 
kalayawan, ni magsasalita nang iyong manga sariling salita: 

kung magkagayo'y malulugod ka nga sa panginoon, at pangangabayuhin kita sa manga mataas na dako 
sa lupa: at pakakanin kita nang mana ni jacob na iyong ama; sapagka't sinalita nang bibig nang 
panginoon. 

narito, ang kamay nang panginoon ay hindi umiksi, na di makapagligtas, ni hindi man mahina ang 
kaniyang pakinig, na di makarinig. 

kundi pinapaghiwalay nang inyong manga kasamaan kayo at ang inyong diyos, at ang inyong manga 
kasalanan ay siyang nagpakubli nang kaniyang mukha sa inyo, upang siya'y huwag makinig. 

sapagka't ang inyong manga kamay ay nadumhan nang dugo, at ang inyong manga daliri nang 
kasamaan, ang inyong manga labi ay nangagsalita nang manga kasinungalingan, ang inyong dila ay 
nagsasalita nang kasamaan. 

walang dumadaing nang katuwiran at walang nanananggalang nang katotohanan: sila'y nagsisitiwala sa 
walang kabuluhan, at nangagsasalita nang manga kasinungalingan, sila'y nangaglilihi nang kalikuan, at 
nanganganak nang kasamaan. 

sila'y pumipisa nang manga itlog nang ahas, at gumagawa nang bahay gagamba: ang kumakain nang 
kanilang itlog ay namamatay, at ang napipisa ay nilalabasan nang ulupong. 

ang kanilang manga bahay gagamba ay hindi magiging manga kasuutan, o magsusuot man sila nang 
kanilang manga gawa: ang kanilang manga gawa ay manga gawa nang kasamaan, at ang kilos nang 
karahasan ay nasa kanilang manga kamay. 

tinatakbo nang kanilang manga paa ang kasamaan, at sila'y nangagmamadaling magbubo nang walang 
salang dugo: ang kanilang manga pagiisip ay manga pagiisip nang kasamaan, kawasakan at kagibaan ay 
nasa kanilang manga landas. 

ang daan nang kapayapaan ay hindi nila nalalaman: at walang kahatulan sa kanilang manga lakad: sila'y 
nagsigawa para sa kanila nang manga likong landas, sinomang lumalakad doon ay hindi nakakaalam 
nang kapayapaan. 

kaya't ang kahatulan ay malayo sa amin, o umaabot man sa amin ang katuwiran: kami'y nagsisihanap 
nang liwanag, nguni't narito, kadiliman: nang kaliwanagan, nguni't nagsisilakad kami sa kadiliman. 
kami'y nagsisikapa sa bakod na parang bulag, oo, kami'y nagsisikapa na gaya nila na walang manga 
mata: kami'y nangatitisod sa katanghaliang tapat na gaya sa gabi: sa gitna nang manga malakas, kami'y 
parang manga patay. 

kaming lahat ay nagsisiungol na parang manga oso, at lubhang dumadaing na parang manga kalapati: 
kami'y nagsisihanap nang kahatulan, nguni't wala, nang kaligtasan, nguni't malayo sa amin. 

sapagka't ang aming manga pagsalangsang ay dumami sa harap mo, at ang aming manga kasalanan ay 
nagpapatotoo laban sa amin, sapagka't ang aming manga pagsalangsang ay sumasaamin, at tungkol sa 
aming manga kasamaan ay nababatid namin. 

pagsalangsang at pagsisinungaling sa panginoon at sa pagtigil nang pagsunod sa aming diyos, sa 
pagsasalita nang pagpighati at panghihimagsik, sa pagaakala at paghango sa puso nang manga salitang 
kasinungalingan. 

at ang kahatulan ay tumatalikod, at ang katuwiran ay tumatayo sa malayo, sapagka't ang katotohanan 
ay nahulog sa lansangan, at ang karampatan ay hindi makapasok. 

oo, ang katotohanan ay nagkukulang, at siyang humihiwalay sa kasamaan ay nagiging sa kaniyang sarili 
na huli. at nakita nang panginoon, at isinama nang kaniyang loob na walang kahatulan. 

at kaniyang nakita na walang tao, at namangha na walang tagapamagitan: kaya't ang kaniyang sariling 
bisig ay nagdala nang kaligtasan sa kaniya: at ang kaniyang katuwiran ay umalalay sa kaniya. 

at siya'y nagsuot nang katuwiran na wari sapyaw, at nang turbante nang kaligtasan sa kaniyang ulo at 
siya'y nagsuot nang manga bihisan nang panghihiganti na pinakadamit, at nagbihis nang sikap na wari 
balabal. 

ayon sa kanilang manga gawa, ay gayon niya gagantihin, pusok nang loob sa kaniyang manga kaaway, 
kagantihan sa kaniyang manga kaalit; sa manga pulo ay gaganti siya nang kagantihan. 

sa gayo'y katatakutan nila ang pangalan nang panginoon mula sa kalunuran, at ang kaniyang 
kaluwalhatian ay mula sa sikatan nang araw sapagka't siya'y darating na parang bugso nang tubig na 
pinayaon nang hinga nang panginoon. 

at isang manunubos ay paroroon sa sion, at sa kanila, na nangaghihiwalay sa jacob nang pagsalangsang, 
sabi nang panginoon. 

at tungkol sa akin, ito ang aking tipan sa kanila, sabi nang panginoon: ang aking espiritu na nasa iyo, at 
ang aking manga salita na inilagay ko sa iyong bibig, hindi hihiwalay sa iyong bibig, o sa bibig man nang 
iyong lahi, o sa bibig man nang angkan nang iyong lahi, sabi nang panginoon, mula ngayon at 
magpakailan pa man. 

ikaw ay bumangon, sumilang ka: sapagka't ang iyong liwanag ay dumating, at ang kaluwalhatian nang 
panginoon ay sumikat sa iyo. 

sapagka't narito, tatakpan nang kadiliman ang lupa, at nang salimuot na dilim ang manga bayan: nguni't 
ang panginoon ay sisikat sa iyo, at ang kaniyang kaluwalhatian ay makikita sa iyo. 

at ang manga bansa ay paroroon sa iyong liwanag, at ang manga hari sa ningning nang iyong sikat. 
imulat mo ang iyong mata sa palibot, at ikaw ay tumingin: silang lahat ay nangagpipisan, sila'y 
nagsiparoon sa iyo: ang iyong manga anak na lalake ay mangagmumula sa malayo at ang iyong manga 
anak na babae ay kakalungin. 

kung magkagayon ikaw ay makakakita at maliliwanagan ka, at ang iyong puso ay titibok at lalaki, 
sapagka't ang kasaganaan nang dagat ay mababalik sa iyo, ang kayamanan nang manga bansa ay 
darating sa iyo. 

tatakpan ka nang karamihan nang kamelyo, nang manga dromedario sa madian at sa epha, 
magsisipanggaling na lahat mula sa seba: mangagdadala nang ginto at kamangyan, at magtatanyag nang 
manga kapurihan nang panginoon. 

lahat nang kawan sa cedar ay mapipisan sa iyo, ang manga lalaking tupa sa nebayoth ay mangahahain sa 
akin: sila'y kalugodlugod, na tatanggapin sa aking dambana, at aking luluwalhatiin ang bahay nang aking 
kaluwalhatian. 

sino ang manga ito na lumalakad na parang alapaap at parang manga kalapati sa kanilang manga 
dungawan? 

tunay na ang manga pulo ay mangaghihintay sa akin, at ang manga sasakyang dagat nang tarsis ay 
siyang mangunguna, upang dalhin ang iyong manga anak mula sa malayo, ang kanilang pilak at kanilang 
ginto na kasama nila, dahil sa pangalan nang panginoon mong diyos, at dahil sa banal nang israel, 
sapagka't kaniyang niluwalhati ka. 

at itatayo nang manga taga ibang lupa ang iyong manga kuta, at ang kanilang manga hari ay 
magsisipangasiwa sa iyo: sapagka't sa aking poot ay sinaktan kita, nguni't sa aking biyaya ay naawa ako 
sa iyo. 

ang iyo namang manga pintuang-bayan ay mabubukas na lagi: hindi masasara sa araw o sa gabi man, 
upang ang manga tao ay mangagdala sa iyo nang kayamanan nang manga bansa, at ang kanilang manga 
hari ay makakasama nila. 

sapagka't yaong bansa at kaharian na hindi maglilingkod sa iyo ay mamamatay, oo, ang manga bansang 
yaon ay malilipol na lubos. 

ang kaluwalhatian nang libano ay darating sa iyo, ang puno nang abeto, nang pino, at nang boj na 
magkakasama, upang pagandahin ang dako nang aking santuario, at aking gagawin ang dako nang aking 
manga paa na maluwalhati. 

at ang manga anak nila na dumalamhati sa iyo ay magsisiparoong yuyuko sa iyo, at silang lahat na 
nagsisihamak sa iyo ay magpapatirapa sa manga talampakan nang iyong manga paa, at tatanawin ka nila 
ang bayan nang panginoon, ang sion nang banal nang israel. 

yamang ikaw ay napabayaan at ipinagtanim, na anopa't walang tao na dumadaan sa iyo, gagawin kitang 
walang hanggang karilagan, na kagalakan nang maraming sali't saling lahi. 

ikaw naman ay iinom nang gatas nang manga bansa, at sususo sa manga suso nang manga hari, at iyong 
malalaman na akong panginoon ay tagapagligtas sa iyo, at manunubos sa iyo, makapangyarihan nang 
jacob. 

kahalili nang tanso ay magdadala ako nang ginto, at kahalili nang bakal ay magdadala ako nang pilak, at 
kahalili nang kahoy ay tanso, at kahalili nang manga bato ay bakal. akin namang gagawin na iyong manga 
pinuno ang kapayapaan, at ang iyong manga maniningil ay katuwiran. 

karahasan ay hindi na maririnig sa iyong lupain, ni ang kawasakan o kagibaan sa loob nang iyong manga 
hangganan, kundi tatawagin mo ang iyong manga kuta nang kaligtasan, at ang iyong manga pintuang- 
bayan na kapurihan. 

ang araw ay hindi na magiging iyong liwanag sa araw: o ang buwan man ay magbibigay sa iyo nang 
liwanag: kundi ang panginoon ay magiging sa iyo ay walang hanggang liwanag, at ang iyong diyos ay 
iyong kaluwalhatian. 

ang iyong araw ay hindi na lulubog, o ang iyo mang buwan ay lulubog, sapagka't ang panginoon ay 
magiging iyong walang hanggang liwanag, at ang manga kaarawan nang iyong pagtangis ay matatapos. 
ang iyong bayan naman ay magiging matuwid na lahat, sila'y mangagmamana nang lupain magpakailan 
man, ang sanga nang aking pananim, ang gawa nang aking manga kamay, upang ako'y luwalhatiin. 

ang munti ay magiging isang libo, at ang maliit ay magiging matibay na bansa: akong panginoon, ay 
papapangyarihin kong madali sa kapanahunan. 

ang espiritu nang panginoong diyos ay sumasa akin, sapagka't pinahiran ako nang panginoon upang 
ipangaral ang mabubuting balita sa manga maamo, kaniyang sinugo ako upang magpagaling nang 
manga bagbag na puso, upang magtanyag nang kalayaan sa manga bihag, at magbukas nang bilangguan 
sa nangabibilanggo: 

upang magtanyag nang kalugodlugod na taon nang panginoon, at nang kaarawan nang panghihiganti 
nang ating diyos, upang aliwin yaong lahat na nagsisitangis, 

upang iukol sila na nagsisitangis sa sion, upang bigyan sila nang putong na bulaklak na kahalili nang 
manga abo, nang langis nang kagalakan na kahalili nang pagtangis, nang damit nang kapurihan na 
kahalili nang kabigatan nang loob: upang sila'y matawag na manga punong kahoy nang katuwiran, na 
pananim nang panginoon upang siya'y luwalhatiin. 

at sila'y magtatayo nang manga dating sira, sila'y magbabangon nang manga dating giba, at kanilang 
huhusayin ang manga sirang bayan, ang manga nagiba sa maraming sali't saling lahi. 

at ang manga taga ibang lupa ay magsisitayo at mangagpapastol nang inyong manga kawan, at ang 
manga taga ibang lupa ay magiging inyong manga mangaararo at mangungubasan. 

nguni't kayo'y tatawaging manga saserdote nang panginoon, tatawagin kayo nang manga tao na manga 
tagapangasiwa nang ating diyos: kayo'y magsikain nang kayamanan nang manga bansa, at sa kanilang 
kaluwalhatian ay mangagmamapuri kayo. 

kahalili nang inyong kahihiyan ay nagtatamo kayo nang ibayong karangalan, at kahalili nang pagkalito ay 
magagalak sila sa kanilang bahagi: kaya't sa kanilang lupain ay mangagaari sila nang ibayong kasaganaan, 
walang hanggang kagalakan ang mapapasa kanila. 

sapagka't ako, ang panginoon, ay umiibig nang kahatulan, aking ipinagtatanim ang pagnanakaw sangpu 
nang kasamaan, at aking ibibigay sa kanila ang kanilang kagantihan sa katotohanan, at ako'y 
makikipagtipan sa kanila nang walang hanggan. 

at ang kanilang lahi makikilala sa gitna nang manga bansa, at ang kanilang lahi sa gitna nang manga 
bayan: lahat na nangakakakita sa kanila ay mangakakakilala sa kanila, na sila ang lahi na pinagpala nang 
panginoon. 

ako'y magagalak na mainam sa panginoon, ang aking kaluluwa ay magagalak sa aking diyos, sapagka't 
binihisan niya ako nang manga damit nang kaligtasan, kaniyang tinakpan ako nang balabal nang 
katuwiran, gaya nang kasintahang lalake na nagpuputong nang putong na bulaklak, at gaya nang 
kasintahang babae na naggagayak nang kaniyang manga hiyas. 

sapagka't kung paanong ang lupa'y nagsisibol nang pananim, at kung paanong ang halamanan ay 
nagsisibol nang manga bagay na natanim sa kaniya, gayon pasisibulin nang panginoong diyos ang 
katuwiran at kapurihan sa harap nang lahat na bansa. 

dahil sa sion ay hindi ako tatahimik, at dahil sa jerusalem ay hindi ako magpapahinga, hanggang sa ang 
kaniyang katuwiran ay lumitaw na parang ningning, at ang kaniyang kaligtasan ay parang ilawan na 
nagniningas. 

at makikita nang manga bansa ang iyong katuwiran, at nang lahat na hari ang inyong kaluwalhatian: at 
ikaw ay tatawagin sa bagong pangalan, na ipangangalan nang bibig nang panginoon. 

ikaw naman ay magiging putong nang kagandahan sa kamay nang panginoon, at diademang hari sa 
kamay nang iyong diyos. 

hindi ka na tatawagin pang pinabayaan, hindi na rin tatawagin pa ang iyong lupain na giba: kundi ikaw ay 
tatawaging hephzi-bah, at ang iyong lupain ay beulah: sapagka't ang panginoon ay nalulugod sa iyo, at 
ang iyong lupain ay tatangkilikin. 

sapagka't kung paanong ang binata ay nakikipagtipan sa dalaga, gayon nakikipagtipan ang iyong manga 
anak na lalake sa iyo: at kung paanong ang kasintahang lalake ay nagagalak sa kasintahang babae, gayon 
magagalak ang diyos sa iyo. 

ako'y naglagay nang manga bantay sa iyong manga kuta, oh jerusalem, sila'y hindi magsisitahimik kailan 
man sa araw o sa gabi: kayong manga mapagalaala sa panginoon, huwag kayong mangagpahinga, 

at huwag ninyong bigyan siya nang kapahingahan, hanggang sa siya'y matatag, at hanggang sa kaniyang 
gawing kapurihan sa lupa ang jerusalem. 

ang panginoon ay sumumpa nang kaniyang kanang kamay, at nang bisig nang kaniyang kalakasan, tunay 
na hindi na ako magbibigay nang iyong trigo na pinakapagkain sa iyong manga kaaway, at ang manga 
taga ibang lupa ay hindi magsisiinom nang iyong alak, na iyong pinagpagalan. 

kundi silang nangagimbak niyaon ay magsisikain niyaon, at magsisipuri sa panginoon, at silang 
nangagtipon niyaon ay magsisiinom niyaon sa manga looban nang aking santuario. 

kayo'y magsidaan, kayo'y magsidaan sa manga pintuang-bayan, inyong ihanda ang lansangan nang 
bayan, inyong patagin,: inyong patagin ang maluwang na lansangan, inyong pulutin ang manga bato; 
mangagtaas kayo nang watawat na ukol sa manga bayan. 

narito, ang panginoon ay nagtanyag hanggang sa wakas nang lupa, inyong sabihin sa anak na babae 
nang sion, narito, ang iyong kaligtasan ay dumarating, narito, ang kaniyang kagantihan ay nasa kaniya, at 
ang kaniyang ganti ay nasa harap niya. 

at tatawagin nila sila ang banal na bayan, ang tinubos nang panginoon: at ikaw ay tatawagin hinanap, 
bayang hindi pinabayaan. 

sino ito na nanggagaling sa edom, na may manga kasuutang tinina mula sa bosra? itong maluwalhati sa 
kaniyang suot, na lumalakad sa di kawasang lakas? ako na nagsasalita nang katuwiran, 
makapangyarihang magligtas. 

bakit ka mapula sa iyong kasuutan, at ang iyong damit ay gaya niyaong yumayapak sa alilisan nang alak? 
aking niyapakang magisa ang alilisan nang alak; at sa manga bayan ay walang isang sumasa akin: oo, 
aking niyapakan siya sa aking galit, at aking niyurakan sila sa aking kapusukan, at ang kanilang dugong 
buhay ay pumilansik sa aking manga suot, at natigmak ang buong suot ko. 

sapagka't ang kaarawan nang panghihiganti ay nasa aking puso, at ang taon nang aking manga tinubos 
ay dumating. 

at ako'y lumingap, at walang tumulong: at ako'y namangha na walang umalalay: kaya't iniligtas ako nang 
aking sariling kamay, at ang aking kapusukan, ay umalalay sa akin. 

at aking niyapakan ang manga bayan sa aking galit, at nilango ko sila sa aking kapusukan, at ibinubo sa 
lupa ang kanilang dugong buhay. 

aking babanggitin ang manga kagandahang-loob nang panginoon, at ang manga kapurihan nang 
panginoon, ayon sa lahat na ipinagkaloob nang panginoon sa amin, at ang malaking kabutihan na 
kaniyang ginawa sa sangbahayan ni israel na kaniyang ginawa sa kanila ayon sa kaniyang manga 
kaawaan, at ayon sa karamihan nang kaniyang manga kagandahang-loob. 

sapagka't kaniyang sinabi, tunay, sila'y aking bayan, manga anak na hindi magsisigawang may 
kasinungalingan: sa gayo'y siya'y naging tagapagligtas sa kanila. 

sa lahat nilang kadalamhatian ay nagdadalamhati siya, at iniligtas sila nang anghel na nasa kaniyang 
harapan: sa kaniyang pagibig at sa kaniyang pagkaawa ay tinubos niya sila, at kaniyang kinilik sila at 
kinalong silang lahat noong araw. 

nguni't sila'y nanganghimagsik, at namanglaw ang kaniyang banal na espiritu: kaya't siya'y naging 
kaaway nila, at siya rin ang nakipaglaban sa kanila. 

nang magkagayo'y inalaala niya ang manga araw nang una, si moises at ang kaniyang bayan, na sinasabi, 
saan nandoon siya na nagahon sa kanila mula sa dagat, na kasama nang manga pastor nang kaniyang 
kawan? saan nandoon siya na kumakasi nang kaniyang banal na espiritu sa kanila? 

na inaakbayan nang kaniyang maluwalhating bisig ang kanang kamay ni moises? na humawi nang tubig 
sa harap nila, upang gawan ang kaniyang sarili nang walang hanggang pangalan? 

na pumatnubay sa kanila sa manga kalaliman, na parang isang kabayo sa ilang, upang sila'y huwag 
mangatisod? 

kung paanong ang kawan na bumababa sa libis, ay pinapagpapahinga nang espiritu nang panginoon: 
gayon mo pinatnubayan ang iyong bayan, upang gawan mo ang iyong sarili nang maluwalhating 
pangalan. 

tumungo ka mula sa langit, at tumingin ka, mula sa tahanan nang iyong kabanalan at nang iyong 
kaluwalhatian: saan nandoon ang iyong sikap at ang iyong manga makapangyarihang gawa? ang iyong 
pagmamagandang-loob at ang iyong manga habag ay iniurong mo sa akin. 

sapagka't ikaw ay aming ama, bagaman hindi kami kinilala ni abraham, at hindi kami kilala nang israel: 
ikaw, oh panginoon, ay aming ama, aming manunubos na mula sa walang pasimula ay siya mong 
pangalan. 

oh panginoon, bakit mo kami iniligaw na inihiwalay sa iyong manga daan, at pinapagmatigas mo ang 
aming puso na inihiwalay sa takot sa iyo? ikaw ay magbalik dahil sa iyong manga lingkod, na manga lipi 
nang iyong mana. 

inaring sangdali lamang nang iyong banal na bayan: niyapakan nang aming manga kaaway ang iyong 
santuario. 

kami ay naging gaya nang hindi manga pinagpunuan kailan man, gaya nang hindi nangatawag sa iyong 
pangalan. 

oh buksan mo sana ang langit, na ikaw ay bumaba, na ang manga bundok ay gumuho sa iyong harapan. 
gaya nang kung nililiyaban nang apoy ang siitan, at nang kung pinakukulo nang apoy ang tubig; upang 
ipakilala ang iyong pangalan sa iyong manga kaaway, upang ang manga bansa ay manginig sa iyong 
harapan! 

nang ikaw ay gumawa nang manga kakilakilabot na bagay na hindi namin hinihintay, ikaw ay bumaba, 
ang manga bundok ay gumuho sa iyong harapan. 

sapagka't hindi narinig nang manga tao mula nang una, o naulinigan man nang pakinig, o ang mata ay 
nakakita man nang diyos liban sa iyo, na iginagawa niya nang kabutihan ang naghihintay sa kaniya. 
iyong sinasalubong siya na nagagalak at gumagawa nang katuwiran, yaong nagsialaala sa iyo sa iyong 
manga daan: narito, ikaw ay napoot, at kami ay nagkasala: napasa kanila kaming malaong panahon, at 
maliligtas baga kami? 

sapagka't kaming lahat ay naging parang marumi, at ang lahat naming katuwiran ay naging parang 
basahang marumi: at nalalantang gaya nang dahon kaming lahat, at tinatangay kami nang aming manga 
kasamaan, na parang hangin. 

at walang tumatawag nang iyong pangalan, na gumigising upang manghawak sa iyo, sapagka't ikinubli 
mo ang iyong mukha sa amin, at iyong pinugnaw kami sa aming manga kasamaan. 

nguni't ngayon, oh panginoon, ikaw ay aming ama, kami ang malagkit na putik, at ikaw ay magpapalyok 
sa amin, at kaming lahat ay gawa nang iyong kamay. 

huwag kang lubhang mapoot, oh panginoon, o umalaala man nang kasamaan nang magpakailan man: 
narito, tingnan mo, isinasamo namin sa iyo, kaming lahat ay iyong bayan. 

ang iyong manga bayang banal ay naging ilang, ang sion ay naging giba, ang jerusalem ay sira. 

ang aming banal at magandang bahay, na pinagpupurihan sa iyo nang aming manga magulang ay 
nasunog sa apoy, at lahat naming maligayang bagay ay nasira. 

magpipigil ka baga sa manga bagay na ito, oh panginoon? ikaw baga'y tatahimik, at pagdadalamhatiin 
mo kaming mainam? 

ako'y napagsasangunian nang manga hindi nagsipagtanong tungkol sa akin: ako'y nasusumpungan nila 
na hindi nagsihanap sa akin: aking sinabi, narito ako, narito ako, sa bansa na hindi tinawag sa aking 
pangalan. 

aking iniunat ang aking manga kamay buong araw sa mapanghimagsik na bayan, na lumalakad sa daang 
hindi mabuti, ayon sa kanilang sariling manga pagiisip: 

bayan na minumungkahi akong palagi nang mukhaan, na naghahain sa manga halamanan, at 
nagsusunog nang kamangyan sa ibabaw nang manga laryo, 

na nauupo sa gitna nang manga libingan, at tumitigil sa manga lihim na dako: na kumakain nang laman 
nang baboy, at ang sabaw nang manga kasuklamsuklam na manga bagay ay nasa kanilang manga 
sisidlan, 

na nagsasabi, humiwalay ka, huwag kang lumapit sa akin, sapagka't ako'y lalong banal kay sa iyo. ang 
manga ito ay usok sa aking ilong, apoy na nagliliyab buong araw. 

narito, nasulat sa harap ko: hindi ako tatahimik, kundi ako'y gaganti, oo, ako'y gaganti sa kanilang 
sinapupunan, 

ang inyong sariling manga kasamaan, at ang manga kasamaan nang inyong manga magulang na 
magkakasama, sabi nang panginoon, na mangagsunog nang kamangyan sa manga bundok, at 
nagsitungayaw sa akin sa manga burol: ay susukatan ko nga nang kanilang unang gawa sa kaniyang 
sinapupunan. 

ganito ang sabi nang panginoon, kung paanong nasusumpungan ang bagong alak sa kumpol, at may 
nagsasabi, huwag mong sirain, sapagka't iyan ay mapapakinabangan: gayon ang gagawin ko sa 
ikagagaling nang aking manga lingkod, upang huwag kong malipol silang lahat. 

at ako'y maglalabas nang lahi na mula sa jacob, at mula sa juda nang isang tagapagmana nang aking 
manga bundok, at mamanahin nang aking pinili, at tatahanan nang aking manga lingkod. 

at ang saron ay magiging kulungan nang manga kawan, at ang libis nang achor ay dakong higaan nang 
manga bakahan, dahil sa aking bayan na humanap sa akin. 

nguni't kayo, na nangagpapabaya sa panginoon, na nagsisilimot nang aking banal na bundok, na 
nangaghahanda nang dulang para sa kapalaran, at pinupuno ang saro nang alak na haluan para sa 
kaukulan, 

aking iuukol kayo sa tabak, at kayong lahat ay magsisiyuko sa patayan: sapagka't nang ako'y tumawag, 
kayo'y hindi nagsisagot: nang ako'y magsalita, kayo'y hindi nangakinig, kundi inyong ginawa ang masama 
sa harap nang aking manga mata, at inyong pinili ang di ko kinaluluguran. 

kaya't ganito ang sabi nang panginoong diyos, narito, ang aking manga lingkod ay magsisikain, nguni't 
kayo'y mangagugutom, narito, ang aking manga lingkod ay magsisiinom, nguni't kayo'y mangauuhaw, 
narito, mangagagalak ang aking manga lingkod, nguni't kayo'y mangapapahiya, 

narito, ang aking manga lingkod ay magsisiawit dahil sa kagalakan nang puso, nguni't kayo'y 
magsisidaing dahil sa kapanglawan nang puso, at aangal dahil sa pagkabagbag nang loob. 

at inyong iiwan ang inyong pangalan na pinakasumpa sa aking manga pinili, at papatayin ka nang 
panginoong diyos; at kaniyang tatawagin ang kaniyang manga lingkod nang ibang pangalan: 

na anopa't siyang nagpapala sa lupa ay magpapala sa diyos nang katotohanan, at siyang sumusumpa sa 
lupa ay susumpa sa pangalan nang diyos nang katotohanan, sapagka't ang manga dating kabagabagan 
ay nalimutan, at sapagka't nangakubli sa aking manga mata. 

sapagka't narito, ako'y lumilikha nang manga bagong langit, at nang bagong lupa, at ang manga dating 
bagay ay hindi maaalaala, o mapapasa isip man. 

nguni't kayo'y mangatuwa at mangagalak magpakailan man sa aking nilikha, sapagka't, narito, aking 
nililikha na kagalakan ang jerusalem, at kaligayahan ang kaniyang bayan. 

at ako'y magagalak sa jerusalem, at maliligaya sa aking bayan, at ang tinig nang iyak ay hindi na maririnig 
pa sa kaniya, o ang tinig man nang daing. 

hindi na magkakaroon mula ngayon nang sanggol na mamamatay, o nang matanda man na hindi 
nalubos ang kaniyang manga kaarawan, sapagka't ang bata ay mamamatay na may isang daang taong 
gulang, at ang makasalanan na may isang daang taon ang gulang ay susumpain. 

at sila'y mangagtatayo nang manga bahay, at ang manga yao'y kanilang tatahanan, at sila'y 
mangaguubasan, at magsisikain nang bunga niyaon. 

sila'y hindi magtatayo, at iba ang tatahan, sila'y hindi magtatanim, at iba ang kakain: sapagka't kung 
paano ang manga kaarawan nang punong kahoy, ay magiging gayon ang manga kaarawan nang aking 
bayan, at ang aking manga pinili ay mangagagalak na malaon sa gawa nang kanilang manga kamay. 
sila'y hindi gagawa nang walang kabuluhan, o manganganak man para sa kasakunaan, sapagka't sila ang 
lahi nang manga pinagpala nang panginoon, at ang kanilang manga anak na kasama nila. 

at mangyayari, na bago sila magsitawag, sasagot ako, at samantalang sila'y nangagsasalita, aking 
didinggin. 

ang lobo at ang kordero ay manginginaing magkasama, at ang leon ay kakain nang dayami na gaya nang 
baka, at alabok ang magiging pagkain nang ahas. sila'y hindi mananakit o magpapahamak man sa aking 
buong banal na bundok, sabi nang panginoon. 

ganito ang sabi nang panginoon, ang langit ay aking luklukan, at ang lupa ay aking tungtungan: anong 
anyong bahay ang inyong itatayo sa akin? at anong dako ang magiging aking pahingahan? 

sapagka't lahat nang manga bagay na ito ay nilikha nang aking kamay, at sa gayo'y nangyari ang lahat 
nang manga bagay na ito, sabi nang panginoon: nguni't ang taong ito ay titingnan ko, sa makatuwid 
baga'y siyang dukha at may pagsisising loob, at nanginginig sa aking salita. 

siyang pumapatay nang baka ay gaya nang pumapatay nang tao, siyang naghahain nang kordero ay gaya 
nang bumabali nang leeg nang aso, siyang naghahandog nang alay ay gaya nang naghahandog nang 
dugo nang baboy, siyang nagsusunog nang kamangyan ay gaya nang pumupuri sa isang diyosdiyosan. 
oo, sila'y nagsipili nang kanilang sariling manga lakad, at ang kanilang kaluluwa ay nalulugod sa kanilang 
manga kasuklamsuklam na bagay; 

akin namang pipiliin ang kanilang manga kakutyaan, at dadalhan ko sila nang kanilang takot, sapagka't 
nang ako'y tumawag, walang sumagot: nang ako'y magsalita ay walang nakinig, kundi sila'y nagsigawa 
nang masama sa harap nang aking manga mata, at pinili ang hindi ko kinaluluguran. 

inyong pakinggan ang salita nang panginoon, ninyong nanginginig sa kaniyang salita, ang inyong manga 
kapatid na nangagtatanim sa inyo na nangagtatakuwil sa inyo dahil sa akin, nangagsabi, luwalhatiin ang 
panginoon, upang makita namin ang inyong kagalakan, nguni't sila'y mangapapahiya. 

ang ingay nang kagulo na mula sa bayan, ang tinig na mula sa templo, ang tinig nang panginoon na 
naggagawad nang kagantihan sa kaniyang manga kaaway. 

bago siya nagdamdan, siya'y nanganak, bago dumating ang kaniyang paghihirap, siya'y nanganak nang 
isang lalake. 

sinong nakarinig nang ganyang bagay? sinong nakakita nang ganyang manga bagay? ipanganganak baga 
ang lupain sa isang araw? ilalabas bagang paminsan ang isang bansa? sapagka't pagdaramdam nang 
sion, ay nanganak nang kaniyang manga anak. 

dadalhin ko baga sa kapanganakan, at hindi ko ilalabas? sabi nang panginoon: magsasara baga ako nang 
bahay bata, akong nagpapanganak? sabi nang iyong diyos. 

kayo'y mangagalak na kasama nang jerusalem, at mangatuwa dahil sa kaniya, kayong lahat na nagsisiibig 
sa kaniya: kayo'y mangagalak nang kagalakan na kasama niya, kayong lahat na nagsisitangis dahil sa 
kaniya: 

upang kayo'y makasuso at mabusog sa pamamagitan nang manga suso nang kaniyang manga kaaliwan, 
upang kayo'y makagatas, at malugod sa kasaganaan nang kaniyang kaluwalhatian. 

sapagka't ganito ang sabi nang panginoon, narito, ako'y maggagawad nang kapayapaan sa kaniya na 
parang isang ilog, at ang kaluwalhatian nang manga bansa ay parang malaking baha, at inyong sususuhin 
yaon, kayo'y kikilikin, at lilibangin sa manga tuhod. 

kung paanong ang sinoma'y inaaliw nang ina gayon ko aaliwin kayo: at kayo'y mangaaliw sa jerusalem. 
at inyong makikita, at magagalak ang inyong puso, at ang inyong manga buto ay giginhawang parang 
sariwang damo: at ang kamay nang panginoon ay makikilala sa kaniyang manga lingkod, at siya'y 
magagalit laban sa kaniyang manga kaaway. 

sapagka't, narito, ang panginoon ay darating na may apoy, at ang kaniyang manga karo ay magiging 
parang ipoipo, upang igawad ang kaniyang galit na may kapusukan, at ang kaniyang saway na may 
ningas nang apoy. 

sapagka't sa pamamagitan nang apoy makikipagpunyagi ang panginoon, at sa pamamagitan nang 
kaniyang tabak, sa lahat nang manga tao: at ang mapapatay nang panginoon ay magiging marami. 
silang nangagpapakabanal, at nangagpapakalinis na nagsisiparoon sa manga halamanan, sa likuran nang 
isa sa gitna, na nagsisikain nang laman nang baboy, at nang kasuklamsuklam, at nang daga, sila'y 
darating sa isang wakas na magkakasama, sabi nang panginoon. 

sapagka't kilala ko ang kanilang manga gawa at ang kanilang manga pagiisip: ang panahon ay 
dumarating na aking pipisanin ang lahat na bansa at ang manga may iba't ibang wika; at sila'y 
magsisiparoon, at mangakikita ang aking kaluwalhatian. 

at ako'y maglalagay nang tanda sa gitna nila, at aking susuguin ang manga nakatanan sa kanila sa manga 
bansa, sa tarsia, pul, at lud, na nagsisihawak nang busog, sa tubal at javan, sa manga pulong malayo na 
hindi nangakarinig nang aking kabantugan, o nakakita man nang aking kaluwalhatian, at sila'y 
mangagpapahayag nang aking kaluwalhatian sa gitna nang manga bansa. 

at kanilang dadalhin ang lahat ninyong manga kapatid mula sa lahat na bansa na pinakahandog sa 
panginoon, na nasasakay sa manga kabayo, at sa manga karo, at sa manga duyan, at sa manga mula, at 
sa manga maliksing hayop, sa aking banal na bundok na jerusalem, sabi nang panginoon, gaya nang 
pagdadala nang manga anak ni israel nang kanilang handog sa malinis na sisidlan sa bahay nang 
panginoon. 

at sa kanila rin naman ako kukuha nang manga pinaka saserdote at manga pinaka levita, sabi nang 
panginoon. 

sapagka't kung paanong ang manga bagong langit at ang bagong lupa, na aking lilikhain ay mananatili sa 
harap ko, sabi nang panginoon, gayon mananatili ang inyong lahi, at ang inyong pangalan. 

at mangyayari, na mula sa bagong buwan hanggang sa panibago, at mula sa isang sabbath hanggang sa 
panibago, paroroon ang lahat na tao upang sumamba sa harap ko, sabi nang panginoon. 

at sila'y magsisilabas, at magsisitingin sa manga bangkay nang manga taong nagsisalangsang laban sa 
akin: sapagka't ang kanilang uod ay hindi mamamatay, o mamamatay man ang kanilang apoy, at sila'y 
magiging kayamutan sa lahat nang manga tao. 

ang manga salita ni jeremias na anak ni hilcias, isa sa manga saserdote na nasa anathoth sa lupain nang 
benjamin: 

na dinatnan nang salita nang panginoon nang manga kaarawan ni josias na anak ni amon, na hari sa 
juda, nang ikalabing tatlong taon nang kaniyang paghahari. 

dumating din nang kaarawan ni joacim na anak ni josias, hari sa juda, nang katapusan nang ikalabing 
isang taon ni sedechias, na anak ni josias, hari sa juda, hanggang sa pagkabihag nang jerusalem nang 
ikalimang buwan. 

ang salita nga nang panginoon ay dumating sa akin, na nagsasabi, 

bago kita inanyuan sa tiyan ay nakilala kita, at bago ka lumabas sa bahay-bata ay pinapaging banal kita, 
inihalal kitang propeta sa manga bansa. 

nang magkagayo'y sinabi ko, ah, panginoong diyos! narito, hindi ako marunong magsalita: sapagka't 
ako'y bata. 

nguni't sinabi sa akin nang panginoon, huwag mong sabihin, ako'y bata: sapagka't saan man kita 
susuguin ay paroroon ka, at anomang iutos ko sa iyo ay sasalitain mo. 

huwag kang matakot dahil sa kanila, sapagka't ako'y sumasaiyo upang iligtas kita, sabi nang panginoon. 
nang magkagayo'y iniunat nang panginoon ang kaniyang kamay, at hinipo ang aking bibig, at sinabi sa 
akin nang panginoon, narito, inilagay ko ang aking manga salita sa iyong bibig: 

tingnan mo, aking pinapagpupuno ka sa araw na ito sa manga bansa at sa manga kaharian, upang 
magalis at magbagsak at upang magsira at magwasak, upang magtayo at magtatag. 

bukod dito ay dumating sa akin ang salita nang panginoon, na nagsasabi, jeremias, anong nakikita mo? 
at aking sinabi, ako'y nakakakita nang isang tungkod na almendro. 

nang magkagayo'y sinabi nang panginoon sa akin, iyong nakitang mabuti: sapagka't aking iniingatan ang 
aking salita upang isagawa. 

at ang salita nang panginoon ay dumating sa akin na ikalawa, na nagsasabi, ano ang iyong nakikita? at 
aking sinabi, ako'y nakakakita nang isang palyok na pinagpapakuluan, at paharap sa hilagaan. 

nang magkagayo'y sinabi nang panginoon sa akin, mula sa hilagaan ay lalabasin nang kasamaan ang 
lahat na nananahan sa lupain. 

sapagka't, narito, aking tatawagin ang lahat na angkan nang manga kaharian sa hilagaan, sabi nang 
panginoon, at sila'y magsisiparoon, at sila'y maglalagay bawa't isa nang kanikaniyang luklukan sa 
pasukan nang manga pintuang-bayan nang jerusalem, at laban sa lahat na kuta niyaon sa palibot, at 
laban sa lahat na bayan nang juda. 

at aking sasalitain ang aking manga kahatulan laban sa kanila tungkol sa lahat nilang kasamaan, sa 
kanilang nangagpabaya sa akin, at nangagsunog nang kamangyan sa ibang manga diyos, at nagsisamba 
sa manga gawa nang kanilang sariling manga kamay. 

ikaw nga'y magbigkis nang iyong manga balakang, at ikaw ay bumangon, at salitain mo sa kanila ang 
lahat na iniuutos ko sa iyo: huwag kang manglupaypay sa kanila, baka ikaw ay panglupaypayin ko sa 
harap nila. 

sapagka't, narito, ginawa kita sa araw na ito, na nakukutaang bayan, at pinakahaliging bakal, at pinaka 
kutang tanso, laban sa buong lupain, laban sa manga hari sa juda, laban sa manga prinsipe niyaon, laban 
sa manga saserdote niyaon, at laban sa bayan nang lupain. 

at sila'y magsisilaban sa iyo, nguni't hindi sila mangananaig laban sa iyo: sapagka't ako'y sumasa iyo, sabi 
nang panginoon, upang iligtas ka. 

at ang salita nang panginoon ay dumating sa akin, na nagsasabi, 

ikaw ay yumaon, at humiyaw sa manga pakinig nang jerusalem, na iyong sabihin, ganito ang sabi nang 
panginoon, inaalaala ko sa ikabubuti mo ang kagandahang-loob nang iyong kabataan, ang pagibig sa 
iyong manga pagaasawa, kung paanong ikaw ay sumunod sa akin sa ilang, sa lupain na hindi hinasikan. 
ang israel ay kabanalan sa panginoon, na manga pangunang bunga nang kaniyang halaman: lahat na 
nagsisisakmal sa kaniya ay aariing salarin: kasamaan ay darating sa kanila, sabi nang panginoon. 

inyong dinggin ang salita nang panginoon, oh sangbahayan ni jacob, at lahat na angkan nang 
sangbahayan nang israel: 

ganito ang sabi nang panginoon, anong kalikuan ang nasumpungan nang inyong manga magulang sa 
akin, na sila'y nagsilayo sa akin, at nagsisunod sa walang kabuluhan, at naging walang kabuluhan? 

hindi man nila sinabi, saan nandoon ang panginoon na nagahon sa atin mula sa lupain nang egipto, na 
pumatnubay sa atin sa ilang, sa manga lupaing ilang at bakobako, sa lupaing may pagkakatuyo at lilim 
nang kamatayan, sa lupain na walang dumaraan at walang taong tumatahan? 

at dinala ko kayo sa saganang lupain, upang kumain nang bunga niyaon at nang kabutihan niyaon, 
nguni't nang kayo'y pumasok ay inyong hinawahan ang aking lupain, at ginawa ninyong kasuklamsuklam 
ang aking mana. 

hindi sinabi nang manga saserdote, saan nandoon ang panginoon? at silang nagsisihawak nang kautusan 
ay hindi nakakilala sa akin: ang manga pinuno naman ay nagsisalansang laban sa akin, at ang manga 
propeta ay nanganghula sa pamamagitan ni baal, at nagsilakad na sumunod sa manga bagay na hindi 
pinakikinabangan. 

kaya't ako'y makikipagtalo pa sa inyo, sabi nang panginoon, at sa manga anak nang inyong manga anak 
ay makikipagtalo ako. 

sapagka't mangagdaan kayo sa manga pulo nang chittim, at tingnan, at kayo'y mangagsugo sa cedar, at 
mangagbulay na maingat, at inyong tingnan kung may nangyaring ganiyang bagay. 

ipinagpalit baga nang isang bansa ang kanilang manga diyos, na hindi manga diyos? nguni't ipinagpalit 
nang aking bayan ang kanilang kaluwalhatian sa hindi pinakikinabangan. 

mangagtaka kayo oh kayong manga langit, sa bagay na ito, at mangatakot nang kakilakilabot, 
mangatuyo kang lubha, sabi nang panginoon. 

sapagka't ang bayan ko ay nagkamit nang dalawang kasamaan, kanilang iniwan ako na bukal nang buhay 
na tubig, at nagsigawa sa ganang kanila nang manga balon na manga sirang balon na hindi malalamnan 
nang tubig. 

ang israel baga'y alipin? siya baga'y aliping ipinanganak sa bahay? bakit siya'y naging samsam. 

ang manga batang leon ay nagsiungal sa kaniya, at nagsihiyaw: at sinira nila ang kaniyang lupain, ang 
kaniyang manga bayan ay nangasunog, na walang mananahan. 

binasag naman nang manga anak nang memfis at nang taphnes ang bao nang iyong ulo. 

hindi mo baga pinapangyari ito sa iyong sarili, dahil sa iyong pagpapabaya sa panginoon mong diyos, 
nang kaniyang patnubayan ka sa daan? 

at ngayo'y anong ipakikialam mo sa daan na patungo sa egipto, upang uminom nang tubig sa sikor? o 
anong ipakikialam mo sa daang patungo sa asiria, upang uminom nang tubig sa ilog? 

sasawayin ka nang iyong sariling kasamaan, at sasawayin ka nang iyong manga pagtalikod: talastasin mo 
nga at iyong tingnan na masamang bagay at kapanglawpanglaw, na iyong pinabayaan ang panginoon 
mong diyos: at ang takot sa akin ay wala sa iyo, sabi nang panginoon, nang panginoon nang manga 
hukbo. 

sapagka't nang unang panahon ay inalis ko ang iyong pamatok, at nilagot ko ang iyong manga tali, at 
iyong sinabi: hindi ako maglilingkod: sapagka't sa bawa't mataas na burol, at sa ilalim nang bawa't 
sariwang punong kahoy ay yumuko ka, na nagpatutot. 

gayon ma'y tinamnan kita nang mahal na puno nang ubas, na pawang mabuting binhi: bakit ka nga 
naging bansot na ibang puno nang ubas sa akin? 

sapagka't bagaman maghugas ka nang lihiya, at magbunton ka nang maraming sabon, gayon ma'y 
natatala sa harap ko ang iyong kasamaan, sabi nang panginoong diyos. 

paanong masasabi mo, hindi ako nagpakahawa, hindi ako yumaong sumunod sa manga baal? tingnan 
mo ang iyong daan sa libis, talastasin mo kung ano ang iyong ginawa: ikaw na maliksing dromedario na 
dumadamba sa paglakad, 

isang asnong babaeng mailap na sanay sa ilang na sumisingasing sa kaniyang nais: sa kaniyang 
pagkakataon, sinong makapagliligaw sa kaniya? silang lahat na nagsisihanap sa kaniya ay hindi 
mapapagod: sa kaniyang kabuwanan ay masusumpungan siya. 

ingatan mo ang iyong paa sa paglakad na walang suot, at ang iyong lalamunan sa pagkauhaw. nguni't 
iyong sinabi, walang kabuluhan, hindi, sapagka't ako'y umibig sa manga taga ibang lupa, at sa kanila'y 
susunod ako. 

kung paanong ang magnanakaw ay napapahiya pagka siya'y nahuhuli, gayon napapahiya ang 
sangbahayan ni israel, sila, ang kanilang manga hari, ang kanilang manga prinsipe, at ang kanilang manga 
saserdote, at ang kanilang manga propeta, 

na nangagsasabi sa kahoy, ikaw ay aking ama, at sa bato, iyong ipinanganak ako: sapagka't kanilang 
ipinihit ang kanilang likod sa akin, at hindi ang kanilang mukha: nguni't sa panahon nang kanilang 
kabagabagan ay sasabihin nila, ikaw ay bumangon, at iligtas mo kami. 

nguni't saan nandoon ang iyong manga diyos na iyong ginawa para sa iyo? magsibangon sila, kung sila'y 
makapagliligtas sa iyo sa panahon nang iyong kabagabagan: sapagka't ayon sa bilang nang iyong manga 
bayan ay gayon ang iyong manga diyos, oh juda. 

bakit kayo nangakikipagpunyagi sa akin? kayong lahat ay nagsisalangsang laban sa akin, sabi nang 
panginoon. 

sa walang kabuluhan sinaktan ko ang inyong manga anak, sila'y hindi nagsitanggap nang saway: nilamon 
nang inyong sariling tabak ang inyong manga propeta, na parang manglilipol na leon. 

oh lahi, tingnan ninyo ang salita nang panginoon. naging ilang baga ako sa israel? o lupain nang salimuot 
na kadiliman? bakit nga sinasabi nang aking bayan, kami ay nangakalaya, hindi na kami paroroon pa sa 
iyo? 

malilimutan baga nang dalaga ang kaniyang manga hiyas, o nang kasintahang babae ang kaniyang 
kagayakan? gayon ma'y nilimot ako nang bayan ko sa manga araw na walang bilang. 

anong pagpapaganda mo nang iyong lakad upang humanap nang pagibig! kaya't gayon din ang manga 
patutot ay iyong tinuruan nang iyong manga lakad. 

gayon din sa manga laylayan mo ay nakasumpong nang dugo nang manga kaluluwa nang dukhang 
walang sala: hindi mo nasumpungan sa dako nang pagbubukas, kundi dahil sa lahat nang manga ito. 
gayon ma'y sinabi mo: ako'y walang sala: tunay na ang kaniyang galit ay humiwalay sa akin. narito, 
hahatulan kita, sapagka't iyong sinabi, hindi ako nagkasala. 

bakit ka lumalaboy upang papanibaguhin mo ang iyong lakad? ikahihiya mo rin naman ang egipto na 
gaya nang iyong pagkahiya sa asiria. 

mula doon ay lalabas ka rin, na ang iyong manga kamay ay nakapatong sa iyong ulo: sapagka't itinakuwil 
nang panginoon ang iyong manga pinagkakatiwalaan, at hindi ka giginhawa sa kanila. 

kanilang sinabi, kung ihiwalay nang lalake ang kaniyang asawa, at siya'y humiwalay sa kaniya, at mapasa 
ibang lalake, babalik pa baga uli ang lalake sa kaniya? hindi baga lubos na madudumhan ang lupaing 
yaon? nguni't ikaw ay nagpatutot sa maraming nangingibig, gayon ma'y manumbalik ka uli sa akin, sabi 
nang panginoon. 

imulat mo ang iyong manga mata sa manga luwal na kaitaasan, at tingnan mo; saan hindi ka nasipingan? 
sa tabi nang manga lansangan ay naghintay ka sa kanila, gaya nang taga arabia sa ilang, at iyong 
dinumhan ang lupain nang iyong manga pakikiapid at nang iyong kasamaan. 

kaya't ang ambon, ay napigil, at hindi nagkaroon nang huling ulan; gayon man may noo ka nang isang 
patutot ikaw ay tumakuwil na mapahiya. 

hindi ka baga dadaing mula sa panahong ito sa akin, ama ko, ikaw ang patnubay nang aking kabataan? 
kaniya bagang iingatan ang kaniyang galit magpakailan man? kaniya bagang iingatan hanggang sa 
kawakasan? narito, ikaw ay nagsalita at gumawa nang manga masamang bagay, at sinunod mo ang 
iyong ibig. 

bukod dito'y sinabi sa akin nang panginoon sa kaarawan ni josias na hari, iyo bagang nakita ang ginawa 
nang tumatalikod na israel? siya'y yumaon sa bawa't mataas na bundok at sa ilalim nang bawa't 
sariwang punong kahoy, at doon siya nagpatutot. 

at aking sinabi pagkatapos na magawa niya ang lahat na bagay na ito, siya'y babalik sa akin, nguni't hindi 
siya bumalik: at nakita nang taksil niyang kapatid na juda. 

at aking nakita, nang, dahil dito sa pangangalunya nang tumatalikod na israel, akin siyang pinalayas at 
binigyan ko siya nang sulat nang paghihiwalay, gayon ma'y hindi natakot ang taksil niyang kapatid na 
juda; kundi siya man ay yumaon at nagpatutot. 

at nangyari, sa walang kabuluhan niyang pagsamba sa diyosdiyosan, na ang lupain ay nadumhan, at 
siya'y sumamba sa pamamagitan nang manga bato at nang manga kahoy. 

at gayon ma'y sa lahat nang ito ay hindi bumalik sa akin ang taksil niyang kapatid na juda, nang kaniyang 
buong puso, kundi paimbabaw, sabi nang panginoon. 

at sinabi nang panginoon sa akin, ang tumatalikod na israel ay napakilala na lalong matuwid kay sa taksil 
na juda. 

ikaw ay yumaon, at itanyag mo ang manga salitang ito sa dakong hilagaan, at iyong sabihin, ikaw ay 
manumbalik, ikaw na tumatalikod na israel, sabi nang panginoon: hindi ako titinging may galit sa inyo: 
sapagka't ako'y maawain, sabi nang panginoon, hindi ako magiingat nang galit magpakailan man. 
kilalanin mo lamang ang iyong kasamaan, na ikaw ay sumalansang sa panginoon mong diyos, at iyong 
ikinalat ang iyong manga kaugalian sa manga taga ibang lupa sa ilalim nang bawa't sariwang punong 
kahoy, at kayo'y hindi nagsisunod sa aking tinig, sabi nang panginoon. 

kayo'y manumbalik, oh tumatalikod na manga anak, sabi nang panginoon, sapagka't ako'y asawa ninyo, 
at kukuha ako sa inyo nang isa sa isang bayan, at dalawa sa isang angkan, at dadalhin ko kayo sa sion. 
at bibigyan ko kayo nang manga pastor ayon sa aking kalooban, na kakandili sa inyo nang kaalaman at 
unawa. 

at mangyayari, pagka kayo'y dumami at lumago sa lupain sa manga araw na yaon, sabi nang panginoon, 
hindi na nila sasabihin, ang kaban nang tipan nang panginoon, ni mapapasaisip nila yaon: ni aalalahanin 
nila yaon: ni nanaisin nila yaon: ni mayayari pa man. 

sa panahong yaon ay tatawagin nila ang jerusalem na luklukan nang panginoon, at lahat nang manga 
bansa ay mapipisan doon, sa pangalan nang panginoon, sa jerusalem: hindi na rin lalakad pa man sila 
nang ayon sa pagmamatigas nang kanilang masamang kalooban. 

sa manga araw na yaon ang sangbahayan ni juda ay lalakad na kasama nang sangbahayan ni israel, at 
sila'y manggagaling na magkasama sa lupain nang hilagaan sa lupain na ibinigay kong pinakamana sa 
inyong manga magulang. 

nguni't aking sinabi, paanong ilalagay kita sa gitna nang manga anak, at bibigyan kita nang masayang 
lupain, nang mainam na mana nang manga hukbo nang manga bansa? at aking sinabi, inyong tatawagin 
ako, ama ko, at hindi ka na hihiwalay pa nang pagsunod sa akin. 

tunay na kung paanong humihiwalay na may pagtataksil ang babae sa kaniyang asawa, gayon kayo 
nagsigawang may kataksilan sa akin, oh sangbahayan ni israel, sabi nang panginoon. 

isang tinig ay naririnig sa manga luwal na kaitaasan, ang iyak at ang manga samo nang manga anak ni 
israel: sapagka't kanilang pinasama ang kanilang lakad, kanilang nilimot ang panginoon nilang diyos. 
kayo'y manumbalik, kayong nagsisitalikod na manga anak, aking pagagalingin ang inyong manga 
pagtalikod. narito, kami ay nagsiparito sa iyo: sapagka't ikaw ay panginoon naming diyos. 

tunay na walang kabuluhan ang tulong na maaasahan sa manga burol, ang kagulo sa manga bundok: 
tunay na nasa panginoon naming diyos ang kaligtasan nang israel. 

nguni't nilamon nang nakahihiyang bagay ang gawa nang ating manga magulang na mula sa ating 
kabataan, ang kanilang manga kawan at ang kanilang manga bakahan, ang kanilang manga anak na 
lalake at babae. 

tayo'y magsihiga sa ating kahihiyan, at takpan tayo nang ating kalituhan: sapagka't tayo'y nangagkasala 
laban sa panginoon nating diyos, tayo at ang ating manga magulang, mula sa ating kabataan hanggang 
sa araw na ito: at hindi tayo nakinig sa tinig nang panginoon nating diyos. 

kung ikaw ay manunumbalik, oh israel, sabi nang panginoon, kung ikaw ay manunumbalik sa akin, at 
kung iyong aalisin ang iyong manga kasuklamsuklam sa aking paningin: hindi ka nga makikilos, 

at ikaw ay susumpa, buhay ang panginoon, sa katotohanan, sa kahatulan, at sa katuwiran, at ang manga 
bansa ay magiging mapalad sa kaniya, at sa kaniya luluwalhati sila. 

sapagka't ganito ang sabi nang panginoon, sa manga tao nang juda at nang jerusalem, inyong bungkalin 
ang inyong binabayaang bukiran, at huwag kayong maghasik sa gitna nang manga tinik. 

magsipagtuli kayo para sa panginoon, at inyong alisin ang manga kasamaan nang inyong puso, ninyong 
manga tao nang juda at manga nananahan sa jerusalem, baka ang aking kapootan ay sumigalbo na 
parang apoy, at magningas na walang makapatay, dahil sa kasamaan nang inyong manga gawa. 
ipahayag ninyo sa juda, at ibalita ninyo sa jerusalem, at inyong sabihin, inyong hipan ang pakakak sa 
lupain: magsihiyaw kayo nang malakas, at inyong sabihin, magpisan kayo, at tayo'y magsipasok sa 
manga bayang nakukutaan. 

kayo'y mangagtaas nang watawat sa dako nang sion: kayo'y magsitakas sa ikatitiwasay, huwag kayong 
magsitigil: sapagka't ako'y magdadala nang kasamaan mula sa hilagaan, at nang malaking paglipol. 

ang isang leon ay sumampa mula sa kaniyang kagubatan, at ang manglilipol nang manga bansa: siya'y 
nasa kaniyang paglalakad, siya'y lumabas mula sa kaniyang dako, upang sirain ang iyong lupain, upang 
ang iyong manga bayan ay mangalagay na sira na walang mananahan. 

dahil dito ay mangagbigkis kayo nang kayong magaspang, kayo'y magsipanaghoy at magsipanangis, 
sapagka't ang mabangis na galit nang panginoon ay hindi humihiwalay sa atin. 

at mangyayari sa araw na yaon, sabi nang panginoon, na ang puso nang hari ay mapapahamak, at ang 
puso nang manga prinsipe: at ang manga saserdote ay mangatitigilan, at ang manga propeta ay 
mangamamangha. 

nang magkagayo'y sinabi ko, ah panginoong diyos: tunay na iyong dinayang lubha ang bayang ito at ang 
jerusalem, na iyong sinabi, kayo'y mangagkakaroon nang kapayapaan: gayon man ang tabak ay 
tumatalab sa buhay. 

sa panahong yaon ay sasabihin sa bayang ito at sa jerusalem, isang mainit na hangin na mula sa manga 
luwal na kaitaasan sa ilang ay dumating sa anak nang aking bayan, hindi upang sumimoy, o maglinis 
man: 

isang malakas na hangin na mula sa manga ito ay darating sa akin: ngayo'y magsasalita naman ako nang 
manga kahatulan laban sa kanila. 

narito, siya'y sasagupang parang manga ulap, at ang kaniyang manga karo ay magiging parang ipoipo 
ang kaniyang manga kabayo ay lalong matulin kay sa manga aguila. sa aba natin! sapagka't tayo'y 
nangapahamak. 

oh jerusalem, hugasan mo ang iyong puso sa kasamaan, upang ikaw ay maligtas. hanggang kailan titigil 
sa loob mo ang iyong manga masamang pagiisip? 

sapagka't isang tinig ay nagpapahayag mula sa dan, at nagbabalita nang kasamaan, mula sa manga burol 
nang ephraim. 

inyong banggitin sa manga bansa: narito, inyong ibalita laban sa jerusalem, na ang manga bantay ay 
nanggagaling sa malayong lupain, at inihihiyaw nila ang kanilang tinig laban sa manga bayan nang juda. 
sila'y gaya nang manga bantay sa parang, laban sa kaniya sa palibot, sapagka't siya'y naging 
mapanghimagsik laban sa akin, sabi nang panginoon. 

ang iyong lakad at ang iyong manga gawa ay nagsikap nang manga bagay na ito sa iyo: ito ang iyong 
kasamaan, sapagka't napakasama, sapagka't tinataglay nang iyong puso. 

ang hirap ko, ang hirap ko! ako'y nagdaramdam sa aking puso; ang dibdib ko ay kakabakaba, hindi ako 
matahimik, sapagka't iyong narinig, oh kaluluwa ko, ang tunog nang pakakak, ang hudyat nang 
pakikipagdigma. 

kagibaan at kagibaan ang inihihiyaw, sapagka't ang buong lupain ay nasira: biglang nangasira ang aking 
manga tolda, at ang aking manga tabing sa isang sandali. 

hanggang kailan makikita ko ang watawat, at maririnig ang tunog nang pakakak? 

sapagka't ang bayan ko ay hangal, hindi nila ako nakikilala, sila'y manga mangmang na anak, at sila'y 
walang unawa; sila'y pantas sa paggawa nang masama, nguni't sa paggawa nang mabuti ay wala silang 
kaalaman. 

aking minasdan ang lupa, at, narito, sira at walang laman, at ang langit ay walang liwanag. 

aking minasdan ang manga bundok, at narito, nagsisiyanig, at ang lahat na burol ay nagsisiindayon. 
ako'y nagmasid, at, narito, walang tao, at lahat nang manga ibon sa himpapawid ay nangakatakas. 
ako'y nagmasid, at, narito, ang mainam na parang ay ilang, at, lahat nang manga bayan niyaon ay 
nangasira sa harapan nang panginoon, at sa harap nang kaniyang mabangis na galit. 

sapagka't ganito ang sabi nang panginoon, ang buong lupain ay magiging sira: gayon ma'y hindi ako 
gagawa nang lubos na kawakasan. 

dahil dito ay tatangis ang lupa, at ang langit sa itaas ay magiging maitim: sapagka't aking sinalita, aking 
pinanukala, at hindi ako nagsisi, o akin mang tatalikuran. 

ang buong bayan ay tumakas dahil sa hugong nang manga mangangabayo at nang manga mamamana, 
sila'y nagsipasok sa manga kagubatan, at nangagukyabit sa manga malaking bato, bawa't bayan ay 
napabayaan, at walang tao na tumatahan doon. 

at ikaw, pagka ikaw ay napahamak, anong iyong gagawin? bagaman ikaw ay nananamit nang mainam na 
damit na mapula: bagaman ikaw ay gumagayak nang manga kagayakang ginto, bagaman iyong pinalalaki 
ang iyong manga mata nang pinta, sa walang kabuluhan nagpapakaganda ka, hinahamak ka nang manga 
mangingibig sa iyo, pinagsisikapan nila ang iyong buhay. 

sapagka't ako'y nakarinig nang tinig na gaya nang sa babaing nagdaramdam, nang daing nang gaya nang 
sa nanganganak sa panganay, nang tinig nang anak na babae nang sion, na nagsisikip ang hininga, na 
naguunat nang kaniyang manga kamay, na nagsasabi, sa aba ko ngayon! sapagka't ang kaluluwa ko ay 
nanglulupaypay sa harap nang manga mamamatay tao. 

magsitakbo kayong paroo't parito sa manga lansangan nang jerusalem, at tingnan ngayon, at alamin, at 
hanapin sa manga luwal na dako niyaon, kung kayo'y makakasumpong nang tao, kung may sinoman na 
gumagawa nang kaganapan, na humahanap nang katotohanan, at aking patatawarin siya. 

at bagaman kanilang sinasabi, buhay ang panginoon, tunay na sila'y nagsisisumpa na may 
kasinungalingan. 

oh panginoon, hindi baga tumitingin ang iyong manga mata sa katotohanan? iyong hinampas sila, 
nguni't hindi sila nangagdamdanm, iyong pinugnaw sila, nguni't sila'y nagsitangging tumanggap nang 
sawa'y, kanilang pinapagmatigas ang kanilang mukha nang higit kay sa malaking bato: sila'y 
nagsitangging manumbalik. 

nang magkagayo'y sinabi ko, tunay na ang manga ito ay dukha, sila'y manga hangal: sapagka't hindi sila 
nangakakaalam nang daan nang panginoon, o nang kahatulan nang kaniyang diyos. 

ako'y paroroon sa manga dakilang tao, at magsasalita sa kanila, sapagka't kanilang nalalaman ang daan 
nang panginoon, at ang kahatulan nang kanilang diyos. nguni't ang manga ito ay nagkaiisang magalis 
nang pamatok, at lumagot nang manga panali. 

kaya't papatayin sila nang leon na mula sa gubat, sisirain sila nang lobo sa manga ilang, babantayan ang 
kanilang manga bayan nang leopardo, lahat na nagsilabas doon ay mangalalapa, sapagka't ang kanilang 
manga pagsalangsang ay marami, at ang kanilang manga pagtalikod ay lumago. 

paanong mapatatawad kita? pinabayaan ako nang iyong manga anak, at nagsisumpa sa pamamagitan 
niyaong manga hindi diyos. nang sila'y aking mabusog, sila'y nangalunya, at nagpupulong na 
pulupulutong sa manga bahay nang manga patutot. 

sila'y parang pinakaing manga kabayong pagalagala: bawa't isa'y humalinghing sa asawa nang kaniyang 
kapuwa. 

hindi baga dadalaw ako dahil sa manga bagay na ito? sabi nang panginoon: at hindi baga manghihiganti 
ang kaluluwa ko sa isang ganiyang bansa na gaya nito? 

sampahin ninyo ang kaniyang manga kuta at inyong gibain, nguni't huwag kayong magsigawa nang lubos 
na kawakasan, alisin ninyo ang kaniyang manga sanga: sapagka't sila'y hindi sa panginoon. 

sapagka't ang sangbahayan ni israel at ang sangbahayan ni juda ay gumagawang may kataksilan laban sa 
akin, sabi nang panginoon. 

kanilang ikinaila ang panginoon, at sinabi, hindi siya; ni darating sa atin ang kasamaan, ni makakakita 
tayo nang tabak o nang kagutom man: 

at ang manga propeta ay magiging parang hangin, at ang salita ay wala sa kanila: ganito ang gagawin sa 
kanila. 

kaya't ganito ang sabi nang panginoon, nang diyos nang manga hukbo, sapagka't inyong sinalita ang 
salitang ito, narito, gagawin ko na ang aking manga salita sa inyong bibig ay maging apoy, at ang bayang 
ito ay kahoy, at sila'y pupugnawin niyaon. 

narito, dadalhin ko ang bansa sa inyo na mula sa malayo, oh sangbahayan ni israel, sabi nang panginoon: 
siyang makapangyarihang bansa, siyang matandang bansa, isang bansa na ang wika ay hindi mo 
naiintindihan, o nababatid mo man kung ano ang kanilang sinasabi. 

ang kanilang lalagyan nang pana ay bukas na libingan, silang lahat ay makapangyarihang lalake. 

at kakanin nila ang iyong ani, at ang iyong tinapay, na dapat sanang kanin nang iyong manga anak na 
lalake at babae, kanilang kakanin ang iyong manga kawan at ang iyong manga bakahan, kanilang kakanin 
ang iyong manga puno nang ubas at ang iyong manga puno nang igos; kanilang ibabagsak ang iyong 
manga bayan na nababakuran, na iyong tinitiwalaan, sa pamamagitan nang tabak. 

nguni't sa manga araw mang yaon, sabi nang panginoon, hindi ako gagawa nang lubos na kawakasan sa 
inyo. 

at mangyayari, pagka inyong sasabihin, bakit ginawa nang panginoon nating diyos ang lahat nang manga 
bagay na ito sa atin? kung magkagayo'y sasabihin mo sa kanila, kung paanong inyong pinabayaan ako, at 
nangaglingkod kayo sa manga ibang diyos sa inyong lupain, gayon kayo mangaglingkod sa manga taga 
ibang lupa sa isang lupain na hindi inyo. 

inyong ipahayag ito sa sangbahayan ni jacob, at inyong ibalita sa juda na inyong sabihin, 

inyong dinggin ngayon ito, oh hangal na bayan, at walang unawa, na may manga mata, at hindi 
nakakakita, na may manga pakinig, at hindi nakakarinig: 

hindi kayo nangatatakot sa akin? sabi nang panginoon: hindi baga kayo manginginig sa aking harapan, na 
naglagay nang buhangin na pinakahangganan nang dagat, sa pamamagitan nang pinakawalang 
hanggang pasiya, upang huwag makalampas? at bagaman maginalon ang kaniyang manga alon, hindi rin 
mananaig, bagaman ang manga ito'y nagsisihugong, hindi rin ang manga ito'y makaraan. 

nguni't ang bayang ito ay may magulo at mapanghimagsik na puso, sila'y nanghimagsik at nagsiyaon. 
hindi man nila sinasabi sa sarili, mangatakot tayo ngayon sa panginoon nating diyos, na naglalagpak 
nang ulan, nang maaga at gayon din nang huli, sa kaniyang kapanahunan, na itinataan sa atin ang manga 
takdang sanglinggo nang manga pagaani. 

ang inyong manga kasamaan ang nangaghiwalay nang manga bagay na ito, at ang inyong manga 
kasalanan ang nagsipigil sa inyo nang kabutihan. 

sapagka't sa gitna nang aking bayan ay nakakasumpong nang manga masamang tao: sila'y nagbabantay, 
gaya nang pagbabantay nang manga mamimitag: sila'y nangaglalagay nang silo, sila'y nanghuhuli nang 
manga tao. 

kung paanong ang kulungan ay puno nang manga ibon, gayon ang kanilang manga bahay ay puno nang 
karayaan: kaya't sila'y naging dakila, at nagsisiyaman. 

sila'y nagsisitaba, sila'y makintab: oo, sila'y nagsisihigit sa manga paggawa nang kasamaan: hindi nila 
ipinakikipaglaban ang usap, ang usap nang ulila, upang sila'y guminhawa: at ang matuwid nang 
mapagkailangan ay hindi hinahatulan. 

hindi baga dadalaw ako dahil sa manga bagay na ito? sabi nang panginoon: hindi baga manghihiganti 
ang aking kalooban sa ganiyang bansa na gaya nito? 

isang kamanghamangha at kakilakilabot na bagay ay nangyayari sa lupain: 

ang manga propeta ay nanganghuhula nang kasinungalingan, at ang manga saserdote ay nangagpupuno 
sa pamamagitan nang kanilang manga kamay, at iniibig nang aking bayan na magkagayon: at ano ang 
inyong gagawin sa wakas niyaon? 

kayo'y magsitakas para maligtas, kayong manga anak ni benjamin, mula sa gitna nang jerusalem, at 
kayo'y magsihihip nang pakakak sa tecoa, at mangagtaas nang tanda sa beth-hacherem,: sapagka't ang 
kasamaan ay natatanaw sa hilagaan, at isang malaking paglipol. 

ang maganda at maayos na babae, ang anak na babae nang sion, ihihiwalay ko. 

mga pastor na kasama nang kanilang manga kawan ay magsisiparoon sa kaniya, kanilang itatayo ang 
kanilang manga tolda laban sa kaniya sa palibot: sila'y mangagpapasabsab bawa't isa sa kanikaniyang 
dako. 

mangaghanda kayo nang digma laban sa kaniya, kayo'y magsibangon, at tayo'y magsisampa sa 
katanghaliang tapat. sa aba natin! sapagka't ang araw ay kumikiling, sapagka't ang manga dilim nang 
gabi ay nangangalat. 

magsibangon, at tayo'y magsisampa sa gabi, at ating gibain ang kaniyang manga palacio. 

sapagka't ganito ang sabi nang panginoon nang manga hukbo, kayo'y magsiputol nang manga punong 
kahoy, at mangagtayo kayo nang bunton laban sa jerusalem: ito ang bayang dadalawin: siya'y lubos na 
kapighatian sa gitna niya. 

kung paanong ang isang bukal ay nilalabasan nang kaniyang tubig, gayon siya nilalabasan nang kaniyang 
kasamaan: pangdadahas at pagkagiba ay naririnig sa kaniya, sa harap ko ay palaging hirap at manga 
sugat. 

maturuan ka, oh jerusalem, baka ang aking kaluluwa ay mahiwalay sa iyo; baka ikaw ay gawin kong sira, 
lupaing hindi tinatahanan. 

ganito ang sabi nang panginoon nang manga hukbo, kanilang lubos na sisimutin ang nalabi sa israel na 
parang puno nang ubas: idukot mo uli ang iyong kamay sa manga buslo na gaya nang mamimitas nang 
ubas. 

kanino ako magsasalita at magpapatotoo, upang kanilang marinig? narito, ang kanilang pakinig ay 
paking, at hindi mangakarinig: narito, ang salita nang panginoon ay naging kadustaan sa kanila, sila'y 
walang kaluguran sa kaniya. 

kaya't ako'y puspus nang kapusukan nang panginoon, ako'y pagod na nang pagpipigil ko: ibuhos sa 
manga bata sa lansangan, at sa kapulungan nang manga binata na magkakasama: sapagka't gayon din 
ang lalake sangpu nang asawa ay mahuhuli, ang matanda sangpu niya na puspus nang manga kaarawan. 
at ang kanilang manga bahay ay malilipat sa manga iba, ang kanilang manga parang at ang kanilang 
manga asawa na magkakasama: sapagka't iuunat ko ang aking kamay sa manga mananahan sa lupain, 
sabi nang panginoon. 

sapagka't mula sa kaliitliitan nila hanggang sa kalakilakihan nila, bawa't isa ay ibinigay sa kasakiman, at 
mula sa propeta hanggang sa saserdote bawa't isa'y gumagawang may kasinungalingan. 

kanilang pinagaling din naman nang kaunti ang sugat nang aking bayan, na sinasabi, kapayapaan, 
kapayapaan, gayon ma'y walang kapayapaan. 

nangahiya baga sila nang sila'y gumawa nang kasuklamsuklam? hindi, hindi sila nangahiya sa anoman, o 
sila man ay nangamula: kaya't sila'y mangabubuwal sa gitna niyaong nangabubuwal, sa panahon na 
aking dadalawin sila ay nangabubulagta sila, sabi nang panginoon. 

ganito ang sabi nang panginoon, magsitayo kayo sa manga daan at magsitingin kayo, at ipagtanong 
ninyo ang manga dating landas, kung saan nandoon ang mabuting daan, at magsilakad kayo roon, at 
kayo'y mangakakasumpong nang kapahingahan sa inyong manga kaluluwa: nguni't kanilang sinabi, hindi 
kami magsisilakad doon. 

at ako'y naglagay nang manga bantay sa inyo, na aking sinasabi, inyong pakinggan ang tunog nang 
pakakak, nguni't kanilang sinabi, hindi kami makikinig. 

kaya't inyong pakinggan, ninyong manga bansa, at inyong talastasin, oh kapulungan, kung ano ang nasa 
gitna nila. 

iyong pakinggan, oh lupa: narito, ako'y magdadala nang kasamaan sa bayang ito, na bunga nang kanilang 
manga pagiisip, sapagka't sila'y hindi nangakinig sa aking manga salita, at tungkol sa aking kautusan ay 
kanilang itinakuwil. 

sa anong panukala nangagdadala kayo sa akin nang kamangyan na mula sa seba, at nang mabangong 
kalamo na mula sa malayong lupain? ang inyong manga handog na susunugin ay hindi nakalulugod, ni 
ang inyo mang manga hain ay nakalulugod sa akin. 

kaya't ganito ang sabi nang panginoon, narito, ako'y maglalagay nang katitisuran sa harap nang bayang 
ito: at ang manga magulang at ang manga anak ay magkakasamang mangatitisod doon; ang kalapit 
bahay at ang kaniyang kaibigan ay mamamatay. 

ganito ang sabi nang panginoon, narito, ang isang bayan ay nagmumula sa hilagaang lupain, at isang 
dakilang bansa ay pupukawin mula sa manga kaduluduluhang bahagi nang lupa. 

sila'y nagsisihawak nang busog at nang sibat, sila'y mabagsik at walang habag, ang kanilang tinig ay 
humuhugong na parang dagat, at sila'y nagsisisakay sa manga kabayo, bawa't isa ay humahanay, na 
parang isang lalake sa pakikipagbaka, laban sa iyo oh anak na babae nang sion. 

aming narinig ang balita niyaon, ang aming manga kamay ay nanganghihina: kahirapan ay humawak sa 
amin, at hirap na gaya nang sa isang babae sa pagdaramdam. 

huwag kang lumabas sa parang, o lumakad man sa daan, sapagka't may tabak nang kaaway, at 
kakilabutan sa bawa't dako. 

oh anak na babae nang aking bayan, magbigkis ka nang kayong magaspang, at gumumon ka sa abo: 
manangis ka, gaya nang sa bugtong na anak, nang kalagimlagim na panaghoy, sapagka't ang manglilipol 
ay biglang darating sa akin. 

iginawa kita nang isang moog at nang kuta sa gitna nang aking bayan: upang iyong maalaman at 
masubok ang kanilang lakad. 

silang lahat ay lubhang mapanghimagsik na nanganinirang puri, sila'y tanso at bakal: silang lahat ay 
nagsisigawang may kabulukan. 

ang panghihip ay humihihip na malakas, ang tingga ay natutunaw sa apoy: sa walang kabuluhan 
nagdadalisay sila, sapagka't ang masasama ay hindi nangaalis. 

tatawagin silang pilak na itinakuwil, sapagka't itinakuwil sila nang panginoon. 

ang salita na dumating kay jeremias mula sa panginoon na nagsasabi, 

ikaw ay tumayo sa pintuang-daan nang bahay nang panginoon, at itanyag mo roon ang salitang ito, at 
iyong sabihin, inyong dinggin ang salita nang panginoon, ninyong lahat na nasa juda, na nagsisipasok sa 
manga pintuang-daang ito upang magsisamba sa panginoon. 

ganito ang sabi nang panginoon nang manga hukbo, nang diyos nang israel, inyong pabutihin ang inyong 
manga lakad at ang inyong manga gawa, at akin kayong patatahanin sa dakong ito. 

huwag kayong magsitiwala sa manga kabulaanang salita, na nangagsasabi, ang templo nang panginoon, 
ang templo nang panginoon, ang templo nang panginoon, ay ang manga ito. 

sapagka't kung inyong lubos na pabubutihin ang inyong manga lakad at ang inyong manga gawa, kung 
kayo'y lubos na magsisigawa nang kahatulan sa isang tao at sa kaniyang kapuwa. 

kung hindi ninyo pipighatiin ang makikipamayan, ang ulila, at ang babaing bao, at hindi kayo magbububo 
nang walang salang dugo sa dakong ito, o susunod man sa ibang manga diyos sa inyong sariling 
kapahamakan. 

ay patatahanin ko nga kayo sa dakong ito, sa lupain na ibinigay ko sa inyong manga magulang mula nang 
una hanggang sa walang hanggan. 

narito, kayo'y nagsisitiwala sa manga kabulaanang salita, na hindi mapapakinabangan. 

kayo baga'y mangagnanakaw, magsisipatay, at mangangalunya at magsisisumpa nang kabulaanan, at 
mangagsusunog nang kamangyan kay baal, at magsisisunod sa ibang manga diyos na hindi ninyo 
nakikilala. 

at magsisiparito at magsisitayo sa harap ko sa bahay na ito, na tinatawag sa aking pangalan, na 
mangagsasabi, kami ay laya, upang inyong gawin ang lahat na kasuklamsuklam na ito? 

ang bahay bagang ito na tinawag sa aking pangalan, naging yungib nang manga tulisan sa harap nang 
inyong manga mata? narito, ako, ako nga ang nakakita, sabi nang panginoon. 

nguni't magsiparoon kayo ngayon sa aking dako na nasa silo, na siyang aking pinagpatahanan nang aking 
pangalan nang una, at inyong tingnan kung ano ang aking ginawa dahil sa kasamaan nang aking bayang 
israel. 

at ngayon, sapagka't inyong ginawa ang lahat nang gawang ito, sabi nang panginoon, at nagsalita ako sa 
inyo, na ako'y bumabangong maaga at nagsasalita, nguni't hindi ninyo dininig: at aking tinawag kayo, 
nguni't hindi kayo sumagot: 

kaya't gagawin ko sa bahay na tinatawag sa aking pangalan, na inyong tinitiwalaan, at sa dakong ibinigay 
ko sa inyo at sa inyong manga magulang, ang gaya nang aking ginawa sa silo. 

at akin kayong itatakuwil sa aking paningin, gaya nang pagkatakuwil ko sa lahat ninyong manga kapatid, 
sa buong binhi ni ephraim. 

kaya't huwag mong idalangin ang bayang ito, ni palakasin man ang daing patungkol sa kanila ni dalangin 
man, o mamagitan man ikaw sa akin, sapagka't hindi kita didinggin. 

hindi mo ba nakikita kung ano ang kanilang ginagawa sa bayan nang juda at sa manga lansangan nang 
jerusalem? 

ang manga anak ay nangamumulot nang kahoy, at ang manga ama ay nangagpapaningas nang apoy, at 
ang manga babae ay nangagmamasa nang masa, upang igawa nang manga tinapay ang reina nang 
langit, at upang magbuhos nang manga handog na inumin sa ibang manga diyos, upang kanilang 
mungkahiin ako sa galit. 

kanila baga akong minumungkahi sa galit? sabi nang panginoon, hindi baga sila namumungkahi sa 
kanilang sarili sa ikalilito nang kanila ring mukha? 

kaya't ganito ang sabi nang panginoong diyos, narito, ang aking galit at ang aking kapusukan ay 
mabubuhos sa dakong ito, sa tao, at sa hayop, at sa manga punong kahoy sa parang, at sa bunga nang 
lupa: at masusupok, at hindi mapapatay. 

ganito ang sabi nang panginoon nang manga hukbo, nang diyos nang israel, inyong idagdag ang inyong 
manga handog na susunugin sa inyong manga hain, at magsikain kayo nang laman. 

sapagka't hindi ako nagsalita sa inyong manga magulang, o nagutos man sa kanila nang araw na inilabas 
ko sila sa lupain nang egipto, tungkol sa manga handog na susunugin, o sa manga hain: 

kundi ang bagay na ito ang iniutos ko sa kanila, na aking sinasabi, inyong dinggin ang aking tinig, at ako'y 
magiging inyong diyos, at kayo'y magiging aking bayan, at magsilakad kayo sa lahat nang daan na 
iniuutos ko sa inyo, sa ikabubuti ninyo. 

nguni't hindi nila dininig, o ikiniling man ang kanilang pakinig, kundi nagsilakad sa kanilang sariling 
manga payo at sa pagmamatigas nang kanilang masamang puso, at nagsiyaong paurong at hindi 
pasulong. 

mula nang araw na ang inyong manga magulang ay magsilabas sa lupain nang egipto hanggang sa araw 
na ito, aking sinugo sa inyo ang lahat kong lingkod na manga propeta, na araw-araw ay bumabangon 
akong maaga at sinusugo ko sila: 

gayon ma'y hindi sila nangakinig sa akin, o nangagkiling man nang kanilang pakinig, kundi 
pinapagmatigas ang kanilang leeg: sila'y nagsigawa nang lalong masama kay sa kanilang manga 
magulang. 

at iyong sasalitain ang lahat na salitang ito sa kanila, nguni't hindi sila mangakikinig sa iyo: iyo namang 
tatawagin sila, nguni't hindi sila magsisisagot sa iyo. 

at iyong sasabihin sa kanila, ito ang bansang hindi nakinig sa tinig nang panginoon nilang diyos, o 
tumanggap man nang aral: katotohanan ay nawala, at nahiwalay sa kanilang bibig. 

iyong gupitin ang iyong buhok, oh jerusalem, at ihagis mo, at maglakas ka nang panaghoy sa manga 
luwal na kaitaasan: sapagka't itinakuwil nang panginoon at nilimot ang lahat nang kaniyang poot. 
sapagka't nagsigawa ang manga anak ni juda nang masama sa aking paningin, sabi nang panginoon: 
kanilang inilagay ang kanilang manga kasuklamsuklam sa bahay na tinatawag sa aking pangalan, upang 
lapastanganin. 

at kanilang itinayo ang manga mataas na dako nang topheth, na nasa libis nang anak ni hinnom, upang 
sunugin ang kanilang manga anak na lalake at babae sa apoy: na hindi ko iniuutos, o pumasok man sa 
aking pagiisip. 

kaya't, narito, ang manga araw ay dumarating, sabi nang panginoon, na hindi na siya tatawaging 
topheth, o ang libis nang anak ni hinnom man, kundi ang libis nang patayan: sapagka't sila'y 
mangaglilibing sa topheth, hanggang sa mawalan nang dakong mapaglilibingan. 

at ang manga bangkay nang bayang ito ay magiging pinakapagkain sa manga ibon sa himpapawid, at sa 
manga hayop sa lupa, at walang bubugaw sa manga yaon. 

kung magkagayo'y aking ipatitigil sa manga bayan nang juda, at sa manga lansangan nang jerusalem, ang 
tinig nang kalayawan at ang tinig nang kasayahan, ang tinig nang kasintahang lalake at ang tinig nang 
kasintahang babae: sapagka't ang lupain ay masisira. 

sa panahong yaon, sabi nang panginoon, ay ilalabas nila ang manga buto nang manga hari sa juda, at ang 
manga buto nang kaniyang manga prinsipe, at ang manga buto nang manga saserdote, at ang manga 
buto nang manga propeta, at ang manga buto nang manga nananahan sa jerusalem, mula sa kanilang 
manga libingan; 

at kanilang ikakalat sa liwanag nang araw, at nang buwan, at nang lahat na natatanaw sa langit na 
kanilang inibig, at kanilang pinaglingkuran, at siya nilang sinundan, at siyang kanilang hinanap, at siyang 
kanilang sinamba: hindi mangapipisan, o mangalilibing man, sila'y magiging pinakasukal sa ibabaw nang 
lupa. 

at ang kamatayan ay pipiliin na higit kay sa kabuhayan nang lahat nang naiwang nalabi rito sa masamang 
angkan, na nalabi sa lahat nang dako na aking pinagtabuyan sa kanila, sabi nang panginoon nang manga 
hukbo. 

bukod dito'y sasabihin mo sa kanila, ganito ang sabi nang panginoon. mangabubuwal baga ang manga 
tao, at hindi magsisibangon uli? maliligaw baga ang isa, at hindi babalik? 

bakit nga ang bayang ito na jerusalem ay tumatalikod nang walang hanggang pagtalikod? sila'y 
nagsisihawak na mahigpit nang karayaan, sila'y nagsisitangging bumalik. 

aking pinakinggan at narinig ko, nguni't hindi sila nagsalita nang matuwid: walang nagsisisi nang 
kaniyang kasamaan, na nagsasabi, anong aking ginawa? bawa't isa'y lumilihis sa kaniyang lakad, gaya 
nang kabayo na dumadaluhong sa pagbabaka. 

oo, nalalaman nang ciguena sa himpapawid ang kaniyang manga takdang kapanahunan, at ang bato 
bato at ang langaylangayan at ang tagak ay nangagmamalas nang panahon nang pagdating nang manga 
yaon, nguni't hindi nalalaman nang aking bayan ang alituntunin nang panginoon. 

paano ninyo sinasabi, kami ay pantas, at ang kautusan nang panginoon ay sumasaamin? nguni't, narito, 
ang sinungaling na pangsulat nang manga escriba ay sumulat na may kasinungalingan. 

ang manga pantas ay nangapapahiya, sila'y nanganglulupaypay at nangahuhuli: narito, kanilang 
itinakuwil ang salita nang panginoon: at anong uri nang karunungan ang nasa kanila? 

kaya't ibibigay ko ang kanilang manga asawa sa manga iba, at ang kanilang manga parang sa manga 
magaari sa manga yaon: sapagka't bawa't isa mula sa kaliitliitan hanggang sa kalakilakihan, ay ibinigay sa 
kasakiman, mula sa propeta hanggang sa saserdote bawa't isa'y gumagawang may kasinungalingan. 

at kanilang pinagaling nang kaunti ang sugat nang anak na babae nang aking bayan, na sinasabi, 
kapayapaan, kapayapaan, gayon ma'y walang kapayapaan. 

nangahiya baga sila nang sila'y gumawa nang kasuklamsuklam? hindi, hindi sila nangahiya sa anoman, ni 
nangamula man sila: kaya't sila'y mangabubuwal sa gitna niyaong nangabubuwal, sa panahon nang 
pagdalaw sa kanila ay mahahagis sila, sabi nang panginoon. 


aking lubos na lilipulin sila, sabi nang panginoon: hindi magkakaroon nang manga ubas sa puno nang 
ubas, o nang manga higos man sa manga puno nang higos, at ang dahon ay malalanta: at ang manga 
bagay na aking naibigay sa kanila ay mapapawi sa kanila. 

bakit tayo'y nagsisitigil na nakaupo? kayo'y magkatipon, at tayo'y magsipasok sa manga bayang 
nakukutaan, at tayo'y magsitahimik doon, sapagka't tayo'y pinatahimik nang panginoon nating diyos, at 
binigyan tayo nang inuming mapait upang inumin, sapagka't tayo'y nangagkasala laban sa panginoon. 
tayo'y nangaghihintay nang kapayapaan, nguni't walang dumating na mabuti, at nang panahon nang 
kagalingan, at narito panglulupaypay! 

ang singasing nang kaniyang manga kabayo ay naririnig mula sa dan: sa tinig nang halinghing nang 
kaniyang manga malakas ay nayayanig ang buong lupain, sapagka't sila'y nagsidating, at nilamon ang 
lupain at lahat nang naroon, ang bayan at yaong manga nagsisitahan doon. 

sapagka't, narito, ako'y magsusugo nang manga ahas, nang manga ulupong sa gitna ninyo, na hindi 
maeenkanto, at kakagatin nila kayo, sabi nang panginoon. 

oh kung ako'y makapagaaliw laban sa kapanglawan! ang puso ko ay nanglulupaypay. 

narito, ang tinig nang hiyaw nang anak na babae nang aking bayan na mula sa lupain na totoong malayo: 
hindi baga ang panginoon ay nasa sion? hindi baga ang kaniyang hari ay nandoon? bakit minungkahi nila 
ako sa galit nang kanilang manga larawang inanyuan, at nang manga walang kabuluhan nang iba? 

ang pagaani ay nakaraan, ang taginit ay lipas na, at tayo'y hindi ligtas. 

dahil sa sugat nang anak na babae nang aking bayan ay nasasakitan ako; ako'y luksa, ako'y natigilan. 
wala bagang balsamo sa galaad? wala bagang manggagamot doon? bakit nga hindi gumaling ang anak 
na babae nang aking bayan? 

oh kung ang aking ulo lamang ay maging tubig, at ang aking manga mata ay bukalan nang manga luha, 
upang ako'y makaiyak araw at gabi dahil sa pagkamatay nang anak na babae nang aking bayan! 

oh kung magkaroon ako sa ilang nang patuluyan sa manga naglalakad, upang aking maiwan ang aking 
bayan, at lisanin ko sila! sapagka't silang lahat ay mangangalunya, kapulungan nang manga taong taksil! 
at pinamimilantik nila ang kanilang dila gaya nang kanilang busog, dahil sa kabulaanan, at sila'y 
nagsisitakas sa lupain, nguni't hindi para sa katotohanan: sapagka't sila'y nagpatuloy mula sa kasamaan 
hanggang sa kasamaan, at hindi nila ako nakikilala, sabi nang panginoon. 

mangagingat bawa't isa sa inyo sa kaniyang kapuwa, at huwag kayong mangagkatiwala sa kanino mang 
kapatid: sapagka't bawa't kapatid ay mangaagaw, at bawa't kapuwa ay makikisama sa mapanirang puri. 
at mangagdaya bawa't isa sa kanila sa kaniyang kapuwa, at hindi mangagsasalita nang katotohanan: 
kanilang tinuruan ang kanilang dila na magsalita nang kabulaanan, sila'y nangagpakapagod upang 
gumawa nang kasamaan. 

ang iyong tahanan ay nasa gitna nang pangdadaya: dahil sa pangdadaya ay ayaw silang kumilala sa akin, 
sabi nang panginoon. 

kaya't ganito ang sabi nang panginoon nang manga hukbo, narito, aking lilituhin sila, at susubukin sila, 
sapagka't ano pa ang aking magagawa, dahil sa anak na babae nang aking bayan? 

ang kanilang dila ay panang nakamamatay, nagsasalita nang karayaan: nagsasalitang may kapayapaan 
nang kaniyang bibig sa kaniyang kapuwa, nguni't bumabakay siya nang kaniyang puso sa kaniya. 

hindi ko baga dadalawin sila dahil sa manga bagay na ito? sabi nang panginoon, hindi baga 
manghihiganti ako sa isang bansa na gaya nito? 

sa manga bundok ay maglalakas ako nang pagiyak at pananangis, at sa manga sabsaban sa ilang ay 
panaghoy, sapagka't nasunog ang manga yaon, na anopa't walang dumaraan, hindi man narinig nang 

manga tao ang angal nang kawan, ang manga ibon sa himpapawid at gayon din ang manga hayop sa 
parang ay nagsitakas, ang manga ito'y nagsiyaon. 

at aking gagawin na manga bundok ang jerusalem, na tahanang dako nang manga chakal, at aking 
sisirain ang manga bayan nang juda, na walang mananahan. 

sino ang pantas na makakaunawa nito? at sino siya na pinagsalitaan nang bibig nang panginoon, upang 
kaniyang maipahayag? bakit ang lupain ay napupugnaw at nasusunog na parang ilang, na anopa't 
walang dumaraan? 

at sinabi nang panginoon, sapagka't kanilang pinabayaan ang aking kautusan na aking inilagay sa harap 
nila, at hindi nagsisunod sa aking tinig, o nilakaran man nila, 

kundi sila'y nagsisunod sa pagmamatigas nang kanilang sariling puso, at nagsisunod sa manga baal, na 
itinuro sa kanila nang kanilang manga magulang, 

kaya't ganito ang sabi nang panginoon nang manga hukbo, nang diyos nang israel, narito, aking 
pakakanin sila, ang bayang ito, nang ajenjo, at bibigyan ko sila nang inuming mapait upang inumin. 

akin ding pangangalatin sila sa gitna nang manga bansa, na hindi nakilala kahit nila o nang kanilang 
manga magulang man, at ipahahabol ko sila sa tabak, hanggang sa aking malipol sila. 

ganito ang sabi nang panginoon nang manga hukbo, kayo'y mangagadilidili, at magsitawag nang manga 
tagapanangis na babae, upang sila'y mangakaparito: at inyong ipasundo ang manga bihasang babae, 
upang sila'y mangakaparito: 

at mangagmadali sila, at mangaglakas sila nang panangis dahil sa atin, upang ang ating manga mata ay 
daluyan nang manga luha, at ang ating manga talukapmata ay labasan nang tubig. 

sapagka't ang tinig nang panangis ay naririnig mula sa sion, ano't tayo'y nasisira! tayo'y lubhang 
nangalito, sapagka't ating pinabayaan ang lupain, sapagka't kanilang ibinagsak ang ating manga tahanan. 
gayon ma'y inyong dinggin ang salita nang panginoon, oh ninyong manga babae, at tanggapin nang 
inyong pakinig ang salita nang kaniyang bibig; at turuan ninyo ang inyong manga anak na babae nang 
panangis, at turuan nang bawa't isa ang kaniyang kapuwa nang panaghoy. 

sapagka't ang kamatayan ay sumampa sa loob nang ating manga dungawan, ito'y pumasok sa ating 
manga palacio: upang ihiwalay ang manga anak sa labas, at ang manga binata sa manga lansangan. 
salitain mo: ganito ang sabi nang panginoon, ang manga bangkay nang manga tao ay mangabubuwal na 
parang dumi sa luwal na parang, at parang bigkis sa likod nang manggagapas: at walang dadampot. 
ganito ang sabi nang panginoon, huwag magmapuri ang pantas sa kaniyang karunungan, o magmapuri 
man ang makapangyarihan sa kaniyang kapangyarihan, huwag magmapuri ang mayaman sa kaniyang 
kayamanan, 

kundi magmapuri sa ganito ang lumuluwalhati, na kaniyang nauunawa, at kaniyang nakikilala ako, na 
ako ang panginoon na nagsasagawa sa lupa nang kagandahang-loob, kahatulan at katuwiran, sapagka't 
sa manga bagay na ito ay nalulugod ako, sabi nang panginoon. 

narito, ang manga kaarawan ay dumarating, sabi nang panginoon, na aking parurusahan silang lahat na 
nangatuli sa hindi tunay na pagkatuli. 

ang egipto, at ang juda, at ang edom, at ang manga anak ni ammon, at ang moab, at lahat nang 
nagsisigupit nang laylayan nang kaniyang buhok, na nagsisitahan sa ilang: sapagka't lahat nang manga 
bansa ay hindi tuli, at ang buong sangbahayan ni israel ay hindi tuli sa puso. 

inyong dinggin ang salita na sinasalita nang panginoon sa inyo, oh sangbahayan ni israel. 

ganito ang sabi nang panginoon, huwag kayong matuto nang lakad nang manga bansa, at huwag kayong 
manganglupaypay sa manga tanda nang langit, sapagka't ang manga bansa ay nanganglulupaypay sa 
manga yaon. 

sapagka't ang manga kaugalian nang manga bayan ay walang kabuluhan: sapagka't may pumuputol nang 
punong kahoy sa gubat, na siyang gawa nang manga kamay nang manggagawa sa pamamagitan nang 
palakol. 

kanilang ginagayakan nang pilak at nang ginto; kanilang ikinakapit nang manga pako at nang manga 
pamukpok, upang huwag makilos. 

sila'y gaya nang puno nang palma, na binilog, at hindi nagsasalita: kinakailangang pasanin, sapagka't 
hindi makalakad. huwag ninyong katakutan ang manga yaon, sapagka't hindi makagagawa nang 
kasamaan, ni wala ring magagawang mabuti. 

walang gaya mo, oh panginoon, ikaw ay dakila, at ang iyong pangalan ay dakila sa kapangyarihan. 
sinong hindi matatakot sa iyo, oh hari nang manga bansa? sapagka't sa iyo nauukol: palibhasa'y sa gitna 
nang lahat nang pantas sa manga bansa, at sa lahat nilang kaharian, ay walang gaya mo. 

kundi sila'y pawang tampalasan at hangal turo nang manga diyos-diyosan, yao'y kahoy lamang. 

may pilak na pinukpok na dinala rito mula sa tarsis, at ginto mula sa uphaz, na gawa nang manggagawa 
at nang manga kamay nang panday, azul at kulay ube ang kanilang damit, gawang lahat nang manga 
bihasang manggagawa. 

nguni't ang panginoon ay tunay na diyos, siya ang buhay na diyos, at walang hanggang hari: sa kaniyang 
poot ay nayayanig ang lupa, at hindi matatagalan nang manga bansa ang kaniyang galit. 

ganito ang inyong sasabihin sa kanila, ang manga diyos na hindi gumawa nang langit at nang lupa, ang 
manga ito ang mangalilipol sa lupa, at sa silong nang langit. 

kaniyang ginawa ang lupa sa pamamagitan nang kaniyang kapangyarihan, kaniyang itinatag ang 
sanglibutan sa pamamagitan nang kaniyang karunungan, at kaniyang iniladlad ang langit sa 
pamamagitan nang kaniyang pagkaunawa: 

pagka siya'y naguutos, may hugong nang tubig sa langit, at kaniyang pinaiilanglang ang manga singaw 
mula sa manga dulo nang lupa: siya'y nagpapakidlat para sa ulan, at naglalabas nang hangin mula sa 
manga kinalalagyan. 

bawa't tao ay naging tampalasan at walang kaalaman, bawa't panday ay nalagay sa kahihiyan sa 
kaniyang larawang inanyuan, sapagka't ang kaniyang larawang binubo ay kabulaanan, at hindi 
humihinga ang manga yaon. 

sila'y walang kabuluhan, gawang karayaan: sa panahon nang pagdalaw sa manga yaon sila ay 
mangalilipol. 

ang bahagi nang jacob ay hindi gaya nang manga ito, sapagka't siya ang may kapal sa lahat nang manga 
bagay, at ang israel ay siyang lipi na kaniyang mana ang panginoon nang manga hukbo ay siyang 
kaniyang pangalan. 

iyong pulutin ang iyong manga kalakal mula sa lupain, oh ikaw na nakukubkob. 

sapagka't ganito ang sabi nang panginoon, narito, aking ibubulid ang manga mananahan sa lupain sa 
panahong ito, at aking pahihirapan sila upang sila'y makaramdam. 

sa aba ko, dahil sa aking sugat! ang aking sugat ay malubha: nguni't aking sinabi, tunay na ito ay aking 
hirap, at aking marapat na tiisin. 

ang aking tolda ay nagiba, at lahat nang panali ko ay nangapatid: iniwan ako nang aking manga anak, at 
sila'y wala na: wala nang magtayo pa nang aking tolda, at magtaas nang aking manga tabing. 

sapagka't ang manga pastor ay naging tampalasan, at hindi nagsisangguni sa panginoon: kaya't hindi sila 
magsisiginhawa, at lahat nilang kawan ay nangalat. 

ang tinig nang manga balita, narito, dumarating, at malaking kagulo mula sa lupaing hilagaan, upang 
gawing kagibaan ang manga bayan nang juda, at tahanan nang manga chakal. 

oh panginoon, talastas ko na ang lakad nang tao ay hindi sa kaniyang sarili: hindi para sa taong 
lumalakad ang magtuwid nang kaniyang manga hakbang. 

oh panginoon, sawayin mo ako, nguni't sa pamamagitan nang kahatulan, huwag sa iyong galit, baka 
ako'y iuwi mo sa wala. 

iyong ibuhos ang iyong kapusukan sa manga bansa na hindi nakakakilala sa iyo, at sa manga angkan na 
hindi nagsisitawag sa iyong pangalan, sapagka't kanilang sinakmal ang jacob, oo, kanilang sinakmal siya, 
at nilipol siya, at sinira ang kaniyang tahanan. 

ang salita na dumating kay jeremias na mula sa panginoon, na nagsasabi, 

inyong pakinggan ang manga salita nang tipang ito, at inyong salitain sa manga tao nang juda, at sa 
manga nananahan sa jerusalem, 

at iyong sabihin sa kanila, ganito ang sabi nang panginoon, nang diyos nang israel, sumpain ang taong 
hindi nakikinig nang manga salita nang tipang ito, 

na aking iniutos sa iyong manga magulang, nang araw na aking inilabas sila mula sa lupain nang egipto, 
mula sa hurnong bakal, na nagsasabi, inyong talimahin ang aking tinig, at inyong isagawa, ayon sa lahat 
na iniuutos ko sa inyo: sa gayo'y magiging bayan ko kayo, at ako'y magiging inyong diyos, 

upang aking maitatag ang sumpa na aking isinumpa sa inyong manga magulang, upang ibigay ko sa 
kanila ang isang lupaing binubukalan nang gatas at pulot, gaya sa araw na ito. nang magkagayo'y 
sumagot ako, at sinabi ko, siya nawa, oh panginoon. 

at sinabi nang panginoon sa akin, inyong itanyag ang lahat nang manga salitang ito sa manga bayan nang 
juda, at sa manga lansangan nang jerusalem, na inyong sabihin, inyong dinggin ang manga salita nang 
tipang ito, at inyong isagawa. 

sapagka't aking pinatunayang mainam sa inyong manga magulang nang araw na aking iahon sila sa 
lupain nang egipto, hanggang sa araw na ito, na ako'y bumabangong maaga at pinatutunayan ko, na 
aking sinasabi, inyong talimahin ang aking tinig. 

gayon ma'y hindi nila tinalima o ikiniling man ang kanilang pakinig kundi lumakad bawa't isa sa 
pagmamatigas nang kanilang masamang puso: kaya't dinala ko sa kanila ang lahat na salita nang tipang 
ito, na aking iniutos sa kanila na isagawa, nguni't hindi nila isinagawa. 

at sinabi nang panginoon sa akin, isang pagbabanta ay nasumpungan sa gitna nang manga lalake nang 
juda, at sa gitna nang manga nananahan sa jerusalem. 

sila'y nanganumbalik sa manga kasamaan nang kanilang manga kanunuan, na nagsitangging duminig 
nang aking manga salita, at sila'y nagsisunod sa ibang manga diyos upang paglingkuran: sinira nang 
sangbahayan ni israel at nang sangbahayan ni juda ang aking tipan na aking ipinakipagtipan sa kanilang 
manga magulang. 

kaya't ganito ang sabi nang panginoon, narito, ako'y magdadala nang kasamaan sa kanila, na hindi nila 
matatakasan, at sila'y magsisidaing sa akin, nguni't hindi ko sila didinggin. 

kung magkagayo'y magsisiyaon at magsisidaing ang manga bayan nang juda at ang manga nananahan sa 
jerusalem sa manga diyos na kanilang pinaghandugan nang kamangyan: nguni't hindi sila ililigtas nila sa 
anoman sa panahon nang kanilang kabagabagan. 

sapagka't ayon sa bilang nang iyong manga bayan ay gayon ang iyong manga diyos. oh juda, at ayon sa 
bilang nang manga lansangan nang jerusalem ay nagtayo kayo nang manga dambana sa kahiyahiyang 
bagay, manga dambana upang pagsunugan nang kamangyan kay baal. 

kaya't huwag mong idalangin ang bayang ito, o palakasin man ang daing patungkol sa kanila ni dalangin 
man, sapagka't hindi ko didinggin sila sa panahon na sila'y magsisidaing sa akin dahil sa kanilang 
kabagabagan. 

anong magagawa nang aking sinta sa aking buhay, yamang siya'y gumawa nang kahalayan sa marami, at 
ang banal na lamang handog ay humiwalay sa iyo? pagka ikaw ay gumagawa nang kasamaan, ikaw nga'y 
nagagalak. 

tinawag nang panginoon ang iyong pangalan, sariwang puno nang olivo, maganda na may mainam na 
bunga: sa pamamagitan nang ingay nang malaking kagulo ay kaniyang sinilaban nang apoy, at ang 
manga sanga niyaon ay nangabali. 

sapagka't ang panginoon nang manga hukbo, na nagtatag sa iyo, ay nagbabadya nang kasamaan laban 
sa iyo, dahil sa kasamaan nang sangbahayan ni israel, at nang sangbahayan ni juda na kanilang ginawa sa 
ganang kanilang sarili sa pamumungkahi sa akin sa galit sa pamamagitan nang paghahandog nang 
kamangyan kay baal. 

at binigyan ako nang kaalaman nang panginoon tungkol doon, at naalaman ko: nang magkagayo'y 
ipinakita mo sa akin ang kanilang manga gawa. 

nguni't ako'y gaya nang maamong kordero na pinapatnubayan sa patayan, at hindi ko naalaman na sila'y 
nangakakatha na nang manga katha laban sa akin, na nangagsasabi, ating sirain ang punong kahoy 
sangpu nang bunga niyaon, at ating ihiwalay siya sa lupain nang buhay, upang ang kaniyang pangalan ay 
huwag nang maalaala. 

nguni't, oh panginoon nang manga hukbo, na humahatol nang matuwid, na tumatarok nang puso at 
nang pagiisip, ipakita mo sa akin ang iyong kagantihan sa kanila, sapagka't sa iyo inihayag ko ang aking 
usap. 

kaya't ganito ang sabi nang panginoon tungkol sa manga lalake nang anathoth na nagsisiusig nang iyong 
buhay, na nangagsasabi, ikaw ay huwag manghuhula sa pangalan nang panginoon, upang huwag kang 
mamatay sa aming kamay, 

kaya't ganito ang sabi nang panginoon nang manga hukbo, narito, aking parurusahan sila: ang manga 
binata ay mamamatay sa pamamagitan nang tabak, ang kanilang manga anak na lalake at babae ay 
mangamamatay dahil sa gutom, 

at hindi magkakaroon nang nalabi sa kanila: sapagka't ako'y magdadala nang kasamaan sa manga lalake 
nang anathoth, sa makatuwid baga'y sa taon nang pagdalaw sa kanila. 

ikaw ay matuwid, oh panginoon, nang ako'y makipagtalo sa iyo; gayon ma'y makikipagmatuwiranan ako 
sa iyo: bakit gumiginhawa ang lakad nang masama? bakit nangatitiwasay silang lahat na nagsisigawa 
nang may lubhang kataksilan? 

iyong itinanim sila, oo, sila'y nangagkaugat, nagsisitubo, oo, sila'y nangagbubunga: ikaw ay malapit sa 
kanilang bibig, at malayo sa kanilang manga puso. 

nguni't ikaw, oh panginoon, nakakakilala sa akin, iyong nakikita ako, at tinatarok mo ang aking puso: 
itaboy mo silang gaya nang manga tupa sa patayan, at ihanda mo sila sa kaarawan nang pagpatay. 
hanggang kailan tatangis ang lupain, at matutuyo ang manga damo sa buong lupain? dahil sa kasamaan 
nila na nagsisitahan doon, nilipol ang manga hayop, at ang manga ibon: sapagka't kanilang sinabi, hindi 
niya makikita ang ating huling kawakasan. 

kung ikaw ay tumakbo na kasama nang nangaglalakad, at kanilang pinagod ka, paano ngang 
makikipagunahan ka sa manga kabayo? at bagaman sa lupain nang kapayapaan ay tiwasay ka, gayon 
ma'y paano ang gagawin mo sa kapalaluan nang jordan? 

sapagka't ang iyong manga kapatid man at ang sangbahayan nang iyong magulang, ay nagsigawa ring 
may kataksilan sa iyo; nagsihiyaw rin nang malakas sa hulihan mo: huwag mong paniwalaan sila, 
bagaman sila'y nangagsasalita nang manga mabuting salita sa iyo. 


aking pinabayaan ang aking bahay, aking itinakuwil ang aking mana, aking ibinigay ang giliw na sinta 
nang aking kaluluwa sa kamay nang kaniyang manga kaaway. 

sa akin ang mana ko ay naging parang leon sa gubat: kaniyang inilakas ang kaniyang tinig laban sa akin, 
kaya't aking ipinagtanim siya. 

ang akin bagang mana sa akin ay naging parang mangdadagit na ibong batikbatik? ang manga 
mangdadagit na ibon baga ay laban sa kaniya sa palibot? kayo'y magsiyaon, inyong pagpulungin ang 
lahat na hayop sa parang, inyong dalhin sila rito upang magsipanakmal. 

sinira nang maraming pastor ang aking ubasan, kanilang niyapakan nang paa ang aking bahagi, kanilang 
ginawa ang aking mahalagang bahagi na ilang na sira. 

kanilang ginawa, itong isang kagibaan, tumatangis sa akin, palibhasa'y sira, ang buong lupain ay nasira, 
sapagka't walang taong gumugunita. 

mga manglilipol ay nagsidating sa lahat na luwal na kaitaasan sa ilang: sapagka't ang tabak nang 
panginoon ay nananakmal mula sa isang dulo nang lupain hanggang sa kabilang dulo nang lupain walang 
taong may kapayapaan. 

sila'y nangaghasik nang trigo, at nagsiani nang manga tinik: sila'y nangagpakahirap, at walang 
pinakikinabang: at kayo'y mangapapahiya sa inyong manga gawa, dahil sa mabangis na galit nang 
panginoon. 

ganito ang sabi nang panginoon laban sa lahat na masama kong kapuwa, na nagsisigalaw nang mana sa 
aking bayang israel, narito, akin silang bubunutin sa kanilang lupain, at aking bubunutin ang 
sangbahayan ni juda sa gitna nila. 

at mangyayari, na pagkatapos na aking mabunot sila, ako'y babalik at maaawa sa kanila, at aking ibabalik 
sila uli, bawa't tao ay sa kaniyang mana, at bawa't tao ay sa kaniyang lupain. 

at mangyayari, kung kanilang matutuhang masikap ang manga lakad nang aking bayan, ang pagsumpa sa 
pangalan ko, buhay ang panginoon, sa makatuwid baga'y gaya nang kanilang itinuro sa bayan ko na 
pagsumpa sa pangalan ni baal: ay mangatatayo nga sila sa gitna nang aking bayan. 

nguni't kung hindi nila didinggin, akin ngang bubunutin ang bansang yaon, na bubunutin at lilipulin sabi 
nang panginoon. 

ganito ang sabi nang panginoon sa akin, ikaw ay yumaon at bumili ka nang isang pamigkis na lino, at 
ibigkis mo sa iyong manga bayawang at huwag mong ilubog sa tubig. 

sa gayo'y bumili ako nang pamigkis ayon sa salita nang panginoon, at inilagay ko sa aking manga 
bayawang. 

at ang salita nang panginoon, ay dumating sa akin na ikalawa, na nagsabi, 

kunin mo ang pamigkis na iyong binili, na nasa iyong manga bayawang, at ikaw ay bumangon, yumaon 
ka sa eufrates, at ikubli mo roon sa isang bitak nang malaking bato. 

sa gayo'y yumaon ako, at ikinubli ko sa tabi nang eufrates ayon sa iniutos sa akin nang panginoon. 

at nangyari, pagkaraan nang maraming araw, na sinabi nang panginoon sa akin, ikaw ay bumangon, 
yumaon ka sa eufrates, at kunin mo ang pamigkis mula roon, na iniutos ko sa iyong ikubli mo roon. 
nang magkagayo'y yumaon ako sa eufrates, at hinukay ko, at kinuha ko ang pamigkis mula sa dakong 
aking pinagkublihan, at, narito, ang pamigkis ay bulok, hindi mapapakinabangan sa anoman. 

nang magkagayo'y dumating sa akin ang salita nang panginoon, na nagsasabi. 

ganito ang sabi nang panginoon, ayon sa paraang ito ay aking sasayangin ang kapalaluan nang juda, at 
ang malaking kapalaluan nang jerusalem. 

ang masamang bayang ito, na ayaw makinig nang manga salita ko, na lumalakad ayon sa katigasan nang 
kanilang puso, at yumaong sumunod sa ibang manga diyos upang paglingkuran, at upang sambahin, ay 
magiging gaya nang pamigkis na ito, na hindi mapapakinabangan sa anoman. 

sapagka't kung paanong ang pamigkis ay kumakapit sa manga balakang nang lalake, gayon pinakapit ko 
sa akin ang buong sangbahayan ni israel at ang buong sangbahayan ni juda, sabi nang panginoon, upang 
sila'y maging pinakabayan sa akin, at pinakapangalan, at pinakapuri, at pinakaluwalhati: nguni't hindi 
nila dininig. 

kaya't sasalitain mo sa kanila ang salitang ito. ganito ang sabi nang panginoon, nang diyos nang israel, 
bawa't sisidlang balat ay mapupuno nang alak: at kanilang sasabihin sa iyo, hindi baga namin nalalaman 
na ang bawa't sisidlang balat ay mapupuno nang alak? 

kung magkagayo'y sasabihin mo sa kanila, ganito ang sabi nang panginoon, narito, aking pupunuin nang 
pagkalango ang lahat na mananahan sa lupaing ito, ang manga hari na nakaupo sa luklukan ni david, at 
ang manga saserdote at ang manga propeta, at ang lahat na nananahan sa jerusalem. 

at aking itutulak ang isa laban sa isa, sa makatuwid baga'y ang manga magulang at ang manga anak na 
magkakasama, sabi nang panginoon: hindi ako magpapatawad, o maaawa man, o mahahabag man, na 
sila'y lilipulin ko. 

inyong dinggin, at kayo'y mangakinig:, huwag kayong mangagpalalo, sapagka't sinalita nang panginoon. 
luwalhatiin ninyo ang panginoon ninyong diyos, bago siya magpadilim, at bago matisod ang inyong 
manga paa sa manga madilim na bundok, at, habang kayo'y nangaghihintay nang liwanag, ay kaniyang 
gagawing lilim nang kamatayan, at papagsasalimuutin niya ang kadiliman. 

nguni't kung hindi ninyo didinggin, ako'y iiyak, na lihim dahil sa inyong kapalaluan: at ang mata ko ay 
iiyak na mainam, at dadaluyan nang manga luha, sapagka't ang kawan nang panginoon ay nabihag. 
iyong sabihin sa hari at sa ina nang hari, kayo'y mangagpapakababa, magsiupo kayo, sapagka't ang 
inyong manga kagayakan nang ulo ay nalagpak, ang putong nang inyong kaluwalhatian. 

ang manga bayan nang timugan ay nasarhan, at walang mangagbukas: ang buong juda ay nadalang 
bihag, buong nadalang bihag. 

inyong itanaw ang inyong manga mata, at inyong masdan sila na nanganggagaling sa hilagaan: saan 
nandoon ang kawan na nabigay sa iyo, ang iyong magandang kawan? 

ano ang iyong sasabihin pagka kaniyang inilagay ang iyong manga kaibigan na pinakapangulo mo, na 
wari iyong tinuruan sila laban sa iyo? hindi baga mamamanglaw ka, nang parang isang babae na 
nagdaramdam? 

at kung iyong sabihin sa puso, bakit ang manga bagay na ito ay dumating sa akin? dahil sa kalakhan nang 
iyong kasamaan ay nalilis ang iyong manga laylayan, at iyong manga sakong ay nagtiis nang karahasan. 
makapagbabago baga ang etiope nang kaniyang balat, o ang leopardo nang kaniyang batik? kung 
magkagayo'y mangakagagawa naman kayo nang mabuti, na manga bihasang gumawa nang masama. 
kaya't aking pangangalatin sila, gaya nang dayami na dumaraan, sa pamamagitan nang hangin sa ilang. 
ito ang iyong kapalaran, ang bahaging sukat sa iyo na mula sa akin, sabi nang panginoon, sapagka't iyong 
nilimot ako, at tumiwala ka sa kabulaanan. 

kaya't akin namang ililihis ang iyong manga laylayan sa harap nang iyong mukha, at ang iyong kahihiyan 
ay malilitaw. 

aking nakita ang iyong manga kasuklamsuklam na gawa, sa makatuwid baga'y ang iyong manga 
pangangalunya, at ang iyong manga paghalinghing, ang kahalayan nang iyong pakikiapid, sa manga burol 
sa parang. sa aba mo, oh jerusalem! ikaw ay hindi malilinis, hanggang kailan pa magkakaganyan? 

ang salita nang panginoon na dumating kay jeremias tungkol sa pagkakatuyo. 

ang juda ay tumatangis, at ang manga pintuang-bayan niya ay nagsisihapay, manga bagsak na 
nangingitim sa lupa, at ang daing nang jerusalem ay umilanglang. 

at sinugo nang manga mahal na tao ang kanilang manga bata sa tubig: sila'y nagsisiparoon sa manga 
balon, at hindi nangakasumpong nang tubig, sila'y nagsisibalik na may manga sisidlang walang laman, 
sila'y nangapapahiya at nangalilito, at nangagtatakip nang kanilang manga ulo. 

dahil sa lupa na pumuputok, palibhasa't hindi nagkaroon nang ulan sa lupain, ang manga mangbubukid 
ay nangapahiya, kanilang tinatakpan ang kanilang manga ulo. 

oo, ang usa sa parang naman ay nanganganak, at pinababayaan ang anak, sapagka't walang damo. 

at ang manga mailap na asno ay nagsisitayo sa manga luwal na kaitaasan, sila'y humihingal na parang 
manga chakal, sila ay nangangalumata, sapagka't walang pastulan. 

bagaman ang aming manga kasamaan ay sumasaksi laban sa amin, gumawa ka alangalang sa iyong 
pangalan, oh panginoon, sapagka't ang aming manga pagtalikod ay marami: kami ay nangagkasala laban 
sa iyo. 

oh ikaw na pagasa nang israel, na tagapagligtas sa kaniya sa panahon nang kabagabagan, bakit ka 
magiging parang nakikipamayan sa lupain, at parang gala na lumiliko na nagpaparaan nang gabi? 

bakit ka magiging parang taong natigilan, parang makapangyarihan na hindi makapagligtas? gayon man 
ikaw, oh panginoon, ay nasa gitna namin, at kami ay tinatawag sa iyong pangalan: huwag mo kaming 
iwan. 

ganito ang sabi nang panginoon sa bayang ito, yamang kanilang inibig ang paglaboy, hindi nila pinigil ang 
kanilang manga paa: kaya't hindi sila tinatanggap nang panginoon, ngayo'y aalalahanin niya ang kanilang 
kasamaan, at dadalawin ang kanilang manga kasalanan. 

at sinabi nang panginoon sa akin, huwag mong idalangin ang bayang ito sa kanilang ikabubuti. 

pagka sila'y nangagaayuno, hindi ko didinggin ang kanilang daing, at pagka sila'y nangaghahandog nang 
handog na susunugin at nang alay, hindi ko tatanggapin: kundi aking lilipulin sila nang tabak, at nang 
kagutom, at nang salot. 

nang magkagayo'y sinabi ko, ah panginoong diyos! narito, sinasabi nang manga propeta sa kanila, kayo'y 
hindi makakakita nang tabak, o magkakaroon man kayo nang kagutom, kundi bibigyan ko kayo nang 
talagang kapayapaan sa dakong ito. 

nang magkagayo'y sinabi nang panginoon sa akin, ang manga propeta ay nanghuhula nang 
kasinungalingan sa aking pangalan, hindi ko sila sinugo, o inutusan ko man sila, o nagsalita man ako sa 
kanila: sila'y nanganghuhula sa iyo nang sinungaling na pangitain, at nang panghuhula, at nang bagay na 
wala, at nang daya nang kanilang sariling puso. 

kaya't ganito ang sabi nang panginoon tungkol sa manga propeta na nanghuhula sa aking pangalan, at 
hindi ko sila sinugo, na gayon ma'y nagsasabi sila, tabak at kagutom ay hindi sasapit sa lupaing ito: sa 
pamamagitan nang tabak at nang kagutom ay malilipol ang manga propetang yaon. 

at ang bayan na kanilang pinanghuhulaan ay ihahagis sa manga lansangan nang jerusalem dahil sa 
kagutom at sa tabak, at walang maglilibing sa kanila-sa kanila, sa kanilang manga asawa, o sa kanilang 
manga anak na lalake man, o babae man: sapagka't aking ibubuhos sa kanila ang kanilang kasamaan. 

at iyong sasabihin ang salitang ito sa kanila, daluyan ang aking manga mata nang manga luha gabi at 
araw, at huwag maglikat, sapagka't ang anak na dalaga nang aking bayan ay nasira nang malaking 
pagkasira, na may totoong mabigat na sugat. 

kung ako'y lumabas sa parang, narito, ang manga pinatay nang tabak! at kung ako'y pumasok sa bayan, 
narito, sila na manga may sakit nang pagkagutom! sapagka't ang propeta at gayon din ang saserdote ay 
lumilibot sa lupain at walang kaalaman. 

iyo bagang lubos na itinakuwil ang juda? kinapootan baga nang iyong kaluluwa ang sion? bakit mo 
sinaktan kami, at walang kagalingan sa amin? kami ay nangaghihintay nang kapayapaan, nguni't walang 
kabutihang dumating, at nang panahon nang kagalingan, at, narito, panglulupaypay! 

aming kinikilala, oh panginoon, ang aming kasamaan, at ang kasamaan nang aming manga magulang, 
sapagka't kami ay nangagkasala laban sa iyo. 

huwag mo kaming kayamutan, alangalang sa iyong pangalan: huwag mong hamakin ang luklukan nang 
iyong kaluwalhatian: iyong alalahanin, huwag mong sirain ang iyong tipan sa amin. 

mayroon bagang sinoman sa gitna nang manga walang kabuluhan nang manga bansa na 
makapagpapaulan? o makapagpapaambon baga ang manga langit? hindi baga ikaw ay siya, oh 
panginoon naming diyos? kaya't kami ay mangaghihintay sa iyo, sapagka't iyong ginawa ang lahat na 
bagay na ito. 

nang magkagayo'y sinabi nang panginoon sa akin, bagaman si moises at si samuel ay tumayo sa harap 
ko, gayon ma'y ang pagiisip ko ay hindi sasa bayang ito: iyong itakuwil sila sa aking paningin, at iyong 
palabasin sila. 

at mangyayari, pagka kanilang sinabi sa iyo, saan kami magsisilabas? sasaysayin mo nga sa kanila, ganito 
ang sabi nang panginoon, ang sa kamatayan, ay sa kamatayan, at ang sa tabak, ay sa tabak, at ang sa 
kagutom, ay sa kagutom, at ang sa pagkabihag, ay sa pagkabihag. 

at ako'y magtatakda sa kanila nang apat na manga bagay, sabi nang panginoon: ang tabak upang 
pumatay, at ang manga aso upang lumapa, at ang manga ibon sa himpapawid, at ang manga hayop sa 
lupa, upang lumamon at lumipol. 

at aking ipagugulo sila na paroo't parito sa gitna nang lahat na kaharian sa lupa, dahil kay manases, na 
anak ni ezechias, na hari sa juda, dahil sa kaniyang ginawa sa jerusalem. 

sapagka't sinong mahahabag sa iyo, oh jerusalem? o sinong tataghoy sa iyo? o sinong titigil na 
magtatanong nang iyong kalagayan? 

iyong itinakuwil ako, sabi nang panginoon, ikaw ay umurong: kaya't iniunat ko ang aking kamay laban sa 
iyo, at pinatay kita, ako'y dala na nang pagsisisi. 

at aking pinahanginan sila nang pamaypay sa manga pintuang-bayan nang lupain, aking niwalaan sila 
nang manga anak, aking nilipol ang aking bayan, sila'y hindi humiwalay sa kanilang manga lakad. 

ang kanilang manga babaing bao ay naragdagan sa akin nang higit kay sa buhangin sa manga dagat, 
aking dinala sa kanila laban sa ina nang manga binata ang manglilipol sa katanghaliang tapat: aking 
pinabagsak na bigla sa kaniya ang kahapisan at kakilabutan. 

siyang nanganak nang pito ay nanglulupaypay, siya'y nalagutan nang hininga, ang kaniyang kaarawan ay 
lumubog nang may araw pa; napahiya at nalito: at ang nalabi sa kanila ay ibibigay ko sa tabak sa harap 
nang kanilang manga kaaway, sabi nang panginoon. 

sa aba ko, ina ko, na ipinanganak mo ako na lalaking sa pakikipagpunyagi at lalaking sa pakikipaglaban sa 
buong lupa! ako'y hindi nagpautang na may tubo, o pinautang man ako na may patubo nang manga tao; 
gayon ma'y sinusumpa ako nang bawa't isa sa kanila. 

sinabi nang panginoon, katotohanang palalakasin kita sa ikabubuti, katotohanang aking pamamanhikin 
ang kaaway sa iyo sa panahon nang kasamaan at sa panahon nang pagdadalamhati. 

mababasag baga nang sinoman ang bakal, ang bakal na mula sa hilagaan, at ang tanso? 

ang iyong pag-aari at ang iyong kayamanan ay ibibigay ko na pinakasamsam na walang halaga, at iya'y 
dahil sa lahat mong kasalanan, sa lahat mo ngang hangganan. 

at akin silang pararaanin na kasama nang iyong manga kaaway sa lupain na hindi mo nakikilala, 
sapagka't ang apoy ay nagniningas sa aking galit, na magniningas sa inyo. 

oh panginoon, talastas mo, iyong alalahanin ako, at dalawin mo ako, at ipanghiganti mo ako sa manga 
manguusig sa akin, huwag mo akong kunin sa iyong pagtitiis: talastasin mo na dahil sa iyo ay nagtiis ako 
nang kakutyaan. 

ang iyong manga salita ay nangasumpungan, at aking kinain: at ang iyong manga salita sa ganang akin ay 
katuwaan at kagalakan sa aking puso: sapagka't ako'y tinawag sa iyong pangalan, oh panginoong diyos 
nang manga hukbo. 

hindi ako nauupo sa kapisanan nila na nasasayahan, o nagagalak man; ako'y nauupong magisa dahil sa 
iyong kamay, sapagka't pinuno mo ako nang pagkagalit. 

bakit ang aking sakit ay walang hanggan, at ang aking sugat ay walang kagamutan, na hindi mapagaling? 
ikaw baga'y tunay na magiging parang magdarayang batis sa akin, parang tubig na nauubos? 

kaya't ganito ang sabi nang panginoon, kung ikaw ay magbalikloob, papananauliin nga kita upang ikaw 
ay makatayo sa harap ko; at kung iyong ihiwalay ang may halaga sa walang halaga, ikaw ay magiging 
parang aking bibig: sila'y manunumbalik sa iyo, nguni't hindi ka manunumbalik sa kanila. 

at gagawin kita sa bayang ito na tansong kuta na sanggalangan, at sila'y magsisilaban sa iyo, nguni't hindi 
sila magsisipanaig laban sa iyo: sapagka't ako'y sumasaiyo upang iligtas kita at upang papaging layain 
kita, sabi nang panginoon. 

at ililigtas kita sa kamay nang masama, at tutubusin kita sa kamay nang kakilakilabot. 

ang salita rin naman nang panginoon ay dumating sa akin, na nagsabi, 

huwag kang magaasawa, o magkakaroon ka man nang manga anak na lalake o babae sa dakong ito. 
sapagka't ganito ang sabi nang panginoon tungkol sa manga anak na lalake at tungkol sa manga anak na 
babae na ipinanganak sa dakong ito, at tungkol sa kanilang manga ina na nanganak sa kanila, at tungkol 
sa kanilang manga ama na naging anak sila sa lupaing ito. 

sila'y mangamamatay nang manga mabigat na pagkamatay: hindi sila pananaghuyan, o ililibing man sila: 
sila'y magiging parang dumi sa ibabaw nang lupa, at sila'y mangalilipol nang tabak, at nang kagutom, at 
ang kanilang manga bangkay ay magiging pinakapagkain sa manga ibon sa himpapawid, at sa manga 
hayop sa lupa. 

sapagka't ganito ang sabi nang panginoon, huwag kang pumasok sa bahay na may tangisan, o pumaroon 
man upang tumaghoy, o manangis man sa manga yaon, sapagka't aking inalis ang kapayapaan ko sa 
bayang ito, sabi nang panginoon, ang kagandahang-loob at manga malumanay na kaawaan. 

ang malaki at gayon din ang maliit ay mangamamatay sa lupaing ito, sila'y hindi mangalilibing, o 
tataghuyan man sila nang manga tao, o magkukudlit man o mangagpapakakalbo man dahil sa kanila, 

o magpuputol man nang tinapay ang manga tao, sa kanila na nananangis, upang aliwin sila dahil sa 
namatay: hindi man sila paiinumin sa saro nang kaaliwan nang dahil sa kanilang ama o dahil sa kanilang 
ina. 

at huwag kang papasok sa bahay na anyayahan upang maupong kasalo nila, na kumain at uminom. 
sapagka't ganito ang sabi nang panginoon nang manga hukbo, nang diyos nang israel, narito, aking 
ipatitigil sa dakong ito, sa harap nang iyong manga mata at sa inyong manga kaarawan, ang tinig nang 
kalayawan, at ang tinig nang kasayahan, ang tinig nang kasintahang lalaki at ang tinig nang kasintahang 
babae. 

at mangyayari, pagka iyong ipakikilala sa bayang ito ang lahat nang manga salitang ito, at kanilang 
sasabihin sa iyo, bakit sinalita nang panginoon ang lahat na malaking kasamaang ito laban sa amin? o 
ano ang aming kasamaan? o ano ang aming kasalanan na aming ginawa laban sa panginoon naming 
diyos? 

kung magkagayo'y iyong sasabihin sa kanila, sapagka't pinabayaan ako nang inyong manga magulang, 
sabi nang panginoon, at nagsisunod sa ibang manga diyos, at nangaglingkod sa kanila, at nagsisamba sa 
kanila, at pinabayaan ako, at hindi iningatan ang aking kautusan, 

at kayo'y nagsigawa nang kasamaan na higit kay sa inyong manga magulang, sapagka't, narito, lumakad 
bawa't isa sa inyo nang ayon sa katigasan nang kanikaniyang masamang kalooban, na anopa't hindi 
ninyo ako dininig: 

kaya't kayo'y itataboy ko sa lupain na hindi ninyo nakilala, ninyo o nang inyong manga magulang man, na 
mula sa lupaing ito, at doo'y mangaglilingkod kayo sa ibang manga diyos araw at gabi, sapagka't hindi 
ako magpapakita nang kagandahang loob. 

kaya't, narito, ang manga araw ay dumarating, sabi nang panginoon, na hindi na sasabihin pa, buhay ang 
panginoon, na nagahon nang angkan ni israel mula sa lupain nang egipto; 

kundi, buhay ang panginoon, na nagahon nang manga anak ni israel mula sa lupain nang hilagaan, at 
mula sa lahat nang lupain na kinatabuyan sa kanila. at akin silang ipapasok uli sa kanilang lupain na aking 
ibinigay sa kanilang manga magulang. 

narito, ipasusundo ko ang maraming mangingisda, sabi nang panginoon, at magsisipangisda sila; at 
ipasusundo ko pagkatapos ang maraming mangangaso, at sila'y magsisipangaso sa bawa't bundok, at sa 
bawa't burol, at sa manga bitak nang manga malaking bato. 

sapagka't ang aking manga mata ay nangasa lahat nang kanilang lakad, sila'y hindi nangakukubli sa aking 
mukha, o nangalilingid man ang kanilang kasamaan sa harap nang aking manga mata. 

at akin munang gagantihin nang ibayo ang kanilang kasamaan at ang kanilang kasalanan, sapagka't 
kanilang dinumhan ang aking lupain nang manga bangkay nang kanilang karumaldumal na manga bagay, 
at kanilang pinuno ang aking mana nang kanilang manga kasuklamsuklam. 

oh panginoon, aking kalakasan, at aking katibayan, at aking kanlungan sa kaarawan nang 
pagkadalamhati, sa iyo paroroon ang manga bansa na mula sa manga hangganan nang lupa, at 
mangagsasabi, ang aming manga magulang ay walang minana kundi manga kabulaanan walang 
kabuluhan at manga bagay na hindi mapapakinabangan. 

gagawa baga ang tao sa kaniyang sarili nang manga diyos na hindi manga diyos? 

kaya't, narito, ipakikilala ko sa kanila, na paminsang ipakikilala ko sa kanila ang aking kamay at ang aking 
kapangyarihan, at kanilang makikilala na ang aking pangalan ay jehova. 

ang kasalanan nang juda ay nasulat nang panulat na bakal, at nang dulo nang diamante: nakintal sa 
kanilang puso, at sa manga sungay nang inyong manga dambana, 

habang naaalaala nang kanilang manga anak ang kanilang manga dambana at ang kanilang manga asera 
sa tabi nang manga sariwang puno nang kahoy sa manga mataas na burol. 

oh aking bundok sa parang, aking ibibigay sa pagkasamsam ang iyong manga tinatangkilik sa lahat nang 
iyong lupa at ang lahat nang iyong manga kayamanan, at ang iyong manga mataas na dako, dahil sa 
kasalanan, sa lahat nang iyong hangganan. 

at ikaw, sa makatuwid baga'y ang iyong sarili, mawawalaan ka nang iyong mana na ibinigay ko sa iyo, at 
paglilingkurin kita sa iyong manga kaaway sa lupain na hindi mo nakikilala: sapagka't pinapagningas 
ninyo ang aking galit na magniningas magpakailan man. 

ganito ang sabi nang panginoon: sumpain ang tao na tumitiwala sa tao, at ginagawang laman ang 
kaniyang bisig, at ang puso ay humihiwalay sa panginoon. 

sapagka't siya'y magiging gaya nang kugon sa ilang, at hindi makakakita pagka ang mabuti ay 
dumarating, kundi tatahan sa manga tuyong dako sa ilang, lupaing maalat at hindi tinatahanan. 
mapalad ang tao na tumitiwala sa panginoon, at ang pagasa ay ang panginoon. 

sapagka't siya'y magiging parang punong kahoy na itinanim sa tabi nang tubig, at naguugat sa tabi nang 
ilog, at hindi matatakot pagka ang init ay dumarating, kundi ang kaniyang dahon ay magiging sariwa, at 
hindi mababalisa sa taon nang pagkatuyu, o maglilikat man nang pagbubunga. 

ang puso ay magdaraya nang higit kay sa lahat na bagay, at totoong masama: sinong makaaalam? 
akong panginoon, ay sumisiyasat nang pagiisip, aking tinatarok ang manga puso, upang magbigay sa 
bawa't tao nang ayon sa kanikaniyang lakad, ayon sa bunga nang kanikaniyang manga gawain. 

kung paanong lumilimlim ang pugo sa manga itlog na hindi kaniya, gayon siya nagtatangkilik nang manga 
kayamanan, at hindi sa pamamagitan nang matuwid, sa kaniyang manga kaarawan ay iiwan niya yaon, 
at sa kaniyang wakas ay nagiging mangmang siya. 

ang maluwalhating luklukan, na naitaas mula nang pasimula, ay siyang dako nang aming santuario. 

oh panginoon, na pagasa nang israel, lahat na nagpapabaya sa iyo ay mapapahiya. silang nagsisihiwalay 
sa akin ay masusulat sa lupa, sapagka't kanilang pinabayaan ang panginoon, na bukal nang buhay na 
tubig. 

iyong pagalingin ako, oh panginoon, at gagaling ako, iyong iligtas ako, at maliligtas ako: sapagka't ikaw 
ang aking kapurihan. 

narito, kanilang sinasabi sa akin, saan nandoon ang salita nang panginoon? paratingin ngayon. 

sa ganang akin, ay hindi ako nagmadali sa pagpapakapastor sa pagsunod sa iyo, o ninasa ko man ang 
kaabaabang kaarawan: iyong nalalaman: ang lumabas sa aking manga labi ay nasa harap nang iyong 
mukha. 

huwag maging kakilabutan sa akin: ikaw ang aking kanlungan sa araw nang kasakunaan. 

mangapahiya sila sa nagsisiusig sa akin, nguni't huwag akong mapahiya, manganglupaypay sila, nguni't 
huwag akong manglupaypay, datnan sila nang araw nang kasakunaan, at ipahamak sila nang ibayong 
pagkapahamak. 

ganito ang sabi nang panginoon sa akin, ikaw ay yumaon, at tumayo ka sa pintuang-bayan nang manga 
anak nang bayan, na pinapasukan, at nilalabasan nang manga hari sa juda, at sa lahat nang pintuang- 
bayan nang jerusalem, 

at iyong sabihin sa kanila, inyong dinggin ang salita nang panginoon, ninyong manga hari sa juda, at nang 
buong juda, at nang lahat na nananahan sa jerusalem, na nagsisipasok sa pintuang-bayang ito: 

ganito ang sabi nang panginoon, mangagingat kayo sa inyong sarili, at huwag kayong mangagdala nang 
pasan sa araw nang sabbath, o mangagpasok man sa manga pintuang-bayan nang jerusalem, 

huwag din kayong maglabas nang pasan sa inyong manga bahay sa araw nang sabbath, o magsigawa 
man kayo nang anomang gawain: kundi inyong ipangilin ang araw nang sabbath, gaya nang iniutos ko sa 
inyong manga magulang. 

nguni't hindi nila dininig, o ikiniling man ang kanilang pakinig, kundi pinapagmatigas ang kanilang leeg, 
upang huwag nilang marinig, at huwag makatanggap nang turo. 

at mangyayari, kung kayo'y mangakinig na maingat sa akin, sabi nang panginoon, na huwag magpasok 
nang pasan sa manga pintuan nang bayang ito sa araw nang sabbath, kundi ipangilin ang araw nang 
sabbath, upang huwag gawan nang anomang gawain, 

kung magkagayo'y magsisipasok sa manga pintuan nang bayang ito ang manga hari at manga prinsipe na 
nangauupo sa luklukan ni david, na nangakakaro at nangakakabayo, sila at ang kanilang manga pangulo, 
ang manga lalake nang juda, at ang manga taga jerusalem, at ang bayang ito ay mananatili magpakailan 
man. 

at sila'y manganggagaling sa manga bayan nang juda, at sa manga palibot nang jerusalem, at sa lupain 
nang benjamin, at sa mababang lupain, at sa manga bundok, at sa timugan, na magdadala nang manga 
handog na susunugin, at nang manga hain, at nang manga alay, at nang kamangyan, at mangagdadala 
nang manga hain na pasalamat sa bahay nang panginoon. 

nguni't kung hindi ninyo didinggin ako upang ipangilin ang araw nang sabbath, at huwag mangagdala 
nang pasan at pumasok sa manga pintuang-bayan nang jerusalem sa araw nang sabbath, kung 
magkagayo'y magsusulsol ako nang apoy sa manga pintuang-bayan niyaon, at pupugnawin niyaon ang 
manga palacio sa jerusalem, at hindi mapapatay. 

ang salita na dumating kay jeremias mula sa panginoon, na nagsasabi, 

ikaw ay bumangon, at bumaba sa bahay nang magpapalyok, at aking iparirinig sa iyo ang aking manga 
salita roon. 

nang magkagayo'y bumaba ako sa bahay nang magpapalyok, at, narito, siya'y gumagawa nang kaniyang 
gawa sa pamamagitan nang manga gulong. 

at nang mabasag sa kamay nang magpapalyok ang sisidlang putik na kaniyang ginagawa, ay gumawa siya 
uli nang ibang sisidlan, na minagaling na gawin nang magpapalyok. 

nang magkagayo'y dumating sa akin ang salita nang panginoon, na nagsasabi, 

oh sangbahayan ni israel, hindi baga ako makagagawa sa inyo na gaya nang paggawa nang magpapalyok 
na ito? sabi nang panginoon. narito, kung paano ang putik sa kamay nang magpapalyok, gayon kayo sa 
kamay ko, oh sangbahayan ni israel. 

sa anomang sandali ay magsasalita ako nang tungkol sa isang bansa, at tungkol sa isang kaharian, upang 
bunutin at upang ibagsak at upang lipulin, 

kung ang bansang yaon, na aking pinagsalitaan, ay humiwalay sa kanilang kasamaan, ako'y magsisisi sa 
kasamaan na aking inisip gawin sa kanila. 

at sa anomang sangdali ay magsasalita ako nang tungkol sa isang bansa, at tungkol sa isang kaharian, 
upang itayo at upang itatag: 

kung gumawa nang kasamaan sa aking paningin, na hindi sundin ang aking tinig, ay pagsisisihan ko nga 
ang kabutihan, na aking ipinagsabing pakikinabangan nila. 

ngayon nga, salitain mo sa manga tao sa juda, at sa manga nananahan sa jerusalem, na iyong sabihin, 
ganito ang sabi nang panginoon, narito, ako'y humahaka nang kasamaan laban sa inyo, at kumatha nang 
katha-katha laban sa inyo: manumbalik bawa't isa sa inyo mula sa kanikaniyang masamang lakad, at 
inyong pabutihin ang inyong manga lakad at ang inyong manga gawa. 

nguni't kanilang sinabi, walang pagasa, sapagka't kami ay magsisisunod sa aming sariling manga katha- 
katha, at magsisigawa bawa't isa sa amin nang ayon sa katigasan nang kanikaniyang masamang puso. 
kaya't ganito ang sabi nang panginoon, inyong itanong nga sa manga bansa, kung sinong nakarinig nang 
ganiyang manga bagay? ang dalaga nang israel ay gumawa nang totoong kakilakilabot na bagay. 
magkukulang baga nang niebe sa lebano sa bato sa parang? ang malamig na tubig na umaagos mula sa 
malayo ay matutuyo baga? 

sapagka't kinalimutan ako nang aking bayan, sila'y nangagsunog nang kamangyan sa manga 
diyosdiyosan, at sila'y nangatisod sa kanilang manga lakad, sa manga dating landas, at pinalalakad sa 
manga lana, sa daan na hindi patag, 

upang gawin ang kanilang lupain na isang katigilan, at walang hanggang kasutsutan, lahat na 
nangagdadaan doon ay mangatitigilan, at mangaggagalaw nang ulo. 

aking pangangalatin sila na parang hanging silanganan sa harap nang kaaway: tatalikuran ko sila, at hindi 
ko haharapin, sa kaarawan nang kanilang kasakunaan, 

nang magkagayo'y sinabi nila, kayo'y magsiparito, at tayo'y magsikatha nang manga katha-katha laban 
kay jeremias: sapagka't ang kautusan ay hindi mawawala sa saserdote, o ang payo man sa pantas, o ang 
salita man sa propeta. kayo'y magsiparito, at ating saktan siya nang dila, at huwag nating pansinin ang 
kaniyang manga salita. 

pakinggan mo ako, oh panginoon, at ulinigin mo ang tinig nila na nakikipagtalo sa akin. 

igaganti baga'y kasamaan sa kabutihan? sapagka't sila'y nagsihukay nang hukay para sa akin. iyong 
alalahanin kung paanong ako'y tumayo sa harap mo, upang magsalita nang mabuti para sa kanila, upang 
ihiwalay ang iyong kapusukan sa kanila. 

kaya't ibigay mo ang kanilang manga anak sa kagutom, at ibigay mo sila sa kapangyarihan nang tabak, at 
ang kanilang manga asawa ay mawalan nang anak, at manga bao, at ang kanilang manga lalake ay 
mangapatay sa patayan, at ang kanilang manga binata ay masugatan nang tabak sa pagbabaka. 
makarinig nawa nang daing mula sa kanilang manga bahay, pagka ikaw ay biglang magdadala nang 
hukbo sa kanila: sapagka't sila'y nagsihukay nang hukay upang hulihin ako, at ipinagkubli nang manga 
silo ang aking manga paa. 

gayon man, panginoon, iyong talastas ang lahat nilang payo laban sa akin upang patayin ako, huwag 
mong ipatawad ang kanilang kasamaan, o pawiin mo man ang kanilang kasalanan sa iyong paningin: 
kundi sila'y mangatisod sa harap mo, parusahan mo sila sa kaarawan nang iyong galit. 

ganito ang sabi nang panginoon, ikaw ay yumaon, at bumili ka nang isang sisidlang lupa nang 
magpapalyok, at magsama ka nang manga matanda sa bayan, at nang manga matanda sa manga 
saserdote, 

at ikaw ay lumabas sa libis nang anak ni hinnom, na nasa tabi nang pasukan nang pintuang-bayan nang 
harsit, at itanyag mo roon ang manga salita na aking sasaysayin sa iyo: 

at iyong sabihin, inyong dinggin ang salita nang panginoon, oh manga hari sa juda, at manga nananahan 
sa jerusalem: ganito ang sabi nang panginoon nang manga hukbo, nang diyos nang israel, narito, ako'y 
magpaparating nang kasamaan sa dakong ito, na sinomang makarinig ay magpapanting ang manga 
pakinig. 

sapagka't kanilang pinabayaan ako, at kanilang pinapaging iba ang dakong ito, at nangagsunog sila nang 
kamangyan dito sa ibang manga diyos, na hindi nila nakilala, nila at nang kanilang manga magulang at 
nang manga hari sa juda, at pinuno ang dakong ito nang dugo nang manga walang sala, 

at itinayo ang manga mataas na dako ni baal, upang sunugin ang kanilang manga anak sa apoy na manga 
pinakahandog na susunugin kay baal, na hindi ko iniutos, o sinalita man, o pumasok man sa aking 
pagiisip: 

kaya't narito, ang manga kaarawan ay dumarating, sabi nang panginoon, na ang dakong ito ay hindi na 
tatawaging topheth, ni ang libis nang anak ni hinnom, kundi ang libis nang patayan. 

at aking sasayangin ang payo nang juda at nang jerusalem sa dakong ito, at aking ibubuwal sila sa 
pamamagitan nang tabak sa harap nang kanilang manga kaaway, at sa pamamagitan nang kamay nang 
nagsisiusig nang kanilang buhay: at ang kanilang manga bangkay ay mangabibigay na pinakapagkain sa 
manga ibon sa himpapawid, at sa manga hayop sa lupa. 

at gagawin ko ang bayang ito na katigilan, at kasutsutan, bawa't isa na mangagdadaan doon ay 
mangatitigilan at magsisisutsot dahil sa lahat na salot niyaon. 

at pakakanin ko sila nang laman nang kanilang manga anak na lalake at ang laman nang kanilang manga 
anak na babae, at kakain bawa't isa sa kanila nang laman nang kaniyang kaibigan, sa pagkakulong at sa 
kagipitan, na igigipit sa kanila nang kanilang manga kaaway, at nang nagsisiusig nang kanilang buhay. 

kung magkagayo'y babasagin mo ang sisidlang lupa sa paningin nang manga lalake na nagsisiyaong 
kasama mo, at iyong sasabihin sa kanila, 

ganito ang sabi nang panginoon nang manga hukbo, ganito ko babasagin ang manga taong ito at ang 
bayang ito, gaya nang pagbasag nang isang sisidlan nang magpapalyok, na hindi mabubuo uli, at sila'y 
mangaglilibing sa topheth hanggang sa mawalan nang dakong mapaglilibingan. 

ganito ang gagawin ko sa dakong ito, sabi nang panginoon, at sa manga nananahan dito, sa makatuwid 
baga'y gagawin ang bayang ito na gaya nang topheth: 

at ang manga bahay nang jerusalem, at ang manga bahay nang manga hari sa juda, na nangahawa ay 
magiging gaya nang dako nang topheth, lahat nang bahay na ang manga bubungan ay pinagsunugan 
nang kamangyan sa lahat nang natatanaw sa langit, at pinagbuhusan nang manga handog na inumin sa 
ibang manga diyos. 

nang magkagayo'y nagbalik si jeremias mula sa topheth, na pinagsuguan sa kaniya nang panginoon 
upang manghula, at siya'y tumayo sa looban nang bahay nang panginoon, at nagsabi sa buong bayan, 
ganito ang sabi nang panginoon nang manga hukbo, nang diyos nang israel, narito, ako'y magdadala sa 
bayang ito, at sa kaniyang lahat na bayan nang lahat na kasamaan na aking sinalita laban doon, 
sapagka't kanilang pinapagmatigas ang kanilang leeg, upang huwag nilang marinig ang aking salita. 
napakinggan ni pashur, na anak ni immer, na saserdote, na siyang pangulong pinuno sa bahay nang 
panginoon, si jeremias na nanghuhula nang manga bagay na ito. 

nang magkagayo'y sinaktan ni pashur si jeremias na propeta, at inilagay siya sa pangawan na nasa lalong 
mataas na pintuang-bayan nang benjamin, na nasa bahay nang panginoon. 

at nangyari, nang kinabukasan, na inilabas ni pashur si jeremias mula sa pangawan. nang magkagayo'y 
sinabi ni jeremias sa kaniya, hindi tinawag nang panginoon ang iyong pangalan na pashur, kundi 
magormissabib. 

sapagka't ganito ang sabi nang panginoon, narito, gagawin kitang kakilabutan sa iyong sarili, at sa lahat 
mong manga kaibigan, at sila'y mangabubuwal sa pamamagitan nang tabak nang kanilang manga 
kaaway, at mamamasdan nang iyong manga mata: at ibibigay ko ang buong juda sa kamay nang hari sa 
babilonia, at kaniyang dadalhin sila na bihag sa babilonia, at papatayin sila nang tabak. 

bukod dito ay ibibigay ko ang lahat na kayamanan nang bayang ito, at ang lahat na pakinabang nito, at 
ang lahat na mahalagang bagay nito, oo, ang lahat na kayamanan nang manga hari sa juda ay ibibigay ko 
sa kamay nang kanilang manga kaaway, na magsisisamsam sa kanila, at magsisihuli sa kanila, at 
mangagdadala sa kanila sa babilonia. 

at ikaw pashur, at ang lahat na tumatahan sa iyong bahay ay magsisipasok sa pagkabihag, at paroroon 
ka sa babilonia, at doon ka mamamatay, at doon ka malilibing, ikaw, at ang lahat mong manga kaibigan, 
na iyong pinanghulaan na may kasinungalingan. 

oh panginoon, iyong hinikayat ako, at ako'y nahikayat, ikaw ay lalong malakas kay sa akin, at nanaig ka: 
ako'y nagiging katatawanan lahat nang araw, bawa't isa'y tumutuya sa akin. 

sapagka't kung paano kadalas nagsasalita ako, humihiyaw ako, humihiyaw ako, pangdadahas at paninira: 
sapagka't ang salita nang panginoon ay naging kakutyaan sa akin, at kadustaan, lahat nang araw. 

at kung aking sabihin, hindi ko babanggitin siya, o magsasalita nang ano pa man sa kaniyang pangalan, 
mayroon nga sa aking puso na wari nagaalab na apoy na nakukulong sa aking manga buto, at ako'y 
pagod nang pagpipigil, at hindi makapagpigil. 

sapagka't aking narinig ang paninirang puri nang marami, kakilabutan sa lahat nang dako. kayo'y 
mangagsumbong, at aming isusumbong siya, sabi nang lahat nang manga kasamasama kong kaibigan, na 
nagsisipaghintay nang aking pagkabagsak, marahil siya'y mahihikayat, at tayo'y mangananaig laban sa 
kaniya, at tayo'y mangakagaganti sa kaniya. 

nguni't ang panginoon ay sumasaakin na parang makapangyarihan at kakilakilabot: kaya't ang manga 
manguusig sa akin ay mangatitisod, at sila'y hindi mangananaig, sila'y lubhang mangapapahiya, 

sapagka't sila'y hindi nagsisigawang may karunungan, nang walang hanggang kapintasan na hindi 
malilimutan. 

nguni't, oh panginoon nang manga hukbo, na tumatarok nang matuwid, at nakakakita nang manga 
pagiisip at nang puso, ipakita mo sa akin ang iyong panghihiganti sa kanila, sapagka't sa iyo ay inihayag 
ko ang aking usap. 

kayo'y magsiawit sa panginoon, magsipuri kayo sa panginoon, sapagka't kaniyang iniligtas ang kaluluwa 
nang mapagkailangan mula sa kamay nang manga manggagawa nang kasamaan. 

sumpain ang araw na kinapanganakan sa akin: huwag pagpalain ang araw na kinapanganakan sa akin 
nang aking ina. 

sumpain ang tao na nagdala nang balita sa aking ama, na nagsabi, isang lalake ay ipinanganak sa iyo, na 
pinasaya siyang mainam. 

at ang lalaking yaon ay maging gaya nang manga bayang giniba nang panginoon, at hindi pinagsisihan: at 
makarinig nawa siya nang daing sa umaga, at hiyawan sa katanghaliang tapat, 

sapagka't hindi niya pinatay ako sa bahay-bata, at sa gayo'y naging libingan ko sana ang aking ina, at ang 
kaniyang bahay-bata, ay naging laging dakila sana. 

bakit nga ako'y nalabas sa bahay-bata upang makakita nang hirap at kapanglawan, upang ang aking 
manga araw ay manaw na may kahihiyan? 

ang salita na dumating kay jeremias na mula sa panginoon, nang suguin nang haring sedechias sa kaniya 
si pashur na anak ni malchias, at si sephanias na anak ni maasias na saserdote, na sinasabi, 

isinasamo ko sa iyo, na ipagusisa mo kami sa panginoon: sapagka't si nabucodonosor na hari sa 
babilonia, ay nakikipagdigma laban sa amin: marahil ang panginoon ay gagawa sa amin nang ayon sa 
lahat niyang kamanghamanghang gawa, upang siya'y sumampa na mula sa amin. 

nang magkagayo'y sinabi ni jeremias sa kanila, ganito ang inyong sasabihin kay sedechias: 

ganito ang sabi nang panginoon, nang diyos nang israel, narito, ibabalik ko ang manga almas na 
pangdigma na nangasa inyong manga kamay, na inyong ipinakikipaglaban sa hari sa babilonia, at laban 
sa manga caldeo na kinukubkob ninyo sa labas nang manga kuta, at aking pipisanin sa gitna nang bayang 
ito. 

at ako sa aking sarili ay lalaban sa inyo na may unat na kamay at may malakas na bisig, sa galit, at sa 
kapusukan, at sa malaking poot. 

at aking susugatan ang manga mananahan sa bayang ito, ang tao at gayon din ang hayop: sila'y 
mangamamatay sa malaking pagkasalot. 

at pagkatapos, sabi nang panginoon, aking ibibigay si sedechias na hari sa juda, at ang kaniyang manga 
lingkod, at ang bayan, at yaong nangaiwan sa bayang ito na mula sa pagkasalot, mula sa tabak, at mula 
sa gutom, sa kamay ni nabucodonosor na hari sa babilonia, at sa kamay nang kanilang manga kaaway, at 
sa kamay nang nagsisiusig nang kanilang buhay: at kaniyang susugatan sila nang talim nang tabak: hindi 
niya patatawarin sila, o panghihinayangan man, o kaaawaan man. 

at sa bayang ito ay sasabihin mo, ganito ang sabi nang panginoon, narito, inilalagay ko sa harap ninyo 
ang daan nang kabuhayan at ang daan nang kamatayan, 

ang tumatahan sa bayang ito ay mamamatay sa pamamagitan nang kagutom, at sa pamamagitan nang 
tabak at sa pamamagitan nang salot, nguni't ang lumalabas at kumakampi sa manga caldeo na 
kumukubkob sa inyo, siya'y mabubuhay, at ang kaniyang buhay ay magiging sa kaniya'y pinakahuli. 
sapagka't itinitig ko ang mukha ko sa bayang ito sa ikasasama, at hindi sa ikabubuti, sabi nang 
panginoon: ito'y ibibigay sa kamay nang hari sa babilonia, at kaniyang susunugin sa apoy. 

at tungkol sa sangbahayan nang hari sa juda, inyong pakinggan ang salita nang panginoon, 

oh sangbahayan ni david, ganito ang sabi nang panginoon, maglapat ka nang kahatulan sa umaga, at 
iligtas mo ang nanakawan sa kamay nang mamimighati, baka ang aking kapusukan ay lumabas na parang 
apoy, at magningas na walang makapatay, dahil sa kasamaan nang inyong manga gawain. 

narito, ako'y laban sa iyo, oh nananahan sa libis, at sa batohan nang kapatagan, sabi nang panginoon, 
kayong nangagsasabi, sinong bababang laban sa atin? o sinong papasok sa ating manga tahanan? 

at aking parurusahan kayo ayon sa bunga nang inyong manga gawa, sabi nang panginoon, at ako'y 
magsusulsol nang apoy sa kaniyang gubat, at susupukin niyaon ang lahat na nangasa palibot niyaon. 
ganito ang sabi nang panginoon, bumaba ka sa bahay nang hari sa juda, at iyong salitain doon ang 
salitang ito, 

at iyong sabihin, dinggin mo ang salita nang panginoon, oh hari sa juda, na nauupo sa luklukan ni david, 
ikaw at ang iyong manga lingkod, at ang iyong bayan na pumapasok sa manga pintuang ito. 

ganito ang sabi nang panginoon, mangagsagawa kayo nang kahatulan at nang katuwiran, at iligtas ninyo 
ang nanakawan sa kamay nang mamimighati: at huwag kayong magsigawa nang kamalian, huwag 
kayong magsigawa nang pangdadahas sa manga nakikipamayan, sa ulila, o sa babaing bao man: o 
mangagbubo man nang walang salang dugo sa dakong ito. 

sapagka't kung tunay na inyong gawin ang bagay na ito, magsisipasok nga sa manga pintuang-daan nang 
bahay na ito ang manga hari na nangauupo sa luklukan ni david, na nakasakay sa manga karo at sa 
manga kabayo, siya at ang kaniyang manga lingkod, at ang kaniyang bayan. 

nguni't kung hindi ninyo didinggin ang manga salitang ito, ako'y susumpa sa aking sarili, sabi nang 
panginoon, na ang bahay na ito ay masisira. 

sapagka't ganito ang sabi nang panginoon tungkol sa sangbahayan nang hari sa juda, ikaw ay galaad sa 
akin, at ulo nang libano; gayon ma'y tunay na gagawin kitang isang ilang, at manga bayang hindi 
tinatahanan. 

at ako'y maghahanda nang manga manglilipol laban sa iyo, bawa't isa'y may kaniyang manga almas; at 
kanilang puputulin ang iyong manga piling cedro, at ipaghahagis sa apoy. 

at maraming bansa'y magsisipagdaan sa bayang ito, at mangagsasabi bawa't isa sa kanila sa kaniyang 
kapuwa, ano't gumawa ang panginoon nang ganito sa dakilang bayang ito? 

kung magkagayo'y magsisisagot sila, sapagka't kanilang pinabayaan ang tipan nang panginoon na 
kanilang diyos, at nagsisamba sa ibang manga diyos, at manga pinaglingkuran. 

huwag ninyong iyakan ang patay, o panaghuyan man ninyo siya, kundi iyakan ninyong mainam ang 
yumayaon, sapagka't hindi na siya babalik, o makikita man niya ang kaniyang lupaing tinubuan. 
sapagka't ganito ang sabi nang panginoon tungkol kay sallum na anak ni josias, na hari sa juda, na 
nagharing kahalili ni josias na kaniyang ama, na lumabas sa dakong ito. siya'y hindi na babalik pa rito: 
kundi sa dakong pinagdalhan sa kaniyang bihag, doon siya mamamatay, at hindi na niya makikita ang 
lupaing ito. 

sa aba niya na nagtatayo nang kaniyang bahay sa pamamagitan nang kalikuan, at nang kaniyang manga 
silid sa pamamagitan nang kalisyaan, na pinapaglilingkod nang kaniyang kapuwa na walang upa, at hindi 
niya binibigyan nang kaniyang kabayaran, 

na nagsasabi, ako'y magtatayo nang maluwang na bahay at maluwang na manga silid, at nabubuksan 
nang manga dungawan, at nakikisamihan nang cedro, at nakukulayan nang pula. 

ikaw baga'y maghahari, sapagka't ikaw ay mayroong lalong maraming cedro? hindi ba ang iyong ama ay 
kumain at uminom, at naglapat nang kahatulan at kaganapan? nang magkagayo'y ikinabuti niya. 
kaniyang hinatulan ang usap nang dukha at mapagkailangan, nang magkagayo'y ikinabuti nga. hindi 
baga ito ang pagkilala sa akin? sabi nang panginoon. 

nguni't ang iyong manga mata at ang iyong puso ay sa kasakiman lamang, at upang magbubo nang 
walang salang dugo, at sa kapighatian, at sa karahasan, upang gawin. 

kaya't ganito ang sabi nang panginoon tungkol kay joacim na anak ni josias, na hari sa juda, hindi nila 
tataghuyan siya, na sasabihin, ah kapatid kong lalake! o, ah kapatid na babae! hindi nila tataghuyan siya, 
na sasabihin, ah panginoon! o, ah kaniyang kaluwalhatian! 

siya'y malilibing nang libing asno, na hihilahin at itatapon sa labas nang manga pintuang-bayan nang 
jerusalem. 

ikaw ay sumampa sa libano, at humiyaw, at ilakas mo ang iyong tinig sa basan, at ikaw ay humiyaw mula 
sa abarim, sapagka't lahat nang mangingibig sa iyo ay nalipol. 

ako'y nagsalita sa iyo sa iyong kaginhawahan, nguni't iyong sinabi, hindi ko didinggin. ito ang naging 
iyong paraan mula sa iyong kabataan, na hindi mo dininig ang aking tinig. 

lahat mong pastor ay pakakanin nang hangin, at ang manga mangingibig sa iyo ay mapapapasok sa 
pagkabihag, kung magkagayon ikaw ay mapapahiya at malilito dahil sa lahat mong kasamaan. 

oh nananahan sa libano, na ginagawa mo ang iyong pugad sa manga cedro, kahabaghabag ka nga pagka 
ang manga pagdaramdam ay dumating sa iyo, ang hirap na gaya nang sa babae sa pagdaramdam! 
buhay ako, sabi nang panginoon, bagaman si conias na anak ni joacim na hari sa juda ay maging singsing 
na panatak sa aking kanang kamay, akin ngang huhugutin ka mula roon, 

at aking ibibigay ka sa kamay nang nagsisiusig nang iyong buhay, at sa kamay nila na iyong 
kinatatakutan, sa kamay ni nabucodonosor na hari sa babilonia, at sa kamay nang manga caldeo. 

at itataboy ka, at ang iyong ina na nanganak sa iyo, sa ibang lupain, na hindi pinapanganakan sa inyo, at 
doon kayo mangamamatay. 

nguni't sa lupain na pinagnanasaan nang kanilang kaluluwa na pagbalikan, doon hindi sila mababalik. 
ito bagang lalaking si conias ay isang sisidlang basag na walang kabuluhan? siya baga'y sisidlan na hindi 
kinaluluguran? bakit kanilang itinataboy, siya at ang kaniyang angkan, at itinapon sa lupain na hindi nila 
kilala? 

oh lupa, lupa, lupa, iyong pakinggan ang salita nang panginoon. 

ganito ang sabi nang panginoon, isulat ninyo ang lalaking ito na walang anak, ang lalake na hindi 
giginhawa sa kaniyang manga kaarawan, sapagka't walang tao sa kaniyang angkan na giginhawa pa, na 
nauupo sa luklukan ni david, hindi na magpupuno pa sa juda. 

sa aba nang manga pastor na nangagpapahamak at nangagpapangalat sa manga tupa sa aking pastulan! 
sabi nang panginoon. 

kaya't ganito ang sabi nang panginoon, nang diyos nang israel, laban sa manga pastor na nangagpastol 
nang aking bayan, inyong pinangalat ang aking kawan, at inyong iniligaw sila, at hindi ninyo sila dinalaw, 
narito, dadalawin ko sa inyo ang kasamaan nang inyong manga gawa, sabi nang panginoon. 

at aking pipisanin ang nalabi sa aking kawan mula sa lahat na lupain na aking pinagtabuyan sa kanila, at 
aking dadalhin sila uli sa kanilang manga kulungan, at sila'y magiging palaanak at magsisidami. 

at ako'y maglalagay nang manga pastor sa kanila na kakandili sa kanila, at hindi na sila matatakot, o 
manglulupaypay pa, o kukulangin ang sinoman sa kanila, sabi nang panginoon. 

narito, ang manga araw ay dumarating, sabi nang panginoon, na ako'y magbabangon kay david nang 
matuwid na sanga, at siya'y maghahari na gaya nang hari, at gagawang may kapantasan, at 
magsasagawa nang kahatulan at kaganapan sa lupain. 

sa kaniyang manga kaarawan ay maliligtas ang juda, at ang israel ay tatahang tiwasay, at ito ang 
kaniyang pangalan na itatawag sa kaniya, ang panginoon ay ating katuwiran. 

kaya't narito, ang manga araw ay dumarating, sabi nang panginoon, na hindi na nila sasabihin, buhay 
ang panginoon, na nagahon nang manga anak ni israel mula sa lupain nang egipto; 

kundi, buhay ang panginoon, na nagahon at pumatnubay sa angkan nang binhi nang israel mula sa 
hilagaang lupain, at mula sa lahat nang lupain na aking pinagtabuyan sa kanila. at sila'y magsisitahan sa 
kanilang sariling lupain. 

tungkol sa manga propeta. ang puso ko sa loob ko ay bagbag, lahat kong buto ay nanginginig, ako'y 
parang langong tao, at parang taong dinaig nang alak, dahil sa panginoon, at dahil sa kaniyang manga 
banal na salita. 

sapagka't ang lupain ay puno nang manga mangangalunya, sapagka't dahil sa sumpa ay tumatangis ang 
lupain, ang manga pastulan sa ilang ay natuyo. at ang kanilang lakad ay masama, at ang kanilang lakas ay 
hindi matuwid. 

sapagka't ang propeta ay gayon din ang saserdote ay marumi, oo, sa aking bahay ay nasumpungan ko 
ang kanilang kasamaan, sabi nang panginoon. 

kaya't ang kanilang daan ay magiging sa kanila'y parang manga madulas na dako sa kadiliman: sila'y 
isusudlong, at mangabubuwal doon, sapagka't ako'y magpaparating nang kasamaan sa kanila, sa 
makatuwid baga'y sa taon nang pagdalaw sa kanila, sabi nang panginoon. 

at nakita ko ang kamangmangan sa manga propeta nang samaria; sila'y nanganghuhula sa pamamagitan 
ni baal, at inililigaw ang aking bayang israel. 

sa manga propeta nang jerusalem naman ay nakita ko ang kakilakilabot na bagay: sila'y nangangalunya, 
at nagsisilakad sa manga kasinungalingan, at kanilang pinalalakas ang manga kamay nang manga 
manggagawa nang kasamaan, na anopa't walang humihiwalay sa kaniyang kasamaan: silang lahat ay 
naging parang sodoma sa akin, at ang manga nananahan dito ay parang gomorra. 

kaya't ganito ang sabi nang panginoon nang manga hukbo tungkol sa manga propeta, narito, aking 
pakakanin sila nang ajenjo, at paiinumin ko sila nang inuming mapait, sapagka't mula sa manga propeta 
nang jerusalem ay lumabas ang pagdudumi sa buong lupain. 

ganito ang sabi nang panginoon nang manga hukbo, huwag ninyong dinggin ang manga salita nang 
manga propeta na nanganghuhula sa inyo: sila'y nangagtuturo sa inyo nang walang kabuluhan, sila'y 
nangagsasalita nang pangitain nang kanilang sariling puso, at hindi mula sa bibig nang panginoon. 
kanilang sinasabing lagi sa kanila na nagsisihamak sa akin, sabi nang panginoon, kayo'y mangagkakaroon 
nang kapayapaan, at sa bawa't isa na lumalakad sa katigasan nang kaniyang sariling puso ay sinasabi 
nila, walang kasamaang darating sa inyo. 

sapagka't sinong tumayo sa payo nang panginoon, upang makamalas at makarinig nang kaniyang salita? 
sinong nakinig nang aking salita, at nakarinig? 

narito, ang bagyo nang panginoon, ang kaniyang kapusukan, ay lumabas, o0, ipoipong bagyo: babagsak 
sa ulo nang masama. 

ang galit nang panginoon ay hindi mapaparam, hanggang sa kaniyang magawa, at hanggang sa kaniyang 
maisagawa ang haka nang kaniyang puso: sa manga huling araw ay lubos ninyong mauunawa. 

hindi ko sinugo ang manga propetang ito, gayon ma'y nagsitakbo sila: ako'y hindi nagsalita sa kanila, 
gayon ma'y nanghula sila. 

nguni't kung sila'y nanayo sana sa aking payo, kanila ngang naiparinig ang aking manga salita sa aking 
bayan, at kanilang naihiwalay sa kanilang masamang lakad, at sa kasamaan nang kanilang manga gawa. 
ako baga'y diyos lamang sa malapit, sabi nang panginoon, at hindi diyos sa malayo? 

may makapagkukubli bagang sinoman sa manga lihim na dako na hindi ko makikita siya? sabi nang 
panginoon, hindi baga pinupuno ko ang langit at ang lupa? sabi nang panginoon. 

aking narinig kung ano ang sinabi nang manga propeta, na nanganghuhula nang manga kasinungalingan 
sa aking pangalan, na nangagsasabi, ako'y nanaginip, ako'y nanaginip. 

hanggang kailan masusumpungan ito sa puso nang manga propeta na nanganghuhula nang manga 
kasinungalingan, sa makatuwid baga'y nang manga propeta na nanganghuhula nang daya nang kanilang 
sariling puso? 

na nagaakalang magpalimot sa aking bayan nang aking pangalan sa pamamagitan nang kanilang manga 
panaginip na sinasaysay nang bawa't isa sa kanila sa kaniyang kapuwa, gaya nang kanilang manga 
magulang na nakalimot nang aking pangalan dahil kay baal. 

ang propeta na nanaginip, ay magsaysay siya nang isang panaginip: at siyang nagtamo nang aking salita, 
salitain niya ang aking salita na may pagtatapat. ano ang dayami sa trigo? sabi nang panginoon. 

hindi baga ang aking salita ay parang apoy? sabi nang panginoon, at parang pamukpok na dumudurog 
nang bato? 

kaya't narito, ako'y laban sa manga propeta, sabi nang panginoon, na ninanakaw nang bawa't isa ang 
aking manga salita sa kaniyang kapuwa. 

narito, ako'y laban sa manga propeta, sabi nang panginoon, na nagsisipagsalita, at nangagsasabi, 
kaniyang sinasabi. 

narito, ako'y laban sa kanila na nanghuhula nang manga sinungaling na panaginip, sabi nang panginoon, 
at sinasaysay, at inililigaw ang aking bayan sa pamamagitan nang kanilang manga kasinungalingan, at sa 
pamamagitan nang kanilang walang kabuluhang kahambugan: gayon man ay hindi ko sinugo sila, o 
inutusan ko man sila, at hindi man pinakikinabangan nila ang bayang ito sa anomang paraan, sabi nang 
panginoon. 

at pagka ang bayang ito, o ang propeta, o ang saserdote ay magtatanong sa iyo, na magsasabi, ano ang 
hula na mula sa panginoon? iyo ngang sasabihin sa kanila, anong hula! aking itatakuwil kayo, sabi nang 
panginoon. 

at tungkol sa propeta, at sa saserdote, at sa bayan, na magsasabi, ang hula na mula sa panginoon, ay 
akin ngang parurusahan ang lalaking yaon at ang kaniyang sangbahayan. 

ganito ang sasabihin nang bawa't isa sa inyo sa kaniyang kapuwa, at nang bawa't isa sa kaniyang kapatid, 
ano ang isinagot nang panginoon? at, ano ang sinalita nang panginoon? 

at ang hula na mula sa panginoon ay hindi na ninyo babanggitin pa: sapagka't bawa't sariling salita nang 
tao ay magiging kaniyang hula: sapagka't inyong binago ang manga salita nang buhay na diyos, nang 
panginoon nang manga hukbo na ating diyos. 

ganito ang iyong sasabihin sa propeta, ano ang isinagot sa iyo nang panginoon? at, ano ang sinalita nang 
panginoon? 

nguni't kung inyong sabihin, ang hula na mula sa panginoon, ganito nga ang sabi nang panginoon: 
sapagka't inyong sinasabi ang salitang ito, ang hula na mula sa panginoon, at ako'y nagsugo sa inyo, na 
sinabi ko, huwag ninyong sasabihin, ang hula na mula sa panginoon, 

kaya't, narito, aking lubos na kalilimutan kayo, at aking itatakuwil kayo, at ang bayang ibinigay ko sa inyo 
at sa inyong manga magulang, mula sa aking harapan: 

at ako'y magpaparating nang walang hanggang kakutyaan sa inyo, at walang hanggang kahihiyan, na 
hindi malilimutan. 

ang panginoon ay nagpakita sa akin, at, narito, dalawang bakol na igos ay nakalagay sa harap nang 
templo nang panginoon, pagkatapos na madalang bihag ni nabucodonosor na hari sa babilonia si 
Jechonias na anak ni joacim, hari sa juda, at ang manga prinsipe sa juda, na kasama nang manga 
manggagawa at nang manga mangbabakal, mula sa jerusalem, at mangadala sila sa babilonia. 

ang isang bakol ay may totoong manga mabuting igos, na parang manga igos na manga unang hinog, at 
ang isang bakol ay may totoong masamang manga igos, na hindi makain, nangapakasama. 

nang magkagayo'y sinabi nang panginoon sa akin, anong iyong nakikita, jeremias? at aking sinabi, manga 
igos, ang manga mabuting igos, totoong mabuti: at ang masasama, totoong masama na hindi makakain, 
dahil sa nangapakasama. 

at ang salita nang panginoon ay dumating sa akin, na nagsabi, 

ganito ang sabi nang panginoon, nang diyos nang israel, kung paano ang manga mabuting igos na ito, 
gayon ko kikilalanin ang manga bihag nang juda, na aking pinayaon mula sa dakong ito na patungo sa 
lupain nang manga caldeo, sa ikabubuti. 

sapagka't aking itititig ang aking manga mata sa kanila sa ikabubuti, at aking dadalhin sila uli sa lupaing 
ito: at aking itatayo sila, at hindi ko itutulak sila, at aking itatatag sila, at hindi ko paaalisin. 

at aking bibigyan sila nang puso upang makilala ako, na ako ang panginoon: at sila'y magiging aking 
bayan, at ako'y magiging kanilang diyos, sapagka't sila'y manunumbalik sa akin nang kanilang buong 
puso. 

at kung paanong ang masasamang igos, na hindi makakain, dahil sa nangapakasama, tunay na ganito 
ang sabi nang panginoon, sa gayo'y pababayaan ko si sedechias na hari sa juda, at ang kaniyang manga 
prinsipe, at ang nalabi sa jerusalem, na naiwan sa lupaing ito, at ang nagsisitahan sa lupain nang egipto. 

akin silang pababayaan upang mapahapay na paroo't parito sa gitna nang lahat na kaharian sa lupa sa 
ikasasama, upang maging kakutyaan at kawikaan, kabiruan at sumpa, sa lahat nang dakong aking 
pagtatabuyan sa kanila. 

at aking pararatingin ang tabak, ang kagutom, at ang salot, sa gitna nila, hanggang sa sila'y mangalipol sa 
lupain na ibinigay ko sa kanila at sa kanilang manga magulang. 

ang salita na dumating kay jeremias tungkol sa buong bayan nang juda nang ikaapat na taon ni joacim na 
anak ni josias, na hari sa juda (siya ring unang taon ni nabucodonosor na hari sa babilonia), 

na siyang sinalita ni jeremias na propeta sa buong bayan nang juda, at sa lahat nang nananahan sa 
jerusalem, na sinasabi, 

mula nang ikalabing tatlong taon ni josias na anak ni ammon, na hari sa juda, hanggang sa araw na ito, 
nitong dalawang pu't tatlong taon, ang salita nang panginoon ay dumating sa akin, at aking sinalita sa 
inyo na ako'y bumangong maaga, at nagsalita, nguni't hindi ninyo dininig. 

at sinugo nang panginoon sa inyo ang lahat niyang lingkod na manga propeta na gumising na maaga, at 
sinugo sila (nguni't hindi ninyo dininig, o ikiniling man ninyo ang inyong pakinig upang mangakinig), 

na nangagsasabi, magsihiwalay bawa't isa sa inyo sa kanikaniyang masamang lakad, at sa kasamaan 
nang inyong manga gawa, at kayo'y magsitahan sa lupain na ibinigay nang panginoon sa inyo at sa 
inyong manga magulang, mula nang una at hanggang sa magpakailan pa man, 

at huwag kayong magsisunod sa ibang manga diyos na mangaglingkod sa kanila, at magsisamba sa 
kanila, at huwag ninyo akong mungkahiin sa galit nang gawa nang inyong manga kamay, at hindi ko kayo 
sasaktan. 

gayon ma'y hindi kayo nangakinig sa akin, sabi nang panginoon: upang mungkahiin ninyo ako sa galit, 
nang gawa nang inyong manga kamay sa inyong sariling ikapapahamak. 

kaya't ganito ang sabi nang panginoon nang manga hukbo, sapagka't hindi ninyo dininig ang aking 
manga salita, 

narito, ako'y magsusugo at kukunin ko ang lahat na angkan sa hilagaan, sabi nang panginoon, at ako'y 
magsusugo kay nabucodonosor na hari sa babilonia, na aking lingkod, at aking dadalhin sila laban sa 
lupaing ito, at laban sa manga nananahan dito, at laban sa lahat nang bansang ito sa palibot, at aking 
lubos na lilipulin sila, at gagawin ko silang katigilan, at kasutsutan, at manga walang hanggang kagibaan. 
bukod dito'y aalisin ko sa kanila ang tinig nang kalayawan at ang tinig nang kasayahan, ang tinig nang 
kasintahang lalaki at ang tinig nang kasintahang babae, ang tunog nang manga batong gilingan, at ang 
liwanag nang ilawan. 

at ang buong lupaing ito ay magiging sira, at katigilan: at ang manga bansang ito ay maglilingkod sa hari 
sa babilonia na pitong pung taon. 

at mangyayari, pagkaganap nang pitong pung taon, na aking parurusahan ang hari sa babilonia, at ang 
bansang yaon, sabi nang panginoon, dahil sa kaniyang kasamaan, at ang lupain nang manga caldeo, at 
aking gagawing sira magpakailan man. 

at aking gaganapin sa lupaing yaon ang lahat na aking salita na aking sinalita laban doon, lahat nang 
nakasulat sa aklat na ito, na inihula ni jeremias laban sa lahat na bansa. 

sapagka't maraming bansa at manga dakilang hari ay paglilingkuran nila, nila nga; at gagantihan ko sila 
ayon sa kanilang manga kilos, at ayon sa gawa nang kanilang manga kamay. 

sapagka't ganito ang sabi nang panginoon, nang diyos nang israel, sa akin, abutin mo itong saro nang 
alak nang kapusukan sa aking kamay, at painumin mo ang lahat na bansa na pinagsuguan ko sa iyo. 

at sila'y magsisiinom, at magsisihapay na paroo't parito, na mangauulol, dahil sa tabak na aking 
pasasapitin sa kanila. 

nang magkagayo'y inabot ko ang saro sa kamay nang panginoon, at pinainom ko ang lahat na bansang 
pinagsuguan nang panginoon: 

sa makatuwid, ang jerusalem, at ang manga bayan nang juda, at ang manga hari niyaon, at ang manga 
prinsipe niyaon, upang gawin silang kagibaan, katigilan, kasutsutan, at sumpa, gaya sa araw na ito, 

si faraong hari sa egipto, at ang kaniyang manga lingkod, at ang kaniyang manga prinsipe, at ang buong 
bayan niya, 

at ang lahat nang halohalong bayan, at ang lahat nang hari sa lupain nang hus, at ang lahat nang hari sa 
lupain nang manga filisteo, at ang ascalon, at ang gaza, at ang ecron, at ang nalabi sa asdod, 

ang edom, at ang moab, at ang manga anak ni ammon; 

at ang lahat nang hari sa tiro, at ang lahat nang hari sa sidon, at ang hari sa pulo na nasa dako roon nang 
dagat, 

ang dedan, at ang tema, at ang buz, at ang lahat nang magsisiputol nang manga laylayan nang kanilang 
buhok, 

at ang lahat nang hari sa arabia, at ang lahat nang hari sa halohalong bayan na nagsisitahan sa ilang: 

at ang lahat nang hari sa zimri, at ang lahat nang hari sa elam, at ang lahat nang hari nang manga medo; 
at ang lahat nang hari sa hilagaan, malayo't malapit na isa't isa; at ang lahat nang kaharian sa 
sanglibutan, na nangasa ibabaw nang lupa: at ang hari sa sesach ay magsisiinom pagkatapos nila. 

at iyong sasabihin sa kanila, ganito ang sabi nang panginoon nang manga hukbo, nang diyos nang israel, 
kayo'y magsiinom, at kayo'y mangagpakalasing, at kayo'y magsisuka, at mangabuwal, at huwag na 
kayong magsibangon, dahil sa tabak na aking pasasapitin sa inyo. 

at mangyayari, kung tanggihan nilang abutin ang saro sa iyong kamay upang inuman, sasabihin mo nga 
sa kanila, ganito ang sabi nang panginoon nang manga hukbo, kayo'y walang pagsalang magsisiinom. 
sapagka't, narito, ako'y nagpapasimulang gumawa nang kasamaan sa bayang tinawag sa aking pangalan, 
at kayo baga'y lubos na hindi mapaparusahan? kayo'y walang pagsalang parurusahan: sapagka't aking 
tatawagin ang tabak laban sa lahat nang nananahan sa lupa, sabi nang panginoon nang manga hukbo. 
kaya't ihula mo laban sa kanila ang lahat nang manga salitang ito, at sabihin mo sa kanila, ang panginoon 
ay uungol mula sa itaas, at ilalakas ang kaniyang tinig mula sa kaniyang banal na tahanan, siya'y uungol 
nang malakas laban sa kaniyang kulungan, siya'y hihiyaw, gaya nila na magsisiyapak nang ubas, laban sa 
lahat na nananahan sa lupa. 

ang ingay ay darating hanggang sa wakas nang lupa, sapagka't ang panginoon ay may pakikipagpunyagi 
sa manga bansa, siya'y papasok sa paghatol sa lahat nang tao, tungkol sa masasama ay kaniyang ibibigay 
sila sa tabak, sabi nang panginoon. 

ganito ang sabi nang panginoon nang manga hukbo, narito, kasamaan ay mangyayari sa bansa at bansa, 
at malakas na bagyo ay ibabangon mula sa kahulihulihang bahagi nang lupa. 

at ang mapapatay nang panginoon sa araw na yao'y magiging mula sa isang dulo nang lupa hanggang sa 
kabilang dulo nang lupa: sila'y hindi tataghuyan, o dadamputin man, o ililibing man, sila'y magiging dumi 
sa ibabaw nang lupa. 

kayo'y magsiangal, kayong manga pastor, at kayo'y magsihiyaw, at kayo'y mangagsigumon sa abo, 
kayong pinakamainam sa kawan, sapagka't ang manga kaarawan nang pagpatay at ang pangangalat sa 
inyo ay lubos na dumating, at kayo'y mangababagsak na parang mainam na sisidlan. 

at ang manga pastor ay walang daang tatakasan, o tatanan man ang pinakamainam sa kawan. 

tinig nang hiyaw nang manga pastor, at nang angal nang pinakamainam sa kawan! sapagka't inilalagay 
nang panginoon na sira ang kanilang pastulan. 

at ang manga payapang tahanan ay nangadala sa katahimikan dahil sa mabangis na galit nang 
panginoon. 

kaniyang pinabayaan ang kaniyang kublihan na gaya nang leon, sapagka't ang kanilang lupain ay naging 
katigilan dahil sa kabangisan nang mamimighating tabak, at dahil sa kaniyang mabangis na kagalitan. 
nang pasimula nang paghahari ni joacim na anak ni josias, na hari sa juda, dumating ang salitang ito na 
mula sa panginoon, na nagsasabi, 

ganito ang sabi nang panginoon, tumayo ka sa looban nang bahay nang panginoon at salitain mo sa 
lahat nang bayan nang juda, na nagsisiparoon upang magsisamba sa bahay nang panginoon, ang lahat 
na salita na iniutos ko sa iyo upang salitain sa kanila, huwag kang magbawas nang kahit isang salita. 

marahil ay kanilang didinggin, at hihiwalay ang bawa't tao sa kanikaniyang masamang lakad; upang aking 
mapagsisihan ang kasamaan na aking pinanukalang gawin sa kanila dahil sa kasamaan nang kanilang 
manga gawa. 

at iyong sasabihin sa kanila, ganito ang sabi nang panginoon, kung hindi ninyo didinggin ako, na 
magsilakad sa aking kautusan, na aking inilagay sa harap ninyo, 

na makinig sa manga salita nang aking manga lingkod na manga propeta, na aking sinusugo sa inyo, na 
bumabangon akong maaga at sinusugo ko sila, nguni't hindi ninyo pinakinggan, 

ay akin ngang gagawin ang bahay na ito na gaya nang silo, at gagawin ko ang bayang ito na sumpa sa 
lahat nang manga bansa sa lupa. 

at narinig nang manga saserdote at nang manga propeta at nang buong bayan si jeremias na nagsasalita 
nang manga salitang ito sa bahay nang panginoon. 

at nangyari, nang si Jeremias ay makatapos sa pagsasalita nang lahat na iniutos nang panginoon sa 
kaniya na salitain sa buong bayan, na hinuli siya nang manga saserdote at nang manga propeta at nang 
buong bayan, na sinasabi: ikaw ay walang pagsalang mamamatay. 

bakit ka nanghula sa pangalan nang panginoon, na iyong sinasabi, ang bahay na ito ay magiging gaya 
nang silo, at ang bayang ito ay magiging sira, na mawawalan nang mananahan? at ang bayan ay 
nagpipisan kay jeremias sa bahay nang panginoon. 

at nang mabalitaan nang manga prinsipe sa juda ang manga bagay na ito, sila'y nagsisampa sa bahay 
nang panginoon na mula sa bahay nang hari, at sila'y nangaupo sa pasukan nang bagong pintuang-daan 
nang bahay nang panginoon. 

nang magkagayo'y nagsalita ang manga saserdote at ang manga propeta sa manga prinsipe at sa buong 
bayan, na sinasabi, ang lalaking ito ay marapat patayin: sapagka't siya'y nanghula laban sa bayang ito, 
gaya nang inyong narinig nang inyong manga pakinig. 

nang magkagayo'y nagsalita si jeremias sa lahat nang prinsipe at sa buong bayan, na sinasabi, sinugo ako 
nang panginoon upang manghula laban sa bahay na ito at laban sa bayang ito nang lahat na salita na 
inyong narinig. 

kaya't ngayo'y pabutihin ninyo ang inyong manga lakad at ang inyong manga gawa, at inyong talimahin 
ang tinig nang panginoon ninyong diyos; at pagsisisihan nang panginoon ang kasamaan na kaniyang 
sinalita laban sa inyo. 

nguni't tungkol sa akin, narito, ako'y nasa inyong kamay: inyong gawin sa akin ang minamabuti at 
minamatuwid sa harap nang inyong manga mata. 

talastasin lamang ninyong mabuti na kung ako'y inyong ipapatay, kayo'y magdadala nang walang salang 
dugo sa inyo at sa bayang ito, at sa manga nananahan dito: sapagka't katotohanang sinugo ako nang 
panginoon sa inyo upang magsalita nang lahat nang manga salitang ito sa inyong manga pakinig. 

nang magkagayo'y sinabi nang manga pangulo at nang buong bayan sa manga saserdote at sa manga 
propeta: ang lalaking ito ay hindi marapat patayin, sapagka't siya'y nagsalita sa atin sa pangalan nang 
panginoon nating diyos. 

nang magkagayo'y nagsitindig ang ilan sa manga matanda sa lupain, at nangagsalita sa buong 
kapulungan nang bayan, na nangagsasabi, 

si miqueas na morastita ay nanghula sa manga kaarawan ni ezechias na hari sa juda: at siya'y nagsalita 
sa buong bayan nang juda, na nagsasabi, ganito ang sabi nang panginoon nang manga hukbo, ang sion 
ay aararuhing parang bukid, at ang jerusalem ay magiging manga bunton, at ang bundok nang bahay ay 
parang manga mataas na dako sa gugubat. 

si ezechias bagang hari sa juda at ang buong juda ay nagpapatay sa kaniya? hindi baga siya natakot sa 
panginoon, at dumalangin nang lingap nang panginoon, at ang panginoon ay nagsisi sa kasamaan na 
kaniyang sinalita laban sa kanila? ganito gagawa tayo nang malaking kasamaan laban sa ating sariling 
manga kaluluwa. 

at may lalake naman na nanghula sa pangalan nang panginoon, si urias na anak ni semaias na taga 
chiriath-jearim: at siya'y nanghula laban sa lupaing ito ayon sa lahat nang manga salita ni jeremias: 

at nang marinig ni joacim na hari sangpu nang lahat niyang manga makapangyarihang lalake, at nang 
lahat na prinsipe, ang kaniyang manga salita, pinagsikapan nang hari na ipapatay siya; nguni't nang 
marinig ni urias, siya'y natakot, at tumakas, at pumasok sa egipto: 

at si joacim na hari ay nagsugo nang manga lalake sa egipto, ang manga ito nga, si elnathan na anak ni 
acbor, at ilang manga lalake na kasama niya, sa egipto: 

at kaniyang inilabas si urias sa egipto, at dinala niya siya kay joacim na hari, na pumatay sa kaniya nang 
tabak, at naghagis nang kaniyang bangkay sa manga libingan nang karaniwang tao. 

nguni't ang kamay ni ahicam na anak ni zaphan ay sumasa kay jeremias upang huwag siyang ibigay nila 
sa kamay nang bayan at ipapatay siya. 

nang pasimula nang paghahari ni joacim na anak ni josias, na hari sa juda, dumating ang salitang ito kay 
Jeremias na mula sa panginoon, na nagsasabi, 

ganito ang sabi nang panginoon sa akin, gumawa ka para sa iyo nang manga panali at manga pamatok, 
at ilagay mo sa iyong batok, 

at iyong manga ipadala sa hari sa edom, at sa hari sa moab, at sa hari nang manga anak ni ammon, at sa 
hari sa tiro, at sa hari sa sidon, sa pamamagitan nang kamay nang manga sugo na nagsisiparoon sa 
jerusalem kay sedechias na hari sa juda, 

at ipagbilin mo sa kanilang manga panginoon, na iyong sabihin, ganito ang sabi nang panginoon nang 
manga hukbo, nang diyos nang israel, ganito ang inyong sasabihin sa inyong manga panginoon. 

aking ginawa ang lupa, ang tao at ang hayop na nasa ibabaw nang lupa, sa pamamagitan nang aking 
dakilang kapangyarihan, at sa pamamagitan nang aking unat na bisig, at aking ibinigay doon sa 
minamarapat ko. 

at ngayon ay ibinigay ko ang lahat nang lupaing ito sa kamay ni nabucodonosor na hari sa babilonia, na 
aking lingkod at ang manga hayop sa parang ay ibinigay ko rin naman sa kaniya upang mangaglingkod sa 
kaniya. 

at lahat nang manga bansa ay mangaglilingkod sa kaniya, at sa kaniyang anak at sa anak nang kaniyang 
anak, hanggang dumating ang panahon nang kaniyang sariling lupain: at kung magkagayo'y maraming 
bansa at manga dakilang hari ay paglilingkuran siya. 

at mangyayari, na ang bansa at ang kaharian na hindi maglilingkod kay nabucodonosor na hari sa 
babilonia, at yaong hindi yuyukod nang kanilang ulo sa pamatok nang hari sa babilonia, ang bansang 
yaon, sabi nang panginoon, ay parurusahan ko nang tabak, at nang kagutom, at nang salot, hanggang sa 
aking malipol sila sa pamamagitan nang kaniyang kamay. 

nguni't tungkol sa inyo, huwag ninyong dinggin ang inyong manga propeta, o ang inyong manga 
manghuhula man, o ang inyong manga panaginip man, o ang inyong manga mapamahiin man, o ang 
inyong manga manggagaway man, na nangagsasalita sa inyo, na nagsasabi, kayo'y hindi mangaglilingkod 
sa hari sa babilonia: 

sapagka't sila'y nanganghuhula nang kasinungalingan sa inyo, upang ilayo kayo sa inyong lupain, at aking 
palalayasin kayo at kayo'y mangalilipol. 

nguni't ang bansa na iyukod ang kaniyang ulo sa pamatok nang hari sa babilonia, at maglilingkod sa 
kaniya, ang bansang yaon ay aking ilalabi sa kaniyang sariling lupain, sabi nang panginoon, at kanilang 
bubukirin, at tatahanan. 

at ako'y nagsalita kay sedechias na hari sa juda ayon sa lahat nang manga salitang ito na aking sinabi, 
inyong iyukod ang inyong ulo sa pamatok nang hari sa babilonia, at mangaglilingkod kayo sa kaniya at sa 
kaniyang bayan, at kayo'y mangabuhay: 

bakit kayo'y mangamamatay, ikaw, at ang iyong bayan, sa pamamagitan nang tabak, nang kagutom, at 
nang salot, gaya nang sinalita nang panginoon tungkol sa bansa na hindi maglilingkod sa hari sa 
babilonia? 

at huwag kayong mangakinig nang salita nang manga propeta na nangagsasalita sa inyo, na 
nangagsasabi, kayo'y hindi mangaglilingkod sa hari sa babilonia: sapagka't sila'y nanganghuhula nang 
kabulaanan sa inyo. 

sapagka't hindi ko sinugo sila, sabi nang panginoon, kundi sila'y nanganghuhulang may kasinungalingan 
sa aking pangalan: upang aking mapalayas kayo, at kayo'y mangalipol, kayo, at ang manga propeta na 
nanganghuhula sa inyo. 

ako naman ay nagsalita rin sa manga saserdote at sa lahat nang bayang ito, na nagsasabi, ganito ang sabi 
nang panginoon: huwag kayong mangakinig nang manga salita nang inyong manga propeta, na 
nanganghuhula sa inyo, na nangagsasabi, narito, ang manga sisidlan nang bahay nang panginoon ay 
madaling madadala uli na mula sa babilonia: sapagka't sila'y nanganghuhula nang kasinungalingan sa 
inyo. 

huwag ninyong dinggin sila, mangaglingkod kayo sa hari sa babilonia, at kayo'y mangabuhay: bakit nga 
ang bayang ito ay magiging sira? 

nguni't kung sila'y manga propeta, at ang manga salita nang panginoon ay sumasakanila, mamagitan sila 
ngayon sa panginoon nang manga hukbo, upang ang manga sisidlan na naiwan sa bahay nang panginoon 
at sa bahay nang hari sa juda, at nang jerusalem, ay huwag mangaparoon sa babilonia. 

sapagka't ganito ang sabi nang panginoon nang manga hukbo tungkol sa manga haligi, at tungkol sa 
dagatdagatan, at tungkol sa manga tungtungan, at tungkol sa nalabi sa manga sisidlan na nangaiwan sa 
bayang ito, 

na hindi kinuha ni nabucodonosor na hari sa babilonia, nang kaniyang dalhing bihag si jechonias na anak 
ni joacim na hari sa juda, mula sa jerusalem hanggang sa babilonia, at ang lahat nang mahal na tao nang 
juda at nang jerusalem, 

oo, ganito ang sabi nang panginoon nang manga hukbo, nang diyos nang israel, tungkol sa manga 
sisidlan na naiwan sa bahay nang panginoon, at sa bahay nang hari sa juda, at nang jerusalem: 
mangadadala sa babilonia, at mangapaparoon, hanggang sa araw na dalawin ko sila, sabi nang 
panginoon, kung magkagayo'y isasampa ko sila, at isasauli ko sa dakong ito. 

at nangyari, nang taon ding yaon sa pasimula nang paghahari ni sedechias na hari sa juda, sa ikaapat na 
taon, sa ikalimang buwan, na si hananias na anak ni azur na propeta, na taga gabaon, ay nagsalita sa akin 
sa bahay nang panginoon, sa harapan nang manga saserdote, at nang buong bayan, na nagsasabi, 
ganito ang sinasalita nang panginoon nang manga hukbo, nang diyos nang israel, na nagsasabi, aking 
inalis ang pamatok nang hari sa babilonia. 

sa loob nang dalawang buong taon ay dadalhin ko uli sa dakong ito, ang lahat na sisidlan nang bahay 
nang panginoon, na dinala ni nabucodonosor na hari sa babilonia mula sa dakong ito, at manga dinala sa 
babilonia: 

at aking dadalhin uli sa dakong ito si jechonias na anak ni joacim, na hari sa juda, sangpu nang lahat na 
bihag sa juda, na nangaparoon sa babilonia, sabi nang panginoon: sapagka't aking aalisin ang pamatok 
nang hari sa babilonia. 

nang magkagayo'y nagsabi ang propeta jeremias sa propeta hananias sa harapan nang manga saserdote, 
at sa harapan nang buong bayan, na nakatayo sa bahay nang panginoon, 

sinabi nga nang propeta jeremias, siya nawa: gawing gayon nang panginoon: isagawa nang panginoon 
ang iyong manga salita na iyong ipinanghula, na ibalik uli ang manga sisidlan nang bahay nang 
panginoon, at silang lahat na bihag, mula sa babilonia hanggang sa dakong ito. 

gayon ma'y dinggin mo ang manga salitang ito na sinasalita ko sa iyong manga pakinig, at sa manga 
pakinig nang buong bayan: 

ang manga naging propeta bago ako at bago ikaw nang una ay nanghula laban sa maraming lupain, at 
laban sa manga malaking kaharian, tungkol sa digma, at tungkol sa kasamaan, at tungkol sa salot. 

ang propeta, na nanghuhula nang tungkol sa kapayapaan, ay makikilala nga siyang propeta, na tunay na 
sinugo nang panginoon siya, pagka ang salita nang propeta ay mangyayari. 

nang magkagayo'y kinuha nang propeta hananias ang pamatok sa batok nang propeta jeremias, at 
binali. 

at si hananias ay nagsalita sa harapan nang buong bayan, na nagsasabi: ganito ang sabi nang panginoon, 
gayon ko rin babaliin ang pamatok ni nabucodonosor na hari sa babilonia sa loob nang dalawang taong 
ganap sa batok nang lahat na bansa. at ang propeta jeremias ay yumaon nang kaniyang lakad. 

nang magkagayo'y dumating ang salita nang panginoon kay jeremias, pagkatapos na mabali ni hananias 
ang pamatok sa batok nang propeta jeremias, na nagsasabi, 

ikaw ay yumaon, at saysayin mo kay hananias na iyong sabihin, ganito ang sabi nang panginoon: iyong 
binali ang manga pamatok na kahoy, nguni't ginawa mo na kahalili nang manga yaon ay manga pamatok 
na bakal. 

sapagka't ganito ang sabi nang panginoon nang manga hukbo, nang diyos nang israel, ako'y naglagay 
nang pamatok na bakal sa batok nang lahat na bansang ito, upang sila'y makapaglingkod kay 
nabucodonosor na hari sa babilonia; at sila'y mangaglilingkod sa kaniya: at ibinigay ko rin sa kaniya ang 
manga hayop sa parang. 

nang magkagayo'y sinabi nang propeta jeremias kay hananias na propeta, dinggin mo ngayon, hananias, 
hindi ka sinugo nang panginoon, kundi iyong pinaasa ang bayang ito sa kasinungalingan. 

kaya't ganito ang sabi nang panginoon, narito, ikaw ay aking palalayasin mula sa ibabaw nang lupa: 
mamamatay ka sa taong ito sapagka't ikaw ay nagsalita nang panghihimagsik laban sa panginoon. 

sa gayo'y namatay si hananias na propeta nang taon ding yaon sa ikapitong buwan. 

ito nga ang manga salita nang sulat na ipinadala ni jeremias na propeta mula sa jerusalem sa nalabi sa 
manga matanda sa pagkabihag, at sa manga saserdote, at sa manga propeta, at sa buong bayan, na 
dinalang bihag ni nabucodonosor sa babilonia mula sa jerusalem: 

(pagkatapos na makaalis sa jerusalem si jechonias na hari, at ang ina nang hari, at ang manga bating, at 
ang manga prinsipe sa juda at sa jerusalem, at ang manga manggagawa at ang manga mangbabakal:) 

sa pamamagitan nang kamay ni elasa na anak ni saphan, at ni gemarias na anak ni hilcias, (na siyang 
sinugo sa babilonia ni sedechias na hari sa juda kay nabucodonosor na hari sa babilonia,) na nagsasabi, 
ganito ang sabi nang panginoon nang manga hukbo, nang diyos nang israel, sa lahat nang bihag na aking 
ipinadalang bihag sa babilonia mula sa jerusalem, 

kayo'y mangagtayo nang manga bahay, at inyong tahanan, at kayo'y maghalamanan, at kanin ninyo ang 
bunga nang manga yaon. 

magsipagasawa kayo, at kayo'y mangagkaanak nang manga lalake at manga babae, at ikuha ninyo nang 
manga asawa ang inyong manga anak na lalake, at inyong ibigay na asawa ang inyong manga anak na 
babae, upang sila'y mangagkaanak nang manga lalake at manga babae: at kayo'y magsidami roon, at 
huwag kayong magpakaunti. 

at inyong hanapin ang kapayapaan sa bayan na aking pinagdalhan sa inyong bihag, at inyong idalangin sa 
panginoon: sapagka't sa kapayapaan niyaon ay magkakaroon naman kayo nang kapayapaan. 

sapagka't ganito ang sabi nang panginoon nang manga hukbo, nang diyos nang israel, huwag kayong 
dayain nang manga propeta na nangasa gitna ninyo, at nang inyong manga manghuhula, o mangakinig 
man kayo sa inyong manga panaginip na inyong napapanaginip. 

sapagka't sila'y nanganghuhulang may kasinungalingan sa inyo sa aking pangalan: hindi ko sinugo sila, 
sabi nang panginoon. 

sapagka't ganito ang sabi nang panginoon, pagkatapos na maganap ang pitong pung taon sa babilonia, 
aking dadalawin kayo, at aking tutuparin ang aking mabuting salita sa inyo, sa pagpapabalik sa inyo sa 
dakong ito. 

sapagka't nalalaman ko ang manga pagiisip na aking iniisip sa inyo, sabi nang panginoon, manga pagiisip 
tungkol sa kapayapaan, at hindi tungkol sa kasamaan, upang bigyan kayo nang pagasa sa inyong huling 
wakas. 

at kayo'y magsisitawag sa akin, at kayo'y magsisiyaon at magsisidalangin sa akin, at aking didinggin kayo. 

at inyong hahanapin ako, at masusumpungan ako, pagka inyong sisiyasatin ako nang inyong buong puso. 
at ako'y masusumpungan sa inyo, sabi nang panginoon, at aking ibabalik uli kayo na mula sa inyong 
pagkabihag, at aking pipisanin kayo mula sa lahat nang bansa, at mula sa lahat nang dako na aking 
pinagtabuyan sa inyo, sabi nang panginoon, at aking ibabalik kayo uli sa dakong mula sa aking 
pinagdalhang bihag sa inyo. 

sapagka't inyong sinabi, ang panginoon ay nagbangon sa amin nang manga propeta sa babilonia. 
sapagka't ganito ang sabi nang panginoon tungkol sa hari na nauupo sa luklukan ni david, at tungkol sa 
buong bayan na tumatahan sa bayang ito, sa inyo ngang manga kapatid na hindi nagsilabas na kasama 
ninyo sa pagkabihag, 

ganito ang sabi nang panginoon nang manga hukbo, narito, aking susuguin sa kanila ang tabak, ang 
kagutom at ang salot, at gagawin ko silang parang masamang igos, na hindi makakain, dahil sa 
nangapakasama. 

at aking hahabulin sila nang tabak, at kagutom, at nang salot, at aking ibibigay sila sa kakutyaan na 
paroo't parito sa gitna nang lahat na kaharian sa lupa, upang maging kasumpaan, at katigilan, at 
kasutsutan, at katuyaan, sa gitna nang lahat na bansa na aking pinagtabuyan sa kanila, 

sapagka't hindi sila nangakinig sa aking manga salita, sabi nang panginoon, na aking manga ipinasugo sa 
aking manga propeta, na ako'y bumangong maaga at sinugo ko sila, nguni't hindi ninyo dininig sila, sabi 
nang panginoon. 

inyo ngang dinggin ang salita nang panginoon, ninyong lahat na nasa pagkabihag, na aking itinaboy sa 
babilonia mula sa jerusalem. 

ganito ang sabi nang panginoon nang manga hukbo, nang diyos nang israel, tungkol kay achab na anak ni 
colias, at tungkol kay sedechias na anak ni maasias na nanghuhula nang kasinungalingan sa inyo sa aking 
pangalan, narito, aking ibibigay sila sa kamay ni nabucodonosor na hari sa babilonia, at papatayin niya 
sila sa harap nang inyong manga mata, 

at sa kanila kukuha nang kasumpaan sa lahat nang bihag sa juda na nangasa babilonia, na magsasabi, 
gawin ka nang panginoon na gaya ni sedechias at gaya ni achab, na iniihaw sa apoy nang hari sa 
babilonia. 

sapagka't sila'y gumawang may kamangmangan sa israel, at nangalunya sa manga asawa nang kanilang 
manga kapuwa, at nangagsalita nang manga salita sa aking pangalan na may kasinungalingan, na hindi 
ko iniutos sa kanila, at ako ang siyang nakakakilala, at ako'y saksi, sabi nang panginoon. 

at tungkol kay semaias na nehelamita ay iyong sasalitain, na sasabihin, 

ganito ang sinasalita nang panginoon nang manga hukbo, nang diyos nang israel, na sinasabi, sapagka't 
ikaw ay nagpadala nang manga sulat sa iyong sariling pangalan sa buong bayan na nasa jerusalem, at kay 
sophonias na anak ni maasias na saserdote, at sa lahat na saserdote, na iyong sinasabi, 

ginawa kang saserdote nang panginoon na kahalili ni joiada na saserdote, upang kayo'y maging manga 
lingkod sa bahay nang panginoon, sa bawa't tao na ulol, at nagpapanggap na propeta, upang iyong 
mailagay sa pangawan at sa manga tanikala. 

ngayon nga, bakit hindi mo sinaway si jeremias na taga anathoth, na nagpapanggap na propeta sa inyo, 
yamang siya'y nagsugo sa babilonia, na nagsasabi, ang pagkabihag ay malaon: kayo'y mangagtayo nang 
manga bahay at inyong tahanan, at kayo'y mangaghalaman, at inyong kanin ang bunga nang manga 
yaon? 

at binasa ni sophonia na saserdote ang sulat na ito sa manga pakinig ni jeremias na propeta. 

nang magkagayo'y dumating ang salita nang panginoon kay jeremias, na nagsasabi, 

ikaw ay magsugo sa kanilang lahat na nasa pagkabihag, na iyong sabihin, ganito ang sabi nang panginoon 
tungkol kay semaias na nehelamita. yamang nanghula si semaias sa inyo, at hindi ko sinugo siya, at 
kaniyang pinatiwala kayo sa kasinungalingan. 

kaya't ganito ang sabi nang panginoon, narito, aking parurusahan si semaias na nehelamita, at ang 
kaniyang binhi: siya'y hindi magkakaroon nang lalake na tatahan sa gitna nang bayang ito, o 

mamamasdan man niya ang mabuti na gagawin ko sa aking bayan, sabi nang panginoon, sapagka't siya'y 
nagsalita nang panghihimagsik laban sa panginoon. 

ang salita na dumating kay jeremias na mula sa panginoon, na nagsasabi, 

ganito ang sinasalita nang panginoon, nang diyos nang israel, na nagsasabi, iyong isulat sa isang aklat 
ang lahat nang manga salita na aking sinalita sa iyo. 

sapagka't, narito, ang manga araw ay dumarating, sabi nang panginoon na aking ibabalik na mula sa 
pagkabihag ang aking bayang israel at juda, sabi nang panginoon, at aking pababalikin sila sa lupain na 
aking ibinigay sa kanilang manga magulang, at kanilang aariin. 

at ang manga ito ang manga salita na sinalita nang panginoon tungkol sa israel at tungkol sa juda. 
sapagka't ganito ang sabi nang panginoon, kami ay nangakarinig nang tinig nang panginginig, nang takot, 
at hindi nang kapayapaan. 

kayo'y magtanong ngayon, at inyong tingnan kung ang lalake ay nagdaramdam nang panganganak: bakit 
aking nakikita ang lahat na lalake na ang manga kamay ay nangasa kaniyang manga balakang na parang 
babae sa pagdaramdam, at ang lahat na mukha ay naging maputla? 

ay! sapagka't ang araw na yaon ay dakila, na anopa't walang gaya niyaon: siya ngang panahon nang 
kabagabagan nang jacob, nguni't siya'y maliligtas doon. 

at mangyayari sa araw na yaon, sabi nang panginoon nang manga hukbo na aking aalisin ang kaniyang 
pamatok sa iyo, at aking papatirin ang iyong manga tali at hindi na siya maglilingkod pa sa manga taga 
ibang lupa: 

kundi kanilang paglilingkuran ang panginoong kanilang diyos, at si david na kanilang hari, na aking 
ibabangon sa kanila. 

kaya't huwag kang masindak, oh jacob na aking lingkod, sabi nang panginoon, huwag ka mang 
manglupaypay, oh israel: sapagka't narito, ililigtas kita mula sa malayo, at ang iyong binhi mula sa lupain 
nang kanilang pagkabihag, at ang jacob ay babalik, at magiging tahimik at tiwasay, at walang tatakot sa 
kaniya. 

sapagka't ako'y sumasaiyo sabi nang panginoon upang iligtas kita: sapagka't gagawa ako nang lubos na 
kawakasan sa lahat na bansa na aking pinapangalatan sa iyo, nguni't hindi ako gagawa nang lubos na 
kawakasan sa iyo: kundi sasawayin kita nang kahatulan, at walang pagsalang hindi kita iiwan na walang 
parusa. 

sapagka't ganito ang sabi nang panginoon, ang iyong sakit ay walang kagamutan, at ang iyong sugat ay 
mabigat. 

walang makipaglaban nang iyong usapin upang ikaw ay mapagaling: ikaw ay walang manga panggamot 
na nakagagaling. 

nilimot ka nang lahat na mangingibig sa iyo: hindi ka nila hinahanap: sapagka't sinugatan kita nang sugat 
nang kaaway, nang parusa nang mabagsik, dahil sa kalakhan nang iyong kasamaan, sapagka't ang iyong 
manga kasalanan ay dumami. 

bakit ka humihiyaw nang dahil sa iyong sakit? ang iyong hirap ay walang kagamutan: dahil sa kalakhan 
nang iyong kasamaan, sapagka't ang iyong manga kasalanan ay dumami, aking ginawa ang manga bagay 
na ito sa iyo. 

kaya't silang lahat na nagsisilamon sa iyo ay mangalalamon, at lahat nang iyong kaaway, bawa't isa sa 
kanila'y magsisipasok sa pagkabihag, at silang nagsisisamsam sa iyo ay magiging samsam, at lahat nang 
nagsisihuli sa iyo ay aking ibibigay na huli. 

sapagka't pagiginhawahin kita, at pagagalingin kita sa iyong manga sugat, sabi nang panginoon, kanilang 
tinawag ka na tapon, na sinasabi, ito ang sion, na hindi hinahanap nang sinoman. 

ganito ang sabi nang panginoon: narito, aking ibabalik uli mula sa pagkabihag ang manga tolda nang 
jacob, at pakukundanganan ko ang kaniyang manga tahanang dako, at ang bayan ay matatayo sa 
kaniyang sariling bunton, at ang bahay-hari ay tatahanan nang ayon sa ayos niyaon. 

at mula sa kanila magmumula ang pagpapasalamat, at ang tinig nang nangagsasaya: at aking 
pararamihin sila, at sila'y hindi magiging kaunti, akin ding luluwalhatiin sila, at sila'y hindi magiging 
maliit. 

ang kanilang manga anak naman ay magiging gaya nang una, at ang kanilang kapisanan ay matatatag sa 
harap ko, at aking parurusahan yaong lahat na nagsisipighati sa kanila. 

at ang kanilang prinsipe ay magiging isa sa kanila, at ang kanilang puno ay magmumula sa gitna nila: at 
aking palalapitin siya, at siya'y lalapit sa akin: sapagka't sino yaong nangahas upang lumapit sa akin? sabi 
nang panginoon. 

at kayo'y magiging aking bayan, at ako'y magiging inyong diyos. 

narito, ang unos nang panginoon, ang kaniyang kapusukan, ay bumulalas na parang buhawi: hahampas 
sa ulo nang masama. 

ang mabangis na galit nang panginoon ay hindi mapaparam hanggang sa maisagawa, at hanggang sa 
kaniyang maisagawa ang haka nang kaniyang puso, sa manga huling araw ay iyong mauunawa. 

sa panahong yaon, sabi nang panginoon, magiging diyos ako nang lahat na angkan ni israel, at sila'y 
magiging aking bayan. 

ganito ang sabi nang panginoon, ang bayan na naiwan nang tabak ay nakasumpong nang biyaya sa ilang, 
oo, ang israel, nang aking papagpahingahin. 

ang panginoon ay napakita nang una sa akin, na nagsasabi, oo, inibig kita nang walang hanggang pagibig: 
kaya't ako'y lumapit sa iyo na may kagandahang-loob. 

muling itatayo kita, at ikaw ay matatayo, oh dalaga nang israel: muli na ikaw ay magagayakan nang iyong 
manga pandereta, at lalabas ka sa manga sayawan nila na nasasayahan. 

muli kang magtatanim nang manga ubasan sa manga bundok nang samaria: ang manga manananim ay 
mangagtatanim, at mangagagalak sa bunga niyaon. 

sapagka't magkakaroon nang araw, na ang manga bantay sa manga burol nang ephraim ay 
magsisihiyaw. kayo'y magsibangon, at tayo'y magsisampa sa sion na pumaroon sa panginoon nating 
diyos. 

sapagka't ganito ang sabi nang panginoon, kayo'y magsiawit nang kasayahan dahil sa jacob, at 
magsihiyaw kayo dahil sa puno nang manga bansa: mangagtanyag kayo, magsipuri kayo, at mangagsabi, 
oh panginoon, iligtas mo ang iyong bayan, ang nalabi sa israel. 


narito, aking dadalhin sila mula sa lupaing hilagaan, at pipisanin ko sila mula sa manga kahulihulihang 
bahagi nang lupa, at kasama nila ang bulag at ang pilay, at ang buntis at ang nagdadamdam na 
magkakasama: malaking pulutong na magsisibalik sila rito. 


sila'y magsisiparitong may iyakan, at may manga pamanhik na aking papatnubayan sila, akin silang 
palalakarin sa tabi nang manga ilog nang tubig, sa matuwid na daan na hindi nila katitisuran, sapagka't 
ako'y pinakaama sa israel, at ang ephraim ang aking panganay. 

inyong dinggin ang salita nang panginoon, oh ninyong manga bansa, at inyong ipahayag sa manga pulo 
sa malayo, at inyong sabihin, ang nagpangalat sa israel, siyang magpipisan sa kaniya, at magiingat sa 
kaniya, gaya nang ginagawa nang pastor sa kaniyang kawan. 

sapagka't tinubos nang panginoon ang jacob, at tinubos niya siya sa kamay nang lalong malakas kay sa 
kaniya. 

at sila'y magsisiparito at magsisiawit sa kaitaasan nang sion, at magsisihugos na magkakasama sa 
kabutihan nang panginoon, sa trigo, at sa alak, at sa langis, at sa guya nang kawan at nang bakahan: at 
ang kanilang kaluluwa ay magiging parang dinilig na halamanan, at hindi na sila mangamamanglaw pa sa 
anoman. 

kung magkagayo'y magagalak ang dalaga sa sayawan, at ang manga binata, at ang matanda na 
magkakasama: sapagka't aking gagawing kagalakan ang kanilang pagluluksa, at aking aaliwin sila at aking 
pagagalakin sila sa kanilang kapanglawan. 

at aking sisiyahin ang loob nang manga saserdote sa kaginhawahan, at ang aking bayan ay masisiyahan 
sa aking kabutihan, sabi nang panginoon. 

ganito ang sabi nang panginoon, isang tinig ay narinig sa rama, panaghoy, at kalagimlagim na iyak, 
iniiyakan ni raquel ang kaniyang manga anak, siya'y tumatangging maaliw dahil sa kaniyang manga anak, 
sapagka't sila'y wala na. 

ganito ang sabi nang panginoon, iyong pigilin ang iyong tinig sa pagiyak, at ang iyong manga mata sa 
manga luha: sapagka't gagantihin ang iyong manga gawa, sabi nang panginoon, at sila'y magsisibalik na 
mula sa lupain nang kaaway. 

at may pagasa sa iyong huling wakas, sabi nang panginoon, at ang iyong manga anak ay magsisiparoon 
uli sa kanilang sariling hangganan. 

tunay na aking narinig ang ephraim na nananaghoy sa kaniyang sarili nang ganito, inyong pinarusahan 
ako, at ako'y naparusahan na parang guya na hindi hirati sa pamatok: papanumbalikin mo ako, at ako'y 
manunumbalik sa iyo, sapagka't ikaw ang panginoon kong diyos. 

tunay na pagkapanumbalik ko sa iyo ay nagsisi ako: at pagkatapos na ako'y maturuan ay nagsugat ako 
nang hita: ako'y napahiya, oo, lito, sapagka't aking dinala ang kakutyaan nang aking kabataan. 

ang ephraim baga'y aking minamahal na anak? siya baga'y iniibig na anak? sapagka't kung gaano kadalas 
nagsasalita ako laban sa kaniya, ay gayon ko inaalaala siya nang di kawasa: kaya't nananabik ang aking 
puso sa kaniya, ako'y tunay na maaawa sa kaniya, sabi nang panginoon. 

maglagay ka nang manga patotoo, gumawa ka nang manga haliging tanda: ilagak mo ang iyong puso sa 
dakong lansangan, sa daan na iyong pinaroonan: ikaw ay magbalik uli, oh dalaga nang israel, ikaw ay 
bumalik uli rito sa manga bayang ito. 

hanggang kailan magpaparoo't parito ka, oh ikaw na tumatalikod na anak na babae? sapagka't ang 
panginoon ay lumikha nang bagong bagay sa lupa, ang babae ay siyang mananaig sa lalake. 

ganito ang sabi nang panginoon nang manga hukbo, nang diyos nang israel, kanilang gagamitin uli ang 
pananalitang ito sa lupain nang juda at sa manga bayan niyaon, pagka aking dadalhin uli mula sa 
kanilang pagkabihag: pagpalain ka nang panginoon. oh tahanan nang kaganapan, oh bundok nang 
kabanalan. 

at ang juda at ang lahat na bayan niya ay tatahan doon na magkakasama, ang manga mangbubukid at 
ang manga lumilibot na may manga kawan. 

sapagka't aking bibigyang kasiyahan ang pagod na tao, at lahat na mapanglaw na tao ay aking 
pinasasaya. 

dito'y nagising ako, at ako'y lumingap, at ang aking pagkakatulog ay masarap. 

narito, ang manga araw ay dumarating, sabi nang panginoon, na aking hahasikan ang sangbahayan ni 
israel at ang sangbahayan ni juda nang binhi nang tao at nang binhi nang hayop. 

at mangyayari, na kung paanong binantayan ko sila upang alisin, at upang ibuwal, at upang madaig at 
upang ipahamak, at upang pagdalamhatiin, gayon babantayan ko sila upang itayo at upang itatag sabi 
nang panginoon. 

sa manga araw na yaon ay hindi na sila mangagsasabi. ang manga magulang ay nagsikain nang manga 
maasim na ubas, at ang manga ngipin nang manga bata ay nagsisipangilo. 

nguni't bawa't isa ay mamamatay nang dahil sa kaniyang sariling kasamaan: lahat na nagsisikain nang 
manga maasim na ubas ay magsisipangilo ang manga ngipin. 

narito, ang manga araw ay dumarating, sabi nang panginoon, na ako'y makikipagtipan nang panibago sa 
sangbahayan ni israel, at sa sangbahayan ni juda: 

hindi ayon sa tipan na ipinakipagtipan ko sa kanilang manga magulang sa araw na aking kinuha sila sa 
pamamagitan nang kamay upang ilabas sila sa lupain nang egipto: na ang aking tipan ay kanilang sinira, 
bagaman ako'y asawa nila, sabi nang panginoon. 

kundi ito ang tipan na aking ipakikipagtipan sa sangbahayan ni israel pagkatapos nang manga araw na 
yaon, sabi nang panginoon, aking itatala ang aking kautusan sa kanilang kalooban, at aking isusulat sa 
kanilang puso; at ako'y magiging kanilang diyos, at sila'y magiging aking bayan, 

at hindi na magtuturo bawa't isa sa kanila sa kaniyang kapuwa, at bawa't tao sa kaniyang kapatid, na 
magsasabi, iyong kilalanin ang panginoon, sapagka't makikilala nilang lahat ako, mula sa kaliitliitan sa 
kanila hanggang sa kadakidakilaan sa kanila, sabi nang panginoon: sapagka't aking ipatatawad ang 
kanilang kasamaan, at ang kanilang kasalanan ay hindi ko na aalalahanin. 

ganito ang sabi nang panginoon, na nagbibigay nang araw na sumisikat na pinakaliwanag sa araw, at 
nang manga ayos nang buwan at nang manga bituin na pinakaliwanag sa gabi, na nagpapakilos sa dagat, 
na humugong ang manga alon niyaon, ang panginoon nang manga hukbo ay siyang kaniyang pangalan: 
kung ang manga ayos na ito ay humiwalay sa harap ko, sabi nang panginoon, ang binhi nga nang israel 
ay maglilikat sa pagkabansa sa harap ko magpakailan man. 

ganito ang sabi nang panginoon, kung ang langit sa itaas ay masusukat, at ang manga patibayan nang 
lupa ay masisiyasat sa ilalim, akin ngang ihahagis ang buong lahi nang israel dahil sa lahat nilang nagawa, 
sabi nang panginoon. 

narito, ang manga araw ay dumarating, sabi nang panginoon, na ang bayan ay matatayo sa panginoon 
mula sa moog ni hananeel hanggang sa pintuang-bayan sa sulok. 

at ang panukat na pisi ay magpapatuloy na matuwid sa burol nang gareb, at pipihit hanggang sa goa. 

at ang buong libis nang manga katawang patay, at nang manga abo, at ang lahat na parang hanggang sa 
batis nang cedron, hanggang sa sulok nang pintuang-bayan nang kabayo sa dakong silanganan, magiging 
banal sa panginoon, hindi mabubunot o mahahagis ang sinoman magpakailan pa man. 

ang salita na dumating kay jeremias na mula sa panginoon nang ikasangpung taon ni sedechias na hari 
sa juda na siyang ikalabing walong taon ni nabucodonosor. 

nang panahon ngang yao'y ang hukbo nang hari sa babilonia ay kumubkob sa jerusalem, at si jeremias 
na propeta ay nakulong sa looban nang bantayan, na nasa bahay nang hari sa juda. 

sapagka't kinulong siya ni sedechias na hari sa juda, na sinasabi, bakit ka nanghuhula, at nagsasabi, 
ganito ang sabi nang panginoon, narito, ibibigay ko ang bayang ito sa kamay nang hari sa babilonia, at 
kaniyang sasakupin: 

at si sedechias na hari sa juda ay hindi makatatanan sa kamay nang manga caldeo, kundi tunay na 
mabibigay sa kamay nang hari sa babilonia, at makikipagusap sa kaniya nang bibig, at ang kaniyang 
manga mata ay titingin sa kaniyang manga mata, 

at kaniyang dadalhin si sedechias sa babilonia, at siya'y doroon hanggang sa dalawin ko siya, sabi nang 
panginoon: bagaman kayo'y magsilaban sa manga caldeo, hindi kayo magsisiginhawa? 

at sinabi ni jeremias, ang salita nang panginoon, ay dumating sa akin, na nagsasabi: 

narito, si hanamel na anak ni sallum na iyong amain ay paroroon sa iyo, na magsasabi, bilhin mo ang 
parang ko na nasa anathoth: sapagka't ang matuwid nang pagtubos ay ukol sa iyo upang bilhin. 

sa gayo'y si hanamel na anak nang aking amain ay naparoon sa akin sa looban nang bantayan ayon sa 
salita nang panginoon, at sinabi sa akin, bilhin mo ang aking parang, isinasamo ko sa iyo, na nasa 
anathoth, na nasa lupain nang benjamin, sapagka't ang matuwid nang pagmamana ay ukol sa iyo, at ang 
pagtubos ay ukol sa iyo, bilhin mo para sa iyong sarili. nang magkagayo'y nakilala ko na ito'y salita nang 
panginoon. 

at binili ko ang parang na nasa anathoth kay hanamel na anak nang aking amain, at tinimbang ko sa 
kaniya ang salapi, na labing pitong siklong pilak. 

at ako'y naglagda nang pangalan sa katibayan, at aking tinatakan, at tumawag ako nang manga saksi, at 
tinimbang ko sa kaniya ang salapi sa timbangan. 

sa gayo'y kinuha ko ang katibayan nang pagkabili, ang natatatakan, yaong ayon sa kautusan at kaugalian, 
at ang bukas: 

at ibinigay ko ang katibayan nang pagkabili kay baruch na anak ni nerias, na anak ni maasias, sa harapan 
ni hanamel na anak nang aking amain, at sa harap nang manga saksi na naglagda nang pangalan sa 
katibayan nang pagkabili, sa harap nang lahat na judio na nakaupo sa looban nang bantayan. 

at ibinilin ko kay baruch sa harap nila, na aking sinasabi, 

ganito ang sabi nang panginoon nang manga hukbo, nang diyos nang israel, iyong kunin ang manga 
katibayang ito, ang katibayang ito nang pagkabili, ang natatatakan, at gayon din itong katibayang bukas, 
at iyong isilid sa sisidlang lupa, upang tumagal nang maraming araw. 

sapagka't ganito ang sabi nang panginoon nang manga hukbo, nang diyos nang israel, manga bahay, at 
manga parang, at manga ubasan ay mangabibili pa uli sa lupaing ito. 

pagkatapos nga na aking maibigay ang katibayan nang pagkabili kay baruch na anak ni nerias, 
dumalangin ako sa panginoon, na aking sinabi, 

ah panginoong diyos! narito, iyong ginawa ang langit at ang lupa sa pamamagitan nang iyong malaking 
kapangyarihan, at sa pamamagitan nang iyong unat na kamay, walang bagay na totoong napakahirap sa 
iyo: 

na ikaw ay nagpapakita nang kagandahang-loob sa manga libolibo, at iyong ginaganti ang kasamaan 
nang manga magulang sa sinapupunan nang kanilang manga anak pagkamatay nila, ang dakila, na 
makapangyarihang diyos, ang panginoon nang manga hukbo ay kaniyang pangalan. 

dakila sa payo at makapangyarihan sa gawa, na ang manga mata ay dilat sa lahat nang manga lakad 
nang manga anak nang tao, upang bigyan ang bawa't isa nang ayon sa kaniyang manga lakad, at ayon sa 
bunga nang kaniyang manga gawa, 

na naglagay nang manga tanda at manga kababalaghan sa lupain nang egipto, hanggang sa araw na ito, 
sa israel at gayon din sa gitna nang ibang manga tao, at magtaglay ka nang pangalan, gaya sa araw na 
ito, 

at iyong inilabas ang iyong bayang israel sa lupain nang egipto sa pamamagitan nang manga tanda at 
nang manga kababalaghan, at nang malakas na kamay, at nang unat na kamay, at nang malaking 
kakilabutan, 

at ibinigay mo sa kanila ang lupaing ito na iyong isinumpa sa kanilang manga magulang na ibibigay sa 
kanila, lupain na binubukalan nang gatas at pulot, 

at sila'y pumasok, at kanilang inari, nguni't hindi dininig ang itong tinig, o lumakad man sa iyong 
kautusan, sila'y hindi nagsigawa nang anoman sa lahat na iyong iniutos sa kanila na gawin: kaya't iyong 
pinapangyari ang buong kasamaang ito sa kanila. 

narito, ang manga bunton, nagsisidating sa bayan upang sakupin: at ang bayan ay nabigay sa kamay 
nang manga taga caldea na nagsisilaban doon, dahil sa tabak, at sa kagutom, at sa salot: at kung ano ang 
iyong sinalita ay nangyayari: at, narito, iyong nakikita. 

at iyong sinabi sa akin, oh panginoong diyos, iyong bilhin nang salapi ang parang, at ikaw ay tumawag 
nang manga saksi, yamang ang bayan ay ibinibigay sa kamay nang manga caldeo. 

nang magkagayo'y dumating ang salita nang panginoon kay jeremias, na nagsasabi, 

narito, ako ang panginoon, ang diyos nang lahat na tao, may anomang bagay baga na totoong mahirap 
sa akin? 

kaya't ganito ang sabi nang panginoon, narito, aking ibibigay ang bayang ito sa kamay nang manga 
caldeo, at sa kamay ni nabucodonosor na hari sa babilonia, at kaniyang sasakupin, 

at ang manga caldeo, na nagsisilaban sa bayang ito, magsisiparito at susulsulan ang bayang ito, at 
susunugin, sangpu nang manga bahay na ang manga bubungan ay kanilang pinaghandugan nang 
kamangyan kay baal, at pinagbuhusan nang manga inuming handog sa manga ibang diyos, upang 
mungkahiin ako sa galit. 

sapagka't ang ginawa lamang nang manga anak ni israel, at nang manga anak ni juda ay ang masama sa 
aking paningin mula sa kanilang kabataan, sapagka't minungkahi lamang ako nang manga anak ni israel 
sa galit nang gawa nang kanilang manga kamay, sabi nang panginoon. 

sapagka't ang bayang ito ay naging kamungkahian sa aking galit at sa aking pagaalab nang loob mula sa 
araw na kanilang itinayo hanggang sa araw na ito, upang aking mailayo sa aking mukha. 

dahil sa lahat nang kasamaan nang manga anak ni israel at nang manga anak ni juda, na kanilang ginawa 
upang mungkahiin ako sa galit, sila, nang kanilang manga hari, nang kanilang manga prinsipe, nang 
kanilang manga saserdote, at nang kanilang manga propeta, at nang manga tao nang juda, at nang 
manga nananahan sa jerusalem. 

at kanilang tinalikdan ako, at hindi ako hinarap: bagaman aking tinuruan sila, na bumabangon ako nang 
maaga at tinuturuan ko sila, gayon ma'y hindi sila nangakinig na magsitanggap nang turo. 

kundi kanilang inilagay ang kanilang manga kasuklamsuklam sa bahay na tinawag sa aking pangalan, 
upang lapastanganin. 

at kanilang itinayo ang manga mataas na dako ni baal, na nasa libis nang anak ni hinnom, upang 
paraanin sa apoy ang kanilang manga anak na lalake at babae kay moloch; na hindi ko iniutos sa kanila o 
nasok man sa aking pagiisip, na kanilang gawin ang kasuklamsuklam na ito, na pinapagkasala ang juda. 
at ngayon ganito ang sabi nang panginoon, nang diyos nang israel, tungkol sa bayang ito, na inyong 
sinasabi, nabigay sa kamay nang hari sa babilonia sa pamamagitan nang tabak, at nang kagutom, at nang 
salot: 

narito, aking pipisanin sila mula sa lahat nang lupain, na aking pinagtabuyan sa kanila sa aking galit, at sa 
aking kapusukan at sa malaking poot, at dadalhin ko sila uli sa dakong ito, at akin silang patatahaning 
tiwasay. 

at sila'y magiging aking bayan, at ako'y magiging kanilang diyos: 

at bibigyan ko sila nang isang puso at nang isang daan, upang sila'y matakot sa akin magpakailan man, sa 
ikabubuti nila, at nang kanilang manga anak pagkamatay nila: 

at ako'y makikipagtipan nang walang hanggan sa kanila, na hindi ako hihiwalay sa kanila, upang gawan 
ko sila nang mabuti: at sisidlan ko sa puso nang takot sa akin, upang huwag silang magsihiwalay sa akin. 
oo, ako'y magagalak sa kanila upang gawan ko sila nang mabuti, at aking tunay na itatatag sila sa lupaing 
ito nang aking buong puso at nang aking buong kaluluwa. 

sapagka't ganito ang sabi nang panginoon, kung paanong aking dinala ang lahat na malaking kasamaang 
ito sa bayang ito, gayon dadalhin ko sa kanila ang lahat na mabuti na aking ipinangako sa kanila. 

at manga parang ay mabibili sa lupaing ito, na iyong sinasabi, sira, na walang tao o hayop man, nabigay 
sa kamay nang manga caldeo. 

bibilhin nga nang manga tao nang salapi ang manga parang at mangaglalagda nang pangalan sa manga 
katibayan, at manga tatatakan, at magsisitawag nang manga saksi, sa lupain nang benjamin, at sa manga 
dako na palibot nang jerusalem, at sa manga bayan nang juda, at sa manga bayan nang lupaing maburol, 
at sa manga bayan nang mababang lupain, at sa manga bayan nang timugan: sapagka't aking ibabalik 
sila mula sa kanilang pagkabihag, sabi nang panginoon. 

bukod dito'y dumating na ikalawa ang salita nang panginoon kay jeremias, samantalang nakukulong pa 
siya sa looban nang bantayan, na nagsasabi, 

ganito ang sabi nang panginoon na gumagawa niyaon, nang panginoon na umaanyo niyaon upang 
itatag, panginoon ay siyang kaniyang pangalan: 

tumawag ka sa akin, at ako'y sasagot sa iyo, at ako'y magpapakita sa iyo nang manga dakilang bagay, at 
mahihirap na hindi mo nangalalaman. 

sapagka't ganito ang sabi nang panginoon, nang diyos nang israel, tungkol sa manga bahay nang bayang 
ito, at tungkol sa manga bahay nang manga hari sa juda na nangabagsak upang gawing sanggalangan 
laban sa manga bunton at laban sa tabak, 

sila'y nagsisidating upang magsilaban sa manga caldeo, nguni't upang sila'y mangapuno nang manga 
bangkay nang manga tao, na aking pinatay sa aking galit at sa aking kapusukan, at dahil sa lahat nang 
kasamaang yaon ay ikinubli ko ang aking mukha sa bayang ito: 

narito, ako'y magdadala nang kagalingan at kagamutan, aking gagamutin sila: at ako'y maghahayag sa 
kanila nang di kawasang kapayapaan at katotohanan. 

at aking pababalikin ang nangabihag sa juda, at ang nangabihag sa israel, at aking itatayo sila na gaya 
nang una. 

at aking lilinisin sila sa lahat nilang kasamaan, na kanilang pinagkasalahan laban sa akin, at aking 
ipatatawad ang lahat nilang kasamaan na kanilang ipinagkasala laban sa akin, at kanilang 
ikinasalangsang laban sa akin. 

at ang bayang ito ay magiging pinakapangalan nang kagalakan sa akin, pinaka kapurihan at pinaka 
kaluwalhatian, sa harap nang lahat na bansa sa lupa na makakarinig nang lahat na mabuti na gagawin ko 
sa kanila, at mangatatakot at magsisipanginig dahil sa lahat na buti at dahil sa lahat na kapayapaan na 
aking pinagsikapan sa kaniya. 

ganito ang sabi nang panginoon, maririnig pa uli sa dakong ito, na inyong sinasabi, sira, na walang tao at 
walang hayop, sa manga bayan nang juda, at sa manga lansangan nang jerusalem, na sira, na walang tao 
at walang mananahan, at walang hayop. 

ang tinig nang kagalakan at ang tinig nang kasayahan, ang tinig nang kasintahang lalake at ang tinig nang 
kasintahang babae, ang tinig nilang nangagsasabi, kayo'y mangagpasalamat sa panginoon nang manga 
hukbo, sapagka't ang panginoon ay mabuti, sapagka't ang kaniyang kagandahang-loob ay magpakailan 
pa man, at nang nangagdadala nang hain nang pagpapasalamat sa bahay nang panginoon. sapagka't 
aking ibabalik ang nangabihag sa lupain gaya nang una, sabi nang panginoon. 

ganito ang sabi nang panginoon nang manga hukbo, magkakaroon pa uli sa dakong ito, na sira, na 
walang tao at walang hayop, at sa lahat nang bayan nito, nang tahanan nang manga pastor na 
nagpapahiga nang kanilang kawan. 

sa manga bayan nang maburol na lupain, sa manga bayan nang mababang lupain, at sa manga bayan 
nang timugan, at sa lupain nang benjamin, at sa manga dako na palibot nang jerusalem, at sa manga 
bayan nang juda, magdaraan uli ang manga kawan sa manga kamay nang bibilang sa kanila, sabi nang 
panginoon. 

narito, ang manga araw ay dumarating, sabi nang panginoon, na aking isasagawa ang mabuting salita na 
aking sinalita tungkol sa sangbahayan ni israel, at tungkol sa sangbahayan ni juda. 

sa manga araw na yaon, at sa panahong yaon, aking pasusuplingin kay david ang isang sanga nang 
katuwiran, at siya'y magsasagawa nang kahatulan at katuwiran sa lupain. 

sa manga araw na yaon ay maliligtas ang juda, at ang jerusalem ay tatahang tiwasay, at ito ang pangalan 
na itatawag sa kaniya: ang panginoon ay ating katuwiran. 

sapagka't ganito ang sabi nang panginoon, si david ay hindi kukulangin kailan man nang lalake na 
mauupo sa luklukan nang bahay nang israel; 

ni hindi kukulangin ang manga saserdote na manga levita nang lalake sa harap ko na maghahandog nang 
manga handog na susunugin, at upang magsunog nang manga alay, at upang maghaing palagi. 

at ang salita nang panginoon ay dumating kay jeremias, na nagsasabi, 

ganito ang sabi nang panginoon, kung inyong masisira ang aking tipan sa araw, at ang aking tipan sa 
gabi, na anopa't hindi magkakaroon nang araw at nang gabi sa kanilang kapanahunan, 

ang akin ngang tipan ay masisira kay david na aking lingkod, na siya'y hindi magkakaroon nang anak 
upang maghari sa kaniyang luklukan: at sa manga levita na manga saserdote na aking manga 
tagapangasiwa. 

kung paanong ang lahat na natatanaw sa langit ay hindi mabibilang, o matatakal man ang buhangin sa 
dagat, gayon ko pararamihin ang binhi ni david na aking lingkod, at ang manga levita na 
nagsisipangasiwa sa akin. 

at ang salita nang panginoon ay dumating kay jeremias, na nagsasabi, 

hindi mo baga napupuna ang sinasalita nang bayang ito, na nagsasabi, ang dalawang angkan na pinili 
nang panginoon, ay kaniyang manga itinakuwil? ganito nila hinahamak ang aking bayan, upang huwag 
nang maging bansa sa harap nila. 

ganito ang sabi nang panginoon, kung ang aking tipan sa araw at sa gabi ay hindi manayo, kung hindi ko 
itinatag ang manga ayos nang langit at nang lupa, 

akin ngang itatakuwil din ang binhi ni jacob, at ni david na aking lingkod, na anopa't hindi ako kukuha 
nang kanilang binhi na maging manga puno sa binhi ni abraham, ni isaac, at ni jacob: sapagka't aking 
ibabalik sila na mula sa kanilang pagkabihag, at maaawa ako sa kanila. 

ang salita na dumating kay jeremias na mula sa panginoon, nang si nabucodonosor na hari sa babilonia, 
at ang buo niyang hukbo, at ang lahat na kaharian sa lupa na nangasa ilalim nang kaniyang 
kapangyarihan, at ang lahat na bayan, ay nakipagbaka laban sa jerusalem, at laban sa lahat nang manga 
bayan niyaon, na nagsasabi, 

ganito ang sabi nang panginoon, nang diyos nang israel, ikaw ay yumaon, at magsalita kay sedechias na 
hari sa juda, at iyong saysayin sa kaniya, ganito ang sabi nang panginoon, narito, aking ibibigay ang 
bayang ito sa kamay nang hari sa babilonia, at kaniyang susunugin nang apoy: 

at ikaw ay hindi makatatanan sa kaniyang kamay, kundi tunay na mahuhuli ka, at mabibigay sa kaniyang 
kamay, at ang iyong manga mata ay titingin sa manga mata nang hari sa babilonia, at siya'y 
makikipagsalitaan sa iyo nang bibig at ikaw ay mapaparoon sa babilonia. 

gayon ma'y iyong pakinggan ang salita nang panginoon, oh sedechias na hari sa juda: ganito ang sabi 
nang panginoon tungkol sa iyo, ikaw ay hindi mamamatay sa pamamagitan nang tabak, 

ikaw ay mamamatay sa kapayapaan, at ayon sa pagsusunog nang kamangyan nang iyong manga 
magulang na manga unang hari na una sa iyo, gayon sila magsusunog para sa iyo, at kanilang tataghuyan 
ka, na magsasabi, ah panginoon! sapagka't aking sinalita ang salita, sabi nang panginoon. 

nang magkagayo'y sinalita ni jeremias na propeta ang lahat nang salitang ito kay sedechias na hari sa 
juda sa jerusalem, 

nang lumaban ang hukbo nang hari sa babilonia laban sa jerusalem, at laban sa lahat na bayan nang juda 
na nalabi, laban sa lechis at laban sa azeca, sapagka't ang manga ito lamang ang nalalabi na manga 
bayan nang juda na manga bayang nakukutaan. 

ang salita na dumating kay jeremias na mula sa panginoon, pagkatapos na makipagtipan ang haring 
sedechias, sa buong bayan na nasa jerusalem upang magtanyag nang kalayaan sa kanila; 

na papaging layain nang bawa't isa ang kaniyang aliping lalake, at nang bawa't isa ang kaniyang aliping 
babae, na hebreo o hebrea, na walang paglilingkuran sila, sa makatuwid baga'y ang judio na kaniyang 
kapatid. 

at ang lahat na prinsipe at ang buong bayan ay nagsitalima, na nasok sa tipan, na bawa't isa'y palalayain 
ang kaniyang aliping lalake, at palalayain nang bawa't isa ang kaniyang aliping babae, na wala nang 
paglilingkuran pa sila: sila'y nagsitalima, at kanilang pinayaon sila: 

nguni't pagkatapos ay nangagbalik sila, at pinapagbalik ang manga aliping lalake at babae na kanilang 
pinapaging laya, at kanilang dinala sa ilalim nang pagkaaliping lalake at babae. 

kaya't ang salita nang panginoon ay dumating kay jeremias na mula sa panginoon, na nagsasabi: 

ganito ang sabi nang panginoon, nang diyos nang israel, ako'y nakipagtipan sa inyong manga magulang 
sa araw na aking inilabas sila mula sa lupain nang egipto, mula sa bahay nang pagkaalipin, na aking 
sinasabi, 

sa katapusan nang pitong taon ay payayaunin nang bawa't isa sa inyo ang kaniyang kapatid na hebreo, 
na naipagbili sa iyo, at naglingkod sa iyo na anim na taon, at iyong palalayain sa iyo: nguni't ang iyong 
manga magulang ay hindi nakinig sa akin, o ikiniling man ang kanilang pakinig. 


878 


at ngayo'y nanumbalik kayo, at nagsigawa nang matuwid sa aking manga mata sa pagtatanyag nang 
kalayaan nang bawa't tao sa kaniyang kapuwa, at kayo'y nakipagtipan sa harap ko sa bahay na tinawag 
sa aking pangalan: 

nguni't kayo'y tumalikod at inyong nilapastangan ang aking pangalan, at pinabalik nang bawa't isa ang 
kaniyang aliping lalake, at nang bawa't isa ang kaniyang aliping babae na inyong pinapaging laya sa 
kanilang ikaliligaya: at inyong dinala sila sa pagkaalipin upang maging sa inyo'y manga aliping lalake at 
babae. 

kaya't ganito ang sabi nang panginoon, kayo'y hindi nangakinig sa akin, na magtanyag nang kalayaan 
bawa't isa sa kaniyang kapatid, at bawa't isa sa kaniyang kapuwa: narito, ako'y nagtatanyag sa inyo nang 
kalayaan, sabi nang panginoon, sa tabak, sa salot, o sa kagutom, at akin kayong ihahagis na paroo't 
parito sa lahat nang kaharian sa lupa. 

at aking ibibigay ang manga tao na nagsisalangsang nang aking tipan, na hindi nagsitupad nang manga 
salita nang tipan na kanilang ginawa sa harap ko, nang kanilang hatiin ang guya at mangagdaan sa 
pagitan nang manga bahagi niyaon, 

ang manga prinsipe sa juda, at ang manga prinsipe sa jerusalem, ang manga bating, at ang manga 
saserdote, at ang buong bayan nang lupain, na nagsidaan sa pagitan nang manga bahagi nang guya, 
akin ngang ibibigay sila sa kamay nang kanilang manga kaaway, at sa kamay nang nagsisiusig nang 
kanilang buhay, at ang kanilang manga bangkay ay magiging pinakapagkain sa manga ibon sa 
himpapawid, at sa manga hayop sa lupa. 

at si sedechias na hari sa juda at ang kaniyang manga prinsipe ay ibibigay ko sa kamay nang kanilang 
manga kaaway, at sa kamay nang nagsisiusig nang kanilang buhay at sa kamay nang hukbo nang hari sa 
babilonia, na umahon mula sa inyo. 

narito, ako'y maguutos, sabi nang panginoon, at akin silang pababalikin sa bayang ito; at sila'y 
magsisilaban dito, at sasakupin, at kanilang susunugin nang apoy: at aking sisirain ang manga bayan 
nang juda, na mawawalan nang mananahan. 

ang salita na dumating kay jeremias na mula sa panginoon sa manga kaarawan ni joacim na anak ni 
Josias, na hari sa juda, na nagsasabi, 

pumaroon ka sa bahay nang manga rechabita, at magsalita ka sa kanila, at iyong dalhin sila sa bahay 
nang panginoon, sa isa sa manga silid, at bigyan mo sila nang alak na mainom. 

nang magkagayo'y kinuha ko si jazanias na anak ni jeremias, na anak ni habassinias, at ang kaniyang 
manga kapatid, at ang lahat niyang anak, at ang buong sangbahayan nang manga rechabita, 

at dinala ko sila sa bahay nang panginoon, sa silid nang manga anak ni hanan na anak ni igdalias, na 
lalake nang diyos, na nasa siping nang silid nang manga prinsipe, na nasa itaas nang silid ni maasias na 
anak ni sallum, na tagatanod nang pintuan. 

at aking inilagay sa harap nang manga anak nang sangbahayan nang manga rechabita ang manga 
mankok na puno nang alak, at ang manga saro, at aking sinabi sa kanila, magsisiinom kayo nang alak. 
nguni't kanilang sinabi, kami ay hindi magsisiinom nang alak, sapagka't si jonadab na anak ni rechab na 
aming magulang ay nagutos sa amin, na nagsasabi, huwag kayong magsisiinom nang alak, maging kayo, 
o ang inyong manga anak man, magpakailan man: 

ni huwag kayong mangagtatayo nang bahay, o mangaghahasik nang binhi, o mangagtatanim sa ubasan, 
o mangagtatangkilik nang anoman, kundi ang lahat ninyong manga kaarawan ay inyong itatahan sa 
manga tolda: upang kayo ay mangabuhay na malaon sa lupain na inyong pangingibahang bayan. 

at aming tinalima ang tinig ni jonadab na anak ni rechab na aming magulang sa lahat na kaniyang ibinilin 
sa amin na huwag magsiinom nang alak sa lahat nang manga araw namin, kami, ang aming manga 
asawa, ang aming manga anak na lalake o babae man, 

ni huwag kaming mangagtayo nang manga bahay na aming matahanan, ni huwag kaming 
mangagtangkilik nang ubasan, o nang bukid, o nang binhi: 

kundi kami ay nagsitahan sa manga tolda, at kami ay nagsitalima, at nagsigawa nang ayon sa lahat na 
iniutos sa amin ni jonadab na aming magulang. 

nguni't nangyari, nang si nabucodonosor na hari sa babilonia ay umahon sa lupain, na aming sinabi, tayo 
na, at tayo'y magsiparoon sa jerusalem dahil sa takot sa hukbo nang manga caldeo, at dahil sa takot sa 
hukbo nang manga taga siria, sa ganito'y nagsisitahan kami sa jerusalem. 

nang magkagayo'y dumating ang salita nang panginoon kay jeremias, na nagsasabi, 

ganito ang sabi nang panginoon nang manga hukbo, nang diyos nang israel, yumaon ka, at sabihin mo sa 
manga tao nang juda at sa manga nananahan sa jerusalem, hindi baga kayo magsisitanggap nang turo 
upang dinggin ang aking manga salita? sabi nang panginoon. 

ang manga salita ni jonadab na anak ni rechab, na kaniyang iniutos sa kaniyang manga anak, na huwag 
magsiinom nang alak, ay nangatupad, at hanggang sa araw na ito ay hindi sila nagsisiinom, sapagka't 
kanilang tinalima ang tinig nang kanilang magulang. nguni't aking sinalita, sa inyo, na bumangon akong 
maaga, at aking sinasalita, at hindi ninyo ako dininig. 

akin din namang sinugo sa inyo ang lahat kong lingkod na manga propeta, na bumabangon akong 
maaga, at akin silang sinusugo, na aking sinasabi, magsihiwalay kayo ngayon bawa't isa sa kanikaniyang 
masamang lakad, at pabutihin ninyo ang inyong manga gawain, at huwag kayong magsisunod sa manga 
ibang diyos na mangaglingkod sa kanila, at kayo'y magsisitahan sa lupain na ibinigay ko sa inyo, at sa 
inyong manga magulang: nguni't hindi ninyo ikiniling ang inyong pakinig, o dininig man ninyo ako. 
yamang tinupad nang manga anak ni jonadab na anak ni rechab ang utos nang kanilang magulang na 
iniutos sa kanila, nguni't ang bayang ito ay hindi nakinig sa akin, 

kaya't ganito ang sabi nang panginoon, nang diyos nang manga hukbo, nang diyos nang israel, narito, 
aking dadalhin sa juda at sa lahat na nananahan sa jerusalem ang buong kasamaan na aking sinalita 
laban sa kanila: sapagka't ako'y nagsalita sa kanila, nguni't hindi sila nangakinig, at ako'y tumawag sa 
kanila, nguni't hindi sila nagsisagot. 

at sinabi ni jeremias sa sangbahayan nang manga rechabita, ganito ang sabi nang panginoon nang 
manga hukbo, nang diyos nang israel, sapagka't inyong tinalima ang utos ni jonadab na inyong 
magulang, at inyong iningatan ang lahat niyang palatuntunan, at inyong ginawa ang ayon sa lahat na 
kaniyang iniutos sa inyo; 

kaya't ganito ang sabi nang panginoon nang manga hukbo, nang diyos nang israel, si jonadab na anak ni 
rechab ay hindi kukulangin nang lalake na tatayo sa harap ko magpakailan man. 

at nangyari nang ikaapat na taon ni joacim na anak ni josias, na hari sa juda, na ang salitang ito ay 
dumating kay jeremias na mula sa panginoon, na nagsasabi, 

kumuha ka nang isang balumbon, at iyong isulat doon ang lahat na salita na aking sinalita sa iyo laban sa 
israel, at laban sa juda, at laban sa lahat nang manga bansa, mula nang araw na magsalita ako sa iyo, 
mula nang kaarawan ni josias, hanggang sa araw na ito. 

marahil ay maririnig nang sangbahayan ni juda ang lahat na kasamaan na aking pinanukalang gawin sa 
kanila, upang humiwalay bawa't isa sa kanila sa kaniyang masamang lakad, upang aking maipatawad ang 
kanilang kasamaan at ang kanilang kasalanan. 

nang magkagayo'y tinawag ni jeremias si baruch na anak ni nerias, at sinulat ni baruch ang lahat nang 
salita nang panginoon na mula sa bibig ni jeremias, na sinalita niya sa kaniya, sa balumbon. 

at si Jeremias ay nagutos kay baruch, na nagsasabi, ako'y nakukulong, hindi ako makapasok sa bahay 
nang panginoon: 

kaya't pumaroon ka, at basahin mo sa balumbon, ang iyong isinulat na mula sa aking bibig, ang manga 
salita nang panginoon sa manga pakinig nang bayan sa bahay nang panginoon sa kaarawan nang 
pagaayuno, at iyo ring babasahin sa manga pakinig nang buong juda na lumabas sa kanilang manga 
bayan. 

marahil ay maghaharap sila nang kanilang daing sa harap nang panginoon, at hihiwalay bawa't isa sa 
kaniyang masamang lakad, sapagka't malaki ang galit at ang kapusukan na sinalita nang panginoon laban 
sa bayang ito. 

at ginawa ni baruch na anak ni nerias ang ayon sa lahat na iniutos sa kaniya ni jeremias na propeta, na 
binasa sa aklat ang manga salita nang panginoon sa bahay nang panginoon. 

nangyari nga nang ikalimang taon ni joacim na anak ni josias, na hari sa juda nang ikasiyam na buwan, na 
ang buong bayan sa jerusalem, at ang buong bayan na nanggaling sa manga bayan nang juda sa 
jerusalem, ay nagtanyag nang ayuno sa harap nang panginoon. 

nang magkagayo'y binasa ni baruch sa balumbon ang manga salita ni jeremias sa bahay nang panginoon, 
sa silid ni gemarias na anak ni saphan na kalihim, sa mataas na looban sa pasukan nang bagong 
pintuang-daan nang bahay nang panginoon, sa manga pakinig nang buong bayan. 

at nang marinig ni micheas na anak ni gemarias, na anak ni saphan, ang lahat na salita nang panginoon 
mula sa aklat, 

siya'y bumaba sa bahay nang hari, sa loob nang silid nang kalihim: at, narito, lahat nang prinsipe ay 
nangakaupo roon, si elisama na kalihim, at si delaias na anak ni semeias, at si elnathan na anak ni 
achbor, at si gemarias na anak ni saphan, at si sedechias na anak ni ananias, at ang lahat na prinsipe. 
nang magkagayo'y ipinahayag ni micheas sa kaniya ang lahat na salita na kaniyang narinig, nang basahin 
ni baruch ang aklat sa manga pakinig nang bayan. 

kaya't sinugo nang lahat na prinsipe si jehudi na anak ni nethanias, na anak ni selemias, na anak ni chusi, 
kay baruch, na nagsasabi, tangnan mo sa iyong kamay ang balumbon na iyong binasa sa manga pakinig 
nang bayan, at parito ka. sa gayo'y tinangnan ni baruch na anak ni nerias ang balumbon sa kaniyang 
kamay, at naparoon sa kanila. 

at sinabi nila sa kaniya, ikaw ay umupo ngayon, at basahin mo sa aming manga pakinig. sa gayo'y binasa 
ni baruch sa kanilang pakinig. 

nangyari nga, nang kanilang marinig ang lahat na salita, sila'y nagharapharapan sa takot, at nagsabi kay 
baruch, tunay na aming sasalitain sa hari ang lahat na salitang ito? 

at kanilang tinanong si baruch, na sinasabi, iyong saysayin ngayon sa amin, paanong isinulat mo ang 
lahat nang salitang ito sa kaniyang bibig? 

nang magkagayo'y sumagot si baruch sa kanila, kaniyang sinalita ang lahat na salitang ito sa akin nang 
kaniyang bibig, at aking isinulat nang tinta sa aklat. 

nang magkagayo'y sinabi nang manga prinsipe kay baruch, yumaon ka, magtago ka, ikaw at si jeremias, 
at huwag maalaman nang tao ang inyong karoroonan. 

at kanilang pinasok ang hari sa looban, nguni't kanilang inilagay ang balumbon sa silid ni elisama na 
kalihim, at kanilang isinaysay ang lahat na salita sa manga pakinig nang hari. 

sa gayo'y sinugo nang hari si jehudi upang kunin ang balumbon, at kaniyang kinuha sa silid ni elisama na 
kalihim. at binasa ni jehudi sa manga pakinig nang hari, at sa manga pakinig nang lahat na prinsipe na 
nangakatayo sa tabi nang hari. 

ang hari nga ay nakaupo sa bahay na tagginaw sa ikasiyam na buwan: at may apoy sa apuyan na 
nagniningas sa harap niya. 

at nangyari, nang mabasa ni jehudi ang tatlo o apat na dahon, na pinutol nang hari nang lanseta, at 
inihagis sa apoy na nasa apuyan, hanggang sa masupok ang buong balumbon sa apoy na nasa apuyan. 
at sila'y hindi nangatakot o hinapak man nila ang kanilang manga suot, maging ang hari, o ang sinoman 
sa kaniyang manga lingkod na nakarinig nang lahat nang salitang ito. 

bukod dito'y si elnathan, at si delaias, at si gemarias ay namanhik sa hari na huwag niyang sunugin ang 
balumbon, nguni't hindi niya dininig sila. 

at nagutos ang hari kay jerameel na anak nang hari, at kay seraias na anak ni azriel, at kay selemias na 
anak ni abdeel, upang hulihin si baruch na kalihim at si jeremias na propeta: nguni't ikinubli nang 
panginoon. 

nang magkagayo'y dumating ang salita nang panginoon kay jeremias pagkatapos na masunog nang hari 
ang balumbon, at ang manga salita na sinulat ni baruch na mula sa bibig ni jeremias, na nagsasabi: 
kumuha ka uli nang ibang balumbon, at sulatan mo nang lahat na dating salita na nasa unang balumbon 
na sinunog ni joacim na hari sa juda. 

at tungkol kay joacim na hari sa juda ay iyong sasabihin, ganito ang sabi nang panginoon, iyong sinunog 
ang balumbon na ito, na iyong sinasabi, bakit mo isinulat doon, na sinasabi, tunay na ang hari sa 
babilonia ay paririto at sisirain ang lupaing ito, at papaglilikatin dito ang tao at ang hayop? 

kaya't ganito ang sabi nang panginoon, tungkol kay joacim na hari sa juda, siya'y mawawalan nang uupo 
sa luklukan ni david, at ang kaniyang bangkay sa araw ay mahahagis sa init, at sa gabi ay sa hamog. 

at aking parurusahan siya at ang kaniyang binhi at ang kaniyang manga lingkod dahil sa kanilang 
kasamaan, at aking dadalhin sa kanila, at sa manga nananahan sa jerusalem, at sa manga tao nang juda, 
ang buong kasamaan na aking sinalita laban sa kanila, nguni't hindi nila dininig. 

nang magkagayo'y kumuha si jeremias nang ibang balumbon, at ibinigay kay baruch na kalihim, na anak 
ni nerias, na sumulat doon nang mula sa bibig ni jeremias nang lahat nang manga salita nang aklat na 
sinunog sa apoy ni joacim na hari sa juda; at nagdagdag pa sa manga yaon nang maraming gayong salita. 
at si sedechias na anak ni josias ay naghari na gaya nang hari, na humalili kay conias na anak ni joacim, 
na ginawang hari sa lupain nang juda ni nabucodonosor na hari sa babilonia. 

nguni't maging siya, o ang kaniyang manga lingkod man, o ang bayan man nang lupain, hindi nakinig sa 
manga salita nang panginoon na kaniyang sinalita sa pamamagitan nang propeta jeremias. 

at sinugo ni sedechias na hari si jucal na anak ni selemias, at si sephanias na anak ni maasias na 
saserdote, sa propeta jeremias, na sinabi, idalangin mo kami ngayon sa panginoon nating diyos. 

si jeremias nga ay naglalabas pumasok sa gitna nang bayan: sapagka't hindi nila inilagay siya sa 
bilangguan. 

at ang hukbo ni faraon ay lumabas sa egipto: at nang mabalitaan sila nang manga caldeo na 
nagsisikubkob nang jerusalem, ay nagsialis sa jerusalem. 

nang magkagayo'y dumating ang salita nang panginoon sa propeta jeremias, na nagsasabi, 

ganito ang sabi nang panginoon, nang diyos nang israel, ganito ang inyong sasabihin sa hari sa juda, na 
nagsugo sa inyo sa akin upang magsiyasat sa akin: narito, ang hukbo ni faraon, na lumabas upang 
tulungan kayo, ay babalik sa egipto sa kanilang sariling lupain. 

at ang manga caldeo ay magsisiparito uli, at magsisilaban sa bayang ito: at kanilang sasakupin, at 
susunugin nang apoy. 

ganito ang sabi nang panginoon, huwag ninyong dayain ang inyong sarili, na magsabi, tunay na 
magsisialis sa atin ang manga caldeo: sapagka't hindi magsisialis. 

sapagka't bagaman inyong sasaktan ang buong hukbo nang manga caldeo na lumalaban sa inyo, at ang 
naiwan lamang doon ay manga lalaking sugatan sa gitna nila, gayon ma'y babangon sila, ang bawa't isa 
sa kaniyang tolda, at susunugin nang apoy ang bayang ito. 

at nangyari, na nang umurong sa jerusalem ang hukbo nang manga caldeo dahil sa takot sa hukbo ni 
faraon, 

lumabas nga si jeremias sa jerusalem upang pumasok sa lupain nang benjamin, upang tumanggap nang 
kaniyang bahagi roon, sa gitna nang bayan. 

at nang siya'y nasa pintuang-bayan nang benjamin, isang kapitan nang bantay ay nandoon na ang 
pangalan ay irias, na anak ni selemias, na anak ni hananias, at kaniyang dinakip si jeremias, na propeta, 
na sinasabi, ikaw ay kumakampi sa manga caldeo. 

nang magkagayo'y sinabi ni jeremias, kasinungalingan, hindi ako kumakampi sa manga caldeo. nguni't 
hindi niya dininig siya: sa gayo'y dinakip ni irias si jeremias, at dinala sa manga prinsipe. 

at ang manga prinsipe ay napoot kay jeremias at sinaktan nila siya, at isinilid sa bilangguan sa bahay ni 
jonathan na kalihim: sapagka't kanilang ginawang bilangguan yaon. 

nang si Jeremias ay makapasok sa bilangguang nasa ilalim nang lupa, at sa loob nang manga silid, at nang 
mabilanggo si jeremias doon na maraming araw, 

nagsugo nga si sedechias na hari at ipinasundo siya: at tinanong siyang lihim nang hari sa kaniyang 
bahay, at nagsabi, may anoman bagang salitang mula sa panginoon? at sinabi ni jeremias: mayroon. 
sinabi rin niya, ikaw ay mabibigay sa kamay nang hari sa babilonia. 

bukod dito'y sinabi ni jeremias sa haring sedechias, sa ano ako nagkasala laban sa iyo, o laban sa iyong 
manga lingkod, o laban sa bayang ito upang ilagay ninyo ako sa bilangguan? 

saan nandoon ngayon ang inyong manga propeta na nanganghula sa inyo, na nangagsasabi, ang hari sa 
babilonia ay hindi paririto laban sa inyo, o laban man sa lupaing ito? 

at ngayo'y dinggin mo, isinasamo ko sa iyo, oh panginoon ko na hari: isinasamo ko sa iyo na tanggapin 
ang aking pamanhik sa harap mo, na huwag mo akong pabalikin sa bahay ni jonathan na kalihim, baka 
mamatay ako roon. 

nang magkagayo'y nagutos si sedechias na hari, at kanilang ibinilanggo si jeremias sa looban nang 
bantay, at kanilang binigyan siya araw-araw nang isang putol na tinapay na mula sa lansangan nang 
manga magtitinapay, hanggang sa maubos ang lahat na tinapay sa bayan. ganito nabilanggo si jeremias 
sa looban nang bantay. 

at narinig ni sephatias na anak ni mathan, at ni gedalias na anak ni pashur, at ni jucal na anak ni 
selemias, at ni pasur na anak ni melchias, ang manga salita na sinalita ni jeremias sa buong bayan, na 
nagsasabi, 

ganito ang sabi nang panginoon, ang tumatahan sa bayang ito ay mamamatay sa pamamagitan nang 
tabak, sa pamamagitan nang kagutom, at sa pamamagitan nang salot, nguni't ang lumalabas sa manga 
caldeo ay mabubuhay, at ang kaniyang buhay ay magiging sa kaniya'y pinakasamsam, at siya'y 
mabubuhay. 

ganito ang sabi nang panginoon, tunay na ang bayang ito ay mabibigay sa kamay nang hukbo nang hari 
sa babilonia, at sasakupin niya. 

nang magkagayo'y sinabi nang manga prinsipe sa hari, isinasamo namin sa iyo na ipapatay ang lalaking 
ito, yamang kaniyang pinahina ang manga kamay nang manga lalaking mangdidigma na nalalabi sa 
bayang ito, at ang manga kamay nang buong bayan, sa pagsasalita nang kaniyang manga salita sa kanila: 
sapagka't hindi hinahanap nang lalaking ito ang ikabubuti nang bayang ito, kundi ang ikapapahamak. 

at sinabi ni sedechias na hari, narito, siya'y nasa inyong kamay, sapagka't hindi ang hari ang makagagawa 
nang anoman laban sa inyo. 

nang magkagayo'y sinunggaban nila si jeremias, at inihagis siya sa hukay ni malchias na anak nang hari, 
na nasa looban nang bantay: at kanilang inihugos si jeremias sa pamamagitan nang manga lubid. at sa 
hukay ay walang tubig, kundi burak, at lumubog si jeremias sa burak. 

nang marinig nga ni ebed-melec na taga etiopia, na bating na nasa bahay nang hari, na kanilang isinilid si 
jeremias sa hukay, (na ang hari noo'y nakaupo sa pintuang-bayan nang benjamin), 

si ebed-melec ay lumabas sa bahay nang hari, at nagsalita sa hari, na nagsasabi, 

panginoon ko na hari, ang manga lalaking ito ay nagsigawa nang kasamaan sa lahat nang kanilang 
ginawa kay jeremias na propeta, na kanilang isinilid sa hukay, at siya'y mamamatay sa dakong kaniyang 
kinaroonan dahil sa kagutom: sapagka't wala nang tinapay sa bayan. 

nang magkagayo'y nagutos ang hari kay ebed-melec na taga etiopia, na nagsasabi, magsama ka mula rito 
nang tatlong pung lalake, at isampa mo si jeremias na propeta mula sa hukay, bago siya mamatay. 

sa gayo'y nagsama nang manga lalake si ebed-melec, at pumasok sa bahay nang hari, sa ilalim nang silid 
nang kayamanan, at kumuha mula roon nang manga basahan, at manga lumang damit, at kanilang 
ibinaba sa pamamagitan nang manga lubid sa hukay kay jeremias. 

at sinabi ni ebed-melec na taga etiopia kay jeremias, ilagay mo ngayon ang manga basahang ito at 
manga lumang damit sa iyong manga kilikili sa ibabaw nang manga lubid. at ginawang gayon ni jeremias. 

sa gayo'y isinampa nila si jeremias nang manga lubid, at itinaas siya mula sa hukay: at si jeremias ay 
naiwan sa looban nang bantay. 

nang magkagayo'y nagsugo si sedechias na hari, at ipinagsama si jeremias na propeta sa ikatlong 
pasukan na nasa bahay nang panginoon: at sinabi nang hari kay jeremias, magtatanong ako sa iyo nang 
isang bagay, huwag kang maglihim nang anoman sa akin. 

nang magkagayo'y sinabi ni jeremias kay sedechias, kung saysayin ko sa iyo, hindi mo baga tunay na 
ipapapatay ako? at kung bigyan kita nang payo, hindi ka makikinig sa akin. 

sa gayo'y si sedechias ay sumumpang lihim kay jeremias, na nagsasabi, buhay ang panginoon na 
lumalang nang ating kaluluwa, hindi kita ipapapatay, o ibibigay man kita sa kamay nang manga lalaking 
ito na nagsisiusig nang iyong buhay. 

nang magkagayo'y sinabi ni jeremias kay sedechias, ganito ang sabi nang panginoon, nang diyos nang 
manga hukbo, nang diyos nang israel, kung iyong lalabasin ang manga prinsipe nang hari sa babilonia, 
mabubuhay ka nga, at ang bayang ito ay hindi masusunog nang apoy, at ikaw ay mabubuhay, at ang 
iyong sangbahayan: 

nguni't kung hindi mo lalabasin ang manga prinsipe nang hari sa babilonia, mabibigay nga ang bayang ito 
sa kamay nang manga caldeo, at kanilang susunugin nang apoy, at ikaw ay hindi makatatanan sa 
kanilang kamay. 

at sinabi ni sedechias na hari kay jeremias, ako'y natatakot sa manga judio na kumampi sa manga 
caldeo, baka ako'y ibigay nila sa kanilang kamay, at kanilang libakin ako. 

nguni't sinabi ni jeremias, hindi ka ibibigay nila. isinasamo ko sa iyo, na talimahin mo ang tinig nang 
panginoon, tungkol sa aking sinalita sa iyo: sa gayo'y ikabubuti mo, at ikaw ay mabubuhay. 

nguni't kung ikaw ay tumangging lumabas, ito ang salita na ipinakilala sa akin nang panginoon, 

narito, lahat nang babae na naiwan sa bahay nang hari sa juda ay malalabas sa manga prinsipe nang hari 
sa babilonia, at ang manga babaing yaon ay mangagsasabi, hinikayat ka nang iyong manga 
kasamasamang manga kaibigan, at nanaig sa iyo: ngayon ang iyong paa nga ay nalubog sa burak, at sila'y 
nagsitalikod. 

at kanilang dadalhin ang lahat mong asawa at ang iyong manga anak sa manga caldeo, at hindi ka 
makatatanan sa kanilang kamay, kundi ikaw ay mahuhuli nang kamay nang hari sa babilonia: at iyong 
ipasusunog nang apoy ang bayang ito. 

nang magkagayo'y sinabi ni sedechias kay jeremias, huwag maalaman nang tao ang manga salitang ito, 
at hindi ka mamamatay. 

nguni't kung mabalitaan nang manga prinsipe na ako'y nakipagsalitaan sa iyo, at sila'y magsiparito sa iyo, 
at mangagsabi sa iyo, ipahayag mo sa amin ngayon kung ano ang iyong sinabi sa hari, huwag mong ikubli 
sa amin, at hindi ka namin ipapapatay, gayon din kung anong sinabi nang hari sa iyo: 

iyo ngang sasabihin sa kanila, aking iniharap ang aking pamanhik sa harap nang hari, na huwag niya 
akong pabalikin sa bahay ni jonathan, na mamatay roon. 

nang magkagayo'y dumating ang lahat na prinsipe kay jeremias, at tinanong siya: at kaniyang isinaysay 
sa kanila ang ayon sa lahat nang salitang ito na iniutos nang hari. sa gayo'y pinabayaan nilang magsalita 
siya, sapagka't ang bagay ay hindi nahalata. 

sa gayo'y tumahan si jeremias sa looban nang bantay hanggang sa araw na masakop ang jerusalem. 

at nangyari nang masakop ang jerusalem, (nang ikasiyam na taon ni sedechias na hari sa juda, sa 
ikasangpung buwan, dumating si nabucodonosor na hari sa babilonia, at ang kaniyang buong hukbo 
laban sa jerusalem, at kinubkob; 

nang ikalabing isang taon ni sedechias, nang ikaapat na buwan, nang ikasiyam na araw nang buwan, 
isang sira ay nagawa sa bayan), 

na ang lahat nang manga prinsipe nang hari sa babilonia, ay nagsipasok, at nagsiupo sa gitnang 
pintuang-bayan, si nergal-sarezer, si samgar-nebo, si sarsechim, si rabsaris, si nergal-sarezer, si rab-mag, 
sangpu nang nalabi sa manga prinsipe nang hari sa babilonia. 

at nangyari, na nang makita sila ni sedechias na hari, sa juda at nang lahat na lalaking mangdidigma, ay 
nagsitakas nga sila, at nagsilabas sa bayan nang kinagabihan, sa daan nang halamanan nang hari, sa 
pintuang-bayan sa pagitan nang dalawang kuta, at siya'y lumabas sa daan nang araba. 

nguni't hinabol sila nang hukbo nang manga caldeo, at inabot si sedechias sa manga kapatagan nang 
jerico: at nang kanilang mahuli siya, isinampa nila siya kay nabucodonosor na hari sa babilonia sa ribla, 
sa lupain nang hamath, at kaniyang nilapatan siya nang kahatulan. 

nang magkagayo'y pinatay nang hari sa babilonia ang manga anak ni sedechias sa ribla sa harap nang 
kaniyang manga mata, pinatay rin nang hari sa babilonia ang lahat na mahal na tao sa juda. 

bukod dito'y kaniyang binulag ang manga mata ni sedechias, at inilagay siya sa pangawan, upang dalhin 
siya sa babilonia. 

at sinunog nang manga caldeo nang apoy ang bahay nang hari, at ang manga bahay nang manga tao, at 
ibinagsak ang manga kuta nang jerusalem. 

nang magkagayo'y dinalang bihag sa babilonia ni nabuzaradan na kapitan nang bantay, ang nalabi sa 
manga tao na naiwan sa bayan, gayon din ang nagsilipat na nagsikampi sa kaniya, at ang nalabi sa bayan 
na naiwan. 

nguni't iniwan ni nabuzaradan na kapitan nang bantay ang manga dukha sa bayan, na walang 
tinatangkilik sa lupain nang juda, at binigyan sila nang manga ubasan at nang manga bukid sa panahon 
ding yaon. 

si nabucodonosor nga na hari sa babilonia ay nagbilin kay nabuzaradan na kapitan nang bantay nang 
tungkol kay jeremias, na sinasabi: 

kunin mo siya, at ingatan mo siyang mabuti, at huwag mo siyang saktan, kundi gawin mo sa kaniya ang 
kaniyang sasabihin sa iyo. 

sa gayo'y nagsugo si nabuzaradan na kapitan nang bantay, at si nabusazban, si rab-saris, at si nergal- 
sareser, si rab-mag, at lahat nang punong oficial nang hari sa babilonia; 

sila'y nangagsugo, at kinuha si jeremias sa looban nang bantay, at kanilang ipinagbilin siya kay gedalias 
na anak ni ahicam, na anak ni saphan, na kaniyang iuwi siya. sa gayo'y tumahan siya sa gitna nang bayan. 
ang salita nga nang panginoon ay dumating kay jeremias, samantalang siya'y nakukulong sa looban nang 
bantay, na nagsasabi, 

ikaw ay yumaon, at magsalita kay ebed-melec na taga etiopia, na magsabi, ganito ang sabi nang 
panginoon nang manga hukbo, nang diyos nang israel, narito, aking dadalhin ang aking salita sa bayang 
ito sa ikasasama, at hindi sa ikabubuti, at mangatutupad sa harap mo sa araw na yaon. 

nguni't ililigtas kita sa araw na yaon, sabi nang panginoon, at hindi ka mabibigay sa kamay nang manga 
lalake na iyong kinatatakutan. 

sapagka't tunay na ililigtas kita, at ikaw ay hindi ibubuwal nang tabak, kundi ang iyong buhay ay 
magiging pinakasamsam sa iyo, sapagka't iyong inilagak ang iyong tiwala sa akin, sabi nang panginoon. 
ang salita na dumating kay jeremias na mula sa panginoon, pagkatapos na mapayaon siya mula sa rama 
ni nabuzaradan na kapitan nang bantay, nang dalhin siya na siya'y natatanikalaan sa gitna nang lahat na 
bihag sa jerusalem at sa juda, na nadalang bihag sa babilonia. 

at kinuha si jeremias nang kapitan nang bantay, at nagsabi sa kaniya, ang panginoon mong diyos ay 
nagbadya nang kasamaang ito sa dakong ito, 

at pinapangyari, at ginawa nang panginoon ayon sa kaniyang sinalita: sapagka't kayo'y nangagkasala 
laban sa panginoon, at hindi nagsitalima nang kaniyang tinig, kaya't ang bagay na ito ay dumating sa 
inyo. 

at ngayon, narito, aking kinakalagan ka sa araw na ito nang manga tanikala na nangasa iyong kamay. 
kung inaakala mong mabuti na sumama sa akin sa babilonia, halina, at lilingapin kitang mabuti, nguni't 
kung inaakala mong masama na sumama sa akin sa babilonia, tanggihan mo; narito, ang buong lupain ay 
nasa harap mo, kung saan inaakala mong mabuti at marapat sa iyo na pumaroon, doon ka pumaroon. 

samantala ngang hindi pa siya bumabalik. bumalik ka nga, sabi niya, kay gedalias na anak ni ahicam, na 
anak ni saphan, na ginawang tagapamahala nang hari sa babilonia sa manga bayan nang juda, at 
tumahang kasama niya sa gitna nang bayan, o pumaroon ka kung saan mo inaakalang mabuting 
pumaroon. sa gayo'y binigyan siya nang kapitan nang bantay nang pagkain at kaloob, at pinayaon siya. 
nang magkagayo'y naparoon si jeremias kay gedalias na anak ni ahicam sa mizpa, at tumahang kasama 
niya sa gitna nang bayan na naiwan sa lupain. 

nang mabalitaan nga nang lahat nang kapitan sa manga kawal na nangasa manga parang, sa makatuwid 
baga'y nila, at nang kanilang manga lalake na ginawang tagapamahala nang hari sa babilonia si gedalias 
na anak ni ahicam sa lupain, at ipinagbilin sa kaniya ang manga lalake, at ang manga babae, at ang 
manga bata, at ang manga pinakadukha sa lupain, yaong hindi nangadalang bihag sa babilonia; 
nagsiparoon nga sila kay gedalias sa mizpa, sa makatuwid baga'y si ismael na anak ni nethanias at si 
johanan at si jonathan na manga anak ni carea, at si seraias na anak ni tanhumeth, at ang manga anak ni 
ephi na netophatita, at si jezanias na anak nang maachatita, sila, at ang kanilang manga lalake. 

at si gedalias na anak ni ahicam na anak ni saphan, ay sumumpa sa kanila at sa kanilang manga lalake, na 
sinasabi, huwag kayong mangatakot na magsipaglingkod sa manga caldeo: kayo'y magsitahan sa lupain, 
at magsipaglingkod sa hari sa babilonia, at ikabubuti ninyo. 

tungkol sa akin, narito, ako'y tatahan sa mizpa, upang tumayo sa harap nang manga caldeo, na paririto 
sa atin: nguni't kayo, mangagpisan kayo nang alak at nang manga bunga sa taginit at nang langis, at 
inyong ilagay sa inyong manga sisidlan, at kayo'y magsitahan sa inyong manga bayan na inyong sinakop. 
gayon din nang mabalitaan nang lahat nang judio na nangasa moab, at sa gitna nang manga anak ni 
ammon, at sa edom, at nang nangasa lahat nang lupain, na ang hari sa babilonia ay nagiwan nang labi sa 
juda, at inilagay niya sa kanila si gedalias na anak ni ahicam, na anak ni saphan: 

lahat nang judio nga ay nagsibalik na mula sa lahat nang dakong kinatabuyan sa kanila, at naparoon sa 
lupain nang juda kay gedalias, sa mizpa, at nagpisan nang alak at nang manga bunga sa taginit na 
totoong marami. 

bukod dito'y si johanan na anak ni carea, at lahat na kapitan nang manga kawal na nangasa manga 
parang, ay nagsiparoon kay gedalias sa mizpa, 

at nangagsabi sa kaniya, nalalaman mo baga na sinugo ni baalis na hari nang manga anak ni ammon si 
ismael na anak ni nethanias upang kunin ang iyong buhay? nguni't si gedalias na anak ni ahicam ay hindi 
naniwala. 

nang magkagayo'y si johanan na anak ni carea ay nagsalita nang lihim kay gedalias sa mizpa, na sinabi, 
isinasamo ko sa iyo, na payaunin mo ako, at aking papatayin si ismael na anak ni nethanias, at walang 
lalaking makakaalam: bakit niya kikitilin ang iyong buhay, upang ang lahat na judio na napipisan sa iyo ay 
mangalat, at malipol ang nalabi sa juda? 

nguni't sinabi ni gedalias na anak ni ahicam kay johanan na anak ni carea, huwag mong gagawin ang 
bagay na ito: sapagka't ikaw ay nagsasalita nang kasinungalingan tungkol kay israel. 

nangyari nga, nang ikapitong buwan, na si ismael na anak ni nethanias, na anak ni elisama, na lahing 
hari, at isa sa manga punong oficial nang hari, at sangpung lalake na kasama niya, ay nagsiparoon kay 
gedalias na anak ni ahicam sa mizpa, at doo'y magkasama silang nagsikain nang tinapay sa mizpa. 

nang magkagayo'y tumindig si ismael na anak ni nethanias, at ang sangpung lalake na kasama niya, at 
sinugatan nang tabak, si gedalias na anak ni ahicam na anak ni saphan, at pinatay siya, na ginawang 
tagapamahala sa lupain nang hari sa babilonia. 

pinatay rin naman ni ismael ang lahat na judio na kasama niya, na kasama ni gedalias, sa mizpa, at ang 
manga caldeo na nangasumpungan doon, sa makatuwid baga'y ang manga lalaking mangdidigma. 

at nangyari, nang ikalawang araw, pagkatapos na kaniyang mapatay si gedalias, at wala pang lalaking 
nakakaalam, 

na nagsiparoon ang manga lalake na mula sa sichem, mula sa silo, at mula sa samaria, sa makatuwid 
baga'y walong pung lalake, na may manga ahit na balbas at may manga hapak na kasuutan, at may 

manga kudlit, may manga alay at manga kamangyan sa kanilang kamay, upang dalhin sa bahay nang 
panginoon. 

at si ismael na anak ni nethanias ay lumabas na mula sa mizpa upang salubungin sila, na umiiyak siya 
habang lumalakad: at nangyari, pagkasalubong niya sa kanila, sinabi niya sa kanila, magsiparoon kayo 
kay gedalias na anak ni ahicam. 

at nangyari, na nang sila'y pumasok sa gitna nang bayan, na pinatay sila ni ismael na anak ni nethanias at 
inihagis sila sa hukay, niya at nang manga lalake na kasama niya. 

nguni't sangpung lalake ay nangasumpungan sa kanila na nangagsabi kay ismael, huwag mo kaming 
patayin: sapagka't kami ay may manga kayamanan na kubli sa parang, na trigo, at cebada, at langis, at 
pulot. sa gayo'y nagpigil siya, at hindi niya pinatay sila sa gitna nang kanilang manga kapatid. 

ang hukay nga na pinagtapunan ni ismael nang lahat nang bangkay nang manga tao na kaniyang pinatay, 
sa siping ni gedalias, (siya ring ginawa ni asa na hari dahil sa takot kay baasa na hari sa israel), pinuno ni 
ismael na anak ni nethanias nang nangapatay. 

nang magkagayo'y dinalang bihag ni ismael ang lahat na nangalabi sa bayan na nangasa mizpa, sa 
makatuwid baga'y ang manga anak na babae nang hari, at ang buong bayan na nalabi sa mizpa, na 
siyang manga ibinilin ni nabuzaradan na kapitan nang bantay kay gedalias na anak ni ahicam,: sila'y 
dinalang bihag ni ismael na anak ni nethanias, at nagpatuloy na yumaon sa manga anak ni ammon. 
nguni't nang mabalitaan ni johanan na anak ni carea, at nang lahat na kapitan sa manga kawal na 
kasama niya, ang buong kasamaan na ginawa ni ismael na anak ni nethanias, 

ipinagsama nga nila ang lahat na lalake, at sila'y nagsiyaong lumaban kay ismael na anak ni nethanias, at 
nasumpungan nila siya sa tabi nang malaking bukal na nasa gabaon. 

nangyari nga, nang makita nang buong bayan na kasama ni ismael si johanan na anak ni carea at ang 
lahat nang kapitan sa manga kawal na kasama niya, sila nga'y nangatuwa. 

sa gayo'y ang buong bayan na dinalang bihag ni ismael na mula sa mizpa, ay pumihit at bumalik, at 
naparoon kay johanan na anak ni carea. 

nguni't si ismael na anak ni nethanias ay tumanan mula kay johanan na kasama nang walong lalake, at 
naparoon sa manga anak ni ammon. 

nang magkagayo'y kinuha ni johanan na anak ni carea at nang lahat nang kapitan sa manga kawal na 
kasama niya, ang lahat na nalabi sa bayan na kaniyang nabawi kay ismael na anak ni nethanias, mula sa 
mizpa, pagkatapos na kaniyang mapatay si gedalias na anak ni ahicam, sa makatuwid ang manga lalaking 
magdidigma, at ang manga babae, at ang manga bata, at ang manga bating, na kaniyang manga ibinalik 
mula sa gabaon, 

at sila'y nagsiyaon at nagsitahan sa geruth chimham, na malapit sa bethlehem upang pumaroong masok 
sa egipto. 

dahil sa manga caldeo, sapagka't sila'y nangatakot sa kanila, sapagka't pinatay ni ismael na anak ni 
nethanias si gedalias na anak ni ahicam, na ginawang tagapamahala sa lupain nang hari sa babilonia. 
nang magkagayo'y ang lahat na kapitan sa manga kawal, at si johanan na anak ni carea, at si jezanias na 
anak ni osaia, at ang buong bayan, mula sa kaliitliitan hanggang sa kadakidakilaan, ay nagsilapit, 

at nangagsabi kay jeremias na propeta, isinasamo namin sa iyo, na tanggapin ang aming pamanhik sa 
harap mo, at idalangin mo kami sa panginoon mong diyos, sa makatuwid baga'y ang lahat na nalabing 
ito (sapagka't kaming naiwan ay kaunti sa karamihan, gaya nang namamasdan nang iyong manga mata 
sa amin), 

upang ipakita sa amin nang panginoon mong diyos ang daan na aming marapat na lakaran, at ang bagay 
na marapat naming gawin. 

nang magkagayo'y sinabi ni jeremias na propeta sa kanila, aking narinig kayo, narito, aking idadalangin 
kayo sa panginoon ninyong diyos ayon sa inyong manga salita; at mangyayari, na anomang bagay na 
isasagot nang panginoon sa inyo, aking ipahahayag sa inyo: hindi ako maglilihim sa inyo. 

nang magkagayo'y sinabi nila kay jeremias, ang panginoon ay maging tunay at tapat na saksi sa gitna 
natin, kung hindi nga namin gawin ang ayon sa buong salita na ipasusugo sa iyo nang panginoon mong 
diyos sa amin. 

maging mabuti, o maging masama, aming tatalimahin ang tinig nang panginoon nating diyos, na siya 
naming pinagsusuguan sa iyo: upang ikabuti namin, pagka aming tinatalima ang tinig nang panginoon 
nating diyos. 

at nangyari, pagkatapos nang sangpung araw, na ang salita nang panginoon ay dumating kay jeremias. 
nang magkagayo'y tinawag niya si johanan na anak ni carea, at ang lahat na kapitan sa manga kawal na 
kasama niya, at ang buong bayan, mula sa kaliitliitan hanggang sa kadakidakilaan, 

at sinabi niya sa kanila, ganito ang sabi nang panginoon, nang diyos nang israel, na inyong pinagsuguan 
sa akin upang iharap ang inyong pamanhik sa harap niya: 

kung kayo'y magsisitahan pa sa lupaing ito, akin ngang itatayo kayo, at hindi ko kayo itutulak, at itatatag 
kayo, at hindi ko kayo paaalisin, sapagka't aking pinagsisihan ang kasamaang nagawa ko sa inyo. 
huwag kayong mangatakot sa hari sa babilonia na inyong kinatatakutan, huwag kayong mangatakot sa 
kaniya, sabi nang panginoon, sapagka't ako'y sumasainyo upang iligtas ko kayo, at alisin kayo sa 
kaniyang kamay. 

at pagpapakitaan ko kayo nang kaawaan, upang kaawaan niya kayo, at upang pabalikin kayo sa inyong 
sariling lupain. 

nguni't kung inyong sabihin, kami ay hindi magsisitahan sa lupaing ito: na anopa't hindi ninyo talimahin 
ang tinig nang panginoon ninyong diyos, 

na nagsasabi, hindi, kundi magsisiparoon kami sa lupain nang egipto, na hindi namin kakikitaan nang 
digma, o kariringgan man nang tunog nang pakakak, o kagugutuman nang tinapay: at doon kami 
magsisitahan: 

inyo ngang pakinggan ang salita nang panginoon, oh nalabi sa juda: ganito ang sabi nang panginoon 
nang manga hukbo, nang diyos nang israel: kung inyong lubos na ihaharap ang inyong mukha na 
pumasok sa egipto, at magsiparoon upang mangibang bayan doon, 

mangyayari nga na ang tabak na inyong kinatatakutan, ay aabot sa inyo roon sa lupain nang egipto, at 
ang kagutom na inyong kinatatakutan, ay susunod sa inyong mahigpit doon sa egipto; at doon kayo 
mangamamatay. 

gayon ang mangyayari sa lahat nang tao na maghaharap nang kanilang mukha na magsiparoon sa 
egipto, upang mangibang bayan doon, sila'y mangamamatay sa pamamagitan nang tabak, nang 
kagutom at nang salot: at walang maiiwan sa kanila o makatatanan man sa kasamaan na aking dadalhin 
sa kanila. 

sapagka't ganito ang sabi nang panginoon nang manga hukbo, nang diyos nang israel: kung paanong ang 
aking galit at ang aking kapusukan ay nabugso sa manga nananahan sa jerusalem, gayon mabubugso ang 
aking kapusukan sa inyo, pagka kayo'y pumasok sa egipto: at kayo'y magiging katungayawan, at 
katigilan, at kasumpaan, at kadustaan: at hindi na ninyo makikita ang dakong ito. 

ang panginoon ay nagsalita tungkol sa inyo, oh nalabi sa juda, huwag kayong pumasok sa egipto: 
talastasin ninyong tunay na ako'y nagpapatotoo sa inyo sa araw na ito. 

sapagka't dinaya ninyo ang inyong sarili: sapagka't inyong sinugo ako sa panginoon ninyong diyos, na 
inyong sinasabi, idalangin mo kami sa panginoon nating diyos: at ayon sa lahat na sasabihin nang 
panginoon nating diyos ay gayon mo ipahayag sa amin, at aming gagawin. 

at aking ipinahayag sa inyo sa araw na ito, nguni't hindi ninyo dininig ang tinig nang panginoon ninyong 
diyos sa anomang bagay na kaniyang ipinasugo sa akin sa inyo. 

ngayon nga'y talastasin ninyong tunay na kayo'y mangapapatay nang tabak, nang kagutom, at nang 
salot, sa dakong inyong pagnasaang parunan na mangibang bayan. 

at nangyari, na nang si jeremias ay makatapos nang pagsasalita sa buong bayan nang lahat nang manga 
salita nang panginoon nilang diyos, na ipinasugo sa kaniya nang panginoon nilang diyos sa kanila, sa 
makatuwid ang lahat nang manga salitang ito: 

nagsalita nga kay jeremias si azarias na anak ni osaias, at si johanan na anak ni carea, at ang lahat na 
palalong lalake, na nangagsasabi, ikaw ay nagsasalita nang kasinungalingan: hindi ka sinugo nang 
panginoon nating diyos, na magsabi, kayo'y huwag magsisiparoon sa egipto na mangibang bayan doon, 
kundi hinikayat ka ni baruch na anak ni nerias laban sa amin, upang ibigay kami sa kamay nang manga 
caldeo, upang maipapatay nila kami, at mangadala kaming bihag sa babilonia. 

sa gayo'y si johanan na anak ni carea, at ang lahat na kapitan sa manga kawal, at ang buong bayan, ay 
hindi nagsitalima sa tinig nang panginoon na tumahan sa lupain nang juda. 

kundi kinuha ni johanan na anak ni carea, at nang lahat na kapitan sa manga kawal ang buong nalabi sa 
juda na nagbalik na mula sa lahat nang manga bansa na pinagtabuyan nila na mangibang bayan sa lupain 
nang juda; 

ang manga lalake, at ang manga babae, at ang manga bata, at ang manga anak na babae nang hari, at 
bawa't tao na naiwan ni nabuzaradan na kapitan nang bantay na kasama ni gedalias na anak ni ahicam, 
na anak ni saphan, at si jeremias na propeta, at si baruch na anak ni nerias: 

at sila'y nagsipasok sa lupain nang egipto: sapagka't hindi nila tinalima ang tinig nang panginoon: at sila'y 
nagsiparoon hanggang sa taphnes. 

nang magkagayo'y dumating ang salita nang panginoon kay jeremias sa taphnes, na nagsasabi, 
magtangan ka nang manga malaking bato sa iyong kamay, at iyong kublihan nang argamasa sa 
nalaladrillohan, na nasa pasukan nang bahay ni faraon, sa taphnes sa paningin nang manga tao sa juda, 
at iyong sabihin sa kanila, ganito ang sabi nang panginoon nang manga hukbo, nang diyos nang israel, 
narito, ako'y magsusugo at kukunin ko si nabucodonosor na hari sa babilonia, na aking lingkod, at aking 
ilalagay ang kaniyang luklukan sa manga batong ito na aking ikinubli, at kaniyang ilaladlad ang kaniyang 
pabillong hari sa manga yaon. 

at siya'y paririto, at kaniyang sasaktan ang lupain nang egipto; na yaong sa pagkamatay ay mabibigay sa 
kamatayan, at yaong sa pagkabihag ay sa pagkabihag, at yaong sa tabak ay sa tabak. 

at ako'y magsisilab nang apoy sa manga bahay nang manga diyos nang egipto: at kaniyang manga 
susunugin, at sila'y dadalhing bihag: at kaniyang aariin ang lupain nang egipto na parang pastor na 
nagaari nang kaniyang kasuutan, at siya'y lalabas na payapa mula riyan. 

kaniya ring babaliin ang manga haligi nang beth-semes na nasa lupain nang egipto, at ang manga bahay 
nang manga diyos nang egipto ay susunugin nang apoy. 

ang salita na dumating kay jeremias tungkol sa lahat na judio na nagsitahan sa lupain nang egipto sa 
migdol, at sa taphnes, at sa memphis, at sa lupain nang patros, na nagsasabi, 

ganito ang sabi nang panginoon nang manga hukbo, nang diyos nang israel: inyong nakita ang buong 
kasamaan na aking dinala sa jerusalem, at sa lahat nang manga bayan nang juda, at, narito, sa araw na 
ito, sila'y kagibaan, at walang taong tumatahan doon, 

dahil sa kanilang kasamaan na kanilang ginawa upang mungkahiin ako sa galit, sa kanilang pagsusunog 
nang kamangyan, at sa paglilingkod sa ibang manga diyos, na hindi nila nakilala, kahit nila, o ninyo man, 
o nang inyong manga magulang man. 

gayon ma'y sinugo ko sa inyo ang lahat kong lingkod na manga propeta, na bumabangon akong maaga 
at sinusugo ko sila, na nagsasabi, oh huwag ninyong gawin ang kasuklamsuklam na bagay na ito na aking 
kinapopootan. 

nguni't hindi sila nakinig, o ikiniling man nila ang kanilang pakinig na magsihiwalay sa kanilang kasamaan, 
na huwag mangagsunog nang kamangyan sa ibang manga diyos. 

kaya't ang aking kapusukan at ang aking galit ay nabuhos, at nagalab sa manga bayan nang juda at sa 
manga lansangan nang jerusalem, at manga sira at giba, gaya sa araw na ito. 

kaya't ngayo'y ganito ang sabi nang panginoon, nang diyos nang manga hukbo, nang diyos nang israel, 
bakit kayo'y nagsigawa nitong malaking kasamaan laban sa inyong sariling manga kaluluwa, upang 
maghiwalay sa inyo nang lalake at babae, nang sanggol at pasusuhin, sa gitna nang juda, upang huwag 
maiwanan kayo nang anomang labi; 

sa inyong pagkamungkahi sa akin sa galit sa pamamagitan nang manga gawa nang inyong manga kamay, 
na nangagsusunog kayo nang kamangyan sa ibang manga diyos sa lupain nang egipto, na inyong 
kinaparoonan na mangibang bayan, upang kayo'y maging kasumpaan at kadustaan sa gitna nang lahat 
na bansa sa lupa? 

inyo bagang kinalimutan ang kasamaan nang inyong manga magulang, at ang kasamaan nang manga 
hari sa juda, at ang kasamaan nang kanilang manga asawa, at ang inyong sariling kasamaan, at ang 
kasamaan nang inyong manga asawa, na kanilang ginawa sa lupain nang juda, at sa manga lansangan 
nang jerusalem? 

sila'y hindi nagpakababa hanggang sa araw na ito, o nangatakot man sila, o nagsilakad man sila nang 
ayon sa aking kautusan, o sa aking manga palatuntunan man, na aking inilagay sa harap ninyo at sa 
harap nang inyong manga magulang. 

kaya't ganito ang sabi nang panginoon nang manga hukbo, nang diyos nang israel, narito, aking itititig 
ang aking mukha laban sa inyo sa ikasasama, sa makatuwid baga'y upang ihiwalay ang buong juda. 

at aking kukunin ang nalabi sa juda na nagtitig nang kanilang manga mukha na pumasok sa lupain nang 
egipto upang mangibang bayan doon, at silang lahat ay mangalipol, sa lupain nang egipto ay 
mangabubuwal sila; sila'y lilipulin nang tabak, at nang kagutom; sila'y mangamamatay mula sa kaliitliitan 
hanggang sa kadakidakilaan sa pamamagitan nang tabak at nang kagutom; at sila'y magiging 
katungayawan, at katigilan, at kasumpaan, at kadustaan. 

sapagka't aking parurusahan silang nagsisitahan sa lupain nang egipto, gaya nang aking pagkaparusa sa 
jerusalem sa pamamagitan nang tabak, nang kagutom, at nang salot; 

na anopa't wala sa nalabi sa juda na pumasok sa lupain nang egipto na nangibang bayan doon, ay 
makatatanan o maiiwan man, upang makabalik sa lupain nang juda na kanilang pinagnanasaang 
pagbalikan upang tahanan: sapagka't walang magsisibalik liban sa manga makatatanan. 

nang magkagayo'y lahat nang lalake na nakaalam na ang kanilang manga asawa ay nangagsunog nang 
kamangyan sa ibang manga diyos, at ang lahat na babae na nangakatayo, isang malaking kapulungan, sa 
makatuwid baga'y ang buong bayan na tumahan sa lupain nang egipto, sa pathros, ay sumagot kay 
Jeremias, na nagsasabi, 

tungkol sa salita na iyong sinalita sa amin sa pangalan nang panginoon, hindi ka namin didinggin. 

kundi aming tunay na isasagawa ang bawa't salita na lumabas sa aming bibig, upang ipagsunog nang 
kamangyan ang reina nang langit, at ipagbuhos siya nang inuming handog, gaya nang aming ginawa, 
namin, at nang aming manga magulang, nang aming manga hari, at nang aming manga prinsipe sa 
manga bayan nang juda, at sa manga lansangan nang jerusalem, sapagka't noon ay nagkaroon kami 
nang saganang pagkain, at kami ay nagsisibuti, at hindi nakakita nang kasamaan. 

nguni't mula nang aming iwan ang pagsusunog nang kamangyan sa reina nang langit, at ipagbuhos siya 
nang manga inuming handog, kami ay nangailangan nang lahat na bagay, at kami ay nangalipol nang 
tabak at nang kagutom. 

at nang kami ay magsunog nang kamangyan sa reina nang langit at ipagbuhos siya nang manga inuming 
handog iginawa baga namin siya nang munting tinapay upang sambahin siya, at ipinagbuhos baga namin 
siya nang manga inuming handog, na wala ang aming manga asawa? 

nang magkagayo'y sinabi ni jeremias sa buong bayan, sa manga lalake, at sa manga babae sa buong 
bayan na nagbigay sa kaniya nang sagot na yaon, na nagsasabi, 

ang kamangyan na inyong sinunog sa manga bayan nang juda, at sa manga lansangan nang jerusalem, 
ninyo, at nang inyong manga magulang, nang inyong manga hari at nang inyong manga prinsipe, at nang 
bayan nang lupain, hindi baga inalaala nang panginoon, at hindi baga pumasok sa kaniyang pagiisip? 

na anopa't ang panginoon ay hindi nakapagpigil nang maluwat, dahil sa kasamaan nang inyong manga 
gawa, at dahil sa manga kasuklamsuklam na inyong ginawa, kaya't ang inyong lupain ay naging sira, at 
katigilan, at kasumpaan, na walang mananahan gaya sa araw na ito. 

sapagka't kayo'y nangagsunog nang kamangyan, at sapagka't kayo'y nangagkasala laban sa panginoon, 
at hindi nagsitalima sa tinig nang panginoon, o nagsilakad man sa kaniyang kautusan, o sa kaniyang 
palatuntunan man, o sa kaniyang manga patotoo man; dahil dito ang kasamaang ito ay nangyari sa inyo, 
gaya sa araw na ito. 

bukod dito ay sinabi ni jeremias sa buong bayan, at sa lahat nang manga babae, inyong pakinggan ang 
salita nang panginoon, buong juda, na nasa lupain nang egipto: 

ganito ang sabi nang panginoon nang manga hukbo, nang diyos nang israel, na nagsasabi, kayo at ang 
inyong manga asawa ay kapuwa nangagsalita nang inyong manga bibig, at ginanap nang inyong manga 
kamay, na nagsasabi, tunay na aming tutuparin ang aming manga panata na aming ipinanata, na 
magsunog nang kamangyan sa reina nang langit, at ipagbuhos nang manga inuming handog siya: inyo 
ngang isagawa ang inyong manga panata, at inyong tuparin ang inyong manga panata. 

kaya't inyong pakinggan ang salita nang panginoon, buong juda na tumatahan sa lupain nang egipto. 
narito, ako'y sumumpa nang aking dakilang pangalan, sabi nang panginoon, na ang aking pangalan ay 
hindi mababanggit sa bibig nang sinoman sa juda sa buong lupain nang egipto, na sabihin, buhay ang 
panginoong diyos. 

narito, aking binabantayan sila sa ikasasama, at hindi sa ikabubuti, at lahat nang tao nang juda na 
nangasa lupain nang egipto ay mangalilipol sa pamamagitan nang tabak at nang kagutom, hanggang sa 
umabot sila sa kawakasan. 

at ang manga makatatanan sa tabak ay mangagbabalik sa lupain nang juda na mula sa lupain nang 
egipto, na kaunti sa bilang: at ang buong nalabi sa juda, na pumasok sa lupain nang egipto na nangibang 
bayan doon, ay makakaalam kung kaninong salita ang mananayo, kung akin, o kanila. 

at ito ang magiging tanda sa inyo, sabi nang panginoon, na aking parurusahan kayo sa dakong ito, upang 
inyong makilala na ang aking salita ay tunay na tatayo laban sa inyo sa ikasasama: 

ganito ang sabi nang panginoon, narito, aking ibibigay si faraon hophra na hari sa egipto sa kamay nang 
kaniyang manga kaaway, at sa kamay nang nagsisiusig nang kaniyang buhay, gaya nang pagkabigay ko 
kay sedechias na hari sa juda sa kamay ni nabucodonosor na hari sa babilonia, na kaniyang kaaway, at 
umuusig nang kaniyang buhay. 

ang salita na sinalita ni jeremias na propeta kay baruch na anak ni nerias, nang sulatin niya ang manga 
salitang ito sa isang aklat sa bibig ni jeremias, nang ikaapat na taon ni joacim na anak ni josias, hari sa 
juda na nagsasabi: 

ganito ang sabi nang panginoon, nang diyos nang israel, sa iyo, oh baruch: 

iyong sinabi, sa aba ko ngayon! sapagka't ang panginoon ay nagdagdag nang kapanglawan sa aking sakit, 
ako'y pagod sa kaaangal, at wala akong kapahingahan. 

ganito ang sasabihin mo sa kaniya, ganito ang sabi nang panginoon, narito, na ang aking itinayo ay aking 
ibabagsak, at ang aking itinanim ay aking bubunutin: at ito'y sa buong lupain. 

at ikaw baga ay humahanap nang manga dakilang bagay para sa iyong sarili? huwag mong hanapin, 
sapagka't, narito, ako'y magdadala nang kasamaan sa lahat nang tao, sabi nang panginoon, nguni't ang 
iyong buhay ay ibibigay ko sa iyo na pinakahuli sa lahat nang dakong iyong kapaparoonan. 

ang salita nang panginoon na dumating kay jeremias na propeta tungkol sa manga bansa. 

tungkol sa egipto: tungkol sa hukbo ni faraon nechao na hari sa egipto, na nasa tabi nang ilog nang 
eufrates sa carchemis na sinaktan ni nabucodonosor na hari sa babilonia nang ikaapat na taon ni joacim 
na anak ni josias, na hari sa juda. 

inyong iayos ang pansalag at kalasag, at kayo'y magsilapit sa pagbabaka. 

singkawan ninyo ang manga kabayo, at kayo'y magsisakay, kayong manga nangangabayo, at magsitayo 
kayong manga turbante, pakintabin ninyo ang manga sibat, at mangagsuot kayo nang sapyaw. 

bakit ko nakita? sila'y nanganglulupaypay at nagsisibalik, at ang kanilang manga makapangyarihan ay 
buwal, at nagsisitakas na maliksi, at hindi nagsisilingon: kakilabutan ay nasa bawa't dako, sabi nang 
panginoon. 

huwag tumakas ang maliksi, o tumanan man ang makapangyarihan, sa hilagaan sa tabi nang ilog 
eufrates ay nangatisod sila at nangabuwal. 

sino itong bumabangon na parang nilo na ang manga tubig ay nagiinalong parang manga ilog? 

ang egipto ay bumabangong parang nilo, at ang tubig ay nagiinalong parang manga ilog: at kaniyang 
sinasabi, ako'y babangon, aking tatakpan ang lupa; aking ipapahamak ang bayan at ang manga 
mananahan doon. 

kayo'y magsisampa, kayong manga kabayo, at kayo'y magsihagibis, kayong manga karo, at magsilabas 
ang manga lalaking makapangyarihan: ang cus at ang phut, na humahawak nang kalasag, at ang manga 
ludio, na nagsisihawak at nangagaakma nang busog. 

sapagka't ang araw na yaon ay sa panginoon, sa panginoon nang manga hukbo, araw nang 
panghihiganti, upang maipanghiganti niya siya sa kaniyang manga kaaway: at ang tabak ay lalamon at 
mabubusog, at magpapakalango sa dugo nila: sapagka't ang panginoon, ang panginoon nang manga 
hukbo, may hain sa lupaing hilagaan sa tabi nang ilog eufrates. 

sumampa ka sa galaad, at kumuha ka nang balsamo, oh anak na dalaga nang egipto: sa walang 
kabuluhan gumagamit ka nang maraming gamot, hindi ka na gagaling. 

nabalitaan nang manga bansa ang iyong kahihiyan, at ang lupa ay puno nang iyong hiyaw, sapagka't ang 
makapangyarihan ay natisod laban sa makapangyarihan, sila'y nangabuwal kapuwa na magkasama. 
ang salita na sinalita nang panginoon kay jeremias na propeta, kung paanong si nabucodonosor na hari 
sa babilonia ay darating, at sasaktan ang lupain nang egipto. 

ipahayag ninyo sa egipto, at inyong ihayag sa migdol, at inyong ihayag sa memphis, at sa taphnes: 
sabihin ninyo, tumayo ka, at humanda ka, sapagka't ang tabak ay nanakmal sa palibot mo. 

bakit ang iyong manga malakas ay napaalis? sila'y hindi nagsitayo, sapagka't itinaboy nang panginoon. 
kaniyang itinisod ang marami, oo, sila'y nangabuwal na patongpatong, at kanilang sinabi, bumangon ka, 
at magsiparoon tayo uli sa ating sariling bayan, at sa lupain na kinapanganakan sa atin, mula sa 
mapagpighating tabak. 

sila'y nagsihiyaw roon, si faraong hari sa egipto ay isang hugong lamang, kaniyang pinaraan ang takdang 
panahon. 

buhay ako, sabi nang hari, na ang pangalan ay panginoon nang manga hukbo, tunay na kung paano ang 
tabor sa gitna nang manga bundok, at kung paano ang carmel sa tabi nang dagat, gayon siya darating. 
oh ikaw na anak na babae na tumatahan sa egipto, gumayak ka sa pagpasok sa pagkabihag, sapagka't 
ang memphis ay masisira, at magniningas na mawawalan nang mananahan. 

ang egipto ay napakagandang dumalagang baka; nguni't pagkasirang mula sa hilagaan ay dumarating, 
dumarating. 

ang kaniya namang manga taong upahan sa gitna niya ay parang manga guya sa kulungan, sapagka't sila 
man ay nagsibalik, sila'y nagsitakas na magkakasama, sila'y hindi nagsitayo: sapagka't ang kaarawan 
nang kanilang kasakunaan ay dumating sa kanila, ang panahon nang pagdalaw sa kanila. 

ang hugong niyaon ay yayaong parang ahas, sapagka't sila'y magsisiyaong kasama nang hukbo, at 
magsisiparoong laban sa kaniya na manga may palakol, na parang manga mamumutol nang kahoy. 
kanilang puputulin ang kaniyang gubat, sabi nang panginoon, bagaman mahirap pasukin, sapagka't sila'y 
higit kay sa manga balang, at walang bilang. 

ang anak na babae nang egipto ay malalagay sa kahihiyan, siya'y mabibigay sa kamay nang bayan nang 
hilagaan. 

sabi nang panginoon nang manga hukbo, nang diyos nang israel, narito, aking parurusahan si amon na 
taga no, at si faraon, at ang egipto, sangpu nang kaniyang manga diyos at nang kaniyang manga hari, 
maging si faraon, at silang nagsisitiwala sa kaniya: 


892 


at aking ibibigay sila sa kamay nang nagsisiusig nang kanilang manga buhay, at sa kamay ni 
nabucodonosor na hari sa babilonia, at sa kamay nang kaniyang manga lingkod; at pagkatapos ay 
tatahanan na gaya nang manga araw nang una, sabi nang panginoon. 

nguni't huwag kang matakot, oh jacob na aking lingkod, ni manglupaypay ka, oh israel: sapagka't narito, 
ililigtas kita mula sa malayo, at ang iyong lahi ay mula sa lupain nang kanilang pagkabihag, at ang jacob 
ay babalik, at magiging tahimik at tiwasay, at walang tatakot sa kaniya. 

huwag kang matakot, oh jacob na aking lingkod, sabi nang panginoon, sapagka't ako'y sumasaiyo: 
sapagka't ako'y gagawa nang lubos na kawakasan sa lahat nang bansa na aking pinagtabuyan sa iyo, 
nguni't hindi ako gagawa nang lubos na kawakasan sa iyo, kundi sasawayin kita nang kahatulan, at hindi 
kita iiwan sa anomang paraan nang walang kaparusahan. 

ang salita nang panginoon na dumating kay jeremias na propeta tungkol sa manga filisteo, bago sinaktan 
ni faraon ang gaza. 

ganito ang sabi nang panginoon, narito, tubig ay umaahon mula sa hilagaan, at magiging baha, at 
aapawan ang lupain at ang lahat na nangaroon, ang bayan at ang nagsisitahan doon, at ang manga tao 
ay magsisihiyaw, at lahat nang mananahan sa lupain ay magsisitangis. 

sa ingay nang lagapak nang manga kuko nang kaniyang manga malakas, sa hagibis nang kaniyang manga 
karo, sa hugong nang kaniyang manga gulong, hindi nililingon nang manga magulang ang kanilang 
manga anak dahil sa kahinaan nang manga kamay, 

dahil sa araw na dumarating upang lipulin ang lahat nang filisteo, upang ihiwalay sa tiro at sidon, ang 
bawa't manunulongan na nalabi: sapagka't lilipulin nang panginoon ang manga filisteo, ang nalabi sa 
pulo nang caphtor. 

kakalbuhan ay dumating sa gaza, ascalon ay napahamak, at ang nalabi sa kanilang libis: hanggang kailan 
magkukudlit ka? 

oh ikaw na tabak nang panginoon, hanggang kailan di ka tatahimik? pumasok ka sa iyong kalooban, ikaw 
ay magpahinga, at tumahimik. 

paanong ikaw ay matatahimik dangang binigyan ka nang panginoon nang bilin? laban sa ascalon, at 
laban sa baybayin nang dagat ay doon niya itinakda. 

tungkol sa moab. ganito ang sabi nang panginoon nang manga hukbo, nang diyos nang israel, sa aba 
nang nebo! sapagka't nalagay na sira: chiriathaim ay nalagay sa kahihiyan, nasakop, ang misgab ay 
nalagay sa kahihiyan at nabagsak. 

ang kapurihan nang moab ay nawala, sa hesbon ay nagsisikatha sila nang kasamaan laban sa kaniya: 
magsiparito kayo, at ihiwalay natin siya sa pagkabansa. ikaw, naman, oh madmena, madadala sa 
katahimikan: hahabulin ka nang tabak. 

ang hugong nang hiyaw mula sa horonaim, pananamsam at malaking kapahamakan! 

ang moab ay sira: ang kaniyang manga bata ay nagpadinig nang kanilang hibik. 

sapagka't sa ahunan sa luhith ay magsisiahon sila na may laging pagiyak, sapagka't kanilang narinig sa 
lusungan sa horonaim ang kapanglawan nang hiyaw nang pagkapahamak. 

magsitakas kayo, inyong iligtas ang inyong manga buhay, at kayo'y maging parang kugon sa ilang. 
sapagka't yamang ikaw ay tumiwala sa iyong manga gawa at sa iyong manga kayamanan, ikaw man ay 
makukuha: at si chemos ay papasok sa pagkabihag, ang kaniyang manga saserdote at ang kaniyang 
manga prinsipe na magkakasama. 

at ang manglilipol ay darating sa bawa't bayan, at walang bayan na makatatanan, ang libis naman ay 
nawawala, at ang kapatagan ay masisira, gaya nang sinalita nang panginoon. 

mangagbigay kayo nang manga pakpak sa moab, upang siya'y makalipad makalabas: at ang kaniyang 
manga bayan ay masisira, na walang sinomang tatahan doon. 

sumpain nawa siya na gumagawa na walang bahala sa gawain nang panginoon, at sumpain siya na 
naguurong nang kaniyang tabak sa dugo. 

ang moab na tiwasay mula sa kaniyang kabataan, at siya'y nagpahinga sa kaniyang manga latak, at hindi 
napagsalinsalin sa sisidlan at sisidlan, o pumasok man siya sa pagkabihag: kaya't ang kaniyang lasa ay 
nananatili sa kaniya, at ang kaniyang bango ay hindi nababago. 

kaya't narito, ang manga kaarawan ay dumarating, sabi nang panginoon, na aking susuguin sa kanila ang 
manga mangbubuhos, at siya'y ibubuhos nila, at kanilang tutuyuin ang kaniyang manga sisidlan, at 
babasagin ang kanilang manga sisidlang lupa. 

at ang moab ay mapapahiya dahil kay chemos, gaya nang sangbahayan ni israel na napahiya dahil sa 
beth-el na kanilang tiwala. 

bakit ninyo sinasabi, kami ay manga makapangyarihang lalake, at manga matapang na lalake na 
mangdidigma? 

ang moab ay nalalagay na sira, at ang kaniyang manga bayan ay manga sinampa, at ang kaniyang manga 
piling binata ay nagsibaba sa patayan, sabi nang hari, na ang pangalan ay panginoon nang manga hukbo. 
ang kasakunaan nang moab ay malapit nang darating, at ang kaniyang pagdadalamhati ay nagmamadali. 
kayong lahat na nangasa palibot niya, panaghuyan ninyo siya, at ninyong lahat na nangakakakilala nang 
kaniyang pangalan, inyong sabihin, bakit ang matibay na tukod ay nabali, ang magandang tungkod! 

oh ikaw na anak na babae na tumatahan sa dibon, bumaba ka na mula sa inyong kaluwalhatian, at 
umupo kang uhaw, sapagka't ang manglilipol nang moab ay sumampa laban sa iyo, kaniyang giniba ang 
iyong manga katibayan. 

oh nananahan sa aroer, tumayo ka sa tabi nang daan, at manubok ka: itanong mo sa kaniya na 
tumatakas, at sa kaniya na tumatanan, iyong sabihin: ano ang nangyari? 

ang moab ay nalagay sa kahihiyan, sapagka't nagiba: kayo ay magsitangis at magsihiyaw, saysayin ninyo 
sa arnon, na ang moab ay nasira. 

at ang kahatulan ay dumating sa lupaing patag, sa holon, at sa jahzah, at sa mephaath, 

at sa dibon, at sa nebo, at sa beth-diblathaim, 

at sa chiriathaim, at sa beth-gamul, at sa beth-meon, 

at sa cherioth, at sa bosra, at sa lahat nang bayan nang lupain nang moab, malayo o malapit. 

ang sungay nang moab ay nahiwalay, at ang kaniyang bisig ay nabali, sabi nang panginoon. 

languhin ninyo siya, sapagka't siya'y nagmalaki laban sa panginoon: at ang moab ay gugumon sa 
kaniyang suka, at siya man ay magiging kakutyaan. 

sapagka't hindi baga naging kakutyaan ang israel sa iyo? hindi baga siya nasumpungan sa gitna nang 
manga magnanakaw? sapagka't kung paanong kadalas sinasalita mo siya, gayon naguuga ka nang ulo. 
oh kayong manga nananahan sa moab, inyong iwan ang manga bayan, at kayo'y magsitahan sa malaking 
bato, at maging gaya nang kalapati na nagpupugad sa manga tabi nang bunganga nang guwang. 

aming nabalitaan ang kapalaluan nang moab, na siya'y totoong palalo: ang kaniyang pagmamataas, at 
ang kaniyang pagpapalalo, at ang kaniyang kahambugan, at ang pagmamatigas nang kaniyang puso. 
talastas ko ang kaniyang poot ay walang mangyayari, sabi nang panginoon, ang kaniyang paghahambog 
ay walang nangyari. 

kaya't aking tatangisan ang moab, oo, ako'y hihiyaw dahil sa buong moab: dahil sa manga tao nang kir- 
heres ay magsisitangis sila. 

tatangis ako nang higit kay sa pagtangis nang jazer dahil sa iyo, oh puno nang ubas nang sibma: ang 
iyong manga sanga ay nagsisidaan nang dagat, nagsisiabot hanggang sa dagat nang jazer: sa iyong 
manga bungang taginit at sa iyong ani ay dumaluhong ang manglilipol. 

at ang kasayahan at kagalakan ay naalis, sa mainam na bukid at sa lupain nang moab, at aking pinatigil 
ang alak sa manga alilisan: walang yayapak na may hiyawan, ang paghihiyawan ay hindi magiging 
paghihiyawan. 

mula sa hiniyawan nang hesbon hanggang sa eleale, hanggang sa jajaz ay naglakas sila nang kanilang 
tinig, mula sa zoar hanggang sa horonain, sa eglat-selisiya: sapagka't ang tubig nang nimrim man ay 
masisira. 

bukod dito ay aking papaglilikatin sa moab, sabi nang panginoon, ang naghahandog sa mataas na dako, 
at nagsusunog nang kamangyan sa kaniyang manga diyos. 

kaya't ang aking puso ay tumutunog na gaya nang plauta dahil sa moab, at ang aking puso ay tumutunog 
na gaya nang plauta dahil sa manga lalake sa kir-heres: kaya't ang kasaganaan na kaniyang tinangkilik ay 
napawi. 

sapagka't bawa't ulo ay kalbo, at bawa't balbas ay ginupit: sa lahat nang manga kamay ay may manga 
kudlit, at sa manga baywang ay may kayong magaspang. 

sa lahat nang manga bubungan nang moab at sa manga lansangan niyaon ay may panaghoy saa't saan 
man, sapagka't aking binasag ang moab na parang sisidlan na di kinalulugdan, sabi nang panginoon. 
ano't nabagsak! ano't tumatangis! ano't ang moab ay tumalikod na may kahihiyan! gayon magiging 
kakutyaan at kapanglupaypayan ang moab sa lahat na nangasa palibot niya. 

sapagka't ganito ang sabi nang panginoon: narito, siya'y lilipad na parang aguila, at magbubuka nang 
kaniyang manga pakpak laban sa moab. 

ang cherioth ay nasakop, at ang manga katibayan ay nasamsam, at ang puso nang manga 
makapangyarihang tao nang moab sa araw na yaon ay magiging parang puso nang babae sa kaniyang 
pagdaramdam. 

ang moab ay masisira sa pagiging bayan, sapagka't siya'y nagmalaki laban sa panginoon. 

pagkatakot, at hukay, at silo, ay sasa iyo, oh nananahan sa moab, sabi nang panginoon. 

siyang tumatakas sa pagkatakot ay mahuhulog sa hukay, at siyang umahon sa hukay ay mahuhuli nang 
silo: sapagka't dadalhin ko sa kaniya, sa moab, ang taon nang pagdalaw sa kaniya, sabi nang panginoon. 
silang nagsisitakas ay nagsisitayong walang lakas sa ilalim nang hesbon: sapagka't ang apoy ay lumabas 
sa hesbon, at ang alab mula sa gitna nang sihon, at pinugnaw ang tagiliran nang moab, at ang bao nang 
ulo nang manga manggugulo. 

sa aba mo, oh moab! ang bayan ni chemos ay nawala, sapagka't ang iyong manga anak na lalake ay 
nadalang bihag, at ang iyong manga anak na babae ay nasok sa pagkabihag. 

gayon ma'y ibabalik ko uli ang moab na mula sa pagkabihag sa manga huling araw, sabi nang panginoon. 
hanggang dito ang kahatulan sa moab. 

tungkol sa manga anak ni ammon. ganito ang sabi nang panginoon. wala bagang manga anak ang israel? 
wala ba siyang tagapagmana? bakit nga minamana ni malcam ang gad, at tumatahan ang kaniyang 
bayan sa manga bayan niyaon? 

kaya't, narito, ang manga kaarawan ay dumarating, sabi nang panginoon, na aking iparirinig ang kaingay 
nang digmaan laban sa rabba nang manga anak nang ammon; at magiging isang gibang bunton, at ang 
kaniyang manga anak na babae ay masusunog nang apoy: kung magkagayo'y manga aariin nang israel 
ang nagari sa kaniya, sabi nang panginoon. 

tumangis ka, oh hesbon, sapagka't ang hai ay nasamsaman: magsiiyak kayo, kayong manga anak na 
babae nang rabba, kayo'y mangagbigkis nang kayong magaspang: kayo'y magsitaghoy, at magsitakbong 
paroo't parito sa gitna nang manga bakuran, sapagka't si malcam ay papasok sa pagkabihag, ang 
kaniyang manga saserdote at ang kaniyang manga prinsipe na magkakasama. 

bakit ka nagpapakaluwalhati sa manga libis, ikaw na mainam na libis, oh tumatalikod na anak na babae? 
na tumiwala sa kaniyang manga kayamanan, na kaniyang sinasabi, sinong paririto sa akin? 

narito, sisidlan kita nang takot, sabi nang panginoon, nang panginoon nang manga hukbo, mula sa lahat 
na nangasa buong palibot mo; at kayo'y mangatataboy bawa't isa na patuloy, at walang magiipon sa 
kanila na nagsisitakas. 

nguni't pagkatapos ay aking ibabalik na muli ang manga anak ni ammon mula sa pagkabihag, sabi nang 
panginoon. 

tungkol sa edom. ganito ang sabi nang panginoon nang manga hukbo: wala na baga ang karunungan sa 
teman? nawala baga ang payo sa mabait? nawala baga ang kanilang karunungan? 

magsitakas kayo, magsibalik kayo, kayo'y magsitahan sa kalaliman, oh manga nananahan sa dedan, 
sapagka't aking dadalhin ang kapahamakan nang esau sa kaniya, sa panahon na aking dadalawin siya. 
kung ang manga mangaani nang ubas ay magsidating sa iyo, hindi baga sila mangagiiwan nang 
mapupulot na manga ubas? kung manga magnanakaw sa gabi, hindi baga sila magsisigiba nang 
hanggang magkaroon nang kahustuhan? 

nguni't aking hinubdan ang esau, aking inilitaw ang kaniyang manga kublihan, at siya'y hindi 
makapagkukubli: ang kaniyang manga binhi ay nasira, at ang kaniyang manga kapatid, at ang kaniyang 
manga kalapit, at siya'y wala na rin. 

iwan mo ang iyong manga ulilang anak, aking iingatan silang buhay: at magsitiwala sa akin ang iyong 
manga babaing bao. 

sapagka't ganito ang sabi nang panginoon, narito, silang hindi nangauukol magsiinom sa saro ay walang 
pagsalang magsisiinom, at ikaw baga'y yayaong lubos na walang parusa? ikaw ay hindi yayaon na walang 
parusa, kundi walang pagsalang iinom ka. 

sapagka't ako'y sumumpa sa pamamagitan nang aking sarili, sabi nang panginoon, na ang bosra ay 
magiging katigilan, kakutyaan, kasiraan, at kasumpaan, at ang lahat nang manga bayan niyaon ay 
magiging walang hanggang pagkasira. 

ako'y nakarinig nang manga balita na mula sa panginoon, at isang sugo ay sinugo sa gitna nang manga 
bansa, na sinasabi, kayo'y magpipisan, at magsiparoon laban sa kaniya, at magsibangon sa 
pakikipagbaka. 

sapagka't, narito, ginawa kitang maliit sa gitna nang manga bansa, at hinamak kita sa gitna nang manga 
tao. 

tungkol sa iyong manga kakilabutan, dinaya ka nang kapalaluan nang iyong puso, oh ikaw na tumatahan 
sa manga bitak nang bato, na humahawak sa kaitaasan nang burol: bagaman iyong pataasin ang iyong 
pugad na kasingtaas nang aguila, aking ibababa ka mula roon, sabi nang panginoon. 

at ang edom ay magiging katigilan: bawa't nagdaraan ay matitigilan, at susutsot dahil sa lahat nang salot 
doon. 

kung paano ang nangyari sa sodoma at gomorra, at sa manga kalapit bayan niyaon, sabi nang 
panginoon, gayon walang lalake na tatahan doon, ni sinomang anak nang tao ay mangingibang bayan 
doon. 

narito, siya'y sasampa na parang leon mula sa kapalaluan nang jordan laban sa matibay na tahanan: 
sapagka't bigla kong patatakbuhin siya mula roon, at ang mapili siya kong ihahalal sa kaniya: sapagka't 
sino ang gaya ko? at sinong nagtatakda sa akin nang panahon? at sino ang pastor na makatatayo sa 
harap ko? 

kaya't inyong dinggin ang payo nang panginoon, na kaniyang ipinasiya laban sa edom; at ang kaniyang 
manga panukala na kaniyang pinanukala laban sa manga nananahan sa teman: tunay na itataboy sila, sa 
makatuwid baga'y ang manga maliit nang kawan: tunay na kaniyang ipapahamak ang kanilang tahanan 
kalakip nila. 

ang lupa ay nayayanig sa hugong nang kanilang pagkabuwal, may hiyawan, na ang ingay ay naririnig sa 
dagat na mapula. 

narito, siya'y sasampa at parang aguila na lilipad, at magbubuka nang kaniyang manga pakpak laban sa 
bosra: at ang puso nang manga makapangyarihang lalake nang edom sa araw na yaon ay magiging 
parang puso nang babae sa kaniyang pagdaramdam. 

tungkol sa damasco. ang hamath ay napahiya, at ang arphad, sapagka't sila'y nangakarinig nang manga 
masamang balita, sila'y nanganglulupaypay: may kapanglawan sa dagat; hindi maaaring tumahimik. 
ang damasco ay humihina, siya'y tumatalikod upang tumakas, at panginginig ay humahawak sa kaniya: 
kalungkutan at manga kapanglawan ay sumapit sa kaniya na gaya sa babae sa pagdaramdam. 

ano't hindi pinabayaan ang bayan na kapurihan, ang bayan na aking kagalakan? 

kaya't ang kaniyang manga binata ay mangabubuwal sa kaniyang manga lansangan, at lahat nang lalake 
na mangdidigma ay mangadadala sa katahimikan sa araw na yaon, sabi nang panginoon nang manga 
hukbo. 

at ako'y magsusulsol nang apoy sa kuta nang damasco, at pupugnawin niyaon ang manga palacio ni 
benhadad. 

tungkol sa cedar, at sa manga kaharian nang hasor na sinaktan ni nabucodonosor na hari sa babilonia. 
ganito ang sabi nang panginoon, magsibangon kayo, magsisampa kayo sa cedar, at inyong lipulin ang 
manga anak nang silanganan. 

ang kanilang manga tolda at ang kanilang manga kawan ay kanilang kukunin, kanilang kukunin para sa 
kanilang sarili ang kanilang manga tabing, at lahat nilang sisidlan, at ang kanilang manga kamelyo: at 
hihiyawan nila sila: kakilabutan sa lahat nang dako! 


magsitakas kayo, gumala kayo nang malayo, magsitahan kayo sa kalaliman, oh kayong manga 
nananahan sa hasor, sabi nang panginoon, sapagka't kumuhang payo si nabucodonosor na hari sa 
babilonia laban sa inyo, at may ipinasiya laban sa inyo. 

magsibangon kayo, inyong sampahin ang bansang tiwasay, na tumatahang walang bahala, sabi nang 
panginoon, na wala kahit pintuangbayan o manga halang man, na tumatahang magisa. 

at ang kanilang manga kamelyo ay magiging samsam, at ang karamihan nang kanilang kawan ay 
samsam: at aking pangangalatin sa lahat nang hangin ang manga may gupit sa dulo nang kanilang 
buhok, at aking dadalhin ang kanilang kasakunaan na mula sa lahat nilang dako, sabi nang panginoon. 
at ang hasor ay magiging tahanang dako nang manga chakal, sira magpakailan man: walang taong 
tatahan doon, ni sinomang anak nang tao ay mangingibang bayan doon. 

ang salita nang panginoon na dumating kay jeremias na propeta tungkol sa elam sa pagpapasimula nang 
paghahari ni sedechias na hari sa juda, na nagsasabi, 

ganito ang sabi nang panginoon nang manga hukbo, narito, aking babaliin ang busog nang elam, ang 
pinakapangulo nang kaniyang kapangyarihan. 

at sa elam ay dadalhin ko ang apat na hangin na mula sa apat na sulok nang langit, at aking 
pangangalatin sila sa lahat nang hanging yaon, at walang bansang hindi kararatingan nang manga tapon 
na mula sa elam. 

at aking panglulupaypayin ang elam sa harap nang kanilang manga kaaway, at sa harap nang nagsisiusig 
nang kanilang buhay: at ako'y magdadala nang kasamaan sa kanila, sa makatuwid baga'y ang aking 
mabangis na galit, sabi nang panginoon, at aking ipahahabol sila sa tabak, hanggang sa malipol ko sila. 
at aking ilalagay ang aking luklukan sa elam, at aking lilipulin mula roon ang hari at manga prinsipe, sabi 
nang panginoon. 

at mangyayari sa manga huling araw, na aking ibabalik ang pagkabihag nang elam, sabi nang panginoon. 
ang salita na sinalita nang panginoon tungkol sa babilonia, tungkol sa lupain nang manga caldeo, sa 
pamamagitan ni jeremias na propeta. 

inyong ipahayag sa gitna nang manga bansa, at inyong itanyag, at mangagtaas kayo nang watawat, 
inyong itanyag, at huwag ninyong ikubli: inyong sabihin, ang babilonia ay nasakop, si bel ay nalagay sa 
kahihiyan, si merodach ay nanglulupaypay: ang kaniyang manga larawan ay nalagay sa kahihiyan, ang 
kaniyang manga diyosdiyosan ay nanganglupaypay. 

sapagka't mula sa hilagaan ay sumasampa ang isang bansa laban sa kaniya, na sisira nang kaniyang 
lupain, at walang tatahan doon: sila'y nagsitakas, sila'y nagsiyaon, ang tao at gayon din ang hayop. 

sa manga araw na yaon, at sa panahong yaon, sabi nang panginoon, ang manga anak ni israel ay 
magsisidating, sila, at ang manga anak ni juda na magkakasama: sila'y magsisiyaon nang kanilang lakad 
na nagsisiiyak, at hahanapin nila ang panginoon nilang diyos. 

kanilang ipagtatanong ang daan nang sion, na ang kanilang manga mukha ay nakaharap sa dakong yaon, 
na magsasabi, magsiparito kayo, at lumakip kayo sa panginoon sa walang hanggang tipan na hindi 
malilimutan. 

ang aking bayan ay naging gaya nang nawalang tupa: iniligaw sila nang kanilang manga pastor, sila'y 
inilihis sa manga bundok, sila'y nagsiparoon sa burol mula sa bundok, kanilang nalimutan ang kanilang 
pahingahang dako. 

sinasakmal sila nang lahat na nangakakasumpong sa kanila: at sinabi nang kanilang manga kaaway, kami 
ay walang kasalanan, sapagka't sila'y nangagkasala laban sa panginoon, na tatahanan nang kahatulan, sa 
makatuwid baga'y sa panginoon, na pagasa nang kanilang manga magulang. 

magsitakas kayo mula sa gitna nang babilonia, at kayo'y magsilabas mula sa lupain nang manga caldeo, 
at kayo'y maging gaya nang manga kambing na lalake sa harap nang manga kawan. 

sapagka't, narito, aking patatayuin at pasasampahin laban sa babilonia ang isang kapulungan nang 
manga dakilang bansa na mula sa hilagaang lupain, at sila'y magsisihanay laban sa kaniya, mula diya'y 
sasakupin siya, ang kanilang manga pana ay magiging gaya sa isang magilas na makapangyarihan, 
walang babalik na di may kabuluhan. 

at ang caldea ay magiging samsam: lahat na nagsisisamsam sa kaniya ay mangabubusog, sabi nang 
panginoon. 

sapagka't kayo ay masasaya, sapagka't kayo'y nangagagalak, oh kayong nagsisisamsam nang aking mana, 
sapagka't kayo'y malilikot na parang babaing guyang baka, na yumayapak nang trigo, at humahalinghing 
na parang manga malakas na kabayo, 

ang inyong ina ay mapapahiyang lubha, siyang nanganak sa inyo ay malilito: narito, siya'y magiging 
pinakahuli sa manga bansa, isang gubatan, isang tuyong lupain, isang ilang. 

dahil sa poot nang panginoon ay hindi tatahanan, kundi magiging lubos na sira: bawa't magdaan sa 
babilonia ay matitigilan, at susutsot dahil sa kaniyang lahat na pagkasalot. 

magsihanay kayo laban sa babilonia sa palibot, kayong lahat na nagsisiakma nang busog: hilagpusan 
ninyo siya, huwag kayong manganghinayang nang manga pana: sapagka't siya'y nagkasala laban sa 
panginoon. 

humiyaw ka laban sa kaniya sa palibot: siya'y sumuko sa kaniyang sarili: ang kaniyang manga 
sanggalangang dako ay nangabuwal, ang kaniyang manga kuta ay nangabagsak: sapagka't siyang 
kagantihan nang panginoon: manghiganti kayo sa kaniya, kung ano ang kaniyang ginawa, gawin ninyo sa 
kaniya. 

ihiwalay ninyo ang manghahasik sa babilonia, at siyang pumipigil nang karit sa panahon nang pagaani: 
dahil sa takot sa mamimighating tabak ay babalik bawa't isa sa kaniyang bayan, at tatakas bawa't isa sa 
kaniyang sariling lupain. 

ang israel ay parang nakalat na tupa, itinaboy siya nang manga leon: ang unang sumakmal sa kaniya ay 
ang hari sa asiria; at si nabucodonosor na hari sa babilonia ay siyang huling bumali nang kaniyang manga 
buto. 

kaya't ganito ang sabi nang panginoon nang manga hukbo, nang diyos nang israel, narito, aking 
parurusahan ang hari sa babilonia, at ang kaniyang lupain, gaya nang aking pagkaparusa sa hari sa asiria. 
at aking dadalhin uli ang israel sa kaniyang pastulan, at siya'y sasabsab sa carmel at sa basan, at ang 
kaniyang kalooban ay masisiyahan sa manga burol nang ephraim at sa galaad. 

sa manga araw na yaon, at sa panahong yaon, sabi nang panginoon, ang kasamaan nang israel ay 
mauusig, at hindi magkakaroon nang anoman, at ang manga kasalanan nang juda, at hindi sila 
masusumpungan: sapagka't aking patatawarin sila na aking iniiwan na pinakalabi. 

sumampa ka laban sa lupain nang merathaim, laban doon, at laban sa manga nananahan sa pekod: 
pumatay ka at manglipol na lubos na manunod sa kanila, sabi nang panginoon, at iyong gawin ang ayon 
sa lahat na iniutos ko sa iyo. 

ang hugong nang pagbabaka ay nasa lupain, at ang malaking kapahamakan. 

ano't naputol at nabali ang pamukpok nang buong lupa! ano't ang babilonia ay nasira sa gitna nang 
manga bansa! 

pinaglagyan kita nang silo, at ikaw naman ay nahuli, oh babilonia, at hindi mo ginunita: ikaw ay 
nasumpungan at nahuli rin, sapagka't ikaw ay nakipagtalo laban sa panginoon. 

binuksan nang panginoon ang kaniyang lalagyan nang almas, at inilabas ang manga almas nang kaniyang 
pagkagalit: sapagka't ang panginoon, ang panginoon nang manga hukbo, ay may gawang gagawin sa 
lupain nang manga caldeo. 

magsiparoon kayo laban sa kaniya, mula sa kahulihulihang hangganan, inyong buksan ang kaniyang 
manga kamalig: inyong ihagis na parang manga bunton, at siya'y inyong siraing lubos, huwag maiwanan 
siya nang anoman. 

inyong patayin ang lahat niyang manga toro, pababain sila sa patayan: sa aba nila! sapagka't ang 
kanilang araw ay dumating, ang araw nang pagdalaw sa kanila. 

inyong dinggin ang tinig nila na nagsisitakas at nagsisitahan mula sa lupain nang babilonia, upang 
maghayag sa sion nang kagantihan nang panginoon nating diyos, nang kagantihan nang kaniyang 
templo. 

inyong pisanin ang manga mamamana laban sa babilonia, silang lahat na nangagaakma nang busog, 
magsitayo kayo laban sa kaniya sa palibot, huwag bayaang mangakatanan: inyong gantihin siya ayon sa 
kaniyang gawa, ayon sa lahat niyang ginawa, gawin ninyo sa kaniya, sapagka't siya'y naging palalo laban 
sa panginoon, laban sa banal nang israel. 

kaya't mabubuwal ang kaniyang manga binata sa kaniyang manga lansangan, at ang lahat niyang lalaking 
mangdidigma ay madadala sa katahimikan sa araw na yaon, sabi nang panginoon. 

narito, ako'y laban sa iyo, oh ikaw na palalo, sabi nang panginoon, nang panginoon nang manga hukbo, 
sapagka't ang iyong kaarawan ay dumating, ang panahon na dadalawin kita. 

at ang palalo ay matitisod at mabubuwal, at walang magbabangon sa kaniya, at ako'y magpapaningas 
nang apoy sa kaniyang manga bayan, at pupugnawin niyaon ang lahat na nangasa palibot niya. 

ganito ang sabi nang panginoon nang manga hukbo, ang manga anak ni israel at ang manga anak ni juda 
ay napipighating magkasama, at lahat na nagsikuhang bihag sa kanila ay hinahawakang mahigpit sila: 
ayaw pawalan sila. 

ang manunubos sa kanila ay malakas, ang panginoon nang manga hukbo ay siyang kaniyang pangalan: 
kaniyang ipakikipaglabang maigi ang kanilang usap, upang mabigyan niya nang kapahingahan ang lupa, 
at bagabagin ang manga nananahan sa babilonia. 

ang tabak ay nasa manga caldeo, sabi nang panginoon, at sa manga nananahan sa babilonia, at sa 
kaniyang manga prinsipe, at sa kaniyang manga pantas. 

ang tabak ay nasa manga hambog, at sila'y mangahahangal, ang tabak ay nasa kaniyang manga 
makapangyarihan, at sila'y manganglulupaypay. 

ang tabak ay nasa kanilang manga kabayo, at sa kanilang manga karo, at sa buong bayang halohalo na 
nasa gitna niya: at sila'y magiging parang manga babae, isang tabak ay nasa kaniyang manga 
kayamanan, at mangananakaw, 

ang pagkatuyo ay nasa kaniyang tubig, at mangatutuyo: sapagka't lupain nang manga larawang 
inanyuan, at sila'y manga ulol dahil sa manga diyosdiyosan. 

kaya't ang manga mabangis na hayop sa ilang sangpu nang manga lobo ay magsisitahan doon, at ang 
avestruz ay tatahan doon: at hindi na matatahanan kailan pa man, ni matatahanan sa sali't saling lahi. 
kung paanong sinira nang diyos ang sodoma at gomorra at ang manga kalapit bayan nang manga yaon, 
sabi nang panginoon, gayon hindi tatahan doon ang sinoman, o tatahan man doon ang sinomang anak 
nang tao. 

narito, isang bayan ay dumarating na mula sa hilagaan; at isang malaking bansa, at maraming hari ay 
mangahihikayat mula sa kaduluduluhang bahagi nang lupa. 

kanilang iniaakma ang busog at ang sibat, sila'y mababagsik, at walang awa, ang kanilang tinig ay 
humuhugong na parang dagat, at sila'y nagsisisakay sa manga kabayo, bawa't isa ay humahanay na 
parang lalake sa pakikipagbaka, laban sa iyo, oh anak na babae nang babilonia. 

nabalitaan nang hari sa babilonia ang kabantugan nila, at ang kaniyang manga kamay ay nanghihina: 
pagdadalamhati ay humawak sa kaniya, at paghihirap na gaya nang sa isang babae sa pagdaramdam. 
narito, ang kaaway ay sasampa na parang leon mula sa kapalaluan nang jordan laban sa matibay na 
tahanan: nguni't bigla kong palalayasin sila sa kaniya: at ang mapili, siya kong ihahalal sa kaniya: 
sapagka't sinong gaya ko? at sinong magtatakda sa akin nang panahon? at sino ang pastor na tatayo sa 
harap ko? 

kaya't inyong dinggin ang payo nang panginoon, na kaniyang ipinayo laban sa babilonia; at ang kaniyang 
manga pasiyang ipinasiya niya, laban sa lupain nang manga caldeo: tunay na kanilang itataboy ang 
manga maliit sa kawan, tunay na kaniyang ipapahamak ang kanilang tahanan pati sila. 

sa ingay nang pagsakop sa babilonia, ay nayayanig ang lupa, at ang hiyaw ay naririnig sa manga bansa. 
ganito ang sabi nang panginoon, narito, ako'y magbabangon laban sa babilonia, at laban sa nagsisitahan 
sa lebcamai, nang manggigibang hangin. 

at ako'y magsusugo sa babilonia nang manga taga ibang lupa na papalisin siya, at kanilang wawalaan ang 
kaniyang lupain: sapagka't sa kaarawan nang kabagabagan ay magiging laban sila sa kaniya sa palibot. 
laban sa kaniya na umaakma ay iakma nang mangbubusog ang kaniyang busog, at sa kaniya na 
nagmamataas sa kaniyang sapyaw: at huwag ninyong patawarin ang kaniyang manga binata, inyong 
lipuling lubos ang buo niyang hukbo. 

at sila'y mangabubuwal na patay sa lupain nang manga caldeo, at napalagpasan sa kaniyang manga 
lansangan. 

sapagka't ang israel ay hindi pinababayaan, o ang juda man, nang kaniyang diyos, nang panginoon nang 
manga hukbo, bagaman ang kanilang lupain ay puno nang sala laban sa banal nang israel. 

tumakas ka na mula sa gitna nang babilonia, at iligtas nang bawa't tao ang kaniyang buhay, huwag 
kayong mangahiwalay nang dahil sa kaniyang kasamaan: sapagka't panahon nang panghihiganti nang 
panginoon, siya'y maglalapat sa kaniya nang kagantihan. 

ang babilonia ay naging gintong tasa sa kamay nang panginoon, na lumango sa buong lupa: ang manga 
bansa ay nagsiinom nang kaniyang alak, kaya't ang manga bansa ay nangaulol. 

ang babilonia ay biglang nabuwal at napahamak: inyong tangisan siya, ikuha ninyo nang balsamo ang 
kaniyang sakit, baka sakaling siya'y mapagaling. 

ibig sana nating mapagaling ang babilonia, nguni't siya'y hindi napagaling: pabayaan siya, at yumaon 
bawa't isa sa atin sa kanikaniyang sariling lupain, sapagka't ang kaniyang kahatulan ay umaabot 
hanggang sa langit, at nataas hanggang sa manga alapaap. 

inilabas nang panginoon ang ating katuwiran: magsiparito kayo, at ating ipahayag sa sion, ang gawa 
nang panginoon nating diyos. 

inyong patalasin ang manga pana, inyong hawakang mahigpit ang manga kalasag, pinukaw nang 
panginoon ang kalooban nang manga hari nang manga medo; sapagka't ang kaniyang lalang ay laban sa 
babilonia, upang sirain: sapagka't siyang panghihiganti nang panginoon, panghihiganti nang kaniyang 
templo. 

mangagtaas kayo nang watawat laban sa manga kuta nang babilonia, inyong patibayin ang bantayan, 
inyong lagyan nang manga bantay, kayo'y mangaghanda nang manga pangbakay: sapagka't ang 
panginoon ay nagpanukala at gumawa rin naman nang kaniyang sinalita tungkol sa manga nananahan sa 
babilonia. 

oh ikaw na tumatahan sa ibabaw nang maraming tubig, sagana sa manga kayamanan, ang iyong wakas 
ay dumating, ang sukat nang iyong kasakiman. 

ang panginoon nang manga hukbo ay sumumpa sa pamamagitan nang kaniyang sarili, na sinasabi, tunay 
na pupunuin kita nang manga tao, na parang balang, at sila'y mangaglalakas nang hiyaw laban sa iyo. 

kaniyang ginawa ang lupa sa pamamagitan nang kaniyang kapangyarihan, kaniyang itinatag ang 
sanglibutan sa pamamagitan nang kaniyang karunungan, at sa pamamagitan nang kaniyang kaalaman ay 
iniladlad niya ang langit. 

paglalakas niya nang kaniyang tinig, nagkaroon nang kagulo nang tubig sa langit, at kaniyang 
pinailanglang ang manga singaw mula sa manga wakas nang lupa: kaniyang iginawa nang manga kidlat 
ang ulan, at inilabas ang hangin mula sa kaniyang manga imbakan. 


bawa't tao ay naging tampalasan at walang kaalaman, bawa't panday ginto ay nalagay sa kahihiyan dahil 
sa kaniyang larawang inanyuan, sapagka't ang kaniyang larawang binubo ay kasinungalingan, at walang 
hinga sa manga yaon. 

ang manga yaon ay walang kabuluhan, isang gawa nang karayaan: sa panahon nang pagdalaw sa manga 
yaon ay mangalilipol. 

ang bahagi nang jacob ay hindi gaya nang manga ito, sapagka't siya ang naganyo sa lahat nang bagay, at 
ang israel ay lipi nang kaniyang mana: ang panginoon nang manga hukbo ay kaniyang pangalan. 

ikaw ay aking pangbakang palakol at manga almas na pangdigma: at sa pamamagitan mo ay 
pagwawaraywarayin ko ang manga bansa, at sa pamamagitan mo ay sisira ako nang manga kaharian, 

at sa pamamagitan mo ay pagwawaraywarayin ko ang kabayo at ang kaniyang sakay, 

at sa pamamagitan mo ay pagwawaraywarayin ko ang karo at ang nakasakay roon, at sa pamamagitan 
mo ay pagwawaraywarayin ko ang lalake at ang babae, at sa pamamagitan mo ay pagwawaraywarayin 
ko ang matanda at ang bata: at sa pamamagitan mo ay pagwawaraywarayin ko ang binata at ang dalaga, 
at sa pamamagitan mo ay pagwawaraywarayin ko ang pastor at ang kaniyang kawan, at sa pamamagitan 
mo ay pagwawaraywarayin ko ang mangbubukid at ang kaniyang tuwang na manga baka, at sa 
pamamagitan mo ay pagwawaraywarayin ko ang manga tagapamahala at ang manga kinatawan. 

at aking ilalapat sa babilonia at sa lahat na nananahan sa caldea ang buo nilang kasamaan na kanilang 
ginawa sa sion sa inyong paningin, sabi nang panginoon. 

narito, ako'y laban sa iyo, oh mapangpahamak na bundok, sabi nang panginoon, na gumigiba nang 
buong lupa, at aking iuunat ang aking kamay sa iyo, at pagugulungin kita mula sa malaking bato, at 
gagawin kitang bundok na sunog. 

at hindi ka nila kukunan nang bato na panulok, o nang bato man na manga patibayan, kundi ikaw ay 
magiging sira magpakailan man, sabi nang panginoon. 

mangagtaas kayo nang watawat sa lupain, inyong hipan ang pakakak sa gitna nang manga bansa, 
magsihanda ang manga bansa laban sa kaniya, pisanin laban sa kaniya ang manga kaharian nang ararat, 
nang minmi, at nang aschenaz: mangaghalal nang puno laban sa kaniya, pasampahin ang manga kabayo 
nang parang manga uod. 

magsihanda laban sa kaniya ang manga bansa, ang manga hari nang manga medo, ang manga 
gobernador niyaon, at ang lahat na kinatawan niyaon, at ang buong lupain na kaniyang sakop. 

at ang lupain ay manginginig at nasa paghihirap, sapagka't ang manga pasiya nang panginoon laban sa 
babilonia ay nananayo, upang sirain ang lupain nang babilonia, na nawalan nang mananahan. 

ang manga makapangyarihan nang babilonia ay nagsisiurong sa pakikipaglaban, sila'y nanatili sa kanilang 
manga katibayan, ang kanilang kapangyarihan ay nanglulupaypay: sila'y naging parang manga babae: 
ang kaniyang manga tahanang dako ay sinilaban, ang kaniyang manga halang ay nabali. 

ang isang utusan ay tatakbo upang sumalubong sa iba, at isang sugo upang sumalubong sa iba, upang 
ibalita sa hari sa babilonia, na ang kaniyang bayan ay nasakop sa lahat nang sulok: 

at ang manga tawiran ay nangasapol, at ang manga tambo ay nangasunog nang apoy, at ang manga 
lalaking mangdidigma ay nangatakot. 

sapagka't ganito ang sabi nang panginoon nang manga hukbo, nang diyos nang israel, ang anak na babae 
nang babilonia ay parang giikan nang panahong yaon nang niyayapakan, sangdali na lamang, at ang 
panahon nang pagaani ay darating sa kaniya. 

nilamon ako ni nabucodonosor na hari sa babilonia, kaniyang pinisa ako, kaniyang ginawa akong sisidlan 
na walang laman, ako'y sinakmal niyang parang buwaya, kaniyang binusog ang kaniyang tiyan nang 
aking manga masarap na pagkain, kaniyang itinakuwil ako. 


ang karahasang ginawa sa akin at sa aking laman ay mahulog nawa sa babilonia, sasabihin nang taga 
sion, at, ang dugo ko ay mahulog nawa sa manga nananahan sa caldea, sasabihin nang jerusalem. 
kaya't ganito ang sabi nang panginoon, narito, aking ipakikipaglaban ang iyong usap, at igaganti kita: at 
aking tutuyuin ang kaniyang dagat, at gagawin ko siyang bukal na tuyo. 

at ang babilonia ay magiging manga bunton, tahanang dako sa manga chakal, katigilan, at kasutsutan, na 
mawawalan nang mananahan. 

sila'y magsisiangal na magkakasama na parang manga batang leon, sila'y magsisiangal na parang manga 
anak nang leon. 

pagka sila'y nag-init, aking gagawin ang kanilang kapistahan, at akin silang lalanguhin, upang sila'y 
mangagalak, at patutulugin nang walang hanggang pagtulog, at huwag mangagising, sabi nang 
panginoon. 

aking ibababa sila na parang manga kordero sa patayan, manga lalaking tupa na kasama nang manga 
kambing na lalake. 

ano't nasakop ang sesach! at ang kapurihan nang buong lupa ay nagitla! ano't ang babilonia ay naging 
kagibaan sa gitna nang manga bansa! 

ang dagat ay umapaw sa babilonia; siya'y natakpan nang karamihan nang manga alon niyaon. 

ang kaniyang manga bayan ay nasira, tuyong lupain at ilang, lupain na walang taong tumatahan, o 
dinaraanan man nang sinomang anak nang tao. 

at ako'y maglalapat nang kahatulan kay bel sa babilonia, at aking ilalabas sa kaniyang bibig ang kaniyang 
nasakmal, at ang manga bansa ay hindi na bubugsong magkakasama pa sa kaniya: oo, ang kuta nang 
babilonia ay mababagsak. 

bayan ko, magsilabas kayo sa kaniya, at lumigtas bawa't isa sa mabangis na galit nang panginoon. 

at huwag manganglupaypay ang inyong puso, o mangatakot man kayo sa balita na maririnig sa lupain, 
sapagka't ang balita ay darating na isang taon, at pagkatapos niyaon ay darating sa ibang taon ang isang 
balita, at ang pangdadahas sa lupain, pinuno laban sa pinuno. 

kaya't narito, ang manga araw ay dumarating, na ako'y maglalapat nang kahatulan sa manga larawang 
inanyuan sa babilonia, at ang kaniyang buong lupain ay mapapahiya, at ang lahat nang mapapatay sa 
kaniya ay mangabubulagta sa gitna niya. 

kung magkagayo'y ang langit at ang lupa, at lahat na nandoon, magsisiawit dahil sa babilonia sa 
kagalakan, sapagka't ang manga manglilipol ay darating sa kaniya mula sa hilagaan, sabi nang 
panginoon. 

kung paanong ibinuwal nang babilonia ang namatay sa israel, gayon mabubuwal sa babilonia ang 
namatay sa buong lupain. 

kayong nangakatanan sa tabak, magsiyaon kayo, huwag kayong magsitigil: inyong alalahanin ang 
panginoon sa malayo, at pasukin ang inyong pagiisip nang jerusalem. 

kami ay nangapahiya, sapagka't kami ay nangakarinig nang kakutyaan, kalituhan ay tumakip sa aming 
manga mukha: sapagka't ang manga taga ibang lupa ay pumasok sa manga santuario nang bahay nang 
panginoon. 

kaya't narito, ang manga kaarawan ay dumarating, sabi nang panginoon, na ako'y maglalapat nang 
kahatulan sa kaniyang manga larawang inanyuan, at sa buong lupain niya ay dadaing ang nasugatan. 
bagaman ang babilonia ay umilanglang hanggang sa langit, at bagaman kaniyang patibayin ang kataasan 
nang kaniyang kalakasan, gayon ma'y darating sa kaniya ang manga manglilipol na mula sa akin, sabi 
nang panginoon. 

ang ingay nang hiyaw na mula sa babilonia, at nang malaking paglipol na mula sa lupain nang manga 
caldeo! 

sapagka't ang panginoon ay nananamsam sa babilonia, at nanglilipol doon ang dakilang tinig; at ang 
manga alon nang manga yaon ay nagsisihugong na parang maraming tubig, ang hugong nang kanilang 
kaingay ay lumabas: 

sapagka't ang manglilipol ay dumating doon, sa babilonia, at ang manga makapangyarihang lalake 
niyaon ay nangahuli, ang kanilang manga busog ay nagkaputolputol: sapagka't ang panginoon ay diyos 
nang manga kagantihan, siya'y tunay na magbabayad. 

at aking lalanguhin ang kaniyang manga prinsipe at ang kaniyang manga pantas, ang kaniyang manga 
gobernador at ang kaniyang manga kinatawan, at ang kaniyang manga makapangyarihan, at siya'y 
matutulog nang walang hanggang pagtulog, at hindi magigising, sabi nang hari, na ang pangalan ay ang 
panginoon nang manga hukbo. 

ganito ang sabi nang panginoon nang manga hukbo, ang makapal na kuta nang babilonia ay lubos na 
magigiba, at ang kaniyang manga mataas na pintuang-bayan ay masusunog nang apoy, at ang manga tao 
ay magpapagal sa walang kabuluhan, at ang manga bansa sa apoy, at sila'y mangapapagod. 

ang salita na iniutos ni jeremias na propeta kay seraias na anak ni nerias, na anak ni maasias, nang siya'y 
pumaroon sa babilonia na kasama ni sedechias na hari sa juda, nang ikaapat na taon nang kaniyang 
paghahari. si seraias nga ay punong bating. 

at sinulat ni jeremias sa isang aklat ang lahat na kasamaan na darating sa babilonia, ang lahat na salitang 
ito na nasusulat tungkol sa babilonia. 

at sinabi ni jeremias kay seraias, pagdating mo sa babilonia, iyo ngang tingnan na iyong basahin ang 
lahat na manga salitang ito, 

at iyong sabihin, oh panginoon, ikaw ay nagsalita tungkol sa dakong ito, upang iyong ihiwalay, upang 
walang tumahan doon, maging tao o hayop man, kundi masisira magpakailan man. 

at mangyayari, pagkatapos mong bumasa nang aklat na ito, na iyong tatalian nang bato, at ihahagis mo 
sa gitna nang eufrates: 

at iyong sasabihin, ganito lulubog ang babilonia, at hindi lilitaw uli dahil sa kasamaan na aking dadalhin 
sa kaniya, at sila'y mapapagod. hanggang dito ang manga salita ni jeremias. 

si sedechias ay dalawang pu't isang taon nang siya'y magpasimulang maghari, at siya'y nagharing labing 
isang taon sa jerusalem: at ang pangalan nang kaniyang ina ay hamutal, na anak ni jeremias na taga 
libna. 

at siya'y gumawa nang masama sa paningin nang panginoon, ayon sa lahat na ginawa ni joacim. 
sapagka't dahil sa galit nang panginoon ay nangyari yaon sa jerusalem at sa juda, hanggang sa kaniyang 
napalayas sila sa kaniyang harapan. at si sedechias ay nanghimagsik laban sa hari sa babilonia. 

at nangyari, nang ikasiyam na taon nang kaniyang paghahari, nang ikasangpung buwan, nang 
ikasangpung araw nang buwan, na si nabucodonosor na hari sa babilonia ay dumating, siya at ang 
kaniyang buong hukbo, laban sa jerusalem, at humantong laban doon, at sila'y nangagtayo nang manga 
katibayan laban doon sa palibot. 

sa gayo'y nakubkob ang bayan hanggang sa ikalabing isang taon nang haring sedechias. 

nang ikaapat na buwan nang ikasiyam na araw nang buwan, ang kagutom ay mahigpit sa bayan na 
anopa't walang tinapay para sa bayan nang lupain. 

nang magkagayo'y nagkasira sa kuta nang bayan, at lahat nang lalaking mangdidigma ay nagsitakas, at 
nagsilabas sa bayan nang kinagabihan, sa daan nang pintuang-bayan sa pagitan nang dalawang kuta, na 
nasa tabi nang halamanan nang hari (ang manga caldeo nga ay naging laban sa bayan sa palibot): at 
sila'y nagsiyaon sa daan nang araba. 

nguni't hinabol nang hukbo nang manga caldeo ang hari, at inabot si sedechias sa manga kapatagan 
nang jerico: at ang buo niyang hukbo ay nangalat na napahiwalay sa kaniya. 

nang magkagayo'y kanilang hinuli ang hari, at dinala nila siya sa hari sa babilonia sa ribla, sa lupain nang 
hamath, at siya'y nilapatan niya nang kahatulan. 

at pinatay nang hari sa babilonia ang manga anak ni sedechias sa harap nang kaniyang manga mata: 
kaniyang pinatay rin ang lahat na prinsipe nang juda sa ribla. 

at kaniyang binulag ang manga mata ni sedechias, at ginapos siya nang tanikalang tanso nang hari sa 
babilonia, at dinala siya sa babilonia, at inilagay siya sa bilangguan hanggang sa araw nang kaniyang 
pagkamatay. 

nang ikalimang buwan nga sa ikasangpung araw nang buwan, na siyang ikalabing siyam na taon nang 
haring nabucodonosor, na hari sa babilonia, dumating sa loob nang jerusalem si nabuzaradan na kapitan 
nang bantay, na tumayo sa harap nang hari sa babilonia. 

at kaniyang sinunog ang bahay nang panginoon, at ang bahay nang hari, at lahat nang manga bahay sa 
jerusalem, sa makatuwid baga'y bawa't malaking bahay, sinunog niya nang apoy. 

at ang buong hukbo nang manga caldeo na kasama nang kapitan nang bantay, nagbagsak nang lahat 
nang kuta sa jerusalem sa palibot. 

nang magkagayo'y dinalang bihag ni nabuzaradan na kapitan nang bantay ang manga dukha sa bayan, at 
ang nalabi sa manga tao na naiwan sa bayan, at yaong manga takas, na nagsitakas sa hari sa babilonia, at 
ang nalabi sa karamihan. 

nguni't nagiwan si nabuzaradan na kapitan nang bantay, sa manga dukha sa lupain upang maging manga 
manguubasan at manga mangbubukid. 

at ang manga haliging tanso na nangasa bahay nang panginoon, ang manga tungtungan, at ang 
dagatdagatan na tanso na nasa bahay nang panginoon, pinagputolputol nang manga caldeo, at dinala 
ang lahat na tanso nang manga yaon sa babilonia. 

ang manga palayok naman, at ang manga pala, at ang manga gunting, at ang manga mankok, at ang 
manga kuchara, at lahat na sisidlan na tanso, na kanilang ipinangangasiwa, dinala nila. 

at ang manga saro, at ang manga apuyan, at ang manga mankok, at ang manga palayok, at ang manga 
kandelero, at ang manga kuchara, at ang manga tasa, ang ginto sa ginto, at ang pilak sa pilak, dinala 
nang kapitan nang bantay. 

ang dalawang haligi, ang dagatdagatan, at ang labing dalawang torong tanso na nangasa ilalim nang 
manga tungtungan, na ginawa nang haring salomon na ukol sa bahay nang panginoon, ang tanso nang 
lahat nang sisidlang ito ay walang timbang. 

at tungkol sa manga haligi, ang taas nang isang haligi ay labing walong siko, at isang pisi na labing 
dalawang siko ay naililibid doon, at ang kapal niyao'y apat na daliri: may guwang. 

at isang kapitel na tanso ay nasa ibabaw niyaon, at ang taas nang isang kapitel ay limang siko, na yaring 
nilambat at may manga granada sa kapitel sa palibot, taganas na tanso: at ang ikalawang haligi naman 
ay mayroong gaya nang manga ito, at manga granada. 

at mayroong siyam na pu't anim na granada sa manga tagiliran: lahat na granada ay isang daan na yaring 
nilambat sa palibot. 

at kinuha nang kapitan nang bantay si seraias na pangulong saserdote, at si sophonias na ikalawang 
saserdote, at ang tatlong tagatanod-pinto: 

at sa bayan ay kinuha niya ang isang oficial na inilagay niya sa manga lalaking mangdidigma, at pitong 
lalake sa kanila na nangakakita nang mukha nang hari, na nasumpungan sa bayan, at ang kalihim nang 
kapitan nang hukbo, na pumipisan nang bayan nang lupain, at anim na pung katao sa bayan nang lupain, 
na nangasumpungan sa gitna nang bayan. 

at dinala sila ni nabuzaradan na kapitan nang bantay, at dinala sila sa hari sa babilonia sa ribla. 

at sinaktan sila nang hari sa babilonia, at ipinapatay sila sa ribla, sa lupain nang hamath. gayon nadalang 
bihag ang juda, mula sa kaniyang lupain. 

ito ang bayan na dinalang bihag ni nabucodonosor nang ikapitong taon, tatlong libo at dalawang pu't 
tatlong judio: 

nang ikalabingwalong taon ni nabucodonosor ay nagdala siya nang bihag na mula sa jerusalem na 
walong daan at tatlong pu't dalawang tao: 

nang ikadalawang pu't tatlong taon ni nabucodonosor ay nagdala nang bihag sa manga judio si 
nabuzaradan na kapitan nang bantay na pitong daan at apat na pu't limang tao: lahat na tao ay apat na 
libo at anim na raan. 

at nangyari, nang ikatatlong pu't pitong taon nang pagkabihag kay joacim na hari sa juda, nang ikalabing 
dalawang buwan, nang ikadalawang pu't limang araw nang buwan, na si evil-merodach na hari sa 
babilonia, nang unang taon nang kaniyang paghahari, nagtaas nang ulo ni joacim na hari sa juda, at 
inilabas niya siya sa bilangguan, 

at siya'y nagsalitang may kagandahang-loob sa kaniya, at inilagay ang kaniyang luklukan na lalong 
mataas kay sa luklukan nang manga hari na kasama niya sa babilonia. 

at kaniyang binago ang kaniyang manga damit na pagkabihag. at si joacim ay laging kumain nang tinapay 
sa harap niya sa lahat nang kaarawan nang kaniyang buhay. 

at tungkol sa kaloob sa kaniya, may palaging kaloob na ibinibigay sa kaniya ang hari sa babilonia, bawa't 
araw isang bahagi nang pagkain hanggang sa kaarawan nang kaniyang kamatayan, lahat nang kaarawan 
nang kaniyang buhay. 

ano't nakaupong magisa ang bayan na puno nang manga tao! siya'y naging parang isang bao, na naging 
dakila sa gitna nang manga bansa! siya na naging prinsesa sa gitna nang manga lalawigan, ay naging 
mamumuwis! 

siya'y umiiyak na lubha sa gabi, at ang manga luha niya ay dumadaloy sa kaniyang manga pisngi: sa lahat 
nang mangingibig sa kaniya ay walang umaliw sa kaniya: ginawan siya nang kataksilan nang lahat nang 
kaniyang manga kaibigan; sila'y naging kaniyang manga kaaway. 

ang juda ay pumasok sa pagkabihag dahil sa pagdadalamhati, at sa kabigatan nang paglilingkod, siya'y 
tumatahan sa gitna nang manga bansa, siya'y walang masumpungang kapahingahan, inabot siya nang 
lahat na manghahabol sa kaniya sa manga gipit. 

ang manga daan nang sion ay nangagluluksa, sapagka't walang pumaparoon sa takdang kapulungan, 
lahat niyang pintuang-bayan ay giba, ang manga saserdote niya'y nangagbubuntong-hininga: ang manga 
dalaga niya ay nangagdadalamhati, at siya'y nasa kahapisan. 

ang kaniyang manga kalaban ay naging pangulo, ang kaniyang manga kaaway ay nagsiginhawa, 
sapagka't pinagdalamhati siya nang panginoon dahil sa karamihan nang kaniyang manga pagsalangsang: 
ang kaniyang manga batang anak ay pumasok sa pagkabihag sa harap nang kalaban. 

at nawala ang buong kamahalan nang anak na babae nang sion: ang kaniyang manga prinsipe ay naging 
parang manga usa na hindi makasumpong nang pastulan, at nagsiyaong walang lakas sa harap nang 
manghahabol. 

naaalaala nang jerusalem sa kaarawan nang kaniyang pagdadalamhati at nang kaniyang manga 
karalitaan ang lahat niyang naging maligayang bagay nang manga kaarawan nang una: nang mahulog 
ang kaniyang bayan sa kamay nang kalaban, at walang sumaklolo sa kaniya, nakita siya nang manga 
kalaban, tinuya nila ang kaniyang manga pagkasira. 

ang jerusalem ay lubhang nagkasala, kaya't siya'y naging parang maruming bagay, lahat nang 
nangagparangal sa kaniya ay humahamak sa kaniya, sapagka't kanilang nakita ang kaniyang kahubaran: 
oo, siya'y nagbubuntong-hininga, at tumatalikod. 

ang kaniyang karumihan ay nasa kaniyang manga laylayan; hindi niya naalaala ang kaniyang huling 
wakas, kaya't siya'y nababa nang katakataka, siya'y walang mangaaliw, masdan mo, oh panginoon, ang 
aking pagdadalamhati, sapagka't ang kaaway ay nagmalaki. 

iginawad nang kalaban ang kaniyang kamay sa lahat niyang maligayang bagay: sapagka't nakita niya na 
ang manga bansa ay pumasok sa kaniyang santuario, yaong manga inutusan mo na huwag magsipasok 
sa iyong kapisanan. 

buong bayan niya ay nagbubuntong-hininga, sila'y nagsisihanap nang tinapay, ibinigay nila ang kanilang 
manga maligayang bagay na kapalit nang pagkain upang paginhawahin ang kaluluwa. iyong tingnan, oh 
panginoon, at masdan mo, sapagka't ako'y naging hamak. 

wala bagang anoman sa inyo, sa inyong lahat na nagsisipagdaan? inyong masdan, at inyong tingnan kung 
may anomang kapanglawan na gaya nang aking kapanglawan, na nagawa sa akin, na idinalamhati sa akin 
nang panginoon sa kaarawan nang kaniyang mabangis na galit. 

mula sa itaas ay nagsugo siya nang apoy sa aking manga buto, at manga pinananaigan, kaniyang 
ipinagladlad nang silo ang aking manga paa, kaniyang ibinalik ako: kaniyang ipinahamak ako at 
pinapanglupaypay buong araw. 

pamatok nang aking manga pagsalangsang ay hinigpit nang kaniyang kamay, manga nagkalakiplakip, 
nagsiabot sa aking leeg: kaniyang pinanglupaypay ang aking kalakasan: ibinigay ako nang panginoon sa 
kanilang manga kamay, laban sa manga hindi ko matatayuan. 

iniuwi nang panginoon sa wala ang lahat na aking manga makapangyarihang lalake sa gitna ko, siya'y 
tumawag nang isang takdang kapulungan laban sa akin upang pagwaraywarayin ang aking manga 
binata: niyapakan nang panginoon na parang pisaan nang ubas ang anak na dalaga nang juda. 

dahil sa manga bagay na ito ay umiiyak ako; ang mata ko, ang mata ko ay dinadaluyan nang luha, 
sapagka't ang mangaaliw na marapat magpaginhawa nang aking kaluluwa ay malayo sa akin: ang manga 
anak ko ay napahamak, sapagka't nanaig ang kaaway. 

iginawad nang sion ang kaniyang manga kamay, walang umaliw sa kaniya, nagutos ang panginoon 
tungkol sa jacob, na silang nangasa palibot niya ay magiging kaniyang manga kalaban: ang jerusalem ay 
parang maruming bagay sa gitna nila. 

ang panginoon ay matuwid, sapagka't ako'y nanghimagsik laban sa kaniyang utos: inyong pakinggan, 
isinasamo ko sa inyo, ninyong lahat na bayan, at inyong masdan ang aking kapanglawan: ang aking 
manga dalaga at ang aking manga binata ay pumasok sa pagkabihag. 

aking tinawagan ang manga mangingibig sa akin, nguni't dinaya nila: nalagot ang hininga nang aking 
manga saserdote at nang aking manga matanda sa bayan, habang nagsisihanap sila nang pagkain upang 
paginhawahin ang kanilang kaluluwa. 

masdan mo, oh panginoon, sapagka't ako'y nasa kapanglawan, ang aking puso ay namamanglaw: ang 
aking puso ay nagugulumihanan, sapagka't ako'y lubhang nanghimagsik: sa labas ay tabak ang 
lumalansag, sa loob ay may parang kamatayan. 

nabalitaan nila na ako'y nagbubuntong-hininga: walang umaliw sa akin; lahat nang aking manga kaaway 
ay nangakarinig nang aking kabagabagan, sila'y nangatuwa na iyong ginawa: iyong pararatingin ang araw 
na iyong itinanyag, at sila'y magiging gaya ko. 

magsidating nawa ang lahat nilang kasamaan sa harap mo; at gawin mo sa kanila, ang gaya nang ginawa 
mo sa akin dahil sa lahat kong manga pagsalangsang: sapagka't ang aking manga buntong-hininga ay 
marami, at ang aking puso ay nanglulupaypay. 

ano't tinakpan nang panginoon ang anak na babae nang sion nang alapaap sa kaniyang galit! kaniyang 
inihagis mula sa langit hanggang sa lupa ang kagandahan nang israel, at hindi inalaala ang kaniyang 
tungtungan nang paa sa kaarawan nang kaniyang galit. 

nilamon nang panginoon ang lahat na tahanan nang jacob, at siya'y hindi naawa: kanyang ibinagsak sa 
kaniyang poot ang manga katibayan nang anak na babae nang juda; kaniyang inilugmok ang manga yaon 
sa lupa: kaniyang ipinahamak ang kaharian at ang manga prinsipe niyaon. 

kaniyang inihiwalay sa pamamagitan nang mabangis na galit ang buong sungay nang israel: kaniyang 
iniurong ang kaniyang kanang kamay sa harap nang kaaway: at kaniyang sinilaban ang jacob na parang 
maalab na apoy, na namumugnaw sa palibot. 

kaniyang iniakma ang kaniyang busog na parang kaaway, kaniyang iniyamba ang kaniyang kanan na 
parang kalaban, at pinatay ang lahat na maligaya sa mata: sa tolda nang anak na babae nang sion ay 
kaniyang ibinuhos ang kaniyang kapusukan na parang apoy. 

ang panginoon ay naging parang kaaway, kaniyang nilamon ang israel, kaniyang nilamon ang lahat 
niyang palacio, kaniyang iginiba ang kaniyang manga katibayan, at kaniyang pinarami sa anak na babae 
nang juda ang panangis at panaghoy. 

at kaniyang inalis na may karahasan ang tabernakulo niya na gaya nang nasa halamanan, kaniyang sinira 
ang kaniyang manga dako nang kapulungan: ipinalimot nang panginoon ang takdang kapulungan at 
sabbath sa sion, at hinamak sa pagiinit nang kaniyang galit ang hari at ang saserdote. 

iniwasak nang panginoon ang kaniyang dambana, kaniyang kinayamutan ang kaniyang santuario: 
kaniyang ibinigay sa kamay nang kaaway ang manga pader nang kaniyang manga palacio: sila'y 
nangagingay sa bahay nang panginoon, na parang kaarawan nang takdang kapulungan. 

ipinasiya nang panginoon na gibain ang kuta nang anak na babae nang sion, kaniyang iniladlad ang lubid, 
hindi niya iniurong ang kaniyang kamay sa paggiba: at kaniyang pinapanaghoy ang moog at ang kuta; 
nanganglulupaypay kapuwa. 

ang kaniyang manga pintuang-bayan ay nangabaon sa lupa, kaniyang giniba at nasira ang kaniyang 
manga halang: ang kaniyang hari at ang kaniyang manga prinsipe ay nangasa gitna nang manga bansa na 
hindi kinaroroonan nang kautusan, oo, ang kaniyang manga propeta ay hindi nangakakasumpong nang 
pangitaing mula sa panginoon. 

ang manga matanda nang anak na babae nang sion ay nangauupo sa lupa, sila'y nagsisitahimik, sila'y 
nangagsabog nang alabok sa kanilang manga ulo, sila'y nangagbigkis nang kayong magaspang: itinungo 
nang manga dalaga sa jerusalem ang kanilang manga ulo sa lupa. 

pinangangalumata nang manga luha ang aking manga mata, namamanglaw ang aking puso, ako'y 
lubhang nahahapis, dahil sa pagkapahamak nang anak na babae nang aking bayan, dahil sa ang manga 
bata at ang manga pasusuhin ay nanganglulupaypay sa manga lansangan nang bayan. 

kanilang sinasabi sa kanilang manga ina, saan nandoon ang trigo at alak? pagka sila'y nanganglulupaypay 
na parang sugatan sa manga lansangan sa bayan, pagka ang kanilang kaluluwa ay nanglulupaypay sa 
kandungan nang kanilang manga ina. 

ano ang aking patototohanan sa iyo? sa ano kita iwawangis, oh anak na babae nang jerusalem? ano ang 
ihahalintulad ko sa iyo, upang maaliw kita, oh anak na dalaga nang sion? sapagka't ang iyong sira ay 
malaking parang dagat: sinong makapagpapagaling sa iyo? 

ang iyong manga propeta ay nakakita para sa iyo nang manga pangitain na walang kabuluhan at 
kamangmangan, at hindi nila inilitaw ang iyong kasamaan, upang bawiin ang iyong pagkabihag, kundi 
nakarinig para sa iyo nang manga hulang walang kabuluhan at manga kadahilanan nang pagkatapon. 
lahat na nangagdaraan ay ipinapakpak ang kanilang kamay sa iyo; sila'y nagsisisutsot at iginagalaw ang 
kanilang ulo sa anak na babae nang jerusalem, na sinasabi, ito baga ang bayan na tinatawag nang manga 
tao ang kasakdalan nang kagandahan, ang kagalakan nang buong lupa? 

ibinukang maluwang nang lahat mong kaaway ang kanilang bibig laban sa iyo: sila'y nagsisisutsot at 
nagsisipagngalit nang ngipin: kanilang sinasabi, aming nilamon siya; tunay na ito ang kaarawan na aming 
hinihintay; aming nasumpungan, aming nakita. 

ginawa nang panginoon ang kaniyang ipinasiya, kaniyang tinupad ang kaniyang salita na kaniyang iniutos 
nang manga kaarawan nang una, kaniyang ibinagsak, at hindi naawa: at kaniyang pinapagkatuwa sa iyo 
ang kaaway, kaniyang pinataas ang sungay nang iyong manga kalaban. 

ang kanilang puso ay nagsisidaing sa panginoon: oh kuta nang anak na babae nang sion, dumaloy ang 
manga luha na parang ilog araw at gabi; huwag kang magpahinga, huwag maglikat ang itim nang iyong 
mata. 

bumangon ka, humiyaw ka sa gabi, sa pasimula nang manga pagpupuyat: ibuhos mo ang iyong puso na 
parang tubig sa harap nang mukha nang panginoon: igawad mo ang iyong manga kamay sa kaniya dahil 
sa buhay nang iyong manga batang anak, na nanglulupaypay sa gutom sa dulo nang lahat na lansangan. 

tingnan mo, oh panginoon, at masdan mo, kung kanino mo ginawa ang ganito! kakanin baga nang 
manga babae ang kanilang ipinanganak, ang manga anak na kinakalong sa manga kamay? papatayin 
baga ang saserdote at ang propeta sa santuario nang panginoon? 

ang binata at ang matanda ay humihiga sa lupa sa manga lansangan, ang aking manga dalaga at ang 
aking manga binata ay nangabuwal sa tabak: iyong pinatay sila sa kaarawan nang iyong galit: iyong 
pinatay at hindi ka naawa. 

tinawag mo, gaya nang sa kaarawan nang takdang kapulungan, ang aking manga kakilabutan ay sa 
bawa't dako, at walang nakatanan, o nalabi sa kaarawan nang galit nang panginoon: yaong aking manga 
kinalong at pinalaki ay nilipol nang aking kaaway. 

ako ang tao na nakakita nang pagdadalamhati sa pamalo nang iyong poot. 

ako'y kaniyang pinatnubayan at pinalakad sa kadiliman, at hindi sa liwanag. 

tunay na laban sa akin ay kaniyang iginagalaw ang kaniyang kamay na muli't muli buong araw. 

ang aking laman at aking balat ay pinatanda niya; kaniyang binali ang aking manga buto. 

ako'y kinalaban niya, at kinulong ako nang hirap at pagdaramdam. 

kaniyang pinatahan ako sa manga madilim na dako, gaya nang nangamatay nang malaon. 

kaniyang binakuran ako na anopa't ako'y hindi makalabas, kaniyang pinabigat ang aking tanikala. 

oo, pagka ako'y dumadaing, at humihinging tulong, kaniyang pinagsasarhan ang aking daing. 

kaniyang binakuran ang aking manga daan nang tinabas na bato, kaniyang iniliko ang aking manga 
landas. 

siya'y parang oso na nagaabang sa akin, parang leon sa manga kubling dako. 

kaniyang iniligaw ang aking manga lakad, at ako'y pinagwaraywaray niya: kaniyang ipinahamak ako; 
kaniyang iniakma ang kaniyang busog, at ginawa akong pinaka tanda sa pana. 

ang manga pana nang kaniyang lalagyan nang pana ay kaniyang isinasaksak sa aking manga bato nang 
katawan. 

ako'y naging kakutyaan sa aking buong bayan, at kanilang awit buong araw. 

kaniyang pinuspos ako nang kapanglawan, kaniyang sinuya ako nang ajenjo. 

kaniya namang biningot ang aking manga ngipin nang manga maliliit na grava; kaniyang tinabunan ako 
nang manga abo. 

at iyong inilayo ang aking kaluluwa sa kapayapaan, ako'y nakalimot nang kaginhawahan. 

at aking sinabi, ang lakas ko'y nawala, at ang aking pagasa sa panginoon. 

alalahanin mo ang aking pagdadalamhati at ang aking karalitaan, ang ajenjo at nang apdo. 

ang kaluluwa ko'y naaalaala pa nila, at napangumbaba sa loob ko. 

ito ang ginugunita ko sa aking pagiisip, kaya't may pagasa ako. 

sa manga kaawaan nga nang panginoon ay hindi tayo nalipol, sapagka't ang kaniyang manga habag ay 
hindi nauubos. 

ang manga yao'y bago tuwing umaga, dakila ang inyong pagtatapat. 

ang panginoon ay aking bahagi, sabi nang aking kaluluwa, kaya't ako'y aasa sa kaniya. 

ang panginoon ay mabuti sa kanila na nangaghihintay sa kaniya, sa kaluluwa na humahanap sa kaniya. 
mabuti nga na ang tao ay umasa at maghintay na tahimik sa pagliligtas nang panginoon. 

mabuti nga sa tao na magpasan nang pamatok sa kaniyang kabataan. 

maupo siyang magisa at tumahimik, sapagka't kaniyang iniatang sa kaniya. 

sumubsob siya sa alabok, kung gayo'y magkakaroon siya nang pagasa. 

ibigay niya ang kaniyang pisngi sa sumasakit sa kaniya, mapuspos siya nang kadustaan. 

sapagka't ang panginoon ay hindi magtatakuwil magpakailan man. 

sapagka't bagaman siya'y nagpapapanglaw, gayon ma'y magpapakita siya nang habag ayon sa 
kasaganaan nang kaniyang manga kaawaan. 

sapagka't siya'y hindi kusang dumadalamhati, o nagpapapanglaw man sa manga anak nang manga tao. 
na yapakan sa ilalim nang paa ang lahat nang bihag sa lupa. 

na iliko ang matuwid nang tao sa harap nang mukha nang kataastaasan, 

na iligaw ang tao sa kaniyang usap, hindi kinalulugdan nang panginoon. 

sino siya na nagsasabi, at nangyayari, kung hindi iniuutos nang panginoon? 

hindi baga sa bibig nang kataastaasan nanggagaling ang masama't mabuti? 

bakit dumadaing ang taong may buhay, ang tao dahil sa parusa sa kaniyang manga kasalanan? 

ating usisain at suriin ang ating manga lakad, at manumbalik sa panginoon. 

igawad natin ang ating puso sangpu nang ating manga kamay sa diyos sa langit. 

kami ay sumalangsang at nanghimagsik: ikaw ay hindi nagpatawad. 

tinakpan mo ang iyong sarili nang galit at hinabol mo kami, ikaw ay pumatay, ikaw ay hindi naawa. 
tinakpan mo ang iyong sarili nang alapaap, na anopa't hindi makadaan ang anomang panalangin. 
iyong ginawa kaming parang tapon at dumi sa gitna nang manga bayan. 

ibinukang maluwang nang lahat naming kaaway ang kanilang bibig laban sa amin. 

takot at ang hukay ay dumating sa amin, ang pagkasira at pagkagiba. 

ang mata ko'y dumadaloy nang manga ilog nang tubig, dahil sa pagkapahamak nang anak na babae nang 
aking bayan. 

ang mata ko'y dinadaluyan at hindi naglilikat, na walang pagitan. 

hanggang sa ang panginoon ay tumungo, at tumingin mula sa langit. 

kinikilos nang aking mata ang aking kaluluwa, dahil sa lahat na anak na babae nang aking bayan. 

lubha nila akong hinahabol na parang ibon, na manga kaaway kong walang kadahilanan. 

kanilang pinaikli ang aking buhay sa bilangguan at hinagis ako nang bato. 

tubig ay nagsisihuho sa aking ulo: aking sinabi, ako'y nahiwalay. 

ako'y tumawag sa iyong pangalan, oh panginoon, mula sa kababababaang hukay. 

iyong dininig ang aking tinig, huwag mong ikubli ang iyong pakinig sa aking hingal, sa aking daing. 

ikaw ay lumapit sa araw na ako'y tumawag sa iyo: iyong sinabi, huwag kang matakot. 

oh panginoon, iyong ipinagsanggalang ang manga usap nang aking kaluluwa, iyong tinubos ang aking 
buhay. 

oh panginoon, iyong nakita ang aking pagkakamali, hatulan mo ang aking usap. 

iyong nakita ang lahat nilang panghihiganti, at ang lahat nilang pasiya laban sa akin. 

iyong narinig ang kanilang pagduwahagi, oh panginoon, at lahat nilang pasiya laban sa akin, 

ang manga labi nang nagsisibangon laban sa akin, at ang kanilang pasiya laban sa akin buong araw. 
masdan mo ang kanilang pagupo, at ang kanilang pagtayo: ako ang kanilang awit. 

ikaw ay magbibigay sa kanila nang kagantihan, oh panginoon, ayon sa gawa nang kanilang manga 
kamay. 

iyong papagmamatigasin ang kanilang puso, ang iyong sumpa sa kanila. 

iyong hahabulin sila sa galit, at iyong lilipulin sila mula sa silong nang langit nang panginoon. 

ano't ang ginto ay naging malabo! ano't ang pinakadalisay na ginto ay nagbago! ang manga bato nang 
santuario ay natapon sa dulo nang lahat na lansangan. 

ang manga mahalagang anak nang sion, na katulad nang dalisay na ginto, ano't pinahahalagahan na 
waring manga sisidlang lupa, na gawa nang manga kamay nang magpapalyok! 

maging ang manga chakal ay naglalabas nang suso, nangagpapasuso sa kanilang manga anak: ang anak 
na babae nang aking bayan ay naging mabagsik, parang manga avestruz sa ilang. 

ang dila nang sumususong bata ay nadidikit sa ngalangala nang kaniyang bibig dahil sa uhaw: ang manga 
munting bata ay nagsisihingi nang tinapay, at walang taong magpuputol nito sa kanila. 

silang nagsisikaing mainam ay nangahandusay sa manga lansangan: silang nagsilaki sa matingkad na pula 
ay nagsisihiga sa manga tapunan nang dumi. 

sapagka't ang kasamaan nang anak na babae nang aking bayan ay lalong malaki kay sa kasalanan nang 
sodoma, na nagiba sa isang sangdali, at walang manga kamay na humawak sa kaniya. 

ang kaniyang manga mahal na tao ay lalong malinis kay sa nieve, manga lalong maputi kay sa gatas, sila'y 
lalong mapula sa katawan kay sa manga rubi, ang kanilang kinis ay parang zafiro. 

ang kanilang anyo ay lalong maitim kay sa uling: sila'y hindi makilala sa manga lansangan: ang kanilang 
balat ay naninikit sa kanilang manga buto, natutuyo, nagiging parang tungkod. 

silang napatay nang tabak ay maigi kay sa kanila na napatay nang gutom, sapagka't ang manga ito ay 
nagsisihapay, na napalagpasan, dahil sa pangangailangan nang manga bunga sa parang. 

ang manga kamay nang manga mahabaging babae ay nangagluto nang kanilang sariling manga anak, 
manga naging kanilang pagkain sa pagkapahamak nang anak na babae nang aking bayan. 

ginanap nang panginoon ang kaniyang kapusukan, kaniyang ibinugso ang kaniyang mabangis na galit: at 
siya'y nagpaalab nang apoy sa sion, na pumugnaw nang manga patibayan niyaon. 

ang manga hari sa lupa ay hindi nanganiwala, o ang lahat mang nananahan sa sanglibutan, na ang 
kaaway at kalaban ay papasok sa manga pintuang-bayan nang jerusalem. 

dahil nga sa manga kasalanan nang kaniyang manga propeta, at sa manga kasamaan nang kaniyang 
manga saserdote, na nagbubo nang dugo nang manga ganap sa gitna niya. 

sila'y nagsisikapa sa manga lansangan na parang manga bulag, sila'y nangadudumhan nang dugo, na 
anopa't hindi mahipo nang manga tao ang kanilang manga suot. 

magsihiwalay kayo, sila'y nagsisihiyaw sa kanila, marurumi! magsihiwalay kayo, magsihiwalay kayo, 
huwag ninyong hipuin: nang sila'y magsitakas at magsilaboy ay sinabi nang manga tao sa gitna nang 
manga bansa, hindi na sila nangingibang bayan pa rito. 

pinangalat sila nang galit nang panginoon, sila'y hindi na niya lilingapin pa. hindi nila iginagalang ang 
manga pagkatao nang manga saserdote, hindi nila pinakukundanganan ang manga matanda. 

ang aming manga mata ay nangangalumata dahil sa aming paghihintay nang walang kabuluhang tulong: 
sa aming paghihintay ay nangaghihintay kami sa isang bansa na hindi makapagligtas. 

kanilang inaabangan ang aming manga hakbang, upang huwag kaming makayaon sa aming manga 
lansangan: ang aming wakas ay malapit na, ang aming manga kaarawan ay nangaganap, sapagka't ang 
aming wakas ay dumating. 

ang manga manghahabol sa amin ay lalong maliliksi kay sa manga aguila sa himpapawid: kanilang 
hinabol kami sa manga bundok, kanilang binakayan kami sa ilang. 

ang hinga nang aming manga butas nang ilong, ang pinahiran nang panginoon ay nahuli sa kanilang 
manga hukay, na siya naming pinagsasabihan, sa kaniyang manga lilim ay mabubuhay kami sa manga 
bansa. 

ikaw ay magalak at matuwa oh anak na babae nang edom, na tumatahan sa lupain nang uz: ang saro ay 
darating din sa iyo: ikaw ay malalango, at magpapakahubad. 

ang parusa sa iyong kasamaan ay naganap, oh anak na babae nang sion, hindi ka na niya dadalhin pa sa 
pagkabihag: kaniyang dadalawin ang iyong kasamaan, oh anak na babae nang edom; kaniyang ililitaw 
ang iyong manga kasalanan. 

iyong alalahanin, oh panginoon, kung anong dumating sa amin: iyong masdan, at tingnan ang aming 
pagkadusta. 

ang aming mana ay napasa manga taga ibang lupa, ang aming manga bahay ay sa manga taga ibang 
bayan. 

kami ay manga ulila at walang ama; ang aming manga ina ay parang manga bao. 

aming ininom ang aming tubig sa halaga nang salapi, ang aming kahoy ay ipinagbibili sa amin. 

ang manga manghahabol sa amin ay nangasa aming manga leeg: kami ay manga pagod, at walang 
kapahingahan. 

kami ay nakipagkamay sa manga taga egipto, at sa manga taga asiria, upang mangabusog nang tinapay. 
ang aming manga magulang ay nagkasala at wala na; at aming pinasan ang kanilang manga kasamaan. 
mga alipin ay nangagpupuno sa amin: walang magligtas sa amin sa kanilang kamay. 

aming tinatamo ang aming tinapay sa pamamagitan nang kapahamakan nang aming buhay, dahil sa 
tabak sa ilang. 

ang aming balat ay maitim na parang hurno, dahil sa maningas na init nang kagutom. 

kanilang dinahas ang manga babae, sa sion, ang manga dalaga sa manga bayan nang juda. 

ang manga prinsipe ay nangabibitin nang kanilang kamay: ang manga mukha nang manga matanda ay 
hindi iginagalang. 

ang manga binata ay nangagpapasan nang gilingan, at ang manga bata ay nangadudulas sa lilim nang 
kahoy. 

ang manga matanda ay wala na sa pintuang-bayan. ang manga binata'y wala na sa kanilang manga 
tugtugin. 

ang kagalakan nang aming puso ay naglikat, ang aming sayaw ay napalitan nang tangisan. 

ang putong ay nahulog mula sa aming ulo: sa aba namin! sapagka't kami ay nangagkasala. 

dahil dito ang aming puso ay nanglulupaypay, dahil sa manga bagay na ito ay nagdidilim ang aming 
manga mata, 

dahil sa bundok nang sion na nasira, nilalakaran nang manga zora. 

ikaw, oh panginoon, nananatili magpakailan man: ang iyong luklukan ay sa sali't saling lahi. 

bakit mo kami nililimot magpakailan man, at pinababayaan mo kaming totoong malaon? 

manumbalik ka sa amin, oh panginoon, at kami ay manunumbalik: baguhin mo ang aming manga araw 
na gaya nang una. 

nguni't itinakuwil mo kaming lubos, ikaw ay totoong napoot sa amin. 

nangyari nga nang ikatatlong pung taon, sa ikaapat na buwan, nang ikalimang araw nang buwan, 
samantalang ako'y kasama nang manga bihag sa pangpang nang ilog chebar, na ang langit ay nabuksan, 
at ako'y nakakita nang manga pangitain mula sa diyos. 

nang ikalimang araw nang buwan, na siyang ikalimang taon nang pagkabihag nang haring joacim, 

ang salita nang panginoon ay dumating na maliwanag kay ezekiel na saserdote, na anak ni buzi, sa lupain 
nang manga caldeo sa pangpang nang ilog chebar: at ang kamay nang panginoon, ay sumasa kaniya. 

at ako'y tumingin, at, narito, isang unos na hangin ay lumabas na mula sa hilagaan, na isang malaking 
ulap, na may isang apoy na naglilikom sa sarili, at isang ningning sa palibot, at mula sa gitna niyao'y may 
parang metal na nagbabaga, mula sa gitna nang apoy. 

at mula sa gitna niyao'y nanggaling ang kahawig nang apat na nilalang na may buhay. at ito ang kanilang 
anyo, sila'y nakawangis nang isang tao, 

at bawa't isa ay may apat na mukha, at bawa't isa sa kanila ay may apat na pakpak. 

at ang kanilang manga paa ay manga matuwid na paa, at ang talampakan nang kanilang manga paa ay 
parang talampakan nang paa nang isang guya, at sila'y nagsisikinang na parang kulay nang tansong 
binuli. 

at sila'y may manga kamay nang tao sa ilalim nang kanilang manga pakpak sa kanilang apat na tagiliran, 
at silang apat ay may kanilang manga mukha, at may kanilang manga pakpak na ganito: 

ang kanilang manga pakpak ay nagkakadaitan, sila'y hindi nagsisipihit nang sila'y yumaon, yumaon 
bawa't isa sa kanila na patuloy. 

tungkol sa anyo nang kanilang manga mukha, sila'y may mukhang tao; at silang apat ay may mukha nang 
leon sa kanang tagiliran, at silang apat ay may mukha nang baka sa kaliwang tagiliran, silang apat ay may 
mukha rin nang aguila. 

at ang kanilang manga mukha at ang kanilang manga pakpak ay magkahiwalay sa itaas: dalawang 
pakpak nang bawa't isa ay nagkakadaitan at ang dalawa ay nagsisitakip nang kanilang manga katawan. 
at yumaon bawa't isa sa kanila na patuloy, kung saan naparoroon ang espiritu, doon sila nangaparoroon, 
sila'y hindi nagsisipihit nang sila'y yumaon. 

tungkol sa anyo nang manga nilalang na may buhay, ang kanilang katulad ay parang manga bagang 
nagniningas: parang manga sulo: ang apoy ay tumataas at bumababa sa gitna nang manga nilalang na 
may buhay at ang apoy ay maningas, at mula sa apoy ay may lumabas na kidlat. 

at ang manga nilalang na may buhay ay nagsitakbo at nagsibalik na parang kislap nang kidlat. 
samantala ngang minamasdan ko ang manga nilalang na may buhay, narito, ang isang gulong sa lupa sa 
siping nang manga nilalang na may buhay, sa bawa't isa nang apat na mukha nang manga yaon. 

ang anyo nang manga gulong at nang kanilang pagkayari ay parang kulay nang berilo: at ang apat na 
yaon ay may isang anyo: at ang kanilang anyo at ang kanilang pagkayari ay parang isang gulong sa loob 
nang isang gulong. 

pagka yumaon, nagsisiyaon sa kanilang apat na dako: hindi nagsisipihit nang sila'y yumaon. 

tungkol sa kanilang manga rueda ay matataas at kakilakilabot: at itong apat ay may kanilang manga 
ilanta na puno nang manga mata sa palibot. 

at pagka ang manga nilalang na may buhay ay nagsisiyaon, ang manga gulong ay nagsisiyaon sa siping 
nila, at pagka ang manga nilalang na may buhay ay nangatataas mula sa lupa, ang manga gulong ay 
nangatataas. 

kung saan naparoroon ang espiritu ay nangaparoroon sila, doon pinaparoonan nang espiritu, at ang 
manga gulong ay nangatataas sa siping nila; sapagka't ang espiritu nang nilalang na may buhay ay nasa 
manga gulong. 

pagka ang manga yaon ay nagsisiyaon, ang manga ito'y nagsisiyaon, at pagka ang manga yaon ay 
nagsisitayo, ang manga ito ay nagsisitayo, at pagka ang manga yaon ay nangatataas mula sa lupa, ang 
manga gulong ay nangatataas sa siping nila; sapagka't ang espiritu nang nilalang na may buhay ay nasa 
manga gulong. 

at sa ibabaw nang ulo nang nilalang na may buhay, may kawangis nang langit, na parang kulay nang 
kakilakilabot na bubog, na nakaunat sa itaas nang kanilang manga ulo. 

at sa ilalim nang langit ay nakaunat ang kanilang manga pakpak, na ang isa ay sa gawi nang isa: bawa't 
isa'y may dalawa na tumatakip nang kaniyang katawan sa dakong ito, at bawa't isa'y may dalawa na 
tumatakip sa dakong yaon. 

at nang sila'y magsiyaon, aking narinig ang pagaspas nang kanilang manga pakpak na parang hugong 
nang maraming tubig, parang tinig nang makapangyarihan sa lahat, na hugong nang kagulo na gaya nang 
kaingay nang isang hukbo: pagka sila'y nagsisitayo, kanilang ibinababa ang kanilang manga pakpak. 

at may tinig na nagmula sa itaas nang langit na nasa ibabaw nang kanilang manga ulo: pagka sila'y 
nagsisitayo, kanilang ibinababa ang kanilang manga pakpak. 

at sa itaas nang langit na nasa itaas nang kanilang manga ulo ay may kawangis nang isang luklukan na 
parang anyo nang batong zafiro; at sa ibabaw nang kawangis nang luklukan ay may kawangis nang isang 
tao sa itaas niyaon. 

at ako'y nakakita nang parang metal na nagbabaga, na parang anyo nang apoy sa loob niyaon, na 
nakikita mula sa kaniyang manga balakang na paitaas, at mula sa kaniyang manga balakang na paibaba 
ay nakakita ako nang parang anyo nang apoy, at may ningning sa palibot niyaon. 

kung paano ang anyo nang bahaghari na nasa alapaap sa kaarawan nang ulan, gayon ang anyo nang 
kinang sa palibot. ito ang anyo nang kaluwalhatian nang panginoon. at nang aking makita, ako'y 
nasubasob, at aking narinig ang tinig nang isang nagsasalita. 

at sinabi niya sa akin, anak nang tao, tumayo ka nang iyong manga paa, at ako'y makikipagsalitaan sa 
iyo. 

at ang espiritu ay sumaakin nang siya'y magsalita sa akin, at itinayo ako sa aking manga paa: at aking 
narinig siya na nagsasalita sa akin. 

at kaniyang sinabi sa akin, anak nang tao, sinusugo kita sa manga anak ni israel, sa manga bansa na 
mapanghimagsik, na nanganghimagsik laban sa akin: sila at ang kanilang manga magulang ay 
nagsisalangsang laban sa akin, hanggang sa kaarawan ngang ito. 

at ang manga anak ay walang galang at mapagmatigas na loob: sinusugo kita sa kanila: at iyong 
sasabihin sa kanila, ganito ang sabi nang panginoong diyos. 

at sila sa didinggin man nila, o sa itatakuwil man nila (sapagka't sila'y mapanghimagsik na sangbahayan), 
gayon man ay matatalastas nila na nagkaroon nang propeta sa gitna nila. 

at ikaw, anak nang tao, huwag matakot sa kanila, o matakot man sa kanilang manga salita, bagaman 
maging manga dawag at manga tinik ang kasama mo, at bagaman ikaw ay tumatahan sa gitna nang 
manga alakdan: huwag kang matakot sa kanilang manga salita, o manglupaypay man sa kanilang manga 
tingin, bagaman sila'y mapanghimagsik na sangbahayan. 

at iyong sasalitain ang aking manga salita sa kanila, sa didinggin, o sa itatakuwil man, sapagka't sila'y 
totoong mapanghimagsik. 

nguni't ikaw, anak nang tao, dinggin mo kung ano ang sinasabi ko sa iyo: huwag kang mapanghimagsik 
na gaya niyaong mapanghimagsik na sangbahayan, ibuka mo ang iyong bibig, at iyong kanin ang 
ibinibigay ko sa iyo. 

at nang ako'y tumingin, narito, isang kamay ay nakaunat sa akin, at narito, isang balumbon ay nandoon, 
at ikinadkad niya sa harap ko: at nasusulatan sa loob at sa labas; at may nakasulat doon na manga 
taghoy, at panangis, at manga daing. 

at sinabi niya sa akin, anak nang tao, kanin mo ang iyong nasusumpungan, kanin mo ang balumbong ito, 
at ikaw ay yumaon, magsalita ka sa sangbahayan ni israel. 

sa gayo'y ibinuka ko ang aking bibig, at ipinakain niya sa akin ang balumbon. 

at sinabi niya sa akin, anak nang tao, pakanin mo ang iyong tiyan, at busugin mo ang iyong bituka nang 
balumbong ito na aking ibinibigay sa iyo. nang magkagayo'y kinain ko, at sa aking bibig ay naging parang 
pulot sa katamisan. 

at sinabi niya sa akin, anak nang tao, yumaon ka, paroon ka sa sangbahayan ni israel, at magsalita ka 
nang aking manga salita sa kanila. 

sapagka't ikaw ay hindi sinugo sa isang bayan na may ibang wika at may mahirap na salita, kundi sa 
sangbahayan ni israel, 

hindi sa maraming bayan na may ibang wika at may mahirap na salita, na ang manga salita ay hindi mo 
nauunawa. tunay na kung suguin kita sa manga yaon, didinggin ka nang manga yaon. 

nguni't hindi ka didinggin nang sangbahayan ni israel: sapagka't hindi nila ako didinggin: sapagka't ang 
buong sangbahayan ni israel ay may matigas na ulo, at may mapagmatigas na loob. 

narito, aking pinapagmatigas ang iyong mukha laban sa kanilang manga mukha, at pinatigas ko ang 
iyong ulo laban sa kanilang manga ulo. 

ginawa kong parang isang diamante na lalong matigas kay sa pingkiang bato ang iyong ulo: huwag mo 
silang katakutan, o manglupaypay man sa kanilang tingin, bagaman sila'y mapanghimagsik na 
sangbahayan. 

bukod dito'y sinabi niya sa akin, anak nang tao, lahat nang aking manga salita na aking sasalitain sa iyo 
ay tanggapin mo sa iyong puso, at dinggin mo nang iyong manga pakinig. 

at yumaon ka, pumaroon ka sa manga bihag, na manga anak nang iyong bayan at magsalita ka sa kanila, 
at saysayin mo sa kanila, ganito ang sabi nang panginoong diyos, sa didinggin man nila, o sa itatakuwil 
man nila. 

nang magkagayo'y itinaas ako nang espiritu, at aking narinig sa likuran ko ang tinig nang malaking 
hugong, na nagsasabi, purihin ang kaluwalhatian nang panginoon mula sa kaniyang dako. 

at aking narinig ang pagaspas nang manga pakpak nang manga nilalang na may buhay na 
nagkakadagisdisan, at ang hugong nang manga gulong sa siping nila, sa makatuwid baga'y ang ingay 
nang malaking hugong. 

sa gayo'y itinaas ako nang espiritu, at ako'y dinala, at ako'y yumaong namamanglaw, sa pagiinit nang 
aking kalooban, at ang kamay nang panginoon ay naging malakas sa akin. 

nang magkagayo'y naparoon ako sa manga bihag sa tel-abib, na nagsisitahan sa pangpang nang ilog 
chebar, at sa kanikanilang kinatatahanan, at ako'y umupo roong natitigilan sa gitna nila na pitong araw. 
at nangyari, sa katapusan nang pitong araw, na ang salita nang panginoon ay dumating sa akin, na 
nagsasabi, 

anak nang tao, ginawa kitang bantay sa sangbahayan ni israel: kaya't pakinggan mo ang salita sa aking 
bibig, at ipanguna mo sa kanila sa ganang akin. 

pagka aking sinabi sa masama, ikaw ay walang pagsalang mamamatay, at hindi mo pinagpaunahan siya, 
o nagsasalita ka man upang hikayatin ang masama mula sa kaniyang masamang lakad, upang iligtas ang 
kaniyang buhay, ang gayong masamang tao ay mamamatay sa kaniyang kasamaan, nguni't ang kaniyang 
dugo ay aking sisiyasatin sa iyong kamay. 

gayon ma'y kung iyong pagpaunahan ang masama, at siya'y hindi humiwalay sa kaniyang kasamaan, o sa 
kaniyang masamang lakad man, siya'y mamamatay sa kaniyang kasamaan, nguni't iyong iniligtas ang 
iyong kaluluwa. 

muli, pagka ang isang taong matuwid ay lumilihis sa kaniyang katuwiran, at gumawa nang kasamaan, at 
ako'y naglalagay nang katitisuran sa harap niya, siya'y mamamatay, sapagka't hindi mo siya 
pinagpaunahan, siya'y mamamatay sa kaniyang kasalanan, at ang kaniyang manga matuwid na gawa na 
kaniyang ginawa ay hindi aalalahanin, nguni't ang kaniyang dugo ay aking sisiyasatin sa iyong kamay. 
gayon ma'y kung iyong pinagpaunahan ang taong matuwid, upang ang matuwid ay huwag magkasala, at 
siya'y hindi nagkakasala, siya'y walang pagsalang mabubuhay, sapagka't siya'y nahikayat, at iyong 
iniligtas ang iyong kaluluwa. 

at ang kamay nang panginoon ay sumasa akin, at sinabi niya sa akin, bumangon ka, lumabas ka sa 
kapatagan at doo'y makikipagusap ako sa iyo. 

nang magkagayo'y bumangon ako, at ako'y lumabas sa kapatagan, at, narito, ang kaluwalhatian nang 
panginoon ay dumoon, na gaya nang kaluwalhatian na aking nakita sa pangpang nang ilog chebar, at 
ako'y napasubasob. 

nang magkagayo'y suma akin ang espiritu, at itinayo ako sa aking manga paa, at siya'y nakipagsalitaan sa 
akin, at nagsabi sa akin, yumaon ka, magsara ka sa loob nang iyong bahay. 

nguni't ikaw, anak nang tao, narito, sila'y mangaglalagay nang manga lubid sa iyo, at itatali sa iyo, at 
ikaw ay hindi lalabas sa gitna nila. 

at aking paninikitin ang iyong dila sa ngalangala nang iyong bibig, upang ikaw ay mapipi, at huwag 
maging mananaway sa kanila: sapagka't sila'y mapanghimagsik na sangbahayan. 

nguni't pag ako'y makikipagsalitaan sa iyo, aking ibubuka ang iyong bibig, at iyong sasabihin sa kanila, 
ganito ang sabi nang panginoong diyos, siyang nakikinig ay makinig: at ang nagtatakuwil ay magtakuwil: 
sapagka't sila'y mapanghimagsik na sangbahayan. 


ikaw naman, anak nang tao, kumuha ka nang isang losa, at ilagay mo sa harap mo, at gumuhit ka sa 
ibabaw nang isang bayan, sa makatuwid baga'y nang jerusalem. 

at kubkubin mo, at magtayo ka nang manga katibayan sa tapat noon, at maglagay ka nang bunton sa 
tapat noon, maglagay ka rin nang manga kampamento sa tapat noon, at magumang ka nang manga 
pangsaksak sa tapat noon sa palibot. 

at magdala ka nang kawaling bakal, at ilagay mo na pinakakutang bakal sa pagitan mo at nang bayan: at 
iharap mo ang iyong mukha sa dako niyaon, at makukubkob, at iyong kukubkubin. ito ang magiging 
tanda sa sangbahayan ni israel. 

bukod dito'y humiga ka nang patagilid sa iyong kaliwa at ilagay mo ang kasamaan nang sangbahayan ni 
israel doon, ayon sa bilang nang manga araw na iyong ihihiga roon, magdadanas ka nang kanilang 
kasamaan. 

sapagka't aking itinakda ang manga taon nang kanilang kasamaan upang maging sa iyo'y isang bilang 
nang manga araw, sa makatuwid baga'y tatlong daan at siyam na pung araw: gayon mo dadanasin ang 
kasamaan nang sangbahayan ni israel. 

at muli, pagka iyong natapos ang manga ito, ikaw ay hihiga sa iyong tagilirang kanan, at iyong dadanasin 
ang kasamaan nang sangbahayan ni juda, apat na pung araw, bawa't araw ay pinaka isang taon, aking 
itinakda sa iyo. 

at iyong ihaharap ang iyong mukha sa pagkubkob nang jerusalem na may lilis kang manggas: at ikaw ay 
manghuhula laban doon. 

at, narito, ipinaglalagay kita nang lubid, at ikaw ay huwag magpapalikoliko mula sa isang dako hanggang 
sa kabila, hanggang sa matupad mo ang manga kaarawan nang iyong pagkubkob. 

magdala ka rin nang trigo, at nang cebada, at nang habas, at nang lentejas, at nang mijo, at nang 
espelta, at ilagay mo sa isang sisidlan, at gawin mong tinapay, ayon sa bilang nang manga araw na iyong 
ihihiga sa iyong tagiliran, sa makatuwid baga'y tatlong daan at siyam na pung araw, iyong kakanin yaon. 
at ang iyong pagkain na iyong kakanin ay magiging ayon sa timbang, dalawang pung siklo isang araw: 
araw-araw ay iyong kakanin. 

at ikaw ay iinom nang tubig ayon sa takal, na ikaanim na bahagi nang isang hin: araw-araw ikaw ay 
iinom. 

at iyong kakaning parang manga munting tinapay na cebada, at iyong lulutuin sa dumi na galing sa tao sa 
kanilang paningin. 

at sinabi nang panginoon, ganito kakanin nang manga anak ni israel ang kanilang maruming tinapay, sa 
gitna nang manga bansa na aking pagtatabuyan sa kanila. 

nang magkagayo'y sinabi ko, ah panginoong diyos! narito, ang aking kaluluwa ay hindi nadumhan, 
sapagka't mula sa aking kabataan hanggang ngayon ay hindi ako kumain nang namamatay sa sarili, o 
nilapa nang manga hayop, o pumasok man ang kasuklamsuklam na karne sa aking bibig. 

nang magkagayo'y sinabi niya sa akin, tingnan mo, ibinigay ko sa iyo'y dumi nang baka na kahalili nang 
dumi nang tao, at iyong ihahanda ang iyong tinapay sa ibabaw niyaon. 

bukod dito'y sinabi niya sa akin, anak nang tao, narito, aking babaliin ang tungkod nang tinapay sa 
jerusalem: at sila'y magsisikain nang tinapay ayon sa timbang, at may pagkatakot, at magsisiinom sila 
nang tubig ayon sa takal, at manglulupaypay: 

upang sila'y mangailangan nang tinapay at tubig, at manglupaypay na magkakasama, at manganlata sa 
kanilang kasamaan. 

at ikaw, anak nang tao, magdala ka nang matalas na tabak, na parang pangahit nang manggugupit ang 
iyong dadalhin, at iyong pararaanin sa iyong ulo at sa iyong balbas: kung magkagayo'y kumuha ka nang 
timbangang panimbang, at bahagihin mo ang buhok. 

ang ikatlong bahagi ay iyong susunugin sa apoy sa gitna nang bayan, pagka ang manga araw nang 
pagkubkob ay naganap, at iyong kukunin ang ikatlong bahagi, at susugatan mo nang tabak sa palibot, at 
ang ikatlong bahagi ay iyong pangangalatin sa hangin, at ako'y magbubunot nang tabak sa likuran nila. 
at kukuha ka sa manga yaon nang kaunti sa bilang, at ipagtatali mo sa iyong manga tunika. 

at sa manga ito'y kukuha ka uli, at ihahagis mo sa gitna nang apoy, at susunugin mo sa apoy, siyang 
panggagalingan nang apoy sa buong sangbahayan ni israel. 

ganito ang sabi nang panginoong diyos, ito ay jerusalem, inilagay ko siya sa gitna nang manga bansa, at 
manga lupain ay nangasa palibot niya. 

at siya'y nanghimagsik laban sa aking manga kahatulan sa paggawa nang kasamaan na higit kay sa 
ginawa nang manga bansa, at laban sa aking manga palatuntunan na higit kay sa manga lupain na 
nangasa palibot niya: sapagka't kanilang itinakuwil ang aking manga kahatulan, at tungkol sa aking 
manga palatuntunan, hindi nila nilakaran. 

kaya't ganito ang sabi nang panginoong diyos, sapagka't kayo'y manggugulo na higit kay sa manga bansa 
na nangasa palibot ninyo, at hindi nagsilakad sa aking manga palatuntunan, o iningatan man ang aking 
manga kahatulan, o nagsigawa man nang ayon sa manga ayos sa manga bansa na nangasa palibot ninyo: 
kaya't ganito ang sabi nang panginoong diyos: narito, ako, sa makatuwid baga'y ako, ay laban sa iyo, at 
ako'y maglalapat nang manga kahatulan sa gitna mo sa paningin nang manga bansa. 

at aking gagawin sa iyo ang hindi ko ginawa, at hindi ko na gagawin pa ang kaparis, dahil sa iyong lahat 
na kasuklamsuklam. 

kaya't kakanin nang manga magulang ang manga anak sa gitna mo, at kakanin nang manga anak ang 
kanilang manga magulang: at ako'y maglalapat nang manga kahatulan sa iyo; at ang buong nalabi sa iyo 
ay aking pangangalatin sa lahat nang dako. 

kaya't buhay ako, sabi nang panginoong diyos, walang pagsala, na sapagka't iyong nilapastangan ang 
aking santuario nang lahat mong kasuklamsuklam na bagay, at nang lahat mong karumaldumal, kaya't 
akin namang babawasan ka, ni hindi magpapatawad ang aking mata, at ako nama'y hindi mahahabag. 
ang ikatlong bahagi mo ay mamamatay sa pamamagitan nang salot, at sa pamamagitan nang kagutom 
ay mauubos sila sa gitna mo; at ang isang ikatlong bahagi ay mabubuwal sa pamamagitan nang tabak sa 
palibot mo; at ang ikatlong bahagi ay aking pangangalatin sa lahat nang dako, at magbubunot ako nang 
tabak sa likuran. 

ganito magaganap ang aking galit, at aking lulubusin ang aking kapusukan sa kanila, at ako'y maaaliw: at 
kanilang malalaman na akong panginoon ay nagsalita sa aking pagsisikap, pagka aking naganap ang aking 
kapusukan sa kanila. 

bukod dito'y gagawin kitang kasiraan at kapulaan, sa gitna nang manga bansa na nangasa palibot mo, sa 
paningin nang lahat na nagsisidaan. 

sa gayo'y magiging kadustaan at kapulaan, aral at katigilan sa manga bansang nangasa palibot mo, pagka 
ako'y maglalapat nang manga kahatulan sa iyo sa galit at sa kapusukan, at sa mababagsik na pagsaway 
(akong panginoon ang nagsalita), 

pagka ako'y magpapasapit sa kanila nang manga masamang pana nang kagutom na ikasisira nila, na 
siyang aking pasasapitin upang sirain kayo. at aking palalalain ang kagutom sa inyo, at aking babaliin ang 
inyong tungkod nang tinapay, 

at ako'y magpapasapit sa inyo nang kagutom at manga masamang hayop, at kanilang aalisan ka nang 
anak, at salot at dugo ay daraan sa iyo: at aking pararatingin ang tabak sa iyo: ako ang panginoon na 
nagsalita. 

at ang salita nang panginoon ay dumating sa akin, na nagsasabi, 

anak nang tao, itingin mo ang iyong mukha sa manga bundok nang israel, at ikaw ay manghula tungkol 
sa manga yaon. 

at magsabi, kayong manga bundok nang israel, pakinggan ang salita nang panginoong diyos. ganito ang 
sabi nang panginoong diyos sa manga bundok at sa manga burol, sa manga batis at sa manga libis: 
narito, ako sa makatuwid baga'y ako, magpaparating nang tabak sa inyo, at aking sisirain ang inyong 
manga mataas na dako. 

at ang inyong manga dambana ay masisira, at ang inyong manga larawang araw ay mababasag, at aking 
ibubulagta ang inyong manga patay na tao sa harap nang inyong manga diyosdiyosan. 

at aking ilalapag ang manga bangkay nang manga anak ni israel sa harap nang kanilang manga 
diyosdiyosan, at aking ikakalat ang inyong manga buto sa palibot nang inyong manga dambana. 

sa lahat nang inyong manga tahanang dako ay mawawasak ang manga bayan, at ang manga mataas na 
dako ay mangasisira:, upang ang inyong manga dambana ay mangawasak at mangagiba, at ang inyong 
manga diyosdiyosan ay mangabasag at mangaglikat, at ang inyong manga larawang araw ay 
mangabagsak, at ang inyong manga gawa ay mangawawala. 

at ang manga patay ay mangabubuwal sa gitna ninyo, at inyong malalaman na ako ang panginoon. 

gayon ma'y magiiwan ako nang nalabi, upang magkaroon sa inyo nang ilan na nakatanan sa tabak sa 
gitna nang manga bansa, pagka kayo'y mangangalat sa manga lupain. 

at silang nangakatanan sa inyo ay aalalahanin ako sa gitna nang manga bansa na pagdadalhan sa 
kanilang bihag, kung paanong ako'y nakipagkasira sa kanilang masamang kalooban na humiwalay sa 
akin, at sa kanilang manga mata, na yumaong sumamba sa kanilang manga diyosdiyosan, at sila'y 
magiging kasuklamsuklam sa kanilang sariling paningin dahil sa manga kasamaan na kanilang nagawa sa 
lahat nilang kasuklamsuklam. 

at kanilang malalaman na ako ang panginoon: hindi ako nagsalita nang walang kabuluhan na aking 
gagawin ang kasamaang ito sa kanila. 

ganito ang sabi nang panginoong diyos, saktan mo nang iyong kamay, at sikaran mo nang iyong paa, at 
iyong sabihin, sa aba nila! dahil sa lahat na masamang kasuklamsuklam nang sangbahayan ni israel: 
sapagka't sila'y mangabubuwal sa pamamagitan nang tabak, nang kagutom, at nang salot. 

ang malayo ay mamamatay sa salot, at ang malapit ay mabubuwal sa pamamagitan nang tabak, at ang 
malabi at makubkob ay mamamatay sa pamamagitan nang kagutom: ganito ko gaganapin ang aking 
kapusukan sa kanila. 

at inyong malalaman na ako ang panginoon, pagka ang kanilang manga patay na tao ay mangalalagay sa 
gitna nang kanilang manga diyosdiyosan sa palibot nang kanilang manga dambana, sa ibabaw nang 
bawa't mataas na burol, sa lahat na taluktok nang manga bundok, at sa ilalim nang bawa't sariwang 
punong kahoy, at sa ilalim nang bawa't mayabong na encina, na kanilang pinaghandugan nang masarap 
na amoy sa lahat nilang diyosdiyosan. 

at aking iuunat ang kamay ko laban sa kanila, at gagawin kong sira at giba ang lupa, mula sa ilang 
hanggang sa diblah, sa lahat nilang tahanan; at kanilang malalaman na ako ang panginoon. 

bukod dito'y ang salita nang panginoon ay dumating sa akin, na nagsasabi, 

at ikaw, anak nang tao, ganito ang sabi nang panginoong diyos sa lupain nang israel, may wakas: ang 
wakas ay dumating sa apat na sulok nang lupain. 

ngayon ang wakas ay sumasaiyo at aking pararatingin ang aking galit sa iyo, at hahatulan ka ayon sa 
iyong manga lakad; at ipadadanas ko sa iyo ang lahat nang iyong kasuklamsuklam. 

at hindi ka patatawarin nang aking mata, o kahahabagan man kita, kundi aking parurusahan ang iyong 
manga lakad, at ang iyong manga kasuklamsuklam na gawa ay malilitaw: at inyong malalaman na ako 
ang panginoon. 

ganito ang sabi nang panginoong diyos, ang kasamaan, ang tanging kasamaan, narito, dumarating. 

ang wakas ay dumating, ang wakas ay dumating, ito'y gumigising laban sa iyo: narito, dumarating. 

ang parusa sa iyo ay dumarating, oh mananahan sa lupain: ang panahon ay dumarating, ang kaarawan 
ay malapit na, kaarawan nang pagkakagulo, at hindi nang kagalakang may hiyawan, sa ibabaw nang 
manga bundok. 

bigla ko ngang ibubugso sa iyo ang aking kapusukan, at aking gaganapin ang aking galit laban sa iyo, at 
hahatulan kita ayon sa iyong manga lakad, at ipadadanas ko sa iyo ang lahat nang iyong 
kasuklamsuklam. 

at ang aking mata ay hindi magpapatawad, o mahahabag man ako: padadatnin ko sa iyo ang ayon sa 
iyong manga lakad: at ang iyong manga kasuklamsuklam ay dadanasin mo, at inyong malalaman na ako 
ang panginoon na nananakit. 

narito, ang kaarawan, narito, dumarating, ang hatol sa iyo ay ipinasiya, ang tungkod ay namulaklak, ang 
kapalaluan ay namuko. 

pangdadahas ay bumangon na naging pamalo nang kasamaan, walang malalabi sa kanila, o sa kanilang 
karamihan man, o sa kanilang kayamanan man: at hindi magkakaroon nang kahit karangalan sa kanila. 
ang panahon ay dumarating, ang kaarawan ay nalalapit: huwag magalak ang mamimili, o tumangis man 
ang manininda: sapagka't ang poot ay nasa lahat nang karamihan niyaon. 

sapagka't hindi na pagbabalikan nang manininda ang ipinagbili, bagaman sila'y buhay pa: sapagka't ang 
pangitain ay tungkol sa buong karamihan niyaon, walang babalik, at sinoman ay hindi magpapakalakas 
pa sa kasamaan nang kaniyang buhay. 

nagsihihip sila nang pakakak, at nagsihanda, nguni't walang naparoroon sa pagbabaka, sapagka't ang 
aking poot ay nasa buong karamihan niyaon. 

ang tabak ay nasa labas, at ang salot at ang kagutom ay nasa loob: siyang nasa parang ay mamamatay sa 
tabak, at siyang nasa bayan, kagutom at salot ay lalamon sa kaniya. 

nguni't silang nagsisitanan sa manga yaon ay tatanan, at mangapapasa manga bundok, na parang manga 
kalapati sa manga libis, silang lahat ay nagsisitangis, bawa't isa'y dahil sa kaniyang kasamaan. 

lahat nang kamay ay manghihina, at lahat nang tuhod ay manglalata na gaya nang tubig. 

sila'y mangagbibigkis din naman nang kayong magaspang, at pangingilabot ay sasa kanila, at kahihiyan 
ay sasa lahat nang mukha, at pagkakalbo sa lahat nilang ulo. 

kanilang ihahagis ang kanilang pilak sa manga lansangan, at ang kanilang ginto ay magiging parang isang 
maruming bagay, ang kanilang pilak at ang kanilang ginto ay hindi makapagliligtas sa kanila sa kaarawan 
nang poot nang panginoon: hindi nila maaaliw ang kanilang manga kaluluwa, o mabubusog man ang 
kanilang manga tiyan, sapagka't naging katitisuran nang kanilang kasamaan. 

tungkol sa ganda nang kaniyang gayak, inilagay niya sa kamahalan, nguni't kanilang ginawang manga 
larawan ang kanilang manga kasuklamsuklam at karumaldumal na manga bagay: kaya't ginawa ko sa 
kanila na parang maruming bagay. 

at aking ibibigay sa manga kamay nang manga taga ibang lupa na pinakahuli, at sa manga masama sa 
lupa na pinakasamsan,, at kanilang lalapastanganin. 

ang aking mukha ay aking itatalikod naman sa kanila, at kanilang lalapastanganin ang aking lihim na 
dako: at manga magnanakaw ay magsisipasok doon, at lalapastangan. 

gumawa ka nang tanikala, sapagka't ang lupain ay puno nang manga sala sa pagbububo nang dugo, at 
ang bayan ay puno nang pangdadahas. 

kaya't aking dadalhin ang manga pinakamasama nang manga bansa, at aariin nila ang kanilang manga 
bahay: akin namang patitigilin ang kapalaluan nang malakas, at ang kanilang manga dakong banal ay 
lalapastanganin. 

kagibaan ay dumarating, at sila'y magsisihanap nang kapayapaan, at wala doon. 

kapanglawan at kapanglawan ay darating, at balita at balita ay darating, at sila'y magsisihanap nang 
pangitain nang propeta, nguni't ang kautusa'y mawawala sa saserdote, at ang payo'y mawawala sa 
manga matanda. 

ang hari ay tatangis, at ang prinsipe ay mananamit nang kapahamakan, at ang manga kamay nang 
manga tao nang lupain ay mababagbag: aking gagawin sa kanila ang ayon sa kanilang lakad, at ayon sa 
kanilang kaugalian ay hahatulan ko sila; at kanilang malalaman na ako ang panginoon. 

at nangyari nang ikaanim na taon, nang ikaanim na buwan, nang ikalima nang buwan, ako'y nakaupo sa 
aking bahay, at ang manga matanda sa juda ay nangakaupo sa harap ko, na ang kamay nang panginoong 
diyos ay dumating sa akin doon. 

nang magkagayo'y tumingin ako, at, narito, may isang anyo na parang apoy: mula sa anyo nang kaniyang 
manga balakang at paibaba, ay apoy, at mula sa kaniyang manga balakang at paitaas, parang anyo nang 
kinang, na parang metal na nagbabaga. 

at kaniyang inilabas ang anyo nang isang kamay, at hinawakan ako sa buhok nang aking ulo: at itinaas 
ako nang espiritu sa pagitan nang lupa at nang langit, at dinala ako sa pangitain na mula sa diyos sa 
jerusalem, sa pintuan nang pintuang-daan nang pinakaloob na looban na nakaharap sa dakong hilagaan, 
na kinaroroonan nang upuan nang larawan nang panibugho, na namumungkahi sa paninibugho. 

at, narito, ang kaluwalhatian nang diyos nang israel ay nandoon, gaya nang anyo na aking nakita sa 
kapatagan. 

nang magkagayo'y sinabi niya sa akin, anak nang tao, itingin mo ang iyong manga mata ngayon sa daan 
na dakong hilagaan. sa gayo'y itiningin ko ang aking manga mata sa daan na dakong hilagaan, at narito, 
nasa dakong hilagaan nang pintuang-daan nang dambana ang larawang ito nang panibugho sa pasukan. 
at sinabi niya sa akin, anak nang tao, nakikita mo baga ang kanilang ginagawa? ang malaking 
kasuklamsuklam na ginagawa nang sangbahayan ni israel dito, upang ako'y lumayo sa aking santuario? 
nguni't iyo muling makikita pa ang ibang manga malalaking kasuklamsuklam. 

at dinala niya ako sa pintuan nang looban, at nang ako'y tumingin, narito, ang isang butas sa pader. 
nang magkagayo'y sinabi niya sa akin, anak nang tao, humukay ka ngayon sa pader: at nang ako'y 
humukay sa pader, narito, ang isang pintuan. 

at sinabi niya sa akin, ikaw ay pumasok, at tingnan mo ang manga masamang kasuklamsuklam na 
kanilang ginagawa rito. 

sa gayo'y pumasok ako at nakita ko; at narito, ang bawa't anyo nang nagsisiusad na manga bagay, at 
kasuklamsuklam na manga hayop, at lahat nang manga diyosdiyosan nang sangbahayan ni israel, na 
nakaguhit sa pader sa palibot. 

at nagsitayo sa harap nila ang pitong pung lalake sa manga matanda nang sangbahayan ni israel, at sa 
gitna nila ay tumayo si jaazanias na anak ni saphan, bawa't lalake ay may kaniyang pangsuub sa kaniyang 
kamay, at ang amoy nang usok nang kamangyan ay napailanglang. 

nang magkagayo'y sinabi niya sa akin, anak nang tao, nakikita mo baga kung anong ginagawa nang 
manga matanda nang sangbahayan ni israel sa kadiliman, bawa't isa'y sa kaniyang manga silid na 
nilarawanan? sapagka't kanilang sinasabi, hindi tayo nakikita nang panginoon, pinabayaan nang 
panginoon ang lupa. 

sinabi rin niya sa akin, iyong muling makikita pa ang manga ibang malaking kasuklamsuklam na kanilang 
ginagawa. 

nang magkagayo'y dinala niya ako sa pintuan nang pintuang-daan nang bahay nang panginoon na nasa 
dakong hilagaan, at, narito, doo'y nangaupo ang manga babae na iniiyakan si tammuz. 

nang magkagayo'y sinabi niya sa akin, nakita mo baga ito, oh anak nang tao? iyo pa muling makikita ang 
lalong malaking manga kasuklamsuklam kay sa manga ito. 

at dinala niya ako sa pinakaloob na looban nang bahay nang panginoon, at, narito, sa pintuan nang 
templo nang panginoon sa pagitan nang malaking pintuan at nang dambana, ay may dalawang pu't 
limang lalake, na sila'y nakatalikod sa dako nang templo nang panginoon, at nakaharap sa dakong 
silanganan, at kanilang sinasamba ang araw sa dakong silanganan. 

nang magkagayo'y sinabi niya sa akin, nakita mo baga ito, oh anak nang tao? magaan bagang bagay sa 
sangbahayan ni juda, na sila'y nagsisigawa nang manga kasuklamsuklam na kanilang ginagawa dito? 
sapagka't kanilang pinuno nang karahasan ang lupa, at sila'y nangagbalik uli upang mungkahiin ako sa 
galit: at, narito, kanilang inilalagay ang sanga sa kanilang ilong. 

kaya't akin namang gagawin sa kapusukan, ang aking mata ay hindi magpapatawad, o mahahabag man 
ako: at bagaman sila'y nagsisidaing sa aking pakinig nang malakas na tinig, gayon ma'y hindi ko sila 
didinggin. 

nang magkagayo'y sumigaw siya sa aking pakinig nang malakas na tinig, na nagsasabi, magsilapit yaong 
manga may katungkulan sa bayan, na bawa't isa'y may kaniyang pangpatay na almas sa kaniyang kamay. 
at narito, anim na lalake ay nagsipanggaling sa daan nang mataas na pintuang-daan, na nalalagay sa 
dako nang hilagaan, na bawa't isa'y may kaniyang pangpatay na almas sa kaniyang kamay, at isang lalake 
ay nasa gitna nila na nakapanamit nang kayong lino, na may tintero nang manunulat sa kaniyang 
tagiliran. at sila'y nagsipasok, at nagsitayo sa siping nang tansong dambana. 

at ang kaluwalhatian nang diyos nang israel ay umilanglang mula sa kerubin, na kinapapatungan, 
hanggang sa pintuan nang bahay: at kaniyang tinawag ang lalaking nakapanamit nang kayong lino, na 
may tintero nang manunulat sa kaniyang tagiliran. 

at sinabi nang panginoon sa kaniya, pumaroon ka sa gitna nang bayan, sa gitna nang jerusalem, at 
maglagay ka nang manga tanda sa manga noo nang manga taong nangagbubuntong-hininga at 
nagsidaing dahil sa lahat na kasuklamsuklam na nagawa sa gitna niyaon. 

at sa manga iba ay sinabi niya sa aking pakinig, magsiparoon kayo sa bayan na magsisunod sa kaniya, at 
manakit kayo: huwag magpatawad ang inyong mata, o kayo man ay mahabag, 

lipulin ninyong lubos ang matanda, ang binata at ang dalaga, at ang manga bata at ang manga babae, 
nguni't huwag lumapit sa sinomang lalake na tinandaan, at inyong pasimulan sa aking santuario. nang 
magkagayo'y kanilang pinasimulan sa manga matandang lalake na nangasa harap nang bahay. 

at sinabi niya sa kanila, lapastanganin ninyo ang bahay, at punuin ninyo nang patay ang manga looban: 
magsilabas kayo. at sila'y nagsilabas, at nanakit sa bayan. 

at nangyari, habang sila'y nananakit, at ako'y naiwan, na ako'y nasubasob, at sumigaw ako, at aking 
sinabi, ah panginoong diyos! iyo bagang lilipulin ang buong nalabi sa israel, sa iyong pagbubugso nang 
iyong kapusukan sa jerusalem? 

nang magkagayo'y sinabi niya sa akin, ang kasamaan nang sangbahayan ni israel at ni juda ay totoong 
malaki, at ang lupain ay puno nang dugo, at ang bayan ay puno nang kasuwailan: sapagka't kanilang 
sinasabi, pinabayaan nang panginoon ang lupa, at hindi nakikita nang panginoon. 

at tungkol sa akin naman, ang aking mata ay hindi magpapatawad, o mahahabag man ako, kundi aking 
ipadadanas ang kanilang lakad sa kanilang ulo. 

at, narito, ang lalaking nakapanamit nang kayong lino, na may tintero nang manunulat sa kaniyang 
tagiliran, nagbalita nang bagay; na sinabi, aking ginawa na gaya nang iniutos mo sa akin. 

nang magkagayo'y tumingin ako, at, narito, sa langit na nasa ulunan nang manga kerubin, may nakita na 
parang isang batong zafiro, na parang isang luklukan. 

at siya'y nagsalita sa lalake na nakapanamit nang kayong lino, at kaniyang sinabi, pumasok ka sa pagitan 
nang nagsisiikot na manga gulong, sa ilalim nang kerubin, at punuin mo kapuwa ang iyong manga kamay 
nang manga bagang nagbabaga mula sa pagitan nang manga kerubin, at ikalat mo sa bayan. at sa aking 
paningin ay pumasok siya. 

ang manga kerubin nga ay nagsitayo sa dakong kanan nang bahay, nang ang lalake ay pumasok, at 
pinuno nang ulap ang pinakaloob na looban. 

at ang kaluwalhatian nang panginoon ay napailanglang mula sa kerubin, at tumayo sa itaas nang pintuan 
nang bahay, at ang bahay ay napuno nang ulap, at ang looban ay napuno nang ningning nang 
kaluwalhatian nang panginoon. 

at ang pagaspas nang manga pakpak nang manga kerubin ay narinig hanggang sa looban sa labas, na 
gaya nang tinig nang diyos na makapangyarihan sa lahat, pagka siya'y nagsasalita. 

at nangyari, nang kaniyang utusan ang lalake na nakapanamit nang kayong lino, na sabihin, kumuha ka 
nang apoy sa loob nang nagsisiikot na manga gulong mula sa pagitan nang manga kerubin, na siya'y 
pumasok, at tumayo sa tabi nang isang gulong. 

at iniunat nang kerubin ang kaniyang kamay mula sa gitna nang manga kerubin sa apoy na nasa gitna 
nang manga kerubin, at kumuha niyaon, at inilagay sa manga kamay nang nakapanamit nang kayong 
lino, na siyang kumuha at lumabas. 

at lumitaw sa gitna nang manga kerubin ang anyo nang kamay nang isang tao sa ilalim nang kanilang 
manga pakpak. 

at ako'y tumingin, at narito, apat na gulong ay nangasa tabi nang manga kerubin, isang gulong ay nasa 
tabi nang isang kerubin, at ang ibang gulong ay nasa tabi nang ibang kerubin: at ang anyo nang manga 
gulong ay gaya nang kulay nang batong berila. 

at tungkol sa kanilang anyo, silang apat ay may isang pagkakawangis, na para bagang isang gulong na 
napasa loob nang isang gulong. 

pagka nagsisiyaon, ay nagsisiyaon sa kanilang apat na dako: hindi nagsisipihit habang nagsisiyaon, kundi 
ang kinahaharapan nang ulo ay siyang sinusundan nila: hindi nagsisipihit habang nagsisiyaon. 

at ang kanilang buong katawan, at ang kanilang manga likod, at ang kanilang manga kamay, at ang 
kanilang manga pakpak, at ang manga gulong ay puno nang manga mata sa palibot, sa makatuwid 
baga'y ang manga gulong na tinatangkilik nang apat. 

tungkol sa manga gulong, tinawag sa aking pakinig, ang nagsisiikot na manga gulong. 

at bawa't isa'y may apat na mukha: ang unang mukha ay mukha nang kerubin, at ang ikalawang mukha 
ay mukha nang tao, at ang ikatlo ay mukha nang leon, at ang ikaapat ay mukha nang isang aguila. 

at ang manga kerubin ay napaitaas: ito ang nilalang na may buhay na aking nakita sa pangpang nang ilog 
chebar. 

at nang magsiyaon ang manga kerubin, ang manga gulong ay nagsiyaong kasiping nila: at nang itaas 
nang manga kerubin ang kanilang manga pakpak upang paitaas mula sa lupa, ang manga gulong naman 
ay hindi nagsihiwalay sa siping nila. 

pagka sila'y nagsisitayo, ang manga ito ay nagsisitayo, at pagka sila'y nangapaiitaas, ang manga ito'y 
nangapaiitaas na kasama nila: sapagka't ang espiritu nang nilalang na may buhay ay nasa manga yaon. 
at ang kaluwalhatian nang panginoon ay lumabas mula sa pintuan nang bahay, at lumagay sa ibabaw 
nang manga kerubin. 

at itinaas nang manga kerubin ang kanilang manga pakpak, at nangapaitaas mula sa lupa sa aking 
paningin, nang sila'y magsilabas, at ang manga gulong ay sa siping nila: at sila'y nagsitayo sa pintuan 
nang pintuang-daang silanganan nang bahay nang panginoon, at ang kaluwalhatian nang diyos nang 
israel ay nasa itaas nila. 

ito ang nilalang na may buhay na aking nakita sa ilalim nang diyos nang israel sa pangpang nang ilog 
chebar,: at naalaman ko na sila'y manga kerubin. 

bawa't isa'y may apat na mukha, at bawa't isa'y may apat na pakpak, at ang anyo nang manga kamay 
nang tao ay nasa ilalim nang kanilang manga pakpak. 

at tungkol sa anyo nang kanilang manga mukha, ay manga mukha na aking nakita sa pangpang nang ilog 
chebar, ang kanilang manga anyo at sila rin; sila'y yumaon bawa't isa na patuloy. 

bukod dito'y itinaas ako nang espiritu, at dinala ako sa pintuang-daang silanganan nang bahay nang 
panginoon, na nakaharap sa dakong silanganan: at narito, nasa pinto nang pintuang-daan ang dalawang 
pu't limang lalake, at nakita ko sa gitna nila si jaazanias na anak ni azur, at si pelatias na anak ni benaias, 
na manga prinsipe nang bayan. 

at sinabi niya sa akin, anak nang tao, ito ang manga lalake na nagsisikatha nang kasamaan, at nagbibigay 
nang masamang payo sa bayang ito, 

na nagsasabi, hindi malapit ang panahon nang pagtatayo nang manga bahay, ang bayang ito ang 
caldera, at tayo ang karne. 

kaya't manghula ka laban sa kanila, manghula ka, oh anak nang tao. 

at ang espiritu nang panginoon ay dumating sa akin, at sinabi niya sa akin, salitain mo, ganito ang sabi 
nang panginoon: ganito ang inyong sinabi, oh sangbahayan ni israel: sapagka't nalalaman ko ang manga 
bagay na pumasok sa inyong pag-iisip. 

inyong pinarami ang inyong pinatay sa bayang ito, at inyong pinuno ang manga lansangan nito nang 
manga patay. 

kaya't ganito ang sabi nang panginoong diyos, ang inyong manga patay na inyong ibinulagta sa gitna 
nito, ay karne, at ang bayang ito ay siyang caldera: nguni't kayo'y ilalabas sa gitna nito. 

kayo'y nangatakot sa tabak; at aking pararatingin ang tabak sa inyo, sabi nang panginoong diyos. 

at aking ilalabas kayo sa gitna nito, at ibibigay ko kayo sa manga kamay nang manga taga ibang lupa, at 
maglalapat ako nang manga kahatulan sa inyo. 

kayo'y mangabubuwal sa pamamagitan nang tabak; aking hahatulan kayo sa hangganan nang israel: at 
inyong malalaman na ako ang panginoon. 

ang bayang ito ay hindi magiging inyong caldera, o kayo man ay magiging karne sa gitna nito, aking 
hahatulan kayo sa hangganan nang israel, 


921 


at inyong malalaman na ako ang panginoon: sapagka't kayo'y hindi nagsilakad nang ayon sa aking manga 
palatuntunan, o inyo mang isinagawa ang aking manga kahatulan, kundi kayo'y nagsigawa nang ayon sa 
manga kaugalian nang manga bansa na nangasa palibot ninyo. 

at nangyari, nang ako'y nanghuhula, na si pelatias na anak ni benaias ay namatay. nang magkagayo'y 
nasubasob ako, at ako'y sumigaw nang malakas, at aking sinabi, ah panginoong diyos! gagawa ka baga 
nang lubos na wakas sa nalabi sa israel? 

at ang salita nang panginoon ay dumating sa akin, na sinasabi, 

anak nang tao, ang iyong manga kapatid, sa makatuwid baga'y ang iyong manga kapatid, na manga 
lalake sa iyong kamaganakan, at ang buong sangbahayan ni israel, silang lahat, siyang manga 
pinagsabihan nang manga nananahan sa jerusalem. magsilayo kayo sa panginoon, sa amin ay ibinigay 
ang lupaing ito na pinakaari. 

kaya't iyong sabihin, ganito ang sabi nang panginoong diyos, bagaman sila'y aking inilayo sa gitna nang 
manga bansa, at bagaman aking pinangalat sila sa gitna nang manga lupain, gayon ma'y ako'y magiging 
pinaka santuario sa kanila sa sandaling panahon sa manga lupain na kanilang kapaparunan. 

kaya't iyong sabihin, ganito ang sabi nang panginoong diyos: aking pipisanin kayo mula sa manga bayan, 
at titipunin ko kayo sa manga lupain na inyong pinangalatan, at aking ibibigay sa inyo ang lupain nang 
israel. 

at sila'y magsisiparoon, at kanilang aalisin ang lahat na karumaldumal na bagay niyaon, at ang lahat nang 
kasuklamsuklam niyaon, mula roon. 

at aking bibigyan sila nang isang puso, at aking lalagyan nang bagong diwa ang loob ninyo, at aking 
aalisin ang batong puso sa kanilang laman, at aking bibigyan sila nang pusong laman, 

upang sila'y magsilakad sa aking manga palatuntunan, at ganapin ang aking manga kahatulan at isagawa: 
at sila'y magiging aking bayan, at ako'y magiging kanilang diyos. 

nguni't tungkol sa kanila na ang puso ay nagsisunod ayon sa kanilang manga karumaldumal na bagay, at 
sa kanilang manga kasuklamsuklam, aking pararatingin ang kanilang lakad sa kanilang sariling manga ulo, 
sabi nang panginoong diyos. 

nang magkagayo'y itinaas nang manga kerubin ang kanilang manga pakpak, at ang manga gulong ay 
nangasa siping nila; at ang kaluwalhatian nang diyos nang israel ay nasa itaas nang manga yaon. 

at ang kaluwalhatian nang panginoon ay napailanglang mula sa pinakaloob nang bayan, lumagay sa 
ibabaw nang bundok na nasa dakong silanganan nang bayan. 

at itinaas ako nang espiritu, at dinala ako sa pangitain sa caldea sa pamamagitan nang espiritu nang 
diyos, sa kanila na manga bihag. sa gayo'y ang pangitain na aking nakita ay napaitaas mula sa akin. 

nang magkagayo'y sinalita ko sa kanila na manga bihag ang lahat na bagay na ipinakita sa akin nang 
panginoon. 

ang salita rin nang panginoon ay dumating sa akin, na nagsasabi, 

anak nang tao, ikaw ay tumatahan sa gitna nang mapanghimagsik na sangbahayan, na may manga mata 
na maititingin, at hindi nagsisitingin, na may manga pakinig na maipakikinig, at hindi nangakikinig, 
sapagka't sila'y isang mapanghimagsik na sangbahayan. 

kaya't ikaw na anak nang tao, maghanda ka nang daladalahan sa paglipat, at ikaw ay lumipat sa araw sa 
kanilang paningin, at ikaw ay lumipat mula sa iyong dako hanggang sa ibang dako sa kanilang paningin: 
baka sakaling sila'y magbulay, bagaman sila'y mapanghimagsik na sangbahayan. 

at iyong ilalabas ang iyong daladalahan sa araw sa kanilang paningin, na parang daladalahan sa paglipat, 
at ikaw ay lalabas sa hapon sa kanilang paningin, na gaya nang kung ang manga tao ay nangapasasa 
pagkatapon. 

bumutas ka sa pader sa kanilang paningin, at iyong ilabas doon. 

sa kanilang paningin ay iyong papasanin sa iyong balikat, at ilalabas sa pagdilim, iyong tatakpan ang 
iyong mukha, upang huwag mong makita ang lupa: sapagka't inilagay kita na pinakatanda sa 
sangbahayan ni israel. 

at aking ginawang gayon na gaya nang iniutos sa akin: aking inilabas ang aking daladalahan sa araw, na 
gaya nang daladalahan sa paglipat, at sa hapon ay bumutas ako nang aking kamay sa pader, aking 
inilabas sa dilim, at pinasan ko sa aking balikat sa kanilang paningin. 

at nang kinaumagahan ay dumating ang salita nang panginoon sa akin, na nagsasabi, 

anak nang tao, hindi baga ang sangbahayan ni israel na mapanghimagsik na sangbahayan, ay nagsabi sa 
iyo, anong ginagawa mo? 

sabihin mo sa kanila, ganito ang sabi nang panginoong diyos, ang hulang ito ay tungkol sa prinsipe sa 
jerusalem, at sa buong sangbahayan ni israel na kinalalakipan nila. 

sabihin mo, ako'y inyong tanda: kung ano ang aking ginawa, gayon ang gagawin sa kanila: sila'y 
mapapasa pagkatapon, sa pagkabihag. 

at ang prinsipe na nasa gitna nila ay magpapasan sa kaniyang balikat sa pagdilim, at lalabas: sila'y 
magsisibutas sa pader upang ilabas doon: siya'y magtatakip nang kaniyang mukha, sapagka't hindi niya 
makikita ang lupa nang kaniyang manga mata. 

ang akin namang panilo ay aking ilaladlad sa kaniya, at siya'y mahuhuli sa aking silo, at aking dadalhin 
siya sa babilonia sa lupain nang manga caldeo, gayon ma'y hindi niya makikita, bagaman siya'y 
mamamatay roon. 

at aking pangangalatin sa bawa't dako ang lahat na nangasa palibot niya na nagsisitulong sa kaniya, at 
ang lahat niyang manga pulutong, at aking huhugutin ang tabak sa likuran nila. 

at kanilang malalaman na ako ang panginoon, pagka sila'y aking pinanabog sa gitna nang manga bansa, 
at aking pinangalat sa manga lupain. 

nguni't magiiwan ako nang kaunting lalake sa kanila, na maiiwan nang tabak, nang kagutom, at nang 
salot, upang kanilang maipahayag ang lahat na kanilang kasuklamsuklam sa gitna nang manga bansa na 
kanilang pinaroroonan, at kanilang malalaman na ako ang panginoon. 

bukod dito'y ang salita nang panginoon ay dumating sa akin, na nagsasabi, 

anak nang tao, kanin mo ang iyong tinapay na may panginginig, at inumin mo ang iyong tubig na may 
pangangatal at may pagkatakot, 

at sabihin mo sa bayan nang lupain, ganito ang sabi nang panginoong diyos tungkol sa manga 
nananahan sa jerusalem, at sa lupain nang israel. sila'y magsisikain nang kanilang tinapay na may 
pagkatakot, at nanglulupaypay na iinom nang tubig, upang ang kaniyang lupain ay masira na mawawalan 
nang lahat na nandoon, dahil sa pangdadahas nilang lahat na nagsisitahan doon. 

at ang manga bayan na tinatahanan ay mawawasak, at ang lupain ay masisira, at inyong malalaman na 
ako ang panginoon. 

at ang salita nang panginoon ay dumating sa akin, na nagsasabi, 

anak nang tao, ano ang kawikaang ito na sinasambit ninyo sa lupain nang israel, na sinasabi, ang manga 
kaarawan ay tumatagal, at ang bawa't pangitain ay nabubulaanan? 

saysayin mo nga sa kanila, ganito ang sabi nang panginoong diyos, aking papaglilikatin ang kawikaang 
ito, at hindi na sasambitin pang parang kawikaan sa israel, kundi sabihin mo nga sa kanila, ang manga 
kaarawan ay malapit na, at ang pagtupad nang lahat na pangitain. 

sapagka't hindi na magkakaroon pa nang walang kabuluhang pangitain o nang di tunay na panghuhula sa 
loob nang sangbahayan ni israel. 

sapagka't ako ang panginoon: ako'y magsasalita, at ang salita na aking sasalitain ay matutupad: hindi na 
magluluwat pa: sapagka't sa inyong manga kaarawan, oh mapanghimagsik na sangbahayan, aking 
sasalitain ang salita, at aking tutuparin, sabi nang panginoong diyos. 

muling ang salita nang panginoon ay dumating sa akin, na nagsasabi, 

anak nang tao, narito, silang nasa sangbahayan ni israel ay nagsasabi, ang pangitain na kaniyang nakikita 
ay sa malaong manga araw na darating, at nanghuhula nang manga panahong malayo. 

kaya't sabihin mo sa kanila, ganito ang sabi nang panginoong diyos, wala nang magluluwat pa sa aking 
manga salita, kundi ang salita na aking sasalitain ay matutupad, sabi nang panginoon. 

at ang salita nang panginoon ay dumating sa akin, na nagsasabi, 

anak nang tao, manghula ka laban sa manga propeta nang israel na nanganghuhula, at sabihin mo sa 
kanila na nanganghuhula nang mula sa kanilang sariling puso, pakinggan ninyo ang salita nang 
panginoon: 

ganito ang sabi nang panginoong diyos, sa aba nang manga hangal na manga propeta, na nagsisisunod 
sa kanilang sariling diwa, at walang nakitang anoman! 

oh israel, ang iyong manga propeta ay naging parang manga zorra sa manga gibang dako. 

kayo'y hindi sumampa sa manga sira, o iginawa man ninyo nang kuta ang sangbahayan ni israel, upang 
siya'y makatayo sa pakikipagbaka sa kaarawan nang panginoon. 

sila'y nangakakita nang walang kabuluhan, at sinungaling na panghuhula, na nagsasabi, sabi nang 
panginoon, at hindi sila sinugo nang panginoon, at kanilang pinaasa ang manga tao na ang salita ay 
magiging totoo. 

hindi baga kayo nakakita nang walang kabuluhang pangitain, at hindi baga kayo nagsalita nang 
kasinungalingang panghuhula, sa inyong pagsasabi, sabi nang panginoon, yamang hindi ko sinalita? 
kaya't ganito ang sabi nang panginoong diyos, sapagka't kayo'y nangagsasalita nang walang kabuluhan, 
at nangakakita nang manga kasinungalingan, kaya't, narito, ako'y laban sa inyo, sabi nang panginoong 
diyos. 

at ang aking kamay ay magiging laban sa manga propeta na nangakakakita nang walang kabuluhan, at 
nanganghuhula nang manga kasinungalingan: sila'y hindi mapapasa kapulungan nang aking bayan, o 
masusulat man sa pasulatan nang sangbahayan ni israel, o sila man ay magsisipasok sa lupain nang 
israel: at inyong malalaman na ako ang panginoong diyos. 

sapagka't, sa makatuwid baga'y sapagka't kanilang hinikayat ang aking bayan, na nangagsabi, 
kapayapaan, at walang kapayapaan, at pagka ang isa ay nagtatayo nang isang kuta, narito, kanilang 
tinatapalan nang masamang argamasa: 

sabihin mo sa kanila na nangagtatapal nang masamang argamasa, na yao'y mababagsak: magkakaroon 
nang bugso nang ulan, at kayo. oh malalaking granizo, ay babagsak, at isang unos na hangin ay titibag 
niyaon. 

narito, pagka ang kuta ay nabagsak, hindi baga sasabihin sa inyo: saan nandoon ang tapal na inyong 
itinapal? 

kaya't ganito ang sabi nang panginoong diyos, akin ngang titibagin nang unos na hangin sa aking 
kapusukan, at magkakaroon nang bugso nang ulan sa aking pagkagalit, at malalaking manga granizo sa 
kapusukan upang tunawin. 

gayon ko ibabagsak ang kuta na inyong tinapalan nang masamang argamasa, at aking ilalagpak sa lupa, 
na anopa't ang pinagsasaligan niyaon ay malilitaw: at mababagsak, at kayo'y malilipol sa gitna niyaon: at 
inyong malalaman na ako ang panginoon. 

ganito ko wawakasan ang aking kapusukan sa kuta, at sa nangagtapal nang masamang argamasa; at 
sasabihin ko sa iyo, ang kuta ay wala na, o ang nangagtatapal man, 

sa makatuwid baga'y ang manga propeta nang israel, na nanganghuhula tungkol sa jerusalem, at 
nangakakakita nang pangitaing kapayapaan para sa bayan, at walang kapayapaan, sabi nang panginoong 
diyos. 

at ikaw, anak nang tao, itingin mo ang iyong mukha laban sa manga anak na babae nang iyong bayan, na 
nanganghuhula nang mula sa kanilang sariling puso: at manghula ka laban sa kanila, 

at iyong sabihin, ganito ang sabi nang panginoong diyos, sa aba nang manga babae na nangananahi nang 
manga unan sa lahat nang siko, at nagsisigawa nang manga lambong na ukol sa ulo nang iba't ibang 
sukat upang manghuli nang manga kaluluwa! hahanapin baga ninyo ang manga kaluluwa nang aking 
bayan, at mangagliligtas na buhay nang manga kaluluwa sa ganang inyong sarili? 

at inyong nilapastangan ako sa gitna nang aking bayan dahil sa manga dakot na cebada, at dahil sa 
manga putol nang tinapay, upang ipahamak ang manga kaluluwa na hindi marapat mamatay, at upang 

iligtas na buhay ang manga kaluluwa na hindi marapat mabuhay, sa pamamagitan nang inyong 
pagbubulaan sa aking bayan na nakikinig sa manga kasinungalingan. 

kaya't ganito ang sabi nang panginoong diyos, narito, ako'y laban sa inyong manga unan, na inyong 
ipinanghahanap nang manga kaluluwa, na paliparin sila, at aking manga lalabnutin sa inyong manga 
kamay, at aking pawawalan ang manga kaluluwa, sa makatuwid baga'y ang manga kaluluwa na inyong 
hinahanap upang paliparin. 

ang inyo namang manga lambong ay aking lalabnutin, at ililigtas ko ang aking bayan sa inyong kamay, at 
hindi na sila mangapapasa inyong kamay na mahanap, at inyong malalaman na ako ang panginoon. 
sapagka't sa pamamagitan nang kasinungalingan ay inyong pinighati ang puso nang matuwid, na hindi ko 
pinalungkot, at inyong pinalakas ang kamay nang masama, upang huwag humiwalay sa kaniyang 
masamang lakad, at maligtas na buhay, 

kaya't hindi na kayo mangakakakita nang walang kabuluhang pangitain o manganghuhula man nang 
manga panghuhula: at aking ililigtas ang aking bayan mula sa inyong kamay, at inyong malalaman na ako 
ang panginoon. 

nang magkagayo'y lumapit sa akin ang ilan sa manga matanda sa israel, at nangaupo sa harap ko. 

at ang salita nang panginoon ay dumating sa akin na nagsasabi, 

anak nang tao, tinaglay nang manga lalaking ito ang kanilang manga diyosdiyosan sa kanilang puso, at 
inilagay ang katitisuran nang kanilang kasamaan sa harap nang kanilang mukha: dapat bagang 
sanggunian nila ako? 

kaya't salitain mo sa kanila, at sabihin mo sa kanila, ganito ang sabi nang panginoong diyos, bawa't tao 
sa sangbahayan ni israel na nagtataglay nang kaniyang manga diyosdiyosan sa kaniyang puso, at 
naglalagay nang katitisuran nang kaniyang kasamaan sa harap nang kaniyang mukha, at naparoroon sa 
propeta, akong panginoon ay sasagot sa kaniya roon nang ayon sa karamihan nang kaniyang manga 
diyosdiyosan, 

upang aking makuha ang sangbahayan ni israel sa kanilang sariling puso sapagka't silang lahat ay 
nagsilayo sa akin dahil sa kanilang manga diyosdiyosan. 

kaya't sabihin mo sa sangbahayan ni israel, ganito ang sabi nang panginoong diyos, mangagbalik-loob 
kayo, at kayo'y magsitalikod sa inyong manga diyosdiyosan: at ihiwalay ninyo ang inyong manga mukha 
sa lahat ninyong kasuklamsuklam. 

sapagka't bawa't tao sa sangbahayan ni israel, o sa manga taga ibang lupa na nangananahan sa israel, na 
humihiwalay nang kaniyang sarili sa akin, at nagtataglay nang kaniyang manga diyosdiyosan sa kaniyang 
puso, at naglalagay nang katitisuran nang kaniyang kasamaan sa harap nang kaniyang mukha, at 
naparoroon sa propeta upang magusisa sa akin tungkol sa kaniyang sarili, akong panginoon ang sasagot 
sa kaniya: 

at aking ititingin ang aking mukha laban sa taong yaon, at aking gagawin siyang katigilan, na pinakatanda 
at pinaka kawikaan, at aking ihihiwalay siya sa gitna nang aking bayan, at inyong malalaman na ako ang 
panginoon. 

at kung ang propeta ay madaya at magsalita nang isang salita, akong panginoon ang dumaya sa 
propetang yaon, at aking iuunat ang aking kamay sa kaniya, at papatayin ko siya mula sa gitna nang 
aking bayang israel. 

at kanilang dadanasin ang kanilang kasamaan: ang kasamaan nang propeta ay magiging gaya nga nang 
kasamaan niya na humahanap sa kaniya, 

upang ang sangbahayan ni israel ay huwag nang maligaw pa sa akin, o mahawa pa man sa lahat nilang 
pagsalangsang, kundi upang sila'y maging aking bayan, at ako'y maging kanilang diyos, sabi nang 
panginoong diyos. 

at ang salita nang panginoon ay dumating sa akin, na nagsasabi, 

anak nang tao, pagka ang isang lupain ay nagkasala laban sa akin nang pagsalangsang, at aking iniunat 
ang aking kamay roon, at aking binali ang tungkod nang tinapay niyaon, at nagsugo ako nang kagutom 
doon, at aking inihiwalay roon ang tao at hayop, 

bagaman ang tatlong lalaking ito, na si noe, si daniel at si job, ay nangandoon, ang kanila lamang ililigtas 
ay ang kanilang sariling manga kaluluwa, sa pamamagitan nang kanilang katuwiran, sabi nang 
panginoong diyos. 

kung aking paraanin ang manga mabangis na hayop sa lupain, at kanilang sirain, at ito'y magiba na 
anopa't walang taong makadaan dahil sa manga hayop, 

bagaman ang tatlong lalaking ito ay nangandoon, buhay ako, sabi nang panginoong diyos, hindi sila 
mangagliligtas nang manga anak na lalake o babae man, sila lamang ang maliligtas, nguni't ang lupain ay 
masisira. 

o kung ako'y magpasapit nang tabak sa lupaing yaon, at aking sabihin, tabak, dumaan ka sa lupain: na 
anopa't aking ihiwalay roon ang tao at hayop; 

bagaman ang tatlong lalaking ito ay nangandoon, buhay ako, sabi nang panginoong diyos, sila'y hindi 
mangagliligtas nang manga anak na lalake o babae man, kundi sila lamang ang maliligtas. 

o kung ako'y magsugo nang salot sa lupaing yaon, at aking ibugso ang aking kapusukan sa kaniya na may 
kabagsikan, upang ihiwalay ang tao't hayop, 

bagaman si noe, si daniel, at si job, ay nangandoon, buhay ako, sabi nang panginoong diyos, hindi sila 
mangagliligtas nang manga anak na lalake o babae man, ang kanila lamang ililigtas ay ang kanilang 
sariling kaluluwa sa pamamagitan nang kanilang katuwiran. 

sapagka't ganito ang sabi nang panginoong diyos, gaano pa nga kaya kung aking pasapitin ang aking apat 
na mahigpit na kahatulan sa jerusalem, ang tabak, at ang kagutom, at ang mabangis na hayop, at ang 
salot, upang ihiwalay roon ang tao at hayop? 

gayon ma'y, narito, doo'y maiiwan ang isang nalabi na ilalabas, manga anak na lalake at sangpu nang 
babae: narito, kanilang lalabasin kayo, at inyong makikita ang kanilang manga lakad at ang kanilang 
manga gawa, at kayo'y mangaaaliw tungkol sa kasamaan na aking pinasapit sa jerusalem, tungkol sa 
lahat na aking pinasapit doon. 

at kanilang aaliwin kayo pagka nakikita ninyo ang kanilang lakad at ang kanilang manga gawa at inyong 
makikilala na hindi ko ginawang walang kadahilanan ang lahat na aking ginawa roon, sabi nang 
panginoong diyos. 

at ang salita nang panginoon ay dumating sa akin, na nagsasabi. 

anak nang tao, ano ang higit nang puno nang baging kay sa alin mang puno nang kahoy, nang sanga 
nang puno nang baging na nasa gitna nang manga punong kahoy sa gubat? 

makakakuha baga nang kahoy doon upang gawing anomang kayarian? o makakakuha baga roon ang 
manga tao nang tulos upang mapagsabitan nang anomang kasangkapan? 

narito, inihahagis sa apoy na parang panggatong: sinusupok nang apoy ang dalawang dulo niyaon, at ang 
gitna niyao'y nasusunog, magagamit baga sa anomang gawain? 

narito, nang buo pa, hindi nagagamit sa anomang gawain: gaano pa nga kaya, pagka nasupok nang apoy, 
at nasunog, magagamit pa baga sa anomang gawain? 

kaya't ganito ang sabi nang panginoong diyos, kung paano ang puno nang baging sa gitna nang manga 
puno nang kahoy sa gubat, na aking ibinigay sa apoy na panggatong, gayon ko ibibigay ang manga 
nananahan sa jerusalem. 

at aking ititingin ang aking mukha laban sa kanila: sila'y magsisilabas sa apoy, nguni't susupukin sila nang 
apoy; at inyong malalaman na ako ang panginoon, pagka aking itiningin ang aking mukha laban sa kanila. 
at aking sisirain ang lupain, sapagka't sila'y gumawa nang pagsalangsang, sabi nang panginoong diyos. 
muling ang salita nang panginoon ay dumating sa akin, na nagsasabi. 

anak nang tao, ipakilala mo sa jerusalem ang kaniyang manga kasuklamsuklam. 

at sabihin mo, ganito ang sabi nang panginoong diyos sa jerusalem: ang iyong pinagmulan at ang iyong 
kapanganakan ay ang lupain nang cananeo, ang amorrheo ay iyong ama, at ang iyong ina ay hethea. 

at tungkol sa iyong kapanganakan, nang araw na ikaw ay ipanganak ay hindi naputol ang iyong pusod, o 
napaliguan ka man sa tubig upang linisin ka: ikaw ay hindi pinahiran nang asin, o nabalot man. 

walang matang nahabag sa iyo: upang gawin ang anoman sa manga ito sa iyo, na maawa sa iyo, kundi 
ikaw ay nahagis sa luwal na parang, sapagka't ang iyong pagkatao ay itinakuwil, nang araw na ikaw ay 
ipanganak. 

at nang ako'y dumaan sa tabi mo, at makita kita na nagugumon sa iyong dugo, sinabi ko sa iyo, bagaman 
ikaw ay nagugumon sa iyong dugo, mabuhay ka: oo, sinabi ko sa iyo, bagaman ikaw ay nagugumon sa 
iyong dugo, mabuhay ka. 

pinarami kita na parang damo sa parang, at ikaw ay kumapal at dumakilang mainam, at ikaw ay nagtamo 
nang mainam na kagayakan: ang iyong dibdib ay naganyo, at ang iyong buhok ay lumago, gayon ma'y 
ikaw ay hubo at hubad. 

nang ako nga'y magdaan sa tabi mo, at tumingin sa iyo, narito, ang iyong panahon ay panahon nang 
pagibig, at aking iniladlad ang aking balabal sa iyo, at tinakpan ko ang iyong kahubaran: oo, ako'y 
sumumpa sa iyo, at nakipagtipan sa iyo, sabi nang panginoong diyos, at ikaw ay naging akin. 

nang magkagayo'y pinaliguan kita nang tubig, oo, aking nilinis na mainam ang iyong dugo, at pinahiran 
kita nang langis. 

binihisan din naman kita nang yaring may burda, at sinapatusan kita nang balat nang foka, at binigkisan 
kita sa palibot nang mainam na kayong lino, at binalot kita nang sutla. 

ginayakan din naman kita nang hiyas, at nilagyan ko nang manga pulsera ang iyong manga kamay, at 
nang isang kuwintas ang iyong leeg. 

at nilagyan ko nang hikaw ang iyong ilong, at nang manga hikaw ang iyong manga tainga, at isang 
magandang putong ang iyong ulo. 

ganito ka nagayakan nang ginto at pilak, at ang iyong damit ay mainam na kayong lino, at sutla at yaring 
may burda, ikaw ay kumain nang mainam na harina, at nang pulot, at nang langis, at ikaw ay lubhang 
maganda, at ikaw ay guminhawa sa kalagayang pagkahari. 

at ang iyong kabantugan ay nangalat sa gitna nang manga bansa dahil sa iyong kagandahan, sapagka't 
naging sakdal dahil sa aking kamahalan na aking inilagay sa iyo, sabi nang panginoong diyos. 

nguni't ikaw ay tumiwala sa iyong kagandahan, at nagpatutot dahil sa iyong kabantugan, at ikinalat mo 
ang iyong manga pakikiapid sa bawa't nagdaraan, yao'y kaniya nga. 

at kinuha mo ang iyong manga suot, at ginawa mo para sa iyo ang manga mataas na dako na kagayakan 
na may sarisaring kulay, at nagpatutot sa kanila: ang gayong manga bagay ay hindi na darating, o 
mangyayari pa man. 

kinuha mo naman ang iyong manga magandang hiyas na ginto at pilak, na aking ibinigay sa iyo, at 
ginawa mo sa iyo nang manga larawan nang manga tao, at iyong ipinagpatutot sa kanila: 

at iyong kinuha ang iyong manga bihisang may burda, at ibinalot mo sa kanila, at inilagay mo ang aking 
langis at ang aking kamangyan sa harap nila. 

ang aking tinapay naman na aking ibinigay sa iyo, mainam na harina, at langis, pulot, na aking ipinakain 
sa iyo, iyong inilagay nga sa harap nila na pinakamasarap na amoy, at ganito nangyari, sabi nang 
panginoong diyos. 

bukod dito'y kinuha mo ang iyong manga anak na lalake at babae, na iyong ipinanganak sa akin, at ang 
manga ito ay iyong inihain sa kanila upang lamunin. ang iyo bagang manga pakikiapid ay maliit na bagay. 
na iyong pinatay ang aking manga anak, at iyong ibinigay sila na pinararaan sila sa apoy? 

at sa lahat nang iyong manga kasuklamsuklam, at nang iyong manga pakikiapid hindi mo inalaala ang 
manga kaarawan nang iyong kabataan, nang ikaw ay hubo at hubad, at nagugumon sa iyong dugo. 

at nangyari, pagkatapos nang iyong buong kasamaan (sa aba, sa aba mo! sabi nang panginoong diyos), 

na ikaw ay nagtayo para sa iyo nang isang matayog na dako, at gumawa ka para sa iyo nang mataas na 
dako sa bawa't lansangan. 

itinayo mo ang iyong mataas na dako sa bawa't bukana nang daan, at ginawa mong kasuklamsuklam ang 
iyong kagandahan, at ibinuka mo ang iyong manga paa sa bawa't nagdaraan, at pinarami mo ang iyong 
pakikiapid. 

ikaw naman ay nakiapid din sa manga taga egipto, na iyong manga kalapit bayan, na malaki sa 
pangangatawan, at iyong pinarami ang iyong pakikiapid upang mungkahiin mo ako sa galit. 

narito nga, iniunat ko ang aking kamay sa iyo, at binawasan ko ang iyong karaniwang pagkain, at ibinigay 
kita sa balang maibigan nang nangagtatanim sa iyo, na manga anak na babae nang manga filisteo, na 
nangapapahiya sa iyong kalibugan. 

ikaw naman ay nagpatutot din sa manga taga asiria, sapagka't ikaw ay hindi nasisiyahan: oo, ikaw ay 
nagpatutot sa kanila, at gayon ma'y hindi ka nasisiyahan. 

bukod dito'y iyong pinarami ang iyong pakikiapid sa lupain nang canaan, hanggang sa caldea, at gayon 
ma'y hindi ka nasisiyahan. 

pagkahinahina nang iyong loob, sabi nang panginoong diyos, palibhasa'y iyong ginagawa ang lahat na 
bagay na ito, na gawa nang isang hambog na patutot: 

sa iyong pagtatayo nang iyong matayog na dako sa bukana nang bawa't daan, at ginagawa mo ang iyong 
mataas na dako sa bawa't lansangan, at hindi ka naging gaya nang isang patutot sa iyong pagwawalang 
kabuluhan nang upa. 

isang babae na napakakalunya! na tumatanggap sa iba na kahalili nang kaniyang asawa! 

sila'y nagbibigay nang manga kaloob sa lahat nang manga patutot: nguni't ikaw ay nagbibigay nang iyong 
manga kaloob sa lahat na mangliligaw sa iyo, at iyong sinusuhulan sila, upang sila'y magsilapit sa iyo sa 
bawa't dako, dahil sa iyong manga pakikiapid. 


at ang kaibahan nang ibang manga babae ay nasa iyo sa iyong manga pakikiapid, sa paraang walang 
sumusunod sa iyo upang makiapid: at sa iyong pagbibigay nang upa, at walang upa na ibinibigay sa iyo, 
kaya't ikaw ay kaiba. 

kaya't, oh patutot, pakinggan mo ang salita nang panginoon: 

ganito ang sabi nang panginoong diyos, sapagka't ang iyong karumihan ay nahayag, at ang iyong 
kahubaran ay nalitaw sa iyong manga pakikiapid sa manga mangliligaw sa iyo, at dahil sa lahat nang 
diyosdiyosan na iyong manga kasuklamsuklam, at dahil sa dugo nang iyong manga anak, na iyong 
ibinigay sa kanila, 

kaya't, narito, aking pipisanin ang lahat na mangingibig sa iyo, na iyong pinagkaroonan nang kalayawan, 
at lahat nang iyong inibig, sangpu nang lahat na iyong kinapuotan, akin ngang pipisanin sila laban sa iyo 
sa bawa't dako, at aking ililitaw ang iyong kahubaran sa kanila, upang kanilang makita ang iyong buong 
kahubaran. 

at aking hahatulan ka na gaya nang hatol sa manga babaing nangangalunya at nagbububo nang dugo: at 
aking dadalhin sa iyo ang dugo nang kapusukan at nang paninibugho. 

ikaw ay ibibigay ko rin sa kanilang kamay, at kanilang ibabagsak ang iyong matayog na dako, at igigiba 
ang iyong manga mataas na dako, at kanilang huhubaran ka nang iyong manga suot, at kukunin ang 
iyong magandang manga hiyas, at kanilang iiwan ka na hubo at hubad. 

sila naman ay mangagaahon nang isang pulutong laban sa iyo, at babatuhin ka nila nang manga bato, at 
palalagpasan ka nang kanilang manga tabak. 

at susunugin nila nang apoy ang iyong manga bahay, at maglalapat nang manga kahatulan sa iyo sa 
paningin nang maraming babae, at aking patitigilin ka sa pagpapapatutot, at ikaw naman ay hindi na 
magbibigay pa nang upa. 

sa gayo'y aking papawiin ang aking kapusukan sa iyo, at ang aking paninibugho ay hihiwalay sa iyo, at 
ako'y matatahimik, at hindi na magagalit pa. 

sapagka't hindi mo naalaala ang manga kaarawan nang iyong kabataan, kundi ako'y pinapagiinit mo sa 
lahat nang manga bagay na ito; kaya't, narito, akin namang pararatingin ang iyong lakad sa iyong ulo, 
sabi nang panginoong diyos: at hindi ka na gagawa nang kahalayang ito, na higit kay sa lahat nang iyong 
manga kasuklamsuklam. 

narito, bawa't sumasambit nang manga kawikaan ay sasambitin ang kawikaang ito laban sa iyo, na 
sasabihin, kung ano ang ina, gayon ang kaniyang anak na babae. 

ikaw ang anak na babae nang iyong ina, na nagtakuwil nang kaniyang asawa at nang kaniyang manga 
anak, at ikaw ang kapatid nang iyong manga kapatid, na nagtakuwil nang kanilang manga asawa at nang 
kanilang manga anak: ang inyong ina ay hetea, at ang inyong ama ay amorrheo. 

at ang iyong panganay na kapatid na babae ay ang samaria na tumatahan sa iyong kaliwa, siya at ang 
kaniyang manga anak na babae, at ang iyong bunsong kapatid na babae na tumatahan sa iyong kanan ay 
sodoma at ang kaniyang manga anak. 

gayon ma'y hindi ka lumakad sa kanilang manga lakad, o gumawa man nang ayon sa kanilang 
kasuklamsuklam, kundi wari napakaliit na bagay, ikaw ay hamak na higit kay sa kanila sa lahat nang 
iyong manga lakad. 

buhay ako, sabi nang panginoong diyos, ang sodoma na iyong kapatid na babae ay hindi gumawa, siya o 
ang kaniyang manga anak na babae man, na gaya nang iyong ginawa, nang ginawa mo, at nang iyong 
manga anak na babae. 

narito, ito ang kasamaan nang iyong kapatid na babae na sodoma, kapalaluan, kayamuan sa tinapay, at 
ang malabis na kapahingahan ay nasa kaniya at sa kaniyang manga anak na babae; at hindi man niya 
pinalakas ang kamay nang dukha at mapagkailangan. 

at sila'y palalo at gumawa nang kasuklamsuklam sa harap ko: kaya't aking inalis sila, ayon sa aking 
minagaling. 

kahit ang samaria ay hindi nakagawa nang kalahati nang iyong manga kasalanan, nguni't pinarami mo 
ang iyong manga kasuklamsuklam na higit kay sa kanila, at iyong pinabuti ang iyong manga kapatid na 
babae sa pamamagitan nang lahat mong manga kasuklamsuklam na iyong ginawa. 

ikaw rin naman, taglayin mo ang iyong sariling kahihiyan, sa iyong paglalapat nang kahatulan sa iyong 
manga kapatid na babae, sa iyong manga kasalanan na iyong nagawa na higit na kasuklamsuklam kay sa 
kanila, sila'y lalong matuwid kay sa iyo: oo, malito ka, at taglayin mo ang iyong kahihiyan, sa iyong 
pagpapabuti sa iyong manga kapatid na babae. 

at aking panunumbalikin uli sila mula sa kanilang pagkabihag, sa pagkabihag nang sodoma at nang 
kaniyang manga anak na babae, at sa pagkabihag nang samaria at nang kaniyang manga anak na babae, 
at sa pagkabihag nang iyong manga bihag sa gitna nila. 

upang iyong taglayin ang iyong sariling kahihiyan, at ikaw ay mapahiya dahil sa lahat na iyong ginawa sa 
iyong pagaliw sa kanila. 

at ang iyong manga kapatid na babae ang sodoma at ang kaniyang manga anak na babae mangagbabalik 
sa kanilang dating kalagayan, at ang samaria at ang kaniyang manga anak na babae ay mangagbabalik sa 
kanilang dating kalagayan, at ikaw at ang iyong manga anak ay mangagbabalik sa inyong dating 
kalagayan. 

sapagka't ang iyong kapatid na babae na sodoma ay hindi nabanggit nang iyong bibig sa kaarawan nang 
iyong kapalaluan, 

bago nalitaw ang iyong kasamaan, gaya sa panahon nang kapulaan sa manga anak na babae nang siria, 
at sa lahat na nangasa palibot niya, na manga anak na babae nang manga filisteo, na siyang kumukutya 
sa iyo sa palibot. 

iyong isinagawa ang iyong kahalayan at ang iyong manga kasuklamsuklam, sabi nang panginoon. 
sapagka't ganito ang sabi nang panginoong diyos, akin namang gagawin sa iyo na gaya nang iyong 
ginawa, na iyong hinamak ang sumpa sa pagsira nang tipan. 

gayon ma'y aalalahanin ko ang aking tipan sa iyo nang manga kaarawan nang iyong kabataan, at aking 
itatatag sa iyo ang isang walang hanggang tipan. 

kung magkagayo'y aalalahanin mo ang iyong manga lakad, at mapapahiya ka, pagka iyong tatanggapin 
ang iyong manga kapatid na babae, ang iyong manga matandang kapatid at ang iyong batang kapatid: at 
aking ibibigay sila sa iyo na manga pinakaanak na babae, nguni't hindi sa pamamagitan nang iyong tipan. 
at aking itatatag ang aking tipan sa iyo: at iyong malalaman na ako ang panginoon, 

upang iyong maalaala, at malito ka, at kailan pa man ay hindi mo na bukahin ang iyong bibig, dahil sa 
iyong kahihiyan, pagka aking pinatawad ka nang lahat na iyong nagawa, sabi nang panginoong diyos. 

at ang salita nang panginoon ay dumating sa akin, na nagsasabi, 

anak nang tao, magbugtong ka, at magsalita ka nang talinhaga sa sangbahayan ni israel: 

at iyong sabihin, ganito ang sabi nang panginoong diyos, isang malaking aguila na may manga malaki at 
mahabang pakpak na puno nang manga balahibo, na may sarisaring kulay, naparoon sa libano, at kinuha 
ang dulo nang cedro: 

kaniyang binali ang pinakamataas na sariwang manga sanga niyaon, at dinala sa isang lupain na 
kalakalan, inilagay niya sa isang bayan nang manga mangangalakal. 

kumuha rin siya sa binhi nang lupain, at itinanim sa isang mainam na lupa; itinanim niya sa tabi nang 
maraming tubig: kaniyang itinanim na parang puno nang kahoy na sauce. 

at tumubo, at naging mayabong, na puno nang baging na mababa, na ang manga sanga ay patungo sa 
dako niya, at ang manga ugat niyao'y nasa ilalim niya, sa gayo'y naging isang puno nang baging, at 
nagsanga, at nagsupling. 

may iba namang malaking aguila na may manga malaking pakpak at maraming balahibo: at, narito, ang 
puno nang baging na ito ay pumihit ang manga ugat niyaon, sa dako niya, at isinupling ang kaniyang 
manga sanga sa dako niya mula sa manga pitak na kinatatamanan, upang kaniyang madilig. 

natanim sa isang mabuting lupa sa siping nang maraming tubig, upang makapagsanga, at 
makapagbunga, upang maging mabuting puno nang baging. 

sabihin mo, ganito ang sabi nang panginoong diyos, giginhawa baga yaon? hindi baga niya bubunutin 
ang manga ugat niyaon, at kikitlin ang bunga niyaon, upang matuyo, upang ang lahat na sariwang ladlad 
na manga dahon niyaon ay mangatuyo? at hindi sa pamamagitan nang malakas na bisig o maraming tao 
ay ito'y mabubunot sa manga ugat. 

oo, narito, yamang natanim ay giginhawa baga? hindi baga lubos na matutuyo pagka nahipan siya nang 
hanging silanganan? matutuyo sa manga pitak na tinubuan niya. 

bukod dito'y ang salita nang panginoon ay dumating sa akin, na nagsasabi: 

sabihin mo nga sa mapanghimagsik na sangbahayan, hindi baga ninyo nalalaman ang kahulugan nang 
manga bagay na ito? saysayin mo sa kanila, narito, ang hari sa babilonia ay dumating sa jerusalem, at 
kinuha ang hari niyaon, at ang manga prinsipe niyaon, at dinala niya sa babilonia. 

at siya'y kumuha sa lahing hari, at nakipagtipan siya sa kaniya: isinailalim din niya siya sa panunumpa, at 
dinala ang manga dakila sa lupain: 

upang ang kaharian ay mababa, upang huwag makataas, kundi sa pagiingat nang kaniyang tipan ay 
mapatayo. 

nguni't siya'y nanghimagsik laban sa kaniya sa pagpapadala nang kaniyang manga sugo sa egipto, upang 
mabigyan nila siya nang manga kabayo at maraming tao. giginhawa baga siya? makatatanan baga siya 
na gumagawa nang ganyang manga bagay? makatatahan kaya siya na sumira nang tipan? 

buhay ako, sabi nang panginoong diyos, tunay na sa dakong tinatahanan nang hari na pinaggawaan sa 
kaniyang hari, na ang sumpa ay hinamak niya, at ang tipan ay sinira niya, siya nga'y mamamatay sa gitna 
nang babilonia na kasama niya. 

kahit si faraon man sangpu nang kaniyang makapangyarihang hukbo at malaking pulutong sa 
pakikidigma ay walang magagawa, pagka sila'y mangagtitindig nang manga bunton, at mangagtatayo 
nang manga katibayan, upang pumatay nang maraming manga tao. 

sapagka't kaniyang hinamak ang sumpa sa pagsira nang tipan, at narito, naiabot na niya ang kaniyang 
kamay, at gayon ma'y ginawa ang lahat na bagay na ito, siya'y hindi makatatanan. 

kaya't ganito ang sabi nang panginoong diyos, buhay ako, walang pagsalang ang panunumpa sa akin na 
kaniyang hinamak, at ang tipan sa akin na kaniyang sinira, aking pararatingin sa kaniyang sariling ulo. 

at aking ilalagay ang aking panilo sa kaniya, at siya'y mahuhuli sa aking silo, at dadalhin ko siya sa 
babilonia, at siya'y aking hahatulan doon dahil sa kaniyang pagsalangsang na kaniyang isinalangsang 
laban sa akin. 

at ang lahat niyang manga tanan sa lahat niyang pulutong ay mangabubuwal sa pamamagitan nang 
tabak, at ang nalabi ay mangangalat sa bawa't dako: at inyong malalaman na akong panginoon ang 
nagsalita niyaon. 

ganito ang sabi nang panginoong diyos, kukuha naman ako sa dulo nang mataas na cedro, at aking 
itatanim, sa pinakamataas nang kaniyang sariwang sanga ay puputol ako nang supling, at aking itatanim 
sa isang mataas na bundok at matayog: 

sa bundok na kaitaasan nang israel ay aking itatanim: at magsasanga at magbubunga, at magiging 
mainam na cedro: at sa lilim niyao'y tatahan ang lahat na ibon na ma'y iba't ibang uri, sa lilim nang 
manga sanga niyaon magsisitahan sila. 

at ang lahat na punong kahoy sa parang ay makakaalam na akong panginoon ang nagbaba sa mataas na 
punong kahoy, nagtaas sa mababang punong kahoy, tumuyo sa sariwang punong kahoy, at nagpanariwa 
sa tuyong punong kahoy: akong panginoon ang nagsalita at gumawa niyaon. 

ang salita nang panginoon ay dumating uli sa akin, na nagsasabi, 

anong ibig ninyong sabihin na inyong sinasambit ang kawikaang ito tungkol sa lupain nang israel, na 
sinasabi, kinain nang manga magulang ang manga maasim na ubas, at ang manga ngipin nang manga 
anak ay nagsisipangilo? 

buhay ako, sabi nang panginoong diyos, hindi na ninyo sasambitin pa ang kawikaang ito sa israel. 
narito, lahat nang kaluluwa ay akin, kung paano ang kaluluwa nang ama, gayon din ang kaluluwa nang 
anak ay akin: ang kaluluwa na nagkakasala ay mamamatay. 

nguni't kung ang isang tao ay maging ganap, at gumawa nang tapat at matuwid, 

at hindi kumain sa manga bundok, o itinaas man ang kaniyang manga mata sa manga diyosdiyosan nang 
sangbahayan ni israel, o nadumhan man ang asawa nang kaniyang kapuwa, o lumapit man sa isang 
babae na may kapanahunan: 

at hindi pumighati sa kanino man, kundi nagsauli nang sangla sa mangungutang sa kaniya, hindi 
sumamsam nang anoman sa pamamagitan nang pangdadahas nagbigay nang kaniyang tinapay sa 
gutom, at nagbalot nang kasuutan sa hubad, 

siya na hindi nagbigay na may patubo, o kumuha man nang anomang pakinabang, na iniurong ang 
kaniyang kamay sa kasamaan, gumawa nang tunay na kahatulan sa tao't tao, 

lumakad nang ayon sa aking manga palatuntunan, at nagingat nang aking manga kahatulan upang 
gawing may katotohanan, siya'y ganap, siya'y walang pagsalang mabubuhay, sabi nang panginoong 
diyos. 

kung siya'y magkaanak nang isang lalake na tulisan, mangbububo nang dugo, at gumagawa nang alin 
man sa manga ganitong bagay, 

at hindi gumagawa nang alin man sa manga katungkulang yaon, kundi kumain nga sa manga bundok, at 
nadumhan ang asawa nang kaniyang kapuwa, 

pumighati nang dukha at mapagkailangan, sumamsam sa pamamagitan nang pangdadahas, hindi 
nagsauli nang sangla, at itinaas ang kaniyang manga mata sa manga diyosdiyosan, gumawa nang 
kasuklamsuklam. 

nagbigay na may patubo, at tumanggap nang pakinabang, mabubuhay nga baga siya? siya'y hindi 
mabubuhay: kaniyang ginawa ang lahat na kasuklamsuklam na ito: siya'y walang pagsalang mamamatay, 
ang kaniyang dugo ay sasa kaniya. 

ngayon, narito, kung siya'y magkaanak nang isang lalake, na nakikita ang lahat na kasalanan nang 
kaniyang ama na ginawa, at natatakot, at hindi gumagawa nang gayon, 

na hindi kumain sa manga bundok, o itinaas man ang kaniyang manga mata sa manga diyosdiyosan nang 
sangbahayan ni israel, hindi nadumhan ang asawa nang kaniyang kapuwa, 

o pumighati man sa kanino man, hindi tumanggap nang anomang sangla, o sumamsam man sa 
pamamagitan nang pangdadahas, kundi nagbigay nang kaniyang tinapay sa gutom, at nagbalot nang 
kasuutan sa hubad, 

na iniurong ang kaniyang kamay sa dukha, na hindi tumanggap nang patubo o nang pakinabang man, 
ginawa ang aking manga kahatulan, lumakad sa aking manga palatuntunan, hindi siya mamamatay, nang 
dahil sa kasamaan nang kaniyang ama, siya'y walang pagsalang mabubuhay. 

tungkol sa kaniyang ama, sapagka't siya'y pumighating may kabagsikan, sumamsam sa kaniyang kapatid 
sa pamamagitan nang pangdadahas, at gumawa nang hindi mabuti sa gitna nang kaniyang bayan, narito 
siya'y mamamatay sa kaniyang kasamaan. 

gayon ma'y sinasabi ninyo, bakit hindi dinadala nang anak ang kasamaan nang ama? pagka ginawa nang 
anak ang tapat at matuwid, at nag-ingat nang lahat na aking palatuntunan, at isinagawa, siya'y walang 
pagsalang mabubuhay. 

ang kaluluwa na nagkakasala, mamamatay: ang anak ay hindi magdadanas nang kasamaan nang ama, o 
magdadanas man ang ama nang kasamaan nang anak, ang katuwiran nang matuwid ay sasa kaniya, at 
ang kasamaan nang masama ay sasa kaniya. 

nguni't kung ang masama ay humiwalay sa kaniyang lahat na kasalanan na kaniyang nagawa, at ingatan 
ang lahat na aking manga palatuntunan, at gumawa nang tapat at matuwid, siya'y walang pagsalang 
mabubuhay, siya'y hindi mamamatay. 

wala sa kaniyang manga pagsalangsang na nagawa niya na aalalahanin laban sa kaniya: sa kaniyang 
katuwiran na kaniyang ginawa ay mabubuhay siya. 

mayroon baga akong anomang kasayahan sa kamatayan nang masama? sabi nang panginoong diyos: at 
hindi baga mabuti na siya'y humiwalay sa kaniyang lakad, at mabuhay? 

nguni't pagka ang matuwid ay humiwalay sa kaniyang katuwiran, at gumagawa nang kasamaan, at 
gumagawa nang ayon sa lahat na kasuklamsuklam na ginagawa nang masamang tao, mabubuhay baga 
siya? walang aalalahanin sa kaniyang manga matuwid na gawa na kaniyang ginawa: sa kaniyang 
pagsalangsang na kaniyang isinalangsang, at sa kaniyang kasalanan na kaniyang ipinagkasala, sa manga 
yaon mamamatay siya. 

gayon ma'y inyong sinasabi, ang daan nang panginoon ay hindi matuwid. pakinggan mo ngayon, oh 
sangbahayan ni israel, hindi baga ang aking daan ay matuwid? hindi baga ang iyong manga lakad ang di 
matuwid? 

pagka ang matuwid ay humihiwalay sa kaniyang katuwiran, at gumagawa nang kasamaan, at 
kinamamatayan, sa kasamaan na kaniyang nagawa ay mamamatay siya. 

muli, pagka ang masama ay humihiwalay sa kaniyang kasamaan na kaniyang nagawa, at gumawa nang 
tapat at matuwid, kaniyang ililigtas na buhay ang kaniyang kaluluwa. 

sapagka't siya'y nagmunimuni, at humiwalay sa lahat niyang pagsalangsang na kaniyang nagawa, siya'y 
walang pagsalang mabubuhay, siya'y hindi mamamatay. 

gayon ma'y sabi nang sangbahayan ni israel, ang daan nang panginoon ay hindi matuwid. oh 
sangbahayan ni israel, hindi baga ang aking manga daan ay matuwid? hindi baga ang iyong manga lakad 
ay ang di matuwid? 

kaya't hahatulan ko kayo, oh sangbahayan ni israel, bawa't isa'y ayon sa kaniyang manga lakad, sabi 
nang panginoong diyos. kayo'y mangagbalik-loob, at magsihiwalay kayo sa lahat ninyong pagsalangsang, 
sa gayo'y ang kasamaan ay hindi magiging inyong kapahamakan. 

inyong iwaksi ang lahat ninyong pagsalangsang, na inyong isinalangsang: at kayo'y magbagong loob at 
magbagong diwa: sapagka't bakit kayo mamamatay, oh angkan ni israel? 

sapagka't wala akong kasayahan sa kamatayan niya na namamatay, sabi nang panginoong diyos: kaya't 
magsipagbalik-loob kayo, at kayo'y mangabuhay. 

bukod dito'y magbadya ka nang isang taghoy na ukol sa manga prinsipe sa israel. 

at iyong sabihin, naging ano baga ang iyong ina? isang leona: siya'y humiga sa gitna nang manga leon, sa 
gitna nang manga batang leon, pinakain niya ang kaniyang manga anak. 

at pinalaki niya ang isa sa kaniyang manga anak: yao'y naging isang batang leon, at yao'y natuto na 
manghuli at lumamon nang manga tao. 

narinig naman yaon nang manga bansa, yao'y nahuli sa kanilang hukay, at dinala nila yaon na 
natatanikalaan sa lupain nang egipto. 

nang makita nga niya na siya'y naghintay, at ang kaniyang pagasa ay nawala, kumuha nga siya nang iba 
sa kaniyang manga anak, at ginawang batang leon. 

at yao'y nagpanhik manaog sa gitna nang manga leon, yao'y naging batang leon, at yao'y natuto na 
manghuli, at lumamon nang manga tao. 

at naalaman niya ang kanilang manga palacio, at sinira ang kanilang manga bayan, at ang lupain ay 
nagiba, at ang lahat na nangandoon, dahil sa hugong nang kaniyang angal. 

nang magkagayo'y nagsilagay ang manga bansa laban sa kaniya sa bawa't dako na mula sa manga 
lalawigan, at ipinaglagay nila siya nang panilo: nahuli siya sa kanilang hukay. 

at may tanikalang inilagay siya nila sa isang kulungan, at dinala nila siya sa hari sa babilonia; ipinasok nila 
siya sa katibayan, upang ang kaniyang tinig ay huwag nang marinig sa manga bundok nang israel. 

ang inyong ina ay parang puno nang ubas sa iyong dugo, na natanim sa tabi nang tubig: siya'y mabunga 
at puno nang manga sanga, dahil sa maraming tubig. 

at siya'y nagkaroon nang manga matibay na tutungkurin na magagawang manga cetro nila na 
nagpupuno, at ang kanilang taas ay nataas sa manga masinsing sanga, at nangakita sa kanilang taas dahil 
sa karamihan nang kanilang manga sanga. 

nguni't siya'y nabunot sa pag-aalab nang loob, siya'y nahagis sa lupa, at tinuyo nang hanging silanganan 
ang bunga niya: ang kaniyang manga matibay na tutungkurin ay nangabali at nagsidupok, pinagsupok sa 
apoy. 

at ngayo'y natanim siya sa ilang, sa isang tuyo at uhaw na lupain. 

at lumabas ang apoy sa manga tutungkurin nang kaniyang manga sanga, sinupok ang kaniyang bunga, na 
anopa't nawalan nang matibay na tutungkurin na magiging cetro upang ipagpuno. ito ay panaghoy, at 
magiging pinakapanaghoy. 

at nangyari nang ikapitong taon, nang ikalimang buwan, nang ikasangpu nang buwan, na ang ilan sa 
manga matanda nang israel ay nagsiparoon na sumangguni sa panginoon, at nagsiupo sa harap ko. 

at ang salita nang panginoon ay dumating sa akin, na nagsasabi, 

anak nang tao, salitain mo sa manga matanda nang israel, at sabihin mo sa kanila, ganito ang sabi nang 
panginoong diyos: kayo baga'y naparito upang sumangguni sa akin? buhay ako, sabi nang panginoong 
diyos, hindi ako mapagsasanggunian ninyo. 

hahatulan mo baga sila, anak nang tao, hahatulan mo baga sila? ipakilala mo sa kanila ang manga 
kasuklamsuklam nang kanilang manga magulang, 

at sabihin mo sa kanila, ganito ang sabi nang panginoong diyos: nang araw na aking piliin ang israel, at 
itaas ko ang aking kamay sa lahi nang sangbahayan ni jacob, at pakilala ako sa kanila sa lupain nang 
egipto, na iginawad ko ang aking kamay sa kanila na sinabi, ako ang panginoon ninyong diyos, 

nang araw na yaon ay iginawad ko ang aking kamay sa kanila, upang ilabas ko sila sa lupain nang egipto, 
na dalhin sa lupain na aking itinaan sa kanila na binubukalan nang gatas at pulot, na siyang 
pinakamainam kay sa lahat nang lupain. 

at sinabi ko sa kanila, itakuwil nang bawa't isa sa inyo ang manga bagay na kasuklamsuklam sa kaniyang 
manga mata, at huwag kayong mangahawa sa manga diyosdiyosan nang egipto; ako ang panginoon 
ninyong diyos. 

nguni't sila'y nanghimagsik laban sa akin, at hindi nakinig sa akin: hindi itinakuwil nang bawa't isa sa 
kanila ang manga kasuklamsuklam nang kanilang manga mata, o nilimot man nila ang manga 
diyosdiyosan sa egipto. nang magkagayo'y sinabi kong aking ibubuhos sa kanila ang aking kapusukan, 
upang ganapin ko ang aking galit laban sa kanila, sa gitna nang lupain nang egipto. 

nguni't ako'y gumawa alangalang sa aking pangalan, upang huwag malapastangan sa paningin nang 
manga bansa, na kinaroroonan nila, na sa manga paningin nila ay napakilala ako sa kanila, sa paglalabas 
ko sa kanila sa lupain nang egipto. 

sa gayo'y pinalabas ko sila mula sa lupain nang egipto, at dinala ko sila sa ilang. 

at ibinigay ko sa kanila ang aking manga palatuntunan, at itinuro ko sa kanila ang aking manga 
kahatulan, na kung isagawa nang tao ay mabubuhay sa manga yaon. 

bukod dito'y ibinigay ko rin naman sa kanila ang aking manga sabbath, upang maging tanda sa akin at sa 
kanila, upang kanilang makilala na ako ang panginoon na nagpapaging banal sa kanila. 

nguni't ang sangbahayan ni israel ay nanghimagsik laban sa akin sa ilang: sila'y hindi nagsilakad nang 
ayon sa aking manga palatuntunan, at kanilang itinakuwil ang aking manga kahatulan, na kung gawin 
nang tao, ay mabubuhay sa manga yaon, at ang aking manga sabbath ay kanilang nilapastangang 
mainam. nang magkagayo'y sinabi ko na aking ibubuhos ang aking kapusukan sa kanila sa ilang, upang 
lipulin sila. 

nguni't ako'y gumawa alangalang sa aking pangalan, upang huwag malapastangan sa paningin nang 
manga bansa, na sa paningin nang manga yaon ay aking inilabas sila. 

bukod dito'y iginawad ko naman ang aking kamay sa kanila sa ilang, upang huwag ko silang dalhin sa 
lupain na aking ibinigay sa kanila, na binubukalan nang gatas at pulot, na siyang pinakamainam kay sa 
lahat nang lupain, 

sapagka't kanilang itinakuwil ang aking manga kahatulan, at hindi nagsilakad nang gayon sa aking manga 
palatuntunan, at nilapastangan ang aking manga sabbath: sapagka't ang kanilang puso ay nagsisunod sa 
kanilang manga diyosdiyosan. 

gayon ma'y ang aking mata ay nagpatawad sa kanila at hindi ko sila nilipol, o ginawan ko man sila nang 
lubos na kawakasan sa ilang. 

at sinabi ko sa kanilang manga anak sa ilang, huwag kayong magsilakad nang ayon sa manga 
palatuntunan nang inyong manga magulang, o ingatan man ang kanilang manga kahatulan, o 
magpakahawa man sa kanilang manga diyosdiyosan: 

ako ang panginoon ninyong diyos: magsilakad kayo nang ayon sa aking manga palatuntunan, at ingatan 
ninyo ang aking manga kahatulan, at inyong isagawa, 

at inyong ipangilin ang aking manga sabbath: at manga magiging tanda sa akin at sa inyo, upang inyong 
maalaman na ako ang panginoon ninyong diyos. 

nguni't ang manga anak ay nanganghimagsik laban sa akin, sila'y hindi nagsilakad nang ayon sa aking 
manga palatuntunan, o nangagingat man nang aking manga kahatulan upang isagawa, na kung gawin 
nang tao ay mabubuhay sa manga yaon: kanilang nilapastangan ang aking manga sabbath. nang 
magkagayo'y sinabi ko na aking ibubuhos ang aking kapusukan sa kanila, upang ganapin ang aking galit 
sa kanila sa ilang. 

gayon ma'y iniurong ko ang aking kamay, gumawa ako alang-alang sa aking pangalan, upang huwag 
malapastangan sa paningin nang manga bansa, na sa paningin nang manga yaon ay inilabas ko sila. 
bukod dito'y itinaas ko ang aking kamay sa kanila sa ilang, upang pangalatin ko sila sa gitna nang manga 
bansa, at panabugin sila sa manga lupain, 

sapagka't hindi nila isinagawa ang aking manga kahatulan, kundi itinakuwil ang aking manga 
palatuntunan, at nilapastangan ang aking manga sabbath, at ang kanilang manga mata'y nakasunod sa 
manga diyosdiyosan nang kanilang manga magulang. 

bukod dito'y binigyan ko sila nang manga palatuntunan na hindi mabuti, at nang manga kahatulan na 
hindi nila kabubuhayan, 

at ipinariwara ko sila sa kanilang sariling manga kaloob, sa kanilang pagpaparaan sa apoy nang lahat na 
nangagbubukas nang bahay-bata, upang aking ipahamak sila, upang kanilang maalaman na ako ang 
panginoon. 

kaya't, anak nang tao, salitain mo sa sangbahayan ni israel, at sabihin mo sa kanila, ganito ang sabi nang 
panginoong diyos: sa ganito ma'y nilapastangan ako nang inyong manga magulang, sa kanilang 
pagsalangsang laban sa akin. 

sapagka't nang dalhin ko sila sa lupain, na aking pinaggawaran nang aking kamay upang ibigay ko sa 
kanila, kanila ngang nakita ang lahat na mataas na burol, at lahat na mayabong na punong kahoy, at 
inihandog nila roon ang kanilang manga hain, at doo'y kanilang iniharap ang nakagagalit nilang handog, 
nagsuob rin sila roon nang kanilang pabango, at ibinuhos nila roon ang kanilang manga inuming handog. 
nang magkagayo'y sinabi ko sa kanila, anong kahulugan nang mataas na dako na inyong pinaroroonan? 
sa gayo'y ang pangalan niyaon ay tinawag na bama hanggang sa araw na ito. 

kaya't sabihin mo sa sangbahayan ni israel, ganito ang sabi nang panginoong diyos: nangagpakarumi 
baga kayo nang ayon sa paraan nang inyong manga magulang? at kayo baga'y nagpatutot nang ayon sa 
kanilang manga kasuklamsuklam? 

at pagka inyong inihahandog ang inyong manga kaloob, pagka, inyong pinararaan sa apoy ang inyong 
manga anak, nangagpapakarumi baga kayo sa lahat ninyong diyosdiyosan hanggang sa araw na ito? at 
ako baga'y mapagsasanggunian ninyo, oh sangbahayan ni israel? buhay ako, sabi nang panginoong 
diyos, hindi ninyo ako mapagsasanggunian, 

at ang nagmumula sa inyong pagiisip ay hindi mangyayari sa anomang paraan, sa inyong sinasabi, kami 
ay magiging gaya nang manga bansa, na gaya nang manga angkan nang manga lupain upang 
mangaglingkod sa kahoy at bato. 

buhay ako, sabi nang panginoong diyos, walang pagsalang sa pamamagitan nang makapangyarihang 
kamay, at nang unat na bisig, at nang kapusukan na ibinubugso, ay maghahari ako sa inyo. 

at ilalabas ko kayo na mula sa manga bayan, at pipisanin ko kayo na mula sa manga lupain, na inyong 
pinangalatan, sa pamamagitan nang makapangyarihang kamay, at nang unat na bisig, at nang kapusukan 
na ibinubuhos, 

at aking dadalhin kayo sa ilang nang manga bayan, at doo'y makikipagkatuwiranan ako sa inyo nang 
harapan. 

kung paanong ako'y nakipagkatuwiranan sa inyong manga magulang sa ilang nang lupain nang egipto, 
gayon ako makikipagkatuwiranan sa inyo, sabi nang panginoong diyos. 

at pararaanin ko kayo sa ilalim nang tungkod, at dadalhin ko kayo sa pakikipagkasundo nang tipan, 

at aking lilinisin sa gitna ninyo ang manga mapanghimagsik, at ang manga nagsisisalangsang laban sa 
akin, aking ilalabas sila sa lupaing kanilang pinangingibahang bayan, nguni't hindi sila magsisipasok sa 
lupain nang israel: at inyong malalaman na ako ang panginoon. 

tungkol sa inyo, oh sangbahayan ni israel, ganito ang sabi nang panginoong diyos, magsiyaon kayo, 
maglingkod bawa't isa sa kaniyang manga diyosdiyosan, at sa haharapin man, kung hindi ninyo ako 
didinggin: nguni't ang aking banal na pangalan ay hindi na ninyo lalapastanganin nang inyong manga 
kaloob, at nang inyong manga diyosdiyosan. 

sapagka't sa aking banal na bundok, sa bundok na kaitaasan nang israel, sabi nang panginoong diyos, 
doon ako paglilingkuran sa lupain nang buong sangbahayan ni israel, nilang lahat: doo'y tatanggapin ko 
sila, at doon ko hihingin ang inyong manga handog, at ang manga unang bunga na inyong manga alay, 
sangpu nang lahat ninyong banal na bagay. 

parang masarap na amoy na tatanggapin ko kayo, pagka kayo'y aking naihiwalay sa manga bayan, at 
napisan ko kayo mula sa manga lupain na inyong pinangalatan, at ako'y ipaari ninyong banal sa paningin 
nang manga bansa. 

at inyong malalaman na ako ang panginoon, pagka kayo'y aking ipapasok sa lupain nang israel, sa lupain 
na aking pinagtaasan nang aking kamay upang ibigay sa inyong manga magulang. 

at doo'y maaalaala ninyo ang inyong manga lakad, at lahat nang inyong gawa, na inyong 
pinagpakadumhan, at inyong kayayamutan ang inyong sarili sa inyong sariling paningin dahil sa lahat 
ninyong kasamaan na inyong ginawa. 

at inyong malalaman na ako ang panginoon, pagka ako'y nakagawa na sa inyo alangalang sa aking 
pangalan, hindi ayon sa inyong manga masamang lakad, o ayon sa inyong manga masamang gawa man, 
oh ninyong sangbahayan ni israel, sabi nang panginoong diyos. 

at ang salita nang panginoon ay dumating sa akin, na nagsasabi, 

anak nang tao, itingin mo ang iyong mukha sa dakong timugan, at magbadya ka nang iyong salita sa 
dakong timugan, at manghula ka laban sa gubat nang parang sa timugan, 

at sabihin mo sa gubat nang timugan, iyong pakinggan ang salita nang panginoon: ganito ang sabi nang 
panginoong diyos, narito, aking papagniningasin ang isang apoy sa iyo, at susupukin ang bawa't sariwang 
punong kahoy sa iyo, at ang bawa't tuyong punong kahoy: ang maalab na liyab at hindi mapapatay, at 
ang lahat na mukha na mula sa timugan hanggang sa hilagaan ay masusunog sa liyab. 

at malalaman nang lahat nang tao na akong panginoon ang nagpaalab niyaon, hindi mapapatay. 

nang magkagayo'y sinabi ko: ah panginoong diyos! sinasabi nila sa akin, hindi baga siya'y mapagsalita 
nang manga talinghaga? 

at ang salita nang panginoon ay dumating sa akin, na nagsasabi, 

anak nang tao, itingin mo ang iyong mukha sa dakong jerusalem, at magbadya ka nang iyong salita sa 
dako nang manga santuario, at manghula ka laban sa lupain nang israel: 

at sabihin mo sa lupain nang israel, ganito ang sabi nang panginoon: narito, ako'y laban sa iyo, at aking 
bubunutin ang aking tabak sa kaloban, at ihihiwalay ko sa iyo ang matuwid at ang masama. 

yaman nga na aking ihihiwalay sa iyo ang matuwid at ang masama, kaya't aking bubunutin ang aking 
tabak sa kaloban na laban sa lahat na tao na mula sa timugan hanggang sa hilagaan: 

at malalaman nang lahat na tao na akong panginoon ay bumunot nang aking tabak sa kaloban, hindi na 
isusuksok pa. 

magbuntong-hininga ka nga, ikaw na anak nang tao, na may pagkasira nang iyong manga balakang at 
may kapanglawang magbubuntong-hininga ka sa harap nang kanilang manga mata. 

at mangyayari, pagka kanilang sinasabi sa iyo, bakit ka nagbubuntong-hininga? na iyong sasabihin, dahil 
sa manga balita, sapagka't dumarating, at ang bawa't puso ay manglulumo, at ang lahat na kamay ay 
manghihina, at ang bawa't espiritu ay manglulupaypay, at ang lahat na tuhod ay manglalambot na 
parang tubig: narito, dumarating, at mangyayari, sabi nang panginoong diyos. 

at ang salita nang panginoon ay dumating sa akin, na nagsasabi, 

anak nang tao, manghula ka, at sabihin mo, ganito ang sabi nang panginoon: sabihin mo, isang tabak, 
isang tabak ay nahasa, at kuminang din naman, 

nahasa upang manglipol: kuminang upang maging parang kidlat: gagawa nga baga tayo nang manga 
kasayahan? ang tungkod nang aking anak ay humahamak sa bawa't punong kahoy. 

at pinakikinang, upang hawakan: ang tabak, ito'y nahasa, oo, pinakinang, upang ibigay sa kamay nang 
manglilipol. 

humiyaw ka at manambitan ka, anak nang tao: sapagka't nauumang sa aking bayan, nauumang sa lahat 
nang manga prinsipe sa israel: sila'y nangabigay sa tabak na kasama nang aking bayan; tampalin mo nga 
ang iyong hita. 

sapagka't may paglilitis, at paano kung pati nang tungkod na humahamak ay mawala? sabi nang 
panginoong diyos. 

ikaw nga, anak nang tao, manghula ka, at ipakpak mo kapuwa ang iyong manga kamay, at ang tabak ay 
malupi sa ikatlo, ang tabak nang nasugatan sa ikamamatay: siyang tabak nang dakilang nasugatan sa 
ikamamatay na pumasok sa kanilang manga silid. 

aking iniumang ang kumikinang na tabak laban sa lahat nilang pintuang-bayan, upang ang kanilang puso 
ay manglumo, at ang kanilang manga pagkatisod ay dumami: ah! ang pagkayari ay parang kidlat, na 
inihasa upang ipangpatay. 

humayo ka sa isang dako, lumagay ka sa kanan, o lumagay ka sa kaliwa, saan man mapaharap ang iyong 
mukha. 

akin din namang ipapakpak kapuwa ang aking manga kamay, at aking lulubusin ang aking kapusukan: 
ako ang panginoon, ang nagsalita. 

ang salita nang panginoon ay dumating uli sa akin, na nagsasabi, 

gayon din, ikaw na anak nang tao, magtakda ka sa iyo nang dalawang daan, na mapanggagalingan nang 
tabak nang hari sa babilonia; silang dalawa ay kapuwa lalabas sa isang lupain: at landasan mo nang dako, 
landasan mo sa bukana nang daang patungo sa bayan. 

ikaw ay magtatakda nang daan para sa tabak na paroon sa raba nang manga anak ni ammon, at sa juda 
sa jerusalem na nakukutaan. 

sapagka't ang hari sa babilonia ay tumayo sa pinagkakahiwalayan nang daan, sa bukana nang dalawang 
daan, upang magbadya nang panghuhula: kaniyang iniwasiwas ang manga pana na paroo't parito, siya'y 
sumangguni sa manga diyosdiyosan, siya'y nagsiyasat sa atay. 

nasa kanang kamay niya ang panghuhula sa jerusalem, upang mag-umang nang manga pangsaksak, 
upang bukahin ang bibig sa pagpatay, upang itaas ang tinig sa paghiyaw, upang mag-umang nang manga 
pangsaksak laban sa manga pintuang-bayan, upang maglagay nang manga bunton upang magtayo nang 
manga katibayan. 

at sa kanila ay magiging parang panghuhulang walang kabuluhan sa kanilang paningin, na nanumpa sa 
kanila, nguni't ipinaa-alaala niya sa kanilang kasamaan, upang sila'y mangahuli. 

kaya't ganito ang sabi nang panginoong diyos, sapagka't inyong ipinaalaala ang inyong kasamaan, 
palibhasa'y ang inyong manga pagsalangsang ay nalitaw, na anopa't sa lahat ninyong gawa ay nagsilitaw 
ang inyong manga kasalanan, sapagka't dumating ang pagkaalaala sa inyo, kayo'y huhulihin nang kamay. 
at ikaw, oh masama na nasugatan nang ikamamatay, na prinsipe sa israel, na ang kaarawan ay 
dumating, sa panahon nang parusang pinaka wakas, 

ganito ang sabi nang panginoong diyos, ilapag mo ang tiara, at alisin mo ang putong, ito'y hindi na 
mangyayari pa uli; itaas mo ang mababa at ibaba mo ang mataas. 

aking ititiwarik, ititiwarik, ititiwarik: ito rin nama'y hindi na mangyayari uli, hanggang sa dumating yaong 
may matuwid na kaniya, at aking ibibigay sa kaniya. 

at ikaw, anak nang tao, manghula ka, at iyong sabihin, ganito ang sabi nang panginoong diyos tungkol sa 
manga anak ni ammon, at tungkol sa kanilang kapulaan: at sabihin mo, isang tabak, isang tabak ay 
binunot, na ukol sa pagpatay ay kuminang upang papanglipulin, upang maging parang kidlat, 
samantalang sila'y nangakakakita sa iyo nang walang kabuluhan, samantalang sila'y nanganghuhula sa 
iyo nang manga kabulaanan, upang ipasan ka sa manga leeg nang masama na sinugatan nang 
ikamamatay, na ang kaarawan ay dumating, sa panahon nang parusang pinaka wakas. 

isuksok mo iyan sa kaniyang kaloban. sa dakong pinaglalangan sa iyo, sa lupain nang kapanganakan mo, 
hahatulan kita. 

at aking ibubuhos ang aking galit sa iyo, aking hihipan ka sa pamamagitan nang apoy nang aking poot: at 
aking ibibigay ka sa kamay nang manga tampalasang tao na bihasang pumatay. 

ikaw ay magiging pinakapanggatong sa apoy, ang iyong dugo ay mabububo sa gitna nang lupain: ikaw ay 
hindi na maaalaala: sapagka't akong panginoon ang nagsalita. 

bukod dito'y ang salita nang panginoon ay dumating sa akin, na nagsasabi, 

at ikaw, anak nang tao, hahatulan mo baga, hahatulan mo baga ang bayang mabagsik? ipakilala mo nga 
sa kaniya ang lahat niyang kasuklamsuklam. 

at iyong sabihin, ganito ang sabi nang panginoong diyos: bayang nagbububo nang dugo sa gitna niya, na 
ang kaniyang panahon ay darating, at gumagawa nang manga diyosdiyosan laban sa kaniyang sarili, 
upang mapahamak siya! 

ikaw ay naging salarin dahil sa iyong dugo na iyong ibinubo, at ikaw ay napahamak sa iyong manga 
diyosdiyosan na iyong ginawa, at iyong pinalapit ang iyong manga kaarawan, at ikaw ay dumating 
hanggang sa iyong manga taon, kaya't ginawa kitang isang kapulaan sa manga bansa, at isang katuyaan 
sa lahat na lupain. 

yaong manga malapit, at yaong manga malayo, ay magsisituya sa iyo, ikaw na napahamak at puno nang 
kagulo. 

narito, ang manga prinsipe sa israel, na bawa't isa'y ayon sa kaniyang kapangyarihan, napasa iyo upang 
magbubo nang dugo. 

sa iyo'y kanilang niwalang kabuluhan ang ama't ina, sa gitna mo ay pinahirapan nila ang taga ibang lupa, 
sa iyo'y kanilang pinighati ang ulila at ang babaing bao. 

iyong hinamak ang aking manga banal na bagay, at iyong nilapastangan ang aking manga sabbath. 

mga maninirang puri ay napasa iyo upang magbubo nang dugo: at sa iyo'y nagsikain sila sa manga 
bundok: sa gitna mo ay nagkasala sila nang kahalayan. 

sa iyo'y kanilang inilitaw ang kahubaran nang kanilang manga magulang: sa iyo'y pinapakumbaba niya 
siya na marumi sa kaniyang pagkahiwalay. 

at ang isa'y gumawa nang kasuklamsuklam sa asawa nang kaniyang kapuwa: at ang isa'y gumawa nang 
kahalayhalay sa kaniyang manugang na babae, at sa iyo'y sinipingan nang isa ang kaniyang kapatid na 
babae na anak nang kaniyang ama. 

sa iyo ay nagsitanggap sila nang suhol upang magbubo nang dugo: ikaw ay kumuha nang patubo't 
pakinabang, at ikaw ay nakinabang nang malabis sa iyong kapuwa sa pamamagitan nang pagpighati, at 
nilimot mo ako, sabi nang panginoong diyos. 

narito nga, aking ipinakpak ang aking kamay dahil sa iyong masamang pakinabang na iyong ginawa, at sa 
iyong dugo na iyong ibinubo sa gitna mo. 

makapagmamatigas baga ang iyong puso, o makapagmamalakas baga ang iyong manga kamay sa manga 
araw na parurusahan kita? akong panginoon ang nagsalita, at gagawa niyaon. 

at aking pangangalatin ka sa gitna nang manga bansa, at pananabugin kita sa manga lupain, at aking 
papawiin ang iyong karumihan sa gitna mo. 

at ikaw ay malalapastangan sa iyong sarili, sa paningin nang manga bansa, at iyong malalaman na ako 
ang panginoon. 

at ang salita nang panginoon ay dumating sa akin, na nagsasabi, 

anak nang tao, ang sangbahayan ni israel ay naging dumi nang bakal sa akin: silang lahat ay tanso at lata 
at bakal at tingga, sa gitna nang hurno: sila ay naging dumi nang pilak. 

kaya't ganito ang sabi nang panginoong diyos, sapagka't kayong lahat ay naging dumi nang bakal, kaya't 
narito, aking pipisanin kayo sa gitna nang jerusalem. 

kung paanong kanilang pinipisan ang pilak at ang tanso at ang bakal at ang tingga at ang lata sa gitna 
nang hurno, upang hipan nang apoy, upang tunawin, gayon ko kayo pipisanin sa aking galit at sa aking 
kapusukan, at aking ilalapag kayo roon, at pupugnawin ko kayo. 

oo, aking pipisanin kayo, at hihipan ko kayo sa pamamagitan nang apoy nang aking poot, at kayo'y 
mangapupugnaw sa gitna niyaon. 

kung paanong ang pilak ay natutunaw sa gitna nang hurno, gayon kayo mangatutunaw sa gitna niyaon, 
at inyong malalaman na akong panginoon ang nagbububos nang aking kapusukan sa inyo. 

at ang salita nang panginoon ay dumating sa akin, na nagsasabi, 

anak nang tao, sabihin mo sa kaniya, ikaw ay isang lupain na hindi nilinis, o naulanan man sa kaarawan 
nang pagkagalit. 

may panghihimagsik nang kaniyang manga propeta sa gitna niyaon, gaya nang leong umuungal na 
umaagaw nang huli: sila'y nanganakmal nang manga tao, sila'y nagsikuha nang kayamanan at nang 
manga mahalagang bagay, pinarami nila ang kanilang babaing bao sa gitna niyaon, 

ang manga saserdote niyaon ay nagsigawa nang pangdadahas sa aking kautusan, at nilapastangan ang 
aking manga banal na bagay: sila'y hindi nangaglagay nang pagkakaiba sa banal at sa karaniwan, o kanila 
mang pinapagmunimuni ang manga tao sa marumi at sa malinis, at ikinubli ang kanilang manga mata sa 
aking manga sabbath, at ako'y nalapastangan sa gitna nila. 

ang manga prinsipe sa gitna niyaon ay parang manga lobo na nangangagaw nang huli, upang 
mangagbubo nang dugo, at upang magpahamak nang manga tao, upang sila'y mangagkaroon nang 
mahalay na pakinabang. 

at itinapal nang manga propeta niyaon ang masamang argamasa para sa kanila, na nakakita nang walang 
kabuluhan, at nanganghuhula nang manga kabulaanan sa kanila, na nangagsabi, ganito ang sabi nang 
panginoong diyos, dangang hindi sinalita nang panginoon. 

ang bayan nang lupain ay gumawa nang pagpighati, at nagnakaw, oo, kanilang pinagdalamhati ang 
dukha at mapagkailangan, at pinighati nang wala sa katuwiran ang taga ibang lupa. 

at ako'y humanap nang lalake sa gitna nila, na makakagawa nang bakod, at makatatayo sa sira sa harap 
ko dahil sa lupain, upang huwag kong ipahamak, nguni't wala akong nasumpungan. 

kaya't aking ibinuhos ang aking galit sa kanila; aking sinupok sila nang apoy nang aking poot: ang 
kanilang sariling lakad ay aking pinarating sa kanilang manga ulo, sabi nang panginoong diyos. 

ang salita nang panginoon ay dumating uli sa akin na nagsasabi: 

anak nang tao, may dalawang babae, na manga anak na babae nang isang ina: 

at sila'y nagpatutot sa egipto, sila'y nagpatutot sa kanilang kadalagahan: doo'y nangahigpit ang kanilang 
manga dibdib, at doo'y nangahipo ang manga suso nang kanilang pagkadalaga. 

at ang manga pangalan nila ay ohola ang matanda, at oholiba ang kapatid niya: at sila'y naging akin at 
nanganak nang manga lalake at babae. at tungkol sa kanilang manga pangalan, samaria ay ohola, at 
jerusalem ay oholiba. 

at si ohola ay nagpatutot nang siya'y akin, at siya'y suminta sa manga mangingibig sa kaniya, sa manga 
taga asiria na kaniyang manga kalapit bayan. 

na nananamit nang kulay asul, ang manga tagapamahala at ang manga pinuno, silang lahat na binatang 
makisig, manga mangangabayo na nangakasakay sa manga kabayo. 

at ipinagkaloob niya sa kanila ang kaniyang pakikiapid, sa manga pinaka piling lalake sa asiria sa kanilang 
lahat, at sa sino man na inibig niya, sa lahat nilang diyosdiyosan, ay nadumhan siya. 

ni hindi man niya iniwan ang kaniyang manga pagpapatutot mula sa manga kaarawan nang egipto, 
sapagka't sa kaniyang kadalagahan, sila'y sumisiping sa kaniya, at nangahipo nila ang manga suso nang 
kaniyang pagkadalaga, at kanilang ibinuhos ang kanilang pagpapatutot sa kaniya. 

kaya't ibinigay ko siya sa kamay nang manga mangingibig sa kaniya, sa kamay nang manga taga asiria, na 
siya niyang manga inibig. 

ang manga ito ang nangaglitaw nang kaniyang kahubaran, kinuha nila ang kaniyang manga anak na 
lalake at babae; at siya'y pinatay nila nang tabak: at siya'y naging kakutyaan sa manga babae, sapagka't 
sila'y naglapat nang manga kahatulan sa kaniya. 

at nakita ito nang kaniyang kapatid na si oholiba, gayon ma'y siya'y higit na napahamak sa kaniyang 
pagibig kay sa kaniya, at sa kaniyang manga pagpapatutot na higit kay sa manga pagpapatutot nang 
kaniyang kapatid. 

siya'y umibig sa manga taga asiria, sa manga tagapamahala at manga pinuno, sa kaniyang manga kalapit 
bayan, na nararamtan nang manga pinakamahusay, sa manga nangangabayo na nakasakay sa manga 
kabayo, silang lahat ay manga binatang makisig. 

at aking nakita na siya'y nadumhan, na sila kapuwa ay nagisang daan. 

at kaniyang pinalago ang kaniyang manga pagpapatutot, sapagka't siya'y nakakita nang manga lalaking 
nakalarawan sa manga panig, na manga larawan nang manga caldeo na nakalarawan nang bermillon, 

na nangabibigkisan sa kanilang manga balakang, na manga may lumilipad na turbante sa kanilang manga 
ulo, silang lahat ay parang manga prinsipe ayon sa wangis nang manga taga babilonia sa caldea, na 
lupain na kanilang kinapanganakan. 

at pagkakita niya sa kanila ay inibig niya agad sila, at nagsugo nang manga sugo sa kanila sa caldea. 

at sinipingan siya nang manga taga babilonia sa higaan nang pagibig, at kanilang dinumhan siya nang 
kanilang pagpapatutot, at siya'y nahawa sa kanila, at ang kaniyang kalooban ay tinabangan sa kanila. 

sa gayo'y inilitaw niya ang kaniyang manga pagpapatutot, at inilitaw niya ang kaniyang kahubaran: nang 
magkagayo'y tinabangan ang aking kalooban sa kaniya, na gaya nang pagkatabang nang aking kalooban 
sa kaniyang kapatid. 

gayon ma'y kaniyang pinarami ang kaniyang manga pakikiapid, na inalaala ang manga kaarawan nang 
kaniyang kadalagahan, na kaniyang ipinagpatutot sa lupain nang egipto, 

at siya'y umibig sa manga nagsisiagulo sa kaniya, na ang laman ay parang laman nang manga asno, at 
ang lumalabas sa kanila ay parang lumalabas sa manga kabayo. 

ganito mo inalaala ang kahalayan nang iyong kadalagahan, sa pagkahipo nang iyong manga suso nang 
manga taga egipto dahil sa manga suso nang iyong kadalagahan. 

kaya, oh oholiba, ganito ang sabi nang panginoong diyos: narito, aking ibabangon ang manga 
mangingibig sa iyo laban sa iyo, na siyang pinagsawaan nang iyong kalooban, at aking dadalhin sila laban 
sa iyo sa lahat nang dako: 

ang manga taga babilonia at lahat nang caldeo, ang pekod, at ang soa, at ang coa, at lahat nang taga 
asiria na kasama nila, na manga binatang makisig, manga tagapamahala at manga pinuno silang lahat, 
manga prinsipe, at manga lalaking bantog, silang lahat ay nagsisisakay sa manga kabayo. 

at sila'y magsisiparitong laban sa iyo na ma'y manga almas, manga karo, at manga kariton, at may 
kapulungan nang manga tao: sila'y magsisilagay laban sa iyo sa palibot na may longki, at kalasag at 
turbante; at aking ipauubaya ang kahatulan sa kanila, at sila'y magsisihatol sa iyo ayon sa kanilang 
manga kahatulan. 

at aking ilalagak ang aking paninibugho laban sa iyo, at sila'y magsisigawa sa iyo sa kapusukan, kanilang 
pipingusin ang iyong ilong at ang iyong manga tainga; at ang nalabi sa iyo ay mabubuwal sa 
pamamagitan nang tabak: kanilang kukunin ang iyong manga anak na lalake at babae, at ang nalabi sa 
iyo ay susupukin sa apoy, 

kanila rin namang huhubaran ka nang iyong manga suot, at dadalhin ang iyong manga magandang hiyas. 
ganito ko patitigilin sa iyo ang iyong kahalayan, at ang iyong pagpapatutot na dinala mula sa lupain nang 
egipto: na anopa't hindi mo ididilat ang iyong manga mata sa kanila, o aalalahanin mo pa man ang 
egipto kailan man. 

sapagka't ganito ang sabi nang panginoong diyos, narito, ibibigay kita sa kamay nang manga 
ipinagtatanim mo, sa kamay nang manga pinagsawaan nang iyong kalooban, 

at hahatulan ka nila na may pagtatanim, at aalisin ang lahat nang iyong kayamanan, at iiwan kang hubad 
at hubo: at ang sala mong pagpapatutot ay malilitaw, ang iyong kahalayan at gayon din ang iyong manga 
pagpapatutot. 

ang manga bagay na ito ay gagawin sa iyo, sapagka't ikaw ay nagpatutot sa manga bansa, at sapagka't 
ikaw ay nadumhan sa kanilang manga diyosdiyosan. 

ikaw ay lumakad sa lakad nang iyong kapatid, kaya't ibibigay ko ang kaniyang saro sa iyong kamay. 
ganito ang sabi nang panginoong diyos: ikaw ay iinom sa saro nang iyong kapatid, na malalim at malaki: 
ikaw ay tatawanan na pinakatuya at pinaka kadustaan, maraming laman. 

ikaw ay lubhang malalasing at mamamanglaw, sa pamamagitan nang sarong katigilan at kapahamakan, 
sa pamamagitan nang saro nang iyong kapatid na samaria. 

iyo ngang iinumin at tutunggain, at iyong hahaluin ang labo niyaon, at sasaktan ang iyong dibdib, 
sapagka't aking sinalita, sabi nang panginoong diyos. 

kaya't ganito ang sabi nang panginoong diyos: sapagka't ako'y iyong nilimot, at tinalikdan mo ako, 
taglayin mo nga rin ang iyong kahalayan at ang iyong manga pakikiapid. 

sinabi nang panginoon sa akin bukod dito: anak nang tao: hahatulan mo baga si ohola at si oholiba? 
ipakilala mo sa kanila ang kanilang manga kasuklamsuklam. 

sapagka't sila'y nagkasala nang pangangalunya, at dugo ay nasa kanilang manga kamay, at sa kanilang 
manga diyosdiyosan ay nagsisamba, at kanila namang pinaraan sa apoy upang masupok ang kanilang 
manga anak, na kanilang ipinanganak sa akin. 

bukod dito'y ginawa nila ito sa akin: kanilang nilapastangan ang aking santuario sa araw ding yaon, at 
nilapastangan ang aking manga sabbath. 

sapagka't nang kanilang patayin ang kanilang manga anak para sa kanilang manga diyosdiyosan, 
nagsiparoon nga sila nang araw ding yaon sa aking santuario upang lapastanganin, at, narito, ganito ang 
kanilang ginawa sa gitna nang aking bahay. 

at bukod dito ay inyong ipinasundo ang manga taong nangagmumula sa malayo, na siyang manga 
ipinasundo sa sugo, at, narito, sila'y nagsisidating, na siyang dahil nang iyong ipinaligo, at ipinagkulay mo 
nang iyong manga mata, at pinaggayakan mo nang manga gayak, 

at naupo ka sa isang mainam na higaan, na may dulang na nakahanda sa harap niyaon, na siya mong 
pinaglapagan nang aking kamangyan at aking langis. 

at ang tinig nang pulutong na tiwasay ay nasa kaniya: at nadala na kasama nang manga lalake sa manga 
karaniwan ang manga manglalasing na mula sa ilang; at sila'y nangaglagay nang manga pulsera sa manga 
kamay nila, at manga magandang putong sa kanilang manga ulo. 

nang magkagayo'y sinabi ko sa kaniya na tumanda sa manga pangangalunya, ngayon mangakikiapid pa 
sila sa kaniya, at siya sa kanila. 

at sinipingan nila siya, na parang sumiping sa isang patutot: gayon nila sinipingan si ohola at si oholiba, 
na malibog na manga babae. 

at manga matuwid na tao ang hahatol sa kanila nang kahatulan sa mangangalunya, at nang kahatulan sa 
manga babae na nagbubo nang dugo: sapagka't sila'y mangangalunya, at dugo ang nasa kanilang manga 
kamay. 

sapagka't ganito ang sabi nang panginoong diyos, ako'y magsasampa nang isang kapulungan laban sa 
kanila, at ibibigay ko sila upang ligaliging paroo't parito at samsaman. 

at babatuhin sila nang kapulungan, nang manga bato, at tatagain sila nang kanilang manga tabak, 
papatayin nila ang kanilang manga anak na lalake at babae, at susunugin nang apoy ang kanilang manga 
bahay. 

ganito ko patitigilin ang kahalayan sa lupain, upang ang lahat na babae ay maturuan na huwag 
magsigawa nang ayon sa inyong manga kahalayan. 

at gagantihin nila ang inyong kahalayan sa inyo, at inyong dadanasin ang manga kasalanan tungkol sa 
inyong manga diyosdiyosan, at inyong malalaman na ako ang panginoong diyos. 

muli, nang ikasiyam na taon, nang ikasangpung araw nang buwan, ang salita nang panginoon ay 
dumating sa akin, na nagsasabi, 

anak nang tao, isulat mo ang pangalan nang kaarawan, ang kaarawan ding ito: ang hari sa babilonia ay 
nagpakalapit sa jerusalem sa kaarawan ding ito. 

at ipagsabi mo nang isang talinhaga ang mapanghimagsik na sangbahayan, at sabihin mo sa kanila, 
ganito ang sabi nang panginoong diyos, magsalang ka nang kaldera, isalang mo, at buhusan mo rin 
naman nang tubig: 

pisanin mo ang manga putol niyaon doon, lahat nang mabuting putol, ang hita, at ang balikat, punuin 
mo nang manga piling buto. 

kumuha ka nang pinili sa kawan, at ibunton mo ang manga buto sa ilalim niyaon: pakuluan mong 
mabuti, oo, lutuin mo ang manga buto sa loob niyaon. 

kaya't ganito ang sabi nang panginoong diyos: sa aba nang mabagsik na bayan, nang kaldera na may 
kalawang, at ang kalawang ay hindi naalis doon! ilabas mo na putolputol: walang sapalaran na ginawa 
roon. 

sapagka't ang dugo niya ay nasa gitna niya; kaniyang inilagay sa luwal na bato, hindi niya ibinuhos sa 
lupa, na tabunan nang alabok. 

upang pukawin ang kapusukan nang manghihiganti, inilagay ko ang kaniyang dugo sa luwal na bato, 
upang huwag matakpan. 

kaya't ganito ang sabi nang panginoong diyos, sa aba nang mabagsik na bayan! akin ding palalakihin ang 
bunton. 

ibunton ang kahoy, paningasin ang apoy, pakuluang mabuti ang laman, palaputin ang sabaw, at sunugin 
ang manga buto. 

kung magkagayo'y ipatong mong walang laman sa manga baga niyaon, upang uminit, at ang tanso 
niyao'y masunog, at nang ang dumi niyaon ay matunaw roon, upang mapugnaw ang kalawang niyaon. 
siya'y nagpakapagod sa paggawa, gayon ma'y ang maraming kalawang ay hindi naaalis, ang kalawang 
niyaon ay hindi naaalis sa pamamagitan nang apoy. 

nasa iyong karumihan ang kahalayan: sapagka't ikaw ay aking nilinis at hindi ka nalinis, hindi ka na 
malilinis pa sa iyong karumihan, hanggang sa aking malubos ang aking kapusukan sa iyo. 

akong panginoon ang nagsalita: mangyayari, at aking gagawin, hindi ako magbabalik-loob, ni 
magpapatawad man, ni magsisisi man, ayon sa iyong manga lakad, at ayon sa iyong manga gawa, 
kanilang hahatulan ka, sabi nang panginoong diyos. 

ang salita nang panginoon ay dumating din sa akin, na nagsasabi, 

anak nang tao, narito, aalisin ko sa iyo sa pamamagitan nang kamatayan ang nasa nang iyong manga 
mata: gayon ma'y hindi ka tatangis, ni iiyak man, ni aagos man ang iyong manga luha. 
magbuntong-hininga ka, nguni't huwag malakas, huwag mong tangisan ang patay, itali mo ang pugong 
mo sa ulo, at isuot mo ang iyong manga panyapak sa iyong manga paa, at huwag mong takpan ang iyong 
manga labi, at huwag kang kumain nang tinapay nang manga tao. 

sa gayo'y nagsalita ako sa bayan nang kinaumagahan, at sa kinahapunan ay namatay ang aking asawa: at 
aking ginawa nang kinaumagahan ang gaya nang iniutos sa akin. 

at sinabi nang bayan sa akin, hindi mo baga sasaysayin sa amin kung anong manga bagay ito sa amin, na 
ikaw ay gumagawa nang ganyan? 

nang magkagayo'y sinabi ko sa kanila, ang salita nang panginoon ay dumating sa akin, na nagsasabi: 
salitain mo sa sangbahayan ni israel, ganito ang sabi nang panginoong diyos: narito, aking 
lalapastanganin ang aking santuario, na kapalaluan nang inyong kapangyarihan, na nasa nang inyong 
manga mata, at kinahihinayangan nang inyong kalooban, at ang inyong manga anak na lalake at babae 
na inyong iniwan sa hulihan ay mangabubuwal sa pamamagitan nang tabak. 

at inyong gagawin ang aking ginawa, hindi ninyo tatakpan ang inyong manga labi, o kakain man nang 
tinapay nang manga tao. 

at ang inyong turbante ay malalagay sa inyong manga ulo, at ang inyong manga panyapak sa inyong 
manga paa: kayo'y hindi tatangis o iiyak man; kundi kayo'y manganglulupaypay sa inyong manga 
kasamaan, at mangagdadaingang isa't isa. 

ganito magiging isang tanda sa inyo si ezekiel: ayon sa lahat niyang ginawa ay inyong gagawin: pagka 
ito'y nangyari ay inyo ngang malalaman na ako ang panginoong diyos. 

at ikaw, anak nang tao, hindi baga mangyayari sa araw na aking alisin sa kanila ang kanilang lakas, ang 
kagalakan nang kanilang kaluwalhatian, ang nasa nang kanilang manga mata, at ang kanilang 
pinaglalagakan nang kanilang puso, ang kanilang manga anak na lalake at babae, 

na sa araw na yaon ang makatatanan ay paroroon sa iyo, upang iparinig sa iyo nang iyong manga 
pakinig? 

sa araw na yaon ay mabubuka ang iyong bibig sa kaniya na nakatanan, at ikaw ay magsasalita, at hindi 
na mapipipi pa: gayon magiging isang tanda ka sa kanila: at kanilang malalaman na ako ang panginoon. 
at ang salita nang panginoon ay dumating sa akin, na nagsasabi, 

anak nang tao, ititig mo ang iyong mukha sa manga anak ni ammon, at manghula ka laban sa kanila: 

at sabihin mo sa manga anak ni ammon, inyong pakinggan ang salita nang panginoong diyos: ganito ang 
sabi nang panginoong diyos, sapagka't iyong sinabi, aha, laban sa aking santuario, nang malapastangan, 
at laban sa lupain nang israel, nang masira, at laban sa sangbahayan ni juda, nang sila'y pumasok sa 
pagkabihag: 

kaya't narito, aking ibibigay ka sa manga anak nang silanganan na pinakaari, at kanilang itatayo ang 
kanilang manga kampamento sa iyo, at magsisigawa nang kanilang manga tahanan sa iyo, kanilang 
kakanin ang iyong bunga nang kahoy, at kanilang iinumin ang iyong gatas. 

at aking gagawin ang raba na pinaka silungan nang manga kamello, at ang manga anak ni ammon na 
pinakapahingahang dako nang manga kawan, at inyong malalaman na ako ang panginoon. 

sapagka't ganito ang sabi nang panginoong diyos: sapagka't pumakpak ka nang iyong manga kamay, at 
tumadyak ka nang manga paa, at nagalak ka nang buong paghamak nang iyong kalooban laban sa lupain 
nang israel: 

kaya't narito, aking iniunat ang aking kamay sa iyo, at ibibigay kita na pinakasamsam sa manga bansa, at 
ihihiwalay kita sa manga bayan, at ipalilipol kita sa manga lupain: aking ibubuwal ka, at iyong malalaman 
na ako ang panginoon. 

ganito ang sabi nang panginoong diyos: sapagka't ang moab at ang seir ay nagsasabi, narito, ang 
sangbahayan ni juda ay gaya nang lahat na bansa, 

kaya't, narito, aking bubuksan ang tagiliran nang moab mula sa manga bayan, mula sa kaniyang manga 
bayan na nangasa kaniyang manga hangganan, na kaluwalhatian nang lupain, ang beth-jesimoth, ang 
baal-meon, at ang chiriathaim. 

hanggang sa manga anak nang silanganan, upang magsiparoon laban sa manga anak ni ammon, at aking 
ibibigay sa kanila na pinakaari, upang ang manga anak ni ammon ay huwag nang mangaalaala sa gitna 
nang manga bansa: 

at ako'y maglalapat nang kahatulan sa moab: at kanilang malalaman na ako ang panginoon. 

ganito ang sabi nang panginoong diyos, sapagka't ang edom ay gumawa nang laban sa sangbahayan ni 
juda sa panghihiganti, at nagalit na mainam, at nanghiganti sa kanila, 

kaya't ganito ang sabi nang panginoong diyos, aking iuunat ang aking kamay laban sa edom, at aking 
ihihiwalay ang tao at hayop doon; at aking gagawing sira mula sa teman, hanggang sa dedan nga ay 
mabubuwal sila sa pamamagitan nang tabak. 

at aking isasagawa ang aking panghihiganti sa edom, sa pamamagitan nang kamay nang aking bayang 
israel: at kanilang gagawin sa edom ang ayon sa aking galit, at ayon sa aking kapusukan, at kanilang 
malalaman ang aking panghihiganti, sabi nang panginoong diyos. 

ganito ang sabi nang panginoong diyos: sapagka't ang manga filisteo ay gumawa nang panghihiganti, at 
nanghiganti na may kapootan nang loob upang magpahamak nang pakikipagkaalit na magpakailan man, 
kaya't ganito ang sabi nang panginoong diyos, narito, aking iuunat ang aking kamay sa manga filisteo, at 
aking ihihiwalay ang manga ceretheo, at ipapahamak ko ang labi sa baybayin nang dagat. 

at ako'y gagawa nang malaking panghihiganti sa kanila na may malupit na manga pagsaway, at kanilang 
malalaman na ako ang panginoon, pagka aking isinagawa ang aking panghihiganti sa kanila. 

at nangyari, nang ikalabing isang taon, nang unang araw nang buwan, na ang salita nang panginoon ay 
dumating sa akin, na nagsasabi, 

anak nang tao, sapagka't ang tiro ay nagsabi laban sa jerusalem, aha, siya na naging pintuan nang manga 
bayan ay sira, siya'y nabalik sa akin: ako'y mapupuno ngayong siya'y sira: 

kaya't ganito ang sabi nang panginoong diyos, narito, ako'y laban sa iyo, oh tiro, at aking pasasampahin 
ang maraming bansa laban sa iyo, gaya nang pagpapasampa nang dagat nang kaniyang manga alon. 

at kanilang gigibain ang manga kuta nang tiro, at ibabagsak ang kaniyang manga moog: akin din namang 
papalisin sa kaniya ang kaniyang alabok, at gagawin ko siyang hubad na bato. 

siya'y magiging dakong ladlaran nang manga lambat sa gitna nang dagat: sapagka't ako ang nagsalita 
sabi nang panginoong diyos, at siya'y magiging samsam sa manga bansa. 

at ang kaniyang manga anak na babae na nangasa parang ay papatayin nang tabak: at kanilang 
malalaman na ako ang panginoon. 

sapagka't ganito ang sabi nang panginoong diyos, narito, aking dadalhin sa tiro si nabucodonosor na hari 
sa babilonia, na hari nang manga hari, mula sa hilagaan, na may manga kabayo, at may manga karo, at 
may manga nangangabayo, at isang pulutong, at maraming tao. 

kaniyang papatayin nang tabak ang iyong manga anak na babae sa parang, at siya'y gagawa nang manga 
katibayan laban sa iyo, at magtitindig nang isang bunton laban sa iyo, at magtataas nang longki laban sa 
iyo. 

at kaniyang ilalagay ang kaniyang manga pangsaksak laban sa iyong manga kuta, at sa pamamagitan 
nang kaniyang manga palakol ay kaniyang ibabagsak ang iyong manga moog. 

dahil sa kasaganaan nang kaniyang manga kabayo, tatakpan ka nang kaniyang alabok: ang iyong manga 
kuta ay uuga sa hugong nang manga mangangabayo, at nang manga kariton, at nang manga karo, pagka 
siya'y papasok sa iyong manga pintuang-bayan, na gaya nang pagpasok nang tao sa isang bayan na 
pinamutasan. 

tutungtungan nang manga paa nang kaniyang manga kabayo ang lahat mong manga lansangan, 
papatayin niya nang tabak ang iyong bayan: at ang manga haligi nang iyong lakas ay mabubuwal sa lupa. 
at sila'y magsisisamsam nang iyong manga kayamanan, at lolooban ang iyong kalakal: at kanilang 
ibabagsak ang iyong manga kuta, at gigibain ang iyong manga masayang bahay, at ilalagay ang iyong 
manga bato, at ang iyong kahoy at ang iyong alabok sa gitna nang tubig. 

at aking patitigilin ang tinig nang iyong manga awit, at ang tunog nang iyong manga alpa ay hindi na 
maririnig. 

at gagawin kitang hubad na bato: ikaw ay magiging dakong ladlaran nang manga lambat, ikaw ay hindi 
na matatayo, sapagka't akong panginoon ang nagsalita, sabi nang panginoong diyos. 

ganito ang sabi nang panginoong diyos sa tiro; hindi baga mayayanig ang manga pulo sa tunog nang 
iyong pagbagsak, pagka ang nasugatan ay dumadaing, pagka may patayan sa gitna mo? 

kung magkagayo'y lahat na prinsipe sa dagat ay magsisibaba mula sa kanilang manga luklukan, at aalisin 
ang kanilang manga balabal, at huhubuin ang kanilang manga damit na may burda: sila'y dadatnan nang 
panginginig: sila'y magsisiupo sa lupa, at manginginig sa tuwituwina, at mangatitigilan sa iyo. 

at pananaghuyan ka nila, at magsasabi sa iyo, ano't nagiba ka, na tinatahanan nang manga taong dagat, 
na bantog na bayan na malakas sa dagat, siya at ang manga mananahan sa kaniya, na nagpapangilabot 
sa lahat na nagsisitahan sa kaniya! 

ang manga pulo nga ay mayayanig sa kaarawan nang iyong pagbagsak, oo, ang manga pulo na nangasa 
dagat ay manganglulupaypay sa iyong pagyaon. 

sapagka't ganito ang sabi nang panginoong diyos: pagka ikaw ay aking gagawing sirang bayan, na parang 
manga bayan na hindi tinatahanan, pagka tatabunan kita nang kalaliman, at tatakpan ka nang maraming 
tubig, 

ibababa nga kita na kasama nila na bumababa sa hukay, sa manga tao nang una, at patatahanin kita sa 
manga malalim na bahagi nang lupa, sa manga dakong sira nang una, na kasama nang nagsibaba sa 
hukay, upang ikaw ay huwag tahanan, at ako'y maglalagay nang kaluwalhatian sa lupain nang buhay. 
gagawin kitang kakilakilabot, at hindi ka na mabubuhay: bagaman ikaw ay hanapin ay hindi ka na 
masusumpungan pa uli, sabi nang panginoong diyos. 

ang salita nang panginoon ay dumating uli sa akin, na nagsasabi: 

at ikaw, anak nang tao, panaghuyan mo ang tiro; 

at sabihin mo sa tiro, oh ikaw na tumatahan sa pasukan sa dagat, na ikaw ang mangangalakal sa manga 
bansa sa maraming pulo, ganito ang sabi nang panginoong diyos: ikaw, oh tiro, nagsabi, ako'y sakdal sa 
kagandahan. 

ang iyong manga hangganan ay nangasa kalaliman nang manga dagat, ang nagsipagtayo sa iyo ay 
nangagpasakdal nang iyong kagandahan. 

ang ginawa nilang makakapal mong tabla ay manga puno nang abeto na mula sa senir: sila'y nagsikuha 
nang cedro mula sa libano, upang gawing palo nang sasakyan mo. 

ginawa nilang iyong manga saguwan ang manga encina sa basan, ang kanilang ginawang manga bangko 
mong garing na nalalapat sa kahoy na boj ay mula sa manga pulo nang chittim. 

manipis na kayong lino na yaring may burda na mula sa egipto ang iyong layag, upang maging sa iyo'y 
isang watawat, kulay asul at morado na mula sa manga pulo nang elisah ang iyong kulandong. 

ang manga nananahan sa sidon at arvad ay iyong manga mananaguwan: ang iyong manga pantas, oh 
tiro, ay nangasa iyo, sila ang iyong manga tagaugit. 

ang manga matanda sa gebal at ang manga pantas niyao'y pawang tagapagpasak mo: ang lahat na 
sasakyan sa dagat sangpu nang manga tao nang manga yaon ay nangasa iyo upang pangasiwaan ang 
iyong kalakal. 

ang persia, ang lud, at ang phut ay nangasa iyong hukbo, na iyong manga lalaking mangdidigma: 
kanilang ibinitin ang kalasag at ang turbante sa iyo, nagpapaganda sa iyo. 

ang manga lalake sa arvad na kasama nang iyong hukbo ay nangasa ibabaw nang iyong manga kuta sa 
palibot, at ang manga matatapang ay nasa iyong manga moog; kanilang isinabit ang kanilang manga 
kalasag sa iyong manga kuta sa palibot, kanilang pinasakdal ang iyong kagandahan. 

ang tarsis ay iyong mangangalakal dahil sa karamihan nang sarisaring kayamanan, na ang pilak, bakal, 
lata, at tingga, ay ipinapalit nila sa iyong manga kalakal. 

ang javan, ang tubal, at ang mesec, manga mangangalakal mo: kanilang kinakalakal ang manga tao at 
ang manga sisidlang tanso na ipinapalit nila sa iyong manga kalakal. 

ang sangbahayan ni togarma ay nakikipagpalitan sa iyong manga kalakal nang manga kabayo at nang 
manga kabayong pangdigma at nang manga mula. 

ang manga tao sa dedan ay iyong mangangalakal: maraming pulo ay nangagdadala nang kalakal sa iyong 
kamay: kanilang dinadala sa iyo na pinakapalit ay manga sungay na garing at ebano. 

naging mangangalakal mo ang siria dahil sa karamihan nang iyong manga gawang kamay: sila'y 
nakikipagpalitan sa iyong manga kalakal nang manga esmeralda, kulay ube, at yaring may burda, at 
manipis na kayong lino, at gasang at manga rubi. 

naging manga mangangalakal mo ang juda, at ang lupain nang israel: sila'y nakikipagpalitan sa iyong 
manga kalakal nang trigo nang minith, at nang pannag, at nang pulot, at nang langis, at nang balsamo. 
mangangalakal mo ang damasko dahil sa karamihan nang iyong manga gawang kamay, dahil sa 
karamihan nang sarisaring kayamanan, sangpu nang alak sa helbon, at maputing lana. 

nakikipagpalitan ang vedan at javan sa iyong manga kalakal nang sinulid na lana: ang makinang na bakal, 
ang kasia, at ang kalamo, ay ilan sa iyong manga kalakal. 

naging iyong mangangalakal ang dedan sa manga mahalagang kayo na ukol sa pangangabayo. 

ang arabia, at lahat na prinsipe sa cedar, manga naging mangangalakal nang iyong kamay, sa manga 
cordero, at manga lalaking tupa, at manga kambing, sa manga ito'y naging manga mangangalakal mo 
sila. 

ang manga mangangalakal sa seba at sa raama, manga naging mangangalakal mo, kanilang ipinapalit sa 
iyong manga kalakal ang manga pinakamainam na especia, at lahat na mahalagang bato, at ang ginto. 
ang haran at ang canneh at ang eden, na manga mangangalakal sa seba, ang assur at ang chilmad ay 
naging manga mangangalakal mo. 

ang manga ito ang iyong manga mangangalakal sa manga piling kalakal sa manga balutan nang manga 
yaring asul at may burda, at sa manga baul na may mainam na hiyas, natatalian nang manga sintas, at 
yaring cedro, na ilan sa iyong manga kalakal. 

ang manga sasakyan sa tarsis ay iyong manga pulutong sa iyong kalakal: at ikaw ay napuno at naging 
totoong maluwalhati sa kalagitnaan nang manga dagat. 

dinala ka nang iyong manga manggagaod sa malawak na dagat: binagbag ka nang hanging silanganan sa 
kalagitnaan nang dagat. 

ang iyong kayamanan, at ang iyong manga kalakal, ang iyong tinda, at ang iyong manga manggagaod, at 
ang iyong manga tagaugit, ang iyong manga tagapagpasak, at ang nagsisipamahala nang iyong manga 
kalakal, at ang lahat mong lalaking mangdidigma na nangasa iyo, sangpu nang iyong lahat na pulutong 
na nangasa gitna mo, mangalulubog sa kalagitnaan nang dagat sa kaarawan nang iyong pagkasira. 

sa lakas nang hiyaw nang iyong manga tagaugit, ang manga nayon ay mangayayanig. 

at lahat na nagsisihawak nang gaod, ang manga tao sa sasakyan, at lahat nang tagaugit sa dagat, ay 
magsisibaba sa kanilang manga sasakyan, sila'y magsisitayo sa ibabaw nang lupain, 

at iparirinig ang kanilang tinig sa iyo, at hihiyaw nang kalagimlagim, at mangagbubuhos nang alabok sa 
kanilang manga ulo, sila'y magsisigumon sa manga abo: 

at mangagpapakakalbo dahil sa iyo, at mangagbibigkis nang kayong magaspang, at kanilang iiyakan ka 
nang kapanglawpanglaw sa kalooban, na may mapanglaw na pananangis. 

at sa kanilang pagtangis ay pananaghuyan ka nila, at tatangisan ka, na sasabihin, sino ang gaya nang tiro 
na gaya niya na nadala sa katahimikan sa gitna nang dagat? 

pagka ang iyong manga kalakal ay inilalabas sa manga dagat, iyong binubusog ang maraming bayan, 
iyong pinayaman ang manga hari sa lupa nang karamihan nang iyong manga kayamanan at nang iyong 
manga kalakal. 

sa panahon na ikaw ay bagbag sa tabi nang manga dagat sa kalaliman nang tubig, ang iyong kalakal at 
ang iyong buong pulutong ay lumubog sa gitna mo. 

lahat nang mananahan sa manga pulo ay nangatitigilan dahil sa iyo, at ang kanilang manga hari ay 
nangatakot nang di kawasa, sila'y nangamanglaw sa kanilang mukha. 

pinagsutsutan ka nang manga mangangalakal sa gitna nang manga bayan, ikaw ay naging kakilakilabot, 
at hindi ka na mabubuhay pa. 

ang salita nang panginoon ay dumating uli sa akin, na nagsasabi, 

anak nang tao, sabihin mo sa prinsipe sa tiro, ganito ang sabi nang panginoong diyos: sapagka't ang 
iyong puso ay nagmataas, at iyong sinabi, ako'y diyos, ako'y nauupo sa upuan nang diyos, sa gitna nang 
manga dagat, gayon man ikaw ay tao, at hindi diyos, bagaman iyong inilagak ang iyong puso na parang 
puso nang diyos, 

narito, ikaw ay lalong marunong kay daniel: walang lihim na malilihim sa iyo: 

sa pamamagitan nang iyong karunungan, at nang iyong unawa, nagkaroon ka nang manga kayamanan, 
at nagkaroon ka nang ginto at pilak sa iyong manga ingatang-yaman, 

sa pamamagitan nang iyong dakilang karunungan at nang iyong pangangalakal ay napalago mo ang 
iyong manga kayamanan, at ang iyong puso ay nagmataas dahil sa iyong kayamanan, 

kaya't ganito ang sabi nang panginoong diyos: sapagka't iyong inilagak ang iyong puso na parang puso 
nang diyos, 

kaya't narito, ako'y magdadala nang manga taga ibang lupa sa iyo, na kakilakilabot sa manga bansa, at 
kanilang bubunutin ang kanilang manga tabak laban sa kagandahan nang iyong karunungan, at kanilang 
dudumhan ang iyong kaningningan. 

kanilang ibababa ka sa hukay, at ikaw ay mamamatay nang kamatayan niyaong nangapatay sa 
kalagitnaan nang manga dagat. 

sabihin mo pa kaya sa harap niya na pumapatay sa iyo, ako'y diyos? nguni't ikaw ay tao, at hindi diyos, sa 
kamay niya na sumusugat sa iyo. 

ikaw ay mamamatay nang pagkamatay nang manga hindi tuli sa pamamagitan nang kamay nang manga 
taga ibang lupa: sapagka't ako ang nagsalita, sabi nang panginoong diyos. 

bukod dito'y ang salita nang panginoon ay dumating sa akin, na nagsasabi, 

anak nang tao, panaghuyan mo ang hari sa tiro, at sabihin mo sa kaniya, ganito ang sabi nang 
panginoong diyos, iyong tinatatakan ang kabuoan, na puno nang karunungan, at sakdal sa kagandahan. 
ikaw ay nasa eden, na halamanan nang diyos, lahat na mahalagang bato ay iyong kasuutan, ang sardio, 
ang topacio, at ang diamante, ang berilo, ang onix, at ang jaspe, ang zafiro, ang esmeralda, at ang 
karbungko, at ang ginto: ang pagkayari nang iyong pandereta at iyong manga plauta ay napasa iyo, sa 
kaarawan na ikaw ay lalangin ay nangahanda. 

ikaw ang pinahirang kerubin na tumatakip: at itinatag kita, na anopa't ikaw ay nasa ibabaw nang banal 
na bundok nang diyos, ikaw ay nagpanhik manaog sa gitna nang manga batong mahalaga. 

ikaw ay sakdal sa iyong manga lakad mula sa araw na ikaw ay lalangin, hanggang sa ang kalikuan ay 
nasumpungan sa iyo. 

dahil sa karamihan nang iyong kalakal ay kanilang pinuno ang gitna mo nang pangdadahas, at ikaw ay 
nagkasala: kaya't inihagis kitang parang dumi mula sa bundok nang diyos, at ipinahamak kita, oh 
tumatakip na kerubin, mula sa gitna nang manga batong mahalaga. 

ang iyong puso ay nagmataas dahil sa iyong kagandahan, iyong ipinahamak ang iyong karunungan dahil 
sa iyong kaningningan: aking inihagis ka sa lupa: aking inilagay ka sa harap nang manga hari, upang 
kanilang masdan ka. 

sa pamamagitan nang karamihan nang iyong manga kasamaan, sa kalikuan nang iyong pangangalakal, 
iyong nilapastangan ang iyong manga santuario: kaya't ako'y naglabas nang apoy sa gitna mo, sinupok 
ka, at pinapaging abo ka sa ibabaw nang lupa sa paningin nang lahat na nanganonood sa iyo. 

silang lahat na nangakakakilala sa iyo sa gitna nang manga bayan, mangatitigilan dahil sa iyo: ikaw ay 
naging kakilakilabot, at ikaw ay hindi na mabubuhay pa. 

at ang salita nang panginoon ay dumating sa akin, na nagsasabi, 

anak nang tao, ititig mo ang iyong mukha sa sidon, at manghula ka laban doon, 

at iyong sabihin, ganito ang sabi nang panginoong diyos: narito, ako'y laban sa iyo, oh sidon; at ako'y 
luluwalhati sa gitna mo, at kanilang malalaman na ako ang panginoon, pagka ako'y naglapat nang 
kahatulan sa kaniya, at aariing banal sa kaniya. 

sapagka't ako'y magpaparating sa kaniya nang salot at dugo sa kaniyang manga lansangan, at ang manga 
may sugat ay mangabubuwal sa gitna niya, sa pamamagitan nang tabak, na nakaumang sa kaniya sa 
lahat nang dako; at kanilang malalaman na ako ang panginoon. 

at hindi na magkakaroon pa nang dawag na nakakasalubsob sa sangbahayan ni israel, o nang tinik mang 
mapangpahirap sa alin man sa nangasa palibot niya, na nagwalang kabuluhan sa kanila, at kanilang 
malalaman na ako ang panginoong diyos. 

ganito ang sabi nang panginoong diyos: pagka aking napisan ang sangbahayan ni israel mula sa manga 
bayan na kanilang pinangalatan, at ako'y aariing banal sa kanila sa paningin nang manga bansa, sila nga'y 
magsisitahan sa kanilang sariling lupain na aking ibinigay sa aking lingkod na kay jacob. 

at sila'y magsisitahang tiwasay roon, oo, sila'y mangagtatayo nang manga bahay, at mag-uubasan, at 
tatahang tiwasay, pagka ako'y nakapaglapat nang manga kahatulan sa lahat na nangagwawalang 
kabuluhan sa palibot nila: at kanilang malalaman na ako ang panginoon nilang diyos. 

nang ikasangpung taon, nang ikasangpung buwan, nang ikalabing dalawang araw nang buwan, ang salita 
nang panginoon ay dumating sa akin, na nagsasabi, 

anak nang tao, ititig mo ang iyong mukha laban kay faraon na hari sa egipto, at manghula ka laban sa 
kaniya, at laban sa buong egipto, 

iyong salitain, at iyong sabihin, ganito ang sabi nang panginoong diyos: narito, ako'y lalaban sa iyo, 
faraong hari sa egipto, na malaking buwaya na nahihiga sa gitna nang kaniyang manga ilog, na nagsabi: 
ang ilog ko ay aking sarili, at aking ginawa sa ganang aking sarili. 

at kakawitan kita nang manga pangbingwit sa iyong manga panga, at aking padidikitin ang isda nang 
iyong manga ilog sa iyong manga kaliskis, at isasampa kita mula sa gitna nang iyong manga ilog, na 
kasama nang lahat na isda nang iyong manga ilog na magsisidikit sa iyong manga kaliskis. 

at ikaw ay aking iiwan tapon sa ilang, ikaw at ang lahat na isda nang iyong manga ilog: ikaw ay 
mabubuwal sa luwal na parang, ikaw ay hindi pipisanin, o pupulutin man, aking ibinigay kang pagkain sa 
manga hayop sa lupa, at sa manga ibon sa himpapawid. 

at lahat nang nananahan sa egipto ay makakaalam na ako ang panginoon, sapagka't sila'y naging tukod 
na tambo sa sangbahayan ni israel. 

nang kanilang pigilan ka sa iyong kamay, iyong binali, at iyong nilabnot ang kanilang manga balikat, at 
nang sila'y sumandal sa iyo, iyong binalian, at iyong pinapanghina ang kanilang manga balakang. 

kaya't ganito ang sabi nang panginoong diyos: narito, pagdadalhan kita nang tabak sa iyo, at aking 
ihihiwalay sa iyo ang tao at hayop. 

at ang lupain nang egipto ay magiging giba at sira, at kanilang malalaman na ako ang panginoon. 
sapagka't kaniyang sinabi, ang ilog ay akin, at aking ginawa, 

kaya't, narito, ako'y laban sa iyo, at laban sa iyong manga ilog, at aking lubos na gigibain at sisirain ang 
lupain nang egipto, mula sa moog nang seveneh hanggang sa hangganan nang etiopia. 

walang paa nang tao na daraan doon, o paa man nang hayop ay daraan doon, o tatahanan man siyang 
apat na pung taon. 

at aking gagawing sira ang lupain nang egipto sa gitna nang manga lupain na sira, at ang kaniyang manga 
bayan sa gitna nang manga bayang giba ay magiging sira na apat na pung taon, at aking pangangalatin 
ang manga taga egipto sa gitna nang manga bansa, at aking pananabugin sila sa manga lupain. 
sapagka't ganito ang sabi nang panginoong diyos: sa katapusan nang apat na pung taon ay aking 
pipisanin ang manga taga egipto, mula sa manga bayan na kanilang pinangalatan, 

at aking ibabalik uli ang manga bihag sa egipto, at aking pababalikin sila sa lupain nang patros, na lupain 
na kinapanganakan sa kanila, at sila'y magiging doo'y isang mababang kaharian. 

siyang magiging pinakamababa sa manga kaharian, at hindi na matataas pa man nang higit kay sa manga 
bansa: at aking babawasan sila, upang huwag na silang magpuno sa manga bansa. 

at hindi na magiging pagasa pa nang sangbahayan ni israel, na nagpapaalaala nang kasamaan, pagka 
kanilang lilingunin sila: at kanilang malalaman na ako ang panginoong diyos. 

at nangyari, nang ikadalawang pu't pitong taon, nang unang buwan, nang unang araw nang buwan, ang 
salita nang panginoon ay dumating sa akin, na nagsasabi: 

anak nang tao, pinapaglilingkod nang mabigat ni nabucodonosor na hari sa babilonia ang kaniyang kawal 
laban sa tiro: lahat nang ulo ay nakalbo, at lahat nang balikat ay nalabnot, gayon ma'y wala siyang 
kaupahan, o ang kaniyang hukbo man, mula sa tiro, sa paglilingkod na kaniyang ipinaglingkod laban 
doon. 

kaya't ganito ang sabi nang panginoong diyos: narito, aking ibibigay ang lupain nang egipto kay 
nabucodonosor na hari sa babilonia; at dadalhin niya ang kaniyang karamihan, at kukunin ang samsam 
sa kaniya, at kukunin ang huli sa kaniya: at magiging kaupahan para sa kaniyang hukbo. 

ibinigay ko sa kaniya ang lupain nang egipto na pinakaganti sa kaniya dahil sa kaniyang ipinaglingkod, 
sapagka't sila'y nagsipagpagal nang dahil sa akin, sabi nang panginoong diyos. 

sa araw na yao'y aking palilitawin ang isang sungay upang tumulong sa sangbahayan ni israel, at aking 
papangyayarihin ang iyong salita sa gitna nila: at kanilang malalaman na ako ang panginoon. 

ang salita nang panginoon ay dumating uli sa akin, na nagsasabi, 

anak nang tao, manghula ka, at iyong sabihin, ganito ang sabi nang panginoong diyos: manambitan kayo: 
sa aba nang araw na yaon! 

sapagka't ang kaarawan ay malapit na, sa makatuwid baga'y ang kaarawan nang panginoon ay malapit 
na; magiging kaarawan nang pagaalapaap, panahon nang manga bansa. 

at isang tabak ay darating sa egipto, at kahirapan ay sasa etiopia, pagka ang manga patay ay 
mangabubuwal sa egipto; at dadalhin nila ang kaniyang karamihan, at ang kaniyang manga patibayan ay 
mangawawasak. 

ang etiopia, at ang phut, at ang lud, at ang buong halohalong bayan, at ang chub, at ang manga anak 
nang lupain na nangasa pagkakasundo, mangabubuwal na kasama nila sa pamamagitan nang tabak. 
ganito ang sabi nang panginoon: sila namang nagsialalay sa egipto ay mangabubuwal: at ang kapalaluan 
nang kaniyang kapangyarihan ay mabababa: mula sa moog nang seveneh ay mangabubuwal sila roon sa 
pamamagitan nang tabak, sabi nang panginoong diyos. 

at sila'y magiging sira sa gitna nang manga lupain na sira, at ang kaniyang manga bayan ay ibibilang sa 
manga bayan na giba. 

at kanilang malalaman na ako ang panginoon, pagka ako'y nagsulsol nang apoy sa egipto, at lahat niyang 
katulong ay nangalipol. 

sa araw na yaon ay magsisilabas ang manga sugo mula sa harap ko sa manga sasakyan upang takutin ang 
manga walang bahalang taga etiopia; at magkakaroon nang kahirapan sa kanila gaya sa kaarawan nang 
egipto: sapagka't narito, dumarating. 

ganito ang sabi nang panginoong diyos: akin namang paglilikatin ang karamihan nang egipto, sa 
pamamagitan ni nabucodonosor na hari sa babilonia. 

siya at ang kaniyang bayan na kasama niya, na kakilakilabot sa manga bansa, ay ipapasok upang gibain 
ang lupain: at kanilang hahawakan ang kanilang manga tabak laban sa egipto, at pupunuin nang manga 
patay ang lupain. 

at aking tutuyuin ang manga ilog, at aking ipagbibili ang lupain sa kamay nang manga masamang tao, at 
aking sisirain ang lupain, at lahat na nandoon, sa pamamagitan nang kamay nang manga taga ibang lupa: 
akong panginoon ang nagsalita. 

ganito ang sabi nang panginoong diyos: akin din namang sisirain ang manga diyosdiyosan, at aking 
paglilikatin ang manga larawan sa memphis, at hindi na magkakaroon pa nang prinsipe sa lupain nang 
egipto: at ako'y maglalagay nang katakutan sa lupain nang egipto. 

at aking sisirain ang patros, at ako'y magsisilab nang apoy sa zoan, at maglalapat ako nang manga 
kahatulan sa no. 

at aking ibubugso ang aking kapusukan sa sin, na katibayan nang egipto; at aking ihihiwalay ang 
karamihan nang manga taga no. 

at ako'y magsusulsol nang apoy sa egipto: ang sin ay malalagay sa malaking kadalamhatian, at ang no ay 
magigiba: at ang memphis ay magkakaroon nang manga kaaway sa kaarawan. 

ang manga binata sa aven at sa pi-beseth ay mangabubuwal sa pamamagitan nang tabak, at ang manga 
ito ay magsisipasok sa pagkabihag. 

sa tafnes nama'y magdidilim ang araw, pagka aking inalis roon ang manga atang nang egipto, at ang 
kapalaluan nang kaniyang kapangyarihan ay maglilikat doon: tungkol sa kaniya, ay tatakpan siya nang 
alapaap, at ang kaniyang manga anak na babae ay magsisipasok sa pagkabihag. 

ganito maglalapat ako nang manga kahatulan sa egipto, at kanilang malalaman na ako ang panginoon. 
at nangyari nang ikalabing isang taon nang unang buwan, nang ikapitong araw nang buwan, na ang salita 
nang panginoon ay dumating sa akin, na nagsasabi, 

anak nang tao, aking binali ang kamay ni faraon na hari sa egipto, at, narito, hindi natalian, upang 
lapatan nang manga gamot, na lagyan nang isang tapal upang talian, upang humawak na matibay nang 
tabak. 

kaya't ganito ang sabi nang panginoong diyos: narito, ako'y laban kay faraon na hari sa egipto, at aking 
babaliin ang kaniyang manga bisig, ang malakas na bisig, at yaon na nabali, at aking palalagpakin ang 
tabak mula sa kaniyang kamay. 

at aking pangangalatin ang manga taga egipto sa gitna nang manga bansa, at pananabugin ko sila sa 
manga lupain. 

at aking palalakasin ang manga bisig nang hari sa babilonia, at ilalagay ko ang aking tabak sa kaniyang 
kamay, nguni't aking babaliin ang manga bisig ni faraon, at siya'y dadaing sa harap niyaon nang manga 
daing nang taong nasugatan nang ikamamatay. 

at aking aalalayan ang manga bisig nang hari sa babilonia; at ang manga bisig ni faraon ay bababa, at 
kanilang malalaman na ako ang panginoon, pagka aking ilalagay ang aking tabak sa kamay nang hari sa 
babilonia, at kaniyang iuunat sa lupain nang egipto. 


at aking pangangalatin ang manga taga egipto sa gitna nang manga bansa, at pananabugin ko sila sa 
manga lupain, at kanilang malalaman na ako ang panginoon. 

at nangyari nang ikalabing isang taon, nang ikatlong buwan, nang unang araw nang buwan, na ang salita 
nang panginoon ay dumating sa akin, na nagsasabi, 

anak nang tao, sabihin mo kay faraon, na hari sa egipto, at sa kaniyang karamihan: sino ang iyong 
kawangis sa iyong kalakhan? 

narito, ang taga asiria ay isang cedro sa libano, na may magandang manga sanga, at may mayabong na 
lilim, at may mataas na kataasan, at ang kaniyang dulo ay nasa gitna nang manga mayabong na sanga. 
kinakandili siya nang tubig, pinalalaki siya nang kalaliman: ang kaniyang manga ilog ay nagsisiagos sa 
palibot nang kaniyang kinatatamnan, at kaniyang pinaaagos ang kaniyang manga bangbang nang tubig 
sa lahat nang punong kahoy sa parang. 

kaya't ang kaniyang kataasan ay nataas nang higit kay sa lahat na punong kahoy sa parang; at ang 
kaniyang manga sanga ay nagsidami, at ang kaniyang manga sanga ay nagsihaba dahil sa karamihan 
nang tubig, nang kaniyang pabugsuan. 

lahat nang ibon sa himpapawid ay nagsigawa nang kanilang manga pugad sa kaniyang manga sanga, at 
sa ilalim nang kaniyang manga sanga ay nagsipanganak ang lahat nang manga hayop sa parang, at sa 
kaniyang lilim ay nagsitahan ang lahat na malaking bansa. 

ganito siya gumanda sa kaniyang kalakhan, sa kahabaan nang kaniyang manga sanga: sapagka't ang 
kaniyang ugat ay nasa siping nang maraming tubig. 

ang manga cedro sa halamanan nang diyos hindi makapantay sa kaniya, ang manga puno nang abeto ay 
hindi gaya nang kaniyang manga sanga, at ang manga puno nang kastano ay hindi gaya nang kaniyang 
manga sanga, o may anomang punong kahoy sa halamanan nang diyos na kagaya niya sa kaniyang 
kagandahan. 

pinaganda ko siya sa karamihan nang kaniyang manga sanga, na anopa't lahat nang punong kahoy sa 
eden, na nangasa halamanan nang diyos, nanaghili sa kaniya. 

kaya't ganito ang sabi nang panginoong diyos: sapagka't ikaw ay nataas sa kataasan, at inilagay niya ang 
kaniyang dulo sa gitna nang manga mayabong na sanga, at ang kaniyang puso ay nagmataas sa kaniyang 
pagkataas, 

aking ibibigay nga siya sa kamay nang makapangyarihan sa manga bansa, walang pagsalang siya'y 
susugpuin: aking pinalayas siya dahil sa kaniyang kasamaan. 

at inihiwalay siya at iniwan siya, nang manga taga ibang lupa, nang kakilakilabot sa manga bansa: sa 
ibabaw nang manga bundok at sa lahat nang manga libis ay nangalaglag ang kaniyang manga sanga, at 
ang kaniyang manga sanga ay nangabali sa siping nang lahat nang manga ilog nang lupain: at bumaba 
ang lahat nang tao sa lupa mula sa kaniyang lilim at iniwan siya. 

sa kaniyang guho ay magsisitahan ang lahat nang manga ibon sa himpapawid, at lahat nang manga 
hayop sa parang ay mangapapa sa kaniyang manga sanga, 

upang walang magmataas sa kanilang kataasan sa lahat na punong kahoy sa siping nang tubig, o 
maglagay man nang kanilang dulo sa gitna nang manga mayabong na sanga, o ang kanila mang manga 
makapangyarihan ay magsitayo sa kanilang pagkataas, sa makatuwid baga'y yaong lahat na nagsisiinom 
nang tubig: sapagka't silang lahat ay nangabigay sa kamatayan, sa pinakamalalim na bahagi nang lupa, sa 
gitna nang manga anak nang tao, na kasama nang nagsibaba sa hukay. 

ganito ang sabi nang panginoong diyos: nang araw na siya'y bumaba sa sheol ay nagpatangis ako: aking 
tinakpan ang kalaliman dahil sa kaniya, at pinigil ko ang manga ilog niya: at ang manga malaking ilog ay 
nagsitigil: at aking pinapanangis sa kaniya ang libano, at ang lahat na punong kahoy sa parang ay 
nanglupaypay dahil sa kaniya. 

aking niyanig ang manga bansa sa hugong nang kaniyang pagkabuwal, nang aking ihagis siya sa sheol na 
kasama nang nagsibaba sa hukay, at ang lahat na punong kahoy sa eden, ang pili at pinakamahusay nang 
libano, lahat nang nagsisiinom nang tubig ay nangaaliw sa pinakamalalim na bahagi nang lupa. 

sila rin nama'y nagsibaba sa sheol na kasama niya sa kanila na nangapatay nang tabak, oo, silang 
pinakakamay niya na nagsisitahan sa kaniyang lilim sa gitna nang manga bansa. 

sino ang gaya mong ganito sa kaluwalhatian at sa kalakhan sa gitna nang manga punong kahoy sa eden? 
gayon ma'y mabababa ka na kasama nang manga punong kahoy sa eden, sa pinakamalalim na bahagi 
nang lupa: ikaw ay malalagay sa gitna nang manga di tuli, na kasama nila na nangapatay nang tabak. 
ito'y si faraon at ang buo niyang karamihan, sabi nang panginoong diyos. 

at nangyari, nang ikalabing dalawang taon, nang ikalabing dalawang buwan, nang unang araw nang 
buwan, na ang salita nang panginoon ay dumating sa akin, na nagsasabi: 

anak nang tao, panaghuyan mo si faraong hari sa egipto, at sabihin mo sa kaniya, ikaw ay kawangis nang 
isang batang leon sa manga bansa, gayon man ikaw ay parang malaking hayop sa manga dagat, at ikaw 
ay sumagupa sa iyong manga ilog, at nilabo mo nang iyong manga paa ang tubig, at dinumhan mo ang 
kanilang manga ilog. 

ganito ang sabi nang panginoong diyos: aking ilaladlad ang aking lambat sa iyo na kasama nang isang 
pulutong nang maraming tao, at iaahon ka nila sa aking lambat. 

at iiwan kita sa lupain, ihahagis kita sa luwal na parang, at aking padadapuin sa iyo ang lahat nang manga 
ibon sa himpapawid, at aking bubusugin sa iyo ang manga hayop nang buong lupa. 

at aking ilalagay ang iyong laman sa ibabaw nang manga bundok, at pupunuin ko ang manga libis nang 
iyong kataasan. 

akin namang didiligin nang iyong dugo ang lupain na iyong nilalanguyan, hanggang sa manga bundok, at 
ang manga daan nang tubig ay mapupuno. 

at pagka ikaw ay aking nautas, aking tatakpan ang langit, at padidilimin ko ang manga bituin niyaon, 
aking tatakpan nang alapaap ang araw, at ang buwan ay hindi magbibigay nang kaniyang liwanag. 

lahat na maningning na liwanag sa langit ay aking padidilimin sa iyo, at tatakpan ko nang kadiliman ang 
iyong lupain, sabi nang panginoong diyos. 

akin namang papaghihirapin ang puso nang maraming bayan, pagka aking dadalhin ang iyong kagibaan 
sa gitna nang manga bansa, sa manga lupain na hindi mo nakilala. 

oo, aking papanggigilalasin ang maraming bayan sa iyo, at ang kanilang manga hari ay lubhang 
matatakot sa iyo, pagka aking ikinumpas ang aking tabak sa harap nila: at sila'y manginginig tuwituwina, 
bawa't tao dahil sa kaniyang sariling buhay sa kaarawan nang iyong pagkabuwal. 

sapagka't ganito ang sabi nang panginoong diyos: ang tabak nang hari sa babilonia ay darating sa iyo. 

sa pamamagitan nang manga tabak nang makapangyarihan ay aking ipabubuwal ang iyong karamihan, 
kakilakilabot sa manga bansa silang lahat: at kanilang wawalaing halaga ang kapalaluan nang egipto, at 
ang buong karamihan niyao'y malilipol. 

akin din namang lilipuling lahat ang manga hayop niyaon mula sa siping nang maraming tubig, at hindi 
na lalabukawin pa man nang paa nang tao, o ang kuko man nang manga hayop ay magsisilabukaw sa 
manga yaon. 

kung magkagayo'y aking palilinawin ang kanilang tubig, at aking paaagusin ang kanilang manga ilog na 
parang langis, sabi nang panginoong diyos. 

pagka aking gagawin ang lupain nang egipto na sira at giba, na lupaing iniwan nang lahat na 
nangandoon, pagka aking sasaktan silang lahat na nagsisitahan doon kung magkagayon ay kanila ngang 
malalaman na ako ang panginoon. 

ito nga ang panaghoy na kanilang itataghoy, na itataghoy nang manga anak na babae nang manga 
bansa, sa egipto, at sa lahat na kaniyang karamihan ay itataghoy nila, sabi nang panginoong diyos. 
nangyari rin nang ikalabing dalawang taon, nang ikalabing limang araw nang buwan, na ang salita nang 
panginoon ay dumating sa akin na nagsasabi, 

anak nang tao, taghuyan mo ang karamihan nang egipto, at ibaba mo sila, sa makatuwid baga'y siya, at 
ang manga anak na babae nang manga bantog na bansa, hanggang sa pinakamalalim na bahagi nang 
lupa, na kasama nang nagsibaba sa hukay. 

sinong iyong dinadaig sa kagandahan? bumaba ka, at malagay kang kasama nang manga di tuli. 

sila'y mangabubuwal sa gitna nila na nangapatay nang tabak: siya'y nabigay sa tabak: ilabas mo siya at 
ang lahat niyang karamihan. 

ang malakas sa gitna nang makapangyarihan ay magsasalita sa kaniya na mula sa gitna nang sheol na 
kasama nang nagsitulong sa kaniya: sila'y nagsibaba, sila'y nangakatigil, sa makatuwid baga'y ang manga 
hindi tuli, na nangapatay nang tabak. 

ang assur ay nandoon at ang buo niyang pulutong: ang kaniyang manga libingan ay nangasa palibot niya: 
silang lahat na nangapatay, na nangabuwal sa pamamagitan nang tabak, 

na ang manga libingan ay nangalalagay sa pinakamalalim na bahagi nang hukay, at ang kaniyang 
pulutong ay nasa palibot nang kaniyang libingan: silang lahat na nangapatay, na nangabuwal sa 
pamamagitan nang tabak, na nakapangingilabot sa lupain nang buhay. 

nandoon ang elam at ang buo niyang karamihan sa palibot nang kaniyang libingan, silang lahat na 
nangapatay na nangabuwal sa pamamagitan nang tabak, na nagsibabang hindi manga tuli sa 
pinakamalalim na bahagi nang lupa, na nakapagpangilabot sila sa lupain nang buhay, at dinala ang 
kanilang kahihiyan na kasama nang nagsibaba sa hukay. 

inilagay nila ang kaniyang higaan sa gitna nang manga patay na kasama nang buong karamihan niya, ang 
kaniyang manga libingan ay nangasa palibot niya, silang lahat na di tuli na nangapatay sa pamamagitan 
nang tabak; sapagka't nakapagpangilabot sila sa lupain nang buhay, at dinala nila ang kanilang kahihiyan 
na kasama nang nagsibaba sa hukay: siya'y nalagay sa gitna niyaong nangapatay. 

nandoon ang mesech, ang tubal, at ang buo niyang karamihan, ang manga libingan niya ay nangasa 
palibot niya, silang lahat na hindi tuli, na nangapatay sa pamamagitan nang tabak, sapagka't sila'y 
nakapagpangilabot sa lupain nang buhay. 

at sila'y hindi mangahihiga na kasama nang makapangyarihan na nangabuwal sa manga di tuli, na 
nagsibaba sa sheol na may kanilang manga almas na pangdigma, at nangaglagay nang kanilang manga 
tabak sa ilalim nang kanilang manga ulo, at ang kanilang manga kasamaan ay nangasa kanilang manga 
buto: sapagka't sila ang kakilabutan nang makapangyarihan sa lupain nang buhay. 

nguni't ikaw ay mabubuwal sa gitna nang manga di tuli, at ikaw ay mahihiga na kasama nila na 
nangapatay sa pamamagitan nang tabak. 

nandoon ang edom, ang kaniyang manga hari at lahat niyang prinsipe, na sa kanilang kapangyarihan ay 
nangahiga na kasama nang nangapatay nang tabak: sila'y mangahihiga na kasama nang manga di tuli, at 
niyaong nagsibaba sa hukay. 

nandoon ang manga prinsipe sa hilagaan, silang lahat, at lahat nang manga taga sidon, na nagsibabang 
kasama nang nangapatay, sa kakilabutan na kanilang ipinangilabot nang kanilang kapangyarihan sila'y 
nangapahiya, at sila'y nangahihigang hindi tuli na kasama nang nangapapatay sa pamamagitan nang 
tabak, at taglay ang kanilang kahihiyan na kasama nang nagsibaba sa hukay. 

makikita sila ni faraon, at maaaliw sa lahat niyang karamihan, sa makatuwid baga'y ni faraon at nang buo 
niyang hukbo, na nangapatay nang tabak, sabi nang panginoong diyos. 

sapagka't inilagay ko ang kaniyang kakilabutan sa lupain nang buhay, at siya'y ihihiga sa gitna nang 
manga di tuli, na kasama nang nangapatay nang tabak, si faraon at ang buong karamihan niya, sabi nang 
panginoong diyos. 

at ang salita nang panginoon ay dumating sa akin, na nagsasabi, 

anak nang tao, salitain mo sa manga anak nang iyong bayan, at sabihin mo sa kanila, pagka aking dinala 
ang tabak sa lupain, kung ang bayan nang lupain ay kumuha nang isang lalake sa gitna nila, at ilagay na 
pinakabantay nila, 

kung, pagkakita niya nang tabak na dumarating sa lupain, kaniyang hipan ang pakakak, at magbigay alam 
sa bayan, 

sinoman ngang makarinig nang tunog nang pakakak, at hindi pinansin kung ang tabak ay dumating at 
dalhin siya, ang kaniyang dugo ay mapapasa kaniyang sariling ulo. 

narinig niya ang tunog nang pakakak, at hindi pinansin: ang kaniyang dugo ay sasa kaniya, sapagka't 
kung siya'y pumansin ay kaniyang nailigtas sana ang kaniyang buhay. 

nguni't kung makita nang bantay na dumarating ang tabak, at hindi humihip nang pakakak, at ang bayan 
ay hindi napagbigyang alam, at ang tabak ay dumating, at maghiwalay nang sinoman mula sa gitna nila: 
siya'y nahiwalay sa kaniyang kasamaan, nguni't ang kaniyang dugo ay sisiyasatin ko sa kamay nang 
bantay. 

sa gayo'y ikaw, anak nang tao, ay inilagay ko na bantay sa sangbahayan ni israel: kaya't dinggin mo ang 
salita sa aking bibig, at magbigay alam ka sa kanila sa ganang akin. 

pagka aking sinabi sa masama, oh masamang tao, ikaw ay walang pagsalang mamamatay, at ikaw ay 
hindi nagsasalita upang magbigay alam sa masama nang kaniyang lakad: ang masamang yaon ay 
mamamatay sa kaniyang kasamaan, nguni't ang kaniyang dugo ay sisiyasatin ko sa iyong kamay. 

gayon ma'y kung iyong bigyang alam ang masama nang kaniyang lakad upang humiwalay, at hindi niya 
hiniwalayan ang kaniyang lakad, mamamatay siya sa kaniyang kasamaan, nguni't iniligtas mo ang iyong 
kaluluwa. 

at ikaw, anak nang tao, sabihin mo sa sangbahayan ni israel, ganito ang inyong sinasalita, na sinasabi, 
ang aming pagsalangsang, at ang aming manga kasalanan ay nangasa amin, at aming 
pinanglulupaypayan, paano ngang kami ay mangabubuhay? 

sabihin mo sa kanila, buhay ako, sabi nang panginoong diyos, wala akong kasayahan sa kamatayan nang 
masama, kundi ang masama ay humiwalay sa kaniyang lakad at mabuhay: manumbalik kayo, 
manumbalik kayo na mula sa inyong masasamang lakad: sapagka't bakit kayo mangamamatay, oh 
sangbahayan ni israel? 

at ikaw, anak nang tao, sabihin mo sa manga anak nang iyong bayan, ang katuwiran nang matuwid ay 
hindi makapagliligtas sa kaniya sa kaarawan nang kaniyang pagsalangsang, at tungkol sa kasamaan nang 
masama, hindi niya kabubuwalan sa araw na kaniyang hiwalayan ang kaniyang kasamaan, ni ikabubuhay 
man nang matuwid ang kaniyang katuwiran sa araw na siya'y magkasala. 

pagka aking sasabihin sa matuwid na siya'y walang pagsalang mabubuhay, kung siya'y tumiwala sa 
kaniyang katuwiran, at gumawa nang kasamaan, anoman sa kaniyang manga matuwid na gawa ay hindi 
aalalahanin: kundi sa kaniyang kasamaan na kaniyang nagawa doon siya mamamatay. 

muli, pagka aking sinabi sa masama, ikaw ay walang pagsalang mamamatay, kung kaniyang iwan ang 
kaniyang kasalanan, at gawin ang tapat at matuwid, 

kung isauli nang masama ang sanla, ibigay uli ang kinuha sa pagnanakaw, lumakad sa palatuntunan nang 
buhay, na di gumawa nang kasamaan, siya'y walang pagsalang mabubuhay, siya'y hindi mamamatay. 
wala sa kaniyang manga kasalanan na kaniyang nagawa na aalalahanin laban sa kaniya: kaniyang ginawa 
ang tapat at matuwid, siya'y walang pagsalang mabubuhay. 

gayon ma'y sinabi nang manga anak nang iyong bayan, ang daan nang panginoon ay hindi matuwid: 
nguni't tungkol sa kanila, ay hindi matuwid ang kanilang lakad. 

pagka iniwan nang matuwid ang kaniyang katuwiran, at gumagawa nang kasamaan, kaniyang 
ikamamatay yaon. 

at kung hiwalayan nang masama ang kaniyang kasamaan, at gumawa nang tapat at matuwid, kaniyang 
ikabubuhay yaon. 

gayon ma'y inyong sinasabi, ang daan nang panginoon ay hindi matuwid. oh sangbahayan ni israel, aking 
hahatulan kayo bawa't isa, ayon sa kaniyang manga lakad. 

at nangyari, nang ikalabing dalawang taon nang ating pagkabihag, nang ikasangpung buwan, nang 
ikalimang araw nang buwan, na isa na nakatanan mula sa jerusalem ay naparoon sa akin, na nagsasabi, 
ang bayan ay nasaktan. 

ang kamay nga nang panginoon ay sumaakin nang kinahapunan, bago dumating ang nakatanan, at 
ibinuka niya ang aking bibig, hanggang sa siya'y dumating sa akin nang kinaumagahan, at ang aking bibig 
ay nabuka at hindi na ako pipi. 

at ang salita nang panginoon ay dumating sa akin, na nagsasabi, 

anak nang tao, ang nagsisitahan sa manga gibang dakong yaon nang lupain nang israel, ay 
nangagsasalita, na sinasabi, si abraham ay iisa, at kaniyang minana ang lupain: nguni't tayo'y marami, 
ang lupain ay ibinigay sa ating pinakamana. 

kaya't sabihin mo sa kanila, ganito ang sabi nang panginoong diyos: kayo'y nagsisikain nang may dugo, at 
itinataas ninyo ang inyong manga mata sa inyong manga diyosdiyosan, at nagbububo nang dugo: at inyo 
bagang aariin ang lupain? 

kayo'y nagsisitayo sa inyong tabak, kayo'y nagsisigawa nang kasuklamsuklam, at nanirang puri bawa't isa 
sa inyo nang asawa nang kaniyang kapuwa: at inyo bagang aariin ang lupain? 

sabihin mong ganito sa kanila, ganito ang sabi nang panginoong diyos: buhay ako, walang pagsalang 
silang nangasa manga ibang dako ay mangabubuwal sa pamamagitan nang tabak, at siyang nasa luwal 
na parang ay ibibigay ko sa manga hayop upang lamunin, at silang nangasa manga katibayan at sa 
manga yungib ay mangamamatay sa salot. 

at aking gagawing sira ang lupain at katigilan: at ang kahambugan nang kaniyang lakas ay maglilikat: at 
ang manga bundok nang israel ay mangasisira, na walang dadaan. 

kung magkagayo'y malalaman nila na ako ang panginoon, pagka aking ginawang sira at katigilan ang 
lupain, dahil sa lahat nilang kasuklamsuklam na kanilang nagawa. 

at tungkol sa iyo, anak nang tao, pinagsasalitaanan ka pa nang manga anak nang iyong bayan sa siping 
nang manga pader at sa manga pintuan nang manga bahay, at nangagsasalitaan na bawa't isa'y sa 
kaniyang kapatid, na sinasabi, pumarito ka, isinasamo ko sa iyo, at dinggin mo kung ano ang salita na 
nanggagaling sa panginoon. 

at dumating sa iyo na wari ang bayan ay dumarating, at sila'y nagsisiupo sa harap mo na gaya nang aking 
bayan, at kanilang dinidinig ang iyong manga salita, nguni't hindi nila ginagawa, sapagka't sila'y 
nangagsasalita nang malaking pagibig nang kanilang bibig, nguni't ang kanilang puso ay nasa kanilang 
pakinabang. 

at, narito, ikaw ay parang masayang awit sa kanila na may maligayang tinig, at nakatutugtog na mabuti 
sa panugtog, sapagka't kanilang naririnig ang iyong manga salita, nguni't hindi nila ginagawa. 

at pagka ito'y nangyari, (narito, nangyayari,) kanila ngang malalaman na isang propeta ay napasa gitna 
nila. 

at ang salita nang panginoon ay dumating sa akin, na nagsasabi, 

anak nang tao, manghula ka laban sa manga pastor nang israel, manghula ka, at iyong sabihin sa kanila, 
sa manga pastor, ganito ang sabi nang panginoong diyos: sa aba nang manga pastor nang israel na 
pinakakain ang kanilang sarili! hindi baga dapat pakanin nang manga pastor ang manga tupa? 

kayo'y nagsisikain nang gatas, at kayo'y nangananamit sa inyo nang lana, inyong pinapatay ang manga 
pinataba, nguni't hindi ninyo pinakakain ang manga tupa. 

hindi ninyo pinalakas ang payat, o inyo mang pinagaling ang may sakit, o inyo mang tinalian ang may 
bali, o inyo mang ibinalik ang iniligaw, o inyo mang hinanap ang nawala, kundi inyong pinagpunuang 
may karahasan at may kahigpitan. 

at sila'y nangalat dahil sa walang pastor, at sila'y naging pagkain sa lahat nang hayop sa parang, at sila'y 
nangalat. 

ang aking manga tupa ay nagsisilaboy sa lahat nang bundok, at sa lahat na mataas na burol: oo, ang 
aking manga tupa ay nangalat sa buong ibabaw nang lupa, at walang magsiyasat o humanap sa kanila. 
kaya't kayong manga pastor, pakinggan ninyo ang salita nang panginoon: 

buhay ako, sabi nang panginoong diyos, walang pagsala na dahil sa ang aking manga tupa ay naging 
samsam, at ang aking manga tupa ay naging pagkain sa lahat na hayop sa parang, sapagka't walang 
pastor, o hinanap man nang aking manga pastor ang aking manga tupa, kundi ang manga pastor ay 
nagsikain, at hindi pinakain ang aking manga tupa, 

kaya't, oh kayong manga pastor, pakinggan ninyo ang salita nang panginoon: 

ganito ang sabi nang panginoong diyos, narito, ako'y laban sa manga pastor, at aking aalisin ang aking 
manga tupa sa kanilang kamay, at akin silang patitigilin nang pagpapakain nang manga tupa, at hindi na 
naman pakakanin nang manga pastor ang kanilang sarili: at aking ililigtas ang aking manga tupa sa 
kanilang bibig, upang huwag maging pagkain sa kanila. 

sapagka't ganito ang sabi nang panginoong diyos: narito, ako, sa makatuwid baga'y ako, sisiyasat nang 
aking manga tupa, at aking hahanapin sila. 

kung paanong hinanap nang pastor ang kaniyang kawan sa kaarawan na siya'y nasa gitna nang kaniyang 
manga tupa na nangangalat, gayon ko hahanapin ang aking manga tupa; at ililigtas ko sila sa lahat nang 
dako na kanilang pinangalatan sa maulap at madilim na araw. 

at aking ilalabas sila sa manga bayan, at pipisanin ko sila mula sa manga lupain, at dadalhin ko sila sa 
kanilang sariling lupain, at pasasabsabin ko sila sa manga bundok nang israel, sa tabi nang manga daan 
nang tubig, at sa lahat na tinatahanang dako sa lupain. 

aking pakakanin sila sa mabuting pastulan, at sa manga mataas na bundok nang kataasan nang israel ay 
malalagay ang kanilang kulungan: doon mangahihiga sila sa mabuting kulungan, at sa matabang 
pastulan ay manginginain sila sa manga bundok nang israel. 

ako ay magiging kanilang pastor nang aking manga tupa at aking pahihigain sila, sabi nang panginoong 
diyos. 

aking hahanapin ang nawala, at ibabalik ang iniligaw, at tatalian ang nabalian, at palalakasin ang may 
sakit: nguni't aking lilipulin ang mataba at malakas, aking pakakanin sila sa katuwiran. 

at tungkol sa inyo, oh aking kawan, ganito ang sabi nang panginoong diyos: narito, ako'y humahatol sa 
gitna nang hayop at hayop, sa gitna nang manga lalaking tupa at manga kambing na lalake. 

inaakala baga ninyong munting bagay sa inyo na kumain sa mabuting pastulan, nguni't inyong marapat 
yapakan nang inyong manga paa ang nalabi sa inyong pastulan? at uminom sa malinaw na tubig, nguni't 
inyong marapat lampisawin nang inyong manga paa ang nalabi? 

at tungkol sa aking manga tupa, kanilang kinakain ang inyong niyapakan nang inyong manga paa, at 
kanilang iniinom ang nilampisaw nang inyong manga paa. 

kaya't ganito ang sabi nang panginoong diyos sa kanila: narito, ako, sa makatuwid baga'y ako, ay hahatol 
sa matabang tupa at sa payat na tupa. 

sapagka't inyong itinulak nang tagiliran at nang balikat, at inyong sinuwag nang inyong manga sungay 
ang lahat na may sakit, hanggang sa inyong napangalat sila, 

kaya't aking ililigtas ang aking kawan, at hindi na sila magiging samsam, at ako'y hahatol sa tupa at tupa. 
at ako'y maglalagay nang isang pastor sa kanila, at kaniyang papastulin sila sa makatuwid baga'y ang 
aking lingkod na si david: kaniyang papastulin sila, at siya'y magiging kanilang pastor, 

at akong panginoon ay magiging kanilang diyos, at ang aking lingkod na si david ay prinsipe sa kanila, 
akong panginoon ang nagsalita. 

at ako'y makikipagtipan sa kanila nang tipan nang kapayapaan, at aking papawiin ang manga masamang 
hayop sa lupain, at sila'y magsisitahang tiwasay sa ilang, at mangatutulog sa manga gubat. 

at aking gagawing mapapalad sila at ang manga dakong nangasa palibot nang aking burol, at aking 
palalagpakin ang ulan sa kapanahunan, magkakaroon nang ulan nang pagpapala. 

at ang punong kahoy sa parang ay magbubunga, at ang lupa'y magsisibol nang halaman niya, at sila'y 
matitiwasay sa kanilang lupain: at kanilang malalaman na ako ang panginoon, pagka aking binali ang tali 
nang kanilang pamatok, at aking nailigtas sila sa kamay nang manga pinaglilingkuran nila. 

at sila'y hindi na magiging pinakahuli sa manga bansa, o lalamunin man sila nang hayop sa lupa, kundi 
sila'y magsisitahang tiwasay, at walang tatakot sa kanila. 

at aking pagkakalooban sila nang manga pananim na ikababantog, at sila'y hindi na mangalilipol pa nang 
kagutom sa lupain, o magtataglay pa man nang kahihiyan sa manga bansa. 

at kanilang malalaman na akong panginoon nilang diyos ay sumasa kanila, at sila na sangbahayan ni 
israel ay aking bayan, sabi nang panginoong diyos. 

at kayong manga tupa ko, na manga tupa sa aking pastulan ay manga tao, at ako'y inyong diyos, sabi 
nang panginoong diyos. 

bukod dito'y ang salita nang panginoon ay dumating sa akin, na nagsasabi, 

anak nang tao, ititig mo ang iyong mukha sa bundok nang seir, at manghula ka laban doon, 

at sabihin mo roon, ganito ang sabi nang panginoong diyos: narito, ako'y laban sa iyo, oh bundok nang 
seir, at aking iniunat ang aking kamay laban sa iyo, at gagawin kitang sira at katigilan. 

aking ilalagay na giba ang iyong manga bayan, at ikaw ay magiging sira, at iyong malalaman na ako ang 
panginoon. 

sapagka't ikaw ay nagkaroon nang laging pakikipagkaalit, at ibinigay mo ang manga anak ni israel sa 
kapangyarihan nang tabak sa kapanahunan nang kanilang kasakunaan, sa kapanahunan nang parusang 
pinaka wakas, 

kaya't buhay ako, sabi nang panginoong diyos, aking itatalaga ka sa dugo, at ang dugo ay hahabol sa iyo: 
yamang hindi mo kinapootan ang dugo, kaya't matatalaga ka sa dugo. 

ganito ko gagawin ang bundok nang seir na isang katigilan at kasiraan, at aking ihihiwalay sa kaniya siya 
na nagdaraan at siyang nagbabalik. 

at aking pupunuin ang kaniyang manga bundok nang kaniyang manga nangapatay: sa iyong manga burol 
at sa iyong manga libis at sa lahat mong manga daan nang tubig ay mangabubuwal sila na nangapatay 
nang tabak. 

ikaw ay gagawin kong pangpalaging kasiraan, at ang iyong manga bayan ay hindi tatahanan, at inyong 
malalaman na ako ang panginoon. 

sapagka't iyong sinabi, ang dalawang bansang ito, at ang dalawang lupaing ito ay magiging akin, at aming 
aariin, bagaman kinaroroonan nang panginoon: 

kaya't buhay ako, sabi nang panginoong diyos, aking gagawin ayon sa iyong galit, at ayon sa iyong 
pananaghili na iyong ipinakilala sa iyong pagtatanim laban sa kanila: at ako'y pakikilala sa gitna nila 
pagka aking hahatulan ka. 

at iyong malalaman na akong panginoon ay nakarinig nang lahat mong panunungayaw na iyong sinalita 
laban sa manga bundok nang israel, na sinasabi, nangalagay na sira ang manga yaon, nangabigay sa atin 
upang lamunin. 

at kayo'y nangagmalaki laban sa akin nang inyong bibig, at inyong pinarami ang inyong manga salita 
laban sa akin: aking narinig yaon. 

ganito ang sabi nang panginoong diyos: pagka ang buong lupa ay nagagalak, akin gagawin kang sira. 
kung paanong ikaw ay nagalak sa mana nang sangbahayan ni israel, dahil sa sira, gayon ang gagawin ko 
sa iyo: ikaw ay magiging sira, oh bundok nang seir, at buong edom, oo, lahat nang ito, at kanilang 
malalaman na ako ang panginoon. 

at ikaw, anak nang tao, manghula ka laban sa manga bundok nang israel, at sabihin mo, kayong manga 
bundok nang israel, pakinggan ninyo ang salita nang panginoon. 

ganito ang sabi nang panginoong diyos: sapagka't sinabi nang kaaway sa inyo, aha! at, ang dating manga 
mataas na dako ay aming pag-aari, 

kaya't manghula ka, at iyong sabihin, ganito ang sabi nang panginoong diyos: sapagka't, sa makatuwid 
baga'y sapagka't kanilang ginawang sira kayo, at nadaig kayo sa lahat nang dako, upang kayo'y maging 
pag-aari nang nalabi sa manga bansa, at kayo'y nabanggit nang manga labi nang manga mangdadaldal, 
at masamang ulat nang bayan, 

kaya't kayong manga bundok nang israel, inyong pakinggan ang salita nang panginoong diyos: ganito ang 
sabi nang panginoong diyos sa manga bundok at sa manga burol, sa manga daan nang tubig at sa manga 
libis, sa manga sirang dako at sa manga bayan na nangapabayaan, na manga naging samsam at 
kakutyaan na nalabi sa manga bansa na nangasa palibot, 

kaya't ganito ang sabi nang panginoong diyos: tunay na sa silakbo nang aking paninibugho ay nagsalita 
ako laban sa nalabi sa manga bansa, at laban sa buong edom, na nagtakda nang aking lupain sa kanilang 
sarili na pag-aari na may kagalakan nang buo nilang puso, na may sama nang loob, upang ihagis na 
pinakasamsam. 

kaya't manghula ka tungkol sa lupain nang israel, at sabihin mo sa manga bundok at sa manga burol, sa 
manga daan nang tubig at sa manga libis, ganito ang sabi nang panginoong diyos: narito, ako'y nagsalita 
sa aking paninibugho at sa aking kapusukan, sapagka't inyong tinaglay ang kahihiyan nang manga bansa. 
kaya't ganito ang sabi nang panginoong diyos: aking itinaas ang aking kamay, na aking sinasabi, tunay na 
ang manga bansa na nangasa palibot ninyo, mangagtataglay sila nang malaking kahihiyan. 

nguni't, kayo, oh manga bundok nang israel, inyong isusupling ang inyong manga sanga, at magbubunga 
sa aking bayang israel: sapagka't sila'y malapit nang dumating. 

sapagka't, narito, ako'y sa inyo, at ako'y babalik sa inyo, at kayo'y mabubukid at mahahasikan, 

at ako'y magpaparami nang manga tao sa inyo, buong sangbahayan ni israel, sa makatuwid baga'y 
siyang lahat: at ang manga bayan ay tatahanan, at ang manga sirang dako ay mangatatayo, 

at ako'y magpaparami sa inyo nang tao at hayop, at sila'y magsisidami at mangagkakaanak: at aking 
patatahanin kayo ayon sa inyong dating kalagayan, at gagawan ko kayo nang magaling kay sa una: at 
inyong malalaman na ako ang panginoon. 

oo, aking palalakarin sa inyo ang manga tao, sa makatuwid baga'y ang aking bayang israel, at kanilang 
aariin ka, at ikaw ay magiging kanilang mana, at hindi mo na sila wawalaan nang manga anak. 

ganito ang sabi nang panginoong diyos: sapagka't kanilang sinasabi sa iyo, ikaw na lupain ay 
manglalamon nga nang manga tao, at naging mapagpahirap sa iyong bansa, 

kaya't hindi ka na manglalamon pa nang manga tao o papatay pa man sa iyong bansa, sabi nang 
panginoong diyos, 

o iparirinig ko pa man sa iyo ang kahihiyan nang manga bansa, o magtataglay ka pa man nang kakutyaan 
nang manga bayan, o ititisod mo pa man ang iyong bansa, sabi nang panginoong diyos. 

bukod dito'y dumating sa akin ang salita nang panginoon, na nagsasabi, 

anak nang tao, nang tumatahan ang sangbahayan ni israel sa kanilang sariling lupain, kanilang inihawa 
nang kanilang lakad at nang kanilang manga gawa: ang kanilang lakad sa harap ko ay naging parang 
karumihan nang babae sa kaniyang kapanahunan. 

kaya't aking ibinugso ang aking kapusukan sa kanila dahil sa dugo na kanilang ibinubo sa lupain, at dahil 
sa kanilang nilapastangan nang kanilang manga diyosdiyosan, 

at aking pinangalat sila sa manga bansa, at sila'y nagsipanabog sa manga lupain: ayon sa kanilang lakad 
at ayon sa kanilang manga gawa ay hinatulan ko sila. 

at nang sila'y dumating sa manga bansa, na kanilang pinaroonan, kanilang nilapastangan ang aking banal 
na pangalan, sa pagsasabi nang manga tao tungkol sa kanila, ang manga ito ay bayan nang panginoon, at 
nagsilabas sa kaniyang lupain. 

nguni't iginalang ko ang aking banal na pangalan, na nilapastangan nang sangbahayan ni israel sa manga 
bansa na kanilang pinaroonan. 

kaya't sabihin mo sa sangbahayan ni israel, ganito ang sabi nang panginoong diyos, hindi ko ginawa ito 
dahil sa inyo, oh sangbahayan ni israel, kundi dahil sa aking banal na pangalan, na inyong nilapastangan 
sa manga bansa na inyong pinaroonan. 

at aking babanalin ang aking dakilang pangalan, na nalapastangan sa manga bansa, na inyong 
nilapastangan sa gitna nila: at malalaman nang manga bansa na ako ang panginoon, sabi nang 
panginoong diyos, pagka ako'y aariing banal sa inyo sa harap nang kanilang manga mata. 

sapagka't aking kukunin kayo sa manga bansa, at pipisanin ko kayo na mula sa lahat nang lupain, at 
dadalhin ko kayo sa inyong sariling lupain. 

at ako'y magwiwisik nang malinis na tubig sa inyo, at kayo'y magiging malinis: sa buo ninyong 
karumihan, at sa lahat ninyong manga diyosdiyosan, lilinisin ko kayo. 

bibigyan ko rin naman kayo nang bagong puso, at lalagyan ko ang loob ninyo nang bagong diwa, at aking 
aalisin ang batong puso sa inyong katawan, at aking bibigyan kayo nang pusong laman. 

at aking ilalagay ang aking espiritu sa loob ninyo, at palalakarin ko kayo nang ayon sa aking manga 
palatuntunan, at inyong iingatan ang aking manga kahatulan, at isasagawa. 

at kayo'y magsisitahan sa lupain na ibinigay ko sa inyong manga magulang, at kayo'y magiging aking 
bayan, at ako'y magiging inyong diyos. 

at lilinisin ko kayo sa lahat ninyong karumihan: at aking patutubuin ang trigo, at aking pararamihin, at 
hindi na ako magpaparating nang kagutom sa inyo. 

at aking pararamihin ang bunga nang punong kahoy, at ang ani sa bukid, upang huwag na kayong 
tumanggap pa nang kadustaan nang kagutom sa manga bansa. 

kung magkagayo'y inyong maaalaala ang inyong manga masamang lakad, at ang inyong manga gawa na 
hindi mabuti, at kayo'y mayayamot sa inyong sarili sa inyong paninging sarili, dahil sa inyong manga 
kasamaan at dahil sa inyong manga kasuklamsuklam. 

hindi dahil sa inyo ginagawa ko ito, sabi nang panginoong diyos, tantuin ninyo: kayo'y mangahiya at 
mangalito dahil sa inyong manga lakad, oh sangbahayan ni israel. 

ganito ang sabi nang panginoong diyos: sa araw na aking linisin kayo sa lahat ninyong kasamaan, aking 
patatahanan ang manga bayan, at ang manga gibang dako ay mangatatayo. 

at ang lupain na naging sira ay mabubukid, na naging sira sa paningin nang lahat na nangagdaraan. 

at kanilang sasabihin, ang lupaing ito na naging sira ay naging gaya nang halamanan nang eden, at ang 
sira at giba at wasak na manga bayan ay nakukutaan at tinatahanan. 

kung magkagayo'y malalaman nang manga bansa na nalabi sa palibot ninyo na akong panginoon ay 
nagtayo nang manga guhong dako, at tinamnan ko ang dakong sira: akong panginoon ang nagsalita, at 
aking gagawin. 

ganito ang sabi nang panginoong diyos: bukod dito pa'y pagsasanggunian ako nang sangbahayan ni 
israel, upang gawin sa kanila, ako'y magpaparami sa kanila nang tao na parang kawan. 

kung paano ang kawan na panghain, kung paano ang kawan nang jerusalem sa kanilang manga takdang 
kapistahan, gayon mapupuno ang manga gibang bayan nang manga kawan nang manga tao: at kanilang 
malalaman na ako ang panginoon. 

ang kamay nang panginoon ay sumasa akin, at kaniyang dinala ako sa espiritu nang panginoon, at 
inilagay niya ako sa gitna nang libis, at yao'y puno nang manga buto. 

at pinaraan niya ako sa tabi nang manga yaon sa palibot: at, narito, may totoong marami sa luwal na 
libis: at, narito, manga totoong tuyo. 

at kaniyang sinabi sa akin, anak nang tao, maaari bagang mabuhay ang manga butong ito? at ako'y 
sumagot, oh panginoong diyos, ikaw ang nakakaalam. 

muling sinabi niya sa akin, manghula ka sa manga butong ito, at sabihin mo sa kanila, oh kayong manga 
tuyong buto, inyong pakinggan ang salita nang panginoon. 

ganito ang sabi nang panginoong diyos sa manga butong ito: narito, aking papapasukin ang hinga sa 
inyo, at kayo'y mangabubuhay. 

at lalagyan ko kayo nang manga litid, at babalutin ko kayo nang laman, at tatakpan ko kayo nang balat, 
at lalagyan ko kayo nang hininga, at kayo'y mangabubuhay, at inyong malalaman na ako ang panginoon. 
sa gayo'y nanghula ako nang gaya nang iniutos sa akin: at habang ako'y nanghuhula, may naghinugong, 
at, narito, isang lindol, at ang manga buto ay nangagkalapit, buto sa kaniyang buto. 

at ako'y tumingin, at, narito, may manga litid sa manga yaon, at laman ay lumitaw sa manga yaon at ang 
balat ay tumakip sa manga yaon sa ibabaw, nguni't walang hininga sa kanila. 

nang magkagayo'y sinabi niya sa akin, manghula ka sa hangin, manghula ka, anak nang tao, at sabihin 
mo sa hangin, ganito ang sabi nang panginoong diyos: manggaling ka sa apat na hangin, oh hinga, at 
humihip ka sa manga patay na ito, upang sila'y mangabuhay. 

sa gayo'y nanghula ako nang gaya nang iniutos niya sa akin, at ang hininga ay pumasok sa kanila, at sila'y 
nangabuhay, at nagsitayo nang kanilang manga paa, isang totoong malaking pulutong. 

nang magkagayo'y sinabi niya sa akin, anak nang tao, ang manga butong ito ay ang buong sangbahayan 
ni israel: narito, kanilang sinasabi, ang ating manga buto ay natuyo, at ang ating pagasa ay nawala, 
tayo'y lubos na nahiwalay. 

kaya't manghula ka, at sabihin mo sa kanila, ganito ang sabi nang panginoong diyos: narito, aking 
bubuksan ang inyong manga libingan, at aking pasasampahin kayo mula sa inyong manga libingan, oh 
bayan ko, at aking dadalhin kayo sa lupain nang israel. 

at inyong malalaman na ako ang panginoon, pagka aking binuksan ang inyong libingan, at aking 
pinasampa kayo na mula sa inyong manga libingan, oh bayan ko. 

at aking ilalagay ang aking espiritu sa inyo, at kayo'y mangabubuhay, at aking ilalagay kayo sa inyong 
sariling lupain, at inyong mangalalaman na akong panginoon ang nagsalita, at nagsagawa, sabi nang 
panginoon. 

ang salita nang panginoon ay dumating uli sa akin, na nagsasabi: 

at ikaw, anak nang tao, kumuha ka nang isang tungkod, at sulatan mo sa ibabaw, sa juda at sa manga 
anak ni israel na kaniyang manga kasama: saka kumuha ka nang ibang tungkod, at iyong sulatan: sa jose, 
na siyang tungkod nang ephraim, at sa buong sangbahayan ni israel na kaniyang manga kasama: 

at iyong papagugnayugnayin sa ganang iyo na maging isang tungkod, upang maging isa sa iyong kamay. 
at pagka ang manga anak nang iyong bayan ay mangagsasalita sa iyo, na mangagsasabi, hindi mo baga 
ipakikilala sa amin kung ano ang kahulugan nang manga ito? 

sabihin mo sa kanila, ganito ang sabi nang panginoong diyos: narito, aking kukunin ang tungkod nang 
jose, na nasa kamay nang ephraim, at ang manga lipi nang israel na kaniyang manga kasama: at akin 
silang isasama roon, sa tungkod nang juda, at gagawin ko silang isang tungkod, at sila'y magiging isa sa 
aking kamay. 

at ang tungkod na iyong sinusulatan ay hahawakan mo sa harap nang kanilang manga mata. 

at sabihin mo sa kanila, ganito ang sabi nang panginoong diyos: narito, aking kukunin ang manga anak ni 
israel mula sa gitna nang manga bansa, na kanilang pinaroonan, at pipisanin ko sila sa lahat nang dako, 
at dadalhin ko sila sa kanilang sariling lupain: 

at gagawin ko silang isang bansa sa lupain, sa manga bundok nang israel, at isang hari ang magiging hari 
sa kanilang lahat, at hindi na sila magiging dalawang bansa, o mahahati pa man sila sa dalawang 
kaharian, 

at hindi na naman mapapahamak pa sila nang dahil sa kanilang manga diyosdiyosan, o sa kanila mang 
manga kasuklamsuklam na bagay, o sa anoman sa kanilang manga pagsalangsang: kundi aking ililigtas 
sila mula sa lahat nilang tahanang dako, na kanilang pinagkasalanan, at lilinisin ko sila: sa gayo'y 
magiging bayan ko sila, at ako'y magiging kanilang diyos. 

at ang aking lingkod na si david ay magiging hari sa kanila, at silang lahat ay magkakaroon nang isang 
pastor, magsisilakad din naman sila nang ayon sa aking manga kahatulan, at susundin ang aking manga 
palatuntunan, at isasagawa. 

at sila'y magsisitahan sa lupain na aking ibinigay kay jacob na aking lingkod, na tinahanan nang inyong 
manga magulang, at sila'y magsisitahan doon, sila at ang kanilang manga anak, at ang manga anak nang 
kanilang manga anak, magpakailan man: at si david na aking lingkod ay magiging kanilang prinsipe 
magpakailan man. 

bukod dito'y makikipagtipan ako nang tipan nang kapayapaan sa kanila, magiging tipan na walang 
hanggan sa kanila, at aking ilalagay sila, at pararamihin sila at itatatag ko ang aking santuario sa gitna 
nila magpakailan man. 

ang aking tabernakulo naman ay mapapasa gitna nila, at ako'y magiging kanilang diyos, at sila'y magiging 
aking bayan. 

at malalaman nang manga bansa na ako ang panginoon na nagpapabanal sa israel, pagka ang aking 
santuario ay mapapasa gitna nila magpakailan man. 

at ang salita nang panginoon ay dumating sa akin, na nagsasabi, 

anak nang tao, iharap mo ang iyong mukha sa dako ni gog, sa lupain nang magog, na prinsipe sa ros, sa 
mesech, at sa tubal, at manghula ka laban sa kaniya, 

at iyong sabihin, ganito ang sabi nang panginoong diyos: narito, ako'y laban sa iyo, oh gog, na pangulo sa 
ros, sa mesech, at sa tubal: 

at aking ipipihit ka sa palibot, at kakawitan ko nang manga pangbingwit ang iyong manga panga, at 
ilalabas kita, at ang iyong buong kawal, manga kabayo at manga mangangabayo, na nasusuutan silang 
lahat nang buong kasakbatan, na malaking pulutong na may longki at kalasag, silang lahat ay 
nangagtatangan nang manga tabak: 

ang persia, ang cus, at ang phut ay kasama nila, silang lahat na may kalasag at turbante; 

ang gomer at ang lahat niyang manga pulutong, ang sangbahayan ni togarma sa manga pinakahuling 
bahagi nang hilagaan, at lahat niyang manga pulutong, maraming bayan na kasama mo. 

humanda ka, oo, humanda ka, ikaw, at ang lahat nang iyong manga pulutong na napisan ko sa iyo, at 
maging bantay ka sa kanila. 

pagkatapos nang maraming araw ay dadalawin ka: sa manga huling taon ay papasok ka sa lupain na 
ibinalik na mula sa paghabol nang tabak na napisan mula sa maraming bayan, sa manga bundok nang 
israel, na naging laging giba: nguni't nalabas sa manga bayan, at sila'y magsisitahang tiwasay, silang 
lahat. 

at ikaw ay sasampa, ikaw ay darating na parang bagyo, ikaw ay magiging parang ulap na tatakip sa 
lupain, ikaw, at ang lahat mong manga pulutong, at ang maraming tao na kasama mo. 

ganito ang sabi nang panginoong diyos: mangyayari sa araw na yaon, na manga bagay ay darating sa 
iyong pagiisip, at ikaw ay magpapanukala nang masamang panukala: 

at iyong sasabihin, ako'y sasampa sa lupaing may manga nayong walang kuta: sasampahin ko sila na 
nasa katahimikan, na nagsisitahang tiwasay, silang lahat na nagsisitahang walang kuta, at wala kahit 
manga halang o manga pintuang-bayan man, 

upang kumuha nang samsam, at upang kumuha nang huli; upang ibalik ang iyong kamay laban sa manga 
gibang dako na tinatahanan ngayon, at laban sa bayan na napisan mula sa manga bansa, na nagtangkilik 
nang manga hayop at manga pag-aari, na nagsisitahan sa gitna nang lupa. 

ang seba, at ang dedan, at ang manga mangangalakal sa tarsis, sangpu nang lahat nang batang leon 
niyaon, ay magsasabi sa iyo, naparito ka baga upang kumuha nang samsam? pinisan mo baga ang iyong 
pulutong upang kumuha nang samsam? upang magdala nang pilak at ginto, upang magdala nang manga 
hayop at manga pag-aari, upang kumuha nang malaking samsam? 

kaya't, anak nang tao, ikaw ay manghula, at sabihin mo kay gog, ganito ang sabi nang panginoong diyos: 
sa araw na ang aking bayang israel ay tatahang tiwasay, hindi mo baga malalaman? 

at ikaw ay darating na mula sa iyong dako, mula sa manga kahulihulihang bahagi nang hilagaan, ikaw, at 
ang maraming tao na kasama mo, silang lahat na nangakasakay sa manga kabayo, malaking pulutong at 
makapangyarihang hukbo, 

at ikaw ay sasampa laban sa aking bayang israel, na parang ulap na tatakip sa lupain: mangyayari sa 
manga huling araw, na dadalhin kita laban sa aking lupain, upang makilala ako nang manga bansa, pagka 
ako'y aariing banal sa iyo, oh gog, sa harap nang kanilang manga mata. 

ganito ang sabi nang panginoong diyos: ikaw baga yaong aking sinalita nang una sa pamamagitan nang 
aking manga lingkod na manga propeta nang israel, na nagsipanghula nang manga araw na yaon, nang 
tungkol sa malaong panahon, na aking dadalhin ka laban sa kanila? 

at mangyayari sa araw na yaon, pagka si gog ay paroroon laban sa lupain nang israel, sabi nang 
panginoong diyos, na ang aking kapusukan ay sasampa sa aking manga butas nang ilong. 

sapagka't sa aking paninibugho at sa sigalbo nang aking poot ay nagsalita ako, tunay na sa araw na yaon 
ay magkakaroon nang malaking panginginig sa lupain nang israel: 

na anopa't ang manga isda sa dagat, at ang manga ibon sa himpapawid, at ang manga hayop sa parang, 
at lahat na nagsisiusad na bagay na nagsisiusad sa ibabaw nang lupa, at lahat nang tao na nangasa 
ibabaw nang lupa, magsisipanginig sa aking harapan, at ang manga bundok ay mangaguguho at ang 
manga matarik na dako ay mangabababa, at bawa't kuta ay mangababagsak sa lupa. 

at aking tatawagin sa lahat nang aking manga bundok ang tabak laban sa kaniya, sabi nang panginoong 
diyos: ang tabak nang bawa't lalake ay magiging laban sa kaniyang kapatid. 

at ako'y makikipaglaban sa kaniya sa pamamagitan nang salot at nang dugo, at pauulanan ko siya, at ang 
kaniyang manga pulutong, at ang maraming bayan na kasama niya, nang napakalakas na ulan, at nang 
manga malaking granizo, nang apoy, at nang azufre. 

at ako'y pakikitang dakila at banal, at ako'y pakikilala sa harap nang manga mata nang maraming bansa, 
at kanilang malalaman na ako ang panginoon. 

at ikaw, anak nang tao, manghula ka laban kay gog, at iyong sabihin, ganito ang sabi nang panginoong 
diyos: narito, ako'y laban sa iyo, oh gog, na prinsipe sa ros, sa mesech, at sa tubal: 

at aking ipipihit ka sa palibot, at ihahatid kita, at pasasampahin kita mula sa manga pinakahuling bahagi 
nang hilagaan, at aking dadalhin ka sa manga bundok nang israel, 

at aking sisirain ang iyong busog sa iyong kaliwa, at aking ihuhulog ang iyong pana sa iyong kanan. 

ikaw ay mabubuwal sa manga bundok nang israel, ikaw, at ang lahat mong manga pulutong, at ang 
manga bayan na kasama mo: aking ibibigay ka sa manga mangdadagit na ibong sarisari, at sa manga 
hayop sa parang upang lamunin ka. 

ikaw ay mabubuwal sa luwal na parang: sapagka't aking sinalita, sabi nang panginoong diyos. 

at ako'y magpapasapit nang apoy sa magog, at sa kanilang nagsisitahang tiwasay sa manga pulo, at 
kanilang malalaman na ako ang panginoon. 

at ang aking banal na pangalan ay ipakikilala ko sa gitna nang aking bayang israel: at hindi ko man 
titiising malapastangan pa ang aking banal na pangalan: at malalaman nang manga bansa na ako ang 
panginoon, ang banal sa israel. 

narito, dumarating, at mangyayari, sabi nang panginoong diyos, ito ang araw na aking sinalita. 

at silang nagsisitahan sa manga bayan nang israel ay magsisilabas, at sisilaban nang manga apoy ang 
manga almas, at susunugin ang manga kalasag at gayon din ang manga longki, ang manga busog at ang 
manga pana, at ang manga tungkod, at ang manga sibat, at manga sisilaban nilang pitong taon, 

na anopa't sila'y hindi magsisikuha nang kahoy sa parang, o magsisiputol man nang anoman sa manga 
gubat, sapagka't kanilang sisilaban ang manga almas, at kanilang sasamsaman yaong nagsisamsam sa 
kanila, at nanakawan yaong nangagnakaw sa kanila, sabi nang panginoong diyos. 

at mangyayari sa araw na yaon, na ako'y magbibigay kay gog nang dakong pinakalibangan sa israel, ang 
libis nila na nagsisidaang patungo sa silanganan nang dagat: at paglilikatan nilang daanan, at doon nila 
ililibing si gog at ang buo niyang karamihan, at kanilang tatawagin ito: ang libis nang hamon-gog. 

at pitong buwan na mangaglilibing ang sangbahayan ni israel, upang kanilang linisin ang lupain. 

oo, sila'y mangaglilibing nang buong bayan nang lupain, at magiging sa kanila'y kabantugan, sa araw na 
ako'y luluwalhati, sabi nang panginoong diyos. 

at sila'y mangaghahalal nang manga lalaking magkakatungkulang palagi, na mangagdaraan sa lupain at, 
kasama nilang nangagdaraan, silang nangaglilibing nang nalabi sa ibabaw nang lupain, upang linisin: 
pagkatapos nang pitong buwan ay mangagsisihanap sila. 

at silang nangagdaraan sa lupain ay mangagdaraan, at pagka ang sinoman ay nakakita nang buto nang 
tao, lalagyan nga niya nang tanda, hanggang sa mailibing nang manga manglilibing sa libis nang hamon- 
gog. 

at hamonah ang magiging pangalan nang bayan. ganito nila lilinisin ang lupain. 

at ikaw, anak nang tao, ganito ang sabi nang panginoong diyos: salitain mo sa sarisaring ibon, at sa lahat 
na hayop sa parang, magpupulong kayo, at kayo'y magsiparito; magpipisan kayo sa lahat nang dako sa 
aking hain na aking inihahain sa inyo, sa malaking hain sa ibabaw nang manga bundok nang israel, upang 
kayo'y mangakakain nang laman at mangakainom nang dugo. 

kayo'y magsisikain nang laman nang makapangyarihan, at magsisiinom nang dugo nang manga prinsipe 
sa lupa, nang manga lalaking tupa, nang manga batang tupa, at nang manga kambing, nang manga toro, 
na pawang patabain sa basan. 

at kayo'y magsisikain nang taba hanggang sa kayo'y mangabusog, at magsisiinom nang dugo hanggang 
sa kayo'y mangalango, sa aking hain na aking inihain sa inyo. 

at kayo'y mangabubusog sa aking dulang nang manga kabayo at manga karo, nang manga 
makapangyarihang lalake, at nang lahat na lalaking mangdidigma, sabi nang panginoong diyos. 

at aking pararatingin ang aking kaluwalhatian sa manga bansa; at makikita nang lahat nang bansa ang 
aking kahatulan na aking inilapat, at ang aking kamay na aking binuhat sa kanila. 

sa gayo'y malalaman nang sangbahayan ni israel na ako ang panginoon na kanilang diyos, mula sa araw 
na yaon hanggang sa haharapin. 

at malalaman nang manga bansa na ang sangbahayan ni israel ay pumasok sa pagkabihag dahil sa 
kanilang kasamaan; sapagka't sila'y nagsisalangsang laban sa akin, at ikinubli ko ang aking mukha sa 
kanila: sa gayo'y ibinigay ko sila sa kamay nang kanilang manga kaaway, at silang lahat ay nangabuwal sa 
pamamagitan nang tabak. 

ayon sa kanilang karumihan at ayon sa kanilang manga pagsalangsang ay gumawa ako sa kanila; at 
ikinubli ko ang aking mukha sa kanila. 

kaya't ganito ang sabi nang panginoong diyos: ngayo'y aking ibabalik ang jacob na mula sa pagkabihag, 
at maaawa ako sa buong sangbahayan ni israel; at ako'y magiging mapanibughuin dahil sa aking banal na 
pangalan. 

at sila'y mangagtataglay nang kanilang kahihiyan, at nang kanilang lahat na pagsalangsang na kanilang 
isinalangsang laban sa akin, pagka sila'y magsisitahang tiwasay sa kanilang lupain, at walang tatakot sa 
kanila; 

pagka sila'y aking nadala uli na mula sa manga bayan, at nangapisan na mula sa manga lupain nang 
kanilang manga kaaway, at ako'y inaaring banal sa kanila sa paningin nang maraming bansa. 

at kanilang malalaman na ako ang panginoon nilang diyos, sa pagpapapasok ko sa kanila sa pagkabihag 
sa gitna nang manga bansa, at sa pagpipisan ko sa kanila sa kanilang sariling lupain; at hindi ako 
magiiwan sa kanila nang sino pa man doon; 

ni hindi ko na naman ikukubli pa ang aking mukha sa kanila; sapagka't binuhusan ko nang aking espiritu 
ang sangbahayan ni israel, sabi nang panginoong diyos. 

nang ikadalawang pu't limang taon nang aming pagkabihag, nang pasimula nang taon, nang ikasangpung 
araw nang buwan, nang ikalabing apat na taon pagkatapos na ang bayan ay masaktan nang kaarawang 
yaon, ang kamay nang panginoon ay sumaakin, at dinala niya ako roon. 

sa manga pangitain na mula sa diyos ay dinala niya ako sa lupain nang israel, at inilagay ako sa totoong 
mataas na bundok, na kinaroroonan nang parang isang bayan sa timugan. 

at dinala niya ako roon; at, narito, may isang lalake na ang anyo ay parang anyo nang tanso, na may 
pising lino sa kaniyang kamay, at isang panukat na tambo; at siya'y natayo sa pintuang-bayan. 

at sinabi nang lalake sa akin, anak nang tao, tumingin ka nang iyong manga mata, at makinig ka nang 
iyong manga pakinig, at ilagak mo ang iyong puso sa lahat na aking ipakikita sa iyo, sapagka't sa haka na 
aking manga maipakikita sa iyo ay dinala ka rito: ipahayag mo ang lahat na iyong nakikita sa 
sangbahayan ni israel. 

at, narito, isang kuta sa dakong labas nang bahay sa palibot, at sa kamay nang lalake ay isang panukat na 
tambo na may anim na siko ang haba, na tigisang siko at isang dangkal ang luwang nang bawa't isa: sa 
gayo'y kaniyang sinukat ang luwang nang bahay, na isang tambo, at ang taas, isang tambo. 

nang magkagayo'y naparoon siya sa pintuang-daan, na nakaharap sa dakong silanganan, at sumampa sa 
manga baytang niyaon: at kaniyang sinukat ang pasukan sa pintuang-daan, isang tambo ang luwang, at 
ang kabilang pasukan, isang tambo ang luwang. 

at bawa't silid nang bahay ay isang tambo ang haba, at isang tambo ang luwang, at ang pagitan nang 
manga silid nang bantay ay limang siko: at ang pasukan sa pintuang-daan sa tabi nang portiko sa 
pintuang-daan sa dako nang bahay ay isang tambo. 

kaniya rin namang sinukat ang portiko sa pintuang-daan sa dakong bahay, isang tambo. 

nang magkagayo'y sinukat niya ang portiko sa pintuang-daan, walong siko, at ang manga haligi niyaon, 
dalawang siko: at ang portiko sa pintuang-daan ay nasa dako nang bahay. 

at ang manga silid nang bantay nang pintuang-daan sa dakong silanganan ay tatlo sa dakong ito, at tatlo 
sa dakong yaon, ang tatlo ay iisang sukat: at ang manga haligi nang pintuan ay iisang sukat sa dakong ito, 
at sa dakong yaon. 

at kaniyang sinukat ang luwang nang pasukan nang pintuang-daan, sangpung siko, at ang haba nang 
pintuang-daan, labing tatlong siko; 

at ang pagitan sa harap nang manga silid nang bantay, isang siko sa dakong ito, at ang isang pagitan, 
isang siko sa dakong yaon, at ang manga silid nang bantay, anim na siko sa dakong ito, at anim na siko sa 
dakong yaon, 

at kaniyang sinukat ang pintuang-daan mula sa bubungan nang isang silid nang bantayan hanggang sa 
bubungan nang kabila, may luwang na dalawang pu't limang siko, pintuan sa tapat nang pintuan. 
gumawa naman siya nang manga haligi nang pintuan, na anim na pung siko: at ang looban ay hanggang 
sa haligi, ang pintuang-daan ay sa palibot. 

at mula sa harap nang pintuang-daan sa pasukan hanggang sa harap nang pinakaloob na portiko sa 
pintuang-daan ay limang pung siko. 

at may makikipot na dungawan sa manga silid nang bantay, at sa manga haligi nang manga yaon sa loob 
nang pintuang-daan sa palibot, at gayon din sa manga hubog, at ang manga dungawan ay nangasa 
palibot sa dakong loob, at sa bawa't haligi ay may manga puno nang palma. 

nang magkagayo'y dinala niya ako sa loob nang looban sa labas, at, narito, may manga silid at may isang 
lapag na ginawa sa palibot nang looban: tatlong pung silid ang nasa lapag. 

at ang lapag ay nasa tabi nang manga pintuang-daan, ayon sa haba nang manga pintuang-daan, sa 
makatuwid baga'y ang lalong mababang lapag. 

nang magkagayo'y kaniyang sinukat ang luwang mula sa harap nang lalong mababang pintuang-daan 
hanggang sa harap nang pinakaloob na looban sa may labas, na isang daang siko, sa dakong silanganan 
at gayon din sa dakong hilagaan. 

at ang pintuang-daan nang looban sa labas na nakaharap sa dakong hilagaan, kaniyang sinukat ang haba 
niyaon at ang luwang niyaon. 

at ang manga silid nang bantay niyaon ay tatlo sa dakong ito at tatlo sa dakong yaon: at ang manga haligi 
niyaon at ang manga hubog niyaon ay ayon sa sukat nang unang pintuang-daan: ang haba niyaon ay 
limang pung siko, at ang luwang ay dalawang pu't limang siko. 

at ang manga dungawan niyaon, at ang manga hubog niyaon, at ang manga puno nang palma niyaon ay 
ayon sa sukat nang pintuang-daan na nakaharap sa dakong silanganan, at kanilang sinampa nang pitong 
baytang, at ang manga hubog niyaon ay nangasa harap nila. 

at may pintuang-daan sa lalong loob na looban sa tapat nang kabilang pintuang-daan, sa dakong 
hilagaan at gayon din sa dakong silanganan, at kaniyang sinukat mula sa pintuang-daan hanggang sa 
pintuang-daan na isang daang siko. 

at dinala niya ako sa dakong timugan, at, narito, ang isang pintuang-daan sa dakong timugan: at 
kaniyang sinukat ang manga haligi niyaon, at ang manga hubog niyaon ayon sa manga sukat na ito. 

at may manga dungawan doon at sa manga hubog niyaon sa palibot, gaya nang manga dungawang 
yaon: ang haba ay limang pung siko, at ang luwang ay dalawang pu't limang siko. 

at may pitong baytang na sampahan, at ang manga hubog niyaon ay nangasa harap nang manga yaon, at 
may manga puno nang palma, sa dakong ito, at isa sa dakong yaon, sa manga haligi niyaon. 

at may pintuang-daan sa lalong loob na looban sa dakong timugan: at kaniyang sinukat mula sa 
pintuang-daan hanggang sa pintuang-daan sa dakong timugan na isang daang siko. 

nang magkagayo'y dinala niya ako sa lalong loob na looban sa tabi nang pintuang-daan sa timugan: at 
kaniyang sinukat ang pintuang-daang timugan ayon sa manga sukat ding ito, 

at ang manga silid nang bantay niyaon, at ang manga hubog niyaon, ay ayon sa manga sukat na ito: at 
may manga dungawan yaon, at gayon din sa manga hubog niyaon sa palibot: may limang pung siko ang 
haba, at dalawang pu't limang siko ang luwang. 

at may manga hubog sa palibot, na dalawang pu't limang siko ang haba, at limang siko ang luwang. 

at ang manga hubog niyaon ay nangasa dako nang looban sa labas, at manga puno nang palma ang 
nangasa manga haligi niyaon: at ang sampahan ay may walong baytang. 

at dinala niya ako sa lalong loob na looban sa dakong silanganan, at sinukat niya ang pintuang-daan ayon 
sa manga sukat na ito. 

at ang manga silid nang bantay niyaon, at ang manga haligi niyaon, at ang manga hubog niyaon, ayon sa 
manga sukat na ito: at may manga dungawan sa loob at sa manga hubog niyaon sa palibot: may limang 
pung siko ang haba, at dalawang pu't limang siko ang luwang. 

at ang manga hubog niyaon ay nangasa dako nang looban sa labas, at manga puno nang palma ang 
nangasa manga haligi niyaon, sa dakong ito, at sa dakong yaon: at ang sampahan ay may walong 
baytang. 

at dinala niya ako sa pintuang-daang hilagaan: at sinukat niya ayon sa manga sukat na ito, 

ang manga silid nang bantay niyaon, ang manga haligi niyaon, at ang manga hubog niyaon: at may 
manga dungawan sa loob sa palibot, ang haba ay limang pung siko, at ang luwang ay dalawang pu't 
limang siko. 

at ang manga haligi niyaon ay nangasa dako nang looban sa labas, at manga puno nang palma ang 
nangasa haligi niyaon, sa dakong ito, at sa dakong yaon: at ang sampahan ay may walong baytang. 

at isang silid na may pintuan ay nasa tabi nang manga haligi sa manga pintuang-daan, doon sila 
naghugas nang handog na susunugin. 

at sa portiko nang pintuang-daan ay may dalawang dulang sa dakong ito, at dalawang dulang sa dakong 
yaon, upang patayin doon ang handog na susunugin, at ang handog dahil sa kasalanan at ang handog 
dahil sa pagkakasala. 

at sa isang dako sa labas na gaya nang kung sasampa sa pasukan nang pintuang-daan sa dakong hilagaan 
ay may dalawang dulang, at sa kabilang dako, na ukol sa portiko nang pintuang-daan, ay may dalawang 
dulang. 

apat na dulang sa dakong ito, at apat na dulang sa dakong yaon sa tabi nang pintuang-daan, walong 
dulang ang kanilang pinagpatayan nang manga hain. 

at may apat na dulang na ukol sa handog na susunugin, na batong tinabas, na isang siko at kalahati ang 
haba, at isang siko at kalahati ang luwang, at isang siko ang taas: na kanilang pinaglapagan nang manga 
kasangkapan na kanilang ipinagpatay sa handog na susunugin at sa hain. 

at ang manga pangipit na may isang lapad nang kamay ang haba, ay natitibayan sa loob sa palibot: at 
nasa ibabaw nang manga dulang ang laman na alay. 

at sa labas nang lalong loob na pintuang-daan ay may manga silid na ukol sa manga mangaawit sa lalong 
loob na looban, na nasa tabi nang pintuang-daang hilagaan, at manga nakaharap sa timugan, isa sa dako 
nang silanganang daan na nahaharap sa dakong hilagaan. 

at kaniyang sinabi sa akin, ang silid na ito na nakaharap sa dakong timugan, ay sa manga saserdote, sa 
manga namamahala sa bahay, 

at ang silid na nakaharap sa dakong hilagaan ay sa manga saserdote, na manga namamahala sa 
dambana: ang manga ito ay manga anak ni sadoc, na sa manga anak ni levi ay nagsilapit sa panginoon 
upang magsipangasiwa sa kaniya. 

at sinukat niya ang looban na isang daang siko ang haba, at isang daang siko ang luwang, parisukat, at 
ang dambana ay nasa harap nang bahay. 

nang magkagayo'y dinala niya ako sa portiko nang bahay, at sinukat niya ang bawa't haligi nang portiko 
na limang siko sa dakong ito, at limang siko sa dakong yaon: at ang luwang nang pintuang-daan ay 
tatlong siko sa dakong ito, at tatlong siko sa dakong yaon. 

ang haba nang portiko ay dalawang pung siko, at ang luwang ay labing isang siko: kahit sa pamamagitan 
nang manga baytang na kanilang sinampahan: at may manga haligi, isa sa dakong ito, at isa sa dakong 
yaon. 

at dinala niya ako sa templo at sinukat ang manga haligi, na anim na siko ang luwang sa isang dako, at 
anim na siko ang luwang sa kabilang dako, na siyang luwang nang tabernakulo. 

at ang luwang nang pasukan ay sangpung siko, at ang manga tagiliran nang pasukan ay limang siko sa 
isang dako, at limang siko sa kabilang dako: at sinukat niya ang haba niyaon na apat na pung siko, at ang 
luwang, dalawang pung siko. 

nang magkagayo'y pumasok siya sa loob, at sinukat ang bawa't haligi sa pasukan, na dalawang siko, at 
ang pasukan ay anim na siko, at ang luwang nang pasukan, pitong siko. 

at sinukat niya ang haba niyaon, dalawang pung siko, at ang luwang, dalawang pung siko, sa harap nang 
templo: at sinabi niya sa akin, ito ang kabanalbanalang dako. 

nang magkagayo'y sinukat niya ang pader nang bahay, anim na siko, at ang luwang nang bawa't 
tagilirang silid apat na siko, sa palibot nang bahay sa lahat nang dako. 

at ang manga tagilirang silid ay tatlong grado, patongpatong at tatlong pu sa ayos, at nangakakapit sa 
pader na nauukol sa bahay na nasa tagilirang silid sa palibot upang mangakapit doon, at huwag makapit 
sa pader nang bahay. 

at ang manga tagilirang silid ay lalong maluwang habang lumiligid sa bahay na paitaas nang paitaas, 
sapagka't ang gilid nang bahay ay paitaas nang paitaas sa palibot nang bahay: kaya't ang luwang nang 
bahay ay patuloy na paitaas, at sa gayo'y ang isa ay napaiitaas mula sa pinakamababang silid, hanggang 
sa pinakamataas sa pamamagitan nang gitna na silid. 

aking nakita naman na ang bahay ay may nakatayong tungtungan sa palibot: ang manga patibayan nang 
manga tagilirang silid ay buong tambo na anim na malaking siko ang haba. 

ang kapal nang pader, na nasa manga tagilirang silid, sa dakong labas, ay limang siko: at ang naiwan ay 
dako nang manga tagilirang silid na ukol sa bahay. 

at ang pagitan nang manga silid ay may luwang na dalawang pung siko sa palibot nang bahay sa lahat 
nang dako. 

at ang manga pintuan nang manga tagilirang silid ay sa dakong naiwan, isang pintuan sa dakong 
hilagaan, at isang pintuan sa dakong timugan: at ang luwang nang dakong naiwan ay limang siko sa 
palibot. 

at ang bahay na nasa harapan nang bukod na dako sa tagilirang dakong kalunuran ay pitong pung siko 
ang luwang, at ang pader nang bahay ay limang siko ang kapal sa palibot, at ang haba niyaon ay siyam na 
pung siko. 

sa gayo'y sinukat niya ang bahay, na isang daang siko ang haba, at ang bukod na dako, at ang bahay, 
sangpu nang pader niyaon, isang daang siko ang haba, 

ang luwang naman nang harapan nang bahay, at nang bukod na dako sa dakong silanganan, isang daang 
siko. 

at sinukat niya ang haba nang bahay sa harap nang bukod na dako na nasa likuran niyaon, at ang manga 
galeria niyaon sa isang dako, at sa kabilang dako, isang daang siko: at ang lalong loob na templo at ang 
manga portiko nang looban, 

ang manga pasukan, at ang manga nasasarang dungawan, at ang manga galeria sa palibot sa tatlong 
grado, sa tapat nang pasukan, nakikisamihan nang tabla sa palibot, at mula sa lapag hanggang sa manga 
dungawan (natatakpan nga ang manga dungawan), 

sa pagitan nang itaas nang pintuan, sa lalong loob nang bahay, at sa labas, at ang buong pader sa palibot 
sa loob at sa labas ay sinukat. 

at ang pader ay niyaring may manga kerubin at may manga puno nang palma, at isang puno nang palma 
ay sa pagitan nang kerubin at kerubin, at bawa't kerubin ay may dalawang mukha, 

na anopa't may mukha nang isang tao sa dako nang puno nang palma sa isang dako, at mukha nang 
batang leon sa dako nang puno nang palma sa kabilang dako. ganito ang pagkayari sa buong bahay sa 
palibot: 

mula sa lapag hanggang sa itaas nang pintuan ay may manga kerubin at manga puno nang palma na yari, 
ganito ang pader nang templo. 

tungkol sa templo, ang manga haligi nang pintuan ay parisukat, at tungkol sa harapan nang santuario, 
ang anyo niyao'y gaya nang anyo nang templo. 

ang dambana ay kahoy, na tatlong siko ang taas, at ang haba niyao'y dalawang siko: at ang manga sulok 
niyaon at ang haba niyaon, at ang manga pader niyaon, ay kahoy: at sinabi niya sa akin, ito ang dulang 
na nasa harap nang panginoon. 

at ang templo, at ang santuario ay may dalawang pintuan. 

at ang manga pintuan ay may tigdadalawang pinto, dalawang tiklop na pinto, dalawang pinto sa isang 
pintuan, at dalawang pinto sa kabila. 

at manga niyari sa manga yaon, sa manga pintuan nang templo, manga kerubin at manga puno nang 
palma, gaya nang niyari sa manga pader; at may pasukan na kahoy sa harap nang portiko sa labas. 

at may nangasasarang dungawan at manga puno nang palma sa isang dako at sa kabilang dako, sa 
manga tagiliran nang portiko: ganito ang manga tagilirang silid nang bahay, at ang manga pasukan. 
nang magkagayo'y dinala niya ako sa looban sa labas nang bahay, sa daan na dakong hilagaan: at dinala 
niya ako sa silid na nasa tapat nang bukod na dako, at siyang nasa tapat nang bahay sa dakong hilagaan. 
sa harapan nang isang daang siko ang haba, ay nandoon ang pintuang hilagaan, at ang luwang ay limang 
pung siko. 

sa tapat nang dalawang pung siko na ukol sa lalong loob na looban, at sa tapat nang lapag na ukol sa 
looban sa labas nang bahay, ay galeria sa tapat nang galeria na tatlong grado. 

at sa harap nang manga silid ay may isang lakaran na sangpung siko ang luwang sa loob, isang daanang 
may isang siko: at ang manga pintuan ay sa dakong hilagaan. 

ang lalong mataas ngang silid ay siyang lalong maikli: sapagka't ang manga galeria ay kumukuha sa 
manga ito, nang higit kay sa lalong mababa at sa pinaka gitna sa bahay. 

sapagka't tatlong grado, at walang manga haligi na gaya nang manga haligi nang manga looban: kaya't 
ang pinakamataas ay lalong munti kay sa pinakamababa at kay sa pinaka gitna mula sa lupa. 

at ang pader na nasa labas sa tabi nang manga silid, sa dako nang looban sa labas nang bahay sa harap 
nang manga silid, ang haba niyao'y limang pung siko. 

sapagka't ang haba nang manga silid na nasa looban sa labas ay limang pung siko: at, narito, ang 
harapan nang templo ay may isang daang siko. 

at nasa ilalim nang manga silid na ito ang pasukan sa dakong silanganan, sa pagpasok na mula sa looban 
sa labas. 

sa kakapalan nang pader nang looban sa dakong silanganan, sa harap nang bukod na dako, at sa harap 
nang bahay, may manga silid. 

at ang daan sa harap nang manga yaon ay gaya nang anyo nang daan sa manga silid na nangasa dakong 
hilagaan, ayon sa haba ay gayon ang luwang: ang lahat nang labasan nang manga yaon ay ayon sa 
manga anyo nang manga yaon, at ayon sa manga pintuan nang manga yaon. 

at ayon sa manga pintuan nang manga silid na nangasa dakong timugan ay may isang pintuan sa bukana 
nang daan, sa daang tuwid na patuloy sa pader sa dakong silanganan, sa papasok sa manga yaon. 

nang magkagayo'y sinabi niya sa akin, ang silid na hilagaan at ang silid na timugan na nasa harap nang 
bukod na dako, manga itinalagang silid, na pagkakanan nang manga kabanalbanalang bagay nang manga 
saserdote na malapit sa panginoon: doon nila ilalapag ang manga kabanalbanalang bagay, at ang handog 
na harina, at ang handog dahil sa kasalanan, at ang handog dahil sa pagkakasala, sapagka't ang dako ay 
banal. 

pagka ang manga saserdote ay nagsisipasok, hindi nga sila magsisilabas sa banal na dako na papasok sa 
looban sa labas, kundi doon nila ilalapag ang kanilang manga kasuutan na kanilang ipinangangasiwa, 
sapagka't manga banal: at sila'y mangagsusuot nang manga ibang kasuutan, at magsisilapit sa ukol sa 
bayan. 

nang matapos nga niyang masukat ang lalong loob nang bahay, inilabas niya ako sa daan nang pintuang- 
daan na nakaharap sa dakong silanganan, at sinukat sa palibot. 

sinukat niya sa dakong silanganan nang panukat na tambo, na limang daang tambo, nang panukat na 
tambo sa palibot. 

sinukat niya sa dakong hilagaan, na limang daang tambo nang panukat na tambo sa palibot. 

sinukat niya sa dakong timugan, na limang daang tambo nang panukat na tambo. 

siya'y pumihit sa dakong kalunuran, at sinukat nang limang daang tambo nang panukat na tambo. 
sinukat niya sa apat na sulok: may pader sa palibot, ang haba'y limang daan, at ang luwang ay limang 
daan, upang igawa nang pagkakahiwalay ang banal at ang karaniwan. 

pagkatapos ay dinala niya ako sa pintuang-daan, sa makatuwid baga'y sa pintuang-daan na nakaharap sa 
dakong silanganan. 

at, narito, ang kaluwalhatian nang diyos nang israel ay nanggagaling sa dakong silanganan: at ang 
kaniyang tinig ay gaya nang lagaslas nang maraming tubig: at ang lupa ay nagningning sa kaniyang 
kaluwalhatian. 

at ayon sa anyo nang pangitain na aking nakita, ayon sa pangitain na nakita ko nang ako'y pumaroon 
upang gibain ang bayan, at ang manga pangitain ay gaya nang pangitain na aking nakita sa tabi nang ilog 
chebar: at ako'y nasubasob. 

at ang kaluwalhatian nang panginoon ay pumasok sa bahay sa daan nang pintuang-daan na nakaharap 
sa dakong silanganan. 

at itinaas ako nang espiritu, at dinala ako sa lalong loob na looban, at, narito, napuno nang 
kaluwalhatian nang panginoon ang bahay. 

at aking narinig ang isang nagsasalita sa akin mula sa bahay, at isang lalake ay tumayo sa siping ko. 

at sinabi niya sa akin, anak nang tao, ito ang dako nang aking luklukan, at dako nang manga talampakan 
nang aking manga paa, na aking tatahanan sa gitna nang manga anak ni israel magpakailan man. at hindi 
na lalapastanganin pa nang sangbahayan ni israel ang aking banal na pangalan, nila man, o nang 
kanilang manga hari man, nang kanilang pagpapatutot, at nang manga bangkay man nang kanilang 
manga hari sa kanilang manga mataas na dako; 

sa kanilang paglalagay nang kanilang pasukan sa tabi nang aking pasukan, at nang kanilang haligi nang 
pintuan sa tabi nang aking haligi nang pintuan, at wala kundi pader sa pagitan ko at nila: at kanilang 
nilapastangan ang aking banal na pangalan sa pamamagitan nang kanilang manga kasuklamsuklam na 
kanilang ginawa: kaya't aking pinugnaw sila sa aking galit. 

iwan nga nila ang kanilang pagpapatutot, at ilayo sa akin ang manga bangkay nang kanilang manga hari, 
at ako'y tatahan sa gitna nila magpakailan man. 

ikaw, anak nang tao, ituro mo ang bahay sa sangbahayan ni israel, upang sila'y mangapahiya sa kanilang 
manga kasamaan, at sukatin nila ang anyo. 

at kung sila'y mangapahiya sa lahat nilang ginawa, ipakilala mo sa kanila ang anyo nang bahay, at ang 
pagka-anyo niyaon, at ang manga labasan niyaon, at ang manga pasukan niyaon, at lahat nang anyo 
niyaon, at ang lahat nang manga alituntunin niyaon, at lahat nang anyo niyaon, at lahat nang kautusan 
niyaon, at iyong isulat yaon sa kanilang paningin, upang kanilang maingatan ang buong anyo niyaon, at 
ang lahat nang manga alituntunin niyaon, at kanilang isagawa. 

ito ang kautusan tungkol sa bahay: ang taluktok nang bundok sa buong hangganan niyaon sa palibot ay 
magiging kabanalbanalan. narito, ito ang kautusan tungkol sa bahay. 

at ito ang manga sukat nang dambana ayon sa manga siko (ang siko na pinakasukat ay isang siko at isang 
lapad nang kamay): ang patungan ay isang siko, at ang luwang ay isang siko, at ang gilid niyaon sa palibot 
ay isang dangkal, at ito ang magiging patungan nang dambana. 

at mula sa patungan sa lupa sa lalong mababang grado ay malalagay na dalawang siko, at ang luwang ay 
isang siko; at mula sa lalong mababang grado hanggang sa lalong mataas na grado ay malalagay na apat 
na siko, at ang luwang ay isang siko. 

at ang lalong mataas na dambana ay magiging apat na siko, at mula sa apuyan nang dambana hanggang 
sa dakong itaas ay magkakaroon nang apat na sungay. 

at ang apuyan nang dambana ay magkakaroon nang labing dalawang siko ang haba at labing dalawa ang 
luwang, parisukat sa apat na tagiliran niyaon. 

at ang patungan niyaon ay magkakaroon nang labing apat na siko ang haba at labing apat na siko ang 
luwang sa apat na tagiliran niyaon, at ang gilid sa palibot ay magiging kalahating siko, at ang patungan 
niyaon ay magiging isang siko sa palibot: at ang manga baytang niyaon ay paharap sa dakong silanganan. 
at sinabi niya sa akin, anak nang tao, ganito ang sabi nang panginoong diyos: ito ang manga alituntunin 
tungkol sa dambana sa kaarawan na kanilang gagawin, upang paghandugan sa ibabaw nang manga 
handog na susunugin, at upang pagwisikan nang dugo. 

iyong ibibigay sa manga saserdote na manga levita na sa angkan ni sadoc na malapit sa akin, upang 
magsipangasiwa sa akin, sabi nang panginoong diyos, ang isang guyang baka na pinakahandog dahil sa 
kasalanan. 

at kukuha ka nang dugo niyaon, at ilalagay mo sa apat na sungay niyaon, at sa apat na sulok nang 
patungan, at sa laylayan sa palibot: ganito mo lilinisin yaon at tutubusin ito. 

iyo rin namang kukunin ang guyang toro na handog dahil sa kasalanan, at susunugin mo sa takdang dako 
nang bahay, sa labas nang santuario. 

at sa ikalawang araw ay maghahandog ka nang kambing na lalake na walang kapintasan na 
pinakahandog dahil sa kasalanan, at kanilang lilinisin ang dambana gaya nang kanilang pagkalilis sa 
pamamagitan nang guyang toro. 

pagka ikaw ay nakatapos nang paglilinis, maghahandog ka nang isang guyang toro na walang kapintasan, 
at isang lalaking tupa na mula sa kawan na walang kapintasan. 

at iyong ilalapit ang manga yaon sa harap nang panginoon, at hahagisan nang asin ang manga yaon nang 
manga saserdote, at kanilang ihahandog na pinakahandog na susunugin sa panginoon. 

pitong araw na maghahanda ka sa bawa't araw nang isang kambing na pinakahandog dahil sa kasalanan: 
maghahanda rin sila nang guyang toro, at isang lalaking tupang mula sa kawan, na walang kapintasan. 
pitong araw na kanilang tutubusin ang dambana at lilinisin, gayon nila itatalaga. 

at pagka kanilang naganap ang manga kaarawan, mangyayari na sa ikawalong araw, at sa haharapin, 
maghahandog ang manga saserdote nang inyong manga handog na susunugin sa ibabaw nang dambana, 
at ang inyong manga handog tungkol sa kapayapaan, at aking tatanggapin kayo, sabi nang panginoong 
diyos. 

nang magkagayo'y ibinalik niya ako sa daan nang pintuan sa labas nang santuario, na nakaharap sa 
dakong silanganan, at ito'y nasara. 

at sinabi nang panginoon sa akin, ang pintuang-daang ito ay sasarhan, hindi bubuksan, o papasukan man 
nang sinoman, sapagka't pinasukan nang panginoon, nang diyos nang israel: kaya't ito'y masasara. 
tungkol sa prinsipe, siya'y mauupo roon na pinaka prinsipe upang kumain nang tinapay sa harap nang 
panginoon, siya'y papasok sa daan nang portiko nang pintuang-daan, at lalabas sa daan ding yaon. 

nang magkagayo'y dinala niya ako sa daan nang pintuang-daang hilagaan sa harap nang bahay: at ako'y 
tumingin, at, narito, napuno nang kaluwalhatian nang panginoon ang bahay nang panginoon: at 
nasubasob ako. 

at ang panginoon ay nagsabi sa akin, anak nang tao, tandaan mong mabuti, at masdan mo nang iyong 
manga mata, at pakinggan mo nang iyong manga pakinig ang lahat na aking sinasabi sa iyo tungkol sa 
lahat nang alituntunin hinggil sa bahay nang panginoon, at tungkol sa lahat nang kautusan doon, at 
tandaan mong mabuti ang pasukan nang bahay sangpu nang bawa't labasan sa santuario. 

at iyong sasabihin sa mapanghimagsik, sa makatuwid baga'y sa sangbahayan ni israel, ganito ang sabi 
nang panginoong diyos: oh kayong sangbahayan ni israel, mangaglikat na kayo sa lahat ninyong 
kasuklamsuklam, 

sa inyong pagpapasok nang manga taga ibang lupa na hindi tuli sa puso at hindi tuli sa laman, upang 
malagay sa aking santuario, na lapastanganin yaon, sa makatuwid baga'y ang aking bahay, pagka inyong 
inihahandog ang aking tinapay, ang taba at ang dugo, at sinira nila ang aking tipan, upang idagdag sa 
lahat ninyong manga kasuklamsuklam. 

at hindi ninyo iningatan ang katungkulan sa aking manga banal na bagay, kundi kayo'y nangaglagay nang 
manga tagapangasiwa sa aking santuario sa ganang inyong sarili. 

ganito ang sabi nang panginoong diyos, walang taga ibang lupa, na hindi tuli sa puso at hindi tuli sa 
laman na papasok sa aking santuario, kahit sinomang taga ibang lupa na nasa gitna nang manga anak ni 
israel. 

nguni't ang manga levita na nagsilayo sa akin nang ang israel ay maligaw sa akin sa pagsunod sa kanilang 
manga diyosdiyosan, mangagdadanas sila nang kanilang kasamaan. 

gayon ma'y magiging tagapangasiwa sila sa aking santuario, na sila ang mamamahala sa manga 
pintuang-daan nang bahay, at magsisipangasiwa sa bahay: kanilang papatayin ang handog na susunugin 
at ang hain para sa bayan, at sila'y magsisitayo sa harap nang manga yaon upang pangasiwaan nila. 
sapagka't kanilang pinangasiwaan sila sa harap nang kanilang manga diyosdiyosan, at naging ikatitisod 
sila sa ikasasama nang sangbahayan ni israel: kaya't itinaas ko ang aking kamay laban sa kanila, sabi nang 
panginoong diyos, at dadanasin nila ang kanilang kasamaan. 

at hindi sila magsisilapit sa akin upang magsagawa nang katungkulan nang saserdote sa akin, o 
magsisilapit man sa alin man sa manga banal na bagay ko, sa manga bagay na kabanalbanalan, kundi 
tataglayin nila ang kanilang kahihiyan, at ang kanilang manga kasuklamsuklam na kanilang ginawa. 
gayon ma'y gagawin ko silang tagapangasiwa sa bahay, para sa buong paglilingkod doon, at sa lahat na 
gagawin doon. 

nguni't ang manga saserdoteng levita na manga anak na lalake ni sadoc, na nagiingat nang katungkulan 
sa aking santuario nang ang manga anak ni israel ay magsihiwalay sa akin, sila'y magsisilapit sa akin 
upang magsipangasiwa sa akin, at sila'y magsisitayo sa harap ko upang mangaghandog sa akin nang taba 
at nang dugo, sabi nang panginoong diyos: 

sila'y magsisipasok sa aking santuario, at sila'y magsisilapit sa aking dulang, upang magsipangasiwa sa 
akin, at iingatan nila ang kanilang katungkulan sa akin. 

at mangyayari, na pagka sila'y magsisipasok sa manga pintuang-daan nang lalong loob na looban, 
susuutan sila nang manga kayong linong kasuutan, at walang lanang dadaiti sa kanila, samantalang sila'y 
nagsisipangasiwa sa manga pintuang-daan nang lalong loob na looban, at sa loob. 

sila'y mangagpupugong nang kayong lino sa kanilang manga ulo, at mangagtatapi nang kayong lino sa 
kanilang manga balakang, hindi sila mangagbibigkis nang anomang nakapagpapapawis. 

at pagka kanilang lalabasin ang manga tao sa looban sa labas, nang bahay, kanilang huhubarin ang 
kanilang manga kasuutan na kanilang ipinangangasiwa, at ilalagay nila ang manga ito sa manga banal na 
silid, at mangagsusuot sila nang ibang manga kasuutan, upang huwag nilang banalin ang manga tao nang 
kanilang manga kasuutan. 

ni aahitan man nila ang kanilang manga ulo, ni titiisin man ang kanilang buhok ay humaba, kanila lamang 
gugupitan ang kanilang manga ulo. 

ni iinom nang alak ang sinomang saserdote pagka sila'y magsisipasok sa lalong loob na looban. 

ni mangagaasawa man sa babaing bao, o sa inihiwalay man: kundi sila'y magaasawa nang manga dalaga 
sa lahi nang sangbahayan ni israel, o nang babaing bao na nabao sa saserdote. 

at kanilang ituturo sa aking bayan ang pagkakaiba nang banal at nang karaniwan, at ipakikilala nila sa 
kanila ang marumi at malinis. 

at sa pagtatalo ay magsisitayo sila upang magsihatol: ayon sa aking manga kahatulan ay kanilang 
hahatulan: at kanilang iingatan ang aking manga kautusan at ang aking manga palatuntunan sa lahat 
kong takdang kapistahan, at kanilang ipangingilin ang aking manga sabbath. 

at hindi sila magsisilapit sa alin mang patay na tao na mangagpakahawa, nguni't sa ama, o sa ina, o sa 
anak na lalake, o babae, sa kapatid na lalake, o babae na hindi nagkaasawa, maaaring mangagpakahawa 
sila. 

at pagkatapos na siya'y malinis, sila'y bibilang sa kaniya nang pitong araw. 

at sa kaarawan na siya'y pumasok sa santuario, sa lalong loob na looban upang mangasiwa sa santuario, 
siya'y maghahandog nang kaniyang handog dahil sa kasalanan, sabi nang panginoong diyos. 

at sila'y mangagkakaroon nang mana, ako'y kanilang mana, at hindi ninyo bibigyan sila nang pag-aari sa 
israel: ako'y kanilang pag-aari. 

sila'y magsisikain nang handog na harina, at nang handog dahil sa kasalanan, at nang handog dahil sa 
pagkakasala, at bawa't bagay na itinalaga sa israel ay magiging kanila. 

at ang una sa lahat na unang bunga nang bawa't bagay, at lahat na alay na bawa't bagay, sa lahat 
ninyong manga alay ay magiging sa saserdote: inyo rin namang ibibigay sa manga saserdote ang una sa 
inyong masa upang pagpalain ang inyong bahay. 

ang manga saserdote ay hindi kakain nang anomang bagay na namamatay sa kaniyang sarili, o nalapa, 
maging ibon o hayop man. 

bukod dito'y pagka inyong hahatiin sa pamamagitan nang sapalaran ang lupain na pinakamana, 
mangaghahandog kayo nang alay sa panginoon, isang banal na bahagi nang lupain, ang haba ay 
magkakaroon nang habang dalawang pu't limang libong tambo, at ang luwang ay magiging sangpung 
libo: ito'y magiging banal sa lahat nang hangganan niyaon sa palibot. 

dito'y magkakaroon ukol sa dakong banal nang limang daan ang haba at limang daang luwang, parisukat 
sa palibot, limang pung siko sa pagitan niyaon sa palibot. 

at sa sukat na ito iyong susukatin, na ang haba ay dalawang pu't limang libo, at ang luwang ay sangpung 
libo: at doo'y malalagay ang santuario, na pinakabanal. 

siyang banal na bahagi nang lupain, ito'y para sa manga saserdote, na manga tagapangasiwa nang 
santuario, na nagsisilapit upang magsipangasiwa sa panginoon, at ito'y magiging dakong kalalagyan nang 
kanilang manga bahay, at banal na dakong kalalagyan nang santuario. 

at dalawang pu't limang libo ang haba, at sangpung libo ang luwang ay magiging sa manga levita, na 
manga tagapangasiwa nang bahay, na pinaka pag-aari sa kanilang sarili, na dalawang pung silid. 

at inyong itatakda ang pag-aari nang bayan na limang libo ang luwang, at dalawang pu't limang libo ang 
haba, sa tabi nang alay na banal na bahagi: magiging ukol sa buong sangbahayan ni israel. 

magkakaroon naman para sa prinsipe nang bahagi sa isang dako at sa kabilang dako sa banal na alay at 
sa pag-aari nang bayan, sa harap nang banal na alay at sa harap nang pag-aari nang bayan, sa dakong 

kalunuran na gawing kalunuran, at sa dakong silanganan na gawing silanganan, at ang haba ay ayon sa 
isa sa manga bahagi, mula sa hangganang kalunuran hanggang sa hangganang silanganan. 

sa lupaing ito'y magiging kaniya na pinakaari sa israel: at hindi na pipighatiin pa nang aking manga 
prinsipe ang aking bayan, kundi ibibigay nila ang lupain sa sangbahayan ni israel ayon sa kanilang manga 
lipi. 

ganito ang sabi nang panginoong diyos: magkasiya ito sa inyo, oh manga prinsipe nang israel: iwan ninyo 
ang pangdadahas at pagsamsam, at magsagawa kayo nang kahatulan at nang kaganapan, alisin ninyo 
ang inyong atang sa aking bayan, sabi nang panginoong diyos. 

kayo'y magkakaroon nang manga ganap na timbangan, at ganap na efa, at ganap na bath. 

ang efa at ang bath ay magiging iisang takalan, upang ang bath ay maglaman nang ikasangpung bahagi 
nang isang homer, at ang efa ay ikasangpung bahagi nang isang homer: ang takal niyaon ay magiging 
ayon sa homer. 

at ang siklo ay magiging dalawang pung gera: dalawangpung siklo, lima at dalawang pung siklo, labing 
limang siklo ay siyang magiging maneh ninyo. 

ito ang alay na inyong ihahandog: ang ikaanim na bahagi nang isang efa mula sa isang homer nang trigo: 
at inyong ibibigay ang ikaanim na bahagi nang isang efa mula sa isang homer nang cebada, 

at ang takdang bahagi nang langis, nang bath nang langis, ang ikasangpung bahagi nang bath mula sa 
isang kor, na sangpung bath, o isang homer (sapagka't sangpung bath ay isang homer), 

at isang batang tupa sa kawan, mula sa dalawang daan, na mula sa matabang pastulan nang israel: na 
pinakahandog na harina, at pinakahandog na susunugin, at pinakahandog tungkol sa kapayapaan, upang 
ipangtubos sa kanila, sabi nang panginoong diyos. 

buong bayan nang lupain ay magbibigay nang alay na ito sa prinsipe sa israel. 

at magiging tungkulin nang prinsipe na magbigay nang manga handog na susunugin, at nang manga 
handog na harina, at nang manga inuming handog, sa manga kapistahan, at sa manga bagong buwan, at 
sa manga sabbath, sa lahat nang takdang kapistahan nang sangbahayan ni israel: siya'y maghahanda 
nang handog dahil sa kasalanan, at nang handog na harina, at nang handog na susunugin, at nang 
manga handog tungkol sa kapayapaan, upang ipangtubos sa sangbahayan ni israel. 

ganito ang sabi nang panginoong diyos: sa unang buwan, sa unang araw nang buwan, kukuha ka nang 
guyang toro na walang kapintasan, at iyong lilinisin ang santuario. 

at ang saserdote ay kukuha nang dugo nang handog dahil sa kasalanan, at ilalagay sa manga haligi nang 
pintuan nang bahay, at sa apat na sulok nang patungang dambana, at sa manga haligi nang pintuang- 
daan nang lalong loob na looban. 

at gayon ang iyong gagawin sa ikapitong araw nang buwan para sa bawa't nagkakamali, at sa bawa't 
walang malay: gayon ninyo lilinisin ang bahay. 

sa unang buwan, sa ikalabing apat na araw nang buwan, magdidiwang kayo nang paskua, isang 
kapistahan na pitong araw: tinapay na walang levadura ang kakanin. 

at sa araw na yaon ay maghahanda ang prinsipe para sa kaniya at sa buong bayan nang lupain nang 
isang guyang toro na pinakahandog dahil sa kasalanan. 

at sa pitong araw nang kapistahan ay ipaghahanda niya nang handog na susunugin ang panginoon, 
pitong toro at pitong tupa na walang kapintasan sa araw-araw na pitong araw, at isang kambing araw- 
araw na pinakahandog dahil sa kasalanan. 

at siya'y maghahanda nang handog na harina, nang isang efa sa isang toro, at nang isang efa sa isang 
lalaking tupa, at isang hin nang langis sa isang efa. 

sa ikapitong buwan, sa ikalabing limang araw nang buwan, sa kapistahan, kaniyang gagawin ang gaya 
nang pitong araw, ayon sa handog dahil sa kasalanan, ayon sa handog na susunugin, at ayon sa handog 
na harina, at ayon sa langis. 

ganito ang sabi nang panginoong diyos, ang pintuang-daan nang lalong loob na looban na nakaharap sa 
dakong silanganan ay sasarhan sa anim na araw na iginagawa, nguni't sa sabbath ay bubuksan, at sa 
kaarawan nang bagong buwan ay bubuksan. 

at ang prinsipe ay papasok sa daan nang portiko nang pintuang-daan sa labas, at tatayo sa tabi nang 
haligi nang pintuang-daan, at maghahanda ang manga saserdote nang kaniyang handog na susunugin, at 
nang kaniyang manga handog tungkol sa kapayapaan, at siya'y sasamba sa may pasukan nang pintuang- 
daan, kung magkagayo'y lalabas siya, nguni't ang pintuang-daan ay hindi sasarhan hanggang sa hapon. 
at ang bayan nang lupain ay sasamba sa may pintuan nang pintuang-daang yaon sa harap nang 
panginoon sa manga sabbath at sa manga bagong buwan. 

at ang handog na susunugin na ihahandog nang prinsipe sa panginoon sa araw nang sabbath ay anim na 
batang tupa na walang kapintasan at isang lalaking tupang walang kapintasan, 

at ang handog na harina ay isang efa sa lalaking tupa, at ang handog na harina sa manga batang tupa ay 
ang kaniyang kayang ibigay, at isang hin nang langis sa isang efa. 

at sa kaarawan nang bagong buwan ay isang guyang toro na walang kapintasan, at anim na batang tupa 
at isang lalaking tupa, manga walang kapintasan: 

at siya'y maghahanda nang handog na harina, isang efa sa toro, at isang efa sa lalaking tupa, at sa manga 
batang tupa ay ayon sa kaniyang kaya, at isang hin na langis sa isang efa. 

at pagka ang prinsipe ay papasok, siya'y papasok sa daan nang portiko nang pintuang-daan, at sa daan 
ding yaon siya lalabas. 

nguni't pagka ang bayan nang lupain ay haharap sa panginoon sa manga takdang kapistahan, siyang 
pumapasok sa daan nang pintuang-daang hilagaan upang sumamba ay lalabas sa daan nang pintuang- 
daang timugan ay lalabas sa daan nang pintuang-daang hilagaan: hindi siya babalik sa daan nang 
pintuang-daan na kaniyang pinasukan, kundi lalabas na matuwid sa harap niya. 

at ang prinsipe, pagka sila'y magsisipasok, ay magsisipasok sa gitna nang manga yaon, at pagka sila'y 
magsisilabas ay magsisilabas na magkakasama. 

at sa manga kapistahan at sa manga kadakilaan ay ang handog na harina ay magiging isang efa sa isang 
toro, at isang efa sa lalaking tupa, at sa manga batang tupa ay ang kayang ibigay niya, at isang hin nang 
langis sa isang efa. 

at pagka ang prinsipe ay maghahanda nang kusang handog, nang handog na susunugin o nang manga 
handog tungkol sa kapayapaan na pinakakusang handog sa panginoon, may isang magbubukas sa kaniya 
nang pintuang-daan na nakaharap sa dakong silanganan, at kaniyang ihahanda ang kaniyang handog na 
susunugin at ang kaniyang manga handog tungkol sa kapayapaan, gaya nang kaniyang ginagawa sa araw 
nang sabbath, kung magkagayo'y lalabas siya: at pagkalabas niya ay sasarhan nang isa ang pintuang- 
daan. 

at ikaw ay maghahanda nang isang batang tupa nang unang taon na walang kapintasan na 
pinakahandog na susunugin sa panginoon araw-araw: tuwing umaga ay maghahanda ka. 

at iyong ihahandang handog na harina na kasama niyaon tuwing umaga, ang ikaanim na bahagi nang 
isang efa, at ang ikatlong bahagi nang isang hin nang langis, upang basain ang mainam na harina, isang 
handog na harina na lagi sa panginoon: na pinakalaging alituntunin. 

ganito nila ihahanda ang batang tupa at ang handog na harina, at ang langis, tuwing umaga, na 
pinakahandog na susunuging lagi. 

ganito ang sabi nang panginoong diyos: kung ang prinsipe ay magbigay nang kaloob sa kanino man sa 
kaniyang manga anak, ay magiging kaniyang mana, mauukol sa kaniyang manga anak, siyang kanilang 
pag-aari na pinakamana. 

nguni't kung ibigay niya ang kaniyang mana na pinakakaloob sa isa sa kaniyang manga alipin, magiging 
kaniya sa taon nang kalayaan, kung magkagayo'y mababalik sa prinsipe: nguni't tungkol sa kaniyang 
mana, magiging sa kaniyang manga anak. 


972 


bukod dito'y hindi kukuha ang prinsipe nang mana nang bayan, na aalisin sa kanila ang kanilang pag-aari: 
siya'y magbibigay nang mana sa kaniyang manga anak na mula sa kaniyang sariling pag-aari, upang ang 
aking bayan ay huwag mangalat bawa't isa sa kaniyang pag-aari. 

nang magkagayo'y dinala niya ako sa pasukan, na nasa tabi nang pintuang-daan, sa loob nang manga 
banal na silid na ukol sa manga saserdote, na nakaharap sa hilagaan: at, narito, may isang dako sa lalong 
loob na bahagi na dakong kalunuran. 

at sinabi niya sa akin, ito ang dako na pagpapakuluan nang manga saserdote nang handog sa 
pagkakasala at nang handog dahil sa kasalanan, na siyang kanilang pagiihawan nang handog na harina, 
upang huwag nilang mailabas sa lalong labas na looban, upang banalin ang bayan. 

nang magkagayo'y inilabas niya ako sa labas nang looban nang bahay at pinaraan niya ako sa apat na 
sulok nang looban, at, narito, sa bawa't sulok nang looban ay may isang looban. 

sa apat na sulok nang looban ay may manga looban na nababakod, apat na pung siko ang haba at 
tatlong pu ang luwang: ang apat na ito sa manga sulok ay may isang sukat. 

at may isang pader sa palibot nang manga yaon, sa palibot nang apat, at may ginawang pakuluang 
manga dako sa ilalim nang manga pader sa palibot. 

nang magkagayo'y sinabi niya sa akin, ito ang manga dako na pakuluan na pagpapakuluan nang manga 
tagapangasiwa sa bahay nang hain nang bayan. 

at ibinalik niya ako sa pintuan nang bahay, at, narito, ang tubig ay lumalabas sa ilalim nang pasukan sa 
bahay sa dakong silanganan (sapagka't ang harapan nang bahay ay sa dakong silanganan): at ang tubig 
ay umaagos sa ilalim, mula sa dakong kanan nang bahay, sa timugan nang dambana. 

nang magkagayo'y inilabas niya ako sa daan nang pintuang-daang hilagaan, at pinatnubayan niya ako sa 
palibot nang daan sa labas, sa lalong labas nang pintuang-daan, sa daan nang pintuang-daan na 
nakaharap sa dakong silanganan, at, narito, doo'y lumalabas ang tubig sa dakong kanan. 

nang ang lalake ay lumabas sa dakong silanganan na may pising panukat sa kaniyang kamay, siya'y 
sumukat nang isang libong siko, at pinaraan niya ako sa tubig, sa tubig na hanggang bukongbukong. 
muling sumukat siya nang isang libo, at pinaraan niya ako sa tubig, sa tubig na hanggang manga tuhod. 
muli siyang sumukat nang isang libo, at pinaraan niya ako sa tubig, sa tubig na hanggang sa manga 
balakang. 

pagkatapos ay sumukat siya nang isang libo, at isang ilog na hindi ko naraanan, sapagka't ang tubig ay 
sumasampa, tubig upang languyan, ilog na hindi mararaanan. 

at sinabi niya sa akin, anak nang tao, nakita mo baga ito? nang magkagayo'y dinala niya ako, at pinabalik 
niya ako sa pangpang nang ilog. 

nang ako nga'y makabalik, narito, sa pangpang nang ilog, ay may totoong maraming puno nang kahoy sa 
magkabilang dako. 

nang magkagayo'y sinabi niya sa akin, ang tubig na ito ay lumalabas sa dakong silanganang lupain, at 
bababa sa araba; at huhugos sa dagat; sa dagat ay huhugos ang tubig na pinalabas, at ang tubig ay 
mapagagaling. 

at mangyayari, na bawa't likhang may buhay na dumadami, saan mang dako umaagos ang tubig, ay 
mabubuhay, at magkakaroon nang totoong napakaraming isda, sapagka't ang tubig na ito ay dumarating 
diyan at ang tubig nang dagat ay mapagagaling, at bawa't may buhay ay mabubuhay saan man dumating 
ang ilog. 

at mangyayari, na ang manga mangingisda ay magsisitayo sa tabi niyaon: mula sa en-gedi hanggang sa 
en-eglaim ay magiging dako na ladlaran nang manga lambat, ang manga isda nang manga yaon ay 
magiging ayon sa pagkakaisda nang manga yaon, gaya nang isda sa malaking dagat, na totoong marami. 
nguni't ang kaniyang manga dakong maburak, at ang manga lumbak niyaon, ay hindi mapapagaling, 
magiging asinan nga. 

at sa pangpang nang ilog sa tabi niyaon, sa dakong ito at sa dakong yaon, tutubo ang sarisaring punong 
kahoy na pinakapagkain, na ang dahon ay hindi matutuyo, ni magkukulang man ang bunga niyaon: 

magbubunga nang bago buwan-buwan, sapagka't ang tubig niyaon ay lumalabas sa santuario: at ang 
bunga niyaon ay magiging pagkain at ang dahon niyaon ay pangpagaling. 

ganito ang sabi nang panginoong diyos: ito ang magiging hangganan, na inyong pagbabahagihan nang 
lupain na pinakamana ayon sa labing dalawang lipi nang israel: ang jose ay magkakaroon nang dalawang 
bahagi. 

at inyong mamanahin, nang isa na gaya nang iba, sapagka't aking isinumpa na ibigay ito sa inyong manga 
magulang: at ang lupaing ito ay mahuhulog sa inyo na pinakamana. 

at ito ang magiging hangganan nang lupain: sa dakong hilagaan, mula sa malaking dagat, sa daang 
hethlon, hanggang sa pasukan sa sedad, 

hamath, berotha, sibrahim, na nasa pagitan nang hangganan nang damasco at nang hangganan nang 
hamath, haser-hatticon na nasa tabi nang hangganan nang hauran. 

at ang hangganang mula sa dagat ay magiging ang hazar-enon sa hangganan nang damasco, at nasa 
hilagaan na dakong hilagaan ang hangganan nang hamath. ito ang dakong hilagaan. 

at ang dakong silanganan, ang pagitan nang hauran at nang damasco at nang galaad, at ang lupain nang 
israel, ay siyang magiging jordan: mula sa hilagaang hangganan hanggang sa silanganang dagat ay inyong 
susukatin. ito ang dakong silanganan. 

at ang timugang dako na gawing timugan ay magiging mula sa tamar hanggang sa tubig nang meribot- 
cades, sa batis nang egipto, hanggang sa malaking dagat. ito ang timugang dako na gawing timugan. 

at ang dakong kalunuran ay magiging ang malaking dagat, mula sa hangganang timugan hanggang sa 
tapat nang pasukan sa hamath. ito ang dakong kalunuran. 

gayon ninyo hahatiin ang lupaing ito sa inyo ayon sa manga lipi nang israel. 

at mangyayari na inyong hahatiin sa sapalaran na pinakamana sa inyo at sa manga taga ibang lupa na 
makikipamayan sa gitna ninyo, na magkakaanak sa gitna ninyo, at sila'y magiging sa inyo'y gaya nang 
ipinanganak sa gitna nang manga anak ni israel: sila'y magkakaroon nang mana na kasama ninyo sa gitna 
nang manga lipi nang israel. 

at mangyayari, na kung saang lipi nakipamayan ang taga ibang lupa, doon ninyo bibigyan siya nang 
mana, sabi nang panginoong diyos. 

ang manga ito nga ang manga pangalan nang manga lipi: mula sa dulong hilagaan, sa tabi nang daan 
nang hethlon hanggang sa pasukan sa hamath, hasar-enan, sa hangganan nang damasco, na dakong 
hilagaan sa gawing yaon nang hamath, (at manga magkakaroon nang manga dakong silanganan at 
kalunuran), ang dan, isang bahagi. 

at sa tabi nang hangganan nang dan, mula sa dakong silanganan hanggang sa dakong kalunuran, ang 
aser, isang bahagi. 

at sa tabi nang hangganan nang aser, mula sa dakong silanganan hanggang sa dakong kalunuran, ang 
nephtali, isang bahagi. 

at sa tabi nang hangganan nang nephtali, mula sa dakong silanganan hanggang sa dakong kalunuran, 
ang manases, isang bahagi. 

at sa tabi nang hangganan nang manases, mula sa dakong silanganan hanggang sa dakong kalunuran, 
ang ephraim, isang bahagi. 

at sa tabi nang hangganan nang ephraim, mula sa dakong silanganan hanggang sa dakong kalunuran, 
ang ruben, isang bahagi. 

at sa tabi nang hangganan nang ruben, mula sa dakong silanganan hanggang sa dakong kalunuran, ang 
juda, isang bahagi. 

at sa tabi nang hangganan nang juda, mula sa dakong silanganan hanggang sa dakong kalunuran, 
malalagay ang alay na inyong ihahandog, dalawang pu't limang libong tambo ang luwang, at ang haba ay 
gaya nang isa sa manga bahagi, mula sa dakong silanganan hanggang sa dakong kalunuran, at ang 
santuario ay malalagay sa gitna niyaon. 

ang alay na inyong ihahandog sa panginoon ay magiging dalawang pu't limang libong tambo ang haba, at 
sangpung libo ang luwang. 

at magiging sa manga ito, sa makatuwid baga'y sa manga saserdote, ang banal na alay: sa dakong 
hilagaan ay dalawang pu't limang libo ang haba, at sa dakong kalunuran ay sangpung libo ang luwang, at 
sa dakong timugan ay dalawang pu't limang libo ang haba: at ang santuario nang panginoon ay 
maglalagay sa gitna niyaon. 

ito'y magiging sa manga saserdote na manga pinapaging banal sa manga anak ni sadoc, na nagsisiganap 
nang katungkulan sa akin na hindi nangagpakaligaw nang mangagpakaligaw ang manga anak ni israel, na 
gaya nang manga levita na nangagpakaligaw. 

at sa kanila'y magiging alay na mula sa alay nang lupain, bagay na kabanalbanalan sa tabi nang 
hangganan nang manga levita. 

at ayon sa hangganan nang manga saserdote, ang manga levita ay mangagkakaroon nang dalawang pu't 
limang libo ang haba, at sangpung libo ang luwang: ang buong haba ay magiging dalawang pu't limang 
libo, at ang luwang ay sangpung libo. 

at hindi nila ipagbibili, o ipagpapalit man, o ipagkakaloob sa iba man ang manga unang bunga nang 
lupain, sapagka't ito'y banal sa panginoon. 

at ang limang libo na naiwan sa naluwangan, sa tapat nang dalawang pu't limang libo, magiging sa 
karaniwang kagamitan na ukol sa bayan, sa tahanan at sa manga nayon, at ang bayan ay malalagay sa 
gitna niyaon. 

at ang manga ito ang magiging manga sukat niyaon: sa dakong hilagaan ay apat na libo at limang daan, 
at sa dakong timugan ay apat na libo at limang daan, at sa dakong silanganan ay apat na libo at limang 
daan, at sa dakong kalunuran ay apat na libo at limang daan. 

at ang bayan ay magkakaroon nang manga nayon: sa dakong hilagaan ay dalawang daan at limang pu, at 
sa dakong timugan ay dalawang daan at limang pu, at sa dakong silanganan ay dalawang daan at limang 
pu, at sa dakong kalunuran ay dalawang daan at limang pu. 

at ang labis sa haba, na nauukol sa banal na alay, magiging sangpung libo sa dakong silanganan, at 
sangpung libo sa dakong kalunuran, at magiging ukol sa banal na alay, at ang bunga niyaon ay magiging 
pinakapagkain sa nagsisigawa sa bayan. 

at tatamnan nilang nagsisigawa sa bayan sa lahat nang manga lipi nang israel. 

buong alay ay magiging dalawang pu't limang libong tambo at dalawang pu't limang libo: inyong 
ihahandog na parisukat ang banal na alay, sangpu nang pag-aari nang bayan. 

at ang labis ay magiging sa prinsipe, sa isang dako at sa kabilang dako nang banal na alay at sa pag-aari 
nang bayan, sa tapat nang dalawang pu't limang libo sa alay sa dako nang silanganang hangganan, at sa 
dakong kalunuran sa tapat nang dalawang pu't limang libo sa dako nang kalunurang hangganan, na ukol 
sa manga bahagi, magiging sa prinsipe: at ang banal na alay at ang santuario nang bahay ay malalagay sa 
gitna niyaon. 

bukod dito'y mula sa pag-aari nang manga levita, at mula sa pag-aari nang bayan na nasa gitna nang sa 
prinsipe, sa pagitan nang hangganan nang juda at nang hangganan nang benjamin, magiging sa prinsipe. 
at tungkol sa nalabi sa manga lipi: mula sa dakong silanganan hanggang sa dakong kalunuran, ang 
benjamin, isang bahagi. 

at sa tabi nang hangganan nang benjamin, mula sa dakong silanganan hanggang sa dakong kalunuran, 
ang simeon, isang bahagi. 

at sa tabi nang hangganan nang simeon, mula sa dakong silanganan hanggang sa dakong kalunuran, ang 
issachar, isang bahagi. 

at sa tabi nang hangganan nang issachar, mula sa dakong silanganan hanggang sa dakong kalunuran, ang 
zabulon, isang bahagi. 

at sa tabi nang hangganan nang zabulon mula sa dakong silanganan hanggang sa dakong kalunuran, ang 
gad, isang bahagi. 

at sa tabi nang hangganan nang gad, sa dakong timugan na gawing timugan, ang hangganan ay magiging 
mula sa tamar hanggang sa tubig nang meribat-cades sa batis nang egipto, hanggang sa malaking dagat. 
ito ang lupain na inyong babahagihin sa sapalaran sa manga lipi nang israel na pinakamana, at ang 
manga ito ang kanilang manga iba't ibang bahagi, sabi nang panginoong diyos. 

at ang manga ito ang manga labasan sa bayan: sa dakong hilagaan ay apat na libo at limang daang 
tambo sa sukat, 

at ang manga pintuang-daan nang bayan ay magiging ayon sa manga pangalan nang manga lipi nang 
israel, tatlong pintuang-daan sa dakong hilagaan: ang pintuang-daan nang ruben, isa: ang pintuang-daan 
nang juda, isa, ang pintuang-daan nang levi, isa. 

at sa dakong silanganan ay apat na libo at limang-daang tambo, at tatlong pintuang-daan: ang pintuang- 
daan nang jose, isa; ang pintuang-daan nang benjamin, isa, ang pintuang-daan nang dan, isa: 

at sa dakong timugan ay apat na libo at limang daang tambo sa sukat, at tatlong pintuang-daan: ang 
pintuang-daan nang simeon, isa, ang pintuang-daan nang issachar, isa; ang pintuang-daan nang zabulon, 
isa: 

sa dakong kalunuran ay apat na libo at limang daang tambo, na may kanilang tatlong pintuang-daan: ang 
pintuang-daan nang gad, isa, ang pintuang-daan nang aser, isa, ang pintuang-daan nang nephtali, isa. 
magkakaroon nang labing walong libong tambo ang sukat sa palibot: at ang magiging pangalan nang 
bayan mula sa araw na yaon ay, ang panginoon ay naroroon. 

nang ikatlong taon nang paghahari ni joacim na hari sa juda, ay dumating sa jerusalem si nabucodonosor 
na hari sa babilonia, at kinubkob niya yaon. 

at ibinigay nang panginoon sa kaniyang kamay si joacim na hari sa juda, sangpu nang bahagi nang manga 
kasangkapan nang bahay nang diyos; at ang manga yao'y dinala niya sa lupain nang sinar sa bahay nang 
kaniyang diyos: at ipinasok niya ang manga kasangkapan sa silid nang kayamanan nang kaniyang diyos. 
at ang hari ay nagsalita kay aspenaz, na puno nang kaniyang manga bating, na siya'y magdala nang ilan 
sa manga anak ni israel, sa makatuwid baga'y sa lahing hari at sa manga mahal na tao, 

mga binatang walang kapintasan, kundi may mabubuting bikas, at matatalino sa lahat na karunungan, at 
bihasa sa kaalaman, at nakakaunawa nang dunong, at may ganyang kakayahan na makatayo sa palacio 
nang hari, at kaniyang tuturuan sila nang turo at wika nang manga caldeo. 

at ipinagtakda nang hari sila nang bahagi sa araw sa pagkain nang hari, at sa alak na kaniyang iniinom, at 
sila'y kakandilihin na tatlong taon, upang sa wakas niyao'y mangakatayo sila sa harap nang hari. 

na sa manga ito nga, sa manga anak ni juda, si daniel, si ananias, si misael, at si azarias. 

at pinanganlan sila nang pangulo nang manga bating: kay daniel ang ipinangalan ay beltsasar, at kay 
ananias ay sadrach, at kay misael ay mesach, at kay azarias ay abed-nego. 

nguni't pinasiyahan ni daniel sa kaniyang puso na siya'y hindi magpapakahamak sa pagkain nang hari, o 
sa alak man na kaniyang iniinom: kaya't kaniyang hiniling sa pangulo nang manga bating na siya'y huwag 
mapahamak. 

si daniel nga ay pinasumpong nang diyos, nang lingap at habag sa paningin nang pangulo nang manga 
bating. 

at sinabi nang pangulo nang manga bating kay daniel, ako'y natatakot sa aking panginoong hari, na 
nagtakda nang inyong pagkain at nang inyong inumin: sapagka't bakit niya makikita na ang inyong 
manga mukha ay maputla kay sa manga binata na inyong manga kasinggulang? isasapanganib nga ninyo 
ang aking ulo sa hari. 

nang magkagayo'y sinabi ni daniel sa katiwala na inihalal nang pangulo nang manga bating kay daniel, 
kay ananias, kay misael, at kay azarias: 

ipinamamanhik ko sa iyo, na subukin mo ang iyong manga lingkod, na sangpung araw, at bigyan kami 
nang manga gulay na makain, at tubig na mainom. 

kung magkagayo'y masdan mo ang aming manga mukha sa harap mo, at ang mukha nang manga binata 
na nagsisikain nang pagkain nang hari: at ayon sa iyong makikita ay gawin mo sa iyong manga lingkod. 

sa gayo'y dininig niya sila sa bagay na ito, at sinubok niya sila na sangpung araw. 

at sa katapusan nang sangpung araw ay napakitang lalong maganda ang kanilang manga mukha, at sila'y 
lalong mataba sa laman kay sa lahat na binata na nagsisikain nang pagkain nang hari. 

sa gayo'y inalis nang katiwala ang kanilang pagkain, at ang alak na kanilang inumin, at binigyan sila nang 
manga gulay. 

tungkol nga sa apat na binatang ito, pinagkalooban sila nang diyos nang kaalaman at katalinuhan sa 
lahat nang turo at karunungan: at si daniel ay may pagkaunawa sa lahat na pangitain at manga 
panaginip. 

at sa katapusan nang manga araw na itinakda nang hari sa paghaharap sa kanila, ipinasok nga sila nang 
pangulo nang manga bating sa harap ni nabucodonosor. 

at ang hari ay nakipagsalitaan sa kanila: at sa kanilang lahat ay walang nasumpungang gaya ni daniel, ni 
ananias, ni misael, at ni azarias: kaya't sila'y nanganatili sa harap nang hari. 

at sa bawa't bagay nang karunungan at unawa, na inusisa nang hari sa kanila, nasumpungan niya silang 
makasangpung mainam kay sa lahat nang mahiko at manga enkantador na nangasa kaniyang buong 
kaharian. 

at si daniel ay namalagi hanggang sa unang taon nang haring ciro. 

at nang ikalawang taon nang paghahari ni nabucodonosor ay nanaginip si nabucodonosor nang manga 
panaginip: at ang kaniyang espiritu ay nabagabag, at siya'y napukaw sa pagkakatulog. 

nang magkagayo'y ipinatawag nang hari ang manga mahiko, at ang manga enkantador, at ang manga 
manghuhula, at ang manga caldeo, upang saysayin sa hari ang kaniyang manga panaginip. sa gayo'y 
nagsipasok sila at sila'y nagsiharap sa hari. 

at sinabi nang hari sa kanila, ako'y nanaginip nang isang panaginip, at ang aking espiritu ay nabagabag 
upang maalaman ang panaginip. 

nang magkagayo'y nagsalita ang manga caldeo sa hari sa wikang siria, oh hari, mabuhay ka magpakailan 
man: saysayin mo sa iyong manga lingkod ang panaginip, at aming ipaliliwanag ang kahulugan. 

ang hari ay sumagot, at nagsabi sa manga caldeo, ang bagay ay nawala sa akin: kung di ninyo 
ipaliliwanag sa akin ang panaginip at ang kahulugan niyaon, kayo'y pagpuputolputulin, at ang inyong 
manga bahay ay gagawing dumihan. 

nguni't kung inyong ipaliwanag ang panaginip at ang kahulugan niyaon, kayo'y magsisitanggap sa akin 
nang manga kaloob at manga kagantihan at dakilang karangalan: kaya't ipaliwanag ninyo sa akin ang 
panaginip at ang kahulugan niyaon. 

sila'y nagsisagot na ikalawa, at nangagsabi, saysayin nang hari sa kaniyang manga lingkod ang panaginip, 
at aming ipaliliwanag ang kahulugan. 

ang hari ay sumagot, at nagsabi. tunay na talastas ko na ibig ninyong magdahilan, sapagka't inyong 
nalalaman na nawala sa akin ang bagay. 

nguni't kung di ninyo ipaliwanag sa akin ang panaginip, iisang kautusan lamang mayroon sa inyo, 
sapagka't kayo'y nangaghanda nang pagbubulaan at manga hamak na salita sa harap ko, hanggang sa 
ang panahon ay magbago: kaya't saysayin ninyo sa akin ang panaginip, at malalaman ko na inyong 
maipaliliwanag sa akin ang kahulugan niyaon. 

ang manga caldeo ay nagsisagot sa harap nang hari, at nangagsabi, walang tao sa ibabaw nang lupa na 
makapagpapaaninaw nang bagay nang hari, palibhasa'y walang hari, panginoon, o pinuno man, na 
nagtanong nang ganyang bagay sa kanino mang mahiko, enkantador, o caldeo. 

at isang mahirap na bagay ang inuusisa nang hari, at walang ibang makapagpapaaninaw sa harap nang 
hari, liban ang manga diyos, na ang tahanan ay hindi kasama nang tao. 

dahil sa bagay na ito ang hari ay nagalit at totoong nagalab sa galit, at nagutos na lipulin ang lahat na 
pantas na tao sa babilonia. 

sa gayo'y itinanyag ang pasiya, at ang manga pantas na tao ay papatayin, at hinanap nila si daniel at ang 
kaniyang manga kasama upang patayin. 

nang magkagayo'y nagbalik nang sagot si daniel na may payo at kabaitan kay arioch na punong kawal 
nang bantay nang hari, na lumabas upang patayin ang manga pantas na tao sa babilonia, 

siya'y sumagot, at nagsabi kay arioch na punong kawal nang hari, bakit ang pasiya ay totoong madalian 
mula sa hari? nang magkagayo'y ipinatalastas ni arioch ang bagay kay daniel. 

at si daniel ay pumasok, at humiling sa hari na takdaan siya nang panahon, at kaniyang ipaaaninaw sa 
hari ang kahulugan. 

nang magkagayo'y naparoon si daniel sa kaniyang bahay, at ipinaalam ang bagay kay ananias, kay 
misael, at kay azarias, na kaniyang manga kasama: 

upang sila'y magsipagnais nang kaawaan sa diyos nang langit tungkol sa lihim na ito, upang si daniel at 
ang kaniyang manga kasama ay hindi mangamatay na kasama nang ibang manga pantas na tao sa 
babilonia. 

nang magkagayo'y nahayag ang lihim kay daniel sa isang pangitain sa gabi. nang magkagayo'y pinuri ni 
daniel ang diyos sa langit. 

si daniel ay sumagot, at nagsabi, purihin ang pangalan nang diyos magpakailan man: sapagka't ang 
karunungan at kapangyarihan ay kaniya. 

at kaniyang binabago ang manga panahon at manga kapanahunan, siya'y nagaalis nang manga hari, at 
naglalagay nang manga hari: siya'y nagbibigay nang karunungan sa marunong at nang kaalaman sa 
makakaalam nang unawa, 

siya'y naghahayag nang malalim at lihim na manga bagay, kaniyang nalalaman kung ano ang nasa 
kadiliman, at ang liwanag ay tumatahang kasama niya. 

pinasasalamatan kita, at pinupuri kita, oh ikaw na diyos nang aking manga magulang, na siyang nagbigay 
sa akin nang karunungan at lakas, at nagpatalastas ngayon sa akin nang ninais namin sa iyo, sapagka't 
iyong ipinaalam sa amin ang bagay nang hari. 

kaya't pinasok ni daniel si arioch na siyang inihalal nang hari na lipulin ang manga pantas na tao sa 
babilonia; siya'y naparoon, at nagsabi sa kaniya nang ganito, huwag mong lipulin ang manga pantas na 
tao sa babilonia; dalhin mo ako sa harap nang hari, at aking ipaaaninaw sa hari ang kahulugan. 

nang magkagayo'y dinalang madali ni arioch si daniel sa harap nang hari, at nagsabing ganito sa kaniya, 
ako'y nakasumpong nang isang lalake sa manga anak nang nangabihag sa juda, na magpapaaninaw sa 
hari nang kahulugan. 

ang hari ay sumagot, at nagsabi kay daniel, na ang pangalan ay beltsasar, maipaaaninaw mo baga sa akin 
ang panaginip na aking nakita, at ang kahulugan niyaon? 

si daniel ay sumagot sa harap nang hari, at nagsabi, ang lihim na itinatanong nang hari ay hindi 
maipaaaninaw sa hari kahit nang manga pantas na tao, nang manga enkantador, nang manga mahiko 
man, o nang manga manghuhula man. 

nguni't may isang diyos sa langit na naghahayag nang manga lihim, at siyang nagpapaaninaw sa haring 
nabucodonosor kung ano ang mangyayari sa manga huling araw. ang iyong panaginip, at ang pangitain 
nang iyong ulo sa iyong higaan ay ang manga ito: 

tungkol sa iyo, oh hari, ang iyong manga pagiisip ay dumating sa iyo sa iyong higaan, kung ano ang 
mangyayari sa panahong darating, at siya na naghahayag nang manga lihim ay ipinaaninaw sa iyo kung 
ano ang mangyayari. 

nguni't tungkol sa akin ang lihim na ito ay hindi nahayag sa akin nang dahil sa anomang karunungan na 
tinamo kong higit kay sa sinomang may buhay, kundi upang maipaaninaw sa hari ang kahulugan at 
upang iyong maalaman ang manga pagiisip nang iyong puso. 

ikaw, oh hari, nakakita, at narito, ang isang malaking larawan. ang larawang ito na makapangyarihan, at 
ang kaniyang kakinangan ay mainam, ay tumayo sa harap mo, at ang anyo niyao'y kakilakilabot. 
tungkol sa larawang ito, ang kaniyang ulo ay dalisay na ginto, ang kaniyang dibdib at ang kaniyang 
manga bisig ay pilak, ang kaniyang tiyan at ang kaniyang manga hita ay tanso, 

ang kaniyang manga binti ay bakal, ang kaniyang manga paa'y isang bahagi ay bakal, at isang bahagi ay 
putik na luto. 

iyong tinitingnan hanggang sa may natibag na isang bato, hindi nang manga kamay, na tumama sa 
larawan sa kaniyang manga paang bakal at putik na luto, at manga yao'y binasag. 

nang magkagayo'y ang bakal, ang putik na luto, ang tanso, ang pilak, at ang ginto ay nagkaputolputol na 
magkakasama, at naging parang dayami sa manga giikan sa tagaraw, at tinangay nang hangin na walang 
dakong kasumpungan sa manga yaon: at ang bato na tumama sa larawan ay naging malaking bundok, at 
pinuno ang buong lupa. 

ito ang panaginip, at aming sasaysayin ang kahulugan niyaon sa harap nang hari. 

ikaw, oh hari, ay hari nang manga hari, na pinagbigyan nang diyos sa langit nang kaharian, nang 
kapangyarihan, at nang kalakasan, at nang kaluwalhatian, 

at alin mang tinatahanan nang manga anak nang manga tao, nang manga hayop sa parang at nang 
manga ibon sa himpapawid ay ibinigay sa iyong kamay, at pinapagpuno ka sa kanilang lahat: ikaw ang 
ulo na ginto. 

at pagkatapos mo ay babangon ang ibang kaharian na mababa sa iyo, at ang ibang ikatlong kaharian na 
tanso na magpupuno sa buong lupa. 

at ang ikaapat na kaharian ay magiging matibay na parang bakal, palibhasa'y ang bakal ay nakadudurog 
at nakapagpapasuko nang lahat na bagay, at kung paanong dinidikdik nang bakal ang lahat nang ito, 
siya'y magkakaputolputol at madidikdik. 

at yamang iyong nakita na ang manga paa at manga daliri, ang isang bahagi ay putik na luto nang 
magpapalyok, at ang isang bahagi ay bakal, ay magiging kahariang hati: nguni't magkakaroon yaon nang 
kalakasan nang bakal, yamang iyong nakita na ang bakal ay nahahalo sa putik na luto. 

at kung paanong ang manga daliri nang paa ay bakal ang isang bahagi at ang isang bahagi ay putik, 
magkakagayon ang kaharian na ang isang bahagi ay matibay, at isang bahagi ay marupok. 

at yamang iyong nakita na ang bakal ay nahahaluan nang putik na luto, sila'y magkakahalo nang lahi 
nang manga tao: nguni't hindi sila magkakalakipan, gaya nang bakal na hindi lumalakip sa putik. 

at sa manga kaarawan nang manga haring yaon ay maglalagay ang diyos sa langit nang isang kaharian, 
na hindi magigiba kailan man, o ang kapangyarihan man niyao'y iiwan sa ibang bayan, kundi 
pagpuputolputulin at lilipulin niya ang lahat na kahariang ito, at yao'y lalagi magpakailan man. 

yamang iyong nakita na ang isang bato ay natibag sa bundok, hindi nang manga kamay, at pumutol nang 
manga bakal, nang tanso, nang putik, nang pilak, at nang ginto, ipinaalam nang dakilang diyos sa hari 
kung ano ang mangyayari sa haharapin: at ang panaginip ay tunay at ang pagkapaaninaw niyao'y tapat. 
nang magkagayo'y ang haring nabucodonosor ay nagpatirapa, at sumamba kay daniel, at nagutos na 
sila'y maghandog nang alay at nang may masarap na amoy sa kaniya. 

ang hari ay sumagot kay daniel, at nagsabi, sa katotohanan ang inyong diyos ay diyos nang manga diyos, 
at panginoon nang manga hari, at tagapaghayag nang manga lihim, yamang ikaw ay nakapaghayag nang 
lihim na ito. 

nang magkagayo'y pinadakila nang hari si daniel, at binigyan siya nang maraming dakilang kaloob, at 
pinapagpuno siya sa buong lalawigan nang babilonia, at pinapaging pangulo nang manga tagapamahala 
sa lahat na pantas sa babilonia. 

at si daniel ay humiling sa hari, at kaniyang inihalal, si sadrach, si mesach, at si abed-nego, sa manga 
gawain sa lalawigan nang babilonia; nguni't si daniel ay nasa pintuang-daan nang hari. 

si nabucodonosor na hari ay gumawa nang isang larawang ginto na ang taas ay anim na pung siko, at ang 
luwang niyao'y anim na siko: kaniyang itinayo sa kapatagan nang dura, sa lalawigan nang babilonia. 
nang magkagayo'y nagsugo si nabucodonosor na hari upang pisanin ang manga satrapa, ang manga 
kinatawan, at ang manga gobernador, ang manga hukom, ang manga tagaingat-yaman, ang manga 
kasangguni, ang manga pinuno, at ang lahat na pinuno sa manga lalawigan upang magsiparoon sa 
pagtatalaga nang larawan na itinayo ni nabucodonosor na hari. 

nang magkagayo'y ang manga satrapa, ang manga kinatawan, at ang manga gobernador, ang manga 
hukom, ang manga tagaingat-yaman, ang manga kasangguni, ang manga pinuno at lahat nang pinuno sa 
manga lalawigan, ay nagpisan sa pagtatalaga nang larawan na itinayo ni nabucodonosor na hari, at sila'y 
nagsitayo sa harap nang larawan na itinayo ni nabucodonosor. 

nang magkagayo'y ang tagapagtanyag ay sumigaw nang malakas, sa inyo'y iniuutos, oh manga bayan, 
manga bansa, at manga wika, 

na sa anomang oras na inyong marinig ang tunog nang korneta, nang plauta, nang alpa, nang sambuko, 
nang salterio, nang gaita, at nang lahat na sarisaring panugtog, kayo'y mangagpatirapa at magsisamba sa 
larawang ginto na itinayo ni nabucodonosor na hari; 


at sinoman na hindi magpatirapa at sumamba sa oras na yaon ay ihahagis sa gitna nang mabangis na 
hurnong nagniningas. 

kaya't sa oras na yaon, pagkarinig nang buong bayan nang tunog nang korneta, nang plauta, nang alpa, 
nang sambuko, nang salterio, at nang lahat na sarisaring panugtog, lahat na bayan, manga bansa, at 
manga wika, ay nangagpatirapa at nagsisamba sa larawang ginto na itinayo ni nabucodonosor na hari. 
dahil dito sa oras na yaon ay nagsilapit ang ilang taga caldea, at nagsumbong laban sa manga judio. 
sila'y nagsisagot, at nangagsabi kay nabucodonosor na hari, oh hari, mabuhay ka magpakailan man. 
ikaw, oh hari, nagpasiya, na bawa't tao na makarinig nang tunog nang korneta, nang plauta, nang alpa, 
nang sambuko, nang salterio, nang gaita, at nang lahat na sarisaring panugtog, ay magpapatirapa, at 
sasamba sa larawang ginto. 

at sinomang hindi magpatirapa at sumamba, ihahagis sa gitna nang mabangis na hurnong nagniningas. 
may ilang judio na iyong inihalal sa manga gawain sa lalawigan nang babilonia na si sadrach, si mesach, 
at si abed-nego: ang manga lalaking ito, oh hari, ay hindi ka pinakundanganan: sila'y hindi 
nangaglilingkod sa iyong manga diyos, ni nagsisisamba man sa larawang ginto na iyong itinayo. 

nang magkagayo'y sa poot at pusok ni nabucodonosor, ay nagutos na dalhin si sadrach, si mesach, at si 
abed-nego. kanila ngang dinala ang manga lalaking ito sa harap nang hari. 

si nabucodonosor ay sumagot, at nagsabi sa kanila, sinasadya nga ba ninyo, oh sadrach, mesach, at 
abed-nego, na kayo'y hindi mangaglilingkod sa aking diyos, ni magsisisamba man sa larawang ginto na 
aking itinayo? 

kung kayo nga'y magsihanda sa panahong inyong marinig ang tunog nang korneta, nang plauta, nang 
alpa, nang sambuko, nang salterio, nang gaita, at nang lahat na sarisaring panugtog, na mangagpatirapa 
at magsisamba sa larawan na aking ginawa, mabuti: nguni't kung kayo'y hindi magsisamba, kayo'y 
ihahagis sa oras ding yaon sa gitna nang mabangis na hurnong nagniningas, at sinong diyos ang 
magliligtas sa inyo sa aking kamay? 

si sadrach, si mesach, at si abed-nego, ay nagsisagot, at nangagsabi sa hari, oh nabucodonosor, kami ay 
walang kailangan na magsisagot sa iyo sa bagay na ito. 

narito, ang aming diyos na aming pinaglilingkuran ay makapagliligtas sa amin sa mabangis na hurnong 
nagniningas, at ililigtas niya kami sa iyong kamay, oh hari. 

nguni't kung hindi, talastasin mo, oh hari, na hindi kami mangaglilingkod sa iyong manga diyos, ni 
magsisisamba man sa larawang ginto na iyong itinayo. 

nang magkagayo'y napuspos nang kapusukan si nabucodonosor, at ang anyo nang kaniyang mukha ay 
nagbago laban kay sadrach, kay mesach, at kay abed-nego: kaya't siya'y nagsalita, at nagutos na kanilang 
paiinitin ang hurno nang makapito na higit kay sa dating pagiinit. 

at kaniyang inutusan ang ilang malakas na lalake na nangasa kaniyang hukbo na gapusin si sadrach, si 
mesach, at si abed-nego, at sila'y ihagis sa mabangis na hurnong nagniningas. 

nang magkagayo'y ang manga lalaking ito'y tinalian na may manga suot, may tunika, at may balabal, at 
may kanilang ibang manga kasuutan, at sila'y inihagis sa gitna nang mabangis na hurnong nagniningas. 

sapagka't ang utos nang hari ay madalian, at ang hurno ay totoong mainit, napatay nang liyab nang apoy 
ang manga lalaking yaon na nagsibuhat kay sadrach, kay mesach, at kay abed-nego. 

at ang tatlong lalaking ito, si sadrach, si mesach, at si abed-nego, ay nagsibagsak na nagagapos sa gitna 
nang mabangis na hurnong nagniningas. 

nang magkagayo'y si nabucodonosor na hari ay nagtaka, at tumindig na madali: siya'y nagsalita at 
nagsabi sa kaniyang manga kasangguni, di baga ang ating inihagis ay tatlong gapos na lalake sa gitna 
nang apoy? sila'y nagsisagot, at nangagsabi sa hari, totoo, oh hari. 

siya'y sumagot, at nagsabi, narito, aking nakikita ay apat na lalake na hindi gapos na nagsisilakad sa gitna 
nang apoy, at sila'y walang paso, at ang anyo nang ikaapat ay kawangis nang isang anak nang manga 
diyos. 

nang magkagayo'y lumapit si nabucodonosor sa bunganga nang mabangis na hurnong nagniningas: 
siya'y nagsalita, at nagsabi, sadrach, mesach, at abed-nego, kayong manga lingkod nang kataastaasang 
diyos, kayo'y magsilabas at magsiparito. nang magkagayo'y si sadrach, si mesach, at si abed-nego, ay 
nagsilabas mula sa gitna nang apoy. 

at ang manga satrapa, ang manga kinatawan, at ang manga gobernador, at ang manga kasangguni nang 
hari na nangagkakapisan ay nakakita sa manga lalaking ito, na ang apoy ay hindi tumalab sa kanilang 
manga katawan, ni ang manga buhok man nang kanilang manga ulo ay nasunog, ni ang kanila mang 
manga suot ay nabago, ni nagamoy apoy man sila. 

si nabucodonosor ay nagsalita at nagsabi, purihin ang diyos ni sadrach, ni mesach, at ni abed-nego, na 
nagsugo nang kaniyang anghel, at nagligtas sa kaniyang manga lingkod na nagsitiwala sa kaniya, at 
binago ang salita nang hari, at ibinigay ang kanilang manga katawan, upang sila'y hindi maglingkod ni 
sumamba sa kanino mang diyos, liban sa kanilang sariling diyos. 

kaya't nagpapasiya ako, na bawa't bayan, bansa, at wika, na magsalita nang anomang kapulaan laban sa 
diyos ni sadrach, ni mesach, at ni abed-nego, pagpuputolputulin, at ang kanilang manga bahay ay 
gagawing dumihan: sapagka't walang ibang diyos na makapagliligtas nang ganitong paraan. 

nang magkagayo'y pinaginhawa nang hari si sadrach, si mesach, at si Abed-nego, sa lalawigan nang 
babilonia. 

si nabucodonosor na hari, sa lahat na bayan, bansa, at wika, na nagsisitahan sa buong lupa: kapayapaa'y 
managana sa inyo. 

inaakala kong mabuti na ipahayag ang manga tanda at manga kababalaghan na ginawa sa akin nang 
kataastaasang diyos. 

kay dakila ang kaniyang manga tanda! at pagka makapangyarihan nang kaniyang manga kababalaghan! 
ang kaniyang kaharian ay walang hanggang kaharian, at ang kaniyang kapangyarihan ay sa sali't saling 
lahi. 

akong si nabucodonosor ay nagpapahinga sa aking bahay, at gumiginhawa sa aking palasio. 

ako'y nakakita nang isang pangitain na tumakot sa akin, at ang pagiisip ko sa aking higaan at ang manga 
pangitain na suma aking ulo ay bumagabag sa akin. 

kaya't nagpasiya ako na iharap sa akin ang lahat na pantas sa babilonia, upang kanilang maipaaninaw sa 
akin ang kahulugan nang panaginip. 

nang magkagayo'y nagsidating ang manga mahiko, ang manga enkantador, ang manga caldeo, at ang 
manga manghuhula, at isinaysay ko ang panaginip sa harap nila: nguni't hindi nila maipaaninaw sa akin 
ang kahulugan niyaon. 

nguni't sa kahulihuliha'y dumating sa harap ko si daniel, na ang pangala'y beltsasar, ayon sa pangalan 
nang aking diyos, at siyang kinaroroonan nang espiritu nang manga banal na diyos: at aking isinaysay 
ang panaginip sa harap niya, na aking sinasabi, 

oh beltsasar, na pangulo nang manga mahiko, sapagka't talastas ko na ang espiritu nang manga banal na 
diyos ay sumasaiyo, at walang lihim na bumabagabag sa iyo, isaysay mo sa akin ang manga pangitain 
nang aking panaginip na aking nakita, at ang kahulugan niyaon. 

ganito ang manga pangitain nang aking ulo sa aking higaan, ako'y tumitingin, at narito, ang isang punong 
kahoy sa gitna nang lupa, at ang taas niyao'y di kawasa. 

ang punong kahoy ay lumaki, at tumibay, at ang taas niyao'y umaabot hanggang sa langit, at ang tanaw 
niyaon hanggang sa wakas nang buong lupa. 

ang manga dahon niyao'y magaganda, at ang bunga niyao'y marami, at pagkain sa lahat, ang manga 
hayop sa parang ay may lihim sa ilalim niyaon, at ang manga ibon sa himpapawid ay nagsisitahan sa 
manga sanga niyaon, at ang lahat na laman ay nangabubusog doon. 

may nakita ako sa manga pangitain nang aking ulo sa aking higaan, at, narito, isang bantay at isang banal 
ay bumaba mula sa langit. 

siya'y sumigaw nang malakas, at nagsabi nang ganito, ibuwal ang kahoy, at putulin ang manga sanga 
niyan, lagasin ang manga dahon niyan, at isambulat ang manga bunga niyan: paalisin ang manga hayop 
sa ilalim niyan, at ang manga ibon sa manga sanga niyan. 

gayon ma'y inyong iwan ang tuod nang kaniyang manga ugat sa lupa, na magkatali nang bakal at tanso, 
sa murang damo sa parang, at bayaang mabasa siya nang hamog nang langit, at makasalo siya nang 
manga hayop sa damo sa lupa: 

bayaang ang kaniyang puso na pusong tao ay mapalitan at ang puso nang hayop ay mabigay sa kaniya, 
at mangyaring makapito sa kaniya. 

ang hatol ay sa pamamagitan nang pasiya nang manga bantay, at ang utos ay sa pamamagitan nang 
salita nang manga banal, upang makilala nang manga may buhay na ang kataastaasan ay nagpupuno sa 
kaharian nang manga tao, at ibinibigay niya ito sa kanino mang kaniyang ibigin, at itinataas niya sa 
kaniya ang pinakamababa sa manga tao. 

akong si nabucodonosor na hari ay nakakita nang panaginip na ito: at ikaw, oh beltsasar, ipahayag ang 
kahulugan, sapagka't lahat na pantas sa aking kaharian ay hindi makapagpaaninaw sa akin nang 
kahulugan, nguni't maipaaaninaw mo, sapagka't ang espiritu nang manga banal na diyos ay sumasa iyo. 
nang magkagayo'y si daniel na ang pangala'y beltsasar, natigilang sangdali, at binagabag siya nang 
kaniyang manga pagiisip. ang hari ay sumagot, at nagsabi, beltsasar, huwag kang bagabagin nang 
panaginip, o nang kahulugan. si beltsasar ay sumagot, at nagsabi, panginoon ko, ang panaginip ay 
mangyari nawa sa napopoot sa iyo, at ang kahulugan niyao'y mangyari nawa sa iyong manga kaaway, 
ang punong kahoy na iyong nakita na tumutubo, at tumitibay na ang taas ay umaabot sa langit, at ang 
tanaw niyao'y sa buong lupa; 

na ang manga daho'y magaganda, at ang bunga niyao'y marami, at pagkain sa lahat, na ang lilim ay 
tinatahanan nang manga hayop sa parang, at ang kaniyang manga sanga'y dinadapuan nang manga ibon 
sa himpapawid: 

ay ikaw, oh hari, na lumalaki at nagiging malakas, sapagka't ang iyong kadakilaan ay lumaki, at umaabot 
hanggang sa langit, at ang iyong kapangyarihan ay hanggang sa wakas nang lupa. 

at yamang nakita nang hari ang isang bantay at isang banal na bumababa mula sa langit, at nagsasabi, 
ibuwal ninyo ang punong kahoy, at inyong lipulin, gayon ma'y itira ninyo ang tuod nang manga ugat 
niyaon sa lupa na magkatali nang bakal at tanso, sa murang damo sa parang, at bayaang mabasa siya 
nang hamog nang langit, at makasalo siya nang manga hayop sa parang, hanggang sa mangyari sa kaniya 
na makapito, 

ito ang kahulugan, oh hari, at siyang pasiya nang kataastaasan na sumapit sa aking panginoon na hari: 
na ikaw ay mahihiwalay sa manga tao, at ang iyong tahanan ay mapapasama sa manga hayop sa parang, 
at ikaw ay pakakanin nang damo na gaya nang manga baka, at mababasa ka nang hamog nang langit, at 
makapitong mangyayari sa iyo, hanggang sa iyong maalaman na ang kataastaasan ay nagpupuno sa 
kaharian nang manga tao, at nagbibigay niyaon sa kanino mang ibigin niya. 

at yamang kanilang iniutos na iwan ang tuod nang manga ugat nang kahoy, ang iyong kaharian ay tunay 
na magiging iyo, pagkatapos na iyong maalaman na ang manga langit ay nagpupuno. 

kaya't, oh hari, tanggapin mo ang aking payo, at lansagin mo nang katuwiran ang iyong manga 
kasalanan, at nang pagpapakita nang kaawaan sa dukha ang iyong katampalasanan, baka sakaling 
ikatibay nang iyong katiwasayan. 

lahat nang ito'y sumapit sa haring nabucodonosor. 

sa katapusan nang labing dalawang buwan ay lumalakad siya sa palacio nang hari sa babilonia. 

ang hari ay nagsalita, at nagsabi, hindi baga ito ang dakilang babilonia na aking itinayo na pinaka 
tahanang hari, sa pamamagitan nang lakas nang aking kapangyarihan at sa ikaluluwalhati nang aking 
kamahalan? 

samantalang ang salita ay nasa bibig pa nang hari, ay may isang tinig na nanggaling sa langit, na 
nagsasabi, oh haring nabucodonosaor, sa iyo'y sinalita: ang kaharian ay mahihiwalay sa iyo. 

at ikaw ay palalayasin sa manga tao, at ang iyong tahanan ay mapapasama sa manga hayop sa parang, 
ikaw ay pakakanin nang damo na gaya nang manga baka, at makapitong mangyayari sa iyo; hanggang sa 
iyong maalaman na ang kataastaasan ay nagpupuno sa kaharian nang manga tao, at ibinibigay sa kanino 
mang kaniyang ibigin. 

nang oras ding yaon ay natupad ang bagay kay nabucodonosor: at siya'y pinalayas sa manga tao, at 
kumain nang damo na gaya nang manga baka, at ang kaniyang katawan ay nabasa nang hamog nang 
langit, hanggang sa ang kaniyang buhok ay lumagong parang balahibo nang manga aguila, at ang 
kaniyang manga kuko ay parang manga kuko nang manga ibon. 

at sa katapusan nang manga kaarawan, akong si nabucodonosor ay nagtaas nang aking manga mata sa 
langit, at ang aking unawa ay nanumbalik sa akin, at aking pinuri ang kataastaasan, at aking pinuri at 
pinarangalan ko siya na nabubuhay magpakailan man, sapagka't ang kaniyang kapangyarihan ay walang 
hanggang kapangyarihan, at ang kaniyang kaharian ay sa sali't saling lahi, 

at ang lahat na mananahan sa lupa ay nabilang sa wala, at kaniyang ginagawa ang ayon sa kaniyang 
kalooban sa hukbo nang langit, at sa manga mananahan sa lupa, at walang makahahadlang sa kaniyang 
kamay, o makapagsasabi sa kaniya, anong ginagawa mo? 

sa oras ding yaon ay nanumbalik sa akin ang aking unawa, at sa ikaluluwalhati nang aking kaharian, ay 
nanumbalik sa akin ang aking kamahalan at kakinangan, at hinanap ako nang aking manga kasangguni at 
manga mahal na tao; at ako'y natatag sa aking kaharian, at marilag na kadakilaan ay nadagdag sa akin. 
ngayo'y akong si nabucodonosor ay pumupuri, at nagbubunyi, at nagpaparangal sa hari nang langit: 
sapagka't ang lahat niyang gawa ay katotohanan, at ang kaniyang manga daan ay kahatulan, at yaong 
nagsisilakad sa kapalaluan ay kaniyang mapabababa. 

si belsasar na hari ay gumawa nang malaking piging sa isang libo na kaniyang manga mahal na tao, at 
uminom nang alak sa harap nang sanglibo. 

samantalang nilalasap ni belsasar ang alak, ay nagutos na dalhin doon ang manga ginto at pilak na 
sisidlan na kinuha ni nabucodonosor na kaniyang ama sa templo na nasa jerusalem, upang mainuman 
nang hari, nang kaniyang manga mahal na tao, nang kaniyang manga asawa, at nang kaniyang manga 
babae. 

nang magkagayo'y dinala nila ang manga gintong sisidlan na kinuha sa templo nang bahay nang diyos na 
nasa jerusalem; at ininuman nang hari at nang kaniyang manga mahal na tao, at nang kaniyang manga 
asawa at nang kaniyang manga babae. 

sila'y nangaginuman nang alak, at nagsipuri sa manga diyos na ginto, at pilak, tanso, bakal, kahoy, at 
bato. 

nang oras ding yaon ay may lumabas na manga daliri nang kamay nang isang tao at sumulat sa tapat 
nang kandelero sa panig na may palitada nang palacio: at nakita nang hari ang bahagi nang kamay na 
sumulat. 

nang magkagayo'y nagbago ang pagmumukha nang hari, at binagabag siya nang kaniyang manga 
pagiisip, at ang pagkakasugpong nang kaniyang manga balakang ay nakalag, at ang kaniyang manga 
tuhod ay nagkaumpugan. 

ang hari ay sumigaw nang malakas, na papasukin ang manga enkantador, manga caldeo, at manga 
manghuhula. ang hari ay nagsalita, at nagsabi sa manga pantas sa babilonia, sinomang makababasa nang 
sulat na ito, at makapagpapaaninaw sa akin nang kahulugan niyan, magdadamit nang kulay morado, at 
magkakaroon nang kuwintas na ginto sa palibot nang kaniyang leeg, at magiging ikatlong puno sa 
kaharian. 

nang magkagayo'y nagsipasok ang lahat na pantas nang hari; nguni't hindi nila nabasa ang sulat, o 
naipaaninaw man sa hari ang kahulugan niyaon. 

nang magkagayo'y nabagabag na mainam ang haring belsasar, at ang kaniyang pagmumukha ay nabago, 
at ang kaniyang manga mahal na tao ay nangatitigilan. 

ang reina, dahil sa manga salita nang hari at nang kaniyang manga mahal na tao ay pumasok sa bahay na 
pinagpigingan: ang reina ay nagsalita, at nagsabi, oh hari, mabuhay ka magpakailan man, huwag kang 
bagabagin nang iyong manga pagiisip, o mabago man ang iyong pagmumukha. 

may isang lalake sa iyong kaharian na kinaroroonan nang espiritu nang manga banal na diyos, at sa 
manga kaarawan nang iyong ama, ay nasumpungan sa kaniya ang liwanag at unawa at karunungan, na 
gaya nang karunungan nang manga diyos; at ang haring nabucodonosor, na iyong ama, ang hari, 
sinasabi ko, ang iyong ama, ay ginawa niya siyang panginoon nang manga mago, nang manga 
enkantador, nang manga caldeo, at nang manga manghuhula, 

palibhasa'y isang marilag na espiritu, at kaalaman, at unawa, pagpapaaninaw nang manga panaginip, at 
pagpapakilala nang manga malabong salita, at pagpapaliwanag nang pagaalinlangan, ay 
nangasumpungan sa daniel na iyan, na pinanganlan nang hari na beltsasar. tawagin nga si daniel, at 
kaniyang ipaaaninaw ang kahulugan. 

nang magkagayo'y dinala si daniel sa harap nang hari. ang hari ay nagsalita, at nagsabi kay daniel, ikaw 
baga'y si daniel na sa manga anak nang pagkabihag sa juda, na kinuha sa juda nang haring aking ama? 
nabalitaan kita, na ang espiritu nang manga diyos ay sumasa iyo, at ang liwanag at unawa at marilag na 
karunungan ay masusumpungan sa iyo. 

at ang manga pantas nga, ang manga enkantador, dinala sa harap ko, upang kanilang basahin ang sulat 
na ito, at ipaaninaw sa akin ang kahulugan, nguni't hindi nila naipaaninaw ang kahulugan nang bagay. 
nguni't nabalitaan kita, na ikaw ay makapagpapaaninaw nang manga kahulugan, at 
makapagpapaliwanag nang alinlangan: kung iyo ngang mabasa ang sulat, at maipaaninaw sa akin ang 
kahulugan, mananamit ka nang kulay morado, at magkakaroon nang kuwintas na ginto sa palibot nang 
iyong leeg, at ikaw ay magiging ikatlong puno sa kaharian. 

nang magkagayo'y sumagot, at nagsabi si daniel sa harap nang hari, iyo na ang iyong manga kaloob, at 
ibigay mo ang iyong manga ganting pala sa iba, gayon ma'y aking babasahin sa hari ang sulat, at 
ipaaninaw ko sa kaniya ang kahulugan. 

oh ikaw na hari, ang kataastaasang diyos, nagbigay kay nabucodonosor na iyong ama nang kaharian, at 
kadakilaan, at kaluwalhatian, at kamahalan: 

at dahil sa kadakilaan na ibinigay niya sa kaniya, nanginig at natakot sa harap niya lahat nang manga 
bayan, bansa, at wika: ang kaniyang ibiging patayin ay kaniyang pinapatay, at ang kaniyang ibiging 
buhayin ay kaniyang binubuhay, at ang ibiging itaas ay kaniyang itinataas, at ang ibiging ibaba ay 
kaniyang ibinababa. 

nguni't nang ang kaniyang puso ay magpakataas, at ang kaniyang espiritu ay magmatigas na siya'y 
gumawang may kapalaluan, siya'y ibinaba sa kaniyang luklukang pagkahari, at inalis nila ang kaniyang 
kaluwalhatian: 

at siya'y pinalayas sa manga anak nang manga tao, at ang kaniyang puso ay naging gaya nang sa manga 
hayop, at ang kaniyang tahanan ay napasama sa maiilap na manga asno: siya'y pinakain nang damo na 
gaya nang manga baka, at ang kaniyang katawan ay nabasa nang hamog nang langit: hanggang sa 
kaniyang naalaman na ang kataastaasang diyos ay nagpupuno sa kaharian nang manga tao, at iniluklok 
niya roon ang sinomang kaniyang ibigin. 

at ikaw na kaniyang anak, oh belsasar, hindi mo pinapagpakumbaba ang iyong puso, bagaman iyong 
nalalaman ang lahat na ito, 

kundi ikaw ay nagpakataas laban sa panginoon nang langit, at kanilang dinala ang manga kasangkapan 
nang kaniyang bahay sa harap mo, at ikaw, at ang iyong manga mahal na tao, ang iyong manga asawa at 
ang iyong manga babae, ay nagsiinom nang alak sa manga yaon, at iyong pinuri ang manga diyos na 
pilak, at ginto, tanso, bakal, kahoy at bato, na hindi nangakakakita, o nangakakarinig man, o nakakaalam 
man, at ang diyos na kinaroroonan nang iyong hininga, at kinaroroonan nang lahat na iyong lakad, hindi 
mo niluwalhati. 

nang magkagayo'y ang bahagi nga nang kamay ay sinugo mula sa harap niya, at ang sulat na ito'y 
nalagda. 

at ito ang sulat na nalagda, mene, mene, tekel, upharsin. 

ito ang kahulugan nang bagay: mene, binilang nang diyos ang iyong kaharian, at niwakasan. 

tekel: ikaw ay tinimbang sa timbangan, at ikaw ay nasumpungang kulang. 

peres: ang iyong kaharian ay hinati at ibinigay sa manga taga media at taga persia. 

nang magkagayo'y nagutos si belsasar, at pinanamit nila si daniel nang kulay morado, at nilagyan nang 
kuwintas na ginto sa palibot nang leeg niya, at nagtanyag tungkol sa kaniya, na siya'y ikatlong puno sa 
kaharian. 

nang gabing yaon ay napatay si belsasar na hari nang manga taga caldea. 

at tinanggap ni dario na taga media ang kaharian, na noo'y anim na pu't dalawang taon ang gulang niya. 
minagaling ni dario na maglagay sa kaharian nang isang daan at dalawang pung satrapa, na doroon sa 
buong kaharian, 

at sa kanila'y tatlong pangulo, na si daniel ay isa, upang ang manga satrapang ito ay mangagbigay-alam 
sa kanila, at upang ang hari ay huwag magkaroon nang kapanganiban. 

nang magkagayo'y ang daniel na ito ay natangi sa manga pangulo at sa manga satrapa, sapagka't isang 
marilag na espiritu ay nasa kaniya, at inisip nang hari na ilagay siya sa buong kaharian. 

nang magkagayo'y ang manga pangulo at ang manga satrapa ay nagsihanap nang maisusumbong laban 
kay daniel, tungkol sa kaharian, nguni't hindi sila nangakasumpong nang anomang kadahilanan, ni 
kakulangan man, palibhasa'y tapat siya, walang anomang kamalian ni kakulangan nasumpungan sa 
kaniya. 

nang magkagayo'y sinabi nang manga lalaking ito, hindi tayo mangakakasumpong nang anomang 
maisusumbong laban sa daniel na ito, liban sa tayo'y mangakasumpong laban sa kaniya nang tungkol sa 
kautusan nang kaniyang diyos. 

nang magkagayo'y ang manga pangulo at manga satrapang ito ay nagpisan sa hari, at nagsabi nang 
ganito sa kaniya, haring dario, mabuhay ka magpakailan man. 

ang lahat nang pangulo nang kaharian, ang manga kinatawan at manga satrapa, ang manga kasangguni 
at ang manga gobernador, ay nangagsanggunian upang magtatag nang isang palatuntunang hari sa 
kaharian, at upang maglagda nang isang pasiyang mahigpit, na sinomang humingi nang isang kahilingan 
sa kanino mang diyos o tao sa loob nang tatlong pung araw, liban sa iyo, oh hari, ihahagis sa yungib nang 
manga leon. 

ngayon, oh hari, papagtibayin mo ang pasiya, at lagdaan mo nang iyong pangalan ang kasulatan upang 
huwag mabago ayon sa kautusan nang manga taga media at manga taga persia, na hindi nababago. 
kaya't ang kasulatan at ang pasiya ay nilagdaan nang pangalan nang haring dario. 

at nang maalaman ni daniel na ang kasulatan ay nalagdaan nang pangalan siya'y pumasok sa kaniyang 
bahay (ang kaniya ngang manga dungawan ay bukas sa dakong jerusalem): at siya'y lumuhod nang 
kaniyang manga tuhod na makaitlo isang araw, at dumalangin, at nagpasalamat sa harap nang kaniyang 
diyos, gaya nang kaniyang dating ginagawa. 

nang magkagayo'y nagpisan ang manga lalaking ito, at nasumpungan si daniel na sumasamo at 
dumadaing sa harap nang kaniyang diyos. 

nang magkagayo'y lumapit sila, at nagsalita sa harap nang hari nang tungkol sa pasiya nang hari, hindi ka 
baga naglagda nang pasiya, na bawa't tao na humingi sa kanino mang diyos o tao sa loob nang tatlong 
pung araw, liban sa iyo, oh hari, ihahagis sa yungib nang manga leon? ang hari ay sumagot, at nagsabi, 
ang bagay ay tunay, ayon sa kautusan nang manga taga media at manga taga persia, na hindi nababago. 
nang magkagayo'y nagsisagot sila, at nangagsabi sa harap nang hari, ang daniel na yaon na sa manga 
anak nang nangabihag sa juda, hindi ka pinakukundanganan, oh hari, o ang pasiya man na iyong 
nilagdaan nang pangalan, kundi dumadalangin na makaitlo isang araw. 

nang marinig nga nang hari ang manga salitang ito namanglaw na mainam, at inilagak ang kaniyang puso 
kay daniel, upang iligtas siya, at kaniyang pinagsikapan hanggang sa paglubog nang araw na iligtas siya. 
nang magkagayo'y nagpisan ang manga lalaking ito sa hari at nagsabi sa hari, talastasin mo, oh hari, na 
isang kautusan nang manga taga media, at nang manga taga persia, na walang pasiya o palatuntunan 
man na pinagtitibay nang hari na mababago. 

nang magkagayo'y nagutos ang hari, at kanilang dinala si daniel, at inihagis siya sa yungib nang manga 
leon. ang hari nga ay nagsalita, at nagsabi kay daniel, ang iyong diyos na pinaglilingkuran mong palagi, ay 
siyang magliligtas sa iyo. 

at isang bato ay dinala, at inilagay sa bunganga nang yungib, at tinatakan nang hari nang kaniyang 
singsing na panatak, at nang singsing na panatak nang kaniyang manga mahal na tao, upang walang 
anomang bagay ay mababago tungkol kay daniel. 

nang magkagayo'y umuwi ang hari sa kaniyang palacio, at nagparaan nang buong gabi na nagaayuno: at 
wala kahit panugtog nang tugtugin na dinala sa harap niya: at ang kaniyang pagaantok ay nawala. 

nang magkagayo'y bumangong maagang maaga ang hari, at naparoon na madali sa yungib nang manga 
leon. 

at nang siya'y lumapit sa yungib kay daniel, siya'y sumigaw nang taghoy na tinig, ang hari ay nagsalita, at 
nagsabi kay daniel, oh daniel, na lingkod nang buhay na diyos, ang iyo bagang diyos na iyong 
pinaglilingkurang palagi ay makapagliligtas sa iyo sa manga leon? 

sinabi nga ni daniel sa hari, oh hari, mabuhay ka magpakailan man. 

ang diyos ko'y nagsugo nang kaniyang anghel, at itinikom ang manga bibig nang manga leon, at hindi nila 
ako sinaktan, palibhasa'y sa harap niya ay nasumpungan akong walang sala, at gayon din sa harap mo, 
oh hari, wala akong ginawang kasamaan. 

nang magkagayo'y natuwang mainam ang hari, at ipinagutos na kanilang isampa si daniel mula sa 
yungib. sa gayo'y isinampa si daniel mula sa yungib, at walang anomang sugat nasumpungan sa kaniya, 
sapagka't siya'y tumiwala sa kaniyang diyos. 

at ang hari ay nagutos, at kanilang dinala ang manga lalaking yaon na nagsumbong laban kay daniel, at 
sila'y inihagis nila sa yungib nang manga leon, sila ang kanilang manga anak, at ang kanilang manga 
asawa, at ang leon ay nanaig sa kanila, at pinagwaraywaray ang lahat nang kanilang buto, bago sila 
dumating sa kalooblooban nang yungib. 

nang magkagayo'y sumulat ang haring dario sa lahat nang manga bayan, bansa, at wika na tumatahan sa 
buong lupa, kapayapaa'y managana sa inyo. 

ako'y nagpapasiya, na sa lahat nang sakop nang aking kaharian ay magsipanginig at mangatakot ang 
manga tao sa harap nang diyos ni daniel: sapagka't siya ang buhay na diyos, at namamalagi magpakailan 
man, at ang kaniyang kaharian ay hindi magigiba: at ang kaniyang kapangyarihan ay magiging hanggang 
sa wakas. 

siya'y nagliligtas at nagpapalaya, at siya'y gumagawa nang manga tanda at manga kababalaghan sa 
langit at sa lupa, na siyang nagligtas kay daniel mula sa kapangyarihan nang manga leon. 

gayon guminhawa ang daniel na ito sa paghahari ni dario, at sa paghahari ni ciro na taga persia. 

nang unang taon ni belsasar na hari sa babilonia, ay nagtaglay si daniel nang isang panaginip at manga 
pangitain nang kaniyang ulo sa kaniyang higaan: nang magkagayo'y kaniyang isinulat ang panaginip, at 
isinaysay ang kabuoan nang manga bagay. 

si daniel ay nagsalita, at nagsabi, may nakita ako sa aking pangitain sa kinagabihan, at, narito, ang apat 
na hangin nang langit ay nagsisihihip sa malaking dagat. 

at apat na malaking hayop na magkakaiba ay nagsiahon mula sa dagat, 

ang una'y gaya nang leon, at may manga pakpak nang aguila: aking minasdan hanggang sa ang manga 
pakpak niyao'y nahugot, at ito'y nataas mula sa lupa, at pinatayo sa dalawang paa na gaya nang isang 
tao: at puso nang tao ang nabigay sa kaniya. 

at, narito, ang ibang hayop, na ikalawa, na gaya nang isang oso; at lumitaw sa isang tagiliran, at tatlong 
tadyang ang nasa kaniyang bibig sa pagitan nang kaniyang manga ngipin: at sinabi nang manga ito ang 
ganito sa kaniya, bumangon ka, manakmal ka nang maraming laman. 

pagkatapos nito'y tumingin ako, at narito ang iba, gaya nang isang leopardo, na mayroon sa likod niyaon 
na apat na pakpak nang ibon: ang hayop ay mayroon din namang apat na ulo, at binigyan siya nang 
kapangyarihan. 

pagkatapos nito'y may nakita ako sa pangitain sa gabi, at, narito, ang ikaapat na hayop, kakilakilabot at 
makapangyarihan, at totoong malakas, at may malaking manga ngiping bakal, nananakmal at lumuluray, 
at niyuyurakan nang kaniyang manga paa ang nalabi: at kaiba sa lahat na hayop na una sa kaniya: at 
siya'y may sangpung sungay. 

aking pinagdilidili ang manga sungay, at, narito, sumibol sa gitna nang manga yaon ang ibang sungay, 
isang munti, na sa harap niyao'y tatlo sa manga unang sungay ay nabunot sa manga ugat: at, narito, sa 
sungay na ito ay may manga mata na parang manga mata nang tao, at isang bibig na nagsasalita nang 
manga dakilang bagay. 

aking minasdan hanggang sa ang manga luklukan ay nangaglagay, at isa na matanda sa manga araw ay 
nakaupo: ang kaniyang suot, maputing parang niebe, at ang buhok nang kaniyang ulo ay parang taganas 
na lana, ang kaniyang luklukan ay manga liab na apoy, at ang manga gulong niyaon ay nagniningas na 
apoy. 

isang mabangis na sigalbo ay lumabas at nagmula sa harap niya: manga libo libo ang naglilingkod sa 
kaniya, at makasangpung libo na sangpung libo ang nagsitayo sa harap niya: ang kahatulan ay nalagda, 
at ang manga aklat ay nangabuksan. 

ako'y tumingin nang oras na yaon dahil sa tinig nang manga dakilang salita na sinalita nang sungay, ako'y 
tumingin hanggang sa ang hayop ay napatay, at ang kaniyang katawan ay nagiba, at siya'y nabigay upang 
sunugin sa apoy. 

at tungkol sa nalabi sa manga hayop, ang kanilang kapangyarihan ay naalis: gayon ma'y ang kanilang 
manga buhay ay humaba sa isang kapanahunan at isang panahon. 

ako'y nakakita sa pangitain sa gabi, at, narito, lumabas na kasama nang manga alapaap sa langit ang 
isang gaya nang anak nang tao, at siya'y naparoon sa matanda sa manga araw, at inilapit nila siya sa 
harap niya. 

at binigyan siya nang kapangyarihan, at kaluwalhatian, at isang kaharian, upang lahat nang manga 
bayan, bansa, at manga wika ay mangaglingkod sa kaniya: ang kaniyang kapangyarihan ay walang 
hanggang kapangyarihan, na hindi lilipas, at ang kaniyang kaharian ay hindi magigiba. 

tungkol sa aking si daniel, ang aking kalooban ay namanglaw sa loob nang aking katawan, at binagabag 
ako nang manga pangitain nang aking ulo. 

ako'y lumapit sa isa sa kanila na nakatayo, at itinanong ko sa kaniya ang katotohanan tungkol sa lahat na 
ito. sa gayo'y kaniyang isinaysay sa akin, at ipinaaninaw niya sa akin ang kahulugan nang manga bagay. 
ang manga dakilang hayop na ito na apat, ay apat na hari, na magbabangon sa lupa. 

nguni't ang manga banal nang kataastaasan ay magsisitanggap nang kaharian, at aariin ang kaharian 
magpakailan man, sa makatuwid baga'y magpakakailan-kailan man. 

nang magkagayo'y ninasa kong maalaman ang katotohanan tungkol sa ikaapat na hayop, na kaiba sa 
lahat nang yaon, na totoong kakilakilabot, na ang manga ngipin ay bakal, at ang manga kuko ay tanso, na 
nananakmal, lumalamuray, at niyuyurakan nang kaniyang manga paa ang nalabi, 

at tungkol sa sangpung sungay na nangasa kaniyang ulo, at sa isa na sumibol, at sa harap niyao'y 
nabuwal ang tatlo, sa makatuwid baga'y yaong sungay na may manga mata, at bibig na nagsalita nang 
dakilang manga bagay, na ang anyo ay lalong dakila kay sa kaniyang manga kasama. 

ako'y tumingin, at ang sungay ding yaon ay nakipagdigma sa manga banal, at nanaig laban sa kanila: 
hanggang sa ang matanda sa manga araw ay dumating, at ang kahatulan ay ibinigay sa manga banal, 
nang kataastaasan, at ang panaho'y dumating na inari nang manga banal ang kaharian. 

ganito ang sabi niya, ang ikaapat na hayop ay magiging ikaapat na kaharian sa ibabaw nang lupa, na 
magiging kaiba sa lahat nang kaharian, at sasakmalin ang buong lupa, at yuyurakan, at pagluluraylurayin. 
at tungkol sa sangpung sungay, mula sa kahariang ito ay sangpung hari ang babangon: at ang isa'y 
babangong kasunod nila: at siya'y magiging kaiba kay sa manga una, at kaniyang ibabagsak ay tatlong 
hari. 

at siya'y magbabadya nang manga salita laban sa kataastaasan, at lilipulin niya ang manga banal nang 
kataastaasan, at kaniyang iisiping baguhin ang panahon at ang kautusan, at sila'y mangabibigay sa 
kaniyang kamay hanggang sa isang panahon, at manga panahon at kalahati nang isang panahon. 

nguni't ang kahatulan ay matatatag, at kanilang aalisin ang kaniyang kapangyarihan, upang patayin at 
ibuwal hanggang sa wakas. 

at ang kaharian, at ang kapangyarihan, at ang kadakilaan nang manga kaharian sa silong nang buong 
langit, mabibigay sa bayan nang manga banal nang kataastaasan: ang kaniyang kaharian ay walang 
hanggang kaharian, at ang lahat na kapangyarihan ay maglilingkod at tatalima sa kaniya. 

narito ang wakas nang bagay. tungkol sa aking si daniel, ay binabagabag akong mabuti nang aking 
manga pagiisip, at ang aking pagmumukha ay nabago: nguni't iningatan ko ang bagay sa aking puso. 
nang ikatlong taon nang paghahari nang haring belsasar, ang isang pangitain ay napakita sa akin, sa 
aking si daniel, pagkatapos noong napakita sa akin nang una. 

at ako'y may nakita sa pangitain: nangyari nga, na nang aking makita, nasa susan ako na palacio, na nasa 
lalawigan nang elam; at ako'y may nakita sa pangitain, at ako'y nasa tabi nang ilog ulai. 

nang magkagayo'y itiningin ko ang aking manga mata, at ako'y may nakita, at narito, tumayo sa harap 
nang ilog ang isang lalaking tupa na may dalawang sungay: at ang dalawang sungay ay mataas, nguni't 
ang isa'y lalong mataas kay sa isa, at ang lalong mataas ay tumaas na huli. 

aking nakita ang lalaking tupa na nanunudlong sa dakong kalunuran, at sa dakong hilagaan, at sa dakong 
timugan, at walang hayop na makatayo sa harap niya, ni wala sinoman na makapagligtas mula sa 
kaniyang kamay, kundi kaniyang ginawa ang ayon sa kaniyang kalooban, at nagmalaking mainam. 

at habang aking ginugunita, narito, isang kambing na lalake ay nagmula sa kalunuran sa ibabaw nang 
buong lupa, at hindi sumayad sa lupa: at ang lalaking kambing ay may nakagitaw na sungay sa pagitan 
nang kaniyang manga mata. 

at siya'y naparoon sa lalaking tupa na may dalawang sungay na aking nakitang nakatayo sa harap nang 
ilog, at tinakbo niya siya sa kabangisan nang kaniyang kapangyarihan. 

at aking nakitang siya'y lumapit sa lalaking tupa, at siya'y nakilos nang pagkagalit laban sa kaniya, at 
sinaktan ang tupa, at binali ang kaniyang dalawang sungay: at ang lalaking tupa ay walang 
kapangyarihang makatayo sa harap niya, kundi kaniyang ibinuwal sa lupa, at kaniyang niyapakan siya: at 
walang makapagligtas sa lalaking tupa mula sa kaniyang kamay. 

at ang lalaking kambing ay nagmalaking mainam: at nang siya'y lumakas, ang malaking sungay ay nabali: 
at kahalili niyao'y lumitaw ang apat na marangal na sungay, sa dako nang apat na hangin nang langit. 

at mula sa isa sa manga yaon ay lumitaw ang isang maliit na sungay na dumakilang totoo, sa dakong 
timugan, at sa dakong silanganan, at sa dakong maluwalhating lupain. 

at lumaking mainam, hanggang sa hukbo sa langit, at ang ilan sa hukbo at sa manga bituin ay iniwaksi sa 
lupa, at manga niyapakan yaon. 

oo, nagmalaki, hanggang sa prinsipe nang hukbo, at inalis niya sa kaniya ang palaging handog na 
susunugin, at ang dako nang kaniyang santuario ay ibinagsak. 

at ang hukbo ay nabigay sa kaniya na kasama nang palaging handog na susunugin dahil sa 
pagsalangsang, at kaniyang iniwaksi ang katotohanan sa lupa, at gumawa nang kaniyang maibigan at 
guminhawa. 

nang magkagayo'y narinig ko ang isang banal na nagsalita, at ibang banal ay nagsabi sa isang yaon na 
nagsalita, hanggang kailan magtatagal ang pangitain tungkol sa palaging handog na susunugin, at ang 
pagsalangsang na sumisira, upang magbigay nang santuario at nang hukbo upang mayapakan nang paa? 
at sinabi niya sa akin, hanggang sa dalawang libo at tatlong daan na hapon at umaga, kung magkagayo'y 
malilinis ang santuario. 

at nangyari, nang ako, sa makatuwid baga'y akong si daniel, ay makakita nang pangitain, na aking 
pinagsikapang maunawaan, at, narito, nakatayo sa harap ko ang isang kawangis nang isang tao. 

at narinig ko ang tinig nang isang tao sa pagitan nang manga pangpang nang ulai, na tumatawag at 
nagsasabi, gabriel, ipaaninaw mo sa taong ito ang pangitain. 

sa gayo'y lumapit siya sa kinatatayuan ko, at nang siya'y lumapit, ako'y natakot at napasubasob: nguni't 
sinabi niya sa akin, talastasin mo, oh anak nang tao, sapagka't ang pangitain ay ukol sa panahon nang 
kawakasan. 

samantalang siya nga'y nagsasalita sa akin, ako'y nagupiling sa isang mahimbing na pagkakatulog na 
padapa, nguni't hinipo niya ako, at itinayo ako. 

at kaniyang sinabi, narito, aking ipaaaninaw sa iyo kung ano ang mangyayari sa huling panahon nang 
pagkagalit: sapagka't ukol sa takdang panahon nang kawakasan. 

ang lalaking tupa na iyong nakita, na may dalawang sungay, ang manga yaon ang manga hari sa media at 
persia. 

at ang may magaspang na balahibo na lalaking kambing ay siyang hari sa grecia: at ang malaking sungay 
na nasa pagitan nang kaniyang manga mata ay siyang unang hari. 

at tungkol sa nabali, sa dakong tinayuan nang apat, ay apat na kaharian ang magsisibangon mula sa 
bansa, nguni't hindi sa pamamagitan nang kaniyang kapangyarihan. 

at sa huling panahon nang kanilang kaharian, pagka ang mananalangsang ay nagsidating sa kapuspusan, 
isang hari ay babangon na may mabagsik na pagmumukha, at nakaunawa nang malabong salita. 

at ang kaniyang kapangyarihan ay magiging dakila, nguni't hindi sa pamamagitan nang kaniyang sariling 
kapangyarihan, at siya'y lilipol na kamanghamangha, at giginhawa, at gagawa nang kaniyang maibigan: 
at kaniyang lilipulin ang manga makapangyarihan at ang banal na bayan. 

at sa kaniyang paraan ay kaniyang palulusugin ang pagdaraya sa kaniyang kamay, at siya'y magmamalaki 
nang kaniyang loob, at sa kanilang ikatitiwasay ay papatay nang marami: siya'y tatayo rin laban sa 
prinsipe nang manga prinsipe, nguni't siya'y mabubuwal hindi nang kamay. 

at ang pangitain sa manga hapon at manga umaga na nasaysay ay tunay: nguni't ilihim mo ang 
pangitain: sapagka't ukol sa maraming araw na darating. 

at akong si daniel ay nanglupaypay, at nagkasakit na ilang araw, nang magkagayon ako'y nagbangon, at 
ginawa ko ang manga gawain nang hari: at ako'y natigilan sa pangitain, nguni't walang nakakaunawa. 
nang unang taon ni dario na anak ni assuero, sa lahi nang manga taga media, na ginawang hari sa 
kaharian nang manga taga caldea, 

nang unang taon nang kaniyang paghahari akong si daniel ay nakaunawa sa pamamagitan nang manga 
aklat, nang bilang nang manga taon, na sinalita nang panginoon kay jeremias na propeta, dahil sa 
pagkaganap nang pagkasira nang jerusalem, pitong pung taon. 

at aking itiningin ang aking mukha sa panginoong diyos upang humanap sa pamamagitan nang 
panalangin at nang manga samo, nang pagaayuno, at pananamit nang magaspang, at nang manga abo. 
at ako'y nanalangin sa panginoon kong diyos, at ako'y nagpahayag nang kasalanan, at nagsabi, oh 
panginoon, diyos na dakila at kakilakilabot, na nagiingat nang tipan at kaawaan sa nagsisiibig sa iyo at 
nangagiingat nang iyong manga utos, 

kami ay nangagkasala, at nangagasal nang kasuwalian, at nagsigawang may kasamaan, at 
nanganghimagsik, sa makatuwid baga'y nagsitalikod sa iyong manga utos at sa iyong manga kahatulan, 
na hindi man kami nangakinig sa iyong manga lingkod na manga propeta, na nangagsalita sa iyong 
pangalan sa aming manga hari, sa aming manga prinsipe, at sa aming manga magulang, at sa buong 
bayan nang lupain. 

oh panginoon, katuwira'y ukol sa iyo, nguni't sa amin ay pagkagulo nang mukha gaya sa araw na ito; sa 
manga tao nang juda, at sa manga nananahan sa jerusalem, at sa buong israel, na malapit, at malayo, sa 
lahat na lupain na iyong pinagtabuyan dahil sa kanilang pagsalangsang na kanilang isinalangsang laban 
sa iyo. 

oh panginoon, sa amin nauukol ang pagkagulo nang mukha, sa aming manga hari, sa aming manga 
prinsipe, at sa aming manga magulang, sapagka't kami ay nangagkasala laban sa iyo. 

sa panginoon naming diyos ukol ang kaawaan at kapatawaran, sapagka't kami ay nanganghimagsik laban 
sa kaniya, 

ni hindi man namin tinalima ang tinig nang panginoon naming diyos, upang lumakad nang ayon sa 
kaniyang manga kautusan, na kaniyang inilagay sa harap namin sa pamamagitan nang kaniyang manga 
lingkod na propeta. 

oo, buong israel ay sumalangsang nang iyong kautusan, sa pagtalikod, upang huwag nilang talimahin ang 
iyong tinig: kaya't ang sumpa ay nabuhos sa amin, at ang sumpa na nakasulat sa kautusan ni moises na 
lingkod nang diyos, sapagka't kami ay nangagkasala laban sa kaniya. 

at kaniyang pinagtibay ang kaniyang manga salita, na kaniyang sinalita laban sa amin, at laban sa aming 
manga hukom na nagsihatol sa amin, sa pagbabagsak sa amin nang malaking kasamaan, sapagka't sa 
silong nang buong langit ay hindi ginawa ang gaya nang ginawa sa jerusalem. 

kung ano ang nasusulat sa kautusan ni moises, lahat nang kasamaang ito'y nagsidating sa amin: gayon 
ma'y hindi namin idinalangin ang biyaya nang panginoon naming diyos, upang aming talikuran ang 
aming manga kasamaan, at gunitain ang iyong katotohanan. 

kaya't iniingatan nang panginoon ang kasamaan, at ibinagsak sa amin, sapagka't ang panginoon naming 
diyos ay matuwid sa lahat nang kaniyang manga gawa na kaniyang ginagawa, at hindi namin dininig ang 
kaniyang tinig. 

at ngayon, oh panginoon naming diyos, na naglabas nang iyong bayan mula sa lupain nang egipto sa 
pamamagitan nang makapangyarihang kamay, at ikaw ay nabantog gaya sa araw na ito, kami ay 
nangagkasala, kami ay nagsigawa na may kasamaan. 

oh panginoon, ayon sa iyong buong katuwiran, isinasamo ko sa iyo, na ang iyong galit at kapusukan ay 
mahiwalay sa iyong bayang jerusalem, na iyong banal na bundok, sapagka't dahil sa aming manga 
kasalanan, at dahil sa manga kasamaan nang aming manga magulang, ang jerusalem at ang iyong bayan 
ay naging kakutyaan sa lahat na nangasa palibot namin. 

kaya nga, oh aming diyos, iyong dinggin ang panalangin nang iyong lingkod, at ang kaniyang manga 
samo, at paliwanagin mo ang iyong mukha sa iyong santuario na sira, alangalang sa panginoon. 

oh diyos ko, ikiling mo ang iyong tainga, at iyong dinggin, idilat mo ang iyong manga mata, at masdan 
mo ang aming manga kasiraan, at ang bayan na tinatawag sa iyong pangalan: sapagka't hindi namin 
inihaharap ang aming manga samo sa harap mo dahil sa aming manga katuwiran, kundi dahil sa iyong 
dakilang manga kaawaan. 

oh panginoon, dinggin mo; oh panginoon, patawarin mo; oh panginoon, iyong pakinggan at gawin, 
huwag mong ipagpaliban, alangalang sa iyong sarili, oh diyos ko, sapagka't ang iyong bayan at ang iyong 
manga tao ay tinatawag sa iyong pangalan. 

at samantalang ako'y nagsasalita, at nananalangin, at nagpapahayag nang aking kasalanan at nang 
kasalanan nang aking bayang israel, at naghaharap nang aking samo sa harap nang panginoon kong 
diyos dahil sa banal na bundok nang aking diyos, 

oo, samantalang ako'y nagsasalita sa panalangin, ang lalaking si gabriel, na aking nakita sa pangitain 
nang una, na pinalipad nang maliksi, hinipo ako sa panahon nang pagaalay sa hapon. 

at kaniya akong tinuruan, at nakipagsalitaan sa akin, at nagsabi, oh daniel, ako'y lumabas ngayon upang 
bigyan ka nang karunungan at kaunawaan. 

sa pasimula nang iyong manga samo ay lumabas ang utos, at ako'y naparito upang saysayin sa iyo; 
sapagka't ikaw ay totoong minahal: kaya't gunitain mo ang bagay, at unawain mo ang pangitain. 

pitong pung sanglinggo ang ipinasiya sa iyong manga tao at sa iyong banal na bayan, upang tapusin ang 
pagsalangsang, at upang wakasan ang pagkakasala, at upang linisin sa kasamaan, at upang dalhan nang 
walang hanggang katuwiran, at upang tatakan ang pangitain at ang panghuhula, at upang pahiran ang 
kabanalbanalan. 

iyo ngang talastasin at bulayin, na mula sa paglabas nang utos na isauli at itayo ang jerusalem sa 
pinahiran na prinsipe, magiging pitong sanglinggo, at anim na pu't dalawang sanglinggo: ito'y matatayo 
uli, na may lansangan at kuta, sa makatuwid baga'y sa manga panahong mabagabag. 

at pagkatapos nang anim na pu't dalawang sanglinggo, mahihiwalay ang pinahiran, at mawawalaan nang 
anoman: at gigibain ang bayan at ang santuario nang manga tao nang prinsipeng darating: at ang wakas 
niyaon ay sa pamamagitan nang baha, at hanggang sa wakas ay magkakaroon nang digma, manga 
pagkasira ay ipinasiya na. 

at pagtitibayin niya ang tipan sa marami sa isang sanglinggo: at sa kalahati nang sanglinggo ay kaniyang 
ipatitigil ang hain at ang alay: at sa pakpak nang manga kasuklamsuklam ay paroroon ang isang 
maninira, at hanggang sa wakas, at pagkapasiya ay mabubuhos ang poot sa maninira. 

nang ikatlong taon ni ciro na hari sa persia ay nahayag ang isang bagay kay daniel, na ang pangala'y 
beltsasar, at ang bagay ay tunay, sa makatuwid baga'y isang malaking pakikipagbaka, at kaniyang 
naunawa ang bagay at nagkaroon nang unawa tungkol sa pangitain. 

nang manga araw na yao'y akong si daniel ay nanangis na tatlong buong sanglinggo. 

hindi ako kumain nang masarap na tinapay, ni pumasok man ang karne ni alak man sa aking bibig, ni 
naglangis man ako, hanggang sa natapos ang tatlong buong sanglinggo. 

at nang ikadalawang pu't apat na araw nang unang buwan, palibhasa'y ako'y nasa tabi nang malaking 
ilog, na siyang hiddekel. 

aking itiningin ang aking manga mata, at tumanaw, at narito, ang isang lalake na nakapanamit nang 
kayong lino, na ang manga balakang ay binigkisan nang taganas na ginto sa uphas: 

ang kaniyang katawan naman ay gaya nang berilo, at ang kaniyang mukha ay gaya nang anyo nang 
kidlat, at ang kaniyang manga mata ay gaya nang manga liwanag nang apoy, at ang kaniyang manga 
kamay at kaniyang manga paa, ay gaya nang kulay nang pinakintab na tanso, at ang tinig nang kaniyang 
manga salita ay gaya nang tinig nang isang karamihan. 

at akong si daniel ang nakakitang magisa nang pangitaing yaon: sapagka't ang manga lalake na kasama 
ko ay hindi nangakakita nang pangitain: kundi sumakanila ang isang di kawasang panginginig, at sila'y 
nagsitakas upang magsikubli. 

sa gayo'y iniwan akong magisa, at nakakita nitong dakilang pangitain, at nawalan ako nang lakas, 
sapagka't ang aking kagandahan ay umuwi sa kasiraan at walang nanatiling lakas sa akin. 

gayon ma'y narinig ko ang tinig nang kaniyang manga salita, at nang aking marinig ang tinig nang 
kaniyang manga salita, ako nga'y nagupiling sa isang mahimbing na pagkakatulog, na ang aking mukha 
ay pasubsob. 

at, narito, isang kamay ay humipo sa akin, na nagtayo sa akin sa aking manga tuhod at sa manga palad 
nang aking manga kamay. 

at sinabi niya sa akin, oh daniel, ikaw na lalaking minamahal na mainam, unawain mo ang manga salita 
na aking sinasalita sa iyo, at tumayo kang matuwid, sapagka't sa iyo'y sinugo ako ngayon. at nang 
kaniyang masalita ang salitang ito sa akin, ako'y tumayo na nanginginig. 

nang magkagayo'y sinabi niya sa akin, huwag kang matakot, daniel: sapagka't mula nang unang araw na 
iyong ilagak ang iyong puso na makaunawa, at magpakababa sa harap nang iyong diyos, ang iyong 
manga salita ay dininig: at ako'y naparito alangalang sa iyong manga salita. 

nguni't ang prinsipe nang kaharian nang persia ay nakipagpunyagi sa akin na dalawang pu't isang araw, 
nguni't, narito, si miguel ay isa sa manga punong prinsipe, dumating upang tulungan ako: at ako'y natira 
doon na kasama nang manga hari sa persia. 

ngayo'y naparito ako upang ipatalastas sa iyo kung ano ang mangyayari sa iyong bayan sa manga huling 
araw, sapagka't ang pangitain ay ukol sa maraming manga araw pa. 

at nang kaniyang masalita sa akin ang ayon sa manga salitang ito, ay aking itinungo ang aking mukha sa 
lupa, at ako'y napipi. 

at, narito, isang gaya nang kahawig nang manga anak nang manga tao ay humipo nang aking manga labi: 
nang magkagayo'y ibinuka ko ang aking bibig, at ako'y nagsalita, at nagsabi sa kaniya na tumayo sa harap 
ko, oh panginoon ko, dahil sa pangitain ay nagbalik sa akin ang aking manga kapanglawan, at hindi 
nananatili sa akin ang lakas. 

sapagka't paanong makikipagusap ang lingkod nitong aking panginoon sa panginoon kong ito? sapagka't 
tungkol sa akin, ay biglang nawalan ako nang lakas, ni may naiwan mang hininga sa akin. 

nang magkagayo'y hinipo uli ako roon nang isa na kamukha nang tao, at kaniyang pinalakas ako. 

at kaniyang sinabi, oh taong minamahal na mainam, huwag kang matakot: kapayapaan ang sumaiyo, 
magpakalakas ka, oo, magpakalakas ka. at nang siya'y magsalita sa akin, ako'y lumakas, at nagsabi, 
magsalita ang aking panginoon, sapagka't iyong pinalakas ako. 


nang magkagayo'y sinabi niya, talastas mo baga kung bakit ako'y naparito sa iyo? at ngayo'y babalik ako 
upang makipaglaban sa prinsipe sa persia: at pagka ako'y lumabas, narito, ang prinsipe sa grecia ay 
darating. 

nguni't aking sasaysayin sa iyo ang nakasulat sa kasulatan nang katotohanan: at walang sinomang 
tutulong sa akin laban sa manga ito, kundi si miguel na inyong prinsipe. 

at tungkol sa akin, nang unang taon ni dario na taga media, ako'y tumayo upang patibayin at palakasin 
siya. 

at ngayo'y aking ipatatalastas sa iyo ang katotohanan. narito, tatayo pa ang tatlong hari sa persia, at ang 
ikaapat ay magiging totoong mayaman kay sa kanilang lahat: at pagka siya'y lumakas sa kaniyang manga 
yaman, ay kaniyang kikilusin ang lahat laban sa kaharian nang grecia. 

at isang makapangyarihang hari ay tatayo, na magpupuno na may malaking kapangyarihan, at gagawa 
nang ayon sa kaniyang kalooban. 

at pagka tatayo siya ay magigiba ang kaniyang kaharian, at mababahagi sa apat na hangin nang langit, 
nguni't hindi sa kaniyang anak, ni ayon man sa kaniyang kapangyarihan na kaniyang ipinagpuno, 
sapagka't ang kaniyang kaharian ay mabubunot para sa manga iba bukod sa manga ito. 

at ang hari sa timugan ay magiging malakas, at ang isa sa kaniyang manga prinsipe, at siya'y magiging 
malakas kay sa kaniya, at magtataglay nang kapangyarihan: ang kaniyang kapangyarihan ay magiging 
dakilang kapangyarihan. 

at sa katapusan nang manga taon, sila'y magpipipisan: at ang anak na babae nang hari sa timugan ay 
paroroon sa hari sa hilagaan upang gumawa nang pakikipagkasundo: nguni't hindi niya mapananatili ang 
lakas nang kaniyang bisig: o siya ma'y tatayo, o ang bisig man niya: kundi siya'y mabibigay, at yaong 
manga nangagdala sa kaniya, at ang nanganak sa kaniya, at ang nagpalakas sa kaniya sa manga 
panahong yaon. 

nguni't sa suwi nang kaniyang manga ugat ay tatayo ang isa na kahalili niya na paroroon sa hukbo, at 
papasok sa katibayan nang hari sa hilagaan, at gagawa nang laban sa kanila, at mananaig. 

at gayon din ang kanilang manga diyos sangpu nang kanilang manga larawang binubo, at nang kanilang 
manga mainam na sisidlan na pilak at ginto ay dadalhing samsam sa egipto; at siya'y magluluwat na ilang 
taon kay sa hari sa hilagaan. 

at siya'y paroroon sa kaharian nang hari sa timugan, nguni't siya'y babalik sa kaniyang sariling lupain. 

at ang kaniyang manga anak ay makikipagdigma, at mapipisan nang isang karamihang malaking hukbo, 
na magpapatuloy, at aabot, at lalagpas, at sila'y magsisibalik at makikipagdigma, hanggang sa kaniyang 
katibayan. 

at ang hari sa timugan ay makikilos nang pagkagalit, at lalabas at makikipaglaban sa kaniya, sa 
makatuwid baga'y sa hari sa hilagaan, at siya'y maglalabas nang malaking karamihan, at ang karamiha'y 
mabibigay sa kaniyang kamay. 

at ang karamihan ay madadala, at ang kaniyang puso ay magpapalalo: at siya'y magbubuwal nang libo- 
libo, nguni't hindi mananaig. 

at ang hari sa hilagaan ay babalik, at maglalabas nang isang karamihan na lalong malaki kay sa una, at 
siya'y magpapatuloy hanggang sa wakas nang manga panahon, nang manga taon, na ma'y malaking 
hukbo, at maraming kayamanan. 

at sa manga panahong yaon ay maraming magsisitayo laban sa hari sa timugan: gayon din ang manga 
anak na mangdadahas sa gitna nang iyong bayan ay magsisibangon upang itatag ang pangitain: nguni't 
sila'y mangabubuwal. 

sa gayo'y paroroon ang hari sa hilagaan, at gagawa nang isang bunton, at sasakop nang isang bayan na 
nakukutaang mabuti: at ang pulutong nang timugan ay hindi makatatayo ni ang kaniya mang piling 
bayan, ni magtataglay man sila nang anomang kalakasan, upang tumayo. 

nguni't ang dumarating laban sa kaniya, ay gagawa nang ayon sa sariling kalooban, at walang tatayo sa 
harap niya, at siya'y tatayo sa maluwalhating lupain, at sasa kaniyang kamay ang paglipol. 

at kaniyang itatanaw ang kaniyang mukha upang pumaroon na kasama nang lakas nang kaniyang buong 
kaharian, at nang manga tapat na kasama niya; at siya'y gagawa nang manga yaon: at ibibigay niya sa 
kaniya ang anak na babae nang manga babae, upang hamakin, nguni't siya'y hindi tatayo, ni siya'y 
mapapasa kaniya man. 

pagkatapos nito'y kaniyang ipipihit ang kaniyang mukha sa manga pulo, at sasakop nang marami: nguni't 
isang prinsipe ay magpapatigil nang pagkutya niya, oo, bukod dito'y kaniyang pababalikin ang kaniyang 
kakutyaan sa kaniya. 

kung magkagayo'y kaniyang ipipihit ang kaniyang mukha sa dako nang manga kuta nang kaniyang 
sariling lupain, nguni't siya'y matitisod at mabubuwal, at hindi masusumpungan. 

kung magkagayo'y tatayo na kahalili niya ang isa na magpaparaan nang maniningil sa kaluwalhatian 
nang kaharian, nguni't sa loob nang kaunting araw ay mapapahamak, na hindi sa kagalitan, o sa 
pagbabaka man. 

at kahalili niya na tatayo ang isang hamak na tao, na hindi nila pinagbigyan nang karangalan nang 
kaharian: nguni't siya'y darating sa panahong katiwasayan, at magtatamo nang kaharian sa 
pamamagitan nang manga daya. 

at sa pamamagitan nang pulutong na huhugos ay mapapalis sila sa harap niya, at mabubuwal, oo, pati 
nang prinsipe nang tipan. 

at pagkatapos nang pakikipagkasundo sa kaniya, siya'y gagawang may karayaan, sapagka't siya'y 
sasampa, at magiging matibay, na kasama nang isang munting bayan. 

sa panahon nang katiwasayan darating siya hanggang sa manga pinakamainam na dako nang lalawigan, 
at kaniyang gagawin ang hindi ginawa nang kaniyang manga magulang, o nang manga magulang nang 
kaniyang manga magulang, siya'y magbabahagi sa kanila nang huli, at samsam, at kayamanan: oo, siya'y 
hahaka nang kaniyang manga haka laban sa manga kuta, hanggang sa takdang panahon. 

at kaniyang kikilusin ang kaniyang kapangyarihan at ang kaniyang tapang laban sa hari sa timugan na 
may malaking hukbo, at ang hari sa timugan ay makikipagdigma sa pakikipagbaka na may totoong 

malaki at makapangyarihang hukbo: nguni't hindi siya tatayo, sapagka't sila'y magsisihaka nang manga 
panukala laban sa kaniya. 

oo, silang nagsisikain nang kaniyang masarap na pagkain ay siyang magpapahamak sa kaniya, at ang 
kaniyang hukbo ay mapapalis, at marami ay mabubuwal na patay. 

at tungkol sa dalawang haring ito, ang kanilang manga puso ay magtataglay nang kasamaan, at sila'y 
mangagsasalita nang manga kabulaanan sa isang dulang: nguni't hindi giginhawa, sapagka't ang wakas 
ay magiging sa panahong takda pa. 

kung magkagayo'y babalik siya sa kaniyang lupain na may malaking kayamanan, at ang kaniyang puso ay 
magiging laban sa banal na tipan, at siya'y gagawa nang kaniyang maibigan, at babalik sa kaniyang 
sariling lupain. 

sa takdang panahon ay babalik siya, at papasok sa timugan, nguni't hindi magiging gaya nang una ang 
huli. 

sapagka't manga sasakyan sa chittim ay magsisiparoon laban sa kaniya, kaya't siya'y mahahapis, at 
babalik, at magtataglay nang galit laban sa banal na tipan, at gagawa nang kaniyang maibigan: siya nga'y 
babalik, at lilingapin yaong nangagpabaya nang banal na tipan. 

at manga pulutong ay magsisitayo sa kaniyang bahagi, at kanilang lalapastanganin ang santuario, sa 
makatuwid baga'y ang kuta, at aalisin ang palaging handog na susunugin, at kanilang ilalagay ang 
kasuklamsuklam na naninira. 

at ang gayon na gumagawa na may kasamaan laban sa tipan, ay mahihikayat niya sa pamamagitan nang 
manga daya, nguni't ang bayan na nakakakilala nang kanilang diyos ay magiging matibay, at gagawa 
nang kabayanihan. 

at silang marunong sa bayan ay magtuturo sa marami: gayon ma'y mangabubuwal sila sa pamamagitan 
nang tabak at nang liyab, nang pagkabihag at nang samsam, na maraming araw. 

pagka nga sila'y mangabubuwal, sila'y tutulungan nang kaunting tulong, nguni't marami ay magsisipisan 
sa kanila na may manga daya. 

at ang ilan sa kanila na pantas ay mangabubuwal, upang dalisayin sila, at linisin, at paputiin, hanggang sa 
panahon nang kawakasan, sapagka't ukol sa panahon pang takda. 

at ang hari ay gagawa nang ayon sa kaniyang kalooban, at siya'y magmamalaki, at magpapakataas nang 
higit kay sa bawa't diyos, at magsasalita nang manga kagilagilalas na bagay laban sa diyos nang manga 
diyos, at siya'y giginhawa hanggang sa ang galit ay maganap; sapagka't ang ipinasiya ay gagawin. 
wawaling bahala niya ang manga diyos nang kaniyang manga magulang, o ang nasa man sa manga 
babae, o pakukundanganan man ang sinomang diyos: sapagka't siya'y magmamalaki sa lahat. 

kundi bilang kahalili ay pararangalan niya ang diyos nang manga katibayan, at isang diyos na hindi 
nakilala nang kaniyang manga magulang ay kaniyang pararangalan nang ginto, at pilak, at nang manga 
mahalagang bato at nang manga maligayang bagay. 

at siya'y magbabagsak nang manga matibay na kuta sa tulong nang ibang diyos: sinomang kumilala sa 
kaniya, mananagana sa kaluwalhatian, at pagpupunuin niya sila sa marami, at kaniyang babahagihin ang 
lupa sa halaga. 

at sa panahon nang kawakasan ay makikipagkaalit sa kaniya ang hari sa timugan, at ang hari sa hilagaan 
ay paroroon laban sa kaniya na gaya nang isang ipoipo, na may manga karo, at may manga 
mangangabayo, at may maraming sasakyan, at kaniyang papasukin ang manga lupain, at aabot at 
lalagpas. 

siya'y papasok din naman sa maluwalhating lupain, at maraming lupain ay mababagsak, nguni't ang 
manga ito ay mangaliligtas mula sa kaniyang kamay: ang edom, at ang moab, at ang puno nang manga 
anak ni ammon. 

kaniyang iuunat din naman ang kaniyang kamay sa manga lupain, at ang lupain nang egipto ay hindi 
makatatakas. 

nguni't siya'y magtataglay nang kapangyarihan sa manga kayamanang ginto at pilak, at sa lahat na 
mahalagang bagay sa egipto; at ang manga taga libia at ang manga taga etiopia ay susunod sa kaniyang 
manga hakbang. 

nguni't manga balita na mula sa silanganan at mula sa hilagaan ay babagabag sa kaniya, at siya'y lalabas 
na may malaking kapusukan upang gumiba at lumipol sa marami. 

at kaniyang itatayo ang manga tolda nang kaniyang palasio sa pagitan nang dagat at nang maluwalhating 
banal na bundok, gayon ma'y darating siya sa kaniyang wakas, at walang tutulong sa kaniya. 

at sa panahong yaon ay tatayo si miguel, na dakilang prinsipe na tumatayo sa ikabubuti nang manga 
anak nang iyong bayan, at magkakaroon nang panahon nang kabagabagan, na hindi nangyari kailan man 
mula nang magkaroon nang bansa hanggang sa panahong yaon: at sa panahong yaon ay maliligtas ang 
iyong bayan, bawa't isa na masusumpungan na nakasulat sa aklat. 

at marami sa kanila na nangatutulog sa alabok nang lupa ay mangagigising, ang iba'y sa walang 
hanggang buhay, at ang iba'y sa kahihiyan at sa walang hanggang pagkapahamak. 

at silang pantas ay sisilang na parang ningning nang langit: at silang mangagbabalik nang marami sa 
katuwiran ay parang manga bituin magpakailan man. 

nguni't ikaw, oh daniel, isara mo ang manga salita, at tatakan mo ang aklat, hanggang sa panahon nang 
kawakasan: marami ang tatakbo nang paroo't parito, at ang kaalaman ay lalago. 

nang magkagayo'y akong si daniel ay tumingin, at, narito, nakatayo ang ibang dalawa, ang isa'y sa 
dakong ito nang pangpang nang ilog, at ang isa'y sa kabilang pangpang nang ilog sa dakong yaon. 

at ang isa'y nagsalita sa lalaking nabibihisan nang kayong lino, na nasa ibabaw nang tubig nang ilog, 
hanggang kailan mangyayari ang wakas nang manga kababalaghang ito? 

at aking napakinggan ang lalaking nakapanamit nang kayong lino, na nasa ibabaw nang tubig nang ilog, 
nang kaniyang itaas ang kaniyang kanan at kaniyang kaliwang kamay sa langit, at sumumpa sa 
pamamagitan nang nabubuhay magpakailan man na magiging sa isang panahon, manga panahon, at 
kalahati nang isang panahon, at pagka kanilang natapos na mapagputol-putol ang kapangyarihan nang 
banal na bayan, ang lahat na bagay na ito ay matatapos. 

at aking narinig, nguni't di ko naunawa: nang magkagayo'y sinabi ko, oh panginoon ko, ano ang magiging 
wakas nang manga bagay na ito? 

at sinabi niya, yumaon ka nang iyong lakad, daniel: sapagka't ang manga salita ay nasarhan at natatakan 
hanggang sa panahon nang kawakasan. 

marami ang magpapakalinis, at magpapakaputi, at magpapakadalisay: nguni't ang masasama ay gagawa 
na may kasamaan, at wala sa masasama na makakaunawa, nguni't silang pantas ay mangakakaunawa. 
at mula sa panahon na ang palaging handog na susunugin ay aalisin, at matatayo ang kasuklamsuklam 
na naninira, ay magkakaroon nang isang libo't dalawang daan at siyam na pung araw. 

mapalad siyang naghihintay, at datnin nang isang libo't tatlong daan at tatlong pu't limang araw. 

nguni't yumaon ka nang iyong lakad hanggang sa ang wakas ay mangyari: sapagka't ikaw ay 
magpapahinga, at tatayo sa iyong kapalaran, sa wakas nang manga araw. 

ang salita nang panginoon na dumating kay oseas na anak ni beeri, nang manga kaarawan ni uzias, ni 
jotam, ni ahaz, at ni ezechias, na manga hari sa juda, at nang manga kaarawan ni jeroboam na anak ni 
joas, na hari sa israel. 

nang unang magsalita ang panginoon sa pamamagitan ni oseas, sinabi nang panginoon kay oseas, 
yumaon ka, magasawa ka sa isang patutot at manga anak sa patutot, sapagka't ang lupain ay gumagawa 
nang malaking pagpapatutot, na humihiwalay sa panginoon. 

sa gayo'y yumaon siya, at kinuha niya si gomer na anak ni diblaim, at siya'y naglihi, at nanganak sa 
kaniya nang isang lalake. 

at sinabi nang panginoon sa kaniya, tawagin mo ang kaniyang pangalang jezreel: sapagka't sangdali pa at 
aking igaganti ang dugo nang jezreel sa sangbahayan ni jehu, at aking papaglilikatin ang kaharian nang 
sangbahayan ni israel. 

at mangyayari sa araw na yaon, na aking babaliin ang busog nang israel sa libis nang jezreel. 

at siya'y naglihi uli, at nanganak nang isang babae. at sinabi nang panginoon sa kaniya, tawagin mo ang 
kaniyang pangalang lo-ruhama, sapagka't hindi na ako magdadalang habag sa sangbahayan ni israel, na 
sa anoman ay hindi ko patatawarin sila. 

nguni't ako'y maaawa sa sangbahayan ni juda, at ililigtas ko sila sa pamamagitan nang panginoon nilang 
diyos, at hindi ko ililigtas sila sa pamamagitan nang busog, o sa pamamagitan man nang tabak, o sa 
pamamagitan man nang pagbabaka, o sa pamamagitan man nang manga kabayo, o sa pamamagitan 
man nang manga mangangabayo. 

nang maihiwalay nga niya sa suso ni lo-ruhama, siya'y naglihi, at nanganak nang isang lalake. 

at sinabi nang panginoon, tawagin mo ang kaniyang pangalang loammi, sapagka't kayo'y hindi aking 
bayan, at ako'y hindi magiging inyong diyos. 

gayon ma'y ang bilang nang manga anak ni israel ay magiging parang buhangin sa dagat na hindi 
matatakal, o mabibilang man, at mangyayari, na sa dakong pagsabihan sa kanila, kayo'y hindi aking 
bayan, sasabihin sa kanila, kayo'y manga anak nang buhay na diyos. 

at ang manga anak ni juda, at ang manga anak ni israel ay mapipisan, at sila'y mangaghahalal sa kanilang 
sarili nang isang pangulo, at sila'y magsisisampa mula sa lupain: sapagka't magiging dakila ang kaarawan 
nang jezreel. 

sabihin ninyo sa inyong manga kapatid na lalake, ammi; at sa inyong manga kapatid na babae ay, 
ruhama. 

makipagtalo kayo sa inyong ina, makipagtalo kayo, sapagka't siya'y hindi ko asawa, ni ako man ay 
kaniyang asawa; at alisin niya ang kaniyang pagpapatutot sa kaniyang mukha, at ang kaniyang manga 
pangangalunya sa pagitan nang kaniyang manga suso: 

baka siya'y aking hubaran, at aking ilagay siya na gaya nang araw na siya'y ipanganak, at gawin ko siyang 
parang isang ilang, at ilagay ko siyang parang isang tuyong lupa, at patayin ko siya sa uhaw, 

oo, sa kaniyang manga anak ay hindi ako magdadalang habag, sapagka't sila'y manga anak sa patutot. 
sapagka't ang kanilang ina ay nagpatutot, siya na naglihi sa kanila ay gumawa nang kahiyahiya, sapagka't 
kaniyang sinabi, ako'y susunod sa manga mangingibig sa akin, na nangagbibigay sa akin nang aking 
tinapay at nang aking tubig, nang aking lana at nang aking lino, nang langis ko at nang inumin ko. 

kaya't, narito, aking babakuran nang manga tinik ang iyong daan, at ako'y gagawa nang bakod laban sa 
kaniya, na hindi niya, masusumpungan ang kaniyang manga landas. 

at siya'y susunod sa manga mangingibig sa kaniya, nguni't hindi niya sila aabutan, at hahanapin niya sila, 
nguni't hindi niya sila masusumpungan, kung magkagayo'y sasabihin niya, ako'y yayaon at babalik sa 
aking unang asawa, sapagka't naging mabuti sa akin kay sa ngayon. 

sapagka't hindi niya naalaman na ako ang nagbigay sa kaniya nang trigo, at nang alak, at nang langis, at 
nagpaparami sa kaniya nang pilak at ginto, na kanilang ginamit kay baal. 

kaya't aking babawiin ang aking trigo sa panahon niyaon, at ang aking alak sa panahon niyaon, at aking 
aalisin ang aking lana at ang aking lino na sana'y tatakip sa kaniyang kahubaran. 

at ngayo'y aking ililitaw ang kaniyang kahalayan sa paningin nang manga mangingibig sa kaniya, at 
walang magliligtas sa kaniya mula sa aking kamay. 

akin din namang papaglilikatin ang kaniyang manga kalayawan, ang kaniyang manga kapistahan, ang 
kaniyang manga bagong buwan, at ang kaniyang manga sabbath, at lahat nang kaniyang takdang 
kapulungan. 

at aking iwawasak ang kaniyang manga puno nang ubas, at ang kaniyang manga puno nang higos, na 
siya niyang sinasabi, ang manga ito ang aking kaupahan na ibinigay sa akin nang manga mangingibig sa 
akin, at ang manga yao'y aking gagawing isang gubat, at kakanin nang manga hayop sa parang. 

at aking dadalawin sa kaniya ang manga kaarawan nang manga baal, na siya niyang pinagsusunugan 
nang kamangyan, nang siya'y nagpaparanya nang kaniyang manga hikaw at kaniyang manga hiyas, at 
sumusunod sa manga mangingibig sa kaniya, at kinalilimutan ako, sabi nang panginoon. 

kaya't, narito, akin siyang hihikayatin, at dadalhin siya sa ilang, at pagsasalitaan ko siyang may pagaliw. 
at ibibigay ko sa kaniya ang kaniyang manga ubasan mula roon, at ang libis nang achor na pinakapintuan 
nang pagasa, at siya'y sasagot doon, gaya nang manga kaarawan nang kaniyang kabataan, at gaya nang 
araw na siya'y sumampa mula sa lupain nang egipto. 

at mangyayari sa araw na yaon, sabi nang panginoon, na tatawagin mo akong ishi, at hindi mo na ako 
tatawaging baali. 

sapagka't aking aalisin ang manga pangalan nang manga baal sa kaniyang bibig, at siya'y hindi na 
babanggitin pa sa pamamagitan nang kanilang pangalan. 

at sa araw na yaon ay ipakikipagtipan ko sila sa manga hayop sa parang, at sa manga ibon sa 
himpapawid, at sa manga bagay na nagsisiusad sa lupa: at aking babaliin ang busog at ang tabak, at 
patitigilin ko ang pagbabaka sa lupain, at akin silang pahihigaing tiwasay. 

at ako'y magiging asawa mo magpakailan man, oo, magiging asawa mo ako sa katuwiran, at sa 
kahatulan, at sa kagandahang-loob, at sa manga kaawaan. 

magiging asawa mo rin ako sa pagtatapat, at iyong makikilala ang panginoon. 

at mangyayari sa araw na yaon, na ako'y sasagot, sabi nang panginoon, ako'y sasagot sa langit, at sila'y 
magsisisagot sa lupa, 

at ang lupa'y sasagot sa trigo, at sa alak, at sa langis, at sila'y magsisisagot sa jezreel. 

at aking itatatag siya para sa akin sa lupa, at ako'y magdadalang habag sa kaniya na hindi nagtamo nang 
kahabagan, at aking sasabihin sa kanila na hindi ko bayan, ikaw ay aking bayan, at siya'y magsasabi, ikaw 
ay aking diyos. 

at sinabi nang panginoon sa akin, yumaon ka pa, suminta ka sa isang babae na minamahal nang kaniyang 
kaibigan, at mangangalunya, sa makatuwid baga'y nang gaya nang pagibig nang panginoon sa manga 
anak ni israel, bagaman sila'y nagsisipihit sa ibang manga diyos, at nangakakagusto nang manga binilong 
pasas. 

sa gayo'y binili ko siya para sa akin nang labing limang putol na pilak, at nang isang homer na cebada, at 
nang kalahating homer na cebada; 

at sinabi ko sa kaniya, ikaw ay mapapa sa akin na maraming araw, ikaw ay hindi magpapatutot, at ikaw 
ay hindi na magiging asawa pa nang ibang lalake, kaya't ako naman ay sasa iyo. 

sapagka't ang manga anak ni israel ay magsisitahang maraming araw na walang hari, at walang prinsipe, 
at walang hain, at walang haligi, at walang efod o manga teraf: 

pagkatapos ay manunumbalik ang manga anak ni israel, at hahanapin ang panginoon nilang diyos, at si 
david na kanilang hari, at magsisiparitong may takot sa panginoon at sa kaniyang kabutihan sa manga 
huling araw. 

dinggin ninyo ang salita nang panginoon, ninyong manga anak ni israel: sapagka't ang panginoon ay may 
pakikipagkaalit sa manga mananahan sa lupain, sapagka't walang katotohanan, ni kaawaan man, ni 
kaalaman man tungkol sa diyos sa lupain. 

wala kundi pagsumpa at kawalan nang pagtatapat, at pagpatay, pagnanakaw, at pangangalunya, sila'y 
nagsisidaluhong, at nagkakabubuan nang dugo. 

kaya't ang lupain ay tatangis, at bawa't tumatahan doon ay manglulupaypay, kasama nang manga hayop 
sa parang at nang manga ibon sa himpapawid, oo, ang manga isda rin naman sa dagat ay mangahuhuli. 
gayon ma'y huwag makipaglaban ang sinoman, o sumuway man ang sinoman, sapagka't ang iyong 
bayan ay gaya nang nakikipaglaban sa saserdote. 

at ikaw ay matitisod sa araw, at ang propeta naman ay matitisod na kasama mo sa gabi; at aking 
papatayin ang iyong ina. 

ang aking bayan ay nasira dahil sa kakulangan nang kaalaman: sapagka't ikaw ay nagtakuwil nang 
kaalaman, akin namang itatakuwil ka, upang ikaw ay huwag maging saserdote ko: yamang iyong nilimot 
ang kautusan nang iyong diyos, akin namang kalilimutan ang iyong manga anak. 

kung paanong sila'y nagsidami, gayon sila nangagkasala laban sa akin: aking papalitan nang kahihiyan 
ang kanilang kaluwalhatian. 

sila'y nagsisikain sa kasalanan nang aking bayan, at inilalagak ang kanilang puso sa kanilang kasamaan. 
at mangyayari, na kung paano ang bayan, gayon ang saserdote, at akin silang parurusahan dahil sa 
kanilang manga lakad, at aking gagantihin sa kanila ang kanilang manga gawa. 

at sila'y magsisikain, at hindi mangabubusog, sila'y magpapatutot, at hindi dadami, sapagka't sila'y 
nangagwalang bahala sa panginoon. 

ang pagpapatutot at ang alak at bagong alak ay nagaalis nang kaalaman. 

ang aking bayan ay humingi nang payo sa kanilang tungkod, at ang kanilang tungkod ay nagpapahayag 
sa kanila, sapagka't ang pagpapatutot ay nagligaw sa kanila, at sila'y nagpatutot, na nagsisihiwalay sa 
kanilang diyos. 

sila'y nangaghahain sa manga taluktok nang manga bundok, at nangagsusunog nang kamangyan sa 
manga burol, sa ilalim nang manga encina at nang manga alamo at nang manga roble, sapagka't ang 
lilim nang manga yaon ay mabuti: kaya't ang inyong manga anak na babae ay nagpatutot, at ang inyong 
manga manugang na babae ay nangangalunya. 

hindi ko parurusahan ang inyong manga anak na babae pagka sila'y nagpatutot ni ang inyong manga 
manugang na babae man pagka sila'y nangangalunya, sapagka't ang manga lalake sa kanilang sarili ay 
nagsisiyaon kasama nang manga patutot, at sila'y nangaghahain na kasama nang manga patutot: at ang 
bayan na hindi nakakaalam ay nawawasak. 

bagaman ikaw, oh israel, ay nagpapatutot, gayon ma'y huwag ipagkasala nang juda: at huwag kayong 
magsiparoon sa gilgal, ni magsisampa man kayo sa bethaven, ni magsisumpa man, buhay ang 
panginoon. 

sapagka't ang israel ay nagpakatigas nang ulo, gaya nang isang matigas na ulo na guyang babae: ngayo'y 
pakakanin sila nang panginoon na parang batang tupa sa isang malaking dako. 

ang ephraim ay nalalakip sa manga diyosdiyosan, pabayaan siya. 

ang kanilang inumin ay naging maasim; sila'y nagpapatutot na palagi, iniibig na mabuti nang kaniyang 
manga puno ang kahihiyan. 

tinangay siya nang hangin sa kaniyang manga pakpak, at sila'y mangapapahiya dahil sa kanilang manga 
hain. 

dinggin ninyo ito, oh ninyong manga saserdote, at inyong pakinggan ninyong sangbahayan ni israel, at 
inyong ulinigin, oh sangbahayan nang hari, sapagka't sa inyo'y nauukol ang kahatulan, sapagka't kayo'y 
naging isang silo sa mizpa, at isang panghuli na nalagay sa tabor. 

at ang manga nagsipanghimagsik ay nangagpakapahamak na mainam, nguni't ako'y mananaway sa 
kanilang lahat. 

aking kilala ang ephraim, at ang israel na hindi lingid sa akin: sapagka't ngayon, oh ephraim, ikaw ay 
nagpatutot, ang israel ay napahamak. 

hindi sila titiisin nang kanilang manga gawain na manumbalik sa kanilang diyos: sapagka't ang 
pagpapatutot ay nasa loob nila, at hindi nila nakikilala ang panginoon. 

at ang kapalaluan nang israel ay nagpapatotoo sa kaniyang mukha: kaya't ang israel at ang ephraim ay 
mangatitisod sa kanilang kasamaan, ang juda'y matitisod ding kasama nila. 

sila'y magsisiyaong kasama nang kanilang kawan at nang kanilang bakahan upang hanapin ang 
panginoon, nguni't hindi nila masusumpungan siya: siya'y umurong sa kanila. 

sila'y nagsigawa nang paglililo laban sa panginoon, sapagka't sila'y naganak nang ibang manga anak: 
lalamunin nga sila nang bagong buwan sangpu nang kanilang manga parang. 

hipan ninyo ang korneta sa gabaa, at ang pakakak sa rama: kayo'y magsitugtog nang hudyat sa beth- 
aven, sa likuran mo, oh benjamin. 

ang ephraim ay magiging kasiraan sa kaarawan nang pagsaway: sa gitna nang manga lipi nang israel ay 
aking ipinakilala ang tunay na mangyayari. 

ang manga prinsipe sa juda ay gaya nang nagsisibago nang lindero: aking ibubuhos ang aking galit sa 
kanila na parang tubig. 

ang ephraim ay napighati, siya'y nadikdik sa kahatulan: sapagka't siya'y nasisiyahang lumakad nang ayon 
sa utos nang tao. 

kaya't ako'y sa ephraim na parang tanga, at sa sangbahayan ni juda na parang kabulukan. 

nang makita nang ephraim ang kaniyang sakit, at nang makita ni juda ang kaniyang sugat, naparoon nga 
ang ephraim sa asiria, at nagsugo sa haring jareb: nguni't hindi niya mapagagaling kayo, ni kaniyang 
mapagagaling man kayo sa inyong sugat. 

sapagka't ako'y magiging parang leon sa ephraim, at parang isang batang leon sa sangbahayan ni juda, 
ako, sa makatuwid baga'y ako, ay aagaw at aalis, ako'y magaalis, at walang magliligtas. 

ako'y yayaon at babalik sa aking dako, hanggang sa kanilang kilalanin ang pagkakasala, at hanapin ang 
aking mukha: sa kanilang pagdadalamhati ay hahanapin nila akong mainam. 

magsiparito kayo, at tayo'y manumbalik sa panginoon, sapagka't siya'y lumapa, at pagagalingin niya 
tayo: siya'y nanakit, at kaniyang tatapalan tayo. 

pagkatapos nang dalawang araw ay muling bubuhayin niya tayo: sa ikatlong araw ay ibabangon niya 
tayo, at tayo'y mangabubuhay sa harap niya. 

at ating kilalanin, tayo'y magpatuloy upang makilala ang panginoon: ang kaniyang paglabas ay tunay na 
parang umaga, at siya'y paririto sa atin na parang ulan, na parang huling ulan na dumidilig nang lupa. 

oh ephraim, ano ang gagawin ko sa iyo? oh juda, ano ang gagawin ko sa iyo? sapagka't ang inyong 
kabutihan ay parang ulap sa umaga, at parang hamog na lumalabas na maaga. 

kaya't aking pinutol sila sa pamamagitan nang manga propeta, aking pinatay sila nang manga salita nang 
aking bibig, at ang iyong manga kahatulan ay parang liwanag na lumalabas. 

sapagka't ako'y nagnanasa nang kaawaan, at hindi hain, at nang pagkakilala sa diyos higit kay sa manga 
handog na susunugin. 

nguni't sila gaya ni adan ay sumalangsang sa tipan: doo'y nagsigawa silang may paglililo laban sa akin. 
ang galaad ay bayang gumagawa nang kasamaan, tigmak sa dugo. 

at kung paanong ang manga pulutong nang manga tulisan na nagsisiabang sa isang tao, ay gayon ang 
pulutong nang manga saserdote na nagsisipatay sa daan na dakong sichem, oo, sila'y gumawa nang 
kahalayan. 

sa sangbahayan ni israel ay nakakita ako nang kakilakilabot na bagay: doo'y nagpatutot ang ephraim, ang 
israel ay napahamak. 

sa iyo man, oh juda, may takdang paggapas, pagka aking ibabalik ang nangabihag sa aking bayan. 

nang aking pagagalingin ang israel, ang kasamaan nga nang ephraim ay lumitaw, at ang kasamaan nang 
samaria; sapagka't sila'y nagsinungaling: at ang magnanakaw ay pumapasok, at ang pulutong nang 
manga tulisan ay nananamsam sa labas. 

at hindi nila ginugunita sa kanilang manga puso na aking inaalaala ang lahat nilang kasamaan: ngayo'y 
kinukulong sila sa palibot nang kanilang sariling manga gawa; sila'y nangasa harap ko. 

kanilang pinasasaya nang kanilang kasamaan ang hari, at nang kanilang pagsisinungaling ang manga 
prinsipe. 

silang lahat ay manga mangangalunya, sila'y parang hurnong iniinit nang magtitinapay, siya'y tumitigil na 
magsulong nang apoy, mula sa paggawa nang masa hanggang sa umaasim. 

nang kaarawan nang ating hari ang manga prinsipe ay nagpakasakit sa pamamagitan nang tapang nang 
alak, kaniyang iniuunat ang kaniyang kamay sa manga mangduduwahagi. 

sapagka't kanilang inihanda ang kanilang puso na parang hurno, samantalang sila'y nangagaabang: ang 
kanilang magtitinapay ay natutulog magdamag, sa kinaumagaha'y nagniningas na parang liyab na apoy. 
silang lahat ay nangagiinit na parang hurno, at nilalamon ang kanilang manga hukom; lahat nilang hari ay 
nangabuwal: wala sa kanila na tumawag sa akin. 

ang ephraim, nakikisalamuha sa manga bayan, ang ephraim ay isang tinapay na hindi binalik. 

nilamon nang manga taga ibang lupa ang kaniyang yaman, at hindi niya nalalaman: oo, manga uban ay 
nasasabog sa kaniya, at hindi niya nalalaman. 

at ang kapalaluan nang israel ay nagpapatotoo sa kaniyang mukha: gayon ma'y hindi sila nanumbalik sa 
panginoon nilang diyos, ni hinanap man siya nila, dahil sa lahat na ito. 

at ang ephraim ay parang isang mangmang na kalapati, na walang unawa sila'y nagsitawag sa egipto, 
sila'y nagsiparoon sa asiria. 

pagka sila'y magsisiyaon, ay aking ilaladlad ang aking lambat sa kanila, akin silang ibabagsak na parang 
manga ibon sa himpapawid, aking parurusahan sila, gaya nang narinig sa kanilang kapisanan. 

sa aba nila! sapagka't sila'y nagsilayas sa akin, kagibaa'y suma kanila! sapagka't sila'y nagsisalangsang 
laban sa akin: bagaman sila'y aking tinubos, gayon ma'y nangagsalita nang kasinungalingan sila laban sa 
akin. 

at sila'y hindi nagsidaing sa akin nang kanilang puso, kundi sila'y nagsiangal sa kanilang manga higaan: 
sila'y nagpupulong dahil sa trigo at alak, sila'y nanganghimagsik laban sa akin. 

bagaman aking tinuruan at pinalakas ang kanilang manga bisig, gayon ma'y nangagisip sila nang kalikuan 
laban sa akin. 

sila'y nanganunumbalik, nguni't hindi sa kaniya na nasa kaitaasan: sila'y parang magdarayang busog: ang 
kanilang manga prinsipe ay mangabubuwal sa pamamagitan nang tabak dahil sa poot nang kanilang dila: 
ito ang magiging katuyaan sa kanila sa lupain nang egipto. 

ilagay mo ang pakakak sa iyong bibig. gaya nang isang aguila dumarating siya laban sa bahay nang 
panginoon, sapagka't kanilang sinuway ang aking tipan, at nagsisalangsang laban sa aking kautusan. 
sila'y magsisidaing sa akin, diyos ko, kaming israel ay nangakakakilala sa iyo. 

itinakuwil nang israel ang mabuti: hahabulin siya nang kaaway. 

sila'y nangaglagay nang manga hari, nguni't hindi sa pamamagitan ko; sila'y nangaglagay nang manga 
prinsipe, at hindi ko nalaman: sa kanilang pilak at kanilang ginto ay nagsigawa sila nang diyosdiyosan, 
upang sila'y mangahiwalay. 

kaniyang inihiwalay ang iyong guya, oh samaria, ang aking galit ay nagaalab laban sa kanila: hanggang 
kailan sila ay magiging manga musmos. 

sapagka't mula sa israel nanggaling ito, ito'y ginawa nang manggagawa, at ito'y hindi diyos, oo, ang guya 
nang samaria ay magkakaputolputol. 

sapagka't sila'y nangagsasabog nang hangin, at sila'y magsisiani nang ipoipo: siya'y walang nakatayong 
trigo: ang uhay ay hindi maglalaman nang harina, at kung maglaman, ay lalamunin nang manga taga 
ibang lupa. 

ang israel ay nalamon: ngayo'y nasa gitna siya nang manga bansa na parang sisidlang hindi kinalulugdan. 
sapagka't sila'y nagsiahon sa asiria, na parang isang mailap na asno na nagiisa: ang ephraim ay umupa 
nang manga mangingibig. 

oo, bagaman sila'y umuupa sa gitna nang manga bansa, akin nga silang pipisanin ngayon, at sila'y 
mangagtitigil na kaunting panahon nang pagpapahid nang langis sa hari at manga prinsipe. 

sapagka't ang ephraim, ay nagparami nang manga dambana upang magkasala, ang manga dambana ay 
naging sa kaniyang ipagkakasala. 

sinulat ko para sa kaniya ang sangpung libong bagay nang aking kautusan, kanilang inaring parang 
katuwang bagay. 

tungkol sa manga hain na manga handog sa akin, sila'y nangaghahain nang karne, at kinakain nila; 
nguni't ang manga yaon ay hindi tinatanggap nang panginoon: ngayo'y aalalahanin niya ang kanilang 
kasamaan, at dadalawin ang kanilang manga kasalanan, sila'y mangababalik sa egipto. 

sapagka't nilimot nang israel ang may-lalang sa kaniya, at nagtayo nang manga palacio, at nagparami 
ang juda nang manga bayang nakukutaan, nguni't magsusugo ako nang apoy sa kaniyang manga bayan, 
at susupukin ang manga kuta niyaon. 

huwag kang magalak, oh israel sa katuwaan, na gaya nang manga bayan, sapagka't ikaw ay nagpatutot 
na humihiwalay sa iyong diyos, iyong inibig ang upa sa bawa't giikan. 

ang giikan at ang pisaan nang ubas ay hindi magpapakain sa kanila, at ang bagong alak ay magkukulang 
sa kaniya. 

sila'y hindi magsisitahan sa lupain nang panginoon, kundi ang ephraim ay babalik sa egipto, at sila'y 
magsisikain nang maruming pagkain sa asiria. 

hindi nila ipagbubuhos nang alak ang panginoon, ni makalulugod man sa kaniya: ang kanilang manga 
hain ay magiging sa kanila'y parang tinapay nang nangagluksa, lahat nang magsikain niyaon ay 
mangapapahamak, sapagka't ang kanilang tinapay ay parang sa kanilang ipagkakagana, hindi papasok sa 
bahay nang panginoon. 

ano ang inyong gagawin sa kaarawan nang takdang kapulungan, at sa kaarawan nang kapistahan nang 
panginoon? 

sapagka't, narito, sila'y nagsialis sa kagibaan, gayon ma'y pipisanin sila nang egipto, sila'y ililibing nang 
memphis, ang kanilang maligayang manga bagay na pilak ay aariin nang dawag, manga tinik ang sasa 
kanilang manga tolda. 

ang manga kaarawan nang pagdalaw ay dumating, ang manga kaarawan nang kagantihan ay dumating, 
malalaman nang israel: ang propeta ay mangmang, ang lalake na may espiritu ay ulol, dahil sa karamihan 
nang iyong kasamaan, at sapagka't ang poot ay malaki. 

ang ephraim ay bantay na kasama nang aking diyos: tungkol sa propeta, ay silo nang manghuhuli sa 
lahat nang kaniyang lansangan, at pagkakaalit ay nasa bahay nang kaniyang diyos. 

sila'y nangagpapahamak na mainam, na gaya nang manga kaarawan nang gabaa: kaniyang aalalahanin 
ang kanilang kasamaan, kaniyang dadalawin ang kanilang manga kasalanan. 

aking nasumpungan ang israel na parang ubas sa ilang, aking nakita ang inyong manga magulang na 
parang unang bunga sa puno nang higos sa kaniyang unang kapanahunan: nguni't sila'y nagsiparoon kay 
baalpeor, at nangagsitalaga sa mahalay na bagay, at naging kasuklamsuklam na gaya nang kanilang 
iniibig. 

tungkol sa ephraim, ang kanilang kaluwalhatian ay lilipad na parang ibon; mawawalan nang 
panganganak, at walang magdadalang tao, at walang paglilihi. 

bagaman kanilang pinalalaki ang kanilang manga anak, gayon ma'y aking babawaan sila, na walang tao; 
oo, sa aba nila pagka ako'y humiwalay sa kanila! 

ang ephraim, gaya nang aking makita ang tiro, ay natatanim sa isang masayang dako: nguni't ilalabas 
nang ephraim ang kaniyang manga anak sa tagapatay. 

bigyan mo sila, oh panginoon-anong iyong ibibigay? bigyan mo sila nang manga bahay-batang 
maaagasan at manga tuyong suso. 

lahat nilang kasamaan ay nasa gilgal: sapagka't doo'y kinapootan ko sila; dahil sa kasamaan nang 
kanilang manga gawa, akin silang palalayasin sa aking bahay, hindi ko na sila iibigin: lahat nilang prinsipe 
ay mapagsalangsang. 

ang ephraim ay nasaktan, ang kaniyang ugat ay natuyo, sila'y hindi mangagbubunga: oo, bagaman sila'y 
nanganak, gayon ma'y aking papatayin ang minamahal na bunga nang kanilang bahay-bata. 

itatakuwil sila nang aking diyos, sapagka't hindi nila dininig siya, at sila'y magiging manga gala sa gitna 
nang manga bansa. 

ang israel ay isang mayabong na baging, na nagbunga: ayon sa karamihan nang kaniyang bunga kaniyang 
pinarami ang kaniyang manga dambana, ayon sa kabutihan nang kaniyang lupain ay nagsigawa sila nang 
manga mainam na haligi. 

ang kanilang puso ay nahati: ngayo'y mangasusumpungan silang salarin: kaniyang ibabagsak ang 
kanilang manga dambana, kaniyang sasamsamin ang kanilang manga haligi. 

walang pagsalang ngayo'y kanilang sasabihin, kami ay walang hari; sapagka't kami ay hindi nangatatakot 
sa panginoon, at ang hari, ano ang magagawa niya para sa atin? 

sila'y nagsasalita nang manga walang kabuluhang salita, na nagsisisumpa nang di totoo sa paggawa nang 
manga tipan: kaya't ang kahatulan ay lumilitaw na parang ajenjo sa manga bungkal sa parang. 

ang manga nananahan sa samaria ay malalagay sa pangingilabot dahil sa manga guya nang beth-aven, 
sapagka't ang bayan niyaon ay mananangis doon, at ang manga saserdote niyaon na nangagagalak doon, 
dahil sa kaluwalhatian niyaon, sapagka't nawala roon. 

dadalhin din naman sa asiria na pinakakaloob sa haring jareb: ang ephraim ay tatanggap nang kahihiyan, 
at ang israel ay mapapahiya sa kaniyang sariling payo. 

tungkol sa samaria, ang kaniyang hari ay nahiwalay, na parang bula sa tubig. 

ang mataas na dako naman nang aven, ang kasalanan nang israel ay masisira: ang manga tinik at ang 
manga dawag ay sisibol sa kanilang manga dambana, at sasabihin nila sa manga bundok, takpan ninyo 
kami, at sa manga burol, mahulog kayo sa amin. 

oh israel, ikaw ay nagkasala mula sa manga kaarawan nang gabaa: doon sila nagsitayo, ang pagbabaka 
laban sa manga anak nang kasamaan ay hindi aabot sa kanila sa gabaa. 

pagka siya kong nasa, ay aking parurusahan sila, at ang manga bayan ay magpipisan laban sa kanila, 
pagka sila'y nagapos sa kanilang dalawang pagsalangsang. 

at ang ephraim ay isang dumalagang baka na tinuturuan, na maibigin sa pagiik nang trigo; nguni't aking 
pinararaan ang pamatok sa kaniyang magandang leeg: ako'y maglalagay nang isang mananakay sa 
ephraim, magaararo ang juda, dudurugin nang jacob ang kaniyang manga bugal. 

mangaghasik kayo sa inyong sarili sa katuwiran, magsigapas kayo ayon sa kaawaan, bungkalin ninyo ang 
inyong pinabayaang bukiran, sapagka't panahon na hanapin ang panginoon, hanggang sa siya'y 
dumating, at magdala nang katuwiran sa inyo. 

kayo'y nangaghasik nang kasamaan, kayo'y nagsiani nang kasalanan, kayo'y nagsikain nang bunga nang 
kabulaanan, sapagka't ikaw ay tumiwala sa iyong lakad, sa karamihan nang iyong makapangyarihang 
lalake. 

kaya't babangon ang isang kagulo sa iyong manga bayan, at lahat nang iyong manga katibayan ay 
magigiba, na gaya ni salman na gumiba sa beth-arbel sa kaarawan nang pagbabaka: ang ina ay 
pinaglurayluray na kasama nang kaniyang manga anak. 

gayon ang gagawin nang beth-el sa inyo dahil sa inyong malaking kasamaan: sa pagbubukang liwayway, 
ang hari nang israel ay lubos na mahihiwalay. 

nang bata pa ang israel, aking minahal siya, at tinawag kong aking anak mula sa egipto. 

lalo silang tinawag nang manga propeta, ay lalo naman silang nagsihiwalay sa kanila: sila'y nangaghahain 
sa manga baal, at nangagsusunug nang manga kamangyan sa manga larawang inanyuan. 

gayon ma'y aking tinuruan ang ephraim na lumakad, aking kinalong sila sa aking manga bisig: nguni't 
hindi nila kinilala na aking pinagaling sila. 

akin silang pinatnubayan nang manga tali nang tao, nang manga panali nang pag-ibig; at ako'y naging sa 
kanila'y parang nagaalis nang paningkaw sa kanilang manga panga, at ako'y naglagay nang pagkain sa 
harap nila. 

sila'y hindi babalik sa lupain nang egipto; kundi ang taga asiria ay magiging kanilang hari, sapagka't sila'y 
nagsisitangging manumbalik sa akin. 

at ang tabak ay lalagak sa kanilang manga bayan, at susupukin ang kanilang manga halang, at lalamunin 
sila, dahil sa kanilang sariling manga payo. 

at ang aking bayan ay mahilig nang pagtalikod sa akin: bagaman kanilang tinatawag siya na nasa itaas, 
walang lubos na magtataas sa kaniya. 

paanong pababayaan kita, ephraim? paanong itatakuwil kita, israel? paanong gagawin kitang parang 
adma? paanong ilalagay kitang parang zeboim? ang aking puso ay nabagbag sa loob ko, ang aking manga 
habag ay nangagalab. 

hindi ko isasagawa ang kabangisan nang aking galit, hindi ako babalik upang ipahamak ang ephraim: 
sapagka't ako'y diyos, at hindi tao, ang banal sa gitna mo, at hindi ako paroroon na may galit. 

sila'y magsisilakad nang ayon sa panginoon, na siyang uungal, na parang leon, sapagka't siya'y uungal, at 
ang manga anak ay magsisidating na nanginginig na mula sa kalunuran. 

sila'y darating na nanginginig na parang ibon na mula sa egipto, at parang kalapati na mula sa lupain 
nang asiria; at aking patatahanin sila sa kanilang manga bahay, sabi nang panginoon. 

kinukulong ako nang ephraim nang kabulaanan sa palibot, at nang sangbahayan ni israel sa 
pamamagitan nang daya, nguni't ang juda'y nagpupuno pang kasama nang diyos, at tapat na kasama 
nang banal. 

ang ephraim ay kumakain nang hangin, at sumusunod sa hanging silanganan: siya'y laging nagpaparami 
nang manga kabulaanan at kasiraan, at sila'y nakikipagtipan sa asiria, at ang langis ay dinadala sa egipto. 
ang panginoon ay may pakikipagkaalit din sa juda, at parurusahan niya ang jacob ayon sa kaniyang 
manga lakad, ayon sa kaniyang manga gawa ay gagantihan niya siya. 

sa bahay-bata ay kaniyang hinawakan sa sakong ang kaniyang kapatid, at sa kaniyang kabinataan ay 
nagtaglay nang kapangyarihan nang diyos: 

oo, siya'y nagtaglay nang kapangyarihan sa anghel, at nanaig: siya'y tumangis, at namanhik sa kaniya: 
nasumpungan niya siya sa beth-el, at doo'y nakipagsalitaan siya sa atin. 

sa makatuwid baga'y ang panginoon, ang diyos nang manga hukbo, ang panginoon ay kaniyang alaala. 
kaya't magbalik-loob ka sa iyong diyos magingat ka nang kaawaan at nang kahatulan, at hintayin mong 
lagi ang iyong diyos. 

mangangalakal siya na may timbangang magdaraya sa kaniyang kamay: maibigin nang pagpighati. 

at sinabi nang ephraim, tunay na ako'y naging mayaman, ako'y nakasumpong nang kayamanan, sa lahat 
nang aking gawin, walang masusumpungan sila sa akin na kasamaan, 

nguni't ako ang panginoon mong diyos mula sa lupain nang egipto, akin pa kitang patatahanin uli sa 
manga tolda, gaya sa manga kaarawan nang takdang kapistahan. 

ako rin naman ay nagsalita sa manga propeta, at ako'y nagparami nang manga pangitain, at sa 
pangangasiwa nang manga propeta ay gumamit ako nang manga talinhaga. 

ang galaad baga'y kasamaan? sila'y pawang walang kabuluhan, sa gilgal ay nangaghahain sila nang 
manga toro, oo, ang kanilang dambana ay parang manga bunton sa manga bungkal nang bukid. 

at si jacob ay tumakas na napatungo sa parang nang aram, at naglingkod si israel dahil sa isang asawa, at 
dahil sa isang asawa ay nagalaga nang manga tupa. 

at sa pamamagitan nang isang propeta ay isinampa nang panginoon ang israel mula sa egipto, at sa 
pamamagitan nang isang propeta, siya'y naingatan. 

ang ephraim ay namungkahi nang di kawasang galit: kaya't ang kaniyang dugo ay maiiwan sa kaniya, at 
ibabalik nang kaniyang panginoon sa kaniya ang kakutyaan sa kaniya. 

nang magsalita ang ephraim, ay nagkaroon nang panginginig, siya'y nagpapakalaki sa kaniyang sarili sa 
israel: nguni't nang siya'y magkasala tungkol kay baal ay namatay siya. 

at ngayo'y nangagkasala sila nang higit at higit, at nagsigawa sila nang manga larawang binubo sa 
kanilang pilak, manga diyosdiyosan na ayon sa kanilang unawa, lahat nang yaon ay gawa nang 
manggagawa: sinasabi nila tungkol sa manga yaon, magsihalik sa manga guya ang manga tao na 
nangaghahain. 

kaya't sila'y magiging parang ulap sa umaga, at parang hamog na nawawalang maaga, na gaya nang 
dayami na tinatangay nang ipoipo mula sa giikan, at parang usok na lumalabas sa chimenea: 

gayon ma'y ako ang panginoon mong diyos mula sa lupain nang egipto: at wala kang makikilalang diyos 
kundi ako, at liban sa akin ay walang tagapagligtas. 

nakilala kita sa ilang, sa lupain nang malaking katuyuan. 

ayon sa pastulan sa kanila, gayon sila nangabusog: sila'y nangabusog, at ang kanilang puso ay nagmalaki: 
kaya't kinalimutan nila ako. 

kaya't ako'y magiging parang leon sa kanila; parang leopardo na ako'y magbabantay sa tabi nang daan; 

aking sasalubungin sila na gaya nang oso na ninakawan nang kaniyang manga anak, at aking babakahin 
ang lamak nang kanilang puso; at doo'y lalamunin ko sila nang gaya nang leon, lalapain sila nang 
mabangis na hayop. 

siyang iyong kapahamakan oh israel, na ikaw ay laban sa akin, laban sa iyong katulong. 

saan nandoon ngayon ang iyong hari upang mailigtas ka niya sa lahat nang iyong bayan? at ang iyong 
manga hukom, na iyong pinagsasabihan, bigyan mo ako nang hari at manga prinsipe? 

aking binigyan ka nang hari sa aking kagalitan, at inalis ko siya sa aking poot. 

ang kasamaan nang ephraim ay nababalot: ang kaniyang kasalanan ay nabubunton. 

ang manga kapanglawan nang nagdaramdam na babae ay dadanasin niya: siya'y hindi pantas na anak, 
sapagka't panahon na hindi sana siya marapat maghirap sa pagwawaksi nang manga yaon. 

aking tutubusin sila mula sa kapangyarihan nang sheol; aking tutubusin sila mula sa kamatayan. oh 
kamatayan, saan nandoon ang iyong manga salot? oh sheol, saan nandoon ang iyong kasiraan? pagsisisi 
ay malilingid sa aking manga mata. 

bagaman siya'y mabunga sa kaniyang manga kapatid, isang hanging silanganan ay darating, ang hinga 
nang panginoon ay umiilanglang mula sa ilang, at ang kaniyang tipunan nang tubig ay magiging tuyo, at 
ang kaniyang bukal ay matutuyo: kaniyang sasamsamin ang kayamanan nang lahat na maligayang 
kasangkapan. 

tataglayin nang samaria ang kaniyang sala: sapagka't siya'y nanghimagsik laban sa kaniyang diyos: sila'y 
mangabubuwal sa pamamagitan nang tabak, ang kanilang manga sanggol ay pagluluraylurayin at ang 
kanilang manga nagdadalang tao ay paluluwain ang bituka. 

oh israel, manumbalik ka sa panginoon mong diyos, sapagka't ikaw ay nabuwal dahil sa iyong kasamaan. 
magpahayag kayo na may pagsisisi, at magsipanumbalik kayo sa panginoon: sabihin ninyo sa kaniya, 
alisin mo ang boong kasamaan, at tanggapin mo ang mabuti: sa gayo'y aming ilalagak na parang manga 
toro ang handog nang aming manga labi. 

hindi kami ililigtas nang asiria, kami ay hindi sasakay sa manga kabayo, ni magsasabi pa man kami sa 
gawa nang aming manga kamay, kayo'y aming manga diyos, sapagka't dahil sa iyo'y nakakasumpong 
nang kaawaan ang ulila. 

aking gagamutin ang kanilang pagtalikod, akin silang iibiging may kalayaan: sapagka't ang aking galit ay 
humiwalay sa kaniya. 

ako'y magiging parang hamog sa israel: siya'y bubukang parang lila, at kakalat ang kaniyang ugat na 
parang libano. 

ang kaniyang manga sanga ay magsisiyabong, at ang kaniyang kagandahan ay magiging parang puno 
nang olibo, at ang kaniyang bango ay parang libano. 

silang nagsisitahan sa kaniyang lilim ay manunumbalik, sila'y mangabubuhay uling gaya nang trigo, at 
mangamumulaklak na gaya nang puno nang ubas: at ang amoy ay magiging gaya nang alak nang libano. 
sasabihin nang ephraim, ano pa ang aking gagawin sa manga diyos-diyosan? ako'y sasagot, at aking 
hahalatain siya: ako'y parang sariwang abeto; mula sa akin ay nasusumpungan ang iyong bunga. 

sino ang pantas, at siya'y makakaunawa nang manga bagay na ito? at mabait, at kaniyang 
mangalalaman? sapagka't ang manga daan nang panginoon ay matutuwid, at lalakaran nang manga 
ganap, nguni't kabubuwalan nang manga mananalangsang. 

ang salita nang panginoon na dumating kay joel na anak ni pethuel. 

dinggin ninyo ito, ninyong manga matanda, at pakinggan ninyo, ninyong lahat na mananahan sa lupain. 
nagkaroon baga nito sa inyong manga kaarawan o sa manga kaarawan nang inyong manga magulang? 
saysayin ninyo sa inyong manga anak, at saysayin nang inyong manga anak sa kanilang manga anak, at 
nang kanilang manga anak sa susunod na lahi. 

ang iniwan nang tipaklong, ay kinain nang balang: at ang iniwan nang balang ay kinain nang uod, at ang 
iniwan nang uod ay kinain nang kuliglig. 


1004 


magsibangon kayo, kayong manga manglalasing, at magsiiyak kayo, at manambitan kayo, kayong lahat 
na manginginom nang alak, dahil sa matamis na alak, sapagka't nahiwalay sa inyong bibig. 

sapagka't isang bansa ay sumampa sa aking lupain, malakas at walang bilang, ang kaniyang manga ngipin 
ay manga ngipin nang leon, at siya'y may bagang nang malaking leon. 

kaniyang iniwasak ang aking puno nang ubas, at ibinagsak ang aking puno nang igos: kaniyang 
tinalupang malinis at inihagis, ang manga sanga niyao'y naging maputi. 

managhoy ka na parang babaing nabibigkisan nang kayong magaspang dahil sa asawa nang kaniyang 
kabataan. 

ang handog na harina at ang inuming handog ay nahiwalay sa bahay nang panginoon, ang manga 
saserdote, ang manga tagapangasiwa nang panginoon, ay nangananangis. 

ang bukid ay sira, ang lupain ay nahahapis: sapagka't ang trigo ay sira, ang bagong alak ay tuyo, ang 
langis ay kulang. 

mangahiya kayo, oh kayong manga mangbubukid, manambitan kayo, oh kayong manga maguubas, dahil 
sa trigo at dahil sa cebada, sapagka't ang pagaani sa bukid ay nawala. 

ang puno nang ubas ay natuyo, at ang puno nang higos ay nalalanta: ang puno nang granada, ang puno 
nang palma ay gayon din at ang puno nang manzanas, lahat nang punong kahoy sa parang ay tuyo, 
sapagka't ang kagalakan ay nawala sa manga anak nang manga tao. 

mangagbigkis kayo nang kayong magaspang, at magsipanaghoy kayong manga saserdote, manambitan 
kayo, kayong manga tagapangasiwa nang dambana, halikayo, magsihiga kayo magdamag sa kayong 
magaspang, kayong manga tagapangasiwa nang aking diyos: sapagka't ang handog na harina at ang 
inuming handog ay nahiwalay sa bahay nang inyong diyos. 

mangaghayag kayo nang ayuno, magsitawag kayo nang isang takdang kapulungan, inyong pisanin ang 
manga matanda at ang lahat na mananahan sa lupain sa bahay nang panginoon ninyong diyos, at 
magsidaing kayo sa panginoon. 

sa aba nang araw na yaon! sapagka't ang kaarawan nang panginoon ay malapit na, at darating na parang 
kagibaan na mula sa makapangyarihan sa lahat. 

hindi baga ang pagkain ay nahiwalay sa ating manga mata, oo, ang kagalakan at ang kasayahan ay 
nahiwalay sa bahay nang ating diyos? 

ang manga binhi ay nangabubulok sa kanilang bugal: ang manga kamalig ay nangakahandusay na sira, 
ang manga imbakan ay bagsak, sapagka't ang trigo ay natuyo. 

ganyan na lamang ang ungal nang manga hayop! ang manga kawan nang manga hayop ay natitigilan, 
sapagka't wala silang pastulan, oo, ang manga kawan nang tupa ay nangapahamak. 

oh panginoon, sa iyo'y dumadaing ako: sapagka't sinupok nang apoy ang manga pastulan sa ilang, at 
sinunog nang liyab ang lahat na punong kahoy sa parang. 

oo, ang manga hayop sa bukid ay nagsisihingal sa iyo: sapagka't ang manga batis nang tubig ay 
nangatuyo, at sinupok nang apoy ang manga pastulan sa ilang. 

hipan ninyo ang pakakak sa sion, at mangagpatunog kayo nang hudyat sa aking banal na bundok, 
manginig ang lahat na mananahan sa lupain: sapagka't ang kaarawan nang panginoon ay dumarating, 
sapagka't malapit na, 

araw nang kadiliman at nang pagkukulimlim, araw nang manga ulap at nang pagsasalimuot nang dilim, 
gaya nang liwayway na namumukadkad sa manga bundok, isang malaking bayan at matibay: hindi 
nagkaroon kailan man nang gaya niyaon, ni magkakaroon pa man pagkatapos nang manga yaon, 
hanggang sa manga taon nang maraming sali't saling lahi. 

isang apoy ang sumusupok sa harap nila, at sa likuran nila'y isang liyab ang sumusunog: ang lupain ay 
parang halamanan sa eden sa harap nila, at sa likuran nila'y isang sirang ilang; oo, at walang nakatanan 
sa kanila. 

ang anyo nila ay parang anyo nang manga kabayo, at kung paano ang manga mangangabayo, gayon sila 
nagsisitakbo. 


1005 


parang ingay nang manga karo sa manga taluktok nang manga bundok nagsisilukso sila, parang hugong 
nang liyab nang apoy na sumusupok sa dayami, parang isang matibay na bayan na humahanay sa 
pagbabaka. 

sa kanilang harapan ay nangahihirapan ang manga bayan, lahat nang mukha ay nangamumutla. 

sila'y nagsisitakbong parang manga malakas na lalake: sila'y nagsisipagalambitin sa kuta na parang 
manga lalaking mangdidigma, at sila'y nagsisilakad bawa't isa nang kanikaniyang manga lakad, at hindi 
nila binabago ang kanilang manga hanay. 

ni nagtutulakan mang isa'y isa; sila'y lumalakad bawa't isa sa kanikaniyang landas, at sila'y magsisisagupa 
sa manga almas, at hindi sila malalansag. 

kanilang nilulukso ang bayan, kanilang tinatakbo ang kuta: kanilang pinagaalambitinan ang manga 
bahay, sila'y nagsisipasok sa manga dungawan na parang magnanakaw. 

ang lupa ay nayayanig sa harap nila: ang langit ay nanginginig: ang araw at ang buwan ay nagdidilim at 
itinitigil nang manga bituin ang kanilang kislap: 

at pinatutunog nang panginoon ang kaniyang tinig sa harap nang kaniyang hukbo, sapagka't ang 
kaniyang kampamento ay totoong malaki, sapagka't malakas na nagsasagawa nang kaniyang salita, 
sapagka't ang kaarawan nang panginoon ay dakila at totoong kakilakilabot, at sinong makatatahan? 
gayon ma'y ngayon, sabi nang panginoon, magsipanumbalik kayo sa akin nang inyong buong puso, na 
may pagaayuno, at may pananangis, at may pananambitan: 

at papagdalamhatiin ninyo ang inyong puso, at hindi ang manga damit ang inyong hapakin, at kayo'y 
magsipanumbalik sa panginoon ninyong diyos, sapagka't siya'y maawain at puspos nang kahabagan, 
banayad sa pagkagalit, at sagana sa kagandahang-loob, at nagsisisi siya sa kasamaan. 

sinong nakakaalam kung siya'y hindi magbabalik-loob, at magsisisi, at magiiwan nang isang pagpapala sa 
likuran niya, nang handog na harina, at nang inuming handog sa panginoon ninyong diyos? 

hipan ninyo ang pakakak sa sion: magsipangilin kayo nang isang ayuno, magsitawag kayo nang isang 
takdang kapulungan, 

tipunin ninyo ang bayan, banalin ang kapisanan, pisanin ang manga matanda, tipunin ang manga bata, 
at yaong manga pasusuhin: lumabas ang bagong kasal na lalake sa kaniyang silid, at ang bagong kasal na 
babae sa kaniyang silid. 

manangis ang manga saserdote, ang manga tagapangasiwa nang panginoon, sa pagitan nang portiko at 
nang dambana, at kanilang sabihin, maawa ka sa iyong bayan, oh panginoon, at huwag mong ibigay ang 
iyong bayan sa kakutyaan, na ang manga bansa baga'y magpuno sa kanila: bakit nila sasabihin sa gitna 
nang manga bayan, saan nandoon ang kanilang diyos? 

noong ang panginoon ay naging masikap sa kanilang lupain, at nahabag sa kaniyang bayan. 

at ang panginoon ay sumagot, at nagsabi sa kaniyang bayan, narito, ako'y magdadala sa inyo nang trigo, 
at alak, at langis, at inyong kabubusugan, at hindi ko na gagawin pa kayo na kakutyaan sa gitna nang 
manga bansa, 

kundi aking ihihiwalay na malayo sa inyo ang hukbo sa hilagaan, at aking itataboy siya sa isang lupaing 
basal at sira, ang kaniyang unaha'y sa dagat silanganan, at ang kaniyang pinakahuling bahagi ay sa dagat 
kanluran; at ang kaniyang baho ay aalingasaw, at ang masamang amoy ay iilanglang, sapagka't siya'y 
gumawa nang manga malaking bagay. 

huwag kang matakot, oh lupain, ikaw ay matuwa at magalak, sapagka't ang panginoon ay gumawa nang 
dakilang manga bagay. 

huwag kayong mangatakot, kayong manga hayop sa parang, sapagka't ang manga pastulan sa ilang ay 
lumalago, sapagka't ang punong kahoy ay nagbubunga, ang puno nang higos at ang puno nang ubas ay 
nagbubunga. 

kayo nga'y mangatuwa, kayong manga anak nang sion, at mangagalak sa panginoon ninyong diyos, 
sapagka't kaniyang ibinibigay sa inyo ang maagang ulan sa tapat na sukat, at kaniyang pinalalagpak ang 
ulan dahil sa inyo, ang maagang ulan at ang huling ulan, sa unang buwan. 

at ang manga lapag ay mangapupuno nang trigo, at ang manga kamalig ay aapawan nang alak at langis. 
at aking isasauli sa inyo ang manga taon na kinain nang balang, nang uod, at nang kuliglig, at nang 
tipaklong na siyang aking malaking hukbo, na aking sinugo sa gitna ninyo. 

at kayo'y magsisikaing sagana, at mangabubusog, at inyong pupurihin ang pangalan nang panginoon 
ninyong diyos, na gumawa nang kababalaghan sa inyo: at ang aking bayan ay hindi mapapahiya kailan 
man. 

at inyong malalaman na ako'y nasa gitna nang israel, at ako ang panginoon ninyong diyos, at wala nang 
iba; at ang aking bayan ay hindi mapapahiya magpakailan man. 

at mangyayari pagkatapos, na ibubuhos ko ang aking espiritu sa lahat nang laman, at ang inyong manga 
anak na lalake at babae ay manganghuhula, ang inyong manga matanda ay magsisipanaginip nang 
manga panaginip, ang inyong manga binata ay mangakakakita nang manga pangitain: 

at sa manga lingkod na lalake at babae naman ay ibubuhos ko sa manga araw na yaon ang aking espiritu. 
at ako'y magpapakita nang manga kababalaghan sa langit at sa lupa, dugo, at apoy, at manga haliging 
usok. 

ang araw ay magiging kadiliman, at ang buwan ay dugo, bago dumating ang dakila at kakilakilabot na 
kaarawan nang panginoon. 

at mangyayari na ang sinomang tumawag sa pangalan nang panginoon ay maliligtas, sapagka't sa 
bundok nang sion at sa jerusalem doroon yaong nangakatanan, gaya nang sinabi nang panginoon, at sa 
nangalabi ay yaong manga tinatawag nang panginoon. 

sapagka't, narito, sa manga kaarawang yaon, at sa panahong yaon, pagka aking ibabalik ang mangabihag 
sa juda at jerusalem. 

aking pipisanin ang lahat na bansa, at aking ibababa sila sa libis ni josaphat, at ako'y makikipagtanggol sa 
kanila roon dahil sa aking bayan at dahil sa aking manang israel, na kanilang pinangalat sa manga bansa, 
at binahagi ang aking lupain, 

at kanilang pinagsapalaran ang aking bayan, at kanilang ibinigay ang isang batang lalake dahil sa isang 
patutot, at ipinagbili ang isang batang babae dahil sa alak, upang sila'y mangakainom. 

oo, at ano kayo sa akin. oh tiro, at sidon, at buong lupain nang filistia? gagantihin baga ninyo ako? at 
kung ako'y inyong gantihin, maliksi at madali na aking ibabalik ang inyong kagantihan sa inyong sariling 
ulo. 

yamang inyong kinuha ang aking pilak at aking ginto, at inyong dinala sa inyong manga templo ang aking 
mainam at maligayang manga bagay, 

at ipinagbili ang manga anak nang juda at ang manga anak nang jerusalem ay inyong ipinagbili sa manga 
anak nang manga taga grecia, upang inyong mailayo sa kanilang hangganan, 

narito, aking pasisiglahin sila sa dako na inyong pinagbilhan sa kanila, at aking ibabalik ang inyong 
kagantihan sa inyong sariling ulo, 

at aking ipagbibili ang inyong manga anak na lalake at babae sa kamay nang manga anak ni juda, at 
ipagbibili nila sila sa manga tao sa seba, sa isang bansang malayo: sapagka't sinalita nang panginoon. 
itanyag ninyo ito sa manga bansa: mangaghanda kayo nang digma, pasiglahin ninyo ang manga malakas 
na lalake, magsilapit ang lahat na lalaking mangdidigma, sila'y magsisampa. 

gawin ninyong manga tabak ang inyong manga sudsod, at manga sibat ang inyong manga karit: magsabi 
ang mahina, ako'y malakas. 

mangagmadali kayo, at magsiparito kayong lahat na bansa sa palibot, at magpipisan kayo: iyong 
pababain doon ang iyong manga makapangyarihan, oh panginoon. 

magpakasigla ang manga bansa, at magsisampa sa libis ni josaphat, sapagka't doo'y uupo ako upang 
hatulan ang lahat na bansa sa palibot. 

gamitin ninyo ang karit: sapagka't ang aanihin ay hinog na: kayo'y magsiparito, at magsiyapak,: sapagka't 
ang alilisan nang alak ay puno, ang kamalig nang alak ay inaapawan, sapagka't ang kanilang kasamaan ay 
malaki. 

mga karamihan, manga karamihan sa libis nang pasiya! sapagka't ang kaarawan nang panginoon ay 
malapit na sa libis nang pasiya. 

ang araw at ang buwan ay nagdidilim, at pinipigil nang manga bituin ang kanilang kislap. 

at ang panginoo'y aangal mula sa sion, at palalakasin ang kaniyang tinig mula sa jerusalem; at ang langit 
at ang lupa ay mangayayanig: nguni't ang panginoon ay magiging kanlungan sa kaniyang bayan, at 
katibayan sa manga anak ni israel. 

sa gayo'y inyong malalaman na ako ang panginoon ninyong diyos, na tumatahan sa sion, na aking banal 
na bundok: kung magkagayo'y magiging banal ang jerusalem, at hindi na daraan pa sa kaniya ang manga 
taga ibang lupa. 

at mangyayari sa araw na yaon, na ang manga bundok ay tutuluan nang matamis na alak, at ang manga 
burol ay aagusan nang gatas, at ang lahat na batis nang juda ay aagusan nang manga tubig, at isang 
bukal ay babalong sa bahay nang panginoon, at didiligin ang libis nang sittim. 

ang egipto ay masisira, at ang edom ay magiging ilang na sira, dahil sa karahasang ginawa sa manga anak 
ni juda, sapagka't sila'y nagbubo nang walang salang dugo sa kanilang lupain. 

nguni't ang juda'y tatahan magpakailan man, at ang jerusalem ay sa sali't saling lahi. 

at aking lilinisin ang kanilang dugo na hindi ko nilinis: sapagka't ang panginoon ay tumatahan sa sion. 
ang manga salita ni amos, na nasa gitna nang manga pastor sa tecoa, na nakita niya tungkol sa israel, 
nang manga kaarawan ni uzzia na hari sa juda, at nang manga kaarawan ni jeroboam na anak ni joas na 
hari sa israel, na dalawang taon bago lumindol. 

at kaniyang sinabi, ang panginoon ay aangal mula sa sion, at sisigaw nang kaniyang tinig mula sa 
jerusalem, at ang manga pastulan nang manga pastor ay mananambitan, at ang taluktok nang carmelo 
ay matutuyo. 

ganito ang sabi nang panginoon: dahil sa tatlong pagsalangsang nang damasco, oo, dahil sa apat, hindi 
ko ihihiwalay ang kaparusahan sa kaniya, sapagka't kanilang giniik ang galaad nang panggiik na bakal. 
nguni't aking susuguin ang isang apoy sa loob nang bahay ni hazael, at susupukin niyaon ang manga 
palacio ni ben-hadad. 

at aking iwawasak ang halang nang damasco, at aking ihihiwalay ang mananahan mula sa libis nang 
aven, at siyang humahawak nang cetro mula sa bahay nang eden, at ang bayan nang siria ay papasok sa 
pagkabihag hanggang sa chir, sabi nang panginoon. 

ganito ang sabi nang panginoon: dahil sa tatlong pagsalangsang nang gaza, oo, dahil sa apat, hindi ko 
ihihiwalay ang kaparusahan sa kaniya: sapagka't kanilang dinalang bihag ang buong bayan, upang ibigay 
sa edom. 

nguni't ako'y magsusugo nang isang apoy sa kuta nang gaza, at susupukin niyaon ang manga palacio 
niyaon: 

at aking ihihiwalay ang mananahan mula sa asdod, at siyang humahawak nang cetro mula sa ascalon: at 
aking ipipihit ang aking kamay laban sa ecron, at ang nalabi sa manga filisteo ay malilipol, sabi nang 
panginoong diyos. 

ganito ang sabi nang panginoon: dahil sa tatlong pagsalangsang nang tiro, oo, dahil sa apat, hindi ko 
ihihiwalay ang kaparusahan sa kaniya: sapagka't kanilang ibinigay ang buong bayan sa edom, at hindi 
inalaala ang tipan nang pagkakapatiran. 

nguni't ako'y magsusugo nang isang apoy sa kuta nang tiro, at susupukin niyaon ang manga palacio 
niyaon. 

ganito ang sabi nang panginoon: dahil sa tatlong pagsalangsang nang edom, oo, dahil sa apat, hindi ko 
ihihiwalay ang kaparusahan sa kaniya; sapagka't hinabol niya nang tabak ang kaniyang kapatid, at 
ipinagkait ang buong habag, at ang kaniyang galit ay laging nanglilipol, at taglay niya ang kaniyang poot 
magpakailan man. 

nguni't magsusugo ako nang isang apoy sa teman, at susupukin niyaon ang manga palacio sa bozra. 


1008 


ganito ang sabi nang panginoon: dahil sa tatlong pagsalangsang nang manga anak ni ammon, oo, dahil 
sa apat, hindi ko ihihiwalay ang kaparusahan sa kanila: sapagka't kanilang pinaluwa ang bituka nang 
manga babaing nagdadalang tao sa galaad, upang kanilang mapalapad ang kanilang hangganan. 

nguni't aking papagniningasin ang isang apoy sa kuta nang rabba, at susupukin niyaon ang manga 
palacio niyaon, na may hiyawan sa kaarawan nang pagbabaka, na may bagyo sa kaarawan nang ipoipo: 
at ang kanilang hari ay papasok sa pagkabihag, siya at ang kaniyang manga prinsipe na magkakasama, 
sabi nang panginoon. 

ganito ang sabi nang panginoon: dahil sa tatlong pagsalangsang nang moab, oo, dahil sa apat, hindi ko 
ihihiwalay ang kaparusahan sa kaniya, sapagka't kaniyang sinunog ang manga buto nang hari sa edom na 
pinapaging apog. 

nguni't ako'y magsusugo nang isang apoy sa moab, at susupukin niyaon ang manga palacio nang 
cherioth, at ang moab ay mamamatay na may kaingay, may hiyawan, at may tunog nang pakakak. 

at aking ihihiwalay ang hukom sa gitna niyaon, at papatayin ko ang lahat na prinsipe niyaon na kasama 
niya, sabi nang panginoon. 

ganito ang sabi nang panginoon: dahil sa tatlong pagsalangsang nang juda, oo, dahil sa apat, hindi ko 
ihihiwalay ang kaparusahan sa kaniya, sapagka't kanilang itinakuwil ang kautusan nang panginoon, at 
hindi iningatan ang kaniyang manga palatuntunan, at iniligaw sila nang kanilang manga pagbubulaan, 
ayon sa inilakad nang kanilang manga magulang. 

nguni't magsusugo ako nang isang apoy sa juda; at susupukin niyaon ang manga palacio nang jerusalem. 
ganito ang sabi nang panginoon, dahil sa tatlong pagsalangsang nang israel, oo, dahil sa apat, hindi ko 
ihihiwalay ang kaparusahan sa kaniya, sapagka't kanilang ipinagbili ang matuwid dahil sa pilak, at ang 
mapagkailangan sa dalawang paang panyapak, 

na iniimbot ang alabok sa lupa na nasa ulo nang dukha, at inililiko ang lakad nang maamo: at ang 
magama ay sumisiping sa isang dalaga, upang lapastanganin ang aking banal na pangalan: 

at sila'y nangahihiga sa tabi nang lahat na dambana, sa ibabaw nang manga kasuutang sangla, at sa 
bahay nang kanilang diyos ay nagsisiinom nang alak nang manga multa. 

gayon ma'y nililipol ko ang amorrheo sa harap nila, na ang taas ay gaya nang taas nang manga cedro, at 
siya'y malakas na gaya nang manga encina; gayon ma'y nilipol ko ang kaniyang bunga sa itaas, at ang 
kaniyang manga ugat sa ilalim. 

iniahon ko rin kayo sa lupain nang egipto, at pinatnubayan ko kayong apat na pung taon sa ilang, upang 
ariin ninyo ang lupain nang amorrheo. 

at nagbangon ako sa inyong manga anak nang manga propeta, at sa inyong manga binata nang manga 
nazareo. di baga gayon, oh kayong manga anak nang israel? sabi nang panginoon. 

nguni't binigyan ninyo ang manga nazareo nang alak na maiinom, at inutusan ninyo ang manga propeta, 
na sinasabi, huwag kayong manganghuhula. 

narito, aking huhutukin kayo sa inyong dako, na gaya nang isang karong nahuhutok na puno nang manga 
bigkis. 

at ang pagtakas ay mapapawi sa matulin, at ang malakas ay hindi makaaasa sa kaniyang kalakasan, ni 
ang makapangyarihan man ay makapagliligtas sa sarili, 

ni makatitindig man siyang humahawak nang busog, at siyang matulin sa paa ay hindi makaliligtas, ni 
siya mang nakasakay sa kabayo ay makaliligtas: 

at siya na matapang sa manga makapangyarihan ay tatakas na hubad sa araw na yaon, sabi nang 
panginoon. 

dinggin ninyo ang salitang ito na sinalita nang panginoon laban sa inyo, oh manga anak ni israel, laban sa 
buong angkan na aking iniahon mula sa lupain nang egipto, na sinasabi, 

kayo lamang ang aking nakilala sa lahat nang angkan sa lupa: kaya't aking dadalawin sa inyo ang lahat 
ninyong kasamaan. 

makalalakad baga ang dalawa na magkasama, liban na sila'y magkasundo? 

uungal baga ang leon sa gubat, kung wala siyang huli? sisigaw baga ang batang leon sa kaniyang yungib, 
kung wala siyang huling anoman? 

malalaglag baga ang ibon sa silo sa ibabaw nang lupa, nang walang silo sa kaniya? lulukso baga ang 
panghuli mula sa lupa, at walang nahuling anoman? 

tutunog baga ang pakakak sa bayan, at ang bayan ay hindi manginginig? sasapit baga ang kasamaan sa 
bayan, at hindi ginawa nang panginoon? 

tunay na ang panginoong diyos ay walang gagawin, kundi kaniyang ihahayag ang kaniyang lihim sa 
kaniyang manga lingkod na manga propeta. 

ang leon ay umungal, sinong di matatakot? ang panginoong diyos ay nagsalita: sinong hindi 
manghuhula? 

ihayag ninyo sa manga palacio sa asdod, at sa manga palacio sa lupain nang egipto, at inyong sabihin, 
magpipisan kayo sa manga bundok nang samaria, at inyong masdan kung anong laking ingay ang 
nandoon, at kung anong pahirap ang nasa gitna niyaon. 

sapagka't hindi sila marunong magsigawa nang matuwid, sabi nang panginoon, na nagiimbak nang 
pangdadahas at pagnanakaw sa kanilang manga palacio. 

kaya't ganito ang sabi nang panginoong diyos: kaaway ay paririto sa palibot nang lupain, at kaniyang 
ibabagsak ang lakas mo sa iyo, at ang iyong manga palacio ay sasamsaman. 

ganito ang sabi nang panginoon: kung paanong inaagaw nang pastor sa bibig nang leon ang dalawang 
hita, o ang isang putol nang tainga, gayon ililigtas ang manga anak ni israel na nangauupo sa samaria sa 
sulok nang hiligan, at sa manga sedang colchon nang higaang malaki. 

dinggin ninyo, at patotohanan ninyo laban sa sangbahayan ni jacob, sabi nang panginoong diyos, nang 
diyos nang manga hukbo. 

sapagka't sa araw na aking dadalawin ang manga pagsalangsang nang israel sa kaniya, aking dadalawin 
din ang manga dambana nang beth-el, at ang manga sungay nang dambana ay mahihiwalay, at 
malalaglag sa lupa. 

at aking sisirain ang bahay na pangtagginaw na kasabay nang bahay na pangtaginit, at ang manga bahay 
na garing ay mangawawala, at ang manga malaking bahay ay magkakawakas, sabi nang panginoon. 
dinggin ninyo ang salitang ito, oh manga baka nang basan, na nangasa bundok nang samaria, na 
nagsisipighati sa manga dukha, na nagsisigipit sa manga mapagkailangan, na nangagsasabi sa kanilang 
manga panginoon, dalhin ninyo rito, at ating inumin. 

ang panginoong diyos ay sumumpa sa pamamagitan nang kaniyang kabanalan, na, narito, ang manga 
kaarawan ay darating sa inyo, na kanilang huhulihin kayo nang manga taga nang bingwit, at ang nalabi 
sa inyo ay nang manga pamingwit. 

at kayo'y magsisilabas sa manga sira, na bawa't isa'y tuloytuloy: at kayo'y mangagpapakatapon sa 
harmon, sabi nang panginoon. 

magsiparoon kayo sa beth-el, at magsisalangsang kayo, sa gilgal, at paramihin ninyo ang pagsalangsang, 
at inyong dalhin ang inyong manga hain tuwing umaga, at ang inyong manga ikasangpung bahagi tuwing 
tatlong araw, 

at kayo'y mangaghandog nang hain nang pasasalamat na may lebadura, at kayo'y mangaghayag nang 
kusang manga handog at inyong itanyag, sapagka't ito'y nakalulugod sa inyo, oh ninyong manga anak ni 
israel, sabi nang panginoong diyos. 

at binigyan ko naman kayo nang kalinisan nang manga ngipin sa lahat ninyong manga bayan, at 
kakulangan nang tinapay sa lahat ninyong manga dako, gayon ma'y hindi kayo nanganumbalik sa akin, 
sabi nang panginoon. 

at akin namang pinigil ang ulan sa inyo, nang tatlong buwan na lamang at pagaani na, at aking pinaulan 
sa isang bayan, at hindi ko pinaulan sa kabilang bayan: isang bahagi ay inulanan, at ang bahagi na hindi 
inulanan ay natuyo. 


1010 


sa gayo'y dalawa o tatlong bayan ay nagsigala sa isang bayan upang magsiinom nang tubig, at hindi 
nangapawi ang uhaw: gayon ma'y hindi kayo nanganumbalik sa akin, sabi nang panginoon. 

aking sinalot kayo nang pagkalanta at nang amag: ang karamihan nang inyong manga halaman, at nang 
inyong manga ubasan, at nang inyong manga igusan, at nang inyong manga olibohan ay nilipol nang 
tipaklong: gayon ma'y hindi kayo nanganumbalik sa akin, sabi nang panginoon. 

aking pinarating sa gitna ninyo ang salot na gaya nang sa egipto: ang inyong manga binata ay pinatay ko 
nang tabak, at dinala ko ang inyong manga kabayo: at aking pinaalingasaw ang baho nang inyong 
kampamento hanggang sa inyong manga butas nang ilong: gayon ma'y hindi kayo nanganumbalik sa 
akin, sabi nang panginoon. 

aking ibinuwal ang iba sa inyo, gaya nang ibuwal nang diyos ang sodoma at gomorra, at kayo'y naging 
gaya nang dupong na naagaw sa apoy: gayon ma'y hindi kayo nanganumbalik sa akin, sabi nang 
panginoon. 

kaya't ganito ang gagawin ko sa iyo, oh israel: at yamang aking gagawin ito sa iyo, humanda kang 
salubungin mo ang iyong diyos, oh israel. 

sapagka't, narito, siyang nagaanyo nang manga bundok, at lumilikha nang hangin, at nagpapahayag sa 
tao kung ano ang kaniyang pagiisip, na nagpapadilim nang umaga, at yumayapak sa manga mataas na 
dako nang lupa, ang panginoon, ang diyos nang manga hukbo ay siya niyang pangalan. 

dinggin ninyo ang salitang ito na aking itinataghoy sa inyo, oh sangbahayan ni israel. 

ang dalaga nang israel ay nabuwal, siya'y hindi na magbabangon pa, siya'y nahagis sa kaniyang lupain, 
walang magbangon sa kaniya. 

sapagka't ganito ang sabi nang panginoong diyos: ang bayan na lalabas na isang libo, maiiwang isang 
daan, at ang lalabas na isang daan ay maiiwang sangpu, sa sangbahayan ni israel. 

sapagka't ganito ang sabi nang panginoon sa sangbahayan ni israel, hanapin ninyo ako, at kayo'y 
mangabubuhay, 

nguni't huwag ninyong hanapin ang beth-el, ni magsipasok man sa gilgal, at huwag kayong magsidaan sa 
beer-seba: sapagka't walang pagsala ang gilgal ay papasok sa pagkabihag, at ang beth-el ay mauuwi sa 
wala. 

inyong hanapin ang panginoon, at kayo'y mangabubuhay, baka siya'y sumigalbong parang apoy sa 
sangbahayan ni jose, at supukin yaon, at sa beth-el ay walang makapapatay niyaon: 

kayong nagpapaging ajenjo sa kahatulan, at nagwawaksi nang katuwiran sa lupa. 

inyong hanapin ang lumikha nang manga pleyades at nang orion, at ang lilim nang kamatayan ay 
pinapaging umaga, pinapagdilim ang araw sa pamamagitan nang gabi: yaong tumatawag sa tubig sa 
dagat, at nagbubugso nang manga yaon sa ibabaw nang lupa (panginoon ang siya niyang pangalan): 
yaong nagdadala nang biglang kabuwalan sa malakas, na anopa't ang pagkasira ay dumarating sa 
katibayan. 

kanilang kinapopootan ang nananaway sa pintuang-bayan, at kanilang kinasusuklaman ang nagsasalita 
nang matuwid. 

palibhasa nga't inyong niyayapakan ang dukha, at inyong hinihingan siya nang trigo: kayo'y nangagtayo 
nang manga bahay na batong tinabas, nguni't hindi ninyo tatahanan, kayo'y nangagtanim nang manga 
maligayang ubasan, nguni't hindi kayo magsisiinom nang alak niyaon. 

sapagka't talastas ko kung gaano karami ang inyong manga pagsalangsang, at kung gaano kalaki ang 
inyong manga kasalanan: kayong nagsisidalamhati sa ganap, na kinukunan ninyo nang suhol, at inyong 
inililigaw sa kanilang matuwid ang mapagkailangan sa pintuang-bayan. 

kaya't siya na mabait ay tatahimik sa panahong yaon, sapagka't masamang panahon. 

magsihanap kayo nang kabutihan, at huwag kasamaan, upang kayo'y mangabuhay, at sa gayo'y ang 
panginoon, ang diyos nang manga hukbo, ay sasa inyo, gaya nang inyong sinasabi. 

inyong kapootan ang masama, at ibigin ang mabuti, at kayo'y mangagtatatag nang kahatulan sa 
pintuang-bayan: marahil ang panginoon, ang diyos nang manga hukbo ay magiging mapagbiyaya sa 
nalabi sa jose. 

kaya't ganito ang sabi nang panginoon, nang diyos nang manga hukbo, nang panginoon: panaghoy ay sa 
lahat na daan, at sila'y mangagsasabi sa lahat na lansangan, sa aba! sa aba! at kanilang tatawagin ang 
mangbubukid sa pananambitan, at ang lahat na bihasa sa pananaghoy sa pagtaghoy. 

at sa lahat nang ubasan ay magkakaroon nang panaghoy, sapagka't ako'y daraan sa gitna mo, sabi nang 
panginoon. 

sa aba ninyo na nangagnanasa nang kaarawan nang panginoon! bakit ninyo ninanasa ang kaarawan 
nang panginoon? kadiliman nga, at hindi kaliwanagan. 

gaya nang kung ang tao ay tumatakas sa leon, at isang oso ang sumasalubong sa kaniya, o pumapasok sa 
bahay at ikinakapit ang kaniyang kamay sa pinid, at isang ahas ang tumutuka sa kaniya. 

hindi baga magiging kadiliman ang kaarawan nang panginoon, at hindi kaliwanagan? na totoong 
madilim, at walang ningning? 

aking kinapopootan, aking hinahamak ang inyong manga kapistahan, at hindi ako malulugod sa inyong 
manga takdang kapulungan. 

oo, bagaman inyong ihandog sa akin ang inyong manga handog na susunugin at manga handog na 
harina, hindi ko tatanggapin, ni akin mang kalulugdan ang manga handog tungkol sa kapayapaan na 
inyong manga matabang hayop. 

ihiwalay mo sa akin ang ingay nang iyong manga awit: sapagka't hindi ko didinggin ang tinig nang iyong 
manga biola. 

kundi bumugso ang katarungan na parang tubig, at ang katuwiran na parang malakas na agos. 

nagdala baga kayo sa akin nang manga hain, at nang manga handog sa ilang na apat na pung taon, oh 
sangbahayan ni israel? 

oo, inyong pinasan ang tabernakulo nang inyong hari at ang dambana nang inyong manga larawan, ang 
bituin nang inyong diyos, na inyong ginawa para sa inyong sarili. 

kaya't kayo'y aking papapasukin sa pagkabihag sa dako roon nang damasco, sabi nang panginoon, na 
ang pangala'y diyos nang manga hukbo. 

sa aba nila na nangagwawalang bahala sa sion, at nila na manga tiwasay sa bundok nang samaria, na 
magigiting na lalake sa manga pangulong bansa, nang manga pinagsasadya nang sangbahayan ni israel! 
magsidaan kayo sa calne, at inyong tingnan, at mula roon ay magsiparoon kayo sa hamath na malaki, 
kung magkagayo'y magsibaba kayo sa gath nang manga filisteo: magaling baga sila kay sa manga 
kahariang ito? o malaki baga ang kanilang hangganan kay sa inyong hangganan? 

kayong nangaglalayo nang masamang araw at nangagpapalit nang likmuan nang karahasan, 

na nangahihiga sa manga higaang garing, at nagsisiunat sa kanilang manga hiligan, at nagsisikain nang 
manga batang tupa na mula sa kawan, at nang manga guya na mula sa gitna nang kulungan, 

na nagsisiawit nang manga pagayongayong awit sa tinig nang biola; na nagsisikatha sa ganang kanilang 
sarili nang manga panugtog nang tugtugin, na gaya ni david, 

na nagsisiinom nang alak sa manga mankok, at nagsisipagpahid nang manga mainam na pabango, 
nguni't hindi nangahahapis sa pagdadalamhati nang jose. 

sila nga ngayo'y magsisiyaong bihag na kasama nang unang nagsiyaong bihag, at ang kasayahan nila na 
nagsisihiga ay mapaparam. 

ang panginoong diyos ay sumumpa sa kaniyang sarili, sabi nang panginoon, nang diyos nang manga 
hukbo: aking kinayayamutan ang karilagan nang jacob, at aking kinapopootan ang kaniyang manga 
palacio, kaya't aking ibibigay ang bayan sangpu nang lahat na nandoon. 

at mangyayari, kung may matirang sangpung tao sa isang bahay, na pawang mangamamatay. 

at pagka itataas siya nang amain, sa makatuwid baga'y nang sumusunog sa kaniya, upang ilabas ang 
manga buto sa bahay, at sasabihin doon sa nasa pinakaloob nang bahagi nang bahay, may kasama ka pa 

bagang sinoman? at kaniyang sasabihin: wala, kung magkagayo'y kaniyang sasabihin: tumahimik ka, 
sapagka't hindi natin mababanggit ang pangalan nang panginoon. 

sapagka't narito, naguutos ang panginoon, at ang malaking bahay ay magkakasira, at ang munting bahay 
ay magkakabutas. 

tatakbo baga ang manga kabayo sa malaking bato? magaararo baga roon ang sino man sa pamamagitan 
nang manga toro? inyo ngang ginagawang kapaitan ang katarungan, at ajenjo ang bunga nang 
katuwiran, 

kayong nangagagalak sa isang bagay na walang kabuluhan na nangagsasabi: di baga kami ay nagtaglay 
para sa amin nang manga sungay sa pamamagitan nang aming sariling kalakasan? 

sapagka't, narito, aking ititindig laban sa inyo ang isang bansa, oh sangbahayan ni israel, sabi nang 
panginoon, nang diyos nang manga hukbo: at kanilang pagdadalamhatiin kayo mula sa pasukan sa 
hamath hanggang sa batis nang araba. 

ganito nagpakita sa akin ang panginoong diyos: at, narito, siya'y lumikha nang manga balang sa pasimula 
nang huling pagsibol nang suwi, at, narito, na siyang huling suwi pagkatapos nang manga gapas para sa 
hari. 

at nangyari, na nang kanilang matapos makain ang pananim sa lupain, akin ngang sinabi, oh panginoong 
diyos, isinasamo ko sa iyo, na magpatawad ka: paanong tatayo ang jacob? sapagka't siya'y maliit. 

ang panginoo'y nagsisi tungkol dito, hindi mangyayari, sabi nang panginoon. 

ganito nagpakita sa akin ang panginoong diyos: at, narito, ang panginoong diyos ay tumawag, upang 
humatol sa pamamagitan nang apoy, at sinupok ang malaking kalaliman, at susupukin sana ang lupain. 
nang magkagayo'y sinabi ko, oh panginoong diyos, itigil mo, isinasamo ko sa iyo: paanong makatatayo 
ang jacob? sapagka't siya'y maliit. 

ang panginoo'y nagsisi tungkol dito: ito'y hindi rin mangyayari, sabi nang panginoong diyos. 

ganito siya nagpakita sa akin: at, narito, ang panginoon ay nakatayo sa tabi nang isang kuta na ang 
pagkayari ay ayon sa pabatong tingga, na may pabatong tingga sa kaniyang kamay. 

at sinabi nang panginoon sa akin, amos, anong iyong nakikita? at aking sinabi, isang pabatong tingga. 
nang magkagayo'y sinabi nang panginoon, narito, ako'y maglalagay nang pabatong tingga sa gitna nang 
aking bayang israel: hindi na ako magdadaan pa sa kanila, 

at ang manga mataas na dako nang isaac ay magiging sira, at ang manga santuario nang israel ay 
mangahahandusay na wasak, at ako'y babangon na may tabak laban sa sangbahayan ni jeroboam. 

nang magkagayo'y nagsugo si amasias na saserdote sa beth-el kay jeroboam na hari sa israel, na 
nagsasabi, si amos ay nagbanta laban sa iyo sa gitna nang sangbahayan ni israel: hindi mababata nang 
lupain ang lahat niyang manga salita. 

sapagka't ganito ang sabi ni amos, si jeroboam ay mamamatay sa pamamagitan nang tabak, at ang israel 
ay walang pagsalang dadalhing bihag mula sa kaniyang lupain. 

sinabi rin ni amasias kay amos, oh ikaw na tagakita, yumaon ka, at tumakas ka sa lupain nang juda, at 
doo'y kumain ka nang tinapay, at manghula ka roon: 

nguni't huwag ka nang manghula pa sa beth-el: sapagka't siyang santuario nang hari, at siyang bahay- 
hari. 

nang magkagayo'y sumagot si amos, at nagsabi kay amasias, ako'y hindi propeta, o anak man nang 
propeta, kundi ako'y pastor, at manggagawa sa manga puno nang sikomoro: 

at kinuha ako nang panginoon mula sa pagsunod sa kawan, at sinabi nang panginoon sa akin, ikaw ay 
yumaon, manghula ka sa aking bayang israel. 

kaya't ngayo'y dinggin mo ang salita nang panginoon, iyong sinasabi, huwag kang manghula laban sa 
israel, at huwag mong ihulog ang iyong salita laban sa sangbahayan ni isaac: 

kaya't ganito ang sabi nang panginoon, ang iyong asawa ay magiging patutot sa bayan, at ang iyong 
manga anak na lalake at babae ay mangabubuwal sa pamamagitan nang tabak, at ang iyong lupain ay 

mababahagi sa pamamagitan nang pising panukat, at ikaw ay mamamatay sa isang lupaing marumi, at 
ang israel ay walang pagsalang dadalhing bihag mula sa kaniyang lupain. 

ganito nagpakita ang panginoong diyos sa akin: at, narito, ang isang bakol nang bunga nang taginit. 

at kaniyang sinabi, amos, anong iyong nakikita? at aking sinabi, isang bakol nang bunga nang taginit. 
nang magkagayo'y sinabi nang panginoon sa akin, ang wakas ay dumating sa aking bayang israel: hindi 
na ako daraan pa uli sa kanila. 

at ang manga awit sa templo ay magiging manga pananambitan sa araw na yaon, sabi nang panginoong 
diyos: ang manga bangkay ay magiging marami: sa bawa't dako ay tahimik silang itatapon. 

pakinggan ninyo ito, oh kayong nananakmal nang mapagkailangan, at inyong pinagkukulang ang dukha 
sa lupain, 

na sinasabi, kailan daraan ang bagong buwan, upang tayo'y makapagbili nang gugulayin at ang sabbath, 
upang ating mailabas ang trigo? na gawing munti ang efa, at malaki ang siklo, at gumawa nang karayaan 
sa magdarayang timbangan, 

upang ating mabili nang pilak ang dukha, at nang dalawang paang panyapak ang mapagkailangan, at 
maipagbili ang pinagbithayan sa trigo. 

ang panginoon ay sumumpa alangalang sa karilagan nang jacob, tunay na hindi ko kalilimutan kailan 
man ang alin man sa kanilang manga gawa. 

hindi baga manginginig ang lupain dahil dito, at mananaghoy ang bawa't tumatahan doon? oo, 
sasampang buo na gaya nang ilog, at mababagabag at lulubog uli, gaya nang ilog nang egipto. 

at mangyayari sa araw na yaon, sabi nang panginoong diyos, na aking palulubugin ang araw sa 
katanghaliang tapat, at aking padidilimin ang lupa sa maliwanag na araw. 

at aking papalitan nang panaghoy ang inyong manga kapistahan, at taghoy ang lahat ninyong awit; at 
ako'y maglalagay nang kayong magaspang sa lahat na balakang, at kakalbuhan sa bawa't ulo: at aking 
gagawing gaya nang pagtaghoy sa isang bugtong na anak, at ang wakas niyaon ay gaya nang mapanglaw 
na araw. 

narito, ang manga araw ay dumarating, sabi nang panginoong diyos, na ako'y magpapasapit nang 
kagutom sa lupain, hindi kagutom sa tinapay, o kauhawan man dahil sa tubig, kundi sa pagkarinig nang 
manga salita nang panginoon. 

at sila'y magsisilaboy sa dagat at dagat, at mula sa hilagaan hanggang sa silanganan, sila'y magsisitakbo 
nang paroo't parito upang hanapin ang salita nang panginoon, at hindi masusumpungan. 

sa araw na yaon ay manglulupaypay sa uhaw ang manga magandang dalaga at ang manga binata. 
silang nagsisisumpa sa pamamagitan nang kasalanan nang samaria, at nagsasabi, buhay ang diyos mo, 
oh dan, at, buhay ang daan nang beer-seba, sila'y mangabubuwal, at kailan may hindi na 
mangakababangon. 

aking nakita ang panginoon na nakatayo sa tabi nang dambana: at kaniyang sinabi, hampasin mo ang 
manga kapitel, upang ang manga tungtungan ay mauga, at mangagkaputolputol sa ulo nilang lahat, at 
aking papatayin nang tabak ang huli sa kanila: walang makatatakas sinoman sa kanila, at walang 
makatatanang sinoman sa kanila. 

bagaman sila'y humukay hanggang sa sheol, mula roo'y kukunin sila nang aking kamay, at bagaman sila'y 
sumampa hanggang sa langit, mula roo'y ibababa ko sila. 

at bagaman sila'y magsipagtago sa taluktok nang carmelo, aking hahanapin at kukunin sila mula roon, at 
bagaman sila'y magsikubli sa aking paningin sa gitna nang dagat, mula roo'y uutusan ko ang ahas, at 
tutukain niyaon sila. 

at bagaman sila'y magsipasok sa pagkabihag sa harap nang kanilang manga kaaway, mula roon ay aking 
uutusan ang tabak, at papatayin niyaon sila: at aking itititig ang aking manga mata sa kanila sa 
ikasasama, at hindi sa ikabubuti. 

sapagka't ang panginoon, ang diyos nang manga hukbo, ay siyang humihipo nang lupain at natutunaw, 
at lahat na nagsisitahan doon ay magsisitangis: at babangong samasama na gaya nang ilog, at lulubog 
uli, na gaya nang ilog nang egipto; 

siya na gumawa nang kaniyang manga silid sa langit, at kumatha nang kaniyang balantok sa lupa; siya na 
tumatawag nang tubig sa dagat at ibinubugso sa ibabaw nang lupa, panginoon ang kaniyang pangalan. 
di baga kayo'y parang manga anak nang manga taga etiopia sa akin, oh manga anak ni israel? sabi nang 
panginoon. hindi ko baga pinasampa ang israel mula sa lupain nang egipto, at ang manga filisteo, ay 
mula sa caphtor, at ang manga taga siria ay sa chir? 

narito, ang manga mata nang panginoong diyos ay nasa makasalanang kaharian, at aking ipapahamak 
mula sa ibabaw nang lupa, liban na hindi ko lubos na ipapahamak ang sangbahayan ni jacob, sabi nang 
panginoon. 

sapagka't, narito, ako'y maguutos, at aking sasalain ang sangbahayan ni israel sa gitna nang lahat na 
bansa, gaya nang trigo na nabithay sa isang bithay, gayon ma'y hindi malalaglag sa lupa ang pinakamaliit 
na butil. 

lahat na makasalanan sa aking bayan ay mangamamatay sa pamamagitan nang tabak, na nangagsasabi, 
ang kasamaan ay hindi aabot sa atin o mauuna man sa atin. 

sa araw na yaon ay ibabangon ko ang tabernakulo ni david na buwal, at tatakpan ko ang manga sira 
niyaon, at ibabangon ko ang manga guho niyaon, at aking itatayo na gaya nang manga araw nang una, 
upang kanilang ariin ang nalabi sa edom, at ang lahat na bansa na manga tinatawag sa aking pangalan, 
sabi nang panginoon na gumagawa nito, 

narito, ang manga kaarawan ay dumarating, sabi nang panginoon, na aabutan nang mangaararo ang 
mangaani, at nang mamimisa nang ubas ang magtatanim nang binhi: at ang manga bundok ay papatak 
nang matamis na alak, at lahat na burol ay mangatutunaw. 

at akin uling ibabalik ang nangabihag sa aking bayang israel, at kanilang itatayo ang manga wasak na 
bayan, at tatahanan nila, at sila'y mangaguubasan, at magsisiinom nang alak niyaon: magsisigawa rin sila 
nang manga halamanan, at magsisikain nang bunga nang manga yaon. 

at aking itatatag sila sa kanilang lupain: at hindi na sila mabubunot pa sa kanilang lupain, na aking 
ibinigay sa kanila, sabi nang panginoon mong diyos. 

ang pangitain ni obadias. ganito ang sabi nang panginoong diyos tungkol sa edom, kami ay nakarinig 
nang manga balita na mula sa panginoon, at isang sugo ay sinugo sa manga bansa, na nagsasabi, 
magsibangon kayo, at tayo'y mangagtindig laban sa kaniya sa pakikipagbaka. 

narito, ginawa kitang maliit sa manga bansa: ikaw ay lubhang hinamak. 

dinaya ka nang kapalaluan nang iyong puso, oh ikaw na tumatahan sa manga bitak nang bato, na ang 
tahanan ay matayog, na nagsasabi sa kaniyang puso, sinong magbababa sa akin sa lupa? 

bagaman ikaw ay pailanglang sa itaas na parang aguila, at bagaman ang iyong pugad ay malagay sa gitna 
nang manga bituin, aking ibababa ka mula roon, sabi nang panginoon. 

kung ang manga magnanakaw ay nagsiparoon sa iyo, kung manga mangloloob sa gabi (paano kang 
nahiwalay!) di baga sila sana'y nangagnakaw hanggang sa sila'y nangagkaroon nang sapat? kung manga 
mamimitas nang ubas ay nagsiparoon sa iyo, di baga sila sana'y nangagiwan nang laglag na ubas? 
paano nasiyasat ang manga bagay nang esau! paano nasumpungan ang kaniyang manga kayamanang 
natago! 

lahat na lalake na iyong kaalam ay dinala ka sa iyong lakad, hanggang sa hangganan: ang manga lalake 
na nangasa kapayapaan sa iyo ay dinaya ka, at nanaig laban sa iyo: silang nagsisikain nang iyong tinapay 
ay naglagay nang silo sa ilalim mo: walang paguunawa sa kaniya. 

di ko baga lilipulin sa araw na yaon, sabi nang panginoon, ang manga pantas na tao sa edom, at 
papawiin ang unawa sa bundok nang esau? 

at ang iyong manga makapangyarihang tao, oh teman, ay manglulupaypay, palibhasa'y bawa't isa'y 
mahihiwalay sa bundok nang esau sa pamamagitan nang patayan. 

dahil sa karahasan na ginawa sa iyong kapatid na jacob ay kahihiyan ang tatakip sa iyo, at ikaw ay 
mahihiwalay magpakailan man. 

nang araw na ikaw ay tumayo sa kabilang dako, nang araw na dalhin nang manga taga ibang bayan ang 
kaniyang kayamanan, at magsipasok ang manga mangingibang bayan sa kaniyang manga pintuang- 
bayan at pagsapalaran ang jerusalem, ikaw man ay naging gaya nang isa sa kanila. 

huwag ka ngang magmasid sa araw nang iyong kapatid sa kaarawan nang kaniyang kasakunaan, at 
huwag mong ikagalak ang manga anak ni juda sa kaarawan nang kanilang pagkabuwal, ni magsalita 
mang may kapalaluan sa kaarawan nang pagkahapis. 

huwag kang pumasok sa pintuan nang aking bayan sa kaarawan nang kanilang kasakunaan, oo, huwag 
mong masdan ang kanilang pagdadalamhati sa kaarawan nang kanilang kasakunaan, o pakialaman man 
ninyo ang kanilang kayamanan sa kaarawan nang kanilang kasakunaan. 

at huwag kang tumayo sa manga salubungang daan na ihiwalay ang kaniya na tumatanan, at huwag 
mong ibigay ang kaniya na nalabi sa kaarawan nang kapanglawan. 

sapagka't ang kaarawan nang panginoon ay malapit na, laban sa lahat nang bansa: kung ano ang iyong 
gawin, ay siyang gagawin sa iyo: ang iyong gawa ay babalik sa iyong sariling ulo. 

sapagka't kung paanong kayo'y nagsiinom sa aking banal na bundok, gayon magsisiinom na palagi ang 
lahat na bansa, oo, sila'y magsisiinom, at magsisitungga, at magiging wari baga sila'y hindi nangabuhay. 
nguni't sa bundok nang sion ay doroon yaong nangakatatanan, at magiging banal: at aariin nang 
sangbahayan ni jacob ang kaniyang manga pag-aari. 

at ang sangbahayan ni jacob ay magiging isang apoy, at ang sangbahayan ni jose ay isang liyab, at ang 
sangbahayan ni esau ay dayami, at sila'y kanilang susunugin, at sila'y susupukin, at walang malalabi sa 
sangbahayan ni esau; sapagka't sinalita nang panginoon. 

at silang sa timugan, ay mangagaari nang bundok nang esau, at silang sa mababang lupa ay nang manga 
filisteo; at kanilang aariin ang parang nang ephraim, at ang parang nang samaria; at aariin nang 
benjamin ang galaad. 

at ang manga bihag sa hukbong ito nang manga anak ni israel na nasa manga taga canaan, ay magaari 
nang hanggang sa sarefat, at ang manga bihag sa jerusalem na nasa sepharad ay magaari nang manga 
bayan nang timugan. 

at ang manga tagapagligtas ay magsisisampa sa bundok nang sion upang hatulan ang bundok nang esau; 
at ang kaharian ay magiging sa panginoon. 

ang salita nga nang panginoon ay dumating kay jonas na anak ni amittai, na nagsasabi, 

bumangon ka, pumaroon ka sa ninive, sa malaking bayang yaon, at humiyaw ka laban doon, sapagka't 
ang kanilang kasamaan ay umabot sa harap ko. 

nguni't si jonas ay bumangon upang tumakas na patungo sa tarsis mula sa harapan nang panginoon, at 
siya'y lumusong sa joppe, at nakasumpong nang sasakyan na patungo sa tarsis: sa gayo'y nagbayad siya 
nang upa niyaon, at siya'y lumulan, upang yumaong kasama nila sa tarsis mula sa harapan nang 
panginoon. 

nguni't ang panginoon ay nagpasapit nang malakas na hangin sa dagat, at nagkaroon nang malakas na 
unos sa dagat, na anopa't ang sasakyan ay halos masira. 

nang magkagayo'y nangatakot ang manga taong dagat at dumaing ang bawa't tao sa kanikaniyang diyos, 
at kanilang inihagis sa dagat ang manga daladalahang nangasa sasakyan upang makapagpagaan sa 
kanila. nguni't si jonas ay bumaba sa pinakaloob na bahagi nang sasakyan, at siya'y nahiga at nakatulog 
nang mahimbing. 

sa gayo'y lumapit sa kaniya ang puno nang sasakyan, at sinabi sa kaniya, ano ang inaakala mo, o 
matutulugin? bumangon ka, tumawag ka sa iyong diyos, baka sakaling alalahanin nang diyos tayo, upang 
huwag tayong mangamatay. 

at sinabi nang bawa't isa sa kanila sa kaniyang kasama, magsiparito kayo at tayo'y mangagsapalaran, 
upang ating maalaman kung dahil kanino dumating ang kasamaang ito sa atin. sa gayo'y 
nangagsapalaran sila, at ang palad ay nahulog kay jonas. 

nang magkagayo'y sinabi nila sa kaniya, isinasamo namin sa iyo na iyong saysayin sa amin, kung dahil 
kanino dumating ang kasamaang ito sa atin, ano ang iyong hanap-buhay? at saan ka nanggaling? ano 
ang iyong lupain? at taga saang bayan ka? 

at kaniyang sinabi sa kanila, ako'y isang hebreo, at ako'y natatakot sa panginoon, sa diyos nang langit, na 
siyang gumawa nang dagat at nang tuyong lupain. 

nang magkagayo'y nangatakot na mainam ang manga tao, at sinabi sa kaniya, ano itong iyong ginawa? 
sapagka't talastas nang manga tao na siya'y tumatakas mula sa harapan nang panginoon, sapagka't 
isinaysay niya sa kanila, 

nang magkagayo'y sinabi nila sa kaniya, anong gagawin namin sa iyo, upang ang dagat ay tumahimik sa 
atin? sapagka't ang dagat ay lalo't lalong umuunos. 

at sinabi niya sa kanila, ako'y inyong buhatin, at ihagis ninyo ako sa dagat; sa gayo'y ang dagat ay 
tatahimik sa inyo: sapagka't talastas ko na dahil sa akin dumating ang malaking unos na ito sa inyo. 
gayon ma'y ang manga lalake ay nagsisigaod na mainam upang bumalik sa lupa, nguni't hindi nila 
magawa, sapagka't ang dagat ay lalo't lalong umuunos laban sa kanila. 

kaya't sila'y nagsidaing sa panginoon, at nangagsabi, ipinamamanhik namin sa iyo, oh panginoon, 
ipinamamanhik namin sa iyo, huwag mo kaming ipahamak dahil sa buhay nang lalaking ito, at huwag 
mong ihulog sa amin ang walang salang dugo, sapagka't ikaw, oh panginoon, iyong ginawa ang 
nakalulugod sa iyo. 

sa gayo'y kanilang binuhat si jonas, at inihagis sa dagat, at ang dagat ay tumigil sa kaniyang poot. 

nang magkagayo'y nangatakot na mainam ang manga tao sa panginoon, at sila'y nangaghandog nang 
isang hain sa panginoon, at nagsipanata. 

at inihanda nang panginoon ang isang malaking isda upang lamunin si jonas; at si jonas ay napasa tiyan 
nang isda na tatlong araw at tatlong gabi. 

nang magkagayo'y nanalangin si jonas sa panginoon niyang diyos mula sa tiyan nang isda. 

at kaniyang sinabi, tinawagan ko ang panginoon dahil sa aking pagdadalamhati, at siya'y sumagot sa 
akin, mula sa tiyan nang sheol ako'y sumigaw, at iyong dininig ang aking tinig. 

sapagka't inihagis mo ako sa kalaliman, sa gitna nang dagat, at ang tubig ay nasa palibot ko, ang lahat 
nang iyong alon at lahat nang iyong malaking alon ay umaapaw sa akin. 

at aking sinabi, ako'y nahagis mula sa harap nang iyong manga mata, gayon ma'y titingin ako uli sa iyong 
banal na templo. 

kinukulong ako nang tubig sa palibot hanggang sa kaluluwa, ang kalaliman ay nasa palibot ko, ang 
manga damong dagat ay pumilipit sa aking ulo. 

ako'y bumaba sa manga kaibaibabaan nang manga bundok, ang lupa sangpu nang kaniyang halang ay 
tumakip sa akin magpakailan man: gayon may isinampa mo ang aking buhay mula sa hukay, oh 
panginoon kong diyos. 

nang ang aking kaluluwa ay nanglupaypay sa loob ko: naaalaala ko ang panginoon, at ang aking dalangin 
ay umabot sa loob nang iyong banal na templo. 

ang nagsisilingap nang manga walang kabuluhang magdaraya binabayaan ang kanilang sariling kaawaan. 
nguni't ako'y maghahain sa iyo nang tinig nang pasasalamat, aking tutuparin yaong aking ipinanata. 
kaligtasa'y sa panginoon. 

at ang panginoon ay nagsalita sa isda, at iniluwa si jonas sa tuyong lupa. 

at ang salita nang panginoon ay dumating kay jonas na ikalawa, na nagsasabi, 

bumangon ka, pumaroon ka sa ninive, sa malaking bayang yaon, at ipangaral mo ang pangaral na aking 
iniutos sa iyo. 

sa gayo'y bumangon si jonas, at naparoon sa ninive, ayon sa salita nang panginoon. ang ninive nga ay 
totoong malaking bayan, na tatlong araw na lakarin. 

at pumasok si jonas sa bayan na may isang araw na gumagala, at siya'y sumigaw, at nagsasabi, apat na 
pung araw pa at ang ninive ay mawawasak. 

at ang bayan nang ninive ay sumampalataya sa diyos, at sila'y nangaghayag nang ayuno, at nangagsuot 
nang kayong magaspang, mula sa kadakidakilaan sa kanila hanggang sa kaliitliitan sa kanila. 

at ang manga balita ay dumating sa hari sa ninive, at siya'y tumindig sa kaniyang luklukan, at hinubad 
niya ang kaniyang balabal, at nagbalot siya nang kayong magaspang, at naupo sa manga abo. 

at kaniyang inihayag at itinanyag sa buong ninive sa pasiya nang hari at nang kaniyang manga mahal na 
tao, na sinasabi, huwag lumasa maging tao ni hayop man, bakahan ni kawan man, nang anomang bagay: 
huwag silang magsikain, ni magsiinom man nang tubig, 

kundi mangagbalot sila nang kayong magaspang, ang tao at gayon din ang hayop, at magsidaing silang 
mainam sa diyos: oo, talikdan nang bawa't isa ang kaniyang masamang lakad, at ang pangdadahas na 
nasa kanilang manga kamay. 

sino ang nakaaalam kung manumbalik ang diyos at magsisisi, at hihiwalay sa kaniyang mabangis na galit, 
upang tayo'y huwag mangamatay. 

at nakita nang diyos ang kanilang manga gawa, na sila'y nagsihiwalay sa kanilang masamang lakad; at 
nagsisi ang diyos sa kasamaan, na kaniyang sinabing kaniyang gagawin sa kanila, at hindi niya ginawa. 
nguni't naghinanakit na mainam si jonas, at siya'y nagalit. 

at siya'y nanalangin sa panginoon, at nagsabi, ako'y nakikipanayam sa iyo, oh panginoon, di baga ito ang 
aking sinabi, nang ako'y nasa aking lupain pa? kaya't ako'y nagmadaling tumakas na patungo sa tarsis, 
sapagka't talastas ko na ikaw ay diyos na mapagbiyaya, at puspos nang kahabagan, banayad sa 
pagkagalit, at sagana sa kagandahang-loob, at nagsisisi ka sa kasamaan. 

kaya nga, oh panginoon, isinasamo ko sa iyo, na kitlin mo ang aking buhay, sapagka't mabuti sa akin ang 
mamatay kay sa mabuhay. 

at sinabi nang panginoon, mabuti baga ang iyong ginagawa na magalit? 

nang magkagayo'y lumabas si jonas sa bayan, at naupo sa dakong silanganan nang bayan, at doo'y 
gumawa siya nang isang balag, at naupo siya sa ilalim niyaon sa lilim, hanggang sa kaniyang makita kung 
ano ang mangyayari sa bayan. 

at naghanda ang panginoong diyos nang isang halamang kikayon, at pinataas sa itaas ni jonas, upang 
maging lilim sa kaniyang ulo, upang iligtas siya sa kaniyang masamang kalagayan. sa gayo'y natuwang 
mainam si jonas dahil sa kikayon. 

nguni't naghanda ang diyos nang isang uod nang magumaga nang kinabukasan at sinira ang halamang 
kikayon, na anopa't natuyo. 

at nangyari, nang sumikat ang araw, na naghanda ang diyos nang mainit na hanging silanganan, at 
sinikatan nang araw ang ulo ni jonas, na anopa't siya'y nanglupaypay, at hiniling niya tungkol sa kaniya 
na siya'y mamatay, at nagsasabi, mabuti sa akin ang mamatay kay sa mabuhay. 

at sinabi nang diyos kay jonas, mabuti baga ang ginagawa mo na magalit dahil sa kikayon? at kaniyang 
sinabi, mabuti ang ginagawa ko na magalit hanggang sa kamatayan. 

at sinabi nang panginoon, ikaw ay nanghinayang sa kikayon na hindi mo pinagpagalan o pinatubo man, 
na sumampa sa isang gabi, at nawala sa isang gabi: 

at hindi baga ako manghihinayang sa ninive, sa malaking bayang yaon, na mahigit sa isang daan at 
dalawang pung libong katao na hindi marunong magmunimuni nang kanilang kamay at nang kanilang 
kaliwang kamay: at marami ring hayop? 

ang salita nang panginoon na dumating kay mikas na morastita, nang manga kaarawan ni jotham, ni 
achaz, at ni ezechias, na manga hari sa juda, na nakakita nang tungkol sa samaria at sa jerusalem. 
dinggin ninyong manga bayan, ninyong lahat, dinggin mo, oh lupa, at nang lahat na nasa iyo: at ang 
panginoong diyos ay maging saksi laban sa iyo, ang panginoon mula sa kaniyang banal na templo. 

sapagka't, narito, ang panginoo'y lumalabas sa kaniyang dako, at bababa, at yayapak sa manga mataas 
na dako nang lupa. 

at ang manga bundok ay mangatutunaw sa ilalim niya, at ang manga libis ay mauupos, na parang pagkit 
sa harap nang apoy, parang tubig na bumubuhos mula sa isang bundok. 

dahil sa pagsalansang nang jacob ang lahat na ito, at dahil sa manga kasalanan nang sangbahayan ni 
israel, ano ang pagsalangsang nang jacob? hindi baga ang samaria? at ano ang manga mataas na dako 
nang juda? di baga ang jerusalem? 

kaya't gagawin ko ang samaria na parang bunton sa parang, at parang manga pananim sa ubasan, at 
aking ilalagpak ang manga bato niyaon sa libis, at aking ililitaw ang manga patibayan niyaon. 

at lahat niyang larawang inanyuan ay pagpuputolputulin, at ang lahat niyang kaupahan ay susupukin sa 
apoy, at ang lahat niyang diyosdiyosan ay aking ihahandusay na sira, sapagka't sa kaupahan sa isang 
patutot ay kaniyang manga pinisan, at sa kaupahan sa isang patutot ay mangauuwi. 

dahil dito tataghoy ako, at mananambitan, ako'y yayaong hinubdan at hubad, ako'y uungal na parang 
chakal, at mananangis na gaya nang manga avestruz. 

sapagka't ang kaniyang manga sugat ay walang kagamutan, sapagka't dumarating hanggang sa juda, 
umaabot hanggang sa pintuang-bayan nang aking bansa, hanggang sa jerusalem. 

huwag ninyong saysayin sa gath huwag kayong pakaiyak: sa bethle-aphra gumumon ako sa alabok. 
magdaan ka, oh nananahan sa saphir, sa kahubaran at kahihiyan: ang nananahan sa haanan ay hindi 
lumalabas, ang taghoy nang beth-esel ay magaalis sa iyo nang pangalalay niyaon. 

sapagka't ang nananahan sa maroth ay naghihintay na mainam nang ikabubuti, sapagka't ang kasamaan 
ay bumaba mula sa panginoon hanggang sa pintuang-bayan nang jerusalem. 

isingkaw mo ang karo sa maliksing kabayo, oh nananahan sa lachis: siya ang pasimula nang kasalanan sa 
anak na babae nang sion: sapagka't ang pagsalangsang nang israel ay nasumpungan sa iyo. 

kaya't ikaw ay magbibigay nang kaloob sa pagpapaalam sa moresethgath: ang manga bahay sa achzib ay 
magiging karayaang bagay sa manga hari sa israel. 

dadalhin ko pa sa iyo, oh nananahan sa maresah ang magaari sa iyo: ang kaluwalhatian nang israel ay 
darating hanggang sa adullam. 

magpakakalbo ka, at pagupit ka dahil sa manga anak nang iyong kalayawan: palakihin mo ang iyong 
pagkakalbo na gaya nang aguila, sapagka't sila'y nangapasa pagkabihag mula sa iyo. 

sa aba nila na humahaka nang kasamaan, at nagsisigawa nang kasamaan sa kanilang manga higaan! 
pagliliwanag sa umaga, ay kanilang isinasagawa, sapagka't nasa kapangyarihan nang kanilang kamay. 

at sila'y nangagiimbot nang manga bukid, at kanilang inaangkin, at nang manga bahay, at inaalis: at 
kanilang pinipighati ang isang tao at ang kaniyang sangbahayan, ang tao, at ang kaniyang mana. 

kaya't ganito ang sabi nang panginoon, narito, laban sa angkang ito ay humahaka ako nang isang 
kasamaan na doo'y hindi ninyo maaalis ang inyong manga leeg, ni makalalakad man nang kahambugan, 
sapagka't isang masamang panahon. 

sa araw na yaon ay magsisisambit sila nang talinhaga laban sa inyo, at mangananaghoy nang 
kakilakilabot na panaghoy, at mangagsasabi, kami ay lubos na nasira: kaniyang binabago ang bahagi 
nang aking bayan, ano't inilalayo niya sa akin! sa manga manghihimagsik kaniyang binahagi ang aming 
manga bukid. 

kaya't mawawalan ka na nang maghahagis nang pisi na panukat sa pamamagitan nang sapalaran sa 
kapisanan nang panginoon. 

huwag kayong manganghuhula, ganito sila nanganghuhula. hindi sila manganghuhula sa manga ito: ang 
manga kakutyaan ay hindi mapapawi. 

sasabihin baga oh sangbahayan ni jacob, ang espiritu baga nang panginoon ay nagipit? ang manga ito 
baga ang kaniyang manga gawa? di baga ang aking manga salita ay nagsisigawa nang mabuti sa 
nagsisilakad nang matuwid? 

nguni't kamakailan na ang aking bayan ay bumangon na wari kaaway: inyong hinuhubad ang suot na 
kalakip nang balabal sa nagsisidaang tiwasay na parang manga lalaking nagsisipanggaling sa digma. 

ang manga babae nang aking bayan ay inyong pinalalayas sa kanilang manga masayang bahay, sa 
kanilang manga bata ay inyong inaalis ang aking kaluwalhatian magpakailan man. 

kayo'y magsibangon, at magsiyaon, sapagka't hindi ito ang inyong kapahingahan, dahil sa karumihan na 
lumilipol sa makatuwid baga'y sa mahigpit na paggiba. 

kung ang isang taong lumalakad sa espiritu nang kabulaanan ay nagsisinungaling, na nagsasabi, ako'y 
manghuhula sa iyo tungkol sa alak at matapang na inumin, siya nga'y magiging propeta sa bayang ito. 
walang pagsalang aking pipisanin, oh jacob, ang lahat nang iyo: aking pipisaning walang pagsala ang 
nalabi sa israel: akin silang ilalagay na magkakasama na parang manga tupa sa bosra, na parang kawan 
sa gitna nang pastulan sa kanila, sila'y magkakaingay nang di kawasa dahil sa karamihan nang tao. 
nangunguna sa kanila yaong nagbubukas nang daan: sila'y nagbukas nang daan at nagsidaan sa 
pintuang-bayan, at nagsilabas doon, at ang kanilang hari ay nagpauna sa kanila, at ang panginoon sa 
unahan nila. 

at aking sinabi, isinasamo ko sa inyo, na inyong dinggin, ninyong manga pangulo nang jacob, at manga 
pinuno nang sangbahayan ni israel: hindi baga sa inyo ang pagalam nang katuwiran. 

kayong napopoot sa mabuti at umiibig sa kasamaan, na siyang umaagaw sa manga dukha nang balat 
nila, at nang kanilang laman sa kanilang manga buto, 

kayo ring kumakain nang laman nang aking bayan, at lumalapnos nang kanilang balat, at bumabali nang 
kanilang manga buto, at kanilang pinagputolputol yaon, na wari'y para sa palyok, at parang laman sa 
loob nang caldera. 

kung magkagayo'y magsisidaing sila sa panginoon, nguni't hindi niya sasagutin sila, oo, kaniyang ikukubli 
ang kaniyang mukha sa kanila sa panahong yaon, ayon sa kanilang ginawang kasamaan sa kanilang 
manga gawa. 

ganito ang sabi nang panginoon tungkol sa manga propeta na nagliligaw sa aking bayan, na 
nagkakanggigitil nang kanilang manga ngipin at nagsisihiyaw, kapayapaan, at yaong hindi naglalagay sa 
kanilang bibig, ay pinaghahandaan siya nila nang digma: 

kaya't magiging gabi sa inyo, na hindi kayo magkakaroon nang pangitain: at magkakaroon nang 
kadiliman, na hindi kayo makapanghuhula, at ang araw ay lulubog sa manga propeta, at ang araw ay 
mangungulimlim sa kanila. 

at ang manga tagakita ay mangapapahiya, at ang manga manghuhula ay mangatutulig, oo, silang lahat 
ay mangagtatakip nang kanilang manga labi: sapagka't walang kasagutan nang diyos. 

nguni't sa ganang akin, ako'y puspos nang kapangyarihan sa pamamagitan nang espiritu nang 
panginoon, at nang kahatulan, at nang kapangyarihan, upang ipahayag sa jacob ang kaniyang 
pagsalansang, at sa israel ang kaniyang kasalanan. 

dinggin ninyo ito, isinasamo ko sa inyo, ninyong manga pangulo sa sangbahayan ni jacob, at manga 
pinuno sa sangbahayan ni israel, na nangapopoot sa kahatulan, at nangagbabaluktot nang matuwid. 
kanilang itinatayo ang sion sa pamamagitan nang dugo, at ang jerusalem sa pamamagitan nang 
kasamaan. 

ang manga pangulo niya'y nagsisihatol dahil sa suhol, at ang manga saserdote, niya'y nangagtuturo dahil 
sa upa, at ang manga propeta niya'y nanganghuhula dahil sa salapi: gayon ma'y sila'y sasandal sa 
panginoon, at mangagsasabi, hindi baga ang panginoon ay nasa gitna natin? walang kasamaang darating 
sa akin. 

kaya't ang sion ay bubukirin na parang isang bukid dahil sa inyo, at ang jerusalem ay magiging manga 
bunton, at ang manga bundok nang bahay ay parang manga mataas na dako sa isang gubat. 

nguni't sa manga huling araw ay mangyayari, na ang bundok nang bahay nang panginoon ay matatatag 
sa taluktok nang manga bundok, at matataas sa manga burol; at manga tao'y paroroon sa kaniya. 

at maraming bansa'y magsisiparoo't mangagsasabi, magsiparito kayo, at tayo'y magsiahon sa bundok 
nang panginoon, at sa bahay nang diyos ni jacob; at siya'y magtuturo sa atin nang kaniyang manga daan, 
at tayo'y magsisilakad sa kaniyang manga landas. sapagka't sa sion ay lalabas ang kautusan, at ang salita 
nang panginoon ay mula sa jerusalem, 

at siya'y hahatol sa gitna nang maraming bayan, at sasaway sa manga matibay na bansa sa malayo: at 
kanilang papandayin ang kanilang manga tabak upang maging sudsud, at ang kanilang manga sibat 
upang maging karit, ang bansa ay hindi magtataas nang tabak laban sa bansa, ni magaaral pa man nang 
pakikipagdigma. 

kundi sila'y uupo bawa't isa sa ilalim nang kaniyang punong ubas at sa ilalim nang kaniyang punong igos, 
at walang tatakot sa kanila: sapagka't sinalita nang bibig nang panginoon nang manga hukbo. 

sapagka't ang lahat na bayan ay magsisilakad bawa't isa sa pangalan nang kanikaniyang diyos: at tayo'y 
magsisilakad sa pangalan nang panginoon nating diyos magpakailan kailan man. 

sa araw na yaon, sabi nang panginoon, aking pipisanin siya na napipilay, at aking titipunin siya na 
natapon, at siya na aking pinagdalamhati, 

at aking gagawin ang pilay na isang nalabi, at ang natapon sa malayo na isang matibay na bansa: at ang 
panginoon ay maghahari sa kanila sa bundok nang sion mula ngayon hanggang sa walang hanggan. 

at ikaw, oh moog nang kawan, na burol nang anak na babae nang sion, ito sa iyo'y darating, oo, ang 
dating kapangyarihan ay darating, ang kaharian nang anak na babae nang jerusalem. 

ngayo'y bakit ka sumisigaw nang malakas? wala ka bagang hari, ang iyo bagang kasangguni ay namatay, 
upang ang manga paghihirap ay suma iyo na gaya nang babae sa pagdaramdam? 

magdamdam ka, at magtiis ka nang hirap, oh anak na babae nang sion, na gaya nang babae sa 
pagdaramdam: sapagka't ngayo'y lalabas ka sa bayan, at ikaw ay tatahan sa parang, at ikaw ay darating 
hanggang sa babilonia: doon ka maliligtas, doon ka tutubusin nang panginoon sa kamay nang iyong 
manga kaaway. 

at ngayo'y maraming bansa ay nangagpupulong laban sa iyo, na nangagsasabi, madumhan siya, at 
makita nang ating mata ang nasa natin sa sion. 

nguni't hindi nila nalalaman ang manga pagiisip nang panginoon, ni nauunawa man nila ang kaniyang 
payo; sapagka't kaniyang pinisan sila na parang manga bigkis sa giikan. 

ikaw ay bumangon, at gumiik, oh anak na babae nang sion: sapagka't aking gagawing bakal ang iyong 
sungay, at aking gagawing tanso ang iyong manga kuko, at iyong pagluluraylurayin ang maraming bayan: 
at iyong itatalaga ang kanilang pakinabang sa panginoon, at ang kanilang pag-aari ay sa panginoon nang 
buong lupa. 

ngayon ay mapipisan ka sa manga hukbo, oh anak na babae nang manga hukbo: siya'y nangubkob laban 
sa atin, kanilang hahampasin sa pisngi ang hukom nang israel nang isang tungkod. 

nguni't ikaw, beth-lehem ephrata, na maliit upang lumagay sa libolibo nang juda, mula sa iyo ay lalabas 
sa akin ang isa na magpupuno sa israel: na ang pinagbuhatan niya ay mula nang una, mula nang walang 
hanggan. 

kaya't kaniyang ibibigay sila hanggang sa panahon na siya na nagdaramdam ay manganak: kung 
magkagayon ang nalabi sa kaniyang manga kapatid ay babalik sa manga anak ni israel. 

at siya'y titindig, at magpapakain nang kaniyang kawan sa kalakasan nang panginoon, sa kamahalan 
nang pangalan nang panginoon niyang diyos: at sila'y mananatili, sapagka't ngayon siya'y magiging 
dakila hanggang sa manga wakas nang lupa. 

at ang lalaking ito ay magiging kapayapaan natin. pagka ang taga asiria ay papasok sa ating lupain, at 
pagka siya'y tutungtong sa ating manga palacio, tayo nga'y mangagtitindig laban sa kaniya nang pitong 
pastor, at walong pinakapangulong tao. 

at kanilang wawasakin nang tabak ang lupain nang asiria, at ang lupain nang nimrod sa manga pasukan 
niyaon: at kaniyang ililigtas tayo sa taga asiria, pagka siya'y pumasok sa ating lupain, at pagka siya'y 
tumungtong sa loob nang ating hangganan. 

at ang nalabi sa jacob ay magiging parang hamog na mula sa panginoon sa gitna nang maraming bayan, 
parang ulan sa damo, na hindi naghihintay sa tao, ni naghihintay man sa manga anak nang tao. 

at ang nalabi sa jacob ay magiging sa gitna nang manga bansa, sa gitna nang maraming bayan, na parang 
leon sa manga hayop sa gubat, na parang batang leon sa manga kawan nang manga tupa, na kung siya'y 
dumaraan ay yumayapak at lumalapa, at walang magligtas. 

mataas ang iyong kamay sa iyong manga kaaway, at mangahiwalay ang lahat nang iyong manga kaaway. 
at mangyayari sa araw na yaon, sabi nang panginoon, na aking ihihiwalay ang iyong manga kabayo sa 
gitna mo, at aking gigibain ang iyong manga karo: 

at aking ihihiwalay ang manga bayan nang iyong lupain, at aking ibabagsak ang lahat nang iyong 
katibayan: 

at aking ihihiwalay ang manga panghuhula sa iyong kamay, at hindi ka na magkakaroon nang manga 
manghuhula: 

at aking ihihiwalay ang iyong manga inanyuang larawan at ang iyong manga haligi mula sa gitna mo, at 
hindi ka na sasamba sa gawa nang iyong manga kamay, 

at aking bubunutin ang iyong manga asera mula sa gitna mo; at aking sisirain ang iyong manga bayan. 
at ako'y maguukol nang panghihiganti sa galit at kapusukan sa manga bansa na hindi nangakinig. 
dinggin ninyo ngayon kung ano ang sinasabi nang panginoon: bumangon ka, makipagkaalit ka sa harap 
nang manga bundok, at dinggin nang manga burol ang iyong tinig. 

dinggin ninyo, oh ninyong manga bundok, ang usap nang panginoon, at ninyo na manga matibay na 
patibayan nang lupa; sapagka't ang panginoon ay may usap sa kaniyang bayan, at kaniyang 
ipakikipagtalo sa israel. 

oh bayan ko, anong ginawa ko sa iyo? at sa ano kita pinagod? sumaksi ka laban sa akin. 

sapagka't ikaw ay aking iniahon mula sa lupain nang egipto, at tinubos kita sa bahay nang pagkaalipin: at 
aking sinugo sa unahan mo si moises, si aaron, at si miriam. 

oh bayan ko, alalahanin mo ngayon kung ano ang isinangguni ni balac na hari sa moab, at kung ano ang 
isinagot sa kaniya ni balaam na anak ni beor; alalahanin mo mula sa sittem hanggang sa gilgal, upang 
iyong maalaman ang manga matuwid na gawa nang panginoon. 

ano ang aking ilalapit sa harap nang panginoon, at iyuyukod sa harap nang mataas na diyos? paroroon 
baga ako sa harap niya na may manga handog na susunugin, na may guyang isang taon ang gulang? 
kalulugdan baga nang panginoon ang manga libolibong tupa, o ang manga sangpu-sangpung libong ilog 
na langis? ibibigay ko baga ang aking panganay dahil sa aking pagsalangsang, ang bunga nang aking 
katawan dahil sa kasalanan nang aking kaluluwa? 

kaniyang ipinakilala sa iyo, oh tao, kung ano ang mabuti; at ano ang hinihingi nang panginoon sa iyo, 
kundi gumawa na may kaganapan, at ibigin ang kaawaan, at lumakad na may kababaan na kasama nang 
iyong diyos. 

ang tinig nang panginoon ay humihiyaw sa bayan, at ang taong may karunungan ay makakakita nang 
iyong pangalan: dinggin ninyo ang tungkod, at ang naghalal niyaon. 

mayroon pa baga kaya nang manga kayamanan nang kasamaan sa bahay nang masama, at nang kulang 
na panukat na kasuklamsuklam? 

magiging malinis baga ako na may masamang timbangan, at sa marayang supot na panimbang? 
sapagka't ang manga mayaman niyaon ay puno nang pangdadahas, at ang manga mananahan doo'y 
nangagsalita nang manga kabulaanan, at ang kanilang dila ay magdaraya sa kanilang bibig. 

kaya't sinugatan din naman kita nang mabigat na sugat, ginawa kitang kasiraan dahil sa iyong manga 
kasalanan. 

ikaw ay kakain, nguni't hindi ka mabubusog, at ang iyong pagpapakumbaba ay sasa gitna mo: at ikaw ay 
magtatabi, nguni't wala kang dadalhing maitatabi: at ang iyong ilalabas ay aking iiwan sa tabak. 

ikaw ay maghahasik, nguni't hindi ka magaani: ikaw ay magpipisa nang manga olibo, nguni't hindi ka 
magpapahid nang langis, at nang ubas, nguni't hindi ka iinom nang alak. 

sapagka't naiingatan ang manga palatuntunan ni omri, at ang lahat na gawa nang sangbahayan ni achab, 
at kayo'y nagsisilakad nang ayon sa kanilang manga payo, upang gawin kitang kasiraan, at ang manga 
mananahan niya'y kasutsutan: at inyong dadalhin ang kakutyaan nang aking bayan. 

sa aba ko! sapagka't ako'y gaya nang kanilang pisanin ang manga bunga sa taginit, gaya nang manga 
pamumulot nang ubas sa ubasan: walang kumpol na makain, ako'y nananabik sa unang bunga nang igos. 
ang mabuting tao ay namatay sa lupa, at wala nang matuwid sa manga tao: silang lahat ay nagsisibakay 
upang magbubo nang dugo; hinuhuli nang bawa't isa ang kaniyang kapatid sa pamamagitan nang silo. 
ang kanilang manga kamay ay nangasa kasamaan upang sikaping isagawa, ang prinsipe ay humihingi, at 
ang hukom ay maagap sa suhol, at ang dakilang tao ay nangagsasalita nang masamang hangad nang 
kaniyang kaluluwa: ganito nila nilalala. 

ang pinakamahusay sa kanila ay parang dawag, ang pinakamatuwid ay masama kay sa isang bakod na 
tinikan: ang araw nang inihula sa iyo nang manga bantay, sa makatuwid baga'y ang araw nang pagdalaw 
sa iyo, ay dumating: ngayo'y mangatitigilan sila. 

huwag kayong magsitiwala sa kalapit bahay: huwag kayong magkatiwala sa kaibigan, ingatan mo ang 
manga pinto nang inyong bibig sa kaniya na humihiga sa inyong sinapupunan. 

sapagka't sinisiraang puri nang anak na lalake ang ama, ang anak na babae ay tumitindig laban sa 
kaniyang ina, ang manugang na babae ay laban sa kaniyang biyanang babae, ang manga kaaway nang 
tao ay ang kaniyang sariling kasangbahay. 

nguni't sa ganang akin, ako'y titingin sa panginoon: ako'y maghihintay sa diyos nang aking kaligtasan: 
didinggin ako nang aking diyos. 

huwag kang magalak laban sa akin, oh aking kaaway: pagka ako'y nabuwal, ako'y babangon, pagka ako'y 
naupo sa kadiliman, ang panginoo'y magiging ilaw sa akin. 

aking babatahin ang kagalitan nang panginoon, sapagka't ako'y nagkasala laban sa kaniya, hanggang sa 
kaniyang ipagsanggalang ang aking usap, at lapatan ako nang kahatulan: kaniyang ilalabas ako sa 
liwanag, at aking mamasdan ang kaniyang katuwiran. 

kung magkagayo'y makikita nang aking kaaway, at kahihiyan ang tatakip sa kaniya, na nagsabi sa akin, 
saan nandoon ang panginoon mong diyos? makikita nang aking manga mata ang nais ko sa kaniya, siya 
nga'y yayapakan na parang putik sa manga lansangan. 

kaarawan nang pagtatayo nang iyong manga kuta! sa kaarawang yaon ay malalayo ang pasiya. 

sa kaarawang yaon ay magsisiparoon sila sa iyo mula sa asiria at sa manga bayan nang egipto, at mula sa 
egipto hanggang sa ilog, at mula sa dagat at dagat, at sa bundok at bundok. 

gayon ma'y masisira ang lupain dahil sa kanila na nagsisitahan doon, dahil sa bunga nang kanilang 
manga gawa. 

pakanin mo ang iyong bayan sa pamamagitan nang iyong tungkod, ang kawan na iyong mana, na 
tumatahang magisa, sa gubat sa gitna nang carmelo: pakanin mo sila sa basan at sa galaad, gaya nang 
manga araw nang una. 

gaya nang manga araw nang iyong paglabas sa lupain nang egipto ay aking pagpapakitaan sila nang 
manga kagilagilalas na bagay. 

makikita nang manga bansa, at mangapapahiya sa buo nilang kapangyarihan, kanilang ilalagay ang 
kanilang kamay sa kanilang bibig, ang kanilang manga pakinig ay mabibingi. 

sila'y magsisihimod sa alabok na parang ahas: parang nagsisiusad na hayop sa lupa sila'y magsisilabas na 
nagsisipanginig mula sa kanilang manga kulungan, sila'y magsisilapit na may takot sa panginoon nating 
diyos, at mangatatakot dahil sa iyo. 

sino ang diyos na gaya mo, na nagpapatawad nang kasamaan, at pinalalagpas ang pagsalansang nang 
nalabi sa kaniyang mana? hindi niya pinipigil ang kaniyang galit nang magpakailan man, sapagka't siya'y 
nalulugod sa kagandahang-loob. 

siya'y muling magtataglay nang habag sa atin: kaniyang yayapakan ang ating kasamaan: at kaniyang 
ihahagis ang lahat nilang kasalanan sa manga kalaliman nang dagat. 

iyong isasagawa ang katotohanan kay jacob, at ang kagandahang-loob kay abraham, na iyong isinumpa 
sa aming manga magulang mula sa manga araw nang una. 

ang hula tungkol sa ninive. ang aklat tungkol sa pangitain ni nahum na elkoshita. 

ang panginoon ay mapanibughuing diyos at nanghihiganti, ang panginoon ay nanghihiganti at puspos 
nang kapootan, ang panginoon ay nanghihiganti sa kaniyang manga kaaway, at siya'y nagtataan nang 
kapootan sa kaniyang manga kaaway. 

ang panginoon ay banayad sa pagkagalit, at dakila sa kapangyarihan, at sa anomang paraan ay hindi 
aariing walang sala ang salarin: ang daan nang panginoon ay sa ipoipo at sa bagyo, at ang manga ulap ay 
siyang alabok nang kaniyang manga paa. 

kaniyang sinasaway ang dagat, at tinutuyo, at tinutuyo ang lahat na ilog: ang basan ay nanlalata, at ang 
carmelo; at ang bulaklak nang libano ay nalalanta. 

ang manga bundok ay nanginginig dahil sa kaniya, at ang manga burol ay nangatutunaw, at ang lupa'y 
lumilindol sa kaniyang harapan, oo, ang sanglibutan, at ang lahat na nagsisitahan dito. 

sino ang makatatayo sa harap nang kaniyang pagkagalit? at sino ang makatatahan sa kabangisan nang 
kaniyang galit? ang kaniyang kapusukan ay sumisigalbong parang apoy, at ang manga malaking bato ay 
nangatitibag niya. 

ang panginoo'y mabuti, katibayan sa kaarawan nang kabagabagan, at nakikilala niya yaong 
nangaglalagak nang kanilang tiwala sa kaniya. 

nguni't sa pamamagitan nang manggugunaw na baha ay kaniyang lubos na wawakasan ang kaniyang 
dako, at hahabulin ang kaniyang manga kaaway sa kadiliman. 

ano ang inyong kinakatha laban sa panginoon? siya'y gagawa nang lubos na kawakasan, ang 
pagdadalamhati ay hindi titindig na ikalawa. 

sapagka't yamang sila'y maging gaya nang manga salasalabat na tinik, at maging napakalasing na parang 
manglalasing, sila'y lubos na masusupok na parang tuyong dayami. 

may lumabas na isa sa iyo, na nagiisip nang kasamaan laban sa panginoon, na pumapayo nang masama. 
ganito ang sabi nang panginoon: bagaman sila'y nangasa lubos na kalakasan, at totoong marami, gayon 
may sila'y nangalulugmok, at daraan siya. bagaman pinagdalamhati kita, hindi na kita pagdadalamhatiin 
pa. 

at ngayo'y aking babaliin ang kaniyang pamatok na nasa iyo, at aking sisirain ang iyong manga 
paningkaw. 

at ang panginoon ay nagbigay utos tungkol sa iyo, na hindi na matatatag ang iyong pangalan: sa bahay 
nang iyong manga diyos ay aking ihihiwalay ang larawang inanyuan at ang larawang binubo, aking 
gagawin ang iyong libingan: sapagka't ikaw ay hamak. 

narito, nasa ibabaw nang manga bundok ang manga paa niyang nangagdadala nang manga mabuting 
balita, na nangaghahayag nang kapayapaan! ipagdiwang mo ang iyong manga kapistahan, oh juda, 
tuparin mo ang iyong manga panata, sapagka't ang masama ay hindi na dadaan pa sa iyo, siya'y lubos na 
nahiwalay. 

siyang bumabasag ay sumampa sa harapan mo: ingatan mo ang katibayan, bantayan mo ang daan, 
palakasin mo ang iyong manga balakang, patibayin mo ang iyong kapangyarihan na mainam, 

sapagka't ibinabalik nang panginoon ang karilagan nang jacob na gaya nang karilagan nang israel: 
sapagka't ang manga tagatuyo ay nagsituyo sa kanila, at sinira ang manga sanga nang kanilang manga 
puno nang ubas. 

ang kalasag nang kaniyang manga makapangyarihang lalake ay pumula, ang matapang na lalake ay 
nakapanamit nang matingkad na pula: ang manga karo ay nagsisikislap nang patalim sa kaarawan nang 
kaniyang paghahanda, at ang manga sibat na abeto ay nagsisigalaw nang kakilakilabot. 

ang manga karo ay nagsisihagibis sa manga lansangan, nangagkakabanggang isa't isa sa manga daan: 
ang anyo nang manga yaon ay gaya nang manga sulo: nagsisitakbong parang manga kidlat. 

naaalaala niya ang kaniyang manga bayani: sila'y nangatitisod sa kanilang paglakad: sila'y 
nangagmamadali sa kuta niyaon, at ang panakip ay handa. 

ang manga pintuan nang manga ilog ay bukas, at ang palacio ay nalansag. 

at si huzab ay nahubdan, siya'y dinala: at ang kaniyang manga alilang babae ay nananaghoy na parang 
huni nang manga kalapati, na nagsisidagok sa kanilang manga dibdib. 

datapuwa't ang ninive mula nang una ay naging parang lawa nang tubig: gayon ma'y nagsisitakas. tigil 
kayo, tigil kayo, isinisigaw nila; nguni't walang lumilingon. 

kunin ninyo ang samsam na pilak, kunin ninyo ang samsam na ginto, sapagka't walang katapusang 
kayamanan, na kaluwalhatian sa lahat nang maligayang kasangkapan. 

siya'y tuyo, at walang laman, at wasak, at ang puso ay natutunaw, at ang manga tuhod ay 
nagkakaumpugan, at ang pagdaramdam ay nasa lahat nang manga balakang, at ang manga mukha 
nilang lahat ay nangamumutla. 

saan nandoon ang yungib nang manga leon, at ang dakong sabsaban nang manga batang leon, na 
nililibutan nang leon at nang babaeng leon, nang batang leon, at walang tumatakot sa kanila? 

ang leon ay kumakatay nang sagana para sa kaniyang manga anak, at lumalapa para sa kaniyang manga 
babaeng leon, at pinupuno nang huli ang kaniyang manga cueba, at nang tangay ang kaniyang manga 
yungib. 

narito, ako'y laban sa iyo, sabi nang panginoon nang manga hukbo, at aking susunugin ang kaniyang 
manga karo sa usok, at lalamunin nang tabak ang iyong manga batang leon, at aking ihihiwalay ang 
iyong huli sa lupa, at ang tinig nang iyong manga sugo ay hindi na maririnig. 

sa aba nang mabagsik na bayan! siya'y puspos na lubos nang kabulaanan at manga agaw, ang 
panghuhuli ay hindi tumitigil. 

ang higing nang panghagupit, at ang hugong nang pihit nang manga gulong, at nang manga madambang 
kabayo, at nang lukso nang manga karo, 

ang sakay nang manga mangangabayo, at ang kinang nang tabak, at ang kislap nang sibat, at isang 
karamihan na patay, ay malaking bunton nang manga bangkay, at walang katapusang manga bangkay, 
sila'y nangatitisod sa kanilang manga bangkay, 

dahil sa karamihan nang pagpapatutot nang minagandang patutot, na panguna nang pangeenkanto, na 
nagbibili nang manga bansa sa pamamagitan nang kaniyang pagpapatutot, at nang manga angkan sa 
pamamagitan nang kaniyang manga pangeenkanto. 

narito, ako'y laban sa iyo, sabi nang panginoon nang manga hukbo, at aking ilililis ang iyong laylayan sa 
harap mo; at aking ipakikita sa manga bansa ang iyong kahubaran, at sa manga kaharian ang iyong 
kahihiyan. 

at aking ihahagis sa iyo ang kasuklamsuklam na karumihan, at gagawin kitang hamak, at ilalagay kitang 
pinakakutya. 

at mangyayari, na ang lahat na mangakakakita sa iyo, ay iilag sa iyo, at mangagsasabi, ang ninive ay 
nahahandusay na sira: sinong mananaghoy sa kaniya? saan ako hahanap nang manga mangaaliw sa iyo? 
ikaw baga'y mabuti pa sa noamon, na natatayo sa gitna nang manga ilog, na may tubig sa palibot niya, 
na ang katibaya'y ang dagat, at ang kaniyang kuta ay nasa dagat? 

etiopia at egipto ang kaniyang manga naging katibayan, at walang hanggan, phut at lubim ang iyong 
manga naging katulong. 

gayon ma'y siya'y nadala, siya'y pumasok sa pagkabihag, ang kaniyang manga anak naman ay 
pinagputolputol sa dulo nang lahat nang manga lansangan, at pinagsapalaran ang kaniyang manga 
marangal na tao, at ang lahat niyang mahal na tao ay nangasabiran nang manga tanikala. 

ikaw naman ay malalango, ikaw ay matatago, ikaw rin naman ay hahanap nang katibayan dahil sa 
kaaway. 

lahat nang iyong kuta ay magiging parang puno nang igos, na may unang hinog na manga igos: kung 
manga ugugin, nangalalaglag sa bibig nang kumakain. 

narito, ang iyong manga tao sa gitna mo ay manga babae, ang manga pintuang-bayan nang iyong lupain 
ay nangabubukas nang maluwang sa iyong manga kaaway: nilamon nang apoy ang iyong manga halang. 
umigib ka nang tubig sa pagkakubkob, tibayan mo ang iyong manga katibayan: pumasok ka sa putikan, 
at yapakan mo ang argamasa, tibayan mo ang hurno nang ladrillo. 

doon ka sasakmalin nang apoy, ihihiwalay ka nang tabak; sasakmalin kang parang uod: magpakarami 
kang gaya nang uod: magpakarami kang gaya nang balang. 

iyong pinarami ang iyong manga mangangalakal kay sa manga bituin sa langit: ang uod ay sumasamsam, 
at lumilipad. 

ang iyong manga prinsipe ay parang manga balang, at ang iyong manga pinuno ay parang kawan nang 
lukton, na nagsisihimpil sa manga bakod sa araw na malamig, nguni't pagka ang araw ay sumikat sila'y 
nagsisilipad, at ang kanilang dako ay hindi alam kung saan sila nangandoon. 

ang iyong manga pastor ay nangatutulog, oh hari sa asiria, ang iyong manga bayani ay nangagpapahinga, 
ang iyong bayan ay nangangalat sa manga bundok, at walang magpisan sa kanila. 

walang kagamutan sa iyong sakit: ang iyong sugat ay malubha: lahat na makabalita sa iyo ay 
nagsisipakpak nang kamay dahil sa iyo: sapagka't sinong hindi nadaanan nang iyong kasamaan? 

ang hula na nakita ni habacuc na propeta. 

oh panginoon, hanggang kailan dadaing ako, at hindi mo didinggin? ako'y dadaing sa iyo dahil sa 
pangdadahas, at hindi ka magliligtas. 

bakit pinagpapakitaan mo ako nang kasamaan, at iyong pinamamasdan ang kasamaan? sapagka't ang 
kasiraan at pangdadahas ay nasa harap ko; at may pakikipagalit, at pagtatalong bumabangon. 

kaya't ang kautusan ay natitigil, at ang katarungan ay hindi lumalabas kailan man: sapagka't kinukulong 
nang masama ang matuwid, kaya't ang kahatulan ay lumalabas na liko. 

mangagmasid kayo sa gitna nang manga bansa, at tumingin kayo at mamangha kayo nang kagilagilalas, 
sapagka't ako'y gumagawa nang isang gawain sa inyong manga kaarawan na hindi ninyo paniniwalaan 
bagaman saysayin sa inyo. 

sapagka't narito, aking itinitindig ang manga caldeo, yaong makapangingilabot at marahas na bansa, na 
lumalakad sa kaluwangan nang lupa, upang magari nang manga tahanang dako na hindi kanila. 

sila'y kakilakilabot at nangakatatakot, ang kanilang kahatulan at ang kanilang karangalan ay mula sa 
kanilang sarili. 

ang kanilang manga kabayo naman ay matutulin kay sa manga leopardo, at mababangis kay sa lobo sa 
gabi: at ang kanilang manga mangangabayo ay nagtutumulin na may kapalaluan: oo, ang kanilang 
manga mangangabayo ay nanganggagaling sa malayo, sila'y nagsisilipad na parang aguila na 
nagmamadali upang manakmal. 

sila'y nagsisiparitong lahat sa pangdadahas, ang kanilang manga mukha ay nangakatitig sa silanganan, at 
sila'y nangagpipisan nang manga bihag na parang buhangin. 

oo, siya'y nanunuya sa manga hari, at ang manga prinsipe ay katuyaan sa kaniya, kaniyang kinukutya ang 
bawa't katibayan, sapagka't nagbubunton siya nang alabok, at sinasakop. 

kung magkagayo'y lalampas siya na parang hangin, at magdaraan, at magiging salarin, sa makatuwid 
baga'y siya na ang kapangyarihan ay ang kaniyang diyos. 

di baga ikaw ay mula sa walang hanggan, oh panginoon kong diyos, aking banal? kami ay hindi 
mangamamatay. oh panginoon, iyong itinakda siya ukol sa kahatulan, at ikaw, oh malaking bato, ay 
iyong itinatag siya na pinakasaway. 

ikaw na may manga matang malinis kay sa tumingin nang kasuwailan, at hindi ka makatitingin sa 
kasamaan, bakit mo minamasdan ang nagsisigawa nang paglililo, at tumatahimik ka pagka sinasakmal 
nang masama ang tao na lalong matuwid kay sa kaniya, 

at kaniyang ginagawa ang manga tao na parang manga isda sa dagat, parang nagsisigapang na walang 
nagpupuno sa kanila? 

kaniyang binubuhat nang bingwit silang lahat, kaniyang hinuhuli sila sa kaniyang dala, at kaniyang 
pinipisan sila sa kaniyang lambat: kaya't siya'y nagagalak at siya'y masaya. 

kaya't siya'y naghahain sa kaniyang lambat, at nagsusunog nang kamangyan sa kaniyang lambat, 
sapagka't sa pamamagitan nang manga yao'y ang kaniyang bahagi ay mataba, at ang kaniyang pagkain 
ay sagana. 

mawawalan nga baga nang laman ang kaniyang lambat, at hindi mahahabag na pumatay na palagi sa 
manga bansa. 

ako'y tatayo sa aking bantayan, at lalagay ako sa moog, at tatanaw upang maalaman ko kung ano ang 
kaniyang sasalitain sa akin, at kung ano ang aking isasagot tungkol sa aking daing. 

at ang panginoon ay sumagot sa akin, at nagsabi, isulat mo ang pangitain, at iukit mo na malinaw sa 
manga tapyas na bato upang makatakbo ang bumabasa niyaon. 

sapagka't ang pangitain ay sa panahong takda pa, at nagmamadali sa pagkatapos, at hindi magbubulaan: 
bagaman nagluluwat ay hintayin mo, sapagka't walang pagsalang darating, hindi magtatagal. 

narito, ang kaniyang kaluluwa ay nagpapalalo, hindi tapat sa kaniya, nguni't ang ganap ay mabubuhay sa 
pamamagitan nang kaniyang pananampalataya. 

oo, bukod dito'y ang alak ay magdaraya, isang taong hambog, at hindi natitira sa bahay, na lumaki ang 
kaniyang nasa na parang sheol, at siya'y parang kamatayan, at hindi masisiyahan, kundi pinipisan sa 
kaniya ang lahat na bansa, at ibinubunton sa kaniya ang lahat na bayan. 

hindi baga ang lahat nang ito ay magbabadya nang talinhaga laban sa kaniya, at nang nakagagalit na 
kawikaan laban sa kaniya, at mangagsasabi, sa aba niya na nagpaparami nang di kaniya! hanggang 
kailan? at nagpapasan siya sa kaniyang sarili nang manga sangla! 

hindi baga sila mangagtitindig, na bigla na kakagat sa iyo, at magsisigising na babagabag sa iyo, at ikaw 
ay magiging samsam sa kanila? 

dahil sa iyong sinamsaman ang maraming bansa, lahat nang nalabi sa manga tao ay magsisisamsam sa 
iyo, dahil sa dugo nang manga tao, at dahil sa karahasang ginawa sa lupain, sa bayan at sa lahat nang 
nagsisitahan doon. 

sa aba niya na nagiimpok nang masamang pakinabang para sa kaniyang sangbahayan, upang kaniyang 
mailagay ang pugad niya sa itaas, upang siya'y maligtas sa kamay nang kasamaan! 

ikaw ay naghaka nang ikahihiya nang iyong sangbahayan, sa paghihiwalay nang maraming tao, at ikaw 
ay nagkasala laban sa iyong sarili. 

sapagka't ang bato ay dadaing mula sa pader, at ang tahilan mula sa manga kahoy ay sasagot. 

sa aba niya na nagtatayo nang bayan sa pamamagitan nang dugo, at nagtatatag nang bayan sa 
pamamagitan nang kasamaan! 

narito, hindi baga dahil sa panginoon nang manga hukbo na ang manga tao ay nagsisigawa para sa apoy, 
at ang manga bansa ay nangagpapakapagod sa walang kabuluhan? 

sapagka't ang lupa ay mapupuno nang kaalaman nang kaluwalhatian nang panginoon, gaya nang 
pagtakip nang tubig sa dagat. 

sa aba niya na nagpapainom nang alak sa kaniyang kapuwa, na idinadagdag mo ang iyong kamandag, at 
nilalasing mo rin naman siya, upang iyong mamasdan ang kaniyang kahubaran! 

ikaw ay puno nang kahihiyan, at hindi nang kaluwalhatian: uminom ka naman, at maging gaya nang 
isang hindi tuli, ang saro nang kanan nang panginoon ay mababalik sa iyo, at kasuklamsuklam na 
kahihiyan ang mahahalili sa iyong kaluwalhatian. 

sapagka't ang pangdadahas na ginawa sa libano ay tatakip sa iyo, at ang panggigiba sa manga hayop na 
nakatakot sa kanila, dahil sa dugo nang manga tao, at dahil sa pangdadahas na ginawa sa lupain, sa 
bayan, at sa lahat na nagsisitahan doon. 

anong napapakinabang nang larawang inanyuan na yao'y inanyuan nang manggagawa niyaon, nang 
binubong larawan, na tagapagturo nang manga kasinungalingan, na tinitiwalaan nang nagaanyo sa 
kaniya, na gumawa nang manga piping diyosdiyosan? 

sa aba niya na nagsasabi sa kahoy, gumising ka, sa piping bato, bumangon ka! magtuturo baga ito? 
narito, nababalot nang ginto at pilak, at walang hinga sa loob niyaon. 

nguni't ang panginoo'y nasa kaniyang banal na templo: tumahimik ang buong lupa sa harap niya. 
panalangin ni habacuc na propeta, itinugma sa sigionoth. 

oh panginoon, aking narinig ang kagitingan mo, at ako'y natatakot: oh panginoon, buhayin mo ang iyong 
gawa sa gitna nang manga taon, sa gitna nang manga taon ay iyong ipabatid, sa kapootan ay alalahanin 
mo ang kaawaan. 

ang diyos ay nanggaling mula sa tema, at ang banal ay mula sa bundok nang paran. (selah) ang kaniyang 
kaluwalhatia'y tumakip sa langit. at ang lupa'y napuno nang kaniyang kapurihan. 

at ang kaniyang ningning ay parang liwanag: siya'y may manga sinag na nagbubuhat sa kaniyang kamay, 
at doo'y nakukubli ang kaniyang kapangyarihan. 

sa unahan niya'y nagpapauna ang salot, at nagniningas na baga ang lumalabas sa kaniyang manga paa. 
siya'y tumayo, at sinukat ang lupa: siya'y tumingin, at pinaghiwalay ang manga bansa, at ang manga 
walang hanggang bundok ay nangalat, ang manga burol na walang hanggan ay nagsiyukod, ang kaniyang 
manga lakad ay gaya noong araw. 

nakita ko ang manga tolda sa cushan sa pagdadalamhati: ang manga tabing nang lupain nang madian ay 
nanginig. 

kinasasamaan baga nang loob nang panginoon ang manga ilog? ang iyo bagang galit ay laban sa manga 
ilog, o ang iyo bagang poot ay laban sa dagat, na ikaw ay sumakay sa iyong manga kabayo, sa iyong 
manga karo nang kaligasan? 

ang iyong busog ay nahubarang lubos, ang manga panunumpa sa manga lipi ay tunay na salita. (selah) 
iyong pinuwangan nang manga ilog ang lupa. 

ang manga bundok ay nangakakita sa iyo, at nangatakot, ang unos nang tubig ay dumaan: inilakas nang 
kalaliman ang kaniyang tinig, at itinaas ang kaniyang manga kamay sa itaas. 

ang araw at buwan ay tumigil sa kanilang tahanan, sa liwanag nang iyong manga pana habang sila'y 
nagsisiyaon, sa kislap nang iyong makinang na sibat. 

ikaw ay lumakad sa manga lupain sa pagkagalit: iyong giniik ang manga bansa sa galit. 

ikaw ay lumabas sa ikaliligtas nang iyong bayan, sa ikaliligtas nang iyong pinahiran nang langis, iyong 
sinugatan ang pangulo nang bahay nang masama, na inililitaw ang patibayan hanggang sa leeg. (selah) 
iyong manga pinalagpasan nang kaniyang sariling manga sibat ang ulo nang kaniyang manga 
mangdidigma: sila'y nagsiparitong parang ipoipo upang pangalatin ako, ang kanilang kagalakan ay 
sakmaling lihim ang dukha. 

ikaw ay nagdaan sa dagat sa iyong manga kabayo. sa bunton nang makapangyarihang tubig. 

aking narinig, at ang aking katawan ay nanginginig, ang aking manga labi ay nangatal sa tinig, kabuluka'y 
pumapasok sa aking manga buto, at ako'y nanginginig sa aking dako: sapagka't ako'y kailangang magtiis 
sa kaarawan nang kabagabagan, sa pagsampa nang bayan na lumulusob sa atin. 

sapagka't bagama't ang puno nang igos ay hindi namumulaklak, ni magkakaroon man nang bunga sa 
manga puno nang ubas, ang bunga nang olibo ay maglilikat. at ang manga bukid ay hindi magbibigay 
nang pagkain, ang kawan ay mahihiwalay sa kulungan, at hindi na magkakaroon nang bakahan sa manga 
silungan: 

gayon ma'y magagalak ako sa panginoon, ako'y magagalak sa diyos nang aking kaligtasan. 

si jehova, na panginoon, siyang aking lakas; at ginagawa niya ang aking manga paa na gaya nang sa 
manga usa. at ako'y palalakarin niya sa aking manga mataas na dako. sa pangulong manunugtog, sa 
aking manga panugtog na kawad. 

ang salita nang panginoon na dumating kay zefanias na anak ni cushi, na anak ni gedalias, na anak ni 
amarias, na anak ni ezechias, nang manga kaarawan ni josias na anak ni amon, na hari sa juda. 

aking lubos na lilipulin ang lahat na bagay sa ibabaw nang lupa, sabi nang panginoon. 

aking lilipulin ang tao at ang hayop, aking lilipulin ang manga ibon sa himpapawid, at ang manga isda sa 
dagat, at ang manga katitisuran na kasama nang manga masama, at aking ihihiwalay ang tao sa ibabaw 
nang lupa, sabi nang panginoon. 

at aking iuunat ang aking kamay sa juda, at sa lahat na nananahan sa jerusalem, at aking ihihiwalay ang 
nalabi kay baal sa dakong ito, at ang pangalan nang manga chemarim sangpu nang manga saserdote, 
at ang nagsisisamba sa natatanaw sa langit sa manga bubungan nang bahay, at ang nagsisisamba na 
nanunumpa sa panginoon at nanunumpa sa pangalan ni malcam, 

at ang nagsisitalikod na mula sa pagsunod sa panginoon: at yaong manga hindi nagsisihanap sa 
panginoon, ni sumangguni man sa kaniya. 

pumayapa ka sa harap nang panginoong diyos, sapagka't ang kaarawan nang panginoon ay malapit na: 
sapagka't inihanda nang panginoon ang isang hain, kaniyang itinalaga ang kaniyang manga panauhin. 
at mangyayari sa kaarawan nang hain sa panginoon, na aking parurusahan ang manga prinsipe, at ang 
manga anak nang hari, at ang lahat na nangagsusuot nang pananamit nang taga ibang lupa. 

at sa araw na yaon ay aking parurusahan yaong lahat na nagsisilukso sa pasukan, na pinupuno ang bahay 
nang kanilang panginoon nang pangdadahas at pagdaraya. 

at sa araw na yaon, sabi nang panginoon, magkakaroon nang ingay nang hiyawan na mula sa pintuang- 
bayan nang manga isda, at nang pananambitan mula sa ikalawang bahagi, at malaking hugong na mula 
sa manga burol. 

manambitan kayo, kayong manga nananahan sa mactes, sapagka't ang buong bayan nang canaan ay 
nalansag, yaong napapasanan nang pilak ay nangahiwalay. 

at mangyayari sa panahong yaon, na ang jerusalem ay sisiyasatin kong may manga ilawan, at aking 
parurusahan ang manga tao na nagsisiupo sa kanilang manga latak, na nangagsasabi sa kanilang puso, 
ang panginoo'y hindi gagawa nang mabuti, ni gagawa man siya nang masama. 

at ang kanilang kayamanan ay magiging samsam, at ang kanilang manga bahay ay kasiraan: oo, sila'y 
mangagtatayo nang manga bahay, nguni't hindi nila titirahan, at sila'y mag-uubasan, nguni't hindi sila 
magsisiinom nang alak niyaon. 

ang dakilang kaarawan nang panginoon ay malapit na, malapit na at nagmamadaling mainam, sa 
makatuwid baga'y ang tinig nang kaarawan nang panginoon, ang makapangyarihang tao ay sumisigaw 
roon nang kalagimlagim. 

ang araw na yaon ay kaarawan nang kapootan, kaarawan nang kabagabagan at kahapisan, kaarawan 
nang kawakasan at kasiraan, kaarawan nang kadiliman at kalumbayan, kaarawan nang manga alapaap at 
pagsasalimuot nang kadiliman, 

kaarawan nang pakakak at nang hudyatan, laban sa manga bayang nakukutaan, at laban sa mataas na 
kuta. 

at aking dadalhan nang kahapisan ang manga tao, na sila'y magsisilakad na parang manga bulag, 
sapagka't sila'y nangagkasala laban sa panginoon, at ang kanilang dugo ay mabububo na parang alabok, 
at ang kanilang katawan ay parang dumi. 

kahit ang kanilang pilak o ang kanilang ginto man ay hindi makapagliligtas sa kanila sa kaarawan nang 
kapootan nang panginoon: kundi ang buong lupain ay masusupok sa pamamagitan nang apoy nang 
kaniyang paninibugho: sapagka't wawakasan niya, oo, isang kakilakilabot na wakas, nilang lahat na 
nagsisitahan sa lupain. 

kayo'y magpipisan, oo, magpipisan, oh bansang walang kahihiyan, 

bago ang pasiya'y lumabas, bago dumaang parang dayami ang kaarawan, bago dumating sa inyo ang 
mabangis na galit nang panginoon, bago dumating sa inyo ang kaarawan nang galit nang panginoon. 
hanapin ninyo ang panginoon, ninyong lahat na maamo sa lupa, na nagsigawa nang ayon sa kaniyang 
kahatulan, hanapin ninyo ang katuwiran, hanapin ninyo ang kaamuan: kaypala ay malilingid kayo sa 
kaarawan nang galit nang panginoon. 

sapagka't ang gaza ay pababayaan, at ang ascalon ay sa kasiraan, kanilang palalayasin ang asdod sa 
katanghaliang tapat, at ang ecron ay mabubunot. 

sa aba nang manga nananahanan sa baybayin nang dagat, bansa nang manga chereteo! ang salita nang 
panginoon ay laban sa iyo, oh canaan, na lupain nang manga filisteo; aking gigibain ka, upang mawalan 
nang manga mananahan. 

at ang baybayin nang dagat ay magiging pastulan, na may manga dampa para sa manga pastor, at 
manga kulungan para sa manga kawan. 

at ang baybayin ay mapapasa nalabi sa sangbahayan ni juda, sila'y mangagpapastol nang kanilang manga 
kawan doon, sa manga bahay sa ascalon ay mangahihiga sila sa gabi, sapagka't dadalawin sila nang 
panginoon nilang diyos, at ibabalik sila na mula sa kanilang pagkabihag. 

aking narinig ang panunungayaw nang moab, at ang pagapi nang manga anak ni ammon, na kanilang 
ipinanungayaw sa aking bayan, at nagmalaki sila nang kanilang sarili laban sa kanilang hangganan. 
buhay nga ako, sabi nang panginoon nang manga hukbo, nang diyos nang israel, walang pagsalang ang 
moab ay magiging parang sodoma, at ang manga anak ni ammon ay parang gomorra, pag-aari na manga 
dawag, at lubak na asin, at isang pagkasira sa tanang panahon: sila'y sasamsamin nang nalabi sa aking 
bayan, at sila'y mamanahin nang nalabi sa aking bansa. 

ito ang kanilang mapapala dahil sa kanilang pagpapalalo, sapagka't sila'y nanungayaw at nagmalaki nang 
kanilang sarili laban sa bayan nang panginoon nang manga hukbo. 

ang panginoo'y magiging kakilakilabot sa kanila, sapagka't kaniyang gugutumin ang lahat nang diyos sa 
lupa; at sasambahin siya nang manga tao, nang bawa't isa mula sa kanikaniyang dako, nang lahat na 
pulo nang manga bansa. 

kayong manga taga etiopia naman, kayo'y papatayin sa pamamagitan nang aking tabak. 

at kaniyang iuunat ang kaniyang kamay laban sa hilagaan, at gigibain ang asiria, at ang nineve ay sisirain, 
at tutuyuing gaya nang ilang. 

at manga bakaha'y hihiga sa gitna niyaon, lahat nang hayop nang manga bansa: ang pelikano at gayon 
din ang erizo ay tatahan sa manga kapitel niyaon: kanilang tinig ay huhuni sa manga dungawan, kasiraa'y 
sasapit sa manga pasukan, sapagka't kaniyang sinira ang manga yaring kahoy na cedro. 

ito ang masayang bayan na tumahang walang bahala, na nagsasabi sa sarili, ako nga, at walang iba liban 
sa akin: ano't siya'y naging sira, naging dakong higaan para sa manga hayop! lahat na daraan sa kaniya 
ay magsisisutsot, at ikukumpas ang kaniyang kamay. 

sa aba niya na mapanghimagsik at nadumhan! nang mapagpighating kamay! 

siya'y hindi sumunod sa tinig, siya'y hindi napasaway, siya'y hindi tumiwala sa panginoon, siya'y hindi 
lumapit sa kaniyang diyos. 

ang manga prinsipe niya sa gitna niya ay manga leong nagsisiungal:, ang manga hukom niya ay manga 
lobo sa gabi: sila'y walang inilalabi hanggang sa kinaumagahan. 

ang kaniyang manga propeta ay manga walang kabuluhan at manga taong taksil: nilapastangan nang 
kaniyang manga saserdote ang santuario, sila'y nagsigawa nang pangdadahas sa aking kautusan. 

ang panginoon sa gitna niya ay matuwid, siya'y hindi gagawa nang kasamaan, tuwing umaga'y kaniyang 
ipinaliliwanag ang kaniyang matuwid na kahatulan, siya'y hindi nagkukulang, nguni't ang hindi ganap ay 
hindi nakakaalam nang kahihiyan. 

ako'y naghiwalay nang manga bansa, ang kanilang manga kuta ay sira, aking iniwasak ang kanilang 
manga lansangan, na anopa't walang makaraan, ang kanilang manga bayan ay giba, na anopa't walang 
tao, na anopa't walang tumatahan. 

aking sinabi, matakot ka lamang sa akin; tumanggap nang pagsaway, sa gayo'y ang kaniyang tahanan ay 
hindi mahihiwalay, ayon sa lahat na aking itinakda sa kaniya: nguni't sila'y bumangong maaga, at 
kanilang sinira ang lahat nilang gawa. 

kaya't hintayin ninyo ako, sabi nang panginoon, hanggang sa kaarawan na ako'y bumangon sa 
panghuhuli, sapagka't ang aking pasiya ay pisanin ang manga bansa, upang aking mapisan ang manga 

kaharian, upang maibuhos ko sa kanila ang aking kagalitan, sa makatuwid baga'y ang aking buong 
mabangis na galit, sapagka't ang buong lupa ay sasakmalin, nang silakbo nang aking paninibugho. 
sapagka't akin ngang sasaulian ang manga bayan nang dalisay na wika, upang silang lahat ay makatawag 
sa pangalan nang panginoon, na paglingkuran siya na may pagkakaisa. 

mula sa dako roon nang manga ilog nang etiopia, ang manga nagsisipamanhik sa akin, sa makatuwid 
baga'y ang anak na babae nang aking pinapangalat, ay magdadala nang handog sa akin. 

sa araw na yao'y hindi ka mapapahiya nang dahil sa lahat nang iyong gawa, na iyong isinalangsang laban 
sa akin: sapagka't kung magkagayon aking aalisin sa gitna mo ang iyong nangagpapalalong nagsasaya, at 
hindi ka na magpapalalo pa sa aking banal na bundok. 

nguni't aking iiwan sa gitna mo ang isang nagdadalamhati at maralitang bayan, at sila'y magsisitiwala sa 
pangalan nang panginoon. 

ang nalabi sa israel ay hindi gagawa nang kasamaan, ni magsasalita man nang manga kabulaanan, ni 
masusumpungan man ang isang magdarayang dila sa kanilang bibig, sapagka't sila'y magsisikain at 
magsisihiga, at walang takot sa kanila. 

umawit ka, oh anak na babae nang sion: humiyaw ka, oh israel: ikaw ay matuwa at magalak nang buong 
puso, oh anak na babae nang jerusalem. 

inalis nang panginoon ang manga kahatulan sa iyo, kaniyang iniwaksi ang iyong kaaway: ang hari sa 
israel, sa makatuwid baga'y ang panginoon, ay nasa gitna mo, hindi ka na matatakot pa sa kasamaan. 

sa araw na yaon ay sasabihin sa jerusalem: huwag kang matakot, oh sion, huwag manghina ang iyong 
manga kamay. 

ang panginoon mong diyos ay nasa gitna mo, na makapangyarihan na magliligtas, siya'y magagalak dahil 
sa iyo na may kagalakan, siya'y magpapahinga sa kaniyang pagibig, siya'y magagalak sa iyo na may 
pagawit. 

aking pipisanin yaong nangamamanglaw dahil sa takdang kapulungan, na sila'y manga naging iyo: na ang 
pasan sa kaniya ay isang kakutyaan. 

narito, sa panahong yao'y aking parurusahan ang lahat na manga dumadalamhati sa iyo: at aking ililigtas 
ang napipilay, at aking pipisanin ang pinalayas: at aking gagawin silang kapurihan at kabantugan, na ang 
kahihiyan nila ay napasa buong lupa. 

sa panahong yao'y aking ipapasok kayo, at sa panahong yao'y aking pipisanin kayo, sapagka't aking 
gagawin kayong kabantugan at kapurihan sa gitna nang lahat nang manga bayan sa lupa, pagka aking 
ibinalik kayo sa harap nang inyong manga mata mula sa inyong pagkabihag sabi nang panginoon. 

nang ikalawang taon ni dario na hari, nang ikaanim na buwan, nang unang araw nang buwan, dumating 
ang salita nang panginoon sa pamamagitan ni hagai na propeta kay zorobabel na anak ni sealtiel, na 
gobernador sa juda, at kay josue na anak ni josadac na dakilang saserdote, na nagsasabi, 

ganito ang sinasalita nang panginoon nang manga hukbo, na sinasabi, ang bayang ito'y nagsasabi, hindi 
pa dumarating ang panahon, ang panahon nang pagtatayo nang bahay sa panginoon. 

nang magkagayo'y dumating ang salita nang panginoon sa pamamagitan ni hagai na propeta, na 
nagsasabi, 

panahon baga sa inyo na tumahan sa inyong manga nakikisamihang bahay, samantalang ang bahay na 
ito ay namamalaging wasak? 

ngayon nga'y ganito ang sabi nang panginoon nang manga hukbo, gunitain ninyo ang inyong manga 
lakad. 

kayo'y nangaghasik nang marami, at nagsisiani nang kaunti: kayo'y nagsisikain, nguni't hindi kayo 
nagkaroon nang kahustuhan, kayo'y nagsisiinom, nguni't hindi kayo nangapapatirang-uhaw, kayo'y 
nangananamit, nguni't walang mainit, at yaong kumikita nang manga pinagarawan ay kumikita nang 
manga pinagarawan upang ilagay sa supot na may manga butas. 

ganito ang sabi nang panginoon nang manga hukbo, gunitain ninyo ang inyong manga lakad. 

magsiahon kayo sa bundok, at mangagdala nang kahoy, at mangagtayo kayo nang bahay, at aking 
kalulugdan, at ako'y luluwalhati, sabi nang panginoon. 

kayo'y nangaghintay nang marami, at, narito, ang dumating ay kaunti, at nang inyong dalhin sa bahay, 
aking hinipan. bakit? sabi nang panginoon nang manga hukbo. dahil sa ang aking bahay ay 
nahahandusay na wasak, samantalang tumatakbo bawa't isa sa inyo sa kanikaniyang sariling bahay. 
kaya't dahil sa inyo, pinipigil nang langit ang hamog, at ipinagkakait nang lupa ang kaniyang bunga. 

at ako'y nagpasapit nang pagkatuyo sa lupa, at sa manga bundok, at sa trigo, at sa alak, at sa langis, at sa 
sumisibol sa lupa, at sa manga tao, at sa baka, at sa lahat nang pinagpagalan nang manga kamay. 

nang magkagayo'y si zorobabel na anak ni sealtiel, at si josue na anak ni josadac, na pangulong 
saserdote, sangpu nang buong nalabi sa bayan, nagsitalima sa tinig nang panginoon nilang diyos, at sa 
manga salita ni hagai na propeta, na siyang sinugo nang panginoon nilang diyos: at ang bayan ay natakot 
sa harap nang panginoon. 

nang magkagayo'y nagsalita si hagai, na sugo nang panginoon ayon sa pasugo nang panginoon sa bayan, 
na nagsasabi, ako'y sumasainyo, sabi nang panginoon. 

at kinilos nang panginoon ang kalooban ni zorobabel na anak ni sealtiel, na gobernador sa juda, at ang 
kalooban ni josue na anak ni josadac na pangulong saserdote, at ang kalooban nang buong nalabi sa 
bayan, at sila'y nagsiparoon, at nagsigawa sa bahay nang panginoon nang manga hukbo, na kanilang 
diyos, 

nang ikadalawang pu't apat na araw nang buwan, nang buwang ikaanim, nang ikalawang taon ni dario 
na hari. 

nang ikapitong buwan nang ikadalawang pu't isang araw nang buwan, dumating ang salita nang 
panginoon sa pamamagitan ni hagai na propeta, na nagsasabi, 

salitain mo ngayon kay zorobabel na anak ni sealtiel, na gobernador sa juda, at kay josue na anak ni 
josadac, na pangulong saserdote, at sa nalabi sa bayan, na sabihin mo, 

sino ang nananatili sa inyo na nakakita sa bahay na ito sa kaniyang dating kaluwalhatian? at paanong 
nakikita ninyo ngayon? hindi baga sa inyong manga mata ay parang wala? 

gayon ma'y magpakalakas ka ngayon, oh zorobabel, sabi nang panginoon, at magpakalakas ka, oh josue, 
na anak ni josadac, na pangulong saserdote, at mangagpakalakas kayo, kayong buong bayan sa lupain, 
sabi nang panginoon, at kayo'y magsigawa: sapagka't ako'y sumasa inyo sabi nang panginoon nang 
manga hukbo, 

ayon sa salita na aking itinipan sa inyo nang kayo'y magsilabas sa egipto, at ang aking espiritu ay 
nanahan sa inyo: huwag kayong mangatakot. 

sapagka't ganito ang sabi nang panginoon nang manga hukbo, minsan na lamang, sangdaling panahon, 
at aking uugain ang langit, at ang lupa, at ang dagat, at ang tuyong lupa; 

at aking uugain ang lahat na bansa, at darating ang manga bagay na nais nang lahat na bansa, at aking 
pupunuin ang bahay na ito nang kaluwalhatian, sabi nang panginoon nang manga hukbo. 

ang pilak ay akin, at ang ginto ay akin, sabi nang panginoon nang manga hukbo. 

ang huling kaluwalhatian nang bahay na ito ay magiging lalong dakila kay sa dati, sabi nang panginoon 
nang manga hukbo, at sa dakong ito ay magbibigay ako nang kapayapaan, sabi nang panginoon nang 
manga hukbo. 

nang ikadalawang pu't apat nang ikasiyam na buwan, nang ikalawang taon ni dario, dumating ang salita 
nang panginoon sa pamamagitan ni hagai na propeta, na nagsasabi, 

ganito ang sabi nang panginoon nang manga hukbo, mangagtanong kayo ngayon sa manga saserdote 
nang tungkol sa kautusan, na mangagsabi, 

kung ang isang tao ay may dala sa kaniyang kandungan na banal na karne, at magsagi nang kaniyang 
laylayan ang tinapay, o ulam, o alak, o langis, o anomang pagkain, magiging banal pa baga? at ang 
manga saserdote ay nagsisagot, at nangagsabi, hindi. 

nang magkagayo'y sinabi ni hagai, kung ang sinomang marumi dahil sa bangkay ay masagi ang anoman 
sa manga ito, magiging marumi baga? at ang manga saserdote ay nagsisagot at nangagsabi, magiging 
marumi. 

nang magkagayo'y sumagot si hagai, at nagsabi, gayon nga ang bayang ito, at gayon ang bansang ito sa 
harap ko, sabi nang panginoon, at gayon ang bawa't gawa nang kanilang manga kamay, at ang kanilang 
inihahandog doon ay marumi. 

at ngayo'y isinasamo ko sa inyo, na inyong gunitain mula sa araw na ito at sa nakaraan, bago ang bato ay 
mapatong sa kapuwa bato sa templo nang panginoon. 

nang buong panahong yaon, pagka ang isa ay lumalapit sa isang bunton nang dalawang pung takal, may 
sangpu lamang: pagka ang isa ay lumalapit sa pigaan nang alak upang kumuha nang limang pung 
sisidlan, may dalawang pu lamang. 

sinalot ko kayo nang pagkalanta at nang amag at nang granizo sa lahat nang gawa nang inyong manga 
kamay, gayon ma'y hindi kayo nanumbalik sa akin, sabi nang panginoon. 

isinasamo ko nga sa inyo, na kayo'y magdilidili mula sa araw na ito at sa nakaraan, mula nang 
ikadalawang pu't apat na araw nang ikasiyam na buwan, mula nang araw na ang tatagang-baon nang 
templo nang panginoon ay ilagay, gunitain ninyo. 

may binhi pa baga sa kamalig? oo, ang puno nang ubas, at ang puno nang igos, at ang granada, at ang 
puno nang olibo ay hindi nagbunga, mula sa araw na ito ay pagpapalain ko kayo. 

at ang salita nang panginoon ay dumating na ikalawa kay hagai nang ikadalawang pu't apat na araw 
nang buwan, na nagsasabi, 

salitain mo kay zorobabel na gobernador sa juda, na iyong sabihin, aking uugain ang langit at ang lupa, 
at aking guguluhin ang luklukan nang manga kaharian, at aking gigibain ang lakas nang manga kaharian 
nang manga bansa, at aking guguluhin ang manga karo, at yaong nagsisisakay sa manga yaon, at ang 
manga kabayo at ang manga sakay nang manga yaon ay mangahuhulog, ang bawa't isa'y sa 
pamamagitan nang tabak nang kaniyang kapatid. 

sa araw na yaon, sabi nang panginoon nang manga hukbo, kita'y kukunin, oh zorobabel, na aking 
lingkod, na anak ni sealtiel, sabi nang panginoon, at gagawin kitang pinaka panatak, sapagka't pinili kita, 
sabi nang panginoon nang manga hukbo. 

nang ikawalong buwan, nang ikalawang taon ni dario, dumating ang salita nang panginoon kay zacarias 
na anak ni berechias, na anak ni iddo, na propeta, na nagsasabi, 

ang panginoo'y totoong naghinanakit sa inyong manga magulang. 

kaya't sabihin mo sa kanila, ganito ang sabi nang panginoon nang manga hukbo. manumbalik kayo sa 
akin, sabi nang panginoon nang manga hukbo, at ako'y manunumbalik sa inyo, sabi nang panginoon 
nang manga hukbo. 

huwag kayong maging gaya nang inyong manga magulang, na siyang manga pinagsabihan nang manga 
unang propeta, na nangagsabi, ganito ang sabi nang panginoon nang manga hukbo, manumbalik kayo 
ngayon na mula sa inyong manga masamang lakad, at sa inyong manga masamang gawain: nguni't hindi 
nila dininig, o pinakinggan man ako, sabi nang panginoon. 

ang inyong manga magulang, saan nangandoon sila? at ang manga propeta, nangabubuhay baga sila 
nang magpakailan man? 

nguni't ang aking manga salita at ang aking manga palatuntunan, na aking iniutos sa aking manga 
lingkod na manga propeta, hindi baga nagsiabot sa inyong manga magulang? at sila'y nanumbalik at 
nangagsabi, kung paano ang inisip na gawin nang panginoon nang manga hukbo sa amin, ayon sa aming 
manga lakad, at ayon sa aming manga gawa, gayon ang ginawa niya sa amin. 

nang ikadalawang pu't apat na araw nang ikalabing isang buwan, na siyang buwan nang sebath, nang 
ikalawang taon ni dario, dumating ang salita nang panginoon kay zacarias, na anak ni berechias, na anak 
ni iddo, na propeta, na nagsasabi, 

aking nakita sa gabi, at, narito, ang isang lalaking nakasakay sa isang mapulang kabayo, at siya'y tumayo 
sa manga puno nang mirto, na nasa pinakamababa, at sa likuran niya'y may manga kabayong mapula, 
alazan, at maputi. 

nang magkagayo'y sinabi, oh panginoon ko, ano ang manga ito? at ang anghel na nakikipagusap sa akin 
ay nagsabi sa akin, aking ipakikita sa iyo kung ano-ano ang manga ito. 

at ang lalake na nakatayo sa manga puno nang mirto ay sumagot at nagsabi, ang manga ito yaong 
manga sinugo nang panginoon na magsilibot sa lupa. 

at sila'y nagsisagot sa anghel nang panginoon na nakatayo sa manga puno nang mirto, at nagsabi, aming 
nilibot ang lupa, at, narito, ang buong lupa ay tahimik, at tiwasay. 

nang magkagayo'y ang anghel nang panginoon ay sumagot at nagsabi, oh panginoon nang manga 
hukbo, hanggang kailan mawawalan ka nang habag sa jerusalem at sa manga bayan nang juda, laban sa 
iyong manga kinagalitan nitong pitong pung taon? 

at ang panginoo'y sumagot sa anghel na nakikipagusap sa akin nang manga mabuting salita, nang manga 
salitang pangaliw. 

sa gayo'y ang anghel na nakikipagusap sa akin ay nagsabi sa akin. ikaw ay humiyaw, na iyong sabihin, 
ganito ang sabi nang panginoon nang manga hukbo: ako'y naninibugho sa jerusalem at sa sion nang 
malaking paninibugho. 

at ako'y totoong naghihinanakit sa manga bansa na manga tiwasay, sapagka't ako'y naghinanakit nang 
kaunti, at sila'y nagsitulong nang pagbubungad nang kadalamhatian. 

kaya't ganito ang sabi nang panginoon, ako'y nagbalik sa jerusalem na may taglay na manga 
pagkahabag, ang aking bahay ay matatayo roon, sabi nang panginoon nang manga hukbo, at isang pising 
panukat ay mauunat sa ibabaw nang jerusalem. 

humiyaw ka pa uli, na iyong sabihin, ganito ang sabi nang panginoon nang manga hukbo, ang aking 
manga bayan ay sasagana dahil sa pagkasulong, at aaliwin pa nang panginoon ang sion, at pipiliin pa ang 
jerusalem. 

at aking itinanaw ang aking manga mata, at aking nakita, at, narito, ang apat na sungay. 

at aking sinabi sa anghel na nakikipagusap sa akin, ano ang manga ito? at siya'y sumagot sa akin, ito ang 
manga sungay sa nagpangalat sa juda, sa israel, at sa jerusalem. 

at ipinakita sa akin nang panginoon ang apat na panday. 

nang magkagayo'y sinabi ko, ano ang ipinaritong gawin nang manga ito? at siya'y nagsalita na nagsabi, 
ito ang manga sungay na nagpangalat sa juda, na anopa't walang lalake na nagtaas nang kaniyang ulo; 
nguni't ang manga ito'y naparito upang takutin sila, upang ihulog ang manga sungay nang manga bansa, 
na nagtaas nang kanilang manga sungay laban sa lupain nang juda upang pangalatin. 

at aking itinanaw ang aking manga mata, at aking nakita at, narito, ang isang lalake na may panukat na 
pisi sa kaniyang kamay. 

nang magkagayo'y sinabi ko, saan ka paroroon? at sinabi niya sa akin, upang sukatin ang jerusalem, 
upang tingnan kung gaano ang luwang, at kung gaano ang haba. 

at, narito, ang anghel na nakikipagusap sa akin ay umalis, at ibang anghel ay lumabas na sumalubong sa 
kaniya, 

at sinabi sa kaniya, tumakbo ka, iyong salitain sa binatang ito, na sabihin, ang jerusalem ay tatahanan na 
parang manga nayon na walang manga kuta, dahil sa karamihan nang manga tao at hayop doon. 
sapagka't ako, sabi nang panginoon, ay magiging sa kaniya'y isang kutang apoy sa palibot, at ako'y 
magiging kaluwalhatian sa gitna niya. 

oy, oy, magsitakas kayo mula sa lupain nang hilagaan, sabi nang panginoon, sapagka't kayo'y aking 
pinangalat na parang apat na hangin sa himpapawid, sabi nang panginoon. 

oy sion, tumanan ka, ikaw na tumatahan na kasama nang anak na babae nang babilonia. 

sapagka't ganito ang sabi nang panginoon nang manga hukbo: dahil sa kaluwalhatian ay sinugo niya ako 
sa manga bansa na nanamsam sa inyo, sapagka't ang humihipo sa inyo, ay humihipo sa itim nang 
kaniyang mata. 

sapagka't narito, aking ikukumpas ang aking kamay sa kanila, at sila'y magiging samsam niyaong 
nangaglilingkod sa kanila, at inyong malalaman na ang panginoon nang manga hukbo ang nagsugo sa 
akin. 

ikaw ay umawit at magalak, oh anak na babae nang sion: sapagka't narito, ako'y naparirito, at ako'y 
tatahan sa gitna mo, sabi nang panginoon. 

at maraming bansa ay magpipisan sa panginoon sa araw na yaon, at magiging aking bayan: at ako'y 
tatahan sa gitna mo, at iyong malalaman na ang panginoon nang manga hukbo ay siyang nagsugo sa 
akin sa iyo. 

at mamanahin nang panginoon ang juda na pinaka bahagi niya sa banal na lupain at pipiliin pa ang 
jerusalem. 

tumahimik ang lahat na tao, sa harap nang panginoon, sapagka't siya'y gumising na sa kaniyang banal na 
tahanan. 

at ipinakita niya sa akin si josue na pangulong saserdote na nakatayo sa harap nang anghel nang 
panginoon, at si satanas na nakatayo sa kaniyang kanan upang maging kaniyang kaaway. 

at sinabi nang panginoon kay satanas, sawayin ka nawa nang panginoon, oh satanas, oo, ang panginoon 
na pumili nang jerusalem ay sumaway nawa sa iyo: di baga ito'y isang dupong na naagaw sa apoy? 

si josue nga ay nabibihisan nang maruming kasuutan, at nakatayo sa harap nang anghel. 

at siya'y sumagot at nagsalita sa manga yaon na nangakatayo sa harap niya, na nagsabi, hubarin ninyo 
ang manga maruming suot sa kaniya. at sa kaniya'y kaniyang sinabi, narito, aking pinaram ang iyong 
kasamaan, at aking susuutan ka nang mainam na kasuutan. 

at aking sinabi, suutan siya nila nang isang magandang mitra sa kaniyang ulo. sa gayo'y sinuutan siya 
nang magandang mitra sa kaniyang ulo, at sinuutan siya nang manga kasuutan, at ang anghel nang 
panginoon ay nakatayo sa siping. 

at ang anghel nang panginoon ay tumutol kay josue, na nagsabi, 

ganito ang sabi nang panginoon nang manga hukbo, kung ikaw ay lalakad sa aking manga daan, at kung 
iyong iingatan ang aking bilin, iyo nga ring hahatulan ang aking bayan, at iyo ring iingatan ang aking 
manga looban, at bibigyan kita nang kalalagyan sa gitna nang manga ito na nangakaharap. 

dinggin mo ngayon, oh josue, na pangulong saserdote, dinggin mo, at nang iyong manga kasama na 
nangakaupo sa harap mo; sapagka't sila'y manga taong pinaka tanda: sapagka't narito, aking ilalabas ang 
aking lingkod na sanga. 

sapagka't, narito, ang bato na aking inilagay sa harap ni josue: sa ibabaw nang isang bato ay may pitong 
mata: narito, aking iuukit ang ukit niyaon, sabi nang panginoon nang manga hukbo, at aking aalisin ang 
kasamaan nang lupaing yaon sa isang araw. 

sa araw na yaon, sabi nang panginoon nang manga hukbo, tatawagin nang bawa't isa sa inyo ang 
kaniyang kapuwa sa lilim nang puno nang ubas, at sa lilim nang puno nang igos. 

at ang anghel na nakipagusap sa akin ay bumalik, at ginising ako, na gaya nang tao na nagigising sa 
kaniyang pagkakatulog. 

at sinabi niya sa akin, ano ang iyong nakikita? at aking sinabi, ako'y tumingin, at, narito, isang kandelero 
na taganas na ginto, na may taza sa ibabaw niyaon, at ang pitong ilawan niyaon sa ibabaw, may pitong 
tubo sa bawa't isa sa manga ilawan na nasa ibabaw niyaon, 

at may dalawang puno nang olibo sa siping niyaon, isa sa dakong kanan nang taza, at ang isa'y sa dakong 
kaliwa niyaon. 

at ako'y sumagot at nagsalita sa anghel na nakikipagusap sa akin, na aking sinabi, anong manga bagay 
ito, panginoon ko? 

nang magkagayo'y ang anghel na nakikipagusap sa akin ay sumagot na nagsabi sa akin, hindi mo baga 
nalalaman kung ano ang manga ito? at aking sinabi, hindi, panginoon ko. 

nang magkagayo'y siya'y sumagot at nagsalita sa akin, na nagsasabi, ito ang salita nang panginoon kay 
zorobabel, na sinasabi, hindi sa pamamagitan nang kalakasan, ni nang kapangyarihan, kundi sa 
pamamagitan nang aking espiritu, sabi nang panginoon nang manga hukbo. 

sino ka, oh malaking bundok? sa harap ni zorobabel ay magiging kapatagan ka, at kaniyang ilalabas ang 
pangulong bato na may hiyawan, biyaya, biyaya sa kaniya. 

bukod dito'y ang salita nang panginoon ay dumating sa akin, na nagsasabi, 

ang manga kamay ni zorobabel ay siyang naglagay nang manga tatagang-baon nang bahay na ito; ang 
kaniyang manga kamay ay siya ring tatapos, at iyong malalaman na ang panginoon nang manga hukbo 
ay siyang nagsugo sa akin sa inyo. 

sapagka't sinong nagsihamak sa araw nang maliliit na bagay? sapagka't ang pitong ito ay mangagagalak, 
at makikita nila ang pabatong tingga sa kamay ni zorobabel: ang manga ito'y manga mata nang 
panginoon, na nangagpaparoo't parito sa buong lupa. 

nang magkagayo'y sumagot ako, at nagsabi sa kaniya, ano itong dalawang puno nang olibo sa dakong 
kanan kandelero, at sa dakong kaliwa? 

at ako'y sumagot na ikalawa, at nagsabi sa kaniya: ano ang dalawang sangang olibong ito na nasa siping 
nang dalawang gintong padaluyan, na dinadaluyan nang langis na ginintuan? 

at siya'y sumagot sa akin, at nagsabi, hindi mo baga nalalaman kung ano ang manga ito? at aking sinabi, 
hindi, panginoon ko. 

nang magkagayo'y sinabi niya, ito ang dalawang anak na pinahiran nang langis, na nakatayo sa siping 
nang panginoon nang buong lupa. 

nang magkagayo'y itinanaw ko uli ang aking manga mata, at aking nakita, at, narito, isang lumilipad na 
balumbon. 

at sinabi niya sa akin, ano ang iyong nakikita? at ako'y sumagot, aking nakikita'y isang lumilipad na 
balumbon, ang haba niyaon ay dalawang pung siko, at ang luwang niyaon ay sangpung siko. 

nang magkagayo'y sinabi niya sa akin, ito ang sumpa na lumalabas sa ibabaw nang buong lupain: 
sapagka't ang bawa't nagnanakaw ay mahihiwalay sa isang dako ayon doon, at bawa't manunumpa ay 
mahihiwalay sa kabilang dako ayon doon. 

aking ilalabas yaon, sabi nang panginoon nang manga hukbo, at papasok sa bahay nang magnanakaw, at 
sa bahay niyaong nanunumpa nang kasinungalingan sa pangalan ko; at tatahan sa gitna nang bahay niya, 
at pupugnawin sangpu nang manga kahoy niyaon at manga bato niyaon. 

nang magkagayo'y ang anghel na nakikipagusap sa akin ay lumabas, at nagsabi sa akin, itanaw mo 
ngayon ang iyong manga mata, at tingnan mo kung ano ito na lumalabas. 

at aking sinabi, ano yaon? at kaniyang sinabi, ito ang efa na lumalabas. sinabi niya bukod dito, ito ang 
kawangis nila sa buong lupain. 

(at, narito, itinaas ang isang talentong tingga): at ito'y isang babae na nauupo sa gitna nang efa. 

at kaniyang sinabi, ito ang kasamaan, at kaniyang inihagis sa loob nang gitna nang efa: at kaniyang 
inihagis ang panimbang na tingga sa bunganga niyaon. 

nang magkagayo'y itinanaw ko ang aking manga mata, at aking nakita at, narito, lumabas ang dalawang 
babae, at may dalang hangin sa kanilang manga pakpak, sila nga'y may manga pakpak na gaya nang 
manga pakpak nang tagak: at kanilang itinaas ang efa sa pagitan nang lupa at nang langit. 

nang magkagayo'y sinabi ko sa anghel na nakikipagusap sa akin, saan dinadala nang manga ito ang efa? 
at sinabi niya sa akin, upang ipagtayo siya nang bahay sa lupain nang shinar: at pagka nahanda na, siya'y 
malalagay roon sa kaniyang sariling dako. 

at itinanaw ko uli ang aking manga mata, at aking nakita at, narito, lumabas ang apat na karo mula sa 
pagitan nang dalawang bundok, at ang manga bundok ay manga bundok na tanso. 

sa unang karo ay may manga kabayong mapula, at sa ikalawang karo ay manga kabayong maitim: 

at sa ikatlong karo ay may manga kabayong maputi, at sa ikaapat na karo ay manga kabayong kulay abo. 
nang magkagayo'y ako'y sumagot at sinabi ko sa anghel na nakikipagusap sa akin, ano ang manga ito, 
panginoon ko? 

at ang anghel ay sumagot at nagsabi sa akin, ito ang apat na hangin sa himpapawid, na lumalabas na 
pinakasugo mula sa harapan nang panginoon nang buong lupa. 

ang karo na kinasisingkawan nang manga kabayong maitim ay lumalabas sa dakong lupaing hilagaan, at 
ang sa manga maputi ay lumabas na kasunod nang manga yaon, at ang manga kulay abo ay nagsilabas 
sa dakong lupaing timugan. 

at ang manga malakas ay nagsilabas, at nangagpumilit na yumaon upang malibot ang lupa: at kaniyang 
sinabi, kayo'y magsiyaon at magparoo't parito sa buong lupa. sa gayo'y sila'y nangagparoo't parito sa 
buong lupa. 

nang magkagayo'y hiniyawan niya ako, at nagsalita sa akin, na nagsasabi, narito, silang nagsiparito sa 
dakong lupaing hilagaan ay nagpatahimik sa aking diwa sa lupaing hilagaan. 

at ang salita nang panginoon ay dumating sa akin, na nagsasabi, 

kumuha ka sa nangabihag, kay heldai, kay tobias, at kay jedaia, at yumaon ka sa araw ding yaon, at 
pumasok ka sa bahay ni josias na anak ni sefanias, na nagsibalik mula sa babilonia; 

oo, kumuha ka sa kanila nang pilak at ginto, at gawin mong manga putong, at manga iputong mo sa ulo 
ni josue na anak ni josadac, na pangulong saserdote. 

at salitain mo sa kaniya, na sabihin, ganito ang salita nang panginoon nang manga hukbo, na nagsasabi, 
narito, ang lalake na ang pangala'y sanga: at siya'y sisibol sa kaniyang dako, at itatayo niya ang templo 
nang panginoon: 

sa makatuwid baga'y kaniyang itatayo ang templo nang panginoon, at siya'y magtataglay nang 
kaluwalhatian, at mauupo at magpupuno sa kaniyang luklukan, at siya'y magiging saserdote sa kaniyang 
luklukan: at ang payo nang kapayapaan ay mapapasa pagitan nila kapuwa. 

at ang manga putong ay magiging pinakaalaala sa templo nang panginoon kay helem, at kay tobias, at 
kay jedaia, at kay hen na anak ni sefanias. 

at silang nangasa malayo ay magsisiparito at mangagtatayo sa loob nang templo nang panginoon, at 
inyong malalaman na ang panginoon nang manga hukbo ay siyang nagsugo sa akin sa inyo. at ito'y 
mangyayari kung inyong tatalimahing masikap ang tinig nang panginoon ninyong diyos. 

at nangyari, nang ikaapat na taon nang haring si dario, na ang salita nang panginoon ay dumating kay 
zacarias nang ikaapat na araw nang ikasiyam na buwan, sa makatuwid baga'y sa chislev. 

sinugo nga nang manga taga beth-el si sareser at si regem-melech, at ang kanilang manga lalake, upang 
hilingin ang lingap nang panginoon, 

at upang magsalita sa manga saserdote nang bahay nang panginoon nang manga hukbo, at sa manga 
propeta, na sabihin, iiyak baga ako sa ikalimang buwan, na ako'y hihiwalay, gaya nang aking ginawa 
nitong maraming taon? 

nang magkagayo'y dumating ang salita nang panginoon nang manga hukbo sa akin, na nagsasabi, 
salitain mo sa lahat nang tao nang lupain at sa manga saserdote, na iyong sabihin, nang kayo'y 
magayuno, at tumangis nang ikalima at ikapitong buwan, nito ngang pitong pung taon, kayo baga'y 
nagayunong lubos sa akin, para sa akin? 

at pagka kayo'y nagsisikain, at pagka kayo'y nagsisiinom, di baga kayo'y nagsisikain sa ganang inyong 
sarili at nagsisiinom, sa ganang inyong sarili? 

di baga ninyo dapat dinggin ang manga salita na isinigaw nang panginoon sa pamamagitan nang manga 
unang propeta, nang ang jerusalem ay tinatahanan at nasa kaginhawahan, at ang manga bayan niyaon 
na nangasa palibot niya, at ang timugan, at ang mababang lupain ay tinatahanan? 

at ang salita nang panginoon ay dumating kay zacarias na nagsasabi, 

ganito ang sinalita nang panginoon nang manga hukbo, na nagsasabi, mangaglapat kayo nang tunay na 
kahatulan, at magpakita nang kaawaan at nang kahabagan ang bawa't isa sa kaniyang kapatid, 

at huwag ninyong pighatiin ang babaing bao, ni ang ulila man, ang taga ibang lupa, ni ang dukha man, at 
sinoman sa inyo ay huwag magisip nang kasamaan sa inyong puso laban sa kaniyang kapatid. 

nguni't kanilang tinanggihang dinggin, at kanilang iniurong ang balikat, at nagtakip nang pakinig, upang 
huwag nilang marinig. 

oo, kanilang ginawa na parang batong diamante ang kanilang puso upang huwag magsidinig nang 
kautusan, at nang manga salita na ipinasugo nang panginoon nang manga hukbo sa pamamagitan nang 
kaniyang espiritu, nang manga unang propeta: kaya't dumating ang malaking poot na mula sa panginoon 
nang manga hukbo. 

at nangyari, na kung paanong siya'y sumigaw, at hindi nila dininig, ay gayon sila sisigaw, at hindi ko 
didinggin, sabi nang panginoon nang manga hukbo; 

kundi aking pangangalatin sila sa pamamagitan nang ipoipo sa gitna nang lahat na bansa na hindi nila 
nakilala. ganito nasira ang lupain pagkatapos nila, na anopa't walang tao na nagdadaan o nagbabalik: 
sapagka't kanilang inihandusay na sira ang kaayaayang lupain. 

at ang salita nang panginoon nang manga hukbo ay dumating sa akin, na nagsasabi, 

ganito ang sabi nang panginoon nang manga hukbo, ako'y may paninibugho sa sion nang malaking 
paninibugho, at ako'y may paninibugho sa kaniya nang malaking poot. 

ganito ang sabi nang panginoon, ako'y nagbalik sa sion, at tatahan ako sa gitna nang jerusalem: at ang 
jerusalem ay tatawagin, bayan nang katotohanan, at ang bundok nang panginoon nang manga hukbo, 
ang banal na bundok. 

ganito ang sabi nang panginoon nang manga hukbo, tatahanan pa nang manga matandang lalake at 
babae ang manga lansangan nang jerusalem, bawa't tao na may kaniyang tungkod sa kaniyang kamay 
dahil sa totoong katandaan. 

at ang manga lansangan nang bayan ay mapupuno nang manga batang lalake at babae na naglalaro sa 
manga lansangan niyaon. 

ganito ang sabi nang panginoon nang manga hukbo, kung maging kagilagilalas sa manga mata nang 
nalabi sa bayang ito sa manga araw na yaon, magiging kagilagilalas din naman baga sa aking manga 
mata? sabi nang panginoon nang manga hukbo. 

ganito ang sabi nang panginoon nang manga hukbo, narito, aking ililigtas ang aking bayan sa lupaing 
silanganan at sa lupaing kalunuran, 

at aking dadalhin sila, at sila'y magsisitahan sa gitna nang jerusalem, at sila'y magiging aking bayan, at 
ako'y magiging kanilang diyos, sa katotohanan at sa katuwiran. 

ganito ang sabi nang panginoon nang manga hukbo, inyong palakasin ang inyong manga kamay, ninyong 
nangakakarinig sa manga araw na ito nang manga salitang ito sa bibig nang manga propeta, mula nang 
araw na ilagay ang tatagang-baon sa bahay nang panginoon nang manga hukbo, sa templo, upang 
matayo. 

sapagka't bago dumating ang manga araw na yaon ay walang upa sa tao, ni anomang upa sa hayop; at 
wala ring anomang kapayapaan doon sa lumalabas o pumapasok dahil sa kaaway: sapagka't aking 
inilagay ang lahat na tao na bawa't isa'y laban sa kaniyang kapuwa. 

nguni't ngayo'y sa nalabi sa bayang ito ay hindi ako magiging gaya nang manga unang araw, sabi nang 
panginoon nang manga hukbo. 

sapagka't magkakaroon nang binhi nang kapayapaan, ang puno nang ubas ay magbubunga, at ang lupa'y 
mapapakinabangan, at ibibigay nang langit ang kaniyang hamog, at aking ipamamana sa nalabi sa 
bayang ito ang lahat na bagay na ito. 

at mangyayari, na kung paanong kayo'y naging isang sumpa sa gitna nang manga bansa, oh sangbahayan 
ni juda, at sangbahayan ni israel, gayon ko kayo ililigtas, at kayo'y magiging isang kapalaran. huwag 
kayong mangatakot, kundi inyong palakasin ang inyong manga kamay. 

sapagka't ganito ang sabi nang panginoon nang manga hukbo, kung paanong inisip kong gawan kayo 
nang masama, nang mungkahiin ako nang inyong manga magulang sa poot, sabi nang panginoon nang 
manga hukbo, at hindi ako nagsisi, 

gayon ko uli inisip sa manga araw na ito na gawan nang mabuti ang jerusalem at ang sangbahayan ni 
juda: huwag kayong mangatakot. 

ito ang manga bagay na inyong gagawin, magsalita ang bawa't isa sa inyo nang katotohanan sa kaniyang 
kapuwa, humatol kayo nang katotohanan at kapayapaan sa inyong manga pintuang-bayan, 

at huwag magisip ang sinoman sa inyo nang kasamaan sa inyong puso laban sa kaniyang kapuwa: at 
huwag ninyong ibigin ang sinungaling na sumpa: sapagka't ang lahat nang ito ay manga bagay na aking 
kinapopootan, sabi nang panginoon. 

at ang salita nang panginoon nang manga hukbo ay dumating sa akin, na nagsasabi, 

ganito ang sabi nang panginoon nang manga hukbo, ang ayuno sa ikaapat na buwan, at ang ayuno sa 
ikalima, at ang ayuno sa ikapito, at ang ayuno sa ikasangpu, ay magiging sa sangbahayan, ni juda'y 
kagalakan at kaligayahan, at manga masayang kapistahan, kaya't inyong ibigin ang katotohanan at 
kapayapaan. 

ganito ang sabi nang panginoon nang manga hukbo, mangyayari pa, na darating ang manga bansa, at 
ang nagsisitahan sa maraming bayan, 

at ang nagsisitahan sa isang bayan ay paroroon sa isa, na magsasabi, magsiparoon tayong madali, na 
ating hilingin ang lingap nang panginoon, at hanapin ang panginoon nang manga hukbo, ako man ay 
paroroon. 

00, maraming bansa at manga matibay na bansa ay magsisiparoon upang hanapin ang panginoon nang 
manga hukbo sa jerusalem, at hilingin ang lingap nang panginoon. 

ganito ang sabi nang panginoon nang manga hukbo, sa manga araw na yao'y mangyayari, na sangpung 
lalake sa lahat nang wika sa manga bansa ay magtatanganan, sila nga'y magsisitangan sa laylayan niya na 
judio, na mangagsasabi, kami ay magsisiyaong kasama mo, sapagka't aming narinig na ang diyos ay 
kasama mo. 

ang hula na salita nang panginoon laban sa lupain nang hadrach, at damasco ang magiging pahingahang 
dako niyaon, (sapagka't ang mata nang tao at ang lahat nang manga lipi nang israel ay nasa panginoon), 
at gayon din sa hamath, na kahangganan nito, sa tiro at sidon, sapagka't sila'y totoong pantas. 

at ang tiro ay nagtayo nang katibayan, at nagbunton nang pilak na parang alabok, at nang mainam na 
ginto na parang putik sa manga lansangan. 

narito, aalisan siya nang panginoon, at kaniyang sisirain sa dagat ang kapangyarihan niya, at siya'y 
lalamunin nang apoy. 

makikita nang ascalon, at matatakot, nang gaza rin, at mamamanglaw na mainan, at nang ecron, 
sapagka't ang kaniyang pagasa ay mapapahiya, at ang hari ay mamamatay sa gaza, at ang ascalon ay 
hindi tatahanan. 

at isang anak sa ligaw ay tatahan sa asdod, at aking puputulin ang kapalaluan nang manga filisteo. 

at aking aalisin ang kaniyang dugo sa kaniyang bibig, at ang kaniyang manga kasuklamsuklam sa pagitan 
nang kaniyang manga ngipin, at siya nama'y maiiwan para sa ating diyos: at siya'y magiging gaya nang 
pangulo sa juda, at ang ecron ay gaya nang jebuseo. 

at ako'y magtitirik nang kampamento sa palibot nang aking bahay laban sa hukbo, na walang 
makadadaan ni makababalik, at walang mamimighati na daraan pa sa manga yaon: sapagka't ngayo'y 
tumingin ako nang aking manga mata. 

magalak kang mainam, oh anak na babae nang sion, humiyaw ka, oh anak na babae nang jerusalem: 
narito, ang iyong hari ay naparirito sa iyo; siya'y ganap at may pagliligtas, mapagmababa, at nakasakay 
sa isang asno, sa isang batang asno na anak nang asnong babae. 

at aking ihihiwalay ang karo mula sa ephraim, at ang kabayo'y mula sa jerusalem, at ang manga busog na 
pangbaka ay mapuputol, at siya'y magsasalita nang kapayapaan sa manga bansa: at ang kaniyang 
kapangyarihan ay magiging sa dagat at dagat, at mula sa ilog hanggang sa manga wakas nang lupa. 
tungkol sa iyo naman, dahil sa dugo nang iyong tipan ay aking pinalabas ang iyong manga bilanggo sa 
hukay na walang tubig. 

mangagbalik kayo sa katibayan, kayong manga bilanggo na may pag-asa, ngayo'y aking inihahayag na 
aking igagawad sa inyo na makalawa. 

sapagka't aking binaluktot ang juda para sa akin, aking inakmaan ang ephraim nang busog; at aking 
gigisingin ang iyong manga anak, oh sion, laban sa iyong manga anak, oh grecia, at gagawin kitang 
parang tabak nang makapangyarihang lalake. 

at ang panginoo'y makikita sa itaas nila, at lalabas ang kaniyang pana na parang kidlat, at ang 
panginoong diyos ay hihihip nang pakakak, at yayaon na kasama nang manga ipoipo sa timugan. 
ipagsasanggalang sila nang panginoon nang manga hukbo, at sila'y mangananakmal, at kanilang 
yayapakan ang manga batong panghilagpos: at sila'y magsisiinom, at mangagiingay na gaya nang sa alak, 
at sila'y mangapupunong parang manga taza, parang manga sulok nang dambana. 

at ililigtas sila nang panginoon nilang diyos sa araw na yaon na gaya nang kawan nang kaniyang bayan, 
sapagka't magiging gaya nang manga bato nang isang putong na nataas sa mataas sa kaniyang lupain. 
sapagka't pagkalaki nang kaniyang kabutihan, at pagkalaki nang kaniyang kagandahan! pagiginhawahin 
nang trigo ang manga binata, at nang bagong alak ang manga dalaga; 

hingin ninyo sa panginoon ang ulan sa kapanahunan nang huling ulan, sa panginoon na nagpapakidlat: at 
kaniyang bibigyan sila nang ulan, at ang bawa't isa'y nang damo sa parang. 

sapagka't ang manga teraf ay nagsalita nang walang kabuluhan, at ang manga manghuhula ay 
nangakakita nang isang kabulaanan, at sila'y nangagsaysay nang manga kabulaanang panaginip, sila'y 
nagsisialiw nang walang kabuluhan: kaya't sila'y nagsisiyaon nang kanilang lakad na parang manga tupa, 
sila'y nadadalamhati, sapagka't walang pastor. 

ang aking galit ay nagalab laban sa manga pastor, at aking parurusahan ang manga lalaking kambing, 
sapagka't dinalaw nang panginoon nang manga hukbo ang kaniyang kawan na sangbahayan ni juda, at 
kaniyang gagawin silang parang magilas na kabayo sa pagbabaka. 

sa kaniya lalabas ang batong panulok, sa kaniya ang pako, sa kaniya ang busog na pangbaka, sa kaniya 
ang bawa't pinuno na magkakasama. 

at sila'y magiging parang manga makapangyarihang lalake, na yayapakan nila ang kanilang manga 
kaaway sa putik sa manga lansangan sa pagbabaka, at sila'y magsisilaban, sapagka't ang panginoon ay 
sumasakanila, at ang manga mangangabayo ay mangatutulig. 

at aking palalakasin ang sangbahayan ni juda, at aking ililigtas ang sangbahayan ni jose, at aking ibabalik 
sila uli, sapagka't ako'y naawa sa kanila, at sila'y magiging parang hindi ko itinakuwil: sapagka't ako ang 
panginoon nilang diyos, at aking didinggin sila. 

at ang manga sa ephraim ay magiging parang makapangyarihang lalake, at ang kanilang puso ay 
mangagagalak na gaya nang sa alak, oo, ito'y makikita nang kanilang manga anak, at mangagagalak: ang 
kanilang puso ay masasayahan sa panginoon. 

aking susutsutan sila, at sila'y pipisanin: sapagka't aking tinubos sila, at sila'y magsisidami nang gaya 
nang kanilang dinami. 

at aking pangangalatin sila sa gitna nang manga bansa, at aalalahanin nila ako sa manga malayong 
lupain, at sila'y nagsisitahang kasama nang kanilang manga anak, at magsisipagbalik. 

aking dadalhin uli sila mula sa lupain nang egipto, at pipisanin sila mula sa asiria; at aking dadalhin sila sa 
lupain nang galaad at libano; at walang dakong masusumpungan para sa kanila. 

at siya'y magdadaan nang dagat nang kadalamhatian, at hahawiin ang manga alon sa dagat, at ang lahat 
nang kalaliman sa nilo ay matutuyo: at ang kapalaluan nang asiria ay mababagsak, at ang cetro nang 
egipto ay mawawala. 

at aking palalakasin sila sa panginoon, at sila'y magsisilakad na paitaas at paibaba sa kaniyang pangalan, 
sabi nang panginoon. 

ibukas mo ang iyong manga pinto, oh libano, upang supukin nang apoy ang iyong manga cedro. 
manambitan ka, oh puno nang abeto, sapagka't ang cedro ay nabuwal, sapagka't ang manga mabuti ay 
nabuwal: magsipanambitan kayo, oh manga encina sa basan, sapagka't ang matibay na gubat ay nasira. 
ang isang hugong nang panambitan nang manga pastor! sapagka't ang kanilang kaluwalhatian ay nasira; 
ang isang hugong nang ungal nang manga batang leon! sapagka't ang kapalaluan nang jordan ay nasira. 
ganito ang sabi nang panginoon kong diyos, pakanin mo ang kawan na papatayin, 

na manga pinapatay nang manga mayari, at hindi manga inaaring maysala, at silang nangagbibili nang 
manga yaon ay nangagsasabi, purihin ang panginoon, sapagka't akoy mayaman, at ang kanilang sariling 
manga pastor ay hindi nangaawa sa manga yaon. 

sapagka't hindi na ako maaawa sa nagsisitahan sa lupain, sabi nang panginoon, kundi, narito, aking 
ibibigay ang bawa't isa nang manga tao sa kamay nang kaniyang kapuwa, at sa kamay nang kaniyang 
hari, at kanilang ipapahamak ang lupain, at mula sa kanilang kamay ay di ko ililigtas sila. 

sa gayo'y aking pinapanginain ang kawan na papatayin, katotohanang kaawaawang kawan. at nagdala 
ako nang dalawang tungkod, ang isa'y tinawag kong maganda, at ang isa'y tinawag kong manga panali, 
at aking pinapanginain ang kawan. 

at aking inihiwalay ang tatlong pastor sa isang buwan, sapagka't ang aking kaluluwa ay nagsawa sa 
kanila, at sila'y nayamot sa akin. 

nang magkagayo'y sinabi ko, hindi ko na papanginginainin kayo: ang namamatay, ay mamatay, at ang 
nahihiwalay, ay mahiwalay, at ang mangaiwan ay mangagkainan nang laman nang isa't isa. 

at hinawakan ko ang aking tungkod na maganda, at aking binali, upang aking sirain ang aking tipan na 
aking ipinakipagtipan sa lahat nang manga bayan. 

at nasira nang araw na yaon, at ganito nakilala nang kaawaawa sa kawan na nagmamasid sa akin na 
yao'y salita nang panginoon. 

at sinabi ko sa kanila, kung inaakala ninyong mabuti, bigyan ninyo ako nang aking kaupahan, at kung 
hindi, inyong pabayaan. sa gayo'y kanilang tinimbangan ang kaupahan ko nang tatlong pung putol na 
pilak. 

at sinabi nang panginoon sa akin, ihagis mo sa magpapalyok, ang mainam na halaga na aking inihalaga sa 
kanila. at aking kinuha ang tatlong pung putol na pilak, at inihagis ko sa magpapalyok sa bahay nang 
panginoon. 

nang magkagayo'y binali ko ang aking isang tungkod, sa makatuwid baga'y ang manga panali, upang 
aking masira ang pagkakapatiran nang juda at nang israel. 

at sinabi sa akin nang panginoon. magdala ka pa uli nang manga kasangkapan nang isang mangmang na 
pastor. 

sapagka't, narito, ako'y magtitindig nang isang pastor sa lupain, na hindi dadalawin yaong 
nangahihiwalay, ni hahanapin man yaong nangaliligaw, ni pagagalingin man yaong manga pilay, ni 
papanginginainin man yaong manga magaling kundi kaniyang kakanin ang laman nang mataba at 
lulurayin ang kanilang manga kuko. 

sa aba nang walang kabuluhang pastor na nagpapabaya nang kawan! ang tabak ay sasapit sa kaniyang 
kamay, at sa kaniyang kanang mata: ang kaniyang kamay ay matutuyong mainam, at ang kaniyang 
kanang mata ay lalabong lubos. 

ang hula na salita nang panginoon tungkol sa israel. ganito ang sabi nang panginoon, na naguunat nang 
langit, at naglalagay nang manga patibayan nang lupa, at naglalang nang diwa sa loob nang tao: 

narito, aking gagawin ang jerusalem na isang tazang panglito sa lahat nang bayan sa palibot, at sa juda 
man ay magiging gayon sa pagkubkob laban sa jerusalem. 

at mangyayari sa araw na yaon, na aking gagawin ang jerusalem na isang batong mabigat sa lahat nang 
bayan, lahat nang magsipasan sa kaniya ay mangasusugatang mainam, at ang lahat na bansa sa lupa ay 
magpipisan laban sa kaniya. 

sa araw na yaon, sabi nang panginoon, aking tutuligin ang bawa't kabayo, at ang kaniyang sakay nang 
pagkaulol, at aking ididilat ang aking manga mata sa sangbahayan ni juda, at aking bubulagin ang bawa't 
kabayo nang manga bayan. 

at ang manga pinakapuno sa juda ay mangagsasabi sa sarili, ang manga nananahan sa jerusalem ay aking 
kalakasan sa panginoon nang manga hukbo na kanilang diyos. 

sa araw na yao'y gagawin kong parang kawali nang apoy sa panggatong ang manga pinakapuno sa juda 
at parang sulo na apoy sa gitna nang manga bigkis, at kanilang sasakmalin ang buong bayan sa palibot, 
sa kanan at sa kaliwa, at ang jerusalem ay tatahan pa uli sa kaniyang sariling dako, sa makatuwid bagay 
sa jerusalem. 

ililigtas naman na una nang panginoon ang manga tolda nang juda, upang ang kaluwalhatian nang 
sangbahayan ni david at ang kaluwalhatian nang manga mananahan sa jerusalem ay huwag magmalaki 
sa juda. 

sa araw na yaon ay ipagsasanggalang nang panginoon ang manga mananahan sa jerusalem, at siyang 
mahina sa kanila sa araw na yaon ay magiging gaya ni david, at ang sangbahayan ni david ay magiging 
parang diyos, parang anghel nang panginoon sa harap nila. 

at mangyayari sa araw na yaon, na aking pagsisikapang gibain ang lahat na bansa na naparoroon laban 
sa jerusalem. 

at aking bubuhusan ang sangbahayan ni david, at ang manga mananahan sa jerusalem, nang espiritu 
nang biyaya at nang daing: at sila'y magsisitingin sa akin na kanilang pinalagpasan: at kanilang tatangisan 
siya, na gaya nang pagtangis sa bugtong na anak, at magiging kapanglawan sa kaniya, na parang 
kapanglawan sa kaniyang panganay. 

sa araw na yaon ay magkakaroon nang malaking pagtangis sa jerusalem, na gaya nang pagtangis kay 
adad-rimon sa libis nang megiddo. 

at ang lupain ay tatangis, bawa't angkan ay bukod; ang angkan nang sangbahayan ni david ay bukod, at 
ang kanilang manga asawa ay bukod, ang angkan nang sangbahayan ni nathan ay bukod, at ang kanilang 
manga asawa ay bukod, 

ang angkan nang sangbahayan ni levi ay bukod, at ang kanilang manga asawa ay bukod, ang angkan ni 
simei ay bukod, at ang kanilang manga asawa ay bukod, 

ang lahat na angkang nalabi, bawa't angkan ay bukod, at ang kanilang manga asawa ay bukod. 

sa araw na yaon ay mabubuksan ang isang bukal sa sangbahayan ni david at sa manga mananahan sa 
jerusalem, sa kasalanan, at sa karumihan. 

at mangyayari sa araw na yaon, sabi nang panginoon nang manga hukbo, na aking ihihiwalay sa lupain 
ang manga pangalan nang manga diyosdiyosan, at sila'y hindi na mangaaalaala pa; at aking palalayasin 
naman ang manga propeta at ang karumaldumal na espiritu sa lupain. 

at mangyayari, na pagka ang sinoman ay manghuhula, sasabihin nga sa kaniya nang kaniyang ama at 
nang kaniyang ina na nanganak sa kaniya, ikaw ay hindi mabubuhay, sapagka't ikaw ay nagsasalita nang 
kabulaanan sa pangalan nang panginoon, at palalagpasan siya nang kaniyang ama at nang kaniyang ina 
na nanganak sa kaniya samantalang siya'y nanghuhula. 

at mangyayari sa araw na yaon na ang manga propeta ay mangahihiya bawa't isa dahil sa kaniyang 
pangitain, pagka siya'y nanghuhula: hindi man sila mangagsusuot nang kasuutang balahibo, upang 
mangdaya: 

kundi kaniyang sasabihin, ako'y hindi propeta, ako'y mangbubukid sa lupa: sapagka't ako'y pinapaging 
alipin mula sa aking pagkabinata. 

at sasabihin nang isa sa kaniya, ano ang manga sugat na ito sa pagitan nang iyong manga bisig? kung 
magkagayo'y siya'y sasagot, iyan ang manga naging sugat ko sa bahay nang aking manga kaibigan. 

gumising ka, oh tabak, laban sa pastor ko, at laban sa lalake na aking kasama, sabi nang panginoon nang 
manga hukbo: saktan mo ang pastor at ang manga tupa ay mangangalat, at aking ipipihit ang aking 
kamay laban sa manga maliit. 

at mangyayari, na sa buong lupain, sabi nang panginoon, dalawang bahagi ay mahihiwalay at 
mamamatay, nguni't ang ikatlo ay maiiwan. 

at aking dadalhin ang ikatlong bahagi sa apoy, at sila'y dadalisayin ko na parang pilak na dalisay, at sila'y 
susubukin ko na parang pagsubok sa ginto. sila'y magsisitawag sa aking pangalan, at akin silang 
didinggin: aking sasabihin, siya'y bayan ko: at kanilang sasabihin, ang panginoon ay aking diyos. 

narito ang araw nang panginoon ay dumarating, na ang iyong samsam ay babahagihin sa gitna mo. 
sapagka't aking pipisanin ang lahat na bansa laban sa jerusalem sa pagbabaka, at ang bayan ay 
masasakop, at ang manga bahay ay lolooban, at ang manga babae ay dadahasin, at ang kalahati nang 
bayan ay yayaon sa pagkabihag, at ang nalabi sa bayan ay hindi mahihiwalay sa bayan. 

kung magkagayo'y lalabas ang panginoon, at makikipaglaban sa manga bansang yaon, gaya nang siya'y 
makipaglaban sa araw nang pagbabaka. 

at ang kaniyang manga paa ay magsisitayo sa araw na yaon sa bundok nang manga olivo, na nasa tapat 
nang jerusalem sa dakong silanganan, at ang bundok nang manga olivo ay mahahati sa gitna niya, sa 
dakong silanganan at sa dakong kalunuran, at magiging totoong malaking libis, at ang kalahati nang 
bundok ay malilipat sa dakong hilagaan, at ang kalahati ay sa dakong timugan. 

at kayo'y magsisitakas sa libis nang aking manga bundok, sapagka't ang libis nang manga bundok ay 
magsisiabot hanggang sa azel: oo, kayo'y magsisitakas gaya nang kayo'y tumakas mula sa lindol nang 
manga kaarawan ni uzzias na hari sa juda; at ang panginoon kong diyos ay darating, at ang lahat na 
banal na kasama niya. 

at mangyayari sa araw na yaon, na hindi magkakaroon nang liwanag, at ang manga nagniningning ay 
uurong. 

nguni't magiging isang araw na kilala sa panginoon, hindi araw, at hindi gabi; nguni't mangyayari, na sa 
gabi ay magliliwanag. 

at mangyayari sa araw na yaon, na ang buhay na tubig ay magsisibalong mula sa jerusalem, kalahati 
niyao'y sa dakong dagat silanganan, at kalahati niyao'y sa dakong dagat kalunuran: sa taginit at sa 
tagginaw mangyayari. 

at ang panginoo'y magiging hari sa buong lupa: sa araw na yao'y magiging ang panginoon ay isa, at ang 
kaniyang pangalan ay isa. 

ang buong lupain ay magiging gaya nang araba, mula sa geba hanggang sa rimmon na timugan nang 
jerusalem, at siya'y matataas, at tatahan sa kaniyang dako, mula sa pintuang-bayan nang benjamin 
hangang sa dako nang unang pintuang-bayan, hanggang sa sulok na pintuang-bayan, at mula sa moog 
nang hananel hanggang sa pisaan nang ubas nang hari. 

at ang manga tao'y magsisitahan doon, at hindi na magkakaroon pa nang sumpa, kundi ang jerusalem ay 
tatahang tiwasay. 

at ito ang salot na ipananalot nang panginoon sa lahat na bayan na nakipagdigma laban sa jerusalem: 
ang kanilang laman ay matutunaw samantalang sila'y nangakatayo nang kanilang manga paa, at ang 
kanilang manga mata'y mangatutunaw sa kanilang ukit, at ang kanilang dila ay matutunaw sa kanilang 
bibig. 

at mangyayari sa araw na yaon, na magkakaroon nang isang malaking kaingay sa gitna nila na mula sa 
panginoon, at hahawak ang bawa't isa sa kanila sa kamay nang kaniyang kapuwa, at ang kamay niya'y 
mabubuhat laban sa kamay nang kaniyang kapuwa. 

at ang juda naman ay makikipaglaban sa jerusalem, at ang kayamanan nang lahat na bansa sa palibot ay 
mapipisan, ginto, at pilak, at kasuutan, na totoong sagana. 

at magiging gayon ang salot sa kabayo, sa mula, sa kamelyo, at sa asno, at sa lahat nang hayop na 
naroroon, sa manga kampamentong yaon, na gaya nang salot na ito. 

at mangyayari, na bawa't maiwan, sa lahat na bansa na naparoon laban sa jerusalem ay aahon taon-taon 
upang sumamba sa hari, sa panginoon nang manga hukbo, at upang ipangilin ang manga kapistahan 
nang manga balag. 

at mangyayari, na ang sinoman sa manga angkan sa lupa na hindi umahon sa jerusalem upang sumamba 
sa hari, sa panginoon nang manga hukbo, sila'y mawawalan nang ulan. 

at kung ang angkan nang egipto ay hindi umahon at hindi pumaroon, mawawalan din nang ulan sila, 
magkakaroon nang salot, na ipinanalot nang panginoon sa manga bansa na hindi magsisiahon upang 
ipagdiwang ang kapistahan nang manga balag. 

ito ang magiging kaparusahan sa egipto, at kaparusahan sa lahat na bansa na hindi magsisiahon upang 
ipagdiwang ang kapistahan nang manga balag. 

sa araw na yaon ay magkakaroon sa manga kampanilya nang manga kabayo, kabanalan sa panginoon, at 
ang manga palyok sa bahay nang panginoon ay magiging gaya nang manga taza sa harap nang dambana. 
oo, bawa't palyok sa jerusalem at sa juda ay aariing banal sa panginoon nang manga hukbo, at silang 
lahat na nangaghahain ay magsisiparoon at magsisikuha niyaon, at magpapakulo roon: at sa araw na 
yaon ay hindi na magkakaroon pa nang cananeo sa bahay nang panginoon nang manga hukbo. 

ang hula na salita nang panginoon sa israel sa pamamagitan ni malakias. 

inibig ko kayo, sabi nang panginoon. gayon ma'y inyong sinasabi, sa ano mo kami inibig? hindi baga si 
esau ay kapatid ni jacob? sabi nang panginoon: gayon ma'y inibig ko si jacob: 

nguni't si esau ay aking kinapootan, at ginawa ko ang kaniyang manga bundok na isang kasiraan, at 
ibinigay ko ang kaniyang mana sa manga chakal sa ilang. 

yamang sabi nang edom, tayo'y nangabagsak, nguni't mangagbabalik tayo, at ating itatayo ang manga 
wasak na dako, ganito ang sabi nang panginoon nang manga hukbo, sila'y mangagtatayo, nguni't aking 
ibabagsak, at tatawagin sila nang manga tao, ang hangganan nang kasamaan, at ang bayang kinagalitan 
nang panginoon magpakailan man. 

at makikita nang inyong manga mata, at inyong sasabihin, dakilain ang panginoon sa dako roon nang 
hangganan nang israel. 

iginagalang nang anak ang kaniyang ama, at nang alila ang kaniyang panginoon: kung ako nga'y ama, 
saan nandoon ang aking dangal? at kung ako'y panginoon, saan nandoon ang takot sa akin? sabi nang 
panginoon nang manga hukbo sa inyo, oh manga saserdote, na nagsisihamak nang aking pangalan. at 
inyong sinasabi, sa ano namin hinamak ang iyong pangalan? 

kayo'y nangaghahandog nang karumaldumal na hain sa aking dambana. at inyong sinasabi, sa ano namin 
nilapastangan ka? sa inyong sinasabi, ang dulang nang panginoon ay hamak. 

at pagka kayo'y nangaghahandog nang bulag na pinakahain, di kasamaan! at pagka kayo'y 
nangaghahandog nang pilay at may sakit, di kasamaan! iharap mo nga sa iyong tagapamahala, 
kalulugdan ka baga niya? o tatanggapin baga niya ang iyong pagkatao? sabi nang panginoon nang manga 
hukbo. 

at ngayo'y isinasamo ko sa inyo, inyong dalanginin ang lingap nang diyos, upang pagbiyayaan niya tayo; 
ito'y nangyari sa inyong manga paraan: tatanggapin baga niya ang pagkatao nang sinoman sa inyo? sabi 
nang panginoon nang manga hukbo. 

oh kung mayroon sana sa inyo na magsara nang manga pinto, upang huwag ninyong mangapaningasan 
ang apoy sa aking dambana nang walang kabuluhan! hindi ko kayo kinalulugdan, sabi nang panginoon 
nang manga hukbo, ni tatanggap man ako nang handog sa inyong kamay. 

sapagka't mula sa sinisikatan nang araw hanggang sa nilulubugan niyaon, magiging dakila ang aking 
pangalan sa manga gentil: at sa bawa't dako ay paghahandugan nang kamangyan ang aking pangalan, at 
nang dalisay na handog: sapagka't ang aking pangalan ay magiging dakila sa gitna nang manga gentil, 
sabi nang panginoon nang manga hukbo. 

nguni't inyong nilapastangan na inyong sinasabi, ang dulang nang panginoon ay nadumhan, at ang 
laman niyaon, sa makatuwid baga'y ang hain doon ay hamak. 

inyong sinasabi rin naman, narito, nakayayamot! at inyong nginusuan, sabi nang panginoon nang manga 
hukbo, at inyong iniharap ang nakuha sa dahas, at ang pilay, at ang may sakit, ganito ninyo dinadala ang 
handog: tatanggapin ko baga ito sa inyong kamay? sabi nang panginoon. 

nguni't sumpain ang magdaraya na mayroon sa kaniyang kawan na isang lalake, at nananata, at 
naghahain sa panginoon nang marungis na bagay, sapagka't ako'y dakilang hari, sabi nang panginoon 
nang manga hukbo, at ang aking pangalan ay kakilakilabot sa gitna nang manga gentil. 

at ngayon, oh kayong manga saserdote, ang utos na ito'y sa inyo. 

kung hindi ninyo didinggin, at kung hindi ninyo ilalagak sa inyong puso upang bigyang kaluwalhatian ang 
aking pangalan, sabi nang panginoon nang manga hukbo, magpapasapit nga ako nang sumpa sa inyo, at 
aking susumpain ang inyong kapalaran, oo, akin na silang sinumpa, sapagka't hindi ninyo inilagak sa 
inyong puso. 

narito, aking sisirain ang inyong binhi, at magsasabog ako nang dumi sa harap nang inyong manga 
mukha, sa makatuwid baga'y nang dumi nang inyong manga kapistahan, at kayo'y pawang ilalabas na 
kasama niyaon. 

at inyong malalaman na aking ipinasugo ang utos na ito sa inyo, upang ang aking tipan kay levi ay 
manatili, sabi nang panginoon nang manga hukbo. 

ang aking tipan ay buhay at kapayapaan sa kaniya, at aking manga ibinigay sa kaniya upang siya'y 
matakot, at siya'y natakot sa akin, at siya'y nagpakababa sa aking pangalan. 

ang kautusan tungkol sa katotohanan ay nasa kaniyang bibig, at ang kalikuan ay hindi nasumpungan sa 
kaniyang manga labi: siya'y lumakad na kasama ko sa kapayapaan at katuwiran, at inilayo sa kasamaan 
ang marami. 

sapagka't ang manga labi nang saserdote ay dapat mangagingat nang kaalaman, at kanilang marapat 
hanapin ang kautusan sa kaniyang bibig, sapagka't siya ang sugo nang panginoon nang manga hukbo. 
nguni't kayo'y nagsilihis sa daan, inyong itinisod ang marami sa kautusan, inyong sinira ang tipan ni levi, 
sabi nang panginoon nang manga hukbo. 

kaya't kayo'y ginawa ko namang hamak at pinakamababa sa harap nang buong bayan, ayon sa hindi 
ninyo pagkaingat nang aking manga daan, kundi tumangi kayo nang manga pagkatao sa kautusan. 

wala baga tayong lahat na isang ama? hindi baga isang diyos ang lumalang sa atin? bakit tayo 
nagsisigawa nang paglililo bawa't isa laban sa kaniyang kapatid, na nilalapastangan ang tipan nang ating 
manga magulang? 

ang juda'y gumawa nang paglililo, at ang kasuklamsuklam ay nagawa sa israel at sa jerusalem, sapagka't 
nilapastangan nang juda ang santuario nang panginoon, na kaniyang iniibig, at nagasawa sa anak na 
babae nang ibang diyos. 

ihihiwalay nang panginoon ang taong gumawa nito, ang gumigising at ang sumasagot, mula sa manga 
tolda nang jacob, at ang naghahandog nang handog sa panginoon nang manga hukbo. 

at ito'y muli ninyong ginagawa: inyong tinatakpan ang dambana nang panginoon nang manga luha, nang 
tangis, at nang buntong hininga, na anopa't hindi na niya nililingap ang handog ni tinatanggap man sa 
inyong kamay na may lugod. 

gayon ma'y inyong sinasabi, bakit? sapagka't ang panginoon ay naging saksi sa iyo at sa asawa nang 
iyong kabataan, na ginawan mo nang paglililo, bagaman siya'y iyong kasama, at siyang asawa nang iyong 
tipan. 

at di baga siya'y gumawa nang isa, bagaman siya'y may labis na espiritu? at bakit isa? kaniyang hinanap 
ang lahing maka diyos. kaya't ingatan ninyo ang inyong kalooban, at huwag nang manglilo laban sa 
asawa nang kaniyang kabataan. 

sapagka't aking kinapopootan ang paghihiwalay, sabi nang panginoon, nang diyos nang israel, at siya na 
nagtatakip nang kaniyang damit na may karahasan, sabi nang panginoon nang manga hukbo: kaya't 
ingatan ninyo ang inyong kalooban na huwag kayong magsalita na may paglililo. 

inyong niyamot ang panginoon nang inyong manga salita. gayon ma'y inyong sinasabi, sa ano namin 
niyamot siya? na inyong sinasabi, bawa't gumagawa nang kasamaan ay mabuti sa paningin nang 
panginoon, at kaniyang kinalulugdan sila: o saan nandoon ang diyos nang kahatulan. 

narito, aking sinusugo ang aking sugo, at siya'y maghahanda, nang daan sa harap ko: at ang panginoon 
na inyong hinahanap, ay biglang paroroon sa kaniyang templo, at ang sugo nang tipan na inyong 
kinaliligayahan, narito, siya'y dumarating, sabi nang panginoon nang manga hukbo. 

nguni't sino ang makatatahan sa araw nang kaniyang pagparito? at sino ang tatayo pagka siya'y pakikita? 
sapagka't siya'y parang apoy nang mangdadalisay, at parang sabon nang manga tagapagpaputi: 

at siya'y mauupong gaya nang mangingintab at mangdadalisay nang pilak, at kaniyang dadalisayin ang 
manga anak ni levi, at kaniyang pakikinising parang ginto at pilak: at sila'y mangaghahandog sa 
panginoon nang manga handog sa katuwiran. 

kung magkagayo'y ang handog nang juda at nang jerusalem ay magiging kalugodlugod sa panginoon, 
gaya nang manga araw nang una, at gaya nang manga taon nang una. 

at aking lalapitan kayo sa kahatulan, at ako'y magiging maliksing saksi laban sa manga manghuhula, at 
laban sa manga mangangalunya, at laban sa manga sinungaling na manunumpa, at laban doon sa 
nagsisipighati sa mangaaraw sa kaniyang manga kaupahan, sa babaing bao, at sa ulila, at sa nagliligaw sa 
taga ibang lupa mula sa kaniyang matuwid, at hindi natatakot sa akin, sabi nang panginoon nang manga 
hukbo. 

sapagka't ako, ang panginoon, ay hindi nababago, kaya't kayo, oh manga anak na lalake ni jacob ay hindi 
nangauubos. 

mula nang manga kaarawan nang inyong manga magulang kayo'y nangagpakaligaw sa aking manga 
tuntunin, at hindi ninyo tinalima. manumbalik kayo sa akin, at ako'y manunumbalik sa inyo, sabi nang 
panginoon nang manga hukbo. nguni't inyong sinasabi, sa ano kami manunumbalik? 

nanakawan baga nang tao ang diyos? gayon ma'y ninanakaw ninyo ako. nguni't inyong sinasabi, sa ano 
ka namin ninakawan? sa manga ikasangpung bahagi at sa manga handog. 

kayo'y nangagsumpa nang sumpa sapagka't inyo akong ninakawan, sa makatuwid baga'y nitong buong 
bansa. 

dalhin ninyo ang buong ikasangpung bahagi sa kamalig, upang magkaroon nang pagkain sa aking bahay, 
at subukin ninyo ako ngayon sa bagay na ito, sabi nang panginoon nang manga hukbo, kung hindi ko 
bubuksan sa inyo ang manga dungawan sa langit, at ihuhulog ko sa inyo ang isang pagpapala, na walang 
sapat na silid na kalalagyan. 

at aking sasawayin ang mananakmal dahil sa inyo, at hindi niya sisirain ang manga bunga sa inyong lupa, 
ni malalagasan man nang bunga sa di panahon ang inyong puno nang ubas sa parang, sabi nang 
panginoon nang manga hukbo, 

at tatawagin kayo nang lahat na bansa na mapalad: sapagka't kayo'y magiging maligayang lupain, sabi 
nang panginoon nang manga hukbo. 

ang inyong manga salita ay naging lapastangan laban sa akin, sabi nang panginoon. gayon ma'y inyong 
sinasabi, sa ano kami nangagsalita nang laban sa iyo? 

inyong sinabi, walang kabuluhan ang maglingkod sa diyos, at anong kapakinabangan nito na ating 
iningatan ang kanyang bilin, at tayo'y nagsilakad na may pananangis sa harap nang panginoon nang 
manga hukbo? 

at ngayo'y ating tinatawag ang palalo na mapalad, oo, silang nagsisigawa nang kasamaan ay nangagtayo, 
oo, kanilang tinutukso ang diyos, at tumatakas. 

nang magkagayo'y silang nangatatakot sa panginoon ay nagsangusapan: at pinakinggan nang panginoon, 
at dininig, at isang aklat nang alaala ay nasulat sa harap niya, para sa kanila na nangatakot sa panginoon, 
at gumunita nang kaniyang pangalan. 

at sila'y magiging akin, sabi nang panginoon nang manga hukbo, sa araw na aking gawin, sa makatuwid 
baga'y isang tanging kayamanan, at akin silang kaaawaan, na gaya nang isang tao na naaawa sa kaniyang 
anak na naglilingkod sa kaniya. 

kung magkagayo'y manunumbalik kayo at makikilala ninyo ang matuwid at ang masama, yaong 
naglilingkod sa diyos at yaong hindi naglilingkod sa kaniya. 

sapagka't, narito, ang araw ay dumarating, na nagniningas na parang hurno, at ang lahat na palalo, at 
ang lahat na nagsisigawa nang kasamaan ay magiging parang dayami, at ang araw na dumarating ay 
susunog sa kanila, sabi nang panginoon nang manga hukbo, na anopa't hindi magiiwan sa kanila nang 
kahit ugat ni sanga man. 

nguni't sa inyo na nangatatakot sa aking pangalan ay sisikat ang araw nang katuwiran na may kagalingan 
sa kaniyang manga pakpak, at kayo'y magsisilabas, at magsisiluksong parang guya mula sa silungan. 

at inyong yayapakan ang masasama, sapagka't sila'y magiging abo sa ilalim nang manga talampakan 
nang inyong manga paa sa kaarawan na aking gawin, sabi nang panginoon nang manga hukbo. 
alalahanin ninyo ang kautusan ni moises na aking lingkod na aking iniutos sa kaniya sa horeb para sa 
buong israel, sa makatuwid baga'y ang manga palatuntunan at manga kahatulan. 

narito, aking susuguin sa inyo si elias na propeta bago dumating ang dakila at kakilakilabot na kaarawan 
nang panginoon. 

at kaniyang papagbabaliking-loob ang puso nang manga ama sa manga anak, at ang puso nang manga 
anak sa kanilang manga magulang, baka ako'y dumating at saktan ko ang lupa nang sumpa. 

ang aklat nang lahi ni jesucristo, na anak ni david, na anak ni abraham. 

naging anak ni abraham si isaac; at naging anak ni isaac si jacob, at naging anak ni jacob si juda at ang 
kaniyang manga kapatid, 

at naging anak ni juda kay tamar si fares at si zara, at naging anak ni fares si esrom, at naging anak ni 
esrom si aram, 

at naging anak ni aram si aminadab, at naging anak ni aminadab si naason, at naging anak ni naason si 
salmon, 

at naging anak ni salmon kay rahab si booz; at naging anak ni booz kay rut si obed; at naging anak ni 
obed si jesse. 

at naging anak ni jesse ang haring si david, at naging anak ni david si salomon, doon sa naging asawa ni 
urias; 

at naging anak ni salomon si reboam; at naging anak ni reboam si abias, at naging anak ni abias si asa; 
at naging anak ni asa si josafat, at naging anak ni josafat si joram; at naging anak ni joram si ozias, 

at naging anak ni ozias si joatam, at naging anak ni joatam si acaz; at naging anak ni acaz si ezequias, 

at naging anak ni ezequias si manases, at naging anak ni manases si amon; at naging anak ni amon si 
Josias, 

at naging anak ni josias si jeconias at ang kaniyang manga kapatid, nang panahon nang pagkadalang- 
bihag sa babilonia. 

at pagkatapos nang pagkadalangbihag sa babilonia, ay naging anak ni jeconias si salatiel: at naging anak 
ni salatiel si zorobabel: 

at naging anak ni zorobabel si abiud; at naging anak ni abiud si eliaquim: at naging anak ni eliaquim si 
azor, 

at naging anak ni azor si sadoc, at naging anak ni sadoc si aquim, at naging anak ni aquim si eliud, 

at naging anak ni eliud si eleazar: at naging anak ni eleazar si matan; at naging anak ni matan si jacob, 
at naging anak ni jacob si jose asawa ni maria, na siyang nanganak kay jesus, na siyang tinatawag na 
cristo. 

sa makatuwid ang lahat nang manga salit-saling lahi buhat kay abraham hanggang kay david ay 
labingapat na salit-saling lahi, at buhat kay david hanggang sa pagdalang-bihag sa babilonia ay 

labingapat na sali't-saling lahi: at buhat sa pagkadalang-bihag sa babilonia hanggang kay cristo ay 
labingapat na sali't-saling lahi. 

ang pagkapanganak nga kay jesucristo ay ganito: nang si maria na kaniyang ina ay magaasawa kay jose, 
bago sila magsama ay nasumpungang siya'y nagdadalang-tao sa pamamagitan nang espiritu santo. 

at si jose na kaniyang asawa, palibhasa'y lalaking matuwid, at ayaw na ihayag sa madla ang kaniyang 
kapurihan, ay nagpasiyang hiwalayan siya nang lihim. 

datapuwa't samantalang pinagiisip niya ito, narito, ang isang anghel nang panginoon ay napakita sa 
kaniya sa panaginip, na nagsasabi: jose, anak ni david, huwag kang mangamba sa pagtanggap kay maria 
na iyong asawa: sapagka't ang kaniyang dinadalang-tao ay sa espiritu santo. 

at siya'y manganganak nang isang lalake, at ang pangalang itatawag mo sa kaniya'y jesus: sapagka't 
ililigtas niya ang kaniyang bayan sa kanilang manga kasalanan. 

at nangyari nga ang lahat nang ito, upang maganap ang sinalita nang panginoon sa pamamagitan nang 
propeta, na nagsasabi, 

narito, ang dalaga'y magdadalang-tao at manganganak nang isang lalake, at ang pangalang itatawag nila 
sa kaniya ay emmanuel, na kung liliwanagin, ay sumasa atin ang diyos. 

at nagbangon si jose sa kaniyang pagkakatulog, at ginawa niya ang ayon sa ipinagutos sa kaniya nang 
anghel nang panginoon, at tinanggap ang kaniyang asawa, 

at hindi nakilala siya hanggang sa maipanganak ang isang lalake: at tinawag niya ang kaniyang pangalang 
jesus. 

nang ipanganak nga si jesus sa bet-lehem nang judea sa manga kaarawan nang haring si herodes, narito, 
ang manga pantas na lalake ay nagsidating sa jerusalem mula sa silanganan, na nagsisipagsabi, 

saan naroon ang ipinanganak na hari nang manga judio? sapagka't aming nakita ang kaniyang bituin sa 
silanganan, at naparito kami upang siya'y sambahin. 

nang marinig ito nang haring si herodes, ay nagulumihanan siya, at pati nang buong jerusalem. 

at pagkatipon sa lahat nang manga pangulong saserdote at manga eskriba nang bayan, ay siniyasat niya 
sa kanila kung saan kaya ipanganganak ang cristo. 

at sinabi nila sa kaniya, sa bet-lehem nang judea: sapagka't ganito ang pagkasulat nang propeta, 

at ikaw bet-lehem, na lupa nang juda, sa anomang paraan ay hindi ikaw ang pinakamaliit sa manga 
pangulong bayan nang juda: sapagka't mula sa iyo'y lalabas ang isang gobernador, na siyang magiging 
pastor nang aking bayang israel. 

nang magkagayo'y tinawag ni herodes nang lihim ang manga pantas na lalake, at kaniyang siniyasat nang 
buong ingat sa kanila ang panahong isinilang nang bituin. 

at pinayaon niya sila sa bet-lehem, at sinabi, kayo'y magsiparoon at ipagtanong nang buong ingat ang 
tungkol sa sanggol: at pagkasumpong ninyo sa kaniya, ay ipagbigay-alam ninyo sa akin, upang ako 
nama'y makaparoon at siya'y aking sambahin. 

at sila, pagkarinig sa hari ay nagsiyaon nang kanilang lakad, at narito, ang bituing kanilang nakita sa 
silanganan, ay nanguna sa kanila hanggang sa sumapit at tumigil sa tapat nang kinaroroonan nang 
sanggol. 

at nang makita nila ang bituin, ay nangagalak sila nang di kawasang galak. 

at nagsipasok sila sa bahay, at nangakita nila ang sanggol na kasama nang kaniyang inang si maria: at 
nangagpatirapa sila at nangagsisamba sa kaniya: at pagkabukas nila nang kanilang manga kayamanan ay 
inihandog nila sa kaniya ang manga alay, na ginto at kamangyan at mira. 

at palibhasa'y pinagsabihan sila nang diyos sa panaginip na huwag silang mangagbalik kay herodes, ay 
nangagsiuwi sila sa kanilang sariling lupain sa ibang daan. 

nang mangakaalis nga sila, narito, ang isang anghel nang panginoon ay napakita kay jose sa panaginip, 
na nagsasabi, magbangon ka at dalhin mo ang sanggol at ang kaniyang ina, at tumakas ka hanggang sa 
egipto, at dumoon ka hanggang sa sabihin ko sa iyo: sapagka't hahanapin ni herodes ang sanggol upang 
siya'y puksain. 

at siya'y nagbangon at dinala ang sanggol at ang ina nito sa kinagabihan, at napasa egipto; 

at dumoon hanggang sa pagkamatay ni herodes: upang maganap ang sinabi nang panginoon sa 
pamamagitan nang propeta, na nagsasabi, mula sa egipto ay tinawag ko ang aking anak. 

nang magkagayon, nang mapansin ni herodes na siya'y pinaglaruan nang manga pantas na lalake, ay 
nagalit na mainam, at nagutos, at ipinapatay ang lahat nang manga sanggol na lalake na nangasa bet- 
lehem, at sa buong palibotlibot noon, mula sa gulang na dalawang taon hanggang sa pababa, alinsunod 
sa panahon nang kaniyang maingat na pagkasiyasat sa manga pantas na lalake. 

nang magkagayo'y naganap ang sinalita sa pamamagitan nang propeta jeremias, na nagsasabi, 

isang tinig ay narinig sa rama, pananangis at kalagimlagim na iyak, tinatangisan ni raquel ang kaniyang 
manga anak, at ayaw na siyang maaliw, sapagka't sila'y wala na. 

nguni't pagkamatay ni herodes, narito, ang isang anghel nang panginoon ay napakita sa panaginip kay 
jose sa egipto, na nagsasabi, 

magbangon ka at dalhin mo ang sanggol at ang kaniyang ina, at pumatungo ka sa lupain nang israel: 
sapagka't nangamatay na ang nangagmimithi sa buhay nang sanggol. 

at nagbangon siya at dinala ang sanggol at ang kaniyang ina, at pumatungo sa lupa nang israel. 
datapuwa't nang mabalitaan niya na si arquelao ang naghahari sa judea na kahalili nang kaniyang amang 
si herodes, ay natakot siyang pumatungo roon, at palibhasa'y pinagsabihan nang diyos sa panaginip, ay 
napatungo siya sa manga sakop nang galilea, 

at siya'y dumating at tumahan sa isang bayang tinatawag na nazaret, upang maganap ang manga sinalita 
nang manga propeta, na siya'y tatawaging nazareno. 

at nang manga araw na yaon ay dumating si juan bautista, na nangangaral sa ilang nang judea, na 
nagsasabi, 

mangagsisi kayo, sapagka't malapit na ang kaharian nang langit. 

sapagka't ito yaong sinalita sa pamamagitan nang propeta isaias, na nagsasabi, ang tinig nang isang 
sumisigaw sa ilang, ihanda ninyo ang daan nang panginoon, tuwirin ninyo ang kaniyang manga landas. 
si juan nga ay nananamit nang balahibo nang kamelyo, at may isang pamigkis na katad sa palibot nang 
kaniyang baywang; at ang kaniyang pagkain ay manga balang at pulot-pukyutan. 

nang magkagayo'y nilabas siya nang jerusalem, at nang buong judea, at nang buong lupain sa 
palibotlibot nang jordan, 

at sila'y kaniyang binabautismuhan sa ilog nang jordan, na ipinahahayag nila ang kanilang manga 
kasalanan. 

datapuwa't nang makita niyang marami sa manga fariseo at saduceo na nagsisiparoon sa kaniyang 
pagbabautismo, ay sinabi niya sa kanila, kayong lahi nang manga ulupong, sino ang sa inyo'y 
nagpaunawa upang magsitakas sa galit na darating? 

kayo nga'y mangagbunga nang karapatdapat sa pagsisisi: 

at huwag kayong mangagisip na mangagsabi sa inyong sarili, si abraham ang aming ama; sapagka't 
sinasabi ko sa inyo, na mangyayaring makapagpalitaw ang diyos nang manga anak ni abraham sa manga 
batong ito. 

at ngayon pa'y nakalagay na ang palakol sa ugat nang manga punong kahoy: ang bawa't punong kahoy 
nga na hindi nagbubungang mabuti ay pinuputol at inihahagis sa apoy. 

sa katotohanan ay binabautismuhan ko kayo sa tubig sa pagsisisi: datapuwa't ang dumarating sa hulihan 
ko ay lalong makapangyarihan kay sa akin, na hindi ako karapatdapat magdala nang kaniyang 
pangyapak: siya ang sa inyo'y magbabautismo sa espiritu santo at apoy: 

nasa kaniyang kamay ang kaniyang kalaykay, at lilinisin niyang lubos ang kaniyang giikan, at titipunin 
niya ang kaniyang trigo sa bangan, datapuwa't ang dayami ay susunugin sa apoy na hindi mapapatay. 
nang magkagayo'y naparoon si jesus mula sa galilea at lumapit kay juan sa ilog nang jordan, upang siya'y 
bautismuhan niya. 

datapuwa't ibig siyang sansalain ni juan, na nagsasabi, kinakailangan ko na ako'y iyong bautismuhan, at 
ikaw ang naparirito sa akin? 

nguni't pagsagot ni jesus ay sinabi sa kaniya, payagan mo ngayon: sapagka't ganyan ang nararapat sa 
atin, ang pagganap nang buong katuwiran. nang magkagayo'y pinayagan niya siya. 

at nang mabautismuhan si jesus, pagdaka'y umahon sa tubig: at narito, nangabuksan sa kaniya ang 
manga langit, at nakita niya ang espiritu nang diyos na bumababang tulad sa isang kalapati, at lumalapag 
sa kaniya, 

at narito, ang isang tinig na mula sa manga langit, na nagsasabi, ito ang sinisinta kong anak, na siya kong 
lubos na kinalulugdan. 

nang magkagayo'y inihatid nang espiritu santo si jesus sa ilang upang siya'y tuksuhin nang diablo. 

at nang siya'y makapagayunong apat na pung araw at apat na pung gabi, sa wakas ay nagutom siya. 

at ang manunukso ay dumating at nagsabi sa kaniya, kung ikaw ang anak nang diyos, ay ipagutos mo na 
ang manga batong ito ay maging manga tinapay. 

datapuwa't siya'y sumagot, at sinabi, nasusulat, hindi sa tinapay lamang mabubuhay ang tao, kundi sa 
bawa't salitang lumalabas sa bibig nang diyos. 

nang magkagayo'y dinala siya nang diablo sa bayang banal, at inilagay siya sa taluktok nang templo, 

at sa kaniya'y sinabi, kung ikaw ang anak nang diyos, ay magpatihulog ka: sapagka't nasusulat, siya'y 
magbibilin sa kaniyang manga anghel tungkol sa iyo: at, aalalayan ka nang kanilang manga kamay, baka 
matisod ka nang iyong paa sa isang bato. 

sinabi sa kaniya ni jesus, nasusulat din naman, huwag mong tutuksuhin ang panginoon mong diyos. 
muling dinala siya nang diablo sa isang bundok na lubhang mataas, at ipinamalas sa kaniya ang lahat 
nang manga kaharian sa sanglibutan, at ang kaluwalhatian nila, 

at sinabi niya sa kaniya, lahat nang manga bagay na ito ay ibibigay ko sa iyo, kung ikaw ay magpapatirapa 
at sasambahin mo ako. 

nang magkagayo'y sinabi sa kaniya ni jesus, humayo ka, satanas: sapagka't nasusulat, sa panginoon 
mong diyos sasamba ka, at siya lamang ang iyong paglilingkuran. 

nang magkagayo'y iniwan siya nang diablo, at narito, nagsidating ang manga anghel at siya'y 
pinaglingkuran. 

nang marinig nga niya na si juan ay dinakip, ay umuwi siya sa galilea; 

at pagkaiwan sa nazaret, ay naparoon siya at tumahan sa capernaum, na nasa tabi nang dagat, sa manga 
hangganan nang zabulon at neftali: 

upang maganap ang sinalita sa pamamagitan nang propeta isaias na nagsasabi, 

ang lupa ni zabulon at ang lupa ni neftali, sa gawing dagat, sa dako pa roon nang jordan, galilea nang 
manga gentil, 

ang bayang nalulugmok sa kadiliman, ay nakakita nang dakilang ilaw, at sa nangalulugmok sa pook at 
lilim nang kamatayan, ay lumiwanag sa kanila ang ilaw. 

mula noon ay nagpasimulang mangaral si jesus, at magsabi, mangagsisi kayo: sapagka't malapit na ang 
kaharian nang langit. 

at sa paglalakad niya sa tabi nang dagat nang galilea, ay nakita niya ang dalawang magkapatid, si simon 
na tinatawag na pedro, at si andres na kaniyang kapatid, na inihuhulog ang isang lambat sa dagat: 
sapagka't sila'y manga mamamalakaya. 

at sinabi niya sa kanila, magsisunod kayo sa hulihan ko, at gagawin ko kayong manga mamamalakaya 
nang manga tao. 

at pagdaka'y iniwan nila ang manga lambat, at nagsisunod sa kaniya. 

at paglakad sa dako roon ay nakita niya ang dalawa pang magkapatid, si santiago na anak ni zebedeo, at 
ang kaniyang kapatid na si juan, sa daong na kasama si zebedeo na kanilang ama, na nagsisipaghayuma 
nang kanilang manga lambat, at sila'y kaniyang tinawag. 

at pagdaka'y iniwan nila ang daong at ang kanilang ama, at nagsisunod sa kaniya. 

at nilibot ni jesus ang buong galilea, na nagtuturo sa manga sinagoga nila, at ipinangangaral ang 
evangelio nang kaharian, at nagpapagaling nang lahat nang sarisaring sakit at nang lahat nang 
karamdaman na nasa manga tao. 

at lumaganap ang pagkabantog niya sa buong siria: at kanilang dinadala sa kaniya ang lahat nang manga 
may karamdaman, at ang manga pinipighati nang sarisaring sakit at pahirap, at ang manga inaalihan 
nang manga demonio, at ang manga himatayin, at ang manga lumpo: at sila'y pinagagaling niya. 

at sinundan siya nang lubhang karamihang tao mula sa galilea at decapolis at jerusalem at judea at mula 
sa dakong ibayo nang jordan. 

at pagkakita sa manga karamihan, ay umahon siya sa bundok: at pagkaupo niya, ay nagsilapit sa kaniya 
ang kaniyang manga alagad: 

at binuka niya ang kaniyang bibig at tinuruan sila, na sinasabi, 

mapapalad ang manga mapagpakumbabang-loob: sapagka't kanila ang kaharian nang langit. 
mapapalad ang nangahahapis: sapagka't sila'y aaliwin. 

mapapalad ang maaamo: sapagka't mamanahin nila ang lupa. 

mapapalad ang nangagugutom at nangauuhaw sa katuwiran: sapagka't sila'y bubusugin. 

mapapalad ang manga mahabagin: sapagka't sila'y kahahabagan. 

mapapalad ang manga may malinis na puso: sapagka't makikita nila ang diyos. 

mapapalad ang manga mapagpayapa: sapagka't sila'y tatawaging manga anak nang diyos. 

mapapalad ang manga pinaguusig dahil sa katuwiran: sapagka't kanila ang kaharian nang langit. 
mapapalad kayo pagka kayo'y inaalimura, at kayo'y pinaguusig, at kayo'y pinagwiwikaan nang sarisaring 
masama na pawang kasinungalingan, dahil sa akin. 

mangagalak kayo, at mangagsayang totoo: sapagka't malaki ang ganti sa inyo sa langit: sapagka't gayon 
din ang kanilang pagkausig sa manga propeta na nangauna sa inyo. 

kayo ang asin nang lupa: nguni't kung ang asin ay tumabang, ay ano ang ipagpapaalat? wala nang ano pa 
mang kabuluhan, kundi upang itapon sa labas at yurakan nang manga tao. 

kayo ang ilaw nang sanglibutan. ang isang bayan na natatayo sa ibabaw nang isang bundok ay hindi 
maitatago. 

hindi rin nga pinaniningasan ang isang ilawan, at inilalagay sa ilalim nang isang takalan, kundi sa talagang 
lalagyan nang ilaw, at lumiliwanag sa lahat nang nangasa bahay. 

lumiwanag na gayon ang inyong ilaw sa harap nang manga tao; upang mangakita nila ang inyong 
mabubuting gawa, at kanilang luwalhatiin ang inyong ama na nasa langit. 

huwag ninyong isiping ako'y naparito upang sirain ang kautusan o ang manga propeta: ako'y naparito 
hindi upang sirain, kundi upang ganapin. 

sapagka't katotohanang sinasabi ko sa inyo, hanggang sa mangawala ang langit at ang lupa, ang isang 
tuldok o isang kudlit, sa anomang paraan ay hindi mawawala sa kautusan, hanggang sa maganap ang 
lahat nang manga bagay. 

kaya't ang sinomang sumuway sa isa sa kaliitliitang manga utos na ito, at ituro ang gayon sa manga tao, 
ay tatawaging kaliitliitan sa kaharian nang langit: datapuwa't ang sinomang gumanap at ituro, ito'y 
tatawaging dakila sa kaharian nang langit. 

sapagka't sinasabi ko sa inyo, na kung hindi hihigit ang inyong katuwiran sa katuwiran nang manga 
eskriba at manga fariseo, sa anomang paraan ay hindi kayo magsisipasok sa kaharian nang langit. 
narinig ninyo na sinabi sa manga tao sa una, huwag kang papatay, at ang sinomang pumatay ay 
mapapasa panganib sa kahatulan: 

datapuwa't sinasabi ko sa inyo, na ang bawa't mapoot sa kaniyang kapatid ay mapapasa panganib sa 
kahatulan, at ang sinomang magsabi sa kaniyang kapatid, raca, ay mapapasa panganib sa sanedrin, at 
ang sinomang magsabi, ulol ka, ay mapapasa panganib sa impierno nang apoy. 

kaya't kung inihahandog mo ang iyong hain sa dambana, at doo'y maalaala mo na ang iyong kapatid ay 
mayroong anomang laban sa iyo, 

iwan mo roon sa harap nang dambana ang hain mo, at yumaon ka nang iyong lakad, makipagkasundo ka 
muna sa iyong kapatid, at kung magkagayon ay magbalik ka at ihandog mo ang iyong hain. 
makipagkasundo ka agad sa iyong kaalit, samantalang ikaw ay kasama niya sa daan, baka ibigay ka nang 
kaalit mo sa hukom, at ibigay ka nang hukom sa punong kawal, at ipasok ka sa bilangguan. 
katotohanang sinasabi ko sa iyo, hindi ka aalis doon sa anomang paraan, hanggang hindi mo 
mapagbayaran ang katapustapusang beles. 

narinig ninyong sinabi, huwag kang mangangalunya: 

datapuwa't sinasabi ko sa inyo, na ang bawa't tumingin sa isang babae na taglay ang masamang hangad 
ay nagkakasala, na nang pangangalunya sa kaniyang puso. 

at kung ang kanan mong mata ay nakapagpapatisod sa iyo, ay dukitin mo, at iyong itapon: sapagka't may 
mapapakinabang ka pa na mawala ang isa sa manga sangkap nang iyong katawan, at huwag ang buong 
katawan mo ay mabulid sa impierno. 

at kung ang kanan mong kamay ay nakapagpapatisod sa iyo, ay putulin mo, at iyong itapon: sapagka't 
may mapapakinabang ka pa na mawala ang isa sa manga sangkap nang iyong katawan, at huwag ang 
buong katawan mo ay mapasa impierno. 

sinabi rin naman, ang sinomang lalake na ihiwalay na ang kaniyang asawa, ay bigyan niya siya nang 
kasulatan nang paghihiwalay: 

datapuwa't sinasabi ko sa inyo, na ang sinomang lalake na ihiwalay ang kaniyang asawa, liban na lamang 
kung sa pakikiapid ang dahil, ay siya ang sa kaniya'y nagbibigay kadahilanan nang pangangalunya: at ang 
sinomang magasawa sa kaniya kung naihiwalay na siya ay nagkakasala nang pangangalunya. 

bukod sa rito'y inyong narinig na sinabi sa manga tao sa una, huwag kang manunumpa nang di 
katotohanan, kundi tutupdin mo sa panginoon ang iyong manga sumpa: 

datapuwa't sinasabi ko sa inyo, huwag ninyong ipanumpa ang anoman, kahit ang langit, sapagka't siyang 
luklukan nang diyos; 

kahit ang lupa, sapagka't siyang tungtungan nang kaniyang manga paa, kahit ang jerusalem, sapagka't 
siyang bayan nang dakilang hari. 

kahit man ang ulo mo ay huwag mong ipanumpa, sapagka't hindi ka makagagawa nang isang buhok na 
maputi o maitim. 

datapuwa't ang magiging pananalita ninyo'y, oo, oo; hindi, hindi, sapagka't ang humigit pa rito ay buhat 
sa masama. 

narinig ninyong sinabi, mata sa mata, at ngipin sa ngipin: 

datapuwa't sinasabi ko sa inyo, huwag kayong makilaban sa masamang tao: kundi sa sinomang sa iyo'y 
sumampal sa kanan mong pisngi, iharap mo naman sa kaniya ang kabila. 

at sa magibig na ikaw ay ipagsakdal, at kunin sa iyo ang iyong tunika, ay iwan mo rin naman sa kaniya 
ang iyong balabal. 

at sa sinomang pipilit sa iyo na ikaw ay lumakad nang isang milya, ay lumakad ka nang dalawang milya 
na kasama niya. 

bigyan mo ang sa iyo'y humihingi, at huwag mong talikdan ang sa iyo'y nangungutang. 

narinig ninyong sinabi, iibigin mo ang iyong kapuwa, at kapopootan mo ang iyong kaaway: 

datapuwa't sinasabi ko sa inyo, ibigin ninyo ang inyong manga kaaway, at idalangin ninyo ang sa inyo'y 
nagsisiusig: 

upang kayo'y maging manga anak nang inyong ama na nasa langit: sapagka't pinasisikat niya ang 
kaniyang araw sa masasama at sa mabubuti, at nagpapaulan sa manga ganap at sa manga hindi ganap. 
sapagka't kung kayo'y iibig sa nangagsisiibig lamang sa inyo, ano ang ganti na inyong kakamtin? hindi 
baga gayon din ang ginagawa nang manga maniningil nang buwis? 

at kung ang manga kapatid lamang ninyo ang inyong babatiin, ano ang kalabisan nang inyong ginagawa? 
hindi baga gayon din ang ginagawa nang manga gentil? 

kayo nga'y mangagpakasakdal, na gaya nang inyong ama sa kalangitan na sakdal. 

mangagingat kayo na huwag magsigawa nang katuwiran sa harap nang manga tao, upang kanilang 
makita: sa ibang paraan ay wala kayong ganti nang inyong ama na nasa langit. 

kaya nga pagka ikaw ay naglilimos, ay huwag kang tutugtog nang pakakak sa harap mo, na gaya nang 
ginagawa nang manga mapagpaimbabaw sa manga sinagoga at sa manga daan, upang sila'y 
mangagkapuri sa manga tao. katotohanang sinasabi ko sa inyo, tinanggap na nila ang sa kanila'y ganti. 
datapuwa't pagka ikaw ay naglilimos, ay huwag maalaman nang iyong kaliwang kamay ang ginagawa 
nang iyong kanang kamay: 

upang ang iyong paglilimos ay malihim: at ang iyong ama na nakakikita sa lihim ay gagantihin ka. 

at pagka kayo ay nagsisidalangin, ay huwag kayong gaya nang manga mapagpaimbabaw: sapagka't 
iniibig nila ang magsidalangin nang patayo sa manga sinagoga at sa manga likuang daan, upang sila'y 
mangakita nang manga tao. katotohanang sinasabi ko sa inyo, tinanggap na nila ang sa kanila'y ganti. 
datapuwa't ikaw, pagka ikaw ay mananalangin, pumasok ka sa iyong silid, at kung mailapat mo na ang 
iyong pinto, ay manalangin ka sa iyong ama na nasa lihim, at ang iyong ama na nakakikita sa lihim ay 
gagantihin ka. 

at sa pananalangin ninyo ay huwag ninyong gamitin ang walang kabuluhang paulitulit, na gaya nang 
ginagawa nang manga gentil: sapagka't iniisip nilang dahil sa kanilang maraming kasasalita ay didinggin 
sila. 

huwag nga kayong magsigaya sa kanila: sapagka't talastas nang inyong ama ang manga bagay na inyong 
kinakailangan, bago ninyo hingin sa kaniya. 

magsidalangin nga kayo nang ganito: ama namin na nasa langit ka, sambahin nawa ang pangalan mo. 
dumating nawa ang kaharian mo. gawin nawa ang iyong kalooban, kung paano sa langit, gayon din 
naman sa lupa. 

ibigay mo sa amin ngayon ang aming kakanin sa araw-araw. 

at ipatawad mo sa amin ang aming manga utang, gaya naman namin na nagpatawad sa manga may 
utang sa amin. 

at huwag mo kaming ihatid sa tukso, kundi iligtas mo kami sa masama. sapagka't iyo ang kaharian, at 
ang kapangyarihan, at ang kaluwalhatian, magpakailan man. siya nawa. 

sapagka't kung ipatawad ninyo sa manga tao ang kanilang manga kasalanan, ay patatawarin naman kayo 
nang inyong ama sa kalangitan. 

datapuwa't kung hindi ninyo ipatawad sa manga tao ang kanilang manga kasalanan, ay hindi rin naman 
kayo patatawarin nang inyong ama nang inyong manga kasalanan. 

bukod dito, pagka kayo'y nangagaayuno, ay huwag kayong gaya nang manga mapagpaimbabaw, na may 
mapapanglaw na mukha: sapagka't kanilang pinasasama ang manga mukha nila, upang makita nang 
manga tao na sila'y nangagaayuno. katotohanang sinasabi ko sa inyo, tinanggap na nila ang sa kanila'y 
ganti. 

datapuwa't ikaw, sa pagaayuno mo, ay langisan mo ang iyong ulo, at hilamusan mo ang iyong mukha, 
upang huwag kang makita nang manga tao na ikaw ay nagaayuno, kundi nang ama mo na nasa lihim: at 
ang ama mo, na nakakikita sa lihim, ay gagantihin ka. 

huwag kayong mangagtipon nang manga kayamanan sa lupa, na dito'y sumisira ang tanga at ang 
kalawang, at dito'y nanghuhukay at nagsisipagnakaw ang manga magnanakaw: 

kundi mangagtipon kayo nang manga kayamanan sa langit, na doo'y hindi sumisira kahit ang tanga kahit 
ang kalawang, at doo'y hindi nanghuhukay at hindi nagsisipagnakaw ang manga magnanakaw: 
sapagka't kung saan naroon ang iyong kayamanan, doon naman doroon ang iyong puso. 

ang ilawan nang katawan ay ang mata: kung tapat nga ang iyong mata, ang buong katawan mo'y 
mapupuspos nang liwanag. 

datapuwa't kung masama ang iyong mata, ang buong katawan mo'y mapupuspos nang kadiliman. kaya't 
kung ang ilaw na sumasa iyo ay kadiliman, gaano kaya kalaki ang kadiliman! 


1053 


sinoma'y hindi makapaglilingkod sa dalawang panginoon: sapagka't kapopootan niya ang isa, at iibigin 
ang ikalawa: o kaya'y magtatapat siya sa isa, at pawawalang halaga ang ikalawa. hindi kayo 
makapaglilingkod sa diyos at sa manga kayamanan. 

kaya nga sinasabi ko sa inyo, huwag kayong mangabalisa sa inyong pamumuhay, kung ano baga ang 
inyong kakanin, o kung ano ang inyong iinumin: kahit ang sa inyong katawan, kung ano ang inyong 
daramtin. hindi baga mahigit ang buhay kay sa pagkain, at ang katawan kay sa pananamit? 

masdan ninyo ang manga ibon sa langit, na hindi sila nangaghahasik, ni nagsisigapas, ni nangagtitipon 
man sa manga bangan, at sila'y pinakakain nang inyong ama sa kalangitan. hindi baga lalong higit ang 
halaga ninyo kay sa kanila? 

at alin sa inyo ang sa pagkabalisa ay makapagdaragdag nang isang siko sa sukat nang kaniyang buhay? 
at tungkol sa pananamit, bakit kayo nangababalisa? wariin ninyo ang manga lirio sa parang, kung 
paanong nagsisilaki, hindi nangagpapagal, ni nangagsusulid man: 

gayon ma'y sinasabi ko sa inyo, na kahit si salomon man sa buong kaluwalhatian niya ay hindi 
nakapaggayak na gaya nang isa sa manga ito. 

nguni't kung pinararamtan nang diyos nang ganito ang damo sa parang, na ngayon ay buhay, at sa 
kinabukasa'y iginagatong sa kalan, hindi baga lalonglalo na kayong pararamtan niya, oh kayong manga 
kakaunti ang pananampalataya? 

kaya huwag kayong mangabalisa, na mangagsabi, ano ang aming kakanin? o, ano ang aming iinumin? o, 
ano ang aming daramtin? 

sapagka't ang lahat nang manga bagay na ito ay siyang pinaghahanap nang manga gentil, yamang 
talastas nang inyong ama sa kalangitan na kinakailangan ninyo ang lahat nang manga bagay na ito. 
datapuwa't hanapin muna ninyo ang kaniyang kaharian, at ang kaniyang katuwiran: at ang lahat nang 
manga bagay na ito ay pawang idaragdag sa inyo. 

kaya't huwag ninyong ikabalisa ang sa araw nang bukas: sapagka't ang araw nang bukas ay mababalisa 
sa kaniyang sarili. sukat na sa kaarawan ang kaniyang kasamaan. 

huwag kayong magsihatol, upang huwag kayong hatulan. 

sapagka't sa hatol na inyong ihahatol, ay hahatulan kayo: at sa panukat na inyong isusukat, ay susukatin 
kayo. 

at bakit mo tinitingnan ang puwing na nasa mata nang inyong kapatid, nguni't hindi mo pinapansin ang 
tahilan na nasa iyong sariling mata? 

o paanong sasabihin mo sa iyong kapatid, pabayaan mong alisin ko ang puwing sa mata mo, at narito, 
ang tahilan sa iyong sariling mata? 

ikaw na mapagpaimbabaw, alisin mo muna ang tahilan sa iyong sariling mata, at kung magkagayo'y 
makikita mong malinaw ang pag-aalis mo nang puwing sa mata nang iyong kapatid. 

huwag ninyong ibigay sa manga aso ang anomang banal, ni ihagis man ang inyong manga perlas sa harap 
nang manga baboy, baka yurakan nang kanilang manga paa, at mangagbalik at kayo'y lapain. 
magsihingi kayo, at kayo'y bibigyan, magsihanap kayo, at kayo'y mangakasusumpong: magsituktok kayo, 
at kayo'y bubuksan: 

sapagka't ang bawa't humihingi ay tumatanggap: at ang humahanap ay nakasusumpong, at ang 
tumutuktok ay binubuksan. 

o anong tao sa inyo, ang kung siya'y hingan nang tinapay nang kaniyang anak, ay bato ang ibibigay, 

o kung hingan siya nang isda, ay bibigyan niya nang ahas? 

kung kayo nga, bagaman masasama ay marurunong mangagbigay nang mabubuting kaloob sa inyong 
manga anak, gaano pa kaya ang inyong ama na nasa langit na magbibigay nang mabubuting bagay sa 
nagsisihingi sa kaniya? 

kaya nga lahat nang manga bagay na ibig ninyong sa inyo'y gawin nang manga tao, gawin naman ninyo 
ang gayon sa kanila: sapagka't ito ang sa kautusan at ang manga propeta. 

kayo'y magsipasok sa makipot na pintuan: sapagka't maluwang ang pintuan, at malapad ang daang 
patungo sa pagkapahamak, at marami ang doo'y nagsisipasok. 

sapagka't makipot ang pintuan, at makitid ang daang patungo sa buhay, at kakaunti ang 
nangakakasumpong noon. 

mangagingat kayo sa manga bulaang propeta, na nagsisilapit sa inyo na may damit tupa, datapuwa't sa 
loob ay manga lobong maninila. 

sa kanilang manga bunga ay inyong mangakikilala sila. nakapuputi baga nang manga ubas sa manga 
tinikan, o nang manga igos sa manga dawagan? 

gayon din naman ang bawa't mabuting punong kahoy ay nagbubunga nang mabuti, datapuwa't ang 
masamang punong kahoy ay nagbubunga nang masama. 

hindi maaari na ang mabuting punong kahoy ay magbunga nang masama, at ang masamang punong 
kahoy ay magbunga nang mabuti. 

bawa't punong kahoy na hindi nagbubunga nang mabuti ay pinuputol, at inihahagis sa apoy. 

kaya't sa kanilang manga bunga ay mangakikilala ninyo sila. 

hindi ang bawa't nagsasabi sa akin, panginoon, panginoon, ay papasok sa kaharian nang langit, kundi 
ang gumaganap nang kalooban nang aking ama na nasa langit. 

marami ang mangagsasabi sa akin sa araw na yaon, panginoon, panginoon, hindi baga nagsipanghula 
kami sa iyong pangalan, at sa pangalan mo'y nangagpalayas kami nang manga demonio, at sa pangalan 
mo'y nagsigawa kami nang maraming gawang makapangyarihan? 

at kung magkagayo'y ipahahayag ko sa kanila, kailan ma'y hindi ko kayo nangakilala: magsilayo kayo sa 
akin, kayong manggagawa nang katampalasanan. 

kaya't ang bawa't dumirinig nang aking manga salitang ito at ginaganap, ay matutulad sa isang taong 
matalino, na itinayo ang kaniyang bahay sa ibabaw nang bato: 

at lumagpak ang ulan, at bumaha, at humihip ang manga hangin, at hinampas ang bahay na yaon, at 
hindi nabagsak: sapagka't natatayo sa ibabaw nang bato. 

at ang bawa't dumirinig nang aking manga salitang ito at hindi ginaganap, ay matutulad sa isang taong 
mangmang, na itinayo ang kaniyang bahay sa buhanginan: 

at lumagpak ang ulan, at bumaha, at humihip ang manga hangin, at hinampas ang bahay na yaon, at 
nabagsak: at kakilakilabot ang kaniyang pagkabagsak. 

at nangyari, na nang matapos na ni jesus ang manga salitang ito, ay nangatilihan ang manga karamihan 
sa kaniyang aral: 

sapagka't sila'y kaniyang tinuturuang tulad sa may kapamahalaan, at hindi gaya nang kanilang manga 
eskriba. 

at nang siya'y bumaba mula sa bundok, ay sinundan siya nang lubhang maraming tao. 

at narito, lumapit sa kaniya ang isang ketongin, at siya'y sinamba, na nagsasabi, panginoon, kung ibig 
mo, ay maaaring malinis mo ako. 

at iniunat niya ang kaniyang kamay, at siya'y hinipo, na nagsasabi, ibig ko, luminis ka. at pagdaka'y 
nalinis ang kaniyang ketong. 

at sinabi sa kaniya ni jesus, ingatan mong huwag sabihin kanino man, kundi humayo ka, pakita ka sa 
saserdote, at ihandog mo ang alay na ipinagutos ni moises, na bilang patotoo sa kanila. 

at pagpasok niya sa capernaum, ay lumapit sa kaniya ang isang senturion, na sa kaniya'y namanhik, 

at nagsasabi, panginoon, ang aking alila ay nararatay sa bahay, lumpo, at lubhang nahihirapan. 

at sinabi niya sa kaniya, paroroon ako, at siya'y aking pagagalingin. 

at sumagot ang senturion at sinabi, panginoon, hindi ako karapat-dapat na ikaw ay pumasok sa ilalim 
nang aking bubungan, datapuwa't sabihin mo lamang ang salita, at gagaling ang aking alila. 

sapagka't ako rin naman ay taong nasa ilalim nang kapamahalaan, na may nasasakupan akong manga 
kawal: at sinasabi ko rito, yumaon ka, at siya'y yumayaon, at sa isa, halika, at siya'y lumalapit, at sa aking 
alipin, gawin mo ito, at kaniyang ginagawa. 

at nang marinig ito ni jesus, ay nagtaka siya, at sinabi sa nagsisisunod, katotohanang sinasabi ko sa inyo, 
na kahit sa israel man, ay hindi ako nakasumpong nang ganito kalaking pananampalataya. 

at sinabi ko sa inyo, na marami ang magsisipanggaling sa silanganan at sa kalunuran, at magsisiupong 
kasama ni abraham, at ni isaac, at ni jacob, sa kaharian nang langit: 

datapuwa't ang manga anak nang kaharian ay pawang itatapon sa kadiliman sa labas: diyan na nga ang 
pagtangis at pagngangalit nang manga ngipin. 

at sinabi ni jesus sa senturion, humayo ka nang iyong lakad, at ayon sa iyong pagsampalataya, ay gayon 
ang sa iyo'y mangyari. at gumaling ang kaniyang alila sa oras ding yaon. 

at nang pumasok si jesus sa bahay ni pedro, ay nakita niya ang biyanang babae nito na nararatay dahil sa 
lagnat. 

at hinipo ang kaniyang kamay, at inibsan siya nang lagnat: at siya'y nagbangon, at naglingkod sa kaniya. 
at nang kinahapunan, ay dinala nila sa kaniya ang maraming inaalihan nang demonio: at pinalayas niya 
sa isang salita ang masasamang espiritu at pinagaling ang lahat nang manga may sakit: 

upang matupad ang sinabi sa pamamagitan nang propeta isaias, na nagsasabi, siya rin ang kumuha nang 
ating manga sakit, at nagdala nang ating manga karamdaman. 

nang makita nga ni jesus ang lubhang maraming tao sa palibot niya, ay ipinagutos niyang tumawid sa 
kabilang ibayo. 

at lumapit ang isang eskriba, at sa kaniya'y nagsabi, guro, susunod ako sa iyo saan ka man pumaroon. 

at sinabi sa kaniya ni jesus, may manga lungga ang manga zorra, at may manga pugad ang manga ibon sa 
langit: datapuwa't ang anak nang tao ay walang kahiligan ang kaniyang ulo. 

at ang isa naman sa kaniyang manga alagad ay nagsabi sa kaniya, panginoon, tulutan mo muna akong 
makauwi at mailibing ko ang aking ama. 

datapuwa't sinabi sa kaniya ni jesus, sumunod ka sa akin, at pabayaan mong ilibing nang manga patay 
ang kanilang sariling manga patay. 

at pagkalulan niya sa isang daong, ay sinundan siya nang kaniyang manga alagad. 

at narito, bumangon ang isang malakas na bagyo sa dagat, na ano pa't inaapawan ang daong nang 
manga alon: datapuwa't siya'y natutulog. 

at nagsilapit sila sa kaniya, at siya'y ginising, na sinasabi, panginoon, iligtas mo kami, kami'y 
mangamamatay. 

at sinabi niya sa kanila, bakit kayo'y nangatatakot, oh kayong kakaunti ang pananampalataya? nang 
magkagayo'y nagbangon siya, at sinaway ang manga hangin at ang dagat, at humusay na totoo ang 
panahon. 

at ang manga tao ay nangagtaka, na sinasabi, anong tao ito, na maging ang manga hangin at ang manga 
dagat ay nagsisitalima sa kaniya? 

at nang siya'y makarating sa kabilang ibayo sa lupain nang manga gadareno, ay sinalubong siya nang 
dalawang inaalihan nang manga demonio na nagsisilabas sa manga libingan, na totoong mababangis, na 
ano pa't sinoma'y walang makapagdaan sa daang yaon. 

at narito, sila'y nagsisigaw, na nangagsasabi, anong aming ipakikialam sa iyo, ikaw na anak nang diyos? 
naparito ka baga upang kami'y iyong pahirapan bago dumating ang kapanahunan? 

sa malayo sa kanila ay may isang kawan nang maraming baboy na nagsisipanginain. 

at namanhik sa kaniya ang manga demonio, na nangagsasabi, kung kami'y palalayasin mo, ay 
paparoonin mo kami sa kawan nang manga baboy. 

at sinabi niya sa kanila, magsiparoon kayo. at sila'y nagsilabas, at nagsipasok sa manga baboy: at narito, 
ang buong kawan nang manga baboy ay nangapadaluhong sa bangin hanggang sa dagat, at nangamatay 
sa tubig. 

at nagsitakas ang manga tagapagalaga nang manga yaon, at nagsitungo sa bayan, at sinabi ang lahat 
nang manga nangyari, at ang kinahinatnan nang manga inalihan nang manga demonio. 

at narito, lumabas ang buong bayan upang sumalubong kay jesus: at pagkakita nila sa kaniya, ay 
pinamanhikan siyang umalis sa kanilang manga hangganan. 

at lumulan siya sa isang daong, at tumawid, at dumating sa kaniyang sariling bayan. 

at narito, dinala nila sa kaniya ang isang lumpo, na nakahiga sa isang higaan: at nang makita ni jesus ang 
kanilang pananampalataya, ay sinabi sa lumpo, anak, laksan mo ang iyong loob, ang iyong manga 
kasalanan ay ipinatatawad na. 

at narito, ang ilan sa manga eskriba ay nangagsabi sa kanilang sarili, ang taong ito'y namumusong. 

at pagkaunawa ni jesus nang kanilang manga kaisipan, ay sinabi, bakit nangagiisip kayo nang masama sa 
inyong manga puso? 

sapagka't alin baga ang lalong magaang sabihin, ipinatatawad na ang iyong manga kasalanan, o sabihin, 
magtindig ka, at lumakad ka? 

datapuwa't upang maalaman ninyo na ang anak nang tao'y may kapamahalaan sa lupa na magpatawad 
nang manga kasalanan (sinabi nga niya sa lumpo), magtindig ka, buhatin mo ang iyong higaan, at umuwi 
ka sa iyong bahay. 

at nagtindig siya, at umuwi sa kaniyang bahay. 

datapuwa't nang makita ito nang karamihan, ay nangatakot sila, at kanilang niluwalhati ang diyos, na 
nagbigay nang gayong kapamahalaan sa manga tao. 

at pagdaraan doon ni jesus, ay nakita niya ang isang tao, na kung tawagi'y mateo, na nakaupo sa 
paningilan nang buwis: at sinabi niya sa kaniya, sumunod ka sa akin. at siya'y nagtindig, at sumunod sa 
kaniya. 

at nangyari, na nang nakaupo siya sa pagkain sa bahay, narito, ang maraming maniningil nang buwis at 
manga makasalanan ay nagsirating at nagsiupong kasalo ni jesus at nang kaniyang manga alagad. 

at nang makita ito nang manga fariseo, ay sinabi nila sa kaniyang manga alagad, bakit sumasalo ang 
inyong guro sa manga maniningil nang buwis at manga makasalanan? 

datapuwa't nang ito'y marinig niya, ay kaniyang sinabi, ang manga walang sakit ay hindi 
nangangailangan nang manggagamot, kundi ang manga may sakit. 

datapuwa't magsihayo kayo at inyong pagaralan kung ano ang kahulugan nito, habag ang ibig ko, at 
hindi hain: sapagka't hindi ako naparito upang tumawag nang manga matuwid, kundi nang manga 
makasalanan. 

nang magkagayo'y nagsilapit sa kaniya ang manga alagad ni juan, na nangagsabi, bakit kami at ang 
manga fariseo ay nangagaayunong madalas, datapuwa't hindi nangagaayuno ang manga alagad mo? 

at sinabi sa kanila ni jesus, mangyayari bagang mangagluksa ang manga abay sa kasalan, samantalang 
ang kasintahang lalake ay kasama nila? datapuwa't darating ang manga araw, na ang kasintahang lalake 
ay aalisin sa kanila, at kung magkagayo'y mangagaayuno sila. 

at sinoma'y hindi nagtatagpi nang bagong kayo sa damit na luma, sapagka't ang tagpi ay bumabatak sa 
damit, at lalong lumalala ang punit. 

hindi rin nagsisilid nang bagong alak sa manga balat na luma: sa ibang paraan ay nangagpuputok ang 
manga balat, at nangabububo ang alak, at nangasisira ang manga balat: kundi isinisilid ang bagong alak 
sa manga bagong balat, at kapuwa nagsisitagal. 

samantalang sinasalita niya ang manga bagay na ito sa kanila, narito, dumating ang isang pinuno, at 
siya'y sinamba, na nagsasabi, kamamatay pa lamang nang aking anak na babae: datapuwa't halina at 
ipatong mo ang iyong kamay sa kaniya, at siya'y mabubuhay. 

at si jesus ay nagtindig, at sumama sa kaniya, pati nang kaniyang manga alagad. 

at narito, isang babaing inaagasang may labingdalawang taon na, ay lumapit sa kaniyang likuran, at 
hinipo ang laylayan nang kaniyang damit: 

sapagka't sinabi niya sa kaniyang kalooban, kung mahipo ko man lamang ang kaniyang damit, ay 
gagaling ako. 

datapuwa't paglingon ni jesus at pagkakita sa kaniya, ay sinabi, anak, laksan mo ang iyong loob, 
pinagaling ka nang iyong pananampalataya. at gumaling ang babae mula sa oras na yaon. 

at nang pumasok si jesus sa bahay nang pinuno, at makita ang manga tumutugtog nang manga plauta, at 
ang manga taong nangagkakagulo, 

ay sinabi niya, magparaan kayo: sapagka't hindi patay ang dalaga, kundi natutulog. at tinawanan nila siya 
na nililibak. 

datapuwa't nang mapalabas na ang manga tao, ay pumasok siya, at tinangnan niya siya sa kamay, at 
nagbangon ang dalaga. 

at kumalat ang pagkabantog na ito sa buong lupang yaon. 

at pagkaraan doon ni jesus ay sinundan siya nang dalawang lalaking bulag, na nangagsisisigaw, at 
nangagsasabi, mahabag ka sa amin, ikaw na anak ni david. 

at nang pumasok siya sa bahay, ay nagsilapit sa kaniya ang manga lalaking bulag: at sinabi sa kanila ni 
jesus, nagsisisampalataya baga kayo na magagawa ko ito? sinabi nila sa kaniya, oo, panginoon. 

nang magkagayo'y kaniyang hinipo ang manga mata nila, na sinasabi, alinsunod sa inyong 
pananampalataya ay siyang mangyari sa inyo. 

at nangadilat ang kanilang manga mata. at mahigpit na ipinagbilin ni jesus sa kanila, na sinasabi, ingatan 
ninyong sinoma'y huwag makaalam nito. 

datapuwa't sila'y nagsialis, at kanilang inilathala ang kaniyang kabantugan sa buong lupang yaon. 

at samantalang sila'y nagsisialis, narito, sa kaniya'y dinala ang isang lalaking pipi na inaalihan nang 
demonio. 

at nang mapalabas ang demonio, ay nagsalita ang lalaking pipi: at nangagtaka ang manga karamihan, na 
nangagsasabi, kailan ma'y hindi nakita sa israel ang ganito. 

datapuwa't sinabi nang manga fariseo, sa pamamagitan nang prinsipe nang manga demonio ay 
nagpapalabas siya nang manga demonio. 

at nililibot ni jesus ang lahat nang manga bayan at manga nayon, na nagtuturo sa manga sinagoga nila, 
at ipinangangaral ang evangelio nang kaharian, at pinagagaling ang sarisaring sakit at ang sarisaring 
karamdaman. 

datapuwa't nang makita niya ang manga karamihan, ay nahabag siya sa kanila, sapagka't pawang 
nangahahapis at nangangalat, na gaya nang manga tupa na walang pastor. 

nang magkagayo'y sinabi niya sa kaniyang manga alagad, katotohana'y ang aanihin ay marami, 
datapuwa't kakaunti ang manga manggagawa. 

idalangin nga ninyo sa panginoon nang aanihin, na magpadala siya nang manga manggagawa sa 
kaniyang aanihin. 

at pinalapit niya sa kaniya ang kaniyang labingdalawang alagad, at binigyan niya sila nang kapamahalaan 
laban sa manga karumaldumal na espiritu, upang mapalabas nila, at upang kanilang mapagaling ang 
lahat nang sarisaring sakit at ang lahat nang sarisaring karamdaman. 

ang manga pangalan nga nang labingdalawang apostol ay ito: ang una'y si simon na tinatawag na pedro, 
at si andres na kaniyang kapatid, si santiago na anak ni zebedeo, at ang kaniyang kapatid na si juan, 

si felipe, at si bartolome, si tomas, at si mateo na maniningil nang buwis; si santiago na anak ni alfeo at si 
tadeo, 

si simon na cananeo, at si judas iscariote, na siya ring sa kaniya'y nagkanulo. 

ang labingdalawang ito'y sinugo ni jesus, at sila'y pinagbilinan, na sinasabi, huwag kayong magsitungo sa 
alin mang daan nang manga gentil, at huwag kayong magsipasok sa alin mang bayan nang manga taga 
samaria: 

kundi bagkus magsiparoon kayo sa manga tupang nangawaglit sa bahay ni israel. 

at samantalang kayo'y nangaglalakad, ay magsipangaral kayo, na mangagsabi, ang kaharian nang langit 
ay malapit na. 

mangagpagaling kayo nang manga may sakit, mangagpabangon kayo nang manga patay, mangaglinis 
kayo nang manga ketong, mangagpalabas kayo nang manga demonio: tinanggap ninyong walang bayad, 
ay ibigay ninyong walang bayad. 

huwag kayong mangagbaon nang ginto, kahit pilak, kahit tanso sa inyong manga supot: 

kahit supot nang pagkain sa paglalakad, kahit dalawang tunika, kahit manga pangyapak, o tungkod: 
sapagka't ang manggagawa ay karapatdapat sa kaniyang pagkain. 

at sa alin mang bayan o nayon na inyong pasukin, siyasatin ninyo kung sino roon ang karapatdapat, at 
magsitahan kayo roon hanggang sa kayo'y magsialis. 

at pagpasok ninyo sa bahay, ay batiin ninyo ito. 

at kung karapatdapat ang bahay, ay dumoon ang inyong kapayapaan: datapuwa't kung hindi 
karapatdapat, ay mabalik sa inyo ang kapayapaan ninyo. 

at sinomang hindi tumanggap sa inyo, ni duminig sa inyong manga pananalita, pagalis ninyo sa bahay o 
bayang yaon, ay ipagpag ninyo ang alabok nang inyong manga paa. 

katotohanang sinasabi ko sa inyo, higit na mapagpapaumanhinan ang lupa nang sodoma at nang 
gomorra sa araw nang paghuhukon,, kay sa bayang yaon. 

narito, sinusugo ko kayong gaya nang manga tupa sa gitna nang manga lobo: mangagpakatalino nga 
kayong gaya nang manga ahas at mangagpakatimtimang gaya nang manga kalapati. 

datapuwa't mangagpakaingat kayo sa manga tao: sapagka't kayo'y ibibigay nila sa manga sanedrin at 
kayo'y hahampasin sa kanilang manga sinagoga, 

oo at kayo'y dadalhin sa harap nang manga gobernador at manga hari dahil sa akin, sa pagpapatotoo sa 
kanila at sa manga gentil. 

datapuwa't pagka kayo'y ibinigay nila, huwag ninyong ikabalisa kung paano o kung ano ang inyong 
sasabihin: sapagka't sa oras na yaon ay ipagkakaloob sa inyo ang inyong sasabihin. 

sapagka't hindi kayo ang mangagsasalita, kundi ang espiritu nang inyong ama ang sa inyo'y magsasalita. 
at ibibigay nang kapatid ang kapatid sa kamatayan, at nang ama ang kaniyang anak: at 
mangaghihimagsik ang manga anak laban sa kanilang manga magulang, at sila'y ipapapatay. 

at kayo'y kapopootan nang lahat nang manga tao dahil sa aking pangalan: datapuwa't ang magtitiis 
hanggang sa wakas, ay siyang maliligtas. 

datapuwa't pagka kayo'y pinagusig nila sa isang bayang ito, ay magsitakas kayo tungo sa kasunod na 
bayan: sapagka't sa katotohanang sinasabi ko sa inyo, hindi ninyo matatapos libutin ang manga bayan 
nang israel, hanggang sa pumarito ang anak nang tao. 

hindi mataas ang alagad sa kaniyang guro, ni hindi rin mataas ang alila sa kaniyang panginoon. 

sukat na sa alagad ang maging katulad nang kaniyang guro, at sa alila ang maging katulad nang kaniyang 
panginoon. kung pinanganlan nilang beelzebub ang panginoon nang sangbahayan, gaano pa kaya ang 
manga kasangbahay niya! 

huwag nga ninyo silang katakutan: sapagka't walang bagay na natatakpan, na hindi mahahayag, at 
natatago na hindi malalaman. 

ang sinasabi ko sa inyo sa kadiliman, ay sabihin ninyo sa kaliwanagan, at ang narinig ninyo sa bulong, ay 
inyong ipagsigawan sa manga bubungan. 

at huwag kayong mangatakot sa manga nagsisipatay nang katawan, datapuwa't hindi nangakakapatay sa 
kaluluwa: kundi bagkus ang katakutan ninyo'y yaong makapupuksa sa kaluluwa at sa katawan sa 
impierno. 

hindi baga ipinagbibili nang isang beles ang dalawang maya? at kahit isa sa kanila'y hindi mahuhulog sa 
lupa kung hindi pahintulot nang inyong ama: 

datapuwa't maging ang manga buhok nang inyong ulo ay pawang bilang na lahat. 

huwag nga kayong mangatakot: kayo'y lalong mahalaga kay sa maraming maya. 

kaya't ang bawa't kumikilala sa akin sa harap nang manga tao, ay kikilalanin ko naman siya sa harap nang 
aking ama na nasa langit. 

datapuwa't sinomang sa aki'y magkaila sa harap nang manga tao, ay ikakaila ko naman siya sa harap 
nang aking ama na nasa langit. 

huwag ninyong isiping ako'y naparito upang magdala nang kapayapaan sa lupa: hindi ako naparito 
upang magdala nang kapayapaan, kundi tabak. 

sapagka't ako'y naparito upang papagalitin ang lalake laban sa kaniyang ama, at ang anak na babae 
laban sa kaniyang ina, at ang manugang na babae laban sa kaniyang biyanang babae: 

at ang magiging kaaway nang tao ay ang kaniya ring sariling kasangbahay. 

ang umiibig sa ama o sa ina nang higit kay sa akin ay hindi karapatdapat sa akin, at ang umiibig sa anak 
na lalake o anak na babae nang higit kay sa akin ay hindi karapatdapat sa akin. 

at ang hindi nagpapasan nang kaniyang krus at sumusunod sa akin, ay hindi karapatdapat sa akin. 

ang nakasusumpong nang kaniyang buhay ay mawawalan nito: at ang mawalan nang buhay dahil sa akin 
ay makasusumpong niyaon. 

ang tumatanggap sa inyo ay ako ang tinatanggap, at ang tumatanggap sa akin ay tinatanggap ang 
nagsugo sa akin. 

ang tumatanggap sa isang propeta dahil sa pangalan nang propeta ay tatanggap nang ganti nang isang 
propeta: at ang tumatanggap sa isang taong matuwid dahil sa pangalan nang isang taong matuwid ay 
tatanggap nang ganti nang isang taong matuwid. 

at sinomang magpainom sa isa sa maliliit na ito nang kahit isang sarong tubig na malamig, dahil sa 
pangalang alagad, katotohanang sinasabi ko sa inyo na hindi mawawala ang ganti sa kaniya. 

at nangyari, na nang matapos nang masabi ni jesus ang kaniyang manga utos sa kaniyang 
labingdalawang alagad, ay umalis siya roon upang magturo at mangaral sa manga bayan nila. 

nang marinig nga ni juan sa bilangguan ang manga gawa ni cristo, ay nagpasugo siya sa pamamagitan 
nang kaniyang manga alagad, 

at sinabi sa kaniya, ikaw baga yaong paririto, o hihintayin namin ang iba? 

at sumagot si jesus at sa kanila'y sinabi, magsiparoon kayo at sabihin ninyo kay juan ang manga bagay na 
inyong nangaririnig at nangakikita: 

ang manga bulag ay nangakakakita, ang manga pilay ay nangakalalakad, ang manga ketongin ay 
nangalilinis, at ang manga bingi ay nangakaririnig, at ang manga patay ay ibinabangon, at sa manga 
dukha ay ipinangangaral ang mabubuting balita. 

at mapalad ang sinomang hindi makasumpong nang anomang katitisuran sa akin. 

at samantalang ang manga ito'y nagsisiyaon nang kanilang lakad, ay nagpasimula si jesus na magsalita sa 
manga karamihan tungkol kay juan, ano ang nilabas ninyo upang masdan sa ilang? isang tambo na 
inuuga nang hangin? 

datapuwa't ano ang nilabas ninyo upang makita? isang taong nararamtan nang manga damit na 
maseselan? narito, ang manga nagsisipanamit nang maseselan ay nangasa manga bahay nang manga 
hari. 

datapuwa't ano ang nilabas ninyo? upang makita ang isang propeta? oo, sinasabi ko sa inyo, at lalo pang 
higit kay sa isang propeta. 

ito yaong tungkol sa kaniya'y nasusulat, narito, sinusugo ko ang aking sugo sa unahan nang iyong mukha, 
na maghahanda nang iyong daan sa unahan mo. 

katotohanang sinasabi ko sa inyo, sa gitna nang manga ipinanganganak nang manga babae ay walang 
lumitaw na isang dakila kay sa kay juan bautista: gayon man ang lalong maliit sa kaharian nang langit ay 
lalong dakila kay sa kaniya. 

at mula sa manga araw ni juan bautista hanggang ngayon, ang kaharian nang langit ay nagbabata nang 
karahasan, at kinukuha nang sapilitan nang manga taong mararahas. 

sapagka't ang lahat nang manga propeta at ang kautusan hanggang kay juan ay nagsipanghula. 

at kung ibig ninyong tanggapin, ay siya'y si elias na paririto. 

ang may manga pakinig upang ipakinig, ay makinig. 

datapuwa't sa ano ko itutulad ang lahing ito? tulad sa manga batang nangakaupo sa manga pamilihan, 
na sinisigawan ang kanilang manga kasama. 

at sinasabi, tinutugtugan namin kayo nang plauta, at hindi kayo nagsisisayaw: nagsipanambitan kami, at 
hindi kayo nangahapis. 

sapagka't naparito si juan na hindi kumakain o umiinom man, at sinasabi nila, siya'y mayroong demonio. 
naparito ang anak nang tao na kumakain at umiinom, at sinasabi nila, narito, ang isang matakaw na tao 
at isang manginginom nang alak, isang kaibigan nang manga maniningil nang buwis at nang manga 
makasalanan! at ang karunungan ay inaaring-ganap nang kaniyang manga gawa. 

nang magkagayo'y kaniyang pinasimulang sumbatan ang manga bayan na pinaggagawan niya nang 
lalong marami sa kaniyang manga gawang makapangyarihan, sapagka't hindi sila nangagsisi. 

sa aba mo, corazin! sa aba mo, bethsaida! sapagka't kung sa tiro at sa sidon sana ginawa ang manga 
gawang makapangyarihan na ginawa sa inyo, malaon na dising nangagsisi na may manga damit na 
magaspang at abo. 

nguni't sinasabi ko sa inyo na higit na mapagpapaumanhinan ang tiro at sidon sa araw nang 
paghuhukom, kay sa inyo. 

at ikaw, capernaum, magpapakataas ka baga hanggang sa langit? ibababa ka hanggang sa hades: 
sapagka't kung sa sodoma sana ginawa ang manga makapangyarihang gawang sa iyo'y ginawa, ay 
nanatili sana siya hanggang sa araw na ito. 

datapuwa't sinasabi ko sa inyo na higit na mapagpapaumanhinan ang lupa nang sodoma sa araw nang 
paghuhukom, kay sa iyo. 

nang panahong yaon ay sumagot si jesus at sinabi, ako'y nagpapasalamat sa iyo, oh ama, panginoon 
nang langit at nang lupa, na iyong inilihim ang manga bagay na ito sa manga pantas at matatalino, at 
ipinahayag mo sa manga sanggol: 

oo nga, ama, sapagka't gayon ang nakalugod sa iyong paningin. 

ang lahat nang manga bagay ay ibinigay sa akin nang aking ama: at sinoma'y hindi nakakakilala sa anak 
kundi ang ama, at sinoma'y hindi nakakakilala sa ama, kundi ang anak, at yaong ibiging pagpahayagan 
nang anak. 

magsiparito sa akin, kayong lahat na nangapapagal at nangabibigatang lubha, at kayo'y aking 
papagpapahingahin. 

pasanin ninyo ang aking pamatok, at magaral kayo sa akin, sapagka't ako'y maamo at 
mapagpakumbabang puso: at masusumpungan ninyo ang kapahingahan nang inyong manga kaluluwa. 
sapagka't malambot ang aking pamatok, at magaan ang aking pasan. 

nang panahong yaon ay naglalakad si jesus nang araw nang sabbath sa manga bukiran nang trigo: at 
nangagutom ang kaniyang manga alagad at nangagpasimulang magsikitil nang manga uhay at magsikain. 
datapuwa't pagkakita nito nang manga fariseo, ay sinabi nila sa kaniya, tingnan mo, ginagawa nang 
manga alagad mo ang hindi matuwid na gawin sa sabbath. 

datapuwa't sinabi niya sa kanila, hindi baga ninyo nabasa ang ginawa ni david nang siya'y nagutom, at 
ang manga kasamahan niya, 

kung paanong siya'y pumasok sa bahay nang diyos, at kumain siya nang manga tinapay na handog, na 
hindi matuwid na kanin niya, ni nang manga kasamahan niya, kundi nang manga saserdote lamang? 

o hindi baga ninyo nabasa sa kautusan, kung papaanong sa manga araw nang sabbath ay niwawalang 
galang nang manga saserdote sa templo ang sabbath, at hindi nangagkakasala? 

datapuwa't sinasabi ko sa inyo, na dito ay may isang lalong dakila kay sa templo. 

datapuwa't kung nalalaman ninyo kung ano ang kahulugan nito, habag ang ibig ko, at hindi hain, ay hindi 
sana ninyo hinatulan ang manga walang kasalanan. 

sapagka't ang anak nang tao ay panginoon nang sabbath. 

at siya'y umalis doon at pumasok sa sinagoga nila: 

at narito, may isang tao na tuyo ang isang kamay. at sa kaniya'y itinanong nila, na sinasabi, matuwid 
bagang magpagaling sa araw nang sabbath? upang siya'y kanilang maisumbong. 

at sinabi niya sa kanila, sino kaya sa inyo, na kung mayroong isang tupa, na kung mahulog ito sa isang 
hukay sa araw nang sabbath, ay hindi baga niya aabutin, at hahanguin? 

gaano pa nga ang isang tao na may halaga kay sa isang tupa! kaya't matuwid na gumawa nang mabuti sa 
araw nang sabbath. 

nang magkagayo'y sinabi niya sa lalake, iunat mo ang iyong kamay. at iniunat niya: at napauling walang 
sakit, na gaya nang isa. 

datapuwa't nagsialis ang manga fariseo, at nangagpulong laban sa kaniya, kung papaanong siya'y 
maipapupuksa nila. 

at pagkahalata nito ni jesus ay lumayo roon: at siya'y sinundan nang marami, at kaniyang pinagaling 
silang lahat, 

at ipinagbilin niya sa kanila, na siya'y huwag nilang ihayag: 

upang matupad ang sinabi sa pamamagitan nang propeta isaias, na nagsasabi, 

narito, ang lingkod ko na aking hinirang: at minamahal ko na kinalulugdan nang aking kaluluwa: 
isasakaniya ko ang aking espiritu, at ihahayag niya ang paghuhukom sa manga gentil. 

hindi siya makikipagtalo, ni sisigaw, ni maririnig man nang sinoman ang kaniyang tinig sa manga 
lansangan. 

hindi niya babaliin ang tambong gapok, at hindi papatayin ang timsim na umuusok, hanggang sa 
papagtagumpayin ang paghuhukom. 

at aasa sa kaniyang pangalan ang manga gentil. 

nang magkagayo'y dinala sa kaniya ang isang inaalihan nang demonio, bulag at pipi, at kaniyang 
pinagaling, ano pa't ang pipi ay nagsalita at nakakita. 

at ang buong karamihan ay nangagtaka, at nangagsabi, ito kaya ang anak ni david? 

datapuwa't nang marinig ito nang manga fariseo, ay kanilang sinabi, ang taong ito'y hindi nagpapalabas 
nang manga demonio, kundi sa pamamagitan ni beelzebub na prinsipe nang manga demonio. 

at pagkaalam niya nang manga iniisip nila, ay sinabi niya sa kanila, ang bawa't kahariang 
nagkakabahabahagi laban sa kaniyang sarili ay mawawasak, ang bawa't bayan o bahay na 
nagkakabahabahagi laban sa kaniyang sarili ay hindi mananatili. 

at kung pinalalabas ni satanas si satanas, siya nababahagi laban sa kaniyang sarili, papaano ngang 
mananatili ang kaniyang kaharian? 

at kung sa pamamagitan ni beelzebub ay nagpapalabas ako nang manga demonio, ang inyong manga 
anak sa kaninong pamamagitan sila'y pinalalabas? kaya nga sila ang inyong magiging manga hukom. 
nguni't kung sa pamamagitan nang espiritu nang diyos nagpapalabas ako nang manga demonio, ay 
dumating nga sa inyo ang kaharian nang diyos. 

o papaano bagang makapapasok ang sinoman sa bahay nang malakas, at samsamin ang kaniyang manga 
pag-aari, kung hindi muna gapusin ang malakas? at kung magkagayo'y masasamsaman niya ang 
kaniyang bahay. 

ang hindi sumasa akin ay laban sa akin; at ang hindi nagiimpok na kasama ko ay nagsasambulat. 

kaya't sinasabi ko sa inyo, ang bawa't kasalanan at kapusungan ay ipatatawad sa manga tao: datapuwa't 
ang kapusungang laban sa espiritu ay hindi ipatatawad. 

at ang sinomang magsalita nang isang salitang laban sa anak nang tao, ay ipatatawad sa kaniya, 
datapuwa't ang sinomang magsalita laban sa espiritu santo, ay hindi ipatatawad sa kaniya, kahit sa 
sanglibutang ito, o maging sa darating. 

o pabutihin ninyo ang punong kahoy, at mabuti ang bunga niyaon, o pasamain ninyo ang punong kahoy, 
at masama ang bunga niyaon: sapagka't ang punong kahoy ay nakikilala sa pamamagitan nang kaniyang 
bunga. 

kayong lahi nang manga ulupong, papaano kayo na masasama, ay makapagsasalita nang mabubuting 
bagay? sapagka't sa kasaganaan nang puso ay nagsasalita ang bibig. 

ang mabuting tao sa kaniyang mabuting kayamanan ay kumukuha nang mabubuting bagay: at ang 
masamang tao sa kaniyang masamang kayamanan ay kumukuha nang masasamang bagay. 

at sinasabi ko sa inyo, na ang bawa't salitang walang kabuluhang sabihin nang manga tao ay ipagsusulit 
nila sa araw nang paghuhukom. 

sapagka't sa iyong manga salita ikaw ay magiging banal, at sa iyong manga salita ay hahatulan ka. 

nang magkagayo'y nagsisagot sa kaniya ang ilan sa manga eskriba at sa manga fariseo, na nangagsasabi, 
guro, ibig namin makakita nang isang tanda sa iyo. 

datapuwa't siya'y sumagot, at sinabi sa kanila, isang lahing masama at mapangalunya ay humahanap 
nang isang tanda, at hindi siya bibigyan nang anomang tanda kundi nang tanda nang propeta jonas: 
sapagka't kung paanong si jonas ay napasa tiyan nang isang balyena na tatlong araw at tatlong gabi: ay 
gayon ding mapapasa ilalim nang lupa na tatlong araw at tatlong gabi ang anak nang tao. 

magsisitayo sa paghuhukom ang manga tao sa nineve na kasama nang lahing ito, at ito'y hahatulan: 
sapagka't sila'y nagsipagsisi sa pangangaral ni jonas, at narito, dito'y may isang lalong dakila kay sa kay 
jonas. 

magbabangon sa paghuhukom ang reina nang timugan na kasama nang lahing ito, at ito'y hahatulan: 
sapagka't siya'y nanggaling sa manga wakas nang lupa upang pakinggan ang karunungan ni salomon, at 
narito, dito'y may isang lalong dakila kay sa kay salomon. 

datapuwa't ang karumaldumal na espiritu, kung siya'y lumabas sa tao, ay lumalakad sa manga dakong 
walang tubig na humahanap nang kapahingahan, at hindi makasumpong. 

kung magkagayo'y sinasabi niya, babalik ako sa aking bahay na nilabasan ko; at pagdating niya, ay 
nasusumpungan niyang walang laman, walis na, at nagagayakan. 

kung magkagayo'y yumayaon siya, at nagsasama nang pito pang espiritu na lalong masasama kay sa 
kaniya, at sila'y nagsisipasok at nagsisitahan doon: at nagiging lalo pang masama ang huling kalagayan 
nang taong yaon kay sa una. gayon din ang mangyayari sa masamang lahing ito. 

samantalang siya'y nagsasalita pa sa manga karamihan, narito, ang kaniyang ina at ang kaniyang manga 
kapatid ay nangakatayo sa labas, at ibig nilang siya'y makausap. 

at may nagsabi sa kaniya, narito, ang iyong ina at ang iyong manga kapatid ay nangakatayo sa labas, na 
ibig nilang makausap ka. 

nguni't siya'y sumagot at sinabi sa nagsabi sa kaniya, sino ang aking ina? at sino-sino ang aking manga 
kapatid? 

at iniunat niya ang kaniyang kamay sa kaniyang manga alagad, at sinabi, narito, ang aking ina at ang 
aking manga kapatid! 

sapagka't sinomang gumaganap nang kalooban nang aking ama na nasa langit, ay siyang aking kapatid 
na lalake at aking kapatid na babae, at ina. 

nang araw na yaon ay lumabas si jesus sa bahay, at naupo sa tabi nang dagat. 

at nakisama sa kaniya ang lubhang maraming tao, ano pa't lumulan siya sa isang daong, at naupo, at ang 
buong karamihan ay nangakatayo sa baybayin. 

at pinagsalitaan niya sila nang maraming manga bagay sa manga talinghaga, na sinasabi, narito, ang 
manghahasik ay yumaon upang maghasik. 

at sa paghahasik niya, ay nangahulog ang ilang binhi sa tabi nang daan, at dumating ang manga ibon at 
kinain nila: 

at ang manga iba'y nangahulog sa manga batuhan, na doo'y walang sapat na lupa: at pagdaka'y sumibol, 
sapagka't hindi malalim ang lupa: 

at pagsikat nang araw ay nangainitan, at dahil sa walang ugat, ay nangatuyo. 

at ang manga iba'y nangahulog sa manga dawagan, at nagsilaki ang manga dawag, at ininis ang manga 
yaon. 

at ang manga iba'y nangahulog sa mabuting lupa, at nangagbunga, ang ila'y tigisang daan, at ang ila'y 
tigaanim na pu, at ang ila'y tigtatatlongpu. 

at ang may manga pakinig, ay makinig. 

at nagsilapit ang manga alagad, at sinabi nila sa kaniya, bakit mo sila pinagsasalitaan sa manga 
talinghaga? 

at sumagot siya at sinabi sa kanila, sa inyo'y ipinagkaloob ang mangakaalam nang manga hiwaga nang 
kaharian nang langit, datapuwa't hindi ipinagkaloob sa kanila. 

sapagka't sinomang mayroon ay bibigyan, at siya'y magkakaroon nang sagana: nguni't sinomang wala, 
pati nang nasa kaniya ay aalisin sa kaniya. 

kaya't sila'y pinagsasalitaan ko sa manga talinghaga, sapagka't nagsisitingin ay hindi sila nangakakakita, 
at nangakikinig ay hindi sila nangakakarinig, ni hindi sila nangakakaunawa. 

at natutupad sa kanila ang hula ni isaias, na sinasabi, sa pakikinig ay inyong maririnig, at sa anomang 
paraa'y hindi ninyo mapaguunawa, at sa pagtingin ay inyong makikita, at sa anomang paraa'y hindi 
ninyo mamamalas: 

sapagka't kumapal ang puso nang bayang ito, at mahirap na mangakarinig ang kanilang manga tainga, at 
kanilang ipinikit ang kanilang manga mata, baka sila'y mangakakita nang kanilang manga mata, at 
mangakarinig nang kanilang manga tainga, at mangakaunawa nang kanilang puso, at muling 
mangagbalik loob, at sila'y aking pagalingin. 

datapuwa't mapapalad ang inyong manga mata, sapagka't nangakakakita, at ang iyong manga tainga, 
sapagka't nangakakarinig. 

sapagka't katotohanang sinasabi ko sa inyo, na hinangad na makita nang maraming propeta at nang 
manga taong matuwid ang inyong nakikita, at hindi nila nakita, at marinig ang inyong naririnig, at hindi 
nila narinig. 

pakinggan nga ninyo ang talinghaga tungkol sa manghahasik. 

kung ang sinoman ay nakikinig nang salita nang kaharian, at ito'y hindi niya napaguunawa, ay 
pinaroroonan nang masama, at inaagaw ang nahasik sa kaniyang puso. ito yaong nahasik sa tabi nang 
daan. 

at ang nahasik sa manga batuhan, ay yaong nakikinig nang salita, at pagdaka'y tinatanggap ito nang 
buong galak, 

gayon ma'y wala siyang ugat sa kaniyang sarili, kundi sangdaling tumatagal: at pagdating nang 
kapighatian o pag-uusig dahil sa salita, ay pagdaka'y natitisod siya. 

at ang nahasik sa manga dawagan, ay yaong dumirinig nang salita, nguni't ang pagsusumakit na ukol sa 
sanglibutan, at ang daya nang manga kayamanan, ay siyang umiinis sa salita, at yao'y nagiging walang 
bunga. 

at ang nahasik sa mabuting lupa, ay siyang dumirinig, at nakauunawa nang salita, na siyang 
katotohanang nagbubunga, ang ila'y tigisang daan, ang ila'y tigaanim na pu, at ang ila'y tigtatatlongpu. 
sinaysay niya sa kanila ang ibang talinghaga, na sinasabi, ang kaharian nang langit ay tulad sa isang taong 
naghasik nang mabuting binhi sa kaniyang bukid: 

datapuwa't samantalang nangatutulog ang manga tao, ay dumating ang kaniyang kaaway at naghasik 
naman nang manga pangsirang damo sa pagitan nang trigo, at umalis. 

datapuwa't nang sumibol ang usbong at mamunga, ay lumitaw nga rin ang manga pangsirang damo. 
at ang manga alipin nang puno nang sangbahayan ay nagsiparoon at nangagsabi sa kaniya, ginoo, hindi 
baga naghasik ka nang mabuting binhi sa iyong bukid? saan kaya nangagmula ang manga pangsirang 
damo? 

at sinabi niya sa kanila, isang kaaway ang gumawa nito. at sinabi sa kaniya nang manga alipin, ibig mo 
baga na kami nga'y magsiparoon at ang manga yao'y pagtipunin? 

datapuwa't sinabi niya, huwag: baka sa pagtitipon ninyo nang manga pangsirang damo, ay inyong 
mabunot pati nang trigo. 

pabayaan ninyong magsitubo kapuwa hanggang sa panahon nang pagaani: at sa panahon nang pagaani 
ay sasabihin ko sa manga mangaani, tipunin muna ninyo ang manga pangsirang damo, at inyong 
pagbibigkisin upang sunugin, datapuwa't tipunin ninyo ang trigo sa aking bangan. 

sinaysay niya sa kanila ang ibang talinghaga, na sinasabi, ang kaharian nang langit ay tulad sa isang butil 
nang binhi nang mostasa, na kinuha nang isang tao, at inihasik sa kaniyang bukid: 

na siya ngang lalong maliit sa lahat nang manga binhi, datapuwa't nang tumubo, ay lalong malaki kay sa 
manga gulay, at nagiging punong kahoy, ano pa't nagsisiparoon ang manga ibon sa langit at sumisilong 
sa kaniyang manga sanga. 

sinalita niya sa kanila ang ibang talinghaga: ang kaharian nang langit ay tulad sa lebadura, na kinuha 
nang isang babae, at itinago sa tatlong takal na harina, hanggang sa ito'y nalebadurahang lahat. 

lahat nang manga bagay na ito'y sinabi ni jesus sa manga karamihan sa manga talinghaga, at kung hindi 
sa talinghaga ay hindi niya sila kinakausap: 

upang matupad ang sinalita sa pamamagitan nang propeta, na nagsasabi, bubukhin ko ang aking bibig sa 
manga talinghaga, sasaysayin ko ang manga natatagong bagay buhat nang itatag ang sanglibutan. 

nang magkagayon ay iniwan niya ang manga karamihan, at pumasok sa bahay: at sa kaniya'y nagsilapit 
ang kaniyang manga alagad, na nagsisipagsabi, ipaliwanag mo sa amin ang talinghaga tungkol sa manga 
pangsirang damo sa bukid. 

at siya'y sumagot at nagsabi, ang naghahasik nang mabuting binhi ay ang anak nang tao; 

at ang bukid ay ang sanglibutan, at ang mabuting binhi, ay ito ang manga anak nang kaharian: at ang 
manga pangsirang damo ay ang manga anak nang masama, 

at ang kaaway na naghasik nang manga ito ay ang diablo: at ang pagaani ay ang katapusan nang 
sanglibutan, at ang manga mangaani ay ang manga anghel. 

kung paano ang pagtipon sa manga pangsirang damo at pagsunog sa apoy, gayon din ang mangyayari sa 
katapusan nang sanglibutan. 

susuguin nang anak nang tao ang kaniyang manga anghel, at kanilang titipunin sa labas nang kaniyang 
kaharian ang lahat nang manga bagay na nangakapagpapatisod, at ang nagsisigawa nang 
katampalasanan, 

at sila'y igagatong sa kalan nang apoy: diyan na nga ang pagtangis at ang pagngangalit nang manga 
ngipin. 

kung magkagayo'y mangagliliwanag ang manga matuwid na katulad nang araw sa kaharian nang 
kanilang ama. ang may manga pakinig, ay makinig. 

tulad ang kaharian nang langit sa natatagong kayamanan sa bukid, na nasumpungan nang isang tao, at 
inilihim, at sa kaniyang kagalaka'y yumaon at ipinagbili ang lahat niyang tinatangkilik, at binili ang bukid 
na yaon. 

gayon din naman, ang kaharian nang langit ay katulad nang isang taong nangangalakal na humahanap 
nang magagandang perlas: 

at pagkasumpong nang isang mahalagang perlas, ay yumaon siya at ipinagbili ang lahat niyang 
tinatangkilik, at binili yaon. 

tulad din naman ang kaharian nang langit sa isang lambat, na inihulog sa dagat, na nakahuli nang 
sarisaring isda: 

na, nang mapuno, ay hinila nila sa pampang: at sila'y nagsiupo, at tinipon sa manga sisidlan ang 
mabubuti, datapuwa't itinapon ang masasama. 

gayon din ang mangyayari sa katapusan nang sanglibutan: lalabas ang manga anghel, at ihihiwalay ang 
masasama sa matutuwid, 

at sila'y igagatong sa kalan nang apoy: diyan na nga ang pagtangis at ang pagngangalit nang manga 
ngipin. 

napagunawa baga ninyo ang lahat nang manga bagay na ito? sinabi nila sa kaniya, oo. 

at sinabi niya sa kanila, kaya't ang bawa't eskriba na ginagawang alagad sa kaharian nang langit ay tulad 
sa isang taong puno nang sangbahayan, na naglalabas sa kaniyang kayamanan nang manga bagay na 
bago at luma. 

at nangyari, na nang matapos ni jesus ang manga talinghagang ito, ay umalis siya doon. 

at pagdating sa kaniyang sariling lupain, ay kaniyang tinuruan sila sa kanilang sinagoga, ano pa't sila'y 
nangagtaka, at nangagsabi, saan kumuha ang taong ito nang ganitong karunungan, at nang ganitong 
manga makapangyarihang gawa? 

hindi baga ito ang anak nang anluwagi? hindi baga tinatawag na maria ang kaniyang ina? at santiago, at 
jose, at simon, at judas ang kaniyang manga kapatid? 

at ang kaniyang manga kapatid na babae, hindi baga silang lahat ay nanga sa atin? saan nga kumuha ang 
taong ito nang lahat nang ganitong manga bagay? 

at siya'y kinatisuran nila. datapuwa't sinabi sa kanila ni jesus, walang propeta na di may kapurihan, liban 
sa kaniyang sariling lupain, at sa kaniyang sariling bahay. 

at siya'y hindi gumawa roon nang maraming makapangyarihang gawa dahil sa kawalan nila nang 
pananampalataya. 

nang panahong yao'y narinig ni herodes na tetrarka ang balita tungkol kay jesus, 

at sinabi sa kaniyang manga tagapaglingkod, ito'y si juan bautista: siya'y muling nagbangon sa manga 
patay: kaya't ang manga kapangyarihang ito ay nagsisigawa sa kaniya. 

sapagka't hinuli ni herodes si juan, at siya'y iginapos, at inilagay sa bilangguan dahil kay herodias, na 
asawa ni felipe na kaniyang kapatid. 

sapagka't sinabi ni juan sa kaniya, hindi matuwid sa iyo na aariin mo siya. 

at nang ibig niyang ipapatay siya, ay natakot siya sa karamihan, sapagka't siya'y kanilang ibinibilang na 
propeta. 

datapuwa't nang dumating ang araw na kapanganakan kay herodes, ay sumayaw sa gitna ang anak na 
babae ni herodias, at kinalugdan ni herodes. 

dahil dito'y kaniyang ipinangakong may sumpa na sa kaniya'y ibibigay ang anomang hingin niya. 

at siya, na inudyukan nang kaniyang ina, ay nagsabi, ibigay mo sa akin dito na nasa isang pinggan ang ulo 
ni juan bautista. 

at namanglaw ang hari: datapuwa't dahil sa kaniyang manga sumpa, at sa nangakaupong kasalo niya sa 
dulang, ay ipinagutos niyang ibigay na sa kaniya, 

at nagutos siya at pinugutan nang ulo si juan sa bilangguan. 

at dinala ang kaniyang ulo na nasa isang pinggan, at ibinigay sa dalaga: at dinala nito sa kaniyang ina. 

at ang kaniyang manga alagad ay nagsiparoon, at kanilang binuhat ang bangkay, at kanilang inilibing: at 
sila'y nagsialis at isinaysay kay jesus. 

nang marinig nga ito ni jesus, ay lumigpit sila mula roon, sa isang daong na nasa isang dakong ilang na 
bukod: at nang mabalitaan ito nang manga karamihan, ay nangaglakad sila na sumunod sa kaniya mula 
sa manga bayan. 

at siya'y lumabas, at nakita ang isang malaking karamihan, at nahabag siya sa kanila, at pinagaling niya 
ang sa kanila'y manga may sakit. 

at nang nagtatakipsilim na, ay nagsilapit sa kaniya ang kaniyang manga alagad, na nangagsasabi, ilang 
ang dakong ito, at lampas na sa panahon, paalisin mo na ang manga karamihan, upang sila'y 
magsiparoon sa manga nayon, at sila'y mangakabili nang kanilang makakain. 

datapuwa't sinabi sa kanila ni jesus, hindi kailangang sila'y magsialis, bigyan ninyo sila nang makakain. 
at sinasabi nila sa kaniya, wala tayo rito kundi limang tinapay at dalawang isda. 

at sinabi niya, dalhin ninyo rito sa akin. 

at ipinagutos niya sa manga karamihan na sila'y magsiupo sa damuhan, at kinuha niya ang limang 
tinapay at ang dalawang isda, at pagtingala sa langit, ay kaniyang pinagpala, at pinagputolputol at 

ibinigay ang manga tinapay sa manga alagad, at ibinigay naman nang manga alagad sa manga 
karamihan. 

at nagsikain silang lahat, at nangabusog: at kanilang pinulot ang lumabis na pinagputolputol, na 
labingdalawang bakol na puno. 

at ang manga nagsikain ay may limang libong lalake, bukod pa ang manga babae at ang manga bata. 

at pagdaka'y pinapagmadali niya ang kaniyang manga alagad na magsilulan sa daong, at magsiuna sa 
kaniya sa kabilang ibayo, hanggang pinayayaon niya ang manga karamihan. 

at pagkatapos na mapayaon niya ang manga karamihan, ay umahon siyang bukod sa bundok upang 
manalangin: at nang gumabi na, ay siya'y nagiisa doon. 

datapuwa't ang daong ay nasa gitna na nang dagat, na hinahampas nang manga alon, sapagka't 
pasalungat sa hangin. 

at sa ikaapat na pagpupuyat nang gabi ay naparoon siya sa kanila, na lumalakad sa ibabaw nang dagat. 
at nang makita siya nang manga alagad na lumalakad sa ibabaw nang dagat, ay nangagulumihanan sila, 
na nangagsasabi, multo! at sila'y nagsisigaw dahil sa takot. 

datapuwa't pagdaka'y nagsalita sa kanila si jesus, na nagsasabi, laksan ninyo ang inyong loob, ako nga: 
huwag kayong mangatakot. 

at sumagot sa kaniya si pedro, at nagsabi, panginoon, kung ikaw nga, ay papariyanin mo ako sa iyo sa 
ibabaw nang tubig. 

at sinabi niya, halika. at lumunsad si pedro sa daong, at lumakad sa ibabaw nang tubig upang pumaroon 
kay jesus. 

datapuwa't pagkakita niyang malakas ang hangin, ay natakot siya, at nang siya'y malulubog, ay sumigaw, 
na nagsasabi, panginoon, iligtas mo ako. 

at pagdaka'y iniunat ni jesus ang kaniyang kamay at hinawakan siya, at sa kaniya'y sinabi, oh ikaw na 
kakaunti ang pananampalataya, bakit ka nagalinglangan? 

at pagkalulan nila sa daong, ay humimpil ang hangin. 

at ang manga nasa daong ay nagsisamba sa kaniya, na nangagsasabi, tunay na ikaw ang anak nang diyos. 
at nang makatawid na sila, ay narating nila ang lupa nang genezaret. 

at nang siya'y makilala nang manga tao sa dakong yaon, ay nangagpabalita sila sa palibotlibot nang 
buong lupaing yaon, at sa kaniya'y dinala ang lahat nang manga may sakit, 

at ipinamamanhik nila sa kaniya na ipahipo man lamang sa kanila ang laylayan nang kaniyang damit: at 
ang lahat nang nangagsihipo ay pawang nagsigaling. 

nang magkagayo'y nagsilapit kay jesus na mula sa jerusalem ang manga fariseo at ang manga eskriba, na 
nagsisipagsabi, 

bakit ang iyong manga alagad ay nagsisilabag sa sali't-saling sabi nang matatanda? sapagka't hindi sila 
nangaghuhugas nang kanilang manga kamay pagka nagsisikain sila nang tinapay. 

at siya'y sumagot at sinabi sa kanila, bakit naman kayo'y nagsisilabag sa utos nang diyos dahil sa inyong 
sali't-saling sabi? 

sapagka't sinabi nang diyos, igalang mo ang iyong ama at ang iyong ina: at, ang manungayaw sa ama at 
sa ina, ay mamatay siyang walang pagsala. 

datapuwa't sinasabi ninyo, sinomang magsabi sa kaniyang ama o sa kaniyang ina, yaong mangyayaring 
pakinabangan mo sa akin ay hain ko na sa diyos: 

ay hindi niya igagalang ang kaniyang ama. at niwalan ninyong kabuluhan ang salita nang diyos dahil sa 
inyong sali't-saling sabi. 

kayong manga mapagpaimbabaw, mabuti ang pagkahula sa inyo ni isaias, na nagsasabi, 

ang bayang ito'y iginagalang ako nang kanilang manga labi, datapuwa't ang kanilang puso ay malayo sa 
akin. 

datapuwa't walang kabuluhan ang pagsamba nila sa akin, na nagtuturo nang kanilang pinakaaral ang 
manga utos nang manga tao. 

at pinalapit niya sa kaniya ang karamihan, at sa kanila'y sinabi, pakinggan ninyo, at unawain. 

hindi ang pumapasok sa bibig ang siyang nakakahawa sa tao, kundi ang lumalabas sa bibig, ito ang 
nakakahawa sa tao. 

nang magkagayo'y nagsilapit ang manga alagad, at sa kaniya'y sinabi, nalalaman mo bagang 
nangagdamdam ang manga fariseo, pagkarinig nila nang pananalitang ito? 

datapuwa't sumagot siya at sinabi, ang bawa't halamang hindi itinanim nang aking ama na nasa 
kalangitan, ay bubunutin. 

pabayaan ninyo sila: sila'y manga bulag na tagaakay. at kung ang bulag ay umakay sa bulag, ay kapuwa 
sila mangahuhulog sa hukay. 

at sumagot si pedro, at sinabi sa kaniya, ipaliwanag mo sa amin ang talinghaga. 

at sinabi niya, kayo baga nama'y wala pa ring pagiisip? 

hindi pa baga ninyo nalalaman, na ang anomang pumapasok sa bibig ay tumutuloy sa tiyan, at inilalabas 
sa daanan nang dumi? 

datapuwa't ang manga bagay na lumalabas sa bibig ay sa puso nanggagaling, at siyang nangakakahawa 
sa tao. 

sapagka't sa puso nanggagaling ang masasamang pagiisip, manga pagpatay, manga pangangalunya, 
pakikiapid, manga pagnanakaw, manga pagsaksi sa di katotohanan, manga pamumusong: 

ito ang manga bagay na nangakakahawa sa tao, datapuwa't ang kumaing hindi maghugas nang manga 
kamay ay hindi makakahawa sa tao. 

at umalis doon si jesus, at lumigpit sa manga sakop nang tiro at sidon. 

at narito, ang isang babaing cananea na lumabas sa manga hangganang yaon, at nagsisigaw, na 
nagsasabi, kahabagan mo ako, oh panginoon, ikaw na anak ni david, ang aking anak na babae ay 
pinahihirapang lubha nang isang demonio. 

datapuwa't siya'y hindi sumagot nang anomang salita sa kaniya. at nilapitan siya nang kaniyang manga 
alagad at siya'y pinamanhikan, na nangagsasabi, paalisin mo siya: sapagka't nagsisisigaw siya sa ating 
hulihan. 

datapuwa't siya'y sumagot at sinabi, hindi ako sinugo kundi sa manga tupang nangaligaw sa bahay ni 
israel. 

datapuwa't lumapit siya at siya'y sinamba niya, na nagsasabi, panginoon, saklolohan mo ako. 

at siya'y sumagot at sinabi, hindi marapat na kunin ang tinapay sa manga anak at itapon sa manga aso. 
datapuwa't sinabi niya, oo, panginoon: sapagka't ang manga aso man ay nagsisikain nang manga mumo 
na nangalalaglag mula sa dulang nang kanilang manga panginoon. 

nang magkagayo'y sumagot si jesus at sinabi sa kaniya, oh babae, malaki ang pananampalataya mo: 
mangyari sa iyo ayon sa ibig mo. at gumaling ang kaniyang anak mula sa oras na yaon. 

at umalis si jesus doon, at naparoon sa tabi nang dagat nang galilea; at umahon sa bundok, at naupo 
doon. 

at lumapit sa kaniya ang lubhang maraming tao, na may manga pilay, manga bulag, manga pipi, manga 
pingkaw, at iba pang marami, at sila'y kanilang inilagay sa kaniyang manga paanan, at sila'y pinagaling 
niya: 

ano pa't nangagtaka ang karamihan, nang mangakita nilang nangagsasalita ang manga pipi, nagsisigaling 
ang manga pingkaw, at nagsisilakad ang manga pilay, at nangakakakita ang manga bulag: at kanilang 
niluwalhati ang diyos nang israel. 

at pinalapit ni jesus sa kaniya ang kaniyang manga alagad, at sinabi, nahahabag ako sa karamihan, 
sapagka't tatlong araw nang sila'y nagsisipanatili sa akin at wala silang makain: at di ko ibig na sila'y 
paalising nangagaayuno, baka sila'y manganglupaypay sa daan. 

at sa kaniya'y sinabi nang manga alagad, saan tayo mangakakakuha rito sa ilang nang sapat na daming 
tinapay na makabubusog sa ganyang lubhang napakaraming tao? 

at sinabi ni jesus sa kanila, ilang tinapay mayroon kayo? at sinabi nila, pito, at ilang maliliit na isda. 

at iniutos niya sa karamihan na magsiupo sa lupa; 

at kinuha niya ang pitong tinapay at ang manga isda, at siya'y nagpasalamat at pinagputolputol, at 
ibinigay sa manga alagad, at ibinigay naman nang manga alagad sa manga karamihan. 

at nagsikain silang lahat, at nangabusog: at pinulot nila ang lumabis sa manga pinagputolputol, na pitong 
bakol na puno. 

at silang nagsikain ay apat na libong lalake, bukod ang manga babae at manga bata. 

at pinayaon niya ang manga karamihan at lumulan sa daong, at napasa manga hangganan nang 
magdala. 

at nagsilapit ang manga fariseo at manga saduceo, na tinutukso siya na sa kaniya'y nagsisihiling na sila'y 
pagpakitaan nang isang tanda na mula sa langit. 

datapuwa't siya'y sumagot at sa kanila'y sinabi, sa kinahapunan, ay sinasabi ninyo, bubuti ang panahon: 
sapagka't ang langit ay mapula. 

at sa umaga, ngayo'y uunos: sapagka't mapula at makulimlim ang langit. kayo'y marurunong magsikilala 
nang anyo nang langit, datapuwa't hindi ninyo mangakilala ang manga tanda nang manga panahon. 
ang isang lahing masama at mapangalunya ay humahanap nang tanda, at hindi siya bibigyan nang 
anomang tanda, kundi nang tanda ni jonas. at sila'y iniwan niya, at yumaon. 

at nagsidating ang manga alagad sa kabilang ibayo at nangakalimot na mangagdala nang tinapay. 

at sinabi sa kanila ni jesus, kayo'y mangagingat at magsipangilag sa lebadura nang manga fariseo at 
manga saduceo. 

at sila'y nangagkatuwiranan sa kanilang sarili, na nagsasabi, hindi tayo nangakapagbaon nang tinapay. 
at nang matalastas ni jesus ay sinabi, oh kayong kakaunti ang pananampalataya, bakit kayo'y 
nangagbubulaybulay sa inyong sarili, sapagka't wala kayong tinapay? 

hindi pa baga ninyo natatalastas, at hindi ninyo naaalaala ang limang tinapay sa limang libong lalake, at 
kung ilang bakol ang inyong nailigpit? 

ni yaong pitong tinapay sa apat na libong lalake, at kung ilang bakol ang inyong nailigpit? 

ano't hindi ninyo napaguunawa na hindi ang sinabi ko sa inyo'y tungkol sa tinapay? datapuwa't kayo'y 
mangagingat sa lebadura nang manga fariseo at nang manga saduceo. 

nang magkagayo'y kanilang natalastas na sa kanila'y hindi ipinagutos na sila'y magsipagingat sa lebadura 
nang tinapay, kundi sa manga aral nang manga fariseo at nang manga saduceo. 

nang dumating nga si jesus sa manga sakop nang cesarea ni filipo, ay itinanong niya sa kaniyang manga 
alagad, na sinasabi, ano baga ang sabi nang manga tao kung sino ang anak nang tao? 

at kanilang sinabi, anang ilan, si juan bautista: ang ilan, si elias, at ang manga iba, si jeremias, o isa sa 
manga propeta. 

kaniyang sinabi sa kanila, datapuwa't, ano ang sabi ninyo kung sino ako? 

at sumagot si simon pedro at sinabi, ikaw ang cristo, ang anak nang diyos na buhay. 

at sumagot si jesus at sa kaniya'y sinabi, mapalad ka, simon bar-jonas: sapagka't hindi ipinahayag sa iyo 
ito nang laman at nang dugo, kundi nang aking ama na nasa langit. 

at sinasabi ko naman sa iyo, na ikaw ay pedro, at sa ibabaw nang batong ito ay itatayo ko ang aking 
iglesia: at ang manga pintuan nang hades ay hindi magsisipanaig laban sa kaniya. 

ibibigay ko sa iyo ang manga susi nang kaharian nang langit: at anomang iyong talian sa lupa ay tatalian 
sa langit: at anomang iyong kalagan sa lupa ay kakalagan sa langit. 

nang magkagayo'y ipinagbilin niya sa manga alagad na huwag sabihin kanino man na siya ang cristo. 
mula nang panahong yao'y nagpasimulang ipinakilala ni jesus sa kaniyang manga alagad, na 
kinakailangang siya'y pumaroon sa jerusalem, at magbata nang maraming bagay sa matatanda at sa 
manga pangulong saserdote at sa manga eskriba, at siya'y patayin, at muling ibangon sa ikatlong araw. 
at isinama siya ni pedro, at nagpasimulang siya'y pinagwikaan, na nagsasabi, panginoon, malayo ito sa 
iyo: kailan man ay hindi mangyayari ito sa iyo. 

datapuwa't lumingon siya, at sinabi kay pedro, lumagay ka sa likuran ko, satanas: ikaw ay tisod sa akin: 
sapagka't hindi mo pinagiisip ang manga bagay nang diyos, kundi ang manga bagay nang tao. 

nang magkagayo'y sinabi ni jesus sa kaniyang manga alagad, kung ang sinomang tao'y ibig sumunod sa 
akin ay tumanggi sa kaniyang sarili, at pasanin ang kaniyang krus, at sumunod sa akin. 

sapagka't ang sinomang magibig iligtas ang kaniyang buhay ay mawawalan nito: at ang sinomang 
mawalan nang kaniyang buhay dahil sa akin ay makakasumpong niyaon. 

sapagka't ano ang pakikinabangin nang tao, kung makamtan niya ang buong sanglibutan at mawawalan 
siya nang kaniyang buhay? o ano ang ibibigay nang tao na katumbas sa kaniyang buhay? 

sapagka't ang anak nang tao ay pariritong nasa kaluwalhatian nang kaniyang ama na kasama ang 
kaniyang manga anghel: at kung magkagayo'y bibigyan ang bawa't tao ayon sa kaniyang manga gawa. 
katotohanang sinasabi ko sa inyo, may ilan sa nangakatayo rito, na hindi matitikman sa anomang paraan 
ang kamatayan, hanggang sa kanilang makita ang anak nang tao na pumaparito sa kaniyang kaharian. 
at pagkaraan nang anim na araw, ay isinama ni jesus si pedro, at si santiago, at si juan na kapatid niya, at 
sila'y dinalang bukod sa isang mataas na bundok: 

at nagbagong-anyo siya sa harap nila, at nagliwanag ang kaniyang mukha na katulad nang araw, at 
pumuting tulad sa ilaw ang kaniyang manga damit. 

at narito, napakita sa kanila si moises at si elias na nakikipagusap sa kaniya. 

at sumagot si pedro, at sinabi kay jesus, panginoon, mabuti sa atin ang tayo'y dumito: kung ibig mo, ay 
gagawa ako rito nang tatlong tabernakulo, isa ang sa iyo, at isa ang kay moises, at isa ang kay elias. 
samantalang nagsasalita pa siya, narito, ang isang maningning na alapaap ay lumilim sa kanila: at narito, 
ang isang tinig na mula sa alapaap, na nagsasabi, ito ang sinisinta kong anak, na siya kong kinalulugdan, 
siya ang inyong pakinggan. 

at nang marinig ito nang manga alagad, ay nangasubasub sila, at lubhang nangatakot. 

at lumapit si jesus at sila'y tinapik, at sinabi, mangagbangon kayo, at huwag kayong mangatakot. 

at sa paglingap nang kanilang manga mata, ay wala silang nakitang sinoman, kundi si jesus lamang. 

at habang sila'y nagsisibaba mula sa bundok, ay iniutos sa kanila ni jesus, na nagsasabi, huwag ninyong 
sabihin kanino mang tao ang pangitain, hanggang sa ang anak nang tao ay ibangon sa manga patay. 

at tinanong siya nang kaniyang manga alagad, na nangagsasabi, bakit nga sinasabi nang manga eskriba 
na kinakailangang pumarito muna si elias? 

at sumagot siya, at sinabi, katotohanang si elias ay paririto, at isasauli ang lahat nang manga bagay: 
datapuwa't sinasabi ko sa inyo, na naparito na si elias, at hindi nila siya nakilala, kundi ginawa nila sa 
kaniya ang anomang kanilang inibig. gayon din naman ang anak nang tao ay magbabata sa kanila. 

nang magkagayo'y napagunawa nang manga alagad na si juan bautista ang sa kanila'y sinasabi niya. 

at pagdating nila sa karamihan, ay lumapit sa kaniya ang isang lalake, na sa kaniya'y lumuhod, at 
nagsasabi, 

panginoon, mahabag ka sa aking anak na lalake: sapagka't siya'y himatayin, at lubhang naghihirap: 
sapagka't madalas na siya'y nagsusugba sa apoy, at madalas sa tubig. 

at siya'y dinala ko sa iyong manga alagad, at hindi nila siya mapagaling. 

at sumagot si jesus at sinabi, oh lahing walang pananampalataya at taksil, hanggang kailan titiisin ko 
kayo? dalhin ninyo siya rito sa akin. 

at pinagwikaan siya ni jesus, at ang demonio ay lumabas sa kaniya: at ang bata'y gumaling mula nang 
oras ding yaon. 

nang magkagayo'y nagsilapit na bukod ang manga alagad kay jesus, at nangagsabi, bakit baga hindi 
namin napalabas yaon? 

at sinabi niya sa kanila, dahil sa kakauntian nang inyong pananampalataya: sapagka't katotohanang 
sinasabi ko sa inyo, kung magkaroon kayo nang pananampalataya na kasinglaki nang butil nang binhi 
nang mostasa, ay masasabi ninyo sa bundok na ito, lumipat ka mula rito hanggang doon, at ito'y lilipat, 
at sa inyo'y hindi may pangyayari. 

datapuwa't ang ganito'y hindi lumalabas kundi sa pamamagitan nang panalangin at ayuno. 

at samantalang sila'y nangakahimpil sa galilea, ay sinabi sa kanila ni jesus, ang anak nang tao ay ibibigay 
sa manga kamay nang manga tao, 

at siya'y papatayin nila, at sa ikatlong araw ay siya'y muling ibabangon. at sila'y lubhang nangamanglaw, 
at pagdating nila sa capernaum, ay nangagsilapit kay pedro ang manga maniningil nang kalahating siklo, 
at nangagsabi, hindi baga pinagbabayaran nang inyong guro ang kalahating siklo? 

sinabi niya, oo. at nang pumasok siya sa bahay, ay pinangunahan siya ni jesus, na nagsasabi, anong akala 
mo, simon? ang manga hari sa lupa, kanino baga sila nanganiningil nang kabayaran nang buwis? sa 
kanilang manga anak baga o sa nangaiiba? 

at nang sabihin niya, sa nangaiiba, ay sinabi sa kaniya ni jesus, kung gayo'y hindi nangagbabayad ang 
manga anak. 

datapuwa't, baka katisuran tayo nila, ay pumaroon ka sa dagat, at ihulog mo ang kawil, at kunin mo ang 
unang isdang lumitaw, at pagka naibuka mo na ang kaniyang bibig, ay masusumpungan mo ang isang 
siklo: kunin mo, at ibigay mo sa kanila sa ganang akin at sa iyo. 

nang oras na yaon ay nagsilapit ang manga alagad kay jesus, na nangagsasabi, sino nga baga ang 
pinakadakila sa kaharian nang langit? 

at pinalapit niya sa kaniya ang isang maliit na bata, at inilagay sa gitna nila, 

at sinabi, katotohanang sinasabi ko sa inyo, malibang kayo'y magsipanumbalik, at maging tulad sa 
maliliit na bata, sa anomang paraan ay hindi kayo magsisipasok sa kaharian nang langit. 

sinoman ngang magpakababa na gaya nang maliit na batang ito, ay siyang pinakadakila sa kaharian nang 
langit. 

at sinomang tumanggap sa isa sa ganitong maliit na bata sa aking pangalan ay ako ang tinanggap: 
datapuwa't sinomang magbigay nang ikatitisod sa isa sa maliliit na ito na nagsisisampalataya sa akin, ay 
may pakikinabangin pa siya kung bitinan ang kaniyang leeg nang isang malaking batong gilingan, at siya'y 
ilubog sa kalaliman nang dagat. 

sa aba nang sanglibutan dahil sa manga kadahilanan nang pagkatisod! sapagka't kinakailangang 
dumating ang manga kadahilanan: datapuwa't sa aba nang taong yaong panggalingan nang kadahilanan! 
at kung ang kamay mo o ang paa mo ay makapagpapatisod sa iyo, ay putulin mo, at iyong itapon: mabuti 
pa sa iyo ang pumasok sa buhay na pingkaw o pilay, kay sa may dalawang kamay o dalawang paa na 
ibulid ka sa apoy na walang hanggan. 

at kung ang mata mo ang makapagpapatisod sa iyo, ay dukitin mo, at iyong itapon: mabuti pa sa iyo ang 
pumasok sa buhay na iisa ang mata, kay sa may dalawang mata na ibulid ka sa apoy nang impierno. 
ingatan ninyo na huwag ninyong pawalang halaga ang isa sa maliliit na ito: sapagka't sinasabi ko sa inyo, 
na ang kanilang manga anghel sa langit ay nangakakakitang palagi nang mukha nang aking ama na nasa 
langit. 

sapagka't ang anak nang tao ay naparito upang iligtas ang nawala. 

ano ang akala ninyo? kung ang isang tao ay may isang daang tupa, at maligaw ang isa sa manga yaon, 
hindi baga iiwan niya ang siyam na pu't siyam, at pasasa kabundukan, at hahanapin ang naligaw? 

at kung mangyaring masumpungan niya, ay katotohanang sinasabi ko sa inyo, na magagalak nang higit 
dahil dito kay sa siyam na pu't siyam na hindi nangaligaw. 

gayon din na hindi nga kalooban nang inyong amang nasa langit, na ang isa sa maliliit na ito ay 
mapahamak. 

at kung magkasala laban sa iyo ang kapatid mo, pumaroon ka, at ipakilala mo sa kaniya ang kaniyang 
kasalanan na ikaw at siyang magisa: kung ikaw ay pakinggan niya, ay nagwagi ka sa iyong kapatid. 
datapuwa't kung hindi ka niya pakinggan, ay magsama ka pa nang isa o dalawa, upang sa bibig nang 
dalawang saksi o tatlo ay mapagtibay ang bawa't salita. 

at kung ayaw niyang pakinggan sila, ay sabihin mo sa iglesia: at kung ayaw rin niyang pakinggan ang 
iglesia, ay ipalagay mo siyang tulad sa gentil at maniningil nang buwis. 

katotohanang sinasabi ko sa inyo, na ang lahat nang manga bagay na inyong talian sa lupa ay tatalian sa 
langit: at ang lahat nang manga bagay na inyong kalagan sa lupa ay kakalagan sa langit. 

muling sinasabi ko sa inyo, na kung pagkasunduan nang dalawa sa inyo sa lupa ang nauukol sa anomang 
bagay na kanilang hihingin, ay gagawin sa kanila nang aking ama na nasa langit. 

sapagka't kung saan nagkakatipon ang dalawa o tatlo sa aking pangalan, ay naroroon ako sa gitna nila. 
nang magkagayo'y lumapit si pedro at sinabi sa kaniya, panginoon, makailang magkakasala ang aking 
kapatid laban sa akin na siya'y aking patatawarin? hanggang sa makapito? 

sinabi sa kaniya ni jesus, hindi ko sinasabi sa iyo, hanggang sa makapito, kundi, hanggang sa 
makapitongpung pito. 

kaya't ang kaharian nang langit ay tulad sa isang hari, na nagibig na makipagusap sa kaniyang manga 
alipin. 

at nang siya'y magpasimulang makipaghusay, ay iniharap sa kaniya ang isa sa kaniya'y may utang na 
sangpung libong talento. 

datapuwa't palibhasa'y wala siyang sukat ibayad, ipinagutos nang kaniyang panginoon na siya'y ipagbili, 
at ang kaniyang asawa't manga anak, at ang lahat niyang tinatangkilik, at nang makabayad. 

dahil dito ang alipin ay nagpatirapa at sumamba sa kaniya, na nagsasabi, panginoon, pagtiisan mo ako, 
at pagbabayaran ko sa iyong lahat. 

at sa habag nang panginoon sa aliping yaon, ay pinawalan siya, at ipinatawad sa kaniya ang utang. 
datapuwa't lumabas ang aliping yaon, at nasumpungan ang isa sa manga kapuwa niya alipin, na sa 
kaniya'y may utang na isang daang denario: at kaniyang hinawakan siya, at sinakal niya, na sinasabi, 
bayaran mo ang utang mo. 

kaya't nagpatirapa ang kaniyang kapuwa alipin at namanhik sa kaniya, na nagsasabi, pagtiisan mo ako, at 
ikaw ay pagbabayaran ko. 

at siya'y ayaw: at yumaon at siya'y ipinabilanggo hanggang sa magbayad siya nang utang. 

nang makita nga nang kaniyang manga kapuwa alipin ang nangyari, ay nangamanglaw silang lubha, at 
nagsiparoon at isinaysay sa kanilang panginoon ang lahat nang nangyari. 

nang magkagayo'y pinalapit siya nang kaniyang panginoon, at sa kaniya'y sinabi, ikaw na aliping 
masama, ipinatawad ko sa iyo ang lahat nang utang na yaon, sapagka't ipinamanhik mo sa akin: 

hindi baga dapat na ikaw naman ay mahabag sa iyong kapuwa alipin, na gaya ko namang nahabag sa 
iyo? 

at nagalit ang kaniyang panginoon, at ibinigay siya sa manga tagapagpahirap, hanggang sa siya'y 
magbayad nang lahat nang utang. 

gayon din naman ang gagawin sa inyo nang aking ama na nasa kalangitan, kung hindi ninyo patatawarin 
sa inyong manga puso, nang bawa't isa ang kaniyang kapatid. 

at nangyari na nang matapos ni jesus ang manga salitang ito, ay umalis siya sa galilea at napasa manga 
hangganan nang judea sa dako pa roon nang jordan, 

at nagsisunod sa kaniya ang lubhang maraming tao, at sila'y pinagaling niya doon. 

at nagsilapit sa kaniya ang manga fariseo, na siya'y tinutukso nila, at kanilang sinasabi, naaayon baga sa 
kautusan na ihiwalay nang isang lalake ang kaniyang asawa sa bawa't kadahilanan? 

at siya'y sumagot at sinabi, hindi baga ninyo nabasa, na ang lumalang sa kanila buhat sa pasimula, ay 
sila'y nilalang niya na lalake at babae, 

at sinabi, dahil dito'y iiwan nang lalake ang kaniyang ama at ina, at makikisama sa kaniyang asawa: at 
ang dalawa ay magiging isang laman? 

kaya nga hindi na sila dalawa, kundi isang laman. ang pinapagsama nga nang diyos, ay huwag 
papaghiwalayin nang tao. 

sinabi nila sa kaniya, bakit nga ipinagutos ni moises na magbigay nang kasulatan sa paghihiwalay, at 
ihiwalay ang babae? 

sinabi niya sa kanila, dahil sa katigasan nang inyong puso ay ipinaubaya sa inyo ni moises na inyong 
hiwalayan ang inyong manga asawa: datapuwa't buhat sa pasimula ay hindi gayon. 

at sinasabi ko sa inyo, sinomang ihiwalay ang kaniyang asawang babae, liban na kung sa pakikiapid, at 
magasawa sa iba, ay nagkakasala nang pangangalunya: at ang magasawa sa babaing yaon na 
hiniwalayan ay nagkakasala nang pangangalunya. 

ang manga alagad ay nangagsasabi sa kaniya, kung ganyan ang kalagayan nang lalake sa kaniyang asawa, 
ay hindi nararapat magasawa. 

datapuwa't sinabi niya sa kanila, hindi matatanggap nang lahat nang manga tao ang pananalitang ito, 
kundi niyaong manga pinagkalooban. 

sapagka't may manga bating, na ipinanganak na gayon mula sa tiyan nang kanilang manga ina: at may 
manga bating, na ginagawang bating nang manga tao: at may manga bating, na nangagpapakabating sa 
kanilang sarili dahil sa kaharian nang langit. ang makakatanggap nito, ay pabayaang tumanggap. 

nang magkagayon ay dinala sa kaniya ang maliliit na bata, upang ipatong niya ang kaniyang manga 
kamay sa kanila, at ipanalangin: at sinaway sila nang manga alagad. 

datapuwa't sinabi ni jesus, pabayaan ninyo ang maliliit na bata, at huwag ninyong pagbawalan silang 
magsilapit sa akin: sapagka't sa manga ganito ang kaharian nang langit. 

at ipinatong niya ang kaniyang manga kamay sa kanila, at umalis doon. 

at narito, lumapit sa kaniya ang isa, at nagsabi, guro, ano ang mabuting bagay na gagawin ko upang 
ako'y magkaroon nang buhay na walang hanggan? 

at sinabi niya sa kaniya, bakit mo itinatanong sa akin ang tungkol sa mabuti? may isa, na siyang mabuti: 
datapuwa't kung ibig mong pumasok sa buhay, ingatan mo ang manga utos. 

sinabi niya sa kaniya, alin-alin? at sinabi ni jesus, huwag kang papatay, huwag kang mangangalunya, 
huwag kang magnanakaw, huwag sasaksi sa di katotohanan, 

igalang mo ang iyong ama at ang iyong ina, at, iibigin mo ang iyong kapuwa na gaya nang iyong sarili. 
sinabi sa kaniya nang binata, ang lahat nang manga bagay na ito ay ginanap ko: ano pa ang kulang sa 
akin? 

sinabi sa kaniya ni jesus, kung ibig mong maging sakdal, humayo ka, ipagbili mo ang tinatangkilik mo, at 
ibigay mo sa manga dukha, at magkakaroon ka nang kayamanan sa langit: at pumarito ka, sumunod ka 
sa akin. 

datapuwa't nang marinig nang binata ang ganitong pananalita, ay yumaon siyang namamanglaw, 
sapagka't siya'y isang may maraming pag-aari. 

at sinabi ni jesus sa kaniyang manga alagad, katotohanang sinasabi ko sa inyo, mahirap na makapasok 
ang isang taong mayaman sa kaharian nang langit. 

at muling sinasabi ko sa inyo, magaan pa sa isang kamelyo ang dumaan sa butas nang isang karayom, 
kay sa isang taong mayaman ang pumasok sa kaharian nang diyos. 

at nang marinig ito nang manga alagad, ay lubhang nangagtaka, na nagsisipagsabi, sino nga kaya ang 
makaliligtas? 

at pagtingin ni jesus ay sinabi sa kanila, hindi mangyayari ito sa manga tao, datapuwa't sa diyos ang lahat 
nang manga bagay ay mangyayari. 

nang magkagayo'y sumagot si pedro at sinabi sa kaniya, narito, iniwan namin ang lahat, at nagsisunod sa 
iyo: ano nga baga ang kakamtin namin? 

at sinabi ni jesus sa kanila, katotohanang sinasabi ko sa inyo, na kayong nagsisunod sa akin, sa 
pagbabagong lahi pagka uupo na ang anak nang tao sa luklukan nang kaniyang kaluwalhatian, kayo 
nama'y magsisiupo sa labingdalawang luklukan, upang magsihukom sa labingdalawang angkan nang 
israel. 

at ang bawa't magiwan nang manga bahay, o manga kapatid na lalake, o manga kapatid na babae, o 
ama, o ina, o manga anak, o manga lupa, dahil sa aking pangalan, ay tatanggap nang tigisang daan, at 
magsisipagmana nang walang hanggang buhay. 


1073 


datapuwa't maraming manga una na mangahuhuli: at manga huli na mangauuna. 

sapagka't ang kaharian nang langit ay tulad sa isang tao na puno nang sangbahayan, na lumabas 
pagkaumagang-umaga, upang umupa nang manggagawa sa kaniyang ubasan. 

at nang makipagkasundo na siya sa manga manggagawa sa isang denario sa bawa't araw, ay isinugo niya 
sila sa kaniyang ubasan. 

at siya'y lumabas nang malapit na ang ikatlong oras, at nakita ang manga iba sa pamilihan na 
nangakatayong walang ginagawa, 

at sinabi niya sa kanila, magsiparoon din naman kayo sa ubasan, at bibigyan ko kayo nang nasa 
katuwiran. at nagsiyaon nang kanilang lakad sa ubasan. 

lumabas siyang muli nang malapit na ang manga oras na ikaanim at ikasiyam, at gayon din ang ginawa. 
at lumabas siya nang malapit na ang ikalabingisang oras at nakasumpong siya nang manga iba na 
nangakatayo, at sinabi niya sa kanila, bakit kayo'y nangakatayo rito sa buong maghapon na walang 
ginagawa? 

at sinabi nila sa kaniya, sapagka't sinoma'y walang umupa sa amin. sinabi niya sa kanila, magsiparito din 
naman kayo sa ubasan. 

at nang dumating ang hapon, sinabi nang panginoon nang ubasan sa kaniyang katiwala, tawagin mo ang 
manga manggagawa, at bayaran mo sila nang kaupahan sa kanila, na mula sa manga huli hanggang sa 
manga una. 

at paglapit nang manga inupahan nang malapit na ang ikalabingisang oras ay tumanggap bawa't tao 
nang isang denario. 

at nang magsilapit ang manga nauna, ang isip nila'y magsisitanggap sila nang higit: at sila'y nagsitanggap 
din bawa't tao nang isang denario. 

at nang kanilang tanggapin ay nangagbulongbulong laban sa puno nang sangbahayan, 

na nangagsasabi, isa lamang oras ang ginugol nitong manga huli, sila'y ipinantay mo sa amin, na aming 
binata ang hirap sa maghapon at ang init na nakasusunog. 

datapuwa't siya'y sumagot at sinabi sa isa sa kanila, kaibigan, hindi kita iniiring: hindi baga nakipagkayari 
ka sa akin sa isang denario? 

kunin mo ang ganang iyo, at humayo ka sa iyong lakad, ibig kong bigyan itong huli, nang gaya rin sa iyo. 
hindi baga matuwid sa aking gawin ang ibig ko sa aking pag-aari? o masama ang mata mo, sapagka't 
ako'y mabuti? 

kaya't ang manga una'y mangahuhuli, at ang manga huli ay mangauuna. 

samantalang umaahon si jesus, ay bukod niyang isinama ang labingdalawang alagad, at sa daa'y sinabi 
niya sa kanila, 

narito, nagsisiahon tayo sa jerusalem, at ibibigay ang anak nang tao sa manga pangulong saserdote at sa 
manga eskriba, at kanilang hahatulang siya'y patayin, 

at ibibigay siya sa manga gentil upang siya'y kanilang alimurahin, at hampasin, at ipako sa krus: at sa 
ikatlong araw siya'y ibabangon. 

nang magkagayo'y lumapit sa kaniya ang ina nang manga anak na lalake ni zebedeo, na kasama ang 
kaniyang manga anak na lalake na siya'y sinamba, at may hinihinging isang bagay sa kaniya. 

at sinabi niya sa kaniya, ano ang ibig mo? sinabi niya sa kaniya, ipagutos mo na itong aking dalawang 
anak ay magsiupo, ang isa sa iyong kanan, at ang isa sa iyong kaliwa, sa iyong kaharian. 

nguni't sumagot si jesus at sinabi, hindi ninyo nalalaman ang inyong hinihingi. mangyayari bagang 
inuman ninyo ang sarong malapit nang aking iinuman? sa kaniya'y sinabi nila, mangyayari. 

sinabi niya sa kanila, katotohanang iinuman ninyo ang aking saro: datapuwa't ang maupo sa aking 
kanan, at sa aking kaliwa, ay hindi sa akin ang pagbibigay: datapuwa't yaon ay para sa kanila na manga 
pinaghandaan nang aking ama. 

at nang marinig ito nang sangpu, ay nangagalit laban sa dalawang magkapatid. 

datapuwa't sila'y pinalapit ni jesus sa kaniya, at sinabi, nalaman ninyo na ang manga pinuno nang manga 
gentil ay nangapapapanginoon sa kanila, at ang kanilang manga dakila ay nagsisigamit nang 
kapamahalaan sa kanila. 

sa inyo'y hindi magkakagayon: kundi ang sinomang magibig na dumakila sa inyo ay magiging lingkod 
ninyo, 

at sinomang magibig na maging una sa inyo ay magiging alipin ninyo: 

gayon din naman ang anak nang tao ay hindi naparito upang paglingkuran, kundi upang maglingkod, at 
ibigay ang kaniyang buhay na pangtubos sa marami. 

at nang sila'y magsialis sa jerico, ay sumunod sa kaniya ang lubhang maraming tao. 

at narito, ang dalawang lalaking bulag na nangakaupo sa tabi nang daan, pagkarinig nilang nagdaraan si 
jesus, ay nangagsisigaw, na nagsisipagsabi, panginoon, mahabag ka sa amin, ikaw na anak ni david. 

at pinagwikaan sila nang karamihan, upang sila'y magsitahimik: datapuwa't sila'y lalong nangagsisigaw, 
na nagsisipagsabi, panginoon, mahabag ka sa amin, ikaw na anak ni david. 

at tumigil si jesus, at sila'y tinawag, at sinabi, ano ang ibig ninyong gawin ko sa inyo? 

sinabi nila sa kaniya, panginoon, na mangadilat ang manga mata namin. 

at si jesus, sa pagkahabag, ay hinipo ang kanilang manga mata, at pagdaka'y nagsitanggap sila nang 
kanilang paningin: at nagsisunod sa kaniya. 

at nang malapit na sila sa jerusalem, at magsidating sa betfage, sa bundok nang manga olivo, ay nagsugo 
nga si jesus nang dalawang alagad, 

na sinasabi sa kanila, magsiparoon kayo sa nayong nasa tapat ninyo, at pagdaka'y masusumpungan 
ninyo ang isang nakatali na babaing asno, na may kasamang isang batang asno: kalagin ninyo, at dalhin 
ninyo sa akin. 

at kung ang sinoman ay magsabi nang anoman sa inyo, ay sasabihin ninyo, kinakailangan sila nang 
panginoon, at pagdaka'y kaniyang ipadadala sila. 

nangyari nga ito, upang matupad ang sinalita sa pamamagitan nang propeta, na nagsasabi, 

sabihin ninyo sa anak na babae nang sion: narito, ang hari mo'y pumaparito sa iyo, na maamo, at 
nakasakay sa isang asno, at sa isang batang asno na anak nang babaing asno. 

at nagsiparoon ang manga alagad, at ginawa ang ayon sa ipinagutos ni jesus sa kanila, 

at kanilang dinala ang babaing asno, at ang batang asno, at inilagay nila sa ibabaw nang manga ito ang 
kanilang manga damit, at dito siya'y sumakay. 

at inilalatag sa daan nang kalakhang bahagi nang karamihan ang kanilang manga damit, at ang manga 
iba'y nagsiputol nang manga sanga nang manga punong kahoy, at inilalatag sa daan. 

at ang manga karamihang nangasa unahan niya, at ang nagsisunod, ay nagsisigawan, na nagsisipagsabi, 
hosana sa anak ni david: mapalad ang pumaparito sa pangalan nang panginoon: hosana sa kataastaasan. 
at nang pumasok si jesus sa jerusalem, ay nagkagulo ang buong bayan, na nagsasabi, sino kaya ito? 

at sinabi nang manga karamihan, ito'y ang propeta, jesus, na taga nazaret nang galilea. 

at pumasok si jesus sa templo nang diyos, at itinaboy niya ang lahat na nangagbibili at nangamimili sa 
templo, at ginulo niya ang manga dulang nang manga mamamalit nang salapi, at ang manga upuan nang 
manga nagbibili nang manga kalapati: 

at sinabi niya sa kanila, nasusulat, ang aking bahay ay tatawaging bahay-panalanginan, datapuwa't 
ginagawa ninyong yungib nang manga tulisan. 

at nagsilapit sa kaniya sa templo ang manga bulag at manga pilay, at sila'y kaniyang pinagaling. 
datapuwa't nang makita nang manga pangulong saserdote at nang manga eskriba ang manga 
katakatakang bagay na kaniyang ginawa, at ang manga batang nagsisigawan sa templo at nangagsasabi, 
hosana sa anak ni david, ay nangagalit sila, 

at sinabi nila sa kaniya, naririnig mo baga ang sinasabi nang manga ito? at sinabi sa kanila ni jesus, 00: 
kailan man baga'y hindi ninyo nabasa, mula sa bibig nang manga sanggol at nang manga sumususo ay 
iyong nilubos ang pagpupuri? 

at sila'y kaniyang iniwan, at pumaroon sa labas nang bayan sa betania, at nakipanuluyan doon. 

pagka umaga nga nang siya'y bumabalik sa bayan, nagutom siya. 

at pagkakita sa isang puno nang igos sa tabi nang daan, ay kaniyang nilapitan, at walang nasumpungang 
anoman doon, kundi manga dahon lamang, at sinabi niya rito, mula ngayo'y huwag kang magbunga 
kailan man. at pagdaka'y natuyo ang puno nang igos. 

at nang makita ito nang manga alagad, ay nangagtaka sila, na nangagsasabi, ano't pagdaka'y natuyo ang 
puno nang igos? 

at sumagot si jesus at sinabi sa kanila, katotohanang sinasabi ko sa inyo, kung kayo'y may 
pananampalataya, at di mangagaalinlangan, hindi lamang mangagagawa ninyo ang nangyari sa puno 
nang igos, kundi maging sabihin ninyo sa bundok na ito, mapataas ka, at mapasugba ka sa dagat, ay 
mangyayari. 

at lahat nang manga bagay na inyong hihingin sa panalangin, na may pananampalataya, ay inyong 
tatanggapin. 

at pagpasok niya sa templo, ay nagsilapit sa kaniya ang manga pangulong saserdote at ang matatanda sa 
bayan, samantalang siya'y nagtuturo, at nangagsabi, sa anong kapamahalaan ginagawa mo ang manga 
bagay na ito? at sino ang sa iyo'y nagbigay nang kapamahalaang ito? 

at sumagot si jesus at sa kanila'y sinabi, tatanungin ko rin naman kayo nang isang tanong, na kung 
inyong sasabihin sa akin, ay sasabihin ko naman sa inyo kung sa anong kapamahalaan ginagawa ko ang 
manga bagay na ito. 

ang bautismo ni juan, saan baga nagmula? sa langit o sa manga tao? at kanilang pinagkatuwiranan sa 
kanilang sarili, na nangagsasabi, kung sabihin natin, sa langit, sasabihin niya sa atin, bakit nga hindi ninyo 
siya pinaniwalaan? 

datapuwa't kung sasabihin, sa manga tao, nangatatakot tayo sa karamihan: sapagka't kinikilala nang 
lahat na propeta si juan. 

at sila'y nagsisagot kay jesus, at sinabi, hindi namin nalalaman. kaniyang sinabi naman sa kanila, hindi ko 
rin naman sasabihin sa inyo kung sa anong kapamahalaan ginagawa ko ang manga bagay na ito. 
datapuwa't ano sa akala ninyo? isang taong may dalawang anak, at lumapit siya sa una, at sinabi, anak, 
pumaroon at gumawa ka ngayon sa ubasan. 

at sinagot niya at sinabi, ayaw ko: datapuwa't nagsisi siya pagkatapos, at naparoon. 

at siya'y lumapit sa ikalawa, at gayon din ang sinabi. at sumagot siya at sinabi, ginoo, ako'y paroroon: at 
hindi naparoon. 

alin baga sa dalawa ang gumanap nang kalooban nang kaniyang ama? sinabi nila, ang una. sinabi sa 
kanila ni jesus, katotohanang sinasabi ko sa inyo, na ang manga maniningil nang buwis at ang manga 
patutot ay nangauuna sa inyo nang pagpasok sa kaharian nang diyos. 

sapagka't naparito si juan sa inyo sa daan nang katuwiran, at hindi ninyo siya pinaniwalaan, datapuwa't 
pinaniwalaan siya nang manga maniningil nang buwis at nang manga patutot: at kayo, sa pagkakita 
ninyo nito, ay hindi man kayo nangagsisi pagkatapos, upang kayo'y magsipaniwala sa kaniya. 

pakinggan ninyo ang isa pang talinghaga: may isang tao, na puno nang sangbahayan, na nagtanim nang 
isang ubasan, at binakuran niya nang manga buhay na punong kahoy sa palibot, at humukay roon nang 
isang pisaan nang ubas, at nagtayo nang isang bantayan, at ipinagkatiwala yaon sa manga magsasaka, at 
napasa ibang lupain. 

at nang malapit na ang panahon nang pamumunga, ay sinugo ang kaniyang manga alipin sa manga 
magsasaka, upang tanggapin ang kaniyang bunga. 

at pinaghawakan nang manga magsasaka ang kaniyang manga alipin, at hinampas nila ang isa, at ang 
isa'y pinatay, at ang isa'y binato. 

muling sinugo niya ang ibang manga alipin, na mahigit pa sa nangauna, at ginawa rin sa kanila ang gayon 
ding paraan. 

datapuwa't pagkatapos ay sinugo niya sa kanila ang kaniyang anak na lalake, na nagsasabi, igagalang nila 
ang aking anak. 

datapuwa't nang makita nang manga magsasaka ang anak, ay nangagusapan sila, ito ang tagapagmana, 
halikayo, siya'y ating patayin, at kunin natin ang kaniyang mana. 

at siya'y hinawakan nila, at itinaboy siya sa ubasan, at pinatay siya. 

pagdating nga nang panginoon nang ubasan, ano kaya ang gagawin sa manga magsasakang yaon? 
sinabi nila sa kaniya, pupuksaing walang awa ang manga tampalasang yaon, at ibibigay ang ubasan sa 
manga ibang magsasaka, na sa kaniya'y mangagbibigay nang manga bunga sa kanilang kapanahunan. 
sinabi sa kanila ni jesus, kailan man baga'y hindi ninyo nabasa sa manga kasulatan, ang batong itinakuwil 
nang nangagtatayo nang gusali, ang siya ring ginawang pangulo sa panulok, ito'y mula sa panginoon, at 
ito'y kagilagilalas sa harap nang ating manga mata? 

kaya nga sinasabi ko sa inyo, aalisin sa inyo ang kaharian nang diyos, at ibibigay sa isang bansang 
nagkakabunga. 

at ang mahulog sa ibabaw nang batong ito ay madudurog: datapuwa't sinomang kaniyang malagpakan, 
ay pangangalating gaya nang alabok. 

at nang marinig nang manga pangulong saserdote at nang manga fariseo ang kaniyang manga 
talinghaga, ay kanilang napaghalata na sila ang kaniyang pinagsasalitaan. 

at nang sila'y nagsisihanap nang paraang siya'y mahuli, ay nangatakot sila sa karamihan, sapagka't 
ipinalalagay nito na siya'y propeta. 

at sumagot si jesus at muling pinagsalitaan sila sa manga talinghaga, na sinasabi, 

tulad ang kaharian nang langit sa isang hari na naghanda nang piging nang kasalan nang kaniyang anak 
na lalake, 

at sinugo ang kaniyang manga alipin upang tawagin ang manga inanyayahan sa piging nang kasalan: at 
sila'y ayaw magsidalo. 

muling nagsugo siya sa ibang manga alipin, na sinasabi, sabihin ninyo sa manga inanyayahan, narito, 
inihanda ko na ang aking piging, pinatay ko ang aking manga baka at manga hayop na matataba, at ang 
lahat nang manga bagay ay nahahanda na: magsiparito kayo sa piging nang kasalan. 

datapuwa't hindi nila pinansin, at sila'y nagsiyaon sa kanilang lakad, ang isa'y sa kaniyang sariling bukid, 
ang isa'y sa kaniyang manga kalakal, 

at hinawakan nang manga iba ang kaniyang manga alipin, at sila'y dinuwahagi, at pinagpapatay. 
datapuwa't ang hari ay nagalit, at sinugo ang kaniyang manga hukbo, at pinuksa ang manga 
mamamataytaong yaon, at sinunog ang kanilang bayan. 

nang magkagayo'y sinabi niya sa kaniyang manga alipin, nahahanda ang kasalan, nguni't hindi 
karapatdapat ang manga inanyayahan. 

magsiparoon nga kayo sa manga likuang lansangan, at anyayahan ninyo sa piging nang kasalan ang lahat 
ninyong mangasumpungan. 

at nagsilabas ang manga aliping yaon sa manga lansangan, at kanilang tinipon ang lahat nilang 
nangasumpungan, masasama at mabubuti: at napuno nang manga panauhin ang kasalan. 

datapuwa't pagpasok nang hari upang tingnan ang manga panauhin, ay doo'y nakita niya ang isang tao 
na hindi nararamtan nang damit-kasalan: 

at sinabi niya sa kaniya, kaibigan, ano't pumasok ka rito na walang damit-kasalan? at siya'y naumid. 
nang magkagayo'y sinabi nang hari sa manga naglilingkod, gapusin ninyo ang manga paa at manga 
kamay niya, at itapon ninyo siya sa kadiliman sa labas; diyan na nga ang pagtangis at ang pagngangalit 
nang manga ngipin. 

sapagka't marami ang manga tinawag, datapuwa't kakaunti ang manga nahirang. 

nang magkagayo'y nagsialis ang manga fariseo, at nangagsanggunian sila kung paano kayang mahuhuli 
nila siya sa kaniyang pananalita. 

at sinugo nila sa kaniya ang kanilang manga alagad, na kasama nang manga herodiano, na 
nagsisipagsabi, guro, nalalaman naming ikaw ay totoo, at itinuturo mong may katotohanan ang daan 
nang diyos, at hindi ka nangingimi kanino man: sapagka't hindi ka nagtatangi nang tao. 

sabihin mo nga sa amin, ano sa akala mo? matuwid bagang bumuwis kay cesar, o hindi? 

datapuwa't napagkikilala ni jesus ang kanilang kasamaan, at sinabi sa kanila, bakit ninyo ako tinutukso, 
kayong manga mapagpaimbabaw? 

ipakita ninyo sa akin ang salaping pangbuwis. at dinala nila sa kaniya ang isang denario. 

at sinabi niya sa kanila, kanino ang larawang ito at ang nasusulat? 

sinabi nila sa kaniya, kay cesar. nang magkagayo'y sinabi niya sa kanila, kaya't ibigay ninyo kay cesar ang 
sa kay cesar, at sa diyos ang sa diyos. 

at pagkarinig nila nito ay nagsipanggilalas sila, at siya'y iniwan, at nagsiyaon. 

nang araw na yaon ay nagsilapit sa kaniya ang manga saduceo, na nangagsasabing walang pagkabuhay 
na maguli: at siya'y kanilang tinanong, 

na sinasabi, guro, sinabi ni moises, kung mamatay na walang manga anak ang isang lalake, ay magasawa 
ang kaniyang kapatid na lalake sa asawa niya, at magkakaanak sa kaniyang kapatid na lalake. 
nagkaroon nga sa amin nang pitong magkakapatid na lalake: at nagasawa ang panganay at namatay, at 
sapagka't hindi siya nagkaanak ay iniwan niya ang kaniyang asawa sa kaniyang kapatid na lalake, 

gayon din naman ang nangyari sa pangalawa, at sa pangatlo, hanggang sa ikapito. 

at sa kahulihulihan nilang lahat, ay namatay ang babae. 

sa pagkabuhay ngang maguli sino kaya doon sa pito ang magiging asawa? sapagka't siya'y naging asawa 
nilang lahat. 

nguni't sumagot si jesus at sinabi sa kanila, nangagkakamali kayo, sa hindi pagkaalam nang manga 
kasulatan, ni nang kapangyarihan man nang diyos. 

sapagka't sa pagkabuhay na maguli ay hindi na mangagaasawa, ni manga papagaasawahin pa, kundi 
gaya nang manga anghel sa langit. 

datapuwa't tungkol sa pagkabuhay na maguli nang manga patay, hindi baga ninyo nabasa ang sinalita sa 
inyo nang diyos, na nagsasabi, 

ako ang diyos ni abraham, at ang diyos ni isaac, at ang diyos ni jacob? ang diyos ay hindi diyos nang 
manga patay, kundi nang manga buhay. 

at nang marinig ito nang karamihan ay nangagtaka sa kaniyang aral. 

datapuwa't nang marinig nang manga fariseo na kaniyang napatahimik ang manga saduceo, ay 
nangagkatipon sila. 

at isa sa kanila, na tagapagtanggol nang kautusan, ay tinanong siya nang isang tanong, upang siya'y 
tuksuhin: 

guro, alin baga ang dakilang utos sa kautusan? 

at sinabi sa kaniya, iibigin mo ang panginoon mong diyos nang buong puso mo, at nang buong kaluluwa 
mo, at nang buong pagiisip mo. 

ito ang dakila at pangunang utos. 

at ang pangalawang katulad ay ito, iibigin mo ang iyong kapuwa na gaya nang iyong sarili. 

sa dalawang utos na ito'y nauuwi ang buong kautusan, at ang manga propeta. 

habang nangagkakatipon nga ang manga fariseo, ay tinanong sila ni jesus nang isang tanong. 

na sinasabi, ano ang akala ninyo tungkol kay cristo? kanino bagang anak siya? sinabi nila sa kaniya, kay 
david. 

sinabi niya sa kanila, kung gayo'y bakit tinatawag siya ni david na panginoon, sa espiritu, na nagsasabi, 
sinabi nang panginoon sa aking panginoon, maupo ka sa aking kanan, hanggang sa ilagay ko ang iyong 
manga kaaway sa ilalim nang iyong manga paa? 

kung tinatawag nga siya ni david na panginoon, paanong siya'y kaniyang anak? 

at wala sinomang nakasagot sa kaniya nang isang salita, ni wala sinomang nangahas buhat sa araw na 
yaon na tumanong pa sa kaniya nang anomang manga tanong. 

nang magkagayo'y nagsalita si jesus sa manga karamihan at sa kaniyang manga alagad, 

na nagsasabi, nagsisiupo ang manga eskriba at manga fariseo sa luklukan ni moises. 

lahat nga nang manga bagay na sa inyo'y kanilang ipagutos, ay gawin ninyo at ganapin: datapuwa't 
huwag kayong magsigawa nang alinsunod sa kanilang manga gawa; sapagka't kanilang sinasabi, at hindi 
ginagawa. 

oo, sila'y nangagbibigkis nang mabibigat na pasan at mahihirap na dalhin, at ipinapasan nila sa manga 
balikat nang manga tao, datapuwa't ayaw man lamang nilang kilusin nang kanilang daliri. 

datapuwa't ginagawa nila ang lahat nang kanilang manga gawa upang mangakita nang manga tao: 
sapagka't nangagpapalapad sila nang kanilang manga pilakteria, at nangagpapalapad nang manga 
laylayan nang kanilang manga damit, 

at iniibig ang manga pangulong dako sa manga pigingan, at ang manga pangulong luklukan sa manga 
sinagoga, 

at pagpugayan sa manga pamilihan, at ang sila'y tawagin nang manga tao, rabi. 

datapuwa't kayo'y huwag patawag na rabi: sapagka't iisa ang inyong guro, at kayong lahat ay 
magkakapatid. 

at huwag ninyong tawaging inyong ama ang sinomang tao sa lupa: sapagka't iisa ang inyong ama, sa 
makatuwid baga'y siya na nasa langit. 

ni huwag kayong patawag na manga panginoon, sapagka't iisa ang inyong panginoon, sa makatuwid 
baga'y ang cristo. 

datapuwa't ang pinakadakila sa inyo ay magiging lingkod ninyo. 

at sinomang nagmamataas ay mabababa, at sinomang nagpapakababa ay matataas. 

datapuwa't sa aba ninyo, manga eskriba at manga fariseo, manga mapagpaimbabaw! sapagka't 
sinasarhan ninyo ang kaharian nang langit laban sa manga tao: sapagka't kayo'y hindi na nagsisipasok, at 
ang nagsisipasok man ay ayaw ninyong bayaang mangakapasok. 

sa aba ninyo, manga eskriba't manga fariseo, manga mapagpaimbabaw! sapagka't sinasakmal ninyo ang 
manga bahay nang manga babaing bao, at inyong dinadahilan ang mahahabang panalangin: kaya't 
magsisitanggap kayo nang lalong mabigat na parusa. 

sa aba ninyo, manga eskriba at manga fariseo, manga mapagpaimbabaw! sapagka't inyong nililibot ang 
dagat at ang lupa sa paghanap nang isa ninyong makakampi: at kung siya'y magkagayon na, ay inyong 
ginagawa siyang makaibayo pang anak nang impierno kay sa inyong sarili. 

sa aba ninyo, kayong manga tagaakay na bulag, na inyong sinasabi, kung ipanumpa ninoman ang 
templo, ay walang anoman, datapuwa't kung ipanumpa ninoman ang ginto nang templo, ay 
nagkakautang nga siya. 

kayong manga mangmang at manga bulag: sapagka't alin baga ang lalong dakila, ang ginto, o ang 
templong bumabanal sa ginto? 

at, kung ipanumpa ninoman ang dambana, ay walang anoman, datapuwa't kung ipanumpa ninoman ang 
handog na nasa ibabaw nito, ay nagkakautang nga siya. 

kayong manga bulag: sapagka't alin baga ang lalong dakila, ang handog, o ang dambana na bumabanal 
sa handog? 

kaya't ang nanunumpa sa pamamagitan nang dambana, ay ipinanunumpa ito, at ang lahat nang manga 
bagay na nangasa ibabaw nito. 

at ang nanunumpa sa pamamagitan nang templo, ay ipinanumpa ito, at yaong tumatahan sa loob nito. 
ang nanunumpa sa pamamagitan nang langit, ay ipinanumpa ang luklukan nang diyos, at yaong 
nakaluklok doon. 

sa aba ninyo, manga eskriba at manga fariseo, manga mapagpaimbabaw! sapagka't nangagbibigay kayo 
nang sa ikapu nang yerbabuena, at nang anis at nang komino, at inyong pinababayaang di ginagawa ang 

lalong mahahalagang bagay nang kautusan, na dili iba't ang katarungan, at ang pagkahabag, at ang 
pananampalataya: datapuwa't dapat sana ninyong gawin ang manga ito, at huwag pabayaang di gawin 
yaong iba. 

kayong manga tagaakay na bulag na inyong sinasala ang lamok, at nilulunok ninyo ang kamelyo! 

sa aba ninyo, manga eskriba at manga fariseo, manga mapagpapaimbabaw! sapagka't inyong nililinis ang 
labas nang saro at nang pinggan, datapuwa't sa loob ay puno sila nang panglulupig at katakawan. 

ikaw bulag na fariseo, linisin mo muna ang loob nang saro at nang pinggan, upang luminis naman ang 
kaniyang labas. 

sa aba ninyo, manga eskriba at manga fariseo, manga mapagpaimbabaw! sapagka't tulad kayo sa manga 
libingang pinaputi, na may anyong maganda sa labas, datapuwa't sa loob ay puno nang manga buto 
nang manga patay na tao, at nang lahat na karumaldumal. 

gayon din naman kayo, sa labas ay nangagaanyong matuwid sa manga tao, datapuwa't sa loob ay puno 
kayo nang pagpapaimbabaw at nang katampalasanan. 

sa aba ninyo, manga eskriba at manga fariseo, manga mapagpaimbabaw! sapagka't itinatayo ninyo ang 
manga libingan nang manga propeta, at inyong ginayakan ang manga libingan nang manga matuwid, 

at sinasabi ninyo, kung kami sana ang nangabubuhay nang manga kaarawan nang aming manga 
magulang disi'y hindi kami nangakaramay nila sa dugo nang manga propeta. 

kaya't kayo'y nangagpapatotoo sa inyong sarili, na kayo'y manga anak niyaong manga nagsipatay nang 
manga propeta. 

punuin nga ninyo ang takalan nang inyong manga magulang. 

kayong manga ahas, kayong manga lahi nang manga ulupong, paanong mangakawawala kayo sa 
kahatulan sa impierno? 

kaya't, narito, sinusugo ko sa inyo ang manga propeta, at manga pantas na lalake, at manga eskriba: ang 
manga iba sa kanila'y inyong papatayin at ipapako sa krus, at ang manga iba sa kanila'y inyong 
hahampasin sa inyong manga sinagoga, at sila'y inyong paguusigin sa bayan-bayan: 

upang mabubo sa inyo ang lahat na matuwid na dugo na nabuhos sa ibabaw nang lupa, buhat sa dugo 
nang matuwid na si abel hanggang sa dugo ni zacarias na anak ni baraquias na pinatay ninyo sa pagitan 
nang santuario at nang dambana. 

katotohanang sinasabi ko sa inyo, ang lahat nang manga bagay na ito ay darating sa lahing ito. 

oh jerusalem, jerusalem, na pumapatay sa manga propeta, at bumabato sa manga sinusugo sa kaniya! 
makailang inibig kong tipunin ang iyong manga anak, na gaya nang pagtitipon nang inahing manok sa 
kaniyang manga sisiw sa ilalim nang kaniyang manga pakpak, ay ayaw kayo! 

narito, ang inyong bahay ay iniiwan sa inyong wasak. 

sapagka't sinasabi ko sa inyo, buhat ngayon ay hindi ninyo ako makikita, hanggang sa inyong sabihin, 
mapalad ang pumaparito sa pangalan nang panginoon. 

at lumabas si jesus sa templo, at payaon sa kaniyang lakad, at nagsilapit sa kaniya ang kaniyang manga 
alagad upang sa kaniya'y ipamalas ang manga gusali nang templo. 

datapuwa't siya'y sumagot at sa kanila'y sinabi, hindi baga ninyo nangakikita ang lahat nang manga 
bagay na ito? katotohanang sinasabi ko sa inyo, dito'y walang maiiwang isang bato sa ibabaw nang ibang 
bato, na hindi ibabagsak. 

at samantalang siya'y nakaupo sa bundok nang manga olivo, ay nagsilapit sa kaniya nang bukod ang 
manga alagad, na nagsisipagsabi, sabihin mo sa amin, kailan mangyayari ang manga bagay na ito? at ano 
ang magiging tanda nang iyong pagparito, at nang katapusan nang sanglibutan? 

at sumagot si jesus at sinabi sa kanila, mangagingat kayo na huwag kayong mailigaw ninoman. 
sapagka't marami ang magsisiparito sa aking pangalan, na mangagsasabi, ako ang cristo, at ililigaw ang 
marami. 

at mangakakarinig kayo nang manga digmaan at manga alingawngaw nang manga digmaan, ingatan 
ninyo na huwag kayong magulumihanan: sapagka't kinakailangang ito'y mangyari datapuwa't hindi pa 
ang wakas. 

sapagka't magsisitindig ang bansa laban sa bansa, at ang kaharian laban sa kaharian, at magkakagutom 
at lilindol sa iba't ibang dako. 

datapuwa't ang lahat nang manga bagay na ito ay siyang pasimula nang kahirapan. 

kung magkagayo'y ibibigay kayo sa kapighatian, at kayo'y papatayin: at kayo'y kapopootan nang lahat 
nang manga bansa dahil sa aking pangalan. 

at kung magkagayo'y maraming mangatitisod, at mangagkakanuluhan ang isa't isa, at 
mangagkakapootan ang isa't isa. 

at magsisibangon ang maraming bulaang propeta, at kanilang ililigaw ang marami. 

at dahil sa pagsagana nang katampalasanan, ang pagibig nang marami ay lalamig. 

datapuwa't ang magtitiis hanggang sa wakas ay siyang maliligtas. 

at ipangangaral ang evangeliong ito nang kaharian sa buong sanglibutan sa pagpapatotoo sa lahat nang 
manga bansa, at kung magkagayo'y darating ang wakas. 

kaya nga pagkakita ninyo nang kasuklamsuklam na paninira, na sinalita sa pamamagitan nang propeta 
daniel, na natatayo sa dakong banal (unawain nang bumabasa), 

kung magkagayo'y magsitakas sa manga bundok ang nangasa judea: 

ang nasa bubungan ay huwag bumaba upang maglabas nang manga bagay sa loob nang kaniyang bahay: 
at ang nasa bukid ay huwag magbalik upang kumuha nang kaniyang balabal. 

datapuwa't sa aba nang nangagdadalang-tao at nangagpapasuso sa manga araw na yaon! 

at magsipanalangin kayo na huwag mangyari ang pagtakas ninyo sa panahong taginaw, o sa sabbath 
man: 

sapagka't kung magkagayo'y magkakaroon nang malaking kapighatian, na ang gayo'y di pa nangyayari 
buhat sa pasimula nang sanglibutan hanggang ngayon, at ni hindi na mangyayari kailan man. 

at malibang paikliin ang manga araw na yaon, ay walang lamang makaliligtas: datapuwa't dahil sa manga 
hirang ay paiikliin ang manga araw na yaon. 

kung magkagayon, kung may magsabi sa inyong sinomang tao, narito ang cristo, o, nariyan, huwag 
ninyong paniwalaan. 

sapagka't may magsisilitaw na manga bulaang cristo, at manga bulaang propeta, at mangagpapakita 
nang manga dakilang tanda at manga kababalaghan, ano pa't ililigaw, kung maaari, pati nang manga 
hirang. 

narito, ipinagpauna ko nang sinabi sa inyo. 

kaya nga kung sa inyo'y kanilang sasabihin, narito, siya'y nasa ilang, huwag kayong magsilabas: narito, 
siya'y nasa manga silid, huwag ninyong paniwalaan. 

sapagka't gaya nang kidlat na kumikidlat sa silanganan, at nakikita hanggang sa kalunuran, gayon din 
naman ang pagparito nang anak nang tao. 

saan man naroon ang bangkay, ay doon mangagkakatipon ang manga uwak. 

datapuwa't karakarakang pagkatapos nang kapighatian sa manga araw na yaon ay magdidilim ang araw, 
at ang buwan ay hindi magbibigay nang kaniyang liwanag, at mangalalaglag ang manga bituin mula sa 
langit, at magsisipangatal ang manga kapangyarihan sa manga langit: 

at kung magkagayo'y lilitaw ang tanda nang anak nang tao sa langit: at kung magkagayo'y magsisitaghoy 
ang lahat nang manga angkan sa lupa, at mangakikita nila ang anak nang tao na napaparitong sumasa 
manga alapaap nang langit na may kapangyarihan at dakilang kaluwalhatian. 

at susuguin ang kaniyang manga anghel na may matinding pakakak, at kanilang titipunin ang kaniyang 
manga hinirang mula sa apat na hangin nang sanglibutan, mula sa isang dulo nang langit hanggang sa 
kabila. 

sa puno nang igos nga ay pagaralan ninyo ang kaniyang talinghaga: pagka nananariwa ang kaniyang 
sanga, at sumusupling ang manga dahon, ay nalalaman ninyo na malapit na ang tagaraw,: 

gayon din naman kayo, pagka nangakita ninyo ang lahat nang manga bagay na ito, ay talastasin ninyo na 
siya'y malapit na, nasa manga pintuan nga. 

katotohanang sinasabi ko sa inyo, hindi lilipas ang lahing ito, hanggang sa mangaganap ang lahat nang 
manga bagay na ito. 

ang langit at ang lupa ay lilipas, datapuwa't ang aking manga salita ay hindi lilipas. 

nguni't tungkol sa araw at oras na yaon walang makakaalam, kahit ang manga anghel sa langit, kahit ang 
anak, kundi ang ama lamang. 

at kung paano ang manga araw ni noe, gayon din naman ang pagparito nang anak nang tao. 

sapagka't gaya nang manga araw bago nagkagunaw, sila'y nagsisikain at nagsisiinom, at nangagaasawa 
at pinapapagaasawa, hanggang sa araw na pumasok si noe sa daong, 

at hindi nila nalalaman hanggang sa dumating ang paggunaw, at sila'y tinangay na lahat, ay gayon din 
naman ang pagparito nang anak nang tao. 

kung magkagayo'y sasa bukid ang dalawang lalake, ang isa'y kukunin, at ang isa'y iiwan: 

dalawang babaing nagsisigiling sa isang gilingan: ang isa'y kukunin, at ang isa'y iiwan. 

mangagpuyat nga kayo: sapagka't hindi ninyo nalalaman kung anong araw paririto ang inyong 
panginoon. 

datapuwa't ito'y talastasin ninyo, na kung nalalaman nang puno nang sangbahayan kung anong panahon 
darating ang magnanakaw, ay siya'y magpupuyat, at hindi niya pababayaang tibagin ang kaniyang bahay. 
kaya nga kayo'y magsihanda naman, sapagka't paririto ang anak nang tao sa oras na hindi ninyo iniisip. 
sino nga baga ang aliping tapat at matalino, na pinagkatiwalaan nang kaniyang panginoon sa kaniyang 
sangbahayan, upang sila'y bigyan nang pagkain sa kapanahunan? 

mapalad yaong aliping kung dumating ang kaniyang panginoon, ay maratnan siyang gayon ang kaniyang 
ginagawa. 

katotohanang sinasabi ko sa inyo, na sa kaniya'y ipagkakatiwala ang lahat niyang pag-aari. 

datapuwa't kung ang masamang aliping yaon ay magsabi sa kaniyang puso, magtatagal ang aking 
panginoon, 

at magsimulang bugbugin ang kaniyang manga kapuwa alipin, at makipagkainan at makipaginuman sa 
manga lasing, 

darating ang panginoon nang aliping yaon sa araw na hindi niya hinihintay, at oras na hindi niya 
nalalaman, 

at siya'y babaakin, at isasama ang kaniyang bahagi sa manga mapagpaimbabaw: doon na nga ang 
pagtangis at pagngangalit nang manga ngipin. 

kung magkagayon ay makakatulad ang kaharian nang langit nang sangpung dalaga, na kinuha ang 
kanilang manga ilawan, at nagsilabas upang salubungin ang kasintahang lalake. 

at ang lima sa kanila'y manga mangmang, at ang lima'y matatalino. 

sapagka't nang dalhin nang manga mangmang ang kanilang manga ilawan, ay hindi sila nangagdala nang 
langis: 

datapuwa't ang matatalino ay nangagdala nang langis sa kanilang sisidlan na kasama nang kanilang 
manga ilawan. 

samantalang nagtatagal nga ang kasintahang lalake, ay nangagantok silang lahat at nangakatulog. 
datapuwa't pagkahating gabi ay may sumigaw, narito, ang kasintahang lalake! magsilabas kayo upang 
salubungin siya. 

nang magkagayo'y nagsipagbangong lahat ang manga dalagang yaon, at pinagigi ang kanilang manga 
ilawan. 

at sinabi nang manga mangmang sa matatalino, bigyan ninyo kami nang inyong langis, sapagka't 
nangamamatay ang aming manga ilawan. 

datapuwa't nagsisagot ang matatalino, na nangagsasabi, baka sakaling hindi magkasiya sa amin at sa 
inyo: magsiparoon muna kayo sa nangagbibili, at magsibili kayo nang ganang inyo. 

at samantalang sila'y nagsisiparoon sa pagbili, ay dumating ang kasintahang lalake: at ang manga 
nahahanda ay nagsipasok na kasama niya sa piging nang kasalan: at inilapat ang pintuan. 

pagkatapos ay nagsirating naman ang manga ibang dalaga, na nagsisipagsabi, panginoon, panginoon, 
buksan mo kami. 

datapuwa't sumagot siya at sinabi, katotohanang sinasabi ko sa inyo, hindi ko kayo nangakikilala. 
mangagpuyat nga kayo, sapagka't hindi ninyo nalalaman ang araw ni ang oras. 

sapagka't tulad sa isang tao, na nang paroroon sa ibang lupain, ay tinawag ang kaniyang sariling manga 
alipin, at ipinamahala sa kanila ang kaniyang manga pag-aari. 

at ang isa'y binigyan niya nang limang talento, ang isa'y dalawa, at ang isa'y isa; sa bawa't isa'y ayon sa 
kanikaniyang kaya; at siya'y yumaon sa kaniyang paglalakbay. 

ang tumanggap nang limang talento pagdaka'y yumaon at ipinangalakal niya ang manga yaon, at siya'y 
nakinabang nang lima pang talento. 

sa gayon ding paraan ang tumanggap nang dalawa ay nakinabang nang ibang dalawa pa. 

datapuwa't ang tumanggap nang isa ay yumaon at humukay sa lupa, at itinago ang salapi nang kaniyang 
panginoon. 

pagkatapos nga nang mahabang panahon, ay dumating ang panginoon nang manga aliping yaon, at 
nakipaghusay sa kanila. 

at ang tumanggap nang limang talento ay lumapit at nagdala nang lima pang talento, na nagsasabi, 
panginoon, binigyan mo ako nang limang talento: narito, ako'y nakinabang nang lima pang talento. 
sinabi sa kaniya nang kaniyang panginoon, mabuting gawa, mabuti at tapat na alipin: nagtapat ka sa 
kakaunting bagay, pamamahalain kita sa maraming bagay; pumasok ka sa kagalakan nang iyong 
panginoon. 

at lumapit naman ang tumanggap nang dalawang talento at sinabi, panginoon, binigyan mo ako nang 
dalawang talento: narito, ako'y nakinabang nang dalawa pang talento. 

sinabi sa kaniya nang kaniyang panginoon, mabuting gawa, mabuti at tapat na alipin: nagtapat ka sa 
kakaunting bagay, pamamahalain kita sa maraming bagay; pumasok ka sa kagalakan nang iyong 
panginoon. 

at lumapit naman ang tumanggap nang isang talento at sinabi, panginoon, nakikilala kita na ikaw ay 
taong mapagmatigas, na gumagapas ka doon sa hindi mo hinasikan, at nagaani ka doon sa hindi mo 
sinabugan, 

at ako'y natakot, at ako'y yumaon at aking itinago sa lupa ang talento mo: narito, nasa iyo ang iyong 
sarili. 

datapuwa't sumagot ang kaniyang panginoon at sinabi sa kaniya, ikaw na aliping masama at tamad, 
nalalaman mong ako'y gumagapas sa hindi ko hinasikan, at nagaani doon sa hindi ko sinabugan, 
gayon pala'y ibinigay mo sana ang aking salapi sa nagsisipangalakal nang salapi, at nang sa aking 
pagdating ay tinanggap ko sana ang ganang akin pati nang pakinabang. 

alisin nga ninyo sa kaniya ang talento, at ibigay ninyo sa may sangpung talento. 

sapagka't ang bawa't mayroon ay bibigyan, at siya'y magkakaroon nang sagana: nguni't ang wala, pati pa 
nang nasa kaniya ay aalisin sa kaniya. 

at ang aliping walang kabuluhan ay inyong itapon sa kadiliman sa labas: diyan na nga ang pagtangis at 
ang pagngangalit nang manga ngipin. 

datapuwa't pagparito nang anak nang tao na nasa kaniyang kaluwalhatian, na kasama niya ang lahat 
nang manga anghel, kung magkagayo'y luluklok siya sa luklukan nang kaniyang kaluwalhatian: 

at titipunin sa harap niya ang lahat nang manga bansa: at sila'y pagbubukdinbukdin niya na gaya nang 
pagbubukodbukod nang pastor sa manga tupa at sa manga kambing, 

at ilalagay niya ang manga tupa sa kaniyang kanan, datapuwa't sa kaliwa ang manga kambing. 

kung magkagayo'y sasabihin nang hari sa nangasa kaniyang kanan, magsiparito kayo, manga pinagpala 
nang aking ama, manahin ninyo ang kahariang nakahanda sa inyo buhat nang itatag ang sanglibutan: 
sapagka't ako'y nagutom, at ako'y inyong pinakain, ako'y nauhaw, at ako'y inyong pinainom, ako'y 
naging taga ibang bayan, at inyo akong pinatuloy, 

naging hubad, at inyo akong pinaramtan, ako'y nagkasakit, at inyo akong dinalaw, ako'y nabilanggo, at 
inyo akong pinaroonan. 

kung magkagayo'y sasagutin siya nang manga matuwid, na mangagsasabi, panginoon, kailan ka namin 
nakitang nagutom, at pinakain ka namin? o nauuhaw, at pinainom ka? 

at kailan ka naming nakitang isang taga ibang bayan, at pinatuloy ka? o hubad, at pinaramtan ka? 

at kailan ka namin nakitang may-sakit, o nasa bilangguan, at dinalaw ka namin? 

at sasagot ang hari at sasabihin sa kanila, katotohanang sinasabi ko sa inyo, yamang inyong ginawa sa isa 
dito sa aking manga kapatid, kahit sa pinakamaliit na ito, ay sa akin ninyo ginawa. 

kung magkagayo'y sasabihin naman niya sa manga nasa kaliwa, magsilayo kayo sa akin, kayong manga 
sinumpa, at pasa apoy na walang hanggan na inihanda sa diablo at sa kaniyang manga anghel: 

sapagka't ako'y nagutom, at hindi ninyo ako pinakain: ako'y nauhaw, at hindi ninyo ako pinainom, 

ako'y naging isang taga ibang bayan, at hindi ninyo ako pinatuloy, hubad, at hindi ninyo ako pinaramtan, 
maysakit at nasa bilangguan, at hindi ako dinalaw. 

kung magkagayo'y sila nama'y magsisisagot, na magsisipagsabi, panginoon, kailan ka namin nakitang 
nagugutom, o nauuhaw, o isang taga ibang bayan, o hubad, o may-sakit, o nasa bilangguan, at hindi ka 
namin pinaglingkuran? 

kung magkagayo'y sila'y sasagutin niya, na sasabihin, katotohanang sinasabi ko sa inyo, na yamang hindi 
ninyo ginawa sa maliliit na ito, ay hindi ninyo ginawa sa akin. 

at ang manga ito'y mangapaparoon sa walang hanggang kaparusahan: datapuwa't ang manga matuwid 
ay sa walang hanggang buhay. 

at nangyari, na nang matapos ni jesus ang lahat nang manga salitang ito, ay sinabi niya sa kaniyang 
manga alagad, 

nalalaman ninyo na pagkaraan nang dalawang araw ay darating ang paskua, at ibibigay ang anak nang 
tao upang ipako sa krus. 

nang magkagayo'y ang manga pangulong saserdote, at ang manga matanda sa bayan ay nangagkatipon 
sa looban nang dakilang saserdote, na tinatawag na caifas, 

at sila'y nangagsanggunian upang hulihin si jesus sa pamamagitan nang daya, at siya'y patayin. 
datapuwa't sinabi nila, huwag sa kapistahan, baka magkagulo sa bayan. 

nang nasa betania nga si jesus sa bahay ni simon na ketongin, 

ay lumapit sa kaniya ang isang babae na may dalang isang sisidlang alabastro nang unguento na lubhang 
mahalaga, at ibinuhos sa kaniyang ulo, samantalang siya'y nakaupo sa pagkain. 

datapuwa't nang makita ito nang manga alagad, ay nangagalit sila, na nangagsasabi, ano ang layon nang 
pagaaksayang ito? 

sapagka't ito'y maipagbibili sa malaking halaga, at maibibigay sa manga dukha. 

datapuwa't nang mahalata ito ni jesus ay sinabi sa kanila, bakit ninyo binabagabag ang babae? sapagka't 
gumawa siya sa akin nang mabuting gawa. 

sapagka't laging nangasa inyo ang manga dukha, datapuwa't ako'y hindi laging nasa inyo. 

sapagka't sa pagbubuhos niya nitong unguento sa aking katawan, ay ginawa niya ito upang ihanda ako 
sa paglilibing. 

katotohanang sinasabi ko sa inyo, saan man ipangaral ang evangeliong ito sa buong sanglibutan, ay 
sasaysayin din ang ginawa nang babaing ito sa pagaalaala sa kaniya. 

nang magkagayo'y isa sa labingdalawa, na tinatawag na judas iscariote, ay naparoon sa manga 
pangulong saserdote, 

at sinabi, ano ang ibig ninyong ibigay sa akin, at siya'y ibibigay ko sa inyo? at siya'y tinimbangan nila nang 
tatlongpung putol na pilak. 

at buhat nang panahong yao'y humanap siya nang pagkakataon upang maibigay siya. 

nang unang araw nga nang manga tinapay na walang lebadura ay nagsilapit ang manga alagad kay jesus, 
na nagsisipagsabing, saan mo ibig na ipaghanda ka namin upang kumain nang kordero nang paskua? 

at sinabi niya, magsipasok kayo sa bayan sa gayong tao, at sabihin ninyo sa kaniya, sinabi nang guro, 
malapit na ang aking panahon, sa iyong bahay magpapaskua ako pati nang aking manga alagad. 

at ginawa nang manga alagad ang ayon sa ipinagutos sa kanila ni jesus, at inihanda nila ang kordero 
nang paskua. 

nang dumating nga ang gabi, ay nakaupo siya sa pagkain na kasalo ang labingdalawang alagad; 

at samantalang sila'y nagsisikain, ay sinabi niya, katotohanang sinasabi ko sa inyo, na ako'y ipagkakanulo 
nang isa sa inyo. 

at sila'y lubhang nangamanglaw, at nagpasimula ang bawa't isa na magsabi sa kaniya, ako baga, 
panginoon? 

at siya'y sumagot at sinabi, yaong kasabay kong idampot ang kamay sa pinggan, ay siya ring 
magkakanulo sa akin. 

ang anak nang tao ay papanaw, ayon sa nasusulat tungkol sa kaniya: datapuwa't sa aba niyaong taong 
magkakanulo sa anak nang tao! mabuti pa sana sa taong yaon ang hindi na siya ipinanganak. 

at si judas, na sa kaniya'y nagkanulo, ay sumagot at nagsabi, ako baga, rabi? sinabi niya sa kaniya, ikaw 
ang nagsabi. 

at samantalang sila'y nagsisikain, ay dumampot si jesus nang tinapay, at pinagpala, at pinagputolputol: 
at ibinigay sa manga alagad, at sinabi, kunin ninyo, kanin ninyo; ito ang aking katawan. 

at dumampot siya nang isang saro, at nagpasalamat, at ibinigay sa kanila, na nagsasabi, magsiinom 
kayong lahat diyan, 

sapagka't ito ang aking dugo nang tipan, na nabubuhos dahil sa marami, sa ikapagpapatawad nang 
manga kasalanan. 

datapuwa't sinasabi ko sa inyo, na buhat ngayon ay hindi na ako iinom nitong bunga nang ubas, 
hanggang sa araw na yaon na inumin kong panibago na manga kasalo ko kayo sa kaharian nang aking 
ama. 

at pagkaawit nila nang isang himno, ay nagsiparoon sila sa bundok nang manga olivo. 

nang magkagayo'y sinabi sa kanila ni jesus, kayong lahat ay mangagdaramdam sa akin sa gabing ito: 
sapagka't nasusulat, sasaktan ko ang pastor, at mangangalat ang manga tupa nang kawan. 

datapuwa't pagkapagbangon ko, ay mauuna ako sa inyo sa galilea. 

datapuwa't sumagot si pedro at sinabi sa kaniya, kung ang lahat ay mangagdaramdam sa iyo, ako kailan 
ma'y hindi magdaramdam. 

sinabi sa kaniya ni jesus, katotohanang sinasabi ko sa iyo, na sa gabing ito, bago tumilaok ang manok, ay 
ikakaila mo akong makaitlo. 

sinabi sa kaniya ni pedro, kahima't ako'y mamatay na kasama mo, ay hindi kita ikakaila. gayon din ang 
sinabi nang lahat nang manga alagad. 

nang magkagayo'y dumating si jesus na kasama sila sa isang dako na tinatawag na getsemani, at sinabi 
sa kaniyang manga alagad, magsiupo kayo rito, samantalang ako'y pumaparoon doon at manalangin. 

at kaniyang isinama si pedro at ang dalawang anak ni zebedeo, at nagpasimula siyang namanglaw at 
nanglumong totoo. 

nang magkagayo'y sinabi niya sa kanila, namamanglaw na lubha ang kaluluwa ko, hanggang sa 
kamatayan: mangatira kayo rito, at makipagpuyat sa akin. 

at lumakad siya sa dako pa roon, at siya'y nagpatirapa, at nanalangin, na nagsasabi, ama ko, kung baga 
maaari, ay lumampas sa akin ang sarong ito: gayon ma'y huwag ang ayon sa ibig ko, kundi ang ayon sa 
ibig mo. 

at lumapit siya sa manga alagad, at sila'y kaniyang naratnang nangatutulog, at sinabi kay pedro, ano, 
hindi kayo maaaring mangakipagpuyat sa akin nang isang oras? 

kayo'y mangagpuyat at magsipanalangin, upang huwag kayong magsipasok sa tukso: ang espiritu sa 
katotohanan ay may ibig, datapuwa't mahina ang laman. 

muli siyang umalis na bilang ikalawa, at nanalangin, na nagsasabi, ama ko, kung di mangyayaring 
makalampas ito, kundi ko inumin, mangyari nawa ang iyong kalooban. 

at siya'y nagbalik na muli at naratnan silang nangatutulog, sapagka't nangabibigatan ang kanilang manga 
mata. 

at muli niya silang iniwan, at umalis, at nanalangin bilang ikatlo, na sinabing muli ang gayon ding manga 
salita. 

nang magkagayo'y lumapit siya sa manga alagad, at sinabi sa kanila, mangatulog na kayo, at 
mangagpahinga: narito, malapit na ang oras, at ang anak nang tao ay ipinagkakanulo sa manga kamay 
nang manga makasalanan. 

magsitindig kayo, hayo na tayo: narito, malapit na ang nagkakanulo sa akin. 

at samantalang nagsasalita pa siya, narito, dumating si judas, na isa sa labingdalawa, at kasama niya ang 
lubhang maraming taong may manga tabak at manga panghampas, mula sa manga pangulong saserdote 
at sa matatanda sa bayan. 

ang nagkanulo nga sa kaniya ay nagbigay sa kanila nang isang hudyat, na sinasabi, ang aking hagkan, ay 
yaon nga: hulihin ninyo siya. 

at pagdaka'y lumapit siya kay jesus, at nagsabi, magalak, rabi, at siya'y hinagkan. 

at sinabi sa kaniya ni jesus, gawin mo ang dahil nang pagparito mo. nang magkagayon ay nagsilapit sila 
at kanilang sinunggaban si jesus, at siya'y kanilang dinakip. 

at narito, ang isa sa manga kasama ni jesus ay iniunat ang kaniyang kamay at binunot ang kaniyang 
tabak, at sinugatan ang alipin nang dakilang saserdote, at tinagpas ang kaniyang tainga. 

nang magkagayo'y sinabi sa kaniya ni jesus, isauli mo ang iyong tabak sa kaniyang lalagyan: sapagka't 
ang lahat nang nangagtatangan nang tabak ay sa tabak mangamamatay. 

o inaakala mo baga na hindi ako makapamamanhik sa aking ama, at padadalhan niya ako ngayon din 
nang mahigit sa labingdalawang pulutong na manga anghel? 

kung gayo'y paano bagang mangatutupad ang manga kasulatan, na ganyan ang nauukol na mangyari? 
sa oras na yaon ay sinabi ni jesus sa manga karamihan, kayo baga'y nangagsilabas na waring laban sa 
isang tulisan, na may manga tabak at manga panghampas upang dakpin ako? araw-araw ay nauupo ako 
sa templo na nagtuturo, at hindi ninyo ako dinakip. 

datapuwa't nangyari ang lahat nang ito, upang mangatupad ang manga kasulatan nang manga propeta. 
nang magkagayo'y iniwan siya nang lahat nang manga alagad, at nagsitakas. 

at si jesus ay dinala nang nagsihuli sa kaniya sa dakilang saserdoteng si caifas, na doo'y nangagkakapisan 
ang manga eskriba at matatanda. 

datapuwa't si pedro'y sumunod sa kaniya sa malayo, hanggang sa looban nang dakilang saserdote, at 
siya'y pumasok, at nakiumpok sa manga punong kawal, upang makita niya ang wakas. 

ang manga pangulong saserdote nga at ang buong sanedrin ay nagsisihanap nang patotoong kabulaanan 
laban kay jesus, upang siya'y kanilang maipapatay, 

at yao'y hindi nila nangasumpungan, bagaman maraming nagsiharap na manga saksing bulaan. nguni't 
pagkatapos ay nagsidating ang dalawa, 

at nangagsabi, sinabi nang taong ito, maigigiba ko ang templo nang diyos, at muling itatayo ko sa tatlong 
araw. 

at nagtindig ang dakilang saserdote, at sinabi sa kaniya, wala kang isinasagot na anoman? ano itong 
sinasaksihan nang manga ito laban sa iyo? 

datapuwa't hindi umimik si jesus. at sinabi nang dakilang saserdote sa kaniya, kita'y pinapanunumpa 
alangalang sa diyos na buhay, na sabihin mo sa amin kung ikaw nga ang cristo, ang anak nang diyos. 

at sinabi sa kaniya ni jesus, ikaw ang nagsabi: gayon ma'y sinasabi ko sa inyo, buhat ngayon ay inyong 
makikita ang anak nang tao na nakaupo sa kanan nang kapangyarihan, at pumaparitong nasa manga 
alapaap nang langit. 

nang magkagayo'y hinapak nang dakilang saserdote ang kaniyang manga damit, na sinasabi, nagsalita 
siya nang kapusungan: ano pa ang kailangan natin nang manga saksi? narito, ngayo'y narinig ninyo ang 
kapusungan: 

ano ang akala ninyo? nagsisagot sila at kanilang sinabi, karapatdapat siya sa kamatayan. 

nang magkagayo'y niluraan nila ang kaniyang mukha at siya'y kanilang pinagsusuntok: at tinatampal siya 
nang manga iba, 

na nangagsasabi, hulaan mo sa amin, ikaw cristo: sino ang sa iyo'y bumubugbog? 

nakaupo nga si pedro sa labas nang looban: at lumapit sa kaniya ang isang alilang babae, na nagsasabi, 
ikaw man ay kasama nang taga galileang si jesus. 

datapuwa't siya'y kumaila sa harap nilang lahat, na sinasabi, hindi ko nalalaman ang sinasabi mo. 

at paglabas niya sa portiko ay nakita siya nang ibang alila, at sinabi sa nangaroon, ang taong ito ay 
kasama rin ni jesus na taga nazaret. 

at muling kumailang may sumpa, hindi ko nakikilala ang tao. 

at pagkaraan nang sandali ay nagsilapit ang nangakatayo roon at kanilang sinabi kay pedro, sa 
katotohanang ikaw man ay isa rin sa kanila, sapagka't ipinakikilala ka nang iyong pananalita. 

nang magkagayo'y nagpasimula siyang manungayaw at manumpa, hindi ko nakikilala ang tao. at 
pagdaka'y tumilaok ang manok. 

at naalaala ni pedro ang salitang sinabi ni jesus, bago tumilaok ang manok, ay ikakaila mo akong 
makaitlo. at siya'y lumabas at nanangis na mainam. 

pagka umaga nga, ang lahat nang manga pangulong saserdote at ang matatanda sa bayan ay 
nangagsanggunian laban kay jesus upang siya'y ipapatay: 

at siya'y ginapos nila, at siya'y inilabas, at kanilang ibinigay siya kay pilato na gobernador. 

nang magkagayo'y si judas, na nagkanulo sa kaniya, pagkakitang siya'y nahatulan na, ay nagsisi, at 
isinauli ang tatlongpung putol na pilak sa manga pangulong saserdote at sa matatanda, 

na sinasabi, nagkasala ako sa aking pagkakanulo sa dugong walang kasalanan. datapuwa't kanilang 
sinabi, ano sa amin? ikaw ang bahala niyan. 

at kaniyang ibinulaksak sa santuario ang manga putol na pilak, at umalis, at siya'y yumaon at nagbigti. 
at kinuha nang manga pangulong saserdote ang manga putol na pilak, at sinabi, hindi matuwid na ilagay 
ang pilak na iyan sa kabang-yaman, sapagka't halaga nang dugo. 

at sila'y nangagsanggunian, at ibinili nila ang manga yaon nang bukid nang magpapalyok, upang 
paglibingan nang manga taga ibang bayan. 

dahil dito'y tinawag ang bukid na yaon, ang bukid nang dugo, hanggang ngayon. 

nang magkagayo'y natupad ang sinalita sa pamamagitan nang propeta jeremias, na nagsasabi, at kinuha 
nila ang tatlongpung putol na pilak, halaga noong hinalagahan, na inihalaga nang manga anak nang 
israel, 

at kanilang ibinigay ang manga yaon na pinakabayad sa bukid nang magpapalyok, ayon sa iniutos sa akin 
nang panginoon. 

si jesus nga ay nakatayo sa harap nang gobernador: at tinanong siya nang gobernador, na nagsasabi, 
ikaw baga ang hari nang manga judio? at sinabi sa kaniya ni jesus, ikaw ang nagsasabi. 

at nang siya'y isakdal nang manga pangulong saserdote at nang matatanda, ay hindi siya sumagot nang 
anoman. 

nang magkagayo'y sinabi sa kaniya ni pilato, hindi mo baga naririnig kung gaano karaming bagay ang 
kanilang sinasaksihang laban sa iyo? 

at hindi siya sinagot niya, nang kahit isang salita man lamang: ano pa't nanggilalas na mainam ang 
gobernador. 

sa kapistahan nga ay pinagkaugalian nang gobernador na pawalan sa karamihan ang isang bilanggo, na 
sinoman ang kanilang ibigin. 

at noo'y sila'y may isang bilanggong bantog, na tinatawag na barrabas. 

nang sila'y mangagkatipon nga, ay sinabi sa kanila ni pilato, sino ang ibig ninyong sa inyo'y aking 
pawalan? si barrabas, o si jesus na tinatawag na cristo? 

sapagka't natatalastas niya na dahil sa kapanaghilian ay ibinigay siya nila sa kaniya. 

at samantalang nakaupo siya sa luklukan nang pagkahukom, ay nagsugo sa kaniya ang kaniyang asawa, 
na nagsasabi, huwag kang makialam sa matuwid na taong iyan: sapagka't ngayong araw na ito'y 
naghirap ako nang maraming bagay sa panaginip dahil sa kaniya. 

inudyukan nang manga pangulong saserdote at nang matatanda ang manga karamihan na hingin nila si 
barrabas, at puksain si jesus. 

datapuwa't sumagot ang gobernador at sa kanila'y sinabi, alin sa dalawa ang ibig ninyong sa inyo'y aking 
pawalan? at sinabi nila, si barrabas. 

sinabi sa kanila ni pilato, ano ang gagawin kay jesus na tinatawag na cristo? sinabi nilang lahat, mapako 
siya sa krus. 

at sinabi niya, bakit, anong kasamaan ang kaniyang ginawa? datapuwa't sila'y lalong nangagsigawan, na 
nangagsasabi, mapako siya sa krus. 

kaya't nang makita ni pilato na wala siyang magawa, kundi bagkus pa ngang lumalala ang kaguluhan, 
siya'y kumuha nang tubig, at naghugas nang kaniyang manga kamay sa harap nang karamihan, na 
sinasabi, wala akong kasalanan sa dugo nitong matuwid na tao; kayo ang bahala niyan. 

at sumagot ang buong bayan at nagsabi, mapasa amin ang kaniyang dugo, at sa aming manga anak. 
nang magkagayo'y pinawalan niya sa kanila si barrabas, nguni't si jesus ay hinampas at ibinigay upang 
ipako sa krus. 

nang magkagayo'y dinala si jesus nang manga kawal nang gobernador sa pretorio, at nagkatipon sa 
kaniya ang buong pulutong. 

at siya'y kanilang hinubdan, at dinamtan siya nang isang balabal na kulay-ube. 

at sila'y nangagkamakama nang isang putong na tinik, at ipinutong sa kaniyang ulo, at inilagay sa kanang 
kamay niya ang isang tambo, at sila'y nagsiluhod sa harap niya at siya'y kanilang nilibak, na 
nagsisipagsabi, magalak, hari nang manga judio! 

at siya'y kanilang niluluraan, at kinuha nila ang tambo at sinaktan siya sa ulo. 

at nang siya'y kanilang malibak, ay hinubdan nila siya nang balabal, at isinuot sa kaniya ang kaniyang 
manga damit, at kanilang inilabas siya upang ipako sa krus. 

at paglabas nila'y kanilang nasalubong ang isang taong taga cirene, na ang pangala'y simon: ito'y 
kanilang pinilit na sumama sa kanila, upang pasanin niya ang kaniyang krus. 

at nang sila'y magsirating sa isang dakong tinatawag na golgota, sa makatuwid baga'y, ang dako nang 
bungo, 

ay pinainom nila siya nang alak na may kahalong apdo: at nang kaniyang matikman, ay ayaw niyang 
inumin. 

at nang siya'y kanilang maipako sa krus ay kanilang binahagi ang kaniyang manga damit, na kanilang 
pinagsapalaran, 

at sila'y nangagsiupo at binantayan siya roon. 

at inilagay nila sa kaniyang ulunan ang pamagat sa kaniya, na nasusulat: ito'y si jesus, ang hari nang 
manga judio. 

nang magkagayo'y ipinakong kasama niya ang dalawang tulisan, isa sa kanan at isa sa kaliwa. 

at siya'y nililibak nang nangagdaraan, na iginagalaw ang kanilang manga ulo, 

at nangagsasabi, ikaw na igigiba mo ang templo, at sa tatlong araw ay iyong itatayo, iyong iligtas ang 
sarili mo: kung ikaw ay anak nang diyos, ay bumaba ka sa krus. 

gayon din naman ang paglibak sa kaniya nang manga pangulong saserdote, pati nang manga eskriba at 
nang matatanda, na nagsipagsabi, 

nagligtas siya sa manga iba, sa kaniyang sarili ay hindi makapagligtas. siya ang hari nang israel: bumaba 
siya ngayon sa krus, at tayo'y magsisisampalataya sa kaniya. 

nananalig siya sa diyos, iligtas niya siya ngayon, kung siya'y iniibig: sapagka't sinabi niya, ako'y anak nang 
diyos. 

at minumura din naman siya nang manga tulisang kasama niyang nangapapako sa krus. 

mula nga nang oras na ikaanim ay nagdilim sa ibabaw nang buong sangkalupaan hanggang sa oras na 
ikasiyam. 

at nang malapit na ang oras na ikasiyam ay sumigaw si jesus nang malakas na tinig, na sinasabi: eli, eli, 
lama sabachthani? sa makatuwid baga'y, diyos ko, diyos ko bakit mo ako pinabayaan? 

at nang marinig ito nang ilan sa nangakatayo roon, ay sinabi, tinatawag nang taong ito si elias. 

at pagkaraka'y tumakbo ang isa sa kanila, at kumuha nang isang espongha, at binasa nang suka, saka 
inilagay sa isang tambo, at ipinainom sa kaniya. 

at sinabi nang manga iba, pabayaan ninyo, tingnan natin kung paririto si elias upang siya'y iligtas. 

at muling sumigaw si jesus nang malakas na tinig, at nalagot ang kaniyang hininga. 

at narito, ang tabing nang templo'y nahapak na nagkadalawa buhat sa itaas hanggang sa ibaba, at 
nayanig ang lupa, at nangabaak ang manga bato, 

at nangabuksan ang manga libingan: at maraming katawan nang manga banal na nangakatulog ay 
nangagbangon, 

at paglabas sa manga libingan pagkatapos na siya'y mabuhay na maguli ay nagsipasok sila sa bayang 
banal at nangapakita sa marami. 

ang senturion nga, at ang manga kasamahan niya sa pagbabantay kay jesus, nang mangakita nila ang 
lindol, at ang manga bagay na nangyari, ay lubhang nangatakot, na nangagsasabi, tunay na ito ang anak 
nang diyos. 

at nangaroroon ang maraming babae na nagsisipanood buhat sa malayo, na nagsisunod kay jesus buhat 
sa galilea, na siya'y kanilang pinaglilingkuran: 

na sa manga yaon ay si maria magdalena, at si maria na ina ni santiago at ni jose, at ang ina nang manga 
anak ni zebedeo. 

at nang hapon na ay dumating ang isang mayamang mula sa arimatea, na nagngangalang jose, na ito'y 
naging alagad din naman ni jesus, 

ang taong ito'y naparoon kay pilato, at hiningi ang bangkay ni jesus. nang magkagayo'y ipinagutos ni 
pilato na ibigay yaon. 

at kinuha ni jose ang bangkay at binalot niya nang isang malinis na kayong lino, 

at inilagay sa kaniyang sariling bagong libingan, na kaniyang hinukay sa bato: at iginulong niya ang isang 
malaking bato sa pintuan nang libingan, at umalis. 

at nangaroon si maria magdalena, at ang isang maria, at nangakaupo sa tapat nang libingan. 

nang kinabukasan nga, na siyang araw pagkatapos nang paghahanda, ay nangagkatipon kay pilato ang 
manga pangulong saserdote at ang manga fariseo, 

na nagsisipagsabi, ginoo, naaalaala namin na sinabi nang magdarayang yaon nang nabubuhay pa, 
pagkaraan nang tatlong araw ay magbabangon akong muli. 

ipagutos mo nga na ingatan ang libingan hanggang sa ikatlong araw, baka sakaling magsiparoon ang 
kaniyang manga alagad at siya'y nakawin, at sabihin sa bayan, siya'y nagbangon sa gitna nang manga 
patay: at lalong sasama ang huling kamalian. 

sinabi sa kanila ni pilato, mayroon kayong bantay: magsiparoon kayo, inyong ingatan ayon sa inyong 
makakaya. 

kaya't sila'y nagsiparoon, at iningatan nila ang libingan, tinatakan ang bato, na kasama nila ang bantay. 

nang magtatapos ang araw nang sabbath, nang nagbubukang liwayway na ang unang araw nang 
sanglinggo, ay nagsiparoon si maria magdalena at ang isa pang maria upang tingnan ang libingan. 

at narito, lumindol nang malakas, sapagka't bumaba mula sa langit ang isang anghel nang panginoon, at 
naparoon at iginulong ang bato, at nakaupo sa ibabaw nito. 

ang kaniyang anyo ay tulad sa kidlat, at ang kaniyang pananamit ay maputing parang niebe: 

at sa takot sa kaniya'y nagsipanginig ang manga bantay, at nangaging tulad sa manga taong patay. 

at sumagot ang anghel at sinabi sa manga babae, huwag kayong mangatakot, sapagka't nalalaman ko na 
inyong hinahanap si jesus na ipinako sa krus. 

siya'y wala rito: sapagka't siya'y nagbangon, ayon sa sinabi niya. magsiparito kayo, tingnan ninyo ang 
dakong kinalagyan nang panginoon. 

at magsiyaon kayong madali, at sa kaniyang manga alagad ay sabihin ninyo, siya'y nagbangon sa manga 
patay: at narito, siya'y nangunguna sa inyo sa galilea; doon makikita ninyo siya: narito, nasabi ko na sa 
inyo. 

at sila'y nagsialis na madali sa libingan na taglay ang takot at ang malaking galak, at nagsitakbo upang 
ibalita sa kaniyang manga alagad. 

at narito, sila'y sinalubong ni jesus na nagsasabi, mangagalak kayo. at sila'y nagsilapit at niyakap ang 
kaniyang manga paa, at siya'y sinamba. 

nang magkagayo'y sinabi sa kanila ni jesus, huwag kayong mangatakot: magsiyaon kayo at sabihin ninyo 
sa aking manga kapatid na magsiparoon sa galilea, at doo'y makikita nila ako. 

samantala ngang sila'y nagsisiparoon, narito, ang ilan sa manga bantay ay nagsiparoon sa bayan, at 
ibinalita sa manga pangulong saserdote ang lahat nang manga bagay na nangyari. 

at nang sila'y mangakipagkatipon na sa matatanda, at makapagsanggunian na, ay nangagbigay sila nang 
maraming salapi sa manga kawal, 

na nangagsasabi, sabihin ninyo, nagsiparito nang gabi ang kaniyang manga alagad, at siya'y kanilang 
ninakaw samantalang kami'y nangatutulog. 

at kung ito'y dumating sa tainga nang gobernador, ay siya'y aming hihikayatin, at kayo'y aming ilalagay 
sa panatag. 

kaya't kinuha nila ang salapi, at kanilang ginawa alinsunod sa pagkaturo sa kanila: at ang pananalitang 
ito ay kumalat sa gitna nang manga judio, at nananatili hanggang sa manga araw na ito. 

datapuwa't nagsiparoon ang labingisang alagad sa galilea, sa bundok na sa kanila'y itinuro ni jesus. 

at nang siya'y kanilang makita, ay kanilang sinamba siya; datapuwa't ang ilan ay nangagalinlangan. 

at lumapit si jesus sa kanila at sila'y kaniyang kinausap, na sinasabi, ang lahat nang kapamahalaan sa 
langit at sa ibabaw nang lupa ay naibigay na sa akin. 

dahil dito magsiyaon nga kayo, at gawin ninyong manga alagad ang lahat nang manga bansa, na sila'y 
inyong bautismuhan sa pangalan nang ama at nang anak at nang espiritu santo: 

na ituro ninyo sa kanila na kanilang ganapin ang lahat nang manga bagay na iniutos ko sa inyo: at narito, 
ako'y sumasa inyong palagi, hanggang sa katapusan nang sanglibutan. 

ang pasimula nang evangelio ni jesucristo, ang anak nang diyos. 

ayon sa pagkasulat kay isaias na propeta, narito, sinusugo ko ang aking sugo sa unahan nang iyong 
mukha, na maghahanda nang iyong daan, 

ang tinig nang isang sumisigaw sa ilang, ihanda ninyo ang daan nang panginoon, tuwirin ninyo ang 
kaniyang manga landas, 

dumating si juan, na nagbabautismo sa ilang at ipinangaral ang bautismo nang pagsisisi sa 
ikapagpapatawad nang manga kasalanan. 

at nilalabas siya nang buong lupain nang judea, at nilang lahat na manga taga jerusalem, at sila'y 
binabautismuhan niya sa ilog nang jordan, na nangagpapahayag nang kanilang manga kasalanan. 

at si juan ay nananamit nang balahibo nang kamelyo, at may isang pamigkis na katad sa palibot nang 
kaniyang baywang, at kumakain nang manga balang at pulot-pukyutan. 

at siya'y nangangaral, na nagsasabi, sumusunod sa hulihan ko ang lalong makapangyarihan kay sa akin, 
hindi ako karapatdapat yumukod at kumalag nang tali nang kaniyang manga pangyapak. 
binabautismuhan ko kayo sa tubig, datapuwa't kayo'y babautismuhan niya sa espiritu santo. 

at nangyari nang manga araw na yaon, na nanggaling si jesus sa nazaret nang galilea, at siya'y 
binautismuhan ni juan sa jordan. 

at karakarakang pagahon sa tubig, ay nakita niyang biglang nangabuksan ang manga langit, at ang 
espiritu na tulad sa isang kalapati na bumababa sa kaniya: 

at may isang tinig na nagmula sa manga langit, ikaw ang sinisinta kong anak, sa iyo ako lubos na 
nalulugod. 

at pagdaka'y itinaboy siya nang espiritu sa ilang. 

at siya'y nasa ilang na apat na pung araw na tinutukso ni satanas, at kasama siya nang manga ganid; at 
pinaglingkuran siya nang manga anghel. 

pagkatapos ngang madakip si juan, ay napasa galilea si jesus na ipinangangaral ang evangelio nang diyos, 
at sinasabi, naganap na ang panahon, at malapit na ang kaharian nang diyos: kayo'y mangagsisi, at 
magsisampalataya sa evangelio. 

at pagdaraan sa tabi nang dagat nang galilea, ay nakita niya si simon at si andres na kapatid ni simon na 
naghahagis nang lambat sa dagat, sapagka't sila'y manga mamamalakaya. 

at sinabi sa kanila ni jesus, magsisunod kayo sa aking hulihan, at gagawin ko kayong manga 
mamamalakaya nang manga tao. 

at pagdaka'y iniwan nila ang manga lambat, at nagsisunod sa kaniya. 

at paglakad sa dako pa roon nang kaunti, ay nakita niya si santiago na anak ni zebedeo, at si juan na 
kaniyang kapatid, na sila rin naman ay nangasa daong na hinahayuma ang manga lambat. 

at pagdaka'y kaniyang tinawag sila: at kanilang iniwan sa daong ang kanilang amang si zebedeo na 
kasama nang manga aliping upahan, at nagsisunod sa kaniya. 

at nagsipasok sila sa capernaum, at pagdaka'y pumasok siya sa sinagoga nang araw nang sabbath at 
nagtuturo. 

at nangagtaka sila sa kaniyang aral: sapagka't sila'y tinuturuan niyang tulad sa may kapamahalaan, at 
hindi gaya nang manga eskriba. 

at pagdaka'y may isang tao sa kanilang sinagoga na may isang karumaldumal na espiritu, at siya'y 
sumigaw, 

na nagsasabi, anong pakialam namin sa iyo, jesus ikaw na nazareno? naparito ka baga upang kami'y 
puksain? nakikilala kita kung sino ka, ang banal nang diyos. 

at sinaway siya ni jesus, na nagsasabi, tumahimik ka, at lumabas ka sa kaniya. 

at ang karumaldumal na espiritu, nang mapangatal niya siya at makapagsisigaw nang malakas na tinig, 
ay lumabas sa kaniya. 

at silang lahat ay nangagtaka, ano pa't sila-sila rin ay nangagtatanungan, na sinasabi, ano kaya ito? isang 
bagong aral yata! may kapamahalaang naguutos pati sa manga karumaldumal na espiritu, at siya'y 
tinatalima nila. 

at lumipana pagdaka ang pagkabantog niya sa lahat nang dako sa buong palibotlibot nang lupain nang 
galilea. 

at paglabas nila sa sinagoga, ay nagsipasok pagdaka sa bahay ni simon at ni andres, na kasama si 
santiago at si juan. 

nakahiga ngang nilalagnat ang biyanang babae ni simon: at pagdaka'y pinakiusapan nila siya tungkol sa 
kaniya: 

at lumapit siya at tinangnan niya sa kamay, at siya'y itinindig: at inibsan siya nang lagnat, at siya'y 
naglingkod sa kanila. 

at nang kinagabihan, paglubog nang araw, ay kanilang dinala sa kaniya ang lahat nang manga may-sakit, 
at ang manga inaalihan nang manga demonio. 

at ang buong bayan ay nangagkatipon sa pintuan. 

at nagpagaling siya nang maraming may karamdaman nang sarisaring sakit, at nagpalabas nang 
maraming demonio, at hindi tinulutang magsipagsalita ang manga demonio, sapagka't siya'y kanilang 
kilala. 

at nagbangon siya nang madaling-araw, na malalim pa ang gabi, at lumabas, at napasa isang dakong 
ilang, at doo'y nanalangin. 

at si simon at ang kasamahan niya ay nagsisunod sa kaniya, 

at siya'y nasumpungan nila, at sinabi sa kaniya, hinahanap ka nang lahat. 

at sinabi niya sa kanila, magsiparoon tayo sa ibang dako nang manga kalapit na bayan, upang ako'y 
makapangaral din naman doon, sapagka't sa ganitong dahilan ako'y naparito. 

at siya'y pumasok sa manga sinagoga nila sa buong galilea, na nangangaral at nagpapalabas nang manga 
demonio. 

at lumapit sa kaniya ang isang ketongin, na namamanhik sa kaniya, at nanikluhod sa kaniya, at sa 
kaniya'y nagsasabi, kung ibig mo, ay maaaring malinis mo ako. 

at sa pagkaawa ay iniunat niya ang kaniyang kamay, at siya'y hinipo, at sinabi sa kaniya, ibig ko; luminis 
ka. 

at pagdaka'y nawalan siya nang ketong, at siya'y nalinis. 

at siya'y kaniyang pinagbilinang mahigpit, at pinaalis siya pagdaka, 

at sinabi sa kaniya, ingatan mong huwag sabihin sa kanino mang tao ang anoman: kundi yumaon ka, at 
pakita ka sa saserdote, at maghandog ka sa pagkalinis sa iyo nang manga bagay na ipinagutos ni moises, 
na bilang isang patotoo sa kanila. 

datapuwa't siya'y umalis, at pinasimulang ipamalitang mainam, at ipahayag ang nangyari, ano pa't hindi 
na makapasok nang hayag si jesus sa bayan, kundi dumoon sa labas sa manga dakong ilang: at 
pinagsasadya nila siya mula sa lahat nang panig. 

at nang siya'y pumasok uli sa capernaum pagkaraan nang ilang araw, ay nahayag na siya'y nasa bahay. 
at maraming nagkatipon, ano pa't hindi na magkasiya, kahit sa pintuan man: at sa kanila'y sinaysay niya 
ang salita. 

at sila'y nagsidating, na may dalang isang lalaking lumpo sa kaniya, na usong nang apat. 

at nang hindi sila mangakalapit sa kaniya dahil sa karamihan, ay kanilang binakbak ang bubungan nang 
kaniyang kinaroroonan: at nang yao'y kanilang masira, ay inihugos nila ang higaang kinahihigan nang 
lumpo. 

at pagkakita ni jesus sa kanilang pananampalataya ay sinabi sa lumpo, anak, ipinatatawad ang iyong 
manga kasalanan. 

nguni't mayroon doong nangakaupong ilan sa manga eskriba, at nangagbubulaybulay sa kanilang manga 
puso, 

bakit nagsasalita ang taong ito nang ganito? siya'y namumusong: sino ang makapagpapatawad nang 
manga kasalanan kundi isa, ang diyos lamang? 

at pagkaunawa ni jesus, sa kaniyang espiritu na sila'y nangagbubulaybulay sa kanilang sarili, pagdaka'y 
sinabi sa kanila, bakit binubulaybulay ninyo ang manga bagay na ito sa inyong manga puso? 

alin baga ang lalong magaang sabihin sa lumpo, ipinatatawad ang iyong manga kasalanan, o sabihin, 
magtindig ka, at buhatin mo ang iyong higaan, at lumakad ka? 

datapuwa't upang maalaman ninyo na ang anak nang tao ay may kapamahalaan sa lupa na magpatawad 
nang manga kasalanan (sinabi niya sa lumpo), 

sa iyo ko sinasabi, magtindig ka, buhatin mo ang iyong higaan, at umuwi ka sa bahay mo. 

at nagtindig siya, at pagdaka'y binuhat ang higaan, at yumaon sa harap nilang lahat, ano pa't nangagtaka 
silang lahat, at niluwalhati nila ang diyos, na nangagsabi, kailan ma'y hindi tayo nakakita nang ganito. 

at muling lumabas at naparoon siya sa tabi nang dagat; at lumapit sa kaniya ang buong karamihan, at 
sila'y kaniyang tinuruan. 

at sa kaniyang pagdaraan, ay nakita niya si levi na anak ni alfeo na nakaupo sa paningilan nang buwis, at 
sinabi niya sa kaniya, sumunod ka sa akin. at nagtindig siya at sumunod sa kaniya. 

at nangyari, na siya'y nakaupo sa pagkain sa kaniyang bahay, at maraming maniningil nang buwis at 
manga makasalanang nagsiupong kasalo ni jesus at nang kaniyang manga alagad: sapagka't sila'y 
marami, at sila'y nagsisunod sa kaniya. 

at nang makita nang manga eskriba at manga fariseo, na siya'y kumakaing kasalo nang manga 
makasalanan at nang manga maniningil nang buwis, ay nagsipagsabi sa kaniyang manga alagad, ano ito 
na siya'y kumakain at umiinom na kasalo nang manga maniningil nang buwis at nang manga 
makasalanan? 

at nang ito'y marinig ni jesus, ay sinabi niya sa kanila, hindi nangangailangan nang manggagamot ang 
manga walang sakit, kundi ang manga maysakit: hindi ako naparito upang tumawag nang manga 
matuwid, kundi nang manga makasalanan. 

at nangagaayuno ang manga alagad ni juan at ang manga fariseo: at sila'y nagsilapit at sinabi sa kaniya, 
bakit nangagaayuno ang manga alagad ni juan at ang manga alagad nang manga fariseo, datapuwa't 
hindi nangagaayuno ang iyong manga alagad? 

at sinabi sa kanila ni jesus, mangyayari bagang mangagayuno ang manga abay sa kasalan, samantalang 
ang kasintahang-lalake ay sumasa kanila? samantalang ang kasintahang-lalake ay sumasa kanila, ay hindi 
sila mangakapagaayuno. 

datapuwa't darating ang manga araw, na aalisin sa kanila ang kasintahang-lalake, at kung magkagayo'y 
mangagaayuno sila sa araw na yaon. 

walang taong nagtatagpi nang matibay na kayo sa damit na luma: sa ibang paraan ang itinagpi ay 
binabatak ang tinagpian, sa makatuwid baga'y ang bago sa luma, at lalong lumalala ang punit. 

at walang taong nagsisilid nang bagong alak sa manga balat na luma, sa ibang paraan ay pinupunit nang 
alak ang manga balat at nabububo ang alak at nasisira ang manga balat: kundi ang alak na bago ay 
isinisilid sa manga bagong balat. 

at nangyari, na nagdaraan siya sa manga bukiran nang trigo nang araw nang sabbath: at ang manga 
alagad niya, samantalang nagsisilakad, ay nagpasimulang nagsikitil nang manga uhay. 

at sinabi sa kaniya nang manga fariseo, narito, bakit ginagawa nila sa araw nang sabbath ang hindi 
matuwid? 

at sinabi niya sa kanila, kailan man baga'y hindi ninyo nabasa ang ginawa ni david, nang siya'y 
mangailangan, at magutom, siya, at ang kaniyang manga kasamahan? 

kung paanong pumasok siya sa bahay nang diyos nang panahon nang dakilang saserdoteng si abiatar, at 
kumain siya nang tinapay na itinalaga, na hindi matuwid kanin maliban na sa manga saserdote lamang, 
at binigyan pa rin niya ang kaniyang manga kasamahan? 

at sinabi niya sa kanila, ginawa ang sabbath nang dahil sa tao, at di ang tao nang dahil sa sabbath: 
kaya't ang anak nang tao ay panginoon din naman nang sabbath. 

at siya'y muling pumasok sa sinagoga, at doo'y may isang lalake na tuyo ang kaniyang kamay. 

at siya'y inaabangan nila kung pagagalingin siya sa araw nang sabbath, upang siya'y maisakdal nila. 

at sinabi sa lalaking tuyo ang kamay, magtindig ka. 

at sinabi niya sa kanila, katuwiran baga ang gumawa nang magaling sa araw nang sabbath, o ang 
gumawa nang masama? magligtas nang isang buhay, o pumatay? datapuwa't sila'y hindi nagsiimik. 

at nang siya'y lumingap sa kanila sa palibotlibot na may galit, sapagka't ikinalungkot niya ang katigasan 
nang kanilang puso, ay sinabi niya sa lalake, iunat mo ang iyong kamay. at iniunat niya: at gumaling ang 
kaniyang kamay. 

at nagsilabas ang manga fariseo, at pagdaka'y nakipagsanggunian sa manga herodiano laban sa kaniya, 
kung paanong siya'y maipapupuksa nila. 

at si jesus na kasama nang kaniyang manga alagad ay lumigpit sa dagat: at nagsisunod sa kaniya ang 
lubhang karamihang taong mula sa galilea; at mula sa judea, 

at mula sa jerusalem, at mula sa idumea, at mula sa dakong ibayo nang jordan, at sa palibotlibot nang 
tiro, at sidon, na lubhang maraming tao, nang mabalitaan ang lubhang manga dakilang bagay na 
kaniyang ginagawa, ay nagsiparoon sa kaniya. 

at sinabi niya sa kaniyang manga alagad, na ihanda sa kaniya ang isang maliit na daong dahil sa 
karamihan, baka siya'y kanilang siksikin: 

sapagka't siya'y nakapagpagaling sa marami, ano pa't sinisiksik siya nang lahat nang manga nasasalot 
upang siya'y mahipo nila. 

at ang manga karumaldumal na espiritu, pagkakita sa kaniya, ay nangagpatirapa sa kaniyang harapan, at 
nangagsisisigaw, na nangagsasabi, ikaw ang anak nang diyos. 

at ipinagbilin niya sa kanilang mahigpit na siya'y huwag nilang ihayag. 

at siya'y umahon sa bundok, at tinawag niya ang balang kaniyang maibigan: at nagsilapit sila sa kaniya. 
at naghalal siya nang labingdalawa, upang sila'y makisama sa kaniya, at upang sila'y suguin niyang 
magsipangaral, 

at magkaroon nang kapamahalaang magpalayas nang manga demonio: 

at si simon ay kaniyang pinamagatang pedro, 

at si santiago na anak ni zebedeo, at si juan na kapatid ni santiago, at sila'y pinamagatan niyang 
boanerges, na sa makatuwid baga'y manga anak nang kulog: 

at si andres, at si felipe, at si bartolome, at si mateo, at si tomas, at si santiago, na anak ni alfeo, at si 
tadeo, at si simon ang cananeo, 

at si judas iscariote, na siya ring nagkanulo sa kaniya. at pumasok siya sa isang bahay. 

at muling nagkatipon ang karamihan, ano pa't sila'y hindi man lamang makakain nang tinapay. 

at nang mabalitaan yaon nang kaniyang manga kaibigan, ay nagsilabas sila upang siya'y hulihin: 
sapagka't kanilang sinabi, sira ang kaniyang bait. 

at sinabi nang manga eskriba na nagsibaba mula sa jerusalem, nasa kaniya si beelzebub, at, sa 
pamamagitan nang prinsipe nang manga demonio ay nagpapalabas siya nang manga demonio. 

at sila'y kaniyang pinalapit sa kaniya, at sinabi sa kanila sa manga talinghaga, paanong mapalalabas ni 
satanas si satanas? 

at kung ang isang kaharian ay magkabahabahagi laban sa kaniyang sarili, hindi mangyayaring 
makapanatili ang kaharian yaon. 

at kung ang isang bahay ay magkabahabahagi laban sa kaniyang sarili, ay hindi mangyayaring 
makapanatili ang bahay na yaon. 

at kung manghihimagsik si satanas laban sa kaniyang sarili, at magkabahabahagi, hindi siya 
makapanananatili, kundi magkakaroon nang isang wakas. 

datapuwa't walang makapapasok sa bahay nang malakas na tao, at samsamin ang kaniyang manga pag- 
aari, malibang gapusin muna niya ang malakas na tao, at kung magkagayo'y masasamsaman ang 
kaniyang bahay. 

katotohanang sinasabi ko sa inyo, ipatatawad ang lahat nang kanilang manga kasalanan sa manga anak 
nang manga tao, at ang manga kapusungan nila kailan ma't sila'y mangagsasalita nang kapusungan: 
datapuwa't sinomang magsalita nang kapusungan laban sa espiritu santo ay walang kapatawaran 
magpakailan man, kundi may kasalanan nang isang kasalanang walang hanggan: 

sapagka't sinabi nila, siya'y may isang karumaldumal na espiritu. 

at dumating nga ang kaniyang ina at ang kaniyang manga kapatid: at, palibhasa'y nangakatayo sila sa 
labas, ay nangagpasugo sila sa kaniya, na siya'y tinatawag. 

at nangakaupo ang isang karamihan sa palibot niya: at sinabi nila sa kaniya, narito, nangasa labas ang 
iyong ina at ang iyong manga kapatid na hinahanap ka. 

at sinagot niya sila, at sinabi, sino ang aking ina at aking manga kapatid? 

at paglingap niya sa nangakaupo sa palibot niya, ay sinabi niya, narito, ang aking ina at aking manga 
kapatid! 


1094 


sapagka't sinomang gumaganap nang kalooban nang diyos, ito'y ang aking kapatid na lalake, at aking 
kapatid na babae, at ina. 

at siya'y muling nagpasimulang magturo sa tabi nang dagat. at nagpipisan sa kaniya ang lubhang 
maraming tao, ano pa't siya'y lumulan sa isang daong, at siya'y naupo sa dagat, at ang buong karamihan 
ay nasa lupa sa tabi nang dagat. 

at sila'y tinuruan niya nang maraming bagay sa manga talinghaga, at sinabi sa kanila sa kaniyang 
pagtuturo, 

pakinggan ninyo: narito, ang manghahasik ay yumaon upang maghasik: 

at nangyari, sa kaniyang paghahasik, na ang ilang binhi ay nangahulog sa tabi nang daan, at nagsidating 
ang manga ibon at kinain ito. 

at ang manga iba'y nangahulog sa batuhan, na doo'y walang maraming lupa, at pagdaka'y sumibol, 
sapagka't hindi malalim ang lupa: 

at nang sumikat ang araw, ay nangainitan: at dahil sa walang ugat, ay nangatuyo. 

at ang manga iba'y nangahulog sa dawagan, at nagsilaki ang manga dawag, at ininis ang manga 
pananim, at ito'y hindi nangamunga. 

at ang manga iba'y nangahulog sa mabuting lupa, at nangamunga, na nagsitaas at nagsilago, at may 
namunga nang tigtatatlongpu, at tiganim na pu, at tigisang daan. 

at sinabi niya, ang may manga pakinig na ipakikinig, ay makinig. 

at nang siya'y magisa na, ang nangasa palibot niya na kasama ang labingdalawa ay nangagtanong sa 
kaniya tungkol sa manga talinghaga. 

at sinabi niya sa kanila, sa inyo ay ipinagkaloob ang makaalam nang hiwaga nang kaharian nang diyos: 
datapuwa't sa kanilang nangasa labas, ang lahat nang manga bagay ay ginagawa sa pamamagitan nang 
manga talinghaga: 

upang kung magsitingin sila'y mangakakita, at huwag mamalas, at kung mangakinig sila'y mangakarinig, 
at huwag mangakaunawa, baka sakaling sila'y mangagbalikloob, at patawarin sila. 

at sinabi niya sa kanila, hindi baga ninyo nalalaman ang talinghagang ito? at paanong malalaman ninyo 
ang lahat nang manga talinghaga? 

ang manghahasik ay naghahasik nang salita. 

at ang manga ito'y yaong nangasa tabi nang daan, na doon nahahasik ang salita, at nang kanilang 
mapakinggan, pagdaka'y pinaroroonan ni satanas, at inaalis ang salita na inihasik sa kanila. 

at gayon din naman itong manga nahasik sa batuhan, na, pagkarinig nila nang salita, pagdaka'y 
nagsisitanggap na may galak, 

at hindi nangaguugat sa kanilang sarili, kundi sangdaling tumatagal: kaya't pagkakaroon nang 
kapighatian o nang manga paguusig dahil sa salita, pagdaka'y nangatisod sila. 

at ang manga iba'y yaong nangahasik sa dawagan, ang manga ito'y yaong nangakinig nang salita, 

at ang manga pagsusumakit na ukol sa sanglibutan, at ang daya nang manga kayamanan, at ang manga 
pita sa ibang manga bagay na nagsisipasok, ang nagsisiinis sa salita, at ito'y nagiging walang bunga. 

at yaon ang nangahasik sa mabuting lupa: na nangakikinig nang salita, at tinatanggap ito, at namumunga 
nang tigtatatlongpu, at tigaanim na pu, at tigiisang daan. 

at sinabi niya sa kanila, dinadala baga ang ilaw upang ilagay sa ilalim nang takalan, o sa ilalim nang 
higaan, at hindi baga upang ilagay sa talagang lalagayan nang ilaw? 

sapagka't walang anomang bagay na natatago, kundi upang mahayag, ni nalilihim, kundi yao'y upang 
mapasa liwanag. 

kung ang sinoman ay may manga pakinig na ipakikinig, ay makinig. 

at sinabi niya sa kanila, ingatan ninyo kung ano ang inyong pinakikinggan: sa panukat na inyong 
isinusukat ay kayo'y susukatin, at higit pa ang sa inyo'y ibibigay. 

sapagka't ang mayroon, ay bibigyan pa, at ang wala, pati nang nasa kaniya ay aalisin pa sa kaniya. 

at sinabi niya, ganyan ang kaharian nang diyos, na gaya nang isang taong naghahasik nang binhi sa lupa, 

at natutulog at nagbabangon sa gabi at araw, at sumisibol at lumalaki ang binhi na di niya nalalaman 
kung paano. 

sa kaniyang sarili ay nagbubunga ang lupa: una-una'y usbong, saka uhay, pagkatapos ay butil na 
humihitik sa uhay. 

datapuwa't pagka hinog na ang bunga, ay ginagamit agad ang panggapas, sapagka't dumating na ang 
pagaani. 

at kaniyang sinabi, sa ano natin itutulad ang kaharian nang diyos? o sa anong talinghaga isasaysay natin 
ito? 

ito'y tulad sa butil nang binhi nang mostasa, na pagkahasik sa lupa, bagama't siyang lalong pinakamaliit 
sa lahat nang manga binhi na nangasa lupa, 

gayon ma'y pagkatanim, ay tumataas, at lumalaki nang higit kay sa lahat nang manga gulay, at 
nagsasanga nang malalabay, ano pa't ang manga ibon sa langit ay mangakasisilong sa kaniyang lilim. 

at sa pamamagitan nang gayong maraming talinghaga ay sinasaysay niya sa kanila ang salita, ayon sa 
makakaya nang kanilang pakinig, 

at hindi sila kinakausap kundi sa talinghaga: datapuwa't sa kaniyang sariling manga alagad ay bukod na 
ipinaliliwanag ang lahat nang manga bagay. 

at nang araw ding yaon, nang gabi na, ay sinabi niya sa kanila, tumawid tayo sa kabilang ibayo. 

at pagkaiwan sa karamihan, ay kanilang dinala siya sa daong, ayon sa kaniyang kalagayan. at mayroon 
siyang kasamang ibang manga daong. 

at nagbangon ang isang malakas na bagyo, at sinasalpukan ang daong nang manga alon, na ano pa't ang 
daong ay halos natitigib. 

at siya'y natutulog sa hulihan sa ibabaw nang kutson, at siya'y ginising nila, at sinabi sa kaniya, guro, 
wala bagang anoman sa iyo na mapahamak tayo? 

at gumising siya, at sinaway ang hangin, at sinabi sa dagat, pumayapa, tumahimik ka. at humimpil ang 
hangin, at humusay na totoo ang panahon, 

at sinabi niya sa kanila, bakit kayo nangatakot? wala pa baga kayong pananampalataya? 

at sila'y nangatakot na lubha, at sila-sila'y nangagsasabihan, sino nga ito, na pati nang hangin at nang 
dagat ay tumatalima sa kaniya? 

at nagsidating sila sa kabilang ibayo nang dagat sa lupain nang manga gadareno. 

at paglunsad niya sa daong, pagdaka'y sinalubong siya na galing sa manga libingan nang isang lalake na 
may isang karumaldumal na espiritu, 

na tumatahan sa manga libingan: at sinoma'y hindi siya magapos, kahit nang tanikala, 

sapagka't madalas na siya'y ginapos nang manga damal at manga tanikala, at pinagpatidpatid niya ang 
manga tanikala, at pinagbabalibali ang manga damal: at walang taong may lakas na makasupil sa kaniya. 
at palaging sa gabi't araw, ay nagsisisigaw sa manga libingan at sa manga kabundukan, at sinusugatan 
ang sarili nang manga bato. 

at pagkatanaw niya sa malayo kay jesus, ay tumakbo at siya'y kaniyang sinamba, 

at nagsisisigaw nang malakas na tinig, na kaniyang sinabi, ano ang pakialam ko sa iyo, jesus, ikaw na 
anak nang diyos na kataastaasan? kita'y pinamamanhikan alangalang sa diyos, na huwag mo akong 
pahirapan. 

sapagka't sinabi niya sa kaniya, lumabas ka sa taong ito, ikaw na karumaldumal na espiritu. 

at tinanong niya siya, ano ang pangalan mo? at sinabi niya sa kaniya, pulutong ang pangalan ko; 
sapagka't marami kami. 

at ipinamamanhik na mainam sa kaniya na huwag silang palayasin sa lupaing yaon. 

at sa libis nang bundok na yaon ay may isang malaking kawan nang manga baboy na nagsisipanginain. 
at nangamanhik sila sa kaniya, na nagsisipagsabi, paparoonin mo kami sa manga baboy, upang kami ay 
magsipasok sa kanila. 

at ipinahintulot niya sa kanila. at ang manga karumaldumal na espiritu ay nangagsilabas, at 
nangagsipasok sa manga baboy: at ang kawan ay napadaluhong sa bangin hanggang sa dagat, na sila'y 
may manga dalawang libo, at sila'y nangalunod sa dagat. 

at nagsitakas ang manga tagapagalaga nang manga yaon, at ibinalita sa bayan, at sa manga bukid. at 
nagsiparoon ang manga tao upang makita kung ano ang nangyari. 

at nagsiparoon sila kay jesus, at nakita nila ang inalihan nang manga demonio na nakaupo, nakapanamit 
at matino ang kaniyang pagiisip, sa makatuwid baga'y siyang nagkaroon nang isang pulutong: at sila'y 
nangatakot. 

at sinabi sa kanila nang nangakakita kung paanong pagkapangyari sa inalihan nang manga demonio, at 
tungkol sa manga baboy. 

at sila'y nangagpasimulang magsipamanhik sa kaniya na siya'y umalis sa kanilang manga hangganan. 

at habang lumululan siya sa daong, ay ipinamamanhik sa kaniya nang inalihan nang manga demonio na 
siya'y ipagsama niya. 

at hindi niya itinulot sa kaniya, kundi sa kaniya'y sinabi, umuwi ka sa iyong bahay sa iyong manga 
kaibigan, at sabihin mo sa kanila kung gaano kadakilang manga bagay ang ginawa sa iyo nang 
panginoon, at kung paanong kinaawaan ka niya. 

at siya'y yumaon nang kaniyang lakad, at nagpasimulang ihayag sa decapolis kung gaanong kadakilang 
manga bagay ang sa kaniya'y ginawa ni jesus: at nangagtaka ang lahat nang manga tao. 

at nang si jesus ay muling makatawid sa daong sa kabilang ibayo, ay nakipisan sa kaniya ang lubhang 
maraming tao: at siya'y nasa tabi nang dagat. 

at lumapit ang isa sa manga pinuno sa sinagoga, na nagngangalang jairo; at pagkakita sa kaniya, ay 
nagpatirapa siya sa kaniyang paanan, 

at ipinamamanhik na mainam sa kaniya, na sinasabi, ang aking munting anak na babae ay naghihingalo: 
ipinamamanhik ko sa iyo, na ikaw ay pumaroon at ipatong mo ang iyong manga kamay sa kaniya, upang 
siya'y gumaling, at mabuhay. 

at siya'y sumama sa kaniya, at sinundan siya nang lubhang maraming tao; at siya'y sinisiksik nila. 

at isang babae na may labingdalawang taon nang inaagasan, 

at siya'y napahirapan na nang maraming bagay nang manga manggagamot, at nagugol na niya ang lahat 
niyang tinatangkilik, at hindi gumaling nang kaunti man, kundi bagkus pang lumulubha siya, 

na pagkarinig niya nang manga bagay tungkol kay jesus, ay lumapit siya sa karamihan, sa likuran niya, at 
hinipo ang kaniyang damit. 

sapagka't sinasabi niya, kung mahipo ko man lamang ang kaniyang damit, ay gagaling ako. 

at pagdaka'y naampat ang kaniyang agas, at kaniyang naramdaman sa kaniyang katawan na magaling na 
siya sa salot niya. 

at si jesus, sa pagkatalastas niya agad sa kaniyang sarili na may umalis na bisa sa kaniya, ay pagdaka'y 
pumihit sa karamihan at nagsabi, sino ang humipo nang aking manga damit? 

at sinabi sa kaniya nang kaniyang manga alagad, nakikita mong sinisiksik ka nang karamihan, at sasabihin 
mo, sino ang humipo sa akin? 

at lumingap siya sa palibotlibot upang makita siya na gumawa nang bagay na ito. 

nguni't ang babae na natatakot at nangangatal, palibhasa'y nalalaman ang sa kaniya'y nangyari, lumapit 
at nagpatirapa sa harap niya, at sinabi sa kaniya ang buong katotohanan. 

at sinabi niya sa kaniya, anak, pinagaling ka nang pananampalataya mo, yumaon kang payapa, at 
gumaling ka sa salot mo. 

samantalang nagsasalita pa siya, ay may nagsidating na galing sa bahay nang pinuno sa sinagoga, na 
nagsasabi, patay na ang anak mong babae: bakit mo pa binabagabag ang guro? 

datapuwa't hindi pinansin ni jesus ang kanilang sinasalita, at nagsabi sa pinuno nang sinagoga, huwag 
kang matakot, manampalataya ka lamang. 

at hindi niya ipinahintulot na sinoma'y makasunod sa kaniya, liban kay pedro, at kay santiago, at kay 
juan na kapatid ni santiago. 

at nagsidating sila sa bahay nang pinuno sa sinagoga, at napanood niya ang pagkakagulo, at ang 
nagsisitangis, at nangagbubuntong-hininga nang labis. 

at pagkapasok niya, ay kaniyang sinabi sa kanila, bakit kayo'y nangagkakagulo at nagsisitangis? hindi 
patay ang bata, kundi natutulog. 

at tinatawanan nila siya na nililibak. datapuwa't, nang mapalabas na niya ang lahat, ay isinama niya ang 
ama nang bata at ang ina nito, at ang kaniyang manga kasamahan, at pumasok sa kinaroroonan nang 
bata. 

at pagkahawak niya sa kamay nang bata, ay sinabi niya sa kaniya, talitha cumi; na kung liliwanagin ay, 
dalaga, sinasabi ko sa iyo, magbangon ka. 

at pagdaka'y nagbangon ang dalaga, at lumakad: sapagka't siya'y may labingdalawang taon na. at 
pagdaka'y nangagtaka silang lubha. 

at ipinagbilin niya sa kanilang mahigpit, na sinoman ay huwag makaalam nito: at kaniyang ipinagutos na 
siya'y bigyan nang pagkain. 

at umalis siya doon, at napasa kaniyang sariling lupain: at nagsisunod sa kaniya ang kaniyang manga 
alagad. 

at nang dumating ang sabbath, ay nagpasimulang magturo siya sa sinagoga: at marami sa 
nangakakarinig sa kaniya ay nangagtataka, na nangagsasabi, saan nagkaroon ang taong ito nang manga 
bagay na ito? at, anong karunungan ito na sa kaniya'y ibinigay, at anong kahulugan nang gayong manga 
makapangyarihang gawa na ginagawa nang kaniyang manga kamay? 

hindi baga ito ang anluwagi, ang anak ni maria, at kapatid ni santiago, at ni jose, at ni judas, at ni simon? 
at hindi baga nangaririto sa atin ang kaniyang manga kapatid na babae? at siya'y kinatitisuran nila. 

at sinabi sa kanila ni jesus, walang propetang di may kapurihan, liban sa kaniyang sariling lupain, at sa 
gitna nang kaniyang sariling manga kamaganak, at sa kaniyang sariling bahay. 

at hindi siya nakagawa doon nang anomang makapangyarihang gawa, liban sa ipinatong niya ang 
kaniyang manga kamay sa ilang manga maysakit, at pinagaling sila. 

at nanggigilalas siya sa kanilang di pananampalataya. at siya'y lumibot na nagtuturo sa manga nayong 
nasa paligidligid. 

at pinalapit niya sa kaniya ang labingdalawa, at nagpasimulang sinugo sila na daladalawa, at binigyan 
niya sila nang kapamahalaan laban sa manga karumaldumal na espiritu, 

at ipinagbilin niya sa kanila na huwag silang magsipagbaon nang anoman sa paglakad, kundi tungkod 
lamang: kahit tinapay, kahit supot nang ulam, kahit salapi sa kanilang supot; 

datapuwa't gumamit nang manga sandalyas: at, huwag magsuot nang dalawang tunika. 

at sinabi niya sa kanila, saan man kayo magsipasok sa isang bahay, mangatira kayo roon hanggang sa 
kayo'y magsialis doon. 

at sa alin mang dakong hindi kayo tanggapin, at hindi kayo pakinggan, pagalis ninyo doo'y ipagpag ninyo 
ang alabok na nasa ilalim nang inyong talampakan bilang patotoo sa kanila. 

at sila'y nangagsialis, at nagsipangaral na mangagsisi ang manga tao. 

at nangagpalabas nang maraming demonio, at nangagpahid nang langis sa maraming may-sakit, at 
pinagaling sila. 

at narinig nang haring herodes: sapagka't nabantog na ang pangalan niya, at sinabi niya, si juan na 
mangbabautismo ay nagbangon sa manga patay, at kaya sumasa kaniya ang manga kapangyarihang ito. 
at sinasabi nang manga iba, siya'y si elias. at sinasabi nang manga iba, siya'y propeta, na gaya nang ibang 
manga propeta. 

datapuwa't nang marinig ni herodes, ay sinabi, si juan na aking pinugutan nang ulo, siya'y nagbangon. 

sapagka't si herodes din ang nagsugo sa manga kawal at nagpahuli kay juan, at nagpatanikala sa kaniya 
sa bilangguan dahil kay herodias, na asawa ni filipo na kaniyang kapatid, sapagka't nagasawa siya sa 
kaniya. 

sapagka't sinabi ni juan kay herodes, hindi matuwid sa iyo na iyong ariin ang asawa nang iyong kapatid. 
at ipinagtanim siya ni herodias, at hinahangad siyang patayin, at hindi niya magawa, 

sapagka't natatakot si herodes kay juan palibhasa'y nalalamang siya'y lalaking matuwid at banal, at siya'y 
ipinagsanggalang niya. at kung siya'y pinakikinggan niya, ay natitilihan siyang mainam, at pinakikinggan 
niya siya na may galak. 

at nang sumapit ang isang kaukulang araw, na kapanganakan niya, ay ipinaghanda ni herodes nang isang 
hapunan ang kaniyang manga maginoo, at manga mataas na kapitan, at manga pangulong lalake sa 
galilea, 

at nang pumasok ang anak na babae ni herodias ay sumayaw, at siya'y kinalugdan ni herodes at nang 
manga kasalo niyang nakaupo sa dulang, at sinabi nang hari sa dalaga, hingin mo sa akin ang maibigan 
mo, at ibibigay ko sa iyo. 

at ipinanumpa niya sa kaniya, ang anomang hingin mo sa akin ay ibibigay ko sa iyo, kahit ang kalahati 
nang aking kaharian. 

at lumabas siya, at sinabi sa kaniyang ina, ano ang aking hihingin? at sinabi niya, ang ulo ni juan ang 
mangbabautismo. 

at pagdaka'y pumasok siyang dalidali sa kinaroroonan nang hari, at humingi, na sinasabi, ibig ko na 
ngayon din ang ibigay mo sa akin na nasa isang pinggan ang ulo ni juan bautista. 

at namanglaw na lubha ang hari, datapuwa't dahil sa kaniyang sumpa, at sa nangakaupo sa dulang, ay 
hindi niya itinanggi. 

at pagdaka'y nagsugo ang hari sa isang kawal na kaniyang bantay, at ipinagutos na dalhin sa kaniya ang 
ulo niya: at yumaon siya at pinugutan siya nang ulo sa bilangguan, 

at dinala ang kaniyang ulo na nasa isang pinggan, at ibinigay sa dalaga, at ibinigay nang dalaga sa 
kaniyang ina. 

at nang mabalitaan nang kaniyang manga alagad, ay nagsiparoon sila at binuhat ang kaniyang bangkay, 
at inilagay sa isang libingan. 

at ang manga apostol ay nangagpisan kay jesus; at isinaysay nila sa kaniya ang lahat nang manga bagay 
na kanilang ginawa, at ang lahat nang kanilang itinuro. 

at sinabi niya sa kanila, magsiparito kayo nang bukod sa isang dakong ilang, at mangagpahinga kayo 
nang kaunti. sapagka't marami ang nangagpaparoo't parito, at sila'y hindi man lamang 
mangagkapanahon na magsikain. 

at nagsiyaon silang nangasa daong at nangapasa isang dakong ilang at bukod. 

at nangakita sila nang manga tao sa pagalis, at sila'y nangakilala nang marami at paraparang 
nagsisitakbo na nagsiparoon doon mula sa lahat nang manga bayan, at nangaunang nagsirating pa kay 
sa kanila. 

at lumabas siya at nakita ang lubhang maraming tao, at nahabag siya sa kanila, sapagka't sila'y gaya nang 
manga tupa na walang pastor: at siya'y nagpasimulang tinuruan sila nang maraming bagay. 

at nang gumabi na, ay nagsilapit sa kaniya ang kaniyang manga alagad, at nangagsabi, ilang ang dakong 
ito, at gumagabi na, 

payaunin mo sila, upang sila'y magsiparoon sa manga bayan at manga nayon sa palibotlibot nito, at 
mangagsibili nang anomang makakain. 

datapuwa't siya'y sumagot at sinabi sa kanila, bigyan ninyo sila nang makakain. at sinabi nila sa kaniya, 
magsisiyaon ba kami at magsisibili nang dalawang daang denariong tinapay, at ipakakain namin sa 
kanila? 

at sinabi niya sa kanila, ilang tinapay mayroon kayo? magsiparoon kayo at inyong tingnan. at nang 
mangaalaman nila, ay kanilang sinabi, lima, at dalawang isda. 

at iniutos niya sa kanila na paupuin silang lahat na pulupulutong sa ibabaw nang damuhang sariwa. 

at sila'y nagsiupong hanayhanay, na tigsasangdaan, at tiglilimangpu. 

at kinuha niya ang limang tinapay at ang dalawang isda, at pagtingala sa langit, ay kaniyang pinagpala, at 
pinagputolputol ang manga tinapay, at ibinigay niya sa manga alagad upang ihain nila sa kanila, at 
ipinamahagi niya sa kanilang lahat ang dalawang isda. 

at nagsikain silang lahat, at nangabusog. 

at kanilang pinulot ang manga pinagputolputol, labingdalawang bakol na puno nang tinapay at manga 
isda naman. 

at ang nagsikain nang manga tinapay ay limang libong lalake. 

at pagdaka'y pinalulan niya sa daong ang kaniyang manga alagad, at pinauna sa kaniya sa kabilang ibayo, 
sa betsaida, samantalang pinayayaon niya ang karamihan. 

at pagkatapos na mapagpaalam niya sila, ay naparoon siya sa bundok upang manalangin. 

at nang dumating ang gabi, ang daong ay nasa gitna nang dagat, at siya'y nagiisa sa lupa. 

at pagkakita sa kanila na totoong nangalulumbay sa paggaod, sapagka't sinasalunga sila nang hangin, at 
malapit na ang ikaapat na pagpupuyat sa gabi ay naparoon siya sa kanila, na lumalakad sa ibabaw nang 
dagat, at ibig silang lagpasan: 

datapuwa't sila, nang makita nilang siya'y lumalakad sa ibabaw nang dagat, ay inakala nilang siya'y isang 
multo, at nangagsisigaw: 

sapagka't nakita siya nilang lahat, at nangagulumihanan. datapuwa't pagdaka'y nagsalita siya sa kanila, 
at sa kanila'y sinabi, laksan ninyo ang inyong loob: ako nga, huwag kayong mangatakot. 

at pinanhik niya sila sa daong, at humimpil ang hangin: at sila'y nanganggilalas nang di kawasa sa 
kanilang sarili: 

palibhasa'y hindi pa nila natatalastas yaong tungkol sa manga tinapay, dahil sa ang kanilang puso'y 
pinatigas. 

at nang mangakatawid na sila, ay narating nila ang lupa nang genezaret, at nagsisadsad sa daungan. 

at paglunsad nila sa daong, pagdaka'y nakilala siya nang manga tao, 

at nang malibot nilang nagtutumulin ang buong lupaing yaon, at nagpasimulang dalhin sa kaniya ang 
manga may-sakit na nasa kanilang higaan, saan man nila marinig na naroon siya. 

at saan man siya pumasok, sa manga nayon, o sa manga bayan o sa manga bukid, ay inilalagay nila sa 
manga liwasan ang manga may-sakit, at ipinamamanhik sa kaniya na ipahipo man lamang sa kanila ang 
laylayan nang kaniyang damit: at ang lahat nang nagsihipo sa kaniya ay pawang nagsigaling. 

at nakisama sa kanila ang manga fariseo, at ilan sa manga eskriba, na nagsipanggaling sa jerusalem, 

at kanilang nangakita ang ilan sa kaniyang manga alagad na nagsisikain nang kanilang tinapay nang 
manga kamay na marurumi, sa makatuwid baga'y manga kamay na hindi hinugasan. 

(sapagka't ang manga fariseo, at ang lahat nang manga judio, ay hindi nagsisikain, kundi muna 
mangaghugas na maingat nang manga kamay, na pinanghahawakan ang manga sali't-saling sabi nang 
matatanda, 

at kung nagsisipanggaling sila sa pamilihan, kung hindi muna mangaghugas, ay hindi sila nagsisikain, at 
may iba pang maraming bagay na kanilang minana, upang ganapin: gaya nang manga paghuhugas nang 
manga inuman, at nang manga saro, at nang manga inumang tanso.) 

at siya'y tinanong nang manga fariseo at nang manga eskriba, bakit ang iyong manga alagad ay hindi 
nagsisilakad nang ayon sa sali't-saling sabi nang matatanda, kundi nagsisikain sila nang kanilang tinapay 
nang manga kamay na karumaldumal? 

at sinabi niya sa kanila, mabuti ang pagkahula ni isaias tungkol sa inyong manga mapagpaimbabaw, ayon 
sa nasusulat, ang bayang ito'y iginagalang ako nang kaniyang manga labi, datapuwa't ang kanilang puso 
ay malayo sa akin. 

datapuwa't walang kabuluhan ang pagsamba nila sa akin, na nagtuturo nang kanilang pinakaaral nang 
manga utos nang manga tao. 

nilisan ninyo ang utos nang diyos, at inyong pinanghahawakan ang sali't-saling sabi nang manga tao. 

at sinabi niya sa kanila, totoong itinatakuwil ninyo ang utos nang diyos, upang mangaganap ninyo ang 
inyong manga sali't-saling sabi. 

sapagka't sinabi ni moises, igalang mo ang iyong ama at ang iyong ina; at, ang manungayaw sa ama o sa 
ina, ay mamatay siyang walang pagsala: 

datapuwa't sinasabi ninyo, kung sabihin nang isang tao sa kaniyang ama o sa kaniyang ina, yaong 
mangyayaring pakinabangan mo sa akin ay corban, sa makatuwid baga'y, hain sa diyos, 

hindi na ninyo siya pinabayaang gumawa nang anoman na ukol sa kaniyang ama o sa kaniyang ina, 

na niwawalang kabuluhan ang salita nang diyos nang inyong sali't-saling sabi, na inyong itinuro: at 
nagsisigawa kayo nang iba pang maraming bagay na kawangis nito. 

at muling pinalapit niya sa kaniya ang karamihan, at sinabi sa kanila, pakinggan ninyong lahat ako, at 
inyong unawain: 

walang anomang nasa labas nang katawan nang tao, na pagpasok sa kaniya ay makakahawa sa kaniya, 
datapuwa't ang manga bagay na nagsisilabas sa tao yaon ang nangakakahawa sa tao. 

kung ang sinoman ay may pakinig na ipakikinig ay makinig. 

at nang pumasok siya sa bahay na mula sa karamihan, ay itinanong sa kaniya nang kaniyang manga 
alagad ang talinghaga. 

at sinabi niya sa kanila, kayo baga naman ay wala ring pagiisip? hindi pa baga ninyo nalalaman, na 
anomang nasa labas na pumapasok sa tao, ay hindi nakakahawa sa kaniya, 

sapagka't hindi pumapasok sa kaniyang puso, kundi sa kaniyang tiyan, at lumalabas sa dakong daanan 
nang dumi? sa salitang ito'y nililinis niya ang lahat nang pagkain. 

at sinabi niya, ang lumalabas sa tao, yaon ang nakakahawa sa tao. 

sapagka't mula sa loob, mula sa puso nang manga tao, lumalabas ang masasamang pagiisip, ang manga 
pakikiapid, ang manga pagnanakaw, ang manga pagpatay sa kapuwa-tao, ang manga pangangalunya, 
ang manga kasakiman, ang manga kasamaan, ang pagdaraya, ang kalibugan, ang matang masama, ang 
kapusungan, ang kapalaluan, ang kamangmangan: 

ang lahat nang masasamang bagay na ito ay sa loob nagsisipanggaling, at nangakakahawa sa tao. 

at nagtindig siya doon, at napasa manga hangganan nang tiro at nang sidon. at pumasok siya sa isang 
bahay, at ibig niya na sinomang tao'y huwag sanang makaalam, at hindi siya nakapagtago. 

nguni't ang isang babae na ang kaniyang munting anak na babae ay may isang karumaldumal na espiritu, 
pagdaka'y nang mabalitaan siya, ay lumapit at nagpatirapa sa kaniyang paanan. 

ang babae nga ay isang griega, isang sirofenisa, ayon sa lahi. at ipinamamanhik niya sa kaniya na 
palabasin sa kaniyang anak ang demonio. 

at sinabi niya sa kaniya, pabayaan mo munang mangabusog ang manga anak: sapagka't hindi marapat 
na kunin ang tinapay nang manga anak at itapon sa manga aso. 

datapuwa't siya'y sumagot at sinabi sa kaniya, oo, panginoon, kahit ang manga aso sa ilalim nang dulang 
ay nagsisikain nang manga mumo nang manga anak. 

at sinabi niya sa kaniya, dahil sa sabing ito humayo ka, nakaalis na ang demonio sa iyong anak. 

at umuwi siya sa kaniyang bahay, at naratnan ang anak na nakahiga sa higaan, at nakaalis na ang 
demonio. 

at siya'y muling umalis sa manga hangganan nang tiro, at napasa sidon hanggang sa dagat nang galilea, 
na kaniyang tinahak ang manga hangganan nang decapolis. 

at dinala nila sa kaniya ang isang bingi at utal; at ipinamanhik nila sa kaniya na kaniyang ipatong ang 
kaniyang kamay sa kaniya. 

at siya'y inihiwalay niya nang bukod sa karamihan, at isinuot ang kaniyang manga daliri sa manga tainga 
niya, at siya'y lumura, at hinipo ang kaniyang dila: 

at pagkatingala sa langit, ay siya'y nagbuntong-hininga, at sinabi sa kaniya, ephatha, sa makatuwid 
baga'y, mabuksan. 

at nangabuksan ang kaniyang manga pakinig, at nakalag ang tali nang kaniyang dila, at siya'y 
nakapagsalitang malinaw. 

at ipinagbilin niya sa kanila na kanino mang tao ay huwag nilang sabihin: nguni't kung kailan lalong 
ipinagbabawal niya sa kanila, ay lalo namang kanilang ibinabantog. 

at sila'y nangagtataka nang di kawasa, na nangagsasabi, mabuti ang pagkagawa niya sa lahat nang 
manga bagay, kaniyang binibigyang pakinig pati nang manga bingi, at pinapagsasalita ang manga pipi. 
nang manga araw na yaon, nang magkaroong muli nang maraming tao, at wala silang mangakain, ay 
tinawag niya ang kaniyang manga alagad, at sinabi sa kanila, 

nahahabag ako sa karamihan, sapagka't tatlong araw nang sila'y nangatira sa akin, at walang mangakain: 
at kung sila'y pauwiin kong nangagugutom sa kanilang manga tahanan, ay magsisipanglupaypay sila sa 
daan, at nagsipanggaling sa malayo ang ilan sa kanila. 

at nagsisagot sa kaniya ang kaniyang manga alagad, paanong mabubusog ninoman ang manga taong ito 
nang tinapay dito sa isang ilang na dako? 

at kaniyang tinanong sila, ilang tinapay mayroon kayo? at sinabi nila, pito. 

at iniutos niya sa karamihan na magsiupo sa lupa, at kinuha niya ang pitong tinapay, at 
pagkapagpasalamat, ay pinagputolputol niya, at ibinigay sa kaniyang manga alagad, upang ihain sa 
kanila, at inihain nila sa karamihan. 

at mayroon silang ilang maliliit na isda: at nang mapagpala ang manga ito, ay ipinagutos niya na ihain din 
naman ang manga ito sa kanila. 

at sila'y nagsikain, at nangabusog: at kanilang pinulot ang lumabis sa manga pinagputolputol, na pitong 
bakol na puno. 

at sila'y may manga apat na libo: at pinayaon niya sila. 

at pagdaka'y lumulan siya sa daong na kasama ang kaniyang manga alagad, at napasa manga sakop nang 
dalmanuta. 

at nagsilabas ang manga fariseo, at nangagpasimulang makipagtalo sa kaniya, na hinahanapan siya nang 
isang tandang mula sa langit, na tinutukso siya. 

at nagbuntong-hininga siya nang malalim sa kaniyang espiritu, at nagsabi, bakit humahanap nang tanda 
ang lahing ito? katotohanang sinasabi ko sa inyo, walang tandang ibibigay sa lahing ito. 

at sila'y iniwan niya, at muling pagkalulan sa daong ay tumawid sa kabilang ibayo. 

at nangalimutan nilang magsipagdala nang tinapay, at wala sila kundi isang tinapay sa daong. 

at ipinagbilin niya sa kanila, na nagsabi, tingnan ninyo, mangagingat kayo sa lebadura nang manga 
fariseo at sa lebadura ni herodes. 

at nangagkatuwiranan sila-sila rin, na nangagsasabi, wala tayong tinapay. 

at pagkahalata nito ni jesus ay sinabi sa kanila, bakit nangagbubulaybulay kayo, sapagka't wala kayong 
tinapay? hindi pa baga ninyo napaghahalata, ni napaguunawa man? nangagmatigas na baga ang inyong 
puso? 

mayroon kayong manga mata, hindi baga kayo nangakakakita? at mayroon kayong manga tainga, hindi 
baga kayo nangakakarinig? at hindi baga ninyo nangaaalaala? 

nang aking pagputolputulin ang limang tinapay sa limang libong lalake, ilang bakol na puno nang manga 
pinagputolputol ang inyong binuhat? sinabi nila sa kaniya, labingdalawa. 

at nang pagputolputulin ang pitong tinapay sa apat na libo, ilang bakol na puno nang manga 
pinagputolputol ang binuhat ninyo? at sinabi nila sa kaniya, pito. 

at sinabi niya sa kanila, hindi pa baga ninyo napaguunawa? 

at nagsidating sila sa betsaida. at dinala nila sa kaniya ang isang lalaking bulag, at ipinamanhik sa kaniya 
na siya'y hipuin. 

at hinawakan niya sa kamay ang lalaking bulag, at dinala niya sa labas nang nayon, at nang maluraan ang 
kaniyang manga mata, at maipatong ang kaniyang manga kamay sa kaniya, ay kaniyang tinanong siya, 
nakakakita ka baga nang anoman? 

at siya'y tumingala, at nagsabi, nakakakita ako nang manga tao; sapagka't namamasdan ko silang tulad 
sa manga punong kahoy, na nagsisilakad. 

saka ipinatong na muli sa kaniyang manga mata ang manga kamay niya, at siya'y tumitig, at gumaling, at 
nakita niyang maliwanag ang lahat nang manga bagay. 

at pinauwi niya siya sa kaniyang tahanan, na sinasabi, huwag kang pumasok kahit sa nayon. 

at pumaroon si jesus, at ang kaniyang manga alagad sa manga nayon nang cesarea ni filipo: at sa daan ay 
itinanong niya sa kaniyang manga alagad, na sinabi sa kanila, ano baga ang sabi nang manga tao kung 
sino ako? 

at sinaysay nila sa kaniya, na sinasabi, si juan bautista: at ang manga iba, si elias, datapuwa't ang manga 
iba, isa sa manga propeta. 

at tinanong niya sila, datapuwa't ano ang sabi ninyo kung sino ako? sumagot si pedro at nagsabi sa 
kaniya, ikaw ang cristo. 

at ipinagbilin niya sa kanila na huwag sabihin kanino man ang tungkol sa kaniya. 

at siya'y nagpasimulang magturo sa kanila, na ang anak nang tao ay kinakailangang magbata na 
maraming manga bagay, at itakuwil nang matatanda, at nang manga pangulong saserdote, at nang 
manga eskriba, at patayin, at pagkaraan nang tatlong araw ay muling magbangon. 

at hayag na sinabi niya ang pananalitang ito. at isinama siya ni pedro, at pinasimulang siya'y pagwikaan. 
datapuwa't paglingap niya sa palibot, at pagtingin sa kaniyang manga alagad, ay pinagwikaan si pedro, at 
sinabi, lumagay ka sa likuran ko, satanas, sapagka't hindi mo pinagiisip ang manga bagay na ukol sa 
diyos, kundi ang manga bagay na ukol sa manga tao. 


at pinalapit niya sa kaniya ang karamihan pati nang kaniyang manga alagad, at sa kanila'y sinabi, kung 
ang sinomang tao ay ibig sumunod sa akin, ay tumanggi sa kaniyang sarili, at pasanin ang kaniyang krus, 
at sumunod sa akin. 

sapagka't ang sinomang magibig iligtas ang kaniyang buhay ay mawawalan nito: at ang sinomang 
mawalan nang kaniyang buhay dahil sa akin at sa evangelio ay maililigtas yaon. 

sapagka't ano ang mapapakinabang nang tao, na makamtan ang buong sanglibutan, at mapapahamak 
ang kaniyang buhay? 

sapagka't anong ibibigay nang tao na katumbas sa kaniyang buhay? 

sapagka't ang sinomang magmakahiya sa akin at sa aking manga salita sa lahing ito na mapangalunya at 
makasalanan, ay ikahihiya rin naman siya nang anak nang tao, pagparito niyang nasa kaluwalhatian nang 
kaniyang ama na kasama nang manga banal na anghel. 

at sinabi niya sa kanila, katotohanang sinasabi ko sa inyo, may ilan sa nangakatayong ito, na hindi 
matitikman sa anomang paraan ang kamatayan, hanggang sa makita nila ang kaharian nang diyos na 
dumarating na may kapangyarihan. 

at pagkaraan nang anim na araw, ay isinama ni jesus si pedro, at si santiago, at si juan, at sila'y dinalang 
bukod sa isang mataas na bundok: at siya'y nagbagong-anyo sa harap nila, 

at ang kaniyang manga damit ay nangagningning, na nagsiputing maigi, na ano pa't sinomang 
magpapaputi sa lupa ay hindi makapagpapaputi nang gayon. 

at doo'y napakita sa kanila si elias na kasama si moises: at sila'y nakikipagusap kay jesus. 

at sumagot si pedro at sinabi kay jesus, rabi, mabuti sa atin ang tayo'y dumito: at magsigawa kami nang 
tatlong tabernakulo, isa ang sa iyo, at isa ang kay moises, at isa ang kay elias. 

sapagka't hindi niya nalalaman kung ano ang isasagot: sapagka't sila'y lubhang nangatakot. 

at dumating ang isang alapaap na sa kanila'y lumilim: at may isang tinig na nanggaling sa alapaap, ito ang 
sinisinta kong anak, siya ang inyong pakinggan. 

at karakaraka'y sa biglang paglingap nila sa palibotlibot, ay wala silang nakitang sinoman, kundi si jesus 
lamang na kasama nila. 

at habang nagsisibaba sila sa bundok, ay ipinagbilin niya sa kanila na sa kanino man ay huwag nilang 
sabihin ang kanilang nakita, maliban na pagka ang anak nang tao ay magbangong maguli sa manga 
patay. 

at kanilang iningatan ang pananalitang ito, na nangagtatanungan sila-sila kung ano ang kahulugan nang 
pagbabangong maguli sa manga patay. 

at tinanong nila siya, na sinasabi, bakit sinasabi nang manga eskriba na kinakailangang pumarito muna si 
elias? 

at sinabi niya sa kanila, katotohanang si elias ay pariritong mauna, at isasauli sa dati ang lahat nang 
manga bagay: at paanong nasusulat ang tungkol sa anak nang tao, na siya'y maghihirap nang maraming 
bagay at pawalang halaga? 

datapuwa't sinasabi ko sa inyo, na naparito na si elias, at ginawa din naman nila sa kaniya ang anomang 
kanilang inibig, ayon sa nasusulat tungkol sa kaniya. 

at pagdating nila sa manga alagad, ay nakita nilang nasa kanilang palibotlibot ang lubhang maraming 
manga tao, at ang manga eskriba ay nangakikipagtalo sa kanila. 

at pagdaka'y ang buong karamihan, pagkakita nila sa kaniya, ay nangagtakang mainam, at tinakbo siya 
na siya'y binati. 

at tinanong niya sila, ano ang ipinakikipagtalo ninyo sa kanila? 

at isa sa karamihan ay sumagot sa kaniya, guro, dinala ko sa iyo ang aking anak na lalake na may isang 
espiritung pipi: 

at saan man siya alihan nito, ay ibinubuwal siya: at nagbububula ang kaniyang bibig, at nagngangalit ang 
manga ngipin, at untiunting natutuyo: at sinabi ko sa iyong manga alagad na siya'y palabasin, at hindi 
nila magawa. 

at sumagot siya sa kanila at nagsabi, oh lahing walang pananampalataya, hanggang kailan makikisama 
ako sa inyo? hanggang kailan titiisin ko kayo? dalhin ninyo siya rito sa akin. 

at dinala nila siya sa kaniya: at pagkakita niya sa kaniya, ay pagdaka'y pinapangatal siyang lubha nang 
espiritu, at siya'y nalugmok sa lupa, at nagpagulonggulong na bumubula ang kaniyang bibig. 

at tinanong niya ang kaniyang ama, kailan pang panahon nangyayari sa kaniya ito? at sinabi niya, mula 
sa pagkabata. 

at madalas na siya'y inihahagis sa apoy at sa tubig, upang siya'y patayin: datapuwa't kung mayroon kang 
magagawang anomang bagay, ay maawa ka sa amin, at tulungan mo kami. 

at sinabi sa kaniya ni jesus, kung kaya mo! ang lahat nang manga bagay ay may pangyayari sa kaniya na 
nananampalataya. 

pagdaka'y sumigaw ang ama nang bata, at sinabi, nananampalataya ako: tulungan mo ang kakulangan 
ko nang pananampalataya. 

at nang makita ni jesus na dumaragsang tumatakbo ang karamihan, ay pinagwikaan niya ang 
karumaldumal na espiritu, na sinasabi sa kaniya, ikaw bingi at piping espiritu, iniuutos ko sa iyo na 
lumabas ka sa kaniya, at huwag ka nang pumasok na muli sa kaniya. 

at nang makapagsisisigaw, at nang siya'y mapangatal na mainam, ay lumabas siya: at ang bata'y naging 
anyong patay; ano pa't marami ang nagsabi, siya'y patay. 

datapuwa't hinawakan siya ni jesus sa kamay, at siya'y ibinangon, at siya'y nagtindig. 

at nang pumasok siya sa bahay, ay tinanong siya nang lihim nang kaniyang manga alagad, paano ito na 
siya'y hindi namin napalabas? 

at sinabi niya sa kanila, ang ganito ay hindi mapalalabas nang anoman, maliban sa pamamagitan nang 
panalangin. 

at nagsialis sila roon, at nangagdaan sa galilea; at ayaw siyang sinomang tao'y makaalam niyaon. 
sapagka't tinuruan niya ang kaniyang manga alagad, at sa kanila'y sinabi, ibibigay ang anak nang tao sa 
manga kamay nang manga tao, at siya'y papatayin nila, at pagkapatay sa kaniya, ay siyang 
magbabangong muli pagkaraan nang ikatlong araw. 

nguni't hindi nila naunawa ang sabing ito, at nangatakot silang magsipagtanong sa kaniya. 

at sila'y nagsidating sa capernaum: at nang siya'y nasa bahay na ay tinanong niya sila, ano ang 
pinagkakatuwiranan ninyo sa daan? 

datapuwa't hindi sila nagsiimik: sapagka't sila-sila ay nangagtalo sa daan, kung sino ang pinakadakila. 

at siya'y naupo, at tinawag ang labingdalawa, at sa kanila'y sinabi niya, kung sinoman ang ibig na maging 
una, ay siyang mahuhuli sa lahat, at lingkod nang lahat. 

at kinuha niya ang isang maliit na bata, at inilagay sa gitna nila: at siya'y kaniyang kinalong, na sa kanila'y 
sinabi niya, 

ang sinomang tumanggap sa isa sa manga ganitong maliliit na bata sa aking pangalan, ay ako ang 
tinatanggap: at ang sinomang tumanggap sa akin, ay hindi ako ang tinatanggap, kundi yaong sa aki'y 
nagsugo. 

sinabi sa kaniya ni juan, guro, nakita namin ang isa na sa pangalan mo'y nagpapalabas nang manga 
demonio: at pinagbawalan namin siya, sapagka't hindi sumusunod sa atin. 

datapuwa't sinabi ni jesus, huwag ninyong pagbawalan siya: sapagka't walang taong gumagawa nang 
makapangyarihang gawa sa pangalan ko, na pagdaka'y makapagsasalita nang masama tungkol sa akin. 
sapagka't ang hindi laban sa atin ay sumasa atin. 

sapagka't ang sinomang magpainom sa inyo nang isang sarong tubig, dahil sa kayo'y kay cristo, 
katotohanang sinasabi ko sa inyo, na hindi mawawala sa anomang paraan ang ganti sa kaniya. 

at ang sinomang magbigay nang ikatitisod sa maliliit na ito na sumasampalataya sa akin, ay mabuti pa sa 
kaniya kung bitinan ang kaniyang leeg nang isang malaking gilingang bato, at siya'y ibulid sa dagat. 

at kung ang kamay mo ay makapagpapatisod sa iyo, ay putulin mo: mabuti pa sa iyo ang pumasok sa 
buhay na pingkaw, kay sa may dalawang kamay kang mapasa impierno, sa apoy na hindi mapapatay. 

na doo'y hindi namamatay ang kanilang uod, at hindi namamatay ang apoy. 

at kung ang paa mo'y makapagpapatisod sa iyo, ay putulin mo: mabuti pa sa iyo ang pumasok kang pilay 
sa buhay kay sa may dalawang paa kang mabulid sa impierno. 

na doo'y hindi namamatay ang kanilang uod, at hindi namamatay ang apoy. 

at kung ang mata mo'y makapagpapatisod sa iyo, ay dukitin mo: mabuti pa sa iyo ang pumasok sa 
kaharian nang diyos na may isang mata, kay sa may dalawang mata kang mabulid sa impierno, 

na doo'y hindi namamatay ang kanilang uod, at hindi namamatay ang apoy. 

sapagka't bawa't isa'y aasnan sa pamamagitan nang apoy. 

mabuti ang asin: datapuwa't kung tumabang ang asin, ay ano ang inyong ipagpapaalat? taglayin ninyo sa 
inyong sarili ang asin, at kayo'y magkaroon nang kapayapaan sa isa't isa. 

at siya'y umalis doon, at pumasok sa manga hangganan nang judea at sa dako pa roon nang jordan: at 
ang manga karamihan ay muling nakipisan sa kaniya, at, ayon sa kaniyang kinaugalian, ay muling 
tinuruan niya sila. 

at nagsilapit sa kaniya ang manga fariseo, at siya'y tinanong, matuwid baga sa lalake na ihiwalay ang 
kaniyang asawa? na siya'y tinutukso. 

at sumagot siya at sa kanila'y sinabi, ano ang iniutos sa inyo ni moises? 

at sinabi nila, ipinahintulot ni moises na ilagda ang kasulatan sa paghihiwalay, at ihiwalay siya. 
datapuwa't sinabi sa kanila ni jesus, dahil sa katigasan nang inyong puso ay inilagda niya ang utos na ito. 
nguni't buhat nang pasimula nang paglalang, lalake at babaing ginawa niya sila. 

dahil dito'y iiwan nang lalake ang kaniyang ama at ina, at makikisama sa kaniyang asawa, 

at ang dalawa ay magiging isang laman: kaya hindi na sila dalawa, kundi isang laman. 

ang pinapagsama nga nang diyos, ay huwag papaghiwalayin nang tao. 

at sa bahay ay muling tinanong siya nang manga alagad tungkol sa bagay na ito. 

at sinabi niya sa kanila, ang sinomang lalake na ihiwalay ang kaniyang asawa, at magasawa sa iba, ay 
nagkakasala nang pangangalunya laban sa unang asawa: 

at kung ihiwalay nang babae ang kaniyang asawa, at magasawa sa iba, ay nagkakasala siya nang 
pangangalunya. 

at dinadala nila sa kaniya ang maliliit na bata, upang sila'y kaniyang hipuin: at sinaway sila nang manga 
alagad. 

datapuwa't nang ito'y makita ni jesus, ay nagdalang galit siya, at sinabi sa kanila, pabayaan ninyong 
magsilapit sa akin ang maliliit na bata, huwag ninyo silang pagbawalan: sapagka't sa manga ganito 
nauukol ang kaharian nang diyos. 

katotohanang sinasabi ko sa inyo, ang sinomang hindi tumanggap nang kaharian nang diyos na tulad sa 
isang maliit na bata, ay hindi siya papasok doon sa anomang paraan. 

at kinalong niya sila, at sila'y pinagpala, na ipinapatong ang kaniyang manga kamay sa kanila. 

at nang siya'y umalis na lumalakad sa daan, ay may isang tumakbong lumapit sa kaniya, at lumuhod sa 
harap niya, at siya'y tinanong, mabuting guro, ano ang gagawin ko upang ako'y magmana nang buhay na 
walang hanggan? 

at sinabi sa kaniya ni jesus, bakit tinatawag mo akong mabuti? walang mabuti kundi isa lamang, ang 
diyos. 

nalalaman mo ang manga utos, huwag kang pumatay, huwag kang mangalunya, huwag kang magnakaw, 
huwag kang sumaksi sa di katotohanan, huwag kang magdaya, igalang mo ang iyong ama at ang iyong 
ina. 

at sinabi niya sa kaniya, guro, ang lahat nang manga bagay na ito'y aking ginanap mula sa aking 
kabataan. 

at pagtitig sa kaniya ni jesus, ay giniliw siya, at sinabi sa kaniya, isang bagay ang kulang sa iyo: yumaon 
ka, ipagbili mo ang lahat mong tinatangkilik, at ibigay mo sa dukha, at magkakaroon ka nang kayamanan 
sa langit: at pumarito ka, sumunod ka sa akin. 

datapuwa't siya'y nahapis sa sabing ito, at siya'y yumaong namamanglaw: sapagka't siya'y isang may 
maraming manga pag-aari. 

at lumingap si jesus sa palibotlibot, at sinabi sa kaniyang manga alagad, kay hirap na magsipasok sa 
kaharian nang diyos ang manga may kayamanan! 

at nangagtaka ang manga alagad sa kaniyang manga salita. datapuwa't si jesus ay muling sumagot at 
nagsabi sa kanila, manga anak, kay hirap na magsipasok sa kaharian nang diyos ang manga magsisiasa sa 
manga kayamanan! 

magaan pa sa isang kamelyo ang dumaan sa butas nang isang karayom, kay sa isang mayaman ang 
pumasok sa kaharian nang diyos. 

at sila'y nangagtatakang lubha, na sinasabi sa kaniya, sino nga kaya ang makaliligtas? 

pagtingin ni jesus sa kanila'y nagsabi, hindi maaari ito sa manga tao, datapuwa't hindi gayon sa diyos: 
sapagka't ang lahat nang manga bagay ay may pangyayari sa diyos. 

si pedro ay nagpasimulang magsabi sa kaniya, narito, iniwan namin ang lahat, at nagsisunod sa iyo. 
sinabi ni jesus, katotohanang sinasabi ko sa inyo, walang taong nagiwan nang bahay, o manga kapatid na 
lalake, o manga kapatid na babae, o ina, o ama, o manga anak, o manga lupa, dahil sa akin, at dahil sa 
evangelio, 

na hindi siya tatanggap nang tigisang daan ngayon sa panahong ito, nang manga bahay, at manga 
kapatid na lalake, at manga kapatid na babae, at manga ina, at manga anak, at manga lupa, kalakip nang 
manga paguusig, at sa sanglibutang darating ay nang walang hanggang buhay. 

datapuwa't maraming nangauuna ay mangahuhuli, at nangahuhuli na mangauuna. 

at sila'y nangasa daan, na nagsisiahon sa jerusalem, at nangunguna sa kanila si jesus: at sila'y 
nangagtaka, at ang nangagsisisunod ay nangatakot. at muling kinuha niya ang labingdalawa, at 
nagpasimulang sinabi sa kanila ang manga bagay na sa kaniya'y mangyayari, 

na sinasabi, narito, nagsisiahon tayo sa jerusalem, at ibibigay ang anak nang tao sa manga pangulong 
saserdote at sa manga eskriba, at siya'y kanilang hahatulang patayin, at ibibigay siya sa manga gentil: 

at siya'y kanilang aalimurahin, at siya'y luluraan, at siya'y hahampasin, at siya'y papatayin, at pagkaraan 
nang tatlong araw ay magbabangon siyang muli. 

at nagsilapit sa kaniya si santiago at si juan, na manga anak ni zebedeo, na sa kaniya'y nagsisipagsabi, 
guro, ibig naming iyong gawin sa amin ang anomang aming hingin sa iyo. 

at sinabi niya sa kanila, ano ang ibig ninyong sa inyo'y aking gawin? 

at sinabi nila sa kaniya, ipagkaloob mo sa amin na mangakaupo kami, ang isa'y sa iyong kanan, at ang 
isa'y sa iyong kaliwa, sa iyong kaluwalhatian. 

datapuwa't sinabi sa kanila ni jesus, hindi ninyo nalalaman ang inyong hinihingi. mangakaiinom baga 
kayo sa sarong aking iinuman? o mangababautismuhan sa bautismo na ibinautismo sa akin? 

at sinabi nila sa kaniya, kaya namin. at sinabi sa kanila ni jesus, ang sarong aking iinuman ay iinuman 
ninyo: at sa bautismo na ibinautismo sa akin ay babautismuhan kayo: 

datapuwa't ang maupo sa aking kanan o sa aking kaliwa ay hindi ako ang magbibigay, datapuwa't yaon 
ay para sa kanila na manga pinaghahandaan. 

at nang marinig ito nang sangpu, ay nangagpasimula silang mangagalit kay santiago at kay juan. 

at sila'y pinalapit ni jesus sa kaniya, at sa kanila'y sinabi, nalalaman ninyo na yaong manga inaaring 
manga pinuno nang manga gentil ay nangapapapanginoon sa kanila, at ang sa kanila'y manga dakila ay 
nagsisigamit nang kapamahalaan sa kanila. 

datapuwa't sa inyo ay hindi gayon: kundi ang sinomang ibig na dumakila sa inyo, ay magiging lingkod 
ninyo, 

at ang sinoman sa inyo ang magibig manguna, ay magiging alipin nang lahat. 

sapagka't ang anak nang tao rin naman ay hindi naparito upang paglingkuran, kundi upang maglingkod, 
at ibigay ang kaniyang buhay na pangtubos sa marami. 

at nagsidating sila sa jerico: at habang nililisan niya ang jerico, na kasama nang kaniyang manga alagad at 
nang lubhang maraming manga tao, ang anak ni timeo, si bartimeo, na isang pulubing bulag, ay nakaupo 
sa tabi nang daan. 

at nang marinig niya na yao'y si jesus na nazareno, siya'y nagpasimulang magsisigaw, at nagsabi, jesus, 
ikaw na anak ni david, mahabag ka sa akin. 

at siya'y pinagwikaan nang marami upang siya'y tumahimik: datapuwa't siya'y lalong sumisigaw, ikaw na 
anak ni david, mahabag ka sa akin. 

at tumigil si jesus, at sinabi, tawagin ninyo siya. at tinawag nila ang lalaking bulag, na sinasabi sa kaniya, 
laksan mo ang iyong loob: ikaw ay magtindig, tinatawag ka niya. 

at siya, pagkatapon nang kaniyang balabal, ay nagmadaling tumindig, at lumapit kay jesus. 

at sumagot sa kaniya si jesus, at sinabi, ano ang ibig mong gawin ko sa iyo? at sinabi nang lalaking bulag, 
raboni, na tanggapin ang aking paningin. 

at sinabi sa kaniya ni jesus, humayo ka nang iyong lakad; pinagaling ka nang iyong pananampalataya. at 
pagdaka'y tinanggap niya ang kaniyang paningin, at siya'y sumunod sa kaniya sa daan. 

at nang malapit na sila sa jerusalem, sa betfage at sa betania, sa bundok nang manga olivo ay sinugo 
niya ang dalawa sa kaniyang manga alagad, 

at sa kanila'y sinabi, magsiparoon kayo sa nayong nasa tapat ninyo: at pagkapasok ninyo roon, ay 
masusumpungan ninyo ang isang nakataling batang asno, na hindi pa nasasakyan nang sinomang tao, 
inyong kalagin siya, at dalhin ninyo siya rito. 

at kung may magsabi sa inyo, bakit ninyo ginagawa ito? sabihin ninyo, kinakailangan siya nang 
panginoon, at pagdaka'y ipadadala niya siya rito. 

at sila'y nagsiyaon, at kanilang nasumpungan ang batang asno na nakatali sa pintuan sa labas nang 
lansangan, at siya'y kanilang kinalag. 

at ilan sa nangakatayo roon ay nangagsabi sa kanila, ano ang ginagawa ninyo na inyong kinakalag ang 
batang asno? 

at sinabi nila sa kanila ayon sa sinabi ni jesus: at pinabayaan nilang sila'y magsialis. 

at dinala nila ang batang asno kay jesus, at inilagay nila sa ibabaw nang batang asno ang kanilang manga 
damit, at ito'y sinakyan ni jesus. 

at marami ang nagsisipaglatag nang kanilang manga damit sa daan, at ang manga iba'y nang manga 
sanga, na kanilang pinutol sa manga parang. 

at ang nangasa unahan, at ang nagsisisunod, ay nangagsisigawan, hosanna; mapalad ang pumaparito sa 
pangalan nang panginoon: 

mapalad ang kahariang pumaparito, ang kaharian nang ating amang si david: hosanna sa kataastaasan. 
at pumasok siya sa jerusalem, sa templo, at nang malingap niya sa palibotlibot ang lahat nang manga 
bagay, at palibhasa'y hapon na, ay pumaroon siya sa betania na kasama ang labingdalawa. 

at sa kinabukasan, pagkaalis nila sa betania, ay nagutom siya. 

at pagkatanaw niya sa malayo nang isang puno nang igos na may manga dahon, ay lumapit siya, na baka 
sakaling makasumpong doon nang anoman: at nang siya'y malapit sa kaniya ay wala siyang 
nasumpungang anoman kundi manga dahon, sapagka't hindi panahon nang manga igos. 

at sumagot si jesus at sinabi rito, sinomang tao'y hindi kakain nang iyong bunga mula ngayon at 
magpakailan man. at ito'y narinig nang kaniyang manga alagad. 

at nagsidating sila sa jerusalem: at pumasok siya sa templo, at nagpasimulang kaniyang itinaboy ang 
nangagbibili at nagsisibili sa loob nang templo, at ginulo ang manga dulang nang nangagpapalit nang 
salapi, at ang manga upuan nang nangagbibili nang manga kalapati, 

at hindi niya ipinahintulot na sinoman ay magdala nang anomang sisidlan sa templo. 

at siya'y nagturo, at sinabi sa kanila, hindi baga nasusulat, ang aking bahay ay tatawaging bahay- 
panalanginan nang lahat nang manga bansa? datapuwa't ginawa ninyong yungib nang manga tulisan. 
at yao'y narinig nang manga pangulong saserdote at nang manga eskriba, at pinagsisikapan kung 
paanong siya'y kanilang maipapapuksa: sapagka't nangatatakot sila sa kaniya, dahil sa buong karamihan 
ay nanggigilalas sa kaniyang aral. 

at gabi-gabi'y lumalabas siya sa bayan. 

at sa pagdaraan nila pagka umaga, ay nakita nila na ang puno nang igos ay tuyo na mula sa manga ugat. 
at sa pagkaalaala ni pedro ay sinabi sa kaniya, rabi, narito, ang sinumpa mong puno nang igos ay natuyo. 
at pagsagot ni jesus ay sinabi sa kanila, magkaroon kayo nang pananampalataya sa diyos. 

katotohanang sinasabi ko sa inyo, ang sinomang magsabi sa bundok na ito, mapataas ka at mapasugba 
ka sa dagat, at hindi magalinlangan sa kaniyang puso, kundi manampalataya na mangyayari ang sinabi 
niya; ay kakamtin niya yaon. 

kaya nga sinasabi ko sa inyo, ang lahat nang manga bagay na inyong idinadalangin at hinihingi, ay 
magsisampalataya kayo na inyong tinanggap na, at inyong kakamtin. 

at kailan man kayo'y nangakatayong nagsisipanalangin, mangagpatawad kayo, kung mayroon kayong 
anomang laban sa kanino man, upang ang inyong ama naman na nasa langit ay patawarin kayo nang 
inyong manga kasalanan. 

datapuwa't kung hindi kayo magpapatawad, hindi rin kayo patatawarin sa inyong manga kasalanan nang 
inyong ama na nasa manga langit. 

at sila'y nagsiparoong muli sa jerusalem: at samantalang lumalakad siya sa templo, ay nagsilapit sa 
kaniya ang manga pangulong saserdote, at ang manga eskriba, at ang matatanda, 

at sinabi nila sa kaniya, sa anong kapamahalaan ginagawa mo ang manga bagay na ito? o sino ang sa 
iyo'y nagbigay nang kapamahalaang ito upang gawin mo ang manga bagay na ito? 

at sa kanila'y sinabi ni jesus, tatanungin ko kayo nang isang tanong, at sagutin ninyo ako, at aking 
sasabihin sa inyo kung sa anong kapamahalaan ginagawa ko ang manga bagay na ito. 

ang bautismo ni juan, ay mula baga sa langit, o sa manga tao? sagutin ninyo ako. 

at kanilang pinagkatuwiranan sa kanilang sarili, na sinasabi. kung sabihin natin, mula sa langit, ay 
sasabihin niya, bakit nga hindi ninyo siya pinaniwalaan? 

datapuwa't kung sabihin natin, mula sa manga tao-ay nangatatakot sila sa bayan: sapagka't kinikilala 
nang lahat na si juan ay tunay na propeta. 

at sila'y nagsisagot kay jesus at nagsipagsabi, hindi namin nalalaman. at sinabi ni jesus sa kanila, hindi ko 
rin sasabihin sa inyo kung sa anong kapamahalaan ginagawa ko ang manga bagay na ito. 

at nagpasimulang pinagsalitaan niya sila sa manga talinghaga. nagtanim ang isang tao nang isang 
ubasan, at binakuran nang manga buhay na punong kahoy, at humukay roon nang isang pisaan nang 
ubas, at nagtayo nang isang bantayan, at ipinagkatiwala yaon sa manga magsasaka, at napasa ibang 
lupain. 

at sa kapanahunan ay nagsugo siya nang isang alipin sa manga magsasaka, upang tanggapin niya sa 
manga magsasaka ang manga bunga nang ubasan. 

at hinawakan nila siya, at hinampas siya, at siya'y pinauwing walang dala. 

at siya'y muling nagsugo sa kanila nang ibang alipin; at ito'y kanilang sinugatan sa ulo, at dinuwahagi. 
at nagsugo siya nang iba, at ito'y kanilang pinatay: at ang iba pang marami: na hinampas ang iba, at ang 
iba'y pinatay. 

mayroon pa siyang isa, isang sinisintang anak na lalake: ito'y sinugo niyang kahulihulihan sa kanila, na 
sinasabi, igagalang nila ang aking anak. 

datapuwa't ang manga magsasakang yaon ay nangagsangusapan, ito ang tagapagmana, halikayo, atin 
siyang patayin, at magiging atin ang mana. 

at siya'y kanilang hinawakan, at siya'y pinatay, at itinaboy sa labas nang ubasan. 

ano nga kaya ang gagawin nang panginoon nang ubasan? siya'y paroroon at pupuksain ang manga 
magsasaka, at ibibigay ang ubasan sa manga iba. 

hindi man lamang baga nabasa ninyo ang kasulatang ito: ang batong itinakuwil nang nangagtayo nang 
gusali, ang siya ring ginawang pangulo sa panulok, 

ito'y mula sa panginoon, at ito'y kagilagilalas sa harap nang ating manga mata. 

at pinagsikapan nilang hulihin siya, at sila'y natakot sa karamihan, sapagka't kanilang napaghalata na 
kaniyang sinalita ang talinghaga laban sa kanila: at siya'y iniwan nila, at nagsialis. 

at kanilang sinugo sa kaniya ang ilan sa manga fariseo at sa manga herodiano, upang siya'y mahuli nila sa 
pananalita. 

at nang sila'y magsilapit, ay kanilang sinabi sa kaniya, guro, nalalaman namin na ikaw ay totoo, at hindi 
ka nangingimi kanino man, sapagka't hindi ka nagtatangi nang manga tao, kundi itinuturo mong may 
katotohanan ang daan nang diyos: matuwid bagang bumuwis kay cesar, o hindi? 

bubuwis baga kami, o hindi kami bubuwis? datapuwa't siya, na nakatataho nang kanilang 
pagpapaimbabaw, ay nagsabi sa kanila, bakit ninyo ako tinutukso? magdala kayo rito sa akin nang isang 
denario, upang aking makita. 

at dinalhan nila. at sinabi niya sa kanila, kanino ang larawang ito at ang nasusulat? at sinabi nila sa 
kaniya, kay cesar. 

at sinabi sa kanila ni jesus, ibigay ninyo kay cesar ang sa kay cesar, at sa diyos ang sa diyos. at sila'y 
nanggilalas na mainam sa kaniya. 

at nagsilapit sa kaniya ang manga saduceo, na nangagsasabi na walang pagkabuhay na maguli, at siya'y 
kanilang tinanong, na sinasabi, 

guro, isinulat sa amin ni moises, kung ang kapatid na lalake nang isang lalake ay mamatay, at may 
maiwang asawa, at walang maiwang anak, ay kukunin nang kaniyang kapatid ang kaniyang asawa, at 
bigyan nang anak ang kaniyang kapatid. 

may pitong lalaking magkakapatid: at nagasawa ang panganay, at nang mamatay ay walang naiwang 
anak, 

at nagasawa sa bao ang pangalawa, at namatay na walang naiwang anak, at gayon din naman ang 
pangatlo: 

at ang ikapito'y walang naiwang anak. sa kahulihulihan nang lahat ay namatay naman ang babae. 

sa pagkabuhay na maguli, sino sa kanila ang magiging asawa nang babae? sapagka't siya'y naging asawa 
nang pito. 

sinabi sa kanila ni jesus, hindi kaya nangagkakamali kayo dahil diyan, na hindi ninyo nalalaman ang 
manga kasulatan, ni ang kapangyarihan nang diyos? 

sapagka't sa pagbabangon nilang muli sa manga patay, ay hindi na mangagaasawa, ni papagaasawahin 
pa: kundi gaya nang manga anghel sa langit. 

nguni't tungkol sa manga patay, na sila'y manga ibabangon, hindi baga ninyo nabasa sa aklat ni moises, 
tungkol sa mababang punong kahoy, kung paanong siya'y kinausap nang diyos na sinasabi, ako ang diyos 
ni abraham, at ang diyos ni isaac, at ang diyos ni jacob? 

hindi siya ang diyos nang manga patay, kundi nang manga buhay: kayo'y nangagkakamaling lubha. 

at lumapit ang isa sa manga eskriba, at nakarinig nang kanilang pagtatalo, at palibhasa'y nalalamang 
mabuti ang pagkasagot niya sa kanila, ay tinanong siya, ano baga ang pangulong utos sa lahat? 

sumagot si jesus, ang pangulo ay, pakinggan mo, oh israel: ang panginoon nating diyos, ang panginoon 
ay iisa: 

at iibigin mo ang panginoon mong diyos nang buong puso mo, at nang buong kaluluwa mo, at nang 
buong pagiisip mo, at nang buong lakas mo. 

ang pangalawa ay ito, iibigin mo ang iyong kapuwa na gaya nang iyong sarili. walang ibang utos na hihigit 
sa manga ito. 

at sinabi sa kaniya nang eskriba, sa katotohanan, guro, ay mabuti ang pagkasabi mo na siya'y iisa, at 
wala nang iba liban sa kaniya: 

at ang siya'y ibigin nang buong puso, at nang buong pagkaunawa, at nang buong lakas, at ibigin ang 
kapuwa niya na gaya nang sa kaniyang sarili, ay higit pa kay sa lahat nang manga handog na susunugin at 
manga hain. 

at nang makita ni jesus na siya'y sumagot na may katalinuhan, ay sinabi niya sa kaniya, hindi ka malayo 
sa kaharian nang diyos. at walang tao, pagkatapos noon na nangahas na tumanong pa sa kaniya nang 
anomang tanong. 

at sumagot si jesus at nagsabi nang siya'y nagtuturo sa templo, paanong masasabi nang manga eskriba 
na ang cristo ay anak ni david? 

si david din ang nagsabi sa pamamagitan nang espiritu santo, sinabi nang panginoon sa aking panginoon, 
maupo ka sa aking kanan, hanggang sa gawin ko ang iyong manga kaaway na tungtungan nang iyong 
manga paa. 

si david din ang tumatawag na panginoon sa kaniya, at paano ngang siya'y kaniyang anak? at ang manga 
karaniwang tao ay nangakikinig sa kaniyang may galak. 

at sinabi niya sa kaniyang pagtuturo, mangagingat kayo sa manga eskriba, na ibig magsilakad na may 
mahahabang damit, at pagpugayan sa manga pamilihan. 

at ibig nila ang manga pangulong upuan sa manga sinagoga, at ang manga pangulong luklukan sa manga 
pigingan: 

silang nangananakmal nang manga bahay nang manga babaing bao, at dinadahilan ay ang mahahabang 
panalangin, ang manga ito'y tatanggap nang lalong malaking kahatulan. 

at umupo siya sa tapat nang kabang-yaman, at minasdan kung paanong inihuhulog nang karamihan ang 
salapi sa kabang-yaman: at maraming mayayaman ang nangaghuhulog nang marami. 

at lumapit ang isang babaing bao, at siya'y naghulog nang dalawang lepta, na ang halaga'y halos isang 
beles. 

at pinalapit niya sa kaniya ang kaniyang manga alagad, at sinabi sa kanila, katotohanang sinasabi ko sa 
inyo, ang dukhang baong babaing ito, ay naghulog nang higit kay sa lahat nang nangaghuhulog sa 
kabang-yaman: 

sapagka't silang lahat ay nagsipaghulog nang sa kanila'y labis, datapuwa't siya sa kaniyang kasalatan ay 
inihulog ang buong nasa kaniya, sa makatuwid baga'y ang buong kaniyang ikabubuhay. 

at paglabas niya sa templo, ay sinabi sa kaniya nang isa sa kaniyang manga alagad, guro, masdan mo, 
pagkaiinam nang manga bato, at pagkaiinam na manga gusali! 

at sinabi ni jesus sa kaniya, nakikita mo baga ang malalaking gusaling ito? walang matitira ditong isang 
bato sa ibabaw nang kapuwa bato na di ibabagsak. 

at samantalang siya'y nakaupo sa bundok nang manga olivo sa tapat nang templo, ay tinanong siya nang 
lihim ni pedro at ni santiago at ni juan at ni andres, 

sabihin mo sa amin, kailan mangyayari ang manga bagay na ito? at ano ang magiging tanda pagka 
malapit nang maganap ang lahat nang manga bagay na ito? 

at si jesus ay nagpasimulang magsabi sa kanila, mangagingat kayo na huwag kayong paligaw kanino 
mang tao. 

maraming paririto sa aking pangalan, na magsisipagsabi, ako ang cristo, at maliligaw ang marami. 

at kung mangakarinig kayo nang manga digma at nang manga alingawngaw nang manga digma, ay 
huwag kayong mangagulumihanan: ang manga bagay na ito'y dapat na mangyari: datapuwa't hindi pa 
ang wakas. 

sapagka't magtitindig ang bansa laban sa bansa, at ang kaharian laban sa kaharian, at lilindol sa iba't 
ibang dako, magkakagutom: ang manga bagay na ito'y pasimula nang kahirapan. 

datapuwa't mangagingat kayo sa inyong sarili: sapagka't kayo'y ibibigay nila sa manga sanedrin, at 
kayo'y hahampasin sa manga sinagoga, at kayo'y magsisitindig sa harap nang manga gobernador at nang 
manga hari dahil sa akin, na bilang patotoo sa kanila. 

at sa lahat nang manga bansa ay kinakailangan munang maipangaral ang evangelio. 

at pagka kayo'y dinala sa harap nang manga kapulungan, at kayo'y ibigay, ay huwag kayong mangabalisa 
kung ano ang inyong sasabihin: datapuwa't ang ipagkaloob sa inyo sa oras na yaon, ay siya ninyong 
sabihin, sapagka't hindi kayo ang magsasalita, kundi ang espiritu santo. 

at ibibigay nang kapatid sa kamatayan ang kapatid, at nang ama ang kaniyang anak, at 
magsisipaghimagsik ang manga anak laban sa manga magulang, at sila'y ipapapatay. 

at kayo'y kapopootan nang lahat nang manga tao dahil sa aking pangalan: datapuwa't ang magtitiis 
hanggang sa wakas, ay siyang maliligtas. 

nguni't pagkakita ninyo nang kasuklamsuklam na paninira, na nakatayo doon sa hindi dapat niyang 
kalagyan (unawain nang bumabasa), kung magkagayo'y magsitakas sa manga bundok ang nangasa 
judea: 

at ang nasa bubungan ay huwag bumaba, ni pumasok, upang maglabas nang anoman sa kaniyang bahay: 
at ang nasa bukid ay huwag magbalik upang kumuha nang kaniyang balabal. 

datapuwa't sa aba nang nangagdadalangtao at nang nangagpapasuso sa manga araw na yaon! 

at magsipanalangin kayo na ito'y huwag mangyari sa panahong taginaw. 

sapagka't ang manga araw na yaon ay magiging kapighatian, na ang gayo'y di pa nangyayari buhat sa 
pasimula nang paglalang na nilikha nang diyos hanggang ngayon, at ni hindi na mangyayari kailan man. 
at malibang paikliin nang panginoon ang manga araw, ay walang laman na makaliligtas; datapuwa't dahil 
sa manga hirang, na kaniyang hinirang, ay pinaikli niya ang manga araw. 

at kung magkagayon kung may magsabi sa inyong sinomang tao, narito, ang cristo; o, nariyan; huwag 
ninyong paniwalaan: 

sapagka't may magsisilitaw na manga bulaang cristo at manga bulaang propeta, at mangagpapakita 
nang manga tanda at manga kababalaghan, upang mailigaw nila, kung mangyayari, ang manga hirang. 
datapuwa't mangagingat kayo: narito, ipinagpauna ko nang sinabi sa inyo ang lahat nang manga bagay. 
nguni't sa manga araw na yaon, pagkatapos nang kapighatiang yaon, ay magdidilim ang araw, at ang 
buwan ay hindi magbibigay nang kaniyang liwanag, 

at mangalalaglag ang manga bituin mula sa langit, at magsisipangatal ang manga kapangyarihan sa 
manga langit. 

at kung magkagayo'y makikita nila ang anak nang tao na napariritong nasa manga alapaap na may 
dakilang kapangyarihan at kaluwalhatian. 

at kung magkagayo'y susuguin niya ang manga anghel, at titipunin ang kaniyang manga hinirang mula sa 
apat na hangin, mula sa wakas nang lupa hanggang sa dulo nang langit. 

sa puno nga nang igos ay pag-aralan ninyo ang kaniyang talinghaga: pagka nananariwa ang kaniyang 
sanga, at sumusupling ang manga dahon, ay nalalaman ninyo na malapit na ang tagaraw, 

gayon din naman kayo, pagka nangakita ninyong nangyari ang manga bagay na ito, ay talastasin ninyo na 
siya'y malapit na, nasa manga pintuan nga. 

katotohanang sinasabi ko sa inyo, hindi lilipas ang lahing ito, hanggang sa mangaganap ang lahat nang 
manga bagay na ito. 

ang langit at ang lupa ay lilipas: datapuwa't ang aking manga salita ay hindi lilipas. 

nguni't tungkol sa araw o oras na yaon ay walang nakakaalam, kahit ang manga anghel sa langit, kahit 
ang anak, kundi ang ama. 

kayo'y mangagingat, mangagpuyat at magsipanalangin: sapagka't hindi ninyo nalalaman kung kailan 
kaya ang panahon. 

gaya nang isang tao na nanirahan sa ibang lupain, na pagkaiwan nang kaniyang bahay, at pagkabigay 
nang kapamahalaan sa kaniyang manga alipin, sa bawa't isa'y ang kaniyang gawain, ay nagutos din 
naman sa bantay-pinto na magpuyat. 

mangagpuyat nga kayo: sapagka't hindi ninyo nalalaman kung kailan paririto ang panginoon nang bahay, 
kung sa hapon, o sa hating gabi, o sa pagtilaok nang manok, o sa umaga, 

baka kung biglang pumarito ay kayo'y mangaratnang nangatutulog. 

at ang sinasabi ko sa inyo ay sinasabi ko sa lahat, mangagpuyat kayo. 

pagkaraan nga nang dalawang araw ay kapistahan nang paskua at nang manga tinapay na walang 
lebadura: at pinagsisikapan nang manga pangulong saserdote at nang manga eskriba kung paanong 
siya'y huhulihin sa pamamagitan nang daya, at siya'y maipapatay. 

sapagka't sinasabi nila, huwag sa kapistahan, baka magkagulo ang bayan. 

at samantalang siya'y nasa betania sa bahay ni simon na ketongin, samantalang siya'y nakaupo sa 
pagkain, ay dumating ang isang babae na may dalang isang sisidlang alabastro na puno nang unguentong 
nardo na totoong mahalaga, at binasag niya ang sisidlan, at ibinuhos sa kaniyang ulo. 

datapuwa't may ilan na nangagalit sa kanilang sarili, na nagsipagsabi, ano ang layon nang pagaaksayang 
ito nang unguento? 

sapagka't ang unguentong ito'y maipagbibili nang mahigit sa tatlong daang denario, at maibibigay sa 
manga dukha. at inupasalaan nila ang babae. 

datapuwa't sinabi ni jesus, pabayaan ninyo siya; bakit ninyo siya binabagabag? mabuting gawa ang 
ginawa niya sa akin. 

sapagka't laging nasa inyo ang manga dukha, at kung kailan man ibigin ninyo ay mangyayaring magawan 
ninyo sila nang magaling: datapuwa't ako'y hindi laging nasa inyo. 

ginawa niya ang kaniyang nakaya, nagpauna na siya na pahiran ang katawan ko sa paglilibing sa akin. 

at katotohanang sinasabi ko sa inyo, saan man ipangaral ang evangelio sa buong sanglibutan, ay 
sasaysayin din ang ginawa nang babaing ito sa pagaalaala sa kaniya. 

at si judas iscariote, na isa sa labingdalawa, ay naparoon sa manga pangulong saserdote, upang 
maipagkanulo niya siya sa kanila. 

at sila, pagkarinig nila nito, ay nangatuwa, at nagsipangakong siya'y bibigyan nang salapi. at 
pinagsikapan niya kung paanong siya ay kaniyang maipagkakanulo sa kapanahunan. 

at nang unang araw nang manga tinapay na walang lebadura, nang kanilang inihahain ang kordero nang 
paskua, ay sinabi sa kaniya, nang kaniyang manga alagad, saan mo ibig kaming magsiparoon at 
ipaghanda ka upang makakain nang kordero nang paskua? 

at sinugo ang dalawa sa kaniyang manga alagad, at sa kanila'y sinabi, magsiparoon kayo sa bayan, at 
doo'y masasalubong ninyo ang isang lalake na may dalang isang bangang tubig: sundan ninyo siya: 

at saan man siya pumasok, ay sabihin ninyo sa puno nang sangbahayan, sinasabi nang guro, saan naroon 
ang aking tuluyan, na makakanan ko nang kordero nang paskua na kasalo nang aking manga alagad? 

at ituturo niya sa inyo ang isang malaking silid sa itaas na nagagayakan at handa na: at ipaghanda ninyo 
roon tayo. 

at nagsiyaon ang manga alagad, at nagsipasok sa bayan, at nasumpungan ang ayon sa sinabi niya sa 
kanila: at inihanda nila ang kordero nang paskua. 

at nang gumabi na ay naparoon siyang kasama ang labingdalawa. 

at samantalang sila'y nangakaupo na at nagsisikain, ay sinabi ni jesus, katotohanang sinasabi ko sa inyo, 
ang isa sa inyo na kasalo kong kumakain, ay ipagkakanulo ako. 

sila'y nagpasimulang nangamanglaw, at isaisang nagsabi sa kaniya, ako baga? 

at sinabi niya sa kanila, isa nga sa labingdalawa, yaong sumabay sa aking sumawsaw sa pinggan. 
sapagka't papanaw ang anak nang tao, ayon sa nasusulat tungkol sa kaniya: datapuwa't sa aba niyaong 
taong nagkakanulo sa anak nang tao! mabuti pa sa taong yaon ang hindi na siya ipinanganak. 

at samantalang sila'y nagsisikain, ay dumampot siya nang tinapay, at nang kaniyang mapagpala, ay 
kaniyang pinagputolputol, at ibinigay sa kanila, at sinabi, inyong kunin: ito ang aking katawan. 

at siya'y dumampot nang isang saro, at nang siya'y makapagpasalamat, ay ibinigay niya sa kanila: at 
doo'y nagsiinom silang lahat. 

at sinabi niya sa kanila, ito'y ang aking dugo nang tipan, na nabubuhos dahil sa marami. 

katotohanang sinasabi ko sa inyo, na hindi na ako iinom nang bunga nang ubas, hanggang sa araw na 
yaon na inumin kong panibago sa kaharian nang diyos. 

at pagkaawit nila nang isang imno, ay nagsiparoon sila sa bundok nang manga olivo. 

at sinabi sa kanila ni jesus, kayong lahat ay mangatitisod: sapagka't nasusulat, sasaktan ko ang pastor, at 
mangangalat ang manga tupa. 

gayon ma'y pagkapagbangon ko, ay mauuna ako sa inyo sa galilea. 

datapuwa't sinabi sa kaniya ni pedro, bagama't mangatitisod ang lahat, nguni't ako'y hindi. 

at sinabi sa kaniya ni jesus, katotohanang sinasabi ko sa iyo, na ngayon, sa gabi ring ito, bago tumilaok 
ang manok nang makalawa, ay ikakaila mo akong makaitlo. 

datapuwa't lalo nang nagmatigas siya na sinabi, kahima't kailangang mamatay akong kasama mo, ay 
hindi kita ikakaila. at sinabi rin naman nang lahat ang gayon din. 

at nagsirating sila sa isang dako na tinatawag na getsemani: at sinabi niya sa kaniyang manga alagad, 
magsiupo kayo rito, samantalang ako'y nananalangin. 

at kaniyang isinama si pedro at si santiago at si juan, at nagpasimulang nagtakang totoo, at namanglaw 
na mainam. 

at sinabi niya sa kanila, namamanglaw na lubha ang aking kaluluwa, hanggang sa kamatayan: mangatira 
kayo rito, at mangagpuyat. 

at lumakad siya sa dako pa roon, at nagpatirapa sa lupa, at idinalangin na, kung mangyayari, ay 
makalampas sa kaniya ang oras. 

at kaniyang sinabi, abba, ama, may pangyayari sa iyo ang lahat nang manga bagay: ilayo mo sa akin ang 
sarong ito: gayon ma'y hindi ang ayon sa ibig ko, kundi ang ayon sa ibig mo. 

at siya'y lumapit, at naratnang sila'y nangatutulog, at sinabi kay pedro, simon, natutulog ka baga? hindi 
ka makapagpuyat nang isang oras? 

kayo'y mangagpuyat at magsipanalangin, upang huwag kayong magsipasok sa tukso: ang espiritu sa 
katotohanan ay may ibig, datapuwa't mahina ang laman. 

at muli siyang umalis, at nanalangin, na sinabi ang gayon ding manga salita. 

at muli siyang nagbalik, at naratnang sila'y nangatutulog, sapagka't nangabibigatang totoo ang kanilang 
manga mata, at wala silang maalamang sa kaniya'y isagot. 

at lumapit siyang bilang ikatlo, at sinabi sa kanila, mangatulog na kayo, at mangagpahinga: sukat na; 
dumating na ang oras, narito, ang anak nang tao ay ipagkakanulo sa manga kamay nang manga 
makasalanan. 

magsitindig kayo, hayo na tayo: narito, malapit na ang nagkakanulo sa akin. 

at pagdaka, samantalang nagsasalita pa siya, ay dumating si judas, na isa sa labingdalawa, at kasama 
niya ang isang karamihang may manga tabak at manga panghampas, na mula sa manga pangulong 
saserdote at sa manga eskriba at sa matatanda. 

ang nagkanulo nga sa kaniya ay nagbigay sa kanila nang isang hudyat, na sinasabi, ang aking hagkan, ay 
yaon nga; hulihin ninyo siya, at dalhin ninyo siyang maingat. 

at nang dumating siya, pagdaka'y lumapit siya sa kaniya, at nagsabi, rabi: at siya'y hinagkan. 

at siya'y sinunggaban nila, at siya'y kanilang dinakip. 

datapuwa't isa sa nangaroon ay nagbunot nang kaniyang tabak, at sinugatan ang alipin nang dakilang 
saserdote, at tinigpas ang kaniyang tainga. 

at sumagot si jesus at sinabi sa kanila, kayo baga'y nagsilabas, na parang laban sa isang tulisan, na may 
manga tabak at manga panghampas upang dakpin ako? 

araw-araw ay kasama ninyo ako sa templo, na nagtuturo at hindi ninyo ako hinuli: nguni't nangyari ito 
upang matupad ang manga kasulatan. 

at iniwan siya nang lahat, at nagsitakas. 

at sinundan siya nang isang binata, na nababalot nang isang kumot ang katawan niyang hubo't hubad: at 
hinawakan nila siya, 

datapuwa't kaniyang binitiwan ang kumot, at tumakas na hubo't hubad. 

at dinala nila si jesus sa dakilang saserdote: at nangagpipisan sa kaniya ang lahat nang manga pangulong 
saserdote at ang matatanda at ang manga eskriba. 

at si pedro ay sumunod sa kaniya sa malayo, hanggang sa loob nang looban nang dakilang saserdote: at 
nakiumpok siya sa manga punong kawal, at nagpapainit sa ningas nang apoy. 

ang manga pangulong saserdote nga at ang buong sanedrin ay nagsisihanap nang patotoo laban kay 
jesus upang siya'y ipapatay: at hindi nangasumpungan. 

sapagka't marami ang nagsisaksi nang kasinungalingan laban sa kaniya, at ang kanilang manga patotoo 
ay hindi nangagkatugma. 

at nagsipagtindig ang ilan, at nagsisaksi nang kasinungalingan laban sa kaniya, na sinasabi, 

narinig naming sinabi niya, aking igigiba ang templong ito na gawa nang manga kamay, at sa loob nang 
tatlong araw ay itatayo ko ang ibang hindi gawa nang manga kamay. 

at kahit sa papagayon man ay hindi rin nangagkatugma ang patotoo nila. 

at nagtindig sa gitna ang dakilang saserdote, at tinanong si jesus na sinabi, hindi ka sumasagot nang 
anoman? ano ang sinasaksihan nang manga ito laban sa iyo? 

datapuwa't siya'y hindi umiimik, at walang isinagot. tinanong siyang muli nang dakilang saserdote, at 
sinabi sa kaniya, ikaw baga ang cristo, ang anak nang mapalad? 

at sinabi ni jesus, ako nga; at makikita ninyo ang anak nang tao na nakaupo sa kanan nang 
makapangyarihan, at pumaparito na nasa manga alapaap nang langit. 

at hinapak nang dakilang saserdote ang kaniyang manga damit, at nagsabi, ano pang kailangan natin 
nang manga saksi? 

narinig ninyo ang kapusungan: ano sa akala ninyo? at hinatulan nilang lahat na siya'y dapat mamatay. 
at pinasimulang luraan siya nang ilan, at tinakpan ang kaniyang mukha, at siya'y pinagsusuntok, at sa 
kaniya'y kanilang sinasabi, hulaan mo: at siya'y pinagsusuntok nang manga punong kawal. 

at samantalang nasa ibaba si pedro, sa looban, ay lumapit ang isa sa manga alilang babae nang dakilang 
saserdote, 

at pagkakita niya kay pedro na nagpapainit, ay tinitigan niya siya, at sinabi, ikaw man ay kasama rin nang 
nazareno, na si jesus. 

datapuwa't siya'y kumaila, na sinasabi, hindi ko nalalaman, ni nauunawa man ang sinasabi mo: at 
lumabas siya sa portiko, at tumilaok ang manok. 

at nakita siya nang alilang babae, at nagpasimulang magsabing muli sa nangaroroon, ito ay isa sa kanila. 
datapuwa't muling ikinaila niya. at hindi nalaon, at ang nangaroon ay nangagsabing muli kay pedro. sa 
katotohanang ikaw ay isa sa kanila, sapagka't ikaw ay galileo. 

datapuwa't siya'y nagpasimulang manungayaw, at manumpa, hindi ko nakikilala ang taong ito na inyong 
sinasabi. 

at pagdaka, bilang pangalawa'y tumilaok ang manok. at naalaala ni pedro ang salitang sinabi ni jesus sa 
kaniya, bago tumilaok ang manok nang makalawa, ay ikakaila mo akong makaitlo. at nang maisip niya 
ito, ay tumangis siya. 

at pagdaka, pagkaumaga ay nangagsangusapan ang manga pangulong saserdote pati nang matatanda at 
manga eskriba, at ang buong sanedrin, at ginapos si jesus, at inilabas siya, at ibinigay siya kay pilato. 

at itinanong sa kaniya ni pilato, ikaw baga ang hari nang manga judio? at pagsagot niya ay sinabi sa 
kaniya, ikaw ang nagsasabi. 

at isinakdal siya sa maraming bagay nang manga pangulong saserdote. 

at muling tinanong siya ni pilato, na sinasabi, hindi ka sumasagot nang anoman? tingnan mo kung gaano 
karaming bagay ang kanilang isinasakdal laban sa iyo. 

datapuwa't si jesus ay hindi na sumagot nang anoman, ano pa't nanggilalas si pilato. 

sa kapistahan nga ay pinagkaugalian niya na pawalan sa kanila ang isang bilanggo, na kanilang hingin sa 
kaniya. 

at mayroong isa na kung tawagin ay barrabas, na nagagapos na kasama nang nangaghimagsik, manga 
taong nagsipatay nang manga tao sa panghihimagsik. 

at nagsipanhik ang karamihan at nangagpasimulang hingin sa kaniya na sa kanila'y gawin ang gaya nang 
sa kanila'y laging ginagawa. 

at sinagot sila ni pilato, na sinasabi, ibig baga ninyo na pawalan ko sa inyo ang hari nang manga judio? 
sapagka't natatalastas niya na sa kapanaghilian ay ibinigay siya nang manga pangulong saserdote. 
datapuwa't inudyukan nang manga pangulong saserdote ang karamihan, na si barrabas na muna ang 
siya niyang pawalan sa kanila. 

at sumagot na muli si pilato at sa kanila'y sinabi, ano nga ang aking gagawin sa inyong tinatawag na hari 
nang manga judio? 

at sila'y muling nagsigawan, ipako siya sa krus. 

at sinabi sa kanila ni pilato, bakit, anong masama ang kaniyang ginawa? datapuwa't sila'y lalong 
nagsigawan, ipako siya sa krus. 

at sa pagkaibig ni pilato na magbigay-loob sa karamihan, ay pinawalan sa kanila si barrabas, at ibinigay si 
jesus, pagkatapos na siya'y mahampas niya, upang siya'y ipako sa krus. 

at dinala siya nang manga kawal sa looban, na siyang pretorio, at kanilang tinipon ang buong pulutong. 
at siya'y kanilang dinamtan nang kulay-ube, at nang makapagkamakama nang isang putong na tinik, ay 
ipinutong nila sa kaniya. 

at nagpasimula silang siya'y batiin, aba, hari nang manga judio! 

at sinaktan nila ang kaniyang ulo nang isang tambo, at siya'y niluluraan, at pagkaluhod nila, siya'y 
sinamba. 

at nang siya'y kanilang malibak na, ay inalis nila sa kaniya ang kulay-ube, at isinuot sa kaniya ang 
kanyang manga damit. at siya'y kanilang inilabas upang ipako siya sa krus. 

at kanilang pinilit ang isang nagdaraan, si simon na taga cirene, na ama ni alejandro at ni rufo, na 
nanggagaling sa bukid, upang sumama sa kanila, upang pasanin niya ang kaniyang krus. 

at siya'y kanilang dinala sa dako nang golgota, na kung liliwanagin ay, ang dako nang bungo. 

at siya'y dinulutan nila nang alak na hinaluan nang mirra: datapuwa't hindi niya tinanggap. 

at siya'y kanilang ipinako sa krus, at kanilang pinaghatihatian ang kaniyang manga damit, na kanilang 
pinagsapalaran, kung alin ang dadalhin nang bawa't isa. 

at ikatlo na ang oras, at siya'y kanilang ipinako sa krus. 

at ang pamagat nang pagkasakdal sa kaniya ay isinulat sa ulunan, ang hari nang manga judio. 

at ipinako sa krus na kasama niya ang dalawang tulisan, isa sa kaniyang kanan, at isa sa kaniyang kaliwa. 
at natupad ang kasulatan, na nagsasabi: at siya'y ibinilang sa manga suwail. 

at siya'y inalipusta nang nagsisipagdaan na pinatatangotango ang kanilang manga ulo, at sinasabi, ah! 
ikaw na iginigiba mo ang templo, at sa tatlong araw ay iyong itinatayo, 

iyong iligtas ang sarili mo, at bumaba ka sa krus. 

gayon din naman ang manga pangulong saserdote pati nang manga eskriba, siya'y minumura na 
nangagsasalitaan sila-sila na sinasabi, nagligtas siya sa manga iba, sa kaniyang sarili ay hindi 
makapagligtas. 

bumaba ngayon mula sa krus ang cristo, ang hari nang israel, upang aming makita at sampalatayanan. at 
minumura siya nang manga kasama niyang nangapapako. 

at nang dumating ang ikaanim na oras, ay nagdilim sa buong lupa hanggang sa oras na ikasiyam. 

at nang oras na ikasiyam ay sumigaw si jesus nang malakas na tinig: eloi, eloi, lama sabacthani? na kung 
liliwanagin ay, diyos ko, diyos ko, bakit mo ako pinabayaan? 

at nang marinig nang ilang nangaroon, ay sinabi nila, narito, tinatawag niya si elias. 

at tumakbo ang isa, at binasa nang suka ang isang espongha, saka inilagay sa isang tambo, at ipinainom 
sa kaniya, na sinasabi, pabayaan ninyo: tingnan natin kung paririto si elias upang siya'y ibaba. 

at si jesus ay sumigaw nang malakas na tinig, at nalagot ang hininga. 

at ang tabing nang templo ay nahapak na nagkadalawa mula sa itaas hanggang sa ibaba. 

at ang senturiong nakatayo sa tapat niya, nang makitang malagot ang hininga niya, ay kaniyang sinabi, 
katotohanang ang taong ito ay anak nang diyos. 

at mayroon din namang manga babae na nagsisitanaw mula sa malayo: na sa manga yao'y nangaroroon 
kapuwa si maria magdalena, at si mariang ina ni santiago na bata at ni jose, at si salome, 

na, nang siya'y nasa galilea, ay nagsisunod sila sa kaniya, at siya'y pinaglilingkuran nila, at manga iba 
pang maraming babae na nagsiahong kasama niya sa jerusalem. 

at nang kinahapunan, sapagka't noo'y paghahanda, sa makatuwid baga'y ang araw na nauuna sa 
sabbath, 

dumating si jose na taga arimatea, isang kasangguni na may marangal na kalagayan, na naghihintay rin 
naman nang kaharian nang diyos, at pinangahasan niyang pinasok si pilato, at hiningi ang bangkay ni 
jesus. 

at nanggilalas si pilato kung siya'y patay na: at nang mapalapit niya sa kaniya ang senturion, ay itinanong 
niya sa kaniya kung malaon nang patay. 

at nang matanto niya sa senturion, ay ipinagkaloob niya ang bangkay kay jose. 

at binili niya ang isang kayong lino, at pagkababa sa kaniya sa krus, ay binalot siya nang kayong lino at 
inilagay siya sa isang libingan na hinukay sa isang bato; at iginulong niya ang isang bato hanggang sa 
pintuan nang libingan. 

at tinitingnan ni maria magdalena at ni mariang ina ni jose kung saan siya nalagay. 

at nang makaraan ang sabbath, si maria magdalena, at si mariang ina ni santiago, at si salome, ay 
nagsibili nang manga pabango, upang sila'y magsiparoon at siya'y pahiran. 

at pagkaumagang-umaga nang unang araw nang sanglinggo, ay nagsiparoon sila sa libingan nang sikat 
na ang araw. 

at kanilang pinaguusapan, sino kaya ang ating mapagpapagulong nang bato mula sa pintuan nang 
libingan? 

at pagkatingin, ay nakita nilang naigulong na ang bato: sapagka't yao'y totoong malaki. 

at pagkapasok sa libingan, ay kanilang nakita ang isang binata na nakaupo sa dakong kanan, na 
nararamtan nang isang damit na maputi: at sila'y nangagitla. 

at sinabi niya sa kanila, huwag kayong mangagitla: hinahanap ninyo si jesus, ang nazareno, na ipinako sa 
krus: siya'y nagbangon, wala siya rito: tingnan ninyo ang dakong pinaglagyan nila sa kaniya! 

datapuwa't magsiyaon kayo, sabihin ninyo sa kaniyang manga alagad at kay pedro, siya'y nangunguna sa 
inyo sa galilea: doon siya makikita, ayon sa sinabi niya sa inyo. 

at sila'y nagsilabas, at nagsitakas mula sa libingan; sapagka't sila'y nagsipangilabot at nangagitla: at hindi 
sila nangagsasabi nang anoman sa kanino man, sapagka't sila'y nangatatakot. 

nang siya nga'y magbangon nang unang araw nang sanglinggo, ay napakita muna siya kay maria 
magdalena, na sa kaniya'y pitong demonio ang pinalabas niya. 

siya'y yumaon at ipinagbigay alam sa manga naging kasamahan ni jesus, samantalang sila'y 
nangahahapis at nagsisitangis. 

at sila, nang kanilang mabalitaan na siya'y nabuhay, at nakita ni magdalena, ay hindi sila nagsipaniwala. 
at pagkatapos nang manga bagay na ito ay napakita siya sa ibang anyo sa dalawa sa kanila, nang sila'y 
nangaglalakad na patungo sa bukid. 

at sila'y nagsiyaon at ipinagbigay-alam ito sa manga iba: at kahit sa kanila'y hindi rin sila nagsipaniwala. 
at pagkatapos siya'y napakita sa labingisa samantalang sila'y nangakaupong nagsisikain: at pinagwikaan 
sila sa kawalan nila nang pananampalataya at katigasan nang puso, sapagka't hindi sila nagsipaniwala sa 
nangakakita sa kaniya pagkatapos na siya'y magbangon. 

at sinabi niya sa kanila, magsiyaon kayo sa buong sanglibutan, at inyong ipangaral ang evangelio sa lahat 
nang kinapal. 

ang sumasampalataya at mabautismuhan ay maliligtas, datapuwa't ang hindi sumasampalataya ay 
parurusahan. 

at lalakip ang manga tandang ito sa magsisisampalataya: mangagpapalabas sila nang manga demonio sa 
aking pangalan: mangagsasalita sila nang manga bagong wika, 

sila'y magsisihawak nang manga ahas, at kung magsiinom sila nang bagay na makamamatay, sa 
anomang paraan ay hindi makasasama sa kanila: ipapatong nila ang kanilang manga kamay sa manga 
may-sakit, at sila'y magsisigaling. 

ang panginoong jesus nga, pagkatapos na sila'y mangakausap niya, ay tinanggap sa itaas nang langit, at 
lumuklok sa kanan nang diyos. 

at nagsialis sila, at nagsipangaral sa lahat nang dako, na gumagawang kasama nila ang panginoon, at 
pinatototohanan ang salita sa pamamagitan nang manga tandang kalakip. siya nawa. 

yamang marami ang nagpilit mag-ayos nang isang kasaysayan noong manga bagay na naganap sa gitna 
natin, 

alinsunod sa ipinatalos sa atin nilang buhat sa pasimula ay manga saksing nangakakakita at manga 
ministro nang salita, 

ay minagaling ko naman, pagkasiyasat na lubos nang pangyayari nang lahat nang manga bagay mula 
nang una, na isulat sa iyong sunodsunod, kagalanggalang na teofilo: 

upang mapagkilala mo ang katunayan tungkol sa manga bagay na itinuro sa iyo. 

nagkaroon nang manga araw ni herodes, hari sa judea, nang isang saserdoteng ang ngala'y zacarias, sa 
pulutong ni abias: at ang naging asawa niya ay isa sa manga anak na babae ni aaron, at ang kaniyang 
ngala'y elisabet. 

at sila'y kapuwa matuwid sa harap nang diyos, na nagsisilakad na walang kapintasan sa lahat nang 
manga utos at manga palatuntunan nang panginoon. 

at wala silang anak, sapagka't baog si elisabet, at sila'y kapuwa may pataw nang maraming taon. 
nangyari nga, na samantalang ginaganap niya ang pagkasaserdote sa harapan nang diyos ayon sa 
kapanahunan nang kaniyang pulutong, 

alinsunod sa kaugalian nang tungkuling pagkasaserdote, ay naging palad niya ang pumasok sa templo 
nang panginoon at magsunog nang kamangyan. 

at ang buong karamihan nang manga tao ay nagsisipanalangin sa labas sa oras nang kamangyan. 

at napakita sa kaniya ang isang anghel nang panginoon, na nakatayo sa dakong kanan nang dambana 
nang kamangyan. 

at nagulumihanan si zacarias, pagkakita niya sa kaniya, at dinatnan siya nang takot. 

datapuwa't sinabi sa kaniya nang anghel, huwag kang matakot, zacarias: sapagka't dininig ang daing mo, 
at ang asawa mong si elisabet ay manganganak sa iyo nang isang anak na lalake, at tatawagin mong juan 
ang kaniyang pangalan. 

at magkakaroon ka nang ligaya at galak, at marami ang maliligaya sa pagkapanganak sa kaniya. 
sapagka't siya'y magiging dakila sa paningin nang panginoon, at siya'y hindi iinom nang alak ni matapang 
na inumin, at siya'y mapupuspos nang espiritu santo, mula pa sa tiyan nang kaniyang ina. 

at marami sa manga anak ni israel, ay papagbabaliking-loob niya sa panginoon na kanilang diyos. 

at siya'y lalakad sa unahan nang kaniyang mukha na may espiritu at kapangyarihan ni elias, upang 
papagbaliking-loob ang manga puso nang manga ama sa manga anak, at ang manga suwail ay 
magsilakad sa karunungan nang manga matuwid, upang ipaglaan ang panginoon nang isang bayang 
nahahanda. 

at sinabi ni zacarias sa anghel, sa ano malalaman ko ito? sapagka't ako'y matanda na, at ang aking asawa 
ay may pataw nang maraming taon. 

at pagsagot nang anghel ay sinabi sa kaniya, ako'y si gabriel, na nananayo sa harapan nang diyos, at 
ako'y sinugo upang makipagusap sa iyo, at magdala sa iyo nitong mabubuting balita. 

at narito, mapipipi ka at hindi ka makapangungusap, hanggang sa araw na mangyari ang manga bagay 
na ito, sapagka't hindi ka sumampalataya sa aking manga salita, na magaganap sa kanilang 
kapanahunan. 

at hinihintay nang bayan si zacarias, at nanganggigilalas sila sa kaniyang pagluluwat sa loob nang templo. 
at nang lumabas siya, ay hindi siya makapagsalita sa kanila: at hininagap nila na siya'y nakakita nang 
isang pangitain sa templo: at siya'y nagpatuloy nang pakikipagusap sa kanila, sa pamamagitan nang 
manga hudyat, at nanatiling pipi. 

at nangyari, na nang maganap na ang manga araw nang kaniyang paglilingkod, siya'y umuwi sa kaniyang 
bahay. 

at pagkatapos nang manga araw na ito ay naglihi ang kaniyang asawang si elisabet; at siya'y lumigpit 
nang limang buwan, na nagsasabi, 

ganito ang ginawa nang panginoon sa akin sa manga araw nang ako'y tingnan niya, upang alisin ang 
aking pagkaduwahagi sa gitna nang manga tao. 

nang ikaanim na buwan nga'y sinugo nang diyos ang anghel gabriel sa isang bayan nang galilea, ngala'y 
nazaret, 

sa isang dalagang magaasawa sa isang lalake, na ang kaniyang ngala'y jose, sa angkan ni david, at maria 
ang pangalan nang dalaga. 

at pumasok siya sa kinaroroonan niya, at sinabi, magalak ka, ikaw na totoong pinakamamahal, ang 
panginoon ay sumasa iyo. 

datapuwa't siya'y totoong nagulumihanan sa sabing ito, at iniisip sa kaniyang sarili kung anong bati kaya 
ito. 

at sinabi sa kaniya nang anghel, huwag kang matakot, maria: sapagka't nakasumpong ka nang biyaya sa 
diyos. 

at narito, maglilihi ka sa iyong tiyan, at manganganak ka nang isang lalake, at tatawagin mo ang kaniyang 
pangalang jesus. 

siya'y magiging dakila, at tatawaging anak nang kataastaasan: at sa kaniya'y ibibigay nang panginoong 
diyos ang luklukan ni david na kaniyang ama: 

at siya'y maghahari sa angkan ni jacob magpakailan man, at hindi magkakawakas ang kaniyang kaharian. 
at sinabi ni maria sa anghel, paanong mangyayari ito, sa ako'y hindi nakakakilala nang lalake? 

at sumagot ang anghel, at sinabi sa kaniya, bababa sa iyo ang espiritu santo, at lililiman ka nang 
kapangyarihan nang kataastaasan: kaya naman ang banal na bagay na ipanganganak ay tatawaging anak 
nang diyos. 

at narito, si elisabet na iyong kamaganak, ay naglihi rin naman nang isang anak na lalake sa kaniyang 
katandaan, at ito ang ikaanim na buwan niya, na dati'y tinatawag na baog. 

sapagka't walang salitang mula sa diyos na di may kapangyarihan. 

at sinabi ni maria, narito, ang alipin nang panginoon: mangyari sa akin ang ayon sa iyong salita. at iniwan 
siya nang anghel. 

at nang manga araw na ito'y nagtindig si maria, at nagmadaling napasa lupaing maburol, sa isang bayan 
nang juda; 

at pumasok sa bahay ni zacarias at bumati kay elisabet. 

at nangyari, pagkarinig ni elisabet nang bati ni maria, ay lumukso ang sanggol sa kaniyang tiyan, at 
napuspos si elisabet nang espiritu santo, 

at sumigaw siya nang malakas na tinig, at sinabi, pinagpala ka sa manga babae, at pinagpala ang bunga 
nang iyong tiyan. 

at ano't nangyari sa akin, na ang ina nang aking panginoon ay pumarito sa akin? 

sapagka't ganito, pagdating sa aking manga pakinig nang tinig nang iyong bati, lumukso sa tuwa ang 
sanggol sa aking tiyan. 

at mapalad ang babaing sumampalataya, sapagka't matutupad ang manga bagay na sa kaniya'y sinabi 
nang panginoon. 

at sinabi ni maria, dinadakila nang aking kaluluwa ang panginoon, 

at nagalak ang aking espiritu sa diyos na aking tagapagligtas. 

sapagka't nilingap niya ang kababaan nang kaniyang alipin. sapagka't, narito, mula ngayon ay tatawagin 
akong mapalad nang lahat nang maghahalihaliling lahi. 

sapagka't ginawan ako nang makapangyarihan nang manga dakilang bagay, at banal ang kaniyang 
pangalan. 

at ang kaniyang awa ay sa manga lahi't lahi. sa nangatatakot sa kaniya. 

siya'y nagpakita nang lakas nang kaniyang bisig, isinambulat niya ang manga palalo sa paggunamgunam 
nang kanilang puso. 

ibinaba niya ang manga prinsipe sa manga luklukan nila, at itinaas ang manga may mababang kalagayan. 
binusog niya ang nangagugutom nang mabubuting bagay, at pinaalis niya ang mayayaman, na walang 
anoman. 

tumulong siya sa israel na kaniyang alipin, upang maalaala niya ang awa 

(gaya nang sinabi niya sa ating manga magulang) kay abraham at sa kaniyang binhi magpakailan man. 
at si maria ay natirang kasama niya na may tatlong buwan, at umuwi sa kaniyang bahay. 

naganap nga kay elisabet ang panahon nang panganganak, at siya'y nanganak nang isang lalake. 

at nabalitaan nang kaniyang manga kapitbahay at manga kamaganak, na dinakila nang panginoon ang 
kaniyang awa sa kaniya, at sila'y nangakigalak sa kaniya. 

at nangyari, na nang ikawalong araw ay nagsiparoon sila upang tuliin ang sanggol, at siya'y tatawagin 
sana nila na zacarias, ayon sa pangalan nang kaniyang ama. 

at sumagot ang kaniyang ina at nagsabi, hindi gayon, kundi ang itatawag sa kaniya'y juan. 

at sinabi nila sa kaniya, wala sa iyong kamaganak na tinatawag sa pangalang ito. 

at hinudyatan nila ang kaniyang ama, kung ano ang ibig niyang itawag. 

at humingi siya nang isang sulatan at sumulat, na sinasabi, ang kaniyang pangalan ay juan. at 
nagsipanggilalas silang lahat. 

at pagdaka'y nabuka ang kaniyang bibig, at ang kaniyang dila'y nakalag, at siya'y nagsalita, na pinupuri 
ang diyos. 

at sinidlan nang takot ang lahat nang nagsisipanahan sa palibot nila, at nabansag ang lahat nang manga 
bagay na ito sa lahat nang lupaing maburol nang judea. 

at lahat nang manga nangakarinig nito ay pawang iningatan sa kanilang puso, na sinasabi, magiging ano 
nga kaya ang batang ito? sapagka't ang kamay nang panginoon ay sumasa kaniya. 

at si zacarias na kaniyang ama ay napuspos nang espiritu santo, at nanghula, na nagsasabi, 

purihin ang panginoon, ang diyos nang israel: sapagka't kaniyang dinalaw at tinubos ang kaniyang bayan, 
at nagtaas sa atin nang isang sungay nang kaligtasan sa bahay ni david na kaniyang alipin 

(gaya nang sinabi niya sa pamamagitan nang kaniyang manga banal na propeta na nagsilitaw buhat nang 
unang panahon), 

kaligtasang mula sa ating manga kaaway, at sa kamay nang lahat nang nangapopoot sa atin, 

upang magkaawang-gawa sa ating manga magulang, at alalahanin ang kaniyang banal na tipan, 

ang sumpa na isinumpa niya kay abraham na ating ama, 

na ipagkaloob sa atin na yamang nangaligtas sa kamay nang ating manga kaaway, ay paglingkuran natin 
siya nang walang takot, 

sa kabanalan at katuwiran sa harapan niya, lahat nang ating manga araw. 

oo at ikaw, sanggol, tatawagin kang propeta nang kataastaasan: sapagka't magpapauna ka sa unahan 
nang mukha nang panginoon, upang ihanda ang kaniyang manga daan, 

upang maipakilala ang kaligtasan sa kaniyang bayan, sa pagkapatawad nang kanilang manga kasalanan, 
dahil sa magiliw na habag nang aming diyos, ang pagbubukang liwayway buhat sa kaitaasan ay dadalaw 
sa atin, 

upang liwanagan ang nangakalugmok sa kadiliman at sa lilim nang kamatayan, upang itumpak ang ating 
manga paa sa daan nang kapayapaan. 

at lumaki ang sanggol, at lumakas sa espiritu, at nasa manga ilang hanggang sa araw nang kaniyang 
pagpapakita sa israel. 

nangyari nga nang manga araw na yaon na lumabas ang isang utos mula kay augusto cesar, na 
magpatala ang buong sanglibutan. 

ito ang unang talaang-mamamayan na ginawa nang si quirinio ay gobernador sa siria. 

at nagsisiparoon ang lahat upang sila'y mangatala, bawa't isa sa kaniyang sariling bayan. 

at si jose naman ay umahon mula sa galilea, mula sa bayan nang nazaret, hanggang sa judea, sa bayan ni 
david, na kung tawagi'y bet-lehem, sapagka't siya'y sa angkan at sa lahi ni david, 

upang patala siya pati ni maria, na magaasawa sa kaniya, na kasalukuyang kagampan. 

at nangyari, samantalang sila'y nangaroroon, at naganap ang manga kaarawang dapat siyang manganak. 
at kaniyang ipinanganak ang panganay niyang anak na lalake, at ito'y binalot niya nang manga lampin, at 
inihiga sa isang pasabsaban, sapagka't wala nang lugar para sa kanila sa tuluyan. 

at may manga pastor nang tupa sa lupain ding yaon na nangasa parang, na pinagpupuyatan sa gabi ang 
kanilang kawan. 

at tumayo sa tabi nila ang isang anghel nang panginoon, at ang kaluwalhatian nang panginoon ay 
nagliwanag sa palibot nila: at sila'y totoong nangatakot. 

at sinabi sa kanila nang anghel, huwag kayong mangatakot, sapagka't narito, dinadalhan ko kayo nang 
mabubuting balita nang malaking kagalakan, na siyang sasa buong bayan: 

sapagka't ipinanganak sa inyo ngayon sa bayan ni david ang isang tagapagligtas, na siya ang cristo ang 
panginoon. 

at ito ang sa inyo'y magiging pinakatanda: masusumpungan ninyo ang isang sanggol na nababalot nang 
lampin, at nakahiga sa isang pasabsaban. 

at biglang nakisama sa anghel ang isang karamihang hukbo nang langit, na nangagpupuri sa diyos, at 
nangagsasabi: 

luwalhati sa diyos sa kataastaasan, at sa lupa'y kapayapaan sa manga taong kinalulugdan niya. 

at nangyari nang lisanin sila nang manga anghel at nangapasa langit, ang manga pastor ay 
nangagsangusapan. magsiparoon nga tayo ngayon hanggang sa bet-lehem, at tingnan natin itong 
nangyari, na ipinagbigay alam sa atin nang panginoon. 

at sila'y dalidaling nagsiparoon at nasumpungan kapuwa si maria at si jose, at ang sanggol na nakahiga 
sa pasabsaban. 

at nang makita nila yaon, ay inihayag nila ang manga sinabi sa kanila tungkol sa sanggol na ito. 

at lahat nang nangakarinig nito ay nangagtaka sa manga bagay na sinabi sa kanila nang manga pastor. 
datapuwa't iningatan ni maria ang lahat nang manga pananalitang ito, na pinagbulaybulay sa kaniyang 
puso. 

at nangagbalik ang manga pastor, na niluluwalhati at pinupuri ang diyos dahil sa lahat nang manga 
bagay na kanilang nangarinig at nangakita, ayon sa sinabi sa kanila. 

at nang makaraan ang walong araw upang tuliin siya, ay tinawag na jesus ang kaniyang pangalan, na 
siyang itinawag nang anghel bago siya ipinaglihi sa tiyan. 

at nang maganap na ang manga araw na kanilang paglilinis alinsunod sa kautusan ni moises, ay kanilang 
dinala siya sa jerusalem, upang iharap siya sa panginoon 

(ayon sa nasusulat sa kautusan nang panginoon, ang bawa't lalaking nagbubukas nang bahay-bata ay 
tatawaging banal sa panginoon), 

at upang maghandog nang hain alinsunod sa sinasabi sa kautusan nang panginoon, dalawang batobato, 
o dalawang inakay nang kalapati. 

at narito, may isang lalake sa jerusalem, na nagngangalang simeon; at ang lalaking ito'y matuwid at 
masipag sa kabanalan, na nag-aantay nang kaaliwan nang israel: at sumasa kaniya ang espiritu santo. 
at ipinahayag sa kaniya nang espiritu santo, na di niya makikita ang kamatayan, hanggang sa makita 
muna niya ang cristo nang panginoon. 

at siya'y napasa templo sa espiritu: at nang ipasok sa templo ang sanggol na si jesus nang kaniyang 
manga magulang, upang sa kaniya'y magawa nila ang nauukol alinsunod sa kaugalian nang kautusan, 
ay tinanggap nga niya siya sa kaniyang manga bisig, at pinuri ang diyos, at nagsabi, 

ngayo'y papanawin mo, panginoon, ang iyong alipin, ayon sa iyong salita, sa kapayapaan, 

sapagka't nakita nang aking manga mata ang iyong pagliligtas, 

na iyong inihanda sa unahan nang mukha nang lahat nang manga tao; 

isang ilaw upang ipahayag sa manga gentil, at ang kaluwalhatian nang iyong bayang israel. 

at ang kaniyang ama at ang kaniyang ina ay nagsisipanggilalas sa manga bagay na sinasabi tungkol sa 
kaniya, 

at sila'y pinagpala ni simeon, at sinabi sa kaniyang inang si maria, narito, ito ay itinalaga sa ikararapa at 
sa ikatitindig nang marami sa israel: at pinakatandang tudlaan nang pagsalangsang: 

oo at paglalampasanan nang isang tabak ang iyong sariling kaluluwa, upang mangahayag ang manga 
pagiisip nang maraming puso. 

at naroroon din naman si ana, na isang propetisa, anak na babae ni fanuel, sa angkan ni aser, (siya'y 
lubhang matanda na, at may pitong taong nakisama sa kaniyang asawa mula sa kaniyang kadalagahan, 
at siya'y bao nang walongpu't apat na taon), na hindi humihiwalay sa templo, at sumasamba sa gabi at 
araw sa pamamagitan nang manga pagaayuno at manga pagdaing. 

at pagdating niya sa oras ding yaon, siya'y nagpasalamat sa diyos, at nagsalita nang tungkol sa sanggol sa 
lahat nang nagsisipaghintay nang katubusan sa jerusalem. 

at nang maganap na nila ang lahat nang manga bagay na alinsunod sa kautusan nang panginoon, ay 
nangagbalik sila sa galilea, sa kanilang sariling bayang nazaret. 

at lumalaki ang bata, at lumalakas, at napupuspos nang karunungan: at sumasa kaniya ang biyaya nang 
diyos. 

at nagsisiparoon taon-taon ang kaniyang manga magulang sa jerusalem sa kapistahan nang paskua. 

at nang siya'y may labindalawang taon na, ay nagsiahon sila ayon sa kaugalian nang kapistahan, 

at nang kanilang maganap na ang manga araw, sa pagbalik nila, ay naiwan ang batang si jesus sa 
jerusalem, at di nalalaman nang kaniyang manga magulang, 

nguni't sa pagaakala nilang siya'y nasa kasamahan, ay nagsiyaon sila nang isang araw na paglalakbay, at 
hinahanap nila siya sa manga kamaganak at manga kakilala: 

at nang di nila siya matagpuan, ay nagsipagbalik sila sa jerusalem, na hinahanap siya. 

at nangyari, na nang makaraan ang tatlong araw, ay nangatagpuan nila siya sa templo, na nakaupo sa 
gitna nang manga guro, na sila'y pinakikinggan, at sila'y tinatanong: 

at ang lahat nang sa kaniya'y nangakakarinig ay nagsisipanggilalas sa kaniyang katalinuhan at sa 
kaniyang manga sagot. 

at nang siya'y mangakita nila, ay nangagtaka sila; at sinabi sa kaniya nang kaniyang ina, anak, bakit 
ginawa mo sa amin ang ganyan? narito, ang iyong ama at ako na hinahanap kang may hapis. 

at sinabi niya sa kanila, bakit ninyo ako hinahanap? di baga talastas ninyo na dapat akong maglumagak 
sa bahay nang aking ama. 

at di nila naunawa ang pananalitang sa kanila'y sinabi. 

at lumusong siyang kasama nila, at napasa nazaret, at napasakop sa kanila: at iniingatan nang kaniyang 
ina sa kaniyang puso ang lahat nang manga pananalitang ito. 

at lumalaki si jesus sa karunungan at sa pangangatawan, at sa pagbibigay lugod sa diyos at sa manga tao. 
nang ikalabinglimang taon nga nang paghahari ni tiberio cesar, na noo'y gobernador sa judea si poncio 
pilato, at tetrarka sa galilea si herodes, at ang kaniyang kapatid na si felipe ay tetrarka sa lalawigan nang 
iturea at traconite, at si lisanias ay tetrarka sa abilinia, 

nang kasalukuyang manga pangulong saserdote si anas at si caifas, ay dumating ang salita nang diyos 
kay juan, anak ni zacarias, sa ilang. 

at siya'y napasa buong lupain sa palibotlibot nang jordan, na ipinangangaral ang bautismo nang pagsisisi 
sa ikapagpapatawad nang manga kasalanan, 

gaya nang nasusulat sa aklat nang salita nang propeta isaias, ang tinig nang isang sumisigaw sa ilang, 
ihanda ninyo ang daan nang panginoon, tuwirin ninyo ang kaniyang manga landas. 

lahat nang libis ay tatambakan, at pababain ang bawa't bundok at burol; at ang liko ay matutuwid, at 
ang manga daang bakobako ay mangapapatag, 

at makikita nang lahat nang laman ang pagliligtas nang diyos. 

sinasabi nga niya sa manga karamihang nagsisilabas upang mangagpabautismo sa kaniya, kayong lahi 
nang manga ulupong, sino ang sa inyo'y nagudyok upang tumakas sa galit na darating? 

kayo nga'y mangagbunga nang karapatdapat sa pagsisisi, at huwag mangagpasimulang mangagsabi sa 
inyong sarili, si abraham ang siya naming ama, sapagka't sinasabi ko sa inyo, na makapagpapabangon 
ang diyos nang manga anak ni abraham maging sa manga batong ito. 

at ngayon pa'y nakalagay na ang palakol sa ugat nang manga punong kahoy: ang bawa't punong kahoy 
nga na di nagbubunga nang mabuti ay pinuputol, at inihahagis sa apoy. 

at tinanong siya nang karamihan, na nangagsasabi, ano ngang dapat namin gawin? 

at sinagot niya at sinabi sa kanila, ang may dalawang tunika ay magbahagi sa wala, at ang may pagkain 
ay gayon din ang gawin. 

at dumating naman ang manga maniningil nang buwis upang mangagpabautismo, at sinabi nila sa 
kaniya, guro, anong dapat naming gawin? 

at sinabi niya sa kanila, huwag na kayong sumingil pa nang higit kay sa utos sa inyo. 

at tinanong naman siya nang manga kawal, na nangagsasabi, at kami, anong dapat naming gawin? at sa 
kanila'y sinabi niya, huwag kayong kumuhang may karahasan sa kanino man, ni mangagparatang, at 
mangagkasiya kayo sa bayad sa inyo. 

at samantalang ang manga tao'y nagsisipaghintay at pinagbubulaybulay nang lahat sa kanilang puso ang 
tungkol kay juan, kung siya kaya ang cristo: 

ay sumagot si juan na sinasabi sa kanilang lahat, katotohanang binabautismuhan ko kayo nang tubig, 
datapuwa't dumarating ang lalong makapangyarihan kay sa akin, ako'y hindi karapatdapat magkalag 
nang panali nang kaniyang manga pangyapak: kayo'y babautismuhan niya sa espiritu santo at sa apoy: 
nasa kaniyang kamay ang kaniyang kalaykay, upang linising lubos ang kaniyang giikan, at tipunin ang 
trigo sa kaniyang bangan: datapuwa't susunugin niya ang dayami sa apoy na hindi mapapatay. 

sa manga iba pang maraming pangaral ay ipinangangaral nga niya sa bayan ang mabuting balita, 
datapuwa't si herodes na tetrarka, palibhasa'y pinagwikaan niya dahil kay herodias, na asawa nang 
kaniyang kapatid, at dahil sa lahat nang masasamang bagay na ginawa ni herodes, 

ay naparagdag naman ito sa lahat, na kinulong niya si juan sa bilangguan. 

nangyari nga, nang mabautismuhan ang buong bayan, na si jesus ay binautismuhan naman, at nang 
nananalangin, ay nabuksan ang langit, 

at bumaba sa kaniya ang espiritu santo na may anyong katawan, tulad sa isang kalapati, at nanggaling 
ang isang tinig sa langit, ikaw ang sinisinta kong anak, sa iyo ako lubos na nalulugod. 

at si jesus din, nang magpasimula siyang magturo ay may gulang na tatlongpung taon, na anak (ayon sa 
sinasapantaha) ni jose, ni eli, 

ni matat, ni levi, ni melqui, ni jane, ni jose, 

ni matatias, ni amos, ni nahum, ni esli, ni nage, 

ni maat, ni matatias, ni semei, ni jose, ni juda, 

ni joana, ni resa, ni zorobabel, ni seatiel, ni neri, 

ni melqui, ni adi, ni cosam, ni elmodam, ni er, 

ni jesus, ni eliezer, ni jorim, ni mata, ni levi, 

ni simeon, ni juda, ni jose, ni jonan, ni eliaquim, 

ni melea, ni mena, ni matata, ni natan, ni david, 

ni jesse, ni obed, ni booz, ni salmon, ni naason, 

ni aminadab, ni aram, ni esrom, ni fares, ni juda, 

ni jacob, ni isaac, ni abraham, ni tare, ni nacor, 

ni serug, ni regan, ni paleg, ni heber, ni selah, 

ni cainan, ni arfaxjad, ni sem, ni noe, ni lamec, 

ni matusalem, ni enoc, ni jared, ni mahalaleel, ni cainan, 

ni enos, ni set, ni adam, nang diyos. 

at si jesus, na puspos nang espiritu santo ay bumalik mula sa jordan at inihatid nang espiritu sa ilang, 
sa loob nang apat na pung araw na tinutukso nang diablo. at hindi siya kumain nang anoman nang 
manga araw na yaon, at nang maganap ang manga yaon ay nagutom siya. 

at sinabi sa kaniya nang diablo, kung ikaw ang anak nang diyos, ipag-utos mo na ang batong ito ay 
maging tinapay. 

at sinagot siya ni jesus, nasusulat, hindi sa tinapay lamang mabubuhay ang tao. 

at iniakyat pa siya niya, at ipinakita sa kaniya sa sandaling panahon ang lahat nang manga kaharian sa 
sanglibutan. 

at sinabi sa kaniya nang diablo, sa iyo'y ibibigay ko ang lahat nang kapamahalaang ito, at ang 
kaluwalhatian nila: sapagka't ito'y naibigay na sa akin, at ibibigay ko kung kanino ko ibig. 

kaya nga kung sasamba ka sa harapan ko, ay magiging iyong lahat. 

at si jesus ay sumagot at sinabi sa kaniya, nasusulat, sa panginoon mong diyos sasamba ka, at siya 
lamang ang iyong paglilingkuran. 

at dinala niya siya sa jerusalem, at inilagay siya sa taluktok nang templo, at sinabi sa kaniya, kung ikaw ay 
anak nang diyos, ay magpatihulog ka mula rito hanggang sa ibaba: 

sapagka't nasusulat, siya'y magbibilin sa kaniyang manga anghel tungkol sa iyo, upang ikaw ay ingatan: 
at, aalalayan ka nila nang kanilang manga kamay, baka matisod ka nang iyong paa sa isang bato. 

at pagsagot ni jesus ay sinabi sa kaniya, nasasabi, huwag mong tutuksuhin ang panginoon mong diyos. 

at nang matapos nang diablo ang lahat nang pagtukso, ay hiniwalayan siya niya nang ilang panahon. 

at bumalik si jesus sa galilea sa kapangyarihan nang espiritu: at kumalat ang kabantugan tungkol sa 
kaniya sa palibot nang buong lupain. 

at nagtuturo siya sa manga sinagoga nila, na niluluwalhati nang lahat. 

at siya'y napasa nazaret na kaniyang nilakhan: at ayon sa kaniyang kaugalian, siya'y pumasok sa sinagoga 
nang araw nang sabbath, at nagtindig upang bumasa. 

at ibinigay sa kaniya ang aklat nang propeta isaias. at binuklat niya ang aklat, na nasumpungan niya ang 
dakong kinasusulatan, 

sumasa akin ang espiritu nang panginoon, sapagka't ako'y pinahiran niya upang ipangaral ang 
mabubuting balita sa manga dukha: ako'y sinugo niya upang itanyag sa manga bihag ang pagkaligtas, at 
sa manga bulag ang pagkakita, upang bigyan nang kalayaan ang nangaaapi, 

upang itanyag ang kaayaayang taon nang panginoon. 

at binalumbon niya ang aklat, at isinauli sa naglilingkod, at naupo: at ang manga mata nang lahat nang 
nangasa sinagoga ay nangakatitig sa kaniya. 

at siya'y nagpasimulang magsabi sa kanila, ngayo'y naganap ang kasulatang ito sa inyong manga pakinig. 
at siya'y pinatotohanan nang lahat, at nangagtataka sa manga salita nang biyaya na lumalabas sa 
kaniyang bibig: at sinabi nila, hindi baga ito ang anak ni jose? 

at sinabi niya sa kanila, walang salang sasabihin ninyo sa akin itong talinghaga, manggagamot, gamutin 
mo ang iyong sarili: ang anomang aming narinig na ginawa sa capernaum, ay gawin mo naman dito sa 
iyong lupain. 

at sinabi niya, katotohanang sinasabi ko sa inyo, walang propetang kinalulugdan sa kaniyang tinubuang 
lupa. 

datapuwa't katotohanang sinasabi ko sa inyo, maraming manga baong babai sa israel nang manga araw 
ni elias, nang sarhan ang langit sa loob nang tatlong taon at anim na buwan, noong datnan nang 
malaking kagutom ang buong sangkalupaan, 

at sa kanino man sa kanila ay hindi sinugo si elias, kundi sa sarepta sa lupa nang sidon, sa isang babaing 
bao. 

at maraming ketongin sa israel nang panahon ni eliseo na propeta: at sinoman sa kanila'y hindi nilinis, 
kundi lamang si naaman na siro. 

at nangapuspos nang galit ang lahat nang nangasa sinagoga, sa pagkarinig nila nang manga bagay na ito, 
at sila'y nagsitindig, at ipinagtabuyan siya sa labas nang bayan at dinala siya hanggang sa ibabaw nang 
taluktok nang gulod na kinatatayuan nang kanilang bayan, upang siya'y maibulid nila nang patiwarik. 
datapuwa't pagdaraan niya sa gitna nila, ay yumaon nang kaniyang lakad. 

at siya'y bumaba sa capernaum, na isang bayan nang galilea. at sila'y tinuruan niya sa araw nang 
sabbath: 

at nangagtaka sila sa kaniyang aral, sapagka't may kapamahalaan ang kaniyang salita. 

at sa sinagoga ay may isang lalake na may espiritu nang karumaldumal na demonio: at siya'y sumigaw 
nang malakas na tinig, 

ah! anong mayroon kami sa iyo, jesus, ikaw na nazareno? naparito ka baga upang kami'y iyong puksain? 
nakikilala ko ikaw kung sino ka, ang banal nang diyos. 

at sinaway siya ni jesus, na sinasabi, tumahimik ka, at lumabas ka sa kaniya. at nang siya'y mailugmok 
nang demonio sa gitna, ay lumabas siya sa kaniya, na hindi siya sinaktan. 

at silang lahat ay nangagtaka at nagsalitaan ang isa't isa, na nangagsasabi, anong salita kaya ito? 
sapagka't siya na may kapamahalaan at kapangyarihan ay naguutos sa manga karumaldumal na espiritu, 
at nagsisilabas sila. 

at kumakalat ang alingawngaw tungkol sa kaniya sa lahat nang dako sa palibotlibot nang lupaing yaon. 
at siya'y nagtindig sa sinagoga, at pumasok sa bahay ni simon. at nilalagnat na mainam ang biyanang 
babae ni simon, at siya'y kanilang ipinamanhik sa kaniya. 

at tinunghan niya siya, at sinaway ang lagnat, at inibsan siya: at siya'y nagtindig pagdaka at naglingkod sa 
kanila. 

at nang lumulubog na ang araw, ang lahat na may manga sakit nang sarisaring karamdaman ay dinala sa 
kaniya; at ipinatong niya ang kaniyang manga kamay sa bawa't isa sa kanila, at sila'y pinagaling. 

at nagsilabas din sa marami ang manga demonio na nagsisisigaw, na nagsasabi, ikaw ang anak nang 
diyos. at sinasaway sila, na di niya sila tinutulutang mangagsalita, sapagka't naalaman nilang siya ang 
cristo. 

at nang araw na, ay lumabas siya at naparoon sa isang ilang na dako: at hinahanap siya nang manga 
karamihan, at nagsiparoon sa kaniya, at pinagpipilitang pigilin siya, upang huwag siyang humiwalay sa 
kanila. 

datapuwa't sinabi niya sa kanila, dapat namang ipangaral ko sa manga ibang bayan ang mabubuting 
balita nang kaharian nang diyos: sapagka't sa ganito ay sinugo ako. 

at siya'y nangangaral sa manga sinagoga nang galilea. 

nangyari nga, na samantalang siya'y sinisiksik nang karamihan na pinakikinggan ang salita nang diyos, na 
siya'y nakatayo sa tabi nang dagatdagatan nang genezaret, 

at nakakita siya nang dalawang daong na nasa tabi nang dagatdagatan: datapuwa't nagsilunsad sa 
manga yaon ang manga mamamalakaya, at hinuhugasan ang kanilang manga lambat. 

at lumulan siya sa isa sa manga daong, na kay simon, at ipinamanhik niya dito na ilayo nang kaunti sa 
lupa. at siya'y naupo at nagturo sa manga karamihan buhat sa daong. 

at pagtigil niya nang pagsasalita, ay sinabi niya kay simon, pumaroon ka sa laot, at ihulog ninyo ang 
inyong manga lambat upang mamalakaya. 

at sumagot si simon at sinabi, guro, sa buong magdamag ay nagsipagpagal kami, at wala kaming nahuli: 
datapuwa't sa iyong salita ay ihuhulog ko ang manga lambat. 

at nang magawa nila ito, ay nakahuli sila nang lubhang maraming isda, at nagkampupunit ang kanilang 
manga lambat, 

at kinawayan nila ang manga kasamahan sa isang daong upang magsilapit at sila'y tulungan. at sila'y 
nagsilapit at nangapuno ang dalawang daong, ano pa't sila'y nagpasimulang lulubog. 

datapuwa't nang makita ni simon pedro, ay nagpatirapa sa manga tuhod ni jesus, na nagsasabi, lumayo 
ka sa akin, sapagka't ako'y taong makasalanan, oh panginoon. 

sapagka't siya at ang lahat nang kasama niya ay nagsipanggilalas, dahil sa karamihan nang manga isdang 
kanilang nangahuli: 

at gayon din si santiago at si juan, manga anak ni zebedeo, na manga kasama ni simon. at sinabi ni jesus 
kay simon, huwag kang matakot, mula ngayon ay mamamalakaya ka nang manga tao. 

at nang maisadsad na nila sa lupa ang kanilang manga daong, ay iniwan nila ang lahat, at nagsisunod sa 
kaniya. 

at nangyari, samantalang siya'y nasa isa sa manga bayan, narito, may isang lalake na lipos nang ketong: 
at nang makita niya si jesus, ay nagpatirapa siya, at namanhik sa kaniya, na sinasabi, panginoon, kung 
ibig mo, ay maaaring linisin mo ako. 

at iniunat niya ang kaniyang kamay at siya'y hinipo, na sinasabi, ibig ko; luminis ka. at pagdaka'y nilisan 
siya nang ketong. 

at ipinagbilin niya sa kaniya na huwag sabihin kanino man: kundi yumaon ka nang iyong lakad, at pakita 
ka sa saserdote, at maghandog ka sa pagkalinis sa iyo, alinsunod sa iniutos ni moises, na pinakapatotoo 
sa kanila. 

datapuwa't lalo nang kumakalat ang balita tungkol sa kaniya: at nangagkatipon ang lubhang maraming 
tao upang makinig, at upang pagalingin sa kanilang manga sakit. 

datapuwa't siya'y lumigpit sa manga ilang, at nananalangin. 

at nangyari nang isa sa manga araw na yaon, na siya'y nagtuturo, at may nangakaupo doong manga 
fariseo at manga guro sa kautusan, na nagsipanggaling sa bawa't nayon nang galilea at judea at 
jerusalem: at ang kapangyarihan nang panginoon ay sumasa kaniya upang magpagaling. 

at narito, dinala nang manga tao na nasa isang higaan ang isang lalaking lumpo: at pinagpipilitan niyang 
maipasok siya, at ilagay siya sa harap nila. 

at sa hindi pagkasumpong nang mapagpapasukan, dahil sa karamihan, ay nagsiakyat sila sa bubungan 
nang bahay, at siya'y inihugos mula sa butas nang bubungan pati nang kaniyang higaan, sa gitna, sa 
harapan ni jesus. 

at pagkakita sa kanilang pananampalataya, ay kaniyang sinabi, lalake, ipinatatawad sa iyo ang iyong 
manga kasalanan. 

at ang manga eskriba at manga fariseo ay nangagpasimulang mangagkatuwiranan, na nangagsasabi, sino 
ito na nagsasalita nang manga kapusungan? sino ang makapagpapatawad nang manga kasalanan, kundi 
ang diyos lamang? 

datapuwa't si jesus, na nakatatanto nang kanilang manga iniisip, ay sumagot at sinabi sa kanila, bakit 
pinagbubulaybulay ninyo sa inyong manga puso? 

alin baga ang lalong magaang sabihin, ipinatatawad sa iyo ang iyong manga kasalanan, o sabihin, 
magtindig ka at lumakad ka? 

datapuwa't upang maalaman ninyo na ang anak nang tao ay may kapamahalaan sa lupa na magpatawad 
nang manga kasalanan (sinabi niya sa lumpo), sa iyo ko sinasabi, magtindig ka, at buhatin mo ang iyong 
higaan, at umuwi ka sa bahay mo. 

at pagdaka'y nagtindig siya sa harap nila, at binuhat ang kaniyang hinigan, at napasa kaniyang bahay, na 
niluluwalhati ang diyos. 

at nagsipanggilalas ang lahat at niluwalhati nila ang diyos, at nangapuspos sila nang takot, na 
nangagsasabi, nakakita kami ngayon nang manga bagay na katakataka. 

at pagkatapos nang manga bagay na ito, siya'y umalis, at nakita ang isang maniningil nang buwis, na 
nagngangalang levi, na nakaupo sa paningilan nang buwis, at sinabi sa kaniya, sumunod ka sa akin. 

at iniwan niya ang lahat at nagtindig at sumunod sa kaniya. 

at siya'y ipinagpiging nang malaki ni levi sa kaniyang bahay: at lubhang maraming maniningil nang buwis 
at manga iba pa na nangakasalo nila sa dulang. 

at nangagbulongbulungan ang manga fariseo at ang kanilang manga eskriba laban sa kaniyang manga 
alagad, na nangagsasabi, bakit kayo'y nagsisikain at nagsisiinom na kasalo nang manga maniningil nang 
buwis at nang manga makasalanan? 

at pagsagot ni jesus ay sinabi sa kanila, ang manga walang sakit ay hindi nangangailangan nang 
manggagamot, kundi ang manga may sakit. 

hindi ako pumarito upang tawagin ang manga matuwid, kundi ang manga makasalanan sa pagsisisi. 

at sinabi nila sa kaniya, ang manga alagad ni juan ay nangagaayunong madalas, at nagsisigawa nang 
manga pagdaing, gayon din ang manga alagad nang manga fariseo, datapuwa't ang manga iyo'y 
nagsisikain at nagsisiinom. 

at sinabi ni jesus sa kanila, mangyayari bagang papagayunuhin ninyo ang manga abay sa kasalan 
samantalang ang kasintahang lalake ay kasama nila? 

datapuwa't darating ang manga araw, at pagka inalis sa kanila ang kasintahang lalake, kung magkagayo'y 
mangagaayuno sila sa manga araw na yaon. 

at sinalita rin naman niya sa kanila ang isang talinghaga: walang taong pumilas sa bagong damit at 
itinagpi sa damit na luma, sa ibang paraa'y sisirain ang bago, at sa luma naman ay hindi bagay ang 
tagping mula sa bago. 

at walang taong nagsisilid nang alak na bago sa manga balat na luma, sa ibang paraa'y papuputukin nang 
alak na bago ang manga balat, at mabububo, masisira ang manga balat. 

kundi dapat isilid ang alak na bago sa manga bagong balat. 

at walang taong nakainom nang alak na laon, ay iibig sa alak na bago: sapagka't sasabihin niya, mabuti 
ang laon. 

nangyari nga nang dumaraan siya sa manga trigohan nang isang sabbath, ay kumitil nang manga uhay 
ang manga alagad niya, at kinakain pagkaligis sa kanilang manga kamay. 

datapuwa't sinabi nang ilan sa manga fariseo, bakit ginagawa ninyo ang di matuwid gawin sa araw nang 
sabbath? 

at pagsagot sa kanila ni jesus ay sinabi, hindi baga nabasa ninyo ang ginawa ni david, nang siya'y 
magutom, siya, at ang manga kasamahan niya: 

kung paanong siya'y pumasok sa bahay nang diyos, at kumain nang manga tinapay na handog, at 
binigyan pati ang kaniyang manga kasamahan, na hindi naaayon sa kautusan na kanin ninoman kundi 
nang manga saserdote lamang? 

at sinabi niya sa kanila, ang anak nang tao ay panginoon nang sabbath. 

at nangyari nang ibang sabbath, na siya'y pumasok sa sinagoga at nagturo: at doo'y may isang lalake, at 
tuyo ang kaniyang kanang kamay. 

at inaabangan siya nang manga eskriba at nang manga fariseo, kung siya'y magpapagaling sa sabbath, 
upang makasumpong sila nang paraan na siya'y maisakdal. 

datapuwa't nalalaman niya ang kanilang manga kaisipan, at sinabi niya sa lalake na tuyo ang kamay, 
magtindig ka at tumayo ka sa gitna. at siya'y nagtindig at tumayo. 

at sinabi sa kanila ni jesus, itinatanong ko sa inyo, matuwid bagang gumawa nang magaling, o gumawa 
nang masama kung sabbath? magligtas nang isang buhay o pumuksa? 

at minamasdan niya silang lahat sa palibotlibot, at sinabi sa kaniya, iunat mo ang iyong kamay. at ginawa 
niyang gayon, at gumaling ang kaniyang kamay. 

datapuwa't sila'y nangapuno nang galit, at nangagsangusapan, kung ano ang kanilang magagawang 
laban kay jesus. 

at nangyari nang manga araw na ito, na siya'y napasa bundok upang manalangin, at sa buong 
magdamag ay nanatili siya sa pananalangin sa diyos. 

at nang araw na, ay tinawag niya ang kaniyang manga alagad, at siya'y humirang nang labingdalawa sa 
kanila, na tinawag naman niyang manga apostol: 

si simon, na tinawag naman niyang pedro, at si andres na kaniyang kapatid, at si santiago at si juan, at si 
felipe at si bartolome. 

at si mateo at si tomas, at si santiago anak ni alfeo, at si simon, na tinatawag na masikap, 

at si judas na anak ni santiago, at si judas iscariote na naging lilo, 

at bumaba siya na kasama nila, at tumigil sa isang patag na dako, at ang lubhang marami sa manga 
alagad niya, at ang lubhang malaking bilang nang manga tao mula sa buong judea at sa jerusalem, at sa 
pangpangin nang dagat nang tiro at sidon, na nangagsidalo upang magsipakinig sa kaniya, at upang 
pagalingin sa kanilang manga sakit, 

ang manga pinahihirapan nang manga espiritung karumaldumal ay pinagagaling. 

at pinagpipilitan nang buong karamihan na siya'y mahipo, sapagka't lumalabas sa kaniya ang 
makapangyarihang bisa, at nagpapagaling sa lahat. 

at itiningin niya ang kaniyang manga mata sa kaniyang manga alagad, at sinabi, mapapalad kayong 
manga dukha: sapagka't inyo ang kaharian nang diyos. 

mapapalad kayong nangagugutom ngayon: sapagka't kayo'y bubusugin. mapapalad kayong nagsisitangis 
ngayon: sapagka't kayo'y magsisitawa. 

mapapalad kayo kung kayo'y kapootan nang manga tao, at kung kayo'y ihiwalay nila, at kayo'y 
alimurahin, at itakuwil ang inyong pangalan na tila masasama, dahil sa anak nang tao. 

mangagalak kayo sa araw na yaon, at magsilukso kayo sa kagalakan, sapagka't narito, ang ganti sa inyo'y 
malaki sa langit; sapagka't sa gayon ding paraan ang ginawa nang kanilang manga magulang sa manga 
propeta. 

datapuwa't sa aba ninyong mayayaman! sapagka't tinanggap na ninyo ang inyong kaaliwan. 

sa aba ninyo manga busog ngayon! sapagka't kayo'y mangagugutom. sa aba ninyong nagsisitawa 
ngayon! sapagka't kayo'y magsisitaghoy at magsisitangis. 

sa aba ninyo, pagka ang lahat nang manga tao ay mangagsalita nang magaling tungkol sa inyo! sapagka't 
sa gayon ding paraan ang ginawa nang kanilang manga magulang sa manga bulaang propeta. 
datapuwa't sinasabi ko sa inyong nangakikinig, ibigin ninyo ang inyong manga kaaway, gawan ninyo 
nang mabuti ang nangapopoot sa inyo, 

pagpalain ninyo ang sa inyo'y sumusumpa at ipanalangin ninyo ang sa inyo'y lumalait. 

sa sumampal sa iyo sa isang pisngi, iharap mo naman ang kabila: at ang sa iyo'y magalis nang iyong 
balabal, huwag mong itanggi pati nang iyong tunika. 

bigyan mo ang bawa't sa iyo'y humihingi, at sa kumuha nang pag-aari mo, ay huwag mong hinging muli. 
at kung ano ang ibig ninyong sa inyo'y gawin nang manga tao, gayon din ang gawin ninyo sa kanila. 

at kung kayo'y magsiibig sa manga nagsisiibig sa inyo, anong pasasalamat ang inyong kakamtin? 
sapagka't ang manga makasalanan man ay nagsisiibig sa nagsisiibig sa kanila. 

at kung magsigawa kayo nang mabuti sa nagsisigawa sa inyo nang mabuti, anong pasasalamat ang 
inyong kakamtin? sapagka't ganito rin ang ginagawa nang manga makasalanan. 

at kung kayo'y mangagpahiram doon sa manga inaasahan ninyong may tatanggapin, anong pasasalamat 
ang inyong kakamtin? ang manga makasalanan man ay nangagpapahiram sa manga makasalanan, upang 
muling magsitanggap nang gayon din. 

datapuwa't ibigin ninyo ang inyong manga kaaway at gawan ninyo sila nang mabuti, at mangagpahiram 
kayo, na kailan man ay huwag mawawalan nang pagasa, at malaki ang sa inyo'y magiging ganti, at kayo'y 
magiging manga anak nang kataastaasan: sapagka't siya'y magandang-loob sa manga walang turing at sa 
masasama. 

magmaawain kayo, gaya naman nang inyong ama na maawain. 

at huwag kayong mangagsihatol, at hindi kayo hahatulan: at huwag kayong mangagparusa, at hindi kayo 
parurusahan: mangagpalaya kayo, at kayo'y palalayain: 

mangagbigay kayo, at kayo'y bibigyan, takal na mabuti, pikpik, liglig, at umaapaw, ay ibibigay nila sa 
inyong kandungan. sapagka't sa panukat na inyong isukat ay doon kayo muling susukatin. 

at sinabi naman niya sa kanila ang isang talinghaga: mangyayari bagang umakay ang bulag sa bulag? di 
baga sila mangabubulid kapuwa sa hukay? 

hindi higit ang alagad sa kaniyang guro: datapuwa't ang bawa't isa, pagka naging sakdal, ay nagiging 
katulad nang kaniyang guro. 

at bakit mo tinitingnan ang puwing na nasa mata nang iyong kapatid, datapuwa't hindi mo pinupuna ang 
tahilan na nasa iyong sariling mata? 

o paanong masasabi mo sa iyong kapatid, kapatid, pabayaan mong alisin ko ang puwing na nasa iyong 
mata, kundi mo nakikita ang tahilan na nasa iyong sariling mata? ikaw na mapagpaimbabaw, alisin mo 
muna ang tahilan na nasa iyong sariling mata, kung magkagayo'y makikita mong malinaw ang pagaalis 
nang puwing na nasa mata nang iyong kapatid. 

sapagka't walang mabuting punong kahoy na nagbubunga nang masama, at wala rin naman masamang 
punong kahoy na nagbubunga nang mabuti. 

sapagka't bawa't punong kahoy ay nakikilala sa kaniyang sariling bunga. sapagka't ang manga tao ay di 
nangakapuputi nang manga igos sa manga dawag, at di nangakapuputi nang ubas sa manga tinikan. 

ang mabuting tao ay kumukuha nang kagalingan sa mabubuting kayamanan nang kaniyang puso, at ang 
masamang tao'y kumukuha nang kasamaan sa masamang kayamanan: sapagka't sa kasaganaan nang 
puso ay nagsasalita ang kaniyang bibig. 

at bakit tinatawag ninyo ako, panginoon, panginoon, at di ninyo ginagawa ang manga bagay na aking 
sinasabi? 

ang bawa't lumalapit sa akin, at pinakikinggan ang aking manga salita, at ginagawa, ituturo ko sa inyo 
kung sino ang katulad: 

siya'y tulad sa isang taong nagtatayo nang bahay, na humukay at pinakalalim, at inilagay ang patibayan 
sa bato: at nang dumating ang isang baha, ay hinampas nang agos ang bahay na yaon, at hindi nakilos, 
sapagka't natitirik na mabuti. 

datapuwa't ang dumirinig, at hindi ginagawa, ay tulad sa isang tao na nagtayo nang bahay sa lupa, na 
walang patibayan, laban sa yaon ay hinampas nang agos, at pagdaka'y nagiba: at malaki ang naging 
kasiraan nang bahay na yaon. 

nang matapos na niya ang lahat nang kaniyang manga pananalita sa manga pakinig nang bayan, ay 
pumasok siya sa capernaum. 

at ang alipin nang isang senturion, na minamahal nito, ay may sakit at malapit nang mamatay. 

at nang marinig niya ang tungkol kay jesus, ay pinaparoon niya sa kaniya ang matatanda sa manga judio, 
na ipamanhik sa kaniya, na pumaroon at iligtas ang kaniyang alipin. 

at nang magsidating sila kay jesus, ay ipinamanhik nilang mapilit sa kaniya, na sinasabi, karapatdapat 
siya na gawin mo sa kaniya ito; 

sapagka't iniibig niya ang ating bansa, at ipinagtayo niya tayo nang ating sinagoga. 

at si jesus ay sumama sa kanila. at nang siya'y di na lubhang malayo sa bahay, ay nagsugo sa kaniya ang 
senturion nang manga kaibigan, na nagsisipagsabi sa kaniya, panginoon, huwag ka nang maligalig, 
sapagka't di ako karapatdapat na ikaw ay pumasok sa silong nang aking bubungan: 

dahil dito'y hindi ko inakalang ako'y karapatdapat man lamang pumariyan sa iyo: datapuwa't sabihin mo 
ang salita, at gagaling ang aking alipin. 

sapagka't ako rin naman ay taong nasa ilalim nang kapamahalaan, may nasasakupan akong manga 
kawal: at sinasabi ko rito, yumaon ka, at siya'y yumayaon, at sa isa, halika, at siya'y lumalapit, at sa aking 
alipin, gawin mo ito, at kaniyang ginagawa. 

at nang marinig ni jesus ang manga bagay na ito, ay nagtaka siya sa kaniya, at lumingon at sinabi sa 
karamihang nagsisisunod sa kaniya, sinasabi ko sa inyo, hindi ako nakasumpong nang ganitong kalaking 
pananampalataya, hindi, kahit sa israel man. 

at pagbalik sa bahay nang manga sinugo, ay kanilang naratnang magaling na ang alipin. 

at nangyari pagkatapos nang kaunting panahon, na siya'y naparoon sa bayan na tinatawag na nain, at 
kasama niya ang kaniyang manga alagad, at ang lubhang maraming tao. 

at nang siya nga'y malapit na sa pintuan nang bayan, narito, inilalabas ang isang patay, bugtong na anak 
na lalake nang kaniyang ina, at siya'y bao: at kasama niya ang maraming tao na taga bayan. 

at pagkakita sa kaniya nang panginoon, siya'y kinahabagan niya, at sinabi sa kaniya, huwag kang 
tumangis. 

at siya'y lumapit at hinipo ang kabaong: at ang nangagdadala ay tumigil. at sinabi niya, binata, sinasabi 
ko sa iyo, magbangon ka. 

at naupo ang patay, at nagpasimulang magsalita. at siya'y ibinigay niya sa kaniyang ina. 

at sinidlan nang takot ang lahat: at niluluwalhati nila ang diyos, na sinasabi, lumitaw sa gitna natin ang 
isang dakilang propeta: at, dinalaw nang diyos ang kaniyang bayan. 

at kumalat ang balitang ito tungkol sa kaniya sa buong judea, at sa buong palibotlibot nang lupain. 

at ibinalita kay juan nang kaniyang manga alagad ang lahat nang manga bagay na ito. 

at sa pagpapalapit ni juan sa kaniya nang dalawa sa kaniyang manga alagad, ay sinugo sila sa panginoon, 
na nagpapasabi, ikaw baga yaong paririto, o hihintayin namin ang iba? 

at pagdating sa kaniya nang manga tao, ay kanilang sinabi, pinaparito kami sa iyo ni juan bautista, na 
ipinasasabi, ikaw baga yaong paririto, o hihintayin namin ang iba? 

nang oras na yaon ay nagpagaling siya nang maraming may sakit at manga pagkasalot at masasamang 
espiritu, at kaniyang pinagkaloobang mangakakita ang maraming bulag. 

at sumagot siya at sa kanila'y sinabi, magsiparoon kayo, at sabihin ninyo kay juan ang manga bagay na 
inyong nangakita at nangarinig, ang manga bulag ay nangakakakita, ang manga pilay ay nagsisilakad, ang 
manga ketongin ay nangalilinis, at ang manga bingi ay nangakaririnig, ang manga patay ay ibinabangon, 
sa manga dukha ay ipinangangaral ang mabubuting balita. 

at mapalad ang sinomang hindi makasumpong nang anomang katitisuran sa akin. 

at nang mangakaalis na ang manga sugo ni juan, ay nagpasimula siyang magsalita tungkol kay juan sa 
manga karamihan, ano ang linabas ninyo upang mamasdan sa ilang? isang tambong inuuga nang 
hangin? 

datapuwa't ano ang linabas ninyo upang makita? isang taong nararamtan nang manga damit na 
maseselang? narito, ang nagsisipanamit nang maririlag, at nangabubuhay sa pagmamaselang ay nasa 
manga palasio nang manga hari. 

datapuwa't ano ang linabas ninyo upang makita? isa bagang propeta? oo, sinasabi ko sa inyo, at higit pa 
sa isang propeta. 

ito yaong tungkol sa kaniya'y nasusulat, narito, sinusugo ko ang aking sugo sa unahan nang iyong mukha, 
na maghahanda nang iyong daan sa unahan mo. 

sinasabi ko sa inyo, sa manga ipinanganak nang manga babae ay walang dakila kay sa kay juan: gayon 
ma'y ang lalong maliit sa kaharian nang diyos ay lalong dakila kay sa kaniya. 

at pagkarinig nang buong bayan, at nang manga maniningil nang buwis ay pinatotohanan ang diyos, na 
nagsipagbautismo nang bautismo ni juan. 

datapuwa't pinawalang halaga nang manga fariseo at nang manga tagapagtanggol nang kautusan sa 
kanilang sarili ang payo nang diyos, at hindi napabautismo sa kaniya. 

sa ano ko itutulad ang manga tao nang lahing ito, at ano ang kanilang katulad? 

tulad sila sa manga batang nangakaupo sa pamilihan, at nagsisigawan sa isa't isa, na sinasabi, 
tinutugtugan namin kayo nang plauta, at hindi kayo nagsisayaw, nanambitan kami at hindi kayo 
nagsitangis. 

sapagka't naparito si juan bautista na hindi kumakain nang tinapay at hindi umiinom nang alak at inyong 
sinasabi, siya'y may isang demonio. 

naparito ang anak nang tao na kumakain at umiinom, at inyong sinasabi, narito ang isang matakaw na 
tao, at isang magiinum nang alak, isang kaibigan nang manga maniningil nang buwis at nang manga 
makasalanan! 

at ang karunungan ay pinatotohanan nang lahat nang kaniyang manga anak. 

at ipinamanhik sa kaniya nang isa sa manga fariseo na kumaing kasalo niya. at siya'y pumasok sa bahay 
nang fariseo at naupo sa dulang. 

at narito, ang isang babaing makasalanan na nasa bayan, at nang maalaman niyang siya'y nasa dulang 
nang pagkain sa bahay nang fariseo ay nagdala siya nang isang sisidlang alabastro na puno nang 
unguento, 

at nakatayo sa likuran sa kaniyang manga paanan na tumatangis, ay pinasimulan niyang dinilig nang 
manga luha ang kaniyang manga paa, at ang manga ito'y kinukuskos nang buhok nang kaniyang ulo, at 
hinahagkan ang kaniyang manga paa, at pinapahiran nang unguento. 

nang makita nga ito nang fariseo na sa kaniya'y naganyaya, ay nagsalita sa kaniyang sarili, na sinasabi, 
ang taong ito, kung siya'y isang propeta ay nakikilala niya kung sino at kung ano ang babaing ito na sa 
kaniya'y humihipo, na siya'y makasalanan. 

at pagsagot ni jesus ay sinabi sa kaniya, simon, ako'y may isang bagay na sasabihin sa iyo. at sinabi niya, 
guro, sabihin mo. 

isang may pautang ay may dalawang may utang sa kaniya: at ang isa'y may utang na limang daang 
denario, at ang isa'y limangpu. 

nang sila'y walang maibayad, ay kapuwa pinatawad niya. alin nga sa kanila ang lalong iibig sa kaniya? 

sumagot si simon at sinabi, inaakala ko na yaong pinatawad niya nang lalong malaki. at sinabi niya sa 
kaniya, matuwid ang pagkahatol mo. 

at paglingon sa babae, ay sinabi niya kay simon, nakikita mo baga ang babaing ito? pumasok ako sa 
iyong bahay, hindi mo ako binigyan nang tubig na ukol sa aking manga paa: datapuwa't dinilig niya ang 
aking manga nang kaniyang manga luha, at kinuskos nang kaniyang buhok. 

hindi mo ako binigyan nang halik: datapuwa't siya, buhat nang ako'y pumasok ay hindi humihinto nang 
paghalik sa aking manga paa. 

hindi mo pinahiran nang langis ang aking ulo: datapuwa't pinahiran niya nang unguento ang aking 
manga paa. 

kaya nga sinasabi ko sa inyo, ipinatatawad ang kaniyang maraming kasalanan, sapagka't siya ay umibig 
nang malaki: datapuwa't sa pinatatawad nang kaunti, ay kakaunti ang pagibig. 

at sinabi niya sa babae, ipinatatawad ang iyong manga kasalanan. 

at ang manga kasalo niyang nangakaupo sa dulang nang pagkain ay nagpasimulang nangagsabi sa 
kanilang sarili, sino ito, na nagpapatawad pati nang manga kasalanan? 

at sinabi niya sa babae, iniligtas ka nang iyong pananampalataya, yumaon kang payapa. 

at nangyari pagkatapos nang kaunting panahon, na siya'y naglalakad sa manga bayan at manga nayon, 
na ipinangangaral at dinadala ang mabubuting balita nang kaharian nang diyos, at kasama niya ang 
labingdalawa, 

at ang ilang babae na pinagaling sa masasamang espiritu at sa manga sakit, si maria, na tinatawag na 
magdalena, na sa kaniya'y pitong demonio ang nagsilabas, 

at si juana na asawa ni chuza, katiwala ni herodes, at si susana, at iba pang marami na ipinaglilingkod sa 
kanila ang kanilang tinatangkilik. 

at nang magkatipon ang malaking karamihang tao, at ang manga mula sa bawa't bayan na nagsadya sa 
kaniya, ay nagsalita siya sa pamamagitan nang isang talinghaga: 

ang manghahasik ay yumaon upang maghasik nang kaniyang binhi: at sa kaniyang paghahasik ang ilan ay 
nangahulog sa tabi nang daan, at napagyapakan, at ito'y kinain nang manga ibon sa langit. 

at ang iba'y nahulog sa batuhan, at pagsibol, ay natuyo, sapagka't walang halumigmig. 

at ang iba'y nahulog sa manga dawagan, at tumubong kasama ang manga dawag, at yao'y ininis. 

at ang iba'y nahulog sa mabuting lupa, at tumubo at nagbunga nang tigiisang daan. pagkasabi niya nang 
manga bagay na ito, siya ay sumigaw, ang may manga pakinig na ipakikinig, ay makinig. 

at tinanong siya nang kaniyang manga alagad, kung ano kaya ang talinghagang ito. 

at sinabi niya, sa inyo'y ipinagkaloob ang mangakaalam nang manga hiwaga nang kaharian nang diyos: 
datapuwa't sa manga iba'y sa manga talinghaga: upang kung magsitingin ay huwag silang mangakakita, 
at mangakarinig ay huwag silang mangakaunawa. 

ito ang talinghaga: ang binhi ay ang salita nang diyos. 

at ang manga sa tabi nang daan, ay ang nangakinig, kung magkagayo'y dumarating ang diablo, at inaalis 
ang salita sa kanilang puso, upang huwag silang magsisampalataya at mangaligtas. 

at ang manga sa batuhan, ay yaong manga pagkarinig, ay tinatanggap na may galak ang salita, at ang 
manga ito'y walang ugat, na sila sa sangdaling panaho'y nagsisisampalataya, at sa panahon nang tukso 
ay nagsisihiwalay. 

at ang nahulog sa dawagan, ay ito ang nangakinig, at samantalang sila'y nagsisiyaon sa kanilang lakad ay 
iniinis sila nang manga pagsusumakit at manga kayamanan at manga kalayawan sa buhay na ito, at hindi 
nangagbubunga nang kasakdalan. 

at ang sa mabuting lupa ay ang manga pusong timtiman at mabuti, na iniingatan ang salita pagkarinig, at 
nangagbubunga may pagtitiis. 

at walang taong pagkapaningas niya nang ilawan ay tinatakpan nang isang banga, o inilalagay kaya ito sa 
ilalim nang isang higaan, kundi inilalagay ito sa talagang lalagyan, upang makita nang nagsisipasok ang 
ilaw. 

sapagka't walang bagay na natatago, na di mahahayag, o walang lihim, na di makikilala at mapapasa 
liwanag. 

ingatan ninyo kung paano ang inyong pakikinig: sapagka't sino mang mayroon ay bibigyan, at ang 
sinomang wala, pati nang inaakala niyang nasa kaniya ay aalisin. 

at nagsiparoon sa kaniya ang kaniyang ina at manga kapatid, at sila'y hindi mangakalapit sa kaniya dahil 
sa karamihan nang tao. 

at may nagsabi sa kaniya, nangakatayo sa labas ang iyong ina at iyong manga kapatid, na ibig nilang 
makita ka. 

datapuwa't siya'y sumagot, at sinabi sa kanila, ang aking ina at ang aking manga kapatid ay itong 
nangakikinig nang salita nang diyos, at ginagawa. 

nangyari nga sa manga araw na yaon, na siya'y lumulan sa isang daong, siya at ang kaniyang manga 
alagad, at sinabi niya sa kanila, magsitawid tayo sa kabilang ibayo nang dagatdagatan: at sila'y 
nagsitulak. 

datapuwa't samantalang sila'y nangaglalayag, siya'y nakatulog: at bumugso ang isang unos nang hangin 
sa dagatdagatan, at sila'y nangatitigib nang tubig, at nangasa kapanganiban. 

at sila'y nangagsilapit sa kaniya at siya'y ginising, na nangagsasabi, guro, guro, tayo'y mangamamatay. at 
siya'y gumising, at sinaway ang hangin at ang galit nang tubig: at nangagsitigil, at humusay ang panahon. 
at sinabi niya sa kanila, saan naroon ang inyong pananampalataya? at palibhasa'y nangatakot sila'y 
nagsisipanggilalas, na sinasabi nang isa sa iba, sino nga ito, na siya'y naguutos maging sa hangin at sa 
tubig, at siya'y tinatalima nila? 

at sila'y nagsidating sa lupain nang manga gadareno, na nasa tapat nang galilea. 

at pagkalunsad niya sa lupa, siya'y sinalubong nang isang lalaking galing sa bayan, na may manga 
demonio: at malaong panahon na hindi siya nagdaramit, at hindi tumatahan sa bahay, kundi sa manga 
libingan. 

at nang makita niya si jesus, siya'y sumigaw, at nagpatirapa sa harap niya, at sinabi nang malakas na 
tinig, ano ang pakialam ko sa iyo, jesus, ikaw na anak nang diyos na kataastaasan? ipinamamanhik ko sa 
iyo, na huwag mo akong pahirapan. 

sapagka't ipinagutos niya sa karumaldumal na espiritu na lumabas sa tao. sapagka't madalas siyang 
inaalihan: at siya'y binabantayan at gapos nang manga tanikala at manga damal; at pagka pinapatid ang 
gapos ay siya'y itinataboy nang demonio sa manga ilang. 

at tinanong siya ni jesus, ano ang pangalan mo? at sinabi niya, pulutong, sapagka't maraming demonio 
ang nagsipasok sa kaniya. 

at ipinamamanhik nila sa kaniya na huwag silang paparoonin sa kalalimlaliman. 

doon nga'y may isang kawan nang maraming baboy na nagsisipanginain sa bundok: at ipinamanhik nila 
sa kaniya na pabayaang sila'y magsipasok sa manga yaon. at sila'y pinahintulutan niya. 

at nagsilabas ang manga demonio sa tao, at nagsipasok sa manga baboy: at ang kawan ay napadaluhong 
sa bangin hanggang sa dagatdagatan, at nangalunod. 

at nang makita nang nagsisipagalaga nang manga yaon ang nangyari, ay nagsitakas, at isinaysay sa bayan 
at sa bukid. 

at sila'y nagsilabas upang makita ang nangyari: at nagsilapit sila kay jesus, at kanilang naratnan sa 
paanan ni jesus ang taong nilabasan nang manga demonio, na nakaupo, may pananamit, at matino ang 
kaniyang bait: at sila'y nangatakot. 

at sa kanila'y isinaysay nang nangakakita kung paanong pinagaling ang inaalihan nang manga demonio. 
at ipinamanhik sa kaniya nang lahat nang manga tao sa palibotlibot nang lupain nang manga gadareno 
na siya'y umalis sa kanila, sapagka't sila'y napipigilan nang malaking takot: at siya'y lumulan sa daong, at 
nagbalik. 

datapuwa't namanhik sa kaniya ang taong nilabasan nang manga demonio, na siya'y ipagsama niya: 
datapuwa't siya'y pinaalis niya, na sinasabi, 

umuwi ka sa iyong bahay, at ipahayag mo kung gaano kadakilang manga bagay ang ginawa nang diyos sa 
iyo. at siya'y yumaon nang kaniyang lakad, na ibinabalita sa buong bayan, kung gaanong kadakilang 
manga bagay ang sa kaniya'y ginawa ni jesus. 

at sa pagbalik ni jesus, ay sinalubong siyang may galak nang karamihan, sapagka't hinihintay siya nilang 
lahat. 

at narito, lumapit ang isang lalaking nagngangalang jairo, at siya'y isang pinuno sa sinagoga: at siya'y 
nagpatirapa sa paanan ni jesus, at ipinamamanhik sa kaniya, na pumasok sa kaniyang bahay, 
sapagka't siya'y may isang bugtong na anak na babae, na may labingdalawang taong gulang, at siya'y 
naghihingalo. datapuwa't samantalang siya'y lumalakad ay sinisiksik siya nang karamihan. 

at isang babae na may labingdalawang taon nang inaagasan, na ginugol sa manga manggagamot ang 
lahat niyang pagkabuhay, at sinoma'y walang makapagpagaling sa kaniya, 

ay lumapit sa kaniyang likuran, at hinipo ang laylayan nang kaniyang damit at pagdaka'y naampat ang 
kaniyang agas. 

at sinabi ni jesus, sino ang humipo sa akin? at nang tumatanggi ang lahat, ay sinabi ni pedro, at nang 
manga kasamahan niya, guro, iniimpit ka at sinisiksik ka nang karamihan. 

datapuwa't sinabi ni jesus, may humipo sa akin, sapagka't naramdaman ko na may umalis na bisa sa 
akin. 

at nang makita nang babae na siya'y hindi nalingid, ay lumapit siya na nangangatal, at nagpatirapa sa 
harapan niya na isinasaysay sa harapan nang buong bayan ang dahil kung bakit siya'y hinipo niya, at 
kung paanong gumaling siya kapagdaka. 

at sinabi niya sa kaniya, anak, pinagaling ka nang iyong pananampalataya, yumaon kang payapa. 
samantalang nagsasalita pa siya ay dumating ang isa na mula sa bahay nang pinuno sa sinagoga, na 
nagsasabi, patay na ang anak mong babae, huwag mong bagabagin ang guro. 

datapuwa't nang marinig ito ni jesus ay sumagot sa kaniya, huwag kang matakot: manampalataya ka 
lamang, at siya'y gagaling. 

at nang dumating siya sa bahay, ay hindi niya ipinahintulot na pumasok na kasama niya ang sinomang 
tao, maliban na kay pedro, at kay juan, at kay santiago, at ang ama nang dalaga at ang ina nito. 

at tumatangis ang lahat, at pinananambitanan ang dalaga: datapuwa't sinabi niya, huwag kayong 
magsitangis, sapagka't siya'y hindi patay, kundi natutulog. 

at tinawanan nila siya na nililibak, na napagaalamang siya'y patay na. 

datapuwa't tinangnan niya sa kamay, at tinawag, na sinasabi, dalaga, magbangon ka. 

at nagbalik ang kaniyang espiritu, at siya'y nagbangon pagdaka: at kaniyang ipinagutos na siya'y bigyan 
nang pagkain. 

at nangagtaka ang kaniyang manga magulang: datapuwa't ipinagbilin niya sa kanila na huwag sabihin 
kanino man ang kaniyang ginawa. 

at tinipon niya ang labingdalawa, at binigyan sila nang kapangyarihan at kapamahalaan sa lahat nang 
manga demonio, at upang magpagaling nang manga sakit. 

at sila'y sinugo niya upang ipangaral ang kaharian nang diyos, at magpagaling nang manga may sakit. 
at sinabi niya sa kanila, huwag kayong mangagdala nang anoman sa inyong paglalakad, kahit tungkod, 
kahit supot nang ulam, kahit tinapay, kahit salapi, at kahit magkaroon nang dalawang tunika. 

at sa anomang bahay na inyong pasukin, doon kayo mangatira, at buhat doo'y magsialis kayo. 

at ang lahat na di magsitanggap sa inyo sa bayang yaon, ay ipagpag ninyo ang alabok sa inyong manga 
paa, na pinaka patotoo laban sa kanila. 

at sila'y nagsialis, at nagsiparoon sa lahat nang manga nayon, na ipinangangaral ang evangelio, at 
nagpapagaling saa't saan man. 

nabalitaan nga ni herodes na tetrarka ang lahat na ginawa, at siya'y totoong natitilihan, sapagka't 
sinasabi nang ilan, na si juan ay muling ibinangon sa manga patay, 

at nang ilan, na si elias ay lumitaw: at nang manga iba, na isa sa manga datihang propeta ay muling 
ibinangon. 

at sinabi ni herodes, pinugutan ko nang ulo si juan: datapuwa't sino nga ito, na tungkol sa kaniya'y 
nababalitaan ko ang gayong bagay? at pinagsisikapan niyang siya'y makita. 

at nang magsibalik ang manga apostol, ay isinaysay nila sa kaniya kung anong manga bagay ang kanilang 
ginawa. at sila'y isinama niya, at lumigpit na bukod sa isang bayan na tinatawag na betsaida. 

datapuwa't nang maalaman nang manga karamihan ay nagsisunod sa kaniya: at sila'y tinanggap niyang 
may galak at sinasalita sa kanila ang tungkol sa kaharian nang diyos, at pinagagaling niya ang 
nangagkakailangang gamutin. 

at nagpasimulang kumiling ang araw, at nagsilapit ang labingdalawa, at nangagsabi sa kaniya, paalisin 
mo ang karamihan, upang sila'y magsiparoon sa manga nayon at sa manga lupaing nasa palibotlibot, at 
mangakapanuluyan, at mangakakuha nang pagkain: sapagka't tayo'y nangarito sa isang ilang na dako. 
datapuwa't sinabi niya sa kanila, bigyan ninyo sila nang makakain. at sinabi nila, wala tayo kundi limang 
tinapay at dalawang isda; malibang kami'y magsiyaon at ibili nang pagkain ang lahat nang manga taong 
ito. 

sapagka't sila'y may limang libong lalake. at sinabi niya sa kaniyang manga alagad, paupuin ninyo sila 
nang pulupulutong, na may tiglilimangpu bawa't isa. 

at gayon ang ginawa nila, at pinaupo silang lahat. 

at kinuha niya ang limang tinapay at ang dalawang isda, at pagtingala sa langit, ay kaniyang pinagpala, at 
pinagputolputol, at ibinigay sa manga alagad upang ihain sa harap nang karamihan. 

at sila'y nagsikain, at nangabusog ang lahat: at ang lumabis sa kanila na manga pinagputolputol ay 
pinulot na labingdalawang bakol. 

at nangyari, nang siya'y nananalangin nang bukod, na ang manga alagad ay kasama niya: at tinanong 
niya sila, na sinasabi, ano ang sinasabi nang karamihan kung sino ako? 

at pagsagot nila'y nangagsabi, si juan bautista, datapuwa't sinasabi nang manga iba, si elias, at sinasabi 
nang manga iba na isa sa manga datihang propeta ay muling nagbangon. 

at sinabi niya sa kanila, datapuwa't, ano ang sabi ninyo kung sino ako? at pagsagot ni pedro, ay nagsabi, 
ang cristo nang diyos. 

datapuwa't ipinagbilin niya, at ipinagutos sa kanila na huwag sabihin ito sa kanino mang tao; 

na sinasabi, kinakailangang magbata nang maraming manga bagay ang anak nang tao, at itakuwil nang 
matatanda at nang manga pangulong saserdote at nang manga eskriba, at patayin, at muling ibangon sa 
ikatlong araw. 

at sinabi niya sa lahat, kung ang sinomang tao ay ibig sumunod sa akin, ay tumanggi sa kaniyang sarili, at 
pasanin sa arawaraw ang kaniyang krus, at sumunod sa akin. 

sapagka't ang sinomang magibig iligtas ang kaniyang buhay, ay mawawalan nito, datapuwa't sinomang 
mawalan nang kaniyang buhay dahil sa akin, ay maililigtas nito yaon. 

sapagka't ano ang pakikinabangin nang tao, kung makamtan niya ang buong sanglibutan, at mawawala o 
mapapahamak ang kaniyang sarili? 

sapagka't ang sinomang magmakahiya sa akin at sa aking manga salita, ay ikahihiya siya nang anak nang 
tao, pagparito niyang nasa kaniyang sariling kaluwalhatian, at sa kaluwalhatian nang ama, at nang 
manga banal na anghel. 

datapuwa't katotohanang sinasabi ko sa inyo, may ilan sa nangakatayo rito, na hindi matitikman sa 
anomang paraan ang kamatayan, hanggang sa mangakita nila ang kaharian nang diyos. 

at nangyari, nang makaraan ang may manga walong araw pagkatapos nang manga pananalitang ito, na 
isinama niya si pedro at si juan at si santiago, at umahon sa bundok upang manalangin. 

at samantalang siya'y nananalangin, ay nagbago ang anyo nang kaniyang mukha, at ang kaniyang damit 
ay pumuti, at nakasisilaw. 

at narito, dalawang lalake ay nakikipagusap sa kaniya, na ang manga ito'y si moises at si elias, 

na napakitang may kaluwalhatian, at nangaguusapan nang tungkol sa kaniyang pagkamatay na malapit 
niyang ganapin sa jerusalem. 

si pedro nga at ang kaniyang manga kasamahan ay nangagaantok: datapuwa't nang sila'y mangagising 
na totoo ay nakita nila ang kaniyang kaluwalhatian, at ang dalawang lalaking nangakatayong kasama 
niya. 

at nangyari, samantalang sila'y nagsisihiwalay sa kaniya, ay sinabi ni pedro kay jesus, guro, mabuti sa 
atin ang tayo'y dumito: at magsigawa tayo nang tatlong dampa; isa ang sa iyo, at isa ang kay moises, at 
isa ang kay elias: na hindi nalalaman ang kaniyang sinasabi. 

at samantalang sinasabi niya ang manga bagay na ito, ay dumating ang isang alapaap, at sila'y naliliman: 
at sila'y nangatakot nang sila'y mangapasok sa alapaap. 

at may tinig na nanggaling sa alapaap, na nagsasabi, ito ang aking anak, ang aking hirang: siya ang inyong 
pakinggan. 

at nang dumating ang tinig, si jesus ay nasumpungang nagiisa. at sila'y di nagsisiimik, at nang manga 
araw na yao'y hindi nila sinabi kanino mang tao ang alin man sa manga bagay na kanilang nakita. 

at nangyari nang kinabukasan, nang pagbaba nila mula sa bundok, ay sinalubong siya nang lubhang 
maraming tao. 

at narito, isang lalake sa karamihan, ay sumigaw na nagsasabi, guro, ipinamamanhik ko sa iyo na iyong 
tingnan ang aking anak na lalake; sapagka't siya'y aking bugtong na anak, 

at narito, inaalihan siya nang isang espiritu, at siya'y biglang nagsisigaw, at siya'y nililiglig, na pinabubula 
ang bibig, at bahagya nang siya'y hiwalayan, na siya'y totoong pinasasakitan. 

at ipinamanhik ko sa iyong manga alagad na palabasin siya, at hindi nila magawa. 

at sumagot si jesus at nagsabi, oh lahing walang pananampalataya at taksil, hanggang kailan makikisama 
ako sa inyo at magtitiis sa inyo? dalhin mo rito ang anak mo. 

at samantalang siya'y lumalapit, ay ibinuwal siya nang demonio, at pinapangatal na mainam. datapuwa't 
pinagwikaan ni jesus ang karumaldumal na espiritu, at pinagaling ang bata, at isinauli siya sa kaniyang 
ama. 

at nangagtaka silang lahat sa karangalan nang diyos. datapuwa't samantalang ang lahat ay 
nagsisipanggilalas sa lahat nang manga bagay na kaniyang ginagawa, ay sinabi niya sa kaniyang manga 
alagad, 

manuot sa inyong manga tainga ang manga salitang ito: sapagka't ang anak nang tao ay ibibigay sa 
manga kamay nang manga tao. 

datapuwa't hindi nila napaguunawa ang sabing ito, at sa kanila'y nalilingid, upang ito'y huwag 
mapagunawa, at nangatatakot silang magsipagtanong sa kaniya nang tungkol sa sabing ito. 

at nagkaroon nang isang pagmamatuwiran sa gitna nila kung sino kaya sa kanila ang pinakadakila. 
datapuwa't pagkaunawa ni jesus sa pangangatuwiran nang kanilang puso, ay kumuha siya nang isang 
maliit na bata, at inilagay sa kaniyang siping, 

at sinabi sa kanila, ang sinomang tumanggap sa maliit na batang ito sa pangalan ko, ay ako ang 
tinatanggap: at ang sinomang tumanggap sa akin, ay tinatanggap ang nagsugo sa akin: sapagka't ang 
pinaka maliit sa inyong lahat, ay siyang dakila. 

at sumagot si juan at sinabi, guro, may nakita kaming nagpapalayas nang manga demonio sa pangalan 
mo: at aming pinagbawalan siya, sapagka't siya'y hindi sumasama sa atin. 

datapuwa't sinabi sa kanila ni jesus, huwag ninyong pagbawalan siya: sapagka't ang hindi laban sa inyo, 
ay sumasa inyo. 

at nangyari, nang nalalapit na ang manga kaarawan na siya'y tatanggapin sa itaas, ay pinapanatili niyang 
harap ang kaniyang mukha upang pumaroon sa jerusalem, 

at nagsugo nang manga sugo sa unahan nang kaniyang mukha: at nagsiyaon sila, at nagsipasok sa isang 
nayon nang manga samaritano upang siya'y ipaghanda. 

at hindi nila siya tinanggap, sapagka't ang mukha niya'y anyong patungo sa jerusalem. 

at nang makita ito nang manga alagad niyang si santiago at si juan, ay nangagsabi, panginoon, ibig mo 
bagang magpababa tayo nang apoy mula sa langit, at sila'y pugnawin? 

datapuwa't, lumingon siya, at sila'y pinagwikaan. 

at sila'y nagsiparoon sa ibang nayon. 

at paglakad nila sa daan ay may nagsabi sa kaniya, susunod ako sa iyo saan ka man pumaroon. 

at sinabi sa kaniya ni jesus, may manga lungga ang manga sorra, at ang manga ibon sa langit ay may 
manga pugad, datapuwa't ang anak nang tao ay walang kahiligan ang kaniyang ulo. 

at sinabi niya sa iba, sumunod ka sa akin. datapuwa't siya'y nagsabi, panginoon, tulutan mo muna akong 
makauwi at mailibing ko ang aking ama. 

datapuwa't sinabi niya sa kaniya, pabayaan mong ilibing nang manga patay ang kanilang sariling manga 
patay: datapuwa't yumaon ka at ibalita mo ang kaharian nang diyos. 

at ang iba nama'y nagsabi, susunod ako sa iyo, panginoon, datapuwa't pabayaan mo akong magpaalam 
muna sa manga kasangbahay ko. 

datapuwa't sinabi sa kaniya ni jesus, walang taong pagkahawak sa araro, at lumilingon sa likod, ay 
karapatdapat sa kaharian nang diyos. 

pagkatapos nga nang manga bagay na ito, ang panginoon ay naghalal nang pitongpu pa, at sila'y 
sinugong daladalawa, sa unahan nang kaniyang mukha, sa bawa't bayan at dako na kaniyang 
paroroonan. 

at sinabi niya sa kanila, sa katotohana'y marami ang aanihin, datapuwa't kakaunti ang manga 
manggagawa: kaya't idalangin ninyo sa panginoon nang aanihin, na magpadala siya nang manga 
manggagawa sa kaniyang aanihin. 

magsiyaon kayo sa iyong lakad, narito, sinusugo ko kayong gaya nang manga kordero sa gitna nang 
manga lobo. 

huwag kayong magsipagdala nang supot nang salapi, nang supot man nang pagkain, nang manga 
pangyapak man, at huwag kayong magsibati kanino mang tao sa daan. 

at sa alin mang bahay na inyong pasukin, ay sabihin ninyo muna, kapayapaan nawa sa bahay na ito. 

at kung mayroon doong anak nang kapayapaan, ang inyong kapayapaa'y mananatili sa kaniya: 
datapuwa't kung wala, ay babalik ito sa inyong muli. 

at magsipanatili kayo sa bahay ding yaon, na kanin at inumin ninyo ang manga bagay na kanilang ibigay: 
sapagka't ang manggagawa ay marapat sa kaniyang kaupahan. huwag kayong mangagpalipatlipat sa 
bahaybahay. 

at sa alin mang bayan na iyong pasukin, at kayo'y kanilang tanggapin, ay kanin ninyo ang manga bagay 
na ihain sa inyo: 

at pagalingin ninyo ang manga maysakit na nangaroon, at sabihin ninyo sa kanila, lumapit na sa inyo ang 
kaharian nang diyos. 

datapuwa't sa alin mang bayan na inyong pasukin, at hindi kayo tanggapin, magsilabas kayo sa kanilang 
manga lansangan at inyong sabihin, 

pati nang alabok nang inyong bayan na kumakapit sa aming paa, ay ipinapagpag namin laban sa inyo: 
gayon ma'y inyong talastasin ito, na lumapit na ang kaharian nang diyos. 

sinasabi ko sa inyo, sa araw na yaon ay higit na mapagpapaumanhinan ang sodoma kay sa bayang yaon. 
sa aba mo, corazin! sa aba mo, betsaida! sapagka't kung sa tiro at sa sidon sana ginawa ang manga 
gawang makapangyarihang ginawa sa inyo, ay maluwat na dising nangagsisi, na nangauupong may 
kayong magaspang at abo. 

datapuwa't sa paghuhukom, higit na mapagpapaumanhinan ang tiro at sidon, kay sa inyo. 

at ikaw, capernaum, magpapakataas ka hanggang sa langit? ikaw ay ibaba hanggang sa hades. 

ang nakikinig sa inyo, ay sa akin nakikinig: at ang nagtatakuwil sa inyo ay ako ang itinatakuwil, at ang 
nagtatakuwil sa akin ay itinatakuwil ang sa aki'y nagsugo. 

at nagsipagbalik ang pitongpu na may kagalakan, na nangagsasabi, panginoon, pati ang manga demonio 
ay nagsisisuko sa amin sa iyong pangalan. 

at sinabi niya sa kanila, nakita ko si satanas, na nahuhulog na gaya nang lintik, mula sa langit. 

narito, binigyan ko kayo nang kapamahalaan na inyong yurakan ang manga ahas at ang manga alakdan, 
at sa ibabaw nang lahat nang kapangyarihan nang kaaway: at sa anomang paraa'y hindi kayo maaano. 
gayon ma'y huwag ninyong ikagalak ito, na ang manga espiritu ay nagsisisuko sa inyo, kundi inyong 
ikagalak na nangasusulat ang inyong manga pangalan sa langit. 

nang oras ding yaon siya'y nagalak sa espiritu santo, at sinabi, ako'y nagpapasalamat sa iyo, oh ama, 
panginoon nang langit at lupa, na iyong inilihim ang manga bagay na ito sa manga pantas at matatalino, 
at ipinahayag mo sa manga sanggol: gayon nga, ama; sapagka't gayon ang nakalulugod sa iyong 
paningin. 

ang lahat nang manga bagay ay ibinigay sa akin nang aking ama: at walang nakakakilala kung sino ang 
anak, kundi ang ama, at kung sino ang ama, kundi ang anak, at yaong ibiging pagpahayagan nang anak. 
at paglingon sa manga alagad, ay sinabi niya nang bukod, mapapalad ang manga matang nangakakakita 
nang manga bagay na inyong nangakikita: 

sapagka't sinasabi ko sa inyo, na maraming propeta at manga hari ang nangaghahangad na mangakakita 
nang manga bagay na inyong nangakikita, at hindi nila nangakita at mangarinig ang manga bagay na 
inyong nangaririnig, at hindi nila nangarinig. 

at narito, ang isang tagapagtanggol nang kautusan ay nagtindig at siya'y tinutukso, na sinasabi, guro, 
anong aking gagawin upang magmana nang walang hanggang buhay? 

at sinabi niya sa kaniya, ano ang nasusulat sa kautusan? ano ang nababasa mo? 

at pagsagot niya'y sinabi, iibigin mo ang panginoon mong diyos nang buong puso mo, at nang buong 
kaluluwa mo, at nang buong lakas mo, at nang buong pagiisip mo, at ang iyong kapuwa na gaya nang 
iyong sarili. 

at sinabi niya sa kaniya, matuwid ang sagot mo: gawin mo ito, at mabubuhay ka. 

datapuwa't siya, na ibig magaringganap sa kaniyang sarili, ay nagsabi kay jesus, at sino ang aking kapuwa 
tao? 

sumagot si jesus at sinabi, isang tao'y bumababa sa jerico na mula sa jerusalem, at siya'y nahulog sa 
kamay nang manga tulisan, na sa kaniya'y sumamsam at sa kaniya'y humampas, at nagsialis na siya'y 
iniwang halos patay na. 

at nagkataong bumababa sa daang yaon ang isang saserdote, at nang makita siya ay dumaan sa kabilang 
tabi. 

at sa gayon ding paraan ang isang levita naman, nang dumating siya sa dakong yaon, at makita siya, ay 
dumaan sa kabilang tabi. 

datapuwa't ang isang samaritano, sa kaniyang paglalakbay, ay dumating sa kinaroroonan niya: at nang 
siya'y makita niya, ay nagdalang habag, 

at lumapit sa kaniya, at tinalian ang kaniyang manga sugat, na binuhusan nang langis at alak, at siya'y 
isinakay sa kaniyang sariling hayop, at dinala siya sa bahay-tuluyan, at siya'y inalagaan. 

at nang kinabukasa'y dumukot siya nang dalawang denario, at ibinigay sa katiwala nang bahay-tuluyan, 
at sinabi, alagaan mo siya, at ang anomang magugol mong higit, ay aking pagbabayaran sa iyo 
pagbabalik ko. 

sino sa tatlong ito, sa akala mo, ang nagpakilalang kapuwa tao sa nahulog sa kamay nang manga tulisan? 
at sinabi niya, ang nagkaawanggawa sa kaniya. at sinabi sa kaniya ni jesus, humayo ka, at gayon din ang 
gawin mo. 

sa pagyaon nga nila sa kanilang lakad, ay pumasok siya sa isang nayon: at isang babaing nagngangalang 
marta, ay tinanggap siya sa kaniyang bahay. 

at siya'y may isang kapatid na tinatawag na maria, na naupo rin naman sa manga paanan nang 
panginoon, at pinakikinggan ang kaniyang salita. 

nguni't si marta ay naliligalig sa maraming paglilingkod: at siya'y lumapit sa kaniya, at sinabi, panginoon, 
wala bagang anoman sa iyo, na pabayaan ako nang aking kapatid na babae na maglingkod na magisa? 
iutos mo nga sa kaniya na ako'y tulungan niya. 

datapuwa't sumagot ang panginoon, at sinabi sa kaniya, marta, marta naliligalig ka at nababagabag 
tungkol sa maraming bagay: 

datapuwa't isang bagay ang kinakailangan: sapagka't pinili ni maria ang magaling na bahagi, na hindi 
aalisin sa kaniya. 

at nangyari, nang siya'y nananalangin sa isang dako, nang siya'y matapos, ay sinabi sa kaniya nang isa sa 
kaniyang manga alagad, panginoon, turuan mo kaming manalangin, na gaya naman ni juan na nagturo 
sa kaniyang manga alagad. 

at sinabi niya sa kanila, pagka kayo'y nagsisipanalangin, inyong sabihin, ama, sambahin nawa ang 
pangalan mo. dumating nawa ang kaharian mo. 

ibigay mo sa amin arawaraw ang aming pangarawaraw na kakanin. 

at ipatawad mo sa amin ang aming manga kasalanan: sapagka't aming pinatawad naman ang bawa't 
may utang sa amin. at huwag mo kaming ihatid sa tukso. 

at sinabi niya sa kanila, sino sa inyo ang magkakaroon nang isang kaibigan, at paroroon sa kaniya sa 
hating gabi, at sa kaniya'y sasabihin, kaibigan, pahiramin mo ako nang tatlong tinapay: 

sapagka't dumarating sa akin na galing sa paglalakbay ang isa kong kaibigan, at wala akong maihain sa 
kaniya, 

at siya na mula sa loob ay sasagot at sasabihin, huwag mo akong bagabagin: nalalapat na ang pinto, at 
kasama ko sa hihigan ang aking manga anak, hindi ako makabangon at makapagbigay sa iyo? 

sinasabi ko sa inyo, kahit siya'y hindi bumangon, at magbigay sa kaniya, dahil sa siya'y kaibigan niya, 
gayon ma'y dahil sa kaniyang pagbagabag ay siya'y magbabangon at ibibigay gaano man ang 
kinakailangan niya. 

at sinasabi ko sa inyo, magsihingi kayo, at kayo'y bibigyan: magsihanap kayo, at kayo'y 
mangakakasumpong, magsituktok kayo, at kayo'y bubuksan. 

sapagka't ang bawa't humihingi ay tumatanggap, at ang humahanap ay nakasusumpong, at ang 
tumutuktok ay binubuksan. 

at aling ama sa inyo, na kung humingi ang kaniyang anak nang isang tinapay, ay bibigyan niya siya nang 
isang bato? o nang isang isda kaya, at hindi isda ang ibibigay, kundi isang ahas? 

o kung siya'y humingi nang itlog, kaniyang bibigyan kaya siya nang alakdan? 

kung kayo nga, bagaman masasama, ay marurunong mangagbigay nang mabubuting kaloob sa inyong 
manga anak, gaano pa kaya ang inyong ama sa kalangitan na magbibigay nang espiritu santo sa 
nagsisihingi sa kaniya? 

at nagpalabas siya nang isang demoniong pipi. at nangyari, nang makalabas na ang demonio, ang pipi ay 
nangusap, at nangagtaka ang manga karamihan. 

datapuwa't sinabi nang ilan sa kanila, sa pamamagitan ni beelzebub, na pangulo nang manga demonio 
ay nagpapalabas siya nang manga demonio. 

at ang manga iba sa pagtukso sa kaniya'y hinanapan siya nang isang tanda na mula sa langit. 
datapuwa't siya, na nakatataho nang manga pagiisip nila, sa kanila'y sinabi, ang bawa't kahariang 
nagkakabahabahagi laban sa kaniyang sarili ay magkakawatakwatak, at ang sangbahayan na 
nagkakabahabahagi laban sa sangbahayan ay nagigiba. 

at kung si satanas naman ay nagkakabahabahagi laban sa kaniyang sarili, paanong mananatili ang 
kaniyang kaharian? sapagka't sinasabi ninyong sa pamamagitan ni beelzebub nagpapalabas ako nang 
manga demonio. 

at kung nagpapalabas ako nang manga demonio sa pamamagitan ni beelzebub, sa pamamagitan nino 
sila pinalalabas nang inyong manga anak? kaya nga, sila ang inyong magiging manga hukom. 

nguni't kung sa pamamagitan nang daliri nang diyos ay nagpapalabas ako nang manga demonio, 
dumating nga sa inyo ang kaharian nang diyos. 

pagka ang lalaking malakas na nasasandatahang lubos ay nagbabantay sa kaniyang sariling looban, ang 
kaniyang manga pag-aari ay wala sa panganib. 

datapuwa't kung siya'y datnan nang ibang lalong malakas kay sa kaniya, at siya'y matalo, ay kukunin nito 
sa kaniya ang lahat nang kaniyang sandata na kaniyang inaasahan, at ipamamahagi ang manga 
nasamsam sa kaniya. 

ang hindi sumasa akin ay laban sa akin; at ang hindi nagiimpok na kasama ko ay nagsasambulat. 

pagka ang karumaldumal na espiritu ay lumabas sa isang tao, ay lumalakad sa manga dakong walang 
tubig, na humahanap nang kapahingahan, at pagka hindi makasumpong, ay sinasabing, babalik ako sa 
aking bahay na nilabasan ko. 

at pagdating niya ay nasusumpungang walis na at nagagayakan. 

kung magkagayo'y yumayaon siya, at nagsasama nang pito pang espiritu na lalong masasama pa kay sa 
kaniya, at sila'y nagsisipasok at nagsisitahan doon: at nagiging lalo pang masama ang huling kalagayan 
nang taong yaon kay sa una. 

at nangyari, na nang sinasabi niya ang manga bagay na ito, ang isang babaing mula sa karamihan ay 
naglakas nang kaniyang tinig at sinabi sa kaniya, mapalad ang tiyang sa iyo'y nagdala, at ang manga 
dibdib na iyong sinusuhan. 

datapuwa't sinabi niya, oo, bagkus na lalong mapapalad ang nangakikinig nang salita nang diyos, at ito'y 
ginaganap. 

at nang ang manga karamihan ay nangagkakatipon sa kaniya, ay nagpasimula siyang magsabi, ang lahing 
ito'y isang masamang lahi: siya'y humahanap nang isang tanda, at hindi siya bibigyan nang anomang 
tanda kundi nang tanda ni jonas. 

sapagka't kung paanong si jonas ay naging tanda sa manga ninivita, ay gayon din naman ang anak nang 
tao sa lahing ito. 

magbabangon sa paghuhukom ang reina nang timugan na kasama nang manga tao nang lahing ito, at 
sila'y hahatulan: sapagka't siya'y naparitong galing sa manga wakas nang lupa, upang pakinggan ang 
karunungan ni salomon; at narito, dito'y may isang lalong dakila kay sa kay salomon. 

magsisitayo sa paghuhukom ang manga tao sa ninive na kasama nang lahing ito, at ito'y hahatulan: 
sapagka't sila'y nagsipagsisi sa pangangaral ni jonas, at narito, dito'y may isang lalong dakila kay sa kay 
jonas. 

walang taong pagkapagpaningas niya nang isang ilawan, ay ilalagay sa isang dakong tago, ni sa ilalim 
man nang takalan, kundi sa talagang lalagyan nang ilaw, upang ang nagsisipasok ay makita ang ilaw. 
ang ilawan nang katawan mo ay ang iyong mata: kung magaling ang iyong mata, ang buong katawan mo 
naman ay puspos nang liwanag, datapuwa't kung ito'y may sakit, ang katawan mo nama'y puspos nang 
kadiliman. 

masdan mo nga kung ang ilaw na nasa iyo ay baka kadiliman. 

kaya nga, kung ang buong katawan mo ay puspos nang liwanag, na walang anomang bahaging madilim, 
ito'y lubos na mapupuspos nang liwanag, na gaya nang pagliliwanag sa iyo nang ilawang may liwanag na 
maningning. 

samantala ngang siya'y nagsasalita, ay inanyayahan siya nang isang fariseo na kumaing kasalo niya: at 
siya'y pumasok, at naupo sa dulang. 

at nang makita ito nang fariseo, ay nagtaka na siya'y hindi muna naghugas bago mananghali. 

at sinabi sa kaniya nang panginoon, gayon nga kayong manga fariseo na nililinis ninyo ang dakong labas 
nang saro at nang pinggan, datapuwa't ang loob ninyo'y puno nang panglulupig at kasamaan. 

kayong manga haling, di baga ang gumawa nang dakong labas ay siya ring gumawa nang dakong loob? 
datapuwa't ilimos ninyo ang manga bagay na nasa kalooban, at narito, ang lahat nang manga bagay ay 
malilinis sa inyo. 

datapuwa't sa aba ninyong manga fariseo! sapagka't nagbibigay kayo nang ikapu nang yerbabuena, at 
nang ruda, at nang bawa't gugulayin, at pinababayaan ninyo ang katarungan at ang pagibig nang diyos: 
datapuwa't dapat ngang gawin ninyo ang manga ito, at huwag pabayaan di ginagawa ang manga yaon. 
sa aba ninyong manga fariseo! sapagka't inyong iniibig ang manga pangulong upuan sa manga sinagoga, 
at ang manga pagpupugay sa manga pamilihan. 

sa aba ninyo! sapagka't kayo'y tulad sa manga libingang hindi nakikita, at di nalalaman nang manga 
taong nagsisilakad sa ibabaw nila. 

at pagsagot nang isa sa manga tagapagtanggol nang kautusan, ay nagsabi sa kaniya, guro, sa pagsasabi 
mo nito, pati kami ay iyong pinupulaan. 

at sinabi niya, sa aba rin naman ninyong manga tagapagtanggol nang kautusan! sapagka't inyong 
ipinapapasan sa manga tao ang manga pasang mahihirap dalhin, at hindi man lamang ninyo hinihipo 
nang isa sa inyong manga daliri ang manga pasan. 

sa aba ninyo! sapagka't inyong itinatayo ang manga libingan nang manga propeta, at ang manga yao'y 
pinatay nang inyong manga magulang. 

kayo nga'y manga saksi at nagsisisangayon sa manga gawa nang inyong manga magulang: sapagka't 
pinatay nang manga ito ang manga yaon, at itinatayo ninyo ang kanilang manga libingan. 

kaya nga, sinasabi naman nang karunungan nang diyos, magsusugo ako sa kanila nang manga propeta at 
manga apostol, at ilan sa kanila ay kanilang papatayin at paguusigin, 

upang hingin sa lahing ito ang dugo nang lahat nang manga propeta, na ibinubo buhat nang itatag ang 
sanglibutan, 

mula sa dugo ni abel, hanggang sa dugo ni zacarias, na pinatay sa pagitan nang dambana at nang 
santuario: oo, sinasabi ko sa inyo, na ito'y hihingin sa lahing ito. 

sa aba ninyong manga tagapagtanggol nang kautusan! sapagka't inalis ninyo ang susi nang karunungan: 
hindi kayo nagsipasok, at inyong sinasansala ang nagsisipasok. 

at paglabas niya roon, ay nangagpasimula ang manga eskriba at ang manga fariseo na higpitang mainam 
siya, at akitin siyang magsalita nang maraming manga bagay, 

na siya'y inaabangan, upang makahuli sa kaniyang bibig nang anoman. 

samantalang nangagkakatipon ang libolibong tao, na ano pa't nagkakayapakan silasila, ay nagpasimula 
siyang magsalita muna sa kaniyang manga alagad, mangagingat kayo sa lebadura nang manga fariseo, na 
ito'y pagpapaimbabaw nga. 

datapuwa't walang bagay na natatakpan, na hindi mahahayag: at natatago, na hindi malalaman. 

kaya nga, ang anomang sinabi ninyo sa kadiliman ay maririnig sa kaliwanagan, at ang sinalita ninyo sa 
bulong sa manga silid, ay ipagsisigawan sa manga bubungan. 

at sinasabi ko sa inyo manga kaibigan ko, huwag kayong mangatakot sa manga pumapatay nang 
katawan, na pagkatapos niyan ay wala na silang magagawa. 

datapuwa't ipinagpapauna ko sa inyo kung sino ang inyong katatakutan: katakutan ninyo yaong 
pagkatapos na pumatay, ay may kapangyarihang magbulid sa impierno: tunay, sinasabi ko sa inyo, siya 
ninyong katakutan. 

hindi baga ipinagbibili ang limang maya sa dalawang beles? at isa man sa kanila ay hindi nalilimutan sa 
paningin nang diyos. 

datapuwa't maging ang manga buhok nang inyong ulo ay pawang bilang na lahat. huwag kayong 
mangatakot: kayo'y lalong mahalaga kay sa maraming maya. 

at sinasabi ko sa inyo, ang bawa't kumikilala sa akin sa harap nang manga tao, ay kikilalanin naman siya 
nang anak nang tao sa harap nang manga anghel nang diyos: 

datapuwa't ang magkaila sa akin sa harap nang manga tao, ay ikakaila sa harap nang manga anghel nang 
diyos. 

ang bawa't magsalita nang salitang laban sa anak nang tao ay patatawarin: nguni't ang magsalita nang 
kapusungan laban sa espiritu santo ay hindi patatawarin. 


1140 


at pagka kayo'y dadalhin sa harap nang manga sinagoga, at sa manga pinuno, at sa manga may 
kapamahalaan, ay huwag kayong mangabalisa kung paano o ano ang inyong isasagot, o kung ano ang 
inyong sasabihin: 

sapagka't ituturo sa inyo nang espiritu santo sa oras ding yaon ang inyong dapat sabihin. 

at sinabi sa kaniya nang isa sa karamihan, guro, iutos mo sa aking kapatid na bahaginan ako nang mana. 
datapuwa't sinabi niya sa kaniya, lalake, sino ang gumawa sa aking hukom o tagapamahagi sa inyo? 

at sinabi niya sa kanila, mangagmasid kayo, at kayo'y mangagingat sa lahat nang kasakiman: sapagka't 
ang buhay nang tao ay hindi sa kasaganaan nang manga bagay na tinatangkilik niya. 

at nagsaysay siya sa kanila nang isang talinghaga, na sinasabi, ang lupa nang isang taong mayaman ay 
namumunga nang sagana: 

at iniisip niya sa sarili na sinasabi, ano ang gagawin ko, sapagka't wala akong mapaglalagyan nang aking 
manga inaning bunga? 

at sinabi niya, ito ang gagawin ko: igigiba ko ang aking manga bangan, at gagawa ako nang lalong 
malalaki: at doon ko ilalagay ang lahat nang aking butil at aking manga pag-aari. 

at sasabihin ko sa aking kaluluwa, kaluluwa, marami ka nang pag-aaring nakakamalig para sa maraming 
taon: magpahingalay ka, kumain ka, uminom ka, matuwa ka. 

datapuwa't sinabi sa kaniya nang diyos, ikaw na haling, hihingin sa iyo sa gabing ito ang iyong kaluluwa, 
at ang manga bagay na inihanda mo, ay mapapa sa kanino kaya? 

gayon nga ang nagpapakayaman sa ganang kaniyang sarili, at hindi mayaman sa diyos. 

at sinabi niya sa kaniyang manga alagad, kaya nga sinasabi ko sa inyo, huwag kayong mangabalisa sa 
inyong pamumuhay, kung ano ang inyong kakanin, kahit sa inyong katawan, kung ano ang inyong 
daramtin. 

sapagka't ang buhay ay higit kay sa pagkain, at ang katawan kay sa damit. 

wariin ninyo ang manga uwak, na hindi sila nangaghahasik, ni nagsisigapas man, na walang bangan ni 
kamalig man, at sila'y pinakakain nang diyos: gaano ang kahigtan nang kahalagahan ninyo kay sa manga 
ibon! 

at sino sa inyo ang sa pagkabalisa ay makapagdaragdag nang isang siko sa sukat nang kaniyang buhay? 
kung hindi nga ninyo magawa kahit ang lalong maliit, bakit nangababalisa kayo tungkol sa manga ibang 
bagay? 

wariin ninyo ang manga lirio, kung paano silang nagsisilaki: hindi nangagpapagal, o nangagsusulid man, 
gayon ma'y sinasabi ko sa inyo, kahit si salomon man, sa buong kaluwalhatian niya, ay hindi 
nakapaggayak na gaya nang isa sa manga ito. 

nguni't kung pinararamtan nang diyos nang ganito ang damo sa parang, na ngayon ay buhay, at sa 
kinabukasan ay iginagatong sa kalan, gaano pa kaya kayo na di niya pararamtan, oh kayong manga 
kakaunti ang pananampalataya? 

at huwag ninyong pagsikapan kung ano ang inyong kakanin, at kung ano ang inyong iinumin, o huwag 
man kayo'y mapagalinlangang pagiisip. 

sapagka't ang lahat nang manga bagay na ito ay siyang pinaghahanap nang manga bansa sa sanglibutan: 
datapuwa't talastas nang inyong ama na inyong kinakailangan ang manga bagay na ito. 

gayon ma'y hanapin ninyo ang kaniyang kaharian, at idaragdag sa inyo ang manga bagay na ito. 

huwag kayong mangatakot, munting kawan, sapagka't nakalulugod na mainam sa inyong ama ang sa 
inyo'y ibigay ang kaharian. 

ipagbili ninyo ang inyong manga tinatangkilik, at kayo'y mangaglimos, magsigawa kayo sa ganang inyo 
nang manga supot na hindi nangaluluma, isang kayamanan sa langit na hindi nagkukulang, na doo'y 
hindi lumalapit ang magnanakaw, o naninira man ang tanga. 

sapagka't kung saan naroroon ang inyong kayamanan, ay doroon naman ang inyong puso. 

bigkisan ninyo ang inyong manga baywang, at paningasan ang inyong manga ilawan, 

at magsitulad kayo sa manga taong nangaghihintay sa kanilang panginoon kung siya'y bumalik na galing 
sa kasalan, upang kung siya'y dumating at tumuktok, pagdaka'y mabuksan nila siya. 

mapapalad yaong manga alipin na kung dumating ang panginoon ay maratnang nangagpupuyat: 
katotohanang sinasabi ko sa inyo na siya'y magbibigkis sa sarili, at sila'y pauupuin sa dulang, at lalapit at 
sila'y paglilingkuran niya. 

at kung siya'y dumating sa ikalawang pagpupuyat, o sa ikatlo, at masumpungan sila sa gayon, ay 
mapapalad ang manga aliping yaon. 

datapuwa't talastasin ninyo ito na kung nalalaman lamang nang puno nang sangbahayan kung anong 
oras darating ang magnanakaw, siya'y magpupuyat, at hindi pababayaang sirain ang kaniyang bahay. 
kayo rin naman ay mangagsihanda: sapagka't sa oras na hindi ninyo iniisip, ang anak nang tao ay 
darating. 

at sinabi ni pedro, panginoon, sinasabi mo baga ang talinghagang ito sa amin, o sa lahat naman? 

at sinabi nang panginoon, sino nga baga ang katiwalang tapat at matalino, na pagkakatiwalaan nang 
kaniyang panginoon nang kaniyang sangbahayan, upang sila'y bigyan nang kanilang bahagi na pagkain sa 
kapanahunan? 

mapalad ang aliping yaon, na kung dumating ang kaniyang panginoon ay maratnang gayon ang ginagawa 
niya. 

katotohanang sinasabi ko sa inyo, na sa kaniya'y ipagkakatiwala ang lahat niyang pag-aari. 

datapuwa't kung sabihin nang aliping yaon sa kaniyang puso, maluluwatan ang pagdating nang aking 
panginoon, at magpasimulang bugbugin ang manga aliping lalake at ang manga aliping babae, at kumain 
at uminom, at maglasing: 

ang panginoon nang aliping yaon ay darating sa araw na di niya hinihintay, at sa oras na hindi niya 
nalalaman, at siya'y babaakin, at isasama ang kaniyang bahagi sa manga di tapat. 

at yaong aliping nakaaalam nang kalooban nang kaniyang panginoon, at hindi naghanda, at hindi 
gumawa nang alinsunod sa kaniyang kalooban ay papaluin nang marami, 

datapuwa't ang hindi nakaaalam, at gumawa nang manga bagay na karapatdapat sa manga palo, ay 
papaluin nang kaunti. at sa sinomang binigyan nang marami ay marami ang hihingin sa kaniya: at sa 
sinomang pinagkatiwalaan nang marami ay lalo nang marami ang hihingin sa kaniya. 

ako'y naparito upang maglagay nang apoy sa lupa, at ano pa ang iibigin ko, kung magningas na? 
datapuwa't ako'y may isang bautismo upang ibautismo sa akin, at gaano ang aking kagipitan hanggang 
sa ito'y maganap? 

inaakala baga ninyo na ako'y naparito upang magbigay nang kapayapaan sa lupa? sinasabi ko sa inyo, 
hindi, kundi bagkus pagkakabahabahagi: 

sapagka't mula ngayon ay magkakabahabahagi ang lima sa isang bahay, tatlo laban sa dalawa, at dalawa 
laban sa tatlo. 

sila'y mangagkakabahabahagi, ang ama'y laban sa anak na lalake, at ang anak na lalake ay laban sa ama, 
ang ina'y laban sa anak na babae, at ang anak na babae ay laban sa kaniyang ina: ang biyanang babae ay 
laban sa kaniyang manugang na babae, at ang manugang na babae ay laban sa kaniyang biyanang 
babae. 

at sinabi rin naman niya sa manga karamihan, pagka nakikita ninyong bumangon sa kalunuran ang isang 
alapaap, ay agad ninyong sinasabi, uulan, at gayon ang nangyayari. 

at kung humihihip ang hanging timugan, ay sinasabi ninyo, iinit na maigi: at ito'y nangyayari. 

kayong manga mapagpaimbabaw! marunong kayong mangagpaaninaw nang anyo nang lupa at nang 
langit: datapuwa't bakit di ninyo nalalamang ipaaninaw ang panahong ito? 

at bakit naman hindi ninyo hatulan sa inyong sarili kung alin ang matuwid? 

sapagka't samantalang pumaparoon ka sa hukom na kasama mo ang iyong kaalit, ay sikapin mo sa daan 
na makaligtas ka sa kaniya, baka sakaling kaladkarin ka niya sa hukom, at ibigay ka nang hukom sa 

punong kawal at ipasok ka nang punong kawal sa bilangguan. 


sinasabi ko sa iyo, hindi ka lalabas doon sa anomang paraan, hanggang sa mabayaran mo ang 
katapustapusang lepta. 

nang panahon ding ngang yaon ay nangaroon ang ilan, na nagsipagsabi sa kaniya tungkol sa manga 
galileo, na ang dugo nang manga ito'y inihalo ni pilato sa manga hain nila. 

at siya'y sumagot at sinabi sa kanila, inaakala baga ninyo na ang manga galileong ito ay higit ang 
pagkamakasalanan kay sa lahat nang manga galileo, dahil sa sila'y nangagbata nang manga bagay na ito? 
sinasabi ko sa inyo, hindi: datapuwa't, malibang kayo'y mangagsisi, ay mangamamatay kayong lahat sa 
gayon ding paraan. 

o yaong labingwalo, na nalagpakan nang moog sa siloe, at nangamatay, ay inaakala baga ninyo na sila'y 
lalong salarin kay sa lahat nang taong nangananahan sa jerusalem? 

sinasabi ko sa inyo, hindi: datapuwa't, malibang kayo'y mangagsisi, ay mangamamatay kayong lahat sa 
gayon ding paraan. 

at sinalita niya ang talinghagang ito, isang tao ay may isang puno nang igos na natatanim sa kaniyang 
ubasan, at siya'y naparoong humahanap nang bunga niyaon, at walang nasumpungan. 

at sinabi niya sa nagaalaga nang ubasan, narito, tatlong taon nang pumaparito akong humahanap nang 
bunga sa puno nang igos na ito, at wala akong masumpungan: putulin mo: bakit pa makasisikip sa lupa? 
at pagsagot niya'y sinabi sa kaniya, panginoon, pabayaan mo muna sa taong ito, hanggang sa aking 
mahukayan sa palibot, at malagyan nang pataba: 

at kung pagkatapos ay magbunga, ay mabuti, datapuwa't kung hindi, ay puputulin mo. 

at siya'y nagtuturo sa manga sinagoga nang araw nang sabbath. 

at narito, ang isang babae na may espiritu nang sakit na may labingwalong taon na; at totoong baluktot 
at hindi makaunat sa anomang paraan. 

at nang siya'y makita ni jesus, ay kaniyang tinawag siya, at sinabi niya sa kaniya, babae, kalag ka na sa 
iyong sakit. 

at ipinatong niya ang kaniyang manga kamay sa kaniya: at pagdaka siya'y naunat, at niluwalhati niya ang 
diyos. 

at ang pinuno sa sinagoga, dala nang kagalitan, sapagka't si jesus ay nagpagaling nang sabbath, ay 
sumagot at sinabi sa karamihan, may anim na araw na ang manga tao'y dapat na magsigawa: kaya sa 
manga araw na iyan ay magsiparito kayo, at kayo'y pagagalingin, at huwag sa araw nang sabbath. 
datapuwa't sinagot siya nang panginoon, at sinabi, kayong manga mapagpaimbabaw, hindi baga 
kinakalagan nang bawa't isa sa inyo sa sabbath ang kaniyang bakang lalake o ang kaniyang asno sa 
sabsaban, at ito'y inilalabas upang painumin? 

at ang babaing itong anak ni abraham, na tinalian ni satanas, narito, sa loob nang labingwalong taon, 
hindi baga dapat kalagan nang taling ito sa araw nang sabbath? 

at samantalang sinasabi niya ang manga bagay na ito, ay nangapahiya ang lahat nang kaniyang manga 
kaalit: at nangagagalak ang buong karamihan dahil sa lahat nang maluwalhating bagay na kaniyang 
ginawa. 

sinabi nga niya, sa ano tulad ang kaharian nang diyos? at sa ano ko itutulad? 

tulad sa isang butil nang mostasa na kinuha nang isang tao, at inihagis sa kaniyang sariling halamanan, at 
ito'y sumibol, at naging isang punong kahoy: at humapon sa manga sanga nito ang manga ibon sa langit. 
at muling sinabi niya, sa ano ko itutulad ang kaharian nang diyos? 

tulad sa lebadura na kinuha nang isang babae, at itinago sa tatlong takal na harina, hanggang sa ito'y 
nalebadurahang lahat. 

at siya'y yumaon sa kaniyang lakad sa manga bayan at manga nayon, na nagtuturo, at naglalakbay na 
tungo sa jerusalem. 

at may isang nagsabi sa kaniya, panginoon, kakaunti baga ang mangaliligtas? at sinabi niya sa kanila, 


1143 


magpilit kayong magsipasok sa pintuang makipot: sapagka't sinasabi ko sa inyo na marami ang 
mangagsisikap na pumasok, at hindi mangyayari. 

kung makatindig na ang puno nang sangbahayan, at mailapat na ang pinto, at magpasimula kayong 
mangagsitayo sa labas, at mangagsituktok sa pintuan, na mangagsasabi, panginoon, buksan mo kami, at 
siya'y sasagot at sasabihin sa inyo, hindi ko kayo nangakikilala kung kayo'y taga saan, 

kung magkagayo'y pasisimulan ninyong sabihin, nagsikain kami at nagsiinom sa harap mo, at nagturo ka 
sa aming manga lansangan, 

at sasabihin niya, sinasabi ko sa inyo na hindi ko kayo nangakikilala kung kayo'y taga saan: magsilayo 
kayo sa akin, kayong lahat na manggagawa nang kalikuan. 

diyan na nga ang pagtangis, at ang pagngangalit nang manga ngipin, kung mangakita ninyo si abraham, 
at si isaac, at si jacob, at ang lahat nang manga propeta sa kaharian nang diyos, at kayo'y palabasin. 

at sila'y magsisipanggaling sa silanganan at sa kalunuran, at sa timugan at sa hilagaan, at magsisiupo sa 
kaharian nang diyos. 

at narito, may manga huling magiging una at may manga unang magiging huli. 

nagsidating nang oras ding yaon ang ilang fariseo, na nangagsasabi sa kaniya, lumabas ka, at humayo ka 
rito: sapagka't ibig kang patayin ni herodes. 

at sinabi niya sa kanila, magsiparoon kayo, at inyong sabihin sa sorrang yaon, narito, nagpapalabas ako 
nang manga demonio at nagpapagaling ngayon at bukas, at ako'y magiging sakdal sa ikatlong araw. 
gayon ma'y kailangang ako'y yumaon sa aking lakad ngayon at bukas at sa makalawa: sapagka't hindi 
mangyayari na ang isang propeta ay mamatay sa labas nang jerusalem. 

oh jerusalem, jerusalem, na pumapatay sa manga propeta, at bumabato sa manga sinugo sa kaniya! 
makailang inibig kong tipunin ang iyong manga anak, na gaya nang pagtitipon nang inahing manok sa 
kaniyang sariling manga sisiw sa ilalim nang kaniyang manga pakpak, at ayaw kayo! 

narito, sa inyo'y iniwang walang anoman ang inyong bahay: at sinasabi ko sa inyo, hindi ninyo ako 
makikita, hanggang sa inyong sabihin, mapalad ang pumaparito sa pangalan nang panginoon. 

at nangyari, sa pagpasok niya sa bahay nang isa sa manga pinuno nang manga fariseo nang isang 
sabbath upang kumain nang tinapay, at inaabangan nila siya. 

at narito, sa kaniyang harapan ay may isang lalaking namamaga. 

at pagsagot ni jesus, ay nagsalita sa manga tagapagtanggol nang kautusan at sa manga fariseo, na 
sinasabi, matuwid baga o hindi na magpagaling sa sabbath? 

datapuwa't sila'y di nagsiimik. at siya'y tinangnan niya, at siya'y pinagaling, at siya'y pinayaon. 

at sinabi niya sa kanila, sino kaya sa inyo ang kung magkaroon nang isang asno o isang bakang lalake na 
mahulog sa hukay, at pagdaka'y hindi kukunin kahit araw nang sabbath? 

at di na muling nakasagot sila sa kaniya sa manga bagay na ito. 

at nagsalita siya nang isang talinghaga sa manga inanyayahan, nang mamasdan niya na kanilang pinipili 
ang manga pangulong luklukan, na nagsasabi sa kanila, 

pagka inaanyayahan ka ninomang tao sa kasalan, huwag kang uupo sa pangulong luklukan, baka 
mayroon siyang anyayahang lalong marangal na tao kay sa iyo, 

at lumapit yaong naganyaya sa iyo at sa kaniya, at sabihin sa iyo, bigyan mong puwang ang taong ito: at 
kung magkagayo'y magpapasimula kang mapahiya na mapalagay ka sa dakong kababababaan. 

kundi pagka inaanyayahan ka, ay pumaroon ka at umupo ka sa dakong kababababaan, upang kung 
dumating ang naganyaya sa iyo, ay sa iyo'y sabihin niya, kaibigan pumaroon ka pa sa lalong mataas: kung 
magkagayo'y magkakaroon ka nang kaluwalhatian sa harap nang lahat na manga kasalo mong 
nangakaupo sa dulang. 

sapagka't ang bawa't nagmamataas ay mabababa, at ang nagpapakababa ay matataas. 

at sinabi rin naman niya sa naganyaya sa kaniya, pagka naghahanda ka nang isang tanghalian o nang 
isang hapunan, ay huwag mong tawagin ang iyong manga kaibigan, ni ang iyong manga kapatid, ni ang 

iyong manga kamaganak, ni ang mayayamang kapitbahay, baka ikaw naman ang kanilang muling 
anyayahan, at gantihan ka. 

datapuwa't kung maghahanda ka, ay anyayahan mo ang manga dukha, ang manga pingkaw, ang manga 
pilay, ang manga bulag, 

at magiging mapalad ka: sapagka't wala silang sukat ikaganti sa iyo: sapagka't gagantihin sa iyo sa 
pagkabuhay na maguli nang manga ganap. 

at nang marinig ito nang isa sa nangakaupong kasalo niya sa dulang, ay sinabi sa kaniya, mapalad ang 
kakain nang tinapay sa kaharian nang diyos. 

datapuwa't sinabi niya sa kaniya, may isang naghanda nang isang malaking hapunan, at marami siyang 
inanyayahan: 

at sa panahon nang paghapon ay sinugo niya ang kaniyang alipin, upang sabihin sa manga inanyayahan, 
magsiparito kayo: sapagka't ang lahat nang manga bagay ay nahahanda na. 

at silang lahat na parang iisa ay nangagpasimulang nangagdahilan. sa kaniya'y sinabi nang una, bumili 
ako nang isang bukid, at kailangan akong umalis at tingnan: ipinamamanhik ko sa iyo na 
pagpaumanhinan mo ako. 

at sinabi nang iba, bumili ako nang limang magkatuwang na bakang lalake, at paroroon ako upang sila'y 
subukin, ipinamamanhik ko sa iyo na pagpaumanhinan mo ako. 

at sinabi nang iba, bago akong kasal, at kaya nga hindi ako makaparoroon. 

at dumating ang alipin, at isinaysay ang manga bagay na ito sa kaniyang panginoon. nang magkagayon, 
sa galit nang puno nang sangbahayan ay sinabi sa kaniyang alipin, pumaroon kang madali sa manga 
lansangan at sa manga daang makikipot nang bayan, at dalhin mo rito ang manga dukha, at ang manga 
pingkaw, at ang manga bulag, at ang manga pilay. 

at sinabi nang alipin, panginoon, nagawa na ang ipinagutos mo, at gayon ma'y maluwag pa. 

at sinabi nang panginoon sa alipin, pumaroon ka sa manga daan at sa manga bakuran, at pilitin mo 
silang magsipasok, upang mapuno ang aking bahay. 

sapagka't sinasabi ko sa inyo na alin man sa manga taong inanyayahan ay hindi makatitikim nang aking 
hapunan. 

nagsisama nga sa kaniya ang lubhang maraming tao; at siya'y lumingon at sa kanila'y sinabi, 

kung ang sinomang tao'y pumaparito sa akin, at hindi napopoot sa kaniyang sariling ama, at ina, at 
asawang babae, at manga anak, at manga kapatid na lalake, at manga kapatid na babae, oo, at pati sa 
kaniyang sariling buhay man, ay hindi siya maaaring maging alagad ko. 

sinomang hindi nagdadala nang kaniyang sariling krus, at sumusunod sa akin, ay hindi maaaring maging 
alagad ko. 

sapagka't alin sa inyo, ang kung ibig magtayo nang isang moog, ay hindi muna uupo at tatayahin ang 
halagang magugugol kung mayroong maipagtatapos? 

baka kung mailagay na niya ang patibayan, at hindi matapos, ang lahat nang manga makakita ay 
mangagpasimulang siya'y libakin, 

na sabihin, nagpasimula ang taong ito na magtayo, at hindi nakayang tapusin. 

o aling hari, na kung sasalubong sa pakikidigma sa ibang hari, ay hindi muna uupo at sasangguni kung 
makahaharap siya na may sangpung libo sa dumarating na laban sa kaniya na may dalawangpung libo? 
o kung hindi, samantalang malayo pa ang isa, ay magsusugo siya nang isang sugo, at hihilingin ang 
manga kailangan sa pagkakasundo. 

kaya nga sinoman sa inyo na hindi tumanggi sa lahat niyang tinatangkilik, ay di maaaring maging alagad 
ko. 

mabuti nga ang asin: datapuwa't kung ang asin ay tumabang, ay ano ang ipagpapaalat? 

walang kabuluhang maging sa lupa kahit sa tapunan man nang dumi: itinatapon sa labas. ang may 
manga pakinig upang ipakinig, ay makinig. 


1145 


nagsisilapit nga sa kaniya ang lahat nang manga maniningil nang buwis at makasalanan upang makinig sa 
kaniya. 

at ang manga fariseo at gayon din ang manga eskriba ay nangagbubulongbulungan, na nangagsasabi, 
tinatanggap nang taong ito ang manga makasalanan, at sumasalo sa kanila. 

at sinalita niya sa kanila ang talinghagang ito, na sinasabi, 

aling tao sa inyo, na kung mayroong isang daang tupa, at mawala ang isa sa manga yaon ay hindi iiwan 
ang siyam na pu't siyam sa ilang, at hahanapin ang nawala, hanggang sa ito'y kaniyang masumpungan? 
at pagka nasumpungan niya, ay pinapasan niya sa kaniyang balikat, na natutuwa. 

at paguwi niya sa tahanan, ay titipunin niya ang kaniyang manga kaibigan at ang kaniyang manga 
kapitbahay, na sasabihin sa kanila, makipagkatuwa kayo sa akin, sapagka't nasumpungan ko ang aking 
tupang nawala. 

sinasabi ko sa inyo, na gayon din magkakatuwa sa langit dahil sa isang makasalanang nagsisisi, kay sa 
siyam na pu't siyam na taong matutuwid na di nangagkakailangang magsipagsisi. 

o aling babae na may sangpung putol na pilak, na kung mawalan siya nang isang putol, ay hindi baga 
magpapaningas nang isang ilawan, at wawalisan ang bahay, at hahanaping masikap hanggang sa ito'y 
masumpungan niya? 

at pagka nasumpungan niya, ay titipunin niya ang kaniyang manga kaibigan at manga kapitbahay, na 
sinasabi, makipagkatuwa kayo sa akin, sapagka't nasumpungan ko ang isang putol na nawala sa akin. 
gayon din, sinasabi ko sa inyo, na may tuwa sa harapan nang manga anghel nang diyos, dahil sa isang 
makasalanang nagsisisi. 

at sinabi niya, may isang tao na may dalawang anak na lalake: 

at sinabi sa kaniyang ama nang bunso, ama, ibigay mo sa akin ang bahagi nang iyong kayamanang 
nauukol sa akin. at binahagi niya sa kanila ang kaniyang pagkabuhay. 

at hindi nakaraan ang maraming araw, ay tinipong lahat nang anak na bunso ang ganang kaniya, at 
naglakbay sa isang malayong lupain, at doo'y inaksaya ang kaniyang kabuhayan sa palunging 
pamumuhay. 

at nang magugol na niyang lahat, ay nagkaroon nang isang malaking kagutom sa lupaing yaon, at siya'y 
nagpasimulang mangailangan. 

at pumaroon siya at nakisama sa isa sa manga mamamayan sa lupaing yaon; at sinugo niya siya sa 
kaniyang manga parang, upang magpakain nang manga baboy. 

at ibig sana niyang mabusog ang kaniyang tiyan nang manga ipa na kinakain nang manga baboy: at 
walang taong magbigay sa kaniya. 

datapuwa't nang siya'y makapagisip ay sinabi niya, ilang manga alilang upahan nang aking ama ang may 
sapat at lumalabis na pagkain, at ako rito'y namamatay nang gutom? 

magtitindig ako at paroroon sa aking ama, at aking sasabihin sa kaniya, ama, nagkasala ako laban sa 
langit, at sa iyong paningin: 

hindi na ako karapatdapat na tawaging anak mo: gawin mo akong tulad sa isa sa iyong manga alilang 
upahan. 

at siya'y nagtindig, at pumaroon sa kaniyang ama. datapuwa't samantalang nasa malayo pa siya, ay 
natanawan na siya nang kaniyang ama, at nagdalang habag, at tumakbo, at niyakap siya sa leeg, at siya'y 
hinagkan. 

at sinabi nang anak sa kaniya, ama, nagkasala ako laban sa langit, at sa iyong paningin: hindi na ako 
karapatdapat na tawaging anak mo. 

datapuwa't sinabi nang ama sa kaniyang manga alipin, dalhin ninyo ritong madali ang pinakamabuting 
balabal, at isuot ninyo sa kaniya, at lagyan ninyo nang singsing ang kaniyang kamay, at manga panyapak 
ang kaniyang manga paa: 

at kunin ninyo ang pinatabang guya, at inyong patayin, at tayo'y magsikain, at mangagkatuwa: 

sapagka't patay na ang anak kong ito, at muling nabuhay, siya'y nawala, at nasumpungan. at sila'y 
nangagpasimulang mangagkatuwa. 

nasa bukid nga ang anak niyang panganay: at nang siya'y dumating at malapit sa bahay, ay narinig niya 
ang tugtugan at ang sayawan. 

at pinalapit niya sa kaniya ang isa sa manga alipin, at itinanong kung ano kaya ang manga bagay na yaon. 
at sinabi niya sa kaniya, dumating ang kapatid mo, at pinatay nang iyong ama ang pinatabang guya, dahil 
sa siya'y tinanggap niya na ligtas at magaling. 

datapuwa't nagalit siya, at ayaw pumasok: at lumabas ang kaniyang ama, at siya'y namanhik sa kaniya. 
datapuwa't siya'y sumagot at sinabi sa kaniyang ama, narito, maraming taon nang kita'y 
pinaglilingkuran, at kailan ma'y hindi ako sumuway sa iyong utos, at gayon ma'y hindi mo ako binigyan 
kailan man nang isang maliit na kambing, upang ipakipagkatuwa ko sa aking manga kaibigan: 
datapuwa't nang dumating itong anak mong umubos nang iyong pagkabuhay sa manga patutot, ay 
ipinagpatay mo siya nang pinatabang guya. 

at sinabi niya sa kaniya, anak, ikaw ay palaging nasa akin, at iyo ang lahat nang akin. 

datapuwa't karapatdapat mangagkatuwa at mangagsaya tayo: sapagka't patay ang kapatid mong ito, at 
muling nabuhay, at nawala, at nasumpungan. 

at sinabi rin naman niya sa manga alagad, may isang taong mayaman, na may isang katiwala, at ito'y 
isinumbong sa kaniya na siya'y nagsisira nang kaniyang manga pag-aari. 

at tinawag niya siya, at sa kaniya'y sinabi, ano ito na nababalitaan ko tungkol sa iyo? magbigay sulit ka 
nang pagiging katiwala, sapagka't hindi ka na maaaring maging katiwala pa. 

at sinabi nang katiwala sa kaniyang sarili, anong gagawin ko, yamang inaalis sa akin nang panginoon ko 
ang pagiging katiwala? magdukal nang lupa'y wala akong kaya, magpalimos ay nahihiya ako. 

nalalaman ko na ang gagawin ko, upang, kung mapaalis ako sa pagiging katiwala, ako ay matanggap nila 
sa kanilang manga bahay. 

at pagtawag niya sa bawa't isa sa manga may utang sa kaniyang panginoon, ay sinabi niya sa una, gaano 
ang utang mo sa aking panginoon? 

at sinabi niya, isang daang takal na langis. at sinabi niya sa kaniya, abutin mo ang iyong kasulatan, at 
maupo kang madali at isulat mong limangpu. 

nang magkagayon ay sinabi niya sa iba, at ikaw, gaano ang utang mo? at sinabi niya, isang daang takal na 
trigo. sinabi niya sa kaniya, abutin mo ang iyong kasulatan, at isulat mong walongpu. 

at pinuri nang kaniyang panginoon ang lilong katiwala, sapagka't siya'y gumawang may katalinuhan: 
sapagka't ang manga anak nang sanglibutang ito, sa kanilang sariling lahi, ay matatalino kay sa manga 
anak nang ilaw. 

at sinabi ko sa inyo, makipagkaibigan kayo sa pamamagitan nang kayamanan nang kasamaan, upang, 
kung kayo'y magkulang, ay kanilang tanggapin kayo sa manga walang hanggang tabernakulo. 

ang mapagtapat sa kakaunti ay mapagtapat din naman sa marami: at ang di matuwid sa kakaunti ay di 
rin naman matuwid sa marami. 

kung kayo nga'y di naging mapagtapat sa masamang kayamanan, sino nga ang magkakatiwala sa inyo 
nang manga tunay na kayamanan? 

at kung di kayo naging mapagtapat sa kayamanan nang iba, sino ang sa inyo'y magbibigay nang sa 
inyong sarili. 

walang aliping makapaglilingkod sa dalawang panginoon: sapagka't kapopootan niya ang isa, at iibigin 
ang ikalawa, o di kaya'y magtatapat sa isa, at pawawalang halaga ang ikalawa. hindi kayo 
makapaglilingkod sa diyos at sa manga kayamanan. 

at ang manga fariseo, na pawang maibigin sa salapi, ay nangakikinig nang lahat nang manga bagay na 
ito; at siya'y tinutuya nila. 

at sinabi niya sa kanila, kayo ang nangagaaring-ganap sa inyong sarili sa paningin nang manga tao; 
datapuwa't nakikilala nang diyos ang inyong manga puso, sapagka't ang dinadakila nang manga tao ay 
kasuklamsuklam sa paningin nang diyos. 

ang kautusan at ang manga propeta ay nanatili hanggang kay juan: mula noo'y ang evangelio nang 
kaharian nang diyos ay ipinangangaral, at ang bawa't tao ay pumapasok doon na nagpipilit. 

nguni't lubhang magaan pa ang mangawala ang langit at ang lupa, kay sa mahulog ang isang kudlit nang 
kautusan. 

ang bawa't lalaki na inihihiwalay ang kaniyang asawa, at magasawa sa iba, ay nagkakasala nang 
pangangalunya: at ang magasawa sa babaing inihiwalay nang kaniyang asawa ay nagkakasala nang 
pangangalunya. 

mayroon ngang isang taong mayaman, at siya'y nagdaramit nang kulay ube at maselang lino, at sa araw- 
araw ay kumakain nang sagana: 

at isang pulubi na ang pangala'y lazaro, lipos nang manga sugat, ay inilalagay sa kaniyang pintuan, 

at naghahangad na mapakain nang manga mumo na nangahuhulog mula sa dulang nang mayaman, oo, 
at lumapit pati ang manga aso at hinihimuran ang kaniyang manga sugat. 

at nangyari, na namatay ang pulubi at siya'y dinala nang manga anghel sa sinapupunan ni abraham: at 
namatay naman ang mayaman, at inilibing. 

at sa hades na nasa manga pagdurusa ay itiningin niya ang kaniyang manga mata, at natanaw sa malayo 
si abraham, at si lazaro ay nasa kaniyang sinapupunan. 

at siya'y sumigaw at sinabi, amang abraham, maawa ka sa akin, at suguin mo si lazaro, upang itubog niya 
sa tubig ang dulo nang kaniyang daliri, at palamigin ang aking dila: sapagka't naghihirap ako sa alab na 
ito. 

datapuwa't sinabi ni abraham, anak, alalahanin mo na ikaw ay tumanggap nang iyong mabubuting bagay 
sa iyong pamumuhay, at si lazaro sa gayon ding paraan ay masasamang bagay: datapuwa't ngayon, ay 
inaaliw siya rini, at ikaw ay nasa kahirapan. 

at bukod sa lahat nang ito, ay may isang malaking banging nakalagay sa pagitan namin at ninyo, upang 
ang manga magibig tumawid buhat dini hanggang sa inyo ay hindi maari, at gayon din walang 
makatawid mula diyan hanggang sa amin. 

at sinabi niya, ipinamamanhik ko nga sa iyo, ama, na suguin mo siya sa bahay nang aking ama, 
sapagka't ako'y may limang kapatid na lalake, upang sa kanila'y patotohanan niya, baka pati sila'y 
mangaparito sa dakong ito nang pagdurusa. 

datapuwa't sinabi ni abraham, nasa kanila si moises at ang manga propeta, bayaang sila'y pakinggan 
nila. 

at sinabi niya, hindi amang abraham: datapuwa't kung ang isang mula sa manga patay ay makaparoon sa 
kanila, sila'y mangagsisisi. 

at sinabi niya sa kaniya, kung di nila pinakikinggan si moises at ang manga propeta, ay di rin 
mangahihikayat sila, kahit ang isa'y magbangon sa manga patay. 

at sinabi niya sa kaniyang manga alagad hindi mangyayari na di dumating ang manga kadahilanan nang 
pagkakatisod: datapuwa't sa aba niyaong pinanggalingan. 

mabuti pa sa kaniya kung bitinan ang kaniyang leeg nang isang gilingang bato, at siya'y ihagis sa dagat, 
kay sa siya'y magpatisod sa isa sa maliliit na ito. 

mangagingat kayo sa inyong sarili: kung magkasala ang iyong kapatid, sawayin mo siya; at kung siya'y 
magsisi, patawarin mo siya. 

at kung siya'y makapitong magkasala sa isang araw laban sa iyo, at makapitong magbalik sa iyo na 
sasabihin, pinagsisisihan ko, patawarin mo siya. 

at sinabi nang manga apostol sa panginoon, dagdagan mo ang pananampalataya namin. 


1148 


at sinabi nang panginoon, kung mangagkaroon kayo nang pananampalataya na kasing laki nang isang 
butil nang binhi nang mostasa, sasabihin ninyo sa puno nang sikomorong ito, mabunot ka, at matanim 
ka sa dagat, at kayo'y tatalimahin. 

datapuwa't sino sa inyo, ang may isang aliping nagaararo o nagaalaga nang manga tupa, na pagbabalik 
niyang galing sa bukid ay magsasabi sa kaniya, parito ka agad at maupo ka sa dulang nang pagkain, 

at hindi sasabihin sa kaniya, ipaghanda mo ako nang mahahapunan, at magbigkis ka, at paglingkuran mo 
ako, hanggang sa ako'y makakain at makainom: at saka ka kumain at uminom? 

nagpapasalamat baga siya sa alipin sapagka't ginawa ang iniutos sa kaniya? 

gayon din naman kayo, pagka nangagawa na ninyo ang lahat nang manga bagay na sa inyo'y iniutos, 
inyong sabihin, manga aliping walang kabuluhan kami, ginawa namin ang katungkulan naming gawin. 
at nangyari, na samantalang sila'y napapatungo sa jerusalem, na siya'y nagdaraan sa manga hangganan 
nang samaria at galilea. 

at sa pagpasok niya sa isang nayon, ay sinalubong siya nang sangpung lalaking ketongin, na nagsitigil sa 
malayo: 

at sila'y nagsisigaw na nagsisipagsabi, jesus, guro, maawa ka sa amin. 

at pagkakita niya sa kanila, ay sinabi niya sa kanila, magsihayo kayo at kayo'y pakita sa manga saserdote. 
at nangyari, na samantalang sila'y nagsisiparoon, ay nangalinis sila. 

at isa sa kanila, nang makita niyang siya'y gumaling, ay nagbalik, na niluluwalhati ang diyos nang malakas 
na tinig; 

at siya'y nagpatirapa sa kaniyang paanan, na nagpapasalamat sa kaniya: at siya'y isang samaritano. 

at pagsagot ni jesus ay nagsabi, hindi baga sangpu ang nagsilinis? datapuwa't saan nangaroon ang 
siyam? 

walang nagbalik upang lumuwalhati sa diyos, kundi itong taga ibang lupa? 

at sinabi niya sa kaniya, magtindig ka, at yumaon ka sa iyong lakad: pinagaling ka nang iyong 
pananampalataya. 

at palibhasa'y tinanong siya nang manga fariseo, kung kailan darating ang kaharian nang diyos, ay 
sinagot niya sila at sinabi, ang kaharian nang diyos ay hindi paririto na mapagkikita: 

ni sasabihin man nila, naririto! o naririyan! sapagka't narito, ang kaharian nang diyos ay nasa loob ninyo. 
at sinabi niya sa manga alagad, darating ang manga araw, na hahangarin ninyong makita ang isa sa 
manga araw nang anak nang tao, at hindi ninyo makikita. 

at sasabihin nila sa inyo, naririyan! naririto! huwag kayong magsisiparoon, ni magsisisisunod man sa 
kanila: 

sapagka't gaya nang kidlat, na pagkislap buhat sa isang panig nang silong nang langit, ay nagliliwanag 
hanggang sa kabilang panig nang silong nang langit, gayon din naman ang anak nang tao sa kaniyang 
kaarawan. 

datapuwa't kailangan muna siyang magbata nang maraming bagay at itakuwil nang lahing ito. 

at kung paano ang nangyari sa manga kaarawan ni noe, ay gayon din naman ang mangyayari sa manga 
kaarawan nang anak nang tao. 

sila'y nagsisikain, sila'y nagsisiinom, sila'y nangagaasawa, at sila'y pinapagaasawa, hanggang sa araw na 
pumasok sa daong si noe, at dumating ang paggunaw, at nilipol silang lahat. 

gayon din naman kung paano ang nangyari sa manga kaarawan ni lot: sila'y nagsisikain, sila'y 
nagsisiinom, sila'y nagsisibili, sila'y nangagbibili, sila'y nangagtatanim, sila'y nangagtatayo nang bahay. 
datapuwa't nang araw na umalis sa sodoma si lot, ay umulan mula sa langit nang apoy at asupre, at 
nilipol silang lahat: 

gayon din naman ang mangyayari sa araw na ang anak nang tao ay mahayag. 

sa araw na yaon, ang mapapasa bubungan, at nasa bahay nang kaniyang manga pag-aari, ay huwag 
silang manaog upang kunin: at ang nasa bukid ay gayon din, huwag siyang umuwi. 

alalahanin ninyo ang asawa ni lot. 

sinomang nagsisikap ingatan ang kaniyang buhay ay mawawalan nito: datapuwa't ang sinomang 
mawalan nang kaniyang buhay ay maiingatan yaon. 

sinasabi ko sa inyo, sa gabing yaon ay dalawang lalake ang sasa isang higaan, ang isa'y kukunin, at ang 
isa'y iiwan. 

magkasamang gigiling ang dalawang babae, kukunin ang isa, at ang isa'y iiwan. 

mapapasa bukid ang dalawang lalake: ang isa'y kukunin at ang isa'y iiwan. 

at pagsagot nila ay sinabi sa kaniya, saan, panginoon? at sinabi niya sa kanila, kung saan naroon ang 
bangkay ay doon din naman magkakatipon ang manga uwak. 

at sinalita niya sa kanila ang isang talinghaga, na sila'y dapat magsipanalanging lagi, at huwag 
manganglupaypay, 

na sinasabi, may isang hukom sa isang bayan, na hindi natatakot sa diyos, at walang taong 
pinagpipitaganan: 

at sa bayang yaon ay may isang babaing bao, at siya'y naparoroong madalas sa kaniya, na sinasabi, iganti 
mo ako sa aking kaalit. 

at may ilang panahon na siya'y tumatanggi: datapuwa't pagkatapos ay sinabi sa kaniyang sarili, bagaman 
di ako natatakot sa diyos, at di nagpipitagan sa tao: 

gayon man, sapagka't nililigalig ako nang baong ito, ay igaganti ko siya, baka niya ako bagabagin nang 
kapaparito. 

at sinabi nang panginoon, pakinggan ninyo ang sinabi nang likong hukom. 

at hindi baga, igaganti nang diyos ang kaniyang manga hirang, na sumisigaw sa kaniya sa araw at gabi, at 
siya'y may pagpapahinuhod sa kanila? 

sinasabi ko sa inyo, na sila'y madaling igaganti niya. gayon ma'y pagparito nang anak nang tao, 
makakasumpong kaya siya nang pananampalataya sa lupa? 

at kaniyang sinalita naman ang talinghagang ito sa nagsisiasa sa kanilang sarili, na nangagpapanggap na 
sila'y matutuwid, at pinawawalang halaga ang lahat nang manga iba: 

may dalawang lalaking nagsipanhik sa templo upang magsipanalangin, ang isa'y fariseo, at ang isa'y 
maniningil nang buwis. 

ang fariseo ay nakatayo at nanalangin sa kaniyang sarili nang ganito, diyos, pinasasalamatan kita, na 
hindi ako gaya nang ibang manga tao, na manga manglulupig, manga liko, manga mapangalunya, o hindi 
man lamang gaya nang maniningil nang buwis na ito. 

makalawa akong nagaayuno sa isang linggo: nagbibigay ako nang ikapu nang lahat kong kinakamtan. 
datapuwa't ang maniningil nang buwis, na nakatayo sa malayo, ay ayaw na itingin man lamang ang 
kaniyang manga mata sa langit, kundi dinadagukan ang kaniyang dibdib, na sinasabi, diyos, ikaw ay 
mahabag sa akin, na isang makasalanan. 

sinasabi ko sa inyo, nanaog at umuwi sa kaniyang bahay ang taong ito na inaaaringganap kay sa isa: 
sapagka't ang bawa't nagmamataas sa kaniyang sarili ay mabababa: datapuwa't ang nagpapakababa sa 
kaniyang sarili ay matataas. 

at dinala naman nila sa kaniya ang kanilang manga sanggol, upang kaniyang hipuin sila: datapuwa't nang 
mangakita ito nang manga alagad, ay sila'y sinaway nila. 

datapuwa't pinalapit sila ni jesus sa kaniya, na sinasabi, pabayaan ninyong magsilapit sa akin ang maliliit 
na bata, at huwag ninyo silang pagbawalan: sapagka't sa manga ganito nauukol ang kaharian nang diyos. 
katotohanang sinasabi ko sa inyo, sinomang hindi tumanggap nang kaharian nang diyos na gaya nang 
isang maliit na bata, ay hindi siya papasok doon sa anomang paraan. 

at tinanong siya nang isang pinuno, na sinasabi, mabuting guro, anong gagawin ko upang magmana nang 
walang hanggang buhay? 

at sinabi sa kaniya ni jesus, bakit mo ako tinatawag na mabuti? walang mabuti, kundi isa, ang diyos 
lamang. 

talastas mo ang manga utos, huwag kang mangalunya, huwag kang pumatay, huwag kang magnakaw, 
huwag kang sumaksi sa di katotohanan, igalang mo ang iyong ama at ina. 

at sinabi niya, ginanap ko ang lahat nang manga bagay na ito buhat pa sa aking pagkabata. 

at nang marinig ito ni jesus, ay sinabi niya sa kaniya, isang bagay pa ang kulang sa iyo: ipagbili mo ang 
lahat mong tinatangkilik, at ipamahagi mo sa manga dukha, at magkakaroon ka nang kayamanan sa 
langit: at pumarito ka, sumunod ka sa akin. 

datapuwa't nang marinig niya ang manga bagay na ito, siya'y namanglaw na lubha, sapagka't siya'y 
totoong mayaman. 

at sa pagmamasid sa kaniya ni jesus ay sinabi, pagkahiraphirap na makapasok sa kaharian nang diyos ang 
manga may kayamanan! 

sapagka't magaan pa sa isang kamelyo ang pumasok sa butas nang isang karayom, kay sa isang taong 
mayaman na pumasok sa kaharian nang diyos. 

at sinabi nang manga nakarinig nito, sino nga kaya ang makaliligtas? 

datapuwa't sinabi niya, ang manga bagay na di mangyayari sa manga tao ay may pangyayari sa diyos. 

at sinabi ni pedro, narito, iniwan namin ang aming sarili, at nagsisunod sa iyo. 

at sinabi niya sa kanila, katotohanang sinasabi ko sa inyo, walang taong nagiwan nang bahay, o asawang 
babae, o manga kapatid, o manga magulang o manga anak, dahil sa kaharian nang diyos, 

na di tatanggap nang makapupung higit sa panahong ito, at sa sanglibutang darating, nang walang 
hanggang buhay. 

at isinama niya nang bukod ang labingdalawa, at sa kanila'y sinabi, narito, nagsisiahon tayo sa jerusalem, 
at ang lahat nang manga bagay na isinulat nang manga propeta ay mangagaganap sa anak nang tao. 
sapagka't siya'y ibibigay sa manga gentil, at siya'y aalimurahin, at duduwahaginin, at luluraan. 

at kanilang papaluin at papatayin siya: at sa ikatlong araw ay muling magbabangon siya. 

at wala silang napagunawa sa manga bagay na ito, at ang sabing ito ay nalingid sa kanila, at hindi nila 
napagtalastas ang sinabi. 

at nangyari, na nang nalalapit na sila sa jerico, isang bulag ay nakaupo sa tabi nang daan na 
nagpapalimos: 

at pagkarinig na nagdaraan ang maraming tao, ay itinanong niya kung ano ang ibig sabihin noon. 

at sinabi nila sa kaniya, na nagdaraan si jesus na taga nazaret. 

at siya'y nagsisigaw, na sinasabi, jesus, ikaw na anak ni david, mahabag ka sa akin. 

at siya'y sinaway nang nangasa unahan, upang siya'y tumahimik: datapuwa't siya'y lalong nagsisigaw, 
ikaw na anak ni david, mahabag ka sa akin. 

at si jesus ay tumigil, at ipinagutos na dalhin siya sa kaniya: at nang mailapit siya, ay itinanong niya sa 
kaniya, 

anong ibig mo na sa iyo'y gawin ko? at sinabi niya, panginoon, na tanggapin ko ang aking paningin. 

at sinabi sa kaniya ni jesus, tanggapin mo ang iyong paningin: pinagaling ka nang pananampalataya mo. 
at pagdaka'y tinanggap niya ang kaniyang paningin, at sumunod sa kaniya, na niluluwalhati ang diyos: at 
pagkakita nito nang buong bayan, ay nangagpuri sa diyos. 

at siya'y pumasok at nagdaan sa jerico. 

at narito, isang lalake na tinatawag sa pangalang zaqueo, at siya'y isang puno nang manga maniningil 
nang buwis, at siya'y mayaman. 

at pinagpipilitan niyang makita si jesus kung sino kaya siya, at hindi mangyari, dahil sa maraming tao, 
sapagka't siya'y pandak. 

at tumakbo siya sa unahan, at umakyat sa isang punong kahoy na sikomoro upang makita siya: sapagka't 
siya'y magdaraan sa daang yaon. 

at nang dumating si jesus sa dakong yaon, ay siya'y tumingala, at sinabi sa kaniya, zaqueo, magmadali 
ka, at bumaba ka, sapagka't ngayo'y kinakailangang ako'y tumuloy sa bahay mo. 

at siya'y nagmadali, at bumaba, at tinanggap siyang may tuwa. 

at nang makita nila ito, ay nangagbulongbulungan silang lahat, na nangagsasabi, siya'y pumasok na 
nanunuluyan sa isang taong makasalanan. 

at si zaqueo ay nagtindig, at sinabi sa panginoon, narito, panginoon, ang kalahati nang aking manga pag- 
aari ay ibinibigay ko sa manga dukha, at kung sakali't nakasingil akong may daya sa kanino mang tao, ay 
isinasauli ko nang makaapat. 

at sinabi sa kaniya ni jesus, dumating sa bahay na ito ngayon ang pagkaligtas, sapagka't siya'y anak din 
naman ni abraham. 

sapagka't ang anak nang tao ay naparito upang hanapin at iligtas ang nawala. 

at samantalang pinakikinggan nila ang manga bagay na ito, ay dinugtungan niya at sinalita ang isang 
talinghaga, sapagka't siya'y malapit na sa jerusalem, at sapagka't kanilang inakala na pagdaka'y 
mahahayag ang kaharian nang diyos. 

sinabi nga niya, isang mahal na tao ay naparoon sa isang malayong lupain, upang tumanggap nang isang 
kaharian na ukol sa kaniyang sarili, at magbalik. 

at tinawag niya ang sangpu sa kaniyang manga alipin at binigyan sila nang sangpung mina, at sinabi sa 
kanila, ipangalakal ninyo ito hanggang sa ako'y dumating. 

datapuwa't kinapopootan siya nang kaniyang manga mamamayan, at ipinahabol siya sa isang sugo, na 
nagsasabi, ayaw kami na ang taong ito'y maghari pa sa amin. 

at nangyari, na nang siya'y muling magbalik, nang matanggap na ang kaharian, ay ipinatawag niya sa 
kaniyang harapan ang manga aliping yaon, na binigyan niya nang salapi, upang maalaman niya kung 
gaano ang kanilang tinubo sa pangangalakal. 

at dumating sa harapan niya ang una, na nagsasabi, panginoon, nagtubo ang iyong mina nang sangpung 
mina pa. 

at sinabi niya sa kaniya, mabuting gawa, ikaw na mabuting alipin: sapagka't nagtapat ka sa kakaunti, 
magkaroon ka nang kapamahalaan sa sangpung bayan. 

at dumating ang ikalawa, na nagsasabi, panginoon, nagtubo ang iyong mina nang limang mina. 

at sinabi niya sa kaniya, magkaroon ka naman nang kapamahalaan sa limang bayan. 

at dumating ang iba pa, na nagsasabi, panginoon, narito ang iyong mina, na aking itinago sa isang panyo: 
dahil sa ako'y natakot sa iyo, sapagka't ikaw ay taong mabagsik kinukuha mo ang hindi mo inilagay, at 
ginagapas mo ang hindi mo inihasik. 

sinabi niya sa kaniya, sa sariling bibig mo kita hinahatulan ikaw na masamang alipin. nalalaman mo na 
ako'y taong mabagsik, na kumukuha nang hindi ko inilagay, at gumagapas nang hindi ko inihasik, 

kung gayon, bakit hindi mo inilagay ang salapi ko sa bangko, at nang sa aking pagbalik ay mahingi ko 
yaon pati nang tinubo? 

at sinabi niya sa manga nahaharap, alisin ninyo sa kaniya ang mina, at ibigay ninyo sa may sangpung 
mina. 

at sinabi nila sa kaniya, panginoon, siya'y mayroong sangpung mina. 

sinasabi ko sa inyo, na bibigyan ang bawa't mayroon: datapuwa't ang wala, pati nang nasa kaniya ay 
aalisin sa kaniya. 

datapuwa't itong aking manga kaaway, na ayaw na ako'y maghari sa kanila, ay dalhin ninyo rito, at 
patayin ninyo sila sa harapan ko. 

at nang masabi niyang gayon, ay nagpatuloy siya sa unahan, na umahon sa jerusalem. 

at nangyari, na nang siya'y malapit na sa betfage at betania, sa bundok na tinatawag na olivo, ay sinugo 
niya ang dalawa sa kaniyang manga alagad, 

na sinasabi, magsiyaon kayo sa inyong lakad sa katapat na nayon, sa pagpasok ninyo roon, ay 
masusumpungan ninyo ang isang nakatali na batang asno, na hindi pa nasasakyan nang sinomang tao: 
kalagin ninyo siya, at dalhin ninyo siya rito. 

at kung may sinomang tumanong sa inyo, bakit ninyo kinakalag iyan? ganito ang inyong sasabihin, 
kinakailangan siya nang panginoon. 

at nagsiparoon ang manga sugo at nasumpungan nang ayon sa sinabi niya sa kanila. 

at nang kinakalag nila ang batang asno, ay sinabi sa kanila nang manga mayari niyaon, bakit kinakalag 
ninyo ang batang asno? 

at sinabi nila, kinakailangan siya nang panginoon. 

at dinala nila siya kay jesus: at inilagay nila ang kanilang manga damit sa ibabaw nang batang asno, at 
isinakay nila si jesus sa ibabaw noon. 

at samantalang siya'y lumalakad, ay inilalatag nila ang kanilang manga damit sa daan. 

at nang nalalapit siya sa libis nang bundok nang manga olivo, ang buong karamihan nang manga alagad 
ay nangagpasimulang mangagkatuwa at mangagpuri sa diyos nang malakas na tinig dahil sa lahat nang 
manga gawang makapangyarihan na kanilang mangakita. 

na sinasabi, mapalad ang hari na pumaparito sa pangalan nang panginoon: kapayapaan sa langit, at 
kaluwalhatian sa kataastaasan. 

at ilan sa manga fariseo na mula sa karamihan ay nangagsabi sa kaniya, guro, sawayin mo ang iyong 
manga alagad. 

at sumagot siya at nagsabi, sinasabi ko sa inyo na kung hindi mangagsiimik ang manga ito, ang manga 
bato'y sisigaw. 

at nang malapit na siya, nakita niya ang bayan, at ito'y kaniyang tinangisan, 

na sinasabi, kung sa araw na ito ay nakilala mo sana, sa iyong sarili, ang manga bagay na nauukol sa 
iyong kapayapaan! datapuwa't ngayo'y pawang nangatatago sa iyong manga mata. 

sapagka't darating sa iyo ang manga araw, na babakuran ka nang kuta nang manga kaaway mo, at 
kukubkubin ka, at gigipitin ka sa magkabikabila, 

at ilulugso ka sa lupa, at ang manga anak mo na nasa loob mo; at sa iyo'y hindi sila magiiwan nang bato 
sa ibabaw nang kapuwa bato, sapagka't hindi mo nakilala ang panahon nang sa iyo'y pagdalaw. 

at pumasok siya sa templo, at pinasimulang itaboy sa labas ang manga nangagbibili, 

na sinasabi sa kanila, nasusulat nga, at ang aking bahay ay magiging bahay-panalanginan: datapuwa't 
ginawa ninyong yungib nang manga tulisan. 

at nagtuturo siya arawaraw sa templo. datapuwa't ang manga pangulong saserdote, at ang manga 
eskriba, at ang manga taong pangunahin sa bayan ay nangagsisikap na siya'y patayin: 

at di nila masumpungan kung ano ang kanilang magagawa, sapagka't natitigilan ang buong bayan sa 
pakikinig sa kaniya. 

at nangyari, sa isa sa manga araw, samantalang tinuturuan niya ang bayan sa templo, at ipinangangaral 
ang evangelio, na nagsilapit sa kaniya ang manga saserdote, at ang manga eskriba pati nang matatanda, 
at sila'y nangagsalita, na nangagsasabi sa kaniya, sabihin mo sa amin: sa anong kapamahalaan ginagawa 
mo ang manga bagay na ito? o sino ang nagbigay sa iyo nang kapamahalaang ito? 

at siya'y sumagot, at sinabi sa kanila, tatanungin ko naman kayo nang isang tanong: at sabihin ninyo sa 
akin: 

ang bautismo ni juan, ay mula baga sa langit, o sa manga tao? 

at sila'y nangagkatuwiranan, na nangagsasabi, kung sabihin natin, mula sa langit, ay sasabihin niya, bakit 
hindi ninyo siya pinaniwalaan? 

datapuwa't kung sabihin natin, mula sa manga tao, ay babatuhin tayo nang buong bayan, sapagka't sila'y 
nanganiniwala na si juan ay propeta. 

at sila'y nagsisagot, na hindi nila nalalaman kung saan mula. 

at sinabi sa kanila ni jesus, hindi ko rin naman sasabihin sa inyo kung sa anong kapamahalaan ginagawa 
ko ang manga bagay na ito. 

at siya'y nagpasimulang magsabi sa bayan nang talinghagang ito: nagtanim ang isang tao nang isang 
ubasan, at ipinagkatiwala sa manga magsasaka, at napasa ibang lupain na mahabang panahon. 

at sa kapanahunan ay nagsugo siya nang isang alipin sa manga magsasaka, upang siya'y bigyan nang 
bunga nang ubas: datapuwa't hinampas siya nang manga magsasaka, at pinauwing walang dala. 

at nagsugo pa siya nang ibang alipin: at ito nama'y kanilang hinampas, at inalimura, at pinauwing walang 
dala. 

at nagsugo pa siya nang ikatlo: at kanila ring sinugatan ito, at pinalayas. 

at sinabi nang panginoon nang ubasan, anong gagawin ko? aking susuguin ang minamahal kong anak, 
marahil siya'y igagalang nila. 

datapuwa't nang makita siya nang manga magsasaka, ay nangagsangusapan sila, na sinasabi, ito ang 
tagapagmana, atin siyang patayin upang ang mana ay maging atin. 

at itinaboy nila siya sa ubasan, at pinatay siya. ano nga kaya ang gagawin sa kanila nang panginoon nang 
ubasan? 

paroroon siya at pupuksain niya ang manga magsasakang ito, at ibibigay ang ubasan sa manga iba. at 
nang marinig nila ito, ay sinabi nila, huwag nawang mangyari. 

datapuwa't kaniyang tinitigan sila, at sinabi, ano nga baga ito na nasusulat, ang batong itinakuwil nang 
nangagtatayo nang gusali. ay siya ring ginawang pangulo sa panulok? 

ang bawa't mahulog sa ibabaw nang batong yaon ay madudurog, datapuwa't sinomang kaniyang 
malagpakan, ay kaniyang pangangalating gaya nang alabok. 

at pinagsisikapan siyang hulihin sa oras ding yaon nang manga eskriba at nang manga pangulong 
saserdote, at sila'y nangatatakot sa bayan: sapagka't nahalata nila na sinabi niya ang talinghagang ito 
laban sa kanila. 

at siya'y inaabangan nila, at sila'y nangagsugo nang manga tiktik, na nangagpakunwaring manga 
matuwid, upang siya'y mahuli sa kaniyang salita, na siya'y maibigay sa pamiminuno at sa kapamahalaan 
nang gobernador. 

at kanilang tinanong siya, na sinasabi, guro, nalalaman namin na ikaw ay nagsasabi at nagtuturo nang 
matuwid, at wala kang itinatanging tao, kundi itinuturo mo ang katotohanan nang daan nang diyos. 
matuwid bagang kami ay bumuwis kay cesar, o hindi? 

datapuwa't napagkilala niya ang kanilang lalang, at sinabi sa kanila, 

pagpakitaan ninyo ako nang isang denario. kanino ang larawan at ang nasusulat dito? at sinabi nila, kay 
cesar. 

at sinabi niya sa kanila, kung gayo'y ibigay ninyo kay cesar ang kay cesar, at ang sa diyos ang sa diyos. 
at sila'y hindi nakahuli sa kaniyang manga pananalita sa harap nang bayan: at sila'y nanganggilalas sa 
kaniyang sagot, at hindi nangagsiimik. 

at may lumapit sa kaniyang ilan sa manga saduceo, na nagsisipagsabi na walang pagkabuhay na maguli: 
at kanilang itinanong sa kaniya, na sinasabi, guro, isinulat sa amin ni moises, na kung ang kapatid na 
lalake nang isang lalake ay mamatay, na may asawa, at siya'y walang anak, ay kunin nang kaniyang 
kapatid ang asawa, at bigyang anak ang kaniyang kapatid. 

mayroon ngang pitong lalaking magkakapatid: at nagasawa ang panganay, at namatay na walang anak, 
at ang pangalawa: 

at ang pangatlo'y nagasawa sa bao, at gayon din ang pito naman ay hindi nagiwan nang manga anak, at 
nangamatay. 

pagkatapos ay namatay naman ang babae. 

sa pagkabuhay na maguli nga, kanino sa kanila magiging asawa kaya ang babaing yaon? sapagka't siya'y 
naging asawa nang pito. 

at sinabi sa kanila ni jesus, nagsisipagasawa ang manga anak nang sanglibutang ito, at pinapagaasawa: 
datapuwa't ang manga inaaring karapatdapat magkamit nang sanlibutang yaon, at nang pagkabuhay na 
maguli sa manga patay, ay hindi mangagaasawa, ni papagaasawahin: 

sapagka't hindi na sila maaaring mangamatay pa: sapagka't kahalintulad na sila nang manga anghel; at 
sila'y manga anak nang diyos, palibhasa'y manga anak nang pagkabuhay na maguli. 

datapuwa't tungkol sa pagbabangon nang manga patay, ay ipinakilala rin naman ni moises sa mababang 
punong kahoy, nang tinawag niya ang panginoon na diyos ni abraham, at diyos ni isaac, at diyos ni jacob. 

siya nga'y hindi diyos nang manga patay, kundi nang manga buhay: sapagka't nangabubuhay sa kaniya 
ang lahat. 

at pagsagot nang ilan sa manga eskriba, ay nangagsabi, guro, mabuti ang pagkasabi mo. 

sapagka't hindi na nga sila nangahas tumanong pa sa kaniya nang anomang tanong. 

at kaniyang sinabi sa kanila, paanong sinasabi nila na ang cristo ay anak ni david? 

sapagka't si david din ang nagsasabi sa aklat nang manga awit, sinabi nang panginoon sa aking 
panginoon, maupo ka sa aking kanan, 

hanggang sa gawin ko ang iyong manga kaaway na tuntungan nang iyong manga paa. 

dahil dito tinatawag siyang panginoon ni david, at paanong siya'y anak niya? 

at sinabi niya sa kaniyang manga alagad, na naririnig nang buong bayan, 

mangagingat kayo sa manga eskriba na ibig magsilakad na may mahahabang damit, at iniibig nila ang 
sila'y pagpugayan sa manga pamilihan, at ang manga pangulong upuan sa manga sinagoga, at ang 
manga pangulong dako sa manga pigingan,: 

na sinasakmal nila ang manga bahay nang manga babaing bao, at sa pagpakunwaring banal ay 
nanalangin nang mahaba: ang manga ito'y tatanggap nang lalong malaking kahatulan. 

at siya'y tumunghay, at nakita ang manga taong mayayaman na nangaghuhulog nang kanilang manga 
alay sa kabangyaman. 

at nakita niya ang isang dukhang babaing bao na doo'y naghuhulog nang dalawang lepta. 

at sinabi niya, sa katotohana'y sinasabi ko sa inyo, ang dukhang babaing baong ito ay naghulog nang 
higit kay sa kanilang lahat. 

sapagka't ang lahat nang manga yaon ay nangaghulog sa manga alay nang sa kanila'y labis, datapuwa't 
siya, sa kaniyang kasalatan ay inihulog ang buong kaniyang ikabubuhay na nasa kaniya. 

at samantalang sinasalita nang ilan ang tungkol sa templo, kung paanong ito'y pinalamutihan nang 
magagandang bato at manga hain, ay kaniyang sinabi, 

tungkol sa manga bagay na ito na inyong nangakikita, ay darating ang manga araw, na walang maiiwan 
ditong isang bato sa ibabaw nang kapuwa bato, na hindi ibabagsak. 

at kanilang itinanong sa kaniya, na sinasabi, guro, kailan nga mangyayari ang manga bagay na ito? at ano 
ang magiging tanda pagka malapit nang mangyari ang manga bagay na ito? 

at sinabi niya, mangagingat kayo na huwag kayong mangailigaw: sapagka't marami ang paririto sa aking 
pangalan, na mangagsasabi, ako ang cristo, at, malapit na ang panahon: huwag kayong magsisunod sa 
kanila. 

at pagka kayo'y nangakarinig nang manga digmaan at manga kaguluhan, ay huwag kayong mangasindak: 
sapagka't kinakailangang mangyari muna ang manga bagay na ito, datapuwa't hindi pa malapit ang 
wakas. 

nang magkagayo'y sinabi niya sa kanila, magtitindig ang isang bansa laban sa bansa, at ang isang 
kaharian laban sa kaharian, 

at magkakaroon nang malalakas na lindol, at sa iba't ibang dako ay magkakagutom at magkakasalot: at 
magkakaroon nang manga bagay na kakilakilabot, at nang manga dakilang tanda mula sa langit. 
datapuwa't bago mangyari ang lahat nang manga bagay na ito, ay huhulihin kayo, at paguusigin kayo, na 
kayo'y ibibigay sa manga sinagoga at sa manga bilangguan, na kayo'y dadalhin sa harapan nang manga 
hari at manga gobernador dahil sa aking pangalan. 

ito'y magiging patotoo sa inyo. 

pagtibayin nga ninyo ang inyong manga puso, na huwag munang isipin kung paano ang inyong isasagot: 
sapagka't bibigyan ko kayo nang isang bibig at karunungan, na hindi mangyayaring masalangsang o 
matutulan man nang lahat ninyong manga kaalit. 

datapuwa't kayo'y ibibigay nang kahit manga magulang, at manga kapatid, at manga kamaganak, at 
manga kaibigan: at ipapapatay nila ang iba sa inyo. 

at kayo'y kapopootan nang lahat nang manga tao dahil sa aking pangalan. 

at hindi mawawala kahit isang buhok nang inyong ulo. 

sa inyong pagtitiis ay maipagwawagi ninyo ang inyong manga kaluluwa. 

datapuwa't pagka nangakita ninyong nakukubkob nang manga hukbo ang jerusalem, kung magkagayo'y 
talastasin ninyo na ang kaniyang pagkawasak ay malapit na. 

kung magkagayo'y ang manga nasa judea ay magsitakas sa manga bundok, at ang manga nasa loob nang 
bayan ay magsilabas, at ang manga nasa parang ay huwag magsipasok sa bayan. 

sapagka't ito ang manga araw nang paghihiganti, upang maganap ang lahat nang manga bagay na 
nangasusulat. 

sa aba nang manga nagdadalangtao, at nang manga nagpapasuso sa manga araw na yaon! sapagka't 
magkakaroon nang malaking kahapisan sa ibabaw nang lupa, at kagalitan sa bayang ito. 

at sila'y mangabubuwal sa pamamagitan nang talim nang tabak, at dadalhing bihag sa lahat nang manga 
bansa: at yuyurakan ang jerusalem nang manga gentil, hanggang sa matupad ang manga panahon nang 
manga gentil. 

at magkakaroon nang manga tanda sa araw at buwan at manga bituin, at sa lupa'y magkakaroon nang 
kasalatan sa manga bansa, na matitilihan dahil sa ugong nang dagat at manga daluyong, 
magsisipanglupaypay ang manga tao dahil sa takot, at dahil sa paghihintay nang manga bagay na 
darating sa ibabaw nang sanglibutan: sapagka't mangangatal ang manga kapangyarihan sa manga langit. 
at kung magkagayo'y makikita nila ang anak nang tao na pariritong nasa isang alapaap na may 
kapangyarihan at dakilang kaluwalhatian. 

datapuwa't kung magpasimulang mangyari ang manga bagay na ito, ay magsitingin kayo, at itaas ninyo 
ang inyong manga ulo; sapagka't malapit na ang pagkatubos ninyo. 

at sinalita niya sa kanila ang isang talinghaga: masdan ninyo ang puno nang igos at ang lahat nang manga 
punong kahoy: 

pagka nangagdadahon na sila, ay nakikita ninyo at nalalaman ninyo sa inyong sarili na malapit na ang 
tagaraw. 

gayon din naman kayo, pagka nangakita ninyong nangyari ang manga bagay na ito, talastasin ninyo na 
malapit na ang kaharian nang diyos. 

katotohanang sinasabi ko sa inyo, hindi lilipas ang lahing ito, hanggang sa maganap ang lahat nang 
manga bagay. 

ang langit at ang lupa ay lilipas: datapuwa't ang aking manga salita ay hindi lilipas. 

datapuwa't mangagingat kayo sa inyong sarili, baka mangalugmok ang inyong manga puso sa 
katakawan, at sa kalasingan, at sa manga pagsusumakit ukol sa buhay na ito, at dumating na bigla sa 
inyo ang araw na yaon na gaya nang silo: 

sapagka't gayon darating sa kanilang lahat na nangananahan sa ibabaw nang buong lupa. 

datapuwa't mangagpuyat kayo sa bawa't panahon, na mangagsidaing, upang kamtin ninyo ang 
makatakas sa lahat nang manga bagay na ito na mangyayari, at upang mangakatayo kayo sa harapan 
nang anak nang tao. 

at araw-araw ay nagtuturo siya sa templo, at lumalabas gabi-gabi at tumatahan sa bundok na tinatawag 
na olivo. 

at ang buong bayan ay maagang pumaparoon sa kaniya sa templo, upang makinig sa kaniya. 

malapit na nga ang pista nang manga tinapay na walang lebadura, na tinatawag na paskua. 

at pinagsisikapan nang manga pangulong saserdote at nang manga eskriba kung paanong kanilang 
maipapapatay siya, sapagka't nangatatakot sila sa bayan. 

at pumasok si satanas kay judas, na tinatawag na iscariote, na kabilang sa labingdalawa. 

at siya'y umalis, at nakipagusap sa manga pangulong saserdote at manga punong kawal kung paanong 
maibibigay niya siya sa kanila. 

at sila'y nangagalak, at pinagkasunduang bigyan siya nang salapi. 

at pumayag siya, at humanap nang ukol na panahon upang kaniyang maibigay siya sa kanila, nang hindi 
kaharap ang karamihan. 

at dumating ang araw nang manga tinapay na walang lebadura, na noon ay kinakailangang ihain ang 
paskua. 

at sinugo niya si pedro at si juan, na sinasabi, magsihayo kayo at magsipaghanda kayo nang kordero 
nang paskua para sa atin, upang tayo'y magsikain. 

at kanilang sinabi sa kaniya, saan mo ibig na aming ihanda? 

at kaniyang sinabi sa kanila, narito, pagpasok ninyo sa bayan, ay masasalubong ninyo ang isang lalake na 
may dalang isang bangang tubig; sundan ninyo siya hanggang sa bahay na kaniyang papasukan. 

at sasabihin ninyo sa puno nang sangbahayan, sinasabi nang guro sa iyo, saan naroon ang tuluyang aking 
makakanan nang kordero nang paskua na kasalo nang aking manga alagad? 

at ituturo niya sa inyo ang isang malaking silid sa itaas na nagagayakan: doon ninyo ihanda. 

at nagsiparoon sila, at nasumpungan ayon sa sinabi niya sa kanila: at inihanda nila ang kordero nang 
paskua. 

at nang dumating ang oras, ay naupo siya, at ang manga apostol ay kasalo niya. 

at sinabi niya sa kanila, pinakahahangad kong kanin na kasalo ninyo ang kordero nang paskuang ito bago 
ako maghirap: 

sapagka't sinasabi ko sa inyo, ito'y hindi ko kakanin, hanggang sa ito'y maganap sa kaharian nang diyos. 
at siya'y tumanggap nang isang saro, at nang siya'y makapagpasalamat, ay sinabi niya, kunin ninyo ito, at 
inyong pagbahabahaginin: 

sapagka't sinasabi ko sa inyo, na hindi na ako iinom mula ngayon nang bunga nang ubas, hanggang sa 
dumating ang kaharian nang diyos. 

at siya'y dumampot nang tinapay, at nang siya'y makapagpasalamat, ay kaniyang pinagputolputol, at 
ibinigay sa kanila, na sinasabi, ito'y aking katawan, na ibinibigay dahil sa inyo: gawin ninyo ito sa 
pagaalaala sa akin. 

gayon din naman ang saro, pagkatapos na makahapon, na sinasabi, ang sarong ito'y ang bagong tipan sa 
aking dugo, na nabubuhos nang dahil sa inyo. 

datapuwa't narito, ang kamay nang nagkakanulo sa akin, ay kasalo ko sa dulang. 

sapagka't ang anak nang tao nga ay yayaon, ayon sa itinakda: datapuwa't sa aba niyaong taong 
nagkakanulo sa kaniya! 

at sila'y nagpasimulang nangagtanungan sa isa't isa, kung sino sa kanila ang gagawa nang bagay na ito. 
at nagkaroon naman nang isang pagtatalotalo sa gitna nila, kung sino kaya sa kanila ang ibibilang na 
pinakadakila. 

at kaniyang sinabi sa kanila, ang manga hari nang manga gentil ay napapanginoon sa kanila, at ang 
manga may kapamahalaan sa kanila'y tinatawag na manga tagapagpala. 

datapuwa't sa inyo'y hindi gayon: kundi bagkus ang lalong dakila sa inyo ay maging tulad sa lalong bata, 
at ang nangungulo ay maging gaya nang naglilingkod. 

sapagka't alin ang lalong dakila, ang nakaupo baga sa dulang, o ang naglilingkod? hindi baga ang 
nakaupo sa dulang? datapuwa't ako'y nasa gitna ninyo na gaya niyaong naglilingkod. 

datapuwa't kayo ay yaong nagsipanatili sa akin sa manga pagtukso sa akin, 

at kayo'y inihahalal kong isang kaharian, na gaya nga nang pagkahalal sa akin nang aking ama, 

upang kayo'y magsikain at magsiinom sa aking dulang sa kaharian ko; at kayo'y magsisiupo sa manga 
luklukan, na inyong huhukuman ang labingdalawang angkan ni israel. 

simon, simon, narito, hiningi ka ni satanas upang ikaw ay maliglig niyang gaya nang trigo: 

datapuwa't ikaw ay ipinamanhik ko, na huwag magkulang ang iyong pananampalataya, at ikaw, kung 
makapagbalik ka nang muli, ay papagtibayin mo ang iyong manga kapatid. 

at sinabi niya sa kaniya, panginoon, nakatalaga akong sumama sa iyo sa bilangguan at sa kamatayan. 

at kaniyang sinabi, sinasabi ko sa iyo, pedro, na hindi titilaok ngayon ang manok, hanggang sa ikaila 
mong makaitlo na ako'y hindi mo nakikilala. 

at sinabi niya sa kanila, nang kayo'y suguin ko na walang supot nang salapi, at supot nang pagkain, at 
manga pangyapak, kinulang baga kayo nang anoman? at kanilang sinabi, hindi. 

at sinabi niya sa kanila, nguni't ngayon, ang mayroong supot nang salapi ay dalhin ito, at gayon din ang 
supot nang pagkain, at ang wala, ay ipagbili niya ang kaniyang balabal, at bumili nang isang tabak. 
sapagka't sinasabi ko sa inyo, na kinakailangang matupad sa akin itong nasusulat, at ibinilang siya sa 
manga suwail: sapagka't ang nauukol sa akin ay may katuparan. 

at sinabi nila, panginoon, narito ang dalawang tabak. at sinabi niya sa kanila, sukat na. 

at siya'y lumabas, at pumaroon, ayon sa kaniyang kaugalian, sa bundok nang manga olivo; at nagsisunod 
naman sa kaniya ang manga alagad. 

at nang siya'y dumating sa dakong yaon, ay sinabi niya sa kanila, magsipanalangin kayo nang huwag 
kayong magsipasok sa tukso. 

at siya'y humiwalay sa kanila na may agwat na isang itsang bato; at siya'y nanikluhod at nanalangin, 

na sinasabi, ama, kung ibig mo, ilayo mo sa akin ang sarong ito: gayon ma'y huwag mangyari ang aking 
kalooban, kundi ang iyo. 

at napakita sa kaniya ang isang anghel na mula sa langit, na nagpalakas sa kaniya. 

at nang siya'y nanglulumo ay nanalangin siya nang lalong maningas, at ang kaniyang pawis ay naging 
gaya nang malalaking patak nang dugo na nagsisitulo sa lupa. 

at nang magtindig siya sa kaniyang pananalangin, ay lumapit siya sa manga alagad, at naratnan silang 
nangatutulog dahil sa hapis, 

at sinabi sa kanila, bakit kayo nangatutulog? mangagbangon kayo at magsipanalangin, upang huwag 
kayong magsipasok sa tukso. 

samantalang nagsasalita pa siya, narito, ang isang karamihan, at siyang tinatawag na judas, na isa sa 
labingdalawa, ay nangunguna sa kanila: at siya'y lumapit kay jesus upang ito'y hagkan. 

datapuwa't sinabi ni jesus sa kaniya, judas, sa isang halik baga ay ipinagkakanulo mo ang anak nang tao? 
at nang makita nang manga kasama niya ang mangyayari, ay kanilang sinabi, panginoon, magsisipanaga 
baga kami nang tabak? 

at tinaga nang isa sa kanila ang alipin nang dakilang saserdote, at tinigpas ang kanang tainga niya. 
datapuwa't sumagot si jesus, na nagsabi, pabayaan ninyo sila hanggang dito. at hinipo niya ang tainga 
nang alipin, at ito'y pinagaling. 

at sinabi ni jesus sa manga pangulong saserdote, at sa manga punong kawal sa templo, at sa manga 
matanda, na nagsidating laban sa kaniya, kayo'y nagsilabas, na tila laban sa isang tulisan, na may manga 
tabak at manga panghampas? 

nang ako'y kasama ninyo sa templo araw-araw, ay hindi ninyo iniunat ang inyong manga kamay laban sa 
akin, datapuwa't ito ang inyong oras, at ang kapangyarihan nang kadiliman. 

at kanilang dinakip siya, at dinala siya, at ipinasok siya sa bahay nang pangulong saserdote. datapuwa't 
sa malayo'y sumusunod si pedro. 

at nang makapagpadikit nga sila nang apoy sa gitna nang looban, at mangakaupong magkakasama, si 
pedro ay nakiumpok sa gitna nila. 

at isang alilang babae, na nakakakita sa kaniya samantalang siya'y nakaupo sa liwanag nang apoy, ay 
tinitigan siya, at sinabi, ang taong ito ay kasama rin niya. 

datapuwa't siya'y nagkaila, na nagsasabi, babae, hindi ko siya nakikilala. 

at pagkaraan nang isang sangdali ay nakita siya nang iba, at sinabi, ikaw man ay isa sa kanila. datapuwa't 
sinabi ni pedro, lalake, ako'y hindi. 

at nang makaraan ang may isang oras, ay pinatotohanan nang iba pa, na nagsasabi, sa katotohanan, ang 
taong ito'y kasama rin niya: sapagka't siya'y galileo. 

datapuwa't sinabi ni pedro, lalake, hindi ko nalalaman ang sinasabi mo. at pagdaka, samantalang siya'y 
nagsasalita pa, ay tumilaok ang manok. 

at lumingon ang panginoon, at tinitigan si pedro. at naalaala ni pedro ang salita nang panginoon, kung 
paanong sinabi niya sa kaniya, bago tumilaok ang manok ngayon, ay ikakaila mo akong makaitlo. 

at siya'y lumabas, at nanangis nang kapaitpaitan. 

at nililibak si jesus, at siya'y sinasaktan nang manga taong nangagbabantay. 

at siya'y piniringan nila, at tinatanong siya, na sinasabi, hulaan mo, sino ang sa iyo'y humampas? 

at sinabi nila ang ibang maraming bagay laban sa kaniya, na siya'y inaalimura. 

at nang araw na, ay nagkatipon ang kapulungan nang matatanda sa bayan, ang manga pangulong 
saserdote, at gayon din ang manga eskriba, at dinala siya sa kanilang sanedrin, na sinasabi, 

kung ikaw ang cristo, ay sabihin mo sa amin. datapuwa't sinabi niya sa kanila, kung sabihin ko sa inyo, ay 
hindi ninyo ako paniniwalaan: 

at kung kayo'y aking tanungin, ay hindi kayo magsisisagot. 

datapuwa't magmula ngayon ang anak nang tao ay mauupo sa kanan nang kapangyarihan nang diyos. 
at sinabi nilang lahat, kung gayo'y ikaw baga ang anak nang diyos? at sinabi niya sa kanila, kayo ang 
nangagsasabi na ako nga. 

at sinabi nila, ano pa ang kailangan natin nang patotoo? sapagka't tayo rin ang nangakarinig sa kaniyang 
sariling bibig. 

at nagsitindig ang buong kapulungan nila, at dinala siya sa harap ni pilato. 

at nangagpasimula silang isumbong siya, na sinasabi, nasumpungan namin ang taong ito na pinasasama 
ang aming bansa, at ipinagbabawal na bumuwis kay cesar, at sinasabi na siya rin nga ang cristo, ang hari. 
at tinanong siya ni pilato, na nagsasabi, ikaw baga ang hari nang manga judio? at sumagot siya at sinabi, 
ikaw ang nagsasabi. 

at sinabi ni pilato sa manga pangulong saserdote at sa manga karamihan, wala akong masumpungang 
kasalanan sa taong ito. 

datapuwa't sila'y lalong nangagpipilit na sinasabi, ginugulo niya ang bayan, na nagtuturo sa buong judea, 
magbuhat sa galilea hanggang sa dakong ito. 

datapuwa't nang ito'y marinig ni pilato, ay itinanong niya kung ang taong yaon ay galileo. 

at nang maunawa na siya'y nasasakop ni herodes, ay ipinadala niya siya kay herodes, na nang manga 
araw na yaon ay nasa jerusalem din naman. 

nang makita nga ni herodes si jesus, ay nagalak siyang lubha: sapagka't malaon nang hinahangad niya na 
makita siya, sapagka't siya'y nakabalita tungkol sa kaniya, at siya'y naghihintay na makakita nang ilang 
himalang gawa niya. 

at tinanong niya siya nang maraming salita: datapuwa't siya'y hindi sumagot nang anoman. 

at ang manga pangulong saserdote at manga eskriba ay nagsitindig, na isinusumbong siyang mainam. 

at si herodes na kasama ang kaniyang manga kawal ay inalimura siya, at siya'y nilibak, at sinuutan siya 
nang maringal na damit, at ipinabalik siya kay pilato. 

at nang araw ding yaon ay naging magkaibigan si herodes at si pilato: sapagka't dating sila'y 
nagkakagalit. 

at tinipon ni pilato ang manga pangulong saserdote, at ang manga pinuno at ang bayan, 

at sinabi sa kanila, dinala ninyo sa akin ang taong ito na gaya nang isang nagpapasama sa bayan: at 
narito, nang aking siyasatin siya sa harapan ninyo, ay wala akong nasumpungang anomang sala sa taong 
ito, tungkol sa manga bagay na isinusumbong ninyo laban sa kaniya, 

wala, kahit si herodes man, sapagka't siya'y ipinabalik niyang muli sa atin; at narito, walang anomang 
karapatdapat sa kamatayan na ginawa niya. 

siya nga'y aking parurusahan, at siya'y pawawalan. 

kinakailangan nga niyang sa kanila'y magpakawala nang isang bilanggo sa kapistahan. 

datapuwa't silang lahat ay nagsisigawang paminsan, na nangagsabi, alisin mo ang taong ito, at pawalan 
mo sa amin si barrabas: 

isa na ibinilanggo dahil sa isang paghihimagsik na ginawa sa bayan, at sa pagpatay. 

at si pilato'y nagsalitang muli sa kanila, sa pagnanais na pawalan si jesus, 

datapuwa't sila'y nagsigawan, na sinasabi, ipako sa krus, ipako siya sa krus. 

at kaniyang sinabi sa kanila, na bilang ikatlo, bakit, anong masama ang ginawa nang taong ito? wala 
akong nasumpungang anomang kadahilanang ipatay sa kaniya: parurusahan ko nga siya, at siya'y 
pawawalan. 

datapuwa't pinipilit nilang hingin sa malalakas na tinig, na siya'y ipako sa krus. at nanaig ang kanilang 
manga tinig. 

at hinatulan ni pilato na gawin ang kanilang hinihingi, 

at pinawalan niya yaong ibinilanggo dahil sa paghihimagsik at sa pagpatay, na siyang kanilang hiningi, 
datapuwa't ibinigay si jesus sa kalooban nila. 

at nang siya'y kanilang dalhin ay kanilang pinigil ang isang simong taga cirene, na nanggaling sa bukid, at 
ipinasan sa kaniya ang krus, upang dalhin sa likuran ni jesus. 

at siya'y sinusundan nang isang makapal na karamihan sa bayan, at nang manga babaing nagiiyakan at 
nananambitan dahil sa kaniya. 

datapuwa't paglingon sa kanila ni jesus ay sinabi, manga anak na babae nang jerusalem, huwag ninyo 
akong tangisan, kundi tangisan ninyo ang inyong sarili, at ang inyong manga anak. 

sapagka't narito, darating ang manga araw, na kanilang sasabihin, mapapalad ang manga baog, at ang 
manga tiyang kailan ma'y hindi nangagdalang-tao, at ang manga dibdib na kailan man ay hindi 
nangagpapasuso. 

kung magkagayon ay magpapasimulang sabihin nila sa manga bundok, mangahulog kayo sa ibabaw 
namin, at sa manga burol, takpan ninyo kami. 

sapagka't kung ginagawa ang manga bagay na ito sa punong kahoy na sariwa, ano kaya ang gagawin sa 
tuyo? 

at dinala rin naman na kasama niya, ang dalawang tampalasan, upang patayin. 

at nang dumating sa dakong tinatawag na bungo, ay kanilang ipinako roon siya sa krus, at ang manga 
tampalasan, isa sa kanan at isa sa kaliwa. 

at sinabi ni jesus, ama, patawarin mo sila: sapagka't hindi nila nalalaman ang kanilang ginagawa. at sa 
pagbabahabahagi nila nang kaniyang manga suot ay kanilang pinagsapalaranan. 

at nakatayong nanonood ang bayan. at tinutuya naman siya nang manga pinuno, na sinasabi, nagligtas 
siya sa manga iba, iligtas niya ang kaniyang sarili, kung ito ang cristo nang diyos, ang hinirang niya. 

at nililibak rin naman siya nang manga kawal, na nagsisilapit sa kaniya, na dinudulutan siya nang suka, 
at sinabi, kung ikaw ang hari nang manga judio, iligtas mo ang iyong sarili. 

at mayroon naman sa itaas niya na isang pamagat, ito'y ang hari nang manga judio. 

at siya'y inalipusta nang isa sa manga tampalasang nabibitin, na sinasabi, hindi baga ikaw ang cristo? 
iligtas mo ang iyong sarili at kami. 

datapuwa't sumagot ang isa, at pagsaway sa kaniya'y sinabi, hindi ka pa baga natatakot sa diyos, yamang 
ikaw ay nasa gayon ding kaparusahan? 

at tayo sa katotohanan ay ayon sa katuwiran: sapagka't tinanggap natin ang nararapat na kabayaran sa 
ating manga gawa: datapuwa't ang taong ito'y hindi gumagawa nang anomang masama. 

at sinabi niya, jesus, alalahanin mo ako, pagdating mo sa iyong kaharian. 

at sinabi niya sa kaniya, katotohanang sinasabi ko sa iyo, ngayon ay kakasamahin kita sa paraiso. 

at nang may oras na ikaanim na, ay nagdilim sa ibabaw nang buong lupa, hanggang sa oras na ikasiyam, 
at nagdilim ang araw: at nahapak sa gitna ang tabing nang templo. 

at si jesus, na sumigaw nang malakas na tinig, ay nagsabi, ama, sa manga kamay mo ay ipinagtatagubilin 
ko ang aking espiritu: at pagkasabi nito, ay nalagot ang hininga. 

at nang makita nang senturion ang nangyari, ay niluwalhati niya ang diyos na nagsasabi, tunay na ito'y 
isang taong matuwid. 

at ang lahat nang manga karamihang nangagkatipon sa panonood nito, pagkakita nila sa manga bagay 
na nangyari ay nangagsiuwing dinadagukan ang kanilang manga dibdib. 

at ang lahat nang manga kakilala niya at ang manga babaing sa kaniya'y nagsisunod buhat sa galilea, at 
nangasa malayo na pinagmamasdan ang manga bagay na ito. 

at narito ang isang lalaking nagngangalang jose, na isang kasangguni, isang lalaking mabuti at matuwid: 
(siya'y hindi umayon sa kanilang payo at gawa), isang lalaking taga arimatea, bayan nang manga judio, 
na naghihintay nang kaharian nang diyos; 

ang taong ito'y naparoon kay pilato: at hiningi ang bangkay ni jesus. 

at ito'y ibinababa niya, at binalot nang isang kayong lino, at inilagay sa isang libingang hinukay sa bato, 
na doo'y wala pang nalilibing. 

at noo'y araw nang paghahanda, at nalalapit na ang sabbath. 

at ang manga babae, na nagsisama sa kaniya mula sa galilea, ay nagsisunod, at tiningnan ang libingan, at 
kung paano ang pagkalagay nang kaniyang bangkay. 

at sila'y nagsiuwi, at nangaghanda nang manga pabango at manga unguento. at nang araw nang sabbath 
sila'y nangagpahinga ayon sa utos. 

datapuwa't nang unang araw nang sanglinggo pagkaumagang-umaga, ay nagsiparoon sila sa libingan, na 
may dalang manga pabango na kanilang inihanda. 

at nasumpungan nilang naigulong na ang bato mula sa libingan. 

at sila'y nagsipasok, at hindi nila nangasumpungan ang bangkay nang panginoong jesus. 

at nangyari, na samantalang sila'y nangatitilihan dahil dito, narito, tumayo sa tabi nila ang dalawang 
lalake na nakasisilaw ang manga damit: 

at nang sila'y nangatatakot at nangakatungo ang kanilang manga mukha sa lupa ay sinabi nila sa kanila, 
bakit hinahanap ninyo ang buhay sa gitna nang manga patay? 

wala siya rito, datapuwa't nagbangon: alalahanin ninyo ang salita niya sa inyo nang siya'y nasa galilea pa, 
na sinasabi, kinakailangan na ang anak nang tao ay ibigay sa manga kamay nang manga taong 
makasalanan, at ipako sa krus, at magbangong muli sa ikatlong araw. 

at naalaala nila ang kaniyang manga salita, 

at nagsibalik mula sa libingan, at ibinalita ang lahat nang manga bagay na ito sa labingisa, at sa lahat 
nang manga iba pa. 

sila nga'y si maria magdalena, si juana, at si mariang ina ni santiago: at iba pang manga babaing kasama 
nila ang nangagbalita nang manga bagay na ito sa manga apostol. 

at ang manga salitang ito'y inakala nilang walang kabuluhan, at hindi nila pinaniwalaan. 

datapuwa't nagtindig si pedro, at tumakbo sa libingan: at nang siya'y tumungo pagtingin niya sa loob, ay 
nakita niya ang manga kayong lino na nangasa isang tabi, at umuwi siya sa kaniyang bahay na 
nanggigilalas sa nangyaring yaon. 

at narito, dalawa sa kanila ay naparoroon nang araw ding yaon sa isang nayong ngala'y emaus, na may 
anim na pung estadio ang layo sa jerusalem. 

at kanilang pinaguusapan ang lahat nang manga bagay na nangyari. 

at nangyari, na samantalang sila'y naguusap at nagtatanongan, na si jesus din ay lumapit, at nakisabay sa 
kanila. 

datapuwa't sa manga mata nila'y may nakatatakip upang siya'y huwag nilang makilala. 

at sinabi niya sa kanila, ano ang manga salitaan ninyong ito sa inyong paglalakad? at sila'y nagsitigil, na 
nangalulumbay ang manga mukha. 

at isa sa kanila, na nagngangalang cleopas, sa pagsagot ay sinabi sa kaniya, ikaw baga'y nakikipamayan 
lamang sa jerusalem, at hindi nakaalam nang manga bagay na doo'y nangyari nang manga araw na ito? 

at sinabi niya sa kanila, anong manga bagay? at sinabi nila sa kaniya, ang manga bagay tungkol kay jesus 
na nazareno, na isang propetang makapangyarihan sa gawa at sa salita sa harap nang diyos at nang 
buong bayan: 

at kung paano ang pagkabigay sa kaniya nang manga pangulong saserdote at nang manga pinuno upang 
hatulan sa kamatayan, at siya'y ipako sa krus. 

datapuwa't hinihintay naming siya ang tutubos sa israel. oo at bukod sa lahat nang manga ito ay ngayon 
ang ikatlong araw buhat nang mangyari ang manga bagay na ito. 

bukod sa rito iba sa manga babaing kasamahan namin na nagsiparoong maaga sa libingan, ay 
nakapagtaka sa amin; 

at nang hindi mangasumpungan ang kaniyang bangkay, ay nangagbalik sila, na nangagsabing sila nama'y 
nakakita nang isang pangitain nang manga anghel, na nangagsabing siya'y buhay. 

at nagsiparoon sa libingan ang ilang kasama namin, at nasumpungan nila alinsunod sa sinabi nang 
manga babae: datapuwa't siya'y hindi nila nakita. 

at sinabi niya sa kanila, oh manga taong haling, at makukupad ang manga pusong magsisampalataya sa 
lahat nang salita nang manga propeta! 

hindi baga kinakailangang si cristo ay maghirap nang manga bagay na ito, at pumasok sa kaniyang 
kaluwalhatian? 

at magmula kay moises at sa manga propeta, ay ipinaaninaw niya sa kanila ang manga bagay tungkol sa 
kaniya sa lahat nang manga kasulatan. 

at sila'y malapit na sa nayong kanilang paroroonan: at naganyo siyang wari may paroroonang lalo pang 
malayo. 

at siya'y kanilang pinigil, na sinasabi, tumuloy ka sa amin, sapagka't gumagabi na, at kumikiling na ang 
araw. at pumasok siya upang tumuloy sa kanila. 

at nangyari, nang siya'y nakaupo na kasalo nila sa dulang nang pagkain, ay kaniyang dinampot ang 
tinapay at binasbasan, at ito'y pinagputolputol, at ibinigay sa kanila. 

at nangabuksan ang kanilang manga mata, at siya'y nakilala nila, at siya'y nawala sa kanilang manga 
paningin. 

at sila-sila'y nangagsabihan, hindi baga nagaalab ang ating puso sa loob natin, habang tayo'y kinakausap 
niya sa daan, samantalang binubuksan niya sa atin ang manga kasulatan? 

at sila'y nagsitindig sa oras ding yaon, at nangagbalik sa jerusalem, at naratnang nangagkakatipon ang 
labingisa, at ang kanilang manga kasama. 

na nangagsasabi, tunay na nagbangong muli ang panginoon, at napakita kay simon, 

at isinaysay nila ang manga bagay na nangyari sa daan, at kung paanong siya'y nakilala nila nang 
pagputolputulin ang tinapay. 

at samantalang kanilang pinaguusapan ang manga bagay na ito, siya rin ay tumayo sa gitna nila, at sa 
kanila'y nagsabi, kapayapaa'y suma inyo. 

datapuwa't sila'y kinilabutan, at nangahintakutan, at inakala nila na nakakakita sila nang isang espiritu. 
at sinabi niya sa kanila, bakit kayo'y nangagugulumihanan? at bakit nangyayari ang pagtatalo sa inyong 
puso? 

tingnan ninyo ang aking manga kamay at ang aking manga paa, ako rin nga: hipuin ninyo ako, at tingnan, 
sapagka't ang isang espiritu'y walang laman at manga buto, na gaya nang inyong nakikita na nasa akin. 
at pagkasabi niya nito, ay ipinakita niya sa kanila ang kaniyang manga kamay at ang kaniyang manga paa. 
at samantalang hindi pa sila nagsisisampalataya dahil sa galak, at nagsisipanggilalas, ay sinabi niya sa 
kanila, mayroon baga kayo ritong anomang makakain? 

at binigyan nila siya nang isang putol na isdang inihaw. 

at kaniyang inabot yaon, at kumain sa harap nila. 

at sinabi niya sa kanila, ito ang aking manga salitang sinabi ko sa inyo, nang ako'y sumasa inyo pa, na 
kinakailangang matupad ang lahat nang manga bagay na nangasusulat tungkol sa akin sa kautusan ni 
moises, at sa manga propeta, at sa manga awit. 

nang magkagayo'y binuksan niya ang kanilang manga pagiisip, upang mapagunawa nila ang manga 
kasulatan, 

at sinabi niya sa kanila, ganyan ang pagkasulat, na kinakailangang maghirap ang cristo, at magbangong 
muli sa manga patay sa ikatlong araw, 

at ipangaral sa kaniyang pangalan ang pagsisisi at pagpapatawad nang manga kasalanan sa lahat nang 
manga bansa, magbuhat sa jerusalem. 

kayo'y manga saksi nang manga bagay na ito. 

at narito, ipadadala ko sa inyo ang pangako nang aking ama, datapuwa't magsipanatili kayo sa bayan, 
hanggang sa kayo'y masangkapan nang kapangyarihang galing sa itaas. 

at kaniyang dinala sila sa labas hanggang sa tapat nang betania: at itinaas niya ang kaniyang manga 
kamay, at sila'y binasbasan. 

at nangyari, na samantalang sila'y binabasbasan niya, ay iniwan niya sila: at dinala siya sa itaas sa langit. 
at siya'y sinamba nila, at nagsibalik sila sa jerusalem na may malaking galak: 

at palaging sila'y nasa templo, na nangagpupuri sa diyos. 

nang pasimula siya ang verbo, at ang verbo ay sumasa diyos, at ang verbo ay diyos. 

ito rin nang pasimula'y sumasa diyos. 

ang lahat nang manga bagay ay ginawa sa pamamagitan niya, at alin man sa lahat nang ginawa ay hindi 
ginawa kung wala siya. 

nasa kaniya ang buhay; at ang buhay ay siyang ilaw nang manga tao. 

at ang ilaw ay lumiliwanag sa kadiliman, at ito'y hindi napagunawa nang kadiliman. 

naparito ang isang tao, na sugong mula sa diyos, na ang kaniyang pangalan ay juan. 

ito'y naparitong saksi, upang kaniyang patotohanan ang ilaw, upang sa pamamagitan niya'y 
magsisampalataya ang lahat. 

hindi siya ang ilaw, kundi pumarito upang kaniyang patotohanan ang ilaw. 

nagkaroon nang tunay na ilaw, sa makatuwid baga'y ang ilaw na lumiliwanag sa bawa't tao, na 
pumaparito sa sanglibutan. 

siya'y nasa sanglibutan, at ang sanglibuta'y ginawa sa pamamagitan niya, at hindi siya nakilala nang 
sanglibutan. 

siya'y naparito sa sariling kaniya, at siya'y hindi tinanggap nang manga sariling kaniya. 

datapuwa't ang lahat nang sa kaniya'y nagsitanggap, ay pinagkalooban niya sila nang karapatang maging 
manga anak nang diyos, sa makatuwid baga'y ang manga nagsisisampalataya sa kaniyang pangalan: 

na manga ipinanganak na hindi sa dugo, ni sa kalooban nang laman, ni sa kalooban nang tao, kundi nang 
diyos. 

at nagkatawang-tao ang verbo, at tumahan sa gitna natin (at nakita namin ang kaniyang kaluwalhatian, 
kaluwalhatian gaya nang sa bugtong nang ama), na puspos nang biyaya at katotohanan. 
pinatotohanan siya ni juan, at sumigaw, na nagsasabi, ito yaong aking sinasabi, ang pumaparitong nasa 
hulihan ko ay magiging una sa akin: sapagka't siya'y una sa akin. 

sapagka't sa kaniyang kapuspusan ay nagsitanggap tayong lahat, at biyaya sa biyaya. 

sapagka't ibinigay sa pamamagitan ni moises ang kautusan, ang biyaya at ang katotohanan ay 
nagsidating sa pamamagitan ni jesu-cristo. 

walang taong nakakita kailan man sa diyos, ang bugtong na anak, na nasa sinapupunan nang ama, siya 
ang nagpakilala sa kanya. 

at ito ang patotoo ni juan, nang suguin sa kaniya nang manga judio mula sa jerusalem ang manga 
saserdote at manga levita upang sa kaniya'y itanong, sino ka baga? 

at kaniyang ipinahayag, at hindi ikinaila, at kaniyang ipinahayag, hindi ako ang cristo. 

at sa kaniya'y kanilang itinanong, kung gayo'y ano nga? ikaw baga'y si elias? at sinabi niya, hindi ako. 
ikaw baga ang propeta? at siya'y sumagot, hindi. 

sinabi nga nila sa kaniya, sino ka baga? upang ibigay namin ang kasagutan sa nangagsugo sa amin. ano 
ang sinasabi mo tungkol sa iyong sarili? 

sinabi niya, ako ang tinig nang isang humihiyaw sa ilang, tuwirin ninyo ang daan nang panginoon, gaya 
nang sinabi nang propeta isaias. 

at sila'y sinugo buhat sa manga fariseo. 

at sa kaniya'y kanilang itinanong, at sinabi sa kaniya, bakit nga bumabautismo ka, kung hindi ikaw ang 
cristo, ni si elias, ni ang propeta? 

sila'y sinagot ni juan, na nagsasabi, ako'y bumabautismo sa tubig: datapuwa't sa gitna ninyo'y may isang 
nakatayo na hindi ninyo nakikilala, 

siya nga ang pumaparitong sumusunod sa akin, na sa kaniya'y hindi ako karapatdapat magkalag nang 
panali nang kaniyang pangyapak. 

ang manga bagay na ito'y ginawa sa betania, sa dako pa roon nang jordan, na pinagbabautismuhan ni 
juan. 

nang kinabukasan ay nakita ni juan si jesus na lumalapit sa kaniya, at sinabi, narito, ang cordero nang 
diyos, na nagaalis nang kasalanan nang sanglibutan! 

ito yaong aking sinasabi, sa hulihan ko'y dumarating ang isang lalake na magiging una sa akin: sapagka't 
siya'y una sa akin. 

at siya'y hindi ko nakilala, datapuwa't upang siya'y mahayag sa israel, dahil dito'y naparito ako na 
bumabautismo sa tubig. 

at nagpatotoo si juan, na nagsasabi, nakita ko ang espiritu na bumababang tulad sa isang kalapati na 
buhat sa langit, at dumapo sa kaniya. 

at siya'y hindi ko nakilala, datapuwa't ang nagsugo sa akin upang bumautismo sa tubig, ay siyang nagsabi 
sa akin, ang makita mong babaan nang espiritu, at manahan sa kaniya, ay siya nga ang bumabautismo sa 
espiritu santo. 

at aking nakita, at pinatotohanan kong ito ang anak nang diyos. 

nang kinabukasan ay muling nakatayo si juan, at ang dalawa sa kaniyang manga alagad, 

at kaniyang tiningnan si jesus samantalang siya'y naglalakad, at sinabi, narito, ang cordero nang diyos! 
at narinig siyang nagsalita nang dalawang alagad, at sila'y nagsisunod kay jesus. 

at lumingon si jesus, at nakita silang nagsisisunod, at sinabi sa kanila, ano ang inyong hinahanap? at 
sinabi nila sa kaniya, rabi (na kung liliwanagin, ay guro), saan ka tumitira? 

sinabi niya sa kanila, magsiparito kayo, at inyong makikita. nagsiparoon nga sila at nakita kung saan siya 
tumitira, at sila'y nagsitirang kasama niya nang araw na yaon: noo'y magiikasangpu na ang oras. 

ang isa sa dalawang nakarinig nang pagsasalita ni juan, at sumunod sa kaniya, ay si andres na kapatid ni 
simon pedro. 

una niyang nasumpungan ang kaniyang sariling kapatid na si simon, at sa kaniya'y sinabi, nasumpungan 
namin ang mesias (na kung liliwanagin, ay ang cristo). 

siya'y kaniyang dinala kay jesus. siya'y tiningnan ni jesus, at sinabi, ikaw ay si simon na anak ni juan: 
tatawagin kang cefas (na kung liliwanagin, ay pedro). 

nang kinabukasan ay pinasiyahan niyang pumaroon sa galilea, at kaniyang nasumpungan si felipe: at sa 
kaniya'y sinabi ni jesus, sumunod ka sa akin. 

si felipe nga ay taga betsaida, sa bayan ni andres at ni pedro. 

nasumpungan ni felipe si natanael, at sinabi sa kaniya, nasumpungan namin yaong isinulat ni moises sa 
kautusan, at gayon din nang manga propeta, si jesus na taga nazaret, ang anak ni jose. 

at sinabi sa kaniya ni natanael, mangyayari bagang lumitaw ang anomang magaling na bagay sa nazaret? 
sinabi sa kaniya ni felipe, pumarito ka at tingnan mo. 

nakita ni jesus si natanael na lumalapit sa kaniya, at sinabi ang tungkol sa kaniya, narito, ang isang tunay 
na israelita, na sa kaniya'y walang daya! 

sinabi sa kaniya ni natanael, saan mo ako nakilala? si jesus ay sumagot at sinabi sa kaniya, bago ka 
tinawag ni felipe, nang ikaw ay nasa ilalim nang puno nang igos, ay nakita kita. 

sumagot si natanael sa kaniya, rabi, ikaw ang anak nang diyos, ikaw ang hari nang israel. 

si jesus ay sumagot at sinabi sa kaniya, dahil baga sa sinabi ko sa iyo, kita'y nakita sa ilalim nang puno 
nang igos, kaya ka sumasampalataya? makikita mo ang manga bagay na lalong dakila kay sa rito. 

at sinabi niya sa kaniya, katotohanan, katotohanang sinasabi ko sa iyo, makikita ninyong bukas ang 
langit, at ang manga anghel nang diyos na nagmamanhik-manaog sa ulunan nang anak nang tao. 

at nang ikatlong araw ay nagkaroon nang isang kasalan sa cana nang galilea; at naroon ang ina ni jesus: 
at inanyayahan din naman si jesus, at ang kaniyang manga alagad, sa kasalan. 

at nang magkulang nang alak, ang ina ni jesus ay nagsabi sa kaniya, wala silang alak. 

at sinabi sa kaniya ni jesus, babae, anong pakialam ko sa iyo? ang aking oras ay hindi pa dumarating. 
sinabi nang kaniyang ina sa manga alila, gawin ninyo ang anomang sa inyo'y kaniyang sabihin. 
mayroon nga roong anim na tapayang bato na nalalagay alinsunod sa kaugaliang paglilinis nang manga 
judio, na naglalaman ang bawa't isa nang dalawa o tatlong bangang tubig. 

sinabi sa kanila ni jesus, punuin ninyo nang tubig ang manga tapayan. at kanilang pinuno hanggang sa 
labi. 

at sinabi niya sa kanila, kunin ninyo ngayon, at inyong iharap sa pangulo nang kapistahan. at kanilang 
iniharap. 

at nang matikman nang pangulo nang kapistahan ang tubig na naging alak nga, at hindi niya nalalaman 
kung saan buhat (datapuwa't nalalaman nang manga alila na nagsikuha nang tubig), ay tinawag nang 
pangulo nang kapistahan ang kasintahang lalake, 

at sinabi sa kaniya, ang bawa't tao ay unang inilalagay ang mabuting alak, at kung mangakainom nang 
mabuti ang manga tao, ay saka inilalagay ang pinakamasama: itinira mo ang mabuting alak hanggang 
ngayon. 

ang pasimulang ito nang kaniyang manga tanda ay ginawa ni jesus sa cana nang galilea, at inihayag ang 
kaniyang kaluwalhatian: at nagsisampalataya sa kaniya ang kaniyang manga alagad. 

pagkatapos nito ay lumusong siya sa capernaun,, siya, at ang kaniyang ina, at ang kaniyang manga 
kapatid, at ang kaniyang manga alagad, at sila'y nangatira roong hindi maraming araw. 

at malapit na ang paskua nang manga judio, at umahon si jesus sa jerusalem. 

at nasumpungan niya sa templo yaong nangagbibili nang manga baka at manga tupa at manga kalapati, 
at ang manga mamamalit nang salapi na nangakaupo: 

at ginawa niyang isang panghampas ang manga lubid, itinaboy niyang lahat sa templo, ang manga tupa 
at gayon din ang manga baka, at ibinubo niya ang salapi nang manga mamamalit, at ginulo ang kanilang 
manga dulang, 

at sa nangagbibili nang manga kalapati ay sinabi niya, alisin ninyo rito ang manga bagay na ito, huwag 
ninyong gawin ang bahay nang aking ama na bahay-kalakal. 

napagalaala nang kaniyang manga alagad na nasusulat, kakanin ako nang sikap sa iyong bahay. 

ang manga judio nga'y nagsisagot at sa kaniya'y sinabi, anong tanda ang maipakikita mo sa amin, 
yamang ginawa mo ang manga bagay na ito? 

sumagot si jesus at sa kanila'y sinabi, igiba ninyo ang templong ito, at aking itatayo sa tatlong araw. 
sinabi nga nang manga judio, apat na pu't anim na taon ang pagtatayo nang templong ito, at itatayo sa 
tatlong araw? 

datapuwa't sinasalita niya ang tungkol sa templo nang kaniyang katawan. 

nang magbangon na maguli nga siya sa manga patay, ay naalaala nang kaniyang manga alagad na 
sinalita niya ito, at nagsisampalataya sila sa kasulatan, at sa salitang sinabi ni jesus. 

nang siya nga'y nasa jerusalem nang paskua, sa loob nang panahon nang kapistahan, ay marami ang 
manga nagsisampalataya sa kaniyang pangalan, pagkakita nang kaniyang manga tandang ginawa. 
datapuwa't si jesus sa kaniyang sarili ay hindi rin nagkatiwala sa kanila, sapagka't nakikilala niya ang 
lahat nang manga tao, 

sapagka't hindi niya kinakailangan na ang sinoman ay magpatotoo tungkol sa tao: sapagka't nalalaman 
nga niya ang isinasaloob nang tao. 

may isang lalake nga sa manga fariseo, na nagngangalang nicodemo, isang pinuno nang manga judio: 
ito rin ay naparoon sa kaniya nang gabi, at sa kaniya'y nagsabi, rabi, nalalaman naming ikaw ay isang 
guro na nagbuhat sa diyos, sapagka't walang makagagawa nang manga tanda na iyong ginagawa, 
maliban na kung sumasa kaniya ang diyos. 

sumagot si jesus at sa kaniya'y sinabi, katotohanan, katotohanang sinasabi ko sa iyo, maliban na ang 
tao'y ipanganak na muli, ay hindi siya makakakita nang kaharian nang diyos. 

sinabi sa kaniya ni nicodemo, paanong maipanganganak ang tao kung siya'y matanda na? makapapasok 
baga siyang bilang ikalawa sa tiyan nang kaniyang ina, at ipanganak? 

sumagot si jesus, katotohanan, katotohanang sinasabi ko sa iyo, maliban na ang tao'y ipanganak nang 
tubig at nang espiritu, ay hindi siya makapapasok sa kaharian nang diyos. 

ang ipinanganak nang laman ay laman nga, at ang ipinanganak nang espiritu ay espiritu nga. 

huwag kang magtaka sa aking sinabi sa iyo, kinakailangan ngang kayo'y ipanganak na muli. 

humihihip ang hangin kung saan niya ibig, at naririnig mo ang kaniyang ugong, nguni't hindi mo 
nalalaman kung saan nanggagaling, at kung saan naparoroon: gayon ang bawa't ipinanganak nang 
espiritu. 

sumagot si nicodemo at sa kaniya'y sinabi, paanong pangyayari nang manga bagay na ito? 

sumagot si jesus at sa kaniya'y sinabi, ikaw ang guro sa israel, at hindi mo nauunawa ang manga bagay 
na ito? 

katotohanan, katotohanang sinasabi ko sa iyo, ang nalalaman namin ay sinasalita namin, at ang aming 
nakita ay pinatototohanan namin: at hindi ninyo tinanggap ang aming patotoo. 

kung sinabi ko sa inyo ang manga bagay na nauukol sa lupa at hindi ninyo pinaniniwalaan, paanong 
paniniwalaan ninyo kung sabihin ko sa inyo ang manga bagay na nauukol sa langit? 

at walang umakyat sa langit, kundi ang nanggaling sa langit, sa makatuwid baga'y ang anak nang tao, na 
nasa langit. 

at kung paanong itinaas ni moises sa ilang ang ahas, ay gayon kinakailangang itaas ang anak nang tao, 
upang ang sinomang sumampalataya ay magkaroon sa kaniya nang buhay na walang hanggan. 
sapagka't gayon na lamang ang pagsinta nang diyos sa sanglibutan, na ibinigay niya ang kaniyang 
bugtong na anak, upang ang sinomang sa kaniya'y sumampalataya ay huwag mapahamak, kundi 
magkaroon nang buhay na walang hanggan. 

sapagka't hindi sinugo nang diyos ang anak sa sanglibutan upang hatulan ang sanglibutan: kundi upang 
ang sanglibutan ay maligtas sa pamamagitan niya. 

ang sumasampalataya sa kaniya ay hindi hinahatulan, ang hindi sumasampalataya ay hinatulan na, 
sapagka't hindi siya sumampalataya sa pangalan nang bugtong na anak nang diyos. 

at ito ang kahatulan, na naparito ang ilaw sa sanglibutan, at inibig pa nang manga tao ang kadiliman kay 
sa ilaw, sapagka't masasama ang kanilang manga gawa. 

sapagka't ang bawa't isa na gumagawa nang masama ay napopoot sa ilaw, at hindi lumalapit sa ilaw, 
upang huwag masaway ang kaniyang manga gawa. 

datapuwa't ang gumagawa nang katotohanan ay lumalapit sa ilaw, upang mahayag na ang kaniyang 
manga gawa ay ginawa sa diyos. 

pagkatapos nang manga bagay na ito ay nagsiparoon si jesus at ang kaniyang manga alagad sa lupain 
nang judea; at doon siya tumira na kasama nila, at bumabautismo. 

at bumabautismo rin naman si juan sa enon na malapit sa salim, sapagka't doo'y maraming tubig: at 
sila'y nagsiparoon, at nangabautismuhan. 

sapagka't hindi pa ipinapasok sa bilangguan si juan. 

nagkaroon nga nang isang pakikipagtalo ang manga alagad ni juan sa isang judio tungkol sa paglilinis. 
at sila'y nagparoon kay juan, at sa kaniya'y sinabi, rabi, yaong kasama mo sa dako pa roon nang jordan, 
na binigyan mong patotoo, narito, siya'y bumabautismo, at ang lahat nang manga tao'y nagsisiparoon sa 
kaniya. 

sumagot si juan at sinabi, hindi makatatanggap nang anoman ang isang tao, malibang ito'y ipinagkaloob 
sa kaniya mula sa langit. 

kayo man ay magsisisaksi sa akin, na aking sinabi, hindi ako ang cristo, kundi, na ako'y sinugo sa unahan 
niya. 

ang nagtatangkilik sa kasintahang babae ay ang kasintahang lalake: datapuwa't ang kaibigan nang 
kasintahang lalake, na nakatayo at nakikinig sa kaniya, ay nagagalak na lubos dahil sa tinig nang 
kasintahang lalake: ito ngang aking kaligayahan ay naganap. 

siya'y kinakailangang dumakila, nguni't ako'y kinakailangang bumaba. 

ang nanggagaling sa itaas ay sumasaibabaw nang lahat: ang galing sa lupa ay taga lupa nga, at ang ukol 
sa lupa ang sinasalita niya: ang nanggagaling sa langit ay sumasaibabaw nang lahat. 

at kaniyang nakita at narinig, ay siyang pinatototohanan niya, at walang taong tumatanggap nang 
kaniyang patotoo. 

ang tumatanggap nang kaniyang patotoo ay naglagay dito nang kaniyang tatak, na ang diyos ay totoo. 
sapagka't ang sinugo nang diyos ay nagsasalita nang manga salita nang diyos: sapagka't hindi niya 
ibinibigay ang espiritu sa pamamagitan nang sukat. 

sinisinta nang ama ang anak, at inilagay sa kaniyang kamay ang lahat nang manga bagay. 

ang sumasampalataya sa anak ay may buhay na walang hanggan, nguni't ang hindi tumatalima sa anak 
ay hindi makakakita nang buhay, kundi ang poot nang diyos ay sumasa kaniya. 

nang maalaman nga nang panginoon na nabalitaan nang manga fariseo na si jesus ay gumagawa at 
bumabautismo nang lalong maraming alagad kay sa kay juan 

(bagaman hindi bumabautismo si jesus, kundi ang kaniyang manga alagad), 

nilisan niya ang judea, at naparoong muli sa galilea. 

at kinakailangang magdaan siya sa samaria. 

sumapit nga siya sa isang bayan nang samaria, na tinatawag na sicar, malapit sa bahagi nang lupang 
ibinigay ni jacob kay jose na kaniyang anak: 

at naroon ang balon ni jacob. si jesus nga, nang napapagod na sa kaniyang paglalakbay, ay naupong 
gayon sa tabi nang balon. magiikaanim na nga ang oras. 

dumating ang isang babaing taga samaria upang umigib nang tubig: sa kaniya'y sinabi ni jesus, painumin 
mo ako. 

sapagka't napasa bayan ang kaniyang manga alagad upang magsibili nang pagkain. 

sinabi nga sa kaniya nang babaing samaritana, paano ngang ikaw, na isang judio, ay humingi nang 
maiinom sa akin, na ako'y babaing samaritana? (sapagka't hindi nangakikipagusap ang manga judio sa 
manga samaritano.) 

sumagot si jesus at sa kaniya'y sinabi, kung napagkikilala mo ang kaloob nang diyos, at kung sino ang sa 
iyo'y nagsasabi, painumin mo ako, ikaw ay hihingi sa kaniya, at ikaw ay bibigyan niya nang tubig na 
buhay. 

sinabi sa kaniya nang babae, ginoo, wala kang sukat isalok nang tubig, at malalim ang balon: saan nga 
naroon ang iyong tubig na buhay? 

dakila ka pa baga sa aming amang si jacob, na sa ami'y nagbigay nang balon, at dito'y uminom siya, at 
ang kaniyang manga anak, at ang kaniyang manga hayop? 

sumagot si jesus at sinabi sa kaniya, ang bawa't uminom nang tubig na ito ay muling mauuhaw: 

datapuwa't ang sinomang umiinom nang tubig na sa kaniya'y aking ibibigay ay hindi mauuhaw 
magpakailan man, nguni't ang tubig na sa kaniya'y aking ibibigay ay magiging isang balon nang tubig na 
bubukal sa kabuhayang walang hanggan. 

sinabi sa kaniya nang babae, ginoo, ibigay mo sa akin ang tubig na ito, upang ako'y huwag mauhaw, ni 
pumarito man sa ganito kalayo upang umigib pa. 

sinabi sa kaniya ni jesus, humayo ka, tawagin mo ang iyong asawa, at pumarito ka. 

sumagot ang babae at sinabi sa kaniya, wala akong asawa. sinabi sa kaniya ni jesus, mabuti ang 
pagkasabi mo, wala akong asawa: 

sapagka't nagkaroon ka na nang limang asawa; at ang nasa iyo ngayon ay hindi mo asawa: dito'y sinabi 
mo ang katotohanan. 

sinabi sa kaniya nang babae, ginoo, napaghahalata kong ikaw ay isang propeta. 

nagsisamba ang aming manga magulang sa bundok na ito, at sinasabi ninyo, na sa jerusalem ay siyang 
dakong kinakailangang pagsambahan nang manga tao. 

sa kaniya'y sinabi ni jesus, babae, paniwalaan mo ako, na dumarating ang oras, na kahit sa bundok na 
ito, ni sa jerusalem, ay hindi ninyo sasambahin ang ama. 

sinasamba ninyo ang hindi ninyo nalalaman: sinasamba namin ang nalalaman namin, sapagka't ang 
kaligtasan ay nanggagaling sa manga judio. 

datapuwa't dumarating ang oras, at ngayon nga, na sasambahin nang manga tunay na mananamba ang 
ama sa espiritu at katotohanan: sapagka't hinahanap nang ama ang manga gayon na maging 
mananamba sa kaniya. 

ang diyos ay espiritu: at ang manga sa kaniya'y nagsisisamba ay kinakailangang magsisamba sa espiritu 
at sa katotohanan. 

sinabi sa kaniya nang babae, nalalaman ko na paririto ang mesias (ang tinatawag na cristo): na pagparito 
niya, ay ipahahayag niya sa amin ang lahat nang manga bagay. 

sinabi sa kaniya ni jesus, ako na nagsasalita sa iyo ay siya nga. 

at sa ganito'y nagsidating ang kaniyang manga alagad, at sila'y nangagtaka na siya'y nakikipagsalitaan sa 
isang babae, gayon ma'y walang taong nagsabi, ano ang iyong hinahanap? o, bakit nakikipagsalitaan ka 
sa kaniya? 

sa gayo'y iniwan nang babae ang kaniyang banga nang tubig, at napasa bayan, at sinabi sa manga tao, 
magsiparito kayo, tingnan ninyo ang isang lalake, na nagsabi sa akin nang lahat nang manga bagay na 
aking ginawa: mangyayari kayang ito ang cristo? 

nagsilabas sila sa bayan, at nagsisiparoon sa kaniya. 

samantala ay ipinamamanhik sa kaniya nang manga alagad, na nangagsasabi, rabi, kumain ka. 
datapuwa't sinabi niya sa kanila, ako'y may pagkaing kakanin na hindi ninyo nalalaman. 

ang manga alagad nga ay nangagsangusapan, may tao kayang nagdala sa kaniya nang pagkain? 

sinabi sa kanila ni jesus, ang pagkain ko ay ang aking gawin ang kalooban nang sa akin ay nagsugo, at 
tapusin ang kaniyang gawa. 

hindi baga sinasabi ninyo, may apat na buwan pa, at saka darating ang pagaani? narito, sa inyo'y aking 
sinasabi, itanaw ninyo ang inyong manga mata, at inyong tingnan ang manga bukid, na mapuputi na 
upang anihin. 

ang umaani ay tumatanggap nang upa, at nagtitipon nang bunga sa buhay na walang hanggan, upang 
ang naghahasik at ang umaani ay mangagalak kapuwa. 

sapagka't dito'y totoo ang kasabihan, isa ang naghahasik, at iba ang umaani. 

kayo'y sinugo ko upang anihin ang hindi ninyo pinagpagalan: iba ang nangagpagal, at kayo'y siyang 
nagsipasok sa kanilang pinagpagalan. 

at marami sa manga samaritano sa bayang yaon ang sa kaniya'y nagsisampalataya dahil sa salita nang 
babae, na nagpatotoo, sinabi niya sa akin ang lahat nang manga bagay na aking ginawa. 

kaya nang sa kaniya'y magsidating ang manga samaritano, ay sa kaniya'y ipinamanhik nila na matira sa 
kanila: at siya'y natira roong dalawang araw. 

at lalo pang marami ang manga nagsisampalataya sa kaniya dahil sa kaniyang salita, 

at sinabi nila sa babae, ngayo'y nagsisisampalataya kami, hindi dahil sa iyong pananalita: sapagka't kami 
rin ang nakarinig, at nalalaman naming ito nga ang tagapagligtas nang sanglibutan. 

at pagkaraan nang dalawang araw ay umalis siya doon at napasa galilea. 

sapagka't si jesus din ang nagpatotoo, na ang isang propeta ay walang kapurihan sa kaniyang sariling 
lupain. 

kaya nang siya'y dumating sa galilea, ay tinanggap siya nang manga galileo, nang kanilang mangakita ang 
lahat nang manga bagay na kaniyang ginawa sa jerusalem sa kapistahan: sapagka't sila man ay 
nagsiparoon din sa kapistahan. 

naparoon ngang muli siya sa cana nang galilea, na doo'y kaniyang pinapaging alak ang tubig. at naroroon 
ang isang mahal na tao, na ang kaniyang anak na lalake ay may-sakit sa capernaum. 

nang mabalitaan niya na si jesus ay dumating sa galilea na mula sa judea, ay naparoon siya sa kaniya, at 
ipinamanhik sa kaniya na siya'y lumusong, at pagalingin ang kaniyang anak na lalake, sapagka't siya'y 
naghihingalo. 

sinabi nga sa kaniya ni jesus, malibang kayo'y mangakakita nang manga tanda at manga kababalaghan, 
ay hindi kayo magsisipaniwala sa anomang paraan. 

ang mahal na tao ay nagsabi sa kaniya, ginoo, lumusong ka bago mamatay ang aking anak. 

sinabi sa kaniya ni jesus, yumaon ka nang iyong lakad: buhay ang anak mo. pinaniwalaan nang lalake ang 
salitang sinalita sa kaniya ni jesus, at siya'y yumaon sa kaniyang lakad. 

at samantalang siya'y lumulusong, ay sinalubong siya nang kaniyang manga alipin, na nangagsasabi, na 
ang kaniyang anak ay buhay. 

itinanong nga niya sa kanila ang oras nang siya'y pasimulan nang paggaling. sa kaniya nga'y kanilang 
sinabi, kahapon nang ikapitong oras inibsan siya nang lagnat. 

naunawa nga nang amana sa oras na yaon nang sabihin sa kaniya ni jesus, buhay ang anak mo: at siya'y 
sumampalataya, at ang kaniyang buong sangbahayan. 

ito nga ang muling pangalawang tanda na ginawa ni jesus, nang siya'y pumaroon sa galilea na mula sa 
judea. 

pagkatapos nang manga bagay na ito'y nagkaroon nang pista ang manga judio; at umahon si jesus sa 
jerusalem. 

sa jerusalem nga'y may isang tangke sa tabi nang pintuan nang manga tupa, na sa wikang hebreo ay 
tinatawag na betesda, na may limang portiko. 

na sa manga ito ay nangaghandusay ang marami sa kanilang manga maysakit, manga bulag, manga pilay, 
manga natutuyo. 

sapagka't lumulusong ang isang anghel nang panginoon sa manga tanging panahon sa tangke at 
kinakalawkaw ang tubig: at ang unang manaog sa tangke, pagkatapos na makalawkaw ang tubig ay 
gumagaling sa anomang sakit na dinaramdam. 

at naroon ang isang lalake, na may tatlongpu't walong taon nang maysakit. 

nang makita ni jesus na siya'y nakahandusay, at mapagkilalang siya'y malaon nang panahong maysakit, 
ay sinabi niya sa kaniya, ibig mo bagang gumaling? 

sumagot sa kaniya ang lalaking maysakit, ginoo, wala nang taong maglusong sa akin sa tangke, 
pagkalawkaw sa tubig: datapuwa't samantalang ako'y naparoroon, ay nakalusong na muna ang iba bago 
ako. 

sinabi sa kaniya ni jesus, magtindig ka, buhatin mo ang iyong higaan, at lumakad ka. 

at pagdaka'y gumaling ang lalake, at binuhat ang kaniyang higaan at lumakad. noon nga'y araw nang 
sabbath. 

kaya sinabi nang manga judio sa kaniya na pinagaling, ito'y araw nang sabbath, at hindi matuwid na 
buhatin mo ang iyong higaan. 

nguni't sila'y sinagot niya, ang nagpagaling sa akin, ang siya ring sa akin ay nagsabi, buhatin mo ang 
iyong higaan, at lumakad ka. 

tinanong nila siya, sino ang taong sa iyo'y nagsabi, buhatin mo ang iyong higaan, at lumakad ka? 
nguni't hindi nakikilala nang pinagaling kung sino siya: sapagka't si jesus ay humiwalay, palibhasa'y may 
isang karamihan sa dakong yaon. 

pagkatapos ay nasumpungan siya ni jesus sa templo, at sa kaniya'y sinabi, narito, ikaw ay gumaling na: 
huwag ka nang magkasala, baka mangyari pa sa iyo ang lalong masama. 

umalis ang tao, at sinaysay sa manga judio na si jesus ang sa kaniya'y nagpagaling. 

at dahil dito'y pinagusig nang manga judio si jesus, sapagka't ginagawa niya ang manga bagay na ito sa 
araw nang sabbath. 

datapuwa't sinagot sila ni jesus, hanggang ngayo'y gumagawa ang aking ama, at ako'y gumagawa. 

dahil dito nga'y lalo nang pinagsikapan nang manga judio na siya'y patayin, sapagka't hindi lamang sinira 
ang araw nang sabbath, kundi tinatawag din naman na kaniyang sariling ama ang diyos, na siya'y 
nakikipantay sa diyos. 

sumagot nga si jesus at sinabi sa kanila, katotohanan, katotohanang sinasabi ko sa inyo, hindi 
makagagawa ang anak nang anoman sa kaniyang sarili kundi ang makita niyang gawin nang ama, 
sapagka't ang lahat nang manga bagay na kaniyang ginagawa, ay ang manga ito rin naman ang ginagawa 
nang anak sa gayon ding paraan. 

sapagka't sinisinta nang ama ang anak, at sa kaniya'y ipinakikita ang lahat nang manga bagay na 
kaniyang ginagawa: at lalong dakilang manga gawa kay sa manga ito ang sa kaniya'y ipakikita niya, upang 
kayo'y magsipanggilalas. 

sapagka't kung paanong ibinabangon nang ama ang manga patay at sila'y binubuhay, gayon din naman 
binubuhay nang anak ang kaniyang manga ibigin. 

sapagka't ang ama'y hindi humahatol sa kanino mang tao, kundi ipinagkaloob niya sa anak ang buong 
paghatol, 

upang papurihan nang lahat ang anak, na gaya rin nang kanilang pagpapapuri sa ama. ang hindi 
nagpapapuri sa anak ay hindi nagpapapuri sa ama na sa kaniya'y nagsugo. 

katotohanan, katotohanang sinasabi ko sa inyo, ang dumirinig nang aking salita, at sumasampalataya sa 
kaniya na nagsugo sa akin, ay may buhay na walang hanggan, at hindi mapapasok sa paghatol, kundi 
lumipat na sa kabuhayan mula sa kamatayan. 

katotohanan, katotohanang sinasabi ko sa inyo, dumarating ang panahon, at ngayon nga, na maririnig 
nang manga patay ang tinig nang anak nang diyos, at ang mangakarinig ay mangabubuhay. 

sapagka't kung paanong ang ama ay may buhay sa kaniyang sarili, ay gayon din namang pinagkalooban 
niya ang anak na magkaroon nang buhay sa kaniyang sarili: 

at binigyan niya siya nang kapamahalaang makahatol, sapagka't siya'y anak nang tao. 

huwag ninyong ipanggilalas ito: sapagka't dumarating ang oras, na ang lahat nang nangasa libingan ay 
makaririnig nang kaniyang tinig, 

at magsisilabas, ang manga nagsigawa nang mabuti, ay sa pagkabuhay na maguli sa buhay, at ang 
manga nagsigawa nang masama, ay sa pagkabuhay na maguli sa paghatol. 

hindi ako makagagawa nang anoman sa aking sarili: humahatol ako ayon sa aking naririnig: at ang 
paghatol ko'y matuwid: sapagka't hindi ko pinaghahanap ang aking sariling kalooban, kundi ang 
kalooban niyaong nagsugo sa akin. 

kung ako'y nagpapatotoo sa aking sarili, ang patotoo ko ay hindi katotohanan. 

iba ang nagpapatotoo sa akin, at talastas ko na ang patotoong isinasaksi niya sa akin ay totoo. 

kayo'y nangagsugo kay juan, at siya'y nagpatotoo sa katotohanan. 

datapuwa't ang patotoo ay hindi mula sa tao: gayon ma'y sinasabi ko ang manga bagay na ito, upang 
kayo'y mangaligtas. 

siya ang ilawang nagniningas at lumiliwanag, at inibig ninyong kayo'y mangagkatuwang sumandali sa 
kaniyang liwanag. 

datapuwa't ang aking pagpapatotoo ay lalong dakila kay sa kay juan: sapagka't ang manga gawang 
ibinigay sa akin nang aking ama upang ganapin, ang gayon ding manga gawa na aking ginagawa, ay 
nagpapatotoo tungkol sa akin, na ako'y sinugo nang ama. 

at ang ama na nagsugo sa akin, ay siyang nagpatotoo tungkol sa akin. kailan ma'y hindi ninyo narinig ang 
kaniyang tinig, ni hindi man ninyo nakita ang kaniyang anyo. 

at kayo'y walang salita niya na nananatili sa inyo: sapagka't hindi kayo nagsisisampalataya sa kaniyang 
sinugo. 

saliksikin ninyo ang manga kasulatan, sapagka't iniisip ninyo na sa manga yaon ay mayroon kayong 
buhay na walang hanggan; at ang manga ito'y siyang nangagpapatotoo tungkol sa akin. 

at ayaw kayong magsilapit sa akin, upang kayo'y magkaroon nang buhay. 

hindi ako tumatanggap nang kaluwalhatiang mula sa manga tao. 

datapuwa't nakikilala ko kayo, na kayo'y walang pagibig nang diyos sa inyong sarili. 

naparito ako sa pangalan nang aking ama, at ayaw ninyo akong tanggapin: kung iba ang pumarito sa 
kaniyang sariling pangalan, ay siya ninyong tatanggapin. 

paanong kayo'y makapananampalataya, kayong nangagtatanggapan sa isa't isa nang kaluwalhatian at 
hindi ninyo pinaghahanap ang kaluwalhatiang nanggagaling sa tanging diyos? 

huwag ninyong isiping ako ang sa inyo'y magsusumbong sa ama: may isang magsusumbong sa inyo, sa 
makatuwid baga'y si moises, yaong pinaglagakan ninyo nang inyong pagasa. 

sapagka't kung kayo'y nagsisisampalataya kay moises, ay magsisisampalataya kayo sa akin, sapagka't 
tungkol sa akin siya'y sumulat. 

nguni't kung hindi kayo nagsisipaniwala sa kaniyang manga sulat, ay paanong magsisisampalataya kayo 
sa aking manga salita? 

pagkatapos nang manga bagay na ito ay naparoon si jesus sa kabilang ibayo nang dagat nang galilea, na 
siyang dagat nang tiberias. 

at sumusunod sa kaniya ang lubhang maraming tao, sapagka't kanilang nangakikita ang manga tanda na 
ginagawa niya sa manga maysakit. 

at umahon si jesus sa bundok, at doo'y naupo siya na kasama nang kaniyang manga alagad. 

malapit na nga ang paskua, na pista nang manga judio. 

itinanaw nga ni jesus ang kaniyang manga mata, at pagkakita na ang lubhang maraming tao'y lumalapit 
sa kaniya, ay sinabi kay felipe, saan tayo magsisibili nang tinapay, upang mangakakain ang manga ito? 
at ito'y sinabi niya upang siya'y subukin: sapagka't nalalaman niya sa kaniyang sarili kung ano ang 
kaniyang gagawin. 

sumagot si felipe sa kaniya, hindi magkakasiya sa kanila ang dalawang daang denariong tinapay, upang 
makakain nang kaunti ang bawa't isa. 

sinabi sa kaniya nang isa sa kaniyang manga alagad, si andres, na kapatid ni simon pedro, 

may isang batang lalake rito, na mayroong limang tinapay na sebada, at dalawang isda: datapuwa't 
gaano na ang manga ito sa ganyang karamihan? 

sinabi ni jesus, inyong paupuin ang manga tao. madamo nga sa dakong yaon. kaya't nagsiupo ang manga 
lalake, na may limang libo ang bilang. 

kinuha nga ni jesus ang manga tinapay, at nang makapagpasalamat, ay ipinamahagi niya sa kanilang 
nangakaupo, at gayon din naman binigyan sila nang manga isda kung gaanong ibigin nila. 

at nang sila'y mangabusog, ay sinabi niya sa kaniyang manga alagad, pulutin ninyo ang manga 
pinagputolputol na lumabis, upang walang anomang masayang. 

kaya't kanilang tinipon, at nangapuno ang labingdalawang bakol nang manga pinagputolputol sa limang 
tinapay na sebada, na lumabis sa nagsikain. 

kaya't nang makita nang manga tao ang tandang ginawa niya, ay kanilang sinabi, totoong ito nga ang 
propeta na paririto sa sanglibutan. 

nang mapaghalata nga ni jesus na sila'y magsisilapit at siya'y agawin, upang siya'y gawing hari, ay muling 
nagbalik sa bundok na nagiisa. 

at nang kinahapunan, ay nagsilusong ang kaniyang manga alagad sa dagat, 

at nagsilulan sila sa isang daong, at kanilang tinatawid ang dagat hanggang sa capernaum. at madilim na 
nga, at hindi dumarating sa kanila si jesus. 

at lumalaki ang dagat dahil sa isang malakas na hanging humihihip. 

nang sila nga'y mangakagaod na nang may dalawangpu''t lima o tatlongpung estadio, ay kanilang nakita 
si jesus na lumalakad sa ibabaw nang dagat, at lumalapit sa daong: at sila'y nangahintakutan. 
datapuwa't sinabi niya sa kanila, ako nga, huwag kayong mangatakot. 

malugod nga nilang tinanggap siya sa daong: at pagdaka'y dumating ang daong sa lupang kanilang 
tinutumpa. 

nang kinabukasan ay nakita nang karamihang nakatayo sa kabilang ibayo nang dagat na doo'y walang 
ibang daong, kundi isa, at hindi lumulan sa daong si jesus na kasama nang kaniyang manga alagad, kundi 
ang kaniyang manga alagad lamang ang nagsipaglayag 

(gayon man ay may manga daong na nagsidating na mula sa tiberias malapit sa dako na kanilang 
kinainan nang tinapay pagkatapos na makapagpasalamat ang panginoon): 

nang makita nga nang karamihan na wala roon si jesus, ni ang kaniyang manga alagad man, ay nagsilulan 
sila sa manga daong, at nagsidating sa capernaum, na hinahanap si jesus. 

at nang siya'y kanilang masumpungan sa kabilang ibayo nang dagat, ay kanilang sinabi sa kanila, rabi, 
kailan ka dumating dito? 

sinagot sila ni jesus at sinabi, katotohanan, katotohanang sinasabi ko sa inyo, ako'y inyong hinahanap, 
hindi dahil sa inyong nangakitang manga tanda, kundi dahil sa kayo'y nagsikain nang tinapay, at kayo'y 
nangabusog. 

magsigawa kayo hindi dahil sa pagkaing napapanis, kundi dahil sa pagkaing tumatagal sa buhay na 
walang hanggan, na ibibigay sa inyo nang anak nang tao: sapagka't siyang tinatakan nang ama, sa 
makatuwid baga'y ang diyos. 

sinabi nga nila sa kaniya, ano ang kinakailangan naming gawin, upang aming magawa ang manga gawa 
nang diyos? 

sumagot si jesus at sa kanila'y sinabi, ito ang gawa nang diyos, na inyong sampalatayanan yaong 
kaniyang sinugo. 

sinabi nga nila sa kaniya, ano nga ang inyong ginagawa na pinakatanda, upang aming makita, at 
sampalatayanan ka namin? ano ang ginagawa mo? 

nagsikain ang aming manga magulang nang mana sa ilang, gaya nang nasusulat, tinapay na galing sa 
langit ang sa kanila'y kaniyang ipinakain. 

sinabi nga sa kanila ni jesus, katotohanan, katotohanang sinasabi ko sa inyo, hindi si moises ang 
nagbigay sa inyo nang tinapay na galing sa langit: kundi ang aking ama ang nagbibigay sa inyo nang 
tunay na tinapay na galing sa langit. 

sapagka't ang tinapay nang diyos ay yaong bumababang mula sa langit, at nagbibigay buhay sa 
sanglibutan. 

sa kaniya nga'y kanilang sinabi, panginoon, bigyan mo kaming palagi nang tinapay na ito. 

sa kanila'y sinabi ni jesus, ako ang tinapay nang kabuhayan: ang lumalapit sa akin ay hindi magugutom, 
at ang sumasampalataya sa akin kailan ma'y hindi mauuhaw. 

datapuwa't sinabi ko sa inyo, na nakita ninyo ako, at gayon ma'y hindi kayo nagsisampalataya. 

ang lahat nang ibinibigay sa akin nang ama ay magsisilapit sa akin: at ang lumalapit sa akin sa anomang 
paraan ay hindi ko itataboy. 

sapagka't bumaba akong mula sa langit, hindi upang gawin ko ang aking sariling kalooban, kundi ang 
kalooban nang nagsugo sa akin. 

at ito ang kalooban nang nagsugo sa akin, na sa lahat nang ibinigay niya sa akin ay huwag kong iwala ang 
anoman, kundi ibangon sa huling araw. 

sapagka't ito ang kalooban nang aking ama, na ang bawa't nakakakita sa anak, at sa kaniya'y 
sumampalataya, ay magkaroon nang walang hanggang buhay, at akin siyang ibabangon sa huling araw. 
ang manga judio nga ay nagbulongbulungan tungkol sa kaniya sapagka't kaniyang sinabi, ako ang tinapay 
na bumabang galing sa langit. 

at kanilang sinabi, hindi baga ito'y si jesus, ang anak ni jose, na nakikilala natin ang kaniyang ama at ina? 
paano ngang sinasabi niya, ako'y bumabang galing sa langit? 

sumagot si jesus at sa kanila'y sinabi, huwag kayong mangagbulongbulungan. 

walang taong makalalapit sa akin, maliban nang ang amang nagsugo sa akin ang sa kaniya'y magdala sa 
akin, at siya'y aking ibabangon sa huling araw. 

nasusulat sa manga propeta, at tuturuan silang lahat nang diyos. ang bawa't nakarinig sa ama, at natuto, 
ay lumalapit sa akin. 

hindi sa ang sinoma'y nakakita sa ama, kundi yaong nanggaling sa diyos, siya ang nakakita sa ama. 
katotohanan, katotohanang sinasabi ko sa inyo, ang sumasampalataya ay may buhay na walang 
hanggan. 

ako ang tinapay nang kabuhayan. 

nagsikain ang inyong manga magulang nang mana sa ilang, at sila'y nangamatay. 

ito ang tinapay na bumababang galing sa langit, upang ang taong makakain, ay huwag mamatay. 

ako ang tinapay na buhay na bumabang galing sa langit: kung ang sinoman ay kumain nang tinapay na 
ito, siya'y mabubuhay magpakailan man: oo at ang tinapay na aking ibibigay ay ang aking laman, sa 
ikabubuhay nang sanglibutan. 

ang manga judio nga'y nangagtatalo, na nangagsasabi, paanong maipakakain sa atin nang taong ito ang 
kaniyang laman? 

sinabi nga sa kanila ni jesus, katotohanan, katotohanang sinasabi ko sa inyo, maliban nang inyong kanin 
ang laman nang anak nang tao at inumin ang kaniyang dugo, ay wala kayong buhay sa inyong sarili. 

ang kumakain nang aking laman at umiinom nang aking dugo ay may buhay na walang hanggan, at siya'y 
aking ibabangon sa huling araw. 

sapagka't ang aking laman ay tunay na pagkain, at ang aking dugo ay tunay na inumin. 

ang kumakain nang aking laman at umiinom nang aking dugo ay nananahan sa akin, at ako'y sa kaniya. 
kung paanong sinugo ako nang amang buhay, at ako'y nabubuhay dahil sa ama, gayon din naman ang 
kumakain sa akin, siya nama'y mabubuhay dahil sa akin. 

ito ang tinapay na bumabang galing sa langit: hindi gaya nang manga magulang na nagsikain, at 
nangamatay, ang kumakain nang tinapay na ito ay mabubuhay magpakailan man. 

sinabi niya ang manga bagay na ito sa sinagoga, samantalang siya'y nagtuturo sa capernaum. 

marami nga sa kaniyang manga alagad, nang kanilang marinig ito, ay nangagsabi, matigas ang 
pananalitang ito; sino ang makaririnig noon? 

datapuwa't pagkaalam ni jesus sa kaniyang sarili na nagbubulongbulungan ang kaniyang manga alagad 
tungkol dito, sa kanila'y sinabi, ito baga'y nakapagpapatisod sa inyo? 

ano nga kung makita ninyong umaakyat ang anak nang tao sa kinaroroonan niya nang una? 

ang espiritu nga ang bumubuhay, sa laman ay walang anomang pinakikinabang: ang manga salitang 
sinalita ko sa inyo ay pawang espiritu, at pawang buhay. 

datapuwa't may ilan sa inyong hindi nagsisisampalataya. sapagka't talastas na ni jesus buhat pa nang 
una kung sino-sino ang hindi nagsisisampalataya, at kung sino ang sa kaniya'y magkakanulo. 

at sinabi niya, dahil dito'y sinabi ko sa inyo, na walang taong makalalapit sa akin, maliban na ipagkaloob 
sa kaniya nang ama. 

dahil dito'y marami sa kaniyang manga alagad ay nagsitalikod, at hindi na nagsisama sa kaniya. 

sinabi nga ni jesus sa labingdalawa, ibig baga ninyong magsialis din naman? 

sinagot siya ni simon pedro, panginoon, kanino kami magsisiparoon? ikaw ang may manga salita nang 
buhay na walang hanggan. 

at kami'y nagsisisampalataya at nakikilala namin na ikaw ang banal nang diyos. 

sinagot sila ni jesus, hindi baga hinirang ko kayong labingdalawa, at ang isa sa inyo ay diablo? 

tinukoy nga niya si judas na anak ni simon iscariote, sapagka't siya ang sa kaniya'y magkakanulo, 
palibhasa'y isa sa labingdalawa. 

at pagkatapos nang manga bagay na ito ay naglakad si jesus sa galilea: sapagka't ayaw siyang maglakad 
sa judea, dahil sa pinagsisikapan nang manga judio na siya'y patayin. 

malapit na nga ang pista nang manga judio, ang pista nang manga tabernakulo. 

sinabi nga sa kaniya nang kaniyang manga kapatid, umalis ka rito, at pumaroon ka sa judea, upang 
makita naman nang iyong manga alagad ang manga gawang iyong ginagawa. 

sapagka't walang taong gumagawa nang anomang bagay sa lihim, at nagsisikap ihayag ang kaniyang 
sarili. kung ginagawa mo ang manga bagay na ito ay pakilala ka sa sanglibutan. 

sapagka't kahit ang kaniyang manga kapatid man ay hindi nagsisisampalataya sa kaniya. 

sinabi nga sa kanila ni jesus, hindi pa dumarating ang aking panahon, datapuwa't ang inyong panahon ay 
laging nahahanda. 

hindi mangyayaring kayo'y kapootan nang sanglibutan: nguni't ako'y kinapopootan, sapagka't siya'y 
aking pinatototohanang masasama ang kaniyang manga gawa. 

mangagsiahon kayo sa pista: ako'y hindi aahon sa pistang ito: sapagka't hindi pa nagaganap ang aking 
panahon. 

at nang masabi sa kanila ang manga bagay na ito, ay nanahan pa siya sa galilea. 

datapuwa't nang mangakaahon na ang kaniyang manga kapatid sa pista, saka naman siya umahon, hindi 
sa hayag, kundi waring sa lihim. 

hinahanap nga siya nang manga judio sa pista, at kanilang sinasabi, saan naroon siya? 

at nagkaroon nang maraming bulongbulungan tungkol sa kaniya ang karamihan: sinasabi nang ilan, 
gayon man ay walang taong nagsasalita nang hayag tungkol sa kaniya dahil sa takot sa manga judio. 
datapuwa't nang ang kapistahan nga'y nasa kalagitnaan na ay umahon si jesus sa templo, at nagturo. 
nagsipanggilalas nga ang manga judio, na nangagsasabi, paanong nakaaalam ang taong ito nang manga 
karunungan, gayong hindi naman nagaral kailan man? 

sinagot nga sila ni jesus, at sinabi, ang turo ko ay hindi akin, kundi doon sa nagsugo sa akin. 

kung ang sinomang tao ay nagiibig gumawa nang kaniyang kalooban, ay makikilala niya ang turo, kung 
ito'y sa diyos, o kung ako'y nagsasalita na mula sa aking sarili. 

ang nagsasalita nang sa ganang kaniyang sarili'y humahanap nang kaniyang sariling kaluwalhatian: 
datapuwa't ang humahanap nang kaluwalhatian niyaong sa kaniya'y nagsugo, ang gayon ay totoo, at sa 
kaniya'y walang kalikuan. 

hindi baga ibinigay sa inyo ni moises ang kautusan, at gayon ma'y wala sa inyong gumaganap nang 
kautusan? bakit ninyo pinagsisikapang ako'y patayin? 

sumagot ang karamihan, mayroon kang demonio: sino ang nagsisikap na ikaw ay patayin? 

sumagot si jesus at sa kanila'y sinabi, isang gawa ang aking ginawa, at kayong lahat ay nagsipanggilalas 
dahil doon. 

ibinigay sa inyo ni moises ang pagtutuli (hindi sa ito'y kay moises, kundi sa manga magulang): at tinutuli 
ninyo sa sabbath ang isang lalake. 

kung tinatanggap nang lalake ang pagtutuli sa sabbath, upang huwag labagin ang kautusan ni moises, 
nangagagalit baga kayo sa akin, dahil sa pinagaling kong lubos ang isang tao sa sabbath? 

huwag kayong magsihatol ayon sa anyo, kundi magsihatol kayo nang matuwid na paghatol. 

sinabi nga nang ilang taga jerusalem, hindi baga ito ang kanilang pinagsisikapang patayin? 

at narito, siya'y hayag na nagsasalita, at walang anomang sinasabi sila sa kaniya. napagkikilala kayang 
tunay nang manga pinuno na ito ang cristo? 

gayon man ay nakikilala namin ang taong ito kung taga saan siya: datapuwa't pagparito nang cristo, 
sinoma'y walang makakaalam kung taga saan siya. 

sumigaw nga si jesus sa templo, na nagtuturo at sinasabi, ako'y inyong nakikilala at nalalaman din 
naman ninyo kung taga saan ako, at hindi ako naparito sa aking sarili, datapuwa't ang nagsugo sa akin ay 
tunay, na hindi ninyo nakikilala. 

siya'y nakikilala ko; sapagka't ako'y mula sa kaniya, at siya ang nagsugo sa akin. 

pinagsisikapan nga nilang siya'y hulihin: at walang taong sumunggab sa kaniya, sapagka't hindi pa 
dumarating ang kaniyang oras. 

datapuwa't sa karamihan ay marami ang nagsisampalataya sa kaniya, at kanilang sinasabi, pagparito 
nang cristo, ay gagawa pa baga siya nang lalong maraming tanda kay sa manga ginawa nang taong ito? 
nangarinig nang manga fariseo ang bulongbulungan nang karamihan tungkol sa kaniya, at nangagsugo 
ang manga pangulong saserdote at ang manga fariseo nang manga punong kawal upang siya'y hulihin. 
sinabi nga ni jesus, makikisama pa ako sa inyong sangdaling panahon, at ako'y paroroon sa nagsugo sa 
akin. 

hahanapin ninyo ako, at hindi ako masusumpungan: at kung saan ako naroroon, ay hindi kayo 
makaparoroon. 

ang manga judio nga'y nangagsangusapan, saan paroroon ang taong ito na hindi natin siya 
masusumpungan? siya kaya'y paroroon sa nagsisipangalat sa gitna nang manga griego, at magtuturo sa 
manga griego? 

ano ang salitang ito na kaniyang sinabi, hahanapin ninyo ako, at hindi ninyo ako masusumpungan, at 
kung saan ako naroroon, ay hindi kayo makaparoroon? 

nang huling araw nga, na dakilang araw nang kapistahan, si jesus ay tumayo at sumigaw, na nagsasabi, 
kung ang sinomang tao'y nauuhaw, ay pumarito siya sa akin, at uminom. 

ang sumasampalataya sa akin, gaya nang sinasabi nang kasulatan, ay mula sa loob niya ay aagos ang 
manga ilog nang tubig na buhay. 

(nguni't ito'y sinalita niya tungkol sa espiritu, na tatanggapin nang manga magsisisampalataya sa kaniya: 
sapagka't hindi pa ipinagkakaloob ang espiritu: sapagka't si jesus ay hindi pa niluluwalhati.) 

ang ilan nga sa karamihan, nang marinig ang manga salitang ito, ay nangagsabi, tunay na ito ang 
propeta. 

sinasabi nang manga iba, ito nga ang cristo. datapuwa't sinasabi nang ilan, ano, sa galilea baga 
manggagaling ang cristo? 

hindi baga sinabi nang kasulatan na ang cristo ay manggagaling sa lahi ni david, at mula sa bet-lehem, 
ang nayong kinaroonan ni david? 

kaya nangyaring nagkaroon nang pagkakabahabahagi sa karamihan dahil sa kaniya. 

at ibig nang ilan sa kanila na siya'y hulihin, datapuwa't walang taong sumunggab sa kaniya. 
nagsidating nga ang manga punong kawal sa manga pangulong saserdote at sa manga fariseo, at sinabi 
nila sa kanila, bakit hindi ninyo siya dinala? 

nagsisagot ang manga punong kawal, kailan ma'y walang taong nagsalita nang gayon. 

sinagot nga sila nang manga fariseo, kayo baga naman ay nangailigaw rin? 

sumampalataya baga sa kaniya ang sinoman sa manga pinuno, o ang sinoman sa manga fariseo? 
datapuwa't ang karamihang ito na hindi nakaaalam nang kautusan ay sinumpa. 

sinabi sa kanila ni nicodemo (yaong pumaroon kay jesus nang una, na isa sa kanila), 

hinahatulan baga nang ating kautusan ang isang tao, malibang siya muna'y dinggin at talastasin kung 
ano ang kaniyang ginagawa? 

sila'y nagsisagot at sinabi sa kaniya, ikaw baga'y taga galilea rin? siyasatin mo, at tingnan mo na sa 
galilea ay walang lumitaw na propeta. 

ang bawa't tao'y umuwi sa kanikaniyang sariling bahay: 

datapuwa't si jesus ay napasa bundok nang manga olivo. 

at pagka umaga ay nagbalik siya sa templo, at ang buong bayan ay lumapit sa kaniya, at siya'y naupo, at 
sila'y tinuruan. 

at dinala sa kaniya nang manga eskriba at nang manga fariseo ang isang babaing nahuli sa 
pangangalunya, at nang mailagay siya sa gitna, 

ay sinabi nila sa kaniya, guro, nahuli ang babaing ito sa kasalukuyan nang pangangalunya. 

sa kautusan nga ay ipinagutos sa amin ni moises na batuhin ang manga ganyan: ano nga ang iyong sabi 
tungkol sa kaniya? 

at ito'y kanilang sinabi, na siya'y sinusubok, upang sa kaniya'y may maisumbong sila. datapuwa't yumuko 
si jesus, at sumulat nang kaniyang daliri sa lupa. 

datapuwa't nang sila'y nangagpatuloy nang pagtatanong sa kaniya, ay umunat siya, at sa kanila'y sinabi, 
ang walang kasalanan sa inyo, ay siyang unang bumato sa kaniya. 

at muli siyang yumuko, at sumulat nang kaniyang daliri sa lupa. 

at sila, nang ito'y kanilang marinig, ay nagsialis na isa-isa, na nagpasimula sa katandatandaan, hanggang 
sa kahulihulihan: at iniwang magisa si jesus at ang babae, sa kinaroroonan nito, sa gitna. 

at umunat si jesus, at sa kaniya'y sinabi, babae, saan sila nangaroroon? wala bagang taong humatol sa 
iyo? 

at sinabi niya, wala sinoman, panginoon. at sinabi ni jesus, ako man ay hindi rin hahatol sa iyo: humayo 
ka nang iyong lakad, mula ngayo'y huwag ka nang magkasala. 

muli ngang nagsalita sa kanila si jesus, na sinasabi, ako ang ilaw nang sanglibutan: ang sumusunod sa 
akin ay hindi lalakad sa kadiliman, kundi magkakaroon nang ilaw nang kabuhayan. 

sinabi nga sa kaniya nang manga fariseo, nagpapatotoo ka sa iyong sarili: hindi totoo ang patotoo mo. 
sumagot si jesus at sa kanila'y sinabi, bagama't ako'y nagpapatotoo sa akin din, ay totoo ang aking 
patotoo, sapagka't nalalaman ko kung saan ako nanggaling, at kung saan ako paroroon: datapuwa't 
hindi ninyo nalalaman kung saan ako nanggaling, o kung saan ako paroroon. 

nagsisihatol kayo ayon sa laman, ako'y hindi humahatol sa kanino mang tao. 

oo, at kung ako'y humahatol, ang hatol ko'y totoo, sapagka't hindi ako nagiisa, kundi ako at ang ama na 
nagsugo sa akin. 

oo, at sa inyong kautusan ay nasusulat, na ang patotoo nang dalawang tao ay totoo. 

ako ang nagpapatotoo sa akin din, at ang amang nagsugo sa akin ay nagpapatotoo sa akin. 

sa kaniya nga'y kanilang sinabi, saan naroroon ang iyong ama? sumagot si jesus, hindi ninyo nakikilala 
ako, ni ang aking ama: kung ako'y inyong makilala, ay makikilala rin ninyo ang aking ama. 

sinalita niya ang manga salitang ito sa dakong kabang-yaman, nang nagtuturo siya sa templo: at walang 
taong humuli sa kaniya, sapagka't hindi pa dumarating ang kaniyang oras. 

muli ngang sinabi niya sa kanila, yayaon ako, at ako'y inyong hahanapin, at mangamamatay kayo sa 
inyong kasalanan: sa aking paroroonan, ay hindi kayo mangakaparoroon. 

sinabi nga nang manga judio, siya kaya'y magpapakamatay, sapagka't kaniyang sinabi, sa aking 
paroroonan, ay hindi kayo mangakaparoroon. 

at sa kanila'y kaniyang sinabi, kayo'y manga taga ibaba, ako'y taga itaas: kayo'y manga taga sanglibutang 
ito, ako'y hindi taga sanglibutang ito. 

sinabi ko nga sa inyo, na kayo'y mangamamatay sa inyong manga kasalanan: sapagka't malibang kayo'y 
magsisampalataya na ako nga ang cristo, ay mangamamatay kayo sa inyong manga kasalanan. 


1176 


sa kaniya nga'y kanilang sinabi, sino ka baga? sinabi sa kanila ni jesus, siya rin na sinalita ko sa inyo mula 
pa nang una. 

mayroon akong maraming bagay na sasalitain at hahatulan tungkol sa inyo: gayon pa man ang nagsugo 
sa akin ay totoo, at ang manga bagay na sa kaniya'y aking narinig, ang manga ito ang sinasalita ko sa 
sanglibutan. 

hindi nila napagunawa na tungkol sa ama ang kaniyang sinasalita sa kanila. 

sinabi nga ni jesus, kung maitaas na ninyo ang anak nang tao, saka ninyo makikilala na ako nga ang 
cristo, at wala akong ginagawa sa aking sarili, kundi sinalita ko ang manga bagay na ito, ayon sa itinuro 
sa akin nang ama. 

at ang nagsugo sa akin ay sumasa akin, hindi niya ako binayaang nagiisa, sapagka't ginagawa kong lagi 
ang manga bagay na sa kaniya'y nakalulugod. 

samantalang sinasalita niya ang manga bagay na ito, ay maraming nagsisampalataya sa kaniya. 

sinabi nga ni jesus sa manga judiong yaon na nagsisisampalataya sa kaniya, kung kayo'y magsisipanatili 
sa aking salita, kung magkagayo'y tunay nga kayong manga alagad ko; 

at inyong makikilala ang katotohanan, at ang katotohana'y magpapalaya sa inyo. 

sa kaniya'y kanilang isinagot, kami'y binhi ni abraham, at kailan ma'y hindi pa naging alipin ninomang 
tao: paanong sinasabi mo, kayo'y magiging laya? 

sinagot sila ni jesus, katotohanan, katotohanang sinasabi ko sa inyo, ang bawa't nagkakasala ay alipin 
nang kasalanan. 

at ang alipin ay hindi nananahan sa bahay magpakailan man: ang anak ang nananahan magpakailan 
man. 

kung palayain nga kayo nang anak, kayo'y magiging tunay na laya. 

talastas ko na kayo'y binhi ni abraham: gayon ma'y pinagsisikapan ninyong ako'y patayin, sapagka't ang 
salita ko'y hindi magkasiya sa inyo. 

sinasalita ko ang manga bagay na aking nakita sa aking ama: at ginagawa rin ninyo ang manga bagay na 
inyong narinig sa inyong ama. 

sila'y nagsisagot at sa kaniya'y sinabi, si abraham ang aming ama. sa kanila'y sinabi ni jesus, kung kayo'y 
manga anak ni abraham, ay gagawin ninyo ang manga gawa ni abraham. 

datapuwa't ngayo'y pinagsisikapan ninyo akong patayin, na taong sa inyo'y nagsaysay nang 
katotohanan, na aking narinig sa diyos: ito'y hindi ginawa ni abraham. 

ginagawa ninyo ang manga gawa nang inyong ama. sinabi nila sa kaniya, hindi kami inianak sa 
pakikiapid, may isang ama kami, ang diyos. 

sinabi sa kanila ni jesus, kung ang diyos ang inyong ama, ay inyong iibigin ako: sapagka't ako'y nagmula 
at nanggaling sa diyos, sapagka't hindi ako naparito sa aking sarili, kundi sinugo niya ako. 

bakit hindi ninyo napaguunawa ang aking pananalita? sapagka't hindi ninyo mangyayaring dinggin ang 
aking salita. 

kayo'y sa inyong amang diablo, at ang manga nais nang inyong ama ang ibig ninyong gawin. siya'y isang 
mamamatay-tao buhat pa nang una, at hindi nananatili sa katotohanan, sapagka't walang katotohanan 
sa kaniya. pagka nagsasalita siya nang kasinungalingan, ay nagsasalita siya nang sa ganang kaniya: 
sapagka't siya'y isang sinungaling, at ama nito. 

nguni't dahil sa sinasabi ko ang katotohanan, ay hindi ninyo ako sinasampalatayanan. 

sino sa inyo ang makasusumbat sa akin tungkol sa kasalanan? kung sinasabi ko ang katotohanan, bakit 
hindi ninyo ako sinasampalatayanan? 

ang sa diyos ay nakikinig nang manga salita nang diyos: dahil dito'y hindi ninyo dinirinig, sapagka't kayo'y 
hindi sa diyos. 

nagsisagot ang manga judio at sa kaniya'y sinabi, hindi baga magaling ang aming pagkasabi na ikaw ay 
isang samaritano, at mayroon kang demonio? 

sumagot si jesus, ako'y walang demonio, kundi pinapupurihan ko ang aking ama, at ako'y inyong 
sinisiraan nang puri. 

nguni't hindi ko hinahanap ang aking sariling kaluwalhatian: may isang humahanap at humahatol. 
katotohanan, katotohanang sinasabi ko sa inyo, kung ang sinoman ay tutupad nang aking salita, ay hindi 
siya makakakita magpakailan man nang kamatayan. 

sinabi nang manga judio sa kaniya, ngayo'y nalalaman naming mayroon kang demonio. namatay si 
abraham, at ang manga propeta, at sinasabi mo, kung ang sinoman ay tutupad nang aking salita, ay hindi 
niya matitikman magpakailan man ang kamatayan. 

dakila ka pa baga sa aming amang abraham, na namatay? at nangamatay ang manga propeta: sino ang 
ipinalalagay mo sa iyong sarili? 

sumagot si jesus, kung niluluwalhati ko ang aking sarili, ang kaluwalhatian ko ay walang anoman: ang 
aking ama'y siyang lumuluwalhati sa akin, na tungkol sa kaniya'y sinasabi ninyo, na siya'y inyong diyos, 
at hindi ninyo siya napagkilala: nguni't nakikilala ko siya; at kung aking sasabihin, na hindi ko siya 
nakikilala, ay ako'y matutulad sa inyo, na sinungaling: datapuwa't nakikilala ko siya, at tinutupad ko ang 
kaniyang salita. 

nagalak ang inyong amang si abraham na makita ang aking araw: at nakita niya, at natuwa. 

sinabi nga sa kaniya nang manga judio, wala ka pang limangpung taon, at nakita mo si abraham? 

sinabi sa kanila ni jesus, katotohanan, katotohanang sinasabi ko sa inyo, bago ipinanganak si abraham, 
ay ako nga. 

sila nga'y nagsidampot nang manga bato upang ihagis sa kaniya: datapuwa't nagtago si jesus, at lumabas 
sa templo. 

at sa pagdaraan niya, ay nakita niya ang isang lalaking bulag mula sa kaniyang kapanganakan. 

at itinanong sa kaniya nang kaniyang manga alagad, na nangagsasabi, rabi, sino ang nagkasala, ang 
taong ito, o ang kaniyang manga magulang, upang siya'y ipanganak na bulag? 

sumagot si jesus, hindi dahil sa ang taong ito'y nagkasala, ni ang kaniyang manga magulang man: kundi 
upang mahayag sa kaniya ang manga gawa nang diyos. 

kinakailangan nating gawin ang manga gawa niyaong nagsugo sa akin, samantalang araw: dumarating 
ang gabi, na walang taong makagagawa. 

samantalang ako'y nasa sanglibutan, ako ang ilaw nang sanglibutan. 

nang masabi niya ang ganito, siya'y lumura sa lupa, at pinapagputik ang lura, at pinahiran ang manga 
mata niya nang putik, 

at sinabi sa kaniya, humayo ka, maghugas ka sa tangke nang siloe (na kung liliwanagin ay sinugo). siya 
nga'y humayo, at naghugas, at nagbalik na nakakakita. 

ang manga kapitbahay nga, at ang nangakakita sa kaniya nang una, na siya'y pulubi, ay nangagsabi, hindi 
baga ito ang nauupo at nagpapalimos? 

sinabi nang manga iba, siya nga: sinabi nang manga iba, hindi, kundi nakakamukha niya. sinabi niya, ako 
nga. 

sa kaniya nga'y kanilang sinabi, paano nga ang pagkadilat nang iyong manga mata? 

sumagot siya, ang lalaking tinatawag na jesus ay gumawa nang putik, at pinahiran ang aking manga 
mata, at sinabi sa akin, humayo ka sa siloe, at maghugas ka: kaya't ako'y humayo at naghugas, at ako'y 
tumanggap nang paningin. 

at sinabi nila sa kaniya, saan naroon siya? sinabi niya, hindi ko nalalaman. 

dinala nila sa manga fariseo siya na nang una'y bulag. 

araw nga nang sabbath nang gumawa nang putik si jesus, at padilatin ang kaniyang manga mata. 

muli ngang tinanong naman siya nang manga fariseo kung paanong tumanggap siya nang kaniyang 
paningin. at sinabi niya sa kanila, nilagyan niya nang putik ang ibabaw nang aking manga mata, at 
naghugas ako, at ako'y nakakakita. 

ang ilan nga sa manga fariseo ay nangagsabi, ang taong ito'y hindi galing sa diyos, sapagka't hindi 
nangingilin sa sabbath. datapuwa't sinasabi nang manga iba, paano bagang makagagawa nang gayong 
manga tanda ang isang taong makasalanan? at nagkaroon nang pagkakabahabahagi sa gitna nila. 
muling sinabi nga nila sa bulag, ano ang sabi mo tungkol sa kaniya, na siyang nagpadilat nang iyong 
manga mata? at kaniyang sinabi, siya'y isang propeta. 

hindi nga nagsipaniwala ang manga judio tungkol sa kaniya, na siya'y naging bulag, at tumanggap nang 
kaniyang paningin, hanggang sa kanilang tinawag ang manga magulang niyaong tumanggap nang 
kaniyang paningin, 

at nangagtanong sa kanila, na sinasabi, ito baga ang inyong anak, na sinasabi ninyong ipinanganak na 
bulag? paano ngang nakakakita siya ngayon? 

nagsisagot ang kaniyang manga magulang, at nangagsabi, nalalaman naming ito'y aming anak, at siya'y 
ipinanganak na bulag: 

datapuwa't kung paanong siya'y nakakakita ngayon, ay hindi namin nalalaman, o kung sino ang 
nagpadilat nang kaniyang manga mata, ay hindi namin nalalaman: tanungin siya, siya'y may gulang na; 
siya'y magsasalita para sa sarili niya. 

ang manga bagay na ito'y sinabi nang kaniyang manga magulang, sapagka't nangatatakot sa manga 
judio: sapagka't pinagkaisahan na nang manga judio, na kung ang sinomang tao'y ipahayag siya na siya 
ang cristo, ay palayasin siya sa sinagoga. 

kaya't sinabi nang kaniyang manga magulang, siya'y may gulang na; tanungin siya. 

dahil dito'y tinawag nilang bilang ikalawa ang taong naging bulag, at sinabi sa kaniya, luwalhatiin mo ang 
diyos: nalalaman naming makasalanan ang taong ito. 

sumagot nga siya, kung siya'y makasalanan ay hindi ko nalalaman: isang bagay ang nalalaman ko, na, 
bagaman ako'y naging bulag, ngayo'y nakakakita ako. 

sinabi nga nila sa kaniya, ano ang ginawa niya sa iyo? paano ang pagkapadilat niya sa iyong manga 
mata? 

sinagot niya sila, kasasabi ko lamang sa inyo, at hindi ninyo pinakinggan, bakit ibig ninyong marinig uli? 
ibig baga naman ninyong kayo'y maging manga alagad niya? 

at siya'y kanilang inalipusta, at sinabi, ikaw ang alagad niya, datapuwa't kami'y manga alagad ni moises. 
nalalaman naming nagsalita ang diyos kay moises: datapuwa't tungkol sa taong ito, ay hindi namin 
nalalaman kung taga saan siya. 

sumagot ang tao at sa kanila'y sinabi, narito nga ang kagilagilalas, na hindi ninyo nalalaman kung siya'y 
taga saan, at gayon ma'y pinadilat niya ang aking manga mata. 

nalalaman naming hindi pinakikinggan nang diyos ang manga makasalanan: datapuwa't kung ang 
sinomang tao'y maging mananamba sa diyos, at ginagawa ang kaniyang kalooban, siya'y pinakikinggan 
niya. 

buhat nang lalangin ang sanglibutan ay hindi narinig kailan man na napadilat nang sinoman ang manga 
mata nang isang taong ipinanganak na bulag. 

kung ang taong ito'y hindi galing sa diyos, ay hindi makagagawa nang anoman. 

sila'y nagsisagot at sa kaniya'y sinabi, ipinanganak kang lubos sa manga kasalanan, at ikaw baga ang 
nagtuturo sa amin? at siya'y pinalayas nila. 

nabalitaan ni jesus na siya'y pinalayas nila, at pagkasumpong sa kaniya, ay sinabi niya, sumasampalataya 
ka baga sa anak nang diyos? 

sumagot siya at sinabi. at sino baga siya, panginoon, upang ako'y sumampalataya sa kaniya? 

sinabi sa kaniya ni jesus, siya'y nakita mo na, at siya nga na nakikipagsalitaan sa iyo. 

at sinabi niya, panginoon, sumasampalataya ako. at siya'y sinamba niya. 

at sinabi ni jesus, sa paghatol ay naparito ako sa sanglibutang ito, upang ang manga hindi nakakakita ay 
mangakakita: at upang ang manga nakakakita, ay maging manga bulag. 


1179 


yaong manga fariseo na kasama niya ay nangakarinig nang manga bagay na ito, at sinabi sa kaniya, kami 
baga naman ay manga bulag din? 

sa kanila'y sinabi ni jesus, kung kayo'y manga bulag, ay hindi kayo magkakaroon nang kasalanan: 
datapuwa't ngayo'y sinasabi ninyo, kami'y nangakakakita: nananatili ang inyong kasalanan. 
katotohanan, katotohanang sinasabi ko sa inyo, ang pumapasok sa hindi pintuan nang kulungan nang 
manga tupa kundi umaakyat sa ibang daan, ang gayon ay tulisan at magnanakaw. 

datapuwa't ang pumapasok sa pintuan ay siyang pastor nang manga tupa. 

binubuksan siya nang bantaypinto, at dinirinig nang manga tupa ang kaniyang tinig: at tinatawag ang 
kaniyang sariling manga tupa sa pangalan, at sila'y inihahatid sa labas. 

pagka nailabas na niya ang lahat nang sariling kaniya, ay pinangungunahan niya sila, at nagsisisunod sa 
kaniya ang manga tupa: sapagka't nakikilala nila ang kaniyang tinig. 

at sa iba'y hindi sila magsisisunod, kundi magsisitakas sa kaniya: sapagka't hindi nila nakikilala ang tinig 
nang manga iba. 

sinalita ni jesus sa kanila ang talinghagang ito: datapuwa't hindi nila napagunawa kung anong manga 
bagay ang sa kanila'y sinasalita. 

muli ngang sinabi sa kanila ni jesus, katotohanan, katotohanang sinasabi ko sa inyo, ako ang pintuan 
nang manga tupa. 

ang lahat nang nangauwna sa aking nagsiparito ay manga magnanakaw at manga tulisan: datapuwa't 
hindi sila dininig nang manga tupa. 

ako ang pintuan: ang sinomang taong pumasok sa akin, ay siya'y maliligtas, at papasok at lalabas, at 
makasusumpong nang pastulan. 

hindi pumaparito ang magnanakaw, kundi upang magnakaw, at pumatay, at pumuksa: ako'y naparito 
upang sila'y magkaroon nang buhay, at magkaroon nang kasaganaan nito. 

ako ang mabuting pastor: ibinibigay nang mabuting pastor ang kaniyang buhay dahil sa manga tupa. 
ang nagpapaupa, at hindi ang pastor, na hindi may-ari nang manga tupa, ay nakikitang dumarating ang 
lobo, at pinababayaan ang manga tupa, at tumatakas, at inaagaw sila nang lobo, at pinapangangalat: 
siya'y tumatakas sapagka't siya'y upahan, at hindi ipinagmamalasakit ang manga tupa. 

ako ang mabuting pastor, at nakikilala ko ang sariling akin, at ang sariling akin ay nakikilala ako, 

gaya nang pagkakilala sa akin nang ama, at nang sa ama ay pagkakilala ko; at ibinibigay ko ang aking 
buhay dahil sa manga tupa. 

at mayroon akong ibang manga tupa, na hindi sa kulungang ito: sila'y kailangan din namang dalhin ko, at 
kanilang diringgin ang aking tinig, at sila'y magiging isang kawan, at magkakaroon nang isang pastor. 
dahil dito'y sinisinta ako nang ama, sapagka't ibinibigay ko ang aking buhay, upang kunin kong muli. 
sinoma'y hindi nagaalis sa akin nito, kundi kusa kong ibinibigay. may kapangyarihan akong magbigay 
nito, at may kapangyarihan akong kumuhang muli. tinanggap ko ang utos na ito sa aking ama. 

at muling nagkaroon nang isang pagbabahabahagi sa gitna nang manga judio dahil sa manga salitang ito. 
at sinasabi nang marami sa kanila, mayroon siyang demonio, at siya'y nauulol: bakit ninyo siya 
pinakikinggan? 

sinasabi nang manga iba, hindi sa inaalihan nang demonio ang manga sabing ito. maaari bagang ang 
demonio ay makapagpadilat nang manga mata nang bulag? 

at niyao'y kapistahan nang pagtatalaga sa jerusalem: 

noo'y tagginaw, at naglalakad si jesus sa templo sa portiko ni salomon. 

nilibot nga siya nang manga judio, at sa kaniya'y sinabi, hanggang kailan mo pa baga pagaalinlanganin 
kami? kung ikaw ang cristo, ay sabihin mong maliwanag sa amin. 

sinagot sila ni jesus, sinabi ko sa inyo, at hindi kayo nagsisampalataya: ang manga gawang ginagawa ko 
sa pangalan nang aking ama, ay siyang nangagpapatotoo sa akin. 

datapuwa't hindi kayo nagsisampalataya, sapagka't hindi kayo sa aking manga tupa. 

dinirinig nang aking manga tupa ang aking tinig, at sila'y aking nakikilala, at sila'y nagsisisunod sa akin: 

at sila'y binibigyan ko nang walang hanggang buhay, at kailan ma'y hindi sila malilipol, at hindi sila 
aagawin nang sinoman sa aking kamay. 

ang aking ama, na sa kanila ay nagbigay sa akin, ay lalong dakila kay sa lahat, at hindi sila maaagaw 
ninoman sa kamay nang ama. 

ako at ang ama ay iisa. 

nagsidampot uli nang manga bato ang manga judio upang siya'y batuhin. 

sinagot sila ni jesus, maraming mabubuting gawa na mula sa ama ang ipinakita ko sa inyo; alin sa manga 
gawang yaon ang ibinabato ninyo sa akin? 

sinagot siya nang manga judio, hindi dahil sa mabuting gawa ay binabato ka namin, kundi sa 
pamumusong, at sapagka't ikaw, bagaman ikaw ay tao, ay nagpapakunwari kang diyos. 

sinagot sila ni jesus, hindi baga nasusulat sa inyong kautusan, aking sinabi, kayo'y manga diyos? 

kung tinawag niyang manga diyos, yaong manga dinatnan nang salita nang diyos (at hindi mangyayaring 
sirain ang kasulatan), 

sinasabi baga ninyo tungkol sa kaniya, na pinabanal nang ama at sinugo sa sanglibutan, ikaw ay 
namumusong, sapagka't sinasabi ko, ako ang anak nang diyos? 

kung hindi ko ginagawa ang manga gawa nang aking ama, ay huwag ninyo akong sampalatayanan. 
datapuwa't kung ginagawa ko, ang manga yaon kahit hindi kayo magsisampalataya sa akin, ay 
magsisampalataya kayo sa manga gawa, upang maalaman ninyo at mapagunawa na ang ama ay nasa 
akin, at ako'y nasa ama. 

muling pinagsikapan nilang siya'y hulihin: at siya'y tumakas sa kanilang manga kamay. 

at siya'y muling naparoon sa dako pa roon nang jordan sa dako nang una'y pinagbautismuhan ni juan: at 
siya'y tumira doon. 

at marami ang manga nagsiparoon sa kaniya, at kanilang sinabi, katotohanang si juan ay hindi gumawa 
nang tanda: nguni't lahat nang manga bagay na sinalita ni juan tungkol sa taong ito ay totoo. 

at marami ang manga nagsisampalataya sa kaniya roon. 

isang tao nga na may-sakit, si lazaro na taga betania, na nayon ni maria at ni marta na kaniyang kapatid. 
at ito'y yaong si maria na nagpahid sa panginoon nang unguento, at kinuskos ang kaniyang manga paa 
nang kaniyang manga buhok, na ang kaniyang kapatid na si lazaro ay may-sakit. 

nagpasugo nga sa kaniya ang manga kapatid na babae, na nagsasabi, panginoon, narito, siya na iyong 
iniibig ay may-sakit. 

nguni't pagkarinig ni jesus nito, ay sinabi niya, ang sakit na ito'y hindi sa ikamamatay, kundi sa 
ikaluluwalhati nang diyos, upang ang anak nang diyos ay luwalhatiin sa pamamagitan niyaon. 

iniibig nga ni jesus si marta, at ang kaniyang kapatid na babae, at si lazaro. 

nang mabalitaan nga niya na siya'y may-sakit, siya'y tumahang dalawang araw nang panahong yaon sa 
dating kinaroroonan niya. 

saka pagkatapos nito ay sinabi niya sa manga alagad, tayo nang muli sa judea. 

sinabi sa kaniya nang manga alagad, rabi, ngayo'y pinagsisikapang batuhin ka nang manga judio, at muli 
kang paroroon doon? 

sumagot si jesus, hindi baga ang araw ay may labingdalawang oras? kung ang isang tao'y lumalakad 
samantalang araw, ay hindi siya natitisod, sapagka't nakikita niya ang ilaw nang sanglibutang ito. 
nguni't ang isang taong lumalakad samantalang gabi, ay natitisod siya, sapagka't walang ilaw sa kaniya. 
ang manga bagay na ito'y sinalita niya: at pagkatapos nito'y sinabi niya sa kanila, si lazaro na ating 
kaibigan ay natutulog, nguni't ako'y paroroon, upang gisingin ko siya sa pagkakatulog. 

sinabi nga nang manga alagad sa kaniya, panginoon, kung siya'y natutulog, ay siya'y gagaling. 

sinalita nga ni jesus ang tungkol sa kaniyang pagkamatay: datapuwa't sinapantaha nila na ang sinalita ay 
ang karaniwang pagtulog. 

nang magkagayon nga ay sinabi sa kanila ni jesus nang malinaw, si lazaro ay patay. 

at ikinagagalak ko dahil sa inyo rin na ako'y wala roon, upang kayo'y magsipaniwala, gayon ma'y tayo na 
sa kaniya. 

si tomas nga, na tinatawag na didimo, ay nagsabi sa manga kapuwa niya alagad, tayo'y magsiparoon din 
naman, upang tayo'y mangamatay na kasama niya. 

kaya't nang dumating si jesus, ay naratnan niyang apat na araw na siya'y nalilibing. 

ang betania nga'y malapit sa jerusalem, na may layong labing-limang estadio; 

at marami sa manga judio ang nangakaparoon na kay marta at kay maria, upang sila'y aliwin tungkol sa 
kanilang kapatid. 

si marta nga, nang marinig niyang si jesus ay dumarating, ay yumaon at sumalubong sa kaniya: nguni't si 
maria ay nanatiling nakaupo sa bahay. 

sinabi nga ni marta kay jesus, panginoon, kung ikaw sana'y narito, disin ang kapatid ko ay hindi namatay. 
at ngayon man nama'y nalalaman ko na, anomang hingin mo sa diyos, ay ipagkakaloob sa iyo nang diyos. 
sinabi sa kaniya ni jesus, magbabangon uli ang iyong kapatid. 

si marta ay nagsabi sa kaniya, nalalaman ko na siya'y magbabangon uli sa pagkabuhay na maguli sa 
huling araw. 

sinabi sa kaniya ni jesus, ako ang pagkabuhay na maguli, at ang kabuhayan: ang sumasampalataya sa 
akin, bagama't siya'y mamatay, gayon ma'y mabubuhay siya; 

at ang sinomang nabubuhay at sumasampalataya sa akin ay hindi mamamatay magpakailan man. 
sinasampalatayanan mo baga ito? 

sinabi niya sa kaniya, oo, panginoon: sumasampalataya ako na ikaw ang cristo ang anak nang diyos, sa 
makatuwid baga'y ang naparirito sa sanglibutan. 

at nang masabi na niya ito, ay yumaon siya, at tinawag nang lihim si maria na kapatid niya, na sinasabi, 
ang guro ay narito, at tinatawag ka. 

at siya, nang marinig niya ito, ay nagtindig na madali, at pumaroon sa kaniya. 

(hindi pa nga dumarating si jesus sa nayon, kundi naroroon pa sa dakong kinasalubungan sa kaniya ni 
marta.) 

ang manga judio nga na kaniyang manga kasama sa bahay, at nangagsisialiw sa kaniya, pagkakita nilang 
si maria, na siya'y nagtindig na madali at lumabas, ay nagsisunod sa kaniya, na inaakalang paroroon siya 
sa libingan upang doo'y tumangis. 

si maria nga, pagdating niya sa kinaroroonan ni jesus, at pagkakita sa kaniya, ay nagpatirapa sa kaniyang 
paanan, na sinabi sa kaniya, panginoon, kung ikaw sana'y narito, disin ay hindi namatay ang aking 
kapatid. 

nang makita nga ni jesus na siya'y tumatangis, at gayon din ang manga judiong nagsisitangis na kasama 
niyang dumating, ay nalagim siya sa espiritu, at nagulumihanan, 

at sinabi, saan ninyo siya inilagay? sinabi nila sa kaniya, panginoon, halika at tingnan mo. 

tumangis si jesus. 

sinabi nga nang manga judio, tingnan ninyo kung gaano ang pagibig niya sa kaniya! 

datapuwa't ang ilan sa kanila'y nagsipagsabi, hindi baga magagawa nang taong ito, na nagpadilat nang 
manga mata nang bulag, na ang taong ito naman ay huwag mamatay? 

si jesus nga sa muling pagkalagim sa kaniyang sarili ay naparoon sa libingan. yaon nga'y isang yungib, at 
mayroong isang batong nakatakip sa ibabaw noon. 

sinabi ni jesus, alisin ninyo ang bato. si marta, na kapatid niyaong namatay, ay nagsabi sa kaniya, 
panginoon, sa ngayon ay nabubulok na ang bangkay sapagka't may apat na araw nang siya'y 
namamatay. 

sinabi sa kaniya ni jesus, di baga sinabi ko sa iyo, na, kung ikaw ay sasampalataya, ay makikita mo ang 
kaluwalhatian nang diyos? 

kaya't inalis nila ang bato. at itiningin ni jesus sa itaas ang kaniyang manga mata, at sinabi, ama, 
nagpapasalamat ako sa iyo, na ako'y iyong dininig. 

at nalalaman ko na ako'y lagi mong dinirinig: nguni't ito'y sinabi ko dahil sa karamihang nasa palibot, 
upang sila'y magsisampalataya na ikaw ang nagsugo sa akin. 

at nang masabi niya ang gayon, ay sumigaw siya nang malakas na tinig, lazaro, lumabas ka. 

siya na patay ay lumabas, na natatalian ang manga kamay at manga paa nang manga kayong panglibing, 
at ang kaniyang mukha ay nababalot nang isang panyo. sinabi sa kanila ni jesus, siya'y inyong kalagan, at 
bayaan ninyo siyang yumaon. 

marami nga sa manga judio ang nagsiparoon kay maria at nangakakita nang ginawa niya, ay 
nagsisampalataya sa kaniya. 

datapuwa't ang ilan sa kanila ay nagsiparoon sa manga fariseo, at sinaysay sa kanila ang manga bagay na 
ginawa ni jesus. 

ang manga pangulong saserdote nga at ang manga fariseo ay nangagpulong, at nagsipagsabi, ano ang 
ginagawa natin? sapagka't ang taong ito'y gumagawa nang maraming tanda. 

kung siya'y ating pabayaang gayon, ang lahat nang manga tao ay magsisisampalataya sa kaniya: at 
magsisiparito ang manga romano at pagkukunin ang ating kinaroroonan at gayon din naman ang ating 
bansa. 

nguni't ang isa sa kanila na si caifas, na dakilang saserdote nang taong yaon, ay nagsabi sa kanila, kayo'y 
walang nalalamang anoman. 

ni inyong niwawari na sa inyo'y nararapat na ang isang tao ay mamatay dahil sa bayan, at hindi ang 
buong bansa ay mapahamak. 

ito nga'y sinabi niya na hindi sa kaniyang sarili: kundi palibhasa ay dakilang saserdote nang taong yaon, 
ay hinulaan niya na si jesus ay dapat mamatay dahil sa bansa, 

at hindi dahil sa bansa lamang, kundi upang matipon din naman niya sa isa ang manga anak nang diyos 
na nagsisipangalat. 

kaya't mula nang araw na yaon ay pinagsanggunianan nilang ipapatay siya. 

si jesus ay hindi na naglalakad nang hayag sa gitna nang manga judio, kundi naparoon doon sa lupaing 
malapit sa ilang, sa isang bayan na tinatawag na efraim, at siya'y nanahanan doong kasama nang manga 
alagad. 

ang paskua nga nang manga judio ay malapit na: at maraming nagsiahon sa jerusalem mula sa lupaing 
yaon bago magpaskua, upang magsipaglinis. 

pinaghahanap nga nila si jesus, at pinaguusapan nang isa't isa, samantalang nangakatayo sila sa templo, 
anong akala ninyo? na hindi na kaya siya paririto sa pista? 

ang manga pangulong saserdote at ang manga fariseo nga ay nangagutos, na, kung ang sinomang tao'y 
nakakaalam nang kung saan siya naroroon, ay dapat niyang ihayag, upang kanilang madakip siya. 

anim na araw nga bago magpaskua ay naparoon si jesus sa betania, na kinaroroonan ni lazaro, na 
ibinangon ni jesus mula sa manga patay. 

kaya't iginawa siya doon nang isang hapunan: at si marta ay naglilingkod: datapuwa't si lazaro ay isa sa 
nangakaupo sa pagkain na kasalo niya. 

si maria nga'y kumuha nang isang libra nang unguentong taganas na nardo, na totoong mahalaga, at 
pinahiran ang manga paa ni jesus, at kinuskos ang kaniyang manga paa nang kaniyang manga buhok: at 
ang bahay ay napuno nang amoy nang unguento. 

datapuwa't si judas iscariote, na isa sa kaniyang manga alagad, na sa kaniya'y magkakanulo, ay nagsabi, 
bakit hindi ipinagbili ang unguentong ito nang tatlong daang denario, at ibigay sa manga dukha? 

ito'y sinabi nga niya, hindi sapagka't ipinagmalasakit niya ang manga dukha, kundi sapagka't siya'y 
magnanakaw, at yamang nasa kaniya ang supot ay kinukuha niya ang doon ay inilalagay. 

sinabi nga ni jesus, pabayaan ninyong ilaan niya ito ukol sa araw nang paglilibing sa akin. 

sapagka't ang manga dukha ay laging nasa inyo: nguni't ako'y hindi laging nasa inyo. 

ang karaniwang manga tao nga sa manga judio ay naalaman na siya'y naroroon: at sila'y nagsiparoon, 
hindi dahil kay jesus lamang, kundi upang makita nila si lazaro naman, na muling ibinangon niya mula sa 
manga patay. 

datapuwa't nangagsanggunian ang manga pangulong saserdote upang kanilang maipapatay pati si 
lazaro; 

sapagka't dahil sa kaniya'y marami sa manga judio ang nagsisialis at nagsisipanampalataya kay jesus. 
nang kinabukasan ang isang malaking karamihan na nagsiparoon sa pista, pagkabalita nila na si jesus ay 
dumarating sa jerusalem, 

ay nagsikuha nang manga palapa nang manga puno nang palma, at nagsilabas na sumalubong sa kaniya, 
na nagsisigawan, hosanna: mapalad ang pumaparito sa pangalan nang panginoon, sa makatuwid baga'y 
ang hari nang israel. 

at si jesus, pagkasumpong sa isang batang asno, ay sumakay doon, gaya nang nasusulat, 

huwag kang matakot, anak na babae nang sion: narito, ang iyong hari ay pumaparito, na nakasakay sa 
isang anak nang asno. 

ang manga bagay na ito ay hindi napagunawa nang kaniyang manga alagad sa pasimula: nguni't nang si 
jesus ay maluwalhati na, ay saka nila naalaala na ang manga bagay na ito ay sinulat tungkol sa kaniya, at 
kanilang ginawa ang manga bagay na ito sa kaniya. 


ang karamihan ngang kasama niya nang tawagin niya si lazaro mula sa libingan, at siya'y ibangon sa 
manga patay, ay siyang nangagpapatotoo. 

dahil dito rin naman ang karamihan ay nagsiyaon at sumalubong sa kaniya, sapagka't nabalitaan nila na 
siyang gumawa nang tandang ito. 

ang manga fariseo nga'y nangagsangusapan, tingnan ninyo kung paanong kayo'y walang anomang 
ikapanaig, narito, ang sanglibutan ay sumusunod sa kaniya. 

mayroon ngang ilang griego sa nagsiahon sa kapistahan upang magsisamba: 

ang manga ito nga'y nagsilapit kay felipe, na taga betsaida nang galilea, at nagsipamanhik sa kaniya, na 
sinasabi, ginoo, ibig sana naming makita si jesus. 

lumapit si felipe at sinabi kay andres: lumapit si andres, at si felipe, at kanilang sinabi kay jesus. 

at sinagot sila ni jesus, na nagsasabi, dumating na ang oras, na ang anak nang tao ay luluwalhatiin. 
katotohanan, katotohanang sinasabi ko sa inyo, maliban ang butil nang trigo ay mahulog sa lupa at 
mamatay, ay natitira siyang magiisa: nguni't kung mamatay, ay nagbubunga nang marami. 

ang umiibig sa kaniyang buhay ay mawawalan nito, at ang napopoot sa kaniyang buhay sa sanglibutang 
ito ay maiingatan yaon sa buhay na walang hanggan. 

kung ang sinomang tao'y naglilingkod sa akin, ay sumunod sa akin, at kung saan ako naroroon, ay doon 
naman doroon ang lingkod ko: kung ang sinomang tao'y maglingkod sa akin, ay siya'y pararangalan nang 
ama. 

ngayon ay nagugulumihanan ang aking kaluluwa, at ano ang aking sasabihin? ama, iligtas mo ako sa oras 
na ito. nguni't dahil dito ay naparito ako sa oras na ito. 

ama, luwalhatiin mo ang iyong pangalan. dumating nga ang isang tinig na mula sa langit, na nagsasabi, 
niluwalhati ko na, at muli kong luluwalhatiin. 

ang karamihan ngang nangaroroon, at nangakarinig, ay nagsipagsabing kumulog: sinabi nang manga iba, 
isang anghel ang nakipagusap sa kaniya. 

sumagot si jesus at sinabi, ang tinig na ito'y hindi dumating dahil sa akin, kundi dahil sa inyo. 

ngayon ang paghatol sa sanglibutang ito: ngayon ang prinsipe nang sanglibutang ito ay palalayasin. 

at ako, kung ako'y mataas na mula sa lupa, ang lahat nang manga tao ay palalapitin ko sa akin din. 
datapuwa't ito'y sinabi niya, na ipinaaalam kung sa anong kamatayan ang ikamamatay niya. 

sinagot nga siya nang karamihan, aming narinig sa kautusan na ang cristo ay lumalagi magpakailan man: 
at paanong sinasabi mo, kinakailangan na ang anak nang tao ay mataas? sino ang anak nang taong ito? 

sinabi nga sa kanila ni jesus, kaunting panahon na lamang sasagitna ninyo ang ilaw. kayo'y magsilakad 
samantalang nasa inyo ang ilaw, upang huwag kayong abutin nang kadiliman: at ang lumalakad sa 
kadiliman ay hindi nalalaman kung saan siya tutungo. 

samantalang nasa inyo ang ilaw, ay magsisampalataya kayo sa ilaw, upang kayo'y maging manga anak 
nang ilaw. ang manga bagay na ito'y sinalita ni jesus, at siya'y umalis at nagtago sa kanila. 

nguni't bagaman gumawa siya sa harap nila nang gayon maraming manga tanda, gayon ma'y hindi sila 
nagsisampalataya sa kaniya: 

upang maganap ang salita nang propeta isaias, na kaniyang sinalita, panginoon, sino ang naniwala sa 
aming balita? at kanino nahayag ang bisig nang panginoon? 

dahil dito'y hindi sila makapaniwala, sapagka't muling sinabi ni isaias, 

binulag niya ang kanilang manga mata, at pinatigas niya ang kanilang manga puso, baka sila'y 
mangakakita nang kanilang manga mata, at mangakaunawa nang kanilang puso at mangagbalik-loob, at 
sila'y mapagaling ko. 

ang manga bagay na ito'y sinabi ni isaias, sapagka't nakita niya ang kaniyang kaluwalhatian, at siya'y 
nagsalita nang tungkol sa kaniya. 

gayon man maging sa manga pinuno ay maraming nagsisampalataya sa kaniya; datapuwa't dahil sa 
manga fariseo ay hindi nila ipinahayag, baka sila'y mapalayas sa sinagoga: 

sapagka't iniibig nila nang higit ang kaluwalhatian sa manga tao kay sa kaluwalhatian sa diyos. 

at si jesus ay sumigaw at nagsabi, ang sumasampalataya sa akin, ay hindi sa akin sumasampalataya, 
kundi doon sa nagsugo sa akin. 

at ang nakakita sa akin, ay nakakita doon sa nagsugo sa akin. 

ako'y naparito na isang ilaw sa sanglibutan, upang ang sinomang sumampalataya sa akin ay huwag 
manatili sa kadiliman. 

at kung ang sinomang tao'y nakikinig sa aking manga pananalita, at hindi ingatan, ay hindi ko siya 
hinahatulan: sapagka't hindi ako naparito upang humatol sa sanglibutan, kundi upang iligtas ang 
sanglibutan. 

ang nagtatakuwil sa akin, at hindi tumatanggap sa aking manga pananalita, ay mayroong isang hahatol 
sa kaniya: ang salitang aking sinalita, ay siyang sa kaniya'y hahatol sa huling araw. 

sapagka't ako'y hindi nagsasalita na mula sa aking sarili, kundi ang ama na sa akin ay nagsugo, ay siyang 
nagbigay sa akin nang utos, kung ano ang dapat kong sabihin, at kung ano ang dapat kong salitain. 

at nalalaman ko na ang kaniyang utos ay buhay na walang hanggan, ang manga bagay nga na sinasalita 
ko, ay ayon sa sinabi sa akin nang ama, gayon ko sinasalita. 

bago nga magpista nang paskua, sa pagkaalam ni jesus na dumating na ang kaniyang oras nang paglipat 
niya mula sa sanglibutang ito hanggang sa ama, sa pagkaibig sa manga kaniya na nangasa sanglibutan, ay 
inibig niya sila hanggang sa katapusan. 

at habang humahapon, nang mailagay na nang diablo sa puso ni judas iscariote, na anak ni simon, ang 
pagkakanulo sa kaniya. 

si jesus, sa pagkatalastas na ibinigay na nang ama ang lahat nang manga bagay sa kaniyang manga 
kamay, at siya'y nanggaling sa diyos, at sa diyos din paroroon, 

ay nagtindig sa paghapon, at itinabi ang kaniyang manga damit, at siya'y kumuha nang isang toalya, at 
ibinigkis sa kaniyang sarili. 

nang magkagayo'y nagsalin nang tubig sa kamaw, at pinasimulang hugasan ang manga paa nang manga 
alagad, at kinuskos nang toalya na sa kaniya'y nakabigkis. 

sa gayo'y lumapit siya kay simon pedro. sinabi niya sa kaniya, panginoon, huhugasan mo baga ang aking 
manga paa? 

sumagot si jesus at sa kaniya'y sinabi, ang ginagawa ko'y hindi mo nalalaman ngayon, datapuwa't 
mauunawa mo pagkatapos. 

sinabi sa kaniya ni pedro, huwag mong huhugasan ang aking manga paa kailan man. sinagot siya ni jesus, 
kung hindi kita huhugasan, ay hindi ka magkakaroon nang bahagi sa akin. 

sinabi sa kaniya ni simon pedro, panginoon, hindi ang aking manga paa lamang, kundi pati nang aking 
manga kamay at ang aking ulo. 

sinabi sa kaniya ni jesus, ang napaliguan na ay walang kailangang hugasan maliban ang kaniyang manga 
paa, sapagka't malinis nang lubos: at kayo'y malilinis na, nguni't hindi ang lahat. 

sapagka't nalalaman niya ang sa kaniya'y magkakanulo: kaya't sinabi niya, hindi kayong lahat ay malilinis. 
kaya't nang mahugasan niya ang kanilang manga paa, at makuha ang kaniyang manga damit at muling 
maupo, ay sinabi niya sa kanila, nalalaman baga ninyo kung ano ang ginawa ko sa inyo? 

tinatawag ninyo akong guro, at panginoon: at mabuti ang inyong sinasabi, sapagka't ako nga. 

kung ako nga, na panginoon at guro, ay naghugas nang inyong manga paa, kayo naman ay nararapat 
ding mangaghugasan nang manga paa nang isa't isa. 

sapagka't kayo'y binigyan ko nang halimbawa, upang gawin naman ninyo ayon sa ginawa ko sa inyo. 
katotohanan, katotohanang sinasabi ko sa inyo, ang alipin ay hindi dakila kay sa kaniyang panginoon, ni 
ang sinugo man ay dakila kay sa nagsugo sa kaniya. 

kung nalalaman ninyo ang manga bagay na ito, kayo ay mapapalad kung inyong manga gawin. 

hindi ko sinasalita tungkol sa inyong lahat: nalalaman ko ang aking manga hinirang: nguni't upang 
matupad ang kasulatan, ang kumakain nang aking tinapay ay nagtaas nang kaniyang sakong laban sa 
akin. 

mula ngayon ay sinasalita ko sa inyo bago mangyari, upang, pagka nangyari, kayo'y magsisampalataya na 
ako nga. 

katotohanan, katotohanang sinasabi ko sa inyo, ang tumatanggap sa sinoman sinusugo ko ay ako ang 
tinatanggap, at ang tumatanggap sa akin ay tinatanggap ang nagsugo sa akin. 

nang masabing gayon ni jesus, siya'y nagulumihanan sa espiritu, at pinatotohanan, at sinabi, 
katotohanan, katotohanang sinasabi ko sa inyo, na ako'y ipagkakanulo nang isa sa inyo. 

ang manga alagad ay nangagtingintinginan, na nangagaalinlangan kung kanino niya sinasalita. 

sa dulang ay may isa sa kaniyang manga alagad, na minamahal ni jesus na nakahilig sa sinapupunan ni 
jesus. 

hinudyatan nga siya ni simon pedro, at sinabi sa kaniya, sabihin mo sa amin kung sino ang sinasalita niya. 
ang nakahilig nga sa dibdib ni jesus ay nagsabi sa kaniya, panginoon, sino yaon? 

sumagot nga si jesus, yaong aking ipagsawsaw at bigyan nang tinapay ay siya nga. kaya't nang 
maisawsaw niya ang tinapay, ay kinuha niya at ibinigay niya kay judas, na anak ni simon iscariote. 

at pagkatapos na maisubo, si satanas nga ay pumasok sa kaniya. sinabi nga sa kaniya ni jesus, ang 
ginagawa mo, ay gawin mong madali. 

hindi nga natalastas nang sinomang nasa dulang kung sa anong kadahilanan sinalita niya ito. 

sapagka't iniisip nang ilan, na sapagka't si judas ang may tangan nang supot, ay sinabi ni jesus sa kaniya, 
bumili ka nang manga bagay na ating kailangan sa pista; o, magbigay siya nang anoman sa manga dukha. 
nang kaniya ngang matanggap ang subo ay umalis agad: at noo'y gabi na. 

nang siya nga'y makalabas na, ay sinabi ni jesus, ngayon ay niluluwalhati ang anak nang tao, at ang diyos 
ay niluluwalhati sa kaniya: 

at luluwalhatiin siya nang diyos sa kaniyang sarili, at pagdaka'y luluwalhatiin siya niya. 

maliliit na anak, sumasa inyo pa ako nang kaunting panahon. ako'y inyong hahanapin: at gaya nang 
sinabi ko sa manga judio, sa paroroonan ko, ay hindi kayo mangakaparoon: gayon ang sinasabi ko sa 
inyo ngayon. 

isang bagong utos ang sa inyo'y ibinibigay ko, na kayo'y mangagibigan sa isa't isa: na kung paanong 
iniibig ko kayo, ay mangagibigan naman kayo sa isa't isa. 

sa ganito'y mangakikilala nang lahat nang manga tao na kayo ay aking manga alagad, kung kayo'y may 
pagibig sa isa't isa. 

sinabi sa kaniya ni simon pedro, panginoon, saan ka paroroon? sumagot si jesus, sa paroroonan ko, ay 
hindi ka makasusunod sa akin ngayon: nguni't pagkatapos ay makasusunod ka. 

sinabi sa kaniya ni pedro, panginoon, bakit hindi ako makasusunod sa iyo ngayon? ang aking buhay ay 
ibibigay ko dahil sa inyo. 

sumagot si jesus. ang buhay mo baga'y iyong ibibigay dahil sa akin? katotohanan, katotohanang sinasabi 
ko sa iyo, hindi titilaok ang manok, hanggang ikaila mo akong makaitlo. 

huwag magulumihanan ang inyong puso: magsisampalataya kayo sa diyos, magsisampalataya naman 
kayo sa akin. 

sa bahay nang aking ama ay maraming tahanan, kung di gayon, ay sinabi ko sana sa inyo: sapagka't ako'y 
paroroon upang ipaghanda ko kayo nang dakong kalalagyan. 

at kung ako'y pumaroon at kayo'y maipaghanda nang kalalagyan, ay muling paririto ako, at kayo'y 
tatanggapin ko sa aking sarili, upang kung saan ako naroroon, kayo naman ay dumoon. 

at kung saan ako paroroon, ay nalalaman ninyo ang daan. 

sinabi sa kaniya ni tomas, panginoon, hindi namin nalalaman kung saan ka paroroon, paano ngang 
malalaman namin ang daan? 

sinabi sa kaniya ni jesus, ako ang daan, at ang katotohanan, at ang buhay: sinoman ay di makaparoroon 
sa ama, kundi sa pamamagitan ko. 

kung ako'y nangakilala ninyo ay mangakikilala ninyo ang aking ama: buhat ngayon siya'y inyong 
mangakikilala, at siya'y inyong nakita. 

sinabi sa kaniya ni felipe, panginoon, ipakita mo sa amin ang ama, at sukat na ito sa amin. 

sinabi sa kaniya ni jesus, malaon nang panahong ako'y inyong kasama, at hindi mo ako nakikilala, felipe? 
ang nakakita sa akin ay nakakita sa ama, paanong sinasabi mo, ipakita mo sa amin ang ama? 

hindi ka baga nananampalataya na ako'y nasa ama, at ang ama ay nasa akin? ang manga salitang aking 
sinasabi sa inyo'y hindi ko sinasalita sa aking sarili: kundi ang ama na tumatahan sa akin ay gumagawa 
nang kaniyang manga gawa. 

magsisampalataya kayo sa akin na ako'y nasa ama, at ang ama ay nasa akin: o kungdi kaya'y 
magsisampalataya kayo sa akin dahil sa manga gawa rin. 

katotohanan, katotohanang sinasabi ko sa inyo, ang sa akin ay sumasampalataya, ay gagawin din naman 
niya ang manga gawang aking ginagawa: at lalong dakilang manga gawa kay sa rito ang gagawin niya; 
sapagka't ako'y paroroon sa ama. 

at ang anomang inyong hingin sa aking pangalan, ay yaon ang aking gagawin, upang ang ama ay 
lumuwalhati sa anak. 

kung kayo'y magsisihingi nang anoman sa pangalan ko, ay yaon ang aking gagawin. 

kung ako'y inyong iniibig, ay tutuparin ninyo ang aking manga utos. 

at ako'y dadalangin sa ama, at kayo'y bibigyan niya nang ibang mangaaliw, upang siyang suma inyo 
magpakailan man, 

sa makatuwid baga'y ang espiritu nang katotohanan: na hindi matatanggap nang sanglibutan, sapagka't 
hindi nito siya nakikita, ni nakikilala man siya: siya'y nakikilala ninyo, sapagka't siya'y tumatahan sa inyo, 
at sasa inyo. 

hindi ko kayo iiwang magisa: ako'y paririto sa inyo. 

kaunti pang panahon, at hindi na ako makikita nang sanglibutan, nguni't inyong makikita ako: sapagka't 
ako'y nabubuhay, ay mangabubuhay rin naman kayo. 

sa araw na yao'y makikilala ninyong ako'y nasa aking ama, at kayo'y nasa akin, at ako'y nasa inyo. 

ang mayroon nang aking manga utos, at tinutupad ang manga yaon, ay siyang umiibig sa akin: at ang 
umiibig sa akin ay iibigin nang aking ama, at siya'y iibigin ko, at ako'y magpapakahayag sa kaniya. 

si judas (hindi ang iscariote) ay nagsabi sa kaniya, panginoon, ano't mangyayari na sa amin ka 
magpapakahayag, at hindi sa sanglibutan? 

sumagot si jesus at sinabi sa kaniya, kung ang sinoman ay umiibig sa akin, ay kaniyang tutuparin ang 
aking salita: at siya'y iibigin nang aking ama, at kami'y pasasa kaniya, at siya'y gagawin naming aming 
tahanan. 

ang hindi umiibig sa akin ay hindi tumutupad nang aking manga salita: at ang salitang inyong narinig ay 
hindi akin, kundi sa amang nagsugo sa akin. 

ang manga bagay na ito'y sinalita ko sa inyo, samantalang ako'y tumatahang kasama pa ninyo. 
datapuwa't ang mangaaliw, sa makatuwid baga'y ang espiritu santo, na susuguin nang ama sa aking 
pangalan, siya ang magtuturo sa inyo nang lahat nang manga bagay, at magpapaalaala nang lahat na sa 
inyo'y aking sinabi. 

ang kapayapaan ay iniiwan ko sa inyo; ang aking kapayapaan ay ibinibigay ko sa inyo: hindi gaya nang 
ibinibigay nang sanglibutan, ang ibinibigay ko sa inyo. huwag magulumihanan ang inyong puso, ni 
matakot man. 

narinig ninyo kung paanong sinabi ko sa inyo, papanaw ako, at paririto ako sa inyo. kung ako'y inyong 
iniibig, kayo'y mangagagalak, dahil sa ako'y pasasa ama: sapagka't ang ama ay lalong dakila kay sa akin. 
at ngayon ay sinabi ko sa inyo bago mangyari, upang, kung ito'y mangyari, ay magsisampalataya kayo. 
hindi na ako magsasalita pa nang marami sa inyo, sapagka't dumarating ang prinsipe nang sanglibutan: 
at siya'y walang anoman sa akin, 

datapuwa't upang maalaman nang sanglibutan na ako'y umiibig sa ama, at ayon sa kautusang ibinigay sa 
akin nang ama, ay gayon din ang aking ginagawa. magsitindig kayo, at magsialis tayo rito. 

ako ang tunay na puno nang ubas, at ang aking ama ang magsasaka. 

ang bawa't sanga na sa akin ay hindi nagbubunga, ay inaalis niya: at ang bawa't sanga na nagbubunga ay 
nililinis niya, upang lalong magbunga. 

kayo'y malilinis na sa pamamagitan nang salita na sa inyo'y aking sinalita. 

kayo'y manatili sa akin, at ako'y sa inyo. gaya nang sanga na di makapagbunga sa kaniyang sarili maliban 
na nakakabit sa puno, gayon din naman kayo, maliban na kayo'y manatili sa akin. 

ako ang puno nang ubas, kayo ang manga sanga: ang nananatili sa akin, at ako'y sa kaniya, ay siyang 
nagbubunga nang marami: sapagka't kung kayo'y hiwalay sa akin ay wala kayong magagawa. 

kung ang sinoman ay hindi manatili sa akin, ay siya'y matatapong katulad nang sanga, at matutuyo, at 
manga titipunin at manga ihahagis sa apoy, at mangasusunog. 

kung kayo'y magsipanatili sa akin, at ang manga salita ko'y magsipanatili sa inyo, ay hingin ninyo ang 
anomang inyong ibigin, at gagawin sa inyo. 

sa ganito'y lumuluwalhati ang aking ama, na kayo'y magsipagbunga nang marami: at gayon kayo'y 
magiging aking manga alagad. 

kung paanong inibig ako nang ama, ay gayon din naman iniibig ko kayo: magsipanatili kayo sa aking 
pagibig. 

kung tinutupad ninyo ang aking manga utos, ay magsisipanahan kayo sa aking pagibig: gaya nang aking 
pagtupad sa manga utos nang aking ama, at ako'y nananatili sa kaniyang pagibig. 

ang manga bagay na ito ay sinalita ko sa inyo, upang ang aking kagalakan ay mapasa inyo, at upang ang 
inyong kagalakan ay malubos. 

ito ang aking utos, na kayo'y mangagibigan sa isa't isa, na gaya nang pagibig ko sa inyo. 

walang may lalong dakilang pagibig kay sa rito, na ibigay nang isang tao ang kaniyang buhay dahil sa 
kaniyang manga kaibigan. 

kayo'y aking manga kaibigan, kung gawin ninyo ang manga bagay na aking iniuutos sa inyo. 

hindi ko na kayo tatawaging manga alipin: sapagka't hindi nalalaman nang alipin kung ano ang ginagawa 
nang kaniyang panginoon: nguni't tinatawag ko kayong manga kaibigan: sapagka't ang lahat nang manga 
bagay na narinig ko sa aking ama ay manga ipinakilala ko sa inyo. 

ako'y hindi ninyo hinirang, nguni't kayo'y hinirang ko, at aking kayong inihalal, upang kayo'y magsiyaon 
at magsipagbunga, at upang manatili ang inyong bunga: upang ang anomang inyong hingin sa ama sa 
aking pangalan, ay maibigay niya sa inyo. 

ang manga bagay na ito ay iniuutos ko sa inyo, upang kayo'y mangagibigan sa isa't isa. 

kung kayo'y kinapopootan nang sanglibutan, ay inyong talastas na ako muna ang kinapootan bago kayo. 
kung kayo'y taga sanglibutan, ay iibigin nang sanglibutan ang kaniyang sarili: nguni't sapagka't kayo'y 
hindi taga sanglibutan, kundi kayo'y hinirang ko sa sanglibutan, kaya napopoot sa inyo ang sanglibutan. 
alalahanin ninyo ang salitang sa inyo'y aking sinabi, ang alipin ay hindi dakila kay sa kaniyang panginoon. 
kung ako'y kanilang pinagusig, kayo man ay kanilang paguusigin din; kung tinupad nila ang aking salita, 
ang inyo man ay tutuparin din. 

datapuwa't ang lahat nang manga bagay na ito ay gagawin nila sa inyo dahil sa aking pangalan, sapagka't 
hindi nila nakikilala ang sa akin ay nagsugo. 

kung hindi sana ako naparito at nagsalita sa kanila, ay hindi sila magkakaroon nang kasalanan: 
datapuwa't ngayo'y wala na silang madadahilan sa kanilang kasalanan. 

ang napopoot sa akin ay napopoot din naman sa aking ama. 

kung ako sana'y hindi gumawa sa gitna nila nang manga gawang hindi ginawa nang sinomang iba, ay 
hindi sana sila nangagkaroon nang kasalanan: datapuwa't ngayon ay kanilang nangakita at kinapootan 
nila ako at ang aking ama. 

nguni't nangyari ito, upang matupad ang salitang nasusulat sa kanilang kautusan, ako'y kinapootan nila 
na walang kadahilanan. 

datapuwa't pagparito nang mangaaliw, na aking susuguin sa inyo mula sa ama, sa makatuwid baga'y ang 
espiritu nang katotohanan, na nagbubuhat sa ama, ay siyang magpapatotoo sa akin: 

at kayo naman ay magpapatotoo, sapagka't kayo'y nangakasama ko buhat pa nang una. 

ang manga bagay na ito'y aking sinalita sa inyo, upang kayo'y huwag mangatisod. 

kayo'y palalayasin nila sa manga sinagoga: oo, dumarating ang oras, na ang sinomang pumatay sa inyo 
ay aakalaing naghahandog siya nang paglilingkod sa diyos. 

at ang manga bagay na ito'y gagawin nila, sapagka't hindi nila nakikilala ang ama, ni ako man. 
datapuwa't ang manga bagay na ito'y sinalita ko sa inyo, upang kung dumating ang kanilang oras, ay 
inyong mangaalaala, kung paanong sinabi ko sa inyo. at ang manga bagay na ito'y hindi ko sinabi sa inyo 
buhat pa nang una, sapagka't ako'y sumasa inyo. 

datapuwa't ngayong ako'y paroroon sa nagsugo sa akin, at sinoman sa inyo ay walang nagtatanong sa 
akin, saan ka paroroon? 

nguni't sapagka't sinalita ko ang manga bagay na ito sa inyo, ay napuno nang kalumbayan ang inyong 
puso. 

gayon ma'y sinasalita ko sa inyo ang katotohanan: nararapat sa inyo na ako'y yumaon, sapagka't kung 
hindi ako yayaon, ang mangaaliw ay hindi paririto sa inyo, nguni't kung ako'y yumaon, siya'y susuguin ko 
sa inyo. 

at siya, pagparito niya, ay kaniyang susumbatan ang sanglibutan tungkol sa kasalanan, at sa katuwiran, 
at sa paghatol: 

tungkol sa kasalanan, sapagka't hindi sila nagsisampalataya sa akin, 

tungkol sa katuwiran, sapagka't ako'y paroroon sa ama, at hindi na ninyo ako makikita, 

tungkol sa paghatol, sapagka't ang prinsipe nang sanglibutang ito ay hinatulan na. 

mayroon pa akong maraming bagay na sa inyo ay sasabihin, nguni't ngayon ay hindi ninyo mangatitiis. 
gayon ma'y kung siya, ang espiritu nang katotohanan ay dumating, ay papatnubayan niya kayo sa buong 
katotohanan: sapagka't hindi siya magsasalita nang mula sa kaniyang sarili, kundi ang anomang bagay na 
kaniyang marinig, ang manga ito ang kaniyang sasalitain: at kaniyang ipahahayag sa inyo ang manga 
bagay na magsisidating. 

luluwalhatiin niya ako: sapagka't kukuha siya sa nasa akin, at sa inyo'y ipahahayag. 

ang lahat nang manga bagay na nasa ama ay akin: kaya sinabi ko, na siya'y kukuha sa nasa akin, at sa 
inyo'y ipahahayag. 

sangdali na lamang, at ako'y hindi na ninyo makikita, at muling sandali pa, at ako'y inyong makikita. 

ang ilan sa kaniyang manga alagad nga ay nangagsangusapan, ano itong sinasabi niya sa atin, sangdali na 
lamang, at ako'y hindi na ninyo makikita, at muling sangdali pa, at ako'y inyong makikita: at, sapagka't 
ako'y paroroon sa ama? 

sinabi nga nila, ano nga itong sinasabi niya, sangdali na lamang? hindi namin nalalaman kung ano ang 
sinasabi niya. 

natalastas ni jesus na sa kaniya'y ibig nilang itanong, at sa kanila'y sinabi niya, nangagtatanungan kayo 
tungkol dito sa aking sinabi, sangdali na lamang, at ako'y hindi na ninyo makikita, at muling sangdali pa, 
at ako'y inyong makikita? 

katotohanan, katotohanang sinasabi ko sa inyo, na kayo'y magsisiiyak at magsisipanaghoy, datapuwa't 
ang sanglibutan ay magagalak: kayo'y mangalulumbay, datapuwa't ang inyong kalumbayan ay magiging 
kagalakan. 

ang babae pagka nanganganak ay nalulumbay, sapagka't dumating ang kaniyang oras: nguni't 
pagkapanganak niya sa sanggol, ay hindi na niya naalaala ang hirap dahil sa kagalakan sa pagkapanganak 
sa isang tao sa sanglibutan. 

at kayo nga sa ngayon ay may kalumbayan: nguni't muli ko kayong makikita, at magagalak ang inyong 
puso, at walang makapagaalis sa inyo nang inyong kagalakan. 

at sa araw na yaon ay hindi kayo magtatanong sa akin nang anomang tanong. katotohanan, 
katotohanang sinasabi ko sa inyo, kung kayo'y hihingi nang anoman sa ama, ay ibibigay niya sa inyo sa 
aking pangalan. 

hanggang ngayo'y wala pa kayong hinihinging anoman sa pangalan ko: kayo'y magsihingi, at kayo'y 
tatanggap, upang malubos ang inyong kagalakan. 

sinalita ko sa inyo ang manga bagay na ito sa malalabong pananalita: darating ang oras, na hindi ko na 
kayo pagsasalitaan sa malalabong pananalita, kundi maliwanag na sa inyo'y sasaysayin ko ang tungkol sa 
ama. 

sa araw na yao'y magsisihingi kayo sa aking pangalan: at sa inyo'y hindi ko sinasabi, na kayo'y 
idadalangin ko sa ama, 

sapagka't ang ama rin ang umiibig sa inyo, sapagka't ako'y inyong inibig, at kayo'y nagsisampalataya na 
ako'y nagbuhat sa ama. 

nagbuhat ako sa ama, at naparito ako sa sanglibutan: muling iniiwan ko ang sanglibutan, at ako'y 
paroroon sa ama. 

sinasabi nang kaniyang manga alagad, narito, ngayo'y nagsasalita kang malinaw, at wala kang 
sinasalitang anomang malabong pananalita. 

ngayon ay nakikilala namin na nalalaman mo ang lahat nang manga bagay, at hindi nangangailangan na 
tanungin ka nang sinoman: dahil dito'y nagsisisampalataya kami na ikaw ay nagbuhat sa diyos. 

sinagot sila ni jesus, ngayon baga'y nagsisisampalataya kayo? 

narito, ang oras ay dumarating, oo, dumating na, na kayo'y mangangalat, ang bawa't tao sa kanikaniyang 
sarili, at ako'y iiwan ninyong magisa: at gayon ma'y hindi ako nagiisa, sapagka't ang ama ay sumasa akin. 
ang manga bagay na ito ay sinalita ko sa inyo, upang kayo'y magkaroon sa akin nang kapayapaan. sa 
sanglibutan ay mayroon kayong kapighatian: nguni't laksan ninyo ang loob: aking dinaig ang sanglibutan. 
ang manga bagay na ito ay sinalita ni jesus, at sa pagtingala nang kaniyang manga mata sa langit, ay 
sinabi niya, ama, dumating na ang oras, luwalhatiin mo ang iyong anak, upang ikaw ay luwalhatiin nang 
anak: 

gaya nang ibinigay mo sa kaniya ang kapamahalaan sa lahat nang laman, upang bigyan niya nang buhay 
na walang hanggan ang lahat nang ibinigay mo sa kaniya. 


1190 


at ito ang buhay na walang hanggan, na ikaw ay makilala nila na iisang diyos na tunay, at siyang iyong 
sinugo, sa makatuwid baga'y si jesucristo. 

niluwalhati kita sa lupa, pagkaganap ko nang gawa na ipinagawa mo sa akin. 

at ngayon, ama, luwalhatiin mo ako sa iyo rin nang kaluwalhatiang aking tinamo sa iyo bago ang 
sanglibutan ay naging gayon. 

ipinahayag ko ang iyong pangalan sa manga tao na ibinigay mo sa akin mula sa sanglibutan: sila'y iyo, at 
sila'y ibinigay mo sa akin, at tinupad nila ang iyong salita. 

ngayon ay nangakilala nila na ang lahat nang manga bagay na sa akin ay ibinigay mo ay mula sa iyo: 
sapagka't ang manga salitang sa akin ay ibinigay mo ay ibinigay ko sa kanila, at kanilang tinanggap, at 
nangakilala nilang tunay na nagbuhat ako sa iyo, at nagsipaniwalang ikaw ang nagsugo sa akin. 
idinadalangin ko sila: hindi ang sanglibutan ang idinadalangin ko, kundi yaong manga sa akin ay ibinigay 
mo: sapagka't sila'y iyo: 

at ang lahat nang manga bagay ay iyo, at ang manga iyo ay akin: at ako'y lumuluwalhati sa kanila. 

at wala na ako sa sanglibutan, at ang manga ito ay nasa sanglibutan, at ako'y paririyan sa iyo. amang 
banal, ingatan mo sila sa iyong pangalan yaong manga ibinigay mo sa akin, upang sila'y maging isa, na 
gaya naman natin. 

samantalang ako'y sumasa kanila, ay iningatan ko sila sa iyong pangalan yaong manga ibinigay mo sa 
akin: at sila'y binantayan ko, at isa man sa kanila'y walang napahamak, kundi ang anak nang 
kapahamakan, upang matupad ang kasulatan. 

nguni't ngayon ay napaririyan ako sa iyo, at sinasalita ko ang manga bagay na ito sa sanglibutan, upang 
sila'y mangagtamo nang aking kagalakang ganap sa kanila rin. 

ibinigay ko sa kanila ang iyong salita: at kinapootan sila nang sanglibutan, sapagka't hindi sila taga 
sanglibutan, gaya ko naman na hindi taga sanglibutan. 

hindi ko idinadalangin na alisin mo sila sa sanglibutan, kundi ingatan mo sila mula sa masama. 

hindi sila taga sanglibutan, na gaya ko naman na hindi taga sanglibutan. 

pakabanalin mo sila sa katotohanan: ang salita mo'y katotohanan. 

kung paanong ako'y iyong sinugo sa sanglibutan, sila'y gayon ding sinusugo ko sa sanglibutan. 

at dahil sa kanila'y pinabanal ko ang aking sarili, upang sila naman ay mangagpakabanal sa katotohanan. 
hindi lamang sila ang idinadalangin ko, kundi sila rin naman na manga nagsisisampalataya sa akin sa 
pamamagitan nang kanilang salita, 

upang silang lahat ay maging isa; na gaya mo, ama, sa akin, at ako'y sa iyo, na sila nama'y suma atin: 
upang ang sanglibutan ay sumampalataya na ako'y sinugo mo. 

at ang kaluwalhatiang sa aki'y ibinigay mo ay ibinigay ko sa kanila: upang sila'y maging isa, na gaya 
naman natin na iisa: 

ako'y sa kanila, at ikaw ay sa akin, upang sila'y malubos sa pagkakaisa, upang makilala nang sanglibutan 
na ikaw ang sa akin ay nagsugo, at sila'y iyong inibig, na gaya ko na inibig mo. 

ama, yaong manga ibinigay mo sa akin ay ibig ko kung saan ako naroroon, sila naman ay dumoong 
kasama ko, upang makita nila ang kaluwalhatian ko, na ibinigay mo sa akin: sapagka't ako'y iyong inibig 
bago natatag ang sanglibutan. 

oh amang banal, hindi ka nakikilala nang sanglibutan, nguni't nakikilala kita, at nakikilala nang manga ito 
na ikaw ang nagsugo sa akin, 

at ipinakilala ko sa kanila ang iyong pangalan, at ipakikilala ko, upang ang pagibig na sa akin ay iniibig mo 
ay mapasa kanila, at ako'y sa kanila. 

nang masalita ni jesus ang manga salitang ito, siya'y umalis na kasama nang kaniyang manga alagad na 
nagsitawid nang batis nang cedron, na doo'y may isang halamanan, na pinasok niya at nang kaniyang 
manga alagad. 

si judas nga rin naman, na sa kaniya'y nagkanulo, ay nalalaman ang dako: sapagka't madalas na si jesus 
ay nakikipagkatipon sa kaniyang manga alagad doon. 

si judas nga, pagkatanggap nang pulutong nang manga kawal, at manga punong kawal na mula sa manga 
pangulong saserdote at manga fariseo, ay nagsiparoon na may manga ilawan at manga sulo at manga 
sandata. 

si jesus nga, na nakatataho nang lahat nang manga bagay na sasapit sa kaniya, ay lumabas, at sa kanila'y 
sinabi, sino ang inyong hinahanap? 

sinagot niya sila, si jesus na taga nazaret. sinabi sa kanila ni jesus, ako nga. at si judas din naman, na sa 
kaniya'y nagkanulo, ay nakatayong kasama nila. 

pagkasabi nga niya sa kanila, ako nga, ay nagsiurong sila, at nangalugmok sa lupa. 

muli ngang sila'y tinanong niya, sino ang inyong hinahanap? at sinabi nila, si jesus na taga nazaret. 
sumagot si jesus, sinabi ko sa inyo na ako nga, kung ako nga ang inyong hinahanap, ay pabayaan ninyo 
ang manga ito na magsiyaon sa kanilang lakad. 

upang matupad ang salitang sinalita niya, sa manga ibinigay mo sa akin ay hindi ko iniwala kahit isa. 

si simon pedro nga na may tabak ay nagbunot nito, at sinugatan ang alipin nang dakilang saserdote, at 
tinagpas ang kaniyang kanang tainga. ang pangalan nang aliping yaon ay malco. 

sinabi nga ni jesus kay pedro, isalong mo ang iyong tabak: ang sarong sa akin ay ibinigay nang ama, ay 
hindi ko baga iinuman? 

kaya dinakip si jesus nang pulutong at nang pangulong kapitan, at nang manga punong kawal nang 
manga judio, at siya'y ginapos. 

at siya'y dinala muna kay anas, sapagka't siya'y biyenan ni caifas, na dakilang saserdote nang taong 
yaon. 

si caifas nga na siyang nagpayo sa manga judio, na dapat na ang isang tao'y mamatay dahil sa bayan. 

at sumunod si simon pedro kay jesus, at gayon din ang isa pang alagad. ang alagad ngang yaon ay kilala 
nang dakilang saserdote, at pumasok na kasama ni jesus sa looban nang dakilang saserdote, 

nguni't si pedro ay nakatayo sa pintuan sa labas. kaya't ang isang alagad, na kilala nang dakilang 
saserdote ay lumabas at kinausap ang babaing tanod-pinto, at ipinasok si pedro. 

sinabi nga kay pedro nang dalagang tanod-pinto, pati baga ikaw ay isa sa manga alagad nang taong ito? 
sinabi niya, ako'y hindi. 

nangakatayo nga doon ang manga alipin at ang manga punong kawal, na nangagpapaningas nang sigang 
uling: sapagka't maginaw, at sila'y nangagpapainit: at si pedro rin naman ay kasama nila, na nakatayo at 
nagpapainit. 

tinanong nga nang dakilang saserdote si jesus tungkol sa kaniyang manga alagad, at sa kaniyang 
pagtuturo. 

sinagot siya ni jesus, ako'y hayag na nagsalita sa sanglibutan, ako'y laging nagtuturo sa manga sinagoga, 
at sa templo, na siyang pinagkakatipunan nang lahat nang manga judio: at wala akong sinalita sa lihim. 
bakit ako'y iyong tinatanong? tanungin mo silang nangakarinig sa akin, kung anong sinalita ko sa kanila: 
narito, ang manga ito ang nangakakaalam nang manga bagay na sinabi ko. 

at nang kaniyang masabi ito, ay sinampal si jesus nang isa sa manga punong kawal na nakatayo roon, na 
nagsasabi, ganyan ang pagsagot mo sa dakilang saserdote? 

sinagot siya ni jesus, kung ako'y nagsalita nang masama, patotohanan mo ang kasamaan: datapuwa't 
kung mabuti, bakit mo ako sinasampal? 

ipinadala nga siyang gapos ni anas kay caifas na dakilang saserdote. 

nakatayo nga si pedro na nagpapainit. sinabi nga nila sa kaniya, ikaw baga ay isa rin naman sa kaniyang 
manga alagad? siya'y kumaila, at sinabi, ako'y hindi. 

ang isa sa manga alipin nang dakilang saserdote, na kamaganak niyaong tinagpas ni pedro ang tainga, ay 
nagsabi, hindi baga ikaw ay nakita kong kasama niya sa halamanan? 

muli ngang kumaila si pedro: at pagdaka'y tumilaok ang manok. 

dinala nga nila si jesus mula kay caifas hanggang sa pretorio: at niyao'y maaga pa, at sila'y hindi 
nagsipasok sa pretorio, upang huwag silang madungisan, upang sila'y mangyaring makakain nang 
kordero nang paskua. 

nilabas nga sila ni pilato, at sinabi, anong sakdal ang dala ninyo laban sa taong ito? 

sila'y nagsisagot at sinabi sa kaniya, kung ang taong ito'y hindi manggagawa nang masama, ay hindi sana 
namin dinala sa iyo. 

sa kanila nga'y sinabi ni pilato, kunin ninyo siya, at siya'y inyong hatulan ayon sa inyong kautusan. ang 
manga judio'y nangagsabi sa kaniya, sa amin ay hindi naaayon sa kautusan na magpapatay nang 
sinomang tao: 

upang matupad ang salitang sinalita ni jesus, na ipinaalam kung sa anong paraan nang kamatayan siya 
mamamatay. 

si pilato nga'y muling pumasok sa pretorio, at tinawag si jesus, at sa kaniya'y sinabi, ikaw baga ang hari 
nang manga judio? 

sumagot si jesus, sinasabi mo baga ito sa iyong sarili, o sinabi sa iyo nang manga iba tungkol sa akin? 

si pilato ay sumagot, ako baga'y judio? ang iyong sariling bansa at ang manga pangulong saserdote ang 
sa iyo'y nagdala sa akin: anong ginawa mo? 

sumagot si jesus, ang kaharian ko ay hindi sa sanglibutang ito: kung ang kaharian ko ay sa sanglibutang 
ito, ang aking manga alipin nga ay makikipagbaka, upang ako'y huwag maibigay sa manga judio: nguni't 
ngayo'y ang aking kaharian ay hindi rito. 

sinabi nga sa kaniya ni pilato, ikaw nga baga'y hari? sumagot si jesus, ikaw ang nagsasabing ako'y hari. 
ako'y ipinanganak dahil dito, dahil dito ako naparito sa sanglibutan, upang bigyang patotoo ang 
katotohanan. ang bawa't isang ayon sa katotohanan ay nakikinig nang aking tinig. 

sinabi sa kaniya ni pilato, ano ang katotohanan? at nang masabi niya ito ay lumabas siyang muli sa 
manga judio, at sa kanila'y sinabi, wala akong masumpungang anomang kasalanan sa kaniya. 

nguni't kayo'y may ugali, na pawalan sa inyo ang isa sa paskua: ibig nga baga ninyong sa inyo'y pawalan 
ko ang hari nang manga judio? 

sila nga'y nagsigawang muli, na nangagsasabi, huwag ang taong ito, kundi si barrabas. si barrabas nga'y 
isang tulisan. 

nang magkagayon nga'y tinangnan ni pilato si jesus, at siya'y hinampas. 

at ang manga kawal ay nangagkamakama nang isang putong na tinik, at ipinutong sa kaniyang ulo, at 
siya'y sinuutan nang isang balabal na kulay-ube, 

at sila'y nagsilapit sa kaniya, at nangagsabi, magalak, hari nang manga judio! at siya'y kanilang 
pinagsuntukanan. 

at si pilato ay lumabas na muli, at sa kanila'y sinabi, narito, siya'y inilabas ko sa inyo, upang inyong 
matalastas na wala akong masumpungang anomang kasalanan sa kaniya. 

lumabas nga si jesus, na may putong na tinik at balabal na kulay-ube. sa kanila'y sinabi ni pilato, narito, 
ang tao! 

pagkakita nga sa kaniya nang manga pangulong saserdote at nang manga punong kawal, ay sila'y 
nangagsigawan, na sinasabi, ipako siya sa krus, ipako siya sa krus! sinabi sa kanila ni pilato, kunin ninyo 
siya, at ipako ninyo siya sa krus: sapagka't ako'y walang masumpungang kasalanan sa kaniya. 
nagsisagot sa kaniya ang manga judio, kami'y mayroong isang kautusan, at ayon sa kautusang yaon ay 
nararapat siyang mamatay, sapagka't siya'y nagpapanggap na anak nang diyos. 

pagkarinig nga ni pilato nang salitang ito, ay lalong sinidlan siya nang takot, 

at siya'y muling pumasok sa pretorio, at sinabi kay jesus, taga saan ka? nguni't hindi siya sinagot ni jesus. 
sinabi nga sa kaniya ni pilato, sa akin ay hindi ka nagsasalita? hindi mo baga nalalaman na ako'y may 
kapangyarihang sa iyo'y magpawala, at may kapangyarihang sa iyo'y magpako sa krus? 

sumagot si jesus sa kaniya, anomang kapangyarihan ay hindi ka magkakaroon laban sa akin malibang 
ito'y ibinigay sa iyo mula sa itaas: kaya't ang nagdala sa iyo sa akin ay may lalong malaking kasalanan. 

dahil dito'y pinagsisikapan ni pilato na siya'y pawalan: nguni't ang manga judio ay nagsisigawan, na 
nangagsasabi, kung pawalan mo ang taong ito, ay hindi ka kaibigan ni cesar: ang bawa't isang 
nagpapanggap na hari ay nagsasalita nang laban kay cesar. 

nang marinig nga ni pilato ang manga salitang ito, ay inilabas niya si jesus, at siya'y naupo sa hukuman sa 
dakong tinatawag na pavimento, datapuwa't sa hebreo ay gabbatha. 

noon nga'y paghahanda nang paskua: at noo'y magiikaanim nang oras. at sinabi niya sa manga judio, 
narito, ang inyong hari! 

sila nga'y nagsigawan, alisin siya, alisin siya, ipako siya sa krus! sinabi sa kanila ni pilato, ipapako ko baga 
sa krus ang inyong hari? nagsisagot ang manga pangulong saserdote, wala kaming hari kundi si cesar. 
nang magkagayon nga'y ibinigay siya sa kanila upang maipako sa krus. 

kinuha nga nila si jesus: at siya'y lumabas, na pasan niya ang krus, hanggang sa dakong tinatawag na 
dako nang bungo, na sa wikang hebreo ay tinatawag na golgota: 

na doo'y ipinako nila siya sa krus, at kasama niya ang dalawa pa, isa sa bawa't tagiliran, at si jesus sa 
gitna. 

at sumulat din naman si pilato nang isang pamagat, at inilagay sa ulunan nang krus. at ang nasusulat ay, 
jesus na taga nazaret, ang hari nang manga judio. 

marami nga sa manga judio ang nakabasa nang pamagat na ito, sapagka't ang dakong pinagpakuan kay 
jesus ay malapit sa bayan, at ito'y nasusulat sa hebreo, at sa latin, at sa griego. 

sinabi nga kay pilato nang manga pangulong saserdote nang manga judio, huwag mong isulat, ang hari 
nang manga judio; kundi, ang kanyang sinabi, hari ako nang manga judio. 

sumagot si pilato, ang naisulat ko ay naisulat ko. 

ang manga kawal nga, nang si jesus ay kanilang maipako na sa krus, ay kanilang kinuha ang kaniyang 
manga kasuutan at pinagapat na bahagi, sa bawa't kawal ay isang bahagi, at gayon din naman ang 
tunika: at ang tunika ay walang tahi, na hinabing buo mula sa itaas. 

nangagsangusapan nga sila, huwag natin itong punitin, kundi ating pagsapalaranan, kung 
mapapakanino: upang matupad ang kasulatan, na nagsasabi, binahagi nila sa kanila ang aking manga 
kasuutan, at ang aking balabal ay kanilang pinagsapalaran. 

ang manga bagay ngang ito ay ginawa nang manga kawal. datapuwa't nangakatayo sa piling nang krus ni 
jesus ang kaniyang ina, at ang kapatid nang kaniyang ina, na si maria na asawa ni cleopas, at si maria 
magdalena. 

pagkakita nga ni jesus sa kanyang ina, at sa nakatayong alagad na kaniyang iniibig, ay sinabi niya sa 
kaniyang ina, babae, narito, ang iyong anak! 

nang magkagayo'y sinabi niya sa alagad, narito, ang iyong ina! at buhat nang oras na yaon ay tinanggap 
siya nang alagad sa kaniyang sariling tahanan. 

pagkatapos nito, pagkaalam ni jesus na ang lahat nang manga bagay ay naganap na nga, upang matupad 
ang kasulatan, ay sinabi, nauuhaw ako. 

mayroon doong isang sisidlang puno nang suka: kaya't naglagay sila nang isang esponghang basa nang 
suka sa isang tukod na isopo, at kanilang inilagay sa kaniyang bibig. 

nang matanggap nga ni jesus ang suka, ay sinabi niya, naganap na: at iniyukayok ang kaniyang ulo, at 
nalagot ang kaniyang hininga. 

ang manga judio nga, sapagka't noo'y paghahanda, upang ang manga katawan ay huwag mangatira sa 
krus sa sabbath (sapagka't dakila ang araw nang sabbath na yaon), ay hiniling nila kay pilato na 
mangaumog ang kanilang manga hita, at upang sila'y mangaalis doon. 

nagsiparoon na ang manga kawal, at inumog ang manga hita nang una, at nang sa isa na ipinako sa krus 
na kasama niya: 

nguni't nang magsiparoon sila kay jesus, at makitang siya'y patay na, ay hindi na nila inumog ang 
kaniyang manga hita: 

gayon ma'y pinalagpasan ang kaniyang tagiliran nang isang sibat nang isa sa manga kawal, at pagdaka'y 
lumabas ang dugo at tubig. 

at ang nakakita ay nagpatotoo, at ang kaniyang patotoo ay totoo: at nalalaman niyang siya'y nagsasabi 
nang totoo, upang kayo naman ay magsisampalataya. 

sapagka't ang manga bagay na ito ay nangyari, upang matupad ang kasulatan, ni isa mang buto niya'y 
hindi mababali. 

at sinabi naman sa ibang kasulatan, magsisitingin sila sa kaniya na kanilang pinagulusanan. 

at pagkatapos nang manga bagay na ito si jose na taga arimatea, palibhasa'y alagad ni jesus, bagama't 
lihim dahil sa katakutan sa manga judio, ay namanhik kay pilato na makuha niya ang bangkay ni jesus: at 
ipinahintulot ni pilato sa kaniya. naparoon nga siya, at inalis ang kaniyang bangkay. 

at naparoon naman si nicodemo, yaong naparoon nang una sa kaniya nang gabi, na may dalang isang 
pinaghalong mirra at manga aloe, na may manga isang daang libra. 

kinuha nga nila ang bangkay ni jesus, at binalot nila nang manga kayong lino na may manga pabango, 
ayon sa kaugalian nang manga judio sa paglilibing. 

sa dako nga nang pinagpakuan sa kaniya ay may isang halamanan, at sa halamana'y may isang bagong 
libingan na kailan ma'y hindi pa napaglalagyan nang sinoman. 

doon nga, dahil sa paghahanda nang manga judio (sapagka't malapit ang libingan) ay kanilang inilagay si 
jesus. 

nang unang araw nga nang sanglinggo ay naparoong maaga sa libingan si maria magdalena, samantalang 
madilim pa, at nakita ang bato na naalis na sa libingan. 

tumakbo nga siya, at naparoon kay simon pedro, at sa isang alagad na iniibig ni jesus, at sa kanila'y 
sinabi, kinuha nila sa libingan ang panginoon, at hindi namin maalaman kung saan nila siya inilagay. 
umalis nga si pedro, at ang isang alagad, at nagsitungo sa libingan. 

at sila'y kapuwa tumakbong magkasama: at ang isang alagad ay tumakbong matulin kay sa kay pedro, at 
dumating na una sa libingan; 

at nang kaniyang tunghan at tingnan ang loob, ay nakita niyang nangakalatag ang manga kayong lino; 
gayon ma'y hindi siya pumasok sa loob. 

dumating naman nga si simon pedro, na sumusunod sa kaniya, at pumasok sa libingan; at nakita niyang 
nangakalatag ang manga kayong lino, 

at ang panyo na nasa kaniyang ulo, ay hindi kasamang nakalatag nang manga kayong lino, kundi bukod 
na natitiklop sa isang tabi. 

nang magkagayo'y pumasok din naman nga ang isang alagad, na unang dumating sa libingan, at siya'y 
nakakita at sumampalataya. 

sapagka't hindi pa nila napaguunawa ang kasulatan, na kinakailangang siya'y muling magbangon sa 
manga patay. 

kaya't ang manga alagad ay muling nagsitungo sa kanikanilang sariling tahanan. 

nguni't si maria ay nakatayo sa labas nang libingan na umiiyak: sa gayon, samantalang siya'y umiiyak, 
siya'y yumuko at tumingin sa loob nang libingan; 

at nakita niya ang dalawang anghel na nararamtan na nangakaupo, ang isa'y sa ulunan, at ang isa'y sa 
paanan, nang kinalalagyan nang bangkay ni jesus. 

at sinabi nila sa kaniya, babae, bakit ka umiiyak? sinabi niya sa kanila, sapagka't kinuha nila ang aking 
panginoon, at hindi ko maalaman kung saan nila inilagay siya. 

pagkasabi niya nang gayon, siya'y lumingon, at nakitang nakatayo si jesus, at hindi nalalaman na yaon ay 
si jesus. 

sinabi sa kaniya ni jesus, babae, bakit ka umiiyak? sino ang iyong hinahanap? siya, sa pagaakalang yao'y 
maghahalaman, ay nagsabi sa kaniya, ginoo, kung ikaw ang kumuha sa kaniya, ay sabihin mo sa akin 
kung saan mo siya inilagay, at akin siyang kukunin. 

sinabi sa kaniya ni jesus, maria. lumingon siya, at nagsabi sa kaniya sa wikang hebreo, raboni, na ang ibig 
sabihin ay, guro. 

sinabi sa kaniya ni jesus, huwag mo akong hipuin, sapagka't hindi pa ako nakakaakyat sa ama, nguni't 
pumaroon ka sa aking manga kapatid, at sabihin mo sa kanila, aakyat ako sa aking ama at inyong ama, at 
aking diyos at inyong diyos. 

naparoon si maria magdalena at sinabi sa manga alagad, nakita ko ang panginoon, at kung paanong 
sinabi niya sa kaniya ang manga bagay na ito. 

nang kinahapunan nga, nang araw na yaon, na unang araw nang sanglinggo, at nang nangapipinid ang 
manga pintong kinaroroonan nang manga alagad, dahil sa katakutan sa manga judio ay dumating si jesus 
at tumayo sa gitna, at sa kanila'y sinabi, kapayapaan ang sumainyo. 

at nang masabi niya ito, ay kaniyang ipinakita sa kanila ang kaniyang manga kamay at ang kaniyang 
tagiliran. ang manga alagad nga'y nangagalak, nang makita nila ang panginoon. 

sinabi ngang muli sa kanila ni jesus, kapayapaan ang sumainyo: kung paanong pagkasugo sa akin nang 
ama, ay gayon din naman sinusugo ko kayo. 

at nang masabi niya ito, sila'y hiningahan niya, at sa kanila'y sinabi, tanggapin ninyo ang espiritu santo: 
sinomang inyong patawarin nang manga kasalanan, ay ipinatatawad sa kanila, sinomang hindi ninyo 
patawarin nang manga kasalanan, ay hindi pinatatawad. 

nguni't si tomas, isa sa labingdalawa, na tinatawag na didimo, ay wala sa kanila nang dumating si jesus. 
sinabi nga sa kaniya nang ibang manga alagad, nakita namin ang panginoon. nguni't sinabi niya sa kanila, 
malibang aking makita sa kaniyang manga kamay ang butas nang manga pako, at maisuot ko ang aking 
daliri sa butas nang manga pako, at maisuot ko ang aking kamay sa kaniyang tagiliran, ay hindi ako 
sasampalataya. 

at pagkaraan nang walong araw ay muling nasa loob nang bahay ang kaniyang manga alagad, at kasama 
nila si tomas. dumating si jesus, nang nangapipinid ang manga pinto, at tumayo sa gitna, at sinabi, 
kapayapaan ang sumainyo. 

nang magkagayo'y sinabi niya kay tomas, idaiti mo rito ang iyong daliri, at tingnan mo ang aking manga 
kamay, at idaiti mo rito ang iyong kamay, at isuot mo siya sa aking tagiliran: at huwag kang di 
mapanampalatayahin, kundi mapanampalatayahin. 

sumagot si tomas, at sa kaniya'y sinabi, panginoon ko at diyos ko. 

sinabi sa kaniya ni jesus, sapagka't ako'y nakita mo ay sumampalataya ka: mapapalad yaong hindi 
nangakakita, at gayon ma'y nagsisampalataya. 

gumawa rin nga si jesus nang iba't ibang maraming tanda sa harap nang kaniyang manga alagad, na 
hindi nangasusulat sa aklat na ito: 

nguni't ang manga ito ay nangasulat, upang kayo'y magsisampalataya na si jesus ay ang cristo, ang anak 
nang diyos, at sa inyong pagsampalataya ay magkaroon kayo nang buhay sa kaniyang pangalan. 
pagkatapos nang manga bagay na ito ay napakitang muli si jesus sa manga alagad sa tabi nang dagat 
nang tiberias: at siya'y napakita sa ganitong paraan. 

samasama nga si simon pedro, at si tomas na tinatawag na didimo, at si natanael na taga cana nang 
galilea, at ang manga anak ni zebedeo, at dalawa pa sa kaniyang manga alagad. 

sinabi sa kanila ni simon pedro, mangingisda ako. sinabi nila sa kaniya, kami man ay magsisisama sa iyo. 
sila'y nagsiyaon, at nagsilulan sa daong, at nang gabing yaon ay wala silang nahuling anoman. 

nguni't nang nagbubukang liwayway na, si jesus ay tumayo sa baybayin: gayon ma'y hindi napagalaman 
nang manga alagad na yaon ay si jesus. 

sa kanila nga'y sinabi ni jesus, manga anak, mayroon baga kayong anomang makakain? nagsisagot sila sa 
kaniya, wala. 

at kaniyang sinabi sa kanila, ihulog ninyo ang lambat sa dakong kanan nang daong, at makakasumpong 
kayo. inihulog nga nila, at hindi na nila mahila dahil sa karamihan nang manga isda. 

yaong alagad nga na iniibig ni jesus ay nagsabi kay pedro, ang panginoon nga. kaya't pagkarinig nga ni 
simon pedro na yao'y ang panginoon, ay nagbigkis siya nang kaniyang tunika (sapagka't siya'y hubo't 
hubad), at tumalon sa dagat. 

datapuwa't ang ibang manga alagad ay nagsilapit sa maliit na daong (sapagka't sila'y hindi lubhang 
malayo sa lupa, kundi may manga dalawangdaang siko), na hinihila ang lambat na puno nang manga 
isda. 

kaya't nang sila'y magsilunsad sa lupa, ay nakakita sila doon nang manga bagang uling, at isda ang 
nakalagay sa ibabaw, at tinapay. 

sinabi sa kanila ni jesus, mangagdala kayo rito nang manga isdang inyong nangahuli ngayon. 

umahon nga si simon pedro, at hinila ang lambat sa lupa, puno nang malalaking isda, na isang daan at 
limangpu at tatlo, at sa ganoong karami ay hindi napunit ang lambat. 

sinabi sa kanila ni jesus, magsiparito kayo at mangagpawing gutom. at sinoman sa manga alagad ay hindi 
nangahas na siya'y tanungin, sino ka? sa pagkaalam na yaon ang panginoon. 

lumapit si jesus, at dinampot ang tinapay, at sa kanila'y ibinigay, at gayon din ang isda. 

ito'y ang ikatlong pagpapakita ni jesus sa manga alagad, pagkatapos na siya'y magbangon sa manga 
patay. 

kaya't nang mangakapagpawing gutom sila, ay sinabi ni jesus kay simon pedro, simon, anak ni juan, 
iniibig mo baga ako nang higit kay sa manga ito? sinabi niya sa kaniya, oo, panginoon, nalalaman mo na 
kita'y iniibig. sinabi niya sa kaniya, pakanin mo ang aking manga kordero. 

sinabi niya sa kaniyang muli sa ikalawa, simon anak ni juan, iniibig mo baga ako? sinabi niya sa kaniya, 
o0, panginoon, nalalaman mo na kita'y iniibig. sinabi niya sa kaniya, alagaan mo ang aking manga tupa. 
sinabi niya sa kaniya sa ikatlo, simon, anak ni juan, iniibig mo baga ako? nalumbay si pedro sapagka't sa 
kaniya'y sinabing makaitlo, iniibig mo baga ako? at sinabi niya sa kaniya, panginoon, nalalaman mo ang 
lahat nang manga bagay; nalalaman mo na kita'y iniibig. sinabi sa kaniya ni jesus, pakanin mo ang aking 
manga tupa. 

katotohanan, katotohanang sinasabi ko sa iyo, nang ikaw ay bata pa, ikaw ay nagbibihis, at ikaw ay 
lumalakad kung saan mo ibig, nguni't pagtanda mo'y iuunat mo ang iyong manga kamay, at bibigkisan ka 
nang iba, at dadalhin ka kung saan hindi mo ibig. 

ito nga'y sinalita niya, na ipinaalam kung sa anong kamatayan ang iluluwalhati niya sa diyos. at 
pagkasalita niya nito, ay sinabi niya sa kaniya, sumunod ka sa akin. 

si pedro, paglingon, ay nakita yaong alagad na iniibig ni jesus na sumusunod, na siya ring humilig sa 
kaniyang dibdib sa paghapon, at nagsabi, panginoon, sino ang sa iyo'y magkakanulo? 

pagkakita nga ni pedro sa kaniya ay nagsabi kay jesus, panginoon, at ano ang gagawin nang taong ito? 
sinabi sa kaniya ni jesus, kung ibig kong siya'y manatili hanggang sa ako'y pumarito, ay ano nga sa iyo? 
sumunod ka sa akin. 

kumalat nga ang sabing ito sa gitna nang manga kapatid, na ang alagad na yaon ay hindi mamamatay: 
gayon ma'y hindi sinabi ni jesus, sa kaniya na hindi siya mamamatay: kundi, kung ibig kong siya'y 
manatili hanggang sa ako'y pumarito, ay ano nga sa iyo? 

ito ang alagad na nagpapatotoo sa manga bagay na ito, at sumulat nang manga bagay na ito: at 
nalalaman namin na ang kaniyang patotoo ay totoo. 

at mayroon ding iba't ibang manga bagay na ginawa si jesus, na kung susulating isa-isa, ay inaakala ko na 
kahit sa sanglibutan ay hindi magkakasiya ang manga aklat na susulatin. 

ang unang kasaysayan na ginawa ko, oh teofilo, ay tungkol sa lahat na pinasimulang ginawa at itinuro ni 
jesus, 

hanggang sa araw na tanggapin siya sa kaitaasan, pagkatapos na makapagbigay siya nang manga utos sa 
pamamagitan nang espiritu santo, sa manga apostol na kaniyang hinirang, 

na sa kanila nama'y napakita rin siyang buhay, sa pamamagitan nang maraming manga katunayan, 
pagkatapos na siya'y makapaghirap, na napakikita sa kanila sa loob nang apat na pung araw, at 
nagpahayag nang manga bagay tungkol sa kaharian nang diyos: 

at, palibhasa'y nakikipagpulong sa kanila, ay ipinagutos niya sa kanila na huwag silang magsialis sa 
jerusalem, kundi hintayin ang pangako nang ama, na sinabi niyang narinig ninyo sa akin: 

sapagka't tunay na si juan ay nagbautismo nang tubig, datapuwa't kayo'y babautismuhan sa espiritu 
santo na di na malalaunan pa. 

tinanong nga siya nila nang sila'y nangagkakatipon, na nangagsasabi, panginoon, isasauli mo baga ang 
kaharian sa israel sa panahong ito? 

at sinabi niya sa kanila, hindi ukol sa inyo ang pagkaalam nang manga panahon o nang manga bahagi 
nang panahon, na itinakda nang ama sa kaniyang sariling kapamahalaan. 

datapuwa't tatanggapin ninyo ang kapangyarihan, pagdating sa inyo nang espiritu santo: at kayo'y 
magiging manga saksi ko sa jerusalem, at sa buong judea at samaria, at hanggang sa kahulihulihang 
hangganan nang lupa. 

at pagkasabi niya nang manga bagay na ito, nang siya'y tinitingnan nila, ay dinala siya sa itaas, at siya'y 
tinanggap nang isang alapaap at ikinubli sa kanilang manga paningin. 

at samantalang tinititigan nila ang langit habang siya'y lumalayo, narito may dalawang lalaking 
nangakatayo sa tabi nila na may puting damit, 

na nangagsabi naman, kayong manga lalaking taga galilea, bakit kayo'y nangakatayong tumitingin sa 
langit? itong si jesus, na tinanggap sa langit mula sa inyo, ay paparitong gaya rin nang inyong nakitang 
pagparoon niya sa langit. 

nang magkagayon ay nangagbalik sila sa jerusalem buhat sa tinatawag na bundok nang manga olivo, na 
malapit sa jerusalem, na isang araw nang sabbath lakarin. 

at nang sila'y magsipasok sa bayan, ay nagsiakyat sila sa silid sa itaas, na kinatitirahan nila, ni pedro at ni 
juan at ni santiago at ni andres, ni felipe at ni tomas, ni bartolome at ni mateo, ni santiago na anak ni 
alfeo, at ni simong masikap, at ni judas na anak ni santiago. 

ang lahat nang manga ito'y nagsisipanatiling matibay na nangagkakaisa sa pananalangin na kasama ang 
manga babae, at si maria na ina ni jesus, at pati nang manga kapatid niya. 

at nang manga araw na ito'y nagtindig si pedro sa gitna nang manga kapatid, at nagsabi (at 
nangagkakatipon ang karamihang manga tao, na may isang daa't dalawangpuy), 

mga kapatid, kinakailangang matupad ang kasulatan, na nang una ay sinalita nang espiritu santo, sa 
pamamagitan nang bibig ni david tungkol kay judas, na siyang pumatnugot sa nagsihuli kay jesus. 
sapagka't siya'y ibinilang sa atin, at siya'y tumanggap nang kaniyang bahagi sa ministeriong ito. 
kumuha nga ang taong ito nang isang parang sa pamamagitan nang ganti sa kaniyang katampalasanan, 
at sa pagpapatihulog nang patiwarik, ay pumutok siya sa gitna, at sumambulat ang lahat nang manga 
laman nang kaniyang tiyan. 

at ito'y nahayag sa lahat nang manga nagsisitahan sa jerusalem, ano pa't tinawag ang parang na yaon sa 
kanilang wika na aceldama, sa makatuwid baga'y, ang parang nang dugo.) 

sapagka't nasusulat sa aklat nang manga awit, bayaang mawalan nawa nang tao ang kaniyang tahanan, 
at huwag bayaang manahan doon ang sinoman, at, bayaang kunin nang iba ang kaniyang katungkulan. 
sa manga taong ito nga na nangakisama sa atin sa buong panahon na ang panginoong si jesus ay 
pumapasok at lumalabas sa atin, 

magmula sa pagbautismo ni juan, hanggang sa araw na siya'y tanggapin sa itaas mula sa atin, ay 
nararapat na ang isa sa manga ito'y maging saksi na kasama natin sa kaniyang pagkabuhay na maguli. 
at kanilang ibinukod ang dalawa, si jose na tinatawag na barsabas, na pinamagatang justo, at si matias. 
at sila'y nagsipanalangin, at nagsipagsabi, ikaw, panginoon, na nakatataho nang manga puso nang lahat 
nang manga tao, ay ipakilala mo kung alin sa dalawang ito ang iyong hinirang, 

upang tanggapin ang katungkulan sa ministeriong ito at pagkaapostol na kinahulugan ni judas, upang 
siya'y makaparoon sa kaniyang sariling kalalagyan. 

at sila'y pinagsapalaran nila; at nagkapalad si matias; at siya'y ibinilang sa labingisang apostol. 

at nang dumating nga ang araw nang pentecostes, silang lahat ay nangagkakatipon sa isang dako. 

at biglang dumating mula sa langit ang isang ugong na gaya nang sa isang humahagibis na hanging 
malakas, at pinuno ang buong bahay na kanilang kinauupuan. 

at sa kanila'y may napakitang manga dilang kawangis nang apoy, na nagkabahabahagi, at dumapo sa 
bawa't isa sa kanila. 

at silang lahat ay nangapuspos nang espiritu santo, at nangagpasimulang magsalita nang iba't ibang 
wika, ayon sa ipinagkakaloob nang espiritu na kanilang salitain. 

may manga nagsisitahan nga sa jerusalem na manga judio, manga lalaking religioso, na buhat sa bawa't 
bansa sa ilalim nang langit. 

at nang marinig ang ugong na ito, ay nangagkatipon ang karamihan, at nangamaang, sapagka't sa 
kanila'y narinig nang bawa't isa na sinasalita ang kaniyang sariling wika. 

at silang lahat ay nangagtaka at nagsipanggilalas, na nangagsasabi, narito, hindi baga manga galileong 
lahat ang manga nagsisipagsalitang ito? 

at bakit nga naririnig nang bawa't isa sa atin, ang ating sariling wikang kinamulatan? 

tayong manga parto, at manga medo, at manga elamita, at ang nangananahan sa mesapotamia, sa 
judea, at sa capadocia, sa ponto at sa asia, 

sa frigia at pamfilia, sa egipto at sa manga sakop nang libia na karatig nang cirene at manga 
nakikipamayang galing sa roma, manga judio, at gayon din ang manga naging judio, 

mga cretense at manga arabe, ay nangaririnig nating nagsisipagsalita sila sa ating manga wika nang 
manga makapangyarihang gawa nang diyos. 

at silang lahat ay nangagtaka at nangalito, na sinasabi nang isa sa isa, anong kahulugan nito? 
datapuwa't ang manga iba'y nanganglilibak na nangagsabi, sila'y puno nang bagong alak. 

datapuwa't pagtindig ni pedro na kasama ang labingisa, ay itinaas ang kaniyang tinig, at sa kanila'y 
nagsaysay, na sinasabing, kayong manga lalaking taga judea, at kayong lahat na nangananahan sa 
jerusalem, mangaalaman nawa ninyong lahat ito, at inyong pakinggan ang aking manga salita. 
sapagka't ang manga ito'y hindi manga lasing, na gaya nang inyong inaakala, yamang ngayo'y oras na 
ikatlo lamang nang araw, 

datapuwa't ito'y yaong sinalita na sa pamamagitan nang propeta joel: 

at mangyayari sa manga huling araw, sabi nang diyos, na ibubuhos ko ang aking espiritu sa lahat nang 
laman: at ang inyong manga anak na lalake at babae ay manganghuhula, at ang inyong manga binata ay 
mangakakakita nang manga pangitain, ang inyong manga matatanda ay magsisipanaginip nang manga 
panaginip: 

oo't sa aking manga lingkod na lalake at sa aking manga lingkod na babae, sa manga araw na yaon 
ibubuhos ko ang aking espiritu, at magsisipanghula sila. 

at magpapakita ako nang manga kababalaghan sa langit sa itaas, at manga tanda sa lupa sa ibaba, dugo, 
at apoy, at singaw nang usok: 

ang araw ay magiging kadiliman, at ang buwan ay dugo, bago dumating ang araw nang panginoon, 
yaong araw na dakila at tangi: 

at mangyayari na ang sinomang tumawag sa pangalan nang panginoon, ay maliligtas. 

kayong manga lalaking taga israel, pakinggan ninyo ang manga salitang ito: si jesus na taga nazaret, 
lalaking pinatunayan nang diyos sa inyo sa pamamagitan nang manga gawang makapangyarihan at 
manga kababalaghan at manga tanda na ginawa nang diyos sa pamamagitan niya sa gitna ninyo, gaya rin 
nang nalalaman ninyo: 

siya, na ibinigay sa takdang pasiya at paunang kaalaman nang diyos, kayo sa pamamagitan nang manga 
kamay nang manga tampalasan ay inyong ipinako sa krus at pinatay: 

na siya'y binuhay na maguli nang diyos, pagkaalis sa manga hirap nang kamatayan: sapagka't hindi 
maaari na siya'y mapigilan nito. 

sapagka't sinasabi ni david tungkol sa kaniya, nakita kong lagi ang panginoon sa aking harapan, sapagka't 
siya'y nasa aking kanang kamay, upang huwag akong makilos: 

dahil dito'y nagalak ang aking puso, at natuwa ang aking dila; pati naman ang aking laman ay 
mananahan sa pagasa: 

sapagka't hindi mo iiwan ang kaluluwa ko sa hades, ni titiisin man na ang iyong banal ay makakita nang 
kabulukan. 

ipinakilala mo sa akin ang manga daan nang buhay, pupuspusin mo ako nang kagalakan sa harap nang 
iyong mukha. 

mga kapatid, malayang masasabi ko sa inyo ang tungkol sa patriarkang si david, na siya'y namatay at 
inilibing, at nasa atin ang kaniyang libingan hanggang sa araw na ito. 

palibhasa nga'y isang propeta, at sa pagkaalam na may panunumpang isinumpa nang diyos sa kaniya, na 
sa bunga nang kaniyang baywang ay iluluklok niya ang isa sa kaniyang luklukan, 

palibhasa'y nakikita na niya ito, ay nagsalita tungkol sa pagkabuhay na maguli nang cristo, na siya'y hindi 
pinabayaan sa hades, ni ang kaniya mang katawan ay hindi nakakita nang kabulukan. 

ang jesus na ito'y binuhay na maguli nang diyos, at tungkol dito'y manga saksi kaming lahat. 

palibhasa nga'y pinarangal nang kanang kamay nang diyos, at tinanggap na sa ama ang pangako nang 
espiritu santo, ay ibinuhos niya ito, na inyong nakikita at naririnig. 

sapagka't hindi umakyat si david sa manga langit, datapuwa't siya rin ang nagsabi, sinabi nang 
panginoon sa aking panginoon, maupo ka sa kanan ko, 

hanggang sa gawin ko ang manga kaaway mo na tuntungan nang iyong manga paa. 

pakatalastasin nga nang buong angkan ni israel, na ginawa nang diyos na panginoon at cristo itong si 
jesus na inyong ipinako sa krus. 

nang marinig nga nila ito, ay nangasaktan ang kanilang puso, at sinabi kay pedro at sa ibang manga 
apostol, manga kapatid, anong gagawin namin? 

at sinabi sa kanila ni pedro, mangagsisi kayo, at mangagbautismo ang bawa't isa sa inyo sa pangalan ni 
jesucristo sa ikapagpapatawad nang inyong manga kasalanan, at tatanggapin ninyo ang kaloob nang 
espiritu santo. 

sapagka't sa inyo ang pangako, at sa inyong manga anak, at sa lahat nang nangasa malayo, maging ilan 
man ang tawagin nang panginoon nating diyos sa kaniya. 

at sa iba pang maraming salita ay nagpatotoo siya, at nangaral sa kanila, na sinasabi, magsiligtas kayo sa 
likong lahing ito. 

yaon ngang nagsitanggap nang kaniyang salita ay nangabautismuhan: at nangaparagdag sa kanila nang 
araw na yaon ang may tatlong libong kaluluwa. 

at sila'y nagsipanatiling matibay sa turo nang manga apostol at sa pagsasamasama, sa pagpuputolputol 
nang tinapay at sa manga pananalangin. 

at ang takot ay dumating sa bawa't kaluluwa: at ginawa ang maraming kababalaghan at tanda sa 
pamamagitan nang manga apostol. 

at ang lahat nang manga nagsisampalataya ay nangagkakatipon, at lahat nilang pag-aari ay sa kalahatan, 
at ipinagbili nila ang kanilang manga pag-aari at kayamanan, at ipinamahagi sa lahat, ayon sa 
pangangailangan nang bawa't isa. 

at araw-araw sila'y nagsisipanatiling matibay sa pagkakaisa sa templo, at sa pagpuputolputol nang 
tinapay sa bahay-bahay, at nagsisikain sila nang kanilang pagkain na may galak at may katapatan nang 
puso. 

na nangagpupuri sa diyos, at nangagtatamo nang paglingap nang buong bayan. at idinaragdag sa kanila 
nang panginoon araw-araw yaong nangaliligtas. 

si pedro at si juan nga ay nagsisipanhik sa templo nang oras nang pananalangin, na ikasiyam. 

at isang lalake na pilay buhat pa sa tiyan nang kaniyang ina ay dinadala roon, na siya'y inilalagay nila 
araw-araw sa pintuan nang templo na tinatawag na maganda, upang manghingi nang limos sa 
nagsisipasok sa templo, 

ito, pagkakita kay pedro at kay juan na magsisipasok sa templo, ay namanhik upang tumanggap siya 
nang limos. 

at pagtitig sa kaniya ni pedro, na kasama si juan, ay sinabi, tingnan mo kami. 

at kaniyang pinansin sila, na umaasang tatanggap sa kanila nang anomang bagay. 

datapuwa't sinabi ni pedro, pilak at ginto ay wala ako: datapuwa't ang nasa akin, ay siya kong ibinibigay 
sa iyo. sa pangalan ni jesucristo nang taga nazaret, lumakad ka. 

at kaniyang hinawakan siya sa kanang kamay, at siya'y itinindig: at pagdaka'y nagsilakas ang kaniyang 
manga paa at manga bukong-bukong. 

at paglukso, siya'y tumayo, at nagpasimulang lumakad, at pumasok na kasama nila sa templo, na 
lumalakad, at lumulukso, at nagpupuri sa diyos. 

at nakita nang buong bayang siya'y lumalakad, at nagpupuri sa diyos: 

at nangakilala nila na siya nga ang nauupo at nagpapalimos sa pintuang maganda nang templo, at sila'y 
nangapuspos nang panggigilalas at pamamangha sa nangyari sa kaniya. 

at samantalang siya'y nakahawak kay pedro at kay juan, ay nagsitakbong samasama sa kanila ang buong 
bayan sa tinatawag na portiko ni salomon na lubhang nanggigilalas. 

at nang makita ito ni pedro, ay sumagot sa manga tao, kayong manga lalaking taga israel, bakit kayo'y 
nagsisipanggilalas sa taong ito? o bakit kami ang inyong tinititigan, na sa inyong akala ay dahil sa aming 
sariling kapangyarihan o kabanalan ay aming napalakad siya? 

ang diyos ni abraham, at ni isaac, at ni jacob, ang diyos nang ating manga magulang, ay niluwalhati ang 
kaniyang lingkod na si jesus, na inyong ibinigay, at inyong tinanggihan sa harap ni pilato, nang pasiyahan 
nito na siya'y pawalan. 

datapuwa't inyong pinakatanggihan ang banal at ang matuwid na ito, at inyong hiningi na ipagkaloob sa 
inyo ang isang mamamatay-tao, 

at inyong pinatay ang lumikha nang buhay: na binuhay nang diyos na maguli sa manga patay, manga 
saksi kami nang manga bagay na ito. 

at sa pamamagitan nang pananampalataya sa kaniyang pangalan ay pinalakas nang kaniyang pangalan 
ang taong ito, na inyong nakikita at nakikilala: o0, ang pananampalataya na sa pamamagitan niya'y 
nagkaloob sa kaniya nitong lubos na kagalingan sa harapan ninyong lahat. 

at ngayon, manga kapatid, nalalaman ko na inyong ginawa yaon sa di pagkaalam, gaya nang ginawa rin 
naman nang inyong manga pinuno. 

datapuwa't ginanap ang manga bagay na ipinagpaunang ibinalita nang diyos sa pamamagitan nang bibig 
nang lahat nang manga propeta, na ang kaniyang cristo ay magbabata. 

kaya nga mangagsisi kayo, at mangagbalik-loob, upang mangapawi ang inyong manga kasalanan, upang 
kung magkagayon ay magsidating ang manga panahon nang kaginhawahang mula sa harapan nang 
panginoon, 

at upang kaniyang suguin ang cristo na itinalaga sa inyo, na si jesus: 

na siya'y kinakailangang tanggapin nang langit hanggang sa manga panahon nang pagsasauli sa dati nang 
lahat nang manga bagay, na sinalita nang diyos sa pamamagitan nang bibig nang kaniyang manga banal 
na propeta buhat pa nang una. 

tunay na sinabi ni moises, ang panginoong diyos ay magtitindig sa inyo nang isang propetang gaya ko 
mula sa gitna nang inyong manga kapatid: siya ang inyong pakinggan sa lahat nang manga bagay na sa 
inyo'y sasalitain niya. 

at mangyayari, na ang bawa't kaluluwa na hindi makinig sa propetang yaon, ay pupuksaing lubos mula sa 
gitna nang bayan. 

oo at ang lahat nang manga propetang mula kay samuel at ang manga nagsisunod, sa dami nang manga 
nagsipagsalita, sila naman ay nagsipagsaysay rin tungkol sa manga araw na ito. 

kayo ang manga anak nang manga propeta, at nang tipang ginawa nang diyos sa inyong manga 
magulang, na sinasabi kay abraham, at sa iyong binhi ay pagpapalain ang lahat nang manga angkan sa 
lupa. 

sa inyo una-una, nang maitindig na nang diyos ang kaniyang lingkod, ay sinugo niya upang kayo'y 
pagpalain, sa pagtalikod nang bawa't isa sa inyo sa inyong manga katampalasanan. 

at nang sila'y nangagsasalita pa sa bayan, ay nagsilapit sa kanila ang manga saserdote, at ang puno sa 
templo, at ang manga saduceo, 

palibhasa'y totoong nangabagabag sapagka't tinuruan nila ang bayan, at ibinalita sa pangalan ni jesus 
ang pagkabuhay na maguli sa manga patay. 

at sila'y kanilang sinunggaban at kanilang ibinilanggo hanggang sa kinabukasan: sapagka't noon nga'y 
gabi na. 

datapuwa't marami sa nangakarinig nang salita ay nagsisampalataya, at ang bilang nang manga lalake ay 
umabot sa manga limang libo. 

at nangyari nang kinabukasan, na nangagkatipon sa jerusalem ang kanilang manga pinuno at manga 
matanda at manga eskriba, 

at si anas, na dakilang saserdote, at si caifas, at si juan, at si alejandro, at ang lahat nang kalipian nang 
dakilang saserdote. 

at nang kanilang mailagay na sila sa gitna nila, ay sila'y tinanong, sa anong kapangyarihan, o sa anong 
pangalan ginawa ninyo ito? 

nang magkagayo'y si pedro, na puspos nang espiritu santo, ay nagsabi sa kanila, kayong manga pinuno 
sa bayan, at matatanda, 

kung kami sa araw na ito'y sinisiyasat tungkol sa mabuting gawa na ginawa sa isang taong may-sakit, na 
kung sa anong paraan gumaling ito; 

talastasin ninyong lahat, at nang buong bayan nang israel, na sa pangalan ni jesucristo nang taga 
nazaret, na inyong ipinako sa krus, na binuhay nang diyos na maguli sa manga patay, dahil sa kaniya ay 
nakatindig ang taong ito sa inyong harap na walang sakit. 

siya ang bato na itinakuwil ninyong manga nagtayo nang bahay, na naging pangulo sa panulok. 

at sa kanino mang iba ay walang kaligtasan: sapagka't walang ibang pangalan sa silong nang langit, na 
ibinigay sa manga tao, na sukat nating ikaligtas. 

nang makita nga nila ang katapangan ni pedro at ni juan, at pagkatalastas na sila'y manga taong walang 
pinagaralan at manga mangmang, ay nangagtaka sila; at nangapagkilala nila, na sila'y nangakasama ni 
jesus. 

at nang mangakita nila ang taong pinagaling na nakatayong kasama nila, ay wala silang maitutol. 
datapuwa't nang sila'y mangautusan na nilang magsilabas sa pulong, ay nangagsangusapan, 

na nangagsasabi, anong gagawin natin sa manga taong ito? sapagka't tunay na ginawa sa pamamagitan 
nila ang himalang hayag sa lahat nang nangananahan sa jerusalem; at hindi natin maikakaila. 

gayon ma'y upang huwag nang lalong kumalat sa bayan, atin silang balaan, na buhat ngayo'y huwag na 
silang mangagsalita pa sa sinomang tao sa pangalang ito. 

at sila'y tinawag nila, at binalaan sila, na sa anomang paraan ay huwag silang magsipagsalita ni 
magsipagturo tungkol sa pangalan ni jesus. 

datapuwa't si pedro at si juan ay nagsisagot at nagsipagsabi sa kanila, kung katuwiran sa paningin nang 
diyos na makinig muna sa inyo kay sa diyos, inyong hatulan: 

sapagka't hindi mangyayaring di namin salitain ang manga bagay na aming nangakita at nangarinig. 

at sila, nang mapagbalaan na nila, ay pinakawalan, palibhasa'y hindi nangakasumpong nang anomang 
bagay upang sila'y kanilang mangaparusahan, dahil sa bayan; sapagka't niluluwalhati nang lahat nang 
manga tao ang diyos dahil sa bagay na ginawa. 

sapagka't may mahigit nang apat na pung taong gulang ang tao, na ginawan nitong himala nang 
pagpapagaling. 

at nang sila'y mangapakawalan na, ay nagsiparoon sa kanilang manga kasamahan, at iniulat ang lahat 
nang sa kanila'y sinabi nang manga pangulong saserdote at nang matatanda. 

at sila, nang kanilang marinig ito, ay nangagkaisang itaas nila ang kanilang tinig sa diyos, at nangagsabi, 
oh panginoon, ikaw na gumawa nang langit at nang lupa at nang dagat, at nang lahat nang nangasa 
manga yaon: 

na sa pamamagitan nang espiritu santo, sa pamamagitan nang bibig nang aming amang si david, na 
iyong lingkod, ay sinabi mo, bakit nangagalit ang manga gentil, at nagsipaghaka ang manga tao nang 
manga bagay na walang kabuluhan? 

nagsitayong handa ang manga hari sa lupa, at ang manga pinuno ay nangagpisanpisan, laban sa 
panginoon, at laban sa kaniyang pinahiran. 

sapagka't sa katotohanan sa bayang ito'y laban sa iyong banal na lingkod na si jesus, na siya mong 
pinahiran, ang dalawa ni herodes at ni poncio pilato, kasama nang manga gentil at nang manga bayan 
nang israel, ay nangagpisanpisan, 

upang gawin ang anomang naitakda na nang iyong kamay at nang iyong pasiya upang mangyari. 

at ngayon, panginoon, tingnan mo ang kanilang manga bala: at ipagkaloob mo sa iyong manga alipin na 
salitain ang iyong salita nang buong katapangan, 

samantalang iyong iniuunat ang iyong kamay upang magpagaling, at upang mangyari nawa ang manga 
tanda at manga kababalaghan sa pangalan nang iyong banal na si jesus. 

at nang sila'y makapanalangin na, ay nayanig ang dakong pinagkakatipunan nila; at nangapuspos silang 
lahat nang espiritu santo, at kanilang sinalita na may katapangan ang salita nang diyos. 

at ang karamihan nang manga nagsisampalataya ay nangagkakaisa ang puso at kaluluwa: at sinoma'y 
walang nagsabing kaniyang sarili ang anoman sa manga bagay na kaniyang inaari: kundi lahat nilang pag- 
aari ay sa kalahatan. 

at pinatotohanan nang manga apostol na may dakilang kapangyarihan, ang pagkabuhay na maguli nang 
panginoong jesus: at dakilang biyaya ang sumasa kanilang lahat. 

sapagka't walang sinomang nasasalat sa kanila: palibnasa'y ipinagbili nang lahat nang may manga lupa o 
manga bahay ang manga ito, at dinala ang manga halaga nang manga bagay na ipinagbili, 

at ang manga ito'y inilagay sa manga paanan nang manga apostol: at ipinamamahagi sa bawa't isa, ayon 
sa kinakailangan nang sinoman. 

at si jose, na pinamagatang bernabe nang manga apostol (na kung liliwanagin ay anak nang 
pangangaral), isang levita, tubo sa chipre, 

na may isang bukid, ay ipinagbili ito, at dinala ang salapi at inilagay sa manga paanan nang manga 
apostol. 

datapuwa't isang lalake na tinatawag na ananias, na kasama nang kaniyang asawang si safira, ay nagbili 
nang isang pag-aari, 

at inilingid ang isang bahagi nang halaga, na nalalaman din ito nang kaniyang asawa, at dinala ang isang 
bahagi, at inilagay sa manga paanan nang manga apostol. 

datapuwa't sinabi ni pedro, ananias, bakit pinuspos ni satanas ang iyong puso upang magsinungaling sa 
espiritu santo, at upang maglingid nang isang bahagi nang halaga nang lupa? 

nang yao'y nananatili pa, hindi baga yao'y nanatiling iyong sarili? at nang maipagbili na, hindi baga nasa 
iyo ring kapangyarihan? ano't inisip mo pa ang bagay na ito sa iyong puso? hindi ka nagsinungaling sa 
manga tao, kundi sa diyos. 

at nang marinig ni ananias ang manga salitang ito ay nahandusay at nalagot ang hininga: at sinidlan nang 
malaking takot ang lahat nang nangakarinig nito. 

at nagsitindig ang manga kabinataan at siya'y binalot, at kanilang dinala siya sa labas at inilibing. 

at may tatlong oras ang nakaraan, nang ang kaniyang asawa, na di nalalaman ang nangyari, ay pumasok. 

at sinabi sa kaniya ni pedro, sabihin mo sa akin kung ipinagbili ninyo nang gayon ang lupa. at sinabi niya, 
oo, sa gayon. 

datapuwa't sinabi sa kaniya ni pedro, bakit kayo'y nagkasundo upang tuksuhin ang espiritu nang 
panginoon? narito, nangasa pintuan ang manga paa nang manga nagsipaglibing sa iyong asawa, at 
kanilang dadalhin ka sa labas. 

at pagdaka'y nahandusay sa paanan niya ang babae, at nalagot ang hininga: at nagsipasok ang manga 
kabinataan at nasumpungan siyang patay, at siya'y kanilang inilabas at inilibing siya sa siping nang 
kaniyang asawa. 

at sinidlan nang malaking takot ang buong iglesia, at ang lahat nang nangakarinig nang manga bagay na 
ito. 

at sa pamamagitan nang manga kamay nang manga apostol ay ginawa ang maraming tanda at 
kababalaghan sa gitna nang manga tao: at nangaroon silang lahat na nangagkakaisa sa portiko ni 
salomon. 

datapuwa't sinoman sa manga iba ay hindi nangangahas na makisama sa kanila: bagaman sila'y 
pinapupurihan nang bayan, 

at ang manga nagsisisampalataya ay lalo pang nangaparagdag sa panginoon, ang manga karamihang 
lalake at babae: 

na ano pa't dinala nila sa manga lansangan ang manga may-sakit, at inilagay sa manga higaan at manga 
hiligan, upang, pagdaan ni pedro, ay maliliman man lamang nang anino niya ang sinoman sa kanila. 

at nangagkatipon din naman ang karamihang mula sa manga bayang nangasa palibotlibot nang 
jerusalem, na nangagdadala nang manga may-sakit, at nang manga pinahihirapan nang manga 
karumaldumal na espiritu: at sila'y pawang pinagaling. 

datapuwa't nagtindig ang dakilang saserdote, at ang lahat nang kasama niya (na siyang sekta nang 
manga saduceo), at sila'y nangapuspos nang kainggitan, 

at kanilang sinunggaban ang manga apostol, at kanilang inilagay sila sa bilangguang bayan. 

datapuwa't nang gabi na ay binuksan nang isang anghel nang panginoon ang manga pintuan nang 
bilangguan, at sila'y inilabas, at sinabi, 

magsihayo kayo, at magsitayo kayo sa templo, at sabihin ninyo sa bayan ang lahat nang manga salita 
nang buhay na ito. 

at nang marinig nila ito, ay nagsipasok sila sa templo nang magbubukang liwayway, at nangagturo. 
datapuwa't dumating ang dakilang saserdote, at ang manga kasamahan niya, at pinulong ang sanedrin, 
at ang buong senado sa manga anak ni israel, at nagpautos sa bilangguan upang sila'y dalhin doon. 
datapuwa't ang manga punong kawal na nagsiparoon ay hindi sila nangasumpungan sa bilangguan, at 
sila'y nangagbalik, at nangagbigay alam, 

na sinasabi, aming naratnang totoong mabuti ang pagkalapat nang bilangguan, at nangakatayo sa manga 
pintuan ang manga bantay: datapuwa't nang aming mabuksan, wala kaming nasumpungang sinoman sa 
loob. 

nang marinig nga ang manga salitang ito nang puno sa templo, at nang manga pangulong saserdote, ay 
nangalitong totoo tungkol sa manga ito kung ano ang magiging wakas niyaon. 

at may dumating na isa at nagsabi sa kanila, narito, ang manga lalaking ibinilanggo ninyo ay nangakatayo 
sa templo at nangagtuturo sa bayan. 

nang magkagayo'y naparoon ang pangulo na kasama ang manga punong kawal, at sila'y dinalang hindi 
sa pilitan: sapagka't nangatatakot sa bayan, baka sila'y batuhin. 

at nang kanilang mangadala sila, ay kanilang iniharap sa sanedrin. at tinanong sila nang dakilang 
saserdote, 

na sinasabi: ibinala naming mahigpit sa inyo na huwag kayong mangagturo sa pangalang ito: at narito, 
pinuno ninyo ang jerusalem nang inyong aral, at ibig ninyong iparatang sa amin ang dugo nang taong ito. 


1204 


datapuwa't nagsisagot si pedro at ang manga apostol at nangagsabi, dapat muna kaming magsitalima sa 
diyos bago sa manga tao. 

ibinangon nang diyos nang ating manga magulang si jesus, na siya ninyong pinatay, na ibinitin sa isang 
punong kahoy. 

siya'y pinadakila nang diyos nang kaniyang kanang kamay upang maging principe at tagapagligtas, upang 
magbigay nang pagsisisi sa israel, at kapatawaran nang manga kasalanan. 

at kami'y manga saksi nang manga bagay na ito; at gayon din ang espiritu santo, na siyang ibinigay nang 
diyos sa nagsisitalima sa kaniya. 

datapuwa't sila, nang kanilang marinig ito, ay nangasugatan sa puso, at nangagpasiyang sila'y patayin. 
datapuwa't nagtindig sa sanedrin ang isang fariseo, na nagngangalang gamaliel, doktor sa kautusan, na 
pinapupurihan nang buong bayan, at nagutos na ilabas na sandali ang manga tao. 

at sinabi niya sa kanila, kayong manga lalaking taga israel, ay mangagingat kayo sa inyong sarili tungkol 
sa manga taong ito, kung ano ang inyong gagawin. 

sapagka't bago pa nang manga araw na ito ay lumitaw na si teudas, na nagsabing siya'y dakila, at sa 
kaniya'y nakisama ang may apat na raang tao ang bilang: na siya'y pinatay, at ang lahat nang sa kaniya'y 
nagsisunod, ay pawang nagsipangalat at nangawalang kabuluhan. 

pagkatapos nang taong ito ay lumitaw si judas na taga galilea nang manga araw nang pagpapasulat, at 
nakahila siya nang marami sa bayan: siya'y nalipol rin; at ang lahat nang sa kaniya'y nagsisunod ay 
pawang nagsipangalat. 

at ngayo'y sinasabi ko sa inyo, huwag kayong mangakialam sa manga taong ito, at pabayaan ninyo sila: 
sapagka't kung ang pasiyang ito, o ang gawang ito ay sa manga tao, ay mawawasak: 

datapuwa't kung sa diyos, ay hindi ninyo maiwawasak, baka pa kayo'y mangasumpungan na 
nangakikihamok laban sa diyos. 

at sila'y nagsisangayon sa kaniya: at pagkatawag nila sa manga apostol, ay pinalo nila at ibinala sa kanila 
na huwag silang mangagsalita sa pangalan ni jesus, at sila'y pinawalan. 

sila nga'y nagsialis sa harapan nang sanedrin, na nangatutuwang sila'y nangabilang na karapatdapat na 
mangagbata nang kaalimurahan dahil sa pangalan. 

at sa araw-araw, sa templo at sa manga bahay-bahay, ay hindi sila nagsisipagtigil nang pagtuturo at 
pangangaral, na si jesus ang siyang cristo. 

nang manga araw ngang ito, nang dumadami ang bilang nang manga alagad, ay nagkaroon nang 
bulongbulungan ang manga greco-judio laban sa manga hebreo, sapagka't ang kanilang manga babaing 
bao ay pinababayaan sa pamamahagi sa araw-araw. 

at tinawag nang labingdalawa ang karamihang manga alagad, at sinabi, hindi marapat na aming 
pabayaan ang salita nang diyos, at mangaglingkod sa manga dulang. 

magsihanap nga kayo, manga kapatid, sa inyo, nang pitong lalake na may mabuting katunayan, puspos 
nang espiritu at nang karunungan, na ating mailalagay sa gawaing ito. 

datapuwa't magsisipanatili kaming matibay sa pananalangin, at sa ministerio nang salita. 

at minagaling nang buong karamihan ang pananalitang ito: at kanilang inihalal si esteban, taong puspos 
nang pananampalataya at nang espiritu santo, at si felipe, at si procoro, at si nicanor, at si timon, at si 
parmenas, at si nicolas na taga antioquia na naging judio: 

na siyang iniharap nila sa manga apostol: at nang sila'y mangakapanalangin na, ay ipinatong nila ang 
kanilang manga kamay sa manga yaon. 

at lumago ang salita nang diyos, at dumaming lubha sa jerusalem ang bilang nang manga alagad, at 
nagsitalima sa pananampalataya ang lubhang maraming saserdote. 

at si esteban, na puspos nang biyaya at nang kapangyarihan, ay gumawa nang manga dakilang 
kababalaghan at manga tanda sa manga tao. 

datapuwa't nagsitindig ang ilan sa nangasa sinagoga, na tinatawag na sinagoga nang manga libertino, at 
nang manga cireneo, at nang manga alejandrino, at nang manga taga cilicia, at taga asia, na 
nangakipagtalo kay esteban. 

at hindi sila makalaban sa karunungan at sa espiritu na kaniyang ipinangungusap. 

nang magkagayo'y nagsisuhol sila sa manga lalake, na nangagsabi, narinig naming siya'y nagsalita nang 
manga salitang kapusungan laban kay moises at sa diyos. 

at kanilang ginulo ang bayan, at ang manga matanda, at ang manga eskriba, at kanilang dinaluhong, at 
sinunggaban si esteban, at dinala siya sa sanedrin, 

at nangagharap nang manga saksing sinungaling, na nangagsabi, ang taong ito'y hindi naglilikat nang 
pagsasalita nang manga salitang laban dito sa dakong banal, at sa kautusan: 

sapagka't narinig naming kaniyang sinabi, na itong si jesus na taga nazaret ay iwawasak ang dakong ito, 
at babaguhin ang manga kaugaliang ibinigay sa atin ni moises. 

at ang lahat nang nangakaupo sa sanedrin, na nagsisititig sa kaniya, ay kanilang nakita ang kaniyang 
mukha na katulad nang mukha nang isang anghel. 

at sinabi nang dakilang saserdote, tunay baga ang manga bagay na ito? 

at sinabi niya, manga kapatid na lalake at manga magulang, mangakinig kayo: ang diyos nang 
kaluwalhatia'y napakita sa ating amang si abraham, nang siya'y nasa mesapotamia, bago siya tumahan 
sa haran, 

at sinabi sa kaniya, umalis ka sa iyong lupain, at sa iyong kamaganakan, at pumaroon ka sa lupaing 
ituturo ko sa iyo. 

nang magkagayo'y umalis siya sa lupain nang manga caldeo, at tumahan sa haran: at buhat doon, 
pagkamatay nang kaniyang ama, ay inilipat siya nang diyos sa lupaing ito, na inyong tinatahanan ngayon: 
at hindi siya pinamanahan nang anoman doon, kahit mayapakan nang kaniyang paa: at siya'y nangakong 
yao'y ibibigay na pinakaari sa kaniya, at sa kaniyang binhi pagkatapos niya, nang wala pa siyang anak. 

at ganito ang sinalita nang diyos, na ang kaniyang binhi ay makikipamayan sa ibang lupain, at kanilang 
dadalhin sila sa pagkaalipin, at sila'y pahihirapang apat na raang taon. 

at ang bansang sa kanila'y aalipin ay aking hahatulan, sabi nang diyos: at pagkatapos nito'y magsisialis 
sila, at paglilingkuran nila ako sa dakong ito. 

at ibinigay niya sa kaniya ang tipan nang pagtutuli: at sa ganito'y naging anak ni abraham si isaac, at ito'y 
tinuli nang ikawalong araw; at naging anak ni isaac si jacob, at naging manga anak ni jacob ang 
labingdalawang patriarka. 

at ang manga patriarka sa udyok nang kainggitan kay jose, ay ipinagbili siya, upang dalhin sa egipto, at 
ang diyos ay sumasa kaniya, 

at siya'y iniligtas sa lahat nang kaniyang kapighatian, at siya'y binigyan nang ikalulugod at karunungan sa 
harapan ni faraon na hari sa egipto; at siya'y ginawang gobernador sa egipto at sa buong bahay niya. 
dumating nga ang kagutom sa buong egipto at sa canaan, at nagkaroon nang malaking kapighatian: at 
walang nasumpungang pagkain ang ating manga magulang. 

datapuwa't nang marinig ni jacob na may trigo sa egipto, ay sinugo niyang una ang ating manga 
magulang. 

at sa ikalawa'y napakilala si jose sa kaniyang manga kapatid, at nahayag kay faraon ang lahi ni jose. 

at nagsugo si jose, at pinaparoon sa kaniya si jacob, na kaniyang ama, at ang lahat niyang kamaganakan, 
na pitongpu't limang tao. 

at lumusong si jacob sa egipto; at namatay siya, at ang ating manga magulang. 

at sila'y inilipat sa siquem, at inilagay sila sa libingang binili ni abraham sa manga anak ni hamor sa 
siquem, sa halaga nang pilak. 

datapuwa't nang nalalapit na ang panahon nang pangako, na ginawa nang diyos kay abraham, ang bayan 
ay kumapal at dumami sa egipto, 

hanggang sa lumitaw ang ibang hari sa egipto na hindi nakakikilala kay jose. 

ito rin ay gumamit nang lalang sa ating lahi, at pinahirapan ang ating manga magulang, na ipinatapon 
ang kani-kanilang manga sanggol upang huwag mangabuhay. 

nang panahong yaon, ay ipinanganak si moises, at siya'y totoong maganda, at siya'y inalagaang tatlong 
buwan sa bahay nang kaniyang ama: 

at nang siya'y matapon, ay pinulot siya nang anak na babae ni faraon, at siya'y inalagaang gaya nang 
sariling anak niya. 

at tinuruan si moises sa lahat nang karunungan nang manga egipcio: at siya ay makapangyarihan sa 
kaniyang manga salita at manga gawa. 

datapuwa't nang siya'y magaapat na pung taong gulang na, ay tumugtog sa kaniyang puso na dalawin 
ang kaniyang manga kapatid na manga anak ni israel. 

at nang makita niya ang isa sa kanila na inaalipusta, ay kaniyang ipinagsanggalang siya, at ipinaghiganti 
ang pinipighati, at pinatay ang egipcio: 

at ang isip niya'y napagunawa nang kaniyang manga kapatid na ibinigay nang diyos sa kanila ang 
kaligtasan sa pamamagitan nang kamay niya: datapuwa't hindi nila napagunawa. 

at nang kinabukasan ay napakita siya sa kanila samantalang sila'y nagaaway, at sila'y ibig sana niyang 
payapain, na sinasabi, manga ginoo, kayo'y magkapatid: bakit kayo'y nagaalipustaan? 

datapuwa't itinulak siya nang umalipusta sa kaniyang kapuwa tao, na sinasabi, sino ang naglagay sa iyo 
na puno at hukom sa amin? 

ibig mo bagang ako'y patayin mo, na gaya nang pagkapatay mo kahapon sa egipcio? 

at sa salitang ito'y tumakas si moises, at nakipamayan sa lupain nang midian, na doo'y nagkaanak siya 
nang dalawang lalake. 

at nang maganap ang apat na pung taon, ay napakita sa kaniya ang isang anghel sa ilang nang bundok 
nang sinai, sa ningas nang apoy sa isang mababang punong kahoy. 

at nang makita ito ni moises, ay nanggilalas sa tanawin, at nang siya'y lumapit upang pagmasdan, ay 
dumating ang isang tinig nang panginoon, 

ako ang diyos nang iyong manga magulang, ang diyos ni abraham, at ni isaac, at ni jacob. at si moises ay 
nanginig at hindi nangahas tumingin. 

at sinabi sa kaniya nang panginoon, alisin mo ang manga pangyapak sa iyong manga paa: sapagka't ang 
dakong kinatatayuan mo ay lupang banal. 

totoong nakita ko ang kapighatian nang aking bayang nasa egipto, at narinig ko ang kanilang hibik, at 
ako'y bumaba upang sila'y iligtas: at ngayo'y halika, susuguin kita sa egipto. 

ang moises na ito na kanilang itinakuwil, na sinasabi, sino ang sa iyo'y naglagay na puno at hukom? ay 
siyang sinugo nang diyos na maging puno at tagapagligtas sa pamamagitan nang kamay nang anghel na 
sa kaniya'y napakita sa mababang punong kahoy. 

pinatnugutan sila nang taong ito, pagkagawa nang manga kababalaghan at manga tanda sa egipto, at sa 
dagat na pula, at sa ilang sa loob nang apat na pung taon. 

ito'y yaong moises, na nagsabi sa manga anak ni israel, palilitawin nang diyos sa inyo ang isang propeta 
na gaya ko, mula sa inyong manga kapatid. 

ito'y yaong naroon sa iglesia sa ilang na kasama ang anghel na nagsalita sa kaniya sa bundok nang sinai, 
at kasama ang ating manga magulang: na siyang nagsitanggap nang manga aral na buhay upang ibigay sa 
atin: 

sa kaniya'y ayaw magsitalima ang ating manga magulang, kundi siya'y kanilang itinakuwil, at sa kanilang 
manga puso'y nangagbalik sa egipto, 

na sinasabi kay aaron, igawa mo kami nang manga diyos na mangunguna sa amin: sapagka't tungkol dito 
kay moises, na naglabas sa amin sa lupain nang egipto, ay hindi namin nalalaman kung ano ang nangyari 
sa kaniya. 

at nagsigawa sila nang manga araw na yaon nang isang guyang baka, at nagsipaghandog nang hain sa 
diyosdiyosang yaon, at nangatuwa sa manga gawa nang kanilang manga kamay. 

datapuwa't tumalikod ang diyos, at sila'y pinabayaang magsisamba sa hukbo nang langit, gaya nang 
nasusulat sa aklat nang manga propeta, hinandugan baga ninyo ako nang manga hayop na pinatay at 
manga hain na apat na pung taon sa ilang, oh angkan ni israel? 


at dinala ninyo ang tabernakulo ni moloc, at ang bituin nang diyos refan, ang manga larawang ginawa 
ninyo upang inyong sambahin: at dadalhin ko kayo sa dako pa roon nang babilonia. 

sumaating manga magulang sa ilang ang tabernakulo nang patotoo, ayon sa itinakda nang nagsalita kay 
moises, na kaniyang gawin yaon alinsunod sa anyong kaniyang nakita. 

na yao'y ipinasok din nang ating manga magulang sa kapanahunang ukol, na kasama ni josue nang sila'y 
magsipasok sa inaari nang manga bansa, na pinalayas nang diyos sa harapan nang ating magulang, 
hanggang sa manga araw ni david, 

na nakasumpong nang biyaya sa paningin nang diyos, at huminging makasumpong nang isang tahanang 
ukol sa diyos ni jacob. 

datapuwa't iginawa siya ni salomon nang isang bahay. 

bagama't ang kataastaasa'y hindi tumatahan sa manga bahay na gawa nang manga kamay, gaya nang 
sinasabi nang propeta, 

ang langit ay ang aking luklukan, at ang lupa ang tungtungan nang aking manga paa: anong anyo nang 
bahay ang itatayo ninyo sa akin? sabi nang panginoon: o anong dako ang aking pahingahan? 

hindi baga ginawa nang aking kamay ang lahat nang manga bagay na ito? 

kayong matitigas ang ulo, at di tuli ang puso't manga tainga, kayo'y laging nagsisisalangsang sa espiritu 
santo: kung ano ang ginawa nang inyong manga magulang, ay gayon din naman ang ginagawa ninyo. 
alin sa manga propeta ang hindi pinagusig nang inyong manga magulang? at kanilang pinatay ang 
nangagpahayag nang una nang pagdating nang matuwid na ito, na sa kaniya'y kayo ngayon ay nangaging 
manga tagapagkanulo at mamamatay-tao, 

kayo na nagsitanggap nang kautusan ayon sa pangangasiwa nang manga anghel, at hindi ninyo ginanap. 
nang marinig nga nila ang manga bagay na ito, ay nangasugatan sila sa puso, at siya'y pinagngalitan nila 
nang kanilang manga ngipin. 

datapuwa't siya, palibhasa'y puspos nang espiritu santo ay tumitig na maigi sa langit, at nakita niya ang 
kaluwalhatian nang diyos, at si jesus na nakatindig sa kanan nang diyos, 

at nagsabi, narito, nakikita kong bukas ang manga langit, at ang anak nang tao na nakatindig sa kanan 
nang diyos. 

datapuwa't sila'y nagsigawan nang malakas na tinig, at nangagtakip nang kanilang manga tainga, at 
nangagkaisang siya'y dinaluhong, 

at siya'y kanilang itinapon sa labas nang bayan, at binato: at inilagay nang manga saksi ang kanilang 
manga damit sa manga paanan nang isang binata na nagngangalang saulo. 

at kanilang pinagbatuhanan si esteban, na tumatawag sa panginoon at nagsasabi, panginoong jesus, 
tanggapin mo ang aking espiritu. 

at siya'y nanikluhod, at sumigaw nang malakas na tinig, panginoon, huwag mong iparatang sa kanila ang 
kasalanang ito. at pagkasabi niya nito, ay nakatulog siya. 

at si saulo ay sumangayon sa kaniyang pagkamatay. at nang araw na yao'y nangyari ang isang malaking 
paguusig laban sa iglesia na nasa jerusalem, at silang lahat ay nagsipangalat sa lahat nang manga dako 
nang judea at samaria, maliban na sa manga apostol. 


at inilibing si esteban nang manga taong masipag sa kabanalan, at siya'y tinangisan nang di kawasa. 
datapuwa't pinuksa ni saulo ang iglesia, na pinapasok ang bahay-bahay, at kinakaladkad ang manga 
lalake't manga babae, at sila'y ipinapasok sa bilangguan. 

ang manga nagsipangalat nga ay nagsipaglakbay, na ipinangangaral ang salita. 

at bumaba si felipe sa bayan nang samaria, at ipinangaral sa kanila ang cristo. 

at ang manga karamiha'y nangagkakaisang nangakikinig sa manga bagay na sinasalita ni felipe, 
pagkarinig nila, at pagkakita nang manga tanda na ginawa niya. 

sapagka't sa maraming may manga karumaldumal na espiritu, ay nangagsilabas sila, na nangagsisisigaw 
nang malakas na tinig: at maraming lumpo, at pilay, ang pinagaling. 

at nagkaroon nang malaking kagalakan sa bayang yaon. 

datapuwa't may isang tao, na nagngangalang simon, na nang unang panaho'y nanggagaway sa bayan, at 
pinahahanga ang manga tao sa samaria, at nagsasabing siya'y isang dakila: 

na siyang pinakikinggan nilang lahat, buhat sa kaliitliitan hanggang sa kadakidakilaan, na sinasabi, ang 
taong ito ang siyang kapangyarihan nang diyos na tinatawag na dakila. 

at siya'y pinakinggan nila, sapagka't mahabang panahong pinahahanga niya sila nang kaniyang manga 
panggagaway. 

datapuwa't nang magsipaniwala sila kay felipe na nangangaral nang mabubuting balita tungkol sa 
kaharian nang diyos at sa pangalan ni jesucristo, ay nangabautismuhan ang manga lalake't manga babae. 
at si simon man ay naniwala rin: at nang mabautismuhan na, ay nanatili siyang kasama ni felipe; at nang 
makakita nang manga tanda at nang manga dakilang himalang ginawa, ay napahanga siya. 

nang mabalitaan nga nang manga apostol na nangasa jerusalem na tinanggap nang samaria ang salita 
nang diyos, ay sinugo nila sa kanila si pedro at si juan: 

na nang sila'y makalusong, ay ipinanalangin nila sila, upang kanilang tanggapin ang espiritu santo. 
sapagka't ito'y hindi pa bumababa sa kanino man sa kanila: kundi sila'y nangabautismuhan lamang sa 
pangalan nang panginoong jesus. 

nang magkagayo'y ipinatong sa kanila ang kanilang manga kamay, at kanilang tinanggap ang espiritu 
santo. 

nang makita nga ni simon na sa pamamagitan nang pagpapatong nang manga kamay nang manga 
apostol ay ibinigay ang espiritu santo, ay inalok niya sila nang salapi, 

na sinasabi, bigyan naman ninyo ako nang kapangyarihang ito, upang sinomang patungan ko nang aking 
manga kamay, ay tumanggap nang espiritu santo. 

datapuwa't sinabi sa kaniya ni pedro, ang iyong salapi'y mapahamak na kasama mo, sapagka't inisip 
mong tamuhin ang kaloob nang diyos sa pamamagitan nang salapi. 

wala kang bahagi ni kapalaran man sa bagay na ito: sapagka't ang puso mo'y hindi matuwid sa harap 
nang diyos. 

magsisi ka nga sa kasamaan mong ito, at manalangin ka sa panginoon, baka sakaling ipatawad sa iyo ang 
pagiisip nang iyong puso. 

sapagka't nakikita kong ikaw ay nasa apdo nang kapaitan at sa tali nang katampalasanan. 

at sumagot si simon at sinabi, ipanalangin ninyo ako sa panginoon, upang huwag mangyari sa akin ang 
alin mang bagay sa manga sinasabi ninyo. 

sila nga, nang makapagpatotoo at masabi na nila ang salita nang panginoon, ay nangagbalik sa 
jerusalem, at ipinangaral ang evangelio sa maraming nayon nang manga samaritano. 

datapuwa't nagsalita kay felipe ang isang anghel nang panginoon, na nagsasabi, magtindig ka, at ikaw ay 
pumaroon sa dakong timugan, sa daang palusong mula sa jerusalem hanggang sa gaza: na ito'y ilang. 

at siya'y nagtindig at yumaon: at narito, ang isang lalaking taga etiopia, isang bating na may dakilang 
kapamahalaan na sakop ni candace, reina nang manga etiope, na siyang namamahala nang lahat niyang 
kayamanan, at siya'y naparoon sa jerusalem upang sumamba, 

at siya'y pabalik at nakaupo sa kaniyang karo, at binabasa ang propeta isaias. 

at sinabi kay felipe nang espiritu, lumapit ka, at makisama sa karong ito. 

at tumakbo si felipeng patungo sa kaniya, at napakinggan niyang binabasa si isaias na propeta, at sinabi, 
nauunawa mo baga ang binabasa mo? 

at sinabi niya, paanong magagawa ko, maliban nang may pumatnubay sa aking sinoman? at 
pinakiusapan niya si felipe na pumanhik at maupong kasama niya. 

ang dako nga nang kasulatan na binabasa niya ay ito, siya'y gaya nang tupa na dinala sa patayan, at kung 
paanong hindi umimik ang kordero sa harap nang manggugupit sa kaniya, gayon din hindi niya binubuka 
ang kaniyang bibig: 

sa kaniyang pagpapakababa'y inalis ang kaniyang paghuhukom. sino ang maghahayag nang kaniyang 
lahi? sapagka't inalis sa lupa ang kaniyang buhay. 

at sumagot ang bating kay felipe, at sinabi, ipinamamanhik ko sa iyo, kanino sinasabi nang propeta ito? 
sa kaniya bagang sarili, o sa alin mang iba? 

at binuka ni felipe ang kaniyang bibig, at pagpapasimula sa kasulatang ito, ay ipinangaral sa kaniya si 
jesus. 

at sa pagpapatuloy sa daan, ay nagsidating sila sa dakong may tubig; at sinabi nang bating, narito, ang 
tubig; ano ang nakahahadlang upang ako'y mabautismuhan? 

at sinabi ni felipe kung nanampalataya ka nang buong puso ay mangyayari. at sumagot siya at sinabi: 
sumasampalataya ako na si jesu-cristo ay anak nang diyos. 

at ipinagutos niyang itigil ang karo: at sila'y kapuwa lumusong sa tubig, si felipe at ang bating; at 
kaniyang binautismuhan siya. 

at nang magsiahon sila sa tubig, ay inagaw si felipe nang espiritu nang panginoon; at hindi na siya nakita 
nang bating, sapagka't ipinagpatuloy niya ang kaniyang lakad na natutuwa. 

nguni't nasumpungan si felipe sa azoto: at sa pagdadaan ay ipinangaral niya ang evangelio sa lahat nang 
manga bayan, hanggang sa dumating siya sa cesarea. 

datapuwa't si saulo, na sumisilakbo pa nang manga pagbabanta at pagpatay laban sa manga alagad nang 
panginoon, ay naparoon sa dakilang saserdote, 

at humingi sa kaniya nang manga sulat sa damasco sa manga sinagoga, upang kung siya'y makasumpong 
nang sinoman sa manga nasa daan, maging manga lalake o manga babae, ay kaniya silang madalang 
gapos sa jerusalem. 

at sa kaniyang paglalakad, ay nangyari na siya'y malapit sa damasco: at pagdaka'y nagliwanag sa palibot 
niya ang isang ilaw mula sa langit: 

at siya'y nasubasob sa lupa, at nakarinig nang isang tinig na sa kaniya'y nagsasabi, saulo, saulo, bakit mo 
ako pinaguusig? 

at sinabi niya, sino ka baga, panginoon? at sinabi niya, ako'y si jesus na iyong pinaguusig: 

nguni't magtindig ka, at ikaw ay pumasok sa bayan, at sasalitain sa iyo ang dapat mong gawin. 

at ang manga taong kasama niya sa paglalakad ay nangatilihan na hindi makapagsalita, na naririnig ang 
tinig, datapuwa't walang nakikitang sinoman. 

at nagtindig sa lupa si saulo; at pagkadilat nang kaniyang manga mata, ay di siya nakakita nang anoman; 
at kanilang inakay siya sa kamay at ipinasok siya sa damasco. 

at siya'y tatlong araw na walang paningin, at hindi kumain ni uminom man. 

ngayon nga'y may isang alagad sa damasco, na nagngangalang ananias; at sinabi sa kaniya nang 
panginoon sa pangitain, ananias. at sinabi niya, narito ako, panginoon. 

at sinabi sa kaniya nang panginoon, magtindig ka, at pumaroon sa lansangang tinatawag na matuwid, at 
ipagtanong mo sa bahay ni judas ang isa na nagngangalang saulo, lalaking taga tarso: sapagka't narito, 
siya'y nananalangin; 

at nakita niya ang isang lalaking nagngangalang ananias na pumapasok, at ipinapatong ang kaniyang 
manga kamay sa kaniya, upang tanggapin niya ang kaniyang paningin. 

nguni't sumagot si ananias, panginoon, nabalitaan ko sa marami ang tungkol sa taong ito, kung gaano 
karaming kasamaan ang ginawa niya sa iyong manga banal sa jerusalem: 

at dito siya'y may kapahintulutan nang manga pangulong saserdote na gapusin ang lahat nang manga 
nagsisitawag sa iyong pangalan. 

datapuwa't sinabi sa kaniya nang panginoon, pumaroon ka: sapagka't siya'y sisidlang hirang sa akin, 
upang dalhin ang aking pangalan sa harapan nang manga gentil at nang manga hari, at nang manga anak 
ni israel: 

sapagka't sa kaniya'y aking ipakikilala kung gaano karaming manga bagay ang dapat niyang tiisin dahil sa 
aking pangalan. 

at umalis si ananias at pumasok sa bahay, at ipinatong ang kaniyang manga kamay sa kaniya na sinabi, 
kapatid na saulo, ang panginoon, sa makatuwid baga'y si jesus, na sa iyo'y napakita sa daan na iyong 
pinanggalingan, ay nagsugo sa akin, upang tanggapin mo ang iyong paningin, at mapuspos ka nang 
espiritu santo. 

at pagdaka'y nangalaglag mula sa kaniyang manga mata ang manga parang kaliskis, at tinanggap niya 
ang kaniyang paningin, at siya'y nagtindig at siya'y binautismuhan, 

at siya'y kumain at lumakas. at siya'y nakisamang ilang araw sa manga alagad na nangasa damasco. 

at pagdaka'y kaniyang itinanyag sa manga sinagoga si jesus, na siya ang anak nang diyos. 

at ang lahat nang sa kaniya'y nakarinig ay namangha, at nangagsabi, hindi baga ito yaong sa jerusalem ay 
lumipol sa manga nagsitawag sa pangalang ito? at sa ganitong nasa ay naparito siya, upang sila'y dalhing 
gapos sa harap nang manga pangulong saserdote. 

datapuwa't lalo nang lumakas ang loob ni saulo, at nilito ang manga judio na nangananahan sa damasco, 
na pinatutunayan na ito ang cristo. 

at nang maganap ang maraming manga araw, ay nangagsanggunian ang manga judio upang siya'y 
patayin: 

datapuwa't napagtalastas ni saulo ang kanilang banta. at kanilang binantayan naman ang manga 
pintuang daan sa araw at gabi upang siya'y kanilang patayin: 

nguni't kinuha siya sa gabi nang kaniyang manga alagad, at siya'y ibinaba sa kuta na siya'y inihugos na 
nasa isang balaong. 

at nang siya'y dumating sa jerusalem, ay pinagsikapan niyang makipisan sa manga alagad: at silang lahat 
ay nangatakot sa kaniya, sa di paniniwala na siya'y alagad, 

datapuwa't kinuha siya ni bernabe, at siya'y iniharap sa manga apostol, at sa kanila'y isinaysay kung 
paanong nakita niya sa daan ang panginoon, at kinausap siya, at kung paanong siya'y nangaral sa 
damasco na may katapangan sa pangalan ni jesus. 

at siya'y kasamasama nila, na pumapasok at lumalabas sa jerusalem, 

na nangangaral na may katapangan sa pangalan nang panginoon: at siya'y nagsalita at nakipagtuligsaan 
sa manga greco-judio, datapuwa't pinagpipilitan nilang siya'y mapatay. 

at nang maalaman ito nang manga kapatid, ay inihatid nila siya sa cesarea, at siya'y sinugo nila sa tarso. 
sa gayo'y nagkaroon nang kapayapaan ang iglesia sa buong judea at galilea at samaria palibhasa'y 
pinagtibay, at, sa paglakad na may takot sa panginoon at may kaaliwan nang espiritu santo, ay 
nagsisidami. 

at nangyari, na sa paglalakad ni pedro sa lahat nang dako, siya'y naparoon naman sa manga banal na 
nangananahan sa lidda. 

at doo'y natagpuan niya ang isang lalake na nagngangalang eneas, na walo nang taong sumasabanig, 
sapagka't siya'y lumpo. 

at sinabi sa kaniya ni pedro, eneas, pinagagaling ka ni jesucristo: magtindig ka, at husayin mo ang iyong 
higaan. at pagdaka'y nagtindig siya. 

at siya'y nakita nang lahat nang manga nangananahan sa lidda at sa sarona, at sila'y nangagbalik-loob sa 
panginoon. 

ngayon ay may isang alagad sa joppe na nagngangalang tabita, na ang kahuluga'y dorcas: ang babaing 
ito'y puspos nang mabubuting gawa at nang pagkaawang gawa na kaniyang ginagawa. 

at nangyari nang manga araw na yaon, na siya'y nagkasakit, at namatay: at nang siya'y mahugasan na 
nila, ay kanilang ibinurol siya sa isang silid sa itaas. 


1211 


at sapagka't malapit ang lidda sa joppe, pagkabalita nang manga alagad na si pedro ay naroroon, ay 
nangagsugo sa kaniya nang dalawa katao, na ipinamamanhik sa kaniya, huwag kang magluwat nang 
pagparito sa amin. 

at nagtindig si pedro at sumama sa kanila. at pagdating niya, ay inihatid nila sa silid sa itaas: at siya'y 
niligid nang lahat nang manga babaing bao, na nagsisitangis, at ipinakikita ang manga tunika at ang 
manga damit na ginawa ni dorcas, nang ito'y kasama pa nila. 

datapuwa't pinalabas silang lahat ni pedro, at lumuhod, at nanalangin: at pagbaling sa bangkay ay 
kaniyang sinabi, tabita, magbangon ka. at iminulat niya ang kaniyang manga mata, at nang makita niya si 
pedro, ay naupo siya. 

at iniabot ni pedro sa kaniya ang kaniyang kamay, at siya'y itinindig, at tinawag ang manga banal at ang 
manga babaing bao, at siya'y iniharap niyang buhay. 

at ito'y nabansag sa buong joppe: at marami ang manga nagsisampalataya sa panginoon. 

at nangyari, na siya'y nanahang maraming manga araw sa joppe, na kasama ni simong mangluluto nang 
balat. 

at may isang lalake nga sa cesarea, na nagngangalang cornelio, senturion nang pulutong na tinatawag na 
pulutong italiano. 

isang taong masipag sa kabanalan at matatakutin sa diyos siya at ang buong sangbahayan at naglimos 
nang marami sa manga tao, at laging nananalangin sa diyos. 

nakita niyang maliwanag, sa isang pangitain, nang may oras na ikasiyam nang araw, na pumapasok na 
patungo sa kaniya ang isang anghel nang diyos, at nagsasabi sa kaniya, cornelio. 

at siya, sa pagtitig niya sa kaniya, at sa pagkatakot niya, ay nagsabi, ano ito, panginoon? at sinabi niya sa 
kaniya, ang manga panalangin mo at ang iyong manga paglilimos ay nangapailanglang na isang alaala sa 
harapan nang diyos. 

at ngayo'y magsugo ka nang manga tao sa joppe, at ipagsama mo yaong simon, na may pamagat na 
pedro; 

siya'y nanunuluyan sa isa na simong mangluluto nang balat, na ang kaniyang bahay ay nasa tabi nang 
dagat. 

at nang umalis ang anghel na sa kaniya'y nagsalita, ay tumawag siya nang dalawa sa kaniyang manga 
alila, at nang isang kawal na masipag sa kabanalan sa manga nagsisipaglingkod sa kaniyang parati; 

at nang maisaysay na sa kanila ang lahat nang manga bagay, sila'y sinugo niya sa joppe. 

nang kinabukasan nga samantalang sila'y patuloy sa kanilang paglalakad, at nang malapit na sa bayan, si 
pedro ay umakyat sa ibabaw nang bahay upang manalangin, nang may oras na ikaanim; 

at siya'y nagutom at nagnais kumain: datapuwa't samantalang nangaghahanda sila, ay nawalan siya 
nang diwa; 

at nakita niyang bukas ang langit, at may isang sisidlang bumababa, gaya nang isang malapad na kumot, 
na nakabitin sa apat na panulok na bumababa sa lupa: 

na doo'y naroroon ang lahat nang uri nang manga hayop na may apat na paa at ang manga 
nagsisigapang sa lupa at ang manga ibon sa langit. 

at dumating sa kaniya ang isang tinig, magtindig ka, pedro; magpatay ka at kumain. 

datapuwa't sinabi ni pedro, hindi maaari, panginoon; sapagka't kailan ma'y hindi ako kumain nang 
anomang bagay na marumi at karumaldumal. 

at muling dumating sa kaniya ang tinig sa ikalawa, ang nilinis nang diyos, ay huwag mong ipalagay na 
marumi. 

at ito'y nangyaring makaitlo: at pagdaka'y binatak sa langit ang sisidlan. 

samantalang natitilihang totoo si pedro sa kaniyang sarili, kung ano ang kahulugan nang pangitaing 
kaniyang nakita, narito, ang manga taong sinugo ni cornelio, nang maipagtanong ang bahay ni simon, ay 
nangagsitayo sa harapan nang pintuan. 

at nangagsitawag at nangagtanong kung si simon, na pinamagatang pedro, ay nanunuluyan doon. 

at samantalang iniisip ni pedro ang tungkol sa pangitain, ay sinabi sa kaniya nang espiritu, narito, 
hinahanap ka nang tatlong tao. 

datapuwa't magtindig ka, at manaog ka, at sumama ka sa kanila, na huwag kang magalinlangan nang 
anoman: sapagka't sila'y aking sinugo. 

at pinanaog ni pedro ang manga tao, at sinabi, narito, ako ang hinahanap ninyo: ano baga ang dahil nang 
inyong ipinarito? 

at sinabi nila, ang senturiong si cornelio, na taong matuwid at matatakutin sa diyos, at may mabuting 
patotoo nang buong bansa nang manga judio, ay pinagpaunawaan nang diyos sa pamamagitan nang 
isang banal na anghel na ikaw ay paparoonin sa kaniyang bahay, at upang makarinig sa iyo nang manga 
salita. 

kaya't sila'y pinapasok at pinatuloy sila. at nang kinabukasa'y nagbangon siya at umalis na kasama nila, 
at siya'y sinamahan nang ilang kapatid na mula sa joppe. 

at nang kinabukasa'y nagsipasok sila sa cesarea. at sila'y hinihintay ni cornelio, na tinipon nito ang 
kaniyang kamaganakan at ang kaniyang manga kaibigang minamahal. 

at nangyari, na pagpasok ni pedro, ay sinalubong siya ni cornelio, at nagpatirapa sa kaniyang paanan, at 
siya'y sinamba. 

datapuwa't itinindig siya ni pedro, na sinasabi, magtindig ka; ako man ay tao rin. 

at sa pakikipagsalitaan niya sa kaniya, ay pumasok siya, at kaniyang naratnan ang maraming 
nangagkakatipon: 

at sinabi niya sa kanila, nalalaman ninyo na hindi matuwid sa isang taong judio na makisama lumapit sa 
isang taga ibang bansa, at gayon ma'y ipinakilala sa akin nang diyos, na sinomang tao'y huwag kong 
tawaging marumi o karumaldumal: 

dahil din dito'y naparito akong hindi tumutol nang anoman, nang ako'y ipasundo. itinatanong ko nga 
kung sa anong kadahilanan ipinasundo ninyo ako. 

at sinabi ni cornelio, may apat nang araw, hanggang sa oras na ito, na aking ginaganap ang pananalangin 
sa oras na ikasiyam sa bahay ko, at narito, tumindig sa harapan ko ang isang lalake na may pananamit na 
nagniningning, 

at sinabi, cornelio, dininig ang dalangin mo, at ang iyong manga paglilimos ay inaalaala sa paningin nang 
diyos. 

magsugo ka nga sa joppe, at ipatawag mo si simon, na pinamagatang pedro: siya'y nanunuluyan sa 
bahay ni simong mangluluto nang balat, na nasa tabi nang dagat. 

pagdaka nga'y nagsugo ako sa iyo: at mabuti ang ginawa mo't naparito ka. ngayon nga'y kaming lahat ay 
nangaririto sa paningin nang diyos, upang dinggin ang lahat nang manga bagay na sa iyo'y ipinagutos 
nang panginoon. 

at binuka ni pedro ang kaniyang bibig, at sinabi, tunay ngang natatalastas ko na hindi nagtatangi ang 
diyos nang manga tao: 

kundi sa bawa't bansa siya na may takot sa kaniya, at gumagawa nang katuwiran, ay kalugodlugod sa 
kaniya. 

ang salita na kaniyang ipinadala sa manga anak ni israel, na ipinangangaral ang evangelio nang 
kapayapaan sa pamamagitan ni jesucristo (siya'y panginoon nang lahat:) 

talastas ninyo ang salitang ito na nahayag sa buong judea, magbuhat sa galilea, pagkatapos nang 
bautismo na ipinangaral ni juan: 

sa makatuwid baga'y si jesus na taga nazaret, kung paanong siya'y pinahiran nang diyos nang espiritu 
santo at nang kapangyarihan: na naglilibot na gumagawa nang mabuti, at nagpapagaling sa lahat nang 
manga pinahihirapan nang diablo, sapagka't sumasa kaniya ang diyos. 

at manga saksi kami sa lahat nang manga bagay na ginawa niya sa lupain nang manga judio, at sa 
jerusalem, na siya nama'y kanilang pinatay, na siya'y ibinitin sa isang punong kahoy. 

siya'y muling binuhay nang diyos nang ikatlong araw, at siya'y itinalagang mahayag. 

hindi sa buong bayan, kundi sa manga saksi na hinirang nang diyos nang una, sa makatuwid baga'y sa 
amin, na nagsikain at nagsiinom na kasalo niya, pagkatapos na siya'y muling mabuhay sa manga patay. 
at sa ami'y ipinagbilin niya na magsipangaral kami sa bayan, at saksihan na siya ang itinalaga nang diyos 
na maging hukom nang manga buhay at nang manga patay. 

siya ang pinatotohanan nang lahat nang manga propeta, na ang bawa't sumasampalataya sa kaniya ay 
magkakamit nang kapatawaran sa manga kasalanan sa pamamagitan nang kaniyang pangalan. 
samantalang nagsasalita pa si pedro nang manga salitang ito, ay bumaba ang espiritu santo sa lahat 
nang nangakikinig nang salita. 

at silang sa pagtutuli na nagsisampalataya ay nangamanghang lahat na nagsiparoong kasama ni pedro, 
sapagka't ibinuhos din naman sa manga gentil ang kaloob na espiritu santo. 

sapagka't nangarinig nilang nangagsasalita ang manga ito nang manga wika, at nangagpupuri sa diyos. 
nang magkagayo'y sumagot si pedro, 

mangyayari bagang hadlangan nang sinoman ang tubig, upang huwag mangabautismuhan itong manga 
nagsitanggap nang espiritu santo na gaya naman natin? 

at inutusan niya sila na magsipagbautismo sa pangalan ni jesucristo. nang magkagayo'y kanilang 
ipinamanhik sa kaniya na matirang manga ilang araw. 

nabalitaan nga nang manga apostol at nang manga kapatid na nangasa judea na nagsitanggap din 
naman ang manga gentil nang salita nang diyos. 

at nang umahon si pedro sa jerusalem, ay nakipagtalo sa kaniya ang manga sa pagtutuli, 

na nagsisipagsabi, nakisalamuha ka sa manga taong hindi tuli, at kumain kang kasalo nila. 

datapuwa't si pedro ay nagpasimula, at ang kadahilanan ay isinaysay sa kanilang sunodsunod na 
sinasabi, 

ako'y nananalangin sa bayan nang joppe: at sa kawalan nang diwa'y nakakita ako nang isang pangitain, 
na may isang sisidlang bumababa, na gaya nang isang malapad na kumot, na inihuhugos mula sa langit 
na nakabitin sa apat na sulok, at dumating hanggang sa akin: 

at nang yao'y aking titigan, ay pinagwari ko, at aking nakita ang manga hayop na may apat na paa sa lupa 
at manga hayop na ganid at ang manga nagsisigapang at manga ibon sa langit. 

at nakarinig din naman ako nang isang tinig na nagsasabi sa akin, magtindig ka, pedro, magpatay ka at 
kumain. 

datapuwa't sinabi ko, hindi maaari, panginoon: sapagka't kailan man ay walang anomang pumasok sa 
aking bibig na marumi o karumaldumal. 

nguni't sumagot na ikalawa ang tinig mula sa langit, ang nilinis nang diyos, ay huwag mong ipalagay na 
marumi. 

at ito'y nangyaring makaitlo: at muling binatak ang lahat sa langit. 

at narito, pagdaka'y nangagsitayo sa tapat nang bahay na aming kinaroroonan, ang tatlong lalake na 
manga sinugo sa akin buhat sa cesarea. 

at iniutos sa akin nang espiritu na ako'y sumama sa kanila, na huwag magtangi. at nagsisama naman sa 
akin itong anim na kapatid, at nagsipasok kami sa bahay nang lalaking yaon: 

at kaniyang isinaysay sa amin kung paanong nakita niya ang anghel na nakatindig sa kaniyang bahay, at 
nagsasabi, magsugo ka sa joppe, at ipagsama mo si simon, na may pamagat na pedro; 

na siyang magsasaysay sa iyo nang manga salita, na ikaliligtas mo, ikaw at nang buong sangbahayan mo. 
at nang ako'y magpasimulang magsalita, ay bumaba sa kanila ang espiritu santo, na gaya naman nang 
pagbaba sa atin nang una. 

at naalaala ko ang salita nang panginoon, kung paanong sinabi niya, tunay na si juan ay nagbautismo 
nang tubig, datapuwa't kayo'y babautismuhan sa espiritu santo. 

kung ibinigay nga sa kanila nang diyos ang gayon ding kaloob na gaya naman nang kaniyang ibinigay sa 
atin, nang tayo'y nagsisisampalataya sa panginoong jesucristo, sino baga ako, na makahahadlang sa 
diyos? 

at nang marinig nila ang manga bagay na ito, ay nagsitahimik sila, at niluwalhati ang diyos, na sinasabi, 
kung gayo'y binigyan din naman nang diyos ang manga gentil nang pagsisisi sa ikabubuhay. 

yaon ngang nagsipangalat sa ibang lupain dahil sa kapighatian na nangyari tungkol kay esteban ay 
nangaglakbay hanggang sa fenicia, at sa chipre, at sa antioquia, na hindi nagsaysay kanino man nang 
salita kundi sa manga judio lamang. 

datapuwa't may ilan sa kanila, manga taong taga chipre at taga cirene, na, nang sila'y magsidating sa 
antioquia, ay nangagsalita naman sa manga griego, na ipinangangaral ang panginoong jesus. 

at sumasa kanila ang kamay nang panginoon: at ang lubhang marami sa nagsisisampalataya ay 
nangagbalik-loob sa panginoon. 

at dumating ang balita tungkol sa kanila sa manga tainga nang iglesia na nasa jerusalem: at kanilang 
sinugo si bernabe hanggang sa antioquia: 

na, nang siya'y dumating, at makita ang biyaya nang diyos, ay nagalak, at kaniyang inaralan ang lahat, na 
sa kapasiyahan nang puso ay magsipanatili sa panginoon: 

sapagka't siya'y lalaking mabuti, at puspos nang espiritu santo at nang pananampalataya: at maraming 
tao ang nangaparagdag sa panginoon. 

at siya'y naparoon sa tarso upang hanapin si saulo, 

at nang siya'y kaniyang masumpungan ay kaniyang dinala siya sa antioquia. at nangyari, na sa buong 
isang taon sila'y nakisama sa iglesia, at nagsipagturo sa maraming tao: at ang manga alagad ay 
pinasimulang tawaging manga cristiano, sa antioquia. 

nang manga araw ngang ito ay may lumusong sa antioquia na manga propetang galing sa jerusalem. 

at nagtindig ang isa sa kanila na nagngangalang agabo, at ipinaalam sa pamamagitan nang espiritu na 
magkakagutom nang malaki sa buong sanglibutan: na nangyari nang manga kaarawan ni claudio. 

at ang manga alagad, ayon sa kaya nang bawa't isa, ay nangagpasiyang magpadala nang saklolo sa 
manga kapatid na nangananahan sa judea: 

na siya nga nilang ginawa, na ipinadala nila sa manga matanda sa pamamagitan nang kamay ni bernabe 
at ni saulo. 

nang panahon ngang yaon ay iniunat ni herodes ang kaniyang manga kamay upang pahirapan ang ilan sa 
iglesia. 

at pinatay niya sa tabak si santiago na kapatid ni juan. 

at nang makita niya na ito'y ikinatutuwa nang manga judio, ay kaniya namang ipinagpatuloy na hulihin si 
pedro. at noo'y manga araw nang manga tinapay na walang lebadura. 

at nang siya'y mahuli na niya, ay kaniyang inilagay siya sa bilangguan at siya'y ibinigay sa apat na 
tigaapat na kawal upang siya'y bantayan, na inaakalang siya'y iharap sa bayan pagkatapos nang paskua. 
kaya nga't si pedro ay iningatan sa bilangguan: datapuwa't ang iglesia ay maningas na dumalangin sa 
diyos patungkol sa kaniya. 

at nang siya'y malapit nang ilabas ni herodes, nang gabi ring yaon ay natutulog si pedro sa gitna nang 
dalawang kawal, na nagagapos nang dalawang tanikala: at ang manga bantay sa harap nang pintuan ay 
nangagbabantay nang bilangguan. 

at narito, tumayo sa tabi niya ang isang anghel nang panginoon, at lumiwanag ang isang ilaw sa silid na 
kulungan: at tinapik si pedro sa tagiliran, at siya'y ginising, na sinasabi, magbangon kang madali. at 
nangalaglag ang kaniyang manga tanikala sa kaniyang manga kamay. 

at sinabi sa kaniya nang anghel, magbigkis ka, at itali mo ang iyong manga pangyapak. at gayon ang 
ginawa niya. at sinabi niya sa kaniya. isuot mo sa iyo ang damit mo, at sumunod ka sa akin. 

at siya'y lumabas, at sumunod, at hindi niya nalalaman kung tunay ang ginawa nang anghel kundi ang 
isip niya'y nakakita siya nang isang pangitain. 

at nang kanilang maraanan na ang una at ang pangalawang bantay, ay nagsirating sila sa pintuang-bakal 
na patungo sa bayan, na kusang nabuksan sa kanila: at sila'y nagsilabas, at nangagpatuloy sa isang 
lansangan, at pagdaka'y humiwalay sa kaniya ang anghel. 

at nang si pedro ay pagsaulian nang isip, ay kaniyang sinabi, ngayo'y nalalaman kong sa katotohanan ay 
sinugo nang panginoon ang kaniyang anghel at iniligtas ako sa kamay ni herodes at sa buong pagasa 
nang bayan nang manga judio. 

at nang siya'y makapagnilay na, ay naparoon siya sa bahay ni maria na ina ni juan na may pamagat na 
marcos, na kinaroroonan nang maraming nangagkakatipon at nagsisipanalangin. 

at nang siya'y tumuktok sa pintuang-daan, ay lumabas upang sumagot, ang isang dalagang 
nagngangalang rode. 

at nang makilala niya ang tinig ni pedro, sa tuwa'y hindi niya binuksan ang pintuan, kundi nagtakbo sa 
loob, ipinagbigay-alam na nakatayo si pedro sa harap nang pintuan. 

at kanilang sinabi sa kaniya, nauulol ka. datapuwa't buong tiwala niyang pinatunayan na gayon nga. at 
kanilang sinabi, na yao'y kaniyang anghel. 

datapuwa't nanatili si pedro nang pagtuktok: at nang kanilang buksan, ay nakita nila siya, at sila'y 
nangamangha. 

datapuwa't siya, nang mahudyatan sila nang kaniyang kamay na sila'y tumahimik, ay isinaysay sa kanila 
kung paanong inilabas siya nang panginoon sa bilangguan. at sinabi niya, ipagbigay-alam ninyo ang 
manga bagay na ito kay santiago, at sa manga kapatid. at siya'y umalis, at napasa ibang dako. 

nang maguumaga na ay hindi kakaunti ang kaguluhang nangyari sa manga kawal, tungkol sa kung anong 
nangyari kay pedro. 

at nang siya'y maipahanap na ni herodes, at hindi siya nasumpungan, ay siniyasat niya ang manga 
bantay, at ipinagutos na sila'y patayin. at siya buhat sa judea ay lumusong sa cesarea, at doon tumira. 
at galit na galit nga si herodes sa manga taga tiro at taga sidon: at sila'y nangagkaisang pumaroon sa 
kaniya, at, nang makaibigan na nila si blasto na katiwala nang hari, ay kanilang ipinamanhik ang 
pagkakasundo, sapagka't ang lupain nila'y pinakakain nang lupain nang hari. 

at isang takdang araw ay nagsuot si herodes nang damit-hari, at naupo sa luklukan, at sa kanila'y 
tumalumpati. 

at ang bayan ay sumigaw, tinig nang diyos, at hindi nang tao. 

at pagdaka'y sinaktan siya nang isang anghel nang panginoon, sapagka't hindi niya ibinigay ang 
kaluwalhatian sa diyos: at siya'y kinain nang manga uod, at nalagot ang hininga. 

datapuwa't lumago ang salita nang diyos at dumami. 

at nagbalik na galing sa jerusalem si bernabe at si saulo, nang maganap na nila ang kanilang ministerio, 
na kanilang isinama si juan na may pamagat na marcos. 

sa iglesia nga na nasa antioquia ay may manga propeta at manga guro, si bernabe, at si simeon na 
tinatawag na niger, at si lucio na taga cirene, at si manaen na kapatid sa gatas ni herodes na tetrarka, at 
si saulo. 

at nang sila'y nagsisipaglingkod sa panginoon, at nangagaayuno, ay sinabi nang espiritu santo, ibukod 
ninyo sa akin si bernabe at si saulo sa gawaing itinawag ko sa kanila. 

nang magkagayon, nang sila'y makapagayuno na at makapanalangin at maipatong ang manga kamay 
nila sa kanila, ay kanilang pinayaon sila. 

sila nga, palibhasa'y sinugo nang espiritu santo, ay nagsilusong sa seleucia: at buhat doo'y nangaglayag 
hanggang sa chipre. 

at nang sila'y nasasa salamina, ay kanilang ipinangaral ang salita nang diyos sa manga sinagoga nang 
manga judio: at kanila namang katulong si juan. 

at nang kanilang matahak na ang buong pulo hanggang sa pafos, ay nakasumpong sila nang isang 
manggagaway, bulaang propeta, judio, na ang kaniyang pangalan ay bar-jesus, 

na kasama nang proconsul, sergio paulo, lalaking matalino. ito rin ang nagpatawag kay bernabe at kay 
saulo, at minimithing mapakinggan ang salita nang diyos. 

datapuwa't si elimas na manggagaway (sapagka't ganito nga ang pakahulugan sa kaniyang pangalan) ay 
humadlang sa kanila, na pinagsisikapang ihiwalay sa pananampalataya ang proconsul. 

datapuwa't si saulo, na tinatawag ding pablo, na puspos nang espiritu santo, ay itinitig sa kaniya ang 
kaniyang manga mata, 

at sinabi, oh puspos nang lahat nang karayaan at nang lahat nang kasamaan, ikaw na anak nang diablo, 
ikaw na kaaway nang lahat nang katuwiran, hindi ka baga titigil nang pagpapasama sa manga daang 
matuwid nang panginoon? 

at ngayon, narito, nasa iyo ang kamay nang panginoon, at mabubulag ka, na hindi mo makikita ang araw 
na kaunting panahon. at pagdaka'y nahulog sa kaniya ang isang ulap at ang isang kadiliman, at siya'y 
nagpalibot na humahanap nang sa kaniya'y aakay sa kamay. 

nang magkagayon, pagkakita nang proconsul sa nangyari, ay nanampalataya, na nanggigilalas sa aral 
nang panginoon. 

nagsitulak nga sa pafos si pablo at ang kaniyang manga kasama, at sumadsad sa perga nang pamfilia: at 
humiwalay sa kanila si juan at nagbalik sa jerusalem. 

datapuwa't sila, pagkatahak sa perga, ay nagsidating sa antioquia nang pisidia, at sila'y nagsipasok sa 
sinagoga nang araw nang sabbath, at nagsiupo. 

at pagkatapos nang pagbasa nang kautusan at nang manga propeta, ang manga pinuno sa sinagoga ay 
nagpautos sa kanila, na sinasabi, manga kapatid, kung mayroon kayong anomang iaaral sa bayan, ay 
mangagsalita kayo. 

at nagtindig si pablo, at ang kamay ay ikinikiya na nagsabi, manga lalaking taga israel, at kayong 
nangatatakot sa diyos, magsipakinig kayo. 

hinirang nang diyos nitong bayang israel ang ating manga magulang, at pinaunlakan ang bayan nang 
sila'y nakipamayan sa egipto, at sa pamamagitan nang taas at unat na kamay ay kaniyang inilabas sila 
roon. 

at nang panahong halos apat na pung taon, ay kaniyang binata ang manga kaugalian nila sa ilang. 

at nang maiwasak na niya ang pitong bansa sa lupaing canaan, ay ibinigay niya sa kanila ang kanilang 
lupain na pinakamana, sa loob nang halos apat na raa't limangpung taon: 

at pagkatapos nang manga bagay na ito ay binigyan niya sila nang manga hukom hanggang kay samuel 
na propeta. 

at pagkatapos ay nagsihingi sila nang hari: at ibinigay nang diyos sa kanila si saul na anak ni kis na isang 
lalake sa angkan ni benjamin, sa loob nang apat na pung taon. 

at nang siya'y alisin niya, ay ibinangon niya si david upang maging hari nila: na siya rin namang 
pinatotohanan niya at sinabi, nasumpungan ko si david na anak ni jesse na isang lalaking kinalulugdan 
nang aking puso, na gagawa nang buong kalooban ko. 

sa binhi nang taong ito, ayon sa pangako, ang diyos ay nagkaloob nang isang tagapagligtas, na si jesus; 
noong unang ipangaral ni juan ang bautismo nang pagsisisi sa buong bayang israel bago siya dumating. 
at nang ginaganap na ni juan ang kaniyang katungkulan, ay sinabi niya, sino baga ako sa inyong akala? 
hindi ako siya. datapuwa't narito, may isang dumarating sa hulihan ko na hindi ako karapatdapat na 
magkalag nang manga pangyapak nang kaniyang manga paa. 

mga kapatid, manga anak nang lahi ni abraham, at ang manga sa inyo'y nangatatakot sa diyos, sa atin 
ipinadadala ang salita nang kaligtasang ito. 

sapagka't silang nangananahan sa jerusalem at ang manga pinuno nila, dahil sa hindi nila pagkakilala sa 
kaniya, ni sa manga tinig nang manga propeta na sa tuwing sabbath ay binabasa, ay kanilang tinupad 
ang hatol sa kaniya. 

at bagaman hindi sila nakasumpong sa kaniya nang anomang kadahilanang sukat ipatay, gayon ma'y 
kanilang hiningi kay pilato na siya'y patayin. 

at nang maganap na nila ang lahat nang manga bagay na nasusulat tungkol sa kaniya, ay kanilang 
ibinaba siya sa punong kahoy, at inilagay siya sa isang libingan. 

datapuwa't siya'y binuhay na maguli nang diyos sa manga patay: 

at siya'y nakitang maraming manga araw nang manga kasama niyang nagsiahon buhat sa galilea 
hanggang sa jerusalem, na siyang manga saksi niya ngayon sa bayan. 

at dinadalhan namin kayo nang mabubuting balita nang pangakong ipinangako sa manga magulang, 

na tinupad din nang diyos sa ating manga anak nang muling buhayin niya si jesus, gaya naman nang 
nasusulat sa ikalawang awit, ikaw ay aking anak, sa araw na ito ay naging anak kita. 

at tungkol sa muling binuhay niya, upang ngayon at kailan ma'y huwag nang magbalik sa kabulukan, ay 
nagsalita siya nang ganito, ibibigay ko sa iyo ang banal at tunay na manga pagpapala ni david. 

sapagka't sinabi rin naman niya sa ibang awit, hindi mo ipagkakaloob na ang iyong banal ay makakita 
nang kabulukan. 

sapagka't si david, nang maipaglingkod na niya sa kaniyang sariling lahi ang pasiya nang diyos, ay 
natulog, at isinama sa kaniyang manga magulang, at nakakita nang kabulukan. 

datapuwa't yaong binuhay na maguli nang diyos ay hindi nakakita nang kabulukan. 

kaya maging hayag nawa sa inyo, manga kapatid, na sa pamamagitan nang taong ito'y ibinabalita sa inyo 
ang kapatawaran nang manga kasalanan: 

at sa pamamagitan niya ang bawa't nananampalataya ay inaaring ganap sa lahat nang manga bagay, na 
sa manga ito'y hindi kayo aariing ganap sa pamamagitan nang kautusan ni moises. 

magsipagingat nga kayo, na baka magsisapit sa inyo ang sinalita nang manga propeta: 

tingnan ninyo, manga mapagwalang-halaga, at mangapagilalas kayo, at kayo'y mangaparam: sapagka't 
ako'y gumagawa nang isang gawa sa inyong manga kaarawan, isang gawang sa anomang paraa'y hindi 
ninyo paniniwalaan kung saysayin sa inyo nang sinoman. 

at pagalis nila, ay kanilang ipinamanhik na salitain sa kanila ang manga salitang ito sa sabbath na 
susunod. 

nang makaalis nga ang kapisanan sa sinagoga, marami sa manga judio at nangaging-judiong masisipag sa 
kabanalan ay nagsisunod kay pablo at kay bernabe: na, sa pagsasalita sa kanila, ay sila'y hinimok na 
magsipanatili sa biyaya nang diyos. 

at nang sumunod na sabbath ay nagkatipon halos ang buong bayan upang pakinggan ang salita nang 
diyos. 

datapuwa't nang makita nang manga judio ang manga karamihan, ay nangapuno nang kapanaghilian, at 
tinutulan ang manga bagay na sinalita ni pablo, at nagsipamusong. 

at nagsipagsalita nang buong katapangan si pablo at si bernabe, at nagsipagsabi, kinakailangang salitain 
muna ang salita nang diyos sa inyo. yamang inyong itinatakuwil, at hinahatulan ninyong hindi kayo 
karapatdapat sa walang hanggang buhay, narito, kami ay pasasa manga gentil. 

sapagka't ganito ang ipinagutos sa amin nang panginoon, na sinasabi, inilagay kitang isang ilaw nang 
manga gentil, upang ikaw ay maging sa ikaliligtas hanggang sa kahulihulihang hangganan nang lupa. 

at nang marinig ito nang manga gentil, ay nangagalak sila, at niluwalhati ang salita nang diyos: at 
nagsisampalataya ang lahat nang manga itinalaga sa buhay na walang hanggan. 

at lumaganap ang salita nang panginoon sa buong lupain. 

datapuwa't inudyukan nang manga judio ang manga babaing masisipag sa kabanalan na may manga 
kalagayang mahal, at ang manga mahal na tao sa bayan, at nangagbangon nang paguusig laban kay 
pablo at kay bernabe, at kanilang pinalayas sila sa kanilang manga hangganan. 

datapuwa't ipinagpag nila ang alabok nang kanilang manga paa laban sa kanila, at nagsiparoon sa iconio. 
at ang manga alagad ay nangapuspos nang kagalakan at nang espiritu santo. 

at nangyari sa iconio na sila'y magkasamang nagsipasok sa sinagoga nang manga judio, at nangagsalita 
nang gayon na lamang na ano pa't nagsisampalataya ang lubhang marami sa manga judio at sa manga 
griego. 

datapuwa't inudyukan nang manga judiong suwail ang manga kaluluwa nang manga gentil, at pinasama 
sila laban sa manga kapatid. 

nagsitira nga sila doon nang mahabang panahon na nagsisipagsalita nang buong katapangan sa 
panginoon, na nagpapatotoo sa salita nang kaniyang biyaya, na ipinagkakaloob na gawin nang kanilang 
manga kamay ang manga tanda at manga kababalaghan. 

datapuwa't nagkabahabahagi ang karamihan sa bayan; at ang isang bahagi'y nakisama sa manga judio, 
at ang ibang bahagi'y nakisama sa manga apostol. 

at nang gawin ang pagdaluhong nang manga gentil at nang manga judio naman na kasama ang kanilang 
manga pinuno, upang sila'y halayin at batuhin, 

at sa pagkaalam nila nito, ay nagsitakas na patungo sa manga bayan nang licaonia, listra at derbe, at sa 
palibotlibot nang lupain: 

at doon nila ipinangaral ang evangelio. 

at sa listra ay may isang lalaking nakaupo, na sa manga paa'y walang lakas, pilay mula pa sa tiyan nang 
kaniyang ina, na kailan ma'y hindi nakalakad. 

narinig nitong nagsasalita si pablo: na, nang titigan siya ni pablo, at makitang may pananampalataya 
upang mapagaling, 

ay nagsabi nang malakas na tinig, magtindig kang matuwid sa iyong manga paa. at siya'y lumukso at 
lumakad. 

at nang makita nang karamihan ang ginawa ni pablo, ay nagsigawan sila, na sinasabi sa wikang licaonia, 
ang manga diyos ay nagsibaba sa atin sa anyo nang manga tao. 

at tinawag nilang jupiter, si bernabe, at mercurio, si pablo, sapagka't siya ang pangulong tagapagsalita. 
at ang saserdote ni jupiter na ang kaniyang templo ay nasa harap nang bayan, ay nagdala nang manga 
baka't manga putong na bulaklak sa manga pintuang-daan, at ibig maghaing kasama nang manga 
karamihan. 

datapuwa't nang marinig ito nang manga apostol, na si bernabe at si pablo, ay hinapak nila ang kanilang 
manga damit, at nagsipanakbo sa gitna nang karamihan, na nagsisigaw, 

at nagsisipagsabi, manga ginoo, bakit ninyo ginagawa ang manga bagay na ito? kami'y manga tao ring 
may manga karamdamang gaya ninyo, at nangagdadala nang mabubuting balita sa inyo, upang mula sa 
manga bagay na itong walang kabuluhan ay magsibalik kayo sa diyos na buhay, na gumawa nang langit 
at nang lupa at nang dagat, at nang lahat nang nasa manga yaon: 

na nang manga panahong nakaraan ay pinabayaan niya ang lahat nang manga bansa ay magsilakad sa 
kanilang manga sariling daan. 

at gayon man ay hindi nagpabayang di nagbigay patotoo, tungkol sa kaniyang sarili, na gumawa nang 
mabuti at nagbigay sa inyo nang ulang galing sa langit at nang manga panahong sagana, na pinupuno 
ang inyong manga puso nang pagkain at nang katuwaan. 

at sa manga pananalitang ito ay bahagya na nilang napigil ang karamihan sa paghahain sa kanila. 
datapuwa't nagsirating ang manga judiong buhat sa antioquia at iconio: at nang mahikayat nila ang 
manga karamihan, ay kanilang pinagbabato si pablo, at kinaladkad nila siya sa labas nang bayan, na 
inaakalang siya'y patay na. 

datapuwa't samantalang ang manga alagad ay nangakatayo sa paligid niya, ay nagtindig siya, at pumasok 
sa bayan: at nang kinabukasa'y umalis siya na kasama ni bernabe napasa derbe. 

at nang maipangaral na nila ang evangelio sa bayang yaon, at makahikayat nang maraming manga 
alagad, ay nagsibalik sila sa listra at sa iconio, at sa antioquia, 

na pinatitibay ang manga kaluluwa nang manga alagad, at inaaralan sila na magsipanatili sa 
pananampalataya, at sa pamamagitan nang maraming manga kapighatian ay kinakailangang magsipasok 
tayo sa kaharian nang diyos. 

at nang makapaglagay na sa kanila nang manga matanda sa bawa't iglesia, at nang makapanalanging 
may pagaayuno, ay ipinagtagubilin sila sa panginoong kanilang sinampalatayanan. 

at kanilang tinahak ang pisidia, at nagsiparoon sa pamfilia. 

at nang masalita na nila ang salita sa perga, ay nagsilusong sila sa atalia: 

at buhat doo'y nagsilayag sila sa antioquia, na doo'y ipinagtagubilin sila sa biyaya nang diyos dahil sa 
gawang kanilang natapos na. 

at nang sila'y magsidating, at matipon na ang iglesia, ay isinaysay nila ang lahat nang manga bagay na 
ginawa nang diyos sa kanila, at kung paanong binuksan niya sa manga gentil ang pintuan nang 
pananampalataya. 

at nangatira silang hindi kakaunting panahon na kasama nang manga alagad. 

at may ibang manga taong nagsilusong mula sa judea ay nagsipagturo sa manga kapatid, na sinasabi, 
maliban na kayo'y mangagtuli ayon sa kaugalian ni moises, ay hindi kayo mangaliligtas. 

at nang magkaroon si pablo at si bernabe nang di kakaunting pagtatalo at pakikipagtuligsaan sa kanila, 
ay ipinasiya nang manga kapatid na si pablo at si bernabe, at ang ilan sa kanila, ay magsiahon sa 
jerusalem, sa manga apostol at sa manga matanda tungkol sa suliraning ito. 

sila nga, palibhasa'y inihatid nang iglesia sa kanilang paglalakbay, ay tinahak ang fenicia at samaria, na 
isinasaysay ang pagbabalik-loob nang manga gentil: at sila'y nakapagbigay nang malaking kagalakan sa 
lahat nang manga kapatid. 

at nang sila'y magsidating sa jerusalem, ay tinanggap sila nang iglesia at nang manga apostol at nang 
manga matanda, at isinaysay nila ang lahat nang manga bagay na ginawa nang diyos sa pamamagitan 
nila. 

datapuwa't nagsitindig ang ilan sa sekta nang manga fariseong nagsisampalataya na nangagsasabi, 
kinakailangang sila'y tuliin, at sa kanila'y ipagbiling ganapin ang kautusan ni moises. 

at nangagkatipon ang manga apostol at ang manga matanda upang pagusapan ang bagay na ito. 

at pagkatapos nang maraming pagtatalo, ay nagtindig si pedro, at sinabi sa kanila, manga kapatid, 
nalalaman ninyo na nang unang panahong nakaraan ay humirang ang diyos sa inyo, upang sa 
pamamagitan nang aking bibig ay mapakinggan nang manga gentil ang salita nang evangelio, at sila'y 
magsisampalataya. 

at ang diyos, na nakatataho nang puso, ay nagpatotoo sa kanila, na sa kanila'y ibinigay ang espiritu 
santo, na gaya naman nang kaniyang ginawa sa atin; 

at tayo'y hindi niya itinangi sa kanila, na nilinis sa pamamagitan nang pananampalataya ang kanilang 
manga puso. 

ngayon nga bakit ninyo tinutukso ang diyos, na inyong nilalagyan nang pamatok ang batok nang manga 
alagad na kahit ang ating manga magulang ni tayo man ay hindi maaaring makadala? 

datapuwa't naniniwala tayo na tayo'y mangaliligtas sa pamamagitan nang biyaya nang panginoong 
jesus, na gaya rin naman nila. 

at nagsitahimik ang buong karamihan, at kanilang pinakinggan si bernabe at si pablo na nagsisipagsaysay 
nang manga tanda at nang manga kababalaghang ginawa nang diyos sa manga gentil sa pamamagitan 
nila. 

at nang matapos na silang magsitahimik, ay sumagot si santiago, na sinasabi, manga kapatid, pakinggan 
ninyo ako: 

sinaysay na ni simeon kung paanong dinalaw na una nang diyos ang manga gentil, upang kumuha sa 
kanila nang isang bayan sa kaniyang pangalan. 

at dito'y nasasangayon ang manga salita nang manga propeta, gaya nang nasusulat, 

pagkatapos nang manga bagay na ito, ako'y babalik, at muli kong itatayo ang tabernakulo ni david, na 
nabagsak, at muli kong itatayo ang nangasira sa kaniya. at ito'y aking itatayo: 

upang hanapin nang nalabi sa manga tao ang panginoon, at nang lahat nang manga gentil, na tinatawag 
sa aking pangalan, 

sabi nang panginoon, na nagpapakilala nang manga bagay na ito mula nang una. 

dahil dito'y ang hatol ko, ay huwag nating gambalain yaong sa manga gentil ay nangagbabalik-loob sa 
diyos, 

kundi sumulat tayo sa kanila, na sila'y magsilayo sa manga ikahahawa sa diyosdiyosan, at sa pakikiapid, 
at sa binigti, at sa dugo. 

sapagka't si moises mula nang unang panahon ay mayroon sa bawa't bayan na nangangaral tungkol sa 
kaniya, palibhasa'y binabasa sa manga sinagoga sa bawa't sabbath. 

nang magkagayo'y minagaling nang manga apostol at nang matatanda, pati nang buong iglesia, na 
magsihirang nang manga tao sa kanilang magkakasama, at suguin sa antioquia na kasama ni pablo at ni 
bernabe: si judas na tinatawag na barsabas, at si silas na manga nangungulo sa manga kapatid: 

at nagsisulat sila sa pamamagitan nila, ang manga apostol at ang manga matanda, manga kapatid, sa 
manga kapatid na nangasa manga gentil sa antioquia at siria at cilicia, ay bumabati: 

sapagka't aming nabalitaan na ang ilang nagsialis sa amin ay nangangbagabag sa inyo nang manga salita, 
na isininsay ang inyong manga kaluluwa, na sa kanila'y hindi kami nangagutos nang anoman, 

ay minagaling namin, nang mapagkaisahan na, na magsihirang nang manga lalake at suguin sila sa inyo 
na kasama nang aming manga minamahal na si bernabe at si pablo, 

na manga lalaking nangagsapanganib nang kanilang manga buhay alang-alang sa pangalan nang ating 
panginoong jesucristo. 

kaya nga sinugo namin si judas at si silas, na mangagsasaysay din naman sila sa inyo nang gayon ding 
manga bagay sa salita nang bibig. 

sapagka't minagaling nang espiritu santo, at namin, na huwag kayong atangan nang lalong mabigat na 
pasanin maliban sa manga bagay na ito na kinakailangan: 

na kayo'y magsiilag sa manga bagay na inihain sa manga diyosdiyosan, at sa dugo, at sa manga binigti, at 
sa pakikiapid: kung kayo'y mangilag sa manga bagay na ito, ay ikabubuti ninyo. paalam na sa inyo. 

kaya nga, nang sila'y mapayaon na, ay nagsilusong sa antioquia, at nang matipon na nila ang karamihan, 
ay kanilang ibinigay ang sulat. 

at nang ito'y kanilang mabasa na, ay nangagalak dahil sa pagkaaliw. 

si judas at si silas, palibhasa'y manga propeta rin naman, ay inaralan ang manga kapatid nang maraming 
manga salita, at sila'y pinapagtibay. 

at nang sila'y makapaggugol na nang ilang panahon doon, ay payapang pinapagbalik sila nang manga 
kapatid sa manga nagsipagsugo sa kanila. 

datapuwa't minagaling ni silas ang matira roon. 

datapuwa't nangatira si pablo at si bernabe sa antioquia, na itinuturo at ipinangangaral ang salita nang 
panginoon, na kasama naman nang ibang marami. 

at nang makaraan ang ilang araw ay sinabi ni pablo kay bernabe, pagbalikan natin ngayon at dalawin ang 
manga kapatid sa bawa't bayang pinangaralan natin nang salita nang panginoon, at tingnan natin kung 
ano ang lagay nila. 

at inibig ni bernabe na kanilang isama naman si juan, na tinatawag na marcos. 

datapuwa't hindi minagaling ni pablo na isama nila ang humiwalay sa kanila mula sa pamfilia, at hindi 
sumama sa kanila sa gawain. 

at nagkaroon nang pagtatalo, ano pa't sila'y naghiwalay, at isinama ni bernabe si marcos, at lumayag sa 
chipre: 

datapuwa't hinirang ni pablo si silas, at yumaon, na sila'y ipinagtagubilin nang manga kapatid sa biyaya 
nang panginoon. 

at kaniyang tinahak ang siria at cilicia, na pinagtitibay ang manga iglesia. 

at siya'y naparoon din naman sa derbe at sa listra: at narito, naroon ang isang alagad, na nagngangalang 
timoteo, na anak nang isang judiang sumasampalataya, datapuwa't griego ang kaniyang ama. 

siya'y may mabuting patotoo nang manga kapatid na nangasa listra at iconio. 

iniibig ni pablo na sumama siya sa kaniya, at kaniyang kinuha siya at tinuli dahil sa manga judio na 
nangasa manga dakong yaon: sapagka't nalalaman nang lahat na ang kaniyang ama'y griego. 

at sa kanilang pagtahak sa manga bayan, ay ibinigay sa kanila ang manga utos na inilagda nang manga 
apostol at nang manga matanda sa jerusalem, upang kanilang tuparin. 

kaya nga, ang manga iglesia'y pinalakas sa pananampalataya at naragdagan ang bilang araw-araw. 

at nang kanilang matahak ang lupain nang frigia at galacia, ay pinagbawalan sila nang espiritu santo na 
saysayin ang salita sa asia; 

at nang sila'y magsidating sa tapat nang misia, ay pinagsikapan nilang magsipasok sa bitinia, at hindi sila 
tinulutan nang espiritu ni jesus, 

at pagkaraan nila sa misia, ay nagsilusong sila sa troas. 

at napakita ang isang pangitain sa gabi kay pablo: may isang lalaking taga macedonia na nakatayo, na 
namamanhik sa kaniya, at sinasabi, tumawid ka sa macedonia, at tulungan mo kami. 

at pagkakita niya sa pangitain, pagdaka'y pinagsikapan naming magsiparoon sa macedonia, na 
pinatutunayang kami'y tinawag nang diyos upang sa kanila'y ipangaral ang evangelio. 

pagtulak nga sa troas, ay pinunta namin ang samotracia, at nang kinabukasa'y ang neapolis; 

at mula doo'y ang filipos, na isang bayan nang macedonia, na siyang una sa purok, lupang nasasakupan 
nang roma: at nangatira kaming ilang araw sa bayang yaon. 

at nang araw nang sabbath ay nagsilabas kami sa labas nang pintuan sa tabi nang ilog, na doo'y 
sinapantaha naming may mapapanalanginan, at kami'y nangaupo, at nakipagsalitaan sa manga babaing 
nangagkatipon. 

at isang babaing nagngangalang lidia, na mangangalakal nang kayong kulay-ube, na taga bayan nang 
tiatira, isang masipag sa kabanalan, ay nakinig sa amin: na binuksan nang panginoon ang kaniyang puso 
upang unawain ang manga bagay na sinalita ni pablo. 

at nang siya'y mabautismuhan na, at ang kaniyang manga kasangbahay, ay namanhik siya sa amin, na 
sinasabi, kung inyong inaakalang ako'y tapat sa panginoon, ay magsipasok kayo sa aking bahay, at kayo'y 
magsitira doon. at kami'y pinilit niya. 

at nangyari, na nang kami'y nagsisiparoon sa mapapanalanginan, ay sinalubong kami nang isang 
dalagang may karumaldumal na espiritu nang panghuhula, at nagdadala nang maraming pakinabang sa 
kaniyang manga panginoon sa pamamagitan nang panghuhula. 

siya'y sumusunod kay pablo at sa amin at nagsisigaw, na sinasabi, manga alipin nang kataastaasang 
diyos ang manga taong ito, na nagsisipangaral sa inyo nang daan nang kaligtasan. 

at maraming manga araw na ginawa niya ito. datapuwa't palibhasa'y si pablo ay totoong nababagabag, 
ay lumingon at sinabi sa espiritu, iniuutos ko sa iyo sa pangalan ni jesucristo na lumabas ka sa kaniya. at 
ito ay lumabas nang oras ding yaon. 

datapuwa't nang makita nang kaniyang manga panginoon na wala na ang inaasahan nilang 
kapakinabangan, ay hinuli nila si pablo at si silas, at kinaladkad sila sa pamilihan, sa harapan nang manga 
may kapangyarihan, 

at nang maiharap na sila sa manga hukom, ay sinabi nila, ang manga lalaking ito, palibhasa'y manga 
judio, ay nagsisipanggulong totoo sa ating bayan, 

at nangaghahayag nang manga kaugaliang hindi matuwid nating tanggapin, o gawin, palibhasa tayo'y 
romano. 

at samasamang nagsitindig ang karamihan laban sa kanila: at hinapak nang manga hukom ang kanilang 
manga damit, at ipinapalo sila nang manga panghampas. 

at nang sila'y mapalo na nila nang marami, ay ipinasok sila sa bilangguan, na ipinagtatagubilin sa 
tagapamahala na sila'y bantayang maigi: 

na, nang tanggapin nito ang gayong tagubilin, ay ipinasok sila sa kalooblooban nang bilangguan, at piniit 
ang kanilang manga paa sa manga pangawan. 

datapuwa't nang maghahatinggabi na si pablo at si silas ay nagsipanalangin at nagsiawit nang manga 
himno sa diyos, at sila'y pinakikinggan nang manga bilanggo, 

at kaginsaginsa'y nagkaroon nang isang malakas na lindol, ano pa't nangagsiuga ang manga patibayan 
nang bahay-bilangguan: at pagdaka'y nangabuksan ang lahat nang manga pinto, at nangakalas ang 
manga gapos nang bawa't isa. 

at ang tagapamahala, palibhasa'y nagising sa pagkakatulog at nang makitang bukas ang manga pinto 
nang bilangguan, ay binunot ang kaniyang tabak at magpapakamatay sana, sa pagaakalang 
nangakatakas na ang manga bilanggo. 

datapuwa't sumigaw si pablo nang malakas na tinig, na sinasabi, huwag mong saktan ang iyong sarili: 
sapagka't nangaririto kaming lahat. 

at siya'y humingi nang manga ilaw at tumakbo sa loob, at, nanginginig sa takot, ay nagpatirapa sa 
harapan ni pablo at ni silas, 

at sila'y inilabas at sinabi, manga ginoo, ano ang kinakailangan kong gawin upang maligtas? 

at kanilang sinabi, manampalataya ka sa panginoong jesus, at maliligtas ka, ikaw at ang iyong 
sangbahayan. 

at sa kaniya'y sinalita nila ang salita nang panginoon, pati sa lahat nang nangasa kaniyang bahay. 

at sila'y kaniyang kinuha nang oras ding yaon nang gabi, at hinugasan ang kanilang manga latay, at 
pagdaka'y binautismuhan, siya at ang buong sangbahayan niya. 

at sila'y kaniyang ipinanhik sa kaniyang bahay, at hinainan sila nang pagkain, at nagalak na totoo, pati 
nang buong sangbahayan niya, na nagsisampalataya sa diyos. 

datapuwa't nang umaga na, ang manga hukom ay nangagsugo nang manga sarhento, na nagsasabi, 
pawalan mo ang manga taong iyan. 

at iniulat nang tagapamahala kay pablo ang manga salitang ito, na sinasabi, ipinagutos nang manga 
hukom na kayo'y pawalan: ngayon nga'y magsilabas kayo, at magsiyaon kayong payapa. 

datapuwa't sinabi sa kanila ni pablo, pinalo nila kami sa hayag, na hindi nangahatulan, bagama't manga 
lalaking romano, at kami'y ibinilanggo: at ngayo'y lihim na kami'y pinawawalan nila? tunay na hindi nga; 
kundi sila rin ang magsiparito at kami'y pawalan. 

at iniulat nang manga sarhento ang manga salitang ito sa manga hukom: at sila'y nangatakot nang 
kanilang marinig na sila'y manga romano: 

at sila'y nagsiparoon at pinamanhikan sila, at nang kanilang mailabas na sila, ay hiniling nila sa kanila na 
magsilabas sa bayan. 

at sila'y nagsilabas sa bilangguan, at nagsipasok sa bahay ni lidia: at nang makita nila ang manga kapatid, 
ay kanilang inaliw sila, at nagsialis. 

pagkatahak nga nila sa amfipolis at sa apolonia, ay nagsirating sila sa tesalonica, na kinaroroonan nang 
isang sinagoga nang manga judio. 

at si pablo, ayon sa ugali niya ay pumasok sa kanila, at sa tatlong sabbath ay nangatuwiran sa kanila sa 
manga kasulatan, 

na binubuksan at pinatunayan na kinakailangang si cristo ay maghirap, at muling mabuhay sa manga 
patay: at itong si jesus, aniya, na aking ipinangangaral sa inyo, ay siyang cristo. 

at nangahikayat ang ilan sa kanila, at nakikampi kay pablo at kay silas, at gayon din ang lubhang 
maraming manga griegong masisipag sa kabanalan, at hindi kakaunting manga babaing mararangal. 
datapuwa't ang manga judio, palibhasa'y nangaudyokan nang inggit, ay nangagsama nang ilang 
masasamang tao sa pamilihan, at pagkatipon nang isang karamihan, ay ginulo ang bayan, at pagkalusob 
sa bahay ni jason, ay pinagsikapan nilang sila'y iharap sa manga tao. 

at nang hindi sila mangasumpungan, ay kanilang kinaladkad si jason at ang ilang kapatid sa harap nang 
manga punong bayan, na ipinagsisigawan, itong manga nagsisipagtiwarik nang sanglibutan, ay 
nagsiparito rin naman, 

na tinanggap sila ni jason: at ang lahat nang manga ito ay nagsisigawa nang laban sa manga utos ni 
cesar, na nagsasabing may ibang hari, si jesus. 

at kanilang ginulo ang karamihan at ang manga punong bayan, nang kanilang marinig ang manga bagay 
na ito. 

at nang matanggap na nila ang pinakaako kay jason at sa manga iba, ay kanilang pinawalan sila. 

at pagdaka'y pinayaon sa gabi nang manga kapatid si pablo at si silas sa berea: na nang dumating sila 
doon ay nagsipasok sa sinagoga nang manga judio. 

ngayon lalong naging mararangal ang manga ito kay sa manga taga tesalonica, sapagka't tinanggap nila 
ang salita nang buong pagsisikap, at sinisiyasat sa araw-araw ang manga kasulatan, kung tunay nga ang 
manga bagay na ito. 

kaya nga marami sa kanila ang manga nagsisampalataya: gayon din sa manga babaing griega na may 
manga kalagayang mahal, at sa manga lalake, ay hindi kakaunti. 

datapuwa't nang maunawa nang manga judiong taga tesalonica na sa berea ay ipinangangaral din ni 
pablo ang salita nang diyos, ay nagsiparoon din naman, na ginulo at binagabag ang manga karamihan. 
at nang magkagayo'y pagdaka'y pinayaon nang manga kapatid si pablo na pumaroon hanggang sa dagat: 
at nangatira pa roon si silas at si timoteo. 

datapuwa't silang manga nagsipaghatid kay pablo ay dinala siya hanggang sa atenas: at nang matanggap 
na nila ang pautos kay silas at kay timoteo na madalingmadali silang magsiparoon sa kaniya, ay nagsialis 
sila. 

samantala ngang sila'y hinihintay ni pablo sa atenas, ay namuhi ang kaniyang espiritu sa loob niya sa 
pagkamasid niya sa bayan na puno nang diyosdiyosan. 

kaya't sa sinagoga'y nakipagmatuwiran siya sa manga judio at sa manga taong masisipag sa kabanalan, 
at sa araw-araw sa pamilihan sa manga nakikipagkita sa kaniya. 

at ilan naman sa manga pilosopong epicureo at estoico ay nakipagtalo sa kaniya. at sinabi nang ilan, 
anong ibig sabihin nang masalitang ito? binagabag ang manga iba, parang siya'y tagapagbalita nang 
manga ibang diyos: sapagka't ipinangangaral niya si jesus at ang pagkabuhay na maguli. 

at siya'y tinangnan nila, at dinala siya sa areopago, na sinasabi, mangyayari bagang maalaman namin 
kung ano itong bagong aral, na sinasalita mo? 

sapagka't naghahatid ka nang manga kakaibang bagay sa aming manga tainga: ibig nga naming 
maalaman kung ano ang kahulugan nang manga bagay na ito. 

(lahat nga nang manga ateniense at ang manga taga ibang bayang nakikipamayan doon ay walang ibang 
ginagawa, kundi ang magsipagsaysay o mangakinig nang anomang bagay na bago.) 

at tumindig si pablo sa gitna nang areopago, at sinabi, kayong manga lalaking taga atenas, sa lahat nang 
manga bagay ay napapansin kong kayo'y lubhang relihioso. 

sapagka't sa aking pagdaraan, at sa pagmamasid nang manga bagay na inyong sinasamba, ay 
nakasumpong din naman ako nang isang dambana na may sulat na ganito, sa isang diyos na hindi kilala. 
yaon ngang inyong sinasamba sa hindi pagkakilala, siya ang sa inyo'y ibinabalita ko. 

ang diyos na gumawa nang sanglibutan at nang lahat nang manga bagay na naririto, siya, palibhasa'y 
panginoon nang langit at nang lupa, ay hindi tumatahan sa manga templong ginawa nang manga kamay, 
ni hindi rin naman pinaglilingkuran siya nang manga kamay nang manga tao, na para bagang siya'y 
nangangailangan nang anomang bagay, yamang siya rin ang nagbibigay sa lahat nang buhay, at nang 
hininga, at nang lahat nang manga bagay, 

at ginawa niya sa isa ang bawa't bansa nang manga tao upang magsipanahan sa balat nang buong lupa, 
na itinakda ang kanilang talagang ayos nang manga kapanahunan at ang manga hangganan nang 
kanilang tahanan, 

upang kanilang hanapin ang diyos baka sakaling maapuhap nila siya at siya'y masumpungan, bagaman 
hindi siya malayo sa bawa't isa sa atin: 

sapagka't sa kaniya tayo'y nangabubuhay, at nagsisikilos, at mayroon tayong pagkatao: na gaya naman 
nang sinabi nang ilan sa inyong sariling manga manunula, sapagka't tayo nama'y sa kaniyang lahi. 

yamang tayo nga'y lahi nang diyos, ay hindi marapat nating isipin na ang pagka diyos ay katulad nang 
ginto, o nang pilak, o nang bato, na inukit nang kabihasnan at katalinuhan nang tao. 

ang manga panahon nang kahangalan ay pinalipas na nga nang diyos, datapuwa't ngayo'y ipinaguutos 
niya sa manga tao na mangagsisi silang lahat sa lahat nang dako: 

sapagka't siya'y nagtakda nang isang araw na kaniyang ipaghuhukom sa sanglibutan ayon sa katuwiran 
sa pamamagitan nang lalaking kaniyang itinalaga: na ito'y pinatunayan niya sa lahat nang manga tao, 
nang siya'y buhayin niyang maguli sa manga patay. 

at nang kanilang marinig ang tungkol sa pagkabuhay na maguli, ay nanglibak ang ilan, datapuwa't sinabi 
nang manga iba, pakikinggan ka naming muli tungkol dito. 

sa gayo'y umalis si pablo sa gitna nila. 

datapuwa't nakisama sa kanya ang ilang manga tao, at nagsisampalataya: na sa manga yao'y isa si 
dionisio na areopagita, at ang isang babaing nagngangalang damaris, at manga iba pang kasama nila. 
pagkatapos nang manga bagay na ito'y umalis siya sa atenas, at napasa corinto. 

at nasumpungan niya ang isang judio na nagngangalang aquila, isang lalaking tubo sa ponto, na hindi pa 
nalalaong nanggagaling sa italia, kasama ni priscila na kaniyang asawa, sapagka't ipinagutos ni claudio na 
ang lahat nang manga judio ay magsialis sa roma: at siya'y lumapit sa kanila: 

at sapagka't ang hanap-buhay niya'y gaya rin nang kanila, ay nakipanuluyan siya sa kanila, at sila'y 
nagsigawa: sapagka't ang hanap-buhay nila'y gumawa nang manga tolda. 

at siya'y nangangatuwiran tuwing sabbath sa sinagoga, at hinihikayat ang manga judio at ang manga 
griego. 

datapuwa't nang si silas at si timoteo ay magsilusong mula sa macedonia, si pablo ay napilitan sa 
pamamagitan nang salita, na sinasaksihan sa manga judio na si jesus ang siyang cristo. 

at nang sila'y magsitutol at magsipamusong, ay ipinagpag niya ang kaniyang kasuotan at sa kanila'y 
sinabi, ang inyong dugo'y sumainyong sariling manga ulo: ako'y malinis: buhat ngayo'y paparoon ako sa 
manga gentil. 

at siya'y umalis doon, at pumasok sa bahay nang isang lalaking nagngangalang tito justo, na isang 
sumasamba sa diyos, na ang bahay niya'y karugtong nang sinagoga. 

at si crispo, ang pinuno sa sinagoga, ay nanampalataya sa panginoon, pati nang buong sangbahayan 
niya; at marami sa manga taga corinto na sa pakikinig ay nagsisampalataya, at pawang 
nangabautismuhan. 

at sinabi nang panginoon kay pablo nang gabi sa pangitain, huwag kang matakot, kundi magsalita ka, at 
huwag kang tumahimik: 

sapagka't ako'y sumasaiyo, at sinoma'y hindi ka madadaluhong upang saktan ka: sapagka't makapal ang 
manga tao ko sa bayang ito. 

at siya'y tumahan doong isang taon at anim na buwan, na itinuturo sa kanila ang salita nang diyos. 
datapuwa't nang si galion ay proconsul nang acaya ang manga judio ay nangagkaisang nangagsitindig 
laban kay pablo at siya'y dinala sa harapan nang hukuman, 

na nagsasabi, hinihikayat nang taong ito ang manga tao upang magsisamba sa diyos laban sa kautusan. 
datapuwa't nang bubukhin na ni pablo ang kaniyang bibig, ay sinabi ni galion sa manga judio, kung ito'y 
tunay na masamang gawa o mabigat na kasalanan, oh manga judio, may matuwid na tiisin ko kayo: 
datapuwa't kung manga pagtatalo tungkol sa manga salita at manga pangalan at sa inyong sariling 
kautusan, kayo sa inyong sarili na ang bahala noon, ayaw kong maging hukom sa manga bagay na ito. 
at sila'y pinalayas niya sa hukuman. 

at hinawakan nilang lahat si sostenes, na pinuno sa sinagoga, at siya'y hinampas sa harapan nang 
hukuman. at hindi man lamang pinansin ni galion ang manga bagay na ito. 

at si pablo, pagkatapos na makatira na roong maraming araw, ay nagpaalam sa manga kapatid, at buhat 
doo'y lumayag na patungo sa siria, at kasama niya si priscila at si aquila: na inahit niya ang kaniyang 
buhok sa cencrea, sapagka't siya'y may panata. 

at sila'y nagsidating sa efeso, at sila'y iniwan niya doon: datapuwa't pumasok siya sa sinagoga, at 
nangatuwiran sa manga judio. 

at nang siya'y pamanhikan nila na tumigil pa roon nang ilang panahon, ay hindi siya pumayag, 

kundi nang siya'y nagpaalam sa kanila, at nagsabi, babalik uli ako sa inyo kung loobin nang diyos, siya'y 
naglayag buhat sa efeso. 

at nang makalunsad na siya sa cesarea, ay siya'y umahon at bumati sa iglesia, at lumusong sa antioquia. 
at nang makagugol na siya roon nang ilang panahon, ay umalis siya, at tinahak ang lupain nang galacia, 
at frigia, na sunodsunod, na pinagtitibay ang lahat nang manga alagad. 

ngayon ang isang judio na nagngangalang apolos, na isang alejandrino sa lahi, at taong marikit 
mangusap, ay dumating sa efeso; at siya'y makapangyarihan ukol sa manga kasulatan. 

ang taong ito'y tinuruan sa daan nang panginoon, at palibhasa'y may maningas na espiritu, ay kaniyang 
sinalita at itinurong maingat ang manga bagay na tungkol kay jesus, na ang naalaman lamang ay ang 
bautismo ni juan: 

at siya'y nagpasimulang magsalita nang buong tapang sa sinagoga. datapuwa't nang siya'y marinig ni 
priscila at ni aquila, ay kanilang isinama siya, at isinaysay sa kaniya ang daan nang panginoon nang lalong 
maingat. 

at nang ibig niyang lumipat sa acaya, ay pinalakas nang manga kapatid ang kaniyang loob at sila'y 
nagsisulat sa manga alagad na siya'y tanggapin: at nang siya'y dumating doon, ay lubos na tumulong siya 
sa manga nagsisampalataya sa pamamagitan nang biyaya, 

sapagka't may kapangyarihang dinaig niya ang manga judio, at hayag, na ipinakilala sa pamamagitan 
nang manga kasulatan na si jesus ay ang cristo. 

at nangyari, na, samantalang si apolos ay nasa corinto, pagkatahak ni pablo nang manga lupaing 
matataas ay napasa efeso, at nakasumpong nang ilang manga alagad: 

at sa kanila'y sinabi niya, tinanggap baga ninyo ang espiritu santo nang kayo'y magsisampalataya? at 
sinabi nila sa kaniya, hindi, hindi man lamang namin narinig na may ibinigay na espiritu santo. 

at sinabi niya, kung gayo'y sa ano kayo binautismuhan? at sinabi nila, sa bautismo ni juan. 

at sinabi ni pablo, nagbabautismo si juan nang bautismo nang pagsisisi, na sinasabi sa bayan na sila'y 
magsisampalataya sa darating sa hulihan niya, sa makatuwid baga'y kay jesus. 

at nang kanilang marinig ito, ay nangapabautismo sila sa pangalan nang panginoong jesus. 

at nang maipatong na ni pablo sa kanila ang kaniyang manga kamay, ay bumaba sa kanila ang espiritu 
santo, at sila'y nagsipagsalita nang manga wika, at nagsipanghula. 

at silang lahat ay may labingdalawang lalake. 

at siya'y pumasok sa sinagoga, at nagsalitang may katapangan sa loob nang tatlong buwan, na 
nangangatuwiran at nanghihikayat tungkol sa manga bagay na nauukol sa kaharian nang diyos. 
datapuwa't nang magsipagmatigas ang ilan at ayaw magsipaniwala, na pinagsasalitaan nang masama 
ang daan sa harapan nang karamihan, ay umalis siya sa kanila, at inihiwalay ang manga alagad, na 
nangangatuwiran araw-araw sa paaralan ni tiranno. 

at ito'y tumagal sa loob nang dalawang taon, ano pa't ang lahat nang manga nagsisitahan sa asia ay 
nangakarinig nang salita nang panginoon, ang manga judio at gayon din ang manga griego. 

at gumawa ang diyos nang manga tanging himala sa pamamagitan nang manga kamay ni pablo: 

ano pa't ang manga panyo o manga tapi na mapadaiti sa kaniyang katawan ay dinadala sa manga may- 
sakit, at nawawala sa kanila ang manga sakit, at nangagsisilabas ang masasamang espiritu. 

datapuwa't ilan sa manga judiong pagalagala na nagsisipagpalayas nang masasamang espiritu, ay 
nagsipangahas na sambitlain ang pangalan nang panginoong jesus sa manga may masasamang espiritu, 
na nagsisipagsabi, ipinamamanhik ko sa inyo sa pamamagitan ni jesus na siyang ipinangangaral ni pablo. 
at may pitong anak na lalake ang isang esceva na judio, isang pangulong saserdote, na nagsisigawa nito. 
at sumagot ang masamang espiritu at sa kanila'y sinabi, nakikilala ko si jesus, at nakikilala ko si pablo, 
datapuwa't sino-sino kayo? 

at ang taong kinaroroonan nang masamang espiritu ay lumukso sa kanila, at sila'y kaniyang natalo, at 
nadaig sila, ano pa't nagsitakas sila sa bahay na yaon na manga hubo't hubad at manga sugatan. 

at nahayag ito sa lahat, sa manga judio at gayon din sa manga griego, na nangananahanan sa efeso; at 
sinidlan silang lahat nang takot, at pinadakila ang pangalan nang panginoong jesus. 

marami rin naman sa manga nagsisampalataya na ang nagsidating, na ipinahahayag at isinasaysay ang 
kanilang manga gawain. 

at hindi kakaunti sa manga nagsisigamit nang manga kabihasnang magica ay nagsipagtipon nang 
kanilang manga aklat, at pinagsusunog sa paningin nang lahat; at kanilang binilang ang halaga niyaon, at 
nasumpungang may limampung libong putol na pilak. 

sa gayo'y lumagong totoo ang salita nang panginoon at nanaig. 

pagkatapos nga nang manga bagay na ito, ay ipinasiya ni pablo sa espiritu, nang matahak na niya ang 
macedonia at ang acaya, na pumaroon sa jerusalem, na sinasabi, pagkapanggaling ko roon, ay 
kinakailangang makita ko naman ang roma. 

at nang maisugo na niya sa macedonia ang dalawa sa nagsisipaglingkod sa kaniya, na si timoteo at si 
erasto, siya rin ay natirang ilang panahon sa asia. 

at halos nang panahong yao'y may nangyaring hindi mumunting kaguluhan tungkol sa daan. 

sapagka't may isang taong nagngangalang demetrio, pandaypilak, na gumagawa nang maliliit na 
dambanang pilak ni diana, ay nagbibigay nang hindi kakaunting hanap-buhay sa manga panday, 

na sila'y kaniyang tinipon pati nang manga manggagawa nang manga gayong gawa, at sinabi, manga 
ginoo, talastas ninyo na nagsisiyaman tayo sa hanap-buhay na ito. 

at inyong nakikita at naririnig, na hindi lamang sa efeso, kundi halos sa buong asia, ay nakaakit ang 
pablong ito at naghiwalay nang maraming manga tao, na sinasabing hindi raw manga diyos, ang manga 
ginagawa nang manga kamay: 

at hindi lamang may panganib na mawalang kapurihan ang hanapbuhay nating ito, kundi naman ang 
templo nang dakilang diyosa diana ay mawawalan nang halaga, at hanggang sa malugso ang kadakilaan 
niya na sinasamba nang buong asia at nang sanglibutan. 

at nang marinig nila ito'y nangapuno sila nang galit, at nangagsigawan, na nagsipagsabi, dakila ang diana 
nang manga taga efeso. 

at napuno nang kaguluhan ang bayan: at pinagkaisahan nilang lusubin ang dulaan, na sinunggaban si 
gayo at si aristarco, manga lalaking taga macedonia, na kasama ni pablo sa paglalakbay. 

at nang inakala ni pablo na pasukin ang manga tao, ay hindi siya tinulutan nang manga alagad. 

at ang ilan din naman sa manga puno sa asia, palibhasa'y kaniyang manga kaibigan, ay nangagpasugo sa 
kaniya at siya'y pinakiusapang huwag siyang pumaroon sa dulaan. 

at ang iba nga'y sumisigaw nang isang bagay, at ang iba'y iba naman: sapagka't ang pulong ay nasa 
kaguluhan, at hindi maalaman nang karamihan kung bakit sila'y nangagkatipon. 

at kanilang inilabas si alejandro sa karamihan, na siya'y itinutulak nang manga judio sa dakong harap. at 
inihudyat ang kamay ni alejandro, at ibig sanang magsanggalang sa harapan nang bayan. 

datapuwa't nang matalastas nilang siya'y judio, ay nangagkaisang lahat na mangagsigawan sa loob halos 
nang dalawang oras, dakila ang diana nang manga efeso. 

at nang mapatahimik na nang kalihim-bayan ang karamihan, ay kaniyang sinabi, kayong manga lalaking 
taga efeso, sino sa manga tao ang hindi nakakaalam na ang bayan nang manga efeso ay tagapagingat 
nang templo nang dakilang diana, at nang larawang nahulog mula kay jupiter? 

yamang hindi nga maikakaila ang manga bagay na ito, ay dapat kayong magsitahimik, at huwag 
magsigawa nang anomang bagay sa madalian. 

sapagka't dinala ninyo rito ang manga taong ito, na hindi manga mangloloob sa templo, ni manga 
mamumusong man sa ating diyosa. 

kung si demetrio nga, at ang manga panday na kasama niya, ay mayroong anomang sakdal laban sa 
kanino man, ay bukas ang manga hukuman, at may manga proconsul: bayaan ninyong mangagsakdal 
ang isa't isa. 

datapuwa't kung may inuusig kayo sa ano pa mang ibang manga bagay, ay mahahatulan sa karaniwang 
kapulungan. 

sapagka't totoong nanganganib tayo na mangasakdal tungkol sa pagkakagulo sa araw na ito, palibhasa'y 
walang anomang kadahilanan: at tungkol dito ay hindi tayo makapagbibigay sulit tungkol sa 
pagkakatipong ito. 

at nang siya'y makapagsalitang gayon, ay pinaalis niya ang kapulungan. 

at pagkatapos na mapatigil ang kaguluhan, nang maipatawag na ni pablo ang manga alagad at sila'y 
mapangaralan, ay nagpaalam sa kanila, at umalis upang pumaroon sa macedonia. 

at nang matahak na niya ang manga dakong yaon, at maaralan na sila nang marami, siya'y napasa grecia. 
at nang siya'y makapaggugol na nang tatlong buwan doon, at mapabakayan siya nang manga judio nang 
siya'y lalayag na sa siria, ay pinasiyahan niyang bumalik na magdaan sa macedonia. 

at siya'y sinamahan hanggang sa asia, ni sopatro na taga berea, na anak ni pirro: at nang manga taga 
tesalonicang si aristarco at si segundo: at ni gayo na taga derbe, at ni timoteo, at nang manga taga 
asiang si tiquico at si trofimo. 

datapuwa't nangauna ang manga ito, at hinintay kami sa troas. 

at kami'y nagsilayag mula sa filipos pagkaraan nang manga kaarawan nang manga tinapay na walang 
lebadura, at nagsidating kami sa kanila sa troas sa loob nang limang araw, na doo'y nagsitira kaming 
pitong araw. 

at nang unang araw nang sanglinggo, nang kami'y nangagkakapisan upang pagputolputulin ang tinapay, 
si pablo ay nangaral sa kanila, na nagaakalang umalis sa kinabukasan, at tumagal ang kaniyang 
pananalita hanggang sa hatinggabi. 

at may maraming manga ilaw sa silid sa itaas na pangkatipunan namin. 

at may nakaupo sa durungawan na isang binatang nagngangalang eutico, na mahimbing sa pagtulog, at 
samantalang si pablo ay nangangaral nang mahaba, palibhasa'y natutulog ay nahulog buhat sa ikatlong 
grado, at siya'y binuhat na patay. 

at nanaog si pablo, at dumapa sa ibabaw niya, at siya'y niyakap na sinabi, huwag kayong magkagulo: 
sapagka't nasa kaniya ang kaniyang buhay. 

at nang siya'y makapanhik na, at mapagputolputol na ang tinapay, at makakain na, at makapagsalita sa 
kanila nang mahaba, hanggang sa sumikat ang araw, kaya't siya'y umalis. 

at kanilang dinalang buhay ang binata, at hindi kakaunti ang kanilang pagkaaliw. 

datapuwa't kami, na nangauna sa daong, ay nagsilayag na patungong ason, na doon namin inaakalang 
ilulan si pablo: sapagka't gayon ang kaniyang ipinasiya, na ninanasa niyang maglakad. 

at nang salubungin niya kami sa ason, siya'y inilulan namin, at nagsiparoon kami sa mitilene. 

at pagtulak namin doon, ay sumapit kami nang sumunod na araw sa tapat nang chio, at nang 
kinabukasan ay nagsidaong kami sa samo, at nang kinabukasan ay nagsirating kami sa mileto. 

sapagka't ipinasiya ni pablo na lampasan ang efeso, upang huwag na siyang maggugol nang panahon sa 
asia: sapagka't siya'y nagmamadali upang kung maaari ay dumating sa jerusalem sa araw nang 
pentecostes. 

at mula sa mileto ay nagpasugo siya sa efeso, at ipinatawag ang manga matanda sa iglesia. 

at nang sila'y magsidating sa kaniya, ay sinabi niya sa kanila, nalalaman ninyo, na mula nang unang araw 
na ako'y tumungtong sa asia, kung paano ang pakikisama ko sa inyo sa buong panahon, 

na ako'y naglilingkod sa panginoon nang buong pagpapakumbaba nang isip, at nang manga luha, at nang 
manga pagsubok na dumating sa akin dahil sa manga pagbakay nang manga judio; 

kung paanong hindi ko ikinait na ipahayag sa inyo ang anomang bagay na pakikinabangan, at hayag na 
itinuro sa inyo, at sa manga bahay-bahay, 

na sinasaksihan ko sa manga judio at gayon din sa manga griego ang pagsisisi sa diyos, at ang 
pananampalataya sa ating panginoong jesucristo. 

at ngayon, narito, ako na natatali sa espiritu ay pasasa jerusalem, na hindi nalalaman ang manga bagay 
na mangyayari sa akin doon: 

maliban na pinatotohanan sa akin nang espiritu santo sa bawa't bayan, na sinasabing ang manga 
tanikala at ang manga kapighatian ay nagsisipagantay sa akin. 

datapuwa't hindi ko minamahal ang aking buhay na waring sa akin ay mahalaga, maganap ko lamang 
ang aking katungkulan, at ang ministeriong tinanggap ko sa panginoong jesus, na magpatotoo nang 
evangelio nang biyaya nang diyos. 

at ngayon, narito, nalalaman ko na kayong lahat, na aking nilibot na pinangaralan nang kaharian, ay 
hindi na ninyo muling makikita pa ang aking mukha. 

kaya nga pinatotohanan ko sa inyo sa araw na ito, na ako'y malinis sa dugo nang lahat nang manga tao. 
sapagka't hindi ko ikinait ang pagsasaysay sa inyo nang buong kapasiyahan nang diyos. 

ingatan ninyo ang inyong sarili, at ang buong kawan, na sa kanila'y ginawa kayo nang espiritu santo na 
manga obispo, upang pakanin ninyo ang iglesia nang panginoon na binili niya nang kaniyang sariling 
dugo. 

aking talastas na pagalis ko ay magsisipasok sa inyo ang manga ganid na lobo, na hindi 
mangagpapatawad sa kawan, 

at magsisilitaw sa manga kasamahan din ninyo ang manga taong mangagsasalita nang manga bagay na 
masasama, upang mangagdala nang manga alagad sa kanilang hulihan. 

kaya nga kayo'y mangagpuyat, na alalahaning sa loob nang tatlong taon ay hindi ako naglikat sa gabi at 
araw nang paalaala sa bawa't isa na may pagluha. 

at ngayo'y ipinagtatagubilin ko kayo sa diyos, at sa salita nang kaniyang biyaya, na makapagpapatibay, at 
makapagbibigay sa inyo nang mana sa kasamahan nang lahat na manga pinapaging banal. 

hindi ko inimbot ang pilak ninoman, o ang ginto, o ang pananamit. 

nalalaman din ninyo na ang manga kamay na ito ay nangaglilingkod sa manga kinakailangan ko, at sa 
aking manga kasamahan. 

nagbigay halimbawa ako sa inyo sa lahat nang manga bagay, na sa ganitong pagpapagal ay dapat kayong 
magsisaklolo sa mahihina, at alalahanin ang manga salita nang panginoong jesus, na siya rin ang may 
sabi, lalo pang mapalad ang magbigay kay sa tumanggap. 


at nang makapagsalita na siya nang gayon, ay nanikluhod siya at nanalanging kasama silang lahat. 

at silang lahat ay nagsipanangis nang di kawasa, at nangagsiyakap sa leeg ni pablo at siya'y hinagkan nila. 
na ikinahahapis nang lalo sa lahat ang salitang sinabi niya, na hindi na nila makikitang muli pa ang 
kaniyang mukha. at kanilang inihatid siya sa kaniyang paglalakbay hanggang sa daong. 

at nang mangyaring kami'y mangakahiwalay na sa kanila at mangaglayag, ay tuloytuloy na pinunta 
namin ang coos, at nang kinabukasa'y ang rodas, at buhat doo'y ang patara: 

at nang aming masumpungan ang isang daong na dumaraang patungo sa fenicia, ay nagsilulan kami, at 
nagsipaglayag. 

at nang matanaw namin ang chipre, na maiiwan namin sa dakong kaliwa ay nagsilayag kaming hanggang 
sa siria, at nagsidaong sa tiro; sapagka't ilulunsad doon nang daong ang kaniyang lulan. 

at nang masumpungan ang manga alagad, ay nangatira kami doong pitong araw: at sinabi nang manga 
ito kay pablo na sa pamamagitan nang espiritu, na huwag siyang tutungtong sa jerusalem. 

at nang mangyari na maganap namin ang manga araw na yaon, ay nagsialis kami at nangagpatuloy sa 
aming paglalakbay: at silang lahat, pati nang manga asawa at manga anak, ay humatid sa amin sa aming 
paglalakad hanggang sa labas nang bayan: at sa paninikluhod namin sa baybayin, kami'y 
nagsipanalangin, at nangagpaalaman sa isa't isa, 

at nagsilulan kami sa daong, datapuwa't sila'y muling nagsiuwi sa bahay. 

at nang aming matapos ang paglalayag buhat sa tiro, ay nagsidating kami sa tolemaida, at kami'y 
nagsibati sa manga kapatid, at kami'y nagsitahan sa kanilang isang araw. 

at nang kinabukasan ay nagsialis kami, at nagsidating sa cesarea: at sa pagpasok namin sa bahay ni felipe 
na evangelista, na isa sa pito, ay nagsitahan kaming kasama niya. 

ang tao ngang ito'y may apat na anak na binibini, na nagsisipanghula. 

at sa pagtira namin doong ilang araw, ay dumating na galing sa judea ang isang propeta, na 
nagngangalang agabo. 

at paglapit sa amin, at pagkakuha nang pamigkis ni pablo, ay ginapos niya ang kaniyang sariling manga 
paa't kamay, at sinabi, ganito ang sabi nang espiritu santo, ganitong gagapusin nang manga judio sa 
jerusalem ang lalaking may-ari nang pamigkis na ito, at siya'y kanilang ibibigay sa manga kamay nang 
manga gentil. 

at nang marinig namin ang manga bagay na ito, kami at gayon din ang nangaroroon doon ay 
nagsipamanhik sa kaniya na huwag nang umahon sa jerusalem. 

nang magkagayo'y sumagot si pablo, anong ginagawa ninyo, na nagsisitangis at dinudurog ang aking 
puso? sapagka't ako'y nahahanda na hindi lamang gapusin, kundi mamatay rin naman sa jerusalem dahil 
sa pangalan nang panginoong jesus. 

at nang hindi siya pahikayat ay nagsitigil kami, na nagsisipagsabi, mangyari ang kalooban nang 
panginoon. 

at pagkatapos nang manga araw na ito ay binuhat namin ang aming daladalahan at nagsiahon kami sa 
jerusalem. 

at nagsisama naman sa aming mula sa cesarea ang ilan sa manga alagad, at kanilang isinama ang isang 
mnason, na taga chipre, isa sa manga kaunaunahang alagad, na sa kaniya kami magsisipanuluyan. 

at nang magsidating kami sa jerusalem, ay tinanggap kami nang manga kapatid na may kagalakan. 

at nang sumunod na araw ay pumaroon si pablo na kasama kami kay santiago: at ang lahat nang manga 
matanda ay nangaroroon. 

at nang sila'y mangabati na niya, ay isaisang isinaysay niya sa kanila ang manga bagay na ginawa nang 
diyos sa manga gentil sa pamamagitan nang kaniyang ministerio. 

at sila, nang kanilang marinig yaon, ay niluwalhati ang diyos, at sa kaniya'y sinabi nila, nakikita mo na, 
kapatid, kung ilang libo-libo ang manga judio na nagsisisampalataya, at silang lahat ay pawang masisikap 
sa kautusan. 

at nabalitaan nila tungkol sa iyo, na itinuturo mo sa lahat nang manga judio na nangasa manga gentil na 
magsihiwalay kay moises, na sinasabi mo sa kanila na huwag tuliin ang kanilang manga anak ni 
mangagsilakad nang ayon sa manga kaugalian. 

ano nga baga ito? tunay na kanilang mababalitaang dumating ka. 

gawin mo nga itong sinasabi namin sa iyo: mayroon kaming apat katao na may panata sa kanilang sarili, 
isama mo sila, maglinis kang kasama nila, at pagbayaran mo ang kanilang magugugol, upang sila'y 
mangagpaahit nang kanilang manga ulo: at maalaman nang lahat na walang katotohanan ang manga 
bagay na kanilang nabalitaan tungkol sa iyo: kundi ikaw rin naman ay lumalakad nang maayos na 
tumutupad nang kautusan. 

nguni't tungkol sa manga gentil na nagsisisampalataya, ay sinulatan namin, na pinagpayuhang sila'y 
magsiilag sa manga inihain sa manga diyosdiyosan, at sa dugo, at sa binigti, at sa pakikiapid. 

nang magkagayo'y isinama ni pablo ang manga tao, at nang sumunod na araw nang makapaglinis na 
siyang kasama nila ay pumasok sa templo, na isinasaysay ang katuparan nang manga araw nang 
paglilinis, hanggang sa ihain ang haing patungkol sa bawa't isa sa kanila. 

at nang halos tapos na ang pitong araw, ang manga judiong taga asia, nang siya'y makita nila sa templo, 
ay kanilang ginulo ang buong karamihan at siya'y kanilang dinakip, 

na nangagsisigawan, manga lalaking taga israel, magsitulong kayo: ito ang tao na nagtuturo sa manga 
tao sa lahat nang dako laban sa bayan, at sa kautusan, at sa dakong ito; at bukod pa sa rito'y nagdala rin 
siya nang manga griego sa templo, at dinungisan itong dakong banal. 

sapagka't nakita muna nila na kasama niya sa bayan si trofimo taga efeso, na sinapantaha nilang 
ipinasok ni pablo sa templo. 

at ang buong bayan ay napakilos, at ang manga tao'y samasamang nagsipanakbuhan, at kanilang 
sinunggaban si pablo, at siya'y kinaladkad na inilabas sa templo: at pagdaka'y inilapat ang manga pinto. 
at samantalang pinagpipilitan nilang siya'y patayin, ay dumating ang balita sa pangulong kapitan nang 
pulutong, na ang buong jerusalem ay nasa kaguluhan. 

at pagdaka'y kumuha siya nang manga kawal at manga senturion, at sumagasa sa kanila: at sila, nang 
kanilang makita ang pangulong kapitan at ang manga kawal ay nagsitigil nang paghampas kay pablo. 
nang magkagayo'y lumapit ang pangulong kapitan, at tinangnan siya, at siya'y ipinagapos nang dalawang 
tanikala, at itinanong kung sino siya, at kung ano ang ginawa niya. 

at iba'y sumisigaw nang isang bagay, ang iba'y iba naman, sa gitna nang karamihan: at nang hindi niya 
maunawa ang katotohanan dahil sa kaguluhan, ay ipinadala siya sa kuta. 

at nang siya'y dumating sa hagdanan ay nangyari na siya'y binuhat nang manga kawal dahil sa pagagaw 
nang karamihan, 

sapagka't siya'y sinusundan nang karamihan nang manga tao, na nangagsisigawan, alisin siya. 

at nang ipapasok na si pablo sa kuta, ay kaniyang sinabi sa pangulong kapitan, mangyayari bagang 
magsabi ako sa iyo nang anoman? at sinabi niya, marunong ka baga nang griego? 

hindi nga baga ikaw yaong egipcio, na nang manga nakaraang araw ay nanghihikayat sa kaguluhan at 
nagdala sa ilang nang apat na libong katao na manga mamamatay-tao? 

datapuwa't sinabi ni pablo, ako'y judio, na taga tarso sa cilicia, isang mamamayan nang bayang hindi 
kakaunti ang kahalagahan: at ipinamamanhik ko sa iyo, na ipahintulot mo sa aking magsalita sa bayan. 
at nang siya'y mapahintulutan na niya, si pablo, na nakatayo sa hagdanan, inihudyat ang kamay sa 
bayan, at nang tumahimik nang totoo, siya'y nagsalita sa kanila sa wikang hebreo, na sinasabi, 

mga kapatid na lalake at manga magulang, pakinggan ninyo ang pagsasanggalang na gagawin ko ngayon 
sa harapan ninyo. 

at nang marinig nilang sila'y kinakausap niya sa wikang hebreo, ay lalo pang tumahimik sila: at sinabi 
niya, 

ako'y judio, na ipinanganak sa tarso nang cilicia, datapuwa't pinapagaral sa bayang ito, sa paanan ni 
gamaliel, na tinuruan alinsunod sa mahigpit na kaparaanan nang kautusan nang ating manga magulang, 
palibhasa'y masikap tungkol sa diyos, na gaya ninyong lahat ngayon: 

at aking pinagusig ang daang ito hanggang sa mamatay, na tinatalian at ipinapasok sa manga bilangguan 
ang manga lalake at gayon din ang manga babae. 

gaya rin naman nang pangulong saserdote na nagpapatotoo sa akin, at ang buong kapulungan nang 
matatanda: na sa kanila nama'y tumanggap ako nang manga sulat sa manga kapatid, at naglakbay ako sa 
damasco upang dalhin ko namang manga gapos sa jerusalem ang nangaroroon upang parusahan. 

at nangyari, na, samantalang ako'y naglalakbay, at nalalapit na sa damasco, nang magtatanghaling tapat, 
biglang nagliwanag mula sa langit ang isang malaking ilaw sa palibot ko. 

at ako'y nasubasob sa lupa, at narinig ko ang isang tinig na nagsasabi sa akin, saulo, saulo, bakit mo ako 
pinaguusig? 

at ako'y sumagot, sino ka baga, panginoon? at sinabi niya sa akin, ako'y si jesus na taga nazaret, na iyong 
pinaguusig. 

at sa katotohana'y nakita nang manga kasamahan ko ang ilaw, datapuwa't hindi nila narinig ang tinig na 
nagsalita sa akin. 


1231 


at sinabi ko, ano ang gagawin ko, panginoon? at sinabi sa akin nang panginoon, magtindig ka, at 
pumaroon ka sa damasco, at doo'y sasabihin sa iyo ang lahat nang manga bagay na itinalagang gagawin 
mo. 

at nang hindi ako makakita dahil sa kaningningan nang ilaw na yaon, palibhasa'y inakay ako sa kamay 
nang manga kasamahan ko, ay pumasok ako sa damasco. 

at isang ananias, lalaking masipag sa kabanalan ayon sa kautusan, na may mabuting katunayan nang 
lahat nang manga judiong nagsisitahan doon, 

ay lumapit sa akin, at natatayo sa tabi ko ay nagsabi sa akin, kapatid na saulo, tanggapin mo ang iyong 
paningin. at nang oras ding yao'y tumingin ako sa kaniya. 

at sinabi niya, ang diyos nang ating manga magulang ay itinalaga ka upang mapagkilala mo ang kaniyang 
kalooban, at makita mo ang banal, at marinig mo ang isang tinig mula sa kaniyang bibig. 

sapagka't magiging saksi ka niya sa lahat nang manga tao tungkol sa manga bagay na iyong nakita at 
narinig. 

at ngayon bakit ka tumitigil? magtindig ka, at ikaw ay magbautismo, at hugasan mo ang iyong manga 
kasalanan, na tumatawag sa kaniyang pangalan. 

at nangyari, na, nang ako'y makabalik na sa jerusalem, at nang ako'y nananalangin sa templo ay nawalan 
ako nang diwa, 

at siya'y nakita ko na nagsasabi sa akin, magmadali ka, at umalis ka agad sa jerusalem, sapagka't hindi 
nila tatanggapin sa iyo ang patotoo tungkol sa akin. 

at aking sinabi, panginoon, napagtatalastas nila na ako ang nagbilanggo at humampas sa bawa't 
sinagoga sa manga nagsisisampalataya sa iyo: 

at nang ibubo ang dugo ni estebang iyong saksi, ay ako nama'y nakatayo sa malapit, at sinasangayunan 
ko, at iningatan ko ang manga damit nang sa kaniya'y nagsipatay. 

at sinabi niya sa akin, yumaon ka: sapagka't susuguin kita sa malayo sa manga gentil. 

at kanilang pinakinggan siya hanggang sa salitang ito; at sila'y nangagtaas nang kanilang tinig, at 
nangagsabi, alisin sa lupa ang isang gayong tao: sapagka't hindi marapat na siya'y mabuhay. 

at samantalang sila'y nangagsisigawan, at ipinaghahagisan ang kanilang manga damit, at nangagsasabog 
nang alabok sa hangin, 

ay ipinagutos nang pangulong kapitan na siya'y ipasok sa kuta, na ipinaguutos na siya'y sulitin sa 
pamamagitan nang hampas, upang maalaman niya kung sa anong kadahilanan sila'y nangagsigawan 
nang gayon laban sa kaniya. 

at nang siya'y kanilang magapos na nang manga panaling katad, ay sinabi ni pablo sa senturiong 
nakatayo sa malapit, matuwid baga sa iyo na hampasin ang isang taong taga roma, na hindi pa 
nahahatulan? 

at nang ito'y marinig nang senturion, ay naparoon siya sa pangulong kapitan at sa kaniya'y ipinagbigay- 
alam, na sinasabi, ano baga ang gagawin mo? sapagka't ang taong ito ay taga roma. 

at lumapit ang pangulong kapitan at sinabi sa kaniya, sabihin mo sa akin, ikaw baga'y taga roma? at 
sinabi niya, oo. 

at sumagot ang pangulong kapitan, binili ko nang totoong mahal ang pagkamamamayang ito. at sinabi ni 
pablo, nguni't ako'y katutubong taga roma. 

pagkaraka nga'y nagsilayo sa kaniya ang manga sa kaniya sana'y susulit: at ang pangulong kapitan din 
naman ay natakot nang maalamang siya'y taga roma, at dahil sa pagkagapos niya sa kaniya. 

datapuwa't nang kinabukasan, sa pagkaibig na matanto ang katunayan kung bakit siya'y isinakdal nang 
manga judio, ay kaniyang pinawalan siya, at pinapagpulong ang manga pangulong saserdote at ang 
buong sanedrin, at ipinapanaog si pablo at iniharap sa kanila. 

at si pablo, na tumititig na mabuti sa sanedrin, ay nagsabi, manga kapatid na lalake, ako'y nabuhay sa 
harapan nang diyos sa buong kabutihan nang budhi hanggang sa manga araw na ito. 

at ipinagutos nang dakilang saserdoteng si ananias sa manga nalalapit sa kaniya na siya'y saktan sa bibig. 

nang magkagayo'y sinabi sa kaniya ni pablo, sasaktan ka nang diyos, ikaw na pinaputing pader: at 
nakaupo ka baga upang ako'y hatulan mo ayon sa kautusan, at ako'y sinasaktan mo nang laban sa 
kautusan? 

at sinabi nang nangakatayo sa malapit, nilalait mo ang dakilang saserdote nang diyos? 

at sinabi ni pablo, hindi ko nalalaman, manga kapatid na lalake, na siya'y dakilang saserdote: sapagka't 
nasusulat, huwag kang magsasalita nang masama sa isang pinuno nang iyong bayan. 

datapuwa't nang matalastas ni pablo na ang isang bahagi ay manga saduceo at ang iba'y manga fariseo, 
ay sumigaw siya sa sanedrin, manga kapatid na lalake, ako'y fariseo, anak nang manga fariseo: ako'y 
sinisiyasat tungkol sa pagasa at pagkabuhay na maguli nang manga patay. 

at nang masabi na niya ang gayon, nangyari ang isang pagtatalo sa manga fariseo at sa manga saduceo, 
at nagkabahabahagi ang kapulungan. 

sapagka't sinasabi nang manga saduceo na walang pagkabuhay na maguli, ni anghel, ni espiritu, 
datapuwa't kapuwa pinaniniwalaan nang manga fariseo. 

at nagkaroon nang malaking sigawan, at nagsitindig ang ilan sa manga eskriba na kakampi nang manga 
fariseo, at nakikipagtalo, na nagsipagsabi, wala kaming masumpungang anomang kasalanan sa taong ito: 
at ano kung siya'y kinausap man nang isang espiritu, o nang isang anghel? 

at nang magkaroon nang malaking pagtatalo, sa takot nang pangulong kapitan na baka 
pagwaraywarayin nila si pablo, ay pinapanaog ang manga kawal at ipinaagaw siya sa gitna nila, at siya'y 
ipinasok sa kuta. 

at nang sumunod na gabi ay lumapit sa kaniya ang panginoon, at sinabi, laksan mo ang iyong loob: 
sapagka't kung paano ang pagkapatotoo mo tungkol sa akin sa jerusalem, ay kailangang patotohanan 
mo rin gayon sa roma. 

at nang araw na, ay nangagkatipon ang manga judio, at sila'y nangagpanata sa ilalim nang sumpa, na 
nagsisipagsabi na hindi sila kakain ni iinom man hanggang sa kanilang mapatay si pablo. 

at mahigit sa apat na pu ang manga nagsipanumpa nang ganito. 

at sila'y nagsiparoon sa manga pangulong saserdote at sa manga matanda, at nangagsabi, kami ay 
nangagpanata sa ilalim nang mahigpit na sumpa, na hindi titikim nang anoman hanggang sa mapatay 
namin si pablo. 

ngayon nga kayo pati nang sanedrin ay mangagpahiwatig sa pangulong kapitan na siya'y ipapanaog niya 
sa inyo, na waring ibig ninyong mahatulan nang lalong ganap ang sakdal tungkol sa kaniya: at kami, bago 
siya dumating ay nangahanda upang siya'y patayin. 

datapuwa't ang anak na lalake nang kapatid na babae ni pablo ay narinig ang tungkol sa kanilang 
pagbabakay, at siya'y naparoon at pumasok sa kuta at isinaysay kay pablo. 

at tinawag ni pablo ang isa sa manga senturion, at sinabi, dalhin mo ang binatang ito sa pangulong 
kapitan: sapagka't siya'y may isang bagay na sasabihin sa kaniya. 

kaya't siya'y kinuha, at dinala siya sa pangulong kapitan, at sinabi, tinawag ako nang bilanggong si pablo, 
at ipinamanhik sa aking dalhin ko sa iyo ang binatang ito, na may isang bagay na sasabihin sa iyo. 

at tinangnan siya nang pangulong kapitan sa kamay, at pagtabi ay lihim na tinanong siya, ano yaong 
sasabihin mo sa akin? 

at sinabi niya, pinagkasunduan nang manga judio na sa iyo'y ipamanhik na iyong ipapanaog bukas si 
pablo sa sanedrin, na waring ikaw ay may sisiyasating lalong ganap tungkol sa kaniya. 

huwag ka ngang palamuyot sa kanila: sapagka't binabakayan siya nang mahigit na apat na pung katao sa 
kanila, na nangagsipagpanata sa ilalim nang sumpa, na hindi kakain ni iinom man hanggang sa siya'y 
kanilang mapatay: at ngayo'y nangahahanda sila, na nangaghihintay nang pangako mo. 

kaya't pinaalis nang pangulong kapitan ang binata, na ipinagbilin sa kaniya, huwag mong sasabihin sa 
kanino man na ipinahiwatig mo sa akin ang manga bagay na ito. 

at kaniyang tinawag ang dalawa sa manga senturion, at sinabi, ihanda ninyo ang dalawang daang kawal 
upang magsiparoon hanggang sa cesarea, at pitong pung kabayuhan, at dalawang daang sibatan, sa 
ikatlong oras nang gabi: 

at pinapaghanda niya sila nang manga hayop, upang mapagsakyan kay pablo, at siya'y maihatid na 
walang panganib kay felix na gobernador. 

at siya'y sumulat nang isang sulat, na ganito: 

si claudio lisias sa kagalanggalang na gobernador felix, bumabati. 

ang taong ito'y hinuli nang manga judio, at papatayin na lamang sana nila, nang dumalo akong may 
kasamang manga kawal at siya'y iniligtas ko, nang mapagtantong siya'y isang taga roma. 

at sa pagkaibig kong mapagunawa ang dahilan kung bakit siya'y kanilang isinakdal, ay ipinanaog ko siya 
sa kanilang sanedrin: 

na nasumpungan ko na siya'y kanilang isinasakdal sa manga suliranin tungkol sa kanilang kautusan, 
datapuwa't walang anomang sakdal laban sa kaniya na marapat sa kamatayan o sa tanikala. 

at nang ipakilala sa akin na may banta laban sa taong iyan, ay ipinadala ko siya agad sa iyo, na aking 
ipinagbilin din sa manga sa kaniya'y nangagsasakdal na mangagsalita sa harapan mo laban sa kaniya. 
kaya't ang manga kawal, alinsunod sa iniutos sa kanila, ay kinuha si pablo at dinala siya sa gabi sa 
antipatris. 

datapuwa't nang kinabukasan ay pinabayaan nilang samahan siya nang manga kabayuhan, at 
nangagbalik sa kuta: 

at sila, nang sila'y magsidating sa cesarea at maibigay ang sulat sa gobernador, ay iniharap din si pablo sa 
harapan niya. 

at nang mabasa niya ito, ay itinanong niya kung taga saang lalawigan siya, at nang maalamang siya'y 
taga cilicia, 

pakikinggan kitang lubos, ang sabi niya, pagdating naman nang manga nagsisipagsakdal sa iyo: at 
ipinagutos na siya'y ingatan sa palasio ni herodes. 

at pagkaraan nang limang araw ay lumusong ang pangulong saserdoteng si ananias na kasama ang ilang 
matatanda, at ang isang tertulo na mananalumpati: at sila'y nangagbigay-alam sa gobernador laban kay 
pablo. 

at nang siya'y tawagin, si tertulo ay nagpasimulang isakdal siya, na sinasabi, yamang dahil sa iyo'y 
nangagtatamo kami nang malaking kapayapaan, at sa iyong kalinga ay napawi sa bansang ito ang manga 
kasamaan, 

ay tinatanggap namin ito sa lahat nang manga paraan at sa lahat nang manga dako, kagalanggalang na 
felix, nang buong pagpapasalamat. 

datapuwa't, nang huwag akong makabagabag pa sa iyo, ay ipinamamanhik ko sa iyo na pakinggan mo 
kami sa iyong kagandahang loob sa ilang manga salita. 

sapagka't nangasumpungan namin ang taong ito'y isang taong mapangulo at mapagbangon nang manga 
paghihimagsik sa gitna nang lahat nang manga judio sa buong sanglibutan, at namiminuno sa sekta nang 
manga nazareno: 

na kaniya rin namang pinagsisikapang lapastanganin ang templo: na siya ring dahil nang aming inihuli: 
datapuwa't dumating ang pangulong pinunong si lysias at sapilitang inagaw siya sa aming manga kamay. 
na mapagtatalastas mo, sa iyong pagsisiyasat sa kaniya, ang lahat nang manga bagay na ito na laban sa 
kaniya'y isinasakdal namin. 

at nakianib naman ang manga judio sa pagsasakdal, na pinatutunayan na ang manga bagay na ito'y 
gayon nga. 

at nang siya'y mahudyatan nang gobernador upang magsalita, si pablo ay sumagot, yamang nalalaman 
ko na ikaw ay hukom sa loob nang maraming manga taon sa bansang ito, ay masiglang gagawin ko ang 
aking pagsasanggalang: 

sapagka't napagtatalastas mo na wala pang labingdalawang araw buhat nang ako'y umahon sa 
jerusalem upang sumamba: 

at ni hindi nila ako nasumpungan sa templo na nakikipagtalo sa kanino man o kaya'y nanggugulo sa 
karamihan, ni sa manga sinagoga, ni sa bayan. 

ni hindi rin mapatutunayan nila sa iyo ang manga bagay na ngayo'y kanilang isinasakdal laban sa akin. 
nguni't ito ang ipinahahayag ko sa iyo, na ayon sa daan na kanilang tinatawag na sekta, ay gayon ang 
paglilingkod ko sa diyos nang aming manga magulang, na sinasampalatayanan ang lahat nang manga 
bagay na alinsunod sa kautusan, at nangasusulat sa manga propeta, 

na may pagasa sa diyos, na siya rin namang hinihintay nila, na magkakaroon nang pagkabuhay na maguli 
nang manga ganap at gayon din nang manga di ganap. 

na dahil nga rito'y lagi rin akong nagsasanay upang magkaroon nang isang budhing walang kapaslangan 
sa diyos at sa manga tao. 

at nang makaraan nga ang ilang manga taon ay naparito ako upang magdala nang manga limos sa aking 
bansa, at nang manga hain: 

na ganito nila ako nasumpungang pinalinis sa templo, na walang kasamang karamihan, ni wala ring 
kaguluhan: datapuwa't mayroon doong ilang manga judiong galing sa asia. 

na dapat magsiparito sa harapan mo, at mangagsakdal, kung may anomang laban sa akin. 

o kaya'y ang manga tao ring ito ang mangagsabi kung anong masamang gawa ang nasumpungan nila 
nang ako'y nakatayo sa harapan nang sanedrin, 

maliban na sa isang tinig na ito na aking isinigaw nang nakatayo sa gitna nila, tungkol sa pagkabuhay na 
maguli nang manga patay ako'y pinaghahatulan sa harapan ninyo sa araw na ito. 

datapuwa't si felix, na may lalong ganap nang pagkatalastas tungkol sa daan, ay ipinagpaliban sila, na 
sinasabi, paglusong ni lisias na pangulong kapitan, ay pasisiyahan ko ang inyong usap. 

at iniutos niya sa senturion na siya'y tanuran at siya'y pagbigyang-loob, at huwag ipagbawal sa kanino 
mang manga kaibigan niya na siya'y paglingkuran. 

datapuwa't nang makaraan ang ilang manga araw, si felix ay dumating na kasama si drusila, na kaniyang 
asawa, na isang judia, at ipinatawag si pablo, at siya'y pinakinggan tungkol sa pananampalataya kay 
cristo jesus. 

at samantalang siya'y nagsasalaysay tungkol sa katuwiran, at sa sariling pagpipigil, at sa paghuhukom na 
darating, ay nangilabot si felix, at sumagot, ngayo'y humayo ka, at pagkakaroon ko nang kaukulang 
panahon ay ipatatawag kita. 

kaniyang inaasahan din naman na siya'y bibigyan ni pablo nang salapi: kaya naman lalong madalas na 
ipinatatawag siya, at sa kaniya'y nakikipagusap. 

datapuwa't nang maganap ang dalawang taon, si felix ay hinalinhan ni porcio festo; at sa pagkaibig ni 
felix na siya'y kalugdan nang manga judio, ay pinabayaan sa manga tanikala si pablo. 

nang makapasok na nga si festo sa lalawigan, pagkaraan nang tatlong araw ay umahon sa jerusalem 
mula sa cesarea. 

at ang manga pangulong saserdote at ang manga maginoo sa manga judio ay nangagbigay-alam sa 
kaniya laban kay pablo, at siya'y kanilang pinamanhikan, 

na humihingi nang lingap laban sa kaniya, na siya'y ipahatid sa jerusalem, na binabakayan upang siya'y 
mapatay sa daan. 

gayon ma'y sumagot si festo, na si pablo ay tinatanuran sa cesarea, at siya'y paroroon sa lalong madaling 
panahon. 

kaya nga, sinabi niya, ang manga may kapangyarihan sa inyo ay magsisamang lumusong sa akin, at kung 
may anomang pagkakasala ang taong ito, ay isakdal siya nila. 

at nang siya'y makatira na sa kanila na hihigit sa walo o sangpung araw, ay lumusong siya sa cesarea: at 
nang kinabukasa'y lumuklok siya sa hukuman, at ipinaharap sa kaniya si pablo. 

at nang siya'y dumating, ay niligid siya nang manga judio na nagsilusong na galing sa jerusalem, na may 
dalang marami at mabibigat na sakdal laban sa kaniya, na pawang hindi nila mapatunayan, 
samantalang sinasabi ni pablo sa kaniyang pagsasanggalang, laban man sa kautusan nang manga judio, 
ni laban sa templo, ni laban kay cesar, ay hindi ako nagkakasala nang anoman. 

datapuwa't si festo, sa pagkaibig na siya'y kalugdan nang manga judio, ay sumagot kay pablo, at nagsabi, 
ibig mo bagang umahon sa jerusalem, at doon ka hatulan sa manga bagay na ito sa harapan ko? 
datapuwa't sinabi ni pablo, nakatayo ako sa harapan nang hukuman ni cesar, na doon ako dapat 
hatulan: wala akong ginawang anomang kasamaan sa manga judio, gaya rin naman nang pagkatalastas 
mong mabuti. 

kung ako nga'y isang makasalanan, at nakagawa nang anomang bagay na marapat sa kamatayan, ay 
hindi ako tumatangging mamatay: datapuwa't kung walang katotohanan ang manga bagay na 
ipinagsasakdal nang manga ito laban sa akin, ay hindi ako maibibigay ninoman sa kanila. maghahabol 
ako kay cesar. 

nang magkagayon si festo, nang makapagpanayam na sa sanedrin, ay sumagot, naghabol ka kay cesar: 
kay cesar ka paparoon. 

nang makaraan nga ang ilang manga araw, si agripa na hari at si bernice ay nangagsidating sa cesarea, at 
nagsibati kay festo. 

at nang sila'y magsitira roong maraming araw, ay isinaysay ni festo sa hari ang usapin ni pablo, na 
sinasabi, may isang taong bilanggo na iniwan ni felix: 

tungkol sa kaniya nang ako'y nasa jerusalem, ang manga pangulong saserdote at ang manga matanda sa 
manga judio ay nangagbigay-alam sa akin, na hinihinging ako'y humatol laban sa kaniya. 

sa kanila'y aking isinagot, na hindi kaugalian nang manga taga roma na ibigay ang sinomang tao, 
hanggang hindi nahaharap ang isinasakdal sa manga nagsisipagsakdal, at siya'y magkaroon nang 
pagkakataong makagawa nang kaniyang pagsasanggalang tungkol sa sakdal laban sa kaniya. 

nang sila nga'y mangagkatipon dito, ay hindi ako nagpaliban, kundi nang sumunod na araw ay lumuklok 
ako sa hukuman, at ipinaharap ko ang tao. 

tungkol sa kaniya, nang magsitindig ang manga nagsisipagsakdal, ay walang anomang sakdal na 
masamang bagay na maiharap sila na gaya nang aking sinapantaha, 

kundi may ilang manga suliranin laban sa kaniya tungkol sa kanilang sariling relihion, at sa isang jesus, na 
namatay, na pinatutunayan ni pablo na ito'y buhay. 

at ako, palibhasa'y naguguluhan tungkol sa kung paano kayang mapagsisiyasat ang manga bagay na ito, 
ay itinanong ko kung ibig niyang pumaroon sa jerusalem at doon siya hatulan tungkol sa manga bagay na 
ito. 

datapuwa't nang makapaghabol na si pablo na siya'y ingatan upang hatulan nang emperador, ay 
ipinagutos kong ingatan siya hanggang sa siya'y maipadala ko kay cesar. 

at sinabi ni agripa kay festo, ibig ko rin sanang mapakinggan ang tao. bukas, sinasabi niya, siya'y 
mapapakinggan mo. 

kaya't nang kinabukasan, nang dumating si agripa, at si bernice, na may malaking karilagan, at nang 
mangakapasok na sila sa hukuman na kasama ang manga pangulong kapitan at ang manga maginoo sa 
bayan, sa utos ni festo ay ipinasok si pablo. 

at sinabi ni festo, haring agripa, at lahat nang manga lalaking nangariritong kasama namin, nakikita 
ninyo ang taong ito, na tungkol sa kaniya'y nagsasakdal sa akin sa jerusalem at dito naman ang buong 
karamihan nang manga judio, na nangagsisigawang hindi marapat na siya'y mabuhay pa. 

datapuwa't aking nasumpungang siya'y walang anomang ginawang marapat sa kamatayan: at sapagka't 
siya rin ay naghabol sa emperador ay ipinasiya kong siya'y ipadala. 

tungkol sa kaniya'y wala akong alam na tiyak na bagay na maisusulat sa aking panginoon. kaya dinala ko 
siya sa harapan ninyo, at lalong-lalo na sa harapan mo, haring agripa, upang, pagkatapos nang 
pagsisiyasat, ay magkaroon nang sukat na maisulat. 

sapagka't inaakala kong di katuwiran, na sa pagpapadala nang isang bilanggo, ay hindi magpahiwatig 
naman nang manga sakdal laban sa kaniya. 

at sinabi ni agripa kay pablo, ipinahihintulot sa iyong magsaysay ka sa ganang iyo. nang magkagayo'y 
iniunat ni pablo ang kaniyang kamay, at ginawa ang kaniyang pagsasanggalang: 

ikinaliligaya kong lubha, haring agripa, na sa harapan mo'y gawin ko ang aking pagsasanggalang sa araw 
na ito tungkol sa lahat nang manga bagay na isinasakdal nang manga judio laban sa akin. 

lalong-lalo na sapagka't bihasa ka sa lahat nang manga kaugalian at manga suliranin na mayroon ang 
manga judio: kaya nga ipinamamanhik ko sa iyo na pagdalitaan mong dinggin ako. 

ang akin ngang pamumuhay mula sa aking pagkabata, na nang una'y inugali ko sa gitna nang aking bansa 
at sa jerusalem, ay nalalaman nang lahat nang manga judio, 

na napagtatalastas nila mula pa nang una, kung ibig nilang magsisaksi, na alinsunod sa lalong mahigpit 
na sekta nang aming relihion ay nabuhay akong isang fariseo. 

at ngayo'y nakatayo ako upang hatulan dahil sa pagasa sa pangakong ginawa nang diyos sa aming manga 
magulang, 

dahil sa pangakong ito'y ang aming labingdalawang angkan ay buong pusong nagsisipaglingkod sa diyos 
gabi't araw, na inaasahang kakamtin. at tungkol sa pagasang ito ako'y isinasakdal nang manga judio, oh 
hari! 

bakit inaakala ninyong ito'y hindi mapaniniwalaan, kung binubuhay nang diyos ang manga patay? 
tunay na ako ma'y nagisip na dapat akong gumawa nang maraming manga bagay laban sa pangalan ni 
jesus na taga nazaret. 

at ginawa ko rin ito sa jerusalem: at kinulong ko sa manga bilangguan ang marami sa manga banal, 
pagkatanggap ko nang kapamahalaan sa manga pangulong saserdote, at nang sila'y ipinapapatay, ay 
ibinibigay ko ang aking pagsangayon laban sa kanila. 

at madalas sa pagpaparusa ko sa kanila sa lahat nang manga sinagoga, ay pinipilit ko silang 
magsipamusong, at sa totoong pagkagalit ko sa kanila, ay sila'y pinaguusig ko hanggang sa manga bayan 
nang ibang lupain. 

hinggil dito sa paglalakbay kong patungo sa damasco na taglay ang kapamahalaan at bilin nang manga 
pangulong saserdote, 

nang katanghalian, oh hari, ay nakita ko sa daan ang isang ilaw na mula sa langit, na lalong maningning 
kay sa araw, at lumiwanag sa palibot ko at sa manga nagsisipaglakbay na kasama ko. 

at nang mangapasubasob sa lupa kaming lahat, ay narinig ko ang isang tinig na nagsasalita sa akin sa 
wikang hebreo, saulo, saulo, bakit mo ako pinaguusig? mahirap sa iyo ang sumikad sa manga matulis. 
at sinabi ko, sino ka baga, panginoon? at sinabi nang panginoon, ako'y si jesus na iyong pinaguusig. 
datapuwa't magbangon ka, at ikaw ay tumindig sa iyong manga paa: sapagka't dahil dito'y napakita ako 
sa iyo, upang ihalal kitang ministro at saksi din naman nang manga bagay na nakita mo sa akin, at nang 
manga bagay na pagpapakitaan ko sa iyo; 

na ililigtas kita sa bayan, at sa manga gentil, na sa kanila'y sinusugo kita, 

upang idilat mo ang kanilang manga mata, upang sila'y mangagbalik sa ilaw mula sa kadiliman at mula sa 
kapangyarihan ni satanas hanggang sa diyos, upang sila'y magsitanggap nang kapatawaran nang manga 
kasalanan at nang manga mana sa kasamahan nang manga pinapaging banal sa pamamagitan nang 
pananampalataya sa akin. 

dahil nga dito, oh haring agripa, hindi ako nagsuwail sa pangitain nang kalangitan: 

kundi nangaral akong unauna sa manga taga damasco, at sa jerusalem din naman, at sa buong lupain 
nang judea, at gayon din sa manga gentil, na sila'y mangagsisi at mangagbalik-loob sa diyos, na 
mangagsigawa nang manga gawang karapatdapat sa pagsisisi. 

dahil dito'y hinuli ako nang manga judio sa templo, at pinagsisikapang ako'y patayin. 

nang aking tamuhin nga ang tulong na mula sa diyos, ay nananatili ako hanggang sa araw na ito na 
nagpapatotoo sa maliliit at gayon din sa malalaki, na wala akong sinasabing anoman kundi ang sinabi 
nang manga propeta at ni moises na mangyayari: 

kung paano na ang cristo ay kailangang maghirap, at kung paano na siya muna sa pamamagitan nang 
pagkabuhay na maguli nang manga patay ay magtatanyag nang ilaw sa bayan, at gayon din sa manga 
gentil. 

at nang magawa na niyang gayon ang kaniyang pagsasanggalang ay sinabi ni festo nang malakas na tinig, 
pablo, ikaw ay ulol, ang kalakhan nang dunong mo ay siyang sa iyo'y nagpapaulol. 

datapuwa't sinabi ni pablo, hindi ako ulol, kagalanggalang na festo; kundi nagsasalita ako nang manga 
salitang katotohanan at kahinahunan. 

sapagka't nalalaman nang hari ang manga bagay na ito, na sa kaniya'y nagsasalita naman ako nang 
buong laya: sapagka't naniniwala ako na sa kaniya'y walang nalilingid sa manga bagay na ito: sapagka't 
ito'y hindi ginawa sa isang sulok. 

haring agripa, naniniwala ka baga sa manga propeta? nalalaman kong naniniwala ka. 

at sinabi ni agripa kay pablo, sa kakaunting paghikayat ay ibig mo akong maging cristiano. 

at sinabi ni pablo, loobin nawa nang diyos, na sa kakaunti o sa marami man, ay hindi lamang ikaw, kundi 
pati nang lahat nang manga nagsisipakinig sa akin ngayon, ay pawang maging katulad ko naman, tangi 
lamang sa manga tanikalang ito. 

at nagtindig ang hari, at ang gobernador, at si bernice, at ang manga nagsiupong kasama nila: 

at nang sila'y makahiwalay, ay nangagsalitaan sila sa isa't isa, na nagsisipagsabi, ang taong ito ay walang 
anomang ginagawa na marapat sa kamatayan o sa manga tanikala. 

at sinabi ni agripa kay festo, mapalalaya sana ang taong ito, kung hindi naghabol kay cesar. 

at nang ipasiya na kami ay lalayag na patungo sa italia, ay ibinigay nila si pablo at ang iba pang manga 
bilanggo sa isang senturion na nagngangalang julio, sa pulutong ni augusto. 

at sa paglulan namin sa isang daong adrameto, na palayag sa manga dakong nasa baybayin nang asia, ay 
nagsitulak kami, na kasama namin si aristarco na isang taga macedonia mula sa tesalonica. 

at nang sumunod na araw ay nagsidaong kami sa sidon: at pinagpakitaan ni julio nang magandang-loob 
si pablo, at pinahintulutan siyang pumaroon sa kaniyang manga kaibigan, at siya'y magpakaginhawa. 

at nang kami'y magsitulak buhat doon, ay nagsilayag kami na nagsipanganlong sa chipre, sapagka't 
pasalunga ang hangin. 

at nang matawid na namin ang dagat na nasa tapat nang cilicia at pamfilia, ay nagsirating kami sa mira, 
na isang bayan nang licia. 

at nasumpungan doon nang senturion ang isang daong alejandria na lumalayag na patungo sa italia, at 
inilulan niya kami roon. 

at nang makapaglayag na kaming marahan nang maraming manga araw, at may kahirapan kaming 
nakarating sa tapat nang gnido, na hindi kami tinulutan nang hanging makasulong pa, ay nagsilayag kami 
na nagsipanganlong sa creta, sa tapat nang salmon, 

at sa pamamaybay namin dito na may kahirapan ay nagsidating kami sa isang dako na tinatawag na 
mabubuting daongan, na malapit doon ang bayan nang lasea. 

at nang magugol na ang mahabang panahon, at mapanganib na ang paglalayag, sapagka't nakalampas 
na ang pagaayuno, ay pinamanhikan sila ni pablo, 

at sa kanila'y sinabi, manga ginoo, nakikita ko na ang paglalayag na ito ay makapipinsala at magiging 
malaking kapahamakan, hindi lamang sa lulan at sa daong, kundi naman sa ating manga buhay. 
datapuwa't may higit pang paniwala ang senturion sa piloto at sa may-ari nang daong, kay sa manga 
bagay na sinalita ni pablo. 

at sapagka't hindi bagay hintuan sa tagginaw ang daongan, ay ipinayo nang karamihan na tumulak mula 
roon, at baka sakaling sa anomang paraan ay makarating sila sa fenix, at doon huminto sa tagginaw, na 
yao'y daungan nang creta, na nasa dakong hilagang-silanganan at timugang-silanganan. 

at nang marahang humihihip ang hanging timugan na inaakalang maisasagawa nila ang kanilang nasa, 
itinaas nila ang sinepete at namaybay sa baybayin nang creta. 

datapuwa't hindi nalaon at humampas na galing doon ang maunos na hangin, na tinatawag na 
euraclidon: 

at nang ipadpad ang daong, at hindi makasalungat sa hangin, ay nangagpabaya na kami, at kami'y 
ipinadpad. 

at sa pagtakbo nang daong na nanganganlong sa isang maliit na pulo na tinatawag na clauda, ay may 
kahirapan naming maitaas ang bangka: 

at nang maitaas na ito, ay nagsigamit sila nang manga lubid, na tinalian ang ibaba nang daong, at, sa 
takot na baka mapapadpad sa sirte, ay ibinaba nila ang manga layag, at sa gayo'y napaanod sila. 

at sapagka't lubhang nakikipaglaban kami sa bagyo, nang sumunod na araw ay nangagsimula silang 
magtapon nang lulan sa dagat, 

at nang ikatlong araw ay kanilang ipinagtatapon nang kanilang sariling manga kamay ang manga 
kasangkapan nang daong. 

at nang hindi sumisikat sa amin ang araw ni ang manga bituin man nang maraming manga araw, at 
sumasa ibabaw namin ang isang hindi munting bagyo, ay nawala ang buong pagasa na kami'y 
makaliligtas. 

at nang maluwat nang hindi sila nagsisikain, ay tumayo nga si pablo sa gitna nila, at sinabi, manga ginoo, 
nangakinig sana kayo sa akin, at hindi umalis sa creta, at nailagan ang kapinsalaang ito at kapahamakan. 
at ngayon ay ipinamamanhik ko sa inyo na inyong laksan ang inyong loob: sapagka't walang buhay na 
mapapahamak sa inyo, kundi ang daong lamang. 

sapagka't nang gabing ito ay tumayo sa tabi ko ang anghel nang diyos na may-ari sa akin, at siya ko 
namang pinaglilingkuran, 

na nagsabi, huwag kang matakot, pablo: kailangang ikaw ay humarap kay cesar: at narito, ipinagkaloob 
sa iyo nang diyos ang lahat nang kasama mo sa paglalayag. 

kaya nga, manga ginoo, laksan ninyo ang inyong loob: sapagka't ako'y sumasampalataya sa diyos, na 
mangyayari ayon sa sinalita sa akin. 

datapuwa't tayo'y kailangang mapapadpad sa isang pulo. 

datapuwa't nang dumating ang ikalabingapat na gabi, samantalang kami'y ipinapadpad nang hangin sa 
magkabikabila nang dagat nang adriatico, nang maghahating gabi na ay sinasapantaha nang manga 
mangdaragat na sila'y nangalalapit na sa isang lupain. 

at kanilang tinarok, at nasumpungang may dalawangpung dipa, at pagkasulongsulong nang kaunti, ay 
tinarok nilang muli at nasumpungang may labinglimang dipa. 

at sa takot naming mapapadpad sa batuhan, ay nangaghulog sila nang apat na sinepete sa hulihan, at 
iniibig magumaga na. 

at sa pagpipilit nang manga mangdaragat na mangagtanan sa daong, at nang maibaba na ang bangka sa 
dagat, na ang dinadahilan ay mangaghuhulog sila nang manga sinepete sa unahan, 

ay sinabi ni pablo sa senturion at sa manga kawal, maliban na magsipanatili ang manga ito sa daong, 
kayo'y hindi mangakaliligtas. 

nang magkagayo'y pinutol nang manga kawal ang manga lubid nang bangka, at pinabayaang mahulog. 
at samantalang naguumaga, ay ipinamanhik ni pablo sa lahat na magsikain, na sinasabi, ang araw na ito 
ang ikalabingapat na araw na kayo'y nangaghihintay at nangagpapatuloy sa hindi pagkain, na walang 
kinakaing anoman. 

kaya nga ipinamamanhik ko sa inyo na kayo'y magsikain: sapagka't ito'y sa ikaliligtas ninyo: sapagka't 
hindi mawawala kahit isang buhok sa ulo nang sinoman sa inyo. 

at nang masabi na niya ito, at makadampot nang tinapay, ay nagpasalamat siya sa diyos sa harapan nang 
lahat, at kaniyang pinagputolputol, at pinasimulang kumain. 

nang magkagayo'y nagsilakas ang loob nang lahat, at sila nama'y pawang nagsikain din. 

at kaming lahat na nangasa daong ay dalawang daan at pitongpu't anim na kaluluwa. 

at nang mangabusog na sila, ay pinagaan nila ang daong, na ipinagtatapon sa dagat ang trigo. 

at nang magumaga na, ay hindi nila makilala ang lupain, datapuwa't nababanaagan nila ang isang look 
nang dagat na may baybayin, at sila'y nangagsangusapan kung kanilang maisasadsad ang daong doon. 
at inihulog ang manga sinepete, at kanilang pinabayaan sa dagat, samantalang kinakalag ang manga tali 
nang manga ugit, at nang maitaas na nila sa hangin ang layag sa unahan, ay nagsipatungo sila sa 
baybayin. 

datapuwa't pagdating sa isang dako na pinagsasalubungan nang dalawang dagat, ay kanilang isinadsad 
ang daong, at ang unahan nang daong ay napabunggo at tumigil na hindi kumikilos, datapuwa't 
nagpasimulang magkawasakwasak ang hulihan sa kalakasan nang manga alon. 

at ang payo nang manga kawal ay pagpapatayin ang manga bilanggo, upang ang sinoma'y huwag 
makalangoy at makatanan. 

datapuwa't ang senturion, sa pagkaibig na iligtas si pablo, ay pinigil sila sa kanilang balak: at ipinagutos 
na ang manga makalangoy ay magsitalon, at mangaunang magsidating sa lupa, 

at sa manga naiwan, ang iba'y sa manga kahoy, at ang iba nama'y sa manga bagay na galing sa daong. at 
sa ganito nangyari, na ang lahat ay nangakatakas na ligtas hanggang sa lupa. 

at nang kami'y mangakatakas na, nang magkagayo'y napagtalastas namin na ang pulo'y tinatawag na 
melita. 

at pinagpakitaan kami nang hindi karaniwang kagandahang-loob nang manga barbaro: sapagka't sila'y 
nagsiga, at tinanggap kaming lahat, dahil sa ulan niyaon, at dahil sa ginaw. 

datapuwa't pagkapagtipon ni pablo nang isang bigkis na kahoy at mailagay sa apoy, ay lumabas ang 
isang ulupong dahil sa init, at kumapit sa kaniyang kamay. 

at nang makita nang manga barbaro ang makamandag na hayop na nakabitin sa kaniyang kamay, ay 
nagsabi ang isa sa iba, walang salang mamamatay-tao ang taong ito, na, bagama't siya'y nakatakas sa 
dagat, gayon ma'y hindi siya pinabayaang mabuhay nang katarungan. 

gayon ma'y ipinagpag niya ang hayop sa apoy, at siya'y hindi nasaktan. 

nguni't kanilang hinihintay na siya'y mamaga, o biglang mabuwal na patay: datapuwa't nang maluwat na 
silang makapaghintay, at makitang walang nangyari sa kaniyang anoman, ay nangagbago sila nang akala, 
at nangagsabing siya'y isang diyos. 

at sa manga kalapit nang dakong yao'y may manga lupain ang pangulo sa pulong yaon, na 
nagngangalang publio, na tumanggap sa amin, at nagkupkop sa aming tatlong araw na may 
kagandahang-loob. 

at nangyari, nararatay ang ama ni publio na may-sakit na lagnat at iti: at pinasok siya ni pablo, at 
nanalangin, at nang maipatong sa kaniya ang kaniyang manga kamay ay siya'y pinagaling. 

at nang magawa na ito, ay nagsiparoon naman ang manga ibang maysakit sa pulo, at pawang pinagaling: 
kami nama'y kanilang pinarangalan nang maraming pagpaparangal, at nang magsilayag kami, ay 
kanilang inilulan sa daong ang manga bagay na kinakailangan namin. 

at nang makaraan ang tatlong buwan ay nagsilayag kami sa isang daong alejandria na tumigil nang 
tagginaw sa pulo, na ang sagisag ay ang magkapatid na kambal. 

at nang dumaong kami sa siracusa, ay nagsitigil kami roong tatlong araw. 

at mula doo'y nagsiligid kami, at nagsirating sa regio: at pagkaraan nang isang araw ay humihip ang 
timugan, at nang ikalawang araw ay nagsirating kami sa puteoli: 

na doo'y nakasumpong kami nang manga kapatid, at kami'y pinakiusapang matira sa kanilang pitong 
araw: at sa gayo'y nagsirating kami sa roma. 

at buhat doo'y pagkabalita nang manga kapatid, ay sinalubong kami sa pamilihan nang appio at sa 
tatlong bahay-tuluyan, na nang sila'y makita ni pablo, ay nagpasalamat sa diyos, at lumakas ang loob. 
at nang mangakapasok kami sa roma, si pablo ay pinahintulutang mamahay na magisa na kasama nang 
kawal na sa kaniya'y nagbabantay. 

at nangyari, na nang makaraan ang tatlong araw ay tinipon niya yaong manga pangulo sa manga judio: 
at nang sila'y mangagkatipon na, ay sinabi niya sa kanila, ako, manga kapatid, bagaman wala akong 
ginawang anoman laban sa bayan, o sa manga kaugalian nang ating manga magulang, ay ibinigay akong 
bilanggo buhat sa jerusalem sa manga kamay nang manga taga roma: 

na, nang ako'y kanilang masulit na, ay ibig sana nila akong palayain, sapagka't wala sa aking anomang 
kadahilanang marapat sa kamatayan. 

datapuwa't nang magsalita laban dito ang manga judio, ay napilitan akong maghabol hanggang kay 
cesar: hindi dahil sa mayroon akong anomang sukat na maisakdal laban sa aking bansa. 

sanhi sa dahilang ito tinawag ko kayo upang makipagkita at makipagusap sa akin: sapagka't dahil sa 
pagasa nang israel ay nagagapos ako nang tanikalang ito. 

at sinabi nila sa kaniya, kami'y hindi nagsitanggap nang manga sulat na galing sa judea tungkol sa iyo, ni 
naparito man ang sinomang kapatid na magbalita o magsalita nang anomang masama tungkol sa iyo. 
datapuwa't ibig naming marinig sa iyo kung ano ang iyong iniisip: sapagka't tungkol sa sektang ito'y 
talastas naming sa lahat nang manga dako ay laban dito ang manga salitaan. 

at nang mataningan na nila siya nang isang araw, ay nagsiparoon ang lubhang marami sa kaniyang 
tinutuluyan, at sa kanila'y kaniyang ipinaliwanag ang bagay, na sinasaksihan ang kaharian nang diyos, at 
sila'y hinihikayat tungkol kay jesus, sa pamamagitan nang kautusan ni moises at gayon din sa 
pamamagitan nang manga propeta, buhat sa umaga hanggang sa gabi. 

at ang manga iba'y nagsipaniwala sa manga bagay na sinabi, at ang manga iba'y hindi nagsipaniwala. 

at nang sila'y hindi mangagkaisa, ay nangagsialis pagkasabi ni pablo nang isang salita, mabuti ang 
pagkasalita nang espiritu santo sa pamamagitan nang propeta isaias sa inyong manga magulang, 

na sinasabi, pumaroon ka sa bayang ito, at sabihin mo, sa pakikinig ay inyong mapapakinggan, at sa 
anomang paraa'y hindi ninyo mapaguunawa:, at sa pagtingin ay inyong makikita, at sa anomang paraa'y 
hindi ninyo mamamalas: 

sapagka't kumapal ang puso nang bayang ito, at mahirap na makarinig ang kanilang manga tainga, at 
kanilang ipinikit ang kanilang manga mata, baka sila'y mangakakita nang kanilang manga mata, at 
mangakarinig nang kanilang manga tainga, at mangakaunawa nang kanilang puso, at muling 
mangagbalik-loob, at sila'y aking pagalingin. 

maging hayag nawa sa inyo, na ang kaligtasang ito nang diyos ay ipinadala sa manga gentil: sila'y 
makikinig naman. 

at nang masabi na niya ang manga salitang ito'y nagsialis ang manga judio, at sila-sila'y nangagtatalong 
mainam. 

at tumahan si pablo na dalawang taong ganap sa kaniyang tahanang inuupahan, at tinatanggap ang 
lahat nang sa kaniya'y nagsisipagsadya, 

na ipinangangaral ang kaharian nang diyos, at itinuturo ang manga bagay na nauukol sa panginoong 
jesucristo nang buong katapangan, wala sinomang nagbabawal sa kaniya. 

si pablo na alipin ni jesucristo, na tinawag na maging apostol, ibinukod sa evangelio nang diyos, 

na kaniyang ipinangako nang una sa pamamagitan nang kaniyang manga propeta sa manga banal na 
kasulatan, 

tungkol sa kaniyang anak, na ipinanganak sa binhi ni david ayon sa laman, 

na ipinahayag na anak nang diyos na may kapangyarihan ayon sa espiritu nang kabanalan, sa 
pamamagitan nang pagkabuhay na maguli nang manga patay, sa makatuwid baga'y si jesucristo na 
panginoon natin, 

na sa pamamagitan niya'y tinanggap namin ang biyaya at pagkaapostol, sa pagtalima sa 
pananampalataya sa lahat nang manga bansa, dahil sa kaniyang pangalan, 

sa manga ito kayo naman, ay tinawag kay jesucristo: 

sa lahat ninyong nangasa roma, manga iniibig nang diyos, tinawag na mangagbanal: sumainyo nawa ang 
biyaya at kapayapaang mula sa diyos na ating ama at panginoong jesucristo. 

kaunaunahan, ay nagpapasalamat ako sa aking diyos sa pamamagitan ni jesucristo tungkol sa inyong 
lahat, na ang inyong pananampalataya ay bantog sa buong sanglibutan. 

sapagka't ang diyos ang aking saksi, na siyang pinaglilingkuran ko sa aking espiritu sa evangelio nang 
kaniyang anak, na walang patid na aking kayong binabanggit, sa aking manga panalangin, 

at laging isinasamo ko, kung ngayon sa wakas sa anomang paraan ay magkapalad ako sa kalooban nang 
diyos na makarating sa inyo. 

sapagka't ninanasa kong makita kayo, upang ako'y makapamahagi sa inyo nang kaloob na ukol sa 
espiritu, upang kayo'y mangagsitibay, 

sa makatuwid baga, upang ako't kayo ay maaliw sa inyo, ang bawa't isa sa atin sa pananampalataya nang 
iba, ang sa inyo at sa akin. 

at hindi ko ibig, manga kapatid, na hindi ninyo matalastas na madalas kong inaakalang makarating sa 
inyo (datapuwa't hanggang ngayon ako'y nahahadlangan), upang magkaroon naman ako sa inyo nang 
anomang bunga, na gaya sa manga ibang gentil. 

ako'y may utang sa manga griego at gayon din naman sa manga barbaro, sa marurunong at gayon din sa 
manga mangmang. 

kaya nga, sa ganang akin, ay handa akong ipangaral din ang evangelio sa inyong nangasa roma. 
sapagka't hindi ko ikinahihiya ang evangelio: sapagka't siyang kapangyarihan nang diyos sa ikaliligtas 
nang bawa't sumasampalataya, una'y sa judio, at gayon din sa griego. 

sapagka't dito ang katuwiran nang diyos ay nahahayag mula sa pananampalataya hanggang sa 
pananampalataya: gaya nang nasusulat, nguni't ang ganap ay mabubuhay sa pamamagitan nang 
pananampalataya. 

sapagka't ang poot nang diyos ay nahahayag mula sa langit laban sa lahat na kasamaan at kalikuan nang 
manga tao, na manga sinasawata ang katotohanan nang kalikuan, 

sapagka't ang nakikilala tungkol sa diyos ay hayag sa kanila: sapagka't ito'y ipinahayag nang diyos sa 
kanila. 

sapagka't ang manga bagay niyang hindi nakikita buhat pa nang lalangin ang sanglibutan ay nakikitang 
maliwanag, sa pagkatanto sa pamamagitan nang manga bagay na ginawa niya, maging ang walang 
hanggan niyang kapangyarihan at pagka diyos: upang sila'y walang madahilan: 

sapagka't kahit kilala nila ang diyos, siya'y hindi niluwalhati nilang tulad sa diyos, ni pinasalamatan, kundi 
bagkus niwalang kabuluhan sa kanilang manga pagmamatuwid at ang mangmang nilang puso ay 
pinapagdilim. 

ang manga nangagmamarunong ay naging manga mangmang, 

at pinalitan nila ang kaluwalhatian nang diyos na hindi nasisira, nang isang katulad nang larawan nang 
tao na nasisira, at nang manga ibon, at nang manga hayop na may apat na paa, at nang manga 
nagsisigapang. 

dahil dito'y sa karumihan nang manga pita nang kanilang manga puso ay ibinigay sila nang diyos sa 
kahalayan, upang alisan nila nang puri ang kanilang manga katawan sa kanikanilang sarili: 

sapagka't pinalitan nila ang katotohanan nang diyos nang kasinungalingan, at sila'y nagsisamba at 
nangaglingkod sa nilalang kay sa lumalang, na siyang pinupuri magpakailan man. siya nawa. 

dahil dito'y ibinigay sila nang diyos sa manga mahahalay na pita: sapagka't pinalitan nang kanilang 
manga babae ang katutubong kagamitan niyaong nalalaban sa katutubo: 

at gayon din naman ang manga lalake, na nang iwan na ang katutubong kagamitan sa manga babae, ay 
nangagningas sa kanilang karumihan nang pita ang isa't isa, na gumagawa nang kahalayan ang manga 
lalake sa manga kapuwa lalake, at tumatanggap sa kanilang sarili nang kagantihan nang kanilang 
pagkakamali. 

at palibhasa'y hindi nila minagaling na kilalanin ang diyos, ibinigay sila nang diyos sa isang mahalay na 
pagiisip, upang gawin yaong manga bagay na hindi nangararapat, 

nangapuspus sila nang buong kalikuan, nang kasamaan, nang kasakiman, nang kahalayan, puspos nang 
kapanaghilian, nang pagpatay sa kapuwa tao, nang pagtatalo, nang pagdaraya, nang manga kasamaan, 
manga mapagupasala, 

mga mapanirang puri, manga napopoot sa diyos, manga manglalait, manga palalo, manga 
mapagmapuri, manga mangangatha nang manga kasamaan, manga masuwayin sa manga magulang, 
mga haling, manga hindi tapat sa tipanan, manga walang katutubong paggiliw, manga walang habag: 
na, bagama't nalalaman nila ang kautusan nang diyos, na ang manga nagsisigawa nang gayong manga 
bagay ay manga karapatdapat sa kamatayan, ay hindi lamang gayon ang ginagawa, kundi naman 
pinapayagan ang manga nagsisigawa nang manga yaon. 

dahil dito'y wala kang madadahilan, oh tao, sino ka man na humahatol: sapagka't sa iyong paghatol sa 
iba, ay ang iyong sarili ang hinahatulan mo: sapagka't ikaw na humahatol ay gumagawa ka nang gayon 
ding manga bagay. 

at nalalaman natin na ang hatol nang diyos ay ayon sa katotohanan laban sa kanila na manga 
nagsisigawa nang gayong manga bagay. 

at iniisip mo baga ito, oh tao, na humahatol sa manga nagsisigawa nang gayong manga bagay, at 
ginagawa mo ang gayon din, na ikaw ay makatatanan sa hatol nang diyos? 

o hinahamak mo ang manga kayamanan nang kaniyang kabutihan at pagtitiis at pagpapahinuhod, na 
hindi mo nalalaman na ang kabutihan nang diyos ay siyang umaakay sa iyo sa pagsisisi? 

datapuwa't ayon sa iyong katigasan at iyong pusong hindi nagsisisi ay nagtitipon ka sa iyong sarili nang 
poot sa kaarawan nang kapootan at pagpapahayag nang tapat na paghuhukom nang diyos, 

na siya ang magbibigay sa bawa't tao ayon sa kaniyang manga gawa: 

sa manga nagsisipagtiyaga sa mabubuting gawa sa paghanap nang kaluwalhatian at puri at nang di 
pagkasira, ay ang buhay na walang hanggan: 

datapuwa't ang sa manga palaaway, at manga hindi nagsisitalima sa katotohanan, kundi bagkus 
nagsisisunod sa kalikuan, ay ang kagalitan at kapootan, 

kapighatian at kahapisan, ang sa bawa't kaluluwa nang tao na gumagawa nang masama, nang judio una- 
una, at gayon din nang griego: 

datapuwa't kaluwalhatian at karangalan at kapayapaan ang sa bawa't taong gumagawa nang mabuti, sa 
judio ang una-una, at gayon din sa griego: 

sapagka't ang diyos ay hindi nagtatangi nang manga tao. 

sapagka't ang lahat nang nangagkasala nang walang kautusan ay mangapapahamak din naman nang 
walang kautusan: at ang lahat na nangagkasala sa ilalim nang kautusan ay sa kautusan din sila 
hahatulan, 

sapagka't hindi ang manga tagapakinig nang kautusan ang siyang manga ganap sa harapan nang diyos, 
kundi ang nangagsisitalima sa kautusan ay aariing manga ganap, 

(sapagka't kung ang manga gentil na walang kautusan sa katutubo, ay nagsisigawa nang manga bagay 
nang kautusan, ang manga ito, na walang kautusan, ay siyang kautusan sa kanilang sarili: 

na nangagtatanyag nang gawa nang kautusang nasusulat sa kanilang puso, na pinatotohanan ito pati 
nang kanilang budhi, at ang kanilang manga pagiisip ay nangagsusumbungan o nangagdadahilanan sa 
isa't isa), 

sa araw na hahatulan nang diyos ang manga lihim nang manga tao, ayon sa aking evangelio, sa 
pamamagitan ni jesucristo. 

nguni't kung ikaw na may taglay na pangalang judio, at nasasalig sa kautusan, at nagmamapuri sa diyos, 
at nakaaalam nang kaniyang kalooban, at sumasangayon sa manga bagay na magagaling, palibhasa'y 
tinuruan ka nang kautusan, 

at nagkakatiwala ka na ikaw ay tagaakay nang manga bulag, ilaw nang manga nasa kadiliman, 
tagasaway sa manga di nakaaalam, guro nang manga bata, na sa kautusan ay mayroon kang anyo nang 
pagkakilala at nang katotohanan, 

ikaw nga na nagtuturo sa iba, hindi mo tinuturuan ang iyong sarili? ikaw na nangangaral sa tao na huwag 
magnanakaw, ay nagnanakaw ka? 

ikaw na nagsasabing ang tao ay huwag mangalunya, ay nangangalunya ka? ikaw na nasusuklam sa 
manga diyosdiyosan, ay nanakawan mo ang manga templo? 

ikaw na nagmamapuri sa kautusan, sa iyong pagsuway sa kautusan ay niwawalan mo nang puri ang 
diyos? 

sapagka't ang pangalan nang diyos ay nalalait nang manga gentil dahil sa iyo, gaya nang nasusulat. 
sapagka't ang pagtutuli'y tunay na pinakikinabangan, kung tinutupad mo ang kautusan, datapuwa't kung 
ikaw ay masuwayin sa kautusan, ang iyong pagtutuli ay nagiging di pagtutuli. 

kung ang di pagtutuli nga ay tumutupad nang katuwiran nang kautusan, hindi baga aariing pagtutuli ang 
kaniyang di pagtutuli? 

at ang di pagtutuli sa katutubo, kung tumupad nang kautusan, ay hindi baga hahatol sa iyo na may titik 
at may pagtutuli na masuwayin sa kautusan? 

sapagka't siya'y hindi judio kung sa labas lamang, ni magiging pagtutuli yaong hayag sa laman, 
datapuwa't siya'y judio sa loob, at ang pagtutuli ay yaong sa puso, sa espiritu hindi sa titik, ang kaniyang 
kapurihan ay hindi sa manga tao, kundi sa diyos. 

ano nga ang kahigitan nang judio? o ano ang mapapakinabang sa pagtutuli? 

marami sa anomang paraan: ang una sa lahat, ay ipinagkatiwala sa kanila ang manga aral nang diyos. 
ano nga kung ang ilan ay hindi nangagsisampalataya? ang di pananampalataya nila ay nagpapawalang 
halaga baga sa pagtatapat nang diyos? 

huwag nawang mangyari: oo, bagkus pa nga ang diyos ay tapat, datapuwa't ang bawa't tao'y 
sinungaling, gaya nang nasusulat, upang ikaw ay ariing ganap sa iyong manga salita, at 
makapagtagumpay ka kung ikaw ay mahatulan. 

datapuwa't kung ang ating kalikuan ay nagbibigay dilag sa katuwiran nang diyos, ano ang ating 
sasabihin? liko baga ang diyos na dumadalaw na may poot? (nagsasalita akong ayon sa pagkatao.) 
huwag nawang mangyari: sapagka't kung gayo'y paanong paghatol nang diyos sa sanglibutan? 
datapuwa't kung ang katotohanan nang diyos sa pamamagitan nang aking kasinungalingan ay sumagana 
sa ikaluluwalhati niya, bakit pa naman ako'y hinahatulang tulad sa isang makasalanan? 

at bakit hindi (gaya nang pagkalibak sa atin, at gaya nang pinatotohanan nang ilan na ating sinasabi), 
magsigawa tayo nang masama upang dumating ang mabuti? ang kaparusahan sa manga gayon ay 
matuwid. 

ano nga? tayo baga'y lalong mabuti kay sa kanila? hindi, sa anomang paraan: sapagka't ating kapuwa 
isinasakdal na muna ang manga judio at ang manga griego, na silang lahat ay nangasa ilalim nang 
kasalanan, 

gaya nang nasusulat, walang matuwid, wala, wala kahit isa; 

walang nakatatalastas, walang humahanap sa diyos, 

silang lahat ay nagsilihis, magkakasamang nawalan nang kasaysayan: walang gumagawa nang mabuti, 
wala, wala kahit isa: 

ang kanilang lalamunan ay isang libingang bukas, nagsigamit nang daya sa pamamagitan nang kanilang 
manga dila: ang kamandag nang manga ulupong ang siyang nasa ilalim nang kanilang manga labi: 

ang kanilang bibig ay puno nang panunumpa at nang kapaitan: 

ang kanilang manga paa ay matulin sa pagbububo nang dugo, 

kagibaan at kahirapan ang nasa kanilang manga daan, 

at ang daan nang kapayapaan ay hindi nila nakilala, 

walang pagkatakot sa diyos sa harap nang kanilang manga mata. 

ngayon ay nalalaman natin na ang anomang sinasabi nang kautusan, yaon ay sinasabi sa nangasa ilalim 
nang kautusan, upang matikom ang bawa't bibig, at ang buong sanglibutan ay mapasa ilalim nang hatol 
nang diyos: 

sapagka't sa pamamagitan nang manga gawa nang kautusan ay walang laman na aariing-ganap sa 
paningin niya, sapagka't sa pamamagitan nang kautusan ay ang pagkakilala nang kasalanan. 
datapuwa't ngayon bukod sa kautusan ay ipinahahayag ang isang katuwiran nang diyos, na sinasaksihan 
nang kautusan at nang manga propeta, 

sa makatuwid baga'y ang katuwiran nang diyos sa pamamagitan nang pananampalataya kay jesucristo 
sa lahat nang manga nagsisisampalataya, sapagka't walang pagkakaiba, 

sapagka't ang lahat ay nangagkasala nga, at hindi nangakaabot sa kaluwalhatian nang diyos, 
palibhasa'y inaring-ganap na walang bayad nang kaniyang biyaya sa pamamagitan nang pagtubos na 
nasa kay cristo jesus: 

na siyang inilagay nang diyos na maging pangpalubagloob, sa pamamagitan nang pananampalataya, sa 
kaniyang dugo, upang maipakilala ang kaniyang katuwiran dahil sa hindi pagpansin sa manga kasalanan 
na nagawa nang nagdaang panahon sa pagpapahinuhod nang diyos, 

sa pagpapakilala'y aking sinasabi, nang kaniyang katuwiran sa panahong kasalukuyan, upang siya'y 
maging ganap at tagaaring-ganap sa may pananampalataya kay cristo. 

kaya nga saan naroon ang pagmamapuri? ito'y inihiwalay na. sa pamamagitan nang anong kautusan? 
nang manga gawa? hindi: kundi sa pamamagitan nang kautusan nang pananampalataya. 

kaya nga maipasisiya natin na ang tao ay inaaring-ganap sa pananampalataya na hiwalay sa manga gawa 
nang kautusan. 

o ang diyos baga ay diyos nang manga judio lamang? hindi baga siya ang diyos din nang manga gentil? 
oo, nang manga gentil din naman: 

kung gayon nga na iisa ang diyos, at kaniyang aariing-ganap ang pagtutuli sa pamamagitan nang 
pananampalataya, at ang di pagtutuli sa pamamagitan nang pananampalataya. 

niwawalan kaya nating kabuluhan ang kautusan sa pamamagitan nang pananampalataya? huwag 
nawang mangyari: kundi pinagtitibay pa nga natin ang kautusan. 

ano nga ang ating sasabihin, na nasumpungan ni abraham na ating magulang ayon sa laman? 

sapagka't kung si abraham ay inaring-ganap sa pamamagitan nang manga gawa, ay mayroon sana siyang 
ipagmamapuri, datapuwa't hindi sa diyos. 

sapagka't ano ang sinasabi nang kasulatan? at sumampalataya si abraham sa diyos, at sa kaniya'y 
ibinilang na katuwiran. 

ngayon sa kaniya na gumagawa'y, hindi ibinibilang na biyaya ang ganti, kundi utang. 

datapuwa't sa kaniya na hindi gumagawa, nguni't sumasampalataya sa kaniya na umaaring ganap sa 
masama, ang kaniyang pananampalataya ay ibibilang na katuwiran. 

gaya naman nang sinasambit ni david na kapalaran nang tao, na sa kaniya'y ibinibilang nang diyos ang 
katuwiran nang walang manga gawa, 

na sinasabi, mapapalad yaong ang kanilang manga pagsalangsang ay ipinatawad, at ang kanilang manga 
kasalanan ay nangatakpan. 

mapalad ang tao na sa kaniya'y hindi ibibilang nang panginoon ang kasalanan. 

sinambit nga baga ang kapalarang ito tungkol sa pagtutuli, o tungkol din naman sa di-pagtutuli? 
sapagka't sinasabi natin, kay abraham ay ibinilang na katuwiran ang kaniyang pananampalataya. 

paano ngang ito'y ibinilang? nang siya baga'y nasa pagtutuli, o sa di-pagtutuli? hindi sa pagtutuli, kundi 
sa di-pagtutuli: 

at tinanggap niya ang tanda nang pagtutuli, na isang tatak nang katuwiran nang pananampalataya na 
nasa kaniya samantalang siya'y nasa di-pagtutuli: upang siya'y maging ama nang lahat nang manga 
nagsisisampalataya, bagaman sila'y nasa di-pagtutuli, upang ang katuwiran ay maibilang sa kanila, 

at ang ama nang pagtutuli nila na hindi lamang sa pagtutuli, kundi pati naman sa manga nagsisilakad sa 
manga bakas niyaong pananampalataya nang ating amang si abraham na nasa kaniya nang siya'y nasa 
di-pagtutuli. 

sapagka't hindi sa pamamagitan nang kautusan ginawa ang pangako kay abraham o sa kaniyang binhi na 
siyang magmamana nang sanglibutan, kundi sa pamamagitan nang katuwiran nang pananampalataya. 
sapagka't kung silang nangasa kautusan ay siyang manga tagapagmana, ay walang kabuluhan ang 
pananampalataya, at nawawalang kabuluhan ang pangako: 

sapagka't ang kautusan ay gumagawa nang galit, datapuwa't kung saan walang kautusan ay wala ring 
pagsalangsang. 

dahil dito'y sa pananampalataya, upang maging ayon sa biyaya, upang ang pangako ay lumagi sa lahat 
nang binhi, hindi lamang sa nasa kautusan, kundi pati naman sa nasa pananampalataya ni abraham, na 
ama nating lahat. 

(gaya nang nasusulat, ginawa kitang ama nang maraming bansa) sa harapan niyaong kaniyang 
pinanampalatayanan, sa makatuwid baga'y ang diyos, na nagbibigay nang buhay sa manga patay, at 
tumatawag sa manga bagay na hindi pa hayag na tila hayag na. 

siya na sumampalataya na nasa pagasa laban sa pagasa, upang maging ama nang maraming bansa ayon 
sa sabi, magiging gayon ang iyong binhi. 

at hindi humina sa pananampalataya na ipinalagay man ang kaniyang katawang tulad sa patay na (gayon 
siya'y may manga isang daang taon na), at ang pagkabaog nang bahay-bata ni sara, 

kundi, sa pagtingin niya sa pangako nang diyos, ay hindi nagalinlangan sa pamamagitan nang di 
pananampalataya, kundi lumakas nang lumakas sa pamamagitan nang pananampalataya, na 
niluluwalhati ang diyos, 

at lubos nanalig na ang diyos na nangako ay may kapangyarihang makagawa noon. 

dahil dito'y ibinilang naman na katuwiran sa kaniya. 

ngayo'y hindi lamang dahil sa kaniya isinulat, na sa kaniya'y ibinilang, 

kundi dahil din naman sa atin, na ibibilang sa ating manga nagsisisampalataya sa kaniya na bumuhay na 
maguli sa manga patay, kay jesus na ating panginoon, 

na ibinigay dahil sa ating manga kasuwayan, at binuhay na maguli sa ikaaaring-ganap natin. 

yaman nga na manga inaaring-ganap sa pananampalataya, mayroon tayong kapayapaan sa diyos sa 
pamamagitan nang ating panginoong jesucristo: 

sa pamamagitan din naman niya'y nangagkaroon tayo nang ating pagpasok sa pamamagitan nang 
pananampalataya sa biyayang ito na diyan ay nagsisilagi tayo: at nangagagalak tayo sa pagasa nang 
kaluwalhatian nang diyos. 

at hindi lamang gayon, kundi naman nangagagalak tayo sa ating manga kapighatian na nalalamang ang 
kapighatian ay gumagawa nang katiyagaan, 

at ang katiyagaan, nang pagpapatunay, at ang pagpapatunay, nang pagasa: 

at ang pagasa ay hindi humihiya, sapagka't ang pagibig nang diyos ay nabubuhos sa ating manga puso sa 
pamamagitan nang espiritu santo na ibinigay sa atin. 

sapagka't nang tayo ay mahihina pa ay namatay si cristo sa kapanahunan dahil sa manga masama. 
sapagka't ang isang tao'y bahagya nang mamatay dahil sa isang taong matuwid: bagama't dahil sa isang 
taong mabuti marahil ay may mangangahas mamatay. 

datapuwa't ipinagtatagubilin nang diyos ang kaniyang pagibig sa atin, na nang tayo'y manga 
makasalanan pa, si cristo ay namatay dahil sa atin. 

lubha pa nga ngayong inaaring-ganap sa pamamagitan nang kaniyang dugo, ay mangaliligtas tayo sa galit 
nang diyos sa pamamagitan niya. 

sapagka't kung, noong tayo'y manga kaaway ay pinakipagkasundo tayo sa diyos sa pamamagitan nang 
kamatayan nang kaniyang anak, lubha pa, ngayong nangagkakasundo na, ay mangaliligtas tayo sa 
kaniyang buhay, 

at hindi lamang gayon, kundi tayo'y nangagagalak naman sa diyos sa pamamagitan nang ating 
panginoong jesucristo, na sa pamamagitan niya'y tinamo natin ngayon ang pagkakasundo. 

kaya, kung paano na sa pamamagitan nang isang tao ay pumasok ang kasalanan sa sanglibutan, at ang 
kamataya'y sa pamamagitan nang kasalanan, at sa ganito'y ang kamatayan ay naranasan nang lahat 
nang manga tao, sapagka't ang lahat ay nangagkasala: 

sapagka't ang kasalanan ay nasa sanglibutan hanggang sa dumating ang kautusan: nguni't hindi 
ibinibilang ang kasalanan kung walang kautusan. 

bagaman ang kamatayan ay naghari mula kay adam hanggang kay moises, kahit doon sa hindi 
nangagkasala man nang tulad sa pagsalangsang ni adam, na siyang anyo niyaong darating. 

datapuwa't gayon din ang kaloob na walang bayad ay hindi gaya nang pagsuway. sapagka't kung sa 
pagsuway nang isa ay nangamatay ang marami, lubha pang sumagana sa marami ang biyaya nang diyos, 
at ang kaloob dahil sa biyaya nang isang lalaking si jesucristo. 

at ang kaloob ay hindi gaya nang nangyari sa pamamagitan nang isang nagkasala: sapagka't ang 
kahatulan ay dumating sa isa sa ipagdurusa, datapuwa't ang kaloob na walang bayad ay dumating sa 
maraming pagsuway sa ikaaaring ganap. 

sapagka't kung, sa pagsuway nang isa, ay naghari ang kamatayan sa pamamagitan nang isa; lubha pang 
magsisipaghari sa buhay ang nagsisitanggap nang kasaganaan nang biyaya at kaloob nang katuwiran sa 
pamamagitan nang isa, sa makatuwid baga'y si jesucristo. 


kaya kung paanong sa pamamagitan nang isang pagsuway ay dumating ang hatol sa lahat nang manga 
tao sa ipagdurusa, gayon din naman sa pamamagitan nang isang gawa nang katuwiran, ang kaloob na 
walang bayad ay dumating sa lahat nang manga tao sa ikaaaring-ganap nang buhay. 

sapagka't kung paanong sa pamamagitan nang pagsuway nang isang tao ang marami ay naging manga 
makasalanan, gayon din sa pamamagitan nang pagtalima nang isa ang marami ay magiging manga 
matuwid. 

at bukod sa rito ay pumasok ang kautusan, upang ang pagsuway ay makapanagana, datapuwa't kung 
saan nanagana ang kasalanan, ay nanaganang lubha ang biyaya: 

upang, kung paanong ang kasalanan ay naghari sa ikamamatay, ay gayon din naman ang biyaya ay 
makapaghahari sa pamamagitan nang katuwiran sa ikabubuhay na walang hanggan sa pamamagitan ni 
Jesucristo na panginoon natin. 

ano nga ang ating sasabihin? magpapatuloy baga tayo sa pagkakasala upang ang biyaya ay 
makapanagana? 

huwag nawang mangyari. tayong manga patay na sa pagkakasala, paano nga tayong mabubuhay pa 
riyan? 

o hindi baga ninyo nalalaman na tayong lahat na manga nabautismuhan kay cristo jesus ay 
nangabautismuhan sa kaniyang kamatayan? 

tayo nga'y nangalibing na kalakip niya sa pamamagitan nang bautismo sa kamatayan: na kung paanong 
si cristo ay nabuhay na maguli sa manga patay sa pamamagitan nang kaluwalhatian nang ama, ay gayon 
din naman tayo'y makalalakad sa panibagong buhay. 

sapagka't kung tayo nga ay naging kalakip niya dahil sa kawangisan nang kaniyang kamatayan, ay 
magkakagayon din naman tayo dahil sa kawangisan nang kaniyang pagkabuhay na maguli, 

na nalalaman natin, na ang ating datihang pagkatao ay kalakip niyang napako sa krus, upang ang 
katawang salarin ay magiba, at nang sa gayo'y huwag na tayong maalipin pa nang kasalanan, 
sapagka't ang namatay ay ligtas na sa kasalanan. 

datapuwa't kung tayo'y nangamatay na kalakip ni cristo, ay naniniwala tayo na mangabubuhay naman 
tayong kalakip niya, 

na nalalaman nating si cristo na nabuhay na maguli sa manga patay ay hindi na mamamatay, ang 
kamataya'y hindi naghahari sa kaniya. 

sapagka't ang kamatayan na ikinamatay niya, ay kaniyang ikinamatay na minsan sa kasalanan: 
datapuwa't ang buhay na kaniyang ikinabubuhay, ay kaniyang ikinabubuhay sa diyos. 

gayon din naman kayo, ibilang ninyong kayo'y tunay na manga patay na sa kasalanan, nguni't manga 
buhay sa diyos kay cristo jesus. 

huwag ngang maghari ang kasalanan sa inyong katawang may kamatayan, upang kayo'y magsisunod sa 
kaniyang manga pita: 

at huwag din naman ninyong ihandog ang inyong manga sangkap sa kasalanan na pinaka kasangkapan 
nang kalikuan: kundi ihandog ninyo ang inyong sarili sa diyos, na tulad sa nangabuhay sa manga patay, 
at ang inyong manga sangkap na pinaka kasangkapan nang katuwiran sa diyos. 

sapagka't ang kasalanan ay hindi makapaghahari sa inyo: sapagka't wala kayo sa ilalim nang kautusan, 
kundi sa ilalim nang biyaya. 

ano nga? mangagkakasala baga tayo, dahil sa tayo'y wala sa ilalim nang kautusan, kundi sa ilalim nang 
biyaya? huwag nawang mangyari. 

hindi baga ninyo nalalaman, na kung kanino ninyo inihahandog ang inyong manga sarili na pinaka alipin 
upang tumalima ay kayo'y manga alipin niyaong inyong tinatalima, maging nang kasalanan sa 
ikamamatay, maging nang pagtalima sa ikapagiging matuwid? 

datapuwa't salamat sa diyos, na, bagama't kayo'y naging manga alipin nang kasalanan, kayo'y naging 
manga matalimahin sa puso doon sa uri nang aral na pinagbigyan sa inyo; 

at yamang pinalaya kayo sa kasalanan ay naging manga alipin kayo nang katuwiran. 

nagsasalita ako ayon sa kaugalian nang manga tao dahil sa karupukan nang inyong laman: sapagka't 
kung paanong inyong inihandog ang inyong manga sangkap nang katawan na pinaka alipin nang 
karumihan at nang lalo't lalong kasamaan, gayon din ihandog ninyo ngayon ang inyong manga sangkap 
na pinaka alipin nang katuwiran sa ikababanal. 

sapagka't nang kayo ay manga alipin nang kasalanan, kayo'y laya tungkol sa katuwiran. 

ano nga ang ibinunga ninyo sa panahong yaon sa manga bagay na ngayo'y ikinahihiya ninyo? sapagka't 
ang wakas nang manga bagay na yaon ay kamatayan. 

datapuwa't ngayong manga laya na kayo sa kasalanan at naging manga alipin nang diyos, kayo ay 
mayroong inyong bunga sa ikababanal, at ang wakas ay ang buhay na walang hanggan. 

sapagka't ang kabayaran nang kasalanan ay kamatayan, datapuwa't ang kaloob na walang bayad nang 
diyos ay buhay na walang hanggan kay cristo jesus na panginoon natin. 

o hindi baga ninyo nalalaman manga kapatid (sapagka't nagsasalita ako sa manga taong nakakaalam 
nang kautusan), na ang kautusan ay naghahari sa tao samantalang siya'y nabubuhay? 

sapagka't ang babae na may asawa ay itinali nang kautusan sa asawa samantalang ito ay nabubuhay, 
datapuwa't kung ang asawa'y mamatay, ay kalag na sa kautusan nang asawa. 

kaya nga kung, samantalang nabubuhay ang asawa, siya'y makikisama sa ibang lalake, siya'y tatawaging 
mangangalunya: datapuwa't kung mamatay ang asawa, ay laya na siya sa kautusan, ano pa't siya'y hindi 
na mangangalunya, bagaman siya'y makisama sa ibang lalake. 

gayon din naman, manga kapatid ko, kayo'y nangamatay rin sa kautusan sa pamamagitan nang katawan 
ni cristo, upang kayo'y makisama sa iba, sa makatuwid baga'y doon sa nabuhay na maguli, upang tayo'y 
magsipagbunga sa diyos. 

sapagka't nang tayo'y nangasa laman, ang manga pitang salarin na pawang sa pamamagitan nang 
kautusan, ay nagsigawa sa ating manga sangkap upang magsipagbunga sa kamatayan. 

datapuwa't ngayon tayo'y nangaligtas sa kautusan, yamang tayo'y nangamatay doon sa nakatatali sa 
atin: ano pa't nagsisipaglingkod na tayo sa panibagong espiritu, at hindi sa karatihan nang sulat. 

ano nga ang ating sasabihin? ang kautusan baga'y kasalanan? huwag nawang mangyari. datapuwa't, 
hindi ko sana nakilala ang kasalanan, kundi sa pamamagitan nang kautusan: sapagka't hindi ko sana 
nakilala ang kasakiman, kung hindi sinasabi nang kautusan, huwag kang mananakim: 

datapuwa't ang kasalanan, nang makasumpong nang pagkakataon, ay gumawa sa akin sa pamamagitan 
nang utos nang sarisaring kasakiman: sapagka't kung walang kautusan ang kasalanan ay patay. 

at nang isang panahon ako'y nabubuhay na walang kautusan: datapuwa't nang dumating ang utos, ay 
muling nabuhay ang kasalanan at ako'y namatay, 

at ang utos na sa ikabubuhay, ay nasumpungan kong ito'y sa ikamamatay, 

sapagka't ang kasalanan, nang makasumpong nang pagkakataon, ay dinaya ako sa pamamagitan nang 
utos, at sa pamamagitan nito ay pinatay ako. 

kaya nga ang kautusan ay banal, at ang utos ay banal, at matuwid, at mabuti. 

ang mabuti nga baga ay naging kamatayan sa akin? huwag nawang mangyari. kundi ang kasalanan, 
upang maipakilalang kasalanan, sa pamamagitan nang mabuti ay gumawa sa akin nang kamatayan, na sa 
pamamagitan nang utos ang kasalanan ay maging lalong sala. 

sapagka't nalalaman natin na ang kautusa'y sa espiritu: nguni't ako'y sa laman, na ipinagbili sa ilalim 
nang kasalanan. 

sapagka't ang ginagawa ko'y hindi ko nalalaman: sapagka't ang hindi ko ibig, ang ginagawa ko, 
datapuwa't ang kinapopootan ko, yaon ang ginagawa ko. 

nguni't kung ang hindi ko ibig, ang siyang ginagawa ko, ay sumasangayon ako na mabuti ang kautusan. 
kaya ngayo'y hindi ako ang gumagawa nito, kundi ang kasalanang tumitira sa akin. 

sapagka't nalalaman ko na sa akin, sa makatuwid ay sa aking laman, ay hindi tumitira ang anomang 
bagay na mabuti: sapagka't ang pagnanasa ay nasa akin, datapuwa't ang paggawa nang mabuti ay wala. 
sapagka't ang mabuti na aking ibig, ay hindi ko ginagawa: nguni't ang masama na hindi ko ibig, ay siya 
kong ginagawa. 

datapuwa't kung ang hindi ko ibig, ang siya kong ginagawa, ay hindi na ako ang gumagawa nito, kundi 
ang kasalanang tumitira sa akin. 

kaya nga nasumpungan ko ang isang kautusan na, kung ibig kong gumawa nang mabuti, ang masama ay 
nasa akin. 

sapagka't ako'y nagagalak sa kautusan nang diyos ayon sa pagkataong loob: 

datapuwa't nakikita ko ang ibang kautusan sa aking manga sangkap na nakikipagbaka laban sa kautusan 
nang aking pagiisip, at dinadala akong bihag sa ilalim nang kautusan nang kasalanan na nasa aking 
manga sangkap. 

abang tao ako! sino ang magliligtas sa akin sa katawan nitong kamatayan? 

nagpapasalamat ako sa diyos sa pamamagitan ni jesucristo na panginoon natin. kaya nga tunay kong 
ipinaglilingkod ang aking pagiisip, sa kautusan nang diyos, datapuwa't ang laman ay sa kautusan nang 
kasalanan. 

ngayon nga'y wala nang anomang hatol sa manga na kay cristo jesus. 

sapagka't ang kautusan nang espiritu nang buhay na kay cristo jesus ay pinalaya ako sa kautusan nang 
kasalanan at nang kamatayan. 

sapagka't ang hindi magawa nang kautusan, na mahina sa pamamagitan nang laman, sa pagsusugo nang 
diyos sa kaniyang sariling anak na naganyong lamang salarin at dahil sa kasalanan, ay hinatulan nang 
diyos sa laman ang kasalanan: 

upang ang kahilingan nang kautusan ay matupad sa atin, na hindi nangagsisilakad ayon sa laman, kundi 
ayon sa espiritu. 

sapagka't ang manga ayon sa laman ay nangagsisitalima sa manga bagay nang laman, datapuwa't ang 
manga ayon sa espiritu ay sa manga bagay nang espiritu. 

sapagka't ang kaisipan nang laman ay kamatayan, datapuwa't ang kaisipan nang espiritu ay buhay at 
kapayapaan. 

sapagka't ang kaisipan nang laman ay pakikipagalit laban sa diyos: sapagka't hindi napasasaklaw sa 
kautusan nang diyos, ni hindi nga maaari: 

at ang nangasa laman ay hindi makalulugod sa diyos. 

datapuwa't kayo'y wala sa laman kundi nasa sa espiritu, kung gayo'y tumitira sa inyo ang espiritu nang 
diyos. datapuwa't kung ang sinoma'y walang espiritu ni cristo, siya'y hindi sa kaniya. 

at kung si cristo ay nasa sa inyo, ang katawan ay patay dahil sa kasalanan, datapuwa't ang espiritu ay 
buhay dahil sa katuwiran. 

nguni't kung ang espiritu niyaong bumuhay na maguli kay jesus ay tumira sa inyo, ang bumuhay na 
maguli kay cristo jesus sa manga patay ay magbibigay buhay naman sa inyong manga katawang may 
kamatayan, sa pamamagitan nang kaniyang espiritu na tumitira sa inyo. 

kaya nga, manga kapatid, manga may utang tayo, hindi sa laman, upang mabuhay ayon sa laman: 
sapagka't kung mangabuhay kayo nang ayon sa laman, ay mangamamatay kayo; datapuwa't kung sa 
pamamagitan nang espiritu ay pinapatay ninyo ang manga gawa nang laman, ay mangabubuhay kayo. 
sapagka't ang lahat nang manga pinapatnubayan nang espiritu nang diyos, ay sila ang manga anak nang 
diyos. 

sapagka't hindi ninyo muling tinanggap ang espiritu nang pagkaalipin sa ikatatakot: datapuwa't 
tinanggap ninyo ang espiritu nang pagkukupkop, na dahil dito'y sumisigaw tayo, abba, ama. 

ang espiritu rin ang nagpapatotoo kasama nang ating espiritu, na tayo'y manga anak nang diyos: 

at kung manga anak, ay manga tagapagmana nga, manga tagapagmana sa diyos, at manga kasamang 
tagapagmana ni cristo, kung gayon nga makipagtiis tayo sa kaniya, upang tayo'y lumuwalhati namang 
kasama niya. 

sapagka't napatutunayan ko na ang pagtitiis sa panahong ito'y hindi karapatdapat maitumbas sa 
kaluwalhatiang mahahayag sa atin. 

sapagka't ang maningas na pagmimithi nang buong nilalang ay naghihintay nang pagkahayag nang 
manga anak nang diyos. 

sapagka't ang buong nilalang ay nasakop nang kawalang kabuluhan, hindi sa kaniyang kalooban, kundi 
dahil doon sa sumakop sa kaniya, sa pagasa 

na ang buong nilalang naman ay magiging laya mula sa pagkaalipin nang kabulukan sa kalayaang 
maluwalhati nang manga anak nang diyos. 

sapagka't nalalaman natin na ang buong nilalang ay humihibik at nagdaramdam na may kahirapan na 
kasama natin hanggang ngayon. 

at hindi lamang gayon, kundi pati naman tayo na mayroong manga pangunahing bunga nang espiritu, sa 
makatuwid baga'y tayo nama'y nangagsisihibik din sa ating sarili, sa paghihintay nang pagkukupkop, na 
dili iba't, ang pagtubos sa ating katawan. 

sapagka't tayo'y iniligtas sa pagasa: datapuwa't ang pagasa na nakikita ay hindi pagasa: kaya't sino nga 
ang umaasa sa nakikita? 

datapuwa't kung nagsisiasa tayo sa hindi natin nakikita, kung magkagayo'y hinihintay nating may 
pagtitiis. 

at gayon din naman ang espiritu ay tumutulong sa ating kahinaan: sapagka't hindi tayo marunong 
manalangin nang nararapat, nguni't ang espiritu rin ang namamagitan dahil sa atin nang manga hibik na 
hindi maisasaysay sa pananalita, 

at ang nakasisiyasat nang manga puso'y nakakaalam kung ano ang kaisipan nang espiritu, sapagka't siya 
ang namamagitan dahil sa manga banal alinsunod sa kalooban nang diyos. 

at nalalaman natin na ang lahat nang manga bagay ay nagkakalakip na gumagawa sa ikabubuti nang 
manga nagsisiibig sa diyos, sa makatuwid baga'y niyaong manga tinawag alinsunod sa kaniyang nasa. 
sapagka't yaong manga nang una pa'y kaniyang nakilala, ay itinalaga naman niya na maging katulad nang 
larawan nang kaniyang anak, upang siya ang maging panganay sa maraming magkakapatid: 

at yaong manga itinalaga niya, ay kaniyang tinawag naman: at ang manga tinawag ay inaring-ganap 
naman niya: at ang manga inaring-ganap ay niluwalhati din naman niya. 

ano ang ating sasabihin sa manga bagay na ito? kung ang diyos ay kakampi natin, sino ang laban sa atin? 
siya, na hindi ipinagkait ang kaniyang sariling anak kundi ibinigay dahil sa ating lahat, bakit hindi naman 
ibibigay sa atin nang walang bayad ang lahat nang manga bagay? 

sino ang magsasakdal nang anoman laban sa manga hirang nang diyos? ang diyos ay ang umaaring- 
ganap, 

sino ang hahatol? si cristo jesus na namatay, oo, yaong nabuhay na maguli sa manga patay na siyang 
nasa kanan nang diyos, na siya namang namamagitan dahil sa atin. 

sino ang maghihiwalay sa atin sa pagibig ni cristo? ang kapighatian, o ang kahapisan, o ang paguusig, o 
ang kagutum, o ang kahubaran, o ang panganib, o ang tabak? 

gaya nang nasusulat, dahil sa iyo kami'y pinapatay sa buong araw, kami ay nabilang na parang manga 
tupa sa patayan. 

hindi, kundi sa lahat nang manga bagay na ito tayo'y higit pa sa manga mapagtagumpay sa pamamagitan 
niyaong sa atin ay umibig. 

sapagka't ako'y naniniwalang lubos, na kahit ang kamatayan man, kahit ang buhay, kahit ang manga 
anghel, kahit ang manga pamunuan, kahit ang manga bagay na kasalukuyan, kahit ang manga bagay na 
darating, kahit ang manga kapangyarihan, 

kahit ang kataasan, kahit ang kababaan, kahit ang alin mang ibang nilalang, ay hindi makapaghihiwalay 
sa atin sa pagibig nang diyos, na nasa kay cristo jesus na panginoon natin. 

sinasabi ko ang katotohanang na kay cristo, na hindi ako nagsisinungaling, na ako'y sinasaksihan nang 
aking budhi sa espiritu santo, 

na mayroon akong malaking kalungkutan at walang tigil na karamdaman sa aking puso. 

sapagka't ako'y makapagnanasa na ako man ay itakuwil mula kay cristo dahil sa aking manga kapatid, na 
aking manga kamaganak ayon sa laman. 

na pawang manga israelita, na sa kanila ang pagkukupkop, at ang kaluwalhatian, at ang manga tipan, at 
ang pagbibigay nang kautusan, at ang paglilingkod sa diyos, at ang manga kapangakuan, 

na sa kanila ang manga magulang, at sa kanila mula ang cristo ayon sa laman, na siyang lalo sa lahat, 
diyos na maluwalhati magpakailan man. siya nawa. 

datapuwa't hindi sa ang salita nang diyos ay nauwi sa wala. sapagka't hindi ang lahat nang buhat sa 
israel ay manga taga israel: 

ni sapagka't sila'y binhi ni abraham, ay manga anak na silang lahat: kundi, kay isaac tatawagin ang iyong 
binhi. 

sa makatuwid, ay hindi manga anak sa laman ang manga anak nang diyos: kundi ang manga anak sa 
pangako'y siyang ibibilang na isang binhi. 

sapagka't ito ang salita nang pangako, ayon sa panahong ito'y paririto ako, at magkakaroon si sara nang 
isang anak na lalake. 

at hindi lamang gayon, kundi nang maipaglihi na ni rebeca sa pamamagitan nang isa, ito nga'y nang ating 
ama na si isaac- 

sapagka't ang manga anak nang hindi pa ipinanganganak, at hindi pa nagsisigawa nang anomang mabuti 
o masama, upang ang layon nang diyos ay mamalagi alinsunod sa pagkahirang, na hindi sa manga gawa, 
kundi doon sa tumatawag, 

ay sinabi sa kaniya, ang panganay ay maglilingkod sa bunso. 

gaya nang nasusulat, si jacob ay inibig ko, datapuwa't si esau ay aking kinapootan. 

ano nga ang ating sasabihin? mayroon baga kayang kalikuan sa diyos? huwag nawang mangyari. 
sapagka't sinasabi niya kay moises, ako'y maaawa sa aking kinaaawaan, at ako'y mahahabag sa aking 
kinahahabagan. 

kaya nga hindi sa may ibig, ni hindi sa tumatakbo, kundi sa diyos na naaawa. 

sapagka't sinasabi nang kasulatan tungkol kay faraon, dahil sa layong ito, ay itinaas kita, upang aking 
maihayag sa pamamagitan mo ang aking kapangyarihan, at upang ang aking pangala'y maitanyag sa 
buong lupa. 

kaya nga sa kaniyang ibig siya'y naaawa, at sa kaniyang ibig siya'y nagpapatigas. 

sasabihin mo nga sa akin, bakit humahanap pa siya nang kamalian? sapagka't sino ang sumasalangsang 
sa kaniyang kalooban? 

nguni't, oh tao, sino kang tumututol sa diyos? sasabihin baga nang bagay na ginawa doon sa gumawa sa 
kaniya, bakit mo ako ginawang ganito? 

o wala bagang kapangyarihan sa putik ang magpapalyok, upang gawin sa isa lamang limpak ang isang 
sisidlan sa ikapupuri, at ang isa'y sa ikahihiya. 

ano kung ang diyos ay inibig na ihayag ang kaniyang kagalitan, at ipakilala ang kaniyang kapangyarihan, 
ay nagtiis nang malaking pagpapahinuhod sa manga sisidlan nang galit na nangahahanda na sa 
pagkasira: 

at upang maipakilala ang kayamanan nang kaniyang kaluwalhatian sa manga sisidlan nang awa, na 
kaniyang inihanda nang una pa sa kaluwalhatian, 

maging sa atin na kaniya namang tinawag, hindi lamang mula sa manga judio, kundi naman mula sa 
manga gentil? 

gaya naman nang sinasabi niya sa aklat ni oseas, tatawagin kong aking bayan na hindi ko dating bayan, 
at iniibig, na hindi dating iniibig. 

at mangyayari, na sa dakong pinagsabihan sa kanila, kayo'y hindi ko bayan, ay diyan sila tatawaging 
manga anak nang diyos na buhay. 

at si isaias ay sumisigaw tungkol sa israel, kung ang bilang man nang manga anak nang israel ay maging 
tulad sa buhangin sa dagat, ay ang nalalabi lamang ang maliligtas: 

sapagka't isasagawa nang panginoon ang kaniyang salita sa lupa, na tatapusin at paiikliin. 

at gaya nang sinabi nang una ni isaias, kung hindi nagiwan sa atin nang isang binhi ang panginoon nang 
manga hukbo, tayo'y naging katulad sana nang sodoma, at naging gaya nang gomorra. 

ano nga ang ating sasabihin? na ang manga gentil, na hindi nangagsisisunod sa katuwiran, ay nagkamit 
nang katuwiran, sa makatuwid baga'y nang katuwiran sa pananampalataya: 

datapuwa't ang israel sa pagsunod sa kautusan nang katuwiran, ay hindi umabot sa kautusang iyan. 
bakit? sapagka't hindi nila hinanap sa pamamagitan nang pananampalataya, kundi nang ayon sa manga 
gawa. sila'y nangatisod sa batong katitisuran, 

gaya nang nasusulat, narito, inilalagay ko sa sion ang isang batong katitisuran, at batong pangbuwal: at 
ang sumasampalataya sa kaniya'y hindi mapapahiya. 

mga kapatid, ang nais nang aking puso at ang aking panalangin sa diyos ay patungkol sa kanila, upang 
sila'y mangaligtas. 

sapagka't sila'y pinatotohanan ko na may manga pagmamalasakit sa diyos, datapuwa't hindi ayon sa 
pagkakilala. 

sapagka't sa hindi nila pagkaalam nang katuwiran nang diyos, at sa pagsusumakit na maitayo ang sariling 
kanila, ay hindi sila napasakop sa katuwiran nang diyos. 

sapagka't si cristo ang kinauuwian nang kautusan sa ikatutuwid nang bawa't sumasampalataya. 
sapagka't isinulat ni moises na ang tao na gumagawa nang katuwirang ayon sa kautusan ay mabubuhay 
dahil dito. 

datapuwa't sinasabi nang katuwiran ayon sa pananampalataya ang ganito, huwag mong sabihin sa iyong 
puso, sino ang aakyat sa langit? (sa makatuwid baga'y upang ibaba si cristo:) 

o, sino ang mananaog sa kalalimlaliman? (sa makatuwid baga'y upang iakyat si cristo mula sa manga 
patay.) 

datapuwa't ano ang sinasabi nito? ang salita ay malapit sa iyo, sa iyong bibig, at sa iyong puso: sa 
makatuwid baga'y ang salita nang pananampalataya na aming ipinangangaral: 

sapagka't kung ipahahayag mo nang iyong bibig si jesus na panginoon, at sasampalataya ka sa iyong 
puso na binuhay siyang maguli nang diyos sa manga patay ay maliligtas ka: 

sapagka't ang tao'y nanampalataya nang puso sa ikatutuwid, at ginagawa sa pamamagitan nang bibig 
ang pagpapahayag sa ikaliligtas. 

sapagka't sinasabi nang kasulatan, ang lahat na sa kaniya'y nagsisisampalataya ay hindi mapapahiya. 
sapagka't walang pagkakaiba ang judio at ang griego: sapagka't ang panginoon din ay siyang panginoon 
nang lahat, at mayaman siya sa lahat nang sa kaniya'y nagsisitawag: 

sapagka't, ang lahat na nagsisitawag sa pangalan nang panginoon ay mangaliligtas. 

paano nga silang magsisitawag doon sa hindi nila sinampalatayanan? at paano silang 
magsisisampalataya sa kaniya na hindi nila napakinggan? at paano silang mangakikinig na walang 
tagapangaral? 

at paano silang magsisipangaral, kung hindi sila nga sinugo? gaya nga nang nasusulat, anong pagkaganda 
nang manga paa niyaong manga nagdadala nang masasayang balita nang manga bagay na mabuti! 
datapuwa't hindi silang lahat ay nakinig nang masasayang balita. sapagka't sinasabi ni isaias, panginoon, 
sino ang naniwala sa aming balita? 

kaya nga ang paniniwala'y nanggagaling sa pakikinig, at ang pakikinig ay sa pamamagitan nang salita ni 
cristo. 

datapuwa't sinasabi ko, hindi baga sila'y nangakinig? oo, tunay nga, ang tinig nila ay kumalat sa buong 
lupa, at ang kanilang manga salita'y hanggang sa manga dulo nang sanglibutan. 

datapuwa't sinasabi ko, hindi baga nalalaman nang israel? unauna'y sinasabi ni moises, ipamumungkahi 
ko kayo sa paninibugho sa pamamagitan niyaong hindi bansa, sa pamamagitan nang isang bansang 
mangmang ay gagalitin ko kayo. 

at si isaias ay buong tapang na nagsasabi, ako'y nasumpungan nilang manga hindi nagsisihanap sa akin, 
nahayag ako sa kanilang manga hindi nagsisipagtanong tungkol sa akin. 

datapuwa't tungkol sa israel ay sinasabi niya, sa buong araw ay iniunat ko ang aking manga kamay sa 
isang bayang suwail at matutol. 

sinasabi ko nga, itinakuwil baga nang diyos ang kaniyang bayan? huwag nawang mangyari. sapagka't ako 
man ay israelita, sa binhi ni abraham, sa angkan ni benjamin. 

hindi itinakuwil nang diyos ang kaniyang bayan na nang una pa'y kinilala niya. o hindi baga ninyo 
nalalaman ang sinasabi nang kasulatan tungkol kay elias? kung paanong namamagitan siya sa diyos 
laban sa israel na sinabi: 

panginoon, pinatay nila ang iyong manga propeta, giniba nila ang iyong manga dambana, at ako'y 
naiwang nagiisa, at hinahanap nila ang aking buhay. 

datapuwa't ano ang sinasabi nang kasagutan nang diyos sa kaniya? nagtira ako sa akin nang pitong 
libong lalake na hindi nangagsiluhod kay baal. 

gayon din nga sa panahong itong kasalukuyan ay may isang nalalabi ayon sa pagkahirang nang biyaya. 
nguni't kung ito'y sa pamamagitan nang biyaya, ay hindi na sa manga gawa: sa ibang paraan ang biyaya 
ay hindi biyaya. 

ano nga? ang hinahanap nang israel ay hindi niya kinamtan, datapuwa't ito'y kinamtan nang 
pagkahirang, at ang manga iba'y pinapagmatigas: 

ayon sa nasusulat, binigyan sila nang diyos nang espiritu nang pagkakatulog, nang manga matang hindi 
nangakakakita, at nang manga pakinig na hindi nangakakarinig, hanggang sa araw na ito. 

at sinasabi ni david, ang kanilang dulang nawa'y maging isang silo, at isang panghuli, at isang katitisuran, 
at isang kabayaran sa kanila: 

manganglabo nawa ang kanilang manga mata, upang sila'y huwag mangakakita, at laging baluktutin mo 
nawa ang kanilang gulugod. 

sinasabi ko nga, nangatisod kaya sila upang mangahulog? huwag nawang mangyari: datapuwa't sa 
pagkahulog nila'y dumating ang pagkaligtas sa manga gentil, upang ipamungkahi sila sa paninibugho. 
ngayon kung ang pagkahulog nga nila ay siyang kayamanan nang sanglibutan, at ang pagkalugi nila ay 
siyang kayamanan nang manga gentil: gaano pa ang kapunuan nila? 

datapuwa't nagsasalita ako sa inyong manga gentil. palibasa'y ako nga'y apostol nang manga gentil, ay 
niluluwalhati ko ang aking ministerio, 

baka sa anomang paraan ay maipamungkahi ko sa paninibugho yaong aking manga kalaman, at maligtas 
ang ilan sa kanila. 

sapagka't kung ang pagkatakuwil sa kanila ay siyang pakikipagkasundo nang sanglibutan, ano kaya ang 
pagtanggap sa kanila, kundi buhay mula sa manga patay? 

at kung ang pangunahing bunga ay banal, ay gayon din ang lahat: at kung ang ugat ay banal, ay gayon 
din ang manga sanga. 

datapuwa't kung ang ilang manga sanga'y nangabali, at ikaw, na isang olibong ligaw ay isinanib ka sa 
kanila, at ikaw ay naging kabahagi nila sa ugat nang katabaan nang punong olibo; 

huwag kang magpalalo sa manga sanga: datapuwa't kung magpalalo ka, ay hindi ikaw ang nagkakandili 
sa ugat, kundi ang ugat ang nagkakandili sa iyo. 

sasabihin mo nga, ang manga sanga ay nangabali upang ako ay makasanib. 

mabuti, sa kawalan nila nang pananampalataya ay nangabali sila, at sa iyong pananampalataya'y 
nakatayo ka. huwag kang magpalalo kundi matakot ka: 

sapagka't kung hindi nga pinatawad nang diyos ang manga talagang sanga, ikaw man ay hindi 
patatawarin. 

masdan mo nga ang kabutihan at ang kabagsikan nang diyos: ang kabagsikan ay sa nangahulog, 
datapuwa't ang kabutihan nang diyos ay sa iyo, kung mamamalagi ka sa kaniyang kabutihan: sa ibang 
paraan ay ikaw man ay puputulin. 

at sila naman, kung hindi mangagsisilagi sa di pananampalataya ay mangakakasanib: sapagka't 
makapangyarihan ang diyos upang sila'y isanib na muli. 

sapagka't kung ikaw ay pinutol doon sa talagang olibong ligaw, at laban sa kaugalian ay isinanib ka sa 
mabuting punong olibo; gaano pa nga ang manga ito, na manga talagang sanga, na mangakakasanib sa 
kanilang sariling punong olibo? 

sapagka't hindi ko ibig, manga kapatid, na di ninyo maalaman ang hiwagang ito, baka kayo'y 
mangagmarunong sa inyong sariling manga haka, na ang katigasan nang isang bahagi ay nangyari sa 
israel, hanggang sa pumasok ang kapunuan nang manga gentil, 

at sa ganito'y ang buong israel ay maliligtas: gaya nang nasusulat, magbubuhat sa sion ang tagapagligtas, 
siya ang maghihiwalay sa jacob nang kalikuan: 

at ito ang aking tipan sa kanila, pagka aalisin ko ang kanilang manga kasalanan. 

tungkol sa evangelio, ay manga kaaway sila dahil sa inyo: datapuwa't tungkol sa pagkahirang, ay manga 
pinakaiibig sila dahil sa manga magulang. 

sapagka't ang manga kaloob at ang pagtawag nang diyos ay hindi nagbabago. 

sapagka't kung paanong kayo nang nakaraang panahon ay manga masuwayin sa diyos, datapuwa't 
ngayon kayo'y nangagkamit nang habag sa pamamagitan nang kanilang pagsuway, 

gayon din naman ang manga ito ay naging manga masuwayin ngayon, upang sa pamamagitan nang 
habag na ipinagkaloob sa inyo, sila nama'y magkamit ngayon nang habag. 

sapagka't ang lahat ay kinulong nang diyos sa kasuwayan, upang siya'y mahabag sa lahat. 

oh kalaliman nang manga kayamanan nang karunungan at nang kaalaman nang diyos! oh di 
matingkalang manga hatol niya, at hindi malirip na kaniyang manga daan! 

sapagka't sino ang nakaalam nang pagiisip nang panginoon? o sino ang kaniyang naging kasangguni? 

o sino ang nagbigay na una sa kaniya, at siya'y babayarang muli? 

sapagka't kaniya, at sa pamamagitan niya, at sa kaniya, ang lahat nang manga bagay. sumakaniya nawa 
ang kaluwalhatian magpakailan man. siya nawa. 

kaya nga, manga kapatid, ipinamamanhik ko sa inyo, alangalang sa manga kahabagan nang diyos, na 
inyong iharap ang inyong manga katawan na isang haing buhay, banal, na kaayaaya sa diyos, na siya 
ninyong katampatang pagsamba. 

at huwag kayong magsiayon sa sanglibutang ito: kundi magiba kayo sa pamamagitan nang pagbabago 
nang inyong pagiisip, upang mapatunayan ninyo kung alin ang mabuti at kaayaaya at lubos na kalooban 
nang diyos. 

sapagka't sinasabi ko, sa pamamagitan nang biyaya na sa akin ay ibinigay, sa bawa't tao sa inyo, na 
huwag magisip sa kaniyang sarili nang totoong matayog kay sa nararapat niyang isipin, kundi magisip na 
may kahinahunan, ayon sa kasukatan nang pananampalataya na ibinahagi nang diyos sa bawa't isa. 
sapagka't kung paanong sa isang katawan ay mayroong tayong maraming manga sangkap, at ang lahat 
nang manga sangkap ay hindi pareho ang gawain: 

ay gayon din tayo, na marami, ay iisang katawan kay cristo, at manga sangkap na samasama sa isa't isa. 
at yamang may manga kaloob na nagkakaibaiba ayon sa biyaya na ibinigay sa atin, kung hula, ay 
manganghula tayo ayon sa kasukatan nang ating pananampalataya, 

o kung ministerio, ay gamitin natin ang ating sarili sa ating ministerio; o ang nagtuturo, ay sa kaniyang 
pagtuturo, 

o ang umaaral, ay sa kaniyang pagaral: ang namimigay, ay magbigay na may magandang-loob, ang 
nagpupuno, ay magsikap, ang nahahabag ay magsaya. 

ang pagibig ay maging walang pagpapaimbabaw. kapootan ninyo ang masama: makisanib kayo sa 
mabuti. 

sa pagibig sa manga kapatid ay mangagmahalan kayo, sa kapurihan ay ipagpauna nang isa't isa ang iba, 
huwag manga tamad sa pagsusumikap, maningas sa espiritu, mapaglingkod sa panginoon, 

mangagalak sa pagasa; magmatiisin sa kapighatian, magmatiyagain sa pananalangin: 

mapagdamay sa manga kailangan nang manga banal; maging mapagpatuloy. 

pagpalain ninyo ang manga sa inyo'y nagsisiusig: pagpalain ninyo, at huwag ninyong sumpain. 
makigalak kayo sa nangagagalak, makiiyak kayo sa nagsisiiyak. 

mangagkaisa kayo nang pagiisip. huwag ninyong ilagak ang inyong pagiisip sa manga bagay na 
kapalaluan, kundi makiayon kayo sa manga bagay na may kapakumbabaan. huwag kayong manga 
pantas sa inyong sariling manga haka. 

huwag kayong mangagbayad sa kanino man nang masama sa masama. isipin ninyo ang manga bagay na 
kapuripuri sa harapan nang lahat nang manga tao. 

kung maaari, ayon sa inyong makakaya, ay magkaroon kayo nang kapayapaan sa lahat nang manga tao. 
huwag kayong mangaghigantihan, manga iniibig, kundi bigyan ninyong daan ang galit nang diyos: 
sapagka't nasusulat, akin ang paghihiganti, ako ang gaganti, sabi nang panginoon. 

kaya't kung ang iyong kaaway ay magutom, pakanin mo; kung siya'y mauhaw, painumin mo: sapagka't 
sa paggawa mo nang gayon ay manga baga nang apoy ang ibubunton mo sa kaniyang ulo. 

huwag kang padaig sa masama, kundi bagkus daigin mo nang mabuti ang masama. 

ang bawa't kaluluwa ay pasakop sa matataas na kapangyarihan: sapagka't walang kapangyarihan na 
hindi mula sa diyos: at ang manga kapangyarihang yao'y hinirang nang diyos. 

kaya nga't ang sumasalangsang sa kapangyarihan, ay sa utos nang diyos sumasalangsang: at ang manga 
nagsisalangsang ay magsisitanggap nang kahatulan sa kanilang sarili. 

sapagka't ang manga pinuno ay hindi kilabot sa gawang mabuti, kundi sa masama. at ibig mo bagang 
mawalaan nang takot sa may kapangyarihan? gawin mo ang mabuti, at magkakamit ka nang kapurihan 
sa kaniya: 

sapagka't siya'y ministro nang diyos sa ikagagaling mo. datapuwa't kung ginagawa mo ang masama, ay 
matakot ka, sapagka't hindi walang kabuluhan ang pagdadala niya nang tabak: sapagka't siya'y ministro 
nang diyos, tagapaghiganti sa ikagagalit sa gumagawa nang masama. 

kaya nga't dapat na kayo'y pasakop, hindi lamang dahil sa kagalitan, kundi naman dahil sa budhi. 
sapagka't dahil dito ay nagsisipagbayad naman kayo nang buwis, sapagka't sila'y manga tagapangasiwa 
nang paglilingkod sa diyos, na nagsisipamahalang walang patid sa bagay na ito. 

ibigay ninyo sa lahat ang sa kanila'y nararapat: buwis sa dapat buwisan, ambag sa dapat ambagan, takot 
sa dapat katakutan, puri sa dapat papurihan. 

huwag kayong magkautang nang ano pa man sa kanino man, maliban na sa mangagibigan kayo: 
sapagka't ang umiibig sa kaniyang kapuwa'y nakaganap na nang kautusan. 

sapagka't ito, huwag kang mangangalunya, huwag kang papatay, huwag kang magnanakaw, huwag kang 
mananakim, at kung mayroon pang ibang utos, ay nauuwi sa salitang ito, sa makatuwid baga'y ibigin mo 
ang iyong kapuwa na gaya nang sa iyong sarili. 

ang pagibig ay hindi gumagawa nang masama sa kaniyang kapuwa: ang pagibig nga ay siyang katuparan 
nang kautusan. 

at ito, yamang nakikilala ang panahon, na ngayo'y kapanahunan nang magsigising kayo sa pagkakatulog: 
sapagka't ngayon ay lalong malapit na sa atin ang kaligtasan kay sa nang tayo'y magsisampalataya nang 
una. 

ang gabi ay totoong malalim, at ang araw ay malapit na: iwaksi nga natin ang manga gawa nang 
kadiliman, at ating isakbat ang manga sandata nang kaliwanagan. 

magsilakad tayong mahinhin, gaya nang sa araw: huwag sa katakawan at paglalasing, huwag sa 
kalibugan at sa kahalayan, huwag sa manga pagkakaalit at pagkakainggitan. 

kundi bagkus isakbat ninyo ang panginoong jesucristo, at huwag ninyong paglaanan ang laman, upang 
masunod ang manga kahalayan noon. 

datapuwa't ang mahina sa pananampalataya ay tanggapin ninyo, hindi upang pagtalunan ang kaniyang 
pagaalinlangan. 

may tao na may pananampalataya na makakain ang lahat nang manga bagay: nguni't ang mahina'y 
kumakain nang manga gulay. 

ang kumakain ay huwag magwalang halaga sa hindi kumakain, at ang hindi kumakain ay huwag humatol 
sa kumakain: sapagka't siya'y tinanggap nang diyos. 

sino kang humahatol sa alila nang iba? sa kaniyang sariling panginoon ay natatayo siya o nabubuwal. oo, 
patatayuin siya, sapagka't makapangyarihan ang panginoon na siya'y maitayo. 

may nagmamahal sa isang araw nang higit kay sa iba: may ibang nagmamahal sa bawa't araw. bawa't 
isa'y magtibay sa kaniyang sariling pagiisip. 

ang nagmamahal sa araw, ay minamahal ito sa panginoon: at ang kumakain, ay kumakain sa panginoon, 
sapagka't siya'y nagpapasalamat sa diyos, at ang hindi kumakain, ay hindi kumakain sa panginoon, at 
nagpapasalamat sa diyos. 

sapagka't ang sinoman sa atin ay hindi nabubuhay sa kaniyang sarili, at sinoman ay hindi namamatay sa 
kaniyang sarili. 

sapagka't kung nangabubuhay tayo, sa panginoon tayo'y nangabubuhay, o kung nangamamatay tayo, sa 
panginoon tayo'y nangamamatay: kaya't sa mabuhay tayo, o sa mamatay man, tayo'y sa panginoon. 
sapagka't dahil dito ay namatay si cristo at nabuhay na maguli, upang siya'y maging panginoon nang 
manga patay at gayon din nang manga buhay. 

datapuwa't ikaw, bakit humahatol ka sa iyong kapatid? at ikaw naman, bakit pinawalaang halaga mo ang 
iyong kapatid? sapagka't tayong lahat ay tatayo sa harapan nang hukuman nang diyos. 

sapagka't nasusulat, buhay ako, sabi nang panginoon, sa akin ang bawa't tuhod ay luluhod, at ang 
bawa't dila ay magpapahayag sa diyos. 

kaya nga ang bawa't isa sa atin ay magbibigay sulit sa diyos nang kaniyang sarili. 

huwag na nga tayong mangaghatulan pa sa isa't isa: kundi bagkus ihatol ninyo ito, na ang sinoman ay 
huwag maglagay nang katitisuran sa daan nang kaniyang kapatid o kadahilanan nang ikararapa. 
nalalaman ko, at naniniwala akong lubos kay jesus na panginoon, na walang anomang bagay na marumi 
sa kaniyang sarili: maliban na doon sa nagaakala na ang anomang bagay ay marumi, sa kaniya'y marumi 
ito. 

sapagka't kung dahil sa pagkain ang iyong kapatid ay naghinanakit ay hindi ka na lumalakad sa pagibig. 
huwag mong ipamahamak sa iyong pagkain yaong pinagkamatayan ni cristo. 

huwag nga ninyong pabayaan na pagsalitaan nang masama ang inyong kabutihan: 

sapagka't ang kaharian nang diyos ay hindi ang pagkain at paginom, kundi ang katuwiran at ang 
kapayapaan at ang kagalakan sa espiritu santo. 

sapagka't ang sa ganito ay naglilingkod kay cristo ay kalugodlugod sa diyos, at pinatutunayan nang 
manga tao. 

kaya nga sundin ang manga bagay na makapapayapa, at ang manga bagay na makapagpapatibay sa isa't 
isa. 

huwag mong sirain ang gawa nang diyos dahil sa pagkain. tunay na ang lahat nang manga bagay ay 
malilinis, gayon man ay masama sa tao ang kumakain nang laban sa kaniyang budhi. 

mabuti ang huwag kumain nang lamangkati, ni uminom nang alak, ni gumawa nang anoman na 
katitisuran nang iyong kapatid. 

ang pananampalataya mo na nasa iyo ay ingatan mo sa iyong sarili sa harap nang diyos. mapalad ang 
hindi humahatol sa kaniyang sarili sa bagay na kaniyang sinasangayunan. 

nguni't ang nagaalinlangan ay hinahatulan kung kumakain, sapagka't hindi siya kumakain sa 
pananampalataya, at ang anomang hindi sa pananampalataya ay kasalanan. 

tayo ngang malalakas ay nararapat mangagbata nang kahinaan nang mahihina, at huwag tayong 
mangagbigay lugod sa ating sarili. 

bawa't isa sa atin ay magbigay lugod sa kaniyang kapuwa, sa kaniyang ikabubuti sa ikatitibay. 

sapagka't si cristo man ay hindi nagbigay lugod sa kaniyang sarili, kundi gaya nang nasusulat, ang manga 
pagalipusta nang manga nagsisialipusta sa iyo, ay nangahulog sa akin. 

sapagka't ang anomang manga bagay na isinulat nang una ay nangasulat dahil sa ikatututo natin, upang 
sa pamamagitan nang pagtitiis at pagaliw nang manga kasulatan ay mangagkaroon tayo nang pagasa. 
loobin nawa nang diyos nang pagtitiis at paggiliw, na kayo ay magkaisa nang pagiisip sa isa't isa ayon kay 
cristo jesus: 

upang kayo na may isang pagiisip sa pamamagitan nang isang bibig ay luwalhatiin ninyo ang diyos at 
ama nang ating panginoong jesucristo. 

sa ganito'y mangagtanggapan kayo, gaya naman ni cristo na tinanggap kayo sa kaluwalhatian nang diyos. 
sapagka't sinasabi ko na si cristo ay ginawang ministro nang pagtutuli dahil sa katotohanan nang diyos, 
upang kaniyang mapagtibay ang manga pangakong ibinigay sa manga magulang, 

at upang ang manga gentil ay makaluwalhati sa diyos dahil sa kaniyang kahabagan, gaya nang nasusulat, 
kaya nga't ikaw ay aking pupurihin sa gitna nang manga gentil. at aawit ako sa iyong pangalan. 

at muling sinasabi niya, makigalak kayo, kayong manga gentil, sa kaniyang bayan. 

at muli, purihin ninyo ang panginoon, kayong lahat nang manga gentil: at purihin siya nang lahat nang 
manga bayan. 

at muli, sinasabi ni isaias, magkakaroon nang ugat kay jesse, at siya'y lilitaw upang maghari sa manga 
gentil: ay sa kaniya magsisiasa ang manga gentil. 

puspusin nga kayo nang diyos nang pagasa nang buong kagalakan at kapayapaan sa pananampalataya, 
upang kayo'y managana sa pagasa sa pamamagitan nang kapangyarihan nang espiritu santo. 

at ako naman sa aking sarili ay naniniwalang lubos tungkol sa inyo manga kapatid ko, na kayo naman ay 
mangapuspos nang kabutihan, pinuspos nang lahat nang kaalaman, na ano pa't makapagpapaalaala 
naman kayo sa isa't isa. 

nguni't sinulatan ko kayo na may dakilang kalayaan na bilang pagpapaalaala sa inyo, dahil sa biyaya na sa 
akin ay ibinigay nang diyos, 

upang ako'y maging ministro ni cristo jesus sa manga gentil, na nangangasiwa sa evangelio nang diyos, 
upang ang manga gentil ay maging kalugodlugod na handog, palibhasa'y pinapaging banal nang espiritu 
santo. 

mayroon nga akong ipinagmamapuri kay cristo jesus sa manga bagay na nauukol sa diyos. 

sapagka't hindi ako nangangahas magsalita nang anomang manga bagay, maliban na sa manga ginawa ni 
cristo sa pamamagitan ko, sa pagtalima nang manga gentil, sa salita at sa gawa, 

sa bisa nang manga tanda at nang manga kababalaghan, sa kapangyarihan nang espiritu nang diyos; ano 
pa't buhat sa jerusalem, at sa palibotlibot hanggang sa ilirico, ay aking ipinangaral na lubos ang 
evangelio ni cristo: 

aking nilayon na maipangaral ang evangelio, hindi doon sa napagbalitaan na kay cristo, upang huwag 
akong magtayo sa ibabaw nang pinagsaligan nang iba, 

kundi, gaya nang nasusulat, makakakita silang manga hindi dinatnan nang manga balita tungkol sa 
kaniya, at silang hindi nangakapakinig, ay mangakakatalastas. 

kaya't madalas namang napigil ako nang pagpariyan sa inyo: 

datapuwa't ngayon, na wala nang dako sa manga lupaing ito, at malaon nang panahong ako'y may 
nasang pumariyan sa inyo, 

pagparoon ko sa espana ay paririyan ako (sapagka't inaasahan kong makikita ko kayo sa aking 
paglalakbay, at ako'y sasamahan ninyo patungo doon, pagkatapos na magkamit nang kaunting kasiyahan 
sa pakikisama sa inyo). 

nguni't ngayon, sinasabi ko, ako'y pasasa-jerusalem, upang mamahagi sa manga banal. 

sapagka't minagaling nang macedonia at nang acaya na gumawa nang isang ambagang laan sa manga 
dukha sa manga banal na nasa jerusalem. 

oo, ito'y kalugodlugod sa kanila, at sila'y may utang na loob sa kanila. sapagka't kung ang manga gentil 
ay naging manga kabahagi sa kanilang manga bagay na ayon sa espiritu, nararapat naman nilang 
paglingkuran ang manga yaon sa manga bagay na ayon sa laman. 

kung maganap ko nga ito, at aking matatakan na sa kanila ang bungang ito, ay magdaraan ako sa inyong 
patungo sa espana. 

at nalalaman ko na, pagpariyan ko sa inyo, ay darating akong puspos nang pagpapala nang evangelio ni 
cristo. 

ngayo'y ipinamamanhik ko sa inyo, manga kapatid, alangalang sa panginoon nating jesucristo, at sa 
pagibig nang espiritu, na kayo'y makipagsikap na kasama ko sa inyong manga pananalangin sa diyos 
patungkol sa akin, 

upang ako'y maligtas sa manga hindi nagsisisampalataya na nangasa judea, at nang ang aking 
pamamahagi sa jerusalem ay maging kalugodlugod sa manga banal: 

upang sa pamamagitan nang kalooban nang diyos, ako'y makarating sa inyo na may kagalakan, at ako'y 
makipamahinga sa inyo. 

ngayon ang diyos nang kapayapaan ay sumainyo nawang lahat. siya nawa. 

ipinagtatagubilin ko sa inyo si febe na ating kapatid na babae, na lingkod sa iglesia na nasa cencrea: 
upang tanggapin ninyo siya sa panginoon, ayon sa nararapat sa manga banal, at tulungan ninyo siya sa 
anomang bagay na magiging kailangan niya sa inyo: sapagka't siya nama'y naging katulong nang marami, 
at nang aking sarili naman. 

batiin ninyo si prisca at si aquila na aking manga kamanggagawa kay cristo jesus, 

na ipinain ang kanilang manga leeg dahil sa aking buhay, na sa kanila'y hindi lamang ako ang 
nagpapasalamat, kundi naman ang lahat nang manga iglesia nang manga gentil: 

at batiin ninyo ang iglesia na nasa kanilang bahay. batiin ninyo si epeneto na minamahal ko, na siyang 
pangunahing bunga nang asia kay cristo. 

batiin ninyo si maria, na lubhang nagpagal sa inyo. 

batiin ninyo si andronico at si junias, na aking manga kamaganak, at manga kasama ko sa pagkabilanggo, 
na siyang manga bantog sa manga apostol, na sila nama'y nangauna sa akin kay cristo. 

batiin ninyo si ampliato na aking minamahal sa panginoon. 

batiin ninyo si urbano na aming kamanggagawa kay cristo, at si estaquis na minamahal ko. 

batiin ninyo si apeles na subok kay cristo. batiin ninyo ang manga kasangbahay ni aristobulo. 

batiin ninyo si herodion na aking kamaganak. batiin ninyo ang manga kasangbahay ni narciso, yaong 
nangasa panginoon. 

batiin ninyo si trifena at si trifosa, na nangagpapagal sa panginoon. batiin ninyo si persida na minamahal, 
na lubhang nagpagal sa panginoon. 

batiin ninyo si rufo na hinirang sa panginoon, at ang kaniyang ina at akin. 

batiin ninyo si asincrito, si flegonte, si hermes, si patrobas, si hermas, at ang manga kapatid na kasama 
nila. 

batiin ninyo si filologo at si julia, si nereo at ang kaniyang kapatid na babae, at si olimpas, at ang lahat 
nang manga banal na kasama nila. 

mangagbatian kayo nang banal na halik. binabati kayo nang lahat nang manga iglesia ni cristo. 

ngayo'y ipinamamanhik ko sa inyo, manga kapatid, na tandaan ninyo yaong manga pinanggagalingan 
nang pagkakabahabahagi at nang manga katitisuran, laban sa manga aral na inyong nangapagaralan: at 
kayo'y magsilayo sa kanila. 

sapagka't ang manga gayon ay hindi nagsisipaglingkod sa cristong panginoon, kundi sa kanilang sariling 
tiyan: at sa pamamagitan nang kanilang mabuting pananalita at maiinam na manga talumpati ay 
dinadaya ang manga puso nang manga walang malay. 

sapagka't ang inyong pagtalima ay naging bantog sa lahat nang manga tao. kaya't nagagalak ako tungkol 
sa inyo: datapuwa't ibig ko na kayo'y maging marunong sa kabutihan, at musmos sa kasamaan. 

at si satanas ay dudurugin nang diyos nang kapayapaan sa madaling panahon sa ilalim nang inyong 
manga paa. ang biyaya nawa nang ating panginoong jesucristo ay sumainyo. 

binabati kayo ni timoteo na aking kamanggagawa, at ni lucio at ni jason at ni sosipatro, na aking manga 
kamaganak. 

akong si tercio, na sumusulat nang sulat na ito, ay bumabati sa inyo sa panginoon. 

binabati kayo ni gayo na pinanunuluyanan ko, at nang buong iglesia. binabati kayo ni erasto na ingat- 
yaman nang bayan, at nang kapatid na si cuarto. 

ang biyaya nang ating panginoong jesucristo ay sumainyong lahat. siya nawa. 

at ngayon sa kaniya na makapangyarihan na sa inyo'y makapagpapatibay ayon sa aking evangelio at sa 
pangangaral ni jesucristo, ayon sa pahayag nang hiwaga na natago sa katahimikan nang panahong 
walang hanggan. 

datapuwa't nahayag na ngayon, at sa pamamagitan nang manga kasulatan nang manga propeta, ayon sa 
ipinagutos nang diyos na walang hanggan, ay ipinakilala sa lahat nang manga bansa upang magsitalima 
sa pananampalataya: 

sa iisang diyos na marunong, sa pamamagitan ni jesucristo, na sumasa kaniya ang kaluwalhatian 
magpakailan man. siya nawa. 

si pablo, na tinawag na maging apostol ni jesucristo sa pamamagitan nang kalooban nang diyos, at si 
sostenes na ating kapatid, 

sa iglesia nang diyos na nasa corinto, sa makatuwid baga'y sa manga pinapagingbanal kay cristo jesus, na 
tinawag na mangagbanal, na kasama nang lahat nang manga nagsisitawag sa bawa't dako, sa pangalan 
nang ating panginoong jesucristo, na kanila at ating panginoon: 

sumainyo nawa ang biyaya at kapayapaang mula sa diyos na ating ama at sa panginoong jesucristo. 
nagpapasalamat akong lagi sa aking diyos tungkol sa inyo, dahil sa biyaya nang diyos na ipinagkaloob sa 
inyo sa pamamagitan ni cristo jesus, 

na kayo ay pinayaman sa kanya, sa lahat nang manga bagay sa lahat nang pananalita at sa lahat nang 
kaalaman, 

gaya nang pinagtibay sa inyo ang patotoo ni cristo: 

ano pa't kayo'y hindi nagkulang sa anomang kaloob, na nagsisipaghintay nang paghahayag nang ating 
panginoong Jesucristo: 

na siya namang magpapatibay sa inyo hanggang sa katapusan, upang huwag kayong mapagwikaan sa 
kaarawan nang ating panginoong jesucristo. 

ang diyos ay tapat, na sa pamamagitan niya ay tinawag kayo sa pakikisama nang kaniyang anak na si 
Jesucristo na panginoon natin. 

ngayo'y ipinamamanhik ko sa inyo, manga kapatid, sa pamamagitan nang pangalan nang ating 
panginoong jesucristo, na kayong lahat ay mangagsalita nang isa lamang bagay, at huwag mangagkaroon 
sa inyo nang manga pagkakabahabahagi, kundi kayo'y mangalubos sa isa lamang pagiisip at isa lamang 
paghatol. 

sapagka't ipinatalastas sa akin tungkol sa inyo, manga kapatid ko, nang manga kasangbahay ni cloe, na 
sa inyo'y may manga pagtatalotalo. 

ibig ko ngang sabihin ito, na ang bawa't isa sa inyo ay nagsasabi, ako'y kay pablo: at ako'y kay apolos, at 
ako'y kay cefas, at ako'y kay cristo. 

nabahagi baga si cristo? ipinako baga sa krus si pablo dahil sa inyo? o binautismuhan baga kayo sa 
pangalan ni pablo? 

nagpapasalamat ako sa diyos na hindi ko binautismuhan ang sinoman sa inyo, maliban si crispo at si 
Bayo, 

baka masabi ninoman na kayo'y binautismuhan sa pangalan ko. 

at binautismuhan ko rin naman ang sangbahayan ni estefanas: maliban sa manga ito, di ko maalaman 
kung may nabautismuhan akong iba pa. 

sapagka't hindi ako sinugo ni cristo upang bumautismo, kundi upang mangaral nang evangelio: hindi sa 
karunungan nang manga salita baka mawalan nang kabuluhan ang krus ni cristo. 

sapagka't ang salita nang krus ay kamangmangan sa kanila na nangapapahamak, nguni't ito'y 
kapangyarihan nang diyos sa atin na nangaliligtas. 

sapagka't nasusulat, iwawalat ko ang karunungan nang marurunong, at isasawala ko ang kabaitan nang 
mababait. 

saan naroon ang marunong? saan naroon ang eskriba? saan naroon ang mapagmatuwid sa sanglibutang 
ito? hindi baga ginawa nang diyos na kamangmangan ang karunungan nang sanglibutan? 

sapagka't yamang sa karunungan nang diyos ay hindi nakilala nang sanglibutan ang diyos sa 
pamamagitan nang kaniyang karunungan, ay kinalugdan nang diyos na iligtas ang manga 
nagsisipanampalataya sa pamamagitan nang kamangmangan nang pangangaral. 

ang manga judio nga ay nagsisihingi nang manga tanda, at ang manga griego ay nagsisihanap nang 
karunungan: 

datapuwa't ang aming ipinangangaral ay ang cristo na napako sa krus, na sa manga judio ay katitisuran, 
at sa manga gentil ay kamangmangan, 

nguni't sa kanila na manga tinawag, maging manga judio at manga griego, si cristo ang kapangyarihan 
nang diyos, at ang karunungan nang diyos. 

sapagka't ang kamangmangan nang diyos ay lalong marunong kay sa manga tao; at ang kahinaan nang 
diyos ay lalong malakas kay sa manga tao. 

sapagka't masdan ninyo ang sa inyo'y pagkatawag, manga kapatid, na hindi ang maraming marurunong 
ayon sa laman, hindi ang maraming may kapangyarihan, hindi ang maraming mahal na tao ang manga 
tinawag: 

kundi pinili nang diyos ang manga bagay na kamangmangan nang sanglibutan, upang hiyain niya ang 
manga marurunong, at pinili nang diyos ang manga bagay na mahihina nang sanglibutan, upang hiyain 
niya ang manga bagay na malalakas, 

at ang manga bagay na mababa nang sanglibutan, at ang manga bagay na hinamak, ang pinili nang 
diyos, oo at ang manga bagay na walang halaga upang mawalang halaga ang manga bagay na 
mahahalaga: 

upang walang laman na magmapuwri sa harapan nang diyos. 

datapuwa't sa kaniya kayo'y nangasa kay cristo jesus, na sa atin ay ginawang karunungang mula sa diyos, 
at katuwiran at kabanalan, at katubusan: 

na, ayon sa nasusulat, ang nagmamapuri, ay magmapuri sa panginoon. 

at ako, manga kapatid, nang pumariyan sa inyo, ay hindi ako napariyan na may kagalingan sa pananalita 
o sa karunungan, na nagbabalita sa inyo nang patotoo nang diyos. 

sapagka't aking pinasiyahang walang maalaman anoman sa gitna ninyo, maliban na si jesucristo, at siya 
na napako sa krus. 

at ako'y nakisama sa inyo na may kahinaan, at may katakutan, at may lubhang panginginig. 

at ang aking pananalita at ang aking pangangaral ay hindi sa manga salitang panghikayat nang 
karunungan, kundi sa patotoo nang espiritu at nang kapangyarihan: 

upang ang inyong pananampalataya ay huwag masalig sa karunungan nang manga tao, kundi sa 
kapangyarihan nang diyos. 

gayon man, ay nangagsasalita kami nang karunungan sa manga may gulang: bagaman hindi nang 
karunungan nang sanglibutang ito, o nang manga may kapangyarihan sa sanglibutang ito, na ang manga 
ito'y nangauuwi sa wala: 

kundi sinasalita namin ang karunungan nang diyos sa hiwaga, yaong karunungan na itinalaga nang diyos, 
bago nilalang ang manga sanglibutan sa ikaluluwalhati natin: 

na hindi napagkilala nang sinomang pinuno sa sanglibutang ito: sapagka't kung nakilala sana nila, ay 
dising di ipinako sa krus ang panginoon nang kaluwalhatian: 

datapuwa't gaya nang nasusulat, ang manga bagay na hindi nakita nang mata, at ni narinig nang tainga, 
ni hindi pumasok sa puso nang tao, anomang manga bagay na inihanda nang diyos sa kanila na 
nangagsisiibig sa kaniya. 

nguni't ang manga ito ay ipinahayag sa atin nang diyos sa pamamagitan nang espiritu, sapagka't 
nasisiyasat nang espiritu ang lahat nang manga bagay, oo, ang malalalim na manga bagay nang diyos. 
sapagka't sino sa manga tao ang nakakakilala nang manga bagay nang tao, kundi ang espiritu nang tao, 
na nasa kaniya? gayon din naman ang manga bagay nang diyos ay hindi nakikilala nang sinoman, 
maliban na nang espiritu nang diyos. 

nguni't ating tinanggap, hindi ang espiritu nang sanglibutan, kundi ang espiritung mula sa diyos, upang 
ating mapagkilala ang manga bagay na sa atin ay ibinigay na walang bayad nang diyos. 

na ang manga bagay na ito ay atin namang sinasalita, hindi sa manga salitang itinuturo nang karunungan 
nang tao, kundi sa itinuturo nang espiritu, na iniwawangis natin ang manga bagay na ayon sa espiritu sa 
manga pananalitang ayon sa espiritu. 

nguni't ang taong ayon sa laman ay hindi tumatanggap nang manga bagay nang espiritu nang diyos: 
sapagka't ang manga ito ay kamangmangan sa kaniya, at hindi niya nauunawa, sapagka't ang manga 
yaon ay sinisiyasat ayon sa espiritu. 

nguni't ang sa espiritu ay nagsisiyasat sa lahat nang manga bagay, at siya'y hindi sinisiyasat nang 
sinoman. 

sapagka't sino ang nakakilala nang pagiisip nang panginoon, upang siya'y turuan niya? datapuwa't nasa 
atin ang pagiisip ni cristo. 

at ako, manga kapatid, ay hindi nakapagsalita sa inyo na tulad sa manga nasa espiritu, kundi tulad sa 
manga nasa laman, tulad sa manga sanggol kay cristo. 

kinandili ko kayo nang gatas, at hindi nang lamang-kati, sapagka't kayo'y wala pang kaya noon: wala, na 
ngayon pa man ay wala kayong kaya, 

sapagka't kayo'y manga sa laman pa: sapagka't samantalang sa inyo'y may manga paninibugho at manga 
pagtatalo, hindi baga kayo'y manga sa laman, at kayo'y nagsisilakad ayon sa kaugalian nang manga tao? 
sapagka't kung sinasabi nang isa, ako'y kay pablo, at nang iba, ako'y kay apolos; hindi baga kayo'y manga 
tao? 

ano nga si apolos? at ano si pablo? manga ministro na sa pamamagitan nila ay nagsisampalataya kayo, 
at sa bawa't isa ayon sa ipinagkaloob nang panginoon sa kaniya. 

ako ang nagtanim, si apolos ang nagdilig, nguni't ang diyos ang siyang nagpalago. 

ano pa't walang anoman ang nagtatanim, ni ang nagdidilig, kundi ang diyos na nagpapalago. 

ngayon ang nagtatanim at ang nagdidilig ay iisa: nguni't ang bawa't isa ay tatanggap nang kaniyang 
sariling kagantihan ayon sa kaniyang sariling pagpapagal. 

sapagka't tayo ay manga kamanggagawa nang diyos: kayo ang bukid nang diyos, ang gusali nang diyos. 
ayon sa biyaya nang diyos na ibinigay sa akin, na tulad sa matalinong tagapagtayo ay inilagay ko ang 
pinagsasaligan, at iba ang nagtatayo sa ibabaw nito. nguni't ingatan nang bawa't tao kung paano ang 
pagtatayo niya sa ibabaw nito. 

sapagka't sinoman ay hindi makapaglalagay nang ibang pinagsasaligan, kundi ang nalalagay na, na ito'y si 
cristo jesus. 

datapuwa't kung ang sinoma'y magtatayo sa ibabaw nang pinagsasaligang ito nang ginto, pilak, manga 
mahahalagang bato, kahoy, tuyong dayami, 

ang gawa nang bawa't isa ay mahahayag: sapagka't ang araw ang magsasaysay, sapagka't sa 
pamamagitan nang apoy inihahayag: at ang apoy rin ang susubok sa gawa nang bawa't isa kung ano 
yaon. 

kung ang gawa nang sinoman ay manatili, na kaniyang itinayo sa ibabaw niyaon, siya'y tatanggap nang 
kagantihan. 

kung ang gawa nang sinoman ay masunog, ay malulugi siya: nguni't siya sa kaniyang sarili ay maliligtas: 
gayon ma'y tulad sa pamamagitan nang apoy. 

hindi baga ninyo nalalaman na kayo'y templo nang diyos, at ang espiritu nang diyos ay nananahan sa 
inyo? 

kung gibain nang sinoman ang templo nang diyos, siya'y igigiba nang diyos, sapagka't ang templo nang 
diyos ay banal, na ang templong ito ay kayo. 

sinoma'y huwag magdaya sa kaniyang sarili. kung ang sinoman sa inyo ay nagiisip na siya'y marunong sa 
kapanahunang ito, ay magpakamangmang siya, upang siya ang maging marunong. 

sapagka't ang karunungan nang sanglibutang ito ay kamangmangan sa diyos. sapagka't nasusulat, 
hinuhuli niya ang marurunong sa kanilang katusuhan: 

at muli, nalalaman nang panginoon ang pangangatuwiran nang marurunong, na pawang walang 
kabuluhan. 

kaya't huwag ipagmamapuri ninoman sa manga tao, sapagka't ang lahat nang manga bagay ay sa inyo. 
kahit si pablo, kahit si apolos, kahit si cefas, kahit ang sanglibutan, kahit ang buhay, kahit ang kamatayan, 
kahit ang manga bagay na kasalukuyan, kahit ang manga bagay na darating, lahat ay sa inyo: 

at kayo'y kay cristo, at si cristo ay sa diyos. 

ipalagay nga kami nang sinoman na manga ministro ni cristo, at manga katiwala nang manga hiwaga 
nang diyos. 

bukod dito'y kinakailangan sa manga katiwala, na ang bawa't isa ay maging tapat. 

datapuwa't sa ganang akin ay isang bagay na totoong maliit ang ako'y siyasatin ninyo, o nang 
pagsisiyasat nang tao: oo, ako'y hindi nagsisiyasat sa aking sarili. 

sapagka't wala akong nalalamang anomang laban sa aking sarili: bagaman hindi dahil dito'y inaaring- 
ganap ako: sapagka't ang nagsisiyasat sa akin ay ang panginoon. 

kaya nga huwag muna kayong magsihatol nang anoman, hanggang sa dumating ang panginoon, na siya 
ang maghahayag nang manga bagay na nalilihim sa kadiliman, at ipahahayag naman ang manga haka 
nang manga puso, at kung magkagayon ang bawa't isa ay magkakaroon nang kapurihan sa diyos. 

ang manga bagay ngang ito, manga kapatid, ay inianyo ko sa halimbawa sa aking sarili at kay apolos 
dahil sa inyo: upang sa amin ay mangatuto kayo na huwag magsihigit sa manga bagay na nangasusulat, 
upang ang sinoman sa inyo ay huwag magpalalo ang isa laban sa iba. 


1262 


sapagka't sino ang gumawa na ikaw ay matangi? at anong nasa iyo na hindi mo tinanggap? nguni't kung 
tinanggap mo, ay bakit mo ipinagmamapuri na tulad sa hindi mo tinanggap? 

kayo'y manga busog na, kayo'y mayayaman na, kayo'y nangaghari nang wala kami: at ibig ko sanang 
mangaghari kayo, upang kami nama'y mangagharing kasama ninyo. 

sapagka't iniisip ko, na pinalitaw nang diyos kaming manga apostol na manga kahulihulihan sa lahat, na 
tulad sa manga itinalaga sa kamatayan: sapagka't kami'y ginawang panoorin nang sanglibutan, at nang 
manga anghel, at nang manga tao. 

kami'y manga mangmang dahil kay cristo, nguni't kayo'y marurunong kay cristo, kami'y mahihina, 
nguni't kayo'y malalakas: kayo'y may karangalan, datapuwa't kami ay walang kapurihan. 

hanggang sa oras na ito'y nangagugutom kami, at nangauuhaw, at manga hubad, at manga tinampal, at 
wala kaming tiyak na tahanan, 

at kami'y nangagpapagal, na nangagsisigawa nang aming sariling manga kamay: bagama't inuupasala, ay 
kami'y nangagpapala, bagama't manga pinaguusig, ay nangagtitiis kami, 

bagama't manga sinisiraangpuri, ay aming pinamamanhikan: kami'y naging tulad nang yagit sa 
sanglibutan, sukal nang lahat nang manga bagay hanggang ngayon. 

hindi ko isinusulat ang manga bagay na ito upang kayo'y hiyain, kundi upang paalalahanan kayong tulad 
sa aking manga minamahal na anak. 

sapagka't bagaman mangagkaroon kayo nang sampung libong manga guro kay cristo, ay wala nga 
kayong maraming manga ama; sapagka't kay cristo jesus ipinanganak ko kayo sa pamamagitan nang 
evangelio. 

ipinamamanhik ko nga sa inyo, na kayo'y maging manga tagatulad sa akin. 

dahil dito'y aking sinugo sa inyo si timoteo, na aking minamahal at tapat na anak sa panginoon, na siya 
ang sa inyo'y magpapaalaala nang aking manga daang nanga kay cristo, gaya nang itinuturo ko saan 
mang dako sa bawa't iglesia. 

ang manga iba nga'y nangagpapalalo, na waring hindi na ako mapapariyan sa inyo. 

nguni't ako'y paririyan agad sa inyo, kung loloobin nang panginoon, at aking aalamin, hindi ang salita 
nang nangagpapalalo, kundi ang kapangyarihan. 

sapagka't ang kaharian nang diyos ay hindi sa salita, kundi sa kapangyarihan. 

anong ibig ninyo? paririyan baga ako sa inyo na may panghampas, o sa pagibig, at sa espiritu nang 
kahinahunan? 

sa kasalukuya'y nababalita na sa inyo'y may pakikiapid, at ang ganyang pakikiapid ay wala kahit sa 
manga gentil, na isa sa inyo'y nagaari nang asawa nang kaniyang ama. 

at kayo'y manga mapagpalalo, at hindi kayo bagkus nangalumbay, upang maalis sa gitna ninyo ang 
gumagawa nang gawang ito. 

sapagka't ako sa katotohanan, bagama't wala sa harapan ninyo sa katawan nguni't ako'y nasa harapan 
ninyo sa espiritu, akin ngang hinatulan na ang gumawa nang bagay na ito, na tulad sa ako'y nahaharap, 
sa pangalan nang ating panginoong jesus, nang nangagkakatipon kayo, at ang aking espiritu, na taglay 
ang kapangyarihan nang ating panginoong jesus, 

upang ang ganyan ay ibigay kay satanas sa ikawawasak nang kaniyang laman, upang ang espiritu ay 
maligtas sa araw nang panginoong jesus. 

hindi mabuti ang inyong pagmamapuri. hindi baga ninyo nalalaman na ang kaunting lebadura ay 
nagpapakumbo sa buong limpak? 

alisin ninyo ang lumang lebadura, upang kayo'y maging bagong limpak, na tulad sa kayo'y walang 
lebadura. sapagka't ang kordero nang ating paskua ay naihain na, sa makatuwid baga'y si cristo: 

kaya nga ipangilin natin ang pista, hindi sa lumang lebadura, ni sa lebadura man nang masamang akala 
at nang kasamaan, kundi sa tinapay na walang lebadura nang pagtatapat at nang katotohanan. 

isinulat ko sa inyo sa aking sulat na huwag kayong makisama sa manga mapakiapid, 

tunay nga hindi ang ibig sabihin ay sa manga mapakiapid sa sanglibutang ito, o sa manga masasakim at 
manga manglulupig, o sa manga mananamba sa diyosdiyosan, sapagka't kung gayo'y kinakailangang 
magsialis kayo sa sanglibutan: 

datapuwa't sinusulatan ko nga kayo, na huwag kayong makisama sa kanino mang tinatawag na kapatid, 
kung siya'y mapakiapid, o masakim, o mananamba sa diyosdiyosan, o mapagtungayaw, o manglalasing, 
o manglulupig: sa gayo'y huwag man lamang kayong makisalo. 

sapagka't ano sa akin ang humatol sa nangasa labas? hindi baga kayo nagsisihatol sa nangasa loob? 
datapuwa't sa nangasa labas ay diyos ang humahatol. alisin nga ninyo sa inyo ang masamang tao. 
nangangahas baga ang sinoman sa inyo, kung mayroong anomang bagay laban sa iba, na siya'y 
magsakdal sa harapan nang manga liko, at hindi sa harapan nang manga banal? 

o hindi baga ninyo nalalaman na ang manga banal ay magsisihatol sa sanglibutan? at kung ang 
sanglibutan ay hahatulan ninyo, hindi kaya baga dapat magsihatol kayo sa manga bagay na pinakamaliit? 
hindi baga ninyo nalalaman na ating hahatulan ang manga anghel? gaano pa kaya ang manga bagay na 
nauukol sa buhay na ito? 

kung kayo nga'y mayroong usapin na manga bagay na nauukol sa buhay na ito, ilalagay baga ninyo 
upang magsihatol ang manga taong walang halaga sa iglesia? 

sinasabi ko ito upang mangahiya kayo. ano, diyata't wala baga sa inyo na isa mang marunong na 
makapagpapayo sa kaniyang manga kapatid, 

kundi ang kapatid ay nakikipagusapin laban sa kapatid, at ito'y sa harapan nang manga hindi 
nagsisipanampalataya? 

ngayon nga, tunay na isang pagkukulang sa inyo ang kayo-kayo'y magkaroon nang manga usapin. bakit 
hindi bagkus ninyong tiisin ang manga kalikuan? bakit hindi bagkus kayo'y padaya? 

nguni't kayo rin ang manga nagsisigawa nang kalikuan, at nangagdaraya, at ito'y sa manga kapatid ninyo. 
o hindi baga ninyo nalalaman na ang manga liko ay hindi magsisipagmana nang kaharian nang diyos? 
huwag kayong padaya: kahit ang manga mapakiapid, ni ang manga mananamba sa diyosdiyosan, ni ang 
manga mangangalunya, ni ang manga nangbababae, ni ang manga mapakiapid sa kapuwa lalake. 

ni ang manga magnanakaw, ni ang manga masasakim, ni ang manga manglalasing, ni ang manga 
mapagtungayaw, ni ang manga manglulupig, ay hindi mangagmamana nang kaharian nang diyos. 

at ganyan ang manga ilan sa inyo: nguni't nangahugasan na kayo, nguni't binanal na kayo, nguni't 
inaring-ganap na kayo sa pangalan nang panginoong jesucristo, at sa espiritu nang ating diyos. 

ang lahat nang manga bagay sa akin ay matuwid, nguni't hindi ang lahat ay nararapat. ang lahat nang 
manga bagay sa akin ay matuwid; nguni't hindi ako pasasakop sa kapangyarihan nang anoman. 

ang manga pagkain ay sa tiyan, at ang tiyan ay sa manga pagkain: nguni't kapuwa iwawasak nang diyos 
yaon at ang manga ito. datapuwa't ang katawan ay hindi sa pakikiapid, kundi sa panginoon, at ang 
panginoon ay sa katawan: 

at muling binuhay nang diyos ang panginoon, at muling bubuhayin naman tayo sa pamamagitan nang 
kaniyang kapangyarihan. 

hindi baga ninyo nalalaman na ang inyong manga katawan ay manga sangkap ni cristo? kukunin ko nga 
baga ang manga sangkap ni cristo, at gagawin kong manga sangkap nang isang patutot? huwag nawang 
mangyari. 

o hindi baga ninyo nalalaman na ang nakikisama sa patutot, ay kaisang katawan niya? sapagka't sinasabi 
niya, ang dalawa ay magiging isang laman. 

nguni't ang nakikisama sa panginoon, ay kaisang espiritu niya. 

magsitakas kayo sa pakikiapid. lahat nang kasalanang gawin nang manga tao ay nangasa labas nang 
katawan, nguni't ang gumagawa nang pakikiapid ay nagkakasala laban sa kaniyang sariling katawan. 

o hindi baga ninyo nalalaman na ang inyong katawan ay templo nang espiritu santo na nasa inyo, na 
tinanggap ninyo sa diyos? at hindi kayo sa inyong sarili: 

sapagka't kayo'y binili sa halaga: luwalhatiin nga ninyo nang inyong katawan ang diyos. 

at tungkol sa manga bagay na isinulat ninyo sa akin: mabuti sa lalake ay huwag humipo sa babae. 
datapuwa't, dahil sa manga pakikiapid, ang bawa't lalake ay magkaroon nang kaniyang sariling asawa, at 
bawa't babae ay magkaroon nang kaniyang sariling asawa. 

ibigay nang lalake sa asawa ang sa kaniya'y nararapat: at gayon din naman ang babae sa asawa. 

ang babae ay walang kapangyarihan sa kaniyang sariling katawan, kundi ang asawa: at gayon din naman 
ang lalake ay walang kapangyarihan sa kaniyang sariling katawan, kundi ang asawa. 

huwag magpigil ang isa't isa, maliban kung pagkasunduan sa ilang panahon, upang kayo'y mamalagi sa 
pananalangin, at muling kayo'y magsama, baka kayo'y tuksuhin ni satanas dahil sa inyong kawalan nang 
pagpipigil. 

nguni't ito'y sinasabi ko na parang payo, hindi sa utos. 

kaya't ibig ko sana, na ang lahat nang tao ay maging gaya ko. nguni't ang bawa't tao'y mayroong 
kanikaniyang kaloob na mula sa diyos, ang isa'y ayon sa paraang ito, at ang iba'y ayon sa paraan yaon. 
datapuwa't sinasabi ko sa manga walang asawa, at sa manga babaing bao, mabuti sa kanila kung sila'y 
magsipanatiling gayon sa makatuwid baga'y gaya ko. 

nguni't kung sila'y hindi makapagpigil, ay magsipagasawa: sapagka't magaling ang magasawa kay sa 
mangagpningas ang pita. 

datapuwa't sa manga may asawa ay aking ipinaguutos, nguni't hindi ako, kundi ang panginoon, na ang 
babae ay huwag humiwalay sa kaniyang asawa. 

(datapuwa't kung siya'y humiwalay, ay manatiling walang asawa, o kaya'y makipagkasundo sa kaniyang 
asawa), at huwag hiwalayan nang lalake ang kaniyang asawa. 

datapuwa't sa iba, ay ako ang nagsasabi, hindi ang panginoon: kung ang sinomang kapatid na lalake ay 
may asawang hindi sumasampalataya, at kung kalooban niyang makipamahay sa kaniya, ay huwag 
niyang hiwalayan. 

at ang babaing may asawang hindi sumasampalataya, at kalooban niyang makipamahay sa kaniya, ay 
huwag niyang hiwalayan ang kaniyang asawa. 

sapagka't ang lalaking hindi sumasampalataya ay nagiging banal sa pamamagitan nang kaniyang asawa, 
at ang babaing hindi sumasampalataya ay nagiging banal sa pamamagitan nang kaniyang asawa: sa 
ibang paraa'y ang inyong manga anak ay nangagkaroon nang kapintasan, nguni't ngayo'y manga banal. 
gayon ma'y kung humiwalay ang hindi sumasampalataya, ay bayaan siyang humiwalay: ang kapatid na 
lalake o kapatid na babae ay hindi natatali sa manga ganitong bagay: kundi sa kapayapaan kayo tinawag 
nang diyos. 

sapagka't paanong malalaman mo, oh babae, kung maililigtas mo ang iyong asawa? o paanong 
malalaman mo, oh lalake, kung maililigtas mo ang iyong asawa? 

ayon nga lamang sa ipinamahagi nang panginoon sa bawa't isa, at ayon sa pagkatawag nang diyos sa 
bawa't isa, ay gayon siya lumakad. at gayon ang iniuutos ko sa lahat nang manga iglesia. 

tinawag baga ang sinomang taong tuli na? huwag siyang maging di tuli. tinawag baga ang sinomang di 
tuli? huwag siyang maging tuli. 

ang pagtutuli ay walang anoman, at ang di pagtutuli ay walang anoman, kundi ang pagtupad sa manga 
utos nang diyos. 

bayaang ang bawa't isa'y manatili doon sa pagkatawag na itinawag sa kaniya. 

ikaw baga'y alipin nang ikaw ay tinawag? huwag kang magalaala: kung maaaring ikaw ay maging malaya, 
ay pagsikapan mo nang maging laya. 

sapagka't ang tinawag sa panginoon nang siya'y alipin, ay malaya sa panginoon: gayon din naman ang 
tinawag nang siya'y malaya, ay alipin ni cristo. 

sa halaga kayo'y binili: huwag kayong maging manga alipin nang manga tao. 

mga kapatid, bayaang ang bawa't isa'y manatili sa diyos sa kalagayang itinawag sa kaniya. 

ngayon, tungkol sa manga dalaga ay wala akong utos nang panginoon: nguni't ibinibigay ko ang aking 
pasiya, na tulad sa nagkamit nang habag nang panginoon upang mapagkatiwalaan. 

inaakala ko ngang mabuti ito dahil sa kasalukuyang kahapisan, sa makatuwid baga'y mabuti ngang ang 
tao'y manatili nang ayon sa kaniyang kalagayan. 

natatali ka ba sa asawa? huwag mong pagsikapang ikaw ay makakalag. ikaw baga'y kalag sa asawa? 
huwag kang humanap nang asawa. 

nguni't kung ikaw ay magasawa, ay hindi ka nagkakasala: at kung ang isang dalaga ay magasawa, ay 
hindi siya nagkakasala. datapuwa't ang manga gayon ay magkakaroon nang kahirapan sa laman: at ibig 
ko sanang kayo'y iligtas. 

nguni't sinasabi ko ito, manga kapatid, ang panahon ay pinaikli, upang mula ngayon ang manga lalaking 
may asawa ay maging manga tulad sa wala, 

at ang manga nagsisiiyak, ay maging tulad sa manga hindi nagsisiiyak, at ang nangagagalak, ay maging 
tulad sa hindi nangagagalak, at ang manga nagsisibili, ay maging tulad sa manga walang inaari: 

at ang manga nagsisigamit nang sanglibutan, ay maging tulad sa hindi nangagpapakalabis nang 
paggamit: sapagka't ang kaasalan nang sanglibutang ito ay lumilipas. 

datapuwa't ang ibig ko ay mawalan kayo nang kabalisahan. ang walang asawa ay nagsusumakit sa 
manga bagay nang panginoon, kung paanong makalulugod sa panginoon: 

nguni't ang may asawa ay nagsusumakit sa manga bagay nang sanglibutan, kung paanong makalulugod 
sa kaniyang asawa, 

at nagkakabahagi ang isipan. gayon din naman ang babaing walang asawa at ang dalaga, ay 
nagsusumakit sa manga bagay nang panginoon, upang siya'y maging banal sa katawan at sa espiritu 
man, nguni't ang babaing may asawa ay nagsusumakit sa manga bagay nang sanglibutan, kung paanong 
makalulugod sa kaniyang asawa. 

at ito'y sinasabi ko sa inyong sariling kapakinabangan, hindi upang alisin ko ang inyong kalayaan, kundi 
dahil sa bagay na nararapat, at upang kayo'y makapaglingkod sa panginoon nang walang abala. 

nguni't kung iniisip nang sinomang lalake na hindi siya gumagawa nang marapat sa kaniyang anak na 
dalaga, kung ito'y sumapit na sa kaniyang katamtamang gulang, at kung kailangan ay sundin niya ang 
kaniyang maibigan, hindi siya nagkakasala, bayaang mangagasawa sila. 

subali't ang nananatiling matibay sa kaniyang puso, na walang kailangan, kundi may kapangyarihan 
tungkol sa kaniyang sariling kalooban, at pinasiyahan sa kaniyang sariling puso na ingatan ang kaniyang 
sariling anak na dalaga, ay mabuti ang gagawin. 

kaya nga ang nagpapahintulot sa kaniyang anak na dalaga na magasawa ay gumagawa nang mabuti, at 
ang hindi nagpapahintulot na siya'y magasawa ay gumagawa nang lalong mabuti. 

ang babaing may asawa ay natatalian samantalang nabubuhay ang kaniyang asawa, nguni't kung patay 
na ang kaniyang asawa, ay may kalayaan siyang makapagasawa sa kanino mang ibig niya: sa kalooban 
lamang nang panginoon. 

nguni't lalong maligaya siya kung manatili nang ayon sa kaniyang kalagayan, ayon sa aking akala: at 
iniisip ko na ako'y may espiritu rin naman nang diyos. 

ngayon tungkol sa manga bagay na inihain sa manga diyosdiyosan: nalalaman natin na tayong lahat ay 
may kaalaman. ang kaalaman ay nagpapalalo, nguni't ang pagibig ay nagpapatibay. 

kung ang sinoman ay nagaakala na siya'y may nalalamang anoman, ay wala pang nalalaman gaya nang 
nararapat niyang maalaman, 

datapuwa't kung ang sinoman ay umiibig sa diyos, ay kilala niya ang gayon. 

tungkol nga sa pagkain nang manga bagay na inihain sa manga diyosdiyosan, nalalaman natin na ang 
diyosdiyosan ay walang kabuluhan sa sanglibutan, at walang diyos liban sa iisa. 

sapagka't bagama't mayroong manga tinatawag na manga diyos, maging sa langit o maging sa lupa, gaya 
nang may maraming manga diyos at maraming manga panginoon, 

nguni't sa ganang atin ay may isang diyos lamang, ang ama, na buhat sa kaniya ang lahat nang manga 
bagay, at tayo'y sa kaniya, at isa lamang panginoon, si jesucristo, na sa pamamagitan niya ang lahat nang 
manga bagay, at tayo'y sa pamamagitan niya. 

gayon ma'y wala sa lahat nang manga tao ang kaalamang iyan: kundi ang ilan na hanggang ngayon ay 
nangamimihasa sa diyosdiyosan, ay kumakain na parang isang bagay na inihain sa diyosdiyosan, at ang 
kanilang budhi palibhasa'y mahina ay nangahahawa. 

datapuwa't ang pagkain ay hindi magtataguyod sa atin sa diyos: ni hindi tayo masama, kung tayo'y di 
magsikain: ni hindi tayo lalong mabuti, kung tayo'y magsikain. 

datapuwa't magsipagingat kayo baka sa anomang paraan ang inyong kalayaang ito ay maging katitisuran 
sa mahihina. 

sapagka't kung makita nang sinomang ikaw na may kaalaman na nakikisalo sa pagkain sa templo nang 
diyosdiyosan, hindi baga titibay ang kaniyang budhi, kung siya'y mahina, upang kumain nang manga 
bagay na inihain sa manga diyosdiyosan? 

sapagka't sa pamamagitan nang iyong kaalaman ay napapahamak ang mahina, ang kapatid na dahil sa 
kaniya'y namatay si cristo. 

at sa ganitong pagkakasala laban sa manga kapatid, at sa pagkakasugat nang kaniyang budhi kung ito'y 
mahina, ay nangagkakasala kayo laban kay cristo. 

kaya, kung ang pagkain ay nakapagpapatisod sa aking kapatid, kailan man ay hindi ako kakain nang 
lamang-kati, upang ako'y huwag makapagpatisod sa aking kapatid. 

hindi baga ako'y malaya? hindi baga ako'y apostol? hindi ko baga nakita si jesus na panginoon natin? 
hindi baga kayo'y gawa ko sa panginoon? 

kung sa iba'y hindi ako apostol, sa inyo man lamang ako'y gayon, sapagka't ang tatak nang aking 
pagkaapostol ay kayo sa panginoon. 

ito ang aking pagsasanggalang sa manga nagsisiyasat sa akin. 

wala baga kaming matuwid na magsikain at magsiinom? 

wala baga kaming matuwid na magsipagsama nang isang asawa na sumasampalataya, gaya nang iba't 
ibang manga apostol, at nang manga kapatid nang panginoon, at ni cefas? 

o ako baga lamang at si bernabe ang walang matuwid na magsitigil nang paggawa? 

sinong kawal ang magpakailan pa man ay naglilingkod sa kaniyang sariling gugol? sino ang nagtatanim 
nang isang ubasan, at hindi kumakain nang bunga niyaon? o sino ang nagpapakain sa kawan, at hindi 
kumakain nang gatas nang kawan? 

ang manga ito baga'y sinasalita ko ayon sa kaugalian lamang nang manga tao? o di baga sinasabi rin 
naman ang gayon nang kautusan? 

sapagka't nasusulat sa kautusan ni moises, huwag mong lalagyan nang busal ang baka pagka gumikgiik. 
ang manga baka baga ay iniingatan nang diyos, 

o sinasabi kayang tunay ito dahil sa atin? oo, dahil sa atin ito sinulat: sapagka't ang nagsasaka ay dapat 
magsaka sa pagasa, at ang gumigiik, ay sa pagasa na makakabahagi. 

kung ipinaghasik namin kayo nang manga bagay na ayon sa espiritu, malaking bagay baga na aming 
anihin ang inyong manga bagay na ayon sa laman? 

kung ang iba ay mayroon sa inyong matuwid, hindi baga lalo pa kami? gayon ma'y hindi namin ginamit 
ang matuwid na ito, kundi aming tinitiis ang lahat nang manga bagay, upang huwag kaming 
makahadlang sa evangelio ni cristo. 

hindi baga ninyo nalalaman na ang manga nagsisipangasiwa sa manga bagay na banal, ay nagsisikain 
nang manga bagay na ukol sa templo, at ang manga nagsisipaglingkod sa dambana ay manga kabahagi 
nang dambana? 

gayon din naman ipinagutos nang panginoon na ang manga nagsisipangaral nang evangelio ay dapat 
mangabuhay sa pamamagitan nang evangelio. 

nguni't ako'y hindi gumamit nang anoman sa manga bagay na ito: at hindi ko sinusulat ang manga bagay 
na ito upang gawin ang gayon sa akin: sapagka't mabuti pa sa akin ang mamatay, kay sa pawalang 
kabuluhan ninoman ang aking karangalan. 

sapagka't kung ipinangangaral ko ang evangelio, ay wala akong sukat ipagmapuri, sapagka't ang 
pangangailangan ay iniatang sa akin: sapagka't sa aba ko kung hindi ko ipangaral ang evangelio. 
sapagka't kung ito'y gawin ko sa aking sariling kalooban, ay may ganting-pala ako: nguni't kung hindi sa 
aking sariling kalooban, ay mayroon akong isang pamamahala na ipinagkatiwala sa akin. 

ano nga kaya ang aking ganting-pala? na pagka ipinangangaral ko ang evangelio, ay ang evangelio ay 
maging walang bayad, upang huwag kong gamiting lubos ang aking karapatan sa evangelio. 

sapagka't bagaman ako ay malaya sa lahat nang manga tao, ay napaalipin ako sa lahat, upang ako'y 
makahikayat nang lalong marami. 

at sa manga judio, ako'y nagaring tulad sa judio, upang mahikayat ko ang manga judio: sa manga nasa 
ilalim nang kautusan ay gaya nang nasa ilalim nang kautusan, bagaman wala ako sa ilalim nang kautusan 
upang mahikayat ang manga nasa ilalim nang kautusan, 


sa manga walang kautusan, ay tulad sa walang kautusan, bagama't hindi ako walang kautusan sa diyos, 
kundi nasa ilalim nang kautusan ni cristo, upang mahikayat ko ang manga walang kautusan. 

sa manga mahihina ako'y nagaring mahina, upang mahikayat ko ang mahihina: sa lahat nang manga 
bagay ay nakibagay ako sa lahat nang manga tao, upang sa lahat nang manga paraan ay mailigtas ko ang 
ilan. 

at ginawa ko ang lahat nang manga bagay dahil sa evangelio, upang ako'y makasamang makabahagi 
nito. 

hindi baga ninyo nalalaman na ang manga nagsisitakbo sa takbuhan ay tumatakbong lahat, nguni't iisa 
lamang ang tumatanggap nang ganting-pala? magsitakbo kayo nang gayon, upang magsipagtamo kayo. 
at ang bawa't tao na nakikipaglaban sa manga palaruan ay mapagpigil sa lahat nang manga bagay. 
ginagawa nga nila ito upang magsipagtamo nang isang putong na may pagkasira, nguni't tayo'y niyaong 
walang pagkasira. 

ako nga'y tumatakbo sa ganitong paraan, na hindi gaya nang nagsasapalaran, sa ganito rin ako'y 
sumusuntok, na hindi gaya nang sumusuntok sa hangin: 

nguni't hinahampas ko ang aking katawan, at aking sinusupil: baka sakaling sa anomang paraan, 
pagkapangaral ko sa iba, ay ako rin ay itakuwil. 

sapagka't hindi ko ibig manga kapatid, na di ninyo maalaman, na ang ating manga magulang ay 
nangapasa ilalim nang alapaap, at ang lahat ay nagsitawid sa dagat, 

at lahat ay nangabautismuhan kay moises sa alapaap at sa dagat, 

at lahat ay nagsikain nang isang pagkain ding ayon sa espiritu: 

at lahat ay nagsiinom nang isang inumin ding ayon sa espiritu, sapagka't nagsiinom sa batong ayon sa 
espiritu na sumunod sa kanila: at ang batong yaon ay si cristo. 

bagaman ang karamihan sa kanila ay hindi nakalugod sa diyos, sapagka't sila'y ibinuwal sa ilang. 

ang manga bagay na ito nga'y pawang naging manga halimbawa sa atin, upang huwag tayong 
magsipagnasa nang manga bagay na masama na gaya naman nila na nagsipagnasa. 

ni huwag din naman kayong mapagsamba sa manga diyosdiyosan, gaya niyaong ilan sa kanila, ayon sa 
nasusulat, naupo ang bayan upang magsikain at magsiinom, at nagsitindig upang magsipagsayaw. 

ni huwag din naman tayong makiapid, na gaya nang ilan sa kanila na nangakiapid, at ang nangabuwal sa 
isang araw ay dalawangpu at tatlong libo. 

ni huwag din naman nating tuksuhin ang panginoon, na gaya nang pagkatukso nang ilan sa kanila, at 
nangapahamak sa pamamagitan nang manga ahas. 

ni huwag din kayong mangagbulongbulungan, na gaya nang ilan sa kanila na nangagbulungan, at 
nangapahamak sa pamamagitan nang manga mangwawasak. 

ang manga bagay na ito nga'y nangyari sa kanila na pinakahalimbawa, at pawang nangasulat sa 
pagpapaalaala sa atin, na manga dinatnan nang katapusan nang manga panahon. 

kaya't ang may akalang siya'y nakatayo, magingat na baka mabuwal. 

hindi dumating sa inyo ang anomang tukso kundi yaong matitiis nang tao: datapuwa't tapat ang diyos, 
na hindi niya itutulot na kayo'y tuksuhin nang higit sa inyong makakaya, kundi kalakip din nang tukso ay 
gagawin naman ang paraan nang pagilag, upang ito'y inyong matiis. 

kaya, manga minamahal ko, magsitakas kayo sa pagsamba sa diyosdiyosan. 

ako'y nagsasalitang tulad sa marurunong: hatulan ninyo ang sinasabi ko. 

ang saro nang pagpapala na ating pinagpapala, hindi baga siyang pakikipagkaisa nang dugo ni cristo? ang 
tinapay na ating pinagpuputolputol, hindi baga siyang pakikipagkaisa nang katawan ni cristo? 

bagaman tayo'y marami, ay iisa lamang tinapay, iisang katawan: sapagka't tayong lahat ay nakikibahagi 
sa isa lamang tinapay. 

tingnan ninyo ang israel na ayon sa laman: ang manga nagsisikain baga nang manga hain ay wala kayang 
pakikipagkaisa sa dambana? 

ano ang aking sinasabi? na ang hain baga sa manga diyosdiyosan ay may kabuluhan? o ang diyosdiyosan 
ay may kabuluhan? 

subali't sinasabi ko, na ang manga bagay na inihahain nang manga gentil, ay kanilang inihahain sa manga 
demonio, at hindi sa diyos: at di ko ibig na kayo'y mangagkaroon nang pakikipagkaisa sa manga 
demonio. 

hindi ninyo maiinuman ang saro nang panginoon, at ang saro nang manga demonio: kayo'y hindi 
maaaring makisalo sa dulang nang panginoon, at sa dulang nang manga demonio. 

o minumungkahi baga natin sa paninibugho ang panginoon? tayo baga'y lalong malakas kay sa kaniya? 
lahat nang manga bagay ay matuwid, nguni't hindi ang lahat nang manga bagay ay nararapat. lahat nang 
manga bagay ay matuwid, nguni't hindi ang lahat nang manga bagay ay makapagpapatibay. 

huwag hanapin ninoman ang sa kaniyang sarili, kundi ang ikabubuti nang kapuwa. 

lahat nang ipinagbibili sa pamilihan ay kanin ninyo, at huwag kayong magsipagtanong nang anoman 
dahilan sa budhi: 

sapagka't ang lupa ay sa panginoon, at ang kabuuan nang naririto. 

kung kayo'y aanyayahan nang isang hindi sumasampalataya, at ibig ninyong pumaroon, ang anomang 
ihain sa inyo ay kanin ninyo, at huwag kayong magsipagtanong nang anoman dahilan sa budhi. 
datapuwa't kung sa inyo'y may magsabi, ito'y inihandog na hain, ay huwag ninyong kanin, dahilan doon 
sa nagpahayag at dahilan sa budhi, 

budhi, sinasabi ko, hindi ang inyong sarili, kundi ang sa iba; sapagka't bakit hahatulan ang kalayaan nang 
budhi nang iba? 

kung nakikisalo ako na may pagpapasalamat, bakit ako'y aalipustain nang dahil sa aking 
ipinagpapasalamat? 

kaya kung kayo'y nagsisikain man, o nagsisiinom man o anoman ang inyong ginagawa, gawin ninyo ang 
lahat sa ikaluluwalhati nang diyos. 

huwag kayong magbigay nang dahilang ikatitisod, sa manga judio man, sa manga griego man, o sa iglesia 
man nang diyos: 

na gaya ko din naman, na sa lahat nang manga bagay ay nagbibigay lugod ako sa lahat nang manga tao, 
na hindi ko hinahanap ang aking sariling kapakinabangan, kundi ang sa marami, upang sila'y 
mangaligtas. 

maging taga tulad kayo sa akin, na gaya ko naman kay cristo. 

kayo'y aking pinupuri nga, na sa lahat nang manga bagay ay naaalaala ninyo ako, at iniingatan ninyong 
matibay ang manga turo, na gaya nang ibinigay ko sa inyo. 

datapuwa't ibig ko na inyong maalaman, na ang pangulo nang bawa't lalake ay si cristo, at ang pangulo 
nang babae ay ang lalake, at ang pangulo ni cristo ay ang diyos. 

ang bawa't lalaking nanalangin, o nanghuhula na may takip ang ulo, ay niwawalan nang puri ang 
kaniyang ulo. 

datapuwa't ang bawa't babaing nananalangin o nanghuhula na walang lambong ang kaniyang ulo, 
niwawalan nang puri ang kaniyang ulo: sapagka't gaya rin nang kung kaniyang inahitan. 

sapagka't kung ang babae ay walang lambong, ay pagupit naman, nguni't kung kahiyahiya sa babae ang 
pagupit o paahit, ay maglambong siya. 

sapagka't katotohanang ang lalake ay hindi dapat maglambong sa kaniyang ulo, palibhasa'y larawan siya 
at kaluwalhatian nang diyos: nguni't ang babae ay siyang kaluwalhatian nang lalake. 

sapagka't ang lalake ay hindi sa babae, kundi ang babae ay sa lalake: 

sapagka't hindi nilalang ang lalake dahil sa babae, kundi ang babae dahil sa lalake; 

dahil dito'y nararapat na ang babae ay magkaroon sa kaniyang ulo nang tanda nang kapamahalaan, dahil 
sa manga anghel. 

gayon man, ang babae ay di maaaring walang lalake at ang lalake ay di maaaring walang babae, sa 
panginoon. 

sapagka't kung paanong ang babae ay sa lalake, gayon din naman ang lalake ay sa pamamagitan nang 
babae, datapuwa't ang lahat nang manga bagay ay sa diyos. 

hatulan ninyo sa inyo-inyong sarili: nararapat baga na manalangin ang babae sa diyos nang walang 
lambong? 

hindi baga ang katalagahan din ang nagtuturo sa inyo, na kung may mahabang buhok ang lalake, ay 
mahalay sa kaniya? 

datapuwa't kung ang babae ang may mahabang buhok, ay isang kapurihan niya: sapagka't ang buhok sa 
kaniya'y ibinigay na pangtakip. 

datapuwa't kung tila mapagtunggali ang sinoman, walang gayong ugali kami, ni ang iglesia man nang 
diyos. 

datapuwa't sa pagtatagubilin sa inyo nito, ay hindi ko kayo pinupuri, sapagka't kayo'y nangagkakatipon 
hindi sa lalong mabuti kundi sa lalong masama. 

sapagka't unauna'y nababalitaan ko na kung nangagkakatipon kayo sa iglesia, ay mayroon sa inyong 
manga pagkakabahabahagi, at may kaunting paniniwala ako. 

sapagka't tunay na sa inyo'y mayroong manga hidwang pananampalataya, upang yaong manga 
napatunayan na ay mangahayag sa inyo. 

kung kayo nga ay nangagkakatipon, ay hindi kayo maaaring magsikain nang hapunan nang panginoon, 
sapagka't sa inyong pagkain, ang bawa't isa'y kumukuha nang kanikaniyang sariling hapunan na 
nagpapauna sa iba, at ang isa ay gutom, at ang iba'y lasing. 

ano, wala baga kayong manga bahay na inyong makakanan at maiinuman? o niwawalang halaga ninyo 
ang iglesia nang diyos, at hinihiya ninyo ang manga wala nang anoman? ano ang aking sasabihin sa inyo? 
kayo baga'y aking pupurihin? sa bagay na ito ay hindi ko kayo pinupuri. 

sapagka't tinanggap ko sa panginoon ang ibinibigay ko naman sa inyo, na ang panginoong jesus nang 
gabing siya'y ipagkanulo ay dumampot nang tinapay, 

at nang siya'y makapagpasalamat, ay kaniyang pinagputolputol, at sinabi, ito'y aking katawan na 
pinagputolputol dahil sa inyo: gawin ninyo ito sa pagaalaala sa akin. 

at gayon din naman hinawakan ang saro pagkatapos na makahapon, na sinasabi, ang sarong ito'y siyang 
bagong tipan sa aking dugo: gawin ninyo ito sa tuwing kayo'y magsisiinom, sa pagaalaala sa akin. 
sapagka't sa tuwing kanin ninyo ang tinapay na ito, at inuman ninyo ang saro, ay inihahayag ninyo ang 
pagkamatay nang panginoon hanggang sa dumating siya. 

kaya't ang sinomang kumain nang tinapay, o uminom sa saro nang panginoon, na di nararapat, ay 
magkakasala sa katawan at dugo nang panginoon. 

datapuwa't siyasatin nang tao ang kaniyang sarili, at saka kumain nang tinapay, at uminom sa saro. 
sapagka't ang kumakain at umiinom, ay kumakain at umiinom nang hatol sa kaniyang sarili, kung hindi 
niya kinikilala ang katawan nang panginoon. 

dahil dito'y marami sa inyo ang mahihina at manga masasaktin, at hindi kakaunti ang nangatutulog. 

datapuwa't kung ating kilalanin ang ating sarili, ay hindi tayo hahatulan. 

datapuwa't kung tayo'y hinahatulan, ay pinarurusahan tayo nang panginoon, upang huwag tayong 
mahatulang kasama nang sanglibutan. 

dahil dito, manga kapatid ko, kung kayo'y mangagsasalosalo sa pagkain, ay mangaghintayan kayo. 

kung ang sinoman ay magutom, kumain siya sa bahay, upang ang inyong pagsasalosalo ay huwag 
maging sa paghatol. at ang iba ay aking aayusin pagpariyan ko. 

ngayong tungkol sa manga kaloob na ayon sa espiritu, manga kapatid, ay hindi ko ibig na hindi kayo 
makaalam. 

nalalaman ninyo na nang kayo'y manga gentil pa, ay iniligaw kayo sa manga piping diyosdiyosan, sa alin 
mang paraang pagkahatid sa inyo. 

kaya't ipinatatalastas ko sa inyo, na wala sinomang nagsasalita sa pamamagitan nang espiritu nang diyos 
ay nagsasabi, si jesus ay itinakwil: at wala sinoman ay makapagsasabi, si jesus ay panginoon kundi sa 
pamamagitan nang espiritu santo. 

ngayo'y may iba't ibang manga kaloob, datapuwa't iisang espiritu. 

at may iba't ibang manga pangangasiwa, datapuwa't iisang panginoon. 

at may iba't ibang paggawa, datapuwa't iisang diyos na gumagawa nang lahat nang manga bagay sa 
lahat. 

datapuwa't sa bawa't isa ay ibinibigay ang paghahayag nang espiritu, upang pakinabangan naman. 
sapagka't sa isa, sa pamamagitan nang espiritu ay ibinibigay ang salita nang karunungan, at sa iba'y ang 
salita nang kaalaman ayon din sa espiritu: 

sa iba'y ang pananampalataya, sa gayon ding espiritu, at sa iba'y ang manga kaloob na pagpapagaling, sa 
iisang espiritu. 

at sa iba'y ang manga paggawa nang manga himala, at sa iba'y hula, at sa iba'y ang pagkilala sa manga 
espiritu, at sa iba'y ang iba't ibang wika, at sa iba'y ang pagpapaliwanag nang manga wika. 

datapuwa't ang lahat nang ito ay ginagawa nang isa at nang gayon ding espiritu, na binabahagi sa bawa't 
isa ayon sa kaniyang ibig. 

sapagka't kung paanong ang katawan ay iisa, at mayroong maraming manga sangkap, at ang lahat nang 
manga sangkap nang katawan, bagama't marami, ay iisang katawan, gayon din naman si cristo. 
sapagka't sa isang espiritu ay binabautismuhan tayong lahat sa isang katawan, maging tayo'y judio o 
griego, maging manga alipin o manga laya; at tayong lahat ay pinainom sa isang espiritu. 

sapagka't ang katawan ay hindi iisang sangkap, kundi marami. 

kung sasabihin nang paa, sapagka't hindi ako kamay, ay hindi ako sa katawan, hindi nga dahil dito'y hindi 
sa katawan. 

at kung sasabihin nang tainga, sapagka't hindi ako mata, ay hindi ako sa katawan, hindi nga dahil dito'y 
hindi sa katawan. 

kung ang buong katawan ay pawang mata, saan naroroon ang pakinig? kung ang lahat ay pawang 
pakinig, saan naroroon ang pangamoy. 

datapuwa't ngayo'y inilagay nang diyos ang bawa't isa sa manga sangkap nang katawan, ayon sa 
kaniyang minagaling. 

at kung ang lahat nga'y pawang isang sangkap, saan naroroon ang katawan? 

datapuwa't maraming manga sangkap nga, nguni't iisa ang katawan. 

at hindi makapagsasabi ang mata sa kamay, hindi kita kinakailangan: at hindi rin ang ulo sa manga paa, 
hindi ko kayo kailangan. 

hindi, kundi lalo pang kailangan yaong manga sangkap nang katawan na wari'y lalong mahihina: 

at yaong manga sangkap nang katawan, na inaakala nating kakaunti ang kapurihan, sa manga ito 
ipinagkakaloob natin ang lalong saganang papuri, at ang manga sangkap nating manga pangit ay siyang 
may lalong saganang kagandahan, 

yamang ang manga sangkap nating magaganda ay walang kailangan: datapuwa't hinusay nang diyos ang 
katawan na binigyan nang lalong saganang puri yaong sangkap na may kakulangan, 

upang huwag magkaroon nang pagkakabahabahagi sa katawan: kundi ang manga sangkap ay 
mangagkaroon nang magkasing-isang pagiingat sa isa't isa. 

at kung ang isang sangkap ay nagdaramdam, ang lahat nang manga sangkap ay nangagdaramdam na 
kasama niya, o kung ang isang sangkap ay nagkakapuri, ang lahat nang manga sangkap ay nangagagalak 
na kasama niya. 

kayo nga ang katawan ni cristo, at bawa't isa'y samasamang manga sangkap niya. 

at ang diyos ay naglagay nang ilan sa iglesia, una-una'y manga apostol, ikalawa'y manga propeta, ikatlo'y 
manga guro, saka manga himala, saka manga kaloob na pagpapagaling, manga pagtulong, manga 
pamamahala, at iba't ibang manga wika. 

lahat baga'y manga apostol? lahat baga'y manga propeta? lahat baga'y manga guro? lahat baga'y manga 
manggagawa nang manga himala? 

may manga kaloob na pagpapagaling baga ang lahat? nangagsasalita baga ang lahat nang manga wika? 
lahat baga ay nangagpapaliwanag? 

datapuwa't maningas ninyong nasain, ang lalong dakilang manga kaloob. at itinuturo ko sa inyo ang 
isang daang kagalinggalingan. 

kung ako'y magsalita nang manga wika nang manga tao at nang manga anghel, datapuwa't wala akong 
pagibig, ay ako'y naging tanso na tumutunog, o batingaw na umaalingawngaw. 

at kung magkaroon ako nang kaloob na panghuhula, at maalaman ko ang lahat nang manga hiwaga at 
ang lahat nang manga kaalaman, at kung magkaroon ako nang buong pananampalataya, na ano pa't 
mapalipat ko ang manga bundok, datapuwa't wala akong pagibig, ay wala akong kabuluhan. 

at kung ipagkaloob ko ang lahat nang aking manga tinatangkilik upang ipakain sa manga dukha, at kung 
ibigay ko ang aking katawan upang sunugin, datapuwa't wala akong pagibig, ay walang pakikinabangin 
sa akin. 

ang pagibig ay mapagpahinuhod, at magandang-loob: ang pagibig ay hindi nananaghili, ang pagibig ay 
hindi nagmamapuri, hindi mapagpalalo. 

hindi naguugaling mahalay, hindi hinahanap ang kaniyang sarili, hindi nayayamot, hindi inaalumana ang 
masama, 

hindi nagagalak sa kalikuan, kundi nakikigalak sa katotohanan, 

lahat ay binabata, lahat ay pinaniniwalaan, lahat ay inaasahan, lahat ay tinitiis. 

ang pagibig ay hindi nagkukulang kailan man: kahit maging manga hula, ay mangatatapos, maging 
manga wika, ay titigil: maging kaalaman, ay mawawala. 

sapagka't nangakakakilala tayo nang bahagya, at nanganghuhula tayo nang bahagya, 

datapuwa't kung dumating ang sakdal, ang bahagya ay matatapos. 

nang ako'y bata pa, ay nagsasalita akong gaya nang bata, nagdaramdam akong gaya nang bata, nagiisip 
akong gaya nang bata: ngayong maganap ang aking pagkatao, ay iniwan ko na ang manga bagay nang 
pagkabata. 

sapagka't ngayo'y malabo tayong nakakikita sa isang salamin, nguni't pagkatapos ay makikita natin sa 
mukhaan: ngayo'y nakikilala ko nang bahagya, nguni't pagkatapos ay makikilala ko nang gaya naman 
nang pagkakilala sa akin. 

datapuwa't ngayo'y nanatili ang tatlong ito: ang pananampalataya, ang pagasa, at ang pagibig, nguni't 
ang pinakadakila sa manga ito ay ang pagibig. 

sundin ninyo ang pagibig: gayon ma'y maningas ninyong pakanasain ang manga kaloob na ayon sa 
espiritu, nguni't lalo na ang kayo'y mangakapanghula. 

sapagka't ang nagsasalita nang wika ay hindi sa manga tao nagsasalita, kundi sa diyos, sapagka't walang 
nakauunawa sa kaniya, kundi sa espiritu ay nagsasalita nang manga hiwaga. 

datapuwa't ang nanghuhula ay nagsasalita sa manga tao sa ikatitibay, at sa ikapangangaral, at sa 
ikaaaliw. 

ang nagsasalita nang wika, ay nagpapatibay sa sarili: nguni't ang nanghuhula ay nagpapatibay sa iglesia. 
ibig ko sanang kayong lahat ay mangagsalita nang manga wika, datapuwa't lalo na ang kayo'y 
magsipanghula: at lalong dakila ang nanghuhula kay sa nagsasalita nang manga wika, maliban na kung 
siya'y magpapaliwanag upang ang iglesia ay mapagtibay. 

ngayon nga, manga kapatid, kung ako'y pumariyan sa inyo na nagsasalita nang manga wika, anong 
inyong pakikinabangin sa akin, maliban na kung kayo'y pagsalitaan ko sa pamamagitan nang pahayag, o 
nang kaalaman, o nang panghuhula, o nang aral? 

kahit ang manga bagay na walang buhay, na nagsisitunog, maging plauta, o alpa, kundi bigyan nang 
pagkakaiba ang manga tunog, paanong malalaman kung ano ang tinutugtog sa plauta o sa alpa? 
sapagka't kung ang pakakak ay tumunog na walang katiyakan, sino ang hahanda sa pakikibaka? 

gayon din naman kayo, kung hindi ipinangungusap ninyo nang dila ang manga salitang madaling 
maunawaan, paanong matatalos ang inyong sinasalita? sapagka't sa hangin kayo magsisipagsalita. 
halimbawa, mayroon ngang iba't ibang manga tinig sa sanglibutan, at walang di may kahulugan. 

kung hindi ko nga nalalaman ang kahulugan nang tinig, magiging barbaro ako sa nagsasalita, at ang 
nagsasalita ay magiging barbaro sa akin. 

gayon din naman kayo, na yamang kayo'y mapagsikap sa manga kaloob na ayon sa espiritu ay 
pagsikapan ninyong kayo'y magsisagana sa ikatitibay nang iglesia. 

kaya't ang nagsasalita nang wika ay manalangin na siya'y makapagpaliwanag. 

sapagka't kung ako'y nananalangin sa wika, ay nananalangin ang aking espiritu, datapuwa't ang aking 
pagiisip ay hindi namumunga. 

ano nga ito? mananalangin ako sa espiritu, at mananalangin din naman ako sa pagiisip: aawit ako sa 
espiritu, at aawit din naman ako sa pagiisip. 

sa ibang paraan, kung ikaw ay nagpupuri sa espiritu, ang nasa kalagayan nang di marunong, paanong 
siya'y makapagsasabi nang siya nawa, sa iyong pagpapasalamat, palibhasa'y hindi nalalaman ang inyong 
sinasabi? 

sapagka't ikaw sa katotohanan ay nagpapasalamat kang mabuti, datapuwa't ang iba'y hindi 
napapagtibay. 

nagpapasalamat ako sa diyos, na ako'y nagsasalita nang manga wika na higit kay sa inyong lahat: 
nguni't sa iglesia ibig ko pang magsalita nang limang salita nang aking pagiisip, upang makapagturo ako 
naman sa iba, kay sa magsalita nang sangpung libong salita sa wika. 

mga kapatid, huwag kayong mangagpakabata sa pagiisip, gayon ma'y sa kahalayan ay 
mangagpakasanggol kayo, datapuwa't sa pagiisip kayo'y mangagpakatao. 

sa kautusan ay nasusulat, sa pamamagitan nang manga taong may iba't ibang wika, at sa pamamagitan 
nang manga labi nang manga taga ibang lupa ay magsasalita ako, sa bayang ito: at gayon ma'y hindi ako 
pakikinggan nila, ang sabi nang panginoon. 

kaya nga ang manga wika ay pinaka tanda, hindi sa manga nagsisisampalataya, kundi sa manga hindi 
nagsisisampalataya, nguni't ang panghuhula ay hindi sa manga hindi nagsisisampalataya, kundi sa manga 
nagsisisampalataya. 

kung ang buong iglesia nga'y magkatipon sa isang dako at lahat ay mangagsalita nang manga wika, at 
mangagsipasok ang manga hindi marurunong o hindi manga nagsisisampalataya, hindi baga nila 
sasabihing kayo'y manga ulol? 

datapuwa't kung ang lahat ay nagsisipanghula, at may pumasok na isang hindi sumasampalataya, o hindi 
marunong, mahihikayat siya nang lahat, masisiyasat siya nang lahat, 

ang manga lihim nang kaniyang puso ay nahahayag, at sa gayo'y magpapatirapa siya at sasamba sa 
diyos, na sasabihing tunay ngang ang diyos ay nasa gitna ninyo. 

ano nga ito, manga kapatid? pagka kayo'y nangagkakatipon ang bawa't isa sa inyo'y may isang awit, may 
isang aral, may isang pahayag, may wika, may isang pagpapaliwanag. gawin ninyo ang lahat nang manga 
bagay sa ikatitibay. 

kung nagsasalita ang sinoman nang wika, maging dalawa, o huwag higit sa tatlo, at sunodsunod, at ang 
isa'y magpaliwanag: 

datapuwa't kung walang tagapagpaliwanag ay tumahimik siya sa iglesia: at siya'y magsalita sa kaniyang 
sarili, at sa diyos. 

at ang dalawa o tatlo sa manga propeta ay magsipagsalita, at ang manga iba'y mangagsiyasat. 
datapuwa't kung may ipinahayag na anoman sa isang nauupo, ay tumahimik ang nauuna. 

sapagka't kayong lahat ay makapanghuhulang isa-isa, upang ang lahat ay mangatuto, at ang lahat ay 
maaralan, 

at ang manga espiritu nang manga propeta ay nasasakupan nang manga propeta, 

sapagka't ang diyos ay hindi diyos nang kaguluhan, kundi nang kapayapaan. gaya sa lahat nang manga 
iglesia nang manga banal, 

ang manga babae ay magsitahimik sa manga iglesia: sapagka't sila'y walang kapahintulutang 
mangagsalita, kundi sila'y pasakop, gaya naman nang sinasabi nang kautusan. 

at kung ibig nilang maalaman ang anomang bagay, magtanong sila sa kanilang asawa sa bahay, sapagka't 
mahalay na ang isang babae ay magsalita sa iglesia. 

ano? lumabas baga mula sa inyo ang salita nang diyos? o sa inyo lamang dumating? 

kung iniisip ninoman na siya'y propeta, o ayon sa espiritu, ay kilalanin niya ang manga bagay na sa inyo'y 
isinusulat ko, na pawang utos nang panginoon. 

datapuwa't kung ang sinoman ay mangmang, ay manatili siyang mangmang. 

kaya nga, manga kapatid ko, maningas na pakanasain ninyong makapanghula, at huwag ninyong 
ipagbawal ang magsalita nang manga wika. 

datapuwa't gawin ninyong may karapatan at may kaayusan ang lahat nang manga bagay. 

ngayo'y ipinatatalastas ko sa inyo, manga kapatid, ang evangelio na sa inyo'y aking ipinangaral, na inyo 
namang tinanggap, na siya naman ninyong pinananatilihan, 

sa pamamagitan naman nito'y ligtas kayo kung matiyaga ninyong iingatan ang salitang ipinangaral ko sa 
inyo, maliban na kung kayo'y nagsipanampalataya nang walang kabuluhan. 

sapagka't ibinigay ko sa inyo una sa lahat, ang akin namang tinanggap: na si cristo ay namatay dahil sa 
ating manga kasalanan, ayon sa manga kasulatan, 

at siya'y inilibing: at siya'y muling binuhay nang ikatlong araw ayon sa manga kasulatan, 

at siya'y napakita kay cefas, at saka sa labingdalawa, 

pagkatapos ay napakita sa mahigit na limang daang kapatid na paminsan, na ang karamihan sa manga 
ito'y nangabubuhay hanggang ngayon, datapuwa't ang manga iba'y nangatulog na, 

saka napakita kay santiago: at saka sa lahat nang manga apostol, 

at sa kahulihulihan, tulad sa isang ipinanganak sa di kapanahunan, ay napakita naman siya sa akin. 

ako nga ang pinakamaliit sa manga apostol, at hindi ako karapatdapat na tawaging apostol, sapagka't 
pinagusig ko ang iglesia nang diyos. 

datapuwa't sa pamamagitan nang biyaya nang diyos, ako nga'y ako; at ang kaniyang biyaya na ibinigay 
sa akin ay hindi nawawalan nang kabuluhan, bagkus ako'y malabis na nagpagal kay sa kanilang lahat: 
bagaman hindi ako, kundi ang biyaya nang diyos na sumasa akin. 

maging ako nga o sila, ay gayon ang aming ipinangangaral, at gayon ang inyong sinampalatayanan. 
kung si cristo nga'y ipinangangaral na siya'y muling binuhay sa manga patay, bakit ang ilan sa inyo ay 
nagsisipagsabi na walang pagkabuhay na maguli nang manga patay? 

datapuwa't kung walang pagkabuhay na maguli nang manga patay, ay hindi rin nga muling binuhay si 
cristo: 

at kung si cristo'y hindi muling binuhay, ay walang kabuluhan nga ang aming pangangaral, wala rin 
namang kabuluhan ang inyong pananampalataya. 

oo, at kami ay nasusumpungang manga saksing bulaan tungkol sa diyos, sapagka't aming sinasaksihan 
tungkol sa diyos, na kaniyang muling binuhay si cristo, na hindi siyang muling nabuhay, kung tunay nga 
ang manga patay ay hindi muling binubuhay. 

sapagka't kung hindi muling binubuhay ang manga patay, ay hindi rin nga muling binuhay si cristo: 

at kung si cristo ay hindi muling binuhay, ang inyong pananampalataya ay walang kabuluhan kayo'y nasa 
inyong manga kasalanan pa. 

kung gayon nga, ang manga nangatutulog din naman kay cristo ay pawang nangapahamak. 

kung sa buhay lamang na ito tayo nagsisiasa kay cristo, ay tayo sa lahat nang manga tao ang lalong 
kahabaghabag. 

datapuwa't si cristo nga'y muling binuhay sa manga patay na siya ay naging pangunahing bunga nang 
nangatutulog. 

sapagka't yamang sa pamamagitan nang tao'y dumating ang kamatayan, sa pamamagitan din naman 
nang tao'y dumating ang pagkabuhay na maguli sa manga patay. 

sapagka't kung paanong kay adam ang lahat ay nangamamatay, gayon din naman kay cristo ang lahat ay 
bubuhayin. 

datapuwa't ang bawa't isa'y sa kaniyang sariling katayuan, si cristo ang pangunahing bunga; pagkatapos 
ay ang manga kay cristo, sa kaniyang pagparito. 

kung magkagayo'y darating ang wakas, pagka ibibigay na niya ang kaharian sa diyos, sa makatuwid 
baga'y sa ama, pagka lilipulin na niya ang lahat nang paghahari, at lahat nang kapamahalaan at 
kapangyarihan. 

sapagka't kinakailangang siya'y maghari hanggang mailagay niya sa ilalim nang kaniyang manga 
talampakan ang lahat niyang manga kaaway. 

ang kahulihulihang kaaway na lilipulin ay ang kamatayan. 

sapagka't kaniyang pinasuko ang lahat nang manga bagay sa ilalim nang kaniyang paa. datapuwa't kung 
sinasabi, ang lahat nang manga bagay ay pinasuko, ay maliwanag na itinangi yaong nagpasuko nang 
lahat nang manga bagay sa kaniya. 

at kung ang lahat nang manga bagay ay mapasuko na sa kaniya, kung magkagayo'y ang anak rin ay 
pasusukuin naman sa nagpasuko nang lahat nang manga bagay sa kaniya, upang ang diyos ay maging 
lahat sa lahat. 

sa ibang paraan, anong gagawin nang manga binabautismuhan dahil sa manga patay? kung ang manga 
patay ay tunay na hindi muling binubuhay, bakit nga sila'y binabautismuhan dahil sa kanila? 

bakit baga naman tayo'y nanganganib bawa't oras? 

ipinahahayag ko alangalang sa ikaluluwalhati ninyo, manga kapatid, na taglay ko kay cristo jesus na 
panginoon natin na araw-araw ay nasa panganib nang kamatayan ako. 

kung ako'y nakipagbaka sa efeso laban sa manga ganid, ayon sa kaugalian nang tao, ano ang 
pakikinabangin ko? kung ang manga patay ay hindi muling binubuhay, magsikain at magsiinom tayo 
yamang bukas tayo'y mangamamatay. 

huwag kayong padaya: ang masasamang kasama ay sumisira nang magagandang ugali. 

gumising kayo nang ayon sa katuwiran, at huwag mangagkasala, sapagka't may manga ibang walang 
pagkakilala sa diyos: sinasabi ko ito upang kayo'y kilusin sa kahihiyan. 

datapuwa't sasabihin nang iba, paanong muling bubuhayin ang manga patay? at anong anyo nang 
katawan ang iparirito nila? 

ikaw na mangmang, ang inyong inihahasik ay hindi binubuhay maliban na kung mamatay: 

at ang iyong inihahasik ay hindi mo inihahasik ang katawang lilitaw, kundi ang butil lamang, na marahil 
ay trigo, o ibang bagay: 

datapuwa't ang diyos ay nagbibigay nang katawan dito ayon sa kaniyang minagaling, at sa bawa't binhi 
ay ang sariling katawan. 

hindi ang lahat nang laman ay magkasing-isang laman: kundi may laman sa manga tao, at ibang laman sa 
manga hayop, at ibang laman sa manga ibon, at ibang laman sa manga isda. 

mayroon namang manga katawang ukol sa langit, at manga katawang ukol sa lupa: datapuwa't iba ang 
kaluwalhatian nang ukol sa langit, at iba ang ukol sa lupa. 

iba ang kaluwalhatian nang araw, at iba ang kaluwalhatian nang buwan, at iba ang kaluwalhatian nang 
manga bituin: sapagka't ang isang bituin ay naiiba sa ibang bituin sa kaluwalhatian. 

gayon din naman ang pagkabuhay na maguli nang manga patay. itinatanim na may kasiraan: binubuhay 
na maguli na walang kasiraan, 

itinatanim na may pagkasiphayo: binubuhay na maguli na may kaluwalhatian: itinatanim na may 
kahinaan, binubuhay na maguli na may kapangyarihan: 

itinatanim na may katawang ukol sa lupa, binubuhay na maguli na katawang ukol sa espiritu. kung may 
katawang ukol sa lupa ay may katawang ukol sa espiritu naman. 

gayon din naman nasusulat, ang unang taong si adam ay naging kaluluwang buhay. ang huling adam ay 
naging espiritung nagbibigay buhay. 

bagaman ang ukol sa espiritu ay hindi siyang una, kundi ang ukol sa lupa: pagkatapos ang ukol sa 
espiritu. 

ang unang tao ay taga lupa na ukol sa lupa: ang ikalawang tao ay taga langit. 

kung ano ang ukol sa lupa, ay gayon din naman silang manga taga lupa: at kung ano ang ukol sa langit ay 
gayon din naman silang taga langit. 

at kung paanong tinaglay natin ang larawang ukol sa lupa, ay tataglayin din naman natin ang larawang 
ukol sa langit. 

sinasabi ko nga ito, manga kapatid, na ang laman at ang dugo ay hindi makapagmamana nang kaharian 
nang diyos, ni ang kasiraan ay magmamana nang walang kasiraan. 

narito, sinasaysay ko sa inyo ang isang hiwaga: hindi tayong lahat ay mangatutulog, nguni't tayong lahat 
ay babaguhin, 

sa isang sangdali, sa isang kisap-mata, sa huling pagtunog nang pakakak: sapagka't tutunog ang pakakak, 
at ang manga patay ay mangabubuhay na maguli na walang kasiraan, at tayo'y babaguhin. 

sapagka't kinakailangan na itong may kasiraan ay magbihis nang walang kasiraan, at itong may 
kamatayan ay magbihis nang walang kamatayan. 

datapuwa't pagka itong may kasiraan ay mabihisan nang walang kasiraan, at itong may kamatayan ay 
mabihisan nang walang kamatayan, kung magkakagayon ay mangyayari ang wikang nasusulat, nilamon 
nang pagtatagumpay ang kamatayan. 

saan naroon, oh kamatayan, ang iyong pagtatagumpay? saan naroon, oh kamatayan, ang iyong tibo? 
ang tibo nang kamatayan ay ang kasalanan, at ang kapangyarihan nang kasalanan ay ang kautusan: 
datapuwa't salamat sa diyos, na nagbibigay sa atin nang pagtatagumpay sa pamamagitan nang ating 
panginoong jesucristo. 

kaya nga, manga kapatid kong minamahal, kayo'y magsitatag, huwag makilos, na laging sumasagana sa 
gawa nang panginoon, yamang nalalaman ninyo na hindi walang kabuluhan ang inyong gawa sa 
panginoon. 

ngayon tungkol sa ambagan sa manga banal, ay gawin din naman ninyong gaya nang iniutos ko sa 
manga iglesia nang galacia. 

tuwing unang araw nang sanglinggo ang bawa't isa sa inyo ay magbukod na magsimpan, ayon sa 
kaniyang iginiginhawa, upang huwag nang gumawa nang manga ambagan sa pagpariyan ko. 

at pagdating ko, ang sinomang inyong mamagalingin, ay sila ang aking susuguin na may manga sulat 
upang makapagdala nang inyong abuloy sa jerusalem: 

at kung nararapat na ako naman ay pumaroon, sila'y isasama ko. 

nguni't ako'y paririyan sa inyo, pagkaraan ko sa macedonia; sapagka't magdaraan ako sa macedonia; 
datapuwa't marahil ako'y matitira sa inyo o makikisama sa inyo sa taginaw, upang ako'y tulungan ninyo 
sa aking paglalakbay saan man ako pumaroon. 

sapagka't hindi ko ibig na kayo'y makita ngayon sa paglalakbay, sapagka't inaasahan kong ako'y 
makikisama sa inyong kaunting panahon, kung itutulot nang panginoon. 

datapuwa't ako'y titigil sa efeso hanggang sa pentecostes, 

sapagka't sa akin ay nabuksan ang isang pintuang malaki at mapapakinabangan, at marami ang manga 
kaaway. 

ngayon kung dumating si timoteo, ingatan ninyo na siya'y mapasainyo na walang pangamba, sapagka't 
ginagawa niya ang gawain nang panginoon, na gaya ko rin naman: 

sinoman nga ay huwag humamak sa kaniya. kundi tulungan ninyo siyang payapa sa kaniyang 
paglalakbay, upang siya'y makaparito sa akin: sapagka't inaasahan ko siya'y kasama nang manga kapatid. 
nguni't tungkol sa kapatid na si apolos, ay ipinamanhik ko sa kaniyang malabis na siya'y pumariyan sa 
inyong kasama nang manga kapatid: at sa anomang paraan ay hindi niya kalooban na pumariyan 
ngayon, nguni't paririyan pagkakaroon niya nang panahon. 

magsipagingat kayo, mangagpakatibay kayo sa pananampalataya, kayo'y mangagpakalalake, kayo'y 
mangagpakalakas. 

gawin ninyo sa pagibig ang lahat ninyong ginagawa. 

ipinamamanhik ko nga sa inyo, manga kapatid (nalalaman ninyo na ang sangbahayan ni estefanas ay 
siyang pangunahing bunga nang acaya, at nangagsitalaga sa paglilingkod sa manga banal), 

na kayo'y pasakop naman sa manga gayon, at sa bawa't tumutulong sa gawa at nagpapagal. 

at ikinagagalak ko ang pagdating ni estefanas at ni fortunato at ni acaico: sapagka't ang kakulangan 
ninyo ay pinunan nila. 

sapagka't inaliw nila ang aking espiritu at ang inyo: magsikilala nga kayo sa manga gayon. 

binabati kayo nang manga iglesia sa asia. kayo'y binabating malabis sa panginoon ni aquila at ni prisca 
pati nang iglesiang nasa kanilang bahay. 

binabati kayo nang lahat nang manga kapatid. kayo'y mangagbatian nang halik na banal. 

ang bati ko, ni pablo na sinulat nang aking sariling kamay. 

kung ang sinoman ay hindi umiibig sa panginoon, ay maging takuwil siya. maranatha. 

ang biyaya nang panginoong jesucristo ay sumainyo nawa. 

ang aking pagibig kay cristo jesus ay sumainyo nawang lahat. siya nawa. 

si pablo, na apostol ni cristo jesus sa pamamagitan nang kalooban nang diyos, at si timoteo, na ating 
kapatid sa iglesia nang diyos na nasa corinto, kalakip nang lahat nang manga banal na nasa buong acaya. 
sumainyo nawa ang biyaya at kapayapaang mula sa diyos na ating ama at sa panginoong jesucristo. 
purihin nawa ang diyos at ama nang ating panginoong jesucristo, ang ama nang manga kaawaan at diyos 
nang buong kaaliwan, 

na siyang umaaliw sa atin sa lahat nang kapighatian, upang ating maaliw ang nangasa anomang 
kapighatian, sa pamamagitan nang pagaliw na inialiw din sa atin nang diyos. 

sapagka't kung paanong sumasagana sa atin ang manga sakit ni cristo, ay gayon din naman ang aming 
kaaliwan ay sumasagana sa pamamagitan ni cristo. 

datapuwa't maging kami man ay mapighati, ay para sa inyong kaaliwan at kaligtasan, o maging kami 
man ay maaliw ay para sa inyong kaaliwan, na siyang gumagawa sa pagdadalitang may pagtitiis nang 
manga gayon ding pagbabata na amin namang binabata: 

at ang aming pagasa tungkol sa inyo ay matibay; yamang nalalaman na kung paanong kayo'y manga 
karamay sa manga sakit, ay gayon din naman kayo sa kaaliwan. 

hindi namin ibig na kayo'y di makaalam, manga kapatid, nang tungkol sa manga kapighatian namin na 
nangyari sa asia, na kami ay totoong nabigatan, nang higit sa aming kaya, ano pa't kami ay nawalan na 
nang pagasa sa buhay: 

oo, kami'y nagkaroon sa aming sarili nang hatol sa kamatayan, upang huwag kaming magkatiwala sa 
amin ding sarili, kundi sa diyos na bumubuhay na maguli nang manga patay: 

na siyang sa amin ay nagligtas sa gayong lubhang malaking kamatayan, at nagliligtas: na siya naming 
inaasahan na siya namang magliligtas pa sa amin: 

kayo naman na nagsisitulong nang inyong panalangin na patungkol sa amin, upang dahil sa kaloob na 
ipinagkaloob sa amin sa pamamagitan nang marami, ay makapagpasalamat ang maraming tao dahil sa 
amin. 

sapagka't ang aming pagmamapuri ay ito, ang pagpapatotoo nang aming budhi, ayon sa kabanalan at 
pagtatapat sa diyos, hindi ayon sa karunungan nang laman, kundi sa biyaya nang diyos, na kami'y 
nagugali nang gayon sa sanglibutan at lalong sagana pa nga sa inyo. 

sapagka't hindi namin kayo sinusulatan nang ibang manga bagay, maliban na sa inyong binabasa, o 
kinikilala, at umaasa ako na inyong kikilalanin hanggang sa katapusan: 

gaya naman nang inyong bahagyang pagkilala sa amin, na kami'y inyong kapurihan, gayon din naman 
kayo'y sa amin, sa araw nang panginoong si jesus. 

at sa pagkakatiwalang ito ay ninasa kong pumariyan muna sa inyo, upang kayo'y mangagkaroon nang 
pangalawang pakinabang, 

at magdaan sa inyo na patungo sa macedonia, at muling buhat sa macedonia ay magbalik sa inyo, at 
nang tulungan ninyo ako sa paglalakbay ko sa judea. 

nang nasain ko nga ang ganito, ako baga kaya ay nagatubili? o ang manga bagay na ninasa ko, ay manga 
ninasa ko baga ayon sa laman, upang magkaroon sa akin nang oo, oo, at nang hindi, hindi? 

nguni't palibhasa'y ang diyos ay tapat, ang aming salita sa inyo ay di oo at hindi. 

sapagka't ang anak nang diyos, si jesucristo, na ipinangaral namin sa inyo, ako at si silvano at si timoteo, 
hindi naging oo at hindi, kundi sa kaniya ay naging oo. 

sapagka't maging gaano man ang manga pangako nang diyos, ay nasa kaniya ang oo: kaya nga naman na 
sa kaniya ang siya nawa sa ikaluluwalhati nang diyos sa pamamagitan namin. 

ngayon, siya na ang nagpapatibay sa amin na kasama ninyo kay cristo, at nagpahid sa atin, ay ang diyos, 
na siyang nagtatak naman sa atin, at nagbigay nang patotoo nang espiritu sa ating manga puso. 
datapuwa't ang diyos ang tinatawag kong maging saksi sa aking kaluluwa, na upang huwag kayong 
papagdamdamin ay hindi muna ako napariyan sa corinto. 

hindi sa kami ay may pagkapanginoon sa inyong pananampalataya, kundi kami ay manga tagatulong sa 
inyong katuwaan: sapagka't sa pananampalataya kayo'y nangagsisitatag. 

datapuwa't ito'y ipinasiya ko sa aking sarili, na hindi na ako muling paririyan sa inyo na may kalumbayan. 
sapagka't kung kayo'y palulumbayin ko, sino nga ang sa akin ay magpapagalak, kundi yaong 
pinalulumbay ko? 

at aking isinulat ang bagay ring ito, upang pagdating ko ay huwag akong magkaroon nang kalumbayan 
doon sa manga nararapat kong ikagalak, sa pagkakatiwala sa inyong lahat, na ang aking kagalakan ay 
kagalakan ninyong lahat. 

sapagka't sa malaking kapighatian at hapis nang puso ay sinulatan ko kayo na may maraming luha, hindi 
upang kayo'y palumbayin, kundi upang inyong makilala ang pagibig kong napakasagana sa inyo. 
datapuwa't kung ang sinoman ay nakapagpalumbay, hindi ako ang pinalumbay niya, kundi sa isang 
paraan ay kayong lahat (upang huwag kong higpitang totoo). 

sukat na sa gayon ang kaparusahang ito na ipinarusa nang marami, 

upang bagkus ninyong patawarin siya at aliwin siya, baka sa anomang paraan ay madaig ang gayon nang 
kaniyang malabis na kalumbayan. 

dahil dito'y ipinamamanhik ko sa inyo na papagtibayin ninyo ang pagibig sa kaniya. 

sapagka't dahil din sa bagay na ito ay sumulat ako, upang aking makilala ang katunayan tungkol sa inyo, 
kung kayo'y manga matalimahin sa lahat nang manga bagay. 

datapuwa't ang inyong pinatatawad nang anoman ay pinatatawad ko rin naman: sapagka't ang aking 
ipinatawad naman, kung ako'y nagpapatawad nang anoman, ay dahil sa inyo, sa harapan ni cristo: 
upang huwag kaming malamangan ni satanas: sapagka't kami ay hindi hangal sa kaniyang manga lalang. 
nang ako'y dumating nga sa troas dahil sa evangelio ni cristo, at nang mabuksan sa akin ang isang pinto 
sa panginoon, 

ay hindi ako nagkaroon nang katiwasayan sa aking espiritu, sapagka't hindi ko nasumpungan si tito na 
kapatid ko: datapuwa't pagkapagpaalam ko sa kanila, ako'y napasa macedonia. 

datapuwa't salamat sa diyos, na laging pinapagtatagumpay tayo kay cristo, at sa pamamagitan natin ay 
ipinahahayag ang samyo nang pagkakilala sa kaniya sa bawa't dako. 

sapagka't sa manga inililigtas, at sa manga napapahamak ay masarap tayong samyo ni cristo sa diyos, 
sa isa ay samyo mula sa kamatayan sa ikamamatay, at sa iba ay samyong mula sa kabuhayan sa 
ikabubuhay. at sino ang sapat sa manga bagay na ito? 

sapagka't hindi kami gaya nang karamihan na kinakalakal ang salita nang diyos: kundi sa pagtatapat, at 
gaya nang mula sa diyos, sa harapan nang diyos ay nagsasalita kami para kay cristo. 

pinasisimulan baga naming muli na ipagkapuri ang aming sarili? o kami baga ay nangangailangan gaya 
nang iba, nang manga sulat na papuri sa inyo, o mula sa inyo? 

kayo ay ang aming sulat, na nasusulat sa aming manga puso, nakikilala at nababasa nang lahat nang 
manga tao, 

yamang nahahayag na kayo'y sulat ni cristo, na pinangasiwaan namin, hindi isinulat nang tinta, kundi 
nang espiritu, nang diyos na buhay, hindi sa manga tapyas nang bato, kundi sa manga tapyas nang 
pusong laman. 

at ang gayong pagkakatiwala sa diyos ay taglay namin sa pamamagitan ni cristo: 

hindi sa kami ay sapat na sa aming sarili, upang isiping ang anoman ay mula sa ganang aming sarili; kundi 
ang aming kasapatan ay mula sa diyos, 

na sa amin naman ay nagpapaging sapat na manga ministro nang bagong tipan, hindi nang titik, kundi 
nang espiritu: sapagka't ang titik ay pumapatay, datapuwa't ang espiritu ay nagbibigay nang buhay. 
nguni't kung ang pangangasiwa nang kamatayan, na nasusulat, at nauukit sa manga bato, ay nangyaring 
may kaluwalhatian, ano pa't ang manga anak ni israel ay hindi makatitig sa mukha ni moises, dahil sa 
kaluwalhatian nang kaniyang mukha, na ang kaluwalhatiang ito'y lumilipas: 

paanong hindi lalong magkakaroon nang kaluwalhatian ang pangangasiwa nang espiritu? 

sapagka't kung ang pangangasiwa nang kahatulan ay may kaluwalhatian, ay bagkus pa ngang higit na 
sagana sa kaluwalhatian ang pangasiwang ukol sa katuwiran. 

sapagka't katotohanang ang pinaluwalhati ay hindi pinaluwalhati sa bagay na ito, nang dahil sa 
kaluwalhatiang sumasagana. 

sapagka't kung ang lumilipas ay may kaluwalhatian, ay lalo pang nananatili ay nasa kaluwalhatian. 
yaman ngang mayroong gayong pagasa ay ginagamit namin ang buong katapangan nang pananalita, 

at hindi gaya ni moises, na nagtalukbong nang kaniyang mukha upang ang manga anak ni israel ay 
huwag magsititig sa katapusan niyaong lumilipas: 

datapuwa't ang kanilang manga pagiisip ay nagsitigas: sapagka't hanggang sa araw na ito, pagka 
binabasa ang matandang tipan, ang talukbong ding iyon ay nananatili na hindi itinataas, na ito'y naalis sa 
pamamagitan ni cristo. 

datapuwa't hanggang sa araw na ito, kailan ma't binabasa ang manga aklat ni moises, ay may isang 
talukbong na nakatakip sa kanilang puso. 

nguni't kailan ma't magbalik sa panginoon, ay maaalis ang talukbong. 

ngayon ang panginoon ay siyang espiritu: at kung saan naroroon ang espiritu nang panginoon, doon ay 
may kalayaan. 

datapuwa't tayong lahat, na walang talukbong ang mukha na tumitinging gaya nang sa isang salamin sa 
kaluwalhatian nang panginoon, ay nababago tayo sa gayon ding larawan mula sa kaluwalhatian 
hanggang sa kaluwalhatian, na gaya nang mula sa panginoon na espiritu. 

kaya nga sa pagkakaroon namin nang ministeriong ito, ayon sa aming tinanggap na kaawaan, ay hindi 
kami nanghihina. 

bagkus tinanggihan namin ang manga kahiyahiyang bagay na nangatatago, na hindi kami nagsisilakad sa 
katusuhan, ni nagsisigamit man na may daya nang manga salita nang diyos, kundi sa pagpapahayag nang 
katotohanan ay ipinagtatagubilin ang aming sarili sa bawa't budhi nang manga tao sa harapan nang 
diyos. 

at kung ang aming evangelio ay natatalukbungan pa, ay may talukbong sa manga napapahamak: 

na binulag nang diyos nang sanglibutang ito ang manga pagiisip nang manga hindi nagsisisampalataya, 
upang sa kanila'y huwag sumilang ang kaliwanagan nang evangelio nang kaluwalhatian ni cristo, na 
siyang larawan nang diyos. 

sapagka't hindi namin ipinangangaral ang aming sarili, kundi si cristo jesus na panginoon, at kami ay gaya 
nang inyong manga alipin dahil kay cristo. 

yamang ang diyos, ang nagsabi, magniningning ang ilaw sa kadiliman, na siyang nagningning sa aming 
manga puso, upang magbigay nang liwanag nang pagkakilala sa kaluwalhatian nang diyos sa mukha ni 
Jesucristo. 

nguni't taglay namin ang kayamanang ito sa manga sisidlang-lupa, upang ang dakilang kalakhan nang 
kapangyarihan ay maging mula sa diyos, at huwag mula sa aming sarili, 

sa magkabikabila ay nangagigipit kami, gayon ma'y hindi nangaghihinagpis, nangatitilihan, gayon ma'y 
hindi nangawawalan nang pagasa, 

pinaguusig, gayon ma'y hindi pinababayaan, inilulugmok, gayon ma'y hindi nangasisira, 

laging saan ma'y tinataglay sa katawan ang kamatayan ni jesus, upang ang buhay ni jesus ay mahayag 
naman sa aming katawan. 

sapagka't kaming nangabubuhay ay laging ibinibigay sa kamatayan dahil kay jesus, upang ang buhay 
naman ni jesus ay mahayag sa aming lamang may kamatayan. 

kaya nga ang kamatayan ay gumagawa sa amin, datapuwa't ang buhay ay sa inyo. 

nguni't yamang mayroong gayon ding espiritu nang pananampalataya, na gaya nang nasusulat, 
sumampalataya ako, at kaya't nagsalita ako, kami naman ay nagsisisampalataya, at kaya't kami naman 
ay nangagsasalita, 

na aming nalalaman na ang bumuhay na maguli sa panginoong jesus ay siya ring bubuhay na maguli sa 
amin na kalakip ni jesus, at ihaharap kaming kasama ninyo. 

sapagka't ang lahat nang manga bagay ay dahil sa inyo, upang ang biyaya na pinarami sa pamamagitan 
nang marami, ay siyang magpasagana nang pagpapasalamat sa ikaluluwalhati nang diyos. 

kaya nga hindi kami nanghihimagod: bagama't ang aming pagkataong labas ay pahina, nguni't ang aming 
pagkataong loob ay nababago sa araw-araw. 

sapagka't ang aming magaang kapighatian, na sa isang sangdali lamang, ay siyang gumagawa sa amin 
nang lalo't lalong bigat nang kaluwalhatiang walang hanggan, 

samantalang kami ay nagsisitingin hindi sa manga bagay na nangakikita, kundi sa manga bagay na hindi 
nangakikita: sapagka't ang manga bagay na nangakikita ay may katapusan, datapuwa't ang manga bagay 
na hindi nangakikita ay walang hanggan. 

sapagka't nalalaman namin na kung masira ang aming bahay na tabernakulong ukol sa lupa, ay 
mayroong kaming isang gusaling mula sa diyos, bahay na hindi gawa nang manga kamay, walang 
hanggan, sa sangkalangitan. 

sapagka't tunay na sa ganito kami ay nagsisihibik, na nangagnanasang mabihisan kami nang aming 
tahanang mula sa langit: 

na kung mabihisan nga kami niyaon ay hindi kami mangasusumpungang hubad. 

sapagka't tunay na kaming nangasa tabernakulong ito ay nagsisihibik, na nangabibigatan, hindi sa 
ninanasa naming maging hubad, kundi ninanasa naming kami'y bihisan, upang ang may kamatayan ay 
lamunin nang buhay. 

ngayon ang gumawa sa amin nang bagay ding ito ay ang diyos, na nagbigay sa amin nang patotoo nang 
espiritu. 

kaya nga kami'y laging malakas ang loob, at nalalaman namin na, samantalang kami ay nangasa tahanan 
sa katawan, ay wala kami sa harapan nang panginoon. 

(sapagka't nagsisilakad kami sa pamamagitan nang pananampalataya, hindi sa pamamagitan nang 
paningin): 

na malakas ang loob namin, ang sabi ko, at ibig pa nga namin ang mawala sa katawan, at mapasa 
tahanan na kasama nang panginoon. 

kaya't ang amin namang pinagsisikapan, maging sa tahanan man o di man, ay maging kalugodlugod kami 
sa kaniya. 

sapagka't tayong lahat ay kinakailangang mahayag sa harapan nang hukuman ni cristo, upang 
tumanggap ang bawa't isa nang manga bagay na ginawa sa pamamagitan nang katawan, ayon sa ginawa 
niya, maging mabuti o masama. 

yamang nalalaman nga ang pagkatakot sa panginoon, ay aming hinihikayat ang manga tao, nguni't kami 
ay nangahahayag sa diyos, at inaasahan ko na kami ay nangahayag din naman sa inyong manga budhi. 
hindi namin ipinagkakapuring muli ang aming sarili sa inyo, kundi binibigyan namin kayo nang dahilan na 
ikaluluwalhati ninyo dahil sa amin, upang kayo'y mangagkaroon nang maisasagot sa manga 
nagpapaluwalhati sa anyo, at hindi sa puso. 

sapagka't kung kami ay maging manga ulol, ay para sa diyos: o maging kami ay mahinahon ang pagiisip, 
ay para sa inyo. 

sapagka't ang pagibig ni cristo ay pumipilit sa amin; sapagka't ipinasisiya namin ang ganito, na kung ang 
isa ay namatay dahil sa lahat, kung gayo'y lahat ay nangamatay, 

at siya'y namatay dahil sa lahat, upang ang nangabubuhay ay huwag nang mabuhay pa sa kanilang sarili, 
kundi doon sa namatay dahil sa kanila at muling nabuhay. 

kaya nga mula ngayon ay hindi namin nakikilala ang sinoman ayon sa laman: bagama't nakilala namin si 
cristo ayon sa laman, nguni't sa ngayo'y hindi na namin nakikilala siyang gayon. 

kaya't kung ang sinoman ay na kay cristo, siya'y bagong nilalang: ang manga dating bagay ay nagsilipas 
na; narito, sila'y pawang naging manga bago. 

datapuwa't ang lahat nang manga bagay ay pawang sa diyos, na pinakipagkasundo tayo sa kaniya rin sa 
pamamagitan ni cristo, at ibinigay sa amin ang ministerio sa pagkakasundo, 

sa makatuwid baga'y, na ang diyos kay cristo ay pinakipagkasundo ang sanglibutan sa kaniya rin, na hindi 
ibinibilang sa kanila ang kanilang manga kasalanan, at ipinagkatiwala sa amin ang salita nang 
pagkakasundo. 

kami nga'y manga sugo sa pangalan ni cristo, na waring namamanhik ang diyos sa pamamagitan namin: 
kayo'y pinamamanhikan namin sa pangalan ni cristo, na kayo'y makipagkasundo sa diyos. 

yaong hindi nakakilala nang kasalanan ay kaniyang inaring may sala dahil sa atin: upang tayo'y maging sa 
kaniya'y katuwiran nang diyos. 

at yamang kalakip niyang gumagawa ay ipinamamanhik din namin sa inyo na huwag ninyong tanggapin 
ang biyaya nang diyos na walang kabuluhan. 

(sapagka't sinasabi niya, sa panahong ukol kita'y pinakinggan, at sa araw nang pagliligtas kita'y 
sinaklolohan: narito, ngayon ang panahong ukol: narito, ngayon ang araw nang kaligtasan): 

na di nagbibigay nang kadahilanang ikatitisod sa anoman, upang ang aming ministerio ay huwag 
mapulaan, 

datapuwa't sa lahat nang manga bagay ay ipinagkakapuri namin ang aming sarili, gaya nang manga 
ministro nang diyos, sa maraming pagtitiis, sa manga kapighatian, sa manga pangangailangan, sa manga 
paghihinagpis, 

sa manga latay, sa manga pagkabilanggo, sa manga kaguluhan, sa manga gawa, sa manga pagpupuyat, 
sa manga pagaayuno, 

sa kalinisan, sa kaalaman, sa pagpapahinuhod, sa kagandahang-loob, sa espiritu santo, sa pagibig na 
hindi pakunwari, 

sa salita nang katotohanan, sa kapangyarihan nang diyos, sa pamamagitan nang manga sandata nang 
katuwiran sa kanan at sa kaliwa, 

sa pamamagitan nang karangalan at nang kasiraang puri, sa pamamagitan nang masamang ulat at nang 
mabuting ulat, gaya nang manga magdaraya gayon ma'y manga mapagtapat, 

waring hindi manga kilala, gayon ma'y manga kilalang mabuti, tulad sa nangaghihingalo, at narito, kami 
ay nangabubuhay, gaya nang manga pinarurusahan, at hindi pinapatay, 

tulad sa nangalulungkot, gayon ma'y laging nangagagalak, tulad sa manga dukha, gayon ma'y 
nangagpapayaman sa marami, gaya nang walang anomang pag-aari, gayon ma'y mayroon nang lahat 
nang manga bagay. 

ang aming bibig ay bukas para sa inyo, oh manga taga corinto, ang aming puso ay lumalaki. 

hindi kayo nangakasisikip sa amin, kundi nangasisikipan kayo sa inyong sariling pagibig. 

kaya nga bilang ganti sa gayong bagay (nangungusap akong gaya sa aking manga anak), ay mangagsilaki 
naman kayo. 

huwag kayong makipamatok nang kabilan sa manga di nagsisisampalataya: sapagka't anong pakikisama 
mayroon ang katuwiran at kalikuan? o anong pakikisama mayroon ang kaliwanagan sa kadiliman? 

at anong pakikipagkasundo mayroon si cristo kay belial? o anong bahagi mayroon ang sumasampalataya 
sa di sumasampalataya? 

at anong pakikipagkaisa mayroon ang templo nang diyos sa manga diyosdiyosan? sapagka't tayo'y 
templo nang diyos na buhay; gaya nang sabi nang diyos, mananahan ako sa kanila, at lalakad ako sa 
kanila, at ako'y magiging kanilang diyos, at sila'y magiging aking bayan. 

kaya nga, magsialis kayo sa kanila, at magsihiwalay kayo, sabi nang panginoon, at huwag kayong 
magsihipo nang manga bagay na marumi, at kayo'y aking tatanggapin, 

at ako sa inyo'y magiging ama, at sa akin kayo'y magiging manga anak na lalake at babae, sabi nang 
panginoong makapangyarihan sa lahat. 

yamang taglay natin ang manga pangakong ito, manga minamahal, ay magsipaglinis tayo sa lahat nang 
karumihan nang laman at nang espiritu, na pakasakdalin ang kabanalan sa takot sa diyos. 

buksan ninyo sa amin ang inyong manga puso: hindi namin inapi ang sinoman, hindi namin ipinasama 
ang sinoman, hindi namin dinaya ang sinoman. 

hindi ko sinasabi ito upang kayo'y hatulan: sapagka't sinabi ko na nang una, na kayo'y nasa aming manga 
puso upang magkasamang mamatay at magkasamang mabuhay. 

malaki ang katapangan ko nang pagsasalita sa inyo, malaki ang aking kapurihan dahil sa inyo: ako'y 
puspos nang kaaliwan, nananagana sa katuwaan sa lahat nang aming kapighatian. 

sapagka't nagsidating man kami sa macedonia ang aming laman ay hindi nagkaroon nang katiwasayan, 
kundi sa lahat kami ay pinipighati, sa labas ay manga pagbabaka, sa loob ay manga katakutan. 

gayon man ang diyos na umaaliw sa mabababang-loob, ay kami'y inaliw sa pamamagitan nang pagdating 
ni tito, 

at hindi lamang sa kaniyang pagdating, kundi naman sa kaaliwan nang inialiw sa kaniya dahil sa inyo, 
nang sa amin ay ibalita niya ang inyong pananabik, ang inyong kalumbayan, ang inyong pagmamalasakit 
dahil sa akin; ano pa't ako'y lubha pang nagalak. 

sapagka't bagaman ako'y nakapagpalumbay sa inyo sa aking sulat, ay hindi ko dinaramdam: bagama't 
aking dinamdam (sapagka't akin ngang natatalastas na ang sulat na yaon ay nakapagpalumbay sa inyo, 
bagama't sa maikling panahon lamang), 

ngayo'y nagagalak ako, hindi dahil sa inyong pagkalumbay, kundi dahil sa inyong manga pagkalumbay na 
ikapagsisisi: sapagka't kayo'y pinalumbay sa paraang ukol sa diyos, upang sa anoman ay huwag kayong 
mangagkaroon nang kalugihan dahil sa amin. 

sapagka't ang kalumbayang mula sa diyos, ay gumagawa nang pagsisisi sa ikaliligtas, na hindi 
ikalulungkot: datapuwa't ang kalumbayang ayon sa sanglibutan ay ikamamatay. 

narito nga, ito rin ang inyong ikinalulumbay na mula sa diyos, gaanong sikap na pagiingat ang sa inyo'y 
ginawa, oo't gaanong pagtatanggol nang inyong sarili, oo't gaanong pagkagalit, oo't gaanong katakutan, 
oo't gaanong pananabik, oo't gaanong pagmamalasakit, oo't gaanong paghihiganti! sa lahat ay napakita 
kayong dalisay sa bagay na ito. 

kaya nga, bagama't ako'y sumulat sa inyo, ay hindi dahil doon sa gumawa nang kamalian, ni dahil doon 
sa nagbata nang kamalian, kundi upang maihayag sa inyo ang inyong masikap na pagiingat sa amin sa 
harapan nang diyos. 

kaya't kami'y pawang nangaaliw: at sa aming pagkaaliw ay bagkus pang nangagalak kami dahil sa 
kagalakan ni tito, sapagka't ang kaniyang espiritu ay inaliw ninyong lahat. 

sapagka't kung ako ay nagmapuri nang anoman sa kaniya dahil sa inyo, ay hindi ako nahiya: datapuwa't 
kung paanong sinabi namin ang lahat nang manga bagay sa inyo sa katotohanan, ay gayon din naman 
ang aming pagmamapuri na ginawa ko sa harap ni tito ay nasumpungang totoo. 

at ang kaniyang pagibig ay lubha pang nanagana sa inyo, samantalang naaalaala niya ang pagtalima 
ninyong lahat, kung paanong siya'y tinanggap ninyo na may takot at panginginig. 

ako'y nagagalak na sa lahat nang manga bagay ay mayroon akong lubos na pagtitiwala sa inyo. 

bukod dito, manga kapatid, ay ipinatatalastas namin sa inyo ang biyaya nang diyos na ipinagkaloob sa 
manga iglesia nang macedonia; 

kung paanong sa maraming pagsubok sa kapighatian ang kasaganaan nang kanilang katuwaan at ang 
kanilang malabis na karukhaan ay sumagana sa kayamanan nang kanilang kagandahang-loob. 

sapagka't ayon sa kanilang kaya, ay nagpapatotoo ako at higit pa sa kanilang kaya, ay nagsiabuloy sila sa 
sariling kalooban, 

na lubhang ipinamamanhik sa amin ang tungkol sa biyayang ito at sa pakikisama sa pangangasiwa nang 
manga abuloy sa manga banal: 

at ito, ay hindi ayon sa aming inaasahan, kundi ibinigay muna nila ang kanilang sarili sa panginoon, at sa 
amin sa pamamagitan nang kalooban nang diyos. 

ano pa't namanhik kami kay tito, na yamang siya'y nagpasimula nang una, ay siya na rin ang gumanap sa 
inyo nang biyayang ito. 

datapuwa't yamang kayo'y nagsisisagana sa lahat nang manga bagay, sa pananampalataya, at 
pananalita, at kaalaman, at sa buong kasipagan, at sa inyong pagibig sa amin ay magsisagana naman 
kayo sa biyayang ito. 

hindi ako nangungusap na tulad sa naguutos, kundi gaya nang sumusubok sa pamamagitan nang 
kasipagan nang iba ang katapatan naman nang inyong pagibig. 

sapagka't nalalaman ninyo ang biyaya nang ating panginoong jesucristo, na, bagaman siya'y mayaman, 
gayon ma'y nagpakadukha dahil sa inyo, upang sa pamamagitan nang kaniyang karukhaan ay 
magsiyaman kayo. 

at sa ganito'y ibinibigay ko ang aking pasiya: sapagka't ito'y nararapat sa inyo, na naunang 
nangagpasimula na may isang taon na, hindi lamang sa paggawa, kundi naman sa pagnanais. 
datapuwa't ngayo'y tapusin din naman ninyo ang paggawa, upang kung paanong nagkaroon nang sikap 
nang pagnanais, ay gayon din namang magkaroon nang pagkatapos ayon sa inyong kaya. 

sapagka't kung may sikap, ay tinatanggap ayon sa tinataglay, hindi ayon sa di tinataglay. 

sapagka't hindi ko sinasabi ito upang ang manga iba ay magaanan at kayo'y mabigatan, 

kundi ayon sa pagkakapantay-pantay: ang inyong kasaganaan ay naging abuloy sa panahong ito sa 
kanilang kakulangan, upang ang kanilang kasaganaan naman ay maging abuloy sa inyong kailangan, 
upang magkaroon nang pagkakapantaypantay. 

gaya nang nasusulat, ang nagtipon nang marami ay hindi naglabis: at ang nagtipon nang kaunti ay hindi 
kinulang. 

datapuwa't salamat sa diyos, na naglalagay sa puso ni tito niyaong masikap na pagiingat sa inyo. 
sapagka't tunay na tinanggap niya ang aming pamanhik, nguni't palibhasa'y lubha siyang masikap, ay 
napariyan sa inyo sa kaniyang sariling kalooban. 

at sinugo naming kasama niya ang kapatid na ang kaniyang kapurihan sa evangelio ay sa lahat nang 
manga iglesia: 

at hindi lamang gayon, kundi siya naman ang inihalal nang manga iglesia na maglakbay na kasama namin 
tungkol sa biyayang ito, na pinangangasiwaan namin sa ikaluluwalhati nang panginoon, at upang 
ipamalas ang aming sikap: 

na iniilagan ito, na sinoma'y huwag kaming sisihin tungkol sa abuloy na ito na aming pinangangasiwaan: 
sapagka't iniisip namin ang manga bagay na kapuripuri, hindi lamang sa paningin nang panginoon, kundi 
naman sa paningin nang manga tao. 

at aming sinugong kasama nila ang aming kapatid, na aming nasubok na madalas na masikap sa 
maraming bagay, datapuwa't ngayon ay lalo nang masikap, dahil sa malaking pagkakatiwala niya sa inyo. 
kung may magsiyasat tungkol kay tito, siya'y aking kasama at kamanggagawa sa pagpapagal sa inyo, o sa 
aming manga kapatid, sila'y manga sugo nang manga iglesia, at kaluwalhatian ni cristo. 

inyo ngang ipakita sa kanila sa harapan nang manga iglesia ang katunayan nang inyong pagibig, at nang 
aming pagmamapuri dahil sa inyo. 

sapagka't tungkol sa pangangasiwa nang manga abuloy sa manga banal, ay kalabisan na sa akin ang 
isulat ko pa. 

sapagka't nakikilala ko ang inyong sikap, na aking ipinagmamapuri tungkol sa inyo sa manga taga 
macedonia, na ang acaya ay nahahandang isang taon na, at ang inyong pagsisikap ay nakapagudyok sa 
lubhang marami sa kanila. 

datapuwa't sinugo ko ang manga kapatid, upang ang aming pagmamapuri dahil sa inyo ay huwag 
mawalan nang kabuluhan sa bagay na ito, na, ayon sa aking sinabi, kayo'y mangakapaghanda: 

baka sakaling sa anomang paraan kung magsirating na kasama ko ang ilang taga macedonia at kayo'y 
maratnang hindi nangahahanda, kami (upang huwag sabihing kayo) ay mangapahiya sa pagkakatiwalang 
ito. 

iniisip ko ngang kailangang ipamanhik sa manga kapatid, na mangaunang pumariyan sa inyo, at ihanda 
agad ang inyong abuloy na ipinangako nang una, upang ito'y maihanda na gaya nang abuloy, at hindi 
gaya nang sapilitan. 

datapuwa't sinasabi ko, ang naghahasik nang bahagya na ay magaani namang bahagya na, at ang 
naghahasik na sagana ay magaani namang sagana. 

magbigay ang bawa't isa ayon sa ipinasiya nang kaniyang puso: huwag mabigat sa loob, o dahil sa 
kailangan: sapagka't iniibig nang diyos ang nagbibigay na masaya. 

at maaaring gawin nang diyos na ang lahat nang biyaya ay magsisagana sa inyo: upang kayo, na 
mayroong laging buong kaya sa lahat ay magsipanagana sa bawa't mabuting gawa: 

gaya nang nasusulat, siyang nagsabog, siyang nagbigay sa manga dukha, ang kaniyang katuwiran ay 
nananatili magpakailan man. 

at ang nagbibigay nang binhi sa naghahasik at nang tinapay na pinakapagkain, ay magbibigay at 
magpaparami nang inyong binhi upang ihasik, at magdaragdag nang manga bunga nang inyong 
katuwiran: 

yamang kayo'y pinayaman sa lahat nang manga bagay na ukol sa lahat nang kagandahang-loob, na 
nagsisigawa sa pamamagitan namin nang pagpapasalamat sa diyos. 

sapagka't ang pangangasiwa sa paglilingkod na ito ay hindi lamang tumatakip sa pangangailangan nang 
manga banal, kundi naman umaapaw sa pamamagitan nang maraming pagpapasalamat sa diyos, 
palibhasa'y sa pagsubok sa inyo sa pamamagitan nang ministeriong ito ay niluluwalhati nila ang diyos 
dahil sa pagtalima nang inyong pagkilala sa evangelio ni cristo, at dahil sa kagandahang-loob nang 
inyong ambag sa kanila at sa lahat, 

samantalang sila rin naman, sa panalanging patungkol sa inyo, ay nananabik sa inyo dahil sa saganang 
biyaya nang diyos sa inyo. 

salamat sa diyos dahil sa kaniyang kaloob na di masabi. 

ako ngang si pablo ay namamanhik sa inyo alangalang sa kaamuang-loob at kapakumbabaan ni cristo, 
ako na sa harapan ninyo ay mapagpakumbaba sa gitna ninyo, nguni't ako'y lubhang malakas ang loob 
kung wala sa harapan ninyo: 

oo, ako'y namamanhik sa inyo, upang kung ako'y nahaharap ay huwag akong magpakita nang 
katapangang may pagkakatiwala na ipinasiya kong ipagmatapang laban sa ilang nagiisip sa amin, na 
waring kami ay nagsisilakad nang ayon sa laman. 

sapagka't bagaman kami ay nagsisilakad sa laman, ay hindi kami nangakikipagbakang ayon sa laman. 
(sapagka't ang manga sandata nang aming pakikilaban ay hindi ukol sa laman, kundi sa harapan nang 
diyos ay may kapangyarihang gumiba nang manga kuta), 

na siyang gumigiba nang manga maling haka, at nang bawa't bagay na matayog na nagmamataas laban 
sa karunungan nang diyos, at bumibihag sa lahat nang pagiisip sa pagtalima kay cristo, 

at nangahahanda upang maghiganti sa lahat nang pagsuway, kung maganap na ang inyong pagtalima. 
minamasdan ninyo ang manga bagay na nahaharap sa inyong mukha. kung ang sinoman ay mayroong 
pagkakatiwala sa kaniyang sarili na siya'y kay cristo, ay muling dilidilihin ito sa kaniyang sarili na, kung 
paanong siya'y kay cristo, kami naman ay gayon din. 

sapagka't bagaman ako ay magmapuri nang marami tungkol sa aming kapamahalaan (na ibinigay nang 
panginoon sa ikapagtitibay sa inyo, at hindi sa ikagigiba ninyo) ay hindi ako mapapahiya. 

upang huwag akong wari'y ibig ko kayong pangilabutin sa takot sa aking manga sulat. 

sapagka't, sinasabi nila, ang kaniyang manga sulat, ay malaman at mabisa, datapuwa't ang anyo nang 
kaniyang katawan ay mahina, at ang kaniyang pananalita ay walang kabuluhan. 

bayaang isipin nang isang gayon ito, na, kung ano kami sa pananalita sa manga sulat pagka kami ay wala 
sa harapan, ay gayon din kami naman sa gawa pagka kami ay nahaharap. 

sapagka't hindi kami nangagmamatapang na makibilang o makitulad sa manga ilan doon sa manga 
nagmamapuri sa kanilang sarili: nguni't sila na sinusukat ang kanilang sarili sa kanila rin, at kanilang 
itinutulad ang sarili sa kanila rin ay manga walang unawa. 

datapuwa't hindi naman ipinagmamapuri ang labis sa aming sukat, kundi ayon sa sukat nang 
hangganang sa amin ay ipinamamahagi nang diyos, na gaya nang sukat, upang umabot hanggang sa 
inyo. 

sapagka't hindi kami nagsisilagpas nang higit, na waring hindi na namin kayo aabutin: sapagka't 
hanggang sa inyo naman ay nagsirating kami sa evangelio ni cristo: 

na hindi namin ipinagmamapuri ang labis sa aming sukat, sa makatuwid baga'y ang manga gawa nang 
ibang manga tao, kundi yamang may pagasa, na ayon sa paglago nang inyong pananampalataya, kami'y 
pupurihin sa inyo ayon sa aming hangganan sa lalong kasaganaan, 

upang ipangaral ang evangelio sa manga dako pa roon nang lupain ninyo, at huwag kaming 
mangagmapuri sa hangganan nang iba tungkol sa manga bagay na nangahahanda na sa amin. 
datapuwa't ang nagmamapuri ay magmapuri sa panginoon. 

sapagka't hindi subok ang nagtatagubilin sa kaniyang sarili, kundi ang ipinagtatagubilin nang panginoon. 

kahimanawari'y mapagtiisan ninyo ako sa kaunting kamangmangan: nguni't tunay na ako'y inyong 
pinagtitiisan. 

sapagka't ako'y naninibugho tungkol sa inyo nang panibughong ukol sa diyos: sapagka't kayo'y aking 
pinapagasawa sa isa, upang kayo'y maiharap ko kay cristo na tulad sa dalagang malinis. 

nguni't ako'y natatakot, baka sa anomang paraan, kung paanong si eva ay nadaya nang ahas sa kaniyang 
katusuhan, ang inyong walang malay at malinis na manga pagiisip na kay cristo ay pasamain. 

sapagka't kung yaong paririto ay mangaral nang ibang jesus, na hindi namin ipinangaral, o kung kayo'y 
nagsisitanggap nang ibang espiritu na hindi ninyo tinanggap, o ibang evangelio na hindi ninyo tinanggap, 
ay mabuting pagtiisan ninyo. 

sapagka't inaakala kong sa anoman ay hindi ako huli sa lubhang manga dakilang apostol. 

datapuwa't bagaman ako ay magaspang sa pananalita, gayon ma'y hindi ako sa kaalaman, hindi, kundi 
sa lahat nang paraan ay ipinahayag namin ito sa inyo. 

ako nga baga'y nagkasala sa pagpapakababa ko sa aking sarili, upang kayo'y mangataas dahil sa 
ipinangaral ko sa inyo na walang bayad ang evangelio nang diyos? 

aking sinamsaman ang ibang manga iglesia, sa pagtanggap ko nang upa sa kanila, upang ipangasiwa ko 
sa inyo, 

at pagka ako'y kaharap ninyo at ako'y nagkukulang nang ikabubuhay, ako'y hindi naging pasan sa kanino 
man, sapagka't manga kapatid nang sila'y manggaling sa macedonia ay tumakip nang aming 
pangangailangan, at sa lahat nang manga bagay ay pinagingatan kong huwag maging pasanin ninyo, at 
magiingat nga ako. 

kung paanong nasa akin ang katotohanan ni cristo, sinoman ay hindi makapipigil sa akin sa 
pagmamapuring ito sa manga dako nang acaya. 

bakit? sapagka't hindi ko baga kayo iniibig? nalalaman nang diyos. 

datapuwa't ang aking ginagawa ay siya kong gagawin, upang maputol ko ang kadahilanan sa manga 
nagnanasa nang kadahilanan, upang sa anomang ipinagmamapuri nila ay mangasumpungan sila na gaya 
namin. 

sapagka't ang manga gayong tao ay manga bulaang apostol, manga magdarayang manggagawa, na 
nangagpapakunwaring manga apostol ni cristo. 

at hindi katakataka: sapagka't si satanas man ay nagpapakunwaring anghel nang kaliwanagan. 

hindi malaking bagay nga na ang kaniyang manga ministro naman ay magpakunwari na waring ministro 
nang katuwiran, na ang kanilang wakas ay masasangayon sa kanilang manga gawa. 

muling sinasabi ko, huwag isipin nang sinoman na ako'y mangmang: nguni't kung gayon, gayon ma'y 
tanggapin ninyo akong gaya nang isang mangmang, upang ako naman ay makapagmapuri nang kaunti. 
ang ipinangungusap ko ay hindi ko ipinangungusap ayon sa panginoon, kundi gaya nang sa 
kamangmangan, sa pagkakatiwalang ito sa pagmamapuri. 

yamang maraming nagmamapuri ayon sa laman, ako nama'y magmamapuri. 

sapagka't pinagtitiisan ninyo na may kasayahan ang manga mangmang, palibhasa'y marurunong kayo. 
sapagka't inyong pinagtitiisan ang sinoman, kung kayo'y inaalipin, kung kayo'y sinasakmal, kung kayo'y 
binibihag, kung siya'y nagpapalalo, kung kayo'y sinasampal sa mukha. 

sinasalita ko ang tungkol sa kapulaan, na wari ay naging mahina kami. nguni't kung ang sinoman ay 
matapang sa anoman (nangungusap ako sa kamangmangan), ako'y matapang din naman. 

sila baga'y manga hebreo? ako man. sila baga'y manga israelita? ako man. sila baga'y binhi ni abraham? 
ako man. 

sila baga'y manga ministro ni cristo? (ako'y nangungusap na waring nasisira ang bait) lalo pa ako, sa 
pagpapagal ako'y lubhang sagana, sa manga bilangguan ay lubhang madalas, sa manga palo ay walang 
bilang, sa manga ikamamatay ay malimit. 

sa manga judio ay makalimang tumanggap ako nang tigaapat na pung palo, kulang nang isa. 

makaitlong ako'y hinampas nang manga panghampas, minsan ako'y binato, makaitlong ako'y nabagbag, 
isang araw at isang gabi na ako'y nasa kalaliman nang dagat, 

sa manga paglalakbay ay madalas, sa manga kapanganiban sa manga ilog, sa manga kapanganiban sa 
manga tulisan, sa manga kapanganiban sa aking manga kababayan, sa manga kapanganiban sa manga 
gentil, sa manga kapanganiban sa bayan, sa manga kapanganiban sa manga ilang, sa manga 
kapanganiban sa dagat, sa manga kapanganiban sa gitna nang manga bulaang kapatid, 

sa pagpapagal at sa pagdaramdam, sa manga pagpupuyat ay madalas, sa gutom at uhaw, manga 
pagaayuno ay madalas, sa ginaw at kahubaran. 

bukod sa manga bagay na yaon, ay may umiinis sa akin sa araw-araw, ang kabalisahan dahil sa lahat 
nang manga iglesia. 

sino ang nanghina, at ako'y hindi nanghina? sino ang napapatisod, at ako'y di nagdaramdam? 

kung kinakailangang ako'y magmapuri, ako'y magmamapuri sa manga bagay na nauukol sa aking 
kahinaan. 

ang diyos at ama nang panginoong jesus, na mapalad magpakailan pa man, ang nakakaalam na ako'y 
hindi nagsisinungaling. 

sa damasco ay binantayan nang gobernador na sakop nang haring aretas ang bayan nang manga taga 
damasco, upang ako'y hulihin: 

at sa isang dungawan, ay napahugos ako sa kuta, sa isang balaong, at ako'y nakatanan sa kanilang 
manga kamay. 

kinakailangang ako'y magmapuri, bagaman ito'y hindi nararapat, nguni't aking sasaysayin ang manga 
pangitain ko at manga pahayag nang panginoon. 

nakikilala ko ang isang lalake kay cristo, na mayroong nang labingapat na taon (maging sa katawan, 
aywan ko: o maging sa labas nang katawan, aywan ko: diyos ang nakaaalam) na inagaw hanggang sa 
ikatlong langit. 

at nakikilala ko ang taong iyan (maging sa katawan, o sa labas nang katawan, aywan ko, diyos ang 
nakaaalam), 

na kung paanong siya'y inagaw sa paraiso, at nakarinig nang manga salitang di masayod na hindi 
nararapat salitain nang tao. 

tungkol sa taong yaon ako'y magmamapuri: nguni't tungkol sa aking sarili ay hindi ako magmamapuri, 
maliban na sa aking manga kahinaan. 

sapagka't kung ibigin kong ako'y magmapuri, ay hindi ako magiging mangmang, sapagka't sasalitain ko 
ang katotohanan: nguni't nagpipigil ako, baka ang sinoman ay magakalang ako'y mataas sa nakikita niya 
sa akin, o naririnig sa akin. 

at nang ako'y huwag magpalalo nang labis dahil sa kadakilaan nang manga pahayag, ay binigyan ako 
nang isang tinik sa laman, nang isang sugo ni satanas, upang ako'y tampalin, nang ako'y huwag 
magpalalo nang labis. 

tungkol dito'y makaitlo akong nanalangin sa panginoon, upang ilayo ito sa akin. 

at siya'y nagsabi sa akin, ang aking biyaya ay sapat na sa iyo: sapagka't ang aking kapangyarihan ay 
nagiging sakdal sa kahinaan. kaya't bagkus akong magmamapuri na may malaking galak sa aking 
kahinaan upang manahan nawa sa akin ang kapangyarihan ni cristo. 

kaya nga ako'y nagagalak sa manga kahinaan, sa manga pagkaapi, sa manga pangangailangan, sa manga 
pagkakausig, sa manga paghihinagpis, dahil kay cristo: sapagka't pagka ako'y mahina, ako nga'y malakas. 
ako'y naging mangmang: pinilit ninyo ako, ako sana'y dapat ninyong purihin: sapagka't sa anoman ay 
hindi ako naging huli sa lubhang manga dakilang apostol, bagaman ako'y walang kabuluhan. 

tunay na ang manga tanda nang apostol ay pawang nangyari sa inyo sa buong pagtitiis, sa pamamagitan 
nang manga tanda at manga kababalaghan at nang manga gawang makapangyarihan. 

sapagka't ano nga ang inyong ikinahuli sa ibang manga iglesia, kundi ang ako'y hindi naging pasanin 
ninyo? ipatawad ninyo sa akin ang kamaliang ito. 

narito, ito ang ikatlo na ako'y handang pumariyan sa inyo, at ako'y hindi magiging pasanin ninyo: 
sapagka't hindi ko hinahanap ang inyo, kundi kayo: sapagka't hindi nararapat ipagtipon nang manga 
anak ang manga magulang, kundi nang manga magulang ang manga anak. 

at ako'y gugugol nang may malaking kagalakan at pagugugol dahil sa inyong manga kaluluwa. kung 
kayo'y iniibig ko nang lalong higit, ako baga'y iniibig nang kaunti? 

datapuwa't magkagayon man, ako'y hindi naging pasan sa inyo; kundi dahil sa pagkatuso ko, kayo'y 
hinuli ko sa daya. 

kayo baga'y aking dinaya sa pamamagitan nang sinoman sa manga sinugo sa inyo? 

pinamanhikan ko si tito, at sinugo kong kasama niya ang kapatid. kayo baga'y dinaya ni tito? hindi baga 
kami ay nagsilakad sa isang espiritu? hindi baga kami ay nagsisunod sa gayon ding manga hakbang? 
iniisip ninyo na sa buong panahong ito'y kami ay nangagdadahilan sa inyo. sa paningin nang diyos ay 
nangagsasalita kami sa pangalan ni cristo. datapuwa't ang lahat nang manga bagay, manga minamahal, 
ay sa inyong manga ikatitibay. 

natatakot nga ako na baka sa anomang paraan, kung ako'y dumating ay kayo'y masumpungan kong 
hindi gaya nang ibig ko, at ako ay inyong masumpungang hindi gaya nang ibig ninyo: baka sa anomang 
paraan ay magkaroon nang pagtatalo, manga paninibugho, manga kagalitan, manga pagkakampikampi, 
manga pagsirang-puri, manga paghatid-dumapit, manga kapalaluan, manga pagkakagulo, 

baka pagka ako'y dumating na muli ay ako'y pababain nang diyos ko sa harapan ninyo, at ako'y 
malumbay dahil sa marami sa nangagkasalang una, at hindi nangagsisi sa karumihan at sa pakikiapid at 
sa kalibugan na ginawa nila. 

ito ang ikatlo na ako'y paririyan sa inyo. sa bibig nang dalawang saksi o nang tatlo ay papagtibayin ang 
bawa't salita. 

sinabi ko na nang una, at muling aking ipinagpapauna, gaya nang ako'y nahaharap nang ikalawa, gayon 
din ngayon, na ako'y wala sa harapan, sa manga nagkasala nang una, at sa manga iba pa, na kung ako'y 
pumariyang muli ay hindi ko na patatawarin, 

yamang nagsisihanap kayo nang isang katunayan na si cristo ay nagsasalita sa akin, na siya sa inyo'y 
hindi mahina, kundi sa inyo'y makapangyarihan: 

sapagka't siya'y ipinako sa krus dahil sa kahinaan, gayon ma'y nabubuhay siya dahil sa kapangyarihan 
nang diyos. sapagka't kami naman ay sa kaniya'y mahihina, nguni't kami ay mabubuhay na kasama niya 
sa kapangyarihan nang diyos sa inyo. 

siyasatin ninyo ang inyong sarili, kung kayo'y nangasa pananampalataya, subukin ninyo ang inyong sarili. 
hindi baga ninyo nalalaman sa ganang inyong sarili, na si jesucristo ay nasa inyo? maliban na nga kung 
kayo'y itinakuwil na. 

nguni't inaasahan ko na inyong mangakikilala na kami ay hindi itinakuwil. 

ngayo'y idinadalangin namin sa diyos na kayo'y huwag magsigawa nang masama, hindi upang kami'y 
mangakitang subok, kundi upang gawin ninyo ang may karangalan, kahit kami'y maging gaya nang 
itinakuwil. 

sapagka't kami'y walang anomang magagawang laban sa katotohanan, kundi ayon sa katotohanan. 
sapagka't kami'y natutuwa kung kami'y mahihina, at kayo'y malalakas: at ito naman ang idinadalangin 
namin, sa makatuwid baga'y ang inyong pagkasakdal. 

dahil dito'y sinusulat ko ang manga bagay na ito samantalang ako'y wala sa harapan, upang kung nasa 
harapan ay huwag akong gumamit nang kabagsikan, ayon sa kapamahalaang ibinibigay sa akin nang 
panginoon sa ikatitibay, at hindi sa ikagigiba. 

sa katapustapusan, manga kapatid, paalam na. mangagpakasakdal kayo, mangaaliw kayo, mangagkaisa 
kayo nang pagiisip, mangabuhay kayo sa kapayapaan: at ang diyos nang pagibig at nang kapayapaan ay 
sasa inyo. 

mangagbatian ang isa't isa sa inyo nang banal na halik. 

binabati kayo nang lahat nang manga banal. 


1288 


ang biyaya nang panginoong jesucristo, at ang pagibig nang diyos, at ang pakikipisan nang espiritu santo 
ay sumainyo nawang lahat. 

si pablo, na apostol (hindi mula sa manga tao, ni sa pamamagitan man nang tao, kundi sa pamamagitan 
ni jesucristo, at nang diyos ama, na siyang sa kaniya'y muling bumuhay:) 

at ang lahat nang manga kapatid na manga kasama ko, sa manga iglesia nang galacia: 

sumainyo nawa ang biyaya at kapayapaang mula sa diyos na ama, at sa ating panginoong jesucristo, 

na siyang nagbigay sa kaniyang sarili dahil sa ating manga kasalanan, upang tayo'y mailigtas dito sa 
kasalukuyang masamang sanglibutan, ayon sa kalooban nang ating diyos at ama: 

na sumakaniya ang kaluwalhatian magpakailan man. siya nawa. 

ako'y namamangha na kay dali ninyong nagsilipat sa ibang evangelio buhat sa tumawag sa inyo sa biyaya 
ni cristo: 

na ito'y hindi ibang evangelio: kundi mayroong ilan na sa inyo'y nagsisiligalig, at nangagiibig na pasamain 
ang evangelio ni cristo. 

datapuwa't kahima't kami, o isang anghel na mula sa langit, ang mangaral sa inyo nang anomang 
evangelio na iba sa aming ipinangangaral sa inyo, ay matakuwil. 

ayon sa aming sinabi nang una, ay muling gayon ang aking sinasabi ngayon, kung ang sinoman ay 
mangaral sa inyo nang anomang evangelio na iba kay sa inyong tinanggap na, ay matakuwil. 

sapagka't ako baga'y nanghihikayat ngayon sa manga tao o sa diyos? o ako baga'y nagsisikap na 
magbigay-lugod sa manga tao? kung ako'y magbibigay-lugod pa sa manga tao, ay hindi ako magiging 
alipin ni cristo. 

sapagka't aking ipinatatalastas sa inyo, manga kapatid, tungkol sa evangelio na aking ipinangaral, na ito'y 
hindi ayon sa tao. 

sapagka't hindi ko tinanggap ito sa tao, ni itinuro man sa akin, kundi aking tinanggap sa pamamagitan 
nang pahayag ni jesucristo. 

sapagka't inyong nabalitaan ang aking pamumuhay nang nakaraang panahon sa relihion nang manga 
judio, kung paanong aking inuusig na malabis, at nilipol ang iglesia nang diyos: 

at ako'y nangunguna sa relihion nang manga judio nang higit kay sa marami sa aking manga kasing 
gulang sa aking manga kababayan, palibhasa'y totoong masikap ako sa manga sali't-saling sabi nang 
aking manga magulang. 

nguni't nang magalingin nang diyos na siyang sa akin ay nagbukod, buhat pa sa tiyan nang aking ina, at 
ako'y tawagin sa pamamagitan nang kaniyang biyaya, 

na ihayag ang kaniyang anak sa akin, upang siya'y aking ipangaral sa gitna nang manga gentil, 
pagkaraka'y hindi ako sumangguni sa laman at sa dugo: 

ni inahon ko man sa jerusalem silang manga apostol na nangauna sa akin: kundi sa arabia ako naparoon, 
at muling nagbalik ako sa damasco. 

nang makaraan nga ang tatlong taon ay umahon ako sa jerusalem upang dalawin si cefas, at natira 
akong kasama niyang labing-limang araw. 

nguni't wala akong nakita sa manga ibang apostol, maliban na kay santiago na kapatid nang panginoon. 
tungkol nga sa manga bagay na isinusulat ko sa inyo, narito, sa harapan nang diyos, hindi ako 
nagsisinungaling. 

pagkatapos ay naparoon ako sa manga lupain nang siria at cilicia. 

at hindi pa ako nakikilala sa mukha nang manga iglesia nang judea na pawang kay cristo. 

kundi ang kanila lamang naririnig na pinaguusapan ay, yaong umuusig sa atin nang una, ngayo'y 
nangangaral nang pananampalataya na nang ibang panahon ay kaniyang sinisira: 

at kanilang niluluwalhati ang diyos sa akin. 

nang makaraan nga ang labingapat na taon ay umahon akong muli sa jerusalem na kasama si bernabe, 
at isinama ko rin naman si tito. 

at ako'y umahon dahil sa pahayag, at isinaysay ko sa harapan nila ang evangelio na aking ipinangangaral 
sa gitna nang manga gentil, datapuwa't sa harapan nang manga may dangal ay sa lihim, baka sa 
anomang paraan ako'y tatakbo, o tumakbo, nang walang kabuluhan. 

datapuwa't maging si tito man na kasama ko, bagama't griego, ay hindi napilit na patuli. 

at yaon ay dahil sa manga hindi tunay na kapatid na ipinasok nang lihim, na nagsipasok nang lihim upang 
tiktikan ang aming kalayaan na taglay namin kay cristo jesus, upang kami'y ilagay nila sa pagkaalipin: 

sa manga yaon ay hindi kami napahinuhod na supilin kami, kahit isang oras, upang ang katotohanan 
nang evangelio ay manatili sa inyo. 

datapuwa't ang manga wari'y may dangal nang kaunti (maging anoman sila, ay walang anoman sa akin: 
ang diyos ay hindi tumatanggap nang anyo ninoman) silang may dangal, sinasabi ko, ay hindi nagbahagi 
sa akin nang anoman: 

kundi bagkus nang makita nila na sa akin ay ipinagkatiwala ang evangelio nang di-pagtutuli, gaya rin 
naman nang pagkakatiwala kay pedro nang evangelio nang pagtutuli: 

(sapagka't ang naghanda kay pedro sa pagkaapostol sa pagtutuli ay naghanda rin naman sa akin sa 
pagkaapostol sa manga gentil): 

at nang makita nila ang biyayang sa akin ay ipinagkaloob, ang manga kanang kamay nang pakikisama ay 
ibinigay sa akin at kay bernabe ni santiago at ni cefas at ni juan, sila na manga inaaring haligi, upang kami 
ay magsiparoon sa manga gentil, at sila'y sa pagtutuli: 

ang kanila lamang hinihiling ay aming alalahanin ang manga dukha, na ang bagay ring ito'y aking 
pinagsisikapan gawain. 

nguni't nang dumating si cefas sa antioquia, ay sumalansang ako sa kaniya nang mukhaan, sapagka't 
siya'y nararapat hatulan. 

sapagka't bago nagsidating ang ilang mula kay santiago, ay nakisalo siya sa manga gentil: nguni't nang 
sila'y magsidating na, siya'y umurong, at humiwalay sa manga gentil, palibhasa'y natatakot sa manga sa 
pagtutuli. 

at ang ibang manga judio ay nangagpakunwari rin namang kasama niya: ano pa't pati si bernabe ay 
nabuyo sa kanilang pagkukunwari. 

nguni't nang aking makita na hindi sila nagsisilakad nang matuwid ayon sa katotohanan nang evangelio, 
sinabi ko kay cefas sa harapan nilang lahat, kung ikaw, na judio, ay namumuhay gaya nang manga gentil, 
at di gaya nang manga judio, bakit mo pinipilit ang manga gentil na mamuhay na gaya nang manga 
judio? 

tayo'y manga judio sa katutubo, at hindi manga makasalanang gentil, 

bagama't naaalaman na ang tao ay hindi inaaring-ganap sa manga gawang ayon sa kautusan, maliban na 
sa pamamagitan nang pananampalataya kay jesucristo, tayo rin ay nagsisampalataya kay cristo jesus, 
upang tayo'y ariing-ganap sa pamamagitan nang pananampalataya kay cristo, at hindi dahil sa manga 
gawang ayon sa kautusan: sapagka't sa manga gawang ayon sa kautusan ay hindi aariing-ganap ang 
sinomang laman. 

nguni't kung, samantalang ating pinagsisikapan na tayo'y ariing-ganap kay cristo, ay tayo rin naman ay 
nangasusumpungang manga makasalanan, si cristo baga ay ministro nang kasalanan? huwag nawang 
mangyari. 

kung akin ngang muling itayo ang manga bagay na aking sinira, sa aking sarili ay pinatutunayan ko na 
ako'y suwail. 

sapagka't ako sa pamamagitan nang kautusan ay namatay, sa kautusan, upang ako'y mabuhay sa diyos. 
ako'y napako sa krus na kasama ni cristo: at hindi na ako ang nabubuhay, kundi si cristo ang nabubuhay 
sa akin: at ang buhay na ikinabubuhay ko ngayon sa laman ay ikinabubuhay ko sa pananampalataya, ang 
pananampalataya na ito'y sa anak nang diyos, na sa akin ay umibig, at ibinigay ang kaniyang sarili dahil 
sa akin. 


1290 


hindi ko niwawalan nang halaga ang biyaya nang diyos: sapagka't kung sa pamamagitan nang kautusan 
ay ang katuwiran, kung gayo'y si cristo ay namatay nang walang kabuluhan. 

oh manga mangmang na taga galacia, sino ang manga nagsigayuma sa inyo, na sa harapan nang inyong 
manga mata'y si jesucristo, na napako sa krus, ay maliwanag na inihayag? 

ito lamang ang ibig kong maalaman sa inyo, tinanggap baga ninyo ang espiritu sa pamamagitan nang 
manga gawang ayon sa kautusan, o sa pamamagitan nang pakikinig nang tungkol sa pananampalataya? 
napakamangmang na baga kayo? kayong nagpasimula sa espiritu, ngayo'y nangagpapakasakdal kayo sa 
laman? 

tiniis baga ninyong walang kabuluhan ang lubhang maraming manga bagay? kung tunay na walang 
kabuluhan. 

siya na nagbibigay nga sa inyo nang espiritu, at gumagawa nang manga himala sa gitna ninyo, ginagawa 
baga sa pamamagitan nang manga gawang ayon sa kautusan, o sa pakikinig nang tungkol sa 
pananampalataya? 

gaya nga ni abraham na sumampalataya sa diyos, at ito'y ibinilang sa kaniya na katuwiran. 

talastasin nga ninyo na ang manga sa pananampalataya, ang manga yaon ay manga anak ni abraham. 
at sapagka't ipinakita na nang kasulatan, na aariing-ganap nang diyos ang manga gentil sa pamamagitan 
nang pananampalataya, ay ipinangaral na nang una ang evangelio kay abraham, na sinasabi, sa iyo ay 
pagpapalain ang lahat nang manga bansa. 

kaya't ang manga sa pananampalataya ay pinagpapala kay abraham na may pananampalataya. 
sapagka't ang lahat na sa manga gawang ayon sa kautusan ay nasa ilalim nang sumpa: sapagka't 
nasusulat, sinusumpa ang bawa't hindi nananatili sa lahat nang manga bagay na nasusulat sa aklat nang 
kautusan, upang gawin nila. 

maliwanag nga na sinoman ay hindi inaaring-ganap sa kautusan sa harapan nang diyos, sapagka't, ang 
ganap ay mabubuhay sa pananampalataya. 

at ang kautusan ay hindi sa pananampalataya, kundi, ang gumaganap nang manga yaon ay mabubuhay 
sa manga yaon. 

sa sumpa nang kautusan ay tinubos tayo ni cristo, na naging sumpa sa ganang atin, sapagka't nasusulat, 
sinusumpa ang bawa't binibitay sa punong kahoy: 

upang sa manga gentil ay dumating ang pagpapala ni abraham na kay cristo jesus: upang sa 
pamamagitan nang pananampalataya ay tanggapin natin ang pangako nang espiritu. 

mga kapatid, nagsasalita ako ayon sa kaugalian nang manga tao: bagama't ang pakikipagtipan ay gawa 
lamang nang tao, gayon ma'y pagka pinagtibay, sinoman ay hindi makapagpapawalang kabuluhan, o 
makapagdaragdag man. 

ngayon kay abraham nga sinabi ang manga pangako, at sa kaniyang binhi. hindi sinasabi nang diyos, at 
sa manga binhi, na gaya baga sa marami, kundi gaya sa iisa lamang, at sa iyong binhi, na si cristo. 

ito nga ang aking sinasabi: ang isang pakikipagtipang pinagtibay na nang una nang diyos, ay hindi 
mapawawalang kabuluhan nang kautusan, na sumipot nang makaraan ang apat na raan at tatlongpung 
taon, ano pa't upang pawalang kabuluhan ang pangako. 

sapagka't kung ang mana ay sa pamamagitan nang kautusan, ay hindi na sa pamamagitan nang pangako: 
datapuwa't ipinagkaloob nang diyos kay abraham sa pamamagitan nang pangako. 

ano nga ang kabuluhan nang kautusan? idinagdag dahil sa manga pagsalangsang, hanggang sa pumarito 
ang binhi na siyang pinangakuan, at ito'y iniutos sa pamamagitan nang manga anghel sa kamay nang 
isang tagapamagitan. 

ngayon ang isang tagapamagitan ay hindi tagapamagitan nang iisa, datapuwa't ang diyos ay iisa. 

ang kautusan nga baga ay laban sa manga pangako nang diyos? huwag nawang mangyari: sapagka't 
kung ibinigay sana ang isang kautusang may kapangyarihang magbigay buhay, tunay ngang ang 
katuwiran sana ay naging dahil sa kautusan. 

datapuwa't kinulong nang kasulatan ang lahat nang manga bagay sa ilalim nang kasalanan, upang ang 
pangako sa pamamagitan nang pananampalataya kay jesucristo ay maibigay sa manga 
nagsisisampalataya. 

nguni't bago dumating ang pananampalataya, ay nabibilanggo tayo sa ilalim nang kautusan, na 
nakukulong tayo hanggang sa ang pananampalataya ay ipahahayag pagkatapos. 

ano pa't ang kautusan ay siyang naging tagapagturo natin upang ihatid tayo kay cristo, upang tayo'y 
ariing-ganap sa pamamagitan nang pananampalataya. 

datapuwa't ngayong dumating na ang pananampalataya, ay wala na tayo sa ilalim nang tagapagturo. 
sapagka't kayong lahat ay manga anak nang diyos, sa pamamagitan nang pananampalataya, kay cristo 
jesus. 

sapagka't ang lahat na sa inyo ay binautismuhan kay cristo ay ibinihis si cristo. 

walang magiging judio o griego man, walang magiging alipin o malaya man, walang magiging lalake o 
babae man; sapagka't kayong lahat ay iisa kay cristo jesus. 

at kung kayo'y kay cristo, kayo nga'y binhi ni abraham, at manga tagapagmana ayon sa pangako. 
nguni't sinasabi ko na samantalang ang tagapagmana ay bata, ay walang pagkakaibang anoman sa alipin 
bagama't siya'y panginoon nang lahat; 

datapuwa't nasa ilalim nang manga tagapagampon at nang manga tagapangasiwa hanggang sa 
panahong itinakda nang ama. 

gayon din naman tayo, nang tayo'y manga bata pa, tayo'y nasasakop nang pagkaalipin sa ilalim nang 
manga pasimulang aral nang sanglibutan. 

datapuwa't nang dumating ang kapanahunan, ay sinugo nang diyos ang kaniyang anak, na ipinanganak 
nang isang babae, na ipinanganak sa ilalim nang kautusan, 

upang matubos niya ang nangasa ilalim nang kautusan, upang matanggap natin ang pagkukupkop sa 
manga anak. 

at sapagka't kayo'y manga anak, ay sinugo nang diyos ang espiritu nang kaniyang anak sa ating manga 
puso, na sumisigaw, abba, ama. 

ano pa't hindi ka na alipin, kundi anak; at kung anak, ay tagapagmana ka nga sa pamamagitan nang 
diyos. 

gayon man nang panahong yaon, sa hindi ninyo pagkakilala sa diyos, kayo'y nasa pagkaalipin nang sa 
katutubo ay hindi manga diyos: 

datapuwa't ngayon yamang nakikilala na ninyo ang diyos, o ang lalong mabuting sabihin, kayo'y 
nangakikilala nang diyos, bakit muling nangagbabalik kayo doon sa mahihina at walang bisang manga 
pasimulang aral, na sa manga yao'y ninanasa ninyong magbalik sa pagkaalipin? 

ipinangingilin ninyo ang manga araw, at manga buwan, at manga panahon, at manga taon. 

ako'y natatakot tungkol sa inyo, baka sa anomang paraan ay nagpagal ako sa inyo nang walang 
kabuluhan. 

ipinamamanhik ko sa inyo, manga kapatid, na kayo'y mangagsitulad sa akin, sapagka't ako'y katulad din 
ninyo. wala kayong ginawa sa aking anomang kasamaan. 

datapuwa't nalalaman ninyo na dahil sa sakit nang laman, ay ipinangaral ko sa inyo ang evangelio nang 
pasimula: 

at yaong sa inyo'y isang tukso sa aking laman ay hindi ninyo inalipusta, ni itinakuwil man; kundi ako'y 
tinanggap ninyong tulad sa isang anghel nang diyos, tulad kay cristo jesus. 

saan nga naroon yaong inyong kapalaran? sapagka't pinatototohanan ko sa inyo, na, kung mangyayari, 
ay inyong dinukit sana ang inyong manga mata at ibinigay sa akin. 

kaya nga ako baga'y naging kaaway ninyo, sa pagsasabi ko sa inyo nang katotohanan? 

may nangagmamalasakit sa inyo sa hindi mabuting akala; subali't, ang ibig nila ay ihiwalay kayo, upang 
ipagmalasakit ninyo sila. 

datapuwa't mabuti ang ipagmalasakit sa mabuting bagay sa lahat nang panahon, at hindi lamang 
samantalang ako'y kaharap ninyo. 

maliliit kong manga anak, na muli kong ipinagdaramdam sa panganganak hanggang si cristo ay mabadha 
sa inyo. 

datapuwa't, ibig kong makaharap ninyo ako ngayon, at baguhin ang aking tinig: sapagka't ako'y 
nagaalinlangan tungkol sa inyo. 

sabihin ninyo sa akin, kayong nagsisipagnasang mapasa ilalim nang kautusan, hindi baga ninyo naririnig 
ang kautusan? 

sapagka't nasusulat, na si abraham ay nagkaroon nang dalawang anak, ang isa'y sa aliping babae, at ang 
isa'y sa babaing malaya. 

gayon man ang anak sa alipin ay ipinanganak ayon sa laman, nguni't ang anak sa babaing malaya ay sa 
pamamagitan nang pangako. 

ang manga bagay na ito'y may lamang talinghaga: sapagka't ang manga babaing ito'y dalawang tipan, 
ang isa'y mula sa bundok nang sinai, na nanganganak nang manga anak sa pagkaalipin, na ito'y si agar. 
ang agar ngang ito ay bundok nang sinai sa arabia, at ito'y katulad nang jerusalem ngayon: sapagka't 
ito'y nasa pagkaalipin kasama nang kaniyang manga anak. 

nguni't ang jerusalem na nasa itaas ay malaya, na siyang ina natin. 

sapagka't nasusulat, magsaya ka, oh baog na hindi nanganganak: magbiglang umawit at humiyaw ka, 
ikaw na hindi nagdaramdam sa panganganak: sapagka't higit pa ang manga anak nang pinabayaan kay sa 
manga anak nang may asawa. 

at tayo, manga kapatid, tulad ni isaac, ay manga anak sa pangako. 

datapuwa't kung papaanong yaong ipinanganak ayon sa laman ay nagusig sa ipinanganak ayon sa 
espiritu, ay gayon din naman ngayon. 

gayon man ano ang sinasabi nang kasulatan? palayasin ang aliping babae at ang kaniyang anak: 
sapagka't hindi magmamana ang anak nang babaing alipin na kasama nang anak nang babaing malaya. 
kaya nga, manga kapatid, hindi tayo manga anak nang babaing alipin, kundi nang babaing malaya. 

sa kalayaan ay pinalaya tayo ni cristo: magsitibay nga kayo, at huwag na kayong pasakop na muli sa 
pamatok nang pagkaalipin. 

narito, akong si pablo ay nagsasabi sa inyo, na, kung inyong tinatanggap ang pagtutuli, ay wala kayong 
mapapakinabang na anoman kay cristo. 

00, pinatotohanan kong muli sa bawa't taong tumatanggap nang pagtutuli, na siya'y may kautangang 
tumupad nang buong kautusan. 

kayo'y hiwalay kay cristo, kayong nangagiibig na ariing-ganap nang kautusan, nangahulog kayo mula sa 
biyaya. 

sapagka't tayo sa pamamagitan nang espiritu sa pananampalataya ay naghihintay nang pangako nang 
katuwiran. 

sapagka't kay cristo jesus, kahit ang pagtutuli ay walang kabuluhan, kahit man ang di-pagtutuli: kundi 
ang pananampalataya na gumagawa sa pamamagitan nang pagibig. 

nagsisitakbo kayong mabuti nang una; sino ang gumambala sa inyo upang kayo'y huwag magsisunod sa 
katotohanan? 

ang paghikayat na ito ay hindi nagmula doon sa tumawag sa inyo. 

ang kaunting lebadura ay nagpapakumbo sa buong limpak. 

ako'y may pagkakatiwala sa inyo sa panginoon, na hindi kayo nagsipagisip nang ibang paraan: 
datapuwa't ang gumagambala sa inyo ay magtataglay nang kaniyang kahatulan, maging sinoman siya. 
nguni't ako, manga kapatid, kung ipinangangaral ko pa ang pagtutuli, bakit ako'y pinaguusig pa? kung 
gayon ay natapos na ang katitisuran sa krus. 

ibig ko sana na ang manga nagsisigulo sa inyo ay gumawa nang higit sa pagtutuli. 

sapagka't kayo, manga kapatid, ay tinawag sa kalayaan, huwag lamang gamitin ang inyong kalayaan, 
upang magbigay kadahilanan sa laman, kundi sa pamamagitan nang pagibig ay mangaglingkuran kayo. 
sapagka't ang buong kautusan ay natutupad sa isang salita, sa makatuwid ay dito: iibigin mo ang inyong 
kapuwa na gaya nang inyong sarili. 

nguni't kung kayo-kayo rin ang nangagkakagatan at nangagsasakmalan, magsipagingat kayo na baka 
kayo'y mangaglipulan sa isa't isa. 

sinasabi ko nga, magsilakad kayo ayon sa espiritu, at hindi ninyo gagawin ang manga pita nang laman. 
sapagka't ang laman ay nagnanasa nang laban sa espiritu, at ang espiritu ay laban sa laman, sapagka't 
ang manga ito ay nagkakalaban, upang huwag ninyong gawin ang bagay na inyong ibigin. 

datapuwa't kung kayo'y pinapatnubayan nang espiritu, ay wala kayo sa ilalim nang kautusan. 

at hayag ang manga gawa nang laman, sa makatuwid ay ang manga ito: pakikiapid, karumihan, 
kalibugan, 

pagsamba sa diyosdiyosan, pangkukulam, manga pagtataniman, manga pagtatalo, manga paninibugho, 
manga pagkakaalitan, manga pagkakampikampi, manga pagkakabahabahagi, manga hidwang 
pananampalataya, 

mga kapanaghilian, manga paglalasing, manga kalayawan, at ang manga katulad nito; tungkol sa manga 
bagay na ito ay aking ipinagpapaunang ipaalaala sa inyo, tulad sa aking pagpapaalaala nang una sa inyo, 
na ang manga nagsisigawa nang gayong manga bagay ay hindi magsisipagmana nang kaharian nang 
diyos. 

datapuwa't ang bunga nang espiritu ay pagibig, katuwaan, kapayapaan, pagpapahinuhod, kagandahang- 
loob, kabutihan, pagtatapat, 

kaamuan, pagpipigil: laban sa manga gayong bagay ay walang kautusan. 

at ipinako sa krus nang manga na kay cristo jesus ang laman na kasama ang manga masasamang pita at 
manga kahalayan nito. 

kung tayo'y nangabubuhay sa pamamagitan nang espiritu, ay mangagsilakad naman tayo ayon sa 
espiritu. 

huwag tayong maging manga palalo, na tayo-tayo'y nangagmumungkahian sa isa't isa, nangagiinggitan 
sa isa't isa. 

mga kapatid, kung ang sinoman ay masumpungan sa anomang pagsuway, kayong manga sa espiritu, ay 
inyong papanumbalikin ang gayon sa espiritu nang kahinhinan, na iyong pagwariin ang iyong sarili, baka 
ikaw naman ay matukso. 

mangagdalahan kayo nang manga pasanin nang isa't isa, at tuparin ninyong gayon ang kautusan ni 
cristo. 

sapagka't kung ang sinoman ay nagaakala na siya'y may kabuluhan bagaman siya ay walang kabuluhan, 
ang kaniyang sarili ang dinadaya niya. 

nguni't siyasatin nang bawa't isa ang kaniyang sariling gawa, at kung magkagayon ay magkakaroon siya 
nang kaniyang kapurihan tungkol sa kaniyang sarili lamang, at hindi tungkol sa kapuwa. 

sapagka't ang bawa't tao ay magpapasan nang kaniyang sariling pasan. 

datapuwa't ang tinuturuan sa aral nang diyos ay makidamay doon sa nagtuturo sa lahat nang manga 
bagay na mabuti. 

huwag kayong padaya, ang diyos ay hindi napabibiro: sapagka't ang lahat na ihasik nang tao, ay siya 
namang aanihin niya. 

sapagka't ang naghahasik nang sa kaniyang sariling laman ay sa laman magaani nang kasiraan, 
datapuwa't ang naghahasik nang sa espiritu ay sa espiritu magaani nang buhay na walang hanggan. 

at huwag tayong mangapagod sa paggawa nang mabuti: sapagka't sa kapanahunan ay magsisipagani 
tayo, kung hindi tayo manganghihimagod. 

kaya nga, samantalang tayo'y may pagkakataon, ay magsigawa tayo nang mabuti sa lahat, at lalong lalo 
na sa manga kasangbahay sa pananampalataya. 


1294 


tingnan ninyo kung gaano kalalaking manga titik ang isinulat ko sa inyo nang aking sariling kamay. 
yaong lahat na may ibig magkaroon nang isang mabuting anyo sa laman, ay siyang pumipilit sa inyo na 
mangagtuli, upang huwag lamang silang pagusigin dahil sa krus ni cristo. 

sapagka't yaon mang nangatuli na ay hindi rin nagsisitupad nang kautusan, nguni't ibig nilang kayo'y 
ipatuli, upang sila'y mangagmapuri sa inyong laman. 

datapuwa't malayo nawa sa akin ang pagmamapuri, maliban na sa krus nang ating panginoong 
Jesucristo, na sa pamamagitan niyao'y ang sanglibutan ay napako sa krus sa ganang akin, at ako'y sa 
sanglibutan. 

sapagka't ang pagtutuli ay walang anoman, kahit man ang di-pagtutuli, kundi ang bagong nilalang. 

at ang lahat na mangagsisilakad ayon sa alituntuning ito, kapayapaan at kaawaan nawa ang sumakanila, 
at sa israel nang diyos. 

buhat ngayon sinoman ay huwag bumagabag sa akin, sapagka't dala kong nakalimbag sa aking katawan 
ang manga tanda ni jesus. 

mga kapatid, ang biyaya nang ating panginoong jesucristo ay sumainyo nawang espiritu. siya nawa. 

si pablo, na apostol ni cristo jesus sa pamamagitan nang kalooban nang diyos, sa manga banal na 
nangasa efeso, at sa manga tapat kay cristo jesus: 

sumainyo nawa ang biyaya at kapayapaang mula sa diyos na ating ama at sa panginoong jesucristo. 
purihin nawa ang diyos at ama nang ating panginoong jesucristo, na siyang nagpala sa atin nang bawa't 
pagpapalang ukol sa espiritu sa sangkalangitan kay cristo: 

ayon sa pagkapili niya sa atin sa kaniya bago itinatag ang sanglibutan, upang tayo'y maging manga banal 
at manga walang dungis sa harapan niya sa pagibig: 

na tayo'y itinalaga niya nang una pa sa pagkukupkop na tulad sa manga anak sa pamamagitan ni 
jesucristo sa ganang kaniya, ayon sa minagaling nang kaniyang kalooban, 

sa ikapupuri nang kaluwalhatian nang kaniyang biyaya, na sa atin ay ipinagkaloob na masagana sa 
minamahal: 

na sa kaniya'y mayroon tayo nang ating katubusan sa pamamagitan nang kaniyang dugo, na 
kapatawaran nang ating manga kasalanan, ayon sa manga kayamanan nang kaniyang biyaya, 

na pinasagana niya sa atin, sa buong karunungan at katalinuhan, 

na ipinakikilala niya sa atin ang hiwaga nang kaniyang kalooban, ayon sa kaniyang minagaling na 
ipinasiya niya sa kaniya rin. 

sa pagiging katiwala sa kaganapan nang manga panahon, upang tipunin ang lahat nang manga bagay kay 
cristo, ang manga bagay na nangasa sangkalangitan, at ang manga bagay na nangasa ibabaw nang lupa, 
sa kaniya, sinasabi ko, 

tayo rin naman sa kaniya ay ginawang mana, na itinalaga na niya tayo nang una pa ayon sa pasiya 
niyaong gumagawa nang lahat nang manga bagay ayon sa pasiya nang kaniyang kalooban, 

upang tayo'y maging kapurihan nang kaniyang kaluwalhatian, tayong nagsiasa nang una kay cristo: 

na sa kaniya'y kayo rin naman, pagkarinig nang aral nang katotohanan, nang evangelio nang inyong 
kaligtasan, na sa kaniya rin naman, mula nang kayo'y magsisampalataya, ay kayo'y tinatakan nang 
espiritu santo, na ipinangako, 

na siyang patotoo sa ating mana, hanggang sa ikatutubos nang sariling pag-aari nang diyos, sa ikapupuri 
nang kaniyang kaluwalhatian. 

dahil dito ako rin naman, pagkarinig nang pananampalataya sa panginoong jesus na nasa inyo, at nang 
pagibig na inyong ipinakita sa lahat nang manga banal, 

ay hindi ako tumitigil nang pagpapasalamat dahil sa inyo, na aking binabanggit kayo sa aking manga 
panalangin, 

upang ipagkaloob sa inyo nang diyos nang ating panginoong jesucristo, nang ama nang kaluwalhatian, 
ang espiritu nang karunungan at nang pahayag sa pagkakilala sa kaniya, 

yamang naliwanagan ang manga mata nang inyong puso, upang maalaman ninyo kung ano ang pagasa 
sa kaniyang pagtawag, kung ano ang manga kayamanan nang kaluwalhatian nang kaniyang pamana sa 
manga banal, 

at kung ano ang dakilang kalakhan nang kaniyang kapangyarihan sa ating nagsisisampalataya, ayon sa 
gawa nang kapangyarihan nang kaniyang lakas, 

na kaniyang ginawa kay cristo, nang ito'y kaniyang buhaying maguli sa manga patay, at pinaupo sa 
kaniyang kanan sa sangkalangitan, 

sa kaibaibabawan nang lahat na pamunuan, at kapamahalaan, at kapangyarihan, at pagkasakop, at sa 
bawa't pangalan na ipinangungusap, hindi lamang sa sanglibutang ito, kundi naman sa darating: 

at ang lahat nang manga bagay ay pinasuko niya sa ilalim nang kaniyang manga paa, at siyang 
pinagkaloobang maging pangulo nang lahat nang manga bagay sa iglesia, 

na siyang katawan niya, na kapuspusan niyaong pumupuspos nang lahat sa lahat. 

at kayo'y binuhay niya, nang kayo'y manga patay dahil sa inyong manga pagsalangsang at manga 
kasalanan, 

na inyong nilakaran noong una ayon sa lakad nang sanglibutang ito, ayon sa pangulo nang manga 
kapangyarihan nang hangin, nang espiritu na ngayon ay gumagawa sa manga anak nang pagsuway, 

sa gitna nang manga yaon, tayo rin naman, nang ibang panahon ay nangabubuhay sa manga kahalayan 
nang ating laman, na ating ginagawa ang manga pita nang laman at nang pagiisip, at tayo noo'y 
katutubong manga anak nang kagalitan, gaya naman nang manga iba: 


nguni't ang diyos, palibhasa'y mayaman sa awa, dahil sa kaniyang malaking pagibig na kaniyang iniibig sa 
atin, 

bagama't tayo'y manga patay dahil sa ating manga kasalanan, tayo'y binuhay na kalakip ni cristo (sa 
pamamagitan nang biyaya kayo'y nangaligtas), 

at tayo'y ibinangong kalakip niya, at pinaupong kasama niya sa sangkalangitan, kay cristo jesus: 

upang sa manga panahong darating ay maihayag niya ang dakilang kayamanan nang kaniyang biyaya sa 
kagandahang-loob sa atin kay cristo jesus: 

sapagka't sa biyaya kayo'y nangaligtas sa pamamagitan nang pananampalataya, at ito'y hindi sa inyong 
sarili, ito'y kaloob nang diyos, 

hindi sa pamamagitan nang manga gawa, upang ang sinoman ay huwag magmapuri. 

sapagka't tayo'y kaniyang gawa, na nilalang kay cristo jesus para sa mabubuting gawa, na manga 
inihanda nang diyos nang una upang siya nating lakaran. 

kaya nga alalahanin ninyo, na kayo noong una, manga gentil sa laman, tinatawag na di-pagtutuli niyaong 
tinatawag na pagtutuli sa laman, na ginawa nang manga kamay: 

na kayo nang panahong yaon ay manga hiwalay kay cristo, na manga di kabilang sa bansa nang israel, at 
manga taga ibang lupa tungkol sa manga tipan nang pangako, na walang pagasa at walang diyos sa 
sanglibutan. 

datapuwa't ngayon kay cristo jesus kayo na noong panahon ay nalalayo ay inilapit sa dugo ni cristo. 
sapagka't siya ang ating kapayapaan, na kaniyang pinagisa ang dalawa, at iginiba ang pader na nasa gitna 
na nagpapahiwalay, 

na inalis ang pagkakaalit sa pamamagitan nang kaniyang laman, kahit kautusan na may manga batas at 
ang palatuntunan, upang sa dalawa ay lalangin sa kaniyang sarili ang isang taong bago, sa ganito'y 
ginagawa ang kapayapaan, 

at upang papagkasunduin silang dalawa sa isang katawan sa diyos sa pamamagitan nang krus, na sa 
kaniya'y pinatay ang pagkakaalit. 

at siya'y naparito at ipinangaral ang kapayapaan sa inyong nalalayo, at ang kapayapaan sa nangalalapit: 
sapagka't sa pamamagitan niya tayo'y may pagpasok sa isang espiritu rin sa ama. 

kaya nga hindi na kayo manga taga ibang lupa at manga manglalakbay, kundi kayo'y manga kababayan 
na kasama nang manga banal, at sangbahayan nang diyos, 

na manga itinatayo sa ibabaw nang kinasasaligan nang manga apostol at nang manga propeta, na si 
cristo jesus din ang pangulong bato sa panulok, 

na sa kaniya'y ang buong gusali, na nakalapat na mabuti, ay lumalago upang maging isang templong 
banal sa panginoon, 

na sa kaniya'y itinayo naman kayo upang maging tahanan nang diyos sa espiritu. 

dahil dito, akong si pablo, na bilanggo ni cristo jesus dahil sa inyong manga gentil, 

kung tunay na inyong narinig yaong pagiging katiwala sa biyaya nang diyos na sa akin ay ibinigay sa 
ikagagaling ninyo, 

kung paanong sa pahayag ay ipinakilala sa akin ang hiwaga, gaya nang isinulat ko nang una sa ilang 
salita. 

sa pamamagitan niyaon, sa pagbasa ninyo, ay inyong mapagtatalastas ang aking pagkakilala sa hiwaga ni 
cristo: 

na nang ibang panahon ay hindi ipinakilala sa manga anak nang manga tao, na gaya ngayon na 
ipinahayag sa kaniyang manga banal na apostol at propeta sa espiritu, 

na ang manga gentil ay manga tagapagmana, at manga kasangkap nang katawan, at manga may bahagi 
sa pangako na kay cristo jesus sa pamamagitan nang evangelio, 

na dito'y ginawa akong ministro, ayon sa kaloob nang biyayang yaon nang diyos na sa akin ay ibinigay 
ayon sa paggawa nang kaniyang kapangyarihan. 

sa akin, na ako ang kababababaan sa lahat nang lalong mababa sa manga banal, ay ibinigay ang biyayang 
ito, upang ipangaral sa manga gentil ang manga di malirip na manga kayamanan ni cristo, 

at maipakita sa lahat nang manga tao kung ano ang pagiging katiwala sa hiwaga na sa lahat nang 
panahon ay inilihim nang diyos na lumalang nang lahat nang manga bagay, 

upang ngayo'y sa pamamagitan nang iglesia, ay maipakikilala sa manga pamunuan at sa manga 
kapangyarihan sa sangkalangitan ang kapuspusan nang karunungan nang diyos, 

ayon sa panukalang walang hanggan na ipinanukala kay cristo jesus na panginoon natin: 

na sa kaniya'y mayroon tayong lakas nang loob at pagpasok na may pagasa sa pamamagitan nang ating 
pananampalataya sa kaniya. 

kaya nga ipinamamanhik ko na huwag kayong manglupaypay sa manga kapighatian ko dahil sa inyo, na 
pawang kapurihan ninyo. 

dahil dito ay iniluluhod ko ang aking manga tuhod sa ama, 

na sa kaniya'y kumukuha nang pangalan ang bawa't sangbahayan sa langit at sa lupa, 

upang sa inyo'y ipagkaloob niya, ayon sa manga kayamanan nang kaniyang kaluwalhatian, na kayo'y 
palakasin nang kapangyarihan sa pamamagitan nang kaniyang espiritu sa pagkataong loob: 

na si cristo ay manahan sa inyong manga puso sa pamamagitan nang pananampalataya, upang kung 
kayo'y magugat at magtumibay sa pagibig. 

ay lumakas upang matalastas pati nang lahat nang manga banal kung ano ang luwang at ang haba at ang 
taas at lalim, 

at makilala ang pagibig ni cristo na di masayod nang kaalaman, upang kayo'y mangapuspos hanggang sa 
buong kapuspusan nang diyos. 

ngayon sa makapangyarihang gumawa nang lubhang sagana nang higit sa lahat nang ating hinihingi o 
iniisip, ayon sa kapangyarihang gumagawa sa atin, 

ay sumakaniya nawa ang kaluwalhatian sa iglesia at kay cristo jesus sa buong panahon magpakailan 
man. siya nawa. 

namamanhik nga sa inyo akong bilanggo sa panginoon, na kayo'y magsilakad nang nararapat sa 
pagkatawag na sa inyo'y itinawag, 

ng buong kapakumbabaan at kaamuan, na may pagpapahinuhod, na mangagbatahan kayo-kayo sa 
pagibig, 

na pagsakitan ninyong ingatan ang pakikipagkaisa sa espiritu sa tali nang kapayapaan. 

may isang katawan, at isang espiritu, gaya naman nang pagkatawag sa inyo sa isang pagasa nang 
pagtawag sa inyo: 

isang panginoon, isang pananampalataya, isang bautismo, 

isang diyos at ama nang lahat, na siyang sumasa ibabaw sa lahat, at sumasa lahat, at nasa lahat. 
datapuwa't ang bawa't isa sa atin ay binigyan nang biyaya ayon sa sukat na kaloob ni cristo. 

kaya't sinasabi niya, nang umakyat siya sa itaas ay dinala niyang bihag ang pagkabihag, at nagbigay nang 
manga kaloob sa manga tao. 

(ngayon ito, umakyat siya, ano ito, kundi siya'y bumaba rin naman sa manga dakong kalaliman nang 
lupa? 

ang bumaba ay siya rin namang umakyat sa kaitaasan nang buong sangkalangitan, upang kaniyang 
mapuspos ang lahat nang manga bagay.) 

at pinagkalooban niya ang manga iba na maging manga apostol, at ang manga iba'y propeta, at ang 
manga iba'y evangelista, at ang manga iba'y pastor at manga guro, 

sa ikasasakdal nang manga banal, sa gawaing paglilingkod sa ikatitibay nang katawan ni cristo: 
hanggang sa abutin nating lahat ang pagkakaisa nang pananampalataya, at ang pagkakilala sa anak nang 
diyos, hanggang sa lubos na paglaki nang tao, hanggang sa sukat nang pangangatawan nang kapuspusan 
ni cristo: 

upang tayo'y huwag nang maging manga bata pa, na napapahapay dito't doon at dinadala sa 
magkabikabila nang lahat na hangin nang aral, sa pamamagitan nang manga daya nang manga tao, sa 
katusuhan, ayon sa manga lalang nang kamalian, 

kundi sa pagsasalita nang katotohanan na may pagibig, ay mangagsilaki sa lahat nang manga bagay sa 
kaniya, na siyang pangulo, sa makatuwid baga'y si cristo: 

na dahil sa kaniya'y ang buong katawan na nakalapat na mabuti at nagkakalakip sa pamamagitan nang 
tulong nang bawa't kasukasuan, ayon sa paggawang nauukol sa bawa't iba't ibang sangkap, ay 
nagpapalaki sa katawan sa ikatitibay nang kaniyang sarili sa pagibig. 

ito nga ang sinasabi ko, at sinasaksihan sa panginoon, na kayo'y hindi na nagsisilakad pa na gaya naman 
nang lakad nang manga gentil, sa pagpapalalo sa kanilang pagiisip, 

na sa kadiliman nang kanilang pagiisip, ay nangahiwalay sa buhay nang diyos, dahil sa kahangalang nasa 
kanila, dahil sa pagmamatigas nang kanilang puso: 

na sila sa di pagkaramdam nang kahihiyan ay napahikayat sa kalibugan, upang kalakalin ang lahat nang 
karumihan nang buong kasakiman. 

nguni't kayo'y hindi nangatuto nang ganito kay cristo, 

kung tunay na siya'y inyong pinakinggan, at kayo'y tinuruan sa kaniya, gaya nang katotohanan na kay 
jesus. 

at inyong iwan, tungkol sa paraan nang inyong pamumuhay na nakaraan, ang dating pagkatao, na 
sumama nang sumama ayon sa manga kahalayan nang pagdaraya; 

at kayo'y mangagbago sa espiritu nang inyong pagiisip, 

at kayo'y mangagbihis nang bagong pagkatao, na ayon sa diyos ay nilalang sa katuwiran at sa kabanalan 
nang katotohanan. 

kaya nga, pagkatakuwil nang kasinungalingan, ay magsasalita ang bawa't isa sa inyo nang katotohanan 
sa kaniyang kapuwa: sapagka't tayo'y manga sangkap na isa't isa sa atin. 

kayo'y mangagalit at huwag kayong mangakasala: huwag lumubog ang araw sa inyong galit: 

ni bigyan daan man ang diablo. 

ang nagnanakaw ay huwag nang magnakaw pa: bagkus magpagal, na igawa ang kaniyang manga kamay 
nang mabuting bagay, upang siya'y may maibigay sa nangangailangan. 

anomang salitang mahalay ay huwag lumabas sa inyong bibig, kundi ang mabuting ikatitibay ayon sa 
pangangailangan, upang makinabang nang biyaya ang manga nagsisipakinig. 

at huwag ninyong pighatiin ang espiritu santo nang diyos, na sa kaniya kayo'y tinatakan hanggang sa 
kaarawan nang pagkatubos. 

ang lahat nang kapaitan, at kagalitan, at pagkakaalit, at kadaldalan, at panglilibak, ay mangaalis nawa sa 
inyo, pati nang lahat nang masasamang akala: 

at magmagandang-loob kayo sa isa't isa, manga mahabagin, na mangagpatawaran kayo sa isa't isa, gaya 
naman nang pagpapatawad sa inyo nang diyos kay cristo. 

kayo nga'y magsitulad sa diyos, na gaya nang manga anak na minamahal, 

at magsilakad kayo sa pagibig, gaya rin naman nang pagibig ni cristo sa inyo, at ibinigay dahil sa atin ang 
kaniyang sarili, na hain at handog sa diyos upang maging samyo nang masarap na amoy. 

nguni't ang pakikiapid, at ang lahat nang karumihan, o kasakiman, ay huwag man lamang masambit sa 
inyo, gaya nang nararapat sa manga banal, 

o ang karumihan man, o manga mangmang na pananalita, o ang manga pagbibiro, na di nangararapat: 
kundi kayo'y magpasalamat. 

sapagka't talastas ninyong lubos, na sinomang mapakiapid, o mahalay, o masakim, na isang 
mapagsamba sa manga diyosdiyosan, ay walang anomang mamanahin sa kaharian ni cristo at nang 
diyos. 

huwag kayong madaya nang sinoman nang manga salitang walang kabuluhan: sapagka't dahil sa manga 
bagay na ito'y dumarating ang galit nang diyos sa manga anak nang pagsuway. 

huwag kayong makibahagi sa kanila; 

sapagka't noong panahon kayo'y kadiliman, datapuwa't ngayon kayo'y kaliwanagan sa panginoon: 
magsilakad kayong gaya nang manga anak nang kaliwanagan: 

(sapagka't ang bunga nang kaliwanagan ay nabubuo nang kabutihan at katuwiran at katotohanan), 

na inyong pinatutunayan ang kinalulugdan nang panginoon, 

at huwag kayong makibahagi sa manga walang mapapakinabang na gawa nang kadiliman, kundi bagkus 
inyong sawatain: 

sapagka't ang manga bagay na ginagawa nila sa lihim ay mahalay na salitain man lamang. 

datapuwa't ang lahat nang manga bagay pagka sawata ay itinatanyag nang kaliwanagan: sapagka't ang 
lahat nang manga bagay na itinatanyag ay kaliwanagan. 

kaya sinasabi niya, gumising kang natutulog, at magbangon ka sa gitna nang manga patay, at liliwanagan 
ka ni cristo. 

mangagingat nga kayong lubos kung paano kayo lumalakad, huwag gaya nang manga mangmang, kundi 
gaya nang marurunong, 

na inyong samantalahin ang panahon, sapagka't ang manga araw ay masasama. 

kaya huwag kayong maging manga mangmang, kundi unawain ninyo kung ano ang kalooban nang 
panginoon. 

at huwag kayong magsipaglasing nang alak na kinaroroonan nang kaguluhan, kundi kayo'y mangapuspos 
nang espiritu: 

na kayo'y mangagusapan nang manga salmo at manga himno at manga awit na ukol sa espiritu, na 
nangagaawitan at nangagpupuri sa inyong manga puso sa panginoon, 

na kayo'y laging magpasalamat sa lahat nang manga bagay sa pangalan nang ating panginoong jesucristo 
sa diyos na ating ama, 

na pasakop kayo sa isa't isa sa takot kay cristo. 

mga babae, pasakop kayo sa inyo-inyong sariling asawa, na gaya nang sa panginoon. 

sapagka't ang lalake ay pangulo nang kaniyang asawa, gaya naman ni cristo na pangulo nang iglesia, na 
siya rin ang tagapagligtas nang katawan. 

datapuwa't kung paanong ang iglesia ay nasasakop ni cristo, ay gayon din naman ang manga babae ay 
pasakop sa kani-kaniyang asawa sa lahat nang manga bagay. 

mga lalake, ibigin ninyo ang inyo-inyong asawa, gaya naman ni cristo na umibig sa iglesia, at ibinigay ang 
kaniyang sarili dahil sa kaniya: 

upang kaniyang pakabanalin ito, na nilinis sa pamamagitan nang paghuhugas nang tubig na may salita, 
upang ang iglesia ay maiharap sa kaniyang sarili na maluwalhati, na walang dungis o kulubot o anomang 
gayong bagay: kundi ito'y nararapat maging banal at walang kapintasan. 

gayon din naman nararapat ibigin nang manga lalake ang kani-kaniyang sariling asawa, na gaya nang 
kanilang sariling manga katawan. ang umiibig sa kaniyang sariling asawa ay umiibig sa kaniyang sarili: 
sapagka't walang sinoman na napoot kailan man sa kaniyang sariling katawan, kundi kinakandili at 
minamahal, gaya naman ni cristo sa iglesia, 

sapagka't tayo ay manga sangkap nang kaniyang katawan. 

dahil dito'y iiwan nang lalake ang kaniyang ama at ina, at makikisama sa kaniyang asawa, at ang dalawa 
ay magiging isang laman. 

ang hiwagang ito ay dakila: datapuwa't sinasalita ko ang tungkol kay cristo at tungkol sa iglesia. 

gayon man ay umibig naman ang bawa't isa sa inyo sa kani-kaniyang sariling asawa gaya nang sa 
kaniyang sarili, at ang babae ay gumalang sa kaniyang asawa. 

mga anak, magsitalima kayo sa inyong manga magulang sa panginoon: sapagka't ito'y matuwid. 

igalang mo ang iyong ama at ina (na siyang unang utos na may pangako), 

upang yumaon kang mabuti, at ikaw ay mabuhay na malaon sa lupa. 

at, kayong manga ama, huwag ninyong ipamungkahi sa galit ang inyong manga anak: kundi inyong 
turuan sila ayon sa saway at aral nang panginoon. 

mga alipin, magsitalima kayo sa manga yaong ayon sa laman ay inyong manga panginoon, na may takot 
at panginginig, sa katapatan nang inyong puso, na gaya nang kay cristo, 

hindi ang paglilingkod sa paningin, na gaya nang pagbibigay lugod sa manga tao: kundi bagkus gaya nang 
manga alipin ni cristo, na ginagawa mula sa puso ang kalooban nang diyos, 

maglingkod na may mabuting kalooban, na gaya nang sa panginoon, at hindi sa manga tao: 

yamang napagaalaman na anomang mabuting bagay na gawin nang bawa't isa, ay gayon din ang muling 
tatanggapin niya sa panginoon, maging alipin o laya. 

at kayong manga panginoon, gayon din ang inyong gawin sa kanila, at iwan ninyo ang manga pagbabala: 
yamang napagaalaman na ang panginoon nila at ninyo ay nasa langit, at sa kaniya'y walang itinatanging 
tao. 

sa katapustapusa'y magpakalakas kayo sa panginoon, at sa kapangyarihan nang kaniyang kalakasan. 
mangagbihis kayo nang buong kagayakan nang diyos, upang kayo'y magsitibay laban sa manga lalang 
nang diablo. 

sapagka't ang ating pakikibaka ay hindi laban sa laman at dugo, kundi laban sa manga pamunuan, laban 
sa manga kapangyarihan, laban sa manga namamahala nang kadilimang ito sa sanglibutan, laban sa 
manga ukol sa espiritu nang kasamaan sa manga dakong kaitaasan. 

dahil dito magsikuha kayo nang buong kagayakan nang diyos, upang kayo'y mangakatagal sa araw na 
masama, at kung magawa ang lahat, ay magsitibay. 

magsitibay nga kayo, na ang inyong manga baywang ay may bigkis na katotohanan, na may sakbat na 
baluti nang katuwiran, 

at ang inyong manga paa ay may panyapak na paghahanda nang evangelio nang kapayapaan, 

bukod dito ay taglayin ninyo ang kalasag nang pananampalataya, na siyang ipapatay ninyo sa lahat nang 
nangagniningas na suligi nang masama. 

at magsikuha rin naman kayo nang turbante nang kaligtasan, at nang tabak nang espiritu, na siyang 
salita nang diyos: 

na magsipanalangin kayo sa espiritu nang lahat nang panalangin at daing sa buong panahon, at 
mangagpuyat sa buong katiyagaan at daing na patungkol sa lahat nang manga banal, 

at sa akin, upang ako'y pagkalooban nang pananalita sa pagbubuka nang aking bibig, upang ipakilalang 
may katapangan ang hiwaga nang evangelio, 

na dahil dito ako'y isang sugong natatanikalaan, upang sa ganito ako'y magsalita na may katapangan 
gaya nang nararapat na aking salitain. 

datapuwa't upang mangaalaman ninyo naman ang manga bagay na ukol sa akin, at ang kalagayan ko, si 
tiquico na aking minamahal na kapatid at tapat na ministro sa panginoon, ay siyang magpapakilala sa 
inyo nang lahat nang manga bagay: 

na siyang aking sinugo sa inyo sa bagay na ito, upang makilala ninyo ang aming kalagayan, at upang 
kaniyang aliwin ang inyong manga puso. 

kapayapaan nawa sa manga kapatid, at pagibig na may pananampalataya, mula sa diyos ama at sa 
panginoong jesucristo. 

ang biyaya nawa'y sumalahat nang manga nagsisiibig sa ating panginoong jesucristo nang pagibig na 
walang pagkasira. siya nawa. 

si pablo at si timoteo, na manga alipin ni cristo jesus, sa lahat nang manga banal kay cristo jesus na 
nangasa filipos, pati nang manga obispo at nang manga diakono: 

sumainyo nawa ang biyaya at kapayapaang mula sa diyos na ating ama at sa panginoong jesucristo. 
ako'y nagpapasalamat sa aking diyos, sa tuwing kayo'y aking naaalaala, 

na parating sa bawa't daing ko, ay masayang nananaing ako na patungkol sa inyong lahat, 

dahil sa inyong pakikisama sa pagpapalaganap nang evangelio, mula nang unang araw hanggang ngayon, 
na ako'y may lubos na pagkakatiwala sa bagay na ito, na ang nagpasimula sa inyo nang mabuting gawa, 
ay lulubusin hanggang sa araw ni jesucristo: 

gaya nang matuwid na aking isiping gayon tungkol sa inyong lahat, sapagka't kayo'y nasa aking puso, 
palibhasa'y, sa aking manga tanikala at pagsasanggalang at sa pagpapatunay naman sa evangelio, 
kayong lahat na kasama ko ay may bahagi sa biyaya. 

sapagka't saksi ko ang diyos, kung gaano ang pananabik ko sa inyong lahat sa mahinahong habag ni 
cristo jesus. 

at ito'y idinadalangin ko, na ang inyong pagibig ay lalo't lalo pang sumagana nawa sa kaalaman at sa 
lahat nang pagkakilala, 

upang inyong kilalanin ang manga bagay na magagaling: upang kayo'y maging manga tapat at walang 
kapintasan hanggang sa kaarawan ni cristo, 

na mangapuspos nang bunga nang kabanalan, na ito'y sa pamamagitan ni jesucristo, sa ikaluluwalhati at 
ikapupuri nang diyos. 

ngayon ibig ko na inyong maalaman, manga kapatid, na ang manga bagay na nangyari sa akin ay 
nangyari sa lalong ikasusulong nang evangelio: 

ano pa't ang aking manga tanikala kay cristo ay nahayag sa lahat nang manga bantay nang pretorio, at sa 
manga iba't iba pa; 

at ang karamihan sa manga kapatid sa panginoon, na palibhasa'y may pagkakatiwala sa aking manga 
tanikala, ay lalong nagkaroon nang tapang upang salitaing walang takot ang salita nang diyos. 

tunay na ipinangangaral nang iba si cristo sa kapanaghilian at sa pakikipagtalo, at nang manga iba naman 
sa mabuting kalooban: 

ang isa'y gumagawa nito sa pagibig, palibhasa'y nalalaman na ako'y nalalagay sa pagsasanggalang nang 
evangelio, 

datapuwa't itinatanyag nang iba si cristo dahil sa pagkakampikampi, hindi sa pagtatapat, na ang iniisip ay 
dalhan ako nang kapighatian sa aking manga tanikala. 

ano nga? gayon man, sa lahat nang paraan, maging sa pagdadahilan o sa katotohanan, ay itinatanyag si 
cristo: at sa ganito'y nagagalak ako, oo, at ako'y magagalak. 

sapagka't nalalaman ko na ang kahihinatnan nito'y sa aking ikaliligtas, sa pamamagitan nang inyong 
pananaing at kapuspusan nang espiritu ni cristo, 

ayon sa aking maningas na paghihintay at pagasa, na, sa anoma'y hindi ako mapapahiya, kundi sa buong 
katapangan, na gaya nang dati, gayon din naman ngayon, ay dadakilain si cristo sa aking katawan, 
maging sa pamamagitan nang kabuhayan, o sa pamamagitan nang kamatayan. 

sapagka't sa ganang akin ang mabuhay ay si cristo, at ang mamatay ay pakinabang. 

nguni't kung ang mabuhay sa laman ay siya kong palad, ito'y magiging mabungang pagpapagal, na 
aywan ko nga kung ano ang aking pipiliin. 

sapagka't ako'y nagigipit sa magkabila, akong may nasang umalis at suma kay cristo, sapagka't ito'y 
lalong mabuti: 

gayon ma'y ang manatili sa laman ay siyang lalong kinakailangan dahil sa inyo. 

at sa pagkakatiwalang ito, ay aking nalalaman na ako'y mananatili, oo, at mananatili ako na kasama 
ninyong lahat, sa ikasusulong ninyo at ikagagalak sa pananampalataya, 

upang managana ang inyong pagmamapuri kay cristo jesus sa akin sa pamamagitan nang aking pagharap 
na muli sa inyo. 

ang inyo lamang pamumuhay ay maging karapatdapat sa evangelio ni cristo: upang, maging ako ay 
dumating at kayo'y makita, o wala man sa harap ninyo, ay mabalitaan ko ang inyong kalagayan, na 
kayo'y matitibay sa isang espiritu, na kayo'y mangagkaisa nang kaluluwa na nangagsisikap sa 
pananampalataya sa evangelio: 

at sa anoman ay huwag kayong mangatakot sa manga kaaway: na ito sa kanila ay malinaw na tanda 
nang kapahamakan, datapuwa't tanda nang inyong pagkaligtas, at ito'y mula sa diyos; 

sapagka't sa inyo'y ipinagkaloob alangalang kay cristo, hindi lamang upang manampalataya sa kaniya, 
kundi upang magtiis din naman alangalang sa kaniya: 

yamang taglay ninyo ang pakikipagbuno na inyong nakita rin sa akin, at ngayo'y nababalitaan ninyong 
taglay ko. 

kaya nga kung mayroong anomang kasiglahan kay cristo, kung mayroong anomang kaaliwan nang 
pagibig, kung mayroong anomang pakikisama nang espiritu, kung mayroong anomang mahinahong awa 
at habag, 

ay lubusin ninyo ang aking katuwaan, upang kayo'y mangagkaisa nang pagiisip, mangagtaglay nang isa 
ring pagibig, na mangagkaisa nang akala, at isa lamang pagiisip, 

na huwag ninyong gawin ang anoman sa pamamagitan nang pagkakampikampi o sa pamamagitan nang 
pagpapalalo, kundi sa kababaan nang pagiisip, na ipalagay nang bawa't isa ang iba na lalong mabuti kay 
sa kaniyang sarili: 

huwag tingnan nang bawa't isa sa inyo ang sa kaniyang sarili, kundi ang bawa't isa naman ay sa iba't iba. 
mangagkaroon kayo sa inyo nang pagiisip, na ito'y na kay cristo jesus din naman: 

na siya, bagama't nasa anyong diyos, ay hindi niya inaring isang bagay na nararapat panangnan ang 
pagkapantay niya sa diyos, 

kundi bagkus hinubad niya ito, at naganyong alipin, na nakitulad sa manga tao: 

at palibhasa'y nasumpungan sa anyong tao, siya'y nagpakababa sa kaniyang sarili, na nagmasunurin 
hanggang sa kamatayan, oo, sa kamatayan sa krus. 

kaya siya naman ay pinakadakila nang diyos, at siya'y binigyan nang pangalang lalo sa lahat nang 
pangalan, 

upang sa pangalan ni jesus ay iluhod ang lahat nang tuhod, nang nangasa langit, at nang nangasa ibabaw 
nang lupa, at nang nangasa ilalim nang lupa, 

at upang ipahayag nang lahat nang manga dila na si jesucristo ay panginoon, sa ikaluluwalhati nang 
diyos ama. 

kaya nga, manga minamahal ko, kung paano ang inyong laging pagsunod, na hindi lamang sa harapan 
ko, kundi bagkus pa ngayong ako'y wala, ay lubusin ninyo ang gawain nang inyong sariling pagkaligtas na 
may takot at panginginig: 

sapagka't diyos ang gumagawa sa inyo maging sa pagnanasa at sa paggawa, ayon sa kaniyang mabuting 
kalooban. 

gawin ninyo ang lahat nang manga bagay na walang manga bulungbulong at pagtatalo: 

upang kayo'y maging walang sala at walang malay, manga anak nang diyos na walang dungis sa gitna 
nang isang lahing liko at masama, na sa gitna nila'y lumiliwanag kayong tulad sa manga ilaw sa 
sanglibutan, 

na nagpapahayag nang salita nang kabuhayan, upang may ipagkapuri ako sa kaarawan ni cristo, na hindi 
ako tumakbo nang walang kabuluhan ni nagpagal man nang walang kabuluhan. 

oo, kahit ako'y maging hain sa paghahandog at paglilingkod nang inyong pananampalataya, ako'y 
nakikipagkatuwa, at nakikigalak sa inyong lahat: 

at sa ganyan ding paraan kayo'y nakikipagkatuwa naman, at nakikigalak sa akin. 

datapuwa't inaasahan ko sa panginoong jesus na suguing madali sa inyo si timoteo, upang ako naman ay 
mapanatag, pagkaalam ko nang inyong kalagayan. 

sapagka't walang taong katulad ko ang pagiisip na magmamalasakit na totoo sa inyong kalagayan. 
sapagka't pinagsisikapan nilang lahat ang sa kanilang sarili, hindi ang manga bagay ni jesucristo. 

nguni't nalalaman ninyo ang pagkasubok sa kaniya na gaya nang paglilingkod nang anak sa ama, ay 
gayon naglilingkod siyang kasama ko sa ikalalaganap nang evangelio. 

siya nga ang aking inaasahang suguin madali, pagkakita ko kung ano ang mangyayari sa akin: 
datapuwa't umaasa ako sa panginoon, na diya'y makararating din naman akong madali. 

nguni't inakala kong kailangang suguin sa inyo si epafrodito, na aking kapatid at kamanggagawa, at 
kapuwa kawal at inyong sugo at katiwala sa aking kailangan. 

yamang siya'y nananabik sa inyong lahat, at totoong siya'y namanglaw, sapagka't inyong nabalitaan na 
siya'y may-sakit: 

katotohanan ngang nagkasakit siya na malapit na sa kamatayan: nguni't kinahabagan siya nang diyos, at 
hindi lamang siya kundi pati ako, upang ako'y huwag magkaroon nang sapinsaping kalumbayan. 

siya nga'y sinugo kong may malaking pagpipilit, upang, pagkakitang muli ninyo sa kaniya, kayo'y 
mangagalak, at ako'y mabawasan nang kalumbayan. 

tanggapin nga ninyo siya sa panginoon nang buong galak, at ang gayon ay papurihan ninyo: 

sapagka't dahil sa pagpapagal kay cristo ay nalapit siya sa kamatayan, na isinasapanganib ang kaniyang 
buhay upang punan ang kakulangan sa inyong paglilingkod sa akin. 

sa katapustapusan, manga kapatid ko, mangagalak kayo sa panginoon. ang pagsulat ko nga sa inyo nang 
manga gayon ding bagay, sa akin ay tunay na hindi nakangangalay, nguni't sa inyo'y katiwasayan. 
magsipagingat kayo sa manga aso, magsipagingat kayo sa masasamang manggagawa, magsipagingat 
kayo sa manga sa pagtutuli: 

sapagka't tayo ang pagtutuli, na nagsisisamba sa espiritu nang diyos, at nangagmamapuri kay cristo 
jesus, at walang anomang pagkakatiwala sa laman: 

bagama't ako'y makapagkakatiwala sa laman: na kung ang iba ay nagaakala na may pagkakatiwala sa 
laman, ay lalo na ako: 

na tinuli nang ikawalong araw, mula sa lahi nang israel, mula sa angkan ni benjamin, hebreo sa manga 
hebreo, tungkol sa kautusan, ay fariseo; 

tungkol sa pagsisikap, ay manguusig sa iglesia: tungkol sa kabanalan na nasa kautusan, ay walang 
kapintasan. 

gayon man ang manga bagay na sa akin ay pakinabang, ay inari kong kalugihan, alangalang kay cristo. 

oo nga, at lahat nang manga bagay ay inaari kong kalugihan dahil sa dakilang kagalingan nang 
pagkakilala kay cristo jesus na panginoon ko: na alangalang sa kaniya'y tiniis ko ang kalugihan nang lahat 
nang manga bagay, at inari kong sukal lamang, upang tamuhin ko si cristo, 

at ako'y masumpungan sa kaniya, na walang katuwirang aking sarili, sa makatuwid baga'y sa kautusan, 
kundi ang katuwirang sa pamamagitan nang pananampalataya kay cristo, ang katuwiran ngang buhat sa 
diyos sa pamamagitan nang pananampalataya: 

upang makilala ko siya, at ang kapangyarihan nang kaniyang pagkabuhay na maguli, at ang pakikisama 
nang kaniyang manga kahirapan, na ako'y natutulad sa kaniyang pagkamatay, 

kung aking tamuhin sa anomang paraan ang pagkabuhay na maguli sa manga patay. 

hindi sa ako'y nagtamo na, o ako'y nalubos na: kundi nagpapatuloy ako, baka sakaling maabot ko yaong 
ikinaaabot naman sa akin ni cristo jesus. 

mga kapatid, hindi ko pa inaaring inabot: datapuwa't isang bagay ang ginagawa ko, na nililimot ang 
manga bagay na nasa likuran, at tinutungo ang manga bagay na hinaharap, 

nagtutumulin ako sa hangganan sa ganting-pala nang dakilang pagtawag nang diyos na kay cristo jesus. 
kaya nga, kung ilan tayong manga sakdal, ay magisip nang gayon: at kung sa anoma'y nangagkakaiba 
kayo nang iniisip ay ipahahayag naman ito sa inyo nang diyos: 

lamang, ay magsilakad tayo ayon sa gayon ding ayos na ating inabot na. 

mga kapatid, kayo'y mangagkaisang tumulad sa akin, at tandaan ninyo ang manga nagsisilakad nang 
gayon, ayon sa halimbawang nakikita ninyo sa akin. 

sapagka't marami ang manga nagsisilakad, na siyang madalas na aking sinabi sa inyo, at ngayo'y sinasabi 
ko sa inyo na may pagiyak, na sila ang manga kaaway nang krus ni cristo: 

na ang kanilang kahihinatnan ay ang kapahamakan, na ang kanilang diyos ay ang tiyan, at ang kanilang 
kapurihan ay nasa kanilang kahihiyan, na nagiisip nang manga bagay na ukol sa lupa. 

sapagka't ang ating pagkamamamayan ay nasa langit, mula doon ay hinihintay naman natin ang 
tagapagligtas, ang panginoong jesucristo: 

na siyang magbabago nang katawan nang ating pagkamababa, upang maging katulad nang katawan 
nang kaniyang kaluwalhatian, ayon sa paggawa na maipagpapasuko niya sa lahat nang manga bagay sa 
kaniya. 

kaya nga, manga kapatid kong minamahal at pinananabikan, aking katuwaan at putong, magsitibay nga 
kayo sa panginoon, manga minamahal ko. 

ipinamamanhik ko kay euodias, at ipinamamanhik ko kay sintique, na mangagkaisa nang pagiisip sa 
panginoon. 

00, ipinamamanhik ko rin naman sa iyo, tapat na kasama sa pagtulong, na iyong tulungan ang manga 
babaing ito, sapagka't sila'y nangagpagal na kasama ko sa evangelio, at kasama rin naman ni clemente, 
at nang ibang aking manga kamanggagawa, na ang kanilang pangalan ay nangasa aklat nang buhay. 
mangagalak kayong lagi sa panginoon: muli kong sasabihin, mangagalak kayo. 

makilala nawa ang inyong kahinhinan nang lahat nang manga tao. ang panginoon ay malapit na. 

huwag kayong mangabalisa sa anomang bagay: kundi sa lahat nang manga bagay sa pamamagitan nang 
panalangin at daing na may pagpapasalamat ay ipakilala ninyo ang inyong manga kahilingan sa diyos. 
at ang kapayapaan nang diyos, na di masayod nang pagiisip, ay magiingat nang inyong manga puso at 
nang inyong manga pagiisip kay cristo jesus. 

katapustapusan, manga kapatid, anomang bagay na katotohanan, anomang bagay na kagalanggalang, 
anomang bagay na matuwid, anomang bagay na malinis, anomang bagay na kaibigibig, anomang bagay 
na mabuting ulat, kung may anomang kagalingan, at kung may anomang kapurihan, ay isipin ninyo ang 
manga bagay na ito. 

ang manga bagay na inyong natutuhan at tinanggap at narinig at nakita sa akin, ang manga bagay na ito 
ang gawin ninyo: at ang diyos nang kapayapaan ay sasa inyo. 

datapuwa't ako'y totoong nagagalak sa panginoon, na ngayon sa kahulihulihan ay inyong binuhay ang 
inyong pagmamalasakit sa akin, na dito'y katotohanang nangagkaroon kayo nang malasakit, nguni't 
kayo'y nagkulang nang mabuting pagkakataon. 

hindi sa sinasabi ko ang tungkol sa kailangan: sapagka't aking natutuhan ang masiyahan sa anomang 
kalagayang aking kinaroroonan. 

marunong akong magpakababa, at marunong naman akong magpakasagana: sa bawa't bagay at sa lahat 
nang bagay ay natutuhan ko ang lihim maging sa kabusugan, at maging sa kagutuman, at maging sa 
kasaganaan at maging sa kasalatan. 

lahat nang manga bagay ay aking magagawa doon sa nagpapalakas sa akin. 

gayon man ay mabuti ang inyong ginawa na kayo'y nakiramay sa aking kapighatian. 

at kayo manga taga filipos, nalalaman naman ninyo, na nang pasimulan ang evangelio, nang ako'y umalis 
sa macedonia, alin mang iglesia ay walang nakipagkaisa sa akin sa pagkakaloob at pagtanggap kundi 
kayo lamang, 

sapagka't sa tesalonica ay nagpadala kayong minsan at muli para sa aking kailangan. 

hindi sa ako'y naghahanap nang kaloob, kundi hinahanap ko ang bunga na dumadami sa ganang inyo. 
datapuwa't mayroon ako nang lahat nang bagay, at sumasagana: ako'y busog, palibhasa'y tumanggap 
kay epafrodito nang manga bagay na galing sa inyo, na isang samyo nang masarap na amoy, isang 
handog na kaayaaya, na lubhang nakalulugod sa diyos. 

at pupunan nang aking diyos ang bawa't kailangan ninyo ayon sa kaniyang manga kayamanan sa 
kaluwalhatian kay cristo jesus. 

ngayon nawa'y suma ating diyos at ama ang kaluwalhatian magpakailan man. siya nawa. 

batiin ninyo ang bawa't banal kay cristo jesus. binabati kayo nang manga kapatid na kasama ko. 
binabati kayo nang lahat nang manga banal, lalong lalo na nang manga kasangbahay ni cesar. 

ang biyaya nang panginoong jesucristo ay sumainyo nawang espiritu. 

si pablo, na apostol ni jesucristo sa pamamagitan nang kalooban nang diyos, at ang kapatid nating si 
timoteo, 

sa manga banal at tapat na manga kapatid kay cristo, na nangasa sa colosas: sumainyo nawa ang biyaya 
at kapayapaang mula sa diyos na ating ama. 

nagpapasalamat kami sa diyos, na ama nang ating panginoong jesucristo, na kayo'y laging idinadalangin, 
nang nabalitaan namin nang inyong pananampalataya kay cristo jesus, at ang pagibig ninyo sa lahat 
nang manga banal, 

dahil sa pagasa na natataan para sa inyo sa langit, na nang una ay inyong narinig sa salita nang 
katotohanan nang evangelio, 

na ito'y dumating sa inyo: gayon din naman kung paano sa buong sanglibutan na namumunga at 
lumalaganap, gaya rin naman sa inyo, mula nang araw na inyong marinig at maalaman ang biyaya nang 
diyos sa katotohanan, 

ayon sa inyong natutuhan kay epafras na aming minamahal na kasamang lingkod, na isang tapat na 
ministro ni cristo, sa ganang atin: 

na siya rin namang sa amin ay nagbalita nang inyong pagibig sa espiritu. 

dahil dito'y kami naman, mula nang araw na aming marinig ito, ay hindi kami nagsisitigil nang 
pananalangin at nang paghingi na patungkol sa inyo, upang kayo'y puspusin nang kaalaman nang 
kaniyang kalooban, sa buong karunungan at pagkaunawa ayon sa espiritu, 

upang kayo'y magsilakad nang nararapat sa panginoon, sa buong ikalulugod niya, at magsipamunga sa 
bawa't gawang mabuti, at magsilago sa kaalaman nang diyos, 

na kayo'y palakasin nang buong kapangyarihan, ayon sa kalakasan nang kaniyang kaluwalhatian, sa 
buong pagtitiis at pagpapahinuhod na may galak, 

na nagpapasalamat sa ama, na nagpaging dapat sa atin upang makabahagi sa mana nang manga banal 
sa kaliwanagan, 

na siyang nagligtas sa atin sa kapangyarihan nang kadiliman, at naglipat sa atin sa kaharian nang anak 
nang kaniyang pagibig, 

na siyang kinaroroonan nang ating katubusan, na siyang kapatawaran nang ating manga kasalanan: 

na siya ang larawan nang diyos na di nakikita, ang panganay nang lahat nang manga nilalang, 

sapagka't sa kaniya nilalang ang lahat na manga bagay, sa sangkalangitan at sa sangkalupaan, na manga 
bagay na nakikita at ang manga bagay na di nakikita, maging manga luklukan o manga pagsakop o 
manga pamunuan o manga kapangyarihan: lahat nang manga bagay ay nilalang sa pamamagitan niya at 
ukol sa kaniya, 

at siya'y una sa lahat nang manga bagay, at ang lahat nang manga bagay ay nangabubuhay dahil sa 
kaniya. 

at siya ang ulo nang katawan, sa makatuwid baga'y nang iglesia: na siya ang pasimula, ang panganay sa 
manga patay: upang sa lahat nang manga bagay, ay magkaroon siya nang kadakilaan. 

sapagka't minagaling nang ama na ang buong kapuspusan ay manahanan sa kaniya, 

at sa pamamagitan niya ay pakipagkasunduin sa kaniya ang lahat nang manga bagay, na pinapayapa niya 
sa pamamagitan nang dugo nang kaniyang krus; sa pamamagitan niya, sinasabi ko, maging manga bagay 
sa kalupaan, o manga bagay sa sangkalangitan. 

at kayo, nang nakaraang panahon ay nangahihiwalay at manga kaaway sa inyong pagiisip sa inyong 
manga gawang masasama. 

gayon ma'y pinakipagkasundo niya ngayon sa katawan nang kaniyang laman, sa pamamagitan nang 
kamatayan, upang kayo'y iharap na manga banal at walang dungis at walang kapintasan sa harapan niya: 
kung tunay na kayo'y mamamalagi sa pananampalataya, na nababaon at matitibay, at di makilos sa 
pagasa sa evangelio na inyong narinig, na ipinangaral sa lahat nang manga nilalang sa silong nang langit: 
na dito akong si pablo ay ginawang ministro. 

ngayo'y nagagalak ako sa aking manga hirap dahil sa inyo, at aking pinupunan sa akin ang kakulangan 
nang manga hirap ni cristo sa aking laman dahil sa kaniyang katawan, na siyang iglesia, 

na ako'y ginawang ministro nito, ayon sa pamamahala na mula sa diyos na ibinigay sa akin para sa inyo 
upang maipahayag ang salita nang diyos, 

maging ang hiwaga na inilihim sa lahat nang panahon at lahi: datapuwa't ngayo'y ipinahayag sa kaniyang 
manga banal, 

na sa kanila'y minagaling nang diyos na ipakilala kung ano ang manga kayamanan nang kaluwalhatian 
nang hiwagang ito sa gitna nang manga gentil, na ito'y si cristo na nasa inyo, na pagasa ninyo sa 
kaluwalhatian: 

na siya naming inihahayag, na pinaaalalahanan ang bawa't tao at tinuturuan ang bawa't tao, sa buong 
karunungan, upang maiharap naming sakdal kay cristo ang bawa't tao: 

na dahil dito'y nagpapagal din naman ako, na nagpipilit ayon sa kaniyang paggawa, na siyang sa akin ay 
gumagawa na may kapangyarihan. 

sapagka't ibig ko na inyong maalaman kung gaano kalaki ang aking pagpipilit dahil sa inyo, at sa nangasa 
laodicea, at sa lahat na hindi nakakita nang mukha ko sa laman, 

upang mangaaliw ang kanilang manga puso, sa kanilang pagkakalakip sa pagibig, at sa lahat nang manga 
kayamanan nang lubos na katiwasayan nang pagkaunawa, upang makilala nila ang hiwaga nang diyos, sa 
makatuwid baga'y si cristo, 

na siyang kinatataguan nang lahat nang manga kayamanan nang karunungan at nang kaalaman. 

ito'y sinasabi ko, upang huwag kayong madaya nang sinoman sa manga pananalitang kaakitakit. 
sapagka't bagaman sa laman ako'y wala sa harap, gayon ma'y nasa inyo ako sa espiritu, na nagagalak at 
nakikita ko ang inyong ayos, at ang katibayan nang inyong pananampalataya kay cristo. 

kung paano nga na inyong tinanggap si cristo jesus na panginoon, ay magsilakad kayong gayon sa kaniya, 
na nangauugat at nangatatayo sa kaniya, at matibay sa inyong pananampalataya, gaya nang pagkaturo 
sa inyo, na sumasagana sa pagpapasalamat. 

kayo'y magsipagingat, baka sa inyo'y may bumihag sa pamamagitan nang kaniyang pilosopia at walang 
kabuluhang pagdaraya, ayon sa sali't saling sabi nang manga tao, ayon sa manga pasimulang aral nang 
sanglibutan, at di ayon kay cristo: 

sapagka't sa kaniya'y nananahan ang buong kapuspusan nang pagka diyos sa kahayagan ayon sa laman, 
at sa kaniya kayo'y napuspus na siyang pangulo nang lahat na pamunuan at kapangyarihan: 

na sa kaniya ay tinuli rin naman kayo nang pagtutuling hindi gawa nang manga kamay, sa pagkahubad 
nang katawang laman, sa pagtutuli ni cristo, 

na nangalibing na kalakip niya sa bautismo, na kayo nama'y muling binuhay na kalakip niya, sa 
pamamagitan nang pananampalataya sa pagawa nang diyos, na muling bumangon sa kaniya sa manga 
patay. 

at nang kayo'y manga patay dahil sa inyong manga kasalanan, at sa di pagtutuli nang inyong laman ay 
kaniyang binuhay kayo na kalakip niya, na ipinatawad sa atin ang ating lahat na manga kasalanan: 

na pinawi ang usapang nasusulat sa manga palatuntunan laban sa atin, na hindi naayon sa atin: at ito'y 
kaniyang inalis, na ipinako sa krus; 

pagkasamsam sa manga pamunuan at sa manga kapangyarihan sila'y manga inilagay niya sa hayag na 
kahihiyan, na nagtatagumpay siya sa kanila sa bagay na ito. 

sinoman nga ay huwag humatol sa inyo tungkol sa pagkain, o sa paginom, o tungkol sa kapistahan, o 
bagong buwan o araw nang sabbath: 

na isang anino nang manga bagay na magsisidating: nguni't ang katawan ay kay cristo. 

sinoman ay huwag manakawan nang ganting-pala sa inyo sa pamamagitan nang kusang pagpapakababa 
at pagsamba sa manga anghel, na nananatili sa manga bagay na kaniyang nakita, na nagpapalalo nang 
walang kabuluhan sa pamamagitan nang kaniyang akalang ukol sa laman, 

at hindi nangangapit sa ulo, na sa kaniya'y ang buong katawan, na inaalalayan at nakalakip sa 
pamamagitan nang manga kasukasuan at manga litid, ay lumalago nang paglagong mula sa diyos. 

kung kayo'y nangamatay na kalakip ni cristo mula sa manga pasimulang aral nang sanglibutan, bakit, na 
waring kayo'y nangabubuhay pa sa sanglibutan, kayo'y nangapasasakop sa manga palatuntunan, 

gaya ng: huwag dumampot, ni huwag lumasap, ni huwag humipo: 

(ang lahat nang manga bagay na ito ay mangasisira sa paggamit), ayon sa manga utos at manga aral 
nang manga tao? 

ang manga bagay na iya'y katotohanang mayroong anyo nang karunungan sa pagsambang kusa, at sa 
pagpapakababa, at sa pagpapakahirap sa katawan, nguni't walang anomang kabuluhan laban sa 
ikalalayaw nang laman. 

kung kayo nga'y muling binuhay na kalakip ni cristo, ay hanapin ninyo ang manga bagay na nangasa 
itaas, na kinaroroonan ni cristo, na nakaupo sa kanan nang diyos. 

ilagak ninyo ang inyong pagiisip sa manga bagay na nangasa itaas, huwag sa manga bagay na nangasa 
ibabaw nang lupa. 

sapagka't kayo'y nangamatay na, at ang inyong buhay ay natatagong kasama ni cristo sa diyos. 

pagka si cristo na ating buhay ay mahayag, ay mahahayag nga rin kayo na kasama niya sa kaluwalhatian. 
patayin nga ninyo ang inyong manga sangkap nang katawang nangasa ibabaw nang lupa, pakikiapid, 
karumihan, masamang pita, masasamang nasa, at kasakiman, na iya'y pagsamba sa manga diyosdiyosan, 
na dahil sa manga bagay na iyan ay dumarating ang kagalitan nang diyos sa manga anak nang pagsuway: 
na inyo ring nilakaran nang una, nang kayo'y nangabubuhay pa sa manga bagay na ito, 

datapuwa't ngayon ay inyo namang layuan ang lahat nang manga ito: galit, kapootan, paghihinala, 
panunungayaw, manga salitang kahalay-halay na mula sa inyong bibig: 

huwag kayong mangagbubulaan sa isa't isa, yamang hinubad na ninyo ang datihang pagkatao pati nang 
kaniyang manga gawa, 

at kayo'y nangagbihis nang bagong pagkatao, na nagbabago sa kaalaman ayon sa larawan niyaong 
lumalang sa kaniya: 

doo'y hindi maaaring magkaroon nang griego at nang judio, nang pagtutuli at nang di pagtutuli, nang 
barbaro, nang scita, nang alipin, nang laya, kundi si cristo ang lahat, at sa lahat. 

mangagbihis nga kayo gaya nang manga hinirang nang diyos, na manga banal at minamahal, nang isang 
pusong mahabagin, nang kagandahangloob, nang kababaan, nang kaamuan, nang pagpapahinuhod: 
mangagtiisan kayo sa isa't isa, at mangagpatawaran kayo sa isa't isa, kung ang sinoman ay may sumbong 
laban sa kanino man; na kung paanong pinatawad kayo nang panginoon, ay gayon din naman ang inyong 
gawin: 

at sa ibabaw nang lahat nang manga bagay na ito ay mangagbihis kayo nang pagibig na siyang tali nang 
kasakdalan. 

at maghari sa inyong puso ang kapayapaan ni cristo, na diya'y tinawag din naman kayo sa isang katawan, 
at kayo'y maging mapagpasalamat. 

manahanan nawang sagana sa inyo ang salita ni cristo, ayon sa buong karunungan, kayo'y 
mangagturuan at mangagpaalalahanan sa isa't isa sa pamamagitan nang manga salmo at nang manga 
himno at manga awit na ukol sa espiritu, na magsiawit kayong may biyaya sa inyong puso sa diyos. 

at anomang inyong ginagawa, sa salita, o sa gawa, gawin ninyong lahat sa pangalan nang panginoong 
jesus, na nagpapasalamat kayo sa diyos sa pamamagitan niya. 

mga babae, pasakop kayo sa inyo-inyong asawa, gaya nang nararapat sa panginoon. 

mga lalake, ibigin ninyo ang inyo-inyong asawa, at huwag kayong maging mapait sa kanila. 

mga anak, magsitalima kayo sa inyong magulang sa lahat nang manga bagay, sapagka't ito'y totoong 
nakalulugod sa panginoon. 

mga ama, huwag ninyong ipamungkahi sa galit ang inyong manga anak, upang huwag manghina ang 
loob nila. 

mga alipin, magsitalima kayo sa lahat nang manga bagay sa manga yaong ayon sa laman ay inyong 
manga panginoon: hindi ang paglilingkod sa paningin, na gaya nang pagbibigay lugod sa manga tao, 
kundi sa katapatan nang puso, na mangatakot sa panginoon: 

anomang inyong ginagawa, ay inyong gawin nang buong puso, na gaya nang sa panginoon, at hindi sa 
manga tao, 

yamang inyong nalalaman na sa panginoon ay tatanggapin ninyo ang ganting mana; sapagka't 
naglilingkod kayo sa panginoong jesucristo. 

sapagka't ang gumagawa nang masama ay tatanggap nang ayon sa masama na kaniyang ginawa, at 
walang itinatanging manga tao. 

mga panginoon, gawin ninyo sa inyong manga alipin ang matuwid, at katampatan, yamang nalalaman 
ninyo na kayo naman ay mayroong ding isang panginoon sa langit. 

manatili kayong palagi sa pananalangin, na kayo'y mangagpuyat na may pagpapasalamat, 

na tuloy idalangin din ninyo kami, na buksan sa amin nang diyos ang pinto sa salita, upang aming salitain 
ang hiwaga ni cristo, na dahil din dito'y may manga tanikala ako; 

upang ito'y aking maihayag, gaya nang aking nararapat na salitain. 

magsilakad kayo na may karunungan sa nangasa labas, na inyong samantalahin ang panahon. 

ang inyong pananalita nawa'y laging may biyaya, na magkalasang asin, upang inyong maalaman kung 
ano ang nararapat ninyong isagot sa bawa't isa. 

ang lahat na manga bagay ukol sa akin ay ipatatalastas sa inyo ni tiquico, na minamahal na kapatid at 
tapat na ministro, at kasamang lingkod sa panginoon: 

na siyang aking sinugo sa inyo sa bagay na ito, upang maalaman ninyo ang aming kalagayan, at upang 
kaniyang aliwin ang inyong manga puso, 

na kasama ni onesimo, tapat at minamahal na kapatid, na siya'y isa sa inyo. sila ang magpapatalastas sa 
inyo nang lahat nang manga bagay na nangyayari dini. 

binabati kayo ni aristarco na kasama ko sa bilangguan, at ni marcos na pinsan ni bernabe (tungkol sa 
kaniya'y tinanggap na ninyo ang manga utos: kung paririyan siya sa inyo, ay inyong tanggapin), 

at si jesus na tinatawag na justo, na pawang sa pagtutuli: ang manga ito lamang ang aking 
kamanggagawa sa kaharian nang diyos, manga taong naging kaaliwan ko. 

binabati kayo ni epafras, na isa sa inyo, na lingkod ni cristo jesus, na siyang laging nagsisikap dahil sa inyo 
sa kaniyang pananalangin, upang kayo'y magsitatag na manga sakdal at lubos na tiwasay sa lahat na 
kalooban nang diyos. 

sapagka't siya'y binibigyan kong patotoo na siya'y totoong nagpapagal sa inyo, at sa nangasa laodicea, at 
sa nangasa hierapolis. 

binabati kayo ni lucas, ang minamahal na manggagamot, at ni demas. 

batiin ninyo ang manga kapatid na nangasa laodicea, at si nimfas, at ang iglesiang nasa kanilang bahay. 
at pagkabasa nang sulat na ito sa inyo, ay ipabasa naman ninyo sa iglesia nang manga taga laodicea, at 
basahin naman ninyo ang sulat na mula sa laodicea. 

at sabihin ninyo kay arquipo, ingatan mong tuparin ang ministerio na tinanggap mo sa panginoon. 

ang bating sinulat nang aking sariling kamay, akong si pablo. alalahanin ninyo ang aking manga tanikala. 
ang biyaya'y sumasainyo nawa. 

si pablo, at si silvano, at si timoteo, sa iglesia nang manga taga tesalonica sa diyos ama at sa panginoong 
jesucristo: sumainyo nawa ang biyaya at kapayapaan. 

nangagpapasalamat kaming lagi sa diyos dahil sa inyong lahat, na aming binabanggit kayo sa aming 
manga panalangin, 

na aming inaalaalang walang patid sa harapan nang ating diyos at ama, ang inyong gawa sa 
pananampalataya at pagpapagal sa pagibig at pagtitiis sa pagasa sa ating panginoong jesucristo; 
yamang aming nalalaman, manga kapatid na minamahal nang diyos, ang pagkahirang sa inyo, 

kung paanong ang aming evangelio ay hindi dumating sa inyo sa salita lamang, kundi sa kapangyarihan 
din naman, at sa espiritu santo, at sa lubos na katiwasayan, na gaya nang inyong nalalaman kung anong 
pagkatao namin ang aming ipinakita sa inyo dahil sa inyo. 

at kayo'y nagsitulad sa amin, at sa panginoon, nang inyong tanggapin ang salita sa malaking kapighatian, 
na may katuwaan sa espiritu santo; 

ano pa't kayo'y naging uliran nang lahat nang nangananampalatayang nangasa macedonia at nangasa 
acaya. 

sapagka't mula sa inyo'y nabansag ang salita nang panginoon, hindi lamang sa macedonia at acaya, 
kundi sa lahat nang manga dako ay natanyag ang inyong pananampalataya sa diyos, ano pa't kami ay 
wala nang kailangang magsabi pa nang anoman. 

sapagka't sila rin ang nangagbalita tungkol sa amin kung paanong nangakapasok kami sa inyo, at kung 
paanong nangagbalik kayo sa diyos mula sa manga diyosdiyosan, upang mangaglingkod sa diyos na 
buhay at tunay, 

at upang hintayin ang kaniyang anak na mula sa langit, na kaniyang ibinangon sa manga patay, si jesus 
nga na nagligtas sa atin mula sa galit na darating. 

kaya nga nalalaman ninyo rin, manga kapatid, na ang aming pagkapasok sa inyo, ay hindi nawalan nang 
kabuluhan: 

kundi palibhasa'y nagsipagbata kami nang una at inalipusta, gaya nang inyong nalalaman, sa filipos, ay 
nangagkaroon kami nang kalakasan nang loob dahil sa ating diyos upang salitain sa inyo ang evangelio 
nang diyos sa gitna nang maraming kaligaligan. 

sapagka't ang aming iniaaral ay hindi sa kamalian, ni sa karumihan, ni sa pagdaraya. 

kundi kung paanong kami'y minarapat nang diyos upang pagkatiwalaan kami nang evangelio, ay gayon 
namin sinasalita: hindi gaya nang nangagbibigay lugod sa manga tao, kundi sa diyos na sumusubok nang 
aming manga puso. 

sapagka't hindi kami nasusumpungang nagsisigamit kailan man nang manga salitang paimbabaw, gaya 
nang nalalaman ninyo, ni nang balabal man nang kasakiman, saksi ang diyos, 

ni nagsihanap man sa manga tao nang kapurihan, ni sa inyo man, ni sa manga iba man, nang maaaring 
magsigamit kami nang kapamahalaan gaya nang manga apostol ni cristo. 

kundi kami ay nangagpapakalumanay sa gitna ninyo, na gaya nang isang sisiwa pagka inaamoamo ang 
kaniyang sariling manga anak: 

gayon din kami, palibhasa'y may magiliw na pagibig sa inyo, ay kinalugdan naming kayo'y bahaginan, 
hindi lamang nang evangelio nang diyos, kundi naman nang aming sariling manga kaluluwa, sapagka't 
kayo'y naging lalong mahal sa amin. 

sapagka't inaalaala ninyo, manga kapatid, ang aming pagpapagal at pagdaramdam: amin ngang 
ipinangaral ang evangelio nang diyos na kami ay gumagawa gabi't araw, upang huwag kaming maging 
isang pasanin sa kanino man sa inyo. 

kayo'y manga saksi, at ang diyos man, kung gaanong pagkabanal at pagkamatuwid at pagkawalang 
kapintasan ang inugali namin sa inyong nagsisisampalataya: 

gaya nang inyong nalalaman kung ano ang inugali namin sa bawa't isa sa inyo, na gaya nang isang ama 
sa kaniyang sariling manga anak, na kayo'y inaaralan, at pinalalakas ang loob ninyo, at nagpapatotoo, 
upang kayo'y magsilakad nang nararapat sa diyos, na siyang tumawag sa inyo sa kaniyang sariling 
kaharian at kaluwalhatian. 

at dahil naman dito kami ay nangagpapasalamat na walang patid sa diyos, na nang inyong tanggapin sa 
amin ang salita na ipinangaral, sa makatuwid baga'y ang salita nang diyos, ay inyong tinanggap na hindi 
gaya nang salita nang manga tao, kundi, ayon sa katotohanan, na salita nang diyos, na gumagawa naman 
sa inyo na nagsisisampalataya. 

sapagka't kayo, manga kapatid, ay nagsitulad sa manga iglesia nang diyos na nasa judea kay cristo jesus: 
sapagka't nagsipagbata naman kayo sa inyong sariling manga kababayan, gaya naman nila sa manga 
judio, 

na nagsipatay sa panginoong jesus, at gayon din sa manga propeta, at kami ay kanilang pinalayas, at di 
nangagbibigay lugod sa diyos, at laban sa lahat nang manga tao; 

na pinagbabawalan kaming makipagusap sa manga gentil upang mangaligtas ang manga ito, upang 
kanilang paramihing lagi ang kanilang manga kasalanan: nguni't dumating sa kanila ang kagalitan, 
hanggang sa katapusan. 

nguni't kami, manga kapatid, na nangahiwalay sa inyong sangdaling panahon, sa katawan hindi sa puso, 
ay nangagsisikap na lubha, upang makita ang inyong mukha na may dakilang pagnanais: 

sapagka't nangagnasa kaming pumariyan sa inyo, akong si pablo, na minsan at muli: at hinadlangan kami 
ni satanas. 

sapagka't ano ang aming pagasa, o katuwaan, o putong, na ipinagmamapuri? hindi baga kayo rin sa 
harapan nang ating panginoong jesucristo sa kaniyang pagparito? 

sapagka't kayo ang aming kaluwalhatian at aming katuwaan. 

kaya't nang hindi na kami mangakatiis, ay minagaling naming maiwang nangagiisa sa atenas; 

at aming sinugo si timoteo, na aming kapatid at ministro nang diyos sa evangelio ni cristo, upang kayo'y 
kaniyang patibayin at aliwin, tungkol sa inyong pananampalataya, 

upang ang sinoma'y huwag mabagabag sa pamamagitan nang manga kapighatiang ito; sapagka't kayo 
rin ang nangakaaalam na itinalaga kami sa bagay na ito. 

sapagka't sa katotohanan, nang kami ay kasama ninyo ay aming sinabi nang una sa inyo na kami ay 
mangagbabata nang kapighatian, gaya nga na nangyari, at nalalaman ninyo. 

dahil dito naman, nang hindi ko na matiis pa, ako'y nagsugo upang matalastas ko ang inyong 
pananampalataya, baka sa anomang paraan kayo'y nangatukso nang manunukso, at ang aming 
pagpapagal ay mawalan nang kabuluhan. 

datapuwa't nang si timoteo ay dumating sa amin ngayon na buhat sa inyo, at nagdala sa amin nang 
mabubuting balita tungkol sa inyong pananampalataya at pagibig, at laging kami'y inaalaalang mabuti 
ninyo, na ninanasang makita kami na gaya naman namin sa inyo; 

dahil dito'y nangaaliw kami, manga kapatid, tungkol sa inyo sa pamamagitan nang inyong 
pananampalataya sa lahat naming kagipitan at kapighatian: 

sapagka't ngayon ay nangabubuhay kami, kung kayo'y nangamamalaging matibay sa panginoon. 
sapagka't ano ngang pagpapasalamat ang aming muling maibibigay sa diyos dahil sa inyo, dahil sa buong 
kagalakan na aming ikinagalak dahil sa inyo sa harapan nang aming diyos; 

gabi't araw ay idinadalangin naming buong ningas na aming makita ang inyong mukha, at aming 
malubos ang inyong pananampalataya. 

ngayo'y patnugutan nawa nang atin ding diyos at ama, at nang ating panginoong jesus, ang aming 
paglalakbay sa inyo: 

at kayo'y palaguin at pasaganain nang panginoon sa pagibig sa isa't isa, at sa lahat nang manga tao, na 
gaya naman nang amin sa inyo, 

upang patibayin niya ang inyong manga puso, na walang maipipintas sa kabanalan sa harapan nang ating 
diyos at ama, sa pagparito nang ating panginoong jesus na kasama ang kaniyang lahat na manga banal. 
katapustapusan nga, manga kapatid, kayo'y aming pinamamanhikan at inaaralan sa panginoong jesus, 
na, ayon sa tinanggap ninyo sa amin, na kung paanong kayo'y dapat magsilakad at mangagbigay lugod sa 
diyos, na gaya nang inyong paglakad, upang kayo'y magsipanagana nang higit at higit. 

sapagka't talastas ninyo kung anong manga tagubilin ang ibinigay namin sa inyo sa pamamagitan nang 
panginoong jesus. 

sapagka't ito ang kalooban nang diyos, sa makatuwid baga'y ang inyong pagpapakabanal, na kayo'y 
magsiilag sa pakikiapid, 

na ang bawa't isa sa inyo'y makaalam na maging mapagpigil sa kaniyang sariling katawan sa 
pagpapakabanal at kapurihan, 

hindi sa pita nang kahalayan, na gaya nang manga gentil na hindi nangakakakilala sa diyos, 

na sinoma'y huwag lumapastangan at magdaya sa kaniyang kapatid sa bagay na ito: sapagka't ang 
panginoon ay mapaghiganti sa lahat nang manga bagay na ito, na gaya naman nang aming ipinatalastas 
nang unana sa inyo at pinatotohanan. 

sapagka't tayo'y tinawag nang diyos hindi sa ikarurumi, kundi sa pagpapakabanal. 

kaya't ang nagtatakuwil, hindi ang tao ang itinatakuwil, kundi ang diyos, na nagbibigay sa inyo nang 
kaniyang espiritu santo. 

datapuwa't tungkol sa pagiibigang kapatid ay hindi ninyo kailangan na kayo'y sulatan nang sinoman: 
sapagka't kayo rin ay tinuruan nang diyos na mangagibigan kayo sa isa't isa: 

sapagka't katotohanang ginagawa ninyo ang gayon sa lahat nang kapatid na nangasa buong macedonia. 
nguni't aming iniaaral sa inyo, manga kapatid, na kayo'y lalo't lalong magsipanagana. 

at pagaralan ninyong maging matahimik, at gawin ang inyong sariling gawain, at kayo'y mangagpagal 
nang inyong sariling manga kamay, na gaya nang aming ipinagbilin sa inyo; 

upang kayo'y magsilakad nang nararapat sa nangasa labas, at huwag kayong maging mapagkailangan. 
nguni't hindi namin ibig na kayo'y di makaalam, manga kapatid, tungkol sa nangatutulog, upang kayo'y 
huwag mangalumbay, na gaya nang manga iba, na walang pagasa. 

sapagka't kung tayo'y nagsisisampalatayang si jesus ay namatay at nabuhay na maguli, ay gayon din 
naman ang nangatutulog kay jesus ay dadalhin nang diyos na kasama niya. 

sapagka't ito'y sinasabi namin sa inyo sa salita nang panginoon, na tayong nangabubuhay, na nangatitira 
hanggang sa pagparito nang panginoon, ay hindi tayo mangauuna sa anomang paraan sa nangatutulog. 
sapagka't ang panginoon din ang bababang mula sa langit, na may isang sigaw, may tinig nang 
arkanghel, at may pakakak nang diyos: at ang nangamatay kay cristo ay unang mangabubuhay na 
maguli, 

kung magkagayon, tayong nangabubuhay, na nangatitira, ay aagawing kasama nila sa manga alapaap, 
upang salubungin ang panginoon sa hangin: at sa ganito'y sasa panginoon tayo magpakailan man. 
kaya't mangagaliwan kayo sa isa't isa nang manga salitang ito. 

datapuwa't tungkol sa manga kapanahunan at manga bahagi nang panahon, manga kapatid, hindi ninyo 
kailangan na isulat ko pa sa inyo ang anoman. 

sapagka't kayo rin ang manga lubos na nangakakaalam, na ang pagdating nang kaarawan nang 
panginoon ay gaya nang magnanakaw sa gabi. 

pagka sinasabi nang manga tao, kapayapaan at katiwasayan, kung magkagayo'y darating sa kanila ang 
biglang pagkawasak, na gaya nang pagdaramdam, sa panganganak nang babaing nagdadalang-tao, at 
sila'y hindi mangakatatanan sa anomang paraan. 

nguni't kayo, manga kapatid, ay wala sa kadiliman, upang sa araw na yaon ay masubukan kayong gaya 
nang magnanakaw: 

sapagka't kayong lahat ay pawang manga anak nang kaliwanagan, at manga anak nang araw: tayo'y 
hindi nang gabi, ni nang kadiliman man, 

huwag nga tayong mangatulog, gaya nang manga iba, kundi tayo'y mangagpuyat at mangagpigil. 
sapagka't ang nangatutulog ay nangatutulog sa gabi, at ang nangaglalasing ay nangaglalasing sa gabi. 
datapuwa't palibhasa'y manga anak tayo nang araw, mangagpigil tayo, na isuot ang baluti nang 
pananampalataya at nang pagibig, at ang maging turbante ay ang pagasa nang kaligtasan. 

sapagka't tayo'y hindi itinalaga nang diyos sa galit, kundi sa pagtatamo nang pagkaligtas sa pamamagitan 
nang ating panginoong jesucristo, 

na namatay dahil sa atin, upang tayo, sa gising o tulog man, ay mangabuhay tayong kasama niya. 

dahil dito kayo'y mangagpangaralan, at mangagpatibayan sa isa't isa sa inyo, gaya nang inyong 
ginagawa. 

datapuwa't ipinamamanhik namin sa inyo, manga kapatid, na inyong kilalanin ang nangagpapagal sa 
inyo, at nangamumuno sa inyo sa panginoon, at nangagpapaalaala sa inyo: 

at inyong lubos na pakamahalin sila sa pagibig, dahil sa kanilang gawa. magkaroon kayo-kayo nang 
kapayapaan. 

at aming ipinamamanhik sa inyo, manga kapatid, na inyong paalalahanan ang manga manggugulo, 
palakasin ang manga mahihinang-loob, alalayan ang manga mahihina, at maging mapagpahinuhod kayo 
sa lahat. 

tingnan nga ninyo na huwag gumanti ang sinoman nang masama sa masama, nguni't sundin ninyong lagi 
ang mabuti, ang isa'y sa iba, at sa lahat. 

mangagalak kayong lagi, 

magsipanalangin kayong walang patid, 

sa lahat nang manga bagay ay magpasalamat kayo; sapagka't ito ang kalooban nang diyos kay cristo 
tungkol sa inyo. 

huwag ninyong patayin ang ningas nang espiritu: 

huwag ninyong hamakin ang manga panghuhula, 

subukin ninyo ang lahat nang manga bagay, ingatan ninyo ang mabuti, 

layuan ninyo ang bawa't anyo nang masama. 

at pakabanalin kayong lubos nang diyos din nang kapayapaan, at ang inyong espiritu at kaluluwa at 
katawan ay ingatang buo, na walang kapintasan sa pagparito nang ating panginoong jesucristo. 

tapat yaong sa inyo'y tumatawag, na gagawa rin naman nito. 

mga kapatid, idalangin ninyo kami. 

batiin ninyo ang lahat nang manga kapatid nang banal na halik. 

idinadaing ko sa inyo alangalang sa panginoon na basahin sa lahat nang manga kapatid ang sulat na ito. 
ang biyaya nang ating panginoong jesucristo ay sumainyo nawa. 

si pablo, at si silvano, at si timoteo, sa iglesia nang manga taga tesalonica na nasa diyos na ating ama at 
sa panginoong jesucristo: 

sumainyo nawa ang biyaya at kapayapaang mula sa diyos ama at sa panginoong jesucristo. 

kami ay nararapat, manga kapatid, na mangagpasalamat na lagi sa diyos dahil sa inyo, gaya nang 
marapat, dahil sa ang inyong pananampalataya ay lumalaking lubha, at ang pagibig nang bawa't isa sa 
iba't iba sa inyong lahat ay sumasagana, 

ano pa't kami sa aming sarili ay nangagkakapuri sa inyo sa manga iglesia nang diyos dahil sa inyong 
pagtitiis at pananampalataya sa lahat nang manga paguusig sa inyo at sa manga kapighatiang inyong 
tinitiis, 

na isang tandang hayag nang matuwid na paghukom nang diyos, upang kayo'y ariing karapatdapat sa 
kaharian nang diyos, na dahil dito'y nangagbabata rin naman kayo: 

kung isang bagay na matuwid sa diyos na gantihin nang kapighatian ang manga pumipighati sa inyo, 
at kayong manga pinighati ay bigyang kasama namin nang kapahingahan sa pagpapakahayag nang 
panginoong jesus mula sa langit na kasama ang manga anghel nang kaniyang kapangyarihan na nasa 
nagniningas na apoy, 

na maghihiganti sa hindi nagsisikilala sa diyos, at sa kanila na hindi nagsisitalima sa evangelio nang ating 
panginoong jesus: 

na siyang tatanggap nang kaparusahan, na walang hanggang kapahamakang mula sa harapan nang 
panginoon at mula sa kaluwalhatian nang kaniyang kapangyarihan. 

pagka paririto siya upang luwalhatiin sa kaniyang manga banal, at upang siya'y maging kahangahanga sa 
lahat nang manga nagsisampalataya sa araw na yaon (sapagka't ang aming patotoo sa inyo ay 
pinaniwalaan). 

dahil din dito ay lagi naming idinadalangin kayo, upang kayo'y ariing karapatdapat nang ating diyos sa 
pagkatawag sa inyo, at ganaping may kapangyarihan ang bawa't nais sa kabutihan at gawa nang 
pananampalataya, 

upang ang pangalan nang ating panginoong jesus ay luwalhatiin sa inyo, at kayo'y sa kaniya, ayon sa 
biyaya nang ating diyos at nang panginoong jesucristo. 

ngayon aming ipinamamanhik sa inyo, manga kapatid, tungkol sa pagparito nang ating panginoong 
jesucristo, at sa ating pagkakatipon sa kaniya: 

upang huwag kayong madaling makilos sa inyong pagiisip, at huwag din naman kayong mabagabag 
maging sa pamamagitan man nang espiritu, o sa pamamagitan nang salita, o sa pamamagitan nang sulat 
na waring mula sa amin, na wari bagang nalalapit na ang kaarawan nang panginoon, 

huwag kayong padaya kanino man sa anomang paraan: sapagka't ito'y hindi darating, maliban nang 
dumating mula ang pagtaliwakas, at mahayag ang taong makasalanan, ang anak nang kapahamakan, 
na sumasalangsang at nagmamataas laban sa lahat na tinatawag na diyos o sinasamba, ano pa't siya'y 
nauupo sa templo nang diyos, na siya'y nagtatanyag sa kaniyang sarili na tulad sa diyos. 

hindi baga ninyo naaalaala nang ako'y kasama ninyo pa, ay sinabi ko sa inyo ang manga bagay na ito? 
at ngayo'y nalalaman ninyo ang nakapipigil, upang siya'y mahayag sa kaniyang talagang kapanahunan. 
sapagka't ang hiwaga nang kasamaan ay gumagawa na: lamang ay may pumipigil ngayon, hanggang sa 
alisin ito. 

at kung magkagayo'y mahahayag ang tampalasan, na papatayin nang panginoong jesus nang hininga 
nang kaniyang bibig, at sa pamamagitan nang pagkahayag nang kaniyang pagparito ay lilipulin: 

siya, na ang kaniyang pagparito ay ayon sa paggawa ni satanas na may buong kapangyarihan at manga 
tanda at manga kahangahangang kasinungalingan, 

at may buong daya nang kalikuan sa nangapapahamak, sapagka't hindi nila tinanggap ang pagibig sa 
katotohanan, upang sila'y mangaligtas. 

at dahil dito'y ipinadadala sa kanila nang diyos ang paggawa nang kamalian, upang magsipaniwala sila sa 
kasinungalingan: 

upang mangahatulan silang lahat na hindi nagsisampalataya sa katotohanan, kundi nangalugod sa 
kalikuan. 

nguni't kami ay nararapat magpasalamat sa diyos dahil sa inyo, manga kapatid na minamahal nang 
panginoon, sa pagkakahirang sa inyo nang diyos buhat nang pasimula sa ikaliligtas sa pagpapabanal nang 
espiritu at pananampalataya sa katotohanan: 

sa kalagayang ito'y tinawag niya kayo sa pamamagitan nang aming evangelio, upang magkamit nang 
kaluwalhatian nang ating panginoong jesucristo. 

kaya nga, manga kapatid, kayo'y mangagpakatibay, at inyong panghawakan ang manga aral na sa inyo'y 
itinuro, maging sa pamamagitan nang salita, o nang aming sulat. 

ngayon ang ating panginoong jesucristo rin, at ang diyos na ating ama na sa amin ay umibig at sa amin 
ay nagbigay nang walang hanggang kaaliwan at mabuting pagasa sa pamamagitan nang biyaya, 

aliwin nawa ang inyong puso, at patibayin kayo sa bawa't mabuting gawa at salita. 

katapustapusan, manga kapatid, ay inyong idalangin kami, upang ang salita nang panginoon ay 
lumaganap at luwalhatiin nawa na gaya rin naman sa inyo; 

at upang kami ay mangaligtas sa manga taong walang katuwiran at masasama, sapagka't hindi lahat ay 
mayroong pananampalataya. 

nguni't tapat ang panginoon na magpapatibay sa inyo, at sa inyo'y magiingat sa masama. 

at may pagkakatiwala kami sa panginoon tungkol sa inyo, na inyong ginagawa at gagawin naman ang 
manga bagay na aming iniuutos. 

at patnubayan nawa nang panginoon ang inyong manga puso sa pagibig nang diyos, at sa pagtitiis ni 
cristo. 

aming inuutos nga sa inyo, manga kapatid, sa pangalan nang ating panginoong jesucristo, na kayo'y 
magsihiwalay sa bawa't kapatid na lumalakad nang walang kaayusan, at hindi ayon sa aral na tinanggap 
nila sa amin. 

sapagka't kayo rin ang nangakakaalam kung paano kami ay inyong dapat tularan: sapagka't kami ay hindi 
nangagugali nang walang kaayusan sa inyo: 

ni nagsikain man kami nang walang bayad nang tinapay nang sinoman, kundi sa pagpapagal at sa 
pagdaramdam na gumagawa gabi't araw, upang kami ay huwag maging pasanin sa kanino man sa inyo: 
hindi dahil sa kami ay walang karapatan, kundi upang kami ay mangakapagbigay sa inyo nang isang 
uliran, upang kami ay inyong tularan. 

sapagka't noon pa mang kami ay kasama ninyo, ay aming iniutos ito sa inyo, kung ang sinoman ay ayaw 
gumawa, ay huwag din namang kumain. 

sapagka't aming nababalitaan ang ilan sa inyo na nagsisilakad nang walang kaayusan, na hindi man 
lamang nagsisigawa, kundi manga mapakialam sa manga bagay nang iba. 

sa manga gayon nga ay aming iniuutos at ipinamamanhik sa panginoong jesucristo, na sila'y 
magsigawang may katahimikan, at magsikain nang kanilang sariling tinapay. 

nguni't kayo, manga kapatid, huwag kayong mangapagod sa paggawa nang mabuti. 

at kung ang sinoma'y hindi tumalima sa aming salita sa pamamagitan nang sulat na ito, inyong tandaan 
ang taong yaon, upang huwag kayong makisama sa kaniya, nang siya'y mahiya. 

at gayon ma'y huwag ninyong ariin siyang kaaway, kundi inyo siyang paalalahanan tulad sa kapatid. 
ngayon ang panginoon din nang kapayapaan ay magbigay nawa sa inyo nang kapayapaan sa buong 
panahon at sa lahat nang paraan. ang panginoon ay sumainyo nawang lahat. 

ang bati na sinulat nang aking sariling kamay, akong si pablo, na siyang tanda sa bawa't sulat: gayon 
sumusulat ako. 

ang biyaya nang ating panginoong jesucristo ay sumainyo nawang lahat. 

si pablo, na apostol ni cristo jesus ayon sa utos nang diyos na ating tagapagligtas, at ni cristo jesus na 
ating pagasa, 

kay timoteo na aking tunay na anak sa pananampalataya: biyaya, kahabagan, at kapayapaan nawang 
mula sa diyos na ama at kay jesucristo na panginoon natin. 

kung paanong ipinamanhik ko sa iyo na ikaw ay matira sa efeso, nang pumaparoon ako sa macedonia, 
upang maipagbilin mo sa ilang tao na huwag magsipagturo nang ibang aral, 

ni huwag makinig sa manga katha at sa manga kasaysayan nang manga lahi na walang katapusan, na 
pinanggagalingan nang pagtatalo, at hindi nang pagkakatiwalang mula sa diyos na nasa 
pananampalataya, ay gayon din ang ipinamamanhik ko ngayon. 

nguni't ang kinauuwian nang bilin ay ang pagibig na nagbubuhat sa malinis na puso at sa mabuting budhi 
at sa pananampalatayang hindi paimbabaw: 

na pagkasinsay nang iba sa manga bagay na ito ay nagsibaling sa walang kabuluhang pananalita, 

na nagsisipagnasang maging manga guro nang kautusan, bagaman di nila natatalastas kahit ang kanilang 
sinasabi, kahit ang kanilang buong tiwalang pinatutunayan. 

datapuwa't nalalaman natin na ang kautusan ay mabuti, kung ginagamit nang tao sa matuwid, 

yamang nalalaman ito, na ang kautusan ay hindi ginawa dahil sa taong matuwid, kundi sa manga walang 
kautusan at manggugulo, dahil sa masasama at manga makasalanan, dahil sa manga di banal at 
mapaglapastangan, dahil sa nagsisipatay sa ama at sa nagsisipatay sa ina, dahil sa manga mamamatay- 
tao, 

dahil sa manga nakikiapid, dahil sa manga mapakiapid sa kapuwa lalake, dahil sa manga nagnanakaw 
nang tao, dahil sa manga bulaan, dahil sa manga mapagsumpa nang kabulaanan, at kung mayroon pang 
ibang bagay laban sa mabuting aral, 

ayon sa evangelio nang kaluwalhatian nang mapagpalang diyos, na ipinagkatiwala sa akin. 
nagpapasalamat ako sa kaniya na nagpapalakas sa akin, kay cristo jesus na panginoon natin, sapagka't 
ako'y inari niyang tapat, na ako'y inilagay sa paglilingkod sa kaniya, 

bagaman nang una ako'y naging mamumusong, at manguusig: at mangaalipusta: gayon ma'y 
kinahabagan ako, sapagka't yao'y ginawa ko sa di pagkaalam sa kawalan nang pananampalataya, 

at totoong sumagana ang biyaya nang ating panginoon na nasa pananampalataya at pagibig na pawang 
kay cristo jesus. 

tapat ang pasabi, at nararapat tanggapin nang lahat, na si cristo jesus ay naparito sa sanglibutan upang 
iligtas ang manga makasalanan, na ako ang pangulo sa manga ito: 

gayon ma'y dahil dito, kinahabagan ako, upang sa akin na pangulong makasalanan, ay maipahayag ni 
jesucristo ang buong pagpapahinuhod niya, na halimbawa sa manga magsisisampalataya sa kaniya, sa 
ikabubuhay na walang hanggan. 

ngayon sa haring walang hanggan, walang kamatayan, di nakikita, sa iisang diyos, ay ang kapurihan at 
kaluwalhatian magpakailan kailan man. siya nawa. 

ang biling ito ay ipinagtatagubilin ko sa iyo, timoteo na aking anak, ayon sa manga hula na nangauna 
tungkol sa iyo, upang sa pamamagitan nang manga ito ay makipagbaka ka nang mabuting 
pakikipagbaka, 

na ingatan mo ang pananampalataya at ang mabuting budhi, na nang ito'y itakuwil nang iba sa kanila ay 
nangabagbag tungkol sa pananampalataya: 

na sa manga ito'y si himeneo at si alejandro, na sila'y aking ibinigay kay satanas, upang sila'y maturuang 
huwag mamusong. 

una-una nga sa lahat nang manga bagay, ay iniaaral ko na manaing, manalangin, mamagitan, at 
magpasalamat na patungkol sa lahat nang manga tao, 

ang manga hari at ang lahat nang nangasa mataas na kalagayan, upang tayo'y mangabuhay na tahimik at 
payapa sa buong kabanalan at kahusayan. 

ito'y mabuti at nakalulugod sa paningin nang diyos na ating tagapagligtas, 

na siyang may ibig na ang lahat nang manga tao'y mangaligtas, at mangakaalam nang katotohanan. 
sapagka't may isang diyos at may isang tagapamagitan sa diyos at sa manga tao, ang taong si cristo 
jesus, 

na ibinigay ang kaniyang sarili na pangtubos sa lahat: na pagpapatotoong mahahayag sa sariling 
kapanahunan, 

na dito'y itinalaga ako na tagapangaral at apostol (sinasabi ko ang katotohanan, hindi ako 
nagsisinungaling), guro sa manga gentil sa pananampalataya at katotohanan. 

ibig ko ngang ang manga tao'y magsipanalangin sa bawa't dako, na iunat ang manga kamay na banal, na 
walang galit at pakikipagtalo. 

gayon din naman, na ang manga babae ay magsigayak nang mahinhing damit na may katimtiman at 
hinahon, hindi nang mahalagang hiyas nang buhok, at ginto o perlas o damit na mahalaga, 

kundi (siyang nararapat sa manga babae na magpakabanal) sa pamamagitan nang mabubuting gawa. 
ang babae'y magaral na tumahimik na may buong pagkapasakop. 

nguni't hindi ko ipinahihintulot na ang babae ay magturo, ni magkaroon nang pamumuno sa lalake, 
kundi tumahimik. 

sapagka't si adam ay siyang unang nilalang, saka si eva, 

at si adam ay hindi nadaya, kundi ang babae nang madaya ay nahulog sa pagsalangsang: 

nguni't ililigtas siya sa pamamagitan nang panganganak, kung sila'y magsisipamalagi sa 
pananampalataya at pagibig at sa pagpapakabanal na may hinahon. 

tapat ang pasabi, kung ang sinoman ay magsisikap na maging obispo, ay mabuting gawa ang ninanasa. 
dapat nga na ang obispo ay walang kapintasan, asawa nang isa lamang babae, mapagpigil, mahinahon 
ang pagiisip, mahusay, mapagpatuloy, sapat na makapagturo, 

hindi magulo, hindi palaaway, kundi malumanay, hindi mapakipagtalo, hindi maibigin sa salapi: 
namamahalang mabuti nang kaniyang sariling sangbahayan, na sinusupil ang kaniyang manga anak na 
may buong kahusayan, 

(nguni't kung ang sinoman nga ay hindi marunong mamahala sa kaniyang sariling sangbahayan paanong 
makapamamahala sa iglesia nang diyos?) 

hindi baguhan, baka siya kung magpalalo ay mahulog sa kaparusahan nang diablo. 

bukod dito'y dapat din namang siya'y magkaroon nang mabuting patotoo nang nangasa labas, baka 
mahulog sa kapintasan at silo nang diablo. 

gayon din naman ang manga diakono dapat ay mahuhusay, hindi dalawang dila, hindi mahilig sa 
maraming alak, hindi manga sakim sa mahahalay na kapakinabangan, 

na iniingatan ang hiwaga nang pananampalataya nang malinis na budhi. 

at ang manga ito rin naman ay subukin muna, kung magkagayo'y mamahalang may pagka diakono, kung 
walang kapintasan. 

gayon din naman ang manga babae dapat ay mahuhusay, hindi palabintangin, mapagpigil, tapat sa lahat 
nang manga bagay. 

maging asawa ang manga diakono nang tigiisa lamang na babae, na pamahalaang mabuti ang kanilang 
manga anak at ang kanilang sariling manga sangbahayan. 

sapagka't ang nangamamahalang mabuti sa pagka diakono, ay nangagtatamo sa kanilang sarili nang 
isang mabuting kalagayan, at malaking katapangan sa pananampalataya na kay cristo jesus. 

ang manga bagay na ito ay aking isinusulat sa iyo, na inaasahang makararating sa iyong madali: 

nguni't kung ako'y magluwat nang mahabang panahon, ay upang maalaman mo kung paano ang dapat 
sa manga tao na ugaliin nila sa bahay nang diyos, na siyang iglesia nang diyos na buhay, at haligi at suhay 
nang katotohanan. 

at walang pagtatalo, dakila ang hiwaga nang kabanalan, yaong nahayag sa laman, pinapaging-banal sa 
espiritu, nakita nang manga anghel, ipinangaral sa manga bansa, sinampalatayanan sa sanglibutan, 
tinanggap sa itaas sa kaluwalhatian. 

nguni't hayag na sinasabi nang espiritu, na sa manga huling panahon ang iba'y magsisitalikod sa 
pananampalataya, at mangakikinig sa manga espiritung mapanghikayat at sa manga aral nang manga 
demonio, 

sa pamamagitan nang pagpapaimbabaw nang manga tao na nagsisipagsalita nang manga 
kasinungalingan, na hinerohan ang kanilang manga sariling budhi nang waring bakal na nagbabaga, 

na ipinagbabawal ang pagaasawa, at ipinaguutos na lumayo sa manga lamangkati, na nilalang nang diyos 
upang tanggapin na may pagpapasalamat nang manga nagsisisampalataya at nangakakaalam nang 
katotohanan. 

sapagka't ang bawa't nilalang nang diyos ay mabuti, at walang anomang nararapat na itakuwil, kung 
tinatanggap na may pagpapasalamat: 

sapagka't pinakababanal sa pamamagitan nang salita nang diyos at nang pananalangin. 

kung ipaalaala mo sa manga kapatid ang manga bagay na ito, ikaw ay magiging isang mabuting ministro 
ni cristo jesus, na kinandili sa manga salita nang pananampalataya at nang mabuting aral na sinusunod 
mo hanggang ngayon: 

datapuwa't itakuwil mo ang manga kathang masasama at walang kabuluhan. at magsanay ka sa 
kabanalan: 

sapagka't sa pagsasanay nang katawan ay may kaunting pakinabang, nguni't ang kabanalang sa lahat 
nang manga bagay ay pinakikinabangan, na may pangako sa buhay na ito, at sa darating. 

tapat ang pasabi, at nararapat tanggapin nang lahat. 

sapagka't dahil dito ay nagsisipagpagal kami at nagsisipagsikap, sapagka't may pagasa kami sa diyos na 
buhay, na siyang tagapagligtas sa lahat nang manga tao, lalong lalo na sa manga nagsisisampalataya. 
ang manga bagay na ito'y iyong iutos at ituro. 

huwag hamakin nang sinoman ang iyong kabataan, kundi ikaw ay maging uliran nang manga 
nagsisisampalataya, sa pananalita, sa pamumuhay, sa pagibig, sa pananampalataya, sa kalinisan. 
hanggang ako'y pumariyan ay magsikap ka sa pagbasa, sa pangangaral, sa pagtuturo. 

huwag mong pabayaan ang kaloob na nasa iyo, na sa iyo'y ibinigay sa pamamagitan nang hula, na may 
pagpapatong nang manga kamay nang kapulungan nang manga presbitero. 

magsipag ka sa manga bagay na ito: tumalaga kang lubos sa manga ito: upang ang iyong pagkasulong ay 
mahayag sa lahat. 

magingat ka sa iyong sarili, at sa iyong turo. manatili ka sa manga bagay na ito, sapagka't sa paggawa 
nito ay ang iyo ring sarili ang ililigtas mo at pati nang manga nagsisipakinig sa iyo. 

huwag mong pagwikaan ang matanda, kundi pangaralan mo siyang tulad sa ama, ang manga kabataang 
lalake na tulad sa manga kapatid: 

ang manga babaing matatanda na tulad sa manga ina, at ang manga kabataang babae na tulad sa manga 
kapatid na babae sa buong kalinisan. 

papurihan mo ang manga babaing bao na tunay na bao. 

nguni't kung ang sinomang babaing bao ay may manga anak o manga apo, magsipagaral ang manga ito 
muna nang pamamahalang may kabanalan sa kanilang sariling sangbahayan, at magsiganti sa kanilang 
manga magulang: sapagka't ito'y nakalulugod sa paningin nang diyos. 

kaya't ang tunay na babaing bao at walang nagaampon, ay may pagasa sa diyos, at nananatili sa manga 
pagdaing at manga panalangin gabi't araw. 

datapuwa't ang nangagpapakabuyo sa manga kalayawan, bagama't buhay ay patay. 

ang manga bagay na ito'y iutos mo rin naman, upang sila'y mawalan nang kapintasan. 

datapuwa't kung ang sinoman ay hindi nagkakandili sa manga sariling kaniya, lalong lalo na sa kaniyang 
sariling sangbahayan, ay tumanggi siya sa pananampalataya at lalong masama kay sa hindi 
sumasampalataya. 

huwag itala na gaya nang babaing bao samantalang walang anim na pung taon, na naging asawa nang 
isang lalake, 

na may mabuting patotoo tungkol sa mabubuting gawa, kung siya'y nagalaga sa manga anak, kung siya'y 
nagpatuloy sa manga taga ibang bayan, kung siya'y naghugas nang manga paa nang manga banal, kung 
siya'y umabuloy sa manga napipighati, kung ginanap niya na may kasipagan ang bawa't mabuting gawa. 

nguni't tanggihan mo ang manga batang babaing bao: sapagka't pagkakaroon nila nang masamang pita 
na hiwalay kay cristo, ay nagsisipagnasang magasawa, 

na nagkakaroon nang kahatulan, sapagka't itinakuwil nila ang unang pananampalataya. 

at bukod dito ay nangagaaral din naman na maging manga tamad, na nagpapalipatlipat sa bahay-bahay, 
at hindi lamang manga tamad, kundi matatabil din naman at manga mapakialam, na nagsisipagsalita 
nang manga bagay na di nararapat. 

ibig ko ngang magsipagasawa ang manga batang babaing bao, magsipanganak, magsipamahala nang 
sangbahayan, huwag magbigay sa kaaway nang anomang pagkadahilanan nang ikalilibak: 

sapagka't ang manga iba'y nagsibaling na sa hulihan ni satanas. 

kung ang sinomang babaing nanampalataya ay may inaampong manga babaing bao, ay umabuloy sa 
kanila, at huwag pabigatan ang iglesia, upang maabuluyan nito ang manga tunay na bao. 

ang manga matanda na nagsisipamahalang mabuti ay ariing may karapatan sa ibayong kapurihan, lalong 
lalo na ang manga nangagpapagal sa salita at sa pagtuturo. 

sapagka't sinasabi nang kasulatan, huwag mong lalagyan nang busal ang baka pagka gumigiik. at, ang 
nagpapagal ay karapatdapat sa kaupahan sa kaniya. 

laban sa matanda ay huwag kang tatanggap nang sumbong, maliban sa dalawa o tatlong saksi. 

sila na manga nagkakasala ay paalalahanan mo sa harapan nang lahat upang ang iba nama'y 
mangatakot. 

pinagbibilinan kita sa paningin nang diyos, at ni cristo jesus, at nang manga anghel na hinirang, na iyong 
ganapin ang manga bagay na ito na walang pagtatangi na huwag mong gagawin ang anomang pagayo. 
huwag mong ipatong na madalian ang iyong manga kamay sa kanino man, ni huwag kang makaramay sa 
manga kasalanan nang iba: ingatan mong malinis ang iyong sarili. 

huwag kang iinom pa nang tubig lamang, kundi gumamit ka nang kaunting alak dahil sa iyong sikmura at 
sa iyong madalas na pagkakasakit. 

ang manga kasalanan nang ilang tao ay hayag na, na nagsisipanguna sa paghukom: at ang ilang manga 
tao naman ay kanilang sinusundan. 

gayon din naman ang mabubuting gawa ay hayag: at ang manga di gayo'y hindi maaaring ilihim. 

ang lahat nang manga alipin na nangasa ilalim nang pamatok ay ariin ang kanilang manga panginoon na 
karapatdapat sa buong kapurihan, upang ang pangalan nang diyos at ang aral ay huwag malapastangan. 
at ang manga may panginoong nagsisisampalataya, ay huwag mayamot sa kanila, sapagka't sila'y 
pawang magkakapatid, kundi bagkus paglingkuran nila silang mabuti, sapagka't nagsisipanampalataya at 
manga minamahal ang manga nagsisitanggap nang kapakinabangan. iyong ituro at iaral ang manga 
bagay na ito. 

kung ang sinoma'y nagtuturo nang ibang aral, at hindi sumasangayon sa manga salitang nakagagaling, sa 
makatuwid ay sa manga salita nang ating panginoong jesucristo, at sa aral na ayon sa kabanalan, 

ang gayon ay palalo, walang nalalamang anoman, kundi may-sakit sa manga usapan at manga pagtatalo, 
sa manga salitang pinagbubuhatan nang kapanaghilian, manga pagkakaalit, manga pagalipusta, manga 
masasamang akala. 

pagtataltalan nang manga taong masasama ang pagiisip at salat sa katotohanan, na nagsisipagakala na 
ang kabanalan ay paraan nang pakinabang. 

datapuwa't ang kabanalan na may kasiyahan ay malaking kapakinabangan: 

sapagka't wala tayong dinalang anoman sa sanglibutan, at wala rin naman tayong mailalabas na 
anoman, 

nguni't kung tayo'y may pagkain at pananamit ay masisiyahan na tayo doon. 

datapuwa't ang manga nagsisipagnasang yumaman, ay nangahuhulog sa tukso at sa silo at sa maraming 
manga pitang hangal at nakasasama, na siyang naglulubog sa manga tao sa kapahamakan at kamatayan. 
sapagka't ang pagibig sa salapi ay ugat nang lahat nang uri nang kasamaan, na sa pagnanasa nang iba ay 
nangasinsay sa pananampalataya, at tinuhog ang kanilang sarili nang maraming manga kalumbayan. 

datapuwa't ikaw, oh tao, nang diyos, tumakas ka sa manga bagay na ito, at sumunod ka sa katuwiran, sa 
kabanalan, sa pananampalataya, sa pagibig, sa pagtitiis, sa kaamuan. 

makipagbaka ka nang mabuting pakikipagbaka nang pananampalataya, manangan ka sa buhay na 
walang hanggan, na dito'y tinawag ka, at ipinahayag mo ang mabuting pagpapahayag sa harapan nang 
maraming manga saksi. 

ipinagbibilin ko sa iyo sa paningin nang diyos na bumubuhay sa lahat nang manga bagay, at ni cristo 
jesus, na sa harapan ni poncio pilato ay sumaksi nang mabuting pagpapahayag, 

na tuparin mo ang utos, na walang dungis, walang kapintasan hanggang sa pagpapakita nang ating 
panginoong jesucristo: 

na sa kaniyang kapanahunan ay ipahahayag siya, na mapalad at tanging makapangyarihan hari nang 
manga hari, at panginoon nang manga panginoon, 

na siya lamang ang walang kamatayan, na nananahan sa liwanag na di malapitan, na di nakita nang 
sinomang tao, o makikita man: sumakaniya nawa ang kapurihan at paghaharing walang hanggan. siya 
nawa. 

ang mayayaman sa sanglibutang ito, ay pagbilinan mo na huwag magsipagmataas nang pagiisip, at 
huwag umasa sa manga kayamanang di nananatili, kundi sa diyos na siyang nagbibigay sa ating sagana 
nang lahat nang manga bagay upang ating ikagalak, 

na sila'y magsigawa nang mabuti, na sila'y magsiyaman sa mabuting gawa, na sila'y maging handa sa 
pamimigay, maibigin sa pamamahagi, 

na mangagtipon sa kanilang sarili nang isang mabuting kinasasaligan para sa panahong darating, upang 
sila'y makapanangan sa buhay na tunay na buhay. 

oh timoteo, ingatan mo ang ipinagkatiwala sa iyo, na ilagan mo ang manga usapan na walang kabuluhan 
at ang manga pagsalungat nang maling tawag na kaalaman, 

na palibhasa'y pinaniwalaan nang ilan ay nangasinsay tungkol sa pananampalataya. ang biyaya ay 
sumainyo nawa. 

si pablo, na apostol ni cristo jesus sa pamamagitan nang kalooban nang diyos, ayon sa pangako nang 
buhay na nasa kay cristo jesus, 

kay timoteo na aking minamahal na anak: biyaya, kaawaan, kapayapaan nawang mula sa diyos ama at 
kay cristo jesus na panginoon natin. 

nagpapasalamat ako sa diyos, na mula sa aking kanunununuan ay aking pinaglilingkuran sa budhing 
malinis, na walang patid na inaalaala kita sa aking manga daing, gabi't araw, 

na kinasasabikan kong makita kita, na inaalaala ang iyong manga pagluha, upang ako'y mapuspos nang 
kagalakan, 

na inaalaala ko ang pananampalatayang hindi pakunwari na nasa iyo, na namalagi muna kay loida na 
iyong lelang, at kay eunice na iyong ina, at, ako'y naniniwalang lubos, na nasa iyo rin naman. 

dahil dito ay ipinaaalaala ko sa iyo na paningasin mo ang kaloob nang diyos, na nasa iyo sa pamamagitan 
nang pagpapatong nang aking manga kamay. 

sapagka't hindi tayo binigyan nang diyos nang espiritu nang katakutan: kundi nang kapangyarihan at 
nang pagibig at nang kahusayan. 

huwag mo ngang ikahiya ang pagpapatotoo sa ating panginoon, ni ako na bilanggo niya: kundi magtiis ka 
nang manga kahirapan dahil sa evangelio ayon sa kapangyarihan nang diyos, 

na siyang sa atin ay nagligtas, at sa atin ay tumawag nang isang banal na pagtawag, hindi ayon sa ating 
manga gawa, kundi ayon sa kaniyang sariling akala at biyaya, na ibinigay sa atin kay cristo jesus buhat pa 
nang manga panahong walang hanggan. 

nguni't ngayon ay nahayag sa pamamagitan nang pagpapakita nang ating tagapagligtas na si cristo jesus, 
na siyang nagalis nang kamatayan, at nagdala sa liwanag nang buhay at nang walang pagkasira sa 
pamamagitan nang evangelio, 

na sa bagay na ito ay ako'y itinalaga na tagapangaral, at apostol at guro. 

dahil dito'y nagtiis din ako nang manga bagay na ito: gayon ma'y hindi ako nahihiya: sapagka't nakikilala 
ko yaong aking sinampalatayanan, at lubos akong naniniwalang siya'y makapagiingat nang aking 
ipinagkatiwala sa kaniya hanggang sa araw na yaon. 

ingatan mo ang manga ulirang manga salitang magagaling na narinig mo sa akin, sa pananampalataya at 
pagibig na nasa kay cristo jesus. 

yaong mabuting bagay na ipinagkatiwala sa iyo ay ingatan mo sa pamamagitan nang espiritu santo na 
nananahan sa atin. 

ito'y nalalaman mo, na nagsihiwalay sa akin ang lahat nang nangasa asia, na sa manga yaon ay si figello 
at si hermogenes. 

pagkalooban nawa nang panginoon nang habag ang sangbahayan ni onesiforo: sapagka't madalas niya 
akong pinaginhawa, at hindi ikinahiya ang aking tanikala, 

kundi, nang siya'y nasa roma, ay hinanap niya ako nang buong sikap, at ako'y nasumpungan niya. 
(pagkalooban nawa siya nang panginoon na masumpungan niya ang kahabagan nang panginoon sa araw 
na yaon): at totoong alam mo kung gaano karaming manga bagay ang ipinaglingkod niya sa efeso. 

ikaw nga, anak ko, magpakalakas ka sa biyayang nasa kay cristo jesus. 

at ang manga bagay na iyong narinig sa akin sa gitna nang maraming saksi, ay siya mo ring ipagkatiwala 
sa manga taong tapat, na makapagtuturo naman sa manga iba. 

makipagtiis ka sa akin nang manga kahirapan, na gaya nang mabuting kawal ni cristo jesus. 

sinomang kawal na nasa pagkakawal ay hindi nahalubilo sa manga bagay nang buhay na ito, upang siya'y 
kalugdan niyaong nagtala sa pagkakawal. 

at kung ang sinoman ay makikipaglaban naman sa manga laro, ay hindi pinuputungan maliban na kung 
makipaglabang matuwid. 

ang magsasaka na nagpapagal ay siyang kailangang unang makabahagi sa manga bunga. 

isipin mo ang sinasabi ko: sapagka't bibigyan ka nang panginoon nang pagkaunawa sa lahat nang manga 
bagay. 

alalahanin mo si jesucristo na muling nabuhay sa manga patay, sa binhi ni david, ayon sa aking 
evangelio: 

na siyang pinagtitiisan ko nang kahirapan sa manga tanikala, na tulad sa tampalasan: nguni't ang salita 
nang diyos ay hindi natatanikalaan. 

kaya aking tinitiis ang lahat nang manga bagay dahil sa manga hinirang, upang kamtan naman nila ang 
pagkaligtas na nasa kay cristo jesus na may kaluwalhatiang walang hanggan. 

tapat ang pasabi: sapagka't kung tayo'y nangamatay na kalakip niya, ay mangabubuhay naman tayong 
kasama niya: 

kung tayo'y mangagtiis, ay mangaghahari naman tayong kasama niya: kung ating ikaila siya, ay ikakaila 
naman niya tayo: 

kung tayo'y hindi manga tapat, siya'y nananatiling tapat, sapagka't hindi makapagkakaila sa kaniyang 
sarili. 

ipaalaala mo sa kanila ang manga bagay na ito, na sila'y pagbilinan sa paningin nang panginoon, na sila'y 
huwag makipagtalo tungkol sa manga salitaan na hindi mapapakinabangan, sa ikapapahamak nang 
manga nakikinig. 

pagsikapan mong humarap na subok sa diyos, manggagawang walang anomang ikahihiya, na gumagamit 
na matuwid nang salita nang katotohanan. 

datapuwa't ilagan mo ang manga usapang walang kabuluhan: sapagka't sila'y lalong magpapatuloy sa 
kasamaan, 

at ang kanilang salita ay kakalat na gaya nang ganggrena: na sa manga ito ay si himeneo at si fileto; 

na manga taong tungkol sa katotohanan ay nangasinsay, na sinasabing ang pagkabuhay na maguli ay 
nakaraan na, at ginugulo ang pananampalataya nang iba. 


1320 


gayon ma'y ang matibay na pinagsasaligan nang diyos ay nananatili na may tatak nito, nakikilala nang 
panginoon ang manga kaniya: at, lumayo sa kalikuan ang bawa't isa na sumasambitla nang pangalan 
nang panginoon. 

datapuwa't sa isang malaking bahay ay hindi lamang may manga sisidlang ginto at pilak, kundi mayroon 
din namang kahoy at lupa, at ang iba'y sa ikapupuri, at ang iba'y sa ikasisirang-puri. 

kung ang sinoman nga ay malinis sa alin man sa manga ito, ay magiging sisidlang ikapupuri, pinakabanal, 
marapat gamitin nang mayari, nahahanda sa lahat nang gawang mabuti. 

datapuwa't layuan mo ang masasamang pita nang kabinataan, at sundin mo ang kabanalan, ang 
pananampalataya, ang pagibig, ang kapayapaan, kasama nang manga nagsisitawag sa panginoon mula 
sa pusong malinis. 

nguni't tanggihan mo ang manga usapang walang kabuluhan at hangal, yamang nalalaman mo na 
namumunga nang manga pagtatalo. 

at ang alipin nang panginoon ay hindi nararapat na makipagtalo, kundi maamo sa lahat, sapat na 
makapagturo, matiisin, 

na sawaying may kaamuan ang manga nagsisisalangsang: baka sakaling sila'y pagkalooban nang diyos 
nang pagsisisi sa ikaaalam nang katotohanan, 

at sila'y makawala sa silo nang diablo, na bumihag sa kanila ayon sa kaniyang kalooban. 

datapuwa't alamin mo ito, na sa manga huling araw ay darating ang manga panahong mapanganib. 
sapagka't ang manga tao'y magiging maibigin sa kanilang sarili, maibigin sa salapi, mayayabang, manga 
mapagmalaki, mapagtungayaw, masuwayin sa manga magulang, manga walang turing, manga walang 
kabanalan, 

walang katutubong pagibig, manga walang paglulubag, manga palabintangin, manga walang pagpipigil 
sa sarili, manga mabangis, hindi manga maibigin sa mabuti, 

mga lilo, manga matitigas ang ulo, manga palalo, manga maibigin sa kalayawan kay sa manga maibigin 
sa diyos, 

na may anyo nang kabanalan, datapuwa't tinanggihan ang kapangyarihan nito: lumayo ka rin naman sa 
manga ito. 

sapagka't sa manga ito ang nanganggagapang sa manga bahay, at binibihag ang babaing haling na lipos 
nang manga kasalanan, hinihila nang manga iba't ibang pita, 

na laging nagsisipagaral, at kailan pa man ay hindi nakararating sa pagkaalam nang katotohanan. 

at kung paanong si janes at si jambres ay nagsilaban kay moises, ay gayon din naman ang manga ito'y 
nagsisilaban sa katotohanan, manga taong masasama ang pagiisip, manga itinakuwil tungkol sa 
pananampalataya. 

nguni't sila'y hindi mangagpapatuloy: sapagka't mangahahayag sa lahat nang manga tao ang kanilang 
kamangmangan, gaya naman nang pagkahayag nang sa manga yaon. 

nguni't sinunod mo ang aking aral, ugali, akala, pananampalataya, pagpapahinuhod, pagibig, pagtitiis, 
mga paguusig, manga pagbabata, anomang manga bagay ang nangyari sa akin sa antioquia, sa iconio, sa 
listra; anomang manga paguusig ang tiniis ko: at sa lahat ay iniligtas ako nang panginoon. 

oo, at lahat na ibig mabuhay na may kabanalan kay cristo jesus ay mangagbabata nang paguusig. 
datapuwa't ang masasamang tao at manga magdaraya ay lalong sasama nang sasama, na 
mangagdadaya, at sila rin ang mangadadaya. 

datapuwa't manatili ka sa manga bagay na iyong pinagaralan at sa pinagkaroonan mo nang katunayan, 
yamang nalalaman mo kung kanino mo nangatutuhan, 

at mula sa pagkasanggol ay iyong nalalaman ang manga banal na kasulatan na makapagpadunong sa iyo 
sa ikaliligtas sa pamamagitan nang pananampalataya kay cristo jesus. 

ang lahat nang manga kasulatan na kinasihan nang diyos ay mapapakinabangan din naman sa pagtuturo, 
sa pagsansala, sa pagsaway, sa ikatututo na nasa katuwiran: 

upang ang tao nang diyos ay maging sakdal, tinuruang lubos sa lahat nang manga gawang mabuti. 

ipinagbibilin ko sa iyo sa paningin nang diyos, at ni cristo jesus, na siyang huhukom sa manga buhay at sa 
manga patay, sa pamamagitan nang kaniyang pagpapakita at sa kaniyang kaharian: 

ipangaral mo ang salita, magsikap ka sa kapanahunan, at sa di kapanahunan, sumawata ka, sumaway ka, 
mangaral ka na may buong pagpapahinuhod at pagtuturo. 

sapagka't darating ang panahon na hindi nila titiisin ang magaling na aral: kundi, pagkakaroon nila nang 
kati nang tainga, ay magsisipagbunton sila sa kanilang sarili nang manga gurong ayon sa kanilang sariling 
manga masasamang pita, 

at ihihiwalay sa katotohanan ang kanilang manga tainga, at manga ibabaling sa katha. 

nguni't ikaw ay magpigil sa lahat nang manga bagay, magtiis ka nang manga kahirapan, gawin mo ang 
gawa nang evangelista, ganapin mo ang iyong ministerio. 

sapagka't ako'y iniaalay na, at ang panahon nang aking pagpanaw ay dumating na. 

nakipagbaka ako nang mabuting pakikipagbaka, natapos ko na ang aking takbo, iningatan ko ang 
pananampalataya: 

buhat ngayon ay natataan sa akin ang putong na katuwiran, na ibibigay sa akin nang panginoon na tapat 
na hukom sa araw na yaon, at hindi lamang sa akin, kundi sa lahat din naman nang manga naghahangad 
sa kaniyang pagpapakita. 

magsikap kang pumarini na madali sa akin: 

sapagka't ako'y pinabayaan ni demas, palibhasa'y iniibig niya ang sanglibutang ito, at napasa tesalonica, 
si crescente ay napasa galacia, at si tito ay sa dalmacia. 

si lucas lamang ang kasama ko. kaunin mo si marcos, at ipagsama mo, sapagka't siya'y 
napapakinabangan ko sa ministerio. 

datapuwa't si tiquico ay sinugo ko sa efeso. 

ang balabal na aking iniwan sa troas kay carpo ay iyong dalhin pagparini mo, at ang manga aklat, lalong 
lalo na ang manga pergamino. 

si alejandro na panday-tanso ay ginawan ako nang lubhang masama: gagantihan siya nang panginoon 
ayon sa kaniyang manga gawa: 

magingat ka rin naman sa kaniya, sapagka't totoong kaniyang sinalangsang ang aming manga salita. 

sa aking unang pagsasanggalang sinoman ay walang kumampi sa akin, bagkus pinabayaan ako nang 
lahat: huwag nawang ibilang sa kanila ito. 

datapuwa't ang panginoon ay sumaakin, at ako'y pinalakas, upang sa pamamagitan ko ang mabuting 
balita ay maitanyag nang ganap, at upang mapakinggan nang lahat nang manga gentil: at ako'y iniligtas 
sa bibig nang leon. 

ako'y ililigtas nang panginoon sa bawa't gawa nang masama, at ako'y kaniyang iingatan sa kaniyang 
kaharian sa langit: na sumakaniya nawa ang kaluwalhatian magpakailan man. siya nawa. 

batiin mo si prisca at si aquila, at ang sangbahayan ni onesiforo. 

si erasto ay natira sa corinto, datapuwa't si trofimo ay iniwan kong may-sakit sa mileto. 

magsikap kang pumarini bago magtaginaw. binabati ka ni eubulo, at ni pudente, at ni lino, at ni claudia, 
at nang lahat nang manga kapatid. 

ang panginoon nawa'y sumainyong espiritu. ang biyaya nawa'y sumainyo. 

si pablo, na alipin nang diyos, at apostol ni jesucristo, ayon sa pananampalataya nang manga hinirang 
nang diyos, at sa pagkaalam nang katotohanan na ayon sa kabanalan, 

sa pagasa sa buhay na walang hanggan, na ipinangako nang diyos na di makapagsisinungaling buhat pa 
nang manga panahong walang hanggan, 

nguni't sa kaniyang manga panahon ay ipinahayag ang kaniyang salita sa pangangaral, na sa akin ay 
ipinagkatiwala ayon sa utos nang diyos na ating tagapagligtas, 

kay tito na aking tunay na anak ayon sa pananampalataya nang lahat: biyaya at kapayapaan nawang 
mula sa diyos ama at kay cristo jesus na tagapagligtas natin. 

dahil dito'y iniwan kita sa creta, upang husayin mo ang manga bagay na nagkukulang, at maghalal nang 
manga matanda sa bawa't bayan, na gaya nang ipinagbilin ko sa iyo; 

kung ang sinoman ay walang kapintasan, asawa nang isang babae lamang, na may manga anak na 
nagsisisampalataya, na hindi maisusumbong sa pangliligalig o suwail. 

sapagka't dapat na ang obispo ay walang kapintasan, palibhasa siya'y katiwala nang diyos, hindi 
mapagsariling kalooban, hindi magagalitin, hindi manggugulo, hindi palaaway, hindi masakim sa 
mahalay na kapakinabangan, 

kundi mapagpatuloy, maibigin sa mabuti, mahinahon ang pagiisip, matuwid, banal, mapagpikgil: 

na nananangan sa tapat na salita na ayon sa turo, upang umaral nang magaling na aral, at papaniwalain 
ang nagsisisalangsang. 

sapagka't may maraming manga suwail, na mapagsalita nang walang kabuluhan at manga magdaraya, 
lalong lalo na yaong manga sa pagtutuli, 

na ang kanilang manga bibig ay nararapat matikom; manga taong nagsisipanggulo sa buong manga 
sangbahayan, na nangagtuturo nang manga bagay na di nararapat, dahil sa mahalay na kapakinabangan. 
sinabi nang isa sa kanila rin, nang isang propetang sarili nila, ang manga taga creta kailan pa man ay 
manga sinungaling, masasamang hayop, matatakaw na manga tamad. 

ang patotoong ito ay tunay. dahil dito'y sawayin mong may kabagsikan sila, upang mangapakagaling sa 
pananampalataya, 

na huwag mangakinig sa manga katha nang manga judio, at sa manga utos nang manga tao na 
nangagsisisinsay sa katotohanan. 

sa malinis ang lahat nang manga bagay ay malinis: datapuwa't sa nangahawa at di nagsisisampalataya ay 
walang anomang malinis: kundi pati nang kanilang pagiisip at kanilang budhi ay pawang nangahawa. 
sila'y nangagpapanggap na nakikilala nila ang diyos, nguni't ikinakaila sa pamamagitan nang kanilang 
manga gawa, palibhasa'y manga malulupit, at manga masuwayin, at manga itinakuwil sa bawa't gawang 
mabuti. 

nguni't magsalita ka nang manga bagay na nauukol sa aral na magaling: 

na ang matatandang lalake ay maging mapagpigil, mahusay, mahinahon ang pagiisip, magagaling sa 
pananampalataya, sa pagibig, sa pagtitiis: 

na gayon din ang matatandang babae ay maging magalang sa kanilang kilos, hindi palabintangin ni 
paalipin man sa maraming alak, manga guro nang kabutihan, 

upang kanilang maturuan ang manga babaing may kabataan na magsiibig sa kanikaniyang asawa, 
magsiibig sa kanilang manga anak, mangagpakahinahon, 

mangagpakahinahon, mangagpakalinis, mangagpakasipag sa bahay, magagandang-loob, pasakop sa 
kanikaniyang asawa, upang huwag lapastanganin ang salita nang diyos: 

iaral mo rin naman sa manga bagong tao na sila'y mangagpakahinahon nang pagiisip: 

sa lahat nang manga bagay ay magpakilala kang ikaw ay isang uliran sa mabubuting gawa, at sa iyong 
aral ay ipakilala mo ang walang kamalian ang kahusayan, 

pangungusap na magaling, na di mahahatulan, upang sila na nasa kabilang panig ay mahiya, nang 
walang anomang masamang masabi tungkol sa atin. 

iaral mo sa manga alipin na sila'y pasakop sa kanikaniyang panginoon, at kanilang kalugdan sa lahat nang 
manga bagay, at huwag manga masagutin, 

huwag mangagdaya, kundi mangagpakita nang buong buting pagtatapat, upang pamutihan sa lahat 
nang manga bagay ang aral nang diyos na ating tagapagligtas. 

sapagka't napakita ang biyaya nang diyos, na may dalang kaligtasan sa lahat nang manga tao, 

na nagtuturo sa atin, upang, pagtanggi natin sa kalikuan at sa manga kahalayan nang sanglibutan, ay 
marapat mabuhay tayong may pagpipigil at matuwid at banal sa panahong kasalukuyan nang 
sanglibutang ito; 

na hintayin yaong mapalad na pagasa at ang pagpapakita nang kaluwalhatian nang ating dakilang diyos 
at tagapagligtas na si jesucristo; 

na siyang nagbigay nang kaniyang sarili dahil sa atin, upang tayo'y matubos niya sa lahat nang manga 
kasamaan, at malinis niya sa kaniyang sarili ang bayang masikap sa mabubuting gawa, upang maging 
kaniyang sariling pag-aari. 

ang manga bagay na ito ay iyong salitain at iaral at saway nang buong kapangyarihan. sinoman ay 
huwag humamak sa iyo. 

ipaalala mo sa kanilang pasakop sa manga pinuno, sa manga may kapangyarihan, na mangagmasunurin, 
na humanda sa bawa't gawang mabuti, 

na huwag magsalita nang masama tungkol sa kanino man, na huwag makipagtalo, kundi mapakahinhin, 
at magpakahinahon sa lahat nang manga tao. 

sapagka't tayo rin naman nang unang panahon ay manga mangmang, manga suwail, manga nadaya, na 
nagsisipaglingkod sa sarisaring masamang pita at kalayawan, na nangamumuhay sa masasamang akala 
at kapanaghilian, manga napopoot, at tayo'y nangagkakapootan. 

nguni't nang mahayag na ang kagandahang-loob nang diyos na ating tagapagligtas, at ang kaniyang 
pagibig sa tao, 

na hindi dahil sa manga gawa sa katuwiran na ginawa nating sarili, kundi ayon sa kaniyang kaawaan ay 
kaniyang iniligtas tayo, sa pamamagitan nang paghuhugas sa muling kapanganakan at nang pagbabago 
sa espiritu santo, 

na kaniyang ibinuhos nang sagana sa atin, sa pamamagitan ni jesucristo na ating tagapagligtas, 

upang, sa pagkaaring-ganap sa atin sa pamamagitan nang kaniyang biyaya, ay maging tagapagmana tayo 
ayon sa pagasa sa buhay na walang hanggan. 

tapat ang pasabi, at tungkol sa manga bagay na ito ay ninanasa kong patotohanan mong may 
pagkakatiwala, upang ang manga nagsisipanampalataya sa diyos ay maging maingat na papanatilihin ang 
mabubuting gawa. ang manga bagay na ito ay pawang mabubuti at mapapakinabangan nang manga tao: 
nguni't ilagan mo ang manga hangal na usapan, at ang manga pagsasalaysay nang lahi, at ang manga 
pagtatalo, at pagtataltalan tungkol sa kautusan, sapagka't ang manga ito ay di pinakikinabangan at 
walang kabuluhan. 

ang taong may maling pananampalataya pagkatapos nang una at ikalawang pagsaway ay itakuwil mo, 
yamang nalalaman mo na ang gayon ay napahamak, at nagkakasala at siya'y hinahatulan nang kaniyang 
sarili. 

pagka susuguin ko sa iyo si artemas, o si tiquico, ay magsikap kang pumarini sa akin sa nicopolis: 
sapagka't pinasiyahan kong doon matira sa taginaw. 

suguin mong may sikap si zenas na tagapagtanggol nang kautusan at si apolos sa kanilang paglalakbay, 
upang sila'y huwag kulangin nang ano man. 

at pagaralan din naman nang ating manga tao na manatili sa mabubuting gawa sa kagamitang kailangan, 
upang huwag mawalan nang bunga. 

binabati ka nang lahat nang manga kasama ko. batiin mo ang manga nagsisiibig sa atin sa 
pananampalataya. biyaya ang sumainyo nawang lahat. 

si pablo, na bilanggo ni cristo jesus, at si timoteo na ating kapatid kay filemon na aming minamahal at 
kamanggagawa, 

at kay apia na ating kapatid na babae, at kay arquipo na kapuwa kawal namin, at sa iglesia sa iyong 
bahay: 

sumainyo nawa ang biyaya at kapayapaang mula sa diyos na ating ama at sa panginoong jesucristo. 
nagpapasalamat akong lagi sa aking diyos, na ikaw ay binabanggit ko sa aking manga panalangin, 

sa pagkabalita ko nang iyong pagibig, at nang pananampalataya mo sa panginoong jesus, at sa lahat 
nang manga banal, 

upang ang pakikipagkaisa nang iyong pananampalataya, ay maging mabisa sa pagkaalam nang bawa't 
mabuting bagay na nasa iyo, sa kay cristo. 

sapagka't ako'y totoong nagalak at naaliw sa iyong pagibig, sapagka't ang manga puso nang manga banal 
ay naginhawahan sa pamamagitan mo, kapatid. 

kaya, bagama't kay cristo ay mayroon akong buong pagkakatiwala upang ipagtagubilin ko sa iyo ang 
nauukol, 

gayon ma'y alangalang sa pagibig ay bagkus akong namamanhik, kung sa bagay akong si pablo ay 
matanda na, at ngayon nama'y bilanggo ni cristo jesus: 

ipinamamanhik ko sa iyo ang aking anak, na aking ipinanganak sa aking manga tanikala, si onesimo, 

na nang unang panahon ay hindi mo pinakinabangan, datapuwa't ngayon ay may pakikinabangin ka at 
ako man: 

na siya'y aking pinabalik sa iyo sa kaniyang sariling katawan, sa makatuwid baga'y, ang aking sariling 
puso: 

na ibig ko sanang pigilin siya sa aking piling, upang sa iyong pangalan ay paglingkuran ako sa manga 
tanikala nang evangelio: 

datapuwa't kung wala kang pasiya ay wala akong magagawang anoman, upang ang iyong kabutihang- 
loob ay huwag maging tila sa pagkakailangan, kundi sa sariling kalooban. 

sapagka't marahil sa ganito siya'y nahiwalay sa iyo sa sangdaling panahon, upang siya'y mapasa iyo 
magpakailan man, 

na hindi na alipin, kundi higit sa alipin, isang kapatid na minamahal, lalong lalo na sa akin, nguni't gaano 
pa kaya sa iyo, na siya'y minamahal mo maging sa laman at gayon din sa panginoon. 

kung ako nga ay inaari mong kasama, ay tanggapin mo siyang tila ako rin. 

nguni't kung siya'y nagkasala sa iyo nang anoman, o may utang sa iyong anoman, ay ibilang mo sa akin, 
akong si pablo na sumusulat nito nang aking sariling kamay, ay siyang magbabayad sa iyo: hindi sa 
sinasabi ko sa iyo na ikaw man ay utang mo pa sa akin. 

oo, kapatid, magkaroon nawa ako nang katuwaan sa iyo sa panginoon: panariwain mo ang aking puso 
kay cristo. 

kita'y sinulatan sa pagkakatiwala sa iyong pagtalima, palibhasa'y aking nalalaman na gagawin mo ang 
higit pa kay sa aking sinasabi. 

datapuwa't bago ang lahat ay ipaghanda mo ako nang matutuluyan: sapagka't inaasahan kong sa 
pamamagitan nang inyong manga panalangin ay ipagkakaloob ako sa inyo. 

binabati ka ni epafras, na aking kasama sa pagkabilanggo kay cristo jesus, 

at gayon din ni marcos, ni aristarco, ni demas, at ni lucas na aking manga kamanggagawa. 

ang biyaya nang ating panginoong jesucristo ay sumainyo nawang espiritu. siya nawa. 

ang diyos, na nagsalita nang unang panahon sa ating manga magulang sa iba't ibang panahon at sa iba't 
ibang paraan sa pamamagitan nang manga propeta, 

ay nagsalita sa atin sa manga huling araw na ito sa pamamagitan, nang kaniyang anak, na siyang 
itinalaga na tagapagmana nang lahat nang manga bagay, na sa pamamagitan naman niya'y ginawa ang 
sanglibutan, 

palibhasa'y siyang sinag nang kaniyang kaluwalhatian, at tunay na larawan nang kaniyang pagka-diyos, 
at umaalalay nang lahat nang manga bagay sa pamamagitan nang salita nang kaniyang kapangyarihan, 
nang kaniyang magawa na ang paglilinis nang manga kasalanan, ay lumuklok sa kanan nang karangalan 
sa kaitaasan, 

na naging lalong mabuti kay sa manga anghel, palibhasa'y nagmana nang lalong marilag na pangalan kay 
sa kanila. 

sapagka't kanino nga sa manga anghel sinabi niya kailan man, ikaw ay aking anak, ikaw ay aking 
ipinanganak ngayon? at muli, ako'y magiging kaniyang ama, at siya'y magiging aking anak? 

at muli nang dinadala niya ang panganay sa sangkalupaan ay sinasabi, at sambahin siya nang lahat nang 
manga anghel nang diyos. 

at sinasabi niya tungkol sa manga anghel, yaong ginagawang manga anghel niya ang manga hangin, at 
ang kaniyang manga ministro ay ningas nang apoy: 

nguni't tungkol sa anak ay sinasabi, ang iyong luklukan, oh diyos, ay magpakailan man, at ang setro nang 
katuwiran ay siyang setro nang iyong kaharian. 

inibig mo ang katuwiran, at kinapootan mo ang kasamaan, kaya't ang diyos, ang diyos mo, ay nagbuhos 
sa inyo, nang langis nang kasayahang higit sa iyong manga kasamahan. 

at, ikaw, panginoon, nang pasimula'y inilagay mo ang kinasasaligan nang lupa, at ang manga langit ay 
manga gawa nang iyong manga kamay: 

sila'y mangapapahamak, datapuwa't ikaw ay nananatili: at silang lahat ay mangalulumang gaya nang 
isang kasuutan, 

at gaya nang isang balabal sila'y iyong bibilutin, at sila'y mapapalitang gaya nang kasuutan: nguni't ikaw 
ay ikaw rin, at ang iyong manga taon ay di matatapos. 

nguni't kanino sa manga anghel sinabi niya kailan man, lumuklok ka sa aking kanan, hanggang sa ang 
iyong manga kaaway ay gawin kong tungtungan nang iyong manga paa? 

hindi baga silang lahat ay manga espiritung tagapaglingkod, na manga sinugo upang magsipaglingkod sa 
kapakinabangan nang mangagmamana nang kaligtasan? 

kaya't nararapat nating pagkatantuin ang manga bagay na narinig, baka sakaling tayo'y makahagpos. 
sapagka't kung ang ipinangusap na salita sa pamamagitan nang manga anghel ay nagtibay, at ang bawa't 
pagsalangsang at pagsuway ay tumanggap nang matuwid na parusa na kabayaran, 

paanong makatatanan tayo, kung ating pabayaan ang ganitong dakilang kaligtasan? na ipinangusap nang 
panginoon noong una ay pinatunayan sa atin sa pamamagitan nang manga nakarinig, 

na pawang sinasaksihan naman nang diyos na kasama nila, sa pamamagitan nang manga tanda at 
manga kababalaghan, at nang saganang kapangyarihan, at nang manga kaloob nang espiritu santo, ayon 
sa kaniyang sariling kalooban. 

sapagka't hindi niya ipinasakop sa manga anghel ang sanglibutang darating, na siya naming isinasaysay. 
nguni't pinatunayan nang isa sa isang dako, na sinasabi, ano ang tao, upang siya'y iyong alalahanin? o 
ang anak nang tao, upang siya'y iyong dalawin? 

siya'y ginawa mong mababa nang kaunti kay sa manga anghel, siya'y pinutungan mo nang kaluwalhatian 
at nang karangalan, at siya'y inilagay mo sa ibabaw nang manga gawa nang iyong manga kamay: 
inilagay mo ang lahat nang manga bagay sa pagsuko sa ilalim nang kaniyang manga paa. sapagka't nang 
pasukuin niya ang lahat nang manga bagay sa kaniya, ay wala siyang iniwan na di sumuko sa kaniya. 
nguni't ngayon ay hindi pa natin nakikitang sumuko sa kaniya ang lahat nang manga bagay. 

kundi nakikita natin ang ginawang mababa nang kaunti kay sa manga anghel, sa makatuwid ay si jesus, 
na dahil sa pagbata nang kamatayan ay pinutungan nang kaluwalhatian at karangalan, upang sa 
pamamagitan nang biyaya nang diyos ay lasapin niya ang kamatayan dahil sa bawa't tao. 

sapagka't marapat sa kaniya na pinagukulan nang lahat nang manga bagay, at sa pamamagitan niya ang 
lahat nang manga bagay, sa pagdadala nang maraming anak sa kaluwalhatian na gawing sakdal siyang 
may gawa nang kaligtasan nila sa pamamagitan nang manga sakit. 

sapagka't ang nagpapagingbanal at ang manga pinapagingbanal ay pawang sa isa: na dahil dito'y hindi 
siya nahihiyang tawagin silang manga kapatid, 

na sinasabi, ibabalita ko ang iyong pangalan sa aking manga kapatid, sa gitna nang kapisanan ay aawitin 
ko ang kapurihan mo. 

at muli, ilalagak ko ang aking pagkakatiwala sa kaniya. at muli, narito, ako at ang manga anak na ibinigay 
sa akin nang diyos. 

dahil sa ang manga anak ay manga may bahagi sa laman at dugo, siya nama'y gayon ding nakabahagi sa 
manga ito: upang sa pamamagitan nang kamatayan ay kaniyang malipol yaong may paghahari sa 
kamatayan, sa makatuwid ay ang diablo: 

at mailigtas silang lahat na dahil sa takot sa kamatayan ay nangasailalim nang pagkaalipin sa buong 
buhay nila. 

sapagka't tunay na hindi niya tinutulungan ang manga anghel, kundi tinutulungan niya ang binhi ni 
abraham. 

kaya't nararapat sa kaniya na sa lahat nang manga bagay ay matulad sa kaniyang manga kapatid, upang 
maging isang dakilang saserdoteng maawain at tapat sa manga bagay na nauukol sa diyos, upang 
gumawa nang pangpalubag-loob patungkol sa manga kasalanan nang bayan. 

palibhasa'y nagbata siya sa pagkatukso, siya'y makasasaklolo sa manga tinutukso. 

kaya, manga banal na kapatid, manga may bahagi sa pagtawag nang kalangitan, inyong isipin ang 
apostol at dakilang saserdote na ating kinikilala, si jesus, 

na siya'y tapat sa naglagay sa kaniya na gaya rin naman ni moises sa buong sangbahayan niya. 
sapagka't siya ay inaring may karapatan sa lalong kaluwalhatian kay sa kay moises, palibhasa'y may 
lalong karangalan kay sa bahay yaong nagtayo nang bahay. 

sapagka't ang bawa't bahay ay may nagtayo, datapuwa't ang nagtayo nang lahat nang manga bagay ay 
ang diyos. 

at sa katotohanang si moises ay tapat sa buong sangbahayan niya gaya nang lingkod, na pinakapatotoo 
sa manga bagay na sasabihin pagkatapos, 

datapuwa't si cristo, gaya nang anak ay puno sa bahay niya, na ang bahay niya ay tayo, kung ating 
ingatang matibay ang ating pagkakatiwala at pagmamapuri sa pagasa natin hanggang sa katapusan. 
gaya nga nang sabi nang espiritu santo, ngayon kung marinig ninyo ang kaniyang tinig, 

huwag ninyong papagmatigasin ang inyong manga puso, na gaya nang sa pamumungkahi, gaya nang sa 
araw nang pagtukso sa ilang, 

na doon ako tinukso nang inyong manga magulang sa pagsubok sa akin, at apat na pung taon na 
nangakita ang aking manga gawa. 

dahil dito'y nagalit ako sa lahing ito, at aking sinabi, laging sila'y nangagkakamali sa kanilang puso: 
nguni't hindi nila nangakilala ang aking manga daan, 

ano pa't aking isinumpa sa aking kagalitan, sila'y hindi magsisipasok sa aking kapahingahan. 
magsipagingat kayo, manga kapatid, baka sakaling mayroon sa kanino man sa inyo nang isang pusong 
masama na walang pananampalataya, na naghihiwalay sa inyo sa diyos na buhay: 

nguni't kayo'y mangagpangaralan sa isa't isa araw-araw, samantalang sinasabi, ngayon, baka 
papagmatigasin ang sinoman sa inyo nang daya nang kasalanan: 

sapagka't tayo'y nagiging kabahagi ni cristo, kung ating iniingatang matibay ang pasimula nang ating 
pagkakatiwala hanggang sa katapusan: 

samantalang sinasabi, ngayon kung marinig ninyo ang kaniyang tinig, huwag ninyong papagmatigasin 
ang inyong manga puso, na gaya nang sa pamumungkahi. 

sapagka't sino-sino, na pagkarinig ay namungkahi? nguni't, hindi baga yaong lahat na nagsialis sa egipto 
sa pamamagitan ni moises? 

at sino-sino ang kinagalitan niyang apat na pung taon? hindi baga yaong nangagkasala, na ang kanilang 
manga katawan ay nangabuwal sa ilang? 

at sa kani-kanino isinumpa niyang hindi makapapasok sa kaniyang kapahingahan, kundi yaong manga 
nagsisuway? 

at nakikita natin na sila'y hindi nangakapasok dahil sa kawalan nang pananampalataya. 

mangatakot nga tayo, yamang may iniwang pangako nang pagpasok sa kaniyang kapahingahan, baka 
sakaling sinoman sa inyo ay maging tulad sa di nakaabot niyaon. 

sapagka't tunay na tayo'y pinangaralan nang mabubuting balita, gaya rin naman nila: nguni't hindi nila 
pinakinabangan ang salitang napakinggan, dahil sa walang kalakip na pananampalataya ang 
nangakarinig. 

sapagka't tayong nagsisipanampalataya ay nagsisipasok sa kapahingahang yaon, gaya nang sinabi niya, 
gaya nang aking isinumpa sa aking kagalitan, sila'y hindi magsisipasok sa aking kapahingahan: bagama't 
ang manga gawa ay nangatapos mula nang itatag ang sanglibutan. 

sapagka't sa isang dako ay sinabi niya ang ganito tungkol sa ikapitong araw, at nagpahinga nang 
ikapitong araw ang diyos sa lahat nang kaniyang manga gawa, 

at sa dakong ito ay muling sinabi, sila'y hindi magsisipasok sa aking kapahingahan. 

kaya't yamang may natitira pang ibang dapat magsipasok doon, at ang manga pinangaralan nang una 
nang mabubuting balita ay hindi nangapasok dahil sa pagsuway, 

ay muling nagtangi siya nang isang araw, ngayon pagkatapos nang ilang panahon na sinabi sa manga 
awit ni david (ayon sa sinabi na nang una), ngayon kung marinig ninyo ang kaniyang tinig, huwag 
ninyong papagmatigasin ang inyong manga puso. 

sapagka't kung ibinigay sa kanila ni josue ang kapahingahan, ay hindi na sana niya sasalitain pagkatapos 
ang ibang araw. 

may natitira pa ngang isang pamamahingang sabbath, ukol sa bayan nang diyos. 

sapagka't ang pumasok sa kaniyang kapahingahan ay nagpahinga naman sa kaniyang manga gawa, gaya 
nang diyos sa kaniyang manga gawa. 

magsipagsikap nga tayo nang pagpasok sa kapahingahang yaon, upang huwag marapa ang sinoman ayon 
sa gayong halimbawa nang pagsuway. 

sapagka't ang salita nang diyos ay buhay, at mabisa, at matalas kay sa alin mang tabak na may dalawang 
talim, at bumabaon hanggang sa paghihiwalay nang kaluluwa at espiritu, nang manga kasukasuan at 
nang utak, at madaling kumilala nang manga pagiisip at manga haka nang puso. 

at walang anomang nilalang na hindi nahahayag sa kaniyang paningin: nguni't ang lahat nang manga 
bagay ay hubad at hayag sa harapan nang manga mata niyaong ating pagsusulitan. 

yaman ngang tayo'y mayroong isang lubhang dakilang saserdote, na pumasok sa kalangitan, si jesus na 
anak nang diyos, ay ingatan nating matibay ang ating pagkakilala. 

sapagka't tayo'y walang isang dakilang saserdote na hindi maaaring mahabag sa ating kahinaan, kundi 
isa na tinukso sa lahat nang manga paraan gaya rin naman natin gayon ma'y walang kasalanan. 
magsilapit nga tayong may pagkakatiwala sa luklukan nang biyaya, upang tayo'y magsipagtamo nang 
awa, at mangakasumpong nang biyaya upang tumulong sa atin sa panahon nang pangangailangan. 
sapagka't ang bawa't dakilang saserdote palibhasa'y hinugot sa manga tao, ay inilagay dahil sa manga 
tao sa manga bagay na nauukol sa diyos, upang siya'y makapaghandog nang manga kaloob at manga 
hain namang patungkol sa manga kasalanan: 

na makapagtitiis na may kaamuan sa manga di nakaaalam at nangamamali, yamang siya rin naman ay 
nalilibid nang kahinaan, 

at dahil dito'y nararapat siyang maghandog dahil sa manga kasalanan, at hindi lamang patungkol sa 
manga tao, kundi naman sa kaniyang sarili. 

at sinoman ay hindi tumatanggap sa kaniyang sarili nang karangalang ito, liban na kung tawagin siya 
nang diyos, na gaya ni aaron. 

gayon din si cristo man ay hindi nagmapuri sa kaniyang sarili upang maging dakilang saserdote, kundi 
yaong sa kaniya ay nagsabi, ikaw ay aking anak. ikaw ay aking naging anak ngayon: 

gaya rin naman nang sinasabi niya sa ibang dako, ikaw ay saserdote magpakailan man ayon sa 
pagkasaserdote ni melquisedec. 

na siya sa manga araw nang kaniyang laman ay naghandog nang manga panalangin at manga daing na 
sumisigaw nang malakas at lumuluha doon sa may kapangyarihang makapagligtas sa kaniya sa 
kamatayan, at siya'y dininig dahil sa kaniyang banal na takot, 

bagama't siya'y anak, gayon may natuto nang pagtalima sa pamamagitan nang manga bagay na 
kaniyang tiniis, 

at nang siya'y mapaging sakdal, ay siya ang gumawa nang walang hanggang kaligtasan nang lahat na 
manga nagsisitalima sa kaniya: 

pinanganlan nang diyos na dakilang saserdote ayon sa pagkasaserdote ni melquisedec. 

tungkol sa kaniya'y marami kaming sasabihin, at mahirap na saysayin, palibhasa'y nagsipurol kayo sa 
pakikinig. 

sapagka't nang kayo'y nangararapat nang maging manga guro dahil sa kaluwatan, ay muling kayo'y 
nangangailangan na kayo'y turuan ninoman nang manga unang simulain nang aral nang diyos, at naging 
tulad sa manga nangangailangan nang gatas, at hindi nang pagkaing matigas. 

sapagka't bawa't tumatanggap nang gatas ay walang karanasan sa salita nang katuwiran: sapagka't siya'y 
isang sanggol. 

nguni't ang pagkaing matigas ay sa manga may gulang, sa makatuwid ay doon sa manga sa pamamagitan 
nang pamimihasa ay nangasanay ang kanilang manga pakiramdam, upang makilala ang mabuti at ang 
masama. 

kaya't tayo'y tumigil na nang pagsasalita nang manga unang simulain nang aral ni cristo, at tayo'y 
mangagpatuloy sa kasakdalan, na huwag nating ilagay na muli ang kinasasaligan nang pagsisisi sa manga 
patay na gawa, at nang pananampalataya sa diyos, 

ng aral na tungkol sa manga paglilinis, at nang pagpapatong nang manga kamay, at nang pagkabuhay na 
maguli nang manga patay, at nang paghuhukom na walang hanggan. 

at ating gagawin ito, kung ipahihintulot nang diyos. 

sapagka't tungkol sa manga minsang naliwanagan at nakalasap nang kaloob nang kalangitan, at manga 
nakabahagi nang espiritu santo, 

at nakalasap nang mabuting salita nang diyos, at nang manga kapangyarihan nang panahong darating, 
at saka nahiwalay sa diyos ay di maaaring baguhin silang muli sa pagsisisi, yamang kanilang 
ipinapapakong muli sa ganang kanilang sarili ang anak nang diyos, at inilalagay na muli siya sa hayag na 
kahihiyan. 

sapagka't ang lupang humitit nang ulang madalas na lumalagpak sa kaniya, at tinutubuan nang manga 
damong pakikinabangan nang manga yaon na dahil sa kanila'y binukid, ay tumanggap nang pagpapalang 
mula sa diyos: 

datapuwa't kung namumunga nang manga tinik at dawag, ay itinatakuwil at malapit sa sumpa, at ang 
kaniyang kahihinatnan ay ang sunugin. 

nguni't, manga minamahal, naniniwala kaming lubos sa magagaling na bagay tungkol sa inyo, at sa 
manga bagay na kalakip nang pagkaligtas, bagama't kami ay nagsasalita nang ganito: 

sapagka't ang diyos ay hindi liko upang limutin ang inyong gawa at ang pagibig na inyong ipinakita sa 
kaniyang pangalan, sa inyong paglilingkod sa manga banal, at hanggang ngayo'y nagsisipaglingkod kayo. 
at ninanasa namin na ang bawa't isa sa inyo ay magpakita nang gayon ding sikap sa ikalulubos nang 
pagasa hanggang sa katapusan: 

na huwag kayong manga tamad, kundi manga taga tulad kayo sa manga na sa pamamagitan nang 
pananampalataya at nang pagtitiis ay nagsisipagmana nang manga pangako. 

sapagka't nang mangako ang diyos kay abraham, palibhasa'y hindi niya maipanumpa ang anomang 
lalong mataas, ay ipinanumpa ang kaniyang sarili, 

na sinasabi, tunay sa pagpapala ay pagpapalain kita, at sa pagpaparami ay pararamihin kita. 

at sa ganito, nang makapaghintay na may pagtitiis, ay nagtamo siya nang pangako. 

sapagka't ipinanunumpa nang manga tao ang lalong mataas: at sa bawa't pagtatalo nila'y ang sumpa sa 
pagpapatotoo ang siyang katapusan. 

sa ganito, sa pagkaibig nang diyos na maipakitang lalong sagana sa manga tagapagmana nang pangako 
ang kawalan nang pagbabago nang kaniyang pasiya, ay ipinamagitan ang sumpa, 

upang sa dalawang bagay na di mababago, na diya'y di maaaring ang diyos ay magbulaan, ay 
mangagkaroon tayo nang isang matibay na kasiglahan, tayong nangagsitakas na sumakanlong upang 
mangapit sa pagasang nalalagay sa ating unahan: 

na ating inaring tulad sa sinepete nang kaluluwa, isang pagasa na matibay at matatag at pumapasok sa 
nasa loob nang tabing, 

na doo'y pumasok dahil sa atin si jesus, na gaya nang pangunahin, na naging dakilang saserdote 
magpakailan man ayon sa pagkasaserdote ni melquisedec. 

sapagka't itong si melquisedec, hari sa salem, saserdote nang kataastaasang diyos, na siyang 
sumalubong kay abraham sa pagbabalik na galing sa paglipol sa manga hari at siya'y pinagpala niya, 

na siya namang binahagihan ni abraham nang ikasangpung bahagi nang lahat (na kung sasaysayin, una- 
una, siya'y hari nang katuwiran, at saka hari naman sa salem, na sa makatuwid, ay hari nang 
kapayapaan, 

na walang ama, walang ina, walang tandaan nang lahi, at walang pasimula nang manga araw ni 
katapusan nang buhay man, datapuwa't naging katulad nang anak nang diyos), ay nanatiling saserdote 
magpakailan man. 

nilaynilayin nga ninyo kung gaano ang kadakilaan nang taong ito, na binigyan ni abraham, na patriarka, 
nang ikasangpung bahagi nang manga pinakamagagaling na samsam. 

at katotohanan ang manga sa anak ni levi na nagsisitanggap nang katungkulang saserdote, ay mayroong 
utos na kumuha nang ikasangpung bahagi sa bayan ayon sa kautusan, sa makatuwid ay sa kanilang 
manga kapatid, bagama't ang manga ito ay nagsilabas sa manga balakang ni abraham: 

nguni't yaong ang talaan nang lahi ay hindi ibinibilang sa kanila ay kumuha nang ikasangpung bahagi kay 
abraham, at pinagpala yaong may manga pangako. 

datapuwa't walang anomang pagtatalo ang mababa ay pinagpapala nang mataas. 

at dito'y ang manga taong may kamatayan ay tumatanggap nang ikasangpung bahagi, datapuwa't doon 
ay ang isa, na pinatutunayang nabubuhay. 

at sa makatuwid baga'y sa pamamagitan ni abraham pati si levi, na tumatanggap nang ikasangpung 
bahagi, ay nagbayad nang ikasangpung bahagi: 

sapagka't siya'y nasa manga balakang pa nang kaniyang ama, nang ito'y salubungin ni melquisedec. 
ngayon kung may kasakdalan nga sa pamamagitan nang pagkasaserdote nang manga levita (sapagka't sa 
ilalim nito ay tinanggap nang bayan ang kautusan), anong kailangan pa na magbangon ang ibang 
saserdote, ayon sa pagkasaserdote ni melquisedec at hindi ibilang ayon sa pagkasaserdote ni aaron? 
sapagka't nang palitan ang pagkasaserdote ay kinailangang palitan naman ang kautusan. 

sapagka't yaong tungkol sa kaniya ay sinasabi ang manga bagay na ito ay naukol sa ibang angkan, na 
doon ang sinoma'y hindi naglilingkod sa dambana. 

sapagka't maliwanag na ang ating panginoon ay lumitaw mula kay juda, na tungkol sa angkang yao'y 
walang sinalitang anoman si moises hinggil sa manga saserdote. 

at lalo pang napakaliwanag ito, kung ayon sa anyo ni melquisedec ay lumitaw ang ibang saserdote, 

na ginawa, hindi ayon sa kautusan nang utos na ukol sa laman, kundi ayon sa kapangyarihan nang isang 
buhay na walang katapusan: 

sapagka't pinatotohanan tungkol sa kaniya, ikaw ay saserdote magpakailan man ayon sa pagkasaserdote 
ni melquisedec. 

sapagka't napapawi ang unang utos dahil sa kaniyang kahinaan at kawalan nang kapakinabangan. 
(sapagka't ang kautusan ay walang anomang pinasasakdal), at may pagpapasok nang isang pagasang 
lalong magaling, na sa pamamagitan nito ay nagsisilapit tayo sa diyos. 

at yamang yao'y hindi naging sa walang sumpa: 

(sapagka't sila'y sa katotohanan ay ginawang manga saserdote na walang sumpa, datapuwa't siya'y may 
sumpa sa pamamagitan niyaong nagsasabi tungkol sa kaniya, sumumpa ang panginoon at hindi siya 
nagsisisi, ikaw ay saserdote magpakailan man); 

ay gayon din naman si jesus ay naging tagapanagot sa lalong mabuting tipan. 

at katotohanang sila'y marami sa bilang na naging manga saserdote, sapagka't dahil sa kamatayan ay 
napigil sila nang pagpapatuloy: 

datapuwa't siya, sapagka't namamalagi magpakailan man ay may pagkasaserdote siyang di mapapalitan. 
dahil dito naman siya'y nakapagliligtas na lubos sa manga nagsisilapit sa diyos sa pamamagitan niya, 
palibhasa'y laging nabubuhay siya upang mamagitan sa kanila. 

sapagka't nararapat sa atin ang gayong dakilang saserdoteng banal, walang sala, walang dungis, 
nahihiwalay sa manga makasalanan, at ginawang lalong mataas pa kay sa manga langit, 

na hindi nangangailangan araw-araw na maghandog nang hain, na gaya niyaong manga dakilang 
saserdote una-una'y patungkol sa kaniyang sariling manga kasalanan at saka patungkol sa manga 
kasalanan nang bayan: sapagka't ito'y ginawa niyang minsan magpakailan man, nang kaniyang ihandog 
ang kaniyang sarili. 

sapagka't inilagay nang kautusan na manga dakilang saserdote ang manga taong may kahinaan, nguni't 
ang salita nang sumpa na kasunod nang kautusan ay siyang naglalagay sa anak, na sakdal magpakailan 
man. 

ang kinauuwian nga nang manga bagay na aming sinasabi ay ito: mayroon tayong isang dakilang 
saserdote, na nakaupo sa kanan nang luklukan nang karangalan sa manga langit, 

ministro sa santuario, at sa tunay na tabernakulo, na itinayo nang panginoon, hindi nang tao. 
sapagka't ang bawa't dakilang saserdote ay inilagay upang maghandog nang manga kaloob at nang 
manga hain naman: sa ganito'y kinakailangan din namang siya'y magkaroon nang anomang ihahandog. 
kung siya nga'y nasa lupa ay hindi siya saserdote sa anomang paraan, palibhasa'y mayroon nang 
nagsisipaghandog nang manga kaloob ayon sa kautusan, 

na nangaglilingkod sa anyo at anino nang manga bagay sa kalangitan, gaya naman ni moises na 
pinagsabihan nang diyos nang malapit nang gawin niya ang tabernakulo: sapagka't sinabi niya, ingatan 
mo na iyong gawin ang lahat nang manga bagay ayon sa anyong ipinakita sa iyo sa bundok. 

datapuwa't ngayo'y kinamtan niya ang ministeriong lalong marangal, palibhasa'y siya nama'y 
tagapamagitan sa isang tipang lalong magaling, na inilagda sa lalong mabubuting pangako. 

sapagka't kung ang unang tipang yaon ay naging walang kakulangan, ay hindi na sana inihanap nang 
pangangailangan ang ikalawa. 

sapagka't sa pagkakita nang kakulangan sa kanila, ay sinabi niya, narito, dumarating ang manga araw, 
sinasabi nang panginoon, na ako'y gagawa nang isang bagong pakikipagtipan: sa sangbahayan ni israel at 
sa sangbahayan ni juda. 

hindi ayon sa tipang aking ipinakipagtipan sa kanilang manga magulang nang araw na sila'y aking 
tangnan sa kamay, upang sila'y ihatid sa labas nang lupain nang egipto: sapagka't sila'y hindi nanatili sa 
aking tipan, at akin silang pinabayaan, sinasabi nang panginoon. 

sapagka't ito ang pakikipagtipang aking gagawin sa sangbahayan ni israel pagkatapos nang manga araw 
na yaon, sinasabi nang panginoon, ilalagay ko ang aking manga kautusan sa kanilang pagiisip, at sa 
kanilang manga puso'y aking isusulat ang manga ito. at ako'y magiging diyos nila, at sila'y magiging 
bayan ko: 

at hindi magtuturo ang bawa't isa sa kaniyang kababayan, at ang bawa't isa sa kaniyang kapatid, na 
sasabihing, kilalanin mo ang panginoon: sapagka't ako'y makikilala nang lahat, mula sa kaliitliitan 
hanggang sa kadakidakilaan sa kanila. 

sapagka't ako'y magiging mahabagin sa kanilang kalikuan, at ang kanilang manga kasalanan ay hindi ko 
na aalalahanin pa. 

doon sa sinasabi niya, isang bagong tipan, ay linuma niya ang una. datapuwa't ang nagiging luma at 
tumatanda ay malapit nang lumipas. 

ngayon, ang unang tipan din ay nagkaroon nang manga palatuntunan nang pagsamba sa diyos, at nang 
kaniyang santuario, ang santuario nang sanglibutang ito. 

sapagka't inihanda ang isang tabernakulo, ang una, na kinaroroonan nang kandelero, at nang dulang, at 
nang manga tinapay na handog, na siyang tinatawag na dakong banal. 

at sa likod nang ikalawang tabing ay ang tabernakulo na tinatawag na dakong kabanalbanalan, 

na may isang gintong dambana nang kamangyan at kaban nang tipan, at ang paligid ay nakakalupkupan 
nang ginto, na siyang kinaroroonan nang sisidlang-ginto na may lamang mana, at tungkod ni aaron na 
namulaklak, at manga tapyas na bato nang tipan; 

at sa ibabaw nito ay ang manga querubin nang kaluwalhatian na nangagsisililim sa luklukan nang awa, 
na ang manga bagay na ito ay hindi natin mapaguusapan ngayon nang isa isa. 

at sa ganitong pagkahanda nang manga bagay na ito, sa unang tabernakulo ay palaging nagsisipasok ang 
manga saserdote, na tinutupad ang manga katungkulan, 

datapuwa't sa ikalawa ay pumapasok na nagiisa ang dakilang saserdote, minsan sa isang taon, na hindi 
walang dalang dugo, na inihahandog na patungkol sa kaniyang sarili, at sa manga kamalian nang bayan: 
na ipinakikilala nang espiritu santo, na hindi pa naihahayag ang pagpasok sa dakong banal samantalang 
natatayo pa ang unang tabernakulo, 

na yao'y isang talinghaga nang panahong kasalukuyan, ayon dito ay inihahandog ang manga kaloob at 
ang manga hain, tungkol sa budhi, na hindi magpapasakdal sa sumasamba, 

palibhasa'y palatuntunan lamang na ukol sa laman, na iniatang hanggang sa panahon nang pagbabago 
(gaya nang manga pagkain, at manga inumin at sarisaring paglilinis). 

nguni't pagdating ni cristo na dakilang saserdote nang mabubuting bagay na darating, sa pamamagitan 
nang lalong malaki at lalong sakdal na tabernakulo, na hindi gawa nang manga kamay, sa makatuwid 
baga'y hindi sa paglalang na ito, 

at hindi rin naman sa pamamagitan nang dugo nang manga kambing at nang manga bulong baka, kundi 
sa pamamagitan nang kaniyang sariling dugo, ay pumasok na minsan magpakailan man sa dakong banal, 
na kinamtan ang walang hanggang katubusan. 

sapagka't kung ang dugo nang manga kambing at nang manga baka, at ang abo nang dumalagang baka 
na ibinubudbod sa manga nadungisan, ay makapagiging banal sa ikalilinis nang laman: 

gaano pa kaya ang dugo ni cristo, na sa pamamagitan nang espiritu na walang hanggan ay inihandog ang 
kaniyang sarili na walang dungis sa diyos, ay maglilinis nang inyong budhi sa manga gawang patay upang 
magsipaglingkod sa diyos na buhay? 

at dahil dito'y siya ang tagapamagitan nang isang bagong tipan, upang sa pamamagitan nang isang 
kamatayan na ukol sa ikatutubos nang manga pagsalangsang na nasa ilalim nang unang tipan, ang 
manga tinawag ay magsitanggap nang pangako na manang walang hanggan. 

sapagka't kung saan mayroong tipan doo'y kinakailangan ang kamatayan nang gumawa niyaon. 
sapagka't ang isang tipan ay may kabuluhan kung mamatay ang gumawa: sa ibang paraa'y walang 
anomang kabuluhan samantalang nabubuhay ang gumawa. 

kaya't ang una mang tipan ay hindi itinalaga nang walang dugo. 

sapagka't nang salitain ni moises ang bawa't utos sa buong bayan ayon sa kautusan, ay kumuha siya 
nang dugo nang manga bulong baka at nang manga kambing, na may tubig at balahibong mapula nang 
tupa at isopo, at winisikan ang aklat at gayon din ang buong bayan, 

na sinasabi, ito ang dugo nang tipan na iniutos nang diyos tungkol sa inyo. 

gayon din ang tabernakulo at ang lahat nang manga kasangkapan sa pangangasiwa ay pinagwiwisikan 
niya nang dugo sa gayon ding paraan. 

at ayon sa kautusan, ay halos masasabi kong lahat nang manga bagay ay nililinis nang dugo, at maliban 
na sa pagkabuhos nang dugo ay walang kapatawaran. 

kinakailangan nga na ang manga anyo nang manga bagay sa sangkalangitan ay linisin nang manga ito: 
nguni't ang manga bagay ring ito sa sangkalangitan ay linisin nang lalong mabubuting handog kay sa rito. 
sapagka't hindi pumasok si cristo sa dakong banal na ginawa nang manga kamay, na kahalintulad lamang 
nang tunay, kundi sa talagang langit, upang humarap ngayon sa harapan nang diyos dahil sa atin: 


1332 


at siya'y hindi rin naman kailangang ihandog na madalas pa ang kaniyang sarili, na gaya nang dakilang 
saserdote na pumapasok sa dakong banal taon-taon na may dalang dugo na hindi niya sarili: 

sa ibang paraan ay kailangan na siya'y magbatang madalas mula nang itatag ang sanglibutan: datapuwa't 
ngayon ay minsan siya'y nahayag sa katapusan nang manga panahon upang alisin ang kasalanan sa 
pamamagitan nang pagkahandog nang kaniyang sarili. 

at kung paanong itinakda sa manga tao ang mamatay na minsan, at pagkatapos nito ay ang 
paghuhukom, 

ay gayon din naman si cristo, na inihandog na minsan upang dalhin ang manga kasalanan nang marami, 
sa ikalawa'y pakikita na hiwalay sa kasalanan, sa ikaliligtas nang manga nagsisipaghintay sa kaniya. 
sapagka't ang kautusan na may isang anino nang mabubuting bagay na darating, hindi ang tunay na 
larawan nang manga bagay, kailan pa man ay di maaaring magpasakdal sa manga nagsisilapit sa 
pamamagitan nang manga hain na laging inihahandog sa taon-taon. 

sa ibang paraan ay hindi kaya baga nagsipaglikat sila nang paghahandog? sapagka't ang manga 
nagsisisamba, yamang nalinis na minsan, ay hindi na sana nagkaroon pa nang budhi sa manga kasalanan. 
nguni't sa manga hain yaon ginagawa ang pagaalaala sa manga kasalanan taon-taon. 

sapagka't di maaari na ang dugo nang manga baka at nang manga kambing ay makapagalis nang manga 
kasalanan. 

kaya't pagpasok niya sa sanglibutan, ay sinasabi, hain at handog ay hindi mo ibig. nguni't isang katawan 
ang sa akin ay inihanda mo, 

sa manga handog na susunugin at manga haing patungkol sa manga kasalanan ay hindi ka nalugod. 
nang magkagayo'y sinabi ko, narito, ako'y pumarito (sa balumbon nang aklat ay nasusulat tungkol sa 
akin.) upang gawin, oh diyos, ang iyong kalooban. 

sa itaas ay sinasabi, manga hain at manga handog at manga handog na susunuging buo at manga haing 
patungkol sa kasalanan ay hindi mo ibig, at di mo rin kinalulugdan (mga bagay na inihahandog ayon sa 
kautusan), 

saka sinabi niya, narito, ako'y pumarito upang gawin ang iyong kalooban. inaalis niya ang una, upang 
maitatag ang ikalawa. 

sa kaloobang yaon tayo'y pinapaging-banal, sa pamamagitan nang pagkahandog nang katawan ni cristo 
na minsan magpakailan man. 

at katotohanang ang bawa't saserdote na araw-araw ay nangangasiwa nang patayo at naghahandog na 
madalas nang gayon ding manga hain, na hindi makaalis kailan pa man nang manga kasalanan: 

nguni't siya, nang makapaghandog nang isa lamang hain patungkol sa manga kasalanan magpakailan 
man, ay umupo sa kanan nang diyos, 

buhat noon ay naghihintay hanggang sa ang kaniyang manga kaaway ay maging tungtungan nang 
kaniyang manga paa. 

sapagka't sa pamamagitan nang isang paghahandog ay kaniyang pinasakdal magpakailan man ang 
manga pinapagiging-banal. 

at ang espiritu santo ay nagbibigay patotoo rin naman sa atin: sapagka't pagkasabi niya na, 

ito ang tipang gagawin ko sa kanila pagkatapos nang manga araw na yaon, sabi nang panginoon, ilalagay 
ko ang aking manga kautusan sa kanilang puso, at isusulat ko rin naman sa kanilang pagiisip, 

at ang kanilang manga kasalanan at kanilang manga kasamaan ay hindi ko na aalalahanin pa. 

at kung saan may kapatawaran nang manga ito ay wala nang paghahandog na patungkol pa sa 
kasalanan. 

mga kapatid, yamang may kalayaan ngang makapasok sa dakong banal sa pamamagitan nang dugo ni 
jesus, 

sa pamamagitan nang daang bago at buhay na kaniyang itinalaga sa atin, sa pamamagitan nang tabing, 
sa makatuwid baga'y sa kaniyang laman; 

at yamang may isang dakilang saserdote na pangulo sa bahay nang diyos; 

tayo'y magsilapit na may tapat na puso sa lubos na pananampalataya, na ang ating manga puso na 
winisikan mula sa isang masamang budhi: at mahugasan ang ating katawan nang dalisay na tubig, 

na ating ingatang matibay ang pagkakilala nang ating pagasa upang huwag magalinlangan: sapagka't 
tapat ang nangako: 

at tayo'y mangagtinginan upang tayo'y mangaudyok sa pagiibigan at mabubuting gawa, 

na huwag nating pabayaan ang ating pagkakatipon, na gaya nang ugali nang iba, kundi mangagaralan sa 
isa't isa; at lalo na kung inyong namamalas na nalalapit na ang araw. 

sapagka't kung ating sinasadya ang pagkakasala pagkatapos na ating matanggap ang pagkakilala sa 
katotohanan, ay wala nang haing natitira pa tungkol sa manga kasalanan, 

kundi isang kakilakilabot na paghihintay sa paghuhukom, at isang kabangisan nang apoy na lalamon sa 
manga kaaway. 

ang magpawalang halaga sa kautusan ni moises sa patotoo nang dalawa o tatlong saksi, ay mamamatay 
na walang awa: 

gaano kayang higpit nang parusa, sa akala ninyo, ang ihahatol na nauukol doon sa yumurak sa anak nang 
diyos, at umaring di banal sa dugo nang tipan na nagpabanal sa kaniya, at umalipusta sa espiritu nang 
biyaya? 

sapagka't ating nakikilala yaong nagsabi, akin ang paghihiganti, ako ang gaganti. at muli, huhukuman 
nang panginoon ang kaniyang bayan. 

kakilakilabot na bagay ang mahulog sa manga kamay nang diyos na buhay. 

datapuwa't alalahanin ang manga nakaraang araw, na sa manga yaon, pagkatapos na kayo'y 
maliwanagan, ay nangagtiis kayo nang malaking pakikilaban nang manga pagbabata, 

na una una ay naging isang katawatawa dahil sa manga pagkasiphayo at gayon din sa manga kahirapan, 
at sa ikalawa, ay naging kasama niyaong manga inaring gayon. 

sapagka't kayo'y nangahabag sa manga may tanikala, at tinanggap ninyo nang buong galak ang 
pagkaagaw nang inyong pag-aari, palibhasa'y inyong nalalamang mayroon kayo sa inyong sarili nang 
isang pag-aaring lalong mabuti at tumatagal. 

huwag nga ninyong itakuwil ang inyong pagkakatiwala, na may dakilang ganting-pala. 

sapagka't kayo'y nangangailangan nang pagtitiis, upang kung inyong magawa ang kalooban nang diyos, 
ay magsitanggap kayo nang pangako. 

sapagka't sa madaling panahon, siyang pumaparito ay darating, at hindi magluluwat. 

nguni't ang aking lingkod na matuwid ay mabubuhay sa pananampalataya: at kung siya ay umurong, ay 
hindi kalulugdan nang aking kaluluwa. 

nguni't tayo'y hindi doon sa manga nagsisibalik sa kapahamakan, kundi doon sa manga may 
pananampalataya sa ikaliligtas nang kaluluwa. 

ngayon, ang pananampalataya ay siyang kapanatagan sa manga bagay na hinihintay, ang katunayan 
nang manga bagay na hindi nakikita. 

sapagka't sa pamamagitan nito ang manga matanda ay sinaksihan. 

sa pananampalataya ay natatalastas natin na ang sanglibutan ay natatag sa pamamagitan nang salita 
nang diyos, ano pa't ang nakikita ay hindi ginawa sa manga bagay na nakikita. 

sa pananampalataya si abel ay naghandog sa diyos nang lalong mabuting hain kay sa kay cain, sa 
pamamagitan nito'y sinaksihan sa kaniyang siya'y matuwid, na nagpapatotoo ang diyos tungkol sa 
kaniyang manga kaloob: at sa pamamagitan nito patay na siya ay nagsasalita pa. 

sa pananampalataya si enoc ay inilipat upang huwag niyang makita ang kamatayan, at hindi siya 
nasumpungan, sapagka't siya'y inilipat nang diyos: sapagka't bago siya inilipat ay pinatotohanan sa 
kaniyang siya'y naging kalugodlugod sa diyos: 

at kung walang pananampalataya ay hindi maaaring maging kalugodlugod sa kaniya, sapagka't ang 
lumalapit sa diyos ay dapat sumampalatayang may diyos, at siya ang tagapagbigay ganti sa manga sa 
kaniya'y nagsisihanap. 

sa pananampalataya si noe, nang paunawaan nang diyos tungkol sa manga bagay na hindi pa nakikita, 
dala nang banal na takot, ay naghanda nang isang daong sa ikaliligtas nang kaniyang sangbahayan, na sa 
pamamagitan nito ay hinatulan niya ang sanglibutan, at naging tagapagmana nang katuwiran na ayon sa 
pananampalataya. 

sa pananampalataya si abraham, nang tawagin, ay tumalima upang pumaroon sa isang dakong kaniyang 
tatanggaping mana, at siya'y yumaon na di nalalaman kung saan siya paroroon. 

sa pananampalataya siya'y naging manglalakbay sa lupang pangako, na gaya sa hindi niya sariling lupa, 
at tumahan sa manga tolda na kasama si isaac at si jacob, na manga tagapagmana nang isang pangako 
na kasama niya: 

sapagka't inaasahan niya ang bayang may manga kinasasaligan, na ang nagtayo at gumawa ay ang diyos. 
sa pananampalataya si sara rin ay tumanggap nang lakas upang ipaglihi ang binhi, nang lipas na ang 
kaniyang gulang, palibhasa'y inari niyang tapat ang nangako: 

kaya naman sumibol sa isa, sa kaniya na tila patay na, ang kasing dami nang manga bituin sa langit sa 
karamihan, at di mabilang na gaya nang manga buhanging nasa tabi nang dagat. 

ayon sa pananampalataya ay nangamatay ang lahat nang manga ito, na hindi kinamtan ang manga 
pangako, nguni't kanilang nangakita na natanaw mula sa malayo, at kanilang ipinahayag na sila'y pawang 
taga ibang bayan at manglalakbay sa ibabaw nang lupa. 

sapagka't ang manga nagsisipagsabi nang manga gayong bagay ay nagpapakilalang hinahanap nila ang 
lupaing kanilang sarili. 

at katotohanang kung kanilang naalaala yaong lupaing kanilang pinanggalingan, ay nagkaroon sana sila 
nang mabuting pagkakataon upang bumalik. 

nguni't ngayon ay nagnanasa sila nang lalong magaling na lupain, sa makatuwid baga'y ang sa langit: 
kaya hindi sila ikinahihiya nang diyos na tawaging diyos nila, sapagka't kaniyang ipinaghanda sila nang 
isang bayan. 

sa pananampalataya, nang subukin si abraham, ay inihandog si isaac: oo, siyang tumanggap na may 
galak nang manga pangako ay siyang naghandog sa kaniyang bugtong na anak, 

sa makatuwid baga'y yaong pinagsabihan, kay isaac ay tatawagin ang iyong binhi: 

na inisip na maging sa gitna nang manga patay ay maaaring buhayin siyang maguli nang diyos, mula 
diyan din naman ay muli siyang tinanggap sa isang halimbawa. 

sa pananampalataya'y binasbasan ni isaac si jacob at si esau, tungkol sa manga bagay na darating. 

sa pananampalataya, si jacob nang mamatay na ay binasbasan niya ang bawa't isa sa manga anak ni 
jose: at sumambang nakatangan sa puno nang kaniyang tungkod. 

sa pananampalataya, nang malapit nang mamatay si jose, ay binanggit niya ang pagalis sa egipto nang 
manga anak ni israel: at nagutos tungkol sa kaniyang manga buto. 

sa pananampalataya, nang ipanganak si moises, ay itinagong tatlong buwan nang kaniyang manga 
magulang, sapagka't kanilang nakitang maganda ang bata, at hindi sila natakot sa utos nang hari. 

sa pananampalataya, nang lumaki na si moises, ay tumangging siya'y tawaging anak nang anak na babae 
ni faraon; 

na pinili pa ang siya'y tampalasanin na kasama nang bayan nang diyos, kay sa magtamo nang 
nagsisikupas na kaligayahan sa pagkakasala, 

na inaring malaking kayamanan ang kadustaan ni cristo, kay sa manga kayamanan nang egipto: 
sapagka't ang kaniyang tinititigan ay ang gantingpalang kabayaran. 

sa pananampalataya'y iniwan niya ang egipto, na hindi natakot sa poot nang hari: sapagka't 
nagtitiyagang tulad sa nakakita niyaong di nakikita. 

sa pananampalataya'y itinatag niya ang paskua, at ang pagwiwisik nang dugo, upang ang manglilipol sa 
manga panganay ay huwag silang lipulin. 

sa pananampalataya'y nagsipagdaan sila sa gitna nang dagat na mapula na gaya nang sa lupang tuyo: na 
nang subuking gawin ito nang manga taga egipto ay pawang nangalunod. 

sa pananampalataya'y nangalagpak ang manga kuta nang jerico, pagkatapos na makubkob na pitong 
araw. 

sa pananampalataya'y hindi napahamak na kasama nang manga manunuway, ang patutot na si rahab, 
na tumanggap na payapa sa manga tiktik. 

at ano pa ang aking sasabihin? sapagka't kukulangin ako nang panahon kung sasaysayin ko ang tungkol 
kay gideon, kay barac, kay samson, kay jefte; tungkol kay david, at kay samuel at sa manga propeta: 

na ang manga ito, sa pamamagitan nang pananampalataya'y nagsilupig nang manga kaharian, nagsigawa 
nang katuwiran, nangagtamo nang manga pangako, nangagtikom nang manga bibig nang manga leon, 
nagsipatay nang bisa nang apoy, nangakatanan sa talim nang tabak, nagsilakas sa kahinaan, naging 
manga makapangyarihan sa pakikipagbaka, nangagpaurong nang manga hukbong taga ibang lupa. 
tinanggap nang manga babae ang kanilang manga patay sa pamamagitan nang pagkabuhay na maguli: 
at ang iba'y nangamatay sa hampas, na hindi tinanggap ang kanilang katubusan, upang kamtin nila ang 
lalong mabuting pagkabuhay na maguli: 

at ang iba'y nangagkaroon nang pagsubok sa pagkalibak at pagkahampas, oo, bukod dito'y sa manga 
tanikala at bilangguan naman: 

sila'y pinagbabato, pinaglagari, pinagtutukso, pinagpapatay sa tabak: sila'y nagsilakad na paroo't parito 
na may balat nang manga tupa't kambing: na manga salat, nangapipighati, tinatampalasan, 

(na sa manga yaon ay hindi karapatdapat ang sanglibutan), na nangaliligaw sa manga ilang at sa manga 
kabundukan at sa manga yungib, at sa manga lungga nang lupa. 

at ang lahat nang manga ito, nang sila'y mapatotohanan na dahil sa kanilang pananampalataya, ay hindi 
kinamtan ang pangako, 

na ipinaghanda nang diyos nang lalong mabuting bagay tungkol sa atin, upang sila'y huwag maging 
sakdal nang bukod sa atin. 

kaya't yamang nakukubkob tayo nang makapal na bilang nang manga saksi, itabi namang walang liwag 
ang bawa't pasan, at ang pagkakasalang pumipigil sa atin, at ating takbuhing may pagtitiis ang takbuhing 
inilagay sa harapan natin, 

na masdan natin si jesus na gumawa at sumakdal nang ating pananampalataya, na siya dahil sa 
kagalakang inilagay sa harapan niya ay nagtiis nang krus, na niwalang bahala ang kahihiyan, at umupo sa 
kanan nang luklukan nang diyos. 

sapagka't dilidilihin ninyo yaong nagtiis nang gayong pagsalangsang nang manga makasalanan laban sa 
kaniyang sarili, upang kayo'y huwag magsihina, na manglupaypay sa inyong manga kaluluwa. 

hindi pa kayo nakikipaglaban hanggang sa mabubo ang dugo, na nakikipagaway laban sa kasalanan: 

at inyong nilimot ang iniaral na ipinakikipagtalo sa inyong tulad sa manga anak, anak ko, huwag mong 
waling bahala ang parusa nang panginoon, o manglupaypay man kung ikaw ay pinagwiwikaan niya, 
sapagka't pinarurusahan nang panginoon ang kaniyang iniibig, at hinahampas ang bawa't tinatanggap na 
anak. 

na dahil sa ito'y parusa kayo'y nagtitiis, inaari kayo nang diyos na tulad sa manga anak, sapagka't alin 
ngang anak ang hindi pinarurusahan nang kaniyang ama? 

datapuwa't kung kayo'y hindi pinarurusahan, na pawang naranasan nang lahat, kung gayo'y manga anak 
sa ligaw kayo, at hindi tunay na anak. 

bukod dito, tayo'y nangagkaroon nang manga ama nang ating laman upang tayo'y parusahan, at sila'y 
ating iginagalang: hindi baga lalong tayo'y pasasakop sa ama nang manga espiritu, at tayo'y mabubuhay? 
sapagka't katotohanang tayo'y pinarusahan nilang ilang araw ayon sa kanilang minagaling, nguni't siya'y 
sa kapakinabangan natin, upang tayo'y makabahagi nang kaniyang kabanalan. 

lahat nang parusa sa ngayon ay tila man din hindi ikaliligaya kundi ikalulungkot, gayon ma'y pagkatapos 
ay namumunga nang bungang mapayapa nang katuwiran sa manga nagsipagsanay sa pamamagitan nito. 
kaya't itaas ninyo ang manga kamay na nakababa, ang manga tuhod namang nanginginig: 

at magsigawa kayo nang matuwid na landas sa inyong manga paa, upang huwag maligaw ang pilay, 
kundi bagkus gumaling. 

sundin ninyo ang kapayapaan sa lahat nang manga tao, at ang pagpapakabanal na kung wala ito'y 
sinoman ay di makakakita sa panginoon: 

na pakaingatan na baka ang sinoma'y di makaabot sa biyaya nang diyos, baka kayo'y bagabagin nang 
anomang ugat nang kapaitan na sumisibol, at dahil dito'y mahawa ang marami, 

baka magkaroon nang sinomang mapakiapid, o mapaglapastangan, gaya ni esau, na sa isang pinggang 
pagkain ay ipinagbili ang kaniyang sariling pagkapanganay. 

sapagka't nalalaman ninyo na bagama't pagkatapos ay ninanasa niyang magmana nang pagpapala, siya'y 
itinakuwil, sapagka't wala na siyang nasumpungang pagkakataon nang pagsisisi sa kaniyang ama, 
bagama't pinagsisikapan niyang mapilit na lumuluha. 

sapagka't hindi kayo nagsilapit sa bundok na nahihipo, at nagliliyab sa apoy, at sa kapusikitan, at sa 
kadiliman, at sa unos, 

at tunog nang pakakak, at tinig nang manga salita, na ang nakarinig nang tinig na ito ay nagsipamanhik 
na huwag nang sa kanila'y salitain pa ang anomang salita: 

sapagka't hindi matiis ang iniuutos, kahit ang isang hayop kung tumungtong sa bundok ay babatuhin, 
at totoong kakilakilabot ang napanood, ano pa't sinabi ni moises, ako'y totoong nasisindak at 
nanginginig: 

datapuwa't nagsilapit kayo sa bundok nang sion, at sa bayan nang diyos na buhay, ang jerusalem sa 
kalangitan, at sa manga di mabilang na hukbo nang manga anghel, 

sa pangkalahatang pulong at iglesia nang manga panganay na nangatatala sa langit, at sa diyos na 
hukom nang lahat, at manga espiritu nang manga taong ganap na pinasakdal, 

at kay jesus na tagapamagitan nang bagong tipan, at dugong pangwisik na nagsasalita nang lalong 
mabuti kay sa dugo ni abel. 

pagingatan ninyong kayo'y huwag tumanggi sa nagsasalita. sapagka't kung hindi nakatanan ang manga 
nagsitanggi sa nagbalita sa kanila sa ibabaw nang lupa, ay lalo pa tayong hindi makatatanan na 
nagsisihiwalay doon sa nagbabalitang buhat sa langit: 

na ang tinig na yaon ay nagpayanig noon nang lupa: datapuwa't ngayo'y nangako siya, na nagsasabi, 
minsan pang yayanigin ko, hindi lamang ang lupa, kundi pati nang langit. 

at itong salita, minsan pang, ay pinakakahuluganan ang pagaalis niyaong manga bagay na niyanig, gaya 
nang manga bagay na ginawa, upang mamalagi ang manga hindi niyanig. 

kaya't pagkatanggap nang isang kahariang hindi magagalaw, ay magkaroon tayo nang biyayang sa 
pamamagitan nito ay makapaghahandog tayong may paggalang at katakutan nang paglilingkod na 
nakalulugod sa diyos: 

sapagka't ang diyos natin ay isang apoy na mamumugnaw. 

mamalagi nawa ang pagibig sa manga kapatid. 

huwag ninyong limutin ang pagpapakita nang pagibig sa manga taga ibang lupa: sapagka't sa 
pamamagitan nito ang iba'y walang malay na nakapagpapatuloy nang manga anghel. 

alalahanin ninyo ang manga may tanikala, gaya nang kayo'y nangagagapos na kasama nila; ang manga 
tinatampalasan na gaya nang kayo naman ay tinatampalasan sa katawan. 

maging marangal nawa sa lahat ang pagaasawa, at huwag nawang magkadungis ang higaan: sapagka't 
ang manga mapakiapid at ang manga mapangalunya ay pawang hahatulan nang diyos. 

mangilag kayo sa pagibig sa salapi: mangagkasiya kayo sa inyong tinatangkilik: sapagka't siya rin ang 
nagsabi, sa anomang paraan ay hindi kita papagkukulangin, sa anomang paraan ni hindi kita 
pababayaan. 

ano pa't ating masasabi nang buong tapang, ang panginoon ang aking katulong, hindi ako matatakot: 
anong magagawa sa akin nang tao? 

alalahanin ninyo ang nangagkaroon nang pagpupuno sa inyo na siyang nangagsalita sa inyo nang salita 
nang diyos, at sa pagdidilidili nang wakas nang kanilang pamumuhay, ay inyong tularan ang kanilang 
pananampalataya. 

si jesucristo ay siya ring kahapon at ngayon, oo at magpakailan man. 

huwag nga kayong padala sa manga turong sarisari at di kilala: sapagka't mabuti na ang puso ay 
patibayin sa pamamagitan nang biyaya: hindi sa pamamagitan nang manga pagkain, na di 
pinakikinabangan nang manga nagabala sa kanila. 

tayo ay may isang dambana, na hindi matuwid kainan nang manga nagsisipaglingkod sa tabernakulo. 
sapagka't ang manga katawan nang manga hayop na ang manga dugo'y dinadala nang dakilang 
saserdote sa dakong banal na handog na patungkol sa kasalanan, ay sinusunog sa labas nang 
kampamento. 

kaya naman si jesus, upang mapaging banal sa pamamagitan nang kanilang sariling dugo ang bayan, ay 
nagbata sa labas nang pintuan. 

atin nga siyang labasin sa labas nang kampamento na dalhin natin ang kaniyang pagkadusta. 

sapagka't dito'y wala tayong bayan na namamalagi, nguni't hinahanap natin ang bayan na darating. 

sa pamamagitan nga niya ay maghandog tayong palagi nang hain nang pagpupuri sa diyos, sa makatuwid 
baga, ay nang bunga nang manga labi na nagpapahayag nang kaniyang pangalan. 

datapuwa't ang paggawa nang mabuti at ang pagabuloy ay huwag ninyong kalimutan: sapagka't sa 
manga gayong hain ang diyos ay totoong nalulugod. 

magsitalima kayo sa namiminuno sa inyo, at kayo'y pasakop sa kanila: sapagka't pawang nangagpupuyat 
dahil sa inyong manga kaluluwa, na parang sila ang mangagsusulit, upang ito'y gawin nilang may 
kagalakan, at huwag may hapis: sapagka't sa ganito'y di ninyo mapapakinabangan. 

idalangin ninyo kami: sapagka't kami'y naniniwalang lubos na kami ay may mabuting budhi, na 
nagnanasang mabuhay na marangal sa lahat nang manga bagay. 

at iniaaral ko sa inyong malabis na inyong gawin ito, upang ako'y masauli na lalong madali sa inyo. 
ngayon ang diyos nang kapayapaan na muling nagdala mula sa manga patay sa dakilang pastor nang 
manga tupa sa pamamagitan nang dugo nang walang hanggang tipan, sa makatuwid baga'y ang 
panginoon nating si jesus, 

ay pakasakdalin nawa niya kayo sa bawa't mabuting gawa upang gawin ang kanyang kalooban, na gawin 
sa atin ang nakalulugod sa paningin niya, sa pamamagitan ni jesucristo, na mapasa kaniya nawa ang 
kaluwalhatian magpakailan man. siya nawa. 

datapuwa't ipinamamanhik ko sa inyo, manga kapatid, na inyong pagtiisan ang salitang iniaral: sapagka't 
kayo'y sinulatan ko nang ilang salita. 

inyong talastasin na ang ating kapatid na si timoteo ay pinawalan na, na kung siya'y dumating na madali, 
kayo'y makikita kong kasama niya. 

batiin ninyo ang lahat nang manga namiminuno sa inyo, at ang lahat nang manga banal. kayo'y binabati 
nang nangasa italia. 

ang biyaya'y sumainyo nawang lahat. siya nawa. 

si santiago, na alipin nang diyos at nang panginoon jesucristo, ay bumabati sa labingdalawang angkan na 
nasa pangangalat. 

mga kapatid ko, ariin ninyong buong kagalakan, kung kayo'y mangahulog sa sarisaring tukso: 

yamang nalalaman na ang pagsubok sa inyong pananampalataya ay gumagawa nang pagtitiis. 

at inyong pabayaan na ang pagtitiis ay magkaroon nang sakdal na gawa, upang kayo'y maging sakdal at 
ganap, na walang anoman kakulangan. 

nguni't kung nagkukulang nang karunungan ang sinoman sa inyo, ay humingi sa diyos, na nagbibigay 
nang sagana sa lahat at hindi nanunumbat, at ito'y ibibigay sa kaniya. 

nguni't humingi siyang may pananampalataya, na walang anomang pagaalinlangan: sapagka't yaong 
nagaalinlangan ay katulad nang isang alon nang dagat na itinutulak nang hangin at ipinapadpad sa 
magkabikabila. 

sapagka't huwag isipin nang taong yaon na siya'y tatanggap nang anoman bagay sa panginoon, 

ang taong may dalawang akala, ay walang tiyaga sa lahat nang kaniyang manga paglakad. 

datapuwa't ang kapatid na mababang kapalaran ay magmapuri sa kaniyang mataas na kalagayan: 

at ang mayaman, dahil sa siya'y pinababa: sapagka't siya'y lilipas na gaya nang bulaklak nang damo. 
sapagka't sumisikat ang araw na may hanging nakakasunog, at naluluoy ang damo: at nangalalagas ang 
bulaklak nito, at nawawala ang karikitan nang kaniyang anyo: gayon din naman ang taong mayaman na 
malalanta sa lahat nang kaniyang manga paglakad. 

mapalad ang taong nagtitiis nang tukso; sapagka't pagkasubok sa kaniya, siya'y tatanggap nang putong 
nang buhay, na ipinangako nang panginoon sa manga nagsisiibig sa kaniya. 

huwag sabihin nang sinoman pagka siya'y tinutukso, ako'y tinutukso nang diyos: sapagka't ang diyos ay 
hindi matutukso sa masamang bagay, at hindi rin naman siya nanunukso sa kanino man: 

kundi ang bawa't tao ay natutukso, pagka nahihila nang sariling masamang pita at nahihikayat. 

kung magkagayo'y ang kahalayan, kung maipaglihi ay nanganganak nang kasalanan: at ang kasalanan, 
pagka malaki na ay namumunga nang kamatayan. 

huwag kayong padaya, manga minamahal kong kapatid. 

ang bawa't mabuting kaloob at ang bawa't sakdal na kaloob ay pawang buhat sa itaas, na bumababa 
mula sa ama nang manga ilaw, na walang pagbabago, ni kahit anino man nang pagiiba. 

sa kaniyang sariling kalooban ay kaniya tayong ipinanganak sa pamamagitan nang salita nang 
katotohanan, upang tayo'y maging isang uri nang manga pangunahing bunga nang kaniyang manga 
nilalang. 

nalalaman ninyo ito, minamahal kong manga kapatid. nguni't magmaliksi ang bawa't tao sa pakikinig, 
magmakupad sa pananalita, magmakupad sa pagkagalit, 

sapagka't ang galit nang tao ay hindi gumagawa nang katuwiran nang diyos. 

kaya't ihiwalay ninyo ang lahat na karumihan at ang pagapaw nang kasamaan, at tanggapin ninyo na 
may kaamuan ang salitang itinanim, na makapagliligtas nang inyong manga kaluluwa. 

datapuwa't maging tagatupad kayo nang salita, at huwag tagapakinig lamang, na inyong dinadaya ang 
inyong sarili. 

sapagka't kung ang sinoman ay tagapakinig nang salita at hindi tagatupad, ay katulad siya nang isang tao 
na tinitingnan ang kaniyang talagang mukha sa salamin: 

sapagka't minamasdan niya ang kaniyang sarili, at siya'y umaalis at pagdaka'y kaniyang nalilimutan kung 
ano siya. 

nguni't ang nagsisiyasat nang sakdal na kautusan, ang kautusan nang kalayaan, at nananatiling gayon, na 
hindi tagapakinig na lumilimot, kundi tagatupad na gumagawa, ay pagpapalain ang taong ito sa kaniyang 
ginagawa. 

kung ang sinoman ay nagiisip na siya'y relihioso samantalang hindi pinipigil ang kaniyang dila, kundi 
dinadaya ang kaniyang puso, ang relihion nang taong ito ay walang kabuluhan. 

ang dalisay na relihion at walang dungis sa harapan nang ating diyos at ama ay ito, dalawin ang manga 
ulila at manga babaing bao sa kanilang kapighatian, at pagingatang walang dungis ang kaniyang sarili sa 
sanglibutan. 

mga kapatid ko, yayamang mayroon kayong pananampalataya nang ating panginoong jesucristo, na 
panginoon nang kaluwalhatian ay huwag magtatangi sa manga tao. 

sapagka't kung may pumapasok sa inyong sinagoga ang isang tao na may singsing na ginto, at may 
magandang kasuotan, at may pumapasok namang isang dukha na may damit na hamak, 

at inyong itangi ang may suot na damit na maganda, at inyong sabihin, maupo ka rito sa dakong mabuti, 
at sa dukha ay inyong sabihin, tumayo ka riyan, o maupo ka sa ibaba nang aking tungtungan, 

hindi baga kayo'y nagtatangi sa inyong sarili, at nagiging manga hukom na may masasamang pagiisip? 
dinggin ninyo, manga minamahal kong kapatid: hindi baga pinili nang diyos ang manga dukha sa 
sanglibutang ito upang maging mayayaman sa pananampalataya, at manga tagapagmana nang 
kahariang ipinangako niya sa manga nagsisiibig sa kaniya? 

nguni't inyong niwalang-puri ang dukha. hindi baga kayo'y pinahihirapan nang mayayaman, at sila rin 
ang kumakaladkad sa inyo sa harapan nang manga hukuman? 

hindi baga nilalapastangan nila yaong marangal na pangalan na sa inyo'y itinatawag? 

gayon man kung inyong ganapin ang kautusang hari, ayon sa kasulatan, iibigin mo ang iyong kapuwa na 
gaya nang sa iyong sarili, ay nagsisigawa kayo nang mabuti: 

datapuwa't kung kayo'y nagtatangi nang manga tao, ay nangagkakasala kayo, at kayo'y hinahatulan nang 
kautusan na gaya nang manga suwail. 

sapagka't ang sinomang gumaganap nang buong kautusan, at gayon ma'y natitisod sa isa, ay nagiging 
makasalanan sa lahat. 

sapagka't ang nagsabi, huwag kang mangalunya, ay nagsabi, naman, huwag kang pumatay. ngayon, kung 
ikaw ay hindi nangangalunya, nguni't pumapatay ka, ay nagiging suwail ka sa kautusan. 

gayon ang inyong salitain, at gayon ang inyong gawin, na gaya nang manga taong huhukuman sa 
pamamagitan nang kautusan nang kalayaan. 

sapagka't ang paghuhukom ay walang awa doon sa hindi nagpakita nang awa: ang awa ay lumuluwalhati 
laban sa paghuhukom. 

anong pakikinabangin, manga kapatid ko, kung sinasabi nang sinoman na siya'y may pananampalataya, 
nguni't walang manga gawa? makapagliligtas baga sa kaniya ang pananampalatayang iyan? 

kung ang isang kapatid na lalake o babae ay hubad at walang kakanin araw-araw, 

at ang isa sa inyo ay magsabi sa kanila, magsiyaon kayong payapa, kayo'y mangagpainit at 
mangagpakabusog, at gayon ma'y hindi ninyo ibinibigay sa kanila ang manga bagay na kinakailangan 
nang katawan, anong mapapakinabang dito? 

gayon din naman ang pananampalataya na walang manga gawa, ay patay sa kaniyang sarili. 

oo, sasabihin nang isang tao, ikaw ay mayroong pananampalataya, at ako'y mayroong manga gawa: 
ipakita mo sa akin ang iyong pananampalatayang hiwalay sa manga gawa, at ako sa pamamagitan nang 
aking manga gawa ay ipakita sa iyo ang aking pananampalataya. 

ikaw ay sumasampalataya na ang diyos ay iisa, mabuti ang iyong ginagawa: ang manga demonio man ay 
nagsisisampalataya, at nagsisipanginig. 

datapuwa't ibig mo bagang maalaman, oh taong walang kabuluhan, na ang pananampalataya na walang 
manga gawa ay baog? 

hindi baga ang ating amang si abraham ay inaring ganap sa pamamagitan nang manga gawa, dahil sa 
kaniyang inihain si isaac na kaniyang anak sa ibabaw nang dambana? 

nakikita mo na ang pananampalataya ay gumagawang kalakip nang kaniyang manga gawa, at sa 
pamamagitan nang manga gawa ay naging sakdal ang pananampalataya, 

at natupad ang kasulatan na nagsasabi, at si abraham ay sumampalataya sa diyos, at yao'y ibinilang na 
katuwiran sa kaniya, at siya'y tinawag na kaibigan nang diyos. 

nakikita ninyo na sa pamamagitan nang manga gawa'y inaaring ganap ang tao, at hindi sa pamamagitan 
nang pananampalataya lamang. 

at gayon din naman hindi rin baga si rahab na patutot ay inaring ganap sa pamamagitan nang manga 
gawa, dahil sa tinanggap niya ang manga sugo, at kaniyang pinapagdaan sila sa ibang daan? 

sapagka't kung paanong ang katawan na walang espiritu ay patay, ay gayon din ang pananampalataya na 
walang manga gawa ay patay. 

huwag maging guro ang marami sa inyo, manga kapatid ko, yamang nalalamang tayo'y tatanggap nang 
lalong mabigat na hatol. 

sapagka't sa maraming manga bagay tayong lahat ay nangatitisod. kung ang sinoman ay hindi natitisod 
sa salita, ay isang taong sakdal ang gayon, may kaya rin namang makapigil nang buong katawan. 

kung atin ngang inilalagay ang manga preno nang kabayo sa kanilang manga bibig, upang tayo'y 
talimahin, ay ibinabaling din naman natin ang kanilang buong katawan. 

narito, ang manga daong naman, bagama't lubhang malalaki at itinutulak nang malalakas na hangin, 
gayon ma'y sa pamamagitan nang isang lubhang maliit na ugit ay napapabaling kung saan ibig nang 
tagaugit. 

gayon din naman ang dila ay isang maliit na sangkap, at nagpapalalo nang malalaking bagay. narito, kung 
gaano kalaking gubat ang pinagaalab nang lubhang maliit na apoy! 

at ang dila'y isang apoy: ang sanglibutan nang kasamaan sa ating manga sangkap ay dili iba't ang dila, na 
nakakahawa sa buong katawan, at pinagningas ang gulong nang katalagahan, at ang dila'y pinagniningas 
nang impierno. 

sapagka't ang bawa't uri nang manga hayop at manga ibon, nang manga nagsisiusad at manga bagay sa 
dagat, ay pinaaamo, at napaaamo nang tao: 

datapuwa't ang dila ay hindi napaaamo nang sinomang tao, isang masamang hindi nagpapahinga, na 
puno nang lasong nakamamatay. 

siyang ating ipinagpupuri sa panginoon at ama, at siyang ating ipinanglalait sa manga taong ginawang 
ayon sa larawan nang diyos: 

sa bibig din lumalabas ang pagpuri't paglait. manga kapatid ko, ang manga bagay na ito ay hindi 
nararapat magkagayon. 

ang bukal baga'y sa isa lamang siwang ay binubukalan nang matamis at mapait? 

maaari baga, manga kapatid ko, na ang puno nang igos ay magbunga nang aseitunas, o nang manga igos 
ang puno nang ubas? hindi rin naman babalungan nang matamis ang maalat na tubig. 

sino ang marunong at matalino sa inyo? ipakita niya sa pamamagitan nang mabuting kabuhayan ang 
kaniyang manga gawa sa kaamuan nang karunungan. 

nguni't kung kayo'y mayroong mapapait na paninibugho at pagkakampikampi sa inyong puso, ay huwag 
ninyong ipagmapuri at huwag magsinungaling laban sa katotohanan. 

hindi ito ang karunungang bumababa mula sa itaas, kundi ang nauukol sa lupa, sa laman, sa diablo. 
sapagka't kung saan mayroong paninibugho at pagkakampikampi, ay doon mayroong kaguluhan at lahat 
nang gawang masama. 

nguni't ang karunungang buhat sa itaas, ay una-una'y malinis saka mapayapa, banayad, madaling 
panaingan, puspos nang kaawaan at nang mabubuting bunga, walang inaayunan, walang 
pagpapaimbabaw. 

at ang bunga nang katuwiran ay natatanim sa kapayapaan sa manga nagsisigawa nang kapayapaan. 
saan nagbubuhat ang manga pagbabaka at saan nagbubuhat ang manga pagaaway sa inyo? hindi baga 
nagbubuhat dito, sa inyong manga kalayawan na bumabaka sa inyong manga sangkap? 

kayo'y nangagiimbot, at kayo'y wala: kayo'y nagsisipatay, at kayo'y nangaiinggit, at hindi maaaring 
kamtan: kayo'y nangakikipagaway at nangakikipagbaka, kayo'y wala, sapagka't hindi kayo nagsisihingi. 
kayo'y nagsisihingi, at hindi kayo nagsisitanggap, sapagka't nagsisihingi kayo nang masama, upang 
gugulin sa inyong manga kalayawan. 

kayong manga mangangalunya, hindi baga ninyo nalalaman na ang pakikipagkaibigan sa sanglibutan ay 
pakikipagaway sa diyos? sinoman ngang magibig na maging kaibigan nang sanglibutan ay nagiging 
kaaway nang diyos. 

o iniisip baga ninyo na ang kasulatan ay nagsasalita nang walang kabuluhan? ang espiritu baga na 
pinatira sa atin ay nagnanais hanggang sa kapanaghilian? 

nguni't siya'y nagbibigay nang lalong biyaya. kaya't sinasabi nang kasulatan, ang diyos ay sumasalansang 
sa manga palalo, datapuwa't nagbibigay nang biyaya sa manga mapagpakumbaba. 

pasakop nga kayo sa diyos, datapuwa't magsisalangsang kayo sa diablo, at tatakas siya sa inyo. 

magsilapit kayo sa diyos, at siya'y lalapit sa inyo. mangaglinis kayo nang inyong manga kamay, kayong 
manga makasalanan, at dalisayin ninyo ang inyong manga puso, kayong manga may dalawang akala. 
kayo'y mangagpighati, at magsihibik, at magsitangis: inyong palitan ang inyong pagtawa nang paghibik, 
at ang inyong kagalakan nang kalumbayan. 

mangagpakababa kayo sa paningin nang panginoon, at kaniyang itataas kayo. 

huwag kayong mangagsalita nang laban sa isa't isa, manga kapatid. ang nagsasalita laban sa kapatid, o 
humahatol sa kaniyang kapatid, ay nagsasalita laban sa kautusan, at humahatol sa kautusan: datapuwa't 
kung ikaw ay humahatol sa kautusan, hindi ka na tagatupad nang kautusan, kundi hukom. 

iisa ang tagapagbigay nang kautusan at hukom, sa makatuwid baga'y ang makapagliligtas at 
makapagwawasak: datapuwa't sino ka na humahatol sa iyong kapuwa? 

magsiparito ngayon, kayong nagsisipagsabi, ngayon o bukas ay magsisiparoon kami sa gayong bayan, at 
titira kami doong isang taon, at mangangalakal, at magtutubo: 

kayo ngang hindi nakaaalam nang mangyayari bukas. ano ang inyong buhay? kayo nga'y isang singaw na 
sa sangdaling panahon ay lumilitaw, at pagdaka'y napapawi. 

sapagka't ang dapat ninyong sabihin ay, kung loloobin nang panginoon ay mangabubuhay kami, at 
gagawin namin ito o yaon. 

datapuwa't ngayon ay nagmamapuri kayo sa inyong manga pagpapalalo: ang lahat nang ganitong 
pagmamapuri ay masama. 

sa nakakaalam nga nang paggawa nang mabuti, at hindi ginagawa, ito'y kasalanan sa kaniya. 
magsiparito ngayon, kayong mayayaman, kayo'y magsitangis at magsihagulhol dahil sa manga karalitaan 
ninyong sa inyo'y darating. 

ang inyong manga kayamanan ay manga bulok, at ang inyong manga damit ay nginangatngat nang 
tanga. 

ang inyong ginto at ang inyong pilak ay kinakalawang na, at ang manga kalawang na ito ay siyang 
magiging patotoo laban sa inyo, at gaya nang apoy na lalamunin ang inyong laman. kayo'y nagtipon nang 
inyong manga kayamanan sa manga huling araw. 

narito, ang kaupahan nang manga manggagawa na nagsiani sa inyong manga bukid, na iniring ninyo sa 
pamamagitan nang daya, ay humihibik: at ang manga hibik nang manga nagsiani ay nagsipasok sa manga 
pakinig nang panginoon nang manga hukbo. 

kayo'y nangabuhay nang tamasa sa ibabaw nang lupa, at nangagalak: inyong pinataba ang inyong manga 
puso sa araw nang patayan. 

inyong hinatulan, inyong pinatay ang matuwid, hindi niya kayo nilalabanan. 

mangagtiis nga kayo, manga kapatid, hanggang sa pagparito nang panginoon. narito, inaasahan nang 
magsasaka ang mahalagang bunga nang lupa, na may pagtitiis, hanggang sa tanggapin ang ulang maaga 
at huli. 

mangagtiis din naman kayo: pagtibayin ninyo ang inyong manga puso, sapagka't ang pagparito nang 
panginoon ay malapit na. 

huwag kayong mangagupasalaan, manga kapatid, laban sa isa't isa, upang kayo'y huwag mahatulan, 
narito, ang hukom ay nakatayo sa harapan nang manga pinto. 

kunan ninyong halimbawa nang pagbabata at nang pagtitiis, manga kapatid, ang manga propeta na 
nagsipagsalita sa pangalan nang panginoon. 

narito, tinatawag nating mapapalad ang nangagtiis: inyong nabalitaan ang pagtitiis ni job, at inyong 
nakita ang pinapangyari nang panginoon, kung gaano ang lubos na pagkahabag at ang pagkamaawain 
nang panginoon. 

nguni't higit sa lahat nang manga bagay, manga kapatid ko, ay huwag ninyong ipanumpa, kahit ang 
langit, ni ang lupa, ni ang anomang ibang sumpa: kundi ang inyong oo, ay maging o0, at ang inyong 
hindi, ay maging hindi, upang kayo'y huwag mangahulog sa ilalim nang hatol. 

nagbabata baga ang sinoman sa inyo? siya'y manalangin. natutuwa ang sinoman? awitin niya ang manga 
pagpupuri. 

may sakit baga ang sinoman sa inyo? ipatawag niya ang manga matanda sa iglesia: at ipanalangin nila 
siya, na pahiran nila nang langis sa pangalan nang panginoon: 

at ang panalangin nang pananampalataya ay magliligtas sa may sakit, at ibabangon siya nang panginoon, 
at kung nagkasala siya, ay ipatatawad sa kaniya. 

mangagpahayagan nga kayo sa isa't isa nang inyong manga kasalanan, at ipanalangin nang isa't isa ang 
iba, upang kayo'y magsigaling. malaki ang nagagawa nang maningas na panalangin nang taong matuwid. 
si elias ay isang taong may pagkataong gaya rin nang atin, at siya'y nanalangin nang buong ningas upang 
huwag umulan, at hindi umulan sa lupa sa loob nang tatlong taon at anim na buwan. 

at muli siyang nanalangin, at ang langit ay nagbigay nang ulan, at ang lupa ay namunga nang kaniyang 
bunga. 

mga kapatid ko, kung ang sinoman sa inyo ay nalilihis sa katotohanan, at siya'y papagbaliking loob nang 
sinoman; 

ay alamin nito na ang nagpapabalik-loob nang isang makasalanan, mula sa kamalian nang lakad niya ay 
magliligtas nang isang kaluluwa sa kamatayan, at magtatakip nang karamihang kasalanan. 

si pedro, na apostol ni jesucristo, sa manga hinirang na nangingibang bayan na nasa pangangalat sa 
ponto, galacia, capadocia, asia at bitinia, 

ayon sa paunang kaalaman nang diyos ama, sa pagpabanal nang espiritu, upang magsitalima at 
mangawisikan nang dugo ni jesucristo: biyaya at kapayapaan nawa ang sa inyo'y sumagana. 

purihin nawa ang diyos at ama nang ating panginoong jesucristo, na ayon sa kaniyang malaking awa ay 
ipinanganak na muli tayo sa isang buhay na pagasa sa pamamagitan nang pagkabuhay na maguli ni 
jesucristo sa manga patay, 

sa isang manang di nasisira, at walang dungis, at hindi kumukupas, na inilaan sa langit para sa inyo, 

na sa kapangyarihan nang diyos ay iniingatan sa pamamagitan nang pananampalataya sa ikaliligtas na 
nahanda upang ihayag sa huling panahon. 

na ito ang inyong totoong ikinagagalak, bagama't ngayo'y sa sangdaling panahon, kung kailangan, ay 
pinalumbay kayo sa muli't muling pagsubok, 

upang ang pagsubok sa inyong pananampalataya na lalong mahalaga kay sa ginto na nasisira bagama't 
ito'y sinusubok sa pamamagitan nang apoy, ay masumpungan sa ikapupuri at ikaluluwalhati at 
ikararangal sa pagpapakahayag ni jesucristo: 

na hindi ninyo nakita ay inyong iniibig; na bagama't ngayon ay hindi ninyo siya nakikita, gayon ma'y 
inyong sinasampalatayanan, na kayo'y nangagagalak na totoo na may galak na di masayod at puspos 
nang kaluwalhatian: 

na inyong tinatanggap ang layunin nang inyong pananampalataya, ang pagkaligtas nang inyong manga 
kaluluwa. 

tungkol sa pagkaligtas na ito ay nagsikap at nagsiyasat na maigi ang manga propeta, na nangagsihula 
tungkol sa biyayang dadating sa inyo: 

na sinisiyasat ang kahulugan kung ano at kailang panahon itinuro nang espiritu ni cristo na sumasa 
kanila, nang patotohanan nang una ang manga pagbabata ni cristo, at ang manga kaluwalhatiang hahalili 
sa manga ito. 

na ipinahayag sa kanila, na hindi sa ganang kanilang sarili, kundi sa ganang inyo, pinangasiwaan nila ang 
manga bagay na ito, na ngayo'y ibinalita sa inyo sa pamamagitan nang manga nagsipangaral sa inyo 
nang evangelio sa pamamagitan nang espiritu santo na sinugo mula sa langit; na ang manga bagay na 
ito'y ninanasang mamasdan nang manga anghel. 

kaya't inyong bigkisan ang manga baywang nang inyong pagiisip, na maging mapagpigil kayo at inyong 
ilagak na lubos ang inyong pagasa sa biyayang dadalhin sa inyo sa pagkahayag ni jesucristo: 


1343 


na gaya nang manga anak na matalimahin, na huwag kayong mangagasal na ayon sa inyong dating 
manga masasamang pita nang kayo'y na sa kawalang kaalaman: 

nguni't yamang banal ang sa inyo'y tumawag, ay mangagpakabanal naman kayo sa lahat nang paraan 
nang pamumuhay, 

sapagka't nasusulat, kayo'y mangagpakabanal, sapagka't ako'y banal. 

at kung inyong tinatawagan, na ama, siyang walang itinatanging tao, na humahatol ayon sa gawa nang 
bawa't isa, ay gugulin ninyo sa takot ang panahon nang inyong pangingibang bayan: 

na inyong nalalamang kayo'y tinubos hindi nang manga bagay na nangasisira, nang pilak o ginto, mula sa 
inyong walang kabuluhang paraan nang pamumuhay, na ipinamana sa inyo nang inyong manga 
magulang, 

kundi nang mahalagang dugo, gaya nang sa korderong walang kapintasan at walang dungis, sa 
makatuwid baga'y ang dugo ni cristo: 

na nakilala nga nang una bago itinatag ang sanglibutan, nguni't inihayag sa manga huling panahon dahil 
sainyo, 

na sa pamamagitan niya ay nanganampalataya kayo sa diyos, na sa kaniya'y bumuhay na maguli sa 
manga patay, at sa kaniya'y nagbigay nang kaluwalhatian, upang ang inyong pananampalataya at pagasa 
ay mapasa diyos. 

yamang nilinis ninyo ang manga kaluluwa sa inyong pagtalima sa katotohanan, sa pagibig na hindi 
pakunwari sa manga kapatid, ay mangagibigan kayo nang buong ningas nang inyong puso sa isa't isa: 
yamang ipinanganak kayong muli, hindi sa binhing nasisira, kundi sa walang kasiraan, sa pamamagitan 
nang salita nang diyos na nabubuhay at namamalagi. 

sapagka't, ang lahat nang laman ay gaya nang damo, at ang lahat nang kaniyang karangalan ay gaya 
nang bulaklak nang damo. ang damo'y natutuyo, at ang bulaklak ay nalalanta: 

datapuwa't ang salita nang panginoon ay namamalagi magpakailan man. at ito ang salita nang 
mabubuting balita na ipinangaral sa inyo. 

kaya't sa paghihiwalay nang lahat na kasamaan, at lahat nang pagdaraya, at pagpapaimbabaw, at manga 
pananaghili, at nang lahat nang panglalait, 

gaya nang manga sanggol na bagong panganak ay nasain ninyo ang gatas na walang daya na ukol sa 
espiritu, upang sa pamamagitan nito'y magsilago kayo sa ikaliligtas, 

kung inyong napagkilala na ang panginoon ay mapagbiyaya: 

na kayo'y magsilapit sa kaniya, na isang batong buhay, na sa katotohana'y itinakuwil nang manga tao, 
datapuwa't sa diyos ay hirang, mahalaga, 

kayo rin naman, na gaya nang manga batong buhay, ay natatayong bahay na ukol sa espiritu, upang 
maging pagkasaserdoteng banal, upang maghandog nang manga hain na ukol sa espiritu, na 
nangakalulugod sa diyos sa pamamagitan ni jesucristo. 

sapagka't ito ang nilalaman nang kasulatan, narito, aking inilalagay sa sion ang isang batong panulok na 
pangulo, hirang mahalaga: at ang sumasampalataya sa kaniya ay hindi mapapahiya. 

sa inyo ngang nangananampalataya, siya'y mahalaga: datapuwa't sa hindi nangananampalataya, ang 
batong itinakuwil nang nagsisipagtayo nang bahay siyang naging pangulo sa panulok, 

at, batong katitisuran, at bato na pangbuwal, sapagka't sila ay natitisod sa salita, palibhasa'y manga 
suwail: na dito rin naman sila itinalaga, 

datapuwa't kayo'y isang lahing hirang, isang makaharing pagkasaserdote, bansang banal, bayang pag- 
aaring sarili nang diyos, upang inyong ipahayag ang manga karangalan niyaong tumawag sa inyo mula sa 
kadiliman, hanggang sa kaniyang kagilagilalas na kaliwanagan: 

na nang nakaraang panahon ay hindi bayan, datapuwa't ngayo'y bayan nang diyos: na hindi 
nagsipagkamit nang awa, datapuwa't ngayo'y nagsipagkamit nang awa. 

mga minamahal, ipinamamanhik ko sa inyong tulad sa manga nangingibang bayan at nagsisipaglakbay, 
na kayo'y magsipagpigil sa manga masamang pita nang laman, na nakikipaglaban sa kaluluwa, 

na kayo'y mangagkaroon nang timtimang ugali sa gitna nang manga gentil: upang, sa manga bagay na 
ipinagsasalita nila laban sa inyong tulad sa nagsisigawa nang masama, dahil sa inyong mabubuting gawa 
na kanilang nakikita, ay purihin nila ang diyos sa araw nang pagdalaw. 

kayo'y pasakop sa bawa't palatuntunan nang tao alangalang sa panginoon: maging sa hari, na 
kataastaasan, 

o sa manga gobernador, na sinugo niya sa panghihiganti sa nagsisigawa nang masama at sa kapurihan 
nang nagsisigawa nang mabuti. 

sapagka't siyang kalooban nang diyos, na dahil sa paggawa nang mabuti ay inyong mapatahimik ang 
kamangmangan nang manga taong palalo: 

na gaya nang kayo'y manga laya, at ang inyong kalayaan ay hindi ginagamit na balabal nang kasamaan, 
kundi gaya nang manga alipin nang diyos. 

igalang ninyo ang lahat nang manga tao. ibigin ninyo ang pagkakapatiran. mangatakot kayo sa diyos. 
igalang ninyo ang hari. 

mga alila, kayo'y magsisuko na may buong takot sa inyong manga panginoon, hindi lamang sa mabubuti 
at mahihinahon, kundi naman sa mababagsik. 

sapagka't ito'y kalugodlugod, kung dahil sa budhing ukol sa diyos ay magtiis ang sinoman nang manga 
kalumbayan, na magbata nang di matuwid. 

sapagka't anong kapurihan nga, kung kayo'y nangagkakasala, at kayo'y tinatampal ay inyong tanggapin 
na may pagtitiis? nguni't kung kayo'y gumagawa nang mabuti, at kayo'y nagbabata, ay inyong tanggapin 
na may pagtitiis, ito'y kalugodlugod sa diyos. 

sapagka't sa ganitong bagay kayo'y tinawag: sapagka't si cristo man ay nagbata dahil sa inyo, na kayo'y 
iniwanan nang halimbawa, upang kayo'y mangagsisunod sa manga hakbang niya: 

na siya'y hindi nagkasala, o kinasumpungan man nang daya ang kaniyang bibig: 

na, nang siya'y alipustain, ay hindi gumanti nang pagalipusta, nang siya'y magbata, ay hindi nagbala, 
kundi ipinagkatiwala ang kaniyang sarili doon sa humahatol nang matuwid: 

na siya rin ang nagdala nang ating manga kasalanan sa kaniyang katawan sa ibabaw nang kahoy, upang 
pagkamatay natin sa manga kasalanan, ay mangabuhay tayo sa katuwiran, na dahil sa kaniyang manga 
sugat ay nangagsigaling kayo. 

sapagka't kayo'y gaya nang manga tupang nangaliligaw: datapuwa't ngayon ay nangabalik kayo sa pastor 
at obispo nang inyong manga kaluluwa. 

gayon din naman, kayong manga asawang babae, pasakop kayo sa inyong sarisariling asawa, upang, 
kung ang ilan ay hindi tumalima sa salita, ay mangahikayat nang walang salita sa pamamagitan nang 
ugali nang kanikaniyang asawang babae, 

sa pagkamasid nila nang inyong ugaling mahinhin na may takot. 

na huwag sa labas ang kanilang paggayak na gaya nang pagpapahiyas nang buhok, at pagsusuot nang 
manga hiyas na ginto, o pagbibihis nang maringal na damit, 

kundi ang pagkataong natatago sa puso na may damit na walang kasiraan nang espiritung maamo at 
payapa, na may malaking halaga sa paningin nang diyos. 

sapagka't nang unang panahon, ay ganito naman nagsigayak ang manga babaing banal na nagsiasa sa 
diyos, na pasakop sa kanikaniyang asawa, 

na gaya ni sara na tumalima kay abraham, na kaniyang tinawag na panginoon: na kayo ang manga anak 
niya ngayon, kung nagsisigawa kayo nang mabuti, at di kayo nangatatakot sa anomang kasindakan. 
gayon din naman kayong manga lalake, magsipamahay kayong kasama nang inyo-inyong asawa ayon sa 
pagkakilala, na pakundanganan ang babae, na gaya nang marupok na sisidlan, yamang kayo nama'y 
kasamang tagapagmana nang biyaya nang kabuhayan: upang ang inyong manga panalangin ay huwag 
mapigilan. 

katapustapusan, kayong lahat ay mangagkaisang akala, madamayin, mangagibigang tulad sa 
magkakapatid, manga mahabagin, manga mapagkumbabang pagiisip: 

na huwag ninyong gantihin nang masama ang masama, o nang alipusta ang pagalipusta, kundi nang 
pagpapala, sapagka't dahil dito kayo'y tinawag, upang kayo'y mangagmana nang pagpapala. 

sapagka't, ang magnais umibig sa buhay, at makakita nang mabubuting araw, ay magpigil nang kaniyang 
dila sa masama, at ang kaniyang manga labi ay huwag magsalita nang daya: 

at tumalikod siya sa masama, at gumawa nang mabuti: hanapin ang kapayapaan, at kaniyang sundan. 
sapagka't ang manga mata nang panginoon ay nasa manga matuwid, at ang kaniyang manga pakinig ay 
sa kanilang manga daing: nguni't ang mukha nang panginoon ay laban sa manga nagsisigawa nang 
masama. 

at sino ang sa inyo ay aapi, kung kayo'y mapagmalasakit sa mabuti? 

datapuwa't kung mangagbata kayo nang dahil sa katuwiran ay mapapalad kayo: at huwag kayong 
mangatakot sa kanilang pangtakot, o huwag kayong mangagulo: 

kundi inyong ariing banal si cristo na panginoon sa inyong manga puso: na lagi kayong handa nang 
pagsagot sa bawa't tao na humihingi sa inyo nang katuwiran tungkol sa pagasang nasa inyo, nguni't sa 
kaamuan at takot: 

na taglay ang mabuting budhi: upang, sa manga bagay na salitain laban sa inyo, ay mangapahiya ang 
nagsisialipusta sa inyong mabuting paraan nang pamumuhay kay cristo. 

sapagka't lalong magaling, kung gayon ang iniibig nang kalooban nang diyos na kayo'y mangagbata dahil 
sa paggawa nang mabuti kay sa dahil sa paggawa nang masama. 

sapagka't si cristo man ay nagbata ring minsan dahil sa manga kasalanan, ang matuwid dahil sa manga di 
matuwid, upang tayo'y madala niya sa diyos, siyang pinatay sa laman, nguni't binuhay sa espiritu, 

na iyan din ang kaniyang iniyaon at nangaral sa manga espiritung nasa bilangguan, 

na nang unang panahon ay manga suwail, na ang pagpapahinuhod nang diyos, ay nanatili noong manga 
araw ni noe, samantalang inihahanda ang daong, na sa loob nito'y kakaunti, sa makatuwid ay walong 
kaluluwa, ang nangaligtas sa pamamagitan nang tubig: 

na ayon sa tunay na kahawig ngayo'y nagligtas, sa makatuwid baga'y ang bautismo, hindi sa pagaalis 
nang karumihan nang laman, kundi sa paghiling nang isang mabuting budhi sa diyos, sa pamamagitan 
nang pagkabuhay na maguli ni jesucristo; 

na nasa kanan nang diyos, pagkaakyat niya sa langit, na ipinasakop sa kaniya ang manga anghel at ang 
manga kapamahalaan ang manga kapangyarihan. 

kung paano ngang si cristo ay nagbata sa laman, ay magsandata rin naman kayo nang gayong pagiisip, 
sapagka't siya na nagbata sa laman ay nagpapatigil sa kasalanan, 

upang huwag na kayong mangabuhay sa laman sa inyong nalalabing panahon sa manga masamang pita 
nang manga tao, kundi sa kalooban nang diyos. 

sapagka't sukat na ang nakaraang panahon upang gawin ang hangad nang manga gentil, at lumakad sa 
kalibugan, sa manga masamang pita, sa manga paglalasing, sa manga kalayawan, sa manga kayamuan, 
at sa kasuklamsuklam na pagsamba sa manga diyosdiyosan: 

ikinahahanga nila ang bagay na ito na kayo'y hindi nakikitakbong kasama nila sa gayong pagpapakalabis 
nang kaguluhan, kung kaya't kayo'y pinagsasalitaan nang masama: 

na sila'y magbibigay sulit sa kaniya na handang humukom sa manga buhay at sa manga patay. 
sapagka't dahil dito'y ipinangaral maging sa manga patay ang evangelio, upang sila, ayon sa manga tao 
sa laman ay mangahatulan, datapuwa't mangabuhay sa espiritu ayon sa diyos. 

nguni't ang wakas nang lahat nang manga bagay ay malapit na: kayo nga'y mangagpakahinahon, at 
mangagpuyat sa pananalangin: 

na una sa lahat ay maging maningas kayo sa inyong pagiibigan: sapagka't ang pagibig ay nagtatakip nang 
karamihang kasalanan: 

na mangagpatuluyan kayo nang walang bulongbulungan: 

na ayon sa kaloob na tinanggap nang bawa't isa, ay ipaglingkod sa inyo-inyo rin, na gaya nang 
mabubuting katiwala nang masaganang biyaya nang diyos, 

na kung ang sinoma'y nagsasalita, ay gaya nang sa manga aral nang diyos: kung ang sinoman ay 
nangangasiwa, ay gaya nang sa kalakasang ibinibigay nang diyos: upang ang diyos ay papurihan sa lahat 
nang manga bagay sa pamamagitan ni jesucristo, na sa kaniya ang kaluwalhatian at ang paghahari 
magpakailan man. siya nawa. 

mga minamahal, huwag kayong mangagtaka tungkol sa mahigpit na pagsubok sa inyo, na dumarating sa 
inyo upang kayo'y subukin, na waring ang nangyayari sa inyo'y di karaniwang bagay: 

kundi kayo'y mangagalak, sapagka't kayo'y manga karamay sa manga hirap ni cristo, upang sa 
pagkahayag nang kaniyang kaluwalhatian naman ay mangagalak kayo nang malabis na galak. 

kung kayo'y mapintasan dahil sa pangalan ni cristo, ay mapapalad kayo: sapagka't ang espiritu nang 
kaluwalhatian at ang espiritu nang diyos ay nagpapahingalay sa inyo. 

nguni't huwag magbata ang sinoman sa inyo na gaya nang mamamatay-tao, o magnanakaw, o 
manggagawa nang masama, o gaya nang mapakialam sa manga bagay nang iba: 

nguni't kung ang isang tao ay magbata na gaya nang cristiano, ay huwag mahiya, kundi luwalhatiin ang 
diyos sa pangalang ito. 

sapagka't dumating na ang panahon nang pasimula nang paghuhukom sa bahay nang diyos: at kung 
mauna sa atin, ano kaya ang wakas nang manga hindi nagsisitalima sa evangelio nang diyos? 

at kung ang matuwid ay bahagya nang makaliligtas, ang masama at ang makasalanan ay saan kaya 
magsisiharap? 

kaya't ipagkatiwala naman nang nangagbabata ayon sa kalooban nang diyos ang kanilang manga 
kaluluwa sa paggawa nang mabuti sa tapat na lumalang. 

sa matatanda nga sa inyo'y umaaral ako, akong matandang kasamahan ninyo, at isang saksi nang manga 
hirap ni cristo, na may bahagi naman sa kaluwalhatiang ihahayag: 

pangalagaan ninyo ang kawan nang diyos na nasa inyo, na magsigamit kayo nang pagpupuno, na hindi 
sapilitan, kundi may kasayahan, na ayon sa kalooban nang diyos: ni hindi dahil sa mahalay na 
kapakinabangan, kundi sa handang pagiisip, 

ni hindi din naman ang gaya nang kayo'y may pagkapanginoon sa pinangangasiwaang ipinagtagubilin sa 
inyo, kundi kayo'y maging manga uliran nang kawan. 

at pagkahayag nang pangulong pastor, ay magsisitanggap kayo nang di nasisirang putong nang 
kaluwalhatian. 

gayon din naman, kayong manga kabataan, ay magsisuko sa matatanda. oo, kayong lahat ay 
mangagbigkis nang kapakumbabaan, na kayo-kayo'y maglingkuran: sapagka't ang diyos ay 
sumasalangsang sa manga palalo, datapuwa't nagbibigay nang biyaya sa manga mapagpakumbaba. 
kaya't kayo'y mangagpakababa sa ilalim nang makapangyarihang kamay nang diyos, upang kayo'y 
kaniyang itaas sa kapanahunan, 

na inyong ilagak sa kaniya ang lahat nang inyong kabalisahan, sapagka't kayo'y ipinagmamalasakit niya. 
kayo'y maging mapagpigil, kayo'y maging mapagpuyat, ang inyong kalaban na diablo, na gaya nang 
leong umuungal, ay gumagala na humahanap nang masisila niya: 

na siya'y labanan ninyong matatag sa inyong pananampalataya, yamang inyong nalalaman na ang 
manga gayong hirap ay nagaganap sa inyong manga kapatid na nangasa sanglibutan. 

at ang diyos nang buong biyaya na sa inyo'y tumawag sa kaniyang walang hanggang kaluwalhatian kay 
cristo, pagkatapos na kayo'y makapagbatang sangdaling panahon, ay siya rin ang magpapasakdal, 
magpapatibay, at magpapalakas sa inyo. 

sumasakaniya nawa ang paghahari magpakailan man. siya nawa. 

sa pamamagitan ni silvano, na tapat nating kapatid, ayon sa aking palagay sa kaniya, ay sinulatan ko 
kayo nang maiksi, na aking iniaaral at sinasaksihan na ito ang tunay na biyaya nang diyos: magsitibay 
kayo dito. 

binabati kayo nang nasa babilonia, na kasamang hinirang, at ni marcos na aking anak. 

mangagbatian kayo nang halik nang pagibig. kapayapaan nawa ang sumainyong lahat na na kay cristo. 

si simon pedro, na alipin at apostol ni jesucristo, sa nagsipagkamit na kasama namin nang mahalagang 
pananampalataya sa katuwiran nang ating diyos at tagapagligtas na si jesucristo: 

biyaya at kapayapaan ang sa inyo'y dumami sa pagkakilala sa diyos at kay jesus na panginoon natin: 
yamang ipinagkaloob sa atin nang kaniyang banal na kapangyarihan ang lahat nang manga bagay na 
nauukol sa kabuhayan at sa kabanalan, sa pamamagitan nang pagkakilala sa kaniya na tumawag sa atin 
sa pamamagitan nang kaniyang sariling kaluwalhatian at kagalingan, 

na dahil dito ay ipinagkaloob niya sa atin ang kaniyang mahahalaga at napakadakilang pangako, upang 
sa pamamagitan nang manga ito ay makabahagi kayo sa kabanalang mula sa diyos, yamang nakatanan 
sa kabulukang nasa sanglibutan dahil sa masamang pita. 

oo, at dahil din dito, sa pagkaragdag sa ganang inyo nang buong sikap, ay ipamahagi ninyo sa inyong 
pananampalataya ang kagalingan, at sa kagalingan ay ang kaalaman, 

at sa kaalaman ay ang pagpipigil: at sa pagpipigil ay ang pagtitiis: at sa pagtitiis ay ang kabanalan, 

at sa kabanalan ay ang mabuting kalooban sa kapatid: at sa mabuting kalooban sa kapatid ay ang 
pagibig. 

sapagka't kung nasa inyo ang manga bagay na ito at sumasagana, ay hindi kayo pababayaang maging 
manga tamad o manga walang bunga sa pagkakilala sa ating panginoong jesucristo. 

sapagka't yaong wala nang manga bagay na ito ay bulag, na ang nakikita lamang ay ang nasa malapit, sa 
pagkalimot nang paglilinis nang kaniyang dating manga kasalanan. 

kaya, manga kapatid, lalong pagsikapan ninyo na mangapanatag kayo sa pagkatawag at pagkahirang sa 
inyo: sapagka't kung gawin ninyo ang manga bagay na ito ay hindi kayo mangatitisod kailan man: 
sapagka't sa gayon ay ipinamamahaging sagana sa inyo ang pagpasok sa kahariang walang hanggan nang 
panginoon natin at tagapagligtas na si jesucristo. 

kaya't magiging handa akong lagi na ipaalaala ko sa inyo ang manga bagay na ito, bagama't inyong 
nalalaman, at kayo'y pinatitibay sa katotohanang nasa inyo. 

at inaakala kong matuwid, na samantalang ako'y nasa tabernakulong ito, ay kilusin ko kayo na ipaalaala 
ko sa inyo, 

yamang aking nalalaman na dumarating na madali ang paghiwalay ko sa aking tabernakulo, na gaya 
nang ipinahiwatig sa akin nang panginoon nating jesucristo. 

oo, pagsisikapan ko na sa tuwituwi na, pagkamatay ko'y inyong maalaala ang manga bagay na ito. 
sapagka't kami ay hindi nagsisunod sa manga kathang ginawang mainam, noong aming ipinakilala sa 
inyo ang kapangyarihan at pagparito nang ating panginoong jesucristo, kundi kami ay naging manga 
saksing nakakita nang kaniyang karangalan. 

sapagka't siya'y tumanggap sa diyos ama nang karangalan at kaluwalhatian, nang dumating sa kaniya 
ang isang tinig mula sa marangal na kaluwalhatian, ito ang sinisinta kong anak, na siya kong 
kinalulugdan: 

at ang tinig na ito ay aming narinig na nanggaling sa langit, nang kami ay kasama niya sa banal na 
bundok. 

at kami ay mayroong lalong panatag na salita nang hula, na mabuti ang inyong ginagawa kung ito'y 
inyong sinusundan, na gaya nang sa isang ilawang lumiliwanag sa isang dakong madilim, hanggang sa 
pagbubukang liwayway, at ang tala sa umaga ay sumilang sa inyong manga puso: 

na maalaman muna ito, na alin mang hula nang kasulatan ay hindi nagbuhat sa sariling pagpapaliwanag. 
sapagka't hindi sa kalooban nang tao dumating ang hula kailanman: kundi ang manga tao ay nagsalita 
buhat sa diyos, na nangaudyokan nang espiritu santo. 

nguni't may nagsilitaw din naman sa bayan na manga bulaang propeta, na gaya naman sa inyo'y 
magkakaroon nang manga bulaang guro, na mangagpapasok sa lihim nang manga makakapahamak na 
manga hiduwang pananampalataya, na itatatuwa pati ang panginoon na bumili sa kanila, na 
mangagtataglay sa kanilang sarili nang madaling pagkapahamak. 

at maraming magsisisunod sa kanilang manga gawang mahahalay, na dahil sa kanila ay pagsasalitaan 
nang masama ang daan nang katotohanan. 

at sa kasakiman sa manga pakunwaring salita ay ipangangalakal kayo: na ang hatol nga sa kanila mula 
nang una ay hindi nagluluwat, at ang kanilang kapahamakan ay hindi nagugupiling. 

sapagka't kung ang diyos ay hindi nagpatawad sa manga anghel nang mangagkasala ang manga yaon, 
kundi sila'y ibinulid sa impierno, at kinulong sa manga hukay nang kadiliman, upang ilaan sa 
paghuhukom, 

at ang dating sanglibutan ay hindi pinatawad, datapuwa't iningatan si noe na tagapangaral nang 
katuwiran na kasama nang ibang pito pa, noong dalhin ang pagkagunaw sa sanglibutan nang masasama, 
at pinarusahan niya nang pagkalipol ang manga bayan nang sodoma at gomorra na pinapaging abo, 
nang maging halimbawa sa manga magsisipamuhay na masama: 

at iniligtas ang matuwid na si lot, na lubhang nahahapis sa mahahalay na pamumuhay nang masasama: 
(sapagka't ang matuwid na ito na namamayang kasama nila, ay lubhang nahapis araw-araw ang 
kaniyang matuwid na kaluluwa sa pagkakita at pagkarinig niya, nang manga gawa nilang laban sa 
kautusan): 

ang panginoon ay marunong magligtas nang manga banal, sa tukso at maglaan nang manga di matuwid 
sa ilalim nang kaparusahan hanggang sa araw nang paghuhukom, 

datapuwa't lalong-lalo na nang manga nagsisilakad nang ayon sa laman sa masamang pita nang 
karumihan, at nangapopoot sa pagkasakop. manga pangahas, mapagsariling kalooban, sila'y hindi 
natatakot na magsialipusta sa manga pangulo: 

samantalang ang manga anghel, bagama't lalong dakila ang lakas at kapangyarihan, ay hindi nagtataglay 
nang paghatol na may alipusta laban sa kanila sa harapan nang panginoon. 

datapuwa't ang manga ito, na gaya nang manga kinapal na walang bait, na ipinanganak na talagang 
manga hayop upang hulihin at lipulin, na nagsisialipusta sa manga bagay na hindi nila nalalaman ay 
walang pagsalang lilipulin sa kanila ring pagkalipol. 

na nangagbabata nang masama na kabayaran nang gawang masama, palibhasa'y inaari nilang isang 
kaligayahan ang magpakalayaw kung araw, manga dungis at kapintasan, na nangagpapakalayaw sa 
kanilang manga daya, samantalang sila'y nangakikipagpiging sa inyo: 

na may manga matang puspos nang pangangalunya, at hindi maaaring maglikat sa pagkakasala: na 
umaakit sa manga kaluluwang walang tiyaga, na may pusong sanay sa kasakiman, manga anak nang 
paglait, 

na pagkaalis sa daang matuwid ay nangaligaw sila, palibhasa'y nagsisunod sa daan ni balaam na anak ni 
beor, na nagibig nang kabayaran nang gawang masama, 

datapuwa't siya'y sinasaway dahil sa kaniyang sariling pagsalangsang: na isang asnong pipi ay nangusap 
nang tinig nang tao at pinigil ang kaululan nang propeta. 

ang manga ito'y manga bukal na walang tubig, manga ulap na tinatangay nang unos, na sa kanila'y 
itinaan ang kapusikitan nang kadiliman, 

sapagka't, sa pananalita nang manga kapalaluan na walang kabuluhan, ay umaakit sila sa masasamang 
pita nang laman, sa pamamagitan nang kalibugan, doon sa nagsisitakas sa nangamumuhay sa kamalian, 
na pinangangakuan nang kalayaan, samantalang sila'y manga alipin nang kabulukan, sapagka't ang 
nadaig ninoman ay naging alipin din naman niyaon. 

sapagka't kung, pagkatapos na sila'y makatakas sa manga pagkahawa sa sanglibutan sa pamamagitan 
nang pagkakilala sa panginoon at tagapagligtas na si jesucristo, ay muling mahalubiluhan at madaig 
niyaon, ay lalong sumasama ang huling kalagayan nila kay sa nang una. 

sapagka't magaling pa sa kanila ang hindi nakakilala nang daan nang katuwiran, kay sa, pagkatapos na 
makakilala ito ay tumalikod sa banal na utos na ibinigay sa kanila. 

nangyari sa kanila ang ayon sa kawikaang tunay, nagbabalik na muli ang aso sa kaniyang sariling suka, at 
sa paglulubalob sa pusali ang babaing baboy na nahugasan. 

ito nga ang ikalawang sulat, manga minamahal, na isinusulat ko sa inyo, at sa dalawa'y ginigising ko ang 
inyong tapat na pagiisip sa pamamagitan nang pagpapaalaala sa inyo, 

upang maalaala ninyo ang manga salitang sinabi nang una nang manga banal na propeta, at ang utos 
nang panginoon at tagapagligtas sa pamamagitan nang inyong manga apostol: 

na maalaman muna ito, na sa manga huling araw ay magsisiparito ang manga manunuya na may 
pagtuya, na magsisilakad ayon sa kanikanilang masasamang pita, 

at magsisipagsabi, saan naroon ang pangako nang kaniyang pagparito? sapagka't, buhat nang araw na 
mangatulog ang manga magulang, ay nangananatili ang lahat nang manga bagay na gaya nang kalagayan 
nila mula nang pasimulan ang paglalang. 

sapagka't sadyang nililimot nila, na mayroong sangkalangitan mula nang unang panahon, at isang lupang 
inanyuan sa tubig at sa gitna nang tubig, sa pamamagitan nang salita nang diyos: 

na sa pamamagitan din nito ang sanglibutan noon, na inapawan nang tubig, ay napahamak: 

nguni't ang sangkalangitan ngayon, at ang lupa, sa pamamagitan nang gayon ding salita ay iningatang 
talaga sa apoy, na itinataan sa araw nang paghuhukom at nang paglipol sa manga taong masama. 
datapuwa't huwag ninyong kalimutan, manga minamahal, ang isang bagay na ito, na ang isang araw sa 
panginoon ay katulad nang isang libong taon, at ang isang libong taon ay katulad nang isang araw. 
hindi mapagpaliban ang panginoon tungkol sa kaniyang pangako, na gaya nang pagpapalibang 
ipinalalagay nang iba, kundi mapagpahinuhod sa inyo, na hindi niya ibig na sinoman ay mapahamak, 
kundi ang lahat ay magsipagsisi. 

datapuwa't darating ang araw nang panginoon na gaya nang magnanakaw, na ang sangkalangitan sa 
araw na iyan ay mapaparam na kasabay nang malaking ugong, at ang manga bagay sa langit ay 
mapupugnaw sa matinding init, at ang lupa at ang manga gawang nasa lupa ay pawang masusunog. 
yamang ang lahat nang manga bagay na ito ay mapupugnaw nang ganito, ano ngang anyo nang manga 
pagkatao ang nararapat sa inyo sa banal na pamumuhay at pagkamaawain, 

na ating hinihintay at pinakananasa ang pagdating nang kaarawan nang diyos, na dahil dito'y ang 
sangkalangitan na nagniningas ay mapupugnaw, at ang manga bagay sa langit ay matutunaw sa 
matinding init? 

nguni't, ayon sa kaniyang pangako, ay naghihintay tayo nang bagong langit at nang bagong lupa, na 
tinatahanan nang katuwiran. 

kaya nga, manga minamahal, yamang kayo'y nagsisipaghintay nang manga bagay na ito, ay pagsikapan 
ninyong masumpungan kayo sa kapayapaan, na walang dungis at walang kapintasan sa paningin niya. 
at inyong ariin na ang pagpapahinuhod nang ating panginoon ay pagliligtas, na gaya rin naman ni pablo, 
na ating minamahal na kapatid, na ayon sa karunungang ibinigay sa kaniya, ay sinulatan kayo, 

gayon din naman sa lahat nang kaniyang manga sulat, na doo'y sinasalita ang manga bagay na ito: na 
doo'y may ilang bagay na mahirap unawain, na isinisinsay nang manga di nakaaalam at nang manga 
walang tiyaga, na gaya rin naman nang kanilang ginagawa sa ibang manga kasulatan, sa ikapapahamak 
din nila. 

kaya nga, manga minamahal, yamang nalalaman na ninyo nang una ang manga bagay na ito, ay 
magsipagingat kayo, baka kung mangaligaw kayo sa pamamagitan nang kamalian nang masasama, ay 
mangahulog kayo sa inyong sariling katiyagaan. 

datapuwa't magsilago kayo sa biyaya at sa pagkakilala sa ating panginoon at tagapagligtas na si 
jesucristo. sumakaniya nawa ang kaluwalhatian ngayon at magpakailan man. siya nawa. 

yaong buhat sa pasimula, yaong aming narinig, yaong nakita nang aming manga mata, yaong aming 
namasdan, at nahipo nang aming manga kamay, tungkol sa salita nang buhay, 

(at ang buhay ay nahayag, at aming nakita, at pinatotohanan, at sa inyo'y aming ibinabalita ang buhay, 
ang buhay na walang hanggan, na kasama nang ama at sa atin ay nahayag): 

yaong aming nakita at narinig ay siya rin naming ibinabalita sa inyo, upang kayo naman ay magkaroon 
nang pakikisama sa amin: oo, at tayo ay may pakikisama sa ama, at sa kaniyang anak na si jesucristo: 

at ang manga bagay na ito ay aming isinusulat, upang ang ating kagalakan ay malubos. 

at ito ang pasabing aming narinig sa kaniya at sa inyo'y aming ibinabalita, na ang diyos ay ilaw, at sa 
kaniya'y walang anomang kadiliman. 

kung sinasabi nating tayo'y may pakikisama sa kaniya at nagsisilakad tayo sa kadiliman, ay 
nangagbubulaan tayo, at hindi tayo nagsisigawa nang katotohanan: 

nguni't kung tayo'y nagsisilakad sa liwanag, na gaya niyang nasa liwanag, ay may pakikisama tayo sa isa't 
isa, at nililinis tayo nang dugo ni jesus na kaniyang anak sa lahat nang kasalanan. 

kung sinasabi nating tayo'y walang kasalanan, ay ating dinadaya ang ating sarili, at ang katotohanan ay 
wala sa atin. 

kung ipinahahayag natin ang ating manga kasalanan, ay tapat at banal siya na tayo'y patatawarin sa 
ating manga kasalanan, at tayo'y lilinisin sa lahat nang kalikuan. 

kung sinasabi nating tayo'y hindi nangagkasala, ay ating ginagawang sinungaling siya, at ang kaniyang 
salita ay wala sa atin. 

mumunti kong manga anak, ang manga bagay na ito ay isinusulat ko sa inyo upang kayo'y huwag 
mangagkasala. at kung ang sinoman ay magkasala, ay may tagapamagitan tayo sa ama, si jesucristo ang 
matuwid: 

at siya ang pangpalubag-loob sa ating manga kasalanan, at hindi lamang sa ating manga kasalanan, 
kundi nang sa buong sanglibutan din naman. 

at sa ganito'y nalalaman natin na siya'y ating nakikilala, kung tinutupad natin ang kaniyang manga utos. 
ang nagsasabing, nakikilala ko siya, at hindi tumutupad nang kaniyang manga utos, ay sinungaling, at 
ang katotohanan ay wala sa kaniya, 

datapuwa't ang sinomang tumutupad nang kaniyang salita, tunay na sa kaniya ay naging sakdal ang 
pagibig nang diyos. dahil dito'y nalalaman nating tayo'y nasa kaniya: 

ang nagsasabing siya'y nananahan sa kaniya ay nararapat din namang lumakad na gaya nang inilakad 
niya. 

mga minamahal, wala akong isinusulat sa inyo na anomang bagong utos, kundi ang dating utos na nasa 
inyo buhat nang pasimula: ang dating utos ay ang salita na inyong narinig. 

muli, isang bagong utos ang isinusulat ko sa inyo, bagay na tunay sa kaniya at sa inyo: sapagka't ang 
kadiliman ay lumilipas, at ang tunay na ilaw ay lumiliwanag na. 

ang nagsasabing siya'y nasa liwanag at napopoot sa kaniyang kapatid, ay nasa kadiliman pa hanggang 
ngayon. 

ang umiibig sa kaniyang kapatid ay nananahan sa liwanag, at sa kaniya'y walang anomang kadahilanang 
ikatitisod. 

nguni't ang napopoot sa kaniyang kapatid ay nasa kadiliman, at lumalakad sa kadiliman, at hindi niya 
nalalaman kung saan siya naparoroon, sapagka't ang kaniyang manga mata ay binulag nang kadiliman. 
kayo'y sinusulatan ko, mumunti kong manga anak, sapagka't ipinatawad sa inyo ang inyong manga 
kasalanan dahil sa kaniyang pangalan. 

kayo'y sinusulatan ko, manga ama, sapagka't inyong nakikilala yaong buhat pa nang pasimula ay siya na. 
kayo'y sinusulatan ko, manga binata, sapagka't inyong dinaig ang masama. kayo'y aking sinulatan, 
mumunting manga anak, sapagka't inyong nakikilala ang ama. 

kayo'y aking sinulatan, manga ama, sapagka't inyong nakikilala yaong buhat pa nang pasimula ay siya na. 
kayo'y aking sinulatan, manga binata, sapagka't kayo'y malalakas, at ang salita nang diyos ay nananahan 
sa inyo, at inyong dinaig ang masama. 

huwag ninyong ibigin ang sanglibutan, ni ang manga bagay na nasa sanglibutan. kung ang sinoman ay 
umiibig sa sanglibutan, ay wala sa kaniya ang pagibig nang ama. 

sapagka't ang lahat na nangasa sanglibutan, ang masamang pita nang laman at ang masamang pita nang 
manga mata at ang kapalaluan sa buhay, ay hindi mula sa ama, kundi sa sanglibutan. 

at ang sanglibutan ay lumilipas, at ang masamang pita niyaon, datapuwa't ang gumagawa nang kalooban 
nang diyos ay nananahan magpakailan man. 

mumunting manga anak, ito ang huling oras: at gaya nang inyong narinig na darating ang anticristo, 
kahit ngayon ay lumitaw ang marami nang anticristo; kaya nga nalalaman natin na ito na ang huling oras. 
sila'y nangagsilabas sa atin, nguni't sila'y hindi sa atin, sapagka't kung sila'y sa atin ay nagsipanatili sana 
sa atin: nguni't nangagsilabas, upang sila'y mahayag na silang lahat ay hindi sa atin. 

at kayo'y may pahid nang banal, at nalalaman ninyo ang lahat nang manga bagay. 

hindi ko kayo sinulatan nang dahil sa hindi ninyo nalalaman ang katotohanan, kundi dahil sa inyong 
nalalaman, at sapagka't alin mang kasinungalingan ay hindi sa katotohanan. 

sino ang sinungaling kundi ang tumatanggi na si jesus ay siyang cristo? ito ang anticristo, sa makatuwid 
ay ang tumatanggi sa ama at sa anak. 

ang sinomang tumatanggi sa anak, ay hindi sumasa kaniya ang ama: ang nagpapahayag sa anak ay 
sumasa kaniya naman ang ama. 

tungkol sa inyo, ay manahan sa inyo ang inyong narinig buhat nang pasimula. kung manahan sa inyo 
yaong buhat nang pasimula ay inyong narinig, kayo naman ay mananahan sa anak, at sa ama. 

at ito ang pangakong kaniyang ipinangako sa atin, ang buhay na walang hanggan. 

isinulat ko sa inyo ang manga bagay na ito tungkol sa manga may ibig na magligaw sa inyo. 

at tungkol sa inyo, ang pagkapahid na sa kaniya'y inyong tinanggap ay nananahan sa inyo, at hindi ninyo 
kailangang kayo'y turuan nang sinoman; nguni't kung paanong kayo'y tinuturuan nang kaniyang pahid 
tungkol sa lahat nang manga bagay, at siyang totoo, at hindi kasinungalingan, at kung paanong kayo'y 
tinuruan nito, ay gayon kayong nananahan sa kaniya. 

at ngayon, mumunti kong manga anak, manahan kayo sa kaniya, upang, kung siya'y mahayag, ay 
magkaroon kayo nang pagkakatiwala, at huwag tayong mangapahiya sa harapan niya sa kaniyang 
pagparito. 

kung nalalaman ninyong siya'y matuwid, nalalaman naman ninyo na ang bawa't gumagawa nang 
katuwiran ay ipinanganak niya. 

masdan ninyo kung gaanong pagibig ang ipinagkaloob sa atin nang ama, upang tayo'y mangatawag na 
manga anak nang diyos, at tayo'y gayon nga. dahil dito'y hindi tayo nakikilala nang sanglibutan, 
sapagka't siya'y hindi nakilala nito. 

mga minamahal, ngayon ay manga anak tayo nang diyos, at hindi pa nahahayag kung magiging ano tayo. 
nalalaman natin, na kung siya'y mahayag, tayo'y magiging katulad niya: sapagka't siya'y ating makikitang 
gaya nang kaniyang sarili. 

at sinomang mayroon nang pagasang ito sa kaniya ay naglilinis sa kaniyang sarili, gaya naman niyang 
malinis. 

ang sinomang gumagawa nang kasalanan ay sumasalangsang din naman sa kautusan: at ang kasalanan 
ay ang pagsalangsang sa kautusan. 

at nalalaman ninyo na siya'y nahayag upang magalis nang manga kasalanan, at sa kaniya'y walang 
kasalanan. 

ang sinomang nananahan sa kaniya ay hindi nagkakasala, sinomang nagkakasala ay hindi nakakita sa 
kaniya, ni hindi man nakakilala sa kaniya. 

mumunti kong manga anak, huwag kayong padaya kanino man: ang gumagawa nang katuwiran ay 
matuwid, gaya niya na matuwid: 

ang gumagawa nang kasalanan ay sa diablo: sapagka't buhat pa nang pasimula ay nagkakasala ang 
diablo. sa bagay na ito'y nahayag ang anak nang diyos, upang iwasak ang manga gawa nang diablo. 

ang sinomang ipinanganak nang diyos ay hindi nagkakasala, sapagka't ang kaniyang binhi ay nananahan 
sa kaniya: at siya'y hindi maaaring magkasala, sapagka't siya'y ipinanganak nang diyos. 

dito nahahayag ang manga anak nang diyos, at ang manga anak nang diablo: ang sinomang hindi 
gumagawa nang katuwiran ay hindi sa diyos, ni ang hindi umiibig sa kaniyang kapatid. 

sapagka't ito ang pasabing inyong narinig buhat nang pasimula, na mangagibigan tayo sa isa't isa: 

hindi gaya ni cain na siya'y sa masama, at pinatay ang kaniyang kapatid. at bakit niya pinatay? sapagka't 
ang kaniyang manga gawa ay masasama, at ang manga gawa nang kaniyang kapatid ay matuwid. 
huwag kayong mangagtaka, manga kapatid, kung kayo'y kinapopootan nang sanglibutan. 

nalalaman nating tayo'y nangalipat na sa buhay mula sa kamatayan, sapagka't tayo'y nagsisiibig sa 
manga kapatid. ang hindi umiibig ay nananahan sa kamatayan. 

ang sinomang napopoot sa kaniyang kapatid ay mamamatay-tao: at nalalaman ninyong sinomang 
mamamatay-tao ay hindi pinananahanan nang buhay na walang hanggan. 

dito'y nakikilala natin ang pagibig, sapagka't kaniyang ibinigay ang kaniyang buhay dahil sa atin, at 
nararapat nating ibigay ang ating manga buhay dahil sa manga kapatid. 

datapuwa't ang sinomang mayroong manga pag-aari sa sanglibutang ito, at nakikita ang kaniyang 
kapatid na nangangailangan, at doo'y ipagkait ang kaniyang awa, paanong mananahan ang pagibig nang 
diyos sa kaniya? 

mumunti kong manga anak, huwag tayong magsiibig nang salita, ni nang dila man, kundi nang gawa at 
katotohanan. 

dito'y makikilala nating tayo'y sa katotohanan, at papapanatagin natin ang ating manga puso sa harapan 
niya. 

sapagka't kung hinahatulan tayo nang ating puso, ang diyos ay lalong dakila kay sa ating puso, at 
nalalaman niya ang lahat nang manga bagay. 

mga minamahal, kung tayo'y hindi hinahatulan nang ating puso, ay may pagkakatiwala tayo sa diyos, 

at anomang ating hingin ay tinatanggap natin sa kaniya, sapagka't tinutupad natin ang kaniyang manga 
utos at ginagawa natin ang manga bagay na kalugodlugod sa kaniyang paningin. 

at ito ang kaniyang utos, na manampalataya tayo sa pangalan nang kaniyang anak na si jesucristo, at 
tayo'y mangagibigan, ayon sa ibinigay niyang utos sa atin. 

at ang tumutupad nang kaniyang manga utos ay mananahan sa kaniya, at siya ay sa kaniya. at dito'y 
nakikilala natin na siya'y nananahan sa atin, sa pamamagitan nang espiritu na kaniyang ibinigay sa atin. 
mga minamahal, huwag kayong magsipaniwala sa bawa't espiritu, kundi inyong subukin ang manga 
espiritu, kung sila'y sa diyos: sapagka't maraming nagsilitaw na manga bulaang propeta sa sanglibutan. 
dito'y nakikilala ninyo ang espiritu nang diyos: ang bawa't espiritung nagpapahayag na si jesucristo ay 
naparitong nasa laman ay sa diyos: 

at ang bawa't espiritung hindi ipinahahayag si jesus, ay hindi sa diyos: at ito ang sa anticristo, na inyong 
narinig na darating: at ngayo'y nasa sanglibutan na. 

kayo'y sa diyos, mumunti kong manga anak, at inyong dinaig sila: sapagka't lalong dakila siyang nasa 
inyo kay sa nasa sanglibutan. 

sila'y sa sanglibutan: kaya't tungkol sa sanglibutan ang sinasalita nila, at sila'y dinidinig nang sanglibutan. 
tayo nga'y sa diyos: ang nakakakilala sa diyos ay dumirinig sa atin; ang hindi sa diyos ay hindi dumirinig 
sa atin. dito'y ating nakikilala ang espiritu nang katotohanan, at ang espiritu nang kamalian. 

mga minamahal, mangagibigan tayo sa isa't isa: sapagka't ang pagibig ay sa diyos; at ang bawa't umiibig 
ay ipinanganak nang diyos, at nakakakilala sa diyos. 

ang hindi umiibig ay hindi nakakakilala sa diyos, sapagka't ang diyos ay pagibig. 

dito nahayag ang pagibig nang diyos sa atin, sapagka't sinugo nang diyos ang kaniyang bugtong na anak 
sa sanglibutan upang tayo'y mabuhay sa pamamagitan niya. 

narito ang pagibig, hindi sa tayo'y umibig sa diyos, kundi siya ang umibig sa atin, at sinugo ang kaniyang 
anak na pangpalubagloob sa ating manga kasalanan. 

mga minamahal, kung tayo'y inibig nang diyos nang gayon, ay nararapat na mangagibigan din naman 
tayo. 

sinoman ay hindi nakakita kailan man sa diyos: kung tayo'y nangagiibigan, ang diyos ay nananahan sa 
atin, at ang kaniyang pagibig ay nagiging sakdal sa atin: 

dito'y nakikilala natin na tayo'y nangananahan sa kaniya at siya'y sa atin, sapagka't binigyan niya tayo 
nang kaniyang espiritu. 

at nakita natin at sinasaksihan na sinugo nang ama ang anak upang maging tagapagligtas nang 
sanglibutan. 

ang sinomang nagpapahayag na si jesus ay anak nang diyos, ang diyos ay nananahan sa kaniya, at siya'y 
sa diyos. 

at ating nakilala at ating sinampalatayanan ang pagibig nang diyos sa atin. ang diyos ay pagibig: at ang 
nananahan sa pagibig ay nananahan sa diyos, at ang diyos ay nananahan sa kaniya. 

dito'y naging sakdal ang pagibig sa atin, upang tayo'y magkaroon nang pagkakatiwala sa araw nang 
paghuhukom, sapagka't kung ano siya, ay gayon din naman tayo sa sanglibutang ito. 

walang takot sa pagibig: kundi ang sakdal na pagibig ay nagpapalayas nang takot, sapagka't ang takot ay 
may kaparusahan, at ang natatakot ay hindi pa pinasasakdal sa pagibig. 

tayo'y nagsisiibig, sapagka't siya'y unang umibig sa atin. 

kung sinasabi nang sinoman, ako'y umiibig sa diyos, at napopoot sa kaniyang kapatid, ay sinungaling, 
sapagka't ang hindi umiibig sa kaniyang kapatid na kaniyang nakita, ay paanong makaiibig siya sa diyos 
na hindi niya nakita? 

at ang utos na itong mula sa kaniya ay nasa atin, na ang umiibig sa diyos ay dapat umibig sa kaniyang 
kapatid. 

ang sinomang nananampalataya na si jesus ay siyang cristo ay ipinanganak nang diyos: at ang bawa't 
umiibig sa nanganak ay umiibig din naman sa ipinanganak niyaon. 

dito'y ating nakikilala na tayo'y nagsisiibig sa manga anak nang diyos, pagka tayo'y nagsisiibig sa diyos at 
tinutupad natin ang kaniyang manga utos. 

sapagka't ito ang pagibig sa diyos, na ating tuparin ang kaniyang manga utos: at ang kaniyang manga 
utos ay hindi mabibigat. 

sapagka't ang sinomang ipinanganak nang diyos ay dumadaig sa sanglibutan: at ito ang pagtatagumpay 
na dumadaig sa sanglibutan, sa makatuwid ay ang ating pananampalataya. 

at sino ang dumadaig sa sanglibutan, kundi yaong nananampalatayang si jesus ay anak nang diyos? 

ito yaong naparito sa pamamagitan nang tubig at dugo, sa makatuwid ay si jesucristo: hindi sa tubig 
lamang, kundi sa tubig at sa dugo. 

at ang espiritu ang nagpapatotoo, sapagka't ang espiritu ay katotohanan. 

sapagka't may tatlong nagpapatotoo, ang espiritu, ang tubig, at ang dugo: at ang tatlo ay nagkakaisa. 
kung tinatanggap natin ang patotoo nang manga tao, ay lalong dakila ang patotoo nang diyos, sapagka't 
ito ang patotoo nang diyos: sapagka't ito papatotoo tungkol sa kaniyang anak. 

ang nananampalataya sa anak nang diyos ay may patotoo sa kaniya: ang hindi nananampalataya sa diyos 
ay ginagawang isang sinungaling ang diyos: sapagka't hindi sumampalataya sa patotoo na ibinigay nang 
diyos tungkol sa kaniyang anak. 

at ito ang patotoo, na tayo'y binigyan nang diyos nang buhay na walang hanggan, at ang buhay na ito ay 
nasa kaniyang anak. 

ang kinaroroonan nang anak ay kinaroroonan nang buhay, ang hindi kinaroroonan nang anak nang diyos 
ay hindi kinaroroonan nang buhay. 

ang manga bagay na ito ay isinulat ko sa inyo, upang inyong maalaman na kayo'y mayroong buhay na 
walang hanggan, sa makatuwid ay sa inyong nananampalataya sa pangalan nang anak nang diyos. 

at ito ang nasa ating pagkakatiwala sa kaniya, na kung tayo'y humingi nang anomang bagay na ayon sa 
kaniyang kalooban, ay dinidinig tayo niya: 

at kung ating nalalaman na tayo'y dinidinig niya sa anomang ating hingin, ay nalalaman natin na nasa 
atin ang manga kahilingang sa kaniya'y ating hiningi. 

kung makita nang sinoman na ang kaniyang kapatid ay nagkakasala nang kasalanang hindi ikamamatay, 
ay idalangin siya at bibigyan siya nang diyos nang buhay, na ukol sa manga nagkakasala nang hindi 
ikamamatay. may kasalanang ikamamatay: hindi tungkol dito ang sinasabi ko na idalangin niya. 

lahat nang kalikuan ay kasalanan: at may kasalanang hindi ikamamatay. 

nalalaman natin na ang sinomang ipinanganak nang diyos ay hindi nagkakasala: datapuwa't ang 
ipinanganak nang diyos ay nagiingat sa kaniyang sarili, at hindi siya ginagalaw nang masama. 

nalalaman natin na tayo'y sa diyos at ang buong sanglibutan ay nakahilig sa masama. 

at nalalaman natin na naparito ang anak nang diyos, at tayo'y binigyan nang pagkaunawa, upang ating 
makilala siya na totoo, at tayo'y nasa kaniya na totoo, sa makatuwid ay sa kaniyang anak na si jesucristo. 
ito ang tunay na diyos, at ang buhay na walang hanggan. 

mga anak ko, mangagingat kayo sa manga diyosdiyosan. 

ang matanda sa hirang na ginang at sa kaniyang manga anak, na aking iniibig sa katotohanan, at hindi 
lamang ako, kundi pati nang lahat nang manga nakakakilala nang katotohanan, 

alangalang sa katotohanan na nananahan sa atin, at sasa atin magpakailan man: 

sumaatin nawa ang biyaya, awa, at kapayapaang mula sa diyos ama at kay jesucristo, anak nang ama, sa 
katotohanan at sa pagibig. 

ako'y lubhang nagagalak na aking nasumpungan ang ilan sa iyong manga anak na nagsisilakad sa 
katotohanan, ayon sa ating tinanggap na utos sa ama. 

at ngayo'y ipinamamanhik ko sa iyo, ginang, na hindi waring sinusulatan kita nang isang bagong utos, 
kundi niyaong ating tinanggap nang pasimula, na tayo'y mangagibigan sa isa't isa. 

at ito ang pagibig, na tayo'y mangagsilakad ayon sa kaniyang manga utos. ito ang utos, na tayo'y 
mangagsilakad sa kaniya, gaya nang inyong narinig nang pasimula. 

sapagka't maraming magdaraya na nangagsilitaw sa sanglibutan, sa makatuwid ay ang manga hindi 
nangagpapahayag na si jesucristo ay napariritong nasa laman. ito ang magdaraya at ang anticristo. 
mangagingat kayo sa inyong sarili, upang huwag ninyong iwala ang manga bagay na aming pinagpagalan, 
kundi upang tanggapin ninyo ang isang lubos na kagantihan. 

ang sinomang nagpapatuloy at hindi nananahan sa aral ni cristo, ay hindi kinaroroonan nang diyos: ang 
nananahan sa aral, ay kinaroroonan nang ama at gayon din nang anak. 

kung sa inyo'y dumating ang sinoman, at hindi dala ang aral na ito, ay huwag ninyong tanggapin sa 
inyong bahay, at huwag ninyo siyang batiin: 

sapagka't ang bumabati sa kaniya ay nararamay sa kaniyang masasamang gawa. 

yamang may maraming manga bagay na isusulat sa inyo, ay hindi ko ibig isulat sa papel at tinta; 
datapuwa't inaasahan kong pumariyan sa inyo, at makipagusap nang mukhaan, upang malubos ang 
inyong galak. 

ang manga anak nang iyong hirang na kapatid na babae ay bumabati sa iyo. 

ang matanda, kay gayo na minamahal, na aking iniibig sa katotohanan. 

minamahal, aking idinadalangin na sa lahat nang manga bagay ay guminhawa ka at bumuti ang iyong 
katawan, na gaya nang pagginhawa nang iyong kaluluwa. 

sapagka't ako'y totoong nagalak nang magsidating ang manga kapatid at mangagpatotoo sa iyong 
katotohanan, ayon sa paglakad mo sa katotohanan. 

wala nang dakilang kagalakan sa ganang akin na gaya nito, na marinig na ang aking manga anak ay 
nagsisilakad sa katotohanan. 

minamahal, ginagawa mo ang tapat na gawa sa lahat nang iyong ginagawa doon sa manga kapatid at sa 
manga taga ibang lupa, 

na siyang nangagpapatotoo nang iyong pagibig sa harapan nang iglesia: na iyong gagawan nang 
magaling kung iyong tutulungan sila nang nararapat sa diyos, sa kanilang paglalakbay: 

sapagka't dahil sa pangalan, ay nangagsiyaon sila na walang kinuhang anoman sa manga gentil. 

nararapat nga nating tanggaping mabuti ang manga gayon, upang tayo'y maging kasama sa paggawa sa 
katotohanan. 

ako'y sumulat nang ilang bagay sa iglesia: datapuwa't si diotrefes na nagiibig magkaroon nang kataasan 
sa kanila, ay hindi kami tinatanggap. 

kaya't kung pumariyan ako, ay ipaaalaala ko ang manga gawang kaniyang ginagawa, na nagsasalita nang 
masasamang salita laban sa amin: at hindi nasisiyahan sa ganito, ni hindi man niya tinatanggap ang 
manga kapatid, at silang manga ibig tumanggap ay pinagbabawalan niya at pinalalayas sila sa iglesia. 
minamahal, huwag mong tularan ang masama, kundi ang mabuti. ang gumagawa nang mabuti ay sa 
diyos: ang gumagawa nang masama ay hindi nakakita sa diyos. 

si demetrio ay pinatototohanan nang lahat, at nang katotohanan: oo, kami man ay nagpapatotoo rin, at 
nalalaman mo na ang aming patotoo ay tunay. 

maraming manga bagay ang isusulat ko sana sa iyo, datapuwa't hindi ko ibig isulat sa iyo nang tinta at 
panulat: 

datapuwa't inaasahan kong makita kang madali, at tayo'y magkakausap nang mukhaan. ang kapayapaa'y 
sumainyo nawa. binabati ka nang manga kaibigan. batiin mo ang manga kaibigan sa pangalan. 

si judas, na alipin ni jesucristo, at kapatid ni santiago, sa manga tinawag, na minamahal sa diyos ama, at 
iniingatang para kay jesucristo: 

kaawaan at kapayapaan at pagibig ang sa inyo nawa'y paramihin. 

mga minamahal, samantalang ako'y totoong nagsisikap nang pagsulat sa inyo tungkol sa kaligtasan 
nating lahat, ay napilitan akong sumulat sa inyo na inaaralan kayong makipaglabang masikap dahil sa 
pananampalataya na ibinigay na minsan at magpakailan man sa manga banal. 

sapagka't may ilang taong nagsipasok nang lihim, yaong manga itinalaga nang una pa sa kahatulang ito, 
manga di banal, na pinalitan nang kalibugan ang biyaya nang ating diyos, na itinatatuwa ang ating iisang 
guro at panginoong si jesucristo. 

ninanasa ko ngang ipaalaala sa inyo, bagama't nalalaman ninyong maigi ang lahat nang manga bagay, na 
nang mailigtas nang panginoon ang isang bayan, sa lupain nang egipto, ay nilipol niya pagkatapos yaong 
manga hindi nagsisipanampalataya. 

at ang manga anghel na hindi nangagingat nang kanilang sariling pamunuan, kundi iniwan ang kanilang 
sariling tahanan, ay iniingatan niya sa manga tanikalang walang hanggan sa paghuhukom sa dakilang 
araw. 

gayon din ang sodoma at gomorra, at ang manga bayang nasa palibot nang manga ito, na dahil sa 
pagpapakabuyo sa pakikiapid at sa pagsunod sa ibang laman, ay inilagay na pinakahalimbawa, na sila'y 
nagbabata nang parusang apoy na walang hanggan. 

gayon ma'y ang manga ito rin naman sa kanilang pagkagupiling ay inihahawa ang laman, at hinahamak 
ang manga paghahari, at nilalait ang manga puno. 

datapuwa't ang arkanghel miguel, nang makipaglaban sa diablo, na nakikipagtalo tungkol sa katawan ni 
moises, ay hindi nangahas gumamit laban sa kaniya nang isang hatol na may pagalipusta, kundi sinabi, 
sawayin ka nawa nang panginoon. 

datapuwa't ang manga ito'y nangalipusta sa anomang bagay na hindi nila nalalaman: at sa manga bagay 
na talagang kanilang nauunawa, ay nangagpapakasira na gaya nang manga kinapal na walang bait. 

sa aba nila! sapagka't sila'y nagsilakad sa daan ni cain, at nagsidaluhong na walang pagpipigil sa kamalian 
ni balaam dahil sa upa, at nangapahamak sa pagsalangsang ni core. 

ang manga ito'y pawang manga batong natatago sa inyong piging nang pagiibigan, kung sila'y 
nakikipagpiging sa inyo, manga pastor na walang takot na nangagpapasabsab sa kanilang sarili, manga 
alapaap na walang tubig, na tinatangay nang manga hangin: manga punong kahoy sa taginaw na walang 
bunga, na makalawang namatay, na binunot pati ugat; 

mga mabangis na alon sa dagat, na pinagbubula ang kanilang sariling kahihiyan, manga bituing gala na 
siyang pinaglaanan nang pusikit nang kadiliman magpakailan man. 

at ang manga ito naman ang hinulaan ni enoc, na ikapito sa bilang mula kay adam, na nagsabi, narito, 
dumating ang panginoon, na kasama ang kaniyang manga laksalaksang banal, 

upang isagawa ang paghuhukom sa lahat, at upang sumbatan ang lahat nang masasama sa lahat nang 
kanilang manga gawang masasama na kanilang ginawang may kasamaan, at sa lahat nang manga bagay 
na mabibigat na sinalita laban sa kaniya nang manga makasalanang masasama. 

ang manga ito'y manga mapagbulong, manga madaingin, na nangagsisilakad ayon sa kanilang 
masasamang pita (at ang kanilang bibig ay nangagsasalita nang manga kapalaluan), nangagpapakita 
nang galang sa manga tao dahil sa pakikinabangin. 

nguni't kayo, manga minamahal, ay alalahanin ninyo ang manga salitang nang una'y sinabi nang manga 
apostol nang ating panginoong jesucristo; 

kung paanong sinabi sa inyo, magkakaroon nang manga manunuya sa huling panahon, na magsisilakad 
ayon sa kanikanilang masasamang pita. 

ang manga ito ang nagsisigawa nang paghihiwalay, malalayaw, na walang taglay na espiritu. 

nguni't kayo, manga minamahal, papagtibayin ninyo ang inyong sarili sa inyong lubhang banal na 
pananampalataya, na manalangin sa espiritu santo, 

na magsipanatili kayo sa pagibig sa diyos, na inyong asahan ang awa nang ating panginoong jesucristo sa 
ikabubuhay na walang hanggan. 

at ang ibang nagaalinlangan ay inyong kahabagan, 

at ang iba'y inyong iligtas, na agawin ninyo sa apoy, at ang iba'y inyong kahabagan na may takot, na 
inyong kapootan pati nang damit na nadungisan nang laman. 

ngayon doon sa makapagiingat sa inyo mula sa pagkatisod, at sa inyo'y makapaghaharap na walang 
kapintasan na may malaking galak, sa harapan nang kaniyang kaluwalhatian. 

sa iisang diyos na ating tagapagligtas, sa pamamagitan ni jesucristo na ating panginoon, ay sumakaniya 
nawa ang kaluwalhatian, ang karangalan, ang paghahari, at ang kapangyarihan, sa kaunaunahang 
panahon, at ngayon at magpakailan man. siya nawa. 

ang apocalipsis ni jesucristo, na ibinigay nang diyos sa kaniya upang ipahayag sa kaniyang manga alipin, 
sa makatuwid ay ang manga bagay na nararapat mangyaring madali: at kaniyang ipinadala at ipinaalam 
sa pamamagitan nang kaniyang anghel sa kaniyang alipin na si juan, 

na sumaksi sa salita nang diyos, at sa patotoo ni jesucristo, sa lahat nang manga bagay na nakita niya. 
mapalad ang bumabasa, at ang nangakikinig nang manga salita nang hula, at tumutupad nang manga 
bagay na nangasusulat doon: sapagka't ang panaho'y malapit na. 

si juan sa pitong iglesia na nasa asia: biyaya ang sumainyo nawa, at kapayapaang mula doon sa kaniya na 
ngayon, at nang nakaraan at darating, at mula sa pitong espiritu na nasa harapan nang kaniyang 
luklukan, 

at mula kay jesucristo na siyang saksing tapat, na panganay sa manga patay, at pangulo nang manga hari 
sa lupa. doon sa umiibig sa atin, at sa nagkalag sa atin sa ating manga kasalanan sa pamamagitan nang 
kaniyang dugo, 

at ginawa tayong kaharian, manga saserdote sa kaniyang diyos at ama: sumakaniya nawa ang 
kaluwalhatian at ang paghahari magpakailan kailan man. siya nawa. 

narito, siya'y pumaparitong nasasa manga alapaap, at makikita siya nang bawa't mata, at nang 
nangagsiulos sa kaniya; at ang lahat nang manga angkan sa lupa ay magsisitaghoy dahil sa kaniya. gayon 
din, siya nawa. 

ako ang alpha at ang omega, sabi nang panginoong diyos, ngayon at nang nakaraan at sa darating, ang 
makapangyarihan sa lahat. 

akong si juan, na inyong kapatid at inyong karamay sa kapighatian at sa kaharian at sa pagtitiis na kay 
jesus, ay nasasa pulo na tinatawag na patmos, dahil sa salita nang diyos at sa patotoo ni jesus. 

ako'y nasa espiritu nang araw nang panginoon, at narinig ko sa aking likuran ang dakilang tinig, na tulad 
sa isang pakakak. 

na nagsasabi, ang iyong nakikita, ay isulat mo sa isang aklat at iyong ipadala sa pitong iglesia: sa efeso, at 
sa smirna, at sa pergamo, at sa tiatira, at sa sardis, at sa filadelfia, at sa laodicea. 

at ako'y lumingon upang makita ang tinig na nagsasalita sa akin. at nang ako'y lumingon ay nakita ko ang 
pitong kandelerong ginto: 

at sa gitna nang manga kandelero ay may isang katulad nang isang anak nang tao, na may suot na damit 
hanggang sa paa, at may bigkis ang dibdib na isang pamigkis na ginto. 

at ang kaniyang ulo at ang kaniyang buhok ay mapuputing gaya nang balahibong maputi nang tupa, gaya 
nang niebe, at ang kaniyang manga mata ay gaya nang ningas nang apoy, 

at ang kaniyang manga paa ay katulad nang tansong binuli, na gaya nang dinalisay sa isang lutuang- 
bakal, at ang kaniyang tinig ay gaya nang lagaslas nang maraming tubig. 

at sa kaniyang kanang kamay ay may pitong bituin: at sa kaniyang bibig ay lumabas ang isang matalas na 
tabak na may dalawang talim: at ang kaniyang mukha ay gaya nang araw na sumisikat nang matindi. 

at nang siya'y aking makita, ay nasubasob akong waring patay sa kaniyang paanan. at ipinatong niya sa 
akin ang kaniyang kanang kamay, na sinasabi, huwag kang matakot, ako'y ang una at ang huli, 

at ang nabubuhay, at ako'y namatay, at narito, ako'y nabubuhay magpakailan man, at nasa akin ang 
manga susi nang kamatayan at nang hades. 

isulat mo nga ang manga bagay na nakita mo, at ang manga bagay ngayon, at ang manga bagay na 
mangyayari sa darating: 

ang hiwaga nang pitong bituin na iyong nakita sa aking kanang kamay, at nang pitong kandelerong ginto. 
ang pitong bituin ay ang manga anghel nang pitong iglesia: at ang pitong kandelero ay ang pitong iglesia. 
sa anghel nang iglesia sa efeso ay isulat mo: ang manga bagay na ito ay sinasabi nang may hawak nang 
pitong bituin sa kaniyang kanang kamay, na yaong lumalakad sa gitna nang pitong kandelerong ginto: 
nalalaman ko ang iyong manga gawa, at ang iyong pagpapagal at pagtitiis, at hindi mo matiis ang 
masasamang tao, at sinubok mo ang manga nagpapanggap na apostol, at sila'y hindi gayon, at 
nasumpungan mo silang pawang bulaan, 

at may pagtitiis ka at nagbata ka dahil sa aking pangalan, at hindi ka napagod. 

nguni't mayroon akong laban sa iyo, na iyong iniwan ang iyong unang pagibig. 

kaya't alalahanin mo kung saan ka nahulog, at magsisi ka at gawin mo ang iyong manga unang gawa; o 
kung hindi ay paririyan ako sa iyo, at aalisin ko ang iyong kandelero sa kaniyang kinalalagyan, maliban na 
magsisi ka. 

nguni't ito'y nasa iyo, na iyong kinapopootan ang manga gawa nang manga nicolaita, na kinapopootan 
ko naman. 

ang may pakinig, ay makinig sa sinasabi nang espiritu sa manga iglesia. ang magtagumpay, ay siya kong 
pakakanin nang punong kahoy nang buhay, na nasa paraiso nang diyos. 

at sa anghel nang iglesia sa smirna ay isulat mo: ang manga bagay na ito ay sinasabi nang una at nang 
huli, na namatay, at muling nabuhay: 

nalalaman ko ang iyong kapighatian, at ang iyong kadukhaan (datapuwa't ikaw ay mayaman), at ang 
pamumusong nang manga nagsasabing sila'y manga judio, at hindi sila gayon, kundi isang sinagoga ni 
satanas. 

huwag mong katakutan ang manga bagay na iyong malapit nang tiisin: narito, malapit nang ilagay nang 
diablo ang ilan sa inyo sa bilangguan, upang kayo'y masubok, at magkakaroon kayo nang kapighatiang 
sangpung araw. magtapat ka hanggang sa kamatayan, at bibigyan kita nang putong nang buhay. 

ang may pakinig, ay makinig sa sinasabi nang espiritu sa manga iglesia. ang magtagumpay ay hindi 
parurusahan nang ikalawang kamatayan. 

at sa anghel nang iglesia sa pergamo ay isulat mo: ang manga bagay na ito ay sinasabi nang may matalas 
na tabak na may dalawang talim: 

nalalaman ko kung saan ka tumatahan, sa makatuwid baga'y sa kinaroroonan nang luklukan ni satanas, 
at iniingatan mong matibay ang aking pangalan, at hindi mo ikinaila ang aking pananampalataya, kahit 

nang manga araw man ni antipas na aking saksi, aking taong tapat, na pinatay sa gitna ninyo, na 
tinatahanan ni satanas. 

datapuwa't mayroon akong ilang bagay na laban sa iyo, sapagka't mayroon ka diyang ilan na 
nanghahawak sa aral ni balaam, na siyang nagturo kay balac na maglagay nang katisuran sa harapan 
nang manga anak ni israel, upang magsikain nang manga bagay na inihahain sa manga diyosdiyosan, at 
makiapid. 

gayon din naman na mayroon kang ilan na nanghahawak sa aral nang manga nicolaita. 

magsisi ka nga, o kung hindi ay madaling paririyan ako sa iyo, at babakahin ko sila nang tabak nang aking 
bibig. 

ang may pakinig, ay makinig sa sinasabi nang espiritu sa manga iglesia. ang magtagumpay ay bibigyan ko 
nang manang natatago, at siya'y bibigyan ko nang isang batong puti, at sa bato ay may nakasulat na 
isang bagong pangalan, na walang nakakaalam kundi yaong tumatanggap. 

at sa anghel nang iglesia sa tiatira ay isulat mo: ang manga bagay na ito ay sinasabi nang anak nang 
diyos, na may manga matang gaya nang ningas nang apoy, at ang kaniyang manga paa ay gaya nang 
tansong binuli: 

nalalaman ko ang iyong manga gawa, at ang iyong pagibig, at pananampalataya at ministerio at pagtitiis, 
at ang iyong manga huling gawa ay higit kay sa manga una. 

datapuwa't mayroon akong laban sa iyo, na pinahintulutan mo ang babaing si jezebel, na nagpapanggap 
na propetisa: at siya'y nagtuturo at humihikayat sa aking manga lingkod upang makiapid, at kumain 
nang manga bagay na inihahain sa manga diyosdiyosan. 

at binigyan ko siya nang panahon upang makapagsisi: at siya'y ayaw magsisi sa kaniyang pakikiapid. 
narito, akin siyang iniraratay sa higaan, at ang manga nakikiapid sa kaniya sa malaking kapighatian, 
maliban na kung sila'y magsisipagsisi sa kaniyang manga gawa. 

at papatayin ko nang salot ang kaniyang manga anak, at malalaman nang lahat nang manga iglesia na 
ako'y yaong sumasaliksik nang manga pagiisip at nang manga puso: at bibigyan ko ang bawa't isa sa inyo 
nang ayon sa inyong manga gawa. 

datapuwa't sinasabi ko sa inyo, sa manga iba na nasa tiatira, sa lahat nang walang aral na ito, na hindi 
nakakaalam nang malalalim na bagay ni satanas, gaya nang sinasabi nila, hindi na ako magpapasan sa 
inyo nang ibang pasan. 

gayon ma'y ang nasa inyo'y panghawakan ninyong matibay hanggang sa ako'y pumariyan. 

at ang magtagumpay, at tumupad nang aking manga gawa hanggang sa katapusan, ay bibigyan ko nang 
kapamahalaan sa manga bansa: 

at sila'y paghaharian niya sa pamamagitan nang isang panghampas na bakal, gaya nang pagkadurog 
nang manga sisidlang lupa nang magpapalyok, gaya naman nang tinanggap ko sa aking ama: 

at sa kaniya'y ibibigay ko ang tala sa umaga. 

ang may pakinig, ay makinig sa sinasabi nang espiritu sa manga iglesia. 

at sa anghel nang iglesia sa sardis ay isulat mo: ang manga bagay na ito ay sinasabi nang may pitong 
espiritu nang diyos, at may pitong bituin: nalalaman ko ang iyong manga gawa, na ikaw ay may 
pangalang ikaw ay nabubuhay, at ikaw ay patay. 

magpuyat ka, at pagtibayin mo ang manga bagay na natitira, na malapit nang mamatay: sapagka't wala 
akong nasumpungang iyong manga gawang sakdal sa harapan nang aking diyos. 

alalahanin mo nga kung paanong iyong tinanggap at narinig, at ito'y tuparin mo, at magsisi ka. kaya't 
kung hindi ka magpupuyat ay paririyan akong gaya nang magnanakaw, at hindi mo malalaman kung 
anong panahon paririyan ako sa iyo. 

nguni't mayroon kang ilang pangalan sa sardis na hindi nangagdumi nang kanilang manga damit: at sila'y 
kasama kong magsisilakad na may manga damit na maputi, sapagka't sila'y karapatdapat. 

ang magtagumpay ay daramtang gayon nang manga mapuputing damit, at hindi ko papawiin sa 
anomang paraan ang kaniyang pangalan sa aklat nang buhay, at ipahahayag ko ang kaniyang pangalan 
sa harapan nang aking ama, at sa harapan nang kaniyang manga anghel. 

ang may pakinig, ay makinig sa sinasabi nang espiritu sa manga iglesia. 

at sa anghel nang iglesia sa filadelfia ay isulat mo: ang manga bagay na ito ay sinasabi nang banal, 
niyaong totoo, niyaong may susi ni david, niyaong nagbubukas at di mailalapat nang sinoman, at 
naglalapat at di maibubukas nang sinoman: 

nalalaman ko ang iyong manga gawa (narito, inilagay ko sa harapan mo ang isang pintuang bukas, na di 
mailalapat nang sinoman), na ikaw ay may kaunting kapangyarihan, at tinupad mo ang aking salita, at 
hindi mo ikinaila ang aking pangalan. 

narito, ibinibigay ko sa sinagoga ni satanas, ang manga nagsasabing sila'y manga judio, at sila'y hindi, 
kundi nangagbubulaan, narito, sila'y aking papapariyanin at pasasambahin sa harap nang iyong manga 
paa, at nang maalamang ikaw ay aking inibig. 

sapagka't tinupad mo ang salita nang aking pagtitiis, ikaw naman ay aking iingatan sa panahon nang 
pagsubok, na darating sa buong sanglibutan, upang subukin ang manga nananahan sa ibabaw nang lupa. 
ako'y dumarating na madali: panghawakan mong matibay ang nasa iyo, upang huwag kunin nang 
sinoman ang iyong putong. 

ang magtagumpay, ay gagawin kong haligi sa templo nang aking diyos, at hindi na siya'y lalabas pa doon: 
at isusulat ko sa kaniya ang pangalan nang aking diyos, at ang pangalan nang bayan nang aking diyos, 
ang bagong jerusalem, na mananaog buhat sa langit mula sa aking diyos, at ang aking sariling bagong 
pangalan. 

ang may pakinig, ay makinig sa sinasabi nang espiritu sa manga iglesia. 

at sa anghel nang iglesia sa laodicea ay isulat mo: ang manga bagay na ito ay sinasabi nang siya nawa, 
nang saksing tapat at totoo, nang pasimula nang paglalang nang diyos: 

nalalaman ko ang iyong manga gawa, na ikaw ay hindi malamig o mainit man: ibig ko sanang ikaw ay 
malamig o mainit. 

kaya sapagka't ikaw ay malahininga, at hindi mainit o malamig man, ay isusuka kita sa aking bibig. 
sapagka't sinasabi mo, ako'y mayaman, at nagkamit nang kayamanan, at hindi ako nangangailangan 
nang anoman, at hindi mo nalalamang ikaw ang aba at maralita at dukha at bulag at hubad: 

ipinapayo ko sa iyo na ikaw ay bumili sa akin nang gintong dinalisay nang apoy, upang ikaw ay yumaman: 
at nang mapuputing damit, upang iyong maisuot, at upang huwag mahayag ang iyong kahiyahiyang 
kahubaran, at nang pangpahid sa mata, na ipahid sa iyong manga mata, upang ikaw ay makakita. 

ang lahat kong iniibig, ay aking sinasaway at pinarurusahan: ikaw nga'y magsikap, at magsisi. 

narito ako'y nakatayo sa pintuan at tumutuktok: kung ang sinoman ay duminig nang aking tinig at 
magbukas nang pinto, ako'y papasok sa kaniya, at hahapong kasalo niya, at siya'y kasalo ko. 

ang magtagumpay, ay aking pagkakaloobang umupong kasama ko sa aking luklukan, gaya ko naman na 
nagtagumpay, at umupong kasama nang aking ama sa kaniyang luklukan. 

ang may pakinig, ay makinig sa sinasabi nang espiritu sa manga iglesia. 

pagkatapos nang manga bagay na ito ay tumingin ako, at narito, ang isang pintong bukas sa langit, at ang 
unang tinig na aking narinig, na gaya nang sa pakakak, na nakikipagusap sa akin, ay sa isang nagsasabi, 
umakyat ka rito, at ipakikita ko sa iyo ang manga bagay na dapat mangyari sa haharapin. 

pagdaka'y napasa espiritu ako: at narito, may isang luklukang nalalagay sa langit, at sa ibabaw nang 
luklukan ay may isang nakaupo: 

at ang nakaupo ay katulad nang isang batong jaspe at isang sardio: at naliligid nang isang bahaghari na 
tulad sa anyo nang isang esmeralda. 

at sa palibot nang luklukan ay may dalawangpu't apat na luklukan: at sa manga luklukan ay nakita kong 
nangakaupo ang dalawangpu't apat na matatanda, na nadaramtan nang mapuputing damit, at sa 
kanilang manga ulo ay may manga putong na ginto. 

at mula sa luklukan ay may lumalabas na kidlat, at manga tinig at manga kulog. at may pitong ilawang 
apoy na manga nagliliyab sa harapan nang luklukan, na siyang pitong espiritu nang diyos, 

at sa harapan nang luklukan, ay wari na may isang dagat na bubog na katulad nang salamin, at sa gitna 
nang luklukan, at sa palibot nang luklukan, ay may apat na nilalang na buhay na puno nang manga mata 
sa harapan at sa likuran. 

at ang unang nilalang ay katulad nang isang leon, at ang ikalawang nilalang ay katulad nang isang guyang 
baka, at ang ikatlong nilalang ay may mukhang katulad nang sa isang tao, at ang ikaapat na nilalang ay 
katulad nang isang agila na lumilipad. 

at ang apat na nilalang na buhay, na may anim na pakpak bawa't isa sa kanila, ay manga puno nang mata 
sa palibot at sa loob, at sila'y walang pahinga araw at gabi, na nagsasabi, banal, banal, banal, ang 
panginoong diyos, ang makapangyarihan sa lahat, na nabuhay at nabubuhay at siyang darating. 

at pagka ang manga nilalang na buhay ay nangagpupuri, at nangagpaparangal at nangagpapasalamat sa 
nakaupo sa luklukan, doon sa nabubuhay magpakailan kailan man, 

ang dalawangpu't apat na matatanda ay mangagpapatirapa sa harapan niyaong nakaupo sa luklukan, at 
mangagsisisamba doon sa nabubuhay magpakailan kailan man, at ilalagay ang kanilang putong sa 
harapan nang luklukan na nangagsasabi, 

marapat ka, oh panginoon namin at diyos namin, na tumanggap nang kaluwalhatian at nang kapurihan 
at nang kapangyarihan: sapagka't nilikha mo ang lahat nang manga bagay at dahil sa iyong kalooban ay 
nangagsilitaw, at nangalikha. 

at nakita ko sa kanang kamay niyaong nakaupo sa luklukan ang isang aklat na may sulat sa loob at sa 
labas, na tinatakang mahigpit nang pitong tatak. 

at nakakita ako nang isang malakas na anghel na nagtatanyag nang malakas na tinig, sinong 
karapatdapat magbukas nang aklat, at magtanggal nang manga tatak nito? 

at sinoman sa langit, o sa ibabaw man nang lupa, o sa ilalim man nang lupa, ay hindi makapagbukas 
nang aklat, o makatingin man. 

at ako'y umiyak na mainam, sapagka't hindi nakasumpong nang sinomang marapat magbukas nang 
aklat, o makatingin man: 

at sinabi sa akin nang isa sa matatanda, huwag kang umiyak, narito, ang leon sa angkan ni juda, ang ugat 
ni david, ay nagtagumpay upang magbukas nang aklat at nang pitong tatak nito. 

at nakita ko sa gitna nang luklukan at nang apat na nilalang na buhay, at sa gitna nang matatanda, ang 
isang cordero na nakatayo, na wari ay pinatay, na may pitong sungay, at pitong mata, na siyang pitong 
espiritu nang diyos, na sinugo sa buong lupa. 

at siya'y lumapit, at kinuha ang aklat sa kanang kamay niyaong nakaupo sa luklukan. 

at pagkakuha niya nang aklat, ang apat na nilalang na buhay at ang dalawangpu't apat na matatanda ay 
nangagpatirapa sa harapan nang cordero, na ang bawa't isa'y may alpa, at manga mangkok na ginto na 
puno nang kamangyan, na siyang manga panalangin nang manga banal. 

at sila'y nangagaawitan nang isang bagong awit, na nagsasabi, ikaw ang karapatdapat na kumuha nang 
aklat, at magbukas nang manga tatak nito: sapagka't ikaw ay pinatay, at binili mo sa diyos nang iyong 
dugo ang manga tao sa bawa't angkan, at wika, at bayan, at bansa. 

at sila'y iyong ginawang kaharian at manga saserdote sa aming diyos, at sila'y nangaghahari sa ibabaw 
nang lupa. 

at nakita ko, at narinig ko ang tinig nang maraming manga anghel sa palibot nang luklukan at nang 
manga nilalang na buhay at nang matatanda, at ang bilang nila ay sangpung libong tigsasangpung libo at 
libolibo: 

na nangagsasabi nang malakas na tinig, karapatdapat ang cordero na pinatay upang tumanggap nang 
kapangyarihan, at kayamanan, at karunungan, at kalakasan, at kapurihan, at kaluwalhatian, at 


pagpapala. 

at ang bawa't bagay na nilalang na nasa langit, at nasa ibabaw nang lupa, at nasa ilalim nang lupa, at 
nasa ibabaw nang dagat, at lahat nang manga bagay na nasa manga ito, ay narinig kong nangagsasabi, sa 
kaniya na nakaupo sa luklukan, at sa cordero ay ang pagpapala, at kapurihan, at kaluwalhatian, at 
paghahari, magpakailan kailan man. 

at ang apat na nilalang na buhay ay nagsabi, siya nawa. at ang matatanda ay nangagpatirapa at 
nangagsisamba. 

at nakita ko nang buksan nang cordero ang isa sa pitong tatak, at narinig ko sa isa sa apat na nilalang na 
buhay, na nagsalitang gaya nang tunog nang kulog, halika. 

at tumingin ako, at narito, ang isang kabayong maputi, at yaong nakasakay dito ay may isang busog; at 
binigyan siya nang isang putong: at siya'y yumaong nagtatagumpay, at upang magtagumpay. 

at nang buksan niya ang ikalawang tatak, ay narinig ko sa ikalawang nilalang na buhay, na sinasabi, 
halika. 

at may lumabas na ibang kabayo, na kabayong mapula: at ang nakasakay dito, ay pinagkaloobang 
magalis sa lupa nang kapayapaan, at upang mangagpatayan ang isa't isa: at binigyan siya nang isang 
malaking tabak. 

at nang buksan niya ang ikatlong tatak, ay narinig ko sa ikatlong nilalang na buhay, na nagsasabi, halika. 
at tumingin ako, at narito, ang isang kabayong maitim: at yaong nakasakay dito ay may isang timbangan 
sa kaniyang kamay. 

at narinig ko ang gaya nang isang tinig sa gitna nang apat na nilalang na buhay na nagsasabi, sa isang 
denario ay isang takal na trigo, at sa isang denario ay tatlong takal na sebada, at huwag mong ipahamak 
ang langis at ang alak. 

at nang buksan niya ang ikaapat na tatak, ay narinig ko ang tinig nang ikaapat na nilalang na buhay na 
nagsasabi, halika. 

at tumingin ako, at narito, ang isang kabayong maputla: at ang nakasakay dito ay may pangalang 
kamatayan, at ang hades ay sumusunod sa kaniya. at sila'y pinagkalooban nang kapamahalaan sa 
ikaapat na bahagi nang lupa, na pumatay sa pamamagitan nang tabak, at nang gutom, at nang salot, at 
nang manga ganid na hayop sa lupa. 

at nang buksan niya ang ikalimang tatak, ay nakita ko sa ilalim nang dambana ang manga kaluluwa nang 
manga pinatay dahil sa salita nang diyos, at dahil sa patotoong sumakanila: 

at sila'y sumigaw nang tinig na malakas, na nagsasabi, hanggang kailan, oh panginoong banal at totoo, 
hindi mo hahatulan at ipaghihiganti ang aming dugo, sa manga nananahan sa ibabaw nang lupa? 

at binigyan ang bawa't isa sa kanila nang isang maputing balabal: at sa kanila'y sinabi, na mangagpahinga 
pa nang kaunting panahon, hanggang sa maganap ang bilang nang kanilang manga kapuwa alipin at 
nang kanilang manga kapatid, na manga papatayin namang gaya nila. 

at nakita ko nang buksan niya ang ikaanim na tatak, at nagkaroon nang malakas na lindol: at ang araw ay 
umitim na gaya nang isang magaspang na kayong buhok na maitim, at ang buong buwan ay naging gaya 
nang dugo, 

at ang manga bituin sa langit ay nangahulog sa lupa, gaya nang puno nang igos na isinasambulat ang 
kaniyang manga bungang bubot pagka hinahampas nang malakas na hangin. 

at ang langit ay nahawi na gaya nang isang lulong aklat kung nalululon: at ang bawa't bundok at pulo ay 
naalis sa kanilang kinatatayuan. 

at ang manga hari sa lupa, at ang manga prinsipe, at ang manga pangulong kapitan, at ang mayayaman, 
at ang manga makapangyarihan, at ang bawa't alipin at ang bawa't laya, ay nagsipagtago sa manga 
yungib at sa manga bato sa manga bundok, 

at sinasabi nila sa manga bundok at sa manga bato, mahulog kayo sa amin, at kami'y inyong itago sa 
mukha noong nakaupo sa luklukan, at sa galit nang cordero: 

sapagka't dumating na ang dakilang araw nang kanilang kagalitan, at sino ang makatatayo? 

at pagkatapos nito ay nakita ko ang apat na anghel na nakatayo sa apat na sulok nang lupa, na pinipigil 
ang apat na hangin nang lupa, upang huwag humihip ang hangin sa lupa, o sa dagat man, o sa anomang 
punong kahoy. 

at nakita ko ang ibang anghel na umaakyat mula sa sikatan nang araw, na taglay ang tatak nang diyos na 
buhay: at siya'y sumigaw nang tinig na malakas sa apat na anghel na pinagkaloobang maipahamak ang 
lupa at ang dagat, 

na nagsasabi, huwag ninyong ipahamak ang lupa, kahit ang dagat, kahit ang manga punong kahoy, 
hanggang sa aming matatakan sa kanilang manga noo ang manga alipin nang ating diyos. 

at narinig ko ang bilang nang manga natatakan, na isang daan at apat na pu't apat na libo, na natatakan, 
sa bawa't angkan nang manga anak ni israel: 

sa angkan ni juda ay labingdalawang libo ang tinatakan, sa angkan ni ruben ay labingdalawang libo, sa 
angkan ni gad ay labingdalawang libo, 

sa angkan ni aser ay labingdalawang libo, sa angkan ni neftali ay labingdalawang libo, sa angkan ni 
manases ay labingdalawang libo; 

sa angkan ni simeon ay labingdalawang libo: sa angkan ni levi ay labingdalawang libo: sa angkan ni isacar 
ay labingdalawang libo: 

sa angkan ni zabulon ay labingdalawang libo, sa angkan ni jose ay labingdalawang libo: sa angkan ni 
benjamin ay labingdalawang libo ang tinatakan. 

pagkatapos nang manga bagay na ito ay tumingin ako, at narito, ang isang lubhang karamihan na di 
mabilang nang sinoman, na mula sa bawa't bansa at lahat nang manga angkan at manga bayan at manga 
wika, na nakatayo sa harapan nang luklukan at sa harapan nang cordero, na nangadaramtan nang 
mapuputing damit, at may manga palma sa kanilang manga kamay, 

at nagsisigawan nang tinig na malakas, na nangagsasabi, ang pagliligtas ay sumaaming diyos na nakaupo 
sa luklukan, at sa cordero. 

at ang lahat nang manga anghel ay nangakatayo sa palibot nang luklukan, at nang matatanda at nang 
apat na nilalang na buhay, at sila'y nangagpatirapa sa harapan nang luklukan, at nangagsisamba sa diyos, 
na nangagsasabi, siya nawa: pagpapala at kaluwalhatian, at karunungan, at pagpapasalamat, at 
karangalan, at kapangyarihan, at kalakasan, nawa ang sumaaming diyos magpakailan kailan man. siya 
nawa. 

at sumagot ang isa sa matatanda na, nagsasabi sa akin, ang manga ito na nangadaramtan nang 
mapuputing damit, ay sino-sino at saan nagsipanggaling? 

at sinabi ko sa kaniya, panginoon ko, ikaw ang nakakaalam. at sinabi niya sa akin, ang manga ito'y ang 
nanggaling sa malaking kapighatian, at nangaghugas nang kanilang manga damit, at pinaputi sa dugo 
nang cordero. 

kaya't sila'y nasa harapan nang luklukan nang diyos, at nangaglilingkod sa kaniya araw at gabi sa 
kaniyang templo: at siyang nakaupo sa luklukan, ay lulukuban sila nang kaniyang tabernakulo. 

sila'y hindi na magugutom pa, ni mauuhaw pa man, ni hindi na sila tatamaan nang araw, o nang 
anomang init: 

sapagka't ang cordero na nasa gitna nang luklukan ay siyang magiging pastor nila, at sila'y papatnugutan 
sa manga bukal nang tubig nang buhay: at papahirin nang diyos ang bawa't luha nang kanilang manga 
mata. 

at nang buksan niya ang ikapitong tatak, ay nagkaroon nang katahimikan sa langit na may kalahating 
oras. 

at nakita ko ang pitong anghel na nangakatayo sa harapan nang diyos, at sila'y binigyan nang pitong 
pakakak. 

at dumating ang ibang anghel at tumayo sa harap nang dambana, na may hawak na isang gintong 
pangsuob nang kamangyan, at binigyan siya nang maraming kamangyan, upang idagdag ito sa manga 

panalangin nang lahat nang manga banal sa ibabaw nang dambanang ginto, na nasa harapan nang 
luklukan. 

at ang usok nang kamangyan, kalakip nang manga panalangin nang manga banal, ay napailanglang mula 
sa kamay nang anghel, sa harapan nang diyos. 

at kinuha nang anghel ang pangsuob nang kamangyan, at pinuno niya nang apoy nang dambana, at 
itinapon sa lupa: at nagkaroon nang manga kulog, at manga tinig, at manga kidlat, at nang isang lindol. 
at ang pitong anghel na may pitong pakakak ay nagsihanda upang magsihihip. 

at humihip ang una, at nagkaroon nang granizo at apoy, na may halong dugo, at itinapon sa lupa: at ang 
ikatlong bahagi nang lupa ay nasunog, at ang ikatlong bahagi nang manga punong kahoy ay nasunog, at 
ang lahat nang sariwang damo ay nasunog. 

at humihip ang ikalawang anghel, at ang tulad sa isang malaking bundok na nagliliyab sa apoy ay 
nabulusok sa dagat: at ang ikatlong bahagi nang dagat ay naging dugo: 

at namatay ang ikatlong bahagi nang manga nilalang na nasa dagat, na manga may buhay, at ang 
ikatlong bahagi sa manga daong ay nawalat. 

at humihip ang ikatlong anghel, at nahulog mula sa langit ang isang malaking bituin, na nagliliyab na 
gaya nang isang sulo, at nahulog sa ikatlong bahagi nang manga ilog, at sa manga bukal nang tubig, 

at ang pangalan nang bituin ay ajenjo: at ang ikatlong bahagi nang tubig ay naging ajenjo, at maraming 
tao ay nangamatay dahil sa tubig, sapagka't mapait ang tubig. 

at humihip ang ikaapat na anghel, at nasugatan ang ikatlong bahagi nang araw, at ang ikatlong bahagi 
nang buwan, at ang ikatlong bahagi nang bituin, upang magdilim ang ikatlong bahagi nila, at upang ang 
ikatlong bahagi nang maghapon ay huwag lumiwanag, at gayon din naman ang gabi. 

at nakita ko, at narinig ko ang isang anghel, na lumilipad sa pagitan nang langit, na nagsasabi nang 
malakas na tinig, sa aba, sa aba, sa aba nang manga nananahan sa ibabaw nang lupa, dahil sa manga 
ibang tunog nang pakakak nang tatlong anghel, na magsisihihip pa. 

at humihip ang ikalimang anghel, at nakita ko ang isang bituin na nahulog sa lupa mula sa langit: at sa 
kaniya'y ibinigay ang susi nang hukay nang kalaliman. 

at binuksan niya ang balon nang kalaliman, at napailanglang ang usok mula sa hukay, na gaya nang usok 
nang isang malaking lutuang-bakal: at nagdilim ang araw at ang himpapawid dahil sa usok nang hukay. 
at nangagsilabas sa usok ang manga balang sa lupa, at binigyan sila nang kapangyarihan, na gaya nang 
manga alakdan sa lupa na may kapangyarihan. 

at sinabi sa kanila na huwag ipahamak ang damo sa lupa, ni ang anomang bagay na sariwa, ni ang 
anomang punong kahoy, kundi ang manga tao lamang na walang tatak nang diyos sa kanilang manga 
noo. 

at pinagkalooban silang huwag patayin ang manga ito, kundi pahirapan nilang limang buwan: at ang 
kanilang pahirap ay gaya nang pahirap nang alakdan kung kumakagat sa isang tao. 

at sa manga araw na yaon ay hahanapin nang manga tao ang kamatayan, at sa anomang paraa'y hindi 
nila masusumpungan, at mangagnanasang mamatay, at ang kamatayan ay tatakas sa kanila. 

at ang anyo nang manga balang ay katulad nang manga kabayong nahahanda sa pagbabaka, at sa 
kanilang manga ulo ay gaya nang manga putong na katulad nang ginto, at ang kanilang manga mukha ay 
gaya nang manga mukha nang manga tao. 

at sila'y may buhok na gaya nang buhok nang manga babae, at ang kanilang manga ngipin ay gaya nang 
sa manga leon. 

at sila'y may manga baluti, na gaya nang baluting bakal, at ang ugong nang kanilang manga pakpak ay 
gaya nang ugong nang manga karro, at nang maraming kabayo na dumadaluhong sa pagbabaka. 

at sila'y may manga buntot na gaya nang sa manga alakdan, at manga tibo: at sa kanilang manga buntot 
naroroon ang kanilang kapangyarihan upang ipahamak ang manga taong limang buwan. 

sila'y may pinakahari na anghel nang kalaliman: ang kaniyang pangalan sa wikang hebreo ay abaddon, at 
sa griego ay may pangalan siyang apolyon. 

ang unang pagkaaba ay nakaraan na: narito, darating pa ang dalawang pagkaaba sa haharapin. 

at humihip ang ikaanim na anghel, at narinig ko ang isang tinig mula sa manga sungay nang dambanang 
ginto na nasa harapan nang diyos, 

na nagsasabi sa ikaanim na anghel na may pakakak, kalagan mo ang apat na anghel na nagagapos sa 
malaking ilog nang eufrates. 

at kinalagan ang apat na anghel, na nangahahanda sa oras at araw at buwan at taon upang patayin ang 
ikatlong bahagi nang manga tao. 

at ang bilang nang manga hukbong nangangabayo ay makalawang sangpunglibong tigsasangpung libo: 
aking narinig ang bilang nila. 

at nakita kong sa pangitain ang manga kabayo, at ang manga nakasakay dito, na may manga baluting 
gaya nang apoy at nang jacinto at nang asupre: at ang manga ulo nang manga kabayo ay gaya nang 
manga ulo nang manga leon, at sa kanilang manga bibig ay lumalabas ang apoy at usok at asupre. 

sa pamamagitan nang tatlong salot na ito ay napatay ang ikatlong bahagi nang manga tao, sa 
pamamagitan nang apoy at nang usok at nang asupre, na nangagsisilabas sa kanilang manga bibig. 
sapagka't ang kapangyarihan nang manga kabayo ay nasa kanilang bibig, at nasa kanilang manga buntot, 
sapagka't ang kanilang manga buntot ay kawangis nang manga ahas, at may manga ulo, at siya nilang 
ipinananakit. 

at ang nalabi sa manga tao, na hindi napatay sa manga salot na ito, ay hindi nagsipagsisi sa manga gawa 
nang kanilang manga kamay, upang huwag sumamba sa manga demonio, at sa manga diyosdiyosang 
ginto, at pilak, at tanso, at bato, at kahoy, na hindi nangakakakita, ni nangakaririnig man, ni 
nangakalalakad man. 

at sila'y hindi nagsipagsisi sa kanilang manga pagpatay, kahit man sa kanilang panggagaway, kahit man 
sa kanilang pakikiapid, kahit man sa kanilang pagnanakaw. 

at nakita ko ang ibang malakas na anghel na nanaog na mula sa langit, na nabibihisan nang isang 
alapaap: at ang bahaghari ay nasa kaniyang ulo, at ang kaniyang mukha ay gaya nang araw, at ang 
kaniyang manga paa ay gaya nang manga haliging apoy, 

at may isang maliit na aklat na bukas sa kaniyang kamay: at itinungtong ang kaniyang kanang paa sa 
dagat, at ang kaniyang kaliwa ay sa lupa; 

at sumigaw nang malakas na tinig, na gaya nang leon na umaangal: at pagkasigaw niya, ay ang pitong 
kulog ay umugong. 

at pagkaugong nang pitong kulog, ay isusulat ko sana: at narinig ko ang isang tinig na mula sa langit, na 
nagsasabi, tatakan mo ang manga bagay na sinalita nang pitong kulog, at huwag mong isulat. 

at ang anghel na aking nakita na nakatayo sa ibabaw nang dagat at sa ibabaw nang lupa ay itinaas ang 
kaniyang kanang kamay sa langit, 

at ipinanumpa yaong nabubuhay magpakailan kailan man, na lumalang nang langit at nang manga bagay 
na naroroon, at nang lupa at nang manga bagay na naririto, at nang dagat at nang manga bagay na 
naririto, na hindi na magluluwat ang panahon: 

kundi sa manga araw nang tinig nang ikapitong anghel, pagka malapit nang siya'y humihip, kung 
magkagayo'y ganap na ang hiwaga nang diyos, ayon sa mabubuting balita na kaniyang isinaysay sa 
kaniyang manga alipin na manga propeta. 

at ang tinig na aking narinig na mula sa langit, ay muling nagsalita sa akin, at nagsabi, humayo ka, kunin 
mo ang aklat na bukas na nasa kamay nang anghel na nakatayo sa ibabaw nang dagat at sa ibabaw nang 
lupa. 

at ako'y naparoon sa anghel na nagsabi ako sa kaniya na ibigay sa akin ang maliit na aklat. at kaniyang 
sinabi sa akin, kunin mo ito, at ito'y kanin mo; at papapaitin ang iyong tiyan, datapuwa't sa iyong bibig ay 
magiging matamis na gaya nang pulot. 

at kinuha ko ang maliit na aklat sa kamay nang anghel, at aking kinain: at sa aking bibig ay matamis na 
gaya nang pulot: at nang aking makain, ay pumait ang aking tiyan. 

at sinasabi nila sa akin, dapat kang manghulang muli sa maraming manga bayan at manga bansa at 
manga wika at manga hari. 

at binigyan ako nang isang tambong katulad nang isang panukat: at may isang nagsabi, magtindig ka, at 
sukatin mo ang templo nang diyos, at ang dambana, at ang manga sumasamba doon. 

at ang loobang nasa labas nang templo ay pabayaan mo, at huwag mong sukatin, sapagka't ibinigay sa 
manga gentil: at kanilang yuyurakang apat na pu't dalawang buwan ang banal na siudad. 

at may ipagkakaloob ako sa aking dalawang saksi, at sila'y magsisipanghulang isang libo at dalawang 
daan at anim na pung araw, na nararamtan nang magagaspang na kayo. 

ang manga ito'y ang dalawang punong olibo at ang dalawang kandelero, na nangakatayo sa harapan 
nang panginoon nang lupa. 

at kung nasain nang sinoman na sila'y ipahamak, ay apoy ang lumalabas sa kanilang bibig, at lumalamon 
sa kanilang manga kaaway, at kung nasain nang sinoman na sila'y ipahamak ay kailangan ang mamatay 
sa ganitong paraan. 

ang manga ito'y may kapangyarihang magsara nang langit, upang huwag umulan sa loob nang manga 
araw nang kanilang hula: at may kapangyarihan sila sa manga tubig na mapaging dugo, at mapahirapan 
ang lupa nang bawa't salot sa tuwing kanilang nasain. 

at pagka natapos nila ang kanilang patotoo, ang hayop na umahon mula sa kalaliman ay babaka sa 
kanila, at pagtatagumpayan sila, at sila'y papatayin. 

at ang kanilang manga bangkay ay nasa lansangan nang malaking bayan, na ayon sa espiritu ay 
tinatawag na sodoma at egipto, na doon din naman ipinako sa krus ang panginoon nila. 

at ang manga tao mula sa gitna nang manga bayan at manga angkan at manga wika at manga bansa, ay 
nanonood sa kanilang manga bangkay na tatlong araw at kalahati, at hindi itutulot na ang kanilang 
manga bangkay ay malibing. 

at ang manga nananahan sa ibabaw nang lupa ay mangagagalak tungkol sa kanila, at mangatutuwa, at 
sila'y mangagpapadalahan nang manga kaloob, sapagka't ang dalawang propetang ito ay nagpahirap sa 
nangananahan sa ibabaw nang lupa. 

at pagkatapos nang tatlong araw at kalahati, ang hininga nang buhay na mula sa diyos ay pumasok sa 
kanila, at sila'y nangagsitindig: at dinatnan nang malaking takot ang manga nakakita sa kanila. 

at narinig nila ang isang malakas na tinig na nagsasabi sa kanila, umakyat kayo rito. at sila'y umakyat sa 
langit sa isang alapaap: at pinagmasdan sila nang kanilang manga kaaway. 

at nang oras na yaon ay nagkaroon nang isang malakas na lindol, at nagiba ang ikasangpung bahagi nang 
bayan, at may nangamatay sa lindol na pitong libo katao: at ang manga iba ay nangatatakot, at 
nangagbigay nang kaluwalhatian sa diyos nang langit. 

nakaraan na ang ikalawang pagkaaba: narito, nagmamadaling dumarating ang ikatlong pagkaaba. 

at humihip ang ikapitong anghel: at nagkaroon nang malalakas na tinig sa langit, at nagsasabi, ang 
kaharian nang sanglibutan ay naging sa ating panginoon, at sa kaniyang cristo: at siya'y maghahari 
magpakailan kailan man. 

at ang dalawangpu't apat na matatanda na nakaupo sa kanikaniyang luklukan sa harapan nang diyos ay 
nangagpatirapa, at nangagsisamba sa diyos, 

na nangagsasabi, pinasasalamatan ka namin, oh panginoong diyos, na makapangyarihan sa lahat, na 
ikaw ngayon, at naging ikaw nang nakaraan, sapagka't hinawakan mo ang iyong dakilang kapangyarihan, 
at ikaw ay naghari. 

at nangagalit ang manga bansa, at dumating ang iyong poot, at ang panahon nang manga patay upang 
mangahatulan, at ang panahon nang pagbibigay mo nang ganting-pala sa iyong manga alipin na manga 
propeta, at sa manga banal, at sa manga natatakot sa iyong pangalan, maliliit at malalaki, at upang 
ipahamak mo ang manga nagpapahamak nang lupa. 

at nabuksan ang templo nang diyos na nasa langit: at nakita sa kaniyang templo ang kaban nang 
kaniyang tipan; at nagkaroon nang manga kidlat, at manga tinig, at manga kulog, at isang lindol, at 
malaking granizo. 

at ang isang dakilang tanda ay nakita sa langit: isang babae na nararamtan nang araw, at ang buwan ay 
nasa ilalim nang kaniyang manga paa, at sa kaniyang ulo ay may isang putong na labingdalawang bituin, 
at siya'y nagdadalang tao, at siya'y sumisigaw, na nagdaramdam sa panganganak, at sa hirap upang 
manganak. 

at ang ibang tanda ay nakita sa langit: at narito, ang isang malaking dragong mapula, na may pitong ulo 
at sangpung sungay, at sa kaniyang manga ulo'y may pitong diadema. 

at kinaladkad nang kaniyang buntot ang ikatlong bahagi nang manga bituin sa langit, at ipinaghagis sa 
lupa: at lumagay ang dragon sa harapan nang babaing manganganak na, upang lamunin ang kaniyang 
anak pagkapanganak niya. 

at siya'y nanganak nang isang anak na lalake, na maghahari na may panghampas na bakal sa lahat nang 
manga bansa: at ang kaniyang anak ay inagaw na dinala hanggang sa diyos, at hanggang sa kaniyang 
luklukan. 

at tumakas ang babae sa ilang, na doon siya'y ipinaghanda nang diyos nang isang dako, upang doon siya 
ampuning isang libo dalawang daan at anim na pung araw. 

at nagkaroon nang pagbabaka sa langit: si miguel at ang kaniyang manga anghel ay nakipagbaka sa 
dragon, at ang dragon at ang kaniyang manga anghel ay nakipagbaka, 

at hindi sila nanganalo, ni nasumpungan pa man ang kanilang dako sa langit. 

at inihagis ang malaking dragon, ang matandang ahas, ang tinatawag na diablo at satanas, ang 
dumadaya sa buong sanglibutan, siya'y inihagis sa lupa, at ang kaniyang manga anghel ay inihagis na 
kasama niya. 

at narinig ko ang isang malakas na tinig sa langit, na nagsasabi, ngayo'y dumating ang kaligtasan, at ang 
kapangyarihan, at ang kaharian nang ating diyos, at ang kapamahalaan nang kaniyang cristo: sapagka't 
inihagis na ang tagapagsumbong sa ating manga kapatid na siyang sa kanila'y nagsusumbong sa harapan 
nang ating diyos araw at gabi. 

at siya'y kanilang dinaig dahil sa dugo nang cordero, at dahil sa salita nang kanilang patotoo, at hindi nila 
inibig ang kanilang buhay hanggang sa kamatayan. 

kaya't mangagalak kayo, oh manga langit at kayong nagsisitahan diyan. sa aba nang lupa at nang dagat: 
sapagka't ang diablo'y bumaba sa inyo, na may malaking galit, sa pagkaalam niya na kaunting panahon 
na lamang mayroon siya. 

at nang makita nang dragon na siya'y inihagis sa lupa, ay inusig niya ang babaing nanganak nang sanggol 
na lalake. 

at sa babae'y ibinigay ang dalawang pakpak nang agilang malaki, upang ilipad sa ilang mula sa harap 
nang ahas hanggang sa kaniyang tahanan, na pinagkandilihan sa kaniyang isang panahon, at manga 
panahon, at kalahati nang isang panahon. 

at ang ahas ay nagbuga sa kaniyang bibig sa likuran nang babae nang tubig na gaya nang isang ilog, 
upang maipatangay siya sa agos. 

at tinulungan nang lupa ang babae, at ibinuka ang kaniyang bibig at nilamon ang ilog na ibinuga nang 
dragon sa kaniyang bibig. 

at nagalit ang dragon sa babae, at umalis upang bumaka sa nalabi sa kaniyang binhi, na siyang 
nagsisitupad nang manga utos nang diyos, at manga may patotoo ni jesus: 

at siya'y tumayo sa buhanginan nang dagat. at nakita ko ang isang hayop na umaahon sa dagat, na may 
sangpung sungay at pitong ulo, at sa kanilang manga sungay ay may sangpung diadema, at sa kaniyang 
manga ulo ay manga pangalan nang kapusungan. 

at ang hayop na aking nakita ay katulad nang isang leopardo, at ang kaniyang manga paa ay gaya nang 
sa oso, at ang kaniyang bibig ay gaya nang bibig nang leon: at ibinigay sa kaniya nang dragon ang 
kaniyang kapangyarihan, at ang kaniyang luklukan, at dakilang kapamahalaan. 

at nakita ko ang isa sa kaniyang manga ulo na waring sinugatan nang ikamamatay, at ang kaniyang sugat 
na ikamamatay ay gumaling: at ang buong lupa'y nanggilalas sa hayop, 

at sila'y nangagsisamba sa dragon, sapagka't ibinigay niya ang kaniyang kapamahalaan sa hayop, at 
nangagsisamba sa hayop, na nangagsasabi, sino ang kagaya nang hayop? at sinong makababaka sa 
kaniya? 

at binigyan siya nang isang bibig na nagsasalita nang malalaking bagay at manga kapusungan: at binigyan 
siya nang kapamahalaan, upang magpatuloy na apat na pu't dalawang buwan. 

at binuka niya ang kaniyang bibig sa manga kapusungan laban sa diyos, upang pusungin ang kaniyang 
pangalan, at ang kaniyang tabernakulo, gayon din naman ang manga nananahan sa langit. 

at ipinagkaloob sa kaniya na makipagbaka sa manga banal, at pagtagumpayan sila: at binigyan siya nang 
kapamahalaan sa bawa't angkan at bayan at wika at bansa. 

at ang lahat nang nangananahan sa lupa ay magsisisamba sa kaniya, na ang kanikaniyang pangalan ay 
hindi nasusulat sa aklat nang buhay nang cordero na pinatay buhat nang itatag ang sanglibutan. 

kung ang sinoman ay may pakinig, ay makinig. 

kung ang sinoman ay sa pagkabihag, ay sa pagkabihag paroroon siya: kung ang sinoman ay papatay sa 
tabak, ay dapat siyang mamatay sa tabak. narito ang pagtitiyaga at ang pananampalataya nang manga 
banal. 

at nakita ko ang ibang hayop na umaahon sa lupa, at may dalawang sungay na katulad nang sa isang 
kordero, at siya'y nagsasalitang gaya nang dragon. 

at kaniyang isinasagawa ang buong kapamahalaan nang unang hayop sa kaniyang paningin. at 
pinasasamba niya ang lupa at ang nangananahan dito sa unang hayop, na gumaling ang sugat na 
ikamamatay. 

at siya'y gumagawa nang manga dakilang tanda, na ano pa't nakapagpapababa nang kahit apoy mula sa 
langit hanggang sa lupa sa paningin nang manga tao. 

at nadadaya niya ang manga nananahan sa lupa dahil sa manga tanda na sa kaniya'y ipinagkaloob na 
magawa sa paningin nang hayop: na sinasabi sa manga nananahan sa lupa, na dapat silang gumawa 
nang isang larawan nang hayop na mayroon nang sugat nang tabak at nabuhay. 

at siya'y pinagkaloobang makapagbigay nang hininga sa larawan nang hayop, upang ang larawan nang 
hayop ay makapangusap, at maipapatay naman ang lahat nang hindi sumasamba sa larawan nang 
hayop. 

at ang lahat, maliliit at malalaki, at mayayaman at manga dukha, at ang manga laya at ang manga alipin 
ay pinabigyan nang isang tanda sa kanilang kanang kamay, o sa noo; 

at nang huwag makabili o makapagbili ang sinoman, kundi siyang mayroong tanda, sa makatuwid ay 
nang pangalan nang hayop o bilang nang kaniyang pangalan. 

dito'y may karunungan. ang may pagkaunawa ay bilangin ang bilang nang hayop; sapagka't siyang bilang 
nang isang tao: at ang kaniyang bilang ay anim na raan at anim na pu't anim. 

at tumingin ako, at narito, ang cordero ay nakatayo sa bundok nang sion, at ang kasama niya'y isang 
daan at apat na pu't apat na libong may pangalan niya, at pangalan nang kaniyang ama, na nasusulat sa 
kanikaniyang noo. 

at narinig ko ang isang tinig na mula sa langit, na gaya nang lagaslas nang maraming tubig, at gaya nang 
ugong nang malakas na kulog: at ang tinig na aking narinig ay gaya nang sa manga manunugtog nang 
alpa na tumutugtog nang kanilang manga alpa: 

at sila'y nangagaawitan na wari'y isang bagong awit sa harapan nang luklukan, at sa harap nang apat na 
nilalang na buhay at nang matatanda: at sinoman ay hindi maaaring matuto nang awit kundi ang isang 
daan at apat na pu't apat na libo lamang, sa makatuwid ay siyang manga binili mula sa lupa. 

ang manga ito'y ang hindi nangahawa sa manga babae, sapagka't sila'y manga malilinis. at ang manga 
ito'y ang nagsisisunod sa cordero saan man siya pumaroon. ang manga ito'y ang binili sa gitna nang 
manga tao, na maging manga pangunahing bunga sa diyos at sa cordero. 

at sa kanikaniyang bibig ay walang nasumpungang kasinungalingan: sila'y manga walang dungis. 

at nakita ko ang ibang anghel na lumilipad sa gitna nang langit, na may mabuting balita na walang 
hanggan upang ibalita sa manga nananahan sa lupa, at sa bawa't bansa at angkan at wika at bayan, 

at sinasabi niya nang malakas na tinig, matakot kayo sa diyos, at magbigay kaluwalhatian sa kaniya, 
sapagka't dumating ang panahon nang kaniyang paghatol: at magsisamba kayo sa gumawa nang langit 
at nang lupa at nang dagat at nang manga bukal nang tubig. 

at ang iba, ang pangalawang anghel, ay sumunod na nagsasabi, naguho, naguho ang dakilang babilonia, 
na siyang nagpainom sa lahat na bansa nang alak nang kagalitan nang kaniyang pakikiapid. 

at ang ibang anghel, ang pangatlo, ay sumunod sa kanila, na nagsasabi nang malakas na tinig, kung ang 
sinoman ay sumasamba sa hayop at sa kaniyang larawan, at tumatanggap nang tanda sa kaniyang noo, o 
sa kaniyang kamay, 

ay iinom din naman siya nang alak nang kagalitan nang diyos, na nahahandang walang halo sa inuman 
nang kaniyang kagalitan, at siya'y pahihirapan nang apoy at asupre sa harapan nang manga banal na 
anghel, at sa harapan nang cordero: 

at ang usok nang hirap nila ay napaiilanglang magpakailan kailan man, at sila'y walang kapahingahan 
araw at gabi, silang manga nagsisisamba sa hayop at sa kaniyang larawan, at sinomang tumatanggap 
nang tanda nang kaniyang pangalan. 

narito ang pagtitiyaga nang manga banal, nang manga nagsisitupad nang manga utos nang diyos, at 
nang pananampalataya kay jesus. 

at narinig ko ang isang tinig na mula sa langit na nagsasabi, isulat mo, mapapalad ang manga patay na 
nangamamatay sa panginoon mula ngayon: oo, sinasabi nang espiritu, upang sila'y mangagpahinga sa 
kanilang manga gawa, sapagka't ang kanilang manga gawa ay sumusunod sa kanila. 

at nakita ko, at narito, ang isang alapaap na maputi, at nakita ko na nakaupo sa alapaap ang isang 
katulad nang isang anak nang tao, na sa kaniyang ulo'y may isang putong na ginto, at sa kaniyang kamay 
ay may isang panggapas na matalas. 

at lumabas ang ibang anghel sa templo, na sumisigaw nang malakas na tinig doon sa nakaupo sa 
alapaap, ihulog mo ang iyong panggapas, at gumapas ka: sapagka't dumating ang oras nang paggapas, 
sapagka't ang aanihin sa lupa ay hinog na. 

at inihagis nang nakaupo sa alapaap ang kaniyang panggapas sa lupa, at ang lupa ay nagapasan. 

at lumabas ang ibang anghel sa templong nasa langit, na may panggapas din namang matalas. 

at ang ibang anghel ay lumabas sa dambana, na siyang may kapangyarihan sa apoy, at tinawagan nang 
malakas na tinig yaong may panggapas na matalas, na sinasabi, ihulog mo ang iyong panggapas na 
matalas, at putihin mo ang manga buwig sa ubasan sa lupa, sapagka't ang kaniyang manga ubas ay 
manga hinog na. 

at inihagis nang anghel ang kaniyang panggapas sa lupa, at pinuti ang manga ubas sa lupa, at inihagis sa 
pisaan nang ubas, sa malaking pisaan nang kagalitan nang diyos. 

at nayurakan ang pisaan nang ubas sa labas nang bayan, at lumabas sa pisaan nang ubas ang dugo, na 
umapaw hanggang sa manga preno nang manga kabayo, sa lawak na isang libo at anim na raang estadio. 
at nakita ko ang ibang tanda sa langit, dakila at kagilagilalas. pitong anghel na may pitong salot, na 
siyang manga panghuli, sapagka't sa manga yao'y magaganap ang kagalitan nang diyos. 

at nakita ko ang gaya nang isang dagat na bubog na may halong apoy, at yaong nangagtagumpay sa 
hayop, at sa kaniyang larawan, at sa bilang nang kaniyang pangalan, ay nangakatayo sa tabi nang dagat 
na bubog, na may manga alpa nang diyos. 

at inaawit nila ang awit ni moises na alipin nang diyos, at ang awit nang cordero, na sinasabi, manga 
dakila at kagilagilalas ang iyong manga gawa, oh panginoong diyos, na makapangyarihan sa lahat, 
matuwid at tunay ang iyong manga daan, ikaw na hari nang manga bansa. 

sinong hindi matatakot, oh panginoon, at luluwalhatiin ang iyong pangalan? sapagka't ikaw lamang ang 
banal, sapagka't ang lahat nang manga bansa ay darating at magsisisamba sa harapan mo, sapagka't ang 
iyong manga matuwid na gawa ay nangahayag. 

at pagkatapos nang manga bagay na ito ay tumingin ako, at ang santuario nang tabernakulo nang 
patotoo sa langit ay nabuksan. 

at sa santuario ay nagsilabas ang pitong anghel na may pitong salot, na nararamtan nang mahalagang 
bato, tunay at makintab, at nangabibigkisan nang gintong pamigkis ang kanilang manga dibdib. 

at isa sa apat na nilalang na buhay ay nagbigay sa pitong anghel nang pitong mangkok na ginto na puno 
nang kagalitan nang diyos, na siyang nabubuhay magpakailan kailan man. 

at napuno nang usok ang santuario mula sa kaluwalhatian nang diyos, at sa kaniyang kapangyarihan, at 
sinoman ay hindi nakapasok sa santuario, hanggang sa matapos ang pitong salot nang pitong anghel. 
at narinig ko ang isang malakas na tinig na mula sa santuario, na nagsasabi sa pitong anghel, humayo 
kayo, at ibuhos ninyo ang pitong mangkok nang kagalitan nang diyos sa lupa. 

at humayo ang una, at ibinuhos ang kaniyang mangkok sa lupa; at naging sugat na masama at mabigat 
sa manga taong may tanda nang hayop na yaon, at nangagsisamba sa kaniyang larawan. 

at ibinuhos nang ikalawa ang kaniyang mangkok sa dagat, at naging dugo na gaya nang isang patay: at 
bawa't kaluluwang may buhay, sa makatuwid ay ang nangasa dagat ay nangamatay. 

at ibinuhos nang ikatlo ang kaniyang mangkok sa manga ilog at sa manga bukal nang tubig, at nangaging 
dugo. 

at narinig ko ang anghel nang tubig na nagsasabi, matuwid ka, na ngayon at nang nakaraan, oh banal, 
sapagka't humatol ka na gayon, 

sapagka't ibinuhos nila ang dugo nang manga banal at nang manga propeta, at pinainom mo sila nang 
dugo; ito'y karapatdapat sa kanila. 

at narinig ko ang dambana na nagsasabi, oo, oh panginoong diyos, na makapangyarihan sa lahat, tunay 
at matuwid ang iyong manga hatol. 

at ibinuhos nang ikaapat ang kaniyang mangkok sa araw, at ibinigay nito sa kaniya nang masunog nang 
apoy ang manga tao. 

at nangasunog ang manga tao sa matinding init: at sila'y namusong sa pangalan nang diyos na may 
kapangyarihan sa manga salot na ito; at hindi sila nangagsisi upang siya'y luwalhatiin. 

at ibinuhos nang ikalima ang kaniyang mangkok sa luklukan nang hayop na yaon, at nagdilim ang 
kaniyang kaharian, at nginatngat nila ang kanilang manga dila dahil sa hirap, 

at sila'y namusong sa diyos nang langit dahil sa kanilang manga hirap at sa kanilang manga sugat, at 
hindi sila nangagsisi sa kanilang manga gawa. 

at ibinuhos nang ikaanim ang kaniyang mangkok sa malaking ilog na eufrates, at natuyo ang tubig nito, 
upang mahanda ang dadaanan nang manga haring mula sa sikatan nang araw. 

at nakita kong lumabas sa bibig nang dragon, at sa bibig nang hayop, at sa bibig nang bulaang propeta, 
ang tatlong espiritung karumaldumal, na gaya nang manga palaka: 

sapagka't sila'y manga espiritu nang manga demonio, na nagsisigawa nang manga tanda; na 
pinaparoonan nila ang manga hari sa buong sanglibutan, upang tipunin sa pagbabaka sa dakilang araw 
nang diyos, na makapangyarihan sa lahat. 

(narito, ako'y pumaparitong gaya nang magnanakaw. mapalad siyang nagpupuyat, at nagiingat nang 
kaniyang manga damit, na baka siya'y lumakad na hubad, at makita nila ang kaniyang kahihiyan.) 

at tinipon sila sa dako na sa hebreo ay tinatawag na armagedon. 

at ibinuhos nang ikapito ang kaniyang mangkok sa hangin, at lumabas sa santuario ang isang malakas na 
tinig, mula sa luklukan na nagsasabi, nagawa na: 

at nagkaroon nang manga kidlat, at manga tinig, at manga kulog, at nagkaroon nang malakas na lindol, 
na di nangyari kailan man mula nang magkatao sa lupa, isang lindol na lubhang malakas, lubhang 
kakilakilabot. 

at ang dakilang bayan ay nabahagi sa tatlo, at ang manga bayan nang manga bansa ay nangaguho: at 
ang dakilang babilonia ay napagalaala sa paningin nang diyos, upang siya'y bigyan nang inuman nang 
alak nang kabagsikan nang kaniyang kagalitan. 

at tumakas ang bawa't pulo, at ang manga bundok ay hindi nangasumpungan. 

at malaking granizo na kasinglaki nang talento ay lumagpak sa manga tao buhat sa langit, at namusong 
ang manga tao sa diyos dahil sa salot na granizo; sapagka't ang salot na ito ay lubhang malaki. 

at dumating ang isa sa pitong anghel na may pitong mangkok, at nagsalita sa akin, na nagsasabi, 
pumarito ka, ipakikita ko sa iyo ang hatol sa bantog na patutot na nakaupo sa maraming tubig, 

na siyang pinakiapiran nang manga hari sa lupa, at ang manga nananahan sa lupa ay nalasing sa alak 
nang kaniyang pakikiapid. 

at ako'y kaniyang dinalang nasa espiritu sa isang ilang: at nakita ko ang isang babae na nakasakay sa 
isang hayop na pula, na puno nang manga pangalang pamumusong, na may pitong ulo at sangpung 
sungay. 

at nararamtan ang babae nang kulay-ube at nang pula, at nahihiyasan nang ginto at nang manga 
mahalagang bato at manga perlas, na sa kaniyang kamay ay may isang sarong ginto na puno nang manga 
kasuklamsuklam, at nang manga bagay na marurumi nang kaniyang pakikiapid, 

at sa kaniyang noo ay nakasulat ang isang pangalan, hiwaga, dakilang babilonia, ina nang manga patutot 
at nang manga kasuklamsuklam sa lupa. 

at nakita ko ang babae na lasing sa dugo nang manga banal, at sa dugo nang manga martir ni jesus. at 
nang aking makita siya ay nanggilalas ako nang malaking panggigilalas. 

at sinabi sa akin nang anghel, bakit ka nanggilalas? sasabihin ko sa iyo ang hiwaga nang babae, at nang 
hayop na sinasakyan niya, na may pitong ulo at sangpung sungay. 

at ang hayop na nakita mo ay naging siya, at wala na, at malapit nang umahon sa kalaliman, at patungo 
sa kapahamakan. at silang manga nananahan sa lupa ay manggigilalas na ang kanilang pangalan ay hindi 
nakasulat sa aklat nang buhay mula nang itatag ang sanglibutan, pagkakita nila sa hayop, kung paano 
naging siya at wala na, at darating. 

narito ang pagiisip na may karunungan. ang pitong ulo ay pitong bundok na kinauupuan nang babae: 
at sila'y pitong hari, ang lima ay nanga buwal, ang isa'y narito, ang isa ay hindi pa dumarating, at 
pagdating niya ay dapat magtagal na sangdaling panahon. 

at ang hayop na naging siya, at wala na, ay siya ring ikawalo at siya'y sa pito at siya'y patungo sa 
kapahamakan. 

at ang sangpung sungay na iyong nakita ay sangpung hari, na hindi pa nagsisitanggap nang kaharian, 
datapuwa't magsisitanggap sila nang kapamahalaang paghahari na isang oras na kasama nang hayop. 
ang manga ito ay may isang kaisipan, at ibinibigay nila ang kanilang kapangyarihan at kapamahalaan sa 
hayop. 

makikipagbaka ang manga ito laban sa cordero, at sila'y dadaigin nang cordero, sapagka't siya'y 
panginoon nang manga panginoon at hari nang manga hari: at nang manga kasama niya, na manga 
tinawag at manga pili at manga tapat ay nananaig din. 

at sinabi niya sa akin, ang tubig na iyong nakita, na kinauupuan nang patutot, ay manga bayan, at manga 
karamihan, at manga bansa, at manga wika. 

at ang sangpung sungay na iyong nakita, at ang hayop, ay siyang nangapopoot sa patutot, at siya'y 
pababayaan at huhubaran, at kakanin ang kaniyang laman, at siya'y lubos na susupukin nang apoy. 
sapagka't inilagay nang diyos sa kanilang manga puso na gawin ang kaniyang kaisipan, at mangagkaisa 
nang kaisipan, at ibigay ang kanilang kaharian sa hayop, hanggang sa maganap ang manga salita nang 
diyos. 

at ang babae na iyong nakita ay ang dakilang bayan, na naghahari sa manga hari sa lupa. 

pagkatapos nang manga bagay na ito ay nakita ko ang ibang anghel na nananaog mula sa langit, na may 
dakilang kapamahalaan, at ang lupa ay naliwanagan nang kaniyang kaluwalhatian. 

at siya'y sumigaw nang malakas na tinig, na nagsasabi, naguho, naguho ang dakilang babilonia, at naging 
tahanan nang manga demonio, at kulungan nang bawa't espiritung karumaldumal, at kulungan nang 
bawa't karumaldumal at kasuklamsuklam na manga ibon. 

sapagka't dahil sa alak nang galit nang kaniyang pakikiapid ay nangaguho ang lahat nang manga bansa, 
at ang manga hari sa lupa ay nangakiapid sa kaniya, at ang manga mangangalakal sa lupa ay nagsiyaman 
dahil sa kapangyarihan nang kaniyang kalayawan. 

at narinig ko ang ibang tinig na mula sa langit, na nagsasabi, mangagsilabas kayo sa kaniya, bayan ko, 
upang huwag kayong mangaramay sa kaniyang manga kasalanan, at huwag kayong magsitanggap nang 
kaniyang manga salot: 

sapagka't ang kaniyang manga kasalanan ay umabot hanggang sa langit at naalaala nang diyos ang 
kaniyang manga katampalasanan. 

ibigay din ninyo ang ayon sa ibinigay niya sa inyo, at ibayuhin ninyo nang ibayo sa kaniyang manga gawa: 
sa sarong kaniyang pinaghaluan ay ipaghalo ninyo siya nang ibayo. 

kung gaano ang pagkakapagmapuri, at pagkapamuhay na malayaw, ay gayon din naman ang ibigay 
ninyo sa kaniyang pahirap at pagluluksa: sapagka't sinasabi niya sa kaniyang puso, ako'y nakaupong 
reina, at hindi ako bao, at hindi ko makikita kailan man ang pagluluksa. 

kaya't darating sa isang araw ang manga salot sa kaniya, kamatayan at pagluluksa, at gutom, at siya'y 
lubos na susunugin sa apoy; sapagka't malakas ang panginoong diyos na humatol sa kaniya. 

at ang manga hari sa lupa, na nangakiapid at nangabuhay na malayaw na kasama niya, ay mangagsisiiyak 
at mangagsisitaghoy tungkol sa kaniya, pagkakita nila nang usok nang kaniyang pagkasunog, 

at nangakatayo sa malayo dahil sa takot sa pahirap sa kaniya, na nangagsasabi, sa aba, sa aba nang 
dakilang bayang babilonia, nang bayang matibay! sapagka't sa isang oras ay dumating ang hatol sa iyo. 
at ang manga mangangalakal sa lupa ay mangagsisiiyak at mangagluluksa tungkol sa kaniya, sapagka't 
wala nang bibili pa nang kaniyang kalakal, 

ng kalakal na ginto at pilak, at mahalagang bato, at manga perlas, at mainam na lino, at kayong kulay 
ube, at sutla, at kayong pula: at sarisaring mababangong kahoy, at bawa't kasangkapang garing, at 
bawa't kasangkapang mahalagang kahoy, at tanso, at bakal, at marmol: 

at kanela, at especias, at incienso, at ungguento, at kamangyan, at alak, at langis, at mainam na harina, 
at trigo, at manga baka, at manga tupa, at kalakal na manga kabayo at manga karo, at manga alipin, at 
manga kaluluwa nang manga tao. 

at ang manga bungang pinipita mo ay nangapalayo sa iyo, at lahat nang manga bagay na maiinam at 
mariringal ay nangalipol sa iyo, at hindi na mangasusumpungan pa. 

ang manga mangangalakal nang manga bagay na ito, na nangagsiyaman dahil sa kaniya, ay 
mangagsisitayo sa malayo dahil sa takot sa pahirap sa kaniya, na nagsisiiyak at nagsisipagluksa, 

na nangagsasabi, sa aba, sa aba, niyaong dakilang bayan, siya na nararamtan nang mahalagang lino at 
nang kayong kulay ube, at pula, at napapalamutihan nang ginto at nang mahalagang bato at nang 
perlas! 

sapagka't sa loob nang isang oras ay nalipol ang gayong malaking kayamanan. at bawa't pinunong 
daong, at bawa't naglalayag saan mang dako, at ang manga mangdaragat, at lahat nang 
nagsisipaghanap-buhay sa dagat, ay nangakatayo sa malayo, 

at nangagsisisigaw pagkakita sa usok nang kaniyang pagkasunog, na nangagsasabi, anong bayan ang 
katulad nang dakilang bayan? 

at sila'y nangagbubuhos nang alabok sa kanilang manga ulo, at nagsisigawan, na nagiiyakan at 
nagtataghuyan, na nangagsasabi, sa aba, sa aba, ang dakilang bayan, na siyang iniyaman nang lahat na 

may manga daong sa dagat dahil sa kaniyang manga kayamanan! sapagka't sa loob nang isang oras ay 
nalipol. 

magalak ka tungkol sa kaniya, oh langit, at kayong manga banal, at kayong manga apostol, at kayong 
manga propeta: sapagka't inihatol nang diyos ang inyong hatol sa kaniya. 

at dinampot nang isang anghel na malakas ang isang bato, na gaya nang isang malaking gilingang bato, 
at inihagis sa dagat, na sinasabi, gayon sa isang kakilakilabot na pagkahulog, igigiba ang babilonia, ang 
dakilang bayan, at hindi na masusumpungan pa. 

at ang tinig nang manga manunugtog nang alpa, at nang manga musiko at nang manga manunugtog 
nang plauta, at nang manga manunugtog nang pakakak ay hindi na maririnig pa sa iyo, at wala nang 
manggagawa nang anomang gawa ay masusumpungan pa sa iyo, at ang ugong nang gilingan ay hindi na 
maririnig pa sa iyo: 

at ang ilaw nang ilawan ay hindi na liliwanag pa sa iyo, at ang tinig nang kasintahang lalake at nang 
kasintahang babae ay hindi na maririnig pa sa iyo, sapagka't ang manga mangangalakal mo ay naging 
manga pangulo sa lupa, sapagka't dinaya nang iyong panggagaway ang lahat nang manga bansa. 

at nasumpungan sa kaniya ang dugo nang manga propeta, at nang manga banal, at nang lahat nang 
manga pinatay sa lupa. 

pagkatapos nang manga bagay na ito ay narinig ko ang gaya nang isang malaking tinig nang isang 
makapal na karamihan sa langit, na nagsasabi, aleluya: kaligtasan, at kaluwalhatian, at kapangyarihan, ay 
nauukol sa ating diyos: 

sapagka't tunay at matuwid ang kaniyang manga paghatol: sapagka't hinatulan niya ang bantog na 
patutot, na siyang nagpasama sa lupa nang kaniyang pakikiapid, at iginanti niya ang dugo nang kaniyang 
manga alipin sa pamamagitan nang kaniyang kamay. 

at sila'y muling nangagsabi, aleluya. at ang usok niya ay napaiilanglang magpakailan kailan man. 

at nangagpatirapa ang dalawangpu't apat na matatanda at ang apat na nilalang na buhay, at 
nangagsisamba sa diyos na nakaupo sa luklukan, na nangagsasabi, siya nawa, aleluya. 

at lumabas ang isang tinig sa luklukan, na nagsasabi, purihin ninyo ang ating diyos, ninyong lahat na 
manga lingkod niya, ninyong lahat na manga natatakot sa kaniya, maliliit at malalaki. 

at narinig ko ang gaya nang isang tinig nang isang makapal na karamihan, at gaya nang lagaslas nang 
maraming tubig, at gaya nang ugong nang malalakas na kulog na nagsasabi, aleluya: sapagka't naghahari 
ang panginoong ating diyos na makapangyarihan sa lahat. 

tayo'y mangagalak at tayo'y mangagsayang mainan, at siya'y ating luwalhatiin: sapagka't dumating ang 
pagkakasal nang cordero, at ang kaniyang asawa ay nahahanda na. 

at sa kaniya'y ipinagkaloob na damtan ang kaniyang sarili nang mahalagang lino, makintab at tunay, 
sapagka't ang mahalagang lino ay siyang manga matuwid na gawa nang manga banal. 

at sinasabi niya sa akin, isulat mo, mapapalad ang manga inanyayahan sa paghapon sa kasalan nang 
cordero. at sinasabi niya sa akin, ang manga ito'y siyang tunay na manga salita nang diyos. 

at ako'y nagpatirapa sa kaniyang paanan upang siya'y aking sambahin. at sinasabi niya sa akin, ingatan 
mong huwag gawin iyan: ako'y kapuwa mo alipin at nang iyong manga kapatid na mayroong patotoo ni 
jesus: sumamba ka sa diyos: sapagka't ang patotoo ni jesus ay siyang espiritu nang hula. 

at nakita kong bukas ang langit, at narito, ang isang kabayong maputi, at yaong nakasakay dito ay 
tinatawag na tapat at totoo, at sa katuwiran siya'y humahatol at nakikipagbaka. 

at ang kaniyang manga mata ay ningas nang apoy, at sa kaniyang ulo ay maraming diadema; at siya'y 
may isang pangalang nakasulat, na sinoman ay di nakaaalam kundi siya rin. 

at siya'y nararamtan nang damit na winisikan nang dugo: at ang kaniyang pangalan ay tinatawag na ang 
verbo nang diyos. 

at ang manga hukbong nasa langit ay sumusunod sa kaniya na manga nakasakay sa manga kabayong 
puti, at nangararamtan nang mahalagang linong maputi at dalisay. 

at sa kaniyang bibig ay lumalabas ang isang tabak na matalas, upang sa pamamagitan nito'y sugatan niya 
ang manga bansa: at kaniyang paghaharian nang tungkod na bakal: at niyuyurakan niya ang pisaan nang 
ubas nang kabangisan nang kagalitan nang diyos na makapangyarihan sa lahat. 

at siya'y mayroong isang pangalang nakasulat sa kaniyang damit at sa kaniyang hita, hari nang manga 
hari at panginoon nang manga panginoon. 

at nakita kong nakatayo ang isang anghel sa araw, na siya'y sumisigaw nang malakas na tinig, na 
nagsasabi sa lahat nang manga ibong lumilipad sa gitna nang himpapawid, halikayo at mangagkatipon sa 
dakilang hapunan nang diyos, 

upang kayo'y makakain nang laman nang manga hari, at nang laman nang manga pangulong kapitan, at 
nang laman nang manga taong makapangyarihan, at nang laman nang manga kabayo at nang manga 
nakasakay dito, at nang laman nang lahat nang manga taong laya at manga alipin man, at maliliit at 
malalaki. 

at nakita ko ang hayop, at ang manga hari sa lupa, at ang kanilang manga hukbo, na nangagkakatipon 
upang makipagbaka laban doon sa nakasakay sa kabayo, at laban sa kaniyang hukbo. 

at sinunggaban ang hayop, at kasama niya ang bulaang propeta na gumawa nang manga tanda sa 
harapan nito, na siyang ipinangdaya sa manga nagsitanggap nang tanda nang hayop at sa manga 
sumamba sa larawan nito: ang dalawang ito ay inihagis na buhay sa dagatdagatang apoy na nagliliyab sa 
asupre: 

at ang manga iba ay pinatay sa tabak na lumalabas sa bibig niyaong nakasakay sa kabayo, at ang lahat 
nang manga ibon ay nangabusog nang manga laman nila. 

at nakita ko ang isang anghel na nananaog mula sa langit, na may susi nang kalaliman at isang malaking 
tanikala sa kaniyang kamay. 

at sinunggaban niya ang dragon, ang matandang ahas, na siyang diablo at satanas, at ginapos na isang 
libong taon, 

at siya'y ibinulid sa kalaliman at sinarhan, at tinatakan ito sa ibabaw niya, upang huwag nang magdaya 
sa manga bansa, hanggang sa maganap ang isang libong taon: pagkatapos nito ay kailangang siya'y 
pawalang kaunting panahon. 

at nakakita ako nang manga luklukan, at may manga nagsisiluklok sa manga ito, sila'y pinagkalooban 
nang paghatol: at nakita ko ang manga kaluluwa nang manga pinugutan nang ulo dahil sa patotoo ni 
jesus, at dahil sa salita nang diyos, at ang manga hindi sumamba sa hayop, o sa kaniyang larawan man, 
at hindi tumanggap nang tanda sa kanilang noo at sa kanilang kamay, at sila'y nangabuhay, at 
nagsipagharing kasama ni cristo sa loob nang isang libong taon. 

ang manga iba sa manga patay ay hindi nangabuhay hanggang sa naganap ang isang libong taon. ito ang 
unang pagkabuhay na maguli. 

mapalad at banal ang makalakip sa unang pagkabuhay na maguli: sa manga ito'y walang kapangyarihan 
ang ikalawang kamatayan, kundi sila'y magiging manga saserdote nang diyos at ni cristo, at 
mangaghaharing kasama niya sa loob nang isang libong taon. 

at kung maganap na ang isang libong taon, si satanas ay kakalagan sa kaniyang bilangguan, 

at lalabas upang dumaya sa manga bansa na nasa apat na sulok nang lupa, sa gog at sa magog, upang 
tipunin sila sa pagbabaka: na ang bilang nila ay gaya nang buhangin sa dagat. 

at nangagsipanhik sila sa kalaparan nang lupa, at kinubkob ang kampamento nang manga banal, at ang 
bayang iniibig: at bumaba ang apoy mula sa langit, at sila'y nasupok. 

at ang diablo na dumaya sa kanila ay ibinulid sa dagatdagatang apoy at asupre, na kinaroroonan din 
naman nang hayop at nang bulaang propeta, at sila'y pahihirapan araw at gabi magpakailan kailan man. 
at nakita ko ang isang malaking luklukang maputi, at ang nakaluklok doon, na sa kaniyang harapan, ang 
lupa at ang langit ay tumakas, at walang nasumpungang kalalagyan nila. 

at nakita ko ang manga patay, malalaki at maliliit, na nangakatayo sa harapan nang luklukan, at 
nangabuksan ang manga aklat: at nabuksan ang ibang aklat, na siyang aklat nang buhay: at ang manga 
patay ay hinatulan ayon sa manga bagay na nasusulat sa manga aklat, ayon sa kanilang manga gawa. 

at ibinigay nang dagat ang manga patay na nasa kaniya, at ibinigay nang kamatayan at nang hades ang 
manga patay na nasa kanila: at sila'y hinatulan bawa't tao ayon sa kanikaniyang manga gawa. 

at ang kamatayan at ang hades ay ibinulid sa dagatdagatang apoy. ito ang ikalawang kamatayan, sa 
makatuwid ay ang dagatdagatang apoy. 

at kung ang sinoman ay hindi nasumpungang nakasulat sa aklat nang buhay, ay ibinulid sa 
dagatdagatang apoy. 

at nakita ko ang isang bagong langit at ang isang bagong lupa: sapagka't ang unang langit at ang unang 
lupa ay naparan, at ang dagat ay wala na. 

at nakita ko ang bayang banal, ang bagong jerusalem, na nananaog mula sa langit buhat sa diyos, na 
nahahandang gaya nang isang babaing kasintahan na nagagayakang talaga sa kaniyang asawa. 

at narinig ko ang isang malakas na tinig na mula sa luklukan, na nagsasabi, narito, ang tabernakulo nang 
diyos ay nasa manga tao, at siya'y mananahan sa kanila, at sila'y magiging manga bayan niya, at ang 
diyos din ay sasa kanila, at magiging diyos nila: 

at papahirin niya ang bawa't luha sa kanilang manga mata, at hindi na magkakaroon nang kamatayan, 
hindi na magkakaroon pa nang dalamhati, o nang pananambitan man, o nang hirap pa man: ang manga 
bagay nang una ay naparam na. 

at yaong nakaluklok sa luklukan ay nagsabi, narito, ginagawa kong bago ang lahat nang manga bagay. at 
sinabi niya, isulat mo: sapagka't ang manga salitang ito ay tapat at tunay. 

at sinabi niya sa akin, nagawa na. ako ang alpha at ang omega, ang pasimula at ang wakas. ang nauuhaw 
ay aking paiinuming walang bayad sa bukal nang tubig nang buhay. 

ang magtagumpay ay magmamana nang manga bagay na ito, at ako'y magiging diyos niya, at siya'y 
magiging anak ko. 

nguni't sa manga duwag, at sa manga hindi mananampalataya, at sa manga kasuklamsuklam, at sa 
manga mamamatay-tao, at sa manga mapakiapid, at sa manga manggagaway, at sa manga mapagsamba 
sa diyosdiyosan, at sa lahat na manga sinungaling, ang kanilang bahagi ay sa dagatdagatang nagniningas 
sa apoy at asupre; na siyang ikalawang kamatayan. 

at dumating ang isa sa pitong anghel na may pitong mangkok, na manga puno nang pitong huling salot, 
at nagsalita sa akin, na nagsasabi, halika, ipakikita ko sa iyo ang babaing kasintahan, ang asawa nang 
cordero. 

at dinala niya akong nasa espiritu sa isang malaki at mataas na bundok, at ipinakita sa akin ang bayang 
banal na jerusalem, na nananaog mula sa langit buhat sa diyos, 

na may kaluwalhatian nang diyos: ang kaniyang ilaw ay katulad nang isang totoong mahalagang bato, na 
gaya nang batong jaspe, na malinaw na gaya nang salamin: 

na may isang malaki at mataas na kuta, na may labingdalawang pintuan, at sa manga pintuan ay 
labingdalawang anghel; at may manga pangalang nakasulat sa manga yaon, na siyang sa labingdalawang 
angkan nang manga anak nang israel: 

sa silanganan ay may tatlong pintuan, at sa hilagaan ay may tatlong pintuan: at sa timugan ay may 
tatlong pintuan, at sa kalunuran ay may tatlong pintuan. 

at ang kuta nang bayan ay may labingdalawang pinagsasaligan, at sa manga ito'y ang labingdalawang 
pangalan nang labingdalawang apostol nang cordero. 

at ang nakikipagusap sa akin ay may panukat na tambong ginto upang sukatin ang bayan, at ang manga 
pintuan nito, at ang kuta nito. 

at ang pagkatayo nang bayan ay parisukat, at ang kaniyang haba ay gaya nang kaniyang luwang: at 
sinukat niya nang tambo ang bayan, ay labingdalawang libong estadio: ang haba at ang luwang at ang 
taas nito ay magkakasukat. 

at sinukat niya ang kuta nito, ay isang daan at apat na pu't apat na siko, ayon sa sukat nang tao, sa 
makatuwid baga'y nang isang anghel. 

at ang malaking bahagi nang kuta niya ay jaspe: at ang bayan ay dalisay na ginto, na katulad nang malinis 
na bubog. 

ang manga pinagsasaligan nang kuta nang bayan ay may pamuting sarisaring mahahalagang bato. ang 
unang pinagsasaligan ay jaspe; ang ikalawa ay zafiro; ang ikatlo ay calcedonia, ang ikaapat ay esmeralda, 
ang ikalima ay sardonica, ang ikaanim ay sardio; ang ikapito ay crisolito, ang ikawalo ay berilo; ang 
ikasiyam ay topacio: ang ikasangpu ay crisopasio, ang ikalabingisa ay jacinto: ang ikalabingdalawa ay 
amatista. 

at ang labingdalawang pintuan ay labingdalawang perlas, at bawa't pinto ay isang perlas: at ang 
lansangan nang bayan ay dalisay na ginto, na gaya nang nanganganinag na bubog. 

at hindi ako nakakita nang templo doon: sapagka't ang panginoong diyos, ang makapangyarihan sa 
lahat, at ang cordero ay siyang templo doon. 

at ang bayan ay hindi nangangailangan nang araw, o nang buwan man, upang lumiwanag sa kaniya: 
sapagka't nililiwanagan nang kaluwalhatian nang diyos, at ang ilaw doon ay ang cordero. 

at ang manga bansa ay lalakad sa pamamagitan nang liwanag nito: at ang manga hari sa lupa ay 
mangagdadala nang kanilang karangalan sa loob niyaon. 

at ang manga pintuan niyaon ay hindi ilalapat kailan man sa araw (sapagka't hindi magkakaroon doon 
nang gabi): 

at dadalhin nila sa loob niyaon ang karangalan at kapurihan nang manga bansa: 

at hindi papasok doon sa anomang paraan ang anomang bagay na karumaldumal, o siyang gumagawa 
nang kasuklamsuklam at nang kasinungalingan: kundi yaon lamang na manga nakasulat sa aklat nang 
buhay nang cordero. 

at ipinakita niya sa akin ang isang ilog nang tubig nang buhay, na maningning na gaya nang bubog, na 
lumalabas sa luklukan nang diyos at nang cordero, 

sa gitna nang lansangang yaon. at sa dako rito nang ilog, at sa ibayo nito, naroon ang punong kahoy 
nang buhay, na namumunga nang labingdalawang iba't ibang bunga, na namumunga sa bawa't buwan: 
at ang manga dahon nang punong kahoy ay pangpagaling sa manga bansa. 

at hindi na magkakaroon pa nang sumpa: at ang luklukan nang diyos at nang cordero ay naroroon: at 
siya'y paglilingkuran nang kaniyang manga alipin: 

at makikita nila ang kaniyang mukha, at ang kaniyang pangalan ay sasa kanilang manga noo. 

at hindi na magkakaroon pa nang gabi, at sila'y hindi nangangailangan nang liwanag nang ilawan, ni nang 
liwanag man nang araw, sapagka't liliwanagan sila nang panginoong diyos: at sila'y maghahari 
magpakailan kailan man. 

at sinabi niya sa akin, ang manga salitang ito'y tapat at tunay, at ang panginoon, ang diyos nang manga 
espiritu nang manga propeta, ay nagsugo nang kaniyang anghel upang ipakita sa kaniyang manga alipin 
ang manga bagay na kinakailangang mangyari madali. 

at narito, ako'y madaling pumaparito. mapalad ang tumutupad nang manga salita nang hula nang aklat 
na ito. 

at akong si juan, ako ang nakarinig at nakakita nang manga bagay na ito. at nang aking marinig at makita, 
ay nagpatirapa ako upang sumamba sa harapan nang anghel na nagpakita sa akin nang manga bagay na 
ito. 

at sinasabi niya sa akin, ingatan mong huwag gawin iyan: ako'y kapuwa mo alipin at nang iyong manga 
kapatid na manga propeta, at nang manga tumutupad nang manga salita nang aklat na ito: sumamba ka 
sa diyos. 

at sinasabi niya sa akin, huwag mong tatakan ang manga salita nang hula nang aklat na ito: sapagka't 
malapit na ang panahon. 

ang liko, ay magpakaliko pa: at ang marumi, ay magpakarumi pa: at ang matuwid, ay magpakatuwid pa: 
at ang banal, ay magpakabanal pa. 

narito, ako'y madaling pumaparito, at ang aking ganting-pala ay nasa akin, upang bigyan nang 
kagantihan ang bawa't isa ayon sa kaniyang gawa. 

ako ang alpha at ang omega, at ang una at ang huli, ang pasimula at ang wakas. 

mapapalad ang nangaghuhugas nang kanilang damit, upang sila'y magkaroon nang karapatan sa punong 
kahoy nang buhay, at makapasok sa bayan sa pamamagitan nang manga pintuan. 

nangasa labas ang manga aso, at ang manga manggagaway, at ang manga mapakiapid, at ang manga 
mamamatay-tao, at ang manga mapagsamba sa diyosdiyosan, at ang bawa't nagiibig at gumagawa nang 
kasinungalingan. 

akong si jesus ay nagsugo nang aking anghel upang sa inyo'y magpatotoo nang manga bagay na ito sa 
manga iglesia. ako ang ugat at ang supling ni david, ang maningning na tala sa umaga. 

at ang espiritu at ang kasintahang babae ay nagsasabi, halika. at ang nakikinig ay magsabi, halika. at ang 
nauuhaw, ay pumarito: ang may ibig ay kumuhang walang bayad nang tubig nang buhay. 

aking sinasaksihan sa bawa't taong nakikinig sa manga salita nang hula nang aklat na ito, kung ang 
sinoman ay magdagdag sa manga ito, ay daragdagan siya nang diyos nang manga salot na nakasulat sa 
aklat na ito: 

at kung ang sinoman ay magalis sa manga salita nang aklat nang hulang ito, ay aalisin nang diyos ang 
kaniyang bahagi sa punong kahoy nang buhay, at sa bayang banal, na nangakasulat sa aklat na ito. 

ang sumasaksi sa manga bagay na ito ay nagsasabi, oo: ako'y madaling pumaparito. siya nawa: pumarito 
ka panginoong jesus. 

ang biyaya nang panginoong jesus ay mapasa manga banal nawa. siya nawa. 


